
भूमिका 


वेदार्थ को समभने के लिए वेदाङ्गों के बाद सर्वाधिक महत्त्वपूर्ण स्थान 
उपाङ्गों का है जिन्हें प्रायः दर्शनशास्त्र के नाम से जाना जाता है। न्याय, वेशेषिक, 
सांख्य, योग, पूर्वमीमांसा तथा उत्तर मीमांसा नाम से अमिहित इन ६ दर्शनों के 
प्रणेता क्रमशः गौतम, कणाद, कपिल, पतञ्जलि, जेमिनि तथा बादरायण व्यास 
हैं । पूर्वमीमांसा को प्रायः मीमांसा तथा उत्तरमीमांसा को वेदान्त दर्शन, ब्रह्मसूत्र 
तथा शारीरक सूत्र के नाम से जाना जाताहै। इन सभी दर्शनों पर अनेक 
आचार्यो ने भाष्य लिखे। ऋषि दयानन्द ने सत्यार्थप्रकाश में जिन भाष्यों का 
उल्लेख किया वे सब इस समय उपलब्ध नहीं हैं। मौमांसाशास्त्र पर उन्होंने 
व्यासमुनिक्कत व्याख्या को प्रामाणिक माना है। 
वत्त मान में दर्शनश्ञास्त्र का अध्ययनाध्यापन बहुत कम हो गया है । उसमें भी 
मीमांसाशास्त्र तो लुप्तप्राय होता जा रहा है। संस्कृत-विद्या के केन्द्र काशी में 
भी, जहाँ आज भी उच्च कोटि के सहस्रो पण्डित विद्यमान हैं, मीमांसा शास्त्र के 
मर्मज्ञ खोजने पर एक दर्जन से अधिक शायद ही मिल सकेंगे । इसलिए इस 
शास्त्र के विषय में लोग अनेक विप्रतिपत्तियों से ग्रस्त हैं । 
मीमांसा? शब्द के अर्थ विचार करने के हैं, अर्थात्‌ जिस शास्त्र में विचार 
किया गया हो उसका नाम 'मीमांसा' है। इसमें मुख्यतया वैदिक वाक्यों पर 
बिचार किया गया है । इस शास्त्र के बिना वैदिक वाक्यो का विचार दुष्कर हो 
नहीं अपितु असम्भव है । कौन विधिवाक्य है और कौन अर्थवाद वाक्य, इस प्रकार 
का बोध मीमांसाशास्त्र से ही हो सकता है। विधिवाक्य कत्तेव्यता का बोधन 
करता है, तथापि विधिवाक्य को पुरुष की प्रवृत्ति के लिए अपने विधेय अर्थ की 
स्तुति अपेक्षित है और सिंद्ध वाक्य को किसी फल को. आकांक्षा है, इसलिए वह 
फलवाले किसी विधिवाक्य के साथ मिलकर विधिवाक्य को अपेक्षित विधेयार्थं 
_ की स्तुति करता हुआ: कत्तव्यार्थं का विधान करता है। आत्मानमुपासीत'-- 
परमेश्‍वर की उपासना करनी चाहिए, यह विधिवाक्य है । विधिवाक्य को परमे- _ 
इवर की उपासना में पुरुष की प्रवृत्ति के लिए परमेश्वर की स्तुति अपेक्षित है, 

क्योंकि जब तक पुरुष परमेश्वर के गुणकमंस्वभाव न जाने तब तक उसे उसकी 
उपासना से मोक्षफल के लाभ का निश्चय नहीं होता और निश्चय न होने से वह 
दृढ़तापूवंक उसकी उपासना में प्रवृत्त नहीं हो सकता। इस प्रकार आत्मानमुपा- 
सीत? इस विधि का अर्थ हुआ कि 'मोक्षकामः पुरुषः परमात्मोपासनेन मोक्षं 
भावयेत्‌’ । 'स्वगंकामी यजेत’ इत्यादि को भी इसी प्रकार समभना चाहिए । | 
मीमांसाशास्त्र के अनुसार स्वर्ग कोई स्थानविशेष नहीं है । मीमांसा के सुप्रसिद्ध 1: 
भाष्यकार शबरस्वामी “ननु, स्वगं शब्दो लोके प्रसिद्धो'''न तु अनुमानात्‌ गम्यते” 
(शा० भा० ६।१।१) इस प्रकार स्वर्ग के स्थानविशेष होने का खण्डन करके 
प्रीति को ही स्वर्ग मानते हैं और वह्‌ प्रीति परमात्मा का ही प्रेम है जिसे उपनि- 
षत्कार ने 'रसो वे सः रसं ह्येवायं लब्ध्वाऽऽनन्दी भवति’ इत्यादि वाक्यों में “रस' 
तथा 'आंनच्द' शब्दों से अभिहित किया है । 

मध्यकाल में बौद्ध, जेन आदि अनेक अवैदिक मतों के प्रभाव से तथा 'अहं 
ब्रह्मास्मि आदि औपतिषद वाक्यों के तात्पर्यं को ठीक-ठीक न समभनेवाले नवीन 
वेदान्तियों के अनगेल प्रचार से वेदिक कर्मकाण्ड और उसके प्रतिपादक मीमांसा- ह 
शास्त्र को बहुत क्षति पहुँची । वैदिक धर्म के पुनरुद्धारक स्वामी शंकराचार्य तक 
उसके दुष्प्रभाव से असम्पृक्त न रह सके और “अथातो ब्रह्मजिज्ञासा' वेदान्तदर्शन 

 (१।१।१) के अपने भाष्य में लिख गये--“यथा च हुदयाद्यवदानानामानन्तर्य- | 

नियमः' अर्थात्‌ जैसे हृदयादि के अवदान (छेदन) में आनन्तयंक्रम का नियम है । | 
[हृदयस्याग्नेऽद्यति अथ जिह्वाया अथ वक्षसः (तै० सं८ ) अर्थात्‌ प्रथम उस 
अर्निषोमीय यज्ञ के पशु के हृदय का, अनन्तर जिह्वा का, तदनन्तर वक्षःस्थल का 
छेदन करे | यह वाक्य अग्निषोंमीय याग में श्रुत है।'” 

आसुरी-प्रकृतिवाले पुरुषों ने अपनी प्रकृति के अनुकूल यज्ञ, श्राद्ध, मधुपर्कादि 
में मांसादि का विधान बतला दिया-- 


मधुपक तथा यज्ञे पित्र्यदेवत्वकर्मणि। 

अत्रेव पशवो हिस्या; नास्यत्रेतयत्रवीत्‌ मनुः ॥ 
इत्यादि इलोकों को प्रक्षिप्त कर यज्ञ में पशुहिसा तथा यज्ञशेष के रूप मैं 
मांसभक्षण को मीमांसकों के मत में विधिसम्मत घोषित कर दिया गया, जबकि 
मीमांसाशास्त्र में 'अपि वा दानमात्रं स्यात्‌ भक्षशब्दानभिसम्बन्धात' (मी० 
र 1१५) इत्यादि सूत्रों में यज्ञ में पशुओं के दानमात्र का विधान है, हिसा का 
नहीं। | , 
बट सायणाचार्य ने वेदी का कर्मकाण्डपरक अर्थ मानकर अधियाज्ञिक अर्थो 
मेही उनका पयवसान कर दिया । वेदमन्त्रों के हिसापरक अर्थ करके विदिकी 
2 हाहा त भवति की आड़ में यज्ञों में पहले पशुबलि और फिर नरबलि तक 

दी जाने लगी । सायण का मुख्य उद्देश्य अपने आश्रयदाता हरिहर बुक्क द्वारा 
संस्थापित विजयनगरम्‌ राज्य की प्रतिष्ठा बढ़ाना था । उसके लिए उसने (और 
तत्पश्चात्‌) उवट और महीधर ने वेदों को अपौरुषेय मानते हुए मी उनमें पशु- 
हिसा आदि अनेक अनर्थकारी बातों को स्वीकार कर लिया । 

अथर्ववेद के नवम काण्ड के चतुर्थ सूक्त में गौओ से सन्तानोत्पादन के लिए 
नियुक्त किये जानेवाले वृषभ की महिमा का वर्णेन है। वहाँ काव्यात्मक आलं- 
कारिक भाषा में यह उपदेश दिया गया है कि यदि किसी के घर में उत्तम कोटि 
का बछड़ा उत्पन्न हो जाय तो उसे नगर की गौओं से सन्तान उत्पन्न करने के 
लिए दान कर देना चाहिए अर्थात्‌ उसे राज्य को सौंप देना चाहिए । २४ मन्त्रों 
के इस सूक्त में ऐसे वृषभ (सांड) के गुणों और उससे होनेवाले लाभों का विस्तार 
से वर्णन करते हुए उसे 'पिता वत्सानां पतिरघ्व्यानाम्‌' (६।४।४) अर्थात्‌ उत्तम 
बछड़े-बछड़ियों का पिता और 'अघ्न्यानाम्‌' (न मारने योग्य) गौओं का पति 
बतलाते हुए कहा गया है कि ऐसे बैल को नियुक्त करने का प्रयोजन यह है कि वह. 
“तन्तुमातान्‌' (६।४। १) अर्थात्‌ सन्तातरूप तन्तु को आगे फैला सके जिससे प्रजा 
को घी-दूध से भरे घड़े भरपूर मात्रा में मिलते रहें । सायणाचार्य आदि पौराणिक 
भाष्यकारों ने इतने महत्त्वपूर्ण सूक्त का विनियोग बैल को मारकर उसके मांस से 
होम करने में किया है । सायण ने इस मन्त्र के भाष्य को उत्थानिका में लिखा-- 


“ब्राह्मणो वृषभं हत्वा तन्मांसं भिन्न-भिन्नदेवताभ्यो जुहोति । तत्र 
वृषभस्य प्रशंसा तदङ्कानां च कतमानि कतमदेवेभ्यः प्रियाणि भवन्ति 
त्विवेचनम्‌ । वृषभबलिहवनस्य महत्त्वं च वप्यते । तदुत्पन्नं श्रेयच 
स्तूयते \” 


अर्थात्‌ ब्राह्मण वृषम (बैल) को मारकर उसके मांस से भिन्त-भिन्न 
देवताओं के लिए आहुति देता है । इसमें वृषभ की प्रशंसा और उसके अंगों में से 
कौन-कौन-से अंग किस-किस देवता को प्रिय हैँ--इसका विवेचन किया है और 
वृषभ की बलि देकर हवन करने के महत्त्व का और उससे प्राप्त होनेवाले श्रेय का 
वर्णन किया है । 

इन भाष्यकारों ने इतना भी न सोचा कि सूक्त में किया गया बैल का वर्णन 
यज्ञ में काटकर जला दिये गये बेल पर कैसे घट सकता है और मरे हुए बल से 
बछड़े-बछड़ियाँ उत्पन्न होकर कसे घी-दूध से भरे घड़े प्रदान कर सकते हैं ? वेद 
में अनेकत्र पशुवध-निषेधपरक निर्देशों के रहते, अथववेद के इस सूक्त का अर्थ गो- 
वंश को मारकर उसके मांस से यज्ञ में आहुतियाँ देने विषयक किसी प्रकार नहीं 
किया जा सकता । 

सब वेदों में यज्ञ के पर्याय अथवा कहीं-कहीं विशेषणरूप में 'अध्वर शब्द का 

प्रयोग सैकड़ों स्थानों पर पाया जाता है। 'अध्वर' शब्द की व्युत्पत्ति करते हुए 
निरुक्तकार यास्काचाये लिखते हैं-- 


“अध्वर इति यज्ञनाम । ध्बरति हिसाकर्मा तत्प्रतिषेधः”---निरुक्त १।८ 
यज्ञों में पशुवध की कल्पना करने पर उनके लिए अध्वर शब्द सार्थक नहीं | 
हो सकता। | 
पशुहिसा की गन्धमात्र भी मीमांसाशास्त्र में नहीं है। यह केवल 'अन्धेनेव “छ 
नीयमाना यथान्धाः? इस औपनिषद वाक्य के अनुसार अन्धपरम्परा में एक-दूसरे 
का अनुकरण करनेवाले ऐसे टीकाकारों द्वारा अज्ञान एवं स्वार्थवश किये गये 
भाष्यों का परिणाम हे । 
| 'वैदिकी हिसा हिसा न भवति' को आधार मानकर मांसाहारी लोग गो-जंसे 
उपयोगी पशुओं को भी मारने-काटने लग गये और जनता में यह भ्रम फैला दिया 
कि य॒ज्ञ के निमित्त काटा गया पशु सीधा स्वर्ग को जाता है। औरों का तो कहना 
ही क्या, काशी तक का अधिकांश विद्वत्समाज भी इससे अछूता न रह सका । वेद 
के नाम पर होनेवाले इस कुकृत्य को देखकर विरोधियों को यह कहने का अवसर 
मिल गया कि “त्रयो वेदस्य कर्तारो धूर्तभाण्डनिशाचराः।” 
'बेदिकी हिसा हिसा न भवति' यह कथन सर्वथा अनर्गल तथा अप्रामाणिक | 
है। सांख्यतत्त्वकोमुदी के रचयिता वाचस्पति मिश्र ने स्पष्ट कर दिया कि याज्ञिक L 
हिसा से भी पाप लगता है, अतएव उसके लिए भी प्रायश्चित्त का विधान है। 
परन्तु एक बार फैलाई गई एतद्विषयक भ्रान्ति का निराकरण करना अत्यन्त 
दुरूह्‌ कार्य है। कुछ दिन हुए मेरी भेंट कांची कामकोटिपीठ के शंकराचार्य 
श्री जयेन्द्र सरस्वती से हुई । केन्द्रीय सरकार द्वारा गोवध पर प्रतिबन्ध लगाये 
जाने-विषयक बातचीत के सन्दर्भ में वे बोले कि वेदों में गोवध का विधान होते 
हुए ऐसी माँग कंसे की जा सकती है ? जब मैंने वेदों में उपलब्ध गोवधनिषेध- | 
विषयक अनेक प्रमाण प्रस्तुत किये तो उन्होंने कहा कि वह सब गोमांस-भक्षण का | 
निषेध करने की दृष्टि से है। यज्ञ में आहुति देने के लिए गोवध का बिधान है, 
क्योंकि यज्ञ के निमित्त मारी गई गौ को पशुयोनि से मुक्त होकर स्वर्ग की प्राप्ति 
होती है। | 
िद्ृद्वरेण्य आचाय उदयवीर शास्त्री दर्शनशास्त्र के मर्मज्ञ विद्वान थे । 
सांख्यदर्शन पर किये गये उनके अद्भुत कार्य के कारण उन्हें प्रायः आधुनिक 
कपिल के नाम से अभिहित किया जाता था। पाँच दर्शनों पर भाष्य लिखने के 
अनन्तर वे मीमांसादर्शन के भाष्य में प्रवृत्त हुए। किन्तु विधि के विधान से वे उसे 
१७ भ हे के पन्ना 
न्यान्य विद्वानों का मार्ग प्रशस्त कर गये । आचार्य 

जी द्वारा प्रस्तुत इस भाष्य की यह विशेषता है कि वह शास्त्रसम्मत होते के 
साथ-साथ विज्ञानपरक भी है । प्रारम्भ में ही अग्निषोमीय यज्ञिय पशुओं के 
सन्दर्भ में 'अग्नि’ और 'सोम' शब्दों की कृषिविज्ञानपरक व्याख्या को देखने से 
हमारे इस कथन को पुष्टि हो जाती है। आलंमन, संज्ञपन, अवेदान, विशसन, 
विसर्जन आदि शब्दके वास्तविक अर्थो को समक लेने पर यज्ञों में पशुहिसा- 
सम्बन्धी शंकाओं का सहज ही समाधान हो जाता है। मुझे विश्वास है कि जहाँ 
यह भाष्य मीमांसाशास्त्र के अध्येताओं का ज्ञानवर्धन करेगा, वहाँ अनुसन्धित्सुओं 
के लिए अपेक्षित सामग्री प्रस्तुत करके उनको दिशानिर्देश करेगा। 

इस ग्रन्थ का प्रकाशन करने के साथ स्वर्गीय आचार्य जी के अधूरे कार्य को 
पूरा करने-कराने का दायित्व सम्भालने का जो साहसपू्ण कार्य श्री गोविन्दराम 
हासानन्द के स्वामी श्री विजयकुमार जी ने किया है, उसके लिए वे हम सबके 
धन्यवाद के पात्र हैं । आचार्य जी के प्रति उनकी यह सच्ची श्रद्धांजलि है। 

आचायं उदयवीरशास्त्री मीसांसा-दर्शन के तीन अध्यायों का ही भाष्य 

` कर पाये । इसे पुरा करने के उद्देश्य से स्वामी जगदीइबरानन्द 
सरस्वती कृत 'षड्दर्शनम्‌' से सीमांसा-दशन के शेष अध्यायों के सूत्र 
तया हिन्दी अनुबाद इसमें सम्मिलित कर दिये हैं । 

न्याय, वैशेषिक, सांख्य, योग, वेदान्त, इन पाँच दर्शनों के भाष्य तथा सांख्य- 
दर्शन का इतिहास एवं वेदान्तदर्शन का इतिहास और सांख्यसिद्धान्त, इन ग्रन्थों 
के प्रकाशित हो जाने पर मीमांसादर्शन का भाष्य लिखने का अवसर आया । 
मीमांसादर्शन का कलेवर अन्य पाँच दर्शनों के मिश्रित कलेवर से भी ड्योढा है । 
मेरा अनुमान था कि परिश्रमपूर्वक लिखते हुए और ऐसे कार्यों में जो अनेक प्रकार 
की विघ्त-बाधायें आती रहती हैं उनको लाँघते हुए इस दर्शन का भाष्य लगभग 
आठ-तौ वर्ष ले लेगा । भविष्यत्‌ का किसी को पता नहीं, फिर भी इस लम्बे और 
दुरूह कार्य को करने के लिए तत्पर हो गया। 

प्रभु का ध्यान करते हुए एवं गुरुचरणों के आशीर्वाद को भावना से प्रेरित 
होकर दिनांक १४/२/१६८० को यह कायं प्रारम्भ कर दिया । लगभग साढ़े पाँच 
वर्ष में जब-जब अन्य कार्यो से समय मिलता रहा, इसके लिखने में लगाता रहा । 
इतने समय में तीन अध्याय पूरे लिखे जा सके, जिनमें कुल मिलाकर १६ पाद हैं 

मीमांसा के कलेवर के अतिरिक्त मेरे सामने बड़ी समस्या यज्ञ में आमिष के 
प्रयोग की रही है । जिन पशुओं के आमिष का प्रयोग यज्ञों में बताया जाता है, वे 
हैं अज, मेष और वशा । इनको हिन्दी में बकरा, मेढा और गाय कहते हैं। जिस 
वातावरण में रहते हुए मैंने शिक्षा प्राप्त की, वहाँ यज्ञों में आमिष के प्रयोग को 
अतिनिन्दित कार्य माता जाता हैं। मेरे लिए यज्ञ में आमिष के प्रयोग को समस्या 


का समाधान अत्यन्त दुरूह था । 
ईसवी सन्‌ १९८४ में पानीपत आर्यसमाज का शताब्दी-समारोहं आयो- 


` जित हुआ था । उसमें वैदिक श्रौत कर्मों के विशेषज्ञ विद्वान्‌ महाराष्ट्र प्रदेश से 


आमन्त्रित किये गये थे । मुझे भी उस समारोह में उपस्थित होने का सुअवसर प्राप्त 


हुआ । महाराष्ट्र के ये विशेषज्ञ कर्मकाण्डी विद्वान्‌ युधिष्ठिर मीमांसक की प्रेरणा 


से बुलाये गये थे । शताब्दी के अवसर पर मीमांसक जी के सम्पर्क में उन विद्वानों 


के प्रमुख महानुभाव के साथ चर्चा करने का मुझे अवसर मिला। बातचीत के सिल- 


सिले में उन महानुभाव से ज्ञात हुआ कि यज्ञ में आमिष का जो प्रयोग किया 


जाता है, उसकी मात्रा तीन-चार माशा या अधिक-से-अधिक छः माशा होती है 

आहुति देते समय आमिष से आठ गुना घृत रूवा में रखा जाता है । यह ज्ञात 
| होने पर मेरी अन्तरात्मा में अचानक यह भावना जाग्रत हुई कि यदि इतना ही 
॥ आमिष यज्ञके लिए उपयोगी है तो इतने आमिष के लिए पशु को मारा क्यों जाता 
है ? क्योंकि इतना आमिष तो पशु को बिना मारे ही उससे प्राप्त किया जा 
सकता है । उन विद्वान्‌ महोदय से तो मैंने उस समय कुछ नहीं कहा, पर मेरा 
विचार इस ओर को दुढ़ होता गया कि आमिष-आहार के प्रति उत्सुकता व 
लालसा की पूर्ति के लिए याज्ञिकों ने यज्ञ में आमिष की आहुति देने को निमित्त 
बना लिया । वैदिक अनुष्ठानों के प्रति सर्वसाधारण जनता में बड़ी उच्च भावना 
रही है। उन अनुष्ठानों को सम्पन्न करानेवाले याज्ञिकों के प्रति मी जनता का 
ऊँचा आदरभाव रहा है । याज्ञिकों ने अपनी स्वार्थपुति के लिए शास्त्रीय सन्दर्भो 
में ऐसे पदों का सम्मिश्रण किया और अनेक पदों के मनमाने अर्थ किये । यज्ञ के 
नाम पर की गई हिंसा को अहिसा बताया । 
इन तीन अध्यायों में यज्ञ में आमिष के प्रयोग को चर्चा सर्वप्रथम तृतीय 
अध्याय के छठे पाद के २७वं सूत्र से प्रारम्भ की गई है । यह उस पाद का सातवाँ 
अधिकरण है । सूत्रों की व्याख्या जो सूत्र-पदों और प्रसंग के अनुसार समक में आई 
है, वह वहाँ लिख दी गई है। पहले व्याख्याकारों ने जिस प्रकार व्याख्या की है 
उसका विवेचन यहाँ प्रस्तुत है । 
व्याख्यात अधिकरण में आचार्यों ने स्पष्ट आमिष का प्रयोग यज्ञ में निर्दिष्ट 
किया है । इसको 'पशुयाग' कहा गया है । प्रारम्भिक काल में पशुयाग का स्वरूप 
क्या रहा होगा, यह तो आज ज्ञात नहीं है, पर आज भी समस्त देशव्यापी कुछ 
संकेत ऐसे उपलब्ध हैं, जिनके आधार पर प्रारम्भिक काल के पशुयाग के 
वास्तविक स्वरूप की झाँकी सुझाये जाने में सहयोग मिल सकता है। 
शास्त्रीय पद्धति के अनुसार 'दशे' याग अमावास्या के दिन अनुष्ठित किया 
जाता है। उसी के अन्तर्गत 'पशुयाग' हैं । समस्त भारत में पशुसम्बन्धी एक प्रथा 
हे--कृषि तथा कृषि-सम्बच्धी अन्य कार्यो में जिन पशुओं का उपयोग किया जाता 
है, उनको प्रतिमास अमावास्या के दिन पूर्ण विश्राम दिया जाता हैं। इतना ही 
नहीं कि उस दिन उनसे कोई काम नहीं लिया जाता, प्रत्युत ऋतु के अनुसार उन्हे 
स्नान कराया जाता है, प्रत्येक अंग को मलकर पानी से धूल, गोबर आदि को 
घोकर साफ किया जाता है । सींगों व खुरो को तेल से चुपड़ दिया जाता है । माथे, 
पाश्वभाग व पुटटी को रंग से चित्रित किया जाता है। कतिपय प्रान्तों में ग्राम की 
 आवादीके अनुसार एक या अनेक समूहों में पशुओं का सम्मिलित जुलूस निकाला 1१ 
जाता या प्रदर्शन किया जाता है। भ्र 
ये सब कार्य सर्वत्र एक-समान किये जाते हों, ऐसा तो नहीं है। कहीं सब व 
कहीं कुछ कम रहते हैं, पर पूर्ण विश्राम सवंत्र समान है । आज नम में 

यन्त्रों द्वारा कृषि किये जाने से इस प्रथा में कुछ ढील दिखाई देने लगी है, फिर भी 
कृषिजीव परिवार में यदि बैल हैं, तो इस प्रथा का आंशिक पालन अवश्य किया 
जाता हैं। 

यह विशेष ध्यान देने की बात है कि समस्त भारत में एक ही दिन अमावास्या 
इस कार्य के लिए क्यों निर्धारित है ? क्या अमावास्या के दिन अनुष्ठित होनेवाले 
'द्शे' याग के साथ तो इसका सम्वन्ध नहीं है ? शास्त्रीय पद्धति के अनुसार जिसके 
अन्तर्गत पशुयाग का किया जाना सदा मान्य रहा है । कदाचित्‌ कहा जा सकता 
है कि अमावास्या मास का अन्तिम दिन होने के कारण क्रषिसम्बन्धी पद्ुओं को 
विश्राम के लिए निर्धारित किया गया हो । पर यह ऐकान्तिक हेतु संगत प्रतीत नहीं 
होता क्योंकि उत्तर भारत में पूर्णमासी के दिन महीना पुरा माना जाता है, और 
उसी के आधार पर महीनों की गणना होती है । पर ज्योतिःशास्त्र के अनुसार मास 
की पुत्ति अमावास्या के दिन ही सर्वत्र मान्य है जो प्राकृतिक स्थिति के सर्वथा अन्‌- 
कूल है। चन्द्र का एक कला से बढ़ना प्रारम्भ होना, पन्द्रह दिन में पूरा बढ़कर फिर 
एक-एक कला घटकर पन्द्रह दिन में फिर वहीं आ जाना, यह अमावास्या के दिन 
महीना पूरा होना है; और 'दशे' याग के साथ उसका अट्ट सम्बन्ध है । समस्त 
भारत में अमावास्या के दिन समान रूप से कृषिसम्बन्धी पशुओं के पूर्ण विश्राम की 
अज्ञात काल से प्रचलित निरन्तर परम्परा किसी भी विचारक को एस तथ्य की 
ओर आकृष्ट होने के लिए बाध्य करती हे कि इसका सम्बन्ध प्राचीनका लिक पशु- 
याग से रहना सम्भव है । 

उस समय पशुयाग का स्वरूप क्या रहा होगा ? आइये, उसे समझने का प्रयास 
किया जाय । मीमांसाशास्त्र में यज्ञिय पशुओं को तीन भागों में बाँटा गया है-- 
१. अग्नीषोमीय; २. सवनीय; ३. अनुबन्ध्य । इनके विषय में यथाक्रम विचार 
करना आवश्यक है । 

१. अग्नीषोसीय-- अग्नि और सोम दो देवताओंवाला पशु । पहले समझना 
है, अग्नि और सोम देवता क्या हैं ? शास्त्रों में देवताओं के विवेचन की लम्बी 
चर्चा उपलब्ध है, पर प्रस्तुत प्रसंग में सारभूत जो समभा है, वह इस प्रकार है-- 
अग्नि द्युलोकस्थित सूर्य और भूमि के अन्तर्गत विद्यमान ऊष्मा का प्रतीक है। 
सोम अन्तरिक्ष में विद्यमान चन्द्रमा और भूमिगत जल तथा ऋतु-अनुसार बरसने 
वाले जलों का प्रतीक है । ये देवता समस्त ओषधि-वनस्पति के प्राण हैं, इन्हीं के 
आधार पर ये उत्पन्न होतीं, पनपतीं और फूलती-फलती हैं । इनको साथ लेकर 
ये देवता कृमि-कीट से लेकर विशाल प्राणियों तक सवके जीवनाधार हें । 

ओषधि-वर्ग में वे पौधे आते हैं, जो प्रतिवर्ष अंकुरित होते, फूलते-फलते और 
नष्ट हो जाते हैं । जंगलों में पैदा 'होनेवाली जड़ी-वूटियाँ और मानव द्वारा खेतों 
में बोकर तैयार किये जाने वाले समस्त अन्त ओषधि-वग में आते हैं । जो एकबार 

अंकुरित होकर पनपते, बढ़ते और वर्षों तक फूलते-फलते रहते हैं, वे वनस्पति-वर्ग 
में आते हैं। इत सबको अविरत बनाये रखने का आधार अग्नि और सोम देवता 
| 
| र इन देवताओं से सम्बद्ध यज्ञ निरन्तर अनादि काल से चल रहा है, आगे भी 
| इसका कहीं अन्त नहीं है। अचिन्त्य शक्ति प्रभु ने इस प्राकृत जगत्‌ की रचना यज्ञ- 
। रूप में की है। मानव का इसमें कहाँ स्थान है ? इसके लिए गीता (३३१०-१२) 
के निम्त श्‍लोक देखिये--- 
सहयज्ञाः प्रजाः सृष्ट्वा पुरोवाच प्रजापति: । 
| अनेन प्रसविष्यध्वमेष वोऽस्त्विष्टकामधुक्‌ ॥ 
| देवान्भावयतानेन ते देवा भावयन्तु वः। 
| परस्परं भावयन्तः श्रेयः परमवाप्स्यथ ॥ 
इष्टान्‌ भोगान्‌ हि वो देवा दास्यन्ते यज्ञभाविताः । 
तेदंत्तानप्रदायेभ्यो यो भुङक्ते स्तेन एव सः॥ 
प्रजापति ने आदिकाल में यज्ञों के साथ प्रजाओं की रचना करके कहा, इस 
यज्ञ के द्वारा उत्पन्न करो सब जीवन-साधनों को; यह यज्ञ तुम्हारी अभिलषित 
कामनाओं को सदा पुरा करनेवाला होवे ॥॥१०॥ 
इस यज्ञ से देवों का सत्कार करो; वे सत्कृत देव जीवन-साधन देकर. तुम्हारा 
सत्कार करे । इस प्रकार एक-दूसरे से सम्बद्ध रहते हुए परम कल्याण को प्राप्त 
करो ॥११॥ 
यज्ञ से संस्कृत देव तुम्हें तुम्हारे अभिलषित भोगों . को प्रदान करेंगे । उन 
देवों को कुछ भी न देकर जो उनके दिये भोगों का उपभोग करता है, निश्चित ही 
वह चोर है ॥१२॥ 
हमें चोर न बनने के लिए यह समभना है कि प्रजापति के द्वारा रचना किया 
गया यज्ञ क्या है ? यह निश्चित है, जो खाद्य अन्न आज हम प्रयोग में लाते हैं, 
आदिकाल से ही वह ऐसा रहा हो, यह बात नहीं है । प्राकृत व्यवस्थाओं के 
अनुसार जंगली रूप में इन अन्नों का प्रादुर्भाव हुआ, इनके प्रादुर्भाव में अग्नि 
और सोम देवता का पूरा सहयोग रहता है। यह प्रजापति द्वारा रचा गया यज्ञ 
है। मानव ने जब सर्वप्रथम आँखें खोली, और स्वभावतः क्षुधा-तृषा आदि से 
संतप्त हुआ, उसने क्षुधा आदि की निवृत्ति के लिए उपाय ढूंढ निकाला । ओषधियों 
और वनस्पतियों के फलों की परीक्षा कर शत-सह्न वाषिक य॒ज्ञो से उन्हें जीवनो- 
पयोगी उत्तम खाद्यो के रूप में तैयार किया । सैकड़ों, सहस्नों वर्षों तक कृषि द्वारा i 
परीक्षण व अनुसन्धान करते हुए उन्हें वर्तमान स्थिति तक पहुंचाया । यह प्रजा | 
(मानव) द्वारा किया जानेवाला यज्ञ है । अधिक समय तक चलनेवाले अनुष्ठानों 
का नाम मीमांसा में 'सत्र' कहा गया है। मीमांसा में जो शत व सहस्र वर्षो के 

सत्रों का उल्लेख हुआ है, वे यही मानवो द्वारा किये गये यज्ञ हैं । देवों और प्रजा- 
जनों की यज्ञ-सम्बन्धी पारस्परिक भावनाओं से सुपरिपुष्ट कल्याणमय संसार 
निर्बाध चल रहा है। 

मानव-जीवन के सर्वप्रथम आवश्यक वस्तु अन्न-वस्त्र हुँ । इनमें अन्न का पहला 
और वस्त्र का दूसरा स्थान है। यह निविवाद है, अन्त कृषि द्वारा तैयार किया 
जाता है । भारत देश अपने आदिकाल से कृषिप्रधान रहा है । वेद का उद्घोष है-- 
‘अक्षैर्मा दीव्यः कृषिनित्कृषस्व' (ऋ १०।३४।१३) --जुआ मत खेलो, कृषि का 
ही आश्रय लो । इसका तात्पर्य व मुख्य उ द्वेश्य यह है कि आलसी बनकर श्रमहीन 
उपायों से धन की आकांक्षा मत करो, कृषि आदि श्रमसाध्य उपायों का सदा 
आश्रय लो, और धन-सम्पदाओं में रमण करो (“वित्ते रमस्व बहु मन्यमानः, 
क्र० १०।३४।१३) । 

इस सब विवेचन से हम इस परिणाम पर पहुंचते हैं कि प्राचीन भारत में , 
यहाँ के मूल निवासी आयौँ ने कृषि को जीवनोपयोगी सर्वोत्तम साधन माना । गत 
पंक्तियों से यह स्पष्ट हो जाता है, अग्नि और सोम कृषि के देवता हैं। बीज भूमि 
में पडकर जल और ऊष्मा (सोम -|-अग्ति) के सहयोग से अंकुरित होकर भूमि 
के ऊपर को सिर निकालता है । आगे इन्हीं देवों के सहयोग से पनपता, फूलता- 
फलता अन्न में एक जीवनोपयोगी अनुपम सम्पदा को प्रस्तुत कर देता है। 

अब विचारना यह है कि इन देवताओं का पशु कौन-सा है जो इस सम्पदा 
को उभारते में प्रधान सहयोगी है ? यह किसी से छिपा नहीं, सर्वेविदित बह पशु 
बैल है । बैल गाय से पैदा होता है, इसीलिए गाय को भारतीय संस्कृति में सबं- 
श्रेष्ठ पूज्य पशु साना गया है। इसकी श्रेष्ठता व पूज्यता में जहाँ उसके दूध का 
स्थान है, उससे पहले उसके बछड़ों का स्थान है । वह कृषि-जीवन में रीढ़ की 
हड्डी की तरह है । गीता के अनुसार इन यज्ञों का अनुष्ठान परम कल्याण को प्राप्त 
कराता है। इसीके अनुसार कृषि-यज्ञ के आधार बैल को कदाचित्‌ पौराणिक 
कल्पना में शिव (कल्याण) की सवारी बताया है। सवारी आधार और सवार 
आधेय होता है। तात्पर्य हुआ--सामाजिक कल्याण बेल पर आश्रित है। 

मीमांसा के प्रस्तुत अधिकरण (७) में यह विचार किया गया है कि जो पशु- 
धर्म सुने जाते हैं, वे कौन-से पशु के लिए कहे गये है ? क्या वे किसी एक अग्नी - 
घोमीय आदि पशु के लिए कहे हैँ? या किन्ही दो के लिए? (अग्नीषोमीय 
और सवनीय), अथवा सबके लिए (पहले दोनों में अनुबच्घ्य को मिलाकर )? 
निर्णय यह दिया गया है कि वें पशु-धर्म केवल अग्नीषोमीय पशु के लिए कहे 
गये हैं । न ह 

पशुधर्म से तात्पय है, यज्ञिय पशु के सम्बन्ध में यज्ञ के अवसर पर कतेव्य- 
कर्म । वे निम्न रूप में कहे गये हैं--उपाकरण, उपानयन, इलक्ष्णया बच्ध, यूप- 

नियोजन, संज्ञपन, विशसन आदि” । इनके अर्थ निम्न प्रकार किये जाते हैं 
उपाकरण--मन्त्रोच्चारणपूर्वंक हाथ से अथवा कुशाओं से पशु का स्पश 
करना 'उपाकरण' कहाता है । एक स्थान से अन्यत्र ले-जाते समय प्राय प्रत्येक 
ले-जानेवाला व्यक्ति पश्‌ के पीठ, पारवे, पुट्ठे, माथे या सिर आदि पर हाथ 
फेरता है। मानो उसे प्यार देता हुआ अगले कार्य के लिए प्रेरित करता है, इस 
साधारण लौकिक व्यवहार का वैदिक रूप उपाकरण हैं। 
उपानयन -पशुशाज्ञा से यज्ञमण्डप की ओर पशु का लाया जाना 'उपा- 
नयन है। 
इलक्ष्णया बन्ध--चिकनी मुलायम रस्सी से पशु के अगले दाहिने पेर, सींग 
| या सींगों अथवा गर्दन में पशु को बाँधना। यह कार्य पशुशाला से चलते समय 
अथवा यज्ञमण्डप पहुँचकर किया जाता हैं । 
| युपनिबन्धन--यज्ञमण्डप के समीप पश्‌ को बाँधने के लिए स्थापित किये 
| गये यूप (खूंटा) में पशु को बाँधना “यूप निबन्धन” हे । 
| पशु-सम्बन्धी ये काये लोक-वेद में समान हैं; एक स्थान से दूसरे पर ले-जाने 
के लिए ये क्रिया साधारण हैं । यहाँ प्रश्‍न है, यज्ञमण्डप में पशु क्यों ले-जाये जाते 
थे ? आज के पशुमेलो की तरह तो इन्हें नहीं कहा जा सकता । आज के पशुमेले 
केवल पशुओं की बिक्री के लिए जुड़ते हैं। परन्तु उस समय के पशुयागों के प्रसंग 
में उनकी बिक्री का कोई संकेत नहीं मिलता । सुना जाता है, कभी और कहीं 
सरकार की ओर से ऐसा आयोजन होता है, जहाँ पशुओं के स्वास्थ्य के आधार 
पर उनमें प्रतियोगिता रकखी जाती है और सुन्दर-सुपुष्ट पशुओं को पुरस्कृत 
किया जाता है । ऐसे आयोजनों को पशु-सम्बन्धी याग ही समझना चाहिए। 
उस अति प्राचीन काल में जब समस्त समाज का जीवन-आधार मुख्य रूप से 
केवल कृषि-उद्योग था, उस समय पशु-सम्पदा की सुपुष्टि और सुरक्षा के लिए 
ऐसे आयोजनो का होना अधिक सम्भव हे । ज्योतिष्टोम या सोमयाग आदि ऐसे 
ही आयोजनों के साथ इसे रक्खा जाता होगा, क्योंकि उन आयोजनों में समाज के 
सशक्त संचालक व्यक्ति भाग लेते थे, और सर्वसाधारण के लिए उन आयोजनों 
का द्वार खुला रहता था। आज समस्त भारत में अमावास्या के दिन कृषि-सम्बन्धी 
पशुओं को पूण विश्राम देना, उन्हें नहलाना, धुलाना, सजाना उसी तरह के पशु- 
याग का संकेत देता है । उसीका यह खण्डरात समझना चाहिए । इसे तात्कालिक 
पशुयाग की रूप-रेखा का कुछ अनुमान किया जा सकता है। | 
अभी तक की चर्चा से यह जाना कि अग्नीषोमीय पशु बैल है, उपाकरण है 


१. “उपाकरणम्‌, उपानयनम्‌, इल&णया बन्धः यूप नियोजनम्‌, संज्ञपनम्‌, 
विासनमित्येवमादयः शाबरभाष्य । 

आदि धर्म उसीके विषय में बताये गये हैं । इससे यह युक्‍त प्रतीत होता है कि कृषि- 
जीवी समाज का यह प्रिय एवं प्रधान पशु था । क्या यज्ञमण्डप में ऐसे पशु को 
मारने के लिए लाया जाता था ? यह कदापि सम्भव नहीं है। अगली पंक्तियों से 
स्पष्ट होगा कि अन्य पशु-धर्मो का स्वरूप उस समय क्या रहा होगा। आज के 
भारतीय कृषिजीवी परिवार के--अमावास्या के दिन पशु-सम्बन्धी व्यवहार से 
जाना जाता है कि उस काल का कृषिजीवी परिवार अपने पशुओं को नहला- 
धुलाकर; सजाकर उस अवसर पर लाता था, उसमें प्रथम स्थान बैल का, दूसरा 
स्थान भेड़, बकरी आदि का, अन्तिम स्थान अन्य पशुओं का रहता था, जो केवल 
दूध देते, तथा बछड़े, बछिया व पठोरे जानवर । इनका विवरण मीमांसाझास्त्र के 
आधार पर अगली पंक्तियों में दिया गया है । वहाँ लाये गये सुपुष्ट-स्वस्थ पशुओं 
को पुरस्कृत किया जाता, व प्रशंसा एवं सत्कारपूर्वंक विदा कर दिया जाता 
: था । दुर्बल पशुओं के अंग-अंग की परीक्षा की जाती थी । उनकी दुबंलता को दूर 

करने के लिए उपाय सोचे जाते, और उन्हें व्यवहार में लाने का पुरा प्रयास किया 
जाता था। इस प्रकार पशुओं के स्वास्थ्य की रक्षा के लिए प्रतिमास उनको एकत्र 
कर स्वास्थ्य-परीक्षा को जाती थी। 

यह उपाकरण आदि चार पशुधमों के विषय में संक्षिप्त विचार किया । 
बताये गये शेष पशु-धर्मो पर भी दृष्टि डालिए । शाबरभाष्य के अनुसार शेष पशु- 
धर्म नामोल्लेखपूर्वक दो बताये हैं-- १. संज्ञपन, २. विशसन । आगे 'इत्येव्रमादयः' 
कहकर कुछ धर्मो को छिपाकर रक्खा गया है। 

संज्ञपन --इस पद का अर्थ सभी व्याख्याकारों ने 'मारना' किया है । कोषः 
कारों ने बताया, यह पद 'सम्‌ उपसमगंपूर्वक 'ज्ञा धातु से णिच्‌-ल्युट्‌ प्रत्यय 
होकर 'पुकू' आगम के साथ निष्पन्न होता है । पाणिनि के धातुपाठ में 'ज्ञा' धातु 
तीन अर्थों में पढ़ा है-- मारण तोपण निशामनेषु ज्ञा , तीन अर्थ हैं-मारण, तोषण, 
निशामन; मारना, तुष्ट करना, दर्शन करना या अबलोकन करना । इतने अर्थों 
में 'मारना' अर्थ ही क्यों लिया गया ? सन्तुष्ट करना या दशन एवं अवलोकन 
करना अर्थ क्यों नहीं लिये गये ? 

ज्ञात होता है, उस अति प्राचीन काल में--जो यज्ञों का प्रारम्भिक काल था 
ज्ञा’ धातु का प्रयोग 'मारण' अर्थ में न होकर शेष दो अर्थां में ही होता था । 
जब उन नृशंस क्रूर रसनालोलुप याज्ञिको ने जाँच-परीक्षा, दर्शन, अवलोकन के 
लिए आनेवाले पशुओं में से कतिपय पशुओं को धर्म के नाम पर आहुत करना और 
खाना प्रारम्भ कर दिया, तब इस धातु के अर्थो के साथ 'मारण' को मी जोड़ दिया 
गया । यज्ञ की वास्तविक भावना को उपेक्षित कर दिया गया। ये लोग समाज 
में प्रभावी थे, समाज ने उसको सहन किया । पर इस कुकृत्य का समय-समय पर 
विरोध बराबर होता रहा है। बौद्ध धमं का उद्भव इसी कुक्ृत्य के प्रतिक्रिया- 

रूप हुआ । इन्द्रियाँ बड़ी बलवान्‌ हैं। वहाँ भी अब व्यवहार में इसका कोई महत्त्व 
नहीं है। 

तात्पय है, 'संज्ञपन' पद के पुराने वास्तविक अर्थ--तोषण व निशामन को 
भला दिया गया; पर पाणिनि ने उसे सुरक्षित रक्खा । इससे स्पष्ट होता है, अमा- 
वास्या का दिन इस कार्य के लिए निर्धारित था कि उस दिन के इष्टि अनुष्ठानों 
के अवसर पर स्थानीय पशुओं की--स्वास्थ्य आदि की दृष्टि से--परीक्षा, जाँच- 
पडताल की जाये, जिससे राष्ट्र की पशु-सम्पदा स्वस्थ ब सुरक्षित रहे। 

ऐसे अवसर पर पशु केवल प्रदशेनार्थ आते थे या उचित कार्यवाही के 
अनन्तर वापस कर दिए जाते थे? इसकी सत्यता के लिए अमावास्या के दित 
अनष्ठित इष्टि का नाम प्रमाणरूप में उपस्थित किया जा सकता है । पूर्णमासी 
के दिन अनुष्ठित होनेवाली इष्टि का नाम तिथि-नाम के आधार पर पूर्णमासेष्टि 
है । इसी प्रकार अमावास्या के दिन अनुष्ठित होनेवाली इष्टि का नाम तिथि-नाम 
के आधार पर अमावास्येष्टि होना चाहिये था, पर ऐसा न होकर उसका नाम 
“दहे है। यह नाम उस समय विशेष निमित्त से रक्खा गया ज्ञात होता है । वह 
निमित्त है, उस अवसर पर दर्शन-अवलोकन अर्थात्‌ स्वास्थ्य आदि की जाँच- 
पड़ताल के लिए पशुओं को सामूहिक रूप में एकत्रित किया जाना । यह अथ 
'संज्ञपन' शब्द के धातु 'ज्ञा' के निशामन अर्थ में अन्तहित है । आरम्म-काल 
में इस पद का यही अर्थ था, और इसीके अनुसार व्यवहार होता था । अनन्तर- 
काल में अत्याचारी हत्यारे याज्ञिकों ने इन्द्रियों के दास बनकर पद के अर्थ को 
बदला, जो आज समका जा रहा है। यदि इस सतर्क प्रमाण को सबल नहीं समभा 
जाता, तो शास्त्र के ममेज्ञ आचार्य यह बतलाने की कृपा करेंगे कि अमावास्या के 
दित होनेवाली इष्टि के 'दशे' नाम का प्रवृत्ति-निमित्त क्या है ? वह नाम भी 
पूर्णमासेष्टि के समान अमावास्येष्टि क्यों नहीं है ? 

यह पशुधर्म 'संज्ञपन’ के विषय में विचार प्रस्तुत किया गया इसके आगे 
पशुधर्म बताया-- 

विशसन--इसका अर्थ है--पश्‌ के एक-एक अङ्ग को काटना। जब “संज्ञपन 
का अर्थ 'मारना' मान लिया गया, तो स्वभावतः उसके आगे यही पशुधम हो 
सकता है । वस्तुतः प्रारम्म-काल में जब 'संज्ञपन' का अर्थ मारता न होकर 
पशुओं को सन्तुष्ट करना व प्रदशनार्थ एकत्रित करना था, तब 'विशसन' नाम के 
प॒शुधर्म का होना सम्भव ही नहीं था। इसका उद्धावन संज्ञपन पद का अर्थ बदले ` 
जाने के अनन्तर हुआ है । पशु के दर्शन अर्थात्‌ जाँच-पड़ताल के अवसर पर जिस 
क्रिया का प्रयोग किया जाता था, उसके कुछ संकेत सवनीय पशु'के आधुनिक 
विवरण में लक्षित होते हैं। उसके स्पष्टीकरण का प्रयास सवनीय पश के प्रसंग 

में किया गया है। 

प्रारम्भ-काल में 'संज्ञपन' पशुधर्म के अनन्तर अन्य दो धर्म--'पर्ये ग्ति- 
करण' और “विसर्जन' माने जाते थे । 

पर्यग्निकरण--इस पद का वास्तविक अर्थ क्या रहा होगा, आज स्पष्ट नहीं 
है । अनेक सुझाव विचार में आते हैं-- (१)अमावास्या के दिन पशुओं को नहला- 
धुलाकर खुँटो पर बाँध, ऋतु के अनुसार---उन्हें डाँस-मच्छर आदि तंग न करें 
उनके इधर-उधर अथवा उचित दिशा में आग जलाकर घुआँ आदि करना अथवा 
गरमी पहुँचाना पर्यग्निकरण रहा हो । २. यह भी सम्भव है, सरगर्मी से पशुओं 
के स्वास्थ्य की जाँच-पड़ताल का ही नाम 'पर्यग्निकरण' रहा हो। ३. विशेष 
निमित्त से यज्ञाग्नि के समीप उपस्थित होना 'पर्यग्निकरण' माना गया हो। 
आजकल जैसे रोगों के टीके व सूचीवेध के अनन्तर मालूम किया जाता है, कोई 
व्यक्ति टीके या सूचीवेध के बिना रह तो नहीं गया ? इसी प्रकार उस काल में 
पशुओं के स्वास्थ्य की जानकारी के लिए प्रशासन की ओर से इस नाम पर सूचना 
प्राप्त की जाती हो कि स्थानीय पशुओं का पर्यग्निकरण नामकरण हो गया, या 
॥ नहीं ? कोई पशु पर्यग्निकरण से रह तो नहीं गया है ? ये आधार अथवा इन 
जैसे अन्य कोई आधार उक्त के सम्भव हैं । 

आज पर्यग्निकरण का स्वरूप--पशु को मारने से पहले घास के दो-चार 
तिनको के अग्रभाग में आग लगाकर पशु के चारों ओर घुमा देना-- समभा 
जाता है । 

विसर्जन---'संज्ञपन' पद का 'मारण' अर्थ समझ लेने पर पशु के विसर्जन--- 
छोडे जाने का प्रश्न ही नहीं उठता । मार देने पर छोड़ने का अवसर कहाँ रहा ? 
हाँ, यह कहा जा सकता हैं कि उसे जीवन से छुडा दिया गया । वस्तुत: “विसजेन' 
पशुधर्म का स्वारस्य उसी अवस्था में सम्भव है, जब 'संज्ञपत' पद का अर्थ | 
मारण? न कर तोषण व निशामन किया जाता है। जसा कि पहले निर्देश किया 
किया जा चुका है, प्रारम्भ में ज्ञा धातु के दो ही अर्थ थे । उनके अनुसार विसर्जन 
पशुधर्म का सामञ्जस्य उत्पन्न होता है । मारण अर्थ होने पर तो यह (विसर्जन 
प॒शुधमं ) मजाक ही है । 

अभी तक अग्नीषोमीय पशु के विषय में विवरण प्रस्तुत किया गया । आचार्यों 
के निर्णयानुसार उपाकरण आदि पशुधर्म केवल अग्नीषोमीय पशु के लिए विधान 
किये गए हैं। सवनीय आदि पशुओं के प्रसंग में उनका निर्देशमात्र होता हैं। 
सवनीय पशु के विषय में विचार प्रस्तुत है। 

सवत्तीय--यह प्रथम कहा जा चुका है ज्योतिष्टोम याग छह दिल में सम्पन्न 
होता है । पाँचवाँ दिन प्रधान सोमयाग के अनुष्ठान का है। वह तीन सवतनों में 
किया जाता है--प्रात:सवन, माध्यन्दिन सवन, तृतीय सवन । इनमें जो पशु हि 

उपस्थित होते हैं वे सबनीय कहे जाते हैं। अग्नीषोमीय पशु कौन-सा है ? इसका 
निर्देश किसी आचार्य ते नहीं किया। यदि किया हो, तो मुझे ज्ञात नहीं है। पर 
इस विषय के विशेषज्ञों से ज्ञात हुआ कि अग्निषोमीय पशु अज है। अब सवनीय 
पश कौन-सा है ? इसका निदेश उपलब्ध होता है। ये पशु मेष-मेषी एवं अज- 
अजा हैं, अर्थात्‌ भेड़, बकरी, मेढा, बकरा । आचार्यो ने बताया--प्रातःसवन मे 
वपा (चर्बी) की आहुति, माध्यन्दिन सवन में पुरोडाश की और तृतीय सवन में 
पशु के कटे हुए अङ्गों की । पुरोडाश तो अन्न से तैयार किया जाता है, पर चर्बी 
और पशु के कटे अङ्ग मेढे या बकरे के हो सकते हैं, क्योंकि सवनीय पशु ये ही 
हैं। 

सवन की आहुतियों के विषय में सुझाव आता है। बाहर से आए इस स्तर 
के सब पशुओं की प्रातःकाल सावधानतापूर्वक स्वास्थ्य-आरोग्य की परीक्षा कर 
उनमें से मांसल तथा वपाबहुल पशुओं को इस आधार पर अलग छाँट दिया 
जाता था कि इनसे उत्तम ऊन प्राप्त हो सकता है । कालान्तर में इस वास्तविकता 
को वपा की आहुति के रूप में परिवर्तित कर दिया गया। माध्यन्दिन सवन में 
पुरोडाश की आहुति का तात्पर्यं है, बाहर से आये पशुओं को चारा देना। ये 
बाहर से आए हैं। पूर्वमध्याह्न में उन्तमें से सुपुष्ट पशुओं को छाँट दिया गया है । 
चारा लेकर दुबंल पशु तृतीय सवनकालिक परीक्षा के लिए तैयार हो जाएं, 
यह माध्यन्दिन सवन की आहुति का स्वरूप है । तृतीय सवन में दुर्बल पशुओं के 
प्रत्येक अंग की गहराई से परीक्षा की जाती थी कि अंग में कोई रोग तो नहीं 
है ? पशु दुर्बल क्यों है ? उसको हटाने के उपायों का पता लगाकर उन्हें व्यवहार 
में लाने का प्रयास किया जाता था । अंग-अंग की इस परीक्षा को अज्धों की 
आहुति के रूप में परिर्वातत कर दिया गया । यह ज्योतिष्टोम के पाँचवें दिन के 
पशुयाग का स्वरूप है । 2 

तीनों सवन सवनीय पशुओं से कंसे सम्बद्ध होते हैं ? इसके लिए वचन हे 
'वपया प्रातःसवने प्रचरन्ति, पुरोडाशेन माध्यन्दिने सवने, अङ्गस्तृतीये सवने' 
इसका तात्पर्यं है कि 'वपा' से प्रातःसवन में होम करते हैं, पुरोडाश से माध्य- 
न्दिन सवन में और अङ्गों से तृतीय सवन में। 

'प्रचरन्ति' क्रियापद का अर्थ “होम करते या आहुति देते हैं ।” यह अर्थ किस 
आधार पर किया जाता है ? इस प्रश्‍न का कोई सदुत्तर नहीं है । वाक्य के मूल 
ग्रन्थ का पूर्वापर-प्रसंग भी उक्त अर्थ करने में कोई अनुकल सहायता नहीं देता । 

वास्तविकता यह है कि यज्ञान्‌ष्ठान के प्रारम्भिक काल में यह व्यवस्था 
निर्धारित की गई कि प्रति मास अमावास्या इष्टि के अवसर पर स्वास्थ्य व सुरक्षा 
आदि की जाँच-पड़ताल के लिए समस्त स्थानीय पशु यज्ञमण्डप के समीप एकत्रित 
किये जायें। “वपया प्रचरन्ति” का यही तात्पर्य है। 'वपा' पद नीरोग हूष्ट-पुष्ट 

पशु का प्रतीक है । लोक में नौरोग पुष्ट व्यक्ति को देखकर मनोरंजन की भावना 
से कहा जाता है, चर्वी बहुत चढ़ गई है। चर्बी == वपा पद शारीरिक पुष्टि का 
प्रतीक माना जाता है । 

पशुओं की जाँच-पड़ताल के लिए नियुक्त व्यक्ति 'वप। प्रतीक से प्रचारित 
कराता है--घोषित करता है--ये “पशु स्वस्थ नीरोग हैं।” उन्हें छाँट दिया जाता 
है 'वपया प्रचरन्ति’ का यही अभिप्राय है 

'- आगे वाक्य है--“पुरोडाशेन माध्यन्दिने प्रचरन्ति । 'पुरोडाश' खाद्य अन्त 
का तैयार किया जाता है; पशु-मांस से इसका कोई सम्बन्ध नहीं । यहाँ यह पद 
पशुओं के खाद्य अर्थात्‌ चारे का प्रतीक है। तात्पर्यं हे कि माध्यन्दिन सवन के 
अवसर पर अर्थात्‌ दोपहर के समय सब पशुओं को चारे पर बाँध दिया जाय, वे 
इधर-उधर बाह्य स्थानों से आये हुए हैं, भूखे हो सकते हैं । जिन दुर्बल पशुओं की 
जाँच-पड़ताल तीसरे पहर के बाद के अवसर पर होनी है उन सबको यथेष्ठ चारा 
दिया जाय । यह घोषणा 'माध्यन्दिने प्रचरन्ति’ का अथे है। 

सन्दर्भ का अन्तिम वाक्य है--“अङ्गैस्तु तीये सवने प्रचरन्ति । जो दुर्बल पशु 
स्वास्थ्य-परीक्षा के लिए शेष रह गए हैं उनके प्रत्येक अंग के साथ सावधानता- 
पूर्वेक जाँच कर अर्थात्‌ गहराई से अंगों की परीक्षा कर उनकी दुर्बलता के कारण 
और उनकी निवृत्ति के उपायों की घोषणा की जाती है। यह “अङ्गँस्तृतीये सवने'' 
का तात्पर्य है । 

“कथं सवनानि पशुमन्ति” इस प्रश्‍न का उत्तर उक्त रीति पर “वपया प्रातः 5५ 
इत्यादि सन्दर्भ से दिया गया है। यदि “वपा ' का अर्थ अलग से निकाली चर्बी 
और 'अज्जै:' का अर्थ 'पशुमांस' लिया जाता है, तो तीनों सवन पशुओं से सम्बद्ध 

। नहीं हो पाते । “माध्यन्दिन सवन' पशु-सम्बन्ध से रहित रह जाता है क्योंकि पुसे- 
डाश मांस से तैयार नहीं किया जा सकता; वह चावल या जौ का ही बन सकता 
है । जिन याज्ञिकों ने पवित्र यज्ञमण्डप में इस बूचड़खाने की स्थापना की, ति:सन्देह 
वे धर्म के नाम पर घोर अधमे व पापाचरण करनेवाले व्यक्ति थे। एक घोर 

- पाप को पुण्य के रूप में संस्थापित करना अपने-आपमें ही महान्‌ पाप है । 

इन पशुओं को सामाजिक दृष्टि से यज्ञमण्डप में लाने का क्या प्रयोजन 
रहा होगा ? यह तो आज पूर्णतः स्पष्ट नहीं है, पर 'अग्नीषोमीय' पशु के 
विवरण के असार सवनीय पशु के विषय में भी कुछ सुझाव दिये जा सकते हैं। 
यह स्पष्ट है कि अग्नीषोमीय पशु बैल उत्तम स्तर का पशु माना जाता हे । गाय 
की महत्ता का कारण श्रेष्ठ दूध के अतिरिक्त खेती के महत्त्वपूर्ण साधन बछड़ों का 
पैदा करना था। उसके बाद के स्तर में अर्थात्‌ दूसरे स्तर पर भेड़-बकरी आदि 
पशु आते हैं । ये समाज को अनेक प्रकार से लाभान्वित करते हैं । सबसे पहला 
और महत्त्वपूर्ण इनका उपयोग ऊन की उपलब्धि है। साधारण दूधप्राप्ति के पश्चात्‌ 

उनका बड़ा उपयोग इनके मल-मूत्र का है, इससे अत्यन्त उपयोगी खाद तयार किया 
जाता है जो भूमि की उर्व॑रा शक्ति को बढ़ाता है, न्यून नहीं होने देता । 

अनुबन्ध्य-पशुओं का नम्बर अन्तिम छठे दिन आता है । अनुबन्ध्य पशु कोन- 
से हैं? इसका कुछ संकेत प्रतीकरूप से शास्त्र में मिलता है । एक वाक्य है “मत्रा 
वरुणीं वशामनु बध्यामालमते”--मित्र और वरुण देवतावाली वशा (गाय) का 
आलभन करता है, जो पशुओं के अनुबन्ध्य-वगे में आती है । इसे स्पष्ट करने के 
लिए “अनुबन्ध्य” पद का अर्थ समभना होगा । उपसर्ग व धात्वर्थं के अनुसार अर्थ 
होगा पीछे बेधा हुआ, तात्पर्य हुआ कि पशुओं का एक वर्ग जो पशुओं के बाद में 
आता हैं: पिछलग्गू वर्ग । पशु की दृष्टि से 'वशा' पद के दो अर्थ हैं--गाय और 
हथनी । 

वस्तुतः वशा पर यहाँ शेष पशुमात्र का उपलक्षण हैं। पशुओं के पूर्वोक्त दो 
वर्गों से अतिरिक्त जो पशु रह गए उन सबको उपस्थित कर आलभन, प्राप्त होता 
है। यदि वशा का अर्थ केवल गाय लें तो यह प्रश्‍न दोनों अवस्थाओं के लिए उभर- 
कर सामने आता है कि गाय और अन्य श्रेष्ठ पशुओं को अन्तिम छठे दिन क्यों उप- 
स्थित किया जाता है ? उत्तर होगा --आलभन के लिए । तब पुनः प्रश्‍न उठेगा कि 
वशा का आलभन क्या मारना-काटना है? या केवल स्पर्श करना ? यदि पहला 
है, तो क्या यह स्वीकार्य होगा ? यदि अर्थं दूसरा है, तो केवल स्पर्श करने का 
प्रयोजन बताना होगा । 

प्रतीत होता है 'वशा' पद अवशिष्ट सभी पशुओं का उपलक्षण है। इनमें 
दूधवाली गाय, बाँझ गाय, दूधपीते बछड़े -बछियाँ, दूधछोड़े बछड़े-बछियाँ, 
पठोरे बैल, ऊंट, घोड़े, गधे, खच्चर, भेस आदि सभी आ जाते हैं। इनके उपस्थित 
करने का प्रयोजन वही है, जो प्रथम दोनों वर्ग के पशुओं की उपस्थिति का बताया 
है । पर्यग्निकरण के पश्चात्‌ इन्हें अपने-अपने स्थानों को वापस कर दिया जाता 
है। उन्हें मारने-काटने का कोई प्रश्‍न नहीं । 

ज्योतिष्टोम के चौथे दिन अग्नीषोमीय पशु, पाँचव दिन सवनीय, छठे दिन 
अनुबन्ध्य पश्‌ यज्ञमण्डप के साथ स्वास्थ्य-प रीक्षा-स्थान पर उपस्थित किये जाते 
हैं, जहाँ उन्हें बाँधने के लिए यूप स्थापित किये होते हैं । उपाकरण आदि पश्चुधर्म 
पूर्णरूप से केवल अग्नीषोमीय पशु के लिए विहित हैं, शेष के लिए उसीका अनुषाद 
होता है, वह भी आवश्यकतानुसार । जैसे सवनीय पशुओं के लिए. तीसरे-चौथे 
प॒शुधर्मं को आवश्यकता नहीं होती, दो व्यक्ति शब्द करते या डण्डी दिखाते 
इधर-उधर खड़े रहते हैं, तो ये पशु चुपचाप बीच में घिरे रहते हैं, इधर-उधर 
निकलने या जाने की कोई चेष्टा नहीं करते। इसलिए इलक्ष्ण्या बन्ध या यूप- 
नियोजन को इनके लिए आवश्यकता नहीं होती । अनुषाद का यही फल है। यदि 
विधि हो, तो उसके अनुसार पूरा अनुष्ठान करना पड़ता है। 

इस विवरण से निम्न परिणाम सामने आते हैं-- 

(क) आरम्भकाल में यज्ञानुष्ठान के अवसर पर पशु मारे नहीं जाते थे। 

(ख) एक निर्धारित दिन अमावास्या इष्टि के अवसर पर स्वास्थ्य आदि 
परीक्षा के लिए पशुओं को एकत्रित किया जाता था। 

(ग) उसी का अवशेष रूप--समस्त भारत में अमावास्या के दिन--कृषि- 
पशुओं को पूर्ण विश्राम देना पाया जाता है! 

(घ) पशुसम्बन्धी ये सब भाव पशुओं के “संज्ञपन नामक धमं में अन्त- 
निहित हैं, जो 'सज्ञपन' पद के निर्वचन से स्पष्ट हैं । 

यज्ञ में मांसाहुति देने का प्रथम प्रसंगविषयक विवेचन गत पंक्तियों में किया 
गया । इसी प्रकार का दूसरा प्रसंग तृतीयाध्याय के अन्तिम तीन सूत्रों (४२-४४) 
में मिलता है । उसका नाम 'शाक्यानामयतनम्‌' बताया गया है। निश्चित रूप से 
कहा जा सकता है कि यह प्रसंग पूर्णतया प्रक्षिप्त है । इसका स्पष्टं विवेचन उसी 
प्रसंग में कर दिया गया है । पाठक महानुमाव वहीं पर उसे देख सकते हैं । 

यज्ञ में मांस के प्रयोग का विधान जब से प्रारम्भ किया गया, इसका विरोध 

भी तमी से बरोबर होता रहा है। पर जिन व्यक्तियों के हाथों में यज्ञानुष्ठानों 
का सम्पन्न करता रहा, उन्हीं के द्वारा मांस का प्रवेश यज्ञां में किये जाने के कारण 
यह विचार प्रसार पाता रहा। लम्बी परम्परा से प्रचलित यह्‌ विचार प्रबुद्ध 
व्यक्तियों द्वारा विरोध होते रहने पर भी इतना परिपक्व हो चुका है कि समस्त 
हिन्दू समाज इसे धर्म का आवश्यक अंग मानता है । यह कैसी विडम्बना है कि जो 
स्पष्ट रूप से अधर्म और अनाचार है, उसे मान्य धमं समक लिया गया ! 

विरोध करनेवालों की संख्या नगण्य न होने पर भी यहाँ केवल मीमांसा- 
परम्परा के एक आचार्य भर्तृ मित्र का उल्लेख करना चाहता हूँ कि --आभिष- 
प्रयोग को वह संवैथा वेदविरुद्ध मानते थे । आचार्य भर्त,मित्र का अपने समय में 
मीमांसा के क्षेत्र में यह प्रयास सर्वथा ऐसा ही है, जसा बर्तमान काल में महषि 
स्वामी दयानन्द सरस्वती का रहा। दोनों ने ही ज्योतिष्टोमादि यागों में आमिष- 
प्रयोग की उतनी ही कटु आलोचना की है, जितनी मुतक-श्राद् की । 

विद्वज्जनो से आग्रह है कि वे इस दिशा में मीमांसापरक शाश्वत परम्पराओं 
को पुनरुज्जीवित करने के लिए अन्ध-परम्पराओं का समूलोच्छेद करें एवं यज्ञ 


०७, 


जैसी पावन क्रियाओं का माहात्म्य जन-जन तक पहुंचाने का सत्प्रयास करें। 


६७ -_उदयवीर शास्त्री 

आदिकाल से भारतीय समाज निष्ठापूर्ण रीति पर धर्म-प्राण रहा है । ज्ञान की 
नाना शाखा और समाज के विविध क्षेत्रों में किये गये धमं-विषयक्र विवेचन सें 
भारतीय वाङ्मय ओत-प्रोत है । महष कणाद ने अपनी रचना वैशेषिक दर्शन के 
प्रारम्भिक सूत्र” द्वारा धर्म की व्याख्या करने का निर्देश किया है । महामुनि जैमिनि 
ने धर्म की सूक्ष्म रेखाओं तक विचार करने के लिए अपनी इस बारह अध्यायों में 
पूर्ण हुई विस्तृत रचना मीमांसाशास्त्र के प्रथम सूत्र द्वारा धर्म-विषयक जिज्ञासा 
को उभारा है । 
यहाँ पर यह स्पष्ट समझ रखना चाहिए कि कणाद के धर्म और जैमिनि के 
धर्म में अन्तर है । पहला वस्तु-धमे का उपपादन करता है, जबकि दूसरे ने समाज- 
धर्म के विश्लेषण को अपना लक्ष्य बनाया है। कणाद के प्रतिपाद्य धर्म का स्पष्ट 
निर्देश भाष्यकार प्रशस्तपाद मुनि ने अपने प्रथम सन्दर्भ द्वारा इस प्रकार किया है- 
प्रणम्य हेतुमीइवरं मुनि कणादमन्वतः । 
पदार्थधमंसंग्रहः प्रवक्ष्यते महोदयः ॥ 
जैमिनि की भावना ऐसे धर्म का उपपादन करना नहीं है, यह स्पष्ट है। 
जैमिनि को उन धर्मों का विवेचन करना अपेक्षित है, जिनका निर्देश शास्त्रीय 
विधिवाक्यों [स्वाध्यायोऽध्येतव्यः, अग्निहोत्रं जुहुयात्‌, इत्यादि | द्वारा किया गया 
है । इसके अतिरिक्त मानवधर्मशास्त्र में धर्म के विविध लक्षणों, चिल्लो व स्वरूपों 
i का वर्णेन हुआ है।* अन्य धर्मशास्त्र भी इस दिशा में एक-दूसरे से बढ़-चढ़कर 


१. अथातो धमं व्याख्यामः। 
२. अथातो धर्मजिज्ञासा । 

, ३. वैशेषिक शास्त्र में-द्रव्य, गुण, कर्म, सामान्य, विशेष, समवाय-पदार्थ गिने _ | 
गये हैं, उन्हीं के धर्मों का संग्रह प्रस्तुत करता उक्त शास्त्र का लक्ष्य अथवा 8 
प्रतिपाद्य विषय है । उनके साधर्म्यव धम्यं के आधार पर तज्जनित परिणामों F 
का वहाँ विवेचन है। | 

४. द्रष्टव्य--मनुस्मृति २।१, १२॥ ६।६२॥ ७२२०) | क 

दिखाई देते हैं। फिर भी इनमें आंशिक रूप से भी किसी विरोधी भावना को देखने 
का प्रयास करना अज्ञता का द्योतक होगा ये सब विवरण, वाङ्मय की विभिन्त 
शाखाओं द्वारा समस्त विश्व व मानव-समाज की विविध परिस्थितियों का स्पष्टी- 
करण प्रस्तुत कर एक-दूसरे के पुरक हैं। इनमें से किसी एक की भी उपेक्षा, पूर्ण 
यथार्थता की छवि को धूमिल करना होगा तथा उसको पाने में सबसे बड़ी बाधा । 


यदि इस तथ्य को अन्तस्तल तक समझ लिया जाता है, तो विश्व में वास्तविक .' 


शान्ति व सन्तोष के लिए अन्य कुछ अपेक्षित नहीं रह जाता । इन वास्तविकताओं 
को समभकर प्रत्येक व्यक्ति के द्वारा अपने जीवन में उनका उतारना आवश्यक 
होता है। उसी दशा में इनके शुभ परिणाम सामने आते हैं। 

(शंका) 'स्वाध्यायोऽध्येतव्यः --वेद का अध्ययन करना चाहिए, यह शास्त्र 
का विधान है। जिस विधि के फल का स्पष्ट निर्देश नहीं होता, उसका स्वयफल 
कल्पना कर लिया जाता है ।' इसके अनुसार वेदाध्ययनमात्र से स्वर्गफल-प्राप्ति 
की सम्भावना होने पर ऐसे शास्त्र की रचना करना व्यर्थ है, जिसमें केवल उस 
धर्म का विचार किया गया हो, जिसका फल स्वगे की प्राप्ति है; क्योंकि बह 
वेदाध्ययनमात्र से सुलभ है । 

आचाय सूत्रकार ने इस महान्‌ शास्त्र का प्रारम्भ करते हुए, उक्त शंका के 
समाधान की भावना से प्रथम सूत्र कहा--- 


अथातो धमजिज्ञासा ॥१॥ 


[अथ | अनन्तर (वेदाध्ययन के) [अतः] इसलिए (क्योंकि वेदाध्ययन का 
फल केवल अर्थज्ञान है, स्वर्ग नहीं, इसलिए) [धमं जिज्ञासा | (धमं को जानने की 
इच्छा के अनुकूल विचार प्रारम्भ किया जाता है) । 

अथ पद उच्चारणमात्र से मांगलिक) माना जाता है । मांगलिक भावना को 
अभिव्यवत करते. हुए 'अथ' पद का अर्थ यहाँ आचार्यो ने 'आनन्तर्य' बताया है । 
स्वभावतः प्रश्‍न उठता है, किसके अनन्तर ? उत्तर मिला, वेदाध्ययन के अनन्तर । 
केवल पाठमात्रका पारायण करना वेदाध्ययन नहीं है, प्रत्युत गुरुकुल में वास करते 
हुए गुरुमुख से अर्थ-ज्ञानसहित विधिपूर्वक वेद का अध्ययन 'वेदाध्ययन' माना जाता : 
है । मीमांसाशास्त्र में यह व्यवस्था की गई है-यदि किसी विधि के फल का निर्देश 
नहीं किया गया है, तो उस विधि के अदृष्टफल [ स्वर्ग | की कल्पना उसी अवस्था 
में की जानी चाहिए, जब उस विधि का कोई दृष्टफल सम्भव न हो ।3 अध्ययन- 


१. अनुपदिष्टफलविधेः स्वगं एव फलमिति । 


२. ओङ्कारइचायशब्दइच द्वावेतौ ब्रह्मणः पुरा। 


कण्ठं मित्वा विनिर्यातौ तम्मान्माङ्गलिकाव्‌भौ ॥ [कस्यचित्‌] 


३. सम्भवति दृष्टफलकत्वे कस्यचिद्विधे रद्‌ष्टफलकल्पनाया अन्याय्यत्वात । 
पकै क 

विधि का दृष्टफल वेदार्थज्ञान स्पष्ट है । अध्ययन वेदार्थज्ञान का साधन है, अतः 
श्वेदार्थज्ञान' अध्ययन का फल है । अध्ययन-विधि का तात्पर्य पाठमात्र का पारायण 
करना न होने से अध्ययन-विधि के फलरूप में स्वर्गफल की कल्पना करना अनु- 
चित है । 
वेदाध्ययन के अनन्तर शास्त्र में स्नातक” हो जाने का विधान है । स्नातक 
होने का तात्पर्यं है---गुरुकुल-वास को छोड़कर गृहस्थधर्मं में प्रवेश करना । ऐसी 
दशा में अध्येता व्यक्ति के सन्मुख यह संशयात्मक स्थिति आ जाती है कि वेदाध्ययन 
के अनन्तर व्यक्ति धर्मजिज्ञासा का विचार करे अथवा स्तातक होकर गृहस्थाश्रम 
में प्रवेश करे ? यदि 'वेदमधोत्य स्नायात्‌ विधि के अनुसार गृहस्थाश्रम में 
व्यक्ति प्रवेश करता है, तो प्रस्तुत धर्मजिज्ञासा का विचार ध्वस्त हो जाता है। 
यदि धर्मजिज्ञासा में प्रवृत्त होता है, तो 'अधीत्य स्तायात्‌ विधि की बाधा होती 
है । इस संशयात्मक स्थिति का समाधान आचार्यों ने इस प्रकार किया है-- 
'अधीत्य स्नायात्‌' विधिवाक्य के 'अधीत्य' पद में 'वत्वा' प्रत्यय का अर्थ 
[ आनन्तर्यं नहीं है, जिससे उसका यह अथ समभा जाय कि वेदाध्ययन के तत्काल 
अनन्तर स्नातक हो जावे । तात्पर्य हुआ--झब्दार्थज्ञान पूर्वक जैसे ही वेदाध्ययन 
सम्पन्न हो, उसके तत्काल अनन्तर गुरुकुल-वास छोड़कर स्नातक हो जाना चाहिए, 
ऐसा अभिप्राय उस विधिवाक्य का नहीं हैं। “क्त्वा” प्रत्यय पाणिनि-व्यवस्था 
[३।४।२१] के अनुसार “पूवंकाल' अर्थ में होता है । इसका तात्पर्यं होता है-- 
स्नातक होने से पूर्वकाल में किसी भी समय वेदाध्ययन सम्पन्न हो जाना चाहिए । 
वस्तुतः शब्दार्थज्ञानपूर्वेक वेद का अध्ययन केवल शाब्दिक जानकारी तक ही 
सीमित समता चाहिंए। शास्त्रीय कर्मानुष्ठान की प्रयोगात्मक पद्धति का ज्ञान 
उतने से सम्पन्न नहीं हो पाता। उसी जानकारी के लिए जेमिनि मुनि ने इस 
द्वादशाध्यायी मीमांसाशास्त्र का प्रारम्भ किया । अर्थज्ञानसहित वेदाध्ययन के 
अनन्तर शास्त्रीय यागादि कर्म की प्रयोगात्मक पद्धति को जानने के लिए मीमांसा- 
शास्त्र का अध्ययन आवश्यक है । वेदाध्ययन की पूर्णं सम्पन्तता के अन्तर्गत ही इसे 
समझना चाहिए। गुरुकुल में वास करते हुए ही यह समस्त अध्ययन पूर्ण किया 
जाता है । इसके अनन्तर स्नातक होने का विधान है । फलतः प्रस्तुत सूत्र के साथ 
वेदमधीत्य स्तायात्‌' विधि का कोई विरोध नहीं है । 


सूत्र के 'धर्मेजिज्ञासा पद में धर्म! शब्द अधर्म का भी उपलक्षण समभता 


चाहिए । अपेक्षित वेदाध्ययतादि के अनन्तर कार्यक्षेत्र में प्रवेश करने के पूर्व जैसे 
धर्मजिज्ञासा आवश्यक है, वैसे ही अधर्म का जानना भी आवश्यक होता है। घर्म 
को जानकर उसे अपने जीवत में आचरणरूप से उतारना, व्यक्ति के लिए जैसे ` | 


-----“ 


नन र स 
१. वेदमधीत्य स्तायात्‌ । [तुलना करें, मनु० ३।२॥ | क 


त य शक TA 

अभ्युदय का साधन है, उसी प्रकार अधमं को जानकर अपने आचरण में कभी न 
आने देना अभ्युदय में सहयोगी है । प्रस्तुत शास्त्र इन्हीं के विवेचन के लिए प्रारम्भ 
किया जाता है॥१॥ 

शिष्य जिज्ञासा करता है, धर्म विषयक विचार प्रारम्भ किया जा रहा है; पर 
“र्म? क्या है ? यह तो बताना चाहिए ? आचार्य सुत्रकार ने समाधान किया 


चोदनालक्षणोऽर्थो धर्म: ॥२॥ ._/ 


[चोदनालक्षण:] चोदना= नोदना-- प्रेरणा, जिसका लक्षण--साधन एवं 

चिह्न है, ऐसा [अर्थः] अर्थ =शास्त्र प्रतिपाद्य अथवा बोधित विषय [धर्मः] धर्म 
\ 

सूत्र में 'चोदना' पदःप्रवत्तंक वाक्य अथवा विधि-वाक्य का निर्देशक है। 
जिससे कोई पदार्थ लक्षित हो, बोधित हो, अर्थात्‌ जाना जाय, उसे लक्षण कहते 
हैं। जैसे धूम से अग्नि जाना जाता है, इस प्रकार धूम अग्नि का लक्षण है। इसे 
करण या साधन भी कहा जाता है । अग्निज्ञान का करण या साधन धूम हैं । जैसे 
अर्ति का लक्षण धूम है, ऐसे ही धमं का लक्षण 'चोदना', प्रेरणा अथवा प्रवत्त॑क 
वाक्य है । प्रवत्तंक वाक्य से धमं लक्षित, बोधित होता है, जाना जाता हे । इस 
प्रकार प्रवत्तंक वाक्य से जाना गया “अर्थ” धर्म का स्वरूप है। अर्थ का तात्पर्य 
है--जिसमें सुख का आधिक्य हो, और वह दुःख का जनक न हो । 

शास्त्रीय प्रवर्तक वाक्य में केवल ऐसा सामर्थ्यं है, जो वह भूत, वर्तमान, 
मविष्यत्‌ सूक्ष्मव्यवहित तथा दूरस्थित वस्तुतत्त्व का बोध करा सकता है; अन्य 
किसी इन्द्रिय आदि में ऐसा सामर्थ्यं नहीं । यद्यपि अन्‌ मान-प्रमाण तीनों कालों में 
सूक्ष्मव्यवहित आदि पदार्थ के ग्रहण करने में योग्य माना जाता है, परन्तु पुरुष- 
प्रयुक्त प्रत्यक्ष आदि प्रमाणों से होनेवाले ज्ञान में पुरुषगत भ्रम, प्रमाद, विप्रलिप्सा 
(लोभ) आदि के कारण प्रायः संशय की स्थिति बनी रहती है- वह ज्ञान सत्य 
होगा अथवा मिथ्या ? फलप्राप्ति पर ही उसकी सत्यता का निइचय सम्भव है ।? 
परन्तु वेदिक वाक्य अपौरुषेय होने से वहाँ भ्रम-प्रमाद आदि दोषों की सम्भावना 
न होने के कारण घमं का यथार्थं ज्ञान तादृश वाक्य द्वारा ही सम्भव है। 

सूत्र में अर्थ पद का निर्देश एक विशिष्ट स्थिति का बोधक है। 'अगिनहोत्रं 
जुहुयात्‌, सोमेन यजेत इत्यादि प्रवर्त्तंक बौद्धिक वाक्यों के समान 'इयेनेव अभिचरन्‌ 
यजेत'२ भी प्रवत्तंक वाक्य है । इयेनयाग हिसाफलवाला है । यह अन्य की हिंसा 


१. जसे किसी ने किसी को कहा--नदी के किनारे वृक्ष पर पाँच फल लगे हैं, 
जाओ, ले आओ । यदि वह जाकर फल प्राप्त कर लेता है, तो यह पुरुषोच्च- 
रित वाक्य यथार्थ हे; अन्यथा मिथ्या होगा । 


२. षड्विश ब्राह्मण [ ३।८] । 

करने के लिए किया जाता है, अतः व्याख्याकारों ने इसे 'अनर्थ' कहा है । यह अर्थ 
नहीं । अर्थं वह है, जो कर्त्ता पुरुष को निःश्रेयस = कल्याण, अतिशय सुखस्थिति के 
साथ जोड़ता है । इयेनयाग इससे विपरीत है । अतः प्रवर्त्तंक वाक्य होने पर भी बहु 
'अर्थ' फलवाला न होने से 'धर्म' की सीमा में नहीं आता । इस प्रकार के अनर्थ- 
मूलक प्रवत्तंक वाक्यों से बोधित तत्त्व धमं न समका जाय, इसीलिए सूत्र में 'अर्थ' 
पद का निर्देश किया गया है । 

वस्तुतः अभिचार (शत्रु को मारने के लिए विशिष्ट यज्ञादि क्रियानुष्ठान) 
को वेद में कहीं भी कत्तेव्य कमं नहीं कहा गया । जो शत्रु को मारना चाहे, उसके 
लिए यह उपाय मात्र है; हिंसारूप होने के कारण वेदोक्त कत्तव्य सें विपरीत है। 
वेद सर्वत्र अहिंसा को श्रेष्ठ कत्तव्य बताता है । इसलिए 'इ्येन' आदि विधि लक्षित 
होने पर भी “धर्म” नहीं माने जाते । 

यद्यपि शास्त्रीय व्यवस्था के अनुसार यह्‌ वाक्यभेद नामक दोष माना जाता 
है, जहाँ एक ही वाक्य के परस्पर विपरीत दो अर्थ किये जायें । प्रस्तुत सूत्र एक 
वाक्यरूप है; उससे यह दो अर्थ निकालना कि 'ज्योतिष्टोम' धर्म है, तथा 'इयेन' 
अधम है, वाक्यभेद नामक दोष से दूषित है । दोष से बचने के लिए यह मानना 
चाहिए कि श्येन को भी धर्म स्वीकार किया जाय। इस विषय में आचार्यों ने 
व्यवस्था की है । उक्त दोष उन्हीं वाक्यों में माना जाता है, जिनका प्रतिपाद्य विषय 
(कथ्य अर्थ) केवल उन वाक्यों के द्वारा बोधित हो, अन्य प्रत्यक्ष आदि प्रमाणों से 
वह न जाना जाता हो | ऐसी स्थिति केवल वैदिक वाक्यों में सम्भव है, सूत्रगत 
वाक्यों में नहीं । सूत्रों में जो अर्थ कहा जाता है, वह अन्य प्रमाणों द्वारा अवगत 
होता है । अतः सूत्रगत वाक्य में उक्त दोष की उद्भावना निर्मूल है । ऐसे सूत्रों में 
यही समझना चाहिए कि वहाँ दो भिन्त' वाक्यों से कहे जाने वाले पूरे अर्थ का 
एकदेश कथन किया गया है। | 

इस विवेचन के अनन्तर भी यह स्पष्ट नहीं हुआ कि वह धर्म -तत्त्व क्या है | 
जिसका निर्देश इस सूत्र द्वारा किया गया ? गोदोहत आदि द्रव्य तथा यागादि | 
क्रियानष्ठान को भी धर्म कहा जाता है, जो केवल उसके साधन हैं। मीमासाशास्त्र 
में वस्तुतः उस धर्म को 'अपूर्व' पद से कहा गया है, जो प्रवत्तंक वाक्य (चोदना) 
से लक्षित होता है। वह विभिन्न शास्त्रों में 'अदुष्ट' पद से भी कहा जाता है, जो 
धर्म” तथा 'अधर्म' रूप है । ज्योतिष्टोमादि से जन्य धर्म है, जो कर्ता पुरुष को 
कल्याण के साथ जोडता है । एवं श्येनादि से जन्य अधर्म है, जोकर्ता को 
अकल्याण, अनिष्ट के साथ जोड़ता है। फलतः गोदोहन आदि द्रव्य तथा यागानृष्ठान 


यादिप्रमाणलक्षणः धर्म: । अर्थ एव धर्म न अनर्थो धर्म: । 

आदि क्रिया उस अपूर्वसंज्ञक धर्मे के साधनमात्र हैं; साक्षात्‌ धमं नहीं। अतः 
इनके लिए धर्म पद का प्रयोग औपचारिक ही समझना चाहिए, मुख्य नहीं, क्योंकि 
गोदोहन आदि में फल-साधनता प्रत्यक्षादि प्रमाण का विषय नहीं है, उसमें भी 
प्रवर्तक वाक्य (चोदना) ही प्रमाण है । गोदोहन आदि द्रव्य एवं यागानुष्ठान 
आदि क्रिया को धर्म क्यों कहा जाता है, इसका उपपादन आगे हुआ है। कुमारिल 
भट्ट ने इस सूत्र पर इलोकवात्तिक' में लिखा है-- 

्रव्य-क्रिया आदि धमं हैं, इसकी स्थापना आगे की जाएगी । यद्यपि द्रव्य- 
क्रिया आदि इन्द्रियग्राह्म हैं, पर इन्द्रयग्राह्म होने के कारण उनको धमं माना जाता 
हो, ऐसी बात नहीं है। द्रव्य-क्रिया आदि श्रेयः-साधन हैं, यह तथ्य सदा वेद से 
जाना जाता है । इसी आधार पर इनको धर्म माना गया हे । इसलिए धर्म' इन्द्रिय 
आदि का विषय नहीं है । वह केवल वेदिक विधिवाक्य द्वारा बोधित होता है ॥२॥ 

शिष्य जिज्ञासा करता है, धर्म के अस्तित्व में प्रत्यक्ष आदि अन्य प्र माण प्रवृत्त 
होते हैं? या नहीं ? इस संशय का समाधान होना चाहिए । समाधान की भावना 
से आचाय सूत्रकार ने कहा-- 


तस्य निमित्तपरीष्टिः ॥३॥ 


' [तस्य ] उस (धर्म) की [निमित्तपरीष्टिः] निमित्तविषयक परीक्षा (प्रारम्भ 
की जाती हँ) । 

धर्मविषयक यथार्थज्ञान का निमित्त--करण अथवा साधन क्या हैं ? इसकी 
परीक्षा अवश्य होनी चाहिए । धर्म के अस्तित्व में केवल वेदिक विधिवाक्य प्रमाण 
है, अन्य प्रत्यक्षादि नहीं; इस सिद्धान्त की परिपुष्टि के लिए तर्क एवं उपयुक्त 


१. द्रव्यक्रिमागुणादीनां धर्मत्वं स्थापयिष्यते । 
तेषाम न््रियकत्वेऽपि न ताद्रूप्येण घमंता ॥१३॥ 
श्रेयःसाधनता ह्य षां नित्यं वेदात्‌ प्रतोयते। र 
ताद्रूप्येण च घमंत्वं तस्मान्तेन्वियगोचर: ॥ १४॥ - 

२. हलायुधकृत 'मीमांसाशास्त्रसवेस्व' में सूत्रपाठ है-“तस्य निमित्तं परीष्टिः’ । 
अर्थे किया है--धर्म का निमित्त- प्रमाण चोदना है, उसका परीक्षण इस 
पाद में किया जाता है । अर्थ में कोई विशेष भेद नहीं। 

३. 'परीष्टि: पद--'परि' उपसगंपूर्वक गत्यर्थेक 'इष' घातु से 'गते रनिच्छार्थस्य 


युज्‌ वक्तव्यः वात्तिक [ण्यासश्रन्थो युच्‌ (३।३।१०७) सूत्र पर पठित] से. 


युच्‌' प्रत्यय प्राप्त होता हे । परन्तु इसी सूत्र पर आगे पठित-“परेर्वा' इस 
वात्तिक से वेकल्पिक “क्तिन्‌” प्रत्यय होकर सिद्ध होता है। 

सत्साधनों द्वारा विचार किया जाना अपेक्षित है । 

वस्तुतः अभी तक यह केवल प्रतिज्ञारूप कहा हँ कि धमं में प्रमाण, प्रत्यक्षादि 
न होकर केवल विधिवाक्य हैं। अब प्रसंगप्राप्त उसकी परीक्षा की जायगी कि 
उक्त कथन कहाँ तक युक्तियुक्त एवं सप्रमाण है॥ ३॥ 

गतसुत्र में प्रतिज्ञात परीक्षा का प्रारम्भ करते हुए, धर्म के अस्तित्व में प्रत्यक्ष 
प्रमाण की प्रवृत्ति का निषेध करने की भावना से सूत्रकार सूत्र का अवतरण करता 
हे 

सत्सम्प्रयोगे पुरुषस्येन्द्रियाणां बुद्धिशन्म तत्‌ प्रत्यक्षम्‌, अनिमित्तं 

विद्यमानोपलम्भनत्वात्‌' ॥४॥ 


[ इन्द्रियाणाम्‌ ] इन्द्रियों का [ सत्सम्प्रयोगे | विद्यमान वस्तु के साथ सम्प्रयोग- 
सम्बन्ध होने पर [पुरुषस्य ] पुरुष को जो [ बुद्धिजन्म ] ज्ञान उत्पन्न होता है, 
[तत्‌] वह [प्रत्यक्षम्‌ ] प्रत्यक्ष है [अनिमित्तम्‌ ] कारण नहीं है (धर्म के जानने 
में) [विद्यमानोपलम्भनत्वात्‌ ] विद्यमान की उपलब्धि का कारण होने से। 

चक्षु आदि इन्द्रियाँ प्रत्यक्ष प्रमा के साधन हैं,” घर्मविषयक प्रमा के साधन 
होने में असमर्थ हैं । विद्यमान वस्तु का ही ग्रहण करने के कारण इन्द्रियाँ अपुवं- 
संज्ञक धर्म के ग्रहण करने में अयोग्य हैं, क्योंकि धर्म का सद्भाव ज्ञानकाल में 
नहीं है । धर्म ज्ञान में प्रत्यक्ष की प्रवृत्ति न होने से प्रत्यक्षमूलक अनुमान, उपमान, 
अर्थापत्ति आदि प्रमाणों का भी धर्म ज्ञान के प्रति साधनता का निराकरण हो जाता 


है। 

प्रश्‍न होता है, ज्योतिष्टोम आदि यागानुष्ठान से पुवे जब तक तज्जन्य अपूर्वे 
(धर्म) उत्पन्न नहीं होता, तब तक उक्त प्रत्यक्ष प्रमाण की धर्मज्ञान में अयोग्यता 
का कहना युक्त है, परन्तु यागानुष्ठान के अनन्तर जब अपूव (घमं ) उत्पन्न हो 
जाता है, तब उसकी विद्यमानता सवेस्वीकृत होने से धमंज्ञान में प्रत्यक्ष की प्रवृत्ति 
होनी चाहिए। सूत्रगत हेतु (विद्यमानोपलम्भनत्बात्‌ ) से स्पष्ट है--प्रत्यक्ष से 
विद्यमान अर्थ की उपलब्धि होना शास्त्रकार स्वीकार करता हैँ । 

इसके उत्तर में जानना चाहिए, यागानुष्ठान-कर्त्ता आत्मा में अपुर्व (घम) 
उत्पन्न होता है । अन्य शास्त्रों में इसे धर्म-अघर्म्‌, संस्कार, आशय आदि नामों से 
कहा गया है । यह एक सर्वेमान्य शास्त्रीय व्यवस्था है-किसी एक आत्मनिष्ठ गुण 
या धर्म का प्रत्यक्ष अन्य किसी आत्मा द्वारा नहीं किया जा सकता । तब यागकत्त्‌ - 
आत्मनिष्ठ अपूव का प्रत्यक्ष अन्य किसी आत्मा द्वारा किया जाना अशक्य है। 


SR पसन 
१. रामेश्वर सूरि विरचित 'जैमिनिसूत्रवृत्ति' में पाठ है--“विद्य मानोपलम्भात्‌ । 
२. तुलना करें, गौतमीय न्यायसूत्र, १।१।४, १४॥ 


७०, 
ओलि 4 

यहाँ स्वभावत: प्रश्‍न होता है--क्या स्वयं यागकर्त्ता को स्वात्मनिष्ठ अपूर्व का 
प्रत्यक्ष हो जाता है ? उत्तर स्पष्ट हे--नहीं होता । यागकर्त्ता को भी स्वात्म- 
निष्ठ अपूव का प्रत्यक्ष नहीं होता । अपूर्व वाह्य अथवा आन्तर इन्द्रिय द्वारा सर्वथा 
अग्राह्य है । अपूर्व पूर्णरूप से अतीन्द्रिय अथं है। अनुष्ठाता को भी यागानुष्ठान 
सम्पन्न हो जाने पर जो यह ज्ञान होता है कि मुझ आत्मा में यागजन्य अपूर्व धर्म 
उत्पन्न हो गया है, यह ज्ञान विधिवाक्य के बल पर ही होता है, याग सम्पन्न 
होने पर उत्पन्न होता हुआ अपूर्वं कभी किसी को प्रत्यक्ष नहीं होता । विधिवाक्य 
आप्तोपदेश है, अतः धर्म केवल शब्दप्रमाण से बोधित या लक्षित होता है, फलतः 
द्वितीय सूत्र का कथन पूर्ण रूप से यथार्थ है। | 

इस विवरण के अनुसार प्रस्तुत सूत्रोक्त हेतु [विद्यमानोपलम्भनत्वात्‌ | का 
यह अर्थ समना होगा--इर्द्रियग्राह्य विद्यमान अर्थं की ही चक्षु आदि इरिद्रियों 
से उपलब्धि होती है, अतीर्द्रिय अर्थ की नहीं । विद्यमान भी अपूर्व अतीन्द्रिय होने 
से केवल चोदनागम्य माना जाता है । 

प्रत्यक्ष लक्षण के विषय में प्रस्तुत सूत्र केवल इतना निर्धारण करता है कि 
इन्द्रिय और अर्थ का सन्तिकषं दोनों की विद्यमान अवस्था में ही सम्भव है, 
अविद्यमान अवस्था में नहीं । ज्ञान, अथवा ज्ञान का उत्पन्न होना या इन्द्रियार्थ- 
सन्निकर्षं आदि के अवधारण में सूत्र का कोई तात्पर्ये नहीं है । इन्द्रियार्थ-सन्निकर्ष 
होने पर ही प्रत्यक्ष होता है, यह निश्चय करना ही सूत्र का तात्पर्यं है। एक वाक्य 
अथवा कथन के द्वारा विविध विषयों का निर्धारण करने के प्रयास में वाक्यभेद 
होता है, जो शास्त्र में दोष माना गया है । वस्तुत: जब एक व्यक्ति “ज्योतिष्टोमेन 
स्वर्गकामो यजेत' इस वाक्य को पढ़ता है, उस समय ज्योतिष्टोम के अनुष्ठान से 
जन्य अपूर्व संज्ञक धर्म अविद्यमान रहता है । अध्येता की यागानुष्ठान में प्रवृत्ति 
तबतक सम्भव नहीं, जबतक उसे यह निश्चय न हो जाय कि यागानुष्ठानजन्य 
घमं उसको निःश्रेयस्‌ (स्वर्गसुख) के साथ संयुक्त कर देगा । इस निश्चय के 
लिए प्रत्यक्ष आदि प्रमाण उस दशा में सवथा असमर्थं हैं, जैसा कि सूत्र द्वारा बताया 
गया । उस समय केवल उक्त विधिवाक्य यह निश्चय कराने में समर्थ है, यह 
निश्चय ही अध्येता को यागानुष्ठान में प्रवृत्त करता है । यागानुष्ठान के अनन्तर 
उत्पन्न धर्म, शब्देतर प्रत्यक्षादि प्रमाणों से ग्राह्य है, या नहीं ? इत्यादि प्रश्‍न का 
उभारना निष्प्रयोजन है ।।४॥ 

शिष्य जिज्ञासा करता है, धर्म के अस्तित्व में प्रत्यक्ष आदि प्रमाण स्वीकार 
नहीं किये जाते। शब्दप्रमाण भी इस विषय में कारगर दिखाई नहीं देता, क्योंकि शब्द 
और अर्थ की उत्पत्ति के अनन्तर- अमुक शब्द अमुक अर्थ का बोधक माना जाय, 
यह पुरुषकल्पित संकेत पर आधारित है। अतः शब्द की अर्थबोधकता पुरुष- 
कल्पना के अधीन होने से, पुरुषगत भ्रम-प्रमाद आदि दोषों के कारण--ज॑से प्रत्यक्ष 

अथ प्रथमाव्याये प्रथम पाद: ३१ 


ज्ञान शुक्तिकादि स्थल में व्यभिचरित हो जाता है, ऐसे ही--शब्दगम्य ज्ञान की 
सत्यता में व्यभिचार की सम्भावना हो सकती है । अतः धर्म में विधिवाक्य को भी 
निर्श्ान्त प्रमाण माना जाना अयुक्त होगा । जो क्या यह मान लेना चाहिए कि 
कप के अस्तित्व में प्रमाण का सर्वथा अभाव है ? आचार्य सूत्रकार ने कहा--ऐसा 
नहीं । क्योंकि 


औत्पत्तिकस्तु शब्दस्यार्थेन सम्बन्धस्तस्य ज्ञानमुपदेशोऽव्यतिरेक- 
शचार्थेऽनुपलब्धे तत्प्रमाणं वादरायणस्यानपेक्षत्वात्‌ ॥५॥ 


[शब्दस्य] शब्द का [अर्थेन | अर्थ के साथ [सम्बन्धः] सम्बन्ध [तु] तो 
[औत्पत्तिकः] नित्य--न॑सगिक है । [तस्य] उसके [धर्म के] [ज्ञानम्‌'], ज्ञान 
का साधन [ उपदेश: | उपदेश (विधिवाक्य) है। [च] और उस (ज्ञानसाधन 
विधिवाक्य) का [अव्यतिरेकः] कभी विपर्यय नहीं होता । [तत्‌] वह विधि- 
वाक्य [अनुपलब्धे ] अनुपलब्ध --अतीर्द्रिय [ अर्थे | अर्थ में [ प्रमाणम्‌ | प्रमाण है, 
[ बादरायणस्य] बादरायण आचार्य के मत में, [अनपेक्षत्वात्‌ ] अन्य की अपेक्षा 
से रहित अर्थात्‌ स्वतःप्रमाण होने के कारण । 

सूत्र के औत्पत्तिक' पद का अर्थ व्याख्याकार आचार्यों ने 'नित्य अथवा 
“स्वाभाविक? किया हैं । 'अग्निहोत्र जुहुयात्‌ स्वर्गकामः' इत्यादि वैदिक वाक्यों 
का अपने उन-उन प्रतिपाद्य अर्थो के साथ शक्तिरूप* सम्बन्ध नित्य है । ये वाक्य 
त्रिकाल में भी उस अर्थ का व्यभिचार नहीं करते, अर्थ का अन्यथा बोधन नहीं 
करते । यद्यपि लोक में 'पव॑तों वह्लिमान' (पहाड़ में आग है) यह सुनकर भी, जब 


१. यहाँ सूत्रगत 'ज्ञानम्‌' पद करणार्थक ल्युट्‌ प्रत्ययान्त हैं--ज्ञायतेऽनेनेति, 

ज्ञानम्‌? जिससे जाना जाय, अर्थात्‌ ज्ञान का साधन । 
२. ऐसा अर्थ आपाततः विपरीत प्रतीत होता है । व्याख्याकारों ने सुझाया-- 
“उत्पत्तिः पद लक्षणा वृत्ति से 'स्वभाव' अर्थं को कहता है। जो स्वयं उत्पन्त 
न होकर अन्य की उत्पत्ति के लिए हितकर एवं अनुकूल हो, वह नित्य एवं 
स्वाभाविक ही होगा । अर्थ और शब्द का वाच्य-वाचकभाव नित्य सम्बन्ध 
शब्दोच्चारण द्वारा अव्यभिचरित अर्थबोध को उत्पन्त करता है। अथवा सर्ग 
के उत्पत्तिकाल से ही शब्द और अर्थ का वाच्य-वाचक-सम्बन्ध नियत है.। 
इसमें यह भाव अन्तहित है कि सर्गादिकाल में आदिमानव ब्रह्मा द्वारा 
वेदशब्दों से अर्थ के संकेतरूप में यह सम्बन्ध नियत किया गया हो। अतः 

` 'औत्पत्तिक' पद का 'नित्य' अर्थ साधार है । 

३. अमुक शब्द अमुक अर्थ के बोध न कराने में शक्त है, यह अर्थ और शब्द का = 3 
वाच्य-वाचक-सम्बन्ध ही 'शक्ति’ कहा जाता है। , उँ 

तक श्रोता प्रत्यक्ष से आग न देख ले, उसकी सत्यता में सन्देह बना रहता है । इससे 
ज्ञात होता है, शब्द अपने प्रामाण्य के लिए प्रत्यक्ष आदि की अपेक्षा रखता है । यह 
स्थिति धर्मज्ञान में केवल विधिवाक्य को प्रमाण माने जाने के लिए चुनौती है ४१, 
यहाँ भी सन्देह की सम्मावना बनी रह सकती है। तथापि सूत्रकार ने सूत्र में 
'अनुपलब्धे अर्थे' पदों को रखकर इस सम्भावना का निराकरण कर दिया है। 

लौकिक वाक्य में प्रतिपाद्य अर्थ इन्द्रियग्राह्म होने से, शब्द द्वारा अर्थ को 
जान लेने पर भी प्रत्यक्ष से जान लेने की उत्सुकता बनी रहती है, क्योंकि लौकिक 
वाक्य का प्रवक्ता पुरुष भ्रम-प्रमाद आदि दोषों से युक्त हो सकता है; वहाँ शब्द 
के अप्रामाण्य का सन्देह सम्भव है । परन्तु वैदिक विधिवाक्य जिस अर्थ का उपपादन 
करता है, वह शब्देतर प्रत्यक्ष आदि प्रमाणों से सवंथा अनुपलब्ध है; शब्द से 
अतिरिक्त अन्य किसी प्रमाण की प्रवृत्ति वहाँ सम्भव नहीं । अतः उस अर्थ को 
प्रत्यक्षादि प्रमाणो से जानने की उत्सुकता का प्रश्‍न ही नहीं उठता । वैदिक वाक्य 
के अपौरुषेय होने से वहाँ श्रम आदि दोषों की सम्भावना भी नहीं । इसी कारण 
धर्मज्ञात का साधन विधिवाक्यरूप उपदेश सदा अव्यभिचारी होता है। उसके 
प्रतिपाद्य अर्थ में कभी किसी प्रकार का विपयेय नहीं आता । ऐसा वह विधिवाक्य 
अनुपलब्ध- अतीन्द्रिय अर्थ में प्रमाण है । वैदिक विधिवाक्यरूप शब्दप्रमाण की 
यह स्थिति बादरायण आचार्य को अभिमत है । क्योंकि वैदिक वाक्य अपने प्रामाण्य 
में अन्य किसी की अपेक्षा नहीं रखता; वह स्वतःप्रमाण है । 

उक्त तीन सत्रो [२-५] की व्याख्या आचार्य उपवर्ष ने अन्य प्रकार की है । 
तीसरे सत्र में 'न' का अध्याहार करके आचाये का कहना हैं--धर्म ज्ञान के निमित्त 
की परीक्षा नहीं करती चाहिए। मीमांसा में प्रत्यक्ष, अनुमान, उपमान, शब्द, 
अर्थापत्ति, अभाव (अनुपलब्धि) ये छह प्रमाण स्वीकृत हैं, जो शास्त्र व लोक में 
प्रसिद्ध हैं । इन्हीं में एक 'शब्द' प्रमाण है; वैदिक विधिवाक्यों का उसी में समावेश 
है । सभी प्रमाणों का प्रामाण्य उनके यथार्थ प्रयोग पर आधारित है। प्रयोक्ता भी 
श्रम, प्रमाद आदि दोषों से रहित होना चाहिए । 

चक्षु आदि इन्द्रिय तथा अन्य प्रत्यक्ष साधनों के दोषपूणं होने पर प्रत्यक्ष का 
प्रामाण्य दूषित होगा । इन्द्रियार्थसन्निक्षेजन्य ऐसा ज्ञान प्रत्यक्ष न होकर 
प्रत्यक्षामास ही होगा । अनुमान का प्रामाण्य, हेत्वामास आदि दोषों से रहित होने 
पर मान्य होता है । उपमान का प्रामाण्य भी सदृश्यज्ञान में कोई दोष व न्यूनता न 
MRR त । 

१. वेदान्त ब्रह्मसूत्र के प्रारम्भिक तीसरे सुत्र 'शास्त्रयोनित्वात्‌ द्वारा बादरायण 
आचार्य ने यह स्पष्ट किया है कि अज्ञेय अतीन्द्रिय अथे के जानने के लिए 
नित्य वेदवाक्य ही प्रमाण माना जाता है, क्योंकि सर्वज्ञ सबंशक्ति ब्रह्मा 
वेदशास्त्र का उपदेष्टा है । 

होने पर स्वीकार किया जाता है। शब्द के प्रामाण्य के लिए उसके उपदेष्टा का 
“आप्त' होना आवश्यक है । जैसे लौकिक वाक्य का प्रामाण्य, उपदेष्टा के आप्त 


होने पर आधारित है, इसी प्रकार वेदिक वाक्य का उपदेष्टा परम आप्त परमेश्वर 
है; वहाँ भ्रम, प्रमाद आदि दोष की नितान्त सम्भावना नहीं । ऐसी दशा में धर्म- 
ज्ञान के निमित्त की परीक्षा करना आवश्यक होगा । आप्तोपदिष्ट वैदिक वाक्य 
उसका असंदिग्ध निमित्त है । 

यहाँ जिज्ञासा होती है--'अग्तिहोत्रं जुहुयात्‌” अथवा “ज्योतिष्टोमेन यजेत”? 
एवं 'कलञ्जं न भक्षणेत्‌' इत्यादि समस्त विधि-निषेध वाक्य ब्राह्मण आदि ग्रन्थों 
के हैं, जिनके प्रवक्ता अस्मदादि सदृश मानव व्यक्ति हैं । यद्यपि वे उच्च कोटि के 
लोककर्ता पुरुषों में हैँ, फिर भी उनमें भ्रम, प्रमाद आदि दोषों का होना सम्भव 
है, अतः धर्मज्ञान के निमित्त की परीक्षा होनी चाहिए । 

इस विषय में आचार्य उपवर्ष के कथन का तात्पर्य है--शब्द का प्रामाण्य सर्वेत्र 
उपदेष्टा की आप्तता पर निर्भर है । भले ही उक्त विधि-निषेध वाक्यों का उपदेष्टा 
परम आप्त परमेश्वर न हो, पर जो अतिमानव उपदेष्टा हैं, उनकी आपप्तता में 
संशय व विश्वास, उनके प्रति अश्रद्धा व श्रद्धा होने पर निर्भर है । यद्यपि श्रद्धा, 
आप्तता व प्रामाण्य का निर्णायक नहीं; उस दशा में ।घिवाक्यो द्वारा प्रति- 
पादित अर्थ का मूल परमेश्वरोक्त वेद में देखना हौगा। जो अंश बेदानुकूल है, वह 
अर्थ होने से धर्म है; जो वेदानुकूल नहीं है, वह अनर्थ होने से अधमं है। इसी आशय 
के आधार पर सूत्रकार जैमिनि ने पञ्चम सूत्र में बादरायण आचार्य की सहमति 
का उल्लेख किया है । फलतः धर्मज्ञान के निमित्त की परीक्षा करना निष्प्रयोजन 


हैं) 


यदि ऐतरेय आदि ब्राह्मणों के मानव-प्रोक्त होने से उनमें भ्रमादि दोष के 

सम्भव होते के कारण उनके प्रामाण्य में सन्देह हो सकता है, तो उसके निवारण 
के लिए वेदमूलकता का आश्रय लिया जा सकता है ? . इससे उक्त विधि-निषेध 
आदि वाक्यों की प्रामाणिकता के लिए आप्तोक्त होने की रेखा परम आप्त परमेश्वर 
तक पहुँच जाती है । अतः उनका प्रामाण्य निर्श्रान्त हो जाता है। तब धर्मज्ञान के 
निमित्त की परीक्षा करना व्यर्थे हैं; वह विधि आदि वाक्यों द्वारा असन्दिग्ध रूप 
में जान लिया जाता है, जो वाक्य 'शब्द प्रमाण-रूप है, जिसे स्वीकृत छह प्रमाणों 
सें गिना गया है । 
_ आचाय उपवषं के अनन्तर होनेवाले शबर स्वामी, कुमारिल भट्ट, प्रभाकर 
आदि मीमांसकों को यह सन्देह सदा सताता रहा प्रतीत होता है कि यदि विधि- 
Dre कण य न म 

१. कौशी० ब्रा० ४ १४ काण्ड सं० ६॥७॥ 

२. तुलना करें, तां० ब्रा० १६।१।२॥ 

वाक्यो को आप्तोक्त माना गया, तो वे आप्त मानव हो सकते हैं, और मानव में 
स्वभाव-दौर्बल्य से भ्रम, प्रमाद आदि दोषों का उभरना अनायास प्राप्त है। 
बराह्मणादिगत विधिवाक्यों को परम आप्त परमेइवरोक्त मानना सम्भव न था, 
अत: इन आचायोँ ने विधिवाक्यों के प्रामाण्य के लिए आप्तोक्तता के आधार को 
हटाकर, शब्द-अर्थ और उनके सम्बन्ध की नित्यता को आधार ठहराया, उसी के 
अनसार प्रस्तुत सूत्रों का व्याख्यान किया जिसके लिए 'औत्पत्तिकः' पद का 
“स्वाभाविकः, नित्यः’ अर्थं करना उदाहरण है ।' 
शब्द, अर्थ और उनका सम्बन्ध, तीनों को नित्य स्वीकार किये जाने से शब्द- 
प्रामाण्य के लिए आप्त प्रवक्ता की जड़ ही उखड़ जाती है। वैदिक शब्द नित्य है, 
उसका प्रेरिता या प्रववता कोई नहीं । अर्थ, यह सब संसार है, शब्द के अर्थरूप 
में वस्तुमात्र का व्यवहार होता है । यह सब भी नित्य है। इस प्रकार वेद- 
शास्त्र का प्रेरिता व जगत्‌ का स्रष्टा अमान्य हो जाता है। यह स्थिति सूत्रकार 
जैमिनि को अभिमत प्रतीत नहीं होती, क्योंकि इस मान्यता के अनुसार जैमिनि 
के उस लेख का विरोध होता है, जो उसने शब्द-प्रामाण्य के लिए प्रस्तुत सूत्र 
में बादरायण की सहमति का उल्लेख किया है। सहमति तभी सम्भव है, जब 
शब्दप्रामाण्य का आधारं आप्तोक्तता को माना जाए। बादरायण ने वेदान्त के 
तृतीय सूत्र में ब्रह्म को शास्त्र (वेद) का योनि (कारण) माना है, जो उसके 
प्रामाण्य का आधार है। शबर स्वामी आदि मध्यकालिक आचार्यो ने इस तथ्य की 
उपेक्षा की है । इस विचार में ईश्वर का अस्तित्व भी अमान्य हो जाता है । 
सर्गं के प्रारम्भिक काल में आदिपुरुष ब्रह्मा द्वारा वेद के शब्दों से वस्तुओं 
के ताम रक्खे गये; यह मन्‌ ने अपने धर्मशास्त्र में बताया है । इससे स्पष्ट होता 
हैं अमुक शब्द अमुक अर्थ (वस्तु) का बोधक हो, ऐसा संकेत सर्गादिकाल में 
निर्धारित किया गया । 'गो' पद अमुक प्राणी का वाचकहो; 'अशव' पद अमुक का; 
इस प्रकार लोक व्यवहार की सिद्धि के लिए यह संकेत किया गया । इसी के अनुसार 
वाच्य-वाचकभाव-सम्बऱ्धरूप शक्ति 'पद' में निहित रहती है, जो पद का 


१. हलायुधकृत 'मीमांसाशास्त्रसवेस्व' की प्रस्तुत सूत्र-व्याख्या में सूत्र के 


'औत्पत्तिकः' पद का अर्थ 'अनित्य' किया है। वहाँ का पाठ है--“****-* . 
साधनाथंमिदं सुत्रम्‌ । अस्यार्थः--औत्पत्तिकोऽनित्यः शब्दार्थसम्बन्धः तस्य ˆ 


घमंस्य निमित्त पूर्वंसूत्रे समासान्तर्गतो निमित्तशब्द इहानुषज्यते।' सम्भव 
है, यह पदप्राप्त अर्थ उपवर्ष की व्याख्या के अनुसार किया गया हो । शब्द 


को नित्य मानकर, अर्थ के साथ उसके सम्बन्ध को अनित्य मानने में कोई 
अनिवार्यं बाधा नहीं है । 


२. द्रष्टव्य--मनुस्मृति, १।२१॥ 

उच्चारण व दर्शन होने पर नियत अर्थ का बोघ करातो है। शब्द के नित्य होने 
पर भी अर्थ के साथ उसका सम्बन्ध संकेत-कृत है, अतः नित्य नहीं माना जाना 
चाहिए । यह आचार्य उपवर्ष का विचार है। 

गत अधिकरण में शब्द, अर्थ और उनके परस्पर सम्बन्ध की नित्यता का कथन 
किया गया । परन्तु शब्द की नित्यता में आचार्यों का विसंवाद है । शब्द नित्य है, या 
अनित्य ? इसका निर्णय करने के लिए प्रस्तुत अधिकरण का प्रारम्भ किया। 
मीमांसा में 'शब्द अनित्य है' यह पूर्वपक्ष है, “शब्द नित्य है' यह उत्तर पक्ष। 
प्रथम पूर्वपक्ष का उपपादन सूत्रकार ने प्रारम्भ किया-- 


कर्मेके तत्र दशनात्‌ ॥६॥ 


[कर्म ] किया गया, अर्थात्‌ जन्य है (शब्द), [एके] कतिपय आचार्य ऐसा 
मानते हैं। [तत्र] शब्द की उत्पत्ति के विषय में [दर्शनात्‌ | देखे जाने से (प्रयत्न 
के) । अथवा, शंब्दोच्चारण के प्रयत्न के अनन्तर शब्द के [दशनात्‌] उपलब्ध 
होने से । ः 

कतिपय आचायों का विचार है, शब्द उत्पन्न किया जाता है, क्योंकि उसकी 
उत्पत्ति के लिए प्रयत्न किया जाना देखा जाता है। 3 

शब्द दो प्रकार का है-वर्णात्मक और ध्वन्यात्मक । शब्द का पहला प्रकार मानव 
द्वारा उच्चरित होता है। आभिधानिक आंचार्यों ने बताया-- जब कोई व्यक्ति कुछ 
कहना या बोलना चाहता है, तब आत्मा बुद्धि द्वारा वाच्य अर्थों-को विच्चारकर , 
बोलने की इच्छा से अन्तःकरण मन को प्रेरित करता है, शरीर में हरकत करता 
है, उससे. प्राणवायु प्रेरित होकरे मुख के कण्ठ, तालु आदि स्थानों में टकराता हुआ , 
यथाक्रम वर्णसमुदाय- शब्द के रूप में उच्चेरित होता है।' आत्मा की इच्छा के - 
अनुसार आन्तर और बाह्य करणों का यह समस्त प्रयत्नर्साध्य व्यापार शब्दोच्चा- 
रणरूप में शब्द की उत्पत्ति को स्पष्ट करता है । , | प 
` ध्वन्यात्मक शब्द मानवेतर प्राणी तथा घण्टा, वेणु, वीणा, मृदंग आदि के 
सहयोग से उत्पन्न हुआ माना जाता है । वर्णात्मक शब्द न होने की दशा में मानव- 
मुख द्वारा उच्चारित शब्द भी ध्वन्यात्मक माना जाता है । स्पष्ट है, यह दोनों 
प्रकार का शब्द प्रयत्नसाध्य देखे जाने से अनित्य है । 


य यी 
१. आत्मा बुद्धया समेत्यार्थान्‌ मनो युंक्ते विवक्षया । 
मनः कायाग्तिमाहन्ति स प्रेरयति मारुतम्‌ । 
मारुतस्तृच्चरन्‌ मन्दं ततो जनयति स्वरम्‌ ॥. 
पाणिनीय शिक्षा (इलोकात्मिका ) 


-* 

इस कारण भी अनित्य है-- 
अस्थानात्‌ ॥७॥ 


[अस्थानात्‌ ] स्थिर न होने से । 

उच्चारण से पूर्व शब्द उपलब्ध नहीं होता; उच्चारण के अनन्तर क्षणमात्र 
में नष्ट अथवा अनुपलब्ध हो जाता है । शब्द के विषय में यह कहना भी अनुपपन्त 
है कि वह विद्यमान रहता हुआ उपलब्ध नहीं हो रहा। क्योंकि विद्यमान वस्तु 
की अनुपलब्धि में व्यवधान आदि कारण यहाँ कोई दिखाई नहीं देता, इसलिए 
अस्थिर (उत्पत्ति-विनाशशील ) होने से शब्द को अनित्य मानना संगत हे । 

शब्द के अनित्य होने का अन्य कारण है-- 

करो तिशब्दात्‌ ॥८॥ 

[करोतिशब्दात्‌ | 'करोति' क्रियापद (शब्द) के प्रयोग से (शब्द के विषय 
में) । 

र घर बनाने के लिए जैसे लोक में 'घटं करोति' पदों का प्रयोग होता है, ऐसे 
ही शब्द के विषय में प्रयोग होता है--'शब्दं करोति’। 'कुन्‌' धातु का अर्थ नव- 
निर्माण है; जो अब तक नहीं है, उसका नव-निर्माण, नवीन रूप में रचना। यह 
व्यवहार व प्रयोग अनित्य अर्थों के लिए नियत है । अत: शब्द को अनित्य मानना 
न्याय्य होगा । 

इस कारण से भी शब्द अनित्य है-- 

सत्त्वान्तरे च यौगपद्यात्‌ \६॥ 

[सत्त्वान्तरे] अन्य पुरुष में (शब्द की) [च] और अथवा विभिन्न देश में 
[यौगपद्यात्‌] युगपत्‌ अर्थात्‌ समान काल में उपलब्धि होने से (शब्द अनित्य 
है) । 

सूत्र में 'च' पद से देशान्तर की पुति कर लेनी चाहिए। विभिन्न देशों में 
अनेक व्यक्तियों को समानकाल में गाय ले आओ' (गामानय) आदि समान पदों 
की उपलब्धि होती है। मथुरा में देवदत्त ने अपने शिष्य को कहा--'गामानय'। 
उसी समय पार्टलपुत्र में यज्ञदत्त ने अपने पुत्र को कहा--'गामानय' । विभिन्न 
स्थानीं में अनेक व्यक्तियों द्वारा उच्चरित शब्द की यह स्थिति शब्द के अनित्यत्व 
को सिद्ध करती है । शब्द को नित्य माननेवाले आचार्यं लाघव के कारण शब्द के 
एकत्व को भी स्वीकार करते हैं। एक ही शब्द विभिन्त व्यक्तियों द्वारा विभिन्न 
` स्थलों में एक-साथ प्रयुक्त हो, यह व्यवहायं प्रतीत नहीं होता । उच्चरित एकदेशी 


"nT त त सेन छी 
१. रामेशवर सूरि विरचित 'सुबोधिनी' नामक जैमिनि-ूत्रवृत्ति के सूत्रपाठ में 
“व! पद नहीं हैं। 

शब्द में उत्कृष्ट (महत्‌) परिणाम की कल्पना निर्युब्तिक है । जो शब्द जहाँ उच्च- 
रित होता है, वह अपने रूप में एक इकाई है । अनेक देशों में अनेक व्यक्तियों द्वारा 
समान काल में उच्चरित शब्द अनेक हो सकते हैं, एक नहीं। इसी कारण वे 
अनित्य हैं। 

इस कारण भी शब्द अनित्य है-- 


प्रकृतिविकृत्योश्च ॥१०॥ 


[प्रकृतिविकृत्योः] | प्रकृति-विकृति से [च] भी (शब्द अनित्य है) । 

वर्णो एवं शब्दों में प्रकृति-विकारभाव देखा जाता है। जहाँ प्रकृति-विकार- 
भाव है, वह निड्चित अनित्य है । जैसे सुवर्ण का विकार कुण्डल एवं मृत्‌ का'विकार 
घट आदि अनित्य हैं, वैसे ही 'दघि-अत्र' में 'दधि' के 'इ' का 'य्‌' विकार होकर 
'दध्यत्र' प्रयोग होता है। यह विकार शब्द की अनित्यता का साधक है । प्रकृति- 
विकार में परस्पर सादृश्य देखा जाता है । सुवर्ण-कुण्डल, मृद्‌-घट, काष्ठ-यूप आदि 
में जैसे परस्पर सादृश्य है, इसी प्रकार 'इ' और “यू” में दोनों का तालुस्थान होना, 
तथा स्पष्ट और ईषत्स्पृष्ट प्रयत्नरूप सादृश्य है । यह स्थिति इनके प्रकृति-विकार- 
भाव को स्पष्ट कर अनित्यत्व को सिद्ध करती है ॥ १०॥ 

अन्य वक्ष्यमाण कारण से भी शब्द अनित्य है-- 


वृद्धिश्च कत्त भूम्नाऽस्य ॥११॥ 


[वृद्धिः] बढ़ोतरी है [च] और [कत्त्‌ भुम्ना] कर्त्ताओं के बहुत होते से 
[अस्य] इसकी (शब्द की) । [ 

शब्द उच्चारण. करनेवाले बहुत व्यक्ति जब मिलकर एकसाथ उच्चारण 
करते हैं, तब एक व्यक्ति द्वारा किये गये उच्चारण की अपेक्षा सामूहिक उच्चारण 
में शब्द की वृद्धि--बढ़ोतरी--महत्ता अनुभव होती है; अर्थात्‌ वह शब्द ऊंचे 
स्वर में सुनाई देता है । शब्द का इस प्रकार मन्द और तीन्न स्वर उसकी अनित्यता 
का साधक है । एकमात्र नित्य वस्तु मन्द भी हो और तीव्र मी, यह सम्भव नहीं। 

उच्चारण-विषयक ऐसे सामूहिक प्रयत्न को शब्द का अभिव्यंजक नहीं माना 
जा सकता । क्योंकि अभिव्यंजक चाहे अल्प हो या महान्‌, वह अभिव्यङ्क.य के 
स्वरूप को नहीं बदल सकता । घट आदि पदार्थ के अभिव्यंजक प्रदीप, चाहे एक 
हो, या सहस्र हों, घट का स्वरूप प्रत्येक दशा में समान दिखाई देता है। फलतः 
शब्द के उच्चारण में पुरुष का प्रयत्न शब्द का उत्पादक है, अभिव्यंजक नहीं। 
अतः शब्द को अनित्य मानना प्रमाणसिद्ध है। ऐसी स्थिति में शब्द-अर्थ के 
सम्बन्ध को नित्य नहीं माना जा सकता । इसके फलस्वरूप घमंज्ञान में उसे निमित्त 
बताना प्रामाणिक न होगा ॥ १ १॥ 

शब्द नित्यत्वा$नित्यत्वविषयक इस महान्‌ पूर्वपक्ष को उपस्थित कर सूत्र- 
कार ने प्रतिसूत्र (प्रत्येक पूर्वपक्ष का सूत्रानुसार ) समाधान प्रस्तुत किया--- 


समं तु तत्र दर्शनम्‌ ॥१२॥ 

[समम्‌] समान है [तु] तो [तत्र ] शब्द के विषय में प्रयत्न के अनन्तर 
[दर्शनम्‌] दर्शन-ज्ञान । | कर 

सूत्र में 'समम्‌ पद के बल पर 'मतद्ये” पद का तथा प्रयत्न के अनन 
उच्चरित शब्द के--उच्चारण से पूर्व और पश्चात्‌ू--उपलब्ध न होने की स्थिति 
के अनुसार सूत्रार्थ की पूत्ति के लिए 'क्षणं' पद का अध्याहार अपेक्षित है । शब्द 
नित्य है, या अनित्य ! ये शब्दविषयक दो मत हैं । जो शब्द को नित्य मानते हैं, 
उनका कहना है कि शब्द का यह उच्चारण या क्षणमात्र उपलब्धि स्थायी शब्द 
की अभिव्यक्तिमात्र है। जैसे प्रकोष्ठ-स्थित घटादि स्थायी पदार्थ प्रदीपादि 
प्रकाशरूप साधन के उपस्थित होने पर अभिव्यक्त हो जाते हैं, और साधन के 
अभाव में पुन: अनभिव्यक्त हैं, इसी प्रकार विवक्षाजन्य कोष्ठ्य वायु को कण्ठ- 
तालु आदि के साथ अभिघातरूप साधन के उपस्थित होने पर स्थायी शब्द अभि- 
व्यक्त हो जाता है, साधन के अभाव में अनभिव्यक्त रहता है । 

जो आचार्य शब्द को अनित्य मानते हैं, वे प्रयत्न के अनन्तर उच्चारण आदि 
रूप में शब्द को उत्पन्न हुआ बताते हैं। उच्चारण से पहले उसका अभाव था, और 
उच्चारण के अनन्तर वह ध्वस्त हो जाता है, अर्थात्‌ उच्चारण से पूर्व या पश्चात्‌ 
शब्द का अस्तित्व नहीं है। 

सूत्रकार का तात्पये है, उच्चारणरूप में शब्द का क्षणमात्र उपलब्ध होना-- 
नित्य, अनित्य--दोनों पक्षों में समान है । उच्चारण को चाहे शब्द की उत्पत्ति 
माना जाय या अभिव्यक्ति, इससे शब्द की उपलब्धि में कोई अन्तर नहीं पड़ता । 
अत: शब्द का क्षणिक दर्शन, दोनों मतों में से किसी एक का समर्थन नहीं करता । 
यदि सुपुष्ट प्रमाणों से यह सिद्ध कर दिया जाता है कि शब्द स्थायी है, नित्य है, 
तो शब्द के क्षणिक दर्शन को निश्चित ही शब्द की अभिव्यक्ति माना जायगा । इसी 
सन्दमं में पूवं पक्ष के विपरीत तकों का समाधान आगे यथाक्रम प्रस्तुत है ॥ १२ ॥ 

सप्तम सूत्र द्वारा पूर्वपक्ष ने कहा, शब्द स्थायी तत्त्व नहीं है; क्योंकि उच्चा- 
रण के पूर्व और पश्चात्‌ अन्‌पलड्ध है। सुत्रकार ने समाधान किया-- 


सतः परमदर्शनं' बिषयानागमात्‌ ॥१३॥ 


__—)_ OD nn 
१. कुतूहलवृत्ति में 'परम्‌ पद का अर्थ 'युक्त' किया है । [सतः] विद्यमान शब्द 
का [अदनम्‌] अदर्शन [परम्‌ | युक्त है, उचित है। [ विषयानागमात्‌ ] 


विषय- शब्द के साथ अभिव्यंजक (संयोग आदि) को अप्राप्ति (अनागम) 
के कारण । 

[सतः] विद्यमान (शब्द) का [परम्‌] अभिव्यंजक प्रयत्न के पूर्वोत्तर काल 
में [अदशंनम्‌] उपलब्ध न होना [विषयानागमात्‌ | शब्दग्राहक श्रोत्ररूप विषय 
को प्राप्त न होने से होता है। 

शब्द सदा विद्यमान है, स्थायी है । विवक्षा से प्रेरित अभिव्यंजक वायु के -- 

कण्ठ, तालु आदि में--अभिंघात से शब्द अभिव्यक्त हो जाता है । उच्चारणकाल 
में मुखगत वायु बाह्य स्तिमित ( निष्क्रिय) वायु को घकेलता है, अर्थात्‌ अभिघात 
से उसे सक्रिय कर देता है । अपनी सक्रियता की क्षमता के अनुसार शब्द की तरंग 
सब ओर फैलती चली जाती है । श्रोत्र द्वारा शब्द का ग्रहण होना शब्द की अभि- 
व्यक्ति है । इस प्रकार वायु के संयोग-विभाग, शब्द के दंशन-अदर्शन में निमित्त 
हैं। जब अभिव्यंजक वायुसंयोग रहता है, शब्द प्रकट होता है, सुनाई देता हैं । 
जब वागुसंयोग नहीं रहता, तब विद्यमान भी शब्द सुनाई नहीं देता । अभिव्यंजक 
के न रहने पर उसके पूर्वोत्तर-काल में विद्यमान भी शब्द का अदर्शन रहता है, 
उसका प्रत्यक्ष नहीं होता । 
) संयोग आदि को शब्द का अभिव्यंजक मानने पर आशंका होती है--शब्द 
आकादा-देश माना जाता है, अर्यात्‌ आकाश में शब्द की अभिव्यक्ति होती है । 
शब्द का ग्राहक श्रोत्र आकाशरूप है। आकाश सर्वत्र व्याप्त एक तत्त्व है। जो 
| आकाश कर्ण-प्रदेश से सम्बद्ध है, वही समान रूप से सर्वत्र व्याप्त है । ऐसी दशा में 
| शब्द की अभिव्यक्ति मथुरा में होने पर वह्‌ पाटलिपुत्र में भी सुनाई देना चाहिए, 
क्योंकि नित्यत्ववादी शब्द को नित्य एवं एक मानता है । तब एकत्र अभिव्यक्त 
शब्द सर्वत्र आकाश में सुनाई देना चाहिए । 

इस आशंका के समाधान का संकेत प्रथम पंक्तियों में हो गया है। शब्द के 
| अभिव्यंजक संयोग आदि की तथा वायु के वेग आदि की अपनी क्षमता सीमित 

है । जिस प्रदेश में अभिव्यंजक, शब्द को अभिव्यक्त करता है, उसकी क्षमता के 

अनुसार उतने प्रदेश में शब्द सुनाई देता है । दूरदेशस्थित श्रोत्र तक अभिव्यंजक 

संयोग आदि का सम्पर्क न हो सकने के कारण- वहाँ स्थित भी- शब्द अंभि- 

व्यक्त नहीं होता । अतः मथुरास्थित अभिव्यंजक का प्रभाव पाटलिपुत्र में भी हो, 
| ऐसी कल्पना करना निराधांर है ॥ १३ ॥ 2 
अष्टम सूत्रोक्त पूर्वपक्ष का समाधान सूत्रकार ने किया-- 


प्रयोगस्य परम्‌ ॥१४॥ 

[प्रयोगस्य | प्रयोग = उच्चारण के [परम्‌ ] तात्पर्यंवाला है । 

शब्द के साथ 'कृ' धातु के निर्देश का तात्पर्यं केवल “शब्द के उच्चारण” में 
है । 'शब्दं कुरु का केवल यह अर्थं है--शब्द का उच्चारण करो। 'कृ' घातु का 
अर्थ केवल नवनिर्माण अथवा अभूत-प्रादुर्भावमातर नहीं है । इस धातु को अनेक 


| 
| 
॥ 
र 
| 
| 
|| 

अथो में विभिन्न आचार्यो ते प्रयुक्त किया है । लोक में प्रयोग होता है--'गोम- 
यात्‌ कुरू इसका अर्थ है- संवाहे गोमयान्‌ एकत्रीकुरु--कुरड़ी (घूरे ) पर गोबर 
को इकट्ठा करो । यहाँ 'कृ धातु का अर्थ 'नवनि माण' न होकर 'एकतिठ करना' 


है। इसी प्रकार प्रस्तुत में 'शब्दं कुरु का अर्थ शब्द का उच्चारण कर है, शब्द 


का निर्माण नहीं ॥ १४॥ 
नवम सूत्र द्वारा प्रस्तुत पूर्वपक्ष का सूत्रकार ने समाधान किया--- 


आदित्यवद्यौगपद्यम्‌ ॥१५॥ 


[आदित्यवत्‌] आदित्य--सूयं के समान [यौगपद्यम्‌ | युगपत्‌-एकसाथ 
(अनेक देशों में) शब्द की उपलब्धि समभनी चाहिए। 

देश्ञान्तर-स्थित विभिन्न व्यक्तियों द्वारा समान काल में एक ही शब्द का उप- 
लब्ध होना व्यवहार्यं नहीं; यह आक्षेप निराधार है। सूर्यं जब प्रातःकाल पूर्वे दिशा 
में उदय होता है, तब पृथिवी के उस भाग पर बसे दूरस्थित विभिन्न व्यक्ति एक 
ही सूर्य को उस दिशा व देश में देखते हूँ ।.सू्ये एक हैं, देश भी उसका एक है; 
उपलब्धा व्यक्ति व उपलब्धि के साधन अनेक हैं। इसी प्रकार शब्द एक है, शब्द 
का देश (आकाश) भी एक है । व्यक्ति व संयोग आदि साधन अनेक हैं । जसे एक 
सूर्य अनेक देशस्थित व्यक्तियों द्वारा साधनों की विद्यमानता में युगपत्‌ उपलब्ध 
होता है, इसी प्रकार एक महान्‌ (आकाशव्याप्त) शब्द संयोगादि साधनों की 
विद्यमानता में दूर-स्थित विभिन्न व्यक्तियों द्वारा युगपत्‌ उपलब्ध होता है। 
शब्द के अभिव्यंजक साधन जहाँ विद्यमान होंगे, शब्द उपलब्ध होगा। इसमें यौगपद्य 
बाधक नहीं हो सकता । न यह अव्यवहायं है, और न शब्द के सतत सुनाई देते 
रहने की सम्भावना हो सकती.है ।। १५।। 

दसवें सूत्र द्वारा प्रस्तुत पूर्वपक्ष भी निराधार है । सूत्रकार ने बताया-- 


वर्णान्तर'मविकार: ॥१६॥ 


१. सूत्रकार जेमिनि ने स्वयं [४।२।६ | सूत्र में 'कृ' धातु का प्रयोग आदान' 
(ग्रहण करने) अर्थ में किया है । व्याकरण महाभाष्य [ १।३।१] में 'पृष्ठं 
कुरु, पादौ कुरु प्रयोग द्वारा 'कृ' का उपयोग 'नि्मल (शुद्ध) करने” अर्थ में 
किया है। ताण्ड्य ब्राह्मण [ १३।३।२४] में 'मन्त्रकृत' का अर्थ 'मस्त्रो के 
प्रयोक्ता माना गया है । यहाँ 'कृ' धातु का अर्थ प्रयोग करना है। लोक 
में रखना अर्थ में भी 'कृ' धातु का प्रयोग देखा जाता है--“घटे कुरु, प्रकोष्ठे 

- कुरु इत्यादि। 

२. “शब्दान्तरम्‌ पाठा० रामेशवर सूरि विरचित सुबोधिनी वृत्ति । 

[वर्णान्तरम्‌ | एक वर्ण के स्थान में अन्य वर्ण का प्रयोग किया जाना 
[अविकारः] विकार नहीं हैं। 

“दघि --अत्र' पद में 'इ' के स्थान में व्यवहार के लिए “यू” का प्रयोग होना, 
वर्णो में प्रकृति-बिकार-माव का व्यवस्थापक नहीं है । आभिधानकों ने इसे विकार 
न मानकर “आदेश” कहा है। एक वर्ण के स्थान में व्यवहारानुकूल अन्य वर्ण के 
प्रयोग की व्यवस्था आदेश है । इकार और यकार परस्पर संथा भिन्न वर्ण हैं; 
कोई किसी का विकार या प्रकृति नहीं। जैसे मिट्टी से घड़ा, सुवर्ण से कुण्डल, 
वीरण नामक तृण (पनी नामक घास की जड़, जो 'खस' नाम से प्रसिद्ध है। यह 
ढुमट किस्म की नमी की जगह में प्राय: पैदा होती है) से चटाई आदि बनाये जाते 
हैं, इनमें प्रकृति-विकारभाव है, वैसा वर्णो में नहीं । 

शब्द को नित्य माननेवाले व्याकरणशास्त्र में इस सिद्धान्त को स्वीकार 
किया है!) 

यह तो स्वाभाविक हे; परन्तु शब्द को अनित्य माननेवाले न्यायशास्त्र में 
भी वर्णो के प्रकृति-विकारभाव की मान्यता को स्वीकार न कर आदेशपक्ष को 
सिद्धान्त माना है ।२ किन्हीं दो वस्तुओं का साधारण सादृश्य उनके परस्पर प्रकृति- 
विकारभाव का प्रयोजक नहीं होता । कूण्डे में रखे दही और बोइया में रक्खे माघी 
फूलों के उज्ज्वल श्वेतरूप सादृश्य को क्या उनके परस्पर प्रकृति-विकारभाव का 
साधक माना जा सकेगा ? फलतः वर्णो में प्रकृति-विकारभाव की कल्पना कर शब्द 
की नित्यता पर जो आक्षेप किया गया, वह नितान्त निराधार हैं ॥१६॥ 

ग्यारहवें सूत्र द्वारा प्रस्तुत आक्षेप का सूत्रकार ने समाधान किया-- 


नादवृद्धिः परा? ॥१७॥ 
[नादवृद्धि:] नादविषयक वृद्धि- बढोतरी है [परा ] अतिशय अथवा अन्य । 


१. महाभाष्यकार पतंजलि ने इस विषय पर चर्चा करते हुए सिद्धान्त बताया-- 
सर्व सर्वपदादेशा दाक्षिपुत्रस्य पाणिनेः । 
एकदेशविकारे हि नित्यत्बं नोपपद्यते ॥ | १।१।२० | 
पाणिनि के मत में पूरे एक पद के स्थान पर दूसरा पद आकर बैठ जाता है। 
यही आदेश है । पद के एकदेश में विकार मानने पर शब्द का नित्यत्व उप- 
पन्त नहीं होता । है 
'दधि-अत्र' पूरे पद के स्थान पर 'दध्यत्र' पद का प्रयोग मान्य है । 
२. द्रष्टव्य--न्यायदर्शन, सभाष्य [२॥२॥४०-५६] 
३. रामेशवर सूरि विरचित सुबोधिनी व्याख्या के सूत्रपाठ में विसर्ग न होकर. 
समासयुक्त 'नादवृद्धिपरा' पाठ है । शितिकण्ठ कृत “सुबोधिनी” व्याख्या में 
दोनों पद पृथक्‌ (नादवृद्धि: परा) रूप में पठित हैं। 

सूत्र में दूसरा 'परा' पद पहले पद का विशेषण होने से स्त्रीलिंग में प्रयुक्त 
है । 'पर' पद के दो अर्थ प्रसिद्ध है--अतिशय और अन्य । ग्यारहवें आक्षेप में कहा 
गया है कि शब्द की मन्दता और तीव्रता, अथवा मृदुता और पटुता उसके अनेक 
व अनित्य होने के साधक हैं। सूत्रकार का उत्तर है, मृदुता व पदुता धर्म वर्ण 
अथवा शब्द के नहीं हैं। ये 'नाद' के धर्म हैं; उसी में वृद्धि अथवा वृद्धि का 
अतिशय रहता है, वणे अथवा शब्द में नहीं । एकत्रित होकर अनेक व्यक्तियों द्वारा 
उच्चरित वर्णो या शब्दों का प्रचय (ढेर) पटुता अथवा तीव्रता हो, ऐसी बात 
नहीं है, क्योंकि शब्द निरवयव है; प्रचय उन्हीं वस्तुओं में सम्भव है, जो सावयव 
हों । शब्द ऐसा नहीं, अतः शब्द में प्रचय की कल्पना निराधार होने से पटुता या 
महत्ता उसका धर्म सम्भव नहीं । 
सूत्रकार का कहना है--यह 'नाद' का घ्म है। 'नाद' क्या है? इसका 
विवरण व्याख्याकारों ने दिया--शाब्द के अभिव्यंजक संयोग-विभाग जब निरन्तर 
किये जाते हुए शब्द को अभिव्यक्त करते हैं, तब वे (संयोग-विभाग) 'नाद' शब्द 
से कहे जाते हैं। तात्पयं हुआ--जब अनेक व्यक्ति मिलकर शब्द उच्चारण करते 
हैं, अथवा भेरी (नगाड़ा) आदि को निरन्तर अभिहत करते हैं, तब उच्चारण के 
वे ही अनेक वर्ण व अनेक ध्वनियाँ कान के पूरे पर्दे को व्याप्त कर सुनाई देते हैं । 
पट्ता-मन्दता (ऊच-नीच), निरन्तर होनेवाले या न होनेवाले संयोग-विभाग का 
घमं है। दोनों अवस्थाओं में वर्ण एक ही रहते हैं। 'गामानय' पद चाहे मन्द कहे 
जायें या तीब्र, इन पदों में कोई अन्तर नहीं आता; “सुनाई देना, या सुनना” क्रिया 
में अन्तर हो सकता है, जिसका कारण व्यंजक की तीव्रता-मन्दता है । 
जैसे प्रकोष्ठ में रक्खे घटादि पदार्थो में व्यंजक प्रकाश की मन्दता व तीव्रता 
से कोई अन्तर नहीं आता--'दिखाई देना या देखना” क्रिया में भले ही स्पष्टता व 
अस्पष्टता का अन्तर रहे, पर स्थायी घटादि में कोई अन्तर नहीं--ऐसे ही स्थायी 
शब्द सदा एक बना रहता है, उसमें मन्दता-तीब्रता आदि धर्म कभी नहीं होते । ये 
धर्म, शब्द के अभिव्यंजक संयोग*-विभाग के हैं, जो 'नाद' शब्द वाच्य हैं ॥। १७॥ 
शब्द के नित्यत्व में ग्यारह आक्षेपों का समाधान कर सूत्रकार ने वक्ष्यमाण 
हेतुओं से शब्द को नित्य सिद्ध करने के प्रसंग में प्रथम हेतु प्रस्तुत किया-- ३ 


१. मन्दता-तीब्रता शब्द के धर्म नहीं हैं, व्याख्याकारों ने इसमें शब्द की निर- 
वयवता को हेतु बनाया है । परन्तु संयोग-विभाग भी निरवयव हैं। जो 
पक्ष शब्द को अनित्य मानता है, वह शब्द व संयोग आदि समान रूप से गुण 
कहता है । प्रत्येक गुण निरवयव है । सावयव केवल अनित्य द्रव्य होता है । 
निरवयव शब्द के घमं मन्दता-तीब्रता न हों, निरवयव संयोग-विभाग के 
हों, इसमें कोई नियामक प्रतीत नहीं होता । यह विचारणीय है। 

नित्यस्तु स्यादर्शनस्य परार्थत्वात्‌ ॥१५।।. ⁄ / 


[नित्यः] नित्य [तु | तो, ० pers [स्यात्‌] है, शब्द [दर्शनस्य ] 
उच वे प्रत्वात | परार्थं होने से । 
bee ध व्यक्ति को अर्थविशेष का बोध कराने के लिए 
किया जाता है । यदि शब्द अनित्य हैं और उच्चारण के अनन्तर तत्काल नष्ट 
हो जाता है, तो अन्य को बोध कराने के लिए उच्चारण किया जाना ही ह ; 
क्योंकि उस दशा में शब्द का उच्चारिता द को बोध i न ए 
यदि उच्चारण के अनन्तर भी शब्द रहता है, उसका नाश नहीं होता, तो अनेक 
बार उसके प्रयोग में आने से बोध कराया जाना तथा Re ह युक्त हु शब्द 
को अनित्य मानने पर उसी शब्द के अनेक बार व्यवहार में अथवा हि आने 
की स्थिति कभी नहीं आ सकती; क्योंकि उत्पन्तप्रध्वंसी (उत्पन्न | अ क 
होनेवाला) शब्द उच्चरित होने पर प्रत्येक बार नया होता दु । ) ws 
पक्ष में एक शब्द का अनेक बार प्रयोग सम्भव नहीं न वह किसी अथ 
हु. क ८ युक्त न होगा कि बोद्धा आदि, उस शब्द के लि गा 
प्रयोग व व्यवहार अनेक बार पहले करते रहे हैं; इसके अनुसार अन्य क त 
बोध कराने का प्रयोजन, शब्द को अनित्य मानने पर भी सिद्ध द 
का अर्थ के साथ सांकेतिक (कृत्रिम, किसी के द्वारा बनाया गया, संकेत अ म 
वाच्य-वाचकभाव-सम्बन्ध सादृश्यमूलक माने जाने में कोई बाधा प्रतीत न 
होती a कथन इसलिए अयुक्त है कि शब्द-अर्थ का परस्पर चक 
तिक सम्बन्ध मानने पर, शाला-माला, क सक्ृत-शक्गत आ आ | 
पदों में व्यामोह (भ्रम) से वाञ्छनीय अर्थ का बोध कराना ही नष्ट हो हक 
गो पद के अपभ्रंश रूप 'गावी' आदि पदों से गाय ग उ न्‌ 
पदों की सादुश्यमूलकता पर आधारित नहीं है, प्रत्युत वक्ता गो प 
“गोवी' पद का प्रयोग करना अभिवांछित मानता हैः i i जक 
उसी प्रकार समभता है । अनित्य शब्द मानने पर शब्द-अथ क ह 
सम्बन्ध तथा व्यवहार दोनों कार्यो का--उच्चारणरूप प वट तक 
किये जाते का कथन अन्याय्य होगा। फलतः शब्द र pe त कर 
माने जाने पर 'ही” शब्दोच्चारण अन्य व्यक्ति 
= आ र्‌ १ में ० मी ०) 
क ड ल भ ह स 
वस्तुतः 'तु' पद का यह तात्पर्ण सम्भव है । हक ळी 
आक्षेपों का समाधान कर सूत्रकार अब शब्द न". 

सफल हो सकता है ॥ १८। 
सूत्रकार ने शब्दनित्यत्व में दूसरा हेतु प्रस्तुत किया--- 


सवंत्र यौगपद्यात्‌ ॥१९॥ 
[सवंत्र | सब गायों में (गो पद का उच्चारण किये जाने पर) [यौगपद्यात्‌ ] 
युगपत्‌--एक-साथ (गोमात्र का) ज्ञान हो जाने से । 
किसी पद से उसके अर्थ का बोध होने के अनेक कारण होते हैं।' उनमें 
साधारण जन के बोध के लिए सवंसुलभ साधन वृद्धव्यवहार है । बड़ों के परस्पर 
वार्तालाप के अनुसार सक्रिय व्यवहार के द्वारा, समीप बैठा या खेलता हुआ बालक 
बडो के द्वारा उच्चरित पदों के अर्थों को जान लेता है। 'गाय लाओ' कहने पर 
लाये हुए प्राणी को 'यह गाय है' तथा “मेंस लाओ' अथवा “घोडा लाओ' कहने पर 
लाये हुए प्राणी को 'यह मेंस हे अथवा 'यह घोड़ा है' इस प्रकार शब्द और अर्थ 
के नियत वाच्य-वाचक-सम्बन्ध को अनेक बार के व्यवहार से बालक जान लेता 
है 
इसमें रहस्य यह है--'गाय लाओ' कहनेवाले वक्ता का तात्पर्यं 'गो' पद से 
गायमात्र का निदेश करना नहीं है। यह भी नहीं है कि चाहे जिस गाय को ले 
आओ । यह निर्देश उस समय एक विशिष्ट गाय के लिए किया जाता है। परन्तु 
यहाँ भी 'गो' पद, समस्त गो-जातिरूप अपने अर्थ की अभिव्यक्ति को खो नहीं 
देता। यही कारण है--दो-चार बार उक्त वृद्ध-व्यवहार को देखने के अनन्तर 
बालक को फिर कभी यह बताने की आवश्यकता नहीं होती कि गोपद-बोध्य यह 
गाय है, घोडा नहीं है । वह बिना किसी के बताये संसार-भर की समस्त गायों को 
पहचानता है, और यह भी जानता है--इसका वाचक पद 'गो' है । इससे स्पष्ट 
है---“गो पद व्यक्तिविशेष प्राणी को कहने के साथ 'समस्त जाति' रूप अर्थ को 
अभिव्यक्त करता है। 


प्रस्तुत करना चाहता है। प्रसंग के प्रारम्भ में उक्त पद का प्रयोग शब्द की 
नित्यता के निश्चय का संकेत करता है । भाष्यकार (शबर स्वामी) ने प्रथम 
आक्षेप के समाधान में सूचित किया है--यदि शब्द की नित्यता सुपुष्ट प्रमाणों 
से निश्चित की जाती है, तो आक्षेपो के ये सब समाधान युक्तियुक्त होंगे, 
उसी का यह अवसर है । इस भावना से उक्त पद का तात्पर्य अवधारण' 
साधार है । सूत्र के “स्यात्‌” क्रियापद को वतंमानार्थक समझना चाहिए। 
१. आचार्यों ने शक्तिग्रह (अमुक वाचक पद का अमुक अर्थे वाच्य है, इस) के 
ये कारण बताये हैँ-- | 
शक्तिग्रहं व्याकरणोपमान कोशाप्तवाक्याद व्यवहारतइच । 
वाक्यस्य शेषाद्‌ विवृतेबंदन्ति सान्निध्यतः सिद्धपदस्य वृद्धा: ॥ 

यदि शब्द-अर्थ के इस सम्बन्ध को किसी व्यक्ति द्वारा किया गया कृत्रिम 
सांकेतिक माना जाता है, तो वह संकेत अंगुलि नि्देशपूर्वंक किसी विशेष गोपिण्ड 
व्यक्ति के प्रति ही किया जा सकता है; जातिमात्र के प्रति ऐसा निर्देश सम्भव न 
होगा, अतः शब्द-अर्थ का यह सम्बन्ध नित्य-नैसगिक है, यही मानना न्याय्य है। 

इस प्रसंग में यह भी ध्यान रखना चाहिए--यदि शब्द को अनित्य माना 
जाता है, तो संकेतकर्त्ता ने जिस पद का जिस अर्थ के साथ सम्बन्ध का संकेत 
किया, वह पद उच्चारण के अनन्तर नष्ट हो गया । तब सम्बन्ध का रहना मी 
सम्भव नहीं, वह भी नष्ट हो गया । तब प्रत्येक बार 'गो' पद के उच्चारण के साथ 
प्तम्बन्ध-संकेत किये जाने की आवश्यकता होगी, क्योंकि प्रत्येक उच्चारण पर पद 
सर्वथा नवीन होता है, जिसका अर्थ के साथ सम्बन्ध-संकेत कभी नहीं किया गया । 
इस रूप में लोक-व्यवहार ही नष्ट हो जायगा । इससे स्पष्ट हो जाता है, प्रत्येक 
बार में उच्चारण किया गया 'गो' पद एक ही है । 'स एवायं गकार: अथवा 'तदे- 
वेदं गोपदम्‌' इस प्रकार की निर्बाध प्रत्यभिज्ञा वर्णो एवं पदों के विषय में सर्वे- 
विदित है । लोक में सर्वसाधारण द्वारा भी प्रायः ऐसा व्यवहार होता देखा जाता 
है । सर्वत्र एकसाथ देखा जाता हुआ यह व्यवहार शब्द की नित्यता का साधक 
है॥१९॥ 

शब्द की नित्यता में सूत्रकार ने तीसरा हेतु प्रस्तुत किया-- 


संझ्याऽभावात्‌ ॥२०॥ 


[संख्याऽभावात्‌ | संख्या के अभाव से (शब्द के साथ) । 

एक व्यक्ति अपने साथी को कहता है-- मैं प्रतिदिन प्रातः सौ बार गायत्री 
मन्त्र का जप करता हूँ । मन्त्र एक है, जो शब्दरूप है। सौ का सम्बन्ध 'जपना' 
क्रिया के साथ है, मन्त्र के साथ नहीं । मैंने आपको दस बार कहा है घर छोड़कर 
कहीं न जाओ” । यहाँ शब्द-समूह--वात्य एक है; दस संख्या का सम्बन्ध कहना' 
क्रिया के साथ है। एक 'गो' शब्द को अनेक बार उच्चारण करते पर व्यवहार 
यही होता है कि गो शब्द अनेक बार कहा । यह व्यवहार नहीं होता है कि अनेक 
“गो? शब्द कहे । इससे स्पष्ट होता है-शब्द स्थायी है, नित्य है । वही शंब्द बार- 
बार उच्चरित होता रहता है। कोई भी शब्द अपने पूर्व-उच्चरित शब्द से भिन्न 
नहीं होता । साधारणजन भी यह जानते हैं, और व्यवहार भी ऐसा करते हैं, 
एक ही 'गो' शब्द बार-बार उच्चरित होता रहता है। 

शाब्द की इस एकता को सादुश्यमुलक नहीं कहा जा सकता, क्योंकि प्रवक्ता 
व्यक्तिं की जानकारी और व्यवहार में यह कभी नहीं देखा-सुना जाता कि प्रथम 
उच्चरित गो शब्द के सदृश यह गो शब्द उच्चारण किया जा रहा है; प्रत्युत 
जानकारी और व्यवहार यही रहता हैं कि यह वही गो शब्द है जिसको पहले 

उच्चारत किया था । अत: शब्द की एकता को सादृश्यमूलक भ्रान्ति नहीं कहा जा 

सकता । वस्तुओं के भेद का प्रथम स्पष्ट ज्ञान होने पर ही श्रान्ति हुआ करती है; 
परन्तु एक गो शब्द अन्य गो शब्द से भिन्न है, इसमें प्रत्यक्ष आदि कोई प्रमाण 
नहीं है । 

एक बार गो शब्द का उच्चारण करने के अनन्तर जब कालान्तर में दुबारा 
उस पद का उच्चारण किया जाता है, तब स्पष्ट ही दोनों उच्चारणों के अन्तराल- 
काल तथा पूर्व और पश्चात्‌ शब्द अनुपलब्ध रहता है। इस अनुपलब्धि का कारण, 
शब्द के अभाव को माना जाना असंगत होगा । कारणान्तरों से शब्द का स्थायी 
व नित्य होना सिद्ध है । स्थायी पदार्थ यदि एक समय किसी कारणवश उपलब्ध 
नहीं हो रहा, तो इतने मात्र से वह नष्ट हो गया, या उसका अभाव हो गया, ऐसा 
नहीं माना जा सकता । यदि कोई व्यक्ति अपने अन्य किसी. मित्र से मिलने उसके 
घर जाता है, घर के पारिवारिक जन कारणवश कहीं बाहर गये हैं, वह उन्हें 
अनुपलब्ध पाता है । कुछ ही देर में वे वापस आ जाते हैं। तो क्या उनकी उस 
अनुपलब्धि से. यह समझा जा सकता है कि वे नष्ट हो गये थे ? और अब नये 
उत्पन्न हुए हैं? ऐसा कदापि नहीं समझा जा सकता । ठीक यही स्थिति शब्द के 
विषय में है। फलतः स्थायी एक शब्द का ही अनेक बार उच्चारण होता रहता 
है। शब्द के भिन्न न होने से शब्द में द्वित्वादि संख्या का अभाव है । एकत्व संख्या 
अखण्ड है, यह भेद की साधक न होकर बाधक है ॥॥२०॥ 

शब्द के नित्यत्व मैं सूत्रकार ने अन्य हेतु प्रस्तुत किया-- 


अनपेक्षत्वात्‌ ॥२१॥ 


[अनपेक्षत्वात्‌ | अपेक्षित- ज्ञान न होने से (शब्द के नाश का कारण) । 
शब्दनाश के कारण का ज्ञान न होने से शब्द नित्य है । 


यह एक व्यवस्था है--जो पदाथे उत्पन्न होता है, कालान्तर में वह नष्ट हो 


जाता है । परन्तु जिस पदार्थ को उत्पन्न होते हुए हम नहीं देख पाते, अर्थात्‌ 
जिसकी उत्पत्ति को हमने नहीं देखा, ऐसे पदार्थ को देखकर उसके विनाश का 
निश्‍चय हो जाता है । नये वस्त्र को देखकर नितान्त ग्रामीण व्यक्ति भी यह जानता 
हे कि धागो के सीधे-आड़े संयोग से यह कपडा बना है । संयोग के विच्छिन्न हो 
जाने पर अथवा धागो के टूट जाने पर यह कपड़ा नष्ट हो जायगा; यद्यपि उस 
व्यक्ति ने उसे उत्पन्न होते नहीं देखा । परन्तु इसके विपरीत, शब्द के विषय में 
यह किसी ने नहीं जाना कि ये शब्द के उत्पत्ति-कारण हैं, और इनके विनाश से 
शब्द का विनाश हो जायगा, शब्दविनाश के कारण उपलब्ध न होने से शब्द नित्य 
है, यह निश्चय होता है ॥२१॥ 

शिष्य जिज्ञासा करता है- शब्द के उत्पत्ति-विनाश के कारण उपलब्ध नहीं 

हैं, यह कथन संदिग्ध प्रतीत होता है; क्योंकि आन्तरिक वायु उमरकर जब मुख 
के कण्ठ-तालु आदि स्थानों में अभिघात (संयोगविशेष) करता है, तमी शब्द का 
उच्चारण होता है । इससे स्पष्ट हे--वायु का संयोग, शब्द की उत्पत्ति का तथा 
उसका अभाव अर्थात्‌ वायु का विभाग, शब्द के विनाश का कारण है । आचायं 
सूत्रकार ने जिज्ञासा का समाधान किया-- 


प्रद्याइभावाच्च योगस्य ॥२२॥ 


[प्र्या$ञभावात्‌ ] विशेष ज्ञान के अभाव से [योगस्य] योग = संयोग के । 
शब्द की अभिव्यक्ति में वायुसंयोग-विषयक विशेष ज्ञान (प्रख्यः) के अभाव से 
यह जिज्ञासा उठी । 

गत सूत्र की व्याख्या में व्याख्याकारों के विवरण के अनुसार यह स्पष्ट होता 
है कि गत सूत्र में सूत्रकार ने-शब्द का कोई उपादान कारण मानते की दशा 
मे--शब्द-विनाश का कोई कारण उपलब्ध नहीं, ऐसा कहा हैँ। यह सर्वमान्य 
बिचार है कि प्रत्येक कार्य वस्तु का कोई उपादान-कारण अवश्य रहता है, "उसके 
नाश से कार्यवस्तु का नाश हो जाता है। इसी को अन्य तन्त्र के अनुसार जन्य 
वस्तु के समवायि-असमवायि-तिमित्तकारण के रूप में कहा जा सकता है। TE गत 
सूत्र में सूत्रकार ने शब्द के उत्पत्ति-विनाश के समवायि-असमवा।व कारणों की 
अनुपलब्धि का निर्देश किया है । तात्पर्य है, शब्द का न कोई समवायि कारण है, 
न असमवायि कारण । इसलिए समवायि-असमवायि कारण के नाश से शब्द के 
नाश का प्रश्‍न ही नहीं उठता । इसी भावना से गत सूत्र में शब्दविताश के कारण 
की अनुपलब्धि का निर्देश किया है । शब्द की अभिव्यक्ति में वायुसंयोग का योग- 
दान समवायि-असमवायि-कारणता के अन्तर्गत नहीं आता । शब्द के प्रति संयोग- 
साचिव्य की वास्तविकता को न समझकर जिज्ञासा की गई है, यह प्रस्तुत सुत्र से 
स्पष्ट किया है । 

जिज्ञासु ने वायु एवं वायु-संयोग-विभाग को शब्द की अभिव्यक्ति में उपादान 
अथवा समवायि-असमवायि कारण समझकर जिज्ञासा की । उसी के अनुसार 
शिक्षाकार आचार्यो का प्रमाण उपस्थित किया--वायुरापद्यते शब्दताम्‌”' वायु 


MO का 
१. शाबरभाष्य व अन्य व्याख्याओं में यह वाक्य उद्धत है । मूल-स्थान का निर्देश 
नहीं दिया गया। पण्डित युधिष्ठिर मीमांसक ने वैदिक साहित्य से इसी 
आशय के अनेक सन्दर्भो का संकलन इस सन्दर्भ की टिप्पणी में किया है। 

ये शाबर-भाष्य हिन्दीरूपान्तर-सहित के पृष्ठ ७७ पर दरमा हैँ । प्राचीन 
आचार्यों के इन सन्दर्भो का तात्पर्य- शब्द की अभिव्यक्ति के प्रति वायु 

की निमित्तता प्रकट करना है। त ये सन्दर्भ पूर्वपक्ष के हैं, न इनका अभि- 

शब्दाव को प्राप्त हो जाता है। इससे प्रतीत होता ह-शब्द वायु का परिणाम 
अथवा विकार है । 

आचार्य सूत्रकार ने कहा--शब्द की अभिव्यक्ति के प्रति वायु एवं वायु- 
संयोग के योगदान की विशेष जानकारी की ओर ध्यान नहीं दिया । शब्द की अभि- 
ब्यक्ति में वायु एवं वायुसंयोग निमित्तकारण मात्र हैं, उपादान अथवा समवायि- 
असमवायि कारण नहीं । यदि ऐसा होता, तो शब्द वायु-अवयवों का संघटनमात्र 
(सन्निवेश विशेष) होता । परन्तु शब्द का ऐसा स्वरूप जाना नहीं जाता । कारण 
यह है-- वायु का ग्रहण त्वक्‌ (स्पशंक) इन्द्रिय से होता है; यदि शब्द बायवीय 
होता, तो उसका ग्रहण त्वक्‌ इन्द्रिय से होना चाहिए था। इसके विपरीत शब्द का 
ग्रहण श्रोत्र इन्द्रिय से होता है, जो नहीं होना चाहिए था । वायु का ग्रहण श्रोत्र 
इन्द्रिय से नहीं हो सकता । इससे स्पष्ट होता है-शब्द वायु का विकार या परिणाम 
नहीं है। उसकी अभिव्यक्ति के प्रति वायु-निमित्तता की उपेक्षा नहीं की जा 
सकती । 

इस सूत्र के कतिपय पाठभेद उपलब्ध हैं। रामेश्‍वर सूरि विरचित सुबोधिनी 
नामक व्याख्या में प्रख्याभावाच्च योग्यस्य” सूत्रपाठ है । 'योग्य' पद का तात्पर्य हे- 
श्रोत्र इन्द्रिय द्वारा होनेवाले प्रत्यक्ष का विषय । शब्द का श्रोत्र इन्द्रिय द्वारा 
ग्रहण किया जाता है। यदि शब्द को वायु का विकार माना जाता है, तो श्रोत्र 
इन्द्रिय से उसका ग्रहण न होगा । अतः शब्द वायु-विकार नहीं हैं। 

कुतूहलवृत्ति में सूत्रपाठ है--प्रक्षाभावाच्च संयोगस्य'; अर्थ किया है-- 
यदि शब्द वायुविकार हो, तो वायु-अवयवों का संयोग शब्द में दीखना चाहिए; 
जैसे तन्तुओं के विकार-पट (वस्त्र) में तन्तुओ का संयोग देखा जाता है । परन्तु 
वहाँ संयोग के (संयोगस्य) न देखे जाने से (प्रेक्षाभावात्‌ ) शब्द वायु का विकार 
नहीं हैं। 

फलतः गत सूत्र में सूत्रकार का यह निर्देश कि शब्द के विनाश-कारण की 
अनुपलब्धि होने से शब्द नित्य है-सर्वेथा यथार्थ है। कार्य का विनाश सबंदा 
समवायि-असमवायि कारण के विनाश से होता है, जो शब्द में सम्भव नहीं; अतः 
शब्द नित्य है ॥२२॥ 

शब्द के नित्य होने में सूत्रकार ने प्रमाण का संकेत किया-- 


प्राय शब्द को वायु का विकार या परिणाम बताना है । वे सन्दर्भे इस प्रकार 
हैं--“वायु: रवात्‌ । शब्दस्तत्‌ (वाज० प्राति० १।६, ७) ऋक्‌ प्रातिशाख्य 
(१३।१), तैत्तिरीय प्रातिशाख्य (२।२), भर्तृहरि का वाक्यपदीय ब्रह्म- 
काण्ड में-'वायोरणूनां ज्ञानस्य शाब्दत्वापत्तिरिष्यते' (कारिका १०७), 
“स्थानेष्वभिहतो वायुः शब्दत्वं प्रतिपद्यते’ (कारिका १०८) । 

लिड्भदर्शनाच्च ॥२३॥ 


[लिज्भदर्शनात्‌ ] लिङ्ग (प्रमाण) के देखे जाने से [च] भी (शब्द नित्य है, 
यह समभना चाहिए) । 

ऋग्वेद [८।७५।६] में पाठ है---वार्चा विरूप नित्यया'; ऋचा के इस अंश 
में शब्दरूप वाक्‌ (वाणी) को नित्य कहा है । इस सूक्त का ऋषि विरूप है । देवता 
अग्नि है । सूक्त का मुख्य प्रतिपाद्य विषय अग्नि का स्तवन अथवा वर्णन करना 
है। परन्तु प्रसंगवश वाणी == शब्द की नित्यता भी इससे सूचित हो जाती है। 
“लिङ्ग पद का तात्पर्य है-- छिपे अर्थ को प्रसंगत: प्रकट करना--'लीनमर्थं गमयति 
बोधयति इति लिङ्गम्‌’ । अग्नि-वर्णनपरक ऋगूवावय प्रसंगतः वाक्‌ = उच्चारण- 
रूप शब्द की नित्यता का भी कथन करता है । अतः शब्द को नित्य मानना पूर्णतया 
प्रामाणिक है ॥२३॥ (इति शब्दनित्यताधिकरणम्‌-- ६) 

अथ वेदस्यार्थप्रत्यायकत्वम्‌-अधिकरणम्‌-७ 

शिष्य जिज्ञासा करता है--शब्द तथा शब्द-अर्थे के सम्बन्ध को नित्य मानने 
पर भी विधिवाक्य (चोदना) को धर्म में प्रमाण माना जाना युक्‍त नहीं; क्योंकि 
पद्‌ और वाक्य परस्पर भिन्न होते हैं । पद ही वाक्य नहीं होता। फलत: एक 
पदमात्र के अर्थ ज्ञान से वाक्याथंज्ञान नहीं होता । तब शब्द व शब्दार्थ-सम्बन्ध का 
का नित्य होना, विधिवाक्य से धर्मज्ञान की प्रामाणिकता को सिद्ध करना अशक्य 
होगा । आचार्य सूत्रकार ने शिष्य-जिज्ञासा को सूत्रित किया-- 


उत्पत्तौ वाऽवचनाः स्युरर्थस्यातन्निमित्तत्बात्‌ ॥२४॥ 


[उत्पत्तौ] शब्द व शब्दार्थं-सम्बन्ध के औत्पत्तिक- नित्य माने जाने पर 
[वा] भी [अवचनाः] न कहनेवाले [स्युः] होते हैं (चोदनाः--विधिवाक्यसमूह्‌, 
धर्मज्ञान के) [अर्थस्य] अर्थ- वाक्यार्थ के [अ-तन्तिमित्तत्वात्‌ ] पदार्थेनिमित्तक 
न होने से । 

पदार्थज्ञान से वाक्यार्थज्ञान भिन्त है तथा पदार्थ, वाक्यार्थे का निमित्त नहीं 
होता; इसलिए पदार्थंज्ञान होने पर भी चोदनारूप विधिवाक्य, धर्म की जानकारी 
देने में असमर्थ होंगे । 

'अग्निहोत्रं जुहुयात्‌ स्वगेकामः यह विधिवाक्य है । इसका अर्थ हैं-- 
स्वर्ग की कामता करनेवाला अग्निहोत्र होम करे । विधिवाक्य का यह इतना 
अर्थ वाक्य के किसी एक पद--अग्निहोत्र, जुहुयात्‌ या स्वर्गकाम-से अभिव्यक्त 
नहीं होता । इनके अतिरिक्त इस वाक्य में अन्य कोई चौथा पद या निमित्त नहीं 
है, जो वाक्यार्थं को प्रकाशित कर सके । यह विधिवाक्यरूप पदसमुदाय लोक में 
प्रयुक्त नहीं, जिससे वृद्धव्यवहार आदि द्वारा वाक्यार्थ-बोध हो सके । यद्यपि 

अग्निहोत्र आदि पदों का पृथक्‌ व्यवहार लोक में होता है। इसलिए समुदाय 
(चोदना वाक्य) का अर्थ किसी व्यक्ति द्वारा संकेतित माना जा सकता है, जो 
अनित्य है, एवं भ्रम आदि से ग्रस्त भी हो सकता है । 
इसके अतिरिक्त केवल पद (गो, अश्‍व आदि) सामान्य अर्थ में प्रवृत्त होता 
है, तथा वाक्य (गामानय, अश्वं नय इत्यादि) की विशेष अर्थ में प्रवृत्ति देखी 
जाती है। इससे पद और वाक्य की परस्पर भिन्नता स्पष्ट होती है । फलतः 
पदार्थ वाक्यार्थं का बोध नहीं करा सकता; क्योंकि इनका परस्पर कोई सम्बन्ध 
नहीं है। यदि बिना ही सम्बन्ध के वोध कराना स्वीकार किया जाए, तब तो 
किसी एक पद का अर्थ जान लेने पर सबका बोध हो जाना चाहिए । परन्तु ऐसा 
सम्भव नहीं । अतः पदार्थ से सर्वथा भिन्त है वाक्यार्थ, यह निश्चित समझना 
चाहिए। इसीलिए वाक्यार्थ को पदार्थ उत्पन्न हुआ नहीं कहा जा सकता । तब 
अगत्या वाक्यार्थं को कृत्रिम अर्थात्‌ पुरुषविशेष द्वारा संकेतित माना जा सकता 
है। लोक में सभी पदसमुदाय पुरुषकृत देखे जाते हैं। 'अग्निहोत्रं जुहुयात्‌ स्वर्ग- 
काम: इत्यादि विधिवाक्य भी सब पदसमुदाय डे । अत: इन वैदिक वाक्यों को भी 
पुरुषक्कत माना जाना उपयुक्त होगा । 
रामेश्वर सूरि विरचित 'सुबोधिनी' व्याख्या में सूत्र के 'अवचना: पद के 
स्थान पर 'रचना पाठ हैं । उसके अनुसार सूत्रार्थ होगा-- [उत्पत्तौ] पदार्थज्ञान 
उत्पन्न हो जाने पर, वाक्य- वाक्यार्थ के सम्बन्ध [रचनाः ] पुरुष द्वारा कल्पित 
[स्यु:] होवें, अर्थात्‌ हो सकते हैं, या माने जा सकते हैं। बयोंकि [अर्थस्य] अर्थ 
का, वाक्यार्थज्ञात का [अ-तन्निमित्तत्वात्‌ | पदार्थज्ञान से भिन्न कोई अन्य 
निमित्त हो सकता है। पद और वाक्य परस्पर सर्वथा भिन्न हैं । किसी अर्थ का 
बोध कराने में पद का अर्थ के साथ जो शक्तिसम्बन्ध हैं, वही शक्तिसम्बन्ध -- 
वाक्यार्थ का बोध कराने में--वाक्य का अर्थ के साथ नहीं हैं, वह पुरुषकल्पित 
अन्य कृत्रिम सम्बन्ध ही माना जा सकता है। ऐसा विधिवाक्य धर्म में प्रमाण माना 
जाना उपयुक्त न होगा ॥२४!॥ 
आचार्य सूत्रकार ने उक्त जिज्ञासा का समाधान किया-- 


तद्भूतानां क्रियार्थेत सभाम्नायोऽथस्य तन्निमित्तत्वात्‌ ॥२५॥ 


[तद्भूतानाम्‌ ] उन-उन निश्चित अर्थों को अभिव्यक्त करने में समर्थ पदों 

- का [्रियार्थेत | क्रिया-वाचक पद के साथ | समाम्नाय: | पाठ--संगत उच्चारण 

देखा जाता है । (अतः क्रियावाचक पद के साथ पद-समुदायरूप वाक्य के अर्थ 

का बोध होता है; क्योंकि) [अर्थस्य] वाक्याथं के [तन्निमित्तत्वात्‌ | पदार्थः 
ज्ञान निमित्तक होने से । 

पूर्वस्‌त्रोक्त यह विचार निराधार है कि पदार्थ का वाक्यार्थ के साथ कोई 

सम्वन्ध नहीं है । पदबोधित अर्थ की उपेक्षा करके वाक्य पथक रूप से किसी अन्य 
अर्थ का बोध कराता है, ऐसा समझना नितान्त असंगत है । पदार्थ को छोडकर 
वाक्य किसी अन्य अर्थ का बोध कराये, इसमें कोई प्रमाण नहीं हैँ। वाक्य में 
क्रियावाचक पद का होना आवश्यक है । पदसमुदायी वाक्य में किसी निश्चित 
अर्थ का बोध कराने की शक्ति प्रत्येक पद में निहित रहती है। उससे अतिरिक्त 
कोई अन्य अर्थबोघक शक्ति वाक्य में निहित हो, ऐसा नहीं हे । पदार्थ ज्ञान ही 
वाक्यार्थज्ञान में कारण है । वाक्यगत पदों के अर्थो को जबतक नहीं जाना जाता, 
तबतक वाक्यार्थं का ज्ञान नहीं होता । पदार्थज्ञान होने पर ही वाक्य का अर्थ 
जाना जा सकता है । इससे स्पष्ट है, क्रियावाचक पद से युक्त वैदिक पदसमुदाय से 
ही अपू संज्ञक धर्म का बोध कराया जाना सम्भव है। 'अरिनहोत्रं जुहुयात्‌ स्वग- 
कामः यहाँ पर--अग्निहोत्रसंज्ञक होम के अनुष्ठान द्वारा स्वगंप्राप्ति की भावना 
करे--यह वाक्यार्थज्ञान पदार्थंज्ञान के बिना सम्भव नहीं.। पद द्वारा उपस्थित अर्थों 
की स्पष्ट अभिव्यक्ति के लिए पदसमुदायी वाक्य के पदों में परस्पर आकांक्षा", 
| योग्यता, सन्निधि (आसत्ति), तात्पर्यं आदि सहयोगी निमित्तों की उपस्थिति का 
ध्यान रखना आवश्यक है । यह स्थिति वाक्यार्थ-शुद्धि की नियामक है ॥२५॥ 

शिष्य जिज्ञासा क'ता है, लोक में पदार्थज्ञान से वाक्यार्थज्ञान--वृद्धव्यवहार 
आदि द्वारा-- होना सम्भव है । पर वैदिक वाक्य में यह कैसे होगा ? आचार्य सूत्र- 
कार ने समाधान किया-- 


लोके सन्नियमात्‌ प्रयोगसम्निकर्षः स्यात्‌ ॥२६॥ 


[लोके | लौकिक वाक्य में [सन्नियमात्‌ | प्रमाणान्तर से गृहीत अर्थ की 
व्यवस्था से [ प्रयोगसन्तिकर्षः | वाक्य के प्रयोगकार पुरुष के साथ सम्बन्ध [स्यात्‌ ] 
होता है । 

लौकिक वाक्यों में--प्रत्यक्ष आदि प्रमाणों के द्वारा--पद-पदार्थ का ज्ञान हो 
जाता है, तब आकांक्षा आदि के अनुसार पुरुष द्वारा पदसमुदायरूप में अर्थबोध 
के लिए उनका प्रयोग किया जाता है। इससे लौकिक वाक्यों में पुरुष का सम्बन्ध 
स्पष्ट है । परन्तु वेदिक स्वर्गं आदि अर्थों में प्रत्यक्षादि प्रमाणों की प्रवृत्ति न होने 


१. आकांक्षा--एक पद के उच्चरित होने पर अभिमतपूर्ण अथे की अभिव्यक्ति 
के लिए पदान्तर की अपेक्षा । 
योग्यता--उच्चरित पद में अभिमत अर्थ के बोध कराने का सामर्थ्यं । 
आसत्ति--पदों का अनुक्रममूलक सामीप्य । 
तात्पर्ये--प्रसंग के अनुरूप वक्ता के अभिप्राय को जाँचना । 
वाक्यार्थ के बोध में थे सब सहयोगी साधन हैं । 

से 'अग्निहोत्रं जुहुयात्‌ स्वर्गकामः इत्यादि विधिवाक्य-रचना में पुरुष का सम्पर्क 
न होने से यह पदसमुदाय पौरुषेय नहीं । अपौरुषेय होने के कारण शब्द व शब्दार्थ- 
सम्बन्ध के नित्य होने से अतीन्द्रिय अर्थ का बोध कराने में वैदिक वाक्य का 
सामर्थ्यं है । 

रामेश्‍वर सूरि विरचित सुबोधिनी वृत्ति में सूत्रार्थं इस प्रकार किया है-- 
लौकिक शब्द में प्रत्यक्षादिगृहीत पदार्थ-ज्ञानपूर्वक वाक्यप्रयोग से वाक्यार्थज्ञान 
हो जाता है। वेद में भी गुरुपरम्परा द्वारा पदार्थज्ञानपूर्वक वाक्य का प्रयोग 
वाक्यार्थं का बोध कराने में समर्थ होता हैँ। अतः पदसमुदायरूप वैदिक वाक्य 
द्वारा अतीरिद्रिय अर्थ का बोध कराना उपपन्न है ॥२६॥ (इति वेदस्यार्थप्रत्याय- 
कत्वाधिकरणम्‌--७) ` 

अथ वेदापौरुषेयत्वाधिक रणम्‌--८ 

शिष्य जिज्ञासा करता है, वेद अपौरुषेय हैं, यह कैसे जाना जाय? जबकि 
पुरुष-सम्बन्ध से वेदों के नाम उपलब्ध हैं । आचार्ये सूत्रकार ने शिष्य-जिज्ञासा को 
सूत्रित किया-- 


वेदांश्चैके सन्तिकषं पुरुषाख्याः ।॥२७॥ _ 


[वेदान्‌] वेदों को [च | और [एके] कतिपय जन [ सन्तिकर्षम्‌] समीप 
समय की रचना कहते हैं, क्योंकि वे [पुरुषाख्याः | पुरुषविशेषों के नाम से जाने 
जाते हैं । 

वेद व बैदिक संहिताओं के नाम विभिन्न पुरुषों के नाम के साथ सम्बद्ध 
हैं-शाकल, वाजसतेयि, कौथूम, आथर्वण, काठक, मैत्रायणी, तैत्तिरीय, कालापक, 
मौद्गल (मौदक), पैप्पलादक आदि । ये पुरुषविशेष उन संहिंताओं के रचयिता 
प्रतीत होते हैं, जिनका प्रादुर्भाव समीपकाल में सम्भव है । वेदों के साथ उनके नाम 
का जुड़ा होना, उनकी रचना माने बिना, अन्य कारण से नहीं हो सकता । विधि- 
वाक्य उसी वाङ्मय के अन्तर्गत होने से पौरुषेय हैं। मले ही उसके कर्ता का आज 
स्मरण न रहा हो, पर इतने से विधिवाक्य को अपौरुषेय नहीं कहा जा सकता । 
इसीलिए अतीन्द्रिय धर्मे की जानकारी में विधिवाक्य को निरपेक्ष प्रमाण कहना 
संगत न होगा ।।२७।। 

उक्त कथन के अतिरिक्त यह भी है 


अनित्यदशेनाच्च ॥२८॥ _ , 


[अनित्यदशनात्‌ ] अनित्य (=जन्म-मरणधर्मा) पुरुषों का उल्लेख देखे 
जाने से [च] भी (वेद में; वेद पुरुषकृत है) । 
वेद में जन्म-मरणधर्मा पुरुषों का उल्लेख पाया जाता है। तैत्तिरीय संहिता 

[५।१।१०] में उल्लेख है-'ववरः प्रावाहणिरकामयत” प्रवाहण के पुत्र बवर ने 
कामना की । इसी प्रकार अन्यत्र [७।२।२] पाठ है--'कुसुरुविन्द्र औद्दालकिर- 
कामयत' उद्दालक के पुत्र कुसुरुविच्द्र ने कामना की । इससे ज्ञात होता है-इस 
संहिताग्रन्थ की रचना, प्रवाहण तथा उद्दालक के पुत्रों के जन्म से पहले नहीं हुई। 

ऋग्वेद के प्रत्येक सूक्त के प्रारम्भ में सूत्र से सम्बद्ध ऋषि का नाम निर्दिष्ट 
रहता है। कतिपय आचार्यो का कहना है कि ये ऋषि वेद-मन्त्रार्थ के द्रष्टा हैं 
उनकी स्मृति के लिए नाम निर्देश रहता है । अन्य आचायों का कहना है, ये ऋषि 
मन्त्रों के रचयिता हैं । दोनों अवस्थाओं में इनका मानवशरीरधारी होना निश्चित 
है। इनमें से लगभग दो-तिहाई ऋषियों के नामों का निदेश ऋचाओं में उपलब्ध 
होता है। यह इस तथ्य को प्रमाणित करता है कि इन व्यक्तियों के प्रादुर्भाव के 
अनन्तर ऋचाओं की रचना हुई । ऐसे पुरुषों से प्रोकत होने के कारण विधिवाक्यों 
का निर्भान्त प्रामाणिक होना संगत नहीं कहा जा सकता ॥२८॥। 

आचार्य सूत्रकार ने जिज्ञासा का समाधान किया-- 


उक्तं तु शब्दपुर्वत्वम्‌ ॥२९॥ 


[उक्तम्‌] कह दिया [तु] तो [शब्दपुवेत्वम्‌ | शब्द के विषय में नित्य 
होना । (शब्द नित्य है, यह प्रथम कह तो दिया है 1) 

सूत्र में 'तु' पद जिज्ञासारूप पूर्वपक्ष की निवृत्ति तथा सिद्धान्तपक्ष के कथन 
का द्योतक है। उक्त जिज्ञासा में वैदिक साहित्य के कतिपय पदों के प्रयोग के 
आधार पर वेद का अनित्यत्व सिद्ध करने का प्रयास किया गया । सूत्रकार का 
कहना है--अध्ययनाध्यापन में प्रयुक्त वेद शब्दमय है । शब्द की नित्यता प्रथम 
प्रमाणपूर्वक सिद्ध कर दी गई है । तब शब्दमय वेद को अनित्य तथा पुरुषकृति 
कहना संगत नहीं' ॥२६॥ 


१. शबर स्वामी ने इस सूत्र का अर्थ किया-- [उक्तम्‌ ] कह दी है हमने [शब्द 

पुरवत्वम्‌ ]अध्येताओं की शब्दपूर्वता । तात्पर्यं है-जैसे अध्येता आजकल गुरु 

| से वेद का अध्ययन करते हैं, इसी प्रकार प्रत्येक काल के वतमान पुरुषों ने 

| अपने से पूर्ववर्ती गुरुओं से वेद पढ़ा। इस प्रकार यह वेदाध्ययन-परम्परा 
अनादि होने से वेद का प्रथम वक्ता न होने के कारण वेद नित्य है। 

इस व्याख्या में भाष्यकार द्वारा 'अस्मामिः' पद का प्रयोग होने से 

यह असामंजस्य प्रकट होता हे--सूत्रकार और भाष्यकार किसी ने पहले 

यह कहीं नहीं कहा कि अध्येताओं का वेदाध्ययन गुवेध्ययनपूर्वक है। 

परन्तु सूत्रकार और भाष्यकार दोनों ने यह कहां है-शब्द और शब्द-अर्थ 

का सम्बन्ध अनादि काल से गुरुपरम्परा द्वारा जाना जाता रहा है । वस्तुतः 

यह सब वेदाध्ययन का ही अंश है । अतः भाष्यकार द्वारा किये गये सूत्रार्थ 

में कोई असामंजस्य नहीं समना चाहिए । 

शिष्य जिज्ञासा करता है--यदि ऐसा है, तो वेद में अनित्य पुरुषों का उल्लेख 
कैसे है? सूत्रकार ने समाधान किया-- 


आल्या प्रवचनात्‌' ॥३०॥ 


[आख्या] काठक आदि नाम [ प्रवचनात्‌ | प्रवचन से हैं। 

प्रवचन पद में 'प्र' उपसर्ग का अथे- अरक्ृष्ट' है, अर्थात्‌ विशेष, जो कार्ये 
अन्य किसी के द्वारा उस रूप में न किया जाये । 'वचन पद का अर्थ--कथन अथवा 
अध्यापन है। जिस व्यक्ति ने किसी एकमात्र शाखा का विशेष रूप से अध्यापन 
कराया, वह शाखा उस प्रवक्ता के नाम से व्यवहूत होने लगी । अत: वैदिक वाङ्मय 
की विभिन्न शाखाओं के साथ जो विशेष व्यक्तियों के नाम जुड़े हैं, वे केवल उन 
व्यक्तियों के द्वारा शाखा का प्रवचन (विशेष अध्यापन) के कारण हैं, उनके कर्ता 
या रचयिता होने के कारण नहीं । सम्भव है, उन-उन शाखाओं का अनन्य साधारण 
प्रवचन कठ, कलाप आदि व्यक्तियों के द्वारा किया गया हो। कहा जाता है-- 
वैशम्पायन (कृष्ण यजुर्वेदीय) सब शाखाओं का अध्यापन कराता था; कठ केवल 
एक शाखा का अध्यापक था, वह अन्य किसी शाखा का अध्यापन नहीं कराता था । 
इसी प्रकार कलाप आदि एक-एक शाखा के अध्यापक रहे। उस शाखा के साथ 
उनका नाम जुड़ गया। कालान्तर में शिष्य-परम्परा द्वारा शाखागत विशिष्ट 
अनुष्ठानों के सहयोग से कृष्णयजु: की चौरासी शाखा हो गईं। ये व्यक्ति उन 
शाखाओं के रचयिता नहीं थे ॥३०॥ 

शिष्य जिज्ञासा करता है--तब बवर व कुसुरुविन्द आदि के नाम वैदिक 
वाङ्मय में क्यों हैं? वे तो शाखा-प्रवक्ता नहीं ? सूत्रकार ने समाधान किया-- 

है 


, परं तु श्रुतिसामान्यमात्रम्‌ ॥३१॥ _ /ˆ 


[परम्‌] अन्य (अनित्यदर्शन हेतु जो प्रस्तुत किया, वह). [तु] टीक नहीं, 
(क्योंकि ऐसे शब्द) [श्रुतिसामान्यमात्रम्‌ | सुनने में केवल समान प्रतीत होते हैं, 
(उनका अर्थ वस्तुत: और कुछ रहता है) । 

सत्र में 'तु' पद का प्रयोग प्रायः सवेत्र पूर्वपक्ष के निराकरण का द्योतक माना 

जाता है । निराकरण, किसी अर्थ का निषेध करना है। अतः 'तु' पद का सीधा 
'निषेध' अर्थ करना उपयुक्त है । वेद के अनित्यत्व और पौरुषेयत्वर्शसद्धि के लिए 
जो हेतु दिया गया, वह युक्त नहीं; क्योंकि 'प्रावाहणि' आदि पदों को अपत्यार्थक 
मानकर बवर व प्रवाहण आदि को ऐतिहासिक व्यक्तिविशेष माना जाय, यह 
आवइ्यक नहीं । 'प्रावाहण' आदि पद केवल सुनने- उच्चारण में अथवा लेखन 
आदि में अपत्यार्थक के समान प्रतीत होते हैं, पर वस्तुतः ये अपत्यार्थक न होकर 


१. हलायुधकृत 'मीमांसा शास्त्र सर्वेस्व' में २६-३० सूत्रों को एक माना है। 

अन्य अर्थ के वाचक हैं। धात्वर्थ के आधार पर तीव्रता से बहनेवाला वायु 

'प्रवाहण' है । उससे उत्पन्न होनेवाली ध्वनि का अनुकरणमात्र बवर या बर्बर 
आदि पद हैं । ऐसे उल्लेख ऐतिहासिक व्यक्तिपरक न होकर संसार में नित्य घटने- 
वाली प्राकृतिक क्रियाओं के विषय में समझने चाहिएँ । 

ऋग्वेद में ऋषि-नाम मूलतः किन्हीं विशेष व्यक्तियों के नहीं हैं । ये प्रतिपाद्य 
विषय के अनुरूप प्रवक्ता के रूप में रचयिता द्वारा निबद्ध कल्पित नाम हैं । इस 
प्रकार मूलरूप में ये केवल कविनिबद्ध प्रवक्ता हैं, न मन्त्रार्थ-द्रष्टा, न रचयिता । 
ये ऐसे नाम हैं, जैसे 'पञ्चतन्त्र' आदि में कवि ने प्रवक्ता के रूप में अनेक कल्पना- 
जन्य नाम जोड़े हुए हैं। अनन्तर-काल में जिन व्यक्तियों ने वेद के उन-उन अंशों 
पर मन्त्राथ के चिन्तन व दर्शन तथा अध्यापन एवं प्रचार-प्रसार आदि को भावना 
से कार्य किया, वे लोक-व्यचहार में उन-उन नामों से व्यवहृत होने लगे। वह 
परम्परा आज तक चालु है । इसलिए अपौरुषेय वेद का प्रामाण्य निर्बाध समझना 
चाहिए ॥३१॥ क 

शिष्य शंका करता है --उक्त प्रसंगों के अतिरिक्त वैदिक वाङ्मय में अन्य 
अनेक ऐसे अटपटे व असम्भाव्य प्रसंग कहे जाते है, जैसे 'गावो वं सत्रमासत' तथा 
“वायुर्वै क्षेपिष्ठा देवता' उनका क्या होगा ? सूत्रकार ने समाधान किया-- 


कृते वा विनियोगः' स्यात्‌ कमणः सम्बन्धात्‌ ॥३२॥ 


[कृते] कर्म में -- [वा ]ठीक नहीं (शंका )--[ विनियोग: ] विशेष नियोग--- - 
अन्वय [स्यात्‌] होता है (उक्त प्रकार के वाक्यों का) [कर्मणः] कर्म के साथ 
[सम्बन्धात्‌ | सम्बन्ध से । 
सूत्र में 'वा' पद शंका के निवारण का द्योतक है । मीमांसा-शास्त्र की चालू 
मान्यता के अनुसार अनुष्ठान के प्रवत्तेक केवल विधिवाक्य प्रमाण हैं, जैसे 
“अग्निहोत्रं जुहुयात्‌ स्वर्गकामः’ इत्यादि; जो विधिवाष्य नहीं हैं, जैसे 'वायुर्वे 
क्षेपिष्ठा देवता” इत्यादि तथा जो वाक्य असम्भाव्य अर्थ का निर्देश करते हैं, जैसे 
“गावो वे सत्रमासत' [ऐ० ब्रा० ४१७, जै० २1३७४ | वायु तीब्रगामी देवता है; 
गायें सत्र में आसीन हुईं, आसन पर बैठीं । इस प्रकार के वाक्य विधिवाक्य न होते 
हुए तथा आपाततः अटपटे लगते हुए भी अप्रमाण नहीं हैं। ये सन्दर्भ विधिवाक्यो 
से प्रतिपादित अनुष्ठेय धर्म की स्तुति आदि करने के आधार पर “अर्थवाद' कहे 
जाते हैं। ऐसे जितने प्रकार के अर्थवादी वाक्य हैं, वे सब विधिवाक्य-बोधित अथं 


१. रामेश्वर सूरि विरचित सुबोधिनी वृत्ति में 'नियोग: पाठ है; परन्तु अर्थ में 
कोई अन्तर नहीं । 

की स्तुति आदि के द्वारा उनसे सम्बद्ध हैं; उन्हीं का वे अंश हैं । इसलिए विधि- 


वाक्यों के प्रामाण्य के समान उनका भी प्रामाण्य है' ॥२२॥ 


इति श्री जैमिनीयमीमांसादर्शन-विद्योदय भाष्ये 
प्रथमाध्यायस्य प्रथमस्तर्कपादः । 


१. शब्द के प्रामाण्य के लिए शब्द का नित्य होना इतना महत्त्व नहीं रखता । 


वस्तुतः शब्द का प्रामाण्य वक्ता के आप्त होने पर निर्भर है। इसी आधार 
पर लौकिक वाक्य का प्रामाण्य निश्चित होता है । शबरस्वामी कुमारिलभट्ट 
तथा अन्य अज्ञात पूर्वकालिक मीमांसाचार्यो के द्वारा 'कर्म' को सीमातीत 
प्रधानता दे देने के कारण कर्मफल एवं समस्त विश्व के नियन्ता सर्वोच्च 
परमात्मतत्त्त को अनावश्यक ठहरा देने पर वेदादि शब्द के प्रामाण्य की 
समस्या सामने आई। तब आप्तोक्तता की उपेक्षा कर शब्द व शब्दार्थ- 
सम्बन्ध की नित्यता को शब्द के प्रामाण्य का साधन मान लिया गया । अनन्त 
आकाश में अतीत-अनागत अनन्त शब्द भरे हैं; अर्थबोध के लिए जो अपेक्षित 
होता है, क्रण्ठ-तालु आदि साधनों द्वारा उसे अभिव्यक्त कर लिया जाता है । 
झब्दव शब्दार्थ-सम्बन्ध को यह अनादि परम्परा है; एवं अनादिकाल से ही 
यह जानकारी का क्रम गुरु-शिष्य-परम्परा द्वारा चालू है । यह संसार इसी 
रूप में चलता आ रहा है, आगे भी ऐसा ही चलेगा। न कभी सर्गरचना 
हुई, न कभी प्रलय होना है । मीमांसा का प्रचलित यह सिद्धान्त जैमिनि मुनि 
को अभिमत रहा हो, इसमें पूर्ण सन्देह है । प्रारम्मिक पंचम सूत्र में इस 
विषय के बादरायण-मत का निर्देश मान्यता के अनुकूल नहीं है। शब्द कें 
प्रामाण्य का आधार उसकी नित्यता को मानने पर अनाप्तवाक्य भी प्रमाण 
होना चाहिए, जो शबर स्वामी व कुमारिल भट्ट आदि को भी स्वीकार नहीं 
है। अन्यथा, बौद्ध-आहँत आदि आगम को भी प्रमाण मानना होगा, जो 
उक्त आचार्यो को अभीष्ट नहीं । 

(अर्थवादप्रामाण्याधिकरणम्‌--१) 

शिष्य जिज्ञासा करता है--गत पाद द्वारा धर्म में विधिवाक्य का प्रामाण्य 
सिद्ध किये जाने पर उन वाक्यों का धर्म में अप्रामाण्य प्राप्त होता है, जो प्रवृत्ति 
के बोधक न होकर सिद्ध वस्तु का कथन करते हैं, जैसे--“'वायुर्वे क्षे पिष्ठा देवता, 
सोऽरोदीत्‌ यदरोदीत्‌ तद्रुद्रस्य रुद्रत्वम्‌, देवा वै देवयजनमध्यवसाय दिशो न 
प्राजानन्‌” इत्यादि वाक्यों का प्रामाण्य खटाई में पड़ जाता है। क्योंकि, इनमें 
प्रवृत्ति का जनक कोई विध्यर्थक पद नहीं है । जिज्ञास्य को मनोगत कर सूत्रकार 
ने विस्तार के साथ जिज्ञासा-भावना को सूत्रित किया-- 


आम्नायस्य क्रियार्थत्वादानर्थक्यमतदर्थानां 
तस्मादनित्यपुच्यते ॥१॥ (३३) 


[आम्नायस्य] आम्ताय- वेद के [ क्रियार्थत्वात्‌ | क्रिया-अनुष्ठान प्रयोजन- 
वाला होने से [आनर्थक्यम्‌ ] निष्प्रयोजन हैं वे वेदवाक्य, जिनका [अतदर्थानाम्‌ | 
प्रयोजन क्रिया-अनुष्ठान-रूप नहीं है । [तस्मात्‌ | इसलिए, ऐसा वाक्य 
[अनित्यम्‌] अनित्य (धर्म की जानकारी में अप्रमाण) [उच्यते] कहा जाता 
है। 

आम्नाय अथवा वेद के जिन विधिवाक्यों के विषय में उल्लेख किया जा 
रहा है, प्रायः वे सब तैत्तिरीय आदि संहिताओं के तथा ब्राह्मणग्रन्थों के वाक्य हैं, 

(= यह शास्त्र इन्हींका विवरण प्रस्तुत करता है। यह सब वाङ्मय ऋषिप्रोक्त है; 

परन्तु मीमांसाशास्त्र में इनका प्रामाण्य क्रियार्थक, अर्थात्‌ यज्ञादि अनुष्ठान का 
प्रवतंक होते के आधार पर माता गया है। जिज्ञासा का यही तात्पर्य है कि जो 
वाक्य विधि के बोधक नहीं हैं, वे अप्रमाण माने जायेंगे; जैसे उदाहरणरूप में 

कतिपय वाक्य ऊपर प्रस्तुत किये गए हैं । यदि इनका भी प्रामाण्य अभीष्ट हो, 
जो आवश्यक है, तो प्रामाण्य की कोई अन्य कसौटी बताई जानी चाहिए, जिसमें 
सब प्रकार के वाक्यों का समावेश हो जाय । वर्तमान मान्यता में क्रियार्थक वाक्यों 
के अतिरिक्त शेष वाक्यों का घमंज्ञान में अप्रामाण्य निश्चित है ॥१॥ 

अक्रियार्थक वाक्यों के अप्रामाण्य में अन्य कारण है-- 


शास्त्रदृष्ट'विरो आच्च ॥२॥ (३४) 

[शास्त्र-दृष्ट विरोधात्‌ ] शास्त्रविरोध से, दृष्टविरोध से [च ]ओर । शास्त्र- 
विरोध और दृष्ट-प्रत्यक्षविरोध से सिद्धार्थंक (अक्रियार्थक) वाक्यों का धर्मज्ञान 
में अप्रामाण्य है। 

सूत्र के 'विरोध' पद का सम्बन्ध 'शास्त्र' और 'दुष्ट' दोनों के साथ है । धर्म- 
ज्ञान के प्रति सिद्धार्थक वाक्य के अप्रामाण्य में दो अन्य हेतु हैं--शास्त्रविरोध 
तथा दृष्टविरोध । 

१. शास्त्रविरोध--शास्त्र में कहा है--'स्तेनं मनः, अनृतवादिनी वाक्‌' 
[मैत्रा० सं० ४॥५॥२] । मीमांसाशास्त्र में यह व्यवस्था है--यदि किसी सिद्धार्थक 
वाक्य का सम्बन्ध स्तुति भादि अर्थवाद रूप से किसी विधिवाक्य के साथ नहीं 
है, तो उसके विधिवाक्य की कल्पना कर ली जाती है । “स्तेनं मनः, अनृतवादिनी 
वाक्‌' ऐसे ही वाक्य हैं तब ये वाक्य लोकव्यवहार-सिद्ध अर्थ का अनुवादमात्र 
होने से निष्फल हैं । इनकी सफलता- सार्थकता के लिए शब्दविपर्यंय से विधि की 
कल्पना इस प्रकार करनी होगी --स्तेयं कुर्यात्‌ 'अनृतं वदेत्‌'==चोरी करे, झूठ 
बोले । इस कल्पित विधि का प्रत्यक्ष (दृष्ट) विधि--'स्तेयं न कुर्यात्‌, अनृतं 
(असत्यं ) न ब्रूयात्‌’ के साथ विरोध होता है। यह शास्त्र द्वारा साक्षात्‌ प्रति- 
प्रतिपादित विधि है; इसकी बाधा किये बिना कल्पित विधि का अस्तित्व सम्भव 
नहीं । विरोध स्पष्ट है। यदि विधि की कल्पना नहीं की जाती, तो उन (भूतार्थ) 
वाक्यों का अप्रामाण्य निश्चित है । 

षोडशी“-ग्रहण-अग्रहण के समान यहाँ “चोरी करना-न करना, कूठ बोलना- 
न बोलना” में विकल्प की सम्भावना भी नहीं, क्योंकि दोनों विधियों में परस्पर 
वेषम्य है। एक कल्पित विधि है; अन्य शास्त्र-प्रतिपादित साक्षात्‌ विधि है । 
यदि दोनों समान होते, तो विकल्प सम्भव होता । 

२. दृष्टविरोध- वाक्य है : 'तस्माद्‌ धूम एवाग्नेदिवा ददृशे नािः। 
तस्मादचिरेवाग्नेनक्त॑ ददुशे न धूमः'--इसलिए अग्नि का धुआँ ही दिन में दीखता 
है, ज्वाला या लपट नहीं । इसलिए अग्नि को ज्वाला ही रात में दीखती है, धुआं 
नहीं । इन वाक्यों में 'एव' पद के प्रयोग से यह निर्धारण किया कि दिन में आग 


१. रामेश्वर सूररि विरचित 'सुबोधिनी' व्याख्या के सूत्रपाठ में 'दुष्ट' के स्थान 
पर 'दृष्टि' पाठ है । अर्थ में कोई अन्तर नहीं । 

२. ‘अतिरात्रे षोडशिनं गृह्वाति, वातिरात्रे षोडशिनं गृ ह्हाति’ के अनुसार 'अति- 
रात्र' नामक इष्टि में “षोडशी' का ग्रहण या अग्रहण दोनों शास्त्रानुमोदित 
हैं। अत: विकल्प सम्भव है । 

की ज्वाला और रात में आग का धुआँ कदापि नहीं दीखते। यह कथन दृष्ट 
अर्थात्‌ प्रत्यक्ष के विरुद्ध है। दिन में आग की ज्वाला और रात में आग का 
घुआँ बराबर दिखाई देते हैं । अतः शब्द के तथा शब्दार्थ-सम्बन्ध के नित्य होने के 
आधार पर शब्द का प्रामाण्य कहना पूर्णतया सन्दिग्ध है । 

सूत्र के 'शास्त्रदृष्टविरोधात्‌' पद में “शास्त्र और 'दुष्ट' पदों का अलग- 
अलग 'विरोध' पद के साथ संबन्ध से शब्द के प्रामाण्य में दो प्रकार से दोष प्रस्तुत 
किया । यदि 'शास्त्रदुष्ट' पद को एक माना जाता है, तो भी विरोध स्पष्ट है। 
सन्दर्भ है--'को हि तद्वेद यदमुष्मिंल्लोकेऽस्ति वा न वा।' यह कौन जानता है-- 
मरकर उस लोक में स्वग है या नहीं ? यदि इस सन्दर्भे को प्रश्‍नरूप माना जाता 
है, तो क्रियार्थक न होने के कारण यह निरर्थक व अप्रमाण है । यदि यह वाक्य 
संशयात्मक है, तो उन वाक्यों के साथ इसका विरोध स्पष्ट है, जो मरकर स्वर्ग- 
प्राप्ति के विश्वास का संकेत करते हैं--'ज्योतिष्टोमेन स्वर्गकामो यजेत' 
इत्यदि ॥२॥ 

अक्रियार्थ शब्द के अप्रामाण्य में अन्य हेतु प्रस्तुत किया-- 


तथा फलाभावात्‌ ॥३॥ (३५) 

[तथा] वैसा [फलाभावात्‌ ] फल न होने से (जैसा वाक्य में बताया जाता 
है) । कह 

वाक्य में कहा--'शोमते5स्य मुखं य एवं वेद' जो इस (गरगेत्रिरात्रक्रतु) 
को इस प्रकार जान लेता है, उसका मुख सुशोभित हो जाता है। यदि यह कथन 
सिद्ध अर्थ का अनुवादमात्र है, तो क्रियार्थक न होते से अनर्थक हे । यदि > 
त्रिरात्रसम्बन्धी अध्ययन के फल का अनुवाद है, तो मिथ्या अनुवाद है । क्योंकि, 
अध्ययन के अनन्तर अध्येता के मुख पर कोई शोभा दिखाई नहीं देती । कालान्तर 
में फलप्राप्ति होने के लिए भी कोई प्रमाण नहीं है। यदि स्वभावतः किसी का 
कुत्सित मुख हो, तो शोमा की सम्भावना ही नहीं । इस प्रकार वाक्य में कहे फल 
का अध्येता आदि में अभाव देखे जाने से अक्रियार्थ शब्द का प्रामाण्य सन्दिग्ध 
है ॥२॥ 

उक्त अर्थ में अन्य हेतु प्रस्तुत किया -- 

अन्या'नर्थेवयात्‌ ॥४॥ (३६) 

. [अन्य आतर्थक्यात्‌ | ( विधिवाक्यो के अतिरिक्त) अन्य वाक्यों के अनर्थक 

होने से (अक्रियार्थक वाक्यों का अप्रामाण्य निश्चित है) । अथवा, एक कम से 


में जै 
१. रामेशवर सूरि विरचित “सुबोधिनी' नामक व्याख्या के सूत्रपाठ में अन्य 
पद नहीं है । केवल 'आवर्थक्यात्‌' सूत्रपाठ है। 

सब कामनाओं की पूर्ति होना मानने से अन्य कर्मो के अनर्थक हो जाने के कारण 
उनका अप्रामाण्य स्पष्ट है। 

श्रुति है--'पूर्णाहुत्या सर्वान्‌ कामानवाप्नोति”--अग्न्याधान की पूर्णाहुति से 

, यजमान सब कामनाओं को प्राप्त कर लेता है । यदि यह सत्य है, तो विभिन्न 

कामनाओं के लिए दशं पौर्णमास आदि यागों का अनुष्ठान निर्थक है, अर्थात्‌ 
उनका प्रामाण्य खटाई में पड़ जाता है। यदि यजमान की उन कामनाओं की पूर्ति 
के लिये दर्श आदि यागों का अनुष्ठान आवश्यक है, तो पूर्णाहुत्या सर्वान्‌' इत्यादि 
कथन असत्य होने से अप्रमाण हो जाता है ।।४॥ 

उक्त अर्थ में अन्य हेतु प्रस्तुत किया-- 


अभागिप्रतिषेधाच्च ॥५॥ (३७) 


[अभागिःप्रतिषेधात्‌ | अभागि--अप्राप्त के प्रतिषेध से[ च ] भी (प्रसंगागत 
वाक्य अप्रमाण है) । 

ब्राह्मण में कहा--'न पुथिव्यामग्निशचेतव्यो नान्तरिक्षे न दिवि--अग्नि का 
चयन पृथिवी पर नहीं करना चाहिए, न अन्तरिक्ष में, न द्युलोक में । प्रत्येक व्यक्ति 
यह जानता-समभता है कि अन्तरिक्ष और द्युलोक में अग्नि का चयन सम्भव 
नहीं । पृथिवी पर अग्निचयन सम्भव है उसका निषेध कर दिया । यह निषेध उस 
विधि की बाधा करता है, जो अग्निचयन का विधायक है--“हिरण्यं निधाय 
चेतव्यम्‌ ` परस्पर दोनों के विरोध से 'सुन्द-उपसुन्द'? न्याय के अनुसार विधि- 
निषेध दोनों निष्फल हो जाते हैं। यह स्थिति उनके अप्रामाण्य की द्योतक है। 
इसके अतिरिक्त जहाँ--अन्तरिक्ष और द्युलोक में--अर्निचयन प्राप्त ही नहीं, 
उसका निषेध निरर्थक होने से अप्रमाण हो जाता है। अन्तरिक्ष व दुलोक में 
अग्नि चयन सम्भव न होने से यह वाक्य अपने ही अर्थ में अप्रमाण हो जाता है; 
फलतः ये सन्दर्भ अप्रमाण हैं ॥५।॥। 

अक्रियार्थंक वाक्यों के अप्रमाण में अन्य हेतु प्रस्तुत किया-- 


१. तै० ब्रा० में पाठ है--पूर्णाहुतिमुत्तमां जुहोति। सबं बै पूर्णाहृतिः। सर्व- 
मेवाऽऽप्नोति ।' (यु०मी० ) 
२. तुलना करे मैत्रायणी संहिता, ३।२।६॥ तथा तैत्तिरीय संहिता, ५।२।७॥ 


३. पौराणिक आख्यान है-सुन्द, उपसुन्द नामक दो असुरवर्गीय भाई थे। 
उन्हें वर-प्रभाव से शक्ति प्राप्त थी--अन्य कोई भी उनका वध नहीं कर 


सकता था । वे धर्मात्मा प्रजाजन को अप्रत्याशित कष्ट देने लगे। तब उन 
दोतों में परस्पर युद्ध हो जाने के प्रयासस्वरूप वे आपस में लड़कर नष्ट हो 
गये। यही स्थिति परस्पर विधि-निषेध वाक्यों की है । 


म 

अनित्यसंयोगात्‌ ॥६॥ (३८) 


[अनित्य संयोगात्‌ | अनित्य=्=मरणधर्मा व्यक्ति के सम्बन्ध से (अक्रि 
यार्थक वाक्य अप्रमाण हैं) । 

शब्द के नित्य-अनित्य विवेचन के प्रसंग में यह पूर्वपक्ष [१॥१॥२८] सूत्र 
मैं प्रस्तुत किया; तथा सूत्र[ १।१।३१ | द्वारा इसका समाधान किया । यहाँ शब्द 
के एक अंश--अक्रियार्थक शब्द को लक्ष्य कर आक्षेप प्रस्तुत किया है । 'बवरः 
प्रावाहणि रकामयत' इत्यादि वाक्य मरणधर्मा व्यक्तियों के विवरण से सम्बद्ध 
होते के कारण अप्रमाण हैं । क्रियार्थक न होना तो ऐसे वाक्यों के अप्रामाण्य का 
निमित्त है ही; फलतः अक्रियार्थक वाक्यों का प्रामाण्य किसी प्रकार सिद्ध नहीं 
होता ।॥॥६।। 

इस लम्बे जिज्ञासामूलक पूर्वपक्ष के समाधान के लिए ज्ञातव्य है--अर्थवाद 
के अनेक प्रकार हैं : १. एक प्रकार के अर्थवाद ऐसे हैं--जिनका यथाश्रुत शब्दा- 
नुसारी अर्थ उत्पन्न नहीं होता । ज॑से--'सोऽरोदीत्‌, प्रजापतिरात्मनो वपामुद- 
क्खिदत्‌' इत्यादि । 

२. कतिपय दूसरे अर्थवाद ऐसे हैं--जो विधिवाक्यों के समान प्रतीत होते 
हैं । जैसे--'औदुम्बरो यूपो भवति, यो विदग्धः स नैक्र त: इत्यादि । 

३. तीसरे प्रकार के अर्थवाद वे हैं--जिनमें हेतुत्व का आभास होता है । 
जैसे---'शूपेंण जुहोति, तेन ह्यन्तं क्रियते' इत्यादि । 

चालू अधिकरण में प्रथम प्रकार के अर्थवादों का विचार किया गया है । 
इसका प्रारम्भ करते हुए सूत्रकार ने बताया-- 


विधिना त्वेकवाक्यत्वात्‌ स्तुत्यर्थेन विधीनां स्युः ॥७॥ (३६) 


[विधिना] विधिवाक्य के साथ [तु] तो [एकवाक्यत्वात्‌ | एकवाक्यता 
होने से [स्तुत्यर्थेन] (विधिवाक्यों की) स्तुतिरूप प्रयोजन के द्वारा [विधीनाम्‌ | 
विधिवाक्यो के अङ्ग [स्युः] होते हैं (अक्ियार्थक अर्थात्‌ सिद्धार्थबोधक वाक्य) । 

सूत्र में 'तु' पद जिज्ञासामूलक पूर्वपक्ष की निवृत्ति का द्योतक है । ब्राह्मण 
आदि वैदिक वाङ्मय में जितने अत्रियार्थंक अर्थात्‌ सिद्धाथेक- सिद्ध वस्तु का 
कथन करनेवाले वाक्य हैं, उन सबकी विधिवाक्यों के साथ एकवाक्यता है; 
क्योंकि ऐसे वाक्य--विधिवाक्यों की स्तुति आदि के द्वारा विधिवाक्यो के ही 
अङ्ग हैं। मीमांसाशास्त्र में ऐसे समस्त सन्दर्भ 'अर्थवाद-वाक्य' कहे जाते हैं । 


_ जैसे--विधिवाक्यों का क्रियाथेक होने से प्रामाण्य है, इसी प्रकार विधिवाक्यो की 


स्तुति आदि के द्वारा अन्य वाक्यों का उनसे (विधिवाक्यो से) सम्बन्ध होने के 
कारण वे (अक्रियार्थक वाक्य) भी प्रमाण हं) 
तवायव्यं दवेतमालभेत भूतिकामः यह विधिवाक्य है--कल्याण की कामना 

करता हुआ यजमान वागुदेवतावाले श्वेत पशु का आलभन = स्पशे करे। इस 
वाक्य में आकांक्षा रह जाती है कि वायुदेवतावाले पशु का स्पर्श करने से 
कल्याण क्यों प्राप्त होता है ? इस आकांक्षा की पूत्ति-'वायुर्व क्षेपिष्ठा देवता, 
वायुभेव स्वेन भागधेयेनोपधावति, स एवैनं भूति गमयति। ११ इत्यादि स्तुतिपरक 
अर्थवादवाक्य से होती है। ये दोनों (विधि और अर्थवाद) वाक्य परस्पर साकांक्ष 
होने से एकवाक्यरूप हैं ॥ अतः विधिवाक्यों के प्रामाण्य से अर्थवादवाक्यों का 
प्रामाण्य सिद्ध होता है; क्योंकि अर्थवादवाक्य विधिवाक्यों के ही अवयवभूत-- 
अङ्ग भूत हैं, उन्हीं के एकदेश हैं; वे सब मिलकर ही एक अङ्गी बनते हैं। अतः 
एकदेश (अर्थवाद) के प्रामाण्य की अलग खोज करना नितान्त व्यर्थ है । 
वैदिक वाङ्मय में कतिपय विधिवाक्य स्तुति आदि अर्थवादवाक्यों से रहित 
हैं; उनके स्तुति आदि बोधक अर्थवादवाक्य नहीं देखे जाते। इसके विपरीत 
कतिपय विधिवाक्यों के साथ स्तुतिपरक अर्थवाद वाक्य सन्निहित--संबद्ध देखे 
जाते हैं । अर्थवाद वावयों का प्रयोजन बताया जाता है--विधिवाक्य-बोधित 
अनुष्ठान में रुचि पैदा करना। जिज्ञासा होती है--अर्थवाद रहित विधिवाक्य जब 
स्वयं विधिबोधित अनुष्ठान में रुचि उत्पन्न कर सकते हैं, तब वे विधिवाक्य 
स्वयं रुचि क्यों नहीं उत्पन्न कर सकते, जिनके साथ अर्थवाद वाक्य पठित हैं ? 
तात्पर्यं~विधिवाक्य उभयत्र समान हैं, विधि के साथ विधिबोधित अनुष्ठान में 
भी वे (विधिवाक्य) स्वयं रुचि उत्पन्न करने में समर्थ हैं; तब समस्त अर्थवाद- 
वाक्य निष्फल व अप्रमाण माने जाने चाहिए । 
आचायों ने सुझाव दिया--यह ठीक है, विधिवाक्य क्रियाविधान के साथ 
अनुष्ठान के प्रति रुचि भी उत्पन्न कर सकते हैं। ऐसी स्थिति में अथेवादसहित 
विधिवाक्यो का महावाक्य के रूप में निदेश कोई महत्त्वपूर्ण नहीं रह जाता; 
परन्तु कहाँ विधिवाक्य प्ररोचना को भी उत्पन्न करता है, यह सचाई हमें अर्थवाद- 
वाक्यों के द्वारा ही ज्ञात होती है। जिन विधिवाक्यों के साथ अर्थवादवाक्य 
पठित हैं, वहाँ अर्थवादवाक्यो को सात्म्य करके ही विधिवाक्र्य प्ररोचना को 


MR अमल 
१. तैत्तिरीय संहिता २।१।१॥। वायु निश्चित ही क्षिप्रकारी --शी प्रकारी देवता 
है । वायव्य ₹वेत पशु के स्पर्शं से यजमान वायु को ही अपने भाग द्वारा प्राप्त 
होता है। वायु ही इस यजमान को भूति=ऐइ्व्यं प्राप्त कराता है। यहाँ 
इवेतपशु-मीमांसा-सूत्र | ६।८।३३ | के अनुसार-छाग ही लिया जाता है । 
जैसे वायु शी घ्रकारी देवता है, ऐसे ही छाग (बकरा) अपनी वंशवृद्धि में अति 
शीघ्रकारी होता है । उक्त वाक्यों द्वारा यह भावना दृढ़ होती है--इस पशु 
का संस्पर्श--सम्बन्ध यजमान (पशुपालन करनेवाले व्यक्ति) के लिए ऐदवर्य 

को प्राप्त करानेवाला होता है। 

उत्पन्न कर पाते हैं। फलतः अर्थवाद-वाक्य क्रियार्थक विधिवाक्यो का ही स्वरूप 
हैं, उन्हीं का अङ्ग व एकदेश हैं। ये क्रियानुष्ठान के प्रति प्ररोचना को उभारते 


; हुए अनुष्ठाताओं का उपकार करते हैं। क्रियार्थेक विधिवाक्यों का आत्मरूप होने 


के कारण उन्हीं के प्रामाण्य से इनका प्रामाण्य है, इसके लिए अन्य निमित्त खोजना 
व्यर्थं हे ॥७॥ (४०) 

शिष्य जिज्ञासा करता है--पूर्वोक्त युक्ति से प्रतीत होता है, अर्थवादवाक्य 
बैदिक वाङ्मय में आपाततः सम्मिलित हो गये हैं, इनकी अनिवार्यता नहीं । सूत्र- 
कार ने समाधान किया-- 


तुल्यं च साम्प्रदायिकम्‌ ॥८॥ (४०) 


[तुल्यम्‌ | समान है [च] निश्‍चय ही [ साम्प्रदायिकम्‌ ] गुरु-शिष्य-परम्परा 
(सम्प्रदाय) द्वारा अध्ययन-अध्यापन कर्म । 

सूत्र में 'च' पद अवधारण अर्थ में है । यह निश्चय से कहा जा सकता है कि 
विधिवाक्य और अर्थवादवाक्य दोनों की स्थिति वक्ष्यमाण विषय में समान है। 
जैसे विधिवाक्यगत पद और उनका अर्थ के साथ सम्बन्ध का ज्ञान अनादि काल 
से गुरु-शिष्य-परम्परा द्वारा प्राप्त होता आया है, ठीक उसी प्रकार अर्थवादवाक्यों 
का भी ज्ञान प्राप्त होता आया है। यह स्थिति दोनों प्रकार के वाक्यों के लिए 
निश्चित रूप से समान है । जैसे विधिवाक्य संप्रदाय द्वारा रक्षित हैं, वैसे अर्थवाद- 
वाक्य भी । अतः यह कदापि न समझना चाहिए कि अर्थवादवाक्यों का पाठ 
आपाततः एवं प्रमादपूर्णं है। फलतः विधिवाक्यों के समान अर्थवादवाक्यों का 
प्रामाण्य मी सुनिरिचित है ॥८॥ 

प्रस्तुत पाद के द्वितीय सूत्र में जिज्ञासु द्वारा शास्त्रविरोध व दृष्टविरोध के 
आधार पर अर्थवादवाक्यों के अप्रामाण्य का निर्देश किया गया है। सूत्रकार 
शास्त्रविरोध का समाधान करता है-- 


अप्राप्ता चानुपपत्तिः प्रयोगे हि विरोधः स्याच्छबदार्थ्त्वप्रयोग- 
भूतस्तस्मादुपपद्येत ॥ ९ (४१) 


[अप्राप्ता ] प्राप्त नहीं होता [च] और [अनुपपत्तिः | “सोऽरोदीत्‌ ' इत्यादि 
वाक्यों में अर्थ का--उपपन्न त होना; [प्रयोगे] विधि मानने पर ('सोऽरोदीत्‌' 
आदि में 'रोना चाहिए! इत्यादि रूप से) [हि] निश्चय से [विरोधः| विरोध 
[स्यात्‌ ] होता है, [ शब्दार्थ: | शब्दार्थं ('अरोदीत्‌' आदि का) [तु ] तो [ अप्रयोग- 
भूतः] विधिरूप नहीं है (“रोता चाहिए! इस प्रकार) [तस्मात्‌] इसलिये 
[उपपद्येत] उपपन्न होगा (“सोऽरोदीत्‌' इत्यादि वाक्य) । 

जिज्ञासु ने द्वितीय सूत्र द्वारा अर्थवादवाक्यों के विषय में जो शास्त्रविरोध 

व दृष्टविरोधरूप अनुपपत्ति प्रकट की है, वह 'सोऽरोदीत्‌' इत्यादि अर्थवाद- 
वाक्यों में प्राप्त नहीं होती । क्योंकि इन वाक्यों का जो अर्थ है, वह प्रयोगभूत -- 
क्रियारूप नहीं है। असम्भव होनेसेन यहाँ क्रिया की कल्पना की जा सकती है । 
'सो$रोदीत्‌ यदरोदीत्‌ तद्रुद्रस्य रुद्रत्वम्‌ --वह्‌ रोया, जो रोया अथवा जो रोना 


है, वह रुद्र का रुद्रत्व (रुद्रपता) है। यहाँ प्रयोग = क्रिया अथवा विधि की कल्पना. 


इसी प्रकार की जा सकती है--रुद्र रोया, अन्य को भी रोना चाहिए, अथवा 
“अन्य भी रोये'। इसी प्रकार “प्रजापतिरात्मनो वपामुदकिखिदत्‌'--प्रजापति ने 
अपनी वपा (पेट पर चर्बी की भिल्ली) को उखेड़ा, या उचेला; अन्य को भी 
अपनी वपा उखेड़नी चाहिए, अथवा अन्य भी अपनी बपा उखेड़े । ऐसे ही 'देवा वै 
देवयजनमध्यवसाय दिशो न प्राजानन्‌'--देवों ने यज्ञवेदी पर बैठकर यज्ञकाल में 
दिशाओं को न पहचाना । अन्यो को भी यज्ञकाल में दिशा न पहचाननी चाहिए, 
अथवा अन्य भी यज्ञवेदी पर दिशाएँ न पहुचानें। क्या ऐसे विधिवाक्यों की 
कल्पना इन अर्थवादवाक्यों में की जा सकती है ? यह सर्वथा अशक्य है । 

रोना अपनी इच्छा या विधि के द्वारा नहीं होता । अपने आत्मीयजन अथवा 
प्रिय वस्तु के वियोग एवं शारीरिक या मानसिक आघात आदि से आँसुओं का 
निकलना 'रोना' है । वह इच्छा या विधि से होना संभव नहीं । न कोई अपनी वपा 
उखेडकर या उचेलकर अग्नि में उसे होम कर श्टृङ्गारहिंत पशु' से यजन कर सकता 
है। इसी प्रकार देवयजन (यज्ञवेदी) में बैठकर न कोई दिशाओं को भूलता है। 
शास्त्रविरोध तभी हो सकता है, जब इनमें विधि मानी जाय; पर इन वाक्यों 
का जो शब्दार्थ है, वह विधिरूप नहीं है। इसीलिए शास्त्रविरोध न होने से ये 
अर्थ॑वादवाक्य सर्वथा उपपन्न हैं ॥॥९॥ 

उपपन्नता किस प्रकार है ? सूत्रकार ने बताया-- 


गुणवादस्तु ॥१०॥ (४२) 


[गुणवादः] गुणवाद--गौण कथन है, यह [तु] तो । 
सत्र में 'तु' पद पूर्वपक्ष की निवृत्ति का द्योतक है । उक्त अर्थवादवाक्य गौण 


Ce“) 


, तैत्तिरीय संहिता में पाठ है--“प्रजापतिर्वा इदमेक आसोत्‌ सोऽकामयत प्रजाः 
पशान्त्सुजेयेति स आत्मनो बपामुदक्खिदत्‌ तामग्मौ प्रागृह्ह्ात्‌ ततोऽजस्तूपरः 
समभवत्‌ तं स्वाये देवताया आलभत ततो व स प्रजाः पशूनसृजत ।।२।१।१। 

प्रजापति अकेला था, उसने प्रजा और पशुओं को सर्जन करने की 
कामना की | उसने अपनी वपा को उखेड़ा, आग में डाला, उससे तूपर 
(शुद्ध रहित) अज (बकरा) पैदा हो गया । उसे उसकी देवता के लिए 
आलभन (होम) किया। अनन्तर अथवा उससे प्रजा और पशुओं को 
बनाया । इसका वास्तविक तात्पर्यं अगले सूत्र की व्याख्या में द्रष्टव्य है। 

कथन हैं । प्रायः सभौ अर्थंवादवाक्यों द्वारा कथित अर्थ गौण-- औपचारिक होता 
है, अथवा सम्बन्धी के गुण (स्तुति) का कथन करता है। 

“सोऽरोदीत्‌” इत्यादि प्रकार के अर्थवाद शाब्दिक रूप में जिस अर्थ को कहते 
हैं, वह गौण होता है । यह शब्दों का बाहरी अर्थ है; आन्तरिक मुख्य अन्य रहता है, 
जो वास्तबिक रूप में उस सन्दर्भ का प्रतिपाद्य है । कहा जाता है- अर्थवादवाक्य 
विधिबोधित अर्थ में--उसकी स्तुति द्वारा, रुचि उत्पन्न करने के लिए होता है; 
परन्तु जहाँ ऐसा नहीं हे, वहाँ समस्या खड़ी होती है कि अर्थवाद का वहाँ क्या 
प्रयोजन है ? जसे 'वेतसशाखयाऽवकाभिइ्चारिन विकर्ष ति *--बंत की शाखा और 
अवका =सिरवाल (जल में उत्पन्न होनवाली घास) से अग्नि का विकर्षण करता 
है, बिखरी अग्नि को समेटता है । यहाँ अग्नि के विकर्षण में वेतस ओर अवका 
का विधान हैं; अर्थात्‌ विधिब्रोधित अर्थ देतस और अवका है, परन्तु स्तुति जलों 
की गई है---आपो वे शान्ता: इत्यादि । ऐसे स्थलों में--स्तुति आदि द्वारा अर्थवाद 
विधेय अर्थ के प्ररोचनार्थ होता है--इस व्यवस्था का उल्लंघन हो जाता है । 

ऐसे प्रसंगों में इस दोष के निवारण के लिए सूत्रकार ने गुणवाद' का सुझाव 
देकर समाधान किया । स्तोतव्य (वेतस-अवका) की स्तुति के स्थान पर अन्य 
सम्बन्धी (आपः) की स्तुति किया जाना गुणवाद अर्थात्‌ गौण कथन हैं। जलों 
की यह स्तुति गौण है, मुख्य स्तुति वेतस आदि की है । क्योंकि जल वेतस-अवका 
के उत्पत्ति-स्थान हैं, उत्पत्ति-प्रदेश की स्तुति व प्रशंसा से वहाँ उत्पन्न होनेवाला 
प्रशंसित होता हे । किसी व्यक्ति के आवास्य प्रदेश की स्तुति व प्रशंसा से निश्चित 
ही वह व्यक्ति स्लुत व प्रशंसित होता हैं। ऐसे ही यहाँ वेतस-अवका का आवास्य- 
स्थल 'आपस्‌' की स्तुति से मुख्यरूप में वेतस-अवका की स्तुति प्रस्तुत की जाती 
है। अत: विधेय की स्तुति द्वारा अर्थवाद उसमें रुचि उत्पन्न करने के लिए हैं-- 
इस व्यवस्था के उल्लंघन की आशंका करना व्यर्थ है। त ति 

जिज्ञासा होती है-“सोडरोदीत्‌ * इत्यादि अर्थवादवाक्यो का विधिबोधित 
अर्थ क्या है, जिसका यह शेष अथवा अङ्ग समभा जाये आचार्यों ने बताया-- 
“तस्माद्‌ बहिषि (रजतं) न देयम्‌--इसलिए यज्ञ म रजत (चाँदी) दान नहीं 
करना चाहिए--इस “रजत-अदान' विधि का शेष है 'सोऽरोदीत्‌' इत्यादि अर्थेवाद- 


तै० सं० २।१।१॥ 

तै० सं० ५।४।४॥ 

तै० सं० ५।४।४॥। 
सोऽरोदीत्‌ यदरोदीत्‌ तद्रुद्रस्य रुद्रत्वस्‌, यदु अशीर्यत, तद्रजतं हिरण्यम- 
भवत्‌, तस्माद्रजतं हिरण्यमदक्षिण्यम्‌, अश्रुज हि, यो बहिषि ददाति, पुराऽस्य 
संवत्सराद्गृहे रुदन्ति, तस्माद्‌, बहिषि न देयम्‌ -ते० स० १1५ १॥ 


x ९० ५७ ८० | 

वाक्य । न्यायसूत्रकार गौतम आचार्य ने अर्थवाद के चार भेद बताये हैं--स्तुति, 
निन्दा, परकृति, पुराकल्प । मीमांसाशास्त्र इनको इसी रूप में स्वीकार करता है । 
“सोऽरोदीत्‌' इत्यादि सन्दर्भ का समावेश “पुराकल्प' नामक अर्थवाद में माना 
जाता है । 'बहिषि रजतं न देयम्‌' विधि का यह शेष है, इसका आधार है--पदों 
का साकांक्ष होना । 'सोऽरोदीत्‌' इत्यादि वाक्य में 'सः (वह) सर्वनाम-पद किसी 
प्रकृत अर्थ की अपेक्षा रखता है। 'वह' कहने पर आकांक्षा रहती है--वह कौन, 
जिसके लिए यह अतिदेश है ? आगे सन्दर्भ है--'तस्य यदश्रु अशीर्यत”--उसके 
जो आँसू टपके व बिखरे--यहाँ 'तस्य' पद भी पूर्व-प्रकृत की अपेक्षा रखता है। 
यह पहले कहे गये निन्दा-वचन--“बहिषि रजतं न देयम्‌' का उपपादक है । 
उसका कारण है--जो यज्ञ में चाँदी देता है, वर्ष के अन्दर उसके घर में रोदन 
होता है। फलस्वरूप-यज्ञ में रजत न देना चाहिए। इस प्रकार सभी साकांक्ष पद 
गौण कथन द्वारा विधि के उपकारक होते हैं । रोने (अश्रु) से उत्पन्न रजत को 
यज्ञ में देनेवाले के घर में वर्ष के अन्दर रोदन होता है; यह रजत-दान के प्रतिषेध 
का गुण है, जो स्वयं वस्तुतः रोदन नहीं है 
ऐसी स्थिति में न रोते हुए रुद्र के लिए 'अरोदीत्‌' कहना, अश्नु से उत्पन्न 
न होनेवाले रजत के लिए अश्रु से उत्पन्न होना कथन, तथा संवत्सर के अन्दर 
यज्ञ में रजत देनेवाले के घर में रोदन न होने पर भी रोदन होने का कथन, ये 
सब गौण कथन हैं । 'रुद्र' पद के निर्वचन के आधार पर उसका रोना 'सो$रोदीत्‌' 
कहा गया । जल-रूप अश्नु के श्वेत वर्ण की समानता के आधार पर अश्रु से रजत 
का उत्पन्न होना कहा, रजतदाता के घर में संवत्सर से पूर्व रोदन न होने पर भी 
ः धनत्याग में दुःख का अनुभव होने से उसे रोदन के रूप में कहा गया । इस प्रकार 
ये सब गौण कथन हें, जिनका तात्पये केवल यज्ञ में रजतदान की निन्दा प्रकट 
करना है। इसलिए ये सब कथन उसी (बहि रजतं न देयम्‌) के शेष हैं; यज्ञ में 
रजतदान की निन्दा द्वारा उस विधेय के अंग हें । 
अन्तहित रूप में यह प्रसंग आदिसर्गकालिक सृष्टि-प्रक्रिया का बिवरण 
प्रस्तुत करता है, ऐसा विद्वानों का सुझाव है । जो अर्थवाद 'पुराकल्प विभाग के 
अन्तर्गत ब्राह्मण आदि ग्रन्थों में वणित हैं, प्रायः वे सब आंशिक रूप से सृष्टि- 
प्रक्रिया का विवरण प्रस्तुत करते हैं ॥ वेदिक वाङ्मय में ऐसे उल्लेखो की संख्या 
शताधिक देखी जा सकती है । 


१. गत पृष्ठ की सं० ४ टिप्पणी देखें । 

२. द्रष्टव्य--जैमिनीय मीमांसा शाबर भाष्य, हिन्दी व्याख्यासहित, पु ० १४८- 
४९ । व्याख्याता- युधिष्ठिर मीमांसक तथा पं० भगवहत्त कृत 'वेदविद्या- 
विमशं । 

'सोऽरोदीत्‌' के समान 'स आत्मनो वपामुदक्खिदत्‌' अर्थवाद भी य: प्रजा- 
कामः पशुकामो वा स्यात्‌ स॒ एतं प्राजापत्यं तूपरमालभेत' विधि का शेष है । यह 
अर्थवादवाक्य भी 'पुराकल्प' विभाग के अन्तर्गत आता है तथा सृष्टि-प्रक्रिया की 
विशिष्ट अवस्थाओं को अभिव्यक्त करता है।' 

इसी प्रकार 'देवा वै देवयजनमध्यास्य दिशो न प्राजानन्‌' अर्थवादवाक्य 
“आदित्य: प्रायणी यश्चरुरादित्य उदयनीयदुचरु: इस विधि का शेष है । सोमयाग 
के अंगभूत ज्योतिष्टोम में यजमान को दीक्षा देने के अनन्तर उसी दिन प्रारम्भ में 
अदिति देवतावाले चरु के साथ प्रायणीय इष्टि का अनुष्ठान किया जाता है, सोम- 
याग की समाप्ति पर 'उदयनीय' इष्टि का प्रयोग होता है । 

विधिवाक्य और उसके शेषभूत अर्थवादवाक्यों का परस्पर सान्निध्य वैदिक 
वाड्मय में देखा जाता है, परन्तु प्रस्तुत विधिवाक्य और अर्थवादवाक्य का 
सान्निध्य इसी पठित आनुपूर्वी के साथ कहीं उपलब्ध नहीं है; पर उसी आशय के 
पदान्तरों अथवा कतिपय पदों की व्यूनाधिकता के साथ पाठ उपलब्धः हैं । इसके 
अनुसार विधिवाक्य एवं अर्थवादवाक्यो के सान्निध्य का सामंजस्य प्रस्तुत वाक्यों 
के विषय में भी सम्भावित माने जाने के लिए कोई विशेष बाधा नहीं है) ॥१०॥ 

शिष्य जिज्ञासा करता है--'स्तेनं मतः, अनृतवादिनीवाक्‌' इन अर्थेवाद- 
वाक्यों में गुणकथन का निमित्त क्या है ? सूत्रकार आचार्य ते समाधान किया-- 


रूपात्‌ प्रायात्‌ ॥११॥ 


[रूपात्‌ | रूप से (रूपः स्थिति की समानता से) [प्रायात्‌ | प्रायोवाद से। 
पहला हेतु प्रथम वाक्य में--तथा दूसरा हेतु द्वितीय वाक्य में--आपत्ति के 
समाधान के लिए हैं। सूत्र में 'रूप' पद का तात्पर्यं नील, पीत, हरित आदि वर्ण 
नहीं है; वह चोर की स्थिति का बोधक है । चोर जैसे अपनी स्थिति, अपने-आपको 
प्रच्छन्न रखता है, कोई उसे जाँच न लेवे, इसी प्रकार मन स्वतः प्रच्छन्न स्थिति- 
वाला है। इस समानता से मन को स्तेन कहा। यहाँ मन के लिए 'स्तेन' शब्द का 
प्रयोग गौण है, औपचारिक है । यह मन का निन्दावचन 'हिरण्यं हस्ते भवति, अथ 
गृह्वाति' इस विधिवाक्य के हिरण्य की स्तुति का बोधक है । 
मीमांसाशास्त्र में यह स्वीकार किया गया है कि निन्दावाक्य वस्तुतः निन्दा 


१. द्रष्टव्य -मीमांसा शाबर भाष्य, हिन्दी व्याख्या, पु० १५०-५३।[यु° मी० | 

२. इस विषय में द्रष्टव्य हैं-तै ० सं०, ६।१।५॥। मैत्रा० सं ०, ३।७।५॥। श० ब्रा०, 

३।२।३।६,७॥ ऐ० ब्रा०, २।१॥।[ षड्गुरुशिष्य टीका--'सुखप्रदा' संस्करण । 

| ३. इस प्रसंग के आंशिक सुष्टि-प्रक्रिया विवरण के लिए देखे--शाबरभाष्य, 
। हिन्दी रूपान्तर, पृष्ठ १५४। [यु० मी०] 

के लिए प्रयुक्त न होकर विधेय की स्तुति के बोधक होते हैं ।' इसके अनुसार 
“स्तेनं मन: अर्थवाद का तात्पर्य पूर्वोक्त विधेय वाक्यगत सुबर्ण की इस प्रकार स्तुति 
करता है कि वह सब प्रकार के मल (दोष) से रहित होना चाहिए। इसकी 
स्पष्टता के लिए विधिवाक्य के प्रसंग को समझना आवश्यक हैं । 

सोमयाग के अवसर पर सोम को कूटकर प्राप्त रस को बढ़ाने के लिए जिस जल 
का उपयोग किया जाता है, उसका नाम यज्ञ-प्रसंग में 'वसतीवरी हे । यह जल 
सूर्योदय-दशा में नदी से तथा सूर्यास्त-काल में सुरक्षित घट आदि से लिया जाता 
है। घट से जलग्रहण करने पर हाथ में अग्नि को लेना होता है, नदी से जलग्रहण- 
काल में प्रवाह के ऊपर हाथ में सुवर्ण धारण किये हुए जल का ग्रहण किया जाता 
है। जलग्रहण के समय का विधिवाक्य है--'हिरण्य हस्ते भवति, अथ गृह्वाति ।' 
इसी प्रसंग में अर्थवादवाक्य है--'स्तेनं मन: इत्यादि । इसी प्रकार ऋहतवादिनी 
वाणी को 'अनृतवादिनी' गौणरूप में कहा गया; क्योंकि लोक में प्रायः बाणी 
अनृतवादिनी होती है। ये वाक्य विधेय हिरण्य की स्तुति के लिए हैं। मैले मन 
की निन्दा की गई; अतः स्वच्छ निर्मल मन के समान सर्वथा निर्दोष सुवर्ण होना 
चाहिए और सच्चा; खोटा व मिलावटी नहीं । फलतः अर्थवादवाक्यों का प्रामाण्य 
विधिवाक्यों के समान निर्वाध है ॥११॥ 

शिष्य जिज्ञासा करता है--शास्त्रविरोध का परिहार हो जाने पर दृष्टबिरोध 
का परिहार होना चाहिए । सूत्रकार ने कहा-- 

दूरभूयस्त्वात्‌ ॥१२॥ 

[दूरभूयस्त्वात्‌ | अधिक दूरी के कारण दिन में घूम का और रात्रि में ज्वाला 
का दिखाई देना--कथन गुणवाद हे । 

दिन में अग्नि की ज्वाला या दीप्ति सूर्य के तेजस्वी 
है, पर द्रष्टा के दूरदेशस्थित होने पर भी आकाश में ता हुआ धम है 
दिखाई देता है, अग्नि-दीप्ति नहीं । इसके विपरीत रात्रि में रधकार में मिला 
दिखाई नहीं देता, पर अग्नि का प्रकाश दूरस्थित व्यक्ति को भी स्पष्ट प्रतीत होता 
हे 

सुर्यो ज्योतिर्ज्योतिः सूर्यः स्वाहेति प्राप्त: इस मन्त से प्रातःकाल होम करता 
चाहिए । 'अरिनि्ज्योतिज्योंतिरग्निः स्वाहेति सायं जुहोति’ इस मन्त्र से सायंकाल 
होम करे | होम के लिए सायंकाल और प्रात:काल कौन-सा समय उपयुक्त है ? यह 
आकांक्षा बनी रहती हे । इन मन्त्रों के सिश्चित लिग होने से अर्थवाद अग्नि और 


से अभिभूत रहत 
ठ 


द | & र 


चे 
घ 


१. मीमांसा में एक नहि निन्दा न्याय' है, जिसका खुलासा है-- 


'न हि निर 
निन्दितं प्रवत्तंतेऽपि तु स्तोतुम्‌’ ॥ RR 

सूर्य की स्तुति द्वारा होम के काल-निर्धारण में सहायक है। होम का वह काल 
उपयुक्त है, जब दोनों देवताओं का सान्निध्य हो । अधिक दूर होने के कारण अग्नि 
और धूम के अदर्शन का कथन गुणवाद है, औपचारिक है, यथाभूत नहीं ॥ १२॥ 

दृष्टविरोध के अन्य उदाहरण 'न? वैतद्विद्म ब्राह्मणा: स्मोऽ्राह्मणा वेति’ का 
परिहार सूत्रकार ने किया-- 

अपराधात्‌ कर्त्तश्च पुत्रदर्शनम्‌ ।।१३॥ 

[अपराधात्‌] अपराध से (स्त्री के) [कर्तुः] कर्ता = उत्पादयिता जार के 
[पुत्रदर्शनम्‌ | पुत्र का दर्शन होता है। अतः ब्राह्मण हैं या अब्राह्मण' यह संदेहात्मक 
कथन गुणवाद है । 

यज्ञ-प्रसंग में ऋषि प्रवर आदि के वरण करने के अवसर पर ऋषि पितर 
आदि का निर्देश करना अपेक्षित होता है, जिससे स्पष्ट हो जाय कि यज्ञकर्ता 
ब्राह्मण है। पर समाज में प्रत्यक्ष से जानने पर यह सन्देह-वचन क्यों ? 'हम नहीं 

) जानते ब्राह्मण हैं या अब्नाह्मण' ? 

विधिवाक्य है--'प्रवरे प्रवर्यमाणे ब्रूयात्‌, देवा: पितरः इसका भर्थवाद- 
वाक्य है--'न वैतद्विद्य' इत्यादि । प्रवर के (अनुमन्त्रण) कथन से अब्राह्मण भी 
ब्राह्मण मान लिया जाता है। किसी पुत्र के विषय में यह जानना अति कठिन है 
कि यह शुद्ध सन्तान है या नहीं ? स्त्री-माता के अपराध से वह जार-पुत्र हे अथवा 
संस्कृत-पिता का पुत्र ? ऐसा सन्देह होता सम्भव है । प्रवर इस संशय को दूर कर 
देता है; इस प्रकार प्रवर की स्तुति द्वारा यह उसका अर्थवाद है। संशय अथवा 
अज्ञान कथन गुणवाद है, औपचारिक है । स्त्री-अपराध से भी पुत्र का होता देखा 
जाता है, इसीलिए सन्तान के विषय में कहा हे- अप्रमत्ता रक्षत तन्तुमेनम्‌ । > 
प्रमादरहित होकर पूरी सावधानता से कुलतन्तु की रक्षा की जानी चाहिए ॥१३॥ 

| शिष्य जिज्ञासा करता है--स्वर्ग की कामनावाले के लिए ज्योतिष्टोम याग 
का विधान किया; अन्यत्र कहा--कौन जानता है ? स्वर्ग है या नहीं ? यह दृष्ट- 
विरोध है । सूत्रकार ने समाधान किया -- 


आकालिकेप्सा” ॥१४॥ 
[आकालिकेप्सा] वर्तमान काल में होनेवाले फल को इच्छा उक्त वाक्य से 


. मैत्रायणी संहिता, १॥४॥११॥ 

मैत्रायणी संहिता, १।४।११॥ 

. तन्त्रवातिक में यह कुमारिल ने सूत्रपाठ दिया है--अकालिकेप्सा' अर्थ 
किया है--'अ-कालिक-ईप्सा' कालान्तर में होनेवाले फल की उपेक्षा कर 
तात्कालिक फल की ईप्सा- इच्छा करना । 

४. तैत्तिरीय संहिता, ६।१।१॥ 

जानी जाती है । 

ज्योतिष्टोम याग के अनुष्ठान के लिए 'प्राग्वंशशाला' के निर्माण का विधान 
है। शाला के आधारभूत मध्य का बाँस पूर्व-पश्चिम डाला जाता है। ज्योतिष्टोम 
याग का कार्यक्रम निरन्तर चलता है, अधिक समय चलता हे । ऐसे याग के समय 
घुएँ का अधिक होना स्वाभाविक है । यज्ञशाला में धुआँ घुटने न पाये, बराबर 
निकलता रहे, इसके लिए विधिवाक्य है--“दिक्ष्‌ अतीकाशान्‌ करोति' दिशाओं 
में घुआँ निकलने के लिए भरोखों अथवा खिड़कियों का निर्माण करे । इस विधि- 
वाक्य का शेष है-'को हि तद्वेद यद्य मुष्मिंल्लोकेऽस्ति वा न वेति” कौन जानता है 
उस लोक में स्वर्ग है या नहीं ? इसका यही तात्पय है कि स्वर्ग का दर्शन तो मरने 
के बाद होगा, पर यहाँ घुआँ घुटने से मुँह और नाक में घुआँ भरकर तत्काल मृत्यु 
का दर्शन हो जायगा, इसलिए शाला से धुआँ बाहर निकलने के लिए प्रथम चारों 
दिज्ञाओं में 'अतीकाश' (झरोखा आदि) बनावे । तात्कालिक दुःख के निवारण के 
लिए इच्छा का होना स्वाभाविक एवं सर्वान्‌ भद-सिद्ध है। उसके अनुसार कालान्तर 
में होनेवाले स्वर्ग की निन्दा द्वारा धूम-निर्गेमन मार्ग बनाने की आवश्यकता का 
यह्‌ अर्थवाद-वचन स्तावक है । पारलौकिक स्वर्ग-फल में संशय प्रकट करना औप- 
चारिक मात्र है । अतः यहाँ शास्त्रीय दृष्टविरोध की आशंका व्यर्थ है ॥ १४॥ 

शिष्य जिज्ञासा करता है--चालू पाद के तृतीय सूत्र-प्रसंग में "शोभतेऽस्य 
मुखम्‌' इत्यादि उदाहरण, अक्रियार्थ-वचन के अप्रामाण्य में दिया; उसका समाधान 
अपेक्षित है । सूत्रकार ने समाधान प्रस्तुत किया-- 


विद्याप्रशंसा ॥१५॥। 

[विद्याप्रशंसा | ज्ञान की प्रशंसा की गई है, उक्त वचन से, अत: 'शोभतेऽस्य 
मुखम्‌’ इत्यादि वचन गुणवाद है, औपचारिक है । 

गर्गेत्रिरात्र क्रतु के विधि का यह शेष अर्थात्‌ अंग है। 'शोभतेऽस्य मुखम्‌' 
इत्यादि वचन उक्त क्रतु की स्तुति करता है, जब इस क्रतु का विशेषज्ञ होने पर 
मुख शोभित होता है, तब इसके अनुष्ठान के फल का तो कहना ही क्या ? इस 
प्रकार उक्त अर्थवादवाक्य क्रतु का स्तावक है । यह ज्ञान की प्रशंसा है। मुख- 
शोभा का कथन गुणवाद हे । 

उक्त क्रतु का अंगभूत अन्य उदाहरण है--'आऽस्य प्रजायां वाजी जायते य 
एवं वेद’ जो इस प्रकार जानता है, उसकी सन्तति में अन्नवाला उत्पन्न होता है । 
यह वेद के अनुमन्त्रण-विि का शेष है । वेद के अध्ययन आदि से पूर्ण विद्वान्‌ होकर 
अन्तप्राप्ति में सुविधा होना, विधि का प्रयोजन नहीं है, यह केवल गुणवाद है, 
विधि का स्तावक है। 


१. तैत्तिरीय संहिता, ६।१।१॥ 

भट्ट कुमारिल इस वाक्य को अध्ययन-विधि (स्वाध्यायोऽव्येतव्यः) का शेष 
मानता है । तन्त्रवात्तिक की पार्थंसारथि मिश्र कृत 'न्यायसुधा' नामक व्याख्या में 
उक्त अर्थवादवाक्य का पाठ इस प्रकार उद्धूत किया है-- 

“घुतवन्त' कुलायिनं रायस्पोषं सहस्रिणं वेदो ददातु वाजिनमित्याह प्र सहल्न 
पञ्ुनामाप्नोति अस्य प्रजायां वाजी जायते य एवं वेद । [ १।२।२५ | 

इस सन्दर्भ के 'वेदो ददातु' वाक्यांश में 'वेद' पद का अर्थ विवेच्य है । ऋगादि 
मन्त्रसंहिता के लिए प्रयुक्त 'वेद' पद आद्युदात्त माना है । इसके अतिरिक्त यज्ञ सें 
प्रयोग के लिए कुशमुष्टि (कुश घास की एकत्र बाँधी मुट्ठी ) का भी यह वाचक है, यह 

अन्तोदात्त है । तैत्तिरीय संहिता में यह पद अन्तोदात्त पठित है । अतः वेदाघ्ययन- 

विधि का इसे शेष मानना चिन्त्य हो जाता है॥१५।। 

प्रस्तुत पाद के चतुर्थ सूत्र से बताया-पूर्णाहुति से सब कामनाओं को प्राप्त 
हो जाता है, तब अन्य सब अनुष्ठान अनर्थक हैं। इसका समाधान सूदकार ने 
किया 


सवंत्वमाधिकारिकम्‌ ॥१६॥ 


[सर्व॑त्वम्‌ ] सबपना--सम्पूर्णता [आधिकारिकम्‌ ] अघि कार---प्रसंगप्राप्त 
विषयक है, अत: औपचारिक है । 

'पूर्णाहुत्या सर्वान्‌ कामानवाप्नोति' यह अर्थवाद-वचन पूर्णाहुति जुहोति' इस 
विधि का शेष है । जो कार्य अधिकृत है, प्रारम्भ किया हुआ है, उसको पूर्णता तक 
पहुँचाना आवश्यक होता है । किसी अनुष्ठान का फल तभी प्राप्त हो सकता है, जब 
वह सम्पूर्ण रूप से सम्पन्न कर लिया जाता है; अधूरा कार्य निष्फल होता है। 
'पुर्णाहुति जुहोति' विधि का यही तात्पर्य है कि जो अनुष्ठान अधिकृत है, प्रारम्भ 
किया है, उसे पूर्णाहुति तक पहुँचाना चाहिए; तभी कामनाओं की प्राप्ति होती 
है; अधूरे में छोड़ देने से यथार्थ फलप्राप्ति असम्भव है। इस प्रकार पूर्णाहुति से 
सब कामनाओं की प्राप्ति होता--अर्थ वाद, पूर्णाहुति होमविधि का स्तावक है। 
वह अपने पदों से बोधित अर्थ को मुख्य-अर्थ के रूप में प्रस्तुत नहीं करता; अतः 


१. यह पाठ किस मूल ग्रन्थ से लिया गया है, अभी तक अज्ञात है, (यु० मी०)। 
वाक्य का अर्थ है--घुत आदि से सम्पन्न, कुल में स्थिर रहनेवाला, पारि- 
वारिक सम्पत्ति के पोषक, अनेक प्रकार के अन्त व पशुओं से सम्पन्त पुत्र 
को वेद हमें देवे, ऐसा कहा है। जो इस प्रकार जानता है, उसकी सन्तति 
में अनेकानेक अन्न-पशु आदि से सम्पन्न सन्तान उत्पन्न होती है। 

यह मूल पाठ आंशिक रूप से तै० सं० १।६।४ तथा काठक सं० 
५।४।२४ में द्रष्टव्य है । 

गुणवाद है, औपचारिक कथन है। यह ऐसा ही है, जैसे कोई कहे-- समस्त अन्त 
शुद्ध है, निर्दोष है ।' यहाँ 'समस्त' या 'सर्व पद केवल घर में सुरक्षित अन्त को 
लक्ष्य करता है। इसी प्रकार जो अनुष्ठेय क्रतु'अधिकृत है, प्रकृत है, चाल है, उसी 
से सिद्ध होनेवाले फल के विषय में अर्थवादवाक्य प्रवृत्त हुआ हे । इससे प्रत्येक 
अनुष्ठान की पूर्णाहुति-विधि का स्तवन होता हे; अन्य अनुष्ठानों की निरर्थकता 
सिद्ध नहीं होती ॥१६॥ 

शिष्य जिज्ञासा करता है--उक्त समाधान से शेष (अर्थवाद) वाक्य की 
निरथेकता स्पष्ट हो जाती हे कहा गया-_पूर्णाहृति से सब कामनाओं की प्राप्ति 
हो जाती है, जब कि उक्त समाधान से पता लगा--उससे प्राप्ति कुछ भी नहीं 
होती, तब यह मिथ्या कथन हुआ । आचार्य ने पुर्वोक्त आपत्ति का अन्य प्रकार से 
समाधान किया-- 


फलस्य कमनिप्पत्तेस्तेषा लोकवत्‌ परिमाणतः फलविशेषः 
स्यात्‌ ॥१७॥ 


[फलस्य] स्वर्गादि फल की [कर्मनिष्पत्तेः] कर्मो के द्वारा सिद्धि होने से 
[तिषाम्‌ | उन कर्मो के [परिमाणतः] परिमाण से, लघु-गुरु होने के अनुरूप 
[फलविशेषः | फल-भेद, फल का लघु-गुरु होना [स्यात्‌] होता है, [लोकवत्‌ ] 
लोक में होनेवाले व्यवहार के समान । ४ 

जिस प्रकार लोक-व्यवहार में देखा जाता है--जो अल्प कार्य करता है, वह 
कार्य का फलरूप पारिश्रमिक भी अल्प पाता है । अधिक कार्य का पारिश्चमिक फल 
अधिक मिलता है । इसी प्रकार पूर्णाहुति होम-विधि का अर्थवाद सर्वथा निरर्थक 
न होगा । यदि उतना ही अनुष्ठान कोई करेगा, तो उसे अल्प स्वर्गफल मिलेगा। 
जो पुर्ण ज्योतिष्टोम अनुष्ठान सम्पन्न करेगा, उसे अधिक अथवा पूर्ण स्वर्गफल 
प्राप्त होगा । फलप्राप्ति की यह न्युलाधिकता काल के आधार पर विभाजित 
समभनी चाहिए । केवल पूर्णाहुति से अल्पकालिक स्वर्ग, तथा पूर्ण ज्योतिष्टोम- 
अनुष्ठान से चिरकालिक स्वर्गफल-भोग की प्राप्ति होगी । अत: अर्थवादवाक्य 
नितान्त निरर्थक नहीं है ।। १७॥ 


शिष्य जिज्ञासा करता है---चालू पाद के छठे सूत्र तक उभारी गई आपत्तियों 
में से अभी तक अन्त की दो आपत्तियों का समाधान नहीं 


हुआ । आचार्य ने 
बताया-- 


न्त्ययोयेथोक्तम्‌ ॥१८॥ 


[अन्त्ययोः] अन्त की दो आपत्तियों का समाधान [यथोक्तम्‌ | जैसा पहले 
की अन्य आपत्तियों का कहा है, उसी के समान समझना चाहिए। 

पाँचवें सूत्र 'अभागिप्रतिपेधाच्च' द्वारा आपत्ति प्रकट की है--अग्निचयन* न 
पृथिवी पर करे, न अन्तरिक्ष, न द्युलोक में । द्युलोक, अन्त रिक्षलोक में अग्निचयन 
प्राप्त ही नहीं, सम्भव भी नहीं। जहाँ प्राप्त है-पृथिबी पर--वहाँ भी निषेध 
कर दिया । अग्निचयन के बिना ज्योतिष्टोम आदि कहाँ होंगे ? अतः ये कथन 
निरर्थक हैं, अप्रमाण हैं । 

सूत्रकार कहता है, इस आपत्ति का समाधान, पहली आपत्तियों के समाधान 
के समान समझना चाहिए । अर्थात्‌ यह अर्थवाद-वचन एक विधि का शेष है। 
विधिवाक्य है-- 'रक्ममुपदधाति' सुवर्ण का उपधान करता है, तकिया लगाता 
है । अग्निचयन का उपधान--तकिया- है सुवर्णं । इस विधि का शेष है-'न 
पृथिव्याम्‌’ इत्यादि । अन्तरिक्ष और द्यु में अग्निचयन प्राप्त नहीं; पर नंगी पृथिवी 
पर भी अग्निचयन अविवक्षित है। सुवर्ण-खण्ड रखकर ही अग्निचयन करना 
चाहिए । अन्यथा वह इमशान-अग्निचयन के समान हो जाता है; ऋद्धि-समृद्धि को 
प्राप्त करानेवाला नहीं रहता । अतः इस सन्दर्भ (न पृथिव्याम्‌-इत्यादि) के पद 
अपने मुख्य अर्थ को न कहकर सुवर्णोपधान-विधि के स्तावक हैं, औपचारिक 
हैं । , 
अन्तिम छठे सूत्र 'अतित्यसंयोगात्‌' द्वारा आपत्ति उभारी गई है- वैदिक 
वाक्यों में अनित्य (कालविशेष में उत्पन्न होनेवाले) व्यक्तियों का उल्लेख 
देखा जाता है; अतः वैदिक वाङ्मय नित्य, अनादि नहीं कहा जा राकता; इसी- 
लिए अप्रमाण है। 

आचार्य सूत्रकार ने इसका समाधान प्रथम पाद के अन्तिम सूत्रों द्वारा कर 
दिया है--'परं तु श्रूतिसामाच्यमात्रम्‌'--व्यक्तिविशेष के लिए लोक में प्रयुक्त 

१. अर्थवाद वाक्य है-- “न पृथिव्यामग्तिशचेतव्यो नान्तरिक्षे न दिवि इत्याहुः, 
अमृत वे हिरण्यम्‌, अमृते वा एतदर्निश्चीयते, हमशानचितो वा एते चीयन्ते; 

चित्यां-चित्यां हिरण्यशकल मुपास्यति, तेन वा एषोऽइमञानचित्‌, तेन स्वर्गः । ˆ 

[मंत्रा० सं० ३३२।६ | 

प॒थिवी, अन्तरिक्ष, दयु में अग्निचयन न करे । 'रुक्ममुपदधाति' विधि 
द्वारा ऐसा कहा है। हिरण्य अमृत है; अमृत में अग्निचयन किया जाता 
है । इसके बिना इमशान-अग्निचयन है । प्रत्येक चयन में सुवर्णखण्ड उपक्षिप्त 
होता है, तव वह अश्मशान-चयन है । उससे स्वगं प्राप्त होता है । इसी के 
सान्निध्य में 'रुक्ममुपदधाति ऋद्धय यह विधिवचन है। 

इसका व्यवहार-पक्ष है- सुवर्ण आथिक नीति व स्थिति का मूल 
आधार है । व्यापार व उद्योग आदि में सुवर्णं लगाइए, उससे अनेक गुणा 
सुवर्ण प्राप्त कर स्वर्गं का भोग कीजिए। 

कोई नाम-पद वैदिक वाड्मय में, विशेष रूप से मन्त्रसंहिता-भाग में कहीं 
उल्लिखित नहीं हुआ । व्यक्तिविशेष के संज्ञारूप में जो नाम-पद उभयत्र (लोक- 
वेद में) समान देखे जाते हैं, उनकी समानता--उच्चारण किये जाने पर केवल-- 
सुनने मात्र की है। अथवा यह कह सकते हैं कि उन पदों की वर्ण-मात्रानुपूर्वी केवल 
समान है, उनके अर्थ में कोई समानता नहीं । लोक में प्रयुक्त वह पद व्यक्तिविशेष 
का वाचक है; वेद में प्रयुक्त वेसा पद धातुःप्रकृति-प्रत्यय आदि के आधार पर 
अन्य किसी सामान्य अर्थ का अभिधायक होता है। अत: एसे पदों के आधार पर 
वेद का अनित्यत्व एवं अप्रामाण्य कहना सर्वथा असंगत है । इस प्रकार दोनों सूत्रों 
[५ ६] द्वारा उभारी गई आपत्तियों का समाधान यथायथ कह दिया गया है। 
यही कारण है-यास्क ने--व्यक्तिविशेष के प्रतीत होनेवाले ऋग्वेदगत--नहुष:, 
तुवंशा:, द्रुह्मवः, आयवः, यदवः, अनवः, पुरवः इत्यादि नाम-पदों को निघण्टु 
[२२] में सामान्य मनुष्यवाचक माना हे । फलतः उक्त प्रकार वैदिक वाङ्मय 
का प्रामाण्य सिद्ध होता है ॥ १८।। 
(विधिवन्निगदाधिकरणम्‌--२) 
इस अधिकरण में अर्थवाद के द्वितीय, प्रकार का विचार प्रस्तुत किया गया 
है। इसी आधार का आश्रय लेकर शिष्य जिज्ञासा करता है-अर्थवादवाक्य प्रायः 
फल का निर्देश करते हैं, तब उनको फलविधि क्यों न मान लिया जाय ? इससे 
उनका प्रामाण्य विधिवाक्य होने से ही सिद्ध हो जायगा, विधि की स्तुति आदि के 
द्वारा उसका प्रामाण्य मानने के द्रविण-प्राणायाम की क्या आवश्यकता है ? आचार्य 
ने शिष्य की जिज्ञासा को सूत्रित किया-- 


(पु०) विधिर्वा स्यादपुवेत्वाद्वादमातर ह्यनर्थकम्‌ ।।१९॥ 


[विधिः] विधिवाक्य [वा] ही [स्यात्‌] होवे, यह [अपूर्वत्वात्‌ | अपूर्वं 
होने से [वादमात्रम्‌ | स्तुति का कथनमात्र [हि] निश्‍चय ही, अथवा क्योंकि 
[अनर्थकम्‌ | अनर्थक है । 

यहाँ ऐसे अर्थवादवाक्यों पर विचार है, जो विधि के समान पढ़े गए हैं। 
उदाहरण है--“औदुम्बरो यूपो भवति, ऊग्वा उदुम्बर ऊर्क पशवः, ऊर्जेवास्मा 
ऊर्ज पशूनाप्तोति ऊर्जोऽवरुध्ये । [ तै ° सं ° २।१।१ ] औदुम्बर = उदुम्बर--गलर 
का बना हुआ यूप होता है, उदुम्बर निश्चय ही ऊर्जा है, शक्ति है; ऊर्जा पण-अन्न 
हैं, ऊर्जा से ही ऊर्जा होती है, अतः पशुओं-अन्तों को प्राप्त करता है, ऊर्जा को 
रोकने के लिए, अर्थात्‌ ऊर्जा यजमान के पास रुकी रहे--ऊर्जा उसे सदा प्राप्त 


रहे। 


१. द्रष्टव्य--सूत्र १।२।७ का अवतरणिका-भाग । 

विधि के समान पढे गये ऐसे वाक्यों के विषय में संशय होता है--क्या यह 
(औदुम्बरों यूपो भवति ) फलविधि है? अर्थात्‌ इसका निर्देश्य फल का विधान करना 
है ? अथवा यह यूपविधि का स्तवनमात्र हैं? सूत्रकार ने वताया--यह फलविधि 
का ही निर्देश मानना चाहिए, क्योंकि यह अपूर्वं का कथन करता है--जो अर्थ 
अन्य किसी वाक्य से प्राप्त नहीं है, ऐसे अर्थ का विधान करता है । ऐसी स्थिति में 
इस प्रकार के वाक्यों को केवल विधि के स्तुतिपरक कहना निश्चय ही निरर्थक 
होगा । स्तुति करने या न करने से- वस्तु के बढ्ने-घटने के रूप में कोई अन्तर 
नहीं पड़ता । सूत्र के 'अनर्थक' पद का तात्पर्य निष्प्रयोजन है। यद्यपि स्तुति का 
भी प्रयोजन शास्त्र में स्वीकार किया गया है, पर यहाँ स्तुति लक्षणावृत्ति से जानी 
जाती है, उसका बोधक कोई शब्द यहाँ नहीं है। जहाँ सिद्धार्थ-वोधक वाक्य के 
प्रामाण्य के लिए अन्य कोई मार्ग न हो, वहाँ लक्षणावृत्ति से विधि की स्तुति द्वारा 
उसके प्रामाण्य का निर्वाह किया जाता है । पर यहाँ ऐसा नहीं है । फलविधि यहाँ 
श्रुतिबोधित अर्थ है । लक्षणावृत्ति की अपेक्षा श्रुति बलवती होती है, अतः इसे 
फलविधि मानना युक्‍त है ॥ १६॥ 

अन्य शिष्य की एतद्विषयक आशंका को आचार्य ने सूत्रित किया-- 


लोकवदिति चेत्‌ ॥२०॥ 


[लोकवत्‌ ] लोक में प्रयुक्त स्तुति के समान, वैदिक स्तुति सार्थक हो सकती 
है, [इति चेत्‌] ऐसा यदि माना जाय, (तो वह निरर्थक न होगी) । 

लोकव्यवहार के समान वैदिक व्यवहार में भी वैसा होना रवीकार किया 
जाना चाहिए । लोक में व्यवहार देखा जाता है--यदि गाय खरीदनी है, तो देव- 
दत्त की गाय खरीदो । वह बहुत दूध देती हैं, हर वार बिया डालती है, उसके 
बच्चे जीवित रहते हैं । यहाँ 'खरीदो' (विधिवाक्य ) कहने पर भी क्रेता गुणों का 
वर्णन सुनने पर खरीदने के लिए सरलता से तैयार हो जाता है। ऐसे ही वेद में 
कमं की स्तुति करने से कर्त्ता की कर्म के प्रति रुचि उत्पन्न होकर वह उसके 
अनुष्ठान में सरलता से प्रवृत्त हो जाता है । अत: उक्त स्थलों में फलविधि न 
मानकर उसे अर्थवाद ही समझना चाहिए। इससे सप्तम सूत्रोक्त शास्त्रमर्यादा 
बनी रहती है॥२०॥ 

आचार्य उक्त शंका का निराकरण करता है— 


न पूर्वत्वात्‌ ॥२१॥ 
[न] नहीं ठीक, उक्त कथन [पूर्वत्वात्‌ |अन्य प्रमाणों द्वारा लौकिक व्यवहार 


की जानकारी होने से । 
लोक में केवल विधिवाक्य (गाय खरीदो) से कार्यानुष्ठान में प्रवृत्ति नहीं 

होती; वहाँ प्रत्यक्ष आदि अन्य प्रमाणों द्वारा बहुक्षीरत्व आदि को परीक्षा व जान- 
कारी प्राप्त किये जाने से स्तुति का होना सप्रयोजन है। परन्तु वेदिक वाक्य में 
उदुम्बर ऊक --ऊर्जो है, अन्न ऊर्जा है, उदुम्बर का यूप बनाने से ऊक्‌ का प्राप्त 
होना आदि किसी अन्य प्रमाण से जाना नहीं जाता, वह केवल वैदिक वाक्य से 
बोधित होता है। अतः प्रमाणान्तर द्वारा न जानने से अपुर्व होने के कारण वह स्तुति- 
रूप अर्थवाद न होकर फलविधि है, ऐसा मानना युक्‍त होगा, अर्थात्‌ उदुम्बर का 
यूप बनाने से ऊर्जारूप फल की प्राप्ति होती है ॥२१॥ 
मूलजिज्ञासा का सूत्रकार ने समाधान किया-- 


उक्तं तु वाकयशेषत्वम्‌ ॥२२॥ 


[उक्तम्‌ | कह दिया है [तु] तो [वाक्यशेषत्वम्‌ | वाक्यशेष होना । अर्थ 
वादवाकय विधिवाक्यों के शेष हैं- अंगभूत हैं, यह कह तो दिया हे । 

सूत्र में तु पद मूल जिज्ञासा के समाधान का योतक है । चालू पाद के सप्तम 
सूत्र | १।२।७] में यह स्पष्ट कर दिया गया है कि समस्त अर्थवादवाक्य--जो 
क्रिया का साक्षात्‌ निर्देश नहीं करते--विधिवाक्यों के अंगभूत हैं। विधिवाक्यों 
द्वारा बोधित अर्थ की स्तुति आदि करना उनका प्रयोजन है । इस रूप में वे विधि- 
वाक्यों के परिवार में आ जाते हैं, उनसे बाहर उन्हें नहीं समझना चाहिए। 

'औढुम्बरो यूपो भवति’ यहाँ “भर्वात' क्रियापद वर्तमानकालिक है, विधि- 
बोधक (लिङ लकार ) क्रियापद नहीं हे । इस कारण उक्त वाक्य से यूप का विधान 
नहीं माना जा सकता । इसके अतिरिक्त यह निर्देश सोमापौष्ण (सोम और पूषा 
देवतावाले) पशुयाग के प्रसंग में है” । अग्निषोमीय पशुयाग प्रकृतिभूत है, सोमा- 
पौष्ण उसका विकृतियाग है । प्रकृतियाग में खादिर (खैर वृक्ष के) यूप का विधान 
है। 'प्रकृतिवद्‌ विकृति: कत्तेव्या' इस सामान्य नियम के अनुसार अर्निषोमीय 
प्रकृतियाग के समान सोमापौष्ण विकृतियाग में भी यूप खदिर (खैर ) वृक्ष का 
होना चाहिए, पर यहाँ विकृतियाग में उसके स्थान पर उदुम्बर (गूलर) के यूप 
का विधान किया है । ऐसे वाक्यों को साक्षात्‌ विधिवाक्य नहीं माना जाता । यहाँ 
'मवति' इस वत्त॑मानार्थक क्रिया के होने और कामना-बोधक (स्वर्गकाम, इन्द्रिय- 
काम, ग्रामकाम, पशुकाम आदि) शब्द के न होने से यह फलविधि नहीं है । सोमा- 
पौष्ण त्रैतयाग के फल की प्ररोचना के लिए ही 'ऊर्ग्वा उदुम्बर' इत्यादि कहा है। 


१. इसके हक है--तै० सं० २।१॥१॥ वहाँ का पाठ इस प्रकार है 
सोमापौष्णं त्रेतमालभेत पशुकामः ` 'औदुस्बरो यूपो भवति, 
ऊक पशवः” इत्यादि । 


२. “सोमापोष्णं त्रेतमालभेत पशुकामः’ इस वाक्य में व्यवहार्यं दृष्टि से 'त्रेत? 


ऊर्ग्वा उदुस्बर 

यद्यपि उदुम्बर अभिधावृत्ति से ऊर्क्‌ (अन्न) नहीं है, पर लक्षणावृत्ति से अपने 


पद विचारणीय है। सोम और पूषा देवतावाले त्रेत 'पशु' का आलभन 
करे, स्पर्श करे, अथवा प्राप्त करे । यहाँ "पशु पद का प्रयोग 'अन्न' के लिए 
हुआ हैं। 'अन्नं उ बै पशवः' [जँ० ३।१४१], 'पशवो वा$अन्नम्‌ [माश ० 
४।६।६।१] 'पशुर्वाऽअन्नम्‌' [ माश० ५।१।३।७] अन्न को ही पशु कहा 
जाता है । पूर्वोक्त सन्दर्भ में 'पशुकामः' का अर्थ होगा--अन्नकामः; अन्त 
की कामना करनेवाला 'त्रेत का आलभन करे, उसके साथ सम्पर्क करे, 
उसके साथ सान्निध्य व सम्बन्ध स्थापित करे । 'अन्नमु वे पशवः' इत्यादि 
वाक्यों का यह अर्थ नहीं है कि पशु-प्राणी (अजा-अवि आदि) अन्न अर्थात्‌ 
खाद्य हैं। तैत्तिरीय ब्राह्मण [३।६।६।२] में लिखा है--'अषशवो वा एते 
यदावयश्चारण्याइच । एते बे सर्व पशवः यद्भव्या इति ये जो अजा (बकरी) 
अवि (भेड़) और जितने अरण्याचारी प्राणी हैं, सब निश्चय ही 'अपशव 
हैं, अखाद्य हैं। ये सब प्राणी ऐसे ही अखाद्य हैं, जैसे गाय । अन्न का 'पशु'- 
पद से अभिलापन इसी आधार पर किया गया है कि प्रत्येक प्राणी आँखें 
खुलते (जीवन-लाभ होते) ही सबसे प्रथम अन्त को देखता है, अनुभव 
करता है । यह प्रत्येक व्यक्ति जानता है--किसी भी योनि का नवजात वत्स 
अपने खाद्य की ओर लपकता है। अनेक अर्थो के लिए प्रयुक्त होनेवाले पद 
का प्रवृत्तिनिमित्त अर्थातुसार विभिन्न होता हे । इसी के अनुसार 'पश' पद 
का प्रयोग अनेक अर्थो में हुआ है; उन्हीं में से अन्यतम अर्थ 'अन्न' है। अन्न 
का वास्तविक रूप क्या है, एक स्थल पर बताया--“दधि सधु घृतमापो धाना 
भवन्ति, एतहे पशून [त° सं० ३३३।२।८ | अन्नों-खाद्य वस्तुओं का 
यथार्थरूप दधि आदि पदार्थ हैं । इसी प्रसंग में आगे लिखा हैं-बहुरूपा हि 
पद्प: अन्न अनेक प्रकार के होते हें । पूर्ववाक्य में 'धाना: पद उन समस्त 
अन्नों का उपलक्षण है, जो विभिन्न ऋतुओं में पृथिवी से उत्पन्न होते हैं । 
मूल सन्दर्भ का अर्थ हे--अन्न की कामतावाला व्यक्ति अल का 
आलभन--स्पर्श करे । उसके साथ सम्बन्ध जोड़ उसे (अन्न को) प्राप्त 
| करे । यहाँ 'त्रैत' क्या ? और उसके साथ स्पर्शं था सम्बन्ध जोड़ना क्या 
है ? विचारणीय है 
तीन के समूह का नाम 'त्रित' हैं, त्रित ही त्रेत कहा जाता है। 
अभिधावृत्ति से 'त्रित' का अर्थ ठीक तीन है । लक्षणावृत्ति से यह पद बहुत्व 
अर्थं का द्योतत करता है । पहले अर्थ में--तीन ऋतुओं का समूह्‌ 'तित है । 
वर्ष के तीन ऋतु समयानुसार विभिन्न अन्तों के उत्पादन में निमित्त होते 
हुँ । इनके अतिरिक्त तीन का एक समुह और है, जो अन्नों के उत्पादन में 

पके फलों के आधार पर उदुम्बर को ऊक कहना कोई अनुपयुक्त नहीं है । यह 
मुख्य साधन हैं--पृथिवी (भूमि), वर्षा (पर्जन्य--जल ), आतप (सूर्य) । 
वैदिक वाङ्मय में अनेक प्रकार से इस विषय का उल्लेख हुआ है -- 
इयं हि (पृथिवी) पशूनां योनि:। में ० सं० ३।७।७॥ 
अडूयो ह्येष ओषधीभ्यः संभवति यत्‌ पशुः । ते० सं० ६।३।६।४।१। 
आग्नेयाः सर्वे पशव उच्यन्ते । काठ० सं० २६।७॥ 
इयं (पृथिवी) वा अन्नस्य प्रदात्रिका। मँ ° सं० २।५।७॥ 
आपश्च पृथिवी चान्तं, एतन्मयानि ह्यन्तानि भवन्ति । 
--ऐ० आ० २।३।१॥ 
यह पृथिवी अन्नों की योनि है, अन्नों का उत्पत्तिस्थान । जलों और 
ओषधियों से यह अन्न सम्भव होता है, इनके सहयोग से अन्न का अपने रूप 
में आविर्भूत होना सम्भव है । सब अन्न आग्नेय कहे जाते हैं । आतप, गरमी 
(प्र!) अन्तों कें उत्पादन में मुख्य साधन होता है, जिसका केन्द्र सूर्य है । 
पृथिवी समस्त प्राणियों के लिए अन्न प्रदान करती है। इस प्रकार जल, 
पुथिवी और सूर्य, यह त्रित अन्न के लिए आधारभूत साधन हैं । इनका स्पर्श 
करना अथवा इनके साथ सम्पर्क स्थापित करने का तात्पर्य है--अन्त-योग्य 
भूमि को पहचानना, उसे तैयार करना, बीज डालने योग्य स्थिति को परखना, 
समय पर जल आदि से सींचना, खेत से खरपत आदि को साफ करना, जिससे 
सूर्यकिरण (आतप) पोधे की जड़ तक अपना प्रभाव पहुँचा सके। इस 
अनुष्ठान से विपुल अन्न को प्राप्ति होने में कोई बाधा नहीं रहती । 
माध्यन्दिनीय शतपथ ब्राह्मण | ८।६।२।२] में 'त्रेत' पद का विवरण 
एक अन्य आधार पर इस प्रकार प्रस्तुत किया है-- 

“त्रिबुद्वाऽअन्नं कृषिवृष्टिबीजम्‌! 

तीन के समूह, 'तीन के इकट्ठे होने अथवा तीन के मिथुन से अन्न 
होता है । वे तीन हैं- कृषि, वृष्टि, बीज । पहले पद से भूमि और उसे अन्त 
के योग्य बनाना अभिप्रेत है। दूसरा पद जल और आतप का बोध कराता 
है। तीसरे पद से अन्न के उपादानतत्त्व का निदेश किया है । 'त्रेत' पद से 
विवृत इन साधनो का अनुष्ठान करने से अन्नकाम यजमान की कामना 
सफल होने में कोई सन्देह नहीं रहता । 

“त्रेत पद का लक्षणावृत्ति से 'बहुत्व' अर्थ किया गया है । भूमि में एक 
बीज डालकर अनेक बीजों के प्राप्त होने का भाव इससे द्योतित होता है । 
'त्रेतमालमेत पशुकाम:' पशु -- अन्न की कामना करनेवाला यजमान त्रैत 
का आलभन < स्पर्श करे; अथवा प्राप्त करे । पूर्वोक्त प्रक्रिया से अन्नयाग 

प्रशंसा (स्तुति) सोमापौष्ण पशुयाग की हो, अथवा औदुम्बर यूप की, इसमें 
कोई विशेष अन्तर नहीं है । तात्पर्य इतना है कि यह फलविधि न होकर स्तुतिरूप 
अर्थवाद है ॥२२॥ 


शिष्य जिज्ञासा करता है --जिन वाक्यो में अभिधावृत्ति से विधि सम्भव है, 


वहाँ लक्षणावृत्ति के आधार पर स्तुति कहना अन्याय्य होगा । आचाये ने समाधान 
किया-- 


विधिश्चानर्थकः क्वचित्‌ तस्मात्‌ स्तुतिः प्रतीयेत, तत्सामान्या- 
दितरेषु तथात्वम्‌ ॥२३॥ 


[विधिः] विधि है [च] और [अनर्थकः] अनर्थक [क्वचित्‌] कहीं; 


[तस्मात्‌ | इसलिए वहाँ [स्तुतिः ] स्तुति [प्रतीयेत | जानी जाये, [ तत्सामान्यात्‌ | 


का अनुष्ठान करनेवाला व्यक्ति अन्त का एक दाना भूमि में डालकर बहुत 
अन्त को प्राप्त करता है, यह आशय उक्त वाक्य में अन्तहित है । आपाततः 
प्रतीयमान समस्त पशुयाग-प्रक्रिया अन्नोत्पादन की प्रक्रिया के साथ सन्तुलित 
होती है । यह सामञ्जस्य इस धारणा को पुष्ट करता है कि 'पशुयाग'-पद में 
'पशु-पद अन्न का वाचक है, 'पशु' प्राणी का नहीं । 


. इस पशुयाग अथवा अन्तयाग के देवता सोम और पूषा हँ । सोम--जल. तथा 


पूषा--सूर्य है । पूर्वाकित टिप्पणी में इसका स्पष्ट विवरण कर दिया हैं । 
आचार्यों ने बताया--पशु याग में 'अग्निषोमीय' प्रकृतियाग हैं, 'सोमापौष्ण 
विकृतियाग । वस्तुतः दोनों यागों के देवताओं में कोई अन्तर नहीं है । प्रकृति 
याग में 'अग्नि' प्रथम और 'सोम” द्वितीय है। विकृतियाग में इनके पौर्वापयं 
0 विपयेय हो गया है । यहाँ 'सोम' प्रथम और 'पूषा' [सूर्य = अग्नि | 
द्वितीय है। देवताओं का यह क्रम अन्नोत्पादन-प्रक्रिया के एक रहस्य का 
उद्घाटन करता हे । 

जब अन्तोत्पादन के लिए भूमि में बीजारोपण किया जाता है, वहाँ 


` उसे अंकरित होने तक के लिए जल की अपेक्षा ऊष्मा (गरमी) की अधिक 


आवश्यकता रहती है । सर्वत्र बीजारोपण के अवसर पर अग्नि [उष्णता] 
का प्राधान्य रहता है । बीज के अंकुरित हो जाने और भूमिसे बाहर आ 
जाने तक 'प्रकृति-याग? की सीमा है । आगे 'विक्ृति-याग का प्रारम्भ होता 
है--फल के आ जाने तक । यहाँ देवता के क्रम में विपर्यय हो गया है । 
'सोम'---जल का प्रथम स्थान है; आतप-अग्नि-पूषा का द्वितीय । जब फसल 
भूमि के ऊपर सिर उठा लेती है, तब जल-सेचन के विषय में विशेष साव- 
धानता बरतनी पड़ती है। 'प्रकृति-यागगत देवताक्रम के 'विकृति-याग में 


विपर्यय का यही रहस्य है। 

उसी समानता से [इतरेषु] अन्य वाक्यों में [तथात्वम्‌ ] वैसा होना ==स्तुति का 
होना जानना चाहिए। 

कहीं-कहीं ऐसे वचन हैं, जहाँ विधिबोधित अथ सम्भव नहीं । ऐसे स्थलों 
भैं--विधि अनर्थक न हो--इस कारण स्तुति की कल्पना कर लेनी चाहिए। उसी 
समानता के अन्य वाक्यों में भी स्तुति की कल्पना करना अन्याय्य नहीं है । 

वाक्य है- “अप्सुयोनिर्वा अश्‍व:' जल योनिवाला अर्थात्‌ जल से उत्पन्न अश्‍व 
है; वाक्यों का अर्थ करने की शास्त्रीय पद्धति के अनुसार इसका अर्थ होगा --'जल 
योनिवाला अश्‍व करना चाहिए, अथवा जल से उत्पन्न अरव की भावना करे' यह 
विध्यर्थ असम्भव है, क्योंकि जल से घोड़े को उत्पन्न करना अशक्‍य हे । अतः यहाँ 
स्तुति की कल्पना कर ली जाती है--शान्त करनेवाले शीतल जलों से अश्‍व का 
सम्बन्ध यजमान के कष्ट को शान्त करनेवाला होवे । इसी प्रकार अन्यत्र भी जहाँ 
विध्यर्थ असम्भव हो, और स्तुति सम्भव हो, वहाँ स्तुति की कल्पना कर लेने में 
कुछ भी अन्याय्य नहीं है। 

अन्य प्रसंगों में इस व्यवस्था को लागू करें । वाक्य है-'वायुर्वे क्षेपिष्ठा देवता 
यह वायु में क्षप्रगामिता की प्रवृत्ति को वोधित करता है । पूर्वेनिदिष्ट पद्धति के 
अनुसार इसका अर्थ होगा--वायु को क्षिप्रगामी करना चाहिए अथवा क्षिप्रगामी 
करे । यह विध्यर्थं असम्भव है, क्योकि वायु की क्षिप्रगामिता सर्वथा स्वभावसिद्ध 
है। वह पुरुष के प्रयत्न से साध्य नहीं है। इसलिए पूर्वर्विहित याग के अङ्गभूत 
वायु देवता की स्तुति के रूप में इस वाक्य का उपयोग निर्धारित किया गया । ऐसे 
ही 'यजमान: प्रस्तरः' [श० ब्रा०, १।८।३।११ | इत्यादि वाक्यों को विधिपरक 
माना जाना.उपयुक्त नहीं है । यजमान को प्रस्तरकार्य में नियुक्त करे--यजमानं 
प्रस्तरकार्ये नियोजयेत--ऐसा विधिरूप अर्थ समझना नितान्त अनुपयुक्त है । 
फलतः इसे स्तुति-वाक्य ही मानना संगत होगा । यह प्रसंग दर्श-पौर्णमास-निरूपण 
प्रकरण में है । इसका तात्पर्यं यजमान की प्रशंसा-रूप स्तुति में है। जेसे प्रस्तर 
अपने स्वरूप व कायं में दृढ़ है, ऐसे ही यजमान अपने अभीष्ट अनुष्ठान-कार्यो में 
दृढ़ व स्थिर रहता है । अतः पूर्वोक्त [सूत्र--१।२।७] व्यवस्था के अनुसार ऐसे 
प्रसंगों में विशिष्ट वाक्यों को अर्थवाद मानना शास्त्र-सम्सत है ।।२३॥ 

अन्य प्रसंग में भी एवंभूत वाक्यों को स्तुति माना जाना संगत है, विधि माना 
जाना नहीं । सूत्रकार ने बताया-- 


प्रकरणे सम्भवन्नपकर्षो न कल्प्येत, विध्यानथेक्यं हि तं 
प्रति ॥२४॥ 


[प्रकरणे | प्रकरण में--अपने प्रसंग में [च | ही [संभवन्‌ ] सम्भव होते हुए, 
[अपकर्षः] दूर खींचता अपने प्रकरण को छोड़ अन्य प्रकरण के साथ सम्बन्ध 

अंथ प्रथमाध्याये द्वितीयः पाद: ८१ 


जोड़ना रूप, [न] नहीं [कल्प्येत] कल्पना करनी पड़े । [विध्यानर्थक्यम्‌ | विधि 
का आनथंक्य होगा [हि] क्योंकि [तं प्रति |उस प्रकरण के प्रति जिसमें वह वाक्य 
पढ़ा है । छ 

जिस प्रकरण में जो वाक्य पढ़ा है, स्तुति मानने पर यदि वह संगत हैं, तो 
स्तुति मानना प्रासंगिक है । यदि उसे विधि माना जाता है, और उस प्रकरण में 
विधि का सम्बन्ध सम्भव न होने पर अन्य तत्सम्बन्धी प्रकरण में उस वाक्य को 
खींचकर ले-जाया जाता हैं, तो यह अप्रासंगिक होगा, क्योंकि पठित प्रकरण में 
विधि अनर्थक है । उसका कोई प्रयोजन नहीं । 

दर्श-पौणंमास-प्रसंग में पाठ है--यो विदग्ध: स नंक्रंत:, योअउश्वृतः स रौद्र:, 
यः श्रुतः स सदेवः, तस्मादविदहता श्तं कृत्यः स देवत्वाय' [त° सं० २।६।३], 
अनुष्ठान में उपयोग होनेवाले पुरोडाश के विषय में यह कथन है । पकाते समय जो 
पुरोडाश जल जाय, वह निऋति के लिए है; जो कच्चा रह जाय, वह रुद्र के लिए; 
जो ठीक पका है--न कच्चा रहा न जला--वह देवता के थोग्य हैं । यदि इसे विधि 
माना जाता है, तो जिस यज्ञकर्म में निऋति देवता के लिए पुरोडाश का कथन है, 
वहाँ इस विदग्धता के अंश को ले जाना होगा; क्योंकि दर्श-पौर्णमास-कर्म में 
नित्र ति देवता के पुरोडाश के अनुपयोग से विदग्ध-वचत निरर्थक होगा। इसी 
प्रकार पुरोडाश के अश्वृतता:-वचन का सम्बन्ध उस कर्म अथवा प्रकरण से जोड़ना 
होगा, जहाँ रुद्रदेवताक पुरोडाश का विधान हो । यहाँ वह अनर्थक है। 

यह विदग्धता और अश्वतता-कथन अनर्थक न हो, यहाँ इसे स्तुति मानता 
संगत है । यह पुरोडाश पाक की प्रशंसा है, वह इस चतुराई से पकाया जाना 
चाहिए कि न वह जले न कच्चा रहे । इससे प्रत्येक पाक-प्रक्रिया के विषय में यह 
रहस्योद्घाटन होता हैँ कि उसका यथावत्‌ होना ही शुभावह है, कल्याणप्रद है। 
अन्यथा जला हुआ पाक पोषक रसों-तत्त्वों से हीन होकर मिट्टी हो जाता है, वह 
“निऋति' देवता के लिए है । 'निऋति' पृथिवी का नाम है, जो मुद्रूप है; जला हुआ 
पाक मिट्टी में फेंक देने योग्य होता है । अधपका या कच्चा पाक 'रद्र' देवता के लिए 
हैं, रुलानेवाला होता है। ऐसे अन्त का उपयोग किये जाने पर उदर-शूल आदि 
होकर रोना ही पड़ता है। यथावत्‌ पाक ही देवों के लिए उपयुक्त है । शरीरस्थ 
इन्द्रिय-प्राण आदि देवों के लिए भी उचित रीति पर पकाया गया पुरोडाश 
(भोजन) हितकारी होता है, इसी तथ्य का स्तवन उक्त वचनों में किया गया 
है॥२४।। 

प्रस्तुत प्रसंग में विधि-वचन मानने पर सूत्रकार दोष बताता है-- 


विधौ च'.,वाक्यभेदः स्यात्‌ ॥२५॥ 


१. रामेशवर सूरि विरचित “सुबोधिनी” व्याख्या के सूत्रपाठ में 'च' पद नहीं है। 

८२ मीमांसा-दर्शन 


[विधौ] विधि मानने पर (उक्त प्रसंग में) [च] और | वाक्यभेदः] वाक्य- 
भेद दोष [स्यात्‌ | होगा। 

'अविदहता श्रपयितव्यः' जल न जाय अन्न, इस प्रकार पकाना चाहिए, इस 
विधिवाक्य का स्तुतिपरक होते हुए भी 'यो विदग्धः स नेत्रतः इत्यादि प्रशंसा- 
वचन दाहरूप गुण का विधायक भी क्यों न मान लिया जाय ? यह जिज्ञासा होने 
पर सत्रकार ने समाधान किया--ऐसा मानने पर वाक्यभेदरूप दोष होगा । कोई 
वाक्य एक अर्थ को अभिव्यक्त कर चरिताथ हो जाता है, यदि अन्य अर्थ भी उससे 
प्रकट किये जाने का प्रयास किया जाता है, तो वाक्यभेद-दोष होगा । शास्त्र में इस 
प्रकार अर्थाभिव्यक्ति को दोष माना जाता है । 

इसी प्रकार 'औदुम्बरों यूपो भवति' को यदि विधि माना जाता है, तो इसके 
स्तुतिपरक वाक्य-- 'ऊर्जोश्वरुद्ध्‌य में वाक्यभेद होगा; इसे दो वाक्यों के रूप में 
प्रस्तुत कर अर्थ प्रकट करना होगा । पहले वाक्य का अर्थ होगा--औदुम्बर यूप 
प्रशस्त है; दूसरे का होगा --औदुम्बर यूप ऊर्जा के अवरोधन, स्थिर बनाये रखने 
के लिए है। वाक्यभेद-दोष से बचने के लिए इसे स्तुतिरूप अर्थवादवाक्य माना 
गया । 

पर यहाँ अन्य आशंका उत्पन्न होती है--यदि इसे ('औदुम्बरो यूपो भवति' 
इत्यादि को) विधि नहीं माना जाता, तो प्रक्रतियाग में विहित [खादिरो ग्रूपो 
भवति] खादिर यूप की यहाँ प्राप्ति होगी, पर वह अभीष्ट नहीं । यहाँ विकृति- 
याग में औदुम्बर यूप ही अभीष्ट है । इसका समाधान ऐसे समझना चाहिए---यूप 
का विधान तो प्रकृतियाग से प्राप्त है, उस विहित यूप में प्रस्तुत वाक्य 'खादिरत्व' 
के स्थान पर औदुम्बरत्व का विधान करता है । इस प्रकार औदुम्बर यूप की 
प्रशंसा में उक्त वाक्य का तात्पर्य परिनिष्ठित होता है । फलत: विधि के समान 
दीखनेवाले वाक्यों का अर्थवादरूप वाक्य मानना ही शास्त्रसम्मत होगा ॥२५॥ 

(हेतुमन्निगदाधिकरण--३) 

अर्थवाद-विचार के क्रम में प्रथम निर्दिष्ट दो प्रकार के अर्थवादों का गत 
अधिकरणों (१,२) द्वारा विवेचन किया गया । शेष तीसरे' प्रकार के अर्थवादों 
का विचार चालू अधिकरण में प्रस्तुत करने की भावना से आचार्य सूत्रकार ने पुर्व- 
पक्ष कहा 


हेतुर्वा स्यादर्थवत्वोयपत्तिभ्याम्‌ ॥२६॥। (पु०) 


[हेतुः] हेतु बताना [वा] ही तात्पर्यं [स्तात्‌ | है, प्रसंगागत वाक्यों का, 
[अर्थवत्त्वोपपत्तिभ्याम्‌ | अर्थवत्ता =अर्थ-प्रयोजनवाला होने से तथा उपपत्ति- 
युक्ति से । द 


१. द्रष्टव्य- सूत्र (१।२।७) की अवतरणिका । 

अंथ प्रथमाध्याये द्वितीय: पाद: दह: 


चातुर्मास्य यज्ञों के प्रसंग में वाक्य है--'शूपण जुहोति', तेन हि अन्नं करियते” 
शूर्पं (सूप, छाज) से होम करता है, क्योंकि उससे अन्त सिद्ध किया जाता है । यहाँ 
संशय है--इस वाक्य को हेतुविधि माना जाय ? अथवा स्तुतिपरक माना जाय ? 
स्तुतिपरक मानना युक्त न होगा, क्योंकि श्रुतिवचन (= शूर्पेण जुहोति) साक्षात्‌ 
शूर्पं से होम का विधान कर रहा है, अतः इसे हेतुविधि मानना उपयुक्त होगा; 
सूप होम का हेतु है, यह वाक्य होम के प्रति सूप की हेतुता का विधान करता है। 

प्रश्‍न हो सकता हैं, सूप से होम कंसे होगा ? श्रुति ने तत्काल उत्तर दिया, 
तिन हि अन्नं क्रियते' क्योंकि उसके द्वारा अन्न शुद्ध-स्वच्छ किया जाता है । यज्ञ में 
उपयोग होनेवाले अन्न को सूप से जब तक शुद्ध-स्वच्छ न किया जाय, वह यज्ञिय 
नहीं हो पाता | शुद्ध अन्त के अभाव में यज्ञ न होगा, सूप के बिना अन्न शुद्ध न 
होगा । अतः सूप होम का साधन है, हेतु है। इसी अर्थ का विधान उक्त वाक्य 
करता है । 

इस हेतुवाद से एक व्याप्ति का रूप सामने आता है --जिस-जिससे अन्त सिद्ध 
किया जाता है, वह-वह होम का साधन है, हेतु है। इससे चमचा, बटलोई आदि 
पात्रों का भी ग्रहण हो जाता है, जिनके द्वारा यज्ञिय पुरोडाश आदि पकाया या 
सिद्ध किया जाता है । तिन हि अन्नं क्रियते' इस वाक्य में 'तेन' यह तृतीया विभक्ति 
की सार्थकता, सप्रयोजनता इसी में निहित है कि अन्न-सिद्धिकारक दर्वी आदि अन्य 
द्रव्यों की होमसाधनता स्पष्ट हो जाती है । साक्षात्‌ श्रुतिपठित 'शूर्प' पद अन्य 
होम-साधनों (दर्वी आदि) का उपलक्षण है, यह उपपत्ति भी है । यथाप्रसंग पठित 
कोई पद अपने समानधर्माओं का उपलक्षण = संग्राहक होता है, यह युक्तिसिद्ध 
माना जाता है। इन कारणों से 'शूपेंण जुहोति' इत्यादि वाक्यों को अर्थवाद न 
मानकर हेतुविधि मानना अधिक संगत होगा ॥२६॥ 

उक्त वाक्यों में हेतुविधि न होकर ये अर्थवाद ही हैं, यह सिद्धान्त-पक्ष प्रस्तुत 
करने की भावना से सूत्रकार ने कहा-- 


स्तुतिस्तु शब्दपुवेत्वादचोदना च तस्य ॥२७॥ (३०) 


[स्तुतिः] स्तुति है यह (यज्ञिय अन्नसाधन शूर्पं की), [तु] यह पद सूत्र 
में पूर्वपक्ष के निराकरण के लिए पठित है। तात्पर्य है--तिन हि अन्नं क्रियते” 
यह्‌ हेतुविधि न होकर शूर्पं की स्तुति करता है, [शब्दपूर्वत्वात्‌ | शब्दपूर्वंक होने 
से । [अचोदना] चोदना - विधि न होने से [च] और [तस्य | दर्वी आदि यज्ञिय 
अच्नसाधन तथा पात्रसमूह की । 


तिन हि अन्नं क्रियते’ यह विधिवाक्य नहीं है, जो दर्वी आदि का विधायक 


१. तै० ब्रा०, १।६।५॥। वहाँ ‘शूर्पेण जुहोति’ इतना ही पाठ है। 

माना जाय; क्योंकि 'तेन' यह तृतीयान्त सर्वनाम अपने प्रकरण में पूर्वपठित 'शूपं' 
का परामशंक है, अन्य दर्वी आदि का विधायक नहीं । होम-साधन की आकांक्षा 
होने पर 'शर्पण जुहोति’ से वह आकांक्षा पूरी हो जाती है । होम-साधन के रूप में 
यह वाक्य 'शर्प' का विधान करता है, तब अन्य किसी होम-साधन के खोज करने 
की अपेक्षा नहीं रह जाती । फलतः तिन हि अन्नं' इत्यादि वाक्य 'शूर्पण जुहोति 
विधि का स्तुतिपरक है । एक ने कहा- अन्त से होम होता है। दूसरे ने कहा-- 
अजी, अन्त से क्या ? होम शूपं से होता है । यदि शार्प यज्ञिय अन्न को स्वच्छ-शुद्ध 
न करे, तो होम कैसे हो ? इस प्रकार 'तेन हि अन्नं' यह शूर्प की प्रशंसा है। ऐसा 
मानने पर न तो 'तेन' इस करणार्थक तृतीयान्त सर्वनाम से व्याप्ति की कल्पना 
करने की अपेक्षा रहती है, और न 'शूप॑ पद को दर्वी आदि का उपलक्षण मानने 
की आवश्यकता रहती है । 

इसके अतिरिक्त यह भी ध्यान देने योग्य है--'शूर्पण जुहोति' यह साक्षात्‌ 
शब्द द्वारा निदेश होने से विधि प्रत्यक्ष है । 'तेन हि अन्नं क्रियते' इसके आश्रय से 
व्याप्ति की कल्पना कर दर्वी (कर्छी, चमचा), पिठर (बटलोई) आदि को होम- 
साधन बताना आनुमानिक है । अनुमान की अपेक्षा प्रत्यक्ष बलवान्‌ माना गया 
है। अतः तिन हि अन्नं’ को हेतुविधि न मानकर स्तुतिवचन मानना संगत है ॥२७॥ 

यज्ञिय अन्त की पूर्णसिद्धि (पकाना आदि) के लिए दर्वी, पिठर आदि का 
उपयोग शपं की अपेक्षा अधिक महत्त्वपूर्ण है। 'तेन हि अन्न सें बोधित उनको 
हेतुता यदि व्यर्थं है, अर्थात्‌ उसका यह प्रयोजन नहीं है, तो उसे स्तुतिपरक वाक्य 
कहना भी अनुचित होना चाहिए । शिष्य की आशंका को आचार्य ने सूत्रित किया- 


व्यर्थे स्तुतिरन्याय्येति चेत्‌’ ॥२८॥ 


[व्यर्थ | व्यर्थं होने पर ('तेन हि अन्त का हेतुविधि प्रयोजन न माने जाने 
पर), [स्तुतिः] स्तुति है, यह कहना [अन्याय्या | अनुचित है, [इति चेत्‌ ] ऐसा 
यदि कहो--। 

यज्ञिय अन्न के उत्कृष्ट साधन (पाक आदि द्वारा) दर्वी-पिठर आदि हैं। शपं 
में तो इस धर्म का नितान्त अभाव है । तब उक्त वचन (तिन हि अन्त' इत्यादि) 
को शार्प का स्तुतिपरक बताना अनुचित ही कहा जाएगा ॥२८॥ 


१. जिन सूत्रों के अन्त में “इति चेत्‌' पद है, उनको अगले सूत्र से मिलाकर एक 
सूत्र मानना, यह सभी प्राचीन सूत्रकारों की पद्धति है। सूत्रों के भाष्यकार 
'शबर स्वामी ने सूत्रों का योग-विभाग कर व्याख्यान किया है। अनन्तरवर्त्ती 
व्याख्याकारों के अनुरूप इस रचना में सूत्रों का वही क्रम (माष्यानुसारी) 
रक्खा गया है । 

आचाय ने उक्त आशंका का समाधान किया-- 


अर्थस्तु विधिशेषत्वाद्यथा लोके ॥२९॥ 


[अर्थः] अर्थ-प्रयोजन है [तु] तो, (तिन हि अन्त इत्यादि का) , [विधिशेष- 
त्वात्‌ ] विधि का शेष होने से (शूर्पेण जुहोति’ विधिवाक्य का वह शेष- अङ्ग है, 
उसका स्तावक है, यही उसका ('तेन हि अन्न' इत्यादि का प्रयोजन है), [यथा | 
जैसे [लोके] लोक में । 

'तेन हि अन्नं क्रियते’ वाक्य को हेतुविधि न मानने पर व्यर्थ = निष्प्रयोजन 
बनाना युक्त नहीं; क्योंकि वह वाक्य 'शर्पण जुहोति' विधिविहित 'शू्प' की स्तुति 
करता है । अनुमानित दर्वी, पिठर आदि से यज्ञिय अन्न का उत्कृष्ट पाक--अपने 
अर्थं का परित्याग कर, शार्प द्वारा की गई अन्न-स्वच्छता का निर्देश करता हुआ 
'शूर्प की प्रशंसा करता है। यदि शूर्प द्वारा अन्त स्वच्छ न होता, तो आगे पाक 
के लिए पिठर आना सम्भव न था । लोक में ऐसा व्यवहार देखा जाता है । 'सिंहो 
माणवकः' यह बालक सिंह है, कहने पर 'सिंह' पद अपने वास्तविक प्राणिविशेष 
अर्थ का परित्याग कर बालक में शूरता व साहस आदि गुण दिखाते हुए उसकी 
प्रशंसा करता है। ऐसी ही स्थिति उक्त वाक्यों में समभनी चाहिए । अतः 'तेन 
हि अन्नं’ इत्यादि वाक्य निष्प्रयोजन नहीं है ॥२९॥ 

सुजनतोष-न्याय का आश्रय लेते हुए आचार्य का कहना है, यदि यहाँ हेतु- 
विधि मान लिया जाय, तो विधिवाक्यों में अव्यवस्था की सम्भावना बढ़ जायगी । 
सूत्रकार ने बताया-- 


यदि च हेतुरवतिष्ठेत निदेशात्‌, सामान्यादिति चेदव्यवस्था 
विधीनां स्यात्‌ ॥३०॥ 


[यदि] यदि [च] और (यज्ञिय अन्त की सिद्धि में उपयोगी अन्य दर्वी- 
पिठर आदि पात्रों को) [| हेतु: ] अन्तकरण--अन्नसाघन माना जाय, तब भी यह 
हेतुता शूर्प में ही [अवतिष्ठेत] अवस्थित होगी, स्थिर होगी, टिकेगी | निर्देशात्‌ ] 
निदेश होने से, शब्द (शूर्पेण जुहोति) द्वारा साक्षात्‌ कथित होने से। [सामान्यात्‌ ] 
“तेन? इस तृतीया विभक्ति की समानता से अन्य पात्रों को अन्तकरण माना जाय 
[इति चेत्‌ | ऐसा यदि कहा जाता है, तो [अव्यवस्था ] अव्यवस्था--व्यतिक्रम 
[विधीनाम्‌ ] विधिवाक्यों का [स्यात्‌ | हो जाये । तात्पर्यं है--शूप से होम होने 
के स्थान पर दर्वी-पिठर आदि--जितने भी अन्न-साधन हें--सवसे होम की प्राप्ति 
हो जायगी । 

यदि 'तेन हि अन्नं क्रियते' वाक्य का सहारा लेकर, जो भी अन्न का साधन 
पदार्थ है, सबसे होम का विधान माना जाता है, तो यह क्रम दर्वी-पिठर पर ही 

समाप्त नहीं हो जायगा; तब मिट्टी, हवा, पानी, हल, बैल, किसान, गाड़ी, जुआ, 
जांगी आदि अनेक पदार्थों के अन्नकरणत्व में समावेश को कौन रोकेगा ? विधि- 
वाक्यों की अव्यवस्था हो जायगी । तव 'जुहोति' और 'शूपण जुहोति' में क्या अन्तर 
रह जायगा ? केवल 'जुहोति' कथनमात्र से होमविधान पूरा हो जायगा; चाहे जिस 
पात्र व साधन से होम कर लिया जाय । यह अव्यवस्था शास्त्र से सह्य न होते से 
साक्षात्‌ श्रुतिबोधित शूप॑ का ही अन्तकरणत्व में समावेश सम्भव है । वस्तुत: अन्त- 
करणत्व-कथन से शूषे की स्तुति किया जाना ही अभिप्रेत है। उससे अन्न सिद्ध 
किया जाता है (तेन हि अन्नं क्रियते), यह तो केवल लोकव्यवहार का कथन है, 
जो अनुष्ठान में प्ररोचना के लिए किया जाता है। फलतः हेतु-वचनों का प्रयोजन 
स्तुति आदि अर्थवाद के रूप में ही समझना चाहिए; वे वाक्य विधि [चोदना ] की 
कोटि में नहीं आते ॥३०॥। (इति हेतुवन्तिगदाधिकरणम्‌--) 

(अथ सन्त्राधिकरणम्‌'--४) 

प्रस्तुत अधिकरण में--मन्त्र सार्थक हैं, या निरर्थक ? इस विषय पर विचार 
किया गया है । क्या मन्त्र -“अपने शब्दानुसारी अर्थो को बोधित कर--याग के 
उपकारक हैं? अथवा उच्चारणमात्र से ? यदि उच्चारणमात्र से उपकारक हैं, तो 
“बहिदेवसदनं दामि’ (देवसदन* बहि--कुशा काटता हूँ) का विनियोग नियम से 
कुशा काटने में ही न होना चाहिए। कुशा काटने से भिन्न कर्म में भी इसका 
विनियोग हो जाए। यदि मन्त्र को शब्दानुसारी अर्थ-प्रकाशन द्वारा यज्ञ का 
उपकारक माना जाता है, तो अर्थानुसार जिस प्रसंग में जिस कर्म के साथ मन्त्र का 
अङ्गभाव जाना जाता है, उससे भिन्न कर्म का वह॒ उपकारक नहीं हो सकता । 
इसलिए 'बहिर्दाति' इस विनियोजक वाक्य के विना भी उसका विनियोग कुशा के 
काटने में ही होगा; तब विनियोजक वचन अनावश्यक है । इससे ज्ञात होता 
है--मन्त्र केवल उच्चारणमात्र से यज्ञ के उपकारक हैं, अत: अनर्थक हैं । सूत्रकार 


१. हलायुधकृत 'मौमांसा शास्त्र सवंस्व नामक व्याख्या में “मन्त्रलि ङ्गाधिकरम्‌' 
नाम दिया है । रामेश्‍वर सूरि विरचित 'सुबोधिनी' व्याख्या में 'मन्त्राणामर्थ- 
प्रत्यायनार्थत्वम्‌, अधि० ४' पाठ है। 


२. यज्ञशाला के नियत स्थान पर कुशा बिछाकर उसपर यज्ञ-सम्बन्धी हवि 
अथवा पात्र रक्खे जाते हैं, उसका याम 'देवसदन' है । 


३. 'बहिदेबसदनं दामि’ इसका विनियोजक वाक्य 'बहिर्दाति' है । द्रष्टव्य मै० 
सं० ४१।२॥ १ 

जैमिनि? ने इस पक्ष को आगामी नौ सूत्रों से प्रस्तुत किया है । उनमें प्रथम सूत्र 
हे 

तदथंशास्त्रात्‌' ॥३१॥ (पु०) 

[तद्‌-अर्थ-शास्त्रात्‌ ] उस अर्थ का शास्त्र= व्राह्मणग्रन्थ आदि द्वारा बोध 
कराने से--मन्त्रों का अनर्थक होना ज्ञात होता है । 

संशय है--कर्मानुष्ठान के अवसर पर मन्त्रों का उच्चारण क्या उच्चारणमात्र 
से किसी अदृष्ट धर्म का जनक है ? अथवा कर्म-सम्बन्धी अर्थ का स्मारक होने से 
कर्म में उसका उपयोग है? ऐसा संशय होने पर पूर्वपक्ष का कथन है-मन्त्रों का 
कर्म में उपयोग उनके उच्चारणमात्र में ही समझना चाहिए; वे कर्म-सम्बर्‍्धी 
अर्थ द्वारा कर्म में उपयोगी हों, ऐसा नहीं है । कारण है, मन्त्रों का उच्चारण किये 
जाने पर भी कर्म के साथ उनका सम्बन्ध ब्राह्मण आदि अन्य ग्रन्थों के वाक्यों द्वारा 
बनाया जाता है । उदाहरण है-- 


१. प्रतीत होता है, ज॑मिनि-काल से पूवं सम्भवतः अल्पपठित याज्ञिक व पुरोहितों 
द्वारा इच्छानुसार कोई वेदमन्त्र पढ़कर संस्कारों, यज्ञों के अनुष्ठान की प्रथा 
चल गई थी । विशेष संस्कार व यज्ञादि कार्यों के साथ मन्त्रार्थं के सामञ्जस्य 
की उपेक्षा कर दी गई थी । कालान्तर में यह एक दृढ़ सम्प्रदाय बन गया, 
जिसके पोषक के रूप में यास्क ने निरुक्त [ १।१५] में कौत्स नामक व्यक्ति 
का उल्लेख किया है । यद्यपि जैमिनि ने कौत्स अथवा इस मत के पोषक अन्य 
किसी आचार्य का नामोल्लेख नहीं किया, पर दोनों [भीमांसा व निरुक्त ] 
में विषय-प्रतिपादन की पर्याप्त समानता है । 

कालिदास ने रघुवंश [ ५।१] में वरतन्तु के दिष्य कौत्स का उल्लेख 
किया है, जो राजा रघु के पास गुरुदक्षिणा-निमित्त धन प्राप्त करने की 
अभिलाषा से पहुँचा । वरतन्तु कृष्ण-यजुर्वेद की एक शाखा का प्रवक्ता है। 
उसके प्रिय शिष्य कौत्स का यजु:शाखाध्यायी होने के आधार पर याज्ञिक 
होना अधिक सम्भव है । यास्क और कालिदास द्वारा वणित कोत्स यदि एक 
व्यक्ति सम्भव है, तो उसके ऐतिहासिक काल-निर्णय पर इससे कुछ सहायता 
मिल सकती है । 

२. पं० युधिष्ठिर मीमांसक का यह साधार विचार है कि जैमिनि के एक लम्बे 
सूत्र को पञ्चमी एकवचनान्त पदों को पृथक्‌ कर भाष्यकार शबर स्वामी ने 
व्याख्या की सुविधा के लिए नौ सूत्र बता दिये हैं। एक सूत्र का रूप यह 
होगा--तदर्थशास्त्राद्‌ वाक्यनियमाद्‌ बुद्ध झास्त्रादवि द्यमानवचनादचेतनार्थ- 

बन्धनादर्थविप्रतिषेधात्‌ स्वाध्यायवदवचनादविज्ञेयादनित्यसंयोगान्मन्त्रानर्य- 
क्यस' । 

१. 'चतुभिरभ्रिमादत्ते' [श० ब्रा० ६।३।१।४३] अग्निचयन के अवसर पर 
चार मन्त्रों से 'अञ्चि का आदान (ग्रहण) करे। ये मन्त्र हैं-देवस्य त्वा, 
गायत्रेण छन्दसा, अश्रिरसि, हस्त आधाय' [यजु ० ११, ६-११] इत्यादि । यदि 
मन्त्र सार्थक होते, तो मन्त्रगत--'बाहुम्यां `` हस्ताम्याम्‌, आददे अभरिरसि'** 
त्वया वयमग्निं शकेम खनित्‌ं सधस्थ आ, हस्त आधाय सविता बिभदश्चिम्‌' 
इत्यादि मन्त्र-समुदाय में 'आददे' क्रिया से अश्रि का आदान (यज्ञकर्म से कार्य के 
लिए हाथ से उसका उठाया जाना) सिद्ध था; पर मन्त्रों के सार्थक न होने के 
कारण ब्राह्मण प्रवक्ता यह निदेश (“चतुभिरञ्रिमादत्ते') करता है। 

२. इसी प्रकार 'इमामगुम्णन्‌ रशनामृतस्य पूर्वं आयुषि विदथेषु कव्या' 
[यजु०, २२॥२]--जानकार याज्ञिक यज्ञों के अवसर पर यज्ञारम्भ में इस रशना 
(लगाम) को ग्रहण करते हैं; इस स्पष्ट मन्त्रलिग से यज्ञ के प्रारम्भ में रशना का 
ग्रहण करना स्पष्ट हो जाता है, यदि मन्त्रों को सार्थक माना जाय । क्योंकि मन्त्रो 
का कोई अर्थ नहीं है, इसीलिए ब्राह्मण में 'अशवाभिधानीमादत्ते विधान किया 
गया। उक्त मन्त्र का उच्चारण करने पर--ब्राह्मणवाक्य से यह जाना जाता है 
कि इससे अमुक कार्य करे । अत: मन्त्र अनर्थक हैं । 

३. इसी प्रकार पकाये पुरोदाश को पात्र में फैलाने के अवसर पर 'उरु 
प्रथस्व' [यजु० १।२२] मन्त्र का उच्चारण किया जाता हे । पर प्रथन का विधान 
“इति प्रथयति^ इस ब्राह्मणवाक्य द्वारा किया गया है। यदि मन्त्र सार्थक होता, तो 
कर्मानुष्ठानगत प्रथन-प्रक्रिया का वह बोध कराता। फलतः कर्म में मन्त्र के 

उच्चारण का प्रयोजन अन्य शास्त्र (ब्राह्मणवावय आदि) द्वारा बोध कराये जाने 
से मन्त्र का निर्थक होना स्पष्ट हो जाता है ॥३१॥ 

मन्त्रों के आनर्थक्य में अन्य हेतुं प्रस्तुत किया-- 


बाक्यनियमात्‌ ॥३२॥ 


[वाक्य-नियमात्‌ | वाक्यों का नियम होने से मन्त्रों में, ज्ञात होता है-मन्त्र 
निरर्थक हैं । 


१. अञ्रि: स्त्री काष्ठकुद्दाल अमरकोश, १।१०।१३ (वारिवगं) 'अभ्रि' और 
'काष्ठकुद्दाल ये पर्याय पद हैं। इसे भाषा में कुदाली, या कीला कहा जाता 
है। कुदाली वह है, जिसमें आगे का (लौह) फल लगभग तीन अंगुल 
चौड़ा, दृढ़ व पैना रहता है, डण्डा पर्याप्त लम्बा रहता है। जब फल चौड़ा 
न होकर नुकीला हो, तब यह 'कीला' कहाता है। ग्राम के बाहर तालाब के 
शुष्क भाग से शुद्ध मिट्टी कुछ गहराई से खोदकर यज्ञ में उपयोग के लिए... 
लाई जाती है । मिट्टी का उपयोग चतुष्कोण 'उखा' गतं को भरने में होता है । 
अञ्रि का अग्रभाग काष्ठ आदि का हो, यह सन्दिग्ध है । विचार्य --क्या 
लौह घातु तब न था ? 

मन्त्रों में पद-क्रम की व्यवस्था, नियत आनुपूर्वी मानी जाती है । 'अग्निमीत्ठे 
पुरोहितम्‌' अथवा 'अग्निमूर्द्धा दिवः' मन्त्रों के इस पद-क्रम एवं आनुपूर्वी में कोई 
व्यतिक्रम या विपर्थय नहीं होता । यदि वस्तुत: मन्त्र अर्थ का बोध कराने के लिए 
हों, तो पदों का व्यतिक्रम = उलट-फेर (ईडेऽग्निं पुरोहितम्‌, पुरो हितमगिनि मीडे, 
अग्नि पुरोहितमीडे, अथवा दिवो$ग्निमूर्छा, मुर्द्धा ग्नदिव:, दिवो मुर्द्धाईग्नि:) होने 
पर भी अर्थ उसी प्रकार जाना जाता है । यदि मन्त्र अर्थ का बोध कराने के लिए 
होता, तो पदों की आनुपूर्वी का नियम व्यर्थे हो जाता । अतः पद-क्रम की व्यवस्था 
से जाना जाता है--मन्त्र अनर्थक हैं॥३२॥ 

इसी प्रसंग में अन्य हेतु प्रस्तुत किया-- 


बद्धशास्त्रात्‌ ॥३३॥ 


[ वुद्ध-शास्त्रात्‌ | जाने हुए कार्य का शास्त्र से निर्देश किये जाने के कारण 
ज्ञात होता है, शास्त्र-वाक्य अनर्थक है । 

यज्ञानुष्ठान में उसी व्यक्तिका अधिकार माना गया है, जो यज्ञसम्बन्धी 
क्रिया-कलाप का पूर्ण ज्ञाता हो।' 'अग्नीदग्नीन्‌ विहर” यह विधि सोमयाग की 
है । बहिष्पवमान स्तोत्र के अन्त में अध्वर्यू अग्नीत्‌ -ऋत्विक्‌ को आदेश देता है-- 
हे अग्नीत्‌ ! अग्नियों का विहरण करो, आग्नीध्रीय अग्नि से अङ्कारों को धिष्ण्य- 
संज्ञक निर्दिष्ट स्थानों पर ले जाओ [का० श्रौ० ९।७।४] । अनुष्ठान-प्रक्रिया के 
जानकार ऋत्विक्‌ को वही बात जताना ऐसा ही है, जैसे कोई जूता-पहने व्यक्ति 
को और जूता पहनाने का प्रयास करे। जैसे ग्रह तिरथंक है, ऐसे ही कर्म के 
जानकार ऋत्विक्‌ को मन्त्र द्वारा निदेश, मन्त्र की निरर्थकता का द्योतक है। 

इसी प्रकार 'बहि स्तृणीहि’ 'अग्नये समिध्यमानायानुब्रूहि ---वहि बिछाओ, 
प्रज्वलित होते अग्नि के लिए सामिधेनी मन्त्रों का उच्चारण करो, आदि आदेश 
भी मन्त्रों की निरर्थकता को सिद्ध करते हैं। यदि मन्त्रोच्चारण को धर्म-विशेष 
अदृष्ट का जनक माना जाता है, तो इसका भी यही तात्पर्य है कि मन्त्र अर्थ द्वारा 
कर्म का उपकारक न होने से निरथेक है ॥३३॥ 

मन्त्र के आनर्थक्य में अन्य हेतु प्रस्तुत किया-- 


अविद्यमानवचनात्‌ ॥२३४॥ 


[अविद्यमान-वचनात्‌ ] संसार में अविद्यमान पदार्थ का मन्त्र द्वारा कथन 


किये जाने से मन्त्र का अनर्थक होना सिद्ध है । 
यज्ञोपयोगी अथवा मानव-अम्युदय के उपयोगी अर्थों का प्रकाशन मन्त्र का 


१. द्रष्टव्य--मीमांसा सूत्र [३॥८॥१८] 


२. मै० सं०, [३।८।१०, श० ब्रा० ४।२।५।११] 

उद्देश्य माना जाता है; परन्तु अनेक ऐसे मन्त्र हैं, जो अनहोने अर्थ का प्रकाशन 
करते हैं। “चत्वारि श्युद्धा त्रयो अस्य पादा द्वे शीर्ष सप्त हस्तासो अस्य । त्रिधा 
बद्धो वृषभो रोरवीति महोदेवो मर्त्यानाविवेश । ऐसा ही मन्त्र है -- चार सींग, 
तीन इसके पैर, दो सिर, सात हाथ इसके हैं, तीन प्रकार से बँधा हुआ वृषभ बार- 
बार शब्द करता है, ऐसा महादेव मर्त्यो में प्रविष्ट हुआ । ' किसी भी प्रकृतियाग या 
विकृतियाग में ऐसी वस्तु का उपयोग नहीं देखा जाता, न लोक में ऐसा पदार्थ 
दृष्टिगोचर है । मैत्रायणी संहिता [ १।६।२] के अनुसार इस मन्त्र का विनियोग 
अग्नि के उपस्थान में है । आपस्तम्ब श्रौतसूत्र [ ५।१७।४ | के अग्न्याधान-प्रकरण 
में घृत से लिपटी तीन समिधाओं को इस मन्त्र द्वारा अग्नि में छोड़ने का विधान 
है। ये विनियोग नितान्त भी मन्त्रार्थ के अनुरूप नहीं हैं। इससे मन्त्र का आनर्थक्य 
स्पष्ट होता है । 

इसी प्रकार “मा मा हिसीः' इस वैदिक मन्त्र का विनियोग चातुर्मास्य इष्टि के 
अवसर पर यजमान के केश-वपन (क्षौर कर्म) में बताया गया है । 'उस्तरे ! 
मेरी हिसा मत कर ।' परन्तु केशों के काटने में हिंसा होती ही नहीं; ऐसी दशा 
में हिंसा का प्रतिषेध सर्वथा निरर्थक है। उच्चारणमात्र से मन्त्र का उपयोग 
अदृष्टार्थ मानने पर मन्त्र का आनर्थक्य स्वत: स्पष्ट हो जाता है ॥३४।॥ 

मन्त्र के आनर्थक्य में अन्य हेतु प्रस्तुत किया --- 


अचेतनाथे बन्धनात्‌ ॥३५॥ 


[अचेतन-अर्थ-बन्धनात्‌ ]अचेतन पदार्थों को लक्ष्य कर उनसे अर्थ--याच्ना, 
प्राथना का निबन्धन--सम्बन्ध होने से जाना जाता है- मन्त्र अर्थ-हीन हैं । 

वैदिक साहित्य में अचेतन पदार्थों को सम्बोधन विभक्ति से अनेकत्र निर्देश 
किया गया है । उसका एक उदाहरण है- “श्रुणोत ग्रावाणः” हे सोम को कूटने- 
पीसनेवाले पत्थरो ! सुनो । क्या जड़ पदार्थ ऐसा कथन या प्रार्थना सुन सकते हैं ? 
और सुनकर क्या उसका उत्तर या समाधान दे सकते हैं ? कदापि नहीं । इससे 
ज्ञात होता है, मन्त्र का अर्थ कुछ नहीं, उसका कमे में अदृष्टार्थक उच्चारणमात्र 
प्रयोजन है । 

अन्य उदाहरण दिया जाता है --'ओषधे त्रायस्वेनम्‌ * हे दम नामक ओषधे ! 


—— 


. ऋग्वेद, ४।५५।३।। 

, द्रष्टव्य--कात्यायन श्रौतसूत्र, ५।२।१७॥ 

. रामेशवर सूरि विरचित 'सुबोधिनी' व्याख्या में “सम्बन्धात्‌” पाठ है । 

. तैत्तिरीय संहिता, १।३।१३॥ 

- “ 'ओषधे त्रायस्वेनम्‌' मन्त्र तैत्तिरीय संहिता में चार[ १, २, १॥ १, ३, ५ ॥ 
६, ३, ३॥ ६, ३, & | स्थानों पर पठित है। प्रथम स्थान [ १।२।१] में यह 

इसकी रक्षा करो । केश-वपन (बाल काटने) आदि के अवसर पर इस वाक्य को 
बोला जाता है। यही इसका विनियोग है। वेदिक वाङ्मय में तीन अवसरों पर 
इसका विनियोग बताया है-- १. यजमान के केशवपन; २. यूपच्छेदन, ३. पशु- 
च्छेदन । दूभ घास के तृण से ऐसी प्रार्थना का कोई सामञ्जस्य न होने के कारण 
मन्त्र का आनर्थक्य स्पष्ट होता हे । 

एक अन्य उदाहरण--'स्वधिते मैनं हिसीः [ते ० सं०, १।२।१] प्रस्तुत किया 
जाता है--हे उस्तरे ! इसकी हिंसा मत कर। यजमान के केश-वपन में इसका 
विनियोग है । उस्तरे से की जानेवाली प्रार्थना के असामञ्जस्य से मन्त्रों का अनर्थक 
होना सिद्ध है॥३५॥ 

मन्त्रों के आनर्थक्य में अन्य हेतु दिया--- 


अर्थविप्रतिषेधात्‌ ॥३६॥ 


[ अर्थ-विप्रतिषे धात्‌ ] अर्थं का विप्रतिपेध--विरोध होने से मन्त्र अनर्थ हैं । 
यदि यह माना जाता है कि मन्त्र के पदों का वस्तुतः कोई अर्थ है, तो उससे 
कहे गये अर्थ में स्पष्टतया परस्पर विरोध प्रतीत होता है । मन्त्र है--अदितिद्यौ - 
रदितिरन्तरिक्षम्‌ [ऋण १।८६।१०॥ अयर्व० ७।६।१] यह अदिति द्यौः 


“मन्त्र अग्निष्टोम में यजमान के केश काटते समय केशों पर कुशा रखने में; 
दूसरे स्थान [१।३।५] में तथा तीसरे स्थान [६।३।३] में यूपच्छेदन के 
समय वृक्ष पर कुशा के दो तृण रखने में; तथा चोथे स्थान | ६।३।९ | में 
पद्म का पेट छेदन करते समय कुशा के दो तृण रखने में विनियुक्त है । 

` फैत्रायणी संहिता १।२।१ में यजमान के दीक्षा-प्रकरण में पाठ, तथा 
३।६।२ में केश-वपन करते समय केशों पर कुशा के तूण रखने में विनियोग 
है। मै० सं? १।२।१४ में यूपच्छेदन में पाठ, तथा ३।१।२ में वृक्ष को काटते 
हुए उसपर कुशा के दो तृण रखने में विनियोग है, और मै० सं० १।२।१६ 
में पशु-प्रकरण में पाठ, तथा ३।१०।१ में पशु का पेट छेदन करते समय कुशा 
के दो तण रखने में विनियोग दर्शाया है । 
इस विषय में आपस्तम्ब आदि श्रौतसूत्र भी देखने चाहिएँ । इसी 
प्रकार शुक्ल यजुः ४।१; ५४२, ६।१५ में पठित मन्त्र शतपथ ब्राह्मण के 
अनुसार क्रमशः यजमान के केशवपन, यूपच्छेदन और ना समय 
कुशतृण रखने में विनियुक्त हैं । इन तीन विनियोगों 2 तृतीय विनियोग 
| विशेष विचारणीय है । इसपर हमने इस भाग के साथ पूर्वमुद्रित श्रौतयज्ञ- 
मीमांसा' के पशुयाग-प्रकरण में विस्तार से विचार किया है । अत: पाठक 
इस विषय में वहीं देखें । [प्रस्तुत सूत्र के शाबर भाष्य हिन्दी व्याख्यात के 
विवरण में--युधिष्ठिर मीमांसक | । 

द्यलोक है, अदिति अन्तरिक्ष है। एक ही अदिति--द्युलोक और अन्तरिक्षलोक 
दोनों होता--सम्भव न होने से परस्पर विरुद्ध होने के कारण मन्त्र की अनर्थकता 
को सिद्ध करता है। कहीं-कहीं विरुद्धार्थक मन्त्रांश भी देखने में आते हैं । एक स्थान 
पर कहा- “एको रुद्रो न द्वितीयोऽवतस्थे' रुद्र एक है, दूसरा नहीं । इसके विरुद्ध 
--'असंख्याता: सहस्राणि ये रुद्रा अधिभुम्याम' कथन करता है। जो रुद्र भूमि पर 
विद्यमान हैं, वे सहस्रो हैं, असंख्यात हैं । पहले मन्त्र में रुद्र को एक बताया, दूसरे 
में सहस्नों कहा । ये दोनों मन्त्र परस्पर-विरुद्ध हैं। दूसरे मन्त्र में 'सहस्नों कहकर 
“असंख्यात' कहता भी परस्पर विरोध है। पहले में संख्या परिमित हे, दूसरे में 
अपरिमित; यह स्पष्ट विरोध है। अतः मन्त्रों का उपयोग उच्चारणमात्र में 
समभना चाहिए, अर्थ-बोधन में नहीं ॥३६॥ 
मन्त्रों की अनर्थकता में यह अन्य हेतु है-- 


स्वाध्यायवदवचनात्‌ ॥२७॥ 


[स्वाध्यायवत्‌-अवचनात्‌ ] स्वाध्याय के समान अर्थ के कथन का विधान न 
होने से । 

मन्त्र का उच्चारणरूप में पाठमात्र करना 'स्वाध्याय' कहा जाता है। 
स्वाध्याय के लिए शास्त्र में विधि उपलब्ध है--'स्वाध्यायो$्येतव्य' [माश० 
११।५।७।१०, सै० प्रा० २।१५।७] स्वाध्याय अर्थात्‌ वेदमन्त्र का उच्चारण 
करते हुए पाठमात्र से अध्ययन--अक्ष राभ्यासरूप में स्मरण करना चाहिए । परन्तु 
अर्थज्ञान के विधान का निर्देश कहीं उपलब्ध नहीं होता । 

वेदाध्ययन के अवसर पर 'पूणिका' नाम की स्त्री याज्ञिय उपयोग के लिए 
धान कूट रही है। आकस्मिक रूप से छात्र धान कूटने में विनियुक्त मन्त्रको उच्च 
स्वर से बोलते हुए स्मरण कर रहा है । धान कूटना और उसमें विनियुक्त मन्त्र 
का पाठ करना दोनों समकालिक हैं; फिर भी छात्र द्वारा किये जाते मन्त्रपाठ 
का प्रयोजन धान कूटने की क्रिया का बोध कराना नहीं है। वह केवल मन्त्र 
कण्ठस्थ कर रहा है। तात्पर्यं है, अर्थबोध के बिना भी धान कटा जाता है 
मन्त्रार्थं का वहाँ कोई उपयोग नहीं । अतः मन्त्र को निरर्थक मानना युक्त है ।। ३७॥। 

मन्त्रों के आनर्थक्य में अन्य हेतु दिया-- 


अविज्ञेयात्‌ ॥३८॥ 


[अविज्ञेयात्‌ | अनेक मन्त्रगत पदों के अर्थ जानने योग्य न होने से मन्त्र 
अने 5 हुँ । 


१. द्रष्टव्य--श° ब्रा० ११।५।७।१०; ते० आ० २।१५।७॥। 

अनेक मन्त्र ऐसे हैं, जिनका अर्थ जानना अशक्य है । वहाँ ऐसे पदों का प्रयोग 
हुआ है, जिनके अर्थ जानने में कोई पद्धति असन्दिरध कारगर नहीं रहती । 
उदाहरणार्थ कुछ मन्त्र हैं-- 
अम्यक्‌ सा त इन्द्र ऋष्टिरस्मे सनेम्यम्वं मरुतो जुनन्ति। 
अग्निहिचद्धि ष्मातसे शुशुक्वानापो न द्वीपं दधति प्रयांसि ॥ 
ह° १।१६६।३ 
सुण्येव जर्भरी तुर्फरीतू नेतोश्ञेव तुर्फरी पर्फरीका। 
उदन्यजेव जेमना मदेरू ता मे जराय्वजरं मरायु॥।--ऋ०१०।१०६।६ 
एकया प्रतिधापिबत्‌ साक सरांसि त्रिशतम्‌ । 
इन्द्रः सोमस्य काणुका ॥ ---ऋ० ५।७७।४ 
इन मन्त्रों का क्या कोई यज्ञोपयोगी अथवा मानव-जीवनोपयोगी अर्थ किया 
जा सकता है ? इससे मन्त्रों की अनर्थकता स्पष्ट हे ॥३८॥ 
मन्त्रों के आनर्थक्य में अन्तिम हेतु प्रस्तुत किया-- 


अनित्यसंयोगान्मन्त्रानर्थक्यम्‌ ॥३९॥ 


[अनित्यसंयोगात्‌ ] अनित्य पदार्थो का सम्बन्ध होने से मन्त्रों में [मन्त्रा- 
नर्थक्यम्‌ ] मन्त्र अनर्थक हैं । 
जब मन्त्र का प्रयोजन, यज्ञोपयोगी आदि अर्थ का अभिव्यक्त करना माना 
जाता है, तदनुसार अर्थ करने का प्रयास होता है, तब एक अन्य बाधा सन्मुख आती 
है कि मन्त्रों के साथ अनित्य पदार्थों का सम्बन्ध है । तात्पर्यं है, मन्त्रों में स्पष्ट ही 
ऐसे पदार्थो का वर्णन है, जो अनित्य हैं। जब मन्त्र अनादि-नित्य हैं, तो अनन्तर 
होनेवाले अनित्य पदार्थों का वर्णन उसमें कंसे सम्भव है ? उदाहरणाथ एक मन्त्र 
ह 
कि ते कृण्वन्ति कोकटेषु गावो नाशिरं वुन्ह न तपन्ति धर्मम्‌ । 
आ नो भर प्रमगन्दस्य वेदो नंचाशाखं मघवन्‌ रन्चया नः॥ 
--के० ३।५३।१४ 
यहाँ 'कीकट' किसी देशविशेष का नाम है, प्रमगन्द नाम का कोई राजा है, 
नैचाशाख किसी नगर का नाम है । ऐसा अथे इन पदों का किया जाता है। यदि 
मन्त्र का यही अर्थ है, और अर्थ की अभिव्यक्ति उसका प्रयोजन है, तो इन देश, 
नगर व राजा की स्थिति से पहले मन्त्र का अस्तित्व माना जाना सम्भव न होगा, 
जो अभीष्ट नहीं, क्योंकि मन्त्र को अनादि नित्य माना गया है। अतः मलाई इसी 
में है कि मन्त्र को अनर्थक माना जाय, और यज्ञादि में उच्चारणमात्र उसका प्रयो- 
जन स्वीकार किया जाय, जो याज्ञिक के प्रति किसी अदुष्ट धर्म-विशेष का जनक 


होता है ॥३६॥ 

इकत्तीसवे सूत्र से लगाकर उन्तालीसवें सूत्र तक कुल नौ हेतुओं के आधार 
पर यज्ञो में मन्त्रों के उच्चारणमात्र की उपयोगिता बताई गई और स्पष्ट किया 
गया कि मन्त्र अपने अर्थ द्वारा यज्ञसम्बन्धी क्रिया का निर्देश करे; ऐसा कोई प्रयो- 
जन उसका नहीं है । यह सम्भावित हेतुओं के आधार पर पूर्वपक्ष की भावना को 
सूत्रकार ने अभिव्यक्त किया । उसके समाधान की भावना से अब आचार्य सिद्धान्त- 
सूत्र का अवतरण करता है-- 


अविशिष्टस्तु वाक्यार्थः ॥४०।॥। 


[अविशिष्टः] विशिष्ट--भिन्त नहीं है, [तु ]तो [ वाक्यार्थः | वाक्यार्थं सत 
का । तात्पर्य है- मन्त्रों का वाक्यार्थं लौकिक वाक्यार्थ से भिन्न नहीं होता । जहाँ 
तक वाक्यार्थ का प्रश्‍न है, लोक और वेद में यह समान है। 

सूत्र में 'तु' पद पूर्वपक्ष की व्यावृत्ति का द्योतक है। अभी तक गत सूत्रों द्वारा 
जो विस्तृत पूर्वपक्ष प्रस्तुत किया गया, वह समाप्त हुआ; अब उसका समाधान 
किया जाता है। मन्त्र, पद-वाक्य-समूह हैं। प्रत्येक पद का अपना सामान्य अर्थ 
होता है; जब क्रिया-कारक आदि अनेक पद मिलकर वाक्य बनाते हैं, तब वह एक 
असाधारण अर्थ का कथन करते हैं । अर्थबोधन की यह पद्धति लौकिक वाक्य एवं 
वैदिक वाक्य दोनों जगह समान है। इसलिए लौकिक वाक्य यदि अर्थवान्‌ है, तो 
वैदिक वाक्य के सार्थक होने में कोई बाधा नहीं है। 

यदि कहा जाय--लोक में बोद्धा और बोधयिता दोनों चेतन आमने-सामने 
उपस्थित होकर क्रिया-कारकरूप पद-समूह्‌ = वाक्य से अर्थ का बोधन करते-कराते 
एक-दूसरे के उपकारक होते हैं, परन्तु यह स्थिति वैदिक वाक्य में नहीं है; वेद में 
अदुइय देवता और अचेतन यज्ञाद्धो के साथ वार्तालाप यज्ञ का कोई उपकारक 
नहीं होता। परन्तु मन्त्र का पाठ यज्ञार्थं ही हुआ है, इसलिए यज्ञ से उसका सम्बन्ध 
अवश्य स्वीकार किया जाना चाहिए । वह सम्बन्ध यज्ञकाल में मन्त्रोच्चारण द्वारा 
ही सम्भव होगा, जिसका प्रयोजन अदृष्ट धर्मविशेष को उत्पन्न करना है जो गत- 
सूत्रों द्वारा विस्तार से प्रतिपादित हुआ है । 

यह कथन वस्तुतः ठीक नहीं; क्योंकि यज्ञों में मन्त्रों का उच्चारण यज्ञसम्बन्धी 
अर्थ का ज्ञान कराने के लिए होता हे । अदृश्य देवताओं तथा यज्ञाङ्गों का संलाप 


' निरर्थक नहीं है; यज्ञ एवं यज्ञाङ्गो के सम्बन्धी क्रिया-कलाप का प्रकाशन ही उसका 
. प्रयोजन है। यज्ञसम्बन्धी क्रियासमूह के जाने बिना यज्ञ का अनुष्ठान असम्भव 


होगा ।यज्ञका क्षेत्र महान्‌ विस्तृत है; विशवरचना में विविध नैसगिक परिस्थितियों 
का त्रमानुक्रम यज्ञ का ही रूप है, जिनकी गहराइयो को मन्त्र द्वारा अभिव्यक्त 
किया जाना सम्भव होता है । अतः मन्त्रों के सार्थक होने में किसी प्रकार के संशय 
का अवकाश नहीं ।।४०॥ 

अथ प्रथमाध्याये द्वितौयः पाद ६५ 


शिष्य आशंका करता है--तब क्या 'तां चतुमिरादत्ते' विधिवाक्य अनर्थक 
माता जाय ? आचार्य ने समाधान किया-- 

गुणार्थेन पुनः श्रतिः ॥४१॥ 

[गुणार्थेन] चार की संख्यारूप--गुणलाभ के लिए [पुनः] फिर [श्रुतिः] 
पाठ किया गया है। 

यज्ञोपयोगी कार्य के लिए अश्रि का आदान 'आददे' इस मन्त्रलिङ्ग से स्पष्ट 
होने पर भी 'तां चतुभिरादत्ते' यह विधान मन्त्रों की चार संख्यारूप गुण के लाभार्थं 
पुन: पढ़ा गया है । कार्य-सम्पादनार्थ अश्नि (कुदाली ) को हाथ से पकड़ने के अवसर 
पर यजु, के चार मन्त्रभाग विनियुक्त हैं। वहाँ संख्या का कोई निर्देश नहीं है । ऐसी 
दशा में 'ब्रीहिंभिय॑जेत, यवैर्यजेत' के समान विकल्प प्राप्त होगा । यज करने में जैसे 
धान और जौ का विकल्प है--चाहे धान से यज्ञ करे, चाहे जौ से करे; जो 
उपस्थित हो, उसी से कर लो, इसी प्रकार मन्त्रों के चार होने पर भी विशेष 
विधि के अभाव में विकल्प सम्भव है, चाहे एक मन्त्र से अश्रि का आदान करे, चाहे 
अधिक से अथवा समुच्चित चारों से। ऐसी स्थिति में 'तां चतुर्भिरादत्ते यह विधि 
चारों मन्त्र-भागों के समुच्चय का नियमन करती है।* मन्त्रों से अश्रि का आदान 
प्राप्त होने पर इस विधि से केवल चार संख्यारूप विशेष गुण का नियमन हुआ है। 
इसके द्वारा मन्त्र की सार्थकता में कोई बाधा नहीं आती । अभ्रि का आदान मन्त्र- 
लिग से ज्ञात हो जाता है । अत: मन्त्र निरर्थक नहीं ॥४१॥ 

शिष्य पुनः जिज्ञासा करता है--इमामष्टम्णन्‌' इति 'अश्वाभिधानीमादत्ते' 
विधि में विशेष कथन क्या माना जाएगा ? आचार्य ने समाधान किया-- 


परिसंख्या ॥४२॥ 


[परिसंख्या] परिसंख्या, स्वीकार करने की आवश्यकता नहीं रह जाती, 
जबकि 'इति अश्वाभिधानीमादत्ते' वाक्य अश्‍वाभिधानी आदान का प्रत्यक्ष निर्देश 
कर रहा है। 

सन्दिग्ध स्थलों में शास्त्र द्वारा निर्णय के लिए तीन प्रकार या मार्ग सुझाये गये 
हैं-- विधि, नियम, परिसंख्या । कर्मानुष्ठान के अवसर पर किसी विशेष क्रिया की 
पद्धति आदि के विषय में सन्देह हो जाता है कि अमुक क्रिया को किस प्रकार किया 


१. द्रष्टव्य--यजुर्वेद, ११।६-११॥। मन्त्रों का निर्देश ३१ सूत्र को व्याख्या में 
देखें । 

२. सूत्रकार ने स्वयं इस विषय में आगे [अ० १२, पा० ३, सुत्र २६-३०॥ यह 
सूत्र-संख्या “रामेश्वर सूरि विरचित सुबोधिनी व्याख्या के सूत्रपाठानुसार है | 
विवेचन प्रस्तुत किया है। 

६६ मीमांसा-दशंन 


जाय ? जहाँ काये अन्य किसी प्रकार से प्राप्त न हो, वैदिक वावय द्वारा साक्षात्‌ 
उसका विधान किया जाय, वह 'विधि नामक प्रकार है। जैसे--ज्योतिष्टोमेन 
यजेत स्वर्गकामः स्वर्ग की कामनावाला ज्योतिष्टोम याग करे । 'ऐ्द्र्या गाहपत्य- 
मुपतिष्ठते' इन्द्र देवतावाली ऋचा से गाहंपत्य अग्नि का उपस्थान करता ठ, 
इत्यादि । 
जिस कार्य के लिए समान बलवाले दो आधार हों, वहाँ विकल्प प्राप्त होता 
है; ऐसे अवसर पर दोनों में से एक का नियमन करना होता है, वह 'नियम- 
विधि’ है। ज॑से--'उदिते जुहोति, अनुदिते जुहोति’ उदित-अनुदित होम के दोनां 
वाक्य समान-बल हैं। तब होता एक का नियम करता है--उदित में ही होम 
करूँगा अथवा अनुदित में ही होम करूँगा । कहीं यदि ऐसा नियमन अपेक्षित नहीं 
रहता, तो वहाँ 'विकल्प' मान लिया जाता है। जैसे--'्रीहिभियंजेत, यवेयंजेत' 
धान अन्त से याग करे; जौ अन्न से याग करे। यहाँ नियमन न होने से विकल्प 
है; जो उपस्थित हो अथवा सुलभ हो, उसी से याग कर ले । 'परिसंख्या विधि' वह 
कहाती है, जहाँ इष्ट और अनिष्ट दोनों में कार्य-प्राप्ति होने पर अनिष्ट के परि- 
त्याग का विधान किया जाता है। जैसे--इमामगृरुणन्‌ रशनामृतस्य' [यजु० 
२२।२] मन्त्र के 'अगुभ्णन्‌' पद से घोड़ा और गदहा दोनों की लगाम (रशना) 
पकड़ना प्राप्त होता है । घोड़े की लगाम पकड़ना इष्ट है, गदहे की लगाम पकड़ना 
इष्ट नहीं है । ऐसी दशा में 'अश्वाभिधानीमादत्ते' वाक्य घोड़े की लगाम पकड़ने 
का विधान करता है । परन्तु घोड़े की लगाम पकड़ना, सामान्यरूप में 'इमामगुभ्णन्‌ 
रशनामृतस्य' इस मन्त्र-सामध्यं से प्राप्त हैं । तब 'अर्वाभिधानीमादत्ते' वाक्य का 
तात्पर्य--गदहे की लगाम न पकड़े--यह करना होगा। ऐसा अर्थं 'परिसंख्याविधि' 
के आधार पर किया जाता है। 
किसी वाक्य का तात्पर्य 'परिसंख्याविधि' के आधार पर निकालने से तीन दोष 
सामने आते हैं-स्वार्थ का त्याग, पदार्थ की कल्पना, सामान्यतः प्राप्त अर्थं की 
बाधा । 'अश्वाभिधानीमादत्ते वाक्य का जब यह तात्पर्यं निकाला जाता है कि 
“दहे की लगाम न पकड़े तब इस वाक्य का जो अपना अर्थ हैं--“घोड़े की लगाम 
पकडता है उसका परित्याग करना पड़ता है; यह पहला दोष है । उक्त वाक्य का 
जो अपना अर्थ नहीं है--'गदहे की लगाम न पकड़े’ उसकी कल्पना करनी पड़ती 
है; यह परार्थकल्पना दूसरा दोष है। मन्त्र-सामर्थ्यं से सामान्य रूप में जो अर्थ 
प्राप्त होता था--“गदहें की लगाम पकड़े' उसे बाधित करना पड़ता है । यह तीसरा 
दोष है । 
सूत्रकार ने प्रस्तुत सूत्र द्वारा यह स्पष्ट किया है कि 'अइ्वाभिदानीमादत्ते ' 


PSM निडर रुरु 
१, 'अइवाभिघानीमादत्त प्रसंग अश्रि-आदान' के प्रकरण में ही पठित है। 


' आहवनीय के पूर्वे में 'उखा' नामक चौकोर गर्तं को भरने के लिए शुद्ध मिट्टी 


CC-0. Gurukul Kangri Collection, Haridwar 


tmeremtteererntsrn soi. 


EF CEI 


7 


by Arya Samaj Foundation Chennai and eGangotri 


अथ प्रथमाध्याये द्वितीय: पाद: १७ 


वाक्य में 'परिसंख्याविधि' की योजना अनावश्यक है। कारण यह है--इमाम- 
गुम्णन्‌ रशनामृतस्य' केवल इतने सन्दर्भ से अभिमत वाक्यार्थं पूरा नहीं होता, 
प्रत्युत 'इमामगुम्णन्‌ रशनामृतस्य, इति अश्वा भिधानीमादत्ते' इतने सन्दर्म से 
वाक्यार्थ पुरा होता है । इसका अर्थ है--ऋत की इस रशना को पकड़ा, यह बोलते 
हुए घोड़े की लगाम पकड़ता हे । इतने समुच्चित सन्दर्भ का इकट्ठा अर्थ करने पर 
पादहे की लगाम पकड़ना'-रूप सामान्य अर्थ प्राप्त ही नहीं होता, तब उसके परि- 
हार के लिए 'परिसंख्याविधि' का प्रयोग अनावश्यक है, अतः उक्त तीनों दोषों की 
सम्भावना भी नहीं रहती ॥४२॥ 

शिष्य जिज्ञासा करता है-- 'उरु प्रथस्व इति पुरोडाशं प्रथयति' वाक्य के 
विषय में क्या समझना चाहिए ? आचार्य ने बताया-- 


अर्थवादो वा ॥४३॥ 
[अर्थवादः] अर्थवाद है यह, [वा ] पद पूर्वोक्त पूर्वपक्ष की निवृत्ति का द्योतक 


। 

| प्रथम यह कहा गया कि 'उरु प्रथस्व' मन्त्र से ही पुरोडाश का प्रथन = फलाना 
ज्ञात हो जाता है, फिर इस मन्त्र को बोलकर 'इति पुरोडाशं प्रथयति’ कहना 
अनावश्यक है, यदि मन्त्र सार्थक हो । क्योंकि मन्त्रोच्चारण के अनन्तर आवश्यक 
रूप से यह वाक्य बोला जाता है, इससे मन्त्र का निरर्थक होना ज्ञात होता है । इस 
पूर्वपक्ष का प्रस्तुत सूत्र द्वारा आचार्य ने समाधान किया--'उरु प्रथस्व' मन्त्र से 
पुरोडाश का प्रथन प्राप्त होने पर 'इति पुरोडाशं प्रथयति’ वाक्य का प्रयोजन कमें 
की स्तुति करना है, अतः इसे स्तुतिरूप अर्थवाद समझना चाहिए । 


ग्राम से बाहर किसी तालाब के शुष्क भाग से खोदकर लाई जाती है। उस 
मिट्टी को ढोने के लिए वाहन आवश्यक है, जो घोड़े या गदहे के रूप में 
उपलब्ध रहता है। घोड़े को लगाम लगाकर पकड़े हुए तथा गदहे को बिना 
लगाम लाया-लेजाया जाता है। उसी विषय में यह विधान है। उस समय 
और आज घोड़े व गदहे को कार्यतिमित्त लाने-लेजाने का यह क्रम तदवस्थ 
वि प्रसंगों में एक समय ऐसा आया, जब यज्ञ में बाह्य आडम्बरों 
का बोलबाला हुआ, यज्ञ की मूल भावनाओं को भुला दिया गया। क्रिया- 
विषयक साधारण बातों को अनावश्यक महत्त्व देकर उनपर लम्बी परि- 
चर्चाएँ चलाई जाती रहीं । उसी का परिणाम यह घोडा-गदहा-विषयक सूक्ष्म 
विवेचन है । केवल मिट्टी ढोकर लाना आवश्यक है। सुविधानुसार दोनों या 
किसी एक के द्वारा यह कार्य किया जा सकता है। किसी विशिष्ट पद्धति के 
आश्रय से अनुकूल अदृष्ट की कल्पना दुराशामात्र है। 

गोल पुरोडाश पिण्ड को पूरे कपाल (गोल मृत्पात्र--मृण्मय तइ्तरी) पर 
फैलाना 'प्रथन' है । इसमें पुरोडाश का गुरुत्व (भार) तो नहीं बढ़ता, परन्तु परि- 
माण बढ़ जाता है। जो पुरोडाश-पिण्ड मुठ्ठी में आ रहा था, अब पुरे कपाल पर 
फैलकर उसका परिमाण जैसे बढ़ गया है; उसी प्रकार वह्‌ कर्म यज्ञकर्ता को पुत्र- 
पशु आदि प्राप्ति की कामनापूति से बढ़ानेवाला हो, यह प्रथन कर्म की प्रशंसा है। 
मन्त्र से प्रथन-कर्म प्राप्त होने पर पुनः उसका कथन, प्रथन-कर्म की प्रशंसा द्वारा 
यज्ञकर्त्ता की वृद्धि का द्योतक होने से अर्थवाद है। इसीलिए कहा--'उरु प्रथस्व, 
इति पुरोडाशं यत्प्रथयति, यज्ञपतिमेव तत्प्रथयति ।' 

इस प्रकार 'तां चतुभिरश्रिमादत्ते, इति अश्वाभिधानीमादत्ते, इति पुरोडाशं 
प्रथयति’ इत्यादि वाक्यों के विभिन्न प्रयोजन गत सूत्रों द्वारा स्पष्ट किये गये । 
इनके आधार पर मन्त्रों का निरर्थक सिद्ध किया जाना नितान्त अयुक्त है ॥४३।। 

शिष्य पुनः जिज्ञासा करता हैँ--मन्वरं की नियत पदानुपूर्वी का क्या समाधान 
होगा ? आचार्य ने बताया-- 


अविरुद्धं परम्‌ ॥४४॥ 

[अविरुद्धम्‌ ] विरुद्ध नहीं है [परम्‌ | अगला 'वाक्यनियम' हेतु । 

मन्त्रों की सार्थक मानने पर मन्त्रों की नियत पदानुपूर्वी उसका (मन्त्रों के 
सार्थक होने का) विरोध नहीं करती । मन्त्र का नियत पदानुपूर्वी के साथ उच्चारण 
करने पर जो अर्थ ज्ञात होता है, वही अर्थ व्यतिक्रम-पाठ में भी रहता है । तात्पर्यं 
है- नियत आनुपूर्वी में पद एवं वाक्यों का अर्थं निरस्त हो जाता हो, तथा व्यति- 
क्रम पाठ में अभिव्यक्त होता हो, ऐसा नहीं है। अतः मन्त्रों की नियत पदानुपूर्वी 
मन्त्रों को निरर्थक सिद्ध नहीं करती । यदि गम्भीरतापूर्वक सूक्ष्मदृष्टि से बिचार 
किया जाय, तो व्यतिक्रम पाठ में स्वर आदि के आधार पर मन्त्र का यथावत्‌ अथं, 
कहीं अन्यथा हो जाय, ऐसी सम्भावना वनी रह सकती है। नियत पदानुपुर्वी में 
मन्त्रपाठ के साथ कर्मानुष्ठान, अनुकूल अदृष्ट (अपूर्व धर्म) का जनक हो, यह मी 
साक्षात्कृतधर्मा ऋषियों का सुझाव है। 

वस्तुतः मन्त्र की नियत पदानुपूर्वी का रहना अत्यावश्यक है। यही मन्त्र की 
मन्त्रता है; यदि यह न होता, तो आज हमारे सामने मन्त्र न रहा होता, यह कब 
का विच्छुङ्णलित हो गया होता । मन्त्र की नित्यता का यह एक विशेष आधार 
है ॥४४॥ 

शिष्य पुनः जिज्ञासा करता है, सम्प्रेष-आदेश के विषय में क्या कहा जायगा ? 
जाने हुए को जताना व्यर्थं होता है । आचार्य ने बताया-- 


सम्प्रेषे कमंगर्हाऽनपालम्भः संस्कारत्वात्‌ ॥४५॥ 
[सम्प्रैषे | सम्प्रैष मन्त्र में [कमंगर्हा | जाने हुए को जताना-रूप जो कर्म- 

विषयक गर्हा-दोष या न्यूनता है, वस्तुत: वह [अनुपालम्भ: | उपालम्भ-दोष नहीं 
है, [संस्कारत्वात्‌ ] संस्कार होने से याज्ञिक का। 

'अग्नीदग्नीन्‌ विहर' यह प्रैष--आदेश मन्त्र है । अध्वर्यु आग्नीध्र को आदेश 
देता है--हे अग्तीत्‌ ! अग्नियों को--अंगारों को धिष्ण्य-नामक स्थान में ले जाओ | 
अग्नीत्‌ याज्ञिक जानता है कि इस अवसरे पर मुझे क्या कार्य करना है । जाने हुए 
को फिर जताना दोष है; साधारण लोक-व्यवहार में भी यह्‌ दोष समझा जाता है । 
प्रस्तुत सूत्र में सूत्रकार कहता है कि वस्तुतः यह दोष नहीं है । इस प्रैष-आदेश- 
रूप कथन से आदिष्ट याज्ञिक का संस्कार किया जाता है । जैसे यज्ञ में उपयोग के 
योग्य होने पर भी ब्रीहि=धान को जल आदि से पुनः प्रोक्षण (धोने के) द्वारा 
संस्कृत (संस्कारयुंक्त) किया जाता है, ऐसे ही प्रैष मन्त्र से अग्नीत्‌ याज्ञिक का 
संस्कार किया जाना अभिप्रेत होने से इसमें कोई दोष नहीं। अतः मन्त्र के आनर्थक्ग्र 
का बोधक यह नहीं कहा जा सकता । 

इसी प्रकार प्रोक्षणीरासादय” प्रैष मन्त्र है । प्रोक्षणी -संज्ञक जलों को यहाँ 
लाकर रक्खो । कामिक याज्ञिक यद्यपि अपने कर्ते व्य-कार्यं को जानता है, फिर भी 
आदेश द्वारा उसे स्मरण कराना उसका संस्कार है । कार्य के अवसर पर जानकारी 
में विस्मृति की सम्भावना बनी रह सकती हैं, वह स्थिति न आवे. यही प्रैष मन्त्र 
का प्रयोजन है । इसी को स्मृति अथवा स्मर्ता का संस्कार होना कहा गया है । याद 
कराने के अन्य साधन भी हो सकते हैं, पर यज्ञ के अवसर पर मन्त्र द्वारा याद 
कराया जाय; यही शास्त्रीय व्यवस्था है । इससे मन्त्र का आनर्थक्य सिद्ध नहीं 
होता ॥४५॥ 

शिष्य जिज्ञासा करता है - - अनेक मन्त्रों में अविद्यमान पदार्थ का वर्णेन है तथा 
अचेतन पदार्थो को सम्बोधन करके बात कही गई है । इनके विषय में क्या समझा 


` जाय? आचार्य ने बताया--- 


अभिधानेऽर्थवादः ॥४६॥ 

[अभिधाने] कथन करने में (अविद्यमान व अचेतन पदार्थविषयक ), [ अर्थ- 
वादः] अर्थवाद है । 

प्रस्तुत सूत्र द्वारा आचार्य ने उन आक्षेपों का समाधान किया है, जो 
अविद्यमान पदार्थ का वर्णन तथा अचेतन पदार्थो से प्रार्थना आदि के सम्बन्ध के 


१. यज्ञ के अवसर पर ब्रीहि १. यज्ञ के अवसर पर ब्रीहि आदि अन्न को शुद्ध करने के लिए 'अरिनिहोत्रहवणी' 
नामक पात्र में जो निर्दोष पवित्र जल सुरक्षित रहता है, वह प्रोक्षणी? कहाता 
है। 

इन जलों को आपस्तम्बियों के मत में गाहंपत्य के आगे, और कात्या- 
यनीयों के मत में प्रणीता और आहवनीय के मध्य में रखते हैं। (यु० मी०) 


_ CC-0. Gurukul Kangri Collecti 


Digitized by Arya Samaj Foundation Chennai and eGangotri 


१०० मौमांसा-दर्शन 


आधार पर किये ग है । जिन मन्त्रों में ऐसे वर्णन हैं, वे सब अर्थवाद--स्तुतिरूप 
गौण कथन हैं । जहाँ गौण अर्थात्‌ औपचारिक वर्णेन है, ऐसे मन्त्र के उच्चारण से 
कोई अदृष्ट धर्मविशेष उत्पन्न होता हो, इसमें कोई प्रमाण नहीं है। 
अविद्यमान अर्थ के वर्णन में 'चत्वारि श्रुङ्गा इत्यादि ऋचा का उल्लेख 
किया जाता है। यह मन्त्र ऋग्वेद, यजुर्वेद दोनों में पठित है । इसका देवता सूर्य 
अथवा अग्नि है। उन्हीं की स्तुति में मन्त्र का प्रयोग है । “चत्वारि आदि पदों 
से इनके कल्पित अङ्गों व कार्य-वर्णन द्वारा इनकी प्रशंसा की गई है । सूर्यपक्ष में 
यह वर्णन निम्न प्रकार समझना चाहिए। 
चत्वारि श्युङ्खा- चार सींग, सूर्य से सम्बद्ध अथवा उपलक्षित दिन के चार 
याम -- प्रहर' सूर्य के चार म्युँगस्थानीय हैं । 
त्रयो अस्य पादाः--इसके तीन पैर--शीतकाल, उऽणकाल, वर्षाकाल तीन 
प्रधान ऋतु हैं । 
दे शोषे--दो सिर--दो अयन हैं, उत्तरायण और दक्षिणायन । 
सप्त हस्तासो अस्य--इसके सात हाथ--सात घोड़े अर्थात्‌ सात प्रकार कौ 
रहिमयाँ हैं । 
त्रिधा बढ़ः---तीन प्रकार से बंधा हुआ है। वे तीन प्रकार तीन सवन हैं-- 
प्रात: सवन, माध्यन्दिन सवन, सायं सवनः । 
बुषभः-वर्षा का निमित्त होने से वृषभ है । 
रोरबीति--शब्द करता है; शब्द का निमित्त है, वृष्टि एवं विद्युत्संपात 
आदि द्वारा । 
महादेवः--यहु स्वरूप से महान्‌ देव है। 
मर्त्यान्‌ आ विवेश--सभी प्राणी-अप्राणी जगत्‌ को प्रकाश-प्रदान आदि द्वारा 
उनमें आविष्ट है, उनसे सम्बद्ध है, उनमें जीवनप्रद शक्तियों के आवेशन का तथा 
उनके अस्तित्व के प्रकाशन का प्रयोजक है। 
सूये का प्रतीक पृथिवी पर 'यज्ञाग्नि’ है, जो उससे अभिन्न माना जाता है । 
उसको लक्ष्य कर ऋचा के पदों का अर्थ निम्न प्रकार किया जाता है-- 
व्यज्ञाग्नि' के चार सींग के समान चार त्रत्विज्‌ हैं--ब्रह्मा, उद्गाता, अध्वर्यु, 


MM 0 आ क्या 
१. चत्वारि शुद्धा त्रयो अस्य पादा हे शीर्ष सप्त हस्तासो अस्य । 
त्रिधा बढो वृषभो रोरवीति महादेवो मर्त्या _ आ विवेश ॥ 
--ऋ० ४॥५८।३॥ यजु ० १७।६१ 
२. यह व्याख्या रामेश्वर सरि विरचित 'सुबोधिनी' टीका से अनुप्राणित है। 
३. छहृदिनसाघ्य ज्योतिष्टोम के पाँचवें दिन प्रधान आहुति सोम की दी जाती 
है । आहुतियों के लिए दिन तीन भागों में बाँटा, जिनके ये नाम हैं । 

होता, जो यज्ञाग्नि के चार ओर बैठते हैं । तीन सवन उसके तीन पैर के समान हैं। 
पत्नी और यजमान ये दो उसके सिर कहे जाते हैं । इसके सात हाथ हैं -यज्ञार्न 
में अनुष्ठान के अवसर पर उच्चारण किये जाते मन्त्रों के सात छन्द । 

यह यज्ञाग्नि तीन प्रकार से बंधा है। समस्त अनुष्ठान यज्ञाग्नि में मन्त्रो- 
च्चारण के साथ किये जाते हैं। वे मन्त्ररचना की दृष्टि से--क्रक्‌, यजु:, साम-- 
तीन भागों में विभक्त हैं। ऋक्‌-संज्ञक वे मन्त्र हैं, जो छन्दोबद्ध हैं । जो मन्त्र 
गद्यरूप हैं, वे 'यजु:' कहे जाते हैं । यज्ञानुष्ठान के अवसर पर जिन मन्त्रों का प्रयोग 
गीति (संगीत के अनुसार गान) के रूप में होता है, वे मन्त्र 'साम हैं । इन तीन 
प्रकारों में चारों वेदों का समावेश हो जाता है ।' इन तीन प्रकारों से 'यज्ञाग्नि” 
बघा हुआ है । यह 'वृषभ' है, वर्षा आदि का निमित्त होता है" एवं यजमान की 
कामनाओं को पूर्ण करने के रूप में समस्त कल्याणों की वर्षा करनेवाला है । मन्त्रो- 
च्चारणरूप में तथा प्रज्वलनरूप में शब्द करनेवाला है। यह मानवमात्र में 
आविष्ट है । समस्त मनुष्यों को यज्ञाग्नि साधन द्वारा धर्मानुष्ठान का अधिकार 
है, यह ऋचा के अन्तिम पदों से स्पष्ट होता है। 

ऋचा के द्वारा यज्ञ, यज्ञाग्नि एवं सूर्य की यह प्रस्तुति इस प्रकार की है, जसे 
कोई कवि नदी की स्तुति करने के लिए कहता है-नदी के दोनों किंनारों पर 
बैठे चकवा-चकवी जिसके स्तनों के सदृश हैं; किनारे पर पंक्तिबद्ध बैठे हंस 
जिसकी दन्तार्वाल है; किनारों पर फला काश (कांस नामक घास) का जंगल 
जिसके वस्त्र हैं; शैवाल (सिरवाल, जल के अन्दर पैदा होनेवाली घास) जिसके 


केश हैं; श्वेत फेन जिसका हास्य है; ऐसी यह नदी सुशोभित हो रही है ।? एक 


वनिता के रूप में यह नदी की स्तुति है। इसी प्रकार उक्त ऋचा यज्ञ आदि की 
स्तावक होने से अर्थवाद है। इससे अविद्यमान अर्थ के वर्णेन की कल्पना कर मन्त्र 
को निरर्थक बनाना नितान्त निराधार है। 


१. गोपथ ब्राह्मण (पु० २।१७) तथा निरुक्त (१३।७) में 'चत्वारि श्रद्धा 
पदों का अर्थ चार वेद किया है । 'त्रिधाबद्धः' का अर्थ--मन्त्र, ब्राह्मण और 
कल्प--इन तीन से बेंधा हुआ बताया है । 

२. यज्ञागिन में दैव कर्मानुष्ठान से चर-अचर के भरण-पोषण प्रसंग द्वारा मनुस्मृति 
[३।७६] में कहा है--- 

अग्नौ प्रास्ताहुतिः सम्यगादित्यमुपतिष्ठते । 
आदित्या जायते वृष्टिव्‌ ष्टेरन्नं ततः प्रजाः॥ 

३. इस आशय का श्लोक साहित्य में उपलब्ध है-- 

चक्रवाकस्तनी हंसदन्ता शैवालकेशिनी । 
काशाम्बरा फेनहासा नदी कापि विराजते ॥ 

इसी प्रकार अचेतन तत्त्वों को सम्बोधन कर प्रार्थना रूप--श्वणोत ग्रावाणः, 
ओषधे त्रायस्वैनम्‌, स्वधिते मैनं हिसी:' इत्यादि वाक्य भी अर्थवाद हैं। ये गौण 
अर्थात्‌ औपचारिक प्रयोग हैं। अचेतन में चेतन के समान उपचार = व्यवहार से 
थे प्रयोग किये गये हैं। ऐसे प्रयोगों में उपचार के निमित्त, स्थिति के अनुसार 
विभिन्न होने से कोई आपत्ति या बाधा नहीं मानी जाती ।' इन प्रयोगों के आधार 
पर मन्त्र की निरर्थकता सिद्ध करना अन्याय्य है ॥४६॥ 

शिष्य जिज्ञासा करता है--'अदितिद्यौ रदितिरन्तरिक्षम्‌' इत्यादि में परस्पर 
विरुद्ध कथन का समाधान क्या होगा ? आचार्य ने बताया--- 


गणादविप्रतिषेधः स्यात्‌ ॥४७॥ 


[गुणात्‌] गुण से--गुणकथन से [अविप्रतिषेधः | विप्रतिषेध--विरोध का 
न होना, या न रहना [स्यात्‌] है। 

'अदितिद्यौ रदितिरन्तरिक्षम्‌' इत्यादि रान्दर्म में 'अदिति' पद विशव के मूल 
उपादानकारण प्रकृति का पर्याय है । द्यु और अन्तरिक्ष लोक में जितनी रचनाएँ 
हैं, वे सब प्रकृति के कार्य हैं। उक्त सन्दर्भ में अदिति को द्यु और अन्तरिक्ष कहा 
है। अदिति कारण और दु एवं अन्तरिक्ष कार्य हैं। शास्त्रीय विधि के अनुसार 
यह कारण का कार्य में उपचार == व्यवहार कहा जा सकता है। यदि उक्त सन्दर्भ 
का यह अर्थ किया जाता है कि यु और अन्तरिक्ष 'अदिति' हैं, तो इसे नैमित्तिक 
(काये) का निमित्त (कारण) में उपचार समभना चाहिए । “आयुर्वे घृतम्‌, आपो 
वै प्राणा इत्यादि औपचारिक प्रयोग लोक-वेद में उभयत्र बहुत देखे जाते हैं। 
गत सूत्र की व्याख्या में कहा गया--ऐसे प्रयोगों के निमित्त, स्थिति के अनुसार 
अनेक होते हैं। प्रकृत में अदिति और द्यु आदि का कारण-कार्यभाव विशेष गुण 
अभिद्योत्य है, इसी आधार पर ये प्रयोग हैं ।॥ 

(एको रुद्रः, शतं रुद्रा:' इत्यादि वाक्यों में रुद्र की अतिशय शक्ति को अभि- 
व्यक्त करने के लिए 'एक, शत' आदि पदों का प्रयोग होने से ये गौण हैं । ये अपने 
अभिधावृत्ति बोध्य अर्थ को न कहकर शक्त्यतिशय का बोध कराते हैं, अतः ये 
गौण प्रयोग हैं । लोक भादि में ऐसे प्रयोग अबाधरूप से होते रहते हैं। गुरु 


१. द्रष्टव्य--न्यायदर्शन, २।२।६३॥ सुदर्शनाचार्य-व्याख्यासहित वात्स्यायन- 


भाष्य का गुजराती प्रेस, बम्बई संस्करण, सम्वत्‌ १६७५ । 
२. इसी के अनुसार परम देव परमात्मा के प्रति भक्ति एवं आत्म-समपंण की 
भावना से अतिप्रसिद्ध एक सन्दर्भ इस प्रकार कहा जाता है-- 
त्वमेव माता च पिता त्वमेव, त्वमेव बन्धुइच सखा त्वमेव । 
त्वमेव विद्या द्रविणं त्वमेव, त्वमेव सवं मम देव देव ! ! 

अथ प्रथमाध्याये द्वितीय: पादः ` १०३ 


गोविन्दसिह ने सिक्खों में समयानुसार एक विशिष्ट आत्म-बल ज्योतिरूप में 
प्रज्वलित किया था, जिसके अनुसार एक सिक्ख अपने-आपको अन्य साधारण सवा 
लाख व्यक्तियों के समान समझता व वैसा व्यवहार करता है । यह सब व्यवहार 
औपचारिक है। व्यक्ति के एक होने पर अनेक व्यक्तियों के साथ उसकी सम- 
कक्षता का निर्देशन उसके शक्त्यतिशय का ही अभिव्यञजन करता है । ठीक यही 
स्थिति रुद्रविषयक निर्देशन में समझनी चाहिए। यदि «द्र पद को 'प्राण' पर्याय 
समभा जाता है, तो असंख्यात प्राणों में समवेत 'प्राणत्व' जाति के आधार पर रुद्र 
में एकत्व, तथा व्यक्तियों के आधार पर 'शत, सहस्र' आदि पदों का प्रयोग है, जो 
प्राण की संख्यातीत स्थित्नि को अभिव्यक्त करते हैं। इस आधार पर मन्त्रको 
निरर्थक बताना युक्त न होगा ॥४७॥ 

शिष्य जिज्ञासा करता है--अध्ययन-विधि के समान अर्थज्ञान के लिए कोई 
विधान उपलब्ध नहीं; तथा अर्थंज्ञान के बिना भी यज्ञिय कार्य होता देखा जाता 
है, इसका क्या समाधान होगा ? आचार्य ने बताया-- 


बिद्यावचनमसंयो गात्‌ ॥४८॥ 


[विद्या-अवचनम्‌ ] विद्या-अर्थज्ञान का अवचन-अकथन (ऐसा विधान 
नहीं है) तभी सम्भव है, जब [असंयोगात्‌ | स्वाध्याय के साथ अर्थज्ञान का 
संयोग--संम्बन्ध न हो । स्वाध्याय के साथ अर्थ ज्ञान का सम्बन्ध न मानने से ऐसा 
कहा जा सकता है कि अर्थज्ञान का कहीं विधान नहीं है। 

'स्वाध्यायोऽध्येतव्यः' यह विधिवाक्य मन्त्रपाठ और उसके अर्थज्ञान दोनों 
का विधान करता है। 'स्वाध्याय' पद का तात्पर्य केवल पाठ रटना नहीं है; पद, 
पदार्थ को यथावत्‌ रूप में समझना इसी के अन्तर्गत है । स्वाध्याय में मन्त्र और 

मन्त्रार्थज्ञान दोनों अभिप्रेत हैं। जो ऐसा नहीं समभते, उनके लिए निरुक्त 
[१।१८] में किसी वैदिक वाङ्मय से उद्धृत सन्दर्भ कहा है-- 
स्थाणुरयं भारहारः किलाभूदधीत्य वेदं न विजानाति योऽ्थंम्‌। 
योऽर्थज्ञ इत्सकलं भद्रमइनुते नाकमेति ज्ञानविधूतपाप्मा॥ 

ऐसा ब्यक्ति ठूँठ के समान नीरस केवल भार ढोनेवाला है, जो वेद को 
पाठमात्र पढ़कर उसके अर्थ को नहीं जानता । निश्चित ही जो अर्थ का जानकार 
है, वह समस्त: कल्याण का भोग करता है, तथा अन्त-समय देहावसान पर, वेद- 
ज्ञानानुकूल आचरण से सब पापों-बुराइयों को ध्वस्त कर शास्वत आनन्द को प्राप्त 
करता है। इसी भावना से तैत्तिरीय ब्राह्मण [ ३।१२।६ ] में कहा है--'नाबेद- 
बिन्मनुते तं बुहन्तम्‌'--महान्‌ परब्रह्म परमात्मा को नहीं जान पाता, जो वेदार्थ 
से शून्य है। इससे प्राचीन वेदिक आचायों का यह अभिमत स्पष्ट होता है कि 
स्वाघ्याय-विघि में, वेद का अर्थसहित अध्ययन अभिप्रेत है। अतः मन्तरा्थंज्ञान के 

लिए विधि का अभाव वताना असंगत है । 

यदि माणवक पाठ याद करते समय अवहनन (धान कूटने में विनियुक्त) 
मन्त्र को उच्च स्वर में बोलता हुआ कण्ठ कर रहा है, तथा उसी समय पूणिका 
धान कूट रही है, इसमें मन्त्रार्थं का कोई उपयोग न होने से धान कूटने के प्रति 
मन्त्र को निरर्थक बनाना भी युक्‍त नहीं है। क्योंकि माणवक द्वारा मन्त्रोच्चारण 
का प्रयोजन अवहनन-क्रिया का वोध कराना नहीं है; उसका प्रयोजन केवल मन्त्र 
का कण्ठस्थ करता है। अतः तात्कालिक क्रिया के साथ उसका कोई सम्वन्ध न 
होने से (असंयोगात्‌) मन्त्रों का निरथंक बताना असंगत है ।।४८॥ 

शिष्य जिज्ञासा करता है--जिन मन्त्रों का अर्थ "सम्भव नहीं--'सू ण्येव 
जर्भरी तुफेरीतू' इत्यादि, उनका क्या समाधान है ? आचार्य ने बताया-- 


सतः परमविज्ञानम्‌ ॥४९॥ 


[सतः] होते हुए [परम्‌] अन्य कारण से जो अर्थ का न होना कहा है, 
वह [अविज्ञातम्‌] जानने अर्थग्रहण करने की अयोग्यता के कारण समकना 
चाहिए । 

अनेक बार साधारण मन्त्रों के अर्थ भी हृदयंगम नहीं हो पाते । इसके कारण 
अन्यमनस्कता, आलस्य, प्रमाद आदि विभिन्न रूप सम्भव हैं। जिन पदों के 
व्याकरण-निरुक्त आदि प्रक्रिया-सुलभ निर्वचन एवं प्रकृति-प्रत्यय आदि का 
अनायास पता नहीं लगता, उनको प्रौढिवाद से अनर्थक कह दिया जाता है । वेद 
के पद को अनर्थक कहना दुस्साहसमात्र है; प्रत्येक पद का कुछ-न-कुछ प्रयोजन 
रहता है । उदाहृत प्रस्तुत मन्त्र मै सब पद सार्थक हैं। यह ऋग्वेद के दशम मण्डल 
का १०६वाँ सूक्तगत मन्त्र है । इस सूक्त का देवता 'अर्विनौ' है, तथा ऋषि का 
नाम 'भूतांश' है। 

'अझ्विनौ' दो जुड़े (अन्योन्य मिथुनीभूत) ऐसे देवता हैं, जो कभी एक-दूसरे 
से अलग नहीं हो सकते । यदि अलग होते हैं, तो उनका अस्तित्व ही नहीं रहता । 
वेद में देवताओं के जोड़े और भी हैं--'मित्रावरुणौ, अग्नीषोमौ' आदि । परन्तु ये 
जोड़े ट्टनेवाले हैं। जैसे कहीं ये मिलित रूप में वणित हैं, वैसे अलग-अलग भी 


वणित हैं। मित्र, वरुण, अग्नि, सोम का स्तुतिरूप वर्णन अनेक सूक्रतों में पृथक्‌. 


रूप से हुआ है, परन्तु 'अश्विनौ का पृथक्‌ रूप में स्तवन-वर्णन कहीं उपलब्ध नहीं 
है । यह जोड़ा अट्ट है। इस सूक्त का प्रारम्भ ही 'उभो' पद से होता है। दो 
मिलकर ही 'अश्विनौ' इकाई बनती है। सूक्त में इसके सब विशेषण द्विवचनान्त 
हैं । विशेषज्ञ विद्वानों ने सुझाव दिया है- वेद के अश्विनौ' आधुनिक विज्ञान के 
पॉजिटिव-नँगेटिव (०६।५०, 1५८४१॥४८) विद्युतू-सम्बन्ध तत्त्व हैं, जो सदा 
मिलकर ही अपने अस्तित्व को बनाये रह सकते हैं; इनका पार्थक्य कल्पनातीत है, 

क्योंकि उस दशा में इनका अस्तित्व ही खटाई में पड जाता है। उस सक्त का 
ऋषि नाम 'भूतांशाः इस कथा की पुष्टि की और संकेत करता प्रतीत ठेवा र 

यह नाम “भूत 4-अंश' दो पदों का समुच्चय है । विद्यृत-सम्दस्धी विदेचन--- 
वर्णन--स्तवन आधिभौतिक विभाग द्वारा किया जाना वर्ददा उपयुक्त है । उत 
आधार की छाया में प्रस्तुत ऋचा” के प्रतियद-अर्थ 52८: कं 

सृण्याइइब--सूर्णि” लोक में अंकुश का नाम हैं, जो ह 
जाने पर उसे वश में करने तथा कम चलने पर संचालित करने के उपयोग में आता 
है। ये सृणि के दो कार्य अथवा दो प्रकार हुए--£- बिद्धरत्नद ट्‌ 
हाथी को अपनी सीमा में खींचकर रखना; २. आगे गति बढ़ाने के लिए वकेलला | 
यह विशेषण अथवा उपमा 'अच्विनौ' के दो प्रकारों--रूपों को बढ़ाता हैँ 
पकड़ना और धकेलना जो विद्युत्‌ में स्पष्ट पाये जाते हैं । इसके अतिरिक्त सृणि- 
पद गत्यर्थक “सृ'-घातु से वना है, जिसका अर्थ है--सरणशील वाराख्प में तीब्र- 
गति से सरकने के स्वमाववाला । विद्युत्‌ की तीव्रगति सर्वविदित है । इस पद में 
विद्युत्‌ की समता को प्रकट करने का एक अन्य अन्तहित माव हैं--- सूणि-- 
अंकुश का तीक्ष्ण नुकीला होता; विद्युत्‌ की धारा इतनी नुकीली है कि लक्ष्य में 
प्रवेश के लिए क्षण भी नहीं लगाती । 

जर्भरी---यह पद 'जुभ जुभि गात्रविनामे' धातु से वना हैं। धात्वर्थ है-- 
शरीर का अदुश्य-जैसा होता । विद्युत्‌-लूप अश्विनौ का शरीर ऐसा ही है । अथवा 
यह पद 'मू' धातु से भी सिद्ध होता है, जिसका अर्थ घारण व भरण-पोषण है । 
विद्युत के सदुपयोग पर ये विशेषताएँ स्पष्ट होती हैं । 

_तुर्फरीत्‌--हिसार्थक “तृफ' धातु से यह पद निष्पन्न होता है। विद्युत्‌-रूप 
“अडिवनौ' हिंसक भी हो जाते हैं, मार डालते हैं, वस्तु को भस्म कर डालते हैं। 
यह तभी होता हैं, जब इनके उपयोग अथवा स्थिति में किसी प्रकार की न्यूनता 
हो । ऐसी अवस्था में यह तत्काल अपने विरोधी विजातीय तत्त्व पर प्रमावी होकर 
उसका विनाश कर देता है। यह धातु 'तृप्ति' अर्थ में भी है। उद्योग आदि द्वारा 
प्रयोकता को सम्पदाओं से भरकर तृप्त भी करता है । 

नतोझ्ञाऽइव--यह उपमा-पद है । 'नितोश' धातु वध कर देने अर्थ में प्रयुक्त 
होता है । वघ करनेवाला 'नितोश' कहा जाता है । उसकी क्रिया व उसकी परम्परा 


जए-.-- 


RT न नि 
१. ऋचा है--सृण्येव जर्भेरी तुर्फरीतू नेतोशेव तुर्फरी पर्फरीका । 
उदन्यजेव जेमना मदेरू ता में जराय्वजरं मरायु ॥ 
पद-पाठ निम्न प्रकार है- 
सण्याऽइव । जर्भरी । तुर्फरीतू । नेतोझाऽइव । तुफेरी । पर्फरीका । उदन्य- 


जाऽइव । जेमना । मदेरू । ता । मे । जरायु । अजरस्‌ । भरस्डु शे 

में आनेवाला 'नैतोश' है । तात्पर्य है--वध की क्रिया तथा उसे करनेवाला उक्त 
पद का वाच्य है। उसके समान हैं, 'अश्विनौ' [ऐतोशा--'शौ' इव] । उसके 
समान अडिवनौ क्या करते हैं ? यह अगले पद से बताया-- 
तुर्फरी- इस पद के धातु का निर्देश प्रथम कर दिया है । हिंसा और वध में 
थोड़ा अन्तर है । न्यूनाधिक चोट-फेंट आदि लग जाना जैसे हिंसा में आता है, वैसे 
जीवन से सर्वथा रहित कर देना हिंसा का रूप 'वध' है। हिसार्थक 'तुफ' धातु के 
वधरूप अर्थ को यहाँ इस पद से--'नैतोशा' (वधकर्ता) की उपमा देकर 
स्पष्ट किया है । 'अश्‍्विनौ' की यह विशेषता (चोट-फंट से लेकर वध-पर्यन्त हिसा 
कर देने की क्षमता) मन्त्र में दो स्थानों पर समान पद रखकर अभिव्यक्त की 
है। एक स्थान पर विशेषण-रहित पद है; दूसरे स्थान पर उपमा-सहित विशेषण 
के साथ । 
पर्फरीका- मन्त्र के पूर्वार्द का यह अन्तिम पद है। "त्रिफला विशरणे' धातु 
से 'पर्फरीकादयश्च' [४1२० ] उणादि सूत्र के अनुसार सिद्ध होता है। 'विशरण' 
का तात्पर्यं होता है--तोड़-फोड़कर बखेर देना, छिन्न-भिन्न कर देना। पहले 
व्याख्याकारों ने “शत्रूणां विदारयितारो' अर्थ किया है । तात्पर्यं है--विरोधी 
वस्तुओं व तत्त्वों को छिन्न-भिन्न कर देना। विद्युत्‌-रूप 'अङ्विनौ' में यह अपना 
विशेष सामर्थ्यं है। 
इस पदकी सिद्धि 'प पालनपूरणयोः” धातु से भी की जाती है । जो 'अश्विनौ' 


के स्तोता यथार्थ ज्ञाता एवं सदुपयोक्ता हैं, उनको ये देवता ऐश्वर्य, सम्पत्तियों एवं 
विभूतियो से पूर्ण, सम्पन्न करनेवाले हैं। विद्युत्‌-रूप 'अश्विनौ की यह्‌ क्षमता 
आज लोकप्रसिद्ध है । 
उदन्यजाऽइव--'उदन्यजौ' पद “उदक' और 'जनी प्रादुर्भावे' धातु से मिल- 
कर निष्पन्न होता है । “उदन्य” का अर्थ है उदक- जल में होनेवाला। यह जल 
में होनेवाली एक क्रियाविशेष है । वेसे अपनी सामान्य गति या प्रसरण--बहांवरूप 
क्रिया जल में रहती है, पर यह क्रियाविशेष उससेःभिन्त है, जिसका संकेत ऋचा 
करती है । वह क्रिया है- सामूहिक रूप में जब जल ऊपर से नीचे की ओर बंधा 
हुआ गिरता है और एक दबाव ( प्रेशर=P7०७७७/९) को बनाता है। उस 
दबाव से उत्पन्न होनेवाले हैं--'अस्विनौ', जो ऋचा में 'उदन्यजा' पद से कहे 
गये हैं । तात्पर्यं है-उदक में होनेवाली क्रियाविशेष से उत्पन्न । 'अझ्विनौ' का 
यह विशेषण-पद उनके वास्तविक स्वरूप व स्थिति को स्पष्ट करता है । पानी के 
दबाव-रूप. सहयोग से उत्पन्न की जानेवाली विद्युत्‌- हाइड्रो-इलैक्ट्रिसिटी 
(Hydro Electricity) के आज अनेकों प्लाण्ट (P1३1४) नहरों और नदियों 
पर छोटे-बड़े रूप में लगे हैं, जो राष्ट्र की अतुल सम्पत्तियों एवं विभूतियों के लिए 
अनुपम स्रोत हैं । 

जेमना -जेमनौ, जयशीलौ (अर्विनौ), सदा विजय की स्थिति में रहने- 
वाले । तात्पर्ये है--ये अन्य पदार्थो पर प्रभावी रहते हैं; अन्य पदार्थ इनपर कोई 
प्रभाव नहीं डाल पाते । 

सदेरू--अतिशय शक्ति के कारण मत्त, उत्कर्षशील स्थितिवाले; अथवा सदा 
हृष्ट-पुष्ट अवस्था में रहनेवाले। इस रूप में सदा इनकी स्तुति-प्रशंसा की जाती 
है । 'अश्विनौ' के ये स्वरूप व विशेषताएं व्यवहार्य विद्युत्‌ में सदा देखे जाते हैं । 

ता--तो--वे अद्विनौ । मे-- मम--मे रे जरायु--जराजीणं तथा शिथिल 
होनेवाले, अतएव, 'मरायु'-मरणशील विनाशी शरीर व जीवन को अजरम्‌-- 
जरारहित करनेवाले हों। | 

प्राचीन भारतीय वाङ्मय में 'अश्विनौ' को देवों का चिकित्सक बताया गया 
है । 'देव' पद का तात्पर्य चाहे विद्वान्‌ समभा जाय, अथवा कोई अदृश्य आधि- 
भौतिक शक्तियाँ, जो प्राणि-जीवन अथवा विशेष रूप से मानव-जीवन की दीघं 
स्थायिता के लिए महत्त्वपूर्ण प्रयोजक मानी जाती हैं, अश्विनौ उन सबके उपकारक 
हैं। जब 'देव' पद से हमारे सामने विद्वान्‌ आते हैं, तब स्पष्ट है--अश्विनौ के 
वास्तविक जानकार, उनकी गतिविधियों को अन्तस्तल तक समभनेवाले मर्मज्ञ 
विद्वान्‌ उनके सहयोग से अपने विविध रोगों--न्यूनताओं का निवारण कर मानव- 
जीवन के स्थायित्व, सुविघाओ के वैपुल्य के रूप में उत्तम परिणामों को प्रस्तुत 
करने में समर्थ होते हैं। इस रूप में 'अद्वनौ' देवों के स्पष्ट चिकित्सक हैं। इसके 
विपरीत यदि 'अश्विनौ' किसी मूखे-अनजात के हाथ पड़ जाते हैं, अथवा ऐसा ही 
कोई उनसे खिलवाड़ करना चाहता है, तो उसे नष्ट करने में भी वे क्षण नहीं 
लगाते । 'अदिवनौ! के चिकित्सक-रूप को बनाये रखने में विद्वान्‌ ही समर्थ रहता 
है । अश्विनौ को--देवों का चिकित्सक--कहे जाने में यही रहस्य है । 

'देव' पद यदि आधिभौतिक अदृश्य शक्तियों का निदेशक माना जाता है, तो 
निस्सन्देह ये अश्विनौ' अपने निरन्तर व निरवधिक संचार से उन ओषधि- 
वनस्पति-गत अथवा वातावरणीय शक्तियों को हृष्ट-पुष्ट व जीवनोपयोगी बनाये 
रखने में महत्त्वपूर्ण योगदान द्वारा अपने चिकित्सक होने के स्वरूप को प्रमाणित 

॥ करते हैं। भौतिक जगत्‌ में जिस अनवरत अज्ञातभाय विद्यूत्‌-संचार--मानव- 
| जीवनोपयोगी तत्त्व--अपने सुस्थ-स्वस्थ रूप में सदा अवस्थित रहते हैं, प्रस्तुत मन्त्र 
द्वारा उसी स्थिति को अभिव्यक्त करने का प्रयास हुआ है। जैसे यह स्थिति प्रच्छन्न 
एवं अस्पष्ट-सी रहती है, मन्त्र में पदों का प्रयोग भी प्रायः वसा ही हुआ है। 


| अन्य उदाहरण 
| मन्त्रों को अनर्थक कहनेवाले 
| ।है उनमें एक यह्‌ हैं 


[ले वादी ते कतिपय अन्य मन्त्रों का उल्लेख किया 


उँ) 

एकया प्रतिधापिबत्‌ साक सरांसि {त्रातम्‌ । 
इन्द्रः सोमस्य काणुका ॥ त्रे ८७७४ 
मन्त्र की अनर्थेकता दिखाने के लिए व्याख्याग्रन्थों में ऋचा के प्राय: अन्तिम 
चरण का उल्लेख किया जाता है। उतने अंश के पदों का अपना अर्थ होते हुए भी 
पदसमूह का कोई उपयुर्वत अर्थ नहीं हो पाता, क्योंकि ऋचा के अन्य पदों के साथ 
सम्बद्ध होकर ही ये पद पूरे अर्थं को अभिव्यक्त करते हैं । अर्थ की स्पप्टता के लिए 
पदों का अन्वय इस प्रकार होगा-- 
इन्द्रः सोमस्य त्रिशतं काणुका सरांसि एकया प्रतिधा साकं अपिबत्‌ । 
लोकभाषा के अनुसार इसका यह अर्थ किया जा सकता है--इन्द्र सोम के भरे 
तीस कान्तियुकत कुण्ड एक भटके के साथ, एक-साथ (एक साँस में) पी गया । यह 
अर्थ स्वतः अटपटा लगता है । इन्द्र कौन है ? सोम क्या है ? वे तीस कुण्ड या पात्र 
क्या हैं ? कैसे हैं? तीस ही क्यों हैं ? न्यूनाधिक क्यों नहीं ? यह सव स्पष्ट नहीं 
होता । कहा जा सकता है- इन्द्र कोई बडा मानवाकृति देव है, सोम कोई मद्यसदुश 
उन्मादकारी पेय पदार्थ है, जो तीस पात्रों में भरा है । इन्द्र उसे एक-साथ एक साँस 
में पी जाता है । वेदार्थं के साथ वस्तुतः यह मज़ाक है । इस रूप में कहने को यह 
भले ही अच्छा लगे, पर साधारण रूप में भी यह व्यवहाये कदापि नहीं। ऐसे 
बेसिर-पैर के वेदार्थ को सुनकर निश्चित ही वेद को निरर्थक बताने का साहस 
उभरकर ऊपर आता है । ः न 2 
मनीषी आचार्यो ने मन्त्र का अर्थ बताया है- वेद में 'इन्द् पद प्रायः युस्थान 
सूर्य के लिए प्रयुक्त हुआ माना जाता है । सूक्त के देवता इन्द्र का अपर नाम सूरय है । 
सूर्य की नक्षत्रक्रान्ति प्रतिमास होती है । चित्रा नक्षत्र से विशाखा, विशाखा से 
ज्येष्ठा, ज्येष्ठा से अषाढा आदि । प्रत्येक नक्षत्र में स्थिति का काल प्रायः तीस 
दिन है । इन दिनों में सूर्य को किरणें और चन्द्रमा की ज्योत्स्ना (जो सूर्यं की ही 
किरणं हैं) ओषधि-वनस्पतियों एवं वातावरण में जीवनी शक्तियों का संचार किया 
करती हैं; वही सोम है, जो तीस दिन रूपी पात्रों में ओषधि आदि आधार पर 
भरा जाता है। उतने दिन के अनन्तर वह क्रम एक-साथ एक भटके में समाप्त हो 
जाता है, जैसे ही सूर्य एक नक्षत्र के क्रान्तिवृत्त को लाँघकर अगले नक्षत्र के वृत्त सें 
दिखाई देने लगता है। यही इन्द्र का त्रिशत पात्रों के सोम का एक-साथ पी जाना 
है। अगले नक्षत्रकाल के अनुसार सोमनिर्माण (त्रिशत पात्रगत सोमपूत्ति) का 
कार्य क्रम पुनः प्रारम्भ हो जाता है। सूर्य जब से चमका, और जब तक चमकता 
रहेगा, यही क्रम चालू रहता है। वह सोम=जीवनी शक्तियाँ 'काणुका' हैं; पूर्ण 
कान्तियुक्त हैं, उनका उपयोग प्राणी के लिए कान्तिप्रद एवं जीवन का आधार है । 
यही सब-कुछ प्रस्तुत ऋचा में बताया गया है। इससे मन्त्र की सार्थकता स्पष्ट 


होती दै! 

मन्त्र के निरर्थंकवादी ने ऐसा एक और मन्त्र प्रस्तुत किया-- 
अम्यक्‌ सा त इन्द्र ऋष्टिरस्मे सनेम्यम्बं मरुतो जुनन्ति। 
अग्निश्चिद्धिष्मातसे शुशुक्वानापो न द्वीपं दधति प्रयांसि ॥ 
° ११६९३ 

मन्त्र का पदपाठ इस प्रकार है-- 

अम्यक्‌ । सा । ते । इन्द्र । ऋष्टिः। अस्मे । सनेमि । अभ्वम्‌ । मरुतः । जुनन्ति । 
अग्निः । चित्‌ । हि। स्म। अतसे। शुशुक्वान्‌ । आपः। न। द्वीपम्‌ । दधति। 
प्रयांसि । 

सूक्त का ऋषि अगस्त्य और देवता इन्द्र होने से प्रस्तुत ऋचा के ऋषि-देवता 
वही हैं। ऋचा में शक्तिशाली सूर्य की मेघवृष्ट के द्वारा स्तुति के साथ उसके 
सहयोगी मरुतों की भी प्रशंसा की गई है-हे इन्द्र ! तुम्हारी वह प्रसिद्ध शक्ति 
(ऋष्टि), हम प्राणियों के कल्याण के लिए उपयुक्त स्थान पर पहुँच गई है 
(==अम्यक्‌ ) । मेघों में भरे पुराने ( = सनेमि) जलों (==अम्वं) को बरसाने 
के लिए अब मरुत्‌ भी सन्तद्ध हो गये हैं। जैसे सूखे काष्ठ (= अतसे) में अग्नि 
दीप्त होता है, ऐसे ही तुम (इन्द्र=सू्ये) विद्युत्‌-रूप से मेघो में दीप्त होते हो । 
जल ज॑से द्वीप (जलों के मध्य में भुस्थल) को घेरे रहते हैं, ऐसे ही मेघों ने जलों 
को अपने बीच घेरा हुआ है, धारण किया हुआ है । तुम्हारी शक्ति ने मरतो के 
सहयोग से वर्षारूप में उसे पृथिवी पर प्राणियों की सुख-सुविधा के लिए बिखेर 
दिया है । र 

ऋतु के अनुसार सूर्य की प्रचण्ड किरण पृथिवी-आवरण के अन्तरिक्षस्थ 
वातावरण को प्रतप्त कर वर्षोन्मुख बना देती हैं । वैदिक वाङ्मय में 'मरुतः' पद से 
अन्तरिक्षस्थ अनेक वातावरणों का निर्देश अपेक्षित होता है, जिनकी कुल संख्या 
४६ है । परन्तु यहाँ केवल उन मरुतों (वात-आवरणों) का निर्देश अभीष्ट है, जो 
वर्षा को लाने में सहायक होते हैं। उनको आधुनिक भाषा में मानसून (०50००) 
और लौकिक संस्कृत में 'पुरोवात कहा जाता है। इन्द्र (सूर्य) और मरुतो के 
सहयोग से वर्षा किस प्रकार होती है, इसी का दिग्दर्शन प्रस्तुत ऋचा द्वारा कराया 
गया है। ऐसी दशा में मन्त्रों को निरर्थक कहना अपनी अज्ञानता प्रकट करना 
है। आचायों ते बताया-- 

नैष स्थाणोरपराधो यदेवमन्धो न पश््यति। 

सामने उपस्थित वस्तु को यदि अन्धा नहीं देख पाता तो वह वस्तु का अपराध, 

दोष नहीं है । मन्त्राथं को जानना मी अध्ययन-चिन्तनादिगत प्रयास-सापेक्ष 


है ॥४९॥ ह 
शिष्य जिज्ञासा करता है- वेद में अनित्य पदार्थों के वर्णन का समाधान क्या 


है? आचार्य ने बताया-- 

उक्तश्चानित्यसंयोगः ॥॥५०॥ 

[उक्तः] कह दिया है [च] पूर्वं ही [ अनित्यसंयोगः] अनित्य पदार्थो के 

साथ संयोगरूप दोष का समाधान । 

प्रथमाध्यायगत प्रथमाह्लिक के विद अपौरुषेय हैं' नामक अन्तिम अधिकरण 

में 'पर तु श्रुतिसामान्यमात्रम्‌' [ १।१।३१] सूत्र द्वारा वेदार्थं के विषय में इस 
आक्षेप का समाधान कर दिया गया है कि वेदमन्त्रों में अनित्य पदार्थो का सम्बन्ध 
अथवा उनका वर्णन है । जैसे 'प्रावाहणि' आदि पद व्यक्तिविशेष के वाचक नहीं हैं, 
ऐसे ही 'कीकट, प्रमगन्द, नैचाशाख' आदि पद किसी देशविशेष अथवा व्यक्ति- 
विशेष के वाचक नहीं हैं। प्रथम पद साधारणरूप से उन अनार्यं व्यक्तियों का 
बोधक है, जो वैदिक यज्ञ-यागादि धार्मिक कार्यो में आस्था नहीं रखते तथा 'खाओ, 
पीओ और मस्त रहो' के सिद्धान्त को माननेवाले हैं, कृपण हैं, अन्य की भलाई में 
पाई खचं नहीं करना चाहते । 

प्रायः ऐसे लोग आधिक्य से जिस प्रदेश में रहते हों, वह भी 'कीकट' कहा जा 
सकता है। परन्तु ऋचा में यह अर्थ न होकर पूर्वोक्त सामान्य व्यक्तियों के लिए 
प्रयुक्त है । 

'मगन्द' पद कुसीदी-सूदखोरव्यकित का बोधक है । मेरे पास दुगुना-तिगुना 
होकर यह धन वापस आयेगा,--इस भावना से धन देनेवाला व्यक्ति 'मगन्द' कहा 
जाता है। अत्यधिक सूदखोर तथा सूदखोर-परिवारों में उत्पन्न होनेवाला व्यक्ति 
“प्रमगन्द' कहा जाता है। 

'नैचाशाख” पद भी नीच कुलो में उत्पन्न होनेवाले, धर्माचरण से विमुख, 
कुत्सित प्रवृत्तियों में डूबे व्यक्तियों के सम्बन्ध में प्रयुक्त हुआ है। इन पदों के 
आधार पर मन्त्रों में अनित्य पदार्थो के संयोग को बताना निराधार है। यह 
सामान्य कथन है, किसी स्थानविशेष या व्यक्तिविशेष आदि का निर्देश नहीं ।। ५०।। 

शिष्य जिज्ञासा करता है- मन्त्रों को निरर्थक बताने में जो आक्षेप किये गये 
थे, उनका समाधान हो जाने पर, क्या मन्त्रों की अर्थवत्ता में कोई स्वतन्त्र हेतु भी 
हैं ? आचायं ने बताया-- 

लिङ्गोपदेशश्च तदर्थवत्‌’ ॥५१॥ 

[लिङ्गोपदेशः] लिङ्ग = देवताबोधक शब्द का मन्त्र में निदेश [च] और 
[तत्‌] उस मन्त्र के [अर्थवत्‌ ] सार्थक होने का बोधक है । 

'आग्नेग्यर्चाऽऽगनोध्रम श्मुशत्‌ [ते० सं ० ३।१।६] अग्निदेवतावाली ऋचा 


१. रामेश्वर सूरि विरचित 'सुबोधिनी' व्याख्या में सूत्रपाठ 'तदर्थत्वात' है, अर्थ 
में कोई विशेष भेद नहीं । नड ब 

२. शाबर भाष्य में 'आर्तेय्याऽऽनी ध्र मुपतिष्ठते' पाठ है । इस आनुपूर्वी के पाठ 
का मूलस्थान अज्ञात है। 

से आग्नीध्र? का स्पशं करे। जिस ऋचा का स्तोतव्य अथवा प्रतिपाद्य विषय अग्नि 
देवता है, उस ऋचा से आग्नीध्र के स्पर्श करने का कथन सिद्ध करता है कि मन्त्र 
सार्थक है। अमुक ऋचा या मन्त्र का देवता--प्रतिपाद्य विषय या स्तोतव्य अग्नि 
है, यह कथन तभी सम्भव है, जब मन्त्र को सार्थक माना जाय । इसलिए मन्त्र में 
लिङ्ग अर्थात्‌ देवताबोधक शब्द का उपदेश मन्त्रों की सार्थकता को सिद्ध करता 
है ॥५१॥ 

आचार्य ने इसी की सिद्धि में अन्य हेतु प्रस्तुत किया-- 


ऊहः ॥५२॥ 


[ऊहः] ऊह्‌ का उपदेश भी मन्त्र के सार्थक होने का बोधक है। 

गत सूत्र सें 'उपदेशशच तदर्थवत्‌' पदों को अनुवृत्ति प्रस्तुत सूत्र में समझनी 
चाहिए । इसी के अनुसार सूत्रार्थं निदिष्ट है । 

इस प्रसंग में 'ऊह' का समझना आवश्यक है । वैदिक कर्मकाण्ड में याग 
प्रक्रतियाग' और विकृतियाग' नाम से दो भागों में विभक्त कहे जाते हैं । 'प्रकृति- 
याग” बड़े याग हैं; उन्हीं के अवान्तर होनेवाले अनेक अनुष्ठान 'विकृतियाग' कहे 
जाते हैं । अवान्तर यागों में होनेवाली अनेक क्रियाओं का वहाँ निर्देश नहीं होता, 
पर वे अनुष्ठित की जाती हैं । निर्देश न होने की दशा में यह व्यवस्था है कि प्रकृति 
के अनुरूप वह विकृति में कर लिया जाय--प्रकृतिवद्‌ विकृतिः कत्तेव्या । परन्तु 
ऐसा करने में कभी असामञ्जस्य उपस्थित हो जाता है, जॅसे--ज्योतिष्टोम 
प्रकृतियाग में अग्निषोमीय पशु-सम्बन्धी मन्त्र हे--अन्वेनं मातानुमन्यतामनु 
पितानु आता सगर्भ्योऽनु सखा सयूथ्यः [तं ° ब्रा० २।६।६] । जब किसी विकृति 
में 'बहुपशुकयाग' होता है, तब प्रकृतियाग के अनुरूप पूर्वोक्त मन्त्र का ही उच्चारण 
करना प्राप्त होता है। परन्तु उस दशा में एक असामञ्जस्य सामने आता है । वह 
है--प्रकृतियाग में सामान्य रूप से पशु एक है, उसके अनुसार मन्त्र में एनं, माता, 
पिता, भ्राता' आदि एकवचतान्त पद उपयुक्त हैं; परन्तु विकृति में पशु अनेक 
होने से एकवचनान्त पद का प्रयोग असामञ्जस्यपूर्ण होगा । तब 'ऊह का अवसर 
आता है--मन्त्रगत एकवचनान्त पदों के स्थान पर बहुवचनान्त पदों--'एनान्‌, 
मातरः, पितरः, भ्रातरः, सखायः' का ऊह्‌ कर लेना चाहिए । इस प्रकार 'ऊह का 
स्वरूप हुआ--प्रकृतिगत मन्त्र का विकृति में प्रयोग होने पर, विकृति-विषयक अर्थ 


2८ 75 17 dhs DENS HN 
१. उत्तरवेदि के दक्षिण में चात्वाल-संज्ञक स्थान की मृत्तिका से एक हाथ चौकोर 


चार हाथ ऊँचा जो स्थान बनाया जाता है, वह आग्नीध्र खर कहाता है । 
(श्रौत पदार्थ निर्वचन, पृ० १५४, सन्दर्म १६७ को अन्तिम दो पंक्तियाँ, 
यु० मी० ) ॥ 

के अनुरूप पदों का मन्त्र में प्रक्षेप करना । परन्तु आचार्यों ने इस प्रसंग में 'ऊह' का 
निषेध किया है । प्राप्त का ही निषेध होता है (प्राप्ती सत्या निषेधः) इस व्यवस्था 


त 


के अनुसार 'ऊह' की प्राप्ति उसी दशा में सम्भव है, जब मन्त्रगत पदों को सार्थक 
माना जाता है । अन्यथा ऊह्‌ और उसके निषेध का प्रश्‍न ही नहीं उठता । इस 
प्रकार ऊह का उपदेश मन्त्र को सार्थकता को सिद्ध करता है। 


इसी प्रकार प्रकृतियाग दर्श-पौर्णमास में आग्नेय हवि के निर्वाप (आहुति-दान 


के लिए हवि का तैयार करना आदि) का विधान है; उसके लिए Sd 
का भाग है--“अग्नथे जुष्ट निर्वेपामि । [तै० सं० ११ क | Ee a 
विकृति में ब्रह्मवर्चसकाम के लिए सौर्ये ष्ट का विधान है-- छ हु चरुं (2६ दन 
वर्चसकामः`। प्रकृतिवद्‌ विकृति: कर्तव्या' इस व्यवस्था के र के 4940 
प्रकृतिगत 'अग्नये जुष्ट निर्वपामि' मन्त्र प्राप्त हौता है । र Us 
पुरोडाश-तिर्वाप के लिए 'अग्नये' पद अर्थ के अनुरूप 2 । परन्तु शि 2 हर 
में सूर्य देवता होने के कारण 'अग्नये' पद अर्थानुरूप नहीं हैं । ऐसी | न त Pl 
को सौर्येष्टि के अनुरूप बनाने के लिए 'अग्नये' पद के स्थान में ही सूय र प क 

प्रक्षेप किया किया जाता है। यही 'ऊह' है। इसके अनेक भेदों में एक 248 ` 
ऊह' अथवा 'वचन-ऊह' है, जहाँ विभक्ति अथवा वचन का तिन हो जात रे 
प्रस्तुत प्रसंग में पहला उदाहरण--'अन्वेनं मातानुमन्यताम्‌ इत्यादि “वचन- 
का है, जिसमें एकवचन का बहुवचन में परिवर्तन किया जाता हैँ। ऊह की कल्पना 


मन्त्र को सार्थक माने बिना सम्भव नहीं, अतः ऊह का निर्देश मन्त्र की अर्थवत्ता को 
सिद्ध करता है ॥५२॥ £ 
आचार्य ने इसी की पुष्टि में अन्य हेतु प्रस्तुत किया-- 
विधिशब्दाश्च ॥५२३॥ 
[विधिशब्दाः] विधिशब्द [च] भी मन्त्रों की सार्थकता के साधक हैं। 
किसी अर्थतत्त्व का विधान करनेवाले शब्द प्रायः मन्त्रों के व्याख्यातभूत होते 
हैं अथवा उसी अर्थ का अनुवाद करते हैं, जो मन्त्रों द्वारा विवक्षित व उपपादित 
होता है। जैसे- “तं हिमा? [यजु० ३॥१८] मन्त्र के पदों का अथ करते हुए 
कहा- शत हिमाः शतं वर्षाणि जीव्यास्म--इत्येतदेवाह' मन्त्र के 'शतं हिमाः 


१. पुरा मन्त्र है देवस्य त्वा सवितुः प्रसवेडरिवनोब हिभ्यां पूष्णो हस्ताभ्यामग्नये . 


: निर्वपामि । कस 
२ जीय घते चरुं निवपेत्‌ शुक्लानां ब्रीहीणां ्रह्मवचेसकामः । मै० सं ० २।२।२॥ 
` यो ब्रह्मवचं : स्यात्‌, तस्मा एतं सौर्यं चरुं निवंपेत्‌ । तै० सं ° २।३।२॥ 
३. श० ब्रा० [२।३।४।२१ ] में पाठ है—'शतं हिमाः इति शतं Ue 
जीव्यास्म-इत्येवेतदाह। [त° सं० १।५।८]में पाठ है-- यथा यजुरेबैतत्‌-- 
जतं हिमा’ इत्याह- शत त्वा हेमन्तान्‌ इन्धिषीय, इति । 

इन पदों से यही कहा गया है कि मैं सौ वर्ष तक जीवित रहेँ । यहाँ विधिशब्द यह 
स्पष्ट करते हे कि 'शतं हिमाः' मन्त्रपदों का अर्थ है--सौ वर्ष तक जीवित रहने 
की आशंसा करना । इससे मन्त्रों की सार्थकता सिद्ध होती है। 

इस यजुर्मन्त्र का विनियोग आहवनीय अग्नि के उपस्थान में बताया गया है। 
उसी के अनुसार पूर्व-टिप्पणी में दिया तैत्तिरीय संहिता के एतद्विषयक पाठ में 
बताया--“शतं हिमाः' मन्त्र यह कहता है कि मैं (यजमान) तुझ अग्नि को सौ 
हेमन्त (ऋतु पर्यन्त, अर्थात्‌ सौ वर्ष) तक प्रदीप्त रक्खूं । संहिता के ये बिधिशब्द 
यजुमेन्त्र की अर्थवत्ता का बोध कराते हैं। 

गत विस्तृत प्रसंग से--कौत्स आदि याज्ञिकों के-मन्त्र-निरर्थंकताविषयक 
विचारों का विवेचन कर आचार्य सूत्रकार ने यह स्थापित किया कि मन्त्र सार्थक 
हैं, एवं मानवमात्र के चतुरस्र अभ्युदय का निर्देशन करते हैं ॥५३॥ 


इति जैमिनीय मीमांसादशन-विद्योदयभाष्ये 
प्रथमाध्यायस्य द्वितीयः पादः ॥। 

अथ प्रथमाध्याये ततीयः पादः 


(स्मतिप्रामाण्या'धिकरणम्‌- १) 

गत अधिकरण में वेद एबं बैदिक वाङ्मय के प्रामाण्य का निरूपण किया 
गया; अब स्मृति के प्रामाण्य का निरूपण प्रस्तुत है । जिस क्रियानुष्ठान आदि के 
विषय में कोई वैदिक शब्द विधायक उपलब्ध नहीं होता, परन्तु स्मृतिकार उसका 
विधान करते हैं---अमुक अनुष्ठान इस प्रकार किया जाना चाहिए, इसका यह 
प्रयोजन है--इत्यादि रूप में जो स्मृति-कथन उपलब्ध होते हैं, उनके प्रामाण्य का 
विचार करना अपेक्षित है । उन अनुष्ठानों को क्या उसी प्रकार किया जाय जसे वे 
स्मति में कथित हैं, अथवा उन्हें अवेदिक होने से उपेक्षित किया जाए? उन 
क्रियानुष्ठानों में कतिपय उदाहरणार्थ निम्नलिखित है---अष्टका-संज्ञक कर्म 
करना चाहिए; गुरु का अनुगमन करना--उसकी आज्ञानुंसार चलना चाहिए 
तालाब का निर्माण कराना चाहिए; प्याऊ बैठानी चाहिए; क्षौर कर्म कराना 
चाहिए --इत्यादि ऐसे कत्तव्य हैं, जिनका विधान वेद-शब्दों में उपलब्ध नहीं है, 
पर लोक में ये सब कर्म अभीष्ट माने जाते हैं और केवल स्मृति-विहित हैं । 

इस विपय पर ऊहापोहपूर्वक विवेचन की भावना से सूत्रकार ने प्रथम पूर्व- 
पक्ष सूत्र कहा-- 

धर्मस्य शब्दमूलत्वादशब्दमनपेक्षं` स्यात्‌ ॥१॥ 

[धर्मस्य] धर्मं के [शब्दमूलत्वात्‌ | शब्दमूलक==वेदभूलक होने से 
[अशब्दम्‌ ] जो कर्म अशब्द--शब्दमूलक- वेदमूलक नहीं है, वह [अनपेक्षम्‌ | 
अनपेक्षित--अनावइयक--अकतंव्य [ स्यात्‌ | है। 

लोककर्ता मागदशेक आचार्यो ने बताया है--'वेदोऽखिलो धर्ममूलम्‌' [मनु० 
२।६] धर्मं का मूल सम्पूर्ण वेद है । जब धर्म का मुल आधार वेद को माना गया, 
तो जो कर्म वेदप्रतिपादित नहीं है, उसे कत्तेव्य-आचरण के योग्य नहीं माना 
जाना चाहिए । स्वयं सूत्रकार ने प्रारम्भ | १।१।२ | में ही निर्देश किया है- वेद 

"डू. “स्मतिप्रामाण्यम्‌ । अधि० १ ।' सुबोधिनीवृत्ति का पाठ । 
सुबोधिनीवृत्ति में अनपेक्ष्य पाठ है । अर्थ में कोई विशेष अन्तर नहीं । 

जिस कमें की प्रेरणा देता है, वही धर्म है। धर्म का आचरण करना मानव का 
श्रेष्ठ कर्त्तव्य है । 
यदि कहा जाय--इन कर्मो के अनुष्ठाता उनकी पद्धति आदि को यथावत्‌ 
जानते हैं और वह सब परम्पराप्राप्त है, तब उसके प्रामाण्य को क्यों न मान 
लिया जाय ? यह्‌ कहना युक्त न होगा । क्योंकि किसी कर्म और उसके अनुष्ठान 
की पद्धति का जानना तथा उसकी परम्परा का चालू रहना, उसके प्रामाण्य के 
प्रयोजक नहीं माने जा सकते। जानकारी और परम्परा अच्छे-बुरे दोनों प्रकार के 
कार्यो की हो सकती है । चोर चोरी करने की और डकैत डाका डालने की पद्धतियों 
के अच्छे जानकार होते हैं; यह परम्परा भी पुरानी है; फिर भी इसे धर्म नहीं 
कहा जा सकता, क्योंकि यह वैदिक शब्द से प्रेरित नहीं है। अष्टका-संज्ञक आदि 
कर्म भी इसी प्रकार के हैं; अत: अवैदिक होने से कर्तव्य-कर्म की श्रेणी में उन्हें 
नहीं माना जाना चाहिए। अच्छे-बुरे अथवा कत्तंव्य-अकत्तव्य का विवेचन वेद- 
शब्द पर ही आधारित है। 
वेद में अपठित अष्टका नामक आदि कर्मों के परम्परानुगत अनुष्ठाताओं की 
स्मृति (अनुभवजन्य स्मरण--क्रमानुगत याददाइत ) के आधार पर भी--वेद की 
अविच्छिन्न परम्परा के समान---इनका प्रामाण्य स्वीकार किया जाना युक्त न 
होगा । क्योंकि ऐसी स्मृति का होना अनुभव के अभाव में सर्वथा असम्भव है। 
वेद की अविच्छिन्न परम्परा का उदाहरण इस प्रसंग में अनुपयुक्त है; क्योंकि 
वेदग्रन्थों की विद्यमानता में उनका अनुभव और तज्जन्य स्मृति का होना सम्भव 
हैं; परन्तु अष्टका कर्म और उसकी पद्धति आदि के विधायक वेद शब्द का अभाव 
होने से उसके अनुभव का प्रश्न ही नहीं उठता, तब उसकी स्मृति का होना क॑से 
सम्भव है ? यह ऐसा ही कथन है, जैसे कोई जन्मान्ध कहे कि मुझे फूल के सुन्दर 
रूप का स्मरण है। अथवा वन्ध्या अपना स्मरण बताये--यह मेरे दौहित्र (लड़की 
के लड़के) का किया हुआ कार्यं है । फलतः वेद में अपठित अष्टका-संज्ञक आदि 
कर्मो का प्रामाण्य संदिग्ध ही समना चाहिए ॥१॥ 
आचार्य सूत्रकार ने उक्त आक्षेप का समाधान किया-- 


अपि वा कत्‌ सामान्यात्‌ प्रमाणमनुसानं स्यात्‌ ॥२॥ 


[अपि वा] पद पूर्वपक्ष के निराकरण का निर्देश करते हैं, अर्थात्‌ स्मात कर्म 
अप्रमाण नहीं हैं । हेतु दिया-[कत्त,सामान्यात्‌ ] कर्ता-अनुष्ठाताओ के समान 
होने से [प्रमाणम्‌] प्रमाण है, स्मात कर्म। इससे इसके मूलभूत शब्द का 
[अनुमानम्‌ ] अनुमान [स्यात्‌ ] होता है। 

स्मात कर्म वे हैं, जो केवल स्मृति-प्राप्त हैं । 'स्मृति' पद के यहाँ दो अथं हैं-. 
१. वेदानुयायी धर्मशास्त्र ; २. स्मरण । कतिपय स्मातं कर्म वे हैं, जिनका प्रेरणार्थक 

बैदिक पद से साक्षात्‌ विधान उपलब्ध नहीं होता, परन्तु स्मृतिरूप सूत्रग्र न्थों-- 
(श्रौत, गृह्य, कल्प, धमंसूत्रों) में उल्लेख किया गया है। ऐसे स्मातं कर्मं पहले 
विभाग में आते हैं, क्योंकि ये ग्रन्थ वेदानुगामी हैं, तथा उन अनुष्ठाताओं द्वारा ही 
इनका अनुष्ठान किया जाता है, जो साक्षात्‌ प्रेरक वैदिक शब्द द्वारा विहित कर्मों 
का अनुष्ठान करते हैं। इस आधार पर इन समातं कर्मो का प्रामाण्य मानना 
चाहिए; और इनके मूलभूत प्रेरक वैदिक पदों का अनुमान कर लेना चाहिए। वे 
पद इन कर्मों के प्रारम्भ होने के समय रहे होंगे, पर अब सम्भवतः अध्येताओं भादि 
के आलस्यःप्रमाद आदि के कारण विस्मृत हो चुके हैं । 
अन्य कतिपय स्मातं कर्म ऐसे संभव हैं, जिनका उल्लेख सूत्रग्रन्थो में भी नहीं 
है, जो केवल स्मरण के आधार पर परम्परा द्वारा चले आ रहे हैं क्योंकि इनके भी 
अनुष्ठाता वे ही व्यक्ति हैं, जो वेदिक कर्मो के अनुष्ठाता हैं, अतः 'कत्ते,सामान्य' 
के आधार पर इनका प्रामाण्य भी स्वीकार किया जाना चाहिए, तथा इनके भी 
प्रेरक वैदिक वाक्यो के अस्तित्व का अनुमान कर लेना चाहिए, जो वाक्यसमूह 
आज अध्येताओं के आलस्य-प्रमाद तथा उन कुलों के नष्ट हो जाने से लुप्त हो 
चुका है। 
इसमें सन्देह नहीं कि समय-समय पर अनेक तात्कालिक कारणों से बहुसंख्य 
बैदिक ग्रन्थों का विलोप हुआ है, जो आज नाममात्र शेष हैं, तथा अनेकों के नाम 
का भी पता नहीं । परन्तु इस वेदिक वाङ्मय के विनाश की आड़ में चाहे जिस 
बाद के लिए वैदिक आधार ढूंढने या कहने की कल्पना करना सवथा अनुचित है। ५ 


१. वस्तुत: केवल स्मरण-परम्परा के आधार पर अनुष्ठेय स्मात्त करमो के प्रामाण्य 
. का कोई औचित्य नहीं है। “आज के वैदिको में अनेक कर्म ऐसे व्यवहृत हैं 
जिन्हें वे दृढतर स्मरण के आधार पर अनुपलब्ध श्रुतिमूलक मानते हैं।, 
उदाहरण के लिए मूतिपुजा को ही लीजिए। मूल वेद, शाखायें, ब्राह्मणग्रन्थ, 
आरण्यक, उपनिषत्‌ और श्रौत-गृह्य-धमंसूत्ररूप जितना वैदिक वाङ्मय है, 
इनके परिशिष्ट भागों को छोड़कर, मूलग्रन्थो में कहीं भी मृतिपूजा के विधान 
का लेशमात्र भी नहीं है। दशंनशास्त्रों में भी इसकी गन्ध तक नहीं है । फिर 
भी साम्प्रतिक विद्वान्‌ इसे वैदिक कमं, मानते हैं। यहाँ तक कि अद्वैतवादी, 
जिनके मत में जगत्‌ भी मिथ्या है, तथा नवीन संन्यासी जिनके लिए सन्ध्या- 
अग्निहोत्रादि वैदिक कर्म भी अकत्तेव्य हो जाते हैं, विशेष करके शांकरमता- 
नुयायी संन्यासी भी मूर्तिपूजा में लिप्त देखे जाते हैं। क्या इन लोगों का दृढ़तर 
स्मरण मूर्तिपूजा के प्रामाण्य-बोधन में प्रमाण हो सकता है ? हमारा अपना 
मत है कि इस हेतु में यदि वैदिक ग्रन्थों के अन्तिम प्रवचन की सीमा स्वीकार 
कर ली जाए, तो केवल एक पशुयाग को छोड़कर समस्त विवादग्रस्त मन्तव्य 
स्वयं अप्रमाण हो जाते हैं। इस प्रवचन में शाखाओं, ब्राह्मणग्रन्थो एवं 
कल्पसुत्रो के परिशिप्ट की गणना त्याज्य होगी, क्योंकि वे मूल ग्रन्थ के माग 


नहीं हैं।” [यु० मी०] 

अष्टका-संज्ञक कर्मे का उल्लेख गृह्यसूत्रों में उपलब्ध है । आइवलायन गृह्य- 
सूत्र [२।४।१ ] में पाठ है--'हेमन्तशिशिरयोश्चतुर्णामपरपक्षाणामष्टमीष्टका: ।' 
कौषीतकि गृह्यसूत्र में पाठ है--'ऊध्वं माग्र हायण्यास्तिस्रोऽष्टमीष्वष्टकास्वपर- 
पक्षेषु ।' इसके अनुसार अगहन की पौर्णमासी के अनन्तर (अमान्त मास के क्रम 
से) अगहन-पौष-माघ-फागुन महीनों के कृष्ण पक्ष की चार अष्टमी तिथियों में 
इस कर्म का अनुष्ठान किया जाता है । दर्श-पीर्णमास के अन्तर्गत निर्दिष्ट पितृयज्ञ 
के समान यह एक पितृकमं है। उणादि कोष [३1१४८] सूत्र की व्याख्या में 
ऋषि दयानन्द ने 'अष्टका वैदिककर्मविशेषो वा” लिखकर स्पष्ट किया कि यह 
एक वैदिक कर्म है। इसका उल्लेख अन्य गृह्यसूत्रों में भी उपलब्ध होता है। 
'अष्टका' देवतावाला एक सूक्त [ ३।१० ]अथर्ववेद में उपलब्ध है । ऐसे वेदानु सारी 
कर्मो का प्रामाण्य स्वीकार किया जाना चाहिए, भले ही उनके प्रेरक वैदिक वाक्य 
सम्प्रति उपलब्ध न होते हों। इसी प्रकार गुरु-अनुगमन, तड़ाग-निर्माण, प्रपा- 
प्रवर्तन (प्याऊ बेठाना) आदि के विषय में समझना चाहिए। 
गुरु-अनुगमन --यह एक शिष्टाचारमूलक व्यवस्था है । इसका दृष्ट प्रयोजन 
है । इससे कोई अपूर्व धर्म की उत्पत्ति होती हो, ऐसा एकान्त कथन नहीं है। 
गुरु का अनुसरण, गुरु की आज्ञा का पालन करना, उसके प्रति निष्ठापुर्ण आदर- 
भाव रखना, स्वयं को विनयसम्पन्न बनाना आदि गुरु की प्रसन्नता के ये कारण 
होते हैं। प्रसन्न गुरु शास्त्र की गहन ग्रन्थियों को शिष्य के लिए स्पष्ट कर देता है, 
यह्‌ दृष्ट प्रयोजन है । यही इसके प्रामाण्य का आधार है । 
यदि यहाँ “गुरु पद का अर्थ वृद्धजन (बुजुर्ग) समभा जाता है, तो भी इनके 
अनुसरण से प्रयोजन में कोई विशेष अन्तर नहीं आता। वृद्धजनों के अनुसरण का 
दृष्ट प्रयोजन मनु के कतिपय इलोकों से स्पष्ट होता है-- 
ऊर्ध्वं प्राणा हृयुत्क्रामन्ति यूनः स्थविर आयति । 
प्रत्युत्थानाभिवादाभ्यां पुनस्तान्‌ प्रतिपद्यते ॥२।१२०॥ 
अभिवादनशीजञस्य नित्यं वुद्धोपसेविनः। 
चत्वारि तस्य वर्धन्ते आयुविद्या यशो बलम्‌ ॥२।१२१॥ 
वृद्धजन को आते देखकर युवावर्ग के प्राण बाहर निकलने लगते हैँ; पर 
उनके प्रति आदरभाव से खड़े हो जाने और अभिवादत कर लेने से फिर वापस 
आ जाते हैं। 
अभिवादनशील और वृद्धोपसेवी व्यक्ति को चार फलों को प्राप्ति होती 
है--आयु, विद्या, यश ऑर बल । यह गुरु एवं वृद्धजनों के अनुसरण का दुष्ट 
प्रयोजन स्पष्ट है। इन कर्मो के प्रामाण्य का यही आधार है । भारतीय समाज में 
साधारण शिष्टाचार की यह एक व्यवस्था रही है । 
इसी प्रकार तड़ाग-निर्माण, प्रपा-प्रवर्तन आदि के भी दुष्ट प्रयोजन सवंजन- 


CC-0. Gurukul Kangri Collection, Haridwar 


११८ Digitized by Arya Samaj ऱ्हीफ्फपत काळा and eGangotri 


विदित हैं। शिखा-कर्म अथवा चूडाकर्म एक वर्णाश्रमगत शास्त्रानुकूल सामाजिक 
घमं है । वह वर्ण एवं आश्रम की स्थिति को प्रकट करता है। 
प्रस्तुत सूत्र के .'कत्त सामान्यात्‌’ हेतु पद का महत्त्व केवल इस आधार पर 
नहीं समझना चाहिए कि करत्ता--वैदिक कर्मो के अनुष्ठाता हैं, वे ही स्मार्त कर्मो 
के हैं, अत: स्माते कर्मो का प्रामाण्य स्वीकार्य माना जीय; क्योंकि वेदिक कर्मो 
का अनुष्ठाता भ्रम, प्रमाद, विप्रलिप्सा आदि दोषों के कारण ऐसे कर्मो का 
अनुष्ठाता भी हो सकता है, जो वांछनीय अथवा अभिनन्दनीय नहीं कहा जा 
सकता, तथा जिसके लिए कोई मूलभूत दृढ आधार उपलब्ध नहीं । इसलिए 
'कर्ता' की समानता का आधार वेदिक कर्मानुष्ठाता के साथ न जोड़कर स्मृति- 
ग्रन्थों (श्रौत, गृह्य, कल्प, धमंसूत्रों) के प्रवकताओं के साथ जोड़ना अधिक उचित- 
उपयुक्त व निर्दोष होगा । 
इस विचार में वेद और स्मृतियों के प्रतिपाद्य विषय की समानता अभि- 
व्यक्त होती है, जिससे वेद के स्वतःप्रामाण्य को छाया में वेदानुसारी स्मृतिरूप 
बैदिक वाङ्मय का प्रामाण्य सुस्पष्ट होतो है । गौतमीय न्यायसूत्र के भाष्यकार 
वात्स्यायन मुनि ने प्रसंगवश भाष्य में दो स्थलों पर इसका संकेत किया है। 
भाष्यकार का लेख है-- 
१. द्रषटुप्रवक्तृसामान्याच्चानुमानम्‌ । य एवाप्ता वेदार्थानां द्रष्टारः प्र वक्ता- 
रश्च त एवायुर्वद प्रभूतीनाम्‌ ॥२।१।६८॥ 
२. द्रष्टुप्रवक्तृसामान्याच्चाप्रामाण्यानुपपत्तिः। य एव मन्त्रङ्राह्मणस्य द्रष्टारः 
प्रवकतारश्च ते खल्वितिहासपुराणस्य धर्मशास्त्रस्य चेति ॥ 
-—४।१।६२॥ 
द्रष्टा ओर प्रवक्ता के समान होते से स्मृतिवाङ्मय के प्रामाण्य का अनुमान 
किया जाता है । जो साक्षात्कृतधर्मा ऋषि वेदार्थ के द्रष्टा हैं, वे ही आयुर्वेद, 
श्रौत-धमंसूत्र आदि के प्रवक्ता हैं । वेदार्थ का गम्भीर अध्ययन करने के अनन्तर 
लोकोपकार की भावना से विभिन्न आप्तपुरुषों ने विविध विषयों को लक्ष्य कर 
ग्रन्थों का प्रवचन किया । वेद परब्रह्म परमात्मा का ज्ञान होने से स्वतः प्रमाण है । 
उस जान को आत्मसात्‌ कर ऋषियों ने श्रौत, गह्य आदि स्मृति-वाडमथ का 
प्रवचन किया, अत वेदमूलक होने से इसका प्रामाण्य है। वेदार्थ के द्रष्टा तथा 
स्मृतिवाङ्मय के प्रवकताओं के समान होने से स्मृतिबाङमय का अप्रामाण्य 
अनुपपन्न है। श्रोत-स्मातं कर्मो के प्रामाण्य का यही मुख्य आधार है। इसी 
भावना की छाया में सूत्रार्थ को समझने का प्रयास प्रामाणिक होगा । वात्स्यायन 
मुनि ने शब्द-प्रामाण्य के लिए आप्तोक्तता पर ही बल दिया है। उसकी चरम- 
सीमा परब्रह्म परमात्मा है, यह स्पष्ट किया है ॥२।॥ (इति स्मृतिप्रामाण्याधि- 
करणम्‌- १) 

(श्रुतिविरोधे' स्मृत्यप्रामाण्याधिकरणम्‌--२) 


शिष्य जिज्ञासा करता है--जहाँ श्रुति के साथ स्मृति का विरोध हो, वहाँ 
स्मृति के प्रामाण्य का क्या आधार होगा ? आचार्य ने समाधान किया--- 


विरोधे त्वनपेक्ष्यं स्यादसति ह्यनुमानम्‌ ॥३॥ 


[विरोधे | श्रुति-स्मृति का परस्पर विरोध होने पर [तु] तो [अनपेक्ष्यम्‌ ] 
अपेक्षा--आदर के योग्य नहीं, अर्थात्‌ अप्रमाण [स्यात्‌ ] होती हैं-- स्मृति । 
[असति] विरोध न होने पर [हि] निश्चयपूर्वक [अनुमानम्‌ ] अनुमान कर 
लिया जाता है--स्मृतिमूलक श्रति का । 

जहाँ श्रृति-स्मृति का परस्पर विरोध हो, वहाँ स्मृति अनादरणीय है, अप्रमाण 
है। यदि स्मृति का श्रुति के साथ कहीं कोई विरोध नहीं है, तो स्मृति के श्रुति- 
मूलक प्रामाण्य के लिए सम्प्रति अनुपलब्ध श्रुति की सम्भावना मान ली जाती 
है । ऐसी स्मृति का प्रामाण्य अक्षुण्ण रहता है । 

व्याख्याकारों ने इस विषय के कतिपय उदाहरण प्रस्तुत किए हैं, परन्तु उनमें 
अनेक का मूल वर्तमान वैदिक वाङ्मय में उपलब्ध नहीं हैँ। एक उदाहरण है-- 
'ओदुम्बर्याः सर्ववेष्टनम्‌' उदुम्बर गूलर की शाखा को कपड़े से पुरा लपेट देना 
चाहिए; यह याज्ञिकों की स्मृति के आधार पर है । सोमयाग के अन्तर्गत मण्डप 
के मध्य यजमान-प्रमाण एक गूलर की शाखा गाड़ी जाती है। उसका भुमिगत 
भाग यजमान-प्रभाण से कुछ अधिक रहता है । उसपर पुरा कपड़ा लपेटने की 
प्रथा केवल याज्ञिकों के स्मरण के आधार पर है। इसके लिए कोई वेदिक वचन 
उपलब्ध नहीं । परन्तु अन्य वेदिक वचन--'औदुम्बरीं स्पृष्ट्वा उद्गायेत्‌'? उसके 
विरुद्ध जाता है । औदुम्बरी शाखा का स्पशं करते हुए उद्गाता सामगान करे। 
शाखा का कपड़े से लपेटे जाने पर--स्पर्श किया जाना सम्भव नहीं । अतः साक्षात्‌ 
स्पर्शविधि के साम्मुख्य में 'कपड़े से लपेटे जाना' स्मृतिप्राप्त कथन अनादरणीय 
हो जाता है । शाखा-पर्यवेष्टन स्मृतिमूलक श्रुति को कल्पना, अथवा सम्भावना 
की अपेक्षा साक्षात्‌ पठित स्पर्शविधि बलवान्‌ होने से स्मृतिबोधित कार्य अप्रमाण 
हो जाता है । 

इसी प्रकार का अन्य उदाहरण प्रस्तुत किया जाता है--सोमयाग में दीक्षित 
यजमान के अन्न का ग्रहण करना साधारण रूप से निषिद्ध है-'तस्माद्वा एतस्यान्न- 

१. सुबोधिनी व्याख्या में 'श्रुतिप्राबल्यम्‌ । अधि० २ पाठ है। 

२. इसका विधि-विधान द्रष्टव्य है--कात्या ० श्रौ० स्‌ ०, ८।५।२६॥ 

३. वर्तमान वैदिक वाङ्मय में यह वाक्य उपलब्ध नहीं, परन्तु शबर स्वामी आदि 
. व्याख्याकारों ने इसे श्रुतिवाक्य बनाया अथवा माना है। 

मनाद्यम्‌ (०मन्नादयम्‌)' | मै० सं०, ३॥६॥७] । उसके अपवादरूप में याज्ञिक 
स्मरण के आधार पर व्यवस्था है--'क्रीतराजको भोज्यान्तः--जब यजमान सोम- 
राजा का क्रय कर ले, तब उसके अन्त का ग्रहण किया जा सकता है। सोमक्रय 
यजमान के दीक्षित होने से दूसरे दिन हो जाता है। परन्तु इसके विपरीत-- 
'तस्प्रादाग्नीषोमीये संस्थिते यजमानस्थ गृहे अशितव्यम्‌’ [मे ° सं० ३।७।८] श्रुति 
के अनुसार दीक्षा से चौथे दिन होनेवाले अग्निष्टोमीय कर्म के अनन्तर यजमान के 
घर अन्त-ग्रहण की अनुमति दी गई है । स्पष्ट ही इससे स्माते-व्यवस्था का विरोध 
है। उस (स्मार्त) व्यवस्था के अनुसार दीक्षा के दूसरे दिन यजमान के घर अन्न- 
ग्रहण किया जाना प्राप्त होता है; साक्षात्‌ श्रुति [मै० सं० ३।७।८] के आधार 
पर चौथे दिन । इस प्रकार श्रुति के विरोध में स्मृति अनादरणीय-अप्रमाण है । 
ऐसे स्थलों में विधि के विकल्प की सम्भावना नहीं की जा सकती कि चाहे 
दूसरे दिन अन्त-ग्रहण कर ले, चाहे चौथे दिन । विकल्प वहीं सम्भव होता है, जहाँ 
समानबल श्रुति उपलब्ध हों। जैसे 'ब्रीहिभिर्थेजेत, यवैयंजेत' ब्रीहि से याग करे, 
जौ से याग करे । यहाँ तुल्यबल श्रुति होने से विकल्प मान्य है।' यथोपलब्ध ब्रीहि 
अथवा जौ से याग किया जा सकता है। पूर्व-प्रसंग में ऐसा नहीं है; क्योंकि वहाँ 
स्मात व्यवस्था की मूलभूत श्रुति की कल्पना, साक्षात्‌ पठित श्रुतिबोधित विधि 
व व्यवस्था से बाधित हो जाती है। फलतः श्रुति-विरोध में स्मृति का अप्रमाणित 
होता निश्चित है ॥३॥। 
` श्रुति के विरोध में स्मृति के अप्रामाण्य के लिए सूत्रकार ने अन्य निमित्त 
प्रस्तुत किया-- 
हेतुदशनाच्च ।।४।। 
[हेतुदर्शनात्‌ | हेतु देखे जाने से [च] भी, श्रुति के विरोध में स्मृति अप्रमाण 
है! 
इस विषय में प्रथम उदाहरण दिया गया है-औदुम्बरी शाखा का पूर्ण रूप में 
कपड़े से लपेटा जाना । सम्भव है, कपड़े के लोभी किन्हीं याज्ञिकों ने यह प्रथा 
प्रारम्भ की; उसी ने कालक्रम से स्मृति का रूप धारण कर लिया। कपड़े के लोभ 
में उन्होंने यह न सोचा कि ऐसी स्थिति में श्रृति-बोधित शाखा-स्पर्श कैसे सम्भव 


१. इस आशय की भावना मनुस्मृति [२॥१४] में अभिव्यक्त की है-- 
श्रुतिद्वंध तु यत्र स्यात्तत्र धर्मावुभो स्मृतौ। | 
उभावपि हि तो धमौ सम्यगुक्तौ मनीषिभिः॥ 


जहाँ दो प्रकार को श्रुति उपलब्ध हों, वहाँ दोनों घमो को मननशील आचार्यों 
ने ठीक बताया है । 

होगा ? ऐसे स्मात्तं कर्म का हेतु लोभ हो सकता है । 

इसी प्रकार किन्हीं क्ष्धार्त याज्ञिको ने दीक्षा के दूसरे ही दिन सोमक्रय-विधि 
के अनन्तर यजमान का अन्न ग्रहण कर लिया; उसी को स्मात्ते कर्म का रूप मिल 
गया । चौथे दिन अग्निष्टोमीय कम के अनन्तर श्रुतिबोधित यजमान-अन्त के ग्रहण 
की अनुज्ञा को उपेक्षित कर दिया। यहाँ भी स्मात्तं कमं का हेतु क्षधात्तं होना 
सम्भव है। इन निमित्तों से श्रुति-बोधित कर्तव्य की उपेक्षा किया जाना सम्भव हैं। 
अतः श्रुति के साम्मुख्य में इन तात्कालिक निमित्तो के आधार पर उभारे गये स्मात्तं 
कर्म सर्वथा अमान्य हैं । 

तृतीय पाद के इन प्रारम्भिक दो अधिकरणों में श्रुत्यनुसा रिणी स्मृति का 
प्रामाण्य तथा श्रुतिप्रतिगामिनी स्मृति का अभ्रामाण्य बताया गया है। परन्तु इसके 
अतिरिक्त मन्त्र तथा उसके व्याख्यानभूत ब्राह्मण एवं संहिता-ग्रन्थों का परस्पर 
विरोध-अविरोधमूलक अप्रामाण्य तथा प्रामाण्य का विवेचन भी इन अधिकरणों 
का प्रतिपाद्य विषय सम्भव है । पहले विवेचन में 'श्रुति” और 'स्मृति' पदों से क्या 
विवक्षित है, वहाँ स्पष्ट कर दिया गया है । प्रस्तुत विवेचन में 'मन्त्र' एक कोटि 
है, जो 'श्रुति-पदबोध्य है । दूसरी कोटि ब्राह्मण तथा संहिता- (तैत्तिरीय संहित 
आदि)-ग्रन्थ हैं। इनमें पहली कोटि स्वतः-प्रमाण और दूसरी कोटि, पहली के 
आनुकल्य में प्रमाण तथा प्रातिकूल्य (विरोध) में अप्रमाण समभनी चाहिए ॥४॥ 
(इति श्रृतिविरोधे स्मृत्यप्रामाण्याधिकरणम्‌, श्रुतिप्रावल्याधिकरणं वा--२) । 


(दृष्टमूलक' स्मृत्यप्रामाण्याधिक रणम्‌ -३ ) 

व्याख्याकारों ने अकेले चतुर्थ सूत्र का भिन्त अधिकरण भी स्वीकार किया 
है। गत अधिकरण में अनुपलब्ध श्रृतिमूलक स्मार्त कर्म के अप्रामाण्य, अथवा 
दोनों के विरोध में श्रुति के प्राबल्य का निरूपण किया गया । परन्तु जिन स्मातं 
कर्मो को श्रुतिमूलक कहा जाता है, उनके अप्रामाण्य को सूत्रकार ने बताया-- 


हेतुदरशनाच्च ॥४॥ 


[ हेतुदर्शनात्‌ | कारण के देखे जाने से [च] और, जिन स्मातं कर्मो की 
प्रवत्ति में लोभ आदि कारण देखा जाय, उन्हें अप्रमाण मानना चाहिए। 
वचन है--'व॑सर्जनहोमीयं वासोऽध्वर्यग ह्वाति' । वैसजेनहोम-सम्बर्धी वस्त्र 


१. इस विषय में जो महानुभाव अधिक विस्तार से जानता चाहें, उन्हें पं० 
युधिष्ठिर मीमांसककृत मीमांसा शाबर भाष्य के हिन्दी रूपान्तर का प्रस्तुत 


प्रसंग देखना अपेक्षित होगा । र 
२. 'दृष्टमूलकस्मृत्यप्रामाण्यम्‌ । अघि० ३ ।' सुबोधिनीवृत्ति में ऐसा पाठ है। 

को अध्वर्यू ले लेता है । इसी प्रकार अन्य वाक्य है--'यूपहस्तिनो दानमाचरन्ति' 
यूप पर लपेटे वस्त्र का दान कर दिया जाता है । ये कमं उन्हीं व्यक्तियों के द्वारा 
किये जाते हैं, जो श्रौत-स्मार्त कर्मो के अनुष्ठाता हैं, अतः इन स्मात्ते कर्मो को 
प्रमाण मानना चाहिए, इस आशंका पर 'हेतुद्शनात्‌' सूत्र का अवतरण होता है । 
वैसजेनहोमीय वस्त्र--अग्निष्टोम याग में चौथे दिन मध्याह्वोत्तर विसर्जन- 
होम का विधान है।' होम प्रारम्भ होने से पहले यजमान अपने समान-दायभागी 
अथवा सपिण्ड यजमान का स्पर्श करता है और अध्वर्यु सपिण्ड यजमानों को वस्त्र 
ओढ़ाता है ।२ सपिण्डों को जो वस्त्र ओढाये जाते हैं, उन्हीं का नाम है--'वैसर्जन- 
होमीय वस्त्र'। अध्वर्यु इन वंस्त्रों को होम के अनन्तर ग्रहण करता है, अर्थात्‌ ये 
वस्त्र उसी के हो जाते हैं । 
इसी प्रकार यूप पर लपेटे वस्त्र का नाम--'यूपहस्ती' है। उसके दान कर 
देने का तात्पर्य यही है कि वह यज्ञ करानेवाले ऋत्विजों को दे दिया जाता हे । 
याज्ञिकों ने इन स्मातं कर्मों अथवा प्रथाओं को चलाया । इन प्रवृत्तियों के पीछे 
लोभ- कारण देखे जाने से ऐसे स्मार्त कर्म शास्त्रीय दृष्टि से अभिनन्दनीय न 
होते के कारण अप्रमाण माने जाते हैं ॥४॥ (इति दृष्टमूल कस्मृत्यप्रामाण्याधि- 
करणम्‌--३) । 
(पदार्थंप्राबल्याधिकरणम्‌--४) 
शिष्य जिज्ञासा करता है--आचमन, यज्ञोपवीत-धारण आदि यज्ञ-प्रारम्भ से 
पूर्व करने चाहिएँ तथा यज्ञ-काय में दक्षिण हाथ का उपयोग होना चाहिए, ऐसे 
वचन उपलब्ध होते हैं--'आचान्तेन कत्तंव्यम्‌, यज्ञोपवीतिना कत्तंव्यम्‌, दक्षिणा- 
चारेण कत्तव्यम्‌' इत्यादि । क्या इनको श्रुति के अनुकूल माना जाए? या 


` विरुद्ध? आचाय ने पूर्वपक्षरूप में समाधान किया-- 


शिष्टाऽकोपेऽविरुद्वमिति चेत्‌ ॥५॥ 


[शिष्टाऽकोपे ] शिष्ट-शास्त्र द्वारा उपदिष्ट कमं के अकोप-अकुपित-सुव्यव- 
स्थित रहने पर [अविरुद्धम्‌ ] अविरुद्ध--श्रुति के विरुद्ध नहीं हैं आचमन आदि 
स्मातं कर्म [इति चेत्‌ | ऐसा यदि कहो--(तो वह ठीक नहीं; यह अगले सूत्र के 
साथ सम्बद्ध है) । ः 

रचना के आधार पर पाँचवाँ-छठा एक ही सूत्र है । पर शबर स्वामी भाष्य- 
कार ने व्याख्या की सुविधा का विचार कर सूत्र को विभक्त कर व्याख्यान किया 
है। प्रायः समस्त शास्त्र में भाष्यकार ने इसी पद्धति को अपनाया है । सूत्र का 


ह. द्रष्टव्य--शतपथ ब्राह्मण ३।६।३।१-४॥ 
२. इस विधि के लिए द्रष्टव्य--कात्यायन श्रौतसूत्र, ।६।२०-३१; ३४-३५॥ 

तात्पर्य है आचमन आदि स्मार्त कर्म से शास्त्र द्वारा उपदिष्ट वैदिक कर्मानुष्ठान 
में कोई प्रकोप-अव्यवस्था आने की सम्भावना नहीं है, अर्थात्‌ वैदिक कर्मानुष्ठान 
में इन (आचमन आदि) कार्यो से कोई बाधा-गड़बड़ नहीं होती, अतः इन्हें श्रुति 
के अविरुद्ध समभकर प्रमाण मानना चाहिए। 

इस विचार का निराकरण पूर्वपक्षी अपनी ओर से करता है, यदि ऐसा 
(पूर्वोक्त विचार) मानो, तो वह्‌-_।।५॥। 


न शास्त्रपरिमाणत्वात्‌ ॥६॥ 


[न] नहीं, पूर्वोक्त विचार युक्त नहीं, [शास्त्रपरिमाणत्वात्‌ ] शास्त्र द्वारा 
परिमित--सीमित--मुबद्ध होने से, वेदिक कर्मानुष्ठान के। 

आचमन आदि से वैदिक कर्मानुष्ठान में कोई वाधा न आएगी, यह कथन 
युक्त नहीं है। कारण यह है कि वेदिक कर्मानुष्ठान शास्त्रीय व्यवस्था से बँधा 
हुआ है। शास्त्र में कर्मानुष्ठान का जो क्रम बंधा हुआ है, उस निर्धारित क्रम 
के अनुसार ही उसका अनुष्ठान होना चाहिए। आचमन आदि से उसमें बाधा 
का आना सम्भव हे । जैसे --वेंदं कृत्वा वेदि कुर्वीत' वाक्य है। 'वेद' पद 
का यहाँ अर्थ है--कुशा या दर्भ घास की मुट्ठी (गुच्छा) बाँध देना, या बना 
देना । तात्पर्यं है--कुशा की मुट्ठी बनाकर वेदि का निर्माण करे। यहाँ 'कृत्वा' 
पद का प्रयोग होने से वेद (कुशामुष्टि) के निर्माण के तत्काल अनन्तर-- 
अर्थात्‌ बिना किसी भी व्यवधान के--उत्तरकाल में वेदिका निर्माण किया 
जाना मान्य है । 'आचान्तेन कतंव्यम्‌' इस स्मातं विधान के अनुसार वेदि- 
निर्माण से पूर्व यदि आचमन किया जाता है, तो वेद-वेदि-निर्माण का अव्यावहित 
क्रम टूट जाता है, एवं व्यवस्थित वैदिक कर्मानुष्ठान में बाधा आ जाती है । बाधा 
न आय, इसके लिए आवश्यक है, स्माते विधान का प्रामाण्य स्वीकार न किया 
जाय। यज्ञोपवीत-धारण के विषय में भी यही बात समझती चाहिए । अकेले 
दाहिने हाथ से यज्ञिय पदार्थों के उठाने-धरने या व्यवस्था करने में प्रधान कर्मानु- 
ष्ठान के लिए काल-विलम्ब की सम्भावना हो सकती है । प्रधान कमं अपने 
निर्धारित काल में ही होना चाहिए। अध्वर्यू द्वारा अकेले हाथ से कार्य करने पर 
हाथ थक सकता है, भारी वस्तु के स्थानान्तरण में हाथ के धीरे चलने से प्रधान 
कर्म के काल का उल्लंघन हो जाना सम्भव है । अतः इस स्मातं विधान की उपेक्षा 
कर दोनों हाथों का उपयोग वाञ्छनीय है, जिससे प्रधान कर्मानुष्ठान में कोई 


` बाधा न आए । इस प्रकार उक्त स्मार्त विधियों का अप्रामाण्य मानना उपयुक्त 


होगा ॥६॥ रे 
उक्त जिज्ञासा का यथावत्‌ समाधान सूत्रकार ने बताया-- 


` अपि वा कारणाग्रहणे प्रयुक्तानि प्रतोयेरन ॥७॥ 

“अपि वा' पद पूर्वपक्ष की निवृत्ति के लिए हैं। प्रस्तुत शास्त्र में इन पदों 
का उक्त अर्थ को अभिव्यक्त करने के लिए प्रायः प्रयोग हुआ है। तात्पर्य है-- 
आचमन, यज्ञोपवीत-धारण आदि कमं अप्रमाण नहीं हैं। [कारणाग्रहणे] लोभ 
आदि किसी कारण के अग्रहण--न देखे जाने पर, ये कर्म [प्रयुक्तानि ] याज्ञिक 
आदि शिष्ट पुरुषों द्वारा प्रयोग में लाए गये, प्रवृत्त किए गये हैं, ऐसा [प्रतीयेरन्‌ | 
जानना चाहिए । ऐसे स्मा कर्मो का--जिनके प्रवृत्त होने में कोई लोभ आदि 
निन्दित भाव कारण नहीं जाने जाते, उनका--प्रामाण्य अभीष्ट है । 

यथार्थता यह है कि आचमन, यज्ञोपवीत-धारण आदि कर्मो से किसी वैदिक 
कर्मानुष्ठान का विरोध नहीं होता । ये सब कार्यं अपने अवसर पर होते हैँ । जो 
अनुष्ठान अवान्तर कार्यों के अनुक्रम में बंधे हैं, वे उसी रप में किए जाते हैं। 
आचमन आदि यज्ञ के विशिष्ट अङ्ग हैं; जहाँ अपेक्षित हों, वहाँ इनका किया जाता 
उपयुक्त है । यज्ञ में क्रियारूप जो अर्थ जहाँ प्राप्त है, वहाँ उसका होना आवश्यक 
है । यज्ञ में वह अर्थ प्रधान तथा क्रम गौण माना जाता है। अपेक्षित क्रियानुष्ठान 
के साम्मुख्य में क्रम को उपेक्षा की जा सकती है । वस्तुतः इस प्रकार के अपेक्षित 
अनुष्ठानों से क्रम में कोई विशेष बाधा नहीं आती । आचमन मध्य में हो भी जाय, 
तो वेद-वेदि-निर्माण के पौर्वापर्यं में कोई वंपरीत्य नहीं आता । तब बाधा का 
प्रश्‍न कहाँ रहा ? क्रियानुष्ठान के क्रम का प्रसंग तब आता है, जब उससे सम्बद्ध 
सब पदार्थं (क्रिया के विषय अथवा क्रिया में उपयोगी वस्तुसमूह) प्राप्त हो जाते 
हैं। उनकी प्राप्ति के अवसर पर क्रम का प्रसंग ही नहीं, तब उसमें आचमन 
आदि से बाधा का अवकाश कहाँ ? १ 

इसी प्रकार काल की अनुकूलता रहते यदि कर्म में दक्षिण हाथ का उपयोग 
न किया जाय, तो इससे वास्तविक क्रियानुष्ठान में कोई विकार नहीं .आता। 
फलतः आचमन, यज्ञोपवीतधारण, दक्षिण हाथ से व्यवहार आदि सब कत्त॑व्य- 
कर्म यागादि के अंग हैं, उसमें व्यवधान डालनेवाले ये नहीं होते । इसलिए इनका 
प्रामाण्य शास्त्रसम्मत है ॥७।॥। (इति पदार्थ-प्राबल्याधिकरणम्‌--४) । 

(शास्त्रप्रसिद्धपदार्थ-प्राबल्याधिक रणम्‌-- ५) 

शिष्य जिज्ञासा करता है--कतिपय यज्ञिय पदार्थ ऐसे हैं, जिनके अर्थ-विषय 
में दो प्रकार की प्रसिद्धि से विकल्प होना सम्भव है। यहाँ मान्य क्या होगा? 
निर्धारण की दृढ़ता के लिए आचायं ने प्रथम शिष्य-जिज्ञासा को स्पष्ट किया-- 


तेष्वदशंनाद्‌ विरोधस्य समा विप्रतिपत्तिः स्यात्‌ ॥८॥ 


[तेषु] उन 'यव' आदि पदों में [अदर्शनात्‌ | न देखे जाने से [विरोधस्य ] 
विरोध के, [समा] समान, बरावर [विप्रतिपत्तिः] विशेष ज्ञान [स्यात्‌] होना 


चाहिए । 

यज्ञोपयोगी वस्तुओं के विषय में कतिपय वाक्य हैं--'यवमयश्चरुः--जौ का 
बनाया गया 'चरु' होता है। “वाराही उपानहो'-वराह = सूअर की खाल से बने 
जूते । 'वैतसे कटे संचिनोति'--वैतस चटाई पर इकट्ठा करता है । इन सन्दर्मो में 
“यव, वराह, वेतस' पद पठित हैं । विभिन्न वर्ग अथवा व्याख्याता इन पर्दो 
परस्पर भिन्न अर्थ करते हैं। 'यव' पद का अर्थ एक ने 'जौ' किया, दूसरे ने 'माल- 
कंगनी'। 'वराह' पद का एक ने सूअर अर्थ किया, दूसरे ने काला पक्षी अर्थात्‌ 
काला कीआ । 'वेतस' पद का अर्थ एक ने बेंत किया, दूसरे ने जामुन । इन अर्था 
में किसी के सवल-दुर्बल न देखे जाने से दोनों प्रकार के अर्थ समानबल प्रतीत होते 
हैं। अतः दोनों अर्थो के स्वीकार्य होने पर, यज्ञ में यथावसर अथवा यथोपलब्ध 
कहीं पहले और कहीं दूसरे अर्थ का उपयोग किए जाने से इन विधियों में विकल्ण 
स्वीकार किया जाना उपयुक्त होगा ।।८॥। 

आचार्य सूत्रकार ने उक्त जिज्ञासा का समाधान किया--- 


शास्बस्था वा तन्निमित्तत्वात्‌ ॥६॥ 


[शास्त्रस्था | शास्त्रगत _शास्त्रबोधित अथवा शास्त्रज्ञबोधित अर्थज्ञान- 
रीति प्रमाण है; 'वा' पद पूर्वपक्ष के निराकरण का द्योतक है- अर्थात्‌ दोनों प्रकार 
के वर्गों अथवा व्याख्याकारों में प्रसिद्ध अर्थ समानबल होने के आधार पर प्रमाण 
नहीं माने जा सकते; क्योंकि [ तन्निमित्तत्वात्‌ ]पदों के अर्थज्ञान में शास्त्र अथवा 
शास्त्रज्ञ झिष्टजनों के निमित्त होने से । 

किसी पद का अर्थ इस आधार पर निश्चित नहीं किया जा सकता कि यह 

अर्थ अमुक वर्ग में प्रसिद्ध है, अथवा किसी व्याख्याता ने ऐसा अर्थ किया है । प्रत्युत 
पद के वास्तविक अर्थ का निश्चय शास्त्र-प्रतिपादित पद्धति शिष्टजन-व्यवहार के 
अनुसार प्रमाण माना जाता हे । पहले उदाहृत वाक्य में 'यव पद का निश्चित 
अर्थ 'जौ' है, जिसकी बाल पर तीखे लम्बे तूड़ (दीर्घ शूक) उभरे रहते हैं। यह 
कहना प्रामाणिक न होगा कि यव और प्रियंगु (मालकगनी) में--अन्य सस्यो 
(अन्नों) के सूख जाने पर भी हरे-मरे बने रहने की--समानता के आधार पर 
दोनों का प्रामाण्य माना जाय; क्योंकि प्रामाण्य का आधार केवल शास्त्र है, और 
शास्त्र में जहाँ यवमय चरु अथवा पुरोडाश के पात्रों का विधान है, उस प्रसंग में 
पाठ है- “यत्रान्या ओषधयो म्लायन्ति तदैते मोदमाना वधेन्ते [श०ब्रा० ३।६।- 
१।१०] जब अन्य ओषधियाँ मुर्का जाती हैं, तब ये [दीघंशूक यव) हरे-भरे 
बढ़ते दिखाई देते रहते हैं। उक्त सन्दर्भ में 'एते [यवाः] पद “जौ अन्न के लिए 
स्पष्ट निर्देश है, जो अटूट परम्परा से इसी अर्थ के अभिव्यक्त करने में प्रयुक्त होता 
आ रहा है। अतः प्रियङ्गु ( मालकंगनी ) के अर्थ में इसका प्रयोग गौण है । फलतः 
चरु या पुरोडाश जौ का बताया जाता चाहिए,--यह निश्चित होता है । 

इसी प्रकार 'वाराही उपानहौ उपमुञ्चते' [तै० ब्रा० १।७।६] सन्दर्भ 
राजसूय प्रकरण में पठित है। राजा वराह'-चमं-निमित जूतों को “मन्युरसि' 
[तै० सं० १८1१५] मन्त्र को पढ़ते हुए उतारता है। यहाँ 'वराह' पद का अर्थ 
सूअर (शूकर) समझना चाहिए क्योंकि अन्यत्र 'तस्माद्दराहं गावो$नुधावन्ति' | 


१. कतिपय व्याख्याकारो ने 'वराह' पद का अर्थ--'कृष्णशकुनि = वायस अर्थात्‌ 
'कौआ' किया है । कौए के दो भेद देखने में आते हैं--एक, मैदानी इलाकों 
में हल्के काले रंग, गर्दत पर और भी हल्के मटियाले (धुएं जसे) रंग का 
पाया जाता है; दूसरा, पहाड़ी कौआ शरीर में कुछ भारी और पूरे शरीर 
पर गहरे काले रंग का होता है । तैत्तिरीय ब्राह्मण के वाक्य में वाराही जूते 
का उल्लेख है । कौए की खाल से जूता बनना सम्भव नहीं। अत: उक्त प्रसंग 
में वराह पद का 'सूअर' अर्थ समभना प्रामाणिक है। 

इस विषय के विशेषज्ञ से जिज्ञासा करने पर ज्ञात हुआ--शूकर का 
चर्म उतारना बड़े हस्तलाघव का कार्य है। इस चर्म का सन्धान व मार्जन 
(Tani) और भी कठिन है। इसके लिए उपयोगी विशिष्ट साधन- 
सामग्री एवं शिल्पी का अनुभव व चातुर्य अपेक्षित होता है। सन्धित चमं 
मखमल-जेसा कोमल हो जाता है। राजा के जूते के लिए इसका उपयोग 
नितान्त अनुकूल है । इससे इतना स्पष्ट होता है--उस अति प्राचीन काल 
में चर्मसन्धान की प्रकिया कितने उच्च स्तर पर थी जबकि श्रम व शिल्प- 
साध्य कोमल चमं का संस्कार [ सन्धान-मा जेन, 7271/7] भी सुविधापूर्वक 
किया जा सकता था। 
जिन व्याख्याकारों ने 'वराह' पद का अर्थ--'कृष्णशकुनि = वायस, 
. कौआ किया है, कदाचित्‌ उनकी यह भावना रही हो कि 'वाराही उपानहो' 
- का अर्थ वराह चर्म के रूप-रंग. (20101) का जूता होता चाहिए, उसका 
उपादानतत्त्व कुछ भी हो। इस भावना में कौए का रंग भी अटपटा नहीं 
लगेगा । हट 

२: सन्तुलित करे - तस्माद्वराहे गावः संजानते’ [श० ब्रा» ५।४।३।१ Si 
इसलिए वराह के विषय में अथवा वराह की उपस्थिति में गाये चौंकती है 

. ` सतक हो जाती हैँ। गाय और वराह के सम्बन्ध में ब्राह्मण का यह खण्ड 

९७४ अच्छा प्रकाश डालता है । वहाँ बताया--देवों ने अग्नि में घुतकुम्भ प्रविष्ट | 

. ` किया । उससे वराह प्रकट हुआ । इसलिए वराह मेदुर (चर्बी से भरा ) घृत- | 
|| पूर्ण कुम्भ है। अतः वराह के विषय में गायें हैरान रहती हैं। वे इस रस 
|“ (मेदस्‌) को अपना समकती हैं। जिस रस (घृत) को हम पैदा करती रही 
| ` हैं, उससे भरा-पुरा यह कहाँ से आ टपका ? यही उनके चौंकने और उसे 
| . दूर भगाने के प्रयास का कारण है। 

वाक्य में 'वराह' पद का सूअर अर्थ प्रमाणित होता है। 'वराह के पीछे गायें 
दौड़ती हैं! का तात्पर्यं है-सूअर के समीप (अपनी ओर) आने पर गाये उसे 
मारने दौड़ती हैं, यह शाश्वतिक विरोध? का उदाहरण है। यहाँ 'वराह' पद का 
अन्य अर्थ किया जाता सम्भव नहीं । 

इसी प्रकार 'वेतस' पद बेत, नरसलं या नरकुल तथा सरकण्डा आदि अनेक 
अर्थो में प्रयुक्त होता है, परन्तु प्रस्तुत प्रसंग में उसका अर्थ 'बेंत' किया जाना 
प्रमाणित होता है । सरकण्डा शुष्क मँदान का उत्पादन है। नरसल या नरकुल 
पानी के किनारे के समीप-भागों में प्राय: पैदा होता है । परन्तु बेत पानी के अन्दर 
तटीय भूभाग से सटा हुआ अच्छा पनपता है। ये सब समानजातीय पौधे हैं। 
जम्बू (जामुन) का इनके साथ कोई मेल नहीं । शास्त्रज्ञ आचार्यो ने बताया-- 
'बैतसः कटो भवति, ' 'अप्सुजो वेतसः' [ते ० सं० ५।३।१२]; कटर: चटाई बेत 
की बनाई जाती है । बेत जलों में पैदा होता है । इसी के अनुसार 'वेतसे कटे 
सञ्चिनोति’ वाक्य में 'वेतस' पद सेवेत का ग्रहण किया जाना प्रामाणिक है ॥ ६॥ 
(इति शास्त्रप्रसिद्ध पदार्थ-प्रामाण्याधिकरणम्‌--५) । 

(पिकनेमाधिक रणम्‌, म्लेच्छ प्रसिद्धा थंप्रामाप्याधिकरणं वा--६) 

शिष्य जिज्ञासा करता है--अनेक पद आर्यो के द्वारा किसी अर्थ को अभि- 
व्यक्त करने के लिए प्रयुक्त नहीं होते, अपितु वे पद अनार्यो द्वारा विशिष्ट अर्थ 
में प्रयोग किए जाते हैं। क्या उन पदों को उसी रूप में स्वीकार कर लिया जाय? 
अथवा व्याकरण, निरुक्त आदि के आधार पर प्रकृति-प्रत्यय के अनुसार उनका 
अर्थ निस्चित किया जाय ? क्योंकि गत अधिकरण में शास्त्रज्ञ शिष्टजनों द्वारा 
बोधित पद-पदार्थ के प्रामाण्य का निर्देश किया गया है, अतः अनार्य-प्रयुक्त पदों 
को उसी रूप में स्वीकार न कर निरुक्त, व्याकरण आदि के अनुसार ही उनके . 
अर्थ का निश्चय किया जाना चाहिए। ऐसे कतिपय शब्द हैं--पिक, नेम, सत, 
तामरस आदि । आचार्य सूत्रकार ने इस विषय में निर्णय दिया 


चोदितं तु प्रतीयेताविरोधात्‌ प्रमाणेन ॥१०॥ 
[चोदितम्‌ ] प्रेरित--बोधित अर्थ, अनायों के द्वारा [तु] भी, [प्रतीयेत] 


जू. ग्रेषाळ्च विरोधः शाश्वतिकः’ [२।४।६] पाणिनि-सूत्र के उदाहरण-- 
'अहि-तकुलम्‌, इव-शुगालम्‌, उष्ट्र-महिषम्‌, मूषक-मार्जारम्‌' आदि के समान 
“गी-शकरम्‌' भी सम्भव है । इस विरोध का सम्भावित मूल, शतपथ ब्राह्मण 
के उक्त खण्ड [ ५।४।३।१९ ] में संकेतित है। 

२. '०द्धपदार्थं प्रामाप्यम्‌ । अधि० ६' रामेशवर सूरि विरचित सुबोधिनी टीका 
में ऐसा पाठ है। 

प्रमाणित माना जाना चाहिए,[अविरोधात्‌ |विरोध न होने के कारण [प्रमाणेन ] 
प्रमाण-शास्त्र से । 
प्रमाणभूत शास्त्र से विरोध न होते की दशा में अनार्यो द्वारा भी प्रयुक्त पद- 
पदार्थ का प्रामाण्य स्वीकार किया जाना चाहिए । आर्यो द्वारा उसके अप्रयोग की 
दशा में उन प्रयोगों की उपेक्षा करना अन्याय्य होगा । शास्त्रज्ञ शिष्टों के निर्देश 
वहाँ चरितार्थं हैं जहाँ अर्थ, प्रत्यक्ष का विषय नहीं है। अप्रत्यक्ष विषयों में शास्त्र 
का निर्बाध प्रामाण्य है। लोक-व्यवहार्य विषयों में अनायों द्वारा प्रयुक्त पद-पदार्थ 
स्वीकार कर लेने में कोई अनौचित्य नहीं है जबकि शास्त्रीय पद्धति से उसका 
कोई विरोध भी न हो । 
यह कहना भी अयुक्त होगा कि पद-पदार्थ के संरक्षण में अनाय अथवा 
म्लेच्छों का कोई प्रयास नहीं है, जबकि आर्यों का इस दिशा में प्रयास देखा जाता 
है । उनके प्रयास में यही सबसे बड़ा प्रमाण है कि उनके द्वारा प्रयुक्त अनेक पद- 
पदार्थो को स्वीकार्य माना गया है। यह उनके प्रयास का ही परिणाम है, जो 
अनेक स्वीकार्यं पद उन भाषाओं में संरक्षित हैं । 
वस्तुत: जिनको अनार्य अथवा म्लेच्छ कहा गया, वे सब वर्ग आर्यों के वंशज 
हैं । समय-समय पर विभिन्न कारणों से अपने पूर्व-समाज से विच्छिन्न हो जाने 
के कारण उनकी भाषा व आचार में भेद हो जाना नितान्त स्वाभाविक है । उन 
भाषाओं में प्रयुक्त शतशः शब्दों के मूल आज भी प्राचीन आर्यभाषा में अनायास 
ढूंढे जा सकते हैं, तथा अनेक ऐसे पदों का प्रयोग उन भाषाओं में उपलब्ध होना 
सम्भव है, जो भारतीय प्राचीन आर्यंभाषा में अप्रयुक्त हो गये। यह असम्भव 
नहीं; अनेक प्रयुक्त पद कालान्तर में अप्रयुक्त होकर पुन: प्रयोग में आ जाते हैं। 
इसके उदाहरण के लिए कोकिल-पर्याय “पिक' पद को प्रस्तुत किया जा 
सकता है। यजुर्वंद [ २४३६] में सन्दर्भ है--'वाजिनां कामाय पिक:' यहाँ 
“पिक पद असंदिग्ध रूप से कोयल का पर्याय है । कामशास्त्र के अनुसार 'वाजी' 
और 'काम' पदों के छिपे अर्थ पर घ्यान देने से यहाँ 'पिक' पद का कोयल पक्षी 
अर्थ स्पष्ट होता है। कोयल के बोल और बोल का एकमात्र ऋतु वसन्त कामी 
जनों की कामुकता को उद्दीपित करते हैं, यह सर्वजनविदित है । इससे ज्ञात होता 
है, 'पिक' पद का प्रयोग आर्यो द्वारा कोयल के अर्थ में होता रहा है । कालान्तर 
में अव्यवहृत हो गया । शबर स्वामी व उसके पूर्वापर समीप का काल ऐसा ही 
था, जब उसने उक्त पद को म्लेच्छ-समाज में व्यवहृत बताया । अनन्तर किसी 
काल में पुन: इसका प्रयोग आर्य-लोकव्यवहार में आ गया । 
'नेम' पद अन्नवाचक वेद में अनेकत्र मिलता है । अद्धे- (आधा) -वाचक “नेम 
पद का प्रयोग काठक संहिता [ १४।६] में उपलब्ध है-- नेमे देवा नेमेऽसुराः'। 
फारसी माषा का नीम पद आधे अर्थ में प्रयुक्त होता है, जो 'नेम' का अपभ्रंश 

सम्भव है । | 

“तामरस' पद कमल अर्थ का वाचक संस्कृत-कोशग्रन्थों में देखा जाता है; 
उपलब्ध वैदिक वाङ्मय में नहीं देखा गया । परन्तु अनार्यो या म्लेच्छों की किस 
भाषा में इस पद का प्रयोग उक्त अर्थ को अभिव्यक्त करने के लिए होता है, यह 
भी पता नहीं लग सका । सम्भव है, इस पद को अन्य किसी भाषा से संस्कृत में 
स्वीकार कर लिया गया हो । 

“सत? पद यज्ञ में उपयोगी, गोलाकार छलनी के समान दारुमय पात्र के अर्थ 
में प्रयुक्त होता रहा है । शतपथ ब्राह्मण | १२।८। ३े। १४-१५ ]में इसका उल्लेख है । 
वहाँ यह भी बताया है कि 'सत'-संज्ञक पात्र बेत का बनाया जाता था-वैतसः 
सतो भवति’ । 'सत' नामक यज्ञिय पात्र का उल्लेख कात्यायन श्रौतसूत्र [ १९॥२॥६ ] 
में भी उपलब्ध है । निश्‍चित है--शतपथ ब्राह्मण की रचना शबरस्वामी से पर्याप्त 
पूर्व हुई है । 

सम्भव है, उस काल में उक्त पद का प्रयोग आर्यो में व्यवहार्यं न रहा हो। 
फिर भी आर्यो में भाषा-सम्बन्धी संकोच नहीं रहा। जो शब्द जहाँ भी जैसा 
प्रयुक्त होता रहा है, उसको वैसा स्वीकार करने में आर्य-परिवार कभी कृपण नहीं 
रहा। 

यास्क के निरुक्त [२।२] में उल्लेख है--'अथापि प्रकृतय एवेकेषु भाषन्ते 
विकृतय एकेषु । शवतिः गतिकर्मा कम्बोजेष्वेव भाष्यते, विकारमस्यार्येषु भाषन्ते 
__ शव इति ।' कतिपय वर्गों में प्रकृति अर्थात्‌ आख्यात रूपों का प्रयोग होता है, 
और कहीं उसके विकार का । गत्यर्थक 'शव' धातु का आख्यातरूप में प्रयोग केवल 
कम्बोज देश में पाथा जाता है । आर्यो में इसका विकार केवल कृदन्तरूप 'शव' पद 
प्रयुक्त है । 'शव' मृत देह का नाम है, जिसे छोड़कर आत्मा सदा के लिए चला 
गया हो । 

यास्क के उक्त निर्देश के आधार पर आज यह निर्णय किया जा सका है 
कि कम्बोज किस प्रदेश का नाम है । यह लिखे जाने के समय निश्चित ही भारत 
और कम्बोज के मध्य गहरा सम्पर्क रहा होगा । समय-समय पर घटित कारणों से 
कालान्तर में वह सब विच्छिन्त हो गया । अब लगभग पाँच सहस्र वषं के अनन्तर 
उस भाषा की खोज हुई, जहाँ गत्यर्थक 'शव' धातु का आख्यातरूप में आंशिक 
भी व्यवहार आज चल रहा है । खोजों के फलस्वरूप जाता गया कि गल्चा क्षेत्र 
की बोलियों में आज मी वह सुरक्षित है। डॉ० ग्रियर्सन ने उस क्षेत्र की जितनी 
बोलियों के नमूने दिए हैं, उनमें शवति' धातु आज भी साधारण गति के अर्थ में 
व्यवहृत होता देखा जाता है । उसको अग्रांकित रूप में प्रस्तुत कर देना जानकारी 
के लिए सुविधाजनक होगा-- 

गल्चा बोली धातुरूप अर्थ 

शिरनी या खुरनी सुत: (भूतकालिक आख्यात गया 
रूप) 

सरीकोली सेत--(विधि लकार) जाना 
स्यूत--(भूत लकार ) गया 

सोम- (भविष्यत्‌ लकार) जाऊँगा 

जे बाकी या इइकाशिमी शुद-- (भूत लकार) गया 

मुंजानी या मुंगी शिआ-- (विधि) जाना 

युइद्गा शुई-- (भूत) गया 


इसके आधार पर कम्बोज देश की स्थिति कश्मीर के ठीक उत्तर में--पामीर 
पठार का पच्छिमी भाग, सिङ्कियांग प्रदेश का बडा भाग, चायनीज तुकिस्तान 
तथा वंक्षु(ऑक्सस) नदी के इधर-उधर का भूभाग -- कही जा सकती है । यास्क- 
कालिक उस अति प्राचीन समय में भारत का उस प्रदेश के साथ गहरा सम्बन्ध 
रहा; यह भाषा-सम्बन्धी उक्त निदेश से स्पष्ट होता है । यह विवेचन इस परि- 
णाम पर पहुँचाता है, पर्याप्त प्राचीनकाल से तथाकथित म्लेच्छ अथवा अनाय॑ 
वर्गों की भाषाएँ भारतीय भाषा से सम्बद्ध एवं प्रभावित रही हैं । फलत: शास्त्रीय 
प्रमाणों के अनुरूप म्लेच्छभाषागत पदों का प्रामाण्य स्वीकार किए जाने में किसी 
बाधा की आशंका करना व्यर्थ होगा ॥१०॥ (इति पिकनेमाधिकरणम्‌, म्लेच्छ- 
प्रसिद्धाथप्रामाण्याधिकरणं वा--६) । 

(कल्पसूत्राणा'मस्वतःप्रामाण्याधिकरणम्‌-७ ) 

शिष्य जिज्ञासा करता है--बौधायन आपस्तम्ब आदि कल्प-सूत्रो को अपौरुषेय 
मानकर उनका स्वत:प्रामाण्य स्वीकार किया जाय, अथवा पौरुषेय होने से परतः- 
प्रामाण्य ? सूत्रकार ने विषय की स्पष्ट एवं दृढ़ प्रतिपत्ति के लिए प्रथम पूर्वपक्ष 
कहा--- 


प्रयोगशास्त्रमिति चेत्‌ ॥११॥ 


[प्रयोगशास्त्रम्‌ | प्रयोगशास्त्र है, समस्त कल्पसूत्र [इति चेत्‌] ऐसा यदि 
कहो, तो । 
जो वैदिक कर्म यज्ञ-याग आदि अनुष्ठानरूप वेद॑ में कहे हैं, उनके समान ही 
उन कर्मो का प्रयोगात्मक विवरण वर्पसूत्रों में बताया गया है; अतः उनके 
प्रामाण्य के समान कल्पसूत्रों का प्रामाण्य भी स्वतः अपौरुषेय रूप में स्वीकार 


ल. प 
१. सुबोधिनी व्याख्या में 'कल्पसूत्राणां स्वत:प्रामाण्याभाव: । अधि० ७' ऐसा 
पाठ है । 

किया जाना चाहिए । इसी कारण इन्हें 'श्रौत' पद से व्यवहृत किया जाता है। 
ये भी अपौरुषेय अनादि नित्य माने जाने चाहिएँ। उसी आधार पर इनका 
प्रामाण्य हो। ऐसा यदि कहा जाय, तो वह--(अगले सूत्र के साथ सम्बन्ध 
है)॥११॥ 

नासन्नियमात्‌ ॥१२॥ 


[न] कथन ठीक नहीं, क्योंकि [अ-सन्‌-नियमात्‌ ] वेद के सदृश स्वर आदि 
से भली-भाँति नियमित सुसंबद्ध न होने के कारण, वेद के समान कल्पसूत्रों का 
प्रामाण्य अपौरुषेयत्व के आधार पर स्वीकार नहीं किया जा सकता । 

स्वर एवं पदानुपूर्वी के आधार पर वेद का नियमन, सम्यक्‌ प्रकार से निबन्धन 
जैसा सुदृढ़ है, कहीं से मी चरमरा जाने का अवसर उसमें नहीं हैं; इसी कारण 
उसे अनादि-नित्य-अपौरुषेय माना जाता है। यह स्थिति कल्पस्‌त्रों में कदापि 
नहीं । इनका ढाँचा (निबन्धन) अट्ट-अविच्छिन्न नहीं है । यहाँ पदों के पौर्वापर्य 
में भेद हो जाने पर भी अभिधेय अर्थ में अन्तर आने की सम्भावना नहीं रहती । 
अतः कल्पसूत्र पुरुषरचना होने से इनका स्वतःप्रामाण्य न होकर परतःप्रामाण्य 
ही माना जाना युक्त है । बौधायन, आपस्तम्ब आदि नामों से प्रसिद्ध कल्पसूत्र, 
स्पष्ट है- ये व्यक्ति इनका नियमन = निर्माण करनेवाले हैं, इनके जीवन से पूर्व 
ये कल्पसूत्र नहीं थे । इनका स्वत: प्रामाण्य अमान्य है ॥। १२।। 

उक्त अर्थ की सिद्धि के लिए सूत्रकार ने अन्य हेतु प्रस्तुत किया-- 

अवाक्यशेषात्‌ ॥१३॥ 

[अ-वाक्यशेषात्‌ ] वाक्यशेष न होने से, कल्पसूत्रो के, ब्राह्मणग्रन्यों के 
समान । 

ब्राह्मणग्रन्थ, विधिवाक्यों के अंगभूत अर्थवाद आदि से युक्त हैं, इसलिए 
विधिवाक्यों के शेष होने के कारण उन्हीं के समान उनका प्रामाण्य माना जाता 
है, परन्तु कल्पसूत्र विधिवाक्यों के शेष (अङ्ग भूत) न होने के कारण ब्राह्मणग्रन्थों 
के समान कल्पसूत्रो का प्रामाण्य स्वीकार्यं नहीं है ॥१३॥ 

यह कथन भी युक्त नहीं कि सत्यवक्ता आचायोँ के द्वारा कथित होने से 
कल्पसूत्रों का प्रामाण्य माना जाय; क्योंकि-- 


सवेत्र च' प्रयोगात्‌ सन्निधानशास्त्राच्च ॥१४॥ 
[सर्वत्र] सब जगह कल्पसूत्रों में प्रयोगात्‌ ] प्रयोग से, [सन्निधानशास्त्रात्‌ | 
सन्निधिशास्त्र से (विरुद्ध अर्थ के, कल्पसूत्र स्वतःप्रमाण नहीं) । 


१. 'च' इति नास्ति, सुबोधिनीवृत्ति । 

सन्निधिशास्त्र से तात्पर्यं संहिता व ब्राह्मणग्रन्य आदि हैं, जहाँ अनुष्ठेय 
कर्मों का मूलत: प्रतिपादन किया गया है । सूत्रार्थं को स्पष्ट करने के लिए मध्य 
में 'विरुद्धस्य' पद का अध्याहार कर लेना चाहिए । सूत्रपदों का अन्वय होगा-- 
“कल्पसूत्रेषु प्रायः सर्वत्र सन्निधानशास्त्रात्‌ विरुद्धार्थकस्य प्रयोगात्‌ कल्पसूत्राणां 
न स्वतः प्रामाण्यम्‌ ।' कह्पसूत्रो में प्रायः ब्राह्मणग्रत्थ आदि के विरुद्ध अर्थ का 
प्रयोग कथन किया गया है, अतः उनका स्वतःप्रामाण्य अमान्य है । आपस्तम्ब- 
सूत्र में बताया “सर्वाणि हवींषि पर्यग्ति करोति' सब हवि-द्रव्यों का पर्यग्निकरण 
होता है। परन्तु 'पुरोडाशं पर्यग्नि करोति' इस प्रत्यक्षश्रुति के वह विरुद्ध है; 
क्योंकि पर्यग्निकरण केवल पुरोडाश का शास्त्रसिद्ध है, अन्य हवि-द्रव्य का नहीं । 
अन्य उदाहरण दर्श और पौणंमास इष्टि का है। दर्श-इष्टि का अनुष्ठान 
अमावास्या के दिन? किया जाना शास्त्रविहित है, इसी प्रकार पौर्णमास-इष्टि का 
पूर्णमासी के दिन। यदि उन दिनों में उक्त अनुष्ठान न किए जाएँ, तो उसके 
लिए प्रायश्चित्त का विधान है । एकाधिक वार अनुष्ठान का समथ चूक जाने पर 
कभी उस ओर से उपेक्षा की भावना मी जागृत हो सकती है। ऐसी स्थिति न 
आये, इस कारण कर्मकाण्ड के व्यवस्थापक प्राचीन आचार्यो ने नियम किया कि 
दर्श-इष्टि का अनुष्ठान अमावास्या को तथा पौर्णमास-इष्टि का पूर्णमासी को होना 
ही चाहिए; अन्यथा व्यक्ति प्रायङ्चित्तीयः हो जाता है । इससे अनुष्ठाता व्यक्ति 
के व्यवस्था में वं धे रहने की अधिक सम्भावना बनी रहती है। परन्तु कालान्तर 
में अनन्तरवर्ती आचार्यो ने इस व्यवस्था में ढील दे दी। काल-अतिक्रमण हो 
जाने पर प्रायश्चित्त भी त करना पड़े, और अनुष्ठान की प्रक्रिया भी किसी प्रकार 
चलती रहे, क्रिया का सवंथा लोप न हो जाय, इस भावना से उन्होंने व्यवस्था 
की--- | 
दशे (आमावास्य) इष्टि यदि किसी कारणवश अमावास्या के दिन न हो 
सके, तो अगली पूणे मासी से पहले, अर्थात्‌ शुक्लपक्ष की चतुर्दशी तक किसी भी 
दिन सुविधानुसार कर सकता है। इसी प्रकार पौर्णमास्येष्टि यदि निर्धारित समय 
पूर्णमासी के दिन किसी कारण सम्पन्न न हो सके, तो आगे आनेवाली अमावास्या 
से पहले अर्थात्‌ कृष्णपक्ष की चतुदेशी तक सुविधानुसार किसी भी दिन वह 
अनुष्ठान? कर सकता है । 


53 8 2 48% क 
१. पुरोडाश तैयार हो जाने पर दाभ (दर्भ घास) के तीन-चार लम्बे तिनकों 


क सिरों को प्रज्वलित कर उन्हें हाथ में लेकर पुरोडाश की तीन प्रदक्षिणा 
करना, पुरोडाश का पर्य ग्तिकरण है। 
२. द्रष्टव्य--तै ० सं० २।२।२॥ मैत्रा० सं० २।१।१०॥। काठक सं ० १०।५॥। 
३. इस प्रकार की छूट या ढील देने के लिए द्रष्टव्य हैं--निदान सूत्र २ ५॥ 
बोघा० श्रौ० स्‌० २८।१२॥ गोमिल गृह्य सूत्र १॥९॥१३॥ 

यह सब आलसी यजमानों पर याज्ञिक आचार्यों की अनुग्रह-भावना का 
स्वरूप है । ऐसा अनुग्रह निश्चित ही कर्मानुष्ठान में अव्यवस्था का उत्पादक होता 
है । मीमांसासूत्रकार जँमिनि, सर्वे प्रथम सूत्रों के वृत्तिकार उपवर्ष और भाष्यकार 
शबरस्वामी आदि प्राचीन आचार्य शास्त्रनिदंशानुसार कर्मानुष्ठान के लिए बल 
देते रहे हैं; उसमें कभी प्रमाद नहीं होना चाहिए । ऐसी शास्त्रीय व्यवस्था के 
प्रतिकूल जिन कल्पसूत्रकार आचार्यो ने कर्मानुष्ठान में कालातिपात की ढील दी 
है, उसका प्रामाण्य अस्वीकार्य है; यही निर्णय इस अधिकरण द्वारा किया गया 
है ॥१४॥ (इति कल्पसूत्राणामस्वतः प्रामाण्याधिकरम्‌-७) । 

[देशाचारेषु सामान्यतः? श्रुतिकल्पनाधिक रणम्‌, होलाकाधिकरणं 
वाऽ] 

विभिन्न देशों में विभिन्न आचारविषयक प्रामाण्य-अप्रामाण्य का विवेचन 
करने की भावना से सूत्रकारे पूर्वपक्ष का सूत्र कहा-- 


अनुमानव्यवस्थानात्‌ तत्संयुक्तं प्रमाणं स्यात्‌ ॥१५॥ 


[अनुमानव्यवस्थानात्‌ ] अनुमान के व्यवस्थान से, आचार आदि के विषय 
में, [तत्संयुक्तम्‌ ] उस व्यवस्थान से संयुवत-संबद्ध जो आचार है, वह [प्रमाणम्‌ ] 
प्रमाण [स्यात्‌ ] होता है, माना जाता है । 

स्मति व अन्य आचार आदि के प्रामाण्य के लिए यह व्यवस्था कर दी गई 
है" कि समस्त प्रामाण्य श्रुति पर आधारित है। यदि स्मृति-प्रतिपादित किसी 
कर्म के लिए प्रत्यक्ष श्रूति उपलब्ध नहीं है, तो स्मृत्यनुकूल श्रुति का अनुमान कर 
लेना चाहिए। जिन आधारों पर स्मृति-प्रतिपादत कर्म के प्रामाण्य के लिए श्रुति 
का अनुमान किया जाता है, उन्हीं आधारों पर विभिन्न आचारमूलक श्रुति के 
अनुमान से आचार के प्रामाण्य को स्वीकार किया जाना चाहिए। 

चाल पाद के प्रारम्भ से सत्रकार ने स्मृति तथा श्रौत-गृह्य-घमं सूत्ररूप कल्प- 
सूत्रों के प्रामाण्य एवं अप्रामाण्य के विषय में विवेचन प्रस्तुत किया है जो गत 
अधिकरण [ १४ सूत्र] तक पुरा हो जाता है । प्रस्तुत अधिकरण द्वारा विभिन्न 
देशाचार के विषय में विवेचन किया गया है। यह अधिकरण सूत्र २३ तक चला 
है । देशाचार देशभेद के साथ, एक ही आचार के विभिन्न वर्गो द्वारा प्रशस्त व 
निन्दित माने जाने पर भी व्यवस्थित है । उदाहरण के लिए महिलाओं में पर्दा- 


१. 'सामान्यश्रुतिकल्पनाधिकरम्‌' इत्येव पाठः। हलायुधकृत मीमांसासार- 
सववस्व । 
'सामान्यश्रुतिकल्पतम्‌ ।। अधि० ८॥' सुबोधिनीवृत्ति । | 

२. द्रेष्टव्य-सूत्र १।३।२-३॥ 

प्रथा तथा नृत्य आदि विचायं हैं। इस व्यवस्था पर विचार करने के लिए सूत्र 
[ १।३।४] के अनुसार कारणों का निरीक्षण करना अपेक्षित होगा । उत्तर भारत 
में पर्दा-प्रथा के कारणों का अन्वेपण करने पर यह सम्भव है-खूले मुँह रहने पर 
प्रतिबन्ध, मुस्लिम शासनकाल में उनकी कामुकता व अपहरण आदि के भय से 
बचने के लिए लगाया गया हो। यही कारण खुले रूप में नृत्य के लिए कहा जा 
सकता है। राजस्थान में विवाह आदि अवसरों पर कुलीन महिलाओं द्वारा अन्य 
जनों के बीच नृत्य निन्दनीय नहीं माना जाता । गुजरात का गर्वा नृत्य जानकार 
महिलाओं द्वारा किसी भी प्रकार के सांस्कृतिक अवसरों पर निन्द्य नहीं माना 
जाता । 
देशाचार व सामाजिक प्रथा समय के अनुसार बदलते रहते हैं। आज के युग 
में महिलाओं का खुले मुंह रहना तथा कन्याओं द्वारा सांस्कृतिक-शैक्षिक मञ्च पर 
नृत्य निन्दनीय नहीं समभा जाता । अन्य अभिनन्द्य कलाओं के समान नृत्य एक 
कला है, इसका आचरण अप्रशस्य नहीं है; इतना अवश्य होना चाहिए कि इसमें 
अइलीलता न आते पाये, तथा कला के बहाने से इसे अनाचार की सीमा तक न 
पहुँचाया जावे। विभिन्न देशाचार-परम्पराओं की खोज करने पर मूल में इनके 
आस्थावान्‌ आधारों का पता लगता है, जो इस तथ्य का अनुमान कराते हैं कि 
इनकी मूलभूत श्रुति की कल्पना में कोई बाधा नहीं मानी जानी चाहिए । तब 
इनका प्रामाण्य भी अन्य स्मृतियों के समान समभा जाय ॥ १४ 
आचार्य सूत्रकार ने पूर्वेपक्ष समाधान करते हुए बताया-- 


अपि वा सर्वधर्मः स्यात्‌ तन्त्यायत्वाद्‌ विधानस्य ॥१६॥ 


“अपि वा? पद पूर्वपक्ष की व्यावृत्ति के द्योतक हैं। तात्पर्यं है--उक्त विषय 
में यह वास्तविकता समझनी चाहिए । क्या ? [सर्वधर्मः] वह देशाचार सबका 
धर्म [स्यात्‌ | होता है । [ तन्त्यायत्वात्‌ | उस विषय में उचित होने से [विधानस्य | 
विधान के । 

होली-दिवाली आदि का मताता किसी देशविशेष का आचार नहीं है, प्रत्युत 
समस्त देश के उस पूरे समाज का धर्म है, जो इस विषय की मान्यता का समान 
रूप से अनुयायी है । इसको मनाते की प्रक्रिया में कहीं किसी देश में साधारण 
अवान्तर भेद का होता सम्भव है, वह्‌ देशविशेष का आचार है, उसके लिए शब्द- 
मूलकता की खोज व्यर्थ है। मुख्य आचार धर्म वाञ्छनीय रूप में होली मनाना 
है, वह समस्त समाज का धर्म है, इसी रूप में इसकी श्रुतिमूलकता न्याय्य है, 
इसमें देशविशेष अथवा दिशाविशेष का कोई प्रतिबन्ध नहीं है । इस प्रकार के 
आचार-सम्बन्धी छोटे-मोटे विभेदों की शब्दमूलकता को खोजना नितान्त व्यर्थ 


है ॥ १६॥ 


CC-0. Gurukul Kangri Collection, Haridwar 


न by Arya Samaj Foundation Chennai and eGangotri 
अथ प्रथमाध्याये तृतीयः पादः १३५ 


पारिवारिक एवं वर्गीय लघु आचार किन्हीं निमित्तविशेषो से किसी काल में 
प्रारम्भ हो गये, यह सम्भव है । उनके हेतु का अनुमान किया जा सकता है; इसी 
अर्थ को सूत्रकार ने कहा-- 


दर्शनाद्‌ विनियोगः स्यात्‌ ॥ १७॥ 


[दर्शनात्‌] दर्शन से--दृष्ट हेतु से [विनियोगः] विशेष नियम व व्यवस्था, 
ऐसे आचारों में [स्यात्‌ ] होती है; तात्पर्य है --दृष्ट निमित्तों के आधार पर इन 
आचार-धर्मो की व्यवस्था समझ लेनी चाहिए । 

बालकों की एक, दो या तीन शिखाओं का रखाया जाना, यज्ञोपवीत अथवा 
धारण किये वस्त्रों का रंगविशेष होना, दण्ड व मेखला के उपादानतत्त्वों का . 
विभेद होना--आदि आचार का निमित्त साक्षात्‌ जाना जाता है; इनके प्रारम्भ 
किये जाने का यही आधार रहा होगा । इस आचार-धमे से यह बिना प्रश्‍न व खोज- 
बीन किये--जान लिया जाता है कि अमुक बालक किस वर्णं अथवा किस परिवार- 
विशेष का है । इसी कारण स्मृतियों' में इनका विधान किया गया है । परन्तु होली 
आदि ऋतु-सम्बन्धी आचार के विषय में दिशा या देश-विशेष में होनेवाले विभेदों 
के लिए कोई ऐसे प्रत्यक्ष कारण नहीं देखे जाते, जिससे उनके मूल कारणों की खोज 
करना अपेक्षित हो, तथा उसके आधार पर उनके शाब्दमूलक होने की कल्पना 
आवश्यक हो ।॥। १७॥ 

ऐसे लघुवर्गीय आचार व धमो का पूर्णरूप में व्यवस्थित किया जाना सम्भव 
नहीं; क्योंकि कोई ऐसे साधन हमारे पास या समाज के पास नहीं हैं, जिनसे इन्हें 
नियमित किया जा सके । इसी अर्थ को सूत्रकार ने बताया-- 


लिङ्गाभावाच्च नित्यस्य ॥१८॥ 


[लिङ्गाभावात्‌] लिङ्ग-साधन के अभाव से [च| और [नित्यस्य | नित्य 
नियमित व्यवस्था के लिए । 

होलाका आदि के दैशिक आचार-सम्बन्धी विभेदों के नियमन व व्यवस्थापन 
के लिए कोई साधन उपलब्ध न होने के कारण इनकी व्यवस्था तथा उसकी शब्द- 
मूलकता की कल्पना के लिए प्रयास व्यर्थ है । देश-काल के भेद से इन आचार- 
धर्मो में अवान्तर विभेदों का हो जाना स्वाभाविक है; उनको नियमित व समान 
रूप में नियन्त्रित करने का कोई भी प्रयास सदा असफल रहेगा । समाज-महानद 
का प्रवाह सदा निर्वाध चलता है। न केवल सामने की बाधाओं को, अपितु पाइवं- 
वर्ती तटीय बाधाओं को तोड़कर स्वच्छन्द बहुता है । समय इसी बहाव को कुछ 
काल के लिए नियमित-जैसा कर देता है; कालान्तर में उसके लिए'भी पहले-जेसी 


१. द्रष्टव्य--मनुस्मृति, अ० २, इलो० ३१--५०। 

अवस्था प्राप्त हो जाती है । कालक्रमानुसार आचार आदि विषयक सामाजिक 
क्रान्तियों का अनुक्रम सदा चला करता है; यही समाज-महानद का अनवरत प्रवाह 
है। जिन आचार-घर्मो का सूत्रकार इन सूत्रों में विवेचन प्रस्तुत कर रहा है, वह 
सब आज कहाँ है ? शिखा, सूत्र, मेखला, दण्ड आदि तथा इतके विशेष रंग, उपा- 
दानतत्तव तथा नाप आदि किसी का भी आज नाम-निशान नहीं है। यह इस तथ्य 
का सुपुष्ट प्रमाण है कि सूत्रकार समाज की वास्तविक स्थिति को किस चरम 
सीमा तक समझने की क्षमता रखता था । तभी उसने कहा --इस प्रकार के दैशिक 
अवान्तर आचार-धर्मो को नियमित करने के प्रयास की उपेक्षा ही करनी चाहिए; 
क्योंकि उसके लिए किसी के पास कोई साधन नहीं हैं 1॥१८॥ 
इसी तथ्य की पुष्टि के लिए सूत्रकार ने बताया-- 


| आख्या हि देशसंयोगात्‌ ।।१६॥ 
| [आख्या] नाम== संज्ञा (प्राच्य, प्रतीच्य, उदीच्य आदि) [हि] निश्चय से 
[देशसंयोगात्‌ ] देश के सम्बन्ध से होते हैं। उनके आधार पर आचार की व्यवस्था 
नहीं होती । 
किसी भी देश के केन्द्रस्थान की अपेक्षा से दिशाओं के आधार पर उस ओर 
' के प्रदेश का नाम दिशा के नाम पर रख दिया जाता है। उस प्रदेश में निवास के 
सम्बन्ध से व्यक्ति का नाम मी प्राच्य, प्रतीच्य, उदीच्य, दाक्षिणात्य आदि कहा 
जाता है । यदि दाक्षिणात्य व्यक्ति उत्तर दिशा में जाकर रहता है, तो इतने से-- 
दक्षिण देश के साथ सम्बन्ध न रहने पर भी वह अपने वर्गीय व पारिवारिक 
आचार का ही अनुष्ठान करता है, उदीच्य आचार का नहीं । ऐसे ही विभिन्न देशीय 
व्यक्तियों के विषय में समझना चाहिए। तात्पर्य है--देश के साथ व्यक्ति का 
सम्बन्ध न रहने पर भी देशाचार के बने रहने से आचार की व्यवस्था देश-सम्बन्ध 
पर आधारित नहीं है ॥१९॥ 
संज्ञा देश-सम्बन्ध के कारण है; इस आंशिक कथन को लक्ष्य कर शिष्य 
| . जिज्ञासा करता है- देशान्तर में चले जाने पर भी पूर्व-संज्ञा बनी रहती है, अत: 
देश-संयोग से संज्ञा (=आख्या) का होना युक्त प्रतीत नहीं होता । आचार्य ने 
शिष्य की जिज्ञासा को सूत्रित किया--- 41 


न स्याद्‌ देशान्तरेष्विति चेत्‌ ? ॥२०॥ | 

[न] नहीं [स्यात्‌ | होवे या रहे वह संज्ञा, | देशान्तरेषु] अन्य देश में चले 
जाने पर; यदि वह देशसंयोग के कारण हो । [इति चेत्‌] ऐसा यदि कहा जाय, 
तो यह ठीक नहीं-- (इसका सम्बन्ध अगले सूत्र के साथ है) । 

दाक्षिणात्य, प्राच्य, उदीच्य आदि संज्ञा यदि देशविशेष के साथ संयोग के 

कारण मानी जाती हैं, तो उस देश का संयोग न रहने पर, अर्थात्‌ देशान्तर में 
चले जाने पर वह संज्ञा नहीं रहनी चाहिए । परन्तु ऐसा नहीं देखा जाता; मथुरा 
में निवास के कारण व्यक्ति 'माथुर' कहा जाता है; परन्तु मथुरा के साथ सम्बन्ध 
न रहने पर, अर्थात्‌ अन्यत्र चले जाने पर भी वह 'माथुर' कहा जाता है। अत: 
आख्या (संज्ञा) देशसंयोग के कारण है, यह कथन अनैकान्तिक होने से संगत 
प्रतीत नहीं होता ॥२०॥ 

आचार्य सूत्रकार ने जिज्ञासा का समाधान किया-- 


स्याद्‌ योगाख्या हि माथुरवत्‌ ॥२१॥ 


[स्यात्‌] होवे, या रहे; प्राच्य देश से बाहर गए हुए की भी प्राच्य आदि 
संज्ञा; क्योंकि यह [योगाख्या] योग-संयोग-सम्बन्ध के कारण आख्या [हि] ही 
है, अथवा निइचय से है [माथुरवत्‌ | माथुर संज्ञा के समान । 

किसी ग्राम, नगर या देश के सम्बन्ध से व्यक्ति व समाज का नाम पड़ जाने 
के अनेक निमित्त व परिस्थितियों का उल्लेख आचार्य पाणिनि ने अष्ठाध्यायी? 
ग्रन्थ में किया है। उसके अनुसार मथुरा में जन्मा, रहा, रहने को उद्यत, रहता 
हुआ आदि किसी निमित्त के होने पर व्यक्ति के लिए 'माथुर' पद का प्रयोग 
सरवंथा उपयुक्त है। जिस व्यक्ति का मथुरा के साथ सम्बन्ध के लिए इनमें से 
कोई निमित्त न हो, वह माथुर नहीं कहा जायगा । उक्त निमित्तों के रहते, ऐसी 
संज्ञा मेंन काल का निबन्धन है, न देश का। परन्तु पारिवारिक व वर्गीय 
(सामाजिक) आचार परिवार व वर्ग से उपनिबद्ध हैं, देश से नहीं । किसी व्यक्ति 
ववर्ग का देश छूट जाने पर भी आचार-धमं नहीं छूटता; वह उसी रूप में 
अनुष्ठित किया जाता रहता है। तात्पर्यं है, किसी व्यक्ति आदि के माथुर, 
अथवा प्राच्य, प्रतीच्य, दाक्षिणात्य आदि संज्ञाओं के निमित्त भिन्न हैं, तथा 
आचार-धर्म के भिन्न। आचार-धर्म में देश-सम्बन्ध निमित्त नहीं होता, यही 
बताना अभीष्ट है । मथुरा छोड़कर भी माथुर नाम रहने से आचार-धमं में कोई 

अन्तर नहीं आता ॥२१॥ 

प्रस्तुत अधिकरण में भाष्यकार शबर स्वामी ने कतिपय ऐसे आचार-घर्मो 

रं का उल्लेख किया है, जिनका प्रचलन किसी प्रदेशविशेष में देखा जाता है, सवंत्र 
नहीं । इनमें 'आह्वीनैबुक' आचार दाक्षिणात्यों का तथा 'उद्वृषभयज्ञ' उदीच्यों 
का बताया है। 'आह्ली नैवुक' के विषय में आचार्यों का बहुत मतभेद है, जो 


१. इसके लिए द्रष्टव्य हैं--अष्टाध्यायी, अध्याय ४, पाद तृतीय के निम्नांकित 
सूत्र--२५, ३ ९, इ १, ५२, ७४, ५२, ८ शर, ८ द्‌, ८ €, ९०, ९५, १ २ ० [॥ | 
२. 'करड्जादिपुजनात्मकम्‌--'आह्लोनबुकम' इति मोमांसाकोस्तुभे 

इस सन्देह को पुष्ट करता है कि यह प्रादेशिक आंचार-धमं, आचार्य जैमिनी के 


[१॥३॥१५] भट्टुखण्डदेवः। स्वस्वकुलागतं करज्जार्कादिस्थावरदेवता- 
पुजनम्‌---आह्लोनबुक' शब्देनोच्यत इति मौमांसान्यायमालाविस्तरेऽत्रेव 
माधवः । गोमयमयों देवता दूर्वादिभिरभ्यच्यं ज्ञातित्वकल्पनम्‌--'आह्वौ- 
नेबुकम्‌ इत्येके । मङ्गलवारे दधिमन्थनम्‌, इत्यन्ये । प्रतिदिनं तण्डुलमुष्टि 
मासमेकं भाण्डे निःक्षिप्य घृतेन तेनापुपमेक कृत्वा देवतापूजनमित्यपरे, इति 
न्यायवारतिकतात्पर्यपरिशुद्धौ (१।१।१, पृष्ठ २६७तमे) उदयनः ।” 
[यु०्मी०,मीमांसाशाबरभाष्य, पृ० २५२; टिप्पणी--१] 
करञ्ज (करंजवा--एक पेड़, जिसका विशेष प्रयोग विविध औषध 
बनाने में होता है) आदि की पूजा 'आह्लीनेबुक' है, यह भट्ट खण्डदेव ने 
[१।३।१५] सूत्र की व्याख्या पर मीमांसाकौस्तुभ में लिखा है । 
अपने कुलक्रमागत नियम के अनुसार करञ्ज व आक आदि स्थावर 
| देवता का पूजन 'आह्वीनंबुक' हे; यह आचार्य माधव ने मीमांसान्याय- 
मालाविस्तर में बताया है । 
न्यायवात्तिकतात्पर्यपरिशुद्धि (१॥१॥१, पृष्ठ २७६) में आचार्य 
उदयन ने लिखा है--गोबर से बनाई देवता-प्रतिमा को दूर्वा आदि से पुजा 
करके उसमें बन्धु-बात्धवभाव की कल्पना 'आह्वीनँबुक' कमं है, ऐसा कुछ 
लोग मानते हैं। दूसरे लोग कहते हैँ-मंगलवार में दही का मथना 
(बिलोना) 'आह्वीनंबुक' है । अन्य व्यक्तियों का कहना है-- प्रतिदिन एक 
मुठ्ठी त्रावल एक मास तक पात्र में डालकर अनन्तर घृत के सहयोग से उनका 
पुआ (अपूप) बनाकर उससे देवता की पुजा करना 'आह्वीनेबुक' कमं है। 
भाष्यकार ने यह कमं दाक्षिणात्यों का बताया है। आजकल इसका 
अनुष्ठान दाक्षिणात्यो द्वारा होता है, या नहीं ? यदि होता है, तो किस रूप 
में ? यह ज्ञातव्य है। दाक्षिणात्यों में आजकल एक अन्य आचार-धर्म 
प्रचलित है--'हुल्दीक्‌ं कुम' । यह आधुनिक नाम है। कब से चला, और 
पुवरूप क्या रहा ? कहना कठिन है । यह आचार केवल सधवा महिलाओं 
द्वारा प्रायः नवरात्र (आश्विनगत) में मनाया जाता है । अन्य अनेक ऐसे 
आचारधर्म हैं, जो विशिष्ट वर्गों में मान्य हैं, संत्र नहीं । उन सबके विषय 
में प्रस्तुत विवेचन लाग्‌ होता है। 
भाष्यकार ने एक अन्य विशिष्ट देशाचार उदीच्य (उत्तर-देशवर्त्ती ) 
व्यक्तियों का बताया है-“'उद्वृषभयज्ञ'। मीमांसान्यायमालाविस्तर के 
उक्त प्रसंग में माधव ने लिखा है--ज्येष्ठमासस्य पौणमास्यां बलीवर्दान- 
स्यच्यं धावयन्ति, सोऽयमुद्वृषभयज्ञ इति।' ज्येष्ठ मास की पूर्णिमा के दिन 

काल में रहा होगा, या नहीं ? यदि रहा हो, तो कालानुसार उसमें परिवर्त्तत 
होते रहे, जिसका मूलरूप आज सन्दिग्ध अथवा अज्ञात है । अथवा, प्रदेशभेद व 
परिवारभेद से यह भेद रहा हो । फलतः उदाहरण कोई भी रहा हो, उस पृष्ठ- 
भूमि पर दिष्य जिज्ञासा करता है--देश आचार का निमित्त न हो, पर उसे 
आचार-कर्म का अङ्ग क्यों न मान लिया जाय ? सूत्रकार ने शिष्य-जिज्ञासा को 
सूत्रित किया 


कर्मधर्मो वा प्रवणवत्‌ ॥२२॥ 


[कर्मधर्मः | कर्म--देशाचार कर्मं का धम - अङ्ग रहे देश, [वा] अथवा, 
[प्रवणवत्‌ ] जैसे प्रवण--निम्तता--भूमि के ढलान को कमं का अङ्ग (धर्म) 
माने जाने के समान । 

आपस्तम्ब श्रौतसूत्र [51१1५] में वाक्य है--प्राचीनप्रवणे वैश्वदेवेन 
यजेत''__पूर्वं की ओर ढलानवाले देश में 'बंश्‍वदेव' नामक याग से यजन करे । 
ज॑से यहाँ ढालू देश, कर्म का अङ्ग है, इसी प्रकार आह्लीनेबुक कर्म प्रायः काली 
मिट्टीवाले देश में किये जाने से, वहाँ भी देश को कर्म का अङ्ग माना जाना 
चाहिए । व्यवस्था दोनों के लिए समान होने से, देश को कर्म का नियामक मानने 
में कोई आपत्ति नहीं होती चाहिए ॥२२॥ 


बैलों की पुजा करके उन्हें दौड़ाते हैं। यह आचार-धर्म कृषकसमुदाय में 
रहा, यह ज्ञात होता है। नाम में यज्ञ पद का प्रयोग विशेष ध्यान देने 
योग्य है । इससे प्रतीत होता है--ऐसे प्रादेशिक आचार-धर्मो को यज्ञ का 
मान्य स्तर प्राप्त रहा। यह आचार-धर्म भारत के पर्चिमोत्तर भाग में 
अब से चालीस-पचास वर्ष पहले उत्साहपूर्वक मनाया जाता रहा है । किसी 
प्रदेश में दिवाली के पीछे गोवद्धत-पूजा के बाद, तथा अन्यत्र विभिन्न 
पूर्णमासी अथवा अमावास्या के दिन मनाये जाने का प्रचलन रहा है। 
अब यह व्यवस्थित व सामूहिक रूप से नष्ट हो गया है । अब खेती में बलों 
का स्थान ट्रैक्टर ने ले लिया है । जहाँ बेल रह गये हैं, वहाँ भी जीवन-निर्वाह 
की कमरतोड़ कठिनाइयों ने ऐसे मनोरञ्जनपूर्ण आचारों की ओर रुचि 
निष्प्राण कर दी है । 

१. तुलना करें--मंत्रायणी संहिता, १।१०।७; “प्रवणे यष्टव्यम्‌ ' । चातुर्मास्य 
याग के प्रारम्भिक भाग में वेशवदेव याग से यजन करने का 'प्रबण'--ढलान- 
भूमि पर विधान ध्यान देने योग्य है। क्या इसका यह तात्पर्यं रहा होगा 
कि यज्ञ-भूमि पर पानी न रुक सके ? भले ही यज्ञमण्डप आच्छादित रहता 


हो। 

आचार्य सूत्रकार ने जिज्ञासा का समाधान किया-- 


तुल्यं तु कत्तु धर्मण ॥२३॥ 

[तुल्यम्‌] तुल्य-समान है, देश श्यामादि कर्माङ्गता, [तु | तो [ कत्तृंधर्मण ] 
कर्ता के इयामादि धमं के साथ । 

उक्त आचार-धर्म के कर्त्ता-अनुष्ठाता पुरुष का वर्ण (रूप) यदि श्याम है, 
तो वह आचार-धमं के अनुष्ठान में नियामक-व्यवस्थापक नहीं है । कर्ता शयाम 
न होकर गौर भी हो सकता है । इसी प्रकार देशगत इयामता को आचार-धर्मं का 
व्यवस्थापक नहीं माना जा सकता । उक्त आचार-धम पारिवारिक अथवा वर्गीय 
हैं। उस वर्ग के व्यक्ति यदि पीली मिट्टीवाले देश में रहते हैं, तो वहाँ भी वे उक्त 
आचार-धमं का पालन करते हैं। यदि काली मिट्टीवाले देश में उक्त वर्ग से 
भिन्न वर्गवाले लोग रहते हैं, तो वे वहाँ भी उक्त आचार-धर्मो का पालन नहीं 
करते । अतः अनैकान्तिक (व्यभिचारी) होने से देशविशेष, किन्हीं आचार-धर्मो 
के पालन में व्यवस्थापक हेतु नहीं माना जा सकता । 

गत सूत्र द्वारा उक्त मान्यता (आचार-धम की व्यवस्था में देश नियामक व 
व्यवस्थापक है) के लिए जो 'प्रवण' उदाहरण दिया, वह प्रस्तुत प्रसंग में असंगत 
है; क्योंकि प्रवण में वैश्वदेव यजन के लिए श्रुति का साक्षात्‌ निर्देश उपलब्ध है । 
आचार-धर्म के विषय में ऐसा कोई निर्देश उपलब्ध नहीं । अतः इस प्रसंग में 
उक्त उदाहरण का कोई सांगत्य नहीं ॥२३॥ (इति देशाचाराणां सामान्यतोऽनु- 
मानाधिकरणम्‌, होलाकाधिकरणं वा--८) 


(साधुशब्दप्रयुक्त्य'धिकरणम्‌-&) 


गत अधिकरण (६) में आयेवर्ग द्वारा अव्यवहूत शब्दों के--म्लेच्छवर्गीय 
प्रसिद्ध-अर्थो का प्रामाण्य प्रतिपादित कर दिया गया है। प्रस्तुत अधिकरण में 
शिष्ट एवं अशिष्ट जनों द्वारा प्रयुक्त शब्दों के व्यवहार्य-अव्यवहायं विषय पर 
विचार करना अभीष्ट है । इस सन्दे में शिष्य जिज्ञासा करता है--पशुविशेष 
के लिए जसे 'गो' पद का प्रयोग है, वेसे गाय, गावी, गोवी आदि का । क्या इन 
सबका प्रयोग समानरूप से व्यवहार्यं माना जाना चाहिए, अथवा नहीं ? आचार्य 
सुत्रकार ने प्रथम शिष्य-जिज्ञासा को सूत्रित किया-- 


प्रयोगोत्पत्त्यशास्त्रत्वाच्छब्देषु न व्यवस्था स्यात्‌ ॥२४॥ 


| प्रयोगोत्पत्यशास्त्रत्वात्‌ | प्रयोग-उच्चरित शब्द की उत्पत्ति- अभिव्यक्ति 


१. “ताधुपदप्रयोगनियमः । अधि० ९” सुबोधिनीबुत्ति-पाठ । 

शास्त्र से वेधी नहीं है, अतः [शब्देषु | शब्दप्रयोगो में [न] नहीं [व्यवस्था] 
शास्त्र द्वारा नियन्त्रण [स्यात्‌ | है। 

शब्द का उच्चारण अर्थ को अभिव्यक्ति के लिये किया जाता है, भौर यह 
लोकव्यवहार पर आधारित है। शास्त्र से यह बंधा हुआ नहीं है। जैसे गो शब्द 
के उच्चारण से जिस प्रकार के पशु का बोध होता है, वैसे ही गावी आदि पदों के 
उच्चारण से होता है। एक ही अर्थ की अभिव्यक्ति के लिए अनेक पदों का प्रयोग 
देखा जाता है, जैसे--हाथ के लिए--'हस्त:, करः, पाणि: इत्यादि । इस आघार 
पर यह्‌ मानने में कोई संकोच नहीं कि सब शब्द समान रूप से नित्य हैं, शब्दार्थ- 
सम्बन्ध का कोई कर्त्ता नहीं है, यह पूर्वकाल से व्यवस्थित है । यह कहना भी कोई 
महत्त्व नहीं रखता कि केवल 'गो' पद निर्वाध परम्परा से अर्थ को अभिव्यक्त 
करता है, अन्य 'गावी' आदि पद अपभ्रंश हैं । क्योंकि इन सभी पदों से एक ही 
अर्थं की अभिव्यक्ति समान रूप से होती है, फलतः प्रत्येक शब्द जो अभिमत 
बोध्य अर्थं को अभिव्यक्त करता है, वह प्रमाणभूत है, साधु है, व्यवहार्य 
है ॥२४॥ 

आचार्य सूत्रकार जिज्ञासा का समाधान करता है-- 

शब्दे प्रयत्ननिष्पत्तेरपराधस्य भागित्वम्‌ ॥२५॥ 

[शब्दे] 'गावी' आदि असाघु शब्द के विषय में, [ प्रयत्ननिष्पत्तेः] 'गो' 
आदि साघु शब्दों के प्रयत्नपूर्वक निष्पत्ति-उच्चारण किये जाने से [अपराधस्य] 
'गावी' आदि असाधु उच्चारणरूप अपराध के [ भागित्वम्‌ ] भागी होना सम्भव है । 

साधु शब्दों के उच्चारण में भलाई और असाघु शब्दों के उच्चारण में बुराई 
समभी जाती है। लोकव्यवहार में साधु शब्दों का प्रयोग हो, असाधु का नहीं; 
इस निमित्त शब्द की साधुता को सीखने के लिए प्रयत्न अपेक्षित होता है। समाज 
का जो अंग इस विषय में प्रयत्नशील नहीं रहता, वह प्रशस्य नहीं समभा जाता । 
असाधु शब्द का प्रयोग ही एक अपराध के समान है । ऐसा व्यक्ति उस अपराध 
का भागी अवश्य होता है । यह ठीक है कि अर्थाभिव्यक्ति में समर्थ शब्द व्यव हारय 
हैं, पर उसकी साधुता-असाधुता की ओर से उपेक्षा करना निन्दनीय है। 

सूत्र के 'प्रयत्ननिष्यत्ति' पदों को केवल इतने अर्थ में सीमित नहीं समझता 
चाहिए कि--वायु नामि से उठ के उर:स्थान में विस्तार पाता हुआ कण्ठ, मूर्द्धा, 
तालु आदि स्थानों में विचरता हुआ साधु शब्दों को अभिव्यक्त करता है । 

१. आत्मा बुद्ध समेत्यार्थान्‌ मनो युङ क्ते विवक्षया । 
मनः कायाग्निमाहन्ति सं प्रेरयति मारुतम्‌ । 


| मारुतस्तुच्वरन्‌ मन्द्र ततो जनयति स्वरम्‌ ॥ 
--बॉल्यकाल में वर्णोच्चारणशिक्षा से संस्मृत संदर्भ । 

क्योंकि ऐसा प्रयत्न तो असाधु शब्दों के उच्चारण में भी समान रहता है । इस- 
लिये मुख्य रूप में यहाँ वह प्रयत्न अपेक्षित समझना चाहिए, जिससे शब्द की 
साधुता-असाधुता को पहचानने में सहायता मिलती है, जिसके आधार पर 
प्रयोक्ता अर्थाभिव्यक्ति के लिए केवल साधु शब्द का प्रयोग करे, असाधु शब्द के 
प्रयोग से अपने-आपको बचा सके, जिससे अपराध का भागी न बनना पड़े । 

सूत्रकार के काल में 'गावी' आदि पदों का प्रयोग रहा हो, इसमें सन्देह है । । 
भाष्यकार शबर स्वामी ने अपने समय के अनुसार इन पदों का उल्लेख किया है । 
यह अधिक सम्भव है, उस काल में अशिक्षित व्यक्ति 'गो' पद के विविध साधुरूपों 
के स्थान पर उन्हें विकृतरूप में बोलते रहे हों; उसी स्थिति को लक्ष्य कर सूत्र- 
कार ने यह निर्देश किया--शब्द की साधुता-असाधुता को प्रयत्नपुवेक (शिक्षा 
आदि द्वारा) जानो; तब साधु शब्द का प्रयोग करो; असाधु शब्द का प्रयोग न 
कर अपराध से बचो । इस विषय में केवल लोकव्यवहार पर आधारित न रहो। 
लोकव्यवहार शिशु-व्यवहार के समान है । शिशु द्वारा तुतली बोली में उच्चरित 
शब्द अर्थाभिव्यक्ति में समर्थ हैं, माता द्वारा उनको पूर्णरूप में समझना, इसका 
प्रमाण है; परन्तु वे सवंदा व्यवहाय नहीं; शिक्षित होने पर बालक उन्हें छोड़ देता 
है। शिशु-सुलभ असामर्थ्यं उसे अपराध से बचाये रखता है । पर सामर्थ्यं होने पर 
प्रयत्त के प्रति आलस्यादिमूलक उपेक्षा से शब्द की साधुता को न जानना 
अपराध है; सूत्रकार ने इस दिशा में प्रयोक्ता का ध्यान आकर्षित किया है ॥२५॥ 

यह जो कहा गया कि एक अर्थं की अभिव्यक्ति के लिए अनेक पदों का 
प्रयोग देखा जाता है, उसी के समान गो-अर्थ के लिए गावी-गोणी आदि अनेक पदों 
का प्रयोग उचित है । इस विषय में सूत्रकार ने बताया-- 


अन्यायश्चानेकशब्दत्वम्‌ ॥२६॥ 


[अन्यायः] न्याययुक्त नहीं है. [च] तथा यह, जो [अनेकशब्दत्वम्‌ ] | 
अनेक शब्दो का होना, एक अर्थ की अभिव्यक्ति के लिए कहा गया है । ५ 

'गावी' आदि असाधु शब्द का प्रयोग होने पर श्रोता को शब्द की समानता 
से 'गो' पद का स्मरण हो आता है, तब वह उस पद से बोध्य अर्थ को | 
जान लेता है । तात्पर्यं है--असाधु शब्द में अर्थाभिव्यवित का सामथ्यं नहीं है । 
'गावी' असाधु पद के घ्वनि-साम्य से श्रोता 'गो' पद का स्मरण कर बोध्य 
अर्थ को जान पाता है । इससे स्पष्ट है--अर्थाभिव्यक्ति का सामर्थ्य केवल साधु 
शब्द में है । इसी कारण प्रत्येक साधु-असाधु शब्द की अविच्छिन्न परम्परा अनादि 
काल से प्रवृत्त है, यह कहना असंगत है । यह परम्परा केवल साधु शब्द की है; 
असाधु शब्द उसका अपश्रंशमात्र हे । ऐसी स्थिति में एक अथं की अभिव्यक्ति 
के लिए 'गावी, गोणी आदि अनेक पदों के प्रयोग की मान्यता सर्वथा अप्रा- 

माणिक है । 

एक अर्थ की अभिव्यक्ति के लिए अनेक साघु शब्दों के प्रयोग के विषय में 
यदि ध्यानपूर्वक गम्भीरता से विचार किया जाय, तो स्पष्ट होगा कि प्रत्येक पद 
अपने विभिन्न प्रवृत्तिनिमित्त के आधार पर एक-दूसरे से सूक्ष्म भेद रखता है । 
जगत्‌ के उपादान-कारण के लिए शास्त्र में मुख्य रूप से दो पदों का समानरूप से 
प्रयोग होता है--प्रकृति और प्रधान। परन्तु पहला पद जगत्‌ के निर्माण को 
आश्रय कर प्रवृत्त हैँ; जवकि दूसरा--पहले के विपरीत जगत्‌ के धारण अथवा 
अन्तलंय (प्रकर्षेण धीयते अन्तर्लीयते सर्वं जगत्‌ यस्मिन्‌ तत्‌ प्रधानम्‌) को लेकर्‌ 
प्रवृत्त हुआ है। साधारण व्यवहार में इस सूक्ष्मता की उपेक्षा से दोनों पदों का 
समान रूप से प्रयोग होता रहता है। ये पद ऐसे हैं, जिनकी ध्वनि में कोई साम्य 
नहीं है । ५ 

भाष्यकार ने इस प्रसंग में उदाहरण के लिए तीन शाब्द दिये हैँ--हिस्तः, 
करः, पाणि:'। इन पदों का समान रूप से प्रयोग 'हाथ' के लिए होता है। परन्तु 
इनमें प्रत्येक पद का प्रवृत्तिनिमित्त भिन्न है, जो इनके अर्थगत सूक्ष्मभेद का 
नियामक है। 'हस्त' शब्द हिसार्थक 'हन्‌” धातु से निष्पन्न होता है। इसमें किसी 
को चोट आदि पहुंचाना विशिष्ट अर्थ है। 'कर' शब्द कृ' धातु से निष्पन्न है, 
जिसका साधारण अर्थ 'करना' है । प्रत्येक कार्य हाथ द्वारा किया जाता है। 
'पाणि' शब्द स्तुति-अर्थवाले 'पण' [= से निष्पन्न है। जब किसी की स्तुति 
करना अभीष्ट है, तब दोनों हाथ आपस में जुड़कर सामने आ जाते हैं । यह अर्थ 
प्रथम पद से अभिव्यक्त भावना के सर्वथा विपरीत है । साधारण प्रयोग में इन 
सूक्ष्मताओं की उपेक्षा रहती है । परन्तु नितान्त उपेक्षा से इनका अन्यथा प्रयोग 
प्रशस्त नहीं माना जाता । साधारण व्यवहार में ऐसे पदों के प्रयोग को आभि- 
धानिक आचार्यों ने अभीष्ट माना है॥२६॥ . 

शिष्य जिज्ञासा करता है--गो-गावी आदि साधु-असाधु शब्दों की वास्त- 
विकता को कैसे जाना जाय ? सूत्रकार ने बताया-- 


तत्र तत्त्वमभियोगविशषात्‌ स्यात्‌ ॥२७॥ 


[तत्र] वहाँ---गो, गावी आदि शब्दों के विषय में [तत्त्वम्‌] तत्त्व को-- 
कौन साधु और कौन असाधु है, इस वास्तविकता को [अभियोगविशेषात्‌ | 
प्रयत्तविशेष से, जानना [स्यात्‌ ] होता है, अथवा प्रयत्नविशेष से जाना जाता 


है। 
कठिन से कठिन कार्य एवं ज्ञातव्य अर्थ विशेष प्रयत्न करने पर सुविधापुवंक 


सम्पन्न एवं बोधगम्य हो जाते हैं । जो शिष्टजन प्रयत्नशील होकर अविच्छिन्न 
परम्परा से शब्दसमूह की रक्षा में संलग्न व तत्पर रहे हैं, वे जिस शब्द को साधु 

बतायें, वह निर्बाध रूप से साधु तथा शेष असाधु एवं अपभ्रंश समझने चाहिएँ । 
इस प्रकार विस्तृत वाङ्मय में प्रयुक्त शब्द साधु हैं; शिष्टजन-समुदाय ने उन्हें 
मान्यता दी है। फलतः: 'गो' पद के अतिरिक्त 'गावी' आदि पदों को अपभ्रंश 
माना जाता है ॥२७॥ 

शिष्य जिज्ञासा करता है--गो शब्द के समान 'गावी' शब्द से भी अर्थाभि- 
ब्यक्ति वही होती है, तव 'गावी' आदि पदों का भी अर्थं के साथ सम्बन्ध 
अनादि क्यों न माना जाय ? आचार्य सूत्रकार ने समाधान किया-- 


तदशक्तिश्चानुरूपत्वात्‌ ॥२८॥ 


[तदक्तिः=तत्‌-अशक्तिः] 'गो' पद के उच्चारण में अशक्त (कारण 
है--गावी आदि पदों के उद्भव का) [च] तथा, अथवा क्योंकि [अनुरूपत्वात्‌ ] 
अनुरूप--समान होने से (गावी आदि पदों की ध्वनि 'गो' पद के समान होने के 
कारण) । 

-कभी किसी ने अशिक्षित होने के कारण 'गो' पद के शुद्ध उच्चारण के 
असामर्थ्यं से उसके स्थान पर 'गावी' उच्चारण कर दिया; वैसे ही किसी सुनने- 
बाले ने उसका अनुकरण किया । धीरे-धीरे 'गो' पद के स्थान पर अशिक्षित जनों 
में इसी का चलन हो गया । इससे स्पष्ट होता है--'गो' पद पशु-विशेष (सास्ना 
आदि वाले गाय) के अर्थ में अनादि अविच्छिन्न परम्परा से प्रचलित है; 
कालान्तर में किन्ही कारणवश अशक्त होने से अज्ञात व्यक्ति द्वारा उच्चरित 
'गावी' पद अपभ्रंश है । ध्वनि में गो पद के अनुरूप-समान होना, उसके अपभ्रंश 
होने का निशचायक है । उससे अभीष्ट पशु का बोध भी हो जाता है ॥२५॥ 

इसी आधार पर सूत्रकार ने बताया कि साधु शब्द के उच्चारण के समय 
विभक्ति आदि का व्यत्यय (विपर्यय--उलट) हो जाने पर भी अभीष्ट अर्थ का 
बोध हो जाता है। सूत्र कहा-- 


एकदेशत्वाच्च विसक्तिव्यत्यये स्यात्‌ ॥२९॥ 


[एकदेशत्वात्‌ | एकदेश होने से (पद का), [च] और अथवा इसी प्रकार 
[बिभक्तिव्यत्यये | विभक्ति आदि का विपर्यय हो जाने पर (अभीष्ट अथं की 
प्रतीति) [स्यात्‌ ] हो जाती है। 
सुत्र में 'विमर्कित' पद वचन व लिङ्ग आदि का उपलक्षण हैं । साधु शब्द का 
इच्छापुर्वक प्रयोग करने के प्रयास में यदि कभी असावधानता या अन्य कारण से । 
वक्ता द्वारा विभक्ति आदि का विपर्यय हो जाने पर श्रोता द्वारा--शब्द के एक- । 
देश की विद्यमानता से-अर्थबोध में कोई असुविधा नहीं होती । किसी ने | 
आगन्तुक से पुछा--'कुत आगतो भवान्‌ ?” आप कहाँ से आ रहे हैं ? आगन्तुक | 

ने उत्तर दिया--'अझ्मकंरागच्छामि'। 'अशमक' देश का नाम है; यहाँ पञ्चमी 
विमविति--'अइ्मकेभ्यः' का प्रयोग होना चाहिए था, पर वक्ता द्वारा किसी कारण 
तृतीया का प्रयोग हो गया । फिर भी श्रोता ने पद के एकदेश 'अइमक' शब्द को 
सुनकर ठीक अर्थं समझ लिया-यह अश्मक देशों से आया है । तात्पर्य है 
असाधु शब्द के एकदेश से साधु शब्द का श्रोता द्वारा स्मरण हो जाने पर ठीक अर्थ 
समझ लिया जाता है । अर्थात्‌ अर्थवोधन-शक्ति केवल साघु शब्द में है, असाधु 
शब्द का एकदेश-समानता के कारण साधु शब्द का स्मरणमात्र कराता है । 

इसी प्रकार 'गावी' आदि पदों से पदेकदेश वर्ण (ग आदि) की समानता के 
कारण साधु 'गो' पद का स्मरण हो आने पर श्रोता गो-पदवाच्य विशिष्ट पशु का 
बोध कर लेता है । अतः अर्थबोधन-शक्ति केवल साघु पदों में मान्य है, असाधु पदों 
में नहीं । 

विचारणीय है, साधु-असाधु पदों के सम्बन्ध में ऐसा विवेचन उसी काल में 
सम्भव है, जब साधु शब्दों के स्थान पर असाधु--अपभ्रंश पदों के प्रयोग का प्रारं- 
भिक काल रहा है; वकता और श्रोता को साधु शब्दों की जानकारी भी हो। 
अन्यथा असाधु शब्दश्रवण से साधु शब्द का स्मरण होना सम्भव न होगा । अतः 
कालान्तर में वृद्धव्यवहार द्वारा अपभ्रंश पदों से अर्थबोध होना एवं उनमें अर्थबोध- 
शिति का अस्तित्व स्वीकार होना चाहिए । 

भाष्यकार शवर स्वामी के इस विवरण से उसके काल पर विशेष प्रकाश 
पड़ता है। भाष्यकार का वह समय सम्भव है, जब साधारण जनता की बोलचाल 
की भाषा संस्कृत अपने साधुरूप से धीरे-धीरे विकृत होकर असाधु--अपभ्रंण पदों 
के रूप में विकृत होकर परिवर्तन-पथ पर प्रवृत्त थी । बलात्‌ यह भावना जागृत 
होती है कि ऐसा विवरण भाष्यकार अपने काल का दे सकता है । यदि उस समय॑ 
साधारण जनता की भाषा पूर्णरूप से विकृत होकर किसी प्राकृत व अपभ्रंश के 
रूप में परिनिष्ठित हो चुकी हो, तो भाष्यकार द्वारा उपर्युक्त विवरण का दिया 
जाना सम्भव प्रतीत नहीं होता । 

भाषा के सम्बन्ध में ऐसा काल महाभारत-युद्ध के अनन्तर सौ वर्ष से दो सौ 
वर्ष के अन्तराल में होना सम्भव है। इसमें थोड़ा-बहुत काल आगे-पीछे जोड़ा जा 
सकता है । इस काल का सर्वाधिक प्रारम्भिक काल वह है, जब पाणिनि ने भाषा 
के इस द्रुतगति विकार को समझकर तथा कालान्तर में मूलभाषा के नष्ट हो जाने 
के भय से संत्रस्त होकर घोर परिश्रमपूर्वक तात्कालिक संस्कृत भाषा के पूर्ण एवं 
परिमाजित व्याकरण का निर्माण किया। उस समय भाषाविषयक विकार की 
द्रुतगति का इससे कुछ अनुमान किया जा सकता है कि पाणिनि के अनधिक काल 
के अनन्तर कात्यायन को उन पदों के साधुत्व के लिए प्रयास करना पड़ा, जो इन 
दोनों आचार्यो के अन्तराल-काल में विकृत होकर अथवा अन्य प्रकार से किन्ही 

विशिष्ट अर्थो का बोध कराने में प्रयुक्त होने लगे थे। फलतः शबर स्वामी का 
काल महाभारतयुद्ध के अनन्तर दो सौ वर्ष के आस-पास माने जाने की सम्भावना 
की जा सकती है ॥|२६॥ (इति साधुपदप्रयुक्त्यधिकरणम्‌-&) 


(आकृत्यधिक रणान्तर्गंत--'लोकवेदशब्दत दर्थेक्या धि- 
करणम्‌- १०) 


शिष्य जिज्ञासा करता है --साधु-असाधुं शब्दों के विषय में जाना; परन्तु 
साधु शब्द 'गो' आदि जाति के वाचक हैं, या व्यक्ति के ? यह ज्ञातव्य 
है। इसपर भी अन्य ज्ञातव्य है- क्या लौकिक-वंदिक शब्द समान हैं, अथवा 
पृथक्‌-पृथक्‌ ? समान होने पर क्या इनका अर्थं भी समान है या भिन्न-भिन्न ? 
यह सब ज्ञातव्य है। प्रतीत होता है--लौकिक-वेदिक शब्द एक-दूसरे से भिन्न 
हैं, क्योंकि इसका कथन भिन्न नामों (लौकिक, वैदिक) से होता है। इनके 
स्वरूप में भी भेद है-वेद में “अग्नि शब्द नियत स्वर-वर्णानुपूर्वी वाला है, 
लोक में वह स्वरादि से हीन बोला जाता है। अर्थों में भी भेद प्रतीत होता 
है । लोक में 'गो' पद सास्ना वाले पशुविशेष का बोधक है; परन्तु वैदिक वाङमय 
में कहीं का वाक्य है-'उत्ताना वै देवगवा वहन्ति-_देवों की गाये ऊपर को पैर 
करके चलती हैं। इससे लोक, वेद में 'गो' पद के विभिन्न अर्थो का पता लगता 
है । अन्य मी--- देवेभ्यो वनस्पते हवींषि हिरण्यपर्ण प्रदिवस्ते `अथंम्‌'--हे सोने के 
पत्तोंवाली वनस्पति ! देवों के लिए हवियो का वहन करो । यह सुनहरे पत्तोंवाली 
बनस्पति वेद में बणित है, लोक में नहीं । इसी प्रकार वेद में--'एतद्‌ बे बं व्यं मधु 
यद्‌ घृतम्‌ यही देवताओं का मधु = शहद है, जो घृत है--घृत के लिए मधु शब्द 
का प्रयोग देखा जाता है। इससे ज्ञात होता है--वेदिक, लौकिक शब्द भिन्न हैं, 
उनके अर्थं भी भिन्न हैं; क्या यह ठीक है ? इन जिञ्ञासाओं का समाधान अपेक्षित 
है। सूत्रकार ने समाधान किया-- 


प्रयोगचोदनाभावाद्‌ अर्थेकत्वम्‌ अविभागात्‌ ॥३०॥ 

[प्रयोगचोदनाभावात्‌ | प्रयोग--कभे की चोदना-विधि के उपपन्न होने से 
लौकिक-वेदिक शब्दों के [अर्थेकत्वम्‌ | अर्थो का एक-समान होना युक्त है, क्योंकि 
[अविभागात्‌ | लौकिक, वेदिक शब्दों का विभाग न होने से । तात्पर्यं है--जो 
वेदिक शब्द हैं, वे ही लौकिक हैं उनके अर्थ भी समान हैं। 


FE | : 'लोकवेदयोः शब्द!र्थेक्यम्‌ । अधि० १० ।' इत्येव पाठः । सुबोधिनीवत्ति । 
२. शबरस्वामी ने भाष्य में दिया है; मूलग्रन्य का पता नहीं । + 
३. द्रष्टव्य--मै० सं० ४।१३।७॥ तै० ब्रा०, ३।६।११।२॥ 

प्रस्तुत सूत्र से जिज्ञासा के दो अंशों का समाधान किया गया । एक- -लौकिक- 
वैदिक शब्द परस्पर भिन्न नहीं हैं; जो वैदिक शब्द हैं, वे ही लौकिक शब्द हैं; 
अर्थात्‌ लोक-वेद में समान शब्दों का ही प्रयोग होता है। दूसरा है--उन शब्दों 
के अर्थ लोक या वेद में भिन्न नहीं, अर्थ भी उभयत्र समान हैँ । कारण यह है कि 
वेद में जिन शब्दों द्वारा और जिस अर्थ की अभिव्यक्ति के अभिप्राय से कर्मो का 
विधान किया गया है, लोक में उन्हीं शब्दों द्वारा वही अभिप्राय जाना जाता है; 
इन दोनों स्थितियों में लोक-वेदगत कोई भेद नहीं रहता। प्रतीत होता है, 
सूत्रकार द्वारा की गई यह व्यवस्था उस काल की सम्भव है, जब वेद-शब्दों' 
के आधार पर ही लोकव्यवहार संचालित रहा। उस काल में भेद प्रकट 
करने की भावना से यदि 'लौकिक' एवं 'बंदिक' पदों का प्रयोग हुआ हो, तो 
वह गौण ही समझना चाहिए। कालान्तर में वेदगत पदों के लिए 'वैदिक' और 
लोकव्यवहार में प्रयुक्त होनेवाले पदों के लिए 'लौकिक' पद का प्रयोग भेदमूलक 
मुख्य अर्थ में होता रहा, यह सम्भव है। 

अधिक समय बीतने पर लोकव्यवहार में प्रयुक्त होनेवाले पद-समुह में 
पर्याप्त परिवर्त्तन का हो जाना स्वाभाविक था। व्यवहार की भाषा को संकुचित 
चौखटे में सीमित रखना बड़ा कठिन होता है; कठिन क्या, असम्भव-जैसा ही 
समझना चाहिए । इसी का परिणाम हुआ'कि लौकिक भाषा जब मूल वेदगत पदों 
से छिटककर अपने लौकिक रूप में परिमाजित हो गई-- जिसका व्याकरण आदि 
द्वारा सुघटित कलेवर 'लौकिक संस्कृत' के नाम से आज भी सुरक्षित है--उस 
भाषा का आमूलचूल पूर्णे ज्ञान प्राप्त किया हुआ मुरद्धन्य विद्वान्‌ भी वेद को सम- 
भने में लड़खड़ा जाता है। लौकिक शब्दों की जानकारी के आधार पर- उस 
समय से लेकर, जब बैदिक व लौकिक पदों में पर्याप्त अन्तर आ गया था, आज 
तक--वेदों का अथे करने के प्रयास में उनका अनर्थ ही होता रहा है । 

आज को प्रादेशिक प्राकृत भाषाएँ उसी लौकिक संस्कृत भाषा के अपभ्रंशरूप 
हैं जो अब से लगभग पाँच सहस्र पूर्व विकृत होनी प्रारम्भ हो गई थी, और 
अपभ्रंश, पाली, प्राकृत आदि अनेक धाराओं में प्रवाहित होती हुई वत्तमान रूपों 
में उपलब्ध है । इन प्रादेशिक प्राकृत भाषाओं में नैसगिक प्रवाह के साथ बहते हुए 
अनेक ऐसे पद हैं, जो सीधे वेदिक पदों से वत्त॑मान रूप में आए हैं । इनके मध्यगत 
विकारों की नितान्त भी सम्भावना नहीं की जा सकती । उदाहरण के लिए यहाँ 


१. उक्त भावना को मनुस्मृति [ १२१] के इलोक द्वारा इस प्रकार प्रस्तुत किया 
गया है-- 
सवंषां तु स नामानि कर्माणि च पृथक्‌ पृथक्‌ । 
वेदशब्देम्य एवादौ पृथक्संस्थाच निमसे ॥ 

केवल एक पद प्रस्तुत है--'उस्रिया। ऋग्वेद में इस पद का अनेक विभक्ति व 
बचनों में प्रयोग उपलब्ध होता है । निघण्टु में यह गो-नामों में पठित है । यह पद 
साधारण गाय के लिए न होकर केवल उस गाय के लिए प्रयुक्त माना गया है, जो 
पहली बार ब्याई हो। लौकिक संस्कृत में इसके लिए 'गृष्टि'* पद का प्रयोग होता 
रहा है। हिन्दी में आजकल इसके लिए 'पहलोन' या 'पहलोठी' पदों का प्रयोग 
होता है । ब्रजभाषा के पर्याप्त विस्तृत प्रदेश में इसके लिए 'ओसरिया' पद का 
प्रयोग है, जो सीधा वेदिक पद का अपभ्रंश है । 
बेद का गम्भीर अध्ययन करनेवाले आधुनिक अनुसन्धाता का सुझाव है 
कि वेद में 'पुर' शब्द का अर्थ नगर या ग्राम न होकर वह स्थान है, जहाँ खेत से 
अन्न (लांक) काटकर गाहने के लिए इकट्ठा किया जाता है; उसे पशु आदि हानि 
न पहुंचायें, उसके चारों ओर बाड़ (प्राय: कंटीली भाड़ियों आदि की ) करदो 
जाती है। इसे आजकल लोकभाषा में 'खलिहान' कहा जाता है । परन्तु ब्रजभाषा- 
प्रदेश में इसके लिए 'पैर' शब्द का प्रयोग होता है। यदि उक्त सुझाव ठीक हो, 
तो वह शब्द भी वेदिक 'पुर' शब्द का-_तदर्थवाचक--सीधा अपभ्रंश माना जा 
सकता है। ये निदेश इसी अभिप्राय से किये गये हैं कि वैदिक शब्द लौकिक 
बोलचाल में आकर धीरे-धीरे किस प्रकार परिवत्तित होते रहे हैं। लौकिक-वे दिक 
शब्दों और उनके अर्थो के भेदाभेद-विचार के अवसर पर शब्दार्थविषयक, इन 
परिस्थितियों को दृष्टि से ओकल नहीं करना चाहिए । लोक और वेद में शब्दों का 
अर्थभेद बताने के लिए जो उदाहरण दिये गये हैं, वे अभेद मान्यता की दशा में 
विचारणीय हैं । उनमें पहला उदाहरण 'गो' पद का है--'उत्ताना वै देवगवा 
वहन्ति --देवो की गाये ऊपर को पैर करके चलती हैं । वेद में 'गो' पद का प्रयोग 
गाय पशुविशेष के अतिरिक्त अन्य अनेक अर्थो में हुआ है। प्रस्तुत प्रसंग में 'गो' 
पदका अर्थ है 'सूर्य-किरण', जो जहाँ से चलती हैं उधर को सिर और आगे की 
ओर पैरों की कल्पना की जाती है । इस अर्थ का लोक से कोई भेद नहीं है । पशु- 


विशेष एक अर्थ सवंत्र अधिक प्रसिद्ध है; प्रसंगानुसार अन्य अर्थो में 
होता है । किसी कवि की उक्ति है-- भी प्रयोग 


यदीच्छसि वशीकत्तूं जगदेकेन कर्म॑णा । 
परापवादसस्येभ्यो गां चरन्तीं निवारय ॥ 


यहाँ इलेष से 'गो' पद का प्रयोग 'वाणी' अर्थ में | 
दै र णो हुआ है । इसी प्रकार ' 
गां मुनक्ति' वाक्य में 'गो' पद पृथिवी अर्थ में प्रयुक्त है--राजा पथिवी क 
5 7 5 अप क कई [्‌ 
१. निघण्टु (२।११।३) में यह गो-नामों में पठित है। 
२. द्रष्टव्य--पाणिनीय अष्टाध्यायी, २।१।६५॥ 

करता है । 

द्वितीय उदाहरण में 'हिरण्यपर्ण' पद को लेकर अर्थभेद प्रकट किया है । 
वाक्य है--दिवेस्यो वनस्पते हवींषि हिरण्यपर्ण प्रदिवस्ते अर्थम्‌ हे सोने के पत्तों- 
वाली वनरपति ! देवों के लिए हवियों का वहन करो। यह आलंकारिक वर्णन 
आहवनीय अग्नि का है। ऊपर को उभरते की समानता के आधार पर इसे 
'बनस्पति' नाम दिया गया। जल, वायु आदि देवों को पहुंचाने के इसमें घृत, दुग्ध, 
दधि, सामग्री आदि हवि-दरव्यों की आहुति दी जाती हैं। इसके सुनहरी पत्ते इसकी 
चमचमाती लपटें हैं । लोकव्यवहृत अर्थ से इसका कोई भेद नहीं है । 

तृतीय उदाहरण में घृत के लिए 'मधु' पद का प्रयोग दिखाकर अर्थभेद की 
आपत्ति प्रकट की है। वाक्य है--'एतद्‌ व दैव्यं मधु यद्‌ घुतम्‌' ; यहाँ 'मधु पद को 
घृत के पर्यायवाची रूप में प्रयुक्त नहीं किया गया, प्रत्युत यह भाव प्रकट किया 
गया है कि देत्रों के लिए घृत ही मधु के समान मीठा, अनुकूल व प्रिय है । यज्ञिय 
अग्नि में आहुत घृत से देव अधिक प्रसन्न होते हैं। जल, वायु, ओषधि, वनस्पति 
आदि देवों को शुद्ध, पवित्र एवं अधिकाधिक जीवनी शक्तियों से सम्पन्न होने के 
लिए घृत सर्वश्रेष्ठ उपादान है। यही भाव उक्त वाक्य में है। इसीलिए वे.देक 
वाङ्मय में 'आुर्वे घृतम्‌' कहा गया है। इसका लोक-व्यवहार से कोई भेद या 
विरोध नहीं है ॥३०॥ (कवि आकृत्यधिक रणान्तरगंत--लोकवेदशब्दतदर्थेक्या- 
धिकरणम्‌--१०) 


(आकृत्यधिकरणम्‌-११) 


गत सूत्र के अवतरणिकारूप में पू्ंपक्ष की भावना से तीन जिज्ञासा प्रस्तुत की 
गईं--( १) शब्द जाति का वाचक है, या व्यक्ति का ? (२) लौकिक व वैदिक 
शब्द एक (समान) ही हैं, अथवा भिन्न ? (३) अभेद होने पर क्या उन शब्दों 
के अर्थ मी अभिन्न हैं, या भिन्न? इस बाह्य पूर्वपक्ष को प्रस्तुत कर गत सूत्र द्वारा 
संख्या २, ३ जिज्ञासा का समाधान किये जाने से वह उत्तरपक्षीय सूत्र है। 
भाष्यकार ने प्रथम जिज्ञासा के समाधान के लिए इसी सूत्र को पूर्वपक्ष मानकर 
विचार प्रारम्भ किया । वह केवल सूत्र के प्रथम पद में सन्धिच्छेद के आधार पर 
किया गया। इस पूर्वाबतरण के सन्दर्भ में जिज्ञासा है--गो' आदि साधु शब्द जाति 
के वाचक हैं, अथवा व्यक्ति के ? केवल 'गो' पद उच्चारण करने पर सामान्य गाय 
(जाति) मात्र का बोध होता है, पर जब 'गो पद के साथ 'आनय' [लाओ] 
आदि क्रिया का सम्बन्ध होता है, तब व्यक्तिविशेष (किसी एक गाय) का बोध 
होता है । जिज्ञासा है--इनमें से कौन-सा ठीक है ? समस्त व्यवहार क्रियासम्बद्ध 
होने से यही ठीक होगा कि 'गो' आदि शब्द व्यक्ति के वाचक हैं, क्योकि-- 

प्रयोगचोदनाऽभावात्‌ अर्थेकत्वम्‌ अविभागात्‌ ॥३०॥ 


न 


[प्रयोगचोदना-अमावात्‌ ] कर्मविधि में आकृति--जाति के अभाव से 
[अर्थेकत्वम्‌ ] शब्द का--एक व्यक्ति--अर्थ होना ठीक है, [अविभागात्‌ ] 
ब्यक्ति से पृथक आकृति के न होने से । 

कर्मविषयक विधाने है--'ब्रीहीन्‌ अवहन्ति'--धान कूटता है। यहाँ 'ब्रीहि' 
पद से व्यक्तिरूप विशेष राशि का ग्रहण होता है, समस्त ब्रीहिमात्र का नहीं, 
क्योंकि अवघात (कूटना) अपेक्षित सीमित व्रीहि का सम्भव है, यावन्मात्र ब्रीहि 
का नहीं । अतः शब्द का अर्थं व्यक्ति माना जाना चाहिए, जाति नहीं । विधान से 
अन्यत्र भी शब्द का आकृति अर्थ मानना युक्त न होगा; क्योंकि एक शब्द का 
अनेक अर्थ मानना अन्याय्य है। शब्द का आकृति अर्थ माने बिना भी सामान्य 
गोमात्र का 'गो' पद से बोध होने में कोई बाधा नहीं है, यह बता देने पर कि 
ऐसी आकृति जिस पशु की हो, वह गौ है। शरीरके ज्ञाता उस प्रकार के अवयव- 
संस्थान (अंगों के गठन) को देखकर--यह पशु गाय है--जान लेता है । जिस पशु 
को वह देखता है, और समक लेता है पह 'गौ' है, वहाँ गौ व्यक्तिमात्र दृष्टिगोचर 
होता है; वह आकृति (सींग, कान, मुख, सास्ना, पूंछ, खुर आदि से युक्त अंगों 
का विशिष्ट गठन) व्यक्ति से अतिरिक्त कुछ नहीं। यह आकृति, सामान्य 
(जाति) का बोध कराती है, इस कारण उसे सामान्य का चिह्न (लिङ्ग ) कहा 
जा सकता है ।१ जिसके पास दण्ड होता है, उसे 'दण्डी' कहते हैं। दण्डी व्यक्ति 
दण्ड नहीं; अर्थात्‌ दण्डी शब्द का प्रयोग दण्ड के लिए नहीं होता, दण्ड तो दण्डी 
का चिल्लंमात्र है; ऐसे ही 'आकृति' गोसामान्य का चिह्न है, 'गो' पद का अर्थ 
नहीं । अतः शब्द का अर्थ व्यक्ति मानना युक्त है, आकांत नहीं ॥॥३०॥ 

व्यक्ति ही शब्द का अर्थ है, इसमें अन्य हेतु प्रस्तुत किया-- 


अद्रव्यशब्दत्वात्‌ ॥ ३ १॥ 


[अ-द्रव्यशब्दत्वात्‌ | (शब्द का अर्थ आकृति--जाति मानने पर) द्रव्य-- 
व्यक्ति शब्द का वाचक न होने से अन्वय सम्भव न होगा । 

यदि शब्द का अर्थ आकृति-जाति है, तो 'षड्‌ देया द्वादश देयाइचतुविशति- 
देया: छह गाय दक्षिणा में दे, बारह दे, चौबीस दे, इत्यादि वाक्यों में छह आदि 
संख्या का अन्वय आकृति या जाति के साथ सम्भव नहीं, क्योंकि आकृति या जाति 
समान है, एक है; उसका एकाधिक किसी संख्या के साथ अन्वय असम्भव है। 


१. द्रष्टव्य--गौतमीय न्यायसूत्र, तथा वात्स्यायनभाष्य [ २।२।६८ | पञ्चनदीय 
सुदर्शनाचार्यकृत प्रसन्नपदा टीका संस्करण । र 

अतः व्यक्ति ही शब्द का अर्थ मानना चाहिए । व्यक्ति अनेक हैं, प्रत्येक संख्या के 
साथ उसका अन्वय सम्भव है ॥३ १।। 
इसी मान्यता की पुष्टि में अन्य हेतु प्रस्तुत किया-- 


अन्यदशनाच्च ॥३२॥ 


[अन्यदर्शनात्‌ ] अन्य के देखे जाने से [च] भी, व्यक्ति शब्द का अर्थ है, 
जाति नहीं । 

बैदिक वाङ्मय में वाक्य है--“यदि पशुरुपाकृतः पलायेत, अन्यं तद्व तद्वय- 
समालभेत'-उपाकृत पशु यदि भाग जाय, तो उसी वर्णं और उसी आयुवाले अन्य 
पशु का आलभन (यूपबन्धन) करे । उपयुक्त अवसर पर मन्त्रोच्चारणपूर्वक 
कुशा से पशु का स्पशे करना उसका 'उपकरण' कहा जाता है। इस प्रकार उपा- 
कृत पशु यूप में बाँधे जाने से पूर्व यदि भाग जाय, तो उसी वर्ण और उसी आयु- 
वाले अन्य पशु को उसके स्थान पर उपाकरण कर यज्ञ का शेष कार्ये सम्पन्न किया 
जाता है। प्रसंग में ज्ञातव्य यह है कि 'पशु' शब्द का अर्थ यदि जाति है, तो जाति 
का न तो भागना सम्भव है, और जाति के एक होने से न उसका अन्य पद के ' 
साथ अन्वय सम्भव है। क्योंकि शब्द का अर्थ जाति होने पर यह्‌ कंसे कहा जायगा 
कि यह अन्य है, जबकि दोनों पशुओं की जाति एक है ? फलतः शब्द का अर्थ 
“व्यक्ति माना जाना युक्त है; उसमें भाग जाना भी सम्भव है, और व्यक्तियों के 
परस्पर भिन्न होते से 'अन्य' पद के साथ 'पशु' पद का अन्वय भी युक्तियुक्त 
है ॥३२॥ 

पूर्वपक्षरूप उक्त जिज्ञासा का आचार्य सूत्रकार ने समाधान किया 


आकृतिस्तु क्रियाथेत्वात्‌ ॥३३॥ 


[आकृतिः] आकृति, शब्द का वाच्य है, [तु] यह पद पूर्वपक्ष की निवृत्ति 
का द्योतक है, अर्थात्‌ व्यक्ति को शब्द का वाच्य नहीं माना जाना चाहिए । हेतु 
दिया [क्रियार्थत्वात्‌ ] क्रियाप्रयोजन होने से। 

वैदिक वाङ्मय में वाक्य है 'श्येनचितं चिन्वीत” स्येन के समान, यज्ञिय 
स्थण्डिल (चबूतरा =वेदि ) का चयन --ईट आदि से निर्माण--करे। विचारणीय 
है--श्येन' पद का वाच्य व्यक्ति है, या आकृति ? निश्चित है- यहाँ श्येन पद 
'आक्ृति' का वाचक है । व्यक्तिवादी को भी यहाँ शयेन पद आकृतिवाचक मानना 
होगा । यदि ऐसा न माना जाय, तो उक्त वाक्य का कोई अर्थ ही सिद्ध न होगा। 


१. द्रष्टव्य--कात्यायन श्रौतसूत्र, २५९1 १॥ 
२. द्रष्टव्य - तै० सं ०; ५।४।११॥। 

इसके विवेचन के लिए प्रश्‍न उठता है--क्या इयेन, चयनक्रिया के साथ करणरूप 
से अन्वित होगा, अथवा कर्मरूप से ? तात्पर्य है--इयेन चयनक्रिया का करण == 
साधन है ? अथवा कर्म क्रिया का विषय--लक्ष्य है ? पहला विकल्प अयुक्त है, 
क्योंकि इयेन पक्षियों से चयनक्रिया का होना असम्भव है। ऐसा कथन उपहासभात्र 
होगा। इसके अतिरिक्त पाणिनीय" व्यवस्था के अनुसार 'श्येनचित्‌' पद की सिद्धि 
छयेन को कर्म कारक मानकर ही उपपन्न होती है। कर्म (श्येन) उपपद होने पर 
“चि' घातु ये क्विप्‌ प्रत्यय होकर 'इयेनचित्‌' पद सिद्ध होता है । 
यहाँ यह भी ध्यान देने की बात है--जब 'इयेनचितं चिन्वीत' वाक्य सर्वप्रथम 
अर्थबोध के लिए उच्चारण किया गया, तब यदि इयेन पद का अर्थ व्यक्ति समझा 
गया होता, तो वह व्यक्तिविशेष पक्षी तो कालान्तर में रहा नहीं; तब यह वाक्य 
निरर्थक हो जायगा, उसके वाच्य अर्थ का अभाव हो जाने के कारण यदि “्येन' 
पद से ह्म अब भी उस पक्षी के समान अन्य पक्षियों का बोध कर सकते हैं, तो 
इसका तात्पर्य है--प्रथम उच्चारण में भी इस पद का अर्थ व्यक्ति नहीं था, प्रत्युत 
आकृति अर्थ अभिप्रेत रहा। उस पक्षी का--अन्य समस्त पक्षियों के साथ-- 
सादृश्य “आकृति पर ही आधारित है। 
इसी प्रकार 'श्येनचित्‌' नामक स्थण्डिल (यज्ञवेदि) के चयन का अर्थ है-- 
शयेन आकृति की वेदि का निर्माण | यह निर्माण इंट आदि उपादान-तत्त्वों से 
किया जाता है। यहाँ चयनक्रिया का कर्म--'इयेन' व्यक्ति नहीं है। उपादान- 
तत्त्वों से किसी शयेन व्यक्ति का निर्माण नहीं होता; प्रत्युत निर्माण इस प्रकार 
किया जाता है कि वहाँ वेदि, श्येन पक्षी की आकृति के रूप में अभिव्यक्त हो । 
जो वादी केवल व्यक्ति को शब्द का अर्थ कहता है, वेदि के निर्माण में क्या वह 
समस्त व्यक्तियों के सादृश्य का होना स्वीकार करेगा ? अथवा किसी एक व्यक्ति 
का ? एक जगह समस्त व्यक्तियों का सादृश्य सम्भव न होने से पहला पक्ष त्याज्य 
है। एक व्यक्ति का सादृश्य माने जाने पर उस व्यक्ति का अभाव हो जाने पर चयन- 
क्रिया के अनुष्ठान का ही लोप हो जायगा। जिस व्यक्ति का सादश्य वैदिक 
वाक्य के तात्पर्ये के अनुसार अभीष्ट है, वह व्यक्ति तो अब रहा नहीं, तब उसके 
सादृश्य को चयनक्रिया में केसे उभारा जा सकेगा? इसलिए यही मानना निरापद 
होगा कि शब्द का अर्थ 'आकृति' है, जो सामान्य रूप से समस्त (अतीत 
वर्तमान, अनागत) व्यक्तियों में एक जातिविशेष को अभिलक्षित करती है, प्रकट 
करती है । 
वस्तुतः शब्द का अर्थ व्यक्ति और आकृति दोनों हैँ । किसी भी एक अर्थ को 
मानकर व्यवहार का सामञजस्य सम्भव नहीं । शब्दों या वाक्यों के प्रयोग एवं 


१. पाणिनिसूत्र 'करमण्यरन्याख्या याम्‌' [ ३।२।९२]। 

वक्ता के तात्पर्यं से यह स्पष्ट हो जाता है-कहाँ शब्द का अर्थ व्यक्ति अभिप्रेत 
है, कहाँ आकृति । एक अर्थ के कथन के अवसर पर दूसरा अर्थं केवल तिरो हित-_ 
अप्रकट रहता है; ऐसा नहीं कि वह शब्द का अर्थ हीन हो। शब्द का अर्थ वे 
सब हैं, आवश्यकतानुसार उभार में आते हैं। इसी आशय से न्यायसूत्र तथा 
वात्स्थायन-भाष्य आदि व्याख्या-ग्रन्थों में “व्यक्ति, आकृति, जाति’ सभी को शब्द 
का वाच्य माना है ।' आचार्य पतञ्जलि ने भी व्याकरण-महाभाष्य में इस विषय 
का विस्तृत विवरण प्रस्तुत किया है! ।।३३॥ 

गत ३०-३२ सूत्रों द्वारा --शब्द का वाच्य आकृति मानने में-जो न्यूनता 
व दोष बताये हैं, सूत्रकार उनके समाधान के लिए प्रथम उनका स्मरण कराता 
ठ 

न किया स्यादिति चेदर्थान्तरे विधानं न द्रव्यमिति चेत्‌ ॥३४॥ 


इस सूत्र के तीन भाग हैं--(१) न क्रिया स्यादिति चेत्‌’; 'न स्यादिति 
चेत्‌' का सम्बन्ध दूसरे वाक्य के साथ भी है, तब दूसरा वाक्य बनता है-- 
(२) अर्थान्तरे विधानं न स्यादिति चेत्‌’; तीसरा वाक्य है-- (३) "न द्रव्यमिति 
चेत्‌’ । यथाक्रम इनका अर्थ इस प्रकार है-- 

१. यदि शब्द का अर्थ ‘आकृति’ माना जाता है, तो ब्रीहीन्‌ प्रोक्षति’ आदि 
वाक्यों द्वारा विहित प्रोक्षणक्रिया न होगी ऐसा थदि कहो, तो (वह ठीक नहीं; 
यह्‌ अगले सूत्र के साथ सम्बन्ध है) । (इसका विवरण सूत्र ३० में देखे )। 

२. अर्थान्तर--द्रव्यान्तर में विधान न होगा, ऐसा यदि कहो, तो- (बह्‌ 
ठीक नहीं; अगले सूत्र के साथ सम्वन्ध है) । इसका विस्तृत विवरण सूत्र ३२ में 
देखें । 

३. नहीं जाने जायेंगे, गो आदि द्रव्य षट्‌ आदि संख्याओं से युक्त, ऐसा 
यदि कहो, तो (वह ठीक नहीं, आगे के सूत्र से सम्बन्ध है।) इसका विवरण 


१. च्यायसूत्र २।२।६५--'व्यक्त्याकृतिजातयस्त पदार्थः ।' अत्रेव वात्स्यायन- 
भाष्यम्‌ --“तु शब्दो विशेषणार्थः। कि विशिष्यते ? प्रध।नाङ्भःभावस्यानियमेम 
पदार्थत्वमिति । यदा हि भेदविवक्षा विशेषगतिइच, तदा व्यक्तिः प्रधानम्‌, 
अङ्कन्तु जात्याक्कती । यदा तु भेदोऽविवक्षितः सामान्यगतिइच, तदा जातिः 
प्रधानम्‌, अङ्कन्तु व्यक्त्याकृतो। तदेतद्बहुलं प्रयोगेषु । ' (यदा पुनः प्रथमं 
जातिपरिचयोऽपेक्ष्यते तदा प्रधानमाक्कतिः, अङ्कन्तु व्यक्तिजाती, उ० वी० 


शा०) । 
२. द्रष्टव्य 'सरूपाणामेकशेष एकविभक्तौ [अष्टा १।२।६४] सूत्र पर 
पातञ्जल महाभाष्य । 

सूत्र ३१ के भाष्य में देखें । 

इसके अनुसार सम्पुटित सूत्रार्थं निम्न प्रकार होगा-- 

आकृति को शब्द का अर्थ मानने पर प्रोक्षण (भिगोना), अवहूनन (कूटना) 
आदि क्रिया न होंगी; अर्थान्तर में--प्रथम उपाकृत पशु से अन्य पशु में विधान 
न होगा; तथा गो आदि द्रव्य में छह, बारह आदि संख्याओं का अन्वय न होगा; 
ऐसा यदि कहो, तो वह ठीक नहीं। सूत्र में चित्‌' पद के सहयोग से अपेक्षित 
“न? पद का अध्याहार कर सूत्रार्थ सम्पन्न होता है ॥३४॥ 

उक्त कठन ठीक न होने का कारण सूत्रकार ने बताया-- 


तदर्थत्वात्‌ प्रयोगस्यावि भाग: ॥३५॥ 


[तद्‌-अर्थत्वात्‌ ] शब्द के आकृति अर्थवाला होने से [प्रयोगस्य | प्रयोग-- 
प्रोक्षण आदि कमं के अनुष्ठान में [अ-विभागः] कोई बाधा नहीं आती । 

शब्द का 'आकृति’ अर्थ मानने पर प्रोक्षण आदि कमं के अनुष्ठान में कोई 
बाधा नहीं आती । कारण है-आकृति यज्ञिय द्रव्य को विशेषित करती है, 
निर्धारित व सीमित करती है । तात्पर्य है--ब्रीहि' पद उच्चारण होने पर तत्काल ॥ 
जो अर्थ अभिव्यक्त होता है, वह 'ब्रीहि' बनावट हैं, अवयवसंस्थानविशेष = 
द्रव्यावयवों का एक विशेष संघटन; ऐसा संघटन, जो अन्य किसी द्रव्य में 
उपलब्ध नहीं, सम्भव नहीं, उसी बनावट का नाम 'आकृति' हे। यही आकृति 
ब्रीहि द्रव्य को अन्य समस्त द्रव्यो से विशेषित करती है, भिन्त करती है । यदि 
'ब्वीहि' पद का उच्चारण करते ही वह आकृति न उमरे, तो ब्रीहि द्रव्य (व्यक्ति) 
का बोध होना असम्भव है। यह ठीक है कि प्रोक्षण उस आकृति या बनावट का 
नहीं होता, द्रव्य का होता है; पर उस द्रव्य का निर्धारण आकृति-ज्ञान के बिना 
सम्भव नहीं; अत: ब्रीहीन्‌ प्रोक्षति’ आदि वाक्यों में आकृति-वाचक ब्रीहि आदि 
पदों को आकृति के आश्रयभूत द्रव्य का उपलक्षण समझना चाहिए । इससे शब्द 
का अर्थ आकृति मानने पर भी कर्म --क्रियानुष्ठान में कोई बाधा नहीं आती । 

इसी प्रकार 'उपाकृतः पशुः पलायेत’ इत्यादि वाक्य में 'पशु' पद आक्रति- 
वाचक माने जाने के कारण ही समान वर्ण, समान आयुवाले अन्य द्रव्य==पशु का 
निर्धारण किया जाना सम्भव है । 

(षड गावो देयाः' इत्यादि वाक्यों में भी आकृति-वाचक 'गो' पद आकृति 
के आश्रयभूत द्रव्य का उपलक्षण होने से संख्या के अन्वय में कोई बाधा नही है। 

- वस्तुतः शब्द के 'आङक्गेति-जाति-व्यक्ति' तीनों अर्थं अभीष्ट हैं, परन्तु 
शब्दोच्चारण होने पर- प्रसंग आदि निमित्तान्तर-सापेक्ष--जो अर्थ अभिव्यक्त 
होता है, उसी से व्यवहार सम्पन्न किया जाता है; अन्य अर्थ तिरोहित रहते हैं। 
ऐसा नहीं कि वे शब्द के अथं न हो । व्यवहार्य एक अर्थ की अभिव्यक्ति में अन्य 

अर्थं का आश्रय लेकर विवाद खड़ा करना 'छल “प्रयोग की कोटि में आ जाता है। 
शास्त्रीय चर्चा में इससे बचना ही श्रेयस्कर है । पर शिष्य-शिक्षण के लिए सहज 
मानकर आचाय इसे यथावसर प्रस्तुत करते रहते हैं ॥३५।॥। 


इति जेमिनीयमीमांसादशनविद्योदयभाष्ये 
प्रथमाध्यायस्य स्मृतिपादाभिधस्तृतोयः पादः। 

(उङ्क्दादिशब्दानां यागनामधेयताऽधिकरणम्‌; उद्धिदधिकरण 
वा--१) 


विधिवाक्यो का प्रामाण्य अपू अर्थ के विधान से, अर्थेवाद-वाक्यों का 
प्रामाण्य विधिवाक्यो के स्तुतिपरक होने से तथा मन्त्र का प्रामाण्य अनुष्ठय अथ 
के प्रकाशक होने से गत अधिकरणों द्वारा प्रतिपादित किया गया । इस पृष्ठभूमि 
में शिष्य जिज्ञासा करता है-उद्धिदा यजेत, बलभिदा यजेत, अभिजिता यजेत, 
विश्वजिता यजेत' इत्यादि वैदिक वाङ्मयगत वाक्यों को क्या विधिवाक्य अर्थात्‌ 
अपूर्व अर्थ का विधायक वाक्य माना जाय ? अथवा इन्हें गुणविधि--अर्थात्‌ अन्य 
प्रकृतयाग में गुणविशेष का निर्देश करनेवाला माना जाय ? इनमें प्रथम सिद्धान्त- 
पक्ष है, दूसरा पूर्वपक्ष है । जिज्ञासा के पूर्ण समाधान के लिए सूत्रकार ने प्रथम 
पूर्वपक्ष को प्रस्तुत किया-- 


उक्तं समाम्नायेदमध्यं तस्मात्‌ सर्व तदर्थं स्यात्‌ ॥१॥ 


[उक्तम्‌ ] कह दिया है [ समाम्नायं दमर्थ्यम्‌ ] समाम्नाय- वेद का यह कर्म 
प्रयोजन होना, [तस्मात्‌] इसलिये [सर्वम्‌ ] समस्त वेद [तदर्थम्‌] कमं के 
लिए अर्थात्‌ विधि, स्तुति, अनुष्ठेय अर्थ के प्रकाशन के लिए [स्यात्‌] होता 
चाहिए । 

मीमांसा प्रथम अध्याय के दूसरे पाद में. समस्त वेद का प्रयोजन याग का 
निष्पन्न किया जाना बताया है। वह विधि, स्तुति, अनुष्ठेय अर्थ का प्रकाशन, 
इन तीन विधाओं में माना गया है । वेद का एक भाग विधिरूप है, जेसे--'सोमेन 
यजेत' यह अपूर्वं अर्थात्‌ पहले से अविदित अर्थ का ज्ञान कराता है। यहाँ 'सोम' | 
नामक याग तथा यागसाधन सोमद्रव्य, दोनों किसी अन्य प्रकार से ज्ञात नहीं न 
हैं; अतः इस वाक्य से सोमद्रव्य-सहित याग का विधान आचार्यों ने स्वीकार ४ 

किया है--सीोमद्रव्यवता यागेन इष्टं भावयेत्‌'- सोमद्रव्य से सम्पन्न होनेवाले 
सोमयाग से अभिलषित की भावना करे। 

हन का दूसरा भाग अर्थवादरूप है । यह अनुष्ठेय विधि की स्तुति द्वारा 
उसमें रुचि उत्पन्न करता है । जैसे--/वायुर्वे क्षेपिष्ठा देवता! वायु अतिशीघ्र गति- 
वाला देवता है । तीसरा मन्त्रभाग वह है, जो कर्मानुष्ठान-काल में विहित अर्थ को 
प्रकाशित करता है, जैसे--'वहिर्देवसदनं दामि'-- देवसदन बहि (कुश, घास) को 
काटता हूं । काटने की क्रिया करते समय यह मन्त्र वोला जाता है। “उद्धिदा 
यजेत' इत्यादि वाक्य भी इन्हीं तीन विधाओं में से किसी में अन्तहित होने 
चाहिएँ । 

विचार करने पर जाना जाता है, ये वाक्य अर्थवाद के अन्तर्गत नहीं आते, 
क्योंकि अर्थवाद के प्रयोजन को पुरा नहीं करते। अर्थवाद किसी विधिवाक्य के 
शेष (==अङ्ग) होते हैं। उद्धिदादि वाक्य किसी अन्य विधि के शेष नहीं हैं । 
इनका अन्तर्भाव मन्त्रभाग में भी नहीं हो सकता; क्योंकि किसी क्रिया के प्रयोग- 
काल में उसके अर्थ का प्रकाशन ये वाक्य नहीं करते। तब परिशेष से इन्हें गुण- 
विधि मानना चाहिए। गुणविधि क्या है ? इसे समझ लेना उपयुक्त होगा । 

गुण का विधान करनेवाला वाक्य 'गुणविधि' कहा जाता है। जहाँ याग 
आदि कर्म अन्य प्रकार--किसी विधिवाक्य अथवा प्रकरण आदि द्वारा--प्राप्त 
है, उस याग के उद्देश्य से जिस वाक्य ढवारा-किसी विशेष "गुण-साधन द्रव्य आदि 
का--विधान किया जाय, ऐसा वाक्य 'गुणविधि' कहाता है, जंसे--'अग्निहोत्रं 
जुहुयात्‌ स्वर्गकामः? वाक्य से विहित अग्निहोत्र होम-कमं प्राप्त है । उसी होम- 
कर्म को लक्ष्य कर कहा गया--'दघ्ना इन्द्रियकामस्य जुहुयात्‌'-इन्द्रियों की दृढ़ता 
व सुस्थिरता की कामनावाले व्यक्ति का वह होम-कमं दही से करे । यहाँ 
प्रकारान्तर से प्राप्त होम-कमे में उसके साधनभूत दधिद्रव्यरूप गुणविशेष का 
विधान प्रस्तुत वाक्य द्वारा किये जाने से यह 'गुणविधि है। 

इसी प्रकार 'उद्धिदा यजेत' इत्यादि वाक्य ताण्डब्य ब्राह्मण में पठित हें । 
सोमयागों के ज्योतिष्टोम-प्रसंग में इतका निर्देश है । ज्योतिष्टोम प्रकृतिभूत 
याग प्रकारान्तर से प्राप्त है । उक्त वाक्य उसके साधनभूत उछ्छिद आदि 

१. 'गुण' पद विभिन्न शास्त्रों में नितान्त पारिभाषिक है । Me में 

“अ, ए, ओ' ये तीत वर्ण गुण हैं। र्‍्याय-वेशेषिक दर्शन में “गन्ध, रस, रूप, 

स्पर्श, शब्दः आदि चौबीस गुण हैं। राजनीतिशास्त्र में सन्धि, विग्रह, 

यान, आसन, संश्रय, द्वैधीभाव' ये छह गुण कहे जाते हैं। धर्मशास्त्र में दया, 

क्षमा, घैयं, वदान्यता आदि गुण माने जाते हैं। मीमांसाशास्त्र में प्रसंगागत 

'गुण' पद का ऐसा कोई अर्थ अभीष्ट नहीं है। यहाँ केवल कमं-सम्पादन 

के लिए निदिष्ट साधनभूत द्रव्यविशेष “गुण पद से कहे गये हैं। 
२. ताण्ड्य ब्रा०, १६।७।३॥ 

द्रव्यो का गुणविशेष के रूप में विधान करते हैं। इस प्रकार इन वाक्यों को गुण- 
विधि के अन्तर्गत मानना चाहिए। 'उद्धिद पद का तात्पयं है--भूमि को 
फाइकर उगनेवाले लता-ओषधि-वनस्पति आदि द्रव्य, जो याग के साधन 
हैं॥१॥ 

उक्त विवेचन के अनुसार "उद्भिदा यजेत' इत्यादि वाक्यों में गुणविधि 
मानना प्राप्त होने पर सूत्रकार ने सिद्धान्तपक्ष प्रस्तुत किया 


अपि वा नामधेयं स्याद्‌ यदुत्पत्तावपूर्वंमविधायकत्वात्‌ ॥२॥ 


[अपि वा] पद पूर्वपक्ष की व्यावृत्ति के द्योतक हैं--उक्त वाक्यों में गुण- 
विधि मानना युक्त नहीं । तब क्या युक्त है! [नामधेयम्‌ ] नामधेय मानना 
युक्त [स्यात्‌] है; उप्द्विद आदि पद करम के नाम हैं। [यद्‌-उत्पत्ती] जिसकी 
उत्पत्ति में, जिसके निर्देश में [अपूर्वम्‌ ] अपूव --पहले से अविदित कर्म का विधान 
होता है । उाड्रिद्‌ आदि पद यागविशेष के नाम हैं, ऐसी सम्भावित स्थिति में 
इन पदों के [अविधायकत्वात्‌ ] गुण का विधायक न होने से । 

यह प्रथम स्पष्ट कर दिया गया है--गुणविधि वहाँ स्वीकार्य है, जहाँ मुख्य 
कर्म प्रकारान्तर- अन्य विधिवाक्य आदि के द्वारा प्राप्त है, जेसे--अग्निहोत्र 
होम 'अग्निहोत्रं जुहुयात्‌ स्वर्गकामः? वचन से विधान किया हुआ प्रथम प्राप्त 
है । उसी होम के उद्देश्य से इन्द्रिय-कामनावाले पुरुष का 'दध्ता इन्द्रियकामस्य 
जुहुयात्‌’ दही द्रव्य से होम किया जाय,-- इस वचन में दघि द्रव्य का विधान 
गुणविषि है। इसके विपरीत प्रस्तुत प्रसंग में “उद्भिद्‌, आदि पदों से जो अर्थ 
जाना जाता है, वह अन्य किसी वचन के द्वारा पहले से अविदित है, अर्थात्‌ अन्य 

किसी विधिवाक्य आदि से उसका विधान नहीं हुआ है, अत: इन वाक्यों को 
गुणविधि मानना अन्याय्य होगा । 

यदि इन वाक्यों को गुणविधि माना जाता है, तो इसमें वंय्यधिकरण्य 
दोष मी है। उस दशा में 'उद्धिद्‌' पद यागविशेष का नाम न होकर प्रकारान्तर 
से प्राप्त याग में उसके साधनभूत उद्द्धिदु-द्रव्य के विधान-रूप से गुण का 
विघायक होगा । ऐसी स्थिति में “उद्द्रिदा यजेत' वाक्य के 'उद्धिद्‌' पद में मतुबर्थ 
की कल्पना करनी होगी--“उद्धिद्वता यागेन इष्ट भावयेत्‌---उद्धिद्‌ साधन- । 
सामग्रीवाले याग से अभीष्ट प्राप्ति की कामना करे । “उद्धिद्‌ पद का 'यजेत' | 
के साथ अन्वय करने के लिए वहाँ लक्षणा द्वारा 'मतुबर्थ की कल्पना करना 


RR यय 
१. 'उद्धिदा यजेत’ इत्यादि वाक्यों को गुणविधि मानने पर उद्द्धिद द्रव्य का 
याग के साथ सीधा सामानाधिकरण्य सम्पन्न न होने की दशा में 'उद्धिद॒' 

पद का अर्थ 'उद्धिद्‌ द्रव्यवान्‌ याग? ऐसा करना होगा । जहाँ शब्द के साथ 

वैय्यधिकरण्य दोष है । जब कोई पद अन्वित अर्थ का बोध कराने में पुर्ण 
समर्थ है, तव वहाँ व्यर्थ लक्षणामूलक कल्पना करना संगत नहीं माना जाता । 

'उद्धिद' आदि पद यागविशेष का नाम माने जाने पर ऐसा कोई दोष 
सामने नहीं आता । 'उच्द्रिदा यजेत' वाक्य में 'यजेत' पद का अर्थ है--'यागेन 
इष्टं भावयेत्‌' ; यहाँ 'याग' करण है और “उ्द्रिदा आदि पद भी तृतीया विभक्ति 
के साथ निर्देश से करण हें । इस प्रकार 'उऱ्द्रिदा यागेन इष्टं भावबेत्‌' रूप में 
अन्वय करने पर सामानाधिकरण्य का सामञ्जस्य हो जाता हैं। यदि उक्त वाक्यों 
को याग का नामधेय न मानकर इन्हें गुणविधि माना जाता है, तो उद्धिद्‌ 
आदि पदों को याग के साधन-द्रव्य का वाचक माने जाने से वाक्य में सामाना- 
धिकरण्य के सामञ्जस्य के लिये 'उद्धिद्‌' आदि पदों में मत्वर्थलक्षणा के 
सिवाय और कोई मार्ग नहीं है। श्रुति तथा लक्षणा के परस्पर प्रतियोगिता में 
आने पर श्रुति बलवती मानी जाती है । तब लक्षणा अपाहत होकर हट जाती है, 
और श्रुतिमूलक सामानाधिकरण्य के बल पर उद्धिद्‌ आदि पद याग के नामधेय 
हैं, यह निश्चित होता है । 

इस विवेचन के अनुसार यह आक्षेप भी निराधार होगा कि उक्त वाक्य 
नामधेय का विधान करते हैं, अथवा याग का? एक वाक्य--एक का ही विधायक 
हो सकता है। यदि नामधेय का विधान करता है, तो याग का विधान न होगा। 
यदि याग का विधान करता है, तो नामधेय का विधान न होगा । दोनों का 
बिधान मानने पर वाक्यभेद-दोष प्रसक्त होगा । यह आक्षेप इसलिये निराधार है, 
क्योंकि ये पद नामधेय का विधान कहीं करते; विधान तो याग का करते हैं, 
नामधेय तो इनका उक्त पदों से ही अभिव्यक्त हो जाता है । 'उत्‌' शब्द के सामर्थ्यं 
और 'भिद्‌ शब्द के सामर्थ्य से “उड्ड्रिद्‌' पद क्रिया का वाचक है। इस कम से 
किसी का उद्धोदन--प्रकाशन किया जाता है। इसी प्रकार वल-प्रकाशन से 
'बलभिद्‌' अभिमुख होने पर जय से 'अभिजित्‌', विश्व के जय से विश्वजित्‌' 
आदि यागविशेषों के नाम हैं--यह सिद्धान्त है ॥२॥। (इति उदच्द्धिदादिशब्दानां 
याग*नामधेयताऽधिकरणम्‌--१)। 

'मलुप्‌' प्रत्यय का योग न होने भर भी अर्थ-सामञ्जस्य के लिए उसके 

(मतुप्‌ प्रत्यय के) अर्थ को स्वीकार किया जाता है, उसे 'मत्वर्थेलक्षणा' 

कहते हैं, जैसे 'यष्टी: भोजय” वाक्य में यष्टि (लाठी) को भोजन कराना 

सम्भव न होने से उसका अर्थ 'यष्टिमतः' किया जाता है । 
१. हलायुधकृत 'मीमांसाशास्त्रसर्वस्व' में गत दो सूत्रों पर यथाक्रम पृथक्‌ दो 

अधिकरणों का निर्देश निम्न प्रकार किया है-- 

(क) उद्धिदादिशब्दानाँ यागनामतया प्रासाण्याधिकरणम्‌ ॥ 

(ख) उङ्किदादिशब्दानां यागनामघेयताऽधिकरणम्‌ ॥ 

(चित्रादिशब्दानां यागनाम धेयताइधिकरणम्‌ । चित्राज्याधिकरणं 
वा--२) 
गत अधिकरण में 'उद्धिद्‌ आदि यौगिक शब्दों के विषय में विवेचन 
प्रस्तुत किया गया । इस परिप्रेक्ष्य में शिष्य जिज्ञासा करता है--कतिपय पद 
यौगिक न होकर गुण-शब्द एवं जाति-शब्द वैदिक वाङ्मय में प्रयुक्त हैं, । 
जैसे चित्रया यजेत पशुकामः) त्रिवृद्‌ बहिष्पवमानस्‌, पञ्चदशान्याज्यानि, 
सप्तदश पृष्ठानि --पशु-कामनावाला चित्रा से यजन करे, बहिष्पवमान त्रिवृत्‌ 
होता है, पन्द्रह आज्य होते हैं, सत्रह पृष्ठ होते हैं। यहाँ चित्रा और पवमान गुण-शब्द 
हैं, आज्य और पृष्ठ जाति-शाब्द हैं । जिज्ञासा है--ये गुणविधि हैँ या कर्म के नाम 
हैं? कर्म के नाम से ये कहीं प्रसिद्ध नहीं हैं; फलबिशेष की कामना से मुख्य याग 
में प्रवृत्ति के प्रेरक हैं, अत: ये गुणविधि माने जाने चाहिएँ । जेसे--प्रकारान्तर 
( = अग्निहोत्रं जुहुयात्‌ स्वर्गकामः) से होमयाग प्राप्त है, 'दध्ना इन्द्रियकामस्य 
जुहुयात्‌’ से केवल 'दधि' गुण विधान होने से यह गुणविधि है; इसी प्रकार 
'अग्निषोमीयं पशुमालभेत’ से पश्वालम्भत प्राप्त है; “चित्रया यजेत” से केवल 
चित्रारूप गुण का विधान होने से इन्हें गुणविधि मानना उपयुक्त होगा । आचार्य 
सूत्रकार ने जिज्ञासा का समाधान किया-- 


यस्मिन्‌ गुणोपदेशः प्रधानतोऽभिसम्बन्धः ॥३॥ 


[यस्मिन्‌] जिस वाक्य भें गुणविधि या नामधेय का सन्देह हो, और उसमें 
[गुणोपदेशः] गुण का उपदेश- निर्देश हो, उसका [प्रधानतः] प्रधान धात्वर्थं के 
साथ [अभिसम्बन्धः] अभीष्ट सम्बन्ध होता है। 'यज्‌' धात्वर्थ 'याग' कमं के 
साथ सम्बन्ध का तात्पर्य है--धात्वर्थं से सम्वद्ध वाक्यगत पद कर्मेविशेष का नाम 
होता है। ु 

इसके उदाहरणरूप में वाक्य है--“चित्रया यजेत पशुकासः” । इस वाक्य में 
चित्रगुण का विधान स्त्रीपशुविषयक है । यह विधान 'अग्निषोमीयं पशुमाल भेत' 
वाक्यगत पशुविषयक होना सम्भव नहीं, लिङ्गभेद.इसका नियामक है । इसी 
आधार पर उसके फल में भी यह विधान नहीं होगा । अत: अग्निषोमीय याग का 


१. “चित्रादिशब्दानां यागनामताधिकरणम्‌-२।' इत्येव पाठः। सुबोधिनी वत्ति, 
रामेशवरसुरिकृत। 'मीमांसाशास्त्रसवंस्व' में उक्त पाठ के साथ इसे तीसरा 
अधिकरण लिखा है । 

२. द्रष्टव्य- तै० सं ० २।४।६।। अगले तीनों वाक्यों के लिए द्रष्टव्य-_ताण्डय 
ब्रा० २०।१। १॥ 

इसे गुणविधि न मानकर कर्मविशेप का नाम मानना ही युक्त होगा । 

यदि इसे गुणविधि माना जाता है, तो इसमें वाक्यभेद-दोष का प्राप्त होना 
अनिवार्य हैं। गुणविधि मानने की दशा में 'अग्निषोमीयं पशुमालभेत” वाक्य के 
अनुसार पहले तो नरपशु की प्रप्त में स्त्रीपशु का विधान होगा; उसके अति- 
रिक्त पशुरूप फल का विधान मानना होगा; फिर चित्रगुण का विधान होगा । 
एक ही वाक्य से तीनों का विधान सम्भव नहीं । अतः वाक्यभेद की स्थिति 
अनिवार्य होगी, जो शास्त्रीय दृष्टि से दोष है । अतः इसे कर्म का नाम मानना 
ही निर्दोष तथ्य है । 

दूसरा उदाहरण इस विषय में 'त्रिवृद्‌ बहिष्पवमानम्‌' दिया गया हे । 
पवमान अर्थवाले मन्त्रों का जिस स्तोत्र में गान किया जाता है, वह पवमान स्तोत्र 
है । यह गान सदोमण्डप से बाहर किया जाता है, अतः इसका नाम बड्झ्पिवमान 
है । ज्योतिष्टोम याग में 'सदस्‌ एक शालाविशेष का नाम हैं, जहाँ बैठकर 
ऋत्विज्‌ स्तोत्रगान करते हैं । उसके मध्य में औदुम्बरी (गूलर वृक्ष की) शाखा 
गाड़ी जाती है, जो पूरे एक बस्त्र से लपेट दी जाती है। उसको स्पर्श कर उद्गाता 
स्तोत्रगान करते हैं; वह 'सदोमण्डप' कहा जाता है। उससे बाहर होकर पवमान- 
स्तोत्र किया जाता है, अतः यह बहिष्पवमान है। जिन ऋचाओं का गान किया 
जाता है, वे सामवेद उत्तराचिक के प्रथम अध्याय के प्रथम खण्ड की नौ ऋचा 
हें । उनमें यथाक्रम प्रत्येक तीन ऋचाओं का एक वर्ग है । स्तोत्रगान करते समय 
प्रत्येक वर्ग का तीन बार क्रमिक उच्चारण किया जाता है। इस स्थिति को 
'त्रिवृत्‌' पद से स्पष्ट किया है। तीन ऋचाओं की तीन वार वत्तैनी (क्रमिक 
उच्चारण करना) 'त्रिवृत्‌' है।इस रूप में 'बहिष्पबमान' एक कर्मे-विशेष का 
नाम है, किसी अन्य कर्म का गुणविधि नहीं । 

इस विषय में तीसरा उदाहरण 'पञ्चदशान्याज्यानि' दिया है। पन्द्रह 
आज्य होते हैं । 'आज्य' पद मूल आजि' पद से बना है । 'आजि' पद का लोक- 
प्रसिद्ध एक अर्थ 'युद्ध' अथवा “युद्धभूमि' है । दूसरा अर्थ है--वह सीमा या 
मर्यादा, जिसको प्रथम निर्धारित कर लोग उस तक--मन्द या तीव्रगति से 
चलकर प्राप्त होते हैं । प्रस्तुत प्रसंग में दूसरा अर्थ अभिप्रेत है । उक्त वाक्य 
आज्यों में पञ्चदश संख्या का विधान करता है-आज्य पन्द्रह होते हैं । 'आज्य' 
यह एक कर्म विशेष का नाम है, यह्‌--यदाजिमीयुस्तद्‌ आज्यानाम्‌ आज्यत्वम्‌ 
(जिस कारण मर्यादा को प्राप्त हुए, वह आज्यों का आज्यत्व है)- इस अर्थ- 
बाद-वाक्य से सिद्ध हैं। अर्थवाद किसी विहित कर्म-विषयक होता है । अन्य कोई 
विधायक वाक्य न होने से यह पञ्चदश संख्या विशिष्ट औज्य का विधायक है। 
वस्तुतः आज्य को उद्देश कर उसमें पञ्चदश संख्या का विधान उक्त वाक्य से 
किया जाता है । आज्यस्तोत्र कर्म में सामवेद उत्तराचिक, प्रथम अध्याय के 

द्वितीय खण्ड की तीन-तीन ऋचाओं का एक वर्ग बनाकर गान के लिए उपयोग 
किया जाता है । यदि इसे गुणविधि माना जाय, तो आज्यों का स्तोत्रों के साथ 
सम्बन्ध तथा पञ्चदश संख्या का सम्वन्ध, इन दोनों अर्थो का विधान एक वाक्य 
से किया जाना अशक्य होगा । इससे वाक्यभेद-दोष की आपत्ति स्पष्ट है । 
चौथा उदाहरण इस प्रसंग में 'सप्तदश पृष्ठानि” है । पृष्ठ नामक कर्म का 
संकेत ताण्डय ब्राह्मण [७।८।१] में उपलब्ध होता है । शाबर भाष्य में "पृष्ठैः 
स्तुवते? पृष्ठसंज्ञक कर्म से स्तुति करते हैं, वाक्य कहीं का उद्धत किया है; परन्तु 
इसके मूल स्थात का पता नहीं । पुष्ठ नामक स्तोत्र-कर्म में रथन्तर, वामदेव्य, 
नोधस आदि का समावेश है । इस गान में --सामवेद उत्तराचिक प्रथम अध्याय 
के चतुर्थं खण्ड की-ऋचाओं का उपयोग किया जाता है। इस प्रकार चित्रा, 
बहिष्पवमान, आज्य, पृष्ठ, ये सब कर्म विशेष के नाम हैं । इन्हें गुणविधि मानना 
युक्त नहीं ॥३॥ (इति चित्रादिशब्दानां यागनामधेयताऽधिकरणम्‌--२) । 


(अग्निहोत्रादिशब्दानां यागनामधेयताऽधिक रणम्‌, तत्प्रख्याधिकरणं 
वा--३) | 
गत अधिकरण में कतिपय वाक्यों के कर्मविधि माने जाने का निर्णय किया 
गया । इस सन्दर्भ में शिष्य जिज्ञासा करता है--अन्य अनेक वाक्य--'अग्निहोत्रं 
जुहोति स्वर्गकामः' तथा 'आंघारमाघारयति' इत्यादि होते हैं, जहाँ सन्देह है-- 
'अनिहोत्र' शब्द तथा 'आघार' शब्द गुणविधि हैं ? अथवा कर्म के नामधेय हैं ? 
इन्हें गुणविधि मानना उपयुक्त होगा, क्योंकि 'अनिहोत्र' शब्द का अर्थ--'जिसमें 
अग्नि देवता के लिए होम किया जाय, ऐसा कमं” प्राप्त होता है । यहाँ देवता- 
रूप गुण का विधान ज्ञात होता है। इसी प्रकार 'आघार' पद का अर्थ 'क्षरण' 
अर्थात्‌ 'टपकना है । इससे टपकनेवाले तरल घृत आदि का विधान प्रतीत होता | 
है। क्योंकि दविहोम में अग्निदेवतारूप गुण का निर्देश तथा दर्श-पौर्णमास के 
अन्तर्गत उपांशुयाग में होमद्रव्य का निदेश नहीं है। अतः इन प्रसंगों में गुण- 
विधान का प्रयोजन है । गुणविधि मानने की दशा में 'उद्धिदा यजेत” इत्यादि के 
समान यहाँ लक्षणा-दोष भी प्राप्त नहीं है, क्योंकि 'अग्निहोत्र' शब्द में अग्नि- 


१. मीमांसाकोष (पृ० २६०२) में इस कर्म का अनुष्ठान--वाजपेय याग के 
अन्तगत- प्राजापत्य पशुयाग से सम्बद्ध बताया है । यद्यपि वहाँ पपृष्ठ' 
पद का उल्लेख नहीं है । 'सप्तदश प्राजापत्यान्‌ पशूनालभते, सप्तदक्षो बै 
प्रजापति: इत्यादि सन्दर्भ दिया है। इसका सन्तुलन ताण्डय ब्राह्मण 
[७।५।१] में दिये गए उपाख्यान के साथ करना चाहिए। यह | 
वस्तुतः 'अन्तयाग' है । इसमें यजुर्वेद (१८1१ २) भी बिचारणीय है। 

देवतारूप गुण का विधान 'अग्नये होत्रं होमो यस्मिन्‌’ इस समास द्वारा जान 
लिया जाता है। आघार शब्द में भी 'आघारमाघारयति'=='आघार को निष्पन्न 
करता है' इस श्रुति से गुण का विधान प्राप्त हो जाता है। अतः इन वाक्यों को 
गुणविधि क्यों न माना जाय ? आचार्य सूत्रकार ने सिद्धान्त-पक्ष प्रस्तुत कर 
जिज्ञासा का समाधान किया -- 


तत्मख्यळ्चान्यशास्त्रम्‌ ॥४॥ 


[तत्प्रख्यम्‌ ] उस अग्निहोत्र में अग्निदेवतारूप गुण को, तथा उपांशुयागगत 
आघार में घृत-द्रव्यरूप गुण की प्रख्यापना--जानकारी देनेवाला [च] निश्चित 
[अन्यशास्त्रम्‌ | अन्य शास्त्र है । अतः ये गुणविधि न होकर कर्मे-तामधेय हैं। 

अपूर्व अर्थात्‌ अविदित अर्थ का निर्देश करनेवाला वाक्य विधिवाक्य कहा 
जाता है। दविहोम प्रसंग में यद्यपि अग्निदेवतारूप गुण का निर्देश नहीं, पर 
अन्य वाक्य--'यदग्नये? च प्रजापतये च सायं जुहोति'--जो अग्नि के लिए और 
प्रजापति के लिए सायं होम किया जाता है, इत्यादि वाक्य द्वारा देवता का विधान 
होने से अग्नि देवता प्राप्त है, विदित है; अतः 'अग्निहोत्रं जुहोति स्वर्गकामः' 
वाक्य अग्निदेवतारूप गुण का विधायक न होने से 'गुणविधि' नहीं है। 

इसी प्रकार “चतुगेहीतं वा एतदभूत्‌ तस्याघारमाघार्य'--यहं निश्चित चार 
बार करके ग्रहण किया आज्य था, उससे आघार का आघरण (क्षरण) करके, 
इत्यादि वाक्य से आघार में द्रव्य का विधान किया जा चुका है; अतः प्रकारान्तर 
से विदित होने के कारण उक्त वाक्य--'आघारमाघारयति' में आज्य-द्रव्यरूप 
गुण का विधात मानना अयुक्त है। अतः ये कमं-विशेष के नामधेय हैं, यह 
निश्चित होता है । जिस कमं में अग्नि के लिए होत्र--होम हो, वह 'अग्निहोत्र' 
कर्म कहा जाता है । लम्बी धारवाली क्षरणक्रिया ही आघार है; यह क्रिया, 
कर्म ही तो है! कर्म के रूप में ये प्रसिद्ध हैं, तथा उसमें प्रवृत्ति के प्रेरक हैं, अतः 
इनकी कर्म-नामधेयता निश्चित है ॥४।॥। (इति अग्निहोत्रादिशब्दानां यागनाम- 
धेयताऽधिकरणम्‌--३) । 


(श्येनादिशब्दानां यागनामधेयताऽधिक रणम्‌--४) 


गत अधिकरणों में अनेक पदों की याग-नामधेयता का निर्णय किये जाने पर 


१. 'दविहोम' यज्ञविशेष का नाम है, इसका विवेचन स्वयं सूत्रकार ने अष्टम 
अध्याय के चतुर्थ पाद में 'दविहोमो यज्ञाभिधानं होमसंयोगात्‌ इत्यादि सूत्रों 
द्वारा किया है। 

२. द्रष्टव्य--मं ° सं ०, १।५।७।। 

भी अन्य कतिपय शब्द--'अथैष श्येनेन अभिचरन्‌ यजेत, अथैष सन्दंशेन' अभि- 
चरन यजेत, अथैष गवाऽभिचरन्‌ यजेत' इत्यादि वाक्यों में--श्येन, सन्देश, गो' ' 
पठित हैं । क्या इयेन आदि शब्द गुणविधि हैं ? अथवा कर्म के नामधेय हैं ? यह 
सन्देह है । 'उड्ट्िद्‌/ आदि पद क्रियानिमित्त वाले हैं, उद्भेदन आदि क्रिया को 
निमित्त मानकर प्रवृत्त होते हैं, अतः याग कर्म विशेष के नाम हो सकते हैं, परन्तु 
इयेन आदि शब्द जातिविशेष को निमित्त मानकर प्रवृत्त हुए हैं, अत: याग को 
नहीं कह सकते । इन्हें गुणविधि मानना उपयुक्त होगा । इस जिज्ञासा का आचार्य 
सुत्रकार ने समाधान किया-- 


तद्व्यपदेशञ्च ॥५॥ 


[तद्व्यपदेशम्‌ ] उन शयेन आदि का व्यपदेश--कथन उनके नामधेय होने 
में निमित्त है, [च] तथा । | 
यह समझना चाहिए, श्येन आदि प्रसिद्ध शब्द शास्त्र में यागव्रिशेष का | 
कथन करते हैं। यह याग का नाम है, ऐसा मानने पर 'इयेनेन यजेत' इत्यादि 
श्रुतिबोधित मुख्य अर्थ का ग्रहण होता है--श्येन नाम्ना यागेन इष्टं भावयेत्‌ ।' | 
यह श्येन का याग के साथ सामानाधिकरण्य स्पष्ट है। यदि इन्हें गुणविधि माना 
जाता है तो मत्वर्थलक्षणा द्वारा ही सामानाधिकरण्य सम्भव होगा--“इयेनवता 
यागेन इष्टं भावयेत्‌'। श्रुतिवोधित अर्थं के स्पष्ट रहते हुए, लक्षणा करना 
अन्याय्य है। 
यह कहना भी अयुक्त है कि श्येन आदि शब्द जातिवाचक होने से याग का 
६ | नहीं करते । व्येन-क्रिया के साथ सादृश्य के आधार पर ये शब्द याग का 
कथन करते हैं--'यथा बे शयेनो निपत्य आदत्ते, एवमयं द्विषन्तं भ्रातव्यं निपत्य 
आदत्ते, यमभिचरन्ति श्येनेन'--जिस प्रकार बाज पक्षी अपने शिकार अन्य पक्षी 
को भपट्टा मारकर दबोच लेता है, उसी प्रकार यह श्येनयाग विरोधी शत्रु को 


१. विरोधी को मारने के लिए जो तथाकथित शास्त्रीय कर्म किया जाता है, उसे 
'अभिचार' कर्म कहते हैँ । साक्षात्‌ शस्त्र द्वारा अथवा किसी अन्य व्यक्ति 
द्वारा विरोधी को मरवा देने के अतिरिक्त यह 'अभिचार' शास्त्रीय उपाय 
बताया जाता है। श्येन एक प्रकार के पक्षी का नाम है। 'संदंश' संडासी 
को कहते हैं। समान अर्थ का प्रतिपादन करनेवाले दो वाक्यों के बीच-- 
तत्सम्बन्धी आकांक्षा आदि की निवृत्ति के लिए--जो कथन किया जाता है, 
वह 'संदंश' कहाता है। गो पशुविशेष का नाम है। ये जातिवाचक शब्द 
होने से अभिचार-कम में इनका याग-साधनरूप से विधान है; अतः याग- 
साधन द्रव्यरूप गुण के विधायक होने से इन्हें गुणविधि माना जाना चाहिए। 

भपट्टा मारकर प्राणों से वियुक्त कर देता है, जिसके लिए अभिचार-कम करते 
हुए श्येनयाग से यजन किया जाता है । 'झपट्टा मारकर पकड़ने सादृश्य के आधार 
पर 'इ्येन' शब्द का प्रयोग याग-कर्म में किया जाता है। जैसे देवदत्त में--पराक्रम, 
क्रूरता, शूरता आदि सादृश्य के आधार पर- सिंह शब्द का प्रयोग लोक-प्रसिद्ध 
है। फलतः 'श्येन' कमं का नाम है, यह निश्चित होता है। 
यही आधार सन्दंश में समझना चाहिए । “यथा सन्दंशेन दुरादानमादत्त'- 
कठिनाई से पकड़े जानेवाले पदार्थ को जैसे संडासी से जकड़ लिया जाता है, ऐसे 
ही दुर्धषं शत्रु को सन्दंश-याग से वश में कर नष्ट कर दिया जाता है। 
यही भाव 'गो' पद में समझना चाहिए । भाष्यकार ने वाक्य दिया है-- 
“यथा गावो गोणयन्ति--जैसे गाये अपने बच्चों की--हिसक प्राणियों से-- रक्षा 
करने के लिए बच्चों को बीच में रख, उनके चारों ओर घिरकर शत्रु का प्रबल 
प्रतिरोध करती हैं, वैसे ही गोयाग अपने यजमान को--शत्रु द्वारा प्रयुक्त 
| अभिचार-कमं से-सुरक्षित रखता है । पहले दो कर्म शत्रु को मारने के लिए 
अनुष्ठित होते हैं। उसके विपरीत यह तीसरा कम शत्रु से अपनी रक्षा के लिए 
| किया जाता है । फलतः इयेन आदि कर्मविशेषों' के नाम हैं, गुणविधि नहीं ॥५॥ 
(इति शयेनादिशब्दानां यागनामधेयताऽधिकरणम्‌--४) । 


(बाजपेयादिशब्दानां यागनामधेयताऽधिकरणम्‌--५) 


शिष्य जिज्ञासा करता है--गत अधिकरणों में अनेक शब्दों की याग-नाम- 
धेयता का निर्धारण किया गया, पर वाजपेय आदि शब्दों के विषय में सन्देह बना 
है; क्योंकि यह शब्द स्वयं अपने निवेचन से याग में अन्तरूप गुण का विधान 


१. शयेन, सन्दंश-सम्बन्धी वाक्य अथवा तदर्थबोधक वाक्य द्रष्टव्य हूँ--षइ्विश- 
ब्राह्मण, ३।८।१॥। तथा ३।१०।१।। 

२. शबर स्वामी आदि प्राचीन मीमांसक आचार्यो ने आभिचारिक यागों को 
विधायक नहीं माना; क्योंकि ये धर्माजंन के लिए किसी अनुष्ठेय कर्म का 
विधान नहीं करते । इसके विपरीत हिंसा आदि अनर्थ के उद्धावक हैं । एक 
अन्य प्राचीन आचार्य भर्तृमित्र ने अपने समय में यज्ञिय हिसा आदि का 
घोर विरोध कर अतामिष यञ्चप्रक्रिया का स्थापन किया था। मीमांसा के 
व्याख्या--ग्रन्थों में इसके प्रमाण उपलब्ध हैं। (द्रष्टव्य आचार्यं उदयवीर 
शास्त्रीकृत 'वेदान्त-दर्शन का इतिहास”, पृष्ठ २१३-२२२) । अनन्तर-काल 
में मट्ट कुमारिल आदि आचार्यो ने यज्ञिय हिसा आदि को वेध बताने का 
पुनः प्रबल प्रचार किया और भर्तृंमित्र आदि को लोकायत (चार्वाक) 

सदृश बताया, जो चिन्त्य है। 

करता है। वाज=अन्न--यवागू--का पान जिस याग में होता है, वह वाजपेय 
है। इसके अनुसार श्रतिबोधित अन्न-गुण का विधान होने से इसे गुणविधि क्यों 
न माना जाय ? आचार्य ने जिज्ञासा को स्पष्ट प्रतिपत्ति के लिए स्वयं सूत्रित 
किया-- 


नामधेये गुणश्रुतेः स्याद्‌ विधानमिति चेत्‌ ॥६॥ 


[नामधेये] आपाततः नामधेयरूप से प्रतीयमान वाजपेय शब्द में 
[गुणश्रुतेः] अन्तरूप गुण का श्रवण होने से [स्यात्‌] है यह [विधानम्‌ | गुण- 
बिधि, [इति चेत्‌] ऐसा कहो, तो-- (अगले सूत्र के साथ सम्बन्ध है। 'इति चेत्‌' 
पदोंवाले सूत्रों में सवंत्र यही व्यवस्था समझनी चाहिए) । 

सूत्र की अवतरणिका में सूत्रार्थं स्पष्ट हे । भाष्यकार ने वैदिक वाङ्मय के 
किसी स्थल का वाक्य दिया है--'वाजपेयेन स्वाराज्यकामो? यजेत ---स्वा राज्य 
कामनावाला व्यक्ति, अर्थात्‌ स्वयं-स्व-सामर्थ्यं से प्रकाशित होनेवाला व्यक्ति, 
अथवा स्वगे में राज्य की कामनावाला व्यक्ति वाजपेय याग से यजन करे। यहाँ 

| 'बाज' पद-ब्रोध्य अन्त-गुण का विधान होने से इसे गुणविधि मानना उपयुक्त 
होगा ॥६॥ 
आचाय॑ सूत्रकार ने जिज्ञासा का समाधान किया-- 


तुल्यत्वात्‌ क्रिययोने ॥७॥ 


[तुल्यत्वात्‌ | तुल्य होने से क्रिययोः | दोनों क्रियाओं--कर्मो = वाजपेय और 
दशंपौर्णमास के, [न ] वाजपेय में सप्तदश दीक्षा आदि की उपपत्ति न होगी । | 
यदि वाजपेय को गुणविधि माना जाता है, और इसके अनुसार उसे | 
अन्न-साधनयाग स्वीकार किया जाता है, तो वाजपेय और दशपौर्णमास दोनों 
याग समानरूप से अन्त-साधनयाग हो «जाते हैं। दशंपौर्णमास का साधनद्रव्य 


१. इस आनुपूर्वी का वाक्य वत्तंमान वेदिक वाङ्मय में न मिलने पर भी सन्तु- | 
लित वाक्य आपस्तम्ब श्रौतसूत्र | १८।१।१] में है-- शरदि वाजपेयेन यजेत । 
ब्राह्मणो राजन्यो वा क्रद्धिकाम:- समृद्धि की कामनावाला ब्राह्मण अथवा | 
क्षत्रिय शरद्‌ ऋतु में वाजपेय से यजन करे। समृद्धि या ऐश्वर्य स्वयं प्रका- | 
शित होने का साधन है । इस प्रकार 'ऋद्धिकामः” तथा 'स्वाराज्यकाम:' पदों | 
के तात्पये में कोई भेद नहीं है । ब्राह्मण के लिए स्वयं प्रकाशित होना, तथा | 
क्षत्रिय के लिए वहाँ भी राज्य-प्रशासन की कामना नैसगिक है । सोमयाग से | 
केवल ` ` आतत तथा वाजपेय से वहाँ भी राज्य की प्राप्ति का निर्देश | 
इनके फल में न्यूनातिशयता का संकेत करता है । 

पुरोडाश है, जो अन्नमय होता है। ऐसी स्थिति में वाजपेय, दर्शपौर्णमास 
का विकृतियाग होगा । प्रकृतिवद्‌ विकृतिः कत्तंव्या' - प्रकृति के समान 
विकृतियाग किया जाता चाहिए, इस शास्त्रीय व्यवस्था के अधीन वाजपेय में वही 
क्रियाकलाप प्राप्त होगे, जो दर्शपौर्णमास प्रकृतियाग में हैं । इसका परिणाम यह 
होगा कि 'सप्तदशदीक्षो वाजपेयः' तथा 'सप्तदशोपसत्को वाजपेय: इन वाक्यों के 
अनुसार वाजपेय में विहित दीक्षा व उपसत्‌ की उपपत्ति सम्भव न हो सकेगी। 
क्योंकि इनका विधान दर्शपौर्णमास में नहीं है, पर गुणविधि मानने पर दशंपौणं- 
मास के क्रियाकलाप ही वाजपेय में प्राप्त होंगे, जो शास्त्रानुसार इष्ट नहीं है । 
अतः वाजपेय को गुणविघि न मानकर कर्म का नामधेय मानना ही युक्त है। 

अथवा--सूत्रार्थ की अन्य प्रकार योजना-- 

[तुल्यत्वात्‌ ] तुल्य होने से [क्रिययोः] दोनों क्रियाओं-कर्मो =वाजपेय 
और ज्योतिष्टोम के, [न] वाजपेय में गुणविधि नहीं है। 

वाजपेय को गुणविधि न माने जाने की स्थिति में ही वाजपेयक्रिया और 
ज्योतिष्टोमक्रिया का तुल्य होना सम्पन्न होता है। ज्योतिष्टोम सोमयाग में 
यजमान-दम्पती को दीक्षा देने तथा उपसत्‌ नामक इष्टि का अनुष्ठान किए जाने 
का विधान है। वाजपेय में भी 'सप्तदशदीक्षो वाजपेयः' तथा 'सप्तदशोपसत्को 
बाजपेयः' इन शास्त्रीय वचनों के अनुसार वाजपेय में--ज्योतिष्टोमगत दीक्षा 
आदि के अनुरूप- सत्रह दीक्षा और सत्रह उपसतूसंज्ञक' इष्टि का विधान उपपन्न 
होकर इन दोनों (वाजपेय-ज्योतिष्टोम) के समान होने का प्रयोजक है । फलतः 
वाजपेय को गुणविधि मानना युक्त नहीं है । सोमयागों के अन्तर्गत वाजपेय याग- 
विशेष का नाम है, यह निश्चित होता है ॥७॥ 

इसी मान्यता की पुष्टि के लिए सूत्रकार ने बताया-- 


एकशब्दः पराथेवत्‌ ॥८॥ 

'वाजपेयेन स्वाराज्यकामो यजेत' को गुणविधि माने जाने की स्थिति में गुण- 
विधान के लिए [एकशब्द्ये ] एक शब्द 'यजेत' क्रिया के उच्चारण होने पर उसे 
गुणविधान के लिए [परार्थवत्‌ ] पर अर्थ > विधि से भिन्न अनुवादरूप अर्थ- 
वाला मानना पड़ता है, जो शास्त्रीय व्यवस्था के अनुरूप नहीं है । 


१. सोमयाग के अन्तर्गत ज्योतिष्टोम याग के दीक्षादिवस और सोमाभिषव- 
दिवस के अन्तराल में जिन इष्टियों का अनुष्ठान विहित है, उनका नाम 
“उपसत्‌' है । ये इष्टियाँ यागो में विभिन्न अवसरों पर विभिन्न संख्याओं 
(दो, तीन, छह, बारह, आदि) में अनुष्ठित होती हैं । 

२. 'एकशब्दे' पाठ है । रामेश्वर सूरि विरचित सुबोधिनी वृत्ति । 

मुख्य रूप से 'वाजपेयेन स्वाराज्यकामो यजेत वाक्य स्वाराज्य की कामनावाले 
के लिए वाजपेय नामक याग का विधान करता है । 'यजेत' क्रिया मे 'यज्‌' धातु 
याग, और प्रत्ययविधि का द्योतक है । अर्थ होगा-- यागेन इष्टं भावयेत्‌'-- याग 
से इष्ट की भावना करे। 'केत' यागेन' ? किस याग से ? अर्थात्‌ उस याग का 
नाम क्या है ? 'वाजपेयेन' वाजपेय नामक याग से । यह भावना कौन करे ? उत्तर 
वाक्य में सन्निहित है--'स्वाराज्यकामः' स्वाराज्य की कामना करनेवाला व्यक्ति 
वाजपेय नामक याग से इष्ट की भावना करे; यह वाक्य निर्वाध समन्वित हो 
जाता है। 
इसके विपरीत यदि वाजपेय को गुणविधि माना जाता है, तो 'वाजपेय' पद 
का अर्थं होगा -अन्न, जो किसी यागरूप कर्म का साधन है। तब अन्त-रूप गुण 
का याग के साथ अन्वय मत्वर्थलक्षणा के विना सम्भव न होगा। उसका अन्वय-- 
“वाजवता यागेन इष्टं भावयेत्‌’ इस प्रकार करना होगा। ऐसी दशा में यह गुण- 
विधान किस याग में होगा ? इसका विधायक कोई पद यहाँ नहीं है । 'यजेत' 
क्रियापद मत्वर्थलक्षणा से गुणविधान के साथ अन्वित है; वह्‌ किसी मुख्य याग 
का विधायक नहीं हो सकता । यदि 'वाजपेय' पद के एक अवयव 'वाज' को अन्न- 
गुण का, और 'वाजपेय' शब्द को कर्म का द्योतक मानकर एक ही शब्द में कर्म- 
नाम और गुणविधि दोनों का विधान स्वीकार किया जाय, तो यह संभव न होगा; 
क्योंकि एक ही क्रिया 'यजेत' के साथ एक समय में-कर्मनाम मानने पर कर्स- 
रूप से तथा गुण-विधि मानने पर से 'वाजपेय' का अन्वय सर्वथा अशास्त्रीय है । 
इसमें वाक्यभेद स्पष्ट है । तब "स्वाराज्यकामो वाजपेयेन यजेत” वाक्य को इस 
प्रकार दो वाक्यों के रूप में समका जायगा- - (१) 'स्वाराज्यकामो वाजपेयेन 
यागेन इष्टं भावयेत्‌’; (२) 'स्वाराज्यकामो वाजवता यागेन इष्टं भावयेत्‌’ । 
एक जगह कर्मनाम मानकर- वाजपेय नामक याग से इष्ट की भावना करे 2 
दूसरी जगह गुणविधि मानने पर--वाज-- अन्त-साधनवाले याग से इष्ट की 
भावना करे; ये दो वाक्य बनाने पड़ेंगे। वाक्याथे, योजना में वाक्यभेद-दोष 
माना जाता है । ये सब दोष कर्मनाम मानने पर श्राप्त नहीं होते; अत: 'वाजपेय' 
कर्मनाम सिद्ध होता है ॥८॥ (इति वाजपेया दिशब्दानां नामधेयता$धिकरणम 
वाजपेयाधिकरणं वा--५) । ८ 


( आग्नेयादीनामनामताधिकरणम्‌, आरनेयाधिकरणं वा-- ६) 
छ तैत्तिरीय संहिता [२।६। दे ] में पढ़ा है-- 'यदाननेयोऽष्टाकपालोऽमावास्यायां | 
च पौर्णमास्याँ च अच्युतो भवति सुवर्गस्य लोकस्याभिजित्यै आठ कपालों में । 
संस्कृत जो आग्नेय पुरोडाश अमावास्या में और पौणेमासी में च्युत नहीं होता | 


अर्थात्‌ निरन्तर बना रहता है, स्वर्गलोक की जीत के लिए, इत्यादि वाक्यों में | 

सन्देह है--क्या आग्नेय और अग्निषोमीय' गुणविधियाँ हैं ? अथवा कर्मतामधेय 
हैं ? गुणविधि होने पर अनेक गुणों--अग्नि, पुरोडाश और कपाल --का विधान 
मानना पड़ता है; अतः इन्हें गुणविधि न मानकर कमं-तामधेय मानना युक्त 
होगा । सन्देह का समाधान करते हुए सूत्रकार ने सिद्धान्त बताया-- 


तद्गुणास्तु विधीयेरन्‌ अविभागाद्‌ विधानार्थे, न चेदन्येन 
शिव्टाः ॥९॥ 


[तद्गुणा: ] वे कर्म और कमं के गुण, [तु] पद संशय की व्यावृत्ति के लिए 
है, अर्थात्‌ कर्मनाम-विषयक सन्देह ठीक नहीं; क्योंकि [विधीयेरन्‌ | वे (कर्म- 
गुण) विधान किए गए हैं [अविभागात्‌ | विभागरहित होने से, अर्थात्‌ साथ- 
साथ उच्चरित होने से [विधानार्थे] विधान के लिए प्रयुक्त तद्धितप्रत्ययान्त 
शब्दों में । [न चेद्‌ अन्येन शिष्टा: ] यदि अन्य किसी वचन से न कहे गये हों । 

यदि वे कर्म-गुण अन्य किसी वचन से विहित नहीं हैं, तो विधान के लिए 
प्रयुक्त तद्धित-प्रत्ययान्त (आग्नेय, अष्टाकपाल ) शब्दों में, साथ-साथ उच्चरित 
होने के कारण यहाँ उनका विधान किया गया है। 

कोई शब्द, कर्म का नामधेय उस अवस्था में माना जाता है, जब गुण का 
विधान किसी अन्य वाक्य से कर दिया गया हो । प्रस्तुत प्रसंग में ऐसा नहीं है। 
यहाँ 'आग्तेय' पद अग्नि देवता का विधान करता है--अग्निदेंबता$स्य इति 
आग्नेयः'-अग्नि इसका देवता है, इसलिए यह 'आग्नेय' है। 'अष्टाकपालः पद 
से---'अष्टसु कपालेषु संस्कृतः इति अष्टाकपालः' कपाल का विधान प्राप्त होता 
है । आठ कपालों --विशेष मृत्पात्रों-में ही पकाया गया हव्य-द्रब्य अग्नि देवता 
के लिए विहित है, अन्य प्रकार से पकाया गया द्रव्य विहित नहीं । अतः कपाल का 
विधान भी इस पद से प्राप्त है। अग्नि देवता के उद्देश्य से कपालों में जो द्रव्य 
पकाया जाता है, वह पुरोडाश द्रव्य--'आग्नेय, अष्टाकपाल' पदों में प्रयुकत-- 
तद्धित प्रत्ययों के सामर्थ्य से प्राप्त है । इस प्रकार प्रस्तुत वाक्यद्वारा अरिनि, कपाल, 
पुरोडाश तीनों का समन्वित विधान प्राप्त होता है, इनका अन्य किसी वचन से 


१. प्रस्तुत अधिकरण के नाम में तथा भाष्यकार' द्वारा प्रयुक्त 'आदि' पद से 
तैत्तिरीय संहिता (२।५।२) गत 'अग्निषोमीय' प्रसंग का यहाँ संग्रह कर 
लिया है । इसका विवेचन आगे सूत्र | २।२।३ ] में किया गया है। 

सूत्र में “तत्‌” पद “कर्म अथवा 'याग का अतिदेश करता है। कर्म की दृष्टि 
से 'तच्च गुणाइच इति तद्गुणाः यह द्वन्द्व समास है। याग की दृष्टि से 'स च 


गुणाइच तद्गुणाः होगा । प्रस्तुत प्रसंग में कर्म --याग तथा गुण दोनों का 


०० 


विधान स्वीकार्य है । 


CC-0. Gurukul Kangri Collection, Haridwar 


0?) 7 न एएिििएएएओििशिए)िीीिडखिस 


Digitized by Arya Samaj Foundation Chennai and eGangotri 


१७० मीमांसा-दर्शन 


कथन या विधान नहीं किया गया, अतः अपूर्व कथन है, अन्य से अविदित है । 
आग्नेय? और 'अष्टाकपाल' पदों का परस्पर विशेष्य-विशेषणभाव सम्बन्ध है। 
अग्निदेवता के उद्देश्य से आठ कपालों में सिद्ध किया गया पुरोडाश, याग के 
बिना निरर्थक है। देवता के उद्देश्य से द्रव्य का त्याग ही 'याग' कहा जाता 

है। इस प्रकार देवता, द्रव्य और याग सबका समन्वितरूप में यहाँ विधान है। 
याग-क्मे का विधान, देवता व द्रव्य के विधान के बिना समर्थ नहीं होता । देवता 
व द्रव्यगुण अन्य वचन से प्राप्त नहीं । अतः प्रस्तुत प्रसंग में उक्त वाक्य से कर्म- 
विधान के साथ देवता व द्रव्यगुण का विधान मानने में कोई असांगत्य नहीं 
है ॥६॥ (इति आग्तेयादीनामनामताधिकरणम्‌--६) । 


(बहिराज्यादिशब्दानां जातिवाचित्वाधिक रणम्‌, बह्राज्या- 
धिकरणं वा--७) 
शिष्य जिज्ञासा करता है-गत अधिकरणों में अनेक सन्दिग्ध शब्दों के विषय 
में सिद्धान्त का निर्धारण करने पर भी 'बहि:, आज्य, पुरोडाश' आदि ऐसे शब्द हैं, है 
जिनमें यह सन्देह है कि क्या ये यज्ञिय कार्यों में प्रयुक्त 'बहिं: आदि शब्द, | 
संस्कारविशेष से संस्कृत द्रव्यो के नाम हैं? अथवा सामान्य रूप से संस्कृत- 
असंस्कृत सबके लिए प्रयुक्त होनेवाले जातिवाचक शब्द हैं ? क्योंकि यज्ञिय कर्मों में 
संस्कृत बहि आदि का प्रयोग मान्य है। जहाँ असंस्कृत में भी बाहू आदि का 
प्रयोग देखा जाता है, वह संस्कृत बहि के सादृइ्य के आधार पर ही समझना 
चाहिए । वे केवल एकदेशीय प्रयोग हैं। तब 'बहिः' आदि नाम संस्कार-निमित्तक 
क्यों न माने जायें ? आचाय सूत्रकार ने जिज्ञासा का समाधान किया-- 


बहिराज्ययोरसंस्कारे शब्दलाभादतच्छब्दः' ॥१०॥ 


[बहिः-आज्ययो: | बहि और आज्य में [असंस्कारे] संस्कार न होने पर भी 
[शब्दलाभात्‌ ] बहि और आज्य शब्द का व्यवहार होने से [अ-तच्छब्द: ] संस्कार- 
निमित्तक शब्द ये नहीं हैं। 

यज्ञिय कमं में उपयोग के लिए जब बहि=कुशा को काटा जाता तथा 

मन्त्रोच्चारणपूर्वक संस्कृत किया जाता है, उसके पहले असंस्कृत दशा में भी उसके 
लिए 'बहिः' पद का ही प्रयोग लोक में देखा जाता है। संस्कृत पद के सादृश्य से 
लोक में ऐसा प्रयोग होता हो, यह सम्भव नहीं है। लोक में उक्त पद का प्रयोक्ता 
व्यक्ति उसके संस्कार तथा संस्कार की पद्धति नितान्त भी न जानता हुआ | 


१. रामेश्वर सूरि विरचित सुबोधिनी वृत्ति में “०च्छन्द? के आगे 'स्यात्‌’ पद । 
अधिक पठित है। दु 

उसका प्रयोग करता है। संस्कार के अनन्तर 'कुशा' का नाम 'बहिः' होता 
ऐसा नहीं है। संस्कार से पहले बहिःपद-प्रयोगपूर्वक व्यवहार रहते, अनन्तर 
संस्कार का अवसर आता है । अतः बहिः पद सामान्य जातिवाचक है, संस्कार- 
निमित्तक नहीं । 

यद्यपि घृत और आज्य पदों का समानार्थक प्रयोग देखा जाता है। नवनीत 
(ताज़ा मक्खन) तथा थोड़ा पिघला हुआ--जिसमें साधारण छाछ के झाग-से मर 
गये हों, धुत' कहा जाता है । यह जमने पर थोड़ा कठिन हो जाता है। नवनीत 
को अच्छी तरह पकाने पर, जब छाछ का नितान्त अंश उसमें नहीं रहता, तब वह 
'आज्य' है। यह शीत ऋतु में भी कठिन नहीं जमता, कुछ ढीला-सा रहता है; 
अंगुली से छूने पर उतनी ही ऊष्मा पाकर पिघल जाता है। इतना साधारण 
अन्तर होने पर भी दोनों 'घृत-आज्य' पदों का प्रयोग समान अर्थ में किया जाना 
मान्य है। 'बहिः' पद के समान घृत एवं आज्य पद भी संस्कृत-असंस्कृत दोनों 
अवस्थाओं में उसी एक द्रव्य के लिए प्रयुक्त होते हैं; अतः ये संस्कारनिमित्तक 
नाम नहीं हैं; इन्हें जातिवाचक शब्द मानना उपयुक्त है ॥ १०॥ (इति बहि- 
राज्यादिशब्दानां जातिवाचित्वाधिकरम्‌-७)। 

(प्रोक्षणीशब्दस्य यौगिकत्वाधिक रणम्‌, प्रोक्षण्यधिकरणं वा--८) 

शिष्य जिज्ञासा करता है---'प्रोणक्षीरासादय'--'प्रोक्षणी को यथास्थान 
रक्खो' वाक्य वेदिक वाङ्मय [तै० ब्रा» ३३२।९६॥ आप० श्रौ० २।३।१०] में 
पठित है। क्या यहाँ प्रोक्षणी' पद 'बाहिः' आदि के समान जातिवाचक माना 
जाय ? अथवा संस्कार-निमित्तक ? या यह शब्द यौगिक है? प्रोक्षणी पद का 
प्रयोग संस्कारों के होने पर देखा जाता है; अतः संस्कारनिमित्तक प्रतीत होता 
है। असंस्कृत जलो में भी भ्रोक्षणीभिरुद्वेजिताः स्मः (जलों से हम भयभीत यां 
बेचैन हो गये हैं) इत्यादि प्रादेशिक प्रयोगों से साधारण जलों के अर्थ में प्रयुक्त 
“प्रोक्षणी? शब्द जातिवाचक प्रतीत होता है । इस विषय में सिद्धान्त-पक्ष क्या 
होना चाहिए ? आचार्य सूत्रकार ने समाधान किया-- 


प्रोक्षणीष्वर्थसंयोगात्‌ ॥११॥ 

[प्रोक्षणीषु ] प्रोक्षणी शब्द में [अर्थ-संयोगात्‌ | उपसगं-धातु-प्रत्यय-समुदाय 
के अर्थ का सम्बन्ध होने से यह शब्द यौगिक है । 

ग्रोक्षणी:' स्त्रीलिंग द्वितीया बहुवचनान्त पद है । संस्कृत में जल-पर्याय 
'आपस्‌' पद स्त्रीलिंग बहुवचन में प्रयुक्त होता है। श्रोक्षणी: पद से जल बोधित 
होते हैं। इस पद में स्त्रीलिंग प्रत्यय (ङीपू), केवल विशेष्य पद “आपस्‌' की 
सन्तुलना के विचार से प्रयुक्त हुआ है, मुख्य रूप से परीक्षा (विवेचना) का 
विषय भ्रोक्षण' प्रातिपदिक है । व्याकरणानुसार 'प्र+-उक्षू 3-ल्युट्‌=अन समुदाय 


CC-0. Gurukul Kangri Collection, Haridwar 


£ आइना त रा vs 
न, 


Digitized by Arya Samaj Foundation Chennai and eGangotri 


१७२ मीमांसा-दशंन 


से 'प्रोक्षण' पद बनता है । यहाँ 'प्र' उपसर्ग, 'उक्ष' घातु (प्रकृति), 'ल्युट्‌' प्रत्यय 
है, करण अथे में 'ल्युट को 'अन' आदेश होकर “प्रोक्षण' पद का अर्थ होता है-- 
प्रकृष्ट रूप से सेचन--आपेक्षिक आरद्रीकरण का साधन । जैसे यज्ञिय हवि आदि 
का सेचन जलों से होता है, ऐसे ही अनेकत्र घृत, दधि आदि से हवि के सेचन का 
विधान है। यदि भ्रोक्षणी' पद जातिवाचक माना जाता हैं, तो सर्वत्र जल का 
ग्रहण होगा, दधि आदि का नहीं। परन्तु जब घात्वर्थं के आधार पर प्रोक्षण' 
का यौगिक अर्थ--हवि के सेचन का साधन द्रव्य-किया जाता है, तो इससे साधन- 
रूप में जहाँ जो द्रव्य--'जल-घृत-दधि' आदि अपेक्षित है, उसका ग्रहण हो जाता 
है। इसमें किसी तरह का असामञ्जस्य नहीं रहता। लोक में जल के लिए 
प्रोक्षणी! या 'प्रोक्षण' पद की प्रवृत्ति का भी निर्वाह हो जाता हैँ। 

भ्रोक्षणी” पद जेसे आपः? पद के सन्तुलन के लिए स्त्रीलिंग में प्रयुक्त है, 
ऐसे ही जहाँ प्रोक्षण-कार्य के लिए साधनद्रव्य घृत होता है, वहाँ अग्नीत नामक 
ऋत्विक्‌ के प्रति अध्वर्युं का प्रैष (आदेश) द्रव्य-लिङ्ग के अनुसार भ्रोक्षणम्‌ 
आसादय' दिया जायगा। ब्रह्मवचेस की कामनावाले के लिए काम्येष्टि प्रकरण 
में 'घृतं प्रोक्षणं मवति’ [ मैत्रा० संग २।१।५] वचन पढ़ा है । इस इष्टि में 
सोम और रुद्र देवता के लिए सफेद धान के चावल का चरु घृत में मिलाकर 
बनाया जाता है। दशंपौर्णमास आदि इष्टियों में वेदि पर पात्रस्थापन के प्रसंग 
से 'प्रोक्षणी: आसादय' ऐसा आदेश-वचन है । वहाँ जल के सम्बन्ध से जो कार्य 
किये जाते हैं, वे सब कायं ब्रह्म वचंस काम्येष्टि में घृत से किये जाते हैं। इस 
विवेचन के अनुसार भ्रोक्षणी' आदि पदों में--/उपसर्ग +परक्ृति--प्रत्यय'- 
समुदाय के आधार पर अर्थाभिव्यक्ति स्वीकार करने पर कोई असामञ्जस्य 
सन्मुख नहीं आता; अतः इन पदों को यौगिक मानना न्याय्य है ॥११॥ (इति 
प्रोक्षणीशब्दस्य यौगिकत्वाधिकरणम्‌--८) । 


(निर्मन्थ्यशब्दस्य यौगिकत्वाधिकरणम्‌, नि्मेन्थ्याधिकरणं 
वा- 8) 


शिष्य जिज्ञासा करता है--्रोक्षणी' शब्द के समान एक अन्य शब्द 
।निमन्थ्य' है । यह शब्द अग्नि के लिए प्रयुक्त देखा जाता है- “निमन्थ्येनेष्टकाः 
पचन्ति!---निर्म न्थ्य-अग्नि से ईंट पकाते हैं। सन्देह है--क्या यह संस्कारनिमित्तक 
शब्द है? या जातिनिमित्तक ? मन्धन द्वारा संस्कार किये अग्नि से इंट पकाये | 
जाने का कथन इसे संस्कारनिमित्तक शब्द प्रकट करता है। असंस्कृत अग्नि के ४) 
लिए भी प्रयोग देखा जाता है--“निमेन्थ्यमानय ओदनं पक्ष्याम:! आग ले आओ, | 
भात पकायेंगे । इससे 'निमंन्थ्य' पद--संस्कृत-असंस्कृत सब प्रकार की आग के । 
लिए प्रयोग के कारण--जातिनिमित्तक प्रतीत होता है । इस विषय में सिद्धान्त 


609 7991500 :9०700 कन्या 0 Gurukul Kangri Collection, Haridwar 


शिक. ---- 


ह by Arya Samaj Foundation Chennai and eGangotri 


अथ प्रथमाध्याये चतुर्थः पादः १७३ 


क्या हैं? आचार्य सूत्रकार ने समाधान किया-- 
तथा निमन्थ्ये ॥१२॥ 


[तथा] उसी प्रकार--जिस प्रकार प्रोक्षणी शब्द के सम्बन्ध में कहा है-- 
[निमेन्ध्ये | निमंन्थ्य--अग्नि के सम्बन्ध में समझना चाहिए । 

यह प्रसंग अग्निचयन-यागविषयक है । आपस्तम्ब श्रोतसूत्र | १६।१३।७] 
में पाठ है--निर्मन्थ्येन .लोहिनीः पचन्ति--नि्मन्थ्य-अग्नि से लाल-रंगी ईटें 
पकाते हैं । तात्पर्यं है--पककर इंट लाल हो जानी चाहिए । यही भाव 'निमंन्थ्ये- 
नेष्टकाः पचन्ति’ वाक्य का है । यदि यह पद संस्कारनिमित्तक माना जाता है, 
तो केवल संस्कारविशेष से उत्पन्न अग्नि में इंट पकाना प्राप्त होगा। यदि इसे 
जातिवाचक माना जाता है, तो ज॑से-तैसे किसी भी प्रकार से प्राप्त अग्नि में इटे 
पकाना स्वीकार्य होगा । परन्तु इस पद का यह तात्पर्य नहीं है। इसका तात्पर्य 
है--मन्थन करके सद्यः=तत्काल प्रादुर्मृत अग्नि में ईंट पकाना । यह अर्थ 'मन्थ' 
धातु के मन्थनरूप धात्वर्थं पर आधारित है। अतः इसे प्रोक्षणी पद के समान 
यौगिक शब्द मानना न्याय्य है। यद्यपि अग्नि सदा ही मन्थन द्वारा प्राप्त होता 
है, परन्तु अन्य दाह्य द्रव्य में पहले से सुरक्षित अग्नि में इंट पकाना अभीष्ट 
नहीं माना गया । यदि ऐसा होता, तो 'निर्मेन्थ्येनेष्टकाः पचन्ति' के स्थान पर, 
'अग्निनेष्टकाः पचन्ति’ अधिक स्पष्ट होता । साक्षात्‌ 'निमेन्थ्य' पद का प्रयोग 
मन्थन से सद्यः प्रादुर्भूत अग्नि का बोधक है, जो इसके यौगिक शब्द होने का 
आधार है॥ १२॥ (इति निर्मन्थ्यशब्दस्य यौगिकत्वाधिकरणम्‌--8)। 


(वेझ्वदेवशब्द'स्य नामधेयताधिकरणम्‌, वेश्वदेवाधिकरणं 

वा--१० ) 

शिष्य जिज्ञासा करता है--गत अधिकरणों द्वारा अनेक सन्देहों का निवारण 
होने पर “वैश्वदेवेन यजेत” वाक्य में वैश्वदेव-विषयक सन्देह बना है--क्या 
'वैश्वदेव' याग का नामधेय है ? अथवा गुणविधि है? चातुर्मास्य यागों के 
वैश्वदेव नामक प्रथम पर्व में आग्नेय आदि यागों के अनन्तर साथ ही 'वेश्वदेवेन 
यजेत” वाक्य है । इससे प्रतीत होता है, 'अग्ति' आदि देवों का विश्वेदेवों के साथ 
विकल्प है। इस प्रकार देवतारूप गुण का विधान होने से इसे गुणविधि मानना 
उचित होगा। स्पष्ट प्रतिपादन की भावना से आचार्य ने शिष्य-जिज्ञासा को सूत्रित 
किया 


वैश्वदेवे विकल्प इति चेत्‌ ॥१३॥ 
[वैस्वदेवे ] वैश्वदेव में [विकल्पः] विकल्प है, देवता का, [इति चेत्‌] 


१. 'वेइवदेबादिशब्दानां' इति रामेशवरसुरिविरचित-सुबोधिनीवृत्ति पाठः। 

ऐसा यदि कहो (तो यह ठीक नहीं; इसका अगले सूत्र के साथ सम्बन्ध है) । 
मैत्रायणी संहिता [ १।१०।१] में चातुर्मास्य यागों का वर्णन है। यह चातु- 
मास्य याग चार पर्वो (भागों) का माना गया है। ये चार-चार महीने के अन्तर 
से किए जाते हैं। इनके नाम निम्न प्रकार हैं-- 
१. वेश्वदेव- चातुर्मास्य याग का यह्‌ प्रथम पर्वं फाल्गुन मास की पूणिमा 
को किया जाता है। 
२. वरुण प्रघास--यह दूसरा पर्व आषाढ़ की पूर्णिमा को सम्पन्न किया 
जाता है। 
३. साकमेध- यह चातुर्मास्य याग का तीसरा पर्व कात्तिक की पूणिमा को 
अनुष्ठित होता है । 
ध्यान देने पर ज्ञात होता है, ये याग ऋतुओं की सन्धियों में किए जाते हैं। 
वर्ष में साधारणरूप से तीन मुख्य ऋतु देश में प्रसिद्ध हैं--ग्रीष्म, वर्षा, शीत । 
ग्रीष्म ऋतु का प्रारम्भ शीत के अनन्तर आता है। चातुर्मास्य याग के 'वैश्वदेव' 
नामक पहले पवे का समय फाल्गून पौर्णमासी शीत और ग्रीष्म का सन्धिकाल 
है। दूसरे पर्वे “वरुण प्रघास' का काल आषाढ़ की पूर्णिमा ग्रीष्म और वर्षा की 
सन्धि का काल है। तीसरे पर्व 'साकमेध' के अनुष्ठान का काल कात्तिक मास 
की पूर्णिमा है, जो वर्षा और शीत ऋतु की सन्धि में है, जब वर्षा समाप्त हो जाती 
है। ऋतुओं का यह सन्धिकाल प्रायः रोगोत्पादक होता है। ऐसे समय में ऋतु- 
अनुसारी हवि-द्रव्यों से यागों का अनुष्ठान जल-वायु आदि की शुद्धि द्वारा रोग- 
निवारण में अत्यूपयोगी होता है; इसी आवार पर चातुर्मास्य यागों को “मैषज्य 
यज्ञ नाम भी दिया गया है ।' यागों की यह परम्परा तोन जाने कब से नष्ट 
हो चुकी हैं, पर तीन यागों के अनुष्ठान के अनन्तर अपनी आरोग्य-स्थिति 
से हर्षोत्फुल्ल अवस्था में बड़े उल्लास के साथ पवित्र नदियों व सरोवरों में स्नान 
आदि का जो कार्यक्रम रहता हैं, सम्भवत: उसी परम्परा को निभाने के रूप में 
आज भी कात्तिकी पूर्णिमा का स्नान अपने ऐतिहासिक महत्त्व की याद दिलाता 
है 
४. शुनासीरीय नामक चातुर्मास्य याग का चौथा पर्व कात्तिक पूर्णिमा के 
अनन्तर इच्छानुसार फाल्गुन पुणिमा से पहले की चाहे जिस पुणिमा में कर लिया 
जाता है । 
मैत्रायणी संहिता[ १।१०।१] के “चातुर्मास्य याग' प्रकरण के प्रारम्भ में पाठ 


१. 'संबज्ययज्ञा वा एते यच्चातुर्मास्यानि । तस्माद्‌ ऋतुसन्धिषु प्रयुज्यन्ते । | 
ऋतुसन्धिषु हि व्याधिर्जायते।' कोषी० ब्रा० ५॥१॥ इस विषय में गोपथ | 
ब्राह्मण [२॥१॥१९] भी द्रष्टव्य है । 

है--“'आग्नेयोऽष्टाकपालः, सौस्यशचरः, सावित्रो द्वादशकपालः, सारस्वतद्चरुः, 
पौष्णइचरुः, मारुतः सप्तकपालः, वेइवदेव्यामिक्षा, द्यावापृथिवीया एककपालः ।” 
यह वचन वैश्वदेव पर्वं में--अग्नि, सोम, सविता, सरस्वती, पूषा, मरुत्‌, वेश्वदेव, 
द्यावापृथिवी--इन आठ देवताओं के उद्देय से आठ यागों का विधान करता हँ । 
इन यागों में अग्नि, सोम, सविता आदि जो देवता कहे हैं, उनके स्थान पर 
“वैशवदेवेन यजेत' वाक्य विश्वेदेव देवता का विधान करता है। इस प्रकार 
'आग्नेयोऽष्टाकपालः' आदि वाक्य से अग्नि आदि का विधान किया; 'वेरवदेवेन 
यजेत' से विश्‍वेदेव का । दोनों का विधान होने से 'ब्रीहिभिर्यजेत, यवयेजेत के 
समान यहाँ विकल्प प्राप्त होता है । अग्नि आदि के स्थान पर विश्वेदेव के आने से 
'यह वैश्वदेव पवे है” यह प्रसिद्धि भी सार्थक होती है । तात्पयं है-अग्ति आदि 
देवों के स्थान पर 'वैशवदेवेन यजेत' यह वाक्य 'विशवेदेव-देवतारूप गुण का 
विधायक होने से इसे गुणविधि क्यों न माना जाय? आचायं सूत्रकार ने 
बताया--11 १ ३॥। 


न वा प्रकरणात्‌ प्रत्यक्षविधानाच्च न हि प्रकरणं द्रव्यस्य ॥१४॥ 


[न वा] नहीं है--गुणविधि--वैश्वदेव शब्द, [प्रकरणात्‌ ] प्रकरण से [च] 
और [[प्रत्यक्षविधानात्‌ | अग्नि आदि देवों के प्रत्यक्ष विधान से, [न] नहीं है 
[हि] क्योंकि [प्रकरणम्‌] साधारण प्रकरण [द्रव्यस्य ] हवि आदि द्रव्य का । 

वैश्वदेव शब्द गुणविधि नहीं है, यह चातुर्मास्य यागों के इस प्रकरण से ज्ञात 
होता है; क्योंकि यह प्रकरण द्रव्य या देवतारूप गुण का विधान नहीं करता । 
'आग्तेयोऽष्टाकपालः' वाक्य साक्षात्‌ ही अष्टाकपाल पुरोडाश साघनवाले अग्नि- 
देवताक याग का विधान करता है। इस वाक्य का अर्थ होगा--'अष्टाकपालेन 
पुरोडाशेन--यागसाधनेन देवर्माग्न भावयेत्‌ । इसी प्रकार सोम, सविता आदि 
प्रत्येक देवता की भावना से यहाँ आठ यागों का कथन है । इन्हीं आठ में विइवेदेव 
देवता भी हैं--[--वैश्वदेव्यामिक्षा | । ज्योतिष्‌" शास्त्र में गणना के अवसर 
पर १३ संख्या के लिए 'विइवेदेव' पद का प्रयोग किया जाता है। इससे ज्ञात 
होता है, तेरह विश्वेदेव हैं। यहाँ पर आठ के उल्लेख से तेरहों का ग्रहण 'छत्रि- 
न्याय? अथवा 'दण्डि-च्याय' से हो जाता है । पाँच-सात व्यक्ति जा रहे हैं; उनमें 

१. ज्योतिष-ग्रन्थों में कतिपय विशेष पदों का किसी निर्धारित संख्या के लिए 
प्रयोग किया जाता है। इसका आधार उस पद से बोघ्य अर्थ की निर्धारित 
` संख्या है। जैसे--“चन्द्र' पद एक संख्या के लिए, नेत्र दो के, 'गुण' तीन 
के, 'वेद' चार के, प्राण पाँच के, ऋतु छह के, “ऋषि' सात के, 'वसु' आठ 

के, 'अङ्कू' नौ के लिए, इत्यादि । 

से दो-एक के पास छतरी या लाठी है उसी के कारण वे सब छतरीवाले या दण्ड 
(लाठी) वाले कहे जाते हैं। इसी आधार पर यह आठौं का समुदाय 'वेश्वदेव' 
नामक कहा जाता है। इन आठौं में 'विश्वेदेव' के होने से 'छत्रि-न्याय के अनुसार 
“बैरबदेव' में सबका ग्रहण हो जाता है। इस प्रकार चातुर्मास्य यागों का प्रथम 
पवे 'वैश्वदेव'-संज्ञक निश्चित होता है । इसी कारण 'वसन्ते वेशवदेवेन' अथवा 
'बैरुवदेवेन यजेत' इत्यादि वाक्यों का सामञ्जस्य है। अतः ये याग के नामधेय हैं, 
गुणविधि नहीं ॥ १४॥ 

“वैश्वदेव' शब्द के गुणबिधि न होने में सूत्रकार ने अन्य प्रकार प्रस्तुत 
किया 


मियश्चानथंसम्बन्धः ॥१५॥ 


[मिथः] एक-साथ, वैश्वदेव शब्द का [अनर्थंसम्बन्धः] दोनों के साथ अर्थ- 
सम्बन्ध उपपन्त नहीं होता [च] और यह मी वैश्वदेव के गुणविधि मानने में 
बाधक है। 
वैश्वदेव' शब्द को यदि गुणविधि माना जाता है, तो यह चातुर्मास्य के 
आग्नेय आदि यागों का वाचक सान्निध्यमूलक लक्षणा वृत्ति के आधार पर ही 
हो सकता है । जेसे--'गंगायां घोषः वाक्य में 'गंगा' पद--धारा में घोष को 
सम्भावना न होने से--गंगातीर का वाचक होता है; उसी काल वह गंगा को 
जलधारा का वाचक नहीं होता। इसी प्रकार चातुर्मास्य आग्नेय आदि यागों के 
मध्य पठित 'वंश्‍्वदेवी-आमिक्षा' में 'वेश्‍वदेव' शब्द सान्निध्यमूलक लक्षणा से 
आग्नेय आदि का वाचक होता है, तो उसी समय वह वैशवदेव याग का विधायक 
नहीं हो सकता, क्योंकि चातुर्मास्य के चार पर्वो में प्रथम पवे वैश्वदेव की सम्भावना 
केवल 'वेश्‍वदेवी-आमिक्षा' याग में न होने से--उस शब्द को लक्षणा वृत्ति से 
आग्नेय आदि यागों का वाचक मानना पड़ता है। तब एक बार पठित वह शब्द 
एक अर्थ को कहकर चरितार्थ हो जाता है। उसी काल में वह 'वंश्वदेव' याग का 
विधायक नहीं हो सकता । इसलिए चातुर्मास्य यागों के प्रथम पर्व में आग्नेय आदि 
जितने याग हैं, उन सबका यह नामधेय है, यही मानना युक्त होगा । | 
यहाँ यह भी ज्ञातव्य है, चातुर्मास्य यागों में प्रथम पवे के आग्नेय आदि याग | 
अपने रूप में नितान्त निराकांक्ष हैँ । 'आग्नेयोऽष्टाकपालः' प्रथम याग में द्रव्य व | 
देवता दोनों पठित हँ । इसका यही अर्थ है--'अष्टाकपालेन पुरोडाशेन अग्नि देवं । 
भावयेत्‌’; इसमें अन्य कही से द्रव्य-देवता की आकांक्षा नहीं है । ऐसे ही अगले | 
वाक्यो 'सोम्यश्चरुः, सावित्रो द्वादशकपाल:' आदि में समझना चाहिए। तब यहाँ 
गुणविधि की कल्पना कर 'वंश्वदेव-देवतारूप गुण का विधान असंगत है । देवता | 
व द्रव्य के अविहित होने पर उनकी आकांक्षा की पूर्ति के लिए गुणविधि की | 
| 

कल्पना की जाती है । पर यहाँ चातुर्मास्य यागो के प्रथम पर्व में पठित आग्नेय 
आदि यागो की ऐसी स्थिति नहीं है, अतः गुणविधि की कल्पना निराधार है। 
इसके फलस्वरूप यही मानना पड़ता है कि--'वसन्ते वेशवदेवेन यजेत' वाक्य में 
“वश्वदेव' शब्द वसन्त में अनुष्ठेय समस्त 'आग्नेय' आदि यागों का नानघेय है । 
गुणविधि से उनका संग्रह करना अन्याय्य है ॥ १५॥ 
'वेश्वदेव' शब्द के गुणविधि न होने में अन्य हेतु सूत्रकार ने प्रस्तुत किया-- 
परार्थत्वाद्‌ गुणानाम्‌ ॥१६॥ 


[पराथंत्वाद्‌ | पर-अन्य-प्रधान याग के लिए होने से [गुणानाम्‌ ] गुणों 
के=गुणविधियों के । 

गुणविधि वाक्य, प्रधान यागों में द्रव्य (यागसाधन-सामग्री-दरव्य), देवता 
आदि गुण का विधान करने के लिए होते हैं। यदि “वैश्वदेव” शब्द को गुणविधि 
माना जाता है, तो वह अन्य आग्नेय आदि प्रधान यागों में 'विशवदेव'-देवतारूप 
गुण का विधान करेगा। वहाँ 'अग्नि' आदि अन्य सात देवताओं के स्थान में 
'विशवदेव' एक देवता को लक्ष्य कर हविद्रव्य की आहुतियाँ दी जायेंगी । वेश्‍्वदेव 
पवे के प्रधान आठ यागों के लिए अग्नि-सोम-सविता आदि देवों के उद्देश्य से 
अष्टाकपाल आदि हविद्रव्यों का अलग-अलग विधान होने के कारण उन-उन 
्रव्यों की आठ आहुतियाँ दी जाती हैं। पर अब गुणविधि मानने पर एक ही 
देवता 'विश्वदेव' के उद्देश्य से आहुति दिये जाने की स्थिति में अष्टाकपाल आदि 
हविद्रव्य के आधार पर याग का आवर्तन नहीं किया जा सकता । तात्पर्यं है-- 
देवता एक होने पर यदि आहवनीय हविद्रव्य अनेक हैं, तो उन सबको मिलाकर 
एक आहुति दे देने की शास्त्रीय व्यवस्था है । ऐसी दशा में वेश्वदेव पं की आठ 
आहुतियों के स्थान में एक आहुति रह जायगी । 

'वैश्वदेव” पवे में कुल तीस आहुतियाँ होती हैं । तैत्तिरीय ब्राह्मण [ १।६।३] 
में ये इस प्रकार बताई हैं--€ प्रयाज की, € अनुयाज की, ८ मुख्य याग की, 
२ आघार और २ आज्यभाग की; इस प्रकार तीस" आहुतियाँ होती हैं। ऐसी 
दशा में 'बैश्वदेव' को गुणविधि माने जाने पर मुख्य याग की आठ आहुतियों के 


१. जैसे पौर्णमास में आग्नेय पुरोडाश, उपांशु याग और अग्निषोमीय पुरोडाश 
का विधान होने से प्रधान याग की तीन आहुतियाँ होती हैं, पर दर्श-इष्टि में 
ऐन्द्र दधि, ऐन्द्र पयः और उपांशु यागरूप में तीन का विधान होने पर भी 
दधि और पयः हविद्रव्यों (दही-दूध) का इन्द्र एक देवता होने से दोनों को 
मिलाकर एक आहुति दे दी जाती है। 

२. द्रष्टव्य--तै ० ब्रा १।६।३॥। तथा मंत्रा सं १।१०। ८।। 

स्थान पर एक आहुति रह जाने से तीस की जगह तेईस ही आहुतियाँ रह जायेंगी, 
जो शास्त्रीय विधान के प्रतिकूल होगा । अतः वैश्वदेव को गुणविधि न मानकर 
याग का नामधेय मानना संगत होगा । ऐसी स्थिति अग्नि आदि आठ देवताओं 
के उद्देश्य से 'अष्टाकपाल' आदि आठ हविद्रव्यों की पृथक्‌ एक-एक आहुति दिये 
जाने से सब प्रकार शास्त्रीय अनुकूलता बनी रहती है ॥१६॥ (इति वैश्वदेवादि- 
शब्दानां नामधेयताधिकरणम्‌--१०) । 


(बेश्वानरेऽष्टत्वादीनामर्थवादताधिक रणम्‌, वैश्वानरेष्टयधिक रणं 
वा--११) 


शिष्य जिज्ञासा करता है--तैत्तिरीय संहिता [२।२।५] में पाठ है-- 
“बरवार द्वादशकपालं निवेपेत्‌ पुत्रे जाते इत्यादि । यह वैश्वानर इष्टि, काम्येष्टि 
प्रकरण में पठित है । पुत्र के उत्पन्न होने पर वैश्वानर देवतावाले बारह कपालों 
में संस्कार किये गये (पकाये गये) पुरोडाश का निर्वाप' करे। उसी प्रसंग में आगे 
पाठ है--“यदष्टाकपालो भवति गायत्रियेवेनं ब्रह्मवचसेत पुनाति, यन्नवकपाल- 
स्त्रवृतेवास्मिन्‌ तेजो दधाति, यहुशकपालो विराजँवास्मिन्नन्नाद्यं दघाति, 
यदेकादशकपालसित्रष्ट्भेवास्मिन्तिन्द्रियं दधाति, यद्‌ द्वादशकपालो जगत्यं वास्मिन्‌ 
पशून्‌ दधाति, यस्मिन्‌ जात एतामिष्टि निवपति पुत एव तेजस्वी अन्नाद इन्व्रियावी 
पशुमान्‌ भवति ।” 

यहाँ आठ कपाल, नौ कपाल आदि में संस्कृत पुरोडाश का निर्वाप विभिन्न 
फलों का देनेवाला बताया है। यहाँ अष्टत्व आदि कपालों का विकल्प सन्देह का 
जनक हैं। क्या अष्टत्व आदि को गुणविधि माना जाय? अथवा अर्थवाद ? 
विस्तृत विवेचन की भावना से सूत्रकार ने प्रथम पूर्वपक्ष प्रस्तुत किया --इन्हें 
गुणविघि मानना चाहिए, क्योंकि-- 


पुवंबन्तोऽविधानार्थास्तत्सामथ्यं समाम्नाये ॥ १७॥ 
[पूर्वंवन्तः] पहले से ज्ञात अथे को कहनेवाले वाक्य [अविधानार्थाः] 


१. "निर्वाप पद मीमांसा में पारिभाषिक जैसा है। गाहंपत्य अग्नि जहाँ स्थापित 
है, उसके पच्छिम की ओर किसी पात्रविशेष [लकड़ी, चमड़े या मिट्टी आदि 
के बने] में धान या जौ यज्ञिय उपयोग के लिए लाकर रक्खा जाता है। 
उस पात्र में से पुरोडाश बनाने योग्य अन्न का मन्त्रोच्चारणपूर्वक एक-एक 
मुट्ठी भरकर चार बार 'अग्निहोत्र हवणी' नामक पात्र में ग्रहण करना, | 
उसका पुरोडाश तैयार कर निदिष्ट देवता के उद्देश्य से त्याग करना, अर्थात | 
अग्नि में आहुति | सब प्रक्रिया का नाम 'निर्वाप' है। डे | 

अथ प्रथमाध्याये चतुर्थ: पाद: १७६ 


विधान के लिए नहीं होते, अर्थात्‌ वे विधायक न होकर अर्थवाद माने जाते हैं। 
परन्तु [तत्‌-साम््यंम्‌ ] अज्ञात अर्थं के विधान का सामर्थ्यं है, [समाम्नाये] 
अष्टाकपाल, नवकपाल आदि के समाम्नान में । 

'वैश्वानरं द्वादशकपालं निवपेत्‌’ वाक्य--पुत्र उत्पन्न होने पर बारह कपालों 
में संस्कृत पुरोडाश के निर्वाप का निर्देश करता है। आगे जो 'यदष्टाकपालो 
भवति' इत्यादि सन्दर्भ से आठ कपाल एवं नौ कपाल आदि में संस्कृत पुरोडाश के 
निर्वाप का निर्देश अन्य किसी वाक्य से प्रथम जाना हुआ नहीं है, यदि किसी 
अन्य वाक्य से जाना हुआ होता, तो यह निदेश उस वाक्य का शेष = अर्थवाद 
माना जाता । इससे स्पष्ट होता है, यह सन्दर्भ वेशवानर याग में प्रथम प्राप्त 
द्वादशकपाल होने के स्थान पर अष्टाकपालतारूप आदि गुण का विधान करता है। 
इसलिए इन्हें गुणविधि मानना उपयुक्त है । 

विभिन्न संख्यावाले कपालों में संस्कृत पुरोडाश के निर्वाप का फल उक्त 
सन्दर्भ में पृथक्‌-पृथक्‌ बताया है । उस-उस फल की कामना की इष्टि से आठ, नौ 
आदि संख्यारूप गुण का विधान यहाँ किया है। इस प्रकार द्वादश संख्या के साथ 
वैश्वानर याग में अष्ट, नव, दश, एकादश संख्या विकल्प को प्राप्त होती हुईं 
गुणविधियाँ हैं। इनके फल क्रमशः पुत (८), तेजस्वी (९), अन्नाद्य (१०), 
इन्द्रियावी (११), पशुमान्‌ (१२) हैं। वस्तुतः गुणविधिपक्ष में प्रत्येक संख्या- 
विशिष्ट वाक्य को गुणविधि मानने पर उत्तरवाक्य उसका अर्थवाद जानना 
चाहिए । अर्थवादोक्त फल भी फलखूप से मीमांसा में स्वीकृत है ।' इसलिए अर्थ- 
वाद से प्राप्त होनेवाले उस-उस फल की कामना की दृष्टि से अष्टत्व आदि 
संख्या गुण का विधान वेश्वानर याग के अष्टत्व आदि विकल्प में मानना युक्त 
है॥ १७॥ 

वेश्वानरयागविषयक विकल्प के सम्बन्ध में सूत्रकार ने सिद्धान्तपक्ष 
बताया-- 


गुणस्य तु विधानार्थऽतद्गुणाः प्रयोगे स्युरनर्थका न हि तं प्रत्यथ- 
बत्ताईस्ति ॥१८॥ 
सूत्र में [तु] पद पूर्वपक्ष के निवारण के लिए है । [गुणस्य] अष्टाकपाल 
आदि वाक्य से, अष्टाकपाल पुरोडाश गुण के [विधानार्थे] विधान के लिए माने 
` जाने पर [नन्तद्गुणा: | ये (अष्टाकपाल आदि) वैश्वानर याग के गुण नही होंगे; 
क्योंकि श्रुति में वँश्वानर याग की द्वादशकपालता प्रत्यक्षनिदिष्ट है-- 
- (= बेस्वान रं द्वादशकपालं निवंपेत्‌ ) । अतः अष्टाकपाल आदि के | प्रयोगे | अन्य 


१. द्रष्टव्य--मीमांसा सूत्र, १।२।१६; तथा इसका भाष्य । 

याग का विधान करने में असमर्थ होने से [स्युः] हो जायेगे, ये--अष्टाकपाल 
आदि [अनर्थकाः] अनर्थक । [हि] क्योंकि [तं प्रति] अन्य याग-विधान के प्रति 
[अर्थवत्ता ] प्रयोजनता= फलवत्ता [न-अस्ति ] नहीं है, इन अष्टाकपाल आदि । 
की । 
काम्य इष्टियों के प्रकरण [तँ ० सं० २।२।५] में प्रजाकाम व पशुकाम 
व्यक्ति के लिए वैश्वानर याग का निदेश हैँ। बारह कपालों में पकाये पुरोडाश 
हविद्रव्य से इस याग का अनुष्ठान किया जाता है। पुत्र-फल के उत्पन्न होने पर | 
'अष्टाकपाल' आदि का उल्लेख है। यहाँ केवल कपाल-संख्या का विकल्प है । | 
हवि-द्रव्य वही रहता है, उसमें कोई अन्तर नहीं । केवल कपाल-संख्या-भेद के । 
आधार पर ये वाक्य किसी अन्य याग के विधान का सामर्थ्यं नहीं रखते । अष्टत्व | 
आदि संख्यांयें द्वादश संख्या में अन्तर्मुक्त हैं। प्रथम पठित श्रुतिवाक्य--“वेश्‍्वानरं 
द्वादशकपालं निवंपेत्‌ से द्वादशकपाल वैश्वानर प्रधान याग का साक्षात्‌ निर्देश है । 
अष्टाकपाल आदि वाक्यों से इसमें किसी द्रव्य व देवता आदि गुण की प्राप्ति ही 
नहीं । ऐसी दशा में यदि इन्हें मुख्य बेश्वानर इष्टि का स्तावक अर्थवाद नहीं रि 
माना जाता, तो ये वाक्य अनर्थक हो जाते हैं । 
डुनके- पुत, तेजस्वी, अन्ताद्य आदि--फल विशेष-निर्देश के आधार पर भी 
इनकी अर्थवत्ता --फलवत्ता या प्रयोजनता स्वीकार नहीं की जा सकती; क्योंकि 
आठ-नौ आदि संख्याओं के साथ जो यह फल-निर्देश है, वह सब द्वादशकपाल | 
वेश्वानर याग का ही स्तावक है। आठ, नौ, दस, ग्यारह संख्या, वारह संख्या में 
अन्तरनिहित हैं, उनसे अतिरिक्त इनका स्वतन्त्र रूप से कोई अस्तित्व नहीं । 
इसलिए यह फलनि देश मुख्य काम्य--पुत्र व पशुरूप फल की स्तुति प्रस्तुत करता 
है। वे पुत्र-पशुरूप फल इस प्रकार के होते हैं। यह द्वादशकपाल वेश्वानर याग 
की स्तुति है; अतः ये अष्टाकपाल आदि अर्थवाद हैं, गुणविधि नहीं । 
अर्थवाद का स्वार्थं कुछ नहीं होता; वह मुख्य विधि का स्तावक होता है। 
मीमांसाशास्त्र में अर्थवाद के साथ कथित फल, उसी दशा में फलरूप से स्वीकार 
किया जाता है, जब मुख्य विधिवाक्य के साथ फल का निर्देश न हुआ हो। उस 
दशा में तत्सम्बन्धी अर्थवाद के साथ पठित फल को मुख्य विधि का फल मान 
लिया जाता है ॥ १८॥। 
शिष्य यथार्थे को न समभता हुआ पुन: आशंका करता है --बारह और आठ : 
आदि संख्यायें परस्पर नितान्त भिन्न हैं, तब अष्टाकपाल आदि को द्वादशकपाल | 
वाक्य का शेष अर्थात्‌ अर्थवाद कहना युक्त प्रतीत नहीं होता। सूत्रकार ने आशंका 
को सुत्रित किया-- 

अथ प्रथमाध्याये चतुर्थः पादः १८१ 


तच्छेषो नोपपद्यते ॥१९॥ 


[तत्‌-शेषः | द्वादशकपाल वाक्य का, अष्टाकपाल आदि वाक्य शेष = अर्थवाद 
हैं, यह [न] नहीं | उपपद्ते] उपपन्न होता । 

वबैश्वानर द्वादशकपालं निर्वपेत्‌’ इस विधिवाक्य का, 'अष्टाकपालो भवति, 
इत्यादि वाक्य अर्थवाद है, यह कथन युक्तियुक्त प्रतीत नहीं होता; क्योंकि 
द्वादशकपाल' पद में स्थित द्वादश (बारह) संख्या के साथ 'अष्टाकपाल, 
नवकपाल' आदि पदों में स्थित आठ, नौ आदि संख्याओं का कोई सम्बन्ध नहीं 
है । तब 'अष्टाकपाल' आदि वाक्य पहले वाक्य के शेष =अर्थवाद हैं, उसकी 
स्तुति करनेवाले हैं, यह कैसे उपपन्न होया ? 

यहाँ यह याद रखना चाहिए--प्रस्तुत प्रसंग में 'द्वादशकपाल' अथवा 'अष्टा- 
कपाल' आदि पदों का अर्थ--बारह कपालों एवं आठ कपालों आदि में पकाया 
गया--पुरोडाश है। तात्पर्यं है--'द्वादशकपाल' पद, द्वादश कपालों में संस्कृत 
किये गये--पूरोडाश हृविद्रव्य का वाचक है। इसी प्रकार 'अष्टाकपाल' आदि 
पदों में समझना चाहिए ।। १६॥ 

आचायं सूत्रकार ने आशंका का समाधान किया-- 


अविभागाद्‌ विधानाथ स्तुत्यर्थनोपपद्येरन्‌ ॥२०॥ 


[अबिभागात्‌ ] अविभक्त--सम्मिलित-अन्तहित होने से अष्ट आदि 
संख्याओं के [विधानार्थे] विधायक वाक्यगत द्वादश संख्या में, उनके निर्देश 
[स्तुत्यर्थेन ] स्तुति के प्रयोजन से [ उपपद्येरन्‌] उपपन्न हो जाएंगे । 

“वैश्वानरं द्वादशकपालं निवपेत्‌’ यह वैश्वानर याग का विधायक वाक्य है। 
यहाँ 'द्वादशकपाल' पद में पठित द्वादश (बारह) संख्या के अन्तर्गत आ जाती 
हैं---आठ, नौ, दस, ग्यारह संख्या, जो उक्त विधायक वाक्य के आगे “अष्टाकपालः, 
नवकपालः' आदि वाक्यों में पठित हैं। साक्षात्‌ श्रुतिबोधित विधायक वाक्य की 
उपस्थिति में हविद्रव्य के एक होने के कारण ये वाक्य (“अष्टाकपालः आदि) 
अन्य वैश्वानर याग का विधान करने में असमर्थ रह जाते हैं। अनन्यगतिक होने 
से इनकी सार्थकता का एक ही मार्ग है--इनको वैशवानर विधिवाक्य का अर्थवाद 
माना जाय । आठ आदि संख्यायें (८-११) क्योंकि बारह संख्या के ही अवयव 
हैं, इसलिए उनके नाम पर की गई स्तुति अवयवी =बारह संख्या की ही समझनी 
चाहिए । जैसे पहिये के अवयवों की स्तुति-इसके पुट्ठी, अरे और नेमि बड़े दृढ 
और सुन्दर हैं--इस प्रकार की जाती है, वह पहिए की स्तुति है । तथा, जसे 
पैदल, घुडसवार, हाथीसवार, रथसवार सेनानियों का समूह Bs है,--जब घोड़े, 
हाथी, रथ व पैदल सिपाहियों की प्रशंसा व उनके कार्यकलापों की स्तुति की 

जाती है, तो वह सेना के अवयवभूत हाथी-रथ-घोड़ों की नहीं, अपितु उनके समूह 
सेना की स्तुति होती है । आजकल सेना के अंगों में मुख्य नौसेना, वायुसेना एवं 
स्थलसेना की गणना होती है। इनमें दोनों प्रकार के जहाज व पैदल सेना के 
अन्य विशिष्ट साधनों की स्तुति व निन्दा, उन अंगों की न होकर सामूहिक 
सेना की मानी जाती है । इसी प्रकार वेश्वानर द्वादशकपाल अङ्गी के, अङ्गभूत 
अष्टकपाल आदि की स्तुति को अङ्गी की स्तुति ही समझना चाहिए 11२०॥ 
अष्टाकपाल पुरोडाश आदि में कामनाविशेष के आधार पर इन्हें स्वतन्त्र 
विधि माने जाने की शिष्य-आशंका को आचार्य सूत्रकार ने सूत्रित किया-- 


कारणं स्यादिति चेत्‌ ॥२१॥ 


[कारणम्‌] कारण-विशेष प्रवृत्तिनिमित्त ब्रह्मवचंस आदि [स्यात्‌] है, 
अष्ट्राकपाल आदि के स्वतन्त्र विधि माने जाने का, [इति चेत्‌] ऐसा यदि कहा 
जाय ठो (यह उपयुक्त न होगा; अगले सूत्र के साथ सम्बन्ध है) । 

'अष्टाकपाल' आदि वाक्य स्वतन्त्र याग के विधायक हैं, इस विचार का 
निश्चायक कारण उसी प्रसंग में विद्यमान है वह है-ब्रह्मवचंस आदि विशेष 
फल की कामना, और यागानुष्ठान से फलप्राप्ति का निर्देश। तैत्तिरीय संहिता 
[२।२।५] में स्पष्ट निर्देश है--ब्रह्मवचंस की कामनावाले का अष्टाकपाल 
पुरोडाश होता है, तेजस्‌ की कामनावाले का नवकपाल, अन्नाद्य की कामना- 
बाले का दशकपाल, ऐन्द्रिय कामनावाले का एकादशकपाल तथा पशुकामनावाले 
का द्वादशकपाल । 'बेश्वानरं द्वादशकपालं निवंपेत्‌' वाक्य में द्वादशकपाल पुरोडाश 
का विधान केवल पशुकामनावाले के लिए है। अष्टाकपाल पुरोडाश आदि इससे 
भिन्न ब्रह्मवचंस, तेज आदि कामनावालों के लिए हैं, इस कारण इन्हें कामविधि 
मानना संगत है । इससे यह भी लाभ होगा कि इन्हें गुणविधि मानने में जो 
पुरोडाश का आनर्थक्य प्राप्त होता है, वह न होगा; और लक्षणावृत्ति से इनके 
द्वारा द्वादशकपाल की स्तुति की जो कल्पना की जाती है, वह भी नहीं करनी 
पड़ेगी । अतः 'अष्टाकपाल' आदि को स्वतन्त्र कामविधि मानना चाहिए ॥२१॥ 

आचाय सूत्रकार ने उक्त मान्यता को शास्त्रीय औचित्य न देकर उक्त 
आशंका का समाधान किया 


आनर्थक्यादकारणं कर्त्तुहि कारणानि गुणार्थो हि’ बिधीयते ॥२२॥ 


[आनर्थक्यात्‌ ] अनर्थक हो जाने से 'अष्टाकपाल' आदि वाक्यों के, , 
[अकारणम्‌ ] कारण नहीं हैं, वे अष्टाकपाल आदि पूत आदि के [कचः] कता 


९ हि इति तास्ति, गुणावे विधीयन्‍्ते' इति पाठ:; रामेश्वरसूरि विरचिता 
सुबोधिनी व्याख्या । अर्थ में कोई अन्तर नहीं है । सू ता 

के फल के प्रति [हिं] क्योंकि, [कारणानि] कारण होते हैं-गुण, [गुणार्थ: ] 
स्तुतिरूप गुण प्रयोजन के लिए [हि] ही [विधीयते] विधान किये जाते हैं। 

“यदि 'यदष्टाकपालो भवति' इत्यादि वाक्यों को स्वतन्त्र काम्य विधि माना 
जाता है, तो यहाँ विभिन अनेक वाक्य हो जायेंगे, परन्तु संहिता [तै०सं०२।२।५] 
में इसको एक वाक्य के रूप में पढ़ा है। वहाँ पाठ है--“बेइवानरं द्वादशकपालं 
निर्वषेत्‌ पुत्रे जाते यदष्टाकपालो भवति” यहाँ से प्रारम्भ होकर 'यद्‌ द्वादशकपालो 
भवति जगत्येवास्मिन्‌ पशून्‌ दधाति, यस्मिन्‌ जाते एतामिष्टिं निर्वपति पुत एव 
तेजस्व्यन्नाद इन्ब्रियावी पशुमान्‌ भवति ।” इसके मध्य पठित 'अष्टाकपाल' आदि 
को विधिवाक्य मानने पर वाक्यभेद-दोष स्पष्ट है,-'अष्टाकपाल-नवकपाल' आदि 
वाक्यों का द्वादशकपाल वश्वानर याग के साथ तब सम्बन्ध न रहेगा । वाक्यभेद 
होने पर प्रसंग के उपक्रम व उपसंहार की एकवाक्यता का मी भङ्ग हो जायगा । 

इसके अतिरिक्त यह भी ध्यान देने की बात है कि 'अष्टाकपाल' आदि को 
गुणविधि मानने पर ये वाक्य वैश्वानर याग के द्वादश के स्थान पर अष्टत्व आदि 
गुण का विधान करेंगे, तो अष्टाकपाल आदि के पूतत्व आदि फल यागकर्त्ता से 
ही सम्बद्ध माने जायेंगे । पुत्र की कामना से वेशवानर याग का कर्ता तो जायमान 
पुत्र का पिता है। ऐसी स्थिति में वास्तविकता का सर्वथा विपर्यास हो जायगा, 
क्योंकि प्रस्तुत प्रसंग में पुतत्व आदि फल जातपुत्र के कहे गये हैं । तब यागकर्त्ता 
के साथ पूतत्व आदि फलों का सम्बन्ध न होने से 'अष्टाकपाल' आदि वाक्यों को 
बेशवानर याग का गुणविधि मानना व्यर्थ होगा; क्योंकि गुणविधि मुख्य विधि- 
वाक्य का उपकारक होता है; यहाँ यह सम्भव नहीं । ऐसी अवस्था में इन वाक्यों 
का आनर्थक्य स्पष्ट हो जाता है। इनकी सार्थकता के लिए इसके सिवाय अन्य 
कोई मागं नहीं रह जाता कि इन अष्टाकपाल आदि वाक्यों को द्वीदशकपाल 
वैश्वानर याग का स्तुतिरूप अर्थवाद माना जाय । 

वेशवानर याग के अनुष्ठान से अनुष्ठाता के घर उत्पन्न हुआ पुत्र पूतत्व 
आदि से सम्पन्न होता है । इसी तथ्य को संहिता में बताया--इस उत्पन्न पुत्र को 
जिस कारण गायत्री द्वारा पवित्र करता है, उससे वह पुत = पवित्र है। जिस 
कारण त्रिवृत्‌ द्वारा इसमें तेज को स्थापित करता है, उससे यह तेजस्वी है ! जिस 
कारण विराट्‌ से इसमें अन्नाद्य को स्थापित करता है, उससे यह अन्ताद्य है । 
जिस कारण त्रिष्टुप्‌ से इसमें इन्द्रिय को स्थापित करता है, उससे यह इन्द्रियावी-- 
श्रेष्ठ इन्द्रियोंवाला होता है । जिस कारण जगती से इसमें पशुओं को स्थापित करता 
है, इससे वह पशुमान्‌' होता है। इस प्रकार अष्टाकपाल आदि कामनामूलक 


१. संहिता के इस विवरण में गायत्री, विराट्‌, त्रिष्टुप्‌, जगती छन्दों के नाम 
हैं। त्रिवृत्‌ --तीन आवृत्तिरूप 'स्तोम' का नाम है । एक साम गान, तीन 

विधिवाक्य नहीं हैं। यदि इन्हें विधिवाक्य का स्तुतिरूप अर्थवाद भी न माना. 


जाय, तो ये अनर्थक ही रह जाएं गे । स्पष्ट है--ब्रह्मवचंस आदि के--अष्टाकपाल 
आदि कारण नहीं हैं। अथवा यह कहें कि ब्रह्मवर्चंस आदि-_अष्टाकपाल आदि 
के फल नहीं हैं। तात्पर्यं है--ब्रह्मवचंसकामोऽष्टाकपालेन पुरोडाशेन यजेत'--- 
ब्रह्मवर्चंस की कामनावाला अष्टाकपाल पुरोडाश से यजन करे--इस प्रकार का 
गुणविधिपरक अभिप्राय इन वाक्यों का सम्भव नहीं है। इसलिए 'यदष्टाकपालो 
भवति' इत्यादि वाक्यों को अर्थवाद मानना ही शास्त्रसम्मत है॥२२। (इति 
बेशवानरेऽष्टत्वाद्र्थवादताऽधिकरणम्‌--११) । 


(यजमानशब्दस्य प्रस्त रादिस्तुत्यर्थताधिकरणम्‌, तत्सिद्धयाधि- 
करणं वा- १२) 


शिष्य जिज्ञासा करता है--गत सन्देहों का समाधान हो जाने पर 'यजमानः 
प्रस्तरः, यजमान एककपाल:' इत्यादि वाक्यों में सन्देह है--क्या इन्हें गुणविधि 
माना जाय, अथवा अर्थवाद? प्रस्तर यजमान है, एवं एककपाल में संस्कृत 
पुरोडाश यजमान है,--ये वाक्य प्रस्तर में एवं एककपाल-संस्कृत पुरोडाश में 
यजमानरूप गुण का विधान करते प्रतीत होते हैं। यहाँ पहले से अविदित अर्थ का, 
अर्थात्‌ अपुर्व अथे का विधायक होने से इन वाक्यों को गुणविधि क्यों न माना 
जाय ? आचाय सूत्रकार ने समाधान किया-- 


तत्सिद्धिः ॥ २३॥ 


[तत्‌-सिद्धिः] उससे = प्रस्तर व एककपाल-संस्कृत पुरोडाश से यजमान के 
कार्य की सिद्धि होती है । 

गौण अथ के आश्रय से प्रस्तर व एककपाल में संस्कृत पुरोडाश को यजमान 
कहकर उसकी स्तुति की है, इस कारण ये अर्थवाद-वचन हैं । 

दर्शपौर्णमास इष्टि में वेदि पर बिछाने के लिए खड़ी हुई कुशा को मुट्ठी में 


ऋचाओं पर गाया जाता है। इसकी तीन आकवृत्तियाँ की जाती हैं, जिनका 
नाम (पर्याय है । पर्यायों में मन्त्रावृत्ति के संख्याभेद के आधार पर किये 
जानेवाले गान का नाम 'स्तोम' है। छन्दों में गायत्री छन्द त्रिपाद २४ अक्षर 
का, विराट्‌ (पंक्ति) चतुष्पाद ४० अक्षर का, त्रिष्टूप्‌ चतुष्पाद ४४ अक्षर 
का, जगती चतुष्पाद ४८ अक्षर का होता है । द्वादशकपाल बँइवानर-इष्टि में 
इनके उपयोग के वेज्ञानिक आधार को समभने का प्रयास करना चाहिए। 

इस विषय में अधिक जानकारी के लिए द्रष्टव्य है--शाबरभाष्य 
का हिन्दी अनुवाद, युधिष्ठिर मीमांसक-कृत; पृष्ठ १४१--४३ ॥ 

बाँधकर चार मुट्ठी कुशा 'बहिदेवसदनं दामि” [मै० सं० १।१।२] मन्त्र का 
उच्चारण करते हुए काटी जाती हैं। इनमें पहली मुट्टी की कुशाओं का 'प्रस्तर' 
है। इसे एक ओर सुरक्षित रख, शेष तीन मुट्टी कुशाओं को वेदि में इस प्रकार 
बिछा दिया जाता है कि उनका अग्रभाग पूर्व की ओर रहे। इन कुशाओं के ऊपर 


| दो कुशातृण आड़े, अर्थात्‌ उत्तर-दक्षिण रख दिये जाते हैं, जिनमें एक पूर्व और 
दूसरा पच्छिम की ओर रक्खा जाता है। इनके ऊपर पहली मुट्ठी की काटी हुई 


'प्रस्तर'-संज्ञक कुशाओं को--उनका सिरा पुर्वं की ओर कर--बिछा दिया 

जाता है। इन दोनों बिछावनों के बीच में आड़े रक्खे गए दो तृणों का नाम 

'विधृति' इस कारण है कि 'प्रस्तर-संज्ञक बिछावन को अपने ऊपर धारण कर 

दोनों बिछावनो को आपस में मिलने नहीं देते, क्योंकि इष्टि के सम्पन्न हो जाने पर 

'प्रस्तर'-संज्ञक कुशाओं को होमाग्नि में आहुत कर दिया जाता है। प्रस्तर का 

उपयोग यज्ञिय पात्र-जुहू, उपमृत्‌, स्रुचा आदि को-रखने के लिए होता है। प्रस्तर 

पर इनके रक्खे जाने से इनमें लगा हव्य-द्रव्य प्रस्तर पर लग जाता है। इसीलिए 

F इसे इष्टि सम्पन्न होने पर होमाग्नि में आहुत कर दिया जाता है, ताकि हविद्रव्य 
| अन्यथा नष्ट न हो । इसी प्रकार एककपाल में संस्कृत पुरोडाश इष्टि सम्पन्न हो 


जाने पर होमाग्नि में त्याग दिया जाता है । 


अब विचारना चाहिए, यदि इन्हें गुणविधि माना जाता है, तो प्रस्तर-कार्य 

में यजमातगुण का विधान होगा, अथवा दोनों के सामानाधिकरण्य से यजमान 

में प्रस्तरकार्य-रूप गुण का विधान होगा ? इनमें पहला विधान इसलिए सम्भव 

नहीं कि यजमान के द्वारा किए जानेवाले अनुष्ठेय कमं का प्रस्तर द्वारा किया 

जाना असम्भव है। दूसरा विधान इसलिए संगत नहीं कि प्रस्तर-कायं यजमान 

द्वारा किए जाने पर जुह-स्न्‌ वा-उपमृत्‌ आदि यज्ञिय पात्र यजमान के देह पर रक्खे 

जाएंगे; यजमान द्वारा अनुष्ठेय कार्य कौन करेगा ? तथा अन्त में इष्टि सम्पन्न 

होने पर यजमान को होमारिन में आहुत कर दिया जायगा । तब इष्टि का स्वरूप 

व अस्तित्व ही नष्ट हो जायगा। अतः इन वाक्यों को गूणविधि कहना संथा 

असंगत है। इष्टि के सम्पन्न होने पर पुरोडाश को भी होमारिनि में आहुत कर दिया 

जाता है । तब क्या यजमान को भी आहुत कर दिया जाएगा ? फलत: ये वाक्य 
| अर्थवाद हैं, यही संगत है । प्रस्तरं या पुरोडाश यजमान के इष्टि-सम्बन्धी कार्यं 
में उत्तम सहयोग देते हैं; इसी आधार पर यजमान कहकर उनकी स्तुति की गई 

है । ऐसा मानने पर ही प्रस्तर-सम्बन्धी तथा पुरोडाश-सम्बन्धी इष्टिगत कार्य-- 

यज्ञिय पात्रों का रकखा जाना, एककपाल में संस्कृत होना तथा अन्त में आहुत 


होना आदि--यथायथ सम्पन्न हो सकते हैं । 


इनको तामविधि कहना भी संगत नहीं । प्रस्तर यजमान का अथवा यजमान 
प्रस्तर का नामधेय है; इसी प्रकार यजमान पुरोडाश का अथवा पुरोडाश यजमान 

का नामधेय है, यह भी सम्भव नहीं, क्योंकि इन पदों की भिन्नाथेता सवत्र ज्ञात 
है, जो नामधेय माने जाने में सवेथा बाधक है । इस प्रकार इन वाक्यों का अर्थवाद 
होना निश्चित होता है ॥२३॥ (इति यजमानशब्दस्य प्रस्तरादिस्तुत्यर्थंताऽधि- 
करणम्‌- १२) । 

(अग्न्यादिशब्दानां ब्राह्मणा दिस्तुत्यर्थताऽधिकरणम्‌, जात्यधिकरणं 

वा--१३) 

शिष्य जिज्ञासा करता है--संहिता एवं ब्राह्मणग्रन्थों में 'आग्नेयो वे ब्राह्मण: 
[तै० सं० २।३।३॥ ते० ब्रा० २।७।३॥ ताण्डय ब्रा० १५४८], 'ऐन्द्रो वै 
राजन्यः [ ताण्ड्य ब्रा० १५।४।८।। तै० ब्रा० ३।०२३], 'वेश्‍वदेवो हि वेश्यः' 
[तै० ब्रा० २।७।२] इत्यादि वाक्य पठित हैं । इन्हें तो गुणविधि मानना चाहिए । 
ये अपूर्व अर्थ के विधायक होंगे । ये वाक्य यथाक्रम--ब्राह्मण के साथ अग्नि देवता 
के सम्बन्ध का, क्षत्रिय के साथ इन्द्र देवता के सम्बन्ध का तथा वैश्य के साथ 
विश्वेदेव देवता के सम्वन्ध का--विधान करेंगे। तब इन्हें गुणविधि क्यों न माना 
जाय ? अर्थवाद मानने पर तो ये अनर्थक रह जाएंगे, क्योंकि तब इनका कोई 
सामञ्जस्य नहीं बेठता। आचार्य सूत्रकार ने समाधान किया-- 

जाति: ॥२४॥ 

[जातिः] जन्म अर्थात्‌ उत्पत्ति समान होने के कारण गुणभूत अर्थ के आधार 
प्र यहाँ ब्राह्मण आदि को आग्नेय आदि कहकर उनकी स्तुति की गई है; अतः 
ये अर्थवाद हैं । 

इस विषय की स्पष्टता के लिए तैत्तिरीय संहिता [७।१।१] का प्रसंग 
द्रष्टव्य है। वहाँ बताया है, प्रजापति के किस अंग से कौन-कौन अर्थ उत्पन्न 
हुए । उन्हें निम्न प्रकार जानना चाहिए 

१. प्रजापति के मुख से त्रिवत्‌ स्तोम, अग्नि देवता, गायत्री छन्द, 
रथन्तर नामक साम, मनुष्यों में ब्राह्मण, और पशुओं में अज (बकरा) । ये मुख 
से उत्पन्न होने के कारण मुख्य हैं। यह इनके पारस्परिक सम्बन्ध का द्योतक है । 

२. प्रजापति के उर (छाती) व बाहुओं से--पञ्चदश स्तोम, इन्द्र 
देवता, त्रिष्ट्प्‌ छन्द, बुहत्‌-नामक साम, मनुष्यों में राजन्य--क्षत्रिय, तथा पशुओं 
में अवि (--भेड़) । छाती और बाहुओं से उत्पन्न होने के कारण ये वीर्यवान्‌, 
शक्तिशाली व अतिशय सामथ्यं के प्रतीक हैं। उत्पत्ति का समान कारण, इनके 
पारस्परिक सम्बन्ध का परिचायक है । 

३. प्रजापति के मध्यभाग ऊरुओं (जंघाओं) से--प्रथम सप्तदश स्तोम 

विइवेदेव देवता, जगती छन्द, वेरूप-नामक साम, मनुष्यों में वैश्य और पशुओं में 
गाय । जंघाओ से उत्पन्न होने के कारण--जंघा जैसे शरीर का आधार हैं, ऐसे 

ही समाज-शरीर का अन्नाधान के कारण आधार है। यह आथिक दृष्टि से समाज 
का मेरुदण्ड है, इसीलिए समाज में सदा प्रतिष्ठित है । 

संहिता का यह प्रसंग आलंकारिक खूप में जिस प्रकार महत्त्वपूर्ण सामाजिक 
संघटन का प्रतीक है, वहाँ वेद के उन मन्त्रों का वास्तविक अर्थ समने में पूर्ण 
सहयोगी है, जिन मन्त्रों में देवता का साक्षात्‌ स्पष्ट निर्देश नहीं रहता । वहाँ 
देवता के इन सहयोगियों (स्तोम, छन्द आदि) के सहारे देवता को जानने का 
प्रयास किया जाता है, क्योंकि देवता का ज्ञान मन्त्रार्थं को समझने का मुख्य 
आधार है। निरुक्तकार यास्क ने सप्तम अध्याय [ खण्ड, ८-११] में संहिता की 
भावना के अनुरूप उक्त पदार्थों का विशेष प्रकार से वर्गीकरण प्रस्तुत किया है । 

संहितागत उक्त वर्गीकरण के आधार पर 'आग्नेयो वै ब्राह्मणः' इत्यादि 
वाक्यों द्वारा अग्नि-सम्बन्ध से ब्राह्मण की तेजस्विता, क्षत्रिय के--इन्द्र-सम्बन्ध 
से--शक्ति-बल व प्रशासन-सामर्थ्य, तथा विश्वेदेव देवता के सम्बन्ध से वैश्य के 
अर्थाधानता की प्रशंसा की गई । इसलिए ये स्तुति-रूप अर्थवादवाक्य हैं ॥२४॥ 
(इति आग्नेयादिशब्दानां ब्राह्मणा दिस्तुत्यर्थं ताऽधिकरणम्‌ - १३) । 


(यजमानादिशब्दानां यूपस्तुत्यर्थाऽधिक रणम्‌, सारूप्याधिकरणं 

वा--१४) 

शिष्य जिज्ञासा करता है--'यजमानो यूपः' [का० सं० २६।६], 'आदित्यो 
यूपः’ [तै० ब्रा० २।१।५] इत्यादि वाक्यों में सन्देह है, क्या इन्हें गुणविधि माना 
जाय ? अथवा अर्थवाद ? आचार्य सूत्रकार ने समाधान किया-- 


सारूप्यात्‌’ ॥ २५॥ 


[सारूप्यात्‌ | समान रूप होने से यूप को यजमान कहकर स्तुति की गई है। 
तेजस्विता गुण से यूप को आदित्य कहा गया है, अतः यह स्तुतिरूप अर्थवाद है। 

पशुबन्धन के लिए यूप की स्थापना होती है, यजमान याग का भ्रनुष्ठाता है । 
'यजमानो यूपः” यहाँ 'यजमान' और 'यूप” दोनों समानाधिकरण पद हैं। यहाँ 
गुणविधि मानने पर यजमान में यूपगुण का, अथवा यूप में यजमानगुण का 
विधान प्राप्त होता है, जो दोनों रूपों में अशक्य है । यथाक्रम न यजमान में पशु- 
बन्धन शक्य है, और न यूप में याग का अनुष्ठान किया जाना । यूप ऊंचाई आदि 
(आरोह-परिणाम = लम्बाई-चौड़ाई आदि) में पुरुष के प्रमाण का बनाया जाता 
है । इसी समानता से यूप को यजमान कहकर उसकी स्तुति की गई है । यूप बन 
जाने पर 'देवस्य त्वा” [कात्या० श्रौ०, ६।३।२] इत्यादि मन्त्र को बोलते हुए उसे 


१. 'सारूप्यम्‌' पाठ है, रामेश्‍वर सूरि विरचित 'सुबोधिनी' व्याख्या में । 

घृत से अभ्यक्त किया (चूपड़ा) जाता है, इससे यूप में चमक आ जाती है । इसी 
तेजस्विता की समानता से यूप को आदित्य कहकर उसकी स्तुति की गई है । अतः 
ये स्तुतिरूप अर्थवादवाक्य हैं।। २५। (इति यजमानादिशब्दानां यूपस्तुत्यर्थताधि- 
करणम्‌-- १४) । 


(अपश्वादिशब्दानां गवादिप्रशंसाऽधिकरणम्‌, प्रशंसाधिकरणं 
वा--१५) 
शिष्य जिज्ञासा करता है--'अपशवो वा अन्ये गो-अश्वेभ्य: पशवो गो 
 अश्वाः' [ते० सं० ५।२।६], 'अयज्ञो वा एष योऽसामा’ [तै० सं० १।५।७], 
'असत्रं वा एतद्‌ यदच्छन्दोयम्‌' [तँ ० सं० ७।३।६, ८] इत्यादि वाक्यों में सन्देह 
है, क्या ये गुणविधि हैँ ? अथवा अर्थवाद ? अपूबं विधान होने से इन्हें गुणविधि 
मानना क्या युक्त न होगा ? आचार्य सूत्रकार ने समाधान किया--- 


प्रशंसा ॥२६॥ 


[प्रशंसा] गाय-घोड़े से अन्य अजा-महिषी को अपशु कहकर गाय-घोड़े की 
प्रशंसा-्तुति की गई है, अतः यह अर्थवाद है । 

तैत्तिरीय संहिता के उक्त उद्धते वाक्यों में यथाक्रम अन्य पशुओं की निन्दा 
कर उनके मुकाबले में गो-अश्व की प्रशंसा की गई है। सामरहित यज्ञ की निन्दा 
कर उनके साम्मुख्य में सामयुक्त यज्ञ की प्रशंसा की है । छन्दोम-संज्ञक स्तोमों से 
रहित सत्रों की निन्दा कर छन्दोम-संज्ञक स्तोमों से युक्त सत्रों की प्रशंसा के लिए 
यह वाक्य है । अत: ये सब स्तुतिरूप अर्थवाद हैं। 

यदि इन्हें गुणविधि माना जाता है, तो गो-अश्व से अन्य अज-महिष आदि में 
अपशुत्व का विधान होगा, जो नितान्त असंगत ब अस्वीकार्य है। इसी प्रकार 
सामरहित 'दशंपौर्णमास आदि में अयज्ञत्व प्राप्त होकर उनके विधायक वाक्य 
अफल हो जायेंगे; यह अशास्त्रीय होगा । ऐसे ही छन्दोम नामक स्तोमों से रहित 
सत्रों के असत्र होने का विधान मानने पर उनके विधायक वाक्य निष्प्रयोजन हो 
जायेगे; जो अशास्त्रीय होगा यह अनर्थ प्रसक्त हो जाने के कारण इन्हें गुणविधि 
मानना अयुक्त होगा। ये ऐसे ही वाक्य हैं, जैसे लोक में कहा जाता है--'जो 


म | 


घृतरहित है, वह भोजन नहीं है; जो मलिन है, वह वस्त्र नहीं है! ॥ यह भोजन में . 


घृत होने और वस्त्र के स्वच्छ होने की प्रशंसामात्र है।' यहाँ अज आदि अन्य 


१. अमी मट्टिकाव्य का एक श्लोक याद आ गया, जिसमें ऐसे ही लौकिक उदा- ` 


हरण हैं, तथा पद्य में 'एकावली' अलंकार है । इलोक है— 

पशुओं की निन्दा में वास्तविक तात्पयं न होकर गो-अश्व आदि की प्रशंसा द्योतन 
करना मुख्य तात्पर्य है ॥२६॥ (इति अपश्वादिशब्दानां गवादिप्रांसाथंताधि- 
करणम्‌-- ५) । 


(बाहुल्येन स्‌ ष्टिव्यपदेशाधिकरणम्‌, भूमाधिकरणं वा--१६) 


शिष्प्र जिज्ञासा करता है--सुष्टीरुपदधाति” [तै० सं० ५।३।४] वाक्य 
संहिता में पठित है । इसे गुणविधि माना जाय, अथवा अर्थवाद ? यह सन्देह है । 
अपूव अर्थ का विधायक होने से इसे गुणविधि क्यों न माना जाय ? सूत्रकार ने 
समाधान किया--- 


भूमा ॥२७॥ 


[भूमा] उक्त प्रकरण में 'सृज्‌' धातुयुक्त मन्त्रों के बाहुल्य से यह वाक्य उस 
प्रकरण में पठित 'सृज्‌” घातुरहित मन्त्रों द्वारा भी इष्टकाओ के उपघान का 
विधान करता है । 

'सुष्टीरुपदधाति' वाक्य में 'सुष्टी:' पद 'सृष्टि पद के द्वितीया बहुवचन का रूप 
है। “सृष्टि' पद 'सुज' धातु से--इक्डितिपौ धातुनिदेशे' [ महाभाष्य, ३।३॥१०८॥ 
इस नियम कै अनुसार--'हितप्‌' प्रत्यय होकर सिद्ध होता है । इसका तात्पयं 
है, जहाँ धातु का निर्देश करना हो, वहाँ विभक्तिपुर्वक निर्देश किया जा सके, इस 
सुविधा के लिए धातु के आगे 'इक्‌' अथवा '“द्दितप्‌ प्रत्यय लगाकर उसे पद का रूप 
दे दिया जाता है। तब उसका विभक्त्यन्त प्रयोग करने में कोई अड्चन नहीं 
रहती । फलस्वरूप प्रस्तुत प्रसंग में 'सुष्टि' पद से केवल स्‌ज्‌' घातु का निदेश 
करना अभिप्रेत है । वह 'सूज' घातु--'असृज्यत, असृज्येताम्‌, असृज्यन्त' 
इत्यादि रूप से जिन मन्त्रों में पठित है, वे सृष्टिमत्‌ मन्त्र --अर्थाथ्‌ सुज घातु 
वाले मन्त्र--कहे जाते हैं। यागनिमित्त स्थण्डिल या वेदि बनाने के लिए इष्ट- 
काओं के उपधान (= रखने ) में इन मन्त्रों का प्रयोग किया जाता है। यहाँ सृष्टि- 
मत' पद में--पाणिनीय [४।४।१२५] नियम के अनुसार उपघान अथे में, यदि 


न तज्जलं यन्न सुचारुपङ्कूजम्‌, 
न पङ्ूजं तद्‌ यदलीनषट्पदम्‌ । 
न षट्पदोऽसौ न जुगुञ्ज यः कलम्‌, 
न गुञ्जितं तन्न जहार यन्मनः॥ ही 
वह जल नहीं, जहाँ सुन्दर कमल न खिले हों; वह कमल नहीं, जिस 
पर भौरे न लिपटे हों; वह भौरा नहीं, जो सुन्दर गूंजन रहा हो; वह 
गुञ्जन नहीं, जो मन को हरण न करे । 

टँ उपधानीय इष्टकाएँ हैं, तो--'यत्‌' प्रत्यय होकर मतुप्‌' का लोप हो जाता है; 
तथा 'यत्‌' प्रत्यय का भी छान्दस लोप होकर वाक्य के सृष्टि' पद का अर्थ वे. 
इष्टकाएँ हैं, जो वेदि बनाने के लिए उक्त मन्त्र बोलकर रक्खी जाती हैं। 
ये मन्त्र शुक्ल” यजुर्वेद माध्यन्दिनीय शाखा के १४ अध्याय की २८-३१ तक 
की चार कण्डिकाओं में पठित हें । इनकी संख्या कुल १७ है । *एकया$5स्तुवत' से 
प्रारम्भ होकर 'त्रयस्तिशत्‌' संख्या तक विषम संख्या--'एक, तीन, पाँच, सात' 
आदि सत्रह बनती हैं। यह रहस्य यहाँ अन्वेष्य है कि एक से तेतीस तक की 
सत्रह विषम संख्याओं के साथ पठित मन्त्रों का आधार क्या है ? प्रस्तुत प्रसंग में 
केवल इतना जानना है कि इन सत्रह मन्त्रों में से पहले, चौदहवें और सत्रहवें में 
“सृज्‌ घातु का अस्ज्यत आदि कोई रूप प्रयुक्त नहीं है; शेष सबमें उपयुक्त 
रूप प्रयुक्त हैं । 
ऐसी दशा में यदि 'सृष्टीरुपदधाति' वाक्य को गुणविधि माना जाता है, तो 
इसका अर्थ होगा- सृष्टि ( = स्‌ज्‌' धातुयुक्त) मन्त्रवाली इष्टकाओं को रखता 
है । इष्टकाओं के अपने रूप में कोई भेद नहीं है कि इस रूपवाली इष्टकाएं सज 
घातु (सृष्टि) मन्त्रवाली हैं, और इस प्रकार की सृष्टिमन्त्रवाली नहीं हैं । तब 
उक्त वाक्य से सृष्टि (--स्‌ज्‌' धातुयुक्त) मन्त्ररूप गुण का विधान मानने 
पर इष्टकाओं के उपधान में सृष्टिलिङ्गवाले मन्त्र ही प्राप्त होंगे; शेष अनर्थक 
हो जायेंगे । तात्पयं है-- यज्ञार्नि के लिए स्थण्डिल (वेदि) निर्माण-निमित्त 
आवश्यक सभी इष्टकाओं का सृष्टिलिङ्ग मन्त्रों से उपधान हो जाने पर उस 
प्रकरण में पठित सृष्टिलिङ्गरहित मन्त्र निष्प्रयोजन हो जायेंगे । यदि सृष्टिलिङ्ग- 
मन्त्रों को सृष्टिलिङ्ग रहित मन्त्रों का उपलक्षण माना जाता है, अर्थात्‌ प्रकरण- 
पाठ-सान्निध्यरूप लक्षणा से सृष्टिलिङ्गरहिंत मन्त्रों का ग्रहण हो जायगा ; तो 
यह कथन भी युक्त नहीं, क्योंकि विधिवाक्य में लक्षणा को मीमांसक दोष मानते 
हँ । अनुवाद में लक्षणा को दोष नहीं माना जाना; इसलिए सृष्टीरुपदघाति' में 
मन्त्रगत 'सूज्‌ का प्रयोग अग्नि-चयन प्रकरण के लिए सर्जन कर्म का अनुवाद- 
कथन है, अर्थात्‌ सर्जन कर्म का स्तावक है । सृष्टिलिङ्ग-मन्त्रों का बाहुल्य, अत्यल्प 
सृष्टिलिगरहित मन्त्रों को अन्तर्भुक्त कर लेता है। मीमांसकों का एक Ce 
है । जब अधिक व्यक्तियों के हाथों में दण्ड हों, और थोड़े व्यक्ति दण्डरहित हों 
ऐसा गिरोह जब कहीं जा रहा हो, तो 'दण्डिनो यान्ति' प्रयोग होता है । द 
दण्डघारियों में अत्यल्प दण्डरहित उन्हीं में अन्तहित हो जाते हैं। प्रस्तुत प्रसंग में 


१. तैत्तिरीय संहिता [४।३।१० ] में भी इन मन्त्रों को पढ़ा गया है । 
२. पहला, चौदहवां और सत्रहवाँ, जिनमें “सृज्‌ धातु का कोई उपयुक्त रूप 
प्रयुक्त नहीं है । [| 


क 

ऐसी ही स्थिति है । अतः उक्त वाक्य अर्थवाद है, गुणविधि नहीं ॥२७॥ (इति 
, बाहुल्येन सृष्टिव्यपदेशाधिकरणम्‌, भूमाधिकरणं वा--१६) । 


(प्राणभृदादिशब्दानां स्तुत्यर्थंताधिकरणम्‌, लिङ्गसमवायाधिकरणं 
वा—१७) 


शिष्य जिज्ञासा करता है--गत वाक्यों के अतिरिक्त अन्य वाक्य हैं--'प्राणमुत 
उपदधाति', अज्यानीरुपदधाति' इत्यादि । इनमें सन्देह है-क्या ये गुणविधि 
हैं ? अथवा अर्थवाद ? आचार्य सुत्रकार ने समाधान किया-- 


लिङ्ग समवायात्‌' ॥२८॥ 


[लिङ्गसमवायात्‌ ] 'प्राण' रूप लिङ्ग के समवाय से अर्थात्‌ सम्बन्ध से 
'प्राण' लिङ्गरहित मन्त्रों का भी कथन हो जाता है । 
प्राणमृत्‌ नामक इष्टकाएँ पचास हुँ । इन इष्टकाओं के मन्त्र शुक्ल यजुर्वेद 
माध्यन्दिनी शाखा? के अध्याय तेरह की पाँच कण्डिकाओं [ ५४ से ५८ तक] में 
पठित हैं । प्रत्येक कण्डिका के दस टुकड़े करके, अथवा दस बार आवृत्ति करके 
प्रत्येक मन्त्र से एक-एक इष्टका का उपघान किया जाता है । इस प्रकार पाँच कण्डि- 
काओं के पचास [५% १०-५०] टुकड़े अथवा आवृत्ति से प्राणमृत्‌-संज्ञक 
पचास इष्टकाओं का उपधान होता है । इन पाँच कण्डिकाओं में से केवल पहली 
कण्डिका के दूसरे, तीसरे तथा दसवें टुकड़े या मन्त्र में 'प्राण' पद पठित होने से 
इन्हीं में प्राण' लिङ्ग का सम्बन्ध है । शेष संतालीस 'प्राण लिङ्ग से रहित हैं । 
ऐसी स्थिति में यदि प्राणमृत उपदधाति' को गुणविधि माना जाता है, तो जिन 
मन्त्रों में 'प्राण'-लिङ्गरूप गुण विद्यमान है, उन्हीं के द्वारा इष्टकाओं का उपघान 
प्राप्त होगा; शेष मन्त्र अनर्थक हो जाएंगे। अतः इसे गुणविधि न मानकर अर्थे- 
वाद मानना उपयुक्त होगा । उस दशा में प्रथम कण्डिका-पठित 'प्राण' लिङ्ग का, 


१. इन वाक्यों का मूल स्थल यथाक्रम द्रष्टव्य है--त० सं० ५॥२।१०॥ तथा 
५॥७॥२॥। ति प्रो 
| २. हलायुध-कृत 'मीमांसा शास्त्र सबंस्व' में २३ से २८ तक छह सूत्रों को एक 
| सूत्र मानकर पाठ इस प्रकार दिया है--'तत्सिड्िजातिसारूप्यप्रशंसाभूम- 
| लिङ्कसमवाया इति . गुणाश्चयाः' [बिहार एण्ड उड़ीसा रिसर्च सोसायटी का 
; जर्नल, सन्‌ १६३१, पृष्ठ २७६ के अनुसार] । शाबर भाष्य में सूत्र के पदों 
| को पृथक्‌ सूत्ररूप में रखकर व्याख्या की है । पर शाबर भाष्य में “गुणाश्रया:' 
पद सूत्रगत नहीं है । 

३. मन्त्रों के लिए तैत्तिरीय संहिता, ४२1२ भी द्रष्टव्य है । 

प्रथम पाठ-प्राधान्य से आगे पठित सभी कण्डिकागत मन्त्रों के साथ सम्बन्ध माना । 
जायगा । पचास मन्त्रों में से तीन में पठित 'प्राण-लिङ्ग शेष संतालीस को भी ' 


लक्षित करेगा । यह व्यवस्था 'छत्रिन्याय के अनुसार समभनी चाहिए । दस 
ब्यक्तियों में यदि एक-दो के पास छतरी है, शेष सब छतरी से रहित हैं, तब भी 
'छत्रिणो यान्ति' छतरीवाले जा रहे हैं, प्रयोग होता है। एक-दो छतरीवाले से ही 
सब लक्षित हो जाते हैं । 

इसी प्रकार 'अज्यायीरुपदधाति' दूसरा वाक्य है । अज्यानि नामक इष्टकाएँ 
केवल पाँच हैं । तैत्तिरीय संहिता [ ५७।२] में वे मन्त्र हैं, जिनसे इन इष्टकाओं 
का उपघान किया जाता है । उन मन्त्रों के प्रथम प्रतीक पद इस प्रकार हैँ-- 
शतायुधाय ; ये चत्वारः; ग्रीष्मो हेमन्तः; इदु वत्सराय ; भद्रान्न: श्रेय: । इन मन्त्रों 
के निर्देश के अनन्तर वहाँ पढ़ा है--'अज्यानीरेता उपदधाति'--अज्यानि नामक 
इन इष्टकाओं का उपधान करता है। इसके आगे यह अर्थवाद पठित है-- 'एता बे 
देवता अपराजितास्ता एव प्रविशति, नेव जीयते-उक्त मन्त्रों में निर्दिष्ट इन्द्र आदि 
देवता अपराजित हैं; याग का अनुष्ठाता यजमान इन्हीं देवताओं में प्रवेश करता 
है, वह किसी से जीता नहीं जाता । इन पाँचों मन्त्रों में से केवल दूसरे मन्त्र? में 
'अज्यानिम्‌' पद पढ़ा है। यदि 'अज्यानीरेता उपदधाति’ को गूणविधि माना जाता 
है, तो पाँचों इष्टकाओं का उपधान उक्त मन्त्र की आवृत्ति द्वारा उसी एक मन्त्र 
से किया जाना प्राप्त होगा, रोष मन्त्र निरर्थक हो जाएंगे । अर्थवाद मानने पर 
दृष्टालग एक मन्त्र, शेष चार का भी उपलक्षण होगा । पाँच मन्त्रों के समुदाय में 
एक मन्त्रगत भी दृष्टलिङ्ग का सम्बन्ध शेष अलिङ्ग मन्त्रों को भी लक्षित करेगा, 
जैसे अनेक व्यक्ति-समुदाय में एक व्यक्ति के साथ छाते का सम्बन्ध, छातारहित 
अन्य सभी साथी व्यक्तियों को भी लक्षित करता है । छाताधारी एक ही होने पर 
“छत्रिणो यान्ति' व्यवहार सवं मान्य होता है ॥२८॥ (इति प्राणमृदादिशब्दानां 
स्तुत्यर्थताधिकरणम्‌--१७) । 


(वाक्यशेषेण सन्दिश्धार्थेनिरूपणाधिक रणम्‌, वाक्यशेषाधिकरणम्‌, 
अक्ताधिकरणं वा--१८) 
शिष्य जिज्ञासा करता है--“अक्ताः शर्करा उपदधाति’ वाक्य वैदिक साहित्य 
[तै० ब्रा० ३।१२।५] में पठित है। इसके उपसंहार में 'तेजो बं घृतम्‌' घृत का 
स्तुतिवाक्य है । चातुर्होत्र चयन याग में सुवर्ण इष्टकाओं का उपधान होता है । 


१. तैत्तिरीय ब्राह्मण[ ३।१२।५] का पाठ इस प्रकार है—'हिरण्येष्टको भवति । 


यावदुत्तममंगुलिकाण्ड यज्ञपरुषा सम्मितम्‌ । तेजो हिरष्यम्‌ । यदि हिरण्यं न 
विन्वेत्‌, शर्करा अक्ता उपदध्यात्‌, तेजो घुतम्‌ । स तेजसमेवारिनं चिनुते ।' 

। अंगुलि के तीसरे पर्वे के परिमाण की सुवर्ण इष्टकाएँ उपलब्ध न होने पर चिकनी 

| की गई रोड़ी (--शकंरा) का वेदि में उपधान किया जाता है। १ यहाँ उपक्रम में 
शकरा का 'अक्ता:' विशेषण है, जिसका अर्थ है--'चिकनी की हुई । यह सामान्य 
वचन है; चिकनी घृत से भी की जा सकती हैं, और तेल आदि. से भी । परन्तु 
उपसंहार में चिकनाई के एक साधनद्रव्य घृत की स्तुति की गई है । यह चिकनाई 
के साधनद्रव्य घृत का विशेष कथन है । एक ही वाक्य के उपक्रम--आरम्भ में 
सामान्यकथन और उपसंहार में विशेषकथन होने से परस्पर विरुद्ध है । प्रस्तुत 
प्रसंग में यही सन्देह का कारण हैं। क्या ,उपक्रम के सामान्यकथन से उपसंहार 
के विशेषकथन 'घृत' को सामान्य चिकनाई-साधन द्रव्यपरक माना जाय? 
अथवा उपसंहार के चिकनाई-साधन विशेष द्रव्य घृत के कथन से उपक्रम के 
सामान्य कथन जड उलटकर उसके स्थान पर विशेष कथन को स्वीकार किया 
जाय ? 

उपक्रम के अवसर पर विरोध का कोई आधार नहीं है; विरोध की भावना 

उपसंहार पर उभरती है। तब विरोध के परिहार के लिए यह उचित होगा कि 
उपक्रम के अनुसार उपसंहार के चिकनाई-साधन विशेष द्रव्य घृत को चिकनाई- 
साधन सामान्य द्रव्यपरक क्यों न मान लिया जाय ? इससे चिकनाई-साघन घृत, 
तैल आदि सभी द्रव्यों का ग्रहण हो जाता है। यह ऐसा ही कथन है, जैसे-- 
सृष्टीरुपदधाति में सृज्‌' धातु-सिद्ध सृष्टि शब्द सृष्टिपदघटित तथा सृष्टिपद- 

| रहित समी मन्त्रों के लिए व्यवहृत है; ऐसे ही 'घृत' पद घृत, तैल आदि सभी 

। चिकनाई-साधन द्रव्यों के लिए प्रयुक्त माना जाय । आचार्य सूत्रकार ने जिज्ञासा 
का समाधान किया-- 


सन्दिग्धेषु वाक्यशेषात्‌ ॥२९॥ 


| [सन्दिग्धेषु | उपक्रम और उपसंहार के विरोध होने से सन्देहयुक्त वाक्यों में 
[वाक्यशेषात्‌ ] वाक्यशेष से अर्थात्‌ उपसंहार-वाक्य से अर्थ का निश्चय करना 
चाहिए। उपसंहार में चिकनाई-साधनद्रव्य घृत की स्तुति होने से यह श्रुति- 
बोधित अर्थं स्पष्ट हो जाता है कि शकराओं का अञ्जन (चिकनापन) घृत से 
किया जाना चाहिए । घृत तेजोरूप है, घृताक्त शकेरा का चयन में उपघान यज- 
मान में तेजस्विता का आधान करता है । अतः 'अक्ता: शर्करा उपदधाति वाक्य 
स्तुतिरूप होने से अर्थवाद है, गुणविधि नहीं । 

उपक्रम-उपसंहार में बिरोध-परिहार के लिए यह कथन उपयुक्त न होगा कि 
“अक्ताः शकरा उपदधाति में वर्तमानकालिक 'उपदधाति” क्रिया होने, तथा विधि- 


१. वही, तै० ब्रा? 

क्रिया के न होने से उपक्रम में जो अञ्जन का सामान्य कथन है, वह विधि-निर्देश 
नहीं है। उपसंहार में अञ्जन-साधन विशेष द्रव्य घृत का स्तवन होने से वह || 
श्रुत द्वारा अञ्जन-साधन बोषित होता है। ऐसी दशा में उपक्रम-उपसंहार के | 
विरोध की सम्भावना ही नहीं रहती; तब यह अधिकरण-निर्देश अनावश्यक हो 
जाता है । 
विरोध के परिहार की यह कल्पना युक्त नहीं है, क्योंकि वैदिक वाङ्मय में 
विधि-अर्थ के लिए 'लेट्‌' लकार का प्रयोग मी होता है । माष्यकार शबर स्वामी 
ने प्रस्तुत उद्धृत वाक्य में लेटू लकार का प्रयोग किया प्रतीत होता है । विध्यथेक 
लेट्‌ लकार में 'उपदधाति' क्रियापद सिद्ध है; उस दशा में यह वाक्य विधायक 
होने से उपक्रम-उपसंहार के विरोध का उद्धावक होगा। तैत्तिरीय ब्राह्मण 
[३।१२।५] में “उपदध्यात्‌? यह विधि लकार का ही क्रियापद है। इसलिए ऐसे 
विरोध-स्थलो में उसके परिहार का उपाय यही है कि उपसंहार-वाक्य के अनुसार 
अर्थ का निश्चय किया जाय । 
इसी प्रकार के अन्य वाक्य हैं--'वासः परिधत्ते; एतद्वै सवंदेवत्यं वासो यत्‌ 
क्षौमम्‌’ यहाँ उपक्रम में साधारण रूप से बस्त्र-धारण का विधान है; इससे यज्ञ 
में किसी मी प्रकार का वस्त्र धारण करना प्राप्त होता है; परन्तु उपसंहार में 
क्षौम वस्त्र की स्तुति होने से (वास: परिघत्ते' वाक्य का “वास: पद क्षौम वस्त्र का 
विधायक है, अन्य किसी वस्त्र का नहीं। क्षूमा अतसी या लोकप्रसिद्ध अलसी 
पौधे का नाम है । उसके रेशों से बना वस्त्र 'क्षीम' कहा जाता है । इसके अनुसार 
यज्ञ मे क्षौम वस्त्र के परिधान का विधान सिद्ध होता है। 'क्षोम' का अर्थ रेशमी 
वस्त्र नहीं है, क्योंकि वह कीड़े के द्वारा बनाये गये कोश के तन्तुओं से तैयार 
किया जाता है । उसके निर्माण में हिंसा के अनिवार्य होने से वह यज्ञिय परिधान 
के योग्य नहीं माना जाता । 'क्षौम' पद का अथे प्राय: रेशमी वस्त्र किया जाता है। 
उसका तात्पये क्षुमा = अलसी के रेशे से बनाये गये नकली रेशमी वस्त्र समझना 
चाहिए। 
ल ही एक अन्य वाक्य है--इमां स्पृष्ट्वा उद्गायेत्‌, इमां हि ओढुम्बरीं 
न ॥---इसको स्पर्श कर सामगान करे; इस औदुम्बरी = 
गूलर वृक्ष की शाखा का सब प्राणी सहारा लेते हैं। यहाँ भी उपक्रम में 'इमां' 
सर्वनाम पद से सामान्य रूप में किसी मी वृक्ष की शाखा का स्पर्श--सामगान 
प्रारम्भ करने से पूवं प्राप्त होता है । परन्तु उपसंहार में औदुम्बरी शाखा की 
स्तुति किये जाने से उपक्रम के “इमा सर्वनाम पद का--उदुम्बर शाखा के विधान 
में--तात्पय निश्चित होता है ॥२६।॥। (इति वाक्यशेषेण सन्दिग्धार्थेनिरूपणा- 
धिकरणम्‌-१८) । 

(सामर्थ्यानुसारेणाव्यवस्थितानां व्यवस्थाधिकरणम्‌, सामर्थ्या- 
धिकरणं वा--१९) 


शिष्य जिज्ञासा करता है--अन्य कतिपय वाक्य ऐसे हैं, जिनमें सन्देह है-- 
'स्रुवेणाऽवद्यति, स्वधितिनाऽ्वद्यति, हस्तेनाश्वद्यति' आदि--ख्रुव से अवदान 
करता है, स्विति = छुरी से अवदान करता है, हाथ से अवदान करता है, 
इत्यादि। रक्खे हुए पुरे आहवनीय द्रव्य में से उसका कुछ अंश अलग करने का नाम 
अवदान' है । आहवनीय द्रब्य तरल घृत आदि, दृढ़ पका हुआ पुरोडाश आदि, 
तथा ढेर के रूप में (संहत) रक्खा हुआ सामग्री आदि है । यहाँ सन्देह है, क्या 
प्रयोजन के अनुसार विशिष्ट आहवनीय द्रव्य का किसी स्रुव आदि विशिष्ट साधन 
से अवदान किया जाय, ऐसी व्यवस्था मानी जाय ? अथवा अव्यवस्थित रूप में 
किसी भी साधन से किसी भी आहवनीय द्रव्य का अवदान किया जा सकता है ? 
प्रस्तुत प्रसंग में इस विषय का कोई विशेष निर्देश न होने सामान्य रूप में यही 
प्राप्त होता है कि स्रुव आदि किसी भी साधन से किसी भी आहवनीय द्रव्य का 
अवदान कर लेना चाहिए । क्या यह युक्त है ? आचार्य सुत्रकार ने जिज्ञासा 
का समाधान किया-- 


अर्थाद्वा कल्पनैकदेशत्वात्‌ ॥३०॥ 


[अर्थात्‌ ] अर्थ से--पदसामर्थ्यं से [वा] ही, (अथवा “वा पद पूर्वोक्त 
अव्यवस्था के निराकरण का योतक है), तात्पर्यं है--प्रयुक्त पद के सामर्थ्या- 
नुसार जिस साधन से जिस द्रव्य का अवदान सम्भव है, उसकी [कल्पना] 
कल्पना करना युक्त है, क्योंकि [एकदेशत्वात्‌ ] सामर्थ्य, पदबोध्य वस्तु का एक- 
देश--अङ्ग होता है। 

“वेण अवद्यति’ आदि पदों में ल्व आदि साधनों से किये जानेवाले कार्ये 
के विषय में जो अव्यवस्था की बात कही गई, वह ठीक नहीं है । स्रुव आदि 
साधनगत सामर्थ्यं के अनुसार जिस साधन से जिस आहवनीय द्रव्य का अवदान 
सम्भव है, उसके अनुरूप कार्य किया जाना चाहिए । 

नामपद अथवा आख्यातपद जिस अभिधाहक्ति के आधार पर अभिमत 
अर्थ को अभिव्यक्त करते हैं, अर्थ के स्पष्ट करने अथवा निश्‍चय करने में उसका 
सहयोग बराबर बना रहता है। अवदान के साधन स्रुव की बनावट यह स्पष्ट 
करती है कि उसके द्वारा--द्रव पदार्थ को उसमें मरकर, राशि से पृथक्‌ कर 
सुंविधापूर्वक उसका (आहवनीय द्रव्य का) यथोचित उपयोग किया जा सकता 
है । जो पुरोडाश आदि आहवनीय द्रव्य दृढ़ व कठिन है, उसके अवदान के लिए 
स्रुव-साधन सर्वथा अनुपयुक्त है; वहाँ तो स्वधिति--छुरी का ही प्रयोग करना | 

उपयुक्त होगा । आज्य अदि द्रव पदार्थ के लिए स्वधिति का प्रयोग सर्वथा अनु- 
पयुक्त है । इसी प्रकार चरु= सामग्री आदि शुष्क-बिखरे आहवनीय द्रव्य उचित 
मात्रा में उठाकर प्रयोग के लिए हस्त-साधन अधिक उपयुक्त होगा । चरु के 
अवदान के लिए स्रव अथवा स्वधिति-साधन नितान्त अनुपयुक्त हैं। ऐसे ही 
हस्त-साधन तरल आज्य तथा दृढ़ पुरोडाश आदि के अवदान के लिए अनुपयुक्त 
है । फलतः स्रव आदि साधन जिस आहवनीय द्रव्य के अवदान के लिए उपयुक्त 
है, उसका प्रयोग वहाँ करना चाहिए; अन्य साधन का नहीं । 

जैसे लोक में कहा जाता है--'कटे भुङ्क्ते चटाई पर खाता है; इसका 
यही तात्पर्यं है--थाली में परोसे खाद्य पदार्थ को चटाई पर बैठकर खा रहा है; 
अन्य कोई अर्थ नहीं । इसी प्रकार 'स्रू वेण अवद्यति’ जब कहा जाता है, उसका 
यही तात्पयं है-तरल आज्य का स््‌व-साधन के द्वारा अवदान करता है; 
अन्य कोई अर्थ इसका सम्भव नहीं । ऐसे ही “स्वधितिना अवद्यति' का अर्थ है-- 
दृढ़ पुरोडाश आदि द्रव्य का स्विति से अवदान करता है; अन्य अर्थ नहीं । 
इसी प्रकार 'हस्तेन अवद्यति’ का अर्थ है-शुष्क-बिखरे चरु-सामग्री आदि का 
अवदान हस्त-साधन से करता है; उपयुक्त समझ से इस अर्थ का निर्धारण हो 
जाता है । यह साधन के अनुसार द्रव्य को अथवा द्रव्य के अनुसार साधन की 
व्यवस्था है ॥३०। (इति सामर्थ्यानुसा रेणाव्यव स्थितानां व्यवस्थाधिकरणम्‌-- 
१६) । 


इतिश्री पूर्णसिहतनुजनुषा तोहफादेदीगरभजातेन बलियासण्डलान्तगंत 
“छाता' नगरनिवासी श्रीकाशीताथशास्त्रिपादाव्जसेवालब्ध- 
बिद्योदयेन, बुलन्दशहरसण्डलान्तर्गत-पहासुपकण्ठ-बनेल- | 
ग्रामाभिजनेन, साम्प्रत॑ गाजियाबादनगरनिदा- | 
सिना--उदयवीर शास्त्रिणा समुन्नीते 
जेमिनीयमीसांसादर्दान विद्यो दयभाष्ये 
प्रथमाध्यायस्य चतुर्थः पादः । 


सम्पु्णश्चायं प्रथमोऽध्यायः । 

(अपूर्वस्याऽऽख्यातपदप्रतिपाद्यताऽधिक रणम्‌ १) 

प्रथम अध्याय में प्रेरणात्मक धर्म-प्रमाण का निरूपण सम्पन्न हुआ। उन 
प्रसंगों में विधि, अर्थवाद, मन्त्र, स्मृति का तात्त्विक निर्णय तथा गुणविधि एवं 
कर्मनामधेय का विवेचन किया गया । सन्दिग्ध अर्थों का वाक्यशेष के आधार पर 
निर्णय किया जाना बताया । आगे के प्रसंगों को यथायथ समझने के लिए उनका 
स्मरण रखना आवश्यक है । 

प्रथम अध्याय में प्रेरणात्मक घर्म-प्रमाण का निरूपण सम्पन्न हुआ । सूत्रकार 
द्वारा साक्षात्‌ न कहने पर भी मीमांसाशास्त्र में अन्य आचार्यों द्वारा यद्यपि प्रत्यक्ष, 
अनुमान, उपमान, शब्द, अर्थापत्ति, अनुपलब्धि छह प्रमाण स्वीकृत हैं, परन्तु 
प्रस्तुत प्रसंग में 'प्रमाण' पद से प्रत्यक्षादि का ग्रहण अभिप्रेत न होकर प्रेरणालक्षण 
धर्म को ही प्रमाण कहा है । वह प्रेरणालक्षण प्रमाण वेद है। सूत्रकार ने इसका 
निर्देश प्रारम्भिक पाँचवें सूत्र में किया है । वेद के शब्द, अर्थ और उनके सम्बन्ध 
की नित्यता तथा उनसे सम्बद्ध प्रसंगागत अन्य विषयों का वर्णन प्रथम पाद में 
किया है । वह प्रेरणालक्षण धर्मरूप प्रमाण विधि, अर्थवाद, मन्त्र, स्मृति आदि 
भेद से अनेक प्रकार का है। तदनुसार द्वितीय पाद में विधि, अर्थवाद एवं मन्त्र- 
विषयक विचार किया है । अनन्तर तृतीय पाद में स्मृतियों के प्रामाण्य-अघ्रामाण्य 
का विवेचन है। चतुर्थ पाद में गुणविधि और नामधेय पदों की परीक्षा तथा सन्दि- 
ग्धा्थे पदों के यथार्थ निर्णय के लिए वाक्यशेष को आधार बताया गया है। इस 
प्रकार प्रथम अध्याय 'प्रमाणलक्षण' नाम से पुकारा जाता है। 

अब द्वितीय अध्याय में कमं के प्राधान्य-अप्राधान्य एवं भेद-अभेद के विषय 
में विवेचन प्रस्तुत किया. जाता है । 

प्रेरणालक्षण धर्म क्रियानुष्ठानरूप माना गया है । क्रिया अथवा कमं के 
भेदबोधक साधन छह प्रकार के बताये हैं। उनके आधार पर कमं का भेद छह 
प्रकार का कहा जाता है। उन साधनों का निर्देश भाष्यकार ने शब्दान्तर, 
अभ्यास, संख्या, गुण, प्रक्रिया, नामधेय के रूप में किया है। ये कारण जहाँ भी 

आएँ, उनका विवेचन इस अध्याय में किये जाने से द्वितीय अध्याय को 'नाना- 
कर्मलक्षण' नाम दिया गया है । 
प्रथम विचारणीय है, शास्त्र के प्रारम्भ में प्रेरणा-क्रियारूप वाक्य को धर्म 
कहा गया है । वे वाक्य हैं--'सोमेन स्वर्गकामो यजेत, अग्निहोत्रं जुहुयात्‌ स्वर्गं- 
कामः, अहरहः सन्ध्यामुपासीत’ इत्यादि । क्रिया अनुष्ठानरूप होने से अनित्य है। 
यह देखा जाता है, सोमयाग, अग्निहोत्र, सन्ध्योपासना के सद्यः अनन्तर स्वर्ग 
आदि फल प्राप्त नहीं होता। इससे सोमयाग आदि क्रिया तथा स्वर्गं आदि 
फल परस्पर असम्बद्ध हो जाते हैं । अनुष्ठान तक यागादि क्रिया का अस्तित्व है; 
कालान्तर में जाकर स्वर्ग आदि फल प्राप्त होता है। क्रिया के नष्ट हो जाने पर 
फलप्राप्ति कसे सम्भव है ? जब कारण (क्रियारूप) ही न रहा, तो फल (स्वर्गादि) 
_ कैसे प्राप्त होगा ? तब क्या ये वेदिक वाक्य अनर्गल हैं ? नहीं; ये वाक्य सर्वथा 
युक्त हैं । 
शास्त्रकार आचार्यों ने बताया है-कर्मानुष्ठान से अनुष्ठाता-आत्मा में 
धर्मविशेष की उत्पत्ति होती है। मीमांसा में उसको 'अपूर्व' पद से कहा जाता है । 
क्रियानुष्ठान 'अपूर्व” को उत्पन्न करता है, और अपूर्व स्वर्गादि फल को। इस 
प्रकार वह चोदनालक्षण क्रियानुष्ठान अपुर्वोत्पत्ति द्वारा स्वर्गादि फलप्राप्ति का 
कारण होता है । 
उस प्रेरणालक्षण प्रत्येक वाक्य में पद अनेक होते हैं, भौर पदों का अपना 
अर्थ है । यहाँ सन्देह होता है, क्या वाक्यगत प्रत्येक पद पृथक्‌-पृथक्‌ उस अपूर्व- 
संज्ञक धर्मे का निर्देश करता है, अथवा वाक्य के सब पद मिलकर एक ही धमं का 
निर्देश करते हैं? इसका समाधान करते हुए शास्त्रकार आचार्यो ने बताया, 
प्रत्येक वाक्य में पद.दो प्रकार के होते हैं-एक नाभ-पद, दूसरे आख्यात-पद । 
जैसे उक्त वाक्यों भें सोम, अग्निहोत्र, सन्ध्या आदि नाम-पद हैं;. यजेत, जुहुयात्‌, 
उपासीत आदि आख्यात-पद हैं । वह अपुर्व आख्यात-पदों से कहा जाता है । केवल 
आख्यात-पद क्रिया, भाव, भावना, उत्पादना का निर्देश करता है; वाक्यगत अन्य 
पद उसके सहयोगी रहते हैं। यद्यपि उक्त वाक्यों को किसी पद का साक्षात्‌ 
अर्थ 'अपूव नहीं है, परन्तु क्रिया के अनित्य होने, अर्थात्‌ अनुष्ठानक्षण तक ही 
अवस्थायी होने एवं फल के कालान्तर में होने के कारण- वैदिक वाक्यों के 
सार्थकताहेतु--उनके पारस्परिक सम्बन्ध के लिए क्रिया और फल के अन्तराल 
में अपूर्व के अस्तित्व का अनुमान किया जाता है । इस प्रकार द्रव्य या गुण के 
वाचक नाम-पद क्रिया के निर्देशक न होकर केवल आख्यात-पद क्रिया का निर्देश 
करते हैं, इसी तथ्य को सूत्रकार ने स्पष्ट किया--- 

भावार्थाः कमंशब्दास्तेभ्यः क्रिया प्रतीयेत, एष ह्यर्था 
विधीयते ॥१॥ 


[भावार्थाः] भाव = क्रिया अर्थवाले “यजेत, जुहुयात्‌' इत्यादि आख्यात-पद 
[कर्मशब्दा:] क्रिया के बोधक शब्द हैं। [तेभ्यः] उनसे [क्रिया] फल का किया 
जाना [प्रतीयेत ] प्रतीत होवे, जाना जाए (तात्पर्य है, 'यजेत, जुहुयात्‌' आदि 
पद याग होम से सम्बद्ध स्वर्गादि फलों की सिद्धि को कहते हैं) । [एषः] यह 
[हि] क्योंकि [अर्थः] अर्थ--उक्त क्रियारूप धर्म [विधीयते| विधान किया 
गया है। 

'यजेत' इत्यादि आख्यात-पद याग आदि अनुष्ठानरूप कर्म का बोघ कराते 
हैं वे कर्मानुष्ठान, उनसे (--कर्मो से) होने अर्थ के प्रयोजक हैं। सुत्र में 'क्रिया' 
पद कर्मानुष्ठानों से उत्पन्न होनेवाले 'अपूव का संकेत करता है। 'तेम्यः क्रिया 
प्रतीयेत'-इस पुरे वाक्य का यही अर्थ होता है कि--उन कर्मानुष्ठानों से उत्पन्न 
होनेवाला [ क्रिया == किया जानेवाला ]अपूवं बोधित होता है। आसख्यात-पदबोध्य 
याग आदि कर्मो का अनुष्ठान धमं है, वह धमं अपूर्व को उत्पन्न करता है, अपूर्व 
द्वारा स्वर्ग प्राप्त होता है, स्वर्ग की कामनावाला व्यक्ति इसी अभिप्राय से कर्मा- 
नुष्ठान में प्रवृत्त होता है “श्येनेन अभिचरन्‌ यजेत, चित्रया यजेत पशुकामः, दशं- 
पूर्णमासाभ्यां स्वर्गकामो यजेत' इत्यादि वाक्यों में आख्यात-पद के अतिरिक्त जो 
द्रव्य या गुणवाचक पद हैं, उनके अपने जो भी अर्थ हैं, उनके साथ--स्वग या 
पशु आदि किसी भी कामनावाले व्यक्ति का सीधा सम्बन्ध नहीं होता; उसका 
सीधा सम्बन्ध आख्यात-पदबोध्य याग आदि के साथ होता है। द्रव्य या गुण- 
वाचक पद भी कोई साधनरूप से, कोई इतिकत्तेव्यतारूप से याग के साथ सम्बद्ध 
होते हैं; वे अपूर्व के विधायक नहीं होते । फलतः आख्यात-पद अपूर्व के बोधक 
हैं, अन्य अपने निजी रूप से यागादि के सहयोगी ॥ १॥ 

शिष्य जिज्ञासा करता है --यदि द्रव्य-गुणवाचक पद याग आदि के सहयोगी 
हैं, तो उनको भी अपुवे के विधायक व भावार्थक क्यों न माना जाय ? आचायं . 
सूत्रकार ने शिष्यजिज्ञासा को सूत्रित किया 


सर्वेषां भावोऽथं इति चेत्‌ ॥२॥ 


[सवषाम्‌ ] 'सोमेन यजेत स्वर्गकामः' इत्यादि वाक्यगत द्रव्यवाचक एवं 
गुणवाचक सभी पदों का [भावः] भाव-भावना-उत्पादना, क्रिया [अर्थः] अर्थ 
है, [इति चेत्‌] यदि ऐसा कहो तो-- (वह ठीक नहीं, अगले सूत्र के साथ सम्बन्ध 


है) । 


जिज्ञासु का अभिप्राय है--'यजेत' इस आख्यात-पद में "यज घात्वर्थं 'याग' 

प्रत्यय 'त से बोधित भावना की अपेक्षा करता है--'यजेत ==यागेन भावयेत्‌'-- 
याग से निष्पन्न करे, कुछ उत्पन्न करे। जैसे धात्वर्थं भावना की अपेक्षा करता 
है, ऐसे ही उक्त वाक्यों मे--श्येन, दशं-पू्णमास, स्वर्गकाम, सोम, अभिचरन्‌, 
चित्रा, पशुकाम' आदि पठित द्रव्यवाचक, गुणवाचक, कामनापरक आदि पद भी 
'त' प्रत्ययबोधित भावना की अपेक्षा करते हैं। यदि ऐसा न माना जाय, तो वाक्य 
में इनका पठित होना असंगत हो जायगा । इसलिए 'यजेत' के समान इयेन आदि 
अन्य पदों को भी भावार्थक, अर्थात्‌ अपूर्वं का विधायक मानना चाहिए । धात्वर्थ 
के समान सोम, श्येन आदि पद भी अपने प्रयोग की सार्थकता के लिए साकांक्ष 
हैं; इनके उपयोग के बिना न क्रियानुष्ठान सम्भव है, न स्वर्गादि फलसिद्धि की 
आशा । अतः आकांक्षारूप उक्त समानता के रहते, आख्यात की सीमा से अन्य 
पदों को बाहर निकाल देना उचित न होगा॥२॥ 
जिज्ञासा के आधार को लक्ष्य कर नाम और आख्यात के स्वरूप का यथाक्रम 
उपपादन करते हुए सूत्रकार ने अग्निम दो सूत्रों से जिज्ञासा का समाधान किया-- 


येषामुत्पत्तौ स्वे प्रयोगे रूपोपलब्धिस्तानि नामानि, 
तस्मात्तेभ्यः पराकाङ्क्षा भूतत्वात्‌ स्वे प्रयोगे ॥३॥ 


[येषाम्‌ ] जिन 'सोमेन-यजेत' आदि पदों के [उत्पत्तौ] उत्पत्ति--अभि- 
व्यक्ति--उच्चारण में [स्वे] अपने सोम आदि अर्थ को प्रकट करते समय 
[प्रयोगे ] प्रयोग किये जाने पर [रूपोपलब्धिः] अपने अभिधेयरूप सोम की 
उपलब्धि हो जाती है, अर्थात्‌ उसमें प्रत्यक्ष योग्यता होती है, [तानि] ऐसे 
पद [नामानि] नाम कहे जाते हैं। [तस्मात्‌ | इस कारण (रूपोपलब्धि हो जाने 
के कारण) [तेम्यः] उनके लिए [ पराकाङ्क्षा] पर-अ-कांक्षा अन्य की = 
अन्य निष्पाद्य की काङ्क्षा नहीं रहती, [ भूतत्वात्‌ ] सिद्ध होने से [स्वे प्रयोगे] 
अपने अभिधेय अर्थ की अभिव्यक्ति-समय प्रयोग किये जाने पर । 
प्रत्येक पद का अपना अभिधेय अर्थ होता हे; उस अर्थ को प्रकट करने के 
: लिए जब उस पद का प्रयोग उच्चारण आदि रूप में किया जाता है, तब उसका 
वह अभिधेय अर्थ विद्यमान होने से प्रत्यक्ष रूप में उपलब्ध होने के योग्य है, तो 
वह पद अपने विद्यमान अर्थ को अभिव्यक्त कर निराकांक्ष हो जाता है। अपने 
विद्यमान अर्थ की अभिव्यक्ति कर देना पद-प्रयोग का प्रयोजन है। यही उसकी 
आकांक्षा है। अर्थ बोधित हो जाने पर उसकी आकांक्षा की पृत्ति हो जाती है। 
ऐसे सोम, इयेन, चित्रा, स्वर्गकाम, पशुकाम आदि पदो के अर्थ स्थायी हैं, विद्यमान _ 
हैं । इन पदों के प्रयोग होने पर इन अर्थो को उत्पन्न करने की अपेक्षा नहीं रहती । 
ऐसी दशा में जिज्ञासु ने ऐसे पदों को आस्यात-पदों की सीमा में लाने के लिए जो 

एतत्सम्बन्धी आकांक्षा का निर्देश किया था, वह निराधार व असंगत हो जाता 


है ॥ ३॥ 
€ (२१ 
इसी प्रसंग में आख्यात का स्वरूप क्या है ? सूत्रकार ने बताया-- 


येषां तुत्पत्तावर्थे स्वे प्रयोगो न विद्यते तान्याख्यातानि, 
तस्मात्तेभ्यः प्रतीयेताश्रितत्वात्‌ प्रयोगस्य ॥४॥ 


[येषाम्‌] जिन पदों का [तु] तो [उत्पत्तौ] उच्चारणरूप उत्पत्ति के 
अवसर पर [अर्थे स्वे | अपने वाच्य अर्थ में [प्रयोगो त विद्यते ] प्रयोग नहीं होता, 
अर्थात्‌ पदों के उच्चारण-काल में उनका अर्थ विद्यमान नहीं रहता [तानि 
आख्यातानि ] वे पद आख्यात = भाववाचक कहे जाते हैं । [तस्मात्‌] इस कारण 
[तेभ्यः] उन आख्यात-पदों से अपुर्व की | प्रतीयेत ] प्रतीति-जानकारी की जाती 
है, [आश्रितत्वात्‌ ] आश्रित होने से, पुरुष के अधीन होने से [प्रयोगस्य | प्रयोग- 
यागानुष्ठात के । 

प्यजेत' पद के उच्चारण-काल में इसका अर्थ--क्रियानुष्ठानरूप याग तथा 
उससे निष्पाद्य अपूर्व--अपने वस्तु सत्‌-रूप में विद्यमान नहीं रहते । वह यागा- 
नुष्ठान षुरुष-प्रयत्न के अधीन है । पुरुष द्वारा यागानुष्ठान किये जाने पर ही उससे 
अपूर्व (संस्कारविशेष) की उत्पत्ति होती है। इस प्रकार “यजेत' पद स्वर्गकामना- 
वाले पुरुष को प्रेरित करता है कि वह यागानुष्ठान द्वारा अपुर्व को उत्पन्न करे | 
'यजेत' का यही अर्थ है--'यागेन भावयेत्‌'--यागसाधन से भावना करे। 
भावना -- अपूर्व का निष्पादन, यागानुष्ठान से अपुर्व का उत्पादन होकर, वह 
स्वर्गकामना को पूर्ण कराता है। इसके विपरीत सोम आदि द्रव्यवाचक एवं 

अन्य गुणवाचक पदों के अर्थ--सोम आदि द्रव्यों की वस्तुसत्ता--विद्यमानता-- 
अपने अस्तित्व में आना अथवा अस्तित्व का लाभ करना पुरुष-प्रयत्त के अधीन 
नहीं है। सोम पद के उच्चारण से पहले ही उसके अर्थ सोम-वस्तु का अस्तित्व 
बना रहता है, उच्चारण के समय वह विद्यमान है। उस अर्थ की सत्ता के लिए 
पुरुष को कोई प्रयत्न नहीं करना, फलत: वह पद अपने अर्थ को बोधित कर निरा- 
कांक्ष हो जाता है, पुरुष को अपनी सिद्धि में प्रेरित नहीं करता; जबकि 'यजेत' 
पद धात्वर्थ ---याग से निष्पाद्य 'अपूर्व” (जो अभी तक अपने अस्तित्व में नहीं है, 
इसीलिए अपूर्व है) के निष्पादन के लिए पुरुष को प्रेरित करता है। इसी कारण 
आस्यात-पदों को अपूर्वं का उपपादक माना गया है । अन्य द्रव्य-गुणवाचक पद 
याग के साधनद्रव्यो व प्रक्रिया आदि को प्रस्तुत कर यागानुष्ठान में सहायक 
होते हैं ॥४।॥। (इति अपूर्वस्य आख्यातपदप्रतिपाद्यताधिकरणम्‌-“१) । 

(अपूवंस्यास्तित्वाधिकरणम्‌-२) 
शिष्य जिज्ञासा करता है--अपूवे आख्यात-पद प्रतिपाद्य है, यह तो बाद की 
बात है; पहले यह तो निश्चय किया जाय कि अपूर्वं का अस्तित्व भी है, या 
नहीं ? सूत्रकार ने बताया 


चोदना पुनरारम्भः ॥५॥ 


[चोदना] अपूर्व है, [पुनः] क्योंकि [आरम्भः] वैदिक वाङ्मय में स्वर्ग- ` 
साधन याग ( = स्वर्गकामो यजेत) का आरम्भ = उपदेश किया गया है. । 
सूत्र के प्रथम पद का अर्थ यहाँ वह 'अपूवं' है, जो यागानुष्ठान से निष्पन्न 
किया जाता अथवा उभारा जाता है । इस पद का कर्मवाचक विग्रह करने से उक्त 
अर्थ का लाभ होता है--'चोद्यते-आक्षिप्यते-उदद्भाव्यते या सा चोदना' । यागा- 
नुष्ठान से चोदित, आक्षिप्त अथवा उद्धावित होती है, वह चोदना है । ऐसा तत्त्व 
केवल वह अपूव है । 'पुनः' पद 'यतः' के अर्थ में प्रयुक्त हुआ है । यह आज के 
भाषागत प्रयोगों से अनुमोदित है। अपूर्व का अस्तित्व क्यों मानना पड़ता हे? 
क्योंकि वैदिक वाङ्मय में स्वर्ग की कामनावालों के लिए याग का विधान किया ॥ 
गया है। याग अनुष्ठानरूप क्रिया है; क्रिया केवल अनुष्ठान तक जीवित है, 
अपना अस्तित्व रखती है, आगे नष्ट हो जाती है। परन्तु वैदिक वाङ्मय में 
बताया गया याग का फल स्वर्ग, कालान्तर में प्राप्त होता है; उससे बहुत पडले 
यागरूप क्रियानुष्ठान के न रहने से स्वगंफल का लाभ असम्भव होगा, क्योंकि 
कोई फल-कार्य बिना. कारण के नहीं मिलता । तब वैदिक वाक्प्र- -स्वर्गकामो 
यजेत' इत्यादि अनर्थक--असंगत हो जाएगा, जो अभीष्ट नहीं, अथवा अनिष्ट 
है । उसकी सार्थकता व संगति को अक्षुण्ण रखने के लिए यह मानना न्याय्य है 
कि कर्मानुष्ठान अपुवं-उद्धावन द्वारा स्वर्गफल को लाभ कराने में कारणरूप से 
विद्यमान रहता है । 
यदि द्रव्य-गुणवाचक पदों को अपूर्वं का विधायक माना जाता है, तो वह 
द्रव्यादि ही विधायक होगा, जिसका नामोल्लेखपूर्वंक निर्देश किया गया है। यदि 
वह संस्कृत द्रव्य नष्ट हो जाय, अथवा उपलब्ध ही न हो, जैसे अब सोम उपलब्ध 
नहीं है, अथवा किसी प्रकार दुषित हो जाय, तो आधार द्रव्य आदि के न रहने i 
से अपुवे की उऱद्भावना ही न हो पाएगी । ऐसी अवस्था में आचार्यों ने यज्ञानुष्ठान । 
की पूर्ति के लिए तो नष्ट, दूषित या अनुपलब्ध द्रव्य के प्रतिनिधि अन्य द्रव्य का 
_ विधान किया है; परन्तु वे यथाश्रुत द्रव्यादि न होने पर अपूर्व के उद्भावक नहीं |, 
माने जा सकते, अतः माववाचक (-आख्यात) पद ही अपूर्व के बोधक हैं, यह | 
सिद्धान्त निश्चित होता है । इससे अपूव का अस्तित्व निर्बाध प्रमाणित है ॥५॥ | 
(इति अपुवंस्यास्तित्वाधिकरणम्‌--२)। | 

_ (कमणां गुणप्रधानभावविभागाधिकरणम्‌-३) 


शिष्य जिज्ञासा करता है--यह तो ज्ञात हो गया कि भाव पद ही कमंजन्य 
अपूर्व के बोधक हैं; परन्तु भाव पद अनेक प्रकार के हैं--'यजति, जूहोति, 
ददाति’ इत्यादि एक प्रकार है, तथा 'दोग्धि, पिनष्टि, विलापयति” इत्यादि 
दूसरा प्रकार है। उनमें सन्देह है-क्या ये सब प्रधान कर्मजन्य अपुर्व के बोधक 
हैं? अथवा इनमें कतिपय संस्कार-कमे के ज्ञापक हैं ? भावार्थक होने की समा- 
नता से सभी को प्रधान कर्म का वाचक क्यों न माना जाय ? सूत्रकार आचार्य ने 
समाधान किया 


तानि द्वेधं गुणप्रधानभूतानि ॥६॥ 


[तानि] आख्यातपद-ब्रोधित वे कमं [द्वैधम्‌ | दो प्रकार के हैं- [ गुणप्रधान- 
भूतानि ] गुणभूत =गौण और प्रधानभूत == मुख्य । 

दो प्रकार के जो भाववाचक पद बताये हैं, उनमें कतिपय 'यजति, जुहोति, 

9 ददाति' प्रधान कर्म के वाचक हैं; कतिपय--'दोग्धि, पिनष्टि, विलापयति' 

संस्कार-कर्म के वाचक हैं। ये दो विभाग हैं--पहला मुख्य, दूसरा गौण । ये 
सभी भाववाचक पद अर्थवाले हैं, अथवा विशेष प्रयोजन रखते हैं। जैसे 
प्रधान भाववाचक पद स्वगंसाधन अपूर्व का बोध कराते हैं, ऐसे ही गौण भाव- 
वाचक पद याग में उपयोगी द्रव्यों के संस्कार आदि से आंशिक अपूर्व का बोध 
कराते हैं । संस्कृत होकर निर्दोष द्रव्य का ही याग में उपयोग किया जाना शास्त्र- 
विहित है। प्रधान कमे के-अज्भ भूत होने से ये कर्म तत्सम्बन्धी अपुव के ज्ञापक तो 
होते हैं, परन्तु स्वगं के साधन अपूर्व के साक्षात्‌ बोधक नहीं होते।।६॥ : 

शिष्य जिज्ञासा करता है--इसमें निइचायक हेतु क्या है कि एक प्रकार 
स्वर्ग-साधन अपूर्व का बोधक है, दूसरा नहीं ? आचार्य सूत्रकार ने बताया-- 


येद्रेव्यं न चिकोष्यंते तानि प्रधानभूतानि द्रव्यस्य 
गुणभूतत्वात्‌ ॥७॥ 


[येः] आख्यात-पदबोष्य जित कर्मो के द्वारा [द्रव्यम्‌ | याग-होम आदि में 
आहुति आदि रूप से प्रयुक्त होतेवाले द्रव्य —घृतसामग्री, चरु, पुरोडाश आदि 
| [चिकोष्येते ] संस्कृत किए जाने के रूप में चिकीषित [न] नहीं हैं, [तानि] वे 
| आख्यात-पद [प्रधानभूतानि ] प्रधानभूत माने जाते हैं। क्योंकि याग, होम आदि 
की दृष्टि से [द्रव्यस्य | द्रव्य के [गुणभूतत्वात्‌ ] संस्कार आदि कार्य गौण होने 


से। 
पूर्वोक्तं आख्यात-पदों के विभाग के अनुसार कतिपय आख्यात-पदबोध्य कमें 


| 

| 

| 

उन द्रव्यो के--क्‌टने, छानने, शोधने, पकाने आदि का विधान करते हैं, जो द्रव्य 
याग आदि अनुष्ठान के समय उपयोग में आते हैं। इसके विपरीत जो आख्यात-पद 
द्रव्य-संस्कार आदि कार्यो का विधान नहीं करते, ऐसे आख्यात-पदों से बोध्य कर्म 
प्रधान बिभाग में आते हैं। उनका अनुष्ठान साक्षात्‌ अपूर्वोत्पत्ति द्वारा स्वर्गफल- 
प्राप्ति का साधन होता है । यह प्रधान कमं का लक्षण किया गया ॥७॥ 

अब गुणकमं का लक्षण सूत्रकार ने बताया-- 


येस्तु द्रव्यं चिकीष्यंते गुणस्तत्र प्रतीयेत तस्य 
द्रव्यप्रधानत्वात्‌ ॥८॥ 


[येः] जिन आख्यात-पदों के द्वारा [तु] तो फिर [द्रव्यम्‌ | द्रव्य-सम्बन्धी 
[चिकीष्यंते | संस्कार आदि करना अभीष्ट होता है, [गुणः] गुणकर्म [तत्र] 
वहाँ--ऐसे आख्यात-पदों में [प्रतीयेत] जाना जाता है । [तस्य] उस आख्यात- 
पदबोध्य कर्म के [द्रव्यप्रधानत्वात्‌ | द्रव्यप्रधान होने से, द्रव्य का संस्कार ही 
उनका मुख्य लक्ष्य होने से । 

ऐसे आख्यात-पदबोध्य कर्म गौण विभाग में आते हैं, जिनका मुख्य लक्ष्य--- 
याग आदि प्रधान कर्मों के उपयोग में आनेवाले द्र व्यो का संस्कारमात्र है, जैसे-- 
'ब्रीहीन्‌ अवहन्ति' वाक्य है-- धान कूटता है । यहाँ 'अवहन्ति' आख्यात का अर्थ 
धान कूटने तक सीमित है, इसका इतना ही प्रयोजन है--धान कटकर चावल 
अलग ओर तुष--छिलका अलग कर दिया जाय । इसी प्रकार अन्य वाक्य है-- 
'तण्डुलान्‌ पिनष्टि-चावल पीसता है । यहाँ 'पिनष्टि' क्रिया चावल के पिस जाने 
पर सार्थंक, सफल हो जाती है । ये इनके इष्ट फल हें । अपने प्रयोग का फल 
सम्पन्न हो जाने से ये अन्य किसी फलोत्पत्ति की कल्पना के लिए षण्ढ हैं । ये 
केवल प्रधान क्रम के लिए संस्कृत द्रव्यों को प्रस्तुत कर उनके उपयोगी मात्र हैं 


परार्थं हैं। अतः ये गौण कर्म माने जाते हैं॥८॥ इति कर्मणां गुणप्रधानभाव- 
विभागाधिकरणम्‌--३) । 


(सम्मार्जनादीनामप्रधानताधिकरणम्‌-४) 


शिष्य जिज्ञासा करता है कर्मो के गुणःप्रधान भाव का विभाग होर 
कतिपय वाक्यो में सन्देह है। वाक्य हैं-..'स्न्‌ च: सम्माष्टि, अग्नि सम्मा २८ 
परिधि सम्माष्टि--खुचों का, अग्तियों का, परिधियों का सम्माजन करता है, 
उन्हें साफ़ करता है; तथा 'पुरोडाशं पर्योग्निकरोति'-पघुरोडाश का पर्यग्निकरण _ 
करता है, अर्थात्‌ पुरोडाश के चारों ओर अंगारों को प्रदक्षिणा के समान दाहिनी 
ओर से लगाकर चारों ओर घुमाता है। इनके विषय में सन्देह है- क्याये 
सम्मार्जन और पर्यग्निकरण प्रधान कर्म हैं, अथवा गुणकम ? सातवें सुत्र में 

बताए निथम के अनुसार इनका कोई दृष्टफल प्रतीत न होने से इन्हें प्रधान कर्म 
क्यों न माना जाय ? सूत्रकार ने प्रथम शिष्य-जिज्ञासा को सूत्रित किया-- 


धर्ममात्रे तु कमं स्यादनिव्‌ त्त: प्रयाजवत्‌ ॥९॥ 


[धर्ममात्रे | धर्म--अपूर्व की उत्पत्ति के विषय में [तु] तो [कर्म ] सम्मार्जन 
आदि कर्म [स्यात्‌ | होवें, अर्थात्‌ सम्मार्जन आदि कमं भी अपूर्व के उत्पादक 
होने से प्रधानकर्म माने जाने चाहिएँ। [अ-निवत्तेः] सम्मार्जन आदि सुच्‌ 
आदि द्रव्य के उपकारक हैं, इस बात को निर्वृत्ति सिद्धि न होने से। 

सच्‌ = जुहु, उपभृत्‌ और ध्रुवा नामक तीनों यज्ञिय पात्रों का कुशा-तृणों से 
सम्मार्जन किया जाता हैं, इनके आगे-पीछे कुशा-तुण फिराकर इन्हें साफ किया 
जाता है। इसी प्रकार अग्नि के अंगारों पर राख आदि आ जाने से कुझा-तुणों 
द्वारा उसे झाड़ दिया जाता है, यही उसका सम्मार्जन है। ऐसे ही परिधियों का 
सम्मार्जन? होता है । पुरोडाश के पर्यग्निकरण में तथा खुच्‌ आदि के सम्मार्जन 
में कोई दृष्ट फल प्रतीत नहीं होता; अतः सप्तम सूत्र में बताई व्यवस्था के 
अनुसार इन कमो को अदृष्ट (अपूर्व) का उत्पादक प्रधानकर्म मानना चाहिए । 
जैसे “प्रयाजान्‌ यजति' वाक्य में “प्रयाज कम से अपुर्व का उत्पादन करे' यह अर्थ 
जाना जाता हैं, ऐसे ही “स्रुचः सम्माष्टि' इत्यादि वाक्यों में 'खुच्‌ आदि पात्रों 
के सम्मार्जन से अपूव को उत्पन्न करे' अर्थ विदित होता है; अतः इनको भी 
अपूर्वोत्पादक कमं के विधायक वाक्य माना जाना उपयुक्त होगा ॥९॥ 

आचार्य सूत्रकार ने जिज्ञासा का समाधान किया-- 


तुल्यश्चृतित्वाह्वा इतरेः सधस स्यात्‌ ॥१०॥ 


[तुल्यश्चुतित्वात्‌ | तुल्यश्रवण होने से, द्रव्यों में द्वितीया विभक्ति का, 
[वा] पद पूर्वपक्ष की निवृत्ति का द्योतक है---सम्मार्जन आदि प्रधान कर्म नहीं । 


१. खच्‌ आदि के सम्मार्जन के विषय में वैदिक वाङ्मय के ये स्थल द्रष्टव्य हैं-- 
श० ब्रा०, १।३।१।१॥। तं ० ब्रा» ३।३।१।१॥। कात्या० श्रौत? ३।१।१२॥ 
तै० ब्रा० ३३३।७।४॥ परिधि उन बसाद व ढाक की समिधाओं का नाम है, 
जो यज्ञकुण्ड के चारों पात्रोपयोग के लिए रक्खी जाती है । 

यज्ञकुण्ड की आग को सुरक्षित रखने के लिए उसे ढाँपने के साधन 
या पात्र की नाम भी 'परिघि' है। 

२. कात्या० श्रौत? २।५।२२॥। श्रौत पदार्थ निर्वचन, द्वितीय संस्करण, पृष्ठ 
१५, संख्या १४४; यु० मी० । 

३. 'सधर्मा' इति सुबोधिनीपाठः । 

[इतरः] अन्य 'अवहनन' आदि गौण कर्मो के साथ [सधर्म] समान धम॑वाला 
[स्यात्‌] है । 

'स्नुच: सम्माष्टि आदि वाक्यों में 'सुच्‌' आदि पद द्वितीया विभक्ति के साथ 
प्रयुक्त हैं। इन वाक्यों में द्वितीया विभक्ति ब्रीहीन्‌ अवहन्ति, तण्डुलान्‌ पिनष्टि' 
इत्यादि वाक्यों के समान ही सुनी जाती है । इन वाक्यों के सम्बन्ध में यह निश्चय 
किया गया है? कि द्वितीया विभक्ति कर्म कारक में होती है; पाणिनीय नियम 
[१४४९] के अनुसार 'कमं' संज्ञा उसकी है, जो कर्त्ता को ईप्सिततम हो; 
अर्थात्‌ कर्त्ता के अत्यन्त अभिलषित साधनद्रव्य की कमं संज्ञा होती है। “ब्रीहीन्‌ 
अवहन्ति’ में कर्ता को-अवह्नन == कूटना क्रिया द्वारा— ब्रीहि-धानों को तुषरहित 
करना ही अत्यन्त अभीष्ट है, यह द्वितीया विभक्ति का प्रयोग स्पष्ट करता है । 
अवहनन द्वारा ब्रीहि का यह संस्कार दुष्टफल है। जहाँ दृष्टफल क्रिया का 
स्पष्ट प्रतीत होता है, वहाँ अदुष्ट (अपूर्व) की कल्पना अन्याय्य मानी गई है । 

इस प्रकार जैसे 'ब्रीहीन्‌ अवहन्ति’ इत्यादि वाक्य द्रव्य-संस्कार के विधायक होने 
से द्रव्यप्रधान हैं, और इसी आधार पर गौण कमं माने जाते हैं, ठीक इसी 
प्रकार 'स्रू चः सम्माष्टि’ इत्यादि वाक्यों में भी 'सुच्‌' आदि पदों के साथ द्वितीया 
विभक्ति का श्रवण यह स्पष्ट करता है कि कर्ता को सम्मार्जन-क्रिया के प्रति 
“खुच आदि साधनद्रव्य अत्यन्त अभिलषित हैं, और सम्मार्जन आदि द्वारा 
उनका संस्कार करना, (सफाई आदि करना) ही उसे अभीष्ट है । अतः सम्मार्जन 
आदि का दुष्टफल स्पष्ट प्रतीत होने से उनके अदुष्ट फल की कल्पना करना 
अन्याय्य होगा । फलतः 'ब्रीहीन्‌ अवहन्ति’ इत्यादि वाक्यों के समान “स्रुचः 
सम्माष्टि' इत्यादि वाक्यों में भी द्वितीया विभक्ति के तुल्य श्रवण से उनके समान 
इन्हें भी प्रधान कमं नहीं माना जा सकता ॥ १०॥ 

शिष्य पुनः जिज्ञासा करता है--क्या द्वितीया विभक्ति प्रधानकमं में ही 
होती है, गौण कमे में नहीं ? सूत्रकार ने शिष्य-जिज्ञासा को सूत्रित किया-- 


द्रव्योपदेश इति चेत्‌ ॥११॥ 


[द्रव्योपदेशः] द्रव्य का उपदेश = द्रव्य की प्रधानता का निर्देश “स्न्‌ चः 
सम्माप्टि' इत्यादि वाक्यों में है, [इति चेत्‌ | ऐसा यदि मानते हो, तो यह ठीक 
नहीं । 

द्वितीया विभक्ति सववत्र प्रधान कमे में ही हो, ऐसा नियम नहीं है; गुणभूत 
कमं में मी द्वितीया विभक्ति देखी जाती है, जैसे--'सक्तून्‌ जुहोति’ वाक्य है-- 
सत्तुओं को आहुत करता है, अग्नि में उनकी आहुति देता है। यहाँ “सक्तु' पद 


१. द्रष्टव्य--चालू पाद का तृतीय अधिकरण । 

गुणभूत है, प्रधान नहीं; क्योंकि यह याग या होम के लिए है; याग या होम प्रधान 
है, सक्तु नहीं । यहाँ गुणभूत में द्वितीया विभक्ति है। ऐसा ही 'स्न्‌ चः सम्माष्टि' 
आदि वाक्यों में मान लेना चाहिए। इसी प्रकार अन्य भी वाक्य हैं--'मारुतान्‌ 
जुहोति'--मरुतों के लिए उद्दिष्ट पुरोडाशों को अग्नि में होमता है । यहाँ पर भी 
मारुत पुरोडाश होम के लिए हैं, होम प्रधान है, द्रव्य गुणभूत है; वहाँ द्वितीया 
विभक्ति है। ऐसा ही अन्य वाक्य--'एककपालं जुहोति' है। एक कपाल में 
संस्कृत पुरोडाशा को अग्नि में होमता हे । यहाँ होम के प्रधान होने पर गुणभूत 
द्रव्य पुरोडाश के लिए प्रयुक्त पद 'एककपाल, में द्वितीया विभक्ति है । 

गुणभूत द्रव्य में द्वितीया विभक्ति के माने जाने से द्रव्य की अप्रधानता और 
सम्मार्जन-क्रिया की प्रधानता अवगत होती है। इससे सम्मार्जन को अपुर्व का 
उत्पादक क्यों न माना जाय ? ॥ ११॥ 

आचार्य सूत्रकार ने जिज्ञासा का समाधान किया- 


न तदर्थत्वाल्लो कवत्‌ तस्य च शेषभूतत्वात्‌ ॥१२॥ 


[न] गुणभूत में द्वितीया विभक्ति होती है, यह कथन ठीक नहीं, 
[तदर्थत्वात्‌] होम के लिए होने से, [लोकवत्‌ | लोक के समान, लोक में भी 
तदर्थं में द्वितीया विभक्ति देखी जाती है। [तस्य च] और उस खच्‌ आदि 
के [शेषभूतत्वात्‌ | अङ्ग भूत होने से; याग के लिए उपयोगी साधन आज्य आदि 
हवि के धारण करने में सूच्‌ आदि अपेक्षित होने से उसके अङ्ग हैं । 
द्वितीया विभक्ति गुणभूत में नहीं होती, यह प्रथम स्पष्ट किया जा चुका हैं। 
द्वितीया विभक्ति कर्म कारक में होती है; कर्म संज्ञा उसी पद की होती है, जिसका 
बोध्य अर्थ कर्त्ता को अत्यन्त अभिलषित' हो । प्रश्‍न उठता है-ऱयाग या होम में 
द्रव्य गुणभूत है, और गुणभूत में द्वितीया विभक्ति नहीं होती, तो “सक्तून्‌ 
जुहोति’ वाक्य में गुणभूत “सक्तु द्रव्य पद से द्वितीया विभक्ति कसे ? उत्तर 
स्पष्ट है--'सक्तून्‌ जुहोति’ वाक्य का अर्थ है~+सक्तुभिहविद्रव्येः होमं भावयेत्‌’ 
सक्तु-संज्ञक हविद्रव्यो से होम को भावित करे--सिद्ध करे। 'जुहोति’ क्रियापद 
में 'हु' का अर्थ 'होम' और 'ति' का अर्थं 'भावना' है । यहाँ पर कर्ता को अत्यन्त 
अभिलषित अर्थ होम है, जो 'जुहोति' में अन्तहित है। उस अत्यन्त ईप्सित होम 
। का अनिवार्य साधनद्रव्य सक्तु हैं। यहाँ होम प्रधान और सक्तु गुणभुत हैं; 
| परन्तु सक्तुओं के होमार्थ होने के कारण [तदर्थत्वात्‌ | सक्छु पद के आगे द्वितीया 
विभक्ति औपचारिक है, गौण है। होम का अनिवार्य साधन होना ही यहाँ औप- 
चारिकता है । तात्पर्यं है--होम अपुर्व का उत्पादक है, वह प्रधानभूत है, सक्तु 


इ 
। १. द्रष्टव्य--पाणिनि सूत्र | २।३।२ तथा १४४९] 

होम का अनिवार्य साधन होने से होम का प्राधान्य सक्तु में उपचरित है, अतः 
यहाँ द्वितीया प्रवृत्त हुई । होम का सम्पादन कर सक्तु का प्रयोजन पूरा हो जाता 
है । आगे कुछ भी उत्पन्न करने के लिए वह्‌ षण्ढ है। 

यदि होम-सम्पादन के लिए कर्ता को सक्तु ईप्सिततम है, तो द्वितीया 
विभक्ति के प्रयोग में कोई बाधा नहीं । परन्तु इस प्रसंग में प्रधानभाव और गुण- 
भाव का आधार अपूर्वोत्पादन है । अपूर्व का उत्पादक प्रधान, अन्य गौण है । इस 
प्रकार क्रियापदबोध्य याग या होम ही प्रधान हैं; अन्य उनके साधनभूत द्रव्य 
आदि गौण हैं । 'स्रू चः सम्माष्टि' आदि वाक्यों के विषय में दसवें सूत्र पर विवरण 
दे दिया गया है ॥ १२॥ (इति सम्मार्जनादीनामप्रधानताकरणम्‌--४) । 


(स्तोत्र-शस्त्रप्राधान्याधिकरणम्‌--५) 


शिष्य जिज्ञासा करता है-_देवताओं का स्तवन और शंसन किया जाता है । 
क्या यह देवता के प्रति गुणभूत है ? अथवा प्रधान है ? स्नूचों के सम्मार्जन आदि 
के समान इन्हें भी गुणभूत क्यों न माना जाय ? सुत्रकार ने शिष्य-जिज्ञासा को 
सूत्रित किया-- 


स्तुतशस्त्रयोस्तु संस्कारो याज्यावत्‌ देवताऽभिधानत्वात्‌ ॥१३॥ 


[स्तुतशस्त्रयो: | स्तवन = सामगान द्वारा स्तुति, और शस्त्र-शंसन = यथाभूत 
ऋङ्मन्त्र का पाठ, ये दोनों [तु] तो [संस्कारः] संस्कार कमं हैं, [याज्यावत्‌ | 
याज्या के समान, जैसे याज्या संस्कार-कम है, ऐसे ही [देवताऽभिधानत्वात्‌ ] 
देवता का कथन करने से स्तोत्र और शस्त्र को संस्कार-क मानना चाहिए । 

सामगान द्वारा देवता की स्तुति के रूप में उसका वर्णन या कथन स्तोत्र 
कहा जाता है । यथापठित ऋग्मन्त्र का उच्चारण करते हुए देवता के गुणकथन 
को 'शस्त्र^ कहते हैं । सूत्र में उदाहरण 'याज्यावत्‌' दिया गया है। श्रौत यागों 
में हव्य-द्रव्य की आहुति देने के लिए विभिन्न दो मन्त्रों का प्रयोग किया जाता 
है। पहले मन्त्र का प्रयोजन है--अभिप्रेत देवता का मन्त्रोच्चारणपुर्वंक स्मरण 
करना; अन्य मन्त्र से उसी देवता को उद्देश्य कर हवि-द्रव्य की आहुति दी जाती 
है । इनमें पहला मन्त्र “पुरोऽनुवाक्या. और दूसरा 'याज्या' कहा जाता है। जैसे 
याज्या में देवताकथन यागसाधन में उपकारक है, और वह संस्कारकर्म--गुणक्स 


१. प्रगीतमन्त्रसाध्यगुणिनिष्ठगुणाभिधानं स्तोत्रम्‌-- गाये जाते ऋग्मन्त्रों से 
गुणी के गुण का कथन स्तोत्र, तथा अप्रगीतमन्त्रसाध्यगुणिनिष्ठगुणामिधानं 
शस्त्रम्‌ । बिना गाए यथापठित ऋग्मन्त्रों से गुणी के गुण का कथन शस्त्र 
कहा जाता है । 

माना जाता हे, ऐसे ही स्तोत्र और शस्त्र हैं। स्तवन और शंसन में याज्या के 
समान देवता का कथन होने से इन्हें भी संस्कारकर्म-गुणकर्म माना जाना चाहिए । 
स्तवन और शंसनविषयक वाक्य वैदिक “वाङ्मय में देखे जाते हैं--'आज्य: 
स्तुवते, पृष्ठे: स्तुवते’ आज्यसंज्ञक एवं पृष्ठसंज्ञक स्तोत्रों से देवता की स्तुति ` 
करता हैँ; इसी प्रकार 'प्रउगं शंसति, निष्केवल्यं शंसति'---प्रउगसंज्ञक शस्त्र को 
पढ़ता है, निष्केवल्य शस्त्र को पढ़ता है,--ये स्तवन और शस्त्र गुणवचन हैं। ये 
ऐसे ही वाक्य हैं, ज॑से--'इ्द्रस्य नु वीर्याणि प्रवोचम्‌’ (ऋ० १।३२।१) 'इ्द्र के 
पराक्रम का वणेन करता हूँ, इत्यादि वाक्य हैं। ये स्तवन और शंसन-कर्म भी 
देवता के गुणों का वर्णन करते हैं, यही इनका प्रयोजन है । देवता-सम्बन्धी गुणों 
के प्रकाशनरूप संस्कार से इन्हें गुणकर्म मानना युक्त होगा ॥ १३॥ 
आचार्य सूत्रकार जिज्ञासा का समाधान करता है-- 


अर्थेन त्वपक्ृष्येत देवतानामचोदनाथंस्य गुणभूतत्वात्‌ ॥१४॥ 


[अर्थन] अर्थ के अनुसार अर्थात्‌ देवताप्रकाशनरूप प्रयोजन से [तु] तो 
(यह पद पूर्वपक्ष की निवृत्ति का योतक है), [अपक्रृष्येत | अन्यत्र ले-जाया 
जायेगा [देवतानामचोदना] देवतावाचक नाम से युक्त मन्त्र द्वारा किया जाने 
वाला स्तवन और शंसन का यह विधान, [अर्थस्य] स्तवन और झंसनरूप कमं 
के [गुणभूतत्वात्‌ | देवता के प्रति गुणभूत होने से । 

सोमयाग के अन्तर्गत माहेन्द्र (महेन्द्र देवता के उद्देश्य से किए जानेवाले) 
ग्रहयाग की सन्निधि में 'इनद्रप्रगाथ' पठित हे । 'इन्द्रप्रगाथ' पद का अर्थ है-- 

इन्द्र का स्तवन व प्रशंसन करनेवाले मन्त्र । ये मन्त्र ऋ० ७।३२।२२,२३ हैं। 
जब इन मन्त्रों द्वारा सामगान के रूप में देवता की स्तुति की जाती है, तब इसका 
नाम “स्तोत्र तथा जब यथापठित मन्त्र द्वारा पाठ करके देवता को प्रशंसा को 
जाती है, तब 'शस्त्र' कहा जाता है। ये स्तोत्र व शस्त्र देवता के स्तवनरूप 
स्वतन्त्र कर्म हैं, एवं अपूव के उत्पादक हैं । परमात्मा की स्तुति करने से आत्मा 
में धर्म-विशेष का उद्रेक होता है; वही अदृष्ट व अपुर्व की उत्पत्ति है । 

यदि स्तोत्र और शस्त्र को संस्कारकर्म माना जाता है, तो यह मन्त्रनिदेश 
गौण होगा, तथा देवता प्रधान । संस्कारकम का तात्पर्यं है--प्रकृत अनुष्ठान में 
मन्त्र द्वारा देवता को प्रस्तुत करना । देवता के वर्णन के लिए प्रयुक्त होने के कारण 
मन्त्र, देवता की प्रतियोगिता में गुणभूत तथा देवता प्रधान है। ऐसी स्थिति में 
इन्द्र देवताविषयक स्तोत्र-शस्त्र को माहेन्द्र ग्रहयाग के सामीप्य से हटाकर वहाँ 
स्थानान्तरित करना होगा, जहाँ इन्द्र देवता के उद्देश्य से अनुष्ठान का विधान 
हो; क्योंकि स्तोत्र आदि द्वारा देवता का प्रस्तुत करना वहीं अपेक्षित होगा । ऐसी 
दशा में 'इ्द्रप्रगाथ' (इन्द्रविषयक स्तोत्र-शस्त्र) जिस क्रम में पढ़ा है, उसको 

बाधा होगी; तथा स्थातान्तरित होने से माहेन्द्र ग्रहयाग के सामीप्य का भी 
अवरोधे होगा, अर्थात्‌ यह सामीप्य भी बाधित होगा । अतः प्रस्तुत स्तोत्र-शस्त्र को 
संस्कारकर्म माने जाने के पक्ष का--दोषपूर्ण होने से--परित्याग करना ही 
उचित है। 

फलतः ये स्वतन्त्र कर्म हैं, जो इन्द्रूूप परमात्मा की स्तुति आदि द्वारा 
आध्यात्मिक भावनाओं के उद्धावनरूप अपूर्व के उत्पादक हैं ॥ १४॥ 

शिष्य जिज्ञासा करता है-ऐन्द्र स्तोत्र-शस्त्र को संस्कारकमं ही क्यों न माना 
जाय ? माहेन्द्र ग्रहयाग की सन्निधि में इन्द्रप्रगाथ (एन्द्र स्तो त्र-शस्त्र) के पठित 
होने मात्र से उक्त पक्ष का पारत्याग करना आवश्यक न होगा; क्योंकि महेन्द्र 
और इन्द्र एक ही देवता है । शिष्य की जिज्ञासा को आचार्य ने सूत्रित किया-- 


वशावद्वा गुणार्थ स्यात्‌ ॥१५॥ 


[वश्ञावत्‌ | वशा के समान [वा] निश्चित रूप से [गुणार्थम्‌ | गुणनिर्देश के 
लिए [स्यात्‌] है, ऐ्द्रप्रगाथ । 

माहेन्द्र प्रहयाग प्रसंग में पठित ऐन्द्र स्तोत्र-शस्त्र को स्थानान्तर करने की 
आवश्यकता नहीं है, क्योंकि महेन्द्र और इन्द्र पदों से बोधित देवता एक ही है। 
यह स्पष्ट है, 'महेन्द्र' पद महत्त्व-गुणसहित इन्द्र का कथन करता है, जबकि 
केवल 'इन्द्र' पद महत्त्व-गुणरहित इन्द्र का । परन्तु शास्त्र में अन्यत्र ऐसा देखा 
जाता है कि गुणनिदेश से रहित पद भी गुणसहित अर्थ के निर्देश के लिए प्रयुक्त 
होता है । अतिदेश वाक्य है--“छागस्य' वपाया मेदसोऽनुब्रूहि, छाग की वपा और 
मेद के लिए कथन करो । यहाँ 'छाग' पद जातिवाचक होने से पुंहिंलग-स्त्रीलिग 
सबका बोधक है । अतः 'छाग' पद यहाँ 'छागी' का वाचक हैं, जिसके लिए कहा 
गया है- “सा वा एषा सर्वदेवत्या यदजा वशा' निश्‍चय ही वह सब देवताओं वाली 
है जो यह वशा (वन्ध्या) अजा है । मूल में "छाग पद उक्त प्रकार से छागी का 
वाचक गुणरहित प्रयुक्त भी वशा == (वन्ध्यात्वगुणयुक्त) अजा का निर्देश करता 
है । इसी प्रकार माहेन्द्र ग्रहयाग प्रसंग में पठित ऐन्द्रप्रगाथ का 'ऐन्द्र' पद गुण रहित 
भी, महत्त्व--गुणसहित इन्द्र (महेन्द्र) का बोधक होगा । अतः ये एक देवता होने 
से ऐन्द्रप्रगाथ का इन्द्र देवतावाले कर्म में स्थानान्तरण अपेक्षित नहीं हैं। अतः 
पुर्वोक्त कोई दोष न होने से इन्द्र-सम्बन्धी इस स्तोत्र-शस्त्र को संस्कारकर्म 
मानना उपयुक्त होगा ।। १५ 

आचार्य सूत्रकार ने उक्त जिज्ञासा का समाधात किया-- 


I 


१. तै० ब्रा० ३।६।५॥। यजु० २१।४१॥ 

न श्रुतिसमवायि'त्वात्‌ ॥१६॥ 


[न] संस्कार कर्म मानने पर ऐन्द्रप्रगाथ का स्थानान्तरण अपेक्षित न होगा, 
यह्‌ कथन युक्त नहीं है; क्योंकि [ श्रुतिसमवायित्वात्‌ | 'महेन्द्र' पद का श्रूयमाण 
तद्धित प्रत्यय के साथ स्पष्ट सम्बन्ध होने से। 

अभि त्वा शूर नोनिम' [ऋ० ७।३२।२२, २३ ] इत्यादि ऐन्द्रप्रगाथ (स्तोत्र, 
शस्त्र) की ऋचाओं में 'इनद्र' पद श्रूयमाण है, अर्थात्‌ श्रुतिपठित है, 'महेन्द्र' पद 
नहीं। इसके अतिरिक्त एन्द्र: प्रगाथः में “इन्द्र” पद से तद्धित 'अण्‌' प्रत्यय 
'साऽस्य देवता' [४।२।२४] इस पाणिनि-नियम के आधार पर होता है--'इन्द्रो 
देवता अस्य प्रगाथस्य, इति ऐन्द्रः प्रगाथः' इन्द्र देवता है इस प्रगाथ का, इसलिये 
यह्‌ प्रगाथ 'ऐन्द्र' है । यहाँ तद्धित प्रत्यय की प्रकृति 'इन्द्र' है; प्रत्यय जिस प्रकृति 
के आगे होता है, उससे मिलकर उसी का बोध कराता है, अन्य का नहीं यह 
प्रत्यय का स्वभाव है । इस प्रकार 'महेन्द्र' पद'के आगे तद्धित प्रत्यय महेन्द्र प्रकृति 
का बोध करायेगा; उसके एकदेश “इन्द्र! का नहीं-- 'महेन्द्रो देवता अस्य ग्रहस्य, 
इति माहेन्द्रो ग्रह: । ग्रह नामक यागविशेष ज्योतिष्टोम के अङ्ग हैं । यहाँ 'महेन्द्र' 
समस्त (समासयुक्त महाँश्चासौ इन्द्र: महेन्द्रः) प्रातिपदिक अर्थवान्‌ है; उसका 
एकदेश 'इन्द्र' नहीं । यह केवल तद्धिताथं को अभिव्यक्त करता है, अर्थात्‌ इन्द्र 
को हवि का देवता होना । एक बार के उच्चारण में समासार्थ--इन्द्र का महत्त्व, 
और तड़ितार्थ-हवि का देवता होना, ये दोनों अथं अभिव्यक्त नहीं हो सकते | 
फलतः महेन्द्र से इन्द्र भिन्न देवता है, यह स्पष्ट होता है । इस कारण ऐन्द्र प्रगाथ = 
स्तोत्र-शस्त्र को संस्कारकर्म मानने पर इसका स्थानान्तरण वहाँ प्राप्त होगा, 
जहाँ इन्द्र देवता के उद्देश्य से याग का विधान हो। ऐसा होने पर सन्निधि की 
बाधा और अपकर्ष (स्थानान्तरण) आदि दोष प्रस्तुत होंगे । अतः प्रक्रान्त स्तोत्र- 
शस्त्र को संस्कारकमं माने जाने का पक्ष संथा त्याज्य है ॥ १६॥ 

आचार्ये सूत्रकार ने इन्द्र और महेन्द्र देवता के भिन्त होने में अन्य हेतु प्रस्तुत 
किया--- 


व्यपदेशभेदाच्च ॥१७॥ 

[व्यपदेशभेदात्‌ | व्यपदेश =निर्देश के भेद से [च ]भी, यह जाना जाता है 
कि इन्द्र महेन्द्र से भिन्न देवता है । 

दर्श-पूर्णमास इष्टि के प्रसंग में गो-दोहन के अनन्तर इन्द्र और महेन्द्र भिन्त- 


१. रामेश्वर सूरि विरचित 'सुबोधिनी' नामक वृत्ति में सूत्र का पाठ 'न श्रुति- 
समवायत्वात' है। 

पदघटित कथन से दोनों का भेद स्पष्ट होता है। वहाँ पर वाक्य हँ--बहु 
दुग्धीन्द्राय देवेम्यो हविः तथा “बहु दुग्धि महेन्द्राय देवेभ्यो हविः" गो-दोहन के 
अनन्तर उक्त प्रकार वाणी का.उच्चारण किया जाता है । यदि इन्द्रऔर महेन्द्र 
देवता एक ही हो, तो दोनों पदों से पृथक्‌ कथन करना व्यर्थ होगा । इसके अति- 
रिक्त मन्त्र में विकल्प-दोष भी प्राप्त होगा। इन्द्र और महेन्द्र दोनों को एक देवता 
मानने पर मन्त्रों पर विकल्प हो जायगा कि किसी भी एक मन्त्र से वाणी का 
विसर्जन करे । यह अशास्त्रीय होगा; क्योंकि ऐसे बिकल्प का कोई संकेत यहाँ 
नहीं है ।। १७।। 

आचार्य सूत्रकार ने इन्द्र-महेन्द्र देवताओं के भिन्न होने में अन्य हेतु प्रस्तुत 
किया-- 


गुणश्चानर्थकः स्यात्‌ ॥१८॥ 


[च] और इन्द्र तथा महेन्द्र को एक देवता मानने पर [गुणः] महत्‌ गुण 
[अनर्थकः] अनर्थक --व्यर्थं [ स्यात्‌ ] हो जायगा । 

विधि शब्द से यह जानने पर कि अमुक कर्म में इन्द्र देवता है, उसको हवि 
दी जानी है, तो इन्द्र-महे्द्र के एक होने पर जहाँ महेन्द्र देवता है, वहाँ भी इन्द्र 
को हवि दी जायगी, तब इन्द्र के महत्‌ गुण का कथन निष्प्रयोजन होगा । किसी 
विशेष्य पद का कोई विशेषण पद उस विशेष्य को अन्य विशोष्य से पृथक्‌ रखता 
है। यदि ईइन्द्र' का महत्‌ विशेषण उसको अन्य विशेष्य से पृथक्‌ रखता, तो वह 
व्यर्थं है। इसके अतिरिक्त यह भी द्रष्टव्य हैं कि ग्रह के ग्रहण प्रसंग में “माहेन्द्र 
ग्रहं गृह्वाति' कहा है। उसका सम्बन्ध इन्द्र से नहीं है । यदि ऐसा होता, तो 'ऐन्द्र 
ग्रहं गुह्वाति' कहा जाता । तब “महत्‌? गुण का कथन व्यर्थं होता । इससे स्पष्ट 
है- इन्द्र और महेन्द्र पृथक्‌ देवता हैं॥१८॥ 

सूत्रकार ने इनके भिन्न होने में अन्य हेतु प्रस्तुत किया-- 


तथा याज्यापुरोरुचोः ॥१६॥ 


[तथा ] उसी प्रकार-जिस प्रकार “्यपदेशभेदाच्च' सूत्र में 'बहु दुरिध' मन्त्रों 
में इन्द्र और महेन्द्र का पृथक्‌ निर्देश होने से उनका भिन्न देवता होना सिद्ध है, 
तथा उन्हें अभिन्न मानने पर मन्त्र का विकल्प-दोष दिया गया है- [याज्या 
पुरोरुचो: ] याज्या और पुरोऽनुवाक्या में इन्द्र और महेन्द्र का पृथक्‌ निर्देश है । 
FNS HSS ES त या 
१. द्रष्टव्य--तै ०ब्रा० ३।२।३॥ तथा सन्तुलन करें-“तिसूणु र बहु दुग्धी- 

ख्राय देवेम्यो हविरिति त्रिरुक्त्वा वाचं विसुजते। माहेन्द्रायेति वा ॥ मानव 
श्रौ० सू० १।१।३।२६॥ 

इन्द्र देवता की याज्या और पुरोऽनुवाक्या, तथा महेन्द्र देवता की याज्या और 
पुरोऽनुवाक्या के भेद से मी इन देवताओं का परस्पर भिन्न होता प्रमाणित होता 


' है। इन्द्र देवता की पुरोऽनुवाक्या “एन्द्र सानसि रयिम्‌’ [ऋ० १।८।१] ऋचा है 


तथा याज्या “प्र ससाहिषे पुरुहत शत्रून्‌' [ऋ० १०।१८०।१] ऋचा है। इसके 
विपरीत महेन्द्र की याज्या 'मुवस्त्वमिन्द्र ब्रह्मणा महान्‌" [ ऋ० १०।५०।४ | 
ऋचा है, एवं पुरोऽनुवाक्या “महाँ इन्द्रो य ओजसा' [ऋ० ८।६।१] ऋचा है'। 
इससे इन्द्र और महेन्द्र का मेद स्पष्ट प्रतीत होता है । यदि इन्द्र भोर महेन्द्र को एक 
देवता माना जाता है तो याज्या पुरोऽनुवाक्या में विकल्प प्राप्त होगा। ऐसी 
अवस्था में किसी एक याज्या पुरोऽनुवाक्या का बाध स्वीकार करना होगा, जो 
अशास्त्रीय हैं॥ १६ 

सूत्र १५ में जिज्ञासु द्वारा प्रस्तुत “वशावत्‌' दृष्टान्त के विषय में आचायं सूत्र- 
कार ने बताया -- 


वशायामर्थंसमवायात्‌ ॥२०॥ 


[वशायाम्‌ ] मन्त्र में पठित 'छाग' पद का प्रयोग--'अजा वशा' के अर्थ में 
किया गया- युक्त है, [ अर्थसमवायात्‌ ] अर्थ-- प्रयोजन से सीधा सम्बन्ध होने के 
कारण । 

“अग्नये छागस्य वपाया मेदसोऽनुब्रूहि” मन्त्र में 'छाग' पद जातिवाचक होने 
से छागी के लिए प्रयुक्त है, यह प्रथम कहा गया। परन्तु छागया छागी पद से 
किसी कर्म का विधान नहीं है, सोमयाग के अन्तर्गत अग्निषोमीय पशुयाग का 
बिधान सर्वत्र बताया है। वहाँ लिखा है--सा वा एषा, सर्वदेवत्या यदत्रा वशा, ' 
वायव्यामालभेत्‌'--निइचय ही वह सब देवोंवाली है, जो यह अजा वशा है, वायु 
देवतावाली अजा का आलभन करे। यहाँ कर्म का निर्देश अथवा विधान 'अजा 
वशा' पद से किया गया है । प्रश्‍न यह है कि पशुयाग के विधिवाक्य 'अग्निषोमीयं 
पशुमालभेत” में सामान्यपशु पद का प्रयोग होने से किसी मी पशु का आलभन किया 
जाय ? अथवा केवल अज --बकरा पशु का ? इस बिषय में आचार्यों ने सिद्धान्त 
किया है*---“छागो वा मन्त्रवर्णात्‌ । अग्नये छागस्य वपाया मेदसोःनुब्रूहि मन्त्र में 
छाग का निदेश है । परन्तु 'छाग” पद के निर्देश द्वारा किसी कर्म का विधान न होने 
से यदि छाग पदबोध्य 'अज' का ग्रहण यहाँ न किया जाय, तो छाग के प्रयोग में 
समर्थ मन्त्र का पाठ व्यर्थ हो जायगा । इसलिए विधिवाक्य में पठित 'पशु' पद से 


१. द्रष्टव्य ---आइवलायन श्रौतसुत्र, (१।६।१) । 
२. इसका विस्तृत वर्णन आगे मीमांसा-दर्शन के अध्याय ६, पाद ८, अधिकरण 
१० तथा सूत्र ३० से ४२ तक में किया गया है। 

छाग=अज पशु का ग्रहण ही अभीष्ट है। 

पशुयाग प्रसंग में कर्म का विधान करते हुए 'अजा वशा' का निर्देश पूर्वोक्त 
वाक्य में उपलब्ध है । 'वशा' पद का अर्थ 'वन्ध्या' है। वन्ध्या होने की विशेषता 
'अजा' में ही सम्भव है, 'अज' में नहीं। इसलिए निगमपठित 'छाग' पद सीधा 
अजा का बोध करायेगा, अज का नहीं । वन्ध्या होने रूप अर्थ का सम्बन्ध स्व- 
भावतः अजा के साथ है। यहाँ गुणरहित या गुणसहित होने का प्रश्‍न नहीं उठता, 
अत: माहेन्द्रग्रह और ऐन्द्रप्रगाथ के प्रसंग में 'वशा' का दृष्टान्त प्रस्तुत करना 
असंगत है । इन्द्र अपने रूप में पूर्ण देवता है, उसे हवि के लिए अन्य किसी विशेषण 
की अपेक्षा नहीं है । इसलिए ऐसी दशा में यदि एऐबद्र प्रगाथ' को संस्कारकर्म 
माना जाता है, तो इन्द्र देवतावाले कमं में उसका स्थानान्तरण आवश्यक होगा, 
जो दोषपूणं है । अतः इसे प्रधान कर्म मानना उपयुक्त होगा । 

रामेशवर सूरि विरचित सुबोधिनी वृत्ति में उक्त अर्थ की स्पष्ट अभिव्यक्ति 
के लिए 'प्रत्यक्ष' पद का अध्याहार स्वीकार किया है। अभिप्राय है--मन्त्र में 
श्रूयमाण छाग-पदबोधित जो छागी है, उससे अभिन्न अर्थात्‌ तद्रूप ही 'वशा' है, 
यह प्रत्यक्ष से जाना जा सकता है, परन्तु इन्द्र पद से उपस्थाप्य देवता में महत्त्व- 
` गुण केवल शास्त्र से जाना जाता है, यह दृष्टान्तगत वैषम्य है । फलतः उक्त प्रसंग 
में १५वें सूत्र से प्रस्तुत 'वशा -दृष्टान्त असंगत है ॥२०॥ 

शिष्य पुनः जिज्ञासा करता है--ऐ्द्र प्रगाथ' को संस्कारकर्म मानने पर यदि 
प्रयोजन की पूर्ति के लिए स्थानान्तरण होता है, तो हो जाय, इसमें क्या हानि है ? 
आचार्य ने शिष्य-जिज्ञासा को सूत्रित किया -- 


यच्चेति वाऽ्थवत्त्वात्‌ स्यात्‌ ॥२१॥ 


[वा] पद पूर्वप्रतिपादित सिद्धान्त-पक्ष की निवृत्ति का अथवा जिज्ञासा के 
प्रकारान्तर का योतक है। तात्पर्यं है- ऐन्द्र स्तोत्र-शस्त्र (प्रगाथ) प्रधानकमं 
नहीं है । [यत्‌-च-इति] और यह्‌ जो कहा कि संस्कारकर्म मानने पर इन्द्रप्रगाथ 
का स्थानान्तरण हो जायगा, सो वह [ अर्थवत्त्वात्‌ ] प्रयोजनवाला होने से [ स्यात्‌ ] 
हो जाय। 

ऐन्द्र स्तोत्र-शस्त्र को संस्कारकर्म मानने पर यदि इन्द्र देवता के उद्देश्य से 
किये जानेवाले कर्म के प्रसंग में उनका स्थानान्तरण होता है तो वह सप्रयो जन होने 
से दोषावह नहीं होगा । इन्द्र की स्तुति व प्रशंसा इसी प्रयोजन से है कि वह इन्द्र, 
देवतावाले कमं में सम्बद्ध हो, तब प्रगाथ के स्थानान्तरण में कोई दोष नहीं; 
क्योंकि इसी प्रयोजन के लिए वह हे । | 

कुतूहलवृत्ति और सुबोधिनीवृत्ति में सूत्र के 'यच्चेति' पदों के स्थान पर . 
यत्रेति' पाठ है । यह निदेश उस स्थान का संकेत कर रहा है, जहाँ 'ऐन्द्र प्रगाश्र' 

के स्थानान्तरण होने का प्रथम उल्लेख किया । तात्पये है--जहाँ ऐन्द्र प्रगाथ का 
. प्रयोजन पूरा होता है, वहाँ उसका उत्कर्षं या अपकर्ष हो जाय; इसमें कोई हानि 
नहीं । इन्द्र देवता के उद्देश्य से जहाँ कर्म का विधान है, उस लिङ्क के आधार पर 
'ऐन्द्र प्रगाथ' अपने क्रम व सान्निध्य को छोड़कर वहाँ उपस्थित किया जाता है, 
तो यह शास्त्रीय मर्यादा के अनुसार है' । अतः ऐन्द्र स्तोत्र-शस्त्र को गुणकर्म मानने 
में कोई दोष नहीं ॥२१॥ 
सूत्रकार ने जिज्ञासा का आंशिक समाधान किया 


न त्वाम्नातेषु ॥ २२॥ 


[तु] सूत्र में 'तु' पद पूर्वोक्त ऐन्द्रप्रगाथ के स्थानान्तरण का बाघक है। 
[आम्नातेषु] प्रत्यक्ष पठित कर्मों में जहाँ अन्य प्रयोजन [न ] नहीं है, वहाँ उत्कर्ष 
सम्भव नहीं । 

उक्त प्रकार से यदि उत्कर्ष सर्वत्र माना जाता है, तो अनेकत्र ऐसे स्थलों में 
वह निरर्थक होगा; क्योंकि उसका प्रयोजन अथवा उपयोग वहाँ (स्थानान्तर में) 
नहीं है। इसलिए जहाँ वे मन्त्र पठित हैं, वहीं पर वे देवता (परमात्मदेव) की 
स्तुति (स्तोत्र) व प्रशंसा (शस्त्र) द्वारा अदृष्ट के जनक होने से प्रधान कमं हैं, 
यही मानना उपयुक्त होगा । 

कतिपय मन्त्र 'यम”* देवता विषयक हैं। वैदिक वाङ्मय में? इतके स्तोत्र- 
शस्त्र होने का कथन है । शाबरभाष्य में कतिपय निदेश हैं---'याम्या: शंसति; 
शिपिविष्टिवतीः शंसति; पितृदेवत्याः शंसति; आग्निमारुतं शंसति --'यम देवता- 
वाली ऋचाओं को पढ़ता है; शिपिविष्ट* पद से युक्त ऋचाओं को पढ़ता है; 
पितृ देवतावाली* ऋचाओं को पढ़ता है; अग्नि और मरुत्‌ देवतावाले* मन्त्र पढ़ता 


१. द्रष्टव्य---'श्तिलिद्भवाक्यप्रकरणस्थानसमाख्यानां समवाये पारदौर्बल्यम्‌, 
अर्थविप्रकर्षात्‌’ [ मीमांसा, ३।३।१४ ] श्रुति, लिङ्ग, वाक्य, प्रकरण, 
स्थान, समाख्या में से किन्हीं दो की जब किसी कायं में एकसाथ प्राप्ति हो, 
तो उनमें पूर्वं की अपेक्षा पर दुर्बल होता है । लिङ्ग के मुकाबले स्थान 
(सन्निधि) के दुर्बल होने से स्थान-सान्तिध्य को बाधकर लिङ्ग के बल पर 
ऐन्द्र प्रगाथ इन्द्र-देवताक कमे में स्थानान्तरित हो जायगा । 
द्रष्टव्य--ऋ ० १०।१४।१३-१६॥ तथा ऋ० १०।१२५॥ 
द्रष्टव्य--ऐ ०ब्रा०, ३।३५॥। आइव ०श्रौ ० ६।१०॥ शांखा० श्रौ० ८।६।१३॥ 
द्रष्टव्य--क ० ७।६६।७ तथा ७।१००।६, ७॥ 

, द्रष्टव्य---ऋ० १०।१५ सुक्त ॥ 
, शाबर भाष्य में केवल 'आग्निमारुते' पाठ है, इसका पूर्वापर से कोई स्पष्ट 


क 2८. ह॥ 7० ८७ 

है।' यदि ये प्रसंग केवल देवता को प्रस्तुत करते हैं, तो इनका उत्कर्ष (स्थानां- 
तरण) उत प्रसंगों में होता चाहिए, जहाँ उन देवताओं के उद्देश्य से कर्मो का 


विधान हो; परन्तु ऐसा सम्भव न होने के कारण इनका उत्कर्ष अभीष्ट नहीं है। ' 


क्योंकि इन ऋचाओं का कहीं अन्यत्र उपयोग नहीं, इसलिए ऐसे स्तोत्र-शस्त्र को 
यथास्थान ही देवता के रूप में परमात्मा के स्तवन-शंसनखूप प्रधान कर्म 
मानकर अदष्टजनक स्वीकार करना उपयुक्त होगा । इन्ही के समान 'ऐन्द्रप्रगाथ' 
का उत्कर्ष भी अभीष्ट नहीं माना जाना चाहिए । वह भी अपने रूप में प्रधान 
कमें है र व र 

शाबर भाष्य में कतिपय सूक्तों का उल्लेख किया है, जिनका कहीं अन्यत्र 
कर्म आदि में उपयोग नहीं है। ये हैं--कुषुम्भक सूक्त (ऋ० १।१९१), अक्ष सूक्त 
(ऋ० १०।३४), मूषिका सूक्त इत्यादि । इनका भी अन्यत्र कम में उपयोग न 
होने से इन्हें भी यथास्थान अध्ययन या पाठ आदि द्वारा अदृष्ट का जनक मानना 
चाहिए ॥२२॥ 

अन्यत्र उपयोग न होने के कथन पर जिज्ञासु ने तत्काल आपत्ति की, जिसको 
सूत्रकार ने सूत्रित किया-- 


दृश्यते ॥२३॥ 


[दुह्यते ] देखा जाता है, उक्त प्रसंगो का उपयोग अन्यत्र । 

उक्त प्रसंग वेद में जहाँ पढे गये हैं, वहाँ से अन्यत्र प्रसंगों में उनका उपयोग 
देखा जाता है । इसलिए उनके उत्कर्ष में कोई बाधा नहीं होनी चाहिए। इससे 
उनकी अर्थवत्ता (प्रयोजनवाला होना) सिद्ध है। ऐसे कतिपय स्थलों की अर्थवत्ता 
भाष्य में बताई है--अक्षसूकत की राजसूय याग में । राजसूय प्रसंग में अक्ष सूक्त 
का उत्क्रषं होने से उसकी वहाँ अर्थवत्ता है । कहा जाता है कि राजसूय में इसके 
अनुसार द्यूतक्रीड़ा का विधान है । परन्तु यह कथन नितान्त असंगत है; क्योंकि 
अक्षसूक्त में तो जुआ खेलने का स्पष्ट निषेध है- अक्षैर्मा दीव्यः' पासों से मत 
खेलो । अक्षसूक्त का राजसूय में यही उपयोग माना जाना चाहिए कि राजसूय-- 
जैसा भी याग है उसे--जुए का खेल न बताया जाय । यदि किन्हीं स्तोत्र-शस्त्र 
या ऋचाओं की अर्थवत्ता अन्यत्र कहीं कर्म में स्पष्ट प्रतीत नहीं होती, तो उनकी 


सम्बन्ध प्रतीत नहीं होता। कुतूहलवृत्तिकार ने 'आर्निमारुते शास्त्रे 
याम्याः शंसति पित्र्याः शंसति’ ऐसा निर्देश कर पूर्व-पदों के साथ सम्बन्ध 
जोड़ने का प्रयास किया हैं। अग्नि और मरुत्‌ देवता सम्बन्धी शस्त्र में यम 
देवतावाली और पितृ देवतावाली ऋचाओं को पढ़ता हे । यहाँ पाठ ऐ० 
ब्रा० (३।३५) के अनुसार दिया है। 

अर्थवत्ता 'वाचस्तोम' कर्मं में बताई गई है । सभी ऋग, यजुः, साम | 
_वाचस्तोम' कर्म में पाठ का विधान है । इसी प्रकार अश्वमेध प्रकरण में 'पारि- 
प्लव' आख्यान का कथन है । इसका तात्पर्य है--याग के चालू प्रसंग में अवकाश 
के अवसरों पर किसी भी वेद के मन्त्रों का पाठ होते रहना चाहिए । इसके लिए 
शास्त्रीय विशेष निर्देश या व्यवस्था नहीं है, इसीलिए इसका नाम 'पारिप्लव' है, 
जिसका भावार्थ होता है- अव्यवस्था । 
इसी के अनुसार सोमयाग में प्रसंग है-अरिव देवतावाली ऋचाओं सें 
सूर्योदय तक शंसन (शस्त्रच्च्यथापाठ उच्चारण) करे। यदि इस शस्त्र के पढ़ते 
हुए सूर्योदय न होवे, तो ऋग्वेद के किन्हीं भी सुक्तो या ऋचाओं का पाठ सूर्योदय 
होने तक करते रहना चाहिए। इस सबका यही तात्पर्यं है-अनुष्ठानों के चालू 
प्रसंग में अवकाश के अवसरों पर मनुष्य-वाणी का प्रयोग नहीं होना चाहिए । ऐसे 
अवसरों पर उन स्तोत्र-शस्त्र अथवा ऋचाओं का पाठ किये जाने से अर्थवत्ता- 
उपयोगिता सिद्ध हो जाती है, जिनका अन्यत्र कर्मो में उपयोग होने का स्पष्ट 
निर्देश शास्त्र में न हुआ हो । फलतः सभी स्तोत्र-शस्त्र की अर्थवत्ता अन्यत्र सम्भव 
होने से उनका उत्कर्ष माने जाने में कोई बाधा न रहने के कारण यह कथन निरा- 
धार हो जाता है कि अनेक आम्नात = पठित स्तोत्र-शस्त्र की अन्यत्र अर्थवत्ता- 
उपयोगिता सम्भव न होने से उत्कर्ष माते जाने पर उनकी निरर्थकता हो जायगी । 
रामेशवरसूरिविरचित सुबोधिनी व्याख्या में उक्त दो (सं० २२, २३) सूत्रों 
की गणना व व्याख्या नहीं है । २१वें सूत्र के बाद वहाँ २२वाँ सूत्र वह है, जो. यहाँ 
संख्या २४ पर निर्दिष्ट है । वस्तुतः ऐसा ज्ञात होता है कि ये सूत्र मूल रचना के 
नहीं हैं। सम्भवतः मध्यकालिक व्याख्याकारों ने २१वें सूत्र में उठाई जिज्ञासा 
का - अन्य बाधक आपत्ति उठाकर समाधान करने का प्रयास किया, तथा उस 
प्रयास को अगले (२३वें) सूत्र से निरस्त किया । इसके पीछे उनकी यह भावना 
स्पष्ट ज्ञात होती है कि वे समस्त वेद की अर्थवत्ता या उपयोगिता को केवल 
कर्मकाण्ड में प्रयोग होने की सीमा के अन्तर्गत मानते रहे हैं, जो मूल शास्त्रीय 
मान्यता के अनुकूल नहीं है । क्योंकि वेद समस्त सत्य विद्याओं के ग्रन्थ हैं, इसी 
कारण सम्भवतः अनेक व्याख्याकारों ने इनको मूल सूत्र होने की मान्यता नहीं 
Fr दी ॥२३॥ * 
| सूत्र २१ में जो जिज्ञासा उभारी गई है, सूत्रकार उसका यथावत्‌ समाधान 
वळ. नल डक नल न 
१. 'वाचस्तोम' कम क्या है ? यह स्पष्ट नहीं हो सका। सम्भव है, अपेक्षित 
है अवसरों पर ऋचाओं का अनवरत पाठ करना उक्त नाम का कम हो। इसका 
शब्दार्थ है, स्तुति एवं प्रशंसापूर्णं वाणियों का ढेर। 
२. परन्तु हमने यहाँ शाबर भाष्य के अनुसार प्रम्परामूलक रहने दिया है। 

प्रस्तुत करता है-- 


अपि वा श्रुतिसंयोगात्‌ प्रकरणे स्तौतिशंसती क्रियोर्त्पात्त 
विदध्याताम्‌ ॥२४॥ 


[अपि वा] ये पद, स्तोत्र-शस्त्र के पूर्वोक्त--संस्कारकर्म होने--का निरास 
कर उन्हें प्रधानकर्म बताने के द्योतक हैं। प्रधानकमं होने में हेतु दिया-[ श्रुति 
संयोगात्‌ ] श्रूयमाण सप्तमी विभक्ति के सम्बन्ध से | इसलिए [प्रकरणे | माहेन्द्र 
ग्रह प्रसंग में पठित [स्तौति शंसती ] स्तौति और शंसति ये क्रियापद धात्वर्थ के 
आघार पर [क्रियोत्पत्तिम्‌ ] क्रियाकार्य = अपूर्वं रूप की उत्पत्ति का [विद- 

' घ्याताम्‌ ] विधान करते हैं । 

स्तोत्र-शस्त्र के प्रसंग में 'कवतीषु स्तुवते, शिपिविष्टवतीषु स्तुवते' इत्यादि 
में सप्तमी विभक्ति का सम्बन्ध श्रूयमाण है । तात्पर्यं हे--'क' वाली ऋचाओं पर 
स्तवन करता है, अर्थात्‌ 'क' वाली ऋचाओं? का सामगान-रूप में उच्चारण करते 
हुए स्तुति करता है । इसी प्रकार 'शिपिविष्ट' पद'वाली ऋचाओं का सामगान- 
रूप में उच्चारण करता हुआ देवता का स्तवन करता है । 'स्तौति-शंसति' धातुओं 
का मुख्य अर्थ स्तुति करना है । स्तुति क्या हैँ? गुणी के विद्यमान और अविद्य- 
मान गुणों का प्रकाश करना। यह स्तुति मुख्य कमं है, और अपूर्वोत्पत्ति का 
विधायक है । यहाँ कर्मान्तर के लिए देवता को उपस्थित करना, इसका नितान्त 
भी तात्पयं नहीं है। इसलिए जहाँ माहेन्द्र ग्रह प्रकरण में यह स्तोत्र-शस्त्र ( ऐन्द्र 
प्रगाथ) पठित है, वहीं पर यह अदृष्ट (अपुर्व) का जनक प्रधान कमं है । इसलिए 
यह कहना निराधार है कि यदि ऐन्द्र प्रगाथ के उत्कर्षं का कोई प्रयोजन है, तो 
उत्कर्षं हो जाय । वस्तुतः अपने प्रकरण में ही अपूव का जनक होने से प्रधान कर्म 
होने के कारण एन्द्र प्रगाथ के उत्कषं का अवकाश ही नहीं रहता । 

यह कोई आवश्यक नहीं है कि अपूर्वं का जनक (साधन=करण) होने से 
'कवतीषु स्तुवते' में 'कवतीभिः स्तुवते' यह तृतीया विभक्ति का श्रवण हो। 
विभक्ति कोई भी हो 'स्तौति' धात्वर्थ के आधार पर स्तुति के लिए ही देवता का 
नाम लिया जाता है । धात्वर्थे के प्रधान होने से स्तवन-शंसन प्रधान कमं हैं, देवता 
को प्रस्तुत करनेवाले संस्कारकर्म नहीं । 

“इन्द्रस्य नु वीर्याणि प्रवोचम्‌? इत्यादि में, श्रूयमाण षष्ठी विभक्ति देवता 


-१. द्रष्टव्य--ऋ० ४।३१।१-३।॥। तथा साम०, ६८२, ६८३, ६८४, का त्रिक, 
(सातवलेकर संस्करण) । 

२. द्रष्टव्य---ऋ० ७।६५।७, ७।१००।७॥। साम० १६२७। ऋ० ७।१००।६॥ | 
साम० १६२५। (सातवलेकर संस्करण) । 


|| 
1 

की स्तुति का ही प्राधान्य अभिव्यक्त करती है । यदि देवता (इन्द्र आदि) पद के 


` प्रथमान्त होने पर भी स्तुति का ही प्राधान्य रहता है, जैसे--इन्द्रो यातो$वसि- 


तस्य राजा' इन्द्र जंगम और स्थावर का राजा है-यहाँ स्तुति ही प्रधान है, देवता 

का कथन वाक्य-सम्बन्ध से स्तुति के लिए ही हैं। अतः ये स्तोत्र-शस्त्र अपुर्वोत्पत्ति 

का विधान करने के कारण प्रधान कम हैं, यही मान्य सिद्धान्त है ॥२४।। 
स्तोत्र-शस्त्र के प्रधान कमं होने में सूत्रकार ने अन्य हेतु प्रस्तुत किया--- 


शब्दपृथक्त्वाच्च ॥२१॥ 


[शब्दपृथक्त्वात्‌ ] शब्द से पृथक्त्व -- नियत नानात्व का बोध होने के कारण 
[च] भी, स्तोत्र-शस्त्र प्रधान कम हैं। 

अग्निष्टोम नामक याग में बारह स्तोत्र और बारह शस्त्र होते हैं, यह शब्द- 
प्रमाण से जाना जाता है। यदि इन्हें प्रधान कर्म नहीं माना जाता, तो नियत बारह 
संख्या का होता सम्भव न होगा; क्योंकि स्तोत्र-शस्त्र को संस्कारकम माने जाने 
पर इनका प्रयोजन देवता का प्रकाशन करना ही होगा । उस दशा में देवता का 
स्तवन व शंसन एक ही गिना जायगा तीन ऋचाओं का साम एक 'स्तोत्र' होता 
हैं, इसी प्रकार यथापठित तीन ऋचाओं का एक “शस्त्र' । प्रधान कर्म मानने पर 
स्तोत्र-शस्त्र की संख्या नियत रहती है । यदि ऐसा न माना जाय, और भेद का 
आश्रय लिया जाय तो प्रत्येक ऋचा एक स्तोत्र-शस्त्र के रूप में गिनी जाने से 
इनकी नियत बारह संख्या का होना सम्भव न होगा। स्तोत्र-शस्त्र की बारह संख्या 
होते का शास्त्रीय” निर्देश [तै० ब्रा० १।२।२] इनके प्रधान कर्म होने को सिद्ध 
करता है॥२५॥ 


१. तै० ब्रा० १२१२ में कहा है, 'द्ादशाग्निष्टोमस्य स्तोत्राणि इसके भाष्य में 
सायणाचार्य ने द्वादश स्तोत्रों का परिगणन इस प्रकार किया है-प्रातः 
सवन में-'बहिष्पवमान' नाम का एक स्तोत्र, और चार 'आज्य-संज्ञक स्तोत्र 
(१-४-९) । माध्यन्दिन सवन में--“माध्यन्दिन पवमात नाम का एक 
स्तोत्र, और 'पृष्ठ-संज्ञक चार स्तोत्र (१-४४५) । तृतीय सवन में-- 
'आर्भक्पवमान'-संज्ञक एक स्तोत्र, और 'यज्ञायज्ञीय नाम का दूसरा । इस 
प्रकार तीनों सवनों में ५--५-- २ १२ स्तोत्र होते हैं। 

स्तोत्रों के समान ही शस्त्रों की भी संख्या जाननी चाहिए । द्वादश 
झस्त्रों के नाम इस प्रकार है प्रात: सवन में-(१) आज्य, (२) प्रउग, 
(३) म॑त्रावरुण, (४) ब्राह्मणाच्छंसी, (५) अच्छावाक। माध्यन्दिव सवन 
में--( १) मर्त्वतीय, (२) निष्केवल्य, (३) मेतावरुण, (४) ब्राह्मणा- 
च्छंसी, (५) अच्छावाक । तृतीय सवन में- (१) वेश्वदेव, 

स्तोत्र-शस्त्र के प्रधान कमं होने में सूत्रकार ने अन्य हेतु प्रस्तुत किया-- 


अनर्थेकञ्च तद्वचनम्‌ ॥२६॥ 


[अनर्थकम्‌ | अनर्थक हो जाता है [च] तथा [तद्वचनम्‌ ] स्तोत्र-शस्त्र का 
कथन, अग्निष्टोम में । 
यदि स्तोत्र-शस्त्र को संस्कारकम माना जाता है, तो अग्निष्टोम याग में 
आग्नेय ग्रह का कथन करने पर बताया, अग्नि देवतावाली ऋचाओं के आधार 
पर- अर्थात्‌ उनका उच्चारण करते हुए स्तवन करते हैं; अग्नि देवतावाली 
ऋचाओं में शंसन करते हैं--स्तोत्र-शस्त्र का यह विधान अनर्थक हो जाता है। 
'अस्निष्टोम' पद का अर्थ है--वह कर्म, जिसमें अग्नि का स्तवन किया जाय । 
अग्निस्तुति से कर्म की समाप्ति होने के कारण इसका नाम 'अरिनिष्टोम' है । 
सोमयाग की समाप्ति सात प्रकार से होती है, उनके नाम हैं---अग्निष्टोम, उक्थ, 
षोडशी, अतिरात्र, अत्यग्निष्टोम, वाजपेय, आप्तोर्याम । समाप्ति के कारण होने 
से--सन्तिष्ठतेऽनया--इनको 'संस्था' कहा जाता है। सोमयाग कमं की जिस नाम 
से समाप्ति होती है, उसी के आधार पर यह नामकरण है। यदि स्तोत्र-शस्त्र 
संस्कारकर्म हैं, अर्थात्‌ देवता का प्रकाशनमात्र करते हैं, तो आग्नेय ग्रहकम में 
ग्रहों के आग्नेय (अग्नि देवतावाले) होने से उसी अग्नि देवता के प्रकाशनरूप 
स्तोत्र-शस्त्र स्वभावतः आग्नेयी (अग्नि देवतावाली) ऋचाओं से ही सम्बद्ध 
होंगे, फिर वहाँ 'आग्नेयीषु स्तुवन्ति, आग्नेयीषु शंसन्ति' यह स्तोत्र-शस्त्र का 
विशेष विधान करना निष्प्रयोजन हो जाता है। अतः यह विधान स्तोत्र-शस्त्र के 
प्रधान कर्म होने को सिद्ध करता है। इन्हें प्रधान कर्म मानने पर ही उक्त विधि 
की सफलता है; क्योंकि अदृष्टोत्पत्ति की साधनता आग्नेयी ऋचाओं में सम्भव 


(२) आग्निमारुतः। तीनों सवनों में ५ +- ५--२-- १२ शस्त्र । 
स्तोत्र-शस्त्र को प्रधान कमं न मानने की दशा में उनका प्रयोजन देवता 
का प्रकाशन या प्रस्तावन ही रह जाता है; तब स्तोत्र-शस्त्र की संख्या 
बारह न रहकर प्रकाशनरूप एकमात्र रहेगी। यदि फिर भी भेद स्वीकार 
किया जाता है, तो प्रति ऋचा स्तवन और शंसन होने से स्तोत्र-शस्त्रों की 
संख्या १२ तक ही सीमित नहीं रहेगी । प्रत्येक स्तोत्र का गान “तचे साम 
गीयते' नियम से तीन-तीन ऋचाओं पर गाया जाता है। स्तोत्र-शस्त्र को 


प्रधान कर्मे मानने पर जितनी ऋचाओं में स्तोत्र या शस्त्र पूर्ण हो जाता हेका 


उसे एक स्तोत्र व शस्त्र माना जाता है । इस प्रकार द्वादश संख्या उपपन्न हो 
जाती है । | 


(यु०मी०, इसी सूत्र की व्याख्या पर) । 

है, यह केवल शास्त्रैकगम्य है, इसी कारण “आग्नेयीषु स्तुवन्ति' इत्यादि विधान 


किया ॥२६॥ 
इसीकी पुष्टि में सूत्रकार ने अन्य हेतु प्रस्तुत किया-- 


अन्यश्चार्थः प्रतीयते ॥२७॥ 

[अन्यः] अन्य--भिन्न [च] तथा [अर्थ:] अर्थ =प्रयोजन अर्थात्‌ फल 
[प्रतीयते ] जाना जाता है। 

शास्त्र से यह जाना जाता है कि स्तोत्र का फल भिन्न है और झस्त्र का 
भिन्न । मैत्रायणी संहिता [४।८।७] में बताया है--'सम्बद्ध वै स्तोत्रं च शस्त्रं 
च? इसके अनुसार स्तोत्र और शस्त्र परस्पर भिन्न हैं, ऐसा जाना जाता है, 
क्योंकि सम्बद्ध बताये जाने की भावना का मूल, इनका परस्पर भिन्त होना है । 
सम्बन्ध दो भिन्त वस्तुओं में ही सम्भव है । ईसी आधार पर स्तोत्र और शस्त्र 
भिन्त-भिन्न अपूर्वं (अदृष्ट-फल) के उत्पादक हैं । यदि ऐसा नहीं माना जाता 
है, तो स्तोत्र-शस्त्र दोनों का एक ही देवता-स्मरण प्रयोजन होने से, जो स्तोत्र 
है वही शस्त्र है, ऐसा माना जायगा । इस दशा में शास्त्र का सम्बन्धविधायक 
कथन अनुपपन्न होगा । 

कुतूहल-वृत्तिकार ने दोनों के भेद का उपपादक एक अन्य वाक्य उदाहृत किया 
है--'स्तुतमनुशंसति'। स्तोत्र के अनु = पश्चात्‌ शंसन (शस्त्र) का यह निर्देश 
दोनों के भेद को स्पष्ट करता है । इससे स्तोत्र-शस्त्र के स्वतन्त्र कर्म होने पर 
प्रधान कर्म होना सिद्ध होता है ॥२७॥ 

इसी प्रसंग में सूत्रकार ने अन्य हेतु प्रस्तुत किया-- 


अभिधानं च कमंवत्‌ ॥२८॥ 

[अभिधानम्‌ ] अभिधान = कथन ==निर्देश [च] भी [कर्मवत्‌] कमं के 
समान देखा जाता है । 

प्रधान कर्म के समान ही स्तोत्र-शस्त्र का निर्देश शास्त्र में देखा जाता हैँ । 
प्रधान कर्म का निर्देश कमं, कारक विभक्ति अर्थात्‌ द्वितीया विभक्ति के साथ देखा 
जाता है । 'अग्निहोत्रं जुहोति, सन्ध्याम्‌ उपासीत, समिधो यजति' अग्निहोत्र 
आदि प्रधान कर्मो का जैसे द्वितीया विभक्ति के साथ निर्देश है, ऐसे ही स्तोत्र- 


: शस्त्र का निर्देश शास्त्र में उपलब्ध होता है, जैसे स्तोत्र का--'पृष्ठानि उपयन्ति’ । 


यहाँ 'पृष्ठ'-संज्ञक स्तोत्र का द्वितीयान्त निदेश है। इसी प्रकार 'प्रउगं शंसति, 
निष्केवल्यं शंसति’ में 'प्रउग-संज्ञक तथा 'निष्केवल्य-संज्ञक शस्त्र का द्वितीया 
बिभक्त्यन्त निर्देश है। इस आधार पर भी स्तोत्र-शस्त्र को प्रधान कर्म मानना 


युक्त है ॥२८॥ 

इसी अर्थ की पुष्टि के लिए सूत्रकार ने अन्य हेतु प्रस्तुत किया-- 
फलनिव्‌ त्तिश्व ॥२९॥ 


[फलनिवेत्ति:] फल की सिद्धि [च] भी, स्तोत्र-शस्त्र के प्रधान कर्म होने 
को स्पष्ट करती है। 

स्तोत्र और शस्त्र के नाम से अपुर्वोत्पत्तिरूप फल की सिद्धि का निर्देश 
शास्त्र में देखा जाता है। 'एष वै स्तुतशस्त्रयोदोह:'--यह निश्चित ही स्तोत्र और 
शस्त्र का दोह = फल है । स्तोत्र-शस्त्र से फलसिद्धि होने का निर्देश, इनको प्रधान 
कर्म माने जाने की पुष्टि करता है। यहाँ देवता के नाम से फल का निदेश नहीं 
है । यह तभी सम्भव होता, जब स्तोत्र-शस्त्र को केवल देवता के गुण-कथन द्वारा 
उन्हें देवता का स्मारकमात्र माना जाता । 

तैत्तिरीय संहिता (३।२।७) में स्तोत्र-शस्त्र से फलसिद्धि का स्पष्ट निर्देश 
उपलब्ध है । वह यजमान-सम्बन्धी वचन है । उसका भावार्थ है--उद्गाताओ से 
गीयमान हे स्तोत्र ! तू स्तोत्रों में उत्तम है, तू मेरे लिए श्रेष्ठ फल का दोहन कर, 
अर्थात्‌ मुझे फल प्राप्त करा । इसी प्रकार शस्त्र के विषय में कहा--होताओं से 
उच्चरित हे शस्त्र ! तू शस्त्रों में उत्तम है, तू मेरे लिए सुफल का दोहन कर; 
अर्थात्‌ मुझे प्राप्त करा । यहाँ स्तोत्र-शस्त्र से फलसिद्धि का निर्देश है, देवता के 
नाम से नहीं । अतः स्तोत्र-शस्त्र के अदृष्टफलोत्पादक स्वतन्त्र कमं होने से उन्हें 
प्रधान कर्म मानना सर्वथा न्याय्य है । 

यहाँ इस उपपादन का केवल इतना प्रयोजन है कि स्तोत्र-शस्त्र के प्रधान 
कर्म होने से इनका उत्कषं (स्थानान्तरण) देवता के अनुसार नहीं होगा । प्रधान 
कमे होने का अन्य प्रयोजन एतद्विषयक सन्देह-स्थल में देखा जाता है । जहाँ 
ग्रहयाग का देवता भिन्न हो, और स्तोत्र-शस्त्र का भिन्न, वहाँ सन्देह होता है-- 
क्या ग्रहयाग के देवता के अनुसार स्तोत्र-शस्त्र में देवता का ऊह (< परिवर्तन ) 
किया जाय, अथवा नहीं ? जैसे अग्तिष्ट्त्‌ नामक एकाह याग में आग्नेय ग्रह 
कहे गये हैं। उससे सम्बद्ध स्तोत्र-शस्त्र के देवता, ग्रह के देवता अग्नि से भिन्न हैं । 
क्या यहाँ स्तोत्र-शस्त्र के देवता के स्थान पर ग्रह देवता का परिवर्तन कर लिया 
जाय ? इस सन्देह का समाधान यही किया गया है कि स्तोत्र-शस्त्र के प्रधानकर्म 
होने से उनमें किसी प्रकार का ऊह=परिवर्तेन या विकार नहीं किया जा सकता । 
इनके प्रधान कर्म माने जाने का यह भी प्रयोजन है ॥२६।॥। (इति स्तोत्र-शस्त्र- 
प्राधान्याधिकरम्‌--५) । 


(मन्त्राऽविधायकत्वाधिकरणम्‌--६) 
शिष्य जिज्ञासा करता है--जो क्रियापद (आख्यात) मन्त्र में प्रयुक्त हैं, वे 

ही वैदिक वाङ्मय के ब्राह्मण आदि ग्रन्थों में देखे जाते हैं मन्त्रभाग में क्रियापद 
केवल धात्वर्थं का अभिधायक माना जाता है, जबकि बही क्रियापद ब्राह्मण आदि 
ग्रन्थों में विधायक =विधि के अनुष्ठान में प्रेरित करनेवाला कहा जाता है । ऐसा 
क्यों ? 

गुरु--इस विषय में तुम्हारा क्या विचार है ? 

शिष्य--जब दोनों स्थानों में क्रियापद समान हैं, तो अर्थाभिव्यक्ति--अर्थ 
के प्रकाशित करने में भी समानता होनी चाहिए । मन्त्रभाग में प्रयुक्त क्रियापद 
को भी विधायक माना जाना चाहिए। सूत्रकार ने शिष्य-जिज्ञासा को सूत्रित 
किया--- 


विधिमन्त्रयो रेकार्थ्यमेकशब्द्यात्‌' ॥३०॥ 


[विधिमन्त्रयोः] विधि-विधायक ब्राह्मणग्रन्थ और मन्त्र में पठित क्रियापदों 
का [एऐकार्थ्यंम्‌ ] समान अर्थ होता है, [ऐकशब्द्यात्‌ | उभयत्र समान शब्द होने 
से। 

ऋग्वेद [६।२५।३] में मन्त्र है-- 


न ता नशन्ति दभाति तस्करो नासामामित्रो व्यथिरा दधषंति। 
देवाँइच याभिर्यजति ददाति च ज्योगित्ताभिः सचते गोपतिः सह ॥ 


यह सूक्त गायों के विषय का है; सूक्त का देवता गाय हैं। वे गाय नष्ट नहीं 
होती, चोर उन्हें दुःखी नहीं करता, शत्रु द्वारा प्रेरित प्रतिकूलता भी उनपर 
आक्रमण नहीं करती । देवों को लक्ष्य कर जिन गायों (गोघृत-दुग्ध आदि) से 
यजन करता व दान करता है, गोपति चिरकाल तक उन गायों के साथ संगत 
रहे । गायों का विछोह गोपति को कभी अनुभव न करना पड़े। 

इस मन्त्र में 'यजति, ददाति” आख्यात-पद उदाहरण के रूप में यहाँ प्रस्तुत 
हैं। मन्त्र में इनका केवल इतना अर्थ है कि यजन एवं दान करना चाहिए, यह 
अभीष्ट कमे है। परन्तु ब्राह्मण में इसका अर्थ-- द्रव्य, देवता, क्रिया अर्थात्‌ अनुष्ठान 
आदि समस्त विधि-विधान अभिहित होता हैँ। ऐसा न होकर सत्र समान अथ 
होना चाहिए, क्योंकि 'यजति' आदि आख्यात-पद उभयत्र समान रूप से प्रयुक्त 
हैं । तात्पर्य है, मन्त्र में भी आख्यात-पदों को विधायक (विधि का बोधक) माना 

[ता चाहिए ॥३०॥ 
आचार्ये सूत्रकार ने जिज्ञासा का समाधान किया-- 


० मा २ > पप्पा ्पेपपॅफ्सम्पप्स्न्म्स् 


१. रामेशवर सूरि विरचित सुबोधिनी व्याख्या में 'एकशब्दात्‌ पाठ हैं! 

अपि वा प्रयोगसामर्थ्यान्मन्त्रोऽभिधानवाची स्यात्‌ ॥३१॥ 


[अपि वा] ये पद पूर्वोक्त कथन की आंशिक निवृत्ति के द्योतक हैं---अथवा ,, 


ऐसे भी मान लेना चाहिए [प्रयोगसामर्थ्यात्‌ | प्रयोग के सामर्थ्य = साफल्य से 
[मन्त्रः] मन्त्रगत आर्यात-पद [अभिधानवाची | धात्वर्थं मात्र का बोधक अर्थात्‌ 
क्रियमाण कर्म (याग, दान आदि) का केवल बोध करानेवाला [स्यात्‌ ] होता है । 
इसी में उसकी सफलता है । 

उदाहूत प्रसंग में मन्त्रगत 'यजति, ददाति' आदि आख्यात-पदों का--गाय 
के घृत-दुरध आदि से याग का अनुष्ठान करना चाहिए, एवं गोदान करना चाहिए, 
यह बोध कराना ही-- फल है, अर्थात्‌ इन पदों का इतना ही प्रयोजन है । ब्राह्मण- 
भाग में प्रयुक्त आख्यात-पदों का यदि इतना ही अर्थ हो, तो वह निष्फल है; वह 
तो मन्त्रगत पदों से अभिव्यक्त हो चुका है, इसलिए वहाँ आख्यात-पद याग एवं 
दान आदि का विधायक माना जाता है। तात्पर्यं हे--वह आख्यात-पद धात्वर्थ- 
मात्र को न कहकर यागसम्बन्धी (द्रव्य, देवता, क्रिया! आदि सबके विधान को 
अभिव्यक्त करता है । मन्त्र कर्म की केवल उपादेयता को बताता है, ब्राह्मण उसके 
विधि-विधान को । अतः मन्त्र को अविधायक माना गया है । 

मध्यकालिक मीमांसकों की परम्परा में उक्त मान्यता रही है; वस्तुतः यह 
सिद्धान्त प्रायिक है । मन्त्रगत आख्यात-पद भी विधायक देखे जाते हैं। इस बिषय 
में यजुवद का चौबीसवाँ अध्याय द्रष्टव्य है, विशेषकर संख्या बीस से लेकर आगे 
के कतिपय मन्त्र | इनमें 'आलभते' आख्यात-पद को विधायक माना जाता है। 
मीमांसा में धर्मे का लक्षण 'चोदना' कहा है, इसका अर्थ है---प्रे रक वाक्यबोधित 
कत्तेव्य । प्रेरणा निवृत्ति और प्रवृत्ति दोनों के लिए होती है, 'सुरां न पिबेत्‌' सुरा 
न पिये, यहु निवृत्ति के लिए प्रेरणा है। 'अग्निहोत्रं जुहुयात्‌’ अग्निहोत्र होम करे, 
यह प्रवृत्ति के लिए प्रेरणा है । इनको विधायक वाक्य माना जाता है । इसी प्रकार 
'अक्षे्मा दीव्यः कृषिमित्‌ कृषस्व’ [त्ऋ० १०।३४।१३] ये मन्त्रगत वाक्य भी 
पूर्वोक्त वाक्यों के समान ही निवर्त्त और प्रवत्तंक हैं। अतः इन्हें भी विधायक माने 
जाते में कोई आपत्ति नहीं होनी चाहिए । इसी कारण सूत्रकार ने गत सुत्र में मन्त्र 
का जो लक्षण किया कि--मन्त्र अविधायक होता है, वस्तुतः यह लक्षण प्रायिक 
हैं । अगले सूत्र [३२] में शबर स्वामी भाष्यकार ने स्वयं इस तथ्य को स्वीकार 
किया है ॥३१॥ (इति मन्त्राऽविधायकत्वाधिकरणम्‌--६) । 


(मन्त्रनिर्वंचनाधिकरणम्‌-७) 


शिष्य जिज्ञासा करता है--गत सूत्र में 'मन्त्र' को अभिधानवाची अर्थात्‌ 
धात्वर्थमात्र का बोधक कहा गया, पर यह नहीं बताया कि मन्त्र है क्या? सूत्र- 

अथ द्वितीयाध्याये प्रथमं: पार्दै: [ २२५ 


कार ने मन्त्र का लक्षण बताया-- 

तच्चोदकेषु मन्त्राख्या ॥३२॥ 

[ तत्‌--चोदकेषु ] कर्म की उपादेयता के प्रेरक वाक्यों में [ मन्त्राख्या ] "मन्त्र 
संज्ञा का व्यवहार होता है । 

गत सूत्र में मन्त्र का जो स्वरूप बताया गया--मन्त्र अभिधानवाची है, इसका 
यही तात्पर्य हे कि--कर्म की उपयोगिता का कथन करनेवाला मन्त्र है । हमारे 
विचार से मन्त्र का यह लक्षण यथार्थ है, निर्दोष है। उसी भाव को---सूत्रकार ने 
अधिक स्पष्ट करने के लिए प्रस्तुत सूत्र द्वारा पदान्तरों से. अभिव्यक्त किया है। 
सूत्र के 'तत्‌' सर्वनाम पद का अर्थ है--कर्म की उपादेयता-अनुपादेयता । कौन कर्म 
उपादेय है, कौन अनुपादेय, इतने मात्र अर्थ का बोध करानेवाले वाक्यों में “मन्त्र” 
संज्ञा का व्यवहार किया जाता है। वेद अर्थात्‌ मूल संहिताभाग में प्रयुक्त आख्यात- 
पद कर्म की केवल उपादेयता-अनुपादेयता का बोध कराते हैं । ऐसे आख्यात-पदों 
से युक्त वाक्यसमूह 'मन्त्र' कहा जाता है। 

अनेक बार ऐसे वाक्यों में भी “मन्त्र पद का व्यवहार होता देखा जाता है, 
जहाँ आख्यात-पद केवल धात्वर्थ का निर्देश न कर, याग-होम-दात आदि के विधि- 
विधान का बोधक होता है । ऐसे वाक्यसमूह में मन्त्र पद का प्रयोग औपचारिक 
ही समझना चाहिए, “सिंहो माणवकः' के समान । समस्त मन्त्रभाग में प्रयुक्त 
आख्यात-पद--चाहे वह सिद्ध अर्थ का वोध कराने के लिए प्रयुक्त है, अथवा 
क्रियमाण कमं की उपादेयता या अनुपादेयता का बोध कराने के लिए, इतने मात्र 
से अतिरिक्त उसका अन्य कोई बोध्य अर्थ नहीं होता । मन्त्र का यह लक्षण केवल 
मूल वेदसं हिता में घटित होता है। 

फलतः मन्त्रगत आख्यात-पद--याग, दान, होम, उपासना, कृषि प्रमृति 
क्रियमाण कर्मो की उपादेयता-- एवं अनेक निषेधयुक्त आख्यात-पद कर्म को अनु- 
पादेयता मात्र का बोध कराते हें । इसके अतिरिक्त अनेक आख्यात-पद सिद्ध 
वस्तुओं के अस्तित्व का--उनकी विशेषताओं के साथ- बोध कराते हैं। इसमें 
उनके शुद्ध धात्वर्थ का ही अभिव्यञ्जन होता हे । इस प्रकार मन्त्र अर्थात्‌ मूल वेद- 
संहिता का यह लक्षण अपने रूप में पर्याप्त व निर्दोष है । 

अनेक विस्तृत वस्तु ( आख्यात ) समुदाय के स्वरूप का लक्षण द्वारा निरू- 
पश करने पर उसके समभने में बड़ी सुविधा होती हे । सर्वत्र बिखरे आख्यात-पदों 
का--एक-एक का नाम लेकर यह वताना--कि, यह विधायक हे और यह अवि- 
धायक--सम्भव नहीं । इसके आधार पर मन्त्र-ब्राह्मण का विभाजन मी असम्भव 
होगा । अतएव आचार्यो ने लक्षण के महत्त्व को समभते हुए बताया है-- 

ऋषयोऽपि पदार्थानां नान्तं यान्ति पृथक्त्वशः । 
लक्षणेन तु सिद्धानामन्तं यान्ति विपश्चितः ॥ 
ऋषिजन भी पुथक्‌-पृथक्‌ रूप से पदार्थो का अन्त नहीं पाते, परन्तु लक्षण से 
सिद्ध = निदिष्ट--निरूपित वस्तुओं का बुद्धिजीवी जन मी अन्त पा जाते हैं। इस 
प्रकार लक्षण द्वारा 'मन्त्र' पद से चार संहिताओं--ऋक्‌, यजुः, साम, अथर्व को 
बोध होता है; क्योंकि इन संहिताओं में किसी कर्मे के विधि-विधान प्रकार का 
निरूपण नहीं है यहाँ आख्यात-पद केवल कमं की उपादेयता आदि को वताता है। 
विधि-विधान का प्रकार बताना ब्राह्मण आदि ग्रन्थों का विषय है ॥ ३२॥ (इति 
मन्त्रनिवेचनाधिकरणम्‌--७) । 


(ब्राह्मणनिवेचनाधिकरणम्‌--८) 
गत सूत्र से मन्त्र का लक्षण कर आचार्य ने ब्राह्मण का लक्षण बताया-- 


शेषे ब्राह्मणशब्दः ॥ ३३ ॥ 


[शेषे ] मन्त्र से अतिरिक्त जो भाग आम्नाय का बच जाता है, उसमें [ ब्राह्मण- 
शब्द: | ब्राह्मण पद का व्यवहार समझना चाहिए । 

यज्ञादि कर्मों की निष्पत्ति में जिन ग्रन्थों का प्रयोग किया जाता है, उनको 
सुत्रकार ने [ १।२।१ सूत्र में] 'आम्नाय' पद से कहा है। 'श्रृतिस्तु वेद आम्नाय' 
कोश, के अनुसार श्रुति, वेद, आम्नाय पद समान अर्थ को कहते हैं । कौशिक सूत्र 
(१।३) में कहा है--'आम्नायः पुनमंन्त्राइच ब्राह्मणानि च' इसके अनुसार मन्त्र 
और ब्राह्मण दोनों को आम्नाय अथवा वेद पद से कहा जाना चाहिए । वस्तुतः 
इन पदों का प्रयोग मुख्य रूप से चार मूल संहिताओं--ऋक्‌, यजुः, साम, अथवे के 
लिए होता है । वैदिक साहित्य के अन्तगंत ब्राह्मणभाग के लिए विद पद का 
प्रयोग नितान्त पारिभाषिक है; जैसे पाणिनीय व्याकरण अष्टाध्यायी में वृद्धि और 
गुण-पदों का प्रयोग है । इसलिए 'मनत्ब्राह्मणयोवेदनामधेयम्‌' इत्यादि वाक्यों का 
क्षेत्र केवल यज्ञसम्बन्धी ग्रन्थों के व्यवहार तक सीमित है । अन्यत्र व्यवहार में यदि 
ऐसा प्रयोग किया जाता है, तो उसे नितान्त औपचारिक ही समझना चाहिए। 

अब प्रश्‍न होता है, यदि सूत्रकार को मुख्य रूप में मन्त्र-ब्राह्मण दोनों के लिए 
वेद पद का प्रयोग अभिप्रेत होता, तो गत सूत्र से मन्त्र का लक्षण कर देने पर 
ब्राह्मण” का लक्षण करना अनावश्यक था, क्योंकि वह परिशेष से स्वतः सिद्ध हो 
जाता । जो मन्त्र-लक्षण के अन्तर्गत नहीं आता, वह शेष अर्थात्‌ बचा हुआ ब्राह्मण 
है। फिर भी सूत्रकार ने पृथक्‌ सूत्र लिखकर लक्षण किया, इसमें 'शेष' पद का क्या 


१. अमरकोश 

अभिप्राय है ? यह विवेच्य हे । 

चालू प्रसंग में मन्त्र-शराह्मण-स्वरूप को समभने के लिए मुख्य आघार आख्यात- 
पदप्रयोग को माना है । जहाँ आख्यात केवल अभिधेयवाची अर्थात्‌ घात्वर्थमात्र का 
बोधक है, केवल कर्म की उपादेयता-अनुपादेयता का बोध कराता है, वह मन्त्र है। 
तथा वेदिक वाङमय के जिन ग्रन्थों में बाहुल्य से आख्यातपद केवल धात्वर्थं को न 
कहकर योगसम्बन्धी द्रव्य, देवता, क्रिया आदि सबके विधान को अभिहित करता 
है, वह ब्राह्मण है । सूत्र में शेष' पद का यही अर्थ है; आख्यात-पद के घात्वर्थमाब 
से अतिरिक्त बचा हुआ अर्थ । यह द्रव्य, देवता, क्रिया आदि आख्यात का अर्थ 
अधिकता से जिन ग्रन्थों में अभिहित हुआ है, उन्हें ब्राह्मण जानना चाहिए । 

ऐसे प्रयोग के आधार को संकेत मानकर वृत्तिकार उपव ने जिज्ञासुओं की 
सुविधा के लिए अन्य अनेक प्रकार के साधन बताये हैं, जिनसे ब्राह्मण-ग्रन्थों की 
पहचान होती है । उनको सम्भवतः उपवर्ष ने स्वयं, अथवा किसी अन्य आचार्य ने 
निम्न प्रकार श्लोकबद्ध किया है-- 


हेर्तानर्वचनं निन्दा प्रशंसा संशयो विधिः । 
परक्रिया पुराकल्पो व्यवधारणकल्पना ॥ 
उपसा च दशेते तु विधयो ब्राह्मणस्य हि । 
एतद्वे सवंवेदेषु नियतं विधिलक्षणम्‌ ॥? 


हेतु- जहाँ हेतु, साधन का निर्देश किया गया हो वह ब्राह्मण जानना चाहिए, 
जैसे--'शू्पेण जुहोति, तेन हि अन्तं क्रियते’ सूप से होम करता है, क्योंकि उससे 
अन्न साफ किया जाता है । यहाँ होम का साधन-हेतु सूप कहा है, यह ब्राह्मणग्रन्थ 
की पहचान है; अथवा ऐसा कथन जहाँ हो, वह ग्रन्थ ब्राह्मण कहा जाता है। 

निवंचन--किसी पद का अर्थ बताना, जैसे--'तद्‌ दध्नो दधित्वम्‌' वह दही 
का दहीपन है । यहाँ दही अर्थं को स्पष्ट किया गया है । 

निन्दा--बुराई या दुर्बलता का कथन होना जैसे--“उपवीता वा एतस्याग्नयः 
इसको अरितियाँ निश्चित निर्वीयं--अशक्त हो गई हैं, बुझ गई हैं। होम--अग्नि- 
कार्य का न होना निन्दा है। 

प्रशंसा--स्तुति करना, जैसे-- 'वायुर्व क्षेपिष्ठा देवता' केवल वायु अत्यन्त 
शीघ्रकारी देवता है । यह वायु देवता की स्तुति है । 

संशय--किसी विषय में सन्देह प्रकट करना, जैसे--'होतव्यं गाहंपत्ये न 


१. इन इलोकों के विषय में ब्रह्माण्ड पुराण [ १।३३।४७-४८]; तथा वायुपुराण 
[५९१३३-१२३९] द्रष्टव्य हुँ । 

होतव्यम्‌' गाहपत्य अग्नि में होम करना चाहिए अथवा नहीं ? ऐसा कथन ब्राह्मण- 
ग्रन्थ का चिह्न माना जाता है । 
विधि--विधान करना, किसी कार्य का निर्देश करना, जेसे--'यजमान- 
सम्मिता औदुम्बरी भवति' औदुम्बरी = उदुम्बर--गूलर वृक्ष की शाखा यजमान 
के बराबर ऊंची होती है । यह शाखा के परिमाण का विधान है । 
सोमयाग के सदोमण्डप में गूलर वृक्ष का बना एक स्तम्भ बीच में गाड़ा जाता 
है, जिसे छूकर उद्गाता सामगान करता है। यजमान के बराबर ऊँचाई भूतल से 
ऊपर नापी जाती है; जो भाग स्तम्भ का भूमि के अन्दर गड़ा रहता है, वह अति- 
रिक्त है । अनेक यजमान होने पर, किसी एक यजमान के साथ स्तम्भ की समता 
अन्यो के लिए भी वही उपयुक्त मानी जाती है। 
परक्रिया--अथवा परकृति, अन्य के किए कार्य का निर्देश करना, जैसे-- 
“माषानेव मह्यं पचत' मेरे लिए माष=उड़द ही पकाओ। यह अन्य के कार्य का 
कथन है। 
पुराकल्प--पहले की किसी घटना का उल्लेख करना, जैसे--'उल्मुकं हं स्म 
पुर्व समाजग्मुः’ उल्मुकों-अंगारों के साथ ही पूर्वजन आए थे। 
स्तुति, निन्दा, परक्कति, पुराकल्प का अर्थवाद के रूप में निर्देश गौतमीय 
न्यायसूत्र [२।१।६४] में भी किया गया है। परकृति की व्याख्या करते हुए 
वात्स्यायन में लिखा है-अन्य कत्ताओं द्वारा अनुष्ठित परस्पर-विरुद्ध विधि का 
कथन करना 'परकृति' है। उदाहरण दिया है--'हुत्वा वपामेवाग्नेऽभिघारयन्ति, 
अथ पुषदाज्यम्‌; तदुह चरकाध्वर्थवः पुषदाज्यमेवाग्रेडभिघारयन्ति अग्नेः प्राणाः 
पृषदाज्यं स्तोममित्येवमभिदधति ।' तात्पयं है--कतिपय होता हवन प्रारम्भ करके 
वपा का ही प्रथम अग्नि में सेचन करते हैं। परन्तु चरक शाखा के अध्वर्यु जन 
दधिमिश्रित घृत (==पृषदाज्यम्‌) की ही प्रथम आहुति अग्नि में देते हैं ; स्तुत्य 
दघि-घृत अग्नि के प्राण हैं, ऐसा प्रतिपादन करते हैं। इस सन्दर्भ में भिन्नकत्तुंक 
परस्पर-विरोधी दो विधियों का उल्लेख किया गया है । 
` पुराकत्प-अर्थंवाद की व्याख्या करते हुए वात्स्यायन-भाष्य में लिखा है-- 
पुराकल्प वह है--जिसमें बीते हुए अर्थों का इतिहास के समान विवरण 
प्रस्तुत किया जाता है । उदाहरण दिया है--तस्माद्वा एतेन ब्राह्मणा बहिष्पवमानं 
सामस्तोममस्तोषन्‌- योने यज्ञं प्रतनवामहे' इत्यादि । तात्पर्य है--इस कारण 
उक्त क्रम के अनुसार वेदज्ञ ऋत्विजों ने बहिष्पवमान नामक साम स्तोत्र के द्वारा 
स्तुति को । यह इतिहास के समान प्रतीत होनेवाला--बीते हुए अथं का-विवरण 
है 
कुमारिल भट्ट ने एकपुरुषकत्तेक उपाख्यान को 'परक्ृति' तथा बहुपुरुष- 
कत्तृंक उपाख्यान को 'पुराकल्प' कहा है । यथाक्रम उदाहरण हैँ--“तद्रुह स्माहापि 

बकुर्वाष्णो माषान्‌ मे पचत न वा एतेषां हविगुह्हन्तोति' [शत० १।१।१।१०] । 
बर्कू वाष्णँ ने कहा--मेरे लिए उड़द पकाओ, क्योंकि इनकी हवि देवता ग्रहण नहीं 
करते । यह वर्क्‌ वाष्ण नामक एकपुरुषकत्तृक उपाख्यान 'परकृति’ है। दूसरे 
पुराकल्प का उदाहरण दिया है--'उल्मुकहं स्म पूर्वे समाजग्मुः अंगारों (उल्मुक) 
के साथ पूर्वकालिक जन आए थे। यह बहुपुरुषकत्तेक उपाख्यान 'पुराकल्प” है । 
फिर भी इन आचारयों के विभिन्न विवरणों में कोई विशेष तात्त्विक भेद नहीं है। 
वात्स्यायन द्वारा निर्दिष्ट परकृति के उदाहरण में बहुबचन का प्रयोग वैशम्पायन 
(चरकाध्वर्यु) के लिए आदराथे समझना चाहिए । तब भट्ट के अनुसार भी वह 
उदाहरण समञ्जस है। 

वृत्तिकार आचार्य उपवर्ष ने ब्राह्मणग्रन्थ की पहचान के लिए यह अतिरिक्त 
बताया है कि जहाँ 'इत्याह' का बहुतायत से प्रयोग हुआ है, वह ब्राह्मण है, तथा 
जो आख्यायिका-स्वरूप है, वह भी ब्राह्माण है। परन्तु यह सब प्रायिक है । अनेक 
पदों का प्रयोग न्यूनाधिक रूप में सर्वत्र (मन्त्र, ब्राह्मण, उभयत्र) पाया जाता है; 
उपाख्यान का रूप अनेकत्र मन्त्रभाग में भी उपलब्ध है, भले ही वह कल्पनामूलक 
अथवा प्रतीकमात्र हो ॥३३॥ (इति ब्राह्मणनिर्वं चनाधिकरणम्‌--८) । 


(ऊहाद्यमन्त्रताधिकरणम्‌-&) 
शिष्य जिज्ञासा करता है--ऊह, प्रवर और नामधेय में पद आदि के परि- 


वर्तन को मन्त्र या ब्राह्मण माना जांय या नहीं ? अथवा इनमें से ऊह आदि को 
क्या माना जाय ? आचार्य ने समाधान किया-- 


अनाम्नातेष्वमन्त्रत्वम्‌, आम्नातेषु हि विभागः ॥३४॥ 


[अनाम्नातेषु ] जो पूर्वपठित नहीं हैं उनमें [अमन्त्रत्वम्‌ | मन्त्र नाम होने का 
अवकाश नहीं । [आम्नातेषु ] पूर्वपठितों में [हिँ] क्योंकि [विभागः] मन्त्र है या 
ब्राह्मण ? यह विभाग स्वीकार किया गया है । 

ऊह्‌ और प्रवर के विषय में सूत्र [ १।२।५२ तथा १।२।१३] को व्याख्या देख 
लेनी चाहिए। जब यजमान यज्ञानुष्ठान के लिए संकल्प लेता है, तब संकल्प- 
मन्त्र-—'अग्निदेवो देव्यो होता देवान्‌ यक्षद्‌ विद्वाँश्चिकित्वान्‌ के आगे अपने गोत्र- 
ऋषि पूर्वज का नाम जोड़कर पढ़ता है, यह प्रवर का उच्चारण है । जब यजमान 
होता का वरण करता है, तब प्रवरोच्चारण के अनन्तर यजमान अपना नाम जोड़- 
कर उच्चारण करता है; इसको नामधेय कहा जाता है । जिज्ञासा है, इन ऊह्‌, प्रवर 
और नामधेय को मन्त्र या ब्राह्मण क्या माना जाय ? क्योंकि जैसे मन्त्र या ब्राह्मण 
विशेष अर्थ का अभिधायक है, इसी प्रकार ऊह आदि भी विशेष अर्थ का अभिधान 

करते हैं । 
सूत्रकार ने समाधान किया--यह ठीक है कि ऊह आदि अर्थ के अभिघायक 
हैं, परन्तु इन्हें न मन्त्र कहा जाता है, न ब्राह्मण । क्योंकि आचार्यो ने जिनके विषय 
में यह निर्देश कर दिया है कि ये मन्त्र हैं और ये ब्राह्मण, उन्हीं के लिए इन पदों 
का प्रयोग किया जाता है। ऊह आदि के विषय में आचार्यो ने उन्हें मन्त्र या 
ब्राह्मण माने जाने का कोई निर्देश नहीं किया; इसलिए इन्हें मन्त्र या ब्राह्मण कोई 
नाम नहीं दिया जाता । 
तात्पये है--ऊह, प्रवर या नामधेय से युक्त मन्त्र वेद-संहिताओं में कहीं 
पठित नहीं हैं; इसलिए इन्हें मन्त्र नहीं कहा जाता । इसका प्रयोजन है । वेदमन्त्र 
के वर्ण, पद या स्वर आदि का भ्रष्ट उच्चारण हो जाय, तो उसके लिए शास्त्र में 
प्रायश्चित्त का विधान है । वह ऊहं आदि के ऐसे प्रसंग में नहीं किया जाता । इस 
कारण इनका मन्त्र न होना स्पष्ट होता है ॥३४॥ (इति ऊहाद्यमन्त्रताऽधिकर- 
णम्‌--&) । 
(नऋहग्लक्षणाधिकरणम्‌ १०) 
सूत्र के अन्तिम पदों -'आम्नातेषु हि विभाग: का सम्बन्ध अर्थान्तर के साथ 
अगले सूत्रों से समझना चाहिए। अर्थान्तर है-- [आम्नातेषु | मन्त्र नाम से 
आम्नात =पठित वाङ्मय में [विभागः] वक्ष्यमाण रीति से विभाग समझता । 
चाहिए । उसी को सूत्रकार ने बताया-- 


तेषामुग्‌ यत्रार्थवशेन पादव्यवस्था ॥३५॥ 


[तेषाम्‌ | उन आम्नात मन्त्रों के मध्य [ऋक्‌] वे ऋक्‌ ==ऋचा हैं [यत्र] 
जहाँ [अर्थवशेन ] अर्थ के अनुरोध से [पादव्यवस्था] पादों-चरणों की व्यवस्था | 
देखी जाती है। । | 

वैदिक वाड्मय तथा अन्यत्र भी--ऋक्‌, यजुः, साम--तामों से वेदसंहि- | 
ताओं का उल्लेख हुआ है। उनका विचार करते हुए सूत्रकार ने ऋक्‌ आदि के 
लक्षणों का निर्देश किया । पादव्यवस्था का तात्पर्य छन्दोबद्ध रचना से है। किसी । 
छन्द में तीन पाद, जसे गायत्री में, किसी में चार, जैसे अनुष्ट्प्‌ में, किसी में पाँच, | 
जैसे पंक्ति में होते हैं । इस प्रकार जिन मन्त्रों में पादव्यवस्था है, उनका नाम ऋक | 
है। यह ऋग्वेद के नाम से प्रसिद्ध है । ४ | 

सूत्रकार ने यह पादव्यवस्था अर्थानुरोध के अनुसार बताई है । तात्पर्यं है-- । 
प्रत्येक पाद में क्रियापद के प्रयोगपुर्वक अर्थ पूरा हो जाना चाहिए, जैसे-- 'अग्नि- | 
मीडे पुरोहितम्‌ पुरोहित अग्नि की स्तुति करता हुँ । इसमें अर्थ पूरा हो जाता है, | 
अर्थानुरोध के अनुसार एक पाद है; एक पाद में अक्षरों की संख्या आठ रहती है। 

क्रियापद का अगले पादों में सम्बन्ध हो जाने से उन पादों में क्रियापद का प्रयोग 
न होने पर भी अर्थ पूरा हो जाता है, ज॑से--यज्ञस्य देवमृत्विजम्‌ यज्ञ के देव 
ऋत्विज्‌ अग्नि की स्तुति करता हूं, 'होतारं रत्नधातमम्‌' रत्नों का घारण करने 
वाले होता अग्नि की स्तुति करता हूँ । यह अर्थ के अनुसार पादों की व्यवस्था है। 
छन्दःशास्त्र के अनुसार यह त्रिपदा गायत्री है । 

कहीं ऐसा देखा जाता है, जहाँ आठ अक्षर पूरे हो जाने पर एक पाद माना 
जाना चाहिए, पर वहाँ क्रियापद न होने से अर्थ पुरा नहीं हो पाता, जैसे 'अग्निः 
पूर्वेभिक्र षिभि” यहाँ आठ अक्षर पूरे हो गए, पर क्रियापद नहीं है; तब अर्थ की 
अभिव्यक्ति पूर्ण न होने से यहाँ पाद की व्यवस्था कसे होगी ? छन्दःशास्त्र के 
प्रामाणिक आचार्यों ने इसका उपाय बताया है--गायत्री छन्द के एक पाद के आठ 
अक्षरों की जगह बढ़कर दश अक्षर तक हो सकते हैं, और आवश्यकतानुसार घट- 
कर पाँच या चार अक्षर तक रह सकते हैं। इस व्यवस्था के अनुसार “अग्नि: पूर्वे- 
भिऋषिभिरीडच:' इतना दश अक्षरवाला एक पाद होगा, इसमें 'ईड्थ:' क्रियापद 
आ जाने से अर्थ पूर्ण हो जायगा । अगला पद--'नूतनेरुत' पाँच अक्षर होगा, इसमें 
“ईडन: का सम्बन्ध अर्थानुरोघ से पूर्ववत्‌ रहेगा । इसका तीसरा पाद है--“स 
देवानेह वक्ष ति? यह आठ अक्षर का यथार्थ एक पाद है। इस प्रकार पादों की अक्ष र- 
व्यवस्था से तीन पादों का अस्तित्व अर्थ के अनुसार बना रहता है, और त्रिपदा 
गायत्री छन्द में कोई विसंगति नहीं आती ॥३५॥ (इति ऋग्लक्षणाधिकरणमू-- 
१०) । 

(सामलक्षणाधिकरणम्‌--११) 

शिष्य-जिज्ञासानुसार सूत्रकार आचार्य ने साम का लक्षण बताया-- 


गीतिषु सामाख्या ॥३६॥ 


[गीतिषु] गान के साथ उच्चरित किए जानेवाले मन्त्रों में [सामाख्या ]साम 
यह नाम होता है । 

गीतिशास्त्र के अनुसार गाए जाते हुए मन्त्र वाक्यों में प्रामाणिक जन 'साम' 
नाम का प्रयोग करते हैं। ऐसे मन्त्रों को गाए जाने पर वे कहते हैं--यह हम सामों 
को पढ़ते-पढ़ाते हैं। जब तक किसी ने दही या गुड़ नहीं खाया, तब तक वह अनु- 
भवी प्रामाणिक व्यक्ति के कथनानुसार ही इसे जानता है खा लेने पर वह स्वयं 
दही की खटास व गुड़ की मिठास का अनुभव कर लेता है । इसी प्रकार संगीत का 
विशेषज्ञ होकर जब कोई व्यक्ति मन्त्रों के गान की पद्धति को सीख लेता है, तब 
वह स्वयं साम को जान जाता है।'गीति' पद का अर्थ केवल 'गान' है, परन्तु सूत्र में 
गीति पद का प्रयोग गीतियुक्त मन्त्र के लिए हुआ है। गान साम नहीं है; जो मन्त्र 

गाया जाता है, उस मन्त्र का नाम साम है। ऐसे गाए जानेवाले मन्त्रों की संहिता 
'सामवेद' के नाम से प्रसिद्ध है ॥३६॥ (इति सामलक्षणाधिकरणम्‌--११) । 


(यजूर्लक्षणाधिकरणम्‌- १२) 

'शिष्य-जिज्ञासानुसार आचार्यं सूत्रकार ने यजुष्‌ का लक्षण बताया-- 

शेषे यजु:शब्दः ॥३७॥ 

[शेषे ] ऋक्‌ ओर साम-संज्ञक मन्त्रों से जो शेष बचे रह जाते हैं, उनमें 
[यजुःशब्दः] यजुः शब्द का व्यवहार होता हे । 

सूत्रकार ने यजुष्‌ के पृथक्‌ लक्षण करने को आवश्यकता नहीं समभी ; क्योंकि 
ऋक्‌ और साम का पृथक्‌ लक्षण कर देने से--जो उन दोनों के विपरीत संहिता- 
भाग है, अर्थात्‌ जो न ऋक्‌ है न सामवत्‌ यजुष्‌ हैं, यह स्पष्ट हो जाता है। इसलिए 
जो मन्त्रभाग न गीतिरूप है न पादबद्ध, वह यजुर्वेद नाम से प्रसिद्ध है । यद्यपि इसमें 
कतिपय मन्त्र पादबद्ध पठित हैं, फिर भी दोनों के विपरीत प्राचुर्यं से इसका यजु- 
बेद नाम उपयुक्त है ॥३७।॥ (इति यजुर्लंक्षणाधिकरणम्‌--१२) । 


(निगदानां यजुष्ट्वाधिकरणम्‌--१३) 
शिष्य जिज्ञासा करता है--निगद नामवाले मन्त्रों को क्या यजु: के अन्तर्गत 


मानना चाहिए ? या यजु: आदि से भिन्त इनका चौथा प्रकार माना जाय? सिद्धांत- 
पक्ष को अधिक पुष्ट करने की भावना से सूत्रकार ने प्रथम पुर्वपक्ष प्रस्तुत किया-- 


निगदो वा चतुर्थः स्याद्वर्मविशेषात्‌ ॥३८॥ 


[निगदः] निगद-संज्ञक मन्त्र--[वा] 'वा' पद विकल्पार्थं न होकर यहाँ 
निगदों की यजु: संज्ञा की निवृत्ति का द्योतक है; --. [ चतुर्थ: स्यात्‌ ] पूर्वोक्ति तीनों 
से भिन्न चौथा प्रकार होना चाहिए [ धमं विशेषात्‌ ] धर्म विशेष के कारण । 

शास्त्र में बताया है--'उच्चंक्रचा क्रियते,' उच्चैः साम्ना, उपांशु यजुषा, 
उच्चे निर्ग देन' ऋकू से प्रयोग ऊँचे उच्चारण के साथ किया जाता है, साम से ऊंचे 
उच्चारण के साथ, यजुः से उपांशु, निगद से ऊँचे स्वर के साथ । यज: के साम्मुख्य 
में निगद का यही धर्मविशेष है, जो यजुः से उपांशु और निगद से ऊंचे स्वर में 
प्रयोग किया जाता है । उपांशु का अर्थ है--जिसमें तालु-जिह्वा-ओष्ठ आदि का 
प्रयोग अथवा कम्पन तो प्रतीत हो, पर शब्द का उच्चारण समीप बैठे व्यक्ति को 
भी सुनाई न पड़े । तालु आदि के प्रयोग का तात्पर्य है कि वह केवल मानसिक 
उच्चारण न होना चाहिए। 


१. तुलना करे मैत्रा० सं०, ३।६।५; तथा ४ ८।७॥। 

यजः से निगद की यह विशेषता ठीक है कि यजुः का उपांशु और निगद का 
ऊंचा उच्चारण होता है, परन्तु ऋक्‌ और साम के साथ निगद की उच्च: प्रयोग 
की समानता निगद को ऋक्‌ अथवा साम में अन्तर्भूत नहीं कर सकती, क्योंकि 
निगद न पादवद्ध होता है, न गीतिरूप; इसलिए यह मन्त्र का चतुर्थ प्रकार माना 
जाना चाहिए ।।३८॥ 

सूत्रकार ने इसी की पुष्टि के लिए अन्य हेतु प्रस्तुत किया-- 


व्यपदेशाच्च ॥ ३९॥ 

[व्यपदेशात्‌ ] व्यपदेश से [च] भी, निगद-मन्त्र चौथे प्रकार के हैं, ऐसा 
जाना जाता है। 

कथनमात्र से लोक में व्यवहार किया जाना 'व्यपदेश' है । यजुः पढ़े जा रहे 
हैं निगद नहीं, निगद पढ़े जा रहे हैं यजुः नहीं,--यह लोकव्यवहार निगदों को 
यजुओं से भिन्त सिद्ध करता है ॥ ३९॥ 

आचार्य सूत्रकार ने इस विषय में सिद्धान्त-पक्ष प्रस्तुत किया-- 


यजूषि वा तद्रूपत्वात्‌ ॥४०॥ 

[यजूँषि] यजुः [वा] ही हैं वे निगद [तद्रूपत्वात्‌ | यजुओं के समान रूप 
होने से। 

सूत्र में 'वा' पद विकल्पार्थक न होकर पूर्वपक्ष के निवारण का द्योतक होकर 
सिद्धान्तरूप निश्चय अर्थ को अभिव्यक्त करता है । यजुओं का स्वरूप ऋक्‌ और 
साम से भिन्त है; न इनमें पादव्यवस्था है, न ये गाए जाते हैं। पादव्यवस्था के 
कारण ऋक्‌ छन्दोबद्ध रचना है । जो ऋहगूमन्त्र यज्ञादि के अवसर पर गीतिरूप में 
प्रयोग किए जाते हैं, वे साम हैं। उनसे भिन्न यजुओं के स्वरूप का तात्पर्यं हुआ 
जो मन्त्र छन्दोबद्ध न होकर गद्यरूप हैं, वे यजुः हैं; निगद-संज्ञक मन्त्र भी ऐसे ही 
हे, अर्थात्‌ गद्यरूप हैं। इसलिए इनकी गणना यजुओं में ही होती है। इनका 
उच्चारण उपांशु न होने से इनकी विशेष संज्ञा निगद है । इसके निम्नलिखित पाँच 
विशिष्ट निमित्त हैँ-- 

१. आश्रावण--यज्ञसम्वन्धी कोई कार्य आवश्यकतानुसार अन्य साथी को 
सुनाना । 

२. प्रत्याश्रावण -पूर्व-सुने का प्रत्युत्तर सुनाना । 

३ प्रवरनिर्देश --गोत्र-वंश आदि कथन के अवसर पर आवश्यक मन्त्रपाठ । 

४. सम्वाद मन्त्रोच्चारणपूर्वक यज्ञसम्बन्धी वार्तालाप । 

५. सम्प्रेष-अध्वर्थ्‌ द्वारा उद्गाता को मन्त्रोच्चारणपूर्वंक यज्ञसम्बन्धी 


निर्देश । 

इन प्रसंगो में कथन को दूसरे तक पहुँचाना आवश्यक होता है, जो उपांशु 
उच्चारण में सम्भव नहीं है । ऐसे अवसरों पर आवश्यक रूप से गद्य-मन्त्रों का 
उच्चारण ऊँचे स्वर से करना होता है, अतः इन मन्त्रों की विशेष संज्ञा 'निगद' 
रख दी गई है। स्वरूप में ये यजुओं से भिन्न नहीं हैं ॥४०॥ 

निगद मन्त्रों का उच्चैस्त्व घर्मविशेष क्यों है? सूत्रकार ने बताया--- 


वचनाद्‌ धर्मविशेषः ॥४१॥ 


| [वचनात्‌] वचन से--“उच्चंनिगदेन' इस शास्त्रीय कथन से, निगद-मन्त्रो 
का [धर्मविशेषः] उच्चैस्त्व धर्मविशेष स्वीकार किया जाता है । 
यजुओं में कतिपय मन्त्रों का उपांशु उच्चारण न होकर उच्चं: उच्चारण 
करना किसी का मनघडन्त नहीं है; शास्त्र इसका प्रतिपादन करता है । इतने 
मात्र से निगद-संज्ञक मन्त्रों का यजुष्ट्व भ्रष्ट नहीं हो जाता । यह शास्त्रीय 
प्रतिपादन निरर्थक नहीं, इसका प्रयोजन है ॥४१।॥। 
आचार्य सूत्रकार ने वह प्रयोजन बताया-- 


4 अर्थाच्च ॥४२॥ 


[अर्थात्‌ ] अर्थ--प्रयोजन होने से [च] भी निगद-मन्त्रों का उच्चैस्त्व धर्म- 
विशेष मान्य है । 
वह्‌ प्रयोजन है- अन्य पुरुषों को निगद-मन्त्रों का बोध कराना, जो उपांशु 
उच्चारण में सम्भव नहीं । वे मन्त्र ऊंचा उच्चारण किये बिना अन्य पुरुष को 
यज्ञसम्बन्धी कार्यं का बोध नहीं करा सकेंगे, इसी प्रयोजन से निगद मन्त्रों का 
उच्चेस्त्व धर्मविशेष अनिवार्यं रूप से स्वीकार्य माना गया है। स्वयं 'निगद' पद 
इसका बोधक है । 'नि' उपसगे प्रकर्ष-आधिक्य का वाचक है । 'गद' धातु का अर्थ 
है--व्यक्त वाणी द्वारा उच्चारण करना । तात्पर्य हुआ--पाठ अथवा उच्चारण 
का प्रकषं। ऐसे उच्चारण के अवसरों का निर्देश गत सुत्र के भाष्य में कर 
दिया है । 
यदि कहा जाय--उपांशुत्व यजुओं का शास्त्रबोधित (= उपांशु यजुषा) | 
गुण है, उसे हटाया नहीं जा सकता, तब यजुओं का ही उच्चैस्त्व कंसे? इस | 
विषय में समझना चाहिए--ग्रुण क्या है? गुण वह है, जो अपना कार्य करते | 
हुए का उपकारक हो । निगद-मन्त्र परबोधनरूप अपना कार्य कर रहे हैं; | 
उपांशुत्व उनका उपकारक होने के विपरीत विघातक है, क्योकि उपांशु उच्चा- [| 
रण होने पर परबोधन असम्भव है । उपांशुत्व की चरितार्थता उन यजुओं में | | 
स्पष्ट है, जो परबोधन में प्रयुक्त नहीं हैं। शास्त्र-प्रतिपादित उपांशुत्व अथवा | 
उच्चैस्त्व अपनी सीमा में गुण है, उसका ह्लास कहीं नहीं होता ॥४२॥ 

इसी तथ्य को सूत्रकार ने स्पष्ट किया-- 
गुणार्थो व्यपदेश: ॥४३॥ 


[गुणार्थ: | गुणबोधन के लिए होता है [व्यपदेशः] शास्त्रीय कथन | 

निगद-मन्त्रों का यजुष्ट्व सामान्य गुण (धर्म) होने पर भी उच्चैस्त्व 
एक विशेष गुण है। एक ही स्थान में भिन्न कार्यों का होता कोई असमञ्जस 
नहीं है, विसंगति का द्योतक नहीं है । जैसे एक ही स्थानविशेष में--इधर 
ब्राह्मणों को भोजन कराओ, इधर संन्यासियों को--यह व्यवहार होता है । इसी 
प्रकार यजुः मन्त्र ही उच्चैस्त्व गुण से निगद कहे जाते हैं ॥४३॥ 

शिष्य जिज्ञासा करता है--यदि उच्चैस्त्व गुण निगद संज्ञा का प्रयोजक 
है, तो सभी--उच्चैःस्वर से बोले जानेवाले--मन्त्रो का निगद नाम होना 
चाहिए । शिष्य-जिज्ञासा को सूत्रकार ने सूत्रित किया -- 


सर्वेषामिति चेत्‌ ॥४४॥ 


[सवषाम्‌] ऊचे स्वर से बोले जानेवाले सभी मन्त्रों का [इति चेत्‌] ऐसा 
निगद नाम यदि कहा जाय, तो (यह युक्त नहीं, अगले सूत्र के साथ सम्बन्ध 
है)। 

ऐसी मान्यता में ऋक्‌ और साम-- सभी मन्त्र—जो ऊंचे स्वर से बोले जाते 
हैं--निगद-संज्ञक माने जाने चाहिएँ ।।४४॥ 

सूत्रकार ने जिज्ञासा का समाधान किया-- 
न ऋगूव्यपदेशात्‌ ॥४५॥ 
[न] नहीं, ऋक्‌ निगद नहीं [ऋग्व्यपदेशात्‌ ] “ऋक्‌' ऐसा पृथक्‌ कथन 
होने से । 

याज्ञिक परम्परा में 'अयाज्या वे निगदा:” ऐसा सिद्धान्त माना जाता है । 
निगद-मन्त्रों से यज्ञ नहीं होता । दूसरा कथन है-- “क्रचैव यजन्ति' ऋचा से ही 
यजन करते हैं। इस प्रकार विशिष्ट निमित्त के साथ ऋक्‌ का. निगद से स्पष्ट 
ही पृथक्‌ कथन है । निगद सदा अपादबद्ध होते हैं, ऋक्‌ पादबद्ध; इसलिए ऋक्‌ 
का निगद नाम निराधार है । जो पद जिस अर्थ के बोधन के लिए निर्धारित 
है, वहीं उसका प्रयोग अभीष्ट है ॥४५॥ (इति तिगदानां यजुष्ट्वाधि- 
करणम्‌--१३) । 


(एकवाक्यत्वलक्षणाधिकरणम्‌, अर्थेकत्वाधिकरणं वा- १४) 
शिष्य जिज्ञासा करता है-_ऋचाओं में अर्थ के अधीन पादव्यवस्था होने से 

अर्थानुसार वाक्य का प्रयोग निर्धारित रहता है, परन्तु यजुओं के पादबद्ध न होने 
से प्रश्लिष्ट पाठ में, अर्थात्‌ परस्पर मिलित संहितापाठ में कितना अंश एक वाक्य 
है, जिसके आधार पर अर्थबोधपूर्वक कोई कर्म किया जा सके, यह पहचानना--.. 
निर्णय करना कठिन होता है । वहाँ प्रदिलष्ट पाद का कितना अंश एक यजुः है, 
अर्थात्‌ एक वाक्य है, जिसके अनुसार विशिष्ट कर्म के लिए उसका प्रयोग किया 
जाय ? सूत्रकार ने इसका समाधान किया-- 


अर्थेकत्वादेकं वाक्यं साकांक्षं चेद्विभागे स्यात्‌ ॥४६॥ 


[अर्थेकत्वात्‌ | अर्थ-प्रयोजन के एक होने से [एकम्‌ ] एक माना जाता 
है [वाक्यम्‌ | वाक्य । [साकांक्षम्‌ | आकांक्षा-सहित [चेत्‌] यदि [विभागे] 
विभाग--पृथक्‌ हो जाने पर [स्यात्‌ | होवे, या रहे । 

पदों का कोई ऐसा समुदाय, जो अर्थानुसार एक प्रयोजन को पुरा करता है, 


वह एक वाक्य अर्थात्‌ एक यजु: माना जाता है; पर शर्त यह है कि उस पद- : 


समुदाय से कोई अंश पृथक्‌ कर दिया जाय, तो शेष पदसमुदाय को पूर्ण अर्था- 
भिव्यक्ति के लिए आकांक्षा बनी रहे; अर्थात्‌ पृथक्‌ किए गए अंश के बिना वह 
भाग अपने अर्थानुकूल प्रयोजन को पूरा करने में असमर्थ रहे । तात्पर्य है-- 
जितना पदसमुदाय अर्थाभिव्यक्तिपुर्वक एक प्रयोजन को सिद्ध करता है; 
प्ररिलिष्ट पाठ में उतना पदसमुदाय-अंश एक वाक्य अथवा एक यजुः समझना 
चाहिए । 

लौकिक उदाहरण के अनुसार छोटे से छोटा वाक्य है--'देवदत्तः गच्छति’ 
देवदत्त जा रहा है। यदि इसमें अन्य कुछ भी जानने की आकांक्षा = इच्छा नहीं है, 
तो यह निराकांक्ष एक वाक्य है । ये दो पद 'देवदत्त? और 'गच्छदि” स्वतन्त्ररूप 
से पृथक्‌ होने पर वाक्य सम्भव नहीं, क्योंकि देवदत्त कर्ता को किसी क्रिया की 
तथा 'गच्छति' क्रिया को किसी कर्ता की आकांक्षा अर्थपूत्ति के लिए बनी रहती 
है । परन्तु इस वाक्य में जब गमन-क्रिया के लक्ष्यस्थान की आकांक्षा होगी, 
तब यह निराकांक्ष न रहने से वाक्य नहीं माना जायगा ; उस आकांक्षा को पूरा 
करने के लिए ग्राम इत्यादि पद इसमें जोड़ना होगा--देवदत्तः ग्रामं 
गच्छति देवदत्त गाँव को जा रहा है। इसमें भी यदि जाने के साधन की 
आकांक्षा होगी, तो इतना पदसमुदाय भी अधूरा वाक्य होगा। तब देवदत्त 
पैदल गाँव जा रहा है ? या किसी सवारी सेः? इस आकांक्षा की पूर्ति के लिए 
वाक्य में स्थिति के अनुसार 'पद्भ्याम्‌, अश्वेन, रथेन’ इत्यादि कोई पद रखने पर 
वाक्य निराकांक्ष होगा--'देवदत्त: पद्भचां (अश्वेन, रथेन) ग्रामं गच्छति’ । 
तात्पर्यं है- जितने पुर्ण अर्थ को अभिव्यक्त करना अभीष्ट है, उतने के लिए 
जितना पदसमुदाय समर्थ है, वह एक वाक्य माना जाता है । 

अब इसके लिए शास्त्रीय उदाहरण लीजिए- तैत्तिरीय संहिता [ १।१।४] में 
मन्त्र है--'देवस्य त्वा सवितुः प्रसवेऽर्विनोर्वाहुभ्यां पूष्णो हस्ताभ्यामग्नये जुष्टं 
निर्वपामि ।” इस मन्त्र का एकमात्र प्रयोजन है--हवि के निर्वाप का प्रकाशत 
करना । उसी विशिष्ट अर्थ का वाचक जो इतना पदसमुदाय है, वह॑ एक वाक्य 
अथवा एक यजुः है । तात्पर्यं है--जितना पद-समुदाय क्रियमाण कर्म का कथन 
करता अथवा स्मरण कराता है, उतना पदसमुदाय उस अर्थ को अभिव्यक्त करने 
में सक्षम होने के कारण वाक्य कहा जाता है। 

हृविनिर्वाप क्या है ? सूत्ग्रन्थों' में बताया गया है- पुरोडाश, चरु आदि-- 
प्रत्येक याग की--हवियों को सिद्ध करने के लिए उनका मूल अन्नद्रव्य, धान या 
जौ आदि हविर्धान शकट में भरा रहता है, उसे उपयोगी मात्रा में वहाँ से लेना 
है। उसका प्रकार है--शकट के दाएँ पहिए पर अपना दायाँ पेर रखकर प्रत्येक 
आहुति के लिए चार-चार मुठ्ठी अपेक्षित अन्न अग्निहोत्र-हवणी (यज्ञिय पात्र- 
विशेष, जो इसी कार्य के लिए होता है) अथवा शूर्प (सूप, छाज, में रखकर नीचे 
उतारा जाता है; इस क्रिया का नाम 'हविनिर्वाप' है। इस क्रिया में पहली तीन 
मुठ्ठी अन्न ग्रहण करते हुए 'देवस्य त्वा' मन्त्र का उच्चारण किया जाता हे । 
तात्पर्यं है--प्रत्येक मुठ्ठी अन्न ग्रहण करते समय 'देवस्य त्वा पूरा मन्त्र बोला 
जाता है । चौथी मुट्ठी अन्न बिना मन्त्रपाठ के ग्रहण क्रिया जाता है। 

मन्त्र के अन्त में "निर्वपामि क्रियापद है--मैं हवि का निर्वाप करता हुं-- 
प्रकाशन अथवा कथन करता हुं । पुरे मन्त्र का अर्थ है--सविता देव की अनुज्ञा 
में अर्वियों के बाहुओं से और पूषा के हाथों से तुझ प्रिय हवि का निर्वापं करता 
हूँ ।' यह्‌ क्रियानुष्ठान इतने पदसमुदाय से बोधित, कथित या प्रकाशित होता है, 
इसका यही एक प्रयोजन है। अतः इतना पदसमुदाय एक यजु: अथवा एक वाक्य 
है । इसी प्रकार क्रियासम्बन्धी एक प्रयोजन को सिद्ध करनेवाला कोई पदसमुदाय 
७ वाक्य अथवा एक यजु: माना जायगा । 

तक्‌ के लक्षण में अर्थ के अधीन (अर्थवशेन) पाद (एक चरण) व्यवस्था 
कही है । यहाँ भी यजु: की एकता का निर्धारण अर्थ के अधीन बताया। इसमें 
इतना अन्तर है--पहले स्थल में 'अर्थ' पद प्रत्येक पद के व पदसभुदाय के वस्तुगत 
अर्थं को प्रकट करता है, दूसरे स्थल में पदसमुदाय के प्रयोजन को । इसलिए कोई 
विसंगति इसमें नहीं है। 


१. द्रष्टव्य--आप ० श्रौत० १।१०।४-११। 

२. वाजसनेयि संहिता [६।९] में इस मन्त्र के अन्तर्गत 'निर्वपामि' क्रियापद 
के स्थान पर 'तियुनज्मि' क्रियापद है । अर्थ है-हवि का नियोजन करता 
हूँ । दोनों में अर्थ का कोई विशेष अन्तर नहीं है। 


। 
| 
| 
| 

उक्त मन्त्र में 'निर्वपामि' क्रिया का मन्त्र के प्रत्येक भाग के साथ अनुषङ्ग? 
कर 'देवस्य त्वा सवितुः प्रसवे निर्वपामि’, 'अश्विनोर्वाहुभ्यां निवेपामि’, 'पूष्णो 
हस्ताभ्यां निवेपासि' इस प्रकार अनेक वाक्यों की कल्पना करना संगत न होगा, 
क्योंकि यहाँ निर्वाप प्रधान कमं है, शेष समस्त मन्त्रभाग उसके साधनरूप में 
है। निर्वाप को गुणभूत मानने पर ही मन्त्र के विभिन्न भागों के साथ क्रियापद 
का अनुषङ्ग सम्भव है; क्योंकि गौण का अस्तित्व प्रधान के लिए होता हे । उस 
दशा में मन्त्र का दृष्ट प्रयोजन हविनिर्वाप न रहने से क्रियानुष्ठान के अवसर पर 
मन्त्रपाठ का अदुष्ट प्रयोजन अथवा फल मानना पड़ेगा, जो शास्त्रीय दृष्टि से 
न्याय्य नहीं है; क्योंकि दृप्ट प्रयोजन के रहते अदृष्ट की कल्पना को अन्याय्य 
माना गया है । अतः समस्त मन्त्र प्रधान कर्म हविनिर्वाप में समन्वित होने से 
इतना पदसमुदाय एक वाक्य अथवा एक यजुः है । इसमें अनेक वाक्य की कल्पना 
निराधार है । यह सर्वत्र के लिए वाक्य का साधारण लक्षण नहीं है । इसे केवल 
प्रासंगिक कथन समझना चाहिए ॥४६॥ (इति एकवाक्यत्वलक्षणाऽधिकरणम्‌, 
अर्थेकत्वाऽधिकरणं वा--१४)। 


(वाक्यभेदाऽधिकरणम्‌--१५) 


शिष्य जिज्ञासा करता है--“'इषे त्वा, ऊर्जे त्वा' तथा 'आयुर्यज्ञेन कल्पताम्‌, 
प्राणो यज्ञेन कल्पताम्‌ इत्यादि पदसमुदाय को एक वाक्य माना जाय, अथवा 
भिन्न वाक्य ? 'इषे त्वा, ऊर्जे त्वा' इत्यादि का कोई दृष्ट प्रयोजन न होने के 
कारण समस्त पदसमुदाय का एक अदृष्ट प्रयोजन मानने पर क्या इन्हें एक 
वाक्य मान लिया जाय ? आचार्ये सूत्रकार ने समाधान किया--- 


समेषु वाक्यभेदः स्यात्‌ ॥४७॥ 


[समेषु | समान वचनों में [वाक्यभेदः] वाक्य का भेद [स्यात्‌] होता है । 

जिन वाक्यों में परस्पर आकांक्षा नहीं है, वहाँ गुण-प्रधान भाव न होने से वे 
समान हैं । ऐसे वाक्य भिन्न माने जाने चाहिएँ। उक्त वाख्यों में 'इषे त्वा' से एक 
प्रयोजन सिद्ध होता है, 'ऊर्जे त्वा' से दूसरा; इसलिए ये सब पदसमुदाय एक 
वाक्य नहीं; अथं- (प्रयोजन )-भेद से भिन्न वाक्य हैं, यद्यपि प्रत्यक्ष-अनुमान से 
से दृष्ट प्रयोजन उपलब्ध न होने पर भी वह श्रुतिबोधित है। 'इषे त्वा, इति 
छिनत्ति--'इषे त्वा’ यह उच्चारण करता हुआ पलाश (ढाक वृक्ष) की शाखा को 
काटता है; तथा 'ऊजे त्वा, इति अवमाष्टि'-'ऊजे त्वा’ उच्चारण करता हुआ 


१. वाक्यार्थे की पुत्ति के लिए जहाँ प्रकरण-पठित पद अन्त में जोड़ा जाता है 
उसे 'अनुषङ्ग' तथा जहाँ बाहर से जोड़ा जाय, उसे 'अध्याहार' कहते हैं । 

शाखा का अवमाजेन--शोघन करता है; शाखा पर धूल, मलिनता या बीठ आदि 
को साफ़ करता है। वेदिक वाक्य के अनुसार उक्त पदसमूहों के पृथक्‌ प्रयोजन 
होने से ये एक वाक्य न होकर भिन्न वाक्य हैं । 

इसी प्रकार 'आयुर्यज्ञेन' इत्यादि वाक्य भी एक प्रयोजन की सिद्धि में परस्पर 
आकांक्षारहित होने के कारण भिन्न वाक्य हैं । यदि कहा जाय कि पूर्वसूत्र में 
हविनिर्वाप के समान यहाँ भी क्लृप्ति (सिद्धि, शक्ति-साम्थ्यंप्राप्ति) एक दृष्ट 
प्रयोजन है, तब इन्हें भी एक वाक्य माना जाना चाहिए । यह कहना युक्त न 
होगा; क्योंकि यहाँ प्रसंग में 'क्लृप्तीर्वाचयति' वाक्य उपलब्ध होता है, जिसका 
अर्थ है-क्लूप्तियों का वाचन--कथन करता है । यहाँ क्लुप्तियाँ बहुत कही गई 
हैं । एक निर्वाप के साथ अनेक क्लृप्तियों की समानता नहीं हो सकती । 
'आयुर्यज्ञेन कल्पताम्‌’ में आयुसम्बन्धी एक भिन्न क्लृप्ति है, तथा 'प्राणो यज्ञेन 
कह्पताम्‌' में प्राणसम्बन्धी क्लृप्ति भिन्न । इसलिए वे सब पदसमुदाय एक वाक्य 
न होकर भिन्न वाक्य माने जाने चाहिएँ । ऐसे प्रसंगो में सर्वत्र वाक्यभेद झास्त्र- 
कारों ने स्वीकार किया है ॥४७।॥। (इति वाक्यभेदाऽघिकरणम्‌- १५)। 

(अनुषङ्गाऽधिकरणम्‌--१६) 

शिष्य जिज्ञासा करता है--वेदिक? वाङ्मय में पाठ है--'या ते अग्नेऽयाशया 
तनूर्वषिष्ठा गह्वरेष्ठा, उग्नं वचो अपावधीत्‌ त्वेषं वचो अपावधीत्‌ स्वाहा। या ते 
अग्ने रजाशया, या ते अग्ने हराशया ।” यहाँ सन्देह है--क्या सन्दभे का 'तनूवं- 
षिष्ठा' आदि भाग “या ते अग्ने रजाशया' तथा या ते अग्ने हराशया' का अनुषङ्ग 
है ? अर्थात्‌ यज्ञानुष्ठान के अवसर पर 'तनूर्वेषिष्ठा' आदि भाग को पहले भाग के 
समान 'या ते अग्ने रजाशया” इत्यादि प्रत्येक के अनन्तर पढ़ना चाहिए? 
अथवा उक्त पाठ का अनुषङ्ग न मानकर लौकिक वाक्य बोलकर इसे पुरा 


१. तुलना करें--मंत्रा० सं० १।२।७॥ तंत्ति सं० [१।२।११] में 'या ते 
अग्नेऽयाशया रजाशया हराशया' इन तीनों का पाठ कर अनन्तर 'तनूवं षिष्ठा” 
पठित है । काठक सं० [१।२।८] में 'या ते अग्नेऽयाशया” इत्यादि पुरा 
सन्दर्भ देकर आगे “या ते अग्ने रजाशया हराशया तनूवेषिष्ठा' इत्यादि पाठ 
उपलब्ध है । 

२. इस सन्दर्भ का अर्थं है-हे अग्ने ! जो तुम्हारा 'अयाशया-लोहे में सोने 
वाला शरीर है, वह अत्यन्त विस्तृत, छिपा हुआ देशव्यापी है, वह कठोर 
वचन को नष्ट करे, वह दीप्त धमकीभरे वचन को नष्ट करे। हे अग्ने ! जो 
तुम्हारा 'रजाशया ---चाँदी में सोनेवाला शरीर है, हे अग्ने ! जो तुम्हारा 
'हराशया'-सुवर्णं में सोनेवाला शरीर है, इत्यादि । 

करना चाहिए ? नियमानुसार 'तनूर्वषिष्ठा' आदि भाग--'या ते अग्ने रजाशया” 
इत्यादि के अनन्तर पठित न होने से उसका वाक्यशेष न होने के कारण--बह 
अनुषङ्ग रूप में पठित न होना चाहिए । सूत्रकार ने समाधान किया-- 


अनुषङ्गो वाक्यसमाप्तिः सर्वेषु तुल्यो गित्वात्‌ ॥४८॥ 


[अनुषङ्गः] 'या ते अग्ने रजाशया' इत्यादि के साथ पीछे से सम्बद्ध होने- 
बाला वाक्यशेष [वाक्यसमाप्तिः] वाक्य की समाप्ति करता है, अर्थात्‌ उससे 
वाक्य पुरा होता है, [सर्वेषु ] सब वाक्यों में [तुल्ययोगित्वात्‌ | समान सम्बन्ध- 
वाला होने से। 

'या ते अग्नेऽयाशया” के आगे 'स्वाहा/-पर्यन्त जो पाठ है, वह “या ते अग्ने 
रजाशया’ तथा 'या ते अग्ने हराशया' इन दोनों के आगे पूरा पढ़ना चाहिए, 
क्योंकि इससे ही वाक्याथ पूर्ण होता है। अग्नि देवता के विषय में इन तीनों 
वाक्यों का समान सम्बन्ध है।' एक पूर्ण वाक्यसमुदाय में अवान्तर वाक्य- 
समुदायियों का व्यवधान नहीं माना जाता; ऐसी दशा में 'या ते अग्ने रजाशया' 
तथा "या ते अग्ने हराशया' के साथ 'तनूर्वंषिष्ठा' आदि भाग का सम्वन्ध होने में 
किसी व्यवधान की आशंका करना व्यर्थ है । अर्थ की परिपूत्ति प्रधान है, उसे 
पुणे करने के लिएं समुदायी का व्यवधान उपेक्षित हो जाता है। 

इसके अतिरिक्त यह भी है कि या ते अग्नेऽयाशया' और या ते अग्ने 
रजाशया' इन दोनों के मध्य जो पाठ है, उसका सम्बन्ध दोनों के साथ है। एक 
“के वह आगे पठित है, दूसरे के पहले । अर्थ को पूरा करने की भावना से इसका 
दोनों के साथ सम्बन्ध है, दोनों के साथ समान सान्निध्य है। आगे या पहले 

लिखा जाना उस दशा में कोई महत्त्व नहीं रखता, जब वाक्यार्थ की पुत्ति उस 
पदसमुदाय के बिना न होती हो। इसलिए 'या ते अग्ने रजाशया” के प्रथम पठित 
भी 'तनूरवेषिष्ठा' आदि पदसमुदाय यज्ञानुप्ठान के अवसर पर उसके आगे पुरा 
उच्चारण किया जायगा । जब उसका या ते अग्ने रजाशया तनवेधिष्ठा 
गह्वरेष्ठा ` “ त्वेषं वचो अपावधीत्‌ स्वाहा’ इस प्रकार पाठ किया जायगा, तब ठीक 
उसके आगे या ते अन्ने हराशया' पठित है, उसके साथ भी इसका सान्निध्य 
सम्पन्न हो जायगा; तब उसका भी वाक्यशेष होने में कोई बाधा नहीं रहती । 


यह कहा जा चुका है कि पाठ का पूर्वं या पर लिखा जाना वाक्य-शेष होने में 


१. माध्यन्दिन [५।८] और काण्व | ५।२।८] संहिताओं में तीनों सन्दर्भा का 
पृथक्‌-पृथक्‌ पूरा पाठ उपलब्ध होता है। परन्तु इन संहिताओं में 
'अयाशया, रजाशया, हराशया' पदों के स्थान पर यथाक्रम 'अय:शया, रज:- 
शया, हरिःशया' पाठ है । 

बाधक रूप से कोई महत्त्व नहीं रखता । 

सन्निधि एवं आनन्तर्य का तात्पर्यं भी यहाँ स्थान की समीपता न होकर 
वाक्यार्थं की अनुकूलता व पूत्ति के किसी पदसमुदाय की अपेक्षा होना हैं। जिस | 
पदसमुदाय को अर्थ की पूर्ति के लिए अन्य पदसमुदाय की अपेक्षा है, वही उसका 
सान्निध्य है; अनपेक्षित पदसमुदाय का व्यवधान वहाँ तिरस्कृत हो जाता हैँ। 
इसी आधार पर आचार्यो का कथन है-- 


यस्य येनार्थसम्बन्धो दूरस्थस्यापि तस्य सः। 
अर्थतो ह्यूसमर्थानामानन्तर्यमकारणम्‌ ॥ 


जिस पद या पदसमुदाय का जिसके साथ अर्थ-कृत सम्बन्ध है, वह दूर बैठा 
हुआ भी उसके समीप ही है । जिनमें अर्थ के आधार पर परस्पर सम्बन्ध नहीं है, 
उनका समीप होना भौ व्यर्थ है। 'या ते अग्ने रजाशया' तथा गया ते अग्ने 
हराशया' के दूरस्थित होने पर भी 'तनूर्वषिष्ठा गह्वरेष्ठा' आदि के साथ उनका: 
अर्थकृत दृढ़ सम्बन्ध है; 'या' सर्वनाम पद का अर्थ अपूर्ण रह जाता है, जब तक 
'तनूर्वेषिष्ठा' आदि के साथ सम्बन्ध न जोड़ा जाय। फलतः आगे पठित दोनों 
(रजाशया, हराशया) पदसमुदायों के साथ 'तनूर्वषिष्ठा' आदि का अनुषङ्ग माना 
जाना चाहिए। ) 
आकांक्षा (अपेक्षा ), योग्यता, आसत्ति (सन्निधि) वाक्यार्थ-वोध में सहायक 
होते हैं, यह ठीक है; परन्तु जहाँ आकांक्षा नहीं है, ऐसे निराकांक्ष पदसमुदाय 
का सान्निध्य रहने पर, अर्थ को पूर्ण करने में समर्थ पदसमुदाय देखा जाता है । 
जैसे-- 
चित्पतिस्त्वा पुनातु, वाक्पतिस्त्वा पुनातु, देवस्त्वा सविता 
पुनातु, अच्छिद्रेण पवित्रेण वसोः सूर्यस्य रहिमभिः।' 


यहाँ तीन पृथक्‌ पदसमुदाय हैं, जिनके अन्त में 'पुनातु' क्रियापद है; ये पूर्ण 
अर्थ प्रकट करने में समर्थ हैं, किसी की आकांक्षा नहीं करते । परन्तु-'अच्छिद्रेण' 


१. द्रष्टव्य--तैत्ति० सं० १।२।१॥ इस मन्त्र का विनियोग अग्निष्टोम में 
यजमान के प्राग्वंश नामक मंडप में प्रवेश के समय, प्राग्वंश के बाहर दर्भ- 
समूह से यजमान के पवित्रीकरण में है। मन्त्र का अर्थ है--हे यजमान ! 
ज्ञान का स्वामी तुझे पवित्र करे, वाणी का स्वामी तुझे पवित्र करे, सविता 
देव तुझे पवित्र करे--छिद्र- (दोष ) -रहित 'पवित्र’ से, वास करानेवाले सूर्य 
की रहिमयों से। दर्भेपुञ्ज का नाम 'पवित्र' है। 

वाजसनेय-माध्यन्दिन शाखा (यजुर्वेद ४।४) में उक्त मन्त्र के 'त्वा' 
पद के स्थान पर 'मा' पाठ है, जिसका अर्थ है--“मुझे' । 

आदि पदसमुदाय आकांक्षा करता है; तब प्रथम तीन वाक्यों में से किसके साथ 
इसका सम्बन्ध माना जाय ? यह जिज्ञासा उभरती है । समाधान है--जिस वाक्य 
के साथ अव्यवहित सान्निध्य है, उसी के साथ इसका सम्बन्ध जोड़ लेना चाहिए। 
दिवस्त्वा सविता पुनातु' के साथ सम्बन्ध होने से वह निराकांक्ष हो जाता है । 

ऐसी दशा में पहले दो वाक्यों के साथ “अच्छिद्रेण' आदि का सम्बन्ध न 
होगा। पर वस्तुतः विचारपूर्वक देखा जाय, तो पहले वाक्यों को भी निराकांक्ष 
कहना युक्त प्रतीत नहीं होता । भले ही वे वाक्य की दृष्टि से निराकांक्ष हों, और 
एक सीमित अर्थ को भी.पुरा करते हों, पर पूर्ण अर्थ को अभिव्यक्त करने में वे 
साकांक्ष ज्ञात होते हैं। जब कहा जाता है--चित्पतिस्त्वा पुनातु'--ज्ञान का 
स्वामी तुरे पवित्र करे, तब आकांक्षा रहती है--केन साधनेन पुनातु ? किस 
साधन से पवित्र करे ? क्योंकि साधन के बिना पवित्रीकरण कसे सम्भव होगा? 
तब 'अच्छिद्रेण पवित्रेण' आदि पदसमुदाय उस आकांक्षा को पुरा करता है। 
ऐसी दशा में प्रत्येक प्रथमपठित वाक्य के साथ 'पुनातु' क्रिया के अनन्तर इसका 
('अच्छिद्रेण' आदि का) अनुषङ्ग माने जाने में किसी प्रकार की शास्त्रीय बाधा 
प्रतीत नहीं होती ॥४८॥ (इति अनुषङ्गाधिकरणम्‌--१६) । 


(व्यवेताननुषङ्गाधिक रणम्‌ १७) 


शिष्य जिज्ञासा करता है--गत सूत्र में निर्धारित मान्यता के अनुसार क्या 
“सं ते वायुवतिन गच्छताम्‌, सं यजत्रैरङ्गानि, सं यज्ञपतिराशिषाः [मंत्रा ० सं०, 
१।२।१५] सन्दर्भ में “गच्छताम्‌ क्रियापद का अनुषङ्ग अगले वाक्यों में होता 
चाहिए ? सन्निङ्गष्ट वाक्य में 'अङ्गानि' बहुवचनान्त पद होने से, एकवचनान्तं 
“गच्छताम्‌ क्रियापद का उसके साथ सम्बन्ध सम्भव नहीं। उससे व्यवहित होने 
पर भी अन्तिम वाक्य में 'यज्ञपति:' एकवचनान्त पद के साथ अनुषङ्ग प्राप्त 
होता है । आचार्य सूत्रकार ने इस प्रसङ्ग में समाधान किया-- 


व्यवायान्नानुषज्येत ॥४९॥ 


[व्यवायात्‌ | व्यवधान होने से, पूर्वपठित का [न] नहीं [अनुषज्येत] 
अनुषङ्ग = सम्बन्ध होवे । 

गत सूत्र में समान रचनाक्रम के पदसमुदाय को मध्य में आ जाने पर 
व्यवधान-कोटि में न मानकर आगे पठित या पूर्वपठित पदसमुदाय के साथ 
अनुषङ्ग स्वीकार किया गया है । परन्तु प्रकृत सन्दर्भ में ऐसा नहीं है । प्रथम 
पदसमुदाय में एकवचनान्त 'गच्छताम्‌' क्रियापद एकवचनान्त वायु: कर्तृपद के 
साथ प्रयुक्त हुआ ठीक है। अगले पदसमुदाय में 'अङ्गानि' बहुवचनान्त कर्तृपद 
होने से रचनाक्रम पुर्वपठित वाक्य से विषम हो गया, अत: इस व्यवधान की उपेक्षा 

करना उचित न होगा। इसलिए 'गच्छताम्‌' क्रियापद का अनुषङ्ग अन्तिम 
वाक्य में एकवचनान्त “यज्ञपति: कतुंपद के साथ नहीं होगा । वहाँ “गच्छताम्‌” 
क्रियापद का अध्याहार करना ही संगत है॥४५।। (इति व्यवेताननुषङ्गाधि- 
करणम्‌--१७) ॥ 


इति जैमिनीयमीमांसादशनविद्योदयभाष्ये 
द्वितीयाध्यायस्य (उपोद्घाताभिधेयः) 
प्रथमः पादः ॥। 

(अङ्गाऽपूर्वभेदाधिकरणम्‌--१) 

प्रथम पाद में कतिपय पदों के गौण-प्रधान भाव, ऋकू-यजु:-साम का विभाग 
तथा .पदों के पूर्वापर सम्बन्ध के विषय में विवेचन प्रस्तुत किया गया । चालू 
द्वितीय पाद में कतिपय आख्यात-पदों के आधार पर कर्मभेद का निरूपण प्रा रम्भ 
किया जाता है। 

अग्निष्टोम कर्म के अन्तर्गत कतिपय वाक्य प्रयुक्त हे--'सोमेन यजेत' सोम 
से याग करे । 'दा।क्षणानि जुहोति’ दक्षिणा-सम्बन्धी होम करता है। 'हिरण्य- 
मात्रेयाय ददाति’ आत्रेय के लिए हिरण्य = सुवर्ण देता है । यहाँ याग-होम-दान 
आदि विभिन्न अर्थोवाले धातुओं का निर्देश है। इसमें संशय हे-- क्या ये सब 
मिलकर एक काये करते हैं ? अर्यात्‌ सब मिलकर एक अपूव को सम्पन्न करते हैं, 
अथवा पृथक्‌-पृथक्‌ कार्यं करते हैँ ? अर्थात्‌ याग-होम-दान से अलग-अलग अपूर्व 
की उत्पत्ति होती है ? 
लोक में दोनों प्रकार का व्यवहार देखा जाता है । एक छोटी घड़ोंची (पानी 
का घडा ऊंचे पर रखने का आधार) लकड़ी या लोहे की बनी तीन पायों पर 
आधारित रहती है । उपयोग की अन्य विविध वस्तुएँ ऐसी बनाई जाती हैं, जो 
अनेक पायों पर आश्रित रहती हैं। इसी प्रकार अनेक व्यक्ति मिलकर छान 
उठाना, नाव खींचना आदि विविध प्रकार के एक कार्य का सम्पादन करते हैं। 
दीवार में गडी खूंटी या कील, अथवा छत में लगा कुण्डा, ये अकेले ही पुथक्‌- 
पृथक्‌ कार्यं सम्पादन करते हैं। इस लोक-व्यवहार की स्थिति के आधार पर 
पूर्वोक्त आख्यात-पदों के विषय में संशय होता है--ये मिलकर एक कार्य सम्पा- 
दन करते हैं अथवा पृथक्‌-पृथक्‌? | 

कतिपय आधारों पर यह स्पष्ट होता है कि ये मिलकर एक कार्य का सम्पा- 


` दन करते हैं। 


(क) अग्निष्टोम आदि कमे शास्त्र से अबोधित हों, ऐसी बात नहीं है । 
ये क्म विविध क्रियाओं से पूरित हैं, अनेक क्रियाओं का समुदाय । कर्मानुष्ठान 

का कोई दुष्ट फल प्रत्यक्षादि से दिखाई नहीं देता । शास्त्रबोधित अनुष्ठान के 
निरर्थक होने की शंका भी नहीं की जा सकती; तब इसके अदृष्ट (अपूर्व) फल 
की कल्पना की जाती है। सब क्रियाओं के मिलकर एक ही कार्य (अपूर्व, अदृष्ट) 
के उत्पन्न करने में लाघव है । पृथक्‌-पृथक्‌ कार्य मानने पर अनेक अपूर्वो की 
कल्पना, गौरव (भारभूत) दोष से दूषित होगी । 

(ख) 'यजेत, जुहोति, ददाति' क्रियापदों के आरम्भिक 'यज्‌, हु, दा धातु- 
भाग का अर्थ 'याग-होम-दान' है, जो उनके परस्पर अलग अस्तित्व को प्रकट 
करता है । परन्तु उनका (क्रियापदों का) अन्तिम 'त' या 'ति' प्रत्यय-भाग केवल 
एक अर्थ “भावना? को अभिव्यक्त करता है। सम्पूर्ण क्रियापद का यथाक्रम अर्थ 
होगा--यागानुक्‌ल भावना, होमानुकूल भावना, दानानुकूल भावना । देखते हैं, 
याग आदि के परस्पर पृथक्‌ होने पर भी उनका मिलकर किया गया एकमात्र 
कार्य 'भावना' है । इससे ज्ञात होता है, ये आख्यात-पद मिलकर एक कार्य सम्पा- 
दन करते हैं। ऐसा प्राप्त होने पर आचार्य सूत्रकार ने वस्तुस्थिति को स्पष्ट 
करने के लिए बताया-- 


शब्दान्तरे कर्मभेदः कृतानुबन्ध त्वात्‌ ॥१॥ 


[शब्दान्तरे ] शब्द का अन्तर--भेद होने पर यजति-जुहोति-ददाति के रूप 
में, [कर्मभेदः] क्म का भेद हो जाता है, [कृतानुबन्धत्वात्‌ ] प्रत्ययार्थं भावना 
का धात्वर्थ के साथ निश्चित किया गया सम्बन्ध होने से । 

“यज्‌? धातु से अनुबद्ध = जुड़ा हुआ है “त' प्रत्यय । धातु का अर्थ है--याग, 
प्रत्यय का अर्थ है--भावना। यह भावना याग के साथ जुड़ी है; होम आदि के 
साथ नहीं । 'हु' धातु से जो प्रत्यय 'ति' जुड़ा है, उसका अर्थ “भावना होम से 
अनुबद्ध है, याग आदि से नहीं। इसी प्रकार “दा धातु से अनुबद्ध प्रत्यय का 
भावना अर्थ धात्वर्थ दान के साथ जुड़ा है, याग-होम के साथ नहीं । अतः यागा- 
नुकूल भावना, होमानुकूल भावना, दानानुकूल भावना एक-दूसरे से सवेथा भिन्न 
हैं । यजति-जुहोति-ददाति इन विभिन्न आख्यात-पदों से बोधित करने के कारण 
ये कर्म = याग-होम-दान एक-दूसरे से भिन्न हैँ; इनके अनुष्ठान से जो 'अपूवं' 
उत्पन्न होते हैं, वे भी पृथक्‌-पृथक्‌ हैं। उनके मूल में यद्यपि प्रत्ययार्थं “मावना' 
पद एक है, पर वे भावना यागादि के अनुसार सब पृथक्‌ हैँ। फलतः ये मिलकर 
एक अपूवे को उत्पन्न करते हों, ऐसा नहीं है । इनसे विभिन्न अपूर्वो की उत्पत्ति 
होती है, यही व्यवस्था मान्य है ॥१॥ [इति अङ्गाऽपुर्वेभेदाधिकरणम्‌--१] 


१. रामेशवर सूरि विरचित सुबोधिनी वृत्ति में 'कृतानुबर्धित्वात्‌' पाठ है। 

(समिदाद्यपूर्वेभेदाधिक रणम्‌ -२) 
शिष्य जिज्ञासा करता है--गत सूत्र में क्रियाभेद से अपुर्व का भेद बताया; 


इसका तात्पर्य होता है- जहाँ क्रियाभेद न हो, वहाँ अपूर्व का भेद न होगा। : 


प्रयोग है -“समिधो यजति, तनूनपातं यजति, इडो यजति; बहिर्यजति, स्वाहा- 
कारं यजति’ [तं० सं० २।६।१], यहाँ पाँच बार एक ही क्रियापद 'यजति' का 
प्रयोग है, इससे एक ही अपूर्व की उत्पत्ति माननी चाहिए । ऐसा मानने पर 
'यजति' क्रियापद का अभ्यास निरर्थक होगा, यह कहना उचित नहीं है; क्योंकि 
अनेक बार उच्चारण किया गया भी पद किसी अन्य अर्थ का बोधक नहीं होता; 
न केवल पाँच बार, सौ बार कहने पर भी पद का अर्थ वही जाना जाता है, जो 
एक बार कहने पर। इसलिए अभ्यास के निरर्थक होने की आशंका निराधार 
है। वसे भी अभ्यास समित्‌ तनूनपात आदि देवताओं का विधायक होने से 
अनर्थक नहीं है । अतः इनसे एक अपूर्व होना प्राप्त होता है । आचार्य ने समाधान 
किया 

एकस्येवं पुनः श्रतिरविशेषादनर्थकं हि स्यात्‌ ॥२॥ 

[एकस्य] एक 'यजति' क्रियापद का [एवम्‌ ] इस प्रकार [पुनः] फिर-- 
दुबारा [श्रुतिः] श्रवण [अ-विशेषात्‌ | विशेष-भेद = कर्मभेद न माने जाने से 
[अनर्थकम्‌ | अनर्थक [हि] निश्चित रूप से [स्यात्‌ ] हो जाय। 

“समिधो य॑जति, तनूनपातं यजतिः इत्यादि प्रसंग में पाँच बार पठित एक 
ही क्रियापद का इस प्रकार पून:-पुन: श्रवण [अभ्यास] इस तथ्य का प्रयोजक 
है--ये सब याग परस्पर भिन्न कमं हैं। यदि कर्मभेद न माना जाय, तो यह 
पुनः श्रवण (= 'यजति' का अभ्यास) निश्चित ही अनर्थक होगा । अतः कर्म- 
भेद होने से ये सब कमं पृथक्‌-पृथक्‌ अपुर्व को उत्पन्न करते हैं, एक ही अपूर्व 
को नहीं । 

“समिधो यजति' इत्यादि वाक्य 'समित्‌, तनूनपात’ आदि देवता का विधान 
करने से सार्थक हैं, यह कथन संगत नहीं; क्योंकि 'समिधो यजति' आदि सब 
याग 'दर्श-पौणेमास' प्रकृति-याग के विकृति अर्थात्‌ अङ्गभूत याग हैं । समित्‌ 
आदि ये पाँचों याग 'प्रयाज' नाम से कहे जाते हैं। प्रकृति अर्थात प्रधान यांग 
के पूर्व जिन यागों का अनुष्ठान किया जाय, उनकी संज्ञा 'प्रयाज' है; नो प्रक्रति- 
याग के अनन्तर किये जाते हैं, उन्हें अनुयाज' कहते हैं । दर्श-पौर्णमास प्रकृति- 
याग के पाँच प्रयाज ओर तीन अनुयाज होते हैं । सभी प्रक्रति यागो में ऐसा 
नियम नहीं है; इनमें न्यूनाधिकता रहती है । 

यह व्यवस्थित होने पर कि समित्‌ आदि याग दर्श-पौर्णमास के विकृति 
हैं, इनको देवता का विधायक नहीं माना जा सकता, क्योंकि विकृति याग का 

देवता वही होता है, जो प्रकृति याग का बताया गया हो। 'यदाग्नेयोऽष्टा- 
कपालः [तँ ०सं० २।६।३] इत्यादि श्रुति के द्वारा दर्श-पौर्ण मास याग में देवता 
अग्नि है; तथा इसी के अनुसार अष्टाकपाल पुरोडाज द्रव्य है। ऐसी स्थिति में 
यदि 'समिधो यजति’ इत्यादि को देवता या द्रव्य का विधायक मानकर इनकी 
सार्थकता कही जाती है, तो देवता व द्रव्यविषथक विकल्प प्राप्त होता है; 
अर्थात्‌ चाहे यहाँ अग्नि के उद्देश्य से याग किया जाय, चाहे समित्‌ देवता के। 
इसी प्रकार द्रव्यविषयक विकल्प होगा, चाहे अष्टाकपाल पुरोडाश द्रव्य का 
उपयोग किया जाय, चाहे समित्‌ द्रव्य का । 

परन्तु यह विकल्प न्याय्य नहीं है; क्योंकि इन 'समिधो यजति' इत्यादि 
भें समित्‌ आदि देवता या द्रव्य केवल इन वाक्यों अथवा प्रकरण से प्राप्त हैं, 
श्रूतिबोधित नहीं। वाकय, प्रकरण आदि की अपेक्षा श्रुति के बलवान्‌ होने से 
वाक्य आदि की बाधा हो जायगी। ऐसी दशा में यागविषयक किसी द्रव्य या 
देवता आदि गुणविशेष के विधायक न होने से ये वाक्य अनर्थक हो जायेंगे। 
अतः इनकी सार्थकता के लिए आवश्यक है, इन्हें किसी विशेष गुण का विधायक 
माना जाय । आचार्यों ने बताया, ये वाक्य समित्‌ तनूनपात आदि देवता व द्रव्य 
के याग से सम्बन्ध के विधायक हैं । यागबोधक 'यजति' क्रियापद के सर्वत्र समान 
होने पर भी, जो याग समित्‌ देवता व द्रव्य के सम्बन्ध से किया जाता है, वही 
तनूनपात देवता के सम्बन्ध से नहीं किया जाता, क्योंकि समित्‌ और तनूनपात 
आदि देवता व द्रव्य परस्पर भिन्न हैं । याग के अनुष्ठान पर ही देवता व द्रव्य 
का सम्बन्ध याग के साथ किया जा सकता है । इसी सम्बन्ध का विधान 'समिधो 
यजति' इत्यादि वाक्यों से किया है। अतः ये परस्पर भिन्न कर्म हैं, एवं विभिन्न 
अपूर्व के निमित्त हैं। 

प्रस्तुत वाक्यों से देवता व द्रव्य विधान किया जाना वक्ष्यमाण कारण से भी 
संगत नहीं है । शास्त्र में प्रायः सर्वत्र देवता का विधान चतुर्थी विभक्ति तथा 
तद्धित प्रत्यय द्वारा किया जाता है, जेसे--'अग्नये स्वाहा, सोमाय स्वाहा' 
इत्यादि में देवता का चतुर्थी विभक्ति से निर्देश है, 'आग्नेयोऽष्टाकपाल:' 
इत्यादि में तद्धित प्रत्यय द्वारा । द्रव्य का निर्देश सवंत्र तृतीया विभक्ति से होता 
है, ज॑से--'सोमेन यजेत, दध्ता जुहोति’ इत्यादि । परन्तु 'समिधो यजति' 
इत्यादि में यह कुछ नहीं है । ये 'समिधः' आदि समस्त--द्वितीया विमक्तथन्त-- 


. कर्म-पद हैं, जो अपने स्वतन्त्ररूप में कमं होने के प्रयोजक हैं-- समिद्याग, 


तनूनपात याग आदि । 

'यजति' के अभ्यास की सार्थकता के लिए यह कहना भी संगत न होगा 
कि पहला वाक्य 'समिधो यजति' याग का विधान करता है, और अगले वाक्य 
उसका अनुवाद हैं । क्योंकि 'दशे-पोणेमासाभ्यां यंजेत' यह श्रुति-विधिवाक्य 

याग का विधायक है; 'समिधो यजति' इत्यादि पाँचों वाक्य इसी प्रधान विधि 
के अङ्ग भूत प्रयाज होने से इसके अनुवाद हैं। इसलिए प्रथम वाक्य को याग का 
विधायक कहना संगत नहीं । फलतः 'यजति' के अभ्यारा की सार्थकता के लिए 
यह उपाय निराधार है । इसलिए सव ओर से निरुपाय होकर आचार्यो का यह्‌ 
सुझाव ही मान्य है कि ये वाक्य देवता व द्रव्य का याग के साथ सम्बन्ध का 
विधान करते हैं। प्रत्येक 'यजति' पद के साथ भिन्न देवता आदि का सम्बन्ध 
होने से ये सब परस्पर भिन्त याग हैं, एवं प्रत्येक विभिन्न अपूर्वो को उत्पन्न 
करते हैं; सब मिलकर एक अपूर्वं को नहीं ॥२॥ (इति समिदाद्यपुवं भेदाधि- 
करणम्‌--२) । 
(आघाराद्याग्नेयादीनामङ्गा ङ्गिभावाऽधिकरणम्‌-३) 
शिष्य जिज्ञासा करता है--शास्त्र में निम्नलिखित प्रसंग आते हैं-- 
'यदाग्नेयोऽष्टाकपालोऽमावास्यायां पौणंमास्याञ्च अच्युतो भवति’ । 
[तं ° सं० २।६।३] 
यह्‌ जो अग्नि देवता के लिए अष्टाकपाल पुरोडाश है, वह अमावास्या और 
पौर्णमासी में अच्युत (त्रुटिरहित) धर्मवाला होता है। 
अन्यत्र कहा-- 
'तावब्रूतामग्नीषोमावाज्यस्यंव नौ उपांशु पोणं मास्यां यजन्‌' 
वे अग्नि और सोम देवता वोले--हमारे लिए आज्य (घृत) का ही पोर्ण- 
मासी में उपांशु (घ्वनिरहित मन्त्र द्वारा) यजन करे । 
'ताभ्यामेतमर्तीषोमीयमेकादशकपालं पौणंमासे प्रायच्छत्‌! । 
[तै० सं० २।५।२] 
उन अग्नि और सोम देवता के लिए यह अग्नि और सोम देवतावाला 
एकादशकपाल पुरोडाश पौर्णमास में दिया । फिर कहा-- 


'ऐन्द्रं दधि अमावास्यायाम्‌' [तै० सं० २।५।४] 
द्र देवतावाला दही अमावास्या में होता है । अन्यत्र वाक्य है-- 
ऐन्द्रं पयोऽमावास्यायाम्‌' । 
इन्द्र देवतावाला दूध अमावास्या में होता है । इसी प्रकार -- 
'आघारमाघारयति' [ते० सं० २।५।११] 

आधार कमें के नाम' को धार बाँधकर छोड़ता है। 
‘आज्यभागौ यजति’ [तै०सं० २।६।२] 
दो आज्य भागों का यजन करता है। 
“स्विष्टकृते समवद्यति’ [तँ °सं ० २।६।६] 
स्विष्टकृत्‌ देवता के लिए अवदान करता है। 
'पत्नीसंयाजान्‌ 'यजति' 
पत्नीसंयाजों का यजन करता है। 
'समिष्टयजुर्जुहोति' [शत०ब्रा० १।६।२।२५] 
समिष्टयजु का होम करता है। 
आगे पुनः [तै ०सं ० २।६।६] में लेख है-- 
'य एवं विद्वान्‌ पौणंमासों यजते, 
“य एवं विद्वान्‌ अमावास्यां यजते’ 
[त०सं० २।६।९] 
जो इस प्रकार जाननेवाला व्यक्ति पौर्णमास याग करता है; जो इस प्रकार 
जाननेवाला अमावास्या याग करता है । 
इन प्रसंगो में संशय इस प्रकार है--ये सब कमं आग्नेय पुरोडाश से लगा- 
कर ऐऐन्द्र पय तक--समान रूप से प्रधान कमं हैं? तथा आघार आदि कर्म 
प्रधान के समीप होने से उसके उपकारक अङ्ग हैं? दूसरा संशय यहाँ इस 
प्रकार है--'य एवं विद्वान्‌’ ये दोनों संयुक्त वावय प्रकृत में कहे गये कर्मो के 
अनुवादक हैं ? अथवा ये अपुर्व कर्म के विधायक हैं ? तथा अस्य कर्म गुणविधि 
हैं ! | 
प्रतीत होता है--उक्त प्रसंग में 'अच्युतो मवति, प्रायच्छत्‌, आघारयति, 
अवद्यति, जुहोति’ आदि विधि के बोधक क्रियापद एक-दूसरे से भिन्न हें । जहाँ 
इस प्रकार विधिबोधक क्रियापद परस्पर पृथक होते हैं, वे अपूर्वोत्पादक कर्म हैं, 
यह प्रथम अधिकरण में अभी कहा गया है । द्वितीय अधिकरण में अभ्यास होने 
पर कर्मभेद माना गया है । प्रस्तुत प्रसंग में भी 'यजन्‌, यजति, यजते' आदि यज्‌' 
धातु का अभ्यास--बार-बार कहता--स्पष्ट है।,इस कारण इन कर्मो को बराबरी - 


१. द्रष्टव्य---मीमांसा सूत्र, १।४।४॥ 


२. द्रष्टव्य---यत्पत्नीसंयाजा इज्यन्ते, शत०ब्रा० ११।२।७।३०॥ 
अथ पत्ती: संयाजयन्ति, शत० ब्रा २।६।२।४॥ 

के प्रधान कर्म मानना उपयुक्त होगा । ऐसा प्राप्त होने पर आचार्य सूत्रकार ने 
समाधान किया--- 


प्रकरणं तु पौर्णमास्यां रूपावचनात्‌ ॥३॥ 


[तु] सूत्र में यह पद निश्चय अर्थ को कहता है। [ पौणेमास्याम्‌ ] पौर्णमासी 
पद साहचर्य से अमावास्या का भी बोधक है; अर्थ हुआ-- पौर्णमासी और अमा- 
वास्या पद जिन वाक्यों--'यं एवं विद्वान्‌’ इत्यादि--में पढे हैं; वे वाक्य-- 
[प्रकरणम्‌ ] प्रकरण-प्राप्त 'यदाग्नेयोऽष्टाकपालः' आदि वाक्यों से विधान किये 
गये कर्मो के अनुवादक [तु] ही है । क्योंकि [रूपावचनात्‌ | इन वाक्यों में याग 
के रूप = द्रव्य व देवता का कथन न होने से । 

। कात्यायन श्रौत सूत्र [ १।२।२] में याग का स्वरूप बताया है--'द्रव्यं देवता 

| त्यागः देवता के उद्देश्य से द्रव्य का त्याग 'याग' कहा जाता है । 'य एवं विद्वान्‌' 
आदि वाक्यों में--इन तीनों में से त्यागरूप अंश का निदेश 'यजते' क्रियापद से 

। हो जाता है, शेष द्रव्य और देवता का कथन इन वाक्यों में नहीं है । ऐसी स्थिति 
में यदि इन वाक्यों को अपूर्वोत्पादक विधि के रूप में प्रधान याग माना जाता है, 

| तो यह निरथेक होगा, क्योंकि यह त्याग किस द्रव्य का किस देवता के लिए है, 
यह तो ज्ञात ही नहीं; उक्त वाक्यों में--इनमें से किसी का--निर्देश ही नहीं, तब 
केवल त्याग का कथन निष्प्रयोजन होगा । इसलिए यह त्याग किस द्रव्य का किस 
देवता के लिए है, यह प्रकरण से जानना होगा। प्रकरण-पठित 'यदाग्नेयो$ष्टा- 
कपाल: से लगाकर 'ऐन्द्रं यय? तक त्याग की भावना से देवता और द्रव्य 
दोनों का निर्देश होने से ये अपूर्वोत्पादक छह प्रधान याग हैं। इन्हीं को लक्ष्य 
कर -कहा गया है--'य एवं विद्वान्‌ इत्यादि । इस प्रकार ये विद्वदू-वाक्य 
'यदाग्नेय: इत्यादि वाक्य विहित छह यागों के अनुवादक हैं। इस रूप में वे 
सार्थक हैं । 

यह कहना संगत नहीं कि विद्वद्वाक्यों में 'पौर्णमासीं अमावास्याम्‌' एकवचनान्त 
पदों से बहुत यागों का ग्रहण केसे होगा ? क्योंकि इन पदों का एववचनान्त 
प्रयोग यागों के एक समुदाय के आधार पर है; जैसे शास्त्र व लोक में वन, कुल, 
यूथ, सभा, परिषद्‌ आदि पदों का प्रयोग सर्वमान्य है ॥३॥ 

शिष्य जिज्ञासा करता है--यदि विद्द्वाव्य आग्नेय आदि याग के अनु- 
वादक माने जाते हैं, तो समीप में पठित होने से प्रयाज आदि याग का भी उन्हें 
अनुवादक माना जाना चाहिए । ऐसी स्थिति सान्निघ्य समान हेतु से प्रयाज 

ha आदि को मी प्रधान कर्म क्यों न माना जाय? सूत्रकार ने समाधान 
— 

विशेषदशे नाच्च सर्वेषां समेषु ह्यप्रवृत्तिः स्यात्‌ ॥४॥ 


[विशेषदर्शनात्‌ | विक्ृतियागों में प्रयाज आदि के अतिदेश-विशेष के देखे 
जाने से [च] भी [सर्वेषाम्‌ | आग्नेय, आघा प्रयाज आदि सबके [ समेषु | समान- 
रूप से प्रधान होने पर [हि] निश्चयपूर्वक, विक्कतियागो में प्रयाज आदि की 
[अप्रवृत्तिः] अप्राप्ति [स्यात्‌] हो जावे । 

आग्नेय याग प्रधान कमे है । प्रधान कर्म का अतिदेश नहीं होता। यदि 
सान्निध्य से प्रयाज आदि को प्रधान कर्म माना जाता है, तो सौर्थ आदि विकृति- 
यागों में प्रयाज आदि की प्राप्ति नहीं होगी; परन्तु सौर्य याग में शास्त्र द्वारा 
प्रयाज की प्राप्ति बताई है तैत्तिरीय संहिता [२।३।२] में निर्देश है--'यो 
ब्रह्मवर्चसकामः स्यात्‌, तस्मा एतं सौर्य चरु निव॑पेत्‌ जो ब्रह्मवर्चस की कामना- 
वाला होवे, उसके लिए इस सूर्य देवतावाले चरु से याग करे। इस वाक्य- | 
निर्दिष्ट सौर्य याग में अतिदेश है--प्रयाजे प्रयाजे कृष्णलं जुहोति।' गुञ्जा 
(रत्ती = चूंटली) परिमित सुवर्ण के दाने का प्रतिप्रयाज होम करता है, इस वचन 
से प्रकृत सौर्थ याग में प्रतिप्रयाज कृष्णल की आहुति देने का विधान है। यदि प्रयाज 
आदि प्रधान कर्म हों, तो उनकी प्राप्ति प्रकृत सौर्य विकृतियाग में नहीं होनी 
चाहिए। क्योंकि प्रधान कर्म का अतिदेश विकृतियागों में नहीं होता, यह सर्व- 
मान्य सिद्धान्त है । इसलिए विकृतियागों में प्रयाज आदि का श्रवण होने से इन्हें 
आग्नेय आदि प्रधान कर्मों के सान्निध्यमात्र से प्रधान कर्म नहीं माना जायगा । 
ऐसी स्थिति में 'य एवं विद्वान्‌ इत्यादि विद्वद्वाक्य प्रयाज आदि का अनुवादक 
नहीं माना जायगा; केवल आग्नेय आदि छह प्रधान कर्मो का ही अनुवादक 
होगा ॥४॥ 

शिष्य पुनः जिज्ञासा करता है-विद्वद्वाक्य को अनुवादक इसलिए बताया गया 
कि इसमें याग के रूप द्रव्य, देवता का निदेश नहीं है । इसके विपरीत यह क्यों 
न माना जाय कि विद्वद्ववाक्य अपूर्वं विधि है, प्रधान कर्म है ? उसके लिए द्रव्य, 
देवता गुण का विधान 'यदाग्नेय' आदि वाक्यों से होता है; अतः 'यदाग्नेय' 
आदि को विद्वद्वाक्य प्रधान कर्म की गुणविधि क्यों त माता जाय ? सूत्रकार ने 
शिष्य-जिज्ञासा को सूत्रित किया-- 


गुणस्तु श्रुतिसंयोगात्‌ ॥५॥ 

[तु] सूत्र में यह पद गत सूत्र में निर्दिष्ट पक्ष को ठुकराता है, [गुणः] 
'यदाग्नेय' आदि गुण कर्म हैं, प्रधान कमं नहीं। [श्रुतिसंयोगात्‌ | “स एवं विद्वान्‌' 
इत्यादि श्रुति के साथ सम्बन्ध होने से। रड 

'य एवं विद्वान्‌ इत्यादि पौणेमासी, अमावास्या पदों से याग के विशिष्ट 

काल का निर्देश कर उस काल में अपूर्वे कमं का विधान करता है । वहाँ द्रव्य, 
देवता-गुण की पूति उक्त श्रुति (य एवं विद्वान्‌) के सम्बन्ध से यदाग्नेय' आदि 
वाक्य करता है । अतः ये वाक्य गुणविधि और विद्वद्वाक्य अपूर्व विधि अर्थात्‌ प्रधान 


कर्म माने जाने चाहिए ॥५॥ | 
आचार्य सूत्रकार जिज्ञासा का समाधान करता है-- 


चोदना वा गुणानां युगपच्छास्त्रा च्चोदिते हि तदर्थत्वात्‌ 

तस्य तस्योपदिश्येत ॥६॥ 

[चोदना] चोदक है;-प्रे रक है--कर्म विधायक वाक्य देन यदारनेयो्टा- 
कपाल? इत्यादि, [वा] निश्चित ही; हेतु दिया--[गुणानां युगपत्‌ शासनात्‌ | 
उक्त वाक्य में गुणों (द्रव्य और देवता ) के एकसाथ विघान-कथन करने से । 
[चोदिते हि] क्योंकि यदि ऐसा माना जाय कि विद्दद्वाक्य कमंविघि है, और 
गुण का-कथन 'यदाग्नेयः' इत्यादि वाक्य से होने के कारण वह गुणविधि है, तो 
[तदर्थत्वात्‌ | विदवद्वाक्यविहित कर्म के लिए होने से [तस्य तस्य] उस-उस अग्नि 

देवता और अष्टाकपाल पुरोडाश द्रव्य का पृथक्‌-पृथक्‌ [उपदिश्येत] उपदेश 
| किया जाना चाहिए । 

शास्त्रीय मान्यता है, गुणविधिवाक्य अन्य कर्मविधि के लिए द्रव्य या देवता 
किसी एक ही गुण अथवा किसी एक विशेषता का ही विधान कर सकता है, एक 
वाक्य दो गुणों का ,विधान नहीं कर सकता। उदाहरण के लिए आघार-संज्ञक 
कमं है-'आधारमाघारयति'--आघार का आघारण (सेचन) करता है । आघा- 
रण की रीति विशेष है । विशेषता है--आघारण का ऋजुत्व और सातत्य । इन 
दो गुणों का पृथक्‌-पृथक्‌ दो वाक्यों से विधान किया जाता है--“ऋजुमाघारयति, 
सततमाघारयति' । आघारण में आज्य की धारा ऋजु=सरल, सीधी होनी 
चाहिएँ ; तथा सतत-निरन्तर चलती रहनी.चाहिए, बीच में टूट-ट्टकर आघारण 
नहीं होना चाहिए । यह शास्त्रीय मान्यता के अनुसार है । 

अब यदि विद्वद्वाक्य को कर्मविधि मानकर 'यदाग्नेय' वाक्य'को उसका गुण- 
विधि माना जाता है, तो यह सम्भव नहीं, क्योंकि उक्त शास्त्रीय मान्यता के यह 
विरुद्ध हो जाता है। कारण यह है कि 'यदार्नेय' एक ही वाक्य 'अग्नि' देवता 
और 'अष्टाकपाल पुरोडाश, द्रव्य दोनों रूपों का युगपत्‌ विधान करता है; अतः 
इसे गुणविधि मानना सम्भव नहीं । यह वाक्य द्रव्य और देवता उभयरूपविशिष्ट 
अपूर्व कमं का विधायक है । फलतः विद्वद्वाक्य (“य एवं विद्वान्‌ इत्यादि वाक्य) 
में याग के रूप-द्रव्य और देवता का कथन न होने से पौर्णमासी-अमावास्या संयुक्त 
वाक्य अपूर्व कर्म के विधायक नहीं हैं। यदि विद्वद्वाक्यस्थित पौणंमासी-अमावास्या 
पद अभिधावृत्ति से आग्नेयादि यागों का कथन नहीं करते, तो लक्षणा वृत्ति से 


| 

| 

| 

| 

| 

| 

कथन करने में कोई दोष नहीं है । ऐसे प्रयोग मान्य समझे जाते हैं । जंसे--'अग्नौ 


तिष्ठति’ आग में ठहरता है; 'अवटे तिष्ठति गड्ढे में ठहरता है; इन वाक्यों का 
तात्पर्यं अभिधावृत्ति से संगत न होने पर लक्षणावृत्ति से यही होता है कि आग के 
समीप या गड्ढे के समीप ठहरता है । इसमें असामञ्जस्य नहीं माना जाता। 
फलतः 'य एवं विद्वान्‌’ इत्यादि विद्वद्वाक्य, आग्नेयादि प्रधान कमो का अनुवादक 
है, यही मान्यता सामञ्जस्यपुर्ण है ॥६॥ 

'यदार्नेयः' आदि वाक्यों के गुणविधि न होने में सूत्रकार अन्य हेतु प्रस्तुत 
करता है-- 


व्यपदेशश्च तद्वत्‌ ॥७॥ 


[व्यपदेशः] व्यवहार एवं कथन [च] भी [तद्वत्‌] वैसा ही है, जिससे 
आग्नेय आदि यागों के समुच्चय का बोध होता है । 

इन यागों के विषय में वाक्य है--'उग्राणि ह वा एतानि हवींषि अमावास्यायां 
सम्भ्रियन्ते--आग्तेयं प्रथमम्‌, ऐन्द्रे उत्तरे'। निश्चय ही ये उग्र हवियाँ अमावास्या- 
कर्मं एकसाथ अनुष्ठित की जाती हैं, जो पहली हवि आग्नेय है, और उसके आगे 
की दो ऐन्द्र हवियाँ । यह कथन इन हवियों =यागों के समुच्चय को प्रकट करता 
है। 
र यदि 'यदाग्नेयोऽष्टाकपालः' आदि वाक्यों को 'य एवं विद्वान्‌' आदि वाक्य- 
विहित पौर्णमासी-अमावास्या-याग में गुणविधि माना जाय, तो आग्नेय आदि . 
हवियों के गुण होने पर आग्नेय पुरोडाश, ऐन्द्र-दधि तथा ऐन्द्र-पय हवियों में 
विकल्प प्राष्त हो जायगा--पौणेमासी-अमावास्या याग चाहे आग्नेय पुरोडाश से 
सम्पन्न किया जाय, चाहे ऐन्द्र दधि से, चाहे ऐन्द्र पय से। ऐसी अवस्था में 'आग्नेयं 
प्रथमम्‌, ऐन्द्रै उत्तरे द्वे' यह कथन असंगत हो जायगा, क्योंकि विकल्प होने पर 
हवियों का पौर्वापये क्रम--जो 'प्रथम' और “उत्तर पदों से स्पष्ट बताया गया 
है--उपपन्न न होगा । यह हृवियो के समुच्चय में सम्भव । अतः 'यदाग्नेय:' 
आदि यागों को गुणविधि मानना संगत नहीं ७ ' | 

सूत्रकार उक्त अर्थ में अन्य हेतु प्रस्तुत करता 


लिङ्गदशेनाच्च ॥८॥ 


[लिङ्गदर्शनात्‌ ] आग्नेय आदि हवियों के समुच्चय में 3 उपलब्ध 
होने से [च] भी, आग्नेय आदि हवियों का समुच्चय है, निक । 

“लिङ्ग' पद का तात्पर्य है--प्रमाणभूत उल्लेख । शास्त्र | ऐसे प्रामाणिक 
उल्लेख उपलब्ध हैं, जिनमें आग्नेयादि हवियों का समुच्चय स्पष्ट hm है। 
उल्लेख है---““चतु्दश पौर्णमास्यामाहुतयो हृयन्ते, स्यायाम्‌” । चोदह्‌ 

आहुतियाँ पौर्णमास याग में दी जाती हैं, और तेरह आहुतियाँ अमावास्या याग 
में पौर्णमास-याग की चौदह आहुतियाँ इस प्रकार हैं--५ प्रयाज, ३ अनुयाज, 
३ प्रधान याग की आहुतियाँ (== आग्नेय पुरोडाश, अग्नीषोमीय उपांशुयाग, 
अग्नीषोमीय पुरोडाश), २ आज्य माग, १ स्विष्टकृत्‌ = १४। अमावास्या-याग 
की १३ आहुतियाँ हैं--५ प्रयाज, ३ अनुयाज, २ आज्यभाग, १ स्विष्टकृत्‌ = 
११, तथा प्रधान याग के तीन द्रव्यो में से १ आग्नेय पुरोडाश की और ऐन्द्र 
दधि तथा ऐन्द्र पय दोनों द्रव्यों को मिलाकर एक आहुति २+- ११ = १३। ऐ्द्र 
दधि और ऐन्द्र पय का देवता एक इन्द्र होने के कारण दोनों द्रव्यों को मिलाकर 
आहुति एक दी जाती है। इस कारण अमावास्या-्याग में प्रधान आहुतियाँ केवल 
दो होती हैं । 
प्रस्तुत प्रसंग में इस कथन का कारण यह है कि पौर्णमास-याग में चौदह 
और अमावास्या-याग में तेरह आहुतियों की संख्यापुत्ति उसी अवस्था में हो 
सकती है, जब 'यदाग्नेयः' आदि वाक्यों को प्रधान कर्म का विधायक माना जाता 
है। यदि विद्वद्ववाक्य का इन्हें गुणविधि माना जाय, तो 'य एवं विद्वान्‌" इत्यादि 
| वाक्य में इन आहुतियों के लिए कोई विधायक पद नहीं है। यह इस मान्यता में 
| लिङ्ग है कि 'यदाग्नेय आदि वाक्य गुणविधि नहीं हैं; प्रत्युत अपूर्व कर्म के 
विधायक हैं ॥८॥ (इति आघाराद्याग्नेयादीनामङ्गाङ्गि भावाधिकरणम्‌--३) । 


(उपांशुयाजाश्पूवेताञधिकरणम्‌--४) 


वैदिक वाङ्मय में वाक्य हैँ--“जामि वा एतद्यज्ञस्य क्रियते, यदन्वञ्चौ 
पुरोडाशो, उपांशुयाजमन्तरा यजति” [तैति० सं० २।६।६] इति । “विष्ण- 
रुपांशु यष्टव्यो$जामित्वाय, प्रजापतिरुपांशु यष्टव्योऽजामित्वाय; अग्निषोमाबुषांशु 
यष्टव्यावजामित्वाय' इति। इस प्रकार यज्ञ का किया जाना आलस्यजनक ही है, 
जो क्रमानुसार दो पुरोडाशो का यजन निरन्तर करता है । अत: दोनों पुरोडाशों के 
मध्य में उपांशुयाज का यजन करे । आलस्य दूर करने के लिए विष्णु का उपांशु- 
यजन करे; आलस्य-तिवारण के लिए प्रजापति का उपांशु यजन करे; आलस्य 
दूर करने को अग्नीषोम का उपांशु यजन करे। 
इन वाक्यों के विषय में शिष्य जिज्ञासा करता है--जैसे विद्वद्वाक्य में 
'पौर्णमासी' पद 'आग्नेय' आदि याग-समुदाय का अनुवादक है, ऐसे ही 'जामि वा! 
इत्यादि वाक्य में पठित उपांशुयाज क्या विष्णु आदि गुणवाले तीन प्रकृत यागों के । 
समुदाय का अनुवादक है ? अथवा अपूर्व याग का विधायक है ? पाठ की समानता 
के आधार पर विद्वद्वाक्य के 'पौणं मासी' पद के तुल्य उपांशुयाज को विष्णु आदि 


यागों का अनुवादक मानना उपयुक्त होगा । आचार्य ने शिष्य-जिज्ञासा को सुत्रित 
किया 


| 
| 
| 
| 
| 
| 
| | 

पौण मासीबदुपांशुयाजः स्यात्‌ ॥६॥ 


[पौणेमासीवत्‌ | 'य एवं विद्वान्‌ पौण मासीं यजते’ वाक्य में जैसे 'पौणमासी' 
पद 'आरनेय' आदि यागों के समुदाय का अनुवादक है, ऐसे ही [उपांशुयाजः] 
‘उपांशुयाजमन्तरा यजति' वाक्य-पंठित उपांशुयाज ‘विष्णुरुपांशु यष्टव्यः’ आदिः 
वाक्यों से विहित विष्णु आदि यागों का अनुवादक [स्यात्‌ ] होना चाहिए । 

जैसे 'य एवं विद्वान्‌’ इत्यादि वाक्यों में द्रव्य, देवता आदि याग के रूप का 
निर्देश होने से वह 'आग्नेय' आदि याग-समुदाय का अनुवादक है, इसी प्रकार 
‘उपांशुयाजमन्तरा यजति’ वाक्य में याग के रूप द्रव्य-देवता का निर्देश न होने से 
यह्‌ अपूर्व कर्मं का विधायक नहीं माना जा सकता । 'विष्णुरुपांशु यष्टव्यः” 
इत्यादि वाक्यों में याग के रूप देवता आदि के निर्देश तथा 'यष्टव्यः' इस विधि- 
निर्देश से विष्णु आदि यागों का अपूव कर्म मानना उपयुक्त होगा । उपांशुयाज 
को उन्हीं यागों का अनुवादक मानना चाहिए ॥६॥ 

आचार्य सूत्रकार जिज्ञासा का समाधान करता है-- 


चोदना वाऽप्रकृतत्वात्‌ ॥१०॥ 


[वा | सूत्र का 'वा' पद पूर्वोक्त पक्ष को व्यावृत्ति का द्योतक है, अर्थात्‌ 
“उपांशुयाजमन्तरा यजति' वाक्यगत 'उपांशुयाज' को विष्णु आदि देवतावाले 
कर्म-समुदाय का अनुवादक नहीं माना जा सकता; प्रत्युत [चोदना] अपूव कमं 
का विधायक है। विष्णु आदि देवतावाले यागों के-- [अप्रकृतत्वात्‌ ] प्रस्तुत 
प्रकरण में न होने से तात्पर्य है, विष्णु आदि देवतावाले यागों का यहाँ कोई 
विध।यक वाक्य नहीं है; जब उनका विधान ही नहीं, तो उपांशुयाज उनका अनु- 
वादक कंसे होगा ? 

विष्णु आदि गुणवाले याग, प्रकरणगत विधि नहीं हैं; प्रत्युत अर्थवाद हैं, 
क्योंकि इनके विषय में “उपांशुयाजमन्तरा यजति' यह विधि कही गई है । यह 
लम्बा वाक्य 'जामि वा एतत्‌ से प्रारम्भ होकर अन्तिम 'अजामित्वाय' पर पुरा 
होता है । उसमें उपांशु यजति' यह विधिवाक्य हैं। यदि 'विष्णुरुपांशु' आदि 
को भी विधिवाक्य माना जाय, तो थह वाक्यभेद-दोष उपस्थित हो जायगा। 
'विष्णुरुपांशु' आदि वाक्य उस लम्बे वाक्य के मध्य पठित होने पर “उपांशुयाज- 
मन्तरा यजति’ इस वाक्य के 'उपांशु' पद से सम्बद्ध हैं, अर्थात्‌ उसी के सम्बन्ध की 
बात कहते हैं, कोई नई बात नहीं; इसलिए उस विधि के ये अर्थवाद हैँ। इनको 
अपूर्वं विधि मानने पर वाक्यभेद-दोष हटाया नहीं जा सकता। 

‘विष्णुरुपांशु’ इत्यादि वाक्यों के अर्थवाद होने का तात्पर्ये यही है कि आग्नेय 
एवं अग्निषोमीय याग निरन्तर किये जाते हैँ-आग्नेय पहले और अग्नीषोमीय 
उसके अनन्तर । इनमें समय का व्यवधान नहीं किया जाता । दोनों यागों में मन्त्रों 

का उच्चारण ऊँचे स्वर से किया जाता है । इससे प्रथम यागानुष्ठान में उच्चार- 
यिता ऋत्विक्‌ के थक जाने की सम्भावना बनी रहती है। थक जाने से दूसरे 
अग्नीषोमीय यागानुष्ठान के अवसर पर मन्त्रों के उच्चारण में विकृति आ जाने 
पर अनुष्ठान दूषित हो सकता है। इन यागों के निरन्तर अनुष्ठान के अवसर पर 
थकावट से मन्त्रोच्चारण में आलस्य भी न हो, और अनुष्ठानों का ने रन्त्यं भी 
बना रहे, इस कारण दोनों के अन्तराल में उपांशुयजन कर लिया जाता है । इससे 
इनमें जामिता--आलस्य आने की सम्भावना नहीं रहती है। यागानुष्ठान के 
अवसर पर आलस्य की स्थिति को दोषपूणं माना जाता है। इस दोष के निवारण 
के लिए उन यागों के अन्तराल में विष्णु आदि का उपांशुयजन कहा गया है। 
ये अपूर्व विधि नहीं हैं ॥ १०॥ 

प्रसंगवश शिष्य जिज्ञासा करता है--यह उपांशुयजन क्या है? आचार्य ने 
समाधान किया-- 


गुणोपबन्धात्‌ ॥११॥ 


[गुणोपबन्धात्‌] उपांशु गुण के उपबन्ध=निर्देश से जाना जाता है-- 
उपांशुयजन यह याग का नाम है । 

'उपांशु' पद का अर्थ है-होठों के अन्दर ही उच्चारण करना। उपांशु- 
उच्चारण होठों के बाहर सुनाई नहीं देना चाहिए । उपांशुयाज नामक याग का 
कथन “उपांशु पौणेमास्यां यजन्‌' इस वाक्य द्वारा किया गया है। सूत्रकार ने 
उपांशुयाजस्य पौर्णमासीकत्तंव्यताऽधिकरणम्‌--| १०।८।१७] नामक अधि- 


करण में इसका उपादान किया है । यह याग केवल पूर्णमासी के दिन किया जाता 


है, अमावास्या” को नहीं । 

उपांशुयाज नामक याग में आहुतियाँ तीन देवताओं के उद्देश्य से दी जाती 
हैं--विष्णु, प्रजापति, अग्नीषोम । अग्नीषोम और प्रजापति की उपांशुधर्मता का 
उल्लेख वेदिक वाङ्मय में उपलब्ध है ।* विष्णु की उपांशुता का उस रूप में 
उल्लेख नहीं मिलता, परन्तु मन्त्र में समाम्नान (कथन) से विष्णु का समावेश 
देवताओं की इस सूची में किया जाता है । आचार्य सूत्रकार ने [१०।८।५२-५३] 
सूत्रों में विष्णु देवता विषयक विवेचन किया है । अमावास्या का निर्देश करके वहाँ 


१. द्रष्टव्य-मीमांसा सुत्र, १०।८।५३॥ 

२. 'तावब्रूतामग्नीषोमावाज्यस्येय नावुपांशु पोणंमास्यां यजन्‌’ इति, गत सूत्र 
के शाबरभाष्य के अन्त में निदिष्ट । 'अनिरुक्तो वे प्रजापति? [ऐ० 
ब्रा० ६३०; तै० ब्रा० १।३।८; श० ब्रा० १।१।१।१३; तां० ब्रा० 
१८।६।८॥। ] 

शाबर भाष्य में हौत्र कर्म पढ़ा है--'इदं विष्णूविचत्रमे' [ऋ० १।२२।१७]; 
“प्र नद्‌ विष: स्तवते वीर्यण' [ ऋ० १।१५४।२ | । सूत्रानुगत भाष्य का यह पाठ 
तभी संगत व सार्थक हो सकता है, जब उपांशुयाज विष्णु देवतावाला स्वीकार 
किया जाय। यहाँ मन्त्रगत विष्णु के आम्नान-कथन से उपांशुयाजवाले देवताओं में 
विष्णु की गणना होती है। इस प्रकार आचार्यो ने यह व्यवस्था की हैं कि आहुति 
प्रदान करते समय सम्पूर्णे मन्त्र का उच्चारण उपांशु किया जाय, अथवा देवता नाम- 
पद का ? निर्णय किया है, प्रधान होने से केवल देवता के नामपद का उच्चारण 
उपांशु होना चाहिए; मन्त्र के शेष भाग का उच्चारण उच्च स्वर से किया जाय। 
इस सब विवरण का सारभूत कथन आपस्तम्ब श्रौत सूत्र [२।१८।२३-२४] में 
इस प्रकार है--'उपांशुयाजः पौर्णमास्यामेव भवति वंष्णवोऽग्नीषोमीयः प्राजा- 
पत्यो वा'--उपांशुयाज पौर्णमासी तिथि में ही होता है, चाहे वह विष्णु देवता के 
उद्देश्य से किया जाय, चाहे वह अग्नीषोम या प्रजापति के उद्देश्य से। उक्त श्रौत- 
सूत्र में आगे कहा--'प्रधानमेवोपांशु'-प्रधान अर्थात्‌ केवल देवता नाम का उपांशु 
उच्चारण होता है । 

फलतः उपांशुः गुण-सम्बन्ध से उपांशुयाज अपने रूप में स्वतन्त्र याग का 
नाम है । परन्तु प्रस्तुत प्रसंग में आग्नेय और अग्नीषोमीय यागों के ने रन्त्यं को 
अबाधित रखने और थकावट से बचने-रूप निमित्त सें उनके अन्तराल में इसका 
उपयोग किया गया है; अत: यहाँ यह उनका अर्थवाद है; इसमें कोई दोष 
नहीं ॥११॥ 

उपांशुयाज अपने रूप में स्वतन्त्र अथवा प्रधान कर्म है, इसकी पुष्टि के लिए 
सूत्रकार ने बताया-- 


प्राये वचनाच्च ॥१२॥ 


[प्राये ] प्रधान की पंक्ति में [वचनात्‌ | कथन होने से [च] भी यह एक 
प्रधान कर्म है । 

प्रधान कर्मो के प्रकरण में उपांशुयाज का पाठ होने से इसके प्रधान कमे होने 
की पुष्टि होती है । लोक में भी यह व्यवहार देखा जाता है कि श्रेष्ठ व्यक्तियों के 
नाम-ग्रहण में जो गिने जाते हैं, वे सभी श्रेष्ठ व प्रधान व्यक्ति माने जाते हैं । 
प्रस्तुत प्रसंग में भी 'आग्नेयोऽष्टाकपालो भवति’ यहाँ से लगाकर 'ऐनद्रं पयोऽ 
मावास्यायाम्‌? तक का समस्त प्रक्रम--सिसिला प्रधान कमों का है। उसी के 
अन्तर्गत 'तावब्रूताम्‌-अर्नीषोमावाज्यस्यंव नावुपांशु पौर्णमास्यां यजन यह 
वचन है । अतः यहाँ पठित उपांशुयाज प्रधान कर्म माना जाना चाहिए । 

अन्यत्र पाठ है--तस्य वा एतस्याग्नेय एव शिर: हृदयमुपांशूयाज: पादा- 
वग्नीषोमीय:--उस प्रक्रान्त पौर्णमास याग का सिर आग्नेय याग है, हृदय उपांशु- 

याज तथा पैर अग्नीषोमीय है। यहाँ प्रधानभूत कमं आग्नेय तथा अग्नीषोमीय 
के मध्य में पठित उपाशुयाज प्रधान कर्म है, यह निश्चित होता है। फलतः 
'उपांशुयाजमन्तरा यजति' वाक्य में उपांशुयाज कर्म आगे पठित “विष्णुरुपांशु | 
यष्टव्यः' इत्यादि वाक्यगत देवसमुदाय का अनुवादक नहीं है । परन्तु मुख्य विधि 
होने पर भी यहाँ उसका प्रयोग आग्नेय और अग्नीषोमीय के नैरन्तर्य को अक्षण्ण 
बनाये रखने तथा श्रमजनित दोष के निवारण के लिए हुआ है ॥१२॥ ( इत्युपांशु- 
याजाऽपूर्वेताऽधिकरणम्‌--४) । | 


(आघाराद्यपूर्वताऽधिक रणम्‌ --५) 


शिष्य जिज्ञासा करता है--वैदिक वाङ्मय में 'आघारमाघारयति' [तँ ०सं० 
२।५।११] यह वाक्य सुना जाता है । आधार का आघारण करता है, अर्थात्‌ घृत 
का अग्नि में सेचन करता है । इसके विषय में अन्य वाक्य हैं--'ऊर्ध्वमाघारयति' 
ऊध्वं -ऊेचे से आघारण करता है । 'सन्ततमाधारयति' सन्तत--एकतार, घृत 
की धारा टूटे बिना आघारण करता है । 'ऋजुमाघारयति' घृत की धारा ऋजु-- 
सरल-सीधी रहते आधारण करता हे । पहले वाक्य में घृत के सेचन का विधान 
हैं; अगले वाक्यों में बताया गया--घृत का वह आधघारण==सेचन किस प्रकार 
होना चाहिए । 

ऐसा ही वाक्य है--“अग्निहोत्रं जुहोति’ [ते ० सं० १॥५॥९] अग्निहोत्र होम 
करता है। इसी के विषय में अन्य वाक्य कहे गये--'दध्ना' जुहोति” दही से होम 
करता है । 'पयसा जुहोति? दूध से होम करता है। 

ये सब वाक्य दो वर्गो में विभक्त हैं। पहला वर्ग 'आधार'-विषयक है; 
दूसरा अग्निहोत्र “विषयक । यहाँ सन्देह होता है, प्रत्येक वर्ग के पहले वाक्य 
( =''आघारमाघारयति' तथा 'अJिनहोत्रं जुहोति’) अपने वर्ग के अगले वाक्यों के 
अनुवादक हैं, अथवा अपूर्वं विधि हैं ? इन्हें अनुवादक मानना उपयुक्त होगा; 
क्योंकि अगले वाक्यों से आघार और अग्निहोत्र का जो विशेष प्रकार बताया हे 
ये पहले वाक्य उसी का सामान्य रूप से कथन करते हैं । शिष्य की इस जिज्ञासा 
को सुत्रकार ने अगले तीन सूत्रों से विस्तार के साथ सुत्रित किया _ = | जिनमें पहला 
सुत्र है-- 


१. सन्तुलन करें, “दध्ना इन्द्रियकामस्य तै० ब्रा० २।१।५॥ 
२. द्रष्टव्य--“यत्‌ पयसाग्निहोत्रं जुहोति अमुमेव तदादित्यं जुहोतिः कपिष्ठल 
कठ संहिता, क ४, २॥ (द्राह्मणोद्धार कोष के अनुसार) । 'पयसा जुहुयात्‌ | 
, पशुकामस्य’ तँ० ब्रा० २।१।५॥ 

आघारार्निहोत्रमरूपत्बात्‌ ॥१३॥ 


[आघाराग्निहोत्रम्‌ | आघार-वाक्य और अग्नि होत्र-वाक्य अपूर्वविधि नहीं, 
अनुवादक हैं, [अरूपत्वात्‌ | अपुर्व विधि-रूप न होने से। 

अपूर्व विधि में द्रव्य-देवता आदि का कथन होता है; यहाँ ऐसा नहीं है। जहाँ 
वाक्य द्रव्य, देवता व इतिकर्त्तव्यता आदि से युक्त होता है, वह अपूर्वविधि माना 
जाता है । यह उसका स्वरूप व विशेष गुण हे । अत: पूर्वोक्त प्रत्येक वर्ग का पहला 
वाक्य अपने वर्ग के अगले वाक्यों द्वारा विहित प्रकृत कर्म का अनुवादक है। उन 
वाक्यों में इतिकर्त्तव्यता ब द्रव्यगुण का निर्देश है ।॥ १३॥ 

अनुवादक होने में सूत्रकार अन्य हेतु प्रस्तुत करता है--- 


संज्ञोपबन्धात्‌ ॥१४॥ 


[संज्ञोपबन्धात्‌ = संज्ञा-उपबन्धात्‌ | प्रत्येक वर्गं के प्रथम वाक्य (आघार- 
माघारयति, अग्निहोत्रं जुहोति ] में आघार और अग्निहोत्र संज्ञा का उपबन्ध-- 
निर्देश होने से संज्ञाविशिष्ट आधार और अग्निहोत्र 'आघारमाघारयति' तथा 
'अनिहोत्रं जुहोति’ उक्त दोनों वाक्य कर्म के केवल नाम का निर्देश करते हैं, 
स्वरूप का नहीं । पहले से विद्यमान वस्तु का नाम रक्खा जाता है । तात्पर्य है, 
केवल नाम का निर्देश करनेवाले ये वाक्य यह स्पष्ट करते हैं कि ये कमं स्वरूपतः 
वाक्यान्तर से सिद्ध हैं; उन्हीं वाक्यों के ये वाक्य अनुवादक हैं । अतः नाममात्र 
का निर्देश इन वाक्यों के अपूर्वविधि होने में बाधक है ॥ १४॥ 

सूत्रकार ने इन वार्वयो के अनुवादक होने में अन्य हेतु प्रस्तुत किया-- 


अधप्रकृतत्वाच्च ॥१९॥ 


[अप्रकृतत्वात्‌ ] उक्त वाक्यों में द्रव्य देवता के प्रकृत न होने से [च] भी ये 
वाक्य अपूर्व कर्म के विधायक नहीं हैं । 

समीप में स्थित किसी अन्य वाक्य से इन (आघारमाघारयति, अग्निहोत्रं 
जुहोति) वाक्यों में द्रव्य, देवता की प्राप्ति नहीं होती । अपूर्वविधि के लिए द्रव्य, 
FE ' का निर्देश आवश्यक है । यहाँ ऐसा न होने से इन्हें अपुर्वविधि नहीं माना 


जाना चाहिए ॥ १५॥ 
गत त्रिसूत्री से प्रस्तुत की गई जिज्ञासा का आचार्य सूत्रकार ने समाधान 


१. तेरहव और पन्द्रहवें तरो में दिये गये हेतुओं में कोई विशेष अन्तर प्रतीत 
नहीं होता । एक ही हेतु को दो प्रकार से प्रस्तुत कर दिया गया हे । अपुवे- 
विधि के लिए द्रव्य, देवता की अपेक्षा होना दोनों हेतुओं में समान है । 

किया 


चोदना वा शब्दार्थस्य प्रयोगभूतत्वात्‌, तत्सन्निधेगुणार्थेन 
पुनः श्रतिः ॥१६॥ 


सूत्र में 'वा' पद उक्त जिज्ञासारूप पूर्वपक्ष की व्यावृत्ति का द्योतक है। 
तात्पर्यं है--'आघारमाधारयति, अग्निहोत्रं जुहोति’ ये वाक्य अनुवादक नहीं हैं, 
प्रत्युत [चोदना | अपूर्वं कर्म के विधायक वाक्य हैं, [ शब्दार्थस्य प्रयोग भूतत्वात्‌ | 
उक्त वाक्यों के शब्दार्थ के प्रयोगभूत होने से; अर्थात्‌ 'आघार कर्म करे' तथा 
“अग्निहोत्र कर्म करे” इस प्रकार विधायक अर्थवाला होने से। अतएव [तत्स- 
न्निधेः] उन चोदना-(विधि)-वाक्यों के सामीप्य से (ऊर्ध्वमाघारयति, दध्ना 
जुहोति, आदि वाक्यों में) [ गुणार्थेन | ऊध्वं एवं दधि आदि गुणविधान के प्रयोजन 
से [पुनः श्रुतिः] (आघारयति, जुहोति का) पुनः श्रवण होता है। 

'आधारमाघारयति' तथा ‘अग्निहोत्रं जुहोति’ ये वाक्य अनुवादक न होकर 
अपूर्व कर्मे के विधायक हैं। 'आघारयति' और 'जुहोति' इन आख्यात-पदों में 
लकार का अर्थ विधि तथा धातु का अर्थ आघारण और होम है, इस प्रकार इन 
वाक्यों से आधार-संज्ञक एवं अग्निहोत्र-संज्ञक अपुर्व कर्मों का विधान किया गया 
हैँ। ये वाक्य केवल कर्म के नाम (संज्ञामात्र) का निर्देश न कर आघार एवं 
अग्निहोत्र कर्मान्तिर के विधायक हैं। 'ऊर्ध्वमाधारंयति' इत्यादि वाक्य आघार- 
कमे के आघार्ण के साथ ऊर्ध्व, ऋजु और सन्तत गुणों के सम्बन्ध का विधान 
करते हैं, अर्थात्‌ आघारण की इतिकत्तंव्यता के विधायक हैं कि आघारण किस 
प्रकार किया जाना चाहिए | ये वाक्य आधार-कर्म का विधान नहीं करते; 
प्रत्युत 'आघारमाघारयति' वाक्य में विहित आघार-कर्मान्तरगत आघारण 
की केवल इतिकर्तव्यता का निर्देश करते हैं । इन पदों में कर्म का निदेश ही नहीं 

इसी प्रकार 'दध्ना जुहोति, पयसा जुहोति' वाक्य केवल अग्निहोत्र-कर्मा- 
न्तरगत होमक्रिया के साथ द्रव्य के सम्बन्ध का विधान करते हैं, अग्निहोत्र कर्म 
का नहीं । यहाँ अग्निहोत्र कर्म का निर्देश ही नहीं । वह अपूर्वं कर्म 'अग्नि होत्रं 
जुहोति वाक्य से विदित है । ये वाक्य केवल द्रव्यान्तर के विधायक हैं । 

यह आक्षेप उचित नहीं है कि आघारमाघारयति' वाक्य अपूर्वं कमे का 
विधायक नहीं हो सकता; क्योंकि यहाँ द्रव्य, देवता निर्देश नहीं है, जो अपूवं- | 
विधि के लिए-उसका स्वरूप होने से-आवश्यक माना जाता है। भाष्यकार शबर 


१. आघारयति, जुहोति’ लिङर्थ में लेट लकार का प्रयोग है। | 

स्वामी ने लिखा है--'चतुगृंहीतं ' वा एतदभूत्‌ तस्याघारमाधार्य' इति आज्यमस्य 
द्रव्यम्‌ । निश्चित ही यह (एतत्‌) चार से गृहीत होता है । 'एतत्‌' सर्वनाम पद 
'आज्य' के लिए प्रयुक्त हुआ है । उस आज्य का आधार याग में आधारण करके; 

इसके अनुसार आघार याग का द्रव्य-आज्य है। देवता का बिधान मन्त्रवर्ण से 
जाना जाता है। मन्त्र है--'इन्द्र ऊर्ध्वोऽध्वरो दिवि स्पृशतु महतो यज्ञो यज्ञपते 
इन्द्रवान्‌ स्वाहा इति आघारमाघारयति । ईन्द्र ऊर्ध्वो ० ` ` ` इन्द्रवान्‌ स्वाहा’ इस 
मन्त्र से आघार का आधारण करता है। मन्त्रार्थं हे-हे इन्द्र ऊर्ध्वं अध्वर 
द्युलोक का स्पर्श करे; हे यज्ञपते ! तुक महान्‌ का इन्द्रवान्‌ यज्ञ सुहुत होवे । 

इससे स्पष्ट है, आधार-्रमं इन्द्रवान्‌ होता है, इसका देवता इन्द्र है। इस प्रकार 

द्रव्य और देवता दोनों से सम्पन्न होने के कारण आधार अपुर्व विधि है, अनु- 

वादक नहीं । 'आधारमाघारयति' के समान 'अग्निहोत्रं जुहोति” भी अपूर्वं विधि 

है, उसका देवता अग्नि और द्रव्य-आज्य दूध-दही आदि स्पष्ट है। फलतः 

जिज्ञासा-प्रसंग से कहे गये आक्षेप अयुक्त हैं ॥१६॥ ( इत्याधाराद्पुर्वताऽधि- 

करणम्‌--५) । 


(पशुसोमापू्वंताऽधिकरणम्‌-६) 


शिष्य जिज्ञासा करता है--वेदिक वाङ्मय में पढ़ा है--यो दीक्षितो यदग्नी- 
| षोमीयं पशुमालभते ।'--कर्मानुष्ठान के लिए दीक्षित व्यक्ति अग्नीषोम देवतावाले 
पशु का आलभन करता है। उसी प्रसंग में पाठ है--'हृदयस्याग्रेऽवद्यति, अथ 
जिह्वाया अथ वक्षसः' [तँ० सं ० ६।१।११]--पहले हृदय का अवदान करता है, 
अनन्तर जिह्वा का, तदनन्तर वक्ष का। 
इसी प्रकार अन्य वाक्य है--'सोमेन यजेत' सोम से याग करे। वहाँ आगे 
पाठ है--ऐन्द्रवायवं गृह्वाति, मंत्रावरुणं गृह्वाति, आरिविनं गृह्ाति'--इन्द्र- 
वायु देवतावाले का ग्रहण करता है, मित्र-वरुण देवतावाले का ग्रहण करता है, 
अश्वी देवतावाले का ग्रहण करता है। 
इन प्रसंगो में सन्देह है, क्या 'अग्नीषोमीयं पशुमालभते” तथा 'सोमेन यजेत' 
वाक्य अपूर्व कर्म का विधान करते हैं? अथवा अपने प्रसंग में पठित 'हृदय- 
्याग्रेऽवद्यति' आदि, तथा 'ऐ्द्रवायवं गृह्वाति' आदि वाक्यसमुदाय के अनुवादक 


हैं ? 


१. “चतुगृंहीत॑ का शब्दार्थं है--चार से गृहीत। यह आज्य का विशेषण है। 
जब आज्यस्थाली से आज्य को लुक्‌ से भरकर सुवा में डाला जाता है, तब 
लुक्‌ और स्रुवा को पकड़ने में कनिष्ठिका अंगुलि का उपयोग नहीं किया 
जाता | इसीलिए आज्य चतुग हीत होता है--तीन अंगुलि, चौथा अंगूठा । 

ऐसा प्रतीत होता है, ये समुदाय के अनुवादक हैं, कर्मान्तर के विधायक 
नहीं । कारण है--समुदाय-वाक्यों में 'अवद्यति' और 'गृह्वाति' पदों से--अवदानं 
करने तथा ग्रहण करने-रूप क्रियानुष्ठान के निर्देश द्वारो कर्म का विधान कर 
दिया गया है । ये वाक्य ('अग्नीषो ०--लभते' तथा 'सोमेन यजेत') तो अवदान 
और ग्रहण से यथाक्रम पशु और सोम के सम्बन्धमात्र का निर्देश करते हैं, अतः 
थे उस वाक्य-समुदाय के अनुवादक हो सकते हैं। क्या यह युक्त है ? आचाग ने 
समाधान किया, यह कथन युक्त नहीं, क्योंकि-- 


द्रव्यसंयोगाच्चोदना पशुसोमयोः प्रकरणे ह्यनर्थको 
द्रव्यसंयोगो न हि तस्य गुणार्थन ॥१७॥ 


[पशुसोमयोः] पशु और सोम से सम्बद्ध--अग्तीषोमीयं पशुमालभेत’ तथा 
'सोमेन यजेत' वाक्यों में [द्रव्यसंयोगात्‌ | पशु और सोम द्रव्य का संयोग होने 
से, ये वाक्य [चोदना | अपूर्व क्म के विधायक हैं। [प्रकरणे] प्रकरण में पठित 
'हृदयस्याग्रेश्वद्यति' आदि तथा ऐऐन्द्रवायवं गृह्वाति' आदि वाक्यों से याग का 
विधान माना जाता है, तो [द्रव्यसंयोगः] 'पशुमालभेत' वाक्य में तथा 'सोमेन 
यजेत' वाक्य में पशु और सोम द्रव्य का संयोग [हि] निश्चय से [अनर्थकः] 
निष्प्रयोजन हो जायगा । [तस्य] उक्त वाक्यों में पशु और सोम द्रव्य का [गुणा- 
थेन] गत अधिकरण में वणित 'दघ्ना जुहोति' के समान--गुणविधान के प्रयोजन 
से निदेश [हि] कदापि [न] नहीं है। 

'अर्नीषोमीयं पशुमालभेत’ एवं 'सोमेन यजेत' वाक्य अपूर्व कर्म के विधायक 
हँ; प्रकृत में पठित 'हृदयस्याग्रेश्वद्यति' एवं 'ऐन्द्रवायवं गृह्वाति' वाक्यों से अग्नी- 
षोमीय पशुयाग एवं सोमयाग का बोध अथवा विधान नहीं होता; क्योंकि न तो 
हृदयादि अङ्ग पशु है, और न ऐन्द्रवायव सोमरस सोम है । 'पशुमाल भेत' वाक्य में 
पशु पद से एवं 'सोमेन यजेत' वाक्य में सोम पद से यथाक्रम सींग, पूँछ, चार पैर 
वाले आकृतिविशेषमूलक द्रव्य का बोध होता है, समस्त लोकव्यवहार तथा 
शास्त्रीय निर्देश इसके प्रमाण हैं । प्रकृत में पठित पशु-अवयवों -- हृदय-जिह्वा-वक्ष 
आदि का पशु-पद उच्चारण से बोध नहीं होता, तब ये पद पशुयाग के विधायक 
: नहीं माने जा सकते। अतः 'पशुमालभेत' वाक्य को अपूर्व कमं का विधायक 
मानना न्याय्य है । 

इसी प्रकार 'सोमेन यजेत' वाक्य में सोम-पद मूल रूप से आकृतिविशेष के 
आधार पर सोमलता का वाचक है। उसके टहनी-पत्तों की विशेष आकृति, ऋतु- 
बिशेष में उसका पल्लवित होना आदि सोम-पद के उच्चारण से अभिव्यञ्जित 
होते हैं । अभिघाशक्ति-बोध्य अर्थ सोम-पद का यही है। यदि कहीं सोम-पद का 
सीम-रस अर्थं अभिलक्षित होता है, तो वह्‌ औपचारिक अथवा गौण ही समझना 

चाहिए । प्रकृत में पठित 'ऐन्द्रवायवं गृह्हाति' आदि वाक्यों में 'ऐन्द्रवायव' आदि 
पद सोम-रस को अभिलक्षित करते हैं, सोमलता के वाचक नहीं हैं। अतः उनको 
सोमयाग का विधायक नहीं माना जा सकता। फलतः 'पशुमालभेत' एवं 'सोमेन 
यंजेत' वाक्य अपूर्व कर्म के विधायक हैं, प्रकृत में पठित वाक्यों के अनुवादक नहीं । 

प्रकृत-पठित वाक्यों में द्रव्य का जो निर्देश है, वह उनके यज्ञोपयोगी संस्कार- 
विशेष का बोघ कराता है । इस प्रकार उवत विधिवाक्यों के ये केवल अङ्गभ्ूत 
हैं। संस्कार का बोध कराने तक ही उनका क्षेत्र है। कर्मान्तर की विघायकता 
की क्षमता उनमें नहीं है। इसलिए केवल द्रव्य के संस्कारबोधक वाक्यों को 
विधायक कहना और विधिवाक्यों को गुण का विधान करनेवाले कहकर गौण 
मानना वस्तुस्थिति का शीर्षासन कर देने के समान है ॥ १७॥ 

शिष्य जिज्ञासा करता है-'पशुमालभेत' तथा 'सोमेन यजेत' वाक्य अनुवादक 
नहीं हैं, यह ठीक है, परन्तु प्रकृत-पठित 'हुदयस्याग्रे' तथा 'ऐन्द्रवायवं' आदि 
वाक्यों में भी द्रव्य का निर्देश होने से उन्हें भी विधिवाक्य क्यों न माना जाय ? 

आचार्य सूत्रकार ने समाधान किया-- 


अचोदकाश्च संस्काराः ॥१८॥ 


[च] और [संस्काराः] प्रकृत-पठित वाक्यों में निदिष्ट अवदान तथा ग्रहण- 
रूप संस्कार [अचोदका:] यागकर्मो के विधायक नहीं हैं । 

'ऐन्द्रवायवं गृह्वाति' आदि वाक्यों में ग्रहण तथा 'हूदयस्याग्रेऽद्यति' आदि 
में अवदानरूप संस्कार अपूर्व यागों के विधायक नहीं है। ऐन्द्रवायवं गृह्वाति' 
आदि वाक्य इन्द्रवायु आदि देवताओं के लिए संस्कृत द्रव्यदान के संकल्पमात्र 
का बोध कराते हैं, इतना ही इनका क्षेत्र है। पर देवता के लिए द्रव्यदान का 
संकल्प याग के बिना सम्पन्न न होगा तब याग के विधान को देखना होगा; वह 
विधान 'सोमेन यजेत' वाक्य से किया गया है। इसलिए प्रकृत में पठित ये वाक्य 
किसी यागकर्म के विधायक नहीं हैं । विधिवाक्य से बोधित यागकर्म के अनु- 
ष्ठान में अपेक्षित द्रव्य के संस्कारमात्र का निर्देश करते हैं। संस्कृत द्रव्य का देवता- 
विशेष से सम्पर्क का निर्देश अद्ष्टार्थक सम्भव है । 

इसी प्रकार “पशुमालभेत” के प्रकरण में पठित 'हूदयस्याप्रेऽबद्यति? आदि 


१. पशुयाग में पशु का 'आलभन' और ,हृदय आदि अङ्गों का 'अवदान” क्या 
हैं ? इस विषय में पर्याप्त प्राचीन काल से इस याग की मूल भावनाओं को 
भुलाकर अनेक श्रान्त घारणाएँ चली आ रही हैं, जिनके कारण इस लम्बे 
अन्तराल-काल में अनेक साम्प्रदायिक, बौद्धिक, व दैहिक संघर्ष चलते रहे हैं । 
आज भी जहाँ-तहाँ उन यागों के विकृत रूप एवं उनसे उभरे छुट-पुट संघर्ष 

दृष्टिगोचर होते रहते हैं यज्ञविपयक उन भ्रान्त धारणाओं के कारण आर्यो | 
के प्राचीन भारतीय समाज से विच्छिन्न होकर वौद्ध सम्प्रदाय प्रादुर्भाव 
में आया । इस संघर्ष का उस समय में अवसादपूर्ण अन्त वौद्ध सम्प्रदाय के 
अनुयायियों को अपने देश बलात्‌ छोड़ देने के रूप में परिणत हुआ | उन 
श्रान्त धारणाओं का रूप--यागों में पशुहिंसा का करना--रहा है । यद्यपि 
इन घारणाओं के लम्बे समस्त अन्तराल-काल में अनुक्‌ल-प्रतिकूल चर्चा लेख 
व मौखिक रूप में बराबर चलती रहीं, पर एक समय इन धारणाओं का 
इतना प्राबल्य बढ़ा कि वैदिक वाङ्मय का बहुत बड़ा भाग उन धारणाओं 
की पुष्टि के रूप में भर दिया गया जिसके फलस्वरूप समाज के बहुत बड़े 
भाग को अपना देश तक छोड़ना पड़ा। उस काल में भी भतुमित्र जैसे महान्‌ 
मीमांसक हुए, जिन्होंने मीमांसाशास्त्र से इसे निकालने का अथक प्रयास 
किया; पर समाज का पतनाला उसी जगह रहा । कुमारिल भट्ट और आद्य 
आचायं शंकर ज॑से महान्‌ व्यक्ति भी अपने-आपको उस कलुष से बचाकर न 
रख सके । ॥ 

आधुनिक काल में ऋषि दयानन्द ने उन धारणाओ के विरुद्ध कठोर | 
कदम उठाया । उन यागों की वास्तविक मूल भावनाओं को उभारकर ऐसे 
सुझाव सामने रक्खे, जिनसे उन भ्रान्त धारणाओं की असत्यता एवं निरा- 
धारता का मागं प्रशस्त होता है ऋषि का अपने जीवन में कार्यकाल बहुत 
थोड़ा रहा, केवल दश वर्ष के लगभग । कार्य-तरु की शाखाएँ अनेक रहीं । 
किसे कितना समर्थन मिल सका, इसका लेखा-जोखा उनकी रचनायें प्रस्तुत 
करती हैं। उनपर आगे कार्य करना-ऋषि के अनन्तर होनेवाले--बुद्धि- 
जीवियों का लक्ष्य होता चाहिए । छूट-पुट कार्य अनेक विद्वानों ने किया है, 
पर जिसकी ऊंचे स्तर पर गणना की जाय, ऐसा कार्य मेरी दृष्टि में केवल 
पं० युधिष्ठिर मीमांसक का आया है । यदि अन्य किसी विद्वान्‌ ने उस स्तर ` 
का कार्यं किया हो, तो उसे अभी देख नहीं पाया। इस विषय में उनकी 
रचनायें द्रष्टव्य हैं, जो निम्नलिखित हैं-- 

१. श्रौत यज्ञ मीमांसा 

२. जैमिनीय मीमांसा सूत्रों के शाबर भाष्य का हिन्दी रूपान्तर; 

तथा विशेष रूप से उसके अन्तर्गत लिखे गये बिवरण । 

इस विषय में उनके विचारों को पाठक उनकी रचनाओं को गम्भी- 
रतापूर्वंक पढ़कर जानने का प्रयास करेगे। इस विषय में मेरी जो कुछ 
धारणा बनी, अति संक्षेप में उनको प्रस्तुत करना चाहूंगा । 

अङ्गों को शुद्ध-सुन्दर-स्वच्छ बनाने रूप अवदान-संस्कार का निर्देश हुआ है । इन 


प्रारस्भिक भारतीय समाज-- 


भारत के प्राचीनतग साहित्य से ज्ञात होता है, अपने आदिकाल से ही 
भारत देश कृषिप्रधान रहा है । आज भी स्थिति इससे अधिक विपरीत नहीं 
है। आवश्यकतानुसार धीरे-धीरे अन्य अनेक संस्थाओं की स्थापना होती 
रही । मुख्य रूप से निम्न संस्थाएँ अति प्राचीन काल से प्रचलित हैं--शिक्षा, 
रक्षा, व्यापार (स्थानीय तथा देशान्तर तक; स्थलीय व्यापार के अतिरिक्त 
नौकाओं द्वारा सागरीय व्यापार के उल्लेख भी प्राचीनतम वाङ्मय में उप- 
लब्ध होते हैं), विविध प्रकार के शिल्प, जिनमें गृहनिर्माण, लकड़ी तथा 
विभिन्न धातुओं (सोना, चाँदी, तांबा, लोहा आदि) के आधार पर आभूषण, 
पात्र तथा रक्षा, कृषि एवं अन्य कार्यों में अपेक्षित औज्ञार आदि का निर्माण । 
आधुनिक पुरातत्त्वानुसन्धाता उछल-उछलकर पुरजोश यह घोषणा 
करते हें कि प्राचीन भारत में लोह अथवा अयस्‌ घातु का अस्तित्व न था | | 
पुराने स्थानों के खनन में अब से लगभग साढ़े तीन-चार हजार वर्ष तक के | 
। काल में लोहा मिलता है, इससे पहले का नहीं । 
॥ इस विषय पर जब पहले-पहल अनुसन्धाताओ ने प्रकाश डाला, तब 
कहा गया, अब से लगभग दो-ढाई हजार वर्ष से पहले समय में लोहा भारत 
में नहीं मिलता | पर धीरे-धीरे विभिन्न स्थानों के अनेक खनन-कार्यो के 
अनन्तर वह समय प्राचीनता की ओर बढ़ता-बढ़ता चार हजार वषे पूर्व | 
समय के दामन में जा लगा है । यह्‌ क्रम बताता है, सम्भवतः भविष्यत्‌ की | 
खुदाइयों के बाद यह समय अन्य अनेक सहस्नों वर्ष पहले तक जा सकता है । 
यह भी विचारणीय है, खनन में सोना, चाँदी आदि के प्रायः मिलने 
और लोहे के न मिलने का बुद्धिसंगत कुछ कारण है । खनन वहाँ होता है, 
जहाँ पुरानी आबादियाँ नष्ट हो गईं । नष्ट होने के अनेक कारण होते हैं-- 
देवी प्रकोप--भूकम्प, भयंकर बाढ़, संक्रामक भयावह रोग का प्रकोप 
आदि; मानवीय प्रकोप--शत्रु का अचानक आक्रमण, डाक-लुटेरों का आए- 
हला दिन हल्ला आदि ।-इनमें कतिपय कारण ऐसे हैं, जिनसे आतंकित व्यक्ति 
जान बचाकर एकदम भागता है, सामान उठाकर ले-जाने की ओर ध्यान 
नहीं देता; अथवा जान व सामान के साथ वहीं समाप्त हो जाता है। ऐसे 
नष्ट हुए स्थानों के खनन में थोड़ी-बहुत सब प्रकार की धातु मिल जाने की 
सम्भावना रहती है । 
स्वभावतः मानव मुल्यवान्‌ धातुओं को रक्षा की दृष्टि से भूमि में गाड 
देता है । पर लोहे का सामान न मूल्यवान्‌ है, तथा दैनिक कार्यों में निरन्तर 

वाक्यों का क्षेत्र पशु-अङ्गों के अवदानरूप संस्कारमात्र का बोध कराना है; ये 


उपयोग में लाया जाता है। आतंक के अवसर पर व्यक्ति गड़े सामान को 
खोदने में समय नष्ट नहीं करना चाहता; ऊपर के दैनिक उपयोगी सामान 
को लेकर तत्काल स्थान छोड़ने का प्रयास करता है। ऐसे अवसर पर गड़ी 
चीज को छोड़ने का कभी-कभी यह भी कारण होता है कि व्यक्ति उसे जान- 
बूझकर छोड़ जाता है--इस भय से, कि दूसरे सुरक्षित स्थान पर पहुंचने से 
पहले ही मागे में लुट न जाय। वह सोचता है, भयरहित अवसर आने पर 
उस वस्तु को उखाड़कर सुरक्षित रूप में ले-जाया जा सकेगा। ऐसा अवसर 
कभी मिलता है, कभी नहीं । जब नहीं मिलता, तो गड़ी हुई कीमती धातु 
वहाँ रह जाती है, जो खनन करने पर आकस्मिक रूप से अनुसन्धाताओं के 
हाथ लगती है। ऐसे स्थानों पर लोहा मिलने की कोई सम्भावना नहीं 
रहती । 
इन परिस्थितियों के अतिरिक्त यह विशेष ध्यान देने योग्य है-- 
आदिकाल से ही भारत कृषिप्रधान देश है । कदाचित्‌ आधुनिक पुरातत्त्वानु- 
सन्धाता उस समय में अन्य संस्थाओं की विद्यमानता को न माने, पर कृषि 
की विद्यमानता से नकार नहीं कर सकेगा । कृषि से परिचय व सम्पर्क रखने- 
वालौ व्यक्ति यह कभी स्वीकार नहीं करेगा कि कृषि-कार्य लोहे के उपयोग- 
विना हो सकता है। कृषि में लोहे का सहयोग अवश्यम्भावी है। लोहे के 
साथ असहयोग करके कृषि का किया जाना असम्भव है। कृषि और लोहे 
का चोली-दामन का सम्बन्ध है। कदाचित्‌ आधुनिक पुरातत्त्वानुसन्धाता 
शुद्ध नागरिक प्राणी है, कृषि-कार्य से सर्वथा अपरिचित; अन्यथा वह ऐसी 
सम्मति न देता-लोहे को कृषि से अलग न रखता । भूमि का फाइना और 
लकड़ी का काटना-छीलना लोहे के बिना सम्भव नहीं। भारत में जब से 
कृषि है, उस समय से लोहा है । 
निवेदन है, ऐसे अनुसन्धाता जब भारत में लोहे की विद्यमानता के 
लिए अपनी सम्मति प्रकट करें, तो उन्हें इन परिस्थितियों पर गम्भीरतापूर्वक 
विचार कर लेना चाहिए । इससे उनके कथन को सच्चा आधार और बल 
मिलेगा, तथा वास्तविकता खुले रूप में सामने आएगी । 
प्रसंग है--वेदिक वाङ्मय व मीमांसाशास्त्र में प्रतिपादित पशुयाग । 
इस विषय में अपने विचार प्रकट करना अभीष्ट है । मध्यकालिक साहित्य 
इस विषय का जिस रूप में उल्लेख करता है, उससे यह स्पष्ट प्रकट होता है 
कि पशु के अंगों को काटकर उनकी कुछ अत्यल्प आहुतियाँ होमागिनि में और 
शेष समस्त जठराग्नि में दी जाती रही हैं। गत पंक्तियों में यह स्पष्ट किया 

यागकम के विधायक वाक्य नहीं हैं। पर यागकम के बिना संस्कार को सार्थकता 


गया कि भारत देश आदिकाल से कृषिप्रधान रहा है। भारतमें कृषि का 
मूल आधार गौ है । कहना चाहिए, भारतीय अर्थतन्त्र का मूल आधार गाय 
है । वह मानव को अमृत-तुल्य दूध देती है, जो सशक्त मानव-जीवन के लिए 
श्रेष्ठ साधन है । गाय के बछड़े भारत में सदा से कृषि का आघार रहे हैं । 
इनका मूत्र व गोमय आज विज्ञान के हल्ले में भी खेती की उपज बढ़ाने के 
लिए सर्वोत्तम खाद माना जाता है। गाय द्वारा प्राप्त दूध और कृषि-उपज 
सब प्रकार के खाद्य एवं विविध प्रकार के व्यापार व उद्योग की रीढ़ है। 
समाज के सर्वतोमुखी अम्युदय-साधनों के दो ही मूल आधार हैं--एक 
कृषिजन्य उपज, दूसरे खनिज पदार्थ। यहाँ केवल कृषि-सम्बन्धी चर्चा 
उपादेय है। 
जाना गया, कृषि-सम्पादन के लिए आवश्यक व मुख्य साधन गौ हैं। 
। इसको ध्यान में रखते हुए पशुयाग पर विचार कीजिए। याग के विषय में 
वाक्य हैं-- 
अग्नीषोमीयं पशुमालमेत । हृदयस्याग्र ऽवद्यति, 
अथ जिह्वायाः, अथ वक्षसः। 
अग्नीषोम देवता से सम्बद्ध पशु का आलभन करे । पहले हृदय का 
अवदान करे, तत्पश्चात्‌ जिह्वा का, उसके अनन्तर वक्षस्‌ का। 
सन्दर्भ में दो क्रियापद हैं--'आलभेत' और 'अवद्यति'। अर्थ है-- 
आलभन करना और अवदान करना । यहाँ 'आलभत' और 'अवदान' पद 
विचार्यं हैं--इनका तात्पर्य क्या है? यथाक्रम इनका अर्थ- जान से 
मारना, और काटना =टुकड़े-टुकड़े किया जाना--किया जाता है। परन्तु 
'आलभन' पद में धात्वर्थ यह नहीं है। प्राप्ति अर्थंवाले लम्‌ | डुलभष्‌ 
प्राप्तौ |, धातु से भाव अर्थ में 'ल्युट' प्रत्यय होने पर यह पद सिद्ध होता है। 
“आड उपसर्ग लगा है। सब मिलकर अर्थ होता है- अच्छी तरह प्राप्त 
हें होना, सम्बद्ध होना, स्पर्श करना आदि । धात्वथ में 'मारना अर्थ का संकेत 
भी नहीं है। इस क्रियापद [आलभतें] का वैदिक वाङ्मय में प्रयोग “स्पर्श 
करने अर्थ में देखा जाता है । | 
'अवदान' पद 'दैपू शोधने’ (स्वादx०) और (दो अवखण्डने । 
[दिवा०] धातुओं से पूर्ववत्‌ ल्युट्‌ प्रत्यय होने पर सिद्ध होता है । पहले का | 
अर्थ है- सुन्दर, स्वच्छ, पवित्र, साफ़-सुथरा आदि । दुसरे का अर्थ है-- | 
काटना = टुकड़े-टुकड़े करना । अवद्यति' क्रियापद “दो अवखण्डने' (दिवा०) 

सम्भव नहीं । उस यागकर्म का विधान 'पशुमालभेत' वाक्य से किया गया है। 


का सम्भव है, 'दंप्‌ शोधने' [म्वा5] का नहीं । भ्वादिगणी 'दैप धातु का 
रूप अबदायति' होगा, 'अवद्यति' नहीं । 
विचारणीय है, 'अग्नीषोमीयं पशुमालभते' वाक्य के साथ 'हूदय- 
स्याग्रे$वद्यति' आदि वाक्य एकसाथ ग्रन्थ में पठित नहीं हैं। पहला वाक्य 
तैत्तिरीय संहिता [६1१११ ] में पठित है; दूसरा [६।३।१०] में । पहला 
प्रसंग वर्षा-सम्बन्धी है । आलंकारिक रूप में वर्णन है--अग्नि और सोम 
की सहायता से इन्द्र ने वृत्र को मारा। अग्नि और सोम परस्पर मिञित 
हुए वर्षा लानेवाले पुरोवात का प्रतीक है । इन्द्र विद्युत्‌ है, उसने पुरोवात के 
सहयोग से मेघरूप वृत्र को मारा । वर्षा ऋतु प्रारम्भ हो गया । कृषक-वर्ग 
में चहल-पहल प्रारम्भ हो गई, यही अवसर अग्नीषोमीय पशु के प्राप्त होने 
का है। अग्नि और सोम कृषि के देवता हैं। उनसे सम्बद्ध अग्नीपोमीय पशु 
बैल है। भूमि वर्षा से आद्रै हो उठी है। भूमि को तैयार कर उसमें बीज- 
वपन का समय आ गया है। तब उसके लिए पशु, बैल उपस्थित होता है। 
यह अग्तीषोमीय पशु का आलभन है, प्राप्त होना है । उसकी गर्दन पर 
जुआ रक्खा जाता हे । यहाँ से दूसरे प्रसंग का वर्णन प्रारम्भ होता है। 
बेल की गर्दन पर जब जुआ रक्खा जाता है, तब यह जुए का 
व्यवधान मानो उसके सिर को धड़ से अलग कर देता है। यही पशु का 
शिरश्छेदन है । हल में जुते हुए बैल के द्वारा भूमि के फाइने में जो परिश्रम 
(थकान) होता है, उससे बैल की जीभ व हृदय (वक्षस्‌) प्रतिकूल दिशा 
में प्रभावित होते हैं। यही जिह्वा और वक्षस्‌ का अवदान है। तब गर्दन से 
जुआ हटाकर उन्हें थोड़ी चिकनाई दी जाती है, जो उनके प्राण-अपान को 
पुष्ट करती है। भूमि फाड़ते समय श्रमजन्य कष्टरूप जो राक्षस आ घिरे | 
थे, अब उनक/ अपघात हो जाता है । तात्पर्य है, उसकी थकावट दूर हो | 
जाती है, और उसे खूंटे (यूप) पर बांधकर उपयुक्त चारा (आहवनीय) | 
दिया जाता है । इस प्रकार के अवदान से देवों ने स्वर्ग प्राप्त किया, अर्थात्‌ 
कृषि द्वारा प्रचुर अन्न आदि विविध उपभोग्य सामग्री का उत्पादन कर | 
समाज के लिए सुख-सम्पदाओं को प्राप्त किया । अवद्यति' क्रियापद-बोधित | 
अवदान यहाँ उक्त रीति पर औपचारिक रूप से वणित है । अमावास्या के 
दिन इष्टि के अवसर पर उन स्थितियों का स्मरण करते हुए स्थानीय सब 
पशुओं को--उनके. स्वास्थ्य आदि की परीक्षा व जाँच-पड़ताल के लिए | 
एकत्रित किया जाता था । | 
पशुयाग अमावास्या को किया जाता है । समस्त देश के कृषक अपने- 

उस याग के अनुष्ठान में उपयोगी होने से ये वाक्य उसके अङ्ग अथवा शेष 
हैं ॥ १८।। 


अपने स्थानों में मास के इस नियत एक दिन क्ृषि-कार्य में सहयोग देनेवाले 
पशुओं को न केवल पूर्ण विश्राम ही देते थे, अपितु घर के सब पशुओं 
(गाय, बैल आदि) को सरोवर या नदी आदि में ले-जाकर स्वच्छ जल से 
प्रच्छी तरह स्नान कराते थे, गीले कपड़े आदि से मलकर उनके देह का 
सब मैल साफ करते थे । इस प्रकार स्नान कराने के अनन्तर उनके सींगों व 
खुरों आदि पर चिकनाई की मालिश करते थे। उनके शरीर के विभिन्न 
अंगों--हृदय, वकिखियाँ, माथे आदि पर सिन्दूर अथवा अन्य किसी तरल रूपी 
से माङ्गलिक चिह्न आदि बनाते थे । अनन्तर स्वयं स्तान कर, स्वच्छ वस्त्र 
धारण कर, बस्ती के सब कृपक मिलकर वस्ती के मार्गों में पशुओं का जुलूस 
निकालते थे; जिस घर के सामने से वह जुलूस गुजरता, घर की महिलायें व 
बच्चे दीप-धूप आदि से सत्कृत-पूजित करते, तथा कुछ खाद्य सामने आए 
पशु के मुंह में दे दिया जाता। यह उनका पर्यग्निकरण था । इस प्रकार 
पल्ली की परिक्रमा कर सब अपने-अपने स्थानों में जाकर विश्राम करते । 
उसी पशुयाग का आधुनिक रूप समस्त देश में पाया जाता है । यह 
आइ्चर्य की बात है कि आदिकाल से आज तक समस्त भारत के पुरे कृषि- 
जीवी समाज में यह परम्परा अटूट रूप में चली आ रही हैं। अमावस के 
दिन प्रत्येक कृषिजीवी-वर्ग का व्यक्ति अपने कृषि-उपयोगी पशुओं को पूर्ण 
विश्राम देता है। उस दिन उनसे किसी प्रकार का कोई काम नहीं लिया 
जाता; नहलाया-धुलाया जाता है। किन्हीं प्रदेशों में नीराजना का भी 
५ प्रचलन है । 
कालान्तर में धीरे-धीरे यह व्यावहारिक परम्परा कर्मकाण्ड-सम्बन्धी 
धार्मिक रूप धारण कर गई। आज्य एवं शाकल्य आदि से सम्पन्न होने | 
| वाले यज्ञ-याग आदि के स्तर तक इसे पहुँचा दिया गया। प्रारम्भ में उस । 
; परम्परा को यह रूप देने में समाज के कुछ प्रभावी बुद्धिजीवी, पर दम्भी; 
, स्वार्थी, रसनालोलुप, विषयलम्पट व्यक्तियों का मुख्य हाथ रहा, अनंतर-काल | 
में इस गइलिका-प्रवाह के अन्दर अच्छे उदात्त विचार के व्यक्ति भी बह 
गए । यज्ञयाग के फलों को अलौकिक रूप दिया गया। एक सच्चा-सीधा 
लौकिक व्यवहार पशुयाग भी अलौकिक रूप धारण कर गया । इस सम्पर्क 
से उन पवित्र कर्मों के मञ्च को वूचड़खाना बना दिया गया। पर यह एक 
| शुभ लक्षण है कि उस प्राचीन परम्परा को शुद्ध रूप--भले ही आंशिक 
| रूप में रह गया हो--आज भी कृषिजीवी-वर्ग में विद्यमान है, जो उसके 

गत सूत्र में पशुयागविषयक विवेचन प्रस्तुत किया गया । इस विषय में अन्य 


वास्तविक प्राचीन रूप का प्रतीक है। 
आज इन मान्यताओं को माननेवाले समाज के सर्वोच्च धामिक नेता 
यह कहने में नितान्त संकोच का अनुभव नहीं करते कि हम पशु को मार 
कर, अङ्गो को होमारिन में आहुत कर उनके कल्याण की भावना से ही ऐसा 
करते हैं; हमारा इसमें कोई स्वार्थ न होकर यह एक प्रकार का परमार्थ 
ही हैँ । | 
ऐसे नेताओं के इन लचर कथनों का सह॒स्रं वर्ष पहले बृहस्पति और | 
उसके शिष्यो ने अच्छा उत्तर दे दिया था। उस विचारधारा के साहित्य को 
इन-जैसे लकीर के फ़कीर नेताओं ने--नष्ट करने में कोई कसर नहीं छोडी । 
फिर भी इधर-उधर बिखरे सन्दर्भे दूरदर्शी व्यक्तियों ने एकत्र किए। उन्हीं 
मे एक सन्दर्भ है-- 


पशुरचेन्निहतः स्वर्गं ज्योतिष्टोमे गमिष्यति । 
स्वपिता यजमानेन तत्र कस्मान्न हिस्यते ॥ | 


ज्योतिष्टोम याग में मारा हुआ पशु यदि स्वर्गं को चूला जाएगा, 
तो यजमान-यज्ञकत्ता अपने बाप को मारकर सीधा स्वर्ग क्यों नहीं 
पहुंचाता ? 
वस्तुतः याग जैसे लोकहितकारी पवित्र कार्यं को ऐसे व्यक्तियों ने 
नितान्त निन्दनीय बना डाला है। समस्त उन्नत ब्रेदिक वाङ्मय को इसने | 
दूषित कर डाला है । | 
इन वास्तविकताओं की छाया में हम विचार के निम्नांकित धरातल 
पर पहुँचते हें--अमावास्या के दिन होनेवाली इष्टि का 'दर्श' नाम इसी 
आधार पर हुआ ज्ञात होता है कि उस दिन समस्त स्थानीय पशुओं को 
उनके स्वास्थ्य आदि की देख-भाल, उपयुक्त जाँच-पड़ताल के लिए इष्टि- 
मण्डप के समीप परिसर में एकत्रित किया जाता था । इष्टि के अनुष्ठाता | 
व्यक्ति समाज के मुद्धेन्य व गण्य-मान्य होते थे । प्रशासन के साथ उनका 
सम्पर्क रहता था। स्वयं भी वे अपना कत्तव्य समभते थे कि समाज के 
सुचारु रूप से निर्वाध सञ्चालन में उनका उपयुक्त योगदान बना रहे । 
नियतकालिक इष्टि-अनुष्ठान के अवसर को स्थानीय पशुओं के स्वास्थ्य- 
FE | इसी कारण उन लोगों ने चुना कि सब श्रेष्ठ अधिकृत व्यक्तियों 
के साक्ष्य में यह कार्यं भी सुगमता से सम्पन्न हो जाय; उसके लिए अन्य 
अतिरिक्त समय लगाना न पडे । कृषिप्रधान समाज होने के कारण उसकी 

कथन आगे [ १०।७।१-२; अधिकरण १ में] किया जाएगा । अब सोमयाग के 


उपेक्षा किया जाना भी सम्भव न था। 

सुविधा की दृष्टि से सब पशुओं को तीन भागों में बाँटा गया था, 
जिनके नाम हैं--अग्नीषोमीय, सवनीय, अनुबन्ध्य । छह दिन में सम्पन्न 
होनेवाला ज्योतिष्टोम याग कृष्ण पक्ष की एकादशी से प्रारम्भ होकर शुक्ला 
प्रतिपदा को पूरा होता था । पहले तीन दिन केवल विविध इष्टियों का 
अनुष्ठान होकर चौथे दिन कृष्ण चतुर्दशी से पशुओं की स्वास्थ्य-परीक्षा 
प्रारम्भ होती थी । इष्टि-अनुष्ठान यज्ञमण्डप में चलता रहता था। उसी के 
समीप परिसर में नियत व्यक्ति पशुओं के स्वास्थ्य की जांच-पड़ताल करते 
थे। पहले दिन चतुर्दशी को अग्नीषोमीय पशु उपस्थित होते थे । अग्नी- 
पोमीय पशु बैल हैं, जो सीधे कृषिकार्यं में उपयुक्त होते हैं। दूसरे दिन 
अमावास्या को सवनीय पशु उपस्थित होते थे । सवनीय पशु हैं--मेष 
(मेंढा), मेषी (भेड़), अज (बकरा), अजा (बकरी )। अमावास्या के दिन 
प्रधान आहुतियाँ सोम की दी जाती हैं, जो प्रात: सवन, माध्यन्दिन सवन, 
तृतीय सवन अथवा सायं सवन--तीन भागों में सम्पन्न होती हैं। इसी के 
अनुसार अमावास्या में उपस्थित होनेवाले पशुओं का 'सवनीय नाम हुआ । 
इन पशुओं की संख्या पर्याप्त अधिक होने के कारण इनकी परीक्षा भी तीन 
भागों में बाँटी गई । प्रातः सवन के अवसर पर समस्त स्वस्थ पशुओं को 
छाँटकर अलग कर दिया जाता था। जिन पशुओं के विषय में रोग का 
सन्देह रहता, तथा जिनपर रोग का निश्चय रहता, उनको माध्यन्दिन सवन- 
काल में चारे पर घेर दिया जाता था, जो स्वास्थ्य-परीक्षा में उपयोगी था । 
ऐसे पशुओं की संख्या बहुत कम रहती थी। तृतीय सवन-काल में उनकी 
परीक्षा कर चिकित्सा आदि का प्रबन्ध कर दिया जाता था। 

ज्योतिष्टोम का अन्तिम (शुक्ल प्रतिपदा) दिन पशुयाग का तीसरा 
दिन है। इस दिन 'अनुबन्ध्य' पशु उपस्थित किए जाते थे । 'अनुबन्घ्य' पद 
का अर्थ है--परीक्षित पशुओं के पीछे शेष रहे पशु । इन्हें 'पिछलग्ग्‌' कह 
सकते हैं । शेष रहे समी पशुओं का इनमें समावेश हो जाता है- दुध देने, 
न देने वाली गाएँ, बछड़े-बछियाँ, पठोरे बहड़े-बहड़ियाँ, घोड़ा-घोड़ी, ऊट- 
ऊंटनी, हाथी-हथनी, कुत्ता-कुतिया आदि । परीक्षा के अनन्तर सब पशु 
अपने-अपने स्थानों पर चले जाते थे। इसी व्यवस्था का नाम 'पर्यग्निकरण' 
Pei विसर्जन अथवा उत्सर्जन था । यज्ञ के आरम्भकाल में पशुयाग का यह 
स्वरूप रहा । इससे आलम्भन और अवदान पदों का अर्थ स्पष्ट होता है। 
पशुओं का स्वास्थ्य-परीक्षाथे यज्ञीय परिसर में प्राप्त होता--सहुचना 

शिष्य जिज्ञासा करता है--यह एक शास्त्रीय व्यवस्था है कि यदि अनेक 
विधिवाक्य समान बल रखते हों और सबका प्रयोजन एक हो, तो उन विधियों में 
विकल्प हो जाता है। जैसे--यज्ञिय पशु को बांधने के लिए यूप [खूँटा ] के 
विषय में उल्लेख हें--'खादिरे त्रध्नाति, पालाशे बघ्नाति, रोहितके बध्नाति’ 
खैर की लकड़ी के बने यूप में बाँधता है, ढाक के यूप से बांधता है, बहेड़े के यूप में 
बाँधता है । ये सब विधियाँ समानबल हैं, और इनका एक ही प्रयोजन है-पशु को | 
बाँधना। इसलिए इन विधियों में विकल्प है, इनमें से किसी भी एक लकड़ी का | 
यूप होना चाहिए । | 
इसी प्रकार सोमयागीय ग्रहों के विषय में सुना जाता है--'दशेतान्‌ अध्वर्युः | 
प्रातःसवने ग्रहान्‌ गृक्लाति--अध्वर्यू इन दश ग्रहों को प्रातःसवन में ग्रहण करता | 
है। इसके अनुसार यहाँ ग्रहों का समुच्चय देखा जाता है। दश ग्रह हैं--( १) 
ऐन्द्रवायव, (२) मैत्रावरुण, (३) शुक्र, (४) मन्थी, (५) आग्रायण, (६-७- | 
८) अतिग्रह [आग्नेय-ऐन्द्र-सौये |, (६) उक्थ, (१०) आश्विन । ये दस ग्रह | 
क्रमशः घ्रातःसवन में ग्रहण किये जाते हैं । तात्पय है, विभिन्न देवताओं के उद्देश्य 
से पात्रों में सोमरस भरा जाता है। आश्विनो दशमो गृह्यते' के अनुसार ग्रहण- 
क्रम में आश्विन ग्रह दसवाँ है; परन्तु 'तृतीयो हूयते--द्विदंवत्यश्चरति [कात्या० 
श्रौत० ९।६।११] के अनुसार पहले दो-दो देवतावाले ऐन्द्रवायव, मँत्रावरुण और 


i 
विषय में वक्तव्य अपेक्षित है । | 
| 


|| 
| 
| 
। “आलम्भन' है और परीक्षा से स्वास्थ्य का शोधन 'अवदान' है । | 
संहिता-ग्रन्थों में इन प्रसंगों का वर्णन करने के अवसर पर कतिपय | 
. पदों का प्रयोग चिन्तनीय अवश्य है । सम्भव है, आरम्भकाल में इन प्रसंगो 
के वर्णन के अवसर पर 'अवदायति' क्रियापद प्रयुक्त होता रहा हो। | 
कालान्तर में रसनालोलुपता की शान्ति के लिए धर्म की आइ लेकर यज्ञ 
अवसर पर- शुद्ध व्यावहारिक जनहितकारिणी पद्धति को भुलाकर-आमिष- | 
प्रयोग का प्राधान्य हो जाने पर अवदायति' का स्थान 'अवद्यति' ने ले हि. 
लिया हो । संहिताओ के लेख इसी अनन्तर-काल के हैं, इस सम्बन्ध की { 
सभी खुराफ़ात से भरे हैं। 
इन प्रसंगों पर विचार करते हुए अमावास्या में होनेवाली इष्टि के 
“दर्द” नामकरण के प्रवृत्तिनिमित्त को कभी भूलता नहीं चाहिए। अभी तक 
पशुऔं के 'स्वास्थ्य-दर्शन' के अतिरिक्त अन्य किसी प्रवृत्ति-निमित्त का पता 
नहीं लगा । जिसको पता | वह बताने की कृपा करेंगे। आज भी उसी का | 
आंशिक रूप प्रतीक मात्र से समस्त भारत में अमावास्या के दिन कृषि में 
प्रयुक्त होने वाले पशुओं को “पुणे विश्राम' देना है । 

आश्विन ग्रह से क्रमशः यजन होता है । इस प्रकार आदिवन 'ग्रह ग्रहण (सोमरस' 
भरे जाने) में दसवें और यजन में तीसरे स्थान पर आता है। इस प्रकार ग्रहों में 
समुच्चय और क्रम दोनों देखे जाते हैं । 

यहाँ जिज्ञास्य है--यदि 'सोमेन यजेत' को अनुवादक न मानकर अपूर्व विधि 
माना जाता है, तो 'ऐन्द्रवायवं गृह्वाति' आदि वाक्यों में 'ब्रीहिमिर्यजेत 
यवेयंजेत' के समान विकल्प माना जाना चाहिए, क्योंकि इनका देवता-निर्देश- 
रूप एक प्रयोजन है, और समानबल वाक्य हैं। विकल्प माने जाने पर ग्रहों के 
विषय में प्रथम निर्दिष्ट क्रम-समुच्चय उपपन्न न होंगे। फलतः 'सोमेन यजेत” को 
अपूर्वेविधि मानना युक्‍त न होगा । आचार्य ने समाधान किया-- 


तद्भेदात्‌ कमणोऽभ्यासो द्रव्यपृथक्त्वादनर्थकं हि स्याद्‌ भेदो 
द्रव्यगुणीभावात्‌ ॥१६॥ 


[तद्भेदात्‌ | देवता के भेद से [कर्मणः] क्मयाग का [अभ्यासः] 
अभ्यास =आवर्त्तंन होता है; [द्रव्यपृथक्त्वात्‌ ] ग्रहसंज्ञक पात्रों में रक्खे सोम- 
रस द्रव्य के पृथक्‌-पृथक्‌ होने से संस्कार का भेद है [द्रव्यगुणी भावात्‌] सोमरस 
द्रव्य के प्रति ग्रहण के गुणभूत होने से उसका भी [भेदः] भेद=अम्यास होता 
है। [हि] यतः-क्योंकि एक वार ग्रहण करके याग करने पर [अनर्थकम्‌ ] 
'आइ्वितो दशमो गृह्यते’ इत्यादि क्रमविधि अनर्थक [स्यात्‌ ] हो जाता है। 

ऐन्द्रवायवं गृह्वाति, मैत्रावरुण गह्वाति' आदि वाक्यों में ऐसा कोई निर्देश 
नहीं है, जिससे यह ज्ञात हो कि इन्द्रवायु देवता के लिए याग करो, मित्र-वरुण 
देवता के लिए याग करो । ये वाक्य केवल द्रव्य के साथ देवता के सम्बन्ध का 
द्योतन करते हैं। इन्द्रवायु देवता-सम्बन्धी सोमरस का ग्रहण करता है, मित्र: 
वरुण देवता-सम्बन्धी सोमरस का ग्रहण करता है-केवल इतना अर्थ प्रकाश करने 
में इनका तात्पर्यं है। यदि 'सोमेन यजेत' को अपुर्वविधि नहीं माना जाता, तो 
यह सोमरस का ग्रहणरूप संस्कार अनर्थक हो जाता है, क्योंकि विधि के अभाव 
में ग्रहसंज्ञक पात्रों में गृहीत सोमरस से यजन तो किया नहीं जायगा; अतः सोम- 
रस का यह संस्कार व्यर्थ होगा । 

जिस देवता का संकल्प करके विशेष पात्र में सोमरस भरा जाता है, वह 
सोमरस उसी देवता के लिए यजन किया जाता है। इन्द्रवायु देवता के संकल्प से 
पात्र में भरा सोमरस, उस सोमरस से भिन्न है, जो मित्रवरुण देवता के संकल्प 
से पात्र में भरा गया है। देवता-भेद एवं पात्र-भेद से यह द्रव्य का भेद स्पष्ट है। 
'सोमेन यजेत' को अपूर्वविधि मानने पर देवताभेद से एक ही सोमयाग की 
Sem माने जाने से दस ग्रहों का समुच्चय संगत होता है । यदि इन वाक्यों को 
विधायक मानकर 'सोमेन यजेत' को इनका अनुवादक कहा जाता है, तो इसका 

तात्पर्यं होता है अकेली देवता से ही याग का सम्पन्न हो जाना । इस दशा में ग्रहों 
का समुच्चय अनर्थक हो जाता है । 
यदि कहा जाय, सोमरस-ग्रहणरूप संस्कार के प्रति देवता का विधान अदृष्ट 
के लिए है, तो उस दशा में यह स्पष्ट है कि इन्द्रवायु-संकल्प से जनित अदृष्ट, 
'मित्रावरुण-संकल्प से जनित अदृष्ट से भिन्न होता है। इसी प्रकार अन्य सब 
ग्रहणों में उस-उस देवता का संकल्प विभिन्न अदुष्टों को उत्पन्न करता है। इस 
अवस्था में भी ग्रहों का समुच्चय संगत होता है। ग्रहणवाक्यों को विधायक 
मानने का. पर्यवसान याग के प्रति देवता के विकल्प पर होता है । तात्पर्य है-- 
'किसी एक देवता से याग के उपपन्न हो जाने के कारण यागों का समुच्चय न 
रहता। 
भाष्यकार ने १७वें सूत्र की अवतरणिका में 'सोमेन यजेत' वाक्य देकर चर्चा 
का प्रारम्भ किया है; परन्तु इस सूत्र के भाष्य में 'ज्योतिष्टोमेन यजेत' वाक्य 
दिया है । इनमें कोई अन्तर नहीं है, दोनों समानार्थक वाक्य हैं। ज्योति का अर्थ 
है--सोम, स्तोम का अर्थ है- स्तुति करना । जहाँ सोम के लिए स्तुति की जाती 
है, वह ज्योतिष्टोम है । यही अर्थ 'सोमेन यजेत' का है। इन वाक्यों में देवता का 
निर्देश न होने पर भी इनको अपूर्वविधि मानने में कोई बाधा नहीं आती; क्योंकि 
प्रकरण में पठित 'ऐन्द्रवायवं गृहात, मंत्रावरुणं गृह्वाति' आदि वाक्यगत 
देवताओं से उक्त वाक्यों की देवताविषयक आकांक्षा की पुति हो जाती है, अत्य 
. किसी देवता की अपेक्षा नहीं रहती। फलतः 'सोमेन यजेत' को अपुर्वविधि 
मानना युक्त है ॥१ ६॥। | 
'खादिरे बघ्नाति' आदि के समान ग्रहण-वावयों में जो विकल्प की आशंका 
की गई, वह युक्त नहीं; क्योंकि 
संस्कारस्तु न भिद्येत परार्थत्वात्‌, द्रव्यस्य गुणभूतत्वात्‌ ॥२०॥ | 
[संस्कारः] खादिरे बध्ताति आदि वाक्यों द्वारा निर्दिष्ट पशुबन्धनरूप | 
संस्कार [तु] तो [न] नहीं [भिद्येत] भिन्न होवे। [द्रव्यस्य] यूप द्रव्य के | 
[परार्थत्वात्‌ ] परार्थं होने से, अर्थात्‌ बन्धनरूप प्रयोजन के लिए होने से, [गुण- | 
भूतत्वात्‌ | सोमयाग के प्रति यूप के गुणभूत=अंगरूप होने के कारण पशुबन्धन- 
रूप संस्कार का खादिर आदि यूपो में अभ्यास नहीं होगा । 
पशुबन्धन के लिए यूप-निर्माणार्थं खैर, ढाक, बहेडा आदि लकड़ियों के | 
विकल्प के समान ऐऐन्द्रवायवं गृह्वाति' आदि वाक्यों में भी ऐन्द्रवायव-सोमरस |; 
मैत्रावरुण-सोमरस आदि का विकल्प होना चाहिए,-जो यह आपत्ति प्रथम उठाई | 
गई है, वह ठीक नहीं हे । क्योंकि ग्रहपात्रो में सोमरस-ग्रहणरूप संस्कार सोम- 
याग के प्रति गोण नहीं है, वह सोमयाग का प्रधान साघन है; वहाँ विकल्प सम्भव 

नहीं, अन्यथा ग्रहण-संस्कार ही व्यर्थं हो जाएगा,-यह्‌ गत सूत्र में स्पष्ट कर दिया 
गया हैं। परन्तु पशुबन्धन में यूप की वह स्थिति नहीं है; पशुबन्धनरूप संस्कार 
खैर, ढाक आदि उपादानों सें निर्मित यूपों में से किसी में भी किया हुआ सिद्ध हो 
जाता है, क्योंकि खादिर आदि यूप पशुबन्धन के लिए श्रुत हैं। इन्द्रवायु आदि 
देवता यागकर्म के प्रति श्रुत नहीं हैं; ग्रह-ग्रहण (ग्रहसंज्ञक पात्रों में सोमरस 
भरने) के प्रति श्रुत हैं। अतः इनका समुच्चय होगा, विकल्प नहीं ॥२०॥ (इति 
पशुसोमापूर्वताधिकरणम्‌ ६) । 


(संख्याकृतकर्मभेदाधिक रणम्‌--७) 


वैदिक वाङमय में पठित है--'वाजपेयेन स्वाराज्यकामो यजेत' स्वाराज्य 
परतन्त्रता के अभाव की कामनावाला व्यक्ति वाजपेय से यजन करे। वाजपेय 
के अन्तर्गत पशयाग-प्रसंग में कहा -- 'सप्तदश प्राजापत्यान्‌ पशून्‌ 'आलभते' प्रजा- 
पति देवतावाले सत्रह पशुओं का आलभन :करे। अन्यत्र कहा--'सप्तदशो व 
| प्रजापतिः, प्रजापतेराप्त्यै’ प्रजापति सत्रह अवयववाला है, प्रजापति की प्राप्ति के 
लिए। 'श्यामास्तूपरा एकरूपा भवन्ति," एवमेव हि प्रजापतिः समृद्धयै' श्यामवर्णं 
श्ङ्गरहित समान आकृतिवाले सत्रह पशु होते हैं; इस प्रकार का प्रजापति ही 
समृद्धि के लिए है । शिष्य आशंका करता है, ये सत्रह क्या पृथक्‌ अपूर्वविधि हैं ? 
अथवा ऐछ्द्रवायव आदि दस ग्रह-ग्रहणों के समुच्चय के समान सत्रह पशु-समूह- 
वाला एक कर्म है? जैसे-इन्द्रवायु आदि देबता के लिए ग्रहपात्र में गृहीत 
सोमरस संकल्पित होता है, ऐसे ही प्रजापति देवता के लिए सत्रह पशु संकल्पित 
किये जाते हैं। इस प्रकार दस ग्रह-ग्रहणों के समुच्चय के समान यहाँ भी एक कर्म 
मानना उपयुक्त होगा । अतः सत्रह पशुओं से किया जानेवाला यह एक याग है। 
आचार्य ने जिज्ञासा का समाधान किया-- 


| पृथक्त्वनिवेशात्‌ संख्यया कमंभेदः स्यात्‌ ॥२१॥ 


| [ पृथक्त्वनिवेशात्‌ | पार्थक्य का बोध कराने में विद्यमान रहने से, अर्थात्‌ 
| पाथेक्य का प्रतीक होने से [संख्यया ] सप्तदश संख्या के द्वारा [कर्मभेद:] कर्म 
| का भेद [स्यात्‌ | है, यहाँ । 

“सप्तदश प्राजापत्यान्‌ पशून्‌ आलभते’ इस विधिवाक्य में पठित “सप्तदश 
संख्या सत्रह पशुयागों का विधान :करती है । पशु अलग-अलग हैं; एक पशु-प्रदान 
से किया गया याग पुरा हो जाता है। सत्रह संख्या की सार्थकता उसी अवस्था में 
सम्भव है, जब प्रत्येक पशुयाग को पृथक्‌ माना जाय। अतः यहाँ संख्या के 


१. द्रष्टव्य--त ० ब्रा०, १।३।२,४॥ 

आधार पर कर्मभेद मानना न्याय्य है । 

यद्यपि चातुर्मास्य याग में 'एकादश प्रयाजान्‌ यजते' वाक्यगत एकादश 
संख्या श्रुत है, परन्तु यह "प्रयाज ग्यारह हैं इतना-मात्र बोध कराने में सीमित 
है। यह कर्म के भेद का विधान नहीं करती । इसी प्रकार 'दशेतान्‌ अध्वर्युः प्रातः- 
सवने ग्रहान्‌ गृह्वाति' वाक्य में दश संख्या देवताभेद से ग्रह-पात्रस्थित सोमरस 
का भेद बताने तक सीमित है; कर्मभेद की विधायिका नहीं है। 

सोमयाग के अन्तर्गत अग्नीषोमीय पशुयाग समस्त पशुयागों की प्रकृति है। 
व।जपेय-प्रसंग में पठित हैं --सत्रह प्राजापत्य पशु । एक पशु के ग्यारह अवदानों 
= अवयवों से याग सम्पन्न किया जाता है । द्वितीयादि पशु के अवदान प्रथम याग 
के लिए अनपेक्षित हो जाते हैं । यागसिद्धि के लिए एक पशु के ग्यारह अवदान == 
अवयव निम्न प्रकार बताये जाते हूँ-- 

(१) हृदय, (२) जिह्वा से उपलक्षित मुख-माथा आदि, (३) वक्षस्‌, 
छाती का मध्यभाग, (४) यकृत्‌, जिगर, (५-६) दोनों वृकक, दोनों ओर के 
गुदो के पिण्ड, (७) अगली टाँगों के मूल व मध्य-भाग, (८-६) दोनों ओर के 
पसलियों के भाग, (१०) बक्खियाँ व कटि-भाग कमर तक, (११) गुदा व 
उससे नीचे के भाग। 

एक पशु के इन अवयवों से एक कर्म सम्पन्न, सिद्ध हो जाता है। अग्नीषोमीय 
पशुयाग-प्रसंग में 'हृदयस्याग्रेऽवद्यति' आदि वाक्यों में 'अवद्यति' क्रियापद दिवा- 
दिगणी “दो अवखण्डने” धातु का रूपः है। उसका अर्थ है---पहले हृदय का अवदान 
करता है । 'अवदान” पद का अर्थ है-अवयव विभाग करना, अथवा टुकड़ा काट- 
कर अलग करना । आज यह दूसरा अर्थ ही ठीक समझा जाता है । इसके विपरीत 
आदिकाल के कृषिजीवी-व्ग में पशुयजन अर्थात्‌ पशुपूजन की पद्धति भिन्न 
प्रकार की थी। वे प्रतिमास एक दिन, अमावास्या को कृषि-उपयोगी पशुओं को 
विशेषतः, तथा अन्य सब पशुओं को साधारणतः, विश्राम देते तथा उनके प्रत्येक 
अंग को शुद्ध जल से धोकर स्वच्छ करते थे । ग्यारह पशु-देहांगों का जो प्रथम 
उल्लेख किया है, उसमें समस्त शरीर आ जाता है; कोई अंग शेष नहीं रहता । 
प्रत्येक अंग के मालिन्य को रगड़-घोकर अलग कर दिया जाता था । आइचये है, 
पशुपूजा की यह पद्धति आज भी समस्त भारत के कृषिजीवी-वर्ग में प्रचलित है। 
अनन्तर-काल में समाज के प्रभावी बुद्धिजीवी, पर-स्वार्थी विषयलम्पट 
रसनालोलुष कुछ लोगों ने समाज व देश के इतने उपयोगी पशु को, अदृश्य 
कल्पित देवता के नाम पर अज्ञ-मण्डप जैसे पवित्र धामिक कार्य के केन्द्रस्थान को 
` प॒शु-वधशाला बना डाला । अवसर पाकर कालान्तर में इसी को धर्म का अंश 
समभा जाने लगा । 'हुदयस्याग्रेऽवद्यति' आदि वाक्य ऐसे ही काल में लिखे गये 
प्रतीत होते हैं । र 

प्रचार एवं अन्ध परम्परा के बल पर समाज में स्थान पा जाने पर भी इस 
मान्यता का प्रबल विरोध करनेवाले व्यक्ति समय पर प्रादुर्भूत होते रहे हैं, 
जिन्होंने यागसदृश पवित्र कार्यो में हिसा के प्रयोग को स्पष्ट अधर्मजनक बताकर 
पाप-कोटि में रक्खा है, तथा अनेक विद्वम्मूर्॑च्य व्यक्तियों के द्वारा जड़मूल से 
ही यजिय हिसा को उखाड़ डालने का प्रयास किया जाता रहा है। तात्पर्यं है, 
समाज में स्थान पा जाने पर भी इसका विरोध बराबर होता रहा है। समाज 
के पर्याप्त बड़े भाग ने इस मान्यता को कभी नहीं स्वीकारा। 

प्रजापति देवता से सम्बद्ध सत्रह पशु क्या हैं? विचारणीय है ।' ज्ञात होता 
है, सत्रह का सम्बन्ध कालकृत है। प्रजापति सूर्यं का नाम है। सूर्यं के चारों 
ओर पृथिवी एक परिक्रमा जितने समय में पूरा करती है, वह एक संवत्सर है । 
काल की गणना करनेवाले ज्योतिबिदों ने उस परिक्रमा के काल को बारह 
भागों में बाँटा । ये 'बारह आदित्य” नाम से समस्त वेदिक वाङमय में ज्ञात हैं । 
ये बारह प्रजापति हैं। संक्त्सर का आगे स्थूल विभाग ऋतु हैं। पूरे संवत्सर 
में छह ऋतु माने जाते हैं। परन्तु संहिता व ब्राह्मण आदि वेदिक वाङ्मय में अनेक 
स्थानों पर यह वाक्य आता है--'पञ्चतंवः हेमन्ताशशिरयोः समासेन' हेमन्त 
और शिशिर को एक मानकर ऋतु पाँच हैं। इस प्रकार संवत्सर के बारह 
आदित्य और संवत्सर की पाँच ऋतु मिलाकर सत्रह संख्या पुरी हो जाती है। 
इस काल-विभाग से उपलक्षित पशु सत्रह कहे गये; उनकी वास्तविक संख्या 
चाहे जितनी रही हो। इसका तात्पर्यं है-- संवत्सर का कोई भी अवसर हो, 
अमावास्या का दिन पशुयजन अर्थात्‌ पशुपूजा का है--चाहे पशु एक हो, अथवा 
अनेक । यदि किसी कृषिजीवी के पास एक ही पशु है, तो वह उसी की पूर्वोक्त 
पद्धति से पुजा कर व्यवस्थित याग को सम्पन्न करता है। अनेक पशु होने पर 
वही पद्धति अलग-अलग सबके साथ बरती जाती है। इसलिए संख्या के आधार 
पर यह कर्म भेद है--प्रत्येक पशु का उसी प्रकार नहला-धुलाकर संस्कार करना । 
इस कार्य का देवता प्रजापति है । 

यह रहस्य अभी अन्वेष्य है कि इस कार्य के लिए अमावास्या का दिन ही 
क्यों निर्धारित किया गया? यह साधारण बात है कि चान्द्रगणना से महीने 
का अन्तिम दिन होने के कारण इसका चुनाव किया गया हो । पर इसमें अन्य-- 
अभी तक अज्ञात-रहस्य की भी सम्भावना हो सकती है, क्योंकि उस दिन हमारा 


१. पं० युधिष्ठिर मीमांसक ने शाबर भाष्य के हिन्दी रूपान्तर में इसी प्रसंग 
पर सत्रह संख्या का सामञ्जस्य आधिदैविक स्थिति के साथ बहुत सूझ- 
बूक व विद्वत्तापूणं रीति पर प्रस्तुत किया है । जिज्ञासु पाठक वहीं से पढ़कर 
उन तथ्यों को समभने का प्रयास करें। 

पृथिवी-भाग चन्द्रमा की शीतल किरणों से वञ्चित रहता है । सम्भव है ऐसी 
स्थिति में किसी प्रतिकूल प्रभाव से बचने के लिए यह दिन चुना गया हो, जो 
पशुओं की सुरक्षा व स्वास्थ्य की दृष्टि से उपयोगी हो ॥२१॥ (इति संख्या- 
कृतकर्म भेदाधिकरणम्‌--७) । 


(संज्ञाकृतकर्मभेदाधिकरणम्‌-८) 

वैदिक वाङ्मय में पाठ आता है--“अथैष ज्योतिः, अथैष विश्वज्योतिः, 
अथैष सर्वेज्योतिः। एतेन सहस्रदक्षिणेन यजेत । '-- यह ज्योति, यह्‌ विश्वज्योति 
है, यह सबंज्योति है; इस एक सहस्र गायों की दक्षिणावाले याग से यजन करे | 
इस विषय में शिष्य जिज्ञासा करता है--क्या ज्योतिष्टोम प्रकरण में पढे जाने 
से ज्योति? आदि पद ज्योतिष्टोम के प्रतीक होकर उसके अनुवादक हैं, और 
सहस्रदक्षिणारूप गुण का उसमें विधान करते हैं, अथवा ये अपूर्वविधि हैं? 
अर्थात्‌ इन नामों के ये स्वतन्त्र विधि हैं ? ज्योतिष्टोम प्रकरण में पठित होने 
से इन्हें ज्योतिष्टोम के अनुवादक क्यों न माना जाय? आचार्य ने समाधान 
किया 


संज्ञा चोत्पत्तिसंयोगात्‌ ॥२२॥ 


[उत्पत्तिसंयोगात्‌ | उत्पत्तिवाक्य के संयोग से, अर्थात्‌ विधिवाक्य में सुने 
जाने से [संज्ञा] ज्योति: आदि नाम [च] निश्चय से कर्म के भेदक हैं । 

अथैष ज्योतिः’ इत्यादि विधिवाक्यों में पठित ज्योतिः, विश्वज्योतिः, 
सर्वेज्योति: पद अपूर्वं कम के विधायक हैं । यह कहना युक्त नहीं कि ये नाम 
ज्योतिष्टोम के प्रकरण में पठित होने से ज्योतिष्टोम के प्रतीक हैं, और उसी 
के अनुवादक हैं । कारण यह है कि इनका कथन “अथ पद से प्रारम्भ हुआ 
है, इसका तात्पयं हे कि इनका पहले कथन कहीं नहीं किया गया । तब इन 
नाम-पदों को ज्योतिष्टोम का प्रतीक नहीं कहा जा सकता । विधिवाक्य से 
“ज्योतिः, आदि कर्मान्तरों का विधात है । प्रकरण-बल से इन्हें ज्योतिष्टोम का 
प्रतीक इस कारण भी नहीं माना जा सकता, क्योंकि वाक्य प्रकरण की अपेक्षा 
बलवान्‌ होता है। एक-दो वर्णो की समानता से ज्योतिष्टोम का इन्हें प्रतीक 
बताना नितान्त अयुक्त है । क्या गृहवाची शाला पद के “ला वर्णं की समानता 
“माला” पद के साथ होने पर 'माला' पद को गृहवाची कहा जा सकता है? 
कदापि नहीं । ऐसा ही ज्योति: आदि संज्ञा-पदों में समझना चाहिए। 


१. द्रष्टव्य--ताण्डय ब्रा १६।८।१--अथष ज्योतिः। १६।१०।१- अथैष 
` विइवज्योतिः। १६।६।१--अर्थेष सर्वज्योतिः। 

इसके अतिरिक्त यह भी विचारणीय है कि ज्योतिष्टोम याग की दक्षिणा 
ताण्डय ब्राह्मण [ १६।१।११] तथा आपस्तम्ब श्रौतसूत्र [ १३।५।१] में १०१२ 
( ==द्वादशं सहस्रं दक्षिणा= द्वादश अधिक सहस्र अर्थात्‌ १०१२) बताई है। 
परन्तु इन “ज्योति: आदि यागों की दक्षिणा एक सहस्र गायों का दान है। 
यदि इनको ज्योतिष्टोम का अनुवादक माना जाता है, तो दक्षिणा-सम्बन्घी इस 
कथन से ब्राह्मण और सूत्र में कही गई ज्योतिष्टोम की दक्षिणा का बाघ होगा, 
जो अनिष्ट है । अतः ज्योति? आदि पदों को ज्योतिष्टोम का अनुवादक कहना 
असंगत है। ज्योतिष्टोम की दक्षिणा १०१२ बताई गई है, तथा 'ज्योतिः' आदि 
यागों की १००० । इससे स्पष्ट होता है, 'ज्योतिः' आदि ज्योतिष्टोम से भिन्न 
अपूर्व कमं हैँ । 

ज्योतिष्टोम के उपसंहार प्रसंग में कहा-- 'त्रिवृदादीन्यस्य ज्योतीषि' [तै ० 
ब्रा० १।५।११]--त्रिवृत्‌ आदि स्तोम इस ज्योतिष्टोम के ज्योति हैं, जो इसका 
स्तवन करते हैं। प्रश्‍न किया-- 'कतमानि तानि ज्योतींषि, य एतस्य स्तोमाः' 
ये कौन-से ज्योति हैं, जो इसका स्तवन करते हैं ? बताया--'त्रिवृत्‌ पञ्चदश 
सप्तदश एकविशः । एतानि वाव तानि ज्योतींषि, य एतस्य स्तोमाः । त्रिवृत्‌ 
स्तोम, पञ्चदशस्तोम, सप्तदशस्तोम, एकर्विशस्तोम, ये वे ज्योति हैं, जो इसका 
(ज्योतिष्टोम का) स्तवन करते हैं । 

इस विषय में यह कहना युक्त नहीं है कि वाक्यशेष में उल्लिखित त्रिवृत्‌ 
आदि स्तोम अग्निष्टोम की ज्योतियाँ हैं, और उन्हीं का निर्देश विश्वज्योति: 
तथा 'सर्वज्योति:' पदों से यहाँ किया गया है; इसलिए 'विइवज्योतिः' और 
'सर्वज्योति:' पदों को ज्योतिष्टोम का प्रतीक मानकर उसका अनुवादक माना 
जाना चाहिए । 

इस कथन की अयुक्तता में निश्चित कारण यही है, त्रिवृत्‌ आदि पदो में 
ज्योतिः शब्द प्रसिद्ध नहीं है । तात्पर्यं है, ज्योतिः पद अभिधाशक्ति से त्रिवृत्‌ आदि 
का बोध नहीं कराता। अतः विश्वज्योति: आदि पद त्रिवृत्‌ स्तोम आदि का 
परामर्श नहीं कर सकते । त्रिवृत्‌ आदि स्तवन ज्योतिष्टोम के बिना अनुपपन्त 
होंगे, इस प्रकार अर्थापत्ति के आधार पर ज्योतिष्टोम की उपस्थिति लाक्षणिक 
है, लक्षणाशक्ति से प्राप्त है। अभिधाशक्ति-वोध्य अर्थ के विधान में लाक्षणिक 
अर्थं का प्रवेश नहीं होता । 'सिंहो माणवकः' वाक्य में माणवक [ पठोरा, किशोर] 
के लिए सिंह शब्द का प्रयोग शौर्यं आदि गुण के कारण गौण है, औपचारिक 
है। यदि कहा जाय, सिंह को मार डालो, तो माणवक को नहीं मार डाला 
जाता । जहाँ अभिधाबोध्य अर्थ अनुपपन्त हो, वहाँ लक्षणा की जाती है; पर 
लाक्षणिक अर्थ अभिधाबोध्य अर्थ की सीमा में प्रवेश नहीं करता । ऐसी स्थिति 
में त्रिवृत्‌ आदि स्तोम, ज्योतिः-पदबोध्य अर्थ की सीमा से बाहर रहते हैं । अतः 

'विशवज्योतिः, सर्वेज्योतिः' पद त्रिवृत्‌ आदि स्तोमों के परामर्शक या निर्देशक 
नहीं कहे जा सकते फलतः अरिनिष्टोम के अनुवादक न होकर ये वाक्य कर्मान्तर 
के विधायक हैं, यह स्थिर होता है। ॥२२॥ (इति संज्ञाकृतकर्म भेदाधि- 
करणम्‌--८)। 


(देवताभेदकृतकर्मभेदाऽधिक रणम्‌--8) 


चातुर्मास्य याग के वैश्वदेव पर्व में पाठ है--'तप्ते पयसि दध्यानयति, सा 
वेश्वदेवी आमिक्षा, वाजिभ्यो वाजिनम्‌ ।--गरम दूध में दही डालता है, उससे 
फटकर दूध के दो भाग हो जाते हैं--एक गाढ़ा भाग, दूसरा तरल भाग; जो 
गाढ़ा भाग है उसका नाम आमिक्षा, जो तरल भाग है उसका नाम वाजिन है । 
उक्त वाक्य में बताया, आमिक्षा वैश्वदेवी है अर्थात्‌ विश्वेदेव देवताओं के लिए 
है, और वाजिन वाजी देवताओं के लिए । इस विषय में शिष्य जिज्ञासा करता है, 
क्या वाजी पद विश्वेदेव देवताओं का अनुवादक होकर उसमें वाजिन गुण का 
विधान करता है ? अथवा ये दोनों भिन्न कमं हैं ? इन्हें एक कर्म मानना उपयुक्त 
होगा। इससे आमिक्षा और वाजिन दोनों द्रव्य विश्वेदेव देवतावाले होंगे । ८ 
इस प्रकार आमिक्षा गुणवाले कर्मे में वाजिन द्रव्यरूप गुण का विधान होगा। यह | 
रीति अन्यत्र देखी जाती है, जैसे 'अग्निहोत्रं जुहोति' इस विहित अग्निहोत्र-कर्म 
में ‹दध्ना जुहोति, पयसा जुहोति' वाक्यों द्वारा दही और दूधरूप द्रव्य-गुण का 
विधान होता है क्या ऐसा ही प्रस्तुत प्रसंग में युक्त है ? आचार्य ने समाधान 
किया-- 


गुणश्चापूवंसंयोगे दाक्ययोः समत्वात्‌ ॥२३॥ 


[अपूवसंयोगे | अपूवे संयोग अर्थात्‌ कमं के विधान होने में [गुण:] देवता- 

रूप गुण [च] भी कर्म का भेदक होता है। [वाक्ययोः] दोनों 'सा वैश्वदेवी 

आमिक्षा तथा 'वाजिभ्यो वाजिनम्‌” वाक्यों के [समत्वात्‌ | समान होने से । 

तात्पर्ये है-- 'वँश्बदेवी' पद में तद्धित प्रत्यय--तथा 'वाजिभ्यः' पद में चतुर्थी 
विमक्ति-के द्वारा समानरूप से देवतारूप गुण का विधान होने के कारण इनमें 
कोई एक वाक्य दूसरे का अनुवादक नहीं हो सकता । i 
जहाँ देवता प्रकरण से प्राप्त नहीं है, वहाँ देवता के कथन से सम्बन्ध रखने- | 
वाला गुण (कोई विशेषता) कर्मान्तर का विधान करेगा। उक्त दोनों वाक्य 
समान हैं, और दोनों में देवता का कथन अपनी-अपनी विशेषता के साथ हुआ 

है; अतः अपने रूप में ये स्वतन्त्र वाक्य हैं; अपूर्व कर्म का विधान करते हैं। 

वेशवदेवी आमिक्षा' देवता का.निर्देश करनेवाला 'वैश्वदेवी' पदबोध्य 
“विश्वेदेवा देवता अस्या: = विश्वेदेव हैं देवता इसके--इस अर्थ में 'सास्य देवता” 

[अष्टा० ४।२।२३] सूत्र से विहित 'अण्‌' प्रत्ययरूप श्रुति से विश्वेदेवों में 
देवतात्व का कथन होता है । परन्तु देवता का द्रव्यविशेष के साथ सम्बन्ध वाक्य 
द्वारा जाना जाता है । यद्यपि देवता अर्थ में विहित प्रत्यय से वह द्रव्य भी कहा 
जाता है, जिसकी वह देवता है, पर' उस द्रव्य का 'अस्याः' या अस्य? सर्वनाम से 
देवता के साथ सामान्य सम्बन्ध ही जाना जाता है; विशेष 'आभिक्षा' आदि अर्थ 
नहीं जाना जाता वह वाक्य ( = वेश्वेदेवी आमिक्षा) से बोधित होता है । 
“विश्वेदेव हैं देवता इसके' ऐसा वह द्रव्यविशेष आमिक्षा है। इस प्रकार प्रथम 
वाक्य में देवता श्रुतिवोधित है, और देवता के साथ द्रव्यविशेष का सम्बन्ध 
वाक्यबोधित। 

दूसरे वाक्य (वाजिभ्यो वाजिनम्‌) में दोनों वाक्यबोधित हैं । 'वाजिभ्यः' 
इस चतुर्थी विभक्ति के निर्देश से केवल इतना जाना जाता है कि 'वाजी' देव- 
ताओं के लिए कुछ दिया जाना है । 'वाजिनम्‌” इस कर्मकारक पद से केवल 
इतना जाना जाता है कि यह किसी का ईप्सिततम द्रव्य है । फलतः इस वाक्य 
में उस वाजी का देवतात्व, तथा उसके साथ 'वाजिन' द्रव्य का सम्बन्ध, दोनों 
वाक्य से जाने जाते हैं । 

ऐसी स्थिति में यदि दुसरे वाक्य के चतुर्थ्यन्त “वाजी' पद को विश्वेदेव 
देवताओं का अनुवादक माना जाय, तो देवतात्व के प्रति श्रुति और वाक्य का 
विरोध प्रस्तुत होता है । दोनों के विरोध में श्रुति बलवती होती है [ द्रष्टव्य, 
मी० सू० ३।३।१४] । अतः विश्वेदेव देवताओं के श्रुतिगम्य देवतात्व से वाक्य- 
बोधित देवतात्व बाधित हो जायगा । फलतः द्वितीय वाक्य का चतुथ्यन्त 
'वाजी' पद विश्वेदेव देवताओं का अनुवादक नहीं हो सकत । दोनों वाक्य अपने 
में स्वतन्त्र हैं, एवं कर्मान्तर के विधायक हैं ॥२३॥ 

वाजिभ्यो वाजिनम्‌' को गुणविधि बताने के लिए जो उदाहरण--'अग्नि- 
होत्रं जुहोति, दध्ना जुहोति, पयसा जुहोति’ दिया गया, उसके विषय में आचार्य 
सूत्रकार ने बताया-- 

अगुणे तु कमंशब्दे गुणस्तत्र प्रतीयेत ॥२४॥ 

[अगुणे] गुणरहित, [कर्मशब्दे | कर्म के विधायक 'अरिरहा त्रं जुहोति' में 
[तु] तो [तत्र] वहाँ=उसके समीप में पठित 'दध्ना जुहोति’ आदि वाक्यों में 
[गुणः] गुण का विधान [प्रतीयेत] जाना जाये। ँ 

तात्पर्यं है--यदि किसी कर्म-विधायक वाक्य में देवता या द्रव्यरूप गुण का 
निर्देश नहीं रहता, तो वहाँ समीप-पठित वाक्य में गुण का विधान देख लिया 


जाता है। 
'दघ्वा जुहोति' आदि वाक्यों में द्रव्यरूप गुण का विधान युक्त है, क्योंकि 

अग्निहोत्र होम के विधायक वाक्य 'अग्निहोत्रं जुहोति' में द्रव्यरूप गुण का निर्देश 
नहीं है। वहाँ द्रव्य गुण को आकांक्षा समीप-पठित 'दध्ना जुहोति' आदि वाक्यों 
से पूरी होती है। परन्तु 'वाजिभ्यो वाजिनम्‌, में वह स्थिति नहीं है । यहाँ द्रव्य, 
देवता, दोनों का निर्देश उपलब्ध है। अतः प्रस्तुत प्रसंगनमें उक्त दृष्टान्त विषम 
उपन्यास है ॥२४॥ (इति देवताभेदकृतकमं भेदाधिकरणम्‌--8) । 


(द्रव्य विशेषौनुक्तिक्ृतकमेक्याऽधिक रणम्‌-- १०) 


“दघ्ना जुहोति, पयसा जुहोति' में विकल्प के परित्याग की भावना से २४वें 
सूत्र का अर्थ--इसे भिन्न अधिकरण मानकर दधिहोम और पयो होम को कर्मा- 
न्तर मानने का सुझाव सामने आता है । उसके समाधान के लिए यह अधिकरण 
है । 'अग्निहोत्रं जुहोति' इस अग्निहोत्र होम-कमं के विधायक वाक्य में द्रव्य की 
आकांक्षापुत्ति के लिए समीप-पठित वाक्यों (दध्ना जुहोति, पयसा जुहोति) से 
द्रव्यगुण का विधान माना जाता है, तो चाहे दही से होम करे, चाहे दूध से,-यह्‌ 
द्रव्य का विकल्प प्राप्त होता है। विकल्प न मानना पड़े, इसलिए अच्छा है, इनको 
कर्मान्तर मान लिया जाय । इसका समाधान सूत्रकार ने किया-- 


अगुणे तु कमंशब्दे गुणस्तत्र प्रतीयेत ॥२४॥ 


सूत्रार्थं पहले के समान समझना चाहिए । तात्पर्य है--'दध्ना जुहोति’ आदि 

वाक्यों में 'जुहोति' पद से वही कर्म जाना जाता है, जो 'अग्निहोत्रं जुहोति' से 

विहित है । इस वाक्य में अनुक्त द्रव्य का 'दध्ता जुहोति' आदि वाक्यों से कथन 

किया गया है। इसलिए ये भिन्न कर्म न होकर एक ही कमं हैं। द्रव्यनिर्देश के 

पृथक्‌ वाक्य (दध्ना जुहोति, पयसा जुहोति) होने से दधि और पयस्‌ द्रव्य का 

विकल्प होना युक्त है । इसमें कोई दोष नहीं ।।२४॥। (इति द्रव्यविशेषानुक्तिकृत- 
कमेक्याऽधिकरणम्‌ १०) । 


(दध्यादिद्रव्यसफलत्वाधिकरणम्‌--११) 

अग्निहोत्र प्रकरण में पाठ है-'दध्ना इन्द्रियकामस्य जुहुयात्‌'-- इन्द्रिय की 
कामनावाले के लिए दही से होम करे। शिष्य जिज्ञासा करता है--'अग्निहोत्रं be 
जुहुयात्‌ स्वर्गकामः' कहकर आगे इन्द्रिय कामनावाले के लिए दधिहोम का विधान 

, किया । क्या यह दधिहोम कर्मान्तर है? अथवा प्रकृत अग्निहोत्र-कमं में इस्द्रिय- . 

फल के लिए दधि-द्रव्यरूप गुण का विधान करता है? शिष्य ने कहा, यह कर्मा- 
न्तर प्रतीत होता है, क्योंकि इन्द्रिय-फल का निर्देश, फल के साधन किसी कर्म का 
बोध कराता है । कोई फल कमं के बिना नहीं होता, अत: दधिहोम कर्मान्तर होता 
चाहिए । शिष्य-जिज्ञासा को सूत्रकार ने सुत्रित किया-- 

फलश्रुतेस्तु कर्म स्यात्‌ फलस्य कर्मयोगित्वात्‌ ॥२५॥ 


[फलश्रुते:] फल का श्रवण होने से, 'दध्नेन्द्रियकामस्य जुहृयात्‌ वाक्य में 
इन्द्रियरूप फल का निर्देश होने से [तु] तो [कर्म| यह दधिहोम अपूर्व कमं 
[स्यात्‌] होना चाहिए । [फलस्य] फल के [कर्मयोगित्वात्‌ ] कर्मयोगी = कर्म 
से सम्बद्ध--होने के कारण । तात्पर्ये है, इन्द्रियरूप फल, दघिहोम कमं से सम्बद्ध 
होने पर सम्भव है, फल किसी का ही होता है । 

लोक में देखा जाता है, कृषि आदि कर्म का फल ब्रीहि आदि की प्राप्ति है; 
बिना कृपिकर्म के ब्रीहि आदि फल की प्राप्ति सम्भव नहीं । इसी प्रकार दधिहोम 
का फल इन्द्रियपुष्टि है। यह दधहोम को कर्मान्तर माने बिता सम्भव नहीं । 
यदि इसे अग्निहोत्र कर्म का अङ्ग मानकर उसी में इन्द्रिय-कामनावाले के लिए 
दधिद्रव्यरूप गुण का विधान इस वाक्य से माना जाता है, तो इन्द्रिय-फल और 
होम, दोनों को एकसाथ कहने में 'दधि' पद असमर्थं होगा । तात्पर्यं हैँ--'दध्ता 
इन्द्रियकामस्य जुहुयात्‌? यह एक वाक्य है। गुणभूत मानने पर “दघ्ना का-- 
इन्द्रिय और होम दोनों के साथ--एकसाथ सम्बन्ध नहीं हो सकता। यदि 'दध्ता 
इन्द्रियं भावयेत्‌'-'दही से इन्द्रिय फल को सिद्ध करे” ऐसा कहते हैं, तो दही से होम 
कहना रह जाता है, वह नहीं कहा जाता। यदि 'दध्ता होमं भावयेत्‌'-“दही से 
होम सिद्ध करे' कहते हैं, तो यह वाक्य फल को नहीं कहेंगा । तब 'दध्ना इन्द्रियं 
भावयेत्‌, दघ्ना होमं भावयेत्‌' दोनों को कहने में वाक्यभेद होता है । एक वाक्य 
को तोड़कर दो बनाना शास्त्र में दोष माना जाता है। फलतः इसको अग्निहोत्र 
का अंग मातकर--अग्निहोत्र-कर्म में दहीरूप गुण से फल का विधायक कहना 
ठीक नहीं है। इसलिए अग्निहोत्र होम से दधिहोम पृथक्‌ कर्म है। अपुर्व कर्म 
होने पर वाक्य से अनेक गुणों का एकसाथ कथन शास्त्र में स्वीकार किया जाता 
है । तब प्रस्तुत वाक्य का अर्थ होगा--'इर्द्रियकामः दघिहोमेन इच्द्रियरूपं फलं 
भावयेत्‌'--इन्द्रिय कामतावाला दधिहोम से इन्द्रियरूप फल सिद्ध करे। अतः 
दधिहोम को कर्मान्तर मानना युक्त है ॥२५॥ 

जिज्ञासा का आचायं ने समाधान किया--- 


अतुल्यत्वात्तु वाक्वयोर्गुणे तस्य प्रतीयेत ॥२६॥ 


[अतुल्यत्वात्‌ | समान न होने से [वाक्ययोः] 'अरितहोत्रं जुहुयात्‌ स्वगं- 
कामः' और 'दध्नेन्द्रियकामस्य जुहुयात्‌' इन दोनों वाक्यों के । [तु] तो दधिहोम 
को कर्मान्तर बताता ठीक नहीं है । [तस्य] उस-दधिहोम का [गुणे | इच्द्रिय- 
रूप गुण में फलसम्बन्ध [प्रतीयेत | जानना चाहिए। 

दधिहोम कर्मान्तर नहीं हैं, अपितु अग्निहोत्र होम में दधिद्रव्यरूप गुण से 

फलु-सम्बन्ध का कथन है। ये दोनों वाक्य समान नहीं हैं। 'अरिहोत्र जुहुयात्‌ 
स्वर्गृकामः' वाक्य में अग्निहोत्र-कर्म के साथ स्वर्ग-फल का कथन है, अर्थात्‌ स्वर्ग 
की कामनावाला अग्निहोत्र होम से स्वगंरूप फल को सिद्ध करे इसके विपरीत 
'दध्नेन्ट्रियकामस्य जुहुयात्‌' वाक्य में दधिद्रव्यरूप गुण के साथ फल का कथन 
है, कर्म के साथ नहीं । यदि कर्म के साथ फल का कथन होता, तो यह भी प्रथम 
वाक्य के समान कर्मान्तर का विधायक होता । इस वाक्य में 'इन्द्रियरूप फल के 
लिए होम करे' ऐसा अर्थ प्रतीत नहीं होता; किन्तु 'इन्द्रिय की कामनावाले का 5 
दही से होम होता है इतना-मात्र अर्थ इससे ज्ञात होता है। होम का विधान -- 
“--होम करे' ऐसा -- नहीं जाना जाता । तात्पर्य है, इन्द्रियकाम व्यक्ति के लिए 
दधिद्रव्यरूप गुण के द्वारा होम की प्राप्ति होती है। अत: यह वाक्य मुख्यरूप से 
दधिद्रव्यरूप गुण का विधायक है। जिस अग्निहोत्र होम का प्रसंग है, उसी में 
इन्द्रियकाम व्यक्ति के लिए दधिद्रव्यरूप गुण का विधान यह वाक्य करता है। 
भत: दघिहोम कर्मान्तर नहीं है । 

'दध्नेन्द्रियकामस्य जुहुयात्‌' वाक्य में 'जुहोति' क्रियापद का अर्थ अनुवाद- 
रूप है। तात्पर्य हे--'अग्निहोत्रं जुहुयात्‌' से विहित अग्निहोत्र होम का अनुवादक 
है । तब वाक्यभेद-दोष का अवकाश नहीं रहता । 'अग्निहोत्रं जुहुयात्‌ स्वर्गकामः’ 
से विहित होम में दधिद्रव्यरूप गुण के सन्निवेश से इन्द्रियरूप फल प्राप्त होता 
है, यह अर्थ स्पष्ट हो जाता है ॥२६॥ ( इति दध्यादिद्रव्यसफलत्वाधि- 
करणम्‌- ११) । 


(वारवन्तीयादीनां कर्मान्तराधिकरणम्‌--१२) 


ताण्डय ब्राह्मण [ १७।६। १-२ | में पाठ है-- 
'त्रिबृदर्निष्टुद्‌ अग्निष्टोम:, तस्य वायव्यासु एकविशम्‌ अग्निष्टोमसाम 
ववा ब्रह्मवचेसकामो यजेत । --अग्निष्टोम सामवाला अग्निष्टुत्‌ नामक कर्म 


१. सोमयाग की निम्नांकित सात संस्था हैं--अग्निष्टोम, उक्थ्य, षोडशी, 
अतिरात्र, अत्यग्निष्टोम, वाजपेय, आप्तोर्याम । अग्निष्टोम आदि नाम 
'अग्निष्टोम-संज्ञक सामगान पर सोमयागीय उस संस्था की समाप्ति के 
आधार पर हैं, अर्थात्‌ सोमयाग की जिस संस्था की समाप्ति, जिस नाम- 
वाले सामगान से होती है, उसी नाम से वह संस्था जानी जाती है। इनमें 
अग्निष्टोम संस्था के अन्तगंत छह अग्निष्टुत्‌ याग तां० ब्रा० [१७॥५-९] ट्या 
में विहित हें । इनमें पहले दो त्रिवृत्‌ अग्निष्टोम हैं, अर्थात्‌ उनमें त्रिवृत्‌ 

'साम से समापन होता है । प्रस्तुत सूत्र के शाबर भाष्य में उद्धत पहला वचन 
तृतीय अग्निष्टुत्‌ का विधायक है। निदान सूत्र [३।१०] में बताया-- 


¬ अ. Gurukul Kangri Collection, Haridwar 


os, 


| by Arya Samaj Foundation Chennai and eGangotri 


अथ द्वितीयाध्याये द्वितीयः पाद: २८५ 


है; उसकी 'वायूदेवतावाली' ऋचाओं में एकविश अग्निष्टोम साम करके ब्रह्म- 
वर्चस की कामनावाला यजन करे। आगे [ताण्डच ब्रा० १७।७।१] पाठ है 
'एतस्यैव रेवतीषुः वारवन्तीयम्‌ अग्निष्टोम साम कृत्वा पशुकामो ह्येतेन 
यजेत।' इस अग्निष्टोम की ही रेवती-संज्ञक ऋचाओं में वारवन्तीय अग्निष्टोम 
साम करके पशुकामनावाला इससे यजन करे । तात्पर्यं है--जो व्यक्ति पशुकामना 
वाला है, वह रेवती प्रतीकवाली आदि ऋचाओं में वारवन्तीय साम को अग्नि- 
ऽटोम साम बनाकर यजन करे । 

यहाँ सन्देह है--क्या उसी सोमयागीय अग्निष्टोम संस्था के अन्तर्गत चौथे 
अर्तिष्टुत्‌ का--वारवन्तीय सामरूप गुण से--पशुरूप फल होने का निर्देश 
है ? और 'एतेन यजेत” इससे यजन करे, यह अरिनिष्टुत्‌ अग्निष्टोम. का अनुवाद 
है ? अथवा 'एतेन यजेत' से वारवन्तीय साम को कर्मान्तर बताने का कथन है? 

प्रतीत होता है, दूसरा वाक्य पहले का अनुवादक है, कर्मान्तर नहीं; क्योंकि 
दूसरे वाक्य के आरम्भ में 'एतस्य' सर्वनाम पद के साथ निर्धारणार्थक 'एव' पद 
दिया हुआ है, जिसका अर्थ है-- “इसका ही'। इसका, किसका ? पूर्वपठित समीप- 
स्थित वाक्य का, यही अर्थ यहाँ सम्भव है । इससे स्पष्ट होता है, यह अपूर्व विधान 
नहीं है; पहले विधान किये गये अर्थ का ही अनुवाद है। इसलिए रेवती-संज्ञक 
ऋचाओं में वारवन्तीय साम को अग्निष्टोम साम बनाकर वह व्यक्ति यजन करे, 
जो पशु की कामना रखता है। यह पहले विहित अग्निष्टुत्‌ अरिनिष्टोम में वार- 


वन्तीय सामरूप गुण से पशुफल का निर्देश है। अतः इसे अपूर्वेविवि न मानकर 


'यज्ञायज्ञीयमर्निष्टोम साम! यज्ञायज्ञीय साम अग्निष्टोम साम है । 'यज्ञायज्ञ' 
पद से पाणिनि सूत्र [ ५५२।५६ | द्वारा 'छ=ईय' प्रत्यय होकर 'यज्ञायज्ञीय' 
बनता है। तात्पर्य है--यज्ञायज्ञा' पदवाली ऋचा में दृष्ट साम 'यज्ञायज्ञीय' 
साम अरिनिष्टोम है । ऋचा है--'यज्ञायज्ञा वो अग्नये गिरा गिरा च दक्षसे ४ 
[ऋ० ६।४८।१; साम० ७०३] । 

१. तृतीय अग्निष्टुत्‌ में अग्निष्टोम साम का गान 'यज्ञायज्ञा वो अग्नये' के 
स्थान पर वायुदेवतावाली ऋचाओं “उप त्वा जाययो गिरो०, यस्य त्रिधात्व- 
वृतं०, पद देवस्य मीढुषो [ऋ० ५।१०२।१३-१५ ] में सामगान किया 
जाता है। रि 

२. 'रेवती' पद 'रेवतीनेः ऋचा का प्रतीक है । बहुवचत 'आदि' अर्थ में है । 
वे ऋचा हैं--'रेवतीर्नः सधमाद०, आ घ त्वावान्‌, आ यद्‌ दुवः [ऋ 
१।३०।१३-१५; साम० १०८४-१०८६] । एतस्येव' इत्यादि वाक्य चौथे 
अग्निष्टुत्‌ अर्निष्टोम का विधायक है। 'वारवन्तीय' का अर्थ है--“वारवन्त 
पद है जिस साम में' वह वारवन्तीय साम। ऋचा है-- अइव न त्वा वारवन्तं 
वन्दध्या अग्नि नमोभिः’ ऋ० १।२७।१; साम १७, अथवा १६३४॥ 

गुणविधि मानना उपयुक्त होगा। ऐसा प्राप्त होने पर सूत्रकार ने समाधान 
किया--- 


समेषु कमेयुक्तं स्यात्‌ ॥२७॥ 


[समेषु] परस्पर भिन्न होते हुए भी एक-जंसे वाक्यों में [कर्मयुक्तम्‌] कर्म 
से युक्त फल [स्यात्‌ ] होना चाहिए । तात्पर्यं है-- ऐसे वाक्यों में अपूर्वविधि के 
साथ फल का निर्देश होता है। 

जैसे पहले वाक्य में ब्रह्मवर्चस की कामनावाले व्यक्ति के लिए अग्निष्टुत्‌ 
अग्निष्टोम साम करके यजन का विधान है, ऐसे ही प्रस्तुत द्वितीय वाक्य में पशु- 
कामनावाले व्यक्ति के लिए वारवन्तीय साम करके यजन का विधान है । 'एतस्य' 

` सर्वनाम पद केवल प्रसंग का स्मारक है, पूर्वत्रिहित विधि का परामर्श नहीं करता। 
कारण यह है कि पूर्वपठित अग्निष्ट्त्‌ अर्निष्टोम साम की रेवती-संज्ञक ऋचा 
है ही नहीं । तब उसका यहाँ परामश निराधार होने से असंगत होगा। अतः यह 
अपने रूप में स्वतन्त्र कर्म है । 

यदि इस दूसरे वाक्य को पशुरूप फल की सिद्धि के लिए पूर्वपठित याग में 

वारवन्तीय सामरूप गुण का विधायक माना जाता है, तो इसमें वाक्यभेद-दोष 
उपस्थित होता है । एक वाक्य होगा-वारवन्तीय सामरूप गुण याग का साधन 
है। दूसरा वाक्य होगा--याग पशुरूप फल का साधन है । वाक्य को गुण और 
फल दोनों का विधायक मानता होगा; क्योंकि अन्य कोई वाक्य पशुरूप फल का 
विधायक दुष्ट नहीं है। शास्त्र में वाक्यभेद-दोष माना जाता है । अतः प्रथम 
वाक्य-विहित याग में--प्रस्तुत द्वितीय वाक्य को--गुण का विधायक न मानकर, 
प्रथम याग से भिन्न पशुफलवाले वारवन्तीय साम-गुणविशिष्ट अपूर्व कर्म का 
विधायक मानना युक्त होगा । 

अपूर्वविधि मानने में वाक्यभेद क्यों नहीं है? विचारणीय है । अपुर्व रेवती 

ऋचाओं का विधान और वहाँ अग्निष्टोम साम के कार्य में वारवन्तीय साम का 
विधान, ये दो विधान एक वाक्य से माने जाने पर अपूर्वविधि होने पर भी 
वाक्यभेद प्रसक्त होगा । यह कथन ठीक नहीं है, क्योंकि अपुवे यागविधि में सब 2 
प्रकार के विशेषणों से विशिष्ट कथन होने के कारण वाक्यभेद नहीं होता । वाक्य- 
भेद वहाँ होता है, जहाँ किसी पूर्वेवाक्य से विहित याग का अनुवाद करके अन्य | 
वाक्य द्वारा एक से अधिक गुणों का विधान किया जाय । जैसे 'अनिहोत्रं जुहुयात्‌' € 
वाक्य द्वारा विहित अग्निहोत्र का अनुवाद करके 'दध्ना इर्द्रियकामस्य जुहुयात्‌' 
वाक्य में होम को उद्देश करके दधिगुण का विधान करें, तो इन्द्रियरूप फल का 
उससे सम्बन्ध नहीं जाना जायगा । यदि इन्द्रियफल का विधान करें, तो दधि का 
सम्बन्ध नहीं होगा। यदि 'जुहुयात्‌' क्रियापद के साथ दोनों का सम्बन्ध जोड़ें, तो 

'दध्ना जुहुयात्‌, तथा 'इन्द्रियकामो जुहुयात्‌ = इन्द्रियरूपं फलं भावयेत्‌’ ये दो 
वाक्य हो जाएँगे । अपूर्वेविधि में वाक्य के सब पद परस्पर साकांक्ष रहते हैं; अर्थ- 
पूर्ति के लिए बाह्य सहयोग की आकांक्षा वहाँ नहीं रहती, इसलिए एकवाक्यता 
निर्बाध बनी रहती है । फलतः परस्पर भिन्न भी समान प्रकार के वाक्यों में 
अपूर्वविधि स्वीकार करना स्पष्ट हो जाता है ॥२७॥ (इति वारवन्तीयादीनां 
कर्मान्तरताधिकरणम्‌--१२) । 

(सौभरनिधनयोः कामँक्याऽधिक रणम्‌- १३) 

ताण्ड ब्राह्मण [८।८।१०] ज्योतिष्टोम की षोडशी संस्था के अवान्तर 
प्रकरणगत उक्थ्य स्तोत्र में सौभर ब्रह्मसाम का कथन है। जिस ऋचा “वयमु 
त्वामपूर्व्य स्थूरं न कञ्चिद्‌ भरन्तोऽवस्यवः । वाजे' चित्र हवामहे' [ ऋ०८।२१।१; 
साम ४०८, ७०८] में यह साम देखा या गाया जाता है, उसका ऋषि सोभरि 
है; इस आधार पर यह सौभर साम कहा जाता है। प्रत्येक साम के पाँच-- 
प्रस्ताव, उद्गीथ, प्रतिहार, उपद्रव, निधन---अवयवों में निधन अन्तिम अवयव 
है । इसका अर्थ है समाप्ति । प्रत्येक साम प्रस्ताव से प्रारम्भ होकर निधन पर 
समाप्त होता है । सौभर ब्रह्म साम के अनन्तर ब्राह्मण [५।५।१८-२०] में पाठ 
ह 

यो व॒ष्टिकामः स्याद्‌ योऽन्नाद्यकामो यः स्वर्गकामः सौभरेण स्तुवीत । हीष्‌ 

इति वृष्टिकामाय निधनं कुर्याद्‌ ऊग्‌ इत्यन्नाद्यकामाय, ऊ इति स्वगं- 

कामाय । सर्वे वे कामाः सौभरम्‌ । 

जो वष्टि की कामनावाला हो, जो अन्वाद्य की कामनावाला हो, जो स्वर्ग 
की कामनावाला हो, वह सौभर साम से स्तवन करे। इसके अनन्तर पाठ का अर्थ 
है--वृष्टि की कामनावाले पुरुष के लिए सौभर साम की समाप्ति 'हीष्‌ पद से 
करे; अन्ताद्य की कामनावाले पुरुष के लिए सौभर साम की समाप्ति 'ऊग पद 
से करे; स्वर्ग की कामनावाले पुरुष के लिए सौभर साम की समाप्ति ऊ पद से 
करे । अस्त में पढ़ा--सौभर साम सब कामनाओं का पूर्ण करनेवाला है। 

शिष्य जिज्ञासा करता है-आनुपुर्वी से पठित इन दोनों वाक्यों में एक ही कमं 
का विधान है ? अथवा दोनों वाक्य पृथक्‌ कर्मान्तर के विधायक हैं ? प्रतीत 
होता है, ये कर्मान्तर के विधायक हैं । शिष्य की भावना को आचायं सूत्रकार ने 
सूत्रित किया-- 


सौभरे पुरुषश्चुतेनिधने कामसंयोगः ॥२८॥ _ 
[सौभरे] सौभर साम सम्बन्धी [निधने] निधन के विषय में [ पुरुषश्रुतेः | 
१. ऋग्वेद के 'वाजे' पद के स्थान पर सामवेद में उभयत्र 'बस्त्रि' पाठ है । 

'कुर्यात्‌' क्रियापद-बोध्य कर्ता पुरुष के प्रयत्न का श्रवण होने से [ कामसंयोगः ] 
फल-विषयक कामना का सम्बन्ध ज्ञात होता है । तात्पर्य है, सौभर साम से एक 
फल, और निधन से दूसरा फल होता है । फल दोनों जगह वृष्टि है, पर दुहरा होने 

से अच्छी वृष्टि का विधान है । 
यदि दोनों वाक्यों को एक ही कर्म का विधायक मानें, तो--वृष्टि, अन्नाद्य, 
स्वगे- इन फलों का विधान प्रथम वाक्य से हो जाने पर दूसरा वाक्य निररथंक हो 
जाता है। निधन-वाक्य को सार्थकता के लिएँ आवश्यक है, इसे कर्मान्तर माना 
जाय । इस प्रकार जैसे सौभर साम वृष्टि आदि फलों का साधन है, इसी प्रकार 
'हीष्‌' आदि पद-संकेतित निधन भी वृष्टि आदि फलों का साधन है। फलतः इन्हे 
स्वतन्त्र पृथक्‌ कर्म मानना उपयुक्त होगा । वही फल दुहरा प्राप्त होता है॥२८॥ 
आचायं सूत्रकार ने शिष्य-भावना को अधूरा बताते हुए जिज्ञासा का समा- 

धान किया-- 


सवंस्य वोक्तकामत्वात्‌ तस्मिन्‌ कामश्रुतिः स्यान्निधनार्था 

पुनः श्रुति: ॥२९॥ 

[वा ] वा पद गतसूत्र-बोध्य अर्थ के निवारण के लिए है, अर्थात्‌ 'हीष्‌' आदि 
पद-संकेतित निधन अतिरिक्त फल के विधायक नहीं हैं । [सर्वस्य ] प्रस्ताव से 
लेकर निधन-पर्थेन्त सम्पूर्ण सौभर साम का [उक्तकामत्वात्‌ | तथाकथित-- 
बृष्टि, अन्नाद्य एवं स्वर्ग-कामनावाला होने से [पुनः श्रुतिः] “हीष्‌ इति वृष्टि- 
कामाय इत्यादि द्वितीय वाक्य में पुनः वृष्टि आदि फल का श्रवण [निधनार्था ] 
निधन के व्यवस्थापन के लिए [स्यात्‌] हुआ है। 

“वा पद इस पूर्वोक्त का निवारण करता है कि निधन में दूसरा फल 
होता है। निधन-वाक्य का यह अर्थ नहीं है कि वृष्टि की कामना के लिए 'हीष' 
पद का उच्चारण करे, प्रत्युत उसका अर्थ है--'हीष” पद सौभर साम की 
समाप्ति का द्योतक है। प्रश्‍न होता है--कौन-से सौभर साम की समाप्ति का 
द्योतक है ? क्योंकि सौभर साम वृष्टिकाम, अन्नाद्यकाम और स्वर्गकाम, इन 
तीन कामनाओंवाला कहा है। उत्तर है--वृष्टि कामनावाले सौभर साम का 
निधन (समापन) 'हीष्‌ पद के उच्चारण के साथ किया जाता है । 


निधन-वाक्य को कर्मान्तर मानकर उसका दूसरा वृष्टिफल बताना इस . 


कारण युक्त नहीं है कि वह वृष्टिफल 'यो वृष्टिकाम*' 'सौमरेण स्तुवीत? वाक्य 
से प्रथम ही विहित कर दिया गया है, उसको दुहराना निष्प्रयोजन है । तब प्रश्‍न 
होता है-हीषिति वृष्टिकामाय निधनं कुर्यात्‌ वाक्य में वृष्टिफल का निर्देश 
प्रमादपाठ है ? उत्तर है, नहीं । यह प्रमादपाठ नहीं है। अनेक कामनाओंवाले 
सौभर साम के निधन के लिए अन्य अनेक पदों के प्रयोग प्राप्त हो सकते हैं । यह 

वाक्य इस बात की व्यवस्था करता है कि वृष्टि-कामनावाले सौभर साम का 
निधन 'हीष्‌' पद के उच्चारण के साथ ही होगा, अन्य पद के नहीं । इसी प्रकार 
अन्नाद्य-कामनावाले सौभर साम का निधन “अक पद के साथ होगा, अन्य के 
नहीं; तथा स्वर्ग की कामनावाले सौरभ साम का निधन 'ऊ' पद के साथ होगा, 
अन्य के नहीं । इसी व्यवस्था के लिए प्रत्येक निधन के साथ पुनः फल का 
निर्देश किया गया है । इसलिए दुबारा फल का निर्देश न प्रमादपाठ है, और 
न अतिरिक्त फल का विधायक है। इस प्रकार सौभर साम प्रस्ताव से प्रारम्भ 
होकर निधन-पर्यन्त अपने सब अवयवों को सम्पन्न करता हुआ यथाकाम हीष्‌, 
ऊक्‌, ऊ पदों के साथ पूरा हो जाता है । यह एक ही कर्म है । निधन-वाक्य 
कर्मान्तर का विधायक नहीं है ॥२६।॥। (इति सौभरनिधनयोः कार्मेक्याऽधिकर- 
णम्‌--१३) । 
इति जैमिनीय मीमांसासुत्राणां विद्योदयभाष्ये 
'द्वितीयाध्यायस्य द्वितीयः पादः। 


| 
| 
| 

(ग्रहाग्रताया ज्योतिष्टोमाङ्गताधिकरणम्‌-१) 


गत पाद के छठे अधिकरण में ग्रह-एंज्ञक दस काष्ठ-पात्रों का प्रसंगवश 
उल्लेख हुआ है। इन पात्रों में विभिन्न देवताओं के उद्देश्य से संस्कृत सोमरस 
भरा जाता है। एकसाथ सब पात्रों का भरा जाना सम्भव न होने से यह कार्य 
क्रमपूर्वंक होता है। किस प्रसंग में कौन-से देवता के उद्देश्य से पात्र प्रथम भरा 
जाय, यह इस अधिकरण में विवेचन करना है । 

आपस्तम्ब श्रौतसूत्र [ १०।२।१] में पाठ है--'स्वर्गकामो ज्योतिष्टोमेन 
यजेत --स्वगे की कामनावाला ज्योतिष्टोम से यजन करे; यह प्रारम्भ कर आगे 
पाठ आता है यदि रथन्तरसामा सोमः स्याद्‌ ऐन्द्र वायवाग्रान्‌ ग्रहात्‌ गृह्ली- 
यात्‌, यदि बृहत्सामा शुक्राग्रान्‌, यदि जगत्सामा आग्रयणाग्रान्‌ ।' ज्योतिष्टोम 
और सोम पर्यायवाची पद हैं--जो ज्योतिष्टोम है, वही सोम है । इसी के अनुसार 
बताया --यदि सोम अर्थात्‌ ज्योतिष्टोम रथन्तर सामवाला हो, तो सबसे प्रथम 
इन्द्रवायु देवतावाले ग्रह-संज्ञक पात्र में सोमरस का ग्रहण करे, यदि वृहत्‌ साम- 
वाला ज्योतिष्टोम हो, तो सबसे प्रथम शुक्र देवतावाले ग्रह-पात्र में सोमरस भरा 
जाय; यदि ज्योतिष्टोम जगत्‌-सामवाला हो, तो सबसे प्रथम आग्रयण देवता- 
वाला ग्रह-पात्र सोमरस भरने के लिए ग्रहण किया जाता है । 

ये ग्रह-पात्र संख्या में दस होते हैं। उनका साधारण क्रम निम्न प्रकार है-- 
(१) ऐन्द्रवायब, (२) मंत्रावरुण, (३) शुक्र, (४) मन्थी, (५) भाग्रयण, (६-७-८) 
अतिग्रह (== आय्नेय, ऐन्द्र, सौर्य) , (8) उक्थ, (१०) आश्विन । इस सामान्य क्रम 
को आधार मानकर, जब ज्योतिष्टोम रथन्तरसामगान* के साथ सम्पन्न होता हो, 
है ल~ | सबसे प्रथम इन्द्रवायु देवतावाला ग्रहपात्र सोमरस से भरा जाता है, अनन्तर 


१. रथन्तरसाम की ऋचा, अभि त्वा शूर नोनुमः' [ऋ० ७।३२।२२; साम० 
२३३; ६८०] । 

सामान्य क्रम के अनुसार शेष पात्र भरे जाते हैं। जब ज्योतिष्टोम बृहत्सामगान 
के साथ सम्पन्न हो, तब सबसे प्रथम सोमरस भरने के लिए शुक्र देवतावाला ग्रह- 
पात्र लिया जाता है। अनन्तर शेप ग्रहपात्र सामान्य क्रम कें अनुसार भर लिये 
जाते हैं । इसी प्रकार जगत्‌ सामवाले ज्योतिष्टोम में सर्वप्रथम आग्रयण? देवता- 
वाला पात्र भरा जाता है, शेष उसके आगे के सामान्य क्रम से भरे जाते हैं । 

उक्त वाक्यों के विषय में शिष्य जिज्ञासा करता है--क्या ये वाक्य ज्योतिष्टोम 
ऋतु के ऐ्द्रवायव आदि ग्रहों के यथानिर्देश अग्रतारूप गुण का विधान करते 
हैं? अथवा रथन्तरसामा और बृहत्सामा क्रत्वन्तर के विधायक हैं ? प्रतीत होता 
है, रथन्तरसामा और बुहत्सामा पद बहुव्रीहि समास के अनुसार क्रतु का विशेषण 
होने से--ऐन्द्रवायव-ग्रहाग्रता-विशिष्ट एवं शुक्र-ग्रहाग्रता-विशिष्ट--उक्त नाम- 
बाले क्रतुविशेषों के विधायक हैं । एन्द्रवायव-ग्रहाग्रता आदि ज्योतिष्टोम के गुण 
नहीं हैं । सूत्रकार ने प्रथम इसी शिष्य-जिज्ञासा को सूत्रित किया-- 


गुणस्तु कऋतुसंयोगात्‌ कर्मान्तरं प्रयोजयेत्‌ 
संयोगस्याशेषभूतत्वात्‌ ॥१॥ 
सूत्र में 'तु' पद निषेधार्थेक है । [गुण--तु ] रथन्तरसामा और बृहत्सामा पद 
गुण नहीं हैं; अर्थात्‌ ये पद ऐन्द्रवायव-ग्रहाग्रतारूप शुण के विधायक नहीं हैं। 
[क्रतु-संयोगात्‌ ] पदों में बहुब्रीहि समास के आधार पर इनका कलु के साथ 
सीधा सम्बन्ध होने से । [ कर्मान्तरं प्रयोजयेत्‌ ] क्रतु के साथ सम्बन्ध इनके 
कर्मान्तर = क्रतुविशेष होने का प्रयोजक है । [संयोगस्य | क्तु के साथ सम्बन्ध के 
| [अशेषभूतत्वात्‌ | पूर्ण ऋतु का रूप होने के कारण । 
तात्पर्य है, रथन्तरसामा एबं बृहत्सामा पद से वही ऋतु अभिप्रेत है, जिसका 


१. बृहत्साम को ऋचा, “त्वामिद्धि हवामहे साता' [ ऋ०६।४६।१; साम०२३४, 
८०६], 'साता' पद के स्थान पर सामवेद में 'सातौ' पाठ है। 

२. जगत्साम के लिए जगती छन्द की 'ज्योतिज्ञस्य पवते मधुप्रियं [ऋ० 
३।८६।१०; साम० १०३१ ]आदि तीन ऋचा बताई जाती हैं । प्रस्तुत विचार 
में यदि जगत्सामा आग्रयणाग्रान्‌’ वाक्य प्रसंग (अग्रता-सामाच्य ) खश यहाँ 
पढ़ा गया है । क्योंकि जैसे रथन्तर-साम और बृहत्साम का ज्योतिष्टोम में 
साक्षात्‌ विधान है, वैसे जगत्साम का साक्षात्‌ विधान नहीं है । सूत्रकार ने 
स्वयं आगे 'जगत्साम्नि सामाभावाद्‌ ऋक्तः साम तदाख्यं स्यात्‌'[ १०।५।५८] 
| से कहा है--यदि जगत्सामा' वाक्य द्वारा विकृतिरूप ऋत्वन्तर का 
विधान है । इसलिए प्रस्तुत प्रसंग में जो विचार किया गया है, उसका मुख्य 
आधार केवल “रथन्तरसामा' और 'बृहत्सामा' पद हैं। 

इन दो सामों के अतिरिक्त अन्य कोई साम न हो। तभी उसका पूर्णक्रतु होना 
स्पष्ट होता है । परन्तु ज्योतिष्टोम के गायत्र, त्रिवृत्‌ आदि अन्य भी अनेक साम 
हैं। अतः रथन्तरसामा एवं बृहत्सामा क्रतु ज्योतिष्टोम से भिन्न कर्म हैँ। 
प्रस्तुत चर्चा के प्रमुख आधार रथन्तरसामा और बृहत्सामा ये दो पद हैं। 
इनमें बहुब्रीहि समास है -'रथन्तर साम यस्मिन्‌ क्रतौ सः'--रथन्तर साम है 
जिसमें ऐसा क्रतु । इसी प्रकार 'बुहत्साम यस्मिन्‌ क्रतौ सः बृहत्सामा क्रतुः 
बृहत्साम है जिसमें ऐसा क्रतु। इस प्रकार ये पद ऐसे क्रतुविशेष को कहते हैं 
जिसमें ये ही दो साम प्रयुक्त हों । इसके अनुसार ज्योतिष्टोम ऐसा ऋतु न होने से 
वे रथन्तरसामा और बृहत्सामा नामक क्रतुविशेष ज्योतिष्टोम से भिन्न कर्म हैं,- 
यह ज्ञात होता है। ऐन्द्रवायव आदि ग्रहों के अग्रतारूप गुण का ज्योतिष्टोम के 
साथ कोई सम्बन्ध नहीं है। 
इसके अतिरिक्त यह भी ज्ञातव्य है कि जगत्सामा सोम को नि:सन्दिग्ध 
कर्मान्तर माना गया है; उसकी समानता से इन दोनों को भी कर्मान्तर मानने में 
कोई बाधा नहीं होनी चाहिए । 
यह कहना भी ठीक नहीं कि उक्त वाक्यों में कर्मान्तर का विधायक कोई 
पद नहीं है, तथा ज्योतिष्टोम के प्रकरण में पठित होने से ऐन्द्रवायव-ग्रहाग्रता एवं 
शुक्र-ग्रहाग्रता को ज्योतिष्टोम का गुण माना जाय । 
कर्मान्तर का विधायक पद उक्त वाक्य में विद्यमान है। वाक्य है—'यदि 
रथन्तरसामा सोमः स्याद्‌ ऐत्द्रवायवाग्रान्‌ ग्रहान्‌ गृह्हीयात्‌' । इसका 'स्यात्‌' लिङ्‌ 
क्रियापदघटित प्रथम वाक्यांश कर्मान्तर का विधायक है। इसमें 'यदि' पद का 
प्रयोग कर्मान्तर के विधान में बाधक नहीं है। यदि पद की अविवक्षा करके शेष 
अवान्तर वाक्य “रथस्तरसामा सोमः स्यात्‌’ इसके कर्मान्तर होने का विधान 
करेगा । | 
अथवा, यहाँ लिङ्‌ विभक्ति को हेतुहेतुम-द्भाव (कार्य-कारण-भाव) अर्थ में | 
माना जाता है, तो यह कहना होगा कि रथन्तरसामा सोम ऐन्द्रवायव-ग्रहाग्रता | 
का हेतु है, कारण है, तथा ऐन्द्रवायव-ग्रहाग्रता कार्य है। इसके अनुसार ऐन्द्र- 
बायव-ग्रहाग्रता को रथन्तरसामा सोम (--ज्योतिष्टोम) का गुण मानना चाहिए । | 
पर ज्योतिष्टोम के विषय में यह कार्य-कारण-भाव लागू नहीं होता । कारण है, | 
ज्योतिष्टोम के तीन सवन हैं--प्रातः सवन, माध्यन्दिन सवन, सायं सवन । ग्रह- | 
संज्ञक पात्रों में सोमरस का ग्रहण प्रातः सवन में किया जाता है, रथन्तरसाम का । 
गान माध्यन्दिन सवन में होता है । यह कार्यकारणभाव का शीर्षासन हो जाता 
है, कार्य--अहाग्रता पहले, और कारण--रथन्तरसाम बाद में । इस प्रकार यह 
लिङ्‌ ऐन्द्रवायव-प्रहाग्रता को ज्योतिष्टोम का गुण बताने में असमर्थं रहता है । 
फलतः रथन्तरसाम और बृहत्साम को कर्मान्तर मानना उचित होगा 1 

ज्योतिष्टोम के प्रकरण में पठित होने पर भी कर्मान्तर-विधिवाक्य बोधित 
है । प्रकरण से वाक्य बलवान्‌ होता है, अतः इन्हें कर्मान्तर मानना युक्त है । 
आचार्य सूत्रकार ने शिष्य-जिज्ञासा का समाधान किया-- 


एकस्य तु लिङ्गभेदात्‌ प्रयोजनार्थंमुच्येते कत्वं 

गुणवाक्यत्वात्‌ ॥२॥ 

[तु ]यह पद जिज्ञासा-निवारण का द्योतक है-रथन्तरसामा आदि कर्मान्तर 
नहीं हैं । वे [ एकस्य ] एक प्रकृतियाग ज्योतिष्टोम का अङ्ग हैं। |लिङ्गभेदात्‌] 
रथन्तरसाम और वृहत्साम के निमित्तभेद से [प्रयोजनार्थम्‌ ] ग्रहपात्रो के अग्रता- 
विशेष --विधानरूप प्रयोजन के लिए [ उच्येत ] 'यदि रथन्तरसामा आदि 
वाक्य--कहे गये समझने चाहिएँ । अतः [एकत्वम्‌] कर्म का एकत्व है, रथन्तर 
सामा आदि ज्योतिष्टोम से अतिरिक्त कमं नहीं हैं, उसी का अङ्ग हैं । [ गुणवाक्य- 
त्वात्‌ ] ग्रहाग्रतारूप विशेष गुण के विधायक वाक्य होने से । 

रथन्तरसामा, वृहत्सामा पद ज्योतिष्टोम का ही कथन करते हूँ । रथन्तर- 
साम है जिस क्रतु में और बृहत्साम है जिस क्रतु में--इस बहुब्रीहि समास के 
अनुसार वह क्रतु ज्योतिष्टोम ही है । उसी के ये विशेषण पद हैं। जैसा वाक्य में 
निर्देश है--“रथन्तरसामा सोमः, वृहत्सामा सोम: ज्योतिष्टोम प्रसँग में इनका 
कथन विशेष प्रयोजन के लिए हुआ है । वह प्रयोजन हैं-- किस सामगानवाले 
ज्योतिष्टोम के अवसर पर कौन-सा ग्रह-संज्ञक पात्र सोमरस से प्रथम भरा जाय-- 
यह बताना । ग्रहपात्र में सोमरस भरने के प्राथम्य का निमित्त (लिङ्क) रथन्तर 
सामगान और बुहत्सामगान हैं। जिस ज्योतिष्टोम में रथन्तरसाम गाया जाता 

| है, मले ही वह माध्यन्दिन सवन में गाया जाय, उस ज्योतिष्टोम में ऐन्द्रवायव- 
ग्रहपात्र सबसे पहले सोमरस से भरा जाता है, यद्यपि उसके भरे जाने का समय 
| प्रातः सवन है । याज्ञिकों को यह मालूम रहता है कि माध्यन्दिन सवत में कौन- 
| सा सामगान होना है, उसी के अनुसार प्रातः सवन में विशिष्ट देवतावाले ग्रहपात्र 
| में सोमरस भरे जाने की प्राथमिकता निर्धारित होती है । सामगान कोई वस्तुसत्‌ 
| पदार्थ नहीं है । क्रियाओं या भावनाओं में उनकी जानकारी के आधार पर कार्ये 
। कारणभाव की कल्पना में कोई बाधा नहीं रहती । 
वस्तुसत्‌ पदार्थो के कार्यकारणभाव में भी यह देखा जाता है। वर्षा कृषि का 
. कारण है। भविष्यत्‌ में होनेवालीं वर्षा की सम्भावित जानकारी के आधार पर 
` कृषक कृषिवपन आदि कार्य को पहले कर देता है। ऐसा ही प्रस्तुत प्रसंग में 
। _ ` तमझना चाहिए। | 
| यदि रथन्तरसामा सोमः स्यात्‌” वाक्य में 'यदि' पद की अविवक्षा कर शेष 
वाक्यांश को विधिवाक्य बताना स्ंथा-अयुक्त है । वाक्य में लिङ्‌ प्रयोग यदि. 

के योग में है' । 'यदि' पद स्थिति की अनवक्लुप्तता =असम्भावनामूलक अपूर्णता 
को बतलाता है । रथन्तरसामवाला ज्योतिष्टोम पूर्ण ज्योतिष्टोम नहीं है । ज्यो- 
तिष्टोम के विस्तृत क्षेत्र में से उसके एक अंश (रथन्तरसामवाले) को 'यदि' पद 
सीमित करता है। अनेक सामगानवाले ज्योतिष्टोम में ऐन्द्रवायव-ग्रहाग्रता तभी 
होगी, जब उसमें रथन्तर सामगान हो; 'यदि' पद की अविवक्षा कर देने पर वाक्य 
का यह वास्तविक अर्थ अभिव्यक्त नहीं हो पाएगा । अतः वाक्य के आधार पर 
कर्मान्तर की कल्पना करना नितान्त निराधार है। फलस्वरूप ज्योतिष्टोम- 
प्रकरण में पठित होने तथा सन्दर्भ में 'सोमः' ( 5ज्योतिष्टोमः) का विशेषण 
होने से रथन्तरसाम और बृहत्साम ज्योतिष्टोम के अङ्ग हैं, इन पदों से ज्यो- 
तिष्टोम का ही कथन होता है । अतः यह एक याग है, कर्मान्तर नहीं । 

जगत्साम के अतिरिक्त कर्म होने से, उसके साथ समानरूप में पठित रथन्तर- 
साम और बृहत्साम को भी अतिरिक्त कर्म मानना चाहिए,--यह कथन भी युक्त 
नहीं है, क्योंकि ज्योतिष्टोम के अङ्गरूप होने में जगत्साम के असम्भव होने से वह 
कर्मान्तर हो सकता है। असम्भावना का कारण यही है कि प्रकृतियाग ज्यो- 
तिष्टोम में जगत्साम का साक्षात्‌ विधान नहीं है। ज्योतिष्टोम में जगत्साम के 
लिए समस्त सामवेद में कोई ऋक्‌ नहीं कही है । इसलिए प्रस्तुत प्रसंग में 'यदि 
जगत्सामा' वाक्य विकृतिरूप कर्मान्तर का विधायक है। यह स्वयं सूत्रकार ने 
आगे | १०।५।५८] सूत्र में बताया है। इसलिए उसकी समानता रथन्तरसाम 
और बृहत्साम में नहीं कही जा सकती ॥२॥ (इति ग्रहाग्रताया ज्योतिष्टोमाङ्ग- 
ताधिकरणम्‌--१) । ि 


(अवेष्टे: ऋत्वन्तरताधिकरणम्‌--२) 


आपस्तम्ब श्रौतसूत्र [ १८1८१] में पाठ है--'राजा स्वर्गकामो? राजसूयेन | 
यजेत ।' स्वाराज्य (पूर्ण स्वतन्त्रक अथवा परतन्त्रता का अभाव) की कामनावाला |. 
राजा राजसूय से यजन करे। राजसूय यज्ञ का प्रारम्भ कर आगे राजसूय के | 
अन्तर्गत अवेष्टि नामक कतिपय इष्टि इस प्रकार उल्लिखित हैं--आग्नेयमष्टा- | 
कपालं निवंपति, हिरण्यं दक्षिणा १; ऐन्द्रमेकादशकपालम्‌, ऋषभो दक्षिणा २; 


१. द्रष्टव्य--पाणिनि सूत्र [ ३।३।१४७] पर वात्तिक 'जातु यदोलिड विधाने 
यदायद्यो रूपसंख्यानम्‌' अनवक्लृप्ति और अमर्ष अर्थ अनुवृत्त हैं। अव- 
प्ति-- सम्भावना, सम्भाव्यता, उपयोगिता । असम्भाव्य एवं अनुपयोगी 
दूर हो जाता है, स्थिति के लिए उपयोगी रह जाता है,--इस अर्थ के परि- 
प्रेक्ष्य में यादि' पद स्थिति को सीमित करता है । 
२. 'स्वाराज्यकाम:' शाबरभाष्य। 

वैदवदेवं चरुम्‌, पिशङ्गी पष्ठौही दक्षिणा ३; मँत्रावरुणीमामिक्षाम्‌, वशा 
दक्षिणा ४; बार्हस्पत्यं चरुम्‌, शितिपृष्ठो दक्षिणा ५। 

इस अवेष्टि नामक इष्टि में पांच याग हैं- आग्नेय, ऐन्द्र, वैश्वदेव, मैत्रा- 
वरुण, बाहँस्पत्य । इनकी पाँच हवि और दक्षिणा पृथक्‌-पृथक्‌ हैं। उन्हें इस प्रकार 
समझना चाहिए-- 


याग हवि दक्षिणा 

आग्नेय अष्टाकपाल पुरोडाश हिरण्य (सुवणं) 

ऐन्द्र एकादशकपाल पुरोडाश ऋषभ (बेल) 

वैश्वदेव चरु ललाई लिये भूरे रंग की पठोरी 
गाय, गोरी पहली ग्याभन गाय 

मैत्रावरण आमिक्षा वशा (वन्ध्या गाय) 

बार्हस्पत्य चरु शितिपृष्ठ (? ) मोर, हंस अथवा 


रतनाल या मनाल नामक पक्षी 
जो ठण्ड पर्वं तीय प्रदेशों में पाया 

जाता है। 
अवेष्टि के प्रसंग में आगे विधान है--'यदि ब्राह्मणो यजेत बाहंस्पत्यं मध्ये 
निधाय आहुतिमाहुति हुत्वा अभिधारयेत्‌, यदि राजन्य ऐन्द्रम्‌, यदि वेइ्यो वेश्वः 
देवम' --यदि ब्राह्मण यजन करे, तो बाहं स्पत्य हवि (चरु) को मध्य में रखकर, 
अन्य हवियों की प्रत्मेक आहुति देने के पश्चात्‌ उसका ( वाहंस्पत्य चरु का ) 
आघारण करे; यदि राजन्य (क्षत्रिय) यजन करे, तो ऐ न्द्र हवि को मध्य में 
रखकर, अन्य हवियों की आहुति के पश्चात्‌ उसका आघारण करे; यदि वेश्य 
यजन करे, तो वैश्वदेव हवि को मध्य में रखकर, अन्य हवियों की आहुति देने के 

पश्चात्‌ उसका आघारण करे।' 


१. वर्ण के अनुसार वेदि पर हावियों के रखने का विशेष क्रम है-- 

ब्राह्मण हवि-भूव--आग्नेय, दक्षिण - ऐन्द्र, पश्चिम--वैश्वदेव, उत्तर-- 
मंत्रावरुण, मध्य--बाहुस्पत्य । रै 

राजन्य हवि--पूर्वे--आग्नेय, दक्षिण-वैश्वदेव, पश्चिम--मैत्रावरुण, 
उत्तर--बाहं स्पत्य, मध्य--ऐब्द्र । 

वैश्य हवि- पुर्व --आग्नेय, दक्षिण:--ऐन्द्र, पदिचम--मंत्रावरुण, उत्तर-- 

बाहु स्पत्य, मध्य-- वैश्वदेव । 
वर्णानुसार जिस क्रम से वेदि पर हवि रक्खी गई हैं, उसी क्रम से उनकी 
आहुतियाँ दी जाती हैं। 

इस प्रसंग में शिष्य जिज्ञासा करता है--क्या 'यदि ब्राह्मणो यजेत' इत्यादि 
` वाक्य राजसुय याग के अन्तर्गत ब्राह्मणादि वर्णो का निर्देश--तदनुसार हवि- 
विशेष को वेद के मध्य में रक्खे जाने रूप गुण के विधायक हैं ? अथवा ये अपुर्व- 
विधि हैं ? अर्थात्‌ राजसूय से असम्बद्ध स्वतन्त्र याग हैं ?. 
प्रतीत होता है, गत अधिकरण में जिस प्रकार 'यदि रथन्तरकामा स्तोम: 
स्यात्‌ इत्यादि वाक्यों को ज्योतिष्टोम का अङ्ग माना गया है, उसी प्रकार 
“यदि ब्राह्मणो यजेत' इत्यादि वाक्यों को राजसूय का अङ्ग मानना चाहिए | 
राजसूय में ब्राह्मण आदि वर्णानुसार हविविशेष को वेदि के मध्य रक्खे जाने रूप 
गुण का--ये वाक्य--विधान करते हैं । अतः गुणविधि होने से राजसूय के अङ्ग 
हैं, अपूर्वविधि नहीं । आचार्य सूत्रकार ने समाधान किया-- 


अवेष्टो यज्ञसंयोगात्‌ ऋतुप्रधानमुच्यते ॥३॥ 


[अवेष्टौ ] अवेष्टि नामक इष्टि में [ यज्ञसंयोगात्‌ ] राजा का यज्ञ ( राजसूय) 
के साथ संयोग-सम्वन्ध अर्थात्‌ अधिकार होने से, 'यदि ब्राह्मणो यजेत' इत्यादि 
वाक्यों में ब्राह्मण आदि का श्रवण इनके [ क्रतुप्रधानम्‌ | प्रधान-क्रतु अपुर्वेविधि | 
होने को [उच्यते | प्रकट करता है । । 

अवेष्टिसंज्ञक इष्टि राजसूय क्रतु का अद्भुभूत कर्म है। 'राजा राजसूयेन 
यजेत' विधान के अनुसार राजसूय यज्ञ करने का केवल राजा को अधिकार है । 
इस वाक्य में 'राजन्‌' पद क्षत्रिय-वर्णविशेष का वाचक है। यद्यपि लोक में वह 
व्यक्ति भी राजा कहा जाता है, जो प्रजा का परिरक्षण व प्रशासन करता है, पर 
क्षत्रिय वर्ण का नहीं होता; ऐसे व्यक्ति को राजसूय यज्ञ करने का अधिकार नहीं 
माना गया । यदि क्षत्रिय वर्ण का व्यक्ति प्रजापालन अथवा प्रशासन न भी करता 
हो, उसे राजसूय यज्ञ करने का अधिकार स्वीकार किया गया है। इसलिए लोक 
में क्षत्रिय से अतिरिक्त वर्ण के व्यक्ति के लिए राजा शब्द का प्रयोग नैमित्तिक 
होने से औपचारिक है, गौण है । इस कारण 'यदि ब्राह्मणो यजेत' इत्यादि वाक्यों 
से बोधित कर्म राजसूय याग में गुणविशेष का विधायक न होकर कर्मान्तर है, 
यह निश्चित होता है । इसके विपरीत यदि इन्हें गुणविधि माना जाय, तो ब्राह्मण 
आदि द्वारा अनुष्ठान किए जाने का विधान असंगत होगा, तथा राजसूय विधान 
के विरुद्ध भी। 

यदि ब्राह्मणो यजेत इत्यादि वाक्यो में भी ब्राह्मण आदि पद वर्णविशेष के ही 
वाचक हैं । ब्रह्म जानाति ब्राह्मण: आदि के सदृश निवेचन के आधार पर इनका 
अर्थ करता संगत न होगा, क्योंकि उस अवस्था में यह ,सब विधान ही निराधार 
हो जायगा । फलतः केवल क्षत्रिय द्वारा अनुष्ठेय राजसूय यज्ञ से इन कर्मो (“यदि 

ब्राह्मणो यजेत' इत्यादि वाक्यबोधित) को भिन्त कर्म मानना उचित हैँ ।' गत 
` अधिकरण के वाक्यों के साथ प्रस्तुत अधिकरण के विचारणीय वावयों की समा- 

नता--दोनों जगह के वाक्यों में यदि पद के प्रयोग के अतिरिक्त अन्य कुछ नहीं 
है । उभयत्र 'यदि' पद का प्रयोग केवल औपपातिक है, ऊपरी बात है; सैद्धान्तिक 
चर्चा के लिए वह कोई सवल आधार नहीं है ॥।३।। (इति अवेष्टे: क्रत्वन्तरता5वि- 
करणम्‌--२)। 

तैत्तिरीय ब्राह्मण [ १।१।२] में पाठ है--“वसन्ते ब्राह्मणोऽग्निमादघीत, 
ग्रीष्मे राजन्य आदधीत, शरदि वेश्य आदधीत ।'-वसन्त ऋतु में ब्राह्मण अग्नि 
का आधान करे, ग्रीष्म में क्षत्रिय आधान करे, वेशय शरद्‌ ऋतु में आधान करे । 
इन वाक्यों के विषय में शिष्य जिज्ञासा करता है--क्या ये वाक्य ब्राह्मण आदि का 
अनुवाद करके अग्न्याधान के लिए बसन्त आदि कालविशेष के विधायक हें ? 
अथवा ब्राह्मणादिकत्तंक वसन्तादि कालविशेष-युक्त अग्न्याधान के विधायक 
हे? 

वाक्यों से दोनों बातें प्राप्त होती हैं । जब ब्राह्मण आदि पदों के सहोच्चरित 
ऋतुवाचक पदों के साथ ब्राह्मणादि पदों के सम्बन्ध को महत्त्व दिया जाता है, 
तब ये वाक्य ब्राह्मणादि-निमित्त से कालविशेष के विधायक हैं, ऐसा ज्ञात होता 
है। परन्तु जब ब्राह्मण आदि पदों का 'आदधीत' क्रियापद के साथ सम्बन्ध को 
महत्त्व दिया जाता है, तो ये पद अग्न्याधान के विधायक हैं, ऐसा ज्ञात है। 

इनमें पहला पक्ष उपयुक्त प्रतीत होता है, क्योंकि पदों की यह स्थिति 
अविदित अर्थ का बोध कराती है। अग्नि का आधान तो, 'अग्निहोत्रं जुहुयात्‌, 
दशंपूर्णमासाभ्यां यजेत' इत्यादि वाक्यों से प्रथम प्राप्त है। अग्नि के बिना ये 
अनुष्ठान सम्पन्न नहीं किए जा सकते; इन अनुष्ठानों का विधान अग्नि की 
स्थापना का आपादक है । इसलिए अग्न्याधान अप्राप्त नहीं है। पर ब्राह्मणादि 
द्वारा कर्मानुष्ठान के लिए काल अविदित है, उसका विधान आवश्यक है। 

इसके अतिरिक्त यह भी बात है कि आधान अग्ति की प्राप्ति के लिए किया 
जाता है, पर यह आवश्यक नहीं कि अग्ति आधान से ही प्राप्त हो। उसकी 
प्राप्ति अन्य उपायों से सम्भव है। अन्य से माँगकर लाई जा सकती है। लोक में 
यह व्यवहार सर्वत्र देखा जाता है । यज्ञोपयोगी अन्य द्रव्यो के समान अग्नि को 
क्रय करके प्राप्त किया जा सकता है । इसलिए अग्नि-प्राप्ति के लिए आधान कोई 


१. प्रस्तुत प्रसंग में ब्राह्मण आदि व्यक्ति वही माना गया है, जिसने ब्राह्मण वंश 
में जन्म लिया हो। नैमित्तिक ब्राह्मण आदि के लिये केवल एक निर्दिष्ट 


कर्म को छोड़कर अन्य सब प्रकार के अनुष्ठानों का अधिकार अक्षुण्ण रहता 
है 

अनिवार्य साधन नहीं है। फलतः उक्त वाक्यों को वसन्तादि कालविशेष का 
विधायक मानना उपयुक्त होगा । आचार्य सूत्रकार ने शिष्य-जिज्ञासा का समा-' 
घात किया-- 


आधानेऽसवंशेषत्वात्‌ ॥४॥ 


[आधाने] आधान के विषय में पढ़े गए 'वसन्ते ब्राह्मणोऽग्निमादधीत' 
आदि वाक्य अग्न्याधान के प्रतिपादक हैं। [असवंशेषत्वात्‌ | अग्न्याधान के-- 
सब कर्मों के प्रति शेष =अङ्ग न होने से । 

सूत्र के हेतु पद का स्पष्ट अथं इस प्रकार समझना चाहिए--केवल इतना 
कहना कुछ अटपटा लगता है कि अग्नि अथवा अग्नि का आधान सब कर्मो का 
शेष नहीं है । 'शेष' पद 'अङ्ग' अर्थ में प्रयुक्त होता है। अग्नि तो सब कर्मो का 
अङ्ग है; क्योंकि उसके बिना कोई यागानुष्ठान सम्पन्न नहीं होता। तब उसे सब 
कर्मों का अङ्ग न कहना, युक्त प्रतीत नहीं होता । इस हेतु पद का वास्तविक अर्थ 
है--एक अनुष्ठाता व्यक्ति के द्वारा आधान किए गए अग्नि में--अन्य अनुष्ठाता 
द्वारा अनुष्ठेय कमं--नहीं किए जा सकते। प्रत्येक कर्मानुष्ठाता के लिए 
आवश्यक है कि वह स्वानुष्ठेय कर्मों के लिए स्वयं अग्नि का आधान करे। यह 
तथ्य उक्त वाक्यों में आत्मनेपदी 'आदधीत' क्रियापद से अभिव्यक्त होता है । 
किसी क्रिया के अनुष्ठान का फल उस क्रिया के अनुष्ठाता को ही प्राप्त हो, तभी 
बह्‌ क्रियापद आत्मनेपद में प्रयुक्त हो सकता है । तात्पये है, एक व्यक्ति के द्वारा 
किया गया अग्न्याधान उसी के अपने कर्मानुष्ठान के लिए होता है, अन्य के लिए 
नहीं । अतः अग्नि की प्राप्ति याचना अथवा क्रय आदि अन्य उपाय से करना 

सवेथा अशास्त्रीय है । 

“वसन्ते ब्राह्मणोऽग्निमादधीत' आदि वाक्यों का मुख्य तात्पर्यं अग्नि के 
आधान में ही है। थे वाक्य ब्राह्मण आदि वर्णो के लिए कालविदिष्ट 
अग्न्याधान का विधान करते हैं । 'अरिनहोत्रं जुहोति' आदि वाक्यों से अग्नि का 
सम्बन्ध तो ज्ञात होता है, पर उससे अग्नि के आधानरूप अर्थ की प्राप्ति नहीं 
होती। उसका विधान उक्त वाक्यों से किया गया है। अन्य उपायों से प्राप्त 
अग्नि में किया गया अनुष्ठान निष्फल है। फलतः अग्न्याधान के उक्त वाक्य 
विघायकवाक्य हैं, यह स्पष्ट होता है ॥४॥ (इति अग्न्याधानस्य विधेयत्वाऽधि- 
करणम्‌-३) । 


(दाक्षायणादीनां गुणताऽधिकरणम्‌-४) 
दशै-पूर्णमास यागों का प्रकरण प्रारम्भ कर वैदिक वाङ्मय में पाठ है-- 

'दाक्षायणयज्ञेन यजेत प्रजाकामः; साकम्प्रस्थायीयेन^ यजेत पशुकामः, संक्रम- 
यज्ञेन यजेत अन्नाद्यकामः ।'--प्रजा की कामनावाला व्यक्ति दाक्षायण यज्ञ से 
यजन करे, पशु की कामनावाला साकम्प्रस्थायीय से यजन करे, अन्नाद्य की 
कामनावाला संक्रम यज्ञ से यजन करे। इन वाक्यों के विषय में शिष्य जिज्ञासा 
करता है-क्या ये वाक्य दर्श-पौणंमास यागों में ही दाक्षायण आदि निमित्त से फल 
का निर्देश कर प्रकृत यागों के गुणविधि हैं? अथवा इन नामोंबाले ये कर्मान्तर 
हैं? दर्श-पौर्णमास के प्रकरण में पठित होने पर भी मिन्ग नाम तथा इसी प्रकार 
के अन्य कारणों से ये कर्मान्तर प्रतीत होते हैं। आचार्य सूत्रकार ने अग्रिम कति- 
पय सूत्रों द्वारा शिष्य-जिज्ञासा को सूत्रित किया-- 


अयनेषु चोदनान्तरं संज्ञोपबन्धात्‌ ॥५॥ 


[अयनेषु] 'अयन-संज्ञक इन वाक्यों में [चोदनान्तरम्‌] भिन्न कर्म का 
विधान है, [संज्ञोपबन्धात्‌ ] संज्ञा = विशिष्ट नाम से इनका निर्देश होने के 
१ कारण । तात्पर्य है, दर्श-पौर्णेमास के प्रकरण में पठित होने पर मी 'दाक्षायण' 
आदि नाम दर्श-पौर्ण मास के नहीं हैं, अतः ये कमं दर्श-पौर्ण मास से भिन्न हैं । 
सूत्रकार ने इन वाक्यों का निर्देश 'अयन' पद से किया है । प्रथम वाक्य 
दाक्षायण' में 'अयन' पद आया है । एक वाक्य के अयन' पद-युक्त होने से साथ 
में पठित अन्य वाक्यों को भी यह नाम दे दिया गया। लोक में ऐसा व्यवहार 
देखा जाता है । चार-पाँच व्यक्ति एकसाथ इकट्टु जा रहे हैं, उनमें से केवल एक 
ने छतरी लगा रक्खी है। समीप से देखनेवाले व्यक्ति उनके विषय मैं बोलते 
हैं--देखो, ये छतरीवाले जा रहे हैं। एक ही छतरी से--इकट्ट साथ रहने के 
कारण सभी छतरीवाले कहे जते हैं । इसी प्रकार एक नाम में 'अयन' पद आने 
से--साथ पठित--सभी वाक्य 'अयन' नाम से कह दिए गए हैं । इसी कारण 
सूत्रकार ने सूत्र में अयनेष्‌' बहुवचनान्त पद का प्रयोग किया है । दाक्षायण 
आदि नाम दशे-पौणेमास के न होने से स्पष्ट होता है, ये कर्म उनसे भिन्न 
हैं ॥५॥ 
कर्मान्तर होने में सूत्रकार ने अन्य हेतु प्रस्तुत किया--- 


अ LY ७. 
१. 'प्रजाकामः' के स्थान पर “सुवर्गकामः' पाठ है, तै० सं०, २।५।५॥ 
२. द्रष्टव्य--त ° सं०, २।५।४॥ जां० ब्रा०, ४॥६ में “साकम्प्रस्थाय्य पाठ 


उपलब्ध है । 

अगुणाच्च' कसंचोदना ॥६॥ 


[च] और [अगुणात्‌] किसी गुण का निर्देश न होने से [कर्मचोदना] 
अपूर्व कम के विधायक हैं, उक्त 'दाक्षायणयज्ञेन यजेत' आदि वाक्य । 

उक्त वाक्यों के साथ किसी गुण का कथन नहीं किया गया । यदि इन्हें 
कर्मान्तर का विधायक न माना जाय, तो इनका उपदेश अनर्थक होगा । यदि गुण 
की कल्पना किसी प्रकार की जाय, तो याग और गुण के सम्बन्ध को जानकर 
उसके अनुष्ठान का विधान माना जाय। पर गुणनि्देश के अभाव में यहाँ याग- 
मात्र के अनुष्ठान का विधान ज्ञात होता है।६। 

उक्त वाक्यों को कर्मान्तर का विधायक मानने में सूत्रकार ने अन्य हेतु 
प्रस्तुत किया-- 


समाप्तं च फले वाक्यम्‌ ॥७॥ 


[च] और [फले] प्रजा =सन्ततिरूप फल के निर्देश में [वाक्यम्‌ | 'दाक्षा- 
यण०' आदि वाक्य [समाप्तम्‌] समाप्त हो जाता है, पुरा हो जाता है; अतः 
उक्त वाक्यों को कर्मान्तर का विधायक मानना युक्त होगा । 

“दाक्षायणयज्ञेन यजेत प्रजाकामः' वाक्य फल के निर्देश के साथ पूरा हो 
जाता है। फल किसी कर्म-विशेष का सम्भव है। आगे भी प्रत्येक वाक्य फल- 
निर्देश पर पूर्ण होता है । अतः प्रजा, पशु और अन्नाद्य-फलों के उपायरूप में यहाँ 
'दाक्षायण' आदि कर्मविशेषों का विधान है, यह निश्चित होता है ॥७॥ 

इस लम्बी हेतुपूर्णे जिज्ञासा का समाधान सूत्रकार कतिपय अग्रिम सूत्रों से 


प्रस्तुत करता है-- 
विकारो वा प्रकरणात्‌ ॥८॥ 


[वा | यह पद जिज्ञासा की निवृत्ति का सूचक है, अर्थात्‌ 'दाक्षायण' आदि 
वाक्य कर्मान्तर के विधायक नहीं, प्रत्युत [प्रकरणात्‌ | दर्शपौर्णमास प्रकरण में 
पठित होने से [विकारः] उसी का विकृतिरूप कर्म है, अर्थात्‌ उसी के गुणविशेष 
का विधायक है । 

दाक्षायण यज्ञ आदि प्रत्येक वाक्य दर्शपूर्णमास का विकार है, उसी के गुण- ॥ 


१. रामेश्वर सूरि विरचित सुबोधिनी व्याख्या में 'अगुणा च' पाठ है। अर्थ में 
विशेष अन्तर नहीं । 'अगुण' पद हेतुरूप न रहकर 'कर्मचोदना' का विशेषण 
बन जाता है। [कमंचोदता] कर्म का विधायक वाक्य [अगुणा ] गुण- 
रहित है । 


ऱ्य 
7 
| 

विशेष का विधायक है | इनको गुणविधि मानने में प्रकरण का सामंजस्य भी बना 
रहता है ॥।८।। जी 
सूत्रकार ने उक्त वाक्यों को गुणविधि मानने में अन्य हेतु प्रस्तुत किया-- 


लिङ्गदर्शनाच्च ॥९॥ 


[लिङ्गदर्शनात्‌ | उक्त वाक्यों के विकार होने में लिङ्ग देखे जाने से [च] 
भी उक्त वाक्य दर्शपूर्णमास की गुणविधि हैं, कर्मान्तर नहीं । 

बैदिक वाङ्मय में पाठ है--त्रिशतं वर्षाणि दशेपुर्णमासाम्यां यजेत । यदि 
दाक्षायणयाजी स्याद्‌, अथो अपि पञ्चदशैव वर्षाणि यजेत। अत्र ह्येव सा सम्पद्‌ 
सम्पद्यते । द्वे हि पौर्णमास्यौ यजेत द्वे अमावास्ये । अत्र होव खलु सा सम्पद्‌ 
भवति।? 

“दर्शपौर्ण मास से तीस वर्ष यजन करे । यदि वह दाक्षायण यज्ञ करनेवाला हो, 
तो पन्द्रह वर्ष ही यजन करे । दाक्षायणयाजी पन्द्रह वर्ष के अनुष्ठान में ही उस 
सम्पदा को प्राप्त हो जाता है, जो तीस वर्ष में प्राप्त की जाती है; क्योंकि वह 
दो पौर्णमास प्रात:-सायं यजन करता है, और दो अमावास्या प्रातः-सायं । इस 
कथन का सामंजस्य उसी अवस्था में सम्भव है, जब दाक्षायण यज्ञ को दर्श-पोर्ण- 
मास का अंग माना जाय । दर्श-पौर्णमास याग का जो अनुष्ठान तीस वर्ष में होता 
है, वह दाक्षायणयाजी का-प्रत्येक पूर्णणासी और अमावास्या में दो-दो याग 
करने से पन्द्रहवर्ष में पूर्ण हो जाता है । यह कथन इस तथ्य को समभने में लिग = 
हेतु है कि दाक्षायण यज्ञ दर्श-पौणेमास से भिन्न कर्म नहीं है ॥ ६॥ 

इनके नाम-निर्धारण पर जो इन्हें कर्मान्तर बताया, सूत्रकार उसका 


समाधान करता है-- 


गुणात्‌ संज्ञोपबन्धः ॥१०॥ 

[गुणात्‌] गुण से [संज्ञोपबन्धः] दाक्षायण आदि संज्ञा बाँधी गई हैं। 
तात्पर्यं है, गुणविशेप के आधार पर इन नामों का निर्धारण किया गया है। 

जिज्ञासा-प्रसंग में कहा गया था कि दाक्षायण आदि नाम दर्श-पौर्णमास के 
नहीं हैं, इसलिए इन्हें दञ्ञ-पौर्णमास का अंग न मानकर कर्मान्तर मानना चाहिए, 
यह कथन ठीक नहीं है। दर्श-पौर्णमास के वे नाम किस आधार पर हैं, यह 
समभिये । 

इनमें पहला ताम 'दाक्षायण' है । यह ८दक्ष' और 'अयन' इन दो पदों के मेल 
से बना है। दक्ष व्यक्तिविशेष का नाम हैं, “अयन? का अर्थ गति या प्रवृत्ति है। 
MRR टनननलने 


१. द्रष्टव्य--श ० ब्रा०, ११॥१॥२॥१२॥ 

३०२ मीमांसा-दशनै 


दक्ष व्यक्ति के द्वारा प्रवृत्त किये जाने के कारण इसका नाम दाक्षायण यज्ञ है। 

शांखायन ब्राह्मण [४1४ | के दर्श-पौर्ण मास प्रकरण में ऐसे कतिपय यज्ञों का 
वर्णेन हैः। वहाँ ग्रन्थकार-'अथातो दाक्षायणग्ज्ञस्य' यह, प्रारम्भ कर आगे कहता 
है --'दक्षो ह वे पावे तिरेतेन यज्ञेनेष्ट्वा सर्वान्‌ कामान्‌ आपतत्‌'--पर्वंत के अपत्य 
दक्ष ने इस यज्ञ से यजन करके सब अभीष्ट कामनाओं को प्राप्त किया। इसी 
प्रकरण [४।६-८ | में सावेसेनि यज्ञ, शौनक यज्ञ, वासिष्ठ यज्ञ आदि कतिपय उन- 
उन ऋषियों एवं विशिष्ट व्यक्तियों द्वारा किये गये यज्ञों का वर्णन" हे । व्यक्ति- 
विशेष के अनुष्ठान द्वारा फल-निर्देशरूप गुण से संज्ञा का उपबन्ध है। यज्ञों के 
ये नाम उन व्यक्तिविशेषों के नामों पर आधारित हैं, जिन्होंने दश-पौणेमास का 
अनुष्ठान कर अभीष्ट फल प्राप्त किया । प्रस्तुत प्रसंग में दर्श-पौर्णमास उस नाम 
से व्यवहूत हुए । 

'साकम्प्रस्थायीय' अथवा 'साकप्रस्थाय्य' यज्ञ का नाम भी ऐसे ही गुण- 
विशेष के आधार पर है | शांखायन ब्राह्मण [४६] में पाठ है--'तयत्‌ साकं सं- 
प्रतिष्ठम्ते साकं संप्रयजन्ते साकं भक्षयन्ते, तस्मात्‌ साकंप्रस्थाय्यः' जो व्यक्ति 
इसी अमावास्या, इसी पूर्णमासी-कर्म में साथ ही इस कर्म का अनुष्ठान करते हैं, 
साथ ही यजन करते हैं, साथ ही यज्ञशेष का भक्षण करते हैं, इसी कारण यह 
यज्ञ साकप्रस्थाय्य है। इससे स्पष्ट होता है, इस प्रसंग में दश-पौर्णमास याग का 
ही यह नाम है । इसी प्रकार 'संक्रम' यज्ञ नाम भी सम्‌ = समान क्रम=अनुष्ठान- 
रूप अर्थ के अनुसार समना चाहिए । तात्पर्य है, दर्श-पौणेमास का यह नाम 
समान रूप से इन कर्मों का अनुष्ठान गुण के आधार पर है। फलतः प्रस्तुत प्रसंग 
में ये सब नाम दशे-पौणेमास के हैं, जो याग-सम्बद्ध किसी गुणविशेष के कारण 
प्रसिद्ध हुए, जिस गुण का विधान उक्त वाक्यों द्वारा हुआ है। फलत: इस नाम को 

कोई भिन्न (= द्श-पौर्णमास से अतिरिक्त) कर्म नहीं हैं ।॥। १०॥ 

कर्मान्तर होने में वाक्य की समाप्ति अर्थात्‌ निराकांक्ष होने का जो हेतु 

प्रस्तुत किया गया, सूत्रकार ने उसका समाधान किया-- 


समाप्तिरविशिष्टा ॥११॥ | 

[समाप्तिः] फलनिर्देश पर वाक्य की समाप्ति=पूर्णता=निराकांक्षता, | 
[अविशिष्टा | समान है, कर्मफल-सम्बन्ध और गुणफल-सम्बन्ध दोनों में । 

तात्पर्य है--फल का निर्देश होने पर वाक्य की पूर्णता दोनों अवस्थाओं में 
समान रहती है। चाहे कर्मविधि का फलनिर्देश हो, चाहे गुणविधि का, इसमें 


१. द्रष्टव्य--पं० युधिष्ठिर मीमांसक-कृत--मीमांसा शाबर भाष्य का- हिन्दी 
विवरण । पृष्ठ ५५६ | 

अथ द्वितीयाध्याये तृतीयः पार्दः ३०३ 


कोई भेद नहीं होता । जिन गुणविधि-वाक्यों में किसी प्रकार का सन्देह नहीं है, 


` जैसे--'दध्ना इन्द्रियकामस्य जुहुयात्‌'--इन्द्रिय की कामनावाले का दघि से होम 


करे। यहाँ दधिरूप गुण से इन्द्रिय-फल का विधात .है। ठीक इसी. प्रकार 
'दाक्षायणयज्ञेन यजेत प्रजाकामः' आदि वाक्य हैं। दाक्षायण यज्ञ में दर्श-पूर्ण- 
मास की आवृत्तिरूप गुण का विधान है। यहाँ दर्श-पूर्णमास से अनुष्ठान करे, 
ऐसा न कहकर--प्रजा की कामनावाला आवृत्ति-यज्ञ का अनुष्ठान करे, ऐसा 
कहा है। यह आवृत्ति-गुण दशं-पूर्णमास का ही है। अतः इस रूप में दाक्षायण- 
यज्ञ दरश-पूर्णमास से भिन्त कमं नहीं है। इसी प्रकार साकंप्रस्थाय्य में सह- 
प्रतिष्ठान आदि, तथा संक्रम यज्ञ में समान अनुष्ठान आदि गुण का विधान है । ये 
सब कर्मान्तर नहीं हैं॥११॥ (इति दाक्षायण।दीनां गुणताधिकरणम्‌--४) । 


(द्र्यदेवतायुक्तानां यागान्तरताधिकरणम्‌--५) 


कतिपय ऐसे वचन उपलब्ध होते हैं, जो किसी कर्म-विशेष के प्रकरण में नहीं 
पढ़े गये; उनसे विहित गुण आदि का सम्बन्ध प्रकृतियाग के साथ होता है (द्र० 
३।६, अधि० १) । इसके अनुसार निम्नांकित कतिपय वाक्य हैं, जो किसी कर्म- 
विशेष का विधान न करके पढ़े गये हैं--“वायव्यं इवेतमाल भेत भूतिकामः [तै० 
सं० २।१।१] । 'ग्रह्म'वचंसकामः सौर्यं चरं निवपेत्‌’ [तं० सं० २।३।२] । 
भूति--कल्याण चाहनेवाला व्यक्ति वायु देवतावाले श्वेत पशु का आलभन करे। 
ब्रह्मवर्चस की कामनावाला व्यक्ति सूर्यं देवतावाले चरु का निर्वाप करे। 

इसी प्रकार दशं-पू्णेमास प्रकरण में पढ़ा है--“ईषारमालमेत' ईषा का 
आलभत =स्पर्शं करे । तथा 'चतुरो? मुष्टीन्निर्वपति' चार मुट्री हवनीय द्रव्य का 
निर्वाप करता है । इन वाक्यों के विषय में शिष्य जिज्ञासा करता है-क्या दर्श- 
पूर्णमास प्रकरण में अपठित आलम्भ और निर्वाप यथाक्रम दर्श-पुर्णेमास प्रकरण 
में पठित आलम्भ और निर्वाप के गुणविधि हैं ? अथवा दशे-पूर्णमास-प्रकृतियाग 
की अपेक्षा नहीं रखते ? अर्थात्‌ वे भिन्त कर्मे हें ? तथा जब प्रकृति-निरपेक्ष मिनन 
कर्म हैं, तब भी क्या जितना कहा है, उतने ही में करम पुरा हो जाता है ? अथवा 
ये यागवाले कमं हैं ? 

प्रतीत होता है, प्रकरण में अपठित वाक्य “वायव्यं इवेतं तथा 'सौयं चरुं' 
यथाक्रम प्रकरणपठित 'ईषामालभेत' तथा 'चतुरो मुष्टीन्‌' वाक्यों के गुणविधि 


१. द्रष्टव्य--मेत्रा० सं ०, २।२।२॥ 

२. द्रष्टव्य--उत्तरामीषामालभ्य जपति, आप० श्रौ १॥१७॥७॥ भार० 
श्रौ० १।१६।६॥ 

३. द्रष्टव्य--चतुररो मुष्टीन्‌ निरूप्य, आप० श्रौ १।१८।२॥ 

३०४ मौमांसा-दर्शन - 


हे । क्योंकि विधिवाक्य वे होते हैं, जो अविदित अर्थ का कथन करते हैं । प्रस्तुत 
प्रसंग में प्रकरणपठित वाक्यों से आलम्भ और निर्वाप विदित हैं । शिष्य-जिज्ञासा 
को पूर्वपक्ष-रूप से आचार्य सूत्रकार ने सूत्रित किया-- 


संस्कारश्चाप्रकरणेऽकमंशब्दत्वात्‌ ॥१२॥ 


[अप्रकरणे] प्रकरण में अपठित वचन [अकर्मदाब्दत्वात्‌ | कर्मेविधायक 
शब्द के वहाँ न होने से, वे वचन [संस्क्रार:] संस्कार कर्म [च] ही हैं; अर्थात्‌ 
किसी विधिकर्म में संस्कारविशेष के विधायक होने से गुणविधि हैं । 

दशंपुर्णमास के प्रकरण में अपठित 'वायव्यं इवेतं' तथा 'सौर्य चरुं' वाक्य 
चिधिवाक्य नहीं हैं। आचार्यों ने बताया -'अज्ञातार्थबोधको विधिः' जो वाक्य 
अज्ञात अर्थ का बोध कराता है, वह विधिवाक्य है। इन वाक्यों में कोई ऐसा 
विधायक पद नहीं है, जो इनके विधिवाक्य होने का साधक हो । उक्त वाक्यों में 
'आलभेत' और “निवंपेत्‌ पद भी अज्ञात अर्थ के बोधक नहीं हैं। यह आलम्भ और 
निर्वाप अर्थ-प्रकरण में पठित 'ईषामालभते' तथा 'चतुरो मुष्टीन्निर्वपति' वाक्यों 
से ज्ञात हैं। अतः प्रकरण में अपठित उक्त वाक्य उसी का अनुवाद कर उनमें 
संस्कार-विशेष का विधान करते हैं। 

प्रकरणपठित 'ईषामालभते' का अर्थ है-ईषा का आलम्भ = स्पर्शं करता 
है। पूर्वाभिमुख खड़े द्रव्याहरण-शकट के अग्रभाग को ऊंचा (पिछले भाग के समान 
स्तर में) रखने के लिए जुए की सन्धि के समीप अग्रभाग में संयुक्त दो लम्बी 
स्निग्ध लकड़ियों या बाँसों की टेक का नाम 'ईषा' है, जिनमें एक उत्तर और 
दूसरी दक्षिण को रहती है। प्रकरण में अपठित पहला वाक्य (वायव्यं श्वेत) 
इस (ईषा-सम्बन्धी) आलम्भ-कर्म में श्वेत गुण का तथा दूसरा (सौयँ चरुं) 
वाक्य इस (चतुरो मुष्टीन्निवंपति) निर्वाप-कमं में चरु का विधान करने के लिए 
हैं, इसलिए 'वायव्यं शवेतं’ और “सौर्यं चरु में अन्य आलम्भ और निर्वाप नहीं हैं । 
वे प्रकृतियाग दशे-पौर्णेमास में विहित आलम्भ और निर्वाप की गुणविधि 
हैं ॥ १२॥ 

प्रथम जिज्ञासा में दूसरा विकल्प है, जब प्रकरण में अपठित वाक्य-प्रकरणस्थ 
आलम्भ-निर्वाप कर्म की अपेक्षा न करते हुए---भिन्‍न कर्म माने जाते हैं, तब भी 
कया वाक्य से जितना कहा है--उतने ही में कर्मे पूरा हो जाता है? अथवा 
निर्दिष्ट देवता के उद्देश्य से द्रव्य की आहुति भी उसमें दी जाती है ? इस विषय 
में सूत्रकार ने कहा-- 

यावदुक्तं वा कर्मणः श्रुतिमूलत्वात्‌ ॥१३॥ 


[वा] सूत्र का वा पद विकल्पान्तर का निर्देश करता हुआ पूर्वेसुत्रोक्त अथ 

का बाघ करता है । [यावदुकतम्‌ | वाक्य में जितना कहा है, उतना ही कत्तव्य 
है। [कर्मणः] कर्म के [श्रुतिमूलत्वात्‌ | श्रुतिमूलक होने से; श्रुति जितना कहती 
है, उतने ही में वह कर्म पूरा सम्पन्न हुआ समझना चाहिए। 

दर्शपूर्ण के प्रकरण में अपठित आलम्भ (वायव्यं श्वेतमालभेत भूतिकामः) 
तथा निर्वाप (सौर्य चरुं निर्वपेद्‌ ब्रह्मवर्चसकामः) प्रकरणपठित आलम्भ 
(ईषामालभते), तथा निर्वाप (चतुरो मुष्टीन्‌ निर्वपति) के अनुवाद नहीं हैं । 
प्रकरणपठित इन आलम्भ तथा निर्वापसे वे आलम्भ-निर्वाप भिन्न हैं; इस 
प्रकरण से उनका कोई सम्बन्ध नहीं । 

कतिपय कर्म ऐसे होते हैं, जिनमें-जितना विधान किया है, उतना ही 
कर्त्तव्य कर्म होता है, इनमें प्रकृतियाग से धर्मों का अतिदेश नहीं होता । उसी के 
समान 'वायव्यं इवेतमालभेत भूतिकामः वाक्य से विहित कर्म, पशु के आलम्भ- 
पर्यन्त ही है। इसी प्रकार “सौर्य चरु निर्वपेद्‌ ब्रह्मवर्चसकामः' वाक्य से विहित 
कमं ब्रीही के निर्वाप तक पुरा हो जाता है। तात्पर्यं है, इन हविद्रव्यों से याग 
नहीं होता । यह द्वितीय जिज्ञासा का प्रथम अंश है । द्वितीय अंश का तात्पर्ये है-- 
“वायव्यं इवेतं? वाक्य में श्वेत पशु का वायु देवता के साथ, और “सौर्य चरु वाक्य 
में चरु द्रव्य का सूर्य देवता के साथ सम्बन्ध जाना जाता है । इसलिए जब तक 
इन द्रव्यों से वायु और सूर्य देवता के लिए याग =द्रव्य-त्याग नहीं करेंगे, तब 
तक द्रव्य-देवता का सम्बन्ध उपपन्न नहीं होगा। अतः प्रतीयमान द्रव्य-देवता 
सम्बन्ध की उपपत्ति के लिए याग आवश्यक है। इस प्रकार द्वितीय जिज्ञासा का 
रूप होता है--यदि प्रकरण में अपठित वाक्य भिन्न कमं हैं, तो क्या जितना 
बिधान उनसे किया गया उतना ही वह कर्म है ? अर्थात्‌ उतने ही में वह पूर्ण हो 
जाता है ? अथवा वहाँ कहें गये द्रव्य से याग भी किया जाता है ? इस जिज्ञासा 
का समाधान सूत्रकार ने प्रस्तुत सूत्र से किया--जितना वाक्य से कहा गया, 
उतना ही वह कर्म कत्तव्य है; क्योंकि कर्म का स्वरूप श्रुति के अनुसार जाना 
जाता है । इसलिए प्रकरण में अपठित वाक्य, प्रकरणपठित वाक्यों के अनुवादक 
न होकर स्वतन्त्र कमं हैं, और वे उतने ही हैं, जितने वाक्यों द्वारा कहे गए । वहाँ 
कहे गए द्रव्यों से याग नहीं होता । 


यदि 'वायव्यं श्वेतं’ और “सौर्यं चरं’ को अपूर्वविधि न मानकर दशंपुर्णेमास- . 


स्थित आलम्भ-निर्वाप का अनुवादक माना जाता है, तो वाक्यभेद होता है 
प्रथम प्रकरण में अपठित वाक्य प्रकरणपठित आलम्भ-निर्वाप को लक्षित करेंगे। 
फिर आलम्म में इवेतगुण और निर्वाप में चरु द्रव्य का विधान करंगे। अनन्तर 
आलम्भ में भूति के लिए वायुदेवता और निर्वाप में ब्रह्मवर्चस के लिए सूर्य 
देवता को प्रस्तुत करेंगे । इस प्रकार का वाक्यभेद शास्त्र में दोषावह माना जाता 
है। अतः दशपुर्णमास प्रकरण में अपठित आलम्भ-निर्वाप को अपूवेविधि मानना 

युक्त होगा । 
यदि वाक्यभेद की उपेक्षा की जाय, तो भी उन वाक्यों को अनुवाद नहीं 
माना जा सकता । 'आलभेत' और 'निवेपेत्‌' पद यदि दशंपूर्णमासस्थित आलम्भ- 
निर्वाप को लक्षित करते हैं, तो विधायक नहीं हो सकते । एक ही पद लक्षण और 
विधान दोनों को नहीं कह सकता । एक पद एक अर्थ को कहकर चरितार्थ हो 
जाता है; अन्य अर्थ के कहने में वह असमर्थ रहता है । यदि धात्वर्थ =आलम्भ- 
निर्वाप को अनुवाद मानें, और “लिड प्रत्यय को विधायक मानें, तो 'जो आलम्भ 
करना है, वह इस (श्वेत) गुणवाला किया जाय' ऐसा कहने पर दशं-पुर्णमासस्थ 
आलम्भ लक्षित नहीं होगा, क्योंकि प्रथम कहा जा चुका है--आलम्भ उससे 
अतिरिक्त लौकिक भी है। प्रत्ययार्थ (= आलम्भः कर्तव्यः) के अनूद्यमान 
होने पर दशंपूर्णमासस्थ आलम्भ अनूदित हो सकेगा; क्योंकि [ईषामालभेत- 
वचनानुसार] कत्तंव्यरूप से वही ज्ञात है; लौकिक आलम्भ ज्ञात नहीं है । इस 
कारण दशंपूर्णमासस्थ आलम्भ और निर्वाप का अनुवाद हैं--प्रकरण में अपठित 
आलम्भ और निर्वाप, यह उपपन्न नहीं होता। इसलिए वहाँ जितना कहा है 
[--यावदुक्तम्‌ ] आलम्भमात्र और निर्वापमात्र, उतना ही अपूर्वेविधि समझना 
चाहिंए। वही श्रुतिमूलक है । फलतः दर्शपू्णंमास प्रकरण में अपठित आलम्भ 
और निर्वाप कर्मान्तर हैं ।। १३॥ 
पुर्वेपक्षरूप से प्रस्तुत उभयविध-विकल्प की जिज्ञासा का सूत्रकार समाधान 
करता है-- 


यजतिस्तु द्रव्य फलभोक्तृसंयोगादेतेषां कमंसम्बन्धात्‌ ॥१४॥ 


[ठु] यह पद पूर्वपक्ष के निराकरण का द्योतक है । तात्पर्यं है --दर्शपूर्णमास 
प्रकरण में अपठित आलम्भ और निर्वाप यावदुक्त कमं नहीं हैं, प्रत्युत [यजतिः] 
याग हैं, [द्रव्यफल-भोक्तृसंयोगात्‌ ] द्रव्य (- श्वेतपशु, चरु) फल (--भूति, 

` ब्रह्मवचंस), भोक्ता (-भूतिकाम, ब्रह्मवर्चसकाम) का संयोग होने से [ एतेषाम्‌ ] 
इन द्रव्य, फल और भोक्ता के [कर्मंसम्बन्धात्‌ | याग-कर्म के साथ सम्वन्ध होने 
से। 

गत सुत्र में जो यह कहा गया कि “वायव्यं इवेतमालभेत भूतिकामः' तथा 
“सौर्यं चरु निवंपेद्‌ ब्रह्मवर्चसकामः' वाक्य प्रकरणपठित आलम्भ (ईषामालभते) । 
तथा निर्वाप (चतुरो मुष्टीन्तिवंपति) के गुणविधि नहीं हैं,--यह सर्वथा युक्त | 
है । परन्तु साथ ही जो यह कहा गया कि ये वाक्य यावदुक्त हैं, अर्थात्‌ आलम्भ- | 

` मात्र और निर्वापमात्र का विधान करते हैं, द्रव्ययाग का विधान नहीं करते,-- | 
यह कथन युक्त नहीं है । सूत्रकार कहता है, ये याग हैं; द्रव्य-त्यागपूर्वक आहुति 
दिए जाने का ये विधान करते हैं। 

कारण यह है कि इन वाक्यों में द्रव्य, देवता, फल, भोक्ता का निर्देश है। ये 
सब इन आलम्भ-निर्वाप के पूर्ण याग होने के प्रयोजक हैँ । यद्यपि सूत्र में 'देवता' 
पद का उल्लेख नहीं, पर याग के स्वरूप में द्रव्य-देवता का नियत सम्बन्ध माना 
जाता है, इसलिए सूत्र में 'द्रव्य' पद के निर्देश से देवता का भी ग्रहण समझना 
चाहिए। फलतः द्रव्य, देवता, यागानुष्ठांन का फल और अनुष्ठाता का उक्त 
वाक्यों में स्पष्ट निर्देश होने से ये याग के विधायक हैं, आलम्भमात्र एवं निर्वाप- 
मात्र के नहीं । 

आलम्भ-वाक्य में वायु देवता का, श्वेत पशु द्रव्य का, भूति फल का और 
'आलभेत' पद से यागानुष्ठाता पुरुष के प्रयत्न का स्पष्ट निर्देश है। इसी प्रकार 
निर्वाप-वाक्य में सूर्यं देवता, चरु द्रव्य, ब्रह्मवर्चस फल, एवं 'निर्वपेत्‌' पद से अनु- 
ष्ठाता पुरुष के प्रयत्न का स्पष्ट उल्लेख है। ये याग के प्रयोजक होने से उक्त 
वाक्य कर्मान्तर के विधायक हैं, यह निश्चित होता है। 

इन वाक्यों में द्रव्य, देवता अथवा गुण के आधार पर वाक्यभेद की आशंका 
करना निराधार होगा, क्योंकि इन वाक्यों में प्रत्येक पद एक-दूसरे के प्रति 
आकांक्षा रखता है । वाक्य के पुरे अर्थं को अभिव्यक्त करने के लिए किसी पद में 
औदासीन्य दिखाई नहीं देता, प्रत्येक पद अहमहमिकया अर्थाभिव्यक्ति के लिए 
दौड़ता-सा दिखाई दे रहा है। भूति की कामनावाला पुरुष वायुदेवतासम्बद्ध 
श्वेत पशु का आलभन करे, यह पूरा एक अर्थ वाक्य से अभिव्यक्त होता है। 
इसी प्रकार निर्वाप-वाक्य में समझना चाहिए । ब्रह्मवर्चस फल की कामनावाला 
पुरुष सूर्यंदेवतासम्बद्ध चरु द्रव्य का निर्वाप करे, यह एक अर्थ अभिव्यक्त होता 
है । इस प्रकार इन वाक्यों की अपने-आप में एकार्थता स्पष्ट है। देवता के लिए 
द्रव्य का संकल्प याग के बिना उपपन्न नहीं होता, यह व्यवस्था निश्चायक है कि 
प्रस्तुत आलम्भ और निर्वाप यागरूप कमें हैं ॥। १४॥ 

इसी विषय में सूत्रकार अभ्य हेतु प्रस्तुत करता है-- 


लिङ्गदर्शनाच्च ॥१५॥ 


[लिङ्ग दर्शनात्‌ ] उक्त अर्थ के उपपादन में अन्य प्रयोजक हेतु के देखे जाने 
से [च] भी, प्रकृत आलम्म-निर्वीप-वाक्यो में कथित विधि यागरूप हैं, ऐसा 
जाना जाता है। 

अन्य प्रयोजक हेतु से भी यह जाना जाता है कि 'वायव्यं.इवेतम्‌' ओर “सौर्य 
चरुं’ वाक्यों में 'आलभेत' तथा 'निवंपेत्‌' पद-विहितः आलम्भ और निर्वाप याग- 
रूप कमं हैं। तैत्तिरीय संहिता [२।२।१०] में पाठ है--सोमारीद्रं चरुं निवेपेत्‌' 
__सोम और रुद्र देवतावाले चरु का निर्वाप करे। आगे पाठ है--'परिश्रिते 
याजयति'-चारों ओर सें घिरी वेदि में याग कराता है । यह परिश्रयण है । इस 

इस पद का अर्थे है--चारों ओर से घिराव होना । तदनुसार इस परिश्रयण = 
घिरावरूप विधि--के वाक्य में 'यजति' पद से विधिकथन का सामञ्जस्य तभी 
हो सकता है, जब इसे यागरूप कर्म माना जाय। यदि इन्हें प्रकृतियाग 
में गुण का विधायक अथवा यावदुक्त कर्म माना जाता है, तो 'यजति' पद 
से उसका पुनः कथन उपपन्न नहीं होता; क्योंकि इन दोनों पक्षों से याग होगा ही 
नहीं । तब 'यजति' पद का प्रयोग क्या प्रमादपाठ ही कहा जायगा ? अतः यह्‌ 
निद्चित जाना जाता है--'आलभेत' और 'निवेपेत्‌' पद-घटित कमं यागरूप हैं; 
गुणविधि या यावदुक्त कर्म नहीं ॥। १५॥ (इति द्रव्यदेवतायुक्तानां यागान्तरता- 
ऽधिकरणम्‌--५) । 


(बत्सालम्भादीनां संस्कारताऽधिकरणम्‌-६) 


मैत्रायणी संहिता [ १।५।६] के अग्निहोत्र प्रकरणान्तर्गेत गोदोहन-प्रसंग में 
वाक्य है--'वत्समालभते, वत्सनिकान्ता हि पशवः- -बछड़े का स्पर्श करता है, 
निश्चय ही पशु वत्सप्रिय होते हैं । शिष्य जिज्ञासा करता है--यह वत्सालम्भ गत 
प्रकरण के समान क्या यागरूप है? अथवा संस्कारमात्र है ? आचायं सूत्रकार ने 
समाधान किया-- 


विशये प्रायदशंनात्‌ ॥१६॥ 


[विशये | --अग्निहोत्र-प्रसंग में श्रुत 'बत्समालभते' यह आलम्भ, “वायव्यं 
इवेतमालभेत' के समान यागरूप है य संस्कारकमं है, यह--संशय होने पर, 
समाधान किया - [प्रायदशेनात्‌ ] गोदोहन आदि संस्कारप्राय कर्मो के मध्य 
“बत्समालभते' का दर्शन पाठ होने से यह संस्कारकमं है। तात्पर्यं है-इस 
अवसर पर वत्स का स्पशं मात्र संस्कार अभीष्ट है। 
यागकर्मे में देवता का निदेश आवश्यक है । प्रस्तुत प्रसंग में देवता का श्रवण 
न होने से यह यागकमं नहीं । इसका (वत्सालम्भ का) फल भी दुष्ट है। याग का 
फल अदुष्ट माना जाता है। अतः यह आलम्भ यागकमं नहीं है; वत्स का संस्कार- 
` मात्र है । गाय पशुओं को बछडा (या बछड़ी) बहुत प्यारे होते हैं। गोदोहन के 
समय बछड़े को खूँटे से खोलकर उसपर प्यार से हाथ फेरता हुआ गाय के नीचे 
थनों में लगाये । उस समय गाय गदेन टेढ़ी करके बछड़े के पिछले हिस्से को बरा- 
बर चाटती रहती है । पुरुष को भी उसके पास बैठकर बछड़े पर प्यार से हाथ 
फेरते रहना चाहिए । इससे गाय जल्दी दूध उतारती है । जब गाय पसवा जाती 
है, और गोदोहुन-कार्य प्रारम्भ होने को है, तब बछड़े को गाय के आगे बाँध दिया 
जाय, जिससे गाय उसे प्यार से चाटती रहे । यदि पुरुष पकड़कर बैठता है, तो वह 
भी प्यार से बछड़े पर हाथ फेरता रहे। इससे गाय प्रसन्न रहती है, गोदोहन 

निर्वाध चलता रहता है । वत्स का यह आलभन उसका स्पर्श रूप संस्कार है । इस 
क्रिया से बछड़ा गाय का दूध उतारने में सहायक होता है ॥१६॥ 
इसी अर्थ की पुष्टि के लिए सूत्रकार ने अन्य हेतु प्रस्तुत किया-- 


अथवादोपपत्तेशच॥१७॥ 


[अर्थवादोपपत्तेः] अर्थवाद की उपपत्ति--समञ्जसता से [च] मी, 
'बत्समालभते' वाक्यपठित आलभति क्रिया स्पर्शरूप संस्कारमात्र है, यह निश्चित 
होता है। 

जहाँ 'वत्समालभते' कहा है उसी के साथ 'वत्सनिकान्ता हि पशव: यह अर्थवाद- 
वाक्य पठित है। प्रायः सभी पशु वत्सप्रिय होते हैं । वत्सप्रिय होने में गाय सबसे 
अधिक है। भेस आदि का बच्चा मर जाय, तो साधारण उपाय से दूध निकाला 
जा सकता है। पुरुष आदि व्यक्ति के द्वारा भी मेंस सरलता से पसवा जाती है, 
पर गाय नहीं । ऐसा देखा जाता है कि गाय का बछड़ा मर जाने पर उसे पसवाने 
के लिए बछड़े की खाल में अन्य मुस आदि पदार्थ भरकर बछड़े की तरह उसे गाय 
के पास खड़ा कर दिया जाता है, उसे ही वह चाटती रहती है । इस अर्थवाद का 
सामञ्जस्य उसी अवस्था में उपपन्न होता है, जब 'आलभति' क्रिया का अर्थ 
स्पर्षेमात्र संस्कार किया जाता है। वत्स का आलभन=मारना, अर्थवाद की 
भावना से नितान्त विपरीत है । इसलिए भी यहाँ आलम्भ= स्पशंमात्र संस्कार 
है, यह निश्चित होता है ॥१७॥ (इति वत्सालम्भादीतां संस्कारताऽधि- 
करणम्‌-६) । 


(नैवारचरोराधानार्थताऽधिकरणम्‌-७) 


पञ्चम अधिकरण में 'आलभेत' और 'निवंपेत्‌' की यागरूपता सिद्ध की है। 
छठा अधिकरण उसका अपवाद है, जिसमें 'वत्समालभते' वाक्यगत आलम्भ का 
स्पर्शमात्र संस्कार सिद्ध किया गया है । तैत्तिरीय संहिता [ ५।६।२] के अग्नि- 
चयन प्रकरण में पाठ है, 'एतत्‌ खलु वै साक्षादन्तं यदेष चरुः, यदेतं चरुमुपदधाति’ 
इसी प्रसंग में आगे ''`'मध्यत उपदधाति ''', बाहस्पत्यो भवति - यह साक्षात्‌ 
अन्न है, जो यह चरु है, इस चरु का उपधान करता है,'" “मध्य में उपधान 
करता है,"` “यह चरु बृहस्पति देवतावाला है । 

इस प्रसंग को लक्ष्य कर शिष्य जिज्ञासा करता है- क्या यह नीवार धान्य से 
तैयार किया गया चरु याग के लिए है और याग से बचे चरु का उपधान बताता 
है ? अथवा चरु के उपधानरूप संस्कारमात्र का विधायक है ? प्रतीत होता है-- 
याग के लिए चरं का विधान है और अवशिष्ट के उपधान का कथन है, क्योंकि 
चरु की यागार्थता सवंत्र प्रसिद्ध है। किसी कर्म की यागरूपता के लिए द्रव्य और 

देवता का निर्देश आवश्यक होता है । यहाँ प्रसंग के अन्त में अर्थवादरूप से 
बृहस्पति देवता का निर्देश है । अतः चरु द्रव्य और बृहस्पति देवता दोनों की 
उपस्थिति से--यह चरु यागार्थं है, अवशिष्ट चरु का उपधान कर दिया जाता 
है । इससे दोनों (याग और उपधान) का सामञ्जस्य हो जाता है; यह समझना 
चाहिए। 

सूत्रकार आचाय ने जिज्ञासा का समाधान किया-- 


संयुक्तस्त्वथेशब्देन तदर्थः श्रुतिसंयोगात्‌ ॥१८॥ 


[तु] पद चरु की यागार्यता के निवारण के लिए है; 'चरुमुपदधाति' वाक्य 
याग के लिए चह का विधान नहीं करता । [अर्थशब्देन] 'उपदधाति' क्रिया के 
अर्थ उपधान से [संयुक्तः] संयुक्त है, सम्बद्ध है चरु पद; अतः |तदर्थः] उपधान 
के लिए है चरु; [श्रुतिसंयोगात्‌ | श्रुति 'उपदधाति' के साथ साक्षात्‌ सम्बद्ध होने 
से चरु केवल उपधान के लिए जाना जाता है । 

'उपधान' का अर्थ है--रखना । अग्निचयन के लिए इष्टका रक्खी जाती 
हैं, उन्हीं पर अग्निचयन होता है । नीवार जंगली धान्य है, इसे भाषा में नेर या 
कोदों भी कहते हैं। कोदो 'कदन्न' का अपभ्रंश प्रतीत होता है । जंगल में--अथवा 
खेतों में बिना बोये--उत्पन्त हुए कई प्रकार के धान्य 'कदन्न' में गिने जाते हैं, 
उनमें एक नीवार है । इस प्रकार के अन्नों को अनेकत्र साहित्य में 'मुनियों का 
अन्त कहा गया है । नीवार से तैयार किया गया चरु अग्निचयन-इष्टकाओं के 

मध्य रक्खा जाता है-“मध्यत उपदधाति' । यह चरु का संस्कारमात्र है । 'चरुमुप- 
दघाति' वाक्य में चरु का सम्बन्ध सीधा उपधान के साथ है। यहाँ 'यजति' का 
श्रवण नहीं है। उसकी कल्पना करना भी निराधार होगा; क्योंकि इससे साक्षात 
'चरुमुपदघाति श्रुतिबोधित अर्थं की बाधा प्रसक्त होगी । अतः साक्षात्‌ श्रुति के 
साम्मुख्य में कल्पना हेय होगी । 

चरु को यागार्थता के लिए बृहस्पति देवता का चरु से सम्बन्ध बताना भी 
ग्राह्य नहीं है । संहिता में वह कथन केवल अर्थवाद है, चह की प्रशंसा के लिए। 
वहाँ याग-निमित्त से द्रव्य-देवता के सम्बन्ध का कोई संकेत नहीं है। इस सब 
विवेचन के फलस्वरूप निश्चित होता है, उक्त वाक्य चरु के उपधानमात्र संस्कार 


का विधायक है; चरु की यागार्थता का विधान नहीं करता । फलतः: छठा और : 


सातवां अधिकरण पञ्चम अधिकरण के अपवाद हैं, यह समझना चाहिए ॥ १८॥ 
(इति नैवारचरोराधानार्थताऽधिकरणम्‌--७) । 

(त्वाष्ट्रपात्नीवतस्य पर्यग्निक रणगूणकत्वाऽधिरणम्‌-८) 


पात्नीवत” कर्मविशेष का नाम है। तैत्तिरीय संहिता [६।६।२,६ ] में इसका 
विवरण उपलब्ध होता है। उस प्रसंग में इस आशय का लेख है--'त्वाष्टं 
पर्यग्निकृतं पात्नीवतमुत्सृजन्ति' पर्यग्निकरण संस्कार किए गये त्वष्टा देवतावाले 
पशु को छोड़ते हैं। इस विषय में शिष्य जिज्ञासा करता है--क्या त्वष्टा देवता- 
वाले पर्यग्निकृत पशु के उत्सर्ग का यह विधान है ? अथवा त्वाष्ट्र .पशुयाग से यह 
पात्नीवत-कर्म भिन्त याग है ? 

सन्देह का कारण त्वाष्ट्र पशु के दो विशेषण हैं--'पर्यग्निकृतम्‌' और 'पात्नी- 
वतम्‌' । जब 'उत्सुजन्ति' क्रियापद से 'पर्यग्निकृतम्‌' पद सीधा सम्बद्ध किया जाय, 
तो यहाँ पशु के उत्सग का विधान होगा । जब 'पात्नीवतम्‌' पद क्रियापद से सीघा 
सम्बद्ध होता है, तव त्वाष्ट्र पशुयाग से-यह पात्नीवत कर्म--भिन्न याग है, ऐसा 
जाना जाता है। उस कर्म के अनन्तर उत्सर्गं होगा । 


१. पात्नीवत कर्म के विषय में आचार्यो के मतभेद का उल्लेख करते हुए 
मीमांसाक्षास्त्र के मर्मज्ञ विद्वान्‌ पं० युधिष्ठिर मीमांसक ने जो महत्त्वपूर्ण 
[पु० ५७३-७४] टिप्पणी लिखी है, यह कर्म के वास्तविक स्वरूप को सम- 
भने के लिए आवश्यक होने से अविकल उद्धृत है-- 

“आचार्यों के मतभेद का मूल--तै ० सं० ६।६।६ के “इन्द्र: पत्निया 
मनुमयाजयत्‌, तां पर्यग्निकृतामुदसूजत्‌ ( = इन्द्र ने मनु को पत्नी से याग 
कराया, उस पत्नी को पर्यग्निकरण के पश्चात्‌ छोड़ दिया)-इस परकृतिरूप 
अर्थवाद में निहित है। इसमें पत्नी का सम्बन्ध होने से यह कर्म पात्नीवत 
हुआ । इसी के स्थान में त्वाष्ट्र पशु के आलमन का विधान होने से तत्स्था- 
नीय त्वाष्टू पश्चालम्भ कर्म भी पात्नीवत नाम से जाना जाता है। पत्नी से 
याग करने पर उसे जिस यूप से सम्बद्ध किया (= पास में बंठाया) उस यूप 
का नाम भी पात्नीवत हुआ । त्वाष्ट्र पशु के पत्नीस्थानीय होने से त्वाष्ट्र 
पशु भी पात्नीवत नाम से व्यवहृत हुआ । यतः मनु की पत्ती का पयग्निकरण 
के पश्चात्‌ उत्सर्ग किया गया, अतः तत्स्थानी त्वाष्ट्र पशु का भी उत्सर्ग 
होता है। तै० सं० निर्दिष्ट वचन अर्थवाद है । अर्थवादानां स्वार्थ प्रामाण्यं 
नास्ति (अर्थवाद-वचनों का स्वार्थ में प्रामाण्य नहीं होता है)-इस मीमांसक 
सिद्धान्त से- इन्द्र ने मनु को उसकी पत्नी से याग कराया था यह प्रतीय- 
मान अर्थ प्रमाणभूत नहीं है । इसका तात्पर्य यह है कि 

बैवस्वत मनु इस पृथिवी का प्रथम शासक हुआ था। राजा पृथिवी 
का पालक होने से पृथिवीपति कहाता है और पृथिवी राजा की पालिका 

प्रतीत होता है, पात्नीवत कम त्वाष्ट्र पशुयाग से भिन्न हैं, क्योंकि त्वाष्ट्र 
पशु के दो विशेषणों--'पयेग्तिकृतं! और 'पात्नीवतं का सामञ्जस्य भिन्न 
कर्म मानने पर सम्भव है । विहित कर्मानुष्ठान के अनन्तर उत्सर्जन हो जायगा। 
यदि उत्सर्ग का विधान मानकर उत्सर्जन कर दिया जाय, तो 'पात्नीवत' विशे- 
षण निष्फल---व्यर्थ रह जाता है। इसलिए पर्यग्निकृत त्वाष्ट्र पशु के पात्नीवत 
होने का यह विधान है । वही याग है । आचार्य सूत्रकार ने जिज्ञासा का समाधान 
किया--- 


होने से राजा की पत्नी होती है । इन्द्र ने मनु को'* “उसकी पत्नी पृथिवी से 
याग कराया--इसका तात्पर्य है--'इन्द्र ने मनु को पृथिवीरूप पत्नी से 
संगत किया==मनु को राज्याधिकार दिया। मनु की पुत्री का नाम इळा 
था। इळा पृथिवी का नाम भी है। मनु ने प्रजा की समृद्धि के लिए रत्नगर्भा 
पृथिवी का दोहन किया। अतः इळा = पुथिवी उसकी दुहिता हुई। परन्तु 
आवश्यक दोहन के पश्चात्‌ उसे छोड़ दिया, जिससे वह रिक्त हुई पुनः 
समृद्ध हो जावे । प्राचीन राजा लोग पृथिवी से धनधान्य वा रत्नादि की 
प्राप्ति के लिए उंतना ही दोहन करते थे, जिससे उसको क्षति न पहुँचे ।' 

पशुयागों के वास्तविक स्वरूप को समझने के लिए मीमांसक महोदय 
का विचार बड़ा उत्तेजक है। पृथिवी का दोहन करनेवाला सर्वाधिक 
मानव-समुदाय कृपिजीवी-वर्गं है। मानव-जीवन के निर्वाह के लिए 
सर्वोच्च और सर्वाधिक साधन-सामग्री कृषिजन्य उपज है। इसमें भी 
उत्खनन अपेक्षित है, पर ऊपरी । कृषि की निर्बाध पूर्णता के लिए गहरा 
उत्खनन आवश्यक हुआ; लोहे के बिना कृषि सम्भव नहीं । जितना पुराना 
कृषि-कार्य है, उतना पुराना लोहा है । फिर अन्य धातु व रत्न आदि सामने 
आ गये । मानव-समाज का समस्त उद्योग इन्हीं दो प्रकार की उपजों पर 
आधारित है। भारत में कृषि-उपज आदिकाल से गोवंश पर आधारित 
रही है। दूध और कृषि-उपज के लिए बछड़ें गाय को देन हैं। यह सम्भव 
है, यदि समस्त पशूयागों का कृषि-सम्बन्ध से विचार किया जाय, तो इसकी 
मूलभूत वास्तविकता सामने आए, क्योंकि कृषि और गोवंश का अपरिहार्य 
सम्बन्ध भारत में सदा से रहा है । वस्तुतः भूमि को कुरेदने-खोदने का कार्य 
मुख्य रूप में कृषिजीवी-वर्ग करता है, राजा तो उसका केवल व्यवस्थापक 
व प्रबन्धक रहता है। कृषक जिस खेत में से एक वर्ष गहरी भारी फसल ले 
लेता है, अगले वर्ष उसे जोतकर खाली छोड़ देता है, यह उसका उत्सर्जन 
है; इससे भूमि में सूर्य-किरणों और वर्षा-जलों से उर्वरा शक्ति संचित होती 
है । यही पात्तीवत-कमं में पशु के उत्सर्जन का रूप है। 

पात्नीवते तु पूर्वत्वाद्‌ अवच्छेदः ॥१९॥ 


[पात्नीवते | पर्यग्निकृतं पात्नीवतं’ वाक्य में [तु] तो [पूर्ववत्वात्‌ | पहले 
बाले कर्म के होने से, अर्थात्‌ त्वाष्टूं पात्तीवतमालभेत इस पूर्वेनिदिष्ट कर्म के 
ही यहाँ समके जाने से [ अवच्छेदः] उसी पूर्व-कमे के साथ इसका सम्बन्ध है । उसी 
का यह अनुवाद है। तात्पर्ये है, त्वाष्ट्र पात्नीवत कर्म की ही यहाँ “उत्सुजति' 
पद से उत्सर्जनरूप में समाप्ति कही है । 

पर्य ग्निकृतं पात्नीवतमुत्सुजन्ति' वाक्य में पात्नीवत कर्मान्तर नहीं है । 
प्रथम पठित 'त्वाष्टू पात्नीवतमालभेत' वाक्य-विहित त्वष्टा देवतावाले 
पश्वालम्भ का अनुवाद है । पर्यग्निकृत पशु के उत्सर्जन का विधान है। पशु का 
आलम्भ- अपेक्षित स्पर्श कर पर्यग्निकरण के अनन्तर उसे छोड़ दिया जाय । इसके 
मानने पर न तो पात्नीवत के भिन्न कर्म होने की कल्पना करनी पड़ेगी, और न 
'उत्सृजन्ति' पदबोधित--पशु के उत्सर्ग का विधानरूप--अथ किसी वाक्य से 
बाधित होगा । इस वाक्य से--पर्यग्निकृत पशु का--पात्नीवत कर्म सम्बद्ध होने 
का विधान अनावश्यक भी है; क्योंकि पशु का पात्नीवत-सम्बन्ध पहले ही 
'त्वाष्ट्र पात्तीवतमालभेत' वाक्य से विदित है। इस कारण यहाँ उसका पुनः 
विधान निष्प्रयोजन है । दो विशेषणों से विशिष्ट अर्थ का एक विशेषण से अनु- 
बाद होना दोषावह नहीं है। विशेषण की समानता में अन्यतर विशेषण विशिष्ट 
अर्थ के अनुवचन में समर्थ रहता है। इसमें किसी बाधा की आशंका निराधार 
है। इससे निश्चित है, यह वाक्य (--पर्यग्निकृतं पात्नीवतमुत्स॒जन्ति) त्वाष्टू 
पात्नीवत वाक्य (त्वाष्टूं पात्नीवतमालभेत) का अनुवाद है, कर्मान्तर 
नहीं ॥१६॥ (इति त्वाष्ट्रपात्नीवतस्य पर्येग्निक रणगुणत्वाऽधिकरणम्‌--८ )। 

(अदाभ्यादीतां ग्रहनामताऽधिक रणम्‌ 8) 

तैत्तिरीय संहिता [३।३।४] में पाठ है एष वै हविषा हविरयंजति, 
योऽदाभ्यं गृहीत्वा सोमाय जुहोति --यह्‌ निश्‍चय ही हवि से हवि का यजन 
करता है, जो अदाभ्य का ग्रहण कर सोम कें लिए होम (याग) करता है। 
इसी के आगे पढ़ा है--'परा वा एतस्यायुः भ्राण एति, योऽशं गृह्ाति--इसकी 
आयु वा प्राण दूर चला जाता है,जो अंशु का ग्रहण करता है। इन वाक्यों के 

«विषय में शिष्य जिज्ञासा करता है--त्रया ये अदाभ्य और अंशु इस ताम के ग्रहों 
में ग्रहणवाले यागान्तर हैं ? अथवा ज्योतिष्टोम याग में ग्रहविधि है ? प्रतीत 
होता है, यागान्तर हैं, क्योंकि ज्योतिष्टोम प्रसंग में अदाम्य अंशु तामवाला कोई 
याग नहीं है । न कोई ग्रह है, जिससे उसका दुबारा यहाँ स्मरण या अतिदेश 
किया जाय । इसलिए अदाभ्य और अंश्‌ नामवाले ये भिन्त याग हैं। दव्य. देवता 

का यहाँ निदेश न होने पर भी 'यजति' का साक्षात्‌ प्रयोग है, जो इनके याग होने 
का प्रयोजक है । इसलिये इन वाक्यों द्वारा 'अदाभ्य' और 'अंशु' नामक यागों 
का विधान माना जाना युक्त होगा । आचार्य सूत्रकार ने जिज्ञासा का समाधान 
किया-- 


अद्रव्यत्वात्‌ केवले कमंशेषः स्यात्‌ ॥२०॥ 


[अद्रव्यत्वात्‌ | द्रव्य और देवता का निर्देश न होने से [केवले] केवल नाम- 
मात्र के सुने जाने पर [कमंशेषः] ज्योतिष्टोम कम के शेष=अङ्ग [स्यात्‌ | हैं, 
अदाभ्य और अंशु नामक ग्रह्‌ । 

सूत्र में पठित द्रव्य पद देवता का भी उपलक्षण है। याग वही कर्म माना 
जाता है, जिसमें द्रव्य, देवता दोनों का निर्देश हो । याग के लिए द्रव्य-देवता का 
नियत साहचर्य माना जाता है । सूत्र में अपठित भी देवता का--उक्त व्यवस्था- 
नुसार- द्रव्य पद से ग्रहण हो जाता है । प्रस्तुत वाक्यों में द्रव्य और देवता किसी 
का भी निर्देश न होने से ये यागान्तर अर्थात्‌ स्वतन्त्र याग नहीं हैं । ज्योतिष्टोम 
याग सोमयाग का एक भाग ( =संस्था) है । ज्योतिष्टोम अनुष्ठान के अवसर 
पर जिन पात्रों में सोम का ग्रहण किया जाता है, उनका नाम 'अदाभ्य' और 
“अंशु है। फलतः ये वाक्य ज्योतिष्टोम में ग्रहसंज्ञक पात्र-विशेष का विधान करते 
हैं। पात्र का भेद याग के भेद का प्रयोजक नहीं होता । 

इन्हें यागान्तर मानने के लिए 'यजति' प्रयोग की जो बात कही है, वह युक्त 
नहीं; क्योंकि अदाभ्य और अंशु पद का 'यजति' या 'जुहोति' के साथ सीधा 
सम्बन्ध नहीं है। इसके विपरीत सीधा सम्बन्ध ग्रह धातु के साथ है--'अदाभ्यं 

गृहीत्वा' तथा “अंश गृह्वाति' । इससे स्पष्ट होता है, ज्योतिष्टोम के अवसर पर 
इन पात्रों में सोम ग्रहण किया जाता है । ये वाक्य उसी ग्रहण-क्रिया के विधायक 
हैं। इन पदों का सम्बन्ध-व्यवधान होने से--'यजति' तथा 'जुहोति' के साथ 
होता सम्भव नहीं । उक्त वाक्य में पदान्तरों का व्यवधान स्पष्ट है। फलत: 'यजति' 
के श्रवणमात्र से यागान्तर का विधान नहीं माना जा सकता । 'सोमेन यजेत” 
अथवा 'सोमाय यजते' में 'यजति' पद का कोई भिन्त अर्थ नहीं है; उभयत्र एक 
ही अर्थ है । वह प्रकृतियाग में पठित 'सोमेन यजेत' से विदित है । अविदित अर्थ 
का विधायक वाक्य यागविधि माना जाता है, इसलिए भी यहाँ 'यजति' यागान्तर 
का विधायक नहीं । 


भाष्यकार शबर स्वामी ने सूत्र की अवतर्राणका के प्रारम्भ में बताया कि 


ये वाक्य किसी के प्रकरण में नहीं सुने जाते तात्पये है, किसी प्रकृतियाग का 
प्रारम्भ करके उसके प्रसंग में इन वाक्यों का उल्लेख हुआ हो, ऐसा नहीं है। 
परन्तु तैत्तिरीय संहिता में ज्योतिष्टोम के प्रकरण में ही इनका पाठ है। उसमें 

नगण्य पाठभेद अवश्य है । परन्तु इससे भाष्यकार के लेख में किसी असांगत्य की 
उद्भावना करना निराधार होगा । सम्भव है, भाष्यकार ने शाखान्तर में उसी 
प्रकार पाठ देखा हो, जैसा उल्लेख किया । इससे 'प्रकृत अर्थ' के विवेचन में कोई 
अन्तर नहीं पड़ता ॥२०॥ (इति अदाभ्यादीनां ग्रहनामताऽधिकरणम्‌--९) । 


(अग्निचयनस्य संस्का रताऽधिकरणम्‌-१० ) 


शिष्य जिज्ञासा करता है-अग्नि-कर्मविषयक अनेक वाक्य सुने जाते हैं, 
तद्यथा --'य एवं विद्वान्‌ अग्नि चिनुते'--जो इस प्रकार जानता हुआ अग्नि का 
चयन करता है' इत्यादि का विधान कर आगे कहा--अथातो अग्निम ग्निष्टोमे- 
नैवानुयजति, तमुक्थेन, तमतिरात्रेण, तं षोडशिना ।'--इसके अनन्तर अग्नि का 
अग्निष्टोम से अनुयजन करता है, उसका उक्थ से, उसका अतिरात्र से, उसका 
षोडणि से, इत्यादि । 
यहाँ सन्देह है, क्या यह “अग्नि” पद ज्योतिष्टोमादि कर्मों से भिन्न अग्नि- 
संज्ञक कर्मविशेष का वाचक है, जो 'चिनुते” आख्यात से कहा गया है? अथवा 
्रव्यविशेष का वाचक होता हुआ ज्योतिष्टोमादि में अग्निरूप गुण का विधान 
करता है ? प्रतीत होता है, अग्नि पद यागविशेष का वाचक है । इसमें हेतु है-- 
अग्नि के स्तोत्र, शस्त्र और उपसद्‌ का होना । “अग्ने: स्तोत्रम्‌ अग्नेः शस्त्रम्‌, षड्‌ 
उपसदोऽग्नेश्चित्यस्य भवन्ति ।'--अग्नि का स्तोत्र है, अग्नि का शस्त्र है, अग्नि- 
चयन के छह उपसत्‌ होते हैं । ये सब याग के होते हैं; अतः अग्नि पद यागवाचक 
है । इनकी हेतुता 'अथातो5ग्तिमग्निष्टोमेनैवानुयजति' आदि वाक्यों से पुष्ट होती 
है--अनन्तर इस अग्नि का अग्निष्टोम से अनुयजन करता है, अर्थात्‌ याग को 
सम्पन्न करता है। अगले वाक्यों में भी 'तम्‌' सेनाम अग्नि” को बोधित करता 
है। इससे प्रतीत होता है, यह अग्निसंज्ञक याग है। इसी मान्यता में 'यजति' के 
साथ “अनु उपसर्ग उपपन्न होता है । तात्पर्य है, अग्ति के याग माने जाने पर ही 
अग्निष्टोम से किया गया याग अनुयाग हो सकता है। अतः अग्नि को याग 
मानता युक्त है । शिष्य की भावना को आचार्य सूत्रकार ने पूर्वपक्ष-रूप में सूत्रित 
किया-- 


अग्निस्तु लिड्भदर्शनात्‌ क्रतुशब्दः प्रतीयेत ॥२१॥ 


[अग्निः] उक्त वाक्य में अग्नि पद [तु] तो [लिङ्गदशंनात्‌] 'अग्नेः 
स्तोत्रम्‌ आदि हेतुओं के देखे जाने से [क्रतु शब्दः] यागवाचक शब्द [प्रतीयेत] 
प्रतीत होता है, जैसा सूत्र की अवतरणिका में स्पष्ट कर दिया गया है ४ 

“य एबं विद्वान्‌ अग्नि चिनुते वाक्य तैत्तिरीय संहिता [१।५।२] में उपलब्ध 
है। भाष्यकार ने अन्य जितने वाक्य उस सम्बन्ध में उद्धत किए हैं, वे संहिता में 

उपलब्ध नहीं । सम्भव है, भाष्यकार ने अन्य शाखाओं के आधार पर ये पाठ दिये 


हों ॥२१॥ 
सूत्रकार ने उक्त जिज्ञासा का समाधान किया-- 


द्रव्यं वा स्याच्चोदनायास्तदर्थत्वात्‌ ॥२२॥ 


[वा] पद पूर्वपक्ष की व्यावृत्ति करता है--अग्नि पद यागवाचक नहीं है। 
[द्रव्यम्‌ | द्रव्यवाचक [स्यात्‌ ] है। [चोदनायाः] 'चिनुते’ इस प्रेरणा-पद के 
[तदथेत्वात्‌ ] अग्नि के लिए होने से । तात्पर्य है, 'चिनुते' आख्यात-पद---अग्नि 
को चयन से संस्कृत करके स्थापित करता है--इस अर्थ को कहनेवाला होने से । 

'अग्नि' पद उक्त वाक्य में प्रसिद्ध दाहक द्रव्य का वाचक है, किसी याग का 
नहीं । वाक्य में 'चिनुते' यह विधायक आख्यात-पद अग्नि का चयन करने के लिए 
है--चिनुते--चयन करता है। 'यजति' के अर्थ को कहने में यह असमर्थ है। 
इष्टकाओं से निमित स्थण्डिल पर अग्नि का चयन करना--व्यवस्थापूर्वक 
स्थापित करना अग्नि का संस्कार है । अग्निचयन के सम्पन्न हो जाने पर अग्नि- 
ष्टोम याग से यजन करता है,--यह अर्थ 'अथातोऽग्निमग्निष्टो मेनं वानुयजति' से 
स्पष्ट किया गया है । 'अनुयजति' अनु उपसगे 'पर्चात्‌' अर्थ को कहता है । अग्नि 
के चयन-संस्कार के अनन्तर अग्निष्टोम से यजन किए जाने का कथन है । फलतः 
उक्त वाक्य में “अग्नि' पद याग का वाचक न होकर अग्निष्टोम में अग्निचयनरूप 
संस्कारगुण का विधान करता है ॥२२॥ 

उसी अर्थ को सूत्रकार अगले सूत्र से पुष्ट करता है-- 


तत्‌ संयोगात्‌ क्रतुस्तदाख्यः स्यात्तेन धमविधानानि ॥२३॥ 


[तत्संयोगात्‌ | चयन द्वारा संस्कार किए अग्नि के संयोग से, उस अग्नि में 
किया जानेवाला [क्रतुः] याग [तदाख्यः] उस नामवाला, अर्थात अग्नि नाम- 
बाला [स्यात्‌] होता है। [तेन] इस कारण [घर्मेविधानानि] उस अगिन संज्ञक 
कमे के घमों=विशेषताओं का विधान करते हैं,'अगने:स्तोत्रम्‌' आदि स्तोत्र-शस्त्र- 
उपसत्‌ । तात्पर्यं है, स्तोत्र-शस्त्र-उपसत्‌ उस क्रतु के धर्म हैं, जो चयन द्वारा संस्कृत 
अग्नि में किए जाने के कारण अग्नि नामवाला है। 

इस अधिकरण का सार इस प्रकार समझना चाहिए, 'य एवं विद्वान्‌ अग्नि 

` चिनुते’ वाक्य चयन द्वारा अग्नि के संस्कार का विधायक है। इसी कार्य के लिए 
इंटों से निमित स्थण्डिल = वेदि पर विधिपूर्वक अग्ति की स्थापना करना अग्नि 
का चयनरूप संस्कार है । प्रत्येक याग इसी संस्कृत अग्नि में किया जाता है। चूल्हे 
या भाड़ आदि से अग्नि लेकर उसमें याग करना शास्त्रीय विधान के अनुकूल नहीं 
है । उस संस्कृत अग्नि में जो याग किया जाता है, वह याग भी अग्नि पद से लक्षित 

होता है । 'अग्नेः स्तोत्रम्‌ आदि में अग्नि पद उसी अग्निपदलक्षित क्रतु का बोधक 
है, दाहरूप अग्नि द्रव्य का नहीं । इसलिए जिज्ञासा-प्रसंग में इन पदों के आधार 
'पर जो बात कही गई है, वह युक्त नहीं है। फलतः स्तोत्र-शस्त्र आदि याग के ही 
धर्म हैं । अग्नि का चयनरूप संस्कार याग नहीं है ॥२२॥ (इति अम्निचयनस्य 
संस्क्रारताऽधिकरणम्‌--१०) । [ 


(मासाग्निहोत्रादीनां क्रत्वन्तरताऽक्विकरणम्‌- ११) 


कुण्डपायियों के अयन में पाठ है--“मासमग्निही त्र जुहोति, मासं दशंपूर्ण- 
मासाभ्यां यजते'--महीनाभर अग्निहोत्र होम करता है, महीनाभर दशंपू्णमासों 
से यजन करता है । इस विषय में शिष्य जिज्ञासा करता है-अग्निहोत्र और दशं- 
पूर्णमास नियतकाल में होनेवाले कर्म हैँ । अग्निहोत्र नित्य प्रातः-सायं किया जाता 
है; दशै अमात्रास्या तिथि में तथा पूर्णमास पौर्णमासी तिथि में किया जाता है। 
तब क्या ये वाक्य नियतकालिक अग्निहोत्र और दशं-ूर्णमास में महीनामर काल- 
गुण का विधान करते हूँ? अथवा ये भिन्न कमं हैं ? प्रतीत होता है, उक्त कर्मों 
में ये काल-गुण के विधायक हैं; क्योंकि नियतकालिक वाक्यों में यह मास काल- 
गुण का विधान उपयुक्त है। इसके अतिरिक्त उक्त कर्म वाक्यान्तरों से विदित हैं, 
मासभर काल का सम्बन्ध अविदित है, अतः उन्हीं अग्निहोत्र होम और दशं-पूर्ण- 
मास यागों में मासभर काल-गुण का विधान यहाँ मानना चाहिए। सूत्रकार ने 
जिज्ञासा का समाधान किया-- 


प्रकरणान्तरे प्रयोजनान्यत्वम्‌ ॥२४॥ 


[प्रकरणान्तरे] भिन्त प्रकरण में पठित वाक्यों का [प्रयोजनान्यत्वम्‌ ] अन्य 
प्रयोजन है, अर्थात्‌ ये वाक्य, अग्निहोत्रादि वाकयों से भिन्त कर्म हैं। 

कुण्डपायि-अयन नामक क्रतुविशेष है । पाणिनि ने अष्टाध्यायी [३।१।१३७] 
में इस क्रतु का 'कुण्डपाय्य' ताम से उल्लेख किया है। वैदिक सूत्र-साहित्य 
[लाट्या श्रौ० १०।१२।१३ ] से ज्ञात होता है, सोम-पान के चमस से हत्था 
अलग कर जो याज्ञिक कुण्डे के समान चौकोर पात्र से यागकाल में सोमपान करते 
थे, वे कुण्डपाय्य अथवा कुण्डपायी नाम से जाने जाते रहे हैं। उस वर्ग द्वारा प्रस्तुत 
प्रकरणों में जो मासभर अग्निहोत्र और मासभर दर्श-पूर्णणास के होम-याग का 
उल्लेख है, वे उस अग्निहोत्र-होम और दर्श-पूर्णेमास याग से सर्वथा मिनन कमं 
हैं, जिनका अन्यत्र बैदिक साहित्य में विधान है। इसलिए कुण्डपायियों के वरे में 
पठित वाक्यों का अन्यत्र पठित 'अग्निहोत्रं जुहुयात्‌ तथा “दर्श-पूर्णेमासाम्यां यजेत’ 
वाक्यों से कोई सम्बन्ध न होने के कारण यह समझना नितान्त निराधार है कि 
कुण्डपाय्य प्रकरण में पठित वाक्य अग्निहोत्र व दर्शपूर्णमास विधियों में मासः 

काल-गुण के विधायक हैं । वस्तुतः वे कर्म अग्निहोत्रादि विधियों से सर्वथा भिन्न 
कम हैं । 

इसका मुख्य आधार कुण्डपाय्य प्रकरण में कहा है। वहाँ ' उपसद्भिश्चरित्वाः 
कहकर 'मासमग्निहोत्रं' आदि पढ़ा है [आप०श्रौत०, २३।१०।८,६ ] । तात्पर्य है, 
उपसत्‌-कमे करके मास-अग्निहोत्र आदि का अनुष्ठान करना है । परन्तु यह उप- 
सत्‌-कर्मं नियतकालिक अग्निहोत्र तथा दशं-पूर्णमास में नहीं होता । अत: कुण्ड- 
पाय्य प्रकरण में पठित कर्म, नियतकालिक अग्निहोत्रादि से भिन्न हैं ॥२४॥ 
(इति मासाग्निहोत्रादीनां क्रत्वन्तरताऽधिकरणम्‌--११) । 


(आग्नेयादि काम्येष्टयधिकरणम्‌--१२) 


शिष्य जिज्ञासा करता है--कतिपय वाक्य किसी कमंविशेष का आरम्भ न 
करके पढ़े गए हैं, जसे--'अग्नये पुरोडाशमष्टाकपालं निवेपेद्‌ रुक्काम: [तै० 
सं० २।२।३ |--रुक्‌ = कान्ति की कामनावाला व्यक्ति अग्निदेवतार्थं अष्टाकपाल 
में संस्कृत हवि का निर्वाप करे । इसी प्रकार अन्य वाक्य है 'अग्नीषोमीयमेकादश- 
कपालं निवेपेद्‌ ब्रह्मवर्चसकामः’ [ मं ०सं० २।१।४]--ब्रह्मवर्चंस की कामनावाला 
व्यक्ति अग्नि और सोम देवतावाले--एकादश कपाल में संस्कृत--हवि का निर्वाप 
करे। अन्य वाक्य है--'ऐन्द्राग्नमेकादशकपालं निर्वपेत्‌ प्रजाकामः? [तै० सं० 
२।२।१ ]--प्रजा को कामनावाला व्यक्ति इन्द्र और अग्नि देवतावाले--एकादश 
कपाल में संस्कृत--हवि का निर्वाप करे। 

यहाँ सन्देह है, क्या ये आग्नेय आदि स्वतन्त्र कर्मान्तर हैं ? अथवा दर्श-पूर्ण- 
मास में अनुष्ठेय आग्नेय आदि कर्मो में रुक्‌ आदि फलों के विधायक हैं? प्रतीत 
होता है, ये फलविधि हैं, क्योंकि प्रकृतियाग दर्श-पूर्णमास में विहित आग्नेय आदि 
प्रथम विदित हैं; उन्हीं का यहाँ अनुवाद कर उनमें फल-सम्बन्ध का यह विधान 
है। सूत्रकार ने जिज्ञासा का समाधान किया-- 


फलं चाकमंसन्निधो ॥२५॥ 


[भकमंसन्निधौ ] कमंविशेष की समीपता न होने पर, केवल [ फलम्‌ ] फल- 
निर्देश [च] भी भिन्न कमं होने का प्रयोजक होता है । 

कमं-समीपता का तात्पर्यं है, कर्म-विधायक पद का होना । प्रस्तुत वाक्यों में 
कोई कमं-विधायक पद नहीं है। पर प्रत्येक वाक्य में यथाक्रम रुक्‌ (कान्ति), 
ब्रह्मवर्चस और प्रजारूप फल का निर्देश है। कर्मविधायक पद के न होने पर भी 
केवल फल का निर्देश कमंविशेष का प्रयोजक होता है, क्योंकि फल किसी कर्म का 
ही सम्भव है प्रक्ृतियाग दशे-पूर्णमास में श्रूयमाण आग्नेयादि कर्मों का यहाँ 
अनुवाद सम्भव नहीं, क्योंकि कान्ति आदि उनके फल नहीं हैं । इसलिए ये आग्नेय 

आदि कर्म उनसे भिन्न हैँ। 

इसके अतिरिक्त यह भी ज्ञातव्य है कि ये आग्नेयादि कर्म काम्येष्टि हैं। 
विशेष कामना से इनका अनुष्ठान किया जाता है। कान्ति-कामना से आग्नेय, 
ब्रह्मव च॑स-कामना से अग्नीषोमीय, प्रजा-कामना से ऐन्द्राग्न । दर्श-पूर्ण मास में कहे 
गये आग्नेय आदि कर्म काम्येष्टि नहीं हैं; वे नियतकालिक नित्यकर्म हैं । कामना 
कभी होने कभी न होने के कारण अनित्य हें । नित्यकर्म का अनित्यकर्म-स्थान 
में अनुवाद कहे जाने का कोई सामञ्जस्य नहीं है। इस प्रकार प्रस्तुत वाक्यों में 
विशिष्ट फल का निर्देश इस तथ्य का प्रयोजक है कि ये वाक्य-- दर्श-पूर्णमास 
में श्रूयमाण आग्नेयादि कर्मो से--भिन्त कर्म के विधायक हैं ॥२५।। (इत्याग्ने- 
यादि काम्येष्टचधिक रणम्‌--१२) । 


(अवेष्टे रन्ताद्यकलकत्वाऽधिकरणम्‌--१३ ) 


राजसूय की अङ्गभूत अवेष्टि नामक इष्टि है 'आग्नेयोऽष्टाकपालः पुरोडाशो 
भवति’ अग्नि देवतावाला आठ कपालों में पकाया पुरोडाश होता है । उस अवेष्टि 
का आरम्भ करके कहा--'एतया अन्नाद्यकामं याजयेत्‌’ इससे--अन्नभक्षण में 
क्षमताप्राप्ति की कामनावाले को--यजन कराये । इस विषय में शिष्य जिज्ञासा 
करता उै--क्या यह 'एतया'"'' वाक्यविहित कर्म अवेष्टि याग से भिन्न कमे है ? 
अथवा अवेष्टि का ही यह फलनिर्देश है ? प्रतीत होता है, यह अवेष्टि से भिन्न 
कर्म है; जैसाकि गत सूत्र में निर्णय किया गया है, फल का निर्देश भी कर्मान्तर 
का प्रयोजक होता है । सूत्रकार ने जिज्ञासा का समाधान किया--- 


सन्निधौ त्वविभागात्‌ फलार्थेन पुनः श्रुतिः ॥२६॥ 


[सन्निधौ | अवेष्टि कर्म के सामीप्य में पढ़ा गया 'एतया''' ' आदि वाक्य 
[तु] तो [अविभागात्‌ | अवेष्टि-विधायक वाक्य से अलग न होने के कारण 
[फलार्थेन] फलतिदेश के प्रयोजन से [पुनः श्रुतिः] अवेष्टि का ही 'एतया पद 
से यहाँ पुनः श्रवण होता है। 

'आग्नेयोऽष्टाकपालः"` ` इत्यादि के रूप में अवेष्टि का आरम्भ करके 
समीप ही 'एतयाऽन्ताद्यकामं याजयेत्‌” वाक्य पढ़ा गया है । 'एतत्‌'-पद समीपस्थ 
का परामर्श करता है। वह अवेष्टि-याग के लिए कहा गया है । यहाँ उसी के 
फल==अन्तभक्ष ण-क्षमतांप्राप्ति का निर्देश है । अर्थ होगा--अच्नाद्य कामनावाले 
के लिए अवेष्टि से याग कराए, इसलिए यह कर्मान्तर न होकर अवेष्टि का ही 
फलविधि है । इसे अवेष्टि-याग मानने पर अवेष्टि के लिए विहित हविद्रच्यों की 
उपस्थिति होगी, जो प्रसंग में निदिष्ट हैं। यदि इसे कर्मान्तर मानते व. तो य 
हूवियों का विधान मानना होगा, जो कहीं उपलब्ध नहीं है। यदि कहीं “एतत्‌ - 

पद असन्निहित [द्र० २।२।२७] का परामशेंक कहा है, तो वह लाक्षणिक ही 
समझना चाहिए ॥२६॥ (इत्यवेष्टेरन्ना्यफलकत्वाऽधिकरणम्‌--१३) 


(आग्नेयद्वि्तेः स्तुत्यथंताऽधिकरणम्‌--१४) 


दशं-पूर्णमास यागों के विषय में कहा--'आग्नेयोऽष्टाकपालोऽमावास्यायां 
पौर्णमास्यां चाच्युतो भवति” अग्नि देवतावाला आठ कपालो में संस्कृत हविद्रव्य 
अमावास्या और पौर्णमासी मे.छुटा हुआ कभी नहीं रहता; अवश्य हुत किया जाता 
है। ऐसा विधान कर आगे पुन: कहा-- 'यदाग्नेयोऽष्टाकपालोऽमावास्यायाँ 
मर्वति”- आग्नेय अष्टाक्रपाल अमावास्या में होता है। शिष्य जिज्ञासा करता 
है- क्या अमावास्या में दो आग्नेय यागों से यजन करना चाहिए ? अथवा एक 
बार ही आग्नेय याग करना चाहिए ? दो बार कहे जाने से दो बार किया जाना 
प्रतीत होता है। शिष्य-जिज्ञासा को सूत्रकार ने पुवेपक्षरूप से सूत्रित किया-- 


आग्नेयस्तुक्तहेतुत्वादभ्यासेन प्रतीयेत ।।२७॥ 

[आग्तेयः] 'आग्नेयोऽष्टाकपालः'' इत्यादि वाक्यविहिंत आग्नेय याग 
[ठु] तो [उक्तहेतुत्वात्‌] (२।२।२ सूत्र में कहे गये) हेतु से | अभ्यासेन ] 
अभ्यासरूप से, अर्थात्‌ दो बार किया जाना [प्रतीयेत | प्रतीत होता है। 

मीमांसा के [२।२।२] सूत्र में अभ्यास अर्थात्‌ वाक्य के पुनः श्रवण को दो 
बार यजन का प्रयोजक बताया है; वैसा ही कथन यहाँ है । यदि यजन दो बार 
नहीं किया जाता, तो कमें का पुन:-श्रवण यजन के अभाव में व्यर्थ हो जाता है । 
तात्पर्यं है, ये दोनों भिन्न कमं हैं, एक नहीं ॥२७॥ 

आचार्य ने जिज्ञासा का आंशिक समाधान किया-- 


अविभागात्तु कर्मणो? द्विरुक्तेने विधोयते ॥२८७ 


[ठु] 'तु' पद पूर्वपक्ष की ब्यावृत्ति के लिए है--आग्नेय याग का दो बार 
अभ्यास नहीं करना चाहिए । [कमणः] कमं के [अविभागात्‌ | विभकत=अलग- 
अलग न होने से [द्विरुक्तेः] दो बार कथन से [न विधीयते] विधान दो बार 
नहीं किया जाता । 


RR मन डी 
१. तै० सं० २।५।२ में यह वाक्य बिखरा हुआ मिलता है। इसी आनुपूर्वी में 
उपलब्ध नहीं । 
२. द्रष्टव्य--तै० सं० २।५।३॥ | 
३. 'कर्मणा' क्वाचित्कः पाठ: । 'कमं णो द्विरुक्तो न विधीयेत' पाठ सुबोधिनी वृत्ति | 
में है । अर्थ में कोई अन्तर नहीं । पद-योजना से अर्थ अपनी बास्तविक उसी 
रेखा के अन्तर्गत आ जाता है, जो स्वीकाये है। 

पूर्वोक्त विभिन्न दो वाक्यों के अनुसार अमावास्या में आग्नेय याग का दो 


बार अनुष्ठान युक्त नहीं है 


। यद्यपि वे वाक्य दो हैं--'आग्नेयोऽष्टाकपालोऽमा- 


वास्यायां पौणमास्यां चाच्युतो भवति’ तथा 'आग्नेयोऽष्टाकपालोऽमावास्यायाँ 
भवति'। परन्तु इन दोनों का अर्थ एक ही है। यहाँ आग्नेय याग के दो बार 
अनुष्ठान के लिए कोई विधायक पद नहीं है । दो बार पाठमात्र से यह अर्थ नहीं 
निकल सकता कि आग्नेय का अमावास्या में दो बार अनुष्ठान किया जाय। 


वाक्य का जितना प्रतिपाद्य 


अर्थ है, सौ बार उच्चारण करने पर भी अर्थ उतना 


ही रहता है। उक्त वाक्यों से दो बार अनुष्ठान किया जाना अर्थ अभिव्यक्त 


नहीं होता । अतः ये भिन्न 
अनुष्ठेय होता है ॥२८५॥ 


कर्मं न होकर आग्नेय एक ही कर्म अमावास्या में 


यदि ऐसा है, तो वह प्रथम वाक्य से विहित है; उसी का वाक्यान्तर से पुनः 
विधान करना निरर्थक है । आचार्य सूत्रकार ने इसका समाधान किया-- 


अन्यार्था वा पुनः श्रुतिः ॥२९॥ 


[वा] 'वा' पद अवघारण--निश्चय अर्थ में है । निश्चय ही [पुनः श्रुति: | 
आग्नेय याग का पुनः श्रवण [अन्यार्था ] अन्य प्रयोजनवाला है। 

आग्नेयोऽऽ्टाकपालोऽमावास्यायां पौर्णमास्यां चाच्युतो भवति’ इस वाक्य से 
विहित जो आग्नेय याग है, उससे भिन्न है वह याग, जो 'आग्नेयोऽष्टाकपालोऽमा- 
वास्यायां भवति' वाक्य से विहित हुआ है । भिन्न कर्मे मानने पर इनमें विकल्प 
की कल्पना की गई कि अमावास्या में अन्यतर==दोनों में से किसी एक--याग सें 


अनुष्ठान करे । इन दोनों का 


समाधान गत सूत्र में किया गया कि ये आग्नेय 


भिन्त कर्म नहीं हैं। एक प्रकरण में पठित हैं, तथा जो प्रथम वाक्य से आग्तेय याग 
अभिहित है, वही द्वितीय वाक्य से कहा गया है, इस प्रत्यभिज्ञा के अनुसार कर्म- 
भेद का निराकरण किया गया। 

वस्तुतः यह आंशिक समाधान है, क्योंकि इसमें यह अन्य जिज्ञासा उत्पन्न 
हो जाती है कि जब प्रथम वाक्य से आग्नेय याग का विधान हो गया, तव उसी 
का विधायक अन्य वाक्य निरर्थक हो जाता है। इसी के समाधान के लिए प्रस्तुत 
सुत्र द्वारा सूत्रकार ने बताया--आग्नेय याग के पुनः श्रवण का प्रयोजन अन्य है, 
आग्नेय याग का विधान इसका प्रयोजन नहीं है । वह प्रयोजन है--ऐन्द्राग्न याग 
का स्तुतिरूप अर्थवाद । तात्पर्य है, आग्नेय हविद्रव्य के साथ ऐन्द्र हविद्रव्य भी-- 


| और इन्द्रिय से रहित) 


` अमावास्या में अनुष्ठेय याग में-आहुत होना चाहिए । ऐन्द्र हवि दघि? है । 


१. द्रष्टव्य-तै० सं० २।५।३ में वृत्रवध के अनन्तर इन्दर के वृद्ध (=देवता 


हो जाने का निर्देश करके कहा है--“स एतमाग्नेय- 

शेन्द्राग्न! से तात्पर्यं यहाँ 'ऐन्द्रा्नमेकादशकपालं निवंपेत्‌’ तथा 'स एतमेन्द्राग्न- 
मेकादशकपालममावास्यायामपस्यत्‌' आदि वाक्यों द्वारा निदिष्ट इन्द्र और अग्नि 
देवतावाले यागविशेष से नहीं है । यह आग्नेय याग में--ऐन्द्र हवि के स्तुतिरूप 
अर्थवाद के साथ आग्नेय हवि में ऐन्द्र हवि के सहभाव का निर्देश करता है। 
तात्पर्ये है, अमावास्या में आग्नेय याग होता ही है, पर अकेले अग्नि हवि रो वह 
समीचीन रूप में सम्पन्न नहीं होता; इन्द्रहवि-सहिंत अग्निहवि से वह साथु 
सम्पन्न होता है । पुनः श्रुति का यही प्रयोजन है। 

भाद्रमास का उत्तराद्धे वर्षा ऋतु के अन्तिम दिन होते हें । त्याग की भावना 
याग है । आग्नेय याग में अग्नि का त्याग अभिलषित है। वृत्रवघ के अनन्तर 
आग्नेय याग से इन्द्र (सूर्यं) समृद्ध-तीब्र तापयुक्त हो गया है । उसका त्याग 
अपेक्षित है; उस समय की धूप से बचना चाहिए। पर स्वास्थ्य के लिए इतना ही 
पर्याप्त नहीं । ऐन्द्र हवि दधि का भी त्याग हो, तो यह स्वास्थ्य रूप समीचीन होता 
है। लोक-व्यवहार भी भादों की धूप और भाद्र में दधि को त्याज्य--अना हारय 
बताता है ॥२६।॥। (इत्याग्नेयद्विरक्तेः स्तुत्यर्थंताऽिकरणम्‌--१४) । 


इति जैमिनीय मीमांसादशंन विद्योदयभाष्ये 
हितीयाध्यायस्य तृतीयः पादः ॥ 


- मष्टाकपालममावास्यायामपश्यत्‌, ऐ्द्रं दधि, तं निरवपत्‌, तेन वै स देवता- 
इचेन्द्रियं चावारुन्ध। यदाग्नेयोऽऽटाकपालोऽमावास्यायां भवति ऐन्द्रं दधि 
देवताइचेव तेनेग्द्रियं च यजमानोऽवरुन्धे” पाठ मिलता है। इससे विदित 
होता है कि आग्नेय अष्टाकपाल पुरोडाश का विघान-सान्नाय्य पक्ष में -- 
ऐन्द्र दघि पक्ष में किया है । इसके अनुसार सान्नाय्य पक्ष में अमावास्या-कर्म 

में इन्द्र के साथ अग्निदेवता के सहभाव के लिए जानना चाहिए । (यु० मी०) 

(यावज्जीवाग्निहोत्राऽधिकरणम्‌ १) 


बैदिक वाङ्मय में पठित 'यावज्जीवमग्निहोत्रं जुहोति” वाक्य सुना जाता है, 
--जब तक जीवन है, तब तक अग्निहोत्र करे। इसी प्रकार अन्य वाक्य है--'याव- 
ज्जीवं दर्शपूर्णमासाम्यां यजेत'--जीवनपर्यन्त दशं-पुर्णमास यागों से यजन करे। 
शिष्य जिज्ञासा करता है, क्या यह यावज्जीवन किया जाना कमं का अभ्यासरूप 
है ? जिज्ञासा का कारण है--'जुहोति, यजेत” पदों के विषय में यह सन्देह है कि 
इनको अन्य विधिवाक्य का अनुवाद माना जाय ? अथवा स्वयं इन्हें विधिवाक्य 
माना जाय ? यदि इन्हें अनुवाद माना जाता है, तो अन्य विधिवाक्य से विहित 
अग्निहोत्र और दशे-पूर्णेमास याग में-ये वाक्य--यावज्जीविकता (यावजजीवन 
होना) का विधान करेंगे; तब यावज्जीविकता कर्म का- अभ्यास रूप--धमं 
होगा । यदि इन वाक्यों को अग्निहोत्र व दशं-पूर्णमास के विधायक माना जाता है, 
तो यावज्जीविकता कर्त्ता का धमं होगा । कर्त्ता यावजजीवन अग्निहोत्र एवं दशे- 
पूर्णमास का नियमितरूप से अनुष्ठान करे । तात्पयं है, क्या इन वाक्यों से अग्नि- 
होत्र होम आदि को उद्देश करके यावज्जीविकता का विधान किया जाता है? 
अथवा यावज्जीवन को उद्देश करके अग्निहोत्र होम आदि का विधान किया जाता 
है ? प्रतीत होता है, अग्निहोत्र होम आदि को उद्देश करके उनमें यावज्जीवन गुण 


के विधायक हैं ये वाक्य । सूत्रकार ने शिष्य-जिज्ञासा को पूर्वपक्ष-रूप से सूत्रित 
किया-- 


यावज्जीविकोऽभ्यासः कर्मंधमंः प्रकरणात्‌ ॥१॥ 


[यावज्जीविकः] 'यावज्जीवमग्निहोत्रं जुहोति’ में जीवनपर्यन्त होनेवाला 
[अम्यासः] अभ्यास = कमं की आवृत्ति [कर्मघर्म:] अग्निहोत्र कमं का धमं है, 
[प्रकरणात्‌ ] अग्निहोत्र प्रकरण में पठित होने से । 

यावज्जीवन अग्निहोत्र करने का तात्पर्य है--अग्निहोत्र का अभ्यास, अर्थात्‌ 
समयानुसार निरन्तर नित्य अग्निहोत्र करते रहना। इस रूप में यह अभ्यास कमं 

का धर्म है, यह स्पष्ट होता है । क्योंकि अग्निहोत्र कर्म ही नित्य किया जाता है, 
यह उसी का अभ्यास है। इस वाक्य के अग्निहोत्र प्रकरण में पठित होने से उक्त 
मान्यता को पुष्टि मिलती है। इसी प्रकार दरशं-पूणेमास का यावज्जीवन अभ्यास 
समझना चाहिए। इस रूप में यह अभ्यास दर्श-पूर्णमास कर्म का धर्म सम्भव है.। 
जो याग दीर्घकालिक होते हैं, उनको 'सत्र' कहते हैं । उसकी प्रशंसा में कहा जाता 
है, बुढ़ापा आने तक अथवा मृत्यु आने तक 'सत्र-संज्ञक यागों का अनुष्ठान किया 
जाना चाहिए। सत्र के समान ही अग्निहोत्र और दशं-पूर्णमास को स्तुति को गई 
है--'जरामर्य वा एतत्‌ सत्रं यदग्निहोत्रं दशे-पूर्णमासौ चेति ।' यह अर्थवाद दीर्घे- 
काल तक किये जानेवाले अग्निहोत्र एवं दर्श-पूर्णमास की प्रशंसा करता है। इस 
कारण यह अभ्यास अग्निहोत्र आदि कर्मो का धर्म समझना चाहिए। फलतः 
'यावज्जीवम्‌' आदि वाक्यों में “जुहोति, यजेत' पद अन्य विधायक वाक्यों-- 
“अग्निहोत्रं जुहुयात्‌ स्वर्गकामः' तथा 'दर्श-पुर्ण मासाभ्यां यजेत स्वर्गकामः' के 
अनुवाद हैं । उनमें यावज्जीविता गुण का बिधान करते हैं ॥ १॥ 
जिज्ञासा का आचार्य सूत्रकार ने समाधान किया-- 


विन 


कर्तुर्वा श्रुतिसंयोगात्‌ ॥२॥ 


. [वा] 'वा' पद पूर्वपक्ष की व्यावृत्ति के लिए है, यावज्जीवन अभ्यास कर्म 
का धर्म नहीं है, [कर्त्तुः] कर्त्ता का धर्म है, [श्रुतिसंयोगात्‌ | श्रुतिबोधित अर्थं के 
साथ सम्बद्ध होने से । 
अग्निहोत्र आदि कर्मों, का अभ्यास अर्थात्‌ आवृत्ति कर्त्ता का धर्म है, अग्नि- 
होत्र की आवृत्ति अग्निहोत्र करनेवाला व्यक्ति करता है । आवृत्ति का विषय 
अग्निहोत्र अवश्य है, पर आवृत्ति करना कर्त्ता का धर्मे है। अग्निहोत्र का सायं- 
प्रातः नित्य अनुष्ठान ही अग्निहोत्र का अभ्यास व आवृत्ति है, वह धर्म अनुष्ठाता 
का है॥ ये वाक्य अग्निहोत्र होम और दशं-पुर्णमास याग का विधान करते हैं। 
क्योंकि श्रुति-वाक्य में पठित 'जुहोति' तथा 'यजेत' पदों का अभिधाशक्ति-बोधित 
अर्थ यही है । 
वाक्यों में 'यावज्जीवम्‌' पद क्रियाविशेषण है । क्रिया के नैरन्तर्यं को लक्षणा- 
वृत्ति से बोधित करते हैं, क्योंकि क्रिया का नैरन्तयें =अभ्यास 'याबज्जीवं' पद | 
का अभिधाशक्ति-बोध्य अर्थ नहीं है। क्रिया=होम आदि का यह अभ्यास | 
अनुष्ठाता त कर्ता के अधीन रहता है। अतः कर्ता का वह धर्म है; यदि कर्ता 
क्रिया--होम आदि का अनुष्ठान न करे, तो स्वयं उसका अभ्यास होना असम्भव | 
है। | 
प्रतिसाय॑-प्रात: किया जानेवाला अग्निहोत्र एक ही कर्म है । .कालभेद कर्म- 
भेद का प्रयोजक नहीं है; ऐसा नहीं कि साग्रंकाल का अग्निहोत्र भिन्न कर्म तथा 

प्रातःकाल का भिन्न । यदि ऐसा हो तो कमंविषयक अभ्यास का कथन असंगत 
होगा । भिन्न कर्मों का कालभेद से अनुष्ठान 'अभ्यास' नहीं कहा जा सकता। 
एक ही कर्म का पुनः-पुन: किया जाना 'अभ्यास' कहाता है । यही बात दर्श पुरणे- 
मास में समनी चाहिए । प्रत्येक अमावास्या में एक ही दशं-याग का अभ्यास, 
तथा प्रत्येक पौर्णमासी में एक ही पुर्णमास-याग का अभ्यास होता है । अतः प्रथम 
वाक्य अग्निहोत्र होम का विधायक होते हुए उसमें कमे भेद का प्रयोजक नहीं है। 
इसी प्रकार दर्श-पौर्णमास यागों के विषय में समझना चाहिंए। 

'जरामर्य' अर्थवाद सूत्र के समान दीर्घकालिक होने से अग्निहोत्र व दशे-पूर्ण- 
मास कमो की स्तुति करता है; पर उससे यह सिद्ध नहीं होता कि “यावज्जीवं 
आदि वाक्य अनिहोत्र होम और दशं-पूर्णमास याग के विधायक नहीं हैं। फलतः 
कर्मो का अभ्यास कर्त्ता का धमं है, यह स्पष्ट होता है ॥२॥ 

यावज्जीवन अभ्यास कर्म का धमं नहीं है, इसकी पुष्टि के लिए सूत्रकार अन्य 
हेतु प्रस्तुत करता है-- 


लिङ्गदर्शनाच्च कमंधर्मे हि क्रमेण नियम्येत तव्रानर्थकमन्यत्‌ 
स्यात्‌ ॥३॥ 


[लिङ्गदर्शनात्‌] अन्य हेतु के देखे जाने से [च] भी 'यावज्जीवन' वाक्य- 
बोधित कर्माभ्यास कर्त्ता का धर्म जाना जाता है। [हिँ] क्योंकि [कर्मधमें | कर्म 
का धर्म मानने पर यावज्जीविता = जीवनपर्यन्त होना [प्रक्रमेण] कर्म के प्रारम्भ 
से लगाकर अन्त तक [नियम्येत] नियमित होते से नियन्त्रित रहेगा, कर्मं आव- 
इयक रूप से होगा [तत्र] उस दशा में [अन्यत्‌] कमं के उल्लंघन में कथित 
प्रायश्चित्त [निरर्थकम्‌ ] व्यर्थं [स्यात्‌| हो जाता है। 

तैत्तिरीय संहिता [२।२।५] में पाठ है--अव वा एष सुवर्गाल्लोकाच्छिद्यते 
यो दर्शपूर्णमासयाजी सन्नमावास्यां वा पौर्णमासीं वाइतिपादयति---वह यजमान 
निश्चय ही स्वर्गलोक से च्छिन्न हो जाता है==कट जाता है, अर्थात्‌ स्वर्गलोक 
का अधिकारी नहीं रहता, जो दश॑पूर्णमासयाजी होकर अमावास्या एवं पौर्णमासी 
का अतिपाद- त्याग करता है; याग किये बिना छोड़ देता है । यावज्जीवन किये 
जाने को कर्म का धर्म मानने पर अग्नि क। आधान होने के साथ ही प्रारम्भ 
होकर यावज्जीवन-काल से ही सम्पन्न होगा । उसमें काल का उल्लंघन, अर्थात्‌ 
अमावास्या व पौर्णमासी का बिना याग छूट जाना होगा ही नहीं । तब तैत्तिरीय 
वाक्य में याग के उल्लंघन से कथित प्रायश्चित्त तनिरथेक होगा । तात्पये है, कमे 
का धर्म मानने पर क्म काल का त्याग नहीं कर सकता। कमं कर्ता के अधीन 
है; कर्ता कर्म के करने, न करने, तथा अन्यथा करने में समर्थ रहता है। इसलिए 
कर्ता का धर्म मानने पर कर्म-काल का उल्लंघन तथा उस कारण प्रायरिचित्तीय 

होना कर्त्ता के लिए समञ्जस है । अत: प्रायड्चित्त-विधान निरेक नहीं रहता । 
यह इस वास्तविकता का प्रयोजक है कि यावज्जीवन कर्माभ्यास कर्त्ता का धर्म है, 
कमं का नहीं ।। ३॥ 

उक्त अर्थ की पुष्टि में सूत्रकार अन्य हेतु प्रस्तुत करता है-- 


व्यपवगंञच दशयति कालश्चेत्‌ कर्मभेदः स्यात्‌ ॥४॥ 


[व्यपवर्गम्‌ ] विशेष कर्म के अपवगें = समाप्ति, तथा [च] पद से कर्मान्तर 
के आरम्भ को [दर्शयति] दिखाता है। [चेत्‌ ] यदि [कालः] यावज्जीव काल 
उद्देश्य होता है, तो वह [कर्मभेदः] वाक्य-बोधित कर्मभेद [स्यात्‌] उपपन्न 
होता है । 

तैत्तिरीय संहिता [२।५।६] में पाठ है--'यो दशंपूर्णमासाविष्ट्वा सोमेन 
यजते' इत्यादि--जो दशं-पूर्णमास यागों को करके सोम से यजन करता है। इस 

` वाक्य में दशं-पूर्णमास को समाप्त कर, कर्मान्तर सोमयाग के करने का निर्देश 
है। यह कमभेद का निर्देश उसी अवस्था में उपपन्न होता है, जब विचार्यमाण | 
उक्त 'यावज्जीव' वाक्यों में यावज्जीव. को उद्देश कर अग्निहोत्र और दर्श-पूर्णमास | 
का विधान माना जाता है । इस मान्यता में 'यावज्जीव' कमं का धर्म न होकर 
कर्त्ता का घर्म रहता है। यदि इसे कमं का धर्म माना जाता है, तो तैत्तिरीय संहिता 
में उक्त कमभेद का निर्देश उपपन्न नहीं होता; क्योंकि यावज्जीव कर्म की | 
समाप्ति जीवन की समाप्ति के साथ सम्भव है । तब दशं-पूर्णमास की समाप्ति 
[दशंपूर्णेमासाविष्ट्वा | दिखाकर कर्मान्तर सोमयाग के आरम्भ का निर्देश असंगत 
होगा, क्योंकि दश-पूर्ण मास कर्म तो यावज्जीवन में समाप्त होना है । यदि कर्त्ता 
का घमं 'यावज्जीव' माना जाता है, तो यह आपत्ति नहीं होती; क्योंकि कर्त्ता 
नियत समय पर दशे आदि का अनुष्ठान कर कर्मान्तर का अनुष्ठान भी कर सकता 
है । फलतः तैत्तिरीय संहिता का उक्त वाक्य 'यावज्जीव' के कत्तृंधर्म का प्रयोजक 
है। 

कमे दो प्रकार के होते हैं-एक काम्य कम, दूसरे नियत कर्म अर्थात नित्य 
कर्म । कामना से किये जानेवाले कर्म पहले, और नियमित रूप से किये जाने- 
वाले कमं दूसरे हैं । मंत्रायणी संहिता [३।६।६] में पाठ है--“आहिताग्निर्वा ह| 
एष सन्‌ नाग्निहोत्र जुहोति न दशंपुर्णमासो यजते, तद्‌ या आहुतिभाजो देवतास्ता 

, अनुध्यायिनीः करोति ---जो यह यजमान आहितारिन होकर न अग्निहोत्र होम 
कस्ता है, न दशं-पुर्णमास यजन करता है, वह उन देवताओं को अनुध्यायिनी 
करता है, जो आहुतिभाक्‌ हैं। तात्पर्यं है, अग्निहोत्र और दशं-पूर्णमास से जिन 
देवताओं को आहुति प्राप्त होनी होती है, अग्निहोत्रादि न करने पर उन देवताओं । 
को--यह स्थिति--हमें आहुति मिलेगी- ऐसा चिन्तन करनेवाली बना देती | | 

है । संहिता का यह अनुध्यायिनी कथन उसी अवस्था में उपपन्न होता है, 
जब अग्निहोत्र और दर्श-पूर्णमास को नियत (नित्य) कर्म माना जाता है। 
'यावज्जीवं’ वाक्यों में यदि होम-याग को उद्देश करके यावज्जीवन काल 
का विधान माना जाता है, तो ये वाक्य काम्य कर्मो की कोटि में आ जाते हैं-- 
काल की कामना से होम-याग का अनुष्ठान होना । काम्यपक्ष में कामना न होने 
पर कर्म का आरम्भ न करके, अथवा जब तक इच्छा हुई तब तक कर्म करके 
इच्छा न रहने पर छोड़ देने से भी कमं का त्याग सम्भव है । ऐसी स्थिति में 
अनियत आहुति-भाग का देवता--यह हमारा भाग होगा--ऐसा अनुध्यन नहीं 
करता । इसलिए 'यावज्जीवं' वाक्यों में यावज्जीवन को उद्देश करके अग्निहोत्र 
और दशं-पूर्णमास के अनुष्ठान का विधान है, यह निश्चित होता है। 
इसी प्रकार 'जरामर्य वा' इत्यादि वाक्य में --अग्निहोत्र और दर्श-पूर्णमास 
सत्रों के अनुष्ठान से छुटकारा--बुढ़ापा या मृत्यु होने पर ही सम्भव है, यह अव- 
धारणात्मक कथन उक्त कर्मो को नियत कमं माने जाने पर ही उपपन्न होता है। 
॥ काम्य कर्म चाहे जब छोड़े जा सकते हैं, उनके लिए ऐसा अवधारण कथन उपेक्षित 
| नहीं । अतः उक्त वाक्यों में नियत अग्निहोत्र व दशं-पूर्णमास का विधान.मानना 
युक्त है ॥॥४॥ 
इसी अन्तिम उपपत्ति को सूत्रकार ने अग्निम सूत्र से स्वयं स्पष्ट किया-- 


अनित्यत्वात्तु नैवं स्यात्‌ ॥५॥ 

सूत्र का 'तु' पद अन्वाचय अर्थ में है । मुख्य अर्थं को कहकर उसके साथ गौण 
अर्थ को जोड़ देना 'अन्वाचय' है, यह समुच्चय का साथी है। [अनित्यत्वात्‌] 
'यावज्जीवं' को कर्म का धर्म मानने पर उसके काम्य कोटि में आने से, अनित्य 
होने के कारण [तु] भी [एवम्‌ ]'जर्रमय वाक्य में कहा' ऐसा अवधारण उपपन्न 
[न] नहीं [स्यात्‌] होता । 
| “जरामय वा एतत्सत्रं यदग्निहोत्रं दझंपूर्णमासो च, जरया ह वा एताभ्यां 
| निर्मुच्यते मृत्युना च' [श० ब्रा० १२।४।१।१ ]--अग्निहोत्र और दरंपूर्णमास सत्र 
जरामर्यं हैं, इनके अनुष्ठान से छुटकारा तभी होता है, जब या तो बुढ़ापा= 
जु अत्यन्त शारीरिक शैथिल्य आ जाय, या फिर मरण हो जाय । ये नित्य कर्म हैं । 
मनु [२।१०६] ने बताया--'नैत्यके नास्त्यनध्यायः नित्य कर्म में अनध्याय 
नहीं होता । यथासमय उनका अनुष्ठान निरन्तर होना ही चाहिए। कर्मानुष्ठान 
का यह अवधारण उसी अवस्था में उपपन्न हो सकता है, जब “यावज्जीवं वाक्यो 
में काल (सायं-प्रातः अमावास्या-पौर्णमासी) को उद्देश कर अग्निहोत्र होम और 
। दशैं-पूर्णमास का विधान माना जाता है । यदि इसके विपरीत अग्निहोत्र व दर्शे- 
पूर्णमास को उद्देश करके उक्त वाक्यों में काल (अमावास्या आदि) का विघात 

न माना जाय, तो उसके काम्य होने से कामना के न होने पर वह्‌ अनित्य होगा; 
अर्थात्‌ अनुष्ठान उपेक्षित हो जायगा । तब जरामर्यं वाक्य में निर्दिष्ट अनुष्ठान 
का यावज्जीवन अवधारण अनुपपन्त होगा । इससे ज्ञात होता है, जरामर्य-वचन 
यावज्जीविका को कर्त्ता का धर्म माने जाने का प्रयोजक है। यह मुख्य अर्थ गत 
सूत्रों (२-४) द्वारा कह दिया गया है, उसी में प्रस्तुत सूत्र से जरामर्य-वाक्य- 
बोधित प्रयोजक प्रसंग को जोड़ दिया गया है। सूत्रगत 'तु' पद का यही प्रयोजन 
। ॥ 

५ मान लीजिए, 'यदि यावज्जीवं' वाक्यों में काल [अमावास्या आदि ] गुण का 
विधान है, तो काल की कामना से विधि होने के कारण ये काम्य कर्म होंगे। 
काम्य कर्म अनित्य होते हैं, कामना के अभाव में उनका प्रयोग नहीं होता। इन 
वाक्यों के अतिरिक्त अन्य कोई ऐसा वाक्य उपलब्ध नहीं है, जो अग्निहोत्र होम 
और दर्श-पूर्ण मास यागो को नित्यविधि वतानेवाला होः। ऐसी अवस्था में 'जरामर्य' 
वचन नितान्त निरर्थक हो जायगा। इसलिए 'यावज्जीवं' वाक्यों को गुणविधि 
मानना उपयुक्त है ।।५।। 

उक्त अथे की परिपुष्टि के लिए सूत्रकार ने अन्य उपोद्बलक हेतु प्रस्तुत 

॥ किया-- 


विरोधश्चापि पुवेवत्‌ ॥६॥ 


[च] और यावज्जीविका को कमं का धमं मानने पर [विरोधः] विरोध 
[अपि] भी [पूर्ववत्‌ | पहले के समान प्राप्त होता है। 

इसपर भी ध्यान देना आवश्यक है कि पूर्वोक्त अग्निहोत्र और दशं-पूर्णेमास 
का--'मावज्जीवं' वावयों को--गुणविधि मानकर यावज्जीविता को कर्म का 
घमं माना जाता है; तो दशं-पुर्णमास के विकृतियाग सौर्यादि इष्टियों में भी 
यावज्जीवन अनुष्ठान की प्राप्ति होगी । "प्रकृतिवद्‌ विकृतिः कत्त॑व्या'--प्रकृति के 
समान विकृति में क्रिया की जानी चाहिए, इस व्यवस्था के अनुसार दशं-पुर्णमास 
के यावज्जीवन अनुष्ठान का विधान सौर्यादि इष्टियों के लिए भी मान्य होगा । 
परन्तु सब इष्टियों का यावज्जीवन अनुष्ठान किया जाना अशक्य है; क्योंकि 
शास्त्र में इन्हें यावज्जीवन अनुष्ठान के अयोग्य माना गया है, क्योंकि ये काम्य 
इष्टियाँ हैं। कामना के न होने पर इनका त्याग सम्भव है। इसलिए सौर्यादि 
इष्टियों का यावज्जीवन अनुष्ठान का विधान शास्त्रविरुद्ध है। फलतः 'याव- 
ज्जीवं' वाक्यों में यावज्जीवन को कमें का धर्म न मानकर कर्त्ता का धर्म मानना 
युक्त है ॥६॥ - 

अधिकरण का उपसंहार करते हुए सूत्रकार ने कहा-- 

कर्तुस्तु धर्मनियमात्‌ कालशास्त्रं निमित्तं स्पात्‌ ॥७॥ 


[कर्तुः] कर्त्ता के [धर्मेनियमात्‌ ] धर्मनियम से [तु] तो [कालशास्त्रम्‌ ] 
काल की अवधि का विधायक शास्त्र, अग्निहोत्रादि के अनुष्ठान का [निमित्तम्‌ ] 
निमित्त--प्रयोजक [स्यात्‌] है । 

कर्ता यजमान आहिताग्नि होकर धर्मानुष्ठान के लिए प्रतिज्ञा करता है-- 

क समस्त जीवन अग्निहोत्र द॑शे-पूर्णेमास धर्मों का नियमपूर्वक यथासमय अनुष्ठान 
करता रहूंगा । 'यावज्जीवमग्निहोत्रं जुहोति, यावज्जीवं दशैंपूर्णमासाम्याँ यजेत' 
यह 'कालशास्त्र' है--काल की अवधि का निर्देश करनेवाला शास्त्र । यह काला- 
वधिनिर्देश किस कार्य के लिए है ? इसका प्रयोजन क्या है? उत्तर है, यह अग्नि- 
होत्रादि धर्मानुष्ठान के लिए है । धर्मानुष्ठान का यह (जीवनकाल) निमित्त 
है। जब तक जीवन है, तब तक धर्मानुष्ठान है । जीवन न रहे, तो धर्मातृष्ठान भी 
न होगा । धर्मानुष्ठान करनेवाले कर्ता का यह धर्म है । यावज्जीवन कतुँधमे है । 
त्यावज्जीवं' वाक्यों में, यावज्जीवत को उद्देश्य बनाकर लक्ष्य बनाकर-- 
अग्निहोत्र और दशं-पुर्णमास का कर्तव्यरूप से विधान किया गया है। जीवन के 
निमित्त होने पर कर्म-धर्म का विधान किया जाता है । वहाँ प्रत्येक प्रयोग पर कर्म 
समाप्त हो जाता है। इस स्थिति में व्यपवर्ग--अर्थात्‌ एक कमं की समाप्ति और 
अन्य का आरम्भ--भी उपपन्त होता है। फलतः “यावज्जीवं' कत्तृंधर्म है, यह 
निद्दिचत होता है॥७॥ (इति यावउजीविकाग्तिहोत्राऽधिकरणम्‌--१) 


(सर्वशाखाप्रत्ययैकक्मेताऽधिकरणम्‌ २ ) 


अग्निहोत्र आदि नित्यकर्म हैं, यह निश्चित हो जाने पर शिष्य जिज्ञासा 
करता है--क्या अग्निहोत्र आदि क्म प्रत्येक शाखा में एक ही है ? अथवा शाखा- 
भेद से कर्मभेद है ? प्रतीत होता है, शाखाभेद से कर्म भेद होता चाहिए, अन्यथा 
शाखाभेद व्यर्थ है । आचार्य ने शिष्य-जिज्ञासा को पूर्वपक्षरूप में सूत्रित किया 


नामरूपधर्मविशेषपुनरुक्तिनिन्दाऽशक्तिसमाप्तिवचनः 
प्रायश्चित्तान्यार्थंदरशनाच्छाखान्तरेषु कर्म भेद: स्यात्‌ ॥८॥ 


[ताम-रूप-धर्म विशेष-गुनरुक्ति _ निन्‍दा-अशक्ति-समाप्तिवचन-प्रायद्चित्ता- 
न्याथंदर्शनात्‌ ] (१) नाम, (२) रूप,( ३) धर्मविशेष, (४) पुनरुक्ति, (५) निन्दा, 
(६) अशक्ति, (७) समाप्तिवचन, (८) प्रायश्चित्त, (६) अच्यार्थदर्शन हेतुओं 
से [शाखान्तरेषु | भिन्न शाखाओं में [कर्मभेदः] कर्म का भेद [स्यात्‌] है। 

काठक, कालापक, पैप्पलादक, तैत्तिरीय, मैत्रायणी आदि अनेक शाखा देखी 
जाती हैं । इनमें सन्देह होता है, एक शाखा में जो अग्निहोत्र आदि कर्म विहित हैं, 

क्या शाखान्तर में भी वही कमं हैं? अथवा शाखाभेद से कमं का भेद है? 
निम्नांकित हेतुओं के आधार पर शाखाभेद से कमे का भेद मानना युक्त होगा-- 

(१) नामभेद--एक काठक का कमं है, एक कालापक शाखा का। इस 
प्रकार शाखा के नामभेद से कमं का भेद होता है । काठक, कालापक आदि केवल 
ग्रन्यो के नाम हैं, कर्मो के नहीं,--यह कहना ठीक न होगा, क्योंकि ये कर्मो के भी 
नाम है । यह काठक अग्निहोत्र है, यह कालापक अग्निहोत्र, आदि व्यवहार शास्त्र 
एवं लोक में प्रत्यक्ष है। 

(२) रूपमेद--इससे कर्म भेद होता है। यह कर्म के स्वरूप का भेद है। एक 
शाखा में पढ़ा है--'अग्नीषोमीयमेका दशकपालं * ` प्रायच्छन्‌---अग्ति-सोम देवता 
वाला पुरोडाश एकादश कपाल में संस्कृत कर प्रयोग में लाया जाता है। अन्य 
शाखा में 'द्वादश कपालं' पढ़ा जाता है । वह पुरोडाश बारह मृत्पात्रं में संस्कृत 
किया जाना चाहिए । इससे प्रतिशाखा कर्म का भेद स्पष्ट होता है । 

(३) षमंविश्ञेष--इसका अर्थ है--आचरण में भेद । वृष्टि की कामना 
से किये जानेवाले याग का नाम 'कारीरी' है । कारीरी इष्टि का अध्ययन करने के 
दिनों में तैत्तिरीय शाखा के छात्र भूमि पर बैठकर भोजन करते हैं; अन्य शाखा- 
वाले ऐसा आचरण नंहीं करते । इसी प्रकार अग्निचयन का अध्ययन करते समय 
किन्हीं शाखावाले छात्र उपाध्याय के लिए घडों में जल भरकर लाते हैं, अन्य 
शाखावाले ऐसा आचरण नहीं करते। ऐसे ही अश्वमेध का अध्ययन करनेवाले 
कुछ लोग अश्व के लिए घास लाते हैं, और इसे अपने कार्य में उपकारक होने की 
अभिलाषा रखते हैं; दूसरे लोग अन्य धर्म का आचरण करते हैं। यदि प्रत्येक 
शाखा में कम एक-समान हों, तो ऐसा आचरणभेद नहीं हो सकता । अतः शाखा- 
भेद से कमंभेद मानना युक्त है। 

(४) पुनरक्ति--यदि सब शाखाओं में पढ़ा गया कर्म एक हो, तो एक 
शाखा में विहित कमं का शाखान्तर में कथन होना पुनरुक्त होगा। पुनरुक्त वाक्य 
निरर्थक होता है । शाखाशास्त्र को निरर्थक कहना युक्त न होगा। अत: प्रत्येक 
शाखा में कर्म का कथन कमं के भेद का साधक है। 

(५) निन्दा-निन्दावचन विभिन्न शाखाओं में कर्मभेद के बोधक हैं। 


अनुदित होम = सुर्योदय से पहले किये जानेवाले अग्निहोत्र होम की निन्दा में निम्न 
सन्द उपलब्ध है-- 


आतः प्रातरनृतं ते .बदन्ति पुरोदयाज्जुहुति येऽग्निहो त्रम्‌ । 
दिवाकीत्यंमदिवा कीतंयन्तः सूर्यो ज्योतिन तदा ज्योतिरेषाम्‌ ॥ 


सवेरे-सवेरे वे झूठ बोलते हैं, जो सूर्य निकलने से पहले अग्निहोत्र होम करते 
हैं। जो दिन में बोलना चाहिए--'सूर्यो ज्योतिः” उसे दिन निकलने से पहले रात 

में बोलते हैं, तब इनकी सूर्य ज्योति नहीं होती । 

अन्य शाखावाले उदित होम = सूर्योदय के अनन्तर होनेवाले अग्निहोत्र-की 
निन्दा करते हैं । कहते हैं-- 

यथाऽतिथये प्रद्रुतायान्नमाहरेयुस्तादृक्‌ तव्‌ यदुदिते जुहृति'- सूर्योदय के 
अनन्तर होम करनेवालों का कायं ऐसा ही है, जैसे घर में आकर लौट गये अतिथि 
के लिए अन्तप्रदान का प्रयास करना। ये निन्दावचन उसी अवस्था में उपपन्न 
हो सकते हैं, जब प्रतिशाखा कर्मभेद माना जाय । 

(६) अशक्ति--समस्त शाखाओं में प्रकृति, विकृति, अङ्ग, उपाङ्ग आदि 
रूप में जो कर्मो का विधान किया गया है, यदि वह अभिन्न है, एक हैं, तो उसका 
एकत्र संग्रह करके अनुष्ठान करना किसी भी व्यक्ति की शक्ति से बाहर है । ऐसे 
अशक्य -- अव्यवहाये कर्म का विधान व्यर्थ होगा । फलतः प्रतिशाखा कर्म भेद 
मानना युक्त है । न 

(७) समाप्तिवचन--समान नामवाले कर्म में उसके विभिन्‍न अंशों पर 
समाप्ति का कथन कर्म के अभेद का बाधक है । एक शाखावाले कहते हैं-हमारा 
अग्निचयन-कर्म यहाँ समाप्त होता है । अन्य शाखावाले समाप्ति अन्यत्र बताते 
हैं। किसी एक कमं की समाप्ति प्रक्रिया के दो अवसरों पर नहीं हो सकती। 
समाव्तिभेद के कथन से कर्म का भेद ज्ञात होता है। एक ही कमं दो जगह समाप्त 
हो, यह सम्भव नहीं । 

(८) प्रायश्चित्त--किसी एक शाखावाले अनुदित होम के समय पर न 
किये जाने की स्थिति में प्रायरिचित्त का विघान करते हैं । अन्य शाखावाले उदित 
होम के विषय में ऐसा कहते हैं। कर्मं यदि विधि-अनुसार समय पर नहीं किया 
जाता है, तो उसके लिए प्रायश्चित्त का कथन है। प्रायरिचित्त तभी किया जाता 
है, जब किसी कमें के अनुष्ठान में कोई न्यूनता या अन्य दोष हो जाय। ऐसी 
स्थिति--उदित-अनुदित होम आदि को सब शाखाओं में एक मानने पर सम्भव 
नहीं, क्योंकि सर्वत्र कमं के अभेद में अग्निहोत्र के उदित और अनुदित दोनों काल 
विहित होते हैं। तब प्रायश्चित्त क्‍यों ? इससे ज्ञात होता है, उदित अग्निहोत्र 
होम भिन्त है और अनुदित अग्निहोत्र होम भिन्न । कमे का भेद मानने पर 
अग्निहोत्र के दोनों प्रकारों में--विधि-अनुसार अनुष्ठान करने पर-- प्रायश्चित्त 


` का विधान उपपन्त होता है। 


(९) अन्याथदर्शन--इसका तात्पर्यं है, किसी एक शाखा या ब्राह्मण में जो 
बात कही है, अन्य शाखा आदि में उससे भिन्न बात का कहना । वैदिक' वाङ्मय 


MS 0. 
१. द्रष्टव्य--निदानसूत्र, ५॥१२२२ (यु० मी०) । वहाँ पाठ है--'अथापि 
ब्राह्मणमेव भवति- तेषां ये पुरस्तादिदीक्षाणाः सयुं वेषां गृहपतिरिति । 

में सन्दर्भ है--“यदि पुरा दिदीक्षाणाः स्युः, यदि वा एषां गृहपतिः, गृहपतेर्वाच्नु- 
सत्रिण इति, त एनमेव बृहत्सामानं ऋतुमुपेयु, उपेतं ह्या षां रथन्तरम्‌ । अथ 
यदि अदिदीक्षाणाः'--यदि सत्रयाजी गृहपति एवं उसके अनुयायी सब यजमान 
पहले से दीक्षित हो चुके हैं, तो वे इस 'बृहत्सामा' क्रतु का अनुष्ठान करें; क्योंकि 
इनका 'रथन्तरसामा' क्रतु अनुष्ठित किया जा चुका है। यदि प्रथम दीक्षित नहीं 
हुए हैं, तो रथन्तरसाम का अनुष्ठान करते हैं । 

द्वादशाह (बारह दिन में सम्पन्न होनेवाले) सत्र ज्योतिष्टोम के पृष्ठसंज्ञक 
स्तोत्र में समुच्चयरूप से रथन्तरसाम और बृहत्साम का प्रयोग होता है । ये दोनों 
साम ज्योतिष्टोम के अङ्ग हैं। उक्त सन्दर्भ में बताया गया कि सत्रयाजी यजमान 
प्रथम दीक्षित है, अथवा अदीक्षित है, इस सत्र के अनुष्ठान का अधिकारी है । यह 
एक बात कही गई। 

ताण्डक ब्राह्मण में बताया--'एष वाव प्रथमो यज्ञो यज्ञाना यज्ज्योतिष्टोमः, 
य एतेनानिष्ट्वाऽन्याऽन्येन यजेत, गत्तंपत्यमेव तज्जायेत, प्र वा मीयते'--यज्ञों में 
प्रथम यज्ञ यही ज्योतिष्टोम है; इससे यजन न करके जो अन्य-अन्य से यजन 
करता है, वह गड्ढे में गिर जाने के समान है, अथवा मर जाने के समान। यह 
नियम सर्वत्र ज्योतिष्टोम से प्रथम यजन करना स्थिर करता है । यह दूसरी बात 
है, अर्थात्‌ पहले कथन से अन्य अर्थं का कथन है । इसके अनुसार अदीक्षित यज- 
मान का द्वादशाह सत्र में अनुष्ठान के लिए उपस्थित होना उपपन्न नहीं होता । 
इसको उपपत्ति व सामञ्जस्य के लिए आवश्यक है, प्रत्येक शाखा में कर्म का भेद 
माना जाय। इससे ताण्डक शाखा का नियम उसी शाखावालों के लिए लागू 
होगा । तब इन दोनों कथनों में अनुपपत्ति या असामञ्जस्य की कोई आशंका न 
रहेगी । 

सूत्रकार ने प्रतिशाखा कर्मभेद की सिद्धि के लिए उक्त नौ हेतु प्रस्तुत किये 
हैं। परन्तु भाष्यकार शबर स्वामी ने भाष्य में यहाँ पाँच अन्य हेतुओं का कर्मभेद 
की सिद्धि के लिए उल्लेख किया है। प्रतीत होता है, सूत्रकार ने 'अन्यार्थदशनम्‌ 
हेतु में इनको अन्तहित मानकर पृथक्‌ निदेश नहीं किया । क्योंकि आगे समाधान- 
सूत्रों में समाधात की दृष्टि से इनका उल्लेख है। इसी भावना से भाष्यकार ने 
ूर्वपक्षरूप में उनका यहाँ स्पष्ट निर्देश कर दिया है। 

(१०) अन्यार्थदशन (क) --प्रतिशाखा कर्मभेद का अन्य उपोद्बलक हेतु 
है, सुपणें अथवा श्येन याग के अर्तिचयन-सम्बन्धी कर्म विशेष में ग्यारह यूपों की 
स्थापना का अन्तराल-परिमाण, अर्थात्‌ यूपों के अन्तराल की नाप । इस याग में 
ग्यारह पशुओं को बांधने के लिए ग्यारह यूप गाडे जाते हैं । सुपर्णयाग का अग्नि- 
स्थण्डिल (=वेदि) पंख फलाये श्येन की आकृति के समान होता है। उस 
स्थण्डिल पर ग्यारह यूप गाइने के स्थान और उनके अन्तराल के विषय में वैदिक 

वाङ्मय के लेख परस्पर भिन्न हैं, जो प्रतिशाखा कर्मेक्य के बाधक हैं । 

मँत्रायणी संहिता [ ३।४।८] में पाठ है -“यत्पक्षसंमिता मिनुयात्‌ कनीयांसं 
यज्ञक्रुमुपेयात्‌ कनीयसो प्रजां कनीयसः पशून्‌ कनीयोऽननाद्यं, पापीयान्‌ स्यात्‌ । 
अथ यद्वेदिसंमितां मिनोति ज्यायांसं चिनुते ज्यायांसमेव यज्ञक्रतुमुपेति भूयसीं 
प्रजां भूयसः पशून्‌ भूयोऽन्नाद्यम्‌ ।' 

एकादशिनी इष्टि में यजमान यदि फैले पंखों के समानस्थल में यूपों की 
नाप स्थापित करता है, तो छोटे क्रतु को, छोटी प्रजा को, छोटे पशुओं को, छोटे 
अन्नाद्य को एवं पाप को प्राप्त होता है। पर यदि वेदि के समानस्थल में यूपों 
की नाप स्थापित करता है, तो बड़े कतु को, बड़ी प्रजा को, बड़े (--बहुत) 
पशुओं को, पर्याप्त अन्नाद्य को प्राप्त होता है ।' इस सन्दर्भ में पक्षसम्मित मान 
(--ताप) का निन्दापूर्वक् प्रतिषेध कर वेदिसम्मित मान को स्तुतिपूर्वक 
स्कीकारा है। ये ग्यारह यूप-स्थापना के परस्पर विरुद्ध लेख, प्रतिशाखा कर्म- 
भेद के द्योतक हैं। 

अन्य शाखावाले पढ़ते हैं--“रथाक्षमात्राणि यूपान्तरालानि भवन्ति’ [आप० 
श्रौत ०, ८।५।१७]--रथ के धुरा की बराबर दूरी पर यूप स्थापित होते हैं। यदि 
इस विधान को सर्वत्र लागू किया जाता है, तो न पक्षसम्मित नाप की--और न 
वेदिसम्मित नाप की--मान्यता रहती है। ये सव लेख उसी अवस्था में उपपन्न व 
समञ्जस रहते हैं, जब प्रतिशाखा कर्म का भेद माना जाता है। 


THIS PAPE Nie SD 
१. “सुपर्णयाग का अर्निस्थण्डिल पंख फैलाये श्येन के समान होता है । उत्तर- 
दक्षिण पंखभाग, मध्य में आत्मस्वानीय भाग, पूर्वे में चञ्चुस्थान और 
पश्चिम में पुच्छस्थान होता है। आहवनीय की पूर्वरेखा के मध्य में एक 
यूप गाडा जाता है, और पाँच-पाँच यूप दोनों ओर गाडे जाते हैँ । इन यूपों 
को कितने स्थान में गाड़ें, इसके लिए प्रथम पक्ष है--उत्तर-दक्षिणस्थ पंखों 
का फैलाव जितने स्थान में है उतनी बराबर दूरी रखकर गाड़ें। यह पक्ष- 
सम्मान [=पक्ष बराबर = दक्षिण और उत्तर प्रत्येक ओर चार हाथ और 
२२ अंगुल (इस पक्षपरिमाण और अगले वेदिपरिमाण के लिए देखे 
कात्या ० श्रौत विद्याधर टीका, भूमिका, पुष्ठ ६३) परिमाण ] से यूपों का 
मान है । दूसरा पक्ष है--वेदि का जितना पूर्व दिशा में स्थान हैं, उसमें 
बराबर दूरी रखकर यूपों को गाड़ें। चयन में वेदि का परिमाण इस क्रतु में 
४० पद--कदम--साढ़े सात पुरुष = सवा छव्त्रीस हाथ होता है। तीसरा 
पक्ष है--रथ के अक्ष-परिमाण (=१०४ अंगुल = चार हाथ ८ अंगुल) 
मध्य दूरी छोड़कर गाड्ना चाहिए। पंख बराबर सम्मान की निन्दा से 
उसका प्रतिषेध और वेदिसम्मान की स्तुति से उसकी विधिं जानी जाती 

(११) अन्याथंदर्शन (ख) -- ज्यो तिष्टोम-प्रसंग से किसी शाखा में पाठ है-- 
“ह संस्तुतानां विराजमतिरिच्येते'--स्तोत्रो में प्रयुक्त की गई ऋचाओं में विराट्‌ 
से दो ऋचा अतिरिक्त शेष रह जाती हैं। अन्य शाखावाले कहते हैं--'तिस्र: 
संस्तुतानां विराजमतिरिच्यन्ते'--स्तोत्रो में प्रयुक्त की गईं ऋचाओं में विराट्‌ 
संख्या से तीन ऋचा अतिरिक्त शेष रह जाती हैं। विराट्‌ पद दस संख्या का 
पर्याय है। स्तोत्रों में प्रयुक्त ऋचाओं की संख्या को १० से विभाजित करने पर 


है ।* “एक विधि का प्रतिषेध और एक विधि का विधान कमभेद मानने पर 
सम्भव होता है।'““रथाक्षमात्र यूपों का अन्तराल होने पर न पक्षसम्पान 
हो सकता है, न वेदिसम्मान । 

पक्षसम्मित पक्ष में दक्षिणपक्ष -_४ हाथ २२ अंगुल, उत्तर पक्ष = 
४ हाथ २२ अंगुल, दोनों के मध्य का भाग=७ हाथ, सब मिलाकर १६ 
हाथ २० अंगुल स्थान होता है। 

वेदिसम्मित में वेदी का परिमाण २६ हाथ ६ अंगुल कह चुके हैं। ११ 
यूपों के मध्य के १० अन्तराल = १० रथाक्षप्रमाण = १०४० अंगुल बराबर 
४३ हाथ ८ अंगुल होता है । इसके साथ ११ यूपों की मोटाई न्यून से न्यून 
एक वितस्ति= १२ अंगुल होने पर ५ हाथ १२ अंगुल होगी । अतः ११ यूप 
अन्तराल-सहित ४८ हाथ २० अंगुल लम्बे स्थान में स्थित होंगे । इस प्रकार 
रथाक्षप्रमाण अन्तराल मानने पर न पक्षसम्मित युप-निखनन उपपन्न होता 
है, ओर ना ही वेदिसम्मित। कात्यायन श्रौत ८।८।६-७-८ में रथाक्ष- 
अन्तराल वेदिसम्मित और पक्षसम्मित तीनों पक्ष स्वीकार किये हैं।” (यु० 
मी०)। 

उक्त टिप्पणी में यह स्पष्ट किया गया कि--सुपर्णयाग के अग्निचयन 
अवसर पर अग्निस्थण्डिल की रचना पंख फँलाये शयेन के समान होती है, 
उसपर एकादश यूपों का निखनन कहाँ होना चाहिए। ये ग्रुप एकादश 
पशुओं को बांधने के लिए गाडे जाते हैं, इसलिए सुपणेयाग के इस अंग का 
नाम एकादशिनी इष्टि कहा जाता है। 

देहरादून मण्डल के विकासनगर (पुराना नाम--चूहडपुर) और 
कालसी यमुना पुल के सध्य--चकरौता को जानेवाले मोटर-मागे पर-- 
पुवे की ओर पहाडी के समतल-सदृश ढलान पर फैली उक्त प्रकार की 
एक वेदि- केन्द्रीय सरकार के पुरातत्त्वानुसन्धान-विभाग द्वारा खुदाई 
कराये जाने पर--उपलब्ध हुई है । लेखक ने स्वयं जाकर उसे देखा है । यह 
खुदाई उस समय विभाग के उच्चपदस्थ कार्यरत श्री रामचन्द्रन्‌ की देखरेख 
में कराई गई थी। 

पूर्ण विराट्‌ संख्या से जितनी ऋचा शेष रह जाती हैं, उनकी संख्या एक शाखा 
के अनुसार दो है, अन्य शाखा के अनुसार तीन । यदि प्रत्येक शाखा में कर्म का 
अभेद माना जाय तो विरोध होगा । कर्मो का भेद मानने पर एक शाखा के अनु- 
सार किसी ज्योतिष्टोम में दो का, तथा अन्य शाखा के अनुसार किसी में तीन 
का विराट्‌ पूर्ण संख्या से अतिरेक उपपन्न हो जाता है । इसलिए प्रतिशाखा 
कर्म का भेद मानना उपयुक्त है। 

निरुक्त [७।१३] में बताया --“विराड्‌ विराजनात्‌ सम्पूर्णाक्षरा ४ 'विराट्‌' 
यद 'वि' उपसर्गपूर्वक 'दीप्ति' अर्थवाली “राज धातु से निष्पन्न होता है। यह 
विराट्‌ सम्पूर्णाक्षर है । अक्षरसंख्या के प्रतीक अंक जितने में सम्पूर्ण हो जातें 
हैं, वह एक विराट्‌ है। अङ्कों के समस्त प्रतीक एक से दस तक पूर्ण हो जाते हैं। 
एक से नौ तक अङ्कू, दसवां शून्य है। यह एक विराट्‌ है, एक दशक । यह इस- 
लिए पूर्ण है, क्योंकि इसके आगे संख्या बढ़ाने के लिए फिर दस के आगे १, २, ३ 
को ही दुहराया जाता है। फिर बीस पर पुरा होनेवाला दूसरा विराट्‌ है, दुसरा 
दशक, जो दो पर शून्य लगाकर अभिव्यक्त किया जाता है । विभिन्न स्तोत्रो में 
प्रयुक्त ऋचाओं की संख्या को विराट्‌ (= १० संख्या) से विभाजित करने पर 
जितने पूणे दशक बन जाते हैं, उनसे अतिरिक्त-एक शाखा के अनुसार दो 
तथा अन्य शाखा के अनुसार तीन ऋचा शेष रह जाती हैं । यही उक्त विरोध का 
स्वरूप है । इनका विवरण समाघान-सूत्र (२६) में किया जायगा । 

(१२) अन्यार्थंदर्ञन (ग) सारस्वत सत्र में सुना जाता है--'थे पुरो- 
डाजिनस्ते उपविशन्ति, ये सान्नायिनस्ते बत्सान्‌ बारयन्ति” जो पुरोडाश से दशं 
करनेवाले हैं, वे चुपचाप बैठते हैं; जो सान्तायौ हैं, अर्थात्‌ दूघ-दही की मिश्रित 
हवि से दर्श करनेवाले हैं, वे बत्सों (लवारों) को गायों से हटाते हैं । सारस्वत 
सत्ररूप सोमयाग है । सत्र निरन्तर किये जाने वाले यज्ञ हैं, जो 5 कम-से-कम 
बारह दिन, और अधिक सहस्र वषं (--दिन) तक चलते हैं । इनमें सत्रह सत्र- 
याजी व्यक्ति मिलकर अनुष्ठान करते हैं, जिनमें एक यजमान और सोलह 
ऋत्विक बनकर अपना-अथना कार्य बाँट लेते हैं। वस्तुतः वे सब यजमान ही 
होते हैं--कर्म के स्वयं अनुष्ठाता और फल के भागी । सोमयाग में एक यजमान 
कर्म का अनुष्ठाता और फल का भागी होता है, और सोलह ऋत्विक्‌ दक्षिणा 
द्वारा नियत काल के लिए क्रीत (खरीदे हुए) के समान होते हैं । सत्र और 
सोमयाग का यही भेद है । सत्र के अनुष्ठान में उसी का अधिकार है, जिसने 
पहले सोमयाग किया है । जो सोमयाग करके दर्शपूर्णणास याग करता है, वह 


. १. द्रष्टव्य--'उत्सगणामयने धूयते- तेषां ये पुरोडाशिनस्ते उपवसन्ति, ये 
सान्नापिनस्त एतदहर्वत्सान्‌ अपाकुर्वन्ति ।' सत्या० श्रौत १६१८1२ १॥ 

दशै के अनुष्ठान में दूध-दही की मिश्चित ( =सान्नाय) हवि देता है । परन्तु 
उक्त वाक्यों द्वारा सारस्वत सत्रान्तगेत दर्श में-सोमयाग किये हुए और न किये 
हुए--दोनों का अधिकार बताया । यह प्रतिशाखा कर्मभेद मानने पर ही उपपन्न 
होता है । 

(१३) अन्यार्थदशन (घ)--अन्य वचन सुने जाते हैं । किसी शाखा में 
कहा--'उपहब्योऽनिरुक्तः, अग्निष्टोमो यज्ञः, रथन्तरसामा, अश्वः यावो 
दक्षिणा'--उपहव्य नामक यज्ञ--ज्योतिष्टोम का अङ्ग,' एक दिन में सम्पन्न 
होनेवाला सोमयाग है,--यह अनिरुक्त है, अर्थात्‌ इसमें देवता नाम का उच्चारण 
्रत्यक्षरूप में न होकर* परोक्षरूप से किया जाता है; यह अग्निष्टोम यज्ञ है-- 
अरिनिष्टोम संस्थावाला सोमयाग, अर्थात्‌ जिस सोमयाग की संस्था = समाप्ति 
आग्नेय स्तोम से होती है; यह्‌ रथन्तर सामवाला है और इसकी दक्षिणा गहरे 
भूरे (धूसर) रंग का अश्व है। 

अन्यत्र शाखा में कहा--“उपहब्योऽनिरुक्तः, उक्थो यज्ञः, बृहत्सामा, अइवः 
३वेतो रुक्मललाटो दक्षिणा'--उपहव्य अनिरुक्त है, उक्थ संस्थावाला सोमयाग 
है, अर्थात्‌ इसकी समाप्ति उक्थ-संज्ञक स्तोत्र से होती है, यह वृहत्सामवाला है 
और श्वेत अश्व इसकी दक्षिणा है, जिसके ललाट पर सुवर्ण का पत्रा (वर्क) 
लगा है ।* 

दि सब शाखाओं में कमें का अभेद हो, तो उपहव्य सोमयाग के ये दो 
प्रकार के वर्णन असंगत होंगे । यह स्थिति कर्मभेद मानने पर उपपन्न होती है । 
इसके अतिरिक्त यह भी ध्यान देने की बात है कि प्रतिशाखा कर्म का एकत्व 
होने पर यहाँ रथन्तरसाम अथवा बृहत्साम का विधान व्यर्थं है, क्योंकि यह 
उपहव्य के प्रकृतियाग ज्योतिष्टोम से--'प्रकृतिवद विकृतिः कत्त॑व्या’ नियम के 
अनसार- प्राप्त है । इससे मी स्पष्ट होता है--प्रतिशाखा कर्म का भेद मानता 
युक्त है ।।८॥ 

जिज्ञासापूर्णं विस्तृत पूर्वपक्ष का सर्वसाधारण समाधान सूत्रकार प्रस्तुत 
करता है--- 


एकं बा संयोगरूपचोदनाख्याऽविशेषात्‌ ॥ ६॥ 


[वा] यह पद पूर्वपक्ष की व्यावृत्ति के लिए है, विभिन्न शाखाओं में कर्म भेद 


rR खोक क पा टी म 
१. द्रष्टव्य--ताण्ड्य ब्रा० १८।१।१, ३, १5॥ कात्या०श्रौत० २२।१।२, 5॥ 
२, द्रष्टव्य--“उपहब्ये देवतानामधेयानि परोक्ष ब्रूयुः स्वस्थानासु लाट्या ० 

श्रौत० ८।९।१॥। 
३. कोई व्याख्याकार सुनहरी टीका (चन्दोवा) वाला अर्थ करते हैं । 

नहीं है, प्रत्युत [एकम्‌ ] एक==समान हैं कर्म विभिन्न शाखाओं में, [ संयोगरूप- 
चोदनाख्याऽविशेषात्‌ ] कर्म के साथ द्रव्य-देवता-सम्बन्ध के बोधक विधिवाक्यों 
तथा उनके नामों की समानता से। 

विभिन्न शाखाओं में कर्म-विधायक वाक्य कर्म के साथ समान द्रव्य और 
समान देवता का बोध कराते हैं । कर्मो का नाम भी सर्वत्र समान पाया जाता है 
इसलिए विभिन्न शाखाओं में कमं के एकत्व में कोई बाधा नहीं है। शाखा, 
संहिता व ब्राह्मण आदि वैदिक वाङमय में यज्ञ-कम का प्रयोजन अर्थात फल 
सवंत्र समान उपलब्ध होता है । यज्ञ का रूप द्रव्य और देवता है, उनका उल्लेख 
भी सर्वत्र समान है । यज्ञों के नाम --अग्निहोत्र, दशंपूर्णमास, ज्योतिष्टोम, 
कारीरी आदि भी सवंत्र समान हें । तब प्रतिशाखा कर्मभेद का अवकाश कहाँ 
रहता है ? यह सभी आक्षेपों का साधारण समाधान है ॥६॥ 

साधारण समाधान कर सूत्रकार क्रमश: प्रत्येक आक्षेप का समाधान प्रस्तुत 
करता है । पहला आक्षेप 'नामभेद' है । समाधान किया-- 


न नाम्ना स्यादचोदनाऽभिधानत्वात्‌ ॥१०॥ 


[नाम्ना | काठक, कालापक आदि नाम से [न स्यात्‌ ] नहीं होता, कमं भेद 
[अचोदनाऽभिधानत्वात्‌ | चोदना = कर्मो के विधिवाक्यों का अभिधान = कथन 
काठक आदि नाम से न होने के कारण। 

काठक, कालापक आदि नाम ग्रन्थों के हैं, कमों के नहीं। यह काठक कर्म है; 
और यह कालापक कर्म, इत्यादि व्यवहार--उन ग्रन्थों में- इनका वर्णन आदि 
होने के कारण होता है । ऐसा नहीं है कि कर्मो का नाम काठक-कालापक आदि 
हो, और उनके आधार पर ग्रन्थों को ये नाम दिये गए हों । स्थिति सर्वथा इसके 
विपरीत है । मूलतः ये ग्रन्थों के नाम हैं, कर्मो के नहीं । इन सभी विभिन्न 
शाखाओं में कर्मों के नाम, द्रव्य, देवता, फल आदि का वर्णन समान होने से 
ग्रन्थों के नाम का भेद कर्मो का भेदक नहीं कहा जा सकता ।। १०।। 

उसी अर्थ को प्रकारान्तर से सिद्ध करने की भावना से सुत्रकार ने कहा-- 

सर्वेषाञचेककम्यं स्यात्‌ ॥११॥ 

ग्रन्थ का नाम भिन्न होने से यदि वहाँ प्रतिपादित कर्मों में भेद माना जाता 
है, तो ग्रन्थ का नाम एक होभे से वहाँ पठित [सर्वेषाम्‌ ] सब कर्मो---अग्निहोत्र, 
दशं-पूर्णेमास, ज्योतिष्टोम आदि--का [ऐककम्यंम्‌ ] एक कमं होना [स्यात्‌ ] 
प्राप्त होता है काठक नाम के एक होने से सबको एक कर्मे माता जाय,--यह 
इष्ट नहीं । इसलिए ग्रन्थनाम न कमं के भेद का साधक है, ओर न अभेद का 
साधक ॥११॥ 

उक्त अर्थ की पुष्टि के लिए सूत्रकार ने अन्य हेतु प्रस्तुत किया-- 
कृतकं चाभिधानम्‌ ॥१२॥ 


[कृतकम्‌ | कृतक =अनित्य [च] भी है [अभिधानम्‌ ] अभिधान = नाम, 
काठक, कालापक आदि। 

काठक, कालापक आदि ग्रन्थ नामों का प्रचलन उस समय से प्रारम्भ हुआ, 
जब कठ, कलाप आदि ऋषियों ने अग्निहोत्रादि कर्मो का प्रवचन किया, अथवा 
ग्रन्थरूप में ग्रथित किया; उसके अनन्तर ही अग्निहोत्र आदि कर्मों के साथ 
काठक, कालापक आदि नाम जुड़े। उससे पहले भी अग्निहोत्रादि कर्मो का 
अनुष्ठान बराबर होता था । तब ग्रन्थ-नामभेद से इनमें कोई भेद न था । प्रवचन 
किए जाने पर भेद माना जाय, यह वास्तविकता के विरुद्ध है। अतः अनेक ऋषियों 
ने अपने शब्दो में उन्हीं कर्मो का प्रवचन किया है, जो पहले से एक रूप में 
प्रचलित रहे हैं । इसलिए नामभेद को कर्मभेद का साधक कहना अयुक्त 
है ॥ १२॥ 

रूपभेद भी कर्मभेद का साधक नहीं; सूत्रकार ने बताया-- 


एकत्वेऽपि परम्‌ ॥१३॥ 


[एकत्वे] विभिन्न शाखाओं में पठित कर्म के एक होने पर [अपि] भी, 
[परम्‌] अगला--कमं भेद-साधक हेतु--रूपभेद उपपन्न हो जाता है। 

अग्नीषोमीय याग को कहीं 'एकादशकपाल' और कहीं 'द्वादशकपाल' कहा । 
तात्पर्यं है, अग्नीषोमीय यागानुष्ठान के पुरोडाश-द्रव्य को एकादश पात्रों में 
संस्कृत किया जाय, यह किसी एक शाखा में कहा; अन्यत्र द्वादश पात्रों में पुरो- 
डाझा-द्रव्य पकाने का उल्लेख किया । प्रामाणिक ग्रन्थों में ऐसा कथन होने से 
पात्रों की संख्या में विकल्प मानकर ये कथन उपपन्न हो जाते हैं। सामर्थ्यानुसार 
चाहे ग्यारह पात्रों में द्रव्य संस्कृत करे, चाहे बारह में, इससे अग्नीषोमीय कर्म 
में कोई भेद नहीं आता ॥ १३॥ ; 

कमं भेद में तीसरा हेतु धमं भेद कहा । सूत्रकार समाधान करता है-- 


विद्यायां ध्मंशास्त्रम्‌ ॥१४॥ 


[विद्यायाम्‌] विद्याग्रहण के अवसर पर [धर्मशास्त्रम्‌ ] विशिष्ट धर्मो के 
पालन का शासन=विधान आचार्यो ने किया है । उनका कमं के साथ कोई 
सम्बन्ध नहीं । 

भूमि पर बैठकर भोजन करना, जल-भरा घड़ा, एवं घास आदि का लाना, 
ये सब धर्मविशेष छात्रावस्था में--विभिन्‍न विद्याओं का अध्ययन करते हुए 


CC-0. Gurukul Kangri Collection, Haridwar 


ऱ्य 


Digitized by Arya Samaj Foundation Chennai and eGangotri ३ 


अथ द्वितीयाध्याये चतुर्थः पादः ३३९ 


छात्रों द्वारा किए जाने वाले आचरण है । उन-उन अध्ययन की जानेवाली 
शाखाओं में प्रतिपादित कर्म के साथ इसका कोई सम्बन्ध नहीं। तात्पर्यं है, छात्र 
जिस कर्म का अध्ययन कर रहा है, उस समय का उसका वह आचरण कमं के 
अनुष्ठान में उपकारक नहीं होता। अत: छात्रावस्था के ये आचरण कर्मभेद के 
साधक नहीं कहे जा सकते । ये सब अध्ययन-सम्बन्धी धर्म हैं, यह उन्हीं प्रसंगों 
में पठित 'अधीयाना:' आदि पदों से स्पष्ट हो जाता है । ऐसे आचरणों के कर्मं का 
उपकारक होने में कोई प्रामाणिक उल्लेख भी नहीं है ।। १४।। 

पुनरुक्त-दोष-निवारण के विषय में शिष्य जिज्ञासा करता है--गत चतुर्दश 
अधिकरण [२।३।२७-२९] में पुनरुकत-दोष का समाधान अनुवाद मानकर 
किया है, 'आम्नेयोऽष्टाकपालोऽमावास्यायां पौर्णमास्यां चाच्युतो भवति’ यह 
विधान कर जो पुन: 'आग्नेयोऽऽटाकपालोऽमावास्यायां भवति! कहा है, वह पुनरुक्त 
न होकर आग्नेय में ऐन हवि 'दधि' का स्तुतिपुवंक अनुवाद करता है,--यह 
सिद्धान्त किया हे । इसी प्रकार एक शाखा में विहित अग्निहोत्र आदि का 
शाखान्तर में विधान अनुवाद क्यों न मान लिया जाय ? इससे न पुनरुक्त-दोष 
की आपत्ति होगी, न कमेभेद की आशंका रहेगी। सूत्रकार ने शिष्य-जिज्ञासा को 
पुनरुक्त-दोष के आंशिक समाधान के रूप में सूत्रित किया--- 


आग्नेयवत्‌ पुनवंचनम्‌ ॥१५॥ 


[आग्नेयवत्‌ | आग्नेय वाक्य के समान है [पुनर्वचनम्‌ | शाखान्तरों में 
कर्मो का पुन: कथन । 

विभिन्न शाखाओं में अग्निहोत्र आदि कर्मो का अनेकत्र जो विधान किया 
गया है, उस पुनरुक्त अथवा असकृत्‌ कथन का समाधान आग्नेय वाक्य के समाधान 
के समान समझना चाहिए। तात्पर्य है, वह कथन पुनरुक्ति-दोष न होकर एक 
शाखां के विधान का अभ्यत्र अनुवाद है । इस प्रकार न शाखान्तरों में कर्मभेद की 
आशंका रहती है, न पुनरुक्ति-दोष की । 

अनुवाद में फल का निदेश असंगत हो जाता है, इस भावना से सूत्रकार ने 
शाखाओं में कर्मो के पुनवचन का पूर्ण वास्तविक समाधान किया-- 


अद्विवंचनं वा श्रुतिसंयोगाविशेषात्‌ ॥१६॥ 


[वा] 'वा' पद पूर्वपक्ष के निवारण के लिए है, अर्थात्‌ कर्म के पुनबंचन से 
कर्म का भेद होता है, यह कथन युक्त नहीं । वस्तुतः [अद्विवंचनम्‌ | कर्म का दो 
प्रकार से शाखान्तरों में कथन नहीं है, [श्रुतिसंयोगाविशेषात्‌ | श्रुति-सम्बन्ध 
के सर्वत्र समान होने से तात्पर्य है, जैसा एक शाखा में अग्निहोत्र आदि का 
बिधान है, बसा ही अन्य शाखाओं में है। 

शाखान्तरों में संत्र अग्निहोत्र आदि कर्मो का विधान निश्चित ही पुनरुक्त 
नहीं है। अपनी-अपनी शाखाओं में एक ही शाखा-प्रवक्ता व्यक्ति ने एक ही 
अग्निहोत्र आदि कर्मों का विधान किया है। जब एक शाखाध्यायी अन्य शाखा 
को पढ़ता है, तो अपनी शाखा में पढ़े अग्निहोत्र-कर्म से वहाँ भी अग्निहोत्र-कर्म 
में कोई भेद प्रतीत नहीं होता । उसे उभयत्र शाखाओं में अग्निहोत्र-कर्मविषयक 
एकत्व की ही बुद्धि उत्पन्न होती है। वह इसी परिणाम पर पहुचता है कि उन 
शाखाओं में अग्निहीत्र-कर्म एक ही है। 
एक ही अर्थ को विभिन्न स्थानों में जब अनेक व्यक्ति कहते हैं, तो वह 
पुनरुक्त नहीं होता । चैत्र, मंत्र, विष्णु अपने-अपने घरों में 'गां दोग्धि = गाय 
दुह्‌ लो' कहते हैं, तो यह पुनरुक्त नहीं है । पर यदि चेत्र, चैत्र का पुत्र, चैत्र की 
पत्नी, चैत्र का भ्राता अपने ही घर में सद्यः 'गां दोरिधि' कहते हैं, तो यह पुन रुक्त 
है। इसलिए प्रत्येक शाखा या ब्राह्मण में उन-उन प्रवक्ताओ द्वारा विहित अग्नि- 
होत्र आदि कमं सवत्र एक ही हैं। न यह पुनरुक्त है, न कमे भेद । 
सुबोधिनी वृत्ति में सूत्रपाठ 'अश्नुतिसंयोगा विशेषात्‌” अज्ञात अर्थ का बोधक 
वाक्य विधिवाक्य कहा जाता है। अश्रुति-संयोग अर्थात्‌ सब शाखाओं में 'अग्नि- 
होत्रं जुहुयात्‌’ आदि वाक्यों का अज्ञातार्थ के साथ सम्बन्ध समान रूप से होने के 
कारण ये वाक्य अनुवाद नहीं, सर्वत्र विधिवाक्य हैं ॥ १६] 
पुनरुक्ति-आक्षेप का सूत्रकार ने अन्य समाधान किया-- 


अर्थासन्निधेश्च ॥१७॥ 


[अर्थासन्निधेः] अध्ययनादि-रूप सन्तिधि=सामीप्य के न होने से [च] 

ही शाखान्तरों में कर्मभेद कहना अयुक्त है । 
एक व्यक्ति अनेक शाखागत अर्थो (अग्निहोत्रादि कर्मो) के साथ अध्ययनादि- 
रूप सामीप्य प्राप्त नहीं कर पाता, उनसे दूर या वञ्चित रह जाता है, तो इससे 
न शाखान्तरों का आनर्थक्य प्राप्त होता है, और न यह कर्मभेद का द्योतक है। 
प्रत्येक शाखा को जानना न जानना अलग बात है, परन्तु 'शाखा' पद स्वयं से इस 
तथ्य को अभिव्यक्त करता है कि वहाँ सववत्र अथे (अग्निहोत्रादि कर्म) बिखरा 
हुआ भी एक है, वह पुनरुक्त नहीं । जिस प्रकार एक वृक्ष की शाखा पर जैसे 
पत्ते, फूल, फल होते हैं, बंसे ही अन्य सब शाखाओं पर होते हैं। ऐसा होना 
सर्वथा असम्भव है कि एक ही वृक्ष की एक शाखा पर आम और दूसरी पर 
निबोली लगें । काठक, तैत्तिरीय आदि सब शाखा भी एक वेद-वृक्ष की हैं। इनमें 
प्रतिपादित अग्निहोत्र, दर्शपूर्णमास आदि अर्थ सत्र समान हैं। किसी भी शाखा 
से उनका अध्ययन कर लक्ष्य को प्राप्त किया जा सकता है । इसमें पुनरुक्ति की 
कल्पना व्यर्थ है । वेद-वृक्ष की शाखा-प्रशाखाओं एवं अवान्तर विभागों का महान 

विस्तार है। उसको आचार्यो ने मुख्य रूप से चरण और शाखा-रूप में विभाजित 
किया है । ये सब मूल वेद के व्याख्यान हैं। जैसे वृक्ष के तने से प्रथम मुख्य 
शाखायें फूटती हैं वसे वेद के सीधे प्रथम व्याख्यान 'चरण' और आगे उनके 
अवान्तर विभाग--वृक्ष की प्रमुख टहनियों के समान-अन्य झाखायें हैं। 
यह आवश्यक नहीं कि इस समस्त का अध्ययन करके ही अग्निहोत्रादि अर्थ की 
प्राप्ति हो । यह तो मीठी रोटी के समान है, चाहे जिधर से काटो, आस्वाद एक- 
सा मिलेगा । अग्निहोत्र आदि कर्म भी सब शाखाओं में समान हैं। अध्येता या 
अनुष्ठाता जहाँ से चाहे, प्राप्त कर सकता है। 

यद्यपि विभिन्न शाखाओं में एक ही विषय पर पाठभेद तथा कहीं यज्ञादि 
प्रक्रिया में भी भेद पाया जाता है, पर इससे मूलभूत अग्निहोत्रादि कर्म में कोई 
अन्तर नहीं आता । पाठभेद प्रायः व्याख्यामूलक होते हैं। प्रक्रिया में देशाचार 
आदि के कारण साधारण भेद सम्भव है। पर इतने से अग्निहोत्रादि कमं विभिन्न 
शाखाओं में भिन्न हैं, ऐसा नहीं है । कर्मकत्व संत्र अबाधित रहता है ॥ १७॥ 

आचार्यं सूत्रकार ने पुनरुक्ति का अन्य समाधान किया-- 


न चेक प्रति शिष्यते ॥ १८॥ 


[एकम्‌ प्रति] विभिन्‍न शाखाओं में पठित कर्म, एक उसी शाखा के अध्येता 
या अनुष्ठाता के लिए [न] नहीं [शिष्यते] कहा गया है, प्रत्युत सबके लिए 
कहा गया है। 

काठक, कालापक, तैत्तिरीय आदि शाखाभेद प्रवक्ता के भेद के कारण हैं, 
कर्मभेद इसका कारण नहीं है । प्रत्येक प्रवक्ता ने मानव-मात्र की भलाई के लिए 


- वैदिक कर्मो का अपने-अपने समय में उपदेश किया। यदि किसी शाखा में किसी 


कम के अङ्ग का उपदेश है, अन्यत्र अन्य अङ्ग का, तो उनका उभयत्र अध्या- 
हार होना अभीष्ट है। इससे समस्त शाखाओं में कर्म की एकता प्रमाणित 
होती है । किसी भी शाखा में ऐसा कहीं नहीं लिखा कि यह इतना ही कर्म 
है, और किसी विशिष्ट व्यक्ति के लिए है । काठक शाखा में जो काठक- 
शाखाध्येता के लिए है, वह तैत्तिरीय-शाखाध्येता के लिए भी है। इसी प्रकार 
तैत्तिरीय-शाखागत कर्मोपदेश काठक-शाखाध्येता के लिए भी है। कर्म की 
पूर्णता के लिए एक-दूसरी शाखा से अङ्गों का परस्पर उपसंहार कर लेना अभीष्ट 
है। इस प्रकार जो अग्निहोत्र काठक शाखा का है, वही तैत्तिरीय शाखा का है । 
इनको भिन्न कहनेवाला कोई वाक्य शाखाओं में उपलब्ध नहीं होता । फलतः 
सब शाखाओं में कहा गया अग्निहोत्र मिलकर एक पुर्ण कर्म है । ऐसे ही अन्य 
दशं-पूर्णमास आदि कर्मों के विषय में समझना चाहिए । सूत्र में “च पद युक्त्यन्तर 
का निदेशक है ॥१८॥ 

समाप्तिवचन-आक्षेप के समाधान में सूत्रकार ने कहा-- 


समाप्तिवच्च सम्प्रेक्षा ॥१६॥ 


[च] और [समाप्तिवत्‌ ] समाप्तिवाला कथन [सम्प्रेक्षा] उत्प्रेक्षामात्र 
है, कल्पनामूलक । 

एक शाखावाले कहते हैं, हमारा अग्तिचयत-कम यहाँ समाप्त होता है; 
अन्य शाखावाले कहते हैं, हमारा अग्निचयन-कर्म यहाँ समाप्त नहीं होता; ऐसा 
कथन उत्प्रेक्षामात्र है। तात्पर्य है, वास्तविक नहीं है जब कर्म की समाप्ति होने- 
वाली होती है, कुछ अंश शेष रह जाता है, तब भी कर्म की समाप्ति को कथन 
व्यवहार में आता है । कर्म की आसन्न-समाप्ति में--बस अब यह समाप्त हुआ 
ही समको, मान लो अव यह समाप्त हो गया, भब समाप्त होने में कमी ही क्या 
है? आदि व्यवहार प्रायः होता रहता है। यह वास्तविक न होकर उत्प्रेक्षामूलक 
व काल्पनिक ही समझना चाहिए । समाप्ति के भिन्न अवसर होने पर भी इससे 
इतना तो स्पष्ट है कि दोनों शाखाओं में एक ही अग्निचयन-कर्म अभीष्ट है । 

यह व्यवहार अशास्त्रीय नहीं है । अग्निष्टोम में आध्वर्यव-कर्म समाप्त होने 
पर 'अर्निष्टोमः समाप्तः’ यह व्यवहार देखा जाता है, यद्यपि अध्वर्यू द्वारा किये 
गये कमं, के अनन्तर अभी होता द्वारा किया जानेवाला झस्त्र-कर्म अवशिष्ट रहता 
है। इसी प्रकार अग्निचयन-कमं में समाप्ति का निर्देश समझना चाहिए। कहीं 
समाप्ति बताना, कहीं न बताना, अग्निचयन-कर्म के भेद को सिद्ध नहीं 
करता ॥ १६।। 

इसके साथ ही सूत्रकार निन्दा आदि आक्षेपों का समाधान प्रस्तुत करता 
हैन 

एकत्वेऽपि पराणि निन्दाऽशक्तिसमाप्तिवचनानि ॥२०॥ 

[एकत्वे | विभिन्न शाखाओं में करों के एक होने पर [अपि ]भी [पराणि] 
अगले [निन्दाऽशक्तिसमाप्तिवचनानि] निन्दावचन, अशक्तिवचन, समाप्ति- 
वचन उपपन्न होते हैं; तब भेद साधक कंसे ? 

अग्निहोत्र होम के उदित, अनुदित, समयाष्युषित कालों के प्रसंग से “प्रातः 
प्रातरनृतं ते वदन्ति’ आदि द्वारा उदित आदि होम की जो निन्दा की गई है, 
` “उसकी वास्तविकता इस प्रकार है-- 

आचार्यो ने अग्निहोत्र होम के तीन काल बताये--उदित, अनुदित, समयाध्यु- 
षित । सूर्यं उदय हो जाने पर पहला काल है; उस समय नक्षत्रों का दिखाई देना 
सम्भव नहीं रहता । अनुदित काल वह है, जब नक्षत्र दिखाई देते रहें । तीसरा 
समयाध्युषित काल इन दोनों के बीच में है--जब नक्षत्र भी दिखाई न दे रहे हों, 

और सूर्य भी उदय न हुआ हो। यह काल-विभाजन में अरुणोदय-काल कहाता 
है। ह 
जो व्यक्ति अग्निहोत्र होम के लिए अग्नि का आधान यह व्रत लेकर करता 
है कि वह अनुदित काल में होम करेगा, यदि वह अपने व्रत को आलस्य-प्रमादवश 
भंग करता है, और अनुदित में होम न कर उदित आदि में करता है, उसकी यह 
निन्दा है । उसने अपने व्रत को तोड़ा है, इससे कर्मानुष्ठान में उसकी अश्रद्धा का 
भाव ध्वनित होता है; तभी उसके लिए प्रायश्चित्त का विधान है, जिसकी चर्चा 
अग्निम सूत्र में की गई है। ये निन्दावचन अग्निहोत्र-कर्म के विषय में नहीं हँ । 

इसी प्रकार जो उदित होम का ब्रती है, वह अपने व्रत का मंग कर अनुदित 
आदि में होम करता है, उसकी यह निन्दा है । ऐसे ही अध्युषित काल का ब्रती 
अपने ब्रत-नियम को तोड़कर अन्य समय में करता है, उसकी यह निन्दा है। यह 
निन्दा न पवित्र कर्म अग्निहोत्र की है, और न यह शाखान्तरो में कर्मभेद का 
कारण है । 

इसके अतिरिक्त यह भी ध्यान देने की बात है कि ब्रती के नियम-मंग की 
निन्दा द्वारा श्रद्धापुवेक नियम-पालन की प्रशंसा में ही इसका तात्पर्यं है। अतः 
यह किसी प्रकार से दोषावह नहीं । 

अशक्तिवचन भी कर्मभेद का कारण नहीं कहा जा सकता। यदि अशक्त 
व्यक्ति किसी कार्य को नहीं कर पाता, तो इससे काये को दोषी नहीं ठहराया जा 
सकता । असमर्थं व्यक्ति के लिए एक शाखा में विहित कर्म भी सर्वाङ्गपूर्ण रूप में 
अनुष्ठेय नहीं हो पाते; तब जितना हो पाता है, उतना करना चाहिए। नित्य 
कर्मों में उतना करना भी अभीष्ट का साधक होता है । काम्य कर्म का सर्वाङ्गपूर्ण 
सम्पन्न होना आवश्यक है, क्योंकि कामना की पूर्ति उसी में सम्भब है । परन्तु 
समर्थ व्यक्ति सब शाखाओं में विहित कर्मों के अनुष्ठान में भी सक्षम रहते हैं। 
अधिक करने का फल भी अधिक मिलता है । यह स्थिति न कर्मों में किसी न्यूनता 
को अभिव्यक्त करती है, और न शाखान्तरौं में कर्मभेद का कारण है। 

समाप्तिवचन शाखान्तरों में कमंभेद का कारण नहीं है, इसका उपपादन 
गत सूत्र के भाष्य में कर दिया गया है ॥२०॥ 

निन्दावचन के समाधान में शिष्य जिज्ञासा करता है--उदित-अनुदित होम 
के विषय में प्रायश्चित्त का विधान होने से कर्मो में न्यूनता व दोष का होना ज्ञात 
होता है। उदित आदि होम का विधान कर उसमें दोष का कथन परस्पर-विरुद्ध 
'हैं। इस विरोध का परिहार कर्म भेद मानने पर सम्भव है । इसका समाधान होना 
चाहिए । 

शिष्य-जिज्ञासा को सूत्रकार ने पुर्वपक्ष-रूप से प्रथम सूत्रित किया-- 

प्रायश्चित्तं निमित्तेन ॥२१॥ 


[प्रायश्चित्तम्‌ | उदित, अनुदित होम में प्रायश्चित्त का विधान [निमित्तेन ] 
किसी कारणविशेष से किया गया है। यह प्रायडिचित्त-विधान कर्मभेद का 
प्रयोजक है । 

उदित, अनुदित होम में प्रायश्चित्त का विधान होने से इन कर्मो में न्यूनता 
आदि दोष का पता लगता है, उसका निवारण शाखान्तर में कर्मभेद मानने पर 
सम्भव है। यदि विभिन्न शाखाओं में उदित होम आदि एक ही कर्म माना जाता 
हैं, तो उसका विधान और प्रतिषेध परस्पर-विरुद्ध हैं। प्रतिशाखा कर्मभेद स्वीकार 
करने पर विधान अपनी शाखा में मान्य रह जाता है; शाखान्तरगत विरोध अन्य 
किसी उदितादि होम का हो सकता है॥२१॥। 

आचार्य सूत्रकार ने समाधान किया 


प्रक्रमाहा नियोगेन ॥२२॥ 


[वा] 'वा' पद पूवंपक्ष का निवारण करता है--प्रायरिचित्त के विधान से 
शाखान्तरों में कर्मभेद कहना अयुक्त है । [नियोगेन] अपने पूर्वनिर्धारित कत्तव्य 
से [प्रक्रमात्‌] इधर-उधर हट जाने के कारण प्रायर्चित्त का विधान है, जो 
शाखान्तरों में एक कर्म मानने पर भी उपपन्न होता है । 
पूर्वनिर्धारित कत्त॑व्य का स्पष्टीकरण २०बे सूत्र के भाष्य में कर दिया है। 
अग्निहोत्र होम के लिए अग्नि-आधान करते समय व्यक्ति को अपनी इच्छानुसार 
यह स्वीकार करना होता है कि होम-अनुष्ठान के तीन कालों में से उसे कौन-सा 
काल अनुकूल रहेगा। उसका उल्लंघन करने पर प्रायश्चित्त का विधान है । प्रति- 
शाखा कर्म का अभेद मानने पर भी कमं के विधान और प्रतिषेध का सामञ्जस्य 
बना रहता है । अग्निहोत्र होम सब शाखाओं में कर्म एक है; इसके अनुष्ठान- 
काल में अनुदित आदि विकल्प हैं । यज्ञ-सम्बन्धी वैकल्पिक पदार्थों में इच्छानुसार 
कर्ता द्वारा कोई एक पक्ष स्वीकार कर लिया जाता है । उसका उल्लंघन ही 
दोषावह माना गया है । = 
इस विषय में समबल-वाक्य 'ब्रीहिभियंजेत, यवेर्यजेत' उदाहरण-रूप में 
द्रष्टव्य हैं । आचार्यो ने यहाँ विकल्प माना है, चाहे ब्रीहि से यजन करे, चाहे यवों 
से। जो व्यक्ति कर्मारम्भ में ब्रीहि से यजन करना स्वीकार कर ब्रीहि की अप्राप्ति 
में यवों सें यजन करता है, वह प्रायद्चित्ती होता है । ब्रीहि के अभाव में उसे 
ब्रीहि के प्रतिनिधि अन्त नीवार आदि से होम करना चाहिए; यवों से नहीं । इसी 
प्रकार जिस व्यक्ति ने कर्मारम्म में यवो से यजन करना स्वीकार किया है, वह 
यदि यवों की अप्राप्ति में ब्रीहि से यजन करता है, तो वह प्रायरिचित्ती होता है । 

यवों की अप्राप्ति में उसे यवों के प्रतिनिधि आरण्य (जंगली) यवों से यजन 
करना चाहिए । प्रतिनिधि का विधान शास्त्रीय है । इसी के अनुसार उदित होम 
आदि में प्रायश्चित्त का प्रसंग समझना चाहिए, जो गत (२०वें) सूत्र के भाष्य में 
स्पष्ट कर दिया है ॥२२॥ 

समाप्तिवचन के विषय में सूत्रकार ने और अधिक कहा-- 


समाप्तिः पुर्ववत्त्वाद्‌ यथाज्ञाते प्रतीयेत ॥२३॥ 


[समाप्तिः] समाप्ति-विषयक वचन 'अत्रास्माकमग्निः समाप्तः इत्यादि 
[पूर्ववत्त्वात्‌ ] पहले से प्रारम्भ हुए होने के कारण, उन कर्मो के [यथाज्ञाते | 
जैसे प्रारम्भ हुए ज्ञात हैं, उसके अनुसार समाप्ति [प्रतीयेत] जातनी चाहिए 
उन कर्मो की । 

समाप्ति सदा प्रारम्भ की अपेक्षा करती है । जिस कमें के पूरा होने पर 
समाप्ति का निर्देश है, यह आवश्यक है कि वह कर्म प्रारम्म होकर अभी तक 
चालू रहा है । प्रारम्भ होकर चालू रहते जहाँ कमं पुरा होता है, वहीं समाप्ति 
का निर्देश यह स्पष्ट करता है कि यह समाप्ति उसी जाने हुए कमं की है। 
समाप्ति-विषयक यह निर्देश कर्म भेद का प्रयोजक नहीं है । 

विशेष--समाप्तिवचन-आक्षेप का समाधात करने के लिए सूत्रकार ने दो 
सूत्र बनाये । दो सूत्र क्यों बनाये गये ? इसका समाधान अस्पष्ट रहा है । 

आठवें आक्षेप-सूत्र के भाष्य में समाप्ति वचन' का जो विवरण प्रस्तुत किया 
है, वहाँ दो वाक्य निदिष्ट हे---एक--.अत्रास्माकमग्नि: परिसमाप्यते --यहाँ 
हमारा अग्तिचयत-कमं परिसमाप्त होता है; दूसरा है-'अपरेऽच्यत्र परिसमाप्ति 
ब्यपदिशन्ति- -अन्य शाखावाले समाप्ति का अन्यत्र कथन करते हैं । भाष्यकार 
ने इस प्रसंग में पहला वाक्य लिखा है--“असमाप्तेऽपि समाप्तेर्वचनं मवति 
समाप्त न होने पर भी समाप्ति का कथन कर्म में होता है। आक्षेप का मुख्य 
आधार यही है कि एक ही अग्निचयन-कर्म में किसी शाखावाले कर्म के बीच 
किसी एक जगह कर्म की समाप्ति कहते हैं, अन्य शाखावाले दूसरी जगह । इस 
विरोध का सामञ्जस्य कर्मभेद मानने पर सम्भव है । 

इसका समाधान सूत्रकार ने १६वें सूत्र में किया । वहाँ भी इस मान्यता के 
साथ किया है कि कमे के समाप्त न होने पर भी समाप्ति का कथन हो जाता है । 
भाष्यकार ते एक वाक्य लिखा -“अन्वा रो हेष मँत्रायणीयानामर्निः परिसमाप्यते, 
अस्माकं तेषु न परिसमाप्यते'--मंत्रायणी शाखावाले अर्तिचयन-कमं की समाप्ति 
अन्वारोह के अनस्तर मानते हैं । अन्वारोह उन मन्त्रों का नाम है, जो अग्नि- 
स्थापना के लिए निमित स्थण्डिल पर अर्निस्थापना के समय बोले जाते हैं । 
अग्निचयन-क्रमं यहीं समाप्त माना जाता है। दूसरी शाखावाले उस अवसर पर 

समाप्ति नहीं मानते । इस रहस्य को किसी व्याख्याता ने स्पष्ट नहीं किया कि 
अन्य शाखावाले अग्निचयन-कर्म की समाप्ति अन्वारोह पर न मानकर किस 
अवसर पर मानते हैं। 
उन्नीसवे सूत्र में सभी व्याख्याताओं ने समाप्तिवचन-आक्षेप का समाधान 
तर्केमूलक् आधार पर किया है । वह तर्क है-यादि मँत्रायणी शाखावालों ओर 
अन्य शाखावालों का अग्निचयन-कर्म एक न हो, तो वे 'अस्माकम्‌' पद का प्रयोग 
कैसे करेंगे ? इस पद का प्रयोग तभी उपपन्न होता है, जब मँत्रायणी शाखा- 
वालों के अग्निचयन-कर्म “को अन्य शाखावाले भी अपना कर्म मानें । तात्पर्य है 
अग्निचयन-कर्म सब शाखाओं में एक है, पर उसकी समाप्ति का निर्देश क्रिया के 
विभिन्न अवसरों पर माना गया है। इससे अग्निचयन-कर्म की--सव शाखाओं 
में --एकता नष्ट नहीं होती । इस प्रकार उक्त तक के आधार पर समाप्तिवचन- 
आक्षेप का समात्रान १६वें सूत्र में किया है। 
इस व्यवस्था को और अधिक स्पष्ट करने के लिए उदाहरण भी दिया गया 
है । उदाहरण है, ज्योतिष्टोम के अन्तर्गत आध्वर्यव-कमं की समाप्ति पर ज्योति- 
ष्टोम-कमं की समाप्ति का निर्देश । प्रधान कमं ज्योतिष्टोम का अवान्तर कमं 
आध्वयंव कर्म है । अध्वयु द्वारा सम्पन्न किये जाने के कारण इसका उक्त नाम 
है। इस अवान्तर कमं के सम्पन्न होने पर प्रधान कमं ज्योतिष्टोम की समाप्ति 
का निदेश है, यर्छप ज्योतिष्टोम का एक अन्य अवान्तर कर्म किया जाना अभी 
शेष रहता है । वह है- होता द्वारा किया जानेवाला शस्त्र-कर्म । यहाँ ज्योति- 
ष्टोम के समाप्त न होने पर भी जैसे समाप्ति का निर्देश है, ऐसे ही अग्निचयन- 
कमं में समझना चाहिए । 
यहाँ इतना और जानना चाहिए, ज्योतिष्टोम में समाप्ति के काल्पनिक 
और वास्तविक दोनों अवसरों का स्पष्ट उल्लेख मिलता है; ऐसा उल्लेख अग्नि- 
चयन-कमं के दोनों अवसरों का स्पष्ट नहीं मिलता । अन्वारोह पर मैत्रायणी 
द्वारा निदिष्ट अरितिचयन की समाप्ति वास्तविक है या काल्पनिक? यह सन्देह 
बना रहता है। 
इस प्रकार १8वें सूत्र द्वारा प्रतिपादित समाप्तिवचन के समाधान से प्रस्तुत ढ़ 
[२३] सूत्र द्वारा प्रतिपादित समाधान में कुछ अन्तर है । सूत्रकार इस सूत्र द्वारा 
यह कहना चाहता है कि जिस प्रकृत कर्म के अनन्तर समाप्तिवचन का निर्देश 
है, उसी की समाप्ति वहाँ समभनी चाहिए । प्रधान कमे ज्योतिष्टोम के अन्तर्गत 
आध्वर्यव अवान्तर कमं की समाप्ति पर ज्योतिष्टोम की समाप्ति का निर्देश है । 
यहाँ ज्योतिष्टोम प्रधान कमं और आध्वर्यव अवान्तर कमं दोनों प्रकत हैं। पर 
यहाँ वस्तुतः समाप्ति आध्वर्थव कर्म की है, ज्योतिष्टोम की नहीं । तब सान्निध्य 
से यहाँ मुख्य रूप में आध्वर्यव कमं की समाप्ति समझनी चाहिए । प्रधान कर्म 

होने के कारण ज्योतिष्टोम की समाप्ति का निर्देश औपचारिक है। औपचारिक 
अस्थान में निर्दिष्ट भिन्त--समाप्तिवचन शाखान्तरों में कर्मभेद का प्रयोजक 
नहीं हो सकता । तात्पर्य है, किसी भी कर्म की वास्तविक समाप्ति एक ही अवसर 
पर होती है; तत्र समाप्तिवचन-भेद निरस्त हो जाता है, वह कर्मभेद का घटक 
कंसे सम्भव है ? 

फलतः १६वें सूत्र में समाप्तिवचन का तर्कमूलक समाधान आंशिक समाधान 
है । प्रस्तुत २३वें सूत्र में समाप्तिवचन का पूर्ण वास्तविक समाधान है। यही 
दोनों सूत्रों के प्रतिपाद्य में अन्तर है। यह समाधान अग्निचयन-कर्म में भी लागू 
होता हे । मंत्रायणी शाखा के अनुसार अन्वारोह के अनन्तर अग्निचयन-कम की 
समाप्ति 'मुख्य समाप्ति’ होना सम्भव है । 'सम्भव' पद का प्रयोग इसलिए किया 
है, क्योंकि अन्य शाखावालों ने अगिनिचयन-कर्म की समाप्ति किस अवसर पर 
मानी है, यह स्पष्ट नहीं है । जहाँ भी कहीं मानी हो, वह औपचारिक हो सकती 
है। अतः समा'प्तवचन में भेद न रहने से उसकी कमं भेद-प्रयोजकता भी नष्ट 
हो जाती है। फलतः शाखान्तरों में अवाध कर्मेक्य सिद्ध होता है । समाप्तिवचन 
उसमें बाधक नहीं ।।२३।॥ 

क्रमप्राप्त अन्यार्थदशन-अक्षिप का समाधान सूत्रकार प्रस्तुत करता है-- 


लिङ्गमविशिष्टं सर्वशेषत्वान्तहि तत्र कर्मचोदना, तस्माद्‌ 
द्वादशाहस्याहारव्यपदेशः स्यात्‌ ॥२४॥ 


[लिङ्गम्‌] ज्योतिष्टोम-विषयक प्राथम्य लिङ्ग [अविशिष्टम्‌ ] समान है, 
कर्मभेद और कर्मक्य दोनों पक्षों में, [सवंशेषत्वात्‌ ] सब प्रकार से ज्योतिष्टोम का 
अङ्ग होने के कारण। [हि] क्योंकि [तत्र] वहाँ ताण्डच ब्राह्मण में [ कर्मचोदना ] 
ज्योतिष्टोम कर्म का विधान |न] नहीं है। [तस्मात्‌] इसलिए 'अथ यदि 
दिदीक्षाणाः' आदि निदेश [द्वादशाहस्य] द्वादशाह सत्र के विषय में [आहारव्यप- 
देशः] सम्पर्क के कथन करनेवाला [स्यात्‌ | है, ऐसा जानना चाहिए । 

अन्यार्थदशेन के प्रसंग से 'दिदीक्षाणा:' आदि वाक्यों के आधार पर द्वादशाह- 
सत्र में दीक्षित, अदीक्षित, दोनों के अधिकार तथा ज्योतिष्टोम के प्राथम्य को 
लेकर विरोध की कल्पना से जो प्रतिशाखा-कर्मभेद की स्थापना का प्रयास किया 
गया, वह युक्त नहीं है । कारण यह है, 'दिदीक्षाणाः' आदि पदों का ज्योतिष्टोम 
के साथ कोई सीधा सम्पकं नहीं है । उनका सम्बन्ध द्वादशाह सत्र के साय है। 
जो द्वादशाह सत्र से दीक्षित हो चुका है, वह बृहत्सामा क्रतु का अनुष्ठान करे, 
क्योंकि वह रथन्तरसामा क्रतु का यजन कर चुका है। जो अदीक्षित है, वह रथं- 
तरसामा क्रतु का अनुष्ठान करे। इससे स्पष्ट ज्ञात होता है, द्वादशाह सत्र में 
प्रथम रथन्तरसामा ऋतु का यजन होना चाहिए. तदनन्तर बृहत्सामा क्रतू का। 


CC-0. Gurukul Kangri Collection, Haridwar 


फक्प््ण्प्प्ण्फण्ण्ण्प्प्फ्ण्ण्ण्खळ्च््ाा राणा जि 


Digitized by Arya Samaj Foundation Chennai and eGangotri 


३४८ मीमांसा-दर्शन 


*रथन्तरसामा और 'बृहत्सामा' क्रतु वे कर्म हैं, जिनकी समाप्ति या पूर्णता यथा- 
क्रम रथन्तर सामगान एवं बृहत्सामगान द्वारा होती है। 

ताण्ड ब्राह्मण सामवेद का ब्राह्मण है । सामवेद में ज्योतिष्टोम का विधान 
नहीं है। उसका विधान यजुर्वेद में है। परन्तु उसके प्राथम्य का कथन सामवेद 
के ब्राह्मण ताण्ड में किया गया है । सामवेद में विधान न होने पर जहाँ भी 
ज्योतिष्टोम का विधान होगा, वहाँ यह प्राथम्य वचन लागू होगा। सामवेद 
ब्राह्मण का 'एष व।व प्रथमो यज्ञो यज्ञानां यज्ज्योतिष्टोमः' वचन यजुर्वेद-विहित 
कमं में लागू हो रहा है; यह स्थिति इस तथ्य को प्रमाणित करती है कि प्रति- 
शाखा एवं प्रतिब्राह्मण कमं का एकत्व है, भेद नहीं । यजुर्वेद में विहित ज्योति- 
ष्टोम-कर्म समस्त वैदिक वाङ्मय में एक ही है, शाखान्तर से इसमें किसी प्रकार 
का भेद नहीं ।। २४।। 

अन्यार्थंदर्शन (क)-सूत्रपठित अन्यार्थदर्शन पर आधारित आशंका के पेटे 
में जो अन्य--कमंभेद के--उपोद्बलक हेतु उभारे गये हैं, सुत्रकार यथाक्रम 
उनका समाधान प्रस्तुत करता है-- 


द्रव्ये चाचोदितत्वाद्‌ विधीनामव्यवस्था स्यान्निदेंशाद्‌ 
व्यवतिष्ठेत, तस्मान्नित्यानुवादः स्यात्‌ ॥२५॥ 


[च] ओर [द्रव्ये] अर्निचयन-प्रसंग में, पक्षादिसम्मान का [अचोदि- 
तत्वात्‌] विधान न करने से [विधीनाम्‌ ] पक्षसम्मान आदि विधियों की यह 
[अव्यवस्था | अव्यवस्था [स्यात्‌ | हो जाती है । निर्देशात्‌ ] निर्देश --विधि के 
सामर्थ्य से [ व्यवतिष्ठेत ] व्यवस्था बन जाती है, अर्थात्‌ अग्निचयनरहित वाचस्तोम | 
आदि क्रतुओ में एकादशिनी इष्टि का कथन होने से यूप-स्थापना के रथाक्षपरि- 
माण-अन्तराल की व्यवस्था है । [ तस्मात्‌] इसलिए, पक्षसम्मान-विधि का 
[नित्यानुवाद:] नित्य अप्राप्त-रूप अनुवाद [स्यात्‌] है । 
इयेनयाग के अग्निचयन-प्रसंग में पक्षसम्मान आदि का विधान नहीं किया 
है । वाचस्तोम आदि क्रतुओं में एकादश पशुओं को बांधने के 'लिए एकादश यूपों 
की स्थापना का विधान है । एकादशिनी कर्म इसी क| नाम है । यूपों का अन्तराल 
(मध्य में छूटा स्थान) कितना होना चाहिए? इसी के लिए पक्षसम्मान, 
वेदिसम्मान आदि का निर्देश है । श्येनयाग के अग्निचयन में उसी का अनुवाद है । 
अग्निचयन में एक्र ही युप की स्थापना की जाती है । पर्याय से ग्यारह पशुओं का 
उसी में बाँधा जाना आचार्यो ने स्वीकार किया है । 
जिज्ञासा है, श्येनयाग के अग्निचयन में पक्षसम्मान आदि का विधान न होने 
से उसकी प्राप्ति ही यहाँ नहीं है, तब उसका उल्लेख क्यों किया गया ? आचार्यों 

ने ऐसा माना है कि अप्राप्त का भी अनुवाद--किसी आंशिक प्रसंग को लेकर 
कथन--हो जाता है । जैसे वाक्य है --'न पृथिव्यामग्निशचेतव्यो न दिवि नान्त- 
रिक्षे'--अग्निचयन न पृथिवी (नग्न भूभाग) पर करना चाहिए, न द्युलोक में, न 
अन्तरिक्ष में । यहाँ द्युलोक और अन्तरिक्षलोक में अग्निचयन असम्भव होने से 
प्राप्त ही नहीं है, तो यह निषेध क्यों किया गया ? आचार्य ने निर्णय दिया 
[१॥२॥१८]--सवेथा अप्राप्त का भी प्रसंगवश प्रतिषेध करने में कोई बाधा नहीं 
है। नंगे भूभाग पर अग्निचयन-निषेध-प्रसंग में द्यु आदि में भी निषेध कर 
दिया गया । इसी को नित्य अप्राप्त का अनुवाद कहा जाता है। 

इयेनयागीय अग्निचयन-कमं में एक यूप की स्थापना की जाती है। इसी 
आंशिक प्रसंग से एकादश यूपस्थापना विषय के पक्षसम्मान एवं वेदिसम्मात- 
अन्तराल का यहाँ उल्लेख हो गया है, उसका यहाँ वास्तविक उपयोग नहीं है । 
एक यूप की स्थापना में अन्तराल का प्रश्न ही नहीं उठता । इसी रूप में यह 
केवल अप्राप्त का नित्यानुवादमात्र है। पक्षसम्मान की निन्दा और वेदि- 
सम्मान की प्रशंसा अर्थवाद है । अग्निचयन में इनके उल्लेख एवं विरोध- 
रूप असामञ्जस्य के आधार पर इसके समाधान के लिए आक्षेपकर्ता ने 
जो प्रतिशाखा-कर्मभेद का सुझाव दिया, वह उक्त स्थिति में अनवकाशग्रस्त 
हो जाता है । ऐसे सुझाव का अवकाश तभी सम्मव था, जब अग्निचयन में 
पक्षसम्मान का विधान होता है । फलतः प्रतिशाखा-कर्म का अभेद ही मान्य 
है॥२५॥ 

क्रमप्राप्त (११) अन्यार्थं दर्शन (ख)-आक्षेप का समाधान सूत्रकार ने 
प्रस्तुत किथा-- 


विहितप्रतिषेधात्‌ पक्षेऽतिरेकः स्यात्‌ ॥२६॥ 


[विहिंतप्रतिषेधात्‌ | अतिरात्र याग में षोडशी पात्र के ग्रहणरूप विधान 
और अग्रहणरूप प्रतिषेध से [पक्षे] पक्ष में, अर्थात्‌ ग्रहण अथवा अग्रहण पक्ष में 
तीन या तीन ऋचाओं का [अतिरेकः] विराट्‌ से अतिरेक--अधिक या शेष 
रह जाना [स्यात्‌ | होता है । 

ज्योतिष्टोम के अङ्ग अतिरात्र कम के विषय में कहा--'अतिरात्रे षोडशिनं 
गुल्हाति'--अतिरात्र कमं में षोडशी ग्रह (पात्र) का ग्रहण करता है, अर्थात्‌ 


.उसको सोमरस से भरता है। उसकी. आहुति दी जाती है । अन्य वाक्य है— 


“नातिरात्रे षोडशिनं गुह्वाति'--अतिरात्र में षोडशी का ग्रहण नहीं करता । दोतों 
वाक्यों के समानबल होते से अतिरात्र कर्म में षोडशी पात्र के ग्रहण-अग्रहण का 
बिकल्प है, अर्थात्‌ एक पक्ष में षोडशी पात्र को सोमरस से भरकर उसकी आहुति 
दी जाती है; अन्य अग्रहण-पक्ष में पोडशी-पात्र न सोमरस से भरा जाता है, न 

आहुति दी जाती है। विधान और प्रतिषेध दोनों समानबल होने से कर्म == आहुति- 
प्रदान में विकल्प होने के कारण इनमें कोई विरोध नहीं है। फलतः इस स्थिति 
को प्रतिशाखा-कमंभेद का प्रयोजक नहीं कहा जा सकता । यह व्यवस्थित कर्म के 
एकत्व में भी उपपन्न रहती है । 

इस प्रसंग में प्रयुक्त होनेवाली स्तोत्रोय ऋचाओं में दो और तीनका 
अतिरेक किस प्रकार है ? इसका विवरण निम्नलिखित के अनुसार समझना 
चाहिए : 

सोमयाग की सात संस्थाएं हैं--ज्योतिष्टोम, उक्थ्य, षोडशी, अतिरात्र, 
अत्यग्निष्टोम, वाजपेय, आप्तोर्याम । इनमें उत्तरोत्तर स्तोत्र-संख्या अधिक होती 
जाती है । प्रस्तुत सूत्र के शाबर भाष्य के अनुसार विवरण इस प्रकार है-- 


ज्योतिष्टोम संस्था के स्तोत्र-- 
प्रातः सवन में-त्रिवृद्‌ (त्रिगुण) बहिष्पवमान ३५३ ९१ 


पञ्चदश आज्य चार = १५९ ४= ६० 
माध्यन्दिन सवन में-सप्तदश पृष्ठ चार == १७ )८४-- ६८ 


पञ्चदश माध्यन्दिन पवमान एक = १५ 
सायं सवन में-सप्तदश आर्भव पवमान एक == १७ 
एकविश यज्ञायज्ञिय एक = ९९२ 
ज्योतिष्टोम की पूर्ण स्तोत्र-संख्या = १६० 
उक्थ्य संस्था के स्तोत्र-- 


ज्योतिष्टोम संस्था के तीनों सवनों के समस्त स्तोत्र 
उक्थ्य संस्था में होते हैं = १० 
तृतीय (सायं) सवन में इतना अधिक है-- 
एकविश उक्थ्य तीन= २१ ३= ६३ 


उक्थ्य संस्था की स्तोत्र-संख्या २ 5२५३ 
बोडझी संस्था के स्तोत्र-- 
उक्थ्य संस्था के तीनों सवनों के समस्त स्तोत्र 
| षोडशी संस्था में रहते हैँ-- = २५३ 
तृतीय सवन में इतना अधिक है-- 
एकविश षोडशी एक-- = २१ 
षोडशी संस्था की स्तोत्र-संख्या-- स्स २७४४ 

अतिरात्र संस्था के स्तोन्न--जब अतिरात्र में षोडली का ग्रहण होता है-- 
षोडशी संस्था के तीनों सवनों के समस्त स्तोत्र 
अतिरात्र सांस्था में रहते हैं-- २७४ 
पञ्चदश रात्रि पर्याय चार-चार स्तोत्रों 
के तीन= १५१८ ४)८ ३= १८० 
त्रिवृत्‌ रथन्तर = ३५३= & 
डशी सहित अतिरात्र की स्तो त्र-सं रुया == TEs 
इस प्रकार पोडशी ग्रहण-पक्ष में अतिरात्र संस्था की समस्त स्तोत्रीय संख्या 
४६३ होती है। इसको विराट्‌ = १० संख्या से विभाजित कर देने पर ३ स्तोत्र 
अतिरिक्त बचे रह जाते हैं। पोडशी के अग्रहण-पक्ष में, अर्थात्‌ जव षोडशी का 
ग्रहण अतिरात्र संस्था में नहीं किया जाता, तब पोडशी के बिशिष्ट २१ स्तोत्र 
निकालकर अतिरात्र संस्था के ४६३-२१ ४४२ शेष रहते हैं। इनको 
विराट्‌ = १० संख्या से विभाजित कर देने पर २ स्तोत्र शेष बचे रह जाते हैं । 
उक्त प्रकार से दो और तीन का अतिरेक स्पष्ट हो जाता है। यह एक नियत 
व्यवस्था होने से भेदपक्ष में भी अस्वीकार्य नहीं है। अतः इसको प्रतिशाखा-कर्म- 
भेद का प्रयोजक नहीं कहा जा सकता ॥२६।। 
क्रमानुसार (१२) अन्यार्थदर्शन (ग)-आक्षेप का समाधान सूत्रकार प्रस्तुत 
करता है-- 
सारस्वते विप्रतिषेधाद्‌ यदेति स्यात्‌ ॥२७॥ 
[सारस्वते] सारस्वत सत्र में [विप्रतिषेधात्‌ ] परस्पर विरोध होने से 
[यदा-इति] यदा-'यत्‌' पद के प्रयोग द्वारा यह निश्चय [ स्यात्‌ ] होता है। 
आक्षेप-सूत्र (८) की व्याख्या में १२ संख्या पर सारस्वत-सत्र को लक्ष्य कर 
परस्पर-विरोध का सामञ्जस्य प्रतिशाखा-कर्मभेद मानने के आधार पर बताया 
है । प्रस्तुत सूत्र द्वारा सूत्रकार उसका समाधान करता है--सारस्वत-सत्र विषयक 
कथन में कोई विरोध नहीं है, इसका निश्चय वहाँ प्रयुक्त 'यत्‌' पद के द्वारा होता 
है। वहाँ पाठ है--'ये पुरोडाशिनस्ते उपविशन्ति ये सान्नायिनस्ते वत्सान्‌ वार- 
यन्ति , यहाँ थे पुरोडाशिन:-- ये सानन्‍्तायिन:” यह 'यत्‌” पद का प्रयोग इस बात 
का निरचायक है कि इनमें परस्पर कोई विरोध नहीं है। 
विरोध का स्वरूप है--बारह दिन में सम्पन्न होनेवाला सारस्वत-सत्र होम- 
याग का अङ्ग है। सोमयाग की एक संस्था ज्योतिष्टोम है, जिसके विषय में 
ब्राह्मणग्रन्थ बताता है--यह प्रथम यज्ञ है, जो ज्योतिष्टोम है। इससे यजन न 
करके जो अन्य से यजन करता है, वह गत्त में गिरता है।? सारस्वतसत्र के अन्तर्गत 
१. एष वाव प्रथमो यज्ञो यज्ञानां यज्ज्योतिष्टोमः । य एतेनाऽनिष्ड्वाऽन्येन 
यजते, गर्ते पतति । 

दशै-पूर्णमास में 'ये पुरोडाशिनः' इत्यादि वाक्य द्वारा उन दोनों का प्रवेश 
बताया, जिसने ज्योतिष्टोमादिरूप सोमयाग किया है, और जिसने नहीं किया ! 
न करनेवाले का दशेपूणैमास में प्रवेश 'एव वाव प्रथमो यज्ञ: इत्यादि वाक्य के 
विरुद्ध हो जाता है; क्योंकि यह वाक्य सोमयाग का यजन न किए हुए व्यक्ति का 
सत्र में प्रवेश निषिद्ध करता है । 

सूत्रकार ने समाधान किया--सारस्वत-सत् द्वादशाह-कर्म है, अर्थात्‌ बारह 
दिन में पूरा होता है। द्वादशाह-कर्म की सत्र-संज्ञा विकल्प से मानी गई है। जिस 
पक्ष में वह सत्र-संज्ञक नहीं हैं, तब पुरोडाशयाजी व्यक्ति भी उसमें प्रवेश पाने का 
अधिकारी है । परन्तु दूसरे सत्रसंज्ञक पक्ष के रहने या मानने पर वह दरशे-पूर्णमास 
में अनुष्ठान का अधिकारी नहीं होता । इस तथ्य का निश्चय 'ये पुरोडाशिनः'' "ये 
सान्ताय्ययाजिनः' आदि वाक्य में 'यत्‌' पद के प्रयोग से स्पष्ट होता है। जो 
पुरोडाशयाजी हैं, वे चुपचाप बैठे रहते हैं। द्वादशाह के असत्र-पक्ष में उनका दशें- 
पूर्णमास के अवसर उपस्थित होना अशास्त्रीय नहीं है । अनुष्ठान में सक्रिय भाग 
न लेना, 'एष वाव प्रथमो यज्ञ: के साथ विरोध को उभरने नहीं देता। जो 
सान्नाय्ययाजी हैं, वे अनुष्ठान में सक्रिय भाग लेते हैँ । यही उक्त वाक्य में स्पष्ट 
किया है । यहाँ किसी प्रकार के विरोध की स्थिति नहीं है। 

सूत्र में"यदेति' पद का च्छेद 'यदा-इति' है । 'यदा' पद कालवाचक अव्यय 
नहीं है, अपितु 'यत्‌? सवंनाम पद का तृतीया विभक्ति एकवचन के साथ स्वरूपः 
निर्देश है। अर्थ होगा--'थे पुरो०' इत्यादि वाक्य में 'यत्‌' पद के प्रयोग द्वारा 
जैसा प्रथम सूत्रार्थ में किया है । 'इति' पद विरोध के स्वरूप को हटाकर निश्चय 
अर्थं का द्योतक है ॥॥२७॥ 

उक्त बारह आक्षेपों का समाधान समझने पर शिष्य अन्तिम आक्षेप को 
लक्ष्य कर दृढतापूर्वक जिज्ञासा करता है--उपहव्य नामक कर्म के विषय में शास्त्र 
द्वारा जो कहा गया है, वह प्रतिशाखा-कर्मभेद मानने पर ही उपपन्त होता है। 
अधिक स्पष्टता के लिए शिष्य-जिज्ञासा को सूत्रकार ने सूत्रित किया-- 


उपहतव्ये$प्रतिप्रसव: ॥२८॥ 


[उपहब्ये | उपहव्य नामक एकाह-कर्म में रथन्तरसाम और बृहत्साम का 
[अप्रतिप्रसवः] प्रतिप्रसव--पुनःकथन निष्प्रयोजन है, अनावश्यक है; क्योंकि 
प्रतिशाखा एक कमं मानने पर उपहव्य में उसके प्रकृतियाग अग्निष्टोम से 
बृहत्साम और रथन्तरसाम की विकल्प से प्राप्ति हो ही जाती है । इसका समाधान 
होना चाहिए ॥२५॥ 

अन्तिम (१३) अन्यार्थदशन (घ) -आक्षेप का समाधान सूत्रकार ता जि 


नम 

गुणार्था वा पुनः श्रुतिः ॥२९॥ 


[वा] यह पद पूर्वपक्ष के परिहार के लिए है, उपहव्य में बृहद्‌ रथन्तरसामों 
का पुन:श्रवण निष्प्रयोजन अथवा अनावश्यक नहीं है । अतः [पुनः श्रुति: | उपहव्य 
में बृहद्‌-रथन्तर सामों का पुन:श्रवण [गुणार्था] श्याव अश्व-दक्षिणा एवं श्वेत 
अइव-दक्षिणारूप गुण के विधान के लिए है । ह 

जब उपहव्य-कमं रथन्तर सामवाला होता है, तब उसकी दक्षिणा श्याव अश्व 
है, तथा जब उपहव्य बृहत्सामवाला होता है, तब उसकी दक्षिणा श्वेत अइव है । 
इस गुणविधान के लिए उपहव्य-कम में वृहत्‌साम एवं रथन्तरसाम का पुनः कथन 
है॥२९॥ 

आक्षेपों के उपयुक्त समाधान के अनन्तर प्रतिशाखा-कर्म के एक होने में 
सूत्रकार ने अतिरिक्त हेतु प्रस्तुत किया-- 


प्रत्ययञ्चापि दशयति ॥३०॥ 


[ प्रत्ययम्‌ ]सब शाखाओं में कर्म एक है, इस प्रत्यय = जानकारी को [चापि'] 
भी [दशयति] आम्नाय दिखाता है--बतलाता है । 

वैदिक वाङ्मय का परस्पर व्यवहार अर्थात्‌ कम विषयक विवरण इस तथ्य 
का बोध कराता है कि सब शाखाओं में सोमयाग अथवा ज्योतिष्टोम आदि पदों 
से कहा गया कमं एक है । तात्पर्य है--विभिन्‍न शाखाओं में सोमयाग पद से कहा 
गया कर्म सवंत्र एक है। इसीप्रकार ज्योतिष्टोम-कर्भ सर्वत्र एक है । अग्निहोत्र 
आदि अन्य सव कर्मो के विषय में भी यही समझना चाहिए । इसी कारण बंदिक 
वाङ्मय में यह देखा जाता है कि एक शाखा में किसी एक कर्म का विधान किया 
जाता है और दूसरी शाखा में उसके गुणों का विधान । यह स्थिति सब शाखाओं 
में कम के एकत्व को सिद्ध करती है। जहाँ कर्म का कथन नहीं, वहाँ अन्य शाखा 
से कर्म का उपसंहार कर लिया जाता है; जहाँ गुण का विधान नहीं, वहाँ अन्य 
शाखा से गुण का उपसंहार हो जाता है । जहाँ दोनों का विधान है, वह सभी अन्य 
शाखाओं को मान्य-होता है। तात्पर्य है, कर्म का कोई अङ्ग यदि किसी शाखा में 
पठित नहीं है, तो जहाँ पठित है, वहाँ से उसको पुत्ति कर लेनी चाहिए । जैसे 
मंत्रायणी? शाखा में समित्‌ भादि पाँच प्रयाज पठित नहीं हैं), परस्तु उनके गुण 


१. “चापि' यह निपात समुदाय-समुच्चय अर्थ में प्रयुक्त है। “चापीति निपात- 
समुदाय उक्तसमुच्चये' (कुतुहल वृत्ति), यु० मी०। 

२. मंत्रायणी संहिता, १।४।१२॥ 

३. पाँच प्रयाज याग हैं-समिधो यजति, तनूनपातं यजति, इडो यजति, बहि- 
यंजति, स्वाहाकारं यजति। ` - 

वहाँ सुने जाते हैं--“ऋतवो वै प्रयाजा?---निरचय ही प्रयाज क्रतु हँ । 'समानत्र 
होतव्याः'--यथास्थान बैठकर प्रयाज होम किए जाने चाहिएँ, आगे-पीछे हटना 
नहीं चाहिए । यहाँ केवल गुण-विधान है; जिस शाखा में प्रयाज-कर्मे का विधान 
है, उसका यहाँ उपसंहार कर लेना चाहिए । इस प्रकार सब शाखाओं में कर्म का 
एकत्व सिद्ध होता है ॥३०।। 

शिष्य जिज्ञासा करता है--विभिन्‍न शाखाओं में कर्मों के अङ्गों का पाठक्रम 
एक-दूसरे से भिन्त है । उसके अनुसार कर्मानुष्ठान का क्रम होने पर कमं का 
एकत्व सम्भव नहीं । सूत्रकार ने शिष्य-जिज्ञासा को सूत्रित किया -- 


अपि वा क्रमसंयोगाद्‌ विधिपृथक्त्वमेकस्यां' 
व्यवतिष्ठेत ॥३१॥ 


[अपि वा] अपि वा निपात-समुच्चय सब शाखाओं में ज्ञात कर्मेकत्व के 
प्रतिषेध के लिए है। तात्पर्यं है, सब शाखाओं में जाना गया कर्म एक नहीं है, 
[क्रमसंयोगात्‌ | विभिन्न शाखाओं में विहित कर्मों व तत्सम्बन्धी अद्को के क्रम 
का संयोग-सम्बन्ध उसी शाखा से [ व्यवतिष्ठेत] व्यवस्थित होगा । शाखान्तरों 
के साथ उनका कोई सम्बन्ध न होगा । 

विभिन्‍न शाखाओं में कर्मो व अद्धों का पाठ-क्रम परस्पर भिन्न देखा जाता 
है। सवेत्र समान नहीं है। कर्मों का अनुष्ठान उसी क्रम से होना उचित है । यदि 
ऐसा नहीं किया जाता, तो पाठक्रम टूट जाता है, जो युक्त नहीं । ऐसी स्थिति में 
प्रतिशाखा-पाठक्रम के अनुसार कर्मानुष्ठान किए जाने से कर्म का एकत्व खण्डित 
हो जाता है। जो क्रम जिस शाखा में पठित है, वह वहीं व्यवस्थित माना जाना 
चाहिए, शाखान्तरों में उपसंहार सम्भव नहीं ॥३१॥ 

जिज्ञासा का सूत्रकार ते समाधान किया-- 


बिरोधिना त्वसंयोगादेककम्यें तत्संयोगाद्‌ विधीनां 
सर्वकमंप्रत्ययः स्यात्‌ ॥३२॥ 


[ढु] 'ठु' पद पूर्वपक्ष के परिहार के लिए है; विभिन्‍न शाखाओं में कर्मभेद 
नहीं है। [विरोधिना] विरोधी क्रम के साथ [असंयोगात्‌ ] वाक्यविहिंत कमं 
का सम्बन्ध न होने से [ऐकक्रम्ये] विभिन्‍न शाखाओं में कर्म की एकता का बोध 
हो जाने पर [विधीनाम्‌ | सर्वेशाखा-पठित अङ्ग विधियो के [ तत्संयोगात्‌ | उस 
कर्म के साथ सम्बन्ध होने के कारण [सर्वेकम प्रत्ययः] सब शाखाओं में विहित 
अङ्ग कर्मों के साथ सम्बन्ध की जानकारी [स्यात्‌] हो जाती है। 


स्स्स 
१. अत्र 'शाखायां' इत्य धिक: पाठः। सुबोधिनी वृत्ति । 

'अग्निहोत्रं जुहुयात्‌ स्वर्गकामः, बर्श-पूर्ण मासाभ्यां यजेत, वाजपेयेन यजेत’ 
इत्यादि विधिवाक्यो से बोधित कर्मो का एकत्व सब शाखाओं-ब्राह्मणों आदि में 
समान रूप से उपलब्ध है; न इनमें कहीं कोई भेद है, न विरोध । प्रतिशाखा-कर्म 
के अभेद का यह मूल आधार है। यदि कहीं किसी शाखा आदि में किसी कर्म का 
कोई अङ्ग विशेष शाखान्तर से पाठक्रमभेद आदि के कारण भिन्न प्रतीत होता है 
तो यह भेद मुख्य कमं - अर्थात्‌ प्रकृतिभूत कर्म--के भेद में प्रयोजक नहीं होता, 
क्योंकि शाखान्तरों में विहित मुख्य कर्म के साथ इसका कोई सम्बन्ध नहीं रहता । 
तात्पर्य है, प्रकृतिभूत याग-कर्म अपने रूप में सर्वत्र अक्षुण्ण बना रहता है। उस 
शाख का अनुयायी प्रकृतियाग का अनुष्ठान उसी अङ्ग के साथ कर सकता है. 
जो उसकी शाखा में पठित है । 

कमं का अनुष्ठान अनुष्ठाता के सामर्थ्य पर अवलम्बित है। यदि वह समर्थ 
है, तो अपनी शाखा में अपठित कर्मांग का शाखान्तर से उपसंहार कर अनुष्ठान 
करने में किसी तरह की कोई बाधा नहीं है। असमर्थ होने पर केवल स्वशाखा- 
पठित कमं का अनुष्ठान करे । ऐसी व्यवस्था शास्त्रानुसार प्रामाणिक आचार्यों ने 
की है। यह स्थिति सब शाखाओं में कर्म की एकता को स्पष्ट करती है । 

इसके अतिरिक्त अन्य व्यवस्था है--जब कोई विधिवाक्य समानबल होते हैं, 
तब वहाँ विकल्प माना जाता है । वह न विरोध है, न कमं के भेद का घटक । दोनों 
में से किसी एक का--अपने सामर्थ्यं व स्वेच्छानुसार-अनुष्ठान किया जा सकता 
है । इसमें कर्म की पुर्णता सम्पन्न होती है; न वहाँ कर्मविषयक किसी विकार की | 
आशंका है, न किसी न्यूनता की । कर्म का एकत्व सवेत्र निर्बाध बना रहता है 
॥३२॥ (इति सर्वशाखाप्रत्ययंककर्मताऽधिकरणम्‌--२) । 

इति श्री पूर्णसहतनूजेन तोफादेवी - गर्भजेन बलियामण्डलान्तर्गत 

'छाता' - वासि श्रौ गुरुवरकाशीनाथशा स्त्रिपादाब्जसेवालब्धः 
विद्योदयेन, बुलन्दशहर मण्डलान्तर्गत पहासूपकण्ठ 'बनेल- 
ग्रामाभिजनेन साम्प्रतं गाजियाबाद नगर निवा- 
सिना विद्यावाचस्पतिना उदयवीर 
शास्त्रिणा’ समुन्नीते जेमिनीय 
मीमांसादशन विद्योदय भाष्ये 
द्वितीयाध्यायस्य चतुर्थः पाद: । 

समाप्तशचायं नानाकमंलक्षणो द्वितीयाध्यायः ॥ 
खबेदखनेत्रमिते वेक्रमे वत्सरे शुभे । 
भाद्रमासाऽसिते पक्षे चतुर्दश्या तिथौ तथा ॥ 
ससाप्तिमागादध्यायो द्वितीयो भौमवासरे । 
प्रीयन्तां तेन गुरवः पुज्याइच पितृदेवताः ॥ 

(प्रतिज्ञाऽधिकरणम्‌-१) 


द्वितीय अध्याय के प्रारम्भ में की गई प्रतिज्ञा के अनुसार गत अध्याय में कमं- 
भेद के छह प्रयोजक --शब्दान्तर, अभ्यास, संख्या, गुण, प्रक्रिया ( = प्रकरण), 
नामधेय (=संज्ञा) के आधार पर कर्मविषयक विवेचन प्रस्तुत किया गया, 
तथा उनके अपवाद एवं सब शाखाओं में कर्म की एकता का उपपादन सम्पन्न 
हुआ। अब शेष का विवरण प्रस्तुत करने के लिए तृतीय अध्याय प्रारम्भ किया 
जाता है, जिसका प्रथम सूत्र है-- 


अथातः शेषलक्षणम्‌ ॥१॥ 


[अथ] नानाकर्मलक्षण के अनन्तर [अतः] यहाँ से अवसरप्राप्त [शेष- 
लक्षणम्‌] शेष का लक्षण निरूपण करेंगे । 

करम के भेदाभेद को प्रकट करनेवाले लक्षणों--प्रमाणों का प्रतिपादन हो 
चुका है । अब शेप का लक्षण निरूपित किया जायगा । शेष क्या है ? किस कारण 
वह रोष कहा जाता है ? उसका विनियोग--शास्त्र में व्यवहार--किस प्रकार होता 
है ? विनियोग के कारण श्रुति आदि हैं, इन सबका विबरण प्रस्तुत किया जायगा । 
श्रुति आदि प्रमाणों में कौन बलवान्‌--अधिक प्रामाणिक तथा कौन निर्बल-- 
न्यून प्रामाणिक है, इसके विवेचन के साथ अन्य प्रासंगिक विषयों का उपयोगी 
उपपादन किया जायगा १॥ (इति प्रतिज्ञाऽधिकरणम्‌--१ )। 


(शेषलक्षणाऽधिकरणम्‌ -२) 
उक्त प्रतिज्ञा के अनुसार सूत्रकार ने शेष का लक्षण प्रस्तुत किया-- 


शेषः परार्थत्वात्‌ ॥२॥ 


[शेषः| शेष=भङ्ग अथवा अप्रधान कहा जाता है, [ परार्थत्वात्‌ ] दूसरे के 
लिए होने से; उसका अस्तित्व अन्य = प्रधान के लिए होता है। ४ 

'शेष' सम्बन्धी पद है । मीमांसाशास्त्र में यह पद 'अङ्ग' के अर्थ में प्रयुक्त 
होता है । कोई भी शेष या अङ्गभूत कार्य अपने ज्ञेपी अथवा अङ्गी के लिए होता 
है । इन दोनों के सम्बन्ध को शेषशेषिभाव' अथवा अङ्गाङ्गिभाव’ कहा जाता 
है । अनेक अङ्गों के सहयोग से अङ्गी का कलेवर पूर्ण अथवा सम्पन्न होता हे, 
इसी भावना से अङ्गी प्रधान और अङ्ग अप्रधान है । सब अङ्ग मिलकर अङ्गी को 
पूर्ण अस्तित्व में लाते हैं, इसीलिये अङ्ग परार्थ हैं, अङ्गी के लिए हैं,--यह कहा 
जाता है। जो सर्वथा अन्य के प्रयोजन को सिद्ध करनेवाला हो, वह शेष है; 
इसको स्पष्ट करने के लिए भाष्यकार शबरस्वामी ने 'गर्मदास' का उदाहरण 
दिया है । दास का पुत्र' गर्भ में आते ही स्वामी के निमित्त अपने जीवन को सर्वा- 
त्मना अर्पण कर देने के लिए बाधित होता है। इसी प्रकार याग आदि कार्य में 
जो क्रिया पूर्णरूप से केवल यागादि-सम्पादन में उपयोगी है, उपकारक है, वह 
मीमांसा में 'शेष' पदवाच्य है ।२ 


१. “गर्भदास--जब तक भारत में वैदिक व्यवस्था चलती रही, तब तक यहाँ 
दासप्रथा नहीं थी। शूद्रों को भी सभी मानवाधिकार प्राप्त थे, क्योंकि 
वैदिक धमं की घोषणा है--'न मानुषाच्छु ष्ठतरं हि किञ्चित्‌’ [महा० 
शान्ति २०६।२०], अर्थात्‌ मानव से श्रेष्ठ इस संसार में कोई नहीं है। 
मानवता के नाते ही वेद में स्पष्ट आदेश है--'अज्येष्ठासो अकनिष्ठास एते 
सं भ्रातरो वावृधुः सौभगाय' [ऋ० ५।६०।५], अर्थात्‌ मानवों में न कोई 
श्रेष्ठ है और न कोई हीन; सब भाई-भाई हें ओर मिलकर अपने सौमाग्य 
के लिए आगे बढ़ते हैं । उत्तरकाल में जब धनधान्य से समर्थ व्यक्ति मद-मोह- 
लोभ-अहंकार के वशीभूत हो गया, तो उसने अपने से हीन सामर्थ्यवालों पर 
अपना आधिपत्य जमाया और अन्त में धनहीन व्यक्तियों को अपना दास 
(==गुलाम) बनाया । इस जघन्य प्रथा की यहाँ तक प्रवृत्ति हुई कि दास- 
दासी की सन्ताने भी दास-दासी माने जाते रहे। भाष्यकार के समय यह 
जघन्य प्रथा अपनी चरम सीमा तक पहुँच चुकी थी, यह गर्भदास शब्द से ही 
स्पष्ट है। वैदिक काल में शूद्रवर्ग विविध कार्य करनेहारे कमंकर तो होते 
थे, परन्तु दास नहीं साने जाते थे। ऋत्विक्‌ जो ब्राह्मण होता है वह भी 
दक्षिणा द्वारा यजमान से क्रीत होने से कर्मकर ही होता है। `: स्वामी गर्म- 
दास के योग-क्षेम की व्यवस्था भी इसलिए करता है कि यदि वह स्वस्थ और 
बलवान्‌ रहेगा, तो मेरा अधिक कार्य करेगा । गर्भदास के प्रति अनुकम्पा से 
प्रेरित होकर स्वामी उसका घ्यान नहीं रखता है। इस प्रकार गर्भदास के 
प्रति उपकार में भी स्वामी का अपना ही स्वार्थ होता है।” (यु० मी०) ! 

२. इसके उदाहरण अग्निम सूत्रों में यथावसर दिए गए हैँ । 

यह कहना उचित नहीं कि कभी प्रधानभूत भी अन्य के लिए उपकारक होता 
है। जैसे प्रधानभुत गुरु शिष्यो को विद्वान्‌ और विनयशील बनाने के लिए प्रयत्न 
करता है, इसी प्रकार प्रधानभूत स्वामी को--दास के जीवन-विर्वाह के लिए 
धनादि व्यय द्वारा--दासनिमित्त कर्म करनेवाला कहा जा सकता है। इस कथन 
में अनौचित्य इसी कारण है कि स्वामी दास के लिए जो धनादि व्यय करता है, 
वह्‌ पूर्णरूप से अपने स्वार्थ की भावना से करता है, जिससे कि दास स्वस्थ व 
बलवान्‌ रहकर उसकी अधिकाधिक सेवा में संलग्न रह सके । गुरु-शिष्य-माव में 
भी गुरु के आंशिक स्वार्थ की कल्पना भी निराधार नहीं है। इसी प्रकार मीमांसा 
में ब्रीहिप्रोक्षण आदि अङ्ग सर्वात्मना याग के लिए होते हैं। याग प्रधान है, शेषी 
है, अङ्गी है। यहाँ शेष वही है, जो अत्यन्त परार्थं है । 

यह प्रथम [मी० २।१।७] निर्देश किया जा चुका हे कि जो वाक्ययत क्रिया- 
पद द्रव्य के संस्कार व गुण आदि के विधायक हैं, वे उतने ही दुष्ट प्रयोजन का 
बोध कराते हैं; 'अपूवे' के साथ उनका कोई सम्बन्ध नहीं रहता। इस प्रकार के 
समस्त आख्यात -- क्रियाषद अङ्गभूत कर्म के विधायक होते हैं । इस शास्त्र में शेष 
का यही लक्षण है । इसके अन्तर्गत सब प्रकार के शेष आ जाते हैं। तात्पर्यं है, 
जिस कमं का 'अपूर्व के साथ किसी प्रकार का कोई सीधा सम्बन्ध न हो, वह शेष 
अथवा अङ्गभूत कमं माना जाता है ॥२॥ (इति रेषलक्षणाऽधिकरणम्‌--२) । 


(शेषलक्ष्याइधिकरणम्‌--३ ) 


शिष्य जिज्ञासा करता है--शेष लक्षण के अनन्तर यह स्पष्ट होना चाहिए कि । 
शेष के लक्ष्य प्रदेश कौन हैं ? सूत्रकार ने वादरि आचार्य के मुख से वह अर्थ स्पष्ट 
कराया-- 


८ 


द्रव्यगुणसंस्कारेषु बादरिः ॥३॥ 


[बादरिः] बादरि आचार्य [द्रव्यगुणसंस्कारेषु ] द्रव्य, गुण और संस्कार में | 
| शेषत्व --परार्थता मानता है । | 
| बादरि आचार्य का कहना है कि 'शेष' पद का व्यवहार द्रव्य, गुण और | 
| संस्कार विषय में होता है, अर्थात्‌ द्रव्य, गुण, संस्कार शेष के लक्ष्य हैं, क्षेत्र हैं । 
द्रव्य, गुण और संस्कार परार्थ हैं, अन्य के लिए हैं। इसलिए वे 'शेष' पद से | 
व्यवहृत होते हैं। वे अन्य कोन हैं जिसके लिए ये हैं ? वे हैं--याग, फल और | 
अनुष्ठाता पुरुष । ये शेष --अङ्ग नहीं हैं; प्रत्युत शेषी = अङ्गी हैं । मीमांसावणित | 
समस्त क्रियाकलाप में जो कुछ अनुष्ठेय होता है, वह सब इन्हीं के लिए होता है । | 

द्रव्य ज्रीहि, यव, आज्य आदि हैं, तथा अन्य विविध प्रकार की सामग्री, | 
| जो याग-सम्पादन के लिए आहित अग्ति में आहुत की जाती है । ये सब याग के 

लिए हैं, इनके बिना याग सम्पन्न नहीं होता । उसकी सिद्धि के लिए द्रव्य अपेक्षित 
होता है; इसलिए द्रव्य याग आदि क्रिया के लिए है, यह स्पष्ट होता है। 

गुण--त्रीहि के श्वेत आदि रूप गुण हैं । ब्रीहि लाल, धूसर (मटमैला जैसा) 
आदि कई रूप का होता है। याग के लिए शुक्लरूप ब्रीहि प्रशस्त माना जाता है। 
शुक्ल गुण उस विशिष्ट द्रव्य को लक्षित करता है, जो क्रिया का साधन है। इस- 
लिए वह गुण भी द्रव्य-प्रस्तुति द्वारा यागादि क्रिया का उपकारक है। फलतः 
उसी के लिए होने के कारण वह शेष है। 

संस्कार--वह है, जिसके निष्पन्न हो जाने पर द्रव्य किसी प्रयोजन के लिए 
उपयोगी हो पाता है । ब्रीहि का प्रोक्षण--जल से धोकर साफ करना, मिट्टी-घूल- 
कड़ा. आदि उसमें न रहे, फिर उसका अवहनन = कूटना, छड़ना आदि, जिससे 
तुष = छिलका अलग हो जाय, शुद्ध चावल निकल आये; यह ब्रीहि का संस्कार है । 
इससे वह याग के लिए उपयोगी बन जाता है । यह संस्कार उक्त रूप में याग के 
लिए द्रव्य के प्रस्तुतीकरण द्वारा याग का उपकारक है । अन्य सामग्री में छुहारा, 
गोला, दाख आदि मेवा कीड़ों के खाये न हों, उनमें कहीं मेल-जाला आदि लगा 
न हो, जल आदि से घोकर उन्हें साफ-स्वच्छ कर लेना उनका संस्कार है। यह 
द्रव्य को यागोपयोगी बनाकर याग का उपकारक होने से शेष है। इसी प्रकार 
आज्य घृत को तपाकर छानना, अच्छी तरह देख लेना, उसमें कोई अन्य वस्तु 
या कीट आदि न गिर गया हो, यह आज्य का संस्कार है। पिघलाये हुए घी का 
नाम 'आज्य” है। इस रूप में यह याग का उपकारक है, अतः शेष पदार्थ की 
सीमा में आता है। 
%. ..याग मुख्य कत्तव्य है, पुरुष उसका अनुष्ठाता है, तथा याग सम्पन्न हो जाने 


' ` पर फल का भोक्ता है। ये अन्य किसी के लिए नहीं होते, प्रत्युत अन्य संभार 


(तैयारियां) इन्हीं के लिए होते हैं; इसलिए ये किसी के शेष नहीं । ये शेषी या 
"अङ्गी कहे जाते हैं। फलतः परार्थता या शेषत्व द्रव्य, गुण, संस्कार में ही है, ऐसा 


` - बादरिः आचाय का विचार है ॥ ३।। 


ब्रादरि आचारं के उक्त विचार में आचार्य जैमिनि ने सुझाव प्रस्तुत किया-- 


. कर्माण्यपि जैमिनिः फलाथंत्वात्‌ ॥४॥ 


ग कर्माणि] याग आदि कर्म [अपि] भी [फलार्थत्वात्‌ ] फल के लिए होने 
के कारण शेषभूत सम्भव हैं, यह [जैमिनिः] जेमिनि आचार्ये का कहना है। 


१. आज्य' पद का अजा. से. सम्बन्ध जोड़ना नितान्त अशास्त्रीय है । अजा-दुग्घ 
से सम्पन्न घृत का याग के लिए प्रयोग होने में कोई प्रमाण नहीं है । गोघुत 
के स्पष्ट प्रमाण उपलब्ध हँ । 

शेष पद का व्यवहाय अर्थ बताने के लिए जिस पद्धति का आश्रय आचार्य 
बादरि ने लिया, उसके अनुसार याग आदि भी शेपभूत माने जा सकते हैं। जैसे 
ब्रीहि आदि द्रव्य याग के लिए होने के कारण शेषभूत हैं, बैसे ही थाग आदि कर्म 
भी अपूर्व द्वारा स्वर्ग आदि फल के लिए होने के कारण शेषभूत क्यों न माने 
जायें ? जैसे ब्रीहि आदि द्रव्य के बिना याग सम्पन्न नहीं होता, इसी प्रकार याग 
के बिना स्वर्ग सम्पन्न नहीं होता; अतः याग स्वर्गादि फल का शेष है। 

प्रायः समस्त याग कामनामूलक होते हुँ । उस कामना की सम्पन्नता याग के 
बिना सम्भव नहीं। जो अग्निहोत्र आदि कामनारहित नित्यकर्म माने जाते हैं, 
उनके अनुष्ठान का भी प्रत्यवाय-परिहार' फल है। वह अग्निहोत्र आदि कर्म 
के बिना सम्भव नहीं । अतः सभी कर्म भी शेष के पेटे में आ जाते हैं । अत: बादरि 
आचार्यं का कथन चिन्तनीय है ।।४।। 

शेष पद के व्यवहार्य अर्थ को खोजने का यह क्रम फल पर समाप्त न होकर 
आगे भी चलता है। सूत्रकार ने कहा-- 


फलं च पुरुषार्थत्वात्‌ ॥५॥ 


[फलम्‌ | स्वगं आदि फल [च] भी शेषभूत सम्भव है, [ पुरुषार्थत्वात्‌ ] 
पुरुष के लिए होने के कारण। ॥ 

शास्त्र में स्वगे आदि फल का उपदेश पुरुष के लिए है । स्वगंफल की कामना 
पुरुष को होती है--मुके स्वर्ग प्राप्त हो । फलप्राप्ति की कामना करनेवाले पुरुष के 
लिए स्वर्गफल-साधन याग का विधान है । जो पुरुष याग का अनुष्ठाता है, याग 
से होनेवाला फल उसी को प्राप्त होता है। अतः फल पुरुष के लिए है, यह स्पष्ट 
होता है। तब फल भी शेष के पेटे में आ जाता है। 

अनुष्ठाता पुरुष के लिए फल की प्राप्ति-निमित्त ही याग का अनुष्ठान किया 
जाता है । ऐसा समझना कि याग सम्पन्न हो जाने पर फल स्वत: प्राप्त हो जाता 
है, ठीक नहीं; क्योंकि स्वयं 'फल' यह पद इस तथ्य को स्पष्ट कर रहा है कि 


[न न करने में आचार्यो ने प्रत्य 
त्यवाय-- 
न्यूनता दोष, पाप अथवा अपराध बताय ह 


प्रत्यवाय नहीं हो पाता, अतः नित्य : 

हो, ऐसी वात नहीं है । याग स्वर्ग का साधन है, तथा स्वगं की कामनावाले पुरुष 
के द्वारा अनुष्ठित होने के कारण यागसाव्य फल साधयिता पुरुष के लिए है, यह 
स्पष्ट होता है ॥५॥ 

इसी क्रम को सूत्रकार जैमिनि ने आगे बढ़ाया-- 


पुरुषश्च कर्मार्थत्वात्‌ ॥६॥ 


[पुरुषः ] पुरुष [च] भी [कर्मार्थत्वात्‌ ] कर्म के लिए होने के कारण कर्म 
के प्रति शेषभुत है । 

पुरुष को कर्म के प्रति शेषभूत बताने में सूत्रकार का “कर्म” पद से तात्पर्य 
सामान्य याग आदि कर्म नहीं है, प्रत्युत विशेष याग से तात्पर्य है। सोमयागों में 
सदो मण्डप के बीच गूलर वृक्ष की एक शाखा गाड़ी जाती है। उसका स्पर्श करने 
के अनन्तर सामगानकर्त्ता उससे पीठ लगाकर साम का गान करता है। उस 
विषय में यह प्रश्न उठने पर कि गूलर की शाखा कितनी ऊंची गाड़ी जाय? 
इसका समाधान किया गया है-'यजमानसम्मिता औदुम्बरी भवति--गूलर 
शाखा की ऊँचाई यजमान पुरुष के बरावर होनी चाहिए। यहाँ यजमान का उप- 
योग गूलर शाखा की ऊँचाई नापने के लिए किया गया है, अत: यजमान पुरुष भी 
इस कमे के प्रति शेषभूत है । 

ऐसी स्थिति में बादरि आचार्य का यह कथन कि शेष पद के अर्थ का क्षेत्र. 
द्रव्य, गुण, संस्कार, इन तीन में सीमित है--सन्देह में पड़ जाता है। क्योंकि द्रव्य, 
गुण, संस्कार जिन याग, फल, पुरुष के प्रति शेषभूत बताये गये, वे याग आदि भी 
अन्य-अन्य के प्रति शेषभूत हैं, यह गत सूत्रं में सूत्रकार ने बताया । इस सब चर्चा 
से सूत्रकार का तात्पर्य 'पराथं हेतु में कुछ सुझाव देना प्रतीत होता है । सुझाव 
है--जो कमं केवल परार्थं हैं, वे शेष पद के क्षेत्र में आते हैं । तात्पर्य है, जो कर्म 
केवल अन्य के लिए शेषभूत हैं, पर उनके लिए अन्य कोई शेषभूत नहीं हैं, ऐसे 
कमं ही शेष के क्षेत्र में आते हैं। याग, फल, पुरुष--द्रव्यादि के लिए--शेषी हैं, 
पर द्रव्य, गुण, संस्कार किसी के भी प्रति शेषी नहीं हैं; वे नियमित रूप से 'शेष' 
मात्र हैं। इसी आधार पर बादरि आचार्य ने उनका नाम लेकर शेष पद के अर्थ 
की अवधारणा की है। भाष्यकार शबर स्वामी ने जैमिनीय सूत्रों के प्राचौन 
व्याख्याकार भगवान्‌ उपवर्ष का प्रमाण देकर उक्त भावना को सुपुष्ट किया है । 

समस्त नैमित्तिक कमं 'अपुर्व'-उत्पत्ति के लिए किये जाते हैं । उस “अपुर्व के 
साथ जिनका किसी भी प्रकार का सीधा सम्बन्ध है, वे झेषी हैं; उनसे बचे हुए 
अन्य सब कर्म शेषभूत हैं; उक्त चर्चा का इतना ही सार है । याग अपूर्व का जनक 
होने से, फल स्वर्गादि-जन्य होने से, पुरुष आश्रय होने से अपूर्व के साथ सींध 
सम्बद्ध हैं, अतः शेषी हैं। इनसे अतिरिक्त जो बचे, वे सब शेष हैं.। द्रव्य, गुण, 

संस्कार ऐसे ही हैं; उनका अपूर्व के साथ किसी प्रकार का भी सीधा सम्बन्ध नहीं 
है, अतः वे केवल शेष हैं ॥६॥। (इति शेषलक्ष्याऽधिकरणम्‌--३) । 


(निवंपणादीनामर्थानुसारेण व्यवस्थितविषयताऽधिक रणम्‌--४) 


प्रत्येक प्रधान याग के अवसर पर शास्त्रीय नियम" के अनुसार चार-चार 
मुट्ठी ब्रीहि आदि हव्य द्रव्य का ग्रहण करना “निर्वाप' कहाता है । 

शिष्य जिज्ञासा करता है--दशं-पुणं मास प्रकरण में ब्रीहि आदि यागोपयोगी 
द्रव्यो के निर्वाप, प्रोक्षण, अवहनन आदि धर्म; आज्य के विलापन, उत्पवन, 
ग्रहण, आसादन आदि धमं; तथा सान्नाय्य के शाखाहरण, गायों का प्रस्थापन 
एवं पसुआना आदि धर्म कहे गये हैं। इनमें सन्देह है, क्या ये सब कार्य ब्रीहि, 
आज्य और सान्नाय्य में सवंत्र सम्मिलित कत्तंव्य हैं, अथवा जहाँ जिसका प्रयोजन 
हो, वहाँ करने चाहिएँ ? 

सुत्रकार आचार्य ने समाधान किया-- 


१. निर्वाप = 'चतुरो मुष्टीन्‌ निर्वपति’ [आप० श्रौ० १।१८।२] के अनुसार 
प्रत्येक प्रधान याग के लिए चार-चार मुट्ठी ब्रीहि आदि का ग्रहण करना 
निर्वाप है । प्रोक्षण न= बिशेष पात्र में रक्खे जल से दाएं हाथ द्वारा ब्रीहि का 
सेचन अथवा घोना 'प्रोक्षण' है। अवहनन = ब्रीहि को ओखली में डालकर 
छिलका उतारने के लिए मूसल से. कूटना, 'अवहँनन' है। यह केवल ब्रीहि- 
सम्बन्धी वितुषीकरण कमे हैं; 'ब्रीहि--धान का तुष--छिलका उतारकर 
शुद्ध चावल अलग करना इन कर्मा का प्रयोजन है । i 

आज्य के धर्म विलापन = घृत को ताना, पिघलाना । उत्पवन = 
घृत को छानना, जिससे उसमें कोई तिनका, आदि न रहे। ग्रहण = दोनों 
हाथों से उठाना । आसादन =ले-जाकर वेदि में रखना । ये धर्म केवल आज्य- 
सम्बन्धी हैं । 1101 PE 

सान्नाय्य धर्मे--दही-दूध की मिलित आहुति 'सान्नाय्य' है । इसके 
लिए गोदोहन आवश्यक है। इसमें उपयोग के लिए शाखाहरण == पलाश 

(ढाक) की हरी शाखा काटकर लाना। प्रस्तावन--गायों का पसुआना = 

दूध उतारने के लिए बछड़ों को थनों में लगाना 9 

आने के अनन्तर बछड़े को हटा लेने पर पलाश शाखा से उसका स्पर्श किया 


जाता है। यह क्रिया बछड़े को सहलाने के लिए की जाती है, जिससे वह 


अधिक उछल-कद न करे । प्रस्थापन -- गोदोहन के अनन्तर गायो को चरने 
के लिए छोड़ना। ये धर्म केवल सान्नाय्य से सम्बद्ध हैँ; अन्य ब्रीहि आदि 
द्रव्यो के साथ इनका कोई सम्बन्ध नहीं । | 

तेषामर्थन संयोगः ।॥७॥ 


[तेषाम्‌ ] उन निर्वाप, अवहनन आदि कार्यो का [अर्थेन ] प्रयोजन के अनु- 
सार ब्रीहि, आज्य व सान्नाय्य के साथ [संयोगः] सम्बन्ध समझना चाहिए, 
सर्वत्र नहीं । 

अवहुनन=कूटना आदि धर्मो का फल सुषविमोक-छिलका उतर जाना आदि 
फल केवल ब्रीहि में व्यवस्थित देखा जाता है; इसका आज्य या सान्नाय्य द्रव्यो 
में कोई प्रयोजन नहीं है । इसी प्रकार गायों के नीचे बछड़ों को छोड़कर पसुआना, 
दोहन आदि घर्मो का दूध आदि फल केवल गायों में देखा जाता है; न ब्रीहि में 
न आज्य में । ऐसे ही पिघलाना, छानना आदि धर्मो का शुद्धता आदि फल केवल 
आज्य में व्यवस्थित है; इसका (विलापन, उत्पवन आदि का) न कोई प्रयोजन 
ब्रीहि में देखा जाता है, न सान्नाय्य में। फलतः अवहनन, विलापन, प्रस्तावन 
आदि धर्मों का प्रयोजन किसी एक विशिष्ट द्रव्य के साथ पूरा होता है । सब घर्मो 
का सब द्रव्यों के साथ सम्बन्ध हो, ऐसा सम्भव नहीं; मले ही वे समान प्रकरण 
में पढ़े गये हों । ये सब दृष्टफलवाले धमं हैं; एक प्रकरण में सबका श्रवण होना, 
अनुचित व निष्प्रयोजन बात को उचित व सप्रयोजन बताने का साधक नहीं कहा 
जा सकता । इसलिए ये धर्म उसी द्रव्य के शेष हैं, जहाँ उनका उपयोग सम्भव है, 
जैसा गत पंक्तियों में स्पष्ट किया गया ॥७॥। 

शिष्य जिज्ञासा करता है--साक्षात्‌ या परम्परा से सभी घ्म अपूर्व के साधन 
में उपयोगी होते हैं; तो इन धर्मो का सब द्रव्यो के साथ सम्बन्ध--सम्मव है 
किसी अपूर्वं का साधक हो ? शिष्य-जिज्ञासा को आचार्य ने सूत्रित किया-- 


बिहितस्तु सवंधमंः स्यात्‌ संयोगतोऽविशेषात्‌ 
प्रकरणविशेषाच्च ॥८॥ 


[तु] 'तु' पद पूर्वोक्त पक्ष के निराकरण के लिए है। तात्पर्यं है, अवहनन 
आदि धर्म जिस द्रव्य के साथ प्रयोजनवान्‌ हैं, वहीं किए जावें,--यह कथन ठीक 
नहीं है । [विहितः] विधान किया गया अवहनन आदि [ सरबंधर्मः ] सब द्रव्यों-- 
ब्रीहि, आज्य, सान्नाय्य--का धर्म [स्यात्‌] होना चाहिए, [संयोगतोऽविशेषात्‌ ] 
समानरूप से परम--अपूर्वे के साथ समी धर्मों का सम्बन्ध होने के कारण, [ च] 
तथा [प्रकरणविश्ञेपात्‌ ] एक ही प्रकरण--दशं-पू्णंमास में पठित हीने से। 

अनुष्ठानों में सभी क्रियाकलाप परम--अपूर्व की सिद्धि के लिए किए जाते हैं, 
जो स्वर्गादि प्राप्ति का एकमात्र साधन माना गया है। किसी कम का अपूर्व की 
उत्पत्ति में सीधा सम्बन्ध होता है; जैसे याग आदि का । यह “स्वर्गकामो यजेत' 
इस विधान से प्राप्त है । ब्रीहि, आज्य आदि द्रव्य याग के साधन हैं; “ब्रीहिभियें- 

जेत' इस विधिवाक्य से प्राप्त हैं। 'ब्रीहीन्‌ अवहन्ति, पिनष्टि' आदि वाक्यों से 
धानों का कूटना, पीसना आदि संस्कार विहित है; संस्कृत धान सें पुरोडाश तैयार 
होता है, जो याग का साधन है । परम्परा से अन्तिम--अपूर्व की उत्पत्ति में उक्त 
प्रकार सभी धर्म-साधन हैं, अत: अवहनन, पेषण, उत्पवन, शाखाहरण आदि धर्मों 
का ब्रीहि, आज्य, गोदोहन आदि सभी के साथ सम्बन्ध माना जाना चाहिए। 
अपूर्वोत्पत्ति में सभी का सहयोग सम्भव है । ये सभी धर्म शास्त्र द्वारा विहित हैं। 
इनका विधान इस तथ्य का प्रयोजक है कि ये अपुर्वोत्पत्ति में साधन हैं। प्रतीत 
होता है, इसी कारण इन सब धर्मो का एक ही दशं-पूर्णमास प्रकरण में श्रवण है, 
जो ब्रीहि आदि समी के धमं होने को पुष्ट करता है। फलतः ये धर्म सभी के 
उपकारक हैं, यह निश्चित होता है ।।८॥। 
आचार्य सूत्रकार ने शिष्य-जिज्ञासा का समाधान किया-- 


अर्थलोपादकमं स्यात्‌ ॥९॥ 


[अर्थेलोपात्‌ ] अर्थ = प्रयोजन का लोप होने से, अर्थात्‌ अवहनन आदि का 
जहाँ-आज्य आदि में कोई प्रयोजन नहीं है, वहाँ वह क्रिया | अकमं ] अकरणीय 
[स्यात्‌] है। 

धान का अवहनन=कूटना धान के छिलके को उतारकर अलग कर दिये 
जाने पर शुद्ध-स्वच्छ चावल के दाने को निकालना प्रयोजन है। यह क्रिया आज्य 
तथा सान्नाय्य में निष्प्रयोजन है; इसलिए उनमें इस क्रिया का किया जाना 
नितान्त अनावश्यक है। यह कहना सर्वथा निराधार है कि आज्य आदि में अव- 
हनन क्रिया का किया जाना अपूर्वं की उत्पत्ति में उपकारक होगा । शास्त्र में कहीं 
कोई ऐसा संकेत उपलब्ध नहीं, जिसे आज्य आदि में अवहनन अपूवे का साधक 


जाना जाय। अतः जहाँ जो क्रिया उपकारक है, वहीं उसका किया जाना योग्य 
है ॥ ६॥ 


उक्त अर्थ को सूत्रकार ने अधिक स्पष्ट किया-- 
फलं तु सह चेष्टया शब्दार्थोऽभावाद्‌ विप्रयोगे स्यात । ।१०॥ 


[फलम्‌ ] धान के छिलके को अलग करना रूप फल [ठु ]तो [चेष्टया सह्‌] 
चेष्टा =अवहनन आदि क्रिया के साथ स्पष्ट देखा जाता है। तात्पर्य है, धान के 
कूटने से उसका छिलका उतरकर शुद्ध चावल क्रा प्राप्त होना अवघात क्रिया का 


स्पष्ट दृष्ट फल है । [विप्रयोगे ] तुषरहित होना=दृष्ट फल के सर्वथा न होने पर 


[अभावात्‌ ] दृष्ट फल के अभाव से [ शब्दार्थ: ] अवघात कथनमात्र [स्यात्‌] हो 
जायगा । दे 


हीत्‌ अवहन्ति धानों को कूटता है, इस वाक्य का यदि केवल यह तात्पर्य 

माना जाता है कि धान में मूसल की हल्की दो-चार चोट देकर छोड़ दिया जाय, 
छिलका न उतारा जाय, तथा उस अवघात को अपूव की उत्पत्ति में उपकारक 
माना जाय, तो आज्य, सान्नाय्य में भी अवघात अपुवे का उपकारक हो, ऐसी 
कल्पना की जा सकेगी । परन्तु यह सर्वथा अशास्त्रीय एवं अप्रामाणिक है, क्योंकि 
धान का वितुपीकरण किसी प्रयोजन के लिए होता है। वह प्रयोजन है- शुद्ध 
चावल से पुरोडाश तैयार करना, जो याग का मुख्य हव्य द्रव्य है । इसलिये धान 
का वितुषीकरण अवघात-क्रिया का प्रत्यक्षसिद्ध दृष्ट फल है । आज्य आदि में यह 
प्रयोजन असम्भव है । 

प्रकरण में पाठ की उपपत्ति के लिए यह आवश्यक नहीं कि कूटना, पिघ- 
लाना आदि का ब्रीहि, आज्य, सान्नाय्य सवके साथ सम्बन्ध माना जाय; अवघात 
का ब्रीहि के साथ, पिघलाने का आज्य के साथ तथा शाखाहरण का सान्नाय्य के 
साथ सम्बन्ध माने जाने पर भी प्रकरण-पाठ की उपपत्ति में कोई बाधा नहीं है। 
फलतः अवघात, विलापन, शाखाहरण आदि- अव्यवस्थित रूप से ब्रीहि, आज्य, 
सान्नाय्य सबके--धर्म न होकर पूर्वनिर्देशानुसार व्यवस्थित धमं हैं, एवं उन्हीं के 
शेष हैं । निर्वाप आदि ब्रीहि के, विलापन आदि आज्य के तथा शाखाहरण आदि 
सान्नाय्य के शेष हैं | १०॥ (इति निर्वपणादीनामर्थानुसारेण व्यवस्थितविषयता- 
ऽधिकरणम्‌ ४) । 


(स्फ्यादीनां संयोगानुसारेण व्यवस्थितत्त्वाधिकरणम्‌--५) 


शिष्य जिज्ञासा करता है--दर्श-पूर्ण मास याग के प्रसंग में कतिपय यज्ञपात्रों 
अथवा उपकरणों का निर्देश है। वे हैँ-स्पय, कपाल, अरिनहोत्र-हवणी, शार्प, 
(छाज), कृष्णमृगचर्म, शम्या, उलूखल, मुसल, दृषद्‌ [ शिला, चावल पीसने की], 
उपल [लोढ़ा या बट्टा], ये दस उपकरण यज्ञ के आयुध कहे जाते हैँ। इनके 
सहयोग से यज्ञान्‌ष्ठान सम्पन्न किया जाकर विजित होता है । 

यहाँ संशय है--क्या ये उपकरण, यज्ञ में जो कर्मांश जिसके सहयोग से किया 
जा सकता है, उस-उस के लिए पठित हैं ? अथवा उत्पत्ति-वाक्य में जो उपकरण 
जिस कमं के साथ सम्बद्ध है, उसी के लिए पठित है ? “स्फ्येन उद्घन्ति---स्फ्य से 
उद्घनन, उत्पाटन करता है, वेदि के लिए खूँड था चिह्न बनाता है; यह उत्पत्ति- 
वाक्य है । सन्देह का स्वरूप है--यज्ञ में जो भी कार्यं जिस उपकरण से किया जा 
सके, उससे कर लिया जाय ? अथवा उत्पत्ति-वाक्य में निर्दिष्ट कार्य ही किया 
जाय ? पहले विकल्प में कार्यं की व्यवस्था नहीं है; दूसरे में कार्य व्यवस्थित है । 
कत्तेव्यरूप में प्रथम विकल्प प्राप्त होता है; क्योंकि दशं-पूर्ण मास प्रसंग में पठित 
ये सब उपकरण उसी अवस्था में सप्रयोजन होते हैं, जब जो कार्य इनसे किया जा 
सके, वह कर लिया जाय; अन्यथा प्रसंग में इनका श्रवण व्यर्थे हो जायगा। 

आचाय सूत्रकार ने समाधान किया-- 


रव्यं चोत्पत्तिसंयोगात्‌ तदर्थमेव चोद्येत ॥११॥ 


[द्रव्यम्‌ ] द्रव्य > स्फ्य, कपाल आदि उपकरण [ उत्पत्तिसंयोगात्‌ ] उत्पत्ति स्स 
विधायक--'स्फ्येनोद्‌घन्ति, कपालेषु पुरोडाशं श्रपयति’ आदि वाक्यों में उद्घनन, 
श्रपण आदि क्रियाओं के सम्वन्ध से [तदर्थम्‌ | उसी उद्घनन, श्रपण आदि प्रयोजन 
के लिए [एव] ही [चोद्येत] कहे जायेंगे । तात्पर्य है, उत्पत्ति-वाक्य में जिस 
्रव्य==उपकरण के साथ जो क्रिया विहित है, उसी क्रिया के लिए उस उपकरण 
का उपयोग होगा, तथा उस क्रिया के लिए उसी उपकरण का प्रयोग हो सकेगा । 

उत्पत्ति-वाक्य में प्रत्येक उपकरण किसी विशिष्ट क्रिया के साथ सम्बद्ध है। 
तब उस उपकरण का उपयोग उसी क्रिया के लिए किया जाना चाहिए, जेसे-- 
स्फ्येनोद्धन्ति' उत्पत्ति-वाक्य है, स्प्य-संज्ञक उपकरण से वेदि का खूंड बनाता है । 
यह उद्घनन-क्रिया स्फ्य नामक साधन से ही की जानी चाहिए, अन्य किसी से नहीं । 
एवं इस उपकरण का उपयोग उद्घनन-क्रिया में ही होना चाहिए, अन्य किसी 
कार्य में नहीं; यह. व्यवस्था है। 

इसी प्रकार अन्य उत्पत्ति-वाक्य है --कपालेषु पुरोडाशं श्रपयति’ मृत्पात्रों 
में पुरोडाश को पकाता है । पुरोडाश पकाने केलिए बनाये गये कपालों (मृत्पात्रों ) 
में ही वह पकाया जाना चाहिए, अन्य पात्रों में नहीं; तथा उन पात्रों में पुरोडाश 
ही पकाना चाहिए, अन्य कोई कार्य उनमें नहीं किया जाना चाहिए । 

'अर्निहोत्रहवण्या हवींषि निर्वपति? अग्निहोत्रहवणी पात्र से हवियों का 

निर्वाप करता है। तात्पयं है, एक-एक करके चार मुठ्ठी धान निकालता है । इस 
पात्र का प्रयोग- चार मुट्ठी धान उसमें प्रक्षेप करना, और उपयुक्त समय पर 
निकालना--इसी कार्य के लिए होता है। 

‘शूर्पेण विविनक्ति’ सूप--छाज से--कुटे हुए 

केवल इसी कार्यं के लिए व्यवस्थित है, तथा यह 
नहीं लेना चाहिए । 

'कृष्णाजिनमधस्तादुल्‌ खलस्यावस्तणारि 


स्तादुलू [णाति काले मृगचर्म को ऊखल के नीचे 
बिछाता है । मृगचम केवल इसी कार्य के लिए है, और कृष्ण मगचर्म के स्थान पर 


अन्य किसी का उपयोग न करना चाहिए । 
'शम्यायां दृषदमुपदधाति' शम्या पर शिला 
आयताकार यज्ञिय पात्र है । इसमें रक्खी हुई 
जिससे छिटककर इधर-उधर गिरा द्रव्य शम्या 
पुर्वक शुद्धरूप में उठाया जा सके । यह इसी कार्य के लिए व्यव 
'उलूखलमुसलाभ्यामवहन्ति’ ऊखल-मुसल से ब्रीहि को कटता है। इन 


धानों को--फटकता है । सूप 
कार्यं अन्य किसी उपकरण से 


ला को रखता है। यह ट्रे' के समान 
ई शिला पर चावल पीसा जाता है 

उपकरणों का इसी कार्य में उपयोग व्यवस्थित है। 

“दृषदुपलाभ्यां पिनष्टि’ शिला और बट्टे से चावलों को पीसता है। इनका 
यह उपयोग निर्धारित है । 

यद्यपि ये सब कर्म प्रकरण में समानरूप से पठित हैं, पर पीछे कहे उत्पत्ति- 
वाक्यों में जो कार्यं जिस उपकरण का कहा है, उसका सम्बन्ध उसी के साथ व्यव- 
स्थित है । इन सब कर्मो का दुष्ट प्रयोजन प्रत्यक्षसिद्ध है । इनका सर्वत्र विनियोग 
न होकर उत्पत्तिवाक्य के अनुसार निर्धारित कार्य में ही विनियोग माना जाना 
शास्त्रीय सिद्धान्त है । 

गत अधिकरण के साथ विषय-विवेचन की आंशिक समानता होने पर प्रस्तुत 
अधिकरण की यह विशेषता है कि यहाँ स्फ्य' आदि द्रव्यों= उपकरणों का एका- 
धिक बार उल्लेख हुआ है । तात्पर्यं है, उत्पत्तिवाक्यों के अतिरिक्त भी प्रकरण में 
उनका उल्लेख हुआ है, जबकि गत अधिकरण में ब्रीहि आदि द्रव्यो का उल्लेख 
केवल उत्पत्तिवाक्यों में है ॥ ११।। (इति स्फ्यादीनां संयोगानुसारेण व्यवस्थित- 
त्वाधिकरणम्‌--५) । 


(अरुणादीनां गुणाना मसंकीर्णताऽधिक रणम्‌--६ ) 


शिष्य जिज्ञासा करता है--ज्योतिष्टोम याग में सोम के क्रय का आरम्भ कर 
कहा है--'अरुणया पिङ्गाक्ष्या एकहायन्या सोमं क्रीणाति’ अरुण --लाल-पीले मिले 
रूपवाली, अर्थात्‌ सायंकाल सूर्यं छिपने के अवसर पर पश्चिम दिशा के समान 
रूपवाली, पीली आँखोंवाली, तथा एक वर्षं की अवस्थावाली गाय मूल्यरूप 
में देकर सोम खरीदता है । यहाँ सन्देह है--क्या इस अरुण रूप का सम्बन्ध समस्त 
क्रय-प्रकरण के साथ है ? अथवा यह केवल---क्रय में एक वर्षं अवस्थावाली--- 
गाय में ही सम्बद्ध है ? 

यद्यपि उक्त वाक्य में तीनों तृतीयान्त पदों का सीधा सम्बन्ध “क्रीणाति' 
क्रिया के साथ है । कर्म, करण आदि अर्थ को कहनेवाले कारक का सम्बन्ध क्रिया 
के साथ हुआ करता है । यहाँ भी तीनों पदों में तृतीया विभक्ति से निदिष्ट करण 
कारक है; तात्पर्य है, ये सोम को खरीदने के साधन हैं--'अरुणया क्रीणाति, 
पिङ्गाक्ष्या क्रीणाति, एकहायन्या क्रीणाति' इस स्पष्ट वचन से इसमें सन्देह का 
कोई अवकाश नहीं होता चाहिए; पर पहले वाक्य [अरुणया क्रीणाति | में सन्देह | 
बना रहता है । कारण यह है, अगले दोनों पदों में बहुब्रीहि समास है-'पिङ्गे 
अक्षिणी यस्याः सा पिङ्गाक्षी, तया पिङ्काक्ष्या' पिङ्ग पद गुणबाचक है, अमूत है, 
पर बहुब्रीहि समास अन्य-पदार्थ-प्रधान होता हैं, पिङ्ग पद और अक्षि पद अपने अर्थ 
को छोड़कर अन्य गायूप प्रधान द्रव्य-अर्थ का बोघ कराते हैं.। उसका “क्रीणाति' 
क्रिया के साथ सम्बन्ध युक्त एवं व्यवहायं है । पीली आँखंवाली गाय मूल्यरूप में 

देकर सोम खरीदा जाता है। 

'एकहायन्या' पद भी ऐसा ही है--'एकं हायनं वयो यस्याः सा एकहायनी 
तया--एकहायन्या' हायन पद भी अमूत्ते गुण वय का बोधक है; पर बहुव्रीहि 
समास में अपने अथे को छोड़कर अन्य अर्थ= एक वर्ष वयवाली गाय प्रधान द्रव्य 
का बोध कराते हैं। इसका 'क्रीणाति' क्रिया के साथ सम्बन्ध युक्त एवं व्यव हाये 

। 

१ परन्तु पहले वाक्य--'अरुणया क्रीणाति' में 'अरुणया' के मूलपद 'अरुणा में 
बहुत्रोहि समास नहीं है; अतः यह पद अपने अर्थ को नहीं छोड़ता, यह अरुणरूप 
गुण का बोधक बना रहता है। 'अरुणया क्रीणाति' में अरुणरूप गुण के अमूर्त 
होने से सोम के मूल्यरूप में उसका दिया जाना अयुक्त एवं अव्यवहार्य है । पर यह 
वाक्य प्रमाणभूत है । प्रमाणवाक्य किसी ऐसी अटपटी बात को कहे, जो अयुक्त 
एवं अव्यवहार्यं हो, ऐसा सम्भव नहीं । अतः इस वाक्य की सार्थकता के लिए अरुण 
गुण का सम्बन्ध 'क्रीणाति' क्रिया के साथ न जोड़कर समस्त क्रय-प्रकरण के साथ 
समझना चाहिए। इसका तात्पर्यं होगा--क्रय प्रकरण में वणित--सोम खरीदने 
के-वस्त्र आदि साधनों का अरुण रूप होना चाहिए, उक्त वाक्य यह विधान 
करता है । इस प्रकार सन्देह का स्वरूप बनता है--'अरुणया क्रीणाति' में आरुण्य 
का सम्बन्ध समस्त क्रय-प्रकरण के साथ माना जान! चाहिए ? अथवा एकहायनी 
पिङ्गाक्षी गाय के साथ ? आशंकावादी का कहना है--अरुण पद अपने अर्थ को न 
छोड़ने के कारण एकहायनी गाय का वोध कराने में अशक्त होगा, तब 'क्रीणाति' 
के साथ सम्बन्ध अव्यवहायं होने से समस्त क्रय-प्रकरण के साथ इसका सम्बन्ध 
मानना चाहिए । आचार्य ने शिष्य-आशंका का समाधान किया-- 


अर्थेकत्वे द्रव्यगुणयोरेककरम्यान्नियमः स्यात्‌ ॥१२॥ 


[ ऐककर्म्यात्‌ ] जिस कर्म में, एक ही क्रिया के साध्य होने के कारण [द्रव्य- 
गुणयोः] द्रव्य और गुण के [अर्थेकत्वे] एक प्रयोजनवाला होने पर, द्रव्य और 
गुण का परस्पर [नियमः] निश्चित सम्बन्ध [स्यात्‌ ] हो जाता है। 

प्रस्तुत वाक्यबोधित कमं में सोमक्रयरूप एक क्रिया साध्य हैँ। आरुण्य गुण 
तथा पङ्गाक्षी, एकहायनी द्रव्य, इन सबका एक ही प्रयोजन है--उस क्रिया को 
सिद्ध करना । ऐसी स्थिति में गुण और द्रव्य का परस्पर नियत सम्बन्ध 
अनिवार्य है। यदि इनका परस्पर सम्बन्ध 
का सम्पन्न होना सम्भव न होगा । श्रुत 
रूप से निर्दिष्ट हैं। यदि एकहायनी के 
सम्बन्ध की उपेक्षा की जाती है, 


सकेगा । पुरा मूल्य न देने पर 


ध होना 
न्ध न माना जाय, तो सोमक्रयरूप क्रिया 
वाक्य में ये करण अर्थात्‌ साक्षात्‌ साधन- 
साथ 'अरुणंया' पदबोधित आरुण्य के 
तो करणसामग्री में न्यूनता होने से सोमक्रय न हो 
सौदा कहीं मिलता नहीं । फलतः जैसे एकहायनी के 

साथ पिङ्गाक्षी का सम्वन्ध है, ऐसे ही आरुण्य गुण का एकहायनी के साथ सम्बन्ध 
अनिवार है। 

आशंकावादी ने यह कहकर इस सम्बन्ध को हटाने का प्रयास किया है कि 
गुणवाचक पद ने अपने अर्थ को नहीं छोड़ा; पर अगले दोनों पद बहुब्रीहि समास- 
युक्त होने से स्वार्थ को छोड़कर अन्य गायरूप अर्थ का बोध कराते हैं। यह स्थिति 
गुणवाचक अरुण पद की न होने से उसका सम्बन्ध द्रव्यबोधक पदों के साथ 
मानना युक्त न होगा । पर यह कथन संगत नहीं है, क्योंकि गुण का सम्बन्ध सर्वत्र 
द्रव्य के साथ रहता है । प्रस्तुत प्रसंग में पिङ्गाक्षी, एकहायनी द्रव्यवाचक पद 
विशेष्यरूप हैं, गुणवाचक अरुण पद विशेषणरूप है। सोमक्रय करने के लिए 
उसका मूल्य पि्भाक्षी एकहायनी गाय द्रव्य है; पर वह उपयुक्त मूल्य उसी स्थिति 
में माना जायगा, जब वह रूप से अरुण हो । 'अरुणया' पद से बोध्य आरुण्य गुण 
सोमक्रय का अपने स्वतन्त्र रूप में मूल्य नहीं है, और न इस रूप में पिङ्गाक्षी तथा 
एकहायनी । फलतः सोमक्रय के मूल्य के लिए इनमें से किसी को छोड़ा नहीं जा 
सकता । अतः इनका परस्पर नियत सम्बन्ध सोमक्रयरूप एक क्रिया को सिद्धि के 
लिए स्वीकार किया जाना अनिवार्य है। विशेष्य-विशेषण के परस्पर सम्बन्ध 
में--भले ही उनमें कोई गुण या कोई द्रव्य हो--किसी प्रकार की बाधा नहीं 
होती। 

यह स्पष्ट हो जाने पर कि--'अरुणया' का 'क्रीणाति' के साथ सीधा सम्बन्ध 
न होकर 'एकहायनी' विशेष्य द्वारा होता है; तात्पर्यं है--आरुप्य-गुण-विशिष्ट 
एकहायनी सोमक्रय का साधन है; बह्‌ करणरूप से क्रीणाति के साथ अन्वित है-- 
यह कथन निराधार हो जाता है कि अमूर्तं आरुण्य का “क्रीणाति' के साथ सम्बन्ध 
अनुपपन्त है। ऐसी स्थिति में क्रय-प्रकरणपठित अन्य वस्त्रादि साधनों के साथ 
आरुण्य गुण के अन्वय की कल्पना अनावश्यक हो जाती हैं। वे चाहे अरुण हों, 
अथवा अन्य-गुण-विशिष्ट हों, उनके लिए इस प्रकार की कोई शास्त्रीय व्यवस्था 
नहीं है । फलतः 'अरुणया' पद 'एकहायन्या' से अन्वित है, यह निश्चित सिद्धान्त 
है॥१२॥ (इति आएण्यादि गुणानामसंकीर्णंताऽधिकरणम्‌--६) । 

(सर्वेषां ग्रहादीनां सम्मार्गाद्यधधिकरणम्‌-७) 

शिष्य जिज्ञासा करता है--ज्योतिष्टोम याग है, वहाँ कहा--'य एवं विद्वान्‌ 


सोमेत यजते' जो विद्वान्‌ इस प्रकार सोम से यजन करता है। उस सोमयाग में 
सुना जाता है--दशापवित्रेण ग्रहं सम्माष्टि' दशापवित्र' से अर्थात्‌ सोम को 


ba Be निक ह 
bos १. 'दशापवित्र' समासयुक्त पद है। 'पवित्र' सोमरस छानने के वस्त्र का नाम 
| है। हिन्दी में 'छन्ता' और पञ्जाबी में 'पुनना' कहते हैं, जो संस्कृत पद का 
अपभ्रंश प्रतीत होता है । 'दशा' वस्त्र के 'छोर' का नाम है, जिसमें धागे बिन 

` छाननेवाले वस्त्र से ग्रह को पोंछता है। ऐसे ही अग्निहोत्र-प्रसंग में कहा है-- 


अग्तेस्तृ णान्यपचिनोति' अग्निस्थण्डिल पर बिखरे पड़े तिनको को दूर हटाता है। 
इसी प्रकार दशे-पूर्णेमास प्रसंग में वाक्य है--'पुरोडाशं पर्यग्निकरोति' पुरोडाश 
के चारों ओर दहकती अंगारी या जलते हुए कुशतृणों को घुमाता है। इनके विषय 
में संशय है--क्या यह एक ग्रह के सम्मार्जन, एक अग्निस्थण्डिल के तृण हटाने, 
तथा एक पुरोडाश के पर्यग्निकरण के विषय में कहा गया है ? अथवा सब ग्रहों, 
सब अग्निस्थण्डिलों और सब पुराडाशों के विषय में ? प्रतीत होता है, उक्त 
वाक्यों में एकवचन का प्रयोग देखे जाने से एक ही ग्रह आदि के सम्मार्जन आदि 
का कथन हुआ है । शिष्य-जिज्ञासा को सूत्रकार ने सूत्रित किया-- 


एकत्बयुक्तमेकस्य श्रुतिसंयोगात्‌ ॥१३॥ 


[एकत्वयुक्तम्‌ ] उक्त प्रत्येक कर्मं एकवचन से युक्त है, अतः [ एकस्य] 
एक ग्रह, एक अग्नि, एक पुरोडाश का होना चाहिए, [श्रुतिसंयोगात्‌ | इन द्रव्यों 
का एकवचन श्रृति से संयोग होने के कारण। 

"दशापवित्रेण ग्रहं सम्माष्टि, अग्नेस्तृणान्यपिनोति, पुरोडाशा पर्यग्निकरोति' 
इन श्रुतिवाक्यों में ग्रह, अग्नि, पुरोडाश द्रव्य एकवचन से सम्बद्ध पठित हैं; इनमें 
संख्या की दृष्टि,से एक ही द्रव्य सुना जाता हे । शब्द-प्रमाण से बताये गये कमं के 
विषय में बही बात मान्य है, जो शब्द कहता है । इसलिए यहाँ एक ग्रह का सम्मा- 
जेन, एक अरिनिस्थण्डिल के तिनको का हटना, एक पुरोडाश का पर्य र्निकरण होना 
युक्त है । शास्त्र में अन्यत्र भी ऐसा देखा जाता है, 'पशुमालभेत' वाक्य में 'पक्षुम' 
एकवचनान्त पठित होने से केवल एक पशु का आलभन (स्पशं विसर्जन )किया 
जाता है । ऐसा ही यहाँ किया जाना चाहिए ।।१३॥ 

आचार्य सूत्रकार ने जिज्ञासा का समाधान किया-- 


स्वेषां वा लक्षणत्वाद्‌ अविशिष्टं हि लक्षणम्‌ ॥१४॥ 


[वा] 'वा' पद जिज्ञासा की व्यावृत्ति के लिए है । तात्पर्यं है, एक ग्रह्‌, एक 
अग्नि, एक पुरोडाश का सम्मार्जन आदि संस्कार नहीं करना चाहिए, प्रत्युत 
[सर्वेषाम्‌ ] सब ग्रहों, सब अग्तियों, सब पुरोडाशो के यथाक्रम सम्मार्ज न, तृणापचय, 


बुने रह जाते हैं। इन पदों का समास है--“पवित्रस्य दशा इति दशापवित्रम” 
पाणिनि [२।२।३१] के अनुसार 'दशा' पद का पुवेप्रयोग हो जाता है। यह 
पवित्र ऊन का बना होता है । 'ग्रह' वह पात्र है, जिसमें सोमरस छाना जाता 
है । पात्र के मुख पर यह वस्त्र रखकर उसमें सोमरस छानते हैं। जो बूंद पात्र 
पर गिर जाती है, उन्हें वस्त्र के छोर से पोंछ दिया जाता है। 

तथा पर्यग्निकरण संस्कार किये जाने चाहिएँ, [ लक्षणत्वात्‌ ] एकवचन द्वारा 
जातिरूप लक्षण का कथन होने से । [हि] क्योंकि, अथवा निदचय से [लक्षणम्‌ ] 
ग्रहत्व, अग्नित्व, पुरोडाशत्वरूप जातिचिह्व, सत्र [अविशिष्टम्‌ ] समान खूप से 
विद्यमान है । 

ग्रह सम्माष्टि' आदि वाक्यों में जो ग्रह, अग्नि, पुरोडाश द्रव्यों का एक- 
वचनान्त निर्देश है, वह जाति की भावना से किया गया है । सभी समान व्यक्तियों 
में जाति-धर्म एक ही रहता है । जैसे 'गोत्व'-जाति-धर्म से गोमात्र का ग्रहण होता 
है, ऐसे ही 'ग्रहत्व'-जाति से समस्त ग्रहों का, 'अग्नित्व'-जाति से समस्त अग्नियों 
का, 'पुरोडाशत्व'-जाति से समस्त पुरोडाशों का ग्रहण अभीष्ट है । इसलिए सभी 
ग्रहों का सम्मार्जन, सभी अरिनिस्थण्डिलों से तिनको का हटाना, सभी पुरोडाशों 
का पर्यग्निकरण-संस्कार शास्त्रीय दृष्टि से कत्तव्य है, एक ही एक ग्रह आदि के 
नहीं । 

$ यहाँ सम्मा्ज॑न-संस्कार ग्रहों के लिए है, तृणापचय अग्नियो के लिए, पर्यग्नि- 

करण पुरोडाशों के लिए। जिसके लिए कोई कार्य किया जाता है, वह प्रधान 
होता है, किया गया कार्य गौण । इस प्रकार सम्मार्जन-संस्कार ग्रह का रोष है, 
ग्रह शेषी है । तृणापचय अग्नियों का शेष है, अग्नि शेषी है। पर्यग्निकरण पुरो- 
डाशों का शेष है, पुरोडाश शेषी है । 

प्रथम [ १।३।३०-३४५; अधि० ११] यह निर्णय किया गया है कि शब्द का 
अर्थ जाति है, व्यक्ति नहीं । इसके अनुसार प्रस्तुत प्रसंग में 'ग्रह' आदि पदों को 
जातिवाचक मानने में कोई शास्त्रीय वाधा नहीं है । फिर भी सुजनतोष-न्याय से 
यदि शब्द का अर्थ व्यक्ति माना जाता है, और 'ग्रह' आदि पदों को एक व्यक्ति 
का वाचक माना जाय, तो भी द्वितीय-तुतीय आदि ग्रहों के संस्कार किये जाने में 
कोई वाधा नहीं आती । यह ठीक है, एकवचनान्त 'ग्रह'-पद अपने एकत्व अर्थ का 
बोध कराता है; पर वह द्वितीय आदि ग्रहों के संस्कार में बाधक नहीं होता । वह 
अपने एकत्व अर्थ का कथन कर चरितार्थ है । द्वितीय आदि ग्रहों के संस्कार में 
बाधा करनेवाला यहाँ कोई विधान नहीं है । द्वितीय आदि ग्रहों के संस्कार में भी 
वाक्य की प्रवृत्ति अक्षुण्ण बनी रहती है । 

आशंका की जा सकती है, एक द्रव्य में और द्वितीय आदि द्रव्यों में सम्मा- 
जेन-संस्कार के प्राप्त होने पर श्रुतिबोधित इष्ट एक द्रव्य परिसंख्याविधि के 
अनुसार द्वितीयादि अनिष्ट द्रव्यों का प्रतिषेध कर देगा। यदि ऐसा नहीं माना 
जाता, तो एकवचन अनर्थक होता है । इसलिए वह एकवचन द्वितीय आदि द्रव्यों 
के निवारण में समर्थ है । यह स्थिति अन्यत्र वाक्य में स्वीकार की जाती है । एक 
वाक्य है--'अश्वाभिधानीमादत्ते' घोड़े की लगाम पकडता है । यह वचन गदहे 
की लगाम पकड़ने का प्रतिषेध करता है। ऐसे ही यहाँ एकत्व के विषय में समझना 

चाहिए। श्रूयमाण ग्रह का एकत्व द्वितीयादि ग्रहों का प्रतिषेध करेगा । 
आपाततः यह आशंका भले ही युक्त प्रतीत हो, पर गम्भीरता से विचारने 
पर इसकी असारता स्पष्ट हो जाती है। कारण यह है, प्रस्तुत प्रसंग के साथ 
'अछ्वाभिधानी' दष्टान्त की समानता = उपयुक्तता नहीं है। घोड़े की लगाम के 
आदानरूप सम्बन्ध का विधान करनेवाला--'इमामगुभ्णत्‌ इत्यइवाभिधानीम्‌' 
यह वचन है । 'आदत्ते' (ग्रहण करे) इस लिङ्क से ही लगाम का आदान प्राप्त 
होता है । यहाँ मन्त्र की ।रिसंख्या' संगत है । तात्पर्यं है, 'इमामगृभ्णन्‌' मन्त्र से 
लगाम न पकड़े गदहे की लगाम पकड़ने के प्रतिषेध में यहाँ परिसंख्या-विधि 
लागू होती हे । परन्तु 'ग्रहं सम्माष्ट' आदि वाक्यों में ग्रहादि द्रव्यों के साथ 
श्रूयमाण भी एकवचन किसी विधिवाक्य से विहित नहीं है। इसलिए द्वितीय ग्रह 
आदि के निवर्तेन में वह समर्थ नहीं रहता । 
यह स्थिति निम्नांकित दृष्टान्त से स्पष्ट होती है । जैसे कोई कहे, 'इस भात 
को कुत्ता-बिल्ली द्वारा खाने से बचाना' ऐसा विधान भक्षणकर्म-निवारण के 
निमित्त किया जाता है; कुत्ता-बिल्ली का सम्बन्ध निमित्तरूप से विहित नहीं है; 
इसलिए कौवा आदि अन्य कोई खाने आये, उसे भी हटाया जायगा। कुत्ता-बिल्ली 
के सुने जाने पर भी उनका सम्बन्ध निमित्तरूप से विधीयमान न होने के कारण 
काक आदि का भी निवारण किया जाता हे । ऐसे ही प्रस्तुत प्रसंग में ग्रहादि के 
साथ एकत्वसम्बन्ध के विधीयमान न होने के कारण एकत्व के सुने जाने पर भी 
सभी ग्रहों का सम्मार्जन [कया जाता है। 
ऐसी स्थिति में भी एकवचन का आनर्थकय नहीं है । कोई भी प्रातिपदिक 
जब क्रिया के साथ सम्बद्ध प्रयुक्त किया जाता है, तव उसका किसी भी कारक के 
रूप में प्रयोग किया जाना अनिवार्य है, जो (किसी विभक्ति एवं वचन के रूप में 
सम्भव है । इसी में एकवचन की सार्थकता है । ग्रह आदि के सम्मार्जन आदि में 
एकवचन अविवक्षित रहता हे । फलतः सम्मार्जन आदि सभी ग्रह आदि में होते 
हैं; यही शास्त्रीय मान्यता है ।। १४॥ 
सूत्र १३ में आशंकावादी ते 'पशुमालभेत' वाक्य को दृष्टान्तरूप में प्रस्तुत 
कर कहा था कि जैसे एकत्व और पुंस्त्व इस वाक्य में विवक्षित है, ऐसे ही 'ग्रहं 
सम्माष्टि' में एकत्व को विवक्षित मानना चाहिए, तब द्वितीयादि ग्रहों का 
सम्मार्जन अभीष्ट न होगा, उसका समाधान सूत्रकार ने किया-- 


१. परिसंख्या-विधि को अधिक स्पष्ट समझने के लिए देखें--मी ० सू० १।२।४२, 
का विद्योदय भाष्य । 

चोदिते तु परार्थत्वात्‌ यथाश्चुति प्रतीयेत ॥१५॥ 


[चोदिते | 'पशुमालभेत' इस विधिविहित कर्म में [तु] तो [परार्थत्वात्‌ ] 
पशु के परार्थ = यागार्थं अथवा आलम्भनार्थं होते के कारण (यथाश्रुति) श्रुति के 
अनुसार एकत्व, पुंस्त्व का ग्रहण (प्रतीयेत) जानना चाहिए । 

'पशुमालमेत' और ग्रह सम्माष्टि' इन वाक्यों के अर्थ-प्रतिपादन में मेद है । 
जो स्थिति पहले वाक्य में है, वह दूसरे में नहीं है । कारण यह है--जिसको उद्देश्य 
करके कर्म का विधान किया जाता है, वह एकत्वादि संख्या विवक्षित नहीं होती । 
तात्पर्य है, उद्देश्यगत संख्या अविवक्षित रहती है। 'ग्रहं सम्माष्टि' में ग्रह को 
उद्देश्य करके सम्मार्जन-कर्म का विधान है। 'ग्रहम में एकत्व-संख्या अविवक्षित 
है, ग्रह का सम्मार्जन विवक्षित है । ग्रह चाहे एक हो, दो हों, तीन हों, सभी का 
सम्मार्जन प्राप्त हो जाता है । 

यह स्थिति 'पशुमालमेत' वाक्य में नहीं है । यहाँ पशु पदार्थ है, याग के लिए 
है, अर्थात्‌ याग को उद्देश्य करके पशु का विधान है| यहाँ पशु उद्देश्य न होने के 
कारण 'पशुम्‌' इस प्रयोग में एकत्व और पुंस्त्व अविवक्षित न होगा। यहाँ जैसा 
कहा है, उसी के अनुसार कार्य होगा, अर्थात्‌ एक पुरुष-पशु ही आलम्भन के लिए 
प्रस्तुत किया जायगा । वह याग के साधनों में एक अङ्ग है। फलतः 'ग्रहं सम्माष्टि' 
के प्रसंग में उक्त दृष्टान्त को प्रस्तुत करना असंगत है। फलस्वरूप सभी ग्रहों 
का सम्मार्जन, सब अग्नियों का तृणापचय एवं सब पुरोडाशों का पर्यग्निकरण 
सिद्ध होता है । ग्रह -विषयक इस विवेचन के आधार पर शास्त्र में 'ग्रहैकत्व न्याय” 
एक कहावत बन गई है, जिसका प्रयोग अनेकत्र होता रहा है ॥॥१५॥ (इति 
सर्वेषां ग्रहादीनां सम्मार्गाद्यधिकरणम्‌--७) । 


| (चमसादौ सम्मार्गाद्यप्रयोगाऽधिकरणम्‌--८) 


गत अधिकरण में ज्योतिष्टोम प्रसंग के 'दशापवित्रेण ग्रहं सम्माष्टि' आदि 

वाक्यों पर विचार किया गया। वहाँ 'ग्रह' के एकत्व को अविवक्षित मानकर सभी 

ग्रहों के सम्मार्जन का विधान किया गया। इसपर शिष्य जिज्ञासा करता है-- 

एकत्व के समान ग्रह पद को भी अविवक्षित मानकर सोमरस से सम्बद्ध अन्य 

चमस आदि पात्रों के सम्मार्जन का भी विधान क्यों न माना जाय ? क्योंकि 

| उनका भी सोम से सम्बन्ध है, और समान प्रकरण में पठित हैं। आचार्य ने शिष्य- 
| जिज्ञासा को सूत्रित किया-- । 


संस्काराद्वा गुणानामव्यवस्था स्यात्‌ ॥१६॥ 
[वा] 'वा' पद पूर्वसूत्र-प्रतिपादित पक्ष की निवृत्ति के लिए है। [ गुणानाम्‌ ] 

सम्मार्जन आदि गुणों के [संस्कारात्‌ | संस्काररूप कर्म होने के कारण [अव्यवस्था] 


व्यवस्था नहीं [स्यात्‌ | होनी चाहिए। तात्पर्यं है--प्रह-पात्रों का ही सम्मार्जन ; 
` हो, चमस आदि का न हो, यह व्यवस्था नहीं होनी चाहिए । 


सम्मार्जन एक संस्कार है। वह जैसे सोमरस-सम्बन्धी ग्रहपात्रों के लिए 
अपेक्षित है, ऐसे ही चमस के लिए अपेक्षित है; वह भी सोमरस-सम्वन्धी पात्र 
है । ग्रहपात्र में सोमरस छाना जाता एवं भरा जाता है। चतुष्कोण मध्य में खुदे 
हुए कुछ गहरे चमस नामक पात्र से सोमरस की आहुतियाँ दी जाती हैं। सोमरस 
से दोनों का समान सम्बन्ध है । जिस प्रकार प्रकरण में ग्रह श्रृत हैं, उसी प्रकार 
चमस भी श्रूत हैं । इसलिए ग्रह, चमस आदि का सर्वत्र सम्मार्जन करना चाहिए । 
इस प्रसंग में यह कहना संगत न होगा कि 'ग्रहं सम्माष्टि' वाक्य में साक्षात्‌ 
पठित 'ग्रह' पद चमसों का निवत्तंक होगा; केवल ग्रहों का सम्मार्जन होना चाहिए, 
चमसों का नहीं, क्योंकि 'ग्रह' पद उपलक्षणमात्र है । वस्तुतः वह सोम-सम्बन्धी 
सभी पात्रों को उपलक्षित करता है। 'ग्रह' पद का अर्थ होगा--ग्रहादि समस्त 
सोम-सम्बन्धी पात्र। लोक में ऐसा व्यवहार देखा जाता है, जब कहा जाता है-- 
“भोजन का समय है, सब थालो को साफ कर लो।' उस अवसर पर जो भी पात्र 
भोजन में उपयोगी होते हैं, सबको साफ किया जाता है; थाल का ग्रहण प्रदर्शन- 
मात्र=उपलक्षणमात्र होता है। ऐसे ही प्रस्तुत प्रकरण में समझना चाहिए । 
यहाँ यह कहना मी युक्त न होगा कि लोक में प्रयोजनवश उपलक्षण व्यवहार 
होता रहता है, पर वेदिक कर्म तो केवल शब्द-प्रमाण पर आधारित है। वहाँ शब्द 
में जैसा निर्देश है, वही कत्तंव्य होगा । शब्द केवल ग्रह का सम्मार्जन कहता है । 
तब यहाँ श्रुत्यर्थ के ग्रहपात्र-सम्मा्जेन में सम्भव होने से लक्षणा की कल्पना क्यों 
की जाय ? इस कथन के अयुक्त होने में कारण यह है--'सम्माष्टि' आख्यात-पद 
सम्माजेन में पुरुष के प्रयत्न को विधान करने में श्रवणमात्र से समर्थ है; इसके 
लिए उसे ग्रह आदि की अपेक्षा नहीं करनी पड़ती। ग्रह आदि तो अनन्तर वाक्य 
के द्वारा सम्मान से सम्बद्ध होते हैं। शास्त्र में वाक्य की अपेक्षा श्रुति बलवती 
मानी जाती है । अतः सम्माजंन-विहित हो जाने पर ग्रह आदि सभी पात्र सम्बद्ध 
होते रहते हैं। तब 'ग्रह' पद अन्य पात्रों का उपलक्षण सम्भव है । इसलिए सम्मा- 
जेन-संस्कार के योग्य जो पात्र हैं, उन सबका सम्मार्जन करना चाहिए, केवल ग्रहों 
का नहीं । सम्मार्जेन-गुण सभी पात्रों के लिए समान है ॥ १६॥ | 
आचार्य सुत्रकार उक्त जिज्ञासा का समाधान प्रस्तुत करता है--- 


व्यवस्था वाःथेस्य श्रुतिसंयोगात्‌ तस्य शब्दप्रमाणत्वात ॥१७॥ 
[वा | “वा' पद उक्त आशंका के निवारण के लिए है। तात्पर्य है--चमसो 


का भी सम्मार्जन करना चाहिए, यह कथन युक्त नहीं है । [अर्थस्य ] 'ग्रह'-रूप 

अर्थ का [श्रुतिसंयोगात्‌] श्रुति के साथ संयोग के कारण। क्योंकि [तस्य 
शब्दप्रमाणत्वात्‌ ] विधि के विषय में शब्दमात्र के प्रमाण होने से [व्यवस्था ] 'ग्रह॑ 
सम्माष्टि' से सम्मार्जन ग्रहों में ही व्यवस्थित होता है । 

'ग्रहं सम्माष्टि में 'ग्रह'-पद 'सम्माष्टि' आख्यात के कर्मकारक-रूप में साक्षात्‌ 
पठित है । श्रतिबोधित अर्थ-ग्रह को छोड़कर आ्यातार्थ-सम्मार्जन अपने सम्बन्ध 
के लिए इधर-उधर नहीं कॉक सकता । यदि ग्रह का परित्याग करना है, तो ग्रह 
सम्माष्टि' कथन प्रमत्तगीत के समान माना जायगा, जो सर्वथा अन्याय्य है । 
इसलिए 'ग्रह'-पद ग्रहों से अतिरिक्त अन्य चमस आदि किसी को लक्षित नहीं 
करेगा; केवल ग्रहों को लक्षित कर उनके सम्मार्जन-सम्बन्ध का विधायक उक्त 
वचन है, यह निश्चित होता है। 

अपूर्वे के सम्बन्ध और प्रकरण की समानता के आधार पर चमसों में जो 
सम्मार्जन की प्राप्ति कही, वह युक्त नहीं है । सम्माजंन दृष्टफल कमं है; इसमें 
अपूर्वं की कल्पना व्यर्थ है। प्रकरणगत पदार्थो से 'सम्माष्टि' की एकवाक्यता 
होने पर उन पदार्थों में सम्मार्जन का विधान सम्भव है; पर ग्रहों के साथ 
सम्मार्जन की एकवाक्यता साक्षात्‌ श्रृतिबोधित होने से प्रत्यक्ष हँ; प्रकरणगत 
पदार्थो के साथ प्रकरण से अनुमित होती है. इसलिए प्रकरण के पिछड़ जाने पर 
उससे सम्मार्जन का विधान नहीं होता । 

श्रुतिबोधित प्रथम उपस्थित ग्रह अभिधाशक्ति से ग्रहों में सम्मार्जन का 
विधान कर श्रृत्यर्थं को उपपन्न करता है । तब लक्षणा की कल्पनः व्यर्थ है । वक्ता 
के तात्पर्य--अथवा पदों में अन्वय--की अनुपपत्ति होने पर ही लक्षणा की कल्पना 
सिर उठाती है । पर 'ग्रहं सम्माष्टि' वचन में किसी प्रकार की अनुपपत्ति नहीं है। 
इसलिए लक्षणा के उभरने का यहाँ कोई अवसर नहीं । फलतः सम्मार्जन केवल 
ग्रहों में व्यवस्थित समझना चाहिए । 

वैदिक वाक्यों के तात्पर्यं को समझने के लिए सर्वत्र लौकिक व्यवहार कार- 
गर नहीं रहते। 'भोजन-समय आ गया है, थालो को साफ करो? इत्यादि व्यवहार 
में वक्ता का तात्पर्य भोजन में उपयोगी सभी पात्रों को साफ' करने में रहता है, 
“यह 'भोजन-समय आ गया है' कथन से स्पष्ट है । इसलिए 'थाल' पद को सभी 
भोजनोपयोगी पात्रों का उपलक्षण माना जा सकता है। वहाँ लक्षणा वृत्ति से वक्ता 
के तात्पर्यं की उपपत्ति में सहयोग मिलता है । वहाँ प्रयोजन के अनुसार लक्षणा 
की कल्पना ठीक है । इसके विपरीत वैदिक वाक्यों में शब्द-प्रमाण के प्राधान्य से 
'यच्छब्द आह्‌ तदस्माकं प्रमाणम्‌” के अनुसार पठित शब्द के आधार पर ही 
श्रृत्यथ को समभने का प्रयास किया जाता है। उसकी उपपत्ति होने पर लक्षणा 
की कल्पना व्यर्थ रहती है, फलतः सम्मार्जन केवल ग्रहों का घम है ॥१७॥ (इति 
जमसातौ सम्मार्गायाप्रयोगाऽघिकरणम--८) । 


| 

| 

३७६ मीमांसा-दर्शन 


(सप्तदशारत्नितायाः पशुधर्मंताऽधिकरणम्‌ --& ) 


शिष्य जिज्ञासा करता है --वाजपेय याग के विषय में सुना जाता है--'सप्त- 
दशारत्तिर्वाजपेयस्य यूपो भवति सत्रह अरत्नि-परिमाणवाला वाजपेय याग का 
यूप होता है । यहाँ सन्देह है--या यह संत्रह अरत्नि-परिमाण वाजपेय याग के 
षोडशिपात्र का है जो उपर को अधिक ऊंचा उठा हुआ यूप के समान दिखाई 
देता है? अथवा वाजपेय याग में पशु के यूप का परिमाण है? प्रतीत होता है 
यह परिमाण वाजपेय याग के पोडशिनामक ऊर्ध्वपात्र का होना चाहिए; क्योंकि 
वाजपेय याग में पशुयूप का अभाव है। इसलिए वाजपेय याग के षोडशिनामक 
यूप-सदृश अध्वेपात्र का यह परिमाण हो सकता है। यह पात्र खैर की लकड़ी से 
बना, ऊँचा होने के कारण यूप की तरह दिखाई देता है। ऐसा मानने पर वाजपेय 
याग के अङ्गभूत पशुयाग में वास्तविक यूप के उपस्थित होने पर भी वाजपेय पद 
की लक्षणावृत्ति से पशुयाग में प्रवृत्ति की आवश्यकता न होगी । 
यहाँ ऐसा कहना उपयुक्त न होगा कि यूप पद भी तो लक्षणावृत्ति से 
षोडशिनामक खादिर ऊर्ध्वंपात्र के बोध कराने में प्रवृत्त हो रहा है । तब वाजपेय 
पद लक्षणावृत्ति से पशुयाग अर्थ का बोध कराये, तो इसमें क्या अन्तर है? वस्तुतः 
इसमें अन्तर है, यह प्रकरण वाजपेय-याग का है । उसमें वाजपेय पद के मुख्यार्थं 
* को स्वीकार करना ही चाहिए। इससे प्रकरण उपपन्न व अनुगृहीत रहता है। 
इसलिए वाजपेय-प्रसंग में अरत्नि-परिमाण 'यूप'-पदबोध्य खादिर अध्वेपात्र का 
होना सम्भव है । आचार्य सूत्रकार ने सन्देह का निणंयात्मक समाधान किया--- 


आनर्थक्यात्‌ तदङ्गेषु ॥१८॥ 


[आनर्थक्यात्‌ | प्रधान कमं में किसी विधि के अनर्थक होने से [तदङ्गेषु] 
उस प्रधान कर्म के अङ्गभूत कमो में उसका विधान जानना चाहिए । 


वाजपेय याग सोमयागविशेष है; उसमें यूप का कोई उपयोग नहीं होता । . 


परन्तु उसके अङ्ग भूत पशुयाग में पशु को बाँधने के लिए थूप का उपयोग होता 
है । जब वाजपेय में यूप का अभाव है, तब 'सप्तदश्ञारत्निर्वाजपेयस्य यूपो भवति’ 
सत्रह अरत्नि पारिमाणवाला वाजपेय का यूप होता है, यह कथन अनर्थक हो जाता 


है। क्योंकि जब वाजपेय में यूप होता ही नहीं, तो धर्मी यूप के अभाव में उसके 
धर्म--'सत्रह अरत्नि-परिमाण’ का कथन करना व्यर्थं है। सूत्रकार ने बताया-- 


१. 'अरत्नि परिमाण (नाप) कितना होता हँ? इसमें विभिन्न विचार हैं। 
सम्भव है, वह मेद कालमेद के कारण रहा हो। पर अब यह परिमाण--- 
हाथ को फैलाकर कनी अंगुली के सिरे से अंगूठे के सिरे तक--माना जाता 
है, जो लगभग बारह अंगुल होता है। ८ 

ऐसी स्थिति आने पर प्रधानभूत कर्म के अङ्गभूत कर्मो में उस विधि का प्रयोग 
कर लिया जाता है, यदि अङ्गभूत कमं में उसके उपयोग का अवसर है । 

प्रस्तुत प्रसंग में वाजपेय-याग के अङ्गभूत पशुयाग में पशु को बाँधने के लिए 
यूप का उपयोग है । उसी यूप का परिमाण सत्रह अरत्नि बताया गया है। यह 
पशुयाग वाजपेय-याग का अङ्ग होने से वाजपेय-याग की सीमा से बाहर न होने 
के कारण उसे वाजपेय नाम से कहे जाने में कोई बाधा नहीं है । ऐसा मानने पर 
“वाजपेय? या 'यूप' किसी पद के मुख्यार्थं का परित्याग कर लक्षणावृत्ति से अर्थ 
करने या समझने की आवश्यकता नहीं रहती । फलतः सप्तदशारत्निता वाजपेय- 
याग के किसी पात्रविशेष का धर्म न होकर वाजपेय-याग के अङ्गभूत पशुयाग- 
सम्बन्धी यूप का धर्म है, यह निश्चित है ॥ १८।। (इति सप्तदशारत्नितायाः पशुः 
धर्मताऽधिकरणम्‌ --६) । 


(अभिक्रमणादीनां प्रयाजमात्राऽङ्गताधिकरणम्‌-१०) 
शिष्य जिज्ञासा करता है--दर्शपूर्णमास के प्रयाजयाग-सम्बन्धी वाक्यों के 
विषय में कहा हैं--'अभिक्रामं जुहोति अभिजित्यं’ आगे बढ़ते हुए आहुति देता है, 
सब ओर से जय के लिए। यहाँ सन्देह है---क्या यह अभिक्रमण (आहुति देते समय 
आगे बढ़ना) केवल प्रयाजों का धर्म है? अथवा दशंपूर्णमास-प्रकरण में विहित 
| सभी कर्मो का ? यह केवल प्रयाजयागों का धर्म हो, ऐसा प्रतीत नहीं होता । 
कारण यह है, अभिक्रम == आगे बढ़ना, क्रिया है । क्रिया अमूर्तं है, यह प्रयाजयागों 
का उपकारक या साधक नहीं हो सकती । क्रिया का साधन क्रिया नहीं होती । 
द्रव्य, देवता, यजमान (= कर्त्ता) मूत्तं तत्त्व यागादि क्रिया के साधन माने जाते 
हैँ । समस्त कर्म इन्हीं से सिद्ध होते हैं । 
यह भी ध्यान देने की बात है, प्रकरणगत पाठ केवल 'अभित्रामं जुहोति’ 
है; सामान्य कथन है । यदि इसका प्रयाजयागों के साथ सम्बन्ध जोड़ा जाय, तो 
वाक्यभेद होगा। तब वाक्य ऐसा मानना होगा--'अभिक्रामं जुहोति प्रयाज- 
यागेषु' जो अशास्त्रीय है। अतः अभिक्रमण को दर्श-पुर्णमास प्रकरण का धर्म 
मानता युक्त है । आचार्य ने शिष्य-जिज्ञासा को सूत्रित किया-- 


| क्त गुणे तु कर्मासमवायाद्‌ वाक्यभेदः स्यात्‌ ॥१९॥ 
| [कर्तृगुणे ] अभिक्रमण कर्त्ता का गुण होने पर [तु] तो [कर्मासमवायात्‌ | 
| अभिक्रमण कर्म का 'जुहोति' कर्म के साथ सम्बन्ध न होने से [वाक्यभेदः] 


। वाक्यभेद [स्यात्‌ ] प्राप्त होगा । 
| 'अभिक्रामं जुहोति’ में 'अभिक्रामं-पद क्रियाविशेषण है--अभिक्रामं यथा 


स्यात्‌ तथा जुहोति’ आगे बढ्ता जैसे हो, वैसे होम करता है । इससे स्पष्ट है, 


| 

आगे बढ़ना कर्ता का गुण है। इससे यह अर्थ ज्ञात नहीं होता कि केवल प्रयाज- 
यागों में आगे बढ़कर आहुति दी जाय । इसलिए प्रयाजों के साथ अभिक्रमण की 
एकवाक्यता न मानकर समस्त दशंपूर्ण मास-प्रकरण के साथ मानी जानी चाहिए । 
तात्पयं है, प्रकरण-मात्र में आहुति देना आदि जो भी कार्य किया जाय, वह अभि- 
क्रमणपूर्वक किया जाना चाहिए। केवल प्रयाजयागों के लिए ऐसा मानना युक्त 
न होगा, क्योंकि वहाँ 'जुहोति' आख्यात-पद आहुति देने में पुरुष-प्रयत्न को कह 
सकता है; पुरुष के अतिक्रमण-सम्बन्ध को नहीं कह सकता । यहाँ पर यह कहना 
संगत न होगा कि प्रकरण में अन्यत्र भी पुरुष के अभिक्रमण-सम्बन्ध का विधान 
क्यों माना जाय ? क्योंकि प्रकरण में पठित होने से उसका अङ्ग होने के कारण 
वह कथन अभिक्रमण की कर्तव्यता को बतायेगा। प्रकरण में जहाँ अपेक्षित हो, 
तदनुसार कार्य करना चाहिए। 
आचायं सूत्रकार ने जिज्ञासा का समाधान किया-- 


साकाङ्क्षं त्वेकवाक्यं स्याद्‌ असमाप्तं हि पूर्वेण ॥२०॥ 


[तु] 'तु जिज्ञासा के निवारण का द्योतक है । तात्पर्य है, अभिक्रमण का 
सम्पूर्णं दशं-पूर्णेमास प्रकरण में सम्बन्ध बताना युक्त नहीं है । क्योंकि [साकाङ्‌- 
क्षम्‌ एक-दूसरे की आकांक्षा रखनेवाला पद-समुदाय [एकवाक्यम्‌ ] एकवावय 
[स्यात्‌ | होता है। [पूर्वेण] पहले 'अभिक्रामम्‌' पद के साथ [हि | निश्चय से 
[असमाप्तम्‌ ] वाक्य समाप्त नहीं होता है। 

'अभिक्रामं जुहोति यह पूरा वाक्य है। अपने पूरे अर्थ को प्रकट कर ये पद 
निराकांक्ष हो जाते हैं; अर्थाभिव्यक्ति के लिए अन्य किसी पद की चाहना नहीं 
रखते । पर केवल 'अभिक्राम' पद के साथ वाक्य की समाप्ति नहीं होती; अर्थात्‌ 
उतना ही पद किसी पूरे अर्थ को प्रकट नहीं करता । यदि वाक्य की समाप्ति वहाँ 
हो जाती, तो उसका सम्त्रन्ध पूरे दर्शपूर्णमास प्रकरण के साथ कहा जा सकता 
था, क्योंकि वह प्रकरण में पठित है । इसलिए साकांक्ष अभिक्राम॑-पद अपने साथ 
अव्यवहित पठित 'जुहोति' के साथ सम्बद्ध हो जाता है । यद्यपि प्रकरण दर्श- 
पुर्णमास का है, पर प्रकरण से वाक्य बलवान्‌ होता है; और यह वाक्य प्रयाज- 
यागों के साथ पठित है, अतः प्रयाजो में ही अभिक्रमण होगा; दर्श-पूर्णमास 
प्रकरण के अन्य कार्यों में नहीं । 

अभिक्रमण भमूतं होने से होम की सिद्धि में उसे असमर्थ बताना युक्त नहीं । 
भले ही वह अपने रूप में अमूत्त हो, पर कर्ता के साथ सम्बद्ध होकर मूत्त॑-जैसा 

होता हुआ होम का उपकारक होता है । अभिक्रमण करता हुआ अर्थात आगे 
बढ्ता हुआ यजमान आहृवतीय के समीप जाकर आहुति-प्रदान द्वारा होम को 
सिद्ध करता है। फलतः भभिक्रमण का सम्बन्ध प्रयाजयागों से जानना चाहिए, 

अन्यत्र नहीं । वह केवल प्रयाजयागों का धमं है ॥२०॥ (इति अभिक्रमणादीनां 
प्रयाजमात्राऽङ्गताऽधिक रणम्‌ - १०) । 


(उपवीतस्य प्राकरणिकाङ्गताऽधिकरणम्‌-११) 


शिष्य जिज्ञासा करता है-- तैत्तिरीय संहिता [काण्ड २, प्रपाठक ५ ] के 
सप्तम-अष्टम ब्राह्मण-अनुवाक में दर्श-पूर्णमास की सामिधेनियाँ कही हैं। नवम 
अनुवाक में निवित्‌ नामक मन्त्र पठित हैं। दशम अनुवाक में सामिधेनियों के 
विविध पक्ष बताये गए हैं कि विभिन्न कामनावालों की कितनी-कितनी 
सामिधेनियाँ बोली जानी चाहिएँ। एकादश अनुवाक में यज्ञोपवीत का कथन 
है--उपव्ययते देवलक्ष्ममेव तत्कुरुते’ जो उपव्यान करता है, अर्थात्‌ दायाँ हाथ 
बाहर निकालकर वाएँ कन्धें पर यज्ञोपवीत धारण करता है, वह देवों के चिह्न 
को प्रकट करता है । इस प्रसंग में सन्देह है-क्या केवल सामिधेनी मन्त्रों को पढ़ता 
हुआ वाम कन्धे पर यज्ञोपवीत घारण करे ? अथवा दर्श-प्‌र्णम/स प्रकरण में सभी 
कर्मो का अनुष्ठान करते हुए उपव्यान (--दायाँ हाथ बाहर निकालकर वाम 
कन्धें पर यज्ञोपवीत धारण) करे? सन्देह का कारण इस स्थिति का पता न 
लगना है कि उपवीत सामिधेनी के प्रकरण में पढ़ा है? अथवा सामिधेनियों का 
प्रकरण समाप्त हो जाने पर पढ़ा है ? 

प्रतीत होता है, दशम अनुवाक तक सामिधेनियों का प्रकरण चालू है। 
उसके अनन्तर उपवीती होने का उल्लेख है। नवम अनुवाक में निवित्‌ मन्त्रों के 
पाठ से सामिधेनियों के. प्रकरण में कोई व्यवधान नहीं होता । उसके अव्यवहित 
समीप-पठित है उपवीत वाक्य । तब 'सामिधेनीरनुब्रूयात्‌' वाक्य को यह 
आकाङ्क्षा रहती है कि सामिधेनियों को किस प्रकार बोले? यह आकाङ्क्षा 
समीप-पठित उपवीत वाक्य से निवृत्त हो जाती है। उपवीति? होकर सामिघेती 


१. “उपवीत = यज्ञोपवी = जनेऊ का स्वरूप--'कर्तुश्च वासोविन्यासमात्रं गुणो 


भवत्युपवीतं नाम' इससे स्पष्ट होता है-यज्ञोपवीत = जनेऊ का जो त्रिवृत्‌ 
तन्तुस्वरूप है, वह अर्वाचीन है । प्राचीन काल में दुपट्टे को धारण करने की 
ही तीन विधियाँ-उपवीत, प्राचीनावीत और निवीत कहाती थीं । मानुष 
कमं ==सभा आदि में उपस्थिति के समय दुपट्टे को गले में डालकर दोतों 
छोर आगे लटकाये जाते थे [ऐसी प्रथा अभी भी कहीं-कहीं है | । यज्ञकमं 
और पितृकमं करते समय दुपट्टो के लटकनेवाले दोनों छोर कमे में बाधक 
न होवें, इसलिए यज्ञकर्म के समय दाहिने कन्धे पर आनेवाले छोर को 
पीछे की ओर दाहिने हाथ के नीचे से निकालकर बायें कन्धे पर डाला जाता 
था । यही दुपट्टा-घारण का रूपं “उपवीत' कहाता था। पितुकमं में उक्त 

ऋचाओं को पढ़े । इससे ज्ञात होता है, उपवीति होना सामिधेनियों का धर्म 


विधि से उलटा बाएँ हाथ के नीचे से उस छोर को निकालकर दाहिने कन्धे 
पर डाला जाता था। यह स्वरूप 'प्राचीनावीत' था । मानुष कर्म में दुपट्टे 
के दोनों छोर आगे को लटकाना 'निवीत' कहाता था ।” 
अन्य प्रमाण--धमंशास्त्रो में स्नातक-नियमों में उत्तरीय वस्त्र 
(--शरीर ढाँपने का वस्त्र चादर) के अभाव में द्वितीय यज्ञोपवीत धारण 
करने का विधान उपलब्ध होता है। उत्तरीय वस्त्र का प्रयोजन तन्तुरूप 
यज्ञोपवीत से सिद्ध नहीं हो सकता है । इससे विदित होता है कि पुराकाल 
में यज्ञोपवीत दुपट्रा-जंसा वस्त्रविशेष ही था, जिसे आवश्यकता पड़ने पर 
उत्तरीय वस्त्र के खूप में धारण किया जा सकता था। 'महाभारत' में भीष्म 
के वर्णन में लिखा है--श्वेतयज्ञोपवीतवान्‌ शुशुभे च पितामह: ।' "उपव्ययते 
देवलक्ष्ममेव तत्कुरुते, [ते० सं० २।५।११] से भी इसे देवचिह्ल कहा है । 
'कादम्बरी' में भी महाइवेता के वर्णन में 'यज्ञोपवीतेनालंकृताम्‌' यह विशेषण 
प्रयुक्त हुआ है । वहाँ भी यज्ञोपवीत को अलंकारक कहा है। इससे दो बातें 
स्पष्ट होती हैं, एक--यज्ञोपवीत वस्त्र के ऊपर धारण किया जाता था; 
दूसरी--यह शोभा का कारण भी बनता था। तन्तुरूप यज्ञोपवीत सूक्ष्म 
होने से शोभा वा अलंकार का कारण उपपन्न नहीं होता है । इससे स्पष्ट है 
कि तन्तुरूप यज्ञोपवीत का स्वरूप अर्वाचीन है। उसका वस्त्र के नीचे 
धारण करना तो सम्भवतः मध्यकाल में हुआ है। इस दृष्टि से जो लोग 
तन्तुूप यज्ञोपवीत के विधान के लिए मन्त्रों में प्रयुक्त त्रिवृत्‌ शब्द का 
आश्रय लेते हैं, और इसके एक-एक तन्तु के प्रयोजन वा माहात्म्य के वर्णन 
में आकाश-पाताल एक कर देते हैं, वह सब यज्ञोपवीत के प्राचीन स्वरूप 
को यथावत्‌ न जानने से चिन्त्य है । वस्त्ररूप यज्ञोपवीत दैव, पितर वा 
मानुष कमं के समय में ही धारण किया जाता था। शयनकाल में वह वस्त्र 
खूंटी पर टाँग दिया जाता था। 
शौचादि के समय कान पर जनेऊ लपेटने का कारण- जयपुर के 
राजगुरु स्व० श्री प° मधुसुदन जी ओझा ने सन्‌ १९३१ में शतपथ ब्राह्मण 
पढ़ाते हुए, एक शिष्य द्वारा शौचादि के समय कान पर जनेऊ लपेटने का 
कारण पूछने पर आपने कहा था--'शौचादि के समय कान की नस से 
ब्रह्मप्राण बाहर निकलता है, उसे रोकने के लिए कान पर जनेऊ लपेटा 
जाता है ।' यज्ञोपवीत-संस्कार से पुर्व या संन्यास के समय यज्ञोपवीत त्यागने 
पर भी ब्रह्मप्राण निकलता रहेगा, ऐसा मेरे पूछने पर कहा कि यज्ञोपवीत- 
संस्कार के समय ही ब्रह्मप्राण उत्पन्न होता है, और संन्यास-संस्कार से 

मानना चाहिए; समस्त दशंपूर्णमास-प्रकरण का नहीं । आचायं सूत्रकार ने इस 
विषय में निर्णय दिया-- 


सन्दिरधे तु व्यवायाद्‌ वाक्यभेदः स्यात्‌ ॥२१॥ 


[तु] 'तु' पद पुवेकथन की निवृत्ति के लिए है, अर्थात्‌ उपवीत का केवल 
सामिधेतियों के साथ सम्बन्ध है, यह ठीक नहीं । [सन्दिग्धे ] प्रकरण की समाप्ति- 
विषयक सन्देह होने पर [व्यवायात्‌ ] निवित्‌ पदों के व्यवधान से [वाक्यभेदः] 
यज्ञोपवीत-विधायक वाक्य का सामिधेनी से भेद [ स्यात्‌ | हो जाता है । तात्पर्य 
है, यज्ञोपवीत वाक्य केवल सामिधेनी के साथ सम्बद्ध न होकर समस्त दर्श-पूर्ण- 
मास प्रकरण के साथ सम्बद्ध होता है । 

सन्देहमूलक जिज्ञासा में कहा गया है कि सन्देहका कारण सामिधेनियों के 


प्रकरण की समाप्ति का पता न लगना है । सूत्रकार ने बताया, ऐसा सन्देह होने . 


पर सामिधेनी-प्रकरण की समाप्ति का निश्चय निवित्‌ मन्त्रों के व्यवधान से हो 
जाता है । सप्तम-अष्टम अनुवाक में सामिधेनी ऋचा पठित हैं । नवम अनुवाकः 
में निवितू-संज्ञक मन्त्रों का कथन है । ये सामिधेनी ऋचाओं से भिन्न हैं । इससे 
स्पष्ट होता है, सामिधेनी-प्रकरण समाप्त है । उपवीत का विधान आगे एकादश 
अनुवाक में हुआ है। निवित्‌ का व्यवधान सामिधेनी-वाक्यों और उपवीत-वाक्यों 
` को एक-दूसरे से अलग कर देता है। इस कारण उनकी एकवाक्यता न हो सकने 
के कारण उपवीत का सम्बन्ध सामिधे नियों से नहीं जोड़ा जा सकता । 

दशम अनुवाक में सामिधेतियों के काम्य-मूलक विविध संख्याओं का जो 
निर्देश है, उसका सम्वन्ध केवल संख्याविषयक विकल्पों के साथ कहा जा सकता 
है । वह निर्देश सामिधेनियों की अनुवृत्ति का प्रयोजक नहीं है । उस अनुवाक में 
केवल इतना निर्देश है कि अमुक कामनावाला व्यक्ति इतनी सामिधेनी ऋचाओं 
का पाठ करे, तथा अमुक कामनावाला इतनी ऋचाओं का। यह कामना के 
अनुसार सामिधेनी ऋचाओं की संख्या के विकल्पों का उल्लेख है । इसका 
सम्बन्ध केवल संख्या-विकल्पों से है, सामिधेनी-प्रकरण से नहीं। तात्पर्य है, 
यह कथन सामिषे नियों का यहाँ अनुवत्तेन नहीं कर सकता । अतः इस आधार 


समाप्त हो जाता है। स्त्री और शूद्रो में ब्रह्मप्राण होता ही नहीं हैं। ऐसी 
विना सिर-पेर की कल्पना भी सर्वथा हेय है । कात पर जनऊ लपेटने में 
सीधा-सादा दृष्ट प्रयोजन है। अशुचि-अवस्था में सम्भाषण आदि का 
धर्मशास्त्रों में निषेध किया है। कान पर जनेऊ लपेटने से यह विदित हो 
जाता हे कि यह व्यक्ति सम्प्रति अशुचि है, अतः इससे सम्भाषण नहीं 
करना चाहिए ।” (यु० मी०) । 

पर कि दशम अनुवाक के समीप एकादश अनुवाक में उपव्यान का विधान है, 
नवम अनुवाक में पठित सामिधेनियों के साथ उपव्यान का सम्बन्ध नहीं जोड़ा 
जा सकता । 

फलतः समस्त दशे-पुर्णमास प्रकरण में तथा अन्यत्र भी जो यज्ञिय कर्म 
अनुष्ठेय हैं, उन सब कर्मों में उपवीती होकर ही यजमान प्रवृत्त होगा । सामिधेनी 
ऋचाओं के पाठ उसी में अन्तर्गत है ॥२१॥ (इति उपवीतस्य प्राकरणिकाञङ्ग- 
तार्शघकरणम्‌--१२) । 


(बारणवैकड्कूतादिपात्राणां कृत्स्नयागगुणताःधिकरणम्‌--१२) 


शिष्य जिज्ञासा करता है--अग्न्याधेय प्रकरण में वारण, वैकङ्कत नामक पात्रों 
का उल्लेख है। वरण (वरना) नामक वृक्ष की लकड़ी से बना पात्र वारण है। 
उसके विषय में लिखा--'तस्माद्‌ वारणो वै यज्ञावचर:स्यात्‌, न त्वेतेन जुहुयात्‌' 
वरण की लड़की का बना यज्ञसाधन पात्र होता है, इससे होम न करे, यह अहोम 
है। ऐसे ही कहा--'वेकडुःतो यज्ञावचरः स्यात्‌, जुहुयादेतेन' विकङ्कत (बाँक) 
की लड़की से बना यज्ञसाधन पात्र होता है, इससे होम करे। वारण, वेकड्धुत 
पात्र यद्यपि अग्न्याधेय प्रकरण में पठित हैं, पर ये अग्न्याधेय से सम्बद्ध नहीं हैं। 
क्योंकि उक्त वाक्यों में इनको 'यज्ञावचरः'= यज्ञसाधन कहा गया है। यज्ञतो 
अग्नि का आधान हो जाने पर आहवनीय अग्नि में हो सकता है। प्रकरण की 
अपेक्षा वाक्य के बलवान्‌ होने से अग्न्याधेय में इनका प्रयोग नहीं होता; ये यज्ञ- 
साधना पात्र हैं । यहाँ सन्देह है--क्या समीप-पठित होने से इन पात्रों का प्रयोग 
केवल अग्न्याधेय की पवमान-संज्ञक इष्टियों में होता है? अथवा दशे-पूर्णेमास 
आदि सभी यागों में ? प्रतीत होता है, इनका प्रयोग पवमान इष्टियों में होना 
चाहिए । यह एक शास्त्रीय व्यवस्था है--प्रधान कमं में जिसका उपयोग न हो, 
वह उसके [प्रधान कमे के] गुणभूत कर्म का अङ्ग माना जाता है । अग्न्याधेय 
प्रधान कर्म में इन पात्रों का उपयोग न होने पर अग्न्याधेय के गुणभूत कर्म पवमान- 
संज्ञक इष्टियों में इनका उपयोग माता जाना चाहिए, अन्यत्र नहीं। आचार्य 
सूत्रकार ने जिज्ञासा का समाधान किया-- 


गुणानां च परार्थत्वाद्‌ असम्बन्धः समत्वात्‌ स्यात्‌ ॥२२॥ 


[गुणानाम्‌ | गुणों के [परार्थत्वात्‌] परार्थं =यज्ञ के लिए होने के कारण 
[च] और [समत्वात्‌ ] अग्नि के संस्कार में अग्न्याधान तथा पवमान हवियों के 
समान होने के कारण [असम्बन्धः स्यात्‌] वारण, वेकङ्कुत पात्रों का पवमान 
हृवियों के साथ सम्बन्ध नहीं होता । 


पवमान हृवियों को अग्न्याधेय का अङ्ग बताकर जो उक्त पात्रों का सम्बन्ध 

केवल पवमान हवियों के साथ कहा, वह इसलिए अयुक्त है, क्योंकि आचार्य 
सूत्रकार ने आगे" स्वयं बताया है कि पवमानेष्टि अग्न्याधेय का अङ्ग नहीं है। 
ये दोनों समान प्रयोजनवाले कमं हैं, इनमें कोई किसी का अङ्ग नहीं। ज॑से 
अग्निसंस्कार के लिए अग्न्याधान होता है, वैसे ही अग्निसंस्कार के लिए पवमान 
हृवियाँ हैं। इसलिए इन गुणमूत कर्मो के समान होने के कारण इनका परस्पर 
अद्गाङ्गिभाव-सम्बन्ध नहीं है। ये दोनों अग्निसंस्कार के लिए होने के कारण 
अग्नि के प्रति गुणभूत हैं । तात्पयं है, यै दोनों अग्निसंस्कार के अङ्ग हैं । फलतः 
अन्न्याधेय के अङ्ग होने के आधार पर पवमान हवियों के साथ उक्त पात्रों का 
सम्बन्ध नहीं माना जा सकता। 

अग्नि का आधान और पवमान हवियों के परस्पर सम्बन्ध का प्रश्‍न व्यर्थं है, 
क्योंकि इन दोनों कर्मो का एक प्रयोजन--अग्निसंस्कार--है; यही इनका 
सम्वन्ध है। यह कहना ठीक है कि ये पात्र अग्न्याधेय-प्रकरण में पठित हैं; पर 
प्रकरण की बाधा कर वाक्य उनका सम्बन्ध आहवनीय अग्नि के साथ जोड़ता 
है । वाक्य है--'यदाहवनीये जुहोति तेन सोऽस्याभीष्टः प्रीतो भवति’ जो आहृव- 
नीय अग्नि में आहुति देता है, उससे यह यजमान अग्नि का अभीष्ट और प्रिय 
होता है। 

इस वाक्य में आहवनीय अग्नि को याग का आधार बताने का तात्पर्य यही 
है कि याग आहवनीय अग्नि के लिए है । पवमान हवियों का भी प्रयोजन आहव- 
नीय अग्नि का संस्कार है; अतः वे भी आहवनीय अग्नि के लिए हैं। उनकी 
सार्थकता इसी में है। ये सब प्रधानमूत आहवनीय अग्नि के अङ्ग होकर यागादि 
द्वारा स्वर्ग के साधनभूत अपूर्व को उत्पन्न करते हैं। फलतः उक्त पात्रों का 
आहवनीय अग्नि के साथ सीधा सम्बन्ध होने से अग्निसाध्य समस्त दर्श-पुर्ण मास 
आदि कमों में उनका उपयोग होता है, केवल पवमान हृवियों में नहीं, भले ही 
उनका पाठ आधान-प्रकरण में हुआ हो । दश-पु्णेमास-सम्बन्धी समस्त कर्मों मे 
इन पात्रों का उपयोग होने से पवमान हवियों में भी प्राप्त हो जाएगा, क्‍योंकि 
पवमानेष्टि दर्श-पुर्णमास का विक्ृतिरूप है, उनके अन्तर्गत आ जाती है ॥२२॥ 
(इति वारणवेकङ्कृतादिपात्राणां कृत्स्तयागग्ुणताऽधिकरणम्‌--१२) । 


(वात्रेष्न्याद्यनुवाक्यानामाज्यभागा ङ्गताऽधिक रणम्‌ १३) 


शिष्य जिज्ञासा करता है--दर्श-पुर्ण मास प्रकरण में वाक्य पठित हैँ-'वात्रंघ्नी 
पौणेमास्यामनूच्येते, वृधन्वती अमावास्यायाम्‌ ।' वृत्रघ्त-सम्बन्धी दो अनुवाक्या 
पौणंमासी में पढ़ी जाती हैं; 'वृध' वाली अमावास्या में। यहाँ सन्देह है--दो 


| १. द्रष्टव्य--मीमांसा सूत्र, ३।६।११-१५, अधि० ४ ॥ 

अनुवाक्या पढ़े जाने का सम्बन्ध प्रधान कर्म के साथ है ? अथवा आज्यभाग के 
साथ ? प्रधान कर्म = पौणेमास व दशे के साथ सम्बन्ध प्रतीत होता है, क्योंकि 
वाक्य में 'पौर्णमासी' 'अमावास्या' पद पढ़े हैं, जो प्रधान कर्म के द्योतक हैं । 
आचार्य सूत्रकार ने जिज्ञासा का समाधान किया-- 


मिथश्चानर्थसम्बच्धात्‌ ॥२३॥ 

[च] 'च' पद भिन्तक्रम है, अर्थात्‌ जिज्ञासा में प्रतिपादित अर्थ से भिन्न 
अर्थ का द्योतक है। तात्पर्य है, दो वार्त्र॑घ्नी अनुवाक्या और दो वृधन्वती अनुवाक्या 
का सम्बन्ध प्रधान कर्म से नहीं है; . [मिथः] युगल का प्रधान कर्म के साथ 
[अनर्थंसम्बन्धात्‌ ] अर्थपूर्ण == सप्रयोजन सम्बन्ध न होने के कारण । 

(क) वात्र॑घ्नी =वृत्रघ्त-सम्बन्धी दो अनुवाक्या ऋचा हैं-- 


१. अग्निवेत्राणि जङ घनद्‌ द्रविणस्युविपन्यया । 
समिद्धः शुक्र आहुत; ॥---% ० ६११६। ३ ३ ।। 
--तं ० सं० ४३॥१३॥१॥ मे ० सं० ४।१०।१॥ 


यह वात्रैघ्नी आग्नेयी --अग्तिदेवतावाली अनुवाक्या है । 


२. त्व॑ सोमासि सत्पतिस्त्वं राजोत वत्रहा । 
त्वं भद्रो असि क्रतुः ॥ ऋ० १।६१।५॥ 
तै ० सं० ४।३।१३।१॥। मै० सं ० ४।१०।२॥ 


यह वात्रैघ्नी सौमी =सोम देवतावाली अनुवाक्या है । 
(ख) वृधन्वती ='वृध' धातु के रूप से युक्त दो अनुवाक्या ऋचा हैं-- 
१. अग्निः प्रत्नेन मन्मना शुस्भानस्तस्वं स्वास्‌ । 
कविविप्रेण वावृधे ॥ ऋ० ८।४४।१२॥ 


-र्‍ते०ब्रा० ३।५।६।१॥। मै० सं ० ४।१०।१।१६॥ 
यह वृधन्वती आग्नेयी = अग्नि देवतावाली अनुवाक्या है। 


२. सोम गीभिष्ट्वा वयं वर्धयामो वचोबिदः। 
मुमुडीको न आ विश ॥ ऋ० १।६१।११॥ 


जातै” ब्रा० ३।५।६।१॥। मै० सं ०४।१०।१।१६॥ 
यह वृधन्वती सौमी == सोम देवतावाली अनुवाक्या है । 

मिली हुई (गुगल) दो-दो अनुवाक्याओ का प्रधान कर्म में कोई कार्य नहीं 
है। जिस कर्म में दो अनुवाक्याओं का कार्य है, वहाँ इनका विधान जानना 
चाहिए। आज्यभाग में दो आहुतियाँ दी जाती हैं, वहाँ दो अनुवाक्या आग्नेयी 
(एक वात्रंघ्नी, एक वृधन्वती) और दो अनुवाक्या सौमी (एक वार्त्र॑घ्नी, एक 
वृधन्वती) प्राप्त हैं। इसलिए आज्यभाग में ही इनका सम्बन्ध जानना चाहिए; 
प्रधान कर्म में नहीं । 
यद्यपि ये युगल अनुवाक्या प्रधान कर्म के प्रकरण में पठित हैं, पर अमावास्या 
के दिन सौमी = सोम देवतावाली अनुवाक्या से दर्श-याग में आहुति नहीं दी 
जाती; क्योंकि उस दिन सोम देवता है ही नहीं । इसलिए एक आहुति वार्त्रघ्नी 
आग्नेयी अनुवाक्या से और एक वृधन्वती आग्नेयी अनुवाक्या से दी जाती है । 
प्रधान कर्म में युगल का उपयोग सम्भव नहीं है। वहाँ एक ही एक आहुति का 
विधान है । 
पुर्णमासी के दिन भी सौमी अनुवाक्या अग्नीषोमीय याग में ही विधान की 
जाती हुई विहित होगी । पर वहाँ भी एक सोम देवतावाली सौमी अनुवाक्या 
देवताओं के द्वित्व में कार्य नहीं कर सकेगी । तात्पर्य है, एक देवतावाली सौमी 
अनुवाक्या दो देवतावाले कमं की अनुवाक्या नहीं बन सकेगी । यद्यपि आग्नेयी 
और सौमी दोनों अनुवाक्या अग्नीषोमीय याग में प्राप्त होती हैं, पर बहाँ 
एक याग में दो अनुवाक्याओं से कोई प्रयोजन नहीं; क्योंकि एक याग की एक ही 
अनुवाक्या होती है । आवश्यकतानुसार ही अनुवाक्या का उपादान किया जाता 
है। वहाँ एकत्व विहित है। इससे भी अग्नीषोमीय याग में दो अनुवाक्या मान्य 
नहीं हैं। फलतः आज्यभाग में दो वार्त्रघ्नी और दो वृधन्वती अनुवाक्याओं का 
सम्बन्ध सामञ्जस्यपूण है । 
अनुवाक्या के लिए प्रायः पुरोनुवाक्या पद का व्यवहार होता है। याज्या से 
पुवं पढ़े जाने के कारण इसका नाम पुरोनुवाक्या है । इस अधिकरण में प्रसंगवश 
| जिन ऋचाओं का उल्लेख हुआ है, वे 'सामिधेनी ऋक्‌” नाम से भी व्यवहृत होती 
| हैं। इनका उच्चारण कर आहवनीय अग्ति में समिधा की आहुति दी जाती है। 
उक्त नामकरण का यही कारण है ॥२३॥ (इति वात्रैष्न्याद्यनुवाक्यानामाज्य- 
भागाङ्गताऽधिकरणम्‌--१३) । 


(मुष्टीकरणादीनां कृत्स्नप्राक रणिकाङ्गताऽधिकरणम्‌- १४) 


शिष्य जिज्ञासा करता है-ज्योतिष्टोमःप्रकरण में कतिपय वाक्य इस प्रकार 
पठित हैं--“मुष्टी करोति, वाचं यच्छति, दीक्षितमावेदयतिः इति, तथा 'हस्ता- 
ववनेनिक्ते, उलपराजि स्तृणाति मुट्ठी बांधता है, वाणी संयम करता है अर्थात्‌ 
मौन होता है, दीक्षित को आवेदन करता है। यहाँ सन्देह है—मुट्टी वाधना, मौन 

होता क्या दीक्षित के आवेदन के लिए है ? अथवा समस्त प्रकरण के साथ इसका 
सम्बन्ध है ? इसी प्रकार हाथ धोता है, घास के तिनकों की पंक्ति बिछाता है। 
यहाँ हाथ धोता क्या घास-तुणों की पंक्ति बिछाने के साथ सम्बद्ध है? अथवा 
समस्त प्रकरण के साथ सम्बद्ध है ? 
प्रथम तीनों वाक्य. अव्यवहित रूप में पठित हैं। मुठ्ठी बाँधना, और वाक्‌- 
संयम का क्या प्रयोजन है ? यह आकांक्षा होती है। इसका निराकरण अथवा 
आकांक्षा की पूति समीप-पठित वाक्य-- दीक्षितमावेदयति' से Me हो जाती 
है। इससे प्रतीत होता है--मुट्टी बाँधना और मौन होना, दीक्षित के आवेदन से 
सम्बद्ध है । 
जब कोई व्यक्ति ज्योतिष्टोम याग के लिए दीक्षा लेता है, तब अन्य प्रथम 
दीक्षित व्यक्ति ऊँचे स्वर से घोषणा करता है --'दी क्षितो5यं ब्राह्मण: यह वेदिक 
कर्म में निष्ठा रखनेवाला व्यक्ति ज्योतिष्टोमादि अनुष्ठान के लिए दीक्षित हो 
गया है । हाथ और वाणी की चपलता से दूर होक र यह घोषणा की जानी चाहिए, 
इसी प्रयोजन से मुष्टीकरण और वाकूसंयम का विधान है, दीक्षित आवेदन से ये 
सम्बद्ध हैं । 
इसी प्रकार हाथ धोने का विधान कर अव्यवहित अनन्तर घास-तृणों के 
बिछाने का उल्लेख है । हाथ धोना हाथ का संस्कार है। आकांक्षा होती है, यह 
किसलिए है? इसका प्रयोजन क्या हैँ? इस आकांक्षा की पुत्ति अव्यवहित 
सान्निध्य में पठित 'उलपराजि स्तुणाति' वाक्य से हो जाती है, हाथ धोकर घास- 
तिनको की पंक्ति बिछाने का विधान है। इस प्रकार मुष्टीकरण, वाग्यमन 
दीक्षित-आवेदन का घमं है, तथा हस्तप्रक्षालन उलप-संस्तरण का; प्रकरण से 
इनका कोई सम्बन्ध नहीं । आचार्य सूत्रकार ने जिज्ञासा का समाधान किया-- 


आनन्तर्यमचोदना ॥२४॥ 


[आनन्तर्यम्‌ | आनन्तर्यं=अव्यवधान होता, किसी समीप-स्थित पदार्थ के 
साथ सम्बन्ध करने में [अचोदना | प्रेरक नहीं होता । 

उक्त वाक्यों से जो अर्थ अभिव्यक्त किये गये हैं, वे अपने में पूर्ण हैं । उनकी 
अर्थपुत्ति के लिए कोई आकांक्षा वहाँ नहीं उभरती। अव्यवहित सान्निध्य भी 
इसका प्रेरक नहीं होता कि समीप-स्थित वाक्य के साथ उसका सम्बन्ध मान लिया 
जाय, जबकि प्रथम वाक्य अपनी अर्था भिव्य क्ति में पुणे है, निराकांक्ष है । अन्यथा 
'घटमाहर, गां नय --'एक घडा पाती भर लाओ, गाय ले जाओ” इनका भी 
परस्पर सान्निध्य होने सम्बन्धी माना जाना चाहिए। जैसे ये वाक्य अपने अर्थ 
को प्रकट करने में पूर्ण हैं, ऐसे ही “मुष्टी करोति' आदि वाक्य अपने अर्थ को प्रक 
करने में पूर्ण हैं। समीप-पठित वाक्य से उनका कोई सीधा सम्बन्ध नहीं है 

इसलिए जिस प्रकरण में पठित हैं, उस समस्त प्रकरण के साथ उनका सम्बन्ध है; 

केवल दीक्षित-आवेदन तथा उलप-संस्तरण के साथ नहीं । यदि ऐसा नहीं माना 
जाता, तो क्या मुष्टीकरण, वाग्यमन केवल दीक्षित-आवेडन में सीमित होगा ? 

तथा अन्य सब कर्मों में हाथ और वाणी की चञ्चलता चालू रक्खी जायगी ? 

और क्या इसी प्रकार उलप-संस्तरण के अतिरिक्त अन्य कर्मो में हाथ मलिन 
या गन्दे ही रक्ले जाएंगे ? ऐसा होना पवित्र कर्मानुष्ठान के प्रति अश्रद्धा एवं 
उपेक्षा की भावना को अभिव्यक्त करेगा । फलतः यह स्पष्ट होता है कि उक्त 
वाक्यों द्वारा जो अर्थ अभिव्यक्त किये गये हैं, उनका सम्बन्ध प्रकरणगत समस्त 
कर्मों के साथ है। दीक्षितावेदन, उलप-संस्तरण भी उसी के अन्तर्गत आ जाता 
है॥२४॥ 

उक्त वाक्यों की पूर्णंता को आचार्य सूत्रकार ने स्वयं स्पष्ट किया--- 


वाक्यानाञ्च समाप्तत्वात्‌ ॥२५॥ 


[च] और [वाक्यानाम्‌ ] वाक्यो के अपने पदसमूह में अर्थाभिव्यक्ति के 
[समाप्तत्वात्‌ | समाप्त अर्थात्‌ पूर्ण हो जाने के कारण, इन वाक्यो का परस्पर 
कोई सीधा सम्बन्ध नहीं है । 

जितने वाक्य गत-सूत्र की अवतरणिका में उद्धत किये गये हैं, उनमें प्रत्यक 
वाक्य अपने पदसमूह से अर्थाभिव्यक्ति में परिपूर्ण है। इसलिए प्रत्येक वाक्य 
का अपना अर्थ स्पष्ट है। वे सब एक-दूसरे से भिन्न हैं, इसलिए निराकाङ्क्ष हैं, 
समान रूप से प्रकरण में पठित हैं, अत: प्रकरणगत समस्त कर्मो के साथ उनका 
सम्बन्ध है ॥२५॥ (इति मुष्टीकरणादीनां कृत्स्तप्राकरणिकाङ्गताशधकरणम्‌-- 
१४) । 


(चतुर्धाक रणस्याग्नेयमात्रा ङ्गताऽधिकरणम्‌--१५) 


शिष्य जिज्ञासा करता है-दशं-पूर्णमास प्रकरण में कहा है---'आग्नेयं चतुर्घा 
करोति' अग्निदेवतावाले पुरोडाश के चार भाग करता है । यहाँ सन्देह है- क्या 
अग्निदेवतावाले, अग्नीषोमीय देवतावाले तथा इन्द्राग्नि देवतावाले सभी पुरो-. 
डाशों में चार विभाग करने चाहिएँ? अथवा केवल अग्निदेवतावाले पुरोडाश 
में ? जहाँ भी अर्निदेवता का सम्बन्ध है, उन सभी पुरोडाशों में चतुर्घाकरण होना 
चाहिए, इस शिष्य-जिज्ञासा को आचार्य सूत्रकार ने सूत्रित किया-- 


| शेषस्तु गुणसंयुक्तः साधारणः प्रतीयेत 
| मिथस्तेषामसम्बन्धात्‌ ॥२६॥ 


[ठु] आग्नेय पुरोडाश का चतुर्धाकरण तो [शेषः] शेष कमं है। [गुण- 


| 
| 
| 
| 
| 
| 
| 

संयुक्तः] अग्निदेवतारूप गुण से सम्बद्ध है वह चतुर्धाकरण; अतः [साधारणः] 
सववत्र समान [प्रतीयेत] जानना चाहिए। [तेषाम्‌ | उन पुरोडाशों के बीच 
[मिथः] केवल आग्नेय और चतुर्धाकरण का परस्पर [असम्बन्धात्‌ | सम्बन्ध न 
होने के कारण, चतुर्धाकरण का सम्बन्ध अग्नीषोमीय ऐन्द्राग्न आदि में सर्वत्र 
होगा। 

चतुर्धाक रण आग्नेय पुरोडाश का अङ्गभूत कर्म है। इसलिए अग्निदेवता का 
साधारण सम्बन्ध चतुर्धाकरण के साथ होगा । तब अग्निदेवता चाहे सोम के साथ 
है, अथवा इन्द्र के साथ, उनके उद्देश्य से बने पुरोडाश में भी चतुर्धाकरण प्राप्त 
होता है; क्योंकि वहाँ भी अरिनिदेवता वैठा है। सर्वत्र पुरोडाशों में अग्निदेवता 
का निर्वाध सम्बन्ध है। अतः सवत्र चतुर्धाकरण होना चाहिए। इसलिए चतुर्धा- 
करण में यह व्यवस्था नहीं है कि वह केवल आग्नेय पुरो डाश में ही हो। 

ऐसा व्यवहार शास्त्र में अन्यत्र देखा जाता है । वाक्य है--'आग्नेयस्य मस्तकं 
विभज्य प्राशित्रमवद्यति’ आग्नेय पुरोडाश के ऊपरी भाग को तोड़कर प्राशित्र- 
भाग का ग्रहण करता है। यह प्राशित्र-भाग यद्यपि वाक्य में आग्नेय पुरोडाश से 
लेने को कहा गया है, पर अग्नीषोमीय और ऐद्द्राग्न पुरोडाशों से भी उसका 
ग्रहण किया जाता है। यह भाग ब्रह्मा के प्राशन = भक्षण के लिए प्राशित्रहरण 
नामक पात्र में रक्खा जाता है। इसी आधार पर पुरोडाश के इस भाग का 
प्राशित्र नाम है। जैसे यहाँ आग्नेय पुरोडाश के लिए कहा गया कार्थ अग्नी- 
षोमीय ओर ऐ्द्राग्त पुरोडाशों में भी व्यवहार्य है, ऐसे ही चतुर्धाकरण भी सर्वत्र 
पुरोडाशों में जानना चाहिए ॥२६॥ 

आचारे सूत्रकार ने जिज्ञासा का समाधान किया -- 


व्यवस्था वाथ्थसंयोगाल्लिङ्गस्यार्थन सम्बन्धाल्लक्षणार्था 
गुणश्रुतिः ॥२७॥ 


[वा] 'वा' पद जिज्ञासा की निवृत्ति के लिए है । तात्पर्य है, चतुर्धाकरण 
सवेत्र पुरोडाशों में नहीं. होता । [ अर्थेसंयोगात्‌ | अथे --पुरोडाश के साथ अग्नि- 
देवता का सम्बन्ध होने से; और [लिङ्गस्य] अग्निदेवतारूप लिङ्ग का (अर्थेत) 
अर्थ =-पुरोडाश के साथ [ सम्ब्रच्धात्‌ | सम्बन्ध होने से चतुर्धाक रण उसी पुरोडाश 
का होगा, जो केवल अग्निदेवता के उद्देश्य से तैयार किया गया है। (गुणश्रुतिः) 
देवतारूप गुण का श्रवण यहाँ (लक्षणार्था ) लक्षित--चिक्तित--सीमित करने 


के लिए है--चतुर्धाकरण को । तात्पर्य है--चतुर्धाकरण आग्ने 
होता है, अन्य किसी पुरोडाश का नहीं । ड आग्नेय पुरोडाश का ही 


सुत्र में पठित 'वा” पद अग्नीषोमीय और ऐन 


्राग्न पुरोडाशों में 
की व्यावृत्ति का द्योतक है, क्योंकि चतुर्धाकर पुरोडाशों में चतुर्धाकरण 


ण केवल आग्नेय पुरोडाश में 

व्यवस्थित है; पुरोडाशमात्र में सर्वसाधारण नहीं । 'आग्नेयं चतुर्धा करोति’ वाक्य | 
में आग्नेय' पद पुरोडाश का विशेषण है । वह अग्नि एक देवतावाले पुरोडाश 
को विशेषित करता है, अन्य पुरोडाशो से भिन्न करता है । वाक्य-निर्देश के अनु- 
सार चतुर्धाकरण उसी पुरोडाश में प्रवृत्त होगा, जो एकमात्र देवता अग्नि से 
विशेषित है । 'आग्नेयम्‌' पद में पाणिनि [४।२।२३; ४।२।३२] नियम के 
अनुसार “अग्नि! प्रातिपदिक से 'ढक्‌' प्रत्यय उसी अवस्था में होता है, जब वह 
समर्थ हो। 'समर्थानां हि स उच्यते’ तद्धित प्रत्ययों की उत्पत्ति पाणिनि 
[४।१।८२] के नियम के अनुसार समर्थ प्रातिपदिक से कही है । समर्थ के विषय 
में एक सामान्य नियम है--'निराकाङक्षं समर्थ साकाङ्क्ष चासमर्थम्‌-जो पद 
निराकाङ्क्ष है, अपने खड़े होने के लिए दूसरे की आकाङ्क्षा=अपेक्षा नहीं 
करता, वह समर्थ, और जो अन्य की आकाङ्क्षा करता है, वह असमर्थ माना 
जाता है । 'अग्नीषोमीयम्‌' और 'ऐनद्राग्नम्‌' पदों में अग्निदेवता की पंक्ति में खड़े 
होने के लिए सोम और इन्द्र की आकाङ्क्षा रखता है, इसलिए वह असमर्थ है 
इस कारण तद्धित-प्रत्ययान्त निरपेक्ष अग्निदेवतावाले 'आग्नेय' पद से दो देवता- 
वाले पुरोडाश का कथन नहीं होता । इसलिए अग्नीषोमीय और ऐन्द्राग् पुरोडाश 
में चतुर्धाकरण विधान प्रवृत्त न होगा । 

सब पुरोडाशों में चतुर्धाकरण के लिए जो प्राशित्र के ग्रहण का दृष्टान्त 
दिया है, वह यहाँ संगत नहीं होता । सब पुरोडाशों से प्राशित्र-भाग ग्रहण करना 
युक्त है । कारण यह है--जेते 'आग्नेयं चतुर्धा करोति' वाक्य पुरोडाश के चतुर्धा- 
करण का है, वैसा 'आग्नेयस्य प्राशित्रमवद्यति' वाक्य यहाँ नहीं है । तात्पर्य है-- 
इस वाक्य की योजना चतुर्धाकरण वाक्य के समान नहीं है। यहाँ आग्नेयस्य 
मस्तकं विभज्य' एक वाक्य है । 'प्राशित्रमवद्यति' दूसरा वाक्य है । उसका सम्बन्ध 
अन्य पुरोडाश-वाक्यो से हो जाता है। अतः प्राशित्र का ग्रहण सब पुरोडाशों से 
युक्त है । दर्श-पूर्णमास में ऐसा नहीं है । यदि वहाँ एक अग्निदेवतावाले पुरोडाश 
का कथन न होता, तो “आग्नेयस्थ मस्तकं विभज्य” की अनर्थकता के परिहार के 
लिए दो देवतावाला पुरोडाश भी गृहीत होता ॥२७॥ (इति चतुर्घाकरणस्याग्नेय- 
मात्राङ्गताशधकरणम्‌--१५) । 


इति जेसिनीय मीमांसादशंनविद्योदयभाष्ये 
तृतीयाध्यायस्य प्रथमः पादः । 

(लवनप्रकाशकमन्त्राणां मुख्ये विनियोगाऽधिकरणम्‌--१) 


गत पाद में श्रुति के आधार पर विवादास्पद विधियों का निर्णय किया गया । 
लिङ्ग क्योंकि श्रुति पर आधारित रहता है, अतः श्रुतिविनियोग के अनन्तर प्रस्तुत 
पाद में लिङ्ग के आधार पर वचनविनियोग बताया जाता है। लिङ्ग का तात्पर्य 
है--उन वचनों में अर्थविशेष के बोध कराने का सामर्थ्य। इस अधिकरण में 
विचारार्थं उदाहरणरूप 'बर्हिदेवसदनं दामि’ वचन है । यहाँ 'बहिः' मुख्य पद है, 
'देवसदनम्‌' उसका विशेषण, 'दामि' क्रियापद है । 'देव' पद का अर्थ यहाँ यज्ञ के 
साधनभूत पदार्थं व पात्र आदि हैं। उनके सदन=आश्रयरूप बाहि=कुशा को 
काटता हूँ । अनुष्ठान के समय इन पात्र आदि को नंगी भूमि पर नहीं रक्खा 
जाता, कुशा विछाकर उसके ऊपर रखा जाता है । अर्थ हुआ--यज्ञपात्र आदि के 
आश्रयभुत कुशाओं को काटता हूं । 
शिष्य जिज्ञासा करता है--इस प्रकार के वचनों का विनियोग क्या मुख्य 
अर्थ में ही होता है ? अथवा गौण अर्थ में भी होता है? जब व्यक्ति सामने से 
आता दिखाई देता है, पर दूर है, तव उसका पहले-पहल मुख ही दिखाई देता है । 
इसी प्रकार वचन के सुनने या देखने पर उसका जो अर्थ सहसा सर्वप्रथम अभि- 
ब्यक्त होता है, वह मुख के समान होने से मुख्य है । जब व्यक्ति समीप आ जाता 
है, तब उसके अधोभाग के अङ्ग जंघा आदि दिखाई देते हैं। ऐसे ही वचन के 
मुख्य अर्थ की अभिव्यक्ति हो जाने पर जो अर्थ किसी गुणविशेष के कारण बाद 
में अभिव्यक्त होता है, वह जंघा के समान होने से जघन्य कहाता है । गुणविशेष 
के सहारे उभरने के कारण उसे गौण या अप्रधान कहा जाता है। 
Td होता है i यह किशोर बालक अग्नि है । 
द ज्वलन अर्थ में जाना जाता है । उक्त व्यवहार में माणवक को अग्नि 
कहा । यहाँ अग्नि का मुख्य अर्थ माणवक नहीं है । उसका मुख्य अर्थ ज्वलन ही 
है । उस अर्थ की अभिव्यक्ति हो जाने पर उसके सदृश क्रोध, तेजस्विता आदि गुणों 
के आधिक्य से माणवक के लिए अग्नि पद का प्रयोग गौण है। ये दोनों प्रकार के 

प्रयोग मान्य समके जाते हैं। इसी कारण जिज्ञासा है कि वैदिक वचनों में शब्द 

का प्रयोग मुख्य अर्थ की अभिव्यक्ति में ही माना जाय ? अथवा गौण अर्थ की 

अभिव्यक्ति में भी ? क्योंकि ये दोनों प्रकार के अर्थ शब्द-सामथ्ये से ही उमरते हैं । 
आचायं ने जिज्ञासा का समाधान किया-- 


अर्थाभिधानसामर्थ्यान्मन्व्रेषु शेषभावः स्यात्‌ 
तस्माइुत्पत्तिसम्बन्धोऽ्थेन नित्यसंयोगात्‌ ॥१॥ 


[ अर्थाभिधानसामर्थ्यात्‌ | अर्थ के अभिधान--कथन में--अर्थात्‌ अभिव्यक्त 
करने में समर्थ होने के कारण [मन्त्रेषु ] मन्त्रों में-शास्त्रीय वचनों में [शेष- 
भावः] क्रतु के प्रति अङ्गभाव [स्यात्‌] होता है । [तस्मात्‌] इस कारण कि 
शब्द का [अर्थेत ] मुख्य अर्थ के साथ [नित्यसंयोगात्‌ ] नित्य सम्बन्ध होने से 
[ उत्पत्तिसम्बन्धः ] शब्द की उत्पत्ति = अभिव्यक्ति के साथ-ही-साथ अर्थ-सम्बन्ध 
जाना जाता है। तात्पय॑ है, शब्द-अर्थं का परस्पर, नित्य सम्बन्ध होने से शब्द 
की अभिव्यक्ति के साथ ही अर्थ अभिव्यक्त हो जाता है; अर्थाभिव्यक्ति में शब्द 
किसी बाह्म-साधन की अपेक्षा नहीं रखता, वह अकृत्रिम है, स्वाभाविक है । शब्द 
के साहचर्य को अर्थ छोड़ नहीं सकता । शब्द का यह सामर्थ्यं है कि जैसे ही शब्द 
अभिव्यक्त होता है, वह अर्थ को अभिव्यक्त कर देता है, यह अनिवार्य स्थिति 
है। 

प्रसंग में विचारास्पद शास्त्रीय वचन 'बहिर्देवसदनं दामि' है। यहाँ 'बहि' 
पद अपने मुख्य अर्थ कुशा-तृण के अर्थ में प्रयुक्त है, कुशा-सदृश के अर्थ में नहीं । 
क्योंकि एक पद एक ही समय दोनों अर्थो का बोध नहीं करा सकता । उच्चारण 
के साथ ही पद अपने मुख्य अर्थ को अभिव्यक्त कर देता है। बहि पद कुशा- 
तृण अर्थ को प्रकट कर क्रतु में उपकारक होता है। ऐसी स्थिति में गौण अर्थ के 
उभरने का अवसर ही नहीं आता । गौण अर्थ तभी उभरता है, जब मुख्य अर्थ 
की उपपत्ति सम्भव न हो । 'अग्निर्माणवक:' अथवा 'सिंहो माणवक:” आदि वाक्यों 
में अग्नि अथवा सिंह पद का तेजस्विता या साहस अर्थ तभी उभरता है, जब 
माणवक में अग्निरूपता व सिंहरूपता असम्भव रहती है। 'बहि:' वाक्य में ऐसा 
नहीं है । कुशातृण द्वारा यज्ञोपयोगी कार्य के सम्पादन में कोई बाधा या असम्भा- 
वना नहीं है। फलतः गौण अर्थ की अभिव्यक्ति में उक्त पद असमर्थ है, तब गौण 
अर्थ में उसका विनियोग--प्रयोग नहीं माना जा सकता । 

शब्द के उच्चरित होते ही मुख्य अथ तत्काल उपस्थित होता है, तथा 
शास्त्रीय वचन के प्रयोजन को पूरा कर देता है । इससे शास्त्रीय वचन सार्थक 
होकर अन्य (गौण) अथे के बोधन में निराकांक्ष हो जाता है। यद्यपि शब्द मुख्य 
और गौण दोनों अर्थो को अभिव्यक्त करने का सामर्थ्यं रखता है, पर गौण अर्थ 


| 

उसी अवस्था में अभिव्यक्त होता है, जब मुख्य अर्थ बाधित या असम्भावित हो । 
उक्त वचन में ऐसा न होने से गौण अर्थ में शब्द का विनियोग करना अयुक्त है। 
मुख्य और गौण दोनों प्रकार के अर्थो की उपस्थिति होने पर मुख्य अर्थ में ही 
कार्य-सम्पादन किया जाता है, ऐसी शास्त्रीय व्यवस्था है ॥ १॥ 

शिष्य जिज्ञासा करता है--दर्शपुर्णमास में--यजमान द्वारा जिन देवताओं 
को आहुति दी गई हैं, उतसे आशीर्वाद लेने के लिए--कतिपय मन्त्र पठित हैं। 
उनमें पूषा और आदित्य के भी अनुमन्त्रण (आशीर्वचन) मन्त्र' पठित हैं। परन्तु 
दशंपूर्णमास में पूषा आदि देवता आहुत नहीं हैं। तब उन मन्त्रों का वहाँ उत्कर्ष 
होगा, अर्थात्‌ उन मन्त्रों का उपयोग वहाँ करना होगा, जहाँ दर्शपूर्णमास के 
विकृतियागों में पुषा आदि देवता आहुत हैं । यदि शब्द (बहि आदि) का विनि- 
योग गौण अर्थ में भी माना जाता है, तो इन मन्त्रों का उत्कर्ष नहीं करना पड़ेगा । 
तब 'पूषा' आदि पद पुष्टि आदि अर्थ को अभिव्यक्त करते हुए गौणी वृत्ति से अग्नि 
आदि देवताओं को ही कहेंगे, जो दशंपूर्णमास में आहुत हैं। इसलिए गौण अर्थ में 
भी वचन का विनियोग मानना चाहिए । 

आचाय सूत्रकार ने जिज्ञासा का समाधान किया-- 


संस्कारकत्वादचोदिते न स्यात्‌ ॥२॥ 


[संस्कारकत्वात्‌ | पुषा आदि देवता-सम्वन्धी अनुमन्त्रण मन्त्र देवता के 
स्मरणरूप संस्कार के जनक होने से [अचोदिते] अविहित याग में उनका 
विनियोग [न स्यात्‌ | नहीं होता । 

पूषा आदि देवता दरांपूर्णमास में आहुति के लिए विहित नहीं हैं। परन्तु वहाँ 
इनके आशीवेचन के लिए मन्त्र पठित हैं। ये मन्त्र इस बात का स्मरण कराते हैँ 
कि पूषा भादि देवता यजमान द्वारा आहुति के लिए कहीं अवश्य पठित हैं । यदि 
ऐसा न हो, तो आशीवेचन निरर्थक होते हैं।इसलिए जहाँ विक्ृतियाग में पूषा 
आदि देवता आहुत हैं, वहाँ अनुमन्त्रण मन्त्रों का उत्कर्ष करना ही होगा । इनकी 
अर्थवत्ता वहीं है । 

आचार्यों ने इन मन्त्रों ( -आशीर्वचनो) की संज्ञा 'इष्टानुमन्त्रण' अथवा 
यागानुमन्त्रण' कही है । पर दशंपुणेमास में पूषा आदि देवता “इष्ट' नहीं है, तथा 
. उनके लिए दर्शपूर्णमास में याग का विधान नहीं है, और मन्त्र भें 'देवयज्यया' पद 


१. द्रष्टव्य---काठक संहिता: (५१), 'अग्नीषोमाभ्यां यज्ञरचक्षुष्मांस्तयो रहं 
देवयज्यया चक्षुषा चक्षुष्मान्‌ भूयासम्‌’ । इसी प्रसंग में पूषा और आदित्य के 
अनुमन्त्रण मन्त्र हैं--'पुष्णोऽहं देवयज्यया पृष्टिमान्‌ पशुमान्‌ भूयासम्‌ । 
आदित्या अहं देवयज्यया प्रतिष्ठां गमेयम इत्यादि । ` ) 4 

` के सायर्थ्यं से पुषा आदि का याग-सम्बन्ध बोधित होता है । इसलिए जहाँ विकृति- 


यागों में पूषा आदि देवताओं के लिए याग का विधान हो, वहाँ इन मन्त्रों 
(आशीवंचनों) का उत्कर्ष उपयुक्त है। इसी में इनकी सार्थकता है, इसमें कोई 
आपत्तिजनक बात नहीं है । इस अधिकरण का निर्णय मीमांसा में 'बहिन्याय' नाम 
से व्यवहूत होता है॥२॥ (इति लवनप्रकाशकमन्त्राणां मुख्ये विनियोगाऽघि- 
करणम्‌--१) । 


(इन्द्रप्रकाशकमन्त्राणां गाहुपत्ये विनियोगाऽधिकरणम्‌-२) 


अर्निचयन-प्रसंग में पाठ है--'निवेशनः संगमनो वसूनाम्‌---इति ऐन्द्रचा 
गाहपत्यमुपतिष्ठते' [मैत्रा० सं० ३।२।४]--'निवेशनः संगमनो वसूनाम्‌’ इस 
इन्द्रदेवतावाली ऋचा से गाहँपत्य अग्नि का उपस्थान करता है, अर्थात्‌ समीप 
स्थिर होकर उसका स्तवन करता है। यद्यपि स्तवनकर्ता का ईप्सिततम होने से 
उपस्थान का कर्म गाहँपत्य अग्नि है, उसी का स्तवन प्राप्त है, पर इनद्रदेवता- 
वाली ऋचा से अग्नि का स्तवन सम्भव नहीं। इस आधार पर शिष्य जिज्ञासा 
करता है-- 

यहाँ इन्द्र का स्तवन होना युक्त है? अथवा गार्हपत्य अग्नि का? प्रतीत 
होता हैं, मन्त्र का देवता इन्द्र होने से इन्द्र का स्तवन होना चाहिए, गार्हपत्य अग्नि 
का नहीं । उपस्थान का कर्म कारण होने से गार्हपत्य अग्नि का स्तवन होना 
चाहिए, यह कथन कुछ बल नहीं रखता; क्योंकि कर्ता का ईप्सिततम ही कर्म- 
कारक हो, ऐसा कोई निर्बाध नियम नहीं है। ईप्सित की अविवक्षा होने, अनी- 
प्सित कारक में भी पाणिनि-नियम [ १।४।५०] के अनुसार द्वितीया विभक्ति 
देखी जाती है । 'विषं भक्षयामि','चौरान्‌ पश्यति’ आदि ऐसे ही सर्वस्वीकृत प्रयोग 
हैं। विष मारक होने से तथा चोर हिंसक व लुटेरा होने से कर्त्ता के ईप्सित अर्थ 
नहीं हैं। यहाँ विभक्ति कारक-सम्बन्धमात्र को प्रकट करती है, जैसे 'सक्तून्‌ 
जुहोति’ [तै० सं० ३।३।८] वाक्य में द्वितीया विभक्ति तृतीय 'सक्तुभिर्जुहोति’ 
के अर्थ में प्रयुक्त है । ऐसे ही 'गाहंपत्यम्‌' में द्वितीया विभक्ति तृतीया या सप्तमी 
के अर्थ में समझनी चाहिए--गाहंपत्य के साथ अथवा गाहंपत्य के समीप बैठकर 
इन्द्र का स्तवन करता है । इन्द्र पद का मुख्यार्थ इन्द्र देवता ग्रहण करने पर उससे 
गाहँपत्य अग्नि का कथन न होने से गाहंपत्य का “गृह सम्बन्धी” ऐसा गौण अर्थ 
करना होगा । गुहपति-सम्बर्‍्धी इन्द्र देवता का स्तवन करतां है, ऐसा समझना 
युक्त होगा । 

अथवा गाहँपत्य शब्द यज्ञसाधनरूप सम्बन्ध से उपस्थान क्रिया का विशेषण 
होगा । गाहपत्य यज्ञ का साधन है, इन्द्र देवता भी यज्ञ का साधन है । इस सम्बन्ध 

से जहां गाहपत्य है, अर्थात्‌ जिस स्थान में गा हेपत्य अवस्थित है, वहाँ इन्द्र देवता 
का स्तवन करता है। इसप्रकार मन्त्र का मुख्य विधेय इन्द्र का उपस्थान करना 
होगा । 

इस विवृत शिष्य-जिज्ञासा का आचार्य सूत्रकार ने समाधान किया-- 


ब्रचनात्‌ त्वयथाथंमेन्द्री स्यात्‌ ॥३॥ 


[ठु] सूत्र का 'तु' पद जिज्ञासारूप से प्रस्तुत पक्ष की व्यावृत्ति के लिए है। 


तात्पयं है, पूवं-अधिकरण-न्याय से प्राप्त ऐन्द्री का मुख्य अर्थ यहाँ अभिप्रेत नहीं 
है। [वचनात्‌] 'ऐन्द्रथा गाहंपत्यमुपतिष्ठते’ वाक्य में द्वितीया विभक्ति के 
स्पष्ट कथन से [ ऐन्द्री ] इन्द्र देवतावाली ऋचा [अयथार्थम्‌ ] अयथा = असदृश = 
बाधित अर्थवाली [स्यात्‌] होती है, या है । 

सूत्र में 'अयथाथंम्‌' पद क्रियाविशेषण है। तात्पर्यं है--तथाकथित इन्द्र 
देवतावाली ऋचा में “इन्द्र” पद अभिधावृत्ति से बोधित इन्द्र देवतारूप अर्थ को 
छोड़ देता है, अर्थात्‌ मन्त्र में इन्द्र पद इन्द्र देवता का वाचक न होकर धात्वर्थ 
[इदि परमंदवये ] के आधार पर “परम ऐश्वयंवाला' अर्थ का बोधक है, गा हुपत्य 
अग्नि के ज्वलनरूप विशेष अर्थ को अभिव्यक्त करता है। तात्पर्य है--प्रदीप्त 
गाहँपत्यं अग्नि का उक्त मन्त्र से स्तवन करे। यह तात्पर्य प्रस्तुत वचन 'ऐन्द्रधा 
गाहुपत्यमुपतिष्ठते' से स्पष्ट होता है । 'गाहंपत्यम्‌' पद में द्वितीया विभक्ति 
उसकी प्रधानता का साक्षात्‌ निर्देश करती है। इस वचन-सामथ्य से उपस्थान = 
स्तवन गाहँपत्य अग्नि का किया जाता है ॥३॥ 

प शिष्य पुनः जिज्ञासा करता है--पहले कहा कि इन्द्र देवतावाली ऋचा से 
गाइँपत्य अग्नि का स्तवन अयुक्त है । यदि कहा जाय कि उक्त वचन [ = ऐन्द्रःधा 
गाहपत्यभुप तिष्ठते ] सामर्थ्यं से ऐसा हो जायगा, तो यह सर्वथा असम्भव है; 
क्योंकि इन्द्र पद अग्नि! अर्थ को कहे, यह नितान्त विरुद्ध होगा । वह ऐसा ही 
होगा, जैसे कोई कहे--अग्नि से सींचता है, जल से काष्ठ प्रज्वलित करता है 
शब्द और अर्थ का सम्बन्ध नित्य है, वह किसी शास्त्रीय वचन से बदल नहीं 
सकता । उक्त वाक्य शब्दार्थ-सम्बन्ध का विधायक नहीं है कि गाहंपत्य का इन्द्र 
नाम है । यह वाक्य केवल इतना कहता है कि इन्द्र पद से गाहँपत्य का उपश्थान 


करे। पर अन्य के वाचक पद से किसी अन्य अर्थ का कथन नहीं किया जा 
सकता । आचाय सूत्रकार ने जिज्ञासा का समाधान किया -_- 


गुणाद्वाप्यभिधानं स्यात्‌ सम्बन्धस्याशास्त्रहेतुत्वात्‌ ॥४॥ 


[वा] सूत्र में 'वा' पद 'इन्द्र शब्द से गाहंपत्य अग्नि का कथन नहीं होगा' 
इस पक्ष की व्यावृत्ति के लिए है। [गुणात्‌] गुण से [अपि] भी [अभिघानम्‌ ] 

कथन [स्यात्‌ ] होता है। [ सम्बन्धस्य | शब्दार्थ-सम्बन्ध के [ अशास्त्रहेतुत्वात्‌ ] 
शास्त्रनिमित्तक न होने से; तात्प है- शब्दार्थ-सम्बन्ध नित्य है, शास्त्र उसमें 
बाधक नहीं । 
ऐन्द्रधा गाहंपत्यमुपतिष्ठते' यह वाक्य यद्यपि इन्द्र पद का गाहुंपत्य अग्नि के 
लिए प्रयोग किये जाने का विधायक नहीं है, फिर भी इन्द्र पद से गाहंपत्य अग्नि 
का कथन किया जा सकता है । इन्द्र पद अभिधा शक्ति से इन्द्र देवता का वाचक 
होने पर भी गुण के संयोग से गाहपत्य अग्नि को कहेगा। गुण के संयोग से भी 
कथन होता है । ज्वलनशील अग्नि के तेजस्विता गुण का सादश्य माणवक में देखे 
जाने से 'अग्नि' पद माणवक के लिए प्रयुक्त होता है--'भग्निर्माणवक: । ऐसे ही 
गाहंपत्य अग्नि के लिए इन्द्र पद का प्रयोग होगा। जैसे इन्द्र यज्ञ का साधन है, ऐसे 
ही गाहंपत्य अग्नि यज्ञ का साधन है। इस यज्ञसाधनरूप सादृश्य गुण से इन्द्र पद 
अग्नि को कहेगा । 
अथवा परम ऐकवर्थ अर्थवाली 'इदि' धातु से इन्द्र पद की निष्पत्ति होने से-- 
जो परम ऐरवर्यवाला है वह इन्द्र है, ऐसा ईशवरत्व- अपने कायं में गाहंपत्य 
अग्नि का भी है। इसलिए जो अर्थ इन्द्र पद से बोधित होता है, वह गार्हपत्य 
अग्नि में होने से इन्द्र पद उसका बोध करायेगा। फलतः यज्ञसाधन-सादृश्य से 
अथवा ऐश्वयं-सम्बन्ध से इन्द्र पद गाहपत्य अग्नि का बोघ करायेगा। शब्द और 
अर्थ का नित्य सम्बन्ध होते से इन्द्र पद का यह मुख्य अर्थ त होकर गौण अर्थ 
होगा । ( 
यह ध्यान देने की वात है, 'निवेशन: संगमनो वसूनाम्‌' ऋचां में “इन्द्र” पद 
देवताविशेष का वाचक है, वह देवता अग्नि से भिन्त है । फिर भी उस ऋचा से 
अग्नि का उपस्थान --स्तवन किया जाता है, तो पह विनियोग स्पष्टतः अयथार्थ 
है। तात्पयं है, ऋचा जिस अर्थ का प्रतिपादन कर रही है, यह. विनियोग उसके 
प्रतिकूल है। ब्राह्मण [ऐत० ६।४; गोपथ २।२।६] वचनों के अनुसार यज्ञ की 
| यथार्थता इसी बात में है कि ऋचा आदि जिस अर्थ को कहें, उसी के अनुसार 
| क्रियमाण कमे का अनुष्ठान होना चाहिए । किसी सीमा तक निरुक्तकार यास्क 
[७।२०] एवं शाकपूणि आदि आचार्यो तथा मीमांसक याज्ञिकों ने गौण 
विनियोग को स्वीकार किया है, जैसा कि प्रस्तुत प्रसंग में माना गया। पर 
कालान्तर में ऐसे अयथार्थ विनियोग की ऐसी बाढ़ आई कि पद या वर्ण की 
समानता पर ही मन्त्रो का विनियोग किया जाने लगा; जिसे देखकर कतिपय 
बिचारको को उस काल में ही मन्त्रों को निरर्थक कहना पड़ा। एक प्रकार से 
उनका कहना ठीक ही था। इस रूप में मन्त्रों का विनियोग विनियोक्ताओ की 

अज्ञानता के कारण सर्वथा उपहासास्पद बन गया है।' याज्ञिक मीमाँ सकी को इस 
पर ध्यान देना चाहिए ॥४॥ (इति इन्द्रप्रकाशकमन्त्राणां गाहँपत्ये विनियोगाधि- 
करणम्‌-२) 

प्रस्तुत अधिकरण में किये गये विवेचन के आधार पर मीमांसा में 'गाहे- 
पत्यन्याय' प्रचलित है । 

(आह्वानप्रकाशकमन्त्राणां आह्वाने विनियोगाऽधिकरणम्‌-३ ) 


दर्श-पूर्ण मास प्रकरण में पाठ है- 'हविष्कृदेहीति त्रिरवघ्नन्‌ आह्वयति 
। हविष्कृदेहि’ [यजु० १।१५] इस मन्त्र से--अवघात करता हुआ तीन बार 
बुलाता है । धान का छिलका उतारने के लिए धान कूटने के समय अध्वर्यु उक्त 
मन्त्र बोलकर यजमान-पत्नी को तीन बार बुलाता है। शिष्य जिज्ञासा करता 
है--क्या इस मन्त्र का विनियोग अवघात-कमं (धान के वितुषीकरण) में है? 
अथवा अवहननकाल को लक्षित कर आह्वान में है ? यह सन्देह है । यदि अवघात- 
कमं में विनियोग है, तो श्रुति (हविष्कृदेहि) उपकृत होती है--हे हविष्कृत्‌ ! 
आओ ! हवि को तैयार करनेवालो आओ ! हवि का तैयार करना धान का 
वितुषीकरण करना है, वही अवहनन है। श्रुति उसी का निर्देश कर रही है। 
इसलिए अवहनन में विनियोग मानने से श्रुति उपकृत होगी । यदि आह्वान में 
विनियोग माना जाता है, तो 'अवघ्नन्‌” में लक्षणा करनी होगी । यह पद अपने 
अभिधान-बोघ्य अर्थ अवहुनन को न कहकर अवहनन-काल को कहेगा । उक्त मन्त्र 
से अवहनन-काल में आह्वान करता है। 'त्रिः पद का सम्बन्ध पहले पक्ष में 
“अवघ्नन्‌ के साथ, तथा दूसरे पक्ष में आह्वान के साथ होगा। श्रुति का उपकारक 
होने से यहाँ प्रथम पक्ष मान्य होना चाहिए । आचार्य सूत्रकार ने शिष्य-जिज्ञासा 
को पूर्वपक्षरूप में सूत्रित किया-- 


तथाऽऽह्वानमपीति चेत्‌ ॥५॥ 


जैसे गत अधिकरण में ऐन्द्री ऋचा गौणी वृत्ति से गाहं पत्य अग्नि में विनि- 

युक्त मानी गई है, [तथा] वेसे ही गौणी वृत्ति से[आह्वानमपि ]आह्वान=='एहि' 
पदवाली “हविष्कृदेहि, ऋचा भी अवहनन के प्रति विनियुक्त मानी जानी चाहिए। 
[इति चेत्‌] ऐसा यदि कहो, तो वह-- (इतना भाग अगले सूत्र से सम्बद्ध है) । 
'हविष्कृदेहि' मन्त्र में 'हविष्कृत्‌ -पद कर्तृसाधन है- हे हविष्कृत्‌ ! हविको 
करनेवाले, 'एहि' आओ । यह अभिधावृत्ति-बोध्य अथ है। पर गत अधिकरण में 


१. द्रष्टव्य--मीमांसा शाबरभाष्य, हिंन्दी व्याख्या-सहित, तृतीय भाग, 
[३।२।४] पृष्ठ ७२० का टिप्पणी-भाग । (यु० मी०) 

किये गये निर्णय के अनुसार गौणी वृत्ति से यह पद हवि:साघनमात्र का, अर्थात 
केवल अवघात का बोध करायेगा । गुण है--यागसाधनता । हवि याग का साधन 
है, और वह अवहनन द्वारा तैयार होता है । इसलिए हविष्कृदेहि' मन्त्र का विनि- 
योग अवहनन में करना चाहिए, आह्वान में नहीं । अन्यथा 'अवध्नन! में लक्षणा 
करनी होगी ।।५॥ 

आचार्य सूत्रकार ने जिज्ञासा का समाधान किया-- 


न कालविधिश्चोदितत्वात्‌ ॥ ६॥ 


[न] ‘हविष्कृदेहि’ मन्त्र का विनियोग अवघात (वितुषीकरण ==कूटना) में 
नहीं है। [कालविधिः] अवहनन-काल का विधायक है [चोदितत्वात ] त्रिः 
आह्वयति, से त्रित्व का विधान होने के कारण । ॥ 

'हविष्कृदेहि' मन्त्र का विनियोग अवहनन में नहीं है । 'अवघ्नन' पद 
लक्षणावृत्ति से अवहतन-काल का बोधक है, 'अवहनन' का नहीं, क्योंकि 'त्रि: 
आह्वयति पदों से यहाँ त्रित्व का विधान किया गया है, तीन बार बुलाता 
है। धान कूटने के समय अध्वर्यू यजमान-पत्नी को 'हविष्कृदेहि” मन्त्रोच्चारण 
करते हुए तीन बार बुलाता है। यह मुख्य विधि तीन बार आह्वान करने की 
है। 'अवघ्नन्‌' पद केवल अवहनन-काल का बोध कराता है। 'ब्रीहीनवहन्ति' 
से अवहनन विहित है, यहाँ उसका अनुवादमात्र है । आह्वान और अवहनन दोनों 
का विधान मानने पर वाक्यभेद होगा । 'त्रिः पद अवघ्नन्‌ से अन्वित नहीं 
है, जिससे यह अर्थ हो कि इस प्रकार अवघात करता हुआ बुलाता है। “त्रि? 
पद 'आह्वयति' के साथ अन्वित है--तीन बार बुलाता है । इस योजना में वाक्य- 
भेद नहीं होता; क्योंकि अवहनन-काल में ही अवहुनन-प्रयोजन से हविष्कृत्‌ का 
तीन बार आह्वान किया जाता है । अतः आह्वानमात्र का विधान है, अवहुनन का 
नहीं । अवहनन अनुवाद है; मन्त्र की तीन बार आवृत्ति का विधान है । 

'अवघ्नन्‌' पद में लक्षणावृत्ति से 'अवहनन-काल' का बोध कराना कोई 
दोष नहीं । लक्षणावृत्ति से अर्थ-बोध कराने का सामर्थ्यं पदों में स्वीकार किया 
गया है । अवहनन क्योंकि अन्य वाक्य--'ब्रीहीनवहन्ति' से कथित है, वह काल 
को लक्षित कर सकता है। इसलिए मन्त्र का विनियोग आह्वान में करना 

- चाहिए ॥६॥। 

शिष्य जिज्ञासा करता है--'हविष्कृदेहि' मन्त्र अवघात को सम्बोधित करता 
है, यह क्यों न माना जाय ? हे हविष्कृत्‌ ! हवि सम्पन्न करनेवाले अवहनन ! 
'एहि' आ, अपने सम्पन्न रूप में हो जा। अवघात से हवि--आहवनीय द्रव्य सम्पन्न 
होता है । गौणी वृत्ति सैं उसे सम्ब्रोधन किया जा सकता है ॥ 

आचार्य सूत्रकार ने जिज्ञासा का समाधान किया-- 

गुणाभावात्‌ ॥७ \ 


गत सूत्र से 'न' की अनुवृत्ति समझनी चाहिए। [गुणाभावात्‌] अवहनन में 
गौण कथन सम्भव न होने से [न] मन्त्र का विनियोग अवहनन में नहीं है। 

“हविष्कृदेहि? मन्त्र में 'हविष्कृत्‌' सम्बुद्धि पद कत्तेसाधन है। हवि तैयार 
करनेवाले को बुलाया जाता है। वह जानता है--'मैं बुलाया गया हूँ । यह 
सम्बोध्रन-_अवहनन-क्रिया के अचेतन होने के कारण--उसे गौणी वृत्ति से भी 
नहीं किया जा सकता । क्योंकि अवघात यह्‌ नहीं जानता कि 'मैं बुलाया गया 
ह' । तब उसे बुलाने के लिए सम्बोधन निरर्थक हो जाता है । अगत्या उसे अदृष्टाथं 
मानना होगा। दृष्टार्थे की सम्भावना में अदृष्ट की कल्पना अन्याय्य मानी गई 
है। घान कटने के द्वारा हवि को तैयार करनेवाली यजमान-पत्नी में आह्वान दृष्टार्थ 
है । इसलिए मन्त्र का विनियोग अवघात में सम्भव न होने से आह्वान में समझना 


चाहिए ॥७॥ 
आचाये सूत्रकार ने उक्त अर्थ की पुष्टि के लिए अन्य हेतु प्रस्तुत किया-- 


लिङ्काच्च ॥८॥ 


[लिङ्गात्‌ | लिङ्ग से [च] भी 'हविष्कृत्‌' पद यजमानपत्नी को कहता है । 
प्रस्तुत पद में 'हविष्कृत्‌’ पद से यजमान-पत्नी विवक्षित है, इस अर्थ की 
पुष्टि में लिङ्ग-सादुश्य भी कारण है। 'हविष्कृदेहीति त्रिरवघ्नन्‌ आह्वयति’ वाक्य 
के अनन्तर पाठ आता है--'वाग्‌ वै हविष्कृत्‌, वाचमेवंतद्‌ आह्वयति’--वाक्‌ ही 
हविष्कृत्‌ है, वाक्‌ को ही यह बुलाता है। इस अवहनन के साथ वाक्‌ का कोई 
सादृश्य नहीं है । यजमान-पत्नी के साथ वाक्‌ का सादृश्य है--दोनों का स्त्रीलिंग 
होता । पत्नी स्त्री है, वाकू स्त्रीलिङ्ग है। अवहन्ति न स्त्री है, न पुमान्‌ और न 
नपुंसकलिङ्ग । यह कहना भी ठीक न होगा कि अवहन्ति या अवहनन का भी 
्त्रीलिङ्ग-पद 'क्रिया' है । क्योंकि अवहतन स्वरूपतः नियत स्त्रीलिङ्ग नहीं है। 
अवहनन को क्रिया होने के आधार पर स्त्रीलिग कहा जाय, तो इस प्रकार उसका 
पुल्लिङ्ग पद भी है--अवघात; नपुंसकलिङ्ग भी है--कर्म । पर वाक्‌ का पत्नी 
के साथ स्वरूपतः सादृश्य है। अवहन्ति का पररूप-क्रिया पद से सादृश्य है। 
इसलिए पत्नीरूप हविष्कृत्‌ मे लिङ्ग की पूर्ण अनुरूपता है । 
यद्यपि गत पंक्तियों में सिद्धान्त-पक्ष से जैसे अवहन्ति के नियमतः स्त्रीलिङ्ग- 
पद का प्रतिषेध करते हुए उसके पुल्लिङ्ग और नपुंसकलि ङ्ग पदों का निर्देश किया 
है, वेसे ही पत्नी पद का पूंल्लिङ्ग पद 'दारा' और नपुंसकलिङ्ग 'कलत्र' पद 
कहे जा सकते हैं; परन्तु यह कथन वस्तुतः संगत नहीं है | क्योंकि दारा-कलत्र 
आदि पद भार्या-जाया आदि के पर्याय हैं, पत्नी के वाचक नहीं हैं। पत्नी पद का 

साधुत्व--त्युर्नो यज्ञसंयोगे’ [४।१।३३] इस पाणिनि-नियम के अनुसार--- 
यज्ञसंयोग में ही माना गया है । इसलिए यज्ञ-प्रसंगो में सवंत्र केवल पत्नी पद का 
प्रयोग होता है; जाया, भार्या, कलत्र, दारा आदि का नहीं ॥५॥ 

उक्त अर्थ की पुष्टि के लिए सूत्रकार अन्य सहायक हेतु प्रस्तुत करता है --- 


विधिकोपश्चो पदेशे स्यात्‌ ॥९॥ 


[उपदेशे | 'हविष्कृदेहि' मन्त्र का अवहनन में उपदेश र विनियोग मानने पर 
[विधिकोपः] अन्य विधि का विरोध [च] भी [स्यात्‌] होता है । 

यदि 'हविष्कृदेहि' मन्त्र का अवहनन में विनियोग बताया जाता है, तो 
अन्यत्र अवहनन में जिन मन्त्रों का विनियोग बताया गया है, उनके साथ 
इसका विरोध होगा । भाष्यकार शबर स्वामी ने अवहनन में विनियोग के लिए 
बताया--'अपहतं रक्ष इत्यवहन्ति, अपहता यातुधाना इत्यवहन्ति’ इन वाक्यों के 
अनुसार 'अपहतं रक्ष” [यजु० १।६; १६] अथवा 'अपहृता यातुघानाः' मन्त्रो 
का विनियोग अवहनन में विहित है । यदि 'हविष्कृदेहि' मन्त्र को भी अवघात में 
विनियुक्त माना जाय, तो इस विधि के साथ उसका विरोध होगा । 

इसके अतिरिक्त यह भी ध्यान देने की बात है कि अवहनन में विनियोग के 
लिए दो मन्त्रों का उल्लेख किया गया । इससे इनमें विकल्प प्राप्त होता है । उस 
दशा में नित्यवत्‌ प्रतीयमान 'हविष्कृदेहि' श्रुति बाधित होगी, निरवकाश हो 
जायगी । विनियोग का अवसर न मिलने पर वह निरर्थक होगी । इस कारण भी 
'हविष्कृदेहि' का विनियोग अवहनन न मानकर आह्वान में मानना चाहिए । 

अथवा सूत्रार्थ निम्न प्रकार करना चाहिए--'हविष्कृदेहीति अवध्नन्‌ आह्व 
यति वाक्य में 'अवघ्नन्‌' पद 'शतु “प्रत्ययान्त है । पाणिनि-विधान 'लक्षणहेत्वोः 
क्रियायाः [३।२।१२६] के अनुसार 'शत्‌” और शानच्‌ प्रत्यय लक्षण और हेतु 
अथे में होते हैं, जब लक्षण और हेतु क्रिया विषयक हों । काशिका में 'शानच्‌' प्रत्यय 
का लौकिक उदाहरण दिया है--'शयाना मुञ्जते यवता:'* यहाँ शानच्‌-प्रत्ययान्त 


१. ये दोनों वाक्य वैदिक वाङ्मय में कहीं उपलब्ध नहीं हैं । 'अपहता यातुः 
घानाः' इस आनुपूर्वीवाला मन्त्र चारों वेदों में नहीं है। 'अपहता असुराः’ 
ऐसा पाठ उपलब्ध है- [वाजसनेयि-माघ्यन्दिन शाखा=यजु० २1२९; 
काण्वशाखा-२।५४]; कृष्ण यजुःसंहिता अन्वेष्य है । 

२. ऐसा प्रतीत होता है, काशिकाकार ने यह उदाहरण मुस्लिम वर्गे के रमजान 
महीने को लक्ष्य कर लिखा गया है। उस मास में समस्त मुस्लिम वर्ग रात्रि- 
उत्तरकाल के चार बजने से पहले-पहले खाना खा लेता है। उसे प्रान्तीय 
लोकमाषा में 'सरगई खाना' कहा जाता है। इस उदाहरण में 'शयाना:' पद 

“षी! धातु अपने मुख्य अर्थ शयन को छोड़कर गोणी वृत्ति शयनकाल को लक्षित 
करती है । यवन सोने के समय में खाते हैं तात्पर्यं है--जो सोने का समय है, उस 
समय खाना खाते हैं। इसी प्रकार यहाँ वैदिक उदाहरण में शतुप्रत्ययान्त 
'अवघ्नन्‌' पद अपने मुख्य अर्थं अवहनन को छोड़कर अवहननकाल को लक्षित 
करता है । 'हविष्कृदेहि' मन्त्र का विनियोग आह्वान में है। इसके विपरीत यदि 

मन्त्र का विनियोग अवहनन में कहा जाता है, तो वह अवहननकाल को लक्षित 
नहीं कर सकता । उस दशा में उक्त पाणिनि-विधान बाधित होगा । उसके साथ 
विरोध न हो, इसलिए मन्त्र का विनियोग आह्वान में ही मानना चाहिए ॥६॥ 
(इति आह्वानप्रकाशकमन्त्राणाम्‌ आह्वाने विनियोगाऽधिकरणम्‌-३) । 


(अस्निविहरणा दिप्रकाशकमन्त्राणां तत्रैव 
विनियोगाऽधिकरणम्‌-४) 


सोमयाग के ज्योतिष्टोम-प्रकरण में पाठ है--'उत्तिष्ठच्नच्वाह अग्नीदग्नीन्‌ 
विहर ।' अध्वर्य्‌ खड़ा होता हुआ कहता है-हे अग्नीत्‌ ! अग्नियों को विहरण करो । 
आगे पाठ है- “व्रत कृणूत इति वाचं विसृजति -ब्रत ग्रहण करो, ऐसा कहता हुआ 
वाक्‌ का विसर्जन करता है। 
गाहंपत्य से अग्नि को लेकर आहवनीय और दक्षिणाग्नि में पहुँचाना अग्नि- 
बिह्रण हैँ। अध्वर्यु खड़े होकर अग्नीत्‌ को सम्बोधित कर अग्निविहरण के लिए 
प्रेरित करता है । यजमान दीक्षित हो जाने पर वाणी का संयम करे, मौन रहे, यज्ञ- 
सम्बन्धी वाक्‌-व्यवहार के अतिरिक्त अन्य वाग्व्यापार न करे, ऐसा विधान है । 
उस अवस्था में यह एक तप है। सूत्रग्रन्थो में कहीं सूर्यास्त होने पर तथा कहीं 
नक्षत्र उदय होने पर वाक्संयम का निदेश है। 
शिष्य जिज्ञासा करता है--'अग्नीदग्नीन्‌ विहर” मन्त्र का विनियोग अध्वर्यू 
के उत्थान में हे? अथवा अग्निविहरण में ? इसी प्रकार 'ब्रतं कृणुत' मन्त्र का 
विनियोग वाग्विसरजन में है? अथवा ब्रतकरण में ? आचार्य सूत्रकार ने गत 
अधिकरण का अतिदेश करते हुए समाधान किया 


का 'लेटे हुए खाना' अर्थ नहीं समझना चाहिए। लेटे हुए अन्य भी कोई खा 
सकता है, वह लक्षण न होगा। भाष्यकार पतञ्जलि ने “तिष्ठन्मूत्रयति, 
गच्छन्‌ भक्षयति’ उदाहरण दिए हैं। तत्त्वान्वार्यान (वास्तविकता का 
कथन) में उदाहरण--'शयाना वद्धते दूर्वा' दिया हैं। यहाँ भी 'शयाना' पद 
का अथं पूर्वोक्त ही है। यह लोकप्रसिद्ध बात है कि दूब घास रात में बढ़ती 


है। यह स्वाभाविक है। दिन में पशु आदि चरते रहते हैं, रात में ही उसे 
बढ़ने का अवसर मिलता है । 

तथोत्थानविसर्जने ॥१०॥ 


गत अधिकरण में 'अवघ्नन्‌' ज-अवहनन अपने मुख्यार्थ को, अवहननकाल को 
लक्षित करता है; और 'हविष्कृदेहि' मन्त्र का मुख्यार्थ आह्वान में विनियोग है; 
[तथा] उसी प्रकार [उत्थानविसजेने | उत्थान और वाग्विसर्जन अपने मुख्य अर्थ 
को छोड़ उत्थानकाल और वाग्विसर्जनकाल को लक्षित करते हैं; तथा 'अग्नी- 
दग्नीन्‌ विहर मन्त्र का अपने मुख्य अर्थ अग्निविहरण में, तथा 'ब्रतं कृणुत? मन्त्र 
का अपने मुख्य अर्थ व्रतकरण में विनियोग है । 

इस प्रकार 'उत्तिष्ठन्‌' में तथा वाचं विसृजति' में उपयुक्त अर्थाभिव्यक्ति के 
लिए लक्षणावृत्ति का स्वीकार करना युक्त है। 

जिस प्रकार अध्वर्यू की उत्थान-क्रिया से अग्नि लाना और उसे दीप्त करना 
संकेतित हो जाता है, उसी प्रकार वाग्विसर्जन से ब्रतकरण द्योतित हो जाता है; 
उत्थान एवं वाग्विसर्जेन में ही मन्त्र का विनियोग बताया जाता है, तो यह केवल 
अदृष्टार्थ रह जाता है । दृष्टार्थ की सम्भावना में अदृष्टार्थ की कल्पना को आचार्यों 
ने अमान्य बताया है । अतः “अग्नीदग्नीन्‌ विहर' मन्त्र का अग्निविहरण में विनि- 
योग मानने से उसका अग्निविहरण दृष्ट प्रयोजन स्पष्ट है। इसी प्रकार 'ब्रतं 
कृणुत' मन्त्र का ब्रतकरण में विनियोग मानकर व्रतकरण (दुग्धदोहन आदि) दृष्ट 
प्रयोजन स्पष्ट है। अतः उत्थान और वाग्विसर्जत को गौण मातकर अग्निविहरण 
और ब्रतकरण मुख्य अर्थ में मन्त्रों का विनियोग मानना संगत है ।॥१०॥ (इति 
अरिनिविहरणादिप्रकाशकमन्त्राणां तत्रेव विनियोगाऽधिकरणम्‌--४) । 


(सुक्तवाकस्य प्रस्तरप्रहरणाङ्गताञधिकरणम्‌--५) 


दशं-पूर्णमास में पाठ है--सूक्तवाकेन प्रस्तरं प्रहरति' सूक्तवाक-संज्ञक मन्त्र 
से प्रस्तर को अग्नि में छोड़ता है । तैत्तिरीय ब्राह्मण [ ३।५।१० | में सुक्तवाक-संज्ञक 
मन्त्र पठित है। उसका प्रारम्भिक भाग है, (इद द्यावापृथिवी भद्रमभुत्‌ । अध्म 
सूक्तवाकम्‌ । उत नमो वाकम्‌' इत्यादि । अंतिम भाग है---/उभे च नो द्यावापृथिवी 
अंहसः स्याताम्‌ । इह गतिर्वामस्येदं च । नमो देवेम्यः।' यह ब्राह्मणपठित सन्दर्भ 
“ूक्तवाक' कहा जाता है । प्रस्तर' उस दर्ममुष्टि का नाम है, जो वेदि में जुहुपात्र 
के नीचे बिछाई जाती है । पहले नंगी भुमि पर पूर्वं की ओर घास का अग्रभाग कर 
बिछाया जाता है । उसके ऊपर घास के दो तिनके आड़े (उत्तर-दक्षिण) रक्खे जाते 
हैं। उसके ऊपर जितनी जगह में जुहुपात्र रखना है, वहाँ पूर्वं की ओर ही रुख करके 
दूब घास बिछायी जाती है। उसी का नाम 'प्रस्तर' है। होता सूक्तवाक मन्त्र 
का पाठ करता है, अध्वर्यू उस प्रस्तर को पूर्वाग्र (घास का अग्रभाग) पूर्व की ओर 
रखते हुए आहवनीय अग्नि में छोड़ता है । इसी का नाम प्रस्तरप्रहरण' है। यह 

कार्य दशं-पुर्णेमास के अन्त में किया जाता है । 

इस प्रसंग में शिष्य जिज्ञासा करता है--क्या सूक्तवाक का विनियोग प्रस्तर- 
प्रहरण में है ? अथवा यह केवल काल को लक्षित करता है ? यदि विनियोग है, 
तो सूक्तवाक पद अपने मुख्यार्थ को कहेगा। यदि ऐसा नहीं, तो सूक्तवाक में 
लक्षणा करनी होगी । 'सुक्तवाकेन' इस तृतीयान्त पद के निर्देश से यहाँ लक्षणा 
मानना युक्त होगा । आचार्य सूत्रकार ने शिष्य-भावना को पूर्वपक्षरूप से सूत्रित 
किया--- 


सुक्तवाके च कालविधिः परार्थत्वात्‌ ॥११॥ 


[सूक्तवाके | "सूक्तवाकेन प्रस्तर प्रहरति वाक्य में 'सुक्तवाकेन' इस तृती- 
यान्त निर्देश से [च] निश्चित [कालविधिः] यहाँ काल का विधान किया जाना 
मानना चाहिए, [ परार्थत्वात्‌ ] सुक्तवाक और प्रस्तर के परार्थ होने से। 

सूक्तवाक का पाठ देवता की स्तुति के लिए किया जाता है; उसका वही प्रयो- 
जन होने से वह परां है। वह प्रस्तर-प्रहरण के कथन में अशक्त होगा । इसलिए 
उसका अङ्ग नहीं हो सकता । प्रस्तर भी पराथ है, क्योंकि वह जुहु के घारण करने 
के लिए है, उसका वही प्रयोजन है। अतः वह सूक्तवाक का अङ्गी नहीं बन 
सकता। जो दो कार्य परार्थं होते हैं, उनका परस्पर अङ्गाङ्गिभाव आचार्यो ने 
स्वीकार नहीं किया। इसलिए सूक्तवाक में लक्षणा मानना युक्त होगा । सूक्तवाक 
पद,स्वार्थं को छोड़कर सूक्तवाक-पाठ के काल को लक्षित करता है। फलतः जिस 
समय होता सूक्तवाक का पाठ करे, तब अध्वर्यू प्रस्तर का अग्नि में प्रक्षेप करे,-- 
इतना ही इस वाक्य का तात्पय है । सूक्तवाक और प्रस्तर का परस्पर कोई सम्बन्ध 
नहीं ।।११॥ 

आचायं सूत्रकार ने जिज्ञासा का समाधान किया-- 


उपदेशो वा याज्याशब्दो हि नाकस्मात्‌ ॥१२॥ 


[वा] 'वा पद पुंपक्ष-निवृत्ति का द्योतक है । तात्पर्य है--'सूक्तवाकेन' यह 
तृतीयान्त निर्देश काल को लक्षित करता हो, ऐसी बात नहीं है । प्रत्युत [उपदेशः] 
“सूक्तवाकेन' पद में करणवाचक तृतीया विभक्ति का निर्देश--सुक्तवाक मन्त्र 
प्रस्तरप्रहरण के प्रति अङ्ग है, इस तथ्य का द्योतक है। तात्पर्यं है- सूक्तवाक 
भन्त्र का विनियोग प्रस्तरप्रहरण में है, [हि] क्योंकि [याज्याशब्दः | सूक्तवाक 


के लिए 'सुक्तवाक एव याज्या' वचन में याज्या शब्द का प्रयोग [अकस्मात्‌] बिना _ 


कारण [न] नहीं है; प्रत्युत सूक्तवाक मन्त्र प्रस्तरप्रहरण का अङ्ग है, इस बात 
का बोधक है । 


“सूक्तवाकेन” पद में तुतीया विभक्ति-निदेश सूक्तवाक-पाठ के काल को 

लक्षित न कर प्रस्तरप्रहरण में अङ्गता को बोधित करता है । तृतीया विभक्ति 
करण-साधन अथे में होती है । प्रस्तरप्रहरण में साधन है सुक्तवाक्र मंत्र 'सूक्तवाक 
मन्त्र से प्रस्तर का प्रहरण करे' । इस प्रकार प्रस्तरप्रहरण के प्रति इसे सूक्तवाक- 
मन्त्र की विधि मानने पर, सूक्तवाक के लिए याज्या शब्द का प्रयोग उपपन्न होता 
है । वहाँ लेख है--'सूक्तवाक एव याज्या, प्रस्तर आहुतिः --सूक्तवाक याज्या है, 
प्रस्तर आहुति है । तात्पर्यं है--सूक्तवाक मन्त्र को पढ़कर प्रस्तरः= दर्ममुष्टि का 
आहवनीय अग्नि में प्रक्षेप करे । इस प्रकार सूक्तवाक-मन्त्र और प्रस्तर-आहुति का 
परस्पर अङ्गाङ्गिभाव स्पष्ट है । 

यहाँ लक्षणावृत्ति से अर्थबोधन की कल्पना अनावश्यक है; क्योंकि लक्षणा- 
वृत्ति का आश्रय वहीं लेना पड़ता है, जहाँ वाक्य का अभिधावृत्ति-बोघ्य भर्थ उप- 
पन्न न होता हो, और प्रसंग से उसका उपयुक्त सम्बन्ध न बनता हो। उक्त 
विवरण के अनुसार प्रस्तुत प्रसंग में ऐसा नहीं है, अत: यहाँ लक्षणा की कल्पना 
निराधार हे ॥१२॥ 

शिष्य जिज्ञासा करता है--अभी बताया गया कि सूक्तवाक मन्त्र देवता-संकी- 
ततन के लिए होने से पराथ है, वह प्रस्तरप्रहरण में असमर्थ होगा; तथा प्रस्तर भी 
जुहु-धारण के लिए होने से पराथं है । इनका परस्पर अङ्गाङङ्गिभाव-सम्बन्ध सम्भव 
नहीं । इस जिज्ञासा का आचार्य सूत्रकार ने समाधान किया-- 


स देवतार्थस्तत्संयोगात्‌ ॥१३॥ 


[सः] वह सूक्तवाक मन्त्र [ देवतार्थः ] देवता के संकीत्त॑न के लिए होता हुआ 
देवता का संग्राहक है, [ तत्संयोगात्‌ | साधनरूप में सूक्तवाक के समान देवता का 
भी याग के साथ नियत सम्बन्ध होने के कारण । 

सूक्तवाक मन्त्र देवता के संकीत्तंत के साथ, अर्थात्‌ उसको भी साथ लेकर 
प्रस्तर-आहुति का अङ्ग है। प्रस्तर हवि है, आहुति है, इसलिए यागरूप है। 
'सूक्यवाकेन' तृतीयानिदंश जैसे साधनरूप में सूक्तवाक मन्त्र को प्रस्तर-आहुति के 
अङ्गरूप में प्रस्तुत करता है, वैसे ही देवता को प्रस्तुत करता है । देवता उससे 
बाहर नहीं रहता। जिस प्रकरण में सूक्तवाक मन्त्र से प्रस्तर-हवि-आहुति का 
विधान है, वहीं आगे यह भी उल्लेख है--'अर्निरिदं हविरजुषता वीवृधत' अग्नि- 
देवता ने इस प्रस्तर-हवि का प्रीति से सेवन किया और बढ़ा । इस प्रकार देवता- 
सम्बन्ध का उपक्रम कर उन कामनाओं का निर्देश है, जिनकी पुति को यागानुष्ठान 
के फलरूप में देवता से चाहता है । इस अन्तिम प्रस्तर-आहुति के अनन्तर यजमान 
की कामना को कल्याणकारी देव सम्पन्न करे--'यदनेन हविषा आशास्ते तदस्य 
स्यात्‌’। इस प्रकार सुक्तवाक-वाक्य देवता-संकीत्तन पर ही समाप्त न होकर 
यजमान-कामनाओं के सफलता-निर्देश पर पुरा होता है। इससे देबतासंकीत्तेन 

और यजमान की कामना-फलप्राप्ति में सम्बन्ध स्पष्ट होता है । यह सूक्तवाक के 
प्रस्तरप्रहरण में विनियोग को प्रमाणित करता है। इस मान्यता को स्वीकार 
करने पर 'अग्निरिदं हविरजुषत' वाक्य में 'इदं हवि: पदों से समीप-पठित प्रस्तर- 
हवि का निर्देश मानना भी उपपन्न होता है ॥ १३।। 

शिष्य जिज्ञासा करता है--देवतासंकीत्तेन-परा्थता का समाधान तो किया 
गया, पर प्रस्तर की जुहुधारण-परार्थंता के विषय में कुछ नहीं कहा गया, तब इसे 
प्रतिपत्तिरूप कर्म ही क्यों न समझा जाय ? आचार्य सूत्रकार ने समाधान किया-- 


प्रतिपत्तिरिति चेत्‌ स्विष्टकुद्दद्‌ उभयसंस्कारः स्यात्‌ ॥१४॥ 


[प्रतिपत्ति: | प्रस्तरप्रहरण केवल प्रतिपत्तिरूप संस्कार है, [इति चेत्‌] ऐसा 
यदि कहो, तो वह ठीक नहीं । क्योंकि वह [ स्विष्टकुद्वत्‌ | स्विप्टक्कत्‌ के समान 
[उभयसंस्कारः | अदृष्टार्थ और प्रतिपत्त्यर्थं दोनों प्रकार का संस्कार [स्यात्‌ | है। 

किसी श्रेष्ठ काये में उपयुक्त वस्तु. को उपयोग के अनन्तर अन्य उत्तम स्थान 
में वस्तु का रखना 'प्रतिपत्ति' नामक संस्कार-कम कहा जाता है। जैसे किसी 
सम्मान्य व्यक्ति के सत्कार में पहनाई गई पुष्पमाला को उपयोग के अनन्तर कहीं 
इधर-उधर पाँव आदि में न फेंककर उचित स्थान में रख दिया जाता है, यह लोक- 
प्रसिद्ध प्रतिपत्ति' संस्कार-कर्म है। इसी प्रकार जो प्रस्तर-संज्ञक दर्भमुष्टि प्रधान 
कर्मानुष्ठान के अवसर पर जुहुपात्र के नीचे बिछाई गई, अब कर्म की समाप्ति पर 
उसका उपयोग हो चुका है। इसलिए अब उसका विधिपूर्वक अग्नि में प्रक्षेप 
“प्रतिपत्ति, नामक संस्कार समझना चाहिए। इसे अदृष्टार्थं यागांश मानना 
आवश्यक नहीं । र 

सूत्रकार ने बताया--यह कथन अमान्य है। क्योंकि कभी एक ही कर्म उभ- 
यात्मक माना गया है। कमं एक ही है--प्रस्त रप्रहरण । वह्‌ याग और प्रतिपत्ति 
उभयरूप संस्कार स्वीकार किया गया है। यागांश में उसका अदृष्ट प्रयोजन है, 
प्रस्तरप्रहरणरूप में प्रतिपत्ति प्रयोजन है । यह स्विष्टकृत्‌ आहुति के समान है। 
याग के प्रयोजन से पुरोडाश हविद्रव्य तैयार किया जाता है। प्रधान आहुतियों के 
अनन्तर जो पुरोडाश बच जाता है, उसमें विधिवाक्य के अनुसार स्विष्टकृत्‌ देवता 
के लिए आहुति दी जाती है | यह याग रूप है, अदृष्टार्थ है । पुरोडाश का अग्नि में 
प्रक्षेप प्रतिपत्तिरूप है । यह कर्म याग की समाप्ति पर होता है। 
इसी प्रकार दशे-पूर्णेमास याग की समाप्ति पर जुहू पात्र के बिछौने दर्भमुषिट- 
प्रस्तर का विधिवाक्यानुसार सूक्तवाक मन्त्र से अग्नि में आहुतिरूप प्रहरण 
( = त्याग) यागरूप है, अदृष्टार्थ है । याग की सम्पन्नता के लिए जुहु के बिछौने 
का उपयोग पूरा हो जाने पर उसका पवित्र अग्नि में प्रहरण प्रतिपत्तिरूप संस्कार 
समना चाहिए । इस कमं के उभयात्मक माने में कोई बाधा नहीं है। उपयोग 

के अनन्तर विहित स्थानान्तर में द्रव्य का त्याग प्रतिपत्तिरूप संस्कार दृष्टप्रयो- 
जन है। “सूक्तवाकेन प्रस्तरं प्रहरति’ इस वचन-सामर्थ्यं से वह याग को सिद्ध 
करता है, यह अदुष्टार्थ है । फलतः सूक्तवाक मन्त्र का प्रस्तर-प्रहरण में विनियोग 
निश्चित होता है। इस अधिकरण के निर्णय के अनुसार शास्त्र में 'प्रस्तरप्रहरण- 
न्याय' व्यवहृत होता है । (इति सूक्तवाकस्य प्रस्तरप्रहरणाङ्कताऽधिकरणम्‌-५)। 

(सूक्तवाकानामर्थानुसारेण विनियोगाऽधिकरणम्‌-६) 

दर्श-पूर्ण मास-प्रसंग में पाठ है--सूक्तवाकेन प्रस्तरं प्रहरति' सूक्तवाक-संज्ञक 
मन्त्र से प्रस्तर को आहवनीय अग्नि में छोड़ता है । शिष्य जिज्ञासा करता है-- क्या 
पूर्णमासी और अमावास्या दोनों में सम्पूर्ण सूक्तवाक का प्रयोग करना चाहिए ? 
अथवा उसमें से छाँटकर प्रयोजनानुसार यथायोग्य प्रयोग करना चाहिए ? प्रतीत 
होता है, 'सूक्तवाकेन' इस वचन के अनुसार सम्पूर्ण मन्त्र का प्रयोग प्रत्येक पर्वयाग 
में करना चाहिए । आचार्य सूत्रकार ने शिष्य के सुझाव को पूर्वपक्षरूप में सूत्रित 
किया 


कृत्स्तोपदेशादुभयत्र सवंवचनम्‌ ॥ १५ 


[क्कत्स्नोपदेशात्‌ | 'सुक्तवाकेन' पद द्वारा पुरे मन्त्र का कथन होने से 
[उभयत्र | पुर्णमासी और अमावास्या दोनों पर्वों में [सर्ववचनम्‌ | सम्पूर्ण मन्त्र 
पढ़ना चाहिए । 

पूर्णमासी और अमावास्या दोनों पर्वों में सम्पूर्ण मन्त्र पढ़ना चाहिए, क्योंकि 
सुक्तवाक संज्ञा सम्पूर्ण मन्त्र की है। यदि उसमें से छाँटकर किसी अंश का प्रयोग 
करेंगे, तो वह सूक्तवाक मन्त्र न रहेगा। यदि विभिन्न कमंसम्बन्धी पदों को 
छाँटकर अंशभूत पदों या वाक्यों का कर्मानुष्ठान में प्रयोग करना चाहेंगे, तो 
“सूक्तवाकेन प्रस्तरं प्रहरति’ वाक्य बाधित होगा; एवं आंशिक पाठ से प्रस्तर- 
प्रहरण सम्भव न होगा, क्योंकि सूक्तवाक नाम सम्पूर्ण मन्त्र का है, उसके किसी 
एक अंश का नहीं। इसलिए दोनों पर्वों में सम्पुर्ण मन्त्र को पढ़ना युक्त प्रतीत 
होता है ॥१५॥ 

सूत्रकार ने उक्त पूर्वपक्ष का समाधान किया-- 


यथार्थं वा शेषभूतसंस्कारात्‌ ॥१६॥ 


[वा] सुत्र में 'वा' पद पूर्वपक्ष की निवृत्ति के लिए है। किसी भी पवे में 
सम्पूर्णं सूक्तवाक का पाठ नहीं करना चाहिए । [यथार्थम्‌ ] अर्थ = प्रयोजन के 
अनुसार पदों या वाक्यों को छाँटकर जहाँ जितने का उपयोग है, उतना प्रयोग 
करना चाहिए । [ शेषभूतसंस्कारात्‌ ] दशं-पूर्णमास के अङ्ग भूत देवता के संस्कारक्‌ 


|. 3... CC-0. Gurukul Kangri Collection, Haridwar 
4 


HS 


होने से । 


Digitized by Arya Samaj Foundation Chennai and eGangotri 


४०६ मीमांसा-दर्शन 


सूक्तवाक मन्त्र 'में विभिन्न देवताओं के वाचक पद हैं । जो पौर्णमासी देवता 
के वाचक पद हैं, उनका प्रयोग पौण मासी में करना चाहिए; अमावास्या में उनका 
प्रयोग नहीं करना चाहिए । इसी प्रकार जो अमावास्या के देवतावाचक पद हैं, 
उनका प्रयोग अमावास्या में करना चाहिए; पौर्णमासी में नहीं । याग के अळुभूत 
अर्थं को संस्कारयुक्त करते हुए मन्त्र याग के उपकारक होते हैँ; अन्य किसी 
प्रकार से उपकारक नहीं होते । अतः जो पद जहाँ उपकारक है, वही उसका प्रयोग 
उपयुक्त है । फलतःन पौर्णमासी में सम्पुर्ण सूक्तवाक पढ़ना चाहिए, न अमावास्या 
में । जो देवता पौर्णमासी के अथवा अमावास्या के नहीं हैं, उनके लिए उस अंश 
का पाठ व्यर्थे होगा, जो उस पं के देवता नहीं हैं ॥ १६॥ 
शिष्य पुन: आशंका करता है-- 


वचनादिति चेत्‌ ॥१७॥ 


[वचनात्‌ ] 'सुक्तवाकेन प्रस्तरं प्रहरति’ वचन से सम्पूर्णं सूक्तवाक का दोनों 
पर्वो में प्रयोग माना जाना चाहिए। 'सुक्तवाक' पद में किसी एक अंश की वाच्यता 
नहीं है । वह सम्पूर्ण मन्त्र का वात्तक है। [इति चेत्‌] ऐसा यदि कहो, तो वह 
ठीक नहीं; सूत्रकार ने अग्रिम सूत्र से समाधान किया. 


प्रकरणाविभागाद्‌ उभे प्रति कृत्स्नशब्दः ॥१८॥ 


[प्रकरणाविभागात्‌ | पौर्णमासी और अमावास्या का प्रकरण एक होने से 
[उभे प्रति] दोनों--पौर्णमासी और अमावास्या--को मिलित रूप में लक्ष्य कर 
[इत्स्नशन्दः] सूक्तवाक यह कृत्स्न शब्द है । तात्पर्य है--दोनों पर्वो को मिला- 
कर सूक्तवाक की सम्पूर्णता समझनी चाहिए। 
पौर्णमासी और अमावास्या में देवतानि देश के सूक्तवाक 
आंशिक उपयोग होकर दोनों में वह सम्पूर्ण हु दा हिका आर 
पर उसकी सम्पूर्णता समभनी चाहिए। सम्पुर्ण सन्दर्भ की सुक्तवाक संज्ञा है. 
उसका प्रत्येक अवयव भी सुक्तवाक-संज्ञक है । देवदत्त का एक देहावयव भि 
ही रहता है। उचित उपयोग के अवसर पर यज्ञदत्त नहीं हो जाता । जो अंश जिस 
र के संस्कार व स्तवन के लिए उपयुक्त है, उसका वहाँ पाठ होगा, शेष का 
नहीं । 
शिष्य आशंका करता है-- शास्त्रीय व्यवस्थानुसार ऐसा नहीं 
क्योंकि वाक्यांशों के विषय में यहाँ कोई ऐसा निदेश नहीं है कि ड र 
ऐसा कार्य होता चाहिए, ऐसा नहीं होना चाहिए । इस प्रकार की इतिकत्तंव्यता 
का सम्बन्ध परवान कर्म से रहता है । कर्मानुष्ठान की पद्धति ही इतिकत्तव्यता है। 

यहाँ कोई ऐसा निर्देश नहीं है कि अमुक वाक्यांश से अमुक कार्य करे। सामान्यरूप 
से पठित है कि सूक्तवाक से प्रस्तर-प्रहरण करता है। ऐसी स्थिति में इस वचन 
का आदर करते हुए पौर्णमासी और अमावास्या-कमों के भिन्न होने पर भी दोनों 
कर्मों में समस्त सूक्तवाक से प्रस्तर-प्रहरण कर्म होना चाहिए । पौर्णमासी याग में 
्रस्तरःप्रहरण करते हुए यदि अमावास्या-नि दिष्ट देवता वहाँ नहीं हैं, तो उतने 
अंश में सूक्तवाक-प्रयोग निर्थक न होगा । उसका प्रयोजन अदृष्टजनकता कल्पना 
कर लेना चाहिए । वह देवता संस्कार-गुणविशेष से अदृष्ट का जनक होगा । अतः 
पौर्णमासी-अमावास्या दोनों में सम्पूर्णं सुक्तवाक का प्रयोग मानना चाहिए । 
इससे 'सूक्तवाकेन' पद अपने मुख्यार्थं को कहेगा ऐसा न मानने पर “सूक्तवाक” 
पद की “सूक्तवाक वाक्यांश में लक्षणा करनी होगी, जो अभीष्ट नहीं । र 

आचार्य ने समाधान किया --कदाचित्‌ आपने पूर्वोक्त सूत्रार्थं को समभने की 
ओर उपयुक्त ध्यान नहीं दिया । मन्त्र का कार्य मुख्य अर्थं का प्रकाशन करना है, 
गौण अर्थ का नहीं। सूक्तवाक के विभिन्न खण्ड विभिन्‍न देवताओं के संस्कार के 
लिए हैं। पौणंमासी अनुष्ठान का प्रसंग होने पर--जो देवता वहाँ पठित नहीं हैं, 
उनके संस्कारक वाक्यखण्ड वहाँ अनुपयोगी हैं, तो उनका उत्कर्ष वहाँ न्याय्य है 
जहाँ उनका उपयोग है । तात्पर्य है, जो वाक्यखण्ड जिन देवताओं के संस्कार के 
लिए निर्दिष्ट हैं, उनका प्रयोग वहीं होना चाहिए जहाँ वे देवता पठित हैं । 
इससे वाक्य अपने मुख्य अथे के अनुरूप दृष्टार्थ का प्रयोजक होता है । किसी कमं 
के दृष्ट प्रयोजन की उपस्थिति में वाक्य के मुख्यार्थं की उपेक्षा करके गुणविशेष 
के आधार पर उससे अदृष्ट प्रयोजन की कल्पना सर्वथा अन्याय्य होगी । 

यह भी समभना चाहिए कि सम्पूर्ण सूक्तवाक कोई एक वाक्य नहीं है; वह्‌ 
अनेक वाक्यों के रूप में पठित है। उनके बीच प्रधान देवता के वाचक विशेष पद 
हैं; जैसे--अग्नि, द्यावापृथिवी, अग्नीषोम, प्रजापति, इन्द्राग्नि इत्यादि । उनके 
पहले-पीछे सामान्य पद हैं, जो अब देवताओं के विषय में साधारण हैं, जेसे-- 
“हदम्‌, हविः, अजुषत, अवीवृधत' इत्यादि । ये सब पद 'सु' = अनुकूल 'उक्त वचन 
होने से 'सूक्तवाक' संज्ञा को प्राप्त करते हैं। इस प्रकार प्रत्येक देवता के विषय 
में पठित वाक्य अपने रूप में एक स्वतन्त्र इकाई है । उस लम्बे सन्दम के प्रारम्म 
में ही एक देवताविषयक वाक्यखण्ड को लक्ष्य कर तत्वं सूक्तवागसि' ऐसा कहा 
गया है, जो प्रत्येक देवताविषयक वाक्यखण्ड के साथ अनिदिष्ट समझना चाहिए। 
यह सम्पूर्ण पदसमुदाय न किसी एक अर्थ को कहता है, और न पूर्ण समुदाय के 
रूप में किसी अनुष्ठेय काये का साक्षात्‌ साधन है । इसलिए सम्पूर्ण सन्दर्म को 
एक इकाई के रूप में 'सूक्तवाक' समझना अयुक्त है । 'सूक्तवाकेन' आदि एक- 
वचन का प्रयोग उतने ही वाक्यखण्ड के एकत्व को प्रकट करता है, जितने से 
प्रस्तर-प्रहरण किया जाता है । इसीलिए जहाँ अमावास्या से सम्बद्ध देवतावाची 

पद पौर्णमासी में प्रयुक्त नहीं हैं, वहाँ सूक्तवाक पद का प्रयोग किसी प्रमाण से 
बाधित नहीं होता । वह अपने रूप में पूर्ण सूक्तवाक है । फलतः पौर्णमासी और 
अमावास्या में देवता-निर्देश के अनुसार विभाग करके सूक्तवाक-सन्दर्भ का प्रयोग 
करना चाहिए। इस अधिकरण के निर्णय के अनुसार शास्त्र में 'सूबतवाकन्याय” 
व्यवहृत होता है ॥१८।॥ (इति सूक्तवाकानामर्थातुसारेण विनियोगाऽधिकर- 


णम्‌--६) 
(काम्ययाज्यानुवाक्यानां काम्यमात्रा ङ्गताऽधिकरणम्‌-७) 


मैत्रायणी संहिता काण्ड ४ के प्रपाठक १०-१४ में कतिपय काम्येष्टियाँ पठित 
हँ । किसी विशिष्ट कामना की पुत्ति के लिए देवताविशेष को उद्देश्य कर जो 
कर्मानुष्ठान किया जाता है, काम्येष्टि (काम्या-इष्टि, कामना को लेकर कियागया 
यजन) है । इस प्रकरण का नाम 'काम्ययाज्यानुवाक्या काण्ड' हे । वहाँ याज्या- 
अनुवाक्या-संज्ञक कतिपय ऋचाएँ पठित हैँ--इद्धाग्नी रोचना दिवः' [क्र 
३।१२।९], भ्र चर्षणिभ्यः' [क्र १।१०६।६], 'इन्द्राग्नी नवति पुर: [ऋह० 
३।१२।६], “श्रथद्‌ वृत्रम्‌' [ऋ०६।६।१] इत्यादि । यह दो-दो ऋचाओं का युगल 
है। अनुवाक्या-संज्ञक ऋचाएं इष्टि के पहले पढ़ी जाती हैं, याज्या-संज्ञक पश्चात । 
“इन्द्राग्नी रोचना' ऋचा ऐ्द्रार्न इष्टि कर्म की अनुवाक्या है, और “प्र चर्षणिभ्यः” 
याज्या है। ऐसे ही इन्द्राग्नी नवति' ऋचा ऐन्द्राग्न कर्म की अनुवाक्या, और 
“श्रथद्‌ वृत्रम्‌' याज्या है । 
इनसे अतिरिक्त अन्य भी काम्य इष्टियाँ हैं--'ऐन्द्राग्नमेकादशकपालं निर्वपेद्‌ 
यस्य सजाताः वीयायु: [ मेत्रा० २।१।१]-इन्द्र और अग्नि देवतावाले एकादश 
कपाल पुरोडाश का निर्वाप करे, जिसकी सन्तान अल्पायु में मर जाते हों । 'ऐन्द्रा- 
ग्नमेकादशकपालं निर्वपेद्‌ श्रातृव्यवान्‌’ [मे० सं० २।१।१ ] इन्द्र और अग्नि 
, देवतावाले एकादशकपाल पुरोडाश का निर्वाप करे, जिसके शत्र विद्यमान हों । 
वारि वंशवानराय द्वादशकपालं निर्वपेद्‌ रुक्कामः'-कांति की कामनावाला व्यक्ति 
वदवानर अग्नि के लिए द्वादशकपाल पुरोडाश का निर्वाप करे । 'अग्नये वेश्वा- 
नराय द्वादशकपालं निवंपेद्‌ सपत्न-(समान्त ) -मभि धरो क्ष्यन्‌' [मै० सं० २।१।२] 
“शत्रु से द्रोह करता हुआ व्यक्ति वैश्वानर अग्नि के लिए द्वादशकपाल पुरोडाश 
निर्वाप करे, इत्यादि। 
शिष्य जिज्ञासा करता है-इन याज्या-अनुवाक्या-संज्ञक ऋचाओं के विषय में 
सन्देह है-क्या जितना भी इन्द्राग्नी देवतावाला कर्म है, वहाँ सर्वत्र इस इन्द्राग्ती- 
वाले याज्या और अनुवाक्या ऋचाओं के जोड़े का प्रयोग होना चाहिए ? अथवा 
इस इन्द्राग्नी देवतावाली काम्या इष्टि में ही प्रयोग होगा ? इसी प्रकार वैश्वा- 
नरीय याज्या-अनुवाक्या के विषय में भी सन्देह है- क्या इसी वैश्वानरीय इष्टि 

में इनका प्रयोग मान्य है ? अथवा जितना वैश्वानर अग्निवाला कर्म है, वहाँ 
सर्वत्र इनका उपयोग किया जायगा? मन्त्रपठित देवतावाचक पदों के सामर्थ्यरूप 


` लिङ्ग से ज्ञात होता है कि इन याज्या-अनुवाक्या ऋचाओं का प्रयोग उन समस्त 


कमो में माना जाना चाहिए, जो उस देवता के उद्देश्य से अनुष्ठेय हो । देवता- 
सामर्थ्य-लि ङ्ग से ऐन्द्राग्न, वेशवानरीय, अग्नीषोमीय, जातवेदस आदि सभी कर्मों 
में इनका प्रयोग प्राप्त होता है । यद्यपि समाख्या = संज्ञा तथा क्रम के आधार पर 
जहाँ ये पठित हैं, वहीं इनका प्रयोग होना चाहिए, सर्वत्र नहीं; तथापि शास्त्रीय 
व्यवस्था के अनुसार क्रम और समाख्या की अपेक्षा बलवान्‌ होने से लिङ्ग उनको 
बाधित कर सकता है। 

मीमांसा सूत्र [३।३।१४] द्वारा यह व्यवस्था की गई है कि श्रुति, लिङ्ग, 
वाक्य, प्रकरण, स्थान ( = क्रम), समाख्या, इन निर्णायक साधनों में जब अनेक 
साधन किसी निर्णय के लिए एकसाथ उपस्थित होते हैं, तब पूर्व की अपेक्षा पर- 
साधन दुर्बल माना जाता है। पूर्व-साधन पर-साधन को बाधित कर देता है। 
ऐसी स्थिति में लिङ्ग, क्रम और समाख्या को वाधित कर याज्या-अनुवाक्या के 
ऐन्द्राग्न आदि सवंत्र काम्य इष्टियों में प्रयोग का प्रयोजक होगा। आचार्य सूत्रकार 
ने जिज्ञासा का समाधान किया 


लिङ्गक्रमसमाख्यानात्‌ काम्ययुक्तं समाम्नानम्‌ ॥१६॥ 


[लिङ्गक्रमसमाख्यानात्‌] लिङ्ग का सहयोग प्राप्त कर क्रम से ओर 
समाख्या =नाम से [काम्ययुक्तम्‌ ] काम्या इष्टि से केवल सम्बद्ध है, [समा- 
म्तानम्‌ | ऋचाओं का पाठ । 

उक्त याज्या-अनुवाक्या ऋचाओं का सम्बन्ध केवल उसी काम्या इष्टि से 
अभिमत है, जिस स्थान (--क्रम) में और जिस नाम के काण्ड में वे पठित हैं। 
उनका प्रयोग सर्वत्र काम्य इष्टियों में नहीं होगा । कारण यह है कि काम्ययाज्या- 
नुवाक्या काण्ड में जो क्रम लिङ्ग का अर्थात्‌ तत्तत्‌ देवत काम्य कर्म का है, वही 
क्रम इन याज्या और अनुवाक्या ऋचाओं का है। इसलिए यहाँ लिङ्ग उनका 
बाधक न होकर सहयोगी रहेगा । इस कारण ये याज्या-अनुवाक्या ऋचाएं उन्हीं 
काम्य इष्टियों के अङ्गभूत हैं, जहाँ पठित हैं। यहाँ समाख्या बलवती है, क्योंकि 
उसके बिना इन ऋचाओं का याज्या होना या अनुवाक्या होना ही नहीं जाना 
जाता । तब अन्यत्र पठित कर्मो की ये याज्या-अनुवाक्या होंगी, यह प्रश्‍न ही 
नहीं उठता । इसलिए यहाँ पठित कर्मों एवं ऋचाओं के क्रम (स्थान) की उपेक्षा 
नहीं की जा सकती । लिङ्ग यहाँ प्रतियोगिता में नहीं आता । क्योंकि यांज्या- 
अनुवाक्या यहाँ वही ऋचाएं हैं, जिनमें वचनबोध्य देवता-सामर्थ्यं विद्यमान हैँ। 
वह स्थान (->क्रम) का विरोध क्यों करेगा ! 

यह भी ध्यान देने की बात है कि इन ऋचाओं की समाख्या--संज्ञा = याज्या- 
अनुवाक्या, काम्या इष्टियों की ही याज्पा-अनुवाक्या होने को प्रकट करती है, सब 
कर्मों की नहीं । यदि इनके इस नाम का आदर नहीं किया जाता, तो इन ऋचाओं 
का याज्या-अनुवाक्यारूप में अस्तित्व ही रहता । तब इस काण्ड का 'काम्य- 
याज्यानुवाक्याकाण्ड' नाम भी अनादृत होगा, जो सर्वथा अवाञ्छनीय है । जब इस 
नाम को स्वीकार किया जाता है, तो तत्तत्‌ देवतावाले सभी कर्मो की ये ऋचाएं 
याज्यानुवाक्या नहीं हो सकतीं। केवल उन्हीं काम्येष्टियों के ये अङ्गभूत हैं, जो 
इस काण्ड में पठित हैं ॥१६॥ (इति काम्ययाज्यानुवाक्यानां काम्यमात्रा ङ्गताऽ- 
िकरणम्‌--७) । 

(आग्नी ध्राद्युपस्थाने प्राकृतानां मन्त्राणां विनियोगाऽधि- 

करणम्‌-५) 


संहिता-[तै० २।१।६।१ तथा सूत्र मानव श्रौ० २।३।११]-ग्रन्थों में 
ज्योतिष्टोम प्रसंग से इस प्रकार का पाठ उपलब्ध होता है-~आग्नेय्या आग्नी- 
भ्रमुपतिष्ठते, ऐन्द्रथा सदः, वैष्णव्या हविर्धानम्‌ '--अरिनिदेवतावाली ऋचा का 
उच्चारण करते हुए आग्नीध्र संज्ञक अग्नि का उपस्थान करता है, अर्थात्‌ उसके 
समीप जाता है; इन्द्र देवतावाली ऋच। से सदस्थान और विष्णु देवतावाली ऋचा 
से हविर्धान-स्थात--का उपस्थान करता है । इस विषय में शिष्य जिज्ञासा करता 
है- क्या प्रस्तुत प्रकरण में पठित उक्त देवतावाली ऋचाओं से उपस्थान करना 
चाहिए ? अथवा ऋग्वेद में अन्यत्र कहीं भी पठित उक्त देवतावाली ऋचाओं का 
उपस्थान में विनियोग करना चाहिए? प्रतीत होता है, ऋग्वेद में कहीं भी पठित 
ऋचाओं का विनियोग यहां सम्भव है, क्योंकि उक्त वाक्यों में साघारण रूप से 
यह कहा है कि 'अग्नि देवतावाली ऋचा से यह कार्य करे।' प्रकरण-पठित ऋचा 
से ही करे, ऐसा विशेष अवधारण नहीं किया है। शिष्य के सुझाव को आचाय 
सूत्रकार ने पूव पक्ष रूप से प्रस्तुत किया -- 


अधिकारे च मन्व्रविधिरतदाख्येष्‌ शिष्टत्वात्‌ ॥२०॥ 


[अधिकारे ] ज्योतिष्टोम के अधिकार=प्रकरण में पठित अथवा ज्योति- 

ष्टोम क्रतु के समीप में पठित [मन्त्रविधिः] मन्त्रों का विधान उक्त कार्य के लिए 

` जानना चाहिए । [अतदास्येषु ] ज्योतिष्टोम प्रकरण से अन्यत्र पठित मन्त्रों में 

[च] भी उपस्थान-विधि जाननी चाहिए, | शिष्टत्वात्‌ | उक्त वाक्यों में सामान्य 
रूप सै कथन होने के कारण । 

“आग्नेय्या, ऐन्द्रथा, बैष्णव्या' पद साधारण रूप में कहे गये हैं । ज्योतिष्टोम 

प्रकरण में तथा अन्यत्र पठित अग्नि आदि देवताओंवाली ऋचाओं से उक्त 

उपस्थान-कार्यं किया जाना सम्भव है । यहाँ ऐसा विशेष कथन नहीं है कि प्रकरण- 
पठित ऋचाओं से ही उपस्थान-कार्यं किया जाय। साधारण कथन में प्रकरण- 
अप्रकरण-पठित किन्ही भी ऋचाओं से कार्य किया जा सकता है। परन्तु प्रकरण- ' 
पठित ऋचाओं का प्रकरण में स्तोत्र-शस्त्र आदि अन्य कार्य भी निदिष्ट है। विहित 
कार्य को सम्पन्त कर वे ऋचा अन्य कार्य के लिए निरपेक्ष हैँ । कार्यान्तर में प्रवृत्ति 
के लिए उनकी कोई उत्सुकता नहीं रहती। तब ऋग्वेद में कहीं भी अन्यत्र पठित 
अग्नि आदि देवताओंवाली ऋचाओं का विनियोग उपस्थान-कार्य में किये जाने के 
लिए कोई वाधा नहीं है । इसलिए यह आवश्यक नहीं कि ज्योतिष्टोम प्रकरण में 
पठित ऋचाओं से ही उपस्थान-कार्य सम्पादन किया जाय ॥२०॥ 
आचार्य सूत्रकार ने जिज्ञासा का समाधान प्रस्तुत किया-- 


तदाख्यो वा प्रकरणोपपत्तिभ्याम्‌ ॥२१॥ 


[वा] सूत्र में 'वा' पद पूर्वपक्ष की निवृत्ति के लिए है । तात्पर्यं है, ऋग्वेद के 
किसी भी स्थल से आग्नेयी आदि ऋचाओं का ग्रहण यहाँ नहीं करना चाहिए, 
प्रत्युत [ तदाख्यः ] उस ज्योतिष्टोम में आख्यात = पठित मन्त्रों का ही ग्रहण करना 
चाहिए, क्योंकि [प्रकरणोपपत्तिम्याम्‌ ] प्रकरण और उपपत्ति= युक्ति से ऐसा 
ही जाना जाता है । 

आग्नीध्र आदि के उपस्थान के लिए ज्योतिष्टोम प्रकरण में पठित ऋचाओं 
का ही क्यों ग्रहण करना चाहिए; इसमें हेतु हैं--प्रकरण और उपपत्ति । 

प्रकरण --उपस्थान-कार्ग ज्योतिष्टोम का अङ्ग है। ज्योतिष्टोम-सम्बन्धी 
कोई अङ्गभूत कार्य उपस्थित होने पर उस कार्य के सम्पादन के लिए प्रकरण- 
पठित ऋचाएं तत्काल उपस्थित होंगी । उनका प्रेरणक गुण सान्निध्य = सामीप्य 
है। यद्यपि अन्यत्र पठित ऋचाओं में अग्निदेवतारूप लिङ्ग-प्रकरण से बलवान्‌ 
माना जाता है, वह प्रकरण को बाधित करेगा । तव अप्रकरण-पठित ऋचा क्रतु- 
कार्य उपस्थान के सम्पादन के लिए प्रवृत्त होंगी । परन्तु यह कथन युक्त नहीं है; 
क्योंकि लिङ्ग से प्रकरण की बाधा वहीं सम्भव है, जहाँ प्रकरण लिङ्ग का विरोध 
कर रहा हो । यहाँ विरोध का अवकाश ही नहीं; क्योंकि प्रकरणपठित ऋचाओं 
में जैसे अग्निदेवता लिङ्ग है, वं से ही अप्रकरणपठित ऋचाओं में अग्नि आदि देवता 

| लिङ्क हैं। यदि प्रकरण अन्य किसी देवतालिङ्ग को प्रस्तुत करता, तो प्रकरण 
| बाधित होता । दोनों जगह देवतालिङ्ग समान होने से प्रकरण अनुगृहीत होता है, 
इससे और अधिक सबल बनता है। इस कारण ज्योतिष्टोम प्रकरण में पठित 
। ऋचा, ज्योतिष्टोम क्रतु के अङ्ग भूत कार्य को सम्पादन करने के लिए सान्तिध्य के 
कारण तत्काल उपस्थित होंगी। किसी एक कार्य को सम्पन्न करने के अनन्तर 
ऋचा कोई थक नहीं जातीं जो कार्यान्तर की सम्पन्नता के लिए प्रवृत्त त हो 

सर्के । इसलिए. प्रकरणपठित ऋचाओं से ही उपस्थान-कार्यं किया जाना युक्त 
| 

जे उपपत्ति--इसका अर्थ युक्ति है । किसी कार्यविशेष के लिए विनियोज्य मन्त्र 

यदि प्रकरण में पठित है, तो उसको ग्रहण करने में लाघव रहता है, अतिरिक्त 

आयास नहीं करना पड़ता। यदि अप्रकरणपठित मन्त्र को प्रकरणगत कार्य में 
_ विनियोग के लिए वहाँ लाया जायगा, तो उसके विधान के लिए अलग वाक्य की 

कल्पना करनी होगी, जिसमें गौरव (गुरुतर कार्य करना) होता है ॥२१॥ 

इसी उपपत्ति को आचारं सूत्रकार ने प्रस्तुत किया-- 


अनर्थकश्चोपदेशः स्याद्‌ असम्बन्धात्‌ फलवता न हि 
उपस्थानं फलवत्‌ ॥२२॥ 


[फलवता] फलवाले ज्योतिष्टोम के साथ प्रकरण से अन्यत्र पठित मन्त्र का 
--[असम्बन्धात्‌ | सम्बन्ध न होने के कारण उस मन्त्र का [उपदेश: ] उपस्थान 
के लिए उपदेश--कथन [अनर्थकः] अनर्थक [च] भी अथवा ही [स्यात्‌] 
होगा। [हि] क्योंकि [उपस्थानम्‌ ] उपस्थान--श्रधान कर्म ज्योतिष्टोम का-- 
अंगभूत होने से [फलवत्‌ ] अपने स्वतन्त्र फलवाला [न] नहीं होता । 

उपस्थान-कार्य ज्योतिष्टोम का अंगभूत है। उसके सम्पादन के लिए विधान 
है--'आग्नेय्या आग्नीध्र मुपतिष्ठते'। आग्नेयी (अग्नि देवतावालौ) ऋचा का 
उच्चारण करता हुआ आग्नीध्र अग्नि के समीप बैठता है; ऐन्द्री ऋचा का 
उच्चारण करता हुआ सदस्थान, तथा वैष्णवी ऋचा का उच्चारण करता हुआ 
हविर्धान-स्थान पर उपस्थित होता है । इस विधान के सान्निध्य में ही आग्नेयी 
आदि ऋचा पठित हैं। 'आग्तेय्या' आदि पद उन्हीं की ओर संकेत करते हैं । उप- 
स्थान-कर्म का अपना कोई स्वतन्त्र फल नहीं है । ऐसी स्थिति में यदि प्रकरण 
की उपेक्षा कर अन्यत्र कहीं से आग्नेयी आदि ऋचाओं का ग्रहण किया जाता है, 
तो यह उपस्थान-कार्य ज्योतिष्टोम का अङ्ग न रहकर अलग हो जाता है । तब 


यह कमं निरथंक होगा । न इसका कहीं ऐसा विधान है कि अमुक आग्नेयी आदि ' 


मन्त्रों से इसका सम्पादन किया जाय; और न इस उपस्थान-कमं के फल का कहीं 
निर्देश है। यह सर्वथा फलरहित रहेगा । ऐसे अशास्त्रीय निष्फल कमं का अनुष्ठान 
कोई मन्द भी न करेगा । इसके अतिरिक्त यह भी समझना चाहिए कि यदि 
उपस्थान-मन्त्र कहीं अन्यत्र से लिये जाते हैं, तो ज्योतिष्टोम प्रकरण में पठित 
'आग्नेय्या आग्नीध्रमुपतिष्ठते' इत्यादि उपदेश अनर्थक हो जायगा । इसलिए 
ज्योतिष्टोम के अन्तर्गत उपस्थान-कमं में प्रकरणपठित आरनेयी आदि ऋचाओं 
का ही विनियोग मान्य है ॥२२॥ 


एक कार्य में विनियुक्त ऋचाओं का कार्यान्तर में विनियोग नहीं होना 

चाहिए, यह कथन मी अमान्य है; सूत्रकार ने बताया __. 

सर्वेषां चोपदिष्टत्वात्‌ ॥२३॥ 

[च] क्योंकि [सर्वेषाम्‌ ] सब मन्त्रों का वाचस्तोम-संज्ञक कर्म में [उपदिष्ट- 

त्वात्‌ | उपदेश = विनिथोग होने से । 

सोमयाग में रात्रि का चतुर्थ प्रहर प्रारम्भ.होने पर आहिवन शस्त्र पढ़ा जाता 
है। पढ़ते-पढ़ते यदि सुर्योदय न हो, तो उस अवान्तर-काल में ऋक्‌, यजुः, साम 
का कहीं से भी पाठ किया जाता है, जब तक सूर्योदय न हो। इसका तात्पये है, 
उस काल में ऋत्विक आदि मानुषवाणी का प्रयोग न करें। अश्वमेध प्रकरण में 
पारिप्लव-आख्यान ऐसा ही कर्म है, जिसमें अपेक्षित सब मन्त्रों के विनियोग 
का विधान है । जिन मन्त्रों का इन प्रसंगों में प्रयोग अथवा विनियोग किया 
जाता है, उनमें से अनेक मन्त्रों का विनियोग कर्मान्तरों में किया गया होता है । 
इसलिए यह कहना न्याय्य नहीं है कि एक मन्त्र का विनियोग एक ही कमें में 
होता है । फलतः ज्योतिष्टोम प्रकरण में पठित आग्नेय आदि मन्त्रों का स्तोत्र 
शस्त्र में विनियोग होने पर उपस्थान-कर्म में विनियोग होने के लिए भी कोई 
बाधा नहीं है ॥ २३॥ (इति आग्नीध्राद्यपस्थाने प्राकृतानां मन्त्राणां विनियोगा- ` 
ऽधिकरणम्‌-८) । 


(भक्षमन्त्राणां यथालिङ्ग ग्रहणादौ विनियोगाऽधिकरणम्‌ 8) 


सोमयाग के अन्तर्गत ज्योतिष्टोम प्रसंग में सोम-हवि के भक्षण का मन्त्र 
पठित है--'भक्षे हि माऽऽविश् दीर्घायुत्वाय ' ` ` ` `` उपहूतो भक्षयामि ।' यह.लम्बा 
मन्त्र है, तैत्तिरीय संहिता के तीसरे काण्ड के दुसरे प्रपाठक का पाँच्बाँ पूरा 
अनुवाक है। यहाँ केवल कतिपय प्रारम्भिक और अन्तिम पदों का निर्देश किया 
हैं । आहवनीय अग्नि में सोमरस की आहुति के अनन्तर शेष सोम का--सदो- 
मण्डप में बैठकर याज्ञिक--भक्षण (पान) करते हैं । प्रस्तुत अनुवाकं में इसी 
प्रसंग के मन्त्र हैँ । इसी आधार पर अनुवाक नाम 'भक्षानुवाक' है । 

सोमभक्षण-अवसर के चार व्यापार होते हैं--प्रहण, अवेक्षण, पान 
(=भक्षण), पाचन (==जारण) । चमस में सोमरस को मरकर हाथ में लेना 
या पकड़ना ग्रहण” है । उसे अच्छी तरह देखना 'भवेक्षण' है कि इसमें कोई तृण 
या मक्षिका आदि कीट तो नहीं है ? अनन्तर तीसरा मुख्य व्यापार पान 
(भक्षण) है । अन्तिम चौथा व्यापार उसका पाचन व जारण है। शक्ति के 
अनुसार जितना पचाया जा सके अथवा सहन किया जा सके, उतना ही लिया 
जाय । ६ 

इस विषय में शिष्य जिज्ञासा करता है- यहाँ यह सन्देह है, क्या इस समस्त 

अनुवाक का केवल सोमभक्षण में विनियोग है ? अथवा अर्थानुसार विभिन्न अंशों 
का अलग-अलग विभिन्‍न व्यापारों में विनियोग है? प्रतीत होता है, समस्त 
अनुवाक का विनियोग केवल सोमभक्षण में होना चाहिए; क्योंकि अनुवाक का 
प्रारम्भ 'मक्षे' क्रियापद से होता है, और अन्त में भी 'मक्षयामि' क्रियापद है । इस 
मान्यता में अनुवाक के उपक्रम और उपसंहार का सामञ्जरय अनुगृहीत होता 
है। तब व्यापारों में सोमभक्षण-व्यापार के मुख्य होने से भी समस्त अनुवाक का 
विनियोग उसी में मानना उपयुक्त है। शेष व्यापार तो उसके अनुषंगी-मात्र हैं, 
केवल पिछलग्गू । शिष्य के सुझाव को आचार्य सूत्रकार ने पूर्वेपक्ष-रूप में सूत्रित 
किया-- 


लिङ्गसमाख्यानाभ्यां भक्षार्थंताऽनुवाकस्य ॥२४॥ 


[लिङ्गसमाख्यानाभ्याम्‌ ] “क्षे? एवं 'भक्षयामि' लिग से तथा भक्षानुवाक 
नाम से [अनुवाकस्य] प्रस्तुत अनुवाक का [भक्षार्थता] भक्षण-प्रयोजन के लिए 
होना ज्ञात होता है। 

सम्पूर्णं अनुवाक का सोमहवि के भक्षण में विनियोग होता चाहिए, यह 
तथ्य अनुवाक में पठित क्षे, भक्षयामि' आदि स्पष्ट कथन से सिद्ध होता है। 
इसी आधार पर आचार्यो ने अनुवाक का नाम “भक्षानुवाक' निर्धारित किया है । 
तब सम्पूर्ण अनुवाक का विनियोग सोमहंवि-भक्षण के लिए होने में कोई बाधा 
दिखाई नहीं देती । अनुवाक में अन्य पद भी भक्षण को ही सहयोग देनेवाले हैं। 

यह कहना भी युक्‍त न होगा कि अनुवाक के कुछ अंश--ग्रहण, अवेक्षण, 
पाचन के- निर्देशक होने से, उनका विनियोग ग्रहण आदि में होना चाहिए, 
क्योंकि 'भक्षानुवाक' यह संज्ञा सम्पूर्ण अनुवाक की है, किसी अंश-विशेष की नहीं। 
इसलिए अनुवाक के किसी भाग का विनियोग सोमहविभक्षण को छोड़कर अन्यत्र 
ग्रहण” आदि में नहीं हो सकता ॥२४॥ 

आचार्य सूत्रकार ने शिष्य-जिज्ञासा का समाधान किया-- 


तस्य रूपोपदेशाभ्यामपकर्षोऽर्थस्य चोदितत्वात्‌ ॥२५॥ 


[तस्य] उस भक्षानुवाक का [अपकषंः ] अपकर्ष = पार्थंक्य होता है । तात्पर्य 
है- अनुवाक का विभाग करके उपयुक्त अंश का विनियोग 'ग्रहण' आदि में होता 
है; कारण है--[रूपोपदेशाभ्याम्‌ | ग्रहण आदि अर्थो के रूप = प्रकाशनसा मर्यं 
तथा उपदेश =उन वाक्यों द्वारा विशेष अर्थ का कथन [अर्थस्य] ग्रहण आदि 
अर्थ के [चोदितत्वात्‌ | उन वाक्यों द्वारा विधानं किए जाने से । 

सम्पूर्णं अनुवाक का विनियोग केवल 'सोमहविभक्षण' में है, ऐसा कथन युक्त 
नहीं; क्योंकि उसके विभिन्‍न अंश, भक्षण के विभिन्‍न व्यापारों को अभिव्यक्त 

करते हैं । 

'एहि' से लेकर 'सध्याशम्‌” तक का भाग वाक्यां के प्रकाशन-सामरथ्यं से 
अह का वाक्य है। सोम के ग्रहण-व्यापार में इसका विनियोग है । वाक्य का अर्थ 
तक 

हे निवास के हेतु सोम ! तू निवासं के लिए हमें प्राप्त हो । हे पुरुवसो ! 
अत्यधिक धनादि से युक्त वास करानेहारे सोम, तू मेरे हृदय का प्रिय है । अश्वि- 
देवों के बाहुओं से तुझे ग्रहण करता हूँ । 

यह वाक्यार्थ उस तथ्य के लिए लिङ्ग है, हेतु है कि इस वाक्य का विनियोग 
कहाँ होना चाहिए। यदि वाक्यार्थ की उपेक्षा करके उसका विनियोग अन्यत्र 
किया जाता है, तो अभिधावृत्ति को छोड़कर लक्षणावृत्ति का आश्रय लेना होगा, 
जो अवाञ्छनीय है। इसके अतिरिक्त वाक्य की दृष्टाथंता को छोड़कर अदष्ट- 
प्रयोजन की कल्पना करनी होगी, जो अन्याय्य है। वाक्यार्थं के अनुसार--सोम- 
पूर्ण चमस को हाथों से ग्रहण करना -वाक्योच्चारण का दृष्ट प्रयोजन होगा । 
यदि उसका विनियोग ग्रहणव्यापार में न कर, भक्षण- (पान )-व्यापार में किया 
जाता है, तो उसके किसी अदृष्ट प्रयोजन की कल्पना करनी होगी, जो शास्त्रीय 
मान्यता के अनुकूल नहीं है । 

इसी प्रकार 'नूचक्षसम्‌' से लेकर 'अवख्येषम्‌' तक का भाग सोम के अव- 
लोकन में विनियुक्त है, क्योंकि वह वाक्य अपने अभिधावृत्तिबोध्य 'सोमदर्शन' 
अर्थ को अभिव्यक्त करता है। अन्यथा लाक्षणिक अर्थ कल्पना करना होगा, जो 
पूर्वोक्त प्रकार से अन्याय्य है इस वाक्य का अर्थ है-- 

हे देव सोम ! मनुष्यों को देखनेहारे तुमको, उत्तम आँखोंबाला अच्छा 
देखनेवाला मैं देखता हूँ ग्रहण के विवरण के समान सब स्थितिको यहाँ भी 
समभना चाहिंए। 

ऐसे ही “हिन्व मे गात्रा' से लेकर 'नाभिमतिगाः” पर्यन्त सन्दर्भ का विनियोग 
सोमहवि के पाचन में है। क्योंकि यह सन्दर्भ अपने रूप- अर्थात्‌ अभिधावृत्ति- 


१. अनुवाक का प्रारम्भिक अपेक्षित भाग इस प्रकार है-- 
भक्षे हि माऽऽविश दीर्घायुत्वाय शन्तमुत्वाय रायस्पोषाय वच॑से 
सुप्रजास्त्वाय । 
एहि बसो पुरोवसो प्रियो मे हृदोऽस्यरिवनोस्तवा बराहुम्यां सघ्यासम्‌ । 
नूचक्षस त्वा देव सोम सुचक्षा अवख्येषम्‌ । 
हिन्व मे गात्रा हरिवोगणान्‌ मे मा वितीतृषः। शियो मे सप्तर्षीन्‌ 
उपतिष्ठस्व मा मेश्वाङ नाभिमतिगाः। 
सन्राभिमूतिः केतुर्यज्ञानां वागूजुषाणा सोमस्य तृप्यतु ॥ 

बोध्य अर्थे के प्रकाशन-सामथ्यै से सोमहविपाचन में विनियुक्त है । 'यदि ऐसा न 
माना जाय और सन्दर्भ का विनियोग सोमहविभक्षण (पान) में कहा जाय, तो 
अवाञ्छनीय एवं अशञारंत्रीय लक्षणावृत्ति का आश्रय लेना होगा, तथा सोमपाचन- 
रूप दष्टार्थ का परित्याग कर अन्याय्य अदुष्ट प्रयोजन की कल्पना करनी होगी । 
इसलिए सम्पूर्ण अनुवाक का केवल सोमहवि-भक्षण में विनियोग मानना युक्त नहीं 
। 
हे यद्यपि भक्षण के मुख्य होने से सम्पूर्ण अनुवाक का नाम 'भक्षानुवाक' है, पर 
ग्रहण, अवलोकन, पाचन भी अपने रूप में स्वतन्त्र कर्म हैं, किसी के विशेषण या 
पिछलग्गू नहीं हैं । ये उन पृथक्‌ वाक्यों से कहे जाते हैं, जो ग्रहण, अवलोकन, 
पाचन अर्थो को प्रकाशित करने की क्षमता रखते हैं। यही उन सन्दर्मो का रूप 
है। भले ही ग्रहण आदि भक्षण के अङ्ग हों, पर अङ्गभुत कमं भी अपने रूप में 
अपना स्वतन्त्र अस्तित्व रखता है । यदि ऐसा न माना जाय, और इन सन्दर्भो का 
भी भक्षण में विनियोग मानकर सम्पूर्ण अनुवाक को भक्षण में विनियुक्त कहा 
जाय, तो ग्रहण आदि के अदृष्ट प्रयोजन की अशास्त्रीय कल्पना करनी होगी, जो 
इस कथन की अमान्यता में उपपत्ति है, युक्ति है । इस प्रकार रूप और उपपत्ति 
के आधार पर यह प्रमाणित होता है कि सम्पूर्णं अनुवाक का केवल सोमहवि के 
भक्षण-व्यापार में विनियोग न होकर ग्रहण, अवलोकन, भक्षण, पाचन आदि सभी 
क्रियाओं में पृथक्‌-पृथक्‌ उन वाक्यों का विनियोग है, जो ग्रहण आदि अर्थ को 
अभिव्यक्त करने में समर्थ हैं॥२५। (इति भक्षणमन्त्राणां यथालिङ्गं ग्रहणादौ 
विनियोगाऽधिकरणम्‌--€) । 


(मन्द्राभिभूतिरित्यादेर्भक्षयामी त्यन्तस्यैकशस्त्रताऽधि- 
करणम्‌-१०) 
गत अधिकरण में भक्षानुवाक के प्रारम्मिक भाग में पठित वाक्यों के सम्बन्ध 
का विशेष विवेचन किया गया । शिष्य जिज्ञासा करता है--क्या उसके आगे 
“मन्द्राभिभूतिः केतुर्यज्ञानां वागजुषाणा सोमस्य तृप्यतु’ से लेकर अन्तिम वाक्य 
“वसुमद्गणस्य सोमदेवते मतिविदः प्रातःसवनस्य गायत्रच्छन्दसोऽग्निष्टुत इन्द्र- 
पीतस्य मधुमत उपहूतस्योपहूतो भक्षयामि’ पर्यन्त एक ही मन्त्र है? अथवा 
“मन्द्राभिभ्नूतिः' से 'तृप्यतु' पर्यन्त पृथक्‌ और 'वसुमद्गणस्य' से 'भक्षयामि’ तक 
पृथक्‌ मन्त्र हैं प्रतीत होता है, ये दो मन्त्र हैं, क्योंकि गत सूत्र के निर्देशानुसार 
इनके अर्थ भिन्न-मिन्त हैं । प्रथम वाक्य का तुप्ति-अर्थ भिन्न है; अन्तिम वाक्य 
का भक्षण-अर्थ भिन्न । तृप्ति और भक्षण एक नहीं होते । तृप्ति भक्षण का परि- 


णाम है, स्वयं भक्षण नहीं । इसलिए ये वाक्य भिन्न मन्त्र माने जाने चाहिएँ। 
आचार्य सूत्रकार ने जिज्ञासा का समाधान किया-- 

गुणाभिधानान्मन्द्रादिरेकमन्त्र: स्यात्‌ तयोरेकार्थसंयोगात्‌ ॥२६॥ 


[ गुणाभिधानात्‌ ] गुण के कथन होने से [मन्द्रादि:] 'मन्द्र' से लेकर 'मक्ष- 
यामि पर्यन्त [ एकमन्त्रः] एक मन्त्र [स्यात्‌] है । [तयोः ]उन दोनों का [एकार्थ- 
संयोगात्‌ ] एक अर्थ के साथ सम्बन्ध होने से । 

तृप्ति भक्षण का परिणाम है, इसलिए भक्षण का गुण है। भक्षण मुख्य है। 
तृप्ति और भक्षण दोनों का भक्षणरूप मुख्य अर्थ के साथ सम्बन्ध होने से इस 
सम्पूर्ण मन्त्र का भक्षण-व्यापार में विनियोग है। तृप्ति, मक्षण-सम्बन्धी कोई 
व्यापार नहीं है, प्रत्युत उसका परिणाम होने से अंगभूत हुआ उसी में अन्तहित 
है । फलतः यह 'मन्द्र' से लेकर 'भक्षयामि' पर्यन्त सम्पूर्ण मन्त्र एक है, और उसका 
सोमहवि के भक्षण-व्यापार में विनियोग है ॥२७॥ (इति मन्द्राभिभूतिरित्यादे- 


भैक्षयामीत्यन्तस्येकशस्त्रताईघिकरणम्‌--- १० )॥ 


(इन्द्रपीतस्येत्या दिमन्त्राणां सर्वेषु भक्षेषूहेन विनियोगाऽधि- . 

करणम्‌--११) 

गत अधिकरण में भक्षानुवाक-विषयक एक निर्णय किया गया । इसी ज्योति- 
ष्टोम प्रसंग में इन्द्र देवता के लिए तथा इन्द्र से भिन्न मित्रावरुण आदि देवताओं 
के लिए सोम की आहुतियों का कथन है । उनके शेष सोमरस के भक्षण का भी 
निर्देश है । शिष्य जिज्ञासा करता है--क्या भक्षानुवाक मन्त्र का विनियोग केवल 
इन्द्राहुति के शेष सोमभक्षण'में ही है ? अथवा इन्द्र से भिन्न देवताओं को दी गईं 
आहुतियों से बचे सोमरस के भक्षण में मी है ? अनुवाक-मन्त्र में इन्द्रपीतस्य” 
लिंग के विद्यमान होने से केवल ऐन्द्र सोमाहुति से बचे सोम के भक्षण में ही मन्त्र 
का विनियोग होना चाहिए, ऐसा प्रतीत होता है। आचाय॑ सूत्रकार ने शिष्य के 
सुझाव को पूर्वेपक्षरूप से सूत्रित किया-- 


लिङ्गविशेषनिर्देशात्‌ समानविधानेष्वनेन्द्राणाम- 
मन्त्रत्वम्‌ ॥२७॥ 


[समानविधानेषु ] समान विधानवाले सोमाहुति-शेषों के भक्षण में [लिङ्ग- 
विशेषनिर्देशात्‌ | 'इन्द्रपीतस्य'--इन्द्र द्वारा पिये गए--ऐसा विशेष लिङ्ग = 
कथन का निर्देश होने से [अनैन्द्राणाम्‌ | इन्द्र से भिन्त देवतावाले हविशेषों का 
[अमन्त्रत्वम्‌ ] मन्त्ररहित भक्षण होता है, ऐसा समझना चाहिए । 

इन्द्र से भिन्न देवतावाली हवियों का भक्षण मन्त्रोच्चारण न करते हुए ही 
करना चाहिए, क्योंकि इन हवियो का विधान समान रूप से एक प्रकरण में 
हुआ है । उनमें 'इनद्रपीतस्य' यह मन्त्र इन्द्र से भिन्न देवता द्वारा पिये गये सोम- 
हवि को नहीं कह सकता । इसलिए उन हृवियों का भक्षण मन्त्ररहित होगा। इन्द्र 

के लिए दौ गई सोमाहुति के बचे सोम के भक्षण में ही मन्त्र का विनियोग है। 
हृवियों का एक प्रकरण में विधान होने से उह सम्भव नहीं, जो मन्त्र में “इन्द्र” के 
स्थान पर अन्य देवता का नाम पढ़ा जा सके। उह का क्षेत्र वस्तुतः विकृतियाग 
होते हैं । ज्योतिष्टोम प्रकृतियाग है। इसलिए इन्द्र से भिन्न देवतावाली हवियों 
में भक्षण मन्त्ररहित होता है ॥२७॥ 

आचाये सूत्रकार जिज्ञासा का समाधान करता है-- 


यथादेवतं वा तत्प्रकृतित्वं हि दशयति ॥२८॥ 


[वा] 'वा' पद पूर्वपक्ष की निवृत्ति के लिए है। तात्पर्य है--इन्द्र से भिन्न 
देवतावाली हवियो का भक्षण मन्त्ररहित होता है, यह कथन अयुक्त है । [यथा- 
देवतम्‌ ] देवता के अनुकूल ऊह करके समन्त्रक भक्षण होता है। [हि] क्योंकि 
[तत्प्रकृतित्वम्‌ ] उस इन्द्र देवतावाली हवि का प्रकृतिरूप होना [दर्शयति] 

` शास्त्रीय विधान बतलाता है । 

सूत्रकार ने प्रस्तुत सूत्र में 'वा' पद द्वारा-_पूर्वोक्त पक्ष से भिन्न पक्ष का 
निर्देश कर-पूर्वपक्ष का निराकरण किया है। प्रथम यह कहा गया है कि ऊह का 
क्षेत्र विकृतियाग हैं; क्योंकि ज्योतिष्टोम प्रकृतियाग है, इसलिए यहाँ ऊह का 
अवसर न होने के कारण ऐन्द्र हवि के भक्षण में ही 'इन्द्रपीतस्य' मन्त्र का विनि- 
योग होगा; अनेन्द्र हवि के भक्षण में नहीं। अतः अरनेन्द्र हविभक्षण अमन्त्रक 
होगा । इसके विपरीत प्रस्तुत सूत्र में सूत्रकार ने ज्योतिष्टोम प्रकृतियाग के अवसर 
पर ऊह के लिए मागं प्रशस्त किया है। सूत्रकार का संकेत है- शास्त्रीय विधान 
के अनुसार ज्योतिष्टोम के उक्त अवसर पर ऊह की उद्भावना करना न्याय्य है। 
बह इस प्रकार है-- 

सोगयाग में देवताओं के निमित्त सोमहवि प्रदान करने के लिए दस 'चमस'- 
संज्ञक पात्र होते हैं। इनको 'ग्रह' नाम से मी कहा जाता है । आहवनीय अग्नि में 
सोमहवि प्रदान करने के लिए द्रोणकलश से इनमें सोम ग्रहण किया जाता है। 
.यही इनके 'ग्रह' नामकरण का कारण है। 'चमस' पद से 'चमचा' अर्थ समझना 
ठीक नहीं। यह चौकोर आकार का विशेष नाप का यज्ञिय पात्र है। इनकी दस 
संख्या याज्ञिक और यजमान की संख्या पर आधारित है। उनके स्तर के आधार 
पर उनके विशिष्ट नाम हैं। ये पात्र मूठ-सहित गूलर-काष्ठ के बनाये होते हैं। 
उद्गाता, ब्रह्मा, होता और यजमान के चार पात्र “ध्रुव चमस' कहाते हैं । शास्त्र 
में 'उद्गाता आदि चार को 'मध्यत:कारी' नाम से कहा जाता है । दोष याज्ञिक 
मैत्रावरुण, ब्राह्मणाच्छंसी, पोता, नेष्टा, अच्छावाक और आग्नीध्र नामक 
ऋत्विजौ के छह चमस 'होत्रक' अथवा 'होतृचमस” कहे जाते हैं। प्रथम चार 
चमसों के 'ध्रुबचमस' नाम का कारण ज्योतिष्टोम में किसी भी अवसर पर 

सोमहवि-प्रदान के लिए इन्हें न छोड़ा जाना है । प्रात: सवन, माध्यन्दिन सवन, 
तृतीय (==सायं) सवन के प्रारम्भ में इन्हीं चार चमसों द्वारा सर्वप्रथम हवि 
प्रदान किये जाने के कारण इनका 'सवनमुखीय' नाम भी कहा जाता है, जबकि 
प्रातःसवन में अच्छावाक चमस का उपयोग नहीं किया जाता । शेष सवनों में 
दसों चमस उपयोग में आते हैं। 

धुवसंज्ञक चमसों द्वारा सोमहवि-प्रदान निर्धारित रूप से इन्द्रदेवता के लिए 
होता है। अन्य होत्रक चमसो द्वारा किये जानेवाले होम में प्रथम होम का देवता 
इन्द्र रहता है । आगे द्वितीय होम में मंत्रावरुण आदि देवता रहते हैं । इन्द्र सभी 
का समान देवता है । 

सोमभक्षण-व्यवस्था--होतृ-चमसों द्वारा एक बार इन्द्र के लिए होम करने 
पर, उनमें सोम के शेष भाग का भक्षण किये बिना ही पुन: द्रोणकलश से सोम 
भरकर मित्रावरुण आदि देवताओं के लिए होम किया जाता हैं। उसका हुतशेष 
भक्षण किये जाने की व्यवस्था है। यह ऊह के आधार पर व्यवस्थित है । सोम- 
याग की सात संस्था (== भाग) हैं--ज्योतिष्टोम, उक्थ्य, षोडशी, अतिरात्र, 
अत्यग्निष्टोम, वाजपेय, आप्तोर्याम । शास्त्रीय विधान के अनुसार अतिरात्र में 
षोडशी का ग्रहण किया जाता है--'अतिरात्रे षोडशिनं गृह्हाति' । षोडशी में 
भक्षमन्त्र गायत्री छन्द का विनियुक्त होता है, अतिरात्र में अनुष्टुप्‌ छन्द का। 
षोडशी का अतिरात्र में ग्रहण होने पर उह द्वारा गायत्री के स्थान पर अनुष्टुप्‌ 
का प्रयोग किया जाता है । यहाँ इन्द्र देवता के श्रुवचमसो को प्रकृतियाग मानकर 
शेष होत्रक चमसों को उनका विकृति माना गया है। इस प्रकार इन चमसों में 
प्रकृतिविकारभाव माने जाने पर जैसे ऊह द्वारा छन्द में परिवर्तन हुआ, ऐसे ही 
'इन्द्रपीतस्य' में--विकारभूत होत्‌ चमसों के शेष सोमहविभक्षण में 'इनद्र' पद के 
स्थान पर उह द्वारा 'मित्रावरुण' का उच्चारण किया जायगा | सोमयाग-प्रसंग में 
इस प्रकार ऊह का मार्ग खुल जाने पर भक्षण यथादेवत होगा, तथा सम्पूर्ण भक्षण 
समन्त्रक होगा ॥२५॥ (इति इन्द्रपीतस्येत्यादिमन्त्राणां सर्वेषु मक्षणेष्‌हेन विनि- 
योगाऽधिकरणम्‌--११) । 


(अभ्युन्नीतसोम भक्षणे इनद्रस्याप्युपलक्षणाऽधिकरणम्‌-१२) 
शिष्य जिज्ञासा करता है--गत अधिकरण में कहा गया है, होतूचमसों द्वारा 
प्रथम एक बार इन्द्र के लिए होम करने पर, उनमें--शेष सोम का भक्षण किए 
बिना ही--पुन: द्रोणकलश से सोम भरकर मित्रावरुण आदि देवताओं के लिए 
| होम किया जाता है । तदनन्तर चमसों में बचे सोम का भक्षण होता है । यहाँ 
यह सन्देह है--क्या प्रथम उपस्थित देवता इन्द्र का और मित्रावरुण आदि सब 
का--ऊह के आधार पर- -भक्षमन्त्र मे निदेश होना चाहिए ? अथवा इन्द्र को 

छोड़कर शेष मित्रावरुण आदि सबका ? तात्पर्यं है--'इन्द्रपीतस्य' में ऊह 'इन्द्र- 
मित्रावरुणपीतस्य' होना चाहिए ? अथवा केवल 'मित्रावरुणपीतस्य' ? आचार्य 
सूत्रकार ने समाधान किया-- 


पुनरभ्युन्नीतेषु सर्वेषामुपलक्षणं द्विशेषत्वात्‌ ॥२६॥ 


[पुनः अभ्युन्तीतेषु | चमसों से इन्द्र के लिए प्रथम होम करके उन्हीं हुतशेष- 
सहित चमसपात्रो में पुन: गृहीत सोम से होम करने पर शेष सोम के भक्षण में 
[सर्वेषाम्‌ ] इन्द्रसहित सभी देवताओं का [उपलक्षणम्‌ ] उपलक्षण =निर्देश 
करना चाहिए, [ द्विशेषत्वात्‌ ] बचे हुए सोम में दोनों बार का शेष होने से । 

तीनों सवनों में होम प्रारम्भ होने पर होता 'वषट्‌' कहकर निर्देश देता है-- 
मध्यतःकारियों (होता, ब्रह्मा, उद्गाता, यजमान) के अध्वर्यु लोगो ! सवनमुखीय 
चमसों से इन्द्र देवता के लिए सोम हवि का प्रदात करो । 'अनुवषट्‌' कहकर होता 
निर्देश करता है- होत्रक चमसोंवाले अध्वर्यु लोगो ! एक बार इन्द्र देवता के लिए 
होम करके द्रोणकलश से पुनः चमसों में सोम भरकर लौटो; मित्रावरुण आदि 
देवताओं का यजन करो । 

अनुवषट्कार में विभिन्न देवताओं का यजन किया जाता है-- मित्रावरुण का 
“मित्रं वयं हवामहे’ [ऋ० १।२३।४] मन्त्र से; ब्राह्मणाच्छंसी इन्द्र का 'इन्द्रं त्वा 
बुषमं वयम्‌’ [ऋ० ३।४०।१] मन्त्र से; पोता-मरुतों का 'मरुतो यस्य हि क्षये” 

[ऋ० १।८६।१] मन्त्र से; नेष्टा-त्वष्टा और पत्तियों का 'अग्ने पत्नीरिहावह, 
[आइव० श्रो० ५।५।१८] मन्त्र से; आग्नीध्र अग्नि का 'उक्षान्ताय वशान्ताय' 
[ऋ० ८४३११] मन्त्र से । 

उक्त चमसों से होम करने में प्रथम इन्द्र देवता के लिए सोमहवि का प्रदान 
किया जाता है । पुनः उन्हीं चमसपात्रों में सोम ग्रहण करके मित्रावरुण आदि का 
यजन किया जाता है। इन विकृतियाग के छह चमसपात्रों में जो शेष माग है, 
वह इन्द्र का और मित्रावरुण आदि सब देवताओं का है । इसलिए भक्षमन्त्र में 
“इन्द्रपीतस्य' के स्थान पर 'इन्द्रमित्रावरु्णपीतस्य' ऐसा ऊह करना चाहिए ॥२६॥ 

शिष्य जिज्ञासा करता है- इन्द्र देवता का हुतशेष, उसी पात्र में मित्रावरुण 
आदि के लिए भरे गए सोम से बाधित हो जाता है; तब 'इन्द्रपीतस्य' मन्त्र में 
केवल 'मित्रावरुणपीतस्य' ऊह्‌ करना चाहिए । आचाय सूत्रकार ने शिष्य-जिज्ञासा 
को पुर्वपक्षरूप में सूत्रित किया-- 


अपनयाद्वा पु्वस्यानुपलक्षणम्‌ ॥३०॥ 


ह [वा] 'वा पद पूर्वोक्त के निवारण के लिए है । तात्पर्यं है--शेष सोमभक्षण 
में दो देवताओं का ऊह नहीं करना चाहिए। [पूर्वस्य अपनयात्‌ | प्रथम हुत इन्द्र 

देवता के हुतशेष के बाधित हो जाने से, दो देवतावाले सोमभक्षण में [अनुप- 
लक्षणम्‌ ] प्रथम हुत देवता का कथन नहीं करना चाहिए । 

प्रारम्भ में सर्वप्रथम इन्द्र देवता के लिए सोमहवि-द्रव्य का प्रदान किया 
जाता है । हुतशेष का भक्षण आदि कुछ भी अन्य प्रयोग न करके उसी पात्र में 
मित्रावरुण देवता के निमित्त सोम भरकर आहवनीय अग्नि में आहुति दी 
जाती है। अनन्तर विकृतियाग की शेष पाचों आहुतियाँ देकर हुतशेष सोम 
का भक्षण किया जाता है। प्रथम उपस्थित इन्द्र देवता का हुतशेष अपनीत-- 
दूरापेत--दूर हटा हुआ हो जाता है। इस प्रकार बाधित होकर उसके भक्षण का 
अवसर निकल जाता है। यह ऐसी ही स्थिति है, जैसे गुरु ने शेष अन्न को चेत्र 
के लिए भक्षणार्थ दिया । चैत्र ते अपने शेष अन्न को मंत्र के लिए दे दिया । मंत्र 
यही निर्देश करता है कि मैं चैत्र के शेष अन्न को खा रहा हूं । गुरु के शेष अन्न 
को खा रहा हूं, ऐसा नहीं कहता । इसलिए प्रथम उपस्थित देवता इन्द्र को भक्षण- 
मन्त्र (== इः्द्रपीतस्य ) में-ऊह के आधार पर-निदिष्ट नहीं करना चाहिए ॥३०॥ 

उक्त जिज्ञासा का सूत्रकार ने समाधान किया-- 


अग्रहणाद्‌ वाऽनपायः स्यात्‌ ॥३१॥ 


[वा] “वा! पद पूर्वोक्त के निवारण के लिए है । तात्पर्यं है--प्रथम उपस्थित 
देवता इन्द्र के हुतशेष का अपनप== बाघ हो जाता है, यह युक्त नहीं है । [अग्रह- 
णात्‌ इन्द्र देवता के हुतशेष का--मित्रावरुण आंदि देवता के लिए आदिष्ट सोम 
में--ग्रहण न होने से [अपनायः स्यात्‌ ] इन्द्र-निमित्त हुतशेष का अपाय--निरा- 
करण नहीं होता । 

जिस चमसपात्र में इन्द्र देवता का हुतशेष सोम है, उसी पात्र में होता की 
घोषणा के अनुसार मित्रावरुण आदि देवता के लिए द्रोणकलश से सोम भरा 
जाता है । होता की घोषणा यह होती है कि--होत्रक चमसों द्वारा देवता के लिए 
सोमहवि-आहुति देनेवाले अध्वर्यू लोगो ! मित्रावरुण आदि देवता के लिए द्रोण- 
कलश से सोम मरकर लौट आओ, आहवनीय अगिन में हवि प्रदान करो। इस 
घोषणा में यह नहीं कहा गया क्रि इन्द्र देवता का हुतशेष मित्रावरुण देवता के 
लिए आहवंनीय में प्रदान करो । होता की घोषणा के अनुसार मित्रावरुण आदि 
देवता के लिए सोमहवि वही है, जो द्रोणकलश से भरकर लाया गया है। इन्द्र 
का हुतशेष घोषणा में गृहीत नहीं है । वह होता की घोषणा से अछूता रहता है; 
मित्रावरुण आदि देवता के लिए आहुत नहीं होता । तब उसको अपनीत--बाधित 
कहना अयुक्त है । घोषणा में इन्द्र देवता और उसके हुतशेष का कोई उल्लेख न 
होने से वह अपनी स्थिति में अबाध बना रहता है । उसका मक्षण किया जाता है। 

फलतः भक्षणमन्त्र में इन्द्रसहित सब्र देवताओं का निदेश होना चाहिए ॥३१॥ 
(इति अभ्युन्नीतसोमभक्षणे इन्द्रस्याप्युपलक्षणाईधिकरणम्‌-- १२) । 


(पात्नीवतभक्षणे इन्द्रादीनामतुपलक्षण5धिकरणम्‌-- १३) 


तैत्तिरीय संहिता [६।५।८।१] में इस प्रकार का पाठ है--'यदुपांशुपात्रेणा- 
ऽऽप्रयणात्‌ पात्नीवतं गृह्वाति' जो उपांशु पात्र के द्वारा आग्रयण पात्र से पात्नीवत 
ग्रह में सोम लेता है । इससे पूर्व ऐन्द्रवायव, मेत्रावरुण, आश्विन नामवाले दो-दो 
देवताओं के निमित्त सोम की आहुति देकर शेष सोम बूंद-बूंद आदित्य-स्थाली में 
टपकाया जाता है। तृतीय सवन में वह सोम आग्रयण पात्र में ले लिया जाता है । 
आग्रयण-स्थाली में रक्खे सोम को अन्य एक पात्र में उलटकर उसे पुनः चार 
घाराओं से आग्रयण-ध्थाली में लिया जाता है । 

इस आग्रयण-स्थाली से उपांशुग्रह द्वारा पात्नीवत ग्रह में सोम लिया जाता 
है। पात्नीवत ग्रह के होम करने पर उसके हुतशेष सोम का भक्षण करने के विषय 
में शिष्य ने सन्देह प्रकट किया-_क्या सोमभक्षण के समय पात्नीवत देवता के 
साथ इन्द्र-वायु आदि देवताओं के जोड़े का निर्देश भक्षणमन्त्र में करना चाहिए ? 
अथवा नहीं करना चाहिए ? शिष्य ने सुझाव दिया--गत अधिकरण के निर्णय के 
अनुसार तो इन्द्र-वायु आदि देवताओं का निर्देश करना चाहिए, क्योंकि पात्नीवत 
के हुतशेष में उन देवताओं का हुतशेष भी सम्मिलित है। हि ष्य-सुभाव को पूर्व- 
पक्षरूप से आचायं सूत्रकार ने सूत्रित किया -- 


पात्नीवते तु पू्वबत्‌ ॥३२॥ 


[पात्नीवते ] पात्नीवत देवताविषयक भक्षणमन्त्र में [तु] भी [पूर्ववत्‌] 
पहले अधिकरण के निर्णय के समान इन्द्रवायु आदि देवताओ का निदेश करना 
चाहिए । 

गत अधिकरण में मित्रावरुण आदि देवताओं के हतशेष के साथ इन्द्र देवता 
का हुतशेष सम्मिलित होने से भक्षणमन्त्र में मित्रावरण आदि के साथ इन्द्र के 
निर्देश का निर्णय जैसे किया गया है, उसी प्रकार पात्नीवत देवता के हुतशेष में 
इन्द्र-वायु आदि देवताओं के हुतशेष सोम का अंश सम्मिलित रहता है; इसलिए 
यहाँ भी पात्नीवत देवता के हुतशेष-भक्षण-मन्त्र में पात्नीवत के साथ इन्द्र-वायु 
आदि देवताओं का निर्देश होना चाहिए॥३२॥ 

आचार्य सूत्रकार ने समाधान किया-- 


ग्रहणाद्‌ वाऽपनीतः स्यात्‌ ॥३३॥ 


[वा ]'वा' पद पूर्वपक्ष के निवारण के लिए है। तात्पयं है- पात्नीवत देवता 

के हुतशेप-भक्षण-मन्त्र में इन्द्रवायु आदि द्विदेवत्य का निर्देश करना युक्त नहीं है । 
[ग्रहणात्‌ | आग्रयण-पात्र से पात्नीवत सोम का ग्रहण होने के कारण, द्विदेवत्य 
आदि शेष [अपनीतः] दूरापेत--दूर हटा हुआ [स्यात्‌ ] हो जाता है। 

गत अधिकरण में जो निर्णय किया गया, उसके साथ पात्नीवत देवता के हुत- 
शेष का साम्य नहीं; वैषग्य है । वहाँ इन्द्र देवता के लिए जिस चमस से सोमहवि 
आहुत किया गया है, उसमें बचे सोम का- अन्य किसी प्रकार का भी प्रयोग न 
करके सीधे उसी चमस में द्रोणकलण से मित्रावरुण आदि देवता के लिए सोम 
ग्रहण किया जाता है । इसके विपरीत पात्नीवत देवता को सोमहवि प्रदान करने 
के लिए सोम का ग्रहण आग्रयण-पात्र में संगृहीत सोम से किया जाता है । आग्रयण- 
पात्र में सोम का संग्रह जिस प्रक्रिया से होता है, उसके अनुसार इन्द्र-वायु आदि 
द्विदेवत्य हुतशेष सोम आग्रयण-पात्र में पहुंचने तक अपने अस्तित्व को समाप्तप्राय 
कर बैठता है । आग्रयणपात्र से उपांशु ग्रह द्वारा पात्नीवत देवता के लिए सोमग्रहण 
करने के अवसर पर इन्द्र-वायु आदि का द्विदेवत्य हुतशेष इतनी दूर जा पड़ता है 
कि पात्नीवत हुतशेष के भक्षणमन्त्र में द्विदेवत्य के नामनिर्देश की उपेक्षा करना 
ही युक्त है। आग्रयणपात्र में सोमसंग्रह की प्रक्रिया ३१वें सूत्र के भाष्य में प्रकट कर 
दी गई है। 

इस प्रकार इन्द्र और मित्रावरुण के हुतशेष पात्र एक ही होने से मित्रावरुण के 
हुतशेष-भक्षमन्त्र में मित्रावरुण आदि के साथ इन्द्र का ऊह किया जाना युक्त है । 
पात्नीवत में यह स्थिति नहीं है। यहाँ सोम का संग्रहपात्र और आहुतिपात्र दोनों 
भिन्न हो गए हैं । यहाँ सोम के आधार पात्र आग्रयण तक द्विदेवत्य हुतशेष पहुंचते- 
पहुंचते दम तोड़ बैठता है। तब भक्षणमन्त्र में उसका निर्देश न होता युक्त ही 
है ॥३३॥ (इति पात्नीवतमक्षणे इन्द्रा दीनामनुपलक्षणाऽधिकरणम्‌ -१३) । 

(पात्नीवतशेषभक्षे त्वष्टुरनुपलक्षणीयताऽध्चिकरणम्‌--१४) 

पत्नीवान्‌ देवता-सम्बन्धी सोम-आहुति के प्रसंग से तैत्तिरीय संहिता [ १।४- 
२७] में मन्त्र है --'अग्ना३ेइ पत्नीवा३: सजूर्देवेन त्वष्ट्रा सोमं पिब’ है पत्नीवान्‌ 
अग्ने ! त्वष्टा देव के साथ तुम प्रीतिपुवंक सोम का पान करो । इस विषय में सन्दि- 
हान शिष्य जिज्ञासा करता है, क्या पात्नीवत सोम के शेष का भक्षण करते हुए 
भक्षमन्त्र में त्वष्टा का निदेश करना चाहिए ? अथवा नहीं करना चाहिए ? मन्त्र 
में साथ पौने का उल्लेख होने से प्रतीत होता है, भक्षमन्त् में त्वष्टा का निर्देश 


होना चाहिए। शिष्य-सुकाव को आचार्य सूत्रकार ने पुवपक्ष-रूप से सूत्रित 
किया-- 


स्वष्टारं तूपलक्षयेत्‌ पानात्‌ ॥३४॥ 
[पानात्‌] आहुति-मन्त्र में त्वष्टा के सोमपान का निर्देश होने के कारण 

[त्वष्टारम्‌] त्वष्टा को [तु] तो [उपलक्षयेत्‌] भक्षमन्त्र में उपलक्षित = 
सम्मिलित करना चाहिए । 

“सजूदेवेन त्वष्ट्रा सोमं पिब’ इस होम-मन्त्र का उच्चारण करते हुए पात्नीवत 
सोम त्वष्टा के साथ पत्नीवान्‌ अग्निदेवता के लिए आहवनीय आ।ग्न में प्रदान 
(आहुत) किया जाता है । यह अग्नि के लिए और उसके साथी त्वष्टा देवता, दोनों 
के लिए सहदान होता है। जैसे लोकव्यवहार में कहा जाता है--यज्चदत्त के साथ 
देवदत्त को सौ रुपए दे दो' ऐसा कहने पर दोनों को ही वह धन दिया जाता है। 
इससे स्पष्ट होता है वह पात्नीवत सोम त्वष्टा देवतावाला भी है, अतः भक्षमन्त्र 
में त्वष्टा देवता का निर्देश करना चाहिए । गत अधिकरण में वणित इन्द्र के समान 
त्वष्टा भी सोमपान करता है, तब भक्षमन्त्र में उसका निर्देश क्यों न हो ?।।३४॥ 

आचार्य सूत्रकार ने जिज्ञासा का समाधान किया-- 


अतुल्यत्वात्तु नेवं स्यात्‌ ॥३५॥ 


[तु] त्वष्टा के तो [अतुल्यत्वात्‌ पत्नीवान्‌ अग्नि के तुल्य न होने के कारण 
[एवम्‌] इस प्रकार भक्षमन्त्र में निर्देश [न स्यात्‌] नहीं होना चाहिए। 

भाष्यकार शबरस्वामी ने यहाँ पातञ्जल व्याकरण महाभाष्य का एक वाक्य? 
उद्धत कर बलपूर्वक यह कहा है कि हम शब्द-प्रमाण को माननेवाले हैं; शब्द जो 
कुछ बताताग्है, वही हमारे लिए मान्य है। शब्द-प्रमाणरूप में यहाँ विधिवाक्य 
है--'पात्नीवतं गृह्वाति' पात्नीवत सोम का ग्रहण करता है। इसमें त्वष्टा का 
कोई संकेत नहीं है। अन्य भी कोई ऐसा विधिवाक्य नहीं है, जिससे यह सोम या 
इसका भाग त्वष्टा के लिए जाना जा सके। 

होममन्त्र में जो “त्वष्ट्रा सोमं पिब' पद हैं, उनसे यह निर्णयात्मक रूप में सिद्ध 
नहीं होता कि अग्नि के सोमपान में त्वष्टा सहयोगी है.। 'त्वष्ट्रा' पद में तृतीया 


विभक्ति अप्रधान अर्थ में है । यद्यपि 'सह' पद का योग यहाँ नहीं है, फिर भी यदि ˆ 


सह का अर्थ अभिप्रेत हो, तो भी अप्रधान (गौण) अर्थ में तृतीया हो जाती है । 
पाणिनि ने स्वयं 'पुमान्‌ स्त्रिया’ [अष्टा० १।२।६७]प्रयोग कर उक्त भावना को 
अभिव्यक्त किया है । 'पुत्रेण सह आगतः पिता; शिष्येण सह गत: आचार्य? पुत्र 
के साथ पिता आया; शिष्य के साथ आचाय॑ गया; यहाँ आना-जाना क्रिया के साथ 
मुख्य सम्बन्ध पिता व आचार्य का है; पुत्र-शिष्य गौण हैं। पर यह ध्यान देने की 
बात है, गौण पुत्र व शिष्य को पिता व आचाय॑ की आना-जाना क्रिया का पूर्ण 
अनुष्ठान करना होता है। वे क्रिया में पूर्ण सहयोगी रहते हैं। यदि पुत्र-शिष्य 


१. 'शब्दप्रमाणका वयम्‌; यच्छन्द आह तदस्माकं प्रमाणम्‌' महाभाष्य, अ० १, 
पा० २,आह्विक १। दै 

पिता-आचार्य की क्रिया में सहयोगी न रहें, तो उक्त प्रयोग हो नहीं सकते । इसी 
के अनुसार गौण होने पर भी त्वष्टा सोमपान में अग्नि का सहयोगी होता है, तो 
भले हो रहे, पर वह सोमपान मुख्यरूप में पत्नीवान्‌ अग्नि का है; क्योंकि विधि- 
वाक्य के अनुसार सोम का ग्रहण उसी के लिए हुआ है। उस दशा में होममन्त्र के 
पदों का अर्थ होगा--'जो तू त्वष्टा के साथ विद्यमान है, सो तू सोम का पान कर'। 
गम्भीरता से विचारने पर जाना जाता है, यह नितान्त आवश्यक नहीं कि 
प्रधान की क्रिया में अप्रधान सहयोगी हो। सहयोगी न होने पर भी ऐसे प्रयोग 
प्रामाणिक माने जाते हैं, जैसे--'सहैव दशभिः पुत्रे्भारं वहति गर्दभी | यहाँ 
आवश्यक रूप से यह अभिप्रेत नहीं है कि गर्दभी के दसौं पुत्र भारवहन-क्रिया में 
सहयोगी हैं । अनेक पुत्र भारवहन में अल्पवय व रुग्ण होने आदि से असमर्थ हो 
सकते हैं । ऐसे प्रसंगों में दस पुत्रों की विद्यमानतामात्र विवक्षित है । इसी प्रकार 
प्रस्तुत प्रसंग में त्वष्टा की केवल विद्यमानता अभिहित होती हैं; सोमपान-क्रिया 
में वह सहयोगी नहीं। तब भक्षमन्त्र में उसके नाम के ऊह का कोई प्रश्न नहीं 
उठता ॥३५॥ (इति पात्तीवतशेषमक्षे त्वष्टुरनुपलक्षणीयताऽधिकरणम्‌-१४)। 


(पात्नीवतशेषभक्षे त्रिशतोऽनुपलक्षणाऽध्रिकरणम्‌-१५) 
पूर्वोक्त पात्तीवत कर्म में याज्या-मन्त्र पठित है-- 


ऐभिरग्ने सरथं याह्यर्वाङ्‌, नानारथं वा विभवो ह्यश्वाः । 
पत्नीवर्तास्त्रशतं त्रींहच देवाननुष्वधमा बह मादयस्व ॥ 
नत? ३।६।९॥ 


हे अग्ने ! इनं आगे जानेवाले तेतीस देवों के साथ समान रथवाले=एक 
रथवाले = एक रथ में बैठकर समीप आओ । अथवा क्योंकि तुम्हारे अश्‍व विविध 
रूपों को ग्रहण करने में समर्थ हैं, इसलिए नानारथों पर बैठकर आओ । 

शिष्य जिज्ञासा करता है--इस विषय में सन्देह है--क्या भक्षमन्त्र में तेतीस 
देवों का निर्देश करना चाहिए ? अथवा नहीं करना चाहिए ! याज्या-मच्त्र के अनु- 
सार तो यही प्रतीत होता है कि तेतीस देवों का निर्देश करना चाहिए, क्योंकि मन्त्र 
मै तेतीस देवों को सोम देने का उल्लेख है। अग्नीत्‌ ऋत्विज्‌ अग्नि को मानो इस 
प्रकार आदरपूर्वक प्रेरित करता है--है अग्ने ! समीप आओ, तेतीस देवों के साथ 
एक रथ पर बैठकर अथवा नाना रथों से आओ; तुम्हारे अदव विविध रूपों को 
ग्रहण करने में समर्थ हैं। इस अनुष्वध =सोम को पत्नीवत्‌ तेतीस देवों के लिए 
प्राप्त कराओ । यहाँ अग्नीत्‌ तेतीस देवों की तृप्ति के लिए इच्छा करता है, ऐसा 
ज्ञात होता है । मन्त्र में प्रधान रूप से जिसका उल्लेख है, उसके लिए सोम है। 
यद्यपि विधिवाक्य में पत्नीवान्‌ अग्निदेवता कहा गया है, पर वहाँ अन्य देवता का 

निषेध भी नहीं किया गया । इससे निर्बाधरूप में मन्त्रव से प्राप्त तेतीस देवता 
विधिवाक्य में समझने चाहिएँ । 


त्रिशच्छ परार्थत्वात्‌ ॥३६॥ 


[त्रिशत्‌] तीस [च] और तीन अर्थात्‌ तेतीस देवता--गत अधिकरण में 
वणित त्वष्टा के समान--पात्नीवत सोम में सम्मिलित नहीं होते, [ परार्थत्वात्‌] 
मन्त्र में उनके उल्लेख का स्तुति आदि अन्य प्रयोजन होने से। 

'ऐभिरग्ने' मन्त्र में न तो अग्निदेवता किसी को बुलानेवाला कहा है, और न 
सोम परोसनेवाला। तेतीस देवताओं के यजन से यहाँ कोई प्रयोजन सिद्ध होता 
हो, ऐसा मी नहीं कहा गया है । अग्निदेवता को इन कार्यों के लिए सत्कारपूर्वंक 

प्रेरित किया गया हो, ऐसा भी यहाँ नहीं है। मन्त्र में केवल अग्निदेवता को 
सम्बोधन किया गया है; यजन केलिए उसी का आवाहन है। तेतीस देवों को 
प्रकाशित करता हुआ सूर्य आग्नेय तत्त्व का केन्द्र है। यह सम्मिलित देवों की 
स्तुतिमात्र है। सोम-हवि की आहुति सूर्य में नहीं दी जाती; पत्नीवान्‌ अग्नि में 
दी जाती है, जो वेदि में आहवनीय रूप से अवस्थित है । विधिवाक्य 'पात्नीवतं 
गृह्णाति’ में उसी के लिए सोमहवि के ग्रहण किए जाने का विधान है। जिसके 
लिए विधान है, बही प्रधान देवता है । उसी का सोम है। इसलिए हुतशेष सोम के 
भक्षमन्त्र में अन्य तेतीस आदि देवों के निर्देश का प्रश्‍न नहीं उठता । 

वस्तुत: यह साधारण वैज्ञानिक तथ्य है कि आहवनीय अग्नि में द्रव्याहुति 

प्रदान करने पर अन्य सब देव स्वत: तृप्त व हषित होते रहते हैं; और उसके प्रति- 
दान रूप में प्राणी के कल्याण के लिए जीवनी शक्तियों की अनवरत वर्षा करते 
रहते है । इसी आधार पर वह अग्नि पत्नीवान्‌ है, सबका रक्षक है, जीवन-रक्षा 
में अनुपम सहयोग प्रदान करता है। इन्हीं वैदिक भावनाओं को हृदयंगम कर 
गीता में कहा है-- 


सहयशाः प्रजाः सृष्ट्वा पुरोवाच प्रजापतिः । 
अनेन प्रसविष्यध्वमेष वोऽस्स्विष्ट कामधुक्‌ ॥ 
देवान्‌ भावयताऽनेन ते देवा भावयन्तु वः । 
परस्परं भावयन्तः श्रेयः परमवाप्स्यथ ॥ 
इष्टान्‌ भोगान्‌ हि वो देवा दास्यन्ते यज्ञभाविताः। 
तेबत्तानप्रदायेभ्यो यो भुंक्ते स्तेन एव सः ॥ 


प्रजापति परमात्मा ने सर्गरचनाकाल में यज्ञसहित प्रजाओं की सृष्टि कर 
कहा--इसके सहयोग से अपनी जीवनी शक्तियों को बढ़ःओ, यह तुम्हारी अभि- 
लषित कामनाओं की सफलता के लिए अनवरत स्रोत है 

देवों को इससे प्रसन्न करो, देव तुम्हें प्रसन्न करेंगे। परस्पर के सहयोग से 
परम कल्याण को प्राप्त करोगे । 

यज्ञ से प्रसन्न हुए देव अभिलषित भोगों को तुम्हें प्रदान करेंगे। उनके दिए 
अतुल भोगों को भोगते हुए यदि तुम यज्ञ द्वारा उन्हें हवि प्रदान नहीं करते, तो 
तुम चोर ही कहे जाओगे । इसी आशय को मनु ने भी एक इलोक में अभिव्यक्त 
किया है । 

फलतः सोम या अन्य द्रव्याहुति का प्रधान देवता अग्नि है। ऋग्वेद के मन्त्र 
में उसी का निर्देश है। तेतीस देवों का निर्देश केवल प्रासंगिक अस्तित्व--स्तवन 
को अभिव्यक्त करता है, तथा उनके व्यवहार की उस प्रक्रिया को प्रकट करता है, 
जिसका उल्लेख गत पंक्तियों में किया गया ॥३६॥ (इति पात्नीवतशेषमक्षे 
श्रिशतोऽनुपलक्षणाऽधिकरणम्‌--१५) । 


(भक्षणेऽनुवषट्कारदेवताया अनुपलक्षणाऽधिकरणम्‌-१६) 


ऐतरेय ब्राह्मण [३।५] में पाठ है--“ 'सोमस्याग्ने वीहि” इत्यनुवषट्‌ 
करोति”--'सोमस्याग्ने वीहि” मन्त्र से अनुवषट्‌ करता है । सोम-याग में मध्यतः'- 
कारियों के ध्रुवसंज्ञक अथवा सवनमुखीय-संज्ञक प्रकृति यागीय चमसों के 
वषट्कार से इन्द्रदेवता के लिए होम करने के अनन्तर 'सोमस्याग्ने वीहि वौषट्‌” 
अनुवषट्कार आहुति का विधान है। स्विष्टकृत्‌ आहुति के समान यह उस कमं 
की अन्तिम आहुति होती है। शिष्य जिज्ञासा करता है--यहाँ सन्देह है--क्या 
अनुवषट्कार की देवता का भक्षमन्त्र में निदेश करना चाहिए? अथवा नहीं 
करना चाहिए ? प्रतीत होता है, निर्देश करना चाहिए; क्योंकि गत अधिकरण 
में वणित तेतीस देवताओं की परार्थता के समान अनुवषट्कार देवता की परार्थता 
नहीं जानी जाती । तब भक्षमन्त्र में उसके निर्देश के लिए कोई बाधा नहीं होनी 
चाहिए। 

आचायं सूत्रकार ने जिज्ञासा का समाधान किया-- 


वषट्कारश्च कत्तु वत्‌ ॥३७॥ 


[कर्तृवत्‌ | वषट्कार के करनेवाले होता-पोता-अध्वर्यु को जैसे भक्षमन्त्र में 
“होतृपीतस्य, पोतृपीतस्य, अध्वर्युपीतस्य' के रूप में निर्दिष्ट नहीं किया जाता, 
उसी के समान [वषट्कारः] अनुवषट्कार के देवता को [च] भी निदिष्ट नहीं 
. करना चाहिए। 


१. 'मध्यतःकारी' शास्त्र में होता, ब्रह्मा, उद्गाता, यजमान इन चार का नाम 
करा जाता है । २८ सत्र के भाष्य में इसका उल्लेख किया गया है । 

सुत्र भै 'वषट्कार पद से अनुवषट्कार अभिप्रेत है। कुतूहलवृत्तिकार ने 
पाठ ही 'अनुवषट्कारः' स्वीकार किया है । यद्यपि अनुवषट्कार का देवता अग्नि 
है, क्योंकि आहुति अग्नि में ही दी जाती है, परन्तु यह आहुति अग्निदेवता के 
उद्देश्य से नहीं दी जाती, अपितु कर्म की सम्पन्नता के संकेतरूप में दी जाती है । 
होता-पोता-अध्वर्यु आदि भी अनुष्ठेय कर्म की सम्पन्तता के लिए समपित अथवा 
उपस्थित रहते हैं। उनको जैसे भक्षमन्त्र में निदिष्ट नहीं किया जाता, वैसे ही 
अनुवषट्कार देवता को भी । 

मध्यत:कारियों के चमसों से इन्द्र देवता के लिए आहुतियाँ प्रदान करने के 
अनन्तर अन्तिम आहुति के मन्त्र का उच्चारण करते हुए होता अन्त में 'वौषट' 
पद का उच्चारण करता है। यह इस बात का संकेत है कि सोमयाग के प्रस्तुत 
कर्म की यह अन्तिम आहुति दी जा रही है। इसी प्रक्रिया का नाम अनुवषट्कार 
है । इसका तात्प है, प्रकृतियाग के सवनमुखीय चमसों से आहुतियाँ इन्द्र देवता 
के.लिए दी जाती हैं। वहाँ अग्नि देवता उद्दिष्ट नहीं होता । जो कार्य वषट्कार 
प्रकृतियाग में किया है, वही कार्य अनुवषट्कार में करने योग्य माना गया है। 
इसलिए जैसे वषट्कार में अग्नि देवता उद्दिष्ट नहीं है, वैसे ही अनुवषट्कार में 
भी उद्दिष्ट न होगा। तब मक्षमन्त्र में उसके निर्देश का प्रश्न ही नहीं 
उठता ॥३७॥ (इति मक्षणेऽनुवषट्कारदेवताया अनुपलक्षणाऽधिकरणम्‌-१६)। 


(अनेन्द्राणाममन्त्रकभक्षणाऽधिकरणम्‌-१७) 


शास्त्रीय मान्यता के अनुसार 'ऊह' केवल विकृतियागों में होता है; प्रकृति- 
याग में नहीं । इसके विपरीत गत २८बें सुत्र में एकदेशी मत से प्रकृतियाग में 
भी 'ऊह की कल्पना की जाती है, यह बताया । उसी के अनुसार अनैन्द्र हवि 
का भक्षण समन्त्रक किये जाने का सुझाव दिया है। उसी विषय को पुरा करने 
की भावना से सूत्रकार ने प्रस्तुत सूत्र द्वारा बताया-- 


छन्द: प्रतिषेधस्तु सवंगामित्वात्‌ ॥३८॥ 


[ठु] 'तु पद सूत्र २८ में किये गये एकदेशी के कथन की निवत्ति के लिए है। 
तात्पयं है, सोमयाग के एककर्म होने से उसमें प्रकृति-विकृतिभाव की कल्पना 
नहीं की जा सकती, [सर्वगामित्वात्‌ ] सोमयाग में अभिषव आदि सोमधमों के 
सबँगामी होने से, अर्थात्‌ तीनों सवनों में सोमधर्गों के विद्यमान होने से। 
[ छन्दःप्रतिषेधः | षोडशी में अनुष्टुप्‌ छन्द का कथन, षोडशी के तृतीय सवन में 

हु ह हद जगती छन्द के प्रतिषेधरूप है; जगती की जगह अनुष्ट्प्‌ की 'ऊह' 


ज्योतिष्टोम, उक्थ्य, षोडशी, अतिरात्र, अत्यग्निष्टोम, वाजपेय, आप्तोर्याम- 

इन सात संस्थाओं = भागों में सम्पूर्ण होनेवाला सोमयाग एक ही याग है.। तीनों 
सवनों में अभिषव आदि सोम के घमं विद्यमान रहते हैँ । 'ध्रुव'-संज्ञक एवं 
“होत्रक -संज्ञक पात्रों द्वारा हविप्रदान में इनके प्रकृति-विकारभाव की कल्पना 
नहीं की जा सकती; क्योंकि यह सब प्रधानभूत सोमयागरूप एक ही कमं है। 
इसलिए यहाँ 'ऊह' की कल्पना निराधार है। इसी कारण वह कथन असंगत है, 
जो सूत्र २८ की व्याख्या में कहा गया है कि--अतिरात्र' में 'बोडशी' का ग्रहण 
होने पर अतिरात्र के जगती छन्द की जगह षोडशी के अनुष्टुप्‌ छन्द की 'ऊह' 
की जाती है। अतिरात्र के तृतीय सवन में षोडशी का ग्रहण होता है; उतने अंश 
में षोडशी-अनुष्टुप्‌ से अतिरात्र-जगतीछन्द प्रतिषिद्ध हो जाता है, बाधित हो 
जाता है। ऊह की कल्पना निराधार है। तब भक्षमन्त्र में (इन्द्र के स्थान पर 
'मित्रावरुण' आदि की ऊह के लिए षोडशी को उदाहरण या लिद्भुरूप में प्रस्तुत 
करना अयुक्त है। 

सारांश है, ऐन्द्र-अनैन्द्र भिन्न याग नहीं हैं। एक ही सोमयाग के ये अभ्यास- 
विशेष हैं। प्रधान सोमयाग के ये सब गुणभूत हैं; इनके पृथक्‌ धर्म नहीं होते । 
'ऐन्द्र: सोमो गृह्यते मीयते 'च'--ऐन्द्र सोम गृहीत होता है, और मापा जाता है, 
इत्यादि सब याग के धर्म हैं, इसलिए ये सम्पूर्ण सोमयाग के धर्म कहे गये हैं। सोम 
भी यागार्थं है। यह जो ऐन्द्र: सोमो गृह्यते मीयते च' कहा गया है, इससे ज्ञात 
होता है, इन्द्र देवता के लिए सोम का ग्रहण मन्त्रोच्चारणपूरवंक होना चाहिए । 
अन्य देवताओं के लिए सोम का ग्रहण-उतका ध्यान करते हुए-होना अभीष्ट है। 
इस कारण इन्द्र-भिन्न सोम का भक्षण मन्त्ररहिता है ॥॥३५॥ (इति अनच्द्राणाम- 
मन्त्रकभक्षणाऽधिकरणम्‌--१७) । 


(ऐन्द्राग्नभक्षस्यामन्त्रकताऽधिकरणम्‌--१८ ) 

इन्द्र से अतिरिक्त देवताओं के सोम का भक्षण अमन्त्रक होना चाहिए,-यह 
निश्चित होने पर ऐन्द्राग्न सोम के विषय में विचार करता अपेक्षित रहता है। 
ज्योतिष्टोम में ऐन्द्राग्न सोम-पठित है, 'ऐन्द्रारनं गृह्णाति इति--इ्द्र और अर्ति 
देवता के सोम का ग्रहण करता है । शिष्य ने जिज्ञासा की- यहाँ भक्षण समन्त्रक 
होना चाहिए, अथवा अमन्त्रक ? समन्त्रक प्रतीत होता है, क्योंकि ऐन्द्वाग्न 
सोम में सोम का अंश इन्द्र द्वारा भी पिया जाता है, वहाँ 'इद्धपीतस्य निर्देश 
समञ्जस होता है । शिष्य के सुझाव को आचार्य सूत्रकार ने पूर्वपक्षरूप से सूत्रित 


किया-- 
ऐन्द्राग्ने तु लिङ्गभावात्‌ स्यात्‌ ॥२९॥ 
[ऐन्द्राग्ते] इन्द्र और अग्नि उभयदेवतावाले सोम में [तु] तो [लिङ्ग- 

भावात्‌ | इन्द्र का लिङ्ग --स्पष्ट निदेश होने से सोमभक्षण मन्त्रयुक्त [स्यात्‌] 
होना चाहिए। तात्पर्य है, इन्द्र और अग्नि दोनों के लिए गृहीत सोम में इन्द्र का 
भी अंश है, इन्द्र उसका पान करता है, तब 'इन्द्रपीतस्य' निर्देश उत्पन्न होता है। 
ऐन्द्राग्न सोम में इन्द्र द्वारा सोमांश पिये जाने से 'इन्द्रपीतस्य' वाक्य का 
आनुक्ल्य बना रहता है; तब ऐन्द्राग्न सोम के मन्त्रयुक्त भक्षण में कोई बाधा 
नहीं होती चाहिए ।।३६॥। 
सूत्रकार ने जिज्ञासा का समाधान किया-- 


एकस्मिन्‌ वा देवतान्तराद्‌ विभागवत्‌ ॥४०॥ 


[एकस्मिन्‌] अकेले इन्द्र से पिये गये सोम के भक्षण में [वा] ही 'इन्द्र- 
पीतस्य' मन्त्र लाग्‌ होता है । [देवतान्तरात्‌] क्योंकि इन्द्रदेवता इन्द्राग्नी देवता 
से भिन्न है। इन्द्राग्नी इन्द्र नहीं है, [विभागवत्‌] पुरोडाश के विभाग के 

. समान। जैसे 'आग्नेयं चतुर्धा करोति’ अग्निदेवतावाले पुरोडाश का चार 
बिभाग करना, दो देवतावाले अग्नीषोमीय पुरोडाश में लागू नहीं होता; क्योंकि 
अग्नि देवता अग्नीषोमीय देवता नहीं है, ऐसे ही एकमात्र इन्द्र के द्वारा पिये गये 
सोम से भक्षण में प्रयुक्त 'इन्द्रपीतस्य' मन्त्र ऐन्द्राग्न सोम के भक्षण में लागू नहीं 
होगा, क्योंकि इन्द्राग्ती देवता इन्द्र नहीं है। इन्द्र भिन्न है, इन्द्राग्नी मिलित 
भिन्न है। 

यह्‌ अथं 'आग्नेय' 'ऐन्द्राग्त' आदि पदों में प्रयुक्त तद्धित प्रत्यय के आधार पर 
अभिव्यक्त होता है। 'आग्नेय' में अग्नि पद से तद्धित प्रत्यय उसी अर्थ में होता 
है, जब अग्नि देवता को लक्ष्य कर हवि प्रदान किया जाता है। इसीलिए 'आग्नेय' 
पुरोडाश के चतुर्धाकरण का विधान 'अग्नीषोमीय' पुरोडाश में लागू नहीं होता; 
क्योंकि यह पुरोडाश 'अग्नि' देवता को लक्ष्य करके प्रदान नहीं किया जाता; 
प्रत्युत ‘अग्नीषोम देवता को लक्ष्य कर प्रदान किया जाता है। इसी प्रकार 
'ऐन्द' और 'ऐव्द्रार्न' हवि के प्रदान में समझना चाहिए ।. 'इनद्रपीतस्य' मन्त्र का 
विनियोग सोमभक्षण में बही होगा, जो ऐन्द्रहवि का शेष हे । 'ऐन्द्राग्न' हवि 
का प्रदान इन्द्र को लक्ष्य कर नहीं किया जाता, प्रत्युत इन्द्राग्नी को लक्ष्य कर 
किया जाता है। अत: ऐन्द्रा्न सोमभक्षण में 'इन्द्रपीतस्य' मन्त्र का विनियोग न 
होने से यह अमन्त्रक ही होगा । 

यहाँ यह भी ध्यान देने की बात है कि 'इन्द्राग्नी' देवता हैं क्या ? अधिभूत 
पक्ष में आहवनीय अग्नि 'अग्नि' देवता है, और सूर्य 'इन्द्र' देवता है । हवि-प्रदान 
प्रथम आहवनीय अग्नि में होता है; अनन्तर उसका पान किरणों द्वारा सूयं करता 
है । ऐसी स्थिति में यह विभाजन सवंथा अशक्य है कि हवि में अमुक अंश अग्नि 
का और अमुक अंश इन्द्र का है। यद्यपि ऐन्द्रहवि का प्रदान भी आहबनीय 

अग्नि के माध्यम से ही इन्द्र को दिया जाता हैं, तथापि बहा साक्षात उद्दिष्ट 
देवता इन्द्र है, इसलिए 'इन्द्रपीतस्य' का विनियोग वहीं उपपन्न हो सकता है। 
अध्यात्म-पक्ष में अग्नि परमात्मा और इन्द्र जीवात्मा समभना चाहिए। प्रत्यक्ष 
हवि-प्रदानों से ऐश्वरीय ऋत द्वारा जीवात्मवर्ग को अदृश्य जीवनीय शक्तियाँ 
प्राप्त होती हैं । यही इसका रहस्य है ॥४०॥ (इति ऐन्द्राग्नमक्षस्यामन्त्र- 
कता$धिकरणम्‌---१८) । 


(गायत्रछन्दस इत्यादिमन्त्राणामनेकछन्दस्के विनियोगा5धि- 
करणम्‌--१६) 


शिष्य जिज्ञासा करता है--'इन्द्रपीतस्य' के साथ 'गायत्रच्छन्दस:' पद पठित 
है, जो उस पद का विशेषण है । तात्पयं है--इन्द्र के उद्देश्य से दी जानेवाली 
सोमहवि गायत्री छन्दवाले मन्त्रों के उच्चारण के साथ दी जाती है । यहाँ सन्देह 
है--क्या केवल गायत्री-मन्त्रो के उच्चारण के साथ वी जानेवाली ऐन्द्र सोमहवि 
के शेषभक्षण में ही 'इन्द्रपीतस्य' मन्त्र का विनियोग होना चाहिए ? अथवा अन्य 
छन्दोंवाले मन्त्रों के साथ दी जानेवाली सोमंहवि के शेषभक्षण में भी 'इन्द्र- 
पीतस्य' मन्त्र का विनियोग होगा? प्रतीत होता है, 'गायत्रच्छन्दसः' पद के 
'इन्द्रपीतस्य' पद का विशेषण होने के कारण केवल गायत्रीच्छन्दवाले मन्त्रों के 
साथ दी जानेवाली सोमहवि के शेषभक्षण में ही 'इन्द्रपीतस्य' का विनियोग होना 
चाहिए, अन्यत्र नहीं। शिष्य के सुझाव को सूत्रकार ने पूर्वपक्षरूप में सूत्रित 
किया-- 


छन्दश्च देवतावत्‌ ॥४१॥ 


[छन्दः] छन्द [च] भी [देवतावत्‌] देवता के समान समझना चाहिए । 
तात्पर्यं है, जैसे 'इन्द्रपीतस्य' में केवल इन्द्र का ग्रहण होता है, ऐसे ही 
गायत्रच्छन्दसः’ में केवल गायत्री छन्द का ग्रहण होना चाहिए, अन्य छन्दों का 
नहीं । 

पूवे-निर्णेय के अनुसार जैसे अन्य देवता के साथ पठित इन्द्र के सम्बन्ध में 
'इन्द्रपीतस्य' मन्त्र का विनियोग नहीं होता, वेसे ही अन्य छन्दवाले सोम में 
'गायत्रच्छन्दसः' मन्त्र का प्रयोग नहीं होना चाहिए ॥४१॥ 

आचायं सूत्रकार ने जिज्ञासा का समाघान किया-- 


सर्वेषु वाऽभावादेकच्छन्दसः।।४२॥ . 


[बा] 'वा' पद पूर्वपक्ष की निवृत्ति का द्योतक है । तात्पर्य है, अन्य छन्द- 
बाले सोम में “गायत्रच्छन्दसः? मन्त्र का विनियोग न मानना, युक्त नहीं है। 

[एकच्छन्दस:] केवल एक गायत्री छन्दवाले सोम-प्रदान के [अभावात्‌ ] अभाव 
होने से । अतः [सर्वेषु] अन्य सब छन्दोंवाले मन्त्रों के सहित गायत्री छन्दवाले 
सोम के प्रदान में 'गायत्रच्छन्दस:' विनियुक्त होता है । 

सोमहवि-प्रदान के मन्त्र केवल गायत्री छन्द में हों, ऐसी बात नहीं हैं। जिन 
मन्त्रों के उच्चारण के साथ किसी भी देवता के उद्देश्य से सोमहवि आहवनीय 
अग्नि में आहुत किया जाता है, वे मन्त्र गायत्री, त्रिष्ट्प, जगती आदि अनेक 
छन्दों में उपलब्ध हैं । इसलिए यहाँ गायत्री पद उन सभी छन्दों का उपलक्षण 
हैं, जिन छन्दोंवाले मन्त्रं के उच्चारण के साथ सोमहवि का प्रदान किया 
जाता है। फलतः इसका विनियोग गायत्री से इतर छन्दों में भी मानना 
चाहिए ॥४२॥ 

२७ से ४२ सूत्र तक के (११-१६) अधिकरणों में ञहापोहपुवेक सोमहवि- 
शेष के भक्षण के विषय में निर्णय किया गया कि ऐन्द्र सोम का भक्षण समन्त्रक 
तथा अन्य मित्रावरुण आदि देवताओं के हुतशेष-सोम का भक्षण अमन्त्रक होना 
चाहिए । पर अब प्रकरण का उपसंहार करते हुए आचार्य सूत्रकार ने ऐतिशायन 
पूर्वाचार्य के सुझाव को स्वीकार कर प्रकरणान्त सूत्र से बताया कि सभी देवताओं 
के हुतशेष का भक्षण समन्त्रक होना चाहिए | सूत्र कहा-- 


सर्वेषां वैकमन्तयमैतिशायनस्य भक्तिपानत्वात्‌ सवना- 
धिकारो हि॥४३॥ 


[वा] सूत्र का 'वा' पद इस कथन की निवृत्ति के लिए है कि अनैन्द्र सोम- 
हविशेष का भक्षण अमन्त्रक होता है। [ऐतिशायनस्य] ऐतिशायन आचार्य का 
सुझाव--जो सूत्रकार को अभिमत है--के अनुसार [सर्वेषाम्‌ | ऐन्द्र और 
अनैन्द्र सभी सोमहवि-शेषों का भक्षण [ऐकमन्त्र्यम्‌] एक मन्त्र वाला है। 
तात्पर्यं है--“इन्द्रपीतस्य' एक मन्त्र का समस्त सोमहवि-शेषों के भक्षण में विनि- 
योग है। क्योंकि [मक्तिपानत्वात्‌ | 'इन्द्रपीतस्य' मन्त्र में 'पीत' पद भक्ति == 


लक्षणावृत्ति से प्रयुक्त है । [हिँ] कारण है--[सवनाधिकारः] यह सवन = सोम- - 


सम्बन्धी अधिकार==प्रकरण है। तात्प है--'इन्द्रेण पीतः सोम: इस तत्पुरुष 
समास के आघार पर 'इन्द्रपीतस्य' का वाच्य सोम नहीं है; प्रत्युत 'इन्द्रेण पीतः 
सोमो यस्मिन्‌ सवने' इस बहुब्रीहि समास के आधार पर पुरा सोमाभिषव-प्रकरण 
(तीनों सवन) उक्त पद का वाच्य है । 

२७-२९ तीन सूत्रों में पक्ष-प्रतिपक्ष निर्देशपुवंक जो यह निर्णय लिया गया 
कि ऐन्द्र सोमभक्षण समन्त्रक तथा अनन्द्र सोमभक्षण अमन्त्रक होना चाहिए, 
प्रस्तुत सूत्र द्वारा उसका प्रतिवाद किया गया है । इन्द्रपीत पद सोम का वाचक न 
होकर लक्षणावृत्ति से समस्त सवन-प्रकरण का वाचक है । प्रकरण में इन्द्र के साथ 

ही अन्य देवता पठित हैं, तथा सबके हुतशेष-भक्षण में उसी एक मन्त्र का विनियोग 
है। वस्तुतः 'इन्द्रपीत' पद का इन्द्र से पिया गया सोम' यह अर्थ यहाँ सम्भव ही 
नहीं है। जो सोम इन्द्र को तथा अन्य देवताओं को दिया गया, तथा उनके दवारा 
पिया गया, वह सोम अब है कहाँ ? उसे तो देवता चट कर गये; उसके भक्षण 
की बात करना सर्वथा व्यर्थं है। जिस सोम के भक्षण की चर्चा की जा रही है, 
वह सभी देवताओं का हुतशेष है, जो प्रत्यक्ष विद्यमान है। यह न किसी देवता 
को दिया गया, और न किसी के द्वारा पिया गया । इसलिए सब ऐन्द्र-अनैन्द्र हुत- 
शेष-मक्षण में उसी एक मन्त्र का विनियोग निर्वाध होने से समस्त भक्षण समन्त्रक 
हैं । इन्द्र तथा इन्द्रभिन्न देवताओं से पीत और अपीत सब सोम (इन्द्रपीत' पद 
द्वारा लक्षणावृत्ति से कहा गया है, क्योंकि यह सब सवन के अन्तरगत है। इसमें 
कोई असामञ्जस्य नहीं है । 

विनियुक्त मन्त्र का अपेक्षित भाग तैत्तिरीय संहिता [ ३।२।५] में इस प्रकार 
पठित है-- 

बसुमदगणस्य सोम देव ते मतिविदः प्रातःसवनस्य गायत्रच्छन्दस 


इन्द्रपीतस्य नराजंसपीतस्य पितुपीतस्य मधुमत उपहृतस्योपहूतो 
भक्षयामि । 


ऐतिशायन आचार्य का कथन सूत्रकार को अभिमत है। पूर्वाचायँ की 
स्तुत्यर्थं नाम का निर्देश किया गया ॥४३॥ (इति एकादशाधिकरणो क्तस्योप- 
संहारः) । 
इति जेमिनीय मीमांसादर्शनविद्योदय भाष्ये 
तृतीयाध्यायस्य द्वितीयः पादः ॥ 

(उच्चैस्त्वादीनां वेदधमंताऽधिकरणम्‌-१) 
गत द्वितीय पाद में विवादास्पद विधियों का निर्णय लिङ्ग के आधार पर किया 
गया । अब प्रस्तुत पाद में सन्दिग्ध विधियों का वाक्य के आधार पर निर्णय किया 
जायगा । यहाँ ज्योतिष्टोम प्रसंग में पठित वाक्य विचारणीय है--'उच्चेऋ चा 
क्रियते, उच्चै: साम्ता, उपांशु यजुषा’ इति। ऋक्‌ से ऊँचे स्वर में कमं किया 
जाता है, साम से ऊँचे स्वर में, यजुः से उपांशु =धीरे से बोलकर । उपांशु उच्चा- 
रण वह होता है, जहाँ समीप बैठा व्यक्ति भी ठीक तरह सुन न सके । यहाँ सन्देह 
है क्या ये ऋक्‌ आदि पद ऋकत्व आदि जाति के बोधक हैं ? अथवा ऋग्वेद, 
सामवेद, यजुर्वेद ग्रन्थो के ? ' सूत्रकार ने ऋक-यजु:-साम के लक्षण प्रथम 
[२।१।३५, ३७, ३६] बता दिये है । उसके अनुसार जो ऋक्‌ हैं, उनमें "ऋक्त्व' 
जाति, यजुः में 'यजुष्ट्व' और साम में 'सामत्ब' जाति रहती है; उनमें से कोई 
मन्त्र चाहे किसी भी वेद में पठित हो, वह अपनी जाति से सम्बद्ध होगा । शिष्य- 
जिज्ञासा है-कया उच्चैस्त्व आदि धमं ऋक्त्व आदि जाति के आधार पर कहे 
गये हैं ? अथवा ऋग्वेद आदि ग्रन्थों के आधार पर ? प्रतीत होता है, यह कथन 
ऋक्त्व आदि जाति के आधार पर हैं; क्योंकि वाक्य में ऋक्‌, साम, यजु: पदों 
का स्पष्ट श्रवण है । वेद का संकेत करनेवाला कोई पद यहाँ नहीं है। 
शिष्य-सुझाव को सूत्रकार ने पूर्वपक्षरूप में सूत्रित किया-- 


्रतेर्जाताधिकारः स्यात्‌ ॥१॥ 


[श्रुतेः] “उच्चैक्रचा क्रियते’ आदि वाक्यों में 'ऋक आदि के स्पष्ट श्रवण 
से [जाताधिकार:] जाति का अधिकार [स्यात्‌ | जाना जाता है । 

सुत्र में 'जात' पद भाव“अर्थं में 'बत' प्रत्ययान्त है। भाव-अर्थ में 'क्तिन्‌' 
प्रत्ययान्त 'जाति’ पद का पर्याय है। सूत्रकार द्वारा बताये गये 'ऋक्‌' आदि के 
लक्षणों के अनुसार उक्त वाक्यों (--उच्चऋचा क्रियते आदि) में 'ऋक्‌' आदि 
पद उस समस्त मन्त्रवर्ग के लिए प्रयुक्त हैं, जो उन लक्षणों से युक्त हैं । यदि 

ऋग्वेद में पठित कोई मन्त्र यजुर्वेद में पढ़े गये हैं, तो उनका उच्चारण ऋक्‌ के 
अनुसार ऊंचे स्वर से होगा; यजुर्वेद के अनुसार उपांशु नहीं । यदि ऐसा नहीं 
माना जाता, तो ऋचा में दोनों [उच्चँस्त्व, उपांशुत्व ] धर्मो का विकल्प मानना 
होगा । इससे पक्ष में एक धर्म बाधित होगा। एक मन्त्र ऋग्वेद और यजुर्वेद दोनों 
जगह पठित है । जब ऋग्वेद में पठित मन्त्र का ऊँचे स्वर से उच्चारण होगा, तो 
वहाँ उपांशुत्व घमं की वाधा होगी । जब वही मन्त्र यजुर्वेद में उपांशु पढ़ा 
जायगा, तो उच्चँस्त्व धर्म की बाधा होगी । इसलिए उक्त वाक्यों में ऋक आदि 
पद ऋग्वेद आदि के बोधक नहीं माने जाने चाहिएँ । 
इसके अतिरिक्त यह भी आपत्तिजनक होगा कि दशं-पुर्णमास आदि यागों के 
जितने विधिवाक्य हैं, वे सब यजुर्वेद में हैं। तब समस्त दर्श-पूर्णणास आदि यागों में 
उपांशुत्व धर्म प्राप्त होगा, जो किसी प्रकार भी अभीप्ट नहीं है । अत: श्रवण- | 
सामथ्यं से उच्चेस्त्व, उपांशुत्व आदि धर्म ऋकत्व आदि जाति के साथ सम्बद्ध हैं; 
यह स्पष्ट होता है । ऋग्वेद आदि का अभिव्यंजक कोई पद यहाँ नहीं है ॥ १॥ 
आचार्य सूत्रकार ने उक्त जिज्ञासा का समाधान किया-- 


वेदो वा प्रायदशनात्‌ ॥२॥ 


[वा] “वा पद पूर्वोकत की निवृत्ति का बोधक है । तात्पर्य है, उक्त वाक्यों 
में ऋक्‌ आदि पद जाति के बोधक नहीं हैं; प्रत्युत [वेदः] उक्त पदों से ऋग्वेद 
आदि जाना जाता है, [प्रायदर्शनात्‌] उक्त वाक्यों के प्रारम्भिक प्रसंग में वेद 
पद के देखे जाने से । तात्पर्य है, उस प्रसंग के उपक्रम में ऋग्वेद आदि पद सुने जाने 
से उपसंहार म॑ भी ऋक्‌ आदि पद ऋग्वेद आदि के बोधक हैं, यह समझना 
चाहिए । 

'प्रायदर्शंनात्‌' पद में 'प्राय' पद 'प्र-उपसगं पुर्वक 'इण्‌' घातु से भाव-अर्थ में 
“घर! प्रत्यय होकर सिद्ध होता है । प्र' उपसर्ग के योग से यह पद प्रारम्भ= 
उपक्रम का वाचक है। जिस प्रसंग में 'उच्चेऋचा क्रियते’ आदि वाक्‍य कहे हैं, 
उसके प्रारम्भिक भाग में कहा गया है-- 

“प्रजापतिर्वा इदमेक आसीत्‌ । स तपोऽतप्यत । तस्मात्‌ तपस्तेपानात्‌ त्रयो 
देवा असृज्यन्त । अरिनर्वायुरादित्यः । ते तपोऽतप्यन्त । तेभ्यस्तेपानेभ्यस्त्रयो वेदा 
असृज्यन्त । अग्नेऋ ग्वेदो वायोर्यजुर्वेदः आदित्यात्‌ सामवेदः ।” 

-सर्गेरचना से पूर्व यह्‌ अकेला प्रजापति था । तप तपते हुए उस प्रजापति ने 
तीन देवों की सृष्टि की--अग्नि, वायु और आदित्य । उन देवों ने तप तपा । तप 
तपते हुए उन देवों से तीन वेद प्रादुर्भूत हुए---अग्ति से ऋग्वेद, वायु से यजुर्वेद 
और आदित्य से सामवेद | 

प्रसंग के प्रारम्म में स्पष्ट ऋग्वेद आदि का उल्लेख होने से उसके उपसंहार- 

भाग--'उच्चै् चा क्रियते' आदि वाक्यों में 'ऋक्‌, यजुः, साम' पद ऋग्वेद, 
यजुर्वेद, सामवेद के वाचक हैं, यह स्पष्ट जाना जाता है। मन्त्रों की 'ऋक' आदि 
संज्ञाऐ उनकी रचना के आधार पर हैं । छन्दोरूप ऋक्‌ हैं, गीतिरूप साम, इन 
दोनों से भिन्न गद्यरूप रचना यजुः हैं । रचना के आधार पर ऋक्‌ आदिका 
अपना एक वर्ग है, अपनी जाति है । प्रस्तुत प्रसंग में ऋक्‌ आदि पद स्ववर्गे 
अथवा जाति के वाचक न होकर ऋग्वेद आदि नाम से समुदित ग्रन्थविशेष का 
निर्देश करते हैं । इससे प्रकरण उपकृत होता है, तथा ऋक्‌ आदि का अभिधा- 
मूलक अर्थ स्वीकार किये जाने से लक्षणा का आश्रय नहीं लेना पड़ता। यदि 
इसको स्वीकार नहीं किया जाता, तो प्रकृत में 'ऋक्‌' आदि पदों का अन्य कोई 
अर्थ संगत न होने से यह कथन निरर्थक होगा, जो किसी प्रकार अभीष्ट नहीं । 
अतः यहाँ वेद का अधिकार जानना युक्त है ॥२॥ 

उक्त प्रसंग में ऋक्‌ आदि पद ऋग्वेद आदि के वाचक हैं, इसमें अन्य हेतु 
सूत्रकार ने बताया-- 


लिद्धाच्च ॥३॥ 


[लिंगात | लिग से [च] भी जाना जाता है कि उक्त प्रसंग में 'कूक' आदि 
पद ऋग्वेद आदि को कहते हैँ। 

उक्त अर्थ की पुष्टि में लिङ्ग अर्थात्‌ अन्य उपोदबलक हेतु भी है । वैदिक 
वाङ्मय में कहा है--ऋष्भि:' प्रातदिवि देव ईयते यजुर्वेदेन तिष्ठति मध्ये अह्नः । 
सामवेदेनास्तमये महीयते वेदैरश्‌न्यैस्त्रिभिरेति सूर्य: - सूर्य प्रातःकाल द्युलोक में 
ऋचाओं से गति करता है, मध्याह्न में यजुर्वेद से ठहरता हे, अस्त होते हुए सायंकाल 
में सामवेद से पूजित होता है । इस प्रकार तीन वेदों के अस्तित्व के साथ सूर्य गति 
करता है । मन्त्र के पहले पाद में ऋक्‌ और दूसरे-तीसरे पाद में दो वेदों का उल्लेख 
करके चौथे पाद में बहुवचन के साथ उपसंहार किया है--विदे रशुन्यस्त्रिभिरेति 
सूर्यः', इससे स्पष्ट होता है कि मन्त्र में 'ऋक्‌' पद ऋग्वेद के लिए प्रयुक्त माना 
गया है। इसलिए “उच्च चा क्रियते' आदि में मी 'ऋक्‌' आदि पद ऋग्वेद आदि 
के वाचक हैं, यह स्वीकार्यं होना चाहिए ॥३॥ | 

सूत्रकार ने उक्त अर्थ की पुष्टि में अन्य हेतु प्रस्तुत किया-- | 


१. तुलना करें-तै० ब्रा० ३१२।६॥ “ऋरिभिः पुर्वाह्ले दिवि देव ईयलते। | 
यदवे देन तिष्ठति मध्ये अह्लः। सामवेदेनाऽस्तमये महीयते वेदं रशान्यं स्त्रि- 
भिरेति सूर्य: । 

धर्मोपदेशाच्च न हि द्रव्येण सम्बन्धः ॥४॥ 


[धर्मोपदेशात्‌ ] साम के उच्चँस्त्व धमं के उपदेश से [च] भी 'ऋक्‌' आदि 
पद वेद के वाचक हैं, यह ज्ञात होता है। अन्यथा साम के ऋचाओं पर आवारित 
होने के कारण उसका उच्चँस्त्व स्वत:सिद्ध था, फिर [द्रव्येण | द्रव्य = साम के 
साथ उच्चँस्त्व धर्म के [सम्बन्धः] सम्बन्ध का विधान [नहि] नहीं करना चाहिए 
था; पर किया है, इससे ज्ञात होता है, उच्चेस्त्व आदि धमं मन्त्र के न होकर वेद 
के हैं। 

साम गीतिरूप हैं, और वह गान ऋचाओं पर गाया जाता है। आचायोँ ने 
कहा है--“ऋचि अध्यूढं साम'--साम ऋचा पर आधारित रहता है । तात्पर्य है, 
कोई ऋचा (= मन्त्र) ही सामरूप में गाया जाता है। यदि 'ऋक्‌' आदि पद मन्त्र 
के वाचक होते और उच्चैस्त्व आदि धर्म मन्त्र के माने जाते, तो ऋक्‌-मन्त्र का 
उच्चैस्त्व धर्म 'उच्चंऋ चा क्रियते’ से सिद्ध था; वही ऋक्‌-मन्त्र सामरूप में 
गाये जाने से उसके उच्च॑स्त्व धमं का “उच्च: साम्ता' यह पृथक्‌ विधान करना 
अनावश्यक था । इससे स्पष्ट होता है, उच्चैस्त्व आदि ध्म वेद के हैं, और 'ऋक्‌' 
आदि पद वेद के वाचक हैं ॥४॥ 

उक्त अथे की पुष्टि के लिए सूत्रकार ने अन्य हेतु प्रस्तुत किया-- 


द्रयीविद्यार्या च तद्विदि ॥५॥ 


[च] और [त्रयीविद्याख्या] तीन विद्याओं के जाननेवाले के लिए “त्रयी- 
विद्य' इस नाम की प्रवृत्ति [तद्विदि] तीन वेदों के जाननेवाले में होने के कारण 
ऋक्‌ आदि पद वेद के वाचक हैं । 

ऋक , यजुः, साम तीनों वेदों को पढने-जाननेवाला व्यक्ति त्रयीविद्य कहा 
जाता है । यह "त्रयीविद्य' संज्ञा तभी उपयुक्त हो सकती है, जब ऋक्‌, यजु साम 
पदों से तीन वेदों का ग्रहण किया जाय । 'त्रयी' पद तीन वेदों के लिए प्रसिद्ध है । 
इसलिए ऋक्‌ आदि पद वेद के वाचक हैं, मन्त्र के नहीं । अतः “उच्च चा 
क्रियते' आदि वाक्यों में क्‌ आदि पद वेद के वाचक होने से उच्चेस्त्व आदि धमं 
वेद के हैं, मन्त्र के नहीं, यह स्पष्ट होता है ॥ ५॥ 

शिष्य आशंका करता है- यदि उच्चैस्त्व आदि धमं वेद के माने जाते हैं, तो 
जो ऋचा यजुर्वेद में पठित हैं, उनका उच्चँस्त्व धर्म बाधित होगा, क्योंकि यजुर्वेद 
का उपांशुत्व धर्म श्रुत है। आचाय ने शिष्य-आशंका को सूत्रित किया--- 


व्यतिक्रमे यथाश्रुतीति चेत्‌ ॥६॥ 
[व्यतित्रमे ] व्यतिक्रम अर्थात्‌ उक्त अर्थं के उलट होने पर--तात्पय है, ऋक्‌ 

आदि पदों को वेदवाचक न मानकर ऋक्‌-वर्गविशेष का वाचक मानने पर 
[यथाश्रुतिः] उक्त वाक्यों में ऋक्‌ आदि का जो उच्चैस्त्व आदि धर्म श्रुत है, वह 
उसी प्रकार यथावत्‌ बना रहता है[इति चेत्‌ ] ऐसा यदि कहा जाय (तो वह ठीक 
नहीं, यह अगले सूत्र के साथ सम्बन्ध) है । 
प्रकरण के प्रथम सूत्र की व्याख्या में ऋक आदि पदों के वर्गवाची अथवा 
ऋष्त्व-जातिपरक होने में यह उपपत्ति प्रस्तुत की है कि ऋक्‌ आदि पदों को 
जातिपरक मानने पर उक्त वाक्यों में कहे गये ऋक्‌ आदि के उच्चैस्त्व आदि 
धर्मों की बाधा नहीं होती, वे यथाश्रुत बने रहते हैं। यदि ऐसा न मानकर ऋक्‌ 
आदि पदों को वेदवाचक मानते हैं, तो ऋग्वेद की जो ऋचा यजुर्वेद में पठित हैं, 
वहाँ उपांशुत्व धमे माने जाने से उनके उच्चैस्त्व धर्म की बाधा होगी। वे ही ऋचा 
जब ऋग्वेद में पढ़ी जायेंगी, तो यजुर्वेदीय उनके उपांशुत्व धर्म की बाधा होगी । 
उन ऋचाओं को दो धर्मवाली माना जायगा--ऋग्वेद में उच्चैस्त्व धर्म, यजुर्वेद में 
उपांशुत्व; यह स्थिति दोषावह है । 
इसके अतिरिक्त अन्य आपत्ति है, दशं-पूर्णमास आदि यागों में सर्वात्मना 

उपांशुत्व धर्म की प्रबृत्ति होना । क्योंकि इन यागों के विधायक वाक्य यजुर्वेद में ! 
हैं, अत: सब यज्ञों के यजुवेंदान्तर्गत होने से पुरे दर्श-पूर्णमास आदि यागों में 
उपांशुत्व धर्म की प्रवृत्ति होगी, जो अभीष्ट नहीं है । इसलिए उक्त वाक्यों सें 
ऋक आदि पदों को वेदवाचक न मानकर ऋगूवर्गीय मन्त्र का वाचक मानना 
उपयुक्त होगा । इससे 'उच्चंऋचा क्रयते” आदि श्रुति भी उपकृत होगी । “क्रक्‌' 

आदि पदों के वेदवाचक होने में अन्य हेतुओ के उपस्थित किये जाने पर भी इस 

आशंका का समाधान नहीं किया गया । शिष्य द्वारा प्रस्तुत करने पर आचार्य 

सूत्रकार ने समाधान किया-- 


न सर्वेस्सिन्निवेशात्‌ ॥७॥ 

[सवेस्मिन्‌ | सम्पूर्ण ऋग्वेद में उच्चैस्त्व, सम्पूर्ण यजुर्वेद में उपांशुत्व तथा 
सम्पूर्ण सामवेद में उच्चैस्त्व धम के [निवेशात्‌ | निवेश = व्यापक होते से उक्त 
आशंका का अवकाश [न] नहीं है, प्रस्तुत प्रसंग में । 

उक्त वाक्यो के 'ऋक्‌' आदि पदों को वेदवाचक मानने में आशंकारूप से 
जो दोष उपस्थित किया गया है, यह युक्त नहीं है । क्योंकि उक्त वाक्यों से सम्पूर्ण 
ऋग्वेद आदि में अपने-अपने उच्चेस्त्व आदि धर्मों का विधान स्वीकार किया गया 
है, किसी अंश का नहीं । यदि कोई ऋचा ऋग्वेद से स्थानान्तरित होकर यजुर्वेद 
में पढ़ी जाती है, तो यजुवेंद के अन्तर्गत होने से उसका धर्म उपांशुत्व है । उच्चैस्त्व | 

- धर्म सम्पूर्ण ऋग्वेद का केवल ऋचा का धर्म नहीं है । इससे सम्पूर्ण किसी भी वेद | 
का दो धमो से सम्बन्ध नहीं कहा जा सकता। एक ऋचा का भी दो घमो से 


| 
| 

सम्बन्ध नहीं, क्योंकि जो ऋचा जिस वेद में पठित है, उसका केवल वही एक धर्म 
हैं, जो उस वेद का विहित है। इसका फलितार्थ यही होता है कि जिन कतिपय 
ऋचाओं को स्थानान्तरित हुईं कहा जाता है, वस्तुतः अपने रूप में वे भिन्न हैं, 
यद्यपि उनकी आकृति व आनुपूर्वी समान होती है। इसलिए किसी पर मी दो घर्मो 
से युक्त होने का दोष आपादित नहीं होता ॥७॥। 

प्रकरण का उपसंहार करते हुए सूत्रकार ने बताया-- 


वेदसंयोगान्न प्रकरणेन बाध्येत ॥८॥ 


[वेदसंयोत्‌ ] उच्चैस्त्व आदि धर्मो का वेद के साथ सम्बन्ध होने के कारण 
[प्रकरणेन ] प्रकरण से [न] नहीं [बाध्येत] बाधा होगी, उच्चैस्त्व आदि धर्म 
की। 

प्रथम जो यह कहा गया है कि उच्च॑स्त्व आदि को मन्त्र का धर्म मानने पर 
'उच्चैऋचा क्रियते? आदि प्रकरण अनुगृहीत होगा; और ऐसा न मानने पर अथवा 
ऋक्‌ आदि पदों को ऋगवेद आदि का वाचक मानने पर जो यह दोष बताया गया 
कि कतिपय ऋचा ऋग्वेद से स्थानान्तरित होकर यजुर्वेद में पठित हैं, उनका 
उच्चैस्त्व धर्मं बाधित होगा, और उनका उपांशुत्व धर्म ऋग्वेद में बाधित होगा, 
ये दोनों कथन युक्त एवं साधार नहीं हैं। कारण यह है कि उच्चैस्त्व आदि को 
वेद का धर्म मानने पर यदि प्रकरण अनुगृहीत नहीं होता, तो यह कोई दोष नहीं 
है, क्योंकि प्रकरण की अपेक्षा वाक्य के वलवान्‌ होने से वाक्य द्वारा प्रकरण 
बाधित हो सकता है । दूसरा--स्थानान्तरित ऋचाओं के 'उच्चेस्त्व' आदि घर्मो 
की स्थानान्तर में बाधा का कथन भी निराधार है। इसका उल्लेख गत सूत्र को 
व्याख्या में कर दिया गया है । फलतः 'उच्चेऋचा क्रियते' आदि वाक्यों में 'ऋक्‌' 
आदि पद ऋग्वेद आदि के वाचक हैं, यह उपपन्न होता है ।।८॥ (इति उच्चस्त्वा- 
दीनां वेदधर्मंताधिकरणम्‌- १) 


(आधाने गानस्योपांशुताधिकरणम्‌--२) 


यजुर्वेद [३।५] में कहा--'अर्निमन्तादमन्नाद्यायादधे' अन्नाद्य के लिए 
अन्नाद अग्नि का आधान करे। इसके अनुसार 'वसत्ते ब्राह्मणोऽनीनादधीत, ग्रीष्मे 
राजन्यः; शरदि वैश्य: वसन्त ऋतु में ब्राह्मण, ग्रीष्म में क्षत्रिय, शरद्‌ में वश्य 
अग्नियों का आधात करे; तथा इसी प्रकार 'य एवं विद्वान्‌ अग्निमाधत्ते' [मं ०सं० 
१।६।३, १३] जो इस प्रकार जानता हुआ अग्नि का आधान करता है, इत्यादि 
अग्त्याधान-क्मं का विधान यजुर्वेद में किया गया है। उस अग्त्याधान-कर्म 
में उसके अङ्गूप से कतिपय सामगानों का विधान है-'य एवं विद्वान्‌ वार 
वन्तीयं गायति’ जो इस प्रकार विद्वान्‌ वारवन्तीय नामक साम का गान करता 

है, 'य एवं विद्वान्‌ यज्ञायज्ञीयं गायति’ जो इस प्रकार विद्वान्‌ यज्ञायज्ञीय नामक 
साम का गान करता है, 'य एवं विद्वान्‌ वामदेव्यं गायति' जो इस प्रकार विद्वान्‌ 
वामदेव्य नामक साम का गान करता है । शिष्य जिज्ञासा करता हे--इस विषय 
में सन्देह है--क्या अग्त्याधान-कर्म में सामगान उपांशु करना चाहिए ? अथवा 
उच्चैः करना चाहिए? सामगान सामवेद से किया जाता है, जो वारवन्तीय 
आदि ऋचाओं में गाया जाता हे । 'उच्चे: साम्ना' विधान के अनुसार अग्न्याधान 
में भी सामों का गान उच्चै: करना प्राप्त होता है । 
आचाय सूत्रकार ने बताया-- 


गुणमुख्यव्यतिक्रमे तदथत्वान्मुख्येन वेदसंयोगः ॥६॥ 
[गुणमुख्यव्यतिक्रमे] गौण और प्रधान कर्मो में किसी एक अवसर पर 
परस्पर विरोध होने पर [तदर्थत्वात्‌] गुणविधि के प्रधान-निमित्त होने के कारण 
[मुख्येन | मुख्य =प्रधान विधि के साथ [वेदसंयोगः] वेद का सम्बन्ध जानना 
चाहिए । 
यहाँ प्रसंग में अग्न्याधान प्रधान कमं है। वारवन्तीय आदि सामगान उसकी 
सम्पन्नता के लिए होने के कारण आधान के अङ्गरूप हैं, अर्थात्‌ गौण कमं हैं । 
यद्यपि 'उच्चैः साम्ना’ विधात के अनुसार गौण रूप सामगान कमं में 'उच्चे स्त्व” 
धर्म प्राप्त होता है, तथापि प्रधान कर्म अग्न्याधान यजुर्वेद द्वारा विहित होने के 
कारण आधान कमं में सामगानरूप गौण कमं के लिए यजुर्वेद-सम्बन्धी उपांशु- 
स्वर का ही उपयोग होगा । 
प्रस्तुत प्रसंग में सन्देह का स्वरूप इस प्रकार समझना चाहिए--गौण-प्रधात 
कर्मों में विरोध होने पर क्या गुणकर्म के अनुरोध से प्रधान कमं के धर्म का 
परित्याग कर दिया जाय ? अथवा प्रधान कर्म के अनुरोध से गौण कर्म के धर्म का 
परित्याग किया जाय ? ऐसा संशय होने पर आचार्य ने निर्णय दिया है--गौण कर्म 
के धमं का परित्याग करना ही न्याय्य है। साथ ही प्रधान कर्म के धर्म का संरक्षण 
करना उचित है। कारण यह है--प्रधान कमं को सगुण-सम्पन्न बनाने के लिए 
व्यक्ति गौण कर्म के अनुष्ठान में प्रवृत्त होता है; क्योंकि गुणकर्म प्रधानकर्म की 
पुर्ण साङ्ग-सम्पन्नता के लिए ही होता है। यदि गौण कमं के अनुरोध से प्रधान 
कमं के धर्म का परित्याग किया जाय, तो प्रधान कर्म अपूर्ण रह जायगा, तथा 
गौण कमं का अनुष्ठान व्यर्थ हो जायगा। इससे समस्त कर्मानुष्ठान निष्फल रहेगा, 
क्योंकि सामवेद से किया जानेवाला सामगान गुणकमं है; तथा यजुवे द-विहित 
अग्न्याधान प्रधान कमं है; उसकी सिद्धि के लिए ही व्यक्ति गुणकर्मानुष्ठात 
मैं प्रवृत्त होता है । ऐसी स्थिति में प्रधान कर्म अरत्याधान के विधायक यजुर्वेद के 
“उपांशुत्व' धर्म का संरक्षण सामवेद के 'उच्चेस्त्व' धर्म का परित्याग करने पर 

सम्भव हे । इसलिए प्रधान कम में निदिष्ट साम उपांगुस्वर में गाया जाना 
योग्य है । 

सामगानों के नामकरण के अनेक आधार होते हें । उनमें मुख्य दो हैं । एक-- 
गेय ऋचा में किन्हीं पदविशेषों का होना; दूसरा-- किसी के द्वारा उस गान का 
सर्वप्रथम प्रस्तुतीकरण । चालू प्रसंग में वारवन्तीय और यज्ञायज्ञीय गान प्रथम 
कोटि के हैं, तथा वामदेव्य गान द्वितीय कोटि का । पहले दो साम जिन ऋचाओं 
पर गाये जते हैं, उनमें 'वारवन्त' और 'यज्ञायज्ञ' पदविशेष पठित हैं । तीसरे साम 
का नाम 'वामदेव' व्यक्तिविशेष के नाम के आधार पर है जिसने सर्वप्रथम उस 
गान को प्रस्तुत किया । इसी के अनुसार 'वासिष्ठ' 'वेश्‍वामित्र' आदि साम के 
नाम हैं, जिनका प्रस्तुतीकरण वसिष्ठ व विश्वामित्र के द्वारा हुआ ॥६॥ (इति 
आधाने गानस्योपशुताऽधिकरणम्‌--२) । 


(ज्योतिष्टोमस्य याजुर्वेदिकताधिकरणम्‌-३) 


यजुर्वेद-सम्बन्धी वाङ्मय में ज्योतिष्टोम-विषयक वाक्य पढ़ा है--'ज्योति- 
ष्टोमेन स्वर्गकामो यजेत”--स्वर्ग की कामनावाला व्यक्ति ज्योतिष्टोम से यजन 
करे । सामवेद-सम्बन्धी वाङमय में भी इसका ऐसा ही पाठ उपलब्ध होता है ।* 
दोनों वेदों में ज्योतिष्टोम का विधान होने से किसको प्रधान विधि और किसको 
अनुवाद माना जाय ? यह सन्देह है । यदि यजुर्वेद-विहित को प्रधान माना जाय, 
तो उसका अनुष्ठान उपांशुस्वर से होगा । यदि सामवेद-विहित को प्रधान माना 
जाता है, तो अनुष्ठान उच्चै:स्वर से किया जायगा। सूत्रकार ने सन्देह का समा- 
धान किया 


भूयस्त्वेनोभयश्चुति ॥१०॥ 


[उभयश्ुति] दो या अधिक वेदों में सुना जानेवाला कमं [भूयस्त्वेन | बहुत 
गुणोंवाला होने से प्रधान विधि माना जाता है। तात्पर्यं है--जिस कर्म के गुणों 
का जिस वेद में अधिकता से विधान है, वह प्रधान क्रिया का विधायक जानना 
चाहिए, अन्यत्र का श्रवण उसका अनुवाद होगा। 

“उमयश्रुति' पद में बहुब्रीहि समास है--'उभयथा श्रुतिः श्रवणं यस्य कर्मणः 
तत्कर्म उभयश्रुति'--अधिक व न्यून गुणवाले दोनों प्रकार से जिस कर्म का श्रवण 
विभिन्न वेदों में पाया जाता है, वह कमं उभयश्रुति है। 'उभय' सभी वेदों का 
उपलक्षण है । यदि कोई कर्म तीनों वेदों में विहित पाया जाता है, तो उसका निर्णय 


१. द्रष्टव्य--स्वगेकामो ज्योतिष्टोमेन यजेत। आप० श्रौ० १०।२।१॥ 
२. द्रष्टव्य--ताण्डय ब्रा», १६।१।१-२ ॥ 

भी इसी हेतु (भूयस्त्व) के अनुसार कर लेना चाहिए। 

अनेक वेदों मे विहित कैमें की प्रधानता के लिए उसके अनुष्ठान-प्रकारों का 
अधिकाधिक वर्णन ही आधार होता है.। अनुष्ठान के प्रकारों का नाम इतिकतंव्यता 
है । जहाँ केवल कर्मे का विधान है, वहाँ इतिकत्तेव्यता की आकांक्षा रहती है; 
उसकी पूर्ति जिस वेद के सहयोग से हो, वहाँ के विधान को अनुष्ठान के लिए 
प्रधान माना जायगा । ज्योतिष्टोम का सर्वाज्भपूर्ण इतिकत्तेव्यतायुक्त विधान 
यजुबेद में पाया जाता है, इसलिए उसका अनुष्ठान उपांशु स्वर से होना चाहिए । 

प्रद्मपि सूत्र के शाबर भाष्यानुसार ज्योतिष्टोम-अनुष्ठान उपांशु स्वर के साथ 
हो --यह निर्णय दिया गया, परन्तु व्यवहार में ऐसा नहीं है । ज्योतिष्टोम याग में 
तीनों वेदों के मन्त्रो का अपने निर्धारित स्वर के साथ प्रयोग होता है। इसलिए 
कतिपय व्याख्याकारों ने सूत्रार्थ भिन्न प्रकार किया है। (इति ज्योतिष्टोमस्य 
याजुर्वे दिकताधिकरणम्‌-३) 


(प्रकरणस्य विनियोजकताऽधिक रणम्‌--४) 


सन्दिग्ध वाक्यों के विनियोग-निर्णय में कारण श्रुति, लिङ्ग और वाक्य का 
उपयुक्त प्रसंगों' में वर्णन कर दिया गया है । क्या विनियोग के इतने ही कारण हैं ? 
या अन्य भी ? प्रस्तुत अधिकरण का प्रारम्भ इस प्रश्न से ही होता है। लोक में 
किसी कार्ये का उपक्रम प्रायः प्रश्न से होता देखा जाता है--इस नदी का क्या नाम 
है? यह पर्वत किस नामवाला है? यह फल क्या है? इत्यादि। पूर्वोक्त तीन 
विनियोग-कारणों के अतिरिक्त भी कारण हैं, सूत्रकार ने बताया-- 


असंयुक्तं प्रकरणाद्‌ इतिकत्तेव्यताथित्वात ॥११॥ 


[असंयुक्तम्‌ | श्रुति, लिङ्ग, वाक्य से जो असम्बद्ध है, वह कमं [ इतिकत्तंव्य- 
तार्थत्वात्‌ | इतिकत्तंव्यता की आकांक्षा रखनेवाला होने के कारण | प्रकरणात्‌ ] 
प्रकरण से सम्बद्ध होता है। 

जिस कर्म का विनियोग श्रुति, लिङ्ग, वाक्य के आधार पर नहीं होता, तथा 
इतिकत्तंव्यता की आकांक्षा रखनेवाला है, उसका विनियोग प्रकरण के आधार पर 
होता है। 

दर्श-पूर्णमास प्रकरण में पाँच प्रयाज पठित हैं--'समिधो यजति, तनूनपातं 
यजति, इडो यजति, बहियंजति, स्वाहाकारं यजति’ प्रकरण-सामर्थ्यं से दर्श-पूर्ण मास 


१. द्रष्टव्य--श्रुति की विनियोग-कारणता (मी० ३।२।३-४) में, लिङ्ग की 


कारणता (मी० ३।२।१-२;अधि० १) में; वाक्य की विनियोगकारणता 
(मी० ३।१।१२; अधि० ६) में बताई गई है। 

में इनका विनियोग होता है, ज्योतिष्टोम अथवा अग्निहोत्र आदि में नहीं । दर्श- 
पूर्णमास को अपनी पूर्णता व सम्पन्नता के लिए इतिकर्तव्यता की आकांक्षा है, 
अर्थात्‌ किस-किस कमं को करने से दशं-पू्णेमास सम्पन्न होते हैं। दूसरी ओर 
प्रयाजसंज्ञक यागों को आकांक्षा है कि हमारा क्या प्रयोजन है ? हमें कहाँ प्रयुक्त 
होना चाहिए ? इस प्रकार परस्पर आकांक्षा होने पर प्रकरणख्प प्रमाण से समिद्‌ 
आदि प्रयाजों का दर्श-पूर्णमास के साथ सम्बन्ध होता है ॥११॥ (इति प्रकरणस्य 
विनियोजकताऽधिकरणम्‌--४) । 


(क्रमस्य विनियोजकताऽधिकरणम्‌ ५) 


पुनः प्रश्‍न होता है, क्या इतने ही विनियोग के कारण हैं ? नहीं; अन्य मी 
कारण हैं । 
सूत्रकार ने बताया-- 


क्रमश्च देशसामान्यात्‌ ॥१२॥ 


[देशसामान्यात्‌ ] देश की समानता से [क्रमः] क्रम [च] मी वाक्य के 
विनियोग का कारण होता है। 
आनुपूर्वी से कहे गये क्रमवालों में जिस पर्याय से जिस धर्म का कथन होता है, : 
उसकी आकांक्षा उसी पर्याय के धर्मी के साथ जानी जाती है । आकांक्षा होने पर . 
उनकी परस्पर एकवाक्यता होती है। तात्पर्यं है--क्रमानुसार वे एक-दूसरे के 
साथ सम्बद्ध होते हैं । यह क्रम उनके सम्बन्ध -- विनियोग का प्रयोजक होता है। 
इसको स्पष्ट करने के लिए लौकिक उदाहरण है--निदेशक ने कहा- चैत्र, 
मैत्र और इयाम दिल्ली, मथुरा और आगरा जायेंगे। यहाँ चेत्र आदि धर्मी जैसे 
एक क्रम से कहे गए हैं, वैसे ही दिल्ली जाता आदि धर्म का एक क्रम से कथन है। 
अब प्रश्‍न होता है, कौन दिल्ली जायगा ? कौन आगरा ? क्रम इसका विनियोजन 
करता है । चैत्र दिल्‍ली जायगा, मंत्र मथुरा और श्याम आगरा। 
प्रस्तुत प्रसंग में शास्त्रीय उदाहरण है--आनुपूर्वीवाले यागों में अनुमन्त्रण- 
मन्त्रों का पाठ । यह प्रसंग दशं-पूर्ण मास में आता है । दशं-पूर्णेमास में असोमयाजी 
(जो सोमयाग का उपक्रम न कर दर्श-पूर्णमास के अनुष्ठान में प्रवृत्त हुआ हो, 
_उस-) के प्रधान यागों का क्रम इस प्रकार है: पूर्णमास में-आग्तेय, उपांशुयाज, 
अग्नीषोमीय; दशे में--आग्नेय, उपांशुयाज, ऐव्द्राग्न । प्रत्येक याग के होमः 
क्रे अनन्तर यजमान उस-उस देवता से आशी: चाहता है; उसके मन्त्रो को.'अनु- 
` मन्त्रण’ कहते हैं। दर्श-पूर्ण मास के प्रधान याग के अनुमन्त्रण-मन्तर हैं--पूर्णमास में 
'अ्तेरन्तादो ०, दब्धिर्नामासि०: अग्नीषोमौ वृत्रहणौ”। दशै में अम्तेरन्नादो०, | 
` दुब्धि्तामासि, इन्द्रारन्योरहं ० । क्रमानुसार प्रथम और तृतीय संख्या पर निदिष्ट 

मन्त्रं में देवता-निर्देशरूप लिङ्ग से यह निश्चित हो जाता है कि इन मन्त्रों का 
विनियोग आग्नेय, अग्नीषोमीय और ऐन्द्राग्न यागों में होना चाहिए। परन्तु 
'दब्धिर्नामासि' मन्त्र में देवतानिदेश आदि कोई लिङ्ग न होने से यह सन्देह होता 
है कि इसका विनियोग उपांशुयाज में होता है ? या नहीं ? सन्देह का निवारण 
सूत्रकार ने क्रम के आधार पर क्रिया है। मन्त्रपाठ की आनुपूर्वी में 'दब्धिर्ना- 
मासि०' मन्त्र 'अन्नेरन्तादो०' के अनन्तर पढ़ा है । यागों की आनुपूर्वी में आग्नेय 
याग के अनन्तर उपांशुयाज निदिष्ट है। इस क्रम के बल पर 'दब्धिर्नामासि०' 
मन्त्र का विनियोग उपांशुयाज याग में निर्धारित होता है। 

इसी प्रकार ऐन्द्राग्न कर्म के अनुष्ठान का विधान उस व्यक्ति के लिए है, 
जिसके सम्बन्धी असमय मरते हों तथा जिसके अनेक शत्रु हों । उस ऐ्द्राग्न कर्म 
में इन्द्राग्नी देवतावाले याज्या-अनुवाक्या के दो जोड़े पढ़े गए हैं। एक है-- 
«इन्द्राग्नी रोचना दिवः, प्रचषणिभ्यः'; दूसरा है-'इन्द्राग्ती नवति पुरः, इनथद्‌ 
वत्रम्‌' । यद्यपि यहाँ लिङ्ग से विनियोग निश्चित है, पर यह विशेष विनियोग क्रम 
के आधार पर होता है कि याज्या-अनुवाक्या का पहला जोड़ा प्रथम ऐन्द्राग्त कर्म 
में विनियुक्त है । यह ऐन्द्राग्न कमं उस यजमान के द्वारा किया जाता है, जिसके 
सम्बन्धी असमय मर जाते हों; और दूसरा जोड़ा दूसरे ऐन्द्राग्न कर्म में विनियुक्त 
होता है, जो उस यजमान के द्वारा किया जाता है, जिसके अनेक शत्रु हों । विनि- 
योग में क्रम के कारण का यह अन्य उदाहरण है ॥१२॥ (इति क्रमस्य विनियो- 
जकताधिकरणम्‌-५) । 


(समाख्याया विनियोजकताधिक रणम्‌--६) 


शिष्य जिज्ञासा करता है--क्या विनियोग के इतने ही कारण हैं? या अन्य 
मी हैं ? 
सुत्रकार ने समाधान किया, अन्य भी कारण हैं-- 


आख्या चेवं तदर्थत्वात्‌ ॥१३॥ 


[आख्या ] आख्या-समाख्या-संज्ञा [च] भी [एवम्‌] इसी प्रकार विनियोग 

का कारण है । संज्ञा के [तदर्थत्वात्‌ | उस समाख्येय-संज्ञी के लिए होने के कारण । 
श्रुति, लिङ्ग, वाक्य आदि अन्य कारणों के समान समाख्या भी विनियोग का 
कारण है। कोई भी संज्ञा अर्थात्‌ नाम-पद संज्ञा-संज्ञी के अनिवार्य सम्बन्ध पर 
आश्रित रहता है। तात्पर्यं है--किसी संज्ञा-पद का प्रयोग किसी संज्ञी के लिए 
तभी सम्भव होगा, जब उनका वाच्य-वाचक-सम्बन्ध निर्धारित हो। समस्त 
बंदिक-लौकिक व्यवहार इसी व्यवस्था पर संचालित हैं। जैसे पाचक-लावक संज्ञा- 
पद हैं । पाचक संज्ञा-पद को सुनकर पाक-क्रिया के साथ 'पाचक' नामवाले व्यक्ति 

का सम्बन्ध जाना जाता है; लवन (फसल काटना) क्रिया के साथ 'लावक' नाम- 
वाले का । आज भी इस प्रदेश की जनभाषा में पकी फसल को काटनेवाले व्यक्तियों 
के लिए 'लावा' पद का प्रयोग होता है । इसी प्रकार वैदिक वाङ्मय में आध्वर्यव' 
और 'होत्र' नामक कर्मों का उल्लेख है। आध्वर्यव नाम से कहे जानेवाले कर्म 
अध्वर्य्‌ द्वारा किए जाने चाहिएँ, और हौत्र नामवाले होता के द्वारा । इन उदाहरणों 
में विनियोग का कारण समाख्या है, क्योंकि यहाँ श्रुति आदि अन्य कारण प्राप्त 
नहीं हैं। समाख्या को कारण माने जाने का यही प्रयोजन, हैं॥१३॥ (इति 
समाख्याया विनियोजकताधिकरणम्‌ - ६) । 


(श्रुत्यादीनां पूरवपूर्वबलीयस्त्वाधिकरणम्‌ -७) 


श्रुति, लिङ्ग, वाक्य, प्रकरण, स्थान और समाख्यारूप छह कारण विनियोग 
के बताए गए । जब किसी प्रसंग में एकसाथ अनेक कारण प्राप्त हों, तब विनियोग 
के कौन-से कारण का प्रयोग होता चाहिए ? इसके निर्धारण के लिए उनके बला- 
बल का विचार प्रस्तुत है । जो बलवान्‌ होगा, उसका प्रयोग किया जायगा, अबल 
हट जायगा । इसकी व्यवस्था के लिए सुत्रकार ने कहा-- 


श्रुतिलिज्भवाक्यप्रकरणस्थानसमाख्यानां समवाये 

पारदौबेल्यम्‌ अर्थेविप्रकर्षात्‌ ॥१४॥ 

[श्रुतिलिज्ध--समाख्यानाम्‌ | श्रुति, लिङ्ग, वाक्य, प्रकरण, स्थान और 
समाख्या के [समवाये | एकसाथ अनेक विनियोग-कारणों के उपस्थित होने पर 
[पारदौबेल्यम्‌ ] पूर्व की अपेक्षा पर दुर्बल माना जाता है, [अर्थविप्रकर्षात्‌ ]अथं 
की दूरी होने के कारण । 

एक समय में एक अर्थ का विवेचन हो सकता है, अनेक का नहीं । विनियोग 
के छह कारणों के परस्पर बलाबल कां विचार एकसाथ सम्मव न होने से यथा- 
क्रम दो-दो के जोड़ें को लेकर विवेचन प्रस्तुत है । सर्वप्रथम श्रुति, लिङ्ग पठित हैं । 
इनमें कौन बलवान्‌ कौन दुर्बल है ? यह विवेच्य है। इस विवेचन से पूर्व यह जान 
लेना आवश्यक है कि श्रुति आदि का स्वरूप क्या है ? 

श्रुति--इस पद का यहाँ वेद या आम्नाय अर्थ नहीं है । जो शब्द श्रवणमात्र 
से---किसी अन्य पद की आकांक्षा किए बिना--अपने स्पष्ट अर्थ का कथन करता 
है, वह यहाँ 'श्रुति' नाम से अभिप्रेत है । तात्पर्य है--निराकांक्ष पद श्रुति है । ऐसे 
पद सुबन्त और तिङन्त दोनों प्रकार के हँ- सुबन्त ==नामपद और तिङन्त = 
क्रियापद, जैसे--'सोमेन यजेत, अग्निहोत्रं जुहुयात्‌’ आदि वाक्य हैँ । इनमें 'सोम- 
अरिनिहोत्र' सुबन्त == नामपद हैं। ये अपने अर्थ को अभिव्यक्त करने में किसी अन्य 
पद की आकांक्षा या अपेक्षा नहीं रखते । इसी प्रकार “यजेत, जुहुयात्‌' ये तिङन्त = 

क्रियापद हैं; ये भी अपने अर्थ को-- अन्यपंद-नि रपेक्ष होकर स्वतन्त्र रूप से अभि- 
ब्यक्त करते हैं । प्रस्तुत प्रसंग में ऐसे पदों को “श्रुति नाम दिया गया है । 
ऐसे पद किसी अर्थःके विधायक, अभिधायक और विनियोजक माने जाते हैं। 
उक्त पद सोमयाग और अग्निहोत्र होम के विधायक हैं; इनके अनुष्ठान का 
विधान-करते हैं; अपने अर्थो के अभिधायक हैं, वाचक हैं; याग में सोम का और 
होम में अग्निहोत्र का विनियोग बताते हुँ । इन पदों के साथ लगे विभवित या 
एकवचन आदि के आधार पर श्रुति के भेद बताए गए हैं--विभक्तिरूप, एक- 
वच्नरूपा, एकपदरूपा । 'सोमेन' पद में 'सोम' के साथ तृतीया विभक्ति सोम को ' 
याग का अङ्ग बताने में किसी अन्य की आकांक्षा न करने के कारण यह विभक्ति- 
रूपा श्रुति है । एकवचन-_अन्य-निरपेक्ष केवल सोम को याग का साधन या अङ्ग 
बताने के कारण यह एकवचनरूपा श्रुति है। सोमपद अन्य-निरपेक्ष होकर केवल 
सोमद्रव्य का कथन करने से एकपदरूपा श्रुति है । 
इसी प्रकार 'ब्रीहीन्‌ प्रोक्षति, ब्रीहिभियंजेत' आदि में भी विभक्तिरूपा, वचन- 

रूपा, पदरूपा श्रुति को समक लेना चाहिए। ब्रीहि पद के साथ लगी द्वितीया- 
तृतीया विभक्ति यथाक्रम ब्रीहि को प्रोक्षण का और याग का अङ्ग बताने में अन्य- 
निरपेक्ष हैं; यह विभक्तिरूपा श्रुति है । बहुवचन का श्रवण ब्रीहि के प्रोक्षण और 
याग में बहुत-से ब्रीहि का कथन करने से यह वचनरूपा श्रुति है। यह अन्य- 
निरपेक्ष होकर एक दाने से प्रोक्षण व याग का निषेध कर बहुत-से ब्रीहि का कथन 
करती है। शास्त्र में इसकी सीमा बताई है, कितने मुठ्ठी ब्रीहि लेने चाहिएँ । ब्रीहि 
पद का श्रवण अन्य-निरपेक्ष होकर अपने विशिष्ट अर्थ को अभिव्यक्त कर प्रोक्षण 
आदि में यव आदि द्रव्य का निषेध करता है; यह एकपदरूपा श्रुति है। इसका 
स्वरूप सर्वत्र विधिवाक्यों में इसी प्रकार समझना चाहिए। 

'लिङ्क--किसी भी पद में किसी विशिष्ट अर्थ का बोध कराने के सामर्थ्यं का 
नाम “लिङ्ग है । प्रत्येक पद किसी अथं का बोध कराने में समर्थं होता है। इस रूप 
में शब्द और अर्थं का परस्पर नित्यसम्बन्ध है । यह लिङ्ग दो प्रकार का है--एक 
शब्दगत, दूसरा अर्थगत । किसी पद में किसी विशिष्ट के प्रकाशन का सामर्थ्य 
होना 'गब्दगत नामक लिङ्ग है, जेसे--प्रथम सोम, अग्निहोत्र, ब्रीहि आदि पदों 
का उल्लेख किया गया है । किसी पदबोध्य वस्तु के कार्य करने की योग्यता का 
नाम 'अर्थगत' लिङ्ग है, जेसे--जलेन सिञ्चति’ वाक्य जलपद के वाच्य अर्थ में 
सींचने की योग्यता है, यह उपयुक्त अर्थ का बोध कराएगा, यह 'अर्थगत' लिग है। | 
इसके विपरीत 'वह्लिना सिञ्चति' वाक्यगत वह्वि पद वाच्य-अर्थ आग में सींचने | 

को योग्यता न होने से यह किसी उपयुक्त अर्थ का बोध नहीं कराएगा। 
शब्द के साधारण अर्थबोधन-सामर्थ्य के अतिरिक्त जो किसी शब्द में विशिष्ट 
देवता को कहने का सामर्थ्ये है वह लिङ्ग है, जैसे--'कदाचन स्तरीरसि नेन्द्र 

सश्चसि दाशुषे' मन्त्र में 'इन्द्र' शब्द का विशिष्ट देवता को कहने का सामर्थ्य है- 
हे इन्द्र ! तुम कभी हिंसक नहीं होते, और यजमान को याग का फल देने के लिए 
प्राप्त होते हो। स्कन्द स्वामी ने निरुक्त की टीका" में “लिद्धुज्ञा अत्र स्मः' इसकी 
व्याख्या करते हुए लिखा है--'लिङ्गं देवताभिधानसमर्थ: शब्दः' देवता के कथन 
करने में समर्थ शब्द 'लिङ्ग' कहा जाता है । 

वाक्य--परस्पर-साकांक्ष पदों के समूह को 'वाक्य' कहते हैं । ऐसे पद आपस 
में एक-दूसरे की आकांक्षा रखते हुए पारस्परिक सहयोग से किसी एक पूर्ण अर्थ 
को अभिव्यक्त करते हैं। 'कदाचन स्तरीरसि नेन्द्र' यह एक वाक्य है । 'सोमेन 
यजेत स्वर्गकामः, अग्निहोत्रं जुहुयात्‌ स्वर्गकामः' आदि सब ऐसे ही वाक्य हैं। 
वाक्यगत पदों के परस्पर-साकांक्ष होने के साथ-साथ उनमें उपयुक्त अर्थ के बोध 
कराने की योग्यता, और उनका एकसाथ आनुपूर्वी से उच्चरित या लिखित होना 
आवश्यक है । तात्पर्यं है--वाक्यगत पदों में आकांक्षा, योग्यता और आसत्ति का 
अस्तित्व रहना चाहिए । 

प्रकरण--क्रियमाण कमं का विधान होने पर आकांक्षा होती है, इस कमं को 
किस प्रकार किया जाना चाहिए ? इसको इतिकर्तव्यता कहते हैं। किसी कर्म की 
इतिकत्तंव्यता का ज्ञान--जहाँ से वह कमं प्रारम्भ होता है और जहाँ पुर्ण होता 
है- उस समस्त सन्दर्भ के आधार पर किया जाता है । उसी का नाम प्रकरण है । 
प्रधान कमं का प्रतिपादक पुरा सन्दर्भ 'महाप्रकरण' तथा उसके किसी एक अंश में 
इतिकर्तव्यता आदि को बतानेवाले प्रसंग 'अवान्तर प्रकरण' कहे जाते हैं। 
अवान्तर प्रकरण भी अपने रूप में अपना पूरा अस्तित्व रखते हैं। प्रधान कम॑ 
अपनी सिद्धि के लिए अङ्गभूत इतिकत्त॑व्यता आदि की आकांक्षा रखता हैं; इति- 
कत्तेव्यता आदि अङ्गभुत कर्मो का कोई स्वतन्त्र फल न होने से वह अपनी फलवत्ता 
के लिए प्रधान कर्म की आकांक्षा रखता है। इस प्रकार उमयाकांक्षी वाक्यों के 
समूह का नाम 'प्रकरण' है, यह भी कहा जा सकता है। सूक्तवाक सन्दंमं [३।२ 
का अधि० ५] इसका उदाहरण है। इसका स्पष्टीकरण बलाबल-प्रसंग में आगे 
द्रष्टव्य है । 

स्थान--विनियोजक प्रमाणों में पाँचवाँ 'स्थोन' है । आचार्यो ने इसका अन्य 
नाम “क्रम बताया है। प्रधान और अङ्गभुत कमो के समानदेश में होने का नाम 
'स्थान' या “क्रम” है । कर्मों की यह समानदेशता पाठ और अनुष्ठान दोनों आघारों 
पर होती है । पहले का नाम 'पाठसादेश्य' और दूसरे का “अनुष्ठान सादेश्य' है । 


पाठसादेश्य भी दो प्रकार का है: एक--यथासंख्य पाठ के अनुसार; दुसरा--- 


१. द्रष्टव्य--निरुक्त की स्कन्द स्वामी टीका, प्रथम भाग, अध्याय १, खण्ड १७, 
पृष्ठ १०८, पंक्ति ३-४। 

सन्निधिपाठ के अनुसार । 

समाख्या--प्रकृति-प्रत्यय से सिद्ध यौगिक पद का नाम 'समाख्या' है । लोक- 
सिद्ध नामपद लौकिकी समाख्या, तथा वैदिक वाङ्मयसिद्ध नाम वैदिकी समाख्या 
कहे जाते हैँ। 

श्रुति आदि के स्वरूप-निर्देश के अनन्तर इनके पारस्परिक बलाबल का 
विचार प्रस्तुत है । 


(अथ लिङ्गात्‌ शरुतः प्राबल्याधिकरणम्‌) 


पूर्व-निर्देशानुसार दो-दो के जोड़े को लेकर बलाबल का बिचार प्रस्तुत 
है। पहला जोड़ा है--श्रुत और लिङ्ग। किसी पद या वाक्य के विनियोग के 
लिए जब श्रुति और लिङ्ग समान बल से परस्पर-विरोधी होकर उपस्थित हों 
तब कौन सबल और कौन अबल है, इसका विचारपूर्वक निर्णय करने के लिए 
आचार्यो ने उदाहरण-वाकय सुझाया है--'ऐन्द्रचा गाहपत्यमुपतिष्ठते'-इन्द्र 
देवतावाली ऋचा से गाहंपत्य अग्नि का उपस्थान करता है। यहाँ विचारणीय 
है--क्या इन्द्र देवता और गाहंपत्य अग्नि दोनों में से चाहे जिस एक का उपस्थान 
करना चाहिए ? ऐसी अव्यवस्था है ? अथवा केवल एक गाहंपत्य का उपस्थान 
हो, ऐसी व्यवस्था है ? यदि श्रुति= 'गाहँपत्यम्‌' यह कर्मकारक द्वितीया विभवित 
का श्रवण, और लिङ्ग= 'ऐन्द्री' पद में इन्द्र देवता को कहने का सामर्थ्य, दोनों 
विनियोग-कारण समान बलवाले हैं, तो उक्त वचन में विकल्प मानना होगा; इन्द्र 
और गाहंपत्य दोनों में से किसी एक का उपस्थान करे। यदि श्रुति सबल है, तो 
केवल गाहंपत्य का उपस्थान होगा । 
जिज्ञासु आशंका करता है--प्रथम आपने बताया, अर्थवाले परस्पर-साकांक्ष 
पदों का समूह वाक्य है । इसके अनुसार “ऐन्द्रथा गाहंपत्यमुपतिष्ठते” यह वाक्य है, 
तब यहाँ लिङ्ग और वाक्य का विरोध करना चाहिए, श्रुति और लिङ्ग का नहीं । 
यदि लिङ्ग सबल है, तो इन्द्र पद का विशिष्ट देवता के कथन में सामर्थ्य होने के 
कारण इन्द्र का उपस्थान होगा। यदि सबल होता है, तो गाहंपत्य का उपस्थान 
होगा । डयलिए उक्त वाक्य को लिङ्ग और वाक्य के परस्पर बलाबल की परीक्षा 
हि उदाहरण समभना चाहिए; श्रुति, लिङ्ग के बलाबल की परीक्षा के लिए 
नहीं । 
आचार्य ने समाधान किया, येह कहना ठीक है कि 'ऐन्द्रा गाहुपत्यमुप तिष्ठते” 
वाक्य है । परन्तु साथ ही यह श्रुति भी तो है। यहाँ कर्म कारक द्वितीया विभक्ति 
के साथ “गाहंपत्य' श्रवण उसे तत्काल “उपतिष्ठते” के साथ जोड़ता है । इसलिए 
श्रुति लिङ्ग से विरुद्ध होती है; वाक्य का लिङ्ग से कोई बिरोध नहीं, क्योंकि 
लिङ्ग के बलवान्‌ होने पर 'ऐन्द्रथा उपतिष्ठते” में वावयगत 'गाहपत्य' पद इन्द्र को 

कहने के कारण उसके साथ एकवाक्यता को प्राप्त होगा; तब लिङ्ग और वाक्य 
का विरोध कहाँ रहा ? विरोध तभी होगा, जब गाहंपत्य के साथ लिङ्ग की एक- 
वाक्यता न हो। यह विरोध श्रुति और लिङ्ग के परस्पर-प्रतियोगी रूप में सामने 
आने पर सम्भव है । इसलिए उक्त उदाहरण श्रुति और लिङ्ग के बलाबल की 
परीक्षा के लिए उपयुक्त है । 

उक्त वाक्य में 'गाहँपत्यम्‌' पद श्रवणमात्र से--अन्य किसी की आकांक्षा या 
अपेक्षा किए बिना ही--“उपतिष्ठते' के साथ एकवाक्यता को प्राप्त होकर पूर्ण 
अर्थं को अभिव्यक्त कर देता है । इसमें अर्थ का विप्रकषं नहीं है । तात्पर्य है-- 
अर्थाभिव्यक्ति में कोई विलम्ब नहीं होता । परन्तु वाक्य में तृतीयान्त करण कारक 
'ऐन्द्रचा' पद ऐसा नहीं है । यह पद साक्षात्‌ इन्द्र को न कहकर इन्द्र देवतावाली 
ऋचा का वाचक है। वह ऋचा को ढंढता है। ऋचा है--'कदाचन स्तरीरसि 
नेन्द्र ! सइचसि दाशुषे”, ऋचागत (इन्द्र पद देवताविशेष का कथन करने में समर्थ 
होने से लिङ्ग है । 'ऐन्द्री' पद के अनुसार जब तक लिङ्ग उपस्थान के लिए तैयार 
होकर आगे आता है, उससे पहले ही श्रुति अपना कार्य कर चुकी होती है। 
तात्पयं है--उपस्थान के लिए अर्थाभिव्यक्ति में विलम्ब के कारण लिङ्ग अबल 
और अर्थाभिव्यक्ति में विलम्ब न होने के कारण श्रुति सबल है। उपस्थान गाहं- 
पत्य अग्नि का होता है, उस अवसर पर इन्द्र देवतावाली ऋचा का केवल उच्चा- 
रण क्रिया जाता है। ऋचा का उच्चारण करते हुए गाहंपत्य का उपस्थान किया 
जाता है; वह अङ्गी, और अन्य अङ्ग हैं । 


(अथ वाक्यात्‌ लिङ्गस्य प्राबल्याधिकरणम्‌) 

प्रथम निर्देशानुसार उपयुक्त अर्थ के बोधक परस्पर-सापेक्ष सुबन्त-तिङन्त 
पदों के समुह का नाम वाक्य है । वाक्यगत वे पद श्रूतिरूप या लिङ्गरूप होते हैं। 
पहले जब वे पद अर्थ का बोध करा देंगे, उसके अनन्तर ही वाक्य अर्थबोध करां 
सकेगा । जसे लिङ्ग (“कदाचन स्तरीरसि नेन्द्र ! ' में इन्द्र पद) अर्थबोध कराने 
के लिए श्रुति ('ऐन्द्रथा' पद) पर आधारित रहने से श्रुति की अपेक्षा दुर्बल होता 
है, ऐसे ही वाक्य अर्थबोध कराने में श्रुति और लिङ्ग पर आधारित रहता है, 
इसलिए लिङ्ग की अपेक्षा वाक्य दुर्बल होगा, क्योंकि लिङ्गपद की अपेक्षा वाक्य 
द्वारा अर्थबोध होने में विलम्ब हो जाता है। इसको स्पष्ट करने के लिए आचायोँ 
ने उदाहरण सुभाया-- 

स्योनं ते सदनं कृणोमि, घृतस्य धारया सुशेवं कल्पयामि । तस्मिन्‌ सोदाऽ्मृते 

प्रतितिष्ठ, ब्रीहीणां मेध सुमनस्यमानः । 

ब्रीहि से तैयार किए गए पुरोडाश ! तेरा सुखद घर बनाता हूं, उसे घृत की 
धारा से निवासयोग्य सुखकर निष्पन्न करता हूँ, निरुपद्रव उस स्थान में तू प्रतिष्ठा- 

पूर्वक स्थिर होकर बैठ । इसमें सन्देह है, क्या सम्पूर्ण मन्त्र का विनियोग पुरोडाश- 
पात्र को घी से चुपड़ने और पुरोडाश को वहाँ रखने में करना चाहिए ? अथवा 
"कल्पयामि पर्यन्त पुरोडाशपात्र के उपस्तरण (चुपड़ने) में, तथा शेष मन्त्र पुरो- 
डाश को पुरोडाशपात्र में रखने के लिए करना चाहिए ? यदि वाक्य बलवान्‌ है, 
तो दोनों कार्यों (पात्र के उपस्तरण और पुरोडाश) में पुरे मन्त्र का प्रयोग किया 
जाना चाहिए। क्योंकि मन्त्र के दोनों भागों के क्रियापद 'कल्पयामि' और 'सीद' 
एक पुरोडाश से सम्बन्ध रखते हैं; तेरे लिए घर बनाया, उसमें तू बैठ; इस प्रकार 
इनमें एकवाक्यता सम्पन्न होती है। यदि लिङ्ग बलवान्‌ है, तो 'कल्पयामि -पर्यं न्त 
मन्त्रभाग का घर के बनाने में, तथा शेष भाग का पुरोडाश को रखने में विनियोग 
होगा । कारण यह है--'स्योनं ते सदनं कृणोमि’ यह्‌ अंश घर बनाने को कहने में 
समर्थ है; तथा 'तस्मिन्‌ सीद यह्‌ अंश पुरोडाश को उस स्थान में रखने को कहने 
में समर्थं है । जिज्ञासा है, इन दोनों में से किसको स्वीकार किया जाय? उक्त 
सन्दर्भ-प्रसंग में लिङ्ग और वाक्य दोनों समानबल प्रतीत होते हैं। 
श्रुति के साम्मुख्य में लिङ्ग दुर्बल माना गया है । श्रुति लिङ्ग को बाधित कर 
देती है। जो एक की बराबरी में बाधित हो जाता है, उसकी दुर्बलता निश्चित 
रहती है। सम्भव है, वाक्य के साम्मुख्य में भी लिङ्ग दुर्बल होकर बाधित हो 
जाय। ऐसी स्थिति में आचार्य सूत्रकार ने बताया--लिङ्ग और वाक्य दोनों के 
साम्मुख्य में लिङ्ग सबल होता है, वाक्य दुर्बल । कारण है--अर्थ-विप्रकषं, वाक्य 
में अर्थ की दूरी होना। “स्योनं ते सदनं कृणोमि’ मन्त्र दश-पूर्णमास प्रकरण में 
पठित होने से दशं-पुर्णेमास का अङ्ग है । तेरे सदन को बनाता हूं' अपने इस अर्थ- 
सामथ्येरूप लिङ्ग से पुरोडाशपात्र के उपस्तरण में विनियुक्त होकर सफल 
प्रयोजनवाला हो जाता है । इसीलिए पुरोडाश के स्थापन में विनियोग की योग्यता 
को खो बैठता है। कोई ऐसा अन्य आधार नहीं, जिसके अनुसार 'स्योनं ते' मन्त्र 
का विनियोग पुरोडाश की स्थापना में होने का संकेत मिले। 
इसी प्रकार 'तस्मिन्‌ सीद' मन्त्र दर्श-पूर्णमास प्रकरण में पठित होने से दशं- 
पूर्णणास का अङ्ग है। 'उस अनुकूल घर में प्रतिष्ठापुर्वक बँठ' इस अपने अथं- 
सामर्थ्यरूप लिङ्ग से मन्त्र का विनियोग पुरोडाश की स्थापना में निश्चित होता 
है । अन्य कोई ऐसा प्रमाण नहीं, जिसके आधार पर इस मन्त्र का विनियोग पुरो- 
डाश के उपस्तरण में सोचा जा सके । “स्योनं ते! मन्त्र के श्रवणमात्र से 'तेरा घर 
बनाता हूँ यह स्पष्ट प्रत्यक्ष अर्थ उपस्थित होता है, जो उपस्तरण कर्म के कथन 
करने का सामर्थ्यंरूप लिङ्ग श्रुत्यर्थं के निकट होने से मुख्य है, बलवान्‌ है । इसके 
विपरीत 'तस्मिन्‌ सीद' मन्त्र का उपस्तरण में विनियोग 'स्योनं ते” मन्त्र के साथ 
उसकी एकवाक्यता की कल्पना के अनन्तर आता है, अतः वह श्रूत्यर्थं से दूर पड़ 
जाता है। फलतः लिङ्ग और वाक्य के साम्मुख्य में लिङ्ग से वाक्य बाधित हो 

जाता है, इसलिए लिङ्ग के अनुसार “स्योनं ते' मन्त्रभाग पुराडाश के उपस्तरण 
में और 'तस्मिन्‌ सीद' मन्त्रभाग पुरोडाश के स्थापन में विनियुक्त होता है, यह 
निश्चित है । 

यह कहना न्याय्य नहीं है कि श्रुति से बाधित लिङ्ग को वाक्य से भी बाधित 
माना जाय । यदि श्रुत्यर्थं से लिङ्ग अनुगृहीत होता है, और वाक्य दूर पड़ जाता 
है, तो वाक्य की बराबरी में लिङ्ग को बाधित कहना अप्रामाणिक होने से अनुचित 
है। श्र॒त्यर्थ के सामीप्य से समथित लिङ्ग वाक्य से बलवान्‌ होता है । 


(अथ प्रकरणाद्‌ वाक्यस्य प्रावत्याधिकरणम्‌) 


प्रथम बताया गया, इतिकत्तेव्यता की आकांक्षा करनेवाले कत्तव्य का कथन 
किया जाना प्रकरण का स्वरूप है। कोई कमं किस प्रकार किया जाना चाहिए, 
यह बताना प्रकरण है। वाक्य और प्रकरण के विरोध में कैसे निर्णय होगा ? यह 
बताना चाहिए। परस्पर-अपेक्षित सार्थक पदों का समूह वाक्य, तथा इस प्रकार 
के अनेक वाक्यों का समूह प्रकरण होता है । प्रकरण अपनी सार्थकता और सफल 
प्रयोजनवाला होने के लिए वाक्य की अपेक्षा रखता है, इसलिए वाक्य सदा प्रकरण 


से बलवान्‌ रहेगा। इसके लिए सूक्तवाक' निगद उपयुक्त उदाहरण है। 


१. सूक्तवाक निगद का पूरा पाठ इस प्रकार है-- 

“इदं द्यावापृथिवी भद्रमभुत्‌ । अष्मं सूक्तवाकम्‌ । उत नमोवाकम्‌ । 
ऋष्या स्म सुक्तोच्यमग्ने। त्वं सुक्तवागसि। उपश्रितो दिवः पृथिव्योः। 
ओमन्वती तेऽस्मिन्‌ यज्ञे यजमान द्यावापृथिवी स्ताम्‌ । शङ्कये जीर दान्‌ । अत्र 
स्तु अप्रवेदे । उरुगव्यूती अभय कृतौ । वृष्टि द्यावा रीत्यापा। शंभुबौ मयो- 
भुवौ । ऊर्जस्वती पयस्वती च। सूपचरणा च स्वधिचरणा च । सयोराविदि। 
अग्निरिव हविरजुषत । अवीवृधत महो ज्यायोऽकृत । सोम इदं हविरजुषत । 
अवीवृधत महो ज्यायोऽकृत । अग्निरिदं हविरजुषत । अवीवृधत महो ज्या- 
योऽकृत। प्रजापतिरिदं हविरजुषत । अवीवृधत महो ज्यायोऽकृत । अग्नीषो- 
माविदं हविरजुषताम्‌ । अवीबृधेतां महो ज्यायोऽक्राताम्‌ । इन्द्राग्नी इदं 
हविरजुषेताम्‌ । अवोवृधेतां महो ज्यायोऽक्राताम्‌ । इन्द्र इदं हविरजुषत । 
अवीबुधत महो ज्यायोऽकृत । महेन्द्र इदं हविरजुषत । अवीवृधत महो ज्या- 
योऽकृत। देवा आज्यपा आज्यमजुषन्त। अवीवृधन्त महो ज्यायोऽक्रत ।अग्निर्‌- 
होत्रेणेदं हविरजुषत। अवीवृधत महो ज्यायोऽक्ृत। अस्यामुधद्धोत्रायां देबं- 
गमायाम्‌ । आशास्तेऽयं यजमानोऽसौ । आयुराशास्ते । सुप्रजास्त्वमाशा स्ते । 
सजातवनस्यामाशास्ते । उत्तरां देवयज्यामाश्ञास्ते । भूयो हविष्करणामा- 
शास्ते। दिव्यं घामाऽऽशास्ते । विइवं प्रियमाझास्ते । यदनेन हक्षिऽऽशारस्ते । 

इस मन्त्र में पूर्णमासी के दिन यजन किये अग्नीषोम और प्रजापति देवता, 
अमावास्या के दिन यजन किये गये इन्द्राग्नी, इन्द्र (अन्य पक्ष में--महेन्द्र) देवता 
स्मरण किये गये हैं। 
वाक्य और प्रकरण में परस्पर बलाबल की परीक्षा के लिए उपयुक्त सूकवाक 
में दोनों समानबल प्रतीत होते हैं। क्योंकि वाक्य और प्रकरण दोनों में समानरूप 
से इतिकत्त॑व्यता की आकांक्षा होने पर किसी एक के बलाबल का निश्चय करने में 
कोई कारण दिखाई नहीं देता, इसलिए दोनों समानबल हैं, यही कहना होगा । 
फिर भी वाक्य को दुर्बल कहा जा सकता है, क्योंकि वह लिङ्ग से बाधित है। 
सूक्तवाक मन्त्र दर्शपूर्ण मास याग के प्रसंग में पठित है। मन्त्र में जो दोनों यागों के 
देवताओं का कथन है, उसमें एकवाक्यता प्राप्त नहीं होती । वहाँ देबताकथन 
लिङ्ग से इन्द्राग्नी, इन्द्र को पौर्णमासी में प्रयोग से हटाकर अमावास्या में प्रयुक्त 
करना चाहिए । ऐसे ही अग्नीषोम, प्रजापति को अमावास्या में प्रयोग से हटाकर 
पूर्णमासी में प्रयुक्त करना चाहिए । इसमें सन्देह होता है--यदि प्रकरण बलवान्‌ 
है, तो जो इस दशपूर्णं मास में यजन किये गये देवता का स्तुतिरूप शेष वाक्य है-- 
"अवीवृधेतां महोज्यायोऽक्ताताम्‌' आदि, क्या उसे जितनी बार सूक्तवाक में पढ़ा 
है, उतनी बार पौर्णमासी अमावास्या दोनों यागों में प्रयोग करना होगा ? अथवा 
यदि वाक्य बलवान्‌ है, तो इन्द्राग्नी शब्द का उत्कषं कर (उसे उखाड़कर) जहाँ 
ले-जाया गया है; तथा अग्नीषोम का उत्कर्ष कर जहाँ उसे ले-जाया गया है, वहाँ 
ही प्रयोग करना होगा ? इस विषय में वाक्य और प्रकरण दोनों समानबल प्रतीत 
होते हैं । इसका निर्णय कंसे किया जाय ? 
आचार्यं सून्नकार ने समाधान किया--इसका निर्णय अर्थविप्रकर्ष (अर्थ की 
दुरी) के आधार पर किया जाना चाहिए । जहाँ अर्थ की दूरी है, वह दुर्बल; जहाँ 
सामीप्य है, वह सबल होगा । सोचना चाहिए, यहाँ अर्थ की दूरी क्या है ? 
वाक्य में प्रत्येक पद अलग-अलग साकांक्ष रहता है। वाक्य के पुरे अर्थ को 
अभिव्यक्त करने के लिए वाक्यगत पद एक-दूसरे की आकांक्षा रखते हैँ । समस्त 
पद मिलकर पुरा वाक्य अभिमत अर्थ को अभिव्यक्त करने में निराकांक्ष हो जाता 
है; अपने पुणे अथे को अभिव्यक्त कर कार्यानुष्ठान में प्रवृत्ति का प्रयोजक हो 
जाता है। प्रकरण में यह स्थिति नहीं रहती । प्रकरण अनेक वाक्यों का समुदाय 
होता है। दशंपूर्णमास प्रकरण में सूक्तवाक मन्त्र पठित है--'दशंपूर्णमासाम्यां 
यजेत” वाक्य से याग का विधान है । उसे अपनी इतिकत्तंव्यता की आकांक्षा रहती 


तदश्रूयात्‌ तदृध्यात्‌ । तदस्मे देवा रासन्ताम्‌ । तदाग्निदंवो देवेभ्यो बनते । 
बयमन्नेर्मानुषाः ॥ इष्टं च वीतं च। उभे च नो द्यावापृथिवो अंहसः स्याताम्‌ । 
इह्‌ गतिर्वामस्येदं च । नमो देवेभ्यः। [तै० ब्रा”, ३।५।:१० ] 

है। समीप में पठित सूक्तवाक है। तब वहाँ वाक्यान्तर से जाना जाता है-- 
“सूक्तवाकेन प्रस्तरं प्रहरति’ सूक्तवाक मन्त्र का उच्चारण करते हुए प्रस्तर को 
अग्नि में छोड़ता है। इस मन्त्र में पौर्णमासी देवतावाची और अमावास्या 
देवतावाची पदों का प्रयोग एक-दूसरे से पृथक्‌ करके किया जाता है । उन 
देवताओं के शेषभूत पदों का भी पृथक्‌ करके प्रयोग होता है। इस कारण यद्यपि 
प्रकरण-सामर्थ्यं से पौर्णमासी के देवता-पदों के अङ्गभूत वचनों का अमावास्या के 
देवतावाची पदों के साथ एकवाक्यता की सम्भावना प्रकट की जा सकती है, 
तथापि पौर्णमासी के देवतावाची पदों के साथ उनकी एकवाक्यता प्रत्यक्ष है। 
प्रत्यक्ष के साथ विरोध होने पर सम्भावना की उपेक्षा कर दी जाती है । स्वतन्त्र 
वाक्य की अपेक्षा प्रकरण से अर्थाभिव्यक्ति में विलम्ब होना ही अर्थ की दूरी है। 
इसलिए वाक्य और प्रकरण के परस्पर साम्मुख्य में वाक्य प्रबल और प्रकरण 
दुबल रह जाता है। लिङ्ग से बाधित होने पर वाक्य प्रकरण से भी बाधित होना 
चाहिए,--यह आवश्यक नहीं है। 


(अथ स्थानात्‌ =त्रमात्‌ प्रकरणस्य प्राबल्याधिकरणम्‌) 


कोई वचन किस 'स्थान' पर पढ़ा गया है, अथवा किस क्रम पर पढ़ा गया है, 
यह एक ही बात है । स्थान-विशेष या क्रमविशेष पर पढ़ा जाना “वचन की अपनी 
विशेषता है । सूत्र में 'स्थान' पद दिया है, पर स्पष्टता की भावना से यहाँ 'क्रम'- 
पद का प्रयोग किया जाएगा । प्रकरण और क्रम के साम्मुख्य में कौन सबल और 
कौन दुर्बल है ? इसका विवेचन प्रस्तुत है । 

इसको समझने के लिए उदाहरणरूप में आचायो ने राजसूय याग का उल्लेख 
किया है। राजसूय याग-प्रकरण के अन्तर्गत अभिषेचनीय के क्रम में शौनःशेप 
आख्यान आदि पठित हैं ।' राजसूय का प्रकरण होने से वहाँ प्रधान कमे राजसूय- 
याग है। प्रकरण और क्रम के साम्मुख्य में यदि प्रकरण बलवान्‌ है, तो शौनःशेप 
आख्यान आदि राजसूय प्रकरणस्थित सब कर्मो के अङ्ग होंगे । यदि क्रम बलवान्‌ 
है, तो अभिषेचनीय के क्रम में पठित होने से उसी (अभिषेचनीय) कर्म के अङ्ग 
होंगे। अर्थाभिव्यक्ति के ये दोनों कारण आपाततः समानबल प्रतीत होते हैं; 
क्योंकि कोई ऐसा विशेष हेतु उपलब्ध नहीं है, जिसके आधार पर दोतों में से 
किसी एक को बलवान्‌ सिद्ध किया जा सके । प्रत्युत यह कहा जा सकता है कि 
प्रकरण की अपेक्षा क्रम बलवान्‌ है; क्योंकि अन्यत्र प्रकरण-वाक्य से बाधित 


१. द्रष्टव्य--तै० ब्रा० १।७।१०।६।। आदि पद देवन (द्यूतक्रीडन) का ग्रहण 
करता है । उक्त ब्राह्मण के उसी प्रसंग में दयूतक्रीड़ाविषयक आख्यान दिया 
गया है। 

हुआ माना गया है। एक जगह बाधित को दुबंल ही समभता चाहिए। सम्भव 
है, वह क्रम से भी बाधित हों जाय । 
झिष्य-जिज्ञासा को आचार्य सूत्रकार ने समाधान किया--अर्थविप्रकर्ष के 
कारण क्रम की अपेक्षा प्रकरण बलवान्‌ होता है । क्रम में अर्थविप्रकर्ष == अर्थ की 
दूरी रहती है । अर्थ की दूरी यहाँ क्या है ? इसे समभना चाहिए । राजसुय- 
प्रकरण में राजसूय-याग प्रधान कर्म है। “राजा राजसूयेन? स्वाराज्यकामो 
यजेत' वचन राजसूय का विधान करता है। वह किस प्रकार किया जाना 
चाहिए ? अपनी इस इतिकर्तव्यता की आकांक्षा रखता है। उस आकांक्षा को 
प्रकरणपठित परिपूर्ण अर्थवाले समस्त वाक्य पूरा करते हैं। इसलिए राजसूय-याग 
के साथ उनकी एकवाक्यता प्रत्यक्ष है, जो याग के प्रयोजन को पूरा करती है । 
उस प्रकरणगत वाक्यसमूह में एक अंश शौनःशेप उपाख्यान है और अभि- 
षेचनीय संज्ञक सोमयाग कर्म भी । अनेक कर्मो का प्रकरण में पाठ किसी क्रम से 
होना ही सम्भव है । क्रम के अनुसार यदि शौन:शेप उपाख्यान अभिषेचनीय कमं 
के समीप पढ़ा है, तो वह इनमें परस्पर-आकांक्षा का प्रयोजक नहीं है । ये दोनों 
कर्म राजसूय प्रधान कर्म की इतिकत्तँव्यतारूप आकांक्षा को समानरूप से पूर्ण 
करने के कारण उसके अङ्गभूत हैं। प्रधान कर्म के साथ अङ्गभ्ूत कर्म की एक- 
चाक्यता प्रत्यक्ष सिद्ध है। अभिषेचनीय कर्म के प्रति शौन:शेप उपाख्यान कर्म की 
अङ्गतां क्रम के आधार पर सम्भावनामूलक कही जा सकती है । प्रत्यक्ष-बोधित 
अर्थ के साम्मुख्य में सम्भावित अर्थ बाधित हो जाता है । फलतः प्रकरण की 
प्रतियोगिता में क्रम दुबेल और प्रकरण बलवान्‌ रहता है, भले ही प्रकरण वाक्य 
से बाधित होता हो । 


(अथ समाख्यायाः क्रमस्य प्राबल्याधिकरणम्‌) 


क्रम और समाख्या के परस्पर विरोध में इनके बलाबल की परीक्षा के लिए 
उदाहरणरूप में आचायों ने पौरोडाशिक काण्ड का उल्लेख किया है। कृष्ण- 
यजुर्वेद की तैत्तिरीय मंत्रायणी संहिताओं के दर्शपूर्णमास-प्रकरण का “पौरोडाशिक 
काण्ड' नाम याज्ञिकों में प्रसिद्ध है । दशं अमावास्या के दिन तथा पौर्णमास 
पूर्णमासी के दिन किया जाता है। दशे में जिस हवि का प्रयोग होता है, उसका 
नाम 'सान्नाय्य' तथा पौर्णमास में प्रयुक्त होनेवाली हवि का नाम “पुरोडाश” है। 
यद्यपि उस काण्ड में दोनों हवियो के मन्त्रों का व्याख्यान है, परन्तु पुरोडाश हवि 
के अधिक मन्त्र होने के कारण काण्ड का नाम 'पौरोडाशिक' व्यवहृत होता है। 

जिस यजमान ने सोमयाग किया है, उसके लिए दशं नामक इष्टि में इन्द्र- 


१. द्रष्टव्य--मीमांसा-सूत्र २।३।३; अधिकरण २ का प्रारम्भ्‌। 

देवता के निमित्त दधि और दुग्धहवि का विधान है। इन दोनों हवियों का एक 
इन्द्र देवता होने से दोनों को मिलाकर आहुति दी जाती है । इसी को 'सान्नाय्य'- 
हवि कहते हैं। दूध और दधि के परस्पर सम्मिश्रण द्वारा उनका एकीकरण 
सान्ताय्य” पद का वाच्यार्थ है। पौरोडाशिक काण्ड में सान्नाय्य हवि के क्रम में 
'शुन्धध्व॑ दैव्याय कर्मणे* मन्त्र पात्रशोधन में विनियोग के लिए पढ़ा गया है- हे 
आप: ! दैव्यकम के लिए पात्रों का शोधन करो । शिष्य जिज्ञासा करता है--यहाँ 
सन्देह है--यदि समाख्या-- नाम बलवान्‌ है, तो काण्ड का 'पौरोडाशिक' नाम 
होने से इस मन्त्र का विनियोग पुरोडाश-पात्रों के शोधन में किया जाना चाहिए। 
यदि क्रम बलवान्‌ है, तो सान्नाय्य हवि के क्रम में पठित होने से सान्नाय्य हवि- 
पात्रों के शोधन में मन्त्र का विनियोग होना चाहिए । इन दोनों में बलाबल का 
निर्णय होना अपेक्षित है। आपाततः ये समानबल प्रतीत होते हैं; क्योंकि इन 
दोनों में से किसी एक को बलवान्‌ और दूसरे को दुर्वल बतानेवाला कोई विशेष 
कारण उपलब्ध नहीं है। फिर भी प्रकरण से बाधित होने के कारण क्रम को 
दुर्बल कहा जा सकता है । तब नाम (=समाख्या) कारण के आधार पर उक्त 
मन्त्र का विनियोग पुरोडाश-पात्रों के शोधन में किया जाना चाहिए,-यह प्राप्त 
होता है। 

आचार्य सूत्रकार ने जिज्ञासा का समाधान किया--क्रम और समाख्या के 
नाम्मुख्य में क्रम बलवान्‌ होता है, तथा अगला समाख्या-कारण दुर्बल (--पार- 
दौर्बल्यम्‌), क्योंकि समाख्या में अर्थ की दूरी रहती है (अर्थविप्रकर्षात्‌) । 
समास्या का अर्थविप्रकषं क्या है ? वह इस प्रकार समझना चाहिए--'शुन्धंध्वं 
दैव्याय कर्मणे' मन्त्र का पाठ सान्नाय्य हवि के क्रम में उपलब्ध है, इसलिए 
सान्ताय्य हवि के साथ उसका साक्षात्‌ सम्बन्ध स्पष्ट है । समाख्या (--पोरो- 
डाशिक नामक काण्ड) में पुरोडाश के साथ “शुन्धध्वं दैव्याय' मन्त्र का सम्बन्ध 
नहीं कहा गया । 'पोरोडाशिक' इस समाख्या (काण्ड के नाम) में 'पुरोड़ाश' पद 
देखे जाने से अर्थापत्ति-प्रमाण के आधार पर 'शुन्धध्वं' मन्त्र का पुरोडाश के साथ 
सम्बन्ध जोड़े जाने को कल्पना की जाती है। इसलिए सान्नाय्य हवि के साथ 
मन्त्र का स्पष्ट सम्बन्ध बतानेवाले क्रम से समास्या-कारण बाधित हो जाता है। 

श्रुति आदि विनियोग के प्रयोजक कारणों में बलाबल को जाँच बहीं अपेक्षित 
होती है, जहाँ एक ही लक्ष्य में दो कारण परस्पर-विरोधी बनकर उपस्थित होते 


१. पाणिनि सूत्र [३।१।१२९] 'पाय्यसान्ताय्यनिकाय्यधाय्या मानहविनिवास- 
सामिधेनीषु' से “सम्‌ -उपसगेपूर्वक “नी' धातु से "ण्यत्‌' प्रत्यय लगाकर 
“सान्नाय्य' पद हविविशेष अर्थ में निष्पन्न किया गया है । 

२. तै० सं० १।१।३॥ मैत्रा० सं० १।१।३॥ शुक्ल यजुः १।१३॥। 

हैं। अविरोध अवस्था में अपने-अपने लक्ष्य में सभी कारण बलवान्‌ हैं। अपने 
लक्ष्य में प्रत्येक कारण विनियोग का प्रयोजक होता है । इसी अनुसार अङ्गाङ्गि- 
भाव निर्धारित किया जाता है । जिसका विनियोग किया जाय वह अङ्ग, जहाँ 
विनियोग किया जाय वह अङ्गी होता है ॥ १४॥ (इति श्रुत्यादीनां पुर्वपुववली- 
यस्त्वाधिकरणम्‌--७) । 


(द्वादशोपसत्ताया अहीनाद्धताधिकरणम्‌--८) 


तृतीय अध्याय के प्रारम्भ में प्रतिज्ञात शेष लक्षण के उपपादन के अनन्तर 
श्रुति आदि वितियोजक प्रमाणों के बलाबल का निरूपण किया गया। कर्मों में 
कौन कमं शेष न्=अङ्ग और कौन कर्म शेषी न-अङ्गी है, इसका (=अङ्गाङ्गि- 
भाव का) निर्णय श्रुति आदि प्रमाणों के आधार पर होता है, जिसका उपयुक्त 
विवरण प्रस्तुत कर दिया गया । श्रुति आदि विनियोजक प्रमाणों के बलाबल 
विचार का कहाँ विरोध होता है, कहाँ नहीं, इसपर अब विवेचन किया जायगा, 
जो गलाबल-विचार के साथ सम्बद्ध है। 
तैत्तिरीय संहिता [६।२।५] में ज्योतिष्टोम का प्रारम्भ करते हुए पाठ है-- 
'तित्र एव साह्नस्योपसदो द्वादशाहीनस्य ।' 'साल्ल' पद एक दिन में सिद्ध होनेवाले 
ज्योतिष्टोम-याग के लिए प्रयुक्त हुआ है । यद्यपि ज्योतिष्टोम पाँच दिन में सिद्ध 
होनेवाला कमं है, पर एक दिन साध्य सोमयाग के कारण इसे 'साह्ल' औपचारिक 
“रूप में कहा है । ज्योतिष्टोम के तीन उपसद्‌ होते हैं, अहीन के बारह। शिष्य ने 
जिज्ञासा की-इसमें सन्देह होता है, क्या बारह उपसद्‌ का यह विधान ज्योतिष्टोम 
के लिए है, अथवा अहीन के लिए ? प्रतीत होता है, यह बारह उपसद्‌ का विधान 
ज्योतिष्टोम में है, क्योंकि यह विधान ज्योतिष्टोम का प्रारम्भ करके किया गया 
है । मुख्य ज्योतिष्टोम है, अहीन क्रतु का कथन यहाँ गौण है । शिष्य-जिज्ञासा को 
आचाय सूत्रकार ते पूर्वपक्षरूप में सूत्रित किया-- 


अहीनो वा प्रकरणाद्‌ गोण: ॥१५॥ 


[वा] सूत्र में 'वा' पद संशय के अभाव का द्योतक है। तात्पर्य हे- उक्त 
कथन में संशय का कोई अवकाश नहीं । [अहीनः] सन्दर्भ में 'अहीन'-पद ज्योति- 
ष्टोम का वाचक है; [प्रकरणात्‌ ] ज्योतिष्टोम का प्रकरण होने से, [गौणः] 
अहीन पद गौण है। 

संहिता-सन्दर्म में 'अहीन' पद गुणवृत्ति से ज्योतिष्टोम के लिए प्रयुक्त हुआ 
है । जो क्रतु दक्षिणा, क्रतु के अन्य अङ्गों तथा फल से हीन =रहित नहीं है, वह 
अहीन है । ज्योतिष्टोम ऐसा ही क्रतु है; उसके लिए उक्त पद का प्रयोग कर दिया 
गया है तथा यहु प्रकरण भी ज्योतिष्टोम का है। 'द्वादश-अहीनस्य' वाक्य में 

अहीन' पद ज्योतिष्टोम का वाचक होने से यह आशंका उठाना भी व्यर्थ होगा 
कि वाक्य से प्रकरण बाधित हो जाता है । बाधा विरोध होने पर होती है; यहाँ 
तो वाक्य और प्रकरण दोनों ज्योतिष्टोम का.निर्देश कर रहे हैं। इसलिए बारह 
उपसद्‌ ज्योतिष्टोम में समभने चाहिएँ । 

'उपसद्‌' नामक इष्टि हैं, जो सोमयाग में दीक्षित होने के अनन्तर सोमा- 
भिषव से पूर्व अनुष्ठित की जाती हैं। किस क्रतु में कितनी उपसद्‌ इष्टि हों ? 
उनकी संख्या यहाँ बताई गई है। सोमयागों में इन इष्टियों का विधान है। 
'अहीन/ वे हैं जो दो दिन में सिद्ध होनेवाले क्रतु से लगाकर ग्यारह दिन तक में 
सिद्ध होते हैं। बारह दिन में साध्य सोमयाग की संज्ञा 'अहीन' और सत्र' दोनों 
हैं। इससे अधिक समय में साध्य सब सोमयाग 'सत्र' कहे जाते हैं। 

बारह उपसद्‌ ज्योतिष्टोम में हैं, इस पूर्वपक्ष का सूत्रकार ने समाधान 
किया 


असंयोगात्तु मुख्यस्य तस्मादपकृष्यते ॥१६॥ 


सत्र में [तु] पद पूर्वपक्ष की व्यावृत्ति का द्योतक है । तात्पयं है--संहिता- 
सन्दर्भ में 'अहीन' पद ज्योतिष्टोम का वाचक नहीं है। 'साह्ल पद से कहे गये 
[ मुख्यस्य | मुख्य ज्योतिष्टोम का द्वादश उपसत्ता के साथ [असंयोगात्‌ ] सम्बन्ध 
न होने से [तस्मात्‌ | उस साह्न ज्योतिष्टोम से द्वादश उपसद्‌ का होना [अप- 
कृष्यते] खींचा जाता है, हटाया जाता है । तात्पर्ये है, बारह उपसद्‌ इष्टियों का 
सम्बन्ध अहीन-संज्ञक क्रतुओं के साथ है; ज्योतिष्टोम के साथ नहीं । | 

संहिता-सन्दर्भ में बारह उपसद्‌ नामक इष्टियों का सम्बन्ध अहीन-संज्ञक 
क्रतु के साथ साक्षात्‌ निर्दिष्ट है । अहीन पद को गुणवृत्ति से नन्‌ समास के आधार 
पर ज्योतिष्टोम का वाचक समझना नितान्त अयुक्त है । गौण अर्थ की कल्पना 
वहीं की जाती है, जहाँ अभिधावृत्ति से उपयुक्त समञ्जस अर्थ को सम्भावना न 
हो । अहीन पद, दिनवाचक 'अहन्‌' शब्द से 'अह्वः खः क्रतौ' [व्याकरण महा- 
भाष्य ४।२।४३] वात्तिक के अनुसार समूह अर्थ में क्रतु अभिधेय होने पर ख 
(= ईन) प्रत्यय होकर सिद्ध होता है । इस प्रकार अभिधाशक्ति-बोध्य अर्थ इस 
पद का है-एऐसा क्रतु जो एकाधिक दिनों के समूह में सम्पन्न किया जाय। 
आचार्यो ने इसकी सीमा बताई, दो दिन से लगाकर ग्यारह दिने तक में सम्पन्न 
होनेवाले क्रतु 'अहोन' कहे जाते हैं। ऐसे क्रतुओं में बारह उपसद्‌ इष्टियाँ अनुष्ठित 
होती हैं। 

अहीन पद का गुणवृत्ति से ज्योतिष्टोम अर्थ समझना स्वर की दृष्टि से भी 
असंगत है । नन्‌ समास होने पर पाणिनि-नियम [६।२।२] के अनुसार यह पद 
आद्युदात्त होना चाहिए । परन्तु संहिताओं में यह मध्योदात्त उपलब्ध होता है, 

जो गत पंक्तियों में बताई गई 'अहीन' पद की सिद्धि के अनुसार संगत है । फलतः 
ज्योतिष्टोम में उपसद इष्टियाँ तीन ही होती हैं; बारह उपसद्‌ इष्टियाँ अहीन 
क्रतु में । यह प्रकरण ज्योतिष्टोम का होने पर भी संहिता-वाक्य इसका स्पष्ट 
कथन करता है । यह तभी सम्भव है, जब साह्व-ज्योतिष्टोम और अहीन को भिन्त 
कर्म माना जाता है। ऐसी स्थिति में अहीन पद का प्रयोग ज्योतिष्टोम के लिए 
कहना सर्वंथा अयुक्त है ॥१६॥ ( इति द्वादशोपसत्ताया अहीनाङ्गताधि- 
करणम्‌--८) 


(कुलायादौ प्रतिपदोत्कर्षाधिकरणम्‌--&) 


'कुलाय-संज्ञक यज्ञविशेष हैं, विभिन्न स्तर के अथवा विजातीय व्यक्ति 
सम्मिलितरूप से जिन यज्ञों का अनुष्ठान करते हैं, वे यज्ञ = क्रतु 'कुलाय' नाम से 
व्यवहृत होते हैं। ज्यातिष्टोम-प्रकरण में पाठ है--“ 'युवं हि स्थः स्व: पतौ', इति 
दयोयजमानयो: प्रतिपदं कुर्यात्‌”, 'युवं हि स्थः स्वः पतौ' [क्र० ६।१६।२॥ साम० 
१००१] इस ऋचा को दो यजमानों की प्रतिपद्‌ करे। आगे पाठ है---“ 'एते 
असूग्रमिन्दवः' इति बहुभ्यो यजमानेभ्यः इस ऋचा को बहुत यजमानों की 
प्रतिपद्‌ करे। 

ज्योतिष्टोम के प्रातःसवन में गेय बहिष्पवमान स्तोत्र सदोमण्डप से बाहर 
'चात्वाल' नामक स्थान में गाया जाता है । उद्गाता, प्रस्तोता, प्रतिहर्ता तीन 
ऋत्विक्‌ मिलकर इसका गान करते हैं। पापशोधन कर पवित्र करनेवाले इस 
स्तोत्र का गान सदोमण्डप से बाहर होने के कारण इसका 'बहिष्पवमान' नाम है। 
प्रत्येक स्तोत्र तीन ऋचाओं पर गाया जाता है। बहिष्पवमान स्तोत्र की पहली 
गेय ऋचा 'प्रतिपद्‌' कही जाती है । यद्यपि सामान्यरूप से ज्योतिष्टोम में बहिष्पव- 
मान स्तोत्र की प्रतिपद्‌ 'उतास्मै गायता नरः? ऋचा विहित है, परन्तु जहाँ दो 
यजमान मिलकर क्रतु-अनुष्ठान करें, वहाँ बहिष्पवमान स्तोत्र की प्रतिपद्‌ युवं 
हि स्थः’ ऋचा को करे । अहीन-संज्ञक सोमयाग में एक, दो या बहुत यजमानों के 
साथ मिलकर याग का विधान है।' 

शिष्य जिज्ञासा करता है उक्त प्रतिपद्‌-ऋचाओं के विषय में सन्देह है--- 
क्या ये दोनों प्रतिपद्‌ ज्योतिष्टोम के अन्तर्गत हैं ? अथवा दो यजमानों द्वारा 


१. (एको द्वौ बहवो वाऽहीने यंजेरन्‌' कुतूहलवृत्ति ३।३।१५।। कात्या० श्रौ० 
१२।१।४ की विद्याधर टीका की टिप्पणी । सत्रयागों में थि यजमानास्त एव 
ऋत्विजः' के अनुसार १७ यजमान न्यूनत म होते हैं; इस आधार पर न्याय- 


मालाविस्तर में सायण ने बहुयजमानविषयक बचन को सत्र-सम्बन्धी कहा 
है ।(यु० मी० पृ० ५३०) 

साध्य 'कुलाय-संज्ञक्र आदि कमं में, एवं बहुत यजमानों द्वारा साध्य 'ट्विरात्र” 
भादि कर्मो में इनका उत्कर्ष करना योग्य है? अर्थात्‌ यहाँ से हटाकर उन 
प्रकरणों में इनको ले-जाना उपयुक्त है ? प्रतीत होता है, ज्योतिष्टोम में ही इनका 
निवेश युक्त है, क्योंकि ये ज्योतिष्टोम प्रकरण में पठित हैं । इससे प्रकरण उपकृत 
होता है । 

आचार्य सूत्रकार ने जिज्ञासा का समाधान किया-- 


हित्वबहुत्वयुक्तं बाऽचोदनात्‌ तस्य ॥१७॥ 


गत सूत्र से यहाँ 'असंयोगात्‌, तस्मात्‌, अपकृष्यते’ तीन पदों की अनुवृत्ति 
है । सूत्र का 'वा' पद समुच्चय अर्थ में है । सूत्रार्थ होगा-- [ द्वित्वबहुत्वयुर्तम्‌ ] 
द्वित्व और बहुत्व से युक्त प्रतिपद्‌-ऋचा [वा] भी [असंयोगात्‌] ज्योतिष्टोम 
से असम्बद्ध होने के कारण [तस्मात्‌--अपङ्ृष्यते ] उस ज्योतिष्टोम से हटाई 
जाती हैं, दूर ले-जाई जाती हैं, [तस्य, अचोदनात्‌ ] ऐसे ज्योतिष्टोम का विधान 
न होने से, जिसमें दो या उससे अधिक यजमान हों । 

ज्योतिष्टोम में निर्धारित रूप से यजमान एक होता है । उक्त प्रतिपद्‌-ऋचा 
उन कर्मों में उपयोग के लिए कही गई हैं, जो कर्म दो यजमानों अथवा दो से 
अधिक बहुत यजमानों द्वारा मिलकर अनुष्ठित किये जाते हैं। इसलिए ज्योति- 
ष्टोम प्रकरण में पढ़ी जाने पर भी इन प्रतिपद्‌-ऋचाओं का उपयोग ज्योतिष्टोम 
में सम्भव नहीं । तब इनके उचित उपयोग के लिए इन्हें यहाँ से हटाकर 'कुलाय'- 
संज्ञक आदि यागों में ले-जाना सार्थक है । वे कर्म विधानानुसार दो अथवा अधिक 
यजमानों द्वारा सम्पन्न किये जाते हैं ॥ १७।। 

शिष्य जिज्ञासा करता है--दो या बहुत यजमानों का होना ज्योतिष्टोम में 
भी सम्भव है । ज्योतिष्टोम नित्यकमं है । यजमान कभी रुग्ण आदि हो सकता 
है, तब अन्य एक या अधिक सहयोगी के द्वारा याग को निरन्तर चालू रखने पर 
एकाधिक यजमानों की कल्पना ज्योतिष्टोम में सम्भव होने से प्रतिपद्‌-ऋचाओं 
का ज्योतिष्टोम प्रकरण से अपकर्ष आवश्यक नहीं है । 

सूत्रकार ने शिष्य-जिज्ञासा को पूर्व पक्षरूप में सूत्रित किया-- 


पक्षेणार्थेक्ृतस्येति चेत्‌ ॥१८॥ 


नित्यकमं ज्योतिष्टोम के अवश्यकत्तेव्य होने के कारण सामर्थ्यहीन यजमान 
के [अर्थकृतस्य] याग-सम्पादन प्रयोजनवश सहयोगी किये गये व्यक्ति के 
[पक्षेण] विकल्प से एक या दो अन्य यजमातों के द्वारा, ज्योतिष्टोम में दो या 
बहुत यजमानों की सम्भावना से तत्सम्बन्धी प्रतिपद्‌-ऋचा ज्योतिष्टोम में 

निविष्ट रह सकती हैं; ऐसा यदि कहो, तो (वह युक्त नहीं; अगले सूत्र से सम्बद्ध 
\ 
७ दो या बहुत यजमान ज्योतिष्टोम में सम्भव होने से प्रतिपदू-ऋचाओं का 
निवेश ज्योतिष्टोम में माना जा सकता है । इससे प्रकरण बाधित न होगा। 
उत्कर्ष मानने पर प्रकरण बाधित होता है। निर्धारित एक यजमान किन्हीं 
रोगादि कारणों से अशक्त होने पर नित्यकर्म ज्योतिष्टोम को निरन्तर चालू 
रखते की भावना से सहयोगी यजमान को ग्रहण करेगा । तब ज्योतिष्टोम में 
यजमान के एकत्व को बाधकर दो या बहुत यजमानों से सम्बद्ध प्रतिपद्‌-ऋचाओं 
का निवेश ज्योतिष्टोम में बना रहेगा। फलतः उनका उत्कर्ष नहीं करना 
चाहिए ॥१८॥ 
झाचाय सूत्रकार ने जिज्ञासा का समाधान किया-- 


न प्रकृतेरेकसंयोगात्‌ ।१६॥ 


[न] गत सूत्र में कहा अर्थ युक्त नहीं है। तात्पर्य है, दो या बहुत यजमातों 
से सम्बद्ध प्रतिपद्‌-ऋचाओं का ज्योतिष्टोम से उत्कर्ष करना अपेक्षित नहीं, यह 
कथन अयुक्त है, [प्रकृतेः] प्रकृतियाग ज्योतिष्टोम का | एकसंयोगात्‌ | एक 
यजमान के साथ सम्बन्ध होने से इसलिए जिस कमं में दो या अधिक यजमान 
हों, उसका सन्तिवेश ज्योतिष्टोम में सम्भव नहीं । अतः प्रतिपद्‌-ऋचाओं का यहाँ 
से उत्कं आवश्यक है। 

ज्योतिष्टोम के विधिवाक्य 'वसन्ते वसन्ते ज्योतिषा यजेत' में एकवचन के 

प्रयोग से ज्योतिष्टोम-यजनकत्ता यजमान एक ही श्रुत है। सूत्रकार ने सूत्र में 
“प्रकृते? पद का प्रयोग इसी भाव को अभिव्यक्त करने के लिए किया है कि ज्योति- 
ष्टोम अथवा अग्निष्टोम अन्य समस्त सोमयागों का प्रकृतिभूत याग है, यह जाना 
जा सके । प्रकृतियाग में अनुष्ठेय सब धर्मो व अङ्गों का यथावत्‌ निर्देश होता 
है । उसी के अनुसार कर्मानुष्ठान किया जाता है; किसी बाह्य अतिदेश आदि से 
उसे बाधा नहीं जा सकता । विकृतियागों में ऐसा नहीं होता। वहाँ 'प्रकृतिवद्‌ 
विकृतिः कत्त॑व्या नियम के अनुसार किन्हीं अङ्गों की बाधा सम्भव है। इसका 
उपयुक्त विवेचन शास्त्र के अन्तिम अध्याय में किया गया है। ज्योतिष्टोम प्रकृति- 
याग कर्ता यजमान का एकत्व प्रत्यक्ष श्रुत है, उसका बाध सम्भव नहीं। इसलिए 
दो या बहुत यजमानों से सम्बद्ध प्रतिपद्‌-ऋचाओं का ज्योतिष्टोम से उत्कर्ष किया 
जाना सर्वथा न्याय्य है। 

यजमान के असमर्थं होने पर नित्यकमं को चालू रखने की अनिवार्यता के 
कारण उसके प्रतिनिधिरूप में अन्य व्यक्ति के सहयोग से ज्योतिष्टोम में दो 
यजमानों की कल्पना, अथवा पत्नी-साहचय्ये से दो या बहुत यजमानों की कल्पना 

नितान्त अशास्त्रीय है । सहयोगी व्यक्ति मृति (पारिश्रमिक शुल्क--धन-प्राप्ति ) 
के प्रयोजन से अनुष्ठान में प्रवृत्त होता है, यजमान-रूप में उसका वरण नहीं किया 
जाता । पत्नी भी पति की सहचारिणी के रूप में उपस्थित होती है, स्वयं यजमान 
के रूप में नहीं। ज्योतिष्टोम में दो या यहुत यजमानों का होना असम्भव होने 
से--दो या बहुत यजमानों से सम्बद्ध प्रतिपद्‌-क्रचाओ का ज्योतिष्टोम से उत्कर्ष 
कर 'कुलाय-संज्ञक कर्म में उनका उपयोग किया जाना शास्त्रानुकूल हैं ॥१९॥ 
(इति कुलायादी प्रतिपदोरुत्कर्षाधिकरणम्‌--६) । 


(जाघन्याः प्रक रणादनुत्कर्षाधिकरणम्‌--१०) 


शिष्य जिज्ञासा करता है-दशे-पूर्णमास में पत्नीसंयाज कर्म का निदेश है--- 
'जाघन्या पत्नीः संयाजयन्ति’ [आप० श्रौ० ३।५।१० ] पूंछ से 'पत्नीसंयाज' नामक 
कर्म करते हँ । प्रस्तुत श्रौतसूत्र के अतिरिक्त समस्त अन्य याजुष वाङ्मय में 
पत्नी संयाज-कर्म के होमद्रव्य के रूप में 'जाघनी' का उल्लेख कहीं उपलब्ध नहीं 
है। इस कमं में हविद्रव्य आज्य बताया गया है।' ज्योतिष्टोम के अन्तर्गत 
पशुयाग प्रकरण में 'जाघन्या पत्नी: संयाजयन्ति’ वचन का उल्लेख अवश्य 
मिलता है। 

जघन कटिप्रदेश का नाम है; भाषा में जांघ बोलते हैं। उसका एक माग-- 
कोई एक अंश --'जाघनी' है । व्याख्याकारों ने जाघनी का अर्थ पूंछ किया है। 
पर जघन' पद का अर्थ कोष में मादा के कटिप्रदेश का अगला भाग है, जो घोंटू 
के ऊपर मांसल अंश हैं । पूंछ से उसका कोई सम्बन्ध प्रतीत नहीं होता । 

दशे-पुर्णेमास के अन्तगेत 'पत्नीसंयाज' कमं है, जिसमें चार देवताओं के लिए 
आज्य हवि की चार आहुतियाँ दी जाती हैं । वहाँ वाक्य है-'सोमं यजति, त्वष्टारं 
यजति, देवानां पत्नीर्यजति, अग्नि गृहपति यजति’ इस वाक्य से--सोम, त्वष्टा, 
देवपत्नियाँ और अर्निगृहपति--चार देवता विहित हैं। इन सबका 'पत्नी: संया- 
जयन्ति’ वचन में केवल 'पत्नी' पद से निर्देश किया गया है। यह मीमांसा 
(१।४।२८) में वणित प्राणमुन्न्याय के अनुसार अथवा लोकप्रसिद्ध छत्रिन्याय के 
अनुसार समझना चाहिए। 

प्रस्तुत अधिकरण में दशं-पुर्णमास के अन्तर्गत पत्नीसंयाज-कमं के लिए 
आपस्तम्ब श्रौतसूत्र के 'जाघन्या पत्नी: संयाजयन्ति’ वचन के अनुसार 'जाघनी' 
हवि को लक्ष्य कर विवेचन प्रस्तुत किया गया है। यहाँ सन्देह है, यह विधान दशं- 


१. द्रष्टव्य--भादृदीपिका, यही अधिकरण--'आज्येन पत्नीः संयाजयन्ति ।' 
शत० ब्रा० [ १।६।२।७] में पत्नीसंयाज के लिए आज्य हवि की प्रशंसा की 
गई है। 

पूर्णमास में माना जाय ? अथवा पशुयाग में इसका उत्कर्ष माना जाय ? यदि 
जाघनी हवि को उद्देश्य कर पत्नीसंयाजों का विधान किया जाता है, तो इसका 
पशुयाग में उत्कर्ष होगा; यदि पत्नीसंयाजों के लिए जाघनी हवि का विधान किया 
जाता है, तब यह दशंपूर्णमास में ही होगा। प्रतीत होता है, पशुयाग में इसका 
उत्कर्ष होना चाहिए, क्योंकि जाघनी पशु का अवयव है । दर्श-पूर्णमास श्रौतकर्म 
हैं, इनमें पशुयाग-सम्बन्धी कोई कर्मे विहित नहीं है। 

आचार्य सूत्रकार ने शिष्य-सुझाव को पूवंपक्षरूप में सूत्रित किया-- 


जाघनी चेकदेशत्वात्‌ ॥२०॥ 


[जाघनी] दशे-पूर्णमास में पठित जाघनी हवि [च] भी यहाँ से हटाकर 
पशुयाग में ले-जाई जाय, [एकदेशत्वात्‌ | पशु का एकदेश--एक अवयव होने 
से। 

दर्श-पुर्ण मास से जाघनी का उत्कर्ष किया जाना चाहिए । पशुयाग में जाघनी 
के उत्कर्ष से दर्श-पूर्णमासपठित पत्नीसंयाज-कम में जाघनी के विना कोई वंगुण्य 
नहीं आयेगा। यह कमं आज्य हवि सें सम्पादित हो जायगा । जाघनी का भी-- 
सवनीय पशुयाग में आहुत किये जाने से- उचित उपयोग हो जाता है। इस प्रकार 
पशुयाग में जाघनी प्रयोजनवाली है; दशे-पुणंमास में उसका कोई प्रयोजन नहीं 
है । पशु के एकदेश रूप से कही गई जाघनी दश-पूर्णमास में पशु को प्रयोजित नहीं 
कर सकती । अन्यथा पशु को वहाँ लाकर उसका वह अङ्ग काटना पड़ेगा, 
जो नितान्त अशास्त्रीय है। इसलिए वहाँ से जाघनी का उत्कषं होना ही 
चाहिए ॥२०॥ 

आचाय सूत्रकार ने उक्त पूर्वपक्ष का समाधान किया--- 


चोदना वाऽपु्वंत्वात्‌ ॥२१॥ 


[वा | सूत्र में 'वा' पद पुवेपक्ष की निवृत्ति के लिए है । तात्पर्य है, दर्श-पूर्णमास 
से जाघनी का उत्कर्ष नहीं होता । [चोदना ] दशंपूर्णमास में जाघनी का विधान 
है, [अपूर्वत्वात्‌ ] अपूर्वं होने से । 

दर्श-पूर्ण मास में जाघनी का निदेश पत्नीसंयाजों के लिए हवि द्रव्य का विधान 
करता है, अपूव होने से। तात्पर्यं है, पत्नीसंयाजों का जाघनी हविद्रव्य कहीं 

“अन्यत्र से प्राप्त नहीं है । “पत्नीः संयाजयन्ति से सोम, त्वष्टा, देवपत्नियाँ, अग्नि- 
गृहपति देवता-सहित याग का विधान प्राप्त है। उसी के हंविद्रव्य रूप में अन्यत्र 
से अप्राप्त--जाघनी का दशंपूर्णमास में विशेष विधान है । इसलिए दशं पूर्णमास 
से जाघनी का उत्कर्ष नहीं किया जाना चाहिए। 


यह कहना ठीक न होगा किजाघनी का विधान वाक्य से और याग का विधान 

श्रुति से होता है, तथा श्रूति के साम्मुख्य में वाक्य दुर्बल होगा । तब जाघनी का 
उत्कर्ष माना जाय । क्योंकि जाघनी को वाक्यबोधित मानने पर वाक्यभेद आपन्न 
होगा; वाक्यानुसार अर्थ किया जायगा --'जाघनी मुद्दिश्य यागो विधीयते” एक 
वाक्य, “पत्न्यश्च विधीयन्ते' दूसरा वाक्य । इसलिए वहाँ (दर्श-पूर्ण मास में ) केवल 
जाघनी हविद्रव्य का विधान मानना चाहिए। पत्तीसंयाजों का हृवि के उपयोग 
के लिए निर्देश है, मुख्य विधान नहीं है। अतः जाघनी का उत्कर्ष दर्शपूर्णमास से 
किया जाना अमान्य है।।२१॥ 

शिष्य पुन: जिज्ञासा करता है--जाघनी पशु का एकदेश है; उसका उपयोग 
पशुयाग में सम्भव है, अन्यत्र (दर्श-पूर्ण मास में) नहीं । अतः उत्कर्षं आवश्यक है । 

इस जिज्ञासा को सूत्रकार ने पूर्व पक्षरूप में सुत्रित किया -- 


एकदेश इति चेत्‌ ॥२२॥ 

[एकदेशः] जाघनी हविद्रव्य पशु का एकदेश = अवयव है, अतः जहाँ याग 
में पशु उपस्थित होगा, वहाँ उसका उत्कर्ष होना चाहिए, [इति चेत्‌] ऐसा यदि 
मानो तो-- (अगले सुत्र के साथ सम्बन्ध है) । 

जाघनी हवि पशु का अवयव होने से पशुयाग में उसका उत्कर्ष करना होगा । 
दर्शपूर्णमास में पशु उपस्थित नहीं होता, अत: उत्कर्ष आवश्यक है ॥ २२॥ 

आचार्य सूत्रकार ने समाधान किथा-- 


न प्रकृतेरशार्त्रनिष्पत्तः ॥ २३॥ 


[च] गत सूत्र का कथन युक्त नहीं है । [प्रकृतेः | प्रकृतियाग दर्शपूर्णमास के 
सम्बन्ध में [अशास्त्रनिष्पत्तेः] जाघनीविषयक स्पष्ट निर्देश, अमुक पशु का ऐसा 
अवयव हो--इस प्रकार का शास्त्रसिद्ध कथन--न होने से उत्कर्ष नहीं होगा। 

सूत्रकार का आशय है--यदि शास्त्र में स्पष्ट रूप से यह बताया होता कि 
अमुक पशु का अमुक अवयव 'जाधनी' पद से ग्राह्य है, तो उसका उत्कर्ष पशुयाग में 
सम्भव था, क्योंकि वहाँ पशु का उपस्थित होना शास्त्रानुकुल होता। पर ऐसा 
निर्देश न होने के कारण 'जाघनी' साधारण कथन होने से वह अवयव स्वयं मरे 
अथवा कसाई आदि द्वारा मारे गये पशु का क्रय आदि करके कहीं से भी ग्रहण 
किया जा सकता है। मध्यकालिक टीकाकारों के अनुसार फिर भी वह अवयव 
यज्ञिय पशु अथवा भक्ष्य पशु का ही होना चाहिए । ऐसी स्थिति में 'जाधनी' का 
उत्कर्ष अनावश्यक है ॥२३॥ 

इस अधिकरण के विषय में पं० युधिष्ठिर मीमांसक ने अनेक उपपत्ति दर्शाते 
हुए लिखा है कि प्रस्तुत अधिकरण में कथित सिद्धान्त एकदेशी मत है। जैमिनि 
सुत्रकार एवं अन्य प्राचीन आचार्यो का यह मान्य सिद्धान्त नहीं है, क्योंकि 

जाघनी का दशं-पूर्णमास में उल्लेख केवल आपस्तम्ब श्रौतसूत्र में उपलब्ध है, 
अन्यत्र समस्त वैदिक वाङ्मय में कहीं नहीं । इसके अतिरिक्त दशं-पूर्णमास के 
अन्तगेत पत्नीसंयाज-कमे का हविद्रव्य सर्व त्र 'आज्य' बताया गया है । दर्श-पुर्णमास 
आदि श्रौत यागों में आमिष का सम्पर्क कहीं नहीं बताया गया । अतः दशंपूर्णमास 
में 'जाघनी' की घुसपैठ सर्वथा अवैदिक है। प्रस्तुत अधिकरण में यह विवेचन 
` केवल आपस्तम्ब श्रौतसूत्र के आधार पर है। अधिक जानकारी के लिए मीमांसक 

महोदय का ग्रन्थ देखें । 

पं ० आर्यमुनि ने इस अधिकरण की व्याख्या में अधिकरण का पर्यवसान 
अनुत्कर्ष में न मानकर उत्कर्ष में माना है। अधिकरण में यहाँ चार सूत्र हैं । पहले 
सूत्र द्वारा 'जाघनी' के उत्कर्ष का उपपादन किया गया है। शबरस्वामी ने उसे 
पूर्वपक्ष कहा है। इसके विपरीत आर्यमुनि ने उसे सिद्धान्त-पक्ष माना है। अगले 
दो सूत्रों को एकसूत्र मानकर पूर्वेपक्षरूप में उसको व्याख्या निम्न प्रकार से की 
है-- 

“चोदना वा$पुर्वत्वादेकदेश इति चेत्‌ । 


“वा' शब्द पूर्वपक्ष की सूचना के लिए आया है [चोदना] उक्त वाक्य में 
'पत्नीसंयाज' के अङ्गरूप से 'जाघनी' का विधान है क्योंकि [अपूर्वत्वात्‌ | ऐसा 
होने से अपूवे अथे का लाभ होता है और [एकदेश:] पशु की हिंसा करने से 
उसके अवयव 'जाघनी' की प्राप्ति हो सकती है [चेत्‌] यदि [इति] ऐसा कहो 
तो (ठीक'नहीं--इसका अगले सूत्र से सम्वन्ध है) । 

भाष्य- उक्त वाक्य में 'जाघनी द्वारा प्रदेय पशु के 'पत्नीसंयाज' नामक 
संस्कार का विधान अमिप्रेत नहीं, किन्तु उक्त संस्कारकर्म के लिए साधनरूप से 
'जाघनी' का विधान अभिप्रेत है अर्थात्‌ 'पत्नीसंयाज' नामक संस्कारकर्म प्रथम 
प्राप्त होने पर मी उसका साधन 'जाघनी' प्रथम प्राप्त नहीं है, उसी का साधनरूप 
से विधान उक्त वाक्य से विवक्षित है, क्योंकि प्रथम प्राप्त न होने के कारण वह 
अपूव है और अर्थ का विधान सवं सम्मत है; और यद्यपि प्रकृत 'दशं-पूर्णमास' याग 
में प्रदेय पशु नहीं है तथापि उसका अवयव जाघनी दुष्प्राप नहीं है--वह पशुहिसा 

"द्वारा मनुष्यमात्र को प्राप्त हो सकती है, और शास्त्रविहित कर्म की सिद्धि के लिए 
“हिसा' का करना कोई दोष नहीं है; इसलिए पशुयाग में जाघनी का उत्कर्ष युक्त 
नहीं, किन्तु प्रकृतयाग में निवेश ही युक्त है । 

सं०--अब उक्त पूर्वपक्ष का समाधान करते हैं-- 


न प्रकृतेरशास्त्रनिष्पत्तः ॥ 
पदार्थ --[न ] उक्त कथन ठीक नहीं क्योंकि [प्रकृतेः] प्रकृतयाग में जाघनी 

क निवेश मानने में [अशास्त्रनिष्पत्ते:] सवंशास्त्र-प्रतिषिद्ध हिंसा करनी पड़ती 
। 

भाष्य--यदि उक्त वाक्य में 'जाघनी' का साधनरूप से विधान मानें तो 
उसके सम्पादनार्थ पशु की हिसा करनी पड़ती है और यह सर्वश्ञास्त्रनिषिद्ध होने 
के कारण त्याज्य है, उपादेय नहीं, और अन्य कोई उपाय उसकी प्राप्ति का नहीं 
है; उपाय के न होने से जिसका प्राप्त होना असम्भव है उसका साघनरूप से 
विधान शास्त्र कदापि नहीं कर सकता, इसलिए जाघनी का प्रकृतयाग से पशुयाग 
में उत्कर्षं ही उचित है, प्रकृत याग में निवेश उचित नहीं ।” 

प्रस्तुत अधिकरण के विषय में हमारा बिचार है-यह रचना महर्षि जैमिनि 
की नहीं है। आपस्तम्ब श्रौतसूत्र की रचना के अनन्तर तथा भाष्यकार शबर- 
स्वामी के काल से पहले आमिषलोलुप याज्ञिकों ने इस अधिकरण का यहाँ प्रक्षेप 
किया है। 

उत्कर्षं के क्रम में अनुत्कषं का कथन उत्प्रकरण प्रतीत होता है । इस व्यति- 
क्रम को देखकर पं० आर्यमुनि ने अधिकरण की योजना उत्कर्ष में की है। पर 
कहा जा सकता है, उत्कर्षं का प्रकरण पुरा कर एक स्थल अनुत्कर्ष का अपवाद- 
रूप में प्रस्तुत किया गया है, जो अपेक्षित था; इसमें व्यतिक्रम-दोष बताने का 
कोई अवसर नहीं है। 

'जाघनी' पद के 'पूं छ' अर्थ का सामञ्जस्य किसी व्याख्याकार ने स्पष्ट करने 
का प्रयास नहीं किया । 'जाघन्या पत्नी: संयाजयन्ति' वाक्य पत्नीसंयाज-कमं के 
प्रति साधनरूप में जाघनी को प्रस्तुत करता है। जाघनी की साधनता क्या 
है? यह कहीं स्पष्ट किया गया ज्ञात नहीं हुआ । इसको पत्नीसंयाज-कमं का 
हविद्रव्य बताया गया । तो क्या पूंछ को काटकर उसकी आहुतियाँ दी जाती हैं ? 
तो यह खोटा निरर्थक कूड़ाकरकट देवताओं के लिए, और कटिभाग की मांस- 
पेशियाँ--जो 'जाघनी' पद का वास्तविक अर्थ होना चाहिए, बह--खरा माल 
यारों का; क्या इसका यही तात्पर्यं न होगा? यह तात्कालिक याशिको की 
मांसलोलुपता का नंगा रूप है । यदि पूंछ को पकड़कर पशु कां अन्य कोई संस्कार 
किया जाता है, तो इस प्रसंग के विवरणों में उसका कहीं कोई उल्लेख नहीं है, 
उस दशा में इसको हविद्रव्य बनाना भी निरर्थक होगा । 

शबर स्वामी से लगाकर आगे के सभी व्याख्याकारों ते इस अधिकरण के 
विषय में जो विचार प्रस्तुत किये हैं, उनसे दशं-पूर्णमास में 'जाघनी' की उप- 
योगिता का कोई पता नहीं लगता । दशं-पुर्णमास पवित्र श्रौत कमं हैँ । अन्य प्रधान 
यागों के अन्तर्गत पशुयाग के रूप में पशु का सम्पक--वह चाहे जिस भावना से 
रहा हो- जाना जाता है| श्रौत कमे पशु-सम्पक से रहित हैं। वे भी उससे अछूते 
न रहें; सम्मवतः इसी कारण द्श-पूर्णेमास में जाघनी का निवेश कर अपनी 

रसनालोलुपता को बहलाने के लिए मार्ग निष्कण्टक बना लिया । इससे प्रस्तुत 
अधिकरण का प्रक्षिप्त किया जाना स्पष्ट होता है। इस विषय में अन्य स्वारस्यपूर्ण 
सुझाव है--यदि 'जाघन्या पत्नीः संयाजयस्ति' वाक्य में 'जाघन्या' पद के आगे 
उपबिश्य' पद का अध्याहार कर लिया जाता है, तो इस सम्बन्ध की सत्र समरयाएँ 
तिरोहित 'हो जाती हैं, और अपेक्षित प्रस्तुत विषय स्पष्ट होकर सामने आ 
जाता है । 

“जाघनी” पद प्रस्तुत प्रसंग में बैठने की विशेष रीति का निर्देश करता है। 
यह पशु की पूंछ का अन्य कोई अवयव न होकर पत्नीसंयाज-अनुष्ठाता व्यक्ति 
की 'आसिका' (बैठने की रीति) मात्र है। दोनों पर पीछे को और घोंटू आगे को 
कर जाँघों के आधार पर बैठना 'जाघनी' है । ऐसे बैठने को लोक में 'उष्ट्रासिका' 
कहा जाता है--ऊॅट की तरह बेठना । बहती भाषा में इसे 'उकड़ियों बैठना' भी 
कहते हैं। पत्नीसंयाज-कर्म में--इस प्रकार बैठकर- आहुतियाँ दी जानी 
चाहिए, यह उक्त वाक्य (जाघन्या पत्नी: संयाजयति) में अपूर्व अर्थ का विधान 
है। हविद्रव्य का कोई निर्देश नहीं है। पत्नीसंयाज-कमं में हविद्रव्य आज्य 
निर्धारित है, उसकी न यहाँ आकांक्षा है, न आवश्यकता । रसनालोलुप याज्ञिकों 
ने 'जाघनी' पद का पशु-अवयव अर्थ कर उसे हविद्रव्य के रूप में उभारने का 
प्रयास किया है । 

इस सुझाव की छाया में सूत्रार्थं निम्त प्रकार समझना चाहिए । शिष्य 
जिज्ञासा करता है--'जाघन्या पत्नी: संयाजयति’ वाक्य में 'जावनी' क्या है? 
दशे-पुर्णमास में पठित होने से क्या उसका निवेश यहीं अभीष्ट है ? अथवा अन्यत्र 
उत्कर्षं अपेक्षित है ? 


सूत्रकार ने बताया-- 
जाघनी चेकदेशत्वात्‌ ॥ 


[जाघनी | जंघाओं के आधार पर बैठना 'जाघनी' है, [च] निश्चयपूर्वक 
[एकदेशत्वात्‌ | इसी एकदेश में इसका विधान होने से । 

जाघनी आसन से बैठकर आहुति देना केवल पत्नीसंयाज-कर्म के अवसर पर 
है, अन्यत्र नहीं । अतः इसका अन्यत्र उत्कर्ष अनपेक्षित है । 

सूत्रकार ने इसी अर्थ की पुष्टि में अन्य हेतु प्रस्तुत किया--- 


चोदना वा$पुवेत्वात्‌ ॥ 


[वा] 'वा पद पूव सूत्रोक्त अर्थ की दृढ़ता का द्योतक है। तात्पयं है, दशै- 
पूर्णमास से जाघनी का उत्कषे नहीं होता । [चोदना] दशं-पू्णेमास में पत्नी- 
संयाज-प्रसंग से जाघनी का विधान है, [अपूर्वत्वात्‌ ] अपूर्व होने से । 

दर्शपूर्णमास में जाघनी का निर्देश--पत्नीसंयाज-कर्म में आज्याहुति के 
अवसर पर--आसनविशेष से बैठने का अपूर्व विधान है । यह अन्यत्र कहीं से 
प्राप्त नहीं है । अतः दशं-पूर्णमास से जाघनी का अन्यत्र उत्कर्ष सर्वथा अनपेक्षित 
है। वाक्यभेद आदि की आपत्ति उसी दशा में सम्भव है, जब जाघनी को हविद्रव्य 
माना जाता है, जिसका यहाँ बलात्‌ प्रवेश करने का प्रयास किया जाता रहा है। 
अतः दर्श-पूर्णमास से जाघनी का उत्कर्ष नितान्त अमान्य है ॥ 

शिष्य पुनः आशंका करता है- व्याख्याकार प्राय: 'जाघनी' पद का अर्थ-- 
पशु की पूँछ अथवा उसके समीप का पञु-अङ्ग--करते हैं । उसके अनुसार जाघनी 
का उत्कर्ष पशुयाग में होना उचित क्यों न माना जाय ? 

सूत्रकार ने शिष्य-आशंका को पूर्वपक्षरूप में सूत्रित किया-- 


एकदेश इति चेत्‌ ॥ 


[ एकदेशः] जाघनी =पशु का एकदेश हविद्रव्य रूप है, उसका उत्कर्ष पशु- 
याग में होना चाहिए, [इति चेत्‌ ] ऐसा यदि कहो, तो--(अगले सूत्र से सम्बन्ध 
है) । शेष अर्थ पूर्ववत्‌ है । 

आचार्य सूत्रकार ने आशंका का समाधान किया-- 


न प्रकृतेरशास्त्रनिष्पत्तेः ॥ 


[न] गत सूत्र का कथन युक्त नहीं है । [प्रकृतेः] प्रकृतियाग दशे-पू्णमास 
के सम्बन्ध में [अ-शास्त्रनिष्पत्ते:] जाघनी-विषयक स्पष्ट निर्देश--अमुक पशु 
का ऐसा अवयव हो, इस प्रकार का शास्त्रसिद्ध कथन- न होने से जाघनी 
पशु-अवयव है, यह सर्वथा असंगत है । 

सूत्रकार का आशय है--यदि शास्त्र में स्पष्ट रूप से यह कहीं बताया होता 
कि अमुक पशु का अमुक अवयव 'जाघनी' पद से ग्राह्य है, तो उसका उत्कर्ष 
पशुयाग में सम्भव होता; क्योंकि वहाँ पशु का उपस्थित होना शास्त्रानुकूल 
माना जाता । पर ऐसा निर्देश न होने से 'जाघनी' साधारण कथन होने के कारण 
न वह पशु-अवयव है, न हविद्रव्य। वह केवल पत्नीसंयाज-करमे में आहुति देने के 
अवसर पर विशेष आसनमात्र है । ऐसी दशा में दश-पूर्णमास से जाघनी के उत्कर्ष 
का प्रश्‍न नहीं उठता ॥।२३॥ (इति जाघन्याः प्रकरणादनुत्कर्षाधिकरणम्‌- १०)। 


(संत्देनस्योक्थ्यादिसंस्थानिवेशाधिकरणम्‌--११) 


ज्योतिष्टोम-प्रसंग में अधिषवण-फलक-विषयक निर्देश है-'अथो खलु 
दीघंसोमे सन्तृद्ये धृत्यं' [त० सं० ६।२।११] --दीघंसोमयाग में घृति धारण 
के लिए अर्थात्‌ उनका विच्छेद न होने देने के लिए अधिषवण-फलकों का सन्त दन 

करे, अन्तनिविष्ट कील आदि से उन्हें परस्पर जोड़ दे। गूलर के फट्टो = तख्तों 
को जोड़कर जो पटड़ा सोम कटने के लिए बनाया जाता है, उसका नाम 'अधि- 
षवण फलक” है। दीर्घ सोमयाग में ग्रावा--पत्थर के लोढ़े--से सोम के कूटते 
समय फलक एक दूसरे से अलग न हो जायें, इस प्रयोजन से उनका 'सन्तदेन' 
किया जाता है । सन्तन ऐसा जोड़ है, जो फलकों की मोटाई की ओर दोनों 
फलको में कीलें फंसाकर उन्हें जोड़ दिया जाता है। यह जोड़ इतना दृढ़ और सटा 
हुआ रहता है कि दो फलकों की सन्धि स्पष्ट दिखाई नहीं देती । व 

शिष्य जिज्ञासा करता है--यहाँ सन्देह है, क्या यह सन्तर्देनकमं ज्योतिष्टोम 
का ही अङ्ग माना जाय ? अथवा सोमयाग की उक्थ्य आदि अन्य संस्थाओं में 
इसका उत्कर्षं माना जाय ? प्रतीत होता है, ज्योतिष्टोम में साक्षात्‌ निर्देश होने 
से केवल ज्योतिष्टोम संस्था का अङ्ग इसे माना जाय; अन्य संस्थाओं में उत्कर्षं न 
किया जाय। इससे प्रकरण उपकृत होगा, और सन्तर्दन का प्रयोजन पूरा हो 
जायगा । 

शिष्य-सुझाव को सूत्रकार आचारं ने पूर्वं पक्ष रूप में सूत्रित किया-- 


सन्तदंनं प्रकृतौ ऋरयणवदनर्थलोपात्‌ स्यात्‌ ॥२४॥ 


[सन्तर्दनम्‌ ] , दोनों फलको का जोड़ना [प्रकृतौ | प्रकृतिभूत ज्योतिष्टोम 
याग में [स्यात्‌] होना चाहिए । [क्रयणवत्‌ | गो-हिरण्य आदि से सोम का क्रय 
किये जाने के समान, [अनर्थलोपात्‌ ] सन्तर्दन के धारणरूप अर्थ = प्रयोजन के 
लोप न होने से तात्पयं है, दीघेसोम में विहित सम्तर्दन का ज्योतिष्टोम प्रकरण 
से उत्कर्षं न होगा । 

मूलवाक्य में 'दीघंसोम' पद के अवयव 'दीघे' का सामञ्जस्य ज्योतिष्टोम के 
साथ भी सम्भव है। यद्यपि ज्योतिष्टोम सोमयाग की अन्यतम संस्था होने से 
'दीर्घ' पद का सामञ्जस्य ज्योतिष्टोम की अपेक्षा. सोमयाग के साथ ही अधिक 
उपयुक्त है, तथापि इष्टियों की अपेक्षा ज्योतिष्टोम के दीर्घकाल-साध्य होने से 
इसे भी दीघं कहा जा सकता है । इसलिए मूल (दीघंसोमे सन्तृद्ये धृत्यै) वाक्यार्थं 
का ज्योतिष्टोम में सामञ्जस्य होने से उक्थ्य आदि अन्य संस्थाओं में सन्तदेन का 
उत्कर्ष अनावश्यक है ।। २४।। 

सूत्रकार ने उक्त पूवेपक्ष का समाधान किया-- 


उत्कर्षो वा ग्रहणाद्‌ विशेषस्य ॥२५॥ 


[वा] 'वा' पद गत सूत्रोक्त पद की व्यावृत्ति के लिए है। [उत्कषं:] दीघे 
सोमयाग में कहे गए अधिषवण-फलक-विषयक सन्तर्दंन का उत्कर्ष--सोमयाग की 
उक्थ्य भादि अन्य संस्थाओं में--किया जाना आवश्यक है. [ त्रिशेषस्य ग्रहणात्‌] 

सोमयाग के 'दीघं' रूप विशेष का निर्देश होने से । 

'दीघं सोमे सन्तृद्ये' वाक्य में सोम के साथ 'दीर्घ' पद का प्रयोग, ज्योतिष्टोम 
की अपेक्षा सोमयाग के अधिक लम्बे समय तक में सम्पन्न होने की स्थिति को 
स्पष्ट करता है। 'दीर्घ' विशेषण का साफल्य या सामञ्जस्य उसी अवस्था में 
सम्भव है, जब दीर्घकाल-साध्य सोमयाग की उक्थ्य आदि संस्थाओं में सन्तर्दन का 
उत्कर्ष किया जाय । ज्योतिष्टोम अथवा अग्निष्टोम, सोमयाग की सात संस्थाओं 
में पहली संस्था है । सोमयाग का अनुष्ठान प्रारम्भ होने पर सर्वप्रथम ज्योतिष्टोम 
संस्था है। उस अवसर पर सन्तर्दन का निर्देश केवल एक संस्था ज्योतिष्टोम के 
लिए न होकर सम्पूर्णं सोमयाग के लिए है । उसको ज्योतिष्टोममात्र में संकुचित 
करना अन्याय्य है। सोम की कुटाई सम्पूर्ण याग में यथावसर चलती रहती है । 
तब उक्थ्य आदि अन्य संस्थाओं में भी सन्तर्दन की विद्यमानता आवश्यक है। 
उसका उत्कर्ष करना ही होगा ॥२५॥ 

शिष्य पुनः आशंका करता है--दीघंसोम पद में दीघेता सोमयाग की दृष्टि 
से न मानकर यागकर्ता यजमान की दृष्टि से क्यों न मान ली जाय? सूत्रकार ने 
आशंका को पूवंपक्षरूप में सूत्रित किया-- 


कत्तृ तो वा विशेषस्य तन्निमित्तत्वात्‌ ॥२६॥ 


[वा] 'वा' पद गतसूत्र में निदिष्ट उत्कर्ष की निवृत्ति का द्योतक है। तात्पर्य 
है--ज्योतिष्टोम से सन्तर्दन का उत्कर्ष, नहीं होना चाहिए। [कत्तृतः] याग के 
कर्ता यजमान से दीर्घता जानी जायगी । तात्पर्य है--सम्पूर्ण सोमयाग के अनुष्ठान 
में याग का कर्ता यजमान प्रारम्भ से अन्त तक वही एक रहता है। इसके अनुसार 
'दीघेसोम' पद का अर्थ होगा--दीर्घं यजमान का सोम=दीघंसोम। दीर्घकाल 
तक रहनेवाले यजमान के सोमयाग में अधिषवण-फलकों का सन्तर्दन करे, 
[विशेषस्य | दीघं विशेषण के [तन्निमित्तत्वात्‌ | कत्तृनिमित्त होने से। 

दीर्घकालिकता यजमान--कर्त्ता की स्थिति से मानी जानी चाहिए, याग की 
कालिक साध्यता से नहीं, क्योंकि याग की कालिक स्थिति कर्ता पर निर्मर है। 
इसलिए ज्योतिष्टोम से सन्तर्दन का उत्कर्ष आवश्यक नहीं है । ज्योतिष्टोम प्रकरण 
भी इससे अनुगृहीत होता है, प्रकरण से बाहर उसे नहीं ले-जाना पड़ता । दीघंसोम 
शब्द की निष्पत्ति कर्त्ता की दृष्टि से किए जाने में कोई बाधा नहीं है। दीघ 
यजमान का सोम=दीघंसोम कहा जायगा ॥२६॥ 

गत सूत्र में कथित पक्ष का निवारण करते हुए सूत्रकार ने बताया-- 


क्रतुतो वार्थवादातुपपत्तेः स्यात्‌ ॥२७॥ 
सूत्र में 'वा' पद निइचयाथेक है । [क्रतुतः | क्रतु =याग से[वा] ही दीर्घसोम 

में दीघेत्व [स्यात्‌ ] होता है, कर्ता से नहीं; क्योंकि [अर्थवादानुपपत्ते:] सन्तर्दन 
घृत्य = धारण के लिए है, इस अर्थवाद की उपपत्ति कर्त्ता की दृष्टि से दीर्घत्व 
मानने पर नहीं होती । 
मुल वाक्य 1दीर्घ सोमे सन्तृद्ये घृत्य’ में सन्तर्दन का प्रयोजन सोमाभिषव- 
फलको के धारण-निर्मित्त है। दीर्घकाल तक चलनेवाले सोमयाग में बार-बार सोम 
को कूटनेवाले पत्थरों से चोट दिए जाने पर सोमाभिषव-फलकों के टूटने या 
विच्छिन्न होने की आशंका रहती है । वे एक-दूसरे से अलग न हों, इसी निमित्त 
सन्तर्दन किया जाता है । सन्तदेन फलको के धारण करने के लिए है, यह अर्थवाद 
उसी अवस्था में उपपन्न होता है, जब दीर्घकालिकता का सम्बन्ध याग से माना 
जाता है। दीर्घकालिकता को कर्ता की दृष्टि से मानने पर 'धृत्ये' अर्थवाद अनु- 
पपन्न होगा; क्योंकि फलको पर सोम को कूटना क्रतु के लिए है, कर्ता के लिए 
नहीं । इसलिए दीर्घकाल तक चलनेवाले सोमयाग की उक्थ्य आदि अन्य संस्थाओं 
में सन्तदेन का उत्कर्ष किया जाना आवश्यक है; केवल ज्योतिष्टोम संस्था में ही 
उसका निवेश नहीं माना जा सकता। सोम का फलकों पर कूटना सोमयाग के 
सम्पन्न होने तक बराबर चलता रहता है ॥२७॥ 
शिष्य जिज्ञासा करता है--यदि दीघंकालिकता का सम्बन्ध कर्त्ता से नहीं 
माना जाता, तो उक्थ्य आदि संस्थाओं से भी नहीं माना जा सकता। क्योंकि 
प्रत्येक संस्था में दश मुष्टि परिमित सोम समानरूप से निर्धारित है, इसलिए 
दीर्घकालिकता का कर्ता के साथ असम्बन्ध के समान उक्थ्य आदि संस्थाओं से भी 
साम ब है। ता क मो में अत्पलालिकता 
क सूत्रकारे पुर्वपक्षरूप में सूत्रित 


संस्थाश्च कत्‌ वद्‌ धारणार्थाविशेषात्‌ ॥२८॥ 


[संस्थाः ] ज्योतिष्टोम की अगली संस्थाएं उक्थ्य आदि [ च] भी [कर्तृवत्‌] 
कर्ता के समान ही दीघंकालिकता से सम्बद्ध नहीं हो सकतीं; [धारणार्थाविशे 
षात्‌ | धारणरूप प्रयोजन के अग्निष्टोम व उक्थ्य (आदि संस्था रं में सो 
दृष्टि से कोई भेद न होने के कारण । ७७३ 

_ सन्तर्दन का उत्कर्ष माना जाय, यान माना जाय, दोनों अवस्थाओ में 'धर्त्य' 

क ह नहीं होता, क्योंकि 'दश मुष्टी मिमीते” दस मुट्ठी मापता है, थत 

अनुसार प्रत्येक संस्था में उतना.ही परि वि र में 

धारण की दृष्टि से कोई बिशेषता गप! रा ल ८ ग 

ला र । तव दोनों अवस्थाओं में धारण अर्थ- 
 ननुपमन्तता के समान होने से वह्‌ उत्कर्ष का प्रयोजक न ही 

अत: अर्थवाद की उपपन्नता के लिए उत्कर्ष मानना निरर्थक है ।। द । र = 

आचार्य सूत्रकार ने पूर्वपक्ष का समाधान किया-- 


उक्थ्यादिषु वाऽर्थस्य विद्यमानत्वात्‌ ॥२९॥ 


[वा] 'वा' पद पूर्वपक्ष की निवृत्ति का द्योतक है। [उक्थ्यादिषु] उक्थ्य 
आदि संस्थाओं में सन्तर्दन का उत्कं होता है, [अर्थस्य] अर्थ ==प्रयोजन के 
[विद्यमानत्वात्‌] विद्यमान होने से । 

सोम का दशमुष्टि-परिमाण प्रथम संस्था ज्योतिष्टोम अथवा अग्निष्टोम के 
लिए है। यह परिमाण उसमें दी जानेवाली सोमाहुतियों के अनुसार है । उक्थ्य 
आदि अगली संस्थाओं में आहुतियाँ अधिक हो जाती हैं; उसी अनुपात से सोम- 
मुष्टि भी अधिक ली जाती हैं । इसलिए सोममुष्टि की समानता के आधार पर 
“ृत्ये' अर्थवाद की अनुपपन्नता का कथन असंगत है। उक्थ्य आदि संस्थाओं में 
कूटने के लिए सोम जव अधिक होगा, तो फलको के टूटने या विच्छिन्न होने की 
आशंका रहेगी। ऐसा न हो, इसी कारण उक्थ्य आदि संस्थाओं में सन्तर्दन का 
उत्कर्ष मानना पड़ता है । उसी दशा में 'धृत्ये' अर्थवाद की उपपन्नता सम्भव होती 
है । अतः यह कहना कि--उत्कष॑-अनुत्कर्षं दोनों दशाओं में अर्थवाद की अनुपन्नता 
समान है--सर्वथा निराधार है। फलतः उक्थ्य आदि संस्थाओं में सन्तर्दन का 
निवेश पूर्णरूप से शास्त्रीय है, मान्य है ॥२६।। 

शिष्य पुनः आशंका करता है--प्रत्येक संस्था में प्रदेय सोम दशमुष्टि-परि- 
मित समान है, तो धारणरूप स्तुति-अर्थवाद व्यर्थ है । उतने सीमित सोम के कटने 
से फलको के विच्छिन्न होने की कोई आशंका नहीं रहती । तब 'धृत्ये' अर्थवाद का 
कोई प्रयोजन नहीं । उसकी उपपत्ति के बल पर सन्तर्दन का उक्थ्य आदि संस्थाओं 
में उत्कर्ष मानना भी व्यर्थ है । शिष्य-आशंका को सूत्रकार ने पूर्वपक्षरूप में सूत्रित , 
किया 


अविशेषात्‌ स्तुतिव्येथे ति चेत्‌ ॥३०॥ 


[भविशेषात्‌ ] उक्थ्य आदि संस्थाओं में सवंत्र दशमुष्टि-परिमित सोम के 
समान होने से ज्योतिष्टोम = सोमयाग में 'धृत्ये' यह [स्तुतिः] स्तुतिरूप अर्थ- 
वाद [व्यर्था ] व्यथं है, [इति चेत्‌ ] ऐसा यदि कहो, (तो वह युक्त नहीं; अगले 
सूत्र से सम्बन्ध है) । 

सोम कूटे जाने के आधारभूत दो फलकों के दृढ़ जोड़ का नाम सन्तर्दन है। 
सोमयाग के प्रारम्भ में उसका विधान है। वह विधात सोमयाग की प्रारम्भिक 
संस्था केवल अग्निष्टोम के लिए न होकर उत्तर की उबथ्य, षोडशी, अतिरात्र, 
अत्यर्तिष्टोम, वाजपेय, आप्तोर्याम इन सभी संस्थाओं के लिए है, ऐसा कहा 
गया; पर कूटे जानेवाले सोम का परिमाण सब संस्थाओं में समान होता है । उतने 

सोम के कटे जाने से फलको के विच्छिन्न होने की कोई आशंका नहीं रहती । तब 
विधिवाक्य में 'धृत्ये' फलको के धारण के लिए सन्तर्दन है, यह स्तुतिरूप अर्थवाद- 
कथन व्यर्थ हो जाता है। सोम के निर्धारित परिमाण को किसी भी तरह बढ़ाया 
नहीं जा सकता, जिसका कूटना फलको के विच्छिन्न होने की आशंका को उभारे। 
ऐसी स्थिति में अर्थवाद की उपपत्ति के बल पर समन्तर्दन का अग्निष्टोम से उत्कर्ष 
कर उवथ्य आदि में निवेश बताना असंगत है।।३०॥ 

आचार्य सूत्रकार ने पूर्वपक्ष का समाधान किया-- 


स्यादनित्यत्वात्‌ ॥३१॥ 


[स्यात्‌ | उक्थ्य आदि संस्थाओं में सन्तर्दन का निवेश होता है, [अनित्य- 
त्वात्‌] सोम के पोरों (पर्वो) का परिमाण अनिथत होने से । 
आहुति प्रदान करने के लिए त्रिपर्वा (तीन पोरोंवाले) सोम के दशमुष्टि- 
परिमाण का विधान है। सोम की एक डण्डी में तीन पोरे दूर-दूर भी हो सकते हैं, 
और समीप-समीप भी । इस कारण दस मुट्री संख्या नियत होने पर भी परिमाण 
अनियत रहता है। ऐसे अनियत परिमाणवाला सोम उक्थ्य आदि सभी संस्थाओं 
में कूटा जाता है । तब सन्तर्दन का सब संस्थाओं में निवेश माना जाना आवश्यक 
है। प्रत्येक संस्था में सोम के कूटे जाने से फलको के विच्छिन्न होने की आशंका 
स्वाभाविक है। उसकी निवृत्ति के लिए सन्तदँन सवंत्रं संस्थाओं में आवश्यक है । 
इसके अतिरिक्त सोमयाग के तृतीय सवन में अंशुग्रह के लिए सोम का अभि- 
षव (क्‌ट-छानकर रस निकालना) होता है । वह सोम कितना लेना चाहिए? 
यह परिमाण नहीं बताया है। तब वह अनेक और बड़े पोरोंवाला ग्रहण किया जा 
सकेगा । उसमे आहुतिरूप में देय सोम बढ़ जायगा । इसलिए अग्निष्टोम के अति- 
रिक्त उक्थ्य आदि संस्थाओं में भी सन्तर्दन का सम्बन्ध माना जाना उचित है । 
फलतः सोम के नियत परिमाणविषयक निर्देश अनित्य हैं; पूर्णरूप से मान्य नहीं 
हैं । तात्पर्यं है--उनकी माच्यता आंशिक ही समभनी- चाहिए। इससे सोम का 
संख्या में दश मुष्टि होने पर भी परिमाण में आधिक्य सम्भव है; तथा सोमयाग 
की प्राथमिक संस्था से सोम का कूटा जाना प्रारम्भ होकर जैसे-जैसे आगे चलेगा, 
तो प्रताइन से फलको के जोड़ में शिथिलता आना सम्भव है । ऐसा अवसर न आने 
पाय, इसलिए सोमयाग की उक्थ्य आदि उत्तरवरत्ती संस्थाओं में सन्तर्दन का होना 
अधिक आवश्यक है । सोमयाग के प्रारम्भ से अन्त तक प्रत्येक संस्था के अनुष्ठान- 
काल में फलको के जोड़ को दृढ़ बनाए रखने के लिए सन्तर्दन का होता सवंथा 
संगत है । इसे उत्कषं कहा जाय ? या आवृत्ति यह विचारणीय है ॥३ १॥ (इति 
सन्तर्दनस्योबध्यादिसंस्था निवेश्ाधिकरणम्‌- -११) । 

(प्रवर्ग्यं निषेधस्य प्रथमप्रयोगविषयताधिकरणम्‌- १२) 


ज्योतिष्टोम प्रकरण में प्रवगर्य कर्मे का प्रारम्भ कर आगे पाठ है--“न प्रथम- 
यज्ञे प्रवृञ्ज्यात्‌, द्वितीये तृतीये वा प्रवृ ञ्ज्यात्‌ प्रथम वार के यज्ञानुष्ठान में प्रवगय 
कर्म न करे, दूसरे अथवा तीसरे बार के यज्ञ में प्रवग्यं करे । शिष्य जिज्ञासा करता 
है--यहाँ सन्देह है-_कया ज्योतिष्टोम के प्रत्येक बार के अनुष्ठातों में प्रवग्यं कर्म 
न करे? अथवा केवल पहली बार के अनुष्ठान में न करे? तात्पर्यं है-क्या 
ज्योतिष्टोम मात्र में प्रवर्ग्य का निषेध है ? अथवा केवल पहली बार के ज्योतिष्टोम 
में ? 

ज्योतिष्टोम में दूसरे, तीसरे, चौथे दिन प्रातः-सायं उपसत्‌ इष्टि से पूर्व 
प्रवग्ये नामक इष्टि का अनुष्ठान किया जाता है । तपे हुए घी में गाय और बकरी 
के दूध को मिलाना प्रवृञ्जन कहा जाता है । प्रवृञ्जन के सम्बन्ध से इस कर्म का 
प्रवग्य' नाम है ।* ज्योतिष्टोम प्रकरण पठित होने से प्रत्येक बार के ज्योतिष्टोम- 
अनुष्ठान में प्रवग्य का निषेध समझना चाहिए। इससे प्रकरण उपकृत होता है । 
शिष्य-सुझाव को आचार्य सूत्रकार ने पूर्वपक्षरूप में सूत्रित किया-- 


सङ्ख्यायुक्तं क्रतोः प्रकरणात्‌ स्यात्‌ ॥३२॥ 


[सङ्ख्यायुक्तम्‌ | प्रथम’ इस संख्या पद से संयुक्त प्रवर्ग्य का प्रतिषेध [ प्रक- 
रणात्‌ | प्रकरण से [क्रतोः] ज्योतिष्टोम क्रतुमात्र का अङ्ग [स्यात्‌ | होता है। 
तात्पर्य है--प्रत्येक बार किए जानेवाले ज्योतिष्टोम में प्रवगर्यं का निषेध समझना 
चाहिए । 

ताण्डच ब्राह्मण [ १६।१।१-२]में पाठ है-“एष वाब यज्ञानां प्रथमो (यज्ञो? 
यज्ज्योतिष्टोमः) य एतेताऽनिष्ट्बाऽयाऽच्येन यजते गर्तपत्यमेव तज्जीयते प्र वा 
मीयते'-यज्ञों के बीच ज्योतिष्टोम ही प्रथम यज्ञ है; जो इससे यजन न कर अन्य से 
यजन करता है, वह गड्ढे में गिरना है, अथवा मर जाने के समान है। यज्ञों में 
प्रथम होने के कारण इसे 'प्रथमयज्ञ शब्द से कहा गया है । यहाँ 'प्रथम' यह संख्या- 
पद यज्ञ के साथ सम्बद्ध है, पर्याय के साथ नहीं । इसलिए ज्योतिष्टोम मात्र में 
प्रवग्य का निषेध माना जाना चाहिए । यह प्रकरण के अनुगत है, प्रकरण इससे 
अनुगुहीत होता है ॥३२।॥। 


१. द्रष्टव्य--शाङ्खायन ब्राह्मण, ८।३॥ (यु०मी०) 

२. इसकी सामान्य प्रक्रिया की जानकारी के लिए यज्ञ प्रकाश' के पृष्ठ ६२-६५ 
द्रष्टव्य हैं। (यु० मी०) 

३. उपरिवत्‌ । 

आचाये सूत्रकार ने आशङ्का का समाधान करते हुए सिद्धान्त-पक्ष प्रस्तुत 
किया-- 


नैमित्तिकं वा कत्‌ संयोगाल्लिङ्गस्य तन्निमित्तत्वात्‌ ॥३३॥ 


[वा]सुत्र मे 'वा' पद पूर्वपक्ष की निवृत्ति का द्योतक है । तात्पर्य है--समस्त 
वैदिक वाङ्मय में प्रथम यज्ञ' नामक कोई कर्म नहीं है। [नैमित्तिकम्‌ ] यज्ञ के 
साथ 'प्रथम पद का प्रयोग निमित्तविशेष के कारण है, यज्ञ का वह नाम नहीं । 
निमित्त है--यज्ञ का क्रमिक द्वितीय आदि पर्याय। [कतुँसंयोगात्‌ ] कर्त्ता-- 
यजमान के द्वारा अनुष्ठेय ज्योतिष्टोम का जो उसके साथ पहला सम्बन्ध है, 
'प्रथम' पद उसी को कहता है। [लिङ्गस्य ] प्रतिषेधरूप लिङ्ग के [ तन्निमित्तत्वात्‌ ] 
कतु-संयोग निमित्त होने से । तात्पर्यं है--उसी कर्ता की जब किसी एक कर्म के 
अनुष्ठान में अनेक बार प्रवृत्ति होती है, तब द्वितीय आदि प्रवृत्ति की अपेक्षा से 
प्राथम्य का व्यवहार पहली बार किए गए कर्म के लिए होता है। 

प्रिथमो यज्ञो यज्ञानाम्‌” वाक्य में प्रथम' पद ज्योतिष्टोम यज्ञ का वाचक न 

होकर कर्त्ता द्वारा उसके क्रमिक द्वितीय आदि पर्याय के आधार पर पहली बार 
अनुष्ठित ज्योतिष्टोम के लिए 'प्रथम' पद का प्रयोग है। यह प्रयोग ज्योतिष्टोम 
के लिए तभी सम्भव है, जब उसी कर्त्ता के द्वारा दूसरी-तीसरी बार ज्योतिष्टोम 
का अनुष्ठान किया जाय; अन्यथा 'प्रथम' पद का प्रयोग उसके लिए न होगा । 
इससे स्पष्ट होता है, यज्ञ का यह नाम नैमित्तिक है, उसका वाचक नहीं । फलतः 
पहली बार किए जानेवाले ज्योतिष्टोम में प्रवग्ये इष्टि के अनुष्ठान का प्रतिषेध 
है। द्वितीय आदि अनुष्ठानों में उसका प्रयोग विहित है ॥३३॥ (इति प्रवर्ग्य॑- 
निषेधस्य प्रथमभ्रयोगविषयताधिकरणम्‌--१२ ) । 


(पौष्णपेषणस्य विकृतौ विनियोगाधिकरणम्‌--१३ ) 


तैत्तिरीय संहिता [२1६1८1५ ]के दर्श-पूर्ण मास प्रकरण में पाठ है--'तस्मात्‌ 
पूषा प्रपिष्टभागोऽदन्तको हि' इस कारण पुषा देवता के लिए हवि का पिसा हुआ 
भाग होता है, क्योंकि वह दाँतरहित है । शिष्य जिज्ञासा करता हे--इसमें सन्देह 
है, क्या पूषा देवता-सम्बन्धी पेषण-कर्म दशं-ूर्णमास प्रकृतियाग में माना जाय ? 
अथवा विकृति में ? प्रकरण से तो यही प्रतीत होता है कि प्रकृतियाग में मानना 
चाहिए । यद्यपि प्रकृतियाग में हवि का देवता पूषा पठित नहीं है, फिर भी पेषण- 
कर्म के पठित होने से प्रकृतिपठित किसी देवता को गौणी वृत्ति से पूषा पद 
कहेगा । इसलिए पेषण-कर्म प्रकृतियाग का अङ्ग मानना चाहिए । आचार्य सूत्र- 
कार ने जिज्ञासा का समाधान किया-- 

पोष्णं पेषणं विङ्गतो प्रतीयेताऽचोदनात्‌ प्रकृतो ॥३४॥ 


[पौष्णम्‌ ] पुषा देवता सम्बन्धी हवि का [पेषणम्‌ ] पीसना कर्म [विकृतौ] 
विकृति याग में [प्रतीयेत] जानना चाहिए । [प्रकृतौ] दर्श-पुर्णमास प्रकृतियाग 
में [अचोदनात्‌ ] पूषा देवता सम्बन्धी हविं के न कहे जाने से। 

पुषा देवता" सम्बन्धी हवि जहाँ विहित है, उसी प्रकरण में उस हवि के पेषण 


१. पूषा देवता को वैदिक वाङ्मय में दाँतरहित बताया; इसका रहस्य क्या 
हैं? समभिए---“भारतीय मनीषियों ने राजनैतिक एवं सामाजिक तत्त्वों 
का स्पष्टीकरण बड़े विचित्र प्रकार से किया है। पुषा शब्द का अर्थ है--पुष्टि 
करनेवाला देव । इस देव को अदन्तक =दाँतरहिंत कहकर इस तत्त्व का 
उपदेश किया है कि जो भी व्यक्ति प्रजा की रक्षा के निमित्त हैं, चाहे वे मन्त्री 
आदि होवें, संसद्‌ के सदस्य होवें, तथा मन्त्रालय के अधिकारी से लेकर 
साधारण जितने भी राजकमंचारी हैं, उन सबको अदन्तक अर्थात्‌ स्वार्थ- 
रहित होना चाहिए। यदि वे ही प्रजा को विविध प्रकार से खाने लगेंगे, तो 
प्रजा की पुष्टि कंसे हो सकती है ? इस अर्थवाला लौकिक मुहावरा है--'जब 
रक्षक ही भक्षक होवे, तो प्रमु ही उसका मालिक है'। जब बाड़ ही खेत को 
खाने लगे, तो खेत की रक्षा कसे होगी ? 

इसी प्रकार पौराणिक देवताओं के वाहन की कल्पना भी अपने-आप 
में बे-जोड़ है। लक्ष्मी का वाहन उल्लू कहा गया है। इसका तात्पर्य है-- 
जिसे लक्ष्मी प्राप्त हो जाती है, लक्ष्मी जिस व्यक्ति पर सवार होती है, वह 
उल्लू बन जाता है । इसी का ब्रजभाषा के कवि बिहारी ने अत्यन्त मनोहारी 
वर्णन किया है-- 
कनक कनक ते सौगुनी मादकता अधिकाय । 
या खाये बौरात है, वा पाग्रे बौराय ॥ 


कनक==धतूरे से कनक -- सुवर्ण आदि धन सौगुना मादक और पागल 
बनानेवाला है। इस धतुरे को तो खाकर मनुष्य पागल होता है, पर उस 
सुवर्णं धन को पाकर ही पागल हो जाता है। 
वैदिक ग्रन्थों में भी ऐश्वर्य के स्वामी 'भग देवता को अन्धा कहा 
है--'तस्यादाहुरन्धो भग: [कौषी०ब्रा० ३५॥१३॥ गोपथ, २।१।२॥ ] 
¢ गणेश का वाहन चूहा माना गया है। गण==समुदाय का स्वामी यदि 
| अपने गण में चूहों के समान कुतर-कुतर करनेवालों पर सवार नहीं होगा, 
| उन्हें दबाकर नहीं रखेगा, तो उसका गणेशत्व नष्ट हो जायगा । लोकतन्त्र में 

का विधान किया जाना चाहिए । दर्श-पूर्णमास प्रकृतियाग में पूषा देवता नहीं है, 
तब पेषण-कमं का प्रकृतियाग से वहाँ उत्कर्षं करना आवश्यक है, जहाँ मुख्य = 
अभिधावृत्ति से पूषा देवता कथित हो । प्रकृतियाग में किसी देवता को लक्षणा- 
वृत्ति से पूषा पद द्वारा कहे जाने का तभी अवसर आ सकता है, जब अन्यत्र मुख्य 
रूप से पूषा देवता पठित न हो । पेषण-कर्म को प्रकृतियाग से हटाकर अन्यत्र ले- 
जाने पर प्रकरण बाधित होगा, यह आशंका भी निरर्थक है; क्योंकि वाक्य प्रकरण 
से बलवान्‌ होता है । पुषा देवता विकृतियाग में वाक्य-पठित है, अतः पेषण-कर्म 
का विकृतियाग में उत्कर्ष किया जाना युक्त है । 

अथवा यह समभना चाहिए कि प्रस्तुत अधिकरण में अभिमत विषय का 
ही निर्देश किया गया है; इसमें सन्देह का कोई अवसर नहीं है। पूषा देवता 
सम्बन्धी हवि का पेषणकर्म-विवेचन अगले अधिकरणों में किया गया है॥३४॥ 
(इति पौष्णपेषणस्य विकृतौ विनियोगाऽधिकरणम्‌-- १३) । 


(पौष्णपेषणस्य चरावेव निवेशाऽधिकरणम्‌--१४) 


गत अधिकरण में बताया गया--प्रकृतियाग दर्श-पूर्णमास में पठित पूषा- 
देवता सम्बन्धी पेषणकमं का विकृतियाग में उत्कर्षं होता है । शिष्य जिज्ञासा करता 
है--यह पेषणकर्म क्या चरु, पशु, पुरोडाश सब हवियों में होता है ? अथवा केवल 
. चरु हवि में ? विशेष निर्देश न होने से सभी हवियों में पेषण होना चाहिए। 
शिष्य-सुझाव को सूत्रकार आचाये ने पूर्वपक्षरूप में सूत्रित किया-- 


तत्सर्वार्थसवि शेषात्‌ ॥३५॥ 


[तत्‌ ] वह पूषा देवतासम्बन्धी हवि का पेषणकमं [सर्वार्थ म्‌] सभी देवता 
वाली हवियों के लिए होना चाहिए, क्योंकि [अविशेषात्‌ ] किसी एक विशेष ह्‌वि 
का नाम लेकर पेषण का विधान न होने से। 

“तस्मात्‌ पूषा प्रपिष्टभागः' वाक्य में सामान्य रूप से पूषा देवता-सम्बन्धी 
हवि के पेषण का विधान है; किसी विशेष हवि का निर्देश यहाँ नहीं है। इसलिए 
पुषा देवता-सम्बन्धी सभी हवियो में पेषणकमे किया जाना चाहिए ॥३५॥ 

आचाय सूत्रकार ने शिष्य-जिज्ञासा का समाधान किया-- 


असन्तुष्ट विधायक ही कुतर=काट करनेवाले चूहे हैं। यदि उनकी प्रवत्ति 
को बढ़ने दिया जाय, तो लोकतन्त्र तो क्या, कोई भी समुदाय स्थिर नहीं 
रह सकता । अनिश्चित उथल-पुथल मची ही रहेगी । इसी प्रकार अत्य 
विषयों पर मी गम्भीर विचार किया जाय, तो भारतीय मनी षियों की विचित्र 
प्रतिमा उजागर होगी ।--यु ० मी० 

चरो वार्थोक्तं पुरोडाशेश्थेविप्रतिषेधात्‌ पशो न स्यात्‌ ॥३६॥ 


[वा] 'वा' पद यहाँ 'एव' अर्थ में प्रयुक्त है; 'एव' निश्चयार्थक अव्यय है । 
[चरौ वा] चरु नामक हवि में ही पेषण होता है। [पुरोडाशे] पुरोडाश नामक 
हवि में [ अर्थोक्तम्‌ | अर्थ ==प्रयोजनवश पेपण कहा गया है । तात्पर्य है, चावल को 
पीसे बिना पुरोडाश हवि बनता ही नहीं, तत्र उसमें पेषण का विधान व्यर्थे है । 
[पशौ ] पशु के हृदय आदि अङ्गरूप हवि में [अर्थविप्रतिषेधात्‌ | पेषणरूप अर्थ 
का विरोध होने से [न स्यात्‌ | पशु हवि में पेषणकम नहीं होता। 

पूषा देवतासम्बन्धी हवि तीन हैं--चरु, पुरोडाश, पशु | चरु हवि वह है, 
जिसमें माँड निकाले बिना पकाये गये चावल खिले हुए रक्खे जाते हैं; घिच्चड़-सा 
भात नहीं बनता । कच्चे चावल को पीसकर पकाया गया हवि 'पुरोडाश' कहा 
जाता है। वह जब पीसे बिना वनता ही नहीं, तब उसके लिए पुनः पेषण का 
विधान नितान्त निष्प्रयोजन है। पशु-अङ्गों की हवि तयार करने के लिए उन्हें 
पीसा नहीं जाता; केवल काटा जाता है; अतः उस हवि के लिए भी पेषण-कमं 
का विधान वस्तुस्थिति के विरुद्ध है।' अतः केवल चरु नामक हवि में पेषणकर्म 
का विधान मान्य होता है । शतपथ ब्राह्मण [ १।७।४।७] में कहा है--'तस्मादा- 
हुरदन्तकः पुषा इति’ । गोपथ [२।१।२] में भी पाठ है--'तस्मादाहुरदन्तकः पूषा 
पिष्टभाजन इति’ । 

पूषा देवता दाँतरहित है। उसके लिए पिसा हवि-द्रव्य आहुत किया जाता 
है । आमिष का पीसा जाना सम्भव न होने पर भी अस्वाभाविक रूप से पूषा के 


१. शबर स्वामी आदि भाष्यकारों ने सूत्र के 'अर्थविप्रतिषेधात्‌' पद का जो 
अर्थ किया है, वह अस्पष्ट है । 'हृदथस्याग्रेऽबद्यति' (पहले हृदय का अवदान 
करता है) इस वाक्य को उद्धत कर भाष्यकार ने जो विवेचन प्रस्तुत क्या 
है, वह स्पष्ट नहीं है । वस्तुतः इषा देवता-सम्बन्धी हवि के पेषणकम के 
प्रसंग में पशु-हवि का प्रवेश नितान्त असंगत है । आमिषका कोई भी व्यञ्ज 
बनाने के लिए उसे पीसा कभी नहीं जाता । रसनालोलुप याज्ञिकों ने अपना 
मार्ग निष्कण्टक बनाये रखने के लिए पेषण हवि के प्रसंग में उसे बलात्‌ 
प्रविष्ट कर दिया है। पूषा देवतासम्बन्धी विवेच्य हवि केवल चरु और 
पुरोडाश हैं, जिनमें पेषण सम्भव है। पाकसिद्ध चर में मधु या शर्करा मिला- 
कर अल्पपेषण से उसका चरु-भाव नष्ट नहीं होता, अर्थात्‌ वह पुरोडाश 
नहीं बन जायगा । वह तो पीसने के बाद पकाया जाता है । अदन्तक पूषा के 
हविद्रव्य में मांस जैसा क्लिष्ट चव्यं द्रव्य का बलात्‌ निवेश किया गया ज्ञात 


होता है । 

हवि-द्रव्य में उसका निवेश याज्ञिकों की इस रसनालोलुपता का नंगा प्रतीक है कि 
पूषा के दाँत टूट गये सही, हमारे तो नहीं टूटे हैं ! इन अधम याज्ञिको ने अनेकत्र 
पवित्र यागकम में इसी प्रकार बलात्‌ आमिष का निवेश किया है।।३६॥ 
शिष्य जिज्ञासा करता है--पशु-हवि के समान अर्थविप्रतिषेध तो चरु-हवि 
में भी सम्भव है; तब उसका भी पेषण-प्रसंग में निवेश क्यों माना जाय ? 
शिष्य-जिज्ञासा को सूत्रकार ने पूर्वपक्षरूप में सूत्रित किया --- 


चरावपीति चेत्‌.॥ ३७॥ 


गत सूत्र से 'अर्थेविरोधात्‌ न स्यात्‌' पदों की यहाँ अनुवृत्ति है। [चरौ] 
चरु हवि में [अपि] भी [अर्थविप्रतिषेधात्‌ | पेषण अर्थ का विरोध होने से [न 
स्यात्‌ | पेषण-कमं नहीं होना चाहिए। [इति चेत्‌] ऐसा कहो, तो वह (ठीक 
नहीं; अगले सूत्र के साथ सम्वन्ध है) । 

जैसे पशु-हवि में पेषणरूप अर्थ के सम्भव न होने से उसका विरोध बताया 
है, ऐसा विरोध चरु-हवि में भी सम्भव है, क्योंकि मांड निकाले बिना पकाये 
गये खिले चाव्रलों का ताम चरु है। यदि चावलों को पीसकर पकाया जाता है, तो 
वह चरु ही नहीं रहेगा, वह पिष्ट या पुरोडाश होगा । यदि जौ को पीसकर पकाया 
जाता है, तो वह यवागू होगा । पशु-हवि में अथंविरोध होने से पेषण-कर्म की 
असम्भावना के समान चरु-हवि में भी पेषण असम्भव है। तब चरु में पेषण का 
निवेश कंसे माना जा सकता है ?।।३७॥ 


न पक्तिनामत्वात्‌ ॥३८॥ 


[न] चरु के पेषण में अर्थविरोध नहीं है। [पक्तिनामत्वात ] पक्ति =पाक- 
विशेष का 'चरु' नाम होने से। 

प्रथम बताया गया, चरु नामक हवि वह है, जो माँड निकाले बिना पकाये 
गये खिले चावल हैं। तात्पर्य है, चावल पकाये जाने पर भी एक-एक दाना अलग 
बिखरा हुआ-सा दिखाई देता है; घिच्चड़-सा भात नहीं बन जाता | पुषा देवता 
की कल्पना क्योंकि 'अदन्तक' रूप में है, उसके लिए ऐसे चरु की आहुति 
भी उपयुक्त न होगी। चावल का पाकविशेष से चरु तैयार हो जाने पर थोड़ा 
मधु या शकंरा उसमें मिलाकर उसका पेषण किया जाना चाहिए। तब अर्थ- 
बिरोध की कोई स्थिति सामने नहीं आती; तथा अदन्तक पूषा देवता के लिए 
ह॒वि-द्रव्य प्रदान किया जाना अवंथा उपयुक्त रहता है । इस प्रकार चरु में ही पेषण 
अभिमत है, अन्य पौष्ण हवि में नहीं ॥३८॥ (इति पौष्णपेषणस्य चरावेव निवे- 
शाऽधिकरणम्‌--१४) । 

(पौष्णपेषणस्यैकदेवत्ये निवेशाऽधिकरणम्‌-१५) 


गत सूत्रों में बताया गया--पुषा देवतासम्बन्धी पेषण विकृतियाग में होता 
है; वह भी केवल चरु-हवि में । इस स्थिति में शिष्य जिज्ञासा करता है--क्या 
पूषा देवतासम्बन्धी एक (पूषा) देवतावाले हवि में पेषण होता है ? अथवा दो 
देवतावाले हवि में भी? राजसूय यज्ञ के द्वितीय त्रिसंयुक्त' कर्म में मंत्रायणी 
संहिता [२।६।४] का पाठ है--'सौमापौष्ण एकादशकपालः, ऐन्द्रापौष्णश्चरुः, 
पौष्णश्चरुः, श्यामो दक्षिणा’ सोम और पूपा देवतावाला एकादशकपाल पुरोडाश, 
इन्द्र और पूषा देवतावाला चरु, तया पूषा देवतावाला चरु, और श्यामवर्ण की 
गाय दक्षिणा होती है । प्रस्तुत अधिकरण में 'ऐ्द्रापौष्णरच₹ः' विवेच्य उदाहरण 
है। पेषण क्योंकि केवल चरु-हवि में होता है, तब यहाँ इन्द्र और पूषा दो देवता- 
सम्बन्धी चरु में भी पेषण माना जाय ? अथवा केवल एक पूषा देवतासम्बन्धी चरु 
में ही माना जाय ? 

आचार्य सूत्रकार ने जिज्ञासा का समाधान किया-- 


एकस्मिन्नेकसंयोगात्‌ ॥३६॥ 


पूषा देवतासम्बन्धी हवि का पेषण [एकस्मिन्‌ ] केवल एक पूषा देवतावाले 
चरु में होता है । [एकसंयोगात्‌ ] (पृषा प्रपिष्टभागः' वाक्य में अकेले पूषा देवता 
का सम्बन्ध होने से । 

अकेले पूषा देवतावाले चरु का ही पेषण होता है; इन्द्र-पूषा दो देवतावाले 
चरु का नहीं, क्योंकि पेषणविधायक वाक्य (--पूषा प्रपिष्टभागोऽदन्तको हि) 
में केवल पूषा देवता का नाम है, उसके साथ अन्य किसी देवता का नाम नहीं है । 
यह ऐसा ही प्रसंग है, जैसा केवल अर्निदेवतावाले पुरोडाश हवि का चतुर्धाकरण- 
सिद्धान्त निर्धारित [मी० सू० ३।१।२६-२७; अधि० १५] किया है ॥३६॥ 

आचार्य सूत्रकार ने उक्त सिद्धान्त की पुष्टि के लिए अन्य हेतु प्रस्तुत 
किया 


ध्मविप्रतिषेधाच्च ॥४०॥ 
[धर्मविप्रतिषेधात्‌ ] पूषा देवता और अन्य देवता के धर्मों का परस्पर 


१. 'त्रिसंयुक्त' उस कर्मविशेष का नाम है, जिसमें तीन हवियाँ आहुतिरूप से 
प्रदान की जाती हैं । ऐसे पृथक्‌ एक-दूसरे से भिन्न तीन कमं हैं; क्योंकि उन 
तीनों की दक्षिणा पृथक्‌-पृथक्‌ है । उन कर्मों में से द्वितीय कमें के प्रसंग में 
मैत्रायणी संहिता का उक्त पाठ है। 

विरोध होने से [च] भी केवल पूषा देवतासम्बन्धी चरु में होता है, दो देवता- 
वाले ऐन्द्रपौषण चरु में नहीं । 

पूषा देवता का पेषण धर्म है, अन्य (इन्द्र) देवता का अपेषण । दो देवतावाले 
चरु में धर्म का विरोध होगा, यदि उसमें भी पूषा के सम्बन्ध से पेषण माना जाय। 
द्विदेवत्य चरु में यदि पूषा देवता का भाग पीसा जाय, और अन्य देवता का बिना 
पीसा रहे, तो पाक में वैषम्य हो जायगा। वह पका हवि 'चरु' नहीं होगा । 'चरु' 
पद का प्रयोग हवि में उसके पाकविशेष के कारण ही होता है। वैसा पाक न होने 
पर उसमें 'चरु' पद का प्रयोग विरुद्ध होगा। अविरोध के लिए दोनों देवताओं के 
हवि का पाक एक ही प्रकार से किया जाय, तो दोनों देवताओं के भागों का विभा- 
जन करना अशक्य होगा । अतः द्विदेवत्य चरु में पूषा देवतासम्बन्धी पेषण का 
निवेश अमान्य है ॥४०॥। 

शिष्य पुनः जिज्ञासा करता है--द्विदेवत्य चरु में भी देवतानिमित्त से पेषण 
माना जाना चाहिए । शिष्य-जिज्ञासा को आचार्य सूत्रकार ने पूर्वपक्षरूप में सूत्रित 
किया 


अपि वा सद्वितीये स्याद्‌ देवतानिमित्तत्वात्‌ ॥४१॥ 

[बा] 'वा पद पूवंसूत्रोक्त पक्ष के प्रतिषेध का योतक है; तात्पर्य है, अकेले 
पूषा देवतावाले चरु में ही पेषण होता है, ऐसा नहीं है; किन्तु [ सद्वितीये ] दुसरा 
देवता जिस चरु में साथ है, उसमें [अपि] भी पेपण [स्यात्‌] होना चाहिए। 

[देवतानिमित्तत्वात्‌ ] पूषा देवता के निमित्त से पेषण का विधान होने से । 
चरु के पेषण का विधान पूषा देवता के निमित्त है। पुषा देवता पिसे हुए 


भागवाला कहा गया है । वह दो देवतावाले चरु में भी पिसे हुए भागवाला होगा। 


आग्नेय पुरोडाश के चतुर्धाकरण का उदाहरण प्रस्तुत प्रसंग में उपयुक्त नहीं है । 
'आग्तेयं चतुर्धा करोति' वाक्य में 'आग्नेयम्‌' का तद्धित प्रत्यय अन्य देवता की अपेक्षा 
न रखनेवाले 'अग्नि' पद से होता है; दूसरे देवता के साथ सम्बन्ध रखनेवाले 
अग्नि से नहीं होता । उस प्रसंग के 'इन्द्रपीतस्य' पद में समास भी अन्य-निरपेक्ष 
इन्द्र का होता है । दूसरे देवता के साथ सम्बन्ध रखनेवाले इन्द्र के साथ समास 
नहीं हे । पर यहाँ प्रस्तुत प्रसंग में तो “प्रपिष्ट? पदका 'भाग' पद के साथ अन्य- 
पदाथप्रधान बहुब्रीहि समास है--' 
है जिसका, ऐसा वह पूषा दवता । यह समास समर्थ पदों का ही होता है। दो 
देवतावाले 'ऐन्द्रापौष्णशचरु:' में भी ऐसी कोई बाधा तहीं है, जिससे समास न 
हो सके । फलतः अकेले या दुसरे के साथ सम्बद्ध पुषा देवतावाले चरु में पूषा का 
भाग पीसा जाना ही चाहिए ॥४१॥ 


इसी अर्थ की पुष्टि के लिए सूत्रकार ने अन्य हेतु प्रस्तुत किया -- 

अथ तृतीयाध्याये तृतीयः पादः ४८१ 
लिङ्गदशंनाच्च ॥४२॥ 


[लिङ्गदर्शनात्‌ | लिङ्ग = बोधक हेतु के देखे जाने से [च] भी द्विदेवत्य 
चरु में पेषण प्राप्त होता है । 

“तस्मात्‌ पूषा प्रपिष्टभागोऽदन्तको हि'--इसलिए पूषा पिसे हुए भागवाला 
है, क्योंकि वह दाँतों से रहित है--वाक्य में दन्तरहित होना लिङ्ग इस वस्तुस्थिति 
का बोधक है कि पूषा देवता के निमित्त चरु-भाग पिसा हुआ होना चाहिए। 
इसी प्रकार 'सोमापौष्णं चरुं निर्वपेन्नेमपिष्टं पशुकामः’ = पशु-कामनावाला 
यजमान सोम और पूषा देवतावाले चरु को आधा पीसे अर्थात्‌ दले--वाक्य अर्घ- 
पेषणता को पूषा देवता-निमित्त ही प्रकट करता है । यह अधपिसा चरु दो देवता- 
वाले चरु के लिए ही है। इसलिए द्विदेवत्य चरु में भी पूषा देवता का भाग पिसा 
हुआ होना चाहिए ॥४२॥ 

शिष्य आशंका करता है-यह जो द्विदेवत्य चरु के अद्धपेषण में उद्धृत 
वाक्य 'सौमापौष्णं चरु निर्वपेन्नेमपिष्टं पशुकामः' पूषा देवतासम्बन्धी चरु के 
पेषण में लिङ्ग बताया गया, यह युक्त प्रतीत नहीं होता । यह तो सोम और पूषा- 
सम्बन्धी चरु में अद्धपेषण का विधायक वाक्य है । तव इसे पुषा-सम्बन्धी चरु के 
पेषण का लिङ्ग न कहकर अरद्धपेषण कमं का विधायक क्यों न माना जाय ? 

आचार्य सूत्रकार ने आशंका का समाधान किया-- 


बचनात्‌ सर्वपेषणं तं प्रति शास्त्रवत््वादर्थाभावात्‌ 
द्विचरावपेषणं भवति ॥४३॥ 


'सौमापौष्णं' आदि वाक्य द्विदेवत्य चरु में अद्धेपेषण का विधायक वाक्य है, 
[वचनात्‌] 'नेमपिष्टं' इस विधि-वचन से | यदि ऐसा माना जाय, तो [ सर्वे- 
पेषणम्‌ | सोम और पूषा-देवतासम्वन्धी सब--चरु, पुरोडाश, पशु--हवियों का 
अद्धंपेषण प्राप्त होता है । तात्पर्यं है-उक्त देवताओं सम्बन्धी हवि का अनुवाद 
करके सवंत्र--चरु, पुरोडाश, पशु में--अद्धंपेषण का विधान मानना होगा। 
क्योंकि [तं प्रति] उक्त हवियों के प्रति [शास्त्रवत्त्वात्‌ | शास्त्रवत्ता होने से; 
तात्पर्यं है~उक्त देवताओं सम्बन्धी सब हवियों की अद्धंपिष्टता में शास्त्रीय वचन 
होने से, इस शास्त्रीय विधान के अनुसार सब हवियों में नेमपिष्टता को मानना 
होगा । परन्तु इस मान्यता में दोष हैं--- [अर्थाभावात्‌ ] अर्थ = प्रयोजन के अभाव 
से | यदि 'सौमापौषणं’ को द्विदेवत्य हवि में नेमपिष्टता विधायक माना जाता है, 
तो यह विधि निष्प्रयोजन है, इसका कुछ फल नहीं निकलता; क्योंकि चरु में 
पकाये जाने पर चावल खिले हुए-दाने-दाने विखरे-से--होने चाहिएँ, जो अद्ध॑- 
पेषण होने पर सम्भव नहीं । पुरोडाश में पुरा पेषण होता है, तभी पुरोडाश 

सम्पन्न हो पाता है । अद्भेपेषण में पुरोडाश सिद्ध ही न होगा । पशु-हवि में किसी 
प्रकार के पेषण की सम्भावना ही नहीं होती । तब ऐसा विधान व्यर्थ रह जाता 
है । अतः उक्त वाक्य को विधि कहना संगत न होगा । 
सुत्र के 'अर्थाभावात्‌' पद में एक अन्य वास्तविकता अन्तहित है, जो उक्त 
वाक्य को विधि मानने में दोष प्रकट करती है। वह है--वाक्य को विधि मानने 
पर वाक्यगत 'चरु' पद अपने अभिधावृत्ति-बोध्य अर्थ को छोड़कर लक्षणावृत्ति से 
पशु-पुरोडाश हवियों का भी उपलक्षण मानना पड़ता है। अभिधावृत्ति से अर्थ 
के सम्भव होने पर लक्षणावृत्ति से अर्थ करना शास्त्रीय दृष्टि से दोष माना 
जाता है । 
इसके अतिरिक्त--उक्त वाक्य को अद्धंपेषण का विधि मानने पर--वाक्य- 
भेद-दोष भी प्राप्त होगा। सोम और पूषा देवता-सम्बन्धी हवि का अनुवाद कर 
सवंत्र पेषण का विधान करने सें पुरोडाश, चरु, पशु में अद्धंपेषण मानने पर 
सौमापौष्ण का चरु और नेमपिष्ट दोनों के साथ सम्बन्ध युगपत्‌ सम्भव न होने से 
वाक्यभेद करने पर अर्थाभिव्यक्ति होगी । वाक्यभेद दोष माना जाता है । अतः 
'सौमापौष्ण' वाक्य नेमपिष्ट का विधायक न होकर [द्विचरौ ] दो देवता-सम्बन्धी 
चरु में [अपेषणम्‌ ] पूर्ण पेषण नहीं है, इसका लिङ्ग [भवति] होता है। 
जहाँ दो देवतासम्बन्धी चरु है, वहाँ आधा पीसे, आधा विना पिसा रहे। 
बिना पिसे*भाग से अवदान किया जायगा । 
आचाय सूत्रकार पूर्वपक्ष का समाधान करता है -- 


एकस्मिन्‌ वाऽथधमंत्वादेन्दाग्नवदुभयोनं 

स्यादचोदितत्वात्‌ ॥४४॥ 

[वा] 'वा पद पूर्वपक्ष की निवृत्ति का द्योतक है । तात्पर्य है--दो देवता- 
बाले ऐन्द्रापौषण चहरूप हवि में पेषण नहीं होता । [एकस्मिन्‌ ] अकेले पूषा 
देबतावाले चरु-हवि में पेषण होता है, [अर्थधमंत्वात्‌ | अथं = याग का धर्म होने 
से । [ऐन्द्राग्नवत्‌ ] इन्द्र और अग्निदेवतांवाले द्विदेवत्य पुरोडाश में जैसे चतुर्द्धा- 
करण नहीं होता, अकेले आग्नेय पुरोडाश में होता है, ऐसे ही [उभयोः] इन्द्र 
और पूषा देवतावाले द्विदेवत्य चरुहवि में पेषण [न स्यात्‌ ] नहीं होता । इन्द्र 
2 पुषा देवतावाले चरु-हवि में पेषण का [ अचो दितरवात्‌ ] विधान न होने 

। 

केवल पुषा देवतावाले चरु में पेषण होता है, इन्द्र और पुषावाले द्विदेवत्य चरु 
में नहीं होता; क्योंकि 'प्रपिष्टभाग: वचन पेषण को देवता का धर्म न कहकर 
याग का धर्म बताता है । यद्यपि चरु देवता के उद्देश्य से छोड़ा जाता है, पर इतने 
परित्यागमात्र से देवता का स्वामित्व उसपर स्थापित नहीं हो जाता । जो द्रव्य 

जिसके निमित्त से दिया जाता है, उसके द्वारा स्वीकार कर लिये जाने पर ही 
उसका स्वामित्व स्थापित होता है । विभिन्न देवताओं को उद्देश करके अग्नि में 
आहुत हवि उन देवताओं के द्वारा स्वीकृत कर ली गई है, इसमें कोई प्रमाण 
नहीं है । जो जिसका सेवन करता है, वह उसका भाग होता है । देवता हवि का 
सेवन नहीं करते, इसलिए पिष्ट चरु पुषा का भाग नहीं है। 

वस्तुस्थिति को ध्यान से देखा जाय, तो समस्त श्रौत नित्य याग जगत्‌ के 
पूर्ण सर्गकालिक आधिदैविक यज्ञों की प्रतिकृति अथवा प्रतीक हैं । 

आधिदैविक जगत्‌ की दिव्यरूपात्मक देवियाँ = शक्तियाँ यज्ञों में स्व-स्वभाग 
को ग्रहण करती हैं। हम प्रत्यक्ष देखते हँ--आदित्य वा वायु पृथिवीस्थ जलों को 
ग्रहण करते हैं। इन्द्रदेव अन्तरिक्षस्थ जलो के मध्य में वत्तंमान होकर उनको 
ग्रहण करता है। जलो का सूक्ष्म तत्त्व ही आधिदैविक सोम है । यही सोम आदित्य 
में जलकर उसे प्रदीप्त करता है । इस प्रकार सभी आधिदैविक देवता आधि- 
दैविक यज्ञों में अपनी-अपनी हृवियों को ग्रहण करते हैं। परन्तु उनका ग्रहण स्वार्थ 
के लिए नहीं होता है | वे उसे वापस रूपान्तर में लौटा देते हैं। इसी दान के 
कारण वे देवता कहाते हैं--'देवो दानात्‌' (निरुक्त, ७।१५) । यही रूप साधारण 
मनुष्य के स्वीकरण में और देवताओं के स्वीकरण में है । 

यदि द्रव्ययज्ञों को स्थूल रूप में भी देखें, तो अग्नि अपने में हुत द्रव्य को 
स्वयं भक्षण न करके उसे अत्यन्त सूक्ष्म करके वायु आदि के सहयोग से दूर-दूर 
तक पहुँचाता है। उससे वायु और जल जो प्राणिजगत्‌ के जीवनभूत हैं, शुद्ध 
करता है। चाहे आधिदैविक यज्ञ हो, चाहे द्रव्यमय यज्ञ, दोनों में अग्नि ही प्रमुख 
देव है, जो अपने में हुत पदार्थं को सब देवों के प्रति पहुंचाता है। इसीलिए कहा 
है--“अग्निवे देवानां दूतः' (श० ब्रा० १।४।१।३४) । [यु० मी०] 

इस वस्तुस्थिति के अनुसार देवताओं द्वारा ग्रहण किये जानेवाले द्रव्य को-- 
उनके द्वारा सेवन किया गया--माना जाता है; और पिष्ट चरु को पूषा का भाग 
कहा जाता है; तो भी पेषण देवता का धमं नहीं हो सकता । यदि देवता का घर्म 
माना जाता है, तो पेषण निष्प्रयोजन होगा, क्योंकि वह याग का धमं नहीं है। 
तात्पर्यं है, पेषण याग में प्रयुक्त होने के लिए नहीं है, जबकि प्रत्येक हवि यागरूप 
प्रयोजन की पुत्ति के लिए तैयार किया जाता है । इसलिए पेषण को याग का धमं 
मानना युक्त है । 

शंका होती है--जहाँ प्रकरण में पूषा प्रपिष्टमागः' कहा है, वहाँ पुषा- 
देवतासम्बन्धी किसी याग का निर्देश नहीं है, तथा उक्त वचन पेषण का सम्बन्ध 
देवता के साथ बताता है, तब पेषण याग का धमं कंसे होगा ? वस्तुत: उक्त 
वाक्य में प्रयुक्त 'भाग' पद ही आशंका को निरवकाश कर देता है। भाग पद का 
मुख्यवृत्ति से देवता के साथ सम्बन्ध नहीं है; याग के साथ भाग पद का सम्बन्ध 

मुख्यवृत्ति से है । भाग पिष्ट हवि का है, हवि याग के लिए सिद्ध किया जाता है, 
अतः पेषण याग का धर्म होना सम्भव है । 

यद्यपि 'तस्मात्‌ पूषा प्रपिष्टभागः' वचन में देवता के साथ सम्बन्ध कहा गया 
है, पर जो जिसका सेवन करता है, वह उसका भाग होता है । देवता यागद्रव्य 
का सेवन नहीं करता । यागद्रव्य हवि का वास्तविक सेवन यागरूप में अग्नि 
करता है, पिष्ट हवि का भी । देवता से सम्बद्ध करने पर पेषण अनर्थक हो जाता 
है, जैसा प्रथम कहा जा चुका है । द्विदेवत्य चरुनिर्वाप में सम्मिलित देवता हैं। 
ऐन्द्रापौष्णइचरु:' में इन्द्र और पूषा सम्मिलित देवता हैं । वहाँ न अकेला पुषा 
देवता है, और न चरु पूषा देवता के स्वत्व के साथ सम्बद्ध है । क्योंकि हवि के 
निर्वाप के समय 'इन्द्रापुषाम्यां जुष्टं निवेपामि' इन्द्र और पूषा सम्मिलित देवता के 
लिए हवि का निर्वाप किया जाता है । वहाँ अकेले पूषा देवता के न होने से चरु 
के पेषण का प्रश्‍न ही नहीं उठता ।।४४॥ 

'तस्मात्‌ पूषा प्रपिष्टभागो$दन्तको हि" वचन के अनुसार 'अदन्तक' लिङ्गसे 
गत सूत्र [४२ | द्वारा यह सिद्ध किया है कि पेषण देवता का धर्म होना चाहिए । 

इस आशंका का सूत्रकार ने समाधान किया-- 


हेतुमाव्रमदन्तत्वम्‌ ॥४५॥ 


[अदन्तत्वम्‌ ] पूषा देवता का अदन्तक होना कहा जाता [हेतुमात्रम्‌ ] 
वास्तबिक हेतु न होकर हेतु के समान प्रतीत होता हुआ केवल अर्थवाद है । 

'अदन्तको हि, हेतु नहीं है । वस्तुतः 'दन्त' पद शरीरमात्र का उपलक्षण है। 
'अदन्तक कहकर देवताओं को अशरीरी बताया गया है । यह वस्तुस्थिति का 
अभिष्यञ्जन स्तुतिरूप अर्थवाद है। शास्त्र में ऐसे वचन स्तुतिरूप अर्थवाद होते 
हैं, यह मीमांसा-सूत्र [ १।२।२६-३० ] में प्रथम निश्चय किया गया है । 'शूर्पेण 
जुहोति तेन ह्यन्नं क्रियते’ [श० ब्रा० २।५।२। २३] वचन में तन ह्यन्नं क्रियते' 
अंश जैसे हेतु के समान प्रतीयमान अर्थवादमात्र है, वेसे ही यहाँ 'अदन्तको हि? 
वचन देवताओं की अशरीरी स्थिति को प्रकट करता हुआ स्तुतिरूप अर्थवाद 
है ।। ४५।। 

. “सौमापौष्णं नेमषिष्टं भवति’ को भी प 

क्या समना चाहिए ? 
किया 


हले लिङ्ग बताया है, उस विषय में 
इस रिष्य-जिज्ञासा का आचार्य सूत्रकार ने समाधान 


वचन परम्‌ ॥४६॥ 


[परम्‌ ] अन्य कहा गया--'नेमपिष्टं भबति’ लिङ्ग न होकर [वचनम्‌] 
विधिवाक्य है । तात्पर्य है--यह वचन सौमापौष्ण चरु में नेमपिष्टता का विधान 

करता है। 

वह वाक्य द्विदेवत्य चरु में अद्धपेषण को बतात है । 'अद्ध॑ पिष्टं भवत्यद्धं- 
मपिष्टं द्विदेवत्याय' यह 'चरु का अर्धपेषण देवता का धर्म है' इस तथ्य को स्पष्ट 
करता है। इस विषय में वास्तविकता यह है कि ४४वें सूत्र के अनुसार सौमापौष्ण 
चरु में पेषण अप्राप्त होता है, वहाँ पर यह वचन नेमपिष्टता का विधान करता 
है । इसमें जो वाक्भेद-दोष को उभारा गया है, वह आंशिक कथन है। जहाँ एक 
वाक्य से दो अर्थो को अभिव्यक्त करना अपेक्षित होता है, वहाँ वाक्यभेद-दोष को 
अनादृत कर दिया जाता है, और एक वाक्य से अनेक अर्थो का विधान मानना 
पड़ता है, अन्यथा नेमपिष्टता का कथन निरर्थक हो जायगा । अतः द्विदेवत्य चरु 
में पुर्ण पेषण नहीं होता, यह सिद्ध है ॥४६॥ (इति पौष्णपेषणस्येकदेवत्ये निवेशा- 
धिकरणम्‌--१५) । 


इति जैमिनीय मीमांसासुत्राणां विद्योदयभाष्ये 
तृतीयाऽध्यायस्य तृतीयः पादः। 

गत तृतीय पाद द्वारा दशं-पूर्णमास प्रकरण के तैत्तिरीय संहिता-स्थित कति- 
पय सन्दिग्ध स्थलों के विषय में विवेचन प्रस्तुत किया गया। उसी प्रसंग को 
चालू रखते हुए दशं-पु्णेमास प्रकरण में अन्य पाठ है--निवीतं मनुष्याणां 
प्राचीनावीतं पितृणामुपवीतं देवानाम्‌, उपव्ययते देवलक्ष्ममेव तत्कुरुते’ [तं० सं० 
२।५।११]। निवीत= ग्रीवा (गर्दन) में दोनों ओर आगे को लटकाते हुए यज्ञो- 
प॒वीत धारण करना मनुष्यों का, प्राचीनावीत =बाई बाँह से बाहर निकालकर 
दाएं कन्धे पर यज्ञोपवीत धारण करना पितरों का, उपवीत=दाई बाँह बाहर 
निकालकर बाएं कन्धे पर धारण करना देवों का चिल्ल है। जो उपव्यान = दाई 
बाँह को बाहर निकालकर बाएँ कन्धे पर यज्ञोपवीत धारण करता है, वह देवों के 
चिह्न को प्रकट करता है । 

शिष्य जिज्ञासा करता है--इसमें सन्देह है--क्या 'निवीतं मनुष्याणाम्‌' 

वचन विधि है ? अथवा अर्थवाद है? और जब यह विधि है, तब क्या पुरुष का 
र =अङ्ग Fe गा का अङ्ग है? और फिर 'निवीत मनुष्याणाम्‌' वचन 
स प्रकरण में पठित है, वहाँ जो मनुष्य-सम्बन्धी कर्म हैं, उनमें यह विधि है ? 
अथवा मनुष्यप्रधान कर्म में इसका निवेश है? क दे, 
उक्त वाक्य-सम्बन्धी सन्देह-स्थल में तीन विकल्प हैँ— 

१. यह विधिवचन है ? अथवा अर्थवाद है? 

२. यदि विधि है, तब कया यह पुरुष का धर्म है ? अथवा कमं का ? तात्पर्य 
है--जिस दर्शपूर्णमास प्रकरण में यह पठित है, वहाँ मनुष्य-सम्बन्धी कमें 
अन्वाहार्यं पाक है | यह पाक क्योंकि ऋत्विजों के भक्षण के लिए होता 
है, अतः यह पाक दैवकर्म का भाग नहीं है; मनुष्य द्वारा पाक किया जाता 


है ऋत्विजों के लिए, यज्ञ के लिए नहीं । तब क्या इसी का विधान यह 
वचन करता है ? 


३. अथवा पञ्चमहायज्ञों के अन्तर्गत मनुष्यप्रधान 


-कर्म आतिथ्य है । क्या यह 
विधिवचन उसका विधायक माना जाय ? 

प्रथम विकल्प को लक्ष्य कर शिष्य का कहना है --यह विधिवाक्य होना 
चाहिए, क्योंकि यह एक अपूर्व अर्थ का विधान करता है । शिष्य-सुझाव को 
आचाय सूत्रकार ने पूर्वपक्ष-रूप में सुत्रित किया-- 


निवीतमिति मनुष्यधर्मः शब्दस्य तत्प्रधानत्वात्‌ ॥१॥ 


[निवीतम्‌ | निवीत [इति] यह [ मनुष्यधर्मः] मनुष्य का धर्म =अङ्ग है। 
[शब्दस्य] "निवीतं मनुष्याणाम्‌' इस शब्द के [तत्प्रधानत्वात्‌ ] मनुष्यप्रधान 
होने के कारण । 

'निवीतं मनुष्याणाम्‌’ यह विधायक वाक्य है । अपूर्व अर्थ का विधान करता 
हुआ यह सप्रयोजन होता है । यदि इसे अर्थवाद कहा जाय, तो यह निरर्थक होगा; 
क्योंकि ऐसा कोई अर्थ विहित नहीं है, जिसकी यह स्तुति करे। अतः विधि मानने 
पर यह पुरुष का धर्म है, अर्थात्‌ पुरुष निवीत धारण करे, इसका विधान करता 
है, इस रूप में यह पुरुष का अङ्ग है। पुरुष के लिए निवीत धारण करने का 
विधान होने से उसका अङ्ग है। उक्त वाक्य में मनुष्य का विधान न होकर 
मनुष्य के निवीत-धारण का विधान है । निवीत-घारण पुरुष का अङ्ग तभी होगा, 
जब पुरुष के लिए उनका विधान माना जाय, क्योंकि निवीत-धारण मनुष्यों का 
उपकारक है । 

दर्श-पूर्णमास प्रकरण में पठित होने से दशं-पूर्णमास याग उपकारक कहना 
युक्त न होगा; क्योंकि प्रकरण से वाक्य बलवान्‌ होता है; क्योंकि वाक्य साक्षात्‌ 
तिवीत-धारण को ( = तिवीतं मनुष्याणाम्‌) मनुष्य-सम्बन्धी कर्म बतला रहा 
है। फलतः यही समझना चाहिए कि उक्त वाक्य निवीत-धारण का विधि है, और 
यह मनुष्य-धर्म है ॥१॥ 

आचार्य सूत्रकार ने उक्त पूर्वपक्ष का समाधात किया-- 


अपदेशो वार्थस्य विद्यमानत्वात्‌ ॥२॥ 


[वा] सूत्र में 'वा' पद पूर्वोक्त पक्ष के निवारण के लिए है। तात्पर्यं है-- 
“निवीतं मनुष्याणाम्‌’ वचन का प्रवेश मनुष्यप्रधान-कमं में नहीं होता; अर्थात्‌ 
यह वाक्य किसी अपूर्व अर्थं का विधायक नहीं है; अपितु [अपदेशः] पहले से 
आत अर्थ का ही कहनेवाला वचन है, [अर्थस्य] निवीत-घारणरूप अर्थ के 
[विद्यमानत्वात्‌ ] प्रथमतः विद्यमान होने से। लोक में प्रायः समी मनुष्य स्वतः 
निवीत धारण करते हैं; उसके लिए विधि अनावश्यक है 

उक्त वचत लोकप्रसिद्ध अर्थ का कथन करता है, किसी अपूर्व अर्थ का नहीं, 
जिसके कारण इसे विधि माना जाय । लोक में प्रायः सभी मनुष्य अपने कर्म में 

प्रवृत्त होने के लिए निवीत धारण करते हैं। उसी का अनुवादमात्र यह वचन है, 
अपूर्व विधि नहीं ॥२॥। 

शिष्य पुनः जिज्ञासा करता है--लोक में निवीत-धारण प्रायोवादमात्र है, 
उक्त वाक्य उसको व्यवस्थित करता है। तब इसे अपूर्वं विधि क्‍यों न माना 


जाय ?. 
आचार्य सूत्रकार ने शिष्य-जिज्ञासा को पूर्व॑पक्षरूप में सूत्रित किया-- 


विधिस्त्वपुवेत्वात्‌ स्यात्‌ ॥३॥ 


[तु] सूत्र में 'तु' पद निश्चय अर्थ का द्योतक हे । [विधि:-तु | “निवीतं 
मनुष्याणाम्‌’ वचन विधि ही [स्यात्‌] है, [अपूर्वत्वात्‌ ] अपूर्व अर्थ का विधायक 
होते से। 

यह ठीक है कि कर्म में प्रवृत्त होने के अवसर पर प्रायः मनुष्य निवीत धारण 
करते हैं, पर उसकी अनुल्लंघ्यता लोक में नहीं है; इसका उल्लंघन भी देखा जाता 
है । उक्त वाक्य निवीत-धारण की अनुल्लंघ्यतारूप व्यवस्था का विधान करता 
है। तिवीत-धारण की अनुल्लंघ्यता = नियमित व्यवस्था लोक से प्राप्त नहीं है । 
इसी अपूर्व अर्थं का विधान उक्त वाक्य करता है, अतः उसे विधि मानना युक्त 
है ॥३॥। 

शिष्य इसमें पुनः सुझाव प्रस्तुत करता है--निवीत-धारण को पुरुष का धर्म 
नहीं कहना चाहिए, क्योंकि वस्तुत: यह पुरुष को उपकृत नहीं करता; प्रत्युत उस 

कर्म को उपकृत करता है, जिस कर्म के अनुष्ठान में प्रवृत्त होने के लिए पुरुष ने 
निवीत धारण किया है । 
आचार्य सूत्रकार ने शिष्य-सुझाव को पूर्वपक्षरूप में सूत्रित किया--- 


स प्रायात्‌ कमंधमंः स्यात्‌ ॥४॥ 


[सः] वह निवीत-धारण [प्रायात्‌ | दशंपूर्ण मास प्रकरण के कर्मबहुल प्रदेश 
में उपदिष्ट होने के कारण अथवा उस कर्म के लिए--उस कर्म की पुर्णाङ्गता के 
लिए--होने के कारण [कमंधमं:] कर्म का धर्म अङ्ग [स्यात्‌] होता 
चाहिए । छ 

मनुष्य द्वारा निवीत धारण करके कर्मानुष्ठान में प्रवृत्त होना कर्म में अपूर्व 
धर्म-विशेष का उत्पादक होता है; अतः उसे (निवीत-धारण को ) कर्म का अङ्ग 
मानना युक्त है। वह कमे में अपुवे का उत्पादन कर कमं को उपकृत करता है; 
तब उसी का अङ्ग माना जाना चाहिए । दशंपु्णमास प्रकरण में पठित है, दशं- 

पूर्णमास क्तु के पूर्णाज्ध अनुष्ठान के लिए निवीत धारण किया जाता है, तब उस 
क्रतु का अङ्ग मानने मैं कोई बाघा नहीं है ॥४॥ 

केवल क्रतु का नहीं, अपितु इसे वाक्यशेष--अर्थात्‌ दर्शपुर्णमास-प्रकरण- 
पठित निवीत-धारण का--आध्वर्यव नाम होने से क्रतुयुक्त मनुष्य-धर्म मानना 
चाहिए। 

आचार्य सूत्रकार ने इसी अर्थ को सूत्रित किया-- 


वाक्यशंषत्वात्‌ ॥५॥ 


सूत्र के शिष' पद से यहाँ [३।३।१४] सून में बताये गये श्रुति आदि छह 
विधि-विनियोग कारणों में से अन्तिम 'समाख्या' प्रमाण का ग्रहण है। इसके अनु- 
सार सूत्रार्थं है--[वाक्यशेषत्वात्‌ | 'निवीतं मनुष्याणाम्‌” इस वाक्य का शेष= 
समाख्या अर्थात्‌ नाम आध्वयंव' होने से ज्ञात होता है, निवीत-धारण अध्वर्य को 
करना चाहिए। र 

दशंपूर्णमास प्रकरण में उक्त वाक्य पठित है । यदि दर्शपुर्णमास की समाख्या 
आध्वयंव' है, तो अध्वर्पु के निवीत धारण करने में उक्त वाक्य का विनियोग 
मानना चहिए । फलतः दर्शपूर्णमास क्रतुयुक्त मनुष्य-धर्म निवीत-धारण है, यह 
मान्यता युक्त है । इससे प्रकरण और समाख्या अनुगृहीत होते हैं ॥ ५॥। 

शिष्य ने पुनः जिज्ञासामूलक अन्य पक्ष प्रस्तुत किया--दर्शपुर्ण मास प्रकरण 
में अन्वाहार्यपाक पठित है, निवीत-धारण करके अध्वर्यु द्वारा वह पाक सिद्ध 
किया जाता हे । तब “निवीतं मनुष्याणाम्‌” विनियोग प्रकरणस्थित मनुष्य-प्रधान 
कर्म में क्यों न माना जाय ? आचार्य सूत्रकार ने शिष्य-भावना को पुर्वेपक्षरूप में 
सूत्रित किया-- 


तत्प्रकरणे यत्‌ तत्संयुक्तमवि प्रतिषेधात्‌ ॥६॥ 


[तत्प्रकरणे ] दशंपूर्णमास के प्रकरण में [यत्‌ | जो अन्वाहार्यंपाक आदि पठित 
है [तत्संयुक्तम्‌ | उससे संयुक्त अर्थात्‌ निवीत-धारण को उसका अङ्ग होना 
चाहिए, [अविप्रतिषेधात्‌ ] प्रकरण और समाख्या का इस मान्यता के साथ 
विप्रतिषेध -- विरोध न होने से। तात्पर्यं हे--अन्वाहायेपाक अध्वर्थुकर्तृक है, 
और दर्श-पूर्णमास प्रकरण में पठित भी है। अतः पह प्रकरणस्थ मनुष्यप्रधान कमं 
का धर्म है, यह मानना अधिक युक्त है । 

यद्यपि प्रकरण और समाख्या के आधार पर निवीत-धारण कमं का धर्म ज्ञात 
होता है, 'निवीतं मनुष्याणाम्‌’ वाक्य से साक्षात्‌ मनुष्य का धमं जाना जाता है, 
फिर भी विरोध-परिहार के लिए इसका अन्यत्र उत्कर्ष करने की आवश्यकता 
नहीं है । क्योंकि प्रस्तुत प्रकरण में ही मनुष्यप्रधान अन्वाहारयंपाक पठित है, जो 
अध्वरं द्वारा सम्पन्न किया जाता है । अतः उक्त वाक्य का विनियोग निवीत 
धारण कर अध्वर्यु द्वारा साध्य अन्वाहार्थपाक-कमं में होना चाहिए। इससे 

प्रकरण और वाक्य दोनों अनुगृहीत होंगे। फलतः दर्श-पूर्णमासप्रकरण-स्थित 
मनुष्यप्रधात कर्म का इसे धर्म मानना युक्त है।६।। 

शिष्य पुनः जिज्ञासा करता है--प्रकरण-स्थित मनुष्यप्रधान कर्म में उक्त 
विधिवाक्य का विनियोग कहना निर्वाध नहीं है। क्योंकि पूरे सन्दर्भ में सभी 
वाक्य समानरूप से पठित हैं, इसलिए प्राचीनावीत और उपवीत के यथाक्रम 
पितृकर्म और देवकमं में सम्बन्ध के समान निवीत का सम्बन्ध भी मनुष्यप्रधान 
कर्म के साथ मानना होगा । तब जहाँ निरपेक्ष मनुष्यप्रधान कर्म होगा, वहाँ 
इसका उत्कर्ष मानना ही चाहिए । शिष्य-भावना को आचार्य सूत्रकार ने पूर्वपक्षः 
रूप में सूत्रित किया-- 


तत्प्रधाने वा तुल्यवत्‌ प्रसंख्यानादितरस्य 
तदथत्वात्‌ ॥७॥ 


[वा] 'वा' पद प्रस्तुत प्रकरण में 'निवेश' पक्ष के प्रतिषेध का द्योतक है। 
[तत्प्रधाने | ‘निवीतं मनुष्याणाम्‌’ का निरपेक्ष मनुष्यप्रधान कर्म में सम्बन्ध होना 
चाहिए, [तुल्यवत्‌] समान रूप से [प्रसंख्यानात्‌] कथन होने के कारण। 
'प्राचीनावीतं पितृणाम्‌, उपवीतं देवानाम्‌” के साथ "निवीतं मनुष्याणाम्‌? का 
समान रूप से कथन हुआ है; इसलिए प्राचीनावीत और उपवीत से [इतरस्य] 
इतर = अन्य--निवीत का [तदर्थत्वात्‌ ] उसी के लिए होने से, अर्थात्‌ मनुष्य के 
ही लिए होने के कारण निवीत का मनुष्यप्रधान कर्म के साथ सम्बन्ध होना सरवंथा 
योग्य है। 

दशे-पूर्णेमास प्रकरण में प्रस्तुत विवेचन-सम्बन्धी पूर्ण पाठ है--निवीतं 
मनुष्याणाम्‌, प्राचीनावीतं पितृणाम्‌, उपवीतं देवानाम्‌” यहाँ ये तीनों वाक्य समान 
रूप से पढ़े हैं। इनमें से जिस प्रकार प्राचीनावीत का पितृकम में, तथा उपवीत 
का दशेपूर्णमास आदि देवकमं में सम्बन्ध माना जाता हैं, उसी प्रकार निवीत का 
सम्बन्ध भी निरपेक्ष मनुष्यप्रधान कर्म के साथ मानना होगा। तब प्रकरणस्थित 
सापेक्ष अन्वाहार्यपाक आदि मनुष्यभ्रधान कर्म के साथ निवीत का सम्बन्ध न मान- 
कर निरपेक्ष मनुष्यप्रधान कर्म देखना होगा, जहाँ इसका सम्बन्ध माना जाय। 
वह्‌ पञ्चमहायज्ञ के अन्तर्गत निरपेक्ष मनुष्यप्रधान आतिथ्य-कमं है । वहीं निवीत 
का उत्कर्ष करना योग्य होगा । “मनुष्याणाम्‌” षष्ठी विभक्ति का निर्देश निवीत के 
साथ मनुष्य का साक्षात्‌ सम्बन्ध प्रकट करता है, जैसे समान पठित अन्य दोनों 
वाक्यों में स्वीकार किया गया है । अत: वाक्य-प्रकरण को बाधकर निवीत-धारण 
आ में करेगा । फलतः दर्श-पूर्ण मास से निवीतधारण का अन्यत्र 


चतुर्थं पाद के इन प्रारम्भिक सात सूत्रों में पूर्वेनिदिष्ट तीन विकल्पों के मूल 

में पाँच पक्ष प्रस्तुत किये गये हैं, जिनमें 'निवीतं मनुष्याणाम्‌ ' को विधि मानकर 
उसे (१) मनुष्यधर्म, (२) कर्मंघमं, (३) दर्श-पूर्णमासकर्मयुक्त मनुष्य-धर्म, 
(४) दर्श-पूर्णमास प्रकरणस्थित मनुष्यप्रधान कर्म का धर्म ; (५) प्रकरण से 
अन्यत्र आतिथ्यादि मनुष्यकं का धर्म प्रकट किया गया है । 

पहले तीन सूत्रों में प्रथम पक्ष पर विचार है। चौथे सूत्र से दूसरा पक्ष, 
पाँचवें सूत्र से तीसरा पक्ष, छठे सूत्र से चौथा पक्ष, सातवें सूत्र से पाँचवाँ पक्ष 
प्रस्तुत किया गया है । सिद्धान्त की दृष्टि से ये सब पूर्वपक्ष हैं। सिद्धान्त-पक्ष अगले 
दो सूत्रों द्वारा प्रस्तुत है ॥७॥ 

इस लम्बे पूर्वपक्ष का आचार्य सूत्रकार ने समाधान अगले सूत्र द्वारा प्रस्तुत 
किया 

अर्थवादो वा प्रकरणात्‌ ॥८॥ 


[वा] 'वा' पद पूर्वोक्त 'मनुष्यप्रधान क्म-विषयक विधि’ पक्ष के निराकरण 
का योतक है । तात्पर्ये है.--'निवीतं मनुष्याणाम्‌? वचन मनुष्यप्रधान कमं का 
विधायक नहीं है, [ प्रकरणात्‌ ] प्रकरण-सामर्थ्यं से, अतः [अर्थवादः] अर्थवाद 
है। 

“निवीत॑ मनुष्याणाम्‌' यह वचन विधि नहीं है; मनुष्यप्रधान कर्म का 
विधान करता है, अथवा मनुष्यप्रधान कर्म में यह विनियुक्त है,--ऐसा मी नहीं 
है। 'मतुष्याणाम्‌' पष्ठी विभक्ति से मनुष्य-सम्बन्ध तो जाना जाता है, पर 
मनुष्यप्रधान कर्म के साथ सम्बन्ध का यहाँ कोई निर्देश या संकेत नहीं है । यदि 
इस वचन का सम्बन्ध मनुष्यप्रधान कर्मे में स्वीकार किया जाता है, तो निवीत- 
धारण कर्म के फल की. कल्पना करनी होगी, क्योंकि विधिवचन का कोई फल 
अवश्य मान्य होता है, जिसका प्रकरण में कोई निर्देश नहीं है । अत: जहाँ पञ्च- 
महायज्ञ आदि के प्रसंग में मनुष्यप्रधान कमै आतिथ्य का कथन है, उसके साथ 
सम्बन्ध के लिए इस वचन का उत्कर्ष करना पड़ेगा ; इससे प्रकरण बाधित होगा । 
उत्कर्ष करना तभी युक्‍त माना जाता है, जब प्रकरण में सामञ्जस्य सम्भव न हो। 
'निवीतं मनुष्याणाम्‌’ वचन को विधि न मानकर अर्थवाद मानने पर प्रकरण में 
उपयोग स्पष्ट है। “उपव्ययते'--देवकर्म में उपवीत धारण करता है, इस विधि 
का यह स्तुतिरूप अर्थवाद है। इस मान्यता में कोई बाधा नहीं है ॥८॥ 

शिष्य जिज्ञासा करता है-प्रकरण में ही उक्त वचन को अन्वाहार्यपाक-कर्म 
का विधायक मानकर न प्रकरण बाधित होता है, न उत्कषं करता पड़ता है । इस 
मान्यता को क्यों न स्वीकार किया जाय ? 


आचाय सुत्रकार ने जिज्ञासा का समाधान किया-- 

विधिना चैकवाक्यत्वात्‌ ॥६॥ 


[विधिना] 'उपव्ययते' विधिवचन के साथ [एकवाक्यत्वात्‌ ] 'निवीतं 
मनुष्याणाम्‌’ वचन की एकवाक्यता होने के कारण [च] भी 'निवीतं' वचन विधि 
नहीं है। 

एक विधिवचन के साथ दूसरे विधिवचन की एकवाक्यता नहीं होती; 
क्योंकि प्रत्येक विधिवचन अपने विशिष्ट अर्थ का विधान करता है, जो अन्य वचन 
से प्राप्त नहीं होता | यदि दो विधिवचनों की एकवाक्यता मानी जाय, तो बाक्य- 
भेद-दोष प्राप्त होगा। क्योंकि विचार्यमाण सन्दर्भ में 'निवीतं मनुष्याणाम्‌’ वचन 
की 'उपव्ययते' विधिवचन के साथ एकवाक्यता है, अत: निवीतवचन विधि मानना 
सम्भव नहीं । प्रकरण के अन्तर्गत ही निवीत-धारण को अन्वाहार्यपाक-कर्म का 
धर्म कहकर निवीत-वचन को विधि बताना संगत नहीं है। इससे एकवाक्यता 
बाधित होगी । 

'निवीतं मनुष्याणाम्‌, प्राचीनावीतं पितृणाम्‌, उपवीतं देवानाम्‌, यत्‌ उप- 
व्ययते देवलक्ष्ममेव तत्कुरुते’ इस सन्दर्भ में अन्तिम वाक्य विधि है। दर्श-पुर्णमास 
देवकमे-प्रसंग में जनेऊ का उपवीतरूप में धारण करने का विधान करता है। 
'निवीतं मनुष्याणाम्‌ यह लोकसिद्ध अर्थ का अनुवाद है। यहाँ इसका पुन:कथन 
“उपवीत धारण” की स्तुति के लिए है। दर्श-पूर्णमास दैव-याग-कम में निवीत- 
धारण अयोग्य है। प्राचीनावीत-धारण पितृकमं में होता है, वह भी देवकर्म में 

अयोग्य है । इसलिए देवकर्म में उपवीत धारण करना चाहिए । देवकर्म में निवीत- 
आदि की अयोग्यता बताकर उपवीत-धारण की स्तुति की गई है । 

यह ऐसा ही कथन है, जैसे लोक में कहा जाता है--यह चैत्र ने नटों जैसा 

वेष धारण किया है; देवदत्त का वेष ब्राह्मणों जेसा है। पहले वे 
दत्ता कप हले वेष के कथन से 
दुसर की स्तुति होती है। इसी प्रकार देवकर्म में उपवीत की प्रशंसा के लिए 
40 क इ । 'निवीतं मनुष्याणाम्‌’ वचन में कोई विधायक पद 
“उपव्ययते' - में 
अथंवान्‌ है। इसी रूप में bs TTS 
का कोई विरोध है, और प्रकरण भी अबाधि र 203 Se Bs 
er Er त व उ रहता है। फलतः देव- 
र ही प्रशस्त है । दश -पूर्णमास आदि देवकर्मो में 
करना चाहिए, यह प्रमाणत होता हे ॥९॥ हु पा क 
पह) । (इति निवीतस्यार्थवादताऽधिकर- 
RN 
१ शबर स्वामी के अनन्तरकालवरत्ती 


रचनाओं में यहां छह अन्य सत्रों कुमारिल भट्ट आदि आचायों ने अपनी 


की व्याख्या प्रस्तुत की है। उन सूत्रों के 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


अथ तृतीयाच्याये चतुर्थ: पादः ४९३ 


(दिग्विभागस्थाउनुवादताधिक रणम्‌--२) 

ज्योतिष्टोम के प्रकरण में तैत्तिरीय संहिता [६।१।१] का पाठ है--“देव- 
मनुष्या दिशो व्यभजन्त प्राचीं देवा दक्षिणां पितरः प्रतीचीं मनुष्या उदीचीं रुद्राः” 
देव और मनुष्यों ने दिशाओं को बाँट लिया; पूर्व दिशा को देवों ने, दक्षिण दिशा 
को पितरों ने, पश्चिम दिशा को मनुष्यों ने, उत्तर दिशा को रुद्रों ने प्राप्त किया। 
शाबरभाष्य के पाठ के अनुसार उत्तर दिशा को असुरो ने प्राप्त किया । प्रस्तुत 
प्रसंग में केवल "प्रतीचीं मनुष्याः' अंश को लक्ष्य कर विवेचन किया गया है। 

शिष्य जिज्ञासा करता है--इसमें निम्न प्रकार सन्देह हैं-क्या 'प्रतीचीं 
मनुष्याः' यह विधि है ? अथवा अर्थवाद है ? यदि विधि है, तो क्या यह मनुष्य- 
धर्म हे? अथवा कर्म का धर्म है? यदि मनुष्य-धर्म है, तो क्या प्रकरण-पठित 
मनुष्यप्रधान कमं में इसका निवेश माना जाय ? अथवा प्रकरणान्तर पठित 
आतिथ्य कर्म में ? 

गत अधिकरण का अतिदेश करते हुए आचार्य सूत्रकार ने जिज्ञासा का समा- 
धान किया--- 

विभागश्च तद्वत्‌ सम्बन्धस्यार्थहेतुत्वात्‌ ॥१०॥ 

[विभागः] दिशाओं का विभाग=बंटवारा [च] भी [तद्वत्‌ ] निवीत के 
समान जानना चाहिए, [सम्बन्धस्य] प्रतीची दिशा के साथ मनुष्य-सम्बन्ध के 
[अर्थंहेतुत्वात्‌ | प्रयोजनरूप हेतु होने से तात्पर्यं है--पश्चिम दिशा के साथ 
मनुष्य-सम्बन्ध में--उसका प्रयोजन पूरा होना--हेतु है । 

विषय में आचार्यो के विभिन्न विचार हैं 

(क) भाष्यकार शबर स्वामी ने इन सूत्रों का भाष्य किया था, वह किसी 

कारण खण्डित हो गया । 

(ख) निरर्थक होने से भाष्यकार ने व्याख्या की उपेक्षा कर दी। 

(ग) ये सूत्र अनापं हैं, जैमिनि की रचता नहीं हैं । 

यह विचार अधिक युक्त प्रतीत होता है । शबर-काल तक इन सूत्रों 
का अस्तित्व न था। सूत्र थे, शबर ने भाष्य किया; वह खण्डित हो गया 
इस कथन में कोई प्रमाण नहीं है । यदि भाष्यकार के समय सूत्र होते, और 
उन्हें फल्गु समझकर भाष्यकार उनपर भाष्य लिखने की उपेक्षा करता, तो 
इसका ही उल्लेख भाष्यकार कर देता । इन सूत्रों पर शबर स्वामी का कुछ भी 
निर्देश न होने से यह निश्चित है--शबर स्वामी के समय इन सूत्रों का 
अस्तित्व न था । अनन्तर-काल में कब मिलाये ? किसने मिलाये ? क्यों 
मिलाये ? यह सब अन्वेष्य है। 

१. 'उदीचीं रुद्राः’ के स्थान पर शाबरभाष्य में 'उदीचीमसुराः' पाठ है। 

गत सातवे सूत्र की व्याख्या में निवीत के पाँच पक्ष दिखाये गये हें । उसी के 
समान दिग्विभाग के भी यहाँ पूर्व पक्षरूप में पाँच पक्ष समझने चाहिए : 

(१) मनुष्य धमं, (२) कर्म धमं, (३) ज्योतिष्टोमकर्मयुक्त मनुष्य-धर्म, 
(४) ज्योतिष्टोम में मनुष्यप्रधान कर्म = दक्षिणादान का धमं, (५) भिन्न वाक्य 
होने के कारण प्रस्तुत प्रकरण से अन्यत्र आतिथ्य आदि कर्म का धर्म । इनका 

, निराकरण करते हुए “प्राचीनवंशं करोति' विधि का यह स्तुतिरूप अर्थवाद है,-- 

यह सिद्धान्त-पक्ष स्पष्ट किया है। 

उक्त वाक्य से पहले संहिता में "प्राचीनवंशं करोति यह 'प्राचीनवंश' नामक 
मण्डप-निर्माण का विधि-वचन है। चारों दिशाओं की ओर इस मण्डप के चार 
द्वार होते हैं। मण्डप-निर्माण के लिए ऊपर मगज में जो मुख्य बाँस डाला जाता 
है, वह उत्तर-दक्षिण होता है । यह मानव-मण्डप है। साधारण निवास के लिए 
किसी भी गृह या शाला का रुख उत्तर-दक्षिण-कुछ पूर्व व पच्छिम को झुका 
हुआ रक्खा जाय, तो वह घर सवर्त सुख होता है । देव-मण्डप के निर्माण में मुख्य 
बाँस पूर्व-पच्छिम होता है । इसी के लिए "प्राचीनवंशं करोति' विधि है। 

प्रधान याग में यजमान को दीक्षित करने के लिए इस मण्डप का उपयोग 
होता है । यजमान, ऋत्विज्‌ तथा देव-सम विद्वानों का मण्डप में प्रवेश पूवं-द्वार 
से होता है, दक्षिण-द्रार से अन्य पितृ-सम मान्य वृद्धजनों का, परिचिम-द्वार से 
अन्य पारिवारिक, इष्ट मित्र आदि जन, उत्तर-द्वार से अन्य कार्यकर्ता आदि। 
शाबरभाष्य के अनुसार 'रुद्र के स्थान में 'असुर' पद के पाठ का तात्पर्यं यही है 
कि इस द्वार से चतुर्थं श्रेणी के सेवक आदि क्षुद्र जन प्रवेश करे । यह सब मण्डप 
में यथास्थान बैठने की व्यवस्था का रूप है। इसी कारण यह वाक्य "प्राचीनवंशं 
करोति विधि का स्तुतिरूप अर्थवाद है । 'प्राचीं देवा: इत्यादि समस्त सन्दर्भ की 
एकवाक्यता ‘प्राचीनवंशं करोति’ विधि के साथ स्पष्ट है। प्रतीची मनुष्याः’ 
आदि सन्दर्भे को प्राचीनवंश विधि का अर्थवाद मानने पर प्रकरण भी अनुगृहीत 
होता है ॥१०॥ (इति दिर्बिभागस्यानुबादताधिकरणम्‌--२) ] 5 


(परुषिदितादीनामनुवादता$धिकरणम्‌--३ ) 


(९ ) Ds याग के अन्तर्गत तैत्तिरीय ब्राह्मण [ १।६।८] के महापितु- 
यज्ञ प्रसंग में पाठ उपलब्ध है--'यत्‌ परुषि दित॑' तद्देवानाम्‌, यदन्तरा तन्मनुष्या- 


१. ब्राह्मण में 'दितं' के स्थान पर 'दिनं' पाठ उपलब्ध है, जो छान्दस ही सम- 


भना चाहिए। यह भी सम्भव है, जिस हस्तलिखित प्रति से सर्वप्रथम ब्राह्मण 
मुद्रित कराया गया, उसमें लिपिकार ने अमवश 'दित' के स्थान पर 'दिनं' 
लिपि कर दिया हो। 

णाम्‌, यत्‌ समूलं तत्‌ पितृणाम्‌’ जिन कुशाओं को जड़ रे ऊपर की पहली गाँठ से 
काटा जाता है, वे दोनों की; जिनको जड़ और गाँठ के मध्य भाग से काटा जाता 
है, वे मनुष्यों की; तथा जिनको समूल काटा जाता है, वे पितरों की होती हैं । 
इसी के आगे विधिवाक्य पठित है--'समूलं बहिमंवति व्यावृत्ये -कुशा समूल 
काटनी चाहिए, न्यूनता आदि दोष निवारण के लिए । 

(२) इसी प्रसंग में 'पितृभ्योजरिनष्वातेम्योदभिवान्याः गोर्दुगचे मन्थम्‌” अग्नि- 
कर्म-विशेषज्ञ पितरों के लिए मृतवत्सा (जिसको अन्य वत्स के सहारे दुहा जाता 
है, ऐसी अभिवानी) गाय के दूध में यवपिसान (--सत्तू) डालकर मन्थ बनाया 
जाता है। इस प्रकार मन्थन का उपक्रम कर, आगे पाठ है--'यत्‌ पूर्ण तन्मनुष्या- 
णाम्‌, उपर्यधो देवानाम्‌, अर्घ: पितुणाम्‌'--जो दूध से भरे पात्र में मन्थन किया 
जाता है, वह मनुष्यों का; जो आधे से कुछ ऊपर तक भरे पात्र में मन्थन है, वह 
देवों का; तथा जो आधे भरे पात्र में मन्थन है, वह पितरों का होता है। इसके 
अनन्तर वहाँ विधिवाक्य पठित है--'अर्ध उपमन्थति अर्घो हि पितुणाम्‌' आधे के ` 
लगभग मरे पात्र में मन्थन करे, क्योंकि वह पितरों के लिए है। 

(३) दशं-पूर्णमास प्रकरणगत आग्नेय पुरोडाश के पाक-प्रसंग में तैत्तिरीय 
संहिता [२।६।३ ] का पाठ है--“यो विदग्धः स नऋत:, योऽश्रृतः स रौद्रः, यः 
शृतः स सदेवः; तस्मादविदहता शृतं कृत्यः सदेवत्वाय’ पकाते हुए जो पुरोडाश जल 
जाय, वह निऋ ति देवता का है; जो कच्चा रह जाय, वह रुद्रदेवता का; जो ठीक 
पका है, वह देवों के लिए है। इसलिए पुरोडाश ठीक पकाना चाहिए, जो न जले 
न कच्चा रहे; वह देव-सम्बन्ध के लिए होता है,--यह विधिवाक्य पठित है । 

(४) ज्योतिष्टोम के अन्तर्गत यजमान को दीक्षित किए जाने के प्रसंग में 
स्नान के अवसर पर तैत्तिरीय संहिता [६।१।१] में पाठ है--'घृतं देवानाम्‌, मस्तु 
पितृणाम्‌, निष्पक्वं मनुष्याणाम्‌'--धृत देवों का है, मस्तु पितरों का, निष्पक्व 
मनुष्यों का । इसके आगे पाठ है--'तद्वा एतत्‌ सर्व देवत्यं यन्नवनीतम्‌, यन्तवनी- 
तेनाभ्यङ्क्ते सर्वा एव देवताः प्रीणाति’ यह जो नवनीत है, सब देवताओं के साथ 
सम्बद्ध है; जो नवनीत से अम्यञ्जन (=सिर से पाँव तक मर्दन) करता है, वह 
| सब देवताओं को प्रसन्न करता है । 'तस्मान्नवनीतेनाम्यइक्ते' इसलिए नवनीत 
से अभ्यञ्जन करे,--यह विधिवाक्य अन्त में पढ़ा है । 

प्रस्तुत प्रसंग में “घृत, मस्तु, निष्पक्वम्‌ ' पदों के अर्थ स्पष्ट नहीं हैं। आचार्यो 
ने इन पदों के जो विवरण दिए हैं, वे भी सर्वथा निर्श्रान्त नहीं है। यह स्मरण 
रखना चाहिए, लोक व वैदिक साहित्य में घी के लिए 'थृत' सामान्य पद है, यह 
चाहे अपनी किसी अवस्था में हो । मुख्यतः इसकी दो अवस्था एं हैँ । पहली अवस्था 
है--दही बिलोकर निकला हुआ स्नेहभाग । यह डली या लौंदे की शक्ल में ढीला 

जमा हुआ रहता है इसका नाम 'नवनीत' है । इसी को चालू भाषा में 'मक्खन” 
कहा जाता है। इसमें छाछ का थोड़ा अंश मिश्रित रहता है । वातावरण की उष्णता 
पाकर जब यही कुछ अधिक ढीला- बहने योग्य हो जाय, तब इसका नाम 'मस्तु' 
है। कोषों में 'मस्तु' पद का प्रयोग छाछ के लिए आता है। छाछमिश्रित ढीला 
बहुता हुआ नवनीत 'मस्तु' समझना चाहिए। नवनीत के लिए एक अन्य पद 
'हेयङ्गवीन' है । यह एक दिन अधिक रबले हुए बासी दही से निकाला जाता है। 
जो सद्यस्क -- ताज़ा दही से निकाला जाय, वह 'नवनीत' है। यही दोनों का अन्तर 
है | वेदिक वाङ्मय के यागीय प्रसंगों में हैयज्भवीन' का उल्लेख नहीं मिलता । 
घी की दूसरी अवस्था 'निष्पक्व' है। नवनीत को आग पर अच्छी तरह 
पकाकर---जब उसका छाछ-अंश सर्वथा जल जाय--कपड़े आदि से छानकर रख 
लिया जाता है । इसमें अपना स्वाभाविक सुरभिगन्ध रहता है । पकाते समय यदि 
उसमें नींबू के दो-चार हरे पत्ते अथवा मेथी के परिमित दाने डाल दिए जायें, तो 
उसमें कुछ विशेष सुरभिगन्ध उभर आता है। यह पका हुआ घी पूर्ण तरल अवस्था 
में आज्य' अथवा 'हवि' है। पूर्ण जमी अवस्था में “घृत' है। कुछ ढीली-गाढ़ी 
बहती अवस्था में 'आयुत” है । 
मीमांसा-प्रन्थों में इन भेदों को बताने के लिए एक प्राचीन श्लोक उद्धत 
उपलब्ध होता है-- अ 
सपिविलीनमाज्यं स्याद्‌ घनीभूतं घृतं विदुः । 
बिलीनाधंमायुतं तु नवनीतं यतो घृतम्‌ ॥ 

१ पिघला हुआ 'सपि' तथा आज्य कहा जाता है। इसमें और वेशिष्ट्य देखना 
का 40 दया य है, वह सपि है, तथा जो पुरा पिघला हुआ, 
'आयुत' है। आग पर गरम करके 7 के दे) वह त GSE 

' जिससे घी बनाया जाता है, वह 'नवनीत' है। 


आयुर्वेद के ग्रन्थों में 'मस्त' (दही में सीर 
Co सस्तु का अर्थं (दही में सीमित जल मिलाकर अधबिलोई 


कण की कोष । अमरकोश और उसकी रामाश्रमी टीका के 
नु स्ठु उस पानी का नाम है, जो दही को नय लपता स्वात 


किया जाता है। 'मण्डं दधिभवं मस्तु' 
Ei स्तु । परन्तु यहाँ यज्ञिय प्रसंग में सहयोगी 
| पदों के सामञ्जस्य से घृत की कोई अवस्था 'मस्तु' होनी चाहिए। र 

संख्या ४ पर निदिष्ट तैत्तिरीय संहिता के प्रारम्मिक वचनों में नवनीत? का 
उल्लेख नहीं है; पर आगे विधिवाक्य में नवनीत का उल्लेख है । अर्थवाद की दष्टि 
से इसका सामञ्जस्य कैसे होगा ? विचारणीय है । दीक्षा के प्रकरण में यजमान के 
स्नान के अवसर पर यह विधि है; तब यह्‌ भी विचारणीय है कि यजमान को किस 
वरं में रक्खा जाय ? क्योंकि सन्दर्भ में 'देव, पितर, मनुष्य” तीन का ही निर्देश 
है । इन तीन में से किसके साथ थजमान को रक्खा जाय ? 

गत अधिकरण में प्राचीनवंश देवमण्डप में प्रवेश के अवसर पर यजमान को 
ऋत्विज्‌ और देव-सम विद्वानों के साथ रक्खा है। यजमान के सहित ये सब पूरव- 
द्वार से मण्डप में प्रवेश करते हैं। यहाँ भी देवों के साथ यजमान को रखने पर 
'घृतं देवानाम्‌' के साथ असामञ्जस्य का समाधान सोचना होगा, क्योंकि विधि- 
वाक्य में यजमान का अभ्यञ्जन नवनीत से विधान किया है; पर देववर्ग के लिए 
घृत का निर्देश है। इसके सामञ्जस्य के लिए यह मानना आवश्यक है कि घी की 
प्रत्येक अवस्था के लिए साधारण रूप से 'घृत' पद का प्रयोग मान्य है; तैत्तिरीय 
वाक्य में यहाँ 'घृत' पद का प्रयोग 'नवनीत' के लिए हुआ है । ऐसा मानने पर 
स्नान के अवसर पर यजमान का अभ्यञ्जन नवनीत से किए जाने की विधि के ये 
प्रारम्भिक वचन स्तुतिरूप अर्थवाद हैं यह जानना सम्भव होगा । 

इस लम्बी प्रस्तावना में पूर्वोक्त वाक्यों द्वारा देव, पितर और मनुष्यों को 
लक्ष्य कर चार बातें कही गई हैं-- 

(१) कुशा का काटना; (२) पात्र का दूध से भरा होना; (३) पुरोडाश 
का पकाना; (४) घी के प्रयोग की यथावसर अवस्था । 

शिष्य जिज्ञासा करता है--यहाँ मनुष्यसम्बन्धी और रुद्र देवतासम्बन्धी 
वचतों में सन्देह है क्या ये वचन मनुष्यों के धर्म-सम्बन्धी विधियां हैं ? अथवा 
कर्म के धर्म होकर अनुवाद हैं ? तथा प्रकरण के अन्तर्गत जो मनुष्यप्रधान कमं हैं, 
और रुद्र देवता सम्बन्धी कमं हैं, उन्हीं में क्या इन वचनों का निवेश माना जाना 
चाहिए ? अथवा प्रकरण के बाहर आतिथ्य आदि कमं में इनका उत्कर्ष होना 
चाहिए ? अथवा ये केवल अर्थवाद हैं ? 

आचार्य सूत्रकार ने प्रथम अधिकरण का अतिदेश करते हुए जिज्ञासा का 
समाधान किया-- 


परुषिदितपुणंघृतविदगधञ्च तद्वत्‌ ॥११॥ 


[परुषिदित-पू्णं -घृत-विदरधम्‌ ] परुषिदित= गाँठ से काटी हुई कुशा, पूर्ण = 
दूध से भरा पात्र, घृत और विदग्ध -- जला हुआ पुरोडाश, इनके विधायक वचन 
[च] भी [तद्वत्‌] निवीत-वचन के समान अर्थवाद समझने चाहिएँ । 

सूत्र के प्रथम चारों पद उक्त वचनों के अनुकरण हैं । इनमें समाहार दवन्द्र- 

समास है । 

ये 'परुषिदित' आदि वचन भी प्रथम अधिकरण में विवेचित 'निवीत' के 
समान हैं। जो निवीत में पूर्वपक्ष हे, वही इनमें भी पुर्वपक्ष है। जो निवीत में 
मध्यम पक्ष है, वह इनमें भी मध्यम पक्ष है। जो निवीत में सिद्धान्त है, वही इनमें 
भी सिद्धान्त है। 

“१? संख्या पर दिए वाक्य को लीजिए--'यदन्तरा मनुष्याणाम्‌' वचन 
महापितयज्ञ प्रकरण में पठित है, इसे कर्म का धर्म मानना चाहिए, यह प्रथम पक्ष 
है। इससे याग का प्रयोजन पूरा होता है, और मनुष्य का सम्बन्ध होने से यह 
विधिवचन है, और मनुष्य-धर्म है; यह पूर्वपक्ष है । मूल से ऊपर के भाग में काटने 
का नियम न होने से समूल काटने में लाघव है। प्रयोजन इसी से पूरा होने के 
कारण स्वतः प्राप्त होने से यह विधि न होकर अनुवाद है, तथा 'समूलं बहिर्भवर्ति' 
विधि का स्तुतिरूप अर्थवाद है। 

(२' संख्या पर आधे के लगभग दूध से भरे पात्र में सत्तू का घोल (-मन्थ) 
बनाने में लाघव है । पुरे भरे पात्र में घोल के बिखरने व उसके बचाव के प्रबन्ध 
में गौरव है; वह उपादेय नहीं । यहं घोल पचास-पचपन वयस के लगभग पितृ- 
तुल्य वृद्धजनो के लिए होता है। 'यत्पूर्ण तन्मनुष्याणाम्‌ आदि वचन 'अर्धे उप- 
मन्थति’ विधि के स्तुतिरूप अर्थवाद हें । विधिवाक्य में पुल्लिङ्ग 'अर्ध' पद “आधे 
के लगभग अर्थ को कहता है । ठीक बरावर आधे के अर्थ में नप्‌ंसकलि ङ्ग अर्धपद 
प्रयुक्त होता है । 

(३' संख्या पर “यो विदग्ध: स नेऋत: इत्यादि वचन पुरोडाश-पाक प्रकरण 
में पठित हैं। पकाते हुए जो भाग जल गया, वह निक्रति देवता का; जो कच्चा 

रह्‌ गया, वह रुद्र देवता का । निऋ ति भूमि का नाम है । जो जल गया, वह भूमि 
पर फेंक देता चाहिए; वह त्याज्य है । जो कच्चा है, वह रुद्र देवता का | तात्पर्य 
है-कच्चा पाक अपाचक-अस्वास्थ्यकर होने से रुलानेवाला है, त्याज्य है । विधि- 
वचन है--्ृतं कृत्यः सदेवत्वाय'--ठीक पकाना चाहिए, बह देव-सम्बन्ध के लिए 
है। देह में ऐसा आहार दिव्य शक्तियों का उत्पादक होता हैं। 'यो विदग्धः? आदि 
वचन “शृतं कृत्यः सदेवत्वाय' विधिवाक्य के स्तुतिपरक अर्थवाद हैं । 

“४ संख्या पर “घृतं देवानाम्‌ आदि वचन यजमान के दीक्षा-प्रसंग में 
स्नान के अवसर पर पठित हैं । ये वचन 'नवनीतेनाभ्यह्क्ते' विधिवाक्य के स्तुति- 
परक अर्थवाद हूँ । यजमान का अभ्यञ्जन स्नान के अवसर पर नवनीत से किया 
जाना चाहिए, मस्तु अथवा निष्पक्व से नहीं। नवनीत से शिर आदि पर मर्दैन 
शीतल ब मनुष्यों के लिए सुखकर होता है, उपादेय है । अन्य वचन इसी के अर्थ- 
वाद हैं । यह सब उत्तरपक्ष है । 

विधि तथा कमं के धर्मो में पाठ होने से इन्हें कर्म का धर्म समझना चाहिए; 

यह तीसरा पक्ष है । 

पाक व दक्षिणा आदि मनुष्यप्रधान कर्म में इनका निवेश मानना चाहिए; 
इससे वाक्य और प्रकरण अनुगृहीत होते हैं । यह चौथा पक्ष है 

प्रकरण में सभीन्वात्रय समानरूप से पठित हैं; एक को विधि मानने और अन्य 
को न मानने से वाक्य-भेद प्राप्त होता है । इस दोप की निवृत्ति के लिए प्रकरण से 
बाहर आतिथ्य आदि मनुष्यप्रधान कर्म में उत्कर्ष मानना युक्त होगा; यह पाँचवाँ 
पक्ष है। 9 

अपने प्रकरण में विधिवाक्यो के साथ इनकी एकवाक्यता है, इसलिए ये वचन 
विधियाँ नहीं हैं; अर्थवाद हैं, यह सिद्धान्त निश्चित होता है ॥११॥ (इति परुषि- 
दितादीनामनुवादताधिकरणम्‌--३) । 

(अनृतवदननिषेधस्य क्रतुधमंताधिकरणम्‌--४) 

दर्श-पूर्ण मास प्रकरण में पढ़ा है--'नानृतं वदेत्‌' झूठ न बोले । शिष्य जिज्ञासा 
करता है--इसमें सन्देह है---प्रकरण में पठित होने से दशं-पूर्णमास कर्मविशेष में 
क्या यह वाक्य मिथ्याभाषण-निषेध का विधान करता है ? अथवा स्मृति आदि में 
विहित मिथ्यामाषण-निषेध का यह अनुवाद है ? प्रतीत होता है, स्मृति-प्रतिपादित 
सावंत्रिक व सावंदिक मिथ्याभाषण-निषेध का यह अनुवाद है, क्योंकि मिथ्या- 
भाषण को कहीं भी उपादेय कर्म नहीं माता गया। शिष्य-सुझाव को आचार्य 
सूत्रकार ने पूर्व पक्षरूप मे सूत्रित किया-- 

अकं क्रतुसंयुक्तं संयोगान्नित्यानुवादः स्यात्‌ ॥१२॥ 

[क्रतुसंयुक्तम्‌ ] क्रतु के साथ सम्बद्ध, अर्थात्‌ कतुविशेष के प्रकरण में पठित 
यह [अकरम] मिथ्याभाषण कर्म का प्रतिषेध | संयोगात्‌ ]पुरुषमात्र के साथ सम्बद्ध 
होने से, तात्पर्य है--'वदेत्‌' क्रियापद में पुरुषमात्र के प्रयत्न का श्रवण होने से 
[नित्यानुवादः] स्मृति आदि प्रतिपादित नित्य मिथ्याभाषण-निषेध का अनुवाद 
[स्यात्‌] है । 

'नानृतं वदेत्‌’ वाक्य यद्यपि यहाँ दर्श-पूर्णमास प्रकरण में पढ़ा है, पर उसका 
यह तात्पर्यं नहीं माना जाना चाहिए कि दर्श-पूर्णमास के अनुष्ठानकाल से अन्य 
काल में अनृतभाषण करे । वाक्य के 'वदेत्‌' क्रियापद से यह भावना प्रकट नहीं 
होती कि उसी क्रतुविशेष में ऐसा करे । प्रत्युत साधारणरूप से पुरुषमात्र के प्रयत्न 
की भावना अभिव्यक्त होती है। इसलिए प्रत्येक अवसर पर प्रत्येक व्यक्ति को 
मिथ्यामाषण नहीं करना चाहिए; स्मृति आदि प्रतिपादित इस कमं का ही अनु- 
वाद प्रस्तुत वचन है । व्यक्तिमात्र को उपनयन-काल में ही 'सत्यं वद, धर्म चर 
आदि कत्तेव्यरूप में सत्यभाषण का उपदेश दिया जाता है, जिससे समस्त जीवन 
में प्रत्येक अवसर पर मिथ्याभाषण का प्रतिषेध स्पष्ट होता है । प्रकरणपठित होने 

से यदि 'नानृतं वदेत्‌* का सम्बन्ध दर्श-पूर्णमास कर्मं के साथ जोड़ा जाता है, तो 
उससे इतना ही अर्थ जाना जायगा कि 'दर्श-पूर्णमास में झूठ न बोले'। इससे 
विदेत्‌' इस लिङ्‌ का जो अनुष्ठानरूप अर्थ है, अर्थात्‌ 'सर्वकाल में कत्तंव्यरूप से 
सत्यमाषण अथवा मिथ्याभाषणनिषेध का पालन करना चाहिए' यह भाव परि- 
त्यक्त होता है, जो अनिष्ट है; क्योंकि इससे--दशं-पूर्णमास से अन्य समय में--- 
मिथ्यामाषण की अनुमति मिल जाती है। वह पुरुषधर्म न रहकर कर्म का धर्म 
होगा । नानृतं वदेत्‌ में पुरुष के प्रति उपदिष्ट--सवेकाल में अनृतभाषणनिषेध- 
रूप अनुष्ठेय लिङर्थ अविवक्षित हो जायगा | तात्पयं है--यह अपने अर्थ को छोड़ 
बेठेगा। इसका सामञ्जस्य उसी अवस्था में सम्भव है, जब इसे पुरुषधर्म माना 
जाय । दशे-पूर्णंमास में यह वचन उसी का अनुवाद समभा जाय । 
यह कहना भी युक्त न होगा कि दर्श-पूर्ण मास प्रकरण में पठित 'नानृतं वदेत्‌' 
श्रुतिवचन उस स्मृतिवचन का मूल है, जिसका उपदेश आचार्य द्वारा उपनयन- 
काल में किया जाता है। इसके अनुसार 'नानृतं वदेत्‌? वचन विधिवाक्य होगा, 
और उपनयनकालिक वचन इसका अनुवाद । 
यह कथन इसलिए युक्त नहीं है, क्योंकि उपनयनकालिक वचन के साथ दर्श- 
पुणेमास का कोई निर्देश व संकेत नहीं है। उपनयन के अवसर पर उपदेश करने- 
बाले आचार्य इन सब विषयों के जानकार होते हैं। यदि उपनयनकालिक सत्य- 
आषण अथवा अनृतभाषणनिषेध वचन का मूल दशं-पुर्णमासस्थित वचन रहा 
होता, या माना गया होता, तो वे आचार्यं उस समय इसका संकेत अवश्य करते । 
पर ऐसा कभी नहीं होता । आचार्य यही उपदेश करते हैं कि 'सत्य बोल, भूंठ मत 
बोल यह पुरुष-धमं है, यह सर्वकालिक अनुष्ठेय कर्म हे, इसका कभी उल्लंघन न 
करना। इसलिए उपनयनकालिक वचन को “नानृतं वदेत्‌’ एतन्मूलक मानकर 
इसको विधि और उसको (उपनयनकालिक वचन को ) अनुवाद कहना संगत न 
होगा । फलतः यही कथन युक्त प्रतीत होता है कि उपनयनकालिक वचन मिथ्या- 
भाषणनिषेध के विधायक वाक्य हैं, 'नानृतं वदेत्‌’ उसी का अनुवाद है ॥ १२॥ 
आचायं सूत्रकार ने इस विषय में सिद्धान्तपक्ष प्रस्तुत किया-- 

विधिर्वा संयोगान्तरात्‌ ॥१३॥ 

[वा ]सुत्र में 'वा' पद पूर्वपक्ष की निवृत्ति का द्योतक है; तात्पये है--'नानृतं 
वदेत्‌ वचन उपनयनकालिक 'सत्यं वद' अथवा 'सत्यमेव वदेत्‌’ स्मृतिवाक्य का 
अनुवाद न होकर [विधिः] अपूर्व अथं का विधायक वाक्य है, [ संयोगान्तरात्‌ ] 
उक्त वाक्यों के साथ पुरुष के सम्बन्ध का भेद होने से। तात्पर्य है--उपनयन- 
कालिक वाक्य के साथ पुरुष के सम्बन्ध का जो स्वरूप है, वह दशं-पूर्णमास-पठित 
वाक्य के साथ पुरुष के सम्बन्ध से भिन्न है; इसलिए यह उसका अनुवाद नहीं है, 

स्वतन्त्र विधि है । 

स्मृतिवाक्य 'सत्यमेव वदेत्‌' में नियमपूर्वंक सत्यभाषण के अनुष्ठान के साथ 
पुरुष का सम्बन्ध जाना जाता है। इसके विपरीत 'नानृतं वदेत्‌' वाक्य में अनृत- 
भाषण के प्रतिषेध के साथ पुरुष का सम्बन्ध कहा है । उपनयनकालिक स्मृतिवचन 
नियमपूर्वक पुरुष के सत्यभाषण का विधान करता है । उसका उल्लंघन करने पर 
पुरुष अपराधी होता है, और उसका अनिष्ट फल प्राप्त करता है, वह पुरुष-घर्म 
है। इसके विपरीत दर्श-पूर्ण मास-प्रकरणगत 'नानृतं वदेत्‌' वाक्य याग-अनुष्ठान- 
काल में अनृतभाषण-प्रतिषेध का विधान करता है। इसका उल्लंघन पुरुष को 
अपराधी न कर याग को विगुण करता है। इससे यागजन्य फल को प्राप्ति अवरुद्ध 
हो जाती है। इसलिए यागानुष्ठानकाल में अनृतमाषण-प्रतिषेध याग का घर्म है, 
पुरुष का नहीं । फलतः उपनयनकालिक स्मृतिवचन तथा दर्श-पूर्ण मास-प्रकरण- 
स्थित श्रुतिवचन सर्वथा भिन्न वाक्य हैं, विभिन्न अर्थों का कथन करते हैं, अतः 
नानूतं वदेत्‌' श्रुतिवचन किसी का अनुवाद न होकर अपुवेविधि है, यह निश्चित 
होता है ॥१३॥ (इति अनृतवदननिषेधस्य क्रतुधमंताधिकरणम्‌--४) । 
(जञ्जभ्यमानधर्माणां प्रकरणे निवेशाधिकरणम्‌--५) 

तैत्तिरीय संहिता [६।१।१।१] के ज्योतिष्टोम प्रकरण में पाठ है--'अज़्ि- 
रसः सुवर्ग लोक यन्तोऽप्सु दीक्षात्तपसी प्रावेशयन्‌ । अप्सु स्ताति“““। तीर्थ स्नाति 
तीर्थमेव समानानां भवति।' 

अङ्गिरस्‌ (अङ्गिरा) सूर्य का नाम है । 'अङ्गिरसः' बहुवचनान्त पद अङ्गिरा = 
सूर्य के पुत्र किरणों का वाचक है। ये किरणें अन्तरिक्ष में व्याप्त हैं, इन्हें मध्यम- 
स्थानीय देव कहा जाता है। जब सूर्य-रश्मियाँ नदी एवं खुले जलाशयों पर पड़ती 
हैं, तब अपने प्राण (दीक्षा = जीवनी शक्तियाँ )और तप = उष्णता जल में छोड़- 
कर परिवर्तित होती हुई वापस सूर्यलोक चली जाती हैँ । उन जलों में स्नान करता 
है, तीर्थं में स्नान करता है। ये जल सूर्ये रङ्मियों के संस्पर्शं से पवित्र हो जाते हैं । 
इन जलों का नाम ही 'तीर्थ! है। इनमें स्तान करना प्राण व तेज का वर्धक होता 
है। जो यजमान तीर्थ में स्नान करता है, वह साथियों का उपकारक होता है । 
इसी प्रकार तैत्तिरीय संहिता [ २।५।२।४ ] के दर्श-पूर्ण मास प्रकरण में पाठ 
है--“तस्मात्‌ जञ्जभ्यमानात्‌' ` `प्राणापानो वा तदजहितां प्राणो वै दक्षोऽपानः 
ऋतुस्तस्मात्‌ जञ्जभ्यमानो ब्रूयात्‌--'मयि दक्षक्रत्‌ इति, प्राणापानावेवात्मन्‌ 
घत्ते।”--जँभाई लेते हुए उस पुरुष से उसके प्राण-अपान उसे छोड़ जाते हैं । दक्ष 
Moe है, क्रतु अपान है, उन्हें फिर प्राप्त करने के लिए 'मयि दक्षक्रतू* वचन का 


१- दक्षक्रतू ते मैत्रावरण: (गरहः) पातु। [मैत्रा० सं० ४०७]; तुलना करें 
मैत्रा० सं० [४।५।९]। 

पाठ करे। इससे प्राण और अपान को अपने में पुनः धारण करता है। 

यहाँ सन्देह है--त्रया यह तीर्थस्नान और वचन का पाठरूप धर्म का निवेश 
केवल अपने प्रकरण में है ? अर्थात्‌ ज्योतिष्टोम-अनुष्ठान में तथा दर्श-पूर्ण मास- 
अनुष्ठान में बैठे यजमान के लिए ही यह विधान है? अथवा याग से बाहर भी 
मनुष्यमात्र के लिए यह विधान है ? तात्पय है, भपने प्रकरण में ही स्नान व मन्त्र- 
पाठ का उपयोग है ? अथवा प्रकरण से बाहर इसका उत्कर्ष माना जाना चाहिए? 

शिष्य ने सुझाव दिया --उत्कर्ष माना जाना उपयुक्त होगा । क्योंकि तीर्थं- 
स्नान शक्ति और तेज प्राप्त करने के लिए तथा मन्त्रपाठ जम्भाई लेनेवाले 
पुरुष को पुनः अपने में प्राण-अपान का आधान करने के लिए प्रत्येक व्यक्ति को 
अपेक्षित होता है, अतः इसे पुरुषमात्र का धर्म मानना चाहिए। 

शिष्य-सुझाव को आचार्य सूत्रकार ने अधिक स्पष्ट करने के लिए पूर्वपक्ष रूप | 
में सूत्रित किया--- 


अहीनवत्‌ पुरुषस्तदर्थत्वात्‌ ॥१४॥ 


. [अहीनवत्‌] जैसे 'द्वादशोपसदोऽहीनस्य”' वाक्य ज्योतिष्टोम प्रकरण में 
'पठित होने पर मी 'अहीन' पद के श्रवण से अहीनसंज्ञक सोमयागों में द्वादश 
उपसद्‌ नामक इष्टियों का विधान माना जाता है, वैसे ही [पुरुषः] यहाँ 'स्नाति' | 
क्रियापद से स्नान करनेवाले तथा 'जञ्जम्यमानः' पद से जम्भाई लेनेवाले पुरुष- | 
प्रयास का श्रवण है, क्योंकि [तदथंत्वात्‌ ] स्नान और उक्त वचन का पाठ पुरुष के | 
लिए होने के कारण पुरुषमात्र का धर्म माना जाना चाहिए। इसलिए स्नान और 
मन्त्रपाठ का अपने प्रकरणों से उत्कर्ष (उठाकर दूसरी जगह ले-जाना) युक्त है। 
गत (३।३।१५-१६) सूत्रों में '्वादशोऽपसदाऽहीनस्य' का विवेचन किया है। 
यह वाक्य साह्न (एक दिन में सम्पन्न होनेवाले) ज्योतिष्टोम के प्रकरण में पठित 
है । पर बारह उपसद्‌ नामक इष्टियो का उपयोग 'अहीन'-संज्ञक सोमयागों में 
होता है, जो दो दित से लगाकर ग्यारह दिन तक में सम्पन्न होते हैं। ये याग साह्न 
ज्योतिष्टोम से अतिरिक्त हैं। अत: 'द्वादशाऽहीनस्य' का साह ज्योतिष्टोम से 
उत्कर्षं करके अहीन-संज्ञक सोमयागो में प्रयोग का सिद्धान्त किया है । उसी के 
समान ज्योतिष्टोम से तीर्थस्नान का तथा द्ं-पूर्णमास से मन्त्रपाठ का उत्कर्ष 
करके उसे मनुष्यमात्र का धर्म समभना चाहिए। 
प्रकरण में पठित को प्रकरण से उत्कर्ष कर अन्यत्र ले-जाने में प्रकरण बाधित 
होगा, अर्थात्‌ प्रकरण में उसका पाठ व्यर्थ होगा । अतः प्रकरण-बल से पुरुषमात्र “ 
न दम 4) 
१. देखें, मीमांसा सूत्र [३।३।१५-१६ | अधिकरण 5। 

का धमं न मानकर प्रकरणगत कर्म का ही धर्म मानना चाहिए,--ऐसी आशंका 
करना युक्त न होगा । क्योंकि वाक्य ( = तीर्थे स्नाति, जञ्जभ्यमानः ) स्वयं 
पुरुष का निर्देश करता है । वाक्य, प्रकरण से बलवान्‌ होता है। अतः वाक्य के 
साम्मुख्य में प्रकरणवल स्नान एवं मन्त्रपाठ को पुरुषधर्म मानने में कोई बाधा 
उपस्थित नहीं कर सकता । इसके अतिरिक्त मन्त्रपाठ का फल भी बताया गया 
है -प्राण-अपान का पुनः अपने में धारण करना। प्रकरणगत कर्म का धर्म 
मानने पर यह बाधित होगा । फलतः तीर्थस्तान और मन्त्रपाठ का अपने प्रकरणों 
से उत्कर्ष मानना तथा उसे पुरुषधमं स्वीकार करना युक्त है ॥ १४॥ 
आचार्य सूत्रकार ने पूर्वपक्ष का समाधान किया-- 


प्रकरणविशेषाद्वा तद्युक्तस्य संस्कारो द्रव्यवत्‌ ॥१५॥ 


[वा] सूत्र में 'वा' पद पूर्वपक्ष की निवृत्ति का द्योतक है। तात्पर्य है-- 
ज्योतिष्टोम से स्नान का एवं दशं-पूर्णमास प्रकरण से मन्त्रपाठ का उत्कर्ष नहीं 
करना चाहिए, [प्रकरणविशेषात्‌ ] प्रकरण के साथ विशेष सम्बन्ध होने के कारण 
[तदुक्तस्य] उस प्रकरणगत ज्योतिष्टोम याग से सम्बद्ध यजमान का एवं 
दर्श पुर्णयाग से सम्बद्ध जम्भाई लेनेवाले यजमान पुरुष का यथाक्रम तीर्थस्नान 
एवं मन्त्रपाठ से [संस्कारः] संस्कार किया जाता है । [ द्रव्यवत्‌ ] जैसे यव, 
ब्रीहि आदि यज्ञसम्बन्धी द्रव्य का प्रोक्षण आदि द्वारा संस्कार किया जाता है! 

यज्ञ में उपयोग होनेवाले यवों (जौ) तथा ब्रीहि (धान) का प्रोक्षण आदि 
से यदि संस्कार नहीं किया जाता तो याग विगुण (विकृत ) हो जायगा। अनुष्ठाता 
यजमान को उसका फल प्राप्त न होगा । इसलिए वह संस्कार याग-कर्म का धर्म है 
याग का उपकारक है। इसी प्रकार ज्यो तिष्टोम प्रकरण में पठित तीर्थस्नान अनु- 
ष्ठाता यजमान का संस्कार है। यजमान-संस्कार द्वारा वह याग का उपकारक है, 
अत: याग का धर्म है । यदि उसका पालन नहीं किया जाता, तो याग विगुण हो 
जायगा, यजमान उसके फल से वाञ्चत रहेगा; अनुष्ठान व्यर्थ होगा । ऐसे ही 
दर्श पुर्णमास अनुष्ठान के अवसर पर यदि यजमान को जम्भाई आ जाती है, तो 
यह उसके आलस्ययुक्त होने का संकेत है। उसमें प्राण-अपान व्यवस्थित नहीं 
रहते । 'मयि दक्षक्रतू' मन्त्र का उच्चारण करते हुए उन्हें पुनः व्यवस्थित किया 
जाता है । यह याग के अनुष्ठाता यजमान पुरुष का संस्कार है । इसके द्वारा याग 
विगुण होने से बच जाता है । अत: वह संस्कार याग का उपकारक होने से याग- 


हिन कम का घमं है। 


अपने-अपने प्रकरण में पठित ये निर्देश यजमान-संस्कार द्वारा प्रकरणगत 
कर्म के धर्म हैं, उनके अनुष्ठान से यागकमं विगुण नहीं होता। ऐसी दशा में इनका 
प्रकरण से उत्कर्ष कर अन्यत्र ले-जाना, और मनुष्यमात्र से उनका सम्बन्ध जोड़ना 

संथा अशास्त्रीय है। याग से बाहर किसी भी पुरुष के जम्भाई लेने पर मन्त्र- 
पाठ का कोई प्रयोजन नहीं है। बिना मन्त्रपाठ के भी वह स्वतः स्वस्थ हो जाता 
है । यागानुष्ठान-काल में जम्भाई आना, याग के प्रति अनुष्ठाता की उपेक्षा-भावना 
को अभिव्यक्त करता है । यह याग के वंगुण्य का जनक है। मन्त्रोच्चारणपुर्वंक 
पुनः पुवे-अवस्था को प्राप्त होना यजमान का संस्कार है, जो याग को विगुण होने 
से बचाता है। प्रकरण में मन्त्रपाठ का यही प्रयोजन है। फलतः स्नान व मन्त्र- 
पाठ का अपने प्रकरण से उत्कर्ष करना अनावश्यक है, निष्प्रयोजन है ।। १५॥। 

शिष्य जिज्ञासा करता है--ज्योतिष्टोम में पठित द्वादश उपसद्‌ इष्टियों 
का उत्कर्ष स्वीकार किया गया है; यहाँ उत्कर्षं नहीं माना; ऐसा क्यों ? आचार्य 
सूत्रकार ने जिज्ञासा का समाधान किया -- 


व्यपदेशादपकृष्येत ॥ १६॥ 


[व्यपदेशात्‌ | वहाँ अहीन पद का स्पष्ट निर्देश होने से [अपकृष्येत ] द्वादश 
उपसद्‌ इष्टियों का ज्योतिष्टोम से अहीनसंज्ञक सोभयागों में अपकर्ष किया जाता 
है। तात्पर्यं है--ज्योतिष्टोम में उनका प्रयोग न कर अहीन यागों में किया जाता 
है। 

'तिस्न एव साह्नस्योपसदो द्वादशाहीनस्य” [तै ० सं ० ६।२।६ ] वाक्य के द्वारा 

तीन उपसद्‌ इष्टियाँ ज्योतिष्टोम की तथा बारह अहीन नामक सोमयागों की 
बताई गई हैं। ज्योतिष्टोम यद्यपि पाँच-दिन-साध्य कर्म है --पहले दिन उपसद्‌ 
इष्टि नहीं होती, दूसरे-तीसरे-चौथे दिन प्रातः-सायं तीन दिन तक होने से छह 
होती हैं, पर एक दिन के प्रात:-सायं अनुष्ठित उपसद्‌ एक कर्म मानकर ज्योति- 
ष्टोम में तीन उपसद्‌ इष्टियाँ कही हैं। उन दिनों में प्रातः-सायं सोमाभिषव के 
पूव प्रवग्यं-संज्ञक कमं के पश्चात्‌ होती हैं। तपे हुए घृत में गाय और बकरी का 
दुध मिलाना 'प्रवृञजन' कहलाता है । इसी प्रवृः्जन के सम्बन्ध से इस कर्म का 
नाम प्रवग्य है । ज्योतिष्टोम के दूसरे-तीसरे-चौये दिन सायं-प्रात: पहले प्रवग्ये- 
कमं, उसके अनन्तर उपसद्‌ इष्टि, तदनन्तर सोमाभिषव किया जाता है । सोमा- 
भिषव के अतिसमीप स्थित होने के कारण इन इष्टियों का नाम 'उपसत' है। 

इस प्रकार उक्त वाक्य ज्योतिष्टोम की तीन उपसद्‌ इष्टियो का, तथा अहीन- 
संज्ञक सोमयागो की बारह उपषद्‌ इष्टियों का विधान करता है। यद्यपि उक्त 
वाक्य ज्योतिष्टोम प्रकरण में पठित है, पर बारह उपसद इष्टियों का विधान --- 
वह अहीन' यागो का स्पष्ट निदेश कर उन्ही में बताता है। प्रकरण के आधार ' 
पर ज्योतिष्टोम में बारह उपसद्‌ का कोई अवसर नहीं । अत: वाक्य के साम्मुख्य 
में प्रकरण दुबंल होने के कारण ज्योतिष्टोम से दादश उपसद्‌ का अन्यत्र (अहीन- 
संज्ञक यागों में) उत्कर्ष सर्वथा युक्त है । 

प्रस्तुत प्रसंग में उसे लागू किया जा सकता है, क्योंकि 'द्वादशाहीनस्य' वाक्य 
के समान यहाँ कोई ऐसा वाक्य नहीं है, जिसके आधार पर तीर्थस्नान और मन्त्र- 
पाठ को अपने प्रकरणों से हटकर अन्यत्र उत्कर्ष के लिए बाध्य होना पड़े । फलत: 
प्रस्तुत प्रसंग में 'अहीनवत्‌ [ १३] दृष्टान्त असंगत होने से स्नान व मन्त्रपाठ का 
प्रकरण में ही निवेश सर्वथा उपयुक्त है ॥१६॥ (इति जज्जम्यमानधर्माणां 
प्रकरणे निवेशाइधिकरणम्‌--५) । 

(अवगोरणादीनां पुमर्थेताञधिकरणम्‌--६) 

भाष्यकार शबर स्वामी ने अधिकरण को प्रारम्भ करते हुए जिस विवेच्य 
सन्दर्भ को उद्धरणरूप में प्रस्तुत किया है, वह उसी आनुपुर्वी के साथ वैदिक 
वाङ्मय में उपलब्ध नहीं है। सम्भव है, भाष्यकार ने अपने वचनों के साथ संक्षिप्त 
करके उसका निर्देश किया हो, अथवा सम्प्रति अनुपलब्ध किसी अन्य ग्रन्थ से 
उद्धत किया हो (ग्रु मी०) । भाष्यकार द्वारा प्रस्तुत सन्दर्भ से मिलता-जुलता 
पाठ तैत्तिरीय संहिता [ २।६।१० ] में निम्तांकित रूप से उपलब्ध है-- 

देवा वे यज्ञस्य स्वगाकर्तारं नाविन्दन्‌, ते शंयुं बाहंस्पत्यमब्रुवन्‌ इमं नो 

यज्ञ श्वगा कुविति । 

देवों ने यज्ञ के प्रशस्तकर्त्ता को नहीं जाना। वे बृहस्पति के पुत्र शंयु को 
बोले--हमारे इस यज्ञ को प्रशस्त-कृतुंक बनाओ । ऐसा आरम्भ करके आगे पाठ 
पाठ है--कि मे प्रजाया ? इति। योऽपगुराते शतेन यातयाद्‌, यो निहनत्‌ सहस्रेण 
यातयाद्‌, यो लोहितं करवद्‌ यावत: प्रस्कन्द्य पांसून्‌ संगृह्वात्‌ तावतः संवत्सरान्‌ 
पितुलोकं न प्रजानादिति तस्माद्‌ ब्राह्मणाय नावगुरेत न निहन्यान्त लोहितं 
कुर्यात्‌ । 

शंयु ने देवों से पुछा--मेरी पुत्र-पौत्र आदि सन्तान के लिए क्या करोगे ? 
देवों ने उसके उत्तर में कहा--जो ब्राह्मण को चोट पहुँचाने के लिए प्रयास करे, 
अर्थात्‌ हाथ में डण्डा आदि उठाकर धमकी दे, उसे सोने के सौ सिक्के (निष्क) 
दण्ड दिया जाय । जो डण्डा आदि मारकर चोट पहुँचाये, उसे एक सहस्र निष्क 
दण्ड दिया जाय। जो आघात कर रक्त निकाल दे, वह रक्त भूमि पर जितने 
 धूलि-कणों को साने, उतने संवत्सर-पर्यन्त वह पितृलोक अर्थात्‌ पितृभाव को 

प्राप्त न होवे । तात्पर्य है, पुत्रादि सन्तान से रहित होवे ।' 


१. इतिहास में ऐसी घटनाओं का पता लगता है, जब चिरकाल तक बंश में निज 
सन्तति का अभाव रहा हो; दत्तक =गोद-लिये पुत्र से वंश चलाया जाता 
रहा हो। उदयपुर के राजवंश में किसी सती के शाप से अनेक पीढ़ियों से 
पुत्रोत्पत्ति का अभाव देखा गया है । (यु० मी०) 

यहाँ सन्देह है--क्या ज़ाक्ण के अवगोरण (धमकाने, पीटने) आदि का 
प्रतिषेष दर्श-पूर्ण मास प्रकरण में ही निविष्ट है ? अर्थात्‌ दशे-पूर्णमास अनुष्ठान 
के अवसर पर ऐसा न करे ? अथवा याग से बाहर भी ब्राह्मणमात्र के लिए 
अवगोरण आदि का निषेध है ? गत अधिकरण में बताये सिद्धान्त के अनुसार यहाँ 
ब्राह्मण के अवगोरण आदि का निषेध दर्श-पूर्णमास याग में सीमित माना जाना 
प्राप्त होता है; अर्थात्‌ प्रकरण से इसका उत्कर्ष नहीं होना चाहिए । 

आचायं सूत्रकार ने इस विषय में सिद्धान्त किया- - 


शंयो च सर्वपरिदानात्‌ ॥१७॥ 


[शंयो] तैत्तिरीय संहिता के शंयु-उपाख्यान के प्रसंग में [च] भी जो ब्राह्मण 
के अवगोरण आदि का निषेध कहा है, उसका प्रकरण से उत्कर्ष होना चाहिए, 
क्योंकि [ सर्वपरिदानात्‌ ] 'ब्राह्मण' पद सब अवस्थाओ में ब्राह्मण व्यक्ति का 
ग्रहण करता है। इस कारण (ब्राह्मणाय नावगुरेत्‌' आदि वाक्य में 'ब्राह्मण' पद 

| ब्राह्मणमात्र का परामशंक है। 

शंयु-उपाख्यान प्रसंग से दशं-पूर्णमास प्रकरण में ब्राह्मण के अवगोरण आदि 
का जो प्रतिषेष किया गया है, वह केवल दशं-पुर्णमास में संलग्न ब्राह्मण के 
लिए हीन होकर उससे अन्यत्र भी ब्राह्मणमात्र के अवगोरण का प्रतिषेध 
करता है । इसलिए अवगोरण-प्रतिषेध का प्रकरण से उत्कर्ष किया जाना अभीष्ट 
है । जञ्जम्यमान के समान प्रकरण में इसका निवेश मानना युक्त नहीं, क्योंकि 
जञ्जभ्यमान के लिए याग से बाहर मन्त्रपाठ का कोई फल नहीं । यागानुष्ठान के 
अवसर पर जञ्जम्यमान पुरुष द्वारा किये गये मन्त्रपाठ से याग उपकृत होता है, 
यही मन्त्रपाठ का वहाँ फल है । उत्कर्ष करने पर फल की कल्पना करनी होगी, 
जो अशास्त्रीय है। इसलिए वहाँ उत्कर्ष निष्प्रयोजन है। पर यहाँ ऐसा नहीं है, 
क्योंकि ब्राह्मणाय नावगुरेत्‌” वाक्य स्पष्ट ही ब्राह्मणमात्र के अवगोरण आदि का 
प्रतिषेध कर रहा है, तथा उसके उल्लंघन में दण्ड का विधान करता है। अतः 
सब प्रसंग पर ध्यान देते हुए यहाँ उत्कर्ष अभिमत है । 

मूलतः प्रसंग का तात्पर्यं है, ब्राह्मण को अनुकूल बनाने के लिए बौद्धिक मृदु 
उपायों का प्रयोग किया जाना चाहिए, डण्डा आदि दिखाकर घमकाना या चोट 
पहुँचाना अथवा तीक्षणधार शस्त्र के आघात से रक्त निकाल देना उचित नहीं 
साना गया। ब्राह्मण सुपठित वेदादि सत्यशास्त्रों का ज्ञाता विद्वान होता है, सम- 
भाने-बुझाने व धर्म आदि के भय से उसका अनुकूल होना संभव है। यदि वेदवेत्ता 
होकर भी रावण आदि के समान कुमाग पर चलने से--मृदु उपायों द्वारा--विरत 
न हो, तो उसको कठोर साधनों से दण्डित किया जाना अशास्त्रीय नहीं है। ऐसे 
ब्राह्मण-गुरुओं के लिए धर्मशास्त्र व राजनीति-शास्त्रों में उचित दण्ड का विधान 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


अथ तृतीयाध्याये चतुर्थ: पादः ५०७ 
है ॥१७॥ (इति अवगोरणादीनां पुमर्थताधिकरणम्‌-£६) । 


(मलवद्वासस: संवादनिषेधस्य पुरुषधर्मताधिकरणम्‌--७) 


तैत्तिरीय संहिता [२।५।१।५-६] के दशं-पूर्णमास प्रसंग में पाठ है --'मल- 
वद्वाससा न सं वदेत, न सहासीत, नास्या अन्तमद्यात्‌' मलवद्वासा = रजस्वला 
स्त्री से बातचीत न करे, सहासन या सहवास न करे, उसका अन्न न खाये । यहाँ 
सन्देह है--क्या रजस्वला स्त्री के साथ दर्श-पूर्णमास का अङ्गभूत संवाद न करे ? 
अथवा सर्वत्र रजस्वला स्त्री के साथ संवाद आदि के लिए पुरुष का निषेध है? 
प्रकरण के बल पर दर्श-पुर्णमास कर्म में संवाद आदि प्रतिषेध का विधान है, ऐसा 
ज्ञात होता है । 

इस विषय में आचार्य सूत्रकार ने शास्त्रीय सिद्धान्त प्रस्तुत किया-- 


प्रागपरोधान्मलवद्वाससः ॥१८॥ 


[प्राक्‌ | दर्श-पूर्णमास कर्मानुष्ठान प्रारम्भ करने से पहले उपवास के दिन 
[मलवद्वाससः ] मैले वस्त्रवाली अर्थात्‌ रजस्वला स्त्री का [ अपरोधात्‌ ] अप- 
रोध-अवरोध--होने से । उपवास अथवा दीक्षा के दिन ही यदि यजमान-पत्नी 
रजस्वला हो जावे, तो यज्ञ में उसकी उपस्थिति वजित की गई है। तब दशं-पूर्णमास 
कर्मानुष्ठान के अवसर पर रजस्वला स्त्री के अनुपस्थित रहने से उसके साथ 
संवाद आदि की सम्भावना ही नहीं । अतः प्रकरण से उत्कर्ष कर इसे पुरुषमात्र 
का धर्म मानना ही युक्त है। 

दर्शपूर्णमास यागानुष्ठान के अवसर पर यजमान-पत्नी के साथ अध्वर्यू का 
संवाद प्रस्तुत याग का अङ्गभूत कर्म है । दीक्षा के दिन अध्वर्यू यजमान-पत्नी से 
कहता है--“पत्नि ! एष ते लोक” हे यजमान-पत्ति ! यह तुम्हारा लोक है-- 
स्थान है। परन्तु यदि यागानुष्ठान से पहले ही ब्रत (= उपवास ) के दिन पत्नी 
रजस्वला हो जावे, तो उसके लिए तैत्तिरीय ब्राह्मण [३।७।१।६] में निर्देश है-- 
'यस्य व्रत्येऽहनि पत्नी अनालम्मुका स्यात्‌, तामपरुध्य पजेत--जिस यजमान की 
पत्ती उपवास के दिन अस्पर्शनीया ( =अनालम्मुका--स्पर्शं के अयोग्य) हो 
जाय, अर्थात्‌ रजस्वला हो जाय, तो उसका परित्याग करके यजमान अकेला यागा- 
नुष्ठान करे। जब पत्ती रजस्वला होने के कारण व्रत के दिन ही अनुपस्थित 
रहेगी, तब अगले दिन दशे-पूर्णमास कर्मानुष्ठान के अवसर पर यजमान-पत्नी 
की अनुपस्थिति निश्चित है। ऐसी दशा में अब्वर्यु का पत्ती के साथ संवाद सम्भव 
नहीं । तब प्रकरण में रजस्वला स्त्री के साथ संवाद का प्रतिषेध निरर्थक है 
अतः प्रकरण से इसका उत्कषे आवश्यक है ॥१८॥ 

इसी सिद्धान्त को पुष्ट करने के लिए आचार्य सुत्रकार ने हेतु प्रस्तुत 

€ 


किंया-- 


अन्नप्रतिषेधाच्च ॥ १९ 

[अन्नप्रतिषेधात्‌ | अन्न=अभिगमन--सम्भोग का प्रतिषेध होने से [च] 
भी उत्कर्ष आवश्यक है । 

प्रकरण में रजस्वला स्त्री के साथ संवाद-प्रतिषेध के समान उसके अन्न का 
प्रतिषेध भी कहा है-'नास्या अन्तमद्यात्‌'। आपाततः प्रतीत होनेवाला इसका यह 
अर्थ भी मान्य है कि रजस्वला स्त्री का तैयार किया अन्त न खाये । पर तैत्तिरीय 
संहिता [२।५।१।६] में 'अन्न' का अर्थ 'अभ्यञ्जन' किया है। वहाँ पाठ है-- 
“नास्या अन्नमद्यात्‌"""'""। अथो खल्वाहु:--अभ्यञ्जनं वाव स्त्रिया अन्तम्‌, 
अभ्यञ्जनमेव न प्रतिगृह्यम्‌, काममन्यत्‌'- स्त्री के अन्त के विषय में अनुभवी 
आचार्यो ने बताया--अभ्यञ्जन ही स्त्री का अन्त है । यह स्त्री के लिए अन्त के 
समान पुष्टि व सन्तुष्टिकर होता है । रजस्वला की स्थिति में केवल अभ्यञ्जन 
अग्राह्य है, वजित है, अन्य कार्य इच्छानुसार किये जा सकते हैं। 'अभ्यञ्जन' 
पद का अर्थ अभिगमन 5 सम्भोग है । यह स्थिति यज्ञानुष्ठान के अवसर पर 
सम्भव नहीं । इसलिए प्रकरण में उसका प्रतिषेध निष्प्रयोजन है । कर्मानुष्ठान के 
अवसर पर रजस्वला स्त्री न उपस्थित हो सकती है, न अभिगमन की सम्भावना 
है। तब प्रकरण में संवाद आदि के प्रतिषेध का कोई प्रयोजन न होने से उत्कर्ष 
आवश्यक है । वह प्रकरणगत कर्म का धर्म न होकर पुरुषमात्र का धर्म है । प्रत्येक 
दशा में रजस्वला का सम्भोग सर्वथा व्यं है । 

यद्यपि उक्त वाक्य में सम्भोग के अतिरिक्त अन्य दन्तधावन, स्तान आदि 
कार्यो को इच्छानुसार करने की वात कही है, पर विवाहिता सधवा स्त्रियों के 
लिए रजस्वला-दशा में इन कार्यो का भी निषेध है; यह्‌ संहिता के इस प्रकरण 
से स्पष्ट होता है । वहाँ बताया है, रजस्वला-दशा में जो स्त्री दन्तधावन, स्तान, 
नखनिकृन्तन (नाखून काटना), केशविन्यास आदि करती है, उसकी सन्तान 
दूषित होती है। इससे तात्पर्यं निकलता है--जिनका पुरुष-सम्पकं सम्भव नहीं--- 
ब्रह्मचारिणी कन्या, परित्राजिका, विधवा आदि- वे रजस्वला-दशा में स्तान, 
दन्तधावन आदि कार्यों के करने में स्वतन्त्र हैं ।। १६।। (इति मलवद्वासः संवाद- 
निषेधस्य पुरुषधर्मताधिक रणम्‌--७) । 


(सुवर्णधारणादीनां पुरुषधर्मंताधिकरणम्‌ --८) 


भाष्यकार शाबर स्वामी ने इस प्रसंग में एक सन्दर्भ उद्धत किया है-- 
तिस्मात्‌ सुवणं हिरण्यं भायम्‌, सुवर्णं एव भवति । दुर्वर्णोऽस्य भ्रातव्यो भवति । 
अन्य वाक्य लिखा है--“सुवाससा भवितव्यम्‌, रूपमेव बिर्भात्त-पुर्ण शुद्ध हिरण्य 

(सोने का आभूषण) धारण करनी चाहिए; इससे व्यक्ति रूपवान्‌ (आकर्षक) 
लगने लगता है । इसके विरोधी मलिन, दुबल, अंशक्त दिखाई देते हैं । व्यक्ति को 
स्वच्छ वस्त्र पहननेवाला होना चाहिए; स्वच्छ वस्त्र पहनना रूप को घारण 
करना है। 

ये वाक्य किसी विशेष याग का प्रारम्भ करके नहीं कहे गये हैं। यहाँ सन्देह है, 
क्या ये वाक्यबोधित अर्थ किसी कमंविशेष के धमं हैं ? अर्थात्‌ किसी प्रधान कमं 
के अङ्ग हैं ? अथवा पुरुष के धर्म हैं ? अर्थात्‌ स्वयं यह प्रधान कर्म है? 

आचारये सूत्रकार ने इस विषय में सिद्धान्त प्रस्तुत किया-- 


अप्रकरणेतु तद्धमंस्ततो विशेषात्‌ ॥२०॥ 


[अप्रकरणे | किसी यागविशेष के प्रकरण में न कहा हुआ अर्थ [तु] तो 
[तद्ध्म: | उसका धर्म, अर्थात्‌ मनुष्य का घमं होता है, [ततः] उस प्रकरणगत 
अर्थं से [विशेषात्‌ | विशेष--भिन्न होने के कारण । 

यागविशेष का आरम्भ करके प्रकरण में जो अन्य तत्सम्बन्धी विधियाँ पढ़ी 
जाती हैं, वे उस प्रधान आरब्ध याग का अङ्ग होती हैं । जो विधियाँ किसी याग- 
विशेष के प्रकरण में पठित नहीं हैं, वे प्रकरणपठित अङ्ग भूत विधियों से भिन्न हैं । 
इसलिए वे किसी प्रधान क्म का अङ्ग नहीं। फलतः इसे साधारण पुरुषधर्म 
मानना युक्त होगा, जो अपने में स्वत: प्रधान कर्म है । 

प्रतीत होता है, उस प्राचीन काल में यहाँ हिरण्य घातु का प्राचुर्यं था। 
साधारणजन स्वच्छ वस्त्र के समान हिरण्य-घारण भी आवश्यक कत्तव्य समझते 
थे । चाहे वे यज्ञकमं में संलग्न हों, अथवा बाहर हों, इनका धारण करना उनके 
लिए साधारण बात थी । अतः हिरण्य या स्वच्छ वस्त्र-धारण अन्य कर्मविशेष का 
अङ्ग या धर्म होकर स्वयं प्रधानरूप पुरुषधमं है; उसी का यहाँ विधान किया 
गया है। यही शास्त्रीय मान्यता है।२०॥ 

शिष्य जिज्ञासा करता है--हिरण्य एवं स्वच्छ वस्त्र-धारण को कम का मङ्ग 
क्यों न माना जाय ? जैसे प्रोक्षण आदि ब्रीहि आदि के संस्कारक होकर याग को 
उपकृत करते हैं, और उसके अङ्ग माने जाते हैं, “वैसे ही हिरण्य आदि धारण से 
संस्कृत होकर याग के उपकारक होते हैं। अत: उसका अङ्ग माने जाने चाहिएं । 

आचार्य सूत्रकार ने शिष्य-जिज्ञासा को पुर्वपक्षरूप से सूत्रित किया-- 


अद्रव्यदेवतात्वात्‌ तु शेषः स्यात्‌ ॥२१॥ 


[तु] सूत्र में 'तु' पद पूर्वोक्त अर्थ (-_हिरण्यादि धारण पुरुषघमं है) की 
निवृत्ति का द्योतक है । तात्पर्यं है-हिरण्यादि-धारण पुरुषधर्म नहीं है, प्रत्युत 


[शिषः] अग्निहोत्र आदि कमो का शेष = अङ्ग [स्यात्‌] है, [ अद्रव्यदेवतात्वात्‌ ] 

द्रव्य और देवता का यहाँ कोई सम्बन्ध न होने से किसी विधि को स्वतन्त्र कर्म 
मानने के लिए आवश्यक होता है कि टत विधि को सम्पन्न करने के लिए उसमें 
अपेक्षित द्रव्य, देवता तथा उसके फल का निर्देश किया गया हो । परन्तु प्रस्तुत 
प्रसंग में ऐसा नहीं है। अतः हिरण्य-घारण-विधि को किसी कमं का अङ्ग मानना 
उपयुक्त होगा। वह किस प्रधान कर्म का अङ्ग है? इसके लिए आचार्यों ने 
'अग्निहोत्र' का संकेत किया । अग्निहोत्र नित्यकमं है; इसका कोई अतिरिक्त फल 
नहीं माना गया, जैसे अन्य काम्य कर्मों का अतिरिक्त फल माना जाता है। 
नित्यकर्म का नियमपूर्वक अनुष्ठान न करने से जो प्रत्यवाय (दोष) होता है, 
अनुष्ठान करने पर व्यक्ति उस प्रत्यवाय से बचा रहता है। भले ही इसे फल कह 
लिया जाय, पर यह अतिरिक्त फल नहीं है, जैसे दशं-पूर्णमास का स्वगंप्राप्ति 
फल है । 

ज्ञात होता है---'हिरण्य-धारण' आदि कर्म भी ऐसा ही नित्यकर्म है, जिसका 
कोई अतिरिक्त फल न होता हो । अग्निहोत्र न करने से प्रत्यवाय के समान, 
इसके (हिरण्यादि-धारण के) उल्लंघन से भी ऐसे दोषों की उद्धावना सम्भव छ 
जो अज्ञात शत्रु के रूप में ऐसे व्यक्ति को हानि पहुँचाते रहते हैं। फलतः द्रव्य- 
देवता का यहाँ निर्देश न होना, हिरण्य-धारण की प्रधानकमंता का निवारण 
करता है। इसलिए कर्म का अङ्ग मानना युक्त होगा । 

वस्तुत: द्रव्य-देवता के निदेश का अभाव हिरण्यादि-धारण के स्वतन्त्र याग- 
रूप होने का निषेध या निवारण कर सकता है; हिरण्यादि धारण के अभाव का 
द्योतक नहीं है। तब 'भार्यम्‌' पद का अर्थ 'धारणेन हिरण्यं संस्कुर्यात्‌’ यही किया 
जा सकता है । अध्वर्यु आदि धारण से हिरण्य को संस्कृत करे। संस्कृत हिरण्य 
अग्निहोत्र आदि का उपकारक होने से .उनका अङ्ग है, यह मानना युक्त होगा । 
इसे पुरुषधर्म मानना निष्प्रयोजन है। इसी प्रकार स्वच्छ बस्त्र धारण करना भी 
कर्म का अङ्ग मान्य होगा ॥२१॥ 

उक्त अर्थ की पुष्टि में सूत्रकार ने अन्य हेतु प्रस्तुत किया-- 

वेदसंयोगात्‌ ॥२२॥ 

[वेदसंयोगात्‌ ] ‘हिरण्यं भाय॑म्‌” आध्वर्थव कमं है। इस रूप में वेद के साथ 
सम्बन्ध होने से इसको कर्म का अङ्ग मानना युक्त होगा । 

यजुर्वेद अध्वयुं-वेद कहा जाता है, क्योंकि यजुर्वेद में जो भी प्रधान या 
अद्भुत कामे कहे गये हैं, उन सबका करनेवाला अध्वर्यू होता है। “हिरण्यं भार्यम्‌” 
कर्म यजुवद-विहित है । इसका करनेवाला भी अव्वर्यु होगा । पुरुषधर्म का कर्त्ता 


अध्वयु नहीं होता । इस प्रकार वेद के साथ 'हिरण्यं भार्यम्‌? का सम्बन्ध होने से 
यह पुरुषधमं न होकर कमं का अङ्ग मानना चाहिए ॥२२॥ 

इसी अर्थ की पुष्टि में सूत्रकार ने अन्य हेतु प्रस्तुत किया-- 
द्रव्यसंयोगाच्च ॥२३॥ 
[दरव्यसंयोगात्‌ ] 'हिरण्यं भार्यम्‌' में द्रव्य का सम्बन्ध होने से [च] भी यह 
कर्म का धर्म जाना जाता है । 
ब्रीहीन्‌ प्रोक्षति’ वाक्य में द्वितीया विभक्ति इष्ट है; वह प्रोक्षति' का कर्म 
है। वैसे प्रोक्षण-क्रिया से ब्रीहि का संस्कार किया जाता है। उस संस्कृत ब्रीहि 
का यागकमं में उपयोग होता है। वंसे ही 'हिरण्यं भार्यम्‌’ वचन में द्वितीया 
विभक्तियुक्त 'हिरण्यम्‌' पद भार्यम्‌’ का कर्म है। धारणःक्रिया से हिरण्य का 
संस्कार किया जाता है। संस्कृत हिरण्यद्रव्य याग का ऐसे ही उपकारक होता है, 
जैसे संस्कृत ब्र हिद्रव्य । इस प्रकार प्रस्तुत वचन (हिरण्यं भार्यम्‌ ) में द्रव्य का 
सम्बन्ध होने से इसको अग्निहोत्रादि कर्म का धर्म मानना उपयुक्त होगा; क्योंकि 
द्रव्य का संस्कार, कम का धर्म मानने पर ही सार्थक हो सकता है। यदि इसको 
पुरुष का धर्म माना जाता है, तो द्रव्यसंस्कार निष्प्रयोजन होगा । फलतः 'हिरण्यं 
भार्यम्‌’ को पुरुषधर्म मानना प्रामाणिक नहीं कहा जा सकता। यही स्थिति 
| “सुवाससा भवितव्यम्‌' आदि वचनों के विषय में समझनी चाहिए ॥२३॥ 
| आचार्य सूत्रकार ने समाधान प्रस्तुत किथा-- 


स्याद्वास्य संयोगवत्‌ फलेन सम्बन्धस्तस्मात्‌ 
कर्मेतिशायनः ॥२४॥ 


[वा] 'वा' पद पूर्वपक्ष की निवृत्ति का योतक है; अर्थात्‌ हिरण्यादि-घारण 
किसी अन्य कर्म का अङ्ग नहीं है, प्रत्युत [संयोगवत्‌ ] प्राजापत्य ब्रत आदि के 
फल के संयोग के समान [अस्य | इस हिरण्यादि-घारण का [फलेन ] फल के साथ 
| [सम्बन्धः] सम्बन्ध [स्यात्‌] होता है, [तस्मात्‌] उस कारण से यह [कमं ] 
| प्रधान कमे है, पुरुषधर्म हैं,--ऐसी [ऐतिशायनः ] इतिश के पुत्र ऐतिशायन आचार्य 
| की मान्यता है। 
| जैमिनि आचार्य ने अपना सिद्धान्त अधिकरण के प्रथम सूत्र में कह दिया है। 
उसी कथन की पुष्टि के लिए ऐतिशायन आचार्य की मान्यता को--मानो साक्षी- 
रूप में प्रस्तुत किया है । तात्पय है, प्राचीन आचार्य भी इसी सिद्धान्त को मानते 
आये हैं । ८ 
| जिस कर्म के फल का निर्देश नहीं होता, उसके द्रव्य, देवता व फल उसी 
0) प्रधान कर्म के अनुसार माने जाते हैं, जिसका वह अङ्ग या विकार है। हिरण्य- 
| धारण के फल का निर्देश न होने से वह प्रधान कर्म न माना जाकर किसी अन्य 

कर्मे का अङ्ग हो सकता है । हिरण्यधारण कमं के विषय में यह आशंका पूर्वपक्ष 

के प्रथम सूत्र (२१) द्वारा उभारी गई.है। उच्चोका समाधान प्रस्तुत सूत्र द्वारा 
किया है। किसी कर्म का फल के साथ सम्बन्ध स्पष्ट हो जाने पर उसे प्रधान कर्म 
माने जाने में ओई अनिवार्य बाधा नहीं रहती । “हिरण्यं भायेंम्‌' वाक्यबोधित 
कमं ऐसा ही है। सूत्रकार ने बताया, जैसे प्रजापति ब्रत में--ब्रत-सम्बन्धी वाक्य 
के अनन्तर पठित अर्थवाद-वाक्य से-उसका फल के साथ सम्बन्ध होता है, वैसे 
ही हिरण्य-घारण कर्म का फल के साथ सम्बन्ध, वाक्य के अनन्तर पठित अर्थवाद- 
वाक्य से जाना जाता है। 
प्रजापति ब्रत है--ननेक्षेतोद्यन्तमादित्यम्‌, नास्तं यान्तम्‌'--उदय होते हुए 
और अस्त होते हुए सूर्य को न देखे । 'तस्य ब्रतम्‌' उसका व्रत है, यह कहंकर उक्त 
वाक्य का निदेश किया गया है। 'तस्य ब्रतम्‌' यह सामान्य कथन है; उसे विशेष 
आकांक्षा रहती है, यह ब्रत किस विषय का है? उस आकांक्षा की पुति उक्त वाक्य 
से होती है--उदय-अस्त होते सूये को न देखने का संकल्प । यह सब पुरुषधम है; 
इसका किसी अन्य कमं से कोई सम्बन्ध नहीं। अतः यह स्वयं में प्रधान कर्म है । 
प्रधान कर्म मानने पर इसके फल की कल्पना नहीं करनी पड़ती, प्रत्युत इसके 
आगे पठित--'एतावता ह्येनसा वियुक्तो भवति'--इतना करने से पाप-दोष से 
अलग हो जाता है, इस अर्थवाद-वाक्य से फल लक्षित हो जाता है, पहचाना जाता 
है। उदय-अस्त-काल में सूर्य को देखने से दृष्टि में दोष उत्पन्न हो जाता है। उसी 
को अर्थवाद-वाक्य में 'एनस्‌'-- (पाप) पद से कहा है। उदयास्त-काल में सूर्य 
के अनीक्षण का ब्रत = संकल्प लेनेवाला व्यक्ति--इसका पालन-अनुष्ठान करता 
हुआ--दृष्टिदोष से बचा रहता है; यही अनीक्षण संकल्परूप ब्रत का फल है। 
सूर्य का प्रजापति नाम होने से इस ब्रत को 'प्रजापति ब्रत' कहा जाता है । 
इसी प्रकार 'सुवर्ण हिरण्यं भार्यम्‌’ के आगे 'सुवर्ण एव भवति, दुर्वर्णोऽस्य 
श्ातृव्यो भवति' अर्थवाद-बावय पठित है। इन दोनों वाक्यों की परस्पर एक- 
वाक्यता स्पष्ट है। शुद्ध हिरण्य एवं स्वच्छ अखण्ड वस्त्रों का धारण करना आरोग्य 
तथा आयुष्य का वर्द्धक होता है। यजुर्वेद [३४५१] में मन्त्र है--'यो बिभत्ति 
दाक्षायणं हिरण्यं स देवेषु कृणृते दीर्घमायुः स मनुष्येषु कृणृते दीर्घमायुः ।' जो 
शत-प्रतिशत शुद्ध य दाक्षायण ] हिरण्य को धारण करता है, वह देवों और मनुष्यों 
में निश्‍चय ही दीघं आयु करता है। इसी के अनुसार 'सुवर्ण एव भवति' का ब्रात्पर्य 
है, वह व्यक्ति सुन्दर व स्वस्थ-नीरोग रहता है। इसी सन्दर्भ में 'दुवेर्णोऽस्य 


भातृव्यो भवति' का तात्पर्यं है--स्वस्थ-तीरोग व्यक्ति के शत्रु आयु व स्वास्थ्य. 


को क्षीण करनेवाले शरीरस्थ रोगरूप शत्रु दुवण हो जाते हैं; मलिन--क्षीण व 
दुर्बल हो जाते हैं। इस प्रकार अर्थवाद-वाक्य के अनुसार हिरण्यादि-धारण कमं 
का फल रोगों से बचे रहता--अभिव्यक्त होता है। इसलिए हिरण्य-धारण को 
पुरुष-धर्मरूप प्रधान कर्म मातकर--उसके फल की कल्पना करने की जो आपत्ति 

पूर्वपक्ष में उठाई गई, वह निराधार है । 

यजुर्वेद के उक्त मन्त्र की ऋषि दयानन्दकृत व्याख्या में 'हिरण्य' पद 
ब्रह्मचर्य को लक्षित करता है,-ऐसी भावना अभिव्यक्त होती है । यह (ब्रह्मचर्य) 
अपने रूप में दीघंकालिक स्वास्थ्य, आरोग्य, आयुष्य का सर्वाङ्गपूर्ण आधार है । 
तब "हिरण्यं भायंम्‌' में यह रहस्य भी अन्तहित समझना चाहिए । इसे पुरुषघमं 
मानने पर तथा इसके फल का निइचय हो जाने पर द्रव्य-देवता-विषयक आशंका 
निरादृत हो जाती है । संयत आहार-विहार-ब्रह्मचयं आदि द्रव्य, और पुरुष स्वयं 
दैवता है॥२४॥ (इति युवर्णंधारणादीनां पुरुषधर्मताधिकरणम्‌--८) । 


(जयादीनां वैदिकधर्माङ्गताधिकरणम्‌-&) 


प्रस्तुत अधिकरण में कमं से सम्बद्ध 'जप' आदि होम विवेच्य हैं। इस विषय 
में पाठ है--'ेन कर्मणा ईत्संत्‌ तत्र जयान्‌ जुहुयात्‌, राष्ट्रभृतो जुहोति, अम्या- 
तानान्‌ जुहोति'--जिस कमं से व्यक्ति समृद्धि की इच्छा करे, उस कर्म के साथ 
'जय'-संज्ञक होम करना चाहिए; राष्ट्रमृत्‌-संज्ञक होम करता है, अभ्यातान-संज्ञक 
होम करता है । इनके विषय में सन्देह है--क्या ये होम कृषि आदि लौकिक कर्म 
तथा अग्निहोत्र आदि वैदिक कमं इन दोनों में ही जय आदि होम करने चाहिए ? 
अथवा इन दोनों में से किसी एक में अनुष्ठेय हैं ? शिष्य ने सुझाव दिया, दोनों 
प्रकार के कर्मों में इन होमों का अनुष्ठान करना चाहिए, क्योंकि अनुष्ठाता व्यक्ति 
समानरूप से यह चाहता है कि उसके द्वारा अनुष्ठीयमान प्रत्येक कर्म अपने विषय 
में समृद्धि का जनक हो । 

आचार्य सूत्रकार ने शिष्य-सुझाव को पूर्वपक्षरूप में सूत्रित किया-- 


शेषोऽप्रकरणेऽविशेषात्‌ सर्वकर्मणाम्‌ ॥२५॥ 


[अप्रकरणे] जो कमं किसी प्रधान कमे के प्रकरण में पठित नहीं, वह 
[अविशेषात्‌ ] किसी विशेष = असाधारण हेतु के न होने से [ सर्व कमंणाम्‌ ] 
लौकिक-वेदिक सब कर्मों के [शेषः] शेष = अङ्ग होते हैं । 

इसके अनुसार अप्रकरण-पठित 'जय' आदि संज्ञक होमों का लौकिक-वंदिक 
सब कर्मो में अनुष्ठान किया जाना चाहिए । कि 

श्रौतकमं आहवनीय अग्नि में किये जाते हैं, तथा गृह्यकर्म गाहंपत्य अग्नि 
में । विवाहसंस्कार गृह्यकमं है, गाहंपत्य अग्नि में होता है। जय-संज्ञक आदि 
होमों का विवाहसंस्कार में विनियोग है। कृषि, शाला, वृक्षारोपण आदि के 
समान विवाहसंस्कार लौकिक कर्म है । 'जय'-संज्ञक आदि होमो का इसमें विधान 
यह स्पष्ट करता है कि 'जय' आदि 'संञ्चक होम लौकिक-वै कर्मा के 
मङ्ग हैं। के एक पेड कलक तह कै 

जय होस--'चित्तज्च स्वाहा' इत्यादि १३ मन्त्रों से सम्पम्न होनेवाला 
१३ आहृतियों का होम 'जय -संज्ञक है । 

राष्ट्रभृत्‌ होम--'ऋताषाड्‌' इत्यादि १२ मन्त्रों से किया जानेवाला १२ 
आहुतियों का होम 'राष्ट्रमृत्‌' कहाता है । 

अम्यातान होम--'अग्निर्मूतानां इत्यादि १८ मन्त्रों से पुरा किया जानेवाला 
१८ आहुतियों का 'अम्यातान' होम कहा जाता है ॥२५॥ 

आचारं सूत्रकार ने पूर्वपक्ष कः समाधान किया-- 


होमास्तु व्यवतिष्ठेरन्नाहवनोयसंयोगात्‌ ॥२६॥ 


[तु] 'तु पद पूर्वपक्ष की निवृत्ति का द्योतक है। तात्पर्यं है, जय आदि होम 
लौकिक-बेदिक सब कमो के अङ्ग नहीं हैं। [होमाः] ये होम हैं, अत: [आहव- 
नीयसंयोगात्‌ ] होमो का आहवनीय अग्नि के साथ सम्बन्ध होने से, जयादि होम 
[व्यवतिष्ठेरन्‌] केवल वैदिक कमो. के साथ व्यवस्थित रहने चाहिएँ । 

जय आदि होम सब कृषि आदि कर्मो के भी अङ्ग हैं, यह मान्य नहीं है। जय 
आदि के साथ 'जुहुयात्‌, जुहोति’ क्रियाओं का सम्बन्ध होने से ये होम हैं, जिनका 
आहवनीय अग्नि में सम्पादन किया जाता है । 'यदाहवनीये जुहोति, तेन सोऽस्या- 
भीष्टः प्रीतो भवति'--जो आहवनीय में होम किया जाता है, उससे कर्त्ता को वह 
अभीष्ट प्राप्त होता है, जो उसको प्रिय है । इस वचन से श्रौतकर्मो का आहवनीय 
अग्नि के सम्बन्ध ज्ञात होता है। इस कारण जो कमं आहवनीय अग्नि में किए 
जाते हैं, जयादि-संज्ञक होम उन्हीं कमों के अङ्ग हो सकते हैं। कृषि आदि लौकिक 
कर्मों का सम्बन्ध, क्योंकि आहवनीय अग्नि के साथ नहीं है, इसलिए जयादि होम 
कृषि आदि लौकिक कर्मों के अङ्ग सम्भव नहीं । यही शास्त्रीय सिद्धान्त है ।॥२६॥ 

इसी की पुष्टि के लिए सूत्रकार ने अन्य हेतु प्रस्तुत किया-- 


शेषश्च समाख्यानात्‌ ॥ २७॥ 


[समाख्यानात्‌ | आध्वर्यव नाम से कहे जानेवाले वेद में जयादि होमों के 
पठित होने से [च] भी [शेषः] ये होम अग्निहोत्रादि वेदिक कर्मों के अङ्ग हैं, 
यह स्पष्ट होता है । 

आध्वर्यव अथवा अध्वर्युवेद नाम से यजुर्वेद जाना जाता है। अहाँ विधान 
किए गए सब कमो का सम्पादन अध्वर्यु द्वारा किया जाता है। जयादि होमों का 
विधान भी यजुर्वेद में होने से उनका सम्पादन अध्वर्य द्वारा होता है । यदि जयादि 
होमों को लौकिक कृषि आदि कमं का अङ्ग माना जाय, तो अध्वर्य द्वारा उनका 
सम्पादन सम्भव न होगा, क्योंकि कृषि का सम्पादन कृषक क्षेत्र में करता है। 

आहवनीय अथवा गाहपत्य अग्नि से उसका कोई सम्बन्ध नहीं। फलतः जयादि 

होमों को अग्निहोत्रादि केवल वैदिक कर्मों का अङ्ग मानना शास्त्रीय सिद्धास्त 
है' ॥६॥ (इति जयादीनां वैदिकघर्माङ्गताधिकरणम्‌--६) । 


१. सूत्रकार और भाष्यकार का यह कथन कि--जयादि होम लौकिक कर्मों का 
अङ्ग नहीं है--चिन्तनीय है। विवाह आदि लौकिक कर्म में इनके विनियोग 
पर आचार्यो ने कोई प्रकाश नहीं डाला । इसके विवेचन के लिए निम्नांकित 
विचार पढिए-- 

“विचारणीय यह है कि जय-राष्ट्रमृत्‌-अम्यात (०तान) होमों का 
विधान विवाह-का् में भी गृह्यकारों ने किया है। यह वैवाहिक अग्नि 
आहवनीय नहीं है। अत: सूत्रकार और भाष्यकार का वचन विचारणीय है । 
गृह्यकमं श्रौतकर्मो के ही परिशिष्टरूप हैं, क्योंकि श्रौत, गृह्य और धर्म-सुत्रों 
की 'कल्प' यह सामान्य संज्ञा है। यथा ब्राह्मण, आरण्यक और उपनिषदों का 
परस्पर सम्बन्ध है, सभी ब्राह्मण के ग्रहण से गृहीत होते हैं, उसी प्रकार यहाँ 
भी गृह्यकमों में श्रोत-सूत्रोक्त सामान्य परिभाषाएँ गृहीत होती हैं। धमंसूत्रों 
में गृह्योक्त कमं के अतिरिक्त भी होमों का विधान मिलता है। अत: सूत्र 
[३।४।२६] में आहवनीय को मथनादि से संस्कृत अग्नि का उपलक्षण मान 
लें, तो सारी आर्ष पारम्परिक वैदिक व्यवस्था उत्पन्न हो जाती है । अन्यथा 
विवाह-कमे में जयादि होम का प्रयोग चिन्त्य मानना होगा । कृषिकमं में तो 
गृह्यसूत्रो में साक्षात्‌ होम का विधान देखा जाता है; यथा 'अथ सीतायज्ञः' 
(षार० गृ ० २१७) । 

वैदिक धर्म के पुनरुद्धारक स्वामी दयानन्द सरस्वती ने अनेक ऐसे. 
संस्कारादि कर्मो में होम का विधान किया है, जिनमें प्राचीन गृह्यकारों ने 
होम का विधान नहीं किया है, यथा--गर्भाधानादि कुछ संस्कार । स्वामी 
दयानन्द सरस्वती का मत है कि प्रत्येक शुभ कर्म में होम करना चाहिए। 
उससे जहाँ अभीष्ट-सिद्धि के लिए ईश्वर से स्तुति-प्रार्थना होती है, वहाँ होम 
का लोकदृष्ट 'जलवायु की शुद्धि' प्रयोजन भी उपपन्न होता है। इस प्रकार 
दत्तक-विधि, कारखाना व दुकान खोलना, बृक्षारोपण, रामनवमी, कृष्ण- 
जन्माष्टमी आदि सभी लौकिक कर्मों में भी होम कॅत्तव्य है। यह स्मात्त होम 
गृह्यसूत्रोक्त शालाकर्म -सम्बन्धी होम के सदृश करना चाहिए। पुराने विचारों 
के वैदिक चाहे स्वामी दयानन्द सरस्वती के इस मत को स्वीकार न करें, 
तथापि यह मत परम्परा से ऋषि-मुनियों द्वारा समादृत है, अन्यथा गृह्यसूत्रो 
एवं धमंसूत्रो में इन जयादि होमों का विधान न होता। इतना ही नहीं, 
स्वामी दयानन्द सरश्वती के मतों को अवैदिक माननेवाले पौराणिक विद्वान्‌ 
भी आजकल विष्णुयाग, दुर्गाहोम आदि अवैदिक होमों के रूप में होम करते 

(वेदिकाश्वप्रतिग्रहे इष्टिकत्तव्यताधिक रणम्‌--१ ० ) 


तैत्तिरीय संहिता [२।३।१२।१ | में पाठ है-- 'वरुणो वा एतं गृह्वाति योऽश्वं 
प्रतिगृह्वाति । यावतोळवान्‌ प्रतिगृह्नीयात्‌ तावतो वारुणान्‌ चतुष्कपालान्‌ निवे- 
पेत्‌'-वरुण उसको पकड़ लेता है, जो अश्वो का दान लेता है। जितने अइवों का 
दान ले, वरुण देवतावाले उतने चार कपालों में पकाये गए हवि से याग करे | वरुण 
देवता के उद्देश्य से किए जाने के कारण इसका नाम वारुणी इष्टि है । इसमें सन्देह 
है-क्या इस इष्टि का बिधान लौकिक अइ्वप्रतिग्रह में माना जाय ? अथवा वैदिक 
अइ्वप्रतिग्रह में ? लोक में माँगने पर या बिना माँगे किसी को अइव दान में मिल 
जाय, यह लौकिक अश्वप्रतिग्रह्‌ है । यागानुष्ठान में दक्षिणारूप से अश्व का दान- 
रूप में प्राप्त होना वैदिक अइवप्रतिग्रह है । पौण्डरीक याग में सहस्र अश्‍व दक्षिणा 
कही है । ज्योतिष्टोम में गौ और अश्व दक्षिणारूप में दिया जाता है। 

शिष्य ने जिज्ञासारूप से कहा--इन दोनों विकल्पों में से केवल लौकिक 
अइवप्रतिग्रह में इष्टि का प्रयोग माना जाना चाहिए । अश्वप्रतिग्रह में 'वरुणो 
वा एतं गृह्वाति' इत्यादि वाक्य से दोष का माना जाना निश्चित है । वैदिक अइव- 
प्रतिग्रह में उसकी सम्भावना नहीं; क्योंकि याग के अङ्गरूप में वहाँ अश्‍्वदक्षिणा 
का विधान है। इसलिए लौकिक अश्वप्रतिग्रह में वारुणी इष्टि का प्रयोग होना 
युक्त प्रतीत होता है। 

आचाय सूत्रकार ने शिष्य-जिज्ञासा को पूर्वपक्षरूप में सूत्रित किया-- 


दोषात्‌ त्विष्टर्लोकिके स्याच्छास्त्राद्धि वे दिके 
न दोषः स्यात्‌ ॥२८॥ 


[दोषात्‌ | 'वरुणो वा एतं गृह्वाति, योऽश्वं प्रतिगृह्वाति' वाक्य से अश्व- 
प्रतिग्रह में दोष सुने जाने के कारण [तु] तो [लौकिके | लौकिक अश्व-प्रतिग्रह में 
[इष्टिः | वारुणी इष्टि का प्रयोग [स्यात्‌ | होना चाहिए, [हि ]क्योंकि [वैदिके ] ; 
वेदिक अशवप्रतिग्रह में [ शास्त्रात्‌ ]याग में अश्‍्वदक्षिणा दान का शास्त्रवचन प्रमाण 
होने से [दोषः] दोष [न] नहीं [स्यात्‌] होगा । 

किसी क्षुद्र-नीच अथवा पापयुक्त पुरुष से अश्व के प्रतिग्रह में दोष का माना 
जाना संगत है । जहाँ दोष है, वहाँ इष्टि का प्रयोग उपयुक्त है। उस दोष के 


हीं हैं। इस दृष्टि से जयादि होमों का उन सभी शुभ कर्मो में निवेश हो 
सकता है, जिनमें समु द्धि की कामना हो। सुत्रकारानुसार श्रौतकमं के मुख्य- 


तया अङ्ग होते हुए भी गृह्यादि स्मात्तं कर्मो के माध्यम से लौकिक कर्मों से 
भी मोक्ष सम्भव है ।” (यु० मी०) 

निवारण के लिए चतुष्कपाल संस्कृत हवि द्रव्यवाली वारुणी इष्टि का अनुष्ठान 
किया जाता है। ऐसे अश्वप्रतिग्रह्‌ में दोष का कथन ही उक्त वाक्य द्वारा हुआ 
है। यहाँ अइवप्रतिग्रह को वरुणदेव के द्वारा ले लेना दोष है । उससे छुड़ाना-रूप 
कर्म इष्टि है । यह सव लौकिक अइ्वप्रतिग्रह में सम्भव है । वैदिक अव्वप्रतिग्रह में 
इसका अवकाश नहीं । वहाँ दक्षिणारूप में अश्वप्रतिग्रह शास्त्रवचन से प्रमाणित 
होने के कारण निर्दोष है। अवाञ्छित व अनुचित स्थान से अव्वप्रतिग्रह में दोष 
सम्भव है; क्योंकि वह अकत्तेव्य है। अकर्त्तव्य का करना दोष (=पाप) का 
उद्भावन करता है, पर बैदिक अश्वप्रतिग्रह कत्तंव्य है, याग का शास्त्रविहित 
अंग है । इसलिए दोष-निवारणार्थ वारुणी इष्टि का निर्दोष वेदिक अश्वप्रतिग्रह में 
निवेश का प्रश्न ही नहीं उठता। इस इष्टि का अनुष्ठान दाता को करना चाहिए ? 
या प्रतिग्रहीता को ? इसका विवेचन अग्रिम अधिकरण (११) में किया गया है । 
यहाँ केवल इतना कहना अभीष्ट है कि उक्त कारणों से वारुणी इष्टि का प्रयोग 
वैदिक अइवप्रतिग्रह में नहीं होना चाहिए ॥२८॥ 
उक्त पूर्वपक्ष का आचायं सूत्रकार ने समाधान किया-- 


अर्थवादो वा$नुपपातात्‌ तस्मात्‌ यज्ञे प्रतीयेत ॥२९॥ 


[वा] सूत्र में 'वा' पद पूर्वपक्ष की निवृत्ति का द्योतक है, तात्पर्य है--लोक 
में किसी क्षुद्र-नीच या पापी व्यक्ति से अइवप्रतिग्रह में इष्टि नहीं है। 'वरुणो वा 
एतं गृह्वाति' यह दोषकथन [अर्थवादः] अर्थवाद है, [ अनुपपातात्‌ ] अश्व- 
प्रतिग्रह से वरुणग्रहण= जलोदर की प्राप्ति न होने से, [तस्मात्‌] इसंलिए 
[यज्ञे ] वैदिक कर्म में अश्वप्रतिग्रह पर इष्टि का प्रयोग. [प्रतीयेत ] जाना जाता 
है। 

जो व्यक्ति लोक में क्षुद्र-नीच व पापकर्मा से अश्‍वप्रतिग्रह करे, वह्‌ वारुणी 
इष्टि का प्रयोग करे,--यह कथन युक्त नहीं है, क्योंकि 'वरुणो वा एतं गृह्णाति’ 
इत्यादि वाक्य श्रौतयाग प्रसंग में कहा गया है । अतः वारुणी इष्टि का अनुष्ठान 
श्रौत कमें का अङ्ग माना जाना चाहिए । ऐसा न मानकर लौकिक कर्म में अनुष्ठान 
मानने से स्वतन्त्र कम होने के कारण इसके फल की कल्पना करनी होगी, जो 
गौरवमूलक होने से अन्याय्य है । श्रौतकर्म का अङ्ग मानने पर उसी कर्मफल के 
साथ इसकी एकवाक्यता होने से अतिरिक्त फलकल्पना के गौरव से बचा जा 
सकता है । 

अइवप्रतिग्रह किए जाने पर वरुण से गृहीत होता है, अर्थात्‌ वरुण --जल इसे 
पीड़ित करता है, उस पीड़ा से बचने के लिए इष्टि का अनुष्ठान है । वरुण द्वारा 
पीडित किया जाना, जलोदर से पीड़ित होने के समान है। अश्वप्रतिग्रह से जलो- 
दर हो जाता हो, यह यथार्थ नहीं है। यह उपमामूलक स्तुतिरूप अर्थवाद है। जैसे 

चिकित्सा द्वारा जलोदर से छुटकारा मिल जाता है, ऐसे ही अश्वप्रतिग्रह में इष्टि 
का अनुष्ठान श्रेय का आपादन करने में सहायक होता है । 

यदि गम्भीरता से विचार किया जाए, तो वैदिक कमे में अनुष्ठान के अनन्तर 
दक्षिणारूप में अश्वप्रतिग्रह ऋत्विक्‌ करता है । यह आवश्यक नहीं कि ऋत्विक्‌ 
के पास अइव को रखने के उपयुक्त साधन हों, तथा उसको प्रयोग में लाने के लिए 
समुचित सामर्थ्यं व जानकारी हो। यह अइवप्रतिग्रह उसको पी ड़ित-दुःखी करने- 
वाला हो जाता है, क्योंकि घास, दाना-पानी, खुरेरा, नियमित रूप से घुमाना 
आदि अष्वसम्बन्धी कार्य उसके लिए एक नई विपदा खड़ी हो जाती है। ऐसी 
स्थिति में एक लोक-कहावत है--पेट का पानी पतला पड़ जाना। जिस वस्तु को 
रख सकना किसी व्यक्ति की शक्ति के बाहर हो, उस वस्तु के मिल जाने पर उसके 
परिणाम को उक्त कहावत अभिव्यक्त करती है। ऐसी ही कुछ भावना “वरुण- 
गृहीत पद की है। उस विपदा से छुटकारा पाने के लिए वारुणी इष्टि के अनुष्ठान 
का तात्पर्यं है---उन साधनों से सम्पन्न होने का प्रयास करना जिनके रहते--उस 
वस्तु के रखने में कोई असुविधा सामने नहीं आती । वह अश्वप्रतिग्रह श्रौतकर्म में 
हो, अथवा लौकिक कमे में, उक्त स्थिति उमयत्र समान रहती है ॥२९॥ (इति 
वेदिकाइवप्रतिग्रहे इतिकत्तंव्यताईघिक रणम्‌--१० ) । 


(दातुर्वारणीष्ट्यधिकरणम्‌--११) 


गत अधिकरण में यह निश्‍चय किया गया कि वारुणी इष्टि का अनुष्ठान 
वेदिक अष्वप्रतिग्रह में किया जाना चाहिए । इष्टि के अनुष्ठान का वाक्य है-- 
'यावतोवान्‌ प्रतिगृह्णीयात्‌ तावतो वारुणान्‌ चतुष्कपालान्‌ निव॑पेत्‌' जितने अश्वों 
का प्रतिग्रह करे, उतने--चार कपालों में पकाए गए वरुण देवतासम्बन्धी--पुरो- 
डाशो से याग करे । इसमें सन्देह है--क्या इष्टि का अनुष्ठान अदृव का दाता 
यजमान करे ? अथवा अश्व का प्रतिग्रहीता = आदाता = दान स्वीकार करने- 
वाला ऋत्विज्‌ करे ? इष्टि-वाक्य से ज्ञात होता है कि अनुष्ठान दान लेनेवाले 
ऋत्विज्‌ को करना चाहिए। 


आचार्य सूत्रकार ने इसी भाव को पूर्वपक्षरूप से सूत्रित किया-- 
अचोदितं च कर्मभेदात्‌ ॥३०॥ 


[अचोदितम्‌ ] अश्व का दाता इष्टि करे, यह अर्थ कहीं कहा नहीं गया [च] 
और [कर्मभेदात्‌ ] दान देना तथा दान लेना रूप कर्मभेद से जाना जाता हैँ कि 
इष्टि का अनुष्ठान दान लेनेवाले ऋत्विज्‌ को करना चाहिए। 

'यावतोऽशवान्‌ प्रतिगृह्णीयात्‌ तावतो वारुणान्‌ चतुष्कपालान निर्वपेत्‌’ वाक्य 
में प्रतिगृह्वीयात्‌' और 'निर्वपेत्‌' दो क्रियापद हैं। जो पहली किया का कर्ता है, 

वही दूसरी का। इससे स्पष्ट है, जो अश्वों का प्रतिग्रह करे, अइवों का दान 
स्वीकार करे, वही निर्वाप = याग करे। दान स्वीकार करनेवाला ऋत्विज्‌ है, 
वही इष्टि का अनुष्ठान करेगा । जब दान लेनेवालों के लिए इष्टि का विधान 
वाक्यबोधित है, तो दान देनेवाला इष्टि नहीं करेगा; क्योंकि देना-लेना दोनों 
भिन्न कमे हैं। दान देनेवाला इष्टि करे, ऐसा कहीं कथन भी नहीं है । अतः इष्टि 
आदाता करे ॥३०॥ 

आचार्य सूत्रकार ने समाधान किया-- 


सा लिङ्कादात्विजे स्थात्‌ ॥३१॥ 


[सा] वह अशवप्रतिग्रह-सम्बन्धी वारुणी इष्टि [लिङ्गात्‌ ] लिङ्गरूप प्रमाण 
से [आत्त्वे] ऋत्विक्‌ के प्रेरथिता = अरव के प्रदाता यजमान के विषय में 
[स्यात्‌] होती है। 

इष्टि का अनुष्ठान अइव के दाता यजमान को करना चाहिए। दाता यजमान 
के लिए इष्टि है, अथवा आदाता ऋत्विज्‌ के लिए, ऐसा श्रुतिरूप स्पष्ट कथन 
किसी पक्ष में नहीं है । गत सूत्र से वाक्य के आधार पर इष्टि का अनुष्ठान ऋत्विज्‌ 
के लिए बताया । परन्तु लिङ्ग-प्रमाण से जाना जाता है कि इष्टि का अनुष्ठान 
यजमान को करना चाहिए । वाक्य से लिङ्ग बलवान्‌ होता है; अतः इष्टि का 
अनुष्ठान अइव के प्रदाता यजमान के लिए निड्चित है । 

वह लिङ्ग है, उक्त प्रसंग के पूर्वापर पदों की एकवाक्यता, अर्थात्‌ पूर्वापर 
पदों का परस्पर अर्थभूलक सामञ्जस्य वचन है--'प्रजापतिवंरुणायाश्वमनयत्‌' 
प्रजापति ने वरुण के लिए अश्व प्रस्तुत किया । यहाँ प्रजापति अरव का दाता है, 
वरुण आदाता =प्रतिग्रहीता है । भागे वचन है--'स स्वरं देवतामाच्छंत्‌’ उसने 
अपनी देवता को आत्तं =दुःखी किया । यहाँ 'सः' सर्वनाम पद पुवंप्रकृत अर्थ की 
अपेक्षा करता है । 'सः' प्रथमा एकवचन पद है, पृवंप्रकृत प्रथमा एकवचन पद 
प्रजापति? है । इस प्रकार 'स? पद यहाँ प्रजापति का निर्देश करता है। इसलिए 
उसके साथ 'सः' की एकवाक्यता सम्पन्न होती है। वरुण के साथ 'सः' की एक- 
वाक्यता कहना युक्त नहीं, क्योंकि पूर्ववाक्य में 'वरुणाय' चतुर्थी एकवचन है। 
यह्‌ व॑याधिकरण्य एकवाक्यता का बाधक है । 

आगे पाठ है -“सः पर्यंदीयंत' वह परिदीर्ण == दीर्घा रोग से ग्रस्त हुआ। यहाँ 
भी पूर्वोक्त आधार पर 'सः' पर्द की एकवाक्यता पूं प्रकृत प्रजापति' के साथ है, 
अतः उसी का निर्देश करता है । पुनः पाठ है-'स एवैत वारुणं चतुष्कपालमपञ्यत्‌, 
तं निरवपत्‌’ उसने ही इस वरुण देवतासम्बन्धी चार कपालों में पकाए गए पुरो- 
डाश से सम्पन्न होनेवाले याग को देखा, अर्थात्‌ जाना व उसका अनुष्ठान किया। 
यहाँ भी “स्‌: सर्वृनाम प्रजापति का निर्देश करता है। वारुणी इष्टि का अनुष्ठान 

करनेवाला यहाँ 'प्रजापति' ही है; क्योंकि प्रसंग में 'निरवपत्‌' क्रिया का कर्त्ता 
बही सम्भव है। 'ततो वै स वरुणपाशादमुच्यत प्रजापतिः ' वारुणी इष्टि का 
अनुष्ठान करने से निश्चित ही वह प्रजापति वरुणपाश से मुक्त हो गया । 
पूर्वापर पदों (“सः आदि) के परस्पर सामञ्जस्य से निश्चित हुआ--अर्व 
का दाता प्रजापति ओर आदाता वरुण है। यहाँ 'वरुणो वा एतं गृह्वाति' वरुण 
इसको पकडता है, अर्थात्‌ पीडित करता है, कथन हेतुगभित है। दाता पीड़ित 
होता है, आदाता पीड़ित करता है। जो पीडित होता है, पीड़ा-निवारण के लिए 
उसी को इष्टि का अनुष्ठान करना अभीष्ट है। क्योंकि यहाँ अर्वदाता प्रजापति 
वरुण से गृहीत अर्थात्‌ पीडित हुआ, तब 'वरुणो वा एतं गृह्वाति, योऽदवं प्रति- 
गृह्लाति' वाक्य में प्रतिगृह्वाति' क्रियापद के--'दान लेना' अर्थ को छोड़कर 'दान 
देना' (प्रतिगृह्णाति = प्रयच्छति) अर्थं करना चाहिए। उक्त वाक्य की हेतुगर्भिता 
| है--जिस कारण प्रजापति अश्वदाता वरुण की पकड़ से--इष्टि के अनुष्ठान 
| द्वारा--मुक्त हुआ, इसी कारण अश्व प्रदान करनेवाले अन्य किसी को भी वरुण 
देवता-सम्बन्धी हवि का निर्वाप (= याग) करना चाहिए । 
इस अधिकरण को व्याख्या में व्याख्याकारों ने लम्बा विवाद खड़ा किया है । 
तब भी यह निर्वाध, चतुरस्र स्वारस्य रूप में निश्चित नहीं किया जा सका कि 
अइवप्रदाता यजमान को ही इष्टि का अनुष्ठान करना चाहिए। इष्टि अनुष्ठान की 
भावना है, जो पीड़ित हो, वह इष्टि-अनुष्ठान करे। अनुभव में देखा जाता है, 
दाता और आदाता, अर्थात्‌ यजमान और ऋत्विज्‌ अपने-अपने रूप में दोनों पीड़ित 
होते हैं। ऋत्विज्‌ की पीड़ा का निर्देश गतसूत्र में किया गया है। दाता यजमान 
की पीड़ा का स्वरूप आचायों ने बताया है-स्वामित्व का नष्ट होना । यजमान 
याग सम्पन्न हो जाने पर ऋत्विज्‌ को दक्षिणारूप में अश्व प्रदान करता है। अरव 
पर उसका स्वामित्व नहीं, इससे उसके पेट का पानी पतला पड़ जाता है, तात्पर्य 
है--अश्व अपने हाथ से निकल जाने के कारण वह दु:खी होता है। इसी स्थिति 
का नाम है--वरुण से पकड़ा जाना इससे बचने के लिए यजमान अझव-दान की 
उपेक्षा नहीं कर सकता । याग की सम्पन्नता के निमित्त वह अश्‍व की दक्षिणा देने 
के लिए बाध्य है, क्योंकि वह शास्त्रविहित है । उसका उल्लंघन व विकल्प सम्भव 
नहीं । तब अदवदान में स्वामित्व के नष्ट होने का दु:ख, कत्तव्य से विमुख होता 
है। उस दशा (अर्व दक्षिणा न देने की दशा) में याग सम्पन्न न होने से यजमान 
याग के भावी फल से वञ्चित रह जायगा । ऐसी अवस्था में यजमान द्वारा वारुणी 
इष्टि के अनुष्ठान का स्वरूप यही सम्भव है कि वह अपने हृदय में स्वामित्वनाश 
की भावना को हटाकर शास्त्रीय कर्तव्य की भावना को जागृत करे। 
ऋत्विक्‌ भी दक्षिणा के रूप में अश्‍व को लेते के लिए बाध्य है, क्योंकि उस 
बिशिष्ट याग की अश्व-दक्षिणा शास्त्रविहित है । उसका उल्लंघन व बदल सम्भव 

नहीं । उसका दुःख है--अश्व को यथावत्‌ रखने के लिए साधनहीनता, तथा उप- 
युक्त ब्यवहार में लाने के लिए असामर्थ्यं । उसके रख-रखाव के लिए साधन जुटाना 
तथा उसे (अश्व को) सवारी आदि व्यवहार में लाने के लिए सामर्थ्यं का सम्पादन 
ही ऋत्विक्‌ का वारुणी इष्टि-अनुष्ठान है । अश्व को देने और लेने से जो दोनों के 
पेट का पानी पतला पड़ गया था, वह ठीक हो जाता है । वरुणपाशरूप अपने-अपने 
दुःख से मुक्ति मिल जाती है। इस प्रकार दाता और आदाता दोनों के द्वारा इष्टि 
के अनुष्ठान में कोई दोष नहीं है ॥।३१।। (इति दातुर्वारुणीष्टयधिकरणम्‌-११ )1 


(वेदिकसोमपानव्यापदि सौमेन्द्रचरुविधानाधिकरणम्‌--१२) 

मैत्रायणी संहिता [२।२।१३] में पाठ है--'सोमेरखं चरुं निवपेच्छघामाकं 
सोमवामिनः'--सोम पीकर वमन करनेवाले के लिए सोम और इन्द्र देवतावाले 
श्यामाक चरुकानिर्वाप करे । इसमें सन्देह है--क्या यह इयामाक चरु इष्टि का-- 
लौकिक सोमपान के वमन में--विधान है ? अथवा वैदिक सोमपान के वमन में? 
ज्योतिष्टोम और उसकी विकृतियों में जो सोमपान किया जाता है, वह वैदिक 
सोमपान है। आयुर्वेद में वमन के लिए गिलोय आदि के रूप में प्रयोग किया 
जानेवाला लौकिक सोमपान है । 

लौकिक या वैदिक सोमपान का वमन होने पर सौमेन्द्र इष्टि का प्रयोग 
लौकिक सोमपान के वमन में होना चाहिए। 

आचार्य सूत्रकार ने पुवं पक्षरूप में इसी अथे को प्रस्तुत किया-- 


पानव्यापच्च तद्वत्‌ ॥३२॥ 


[पानव्यापत्‌ ] पिये हुए सोम की व्यापत्‌ =विपदा=वमनरूप दोष [च] 
भी [तद्वत्‌ | अश्वप्रतिग्रह में वारुणी इष्टि के समान समझनी चाहिए । तात्पर्य 
है--जैसे वारुणी इष्टि का प्रयोग लौकिक अदवप्रतिग्रह में कहा गया है, वैसे ही 
सौमेन्द्र इष्टि का प्रयोग लौकिक सोमपान का वमन होने पर किया जाना चाहिए । 

सोम और इन्द्र देवतावाले श्यामाक चरु से की जानेवाली इष्टि का प्रयोग 
वेदिक सोमपान-वमन में किया जाना निष्प्रयोजन है, अतः अनावश्यक है । ज्यो- 
तिष्टोम अथवा उसके विकृतियागों में यज्ञशेष सोम के पान का विधान है । सोम 
का पान कर लेने पर यागविधान सम्पन्न हो जाता है । यदि पिये सोम का अनन्तर 
बमन हो जाय, तो याग की सम्पन्तता= पुर्णता में कोई दोष नहीं आता । यागशेष 
सोम के पान का विधान है, जो पी लेने पर पूरा हो चुका है। परन्तु लौकिक 
सोमपान में ऐसा नहीं है। वहाँ सोमपान के अनन्तर वमन हो जाने पर पित्तादि 

| घातुवैषम्य की स्थिति विद्यमान रहती है। उसको साम्य अवस्था में लाने 
| के लिए श्यामाक चरु का प्रयोग अपेक्षित रहता है । सौमेन्द्र इष्टि का प्रयोग दोष 


| 
| CC-0. Gurukul Kangri Collection, Haridwar 


17 ला ce 2 ह ला ही त 


को 


Digitized by Arya Samaj Foundation Chennai and eGangotri 


५२२ मीमांसा-दर्शन 


उपस्थित होने पर बताया है--'इन्द्रियेण वा एष वीयेण व्यृध्यते, यः सोमं वमति’ 
निश्चय ही यह इन्द्रियगत सामथ्यं से हीन होता है, जो सोम का वमन करता है। 
लोक में पित्तादि धातुओं की समता के लिए सेवन किए गए सोम का वमन हो 
जाने पर धातुओं की समता न रहने से चक्षु आदि इन्द्रियों पर उसका बिपरीत 


प्रभाव पड़ता है। इन्द्रियां मुरझाई-सी हो जाती हैं। लौकिक सोमपान-वमन में 


इन्द्रिय का सामर्थ्यंहीन होना कथन उपपन्न होता है। इस दोष की निवृत्ति के 
लिए लौकिक सोमपान-वमन में इष्टि का प्रयोग सार्थक है। 
शास्त्रीय विधान के अनुसार वैदिक सोमपान-वमन में कोई दोष नहीं है, जैसा 


गत पंक्तियों में स्पष्ट किया । वैदिक सोमपान में 'शेषः पातव्य:' के अनुसार याग- 


शेष सोम पी लेना चाहिए। पी लेने पर विधि पुरी हो जाती है। शास्त्रविहित 
सोमपान की क्रिया पुरी हो जाने पर यदि पश्चात्‌ वमन हो जाता है, तो उससे 
शास्त्रविधान में कोई न्यूनता या दोष नहीं आता । फलतः सौमेन्द्र इष्टि का प्रयोग 
लौकिक सोमपान-वमन में माना जाना युक्त प्रतीत होता. है ॥३२॥ .. 

आचाय सूत्रकार ने पूर्व पक्ष का समाधान किया-- 


दोषात्‌ वेदिके स्यादर्थाद्धि लोकिके न 
दोषः स्यात्‌ ॥३३॥ 


_ [तु] सूत्र में 'तु' पद पूर्व पक्ष की निवृत्ति का द्योतक है; तात्पर्य है--लौकिक 
सोम के वमन में सौमेन्द्र इष्टि का प्रयोग युक्त नहीं है। [दोषात्‌ ] दोष का कथन 
होने से [वैदिके] वैदिक सोम के वमन में इष्टि का प्रयोग [स्यात्‌] होता है। 
[लौकिके] लौकिक सोम के वमन में [दोष:] दोष [न] नहीं [ स्यात्‌ ] होता, 
[हि] क्योंकि वह्‌ [ अर्थात्‌ | अर्थ =विशेष प्रयोजन से होता है। 

` पर्वपक्षी ने लौकिक सोमपान के वमन की वास्तविकता को न समझकर उक्त 
कथन किया है। लोक में-- शरीर के भीतर पित्त आदि घातुओं के विषम हो 
जाने--विकृत हो जाने पर उन्हें बाहर निकाल देने के प्रयोजन से वमन कराया 
जाता है। जो औषध प्राय: वमन के लिए दिए जाते हैं, उनमें मुख्य मेनफल है । 
पर गिलोय एवं अन्य सोम-पद-वाच्य लताओं का--रोगी व्यक्ति की प्रकृति के 
अनुसार--सम्मिश्रण रहता है । उसी को यहाँ लौकिक सोमपान-रूप में कहा गया 
है । उस सोमपान का प्रयोजन ही वमन है। वह पान सोम = शान्ति के लिए होता 
है । वमन के साथ पित्त आदि विकृत धातु शरीर के बाहर हो जाते हैं। रोगी 
व्यक्ति उससे शान्ति-सुख, शरीर में सौम्य भाव का अनुभव करता है। लोक में बह 

वमन देहिक घातुसाम्य को स्थापित करता है, उसमें कोई दोष नहीं । 
है वेदिक सोमपान-वमन में स्थिति उससे विपरीत है। जहाँ लौकिक सोम-वमन 
में व्यक्ति स्वयं को स्वस्थ व शान्त अनुभव करता है, वहाँ वैदिक सोम-वमन में 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 
अथ तृतीयाध्याये चतुर्थ: पादः ५२३ 


व्यक्ति की अस्वस्थता, उद्विग्नता, चक्षु आदि इन्द्रियशैथिल्य प्रमृति दोष स्पष्ट 
अनुभव में आते हैं। इसी स्थिति को 'इन्द्रियेण वा एष वीर्येण व्युध्यते, यः सोमं 
वमति' वाक्य से निदिष्ट किया गया है। यह कथन वेदिक सोमपान के वमन में 
उपपन्न होता है। वमन का कारण अधिक पिया जाना अथवा प्रकृति के अनुकूल 
न होना आदि कुछ भी हो, पर ज्योतिष्टोम में सोमपान के वमन को शास्त्र ने दोष 
माना है, यह उक्त वाक्य से स्पष्ट है । वमन के परिणामस्वरूप चक्षु आदि इन्द्रियों 
में शिथिलता व चित्त की स्पष्ट अनुभूत उद्विग्नता के शमन के लिए इयामाक चरु- 
इष्टि के अनुष्ठान का विधान है। श्यामाक का प्रयोग ऐसी उद्विग्नता को शान्त 
करता हैं। 

इयामाक एक कदन्त है, जो स्वयं खेतों में उपज आता है । लोकभाषा में इसे 
समा' या 'सावाँ' बोलते हैं ॥३३॥ (इति बेदिकसोमपानव्यापदि सौमेन्द्रचरु- 
विधाताऽधिकरणम्‌ १२) । 


(सौमेन्द्रचरोर्यंजमानपानव्यापद्विषयताऽधिकरणम्‌--१३) 


गत अधिकरण में निश्चित किया--सौमेन्द्र चरु इष्टि का प्रयोग वैदिक सोम- 
वमन में होता है । वहाँ विचारणीय है, प्रस्तुत इष्टि का प्रयोग ऋत्विक्‌ और 
यजमान-किसी को भी सोम-वमन हो जाय, वहाँ-सवंत्र होना चाहिए ? अथवा 
किसी एक के वमन में होना चाहिए ? वमन होना सबके लिए समान है, इसलिए 
इष्टि का प्रयोग सबके लिए होना चाहिए । इसी अर्थ को आचाय सूत्रकार ने पूर्व- 
पक्षरूप में सूत्रित किया-- 


तत्सवंद्राविशेषात्‌ ॥३४॥ 


[तत्‌ वह सौमेन्द्र इष्टि का प्रयोग [सवत्र] सवके विषय में, अर्थात्‌ ऋत्विक्‌ 
और यजमान सबके सोमवमन में समझना चाहिए, क्योंक [अविशेषात्‌ ] किसी 
विशेष का निर्देश न होने से। 

'सोमवामिनः' सामान्य निदेश है । सोमपान करके जिस किसी को भी वमन 
हो जाय, उसे सौमेन्द्र इष्टि का अनुष्ठान करना चाहिए । यागशेष सोम का यज- 
मान और ऋत्विक्‌ सभी पान करते हैं। किसी को भी सोम का वमन सम्भव है। 
ऐसा कोई निर्देश उपलब्ध नहीं है कि अमुक के सोम-वमत में इष्टि का प्रयोग हो, 
अमुक के न हो। इसलिए ऋत्विक्‌ और यजमान सबके लिए --सोमवमन होने पर 
इष्टि का प्रयोग समझना चाहिए ।।३४।। 

ऐसा पूर्वपक्ष होने पर आचार्य सूत्रकार ने सिद्धान्तपक्ष प्रस्तुत्‌ किया-- 

स्वामिनो वा तदर्थत्वात्‌ ॥३५॥ 

[वा ]सूत्र में 'वा पद पूर्वपक्ष की निवृत्ति का द्योतक है; तात्पर्य है--सौमेन्द्र 
इष्टि का प्रयोग यजमान और ऋत्विक्‌ सबके लिए हो, ऐसा समझना युक्त नहीं 
है । [स्वामिनः | स्वामी =यज्ञकर््ता यजमान के सोमवमन में इष्टि का प्रयोग होता 
है, [तदर्थत्वात्‌ | प्रधानकमं के उसी के लिए होने से। 

सौमेन्द्र इष्टि का प्रयोग केवल स्वामी, अर्थात्‌ यज्ञकर्ता यजमान के लिए है । 
ज्योतिष्टोम आदि याग यजमान के लिए होता है; वही उसका कर्त्ता है, वही उसके 
फल का भोक्ता है। उस याग के प्रसंग में ही सोमवमन करने पर सौमेन्द्र इष्टि का 
बिधान है, तो वह भी यजमान के लिए है । अध्वर्यु-होता आदि ऋत्विक्‌ यजमान 
द्वारा क्रीत हैं, दक्षिणा आदि पारिश्रमिक देकर खरीदे हुए हैं। प्रधानकर्म ज्यो- 
तिष्टोम के कतृंत्व और भोक्तृत्व में उनका कोई भाग नहीं है। उनके सोमवमन 
से याग की सर्वाङ्गपूर्णंता में कोई कमी आने को सम्भावना नहीं है । पर याग का 
स्वामी. यजमान यदि सोमवमन करता है, तो याग की सर्वाज्पूर्णता में न्यूनता आ 
जाती है । तब याग के अपूर्ण रह जाने से यजमान यागफल से वञ्चित रह्‌ जायगा, 
इसलिए सौमेन्द्र इष्टि का प्रयोग सोमवामी यजमान का उपकारक हे । सोमवामी 
ऋत्विक्‌ आदि से उसका कोई सम्बन्ध नहीं । फलतः सौमेन्द्र कम यजमान के 
सोमवमन में निविष्ट है, अन्यत्र नहीं ।। ३५।। 

आचार्य सूत्रकार ने इसी अर्थ की पुष्टि में अन्य हेतु प्रस्तुत किया--- 


लिङ्कगदशनाच्च ॥३६॥ 


[लिङ्गदर्शनात्‌ ] लिङ्ग के देखे जाने से [च] मी यजमान के सोमवमन में 
सौमेषद्र इष्टि का विधान जाना जाता है। 
मैत्रायणी संहिता [२।२।१३ ] के प्रस्तुत प्रसंग में पाठ है--'सोमपीयेन वा 
एष व्यृध्यते, यः सोमं वमति’ सोमपान द्वारा होनेवाले म वह वञ्चित रह 
जाता है, जो सोम का वमन करता है। ज्योतिष्टोम में यज्ञशेष सोम का पान 
यजमान को संस्कृत करता है। कर्मानुरूप उसमें गुणाधान करता है । यज्ञशेष सोम- 
पान द्वारा यजमान का संस्कृत होना ज्योतिष्टोम का अङ्ग है । यदि यजमान सोम 
का वमनं +र देता है, तो गुणाधानरूप संस्कार से वञ्चित रह जाएगा; तब 
ज्योतिष्टोम याग अङ्गहीन रहने से अपूर्ण होगा । याग की पूर्णता के लिए आवश्यक 
है, यदि यजमान सोमवमन कर दे, तो सौमेन्द्र इष्टि के अनुष्ठान द्वारा उस 
अपुणेता को पूरा करे। ऋत्विजों द्वारा सोमवमन करने पर उनमें किसी प्रकार 
की हीनता की कोई आशंका नहीं है। सोमपान से उनमें न यागसम्बन्धी गुणाधान 
की सम्भावना है, न सोमवमन से हीनता का भय; क्योंकि उनको प्रत्येक दशा में 

उनका ध्येय =दक्षिणा पुरी मिल जानी है । परन्तु सोमपानजन्य संस्कार से-- 
यजमान उस समय हीन हो जाता है, जब सोम का वमन कर दे। इसलिए उक्त 
वाक्य इस तथ्य में लिङ्ग है, हेतु है कि केवल यजमान के सोमवमन में सौमेन्द्र 
इष्टि का विधान है, अन्यत्र नहीं ॥३६॥ (इति सौमेन्द्रचरोर्यजमानपानव्यापद्वि- 
षयताऽधिकरणम्‌--१३) । 


(आग्नेयाद्यष्टाकपालपुरोडाशस्य द्वयवदानमात्रस्य होत- 
व्यताऽधिकरणम्‌--१४) 


तैत्तिरीय संहिता [२।६।३।३] के दर्श-पुर्णमास प्रसंग में पाठ है~—'यदाग्ने- 
योऽष्टाकपालोऽमावास्यायां पौर्णमास्यां चाच्युतो भवति सुवर्गस्य लोकस्याभि- 
जित्ये'-अर्नि देवतावाला आठ कपालों में तैयार किया गया जो पुरोडाश है, वह 
अमावास्या और पौरणेमासी दोनों में निरन्तर प्रयुक्त होता है, उसमें नाग्रा नहीं 
होना चाहिए; यह स्वगंलोक की विजय के लिए है। यहाँ सन्देह है--क्या वह 
पुरोडाश पुरा प्रयोग में लाना चाहिए ? अथवा कुछ प्रयोग में लाया जाय, और 
कुछ बचा लेना चाहिए ? प्रतीत होता है, पुरा प्रयोग में लाग्रा जाय ; क्योंकि वह 
उन्हीं कर्मो को सम्पन्न करने के लिए होता है। 

आचार्य सूत्रकार ने इसी अर्थ को पूर्वेपक्षरूप में सूत्रित किया--- 


सर्वप्रदानं हविषस्तदर्थत्वात्‌ ॥३७॥ 


[सवेप्रदानम्‌ ] देवता के लिए जिसका संकल्प किया है, वह्‌ सम्पूर्णं हवि 
देवता के लिए दे देनी चाहिए। [हविषः] हवि के [ तदर्थत्वात्‌] देवता के लिए 
होने के कारण । 

आठ कपालों में संस्कृत किया पुरोडाश आग्नेय है, अग्नि देवता के लिए है, 
यह्‌ उक्त वचन में स्पष्ट है । अग्नि देवता के उद्देश्य से तैयार किया गया पुरोडाश 
अग्नि देवता के लिए ही है, अतः सम्पूर्ण पुरोडाश हवि कर अग्नि देवता के लिए 
प्रदान कर देना चाहिए । उसमें से कुछ बचाना अभीष्ट नहीं ।।३७॥ 

आचार्य सूत्रकार ने पूर्वपक्ष का समाधान किया-- 


निरवदानात्तु शेषः स्यात्‌ ॥३८॥ 


[तु] सूत्र में तु पद पूर्वपक्ष की निवृत्ति का द्योतक है; तात्पये है--सम्पूर्ण 
हँवि का प्रदान नहीं करना चाहिए, [निरवदानात्‌] अवदात =भाग निकालकर 
देवता के लिए होम का विधान होने से; [शेषः] शेष==हवि का कुछ अंश स्वत: 
[स्यात्‌ | रह जाता है, बच जाता है । 

अमावास्या-पौर्णमासी में आग्नेय पुरोडाश-हवि का होम करने के लिए 

विशेष विधान है । वाक्य है--'द्विहविषोऽवद्यति' पुरोडाश हवि से दो बार टुकड़े 
काटता है। अन्य वचन है--'द्रधवदानं जुहोति' दो अवदान = टुकड़ों का होम 
करता है। पुरोडाश-हवि से कितना टुकड़ा काटना चाहिए, इसके लिए विधान 
है--'अंगुष्ठपर्वमात्रमवद्यति' अंगूठे के पोर के बराबर टुकड़ा काटता है। इस 
प्रकार पुरोडाश-हवि के अंगुष्ठ-पवें के बरावर दो टुकड़े एक आहुति में प्रयुक्त 
होते हैं। 
इस आहुति का प्रकार निम्नांकित है--पहले जुहुपात्र में एक सुवा घृत डाला 
जाता है। यह पुरोडाश-हवि के दो टुकड़ों का उपस्तरण -- बिछौना है। घृत के 
ऊपर जुहू में पुरोडादा-हवि के दो टुकड़े रक्खे जाते हैं। उनके ऊपर जुहू में एक 
ख्वा घुत और छोड़ा जाता है। इसका नाम 'अवघारण' है, अर्थात्‌ पुरोडाश-हुवि 
के टुकड़ों को घृत से सींचना यह एक आहुति है। इसके विषय में विधान है-- 
*चतुरवत्तं जुहोति’ चार भाग एक आहुति में होमता है । पहले उपस्तरण और बाद 
में अवधारणरूप दो स्रुवा घृत और दो खण्ड पुरोडाश-हूवि, ये चार अवदान एक 
आहुति में उपस्तरण और अवघारण इसलिए होते हैं कि दो टुकड़े पूरोडाश-हवि 
का कोई अंश जुहु में लगा न रह जाए । बह निःशेष अग्नि में होमा जा सके । 
सूत्र के 'निरवदानात्‌' पद में 'निर्‌' उपसर्ग और 'अवदान' दो पद हैं । उप- 

सर्ग का अथे है निकालकर | तात्पर्यं है-सम्पूर्ण पुरोडाश से सीमित अंश निकाल- 
कर, उतने अवदान=भाग से अस्ति में होम करना चाहिए। यह सूत्र-व्याख्या से 
स्पष्ट है। फलतः पुरोडाश के सीमित अंश का होम होने से उसका कुछ भाग स्वतः 

शेष रह जाता है, इसलिए सम्पूणं पुरोडाश का होम नहीं होता ॥३८॥ 

. आचायं सूत्रकार ने पूर्वपक्षरूप में अन्य विचार प्रस्तुत किया-- 


उपायो बा तदर्थत्वात्‌ ॥३६॥ 


[वा] 'वा पद पृव॑सूत्र में कहे अर्थ की व्यावृत्ति का द्योतक है । तात्पर्य है-- 
पुरोडाश के दो खण्ड की आहुति देकर शेष को बचाना नहीं चाहिए, उसका भी 
होम कर देना चाहिए। [उपायः] पुरोडाश के दो खण्ड करना पुरोडाश-द्रव्य का 
संस्कार है; दो खण्ड करके उसे होम के योग्य बनाने का केवल उपाय है, [तदर्थ- 
त्वात्‌ | क्योंकि पुरोडाश-द्रव्य होम के लिए ही है। 

आठ कपालों में तैयार किया गया पुरोडाश-हविद्रव्य एकसाथ होम नहीं 
किया जा सकता । एक आहुति में कितना पुरोडाश-द्रव्य होम करना चाहिए, यही 
दृघवदान (दो खण्ड करने) का प्रयोजन है। यह एक बार में आहुत किए जाने- 

बाले द्रव्य का संस्कारमात्र समझना चाहिए। वहाँ कोई ऐसा निर्देश नहीं है कि 
सम्पूर्ण पुरोडाश का होम न किया जाय | पुरोडाश के यागार्थ होने के कारण उसे 
अग्नि में होम न कर, बचा रखना उचित प्रतीत नहीं होता सम्पूर्ण पुरोडाशको | 

एकसाथ होम न किए जा सकने के कारण दहृघवदान पुरोडाश को केवल होम के 
योग्य बनाने का उपाय है। फलतः सम्पूर्ण पुरोडाश का होम करना न्याय्य 
होगा ॥३९॥ 


आचार्य सूत्रकार ने सिद्धान्त को पुष्ट करते हुए उक्त पूर्वपक्ष का समाधान 
किया-- 


कृतत्वातु कर्मणः सळृत्‌ स्याद्‌ द्रव्यस्य गुणभूतत्वात्‌ ॥४०॥ 


[तु] 'तु' पद सूत्र में पूर्वपक्ष की निवृत्ति का द्योतक है; तात्पर्य है--हघव- 
दान से वचे हुए पुरोडाश का भी होम कर देना चाहिए--- यह कथन युक्त नहीं है, 
क्योंकि [कर्मणः कृतत्वात्‌ ] 'द्वथवदानं जुहोति’ विधान के अनुसार दो खण्ड पुरो- 
डाझ से होम किए जाने पर विहित कर्म के सम्पूर्ण हो जाने के कारण, [ सकृत्‌ 
स्यात्‌] क्योंकि होम एक वार ही होता है; शेष पुरोडाश से दुबारा होम किए 
जाने का विधान नहीं है, [द्रव्यस्य] पुरोडाश-हविद्रव्य के [गुणभूतत्वात ] 
प्रधानभ्रूत यागकर्म की अपेक्षा--गौण होने के कारण । द्रव्य याग के लिए होता है, 
याग द्रव्य के लिए नहीं । 

दिधवदान जुहोति' विधि के अनुसार सीमित पुरोडाश-द्रव्य से होम निष्पन्न 
हो जाने पर यागकर्म पूर्ण हो जाता है, बचे हुए द्रव्य के लिए प्रधानभूत यागकमं 
की पुनः आवृत्ति नहीं हुआ करती । पुरोडाश-द्रव्य के अंगुष्ठपवं-मात्र दो टुकड़ों से 
होम का विधान है। वह सब उस होम में एक बार पूरा कर लिया, जहाँ उसका 
विनियोग है। बचा हुआ पुरोडाश होमीय द्रव्य नहीं है । पुरोडाश-द्रव्य वस्तुत: 
याग के सम्पादन के लिए तैयार किया जाता है। विधि-अनुसार जितने द्रव्य से 
याग सम्पन्न हो जाय, उतना ही होमीय है । समस्त पुरोडाश-द्वव्य को याग के 
साथ जोड़ना नहीं चाहिए; क्योंकि यागकमं प्रधान है, द्रव्य गोण है, विधान के 
अनुसार अपेक्षित द्रव्य से याग सम्पन्न हो जाता है; तब याग द्रव्य के पीछे-पीछे 
नहीं भागेगा कि बचे द्रव्य का--आवद्यकता न होने पर भी--होम के लिए उप- 
योग किया जाय । याग के लिए द्रव्य ग्रहण किया जाता है, द्रव्य के उपयोग के 
लिए याग नहीं होता । विहित याग से ही यागकर्त्ता पुरुष का प्रयोजन पुरा हो 
जाता है । तब बचे द्रव्य से पुन: याग करना व्यर्थ है। तात्पयं है--सम्पन्न यागकर्म 
की--द्रव्योपयोग के लिए--नियमत: आवृत्ति करना अशास्त्रीय है । 

द्रव्य को प्रधान मानकर याग की आवृत्ति कहना सर्वथा अयुक्त है, क्योंकि 
याग साध्य है, द्रव्य साधन है। साध्य को सम्पन्न करने के लिए साघन होता है । 
अतः साध्य प्रधान और साधन गौण है । द्रव्य से याग सम्पन्न होता है, यह प्रत्यक्ष 
है; पर याग से द्रव्य का कुछ भला होता हो, यह नहीं जाना जाता । यह कहना भी 
। संगत न होगा कि हवि को आग्नेय कहा हे--'आग्नेयो हवि: इसलिए समस्त 

हवि को अस्ति में होम कर देना चाहिए। कारण यह है--'आग्नेयो हवि:' सामान्य 
कथन है; 'इथवदानं जुहोति' विशेष वचन है। विशेष से सामान्य बाधित हो 
जाता है । हवि के सीमित अंश का विधानानुसार अग्नि में होम होने से सम्पूर्ण 
हवि के लिए 'आग्नेय' पद का प्रयोग होने में कोई असामञ्जस्य नहीं है । आग्नेय 
पद का प्रयोग इस अर्थ का विधायक नहीं है कि समस्त हवि का एकबार ही अग्नि 
में होम कर दिया जाय, जबकि उसका अपवाद 'द्व्यवदानं जुहोति' विधि विद्यमान 
है। फलतः पुरोडाश-हवि का शेप रहना शास्त्रीय है ।४०॥ 
इसी अर्थ की पुष्टि में आचारय सूत्रकार ने अन्य हेतु प्रस्तुत किया-- 


शेषदशनाच्च ॥४१॥ 


[शेषदशेनात्‌ | शेष का दर्शन होने से [च] भी सम्पूर्ण पुरोडाश-हवि का 
प्रथम बार ही होम नहीं होता । 

पुरोडाश-हवि की प्रधान आहुति के अनन्तर सुना जाता है--'शेषाद्‌ इडाम- 
वद्यति शेष त बचे हुए हवि से इडा का अवदान करता है। 'शेषात्‌ स्विष्टकृतम- 
वद्यति शेष से स्विष्टकृत्‌ का अवदान करता है । पुरोडाश की प्रधान आहुति देने 
के अनन्तर बचे हुए पुरोडाश-हवि से इडा और स्विष्टकृत्‌ अवदान का विधान है। 
इससे स्पष्ट होता है, प्रथम प्रधान आहुति में सम्पूर्ण पुरोडाश का होम नहीं किया 
जाता। 

बचे हुए पुरोडाश से स्विष्टकृत्‌ आहुति दी जाती है; तथा प्रथम आहुति के 
समान इडा-पात्र में पुरोडाश को संस्कृत कर ऋत्विक्‌-यजमान उसका भक्षण करते 
हैं । दशं-पौर्णमास इष्टियों में यह व्यवस्था है।।४१॥। (इति आग्नेयाष्टाकपाल- 
पुरोडाशस्य द्रथवदानमात्रस्य होतव्यताऽधिकरणम्‌--१४ )1 


(सवेशेषेः स्विष्टक्दाद्यनुष्ठानाधिक रणम्‌ --१५) 


दशे-पूर्णमास में बचे हुए हवि से किए जानेवाले इडासम्बन्धी, प्राशित्रसम्बन्धी 
तथा स्विष्टकृत्सम्बन्धी आदि कार्य बताए हुँ । इनमें सन्देह है-क्या प्रत्येक हवि 
से शेष कार्य करने चाहिएँ ? अथवा किसी एक हवि से कर लिये जाएँ ? कोई 
विशेष कथन न होने के कारण किसी एक हवि से शेष कार्य कर लेना पर्याप्त 


होगा । 


आचा सूत्रकार ने इसी अर्थ को पूर्वपक्षरूप में सूत्रित किया-- 


अप्रयोजकत्वादेकस्मात्‌ क्रियेरञच्छेशस्य 
गुणभूतत्वात्‌ ॥४२॥ ` 


[अप्रयोजकत्वात्‌ | हृवियों की सिद्धि में शेष कार्यो के प्रयोजक न होने से 

[एकस्मात्‌ ] किसी एक हवि से शेष कार्य [ क्रियेरन्‌ | कर लिये जाएँ, [शेषस्य ] 
शेष -- बचे हुए हवि के [ गुणभूतत्वात्‌ ] गौण होने के कारण । 

प्रधान होम के सम्पादन के लिए हवि को तैयार किया जाता है । प्रधान होम 
के सम्पन्न हो जाने पर बचा हुआ हवि गौण हे । इडा-सम्वन्धी आदि कार्यों के 
सम्पादन के लिए हवि तैयार नहीं किया जाता | यदि ऐसा होता, तो प्रत्येक हवि 
से शेषकार्य किया जाना आवश्यक था । पर हवि तो प्रधान कमं के सम्पादन केः 
लिए तैयार किया जाता है । उससे जो हवि बच गया, वह गौण है, होमीय नहीं 
है। तब किसी भी एक हवि से शेषकार्य किये जा सकते हैं। सबसे किया जाना 
अनावश्यक है ।।४२।। 

इसी अर्थ की पुष्टि में सूत्रकार ने अन्य हेतु प्रस्तुत किया-- 


संस्कृतत्वाच्च ॥४३॥ 


[संस्क्ृतत्वात्‌ ] किसी भी एक हवि से शेष कार्य किये जाने पर प्रधान कर्म 
के संस्कृत हो जाने से [च] भी सम्पूर्ण हवियों से शेष कार्यं करना आवश्यक 
नहीं । 

हवि-द्रव्य प्रधान कमं के सम्पादन के लिए तैयार किया गया । हवि के कुछ 
भाग से प्रधान कमें सम्पन्न हो गया । बचे हुए हवि का क्या किया जाय? क्या 
उसे फेंक दिया जाय ? यदि ऐसा किया जाता है, तो वह प्रधान कर्मसम्बन्धी 
दोष है । हवि प्रधान कर्मे के लिए तैयार किया गया, और अब यह फेंका जा रहा 
है; यह अच्छा प्रधान कर्म हुआ, जिसमें इतने हविद्रव्य की हानि हुई ! यह प्रधान 
होम-सम्बन्धी दोष व उसपर एक कलङ्क है । वह हविद्रव्य होम में प्रयोग न 
आने से होमीय नहीं रहा । तब आचार्यों ने स्विष्टकृत्‌ अवदान आदि के रूप में 
उसका उपयोग बताया । इसे शेष हविद्रव्य का संस्कार कहा जाता है । शेष हवि- 
द्रव्य का--स्विष्टकृत्‌ अवदान आदि के रूप में--उचित उपयोग ही उसका 
संस्कार है । इससे प्रधान कर्म भी संस्कृत होता है। उसपर अब यह दोष या 
आरोप नहीं लगाया जा सकता कि कैसा यह प्रधान कमं है ? इसके लिए यह 
हविद्रव्य तैयार किया गया था, और अब यह फेंका जा रहा है। यही प्रधान कर्म 
का संस्कृत होना है । वह शेष हवि का उचित उपयोग हो जाने पर किसी भी दोष, 
| कलङ्क व आरोप से रहित हो जाता है । यह स्थिति किसी भी एक हवि के 
| उपयोग से पूरी हो जाती है; तब सम्पूर्णं हवियो से शेष कार्य करना आवश्यक 
नहीं रहता ॥४२॥ 

आचायय सूत्रकार ने पूर्वपक्ष का समाधान किया-- 


| 

सर्वेभ्यो वा कारणाविशेषात्‌, संस्कारस्य तदर्थत्वात्‌ ॥४४॥ 


[बा] 'वा' पद पूर्वपक्ष की व्यावृत्ति का द्योतक है। तात्पर्य है, स्विष्टकृत्‌ 
आदिं शेष कार्यं एक ही हवि से करने चाहिएँ, सबसे नहीं,-यह कथन अयुक्त है। 
[सवेभ्यः] सब हवियो से शेष कार्य करने चाहिएँ; [कारणाविशेषात्‌ ] एक हवि 
से करने में कारणविशेष के न होने से । तात्पर्य है--शेष हवि का उचित उपयोग- 
रूप कारण सब हवियों के लिए समान है, [संस्कारस्य | स्विष्टकृत्‌ आदि अवदान 
द्वारा उत्पन्न संस्कार के [तदर्थत्वात्‌ ] उन सब शेष हवियों के लिए होने के 
कारण । 

स्विष्टकृत्‌ आदि शेष कार्य सब हवियों से करने चाहिएँ, किसी एक हवि से 

नहीं । एक हवि से शेष कार्य करने में जो कारण हैं, वही कारण सब हवियों से 
शेष कार्य करने में हैं। कारण है --प्रधान कर्म के अनुष्ठान से बचे हुए अष्टाकपाल 
पुरोडाश का उचित उपयोग । गत सूत्र की व्याख्या में इसे स्पष्ट किया है। बचे 
पुरोडाश को फेंका नहीं जा सकता। आचार्यो ने उसका उचित उपयोग बताया 
है—स्विष्टकृत्‌ आदि अवदान के रूप में हवि का संस्कार । शास्त्र में इसका नाम 
“प्रतिपत्ति संस्कार है । जो हविद्रव्य किसी कर्म के सम्पादन के लिए तैयार 
किया जाय, उसके शेष अंश का अन्यत्र प्रयोग करना 'प्रतिपत्ति संस्कार” है 
[देखें-मी ०सू ० ४।२।१६, अधि० ७] प्रस्तुत प्रसंग में दशं-पौणंमास कमे के लिए 
तैयार किये गये पुरोडाश-हविद्रव्य के शेष अंश का स्विष्टकृत्‌ आदि अवदान के 
रूप में उपयोग । स्विष्टकृत्‌ आहुति के द्वारा उसे अग्नि में छोड़ दिया जाता है। 
सम्भवतः कुछ भाग 'इडा अवदान' के रूप में यजमान-ऋत्विजों द्वारा भक्षण कर 
लिया जाता है। यज्ञशेष का भक्षण शास्त्रीय है ॥४४॥ 


सब हवियों से शेष कार्य करने चाहिएँ, इस अर्थ की पुष्टि के लिए सूत्रकार 
ने अन्य हेतु प्रस्तुत किया-- 


लिद्धवर्शनाच्च ॥४५॥ 


[लिङ्गदर्शनात्‌ ] लिङ्ग = प्रयोजक हेतु के देखे जाने से [च] भी सब हवियों 
से शेष कार्य किये जाने चाहिए । 

माप्यकार शबर स्वामी ने यहाँ एक गाथा प्रस्तुत की है- -देवा वै स्विष्ट- 
कृतमब्रुवन्‌--हव्यं नो वह, इति' देवों ने स्विष्टकृत्‌ अग्नि को कहा--हमारी 
हवियों का वहन कराओ, अर्थात्‌ हवियो को हमें प्राप्त कराओ । 'सोऽब्रवीत्‌-- 
बरं वृणे भागो मेऽस्त्विति’ वह बोला--वर माँगता हूँ, मेरा भी भाग उसमें हो । 
'तेश्बुवन्‌ू--वृणी ष्वेति' देवों ने कहा--वर मागो । “सोऽब्रवीत्‌ उत्तरा घमंदेव 
मह्यं सकृत्‌ सकृदवद्यादिति’ तब स्विष्टकृत्‌ अग्नि ने कहा- मेरे लिए हवि के 

उत्तराधं माग से एक-एक बार अवदान दिया जाय । इस वाक्य में “सकृत्‌? पद 
वीप्सा है; दो बार पढ़ा गया है । इसका तात्पर्य है, एक हबि से एक बार अवदान, 
अन्य हवि से अन्य अवदान । यदि स्विष्टकृत्‌ आदि शेष कार्यों में एक ही हवि का 
अवदान होता, तो वाक्य में 'सकृत्‌” पद का दो बार प्रयोग नहीं होना चाहिए 
था। सकृत्‌ पद का वीप्सा प्रयोग इस तथ्य को स्पष्ट करता है कि स्विष्टकृत्‌ 
आदि शेष कार्यों में सब हवियों का प्रयोग होता है । किसी एक ही हवि से शेष 
कार्य सम्पन्न नहीं होते ॥४५॥ (इति सवंशेषैः स्विष्टकृदाद्यनुष्ठानाऽधि- 
करणम्‌--१५) । 


(प्राथमिकशेषात्‌ स्विष्टङृदाद्यनुष्ठानाऽध्चिकरणम्‌-- १६) 


गत अधिकरण में निश्चय किया है कि शेष कार्य सव हवियों से किये जाने 
चाहिएं। वहाँ पूर्वपक्षरूप में कहा गया--शेष कार्य किसी एक हवि से किये 
जाएँ ? अथवा सव हृवियो से ? इस विकल्प में किसी भी एक हवि से शेष कार्य 
किये जाने की बात कही गई । यह पुर्व पक्ष है । यह अर्थ अभी अपरीक्षित है, 
इसकी प्रमाणपूर्वक परीक्षा नहीं की. गई । ऐसे अपरीक्षित--असिद्ध अर्थ को 
परीक्षित =सिद्ध अर्थ के समान मानकर उसके विषय में जो विशेष विचार किया 
जाय, गौतमीय न्यायशास्त्र में उसको 'अम्युपगम सिद्धान्त? कहा है। प्रस्तुत शास्त्र 
में उसी का नाम 'कृत्वा चिन्ता” है । 

शेष कार्य सव हवियों से किये जाएँ ? अथवा किसी एक हवि से ? यहाँ एक 
हवि में शेष कार्य किये जाने के असिद्ध अर्थ को सिद्धवत्‌ मानकर उसके विषय में 
यह विशेष विचार प्रस्तुत है कि शेष कार्य किसी भी एक हवि से कर लिये जायें ? 
अथवा किसी एक निर्धारित हवि से? वह भी प्रथम हवि से ? अथवा अन्य किसी 
निर्धारित हवि से ? 

इस विचार को सम्मुख रख सूत्रकार ने पूर्वपक्ष प्रस्तुत किया-- 


एकस्माच्चेद्‌ याथाकाम्यविशेषात्‌ ॥४६॥ 


[ एकस्मात्‌-चेत्‌ ] एक हवि से यदि शेष कार्य किये जायें, तो [याथाकामी ] 
जस हवि से शेष कार्य करने की अपनी इच्छा हो, उससे करे, [अविशेषात्‌] 
किसी विशेष वचन के न होने से। तात्पर्य है, इस विषय में कोई ऐसा शास्त्रीय 
वचन नहीं है, जिससे यह जाना जाय कि अमुक हवि से शेष कार्य करे, अमुक से 
न करे | इसलिए अपनी इच्छानुसार यजमान जिस किसी हवि का निर्धारण कर 
ले, उसीसे शेष कार्य सम्पादन करे। 

दर्श-पौर्ण मास में आग्नेय आदि तीन हवि-पुरोडाश कहे हैं। यजमान इन तीन 
में से अपनी इच्छानुसार जिस किसी एक का निर्धारण कर ले, उसी से शेष कार्य 

सम्पादन करे ।।४६।। 
आचार्य सूत्रकार ने पूर्वपक्ष का समाधान किया-- 


सुख्याद्वा पूर्वकालत्वात्‌ ॥४७॥ 

[वा] 'वा' पद पूर्वपक्ष की व्यावृत्ति का द्योतक है। तात्पर्यं है, इच्छानुसार 
जिस किसी पुरोडाश-हवि से शेष कार्य करे, यह कथन युक्‍त नहीं है । [ मुख्यात्‌] 
मुख्य- अर्थात्‌ प्रथम पुरोडाश-हवि से शेष कार्य करे [पूर्वकालत्वात्‌ ] अन्य 
हवियों के पूर्वकाल में होने से । 

किसी कार्य का आरम्भ उसका मुख कहा जाता है। आरम्भ अर्थात्‌ सर्व- 
प्रथम जो उपस्थित है, वह मुख्य है । दर्श-पूर्णमास दोनों यागों में सर्वप्रथम आग्नेय 
पुरोडाश-हवि का विधान है । तब प्रथम उपस्थित होने के कारण प्रधान आहुति के 
अनन्तर बचे हुए उसी पुरोडाश-हवि से स्विष्टकृत्‌ आदि शेष कार्य करे। जब 
प्रथम हवि से शेष कार्य हो गया, अन्य हवि तब तक उपस्थित नहीं हैं; तब एक 
से कार्य सम्पन्न हो जाने पर अन्य हृवियाँ उस कार्य के लिए बाधित हो जाती हैं। 
प्रथम उपस्थित आग्नेय हवि अबाधित है, क्योंकि उससे पहले अन्य कोई विधि 
उपस्थित नहीं होता, जो उसकी बाधा करे, इसलिए शेष कार्य स्विष्टकृत आदि 
अवदान आग्नेय पुरोडाश-हवि से किया जाना चाहिए ॥४७॥ (इति प्राथमिक 

शेषात्‌ स्विष्टकृदाद्यनुष्ठा नाऽधिकरणम्‌-- १६) । 


(पुरोडाशादिभागस्य भक्षार्थताऽधिकरणम्‌--१७) 


दर्श-पूर्ण मास प्रसंग में ये वाक्य पठित हैं--'इद॑ ब्रह्मणः” यह भाग ब्रह्मा का 
है। 'इदं होतु: यह होता का है। 'इदमध्वर्यो: यह्‌ अध्वर्यू का है । 'इदमाग्नीध:' 
यह अग्नीत्‌ का है । यहाँ सन्देह है, क्या यह ऋत्विजों के भाग का विभाजन उनका 
पारिश्रमिक हे ? अर्थात्‌ याग का कार्य करने की भृति है ? अथवा भक्षण के लिए 
है ? तात्पय है, पुरोडाश के इन भागों की गणना ऋत्विजों की भृति में नहीं 
होगी । इन दोनों विकल्पों में क्या मान्य है ? है 

इसके निर्णय के लिए आचार्थ सूत्रकार ने पूर्वपक्ष प्रस्तुत किया-- 


भक्षाश्रवणाहानशब्द: परिक्रये ॥४८॥ 


[भक्षाश्रवणात्‌ ] ब्रह्मा आदि के लिए विभक्त पुरोडाश-भागों के विषय में 
भक्षणबोधक कोई वाक्य न सुने जाने के कारण [दानशब्द:] ऋत्विजों को वे 


विभक्त भाग दिये जाने की बात [परिक्रये | ऋत्विजों के परिक्रय के सम्बन्ध में 
जाननी चाहिए] 


यागकायं-सम्पादन के लिए दक्षिणा आदि देकर ऋत्विजों को खरीद लिया 

जाता है। इसी का नाम 'परिक्रय' है। “इद ्रह्मणः' आदि वाक्यों से विहित 
पुरोडाश के विभक्त भाग ब्रह्मा आदि ऋत्विजों की दक्षिणा के अन्तर्गत समने 
चाहिएँ, क्योंकि प्रसंग में याग-काल के अवसर पर ब्रह्मा आदि द्वारा इनके भक्षण 
का बोधक कोई वाक्य सुना नहीं जा रहा, जबकि अन्यत्र सुना जाता है । भाष्य- 
कार शबर स्वामी ने मीमांसा सूत्र [६।४।४] के भाष्य में एक वाक्य उद्धत किया 
है-'यजमातपञ्चमा इडां प्राइनन्ति' चार ऋत्विज्‌ और पाँचवाँ यजमान इडा 
पात्रस्थित पुरोडाश का भक्षण करते हैं। यहाँ 'प्राइनन्ति' भक्षण-विधायक क्रिया 
स्पष्ट निदिष्ट है । ऐसा कोई निर्देश 'इदंब्रह्मणः' आदि के प्रसंग में नहीं है। 
इसलिए पुरोडाश के विभक्त भागों को याग के अवसर पर भक्षण के लिए न मान- 
कर ब्रह्मा आदि ऋत्विजों के परिक्रय--अर्थात्‌ दक्षिणा के रूप में दिया जाना 
समभना चाहिए ।।४८॥। 
इसी अर्थे की पुष्टि के लिए सूत्रकार ने अन्य हेतु प्रस्तुत किया-- 


तत्संस्तवाच्च ॥४९॥ 


[तत्संस्तवात्‌ ] उन चार भागों में विभक्त पुरोडाश की दक्षिणा के रूप 
संस्तुति करने से [च ] भी यह चतुर्धा विभक्त पुरोडाश परिक्रय-सम्बन्धी समझना 
चाहिए। 

भाष्यकार शवर स्वामी ने इस प्रसंग में एक वाक्य उद्धत किया है--'एषा 
वे दशं-पूर्णमासयोदंक्षिणा' यह चतुर्धा विभक्त पुरोडाश दर्श-पुर्ण मास की दक्षिणा 
हे । इस संस्तुति से स्पष्ट है, यह विभक्त पुरोडाश परिक्रयसम्बन्धी है ।४९॥ 

पूर्वपक्ष का आचार्य सूत्रकार ने समाधान किया-- 


भक्षार्थो वा द्रव्ये समत्वात्‌ ॥५०॥ 


[वा] “वा पद पूर्वपक्ष की व्यावृत्ति का द्योतक है; तात्पयं है, 'इद॑ ब्रह्मणः 
आदि वाक्यों के आधार पर किया गया पुरोडाश-विभाग ऋत्विजों के परिक्रय- 
सम्बन्धी नहीं है । तब क्या है ? [भक्षार्थः] याग-काल में भक्षण के लिए है, 
[द्रव्ये] हृविरूप द्रव्य के उपयोग के विषय में [समत्वात्‌ | यजमान और ऋत्विजों 
के परस्पर तुल्य होने से । 

हविद्रव्य देवता को उद्देश्य करके तयार किया जाता है। तैयार करनेवाला 
यजमान अग्नि आदि देवताओं के लिए उसका संकल्प कर देता है। वह उसका 
स्वामी नहीं रहता । कोई व्यक्ति दक्षिणा आदि दान उसी वस्तु का कर सकता है, 
जिसका वह स्वामी हो। हविद्रव्य का स्वामी अब यजमान नहीं है; तब यह 
दक्षिणा आदि के रूप में उसको कंसे दे सकता है ? इस दृष्टि से हविद्रव्य के 
विषय में यजमान और ऋत्विज्‌ बराबर हैं । विचारना चाहिए, शेष हविद्रव्य का 

क्या उपयोग है ? शास्त्रीय मान्यता है, श्रुत अर्थ के परित्याग में जितना दोष 
होता है, उतना ही दोष अश्रुत की परिकल्पना में होता है। अक्षणविषयक वाजय 
श्रुत न होने से भक्षण को कल्पना भी दोषपूर्ण होगी । पवित्र हवि को फेंका भी 
नहीं जा सकता । वास्तविकता यह है--'इदं ब्रह्मणः आदि वाक्यों से ब्रह्मा आदि 
ऋत्विजों के साथ हवि का सम्बन्ध विधान किया है। देखना चाहिए, इन दोनों 
के परस्पर सम्बन्ध में कौन किसका कितना उपकार करता है? अपने-अपने रूष 
में दोनों एक-दूसरे के उपकारक हैं। वह उपकार ब्रह्मा आदि ऋत्विजों के द्वारा 
हवि के भक्षण किये जाने पर सम्भव है। इसमें हवि का उपकार है--उसका 
सदुपयोग हो जाना । ऋत्विजों का उपकार है--याग की पुर्णंता--सम्पन्नता से 
हर्षोद्रेक की भावना । यह भावना व्यक्ति में साहस व सामर्थ्यं को जागृत करती 
है। भक्षण का पद द्वारा श्रवण न होने पर भी हवि का यह दृष्ट प्रयोजन हवि के 
भक्षण को उद्भावित करता है। अनेक बार शब्द से कोई तथ्य न कहे जाने पर भी 
तात्पयं से स्पष्ट हो जाता है । प्रसंग में ऐसा ही है। फलतः प्रधान आहुति से बचे 
पुरोडाश-हवि का परिक्रम में उपयोग न मानकर भक्षण में जानना चाहिए ॥५०॥ 
दक्षिणारूप में हवि के संस्तव का सूत्रकार ने समाधान किया-- 


व्यादेशाद्‌ दानसंस्तुतिः ॥ ५१॥ 


[व्यादेशात्‌ | व्यादेश = व्यपदेश-- प्रयोजन की समानता से [दानसंस्तुतिः ] 
भक्षणार्थं दिये गये हवि-भागो की दक्षिणा के रूप में स्तुति की गई है । वस्तुतः वह 
भाग दक्षिणा में नहीं गिना जाता। 

जैसे दक्षिणा-प्राप्ति की भावना से प्रोत्साहित होकर ब्रह्मा आदि ऋत्विज्‌ 
कमे करने में सहषं प्रवृत्त होते हैं, ऐसे ही यागकाल में पुरोडाश-हवि के भाग का 
भक्षण करने से कर्मानुष्ठान-जनित-श्रान्ति व क्षुधा की निवृत्ति हो जाने पर 
ब्रह्मा आदि ऋत्विक्‌ शेष कार्य को सम्पन्न करने के लिए प्रोत्साहित हो जाते हैं । 
दक्षिणा व हवि-भागों के प्रयोजन इस समानता के आधार पर भक्षणार्थ हवि-प्रदान 
को दक्षिणा पद से कह दिया गया है । यह केवल औपचारिक कथन है। फलतः 
'इदंब्रह्मणः' आदि वाक्यविहित हवि-भागो को दक्षि णारूप मानना अशास्त्रीय है । 


इति जेमिनीय मीमांसासुत्राणां विद्योदय भाष्ये 
तृतीयाध्यायस्य चतुर्थः पादः । 

दशे-पूर्णमास याग-सम्बन्धी कतिपय सन्दिग्ध स्थलों का विवेचनपृर्वक निर्मळ 
गत पाद में प्रस्तुत किया गया । अन्य सन्दिग्ध स्थलों के निर्णय के लिए दञ्क 
पाद का प्रारम्भ है । दर्श-पूर्ण मास प्रसंग में कहा है--।उत्तराव त्‌ स्विष्टकृते सूमा- 
वद्यति' पुरोडाश के उत्तर-अधमाग से स्विष्टकृत्‌ अग्नि के लिए अवदान ऊरुक 


है, अर्थात्‌ स्विष्टकृत्‌ आहुति के लिए पुरोडाश का ग्रहेण करता है । ठका बन्द 


वाक्य है--“इडामुपह्वयति’ इडा का उपह्वान करता है । इडापात्र पास्दंकारो डे 


मध्य में संकुचित (भिचा हुआ) होता है; उसमें दो भाग-से दिखाई देते है । क्ण 
को पकड़ने की ओर से पहला भाग 'पुवं' और दूसरा 'पर्चिम” झा जाता ह्टै॥ 
उसका प्रथम उपस्तरण (आज्यस्थाली से घृत लेकर उसे चुपड्ना) होता हू ॥ 
अनन्तर आग्नेय पुरोडाश के दक्षिणभाग से मन्त्रोच्चारगपरदक टुकुडा क्रूर, 
इडापात्र के पूर्वभाग में, तथा पुरोडाश के उत्तरभाग से अमन्त्र ट्कूझ लेकर 
दोनों को इडापात् के पूर्वेभाग में रक्खा जाता है। तत्पश्चात्‌ डस्नोषोम्ये ड्सेङूरू 
के--दक्षिण और पूर्वभाग से पहले के समान ( = समन्त, अमन्करू) ट्के 
लेकर उन्हें इडापात्र के पश्चिमभाग में रक्खा जाता है। अनन्तर डाज्डस्शालो डे 
घृत लेकर इडापात्र के दोनों भांगों पर डाला जाता है। इसका नाझ 'झाशिशारय 
है। यहाँ तक की क्रिया का 'इडावदान' नाम है। तात्यये है--इस झक्रूर रर 
इडापात्र से जो कार्य सम्पाद्य है, उसके लिए उसे तैयार कर शिशा रुश है । शक 
अध्वर्यू इडापात्र को उठाकर अपने मुख व नासिका के बराइर दाइले को ओर 
भारण करता हुआ मन्त्र जषता है। इस किया का साम इडोएज्काष है । रू के 
स्विष्टकृत्‌ अवदान के समान दशे-पूर्णेमास-सम्बन्धी शेष कशे है ६ 

पूर्णमास के आग्नेय और अग्तीपोमीय प्रभात कर्मों के सभ और उच 
कर्म उपांशुयाज है। उसका होमद्र आज्य ... भुत है, उदके अस्कर ओर्‌ 
अग्नीषोमीय कर्मो का होमद्रव्य पुरोडाश होता है। एस एसेच चे इह्‌ सरह है ल्क 
कया आग्नेय और भगनीषोमीय पुरोडाश के सभात्त, उपोसुधाज के इच्छ चरर 
भी स्विष्टकृत्‌ और इडा का अवदान करना चाहिए ? अधच तह रुसका चहरे 


CC-0. Gurukul Kangri Collection, Haridwar 


जानि विक 


। 
| 


Digitized by Arya Samaj Foundation Chennai and eGangotri 
५३६ मीमांसा-दर्शन 


इसी विषय का निर्धारण करने के लिए प्रस्तुत अधिकरण प्रारम्भ किया गया है। 
सिद्धान्त की दृढ़ता के लिए ऊहापोहपू्वेक विवेचन की भावना से आचार्य 
सूत्रकार ने पुर्वेपक्ष प्रस्तुत किया-- 


आज्याच्च सर्वसंयोगात्‌ ॥१॥ 


[आज्यात्‌ ] उपांशुयाज के आज्य=घृत से [च] भी स्विष्टकृत्‌ अवदान 
आदि शेष कार्यं करने चाहिएँ, [सर्वसंयोगात्‌] स्विष्टकृत्‌ अवदान आदि शेष 
कार्यो का सब हवियों के साथ संयोग होने से। 

स्विष्टकृत्‌ आदि के लिए उपांशुयाज के हविद्रव्य घृत से भी अवदान करना 
चाहिए, क्योंकि 'स्विष्टकृतमवद्यति' आदि वचन सामान्य प्रकरण में पठित हैं । 
सभी हवियों का उनका सम्बन्ध है । ऐसा वाक्य भी है--'सर्वम्यो हविभ्य: सम- 
वद्यति' सब हवियों से अवदान करता है । इसलिए उपांशुयाज के आज्य हवि से 
भी स्विष्टकृत्‌ अवदान, इडोपह्वान आदि शेष कार्य किए जाने चाहिएँ ॥ १॥ 

इसी अर्थ की पुष्टि के लिए सूत्रकार ने अन्य हेतु प्रस्तुत किया-- 


कारणाच्च ॥२॥ 


[कारणात्‌ ] कारण के--उभयत्र-तुल्य होने से [च] भी उपांशुयाज के 
हवि आज्य द्वारा भी शेष कार्य सम्पन्न किए जाने चाहिएँ। 

जो कारण--पुरोडाश से अवदान आदि शेष कार्य के सम्पादनार्थ दिए जाते 
हैं, वे ही कारण उपांशुयाज हवि आज्य से शेष कार्य किए जाने मे लाग होते हैं। 
दोनों जगह कारणों की समानता से दोनों (=पुरोडाश और आज्य ) हवियों से 
शेष कायं किया जाना युक्त है। 

वह कारण आचायों ने अर्थवादरूप एक गाथा के आधार ग 
[३॥४४५] सूत्र की व्याख्या में गाथा का निर्देश है । वहाँ बनि 
विभिन्न हवियों के अवदान में जो कारण पुरोडाश हवि के लिए है वही कारण 
आज्य हवि के लिए भी है । अत: उभयत्र कारण आज्य की समानता से पुरोडाश 
और आज्य दोनों हवियों द्वारा शेष कार्य करना युक्त है ॥२॥ 


उक्त अथं की पुष्ट्यार्थ आचार्य सूत्रकार ने अन्य सहायक हेतु प्रस्तुत किया-- 

एकस्मिन्‌ समवत्तशब्दात्‌ ॥३॥ 

[एकस्मिन्‌ ] एक हवि के कथन में [समवत्तशब्दात ] 'समवत्त' शब्द का 
प्रयोग होने से व्यतिरेक द्वारा जाना जाता है कि यहाँ अन्य हवि से भी अवदान 


होतां है । 

'समवद्यति’ क्रियापद में 'सम्‌' उपसर्ग समवेत अर्थ में है--सम्मिलित होकर 
अवदान करना। किसी एक हवि से अवदान के कथन में यदि 'समवद्यति' प्रयोग 
किया गया है, तो व्यतिरेक द्वारा समझना चाहिए कि यहाँ अन्य हवि से मी अव- 
दान किए जाने का तात्पर्यं है । यदि ऐसा न होता, और उस कथित एकमात्र हवि 
से ही अवदान करना अभिप्रेत होता, तो वहाँ “समवद्यति का प्रयोग न होकर 
केवल 'अवद्यति’ क्रियापद प्रयुक्त किया जाता। 

आचार्यो ने इस स्थिति को स्पष्ट करने के लिए उदाहरण प्रस्तुत किया है। 

सोमयाग के दूसरे दिन उपांशुयाज-कर्म के अङ्गभूत प्रायणीय इष्टि का 
अनुष्ठान किया जाता है। इसमें अदिति देवता के चरु के माथ चार आज्ययाग 
और हैँ--आज्येन देवताशचतस्रो यजति -पथ्यां स्वस्तिं, अग्निं, सोमं, सविता- 
रङ्च' [कात्या०श्रौ० ७।५।१३; आप» श्रौत सूत्र १०।२१।११ ] में इन देवताओं 
की दिशा का नियमन करते हुए बताया है--'एकस्माच्च हविपोऽवद्यति।" ** 
मिश्रस्य चान्येन हविषा समवद्यति’ एक ही हवि से अवदान करना हो, तो 
'अवद्यति' प्रयोग होता है; समवेत हवियों से अवदान करने पर 'समवद्यति' प्रयोग 
होगा । 'समवेत' का यह तात्पर्य नहीं कि हवियों को परस्पर मिलाकर अवदान 
किया जाय, प्रत्युत यह तात्पर्यं है कि अनेक हवियों से अवदान किया जाय ; हवियों 
का समवाय न होकर अवदानों का समवाय है । 

दर्श-पूर्ण मास प्रसंग में 'अग्नये स्विष्टकृते समवद्यति” वचन है--स्विष्टकृत्‌ 
अग्नि के लिए सम्मिलित अवदान करे । दर्श-पूर्णमास का अन्यतम प्रधानकर्म 
उपांशुयाज है । उसी का विकृति==अङ्ग प्रायणीय इष्टि है । प्रक्रतिवद्‌ विकृतिः 
कत्तेव्या' इस अतिदेश के अनुसार प्रायणीय इष्टि में उपांशुयाज के हविद्रव्य आज्य 
से अवदान की प्राप्ति मानने पर ही चरु-सम्बन्धी स्विष्टकृत्‌ के अवदान के लिए 
'समवद्यति' क्रियापद का प्रयोग उपपन्न हो सकता है । यदि एक चरु से ही स्विष्ट- 
कृत्‌ अग्नि के लिए अवदान हो, तो 'अवद्यति' प्रयोग होना चाहिए । पर ऐसा नहीं 
है; इसलिए उपांशुयाज के आज्य हवि से स्विष्टकृत्‌ के लिए अवदान मानना युक्त 
है॥३॥ 

इसी अर्थ की पुष्टि के लिए आचाय सूत्रकार ने अन्य हेतु प्रस्तुत किया-- 


आज्ये च दर्शनात्‌ स्विष्टकृदर्थवादस्य ॥४॥ 


[आज्ये | ध्रुवा में रक्खे गए आज्य में [स्विष्टकदर्थवादस्य ] स्विष्टकृद्‌- 
विषयक अर्थवाद के [दशनात्‌ ] देखे जाने से [च] भी जाना जाता है कि आज्य 
से अवदान होता हे । 

भुवा नामक एक कटोरानुमा यज्ञियपात्र है, जिसमें लम्बी डण्डी जुड़ी रहती 
है । डण्डी के लगभग मध्यभाग में उतनी ऊँचाई की एक टेक लगी रहती है जितनी 

कटोरे की ऊंचाई है। धुवा को भूमि पर रखने से उसका सन्तुलन स्थिर रहे, 
बिगड़ने न पाए, इसी के लिए डण्डी में टेक लगाई जाती है। स्रवा (विशेष नाप 
के छोटे चम्मच) से 'चतुध्ुंवायाम्‌ [तै ° ब्रा०, ३।३।५।३] वचन के अनुसार चार 
खुवा परिमित घृत आज्यस्थाली से लेकर धरुवा में रक्खा जाता है। आहुति के 
लिए जितना आज्य ध्रुवा से जुहू में लिया जाता है, उतना ही आज्यस्थाली से 
लेकर धुवा में डाल दिया जाता है। इसी का नाम 'ध्रुवा का प्रत्यभिघारण' है । 
इस प्रकार ध्रुवा पात्र में चार सुव्‌ आज्य बराबर बना रहता है। सम्भवतः इसी 
कारण पात्र का 'धुवा' नाम है-परिमित आज्य का धुव =स्थिर बना रहना । 
इस प्रसंग का अर्थवाद है-- 

‘अवदाय अवदाय ध्रुवां प्रत्यभिघारयति । स्विष्टकृतेऽवदाय न ध्रुवां प्रत्यभि- 
घारयति। न हि ततः परमाहुति यक्ष्यन्‌ भवति' ध्रुवा से आज्य का अवदान करके 
ध्रुवा में प्रत्यभिघारण करता है; अर्थात्‌ उतना ही आज्य, आज्यस्थाली से लेकर 
उसमें डाल देता है। स्विष्टकृत्‌ के लिए अवदान करके ध्रुवा में प्रत्यभिघारण 
नहीं करता, क्योंकि स्विष्टकृत्‌ आहुति के अनन्तर अन्य कोई आहुति देने के लिए 
नहीं होती । यह अर्थवाद ध्रृवा में प्रत्यभिघारण के प्रयोजन को बताता है। वह 
प्रयोजन है- आगे आहुति का देना । स्विष्टकृत्‌ याग के अनन्तर कोई आहुति नहीं 
होती । इससे स्पष्ट है, ध्रुवा में जो आज्य रहता है, उसी से स्विष्टकृत्‌ आहुति दी 
जाती है। यही स्विष्टकृत्‌ अग्नि का अवदान है । क्योंकिअबअन्य कोई आहुति देय 
नहीं है, इसीलिए आज्यस्थाली से अन्य आज्य लेकर धरुवा में डालना (== प्रत्य 

भिघारण) अनावश्यक है। इस स्विष्टकृदू-विषयक अर्थवाद से सिद्ध हो जाता है 
कि स्विष्टकृत्‌-अवदान आज्य से भी होता है ॥४।। 
इस लम्बे पुवंपक्ष का आचार्य सूत्रकार ने समाधान किया-- 


अशेषत्वाततु नेवं स्यात्‌ सर्वादानादशेषता ॥५॥ 


[ठु] 'तु' पद पूर्वपक्ष की व्यावृत्ति का द्योतक है । तात्पयं है--उपांशुयाज के 
हृविद्रव्य आज्य से स्विष्टकृत्‌ अवदान होता है, यह कथन युक्त नहीं, [ अशेषत्वात्‌ ] 
ध्रुवा में उपांशुयाज के आज्य का शेष न रहने के कारण। [एवम्‌ ] इस प्रकार 
स्विष्टकृत्‌ और इडा के लिए आज्य से अवदान [न स्यात्‌ | नहीं होता । क्योंकि 
[सर्वादानात्‌ ] ध्रुवा में जो आज्य रहता है, वह सभी यागों के लिए ग्रहण किया 
जाता है, इस कारण [ अशेषता] धुवा में उपांशुयाज के आज्य का बचा रहना 
सम्भव नहीं । ध्रुवा में उपांशुयाज-आज्य के शेष का अभाव रहता है । 

तैत्तिरीय ब्राह्मण [३।३।५।५] में बताया है--सवैस्मै वा एतद्‌ यज्ञाय 
गृह्यते यद्‌ धरुवायामाज्यम्‌' धुवा में जो आज्य गृहीत किया जाता है, वह सभी 
यागों के लिए होता है। इस कारण धवा में जो आज्य बचा है, वह ला का 

शेष है, यह कहना निराधार है । अतः यह कथन अयुक्त है कि उपांशुयाज के हवि- 
द्रव्य आज्य से स्विष्टकृत्‌ अवदान आदि होता है ॥५॥ 

बीच में शिष्य ने जिज्ञासा की-ध्रुवा में यदि सब यागों के लिए गृहीत आज्य 
है, तो उसमें उपाशुयाज के लिए गृहीत आज्य का शेष अंश भी तो है। उससे 
क्ट व इडा का अवदान उपपन्न होगा । सूत्रकार ने जिज्ञासा का समाधान 
केया 


साधारण्यान्न ध्रुवायां स्यात्‌ ॥६॥ 


[ ध्रुवायाम्‌ | धुवा में जो आज्य है, वह उपांशुयाज के लिए गृहीत आज्य का 
शेष [न स्यात्‌] नहीं है, [साधारण्यात्‌ ] ध्रुवा में गृहीत आज्य के सव यागों के 
लिए साधारण = समान होने से । 

आज्य-हविद्रव्यवाले यागों के लिए आज्यस्थाली से ध्रुवा में आज्य गृहीत 
किया जाता है। यथावसर अन्य यागों के समान उपांशुयाज भी उसी आज्य में से 
आज्य लेकर किया जाता है। अन्त में जो आज्य शेष रहता है, उसे उपांशुयाज का 
शेष आज्य नहीं कहा जा सकता, क्योंकि ध्रूवा में जो आज्य गृहीत किया गया, 
वह सव आज्य-सम्पाद्य यागों के लिए समान है। जितना आज्य जिस याग के 
सम्पादन के लिए उपयोग में आया, उसके लिए वह पूरा हो गया। बचे आज्य 
को किसी एक याग का शेष कहकर प्रतिपत्ति-कर्म के लिए उसका उपयोग बताना 
सर्वथा अशास्त्रीय है। उपांशुयाज में अथवा अन्य किसी याग में उपयुक्त होनेवाले 
आज्य की मात्रा को अलग छाँटा नहीं जा सकता। इसलिए आज्य-हवियागों के 
अनन्तर ध्रुवा में बचे आज्य को उपांशुयाज याग का अथवा अन्य किसी एक याग 
का शेष नहीं कहा जा सकता । जैसे अतिथियों के लिए एक पात्र में पकाया अन्न 
एक अतिथि के भोजन कर लेने पर शेष अन्य कायं, भृत्य आदि के उपयोग में लाने 
के लिए नहीं होता, प्रत्युत अन्य अतिथियों के उपयोग में लाने के लिए ही होता 
है। जब सब भोजन कर लेते हैं, तब उसका प्रयोजन पुरा हो जाने पर शेष खाद्य 
का मृत्य-पशु-पक्षी आदि के लिए उचित उपयोग कर लिया जाता है। वह अन्त 
आतिथेय नहीं रहता । उसका उचित उपयोग ही उसका संस्कार है। 

इसी प्रकार ध्रुवा में गृहीत आज्य का--आज्य-सम्पाद्य सब यागों के 
सम्पन्न पूर्णं हो जाने पर--प्रयोजन पुरा हो जाता है । शेष आज्य यज्ञिय नहीं 
रहता । उसका उचित उपयोग ही उसका संस्कार है । यज्ञ-प्रसंग में ऐसे आज्य के 
अनेक उपयोग हैं । आग्नेय तथा अग्निषोमीय पुरोडाश के उपस्तरण व अभिघारण 
में उपयोग हो सकता है। इसी का नाम 'प्रतिपत्ति कमं” है-निर्धारित कार्य में 
उपयुक्त द्रव्य का जो शेष रहता है, उसका अन्यत्र उचित उपयोग कर लेना । जुहू 
आदि के धारण के लिए भूमि पर बिछाई गई कुशा को कमं की समाप्ति पर अग्नि 

में छोड़ दिया जाता है । प्रधान याग में उपयुक्त पुरोडाश के शेष अंश को स्विष्ट- 
कृत्‌ आहुति के रूप में अग्नि में छोड़ दिया जाता है । सोमयाग में उपयुक्त ग्रह 
आदि पात्रों को जल में प्रवाहित कर दिया जाता है । निर्धारित कर्म में उपयुक्त 
हविद्रव्य का प्रयोजन पूरा हो जाने पर शेष वस्तु को कहीं रक्खाया फेंका जा 
सकता है। उसी के उचित उपयोग का नाम 'प्रतिपत्ति कर्म है। किस शेष का 
कहाँ उपयोग किया जाना चाहिए, शास्त्र इसकी भी व्यवस्था करता है, जो गत 
पंक्तियों से प्रकट है ॥६॥ 

शिष्य पुनः जिज्ञासा करता है-प्रुवा में शेष आज्य से अवदान न हो, साधारण 
होने से; पर जुहू में जो शेष आज्य है, उससे अवदान क्यों न होगा ? सूत्रकार ने 
समाधान किया-- 


अवत्तत्वाच्च जुह्वां तस्य च होमसंयोगात्‌ ॥७॥ 


[जुह्वाम्‌] जुहु में [च] भी [अवत्तत्त्वात्त्‌] आज्य के अवत्त= परिमित 
गृहीत होने से [च] और [तस्य] उस परिमित आज्य का [होमसंयोगात्‌ ] होम 
के साथ सम्बन्ध होने से जुहू में शेष आज्य नहीं होता । 

जुहू मै आज्य लेने की व्यवस्था है--'चतुर्जुह्नां गृह्वाति' वचन के अनुसार 
चार ख्रुवा आज्य जुहु में ग्रहण किया जाता है । जुहू में गृहीत इसी परिमित आज्य 
का नाम “चतुरवदान' है। इस पूरे आज्य का होम के साथ सम्बन्ध है-- 'चतुरवत्तं 
जुहोति," अथवा “चतुरवत्तं स वषट्कारेषु' [ कात्या० श्रौ० ३।३।११] आदि वचन 
इसमें प्रमाण हैं। फलतः जितना आज्य जुहू में लिया जाता है, वह सब होम कर 
दिया जाता है; शेष रहता ही नहीं । तब जुहु में बचे आज्य का- शेष कार्य में 
उपयोग करने का प्रश्‍न ही नहीं उठता ॥७॥ 

शिष्य पुन: जिज्ञासा करता है--चमस में होम के लिए सोम भरा जाता है, 
सोम की आहुति देने पर बचे सोम का जैसे शेष कार्य (ऋत्विज्‌ आदि द्वारा सोम- 
पान) में उपयोग होता है, ऐसे ही जुहु में बचे आज्य से शेष कार्य क्यों न हो? 
शिष्य-जिज्ञासा को सूत्रकार ने पूर्वपक्षरूप में सूत्रित किया-- 


चमसवदिति चेत्‌ ॥८॥ 


[चमसवत्‌ ] जैसे होम के लिए चमस में गृहीत सोम से आहुति के अनन्तर 
बचे सोम का शेष कार्य में उपयोग होता है, वैसे ही जुहू में बचे उपांशुयाज के 
आज्य से शेष कार्य होना चाहिए, [इति चेत्‌] ऐसा यदि कहो, तो--(वह युक्त 
नहीं, यह अगले सूत्र के साथ सम्बद्ध है) ।।८।। 


१. कुतूहलवृत्ति [ ३।५।८] में उद्धत, यु० मी०। 

आचारं सूत्रकार ने जिज्ञासा का समाधान किया-- 


न चोदकाविरोधात्‌ हविः प्रकल्पनत्वाच्च ।।६॥ 

[न] चमसों में जुहू के समान हविद्रव्य की स्थिति नहीं है, अर्थात्‌ जुहु के 
चमस का उदाहरण देना युक्त नहीं है, [चोदकावि रो धात्‌ ] चमस प्रसंग में विधि- 
वचन का विरोध न होने से, [च] और [हविः प्रकल्पनत्वात्‌ | हवि की 
प्रकल्पना = सम्भावना होने से । 

ग्रह नामक चमसों में सोम भरे जाने के प्रसंग में कोई ऐसा विधिवचन नहीं 
है, जिससे यह ज्ञात हो कि यह सब सोम होम के लिए है । वहाँ वाक्य है--सोम- 
स्याग्ने वीहि इत्यनुवषट्‌ करोति’ [ऐ० ब्रा० ३।५], 'सोमस्याग्ने वीहि' मन्त्र से 
अनुवषट्‌ करता है । अन्य वाक्य है---ऐन्द्रवायवं गृह्वाति' इन्द्र और वायु देवता- 
वाले ग्रहपात्र में सोमरस को ग्रहण करता है, अर्थात्‌ भरता है। सोम के ग्रहण- 
विषयक ये विधिवचन हैं । इन प्रसंगों में यह कहीं नहीं कहा गया कि होम के साथ 
इस सोम का सम्बन्ध है । यह सब कार्य सोम के हविद्रव्य होने की सम्भावना को 
अवश्य प्रकट करता है, परन्तु उपांशुयाज याग के आज्य के विषय में “चतुरवत्तं 
जुहोति' यह स्पष्ट उल्लेख है--चार स्रुवा परिमित-- जुह में गृहीत--सम्पूर्ण 
आज्य होम के लिए है, यह 'जुहोति' क्रियापद से स्पष्ट होता है। यदि यहाँ आज्य 
बचाया जाता है, तो इस वाक्य से विरोध होगा। चमस में यदि सोम बचाया 
जाता है, तो किसी विधिवाक्य के साथ उसका विरोध नहीं है, प्रत्युत आनुकूल्य 
है। 'अनुवषट्‌ करोति’ वाक्य-_चमसों द्वारा वषट्कार से होम करने के अनन्तर 
अनुवषट्कार से होम का विधान यह्‌ प्रकट करता है कि वषट्कार होम में चमस- 
स्थित सम्पूर्णं सोम का होम नहीं होता; सोम वचाकर रक्खा जाता है 

कुतूहलवृत्ति[ ३।५।८ (यु०मी०) ] में एक वाक्य उद्धत है--'हुत्वा प्रत्यञ्चः 
परेत्य सदसि भक्षयन्ति’ चमस से सोम की आहुति देनेवाले अध्वर्यू आदि ऋत्विज्‌ 


, होम करके वापस लौटकर सदःस्थान में सोम का भक्षण करते हैं। इससे होम के 


अनन्तर चमस में सोम का बचा रखना सिद्ध होता है। सोम से होम के विषय में 
उक्त वृत्तिकार ने अन्य वाक्य उद्धत किया है--'असवंहुतं जुहोति' चमस में भरे 
पुरे सोम को होम नहीं करता है; होम से बचाकर चमस में सोम रखता है। इससे 
सिद्ध है, होम के अनन्तर भी चमस में सोम शेष रहता है। उसका सोमरस-पान 
आदि शेष कार्य में उचित उपयोग सम्भव है। इसके विपरीत जुहू में होम के 
अनन्तर आज्य निःशेष हो जाता है। भतः जुहु-सम्बन्धी कार्य में चमस का दृष्टान्त 
सर्वथा असंगत है । 

इसके अतिरिक्त यह मी ध्यान देने योग्य है कि 'ऐन्द्रवायवं गृह्णाति, चमसे- 
षून्नयति आदि वाक्यों में सोम के ग्रहणमात्र का विधान है; हवि के रूप में प्रयोग 

किए जाने का कोई स्पष्ट निर्देश नहीं है। फिर भी सोमरस के आडम्बरपूर्ण 

सम्भार के सार्थक्य की भावना से हविरूप में उसका समर्थन माना जाता है ॥६॥ 
शिष्य जिज्ञासा करता है--ऐसी स्थिति में 'सर्वेभ्यो हविभ्य: समवद्यति’ 

'सब हृवियो से समवेत अवदान करता है, वाक्य का समाधान होना चाहिए । 
सूत्रकार ने समाधान किया-- 


उत्पन्नाधिकारात्‌ सति सवंवचनम्‌ ॥१०॥ 


[सति] शेष के होने पर [उत्पन्नाधिकारात्‌ | अधिकार उत्पन्न हो जाने से 
[सवेबचनम्‌ ] उन्हीं के लिए 'सबं'-पद का कथन है । 

जिन कर्मों के पूरा हो जाने पर हविद्रव्य शेष रह जाता है, वहाँ शेष कार्य में 
प्रवृत्ति के लिए अधिकार प्राप्त हो जाता है, उन्हीं स्थलों के लिए 'सर्व” पद का 
प्रयोग किया गया है। जिन कमो में अशेष हविद्रव्य उपयोग में आ जाता है, वे 
कर्मे इस 'सवं' की सीमा में नहीं आते । इसलिए 'सर्वेभ्यो हविम्यः समवद्यति’ के 
साथ इस व्यवस्था का कोई विरोध नहीं है ॥ १०॥ 

शिष्य जिज्ञासा करता है-यद्यपि उक्त कथन ठीक है, पर प्रायणीय इष्टि के 
अकेले हविद्रव्य चरु के लिए 'समवद्यति' पद-प्रयोग अव्यवहार्यं है । उसे व्यवहायं 
बनाने के लिए उपांशुयाज याग के हविद्रव्य आज्य का समवाय क्यों न माना 
जाय ? 

आचाय सूत्रकार ने जिज्ञासा का समाधान किया-- 


जातिविशेषात्‌ परम्‌ ॥११॥ 


[परम्‌ ] अन्य अथवा अगला 'समबत्त' पद [जातिविशेषात्‌ ] ओदन जाति 

और आज्य जाति के भेद से दोनों के समवाय की अपेक्षा करके प्रयुक्त हुआ है । 
प्रायणीय इष्टि का हविद्रव्य चरु-ओदन है। जिस ओदन का--आज्य के 
: उपस्तरण और अभिघारण से विशद पाक होता है, वह खिला हुआ ओदन हवि- 


द्रव्य चरु है । इसके पाक में ओदन जाति से भिन्नजातीय आज्य उपस्तरण और 
अभिघारण के रूप में संयुक्त रहता है। इसी भाज्य-समवाय की अपेक्षा से अकेले 
चरु-ओदन के लिए 


: समवद्यति प्रयोग व्यवहाये है। इसमें असामञ्जस्य की 
आशंका निराधार है 


॥ उपाशुयाज 1 T याग आज्य ` 


शिष्य जिज्ञासा करता है- अन्तिम आक्षेप में जो कहा गया कि स्विष्टकृद्‌- 


विषयक अर्थवाद से जाना जाता है कि उपांशुयाज आज्य से स्विष्टकृद्‌-अव दानरूप 
शेष कार्य किया जाना चाहिए, उसका समाधान अपेक्षित है । 
आचायं सूत्रकार ने समाधान किया-- 

अन्त्यमरेकार्थे ॥१२॥ 

[अन्त्यम्‌ ] 'स्विष्टकृतेऽब्रदाय' अर्थवाद के आधार पर स्विष्टकृत्‌ के लिए 
आज्य से अवदान का जो अन्तिम आक्षेप कहा है, उसका अभिप्राय [अरेकाथं ] 
धरुवा पात्र के आज्य से रिक्त न होने में समझना चाहिए । 

ध्रुवा में जो आज्य रहता है, वह उपांशुयाज का आज्य नहीं है। गत सूत्रों की 
व्याख्या में यह स्पष्ट कर दिया गया है कि उपांशुयाज का आज्य शेष नहीं रहता; 
वह सम्पूर्ण होम कर दिया जाता है। धुवा में जो आज्य है, वह स्विष्टकृत्‌ से पूर्व 
होनेवाले कर्म तथा स्विष्टकृत्‌ के लिए गृहीत पुरोडाश हवि के उपस्तरण और 
अभिघारण-पर्य्त कार्यो के लिए है। इसलिए प्रति अबदान के अनन्तर ध्रुवा का 
अभिघारण किया जाता है, जिससे आगे होनेवाले कार्य सम्पन्न होते रहें । अन्तिम 
आहुति स्विष्टकृत्‌ अग्नि के लिए है, वह पुरोडाश की दी जाती हैं। उसके नीचे- 
ऊपर धुवास्थित आज्य से सेचन किया जाता है, जिससे जुहु में पुरोडाश का कोई 
अंश लगा न रह जाय । यह ध्रुवास्थित आज्य का अन्तिम प्रयोजन है। अब तक 
धवा में आज्य विद्यमान रहता है; भ्रुवापात्र आज्य से रिक्त नहीं रहता। स्विष्ट- 
कृत्‌ के अनन्तर अन्य कोई आहुति देय न होने से धरुवा में आज्य के अभिघारण 
का कोई प्रयोजन नहीं, अतः अभिघारण नहीं होता । 'न हि ततः परामाहुति 
यक्ष्यन्‌ भवति' अर्थवाद-वाक्य का इतना ही तात्पर्य है-उठाये गये सब आक्षेपों का 
समाधान हो जाने पर यह सिद्ध हो जाता है कि उपांशुयाज के आज्य से स्विष्टकृत्‌ 
एवं इडा का अवदान नहीं किया जाता ॥१२॥ (इति प्रुवाज्यादिभिः स्विष्टकृदा- 
दिशेषा$ननुष्ठाना धिकरणम्‌--१) । 


(साकस्थायीये शेषकर्माननुष्ठानाधिकरणम्‌--२ ) 


तैत्तिरीय संहिता [२।५।४।३] के दशं-पुणेमास प्रसंग में पाठ है-- 
साकम्प्रस्थायीयेन यजेत पशुकाम:'---पशु की कामनावाला साकम्प्रस्थायीय याग 
से यजन करे । यह दशं-पूर्णमास का विकृतियाग है। इसमें सन्देह है—स्विष्टकृत्‌ 
और इडा का अवदान यहाँ होना चाहिए ? अथवा नहीं ? प्रतीत होता है, अवदान 
होना चाहिए; क्योंकि साकप्रस्थायीय “याग दश-पुर्णेमास का विकार है। दशं- 
पूर्णमास में स्विष्टकृत्‌ और इडा का अवदान होता है। इसलिए “प्रकृतिवद्‌ विकृतिः 
कत्तेव्या' नियम के अनुसार दशं-पूर्णमास प्रक्ृतियाग के समान उसके विकृतियाग 
साकम्प्रस्थायीय में भी अवदान होना चाहिए 

इस प्रतीति पर आचाये सूत्रकार ने सिद्धान्त-पक्ष प्रस्तुत किया-- 


साकम्प्रस्थायोये स्विष्टकृदिडञ्च तहृत्‌ ॥१३॥ 


[साकम्प्रस्थायीये ] साकम्प्रस्थायीय नामक याग में [स्विष्टकृदिडम्‌ ] स्विष्ट- 

कृत्‌ और इडा का अवदान [च ]भी [तदत्‌ ] धुवाज्य के समान समभना चाहिए। 
तात्पर्य है--जैसे भ्रुवाज्य से स्विष्टकृत्‌ और इडा का अवदान नहीं होता, वैसे ही 
साकम्प्रस्थायीय हविद्रव्य से स्विष्टकृत्‌ और इडा का अवदान नहीं होता । 
विधि के अनुसार साकम्प्रस्थायीय याग का हविद्रव्य शेष नहीं रहता; तब 
अवदान का प्रश्न ही नहीं उठता । हविद्रव्य शेष रहे तो अवदान का अवसर आवे। 
इस विषय में विधान है, आज्यभागाभ्यां प्रचय्ये आग्नेयेन च पुरोडाशेनाग्नीधे 
स्रुचौ प्रदाय सह कुम्भीमिरभिक्रामन्नाह'- आज्यभाग और आग्नेय पुरोडाश से 
यजन करके अग्नीत्‌संज्ञक ऋत्विज्‌ को दूध और दही की दोनों सरुक्‌ देकर कुम्मियों 
(दूध और दही की घड़ियों = मटकियों) के साथ दक्षिण से अभिक्रमण करते हुए 
(दाहिनी ओर से निकलते हुए) कहता है, अर्थात्‌ इन्द्र के लिए यजन करो, ऐसा 
आदेश देता है। इस अनुष्ठान में--कुम्भियों में विद्यमान--सम्पूर्ण हविद्रव्य = 
दूध ओर दही होम कर दिया जाता है। शेष कुछ नहीं रहता । इसलिए प्रस्तुत 
याग में स्विष्टकृत्‌ आहुति एवं इडाभक्षण आदि शेषकार्य का कोई अवकाश नहीं । 
कतिपय आचार्यो ने स्पष्ट लिखा है, साकम्प्रस्थायीय याग में स्विष्टकृत्‌ और इडा- 
भक्षण नहीं होते-'स्विष्टकृद्भक्षाइच न विद्यन्ते’ [ आप०सुत्र, ३।१७।२ ]॥ १३॥ 
(इति साकम्प्रस्थायीये शेषकर्माननुष्ठानाधिकरणम्‌--२) । 


(सौत्रामण्यां शेषकर्माननुष्ठानाधिकरणम्‌-३) 


दशे-पुणेमास और सोमयाग के विक्ृतियागों में एक सौत्रामणी याग है। इस 
याग में अश्वी, सरस्वती और इन्द्र देवता के उद्देश्य से 'ग्रह' नामक पात्रों में दूध 
और सोमरस अलग-अलग भरकर उसकी आहुतियाँ दी जाती हैं। यहाँ सन्देह है, 
्रहपात्रों में बचे दूध व सोमरस से स्विष्टकृत्‌ और इडा का अवदान करना 
चाहिए ? अथवा नहीं ? प्रतीत होता है, करना चाहिए। क्योंकि शास्त्र की एक 
साधारण व्यवस्था है--'्रकृतिवद्‌ विकृति: कत्तंव्या'-जो कार्य प्रकृतियाग में होते 
हैं, वे विकृतियाग में भी किए जाने चाहिएं। दशं-पूर्णमास प्रकृतियाग में शेष 
कायं स्विष्टकृत्‌ और इडा का अवदान किया जाता है;. तब उसके विकृतियाग 
सौत्रामणी में भी स्विष्टकृत्‌ और इडा का अवदान प्राप्त होता है। 

आचारं सूत्रकार ने सिद्धान्त-पक्ष प्रस्तुत किया-- 


सोव्रामण्याञ्च ग्रहेषु ॥१४॥ 


[सौत्रामण्याम्‌ | सौत्रामणी याग में जो [ ग्रहेषु ] ग्रह हैं, उनमें [च] भी 
स्विष्टकृत्‌ और इडा का अवदान नहीं करना चाहिए। 

सुत्र में तो टं पद से पुवे प्रकृत-अवदान नहीं करना चाहिए---का अति- 

देश होता है । ग्रहों में स्विष्टकृत्‌ आदि अवदान न किये जाने का कारण यह है 

कि ग्रह-संज्ञक पात्रों में जो हविद्रव्य गृहीत होता है, भरा जाता है, वह सम्पूर्ण 
(= सब-का-सब) होम के लिए होता है। = 'यत्‌ पयोग्रहाइच सोम (==सुरा) 
ग्रहा्च गृह्यन्ते' इन ग्रहपात्रों में विद्यमान जो हनिद्रव्य है, वह देवता के लिए 
ग्रहण हुआ, देवता के लिए कहा हुआ, देवता के लिए सुनाया हुआ है । तात्पये 
है-हविद्रव्य से भरे ग्रहपात्रों को अलग-अलग ऋत्विज्‌ उठाते हैं और मन्त्रपाठ- 
पूर्वक अग्नि में उसकी आहुति देते हैं । मन्त्रं में निर्देश है कि यह हविद्रव्य अमुक 
देवता का है । आश्विन ग्रह को अध्वर्यू, सारस्वत को ब्रह्मा, ऐन्द्र को प्रतिप्रस्थाता 
उठाता है । उस सम्पूर्ण हवि को देवता के लिए आहुत कर दिया जाता है । उसका 
कोई अंश बचा नहीं रहता । इन ग्रहों का होम के साथ सम्बन्ध भी सुना जाता 
है-~उत्तरेऽग्नौ पयोग्रहान्‌ जुह्वति'-उत्तरवेदि की आहवनीय अग्नि में पयोग्रहों 
का होम करते हैं । 'दक्षिणेऽगनौ सुरा (= सोम ? ) ग्रहान्‌ जुह्वति'-दक्षिणाग्नि में 
सुरा' (सोम) ग्रहों का होम करते हैं। फलतः ग्रहपात्रों में अवस्थित अशेष हृवि- 
द्रव्य देवता के लिए आहुत हो जाता है। शेष कुछ भी बचता नहीं । तब स्विष्टकृत्‌ 
आदि के लिए उसका अवदान असम्भव है । अतः ग्रहों में अवदान का कथन 
निराधार है ॥ १४।। 
उक्त अर्थ की पुष्टि के लिए सुत्रकार ने सहायक प्रमाण प्रस्तुत किया-- 


१. “सौत्रामणि याग.में सुरा से होम का विधान तथा शेष रूप से ऋत्विजों द्वारा 
सुरा-भक्षण का निदेश मिलता है। यहाँ सुरा शब्द लोकप्रसिद्ध मद्य के अर्थ 
में प्रयुक्त नहीं हुआ है। सौत्रामणि याग में सुरा बनाने की जो विधि श्रौत- 
सूत्रों में लिखी है, उसके अनुसार ब्रीहि और श्यामाक का अधिक जल में 
चावल पकाकर उसके मांड में शष्पादि के चूर्ण के साथ पके चावलों को 
डालकर ३ दिन गड्ढे में गाइकर रखा जाता है। (द्रष्टव्य-कात्या० 
श्रौत, १९।२।२०।२१) । इससे इसमें खटास तो उत्पन्न हो जाता 
है, परन्तु मादकता उत्पन्न नहीं होती है। आसव वा अरिष्ट बनाने के लिए 
उनके द्रव्य को ४० दिन भुमि में गाड़ते हैं, तब भी उनमें ५ से १० प्रतिशत 
ही मादकता आती है । मद्य बनाने के लिए उसका सार भवके ( =वाष्प- 

यन्त्र) से खींचा जाता है। प्रकृत सुरा में यह कार्य भी नहीं होता है । अतः 
सौत्रामणिस्थ सुरा को मद्य समझना भूल है। उस सुरा की तुलना गाजर या 
बड़े की बताई 'कांजी' द्रव्य से की जा सकती है, जिसमें खटाई-मात्र होती 
है।” (यु० मी०) 
प्रतीत होता है, यहाँ सोम के स्थान पर सुरा का प्रवेश किया गया । 
ग्रहों में हविद्रव्य दुध हो, सोम हो या सुरा हो, ऋत्विजों द्वारा उसके भक्षण 
का कथन प्रकरण-विरुद्ध है। सुरा-सम्बन्धी लेख सन्दिग्ध हैं। 

तद्ृच्च शेषवचनम्‌ ॥१५॥ 


[शेषवचनम्‌ ] “उच्छितष्टि न सर्वं जुहोति --कुंछ बचाता है, सब होम नहीं 
करता--यह निषेधपूर्वक बचाये जाने का कथन [तद्वत्‌ ] साकंस्थायीय के 
समान सौत्रामणी याग में स्विष्टकृत्‌ और इडा-अवदान के अभाव को बोधित 
करता है। 

सौत्रामणी याग के उपसंहार-प्रसंग में वचन है--“उच्छितष्टि न सर्व जुहोति' 
«कुछ बचाता है, सव नहीं होमता', निषेधपुर्वेक हविद्रव्य बचाने का कथन यह 
सिद्ध करता है कि प्रकरण के अनुसार हवि नहीं बचाया जाना चाहिए, सब-का- 

सब होम कर देना चाहिए। यह प्राप्त का प्रतिषेध है । इससे प्रकरण स्विष्टकृत्‌ 
आदि के लिए शेप अवदान के अभाव का बोध कराता है । 

तब सौत्रामणी याग में ग्रहों में बचाये गये हवि का क्या उपयोग होना 
चाहिए ? इस विषय में आचार्यो ने जो सुझाव दिये हैं, उनसे प्रतीत होता है, यह 
सूत्र अनन्तर-काल में प्रक्षिप्त किया गया है। एक सुझाव है-शेष सुराद्रव्य किसी 
ब्राह्मण को बुलाकर पिला देना चाहिए। दूसरा सुझाव है--किसी क्षत्रिय या 
वैश्य को भी पिलाया जा सकता है । तीसरा सुझाव है---ऋत्विजों से अन्य किसी 
को भी पिलाये जाने पर उसमें से कुछ सुराद्रव्य बचाया जाता है । उस बचे सुरा- 
द्रव्य को--किसी छीदे बुने छन्ते--अथवा सब ओर सैकड़ों छिद्रों से युक्त पात्र- 
में शतमान (विशेष परिमाण) सुवर्ण रखकर--ऊपर डालकर छाना जाता है। 
बह छनती हुई सुरा-धारा दक्षिणाग्नि में गिरती है ।* 

इससे अतिरिक्त एक मुख्य मान्यता--ऋतिविजों द्वारा सुरा-भक्षण है, जिसका 
निर्देश गत टिप्पणी में विद्यमान है। पर इस मान्यता में उन याजक-क्रत्विजो के 
हाथ सुरा-भक्षण के सिवाय अन्य कुछ न लगता था, तब दूसरों को पिलाने का 
सुझाव व अधिकार देकर शतमान सुवर्ण और कमा लिया । अन्यथा सुरा को छन्ने 
या शतछिद्र पात्र में छानते समय जो शतमान सुवर्ण रक्खा जाता है, उसका कौन- 
सा रासायनिक' प्रभाव सुरा में उत्पन्त होकर दक्षिणाग्नि को प्रभावित करता 
होगा ? इसे धामिक ठगी कहा जाय ? या अन्य कुछ? यह सब किसी काल के 
सुरापायी याज्ञिकों द्वारा किया गया घोटाला है। 

यह भी विचारणीय है, ऋत्विजों द्वारा सुरा-भक्षण को मान्यता! देकर यह 
` कैसे सम्भव है कि स्विष्टकृत्‌ और इडा-अवदानरूप शेष कार्य के लिए सौत्रामणी- 


१. आप० श्रौत० १६।३।६७॥ 
२. सुरा-भक्षण-सम्बन्धी विभिन्न मान्यताओं के लिए देखें--कास्या० श्रौत० 
१६॥३॥ १७-१८ ॥ आप० श्रौत० १६।३।३॥ 

याग-सम्बन्धी ग्रहों के शेष द्रव्य का उपयोग नहीं होता? क्या ऋत्विजों द्वारा 
सुरा-भक्षण शेष कार्य नहीं है ? इसलिए सुरा-भक्षण का कथन उत्प्रकरण है, एवं 
अमान्य है ॥१५।॥ (इति सौत्रामण्यां शेषकर्माननुष्ठानाधिकरणम्‌--३ ) । 


(सर्वपृष्ठेष्टौ स्विष्टकृदिडादीनां सक्दनुष्ठानाऽधिक रणम्‌--४) 


सवंपृष्ठा नामक एक इष्टि है। उसके विषय में तैत्तिरीय संहिता [२।३।७] 
का पाठ है---'य इन्द्रियकामो वीर्यकामः स्यात्‌ तमेतया सर्वपृष्ठया याजयेत” जो 
व्यक्ति इन्द्रिय-शक्ति एवं देहिक शक्ति की कामनावाला हो, उसको इस सवंपृष्ठा 
इष्टि से यजन कराये । इस इष्टि के छह याग हैं। संहिता के इसी प्रसंग में आगे 
पाठ है--'इन्द्राय राथन्तराय, इन्द्राय बाहँताय, इन्द्राय वैरूपाय, इन्द्राय वेराजाय, 
इन्द्राय शाक्वराय, इन्द्राय र॑वताय (निर्वपति) ।' राथन्तर आदि छह विशेषण 
इन्द्र के हैं। शास्त्र की व्यवस्था है, जब विशेषणविशिष्ट देवता का निर्देश होता 
है, तब वह विभिन्न देवता माना जाता है । रथन्तर आदि सामों के नाम हैं 1 
उनसे सम्बद्ध देवता इन्द्र राथन्तर आदि रूप में निदिष्ट हुआ है। उन साम-मन्त्रों 
को गाते हुए पुरोडाश की आहुतियाँ दी जाती हैं। 'इन्द्राय रथन्तराय त्वा जुष्टं 
निर्वपामि’ आदि मन्त्रों से प्रतियाग के लिए चार-चार मुट्ठी हवि का छाज (सूप) 
में निर्वाप कर, सब हवि को एकसाथ पीसकर, सीधे बारह कपालों में पुरोडाश 
पकाया जाता है। रथन्तर आदि पृष्ठसंज्ञक छह सामों को गाते हुए छह कर्मों 
में छह देवताओं के लिए उस पुरोडाश की आहुतियाँ दी जाती हैँ । आहुतियाँ देने 
की विशेष पद्धति है, जिसमें पुरोडाश के निदिष्ट माग से अंगुष्ठ-समान दो टुकड़े 
काटकर उपस्तरण और अभिघारणपूरवक एक आहुति दी जाती है। यह एक कर्म 
हैँ । 

शिष्य जिज्ञासा करता है--यहाँ सन्देह है--क्या प्रत्येक कर्म के अनन्तर बचे 
हवि से स्विष्टकृत्‌ व इडा का अवदान करना चाहिए ? अथवा पुरोडाल-हवि के 
संत्र समान होने से अवदान एक बार ही किया जाय ? देवता व कर्म के भिन्त 
होने से प्रतिकमं भवदान होना युक्त प्रतीत होता है । 

शिष्य के इस सुझाव को आचायं सुत्रकार ने पूर्व पक्षरूप में सूत्रित किया-- 


द्रव्येकत्वे कर्मभेदात्‌ प्रतिकमं क्रियेरन्‌ ॥१६॥ 


[दरव्येकत्वे ] पुरोडाश-हविद्रव्य के सब कर्मो में समान होने पर भी [ कमं- 
भेदात्‌ ] कर्मों का भेद होने से अर्थात्‌ छह भिन्न याग होने से [प्रतिकर्म | प्रति- 
याग स्विष्टकृत्‌ और इडा का अवदान [ क्रियेरन्‌ ] किये जाने चाहिएँ । 

भले ही हविद्रव्य सव यागों में समान हो, पर देवता और याग के भिन्न 


| होने से स्विष्टकृत्‌ आदि के लिए अवदान प्रत्येक कर्म में अवशिष्ट हृवि का होना 

चाहिए ॥१६॥ 
आचार्य सूत्रकार ने सिद्धान्तपक्ष प्रस्तुत किथा-- 


अविभागाच्च शेषस्य सर्वान्‌ प्रत्यविशिष्टत्वात्‌ ॥१७॥ 


[शेषस्य | प्रत्येक याग से बचे पुरोडाश के [अविभागात्‌ ] विभाग का कथन 
न होने से, अर्थात्‌ छहों यागों से बचे पुरोडाश हवि के सम्मिलित रक्खे रहने से 
[सर्वान्‌ प्रति] सब यागो के प्रति पुरोडाश के [अविशिष्टत्वात्‌ | अविशिष्ट = 
समान--साधारण होने से [च ] भी प्रतिकर्म अवदान नहीं होता । 

सूत्र में च' पद के स्थान पर कहीं तु पाठ है । वह पूर्वपक्ष की व्यावृत्ति का 
द्योतक है, अर्थात्‌ प्रतिकर्म स्विष्टकृत्‌ का अवदान नहीं होता; क्योकि प्रत्येक कर्म 
के लिए पुरोडाश के विभाग नहीं किये गये हैं । छहों यागों के अनुष्ठित हो जाने 
पर बचा पुरोडाश सम्मिलित रक्खा हुआ है । प्रत्येक कमं के लिए पुरोडाश-पिण्ड 
से परिमित हविद्रव्य लेकर आहुतियाँ दी जाती हैं। छहों यागों के सम्पन्न हो 
जाने पर शेष पुरोडाश का इस प्रकार विभाग किये जाने का कोई कथन नहीं है 
कि पुरोडाश का अमुक अंश अमुक देवता या याग का भाग है। इसलिए सर्वपुष्ठा 
इष्टि में शेष पुरोडाश से एक वार ही स्विष्टकृत्‌ और इडा का अवदान करना 
चाहिए ॥१७॥ (इति सवंपृष्ठेष्टौ स्विष्टकृदादीनां सकृदनुष्ठानाऽधिकर- 
णम्‌--४) । 

(ऐन्द्रवायकग्रहे द्विःशेषभक्षणाऽधिकरणम्‌--५) 

ज्योतिष्टोम याग के विषय में कहा है--'ज्योतिष्टोमेन स्वर्गकामो यजेत' 
स्वर्गे की कामनावाला ज्योतिष्टोम याग से यजन करे। उसमें इन्द्र और वायु 
देवतावाले ग्रहों में सन्देह है । ग्रहसंज्ञक पात्र हैं, जिनमें सोम भरकर इन्द्र, वायु 
देवता के लिए आहुति दी जाती है। यहाँ सन्देह यहहै- क्या आहुति से बचे 
सोम का एक बार भक्षण किया जाए? अथवा दो बार? शेष भक्षण सोम के 
संस्कार के लिए होता है। तब एक बार भक्षण में वह सम्पन्न हो जाता है । 

सूत्रकार ने निश्चय किया-- 


ऐन्द्रवायवे तु वचनात्‌ प्रतिकमं भक्षः स्यात ॥ १६॥ 


[ऐन्द्रवायवे ] इन्द्र और वायु देवतासम्बन्धी ग्रह में 
८० ह में [तु] तो [वचनात 
वचन से- सूत्र-प्रच्थोक्त वाक्य से [प्रतिकर्म ] प्रत्येक आहुति के कक [ भक्षः | 
शेष सोम का भक्षण [स्यात्‌] होता है। 2 कनी (४; 


विचन' पद की व्याख्या में भाष्यकार ने वाक्य उद्धत किया है--द्विरैन्द्रवाय- 
वस्य भक्षयति, द्विद्यंतस्य वषट्‌ करोति'- इन्द्र-वायु देवतासम्बन्धी बचे सोम का 

दो बार भक्षण करता है; क्योंकि दो बार ही इसका वषट्कार = होम होता है । 
यद्यपि यह वचन उपलब्ध वैदिक साहित्य में दिखाई नहीं दिया, पर आपस्तम्ब 
श्रौतसूत्र [१८।२५।२ तथा १२।२०।२४ | में इसके संकेत उपलब्ध हँ 
द्विरैन्द्रवायवं भक्षयत:' तथा 'वषट्कृते जुहोति, पुनर्वंषट्कृते जुहुतः” एन्द्र-वायव 
शेष सोम का दो बार भक्षण करते हैं । अध्वर्यू वषट्कार= होम करता है, होता 
और अध्वर्यू वषट्कार होम करते हैं । इन वचनों से स्पष्ट है, प्रतिहोम बचे सोम 
का भक्षण किया जाता है--दो बार होम है, दो बार भक्षण। 

सुत्र में 'तु' पद का प्रयोग गत अधिकरण से यहाँ कुछ विशेषता दिखाने के 
लिए हुआ है । वहाँ सर्वपृष्ठा इष्ट में पुरोडाश का एक बार अवदान है, पर यहाँ 
सोम का दो बार भक्षण । इसका प्रयोग सन्देह की निवृत्ति के लिए माने जाने में 
भी कोई आपत्ति नहीं है । 

भक्षण हुतशेष सोम का संस्कार बताया जाता है। यहाँ संस्कार का वास्तविक 
तात्पर्यं उसके सदुपयोग का है । यदि एक होम से बचे सोम का मक्षण उसका 
संस्कार है, तो यह उसी बचे सोम का संस्कार है, अन्य सोम का नहीं। इसलिए 
यह्‌ नहीं कहा जा सकता कि एकत्र बचे सोम के संस्कार से सर्वत्र सोम संस्कृत हो 
जाता है। तब दूसरे होम के बचे सोम का सदुपयोग भी आवश्यक है और वह 
उसका भक्षण ही है। उसे फेंक देना सदुपयोग नहीं कहा जा सकता। अतः शेष 
सोम का प्रतिके भक्षण उचित है, अभीष्ट है ।। १८।। (इत्यनद्रवायवग्नहे द्विःशेष- 
मक्षणाऽधिकरणम्‌--५) । 


(सोमे शेषभक्षणाऽधिकरणम्‌-६) 


ज्योतिष्टोम के प्रसंग से ग्रहों और चमसों में भरे गये अनेक सोम कहे हैं । 
उनमें सन्देह है--क्या उन सोमों के शेष का भक्षण करना चाहिए? अथवा नहीं 
करना चाहिए ? प्रतीत यही होता है कि भक्षण नहीं करना चाहिए, क्योंकि 
प्रसंग में उनके भक्षण का कोई वचन नहीं है । 

आचार्य सूत्रकार ने इसी अर्थ को पुवं पक्ष रूप में प्रस्तुत किया-- 


सोमेऽवचनाद्‌ भक्षो न विद्यते ॥१९॥ 
-[सोमे | ज्योतिष्टोम-यागीय सोम में [भक्षः] शेष सोम का मक्षण [न 


विद्यते] नहीं होता, [अवचनात्‌ ] प्रसंग में भक्षण के विधायक किसी वाक्य के न ` 


होने से । 
ज्योतिष्टोम-यागीय शेष सोम के भक्षण का निश्चायक. कोई वाक्य प्रसंग में 
उपलब्ध नहीं है, इसलिए प्रसंग में सोम का भक्षण वज्यं है। जहाँ भक्षण का 

विधायक वाक्य उपलब्ध हो, वहाँ भक्षण करना चाहिए। यहाँ ऐसा नहीं 


है ॥१९॥ | 
आचार्य सूत्रकार ने समाधान किया-- 


स्याद्वाऽन्यार्थंदशंनात्‌ ॥२०॥ 


[वा] 'वा' पद पूर्वोक्त की निवृत्ति के लिए है । तात्पर्य है--विधान न होने 
से शेष-सोमभक्षण नहीं करना चाहिए, यह कथन युक्त नहीं है, क्योंकि [अन्यार्थ- 
दशनात्‌ | सोमभक्षण-सम्बन्धी अन्य अर्थो का उल्लेख देखे जाने से; हम जानते 
हैं कि [स्यात्‌] ज्योतिष्टोम याग में शेषं-सोमभक्षण है । 

सोमभक्षण-सम्बन्धी अन्य अर्थ को कहनेवाला वचन ज्योतिष्टोम याग में शेष- 
सोमभक्षण को प्रकट करता है। वचन है--'सबं तः परिहारमारिवनं भक्षयति’ सब 
ओर सिर को घुमाते हुए अश्वी देवता के ग्रहसंज्ञक पात्र में विद्यमान सोम का 
भक्षण करता है । अन्य वचन है-- 'भक्षिताप्यायिताँर्चमसान्‌ दक्षिणस्यानसोऽव- 
लम्बे सादयन्ति' --भक्षण किये और पुन: सोम से भरे चमसों को दक्षिण हविर्धान 
शकट के अवलम्ब के समीप रखते हैं। ज्योतिष्टोम याग में शेष-सोमभक्षण 
स्वीकार न किये जाने पर इस प्रकार के सोमभक्षण-सम्बन्धी उल्लेख सम्भव नहीं 
हैं। सिर घुमाते हुए सोमभक्षण का निर्देश करनेवाला वचन “सिर घमाना'-रूप 
अन्य अर्थ का बोध कराने के लिए है। इसी प्रकार दुसरा वचन “भक्षण किये 
चमसों को पुनः भरकर विशिष्ट स्थान में रखना'-रूप अन्य अर्थ का बोध कराने के 
लिए है। इससे ज्योतिष्टोम में शेष सोम का भक्षण सिद्ध होता है ॥२०।॥॥ | 


१. मे वचन इसी आनुपूर्वी के साथ उपलब्ध वेदिक साहित्य में दृष्टिगत 
नहीं हैं, पर इनसे सन्तुलित वचन उपलब्ध हैं । द्रष्टव्य--तै ० सं ० ६।४। &॥ 
आप० भ्रौ० १२।२५।१॥ तै० सं० के उक्त स्थल के भाष्य में भट्टभास्कर 
क्ता है-'आरिविनं तु सरवतः परिहारं शिरः परिती भ्रमयित्वा + क्ष- 

दूसरे वचन के लिए द्रष्टव्य--आप० श्रौ 
ठ । ° १२।२५।७॥ कात्या० 
तै० सं० [६।४।६] में ऐन्द्रवायव ग्रह मै 
॥ ह्‌ को तथा मैत्रावरुण ग्रहको 
टे रा सामने रखकर, और आश्विन ग्रह को सब ओर सिर घमाकर भक्षण- 
वशेषों का निर्देश मिलता है । आप० श्रौ० [१२।२५।१] मैं ऐन्द्रवायव ग्रह 
को नासिका के समीप में, मैत्रावरुण को आँखो के समीप में, और आइ्विन 
ग्रह को श्रोत्र के समीप में रखकर भक्षण का विधान मिलता है। 


( यु० मी० ) 

| आचार्य सूत्रक्रार उक्त वचनों के आधार पर सोमभक्षण का विधान बताता 
| ह 
वचनानि त्वपूर्वत्वात्‌ तस्माद्‌ यथोपदेशं स्युः ॥२१॥ 


[तु] तु पद अन्यार्थदर्शन के साथ सोमभक्षण के विधान का द्योतक है। 
[वचनानि | 'सर्वेतः परिहारमश्विनम्‌” आदि वचन सोमभक्षण के विधायक हैं; 
[अपूवंत्वात्‌ ] अपुर्व होने के कारण, [तस्मात्‌] इसलिए [यथोपदेशम्‌ ] उपदेश 
के अनुसार ही ये [स्युः] विधि-वचन हैं । 

“स्वेतः परिहारमाङ्विनं भक्षयति’ सव ओर सिर घुमाकर अश्वी देवता के 
ग्रहपात्र में शेष सोम का भक्षण करता है, यह भक्षण का विधायक वाक्य है । सिर 
घुमाना उसकी विशेषता है। यह भक्षण का अङ्ग है। वाक्य का मुख्य प्रयोजन 
सोमभक्षण का विधान करता है। आगे उसके फल का कथन है-- 'तस्मातू सर्वा 
दिशः शृणोति’ इसलिए सब दिशाओं से सुनता है । यह सब विशिष्ट सोमभक्षण 
विधान को स्पष्ट करता है। यह अपूर्व विधि है। अन्य किसी वचन से इसका 
विधान हुआ हो, उसका यहाँ अनुवादमात्र है,-यह कथन सवेथा अयुक्त है । अपूर्व 
अर्थ का विधान करने से वचन की अर्थवत्ता =फलवत्ता सिद्ध होती है । इसलिए 
सवंत्र विशिष्ट सोमभक्षण में भक्षण मुख्य है, विशेषण अङ्गभूत । फलतः प्रस्तुत 
वचनों में सोमभक्षण का विधान उपपन्न होता है ॥२१॥ (इति सोमे शेषमक्षणा- 
धिकरणम्‌--६) । 


(चमसिनां शेषभक्षणाऽधिकरणम्‌-७) 


| शतपथ ब्राह्मण [४।' १।२६] के ज्योतिष्टोम-प्रसंग में पाठ है--'प्रेतु 
| होतुश्चमसः प्र ब्रह्मणः प्रोद्‌गातृणां प्र यजमानस्य प्र यन्तु सदस्यानाम्‌’ होता का 
चमस आवे, ब्रह्मा का चमस आवे, उद्गाता और उसके सहायक ऋत्विजों, 
प्रस्तोता तथा प्रतिहर्ता के चमस आवें, यजमान का चमस आवे, इन होता आदि 
सब सदस्यों के चमस आवें । तात्पर्यं है--जहाँ बैठकर सोम पिया जाता है, उस 
सदःस्थान में यज्ञसम्बन्धी सब यजमान व ऋत्विजों के चमस आयें, उन्हें शेष 
सोम से भर दिया जाय । 

यहाँ सन्देह है--क्या चमसोंवाले होता आदि के द्वारा यह सोमभक्षण का 
निदेश है ? अथवा नहीं है ? प्रतीत होता है-सोमभक्षण का यह निर्देश नहीं है, 
क्योंकि गत सूत्र में विशिष्ट भक्षण का निश्चय किया गया है; अन्यत्र भक्षण नहीं 
होगा। यहाँ विशिष्ट भक्षण का निर्देश न होने से भक्षण नहीं है,--ऐसा जानना 
चाहिए। 

आचारं सूत्रकार ने सन्देह का समाधान किया-- 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


५५२ मीमांसा-दर्शन 


चमसेषु समाख्यानात्‌ संयोगस्य तन्निमित्तत्वात्‌ ॥२२॥ 


[चमसेषु ] चमसों में भरा सोम होता आदि का भक्षण है, [ समाख्यानात्‌ ] 
'होतुशचमस: होता का चमस--इस रूप में ग कर कथन किये जाने के 
कारण, [संयोगस्य] चमसों के साथ ऋत्विजों के सम्बन्ध के [ तन्निमित्तत्वात्‌ ] 
भक्षणनिमित्तक होने से । तात्पर्य है--होता आदि का चमस के साथ सम्बन्ध 
मक्षणरूप प्रयोजन के कारण है । 

चमसों में भरा शेष सोभ होता आदि के भक्षणनिमित्त ही है, क्योंकि वाक्य 
में होता का चमस, ब्रह्मा का चमस, उद्गाता का चमस--इस प्रकार नाम- 
निर्देशपुवंक कथन किया गया है। यदि होता आदि ऋत्विजों के द्वारा भक्षण के 
लिए यह न होता, तो नामनिर्देश अनावश्यक व निरर्थक था । होता आदि से 
सम्बद्ध चमस तभी कहा जाता है, जब होता आदि ने उस चमस में सोमभक्षण 
किया, या वह करेगा, अथवा अब करता है । यदि होता आदि चमस में सोम- 
भक्षण न करे, तो वह चमस होता आदि का नहीं कहा जाता । 

चमस नियत परिमाण के रूप में काष्ठ के बने होते हैं। होता आदि के द्वारा 
चमसो में शेष सोम के भक्षण से उन्हें उच्छिष्ट या अशुद्ध नहीं माना जाता । 
उच्छिष्ट काष्ठपात्रों को शुद्ध करने के लिए मनु आदि स्मृतिकारों ने उन्हें थोड़ा- 
थोड़ा छील देना उपाय बताया है। यदि ऐसा किया जाय, तो यह पात्र अपने 
निर्धारित परिमाण का न रहने से यज्ञिय पात्र नहीं रहेगा, इसलिए उन पात्रों में 
सोमभक्षण करने पर भी उन्हें पवित्र माना जाता है। 

अब्राह्मण (--क्षत्रिय या वैश्य ) द्वारा ज्योतिष्टोम याग करने पर, उन्हें 
सोममक्षण का निषेध किया गया है।' यदि बे ऐसा चाहें, तो सोमरस के स्थान 
पर उन्हें वट (बड़ बरगद ) वृक्ष के कोंपल-पत्तों व फलों का रस दिया जाता 
है। क्षत्रिय आदि के लिए सोमभक्षण का यह निषेध--ज्योतिष्टोम में होता आदि 


दारा सोम-भक्षण की परम्परा को सिद्ध करता है। यदि मूलतः ज्योतिष्टोम में 
सोमभक्षण न होता, तो क्षत्रियादि के लिए 


ब्राह्मण ऐसा करे, क्षत्रिय 
व्यवस्थाओं को जिन ब्राह्मण- 
थे रहा। उन्होंने समाज में 
। इस प्रवृत्ति ने समाज और 
भाव अब भी चालू है, तथा राष्ट्र 


आदि न करे, यह वैदिक भावना नहीं है । ऐसी 
व्यक्तियों ने बनाया, उनके मूल में घोर स्वा 
पारस्परिक द्वेषपू्ण भावनाओं का बीज बोया 
राष्ट्र को गहरी हानि पहुँचाई, जिसका प्र 
को छिन्न-भिन्त करने में सहयोग दे रहा है । 

फलतः ज्योतिष्टोम में चमसियों (= होता आदि के) द्वारा सोममक्षण सिद्ध 
होता है ॥२२॥ (इति चमसिनां सोमभक्षाऽधिकरणम्‌ ७) । 


(उद्गातृणां सहस्रब्रह्मण्येन भक्षाऽधिकरणम्‌-८) 


ज्योतिष्टोम याग के विषय में कहा गया है--'ज्योतिष्टोमेन स्वगकामो' 
यजेत'-स्वर्ग की कामनावाला व्यक्ति ज्योतिष्टोम से यजन करे । ज्योतिष्टोम 
प्रसंग से शतपथ ब्राह्मण [४।२।१।२६] में उल्लेख है--प्रैत होतुश्चमसः 
र ब्रह्मणः प्रोद्‌गातृणाम्‌ होता का चमस सदःस्थान को लाया जाये, ब्रह्मा का 
चमस सदःस्थान को लाया जाये, उद्गाताओं के चमस सदःस्थान को लागे जाएँ। 
सदःस्थान वह है, जहाँ होता आदि यज्ञशेष सोमरस का पान करते हैं। यहाँ 
समाख्या-बल से-होता आदि के चमसों में सोम का भक्षण होता है,--यह गत 
अधिकरण में निश्‍चय किया जा चुका है। पर प्रोद्गातृणाम्‌” के विषय में 
सन्देह है । सन्देह का कारण है--'उद्गातुणाम्‌' में बहुवचन का निर्देश । अन्य 
पद “होतुः, ब्रह्मणः' एकवचनान्त हैं; एक ऋत्विक्‌ एक चमस । 'उद्गातृणाम्‌' 
पद बहुवचनान्त होने से यह सन्देह है--क्या इस चमस में विद्यमान सोम का 
भक्षण अकेला उद्गाता करे ? अथवा उद्गाता के सहयोगी सभी सामगान 
करनेवाले ऋत्विक्‌ करें ? तथा सुब्रह्मण्य को छोड़कर शेष सब सामगान करने- 
वाले ऋत्विक्‌ सोमभक्षण करें ? अथवा सुब्रह्मण्यसहित सब ऋत्विक्‌ करें ? 
प्रतीत होता है--अकेला उद्गाता सोम का भक्षण करे, जैसे होता आदि अकेले 
अपने चमस-गत सोम का भक्षण करते हैं । 

आचार्य सूत्रकार ने इसी अर्थ को पूर्वपक्षरूप में सूत्रित किया-- 


उद्गातृचमसमेकः श्रुतिसंयोगात्‌ ॥२३॥ 


[उद्गातृचमसम्‌ | 'प्रोद्गातृणाम्‌' वचन में कहे गये उद्गातृचमस-स्थित 
सोम को [एकः] अकेला उद्गाता भक्षण करे, [श्रुतिसंयोगात्‌ | श्रोदूगातृणाम्‌' 
श्रुति के साथ उद्गाता का साक्षात्‌ सम्बन्ध होने से। 

वाक्य में जैसे होता, ब्रह्मा आदि साक्षात्‌ श्रुत हैं, और अपने सम्बद्ध चमस 
के सोम का भक्षण करते हैं, ऐसे ही उद्गाता साक्षात्‌ पठित है । अकेले उद्गाता 
को सम्बद्ध चमस के सोम का भक्षण करना चाहिए । बहुवचनान्त प्रयोग से इसमें 
कोई अन्तर नहीं पड़ता । बहुवचन होने पर भी बहुत्व अर्थं अविवक्षित है । 
अविवक्षा का कारण है, उद्गाता का एक होना। उद्गातृ प्रातिपदिक के आगे 
बहुवचन का प्रत्यय लगा है। वह बहुवचन विवक्षित होता हुआ उद्गाता के 
बहुत्व को कहेगा । पर उद्गाता एक ही है । उद्गाता के विषय में सुना गया भी 
बहुत्व उद्गाता की एकता को बाधित नहीं कर सकेगा । इस कारण बहुवचन 

अविवक्षित है । इसके अतिरिक्त यह भी ध्यान देने की बात है कि वाक्य में 
साक्षात्‌ उद्गाता का कथन है । अन्य सहयोगियों का--बहुवचन के प्रयोग से 
अनुमान किया जाता है । प्रत्यक्ष अनुमान से बलवान्‌ होता है । अतः उद्गाता 
के अनेक सहयोगियो की अभिव्यक्ति का प्रयोजक होते हुए भी बहुवचन उद्गाता 
के सोमभक्षण में उनके प्रवेश का प्रयोजक नहीं होता । इसलिए उद्गातृचमस 
के सोम का अकेला उद्गाता भक्षण करे, ऐसा ज्ञात होता है ॥२३॥ 

आचायं सूत्रकार ने पूर्वपक्ष का समाधान किया-- 


सर्वे वा सर्व॑संयोगात्‌॥२४॥ 


[वा] 'वा' पद 'अकेला भक्षण करे! इस पूर्वेपक्ष की निवृत्ति का द्योतक है। 
तात्पयं है--अकेला उद्गाता भक्षण करे, यह्‌ कथन युक्त नहीं । इसलिए [सवं ] 
सब भक्षण करे, [स्वंसंयोगात्‌ ] सबके साथ चमस का सम्बन्ध होने से । 

उद्गाता, प्रस्तोता, प्रतिहर्ता, सुब्रह्मण, इन सभी सामगान से सम्बद्ध ऋत्विजो 

। को उद्गातृचमस-स्थित सोम का भक्षण करना चाहिए । यदि अकेले उदगाता 
। का सोमभक्षण कहा जाता है, तो 'उद्गातृणाम्‌' पद में बहुवचन का प्रयोग प्रमाद- 
पूर्ण ही समझा जाएगा; क्योंकि यह बहुत्व न अन्य कथन का अनुवाद है, न 

अन्यत्र इसका विधान है। यह कहना भी युक्त न होगा कि सबका भक्षण मानने 

पर वाक्य में 'उद्गात्‌' पद का पाठ प्रमादपूर्णं हो जायगा; क्योंकि अन्य सह- 

योगियों का सोमभक्षण उद्गाता के सोमभक्षण को व्यावृत्त नहीं करता । तब 

बह्‌ प्रमादपाठ क्यों होगा ? बहुवचन-प्रयोग के सामर्थ्यं से सभी ऋत्विज सोम- 

भक्षण में प्रवेश पा रहे हैं। 'उद्गातृ' पद का पाठ उसी अवस्था में प्रमाद कहा 


अतः सबका सोमभक्षण करना युक्त है ।।२४।। 
प्रथम सन्देह प्रकट करने के अवसर 
ट नर पर दूसरा विकल्प बताया है-- 
सुब्रह्मण्य को छोड़कर शेष तीन --उदगाता प्रस्तोता ड 
~ 2 र द 
सोमभक्षण कर ! अथवा सुब्रह्मण्य के स हित सब भक्षण कर्‌ ? प्रतीत होता है 
वाक्य में साक्षात्‌ उद्गातृ पद के प्रयोग से स्तोत्रकारी तीन ऋत्विजों को ही 


सोमभक्षण करना चाहिए, सबको नहीं। इसी अर्थ : र 
पक्षरूप में सूत्रित किया-- थे को आचायं सूत्रकार ने पूर्व- 


स्तोत्रकारिणां वा तत्संयोगाद्‌ बहुत्वश्रुते: । २५।। 


[वा] 'वा' पद पुर्वसुत्रोक्त चमस के साथ सबका सम्बन 


हल ध॒ _ 
भक्षण कर पक्ष की व्यावृत्ति का योतक है। [ स्तोत्रकारिणाम होने से सव सोम 


[]स्तोत्रगान करने- 

वाले ऋत्विजों का [ तत्संयोगात्‌ ] चमस के साथ सम्बन्ध होने से चमस सोम- 
भक्षण तीन क्रत्विजो का ही कत्तंव्य है; [ बहुत्वश्रुते: ] बहुवचन के श्रवण से भी 
यह अर्थ पुष्ट होता है । 

मुल वाक्य में पद हैँ--प्रैतु उद्गातृणां चमसः' यहाँ उद्गाता का चमस के 
साथ सीधा साक्षात्‌ सम्बन्ध है। उद्गातृ पद गायति-क्रिया के निमित्त से साम- 
गान करनेवाले तीन क्रत्विजो--उद्गाता, प्रस्तोता, प्रतिहर्ता का बोधक है । 
इन तीनों का ही सोमभक्षण कत्तंव्य है। इसमें बहुवचन का प्रयोग भी उपपन्न 
हो जाता है। अन्य ऋत्विज्‌ सुब्रह्मण्य सामगान नहीं करता। बहू केवल 
सुब्रह्मण्योमिन्द्रागच्छ' आदि निगद का उच्चारणमात्र करता है । निगद गद्यरूप 
होने से यजूरूप माने जाते हैं; उनपर गान सम्भव नहीं । इसलिए सुब्रह्मण्य 
ऋत्विक्‌ का न तो उद्गातृ पद से ग्रहण सम्भव है, और न बहुवचन उसके संग्रह 
में कोई सहयोग देता है, क्योंकि बहुवचन तीन ऋत्विजों के ग्रहण में चरितार्थ 
हो जाता हैं। ज॑से उद्गातृ पद का गायति-क्रिया के कारण तीनों ऋत्विजों के 
साथ साक्षात्‌ सम्बन्ध है, सुब्रह्मण्य के साथ बहुवचन का ऐसा साक्षात्‌ सम्बन्ध 
भी नहीं है। अनुमानमात्र से ग्रहण करना व्यर्थ है, क्योंकि प्रत्यक्ष अनुमान से 
बलवान्‌ होता है । फलतः उद्‌गातृ-चमस के सोम का भक्षण तीन ऋत्विजों का 
कतव्य है। सोमभक्षणकर्त्ताओं में सुब्रह्मण्य का प्रवेश नहीं ॥२५।। 

आचार्ये सूत्रकार ने इस पूर्वपक्ष का समाधान प्रस्तुत किया-- 


सवं तु वेदसंयोगात्‌ कारणादेकदेशे स्यात्‌ ॥२६॥ 


[तु सूत्र में तु' पद गत सूत्रोक्त पक्ष की निवृत्ति का द्योतक है । तात्पर्य है— 
सुब्रह्मण्य को छोड़कर तीन उद्गाता, प्रस्तोता, प्रतिहर्ता, ऋत्विज्‌ सोमभक्षण करें, 
यह पक्ष युक्त नहीं है । [सर्वे ] सुब्रह्मण्य-सहित सभी सामवेदी ऋत्विज्‌ सोमभक्षण 
करें, [वेदसंयोगात्‌ | सामवेद में कहे कमं के साथ सभी का सम्बन्ध होने से । 
[एकदेशे] एकदेश = सुब्रह्मण्य को छोड़कर शेष तीन ऋत्विजों के विषय में 
उद्गातृ पद का व्यवहार [कारणात्‌] कारणविशेष से [स्यात्‌] होता है। वह 
कारणविशेष है--'उद्गातारो निषद्य साम्ना स्तुवते’ उद्गाता ऋत्विज्‌ बेठकर 
सामगान द्वारा स्तुति करते हैं---बैठकर सामगान द्वारा स्तुति करना। 

गत सूत्र में जो यह कहा गया कि गायति-क्रिया के कारण तीन ऋत्विज्‌ 
उद्गाता पद से व्यवहूत होते हैं, सुब्रह्मण्य की गणना उनमें नहीं होती, क्योंकि 
वह गान में सम्मिलित नहीं होता । इसलिए उद्गातृ-चमस का सोममक्षण उन्हीं 
तीन ऋत्विजों का कतव्य है । सुब्रह्मण्य उसमें नहीं आता । 

यह सब कथन युक्त नहीं है, क्योंकि गायति-क्रिया के आधार पर उद्गातु पद 
से तीनों ऋत्विजों का ग्रहण नहीं हो सकता । साधारण लौकिक-वैदिक गान अलग 

है, उद्गान अलग है। वह साम का एक भाग उद्गीथ = उत्‌ उपसर्गपूर्वक गायति 
क्रिया का वाच्य प्रसिद्ध है । उद्गीथ-पाठ एक ही ऋत्विज्‌ करता है; तव गायति 
क्रियानिमित्तक उद्गाता एक ही ऋत्विज्‌ कहा जायगा, सब नहीं । 

उद्गातृ पद से सब ऋत्विजों के ग्रहण करने में कारण--वेदसंयोग-- है, 
सामवेद के साथ सम्बन्ध होना । औद्गात्र सामवेद का नाम है, तथा सामवेद-प्रति- 
पादित कर्मे का नाम औद्‌गात्र है। जो व्यक्ति उसका अध्ययन करता, उसको 
जानता एवं उसका अनुष्ठान करता है, वह उद्गाता नाम से व्यवहृत होता है, यह 
सब जानते हैं। यदि किसी समय वह अपने कर्म में व्यापृत न भी रहे, तब भी वह 
उसी नाम से व्यवहृत होता रहता है। जैसे लकड़ी का शिल्पी शिल्प-व्यापार में न 
लगा हुआ भी तक्षा कहा जाता है, ऐसे ही सामकर्म के अध्येता-ज्ञाता-अनुष्ठाता 
सभी ऋत्विज्‌ उद्गाता नाम से व्यवहृत होते हैं । सुब्रह्मण्य-सहित सभी ऋत्विज्‌ 
साम-कर्मानुष्ठान में भाग लेने के कारण उद्गाता माने जाते हैं, इसलिए उद्गात- 
चमसःस्थित शेष सोम के भक्षण में सबका समान अधिकार रहता है, यह निश्चित 
सिद्धान्त है ॥२६॥ (इति उद्गातृणां सह सुब्रह्मण्येन भक्षाऽधिकरणम्‌-८) । 


(ग्रावस्तुतो$पि सोमभक्षाऽधिक रणम्‌ --8) 


ज्योतिष्टोम याग में होता का सहयोगी एक ग्रावस्तुत्‌ नाम का व्यक्ति रहता 
है। उसके विषय में सन्देह है--क्या वह सोम का भक्षण करे ? अथवा न करे? 
आचार्य सूत्रकार ने इस विषय में प्रथम पूर्वपक्ष प्रस्तुत किया-- 


ग्रावस्तुतो भक्षो न बिद्यतेऽनाम्नानात्‌ ॥२७॥ 


[ग्रावस्तुतः] ग्रावस्तुत्‌ नामक व्यक्ति का [भक्षः] सोमभक्षण [न विद्यते ] 


तैत्तिरीय संहिता [ १।४।२८] में प्रसंग है, 'हरिरसि हारियोजनः मर 

FT में सोम भरकर आहुति दी जाती है, इस हः र क 

योजन ग्रह' कहा जाता है । शतपथ ब्राह्मण [४।४।३।१० ] में कहा है, अपने-अपने 

और हारियोजन ग्रहपात्र- त शे 

के भक्षण की सभी लालसा रखते हैं। यहाँ चमसियों के ही तीरी 

है। ग्रावस्तुत्‌ व्यक्ति का न अपना चमस होता है और न 'सवे' पद से सबमें 

उसकी गणना को गई है । अतः ग्रावस्तुत्‌ सोमभक्षण में अधिकारी नहीं है ।।२७। 
आचायं सूत्रकार ने समाधान प्रस्तुत किया-_ | Ma 

हारियोजने वा सर्वंसंयोगात्‌ ॥२८॥ 


[वा] 'वा' पद पूर्वपक्ष की निवृत्ति का द्योतक है। तात्पर्य है~हारियोजन 
ग्रहपात्र-स्थित शेष सोमभक्षण में ग्रावस्तुत्‌ अनधिकारी है, यह कथन युक्त नहीं 
है; [हारियोजने ] हारियोजन ग्रहपात्र-स्थित शेष सोमभक्षण में [सर्वसंयोगात्‌ ] 
सबका सम्बन्ध होने से ग्रावस्तुत्‌ सोमभक्षण का अधिकारी है । 

शतपथ ब्राह्मण के उक्त सन्दर्भ में वाक्य है--'अर्थषः (==हारियोजनः ) 
सर्वेषामेव भक्ष? हारियोजन ग्रहपात्र-सिथित सोम सबका भक्षण है । यहाँ 'सर्व” पद 
के प्रयोग से चमसी और चमसहीन सब उन व्यक्तियों का ग्रहण हो जाता है, जो 
उस याग से सम्बद्ध हैं। ग्रावस्तुत्‌ व्यक्ति होता का सहयोगी रहता है। भले ही 
वह चमसहीन हो, पर हारियोजन ग्रह के सोमभक्षण में अन्यो के समान उसका भी 
पूर्ण अधिकार है, यह वाक्य में 'सर्व' पद के प्रयोग से निश्चित होता है॥२५॥ 

“स्व” पद के प्रयोग को लक्ष्य कर शिष्य जिज्ञासा करता है, इस पद का प्रयोग 
प्रसंग में उन्हीं चमसियों के लिए माना जाना चाहिए, जिनके समीप में वह पठित 
है । ग्रावस्तुत्‌ का ग्रहण--उसके चमसहीन होने से--नहीं किया जाना चाहिए। 

आचार्य ने झिष्य-जिज्ञासा को पूर्वपक्षरूप में सुत्रित किया-- 


चमसिनां वा सन्निधानात्‌ ॥२९॥ 


[वा] वा पद--हारियोजन सोम के भक्षण में ग्रावस्तुत्‌ अधिकारी है-- इस 
कथन की व्यावृत्ति का द्योतक है । तात्पर्यं है--हारियोजन सोम के मक्षण में 
ग्रावस्तुत्‌ अधिकारी नहीं है, क्योंकि वहाँ 'सर्व' पद [चमसिनाम्‌ ] चमसियों के 
[सन्निधानात्‌ ] सन्तिधान==समीप में पठित होने से उन्हीं का ग्रहण कर सकता 
है, अन्य का नहीं । 

हारियोजन सोमभक्षण के विधायक वाक्य में जहाँ सबकी लालसा का उल्लेख 
किया है, उसके समीप प्रथम पाठ है--'यथा चमसमन्यांचमसांरचमसिनो भक्ष- 
यन्ति’ अपने चमस के क्रमानुसार अन्य चमसों को चमसवाले भक्षण करते हैं। 
इन वाक्यों का--सन्तिधान के कारण--परस्पर सम्बन्ध है । इस एकवाक्यता से 
स्पष्ट होता है, सन्दर्भ के अगले भाग में 'सर्व' पद का प्रयोग चमसबाले उन होता 
आदि के लिए किया गया है, जिनका सन्दर्भे के प्रथम भाग में निदेश है । क्योंकि 
ग्रावस्तुत्‌ चमसहीन व्यक्ति है, उसका ग्रहण 'सर्ब॑ पद से नहीं किया जाना चाहिए । 
इसलिए हारियोजन सोम में चमसहीन ग्रावस्तुत्‌ को भक्षण-अघिकार प्राप्त नहीं 
होता ॥२६।। 

आचार्य सूत्रकार ने समाधान किया-- 

सबंषां तु विधित्वात्‌ तदर्था चमसिश्रृतिः ॥३०॥ 


[तु] 'तु' पद इस कथन की व्यावृत्ति का द्योतक है कि हारियोजन सोमभक्षण 
में केवल चमसी लालसा रखते हैं। [सर्वेषाम्‌ | सबके सम्बन्ध का [विधित्वात्‌ ] 
विधायक वाक्य होने से, [चमसिश्रुतिः] सन्दर्भ के प्रथम भाग में चमसियों का 
श्रवण [तदर्था] हारियोजन सोम के स्तुतिरूप प्रयोजन के लिए है। 

शतपथ ब्राह्मण [४।४।३।१०] गत सन्दर्भे का प्रथम भाग अनुवादमात्र है 
जिसमें होता आदि द्वारा अपने-अपने चमस-सोमभक्षण का निर्देश है--'यथाचमस- 
मन्यांश्चमसांइचमसिनो भक्षयन्ति'। सन्दर्भ का अगला भाग--'हारियोजनस्य 
सब लिप्सन्ते सबके लिए हारियोजन सोमभक्षण का विधान करता है। चमसी 
अपने चमसों से सोमभक्षण करते ही हैं, उनके विधायक वाक्य अन्य हैं। यहाँ 
उनका कथन हारियोजन सोमभक्षण की स्तुति के लिए है। अपने-अपने चमस का 
सोमभक्षण उसी एक का कल्याण करता है, जो उसे खाता है; पर हारियोजन 
सोममक्षण की सभी लालसा रखते हैं, वह सबका कल्याण करने से महाकल्याण- 
कारी है, यह उसकी स्तुति है। इस वाक्यांश के 'सवं' पद को केवल चमसियों के 
लिए एकदेश में सीमित करना निष्प्रयोजन होगा, क्योंकि वे तो अपने चमसगत 
सोम का भक्षण करते ही हैं। इस प्रकार एक ही वाक्य में दो अपूर्वं विधियों के 
अशास्त्रीय कथन से भी बचा जा सकेगा । उक्त ब्राह्मण-सन्दर्भं इस अथं को स्पष्ट 
क्य या मर सा अन्ये भक्षा अथेष: ( = हारियोजनः) अति- 

त न्त्सवेषामेव भक्षः' अन्य चमस-सोमभक्षण चमसो के अनुसार 
होते हँ । पर यह हारियोजन सोम उनसे अतिरिक्त है। इसलिए इसमें सबका ही 
भक्षण-अधिकार है, चाहे वह चमसी हो, अथवा चमसहीन । फलतः हारियोजन- 
त र अधिकार अक्षुण्ण है ॥३०।। (इति ग्रावस्तुतोऽपि सोम- 


(वषट्कारस्य भक्षतिमित्तताऽधिकरणम-. १०) 


केवल समाख्या ( =नामनिर्देश) ही सोमभक्षण हीं 
[का ति रि न्य 
निमित्त हैं। सूत्रकार वषट्कार को निमित्त बताता है-- me 


बषट्काराच्च भक्षयेत्‌ ॥३१॥ 


[वषट्कारात्‌] वषट्कार से [च] भी [भक्षयेत्‌ ]भक्षण करे । तात्पर्य है-- 
वषट्‌ पद का उच्चारण करते हुए आहुति देता है, वह भी सोमभक्षण करता 


‘ 1 
होता ऋत्विक्‌ 'वषट्‌' पद के उच्चारण के साथ होमाग्नि में आहुति प्रदान 


CC-0. Gurukul Kangri Collection, Haridwar 


डी 


Digitized by Arya Samaj Foundation Chennai and eGangotri 


अथ तृतीयाध्याये पञ्चमः पादः ५५९ 


करता है। उस विषय में वाक्य है--विषट्कर्त्‌: प्रथमभक्ष:” वषट्‌ उच्चारण कर 
आहुति देनेवाले का प्रथम सोमभक्षण होता है। यहाँ वषट्कार सोमभक्षण का 
निमित्त है । 

यद्यपि 'होतुशचमसः' वाक्य के अनुसार होता का सोमभक्षण प्राप्त है, तब 
प्रस्तुत कथन में भक्षण को अनुवाद मानकर केवल प्राथम्य का विधान इस वाक्य 
से मानना चाहिए । ऐसी स्थिति में यह अपूर्वेविधि न होकर अनुवाद होने से सोम- 
भक्षण का विधायक नहीं माना जाना चाहिए। परन्तु यह कथन युक्त नहीं है, 
क्योंकि इससे वाक्यभेद-दोष उपस्थित होता है। एक ही वाक्य में एक अंश अनुवाद 
और अन्य अंश विधायक हो, यह अशास्त्रीय है। इसलिए वषट्करत्तु: प्रथमभक्ष: 
वाक्य प्राथम्य विशिष्ट सोमभक्षण का विधायक होने से अपुवंविधि है । इस प्रकार 
वषट्कार को सोमभक्षण में स्वतन्त्र निमित्त मानना युक्त है ॥३१॥ (इति वषट्‌- 
करणस्य भक्षनिमित्तताऽधिकरणम्‌--१० )। 


(होमाभिषवयोरपि भक्षनिमित्तताञधिकरणम्‌--११) 


सोममक्षण में -- सोम के होम और सोम के अभिषव को भी सूत्रकार ने-- 
निमित्त बताया--- 


होमाभिषवाभ्यां* च ॥३२॥ 

भिक्षयेत्‌' क्रियापद की यहाँ गतसुत्र से अनुवृत्ति है।[ होमाभिषवाम्याम्‌ ] होम 
और अभिषव करने से [च] भी [भक्षयेत्‌ ] भक्षण करे | 

होम और अभिषव भी सोमभक्षण में निमित्त हैं । वाक्य है--'हविर्धाने ग्राव- 
भिरमिषुत्याहवनीये हुत्वा प्रत्यञ्चः परेत्य सदसि भक्षान्‌ भक्षयन्ति’ हृविर्धान” 

१. तुलना करें--ात्रे समवेतानां वषटूकर्ता पूर्वो भक्षयति’ आप० श्री० 

१२।२४।६॥ 

२. अभिषव कर्म होम से प्रथम होता है। तब सूत्र में 'अभिषव” का पाठ प्रथम 
होना चाहिए था, पर पाणिनि-नियम [२।२।३४)] के अनुसार द्वन्द्व समास 
में 'होम' पहले पढ़ा जाता है । यद्यपि सुत्ररचता के समय 'पाणिनि व्याकरण! 
नहीं था, तथापि पदनियोजन में लोकव्यवहार व पूर्ववर्ती व्याकरणों की 
निश्चित यह व्यवस्था रही होगी। उसी का अनुकरण पाणिनि ने अपने 
व्याकरण में किया । आज उसी के आधार पर पदनियोजन-निदेश संभव है । 

३. तै० सं० [६1२1११] के पाठ से तुलना करें--'हविधाने चर्मन्नधि ग्रावभि- 
रभिषुत्याहवनीये हुत्वा प्रत्यञ्चः परेत्य सदसि भक्षयन्ति’ । 

४. यज्ञमण्डप में 'हविर्धान' वह स्थानविशेष है, जहाँ होम के लिए 'हवि' तैयार 
किया जाता है । तंत्ति रीय संहिता के उक्त प्रसंग [६।२।११] में इसका बहुत 
आकर्षक वर्णन है । 

नामक स्थान में पत्थरों से सोम को कूट-पीस-छानकर, तैयार कर, आहवनीय अग्नि 
में होम करके, वापस लौटकर सदोमण्डप में शेष सोम का भक्षण करते हैं। इस 
वाक्य में अभिषव-होम व भक्षण-क्रियाओं के क्रम का विधान अभिप्रेत नहीं है, 
क्योंकि क्रियाओं की स्थिति के कारण क्रम स्वत:सिद्ध है । सोम तैयार हुए बिना 
होम नहीं हो सकता । सोम की आहुति देने के लिए सोम को प्रथम तैयार करना 
होगा । होम सम्पन्न हुए बिना सोम का भक्षण नहीं हो सकता, क्योंकि सोम का 
शेष रहता तभी सम्भव है, जव सोम की अपेक्षित आहुति देकर होम सम्पन्न कर 
लिया जाय। ऐसी स्थिति में स्वतःप्राप्त क्रम का विधान करना अनावश्यक है । 
क्रम का विधान मानने पर वाक्यभेद-दोष भी प्रसक्त होता है। क्रम का 
विधान कहने से दो क्रियाओं का कथन प्राप्त होता है-'अभिषुत्य' अभिषव करके 
भक्षण करते हैं; तथा 'हुत्वा' होम करके भक्षण करते हैं; एक वाक्य में वाक्यभेद 
की प्राप्ति शास्त्र में दोष माना गया है । इसलिए भी उक्त वाक्य में क्रम का विधान 
मानना संगत नहीं है । 
यह्‌ कहना भी युक्त न होगा कि अभिषव और होम भक्षण के अङ्ग हैं, अर्थात्‌ 
भक्षण के लिए अभिषव और होम किया जाता है। भक्षण मुख्य अङ्ग है, और ये 
उसके अङ्ग हैं। इस कथन की अयुक्तता का कारण यह है कि अभिषव = सोम का 
तैयार करना मुख्यतः होम के लिए किया जाता हैं, और होम स्वर्गादपि फलप्राप्ति 
के लिए किया जाता है । इसलिए इनको भक्षण का अङ्ग नहीं माना जा सकता । 
अतः भक्षण अप्राप्त है। प्रस्तुत वाक्य उसी का विधान करता है; यह अपूर्व विधि है। 
द्वादशाह सत्र में दीक्षा-वाक्य है---'अध्वर्युगृंहरपति दीक्षयित्वा ब्रह्माणं दीक्ष- 
यति, तत उद्गातारम्‌' [आप०श्रौ० २१।१।१६।२० ]अध्वर्य्‌ गृहपति को दीक्षित 
कर ब्रह्मा को दीक्षित करता है, तदनतर उद्गाता को । इस वाक्य में आचार्य ने 
कम का विधान माना है। इसी के समान 'हविर्धाने' आदि वाक्य में भी क्रम का 
बिधान मानना चाहिए । यह कथन भी युक्‍त नहीं है, क्योंकि प्रस्तुत प्रसंग में क्रम 
प्रयोजनवश स्वत:सिद्ध है; उसका विधान अनावश्यक व व्यर्थं है । क्योंकि अभिषव 
के बिना होम सम्भव नहीं, होम से पूर्व अभिषव करना ही होगा। ऐसे ही होम 
के बिना शेष सोमभक्षण सम्भव नहीं, भक्षण से पूर्व होम करना ही होगा । EE 
व्यतिक्रम असम्भव है | न सोम के पश्चात्‌ अभिषव सम्भव है, न भक्षण के पश्चात 
होम । ऐसी स्थिति द्वादशाह सत्र के दीक्षाः प्रसंग में नहीं है न हाँ व्यतिक्रम सम्भव 
है; इसलिए वहाँ क्रम का विधान आवद्यक है 00 प 
प्रस्तुत वाक्य के प्रत्यञ्च; परेत्य” पदों के आधार पर वाक्य का विनियोग 
“पीछे की ओर घूमकर' आने में मानना चाहिए, अर्थात यह वाक्य 'पीछे की ओर 
भूमकर आने का विधान करता है। यह कथन भी युक्त नहीं है, क्योंकि आइव- 
नीय में सोमाहुति देकर भक्षण-तिमित्त सदोमण्डप में जाने के लिए 'पीछे की ओर 

लौटना” अनिवार्य है । अतः वह स्वत:सिद्ध है, उसका विधान करना अनावश्यक 
। 
फलतः उक्त वाक्य शेष सोमभक्षण का विधान करता है, यही मान्यता निर्दोष 
हे। जो होता आदि अभिषव करते हैं, एवं होम करते हैं, वे शेष सोम का भक्षण 
करते हैं। इस प्रकार अभिषव और होम भक्षण में निमित्त हैं ॥३२॥ (इति होमा- 
भिषवयोरपि भक्षनिमित्तताऽधिकरणम्‌--११) । 


(वषट्कर्त्रादीनां चमसे सोमभक्षाधिकरणम्‌-१२) 


ज्योतिष्टोम प्रसंग में बाक्य है--प्रैतु होतुश्चमसः प्र ब्रह्मणः प्रोद्गातृणां प्र 
यजमानस्य' [श० ब्रा० ४।२।१।२६॥ कात्या० श्रौ० १०।१।१० | इत्यादि'। 
प्रस्तुत वाक्य में बताया गया है, होता आदि चमसोंवाले सोमभक्षण अपने चमसों 
में करें। यहाँ सन्देह है--क्या वषट्कार, अभिषव व होम करनेवाले चमसो में 
भक्षण करें ? अथवा न करें ? शिष्य जिज्ञासा करता है-'प्रैतु होतुरचमसः? इत्यादि 
वाक्य में होता आदि के चमसों में सोमभक्षण का प्रत्यक्ष निर्देश है, पर प्रस्तुत 
वाक्य में ऐसा नहीं है, इसलिए यह क्यों न माना जाय कि वषट्कार, अभिषवं 
व होम करनेवाले चमस में सोममक्षण न करे? 

आचार्य ने शिष्यजिज्ञासा को पूर्वपक्षरूप में सूत्रित किया-- 


प्रत्यक्षोपदेशाच्चमसानामव्यक्तः शेषे ॥३३॥ 


[चमसानाम्‌ | चममों के 'प्रैतु होतुशचमस:” इत्यादि वाक्य में [प्रत्यक्षोप- 
देशात्‌ ] प्रत्यक्ष =स्पष्ट उपदेश -- कथन होने से जिनके चमस हैं, उन्हीं को चमसों 
में सोमभक्षण प्राप्त होता है, [अव्यक्तः] जहाँ व्यक्त स्पष्ट चमसनिर्देश नहीं 
है, वहाँ [शेषे | चमसियो से अन्यत्र --भिन्न पात्र में सोमभक्षण होना चाहिए । 

विषट्कत्त्‌: प्रथमभक्ष:' तथा 'हविर्धाने ग्रावमिरमिषुत्य आदि वाक्यों में 
चमस का स्पष्ट कथन नहीं हे, अत: वषट्कार, अभिषव व होम करनेवालों का 
सोमभक्षण चमसों में न होकर अन्य पात्र में होना चाहिए । 

यहाँ वषट्कर्त्ता आदि के सोमभक्षण में कोई सन्देह नहीं है। वह गत अधि- 
करण में निश्चित कर दिया गया है । 'हविर्घानि--“सदसि मक्षान्‌ भक्षयन्ति' वाक्य 
सोमभक्षण का स्पष्ट निर्देश है । सन्देह पात्र के विषय मैं है। वषट्कर्त्ता आदि को 
चमस में सोमभक्षण कराया जाय ? अथवा अन्य पात्र में ? क्योंकि वषट्कत्तु" 
एवं ‘हविर्धाने’ आदि वाक्यों में सोममक्षण का स्पष्ट कथन होने पर भी चमस का 
स्पष्ट निर्देश नहीं है, इसलिए वषट्कर्ता आदि को चमस में सोमभक्षण न कराकर 
म्य US कळे यि 

१. द्रष्टव्य---(३॥५॥२२) सुत्र का भाष्य । 

अन्य पात्र में कराना चाहिए, पूर्वपक्ष का यही आशय है॥ ३३॥। 

आचार्य सूत्रकार ने उक्त जिज्ञासा का समाधान करते हुए सिद्धान्तपक्ष प्रस्तुत 
किया-- 

स्याद्वा कारणभावाद्‌ अनि्देशश्चमसानां 


कत्तुस्तदचनत्वात्‌ ॥३४॥ 


[वा] 'वा' पद पूर्वपक्ष की निवृत्ति का द्योतक है। [स्यात्‌ |वषट्कर्त्ता आदि 
का भी सोमभक्षण चमस में होना चाहिए, क्योंकि वहाँ [कारणभावात्‌ ] सोम- 
भक्षण के कारण विद्यमान होने से; [चमसानाम्‌ ] चमसों का [अनिर्देश: ] स्पष्ट 
निर्देश न होना भले हो, पर [कर्तुः] वषट्कर्ता आदि के [तद्वचनत्वात्‌ | सोम- 
भक्षण का स्पष्ट कथन होने से, उनका भी सोमभक्षण चमसों में होगा । 

यह कहना किसी अंश में ठीक है कि प्रैतु होतुश्चमसः” वाक्य में चमस का 
स्पष्ट निदेश है, वह--जिसका जो चमस है, उसके--चमस में सोमभक्षण का 
विधान करता है; परन्तु वषटकर्ता आदि के चमस में सोमभक्षण का निषेध नहीं 
करता। जैसा सोममक्षण का विधान भ्रैतु' आदि वाक्य में है, वैसा ही वषटकर्त्तु:, 
हविर्धाने' आदि वाक्यों में है। सोमभक्षण प्रत्येक दशा में चमसों में ही होगा, भले 
ही कहीं चमस का स्पष्ट निर्देश न हुआ हो ॥३४।। 

सूत्रकार ने इसी की पुष्टि में अन्य हेतु प्रस्तुत किया--- 


चमसे चान्यदर्शनात्‌ ॥३५॥ 


[चमसे] चमस-प्रसंग में [अन्यदशेनात्‌] अन्यों-- जिनके चमस नहीं कहे 
उनके देखे जाने से [च] भी, वषटकर्ता आदि का सोमभक्षण चमस में होता है। 
प्रितु' वाक्य में जो चमस जिसके लिए निदिष्ट है, वही उसमें सोमभक्षण करे, 
अन्य न करे,--ऐसा नियम नहीं है । इसके अतिरिक्त अन्य वाक्य उन्हीं चमसों में 
अन्यो के सोमभक्षण का निर्देश करता है--“चमसांशचमसाध्क्यंवे प्रयच्छति, तान्‌ 
स वषट्कत्रे हरति’ चमसाध्वयुँ के लिए चमसो को देता है, चमसाध्वर्य उनको 
वषट्कर्ता के लिए पहुँचाता है। यदि 'होतृचमस' नाम से एक ही द्वारा चमस में 
सोमभक्षण हो, तो वाक्य में 'तान्‌' बहुवचन का प्रयोग उपपन्न नहीं होता । इसकी 
उपपत्ति तभी सम्भव है, जब वषट्कर्त्ता आदि चमसो में भक्षण करे । इससे स्पष्ट 
होता है, जहाँ सोमभक्षण है, वह चमसों में ही है, अन्य पात्रों में नहीं । 
इस प्रसंग में यह भी ध्यान देने योग्य है कि 'होतुचमस' नाम से चमस पर 


होता का स्वामित्व स्थापित नहीं हो जाता । चमस तथा अन्य सभी यज्ञिय पात्रों, 


पर स्वामित्व यजमान का रहता है । जैसे होता या उद्गाता चमस का यज्ञकाल में 
उपयोग करने के लिए अधिकृत हैं, वंसे ही वषट्कर्त्ता आदि भी पूर्णरूप से अधि- 

कृत हैं, भले ही कतिपय वाक्यों में उनके सोमभक्षण-निर्देश के साथ चमस का 


उल्लेख न हुआ हो। 


जिज्ञासा होती है--चमस में ही सोमभक्षण किया जाय, इसके लिए इतना 
आग्रह या दृढ़ नियम क्यों है ? ज्ञात होता है, चमस का निर्धारित माप = परिमाण 
होने के कारण यह व्यवस्था की गई, जिससे यागशेष सोम सब अधिकृत याज्ञिकों 
को पूर्णतया समानरूप में वितरित किया जा सके । अन्य यज्ञिय पात्रों के परिमाण 
न्यूनाधिक हो सकते हैं। उनमें सोमभक्षण होने पर किसी को अधिक सोम मिले, 
किसी को न्यून, यह उचित व न्याय्य प्रतीत नहीं होता । इसीलिए नियत परिमाण 
के पात्र चमस में सोमंभक्षण की व्यवस्था की गई ॥३५॥ (इति वषद्‌ कर्त्रादीनां 


चमसे सोमभक्षाधिकरणम्‌--१२) । 


(होतुः प्रथमभक्षाधिकरणम्‌-१३) 


शिष्य जिज्ञासा करता है-जब एक चमस पात्र में अनेक ऋत्विक्‌ सोमभक्षण 


| करते हैं, तब वहाँ क्रम क्या होना चाहिए ? सूत्रकार ने इस विषय में पूर्वपक्ष प्रस्तुत 


| किया-- 
एकपात्रे क्रमादध्वर्यु: पूर्वो भक्षयेत्‌ ॥३६॥ 


सबसे पहले है।।३६।। 
सुत्रकार ने सिद्धान्त-पक्ष प्रस्तुत किया-- 


होता वा मन्त्रवर्णात्‌ ॥३७॥ 


करना चाहिए, [ मन्त्रवर्णात्‌ ] मन्त्र में ऐसा कथन होने से। 


[एकपात्रे | एक पात्र में सोमभक्षण के अवसर पर [अध्वर्यू:] अध्वर्यू [पूर्वः | 
प्रथम [भक्षयेत्‌] भक्षण करे, [क्रमात्‌ ] क्रम से; होम के समय सोमपात्र क्योंकि 
अध्वर्यू के हाथ में होता है, इसलिए सर्वप्रथम सोमभक्षण उसी को करना चाहिए, 
क्योंकि क्रम वहीं से प्रारम्भ होगा, जिसके सान्निध्य में सोम है। याग के समय 
'्रतिप्रस्थाता' नामक ऋत्विक्‌ सोमपात्र को भरकर अध्वर्यु के हाथ में देता है। 
| अध्वर्यू का कार्य है--आहवनीय अग्नि में सोम की अपेक्षित आहुतियाँ देना । याग 
| के अनन्तर शेष सोम का भक्षण सब ऋत्विक्‌ करते हैं । एक पात्र में भक्षण होने से 
सबको बारी-बारी से भक्षण करना होगा। ऐसी स्थिति में सर्वप्रथम भक्षण का 
वही ऋत्विक्‌ अधिकारी है, जिसके समीप सोम अवस्थित है । अत: अध्वर्यू का क्रम 


[वा] वा' पद पूर्वपक्ष की निवृत्ति का द्योतक है । तात्पयं है--/अध्वर्यू प्रथम 
सोमभक्षण करे यह कथन युक्त नहीं। [होता] तब होता को सर्वप्रथम भक्षण 


| ऋग्वेद [ १०।९४।२ ] में मन्त्र है-'होतुश्चित्‌ पूर्वे हविरद्यमाशत' हे ग्रावाओ! 

कदाचित्‌ तुम होता से पहले ही भक्षणयोग्य हवि =सोम का रसास्वादन करते हो । 
यह आलङ्कारिक वर्णन है। सोमलता को पत्थरों से कट-पीसकर सोम तैयार 
किया जाता है । पत्थरों में वह अनिवार्य रूप से लग जाता है, उसी को उत्प्रेक्षा- 
लङ्कार से भक्षण के रूप में कहा गया है। कहने की पद्धति है--सम्भवतः तुम 
होता से पहले ही सोमभक्षण करते हो । इसका तात्पर्य है--यज्ञशेष सोम का 
भक्षण करनेवाला सबसे पहला अधिकारी होता नामक क्रत्विक्‌ है। ऋग्वेद 
[५॥४३॥३ | में अन्य मन्त्र है--होतेव न: प्रथमः पाहि' हे वायो ! उस मधुर रस- 
पूर्ण सोम का हमारे लिये तुम देवताओं में सबसे पहले ऐसे ही पान करो, जैसे 
क्रत्विजो में होता यज्ञशेष सोम का सबसे पहले पान करता है। सोम तैयार होने 
पर तत्काल उसके साथ वायु-संस्पर्श अनिवाये है। उसीको 'वायु द्वारा भक्षण' के 
रूप में वर्णन किया है। वह प्राणिजीवन के लिए अनुकूल स्थिति में सहयोग प्रदान 
करता है। उसके अनन्तर अध्वर्यू द्वारा सोम की आहुति आहवनीय अग्नि में दी 
जाती है । इससे प्राणियों के लिए अनुकूल जीवनीय तत्त्व और भी सुक्ष्म होकर 
वायु में मिल जाते हैं। यहाँ देवताओं में अग्नि से पहले वायु का सोमभक्षण है । 
उसी के लिए मन्त्र में 'होतेव' दृष्टान्त दिया गया है। जैसे क्रत्विजो में होता यज्ञ- 
शेष सोम का सर्वप्रथम मक्षण करता है, ऐसे ही देवताओं में वायु। मन्त्र में पद 
है 'न:--हमारे लिए, यह सब हमारे अर्थात्‌ प्राणियों के अभ्युदय के लिए होता है । 

मन्त्रों के उक्त वर्णन से स्पष्ट हो जाता है--यज्ञशेष सोम के भक्षण का सर्व- 
प्रथम अधिकारी होता ऋत्विक्‌ है। अत: पूर्वपक्ष का यह कथन युक्त नहीं कि 
सान्निध्य से अध्वर्यू को सोमभक्षण प्रथम करना चाहिए ।।३७॥ 

इसी की पुष्टि के लिए सूत्रकार अन्य हेतु प्रस्तुत करता है-- 


वचनाच्च ॥३८॥ 


[वचनात्‌ ] वचन से [च] भी वषटकरत्ता का प्रथम भक्षण जाना जाता है। 
वचन है--'वषट्कर्त्तः प्रथम भक्षः? वषट्कर््ता= 


१ =वौषट्‌ उच्चारण करनेवाले 
सोमभक्षण प्रथम है। वौषट्‌ का उच्चारण होता करता है, उसके अनन्तर 


अध्वर्यू सोम की आहुति आहवनीय अग्नि में छोड़ता है । इस प्रत्यक्ष कथन से वषट- 
कर्ता होता ऋत्विक्‌ का सबं प्रथम सोमभक्षण होना स्पष्ट है। इसी अर्थ का उप- 
FO 00 न समवेतानां नघटकर्ता 
पूर्वो भक्षयति’ जहाँ एक पात्र म अनेक ऋत्विक्‌ सोमभक्षण करनेवाले हों, वहाँ 
वषट्कर्तता होता ऋत्विक्‌ सर्वप्रथम सोमभक्षण करता है। 
हत र FIC 000 100 क्त वाक्य केवल मक्षण «का 
वधान करते हँ; यहाँ प्राथम्य अ कः रि 

ह्‌ १०९. बिवक्षित है । कारण यह्‌ हे कि प्राथम्य अन्य कसी 
वाक्य से प्राप्त नहीं है, इसलिए उसे अनुवाद कहकर अविवक्षित नहीं माना जा 

अथ तृतीयाध्याये पञ्चमः पाद: 


सकता। वह अपूवंविधि है, उसकी उपेक्षा शक्‍य नहीं; अन्यथा 'प्रथम' पद का 


निर्देश व्यर्थ मानना होगा । एकसाथ अनेक गुणों का विधान करनेवाला वाक्य 
| अशास्त्रीय नहीं है । अत: उक्तवाक्य भक्षण के साथ प्राथम्य के विधायक हैं ॥३८॥ 


सूत्रकार उक्त अर्थ की पुष्टि में अन्य हेतु प्रस्तुत करता है--- 


कारणानुपुर्व्याच्च ॥३९॥ 


[कारणानुपूर्व्यात्‌ | कारण की आनुपूर्वी से [च] भी होता का प्रथम सोम- 


भक्षण सिद्ध है। 


सोमभक्षण के निमित्त हैं-वषट्कार और होम । पहला निमित्त वषट्कार है, 
अनन्तर होम। वषट्कार होता करता है, होम अध्वर्यु । होता प्रथम ‘वौषट्‌ 
उच्चारण करता है, अनन्तर अध्वर्यू आहुति देता है । अनुष्ठान का यह नैमित्तिक 
क्रम होता के कार्य को प्रथम और अध्वर्यू के कार्य को उसके परचात्‌ रखता है । 
कर्मानुष्ठान की इस आनुपूर्वी से भी होता का सोममक्षण सर्व प्रथम होना निश्चित 


र 


| है। फलतः एक पात्र में अनेक ऋत्विजों के सोमभक्षण के अवसर पर उस 
| पात्र में सर्वप्रथम सोममक्षण होता करता है ॥३६। (इति होतुः प्रथमभक्षाधि- 


करणम्‌--१३) । 
(भक्षस्यानुज्ञापूर्वकत्वाधिक रणम्‌-- १४) 


अनुज्ञापन आवश्यक है । 


होगा; ऐसा प्राप्त होने पर सूत्रकार ने सिद्धान्तपक्ष प्रस्तुत किया-- 


वचनादनुृज्ञातभक्षणम्‌ ॥४०॥ 


पूर्वक ही सोमभक्षण करना चाहिए। 

शिष्य जिज्ञासा करता है--एक पात्र में अनेकों द्वारा जो सोमभक्षण किया 
जाता है, वहाँ सन्देह है-कया अनुज्ञापन करके या बिना अनुज्ञापन के ही सोम- 
मक्षण करना चाहिए ? अथवा आवश्यक रूप से अनुज्ञापनपूर्वक सोमभक्षण करना 
चाहिए ? पहले पक्ष में अनुज्ञापन का अनियम है, करे या न करे। दूसरे पक्ष में 


अनुज्ञा पद का अर्थ है-अनुमति, सहमति, स्वीकृति । अनुज्ञापन है-- 
अनुमति एवं स्वीकृति लेना । एक व्यक्ति अन्य व्यक्ति को किसी विशिष्ट कार्य के 
हेतु आमन्त्रित करता है, और उसमें अन्य व्यक्ति की अनुमति या स्वीकृति जानना 
चाहता है। यह सब भाव अनुज्ञापन में आ जाता है। पहले विकल्प में कहे-सुने 
बिना या कभी कह-सुनकर भी अनियम से सोमभक्षण में लाघव प्रतीत होता है। 
नियम मानने पर व्यवस्था करनी पड़ती है । इसलिए पहला पक्ष मानना युक्त 


[वचनात्‌] शास्त्रीय वचन से ज्ञात होता है, [ अनुज्ञात मक्षणम्‌ ] अनुज्ञापन- 

काठक संहिता [११।१] में वचन है--इन्द्रो वे त्वष्टु: सोममनुपहतो$पिबत्‌ 
स विश्वक्‌ सोमपीथेन व्याध्यंत, तस्मात्‌ सोमो नानुपहूतेन पातवे' इन्द्र ने एक 
बार त्वष्टा के सोम को बिना बुलाए पिया; उस सोमपान से वह पूर्णरूप में 
तिरस्कृत हुआ, अतः सोमपान के लिए बिना बुलाये उपस्थित नहीं होना चाहिए । 

वचन में 'अनुपहुतः' पद है। उपहूत बुलाया हुआ, अनुपहूत न बुलाया हुआ । 
उपह्वान व अनुञ्ञापन पद एक हो अर्थ को कहते हैं। यह एक साधारण व्यवहार 
की बात है, खाने-पीने आदि के अवसर पर बिना बुलाये उपस्थित होना प्रायः 
तिरस्कार का कारण हो जाता है। यजमान ऋत्विजों को सोमभक्षण के लिए 
आमन्त्रित करता है, तब ऋत्विज्‌ स्वीकृति देकर उपयुक्त अथवा पूर्वनिर्धारित 
स्थान में उपस्थित हो जाते हैं। इसी आशय को सूत्र प्रकट करता है ।।४०॥। 
(इति भक्षस्यानुज्ञापुर्वकत्वाधिकरणम्‌--१४) । 


(बेदिकवचनेनानुज्ञापनाधिक रणम्‌--१५) 


अनुमति प्राप्त होने पर सोमभक्षण के लिए उपस्थित होना चाहिए, ऐसा 
निइचय हो जाने पर भी यह सन्देह रह जाता है कि अनुज्ञापन लौकिक वाक्य से 
किया जाय ? अथवा वैदिक वाक्य से ? इसके लिए कोई नियत व्यवस्था न होने 
के कारण साधारणतया लौकिक वाक्य से अनुज्ञापन करे, ऐसा प्राप्त होने पर 
सूत्रकार ने व्यवस्था की-- 


तडुपहुत उपह्वयस्वेत्यनेनानुज्ञापयेल्लिङ्गात्‌ ॥४१॥ 


[तत्‌] उस सोमभक्ष के लिए[ 'उपहृत उपह्वयस्व' इति ] उपहृत उपह्वयस्व' 
[अनेन ] इस वेदिक वचन से [ अनुज्ञापयेत्‌ | अनुज्ञापन करे लिङ्गात्‌ ] उक्त वचन 
म अनुज्ञापन का सामर्थ्यं देखे जाने से । 

` उपहत उपह्वयस्व' यह वचन शतपथ ब्राह्मण [ २।४।४।२५] में पठित है। 
“यजुवद [ २११ | में 'उपहृत उपह्वयताम्‌ पद पठित हैं। उपहृयताम्‌ के आधार 
परु शतपथ में “उपह्वयस्व' की ऊहा की गई प्रतीत होती है । यजुर्वेद में सर्वत्र जहाँ 
'उपहुतः' पद प्रयुक्त है, प्राशन व भक्षण का निदेश है। इससे 'उपहुत, उपह्वयस्व' 
वचत म अनुज्ञापन का सामर्थ्ये निहित है पह ज्ञात होता है । इस वेदिक वचन से 
अुज्ञापन का प्रयोजन सिद्ध हो जाने पर इस कार्य के लिए लौकिक बचन की 


निवृत्ति हो जाती है ॥४१॥ (इति वेदिकवचनेनानुज्ञापनाधिकरणम्‌-- १५) । 
(वेदिकवाक्येन प्रतिवचनाधिकरणम-- १६) 


यह निश्चित हो गया कि “उपहृत 
करे, पर यह सन्देह अभी बना है रि 

प्रयोग किया जाय ? अथवा वह भी वैदिक वचन द्वारा हो ? वैदिक वाक्य का 
विनियोग प्रश्‍न में किया गया है; प्रतिवचन में लौकिक वाक्य का प्रयोग क्यों न 
माना जाय ? 

आचाय सूत्रकार ने सिद्धान्त स्थिर किया-- 


तत्रार्थात्‌ प्रतिवचनम्‌ ॥४२॥ 


[तत्र] उस अनुज्ञापन में [अर्थात्‌ ] अर्थ-सामर्थ्य से 'उपहूतः' यह पद [ प्रति- 
वचनम्‌ ] प्रतिवचन होता है। 

अनुज्ञापन के लिए बताये गये वैदिक वचन में दो पद हैं--एक--“उपहृतः” 
दुसरा 'उपह्वयस्व'। दूसरा क्रियापद है। यजमान इसका उच्चारण करता है, 
ऋत्विक्‌ का उपह्वान करता है, उसे आमन्त्रित करता है, बुलाता है--आओ, 
सोमभक्षण करो । यह प्रथम कहे जाने से प्रश्‍नरूप है। आमन्त्रण को स्वीकार कर 
ऋत्विक्‌ 'उपहृतः' उच्चारण करता हुआ सोमभक्षण के लिए सद:स्थान में उप- 
स्थित हो जाता है। तात्पर्य है--मैं उपहूत हैं, आमन्त्रित हूँ, सोमभक्षण के लिए 
मुझे बुलाया गया है, वह स्वीकार है । वह सदोमण्डप में पहुँच जाता है। 

इस प्रसंग में यह कहना संगत न होगा कि प्रदनरूप में कहा गया वचन पहले 
पढ़ना चाहिए, उत्तररूप में कहा गया अनन्तर; पर मूल ग्रन्थ [श० ब्रा०] में 
इनका विपयंय क्यों है? वस्तुतः कोई भी पद अपने अर्थ-सामथ्य से उपयुक्त अवसर 
पर प्रयुक्त किया जाता है; उनकी आनुपूर्वी अर्थवोधन में बाधक नहीं होती । 
शास्त्र का यह सर्वसम्मत सिद्धान्त है--'यस्य येनार्थसम्बन्धो दूरस्थस्यापि तस्य 
सः --अर्थ-सामर्थ्यं से पद का प्रयोग वहीं होगा, जिसके साथ उसका सम्बन्ध है, 
भले ही वह पाठ में पहले-पीछे कहीं पढ़ा गया हो । फलतः “उपहृत उपह्वयस्व' इस 
वैदिक वचन के दूसरे पद का उच्चारण यजमान प्रथम करता है । उसके प्रतिवचन 
में अधिकृत ऋत्विक्‌ 'उपहृत? उच्चारण करता है। इस प्रकार प्रश्‍न-प्रतिवचन 
दोनों वैदिक वचन द्वारा किये जाते हैं। यज्ञःप्रसंग में लौकिक वाक्य प्रयुक्त नहीं 
होने चाहिएँ, यही इसका तात्पर्यं है । आपस्तम्ब श्रौतसूत्र [ १२।२४।१५ व ४४] 
में उक्त आधार स्पष्ट लिखा है--उपहृत इति प्रतिवचनः? ।।४२।। (इति वैदिक- 
वाक्येन प्रतिवचनाधिकरणम्‌--१६) । 


(एकपात्राणामनुज्ञापनाधिक रणम्‌-- १७) 


वैदिक वचन से अनुज्ञापन किये जाने का निश्चय होने पर भी यह सन्देह है 
कि क्या जहाँ अनेक व्यक्ति एक पात्र में सोमभक्षण करते हैं, वहीं अनुज्ञापन होना 
चाहिए ? अथवा सवंत्र सोमभक्षण के अवसर पर? इस विषय में कोई विशेष 
कथन त होने से सर्वत्र सोमभक्षण के अवसर पर अनुज्ञापन किया जाना प्राप्त 

होता है । 


आचार्य सूत्रकार ने इसे व्यवस्थित किया--- 


तदेकपात्राणां समवायात्‌ ॥४३॥ 


[तत्‌] वह अनुज्ञापन [एकपात्राणाम्‌ | एक पात्र में सोमभक्षण करनेवाले 
व्यक्तियों का करना चाहिए, [समवायात्‌ ] अनेक व्यक्तियों का सोमभक्षण एक 
पात्र में इकट्ठा होने से । 

जहाँ एक पात्र में अनेक व्यक्तियों ने सोमभक्षण करना हो, वहीं अनुज्ञापन 
(=अनुमति) आवश्यक है। अनुज्ञापन का स्वरूप है--जहाँ कोई कार्य एक 
व्यक्ति करता है, वहीं अन्य व्यक्ति कार्य करना चाहे, तो दूसरे की भावना को 
अनुकूल बनाने के लिए अनुज्ञापन अपेक्षित है । जहाँ एक पात्र में अनेक व्यक्तियों 
ने सोमभक्षण करना है, वहाँ एक-दूसरे की अनुमति से कार्य करने में संघर्ष की 
आशंका या सम्भावना टल जाती है। अपने-अपने भिन्न पात्रों में सोमभक्षण के 
अवसर पर ऐसी स्थिति आने की सम्भावना ही नहीं रहती, क्‍योंकि वहाँ एक के 
द्वारा प्रयोग किये गये पात्र में अन्य कोई भक्षण नहीं करता। 

संघर्ष के दो आधार हो सकते हैं--एक, क्रम या आनुपूर्वी, अर्थात्‌ पात्र का 
पहले प्रयोग कौन करे ? दूसरा, भक्ष्य पदार्थ की न्यूनाधिकता का होना । संघर्ष के 
पहले आधार को टालने के लिए व्यवस्था की गई है--सवंप्रथम सोमभक्षण होता 
ऋत्विक्‌ करेगा, अनन्तर निर्धारित क्रम से अन्य ऋत्विक्‌ । एक पात्र में भरा 

सोम समान भागों में वांटा नहीं जाता । यथाक्रम उसी पात्र से चुल्लू में अन्दाजा 
के साथ सोम भक्षणार्थ दिया जाता है । उसमें स्वभावतः कुछ-न-कुछ न्यूनाधिकता 
सम्भव है। ऐसी स्थिति में परस्पर किसी के चित्त को ठेस न लगे, अनुज्ञापन 
आवश्यक होता है। कदाचित्‌ भूल से न्यून या अधिक सोमभक्षण किसी के द्वारा 
हो जाय, तो उसमें कोई भी अन्य सदस्य अपने चित्त की प्रसन्नता नष्ट न होने दे; 
इसी भावना से अनुज्ञापन एक पात्र में अनेकों के द्वारा सोमभक्षण में सम्भव है, 
सवंत्र सोमभक्षण में नहीं ।।४३।। (इति एकपात्राणामनुज्ञापनाधिकरणम्‌--१७)। 


(स्वयं यष्टुयंजमानस्य भक्षास्विताधिकरणम्‌--१५ ) 


ज्योतिष्टोम प्रकरण में क्रतुयाग" पठित हैं। वहाँ वाक्य है—'यजमानस्य 
याज्या, सोऽभिप्रेष्यति, होतरेतद्‌ यज’ इति | यजमान की याज्या है, प्रशास्ता द्वारा 
प्रेरित यजमान होता को प्रष देता है- है होत: ! यह पढ़कर यजन करो । 


१. इस विषय में द्रष्टव्य हैं--कात्या० श्रौ० १।१३।१-१३॥ तथा आप० श्रौ० 
१२1२६११ एवं १२।२७।१३॥ 

अथ तृतीयाघ्याये पञ्चमः पादः ५६९ 


प्रधान याग के प्रारम्भ में जिन ऋचाओं से आहुतियाँ दी जाती हैं, उनका नाम 
'याज्या' है। वे सब ऋचाएं होत्रकाण्ड में पठित हैं, इसलिए होता ऋत्विक्‌ उनका 
पाठ करता है, पाठ के अनन्तर 'वषट्‌' शब्द का उच्चारण करने पर अध्वर्यू 
आहवनीय अग्नि में सोम की आहुति देता है। प्रशास्ता से प्रेरित यजमान इसी 
यजन के लिए होता से कहता है--'एतद्‌ यज' इति । 

अन्यत्र पाठ हे--'स्वयं वा निषद्य यजति’ अथवा यजमान होता को यजन के 
लिए न कहकर स्वयं बैठकर यजन करता है । तात्पर्य है-यजमान स्वयं याज्या 
ऋचा का पाठ कर वषट्‌ शब्द के उच्चारणपुर्वक आहवनीय अग्नि में सोम की 
आहुति देता है। यहाँ सन्देह है-क्या इस प्रसंग में सोमभक्षण यजमान को करना 
चाहिए ? अथवा नहीं ? 

वाक्य में 'पठति' पद है, इससे यजमान के लिए केवल याज्या के पाठ का 
विधान विदित होता है। होता से याज्या-पाठ का अपनय (दूर हटाना ) किया 
गया; भक्षण का अधिकार तो होता का रहेगा ही । 

आचाये सूत्रकार ने इसी अर्थ को पुर्वपक्षरूप में सूत्रित किया-- 


याज्यापनये नापनीतो भक्षः प्रवरवत्‌ ॥४४॥ 


[याज्यापनय] होता का याज्या से अपनय=सम्बन्ध-विच्छेद होने पर 
[भक्षः] होता का सोमभक्षण [न-अपनीतः] दूर नहीं होता, अर्थात्‌ सोममक्षण 
होता का ही रहता है, [प्रवरवत्‌] याग के प्रारम्भ में होता के वरण के समान । 

याग के प्रारम्भ में यजमान 'होता'-रूप में एक ऋत्विक्‌ का वरण करता है । 
सम्पूर्णं अनुष्ठान में वह एक कमं है। होता द्वारा याज्या-पाठ न किये जाने पर भी 
उसका होता-पन बना रहता है । इसी प्रकार याज्यापाठ एक कर्म है, सोमभक्षण 
अन्य कर्म है। याज्यापाठ के अपनय से भक्षण का अपनय नहीं होगा । अतः सोम- 
भक्षण होता का होना चाहिए । 

आशंका होती है--'याज्याया अघि वषट्‌ करोति” याज्या-पाठ के अनन्तर 
वषट्कार करता है,---इस वाक्य के अनुसार जो याज्या का पाठ करता है, वही 
वषट्कार करता है । यजमान ने याज्या-ऋचाओं का उच्चारण किया है, तब वही 
पाठ के अनन्तर वषट्‌ का उच्चारण करेगा । इस विषय में शास्त्रीय व्यवस्था है 
कि जो वषट्कार करता है, वही सोमभक्षण करता है। इस व्यवस्था के अनुसार 
सोमभक्षण यजमान का होना चाहिए, होता ऋत्विक्‌ का नहीं । 

यह आशंका वस्तुतः निराधार है; क्योंकि वषट्कार याज्या का अवयव या 
अङ्गरूप नहीं है, जो याज्या के साथ अनिवार्य रूप से बंधकर रहे । याज्या अपनी 
जगह है, वषट्कार अपनी जगह है । 'याज्याया अधि वषट्‌ करोति'- «याज्या के 
अनन्तर 'वषट्‌' करता है वाक्य के साथ उक्त स्थिति का कोई विरोध नहीं है । 

यजमान द्वारा याज्या-पाठ किये जाने के अनन्तर होता वषट्कार करेगा । वषट- 
कर्ता ही सोमभक्षण का अधिकारी है, इस प्रकार होता का सोमभक्षण सिद्ध है। 
स्वयं वा निषद्य यजति' वाक्य यजमान द्वारा याज्या-पाठ किये जाने का विधान 
करता है । यह वचन होता से याज्या का अपनय भले ही करे, इससे वषट्कार का 
अपनय नहीं होता, वषट्कार होता करेगा ही । वाक्य से जो अर्थ अभिव्यक्त होता 
है, उतना ही ग्रहण करना चाहिए । स्वयं वा निषद्य यजति' वाक्य केवल याज्या- 
विषयक है । अतः यजमान द्वारा याज्या-पाठ में सोमभक्षण होता का होना 
चाहिए ॥४४॥ 

आचायं सूत्रकार ने पूर्वपक्ष का निराकरण करते हुए सिद्धान्तपक्ष प्रस्तुत 
किया 


यष्टुर्वा कारणागमात्‌ ॥४५॥ 


[वा] 'वा' पद पूर्वपक्ष की निवृत्ति का द्योतक है। तात्पर्यं है--'होता का 
| याज्या से अपनय होने पर भी सोमभक्षण से अपनय नहीं होगा' यह कथन युक्त 
नहीं है। अत: [यष्टुः] यजन करनेवाले यजमान का सोमभक्षण निश्चित है, 
[कारणागमात्‌ ] कारण = सोमभक्षण कारण के आगम -- प्राप्त होने से; तात्पर्य 
है--जो यजन करता है, उसी का सोमभक्षण होता है। 

स्वयं वा निषद्य यजति’ वाक्य में 'यजति' का अर्थ है--यजन करता है। 
देखना चाहिए, 'यजन' का स्वरूप क्या हे ? याज्या-ऋचाओं का पाठ करना, 
उसके अनन्तर 'बषट्कार -उच्चारणपूर्वक आहवनीय अग्नि में सोम की आहुति 
देना, यह सब व्यापार 'यजति' क्रिया के पेटे में आता है । वषट्कार का उच्चारण 


गत सुत्र को व्याख्या में जो यह कहा गया कि यजमान द्वारा याज्या-पाठ के 
अनन्तर वषट्कार का उच्चारण होता करेगा, यह कथन अशास्त्रीय है । यजन 

के विषय में शास्त्र का निदेश है--'अनवानता यष्टब्यम्‌'--बीच में इवास लिये 
बिना यजन करना चाहिए । याज्या ऋचा के अन्त में वषट्कार-उच्चारणपूर्वक 
अग्नि में आहुति देता, यह सब एक इवास में होना चाहिए । यह तभी सम्भव है 
जब स्वयं यजमान याज्या-पाठ के अन्त में 'वषट्‌' उच्चारण करता आ आः तति 

, देता है। मध्य में होता द्वारा वषट्कार का उच्चारण मानने पर नुन में 
यजन का होना असम्भव है । इसलिए “स्वयं वा निषद्य यजति' ८ 

पर्यवसित नहीं है । यह साङ्ग कम के पुर्ण अनुष्ठान का विधान है, अतः इसमें 
यजमान का सोमभक्षण निदिचित है ॥४५॥। 

गत सूत्र में जो यह कहा गया कि स्वयं यजमान द्वारा यजन करने पर भी 
जैसे ऋत्विक्‌ रूप में होता का वरण अपनीत नहीं होता, वैसे ही होता का सोम- 
भक्षण भी अपनीत नहीं होगा । इस विषय में सूत्रकार ने बताया--- 


प्रवृत्तत्वात्‌ प्रवरस्यानपायः ॥४६॥ 


[प्रवृत्तत्वात्‌] प्रारम्भ से होता का वरण होकर याग की सम्पन्नता तक 
होता-पन प्रवृत्त=चालू रहने के कारण [प्रवरस्य ]वरण का [अनपायः ]अपनय = 
दूर होना=उच्छेद नहीं होता । 

यजमान द्वारा होता ऋत्विक्‌ का वरण याग के प्रारम्भ में हो जाता है। होता 
की यह स्थिति याग सम्पन्न होने तक सम्पूर्णं यागकाल में बनी रहती है। यदि 
विधान के अनुसार यजमान स्वयं याज्या का यजन करता है, तो इससे वरण किये 
होता का होतृभाव समाप्त नहीं हो जाता । ज्योतिष्टोम प्रकृतियाग है; प्रक्ृतियागों 
में जो विधि जहाँ कहा है, वहाँ उसी प्रकार उसका अनुष्ठान होना चाहिए । ऐसा 
न करने पर कर्म विगुण हो जाता है। विगुण कमं अभीप्सित फल देने में असमर्थ 
रहता है। विक्ृतियागों में ऐसा होता है कि जहाँ जो कर्म अपेक्षित है, पर कथित 
नहीं है, उसका 'प्रकृतिवद्‌ विकृतिः कर्त्तव्या’ वचन के अनुसार प्रकृतियाग में उस 
अवसर पर जैसा कहा है, वैसा अनुष्ठान कर लिया जाता है। पर ज्योतिष्टोम 
प्रकृतियाग है; यहाँ जो विधान जहाँ है, वह सब अपूर्वविधि है । यदि यजमान के 
द्वारा स्वयं याज्या-होम से होता का वरण उच्छिन्न माना जाय, तो आगे होम के 
लिये उसका पुन: वरण करना होगा । यह नितान्त विधिहीन हो जायगा, क्योंकि 
इस अवसर पर वरण का विधान नहीं है। ऐसा करने से समस्त कमं विगुण व 
निष्फल हो जायगा । अतः यजमान के याज्या-होम से होता का होतृभाव अपनीत 
नहीं होता । याज्या-ऋचा के उच्चारणपूर्वंक यजमान वषट्कार करता है, और 
आहवनीय अग्नि में सोम की आहुति देता है । “यत्र वषट्कारस्तत्र भक्षणमपि' इस 
व्यवस्था के अनुसार सोमभक्षण यजमान का ही होगा। फलतः इस अनुष्ठान में 
होता से सोमभक्षण का अपनय है, होतृ-वरण का नहीं,--यह सिद्धान्त निश्चित 
होता है ॥४६॥ (इति स्वयं यष्टुर्येजमानस्य भक्षास्विताधिकरणम्‌--१८ )1 


(फलचमसस्य इज्याविकारताधिकरणम्‌-१६) 


ज्यो तिष्टोम-प्रसंग में सन्दर्भ पठित है--“स यदि राजच्यं वा वँश्य॑ वा याजः 
येत्‌, स यदि सोमं विभक्षयिषेत्‌, न्यग्रोध स्तिभी राहुत्य ताः सम्पिष्य द्धनि उन्मृज्य 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


५७२ मीमांसा-दशँन 


तमसौ भक्षं प्रयच्छेन्न सोमम्‌”१- यदि ज्योतिष्टोम याग करनेवाला क्षत्रिय अथवा 
वैश्य है, और वह सोमभक्षण करना चाहता है, तो उसको वट वृक्ष को कोंपल- 
कलियों का रस दही में मिलाकर भक्षण करावें, सोमभक्षण न करायें । यहाँ सन्देह 
है--क्या यह फलचमस (बड़ की कलियों के दधिमिश्रित रस से भरा चमस ) भक्ष 
का विकार है ? अथवा याग का विकार ? तात्पर्य है--क्या यह केवल भक्षण के 
लिए है ? और आहुति सोम की ही दी जायगी ? अथवा आहुति भी फलचमस की 
दी जायगी ? 

सन्दर्भ-पदों के आधार पर ज्ञात होता है कि फलचमस का सम्बन्ध भक्षण के 
साथ है, इसलिए यह भक्ष का विकार होना चाहिए। इसी अर्थ को पुवेपक्षरूप में 
सूत्रकार ने कहा-- 


फलचमसो नेमित्तिको भक्षविकारः श्रुतिसंयोगात्‌ ॥४७॥ 


[नैमित्तिकः] निमित्तविशेष से प्राप्त हुआ [फलचमसः] फल-रसोंवाला 
चमस [भक्षविकारः] सोमभक्षण का विकार है; अर्थात्‌ केवल सोमभक्षण के 
स्थान पर इसका प्रयोग करना चाहिए, क्योंकि [ श्रुतिसंयोगात्‌ ] श्रुति-पदों से 
भक्षण के साथ इसका सम्बन्ध ज्ञात होता है। 

्रुति-सन्दर्भ में पद हैं--'तमस्म भक्षं प्रयच्छेत्‌' क्षत्रिय या वैश्व यजमान के 
लिए उस फलचमस को सोमभक्षण के स्थान में भक्षणरूप प्रदान करे। “भक्षं 
प्रयच्छेत्‌' पद हैं, 'यजेत्‌' अथवा 'इज्यां ुर्यात्‌' यजन करे, ऐसा उल्लेख नहीं है । 
इसलिए फलचमस को भक्ष का विकार मानना चाहिए। आहुति सोम की दी 
जानी चाहिए ॥४७॥ 


पुवपक्ष का निवारण करता हुआ आचार्य सुत्रकार सिद्धान्तपक्ष प्रस्तुत 
करता है-- 


इज्याविकारो वा संस्कारस्य तदर्थत्वात्‌ ॥४८॥ 


[वा] 'वा' पद पूर्वपक्ष की निवृत्ति का द्योतक है। तात्पर्य है--फलचमस 
भक्षविकार नहीं है, [इज्याविकार: ] याग का विकार है, [संस्कारस्य] i 
के [तदथंत्वात्‌] याग के लिए होने से । मो 
बट वृक्ष की घुंडियो और कोंपल-पत्तों को पीस-छानकर निकाले गये में 
दही मिलाकर संस्कार किया गया याग-साधनद्रव्य याग के लिए है। न के 
लिए जिस चमस में यह संस्कृत द्रव्य भरा जाता है, वह 'फलचमस' है । जैसे. 


कटा 0 लन 


१, इसका उल्लेख सूत्र [३॥५॥२२ पर भी हुआ 


। वाव तुलना करें 
श्रो० [१२।२४।५], तथा सत्या० (हिरण्य० है। वाक्य तुलना , आप ० 


) श्रौ० [५1७४३] 

सन्दर्भ के उपसंहार में फलचमस का “भक्षति! के साथ सम्बन्ध है, ऐसे ही सन्दर्भ 
के उपक्रम में उसका 'यजति' के साथ सम्बन्ध है। प्रारम्भ में स्पष्ट कहा है-- 
क्षत्रियं वा वेद्यं वा याजयेत्‌’ क्षत्रिय अथवा वैश्य को जब ज्योतिष्टोम यजन 
कराये। इस याग का साधन-द्रव्य क्या होगा ? यह अगले पदों से स्पष्ट है— 
न्यग्रोधस्तिमीराहत्य ताः सम्पिष्य दधनि उन्मृज्य' बट वृक्ष की ताज़ा घुंडियों, 
कोंपल पत्तों व फलों को तोड़, उन्हें पीस-छानकर तैयार किये फलरस में दही 
मिलाकर सम्पन्न हुआ द्रव्य-याग का साधन है । 

ज्योतिष्टोम में क्षत्रिय अथवा वैश्य यजमान होने पर उन्हीं के निमित्त से यह 
फलरस सोम के स्थान में याग-साधन होने के कारण यद्यपि नैमित्तिक है, तथापि 
ब्राह्मण यजमान होने पर जो कमं सोम द्वारा सम्पन्न होता है, वह सब कर्म क्षत्रि 
यादि यजमान होने पर फलरस द्वारा सम्पन्न होगा । नैमित्तिक होने से फलचमस 
का 'यजति से सम्बन्ध तोड़ा नहीं जा सकता । जैसे भक्षण के साथ फलचमस का 
सम्बन्ध श्रुत है, ऐसे ही 'याजयेत्‌' यह 'यजति' के साथ सम्बन्ध श्रुत है। इससे 
उपक्रम और उपसंहार दोनों का सामञ्जस्य अबाधित रहता है। भक्षति के साथ 
फलचमस का सम्बन्ध तभी सम्भव है, जब पहले यजति के साथ सम्बन्ध हो। 
भक्षण यागकाल में यागशेष का ही माना गया है। 

सन्दे के अन्तिम पद “न सोमम्‌' क्षत्रियादि यजमान होने पर 'सोम का 
निषेध' यह स्पष्ट करते हैँ कि ऐसी स्थिति में सोम का पूरा प्रतिनिधित्व फलचमस 
ग्रहण करता है । यदि फलचमस का सम्बन्ध केवल भक्षण से माना जाय, तो प्रश्‍न 
होगा--ऐसे याग में आहुति किस द्रव्य की दी जाय ? यदि आहुति सोम की मानी 
जाती है, तो भक्षण में सोम का निषेध अनुपपन्न होगा, क्योंकि मक्षण यज्ञशेष का 
ही होता है, और वह सोम होगा । इसलिये भक्षण में सोम का निषेध तभी उपपन्न 
होगा, जब फलचमस का 'यजति' से सम्बन्ध माना जाता है । इससे स्पष्ट हो जाता 
है, फलचमस इज्या (याग) का विकार है; याग =यजन से सम्बद्ध है ॥४८॥ 

आचायं सूत्रकार ने इसी अर्थ की पुष्टि में अन्य हेतु प्रस्तुत किया-- 


होमात्‌ ॥४९॥ 


[होमात्‌ | होम का निर्देश पाये जाने से सिद्ध होता है कि फलचमस इज्या 
का विकार है । 

फलचमस से होम किये जाने का निर्देश पाया जाता है । वाक्य है--“यदान्यां- 
इचमसान्‌ जुह्वति अथैतस्य दभंतरुणकेनोपहत्य जुहोति’ जब ऋत्विज्‌ अन्य चमसों 


१. तुलना करे-'यदान्यांश्चमसान्‌ जुह्वत्यथैतस्य दर्भतरुणेनोपहत्यान्तः परिध्या- 


हवनीयादऊ्भारं निवत्यं अहं त्वदस्मि इति जुहोति’ सत्या० (हिरण्य) श्ौ० 

का होम करते हैं, तब इस फलचमस को- दमै की दृढ़ डण्ठी अथवा दर्ममुष्टि 
[दाभ घास के अनेक तिनको को मिलाकर बनाई कूंची ] से हिलाकर होम करता 
है। फलचमस के होम का यह स्पष्ट निर्देश सिद्ध करता है कि फलचमस इज्या का 
विकार है, अर्थात्‌ वह याग के लिए तैयार किया जाता है; केवल भक्षण के लिए 
नहीं । यागशेष का भक्षण तो स्वत: प्राप्त होता है ॥४९॥ 

इसी अर्थ की पुष्टि के लिए सूत्रकार ने अन्य हेतु प्रस्तुत किया-- 


चमसेश्च तुल्यकालत्वात्‌ ॥५०॥ 


[चमसे: ]अन्य चमसों के साथ [तुल्यकालत्वात्‌ | फलचमस को होम के लिए 
उठाने का समानकाल होने से [च] भी जाना जाता है कि यह इज्या का विकार 
है, अर्थात्‌ याग से सम्बद्ध है । 

वाक्य है-“यदान्यांशचमसानुन्तयन्ति, अथैतं यजमानचमसमत उन्नयति’ 
[सत्या० श्रौ०, ८।७।४३] जब अन्य चमसों का द्रोणकलश से उन्नयन करते हैं, 
तब इस यजमान-चमस (फलचमस) का उपपात्र से उन्नयन करता है, जिसमें 
न्यग्नोधस्तिमियों का रस भरा रक्खा है । द्रोणकलश में सोमरस भरा है। होम के 
लिए चमसों से मरकर जसे वह उठाया जाता है, ऐसे ही वट वृक्ष की घुंडियों व 
कोपल-पत्तों का दधिमिश्रित रस जिस पात्र में भरा रहता है, वहाँ से होम के लिए 
उसको यजमान-चमस (फलचमस) में भरकर उठाया जाता है । इससे स्पष्ट होता 
मी 1  क कि 

(८।७।४३) वाक्य के 'दर्भतरुणेन' पद के स्थान पर शत०ब्रा० 

में 'दमंतरुणकेतादधाति' पाठ है। तरुण पद से हल मे | का 4 

५।३।८६] 'क' प्रत्यय होने से पद का अर्थ होगा-दाभ घास के तिनकों से 

बनाया गया छोटा-सा गुच्छा, न अधिक लम्बा हो न अधिक मोटा । तिनके 

केवल इतने होने चाहिएँ कि बंधकर जिनमें दृढ़ता आ जाय । लम्बाई छह 

अंगुल और मोटाई कनिष्ठिका अंगुली के अग्रभाग के बराबर पर्याप्त है । य 

इसीलिये है कि फलचमस में भरे रस को गुच्छे के अग्रभाग से हिलाये 

पर तिनके मुड़न जायें तथा रस गुच्छे के अग्रभाग में इतना लग जाय, जिससे 

इ में आहुति श जा सके, अथवा आहवनीय से अंगारा निकालकर 

दता रषि (सीमा) में उसे रखकर गुच्छे से रस को उसपर छिटका जा 

उक्त सन्दर्म में यही निर्देश है--जब अन्य चमसों को 

इस फलचमस के “0 को दर्भ के लघु गुच्छे के अग्रभाग पु हर 

आहवनीय की परिधि में ही आहवनीय से अलग रक्से अंगार पर गुच्छे में 
लगे रस को अह त्वदस्मि’ यह उच्चारण करता हुआ होमता है। 

है, फलचमस याग से सम्बद्ध है, केवल भक्षण से नहीं ॥५०॥ 
इसी अर्थे की पुष्टि में सूत्रकार ने अन्य हेतु प्रस्तुत किया-- 


लिङ्गदर्शनाच्च ॥५१॥ 


[लिङ्गदशंनात्‌ ] लिङ्ग==हेतु के देखे जाने से [च] भी फलचमस इज्या- 
विकार सिद्ध होता है । 

चालू अधिकरण के विवेचनीय प्रारम्भिक वाक्य के उपसंहार में कहा है-- 
'तमस्मँ भक्षं प्रय च्छेनन सोमम्‌” अस्मै--इस क्षत्रिय व वैश्य यजमान के लिए उस 
भक्ष को देवे, सोम न देवे। सोमभक्षण का निषेध इस तथ्य का प्रयोजक है कि 
आहवनीय में आहुति न्यग्रोधस्तिभियो के दधिमिश्रित रस की दी गई है। यदि 
उसकी आहुति न दी जाती, तो सोम की दी जाती। उस अवस्था में सोमभक्षण 
का निषेध सम्भव न था, क्योंकि भक्षण हुतशेष का ही होता है । इससे सोमभक्षण- 
निषेध इस बात का प्रयोजक है कि क्षत्रियादि यजमान होने पर आहवनीय में 
आहुति न्यग्रोधस्तिभियों के दधिमिश्रित रस की दी गई है । उसी का दोष, भक्ष के 
लिए प्रस्तुत किया गया । आहवनीय में जिसकी आहुति दी जाती है, उसे याग से 
असम्बद्ध कौन कह सकता है ? इसके परिणामस्वरूप फलचमस इज्या का विकार 
है, यह निश्चित है ॥५१॥ (इति फलचमसस्य इज्याविकारताऽधिकरणम्‌-१,६)। 


(ब्राह्मणानामेव राजन्यचमसानुसर्पणाधिकरणम्‌-२०) 


राजसूय याग के अन्तर्गत 'दशपेय” नामक एक यागविशेष है। उस प्रसंग में 
वाक्य है--“शतं ब्राह्मणाः सोमान्‌ भक्षयन्ति; दशदश्ञैककं चमसमनुसपं न्ति’ सौ 
गा सोम का भक्षण करते हैं; दश-दश एक-एक चमस के प्रति अनुसपंण करते 

| 

राजसूय याग के अनुष्ठान का अधिकार राज्याभिषिक्त राजा का माना गया 
है । इस याग के पूर्ण होने में एक वर्ष से कुछ अधिक दिन लग जाते हैं। इसका 
आरम्भ फाल्गुन शुक्ला प्रतिपदा से होता है । एक वर्ष और एक मास तक विभिन्न 
कमं होते रहते हैं, तत्पश्चात्‌ अगले वर्ष चेत्रशुक्ला प्रतिपदा के दिन अभिषेचनीय- 
संज्ञक सोमयाग होता है; वह पाँच दिन साध्य है। इसमें प्रथम दिन दीक्षा, अगले 
तीन दिन उपसत्‌, तत्पश्चात्‌ एक दिन सुत्या =सोमयाग होता है । तदनन्तर दश 
संसूप' हवियों का याग। इनका विवरण है—षष्ठी, सप्तमी, अष्टमी, नवमी, 
दशमी भौर एकादशी के छह दिनों में छह संसृप हविष्क याग होते हैं। तत्पश्चात्‌ 


१. संसृप हवि--तरल हवि आज्य, सोम तथा न्यग्रोघस्तिभियों का दधिमिश्रित 
स्वरस। 

द्वादशी के दिन शेष चार संसुप हविष्क याग। द्वादशी से ही 'दशपेय' याग का 
आरम्भ होता है। दशपेय के प्रथम दिन का दीक्षा-कर्म अभिषेचनीय में हो जाता 
है, अतः द्वादशी, त्रयोदशी और चतुर्दशी में तीन उपसत्‌, और चौथे पुणिमा के 
दिन सुत्या =सोमयाग होता है।' 
इसी अवसरपर 'शतं ब्राह्मणाः' आदि वाक्य श्रुत हैं, यद्यपि ये वाक्य वर्त्तमान 
वैदिक वाङ्मय में उपलब्ध नहीं हैं। 'दशपेय' नाम का निमित्त बनाने के लिए 
वाक्य का उत्तरांरा शतपथ ब्राह्मण |५।४।५।३] में निम्नांकित रूप से उपलब्ध 
है---अथ यहृशमेऽहन्‌ प्रसुतो भवति तस्माद्दशपेयः, अथो यद्दशदशैकैक चमसमनु- 
सुप्ता भवन्ति तस्माद्वेव दशपेयः' दशपेय नाम के दो निमित्त बताये : एक--दस वें 
दिन अनुष्ठित होता; दूसरा--दस-दस की एक संख्या में एक-एक चमस के लिए 
अनुसपंण करना । 
यहाँ चमस दस हैं-एक यजमान का राजन्यचमस, नौ चमस ब्राह्मण ऋत्विजों 
के । एक-एक चमस के शेष हवि को दस-दस व्यक्तियों ने भक्षण करना है । यहाँ 
राजन्य चमस में सन्देह है-उसका भक्षण दस राजन्य करें? अथवा उसका भक्षण 
भी दस ब्राह्मण करे ? यजमान राजन्य है, इसलिये उस चमस का भक्षण दस राजन्य 
व्यक्तियों द्वारा किया जाना प्राप्त होता है। इसी अर्थ को सूत्रकार ने पूर्व क्षरूप 
में प्रस्तुत किया-- 


अनुप्रसपिषु सामान्यात्‌ ॥५२॥ 


[अनुप्रसपिषु | राजन्यचमस सोम का अनुसर्पणपूर्वक भक्षण करनेवालों में 
[सामान्यात्‌ | वर्णसाम्य से राजन्य ही अनुसर्पण करें, ऐसा जाना जाता है। 
दस व्यक्तियों का एक-दूसरे के पीछे धीरे-धीरे सरकना अनुसपंण है। यह 
सोमभक्षण के लिए होता है । अतः वर्ण की समानता के आधार पर राजन्यचमस- 
सोमभक्षण के लिए दस राजन्य व्यक्तियों का अनुसपंण समञ्जस प्रतीत होता है । 
शंका है--वाक्य में 'शतं ब्राह्मणा पठित है, यदि राजन्यचमस का दस 
राजन्य भक्षण करते हैं और शेष नौ चमसों का नव्वे ब्राह्मण, तो वाक्य में ब्राह्मणों 
की शत संख्या का कथन असंगत हो जाता है। अत: राजन्यचमस के भक्षण के लिए 
दश ब्राह्मणों का ही अनुसपंण मानना चाहिए। यद्यपि आपातत: यह कथन 
| 22 है, पर वास्तविकता यह नहीं है । शत संख्या का ळा 
दशा में कहा जा सकता है जब शत संख्या का यहाँ विधान किया गया हो। व बुक 
शतसंख्य 'दशदशैकेक' से ही प्राप्त है । यहाँ 'शतं ब्राह्मणा: में शतसंख्या अ ना 
मात्र है। ब्राह्मण पद अधिक संख्या होने से दिया गया है। ग्राम में सभी वर्णो के 


१. द्रष्टव्य--युधिष्ठिर मीमांसककृत शाबरभाष्य, हिन्दी व्याख्या, पृष्ठ ६६४ ॥ 

लोग रहते हैं, पर यह ब्राह्मणों का ग्राम है, यह ठाकुरों का, ऐसा व्यवहार उस 
वर्ण की अधिक संख्या होने के कारण लोक में देखा जाता है। फलतः 'शतं ब्राह्मणाः’ 
में सौ संख्या राजन्य मिलकर अभिप्रेत है । इसके अनुसार राजन्यचमस के राजन्य 
व्यक्तियों का अनुसर्पण निर्वाध है । 

इसके अतिरिक्त यह मी ध्यान देने योग्य है कि राजन्यचमस न्यग्रोधस्ति- 
भियों से तैयार किया जाता है । वह सोमचमस नहीं है। सोमचमस उच्छिष्ट नहीं 
माना गया; पर राजन्यचमस में उच्छिष्टता-दोष होगा, जो ब्राह्मण के लिए अग्राह्य 
है। इसलिये राजन्यचमस में राजन्य का ही अनुसपंण युक्त प्रतीत होता है ॥५२॥ 

आचार्य सूत्रकार ने पूर्वपक्ष का निराकरण करते हुए सिद्धान्तपक्ष प्रस्तुत 
किया-- 


ब्राह्मणा वा तुल्यशब्दत्वात्‌ ॥ ५३॥ 


[वा ]'वा' पद पूर्वपक्ष की निवृत्ति का द्योतक है । तात्पर्य है--राजन्यचमस- 
भक्षण के लिए राजन्य ही अनुसपंण करें, यह कथन युक्त नहीं है; [ब्राह्मणाः] 
राजन्यचमस में ब्राह्मण अनुसपंण करें, [तुल्यशब्दत्वात्‌ | उक्त वाक्य में एकमात्र 
ब्राह्मण शब्द का प्रयोग होने से । 

एक पद के अर्थ में जैसे 'समान' शब्द का प्रयोग होता है, ऐसे ही सूत्र में 
तुल्य'शब्द का प्रयोग एकार्थवाचक है । शतं ब्राह्मणा: इत्यादि वाक्य में 'ब्राह्मणा:' 
यही एक शब्द वर्णवाचक प्रयुक्त है; राजन्य या क्षत्रिय आदि अन्य कोई पद पठित 
नहीं है । साक्षात्‌ श्रुति-पठित पद को बाधित नहीं किय। जा सकता । ब्राह्मणग्राम 
आदि च्याय से ब्राह्मणों की अधिक संख्या के कारण ब्राह्मण पद का प्रयोग है, यह 
कहकर ब्राह्मणों के अनुसर्पण में राजन्य व्यक्तियों का प्रवेश असंगत है । राजन्य- 
चमस-समेत दस चमस हैं, दस-दस के समूह के लिए एक-एक चमस विभक्त है । 
दस-दस के दस समूहों में सौ पूरे होते हैं। वे सौ ब्राह्मण हैं। इस प्रकार पूर्वापर 
वाक्यों का परस्पर सामञ्जस्य स्पष्ट है। सौ की संख्या में राजन्यसमूह के प्रवेश 
का कोई संकेत यहाँ नहीं है, अन्यथा ब्राह्मण पद बाधित होगा । 'भक्षयन्ति' और 
अनुसर्पन्ति' दोनों क्रियापदों का कर्तृपद 'ब्राह्मणाः' है । तब राजन्यचमस के 
भक्षण के लिए दस ब्राह्मण ही अनुसपंण करेगे । 

“शतम्‌ पद का सीधा सम्बन्ध ब्राह्मणाः’ के साथ है । यहाँ शत ब्राह्मणों का 
सोमभक्षणारथं अनुसपंण विहित है। उसी 'शत' को आगे दस-दस के दस समूहों में 
विभक्त किया है। इस विभाग के आधार पर “शतम्‌' को अनुवाद कहना, उलटी 
गंगा बहाने अथवा वस्तुस्थिति का शीर्षासन कर देने के समान है। फलतः दस 
चमसों के भक्षण-निमित्त में सौ ब्राह्मणों का दस-दस के दस समूहों के रूप में अनु- 
सर्पेण निश्चित है । दस चमसों में एक राजन्यचमस है। उसके मक्षण-निमित्त भी 

ब्राह्मणसमूह का अनुसपंण मान्य है । ६ 
यहाँ यह कहना भी संगत न होगा कि अन्य सोमचमस विभिन्न व्यक्तियों 
द्वारा भक्षण किये जाने पर भी उच्छिष्ट नहीं माने जाते । पर राजन्यचमस सोम- 
चमस न होकर न्यग्रोधस्तिभियों का रस है। उसमें उच्छिष्टता-दोष रहने से वह 
ब्राह्मण के अयोग्य है । इस कथन की असंगति का कारण ब्राह्मण आचार्यो ने बताया 
है--न्यग्रोधस्तिभियों का रस राजन्य के लिए सोमस्थानीय है । सोम के धर्म उसमें 
भी मान्य होंगे । तब सोम के समान उच्छिष्टता-दोष उसमें भी मान्य न होगा । 
इसलिये राजन्यचमस में भी ब्राह्मण द्वारा भक्षण निमित्त अयोग्यता नहीं है।' फलत: 
शत ब्राह्मणों में दश ब्राह्मण राजन्यचमस के प्रति अनुसर्पण करते हैं, यह सिद्धान्त 
निश्चित होता है ॥५३॥ (इति ब्राह्मणानामेव राजन्यचमसानुप्रसपं णाऽधि- 
करणम्‌--२०) । 
इति जेमिनीयमीमांसासुत्राणां विद्योदयभाष्ये 
तृतीयाध्यायस्य पञ्चमः पाव: । 


La 0012. 
१. इस निर्णय से प्रतीत होता है, मक्षण के विषय में 

वषय में ब्राह्मण सदा सबसे आगे रहा 

है। भक्ष्य उत्तम होना चाहिए; भले ही वह उच्छिष्ट आदि दोषयुक्त हो । 

तृतीयाध्याये षष्ठः पाद: 


(स्ुवादिषु खादिरतादिविधेः प्रकृतिगामिताऽधिकरणम्‌--१) 
अथवा 
(अनारभ्याधीतविधीनां प्रक्कतिगामित्वाधिकरणम्‌) 


कतिपय विधिवाक्य ऐसे हैं, जो किसी विशेष प्रकरण का आरम्भ करके नहीं 
पढ़े गये तैत्तिरीय संहिता [३।५।७।१] में ऐसा एक वाक्य है--'यस्य खादिरः 
सुवो भवति (स) छन्दसामेव रसेनावद्यति । सरसा अस्य आहुतयो भवन्ति’ जिस 
यजमान का सुव-पात्र खैर की लकड़ी का बना होता है, वह॑ मानो छन्दों के रस 
से ही अवदान करता है । तात्पर्य है--ऐसा करना पूर्ण वेदोक्त कर्म है। खैर लकड़ी 
के बने सुव-पात्र से दी हुई आहुतियाँ फलवती- अभ्युदय को देनेवाली-_होती 


हैं। 

इसी के आगे संहिता में अन्य वाक्य है--यस्य पर्णमयी जुहु्मवति न स पापं 
इलोक श्रणोति' जिस यजमान का जुहू नामक यज्ञिय पात्र पलाश ( ढाक) की 
लकड़ी का बना होता है, वह निन्दायुक्त वचन नहीं सुनता । 

इनके विषय में सन्देह है--क्या खैर की लकड़ी से खुव-पात्र बनाने का 
विधान तथा ढाक की लकड़ी से जुहु-पात्र बनाने का विधान प्रकृतियाग के साथ 
सम्बन्ध रखता है ? अथवा प्रकृति और विकृति दोनों प्रकार के यागों के साथ ? 
प्रतीत होता है--उक्त विधि का दोनों प्रकार के यागों के साथ सम्बन्ध होना 
चाहिए, क्योंकि इन पात्रों का दोनों प्रकार के यागों में समानरूप से उपयोग 
होता है। इसी अर्थ को आचाय सूत्रकार ने पूर्वपक्षरूप में सूत्रित किया-- 


सर्वार्थमप्रकरणात्‌ ॥ १॥ 


उक्त विधान [सर्वार्थम्‌] सभी प्रकृति एवं विकृति यागो के लिए है, 
[अप्रकरणात्‌ | किसी विशेष याग के प्रकरण में पठित न होने से । 

जो विधिवाक्य किसी विशेष (= एक) याग का आरम्भ न करके- बिता 
विशेष प्रकरण के--पठित होते हैं, उन्हे 'अनारम्याघीत' ( =अनारम्य-अघीत ) 

कहा जाता है। उक्त वाक्य इसी प्रकार के हैं। यह विधान प्रकृति-विकृति दोनों 
प्रकार के यागों से सम्बद्ध मानना चाहिए, क्योंकि ये किसी एक के प्रकरण में 


पठित नहीं हैं ॥ १॥ 
आचार्य सूत्रकार ने पूर्वपक्ष का निवारण करते हुए सिद्धान्त-पक्ष बताया--- 


प्रकृतो वा अह्िरुक्तत्वात्‌ ॥२॥ 


[वा] 'वा' पद पूर्वपक्ष की निवृत्ति का द्योतक है । अप्रकरणपठित विधि- 
वाक्य दोनों प्रकार के यागो से सम्बद्ध माने जायें, यह कथन युक्त नहीं 5] 
प्रकृतौ] वे वचन प्रकृतियाग में सम्बद्ध रहते हैं, [अद्विरुक्तत्वात्‌ ] दो बार 
कथन न हो जाय, इस कारण । 

तात्पर्ये है--अप्रकरणाधीत विधिवाक्य यदि प्रकृति-विकृति दोनों में सम्बद्ध 
माने जाएँ, तो विकृति में इस विधि का दो बार कथन हो जायगा । एक--प्रथम 
साक्षात्‌ विधान; दूसरा--'प्रकृतिवद्‌ विकृतिः कत्तेव्या' इस व्यवस्था के अनुसार 
प्रकृतिगत खोदिरतादि धर्म विकृति में पुनः प्राप्त होंगे । इस प्रकार खुव खदिर का 
और जुहू पलाश का होना चाहिए, यह द्विरुक्त हो जायगा । एक ही कर्म का दो 
बार विधान व्यर्थं होने से अशास्त्रीय है। इसलिए खादिरता आदि का विधान 
केवल एक प्रकृतियाग से सम्बद्ध मानना चाहिए। इससे विकृतियागों में खादिर 
सुव आदि के प्रयोग में कोई बाधा न होगी । अतिदेश-वाक्य (प्रकृतिवद्‌ विक्रतिः 
कत्तेव्या) से वह विकृतियागों में अनिर्वाध प्राप्त हैं। इस कारण विकृतियाग 
अप्रकरण-पठित विधि:की आकांक्षा नहीं रखता, अतः वह विधिवाक्य विकृति में 
विधान नहीं करेगा । इसलिए अनारभ्याधीत विधिवाक्यो का सम्बन्ध व सन्निवेश 
केवल प्रकृतियागों में मानना युक्त है॥२॥ 

पूर्वपक्षवादी सिर उठाकर पुन: कहता हे--अनारम्याधीत विधिवाक्यो का 
विकृतियाग में सम्बन्ध मानने पर भी द्विरुक्तता-दोष प्राप्त नहीं होगा । आचार्य 
सूत्रकार ने पूवेपक्ष के आशय को सूत्रित किया-- 


तद्व्ेन्तु वचनप्राप्ते ॥३॥ 


[ठु] 'तु' पद पुवे-सूत्रोक्त अर्थ की व्यावृत्ति का द्योतक है। तात्पर्य है 
अनारभ्य-अधीत अथवा अप्रकरण-पठित विधियों का विकृतियागों में निवेश 
मानने से द्विरुक्ति-दोष आता है, यह कथन ठीक नहीं है। क्योंकि अतिदेशवाक्य 
की प्रवृत्ति [तद्वज॑म्‌] अप्रकरण-पठित विधियों के विकृतियाग में निवेश-प्रसंग 
को छोड़कर [वचनप्राप्ते | वचनप्राप्त विधि में होती है । तात्पर्ये है--जो विधि- 
प्रकरणपठित हैं, उन्हीं में अतिदेश-वाक्य प्रवृत्त होता है । : 

“प्रकृतिवद्‌ विकृति: कत्तेब्या' जो धर्म प्रकृतियागो में विहित हैं, उनका अति- 

देश विकृतियागों में कर लेना चाहिए, यदि उन धर्मों का विकृतियागों में 
अनुष्ठान अपेक्षित है, और विधान वहाँ हुआ नहीं । यह भतिदेश उन्हीं स्थलों में 
प्रवृत्त होता है, जहाँ प्रकृतियागों में अनुष्ठेय धर्म विहित हैं, और विकृतियागों 
में वे अपेक्षित हैं। इसलिए अप्रकरण-पठित वचन से प्रकृति-विकृति उभयविध 
यागों के लिए खादिरतादि धर्मों का बिधान है। 

यह कहना भी ठीक नहीं है कि विकृति में खादिरतादि धर्म-चोदक वाक्य 
(प्रकृतिवद्विक्ृतिः कत्तंव्या) से प्राप्त होते हैं। क्योंकि अप्रकरण-पठित विधि से 
विकृतियाग में उन धर्मो के प्राप्त हो जाने पर विकृतियाग चोदक वाक्य की 
आकांक्षा ही नहीं रखता, इसलिए अप्रकरण-पठित विधि को छोड़कर चोदक 
वाक्य अन्यत्र उन धर्मो को प्राप्त करायेगा। अप्रकरण-पठित वाक्य से स्रुव में 
खादिरता-ध्ं प्रत्यक्ष है । विकृति में चोदक वाक्य से खादिरता आदि की प्राप्ति 
आनुमानिक है। आनुमानिक वाक्य से प्रत्यक्ष वाक्य बलवान्‌ होता है। इसलिए 
अप्रकरण-पठित विधि प्रकृति-विक्ृति दोनों के लिए मानी जानी चाहिए ॥३॥ 

पूर्वपक्षवादी द्वारा सिद्धान्त-पक्ष की ओर से प्रस्तुत आशंका को सूत्रकार ने 
सूत्रित किया-- 


दर्शनादिति चेत्‌ ॥४॥ 


[दर्शनात्‌] विकृतियागों में प्रयाज आदि के देखे जाने से अप्रकरण-पठित 
विधि चोदकवाक्य की अपेक्षा बलवान्‌ नहीं है [इति चेत्‌ ] ऐसा यदि कहो तो, 
(वह युक्त नहीं; अगले सूत्र के साथ सम्बन्ध है ) । प 

गत सूत्र में पूर्वपक्षवादी ने कहा है कि अप्रकरण-पठित विधि की अपेक्षा 
चोदक वचन दुर्बल है, अतः अप्रकरणपठित विधि को छोडकर चोदक वाक्य 
प्राप्त होता है । इसमें केवल दुबंलता के अंश को लेकर सिद्धान्त-पक्ष की ओर 
से आशंका व्यक्त की गई है---यदि चोदक वाक्य दुर्बल है, तो विकृति में प्रयाजों 
का देखा जाना उपपन्त होगा । प्राय: समस्त इष्टि दशं-पूर्णमास यागो के विकृति 
हैं ।ब्रह्मवर्चंस कामनावाले के लिए विहित सौयेष्टि में वाक्य पठित है, 'प्रयाजे 
प्रयाजे कृष्णलं जुहोति ।”' प्रत्येक प्रयाज में कृष्णल का होम करता है । गुञ्जा, 
घोंगची या चौंटली का नाम 'कृष्णला' है । उतने परिमाण की सुवणेगुटिका के 
लिए 'कृष्णल' पद का प्रयोग है । सौर्येष्टि में प्रयाज होम का दर्शन तभी उपपन्न | 
हो सकता है, जब चोदक वाक्य को बलवान्‌ माना जाय। इसलिए अप्रकरण- 
पठित विधिवाक्यों का निवेश प्रकृति-विकृति उभयविध यागों में न मानकर केवल 


- प्रकृतियागों में मानना चाहिए। विकृतियाग में उन विधियों का अपेक्षित 


१. द्रष्टव्य--तैत्तिरीय संहिता, २।३॥२॥ 

प्रयोग चोदक वाक्य के आधार पर होगा ।।४॥ 
सिद्धान्तवादी की इस आशंका के समाधान को पूर्वपक्षवादी की ओर से सुत्र- 
कार ने सुत्रित किया-- 


न चो दनेकार्थ्यात्‌ ॥५॥ 


[न] विकृतियाग में प्रयाजों के देखे जाने से चोदक = अतिदेश-वाक्य 
अप्रकरण-पठित विधिवाक्य से बलवान्‌ नहीं है, [चोदनैकार्थ्यात्‌ ] चोदनवाक्य 
का अन्यत्र प्रयोजन होने से। तात्पर्यं है~जहाँ अप्रकरण-पठित विधिवाक्य से 
बिकृति में कर्म-प्राप्ति होती है, उससे अन्य स्थलों में चोदक वाक्य विधियों की 
प्राप्ति के लिए चरितार्थ है । 

अप्रकरण-पठित और प्रकरणविशेष में पठित विधिवाक्यों के अपने-अपने 
कार्यक्षेत्र हैँ । प्रकरणबिशेष में पठित विधिवाक्य उसी प्रकृतियाग से सम्बद्ध हैं, 
जिसके प्रकरण में वे पठित हैं। विकृतियाग में उन विधियों की प्राप्ति चोदक- 
वाक्य से होती है। इससे विपरीत जो अप्रकरण-पठित विधिवाक्य हैं, उनका 
सम्बन्ध किसी एक प्रकृतियाग से न होकर दोनों प्रकार के प्रक्कति-विक्रति यागों 
में उनका निवेश मानना युक्त है; क्योंकि वे किसी विशेष प्रकृतियाग के प्रकरण 
में पठित नहीं है। फलतः 'यस्य खादिरः स्रुवो भवति’ आदि अप्रकरण-पठित 
विधिवाक्य प्रकृति-विकृति दोनों यागो में सुव की खादिरता एवं जुहु की पाला- 

शता के प्रत्यक्ष विधायक हैं। चोदक वाक्य का कार्यक्षेत्र इनको छोड़कर अन्यत्र 
है। इसलिए अप्रकरण-पठित विधिवाक्यों का प्रकृति-विकृति दोनों में निवेश 
मानना चाहिए ॥५॥ 


पुवपक्षवादी द्वारा सिद्धान्तपक्ष की ओर से उद्भावित अन्य आशंका को 
आचाय सूत्रकार ने सूत्रित किया--- 


उत्पत्तिरिति चेत्‌ ॥६॥ 


[उत्पत्तिः] सभी विधिवाक्यों की उत्पत्ति प्रकृतियागों में होती है, इसलिए 
खादिरत्वादि विशिष्ट सुव आदि के विधायक बाकयों का प्रकृतियाग में निवेश 
मानना चाहिए; [इति चेत्‌] ऐसा यदि कहो, तो-- (वह ठीक नहीं, अगले सूत्र 
के साथ सम्बन्ध है।) ब 

कोई भी विधिवाक्य- चाहे अप्रकरणपठित हो अथवा प्रकरणविशेष में--- 
श्रकृतियाग में ही उत्पन्न माना जाता है। उसका उत्पत्ति-स्थान प्रकृतियाग है । 
प्रत्येक विधिवाक्य प्रथम प्रक्रतियाग का निर्देश करता है। 'यस्य खादिरः छुवो 


भवति वाक्य भी खादिरत्वादि विशिष्ट सुव का विधान प्रथम प्रकृतियाग से ' 


सम्बद्ध ही कहता है। विकृतियाग अनन्तर-काल में आता है । उस अवसर पर 

अतिदेश-वाक्य प्रकृतिगत विहितधर्मा को विकृति में प्राप्त करा देता है । विकृति 
सदा प्रकृति की अपेक्षा व आकांक्षा रखती है । प्रकृतिगत अपेक्षित घमं को विकृति 
में प्राप्त कराने का सामर्थ्यं केवल अतिदेश-वाक्य को है; विधिवाक्य में यह 
सामर्थ्यं नहीं । कारण है--विधि का विकृति से सीधा सम्बन्ध न होना । इसलिए 
अप्रकरण-पठित विधियों का निवेश केवल प्रकृतियाग में मानना युक्त है; प्रकृति- 
विकृति उभय में नहीं ॥६॥। 

सिद्धान्तपक्ष से उद्भावित उक्त आशंका के समाधान को पूर्वपक्षवादी की 
ओर से सूत्रकार ने सूत्रित किया -- 


न तुल्यत्वात्‌ ॥७॥ 

[न] गत सूत्र में कहा यह कथन ठीक नहीं है कि अप्रकरण-पठित विधि का 
केवल प्रकृतियाग से सम्बन्ध है, क्योंकि [तुल्यत्वात्‌ | प्रकृति-विकृति दोनों में 
विधेय अर्थ के समान होने से । 

जानना चाहिए--'उत्पत्ति' का स्वरूप क्या है ? विधि की उत्पत्ति है-- 
विधि-बोधित अर्थं का प्रयोगात्मक रूप से प्रकाश में आना, अर्थात्‌ विधेय कर्म का 
अनुष्ठान । यद्यपि वह अनुष्ठानस्वरूप का लाम प्रथम प्रकृति में करता है, पर 
विकृति में भी उसका रूप पूर्णतया वही रहता है, जो प्रकृति में है प्रकृति-विकृति 
दोनों में विधेय अर्थ की यह समानता इस तथ्य का प्रमाण है कि अप्रकरण-पठित 
विधिवाक्य का प्रकृति-विकृति दोनों में निवेश मानना कोई आपत्तिजनक नहीं है । 
अनुष्ठान का पहले या पीछे होना इस स्थिति. में कोई बाधा नहीं डालता । इस- 
लिए अप्रकरण-पठित विधिवाक्यों का प्रकृति-विकृति दोनों में निवेश मानना युक्त 
है । इससे अतिदेश-वाक्य निरवकाश हो जायगा, यह कहना भी संगत नहीं है । 
अतिदेश-वाक्य उन स्थलों में चरितार्थ है, जहाँ विधिवाक्य प्रकरणविशेष में पठित 
हैँ। 

प्राचीन व्याख्याकारों ने इन दो (६-७) सूत्रों का अर्थ निम्न प्रकार से 
किया है-- 

६--यदि यह समझते हो- इन स्रुव आदि की अनारम्यविधि? से उत्पत्ति 
प्रकृतिगत विधियों के तुल्य है । प्रकृति में अङ्गों का विधान संक्षेप और विस्तार से 
कहा जाता है । “पञ्च प्रयाजान्‌ यजति' पाँच प्रयाजों का यजन करता है, यह 
संक्षेप से विधान है। 'समिधो यजति' इत्यादि से विस्तार से। इसी प्रकार यहाँ 
भी 'यस्य खादिरः स्रुवो भवति’ इत्यादि से विस्तार से और 'यस्यंवंरूपाः स्रुचः’ 


१. अनारभ्य विधि, अनारम्याधीत विधि, अप्रकरणपठित-बिधि--इन तीनों का 
एक ही अर्थ है। 

जिसकी इस प्रकार की सुच्‌ होती है, से संक्षेप से विधान है । इस प्रकार क, 
संक्षेप-विस्ताररूप विधि प्रकृति में देखी गई है; यह अनार म्य-विधि इसी प्रकार 
की है। इसलिए अनारभ्य-विधि प्रकृति में उपविष्ट है, यह सामान्यतोदृष्ट अनु- 
मान है । इस कारण अनारभ्यविधि प्रकृति के लिए है। (शबरस्वामी ) 

७--ऐसा नहीं है। इस प्रकार का सामान्यतोदृष्ट साधक नहीं होता है । 
यहाँ--अनारम्यविधि में केवल प्रकृतिगत विधि से सारूप्यमात्र है; प्रकृति में यह्‌ 
अनारभ्यविधि होती है, इसमें कोई प्रमाण नहीं है। और भी, विकृति में भी 
संक्षेप और विस्तार से अङ्गों का विधान किया जाता है। 'तिस्न आहुतीर्जुहोति’ 
तीन आहुतियां देता है, यह संक्षेप है। 'आमनमस्यामनस्य देवाः” आमनमस्या- 
मनस्य देवाः से आहुति देता है, यह विस्तार है । अतः वैकृत विधियों से भी 
अनारम्य विधियां तुल्य हैँ । इसलिए यह अनारभ्य विधि के प्रकृति में निवेश होने 
का हेतु नहीं है। (शबरस्वामी) 

सुबोधिनी-वृतति में इन दोनों सूत्रों का अर्थ इस प्रकार किया है— 

६-- (उत्पत्ति:) अनारम्याधीत विधि से विकृति में स्च आदि की उत्पत्ति 
भी होवे, [इति चेत्‌ ] ऐसा मानें तो। इसका भाव यह है कि सुच्‌ आदि की प्राप्ति 
के लिए EF की आकांक्षा नहीं है । (रामेश्वर सूरि) द 

७--( न) 'विकृति में चोदक की अपेक्षा नहीं है' ऐसा नहीं > 
त्वात्‌) अनारम्य-विधि के तुल्यत्ववाचक 'एवंरूपाः' ह हु होने ग । स्वन 
भाव यह है कि 'यस्येवंरूपा: स्रुचो भवन्ति' में 'एवंरूप' शब्द पुवे-विद्यमान त्रच 

का निर्देश करता हँ । अत: चोदक से ही जुहू की प्राप्ति होगी । (रामेश्वर सूरि) ध 
इन व्याख्याओं में 'विधि की उत्पत्ति” का अर्थ “विधि का ऊपरी विवरणः 
किया गया ज्ञात होता है। वस्तुतः वह विधि की उत्पत्ति नहीं है। “उत्पत्ति” का 
अर्थ है--आत्मलाभ, विधि के स्वरूप का प्रकाश में आना। वह विधि 
अनु्ठानात्मक रूप है, जो प्रकृति-विकृति दोनों में पूर्णतः र है पस 
द रा कै ति-विक्वति दोनों में पूर्णत: समान रहता है । प्रस्तुत 
त का यह अर्थ अधिक सूत्रानुसारी है। सुत्रव्याख्या प्रथम कर 
bi 1 प्रथम कर दी 


आचार्य सूत्रकार ने पूर्वपक्ष का निराक 
रण क 
किया-- म 


चोदनार्थकार्त्स्त्यात्‌ तु मुख्यविप्रतिषेधात प्रकृत्यर्थः ॥८॥ 
[तु] “तु पद अप्रकरणपठित-विधि के प्रक्र 
र प्रकृति-विक्ृति उभय में निवेश की 
निवृत्ति का द्योतक है। [ चोदनार्थकार्त्स्न्यात्‌ ] विकृति में चोदक वाक्य से सम 


अर्थो--अनुष्ठेय कर्मों की प्राप्ति होने से, एवं 
7 एवं | मुख्यविप्रतिषे ख्य >> 
प्रत्यक्षपठित अनारभ्य (= अप्रकरणगत )विधिके प अ लाल 


सिद्धान्तपक्ष प्रस्तुत 


७ 0-0. Gurukul Kangri Collection, Haridwar 


Digitized by Arya Samaj Foundatén Chennai and eGangotri 


अथ तृतीयाघ्याये षष्ठः पादः ५८५ 


वाक्य के प्रथम प्रवृत्त होने से [प्रकृत्यर्थः] अप्रकरण-पठित विधि प्रकृति के लिए 
है 

यद्यपि अप्रकरण-पठित विधि से विकृति में खादिरतादि विशिष्ट ख्रुव का 
विधान प्राप्त होता है, तथापि विकृति में स्रव आदि की प्राप्ति के लिए अतिदेश- 
वाक्य प्रथम उपस्थित रहता है । पूर्वपक्षवादी द्वारा अप्रकरण-पठित विधि का 
निवेश प्रकृति-विकृति उभय में मानने पर प्रथम प्रकृति में निवेश मानना आव- 
इयक है । विकृति का अवसर प्रकृति-निवेश के अनन्तर ही आता है । जैसे ही 
विधि का निवेश प्रकृति में होता है, अतिदेश-वाक्य वैसे ही विकृति में खुव आदि 
के विधान के लिए तत्पर हो जाता है । अनारभ्य-विधि को विकृतिमें निवेश के 
लिए वह अवसर ही नहीं आने देता । वस्तुतः उसकी आवश्यकता ही नहीं रहती 
कि अनारभ्य-विधि विकृति में खुव आदि का विधान करे। प्रकरणविशेष में 
पठित विधियों के विकृति में प्राप्ति के लिए अतिदेश-वाक्य का अस्तित्व अत्या- 
वश्यक है । उसकी उपेक्षा नहीं की जा सकती । तव अनारभ्य-पठित विधियों की 
विकृति में प्राप्ति भी अतिदेश-वाक्य से हो जायगी। अतारभ्य-विधियों का 
विकृति में निवेश मानना अनावश्यक है । फलतः प्रकरणविशेष-पठित विधियों के 
समान अनारभ्य-विधि का निवेश भी प्रकृति में मानना युक्त है। 

इस विषय में यह भी ध्यान रखने की बात है कि अनारम्य-विधि का 
विकृति से सम्बन्ध मातने पर भी विकृतियाग निराकाङ्क्ष नहीं होता, क्योंकि 
खादिरता आदि पात्र धमं हैं, याग धमं नहीं । अनारभ्य-विधि केवल उसी को 
विकृति में प्राप्त करा सकेगा । इसलिए विकृतियाग अतिदेश-वाक्य के सम्बन्ध से 
से ही प्रकृति की अपेक्षा रखते हैं, और उसी के सहारे प्रकृति के साथ एकवाक्यता 
को प्राप्त होते हैं। इसी स्थिति में याग से अपूर्व सिद्ध होता है । प्रकृतियाग के-- 
विकृतियाग में अपेक्षित समस्त अर्थ--पात्र, पात्रधर्म, अङ्गभूत कर्म आदि अति- 
देश-वाक्य के सहयोग से ही विकृति में प्राप्त होकर उसे निराकाङ्क्ष बनाते हैं। 
अनारभ्य-विधि का विकृतियागों के लिए कोई प्रयोजन ही नहीं रहता । इसलिए 
प्रकरण-अप्रकरणपठित सब विधियों का निवेश प्रकृतियागों में होता है, यह 
सिद्धान्त निश्चित है ॥८॥॥ (इति सुवादिषु खादिरतादिविधेः प्रकृतिगामिताधि- ` 
करणम्‌ --१) । 


(सप्तदशसंख्याया विकृतिगामिताधिकरणम्‌-२) 


शिष्य आशंका करता है--कतिपय सामिधेनियों का परिमाण अप्रकरण- 
पठित सुना जाता है--'सप्तदश सामिधेनीरतुब्ूयात्‌' सत्रह सामिधेनियाँ बोले; 
यद्यपि यह वचन वर्तमान वेदिक वाङ्मय में उपलब्ध नहीं है। शतपथ ब्राह्मण 
[१॥३॥५॥१०] में “सप्तदश सामिधेनीः पाठ उपलब्ध है, पर वह दशे-पोरणेमास 

प्रकरण में पठित है, अप्रकरणपठित नहीं। तथापि, भाष्य-परम्परा में प्राप्त है। 
इसके विषय में सन्देह है-क्या सत्रह सामिधेनियों का निवेश प्रकृतियाग में माना 
जाय ? अथवा विकृतियाग में ? पूवे-अधिकरण में उपपादित प्रक्रिया के अनुसार 
इसका निवेश प्रकृति में मानना चाहिए। पर प्रकृति में पन्द्रह सामिधेनियाँ कही 
हैं, उसके साथ इसका विकल्प मान लिया जायगा। आचार्य सूत्रकार ने आशंका 
का समाधान किया-- 


प्रकरणविशेषात्तु विकृत विरोधि स्यात्‌ ॥९॥ 
[तु] “तु पद पर्व-त्याय की व्यावृत्ति का द्योतक है। तात्पर्य है--पूर्वाधि- 


करण निदिष्ट पद्धति के अनुसार अनारम्याधीत सत्रह सामिधेनियो का निवेश 
प्रकृतियाग में हो, यह कथन युक्त नहीं है, [प्रकरणविशेषात्‌ ] प्रकृतियाग = दर्श- 
पूर्णमास के प्रकरण में पन्द्रह सामिधेनियों के स्पष्ट कथन से ¦ अतः [विकृतौ] 
विकृतियाग में सत्रह सामिधेनियों का निवेश मान्य है, अन्यथा [विरोधि] प्रकृति 
भे पन्द्रह सामिधेनियों के साथ सत्रह का विरोध [स्यात्‌] प्राप्त होगा । 

प्रकृतियाग दशं-पूर्णमास में पन्द्रह सामिधेनियों का स्पष्ट विधान है । पन्द्रह 
सामिधेनी आहुतियां देने के लिए ऋचा केवल ग्यारह हैं। उनमें पहली और 
अन्तिम ऋचा को आहुति के अवसर पर तीन-तीन बार बोलकर पन्द्रह आहुतियाँ 
र की जाती हैं ।१ अन्य आकांक्षा न रहने से प्रकृति में सत्रह का निवेश न 

गा। 


१. ऋग्वेद, 1० ० 
आहुतियाँ प्रक्ृतियाग में दी जाती हैं। जज! पा 
i आहुतियाँ विकृतियाग में दी जाती हैं न 
oe म सतह आहुति निर्धारित हैं। किसी का कहीं अन्यत्र 
नः त [ RY ५।५-७] के ग-पुणमास प्रकृतियाग में स्पष्ट 
1 भथमामन्वाह, तिरत्तमाना ` ता; पञ्चद न्यः 
त र्‌ पञ्चदश सामिधेन्यः 

में प्राप्त हों । प्रकृतियाग का पञ्चदशत्व अतिदेश-वाक्य के आधार पर विर्कात- 
याग में प्राप्त होने से वहाँ उसकी प्राप्ति आनुमानिक होगी । विकृति में प्रत्यक्ष- 
पठित सप्तदशत्व-विधि बलवान्‌ होने से विकृति में पञ्चदशत्व को बाधित कर 
देगी । तब वहाँ भी दोनों विधियों के एकत्र प्राप्त न होने से विकल्प का अवसर 
नहीं आता । फलतः सप्तदशत्व का विधान केवल विकृति में मान्य है, वह भी 
कतिपय सीमित यागों में। इसका कथन आगे [१०।८।१६-१६ सूत्र; अधि० 
& में] किया जायगा ॥६॥ (इति सामिधेनीनां सप्तदशसंख्याया विक्ृतिगामिता- 
धिकरणम्‌--२) । 


(गोदोहनादीनां प्रकृतिगामिताधिकरणम्‌--३) 


दर्श-पूर्णमास प्रसंग [आप० श्रौ० १। १६।२] में पाठ है--“गो दोहनेन पशु- 
कामस्य प्रणयेत्‌’ पशु की कामनावाले यजमान का जलसम्बन्धी कार्य गोदोहन 
पात्र से कराया जाय । गोदोहन पात्र वह है, जिसमें गायों का दूध निकाला जाता 
है । इसी प्रकार एक अन्य वाक्य अग्नीषोमीय याग में पशु-यूप के सम्बन्ध में पढ़ा 
है--'बैल्वो ब्रह्मवर्चसकामेन कत्तंव्यः-ब्रह्मवचंस की कामनावाले यजमान को 
बिल्व (बेल) वृक्ष की लकड़ी का पशु-यूप (पशु को बांधने का खूंटा) बनाना 
चाहिए । निमित्तविशेष से बताये गये इस प्रकार के द्रव्यो के विषय में सन्देह है--- 
क्या इनका प्रकृतियाग में निवेश माना जाय ? अधवा विकृतियाग में ? प्रतीत 
होता है, इनका निवेश विकृतियाग में होना चाहिए, क्योंकि प्रकृति में चमस आदि 
पात्र से यजमान का अपःप्रणयन हो जाने के कारण अन्य पात्र की आकांक्षा नहीं 
रहती । इसी प्रकार अग्नीषोमीय पशु-याग में यूप का निर्माण खादिर, पलाश 
(= खैर, ढाक) आदि की लकड़ी से किये जाने के कारण अन्य किसी लकड़ी को 
आकांक्षा नहीं रहती । इसलिए इनका निवेश विकृति में ही माना जाना चाहिए । 
ऐसी स्थिति में आचार्य सूत्रकार ने मान्य सिद्धान्त प्रस्तुत किया-- 


नैमित्तिकं तु प्रकृतौ तद्विकारः संयोगविशेषात्‌ ॥१०॥ 


[दु] 'तु' पद सिद्धान्तःप्रस्तुति का द्योतक है [नैमित्तिकं ठु] निमित्तविशेष 
से कहे गये द्रव्यादि का तो [प्रकृतौ] प्रकृतियागों. में ही निवेश माना गया है, 
क्योंकि [संयोगविज्ञेषात्‌ ] कामना के सम्बन्धविशेष के कारण वह्‌ [तद्विकारः] 
प्रकृति में सामान्यरूप से विहित का ही विकार =अङ्ग है । 

अग्तीषोमीय पशुयाग में सामान्य रूप से खादिर, पलाश और रोहीजक वृक्ष 
की लकड़ी से यूप बनाने का विधान है, इसी प्रकार दर्श-पुर्ण मास में अपःप्रणयन 
के लिए सामान्य रूप से चमस का विधान है । परन्तु पशु कामनावाले यजमान के 
लिए-अपःप्रणयन गोदोहन पात्र से करे, यह विशेष विधान है। इसी प्रकार 

सामान्य रूप से विहित खादिर आदि यूप के साम्मुख्य में ब्रह्मवर्चस कामनावाले 
के लिए बिल्ववृक्ष की लकड़ी से निमित यूप का विशेष विधान है। विशेष विधि 
श्रृतिबोधित होने से प्रत्यक्ष है; इसके सामने सामान्य विधान परोक्ष-जैसा हो 
जाता है, प्रत्यक्ष के सामने आते लजाता है, छिप जाता है। तात्पर्य है, विशेष 
विधान सामान्य को बाधित कर देता है । तब दर्श-पुर्ण मास प्रकृति में यजमान के 
अपःप्रणयन के लिए चमस तिरोहित हो जाता है, गोदोहन-पात्र सामने आ जाता 
है। इसी प्रकार अग्नीषोमीय पशुयाग प्रकृति में यूपनिर्माण के लिए सामान्यविहित 
खदिर आदि तिरोहित हो जाते हैं, विशेष विहित बिल्व उपस्थित होता है। 
इसलिए गोदोहन आदि द्रव्यों का प्रकृतियाग में निवेश मानना आवश्यक है, 
अन्यथा सामान्य विधान के तिरस्कृत हो जाने से अपःप्रणयन व यूपनिर्माण न होने 
पर कर्म विगुण हो जायगा ॥१०॥ (इति गोदोहनादीनां प्रकृतिगामिताधिकर- 
णम्‌-३)। 


(आधानस्य पवमानीष्टयन ङ्गताधिक रणम्‌--४) 


्राह्मणग्रन्थों में पवमान आदि इष्टियाँ पठित हैं--'अग्नये पवमानायाष्टा- 
कपालं निर्वपेत्‌, अग्नये पावकाय, अग्नये शुचये'--पवमान अग्नि के लिए अष्टा: 
कपाल पुरोडाश का निर्वाप करे, पावक अग्नि के लिए, शुचि अग्नि के लिए । 
इन्हीं के प्रकरण में पाठ है--'वसन्ते ब्राह्मणोऽग्निमादधीत' [तै ° ब्रा० १।१।२।६] 
ब्राह्मण वसन्त में अग्नि का आधान करे। यहाँ सन्देह है--क्या अग्न्याधान पवमान 
आदि इष्टियों के लिए है? अथवा नहीं ? अरन्याधान इष्टियों के लिए होना 
चाहिए,-इस अर्थ को आचा सूत्रकार ने पुर्वेपक्षरूप में प्रस्तुत किया-- 


इष्ट्धर्थमरन्याधेयं प्रकरणात्‌ ॥११॥ 


[अग्न्याधेयम्‌ | अग्न्याधान कमं [इष्टचर्थम्‌ ] पवमान आदि इष्टियों के 
लिए है, [प्रकरणात्‌ | एक ही प्रकरण में पठित होने से । 
पवमान आदि इष्टियों के प्रकरण में अगन्याधान-कर्म पठित है, इससे जाना 
जाता है, वह इष्टियों के लिए है । अग्न्याधान होने पर उसी अग्नि में इष्टियों का 
अनुष्ठान किया जाता है, इससे स्पष्ट है, अग्न्याधान इष्टियों के लिए है ॥११॥ 
आचायं सूत्रकार ने सिद्धान्त-पक्ष प्रस्तुत किया-- 


न वा तासां तदर्थत्वात्‌ ॥१२॥ } 


[न वा] सूत्र में न वा' यह तिपात-समुदाय 'अग्न्याधान कमं इष्टियो के | 
लिए है इस पुवंपक्ष की निवृत्ति के लिए है, अर्थात्‌ उक्त कथन युक्त नहीं; क्योंकि | 
[तासाम्‌ ] उन पवमान आदि इष्टियों के [तदर्थत्वात्‌ ] अग्न्याधेय के लिए होने | 

के कारण। 
आहवनीय आदि अग्नियों का आधान (संस्थापन) फल देनेवाले कर्मों 


के अनुष्ठान के लिए किया जाता है। इष्टियों का कोई फल नहीं होता । यदि 
इष्टियों के लिए अग्न्याधान हो, तो वह भी निष्फल होगा। पर अग्नियों का आधान 
निष्फल न होकर फलवाला होता है । अतः अग्न्याधान इष्टियों के लिए है, यह 
कथन अयुक्त है। वस्तुतः आहित अग्नि को सुरक्षित रखने के लिए इष्टियों का 
विधान है। आहित अग्नि में इष्टियों का अनुष्ठान इसलिए किया जाता है.कि 
अग्नि प्रज्वलित व जागृत बना रहे । इसलिए यह कहना चाहिए कि इष्टियाँ ही 
आहित अग्नि के लिए हैं, अग्न्याधान इष्टियों के लिए नहीं ॥१२॥ 
इसी अर्थ को आचार्य सूत्रकार ने एक उपोद्वलक हेतु द्वारा स्पष्ट किया-- 


लिद्धदर्शनाच्च ॥१३॥ 
[लिङ्गदर्शनात्‌ ] लिङ्ग के देखे जाने से [च] भी यह ज्ञात होता है कि 
पवमान आदि इष्टियाँ अग्नियो के लिए हैं । 
तीनों अग्नियों का प्रथम स्थापन करना अग्न्याधान कमं है। उसके अनन्तर 
यथावसर पवमान आदि इष्टियों का अनुष्ठान किया जाता है, जिससे आहित 
अग्नियाँ ठण्डी न हो जाएँ । यह प्रतिपाद्य सन्दर्म द्वारा स्पष्ट होता है । सन्दर्भ 
यु “जीर्यति ब एष आहितः पशुयंदगिनः, तदेतान्येव अग्त्याधेयस्य हवींषि 
संवत्सरे संवत्सरे निर्वपेत्‌ । तेन या एष न जीर्यति तेनेनं पुनर्णवं करोति, 
तन्त सुकष्यम्‌ । 
[मंत्राग संर १।५।६] 
पशु के समान घर में स्थापना किया गया यह्‌ अग्नि निश्‍चय ही जीर्ण होता 
है। इन्हीं अग्न्याधेय की हवियों का प्रत्येक संवत्सर के आरम्भ सें निर्वाप करे। 
निश्चित ही उससे यह जीणे नहीं होता । उस निर्वाप (इष्टि-अनुष्ठान) से पुनः 
इसको नवीन करता है । इसकी उपेक्षा न करे। 
प्रत्येक संवत्सर के प्रारम्भ में इष्टियों के अनुष्ठान द्वारा--आधात किये गये 
आहवनीय आदि--अग्तियों को जीणे होने से बचाना यह स्पष्ट करता है कि 
| पवमान आदि इष्टियाँ आहित अग्नियों के लिए हैं। फलतः अग्च्याधान को 
। इष्टियों का अङ्ग मानना होगा 11१३॥ (इति आधानस्य पवमानेष्टधनङ्गताधि- 
| करणभ्‌--४) । 
(आधानस्य सर्वार्थताधिकरणम्‌-५) 
शिष्य जिज्ञासा करता है--यह जो आहवनीय आदि अग्नियों का आधान 

कहा है, क्या वह केवल दर्श-पूर्णमास प्रकृतियाग के लिए है ? अथवा सभी कर्मों 
के लिए है? प्रतीत होता है, अप्रकरण-पठित विधियों के समान यह केवल प्रकृति- 


याग के लिए होना चाहिए। के 
आचार्य सूत्रकार ने शिष्य-सुझाव को पुर्वेपक्षरूप में सूत्रित किया-- 


तत्‌ प्रकृत्यर्थ यथाऽन्येऽनार भ्यवादाः ॥१४॥ 


[तत्‌] वह अग्न्याधान [ प्रकृत्यर्थम्‌ ] प्रकृतियाग दर्श-पुर्णमास के लिए है, 
[यथा] जैसे [अन्ये] अन्य [अनारम्यवादा:] प्रकरण का आरम्भ न करके कहे 
गये विधान हैं । 

जैसे खादिरतादि अन्य अप्रकरण-पठित विधान प्रकृतियागों के लिए स्वीकार 
किये गये हैं, ऐसे ही यह अप्रकरण-पठित अग्न्याधान-विधान केवल प्रकृतियागों 
के लिए माना जाना चाहिए ॥ १४।। 

आचार्य सूत्रकार ने समाधान किया-- 


सर्वार्थ वाऽऽधानस्य स्वकालत्वात्‌ ॥१५॥ 


[बा] 'वा' पद पुर्वसुत्रोक्त 'अग्न्याधान केवल प्रकृतियाग के लिए है' पक्ष 
की निवृत्ति का द्योतक है, [सर्वाथम्‌ ] अग्न्याधान प्रकृति-विक्ृति सभी कर्मों के 
बे हे । [आधानस्य | अग्न्याधान के [ स्वकालत्वात्‌ | अपने-अपने कालवाला 

\ 

अग्न्याधान के लिए प्रत्येक वणं का अपना स्वतन्त्र काल हैं-“वसन्ते ब्राह्मणो- 
ऽग्निमादधीत, ग्रीष्मे राजन्यः, शरदि वेश्यः'-वसन्त में ब्राह्मण अग्नि का आधान 
करे; ग्रीष्म में राजन्य = क्षत्रिय; शरद्‌ में वैश्य । यह अग्न्याघान का अपना- 
अपना काल है । इसमें यह व्यवस्था समझनी चाहिए, जो व्यक्ति अग्नि का आधान 
करता है, उसी के द्वारा किये जानेवाले सब कर्मो के लिए वह आधान है, अन्य 
व्यक्ति के द्वारा किये जानेवाले कर्मो के लिए नहीं। जैसे अग्नि की प्राप्ति का 
उपाय आधान है, वैसे अन्य द्रव्यों के समान अग्नि की प्राप्ति का उपाय--किसी 
से अग्नि को माँग लेना या क्रय कर लेना आदि भी सम्भव है। आधान के बिना 
अन्य उपाय से प्राप्त अग्नि कमं को फलीभ्रूत नहीं बनाता। स्वयं आधान किये 
अग्नि में हो अनुष्ठित कर्म फल देनेवाले होते हैं। याचना या क्रय से प्राप्त अग्नि- 
चाहे वह लौकिक हो अथवा वैदिक (=अन्य के द्वारा आहित), वह सफल कर्मा- 
नुष्ठान के लिए उपयुक्त नहीं । इस प्रकार अग्नि की सिद्धि के लिए आधान, और 
कमों की सिद्धि के लिए अग्नि है; इसी रूप में अग्न्याधान सब कमों के र है। 

अप्रकरण-पठित विधि का आधान के लिए इस रूप में, उदाहरण देना--- 
कि वह केवल प्रकृत्यर्थ है- युक्त नहीं; क्योंकि उसका आधार भिन्न है, अप्रकरण 

पठित विधि का प्रकृत्यर्थं कथन कमं की सिद्धि के लिए है। परन्तु आधान साक्षात्‌ 
अग्नि की सिद्धि के लिए है। अग्नि को सिद्ध कर आघान चरितार्थ है। आगे 
कर्मानुष्ठान आधेय अग्नि में होते हैं, आधान में नहीं । आधान को सर्वार्थ इसी रूप 
में कहा गया है कि उससे सिद्ध किये गये अग्नि में प्रकृति-विकृति सभी यागों का 
अनुष्ठान होता है । 

'वसन्ते वसन्ते ज्योतिषा यजेत' प्रत्येक वसन्त में ज्योतिष्टोम याग करे; यह 
विधान ब्राह्मण, क्षत्रिय, वैदय सबके लिए समान माना गया है । पर क्षत्रिय, वैश्य 
का अग्न्याधानकाल ग्रीष्म व शरद्‌ निर्धारित है। यदि वे वसन्त में ज्योतिष्टोम 
करते हैं, तो उसी आहित अग्नि में वसन्त आने पर--ज्योतिष्टोम करेंगे। इसमें 
कोई असामञ्जस्य नहीं है । ब्राह्मण भी ब्राह्मण से याचना आदि द्वारा प्राप्त अग्नि 
में कर्मानुष्ठान न करे; स्वयं आहित अग्नि में सभी प्रकृतियागों एवं उसके अङ्ग- 
भुत विकृतियागों का अनुष्ठान करे। आधान के सर्वार्थ होने का यही तात्पर्यं है। 
इसी प्रकार क्षत्रिय और वैश्य को स्वयं आहित अग्नि में अपने सब कर्मों का 
अनुष्ठान करना चाहिए । 

श्रौतयाग तीन रूपों में बताये जाते हैं-हविर्याग, सोमयाग, पशुयाग । 
हविर्यागों में प्रकृतियाग दशं-पूर्णमास हैं, उनके अङ्ग विकृति हैं। सोमयागों में 
ज्योतिष्टोम प्रकृति, तथा पशुयागों में अग्नीषोमीय पशु, इसी का अपर नाम 
'पशुबन्ध' है। उनके अपने-अपने सब अङ्गभुत कमं विकृति हैं। ब्राह्मण आदि के 
द्वारा इन सब कर्मों का अनुष्ठान--स्वयं आधान किये अग्नि में--करना शास्त्रीय 
है॥१५।। (इति आधानस्य सर्वार्थताधिकरणम्‌--५) । 


(पवमानेष्टीनामसंस्क्ृतेऽग्नौ कत्त॑व्यताधिकरणम्‌-६) 


पवमान आदि संज्ञक इष्टियों का अनुष्ठान असंस्कृत अग्नियों में किया जाना 
अधिकरण का विषय है । अग्नियों का 'संस्कृत-असंस्कृत' होना क्या है ? इसे स्पष्ट 
रूप में इस प्रकार समझना चाहिए 

प्रथम विधिपूर्वक आहवनीय आदि अग्नियों का आधान-स्थापन यागमण्डप 
के निर्धारित स्थान में किया जाता है। आधान के समय अग्ति मन्द रहता है। 
आगे प्रधानयाग के अनुष्ठान के लिए उसे प्रज्वलित ब उत्तेजित करना है । यह 
कार्य पवमान आदि संज्ञक इष्टियों के अनुष्ठान से किया जाता है। इस प्रकार दी 
गई आज्य आदि की आहुतियों से अग्नि उत्तेजित व प्रज्वलित हो उठता है । 
यही अग्नि का संस्कार है । अब अग्नि संस्कृत है। इस अनुष्ठान से पूर्व आधान 
किया हुआ भी अग्नि असंस्कृत कहा जायगा। असंस्कृत अग्नि का तात्पर्य लौकिक 
अग्नि नहीं है। लौकिक अग्नि वह है, जो चूल्हे आदि अन्य स्थान से लाया गया 
हो, उसका आहवनीय भादि के रूप में आधान न किया गया हो। आधान हो 

जाने पर अग्नि लौकिक नहीं रहता, वह यागीय हो जाता है; पर पवमानेष्टि- 
अनुष्ठान से पूर्व वह 'असंस्कृत' कहा जाता है, जिसका तात्पर्य केवल यह है कि 
अभी मन्द होने से वह यागानुष्ठान के योग्य नहीं है। पवमानेष्टि-अनुष्ठान से 
उसे इस योग्य बनाया जाता है । अब उत्तेजित अग्नि 'संस्कृत' है। 

संस्कृत अग्नि में सवेप्रथम प्रयाज अनुष्ठित होते हैं, तदनन्तर दशं-पूर्णमास 
प्रकृतियाग । प्रयाज विकृति हैं, विकृतियाग की अनुष्ठान-प्रसंग में प्राप्ति अतिदेश- 
(प्रकृतिबद्‌ विकृतिः कर्त्तव्या) वाक्य द्वारा होती है । क्योंकि प्रकृति दर्श- 
पुणेमास संस्कृत अग्नि में अनुष्ठित होते हैं, उसी के अनुसार विकृति प्रयाज आदि 
इष्टियाँ संस्कृत अग्नि में की जाती हैं। इसी के अनुसार पूर्वपक्ष को ओर से यह 
आशंका उठाई गई है कि पवमान इष्टियाँ भी विकृति हैं; तब उनका अनुष्ठान 
भी प्रयाजों के समान संस्कृत अग्नि में प्राप्त होता है। 

इसी को आचार्य सूत्रकार ने पुवेपक्षरूप में सूत्रित किया--- 


तासामर्निः प्रकृतितः प्रयाजवत्‌ स्यात्‌ ॥१६॥ 


[तासाम्‌] उन पवमान आदि इष्टियों का [अग्निः] अग्नि | प्रकृतितः] 
प्रकृति से अतिदेश-वाक्य द्वारा प्राप्त होगा, [प्रयाजवत्‌ ] प्रयाजों के समान । 
लोक में कहावत है--'वादी भद्रं न पश्यति' आशंकावादी या आक्षेपकर्त्ता 
अच्छाई को नहीं देखता, बुराई या दुर्बलता पर उसकी दृष्टि जाती है। यदि 
अच्छाई अर्थात्‌ वास्तविकता को देखें, तो.आशंका सिर उभार ही नहीं पायेगी । 
उसने यह तो देखा कि प्रयाज . विकृति हैं। विकृति का अनुष्ठान अतिदेश- 
वाक्य के आधार पर प्रकृति के अनुसार होना चाहिए । दर्श-पूर्णमास प्रकृति 
का अनुष्ठान संस्कृत अग्नि में होता है, इसलिए विकृतियाग प्रयाजों का अनुष्ठान 
संस्कृत अग्नि में किया जाता है। तब प्रयाजों के समान पवमान इष्टियाँ भी 
विकृति हैं, उनका अनुष्ठान भी संस्कृत अग्नि में होना चाहिए,--यह आशंका 
प्रस्तुत कर दी । पर उसने इस वास्तविकता पर दृष्टि नहीं डाली कि आहवनीय 
आदि आहित अग्नियाँ पवमान आदि इष्टियों के अनुष्ठान द्वारा ही संस्कृत की 
जाती हैं, उससे पुवे अग्नियाँ संस्कृत हैं कहाँ ? उनका अनुष्ठान तो अग्नियों 
को संस्कृत बनाने के लिए किया जाता है। यह्‌ प्रथम कहा जा चुका है, 
अर्नियों का संस्कार पवमानेष्टियों द्वारा उन्हें प्रश्वलित व उत्तेजित करना 
है। तब यह अनिवार्य स्थिति है कि पवमानेष्टियों का अनुप्ठान असंस्कृत 
अग्नियो में किया जायगा । तात्पर्य है, मन्द व अप्रज्वलित अग्नियों को उक्त 
रद हा उत्तेजित किया जायगा; यह अनुष्ठान अग्नियों के संस्कार के लिए 
ता है। 


आचारं सुत्रकार ने इसी वास्तविकता को आशंका के समाधान के रूप में 

प्रस्तुत किया-- 
न वा तासां तदर्थत्वात्‌ ॥१७॥ 


[न वा] १२वें सूत्र के समान 'न वा' यह निपात-समुदाय पूर्व-सूत्रोक्त 
'पवमानेष्टियों में पवमानेष्टि संस्कृत अग्नियाँ होनी चाहिएँ पक्ष की निवृत्ति का 
द्योतक है, [तासाम्‌ ] उन पवमानेष्टियों के [तदर्थत्वात्‌ ] उन आहित आहवनी- 
यादि अग्नियों के संस्कार के लिए होने के कारण। 

ध्यान देते की बात है, जब पवमानेष्टियों के अनुष्ठान द्वारा अग्नियो को 
संस्कृत किया जा रहा है, तब प्रकृतियाग है कहाँ ? उसका अवसर अग्नियों के 
संस्कृत होने के अनन्तर आयेगा । उस समय विकृतियागों के अनुष्ठान के लिए 
अतिदेश-वाक्य प्रवृत्त होता है । पवमानेष्टियों के अनुष्ठान के समय तो वह सोया 
पड़ा है । तब अतिदेश-वाक्य प्रवृत्त ही नहीं होता। विकृतियाग प्रकृति का उप- 
कारक होता है । प्रकृति का अङ्ग होने से विकृति का अनुष्ठान प्रकृति की सर्वाङ्ग- 
पूर्णता को सम्पन्न करता है। इसी कार्य के लिए अतिदेश-वाक्य प्रवृत्त हुआ करता 
है । परन्तु पवमानेष्टियाँ विकृति होने पर भी कमं की उपकारक नहीं हैं, वे 
अग्नि की उपकारक हैं; अग्नि को संस्कृत कर वे चरितार्थ हो जाती हैं। अतिदेश- 
वाक्य की प्रवृत्ति उन्हीं विकृतियों के लिए होती है, जो कर्म की उपकारक हैं। 
इसलिए पवमानेष्टियों की संस्कृत अग्नि में प्राप्ति कराने के लिए अतिदेश-वाक्य 
प्रवृत्त ही न होगा। फलतः पवमानेष्टियों का अनुष्ठान असंस्कृत अग्नि में होना 
ही सम्भव है ॥१७॥ (इति पवमानेष्टीनामसंस्कृतेऽग्नौ कत्त॑व्यताधिकर्‌- 
णम्‌--६) । 


(उपाकरणादीनामग्नीषोमी यपशुधर्मताधिकरणम्‌-७) 


तैत्तिरीय संहिता [६१।११] के ज्योतिष्टोम प्रसंग में पाठ हैँ--'यो दीक्षितो 
यदग्नीषोमीयं पशुमालमते' जो सोमयाग में दीक्षित यजमान जिस भरिन और सोम 
देवतावाले पशु का आलभन -- स्पर्श आदि करता है। यह अग्नीषोमीय पशु का 
विधान है, तथा सवनीय और अनुबन्धया पशु का विधान है। ऐसे ही उपाकरण, 
उपानयन, यूप-नियोजन आदि पशु-धर्मो का विधान है । यहाँ सन्देह है-क्या ये 
पशु-धर्मं सभी षशुओ के हैं? अथवा केवल सवनीय पशु के हैं ? अथवा अग्ती- 
षोमीय और सवनीय दोनों के हैं ? अथवा केवल अग्नीषोमीय पशु के हैं ? अन्तिम 
सिद्धान्त-पक्ष है । 

प्रतीत होता है--समान प्रकरण में पठित होने और किसी विशेष का कथन 
न होने से ये धर्म सभी पशुओं के हैं । 

इसी अर्थ को सूत्रकार ने पूर्वपक्षरूप में सूत्रित किया-- 

तुल्यः सर्वेषां पशुविधिः प्रकरणाविशेषात्‌ ॥१८॥ 


[प्रकरणाविशेषात्‌ | प्रकरण के विशेष= भिन्न न होने से अर्थात्‌ ज्योति- 
ष्टोमरूप समान प्रकरण में पठित होने से [पशुविधिः] पशुधर्मों का विधान 
[सवषाम्‌ ] सभी पशुओं का [तुल्यः] समान है । 

यह सूत्रार्थं प्रथम विकल्प की भावना से है । द्वितीय विकल्प की भावना से 
सूत्रार्थं निम्न प्रकार से किया गया है-- 

[पशुविधिः] उपाकरण आदि पशुधर्मो का विधान [सर्वेषाम्‌ ] सब पशुओं 
का [तुल्यः] समान हो, यदि [प्रकरणाविशेषात्‌ ] प्रकरण का विशेष-- भेद न 
हो, तो । परन्तु प्रकरण का भेद देखा जाता है। सवनीय पशुओं से प्रकरण में पशु- 
धर्मों का विधान विद्यमान है; अतः पशुधमं सवनीय पशु के मानने चाहिएँ । 

यह अर्थ शाबर भाष्य में 'यदि' पद का अध्याहार करके किया गया हैँ ।? 
मैत्रायणी संहिता [३।६।५] के सवनीय पशु-प्रकरण में पशुधर्मो का विधान 
निम्न प्रकार से है-- 


'आग्नेयः पशुरग्निष्टोमे आलभ्यः; आग्नेयो हि अग्निष्टोमः । ऐखारनः 

पशुरुक्थ्ये आलभ्यः, ऐन्द्राग्नानि हि उक्थ्यानि । ऐन्रो वृष्णः षोडशिनि |, 

आलभ्यः; ऐन्रो वे वृष्णः, ऐन्द्रः षोडशो । सारस्वती मेषी अतिरात्र 

आलभ्या; बाग्वे सरस्वती, वागनुष्टुप्‌, आनुष्टुभी रात्रिः’ 

सोमयाग के अन्तगैत ज्योतिष्टोम की सात संस्था मानी गई हैं---अग्निष्टोम, 
उक्थ्य, षोडशी, अतिरात्र, अत्यग्निष्टोम, वाजपेय, आप्तोर्याम । संहिता के उक्त 
सन्दमं में पहली चार संस्थाओं को लक्ष्य कर सवनीय पशुप्रकरण में पशुधर्मो का 
विधान है। अग्निष्टोम संस्था में आग्नेय पशु आलभ्य है, क्योंकि अस्निष्टोम 
आग्नेय ही है। उक्थ्य संस्था में ऐन्द्राग्न पशु आलभ्य है, क्योंकि उक्थ्य संस्था 
ऐन्द्राग्न =इन्द्र-अग्नि देवतावाली ही है। षोडशी संस्था में ऐन्द्र वृष्णि=मेढ़ा 
आलभ्य है; क्योंकि ऐन्द्र ही वृष्ण है, ऐन्द्र षोडशी है। अतिरात्र संस्था में सरस्वती 
देवतावाली मेषी=मेढ़ी आलम्य है, क्योंकि वाक्‌ ही सरस्वती है, वाक्‌ अनुष्टुप्‌ 
है, अनुष्ट्प्‌-सम्बन्धी रात्रि है । सवनीय प्रकरण में इस प्रकार पशुधर्मो `का कथन 


किया गया है । इसलिए प्रकरण के आधार पर सवनीय 
धम ज्ञात होते हैं। य पशु के ये उपाकरण आदि 


१. युधिष्ठिर मीमांसक ने सुझाव दिया है-इस पक्ष का प्रतिप 
| 1दक सूत्र 'प्रकरण- 
विशेषात्‌ सवनीयस्य' रहा होगा, जो त्रुटित हो गया है। इसी कारण द्वितीय 
पक्ष को उभारने के लिए मीमांसकों को क्लिष्ट कल्पनाएं करनी पड़ी हैं। 


[पृष्ठ १० १४ ] 

उपाकरण--मन्त्रोच्चारणपूर्वंक हाथ से अथवा कुशाओं से पशु का स्पशं 
करना 'उपाकरण' कहाता है । एक स्थान से अन्यत्र ले-जाते समय प्रायः प्रत्येक 
ले-जानेवाला व्यक्ति पशु की पीठ, पाइवं, सिर व पुट्ठे आदि पर हाथ फेरता है; 
मानो उसे प्यार देता हुआ अगले कार्य के लिए प्रेरित करता है । 

उपानयन - पशुशाला से यज्ञमण्डप की ओर पशु का लाया जाना 'उपानयन' 
है 

यूपनियोजन--यज्ञमण्डप के समीप पशु के सत्कारार्थं ग्रुप (पशु को बांधने 
के लिए गाड़े गये खूंटे) में रस्सी द्वारा पशु को बाँधा जाना 'यूपनियोजन” है । 
रस्से का एक सिरा यूप में और दूसरा पशु के अगले सीधे पेर में अथवा सींग की 
जड़ या गर्दन में रहता है! ।॥१८॥ 

तीसरे विकल्प को स्पष्ट करने के लिए सूत्रकार ने उसे पुर्वेपक्षरूप में प्रस्तुत 
किया-- 


स्थानाच्च पूर्व॑स्य ॥१९॥ 

[स्थानात्‌ ] स्थान-प्रमाण से [पूर्वस्य] पूवे==पहले कहे गये अग्नीषोमीय 
पशु के [च] भी उपाकरण आदि धमं हैं, ऐसा जानना चाहिए । 

ज्योतिष्टोम क्रतु छह दिन में सम्पन्न होता है। प्रथम दिन दीक्षणीय इष्टि 
का है। इसमें यजमान ज्योतिष्टोम-अनुष्ठान के लिए दीक्षित किया जाता है। 
अगले दूसरे-तीसरे-चौथे दिन उपसद्‌ इष्टियों का अनुष्ठान होता है । पांचवे दिन 
प्रधान सोमयाग अनुष्ठित होता है। छठे दिन अवमृथ इष्टि, जो क्रतु की सम्पन्नता 
का प्रतीक है । अग्नि और सोम देवतावाले (अग्नीषोमीय) पशु का विधान 
प्रायणीय इष्टि के दिन किया गया है, जो इष्टियों का दूसरा दिन है । क्रतु के चौथे 
दिन अग्नीषोमीय पशुसम्बन्धी अनुष्ठान किया जाता है। सवनीय पशु का 
विधान भी चौथे दिन है, और अनुष्ठान पांचवे दिन । इसलिए जो यह कहा कि 
प्रकरण के अनुरोध से उपाकरण आदि पशुध्म सवनीय पशु के लिए हैं, वह ठीक 
है। परन्तु जहाँ सवनीय पशु का विधान है, उसी क्रम में अग्नीषोमीय पशुसम्बन्धी 
अनुष्ठान है, अतः स्थान =क्रम-प्रमाण के अनुसार (३।३।१४) उपाकरण आदि 
पशुधमं सवनीय और अग्नीषोमीय दोनों के लिए हैं, ऐसा मानना युक्त प्रतीत 


१. इस प्रसंग में तथा अन्यत्र भी मध्यकालिक रसनालोलुप याज्ञिको ने अग्नि 
में पशुमांस की आहुतियों का उल्लेख किया है, पर मूलतः बह्‌ नितान्त 
अवंदिक है। यज्ञों के प्रारम्भिक काल में यज्ञों में पशुओं की हिंसा नहीं होती 
थी । अपेक्षित सत्करण के अनन्तर विसर्जन कर दिया जाता था। द्रष्टव्य 
“श्रौत यज्ञ मीमांसा' (यु० मी०) । 

होता है।। १६॥ 
पूर्वोक्त सन्देह के चार विकल्पों में से तीन का पुवंपक्षरूप में उपपादन कर 


चौथे विकल्प को उत्तरपक्षरूप में सूत्रकार ने प्रस्तुत किया-- 

श्वस्त्वेकेषां तत्र प्राक्‌ श्रुतिगुंणार्था ॥ २०॥ 

[ठु] 'तु पद गत सूत्रों में कहे गये अर्थ की निवृत्ति का द्योतक है। तात्पर्य 
है उपाकरण आदि पशुधर्म न सब ( = अग्नीषोमीय, सवनीय, अनुबन्ध्य ) पशुओं 
के हुँ, न केवल सवनीय पशु के और न अग्नीषोमीय-सवनीय दोनों मिलित के, 
क्योंकि [एकेषाम्‌ ] किन्हीं शाखावालों की शाखा में [इवः] औपवसथ्य चौथे 
दिन के अगले पाँचवे--प्रधान सोमयाग के--दिन सवनीय पशुओं का विधान है; 
तात्पये है, उनको क्रतु के पाँचवें दिन यज्ञमण्डप में उपस्थित किया जाता--या 
लाया जाता--है। [तत्र] उन शाखावालों के विचार में [प्राक्‌ श्रुति: ] पहले 
चौथे दिन पढी गई सवनीय पशुसम्बन्धी श्रुति [ गुणार्था] गौण प्रयोजनवाली है। 

गौण का अभिप्राय है--वहाँ वह कथन द्वितीय स्तर का है, उपेक्ष्य है; 
क्योंकि सवनीय पशुसम्बन्धी अनुष्ठान पाँचवे दिन होना है, जिस दिन प्रधान 
सोमयाग अनुष्ठित किया जाता है। चौथे दिन अग्नीषोमीय पशुसम्बन्धी अनु- 
ष्ठान है, और वहीं उपाकरण आदि पशु धम पठित हैं, इसलिए उन्हें केवल अग्नी- 
षोमीय पशुओं के लिए जानना चाहिए । पशुयाग में पशु सम्बन्धी मुख्य संस्कार 
अग्नीषोमीय पशुओं का है। पांचवें दिन सवनीय पशु और अन्तिम छठे अवभथ- 
इष्टि के दिन अनुबन्ध्य पशुओं का संस्कार होता है ।' उपकरण आदि पशुधर्मो का 

विधान ओर अग्तीषोमीय पशुसम्बन्धी अनुष्ठान एक ही स्थान ( = क्रम ) में 
श्रुत होने से यह निश्चित जाना जाता है कि उपाकरण आदि पशुधर्मो का विधान 
अग्नीषोमीय पशु के लिए है ॥२०॥। 

पुवेपक्ष की ओर से सिद्धान्ती द्वारा उद्धावित आशंका को सुत्रकार ने 

सुत्रित किया-- 


तेनोत्क्ृष्टस्य कालविधिरिति चेत्‌ ॥२१॥ 
सक तेन] आश्विन ग्रहं गृहीत्वा' आदि वचन से [उत्कृष्टस्य] चौथे दिन से 
पाँचवें दिन में खींचे गये सवनीय पशु के [कालविधिः] संस्कार-सम्बन्धी काल 
का विधान है, [ इति चेत्‌ | ऐसा यदि कहो, तो- (अगले सूत्र के साथ सम्बन्ध हे) | 
दूवपक्ष का आशय है, क्रम के आधार पर, उपाकरण आदि पशुधमं केवल | 
-->>>>>>*च___---->-_- -. | 
१. पशुओं के तीन भेद किस आधार पर हैँ ? विचारणीय हैं। भूमिका के पशु- | 
याग प्रसंग में इसे समभने व स्पष्ट करने का प्रयास किया गया है । 

अन्नीषोमीय पशु के लिए हैं, ऐसा नहीं है । क्योंकि, प्रकरण के आधार पर वे 
सवनीय पशु के लिए हैं । चौथे दिन सवनीय पशुओं का पाठ उनका विधान करता 
है, और वहीं पशुधमं पठित हैं । इससे पशुधर्म सवनीय पशुओं के लिए सिद्ध होते 
हैं । 'आरिवनं ग्रहं गृहीत्वा त्रिवृता यूपं परिवीमाग्नेयं सवनीयं पशुमुपाकरोति/ 
आशिवन नामक पात्र को लेकर तीन लड़ में मानी हुई रस्सी से यूप को लपेटकर 
सवनीय पशु का उपाकरण संस्कार करता है; यह वाक्य केवल पाँचवं दिन संस्कार 
के काल का विधायक है। सवनीय पशु का विधान तो चोथे दिन है, वहीं पशुधर्मों 
का उल्लेख होने से सवनीय पशुओं के लिए उपाकरण आदि पशुधर्मो का मानना 
युक्त है । ऐसा यादि कहो, तो--11२१॥ 

इस आशंका का निवारण सूत्रकार ने किया-- 

नेकदेशत्वात्‌ ॥२२॥ 

[न] उपाकरण आदि पशुधर्म सवनीय पशु के नहीं हैं, [एकदेशत्वात्‌ ] 
पुष्टि के एकदेश होने से। तात्पर्यं है, 'आरिविनं' आदि वाक्य सवनीय पशु के 
पुष्टिरूप संस्कार का उत्कर्ष करता है, उपाकरण आदि का नहीं | अतः क्रम से 
उपाकरण आदि पशुधमं अग्नीषोमीय पशु के लिए हैं। आश्विन काल का पाठ 
सवनीय पशु के विधान के लिए है, जो पांचवें दिन में साध्य है। इसको गुणार्थ 
(कालविधि) मानने पर वाक्यभेद होगा । विधान मानने पर वाक्यभेद नहीं 
होगा । क्योंकि पुष्टि-धमं पशु का एकदेश है, एक देश के निर्देश से सम्पूर्ण पशु- 
द्रव्य का उत्कर्ष नहीं होगा, इसलिए पुष्टि-प्रचार अपने समीप में पढ़े गये पुष्टि- 
सम्बन्धी संस्कारों का उत्कर्ष करेगा; उपाकरण आदि पशुधर्मो का उत्कर्ष नहीं 
करेगा । आश्विन वाक्य में सवनीय पशु के रस्से को यूप में लपेटने का कथन 
अनुबाद-मात्र है। सवनीय पशु मेष आदि हैं। इनको रस्से में बाँधा कहाँ जाता 
है? फिर इस यूपपरिनयन (=नियोजन) को 'उपाकरोति' क्रिया से कहना 
उपलक्षणमात्र है। वस्तुतः उपाकरण आदि पशुधमं मुख्य रूप से अग्नीषोमीय 
पशु के लिए विहित हैं। अन्यत्र इनका यथापेक्षित व्यवहार सम्भव है जो शास्त्रीय 
दृष्टि से अनुवाद कहा जाता है ॥२२॥ 

उपाकरण--पशुओं का बुलाया जाना आदि किसी विशेष प्रयोजन से निर्घा- ' 
रित दिन में होता है । प्रयोजन है-पशुओं का निरीक्षण करना, स्वास्थ्य आदि 
की जाँच-पड़ताल करना । जिस दिन बुलाया गया है, उसी दिन अग्नीषोमीय ' 
पशु के समान सवनीय पशु का भी उसी दिन निरीक्षण होना चाहिए। 

इसी अर्थ को सूत्रकार ने सूत्रित किया-- 


अर्थेमेति चेत्‌ ॥२३॥ 
[अर्थेन ] प्रयोजनविशेष से पशु एकत्रित किये गये हैं। वह निरीक्षण आदि 

प्रयोजन उसी दिन सम्पन्न होना चाहिए। [इति चेत्‌ ] ऐसा यदि कहो, तो वह- 
(अगले सूत्र से सम्बद्ध है) ।।२३॥ 
आशंका का सूत्रकार ने समाधान किया--- 


न धुतिप्रतिषेधात्‌ ॥२४॥ 


_ [न] उक्त कथन ठीक नहीं है । तात्पर्य है, जिस दिन पशुओं को यज्ञमण्डप 
के समीप एकत्रित होने की घोषणा की गई हो, उसी दिन सबका निरीक्षण कर 
लिया जाय, ऐसा नहीं है, [ श्रुतिविप्रतिषेधात्‌ ] श्रुति द्वारा विप्रतिषेध से। 
तात्पयं है, श्रुति उक्त अर्थ का विरोध करती है। 

प्रथम दिन अर्थात्‌ ज्योतिष्टोम के चौथे दिन केवल अग्नीषोमीय पशु का उपा- 
करण आदि रूप में पुर्णनिरीक्षण कर पर्यग्निकरण के अनन्तर उनका उत्सर्जन 
कर दिया जाता है। सवनीय आदि पशुओं का उसी दिन निरीक्षण नहीं होता । 
सवनीय पशु के विषय में श्रुति है--'आदिवनं ग्रह गृहीत्वा त्रिवृता यूपं 
परिवीय आग्नेयं सवनीयं पशुमुपाकरोति’ अश्विनी देव चिकित्सक माने जाते हैं। 
'आरिविनं ग्रहं’ का तात्पर्ये है-चिकित्सा-सम्बन्धी उपकरण । इस कार्य के लिए 
नियुक्त व्यक्ति चिकित्सा-उपकरणों को साथ लेकर सवनीय पशु का निरीक्षण 
करता है | मेष-मेषी, अज-अजा सवनीय पश हैं। इनको सवनीय पशु इस कारण 
कहा जाता है, क्योंकि इनका निरीक्षण तीनों सवनों के अनुष्ठान के दिन होता है। 
यह्‌ प्रधान सवनों के अनुष्ठान का पाँचवाँ दिन है। तीनों सवतों में प्रधान सोम 
हवि की आहुतियाँ दी जाती हैं। 
सवनों के साथ पशुओं का किस प्रकार का सम्बन्ध है ? _-'कथं सवनानि 
पशुमन्ति ?' इस प्रश्‍न का उत्तर दिया गया है--“वपया प्रातः सवने प्र चरन्ति, 
पुरोडाशेन माध्यन्दिने सवने, अङ्ग॑स्तृतीये सवने' याज्ञिक अर्थ है--प्रातः सवत में 
चर्बी से होम करते हैं, माध्यन्दिन सवन में पुरोडाश से, तृतीय सवन में पशु- 
अज्ञों से। ऐसा अथे करने पर भी तीनों सवनों के साथ पशु का सम्बन्ध नहीं 
बतता । माध्यन्दिन सवत पशु-सम्बन्ध के बिता रह जाता हें । 
वस्तुत: वाक्य का 'वपा' पद पशु को पुष्टि का द्योतक है। लोक में हृष्टपुष्ट 
व्यक्ति को मनोरञ्जन की भावना से कहा जाता है--'चर्बी बहुत चढ़ गई दीखती 
' है ! ' प्रातःसवन में पशु-सम्बन्धी यह कार्य है कि सवनीय पशुओं में से पुष्ट-स्वस्थ 
पशुओं को निरीक्षण कर अलग छाँट दिया जाय । यह काल का विधान है। प्रात:- 
सवन के समय पशु-सम्बन्धी यह कार्य किया जाय । यही सवन के साथ पशु का 
सम्बन्ध है। वपा से होम करना, अथवा वपा की आहुति देना, यह नितान्त 
निराधार कथन है । क्योंकि “प्र चरन्ति' क्रियापद का आहुति देना या होम करना” 
अर्थ के लिए कोई आधार नहीं है । नियुक्त व्यक्ति पशुनिरीक्षण कर पुष्टि-निमित्त 

से यह प्रचारित करता है कि यह सवनीय पशु पुष्ट-स्वस्थ-नीरोग है । 

माध्यन्दिन सवन के अवसर पर सब आगत पशुओं को चारे पर बाँध दिया 
जाय। चारा पशु का खाद्य है। पुरोडाश पद इसी का प्रतीक है। 'पुरोडाशेन 
माध्यन्दिने सवने प्र चरन्ति’ माध्यन्दिन सवन के साथ पशुओं का यही सम्बन्ध है । 
तृतीय सवन के अवसर पर दुर्बल पशुओं की परीक्षा की जाती है। उनके प्रत्येक 
अङ्ग की जाँच-पड़ताल कर उनकी दुर्बलता के कारण का पता लगाया जाता है, 
एवं उसे दूर करने के लिए उपाय सुभाये जाते हैं। 'अङ्गैस्तृतीये सवने प्र चरन्ति’ 
का यही तात्पर्यं है। अङ्गों की आहुति देना नितान्त नृशंस कार्य है, निश्चित 
ही इर्द्रियाराम याज्ञिको ने प्रस्तुत विषय में वास्तविकता का शीर्षासन कर 
दिया है। 

चालू प्रसंग में कहना यह है कि 'आठिवनं' बचन में सवनीय पशु का उल्लेख 
कर उपाकरण पशुधमं का विधान किया है। उपाकरण अन्य पशुधर्मो का उप- 
लक्षण है । तात्पर्यं है--यहाँ उपाकरण आदि पशुधमं सवनीय पशु के लिए विहित 
हैं। यदि इसे न मानकर पशुधमं अग्नीषोमीय पशु के लिए माने जाते हैं, तो इस 
श्रुति के साथ विरोध होगा । अतः सवनीय पशु के ये घमं हैं, ऐसा मानना युक्त 
है॥२४॥ 

आचार्य सूत्रकार ने पूर्वपक्ष का समाधान किया-- 


स्थानात्तु पुर्वस्य संस्कारस्य तदर्थत्वात्‌ ॥२५॥ 


सूत्र में 'तु' पद अवधारण अर्थ का वाचक है । [स्थानात्‌ ] स्थान = क्रम से 
[पूर्व॑स्य] पूवेपठित अग्नीषोमीय पशु के [तु] ही उपाकरण आदि घमं हैं, 
[संस्का रस्य] उपाकरण आदि संस्कारों के [तदर्थत्वात्‌] पशुओं के लिए होने के 
कारण । तात्पर्यं है, उपाकरण आदि संस्कारों का प्रयोग पशुयाग में होता है, 
ज्योतिष्टोम में नहीं । इसलिए स्थान = क्रम-प्रमाण से उपाकरण आदि पशुधमं 
अग्नीषोमीय पशु के ही हैं, सवनीय पशु के नहीं। 

उपाकरण आदि धर्म पशयाग-प्रेरित हैं। सवनीय पशुओं का यह प्रकरण 
. नहीं है। १६वें सूत्र के अनुसार स्थानरूप प्रमाण से प्रथम पठित अग्नीषोमीय 
पशु के ही उपाकरण आदि ध्म हो सकते हैं। उपाकरण आदि पशु-संस्कार मुख्य 
` रूप से पशुयाग में अपेक्षित हैं। वहाँ प्रथम अग्नीषोमीय पशु पठित है, अतः उसी 
के लिए उषाकरण आदि धर्मो का विधान है। सवनीय पशु ज्योतिष्टोम में उप- 
स्थित होते हैं । वहाँ 'आर्विनं' वचन के अनुसार उनके काल का विधान है। 
उपाकरण आदि धमं वहाँ अपेक्षानुसार अनुवादमात्र हैं। ज्योतिष्टोम में सभी 
प्रकार के पशु उपस्थित होते हैं। यदि उपाकरण आदि धर्मों को ज्योतिष्टोमः 
प्रेरित माना जाय तो उपाकरण आदि घर्मो का विधान सभी पशुओं के लिए 

अनिवाय माना जायगा, जो अनावश्यक है । इसलिए पशुयाग-विहित उपाकरण 
आदि पशुधर्मों का सम्बन्ध क्रम-प्रमाण से प्रथम पठित केवल अग्नीषोमीय पशु के 
साथ है। अन्यत्र उनका अनुवादमात्र समभना चाहिए । 

इसी अर्थ की पुष्टि के लिए सूत्रकार ने अन्य हेतु प्रस्तुत किया-- 


लिङ्गदशनाच्च ॥२६॥ 

[लिङ्गदशेनात्‌ | लिग-दर्शन से [च] भी जाना जाता है कि उपाकरण आदि 
धर्म अग्नीषोमीय पशु के हैं। 

ज्योतिष्टोम-प्रसंग में सवनीय पशु के (पुष्टि) वपा-प्रचार और पुरोडाश- 
संस्कार का उल्लेख है। यदि उपाकरण आदि संस्कार सब पशुओं के लिए समान 
होते, तो वपाप्रचार, पुरोडाश-संस्कार की भी गणना पशुयाग के अग्नीषोमीय 
प्रसंग में की जाती; पर ऐसा नहीं किया गया । इससे ज्ञात होता है, उपाकरण 
आदि पशु-संस्कार केवल अग्नीषोमीय पशु के लिए विहित हैं। अपेक्षानुसार 
सवनीय पशु के लिए उनका उपयोग अतिदेश-वाक्य द्वारा प्राप्त हो जाता है। 
सवनीय पशु-संस्कारों के काल का विधान 'वपया प्रातः सवने' तथा 'आरिवनं ग्रहं' 
आदि वचनों द्वारा किया गया है। इससे ज्ञात होता है, सवनीय पशु के ये ही 
संस्कार हैं, उपाकरण आदि नहीं ।। २६।। 

. सवनीय पशु-सम्बन्धी संस्कारों के कालविधायक वाक्य अन्य किसी गौण 

प्रयोजन से कहे जाने के कारण अर्थवादमात्र हैं, कालविधायक नहीं, इस आशंका 
का समाधान सूत्रकार ने किया-- 


अचोदना गुणार्थेन ॥२७॥ 


[गुणार्थेन ] गोण प्रयोजन द्वारा उक्त वाक्य [अचोदना ] अविधायक है। 
तात्पयं है- मुख्य प्रयोजन द्वारा विधायक है। 

सवनीय पशु-संस्कारो के काल का विधान अन्य किसी वचन से प्राप्त नहीं 
है। यह अपूर्व विधान है । अन्य किसी गौण प्रयोजन से कहे जाने का बहाना लेकर 
इन्हें अर्थवाद बताना अप्रामाणिक होगा । फलत: प्रस्तुत अधिकरणगत समस्त 
विवेचना से यह परिणाम सामने आता है कि उपाकरण आदि पशुधमे अथवा पशु-. 
संस्कार केवल अग्नीषोमीय पशु के लिए विहित हैं। सम्मिलित अग्नि और सोम 
कृषि के देवता हैं। कृषि का सर्वश्रेष्ठ बाह्यसाधन पशु वृष (बलीबदं ==बँल ) है । 
सोम और अग्नि देवताओं के साथ कृषि-उपादक मुख्य पशु होने के कारण उसके 
स्वास्थ्य व रक्षा आदि के निमित्त सर्वप्रथम उपस्थिति उस अवसर पर इसी की 
उचित है, जब पशुओं की स्वास्थ्य आदि की दृष्टि से जाँच-पड्ताल की जाय। 
उससे सम्बद्ध संस्कारों का विवरण उसी के लिए उपयुक्त हो सकता है । सवनीय 

पशु मेष-अज आदि के संस्कार उनके प्रसंग में कहे गये हैं । आदिकाल में यज्ञ के 
अवसर पर पशुओं को मारा नहीं जाता था ॥२७।। (इति उपाकरणादीनामरनी- 
षोमीयपशुधमं ताऽधिकरणम्‌--७) । 


(शाखाहरणादीनामुभयदोहधर्मताऽधिकरणम्‌-८) 


'दर्श' इष्टि के प्रसंग में सायं और प्रातः गोदोहन का उल्लेख है। दोहत- 
सम्वन्धी कुछ घमो का भी उल्लेख है, ज॑से--शाखाहरण, गायों का प्रस्थापन, 
प्रस्नावन, गोदोहन आदि । यहाँ सन्देह है, क्या ये घर्म दोनों काल के दोहुनों में 
से किसी एक काल के दोहन के लिए हैं ? अथवा दोनों कालों के दोहन के लिए ? 
सायंकाल के दोह में पठित होने से सायं-दोह के ही धर्म होने चाहिए । 

इस अर्थ को सूत्रकार ने पुर्वेपक्षरूप में सूत्रित किया-- 

दोहयोः कालभरेदादसंयुक्तं श॒तं स्यात्‌ ॥२८॥ 

[दोहयोः] दोनों दोहनों के [कालभेदात्‌] काल का भेद होने से [श्रतम्‌ | 
प्रातः दुहा सद्यष्क दूध [ असंयुक्तं स्यात्‌] दोहदघमाँ से संयुक्त नहीं होता । 

'दर्श” इष्टि के हविद्रव्य दो प्रकार के होते हैं, एक--सान्नाय्य; दूसरा-- 
पुरोडाश । सान्नाय्य हवि दही और दूध को मिलाकर बनाया जाता है। अमावास्या 
के पहले दिन सायंकाल दूध दुहकर जमा दिया जाता है । अगले दिन प्रातः ताज़ा 
दूध सान्नाय्य हवि बनाने के लिए दुहा जाता है । शाखाहरण आदि घर्म सायं-दोह्‌ 
के साथ पठित हैं, इसलिए सायं-दोह के धमं माने जाने चाहिए । दोनों दोहनों के 
काल का भेद होने से प्रातर्दोह शाखाहरण आदि धर्मों से संयुक्त नहीं होगा । 
शाखाहरण आदि घमं निम्न प्रकार हैं-- 

शाखाहरण--अमावास्या के दिन ढाक अथवा छोंकरे (= सेजडे, शमी) की 
शाखा काटकर लाई जाती है, जिससे बछड़े को--गाय के पसवाने के लिए-- 
नीचे छोड़ने के पहले और पीते हुए बछड़े को हटाकर स्पशे किया जाता है । 

प्रस्नाबन--गाय को पूरे पसवाते के लिए अर्थात्‌ स्तनों में पूरा दूध उतारने 
के लिए गाय के स्तनों पर पानी का छींटा देते हुए बारबार हाथ फेरना 'प्रस्तावत' 
है। 

गोबोहन स्तनो से पात्र में दूध निकालना । 

प्रस्थापन-_दूध निकालकर गाय को चर पर बाँधने अथवा चरागाह में चरने 
के लिए भेजना। 

जिस दिन सायंकाल गोदोहन है, उसी के साथ शाखाहरण आदि घमं पढ़े 
हैं; इसलिए क्रम--स्थान-प्रमाण से सायं-दोहन के लिए ये दोहधर्म समने 
चाहिए ॥२८॥ 

आचाये सूत्रकार ने पूर्वपक्ष का समाधान किया-- 


प्रकरणाविभागाद्वा तत्संयुक्तस्य कालशास्त्रम्‌ ॥२६॥ 


[वा] “वा पद पूवसूत्रोक्त--दोहधमं सायं-दोह के हैं, प्रातर्दोह के नहीं 
पक्ष की निवृत्ति का द्योतक है। [प्रकरणाविभागात्‌ ] प्रकरण के अविभाग = 
अलग न होने से [तत्संयुक्तस्य] हविद्रव्य दही-दूध रूप अङ्गों (सान्नाय) से 
सम्बद्ध प्रधान याग का, यह [कालशास्त्रम्‌ ] काल का विधायक शास्त्र है । तात्पर्य 
है, दर्श' नामक इष्टि के प्रकरण में पठित दोहधमं सायं-प्रातः दोनों दोह के लिए 
हैं; क्योंकि दही-दूध दोनों अङ्गों से संयुक्त 'प्रधान याग के काल का विधायक यह्‌ 
वचन है। 

दही-दूध दोनों का प्रकरण समान है; जहाँ सायं-दोह है, उसी एक प्रकरण में 
प्रातर्दोह है । यद्यपि क्रम के अनुसार ये धर्म सायं-दोह के साथ पठित हैं, परन्तु 
क्रम की अपेक्षा प्रकरण बलवान्‌ होता है। अतः प्रकरण-बल से ये दोहधर्म दोनों 
दोहनों के लिए हैं । पहले-पीछे उल्लेख से कोई अन्तर नहीं आता । 

इसके अतिरिक्त वस्तुत: यदि ऐसा देखा जाय, तो दही और दूध दोनों 
अमावास्या के प्रातः एक ही क्रम पर होते हैं । दूध से दही बनने के लिए लगभग 
बारह घण्टा समय लग जाता है। इसी प्रयोजन की सिद्धि के लिए अमावास्या के 
पहले दिन सायंकाल में दूध निकालकर जमा दिया जाता है। दही का अपना 
अस्तित्व लाभ करना अमावास्या के प्रात: ही हो पाता है। इसी वास्तविकता को : 
शास्त्र में बताया है-'ऐन्द्र दध्यमावास्याथाम्‌, ऐनदर पयोऽमावास्यायाम्‌'” इन्द्र देवता- 
वाला दही अमावास्या में होता है; इन्द्र देवतावाला दुध अमावास्या में होता है । ये 
दोनों समान रूप से अमावास्या में कहे गये हैं। इसलिए प्रात:-सायं दोनों दोह॒ के 
लिए दोहृधमं माने जाने में क्रम बाधक नहीं है। सायं-दोह के समय लाई गई 
शाखा यदि प्रात:-दोह के समय तक कार्योपयोगी नहीं रहती है, तो प्रात:-दोह के 


समय अन्य नई शाखा लाई जा सकती है ॥२६॥ (इति शासाहरणादीना मुभय- 
दोहृधमंताऽधिकरणम्‌--८) । 


(सादना दिग्रहधर्माणां? सवनतरयधर्मंताऽधिक रणम्‌) 


ज्योतिष्टोम का विधान किया है---स्वगंकामो ज्योतिष्टोमेन यजेत” स्वगं 
की कामनावाला ज्योतिष्टोम से यजन करे। ज्योतिष्टोम छह दिन साध्य है। 
पांचवे दिन प्रधान सोमयाग तीन सवनो में त्ता 


में ऐन्द्रवायव आदि दश ग्रह पठित हैं। ग्रह उन पात्रों का ताम है, जितमें सोमरस 


१. सम्मार्गादीनां ग्रहधर्माणां सवनत्रयार्थत्वम्‌ । “>सुवोधिनीव त्ति:। 
८ 

भरकर विभिन्न देवताओं के उद्देश्य से आहवनीय अग्नि में अ हुतियाँ दी जाती 
हैं । प्रातःसवन में ग्रहण किये जानेवाले दश ग्रह इस प्रकार हैं-- (१) ऐन्द्रवायव, 
(२) म॑त्रावरुण, (३) शुक्र, (४) मन्थी, (५) आग्रयण, (६-७-८) अतिग्रह 
(=आग्नेय-ऐन्द्र-सौर्य), (६) उक्थ्य, (१०) आश्विन । उन ग्रहों के कुछ 
धर्म कहे गये हैं--ग्रहों का यथास्थान रक्खा जाना, तथा ऊन के छन्ने के छोर से 
सम्मार्जन करना आदि। सम्मार्जन का वाक्य है--'दशापवित्रेण ग्रहं सम्माध्टि' 
दशापवित्र से ग्रह का सम्मार्जन करता है। 'दशा' छोर का नाम है; 'पवित्र' 
पुनने-छानने का ऊन का बना कपड़ा । अंगोछे के समान उस कपड़े के दोनों छोर 
आड़ी बुनाई न कर खुले छोड़ दिये जाते हैं। पात्र पर उस छन्ने को रखकर सोम 
छाना जाता है । छानते समय पात्र पर जो इधर-उधर सोमरस की बूंदें लग जाएं, 
उन्हें छन्ने के छोर से पोंछ दिया जाता है, इसी का नाम सम्मार्जन है । इसी प्रकार 
माध्यन्दिन सवन के ग्रह अन्य हैं तथा तृतीय सवन के अन्य । माध्यन्दिन और 
तृतीय सबन में होनेवाले ग्रहों में सन्देह है--क्या सादन, सम्माजेन आदि धर्म सभी 
प्रहो में किये जाते हैं ? अथवा केवल प्रातःसवन के ग्रहों में ? 

प्रातःसवन के ग्रहों के साथ पढ़े जाने के कारण उन्हीं ग्रहों के लिए इन धर्मो 
का उपयोग होना चाहिए । यह प्राप्त होने पर आचार्य सूत्रकार ने सिद्धान्त-पक्ष 
प्रस्तुत किया-- 


तद्वत्‌ सवनान्तरे ग्रहाम्नानम्‌ ॥३०॥ 


[तद्वत्‌ | गत अधिकरण में वणित दर्श इष्टि में सायं-प्रात: उभय गोदोह के 
शाखाहरण आदि घर्मो के समान [सवनान्तरे] अन्य माध्यन्दिन और तृतीय 
(सायं) सबन में भी [ ग्रहाम्नानम्‌ | ग्रहधर्मो-सादन, सम्मार्जन आदि--का 
कथन जानना चाहिए। 

यद्यपि सादन आदि धर्म प्रातःसवन के ग्रहों के साथ पढ़े गये हैं, पर ज्योतिष्टोम 
का महाप्रकरण सभी सवनों व ग्रहों के लिए समान है । सादन-सम्मार्जन आदि 
धर्मो का विधान वाक्य द्वारा सभी सवनों के ग्रहों के लिए किया गया है, भले ही 
पाठ का स्थान या क्रम प्रातःसवन के साथ हो। क्योंकि, स्थान से प्रकरण और 
वाक्य वलवान्‌ होते हैं। इसलिए सभी सवतो के ग्रहों के लिए ये धमं कहे हैं, 
यह्‌ निश्चित सिद्धान्त है ॥३०॥ (इति सादनादिग्रहधर्माणां सवनत्रयघर्मंताऽधि- 
करणम्‌-९) । 


(रशनात्रिवृत्त्वादीनां पशुधर्मताऽधिकरणम्‌- १०) 


ज्योतिष्टोम में अग्नीषोमीय पशु की उपस्थिति का उल्लेख है--'यो दीक्षितो 
यदग्नीषोमौयं पशुमालभते'--जो दीक्षित यजमान अग्नीषोमीय पशु का आलभन 

करता है। उसी प्रकरण में पशु को बांधने की रस्सी (=रशना) का उल्लेख है, 
और उसके धर्मो का भी । तात्पर्य है, रस्सी कैसी होनी चाहिए ? उसकी कतिपय 
विशेषताओं को भी बताया गया है, जैसे--रस्सी तीन लड़ में भानी हुई होनी 
चाहिए, मुदु हो, प्रविष्टान्त हो, अर्थात्‌ दोनों किनारे रस्सी को भानते हुए अन्दर 
को मोड़ दिये गये हों । यदि ऐसा न किया जाय, तो रस्सी उधिड़ जायगी । यहाँ 
सन्देह है-क्या रशना के ये धमं अग्नीषोमीय, सवनीय, अनुबन्ध्य सभी पशुओं की 
रशना के लिए साधारण हैं ? अथवा केवल अग्नीषोमीय पशु की रशना के हैं ? 
अग्नीषोमीय पशु के प्रकरण में पठित होने से उसी की रशना के ये धर्म हों, ऐसा 
प्राप्त होने पर सूत्रकार ने सिंद्धान्तपक्ष प्रस्तुत किया 


रशना च लिङ्गदर्शनात्‌ ॥३१॥ 


[रशना | पशु बांधने की रस्सी [च] तो अपनी विशेषताओं के साथ सब 
पशुओं के लिए साधारण है, [ लिङ्गदशंनात्‌ ] इस विषय में साधक हेतु देखे 
जाने से । 

सवनीय पशु के विषय में स्पष्ट उल्लेख है--'आश्विनं ग्रह गृहीत्वा त्रिवृता 
यूपं परिवीयाग्नेयं सवनीयं पशुमुपाकरोति’ आश्विन ग्रह का ग्रहण कर तीन लड़- 
वाली रस्सी से यूप को लपेटकर आग्नेय सवनीय पशु का उपाकरण करता है । 
यहाँ तीन लड़वाली रस्सी का सवनीय पशु के लिए स्पष्ट उल्लेख है । इससे जाना 
जाता है कि अपनी विशेषताओं से युक्त रस्सी का उपयोग केवल अग्नीषोमीय 
पशु के लिए न होकर अपेक्षानुसार सभी पशुओं के लिए साधारण है। सन्दर्भ में 
'िवृत्‌' पद रशना के अन्य धर्मो--मुदुलता, प्रविष्टान्तता आदि-_का उपलक्षण 
हैं। 'सवनीय” पद भी 'अनुबच्ध्य' पशुओं को उपलक्षित करता है। 

यद्यपि सप्तम अधिकरण में रशनाविषयक आंइि 
पर वहाँ रशना की विशेषताओं का उल्ले 


श्लक्ष्णया बन्धः' भी एक है। उसमें 
आ जाते हैं, पर अन्य धर्म त्रिवृत्‌ प्रवि- 
भस्तुत अधिकरण का प्रारम्भ है॥३१॥ 
केरणम्‌ १० ) । 

(अंश्वदाभ्ययोरपि सादनादिधमंवत्त्वाधिक 


तैत्तिरीय संहिता के तृतीय काण्ड में ज्योतिष्टोम- 
'अंशु' और “अदाभ्य' नामक प्रह पठित हे 


रणम्‌-११) 


सम्बन्धी कुछ कमं पढ़े हैं । 


ह । उनमें सन्देह है--क्या 

ज्योतिष्टोम में पठित ग्रह्धम--सादन, सम्मार्जन आदि--अंशु और अदाम्य 
ग्रहों में करने चाहिएँ ? अथवा नहीं करने चाहिए । ज्योतिष्टोम प्रकरण से दूर 
अन्यत्र पठित होने के कारण नहीं करने चाहिएँ । इस अर्थ को सूत्रकार ने पूर्व- 
पक्षरूप में सूत्रित किया--- 


आराच्छिष्टमसंयुक्तमितरंरसन्निधानात्‌ ॥३२॥ 


[आरात्‌-शिष्टम्‌ ] दूर कहे गये ग्रह [इतरः] अन्य ग्रहों के धर्मों से 
[असंयुक्तम्‌ ] संयुक्त = सम्बद्ध नहीं होते, [असन्निधानात्‌ ] पुर्वपठित ग्रहधर्मो 
के समीप न होने के कारण। 

कोशकारों ने 'आरात्‌ दूरसमीपयोः' कहकर 'आरात्‌' पद के 'दूर' और 
“समीप” दोनों अर्थ माने हैं। सूत्र के व्याख्याकारों में से किसी ने समीप अर्थ मानकर 
व्याख्या की है, किसी ने दूर अर्थं मानकर । जब हम “आरात्‌ पद से तृतीयकाण्ड- 
पठित अंश और अदाभ्य ग्रहों को लक्षित करते हैं, तब 'आरात्‌' का अर्थ दूर 
अभीष्ट होगा । जब ज्योतिष्टोम के मुख्य प्रकरण में पठित ग्रह्धमो को 'आरात्‌' 
पद से लक्षित करते हैं, तब 'आरात्‌' का 'समीप' अर्थ अभीष्ट होगा । इस व्याख्या 


में 'असन्निधात्‌' हेतुपद का पाठ 'सन्निधानात्‌' अभीष्ट होगा । इस व्याख्या में 


भी इतर: पद से अंशु और अदाम्य के लक्षित होने पर हेतुपद का पाठ तदवस्थ 
बनी रहेगा । इस रूप में आपाततः भिन्न अर्थ प्रतीत होने पर भी सूत्र के भावार्थ 
में कोई अन्तर नहीं आता । सादत, सम्मार्जन आदि जो ग्रहों के धमं ज्योतिष्टोम 
के मुख्य प्रकरण में बताये हैं, वे उन्हीं ग्रहों के समभने चाहिएँ जो मुख्य प्रकरण 
में पठित है। 

यह ऐसा ही प्रसंग है, जैसा 'पयसा मंत्रावरुणं श्रीणाति’ कहा है। म॑त्रावरुण 
नामक ग्रह में स्थित सोम को दूध के साथ मिलाता है। इस वचन के अनुसार 
मैत्रावरुण ग्रह में विद्यमान सोम को ही दूध के साथ मिलाया जाता है; अन्य ग्रहों 
में विद्यमान सोम को दूध के साथ नहीं मिलाया जाता। इसी प्रकार सादन, 
सम्मार्जन धर्म भी उन्हीं ग्रहों के माने जाने चाहिए, जो वहीं प्रकरण में पठित 
हैं। अंशु-अदाम्य ग्रह प्रकरण में पठित नहीं हैं, अतः उनके ये धर्म नहीं माने 
जाएंगे ॥ ३२॥। 

इस पूर्वपक्ष का आचार्य सूत्रकार ने समाधान किया-- 


संयुक्तं वा तदर्थत्वाच्छेषस्य तन्निमित्तत्वात्‌ ॥३३॥ 


[वा] 'वा' पद पूर्वसूत्र में कहे गये 'अप्रकरणस्थित अंशु और अदाभ्य ग्रहों 
के सादन-सम्माजेन ग्रह-धर्म नहीं होते” की निवृत्ति का द्योतक है। [संयुक्तम्‌ ] 
प्रकरण से अन्यत्र पठित भी अंशु और अदाम्य ग्रह भी सादन-सम्मार्जेन ग्रह-धर्मो 

से सम्बद्ध होते हैं, क्योंकि इन ग्रहों के [तदर्थंत्वात्‌ | ज्योतिष्टोम की सम्पन्नता 
के लिए होने के कारण [शेषस्य] कहे गये सादन आदि ग्रह-धर्मो के [तन्निमित्त 
त्वात्‌ ] ज्योतिष्टोम निमित्तक होने से । तात्पर्य है-- ग्रहों का कथन ज्योतिष्टोम 
याग की सम्पन्नता के लिए है। अतः कोई ग्रह कहीं भी पढ़े गये हों, सम्माजेन 
आदि ग्रह-धर्मो का सम्बन्ध सभी ग्रहों से होगा । अन्यथा, ज्योतिष्टोम याग विगुण 
हो जायगा । 
तैत्तिरीय संहिता का तृतीय काण्ड वस्तुतः प्रकीर्णक काण्ड हे । बिरे हुए 
विभिन्न कर्मों का कथन उसमें हुआ है। किसी एक मुख्य कर्म का प्रारम्भ करके 
तत्सम्बन्धी अन्य कमों का कथन वहाँ किया गया हो, ऐसा नहीं है। इसलिए वे 
अनारभ्याधीत कर्म हैं। उनका जिस मुख्य कमें से सम्बन्ध हो, वहाँ उन्हें जोड़ 
लेना चाहिए। ग्रह उन पात्रों का नाम है, जिनमें आहुति के लिए सोम भरा जाता 
है। इनका उपयोग सोमयाग की संस्था ज्योतिष्टोम में होता है। अंशु और अदाभ्य 
नामक ग्रह भी ज्योतिष्टोम के उपकारक हैं। ज्योतिष्टोम प्रकरण में पठित ग्रह- 
घर्मो का सम्बन्ध उनके साथ भी होगा, भले ही वे प्रकरण से अन्यत्र पठित हों । 
आचार्यों का कथन है--'यस्य येनाथेसम्बन्धो दूरस्थस्यापि तस्य स?--जिनका 
परस्पर अनिवार्य सम्बन्ध है, उनके दूरस्थित होने पर भी सम्बन्ध को हटाया नहीं 
जा सकता। फलतः ज्योतिष्टोम से सम्बद्ध अंशु और अदाभ्य ग्रहों को सादन- 
सम्माजेन आदि ग्रह-धर्मो से सम्बद्ध मानना ही होगा । 
ग्रह सम्माष्टि' वाक्य में ग्रहमात्र को लक्ष्य कर सम्मार्जन का विधान किया 
है । प्रकरण से वाक्य बलवान्‌ होता है । प्रकरण-पठित ग्रहों के समान अंशु और 
अदाम्य ग्रह भी उसी प्रकार ज्योतिष्टो म के उपकारक हैं। इसलिए सम्मार्जन आदि 
धमं जसे प्रकरण-पठित ग्रहों में किये जाते हैं, वैसे ही अंश और अदाम्य ग्रहों में 
भी करने चाहिए ॥३३॥ है 
म्य ग्रहा में ग्रह-धर्म नहीं होने चाहिएँ, आचार्य सूत्रकार 
ने उसका समाधान किया-- 
निर्देशाद्‌ व्यवतिष्ठेत ॥३४॥ 


मंत्रावरुण ग्रहस्थित सोम में दूध मिलाना कार्य [निर्देशात्‌ ] (पयसा मैत्रा- 
वरुणं श्रीणाति’ वाक्य-निर्देश से [व्यवतिष्ठेत] एकमात्र मैत्रावरुण ग्रह में 


व्यवस्थित हो जाता है। तात्पयं है, दूध मिलाना कार्य अन्य ग्रहों में स्थित सोम में 
प्रवृत्त नहीं होता । 


जादू मसग म वस्तुत: यह उदाहरण विषम है। 'पयसा मैत्रावरुणं श्रीणाति' 
वाक््यनिर्देश मँत्रावरुण ग्रह का नाम लकर उसमें विद्यमान सोम के साथ दूधः 

मिश्रण का कार्य एक विशेष कथन है, परन्तु ज्योतिष्टोम में ग्रहों के सादन और 
सम्मार्जन का कार्य एक सामान्य कथन है । वहाँ किसी विशेष ग्रह का नाम लेकर 
सादन-सम्मार्जन नहीं कहे गये । 'उपोप्तेऽन्ये ग्रहा: साद्यन्ते' तथा 'दज्ञापवित्रेण 
ग्रहं सम्माष्टि' वाक्यों में सामान्य ग्रह पद का निर्देश है । वह सभी ग्रहों में समान 
रूप से लागू होगा । ज्योतिष्टोम-सम्बन्धी ग्रह प्रकरण में या अन्यत्र कहीं पढ़ा 
गया हो, सादन-सम्मार्जन धर्म समानरूप से सभी ग्रहों के लिए माने जाएंगे। 
मैत्रावरुण विशेष निर्देश है, विपरीत होने ये वह प्रकृत प्रसंग में दृष्टान्त नहीं हो 
सकता । मंत्रावरुण ग्रह में स्थित सोम के साथ दूध के मिश्रण का जँसे विशेष कथन 
है, ऐसे ही मन्थी ग्रह में स्थित सोम के साथ सत्तू के मिश्रण का कथन है, 
“सक्तुभिः श्रीणात्येनम्‌' [कात्या० श्रौ० ६।६।१३] । ये विशेष कथन सामान्य 
स्थलों में लागू नहीं होते; अपने में सीमित रहते हैं, जो सर्वथा युक्‍त है । 

सादन--यज्ञमण्डप में विशेष स्थान होता है, जहाँ सोम से भरे ग्रह = पात्र 
रक्खे जाते हैं। 'उपोप्तेऽन्ये ग्रहा: साद्यन्ते अनुपोप्ते ध्रुव: वाक्य में स्थान के दो 
नाम कहे हैँ--उपोप्त ओर अनुपोप्त। 'उपोप्त' पूर्व निर्धारित वह विशिष्ट स्थान 
है, जिसे जल से अच्छी तरह धोकर उसपर बालू की मोटी तह बिछा दी जाती 
हैं। यह छोटा-सा चौंतरा =षड़ा बन जाता है । इसपर सोम से भरे ऐन्द्रवायव ग्रह 
रक्खे जाते हैं। उपोप्त से भिन्न स्थान अनुपोप्त है, जहाँ ध्रुवसंज्ञक ग्रह रक्खे जाते 
हैं। यह्‌ ग्रहसम्बन्घी 'सादन' कमं है, अर्थात्‌ ग्रहों का यथास्थान रक्खा जाना । 
सभी ग्रहों के लिए यह समान है। सम्मार्जन का निर्देश प्रथम (सूत्र ३० की अव- 
तरणिका में) कर दिया है ॥३४॥ (इति अंश्वदाम्ययोरपि सादनादिधमंवत्त्वा- 
धिकरणम्‌-- ११) । 

(चित्रिण्यादीष्टकानामग्न्य ङ्गताऽधिकरणम्‌-१२) 


अग्निचयन कर्म का आरम्भ न करके कहा है-'चित्रिणीरुपदघाति' 
चित्रिणी नामक इष्टकाओं (ईंटों) को स्थापित करता है । 'वस्त्रिणीरुपदधाति” 
वस्त्रिणी नामक इंटों को स्थापित करता है। “भूतेष्टका उपदघाति' भूतेष्टक 
नामक इंटों को स्थापित करता है। इंटों का उपयोग अग्निचयन-कमं में 
होता है, पर उक्त कथन अग्निचयन-कमं के बाहर किया गया है। अग्तिचयन- 
प्रकरण में इष्टकाओं के कुछ कर्म बताये हैं--“अखण्डामकृष्णलामिष्टकां कुर्यात्‌’ 
बिना टूटी-फूटी और बिना काले रंग की अर्थात्‌ लाल रंग की इंट बनावे । और 
बताया--“भस्मना इष्टकाः संयुज्यात्‌’ ईंटों को आपस में भस्म? से जोड़े । यहाँ 
१. पत्थर फूंककर बनाई राख (चूना) तथा पत्थर के कोयले की राख। चूने 

और इस राख का सम्मिश्रण सीमेंट से अधिक पकड़ करता है । 

सन्देह है- क्या अग्तिचयन-प्रकरण में पठित ये अखण्डत्व आदि धर्म अप्रकरण- 
पठित ईंटों के करने चाहिएँ? अथवा नहीं करने चाहिएँ ? समीप में पठित न होने 
से ये नहीं करने चाहिएँ, ऐसा प्राप्त होने पर सूत्रकार ने बताया--- 


अग्न्यङ्कमप्रकरणे तद्वत्‌ ॥३५॥ 


[अप्रकरणे ] अप्रकरण में पठित चित्रिणी आदि इष्टकाएँ भी [अग्न्यङ्गम्‌ ] 
अग्निचयन कर्म के अङ्गभूत हैं, इसलिए ये भी [तद्वत्‌ | अंशु-अदाभ्य ग्रहों के 
ग्रह-धर्मों से संयुक्त होने के समान अखण्डत्व आदि धर्मो से संयुक्त होती हैं । 

गत अधिकरण में अप्रकरण-पठित अंशु-अदाभ्य ग्रहों को--ज्योतिष्टोम का 
अङ्ग होते के कारण--ज्योतिष्टोम प्रकरण में पठित ग्रह-धर्मो से संयुक्त होने का 
जिस प्रकार उपपादन किया गया है, उसी के अनुसार अप्रकरणपठित चित्रिणी 
आदि इष्टकाओं को--अग्निचयन कमे का अङ्गभूत होने के कारण--अग्निचयन- 
प्रकरण में पठित अखण्डत्व आदि इष्टका-धमो से संयुक्त मानना चाहिए । जसे 
अंशु आदि ग्रह ज्योतिष्टोम की सम्पन्नता को पूरा करते हैं, ज्योतिष्टोम के उप- 
कारक हैं, ऐसे ही अग्निचयन में इष्टकाएं न केवल उपाकरण हैं, अपितु यज्ञमण्डप- 
रूप में उसकी रचना के प्रधान साधन हैं। इसलिए अप्रकरण-पठित भी चित्रिणी 
आदि इष्टकाओं के अखण्डत्व आदि धर्मे करने ही चाहिएँ।॥।३५॥ (इति चित्रि- 
प्यादीष्टकानामग्न्य ङ्गताऽधिकरणम्‌- १२) । 


(मानोपावह्रणादीनां सोममात्रधर्मंताऽधिकरणम्‌-१३)' 


ज्योतिष्टोम के प्रसंग में पाठ है--'स यदि राजन्यं वैश्यं याजयेत्‌ । स यदि 
सोमं विभक्षयिषेत्‌, न्यग्रोधस्तिभी राहत्य ताः सम्पिष्य दधनि उन्मृज्य, तमस्मै 
भक्षं प्रयच्छेत्‌ न सोमम्‌--यदि वह याज्ञिक क्षत्रिय या वैश्य को यजन कराये, वह 
क्षत्रिय या वेश्य सोम का भक्षण करना चाहे, तो न्यग्रोधस्तिभियों =बड़ की 
कलियों व कोमल पत्तों को लाकर, उन्हें पीसकर, दही में मिलाकर, क्षत्रिय अथवा 
वैश्य को वह भक्ष देवे, सोम न देवे । न्यग्रोध-स्तिभियों के रस को जिस पात्र में 
रखा जाता है, उसका नाम 'फल चमस! है। ज्योतिष्टोम-प्रसंग में सोम के धर्म 
बताये हैं--मान--परिमाण, प्रत्येक सवन के लिए निर्धारित परिमाण में सोम का 
ग्रहण किया जाता है । 'दशमुष्टीमिमीते' [आप० श्रौ० १२।६।५ ] दस मुट्ठी सोम 


१. क्रय और अभिषव सोमधमों के आधार पर इस अधिकरण का 'क्रयाभिष- 
वादीनां सोममात्रघर्मताधिकरणम्‌' नाम भी बताया गया है । 

मापता है । उपावहरण--हविर्धान-शकट में स्थापित सोन को अभिषव के लिए 
ग्रहण कर अभिषवस्थान के समीप लाना। क्रय--मुल्य निर्धारित कर खरीदना । 
अभिषव--सोम को ग्रावों पर रख के कूट-पीसकर रस निकालना । 

इन सोम-धर्मो के विषय में सन्देह है--क्या ये धर्म सोम और फलचमस के 
समान हैं? अथवा केवल सोम के धमं हैं ? यदि दोनों के ये समान घमं हैं, तो 
फलप्राप्ति-रूप गुण की कामना से सोमयाग करनेवाले क्षत्रिय व वेश्य यजमान की 
न्यग्रोधस्तिभियों के रस से याग करने की प्रवृत्ति होगी । यदि केवल सोम के धर्म 
माने जाते हैं, तो सोम का प्रतिनिधि होने से फलचमस सोम का विकास होगा, 
तथा मान आदि धर्म अतिदेश-वाक्य से फलचमस में प्राप्त होगे। उस अवस्था में 
जैसे काम्यकं दशं-पूर्णमास आदि ब्रीहि हविद्रव्य के अभाव में उसके प्रतिनिधि 
नीवार से नहीं किये जाते, इसी प्रकार काम्य सोमयाग में विकृति फलचमस सें 
क्षत्रिय व वैश्य की प्रवृत्ति न होगी। इस विषय में मान्य क्या होना चाहिए? सोम 
और फलचमस दोनों का एक प्रकरण में विधान होने से मान आदि धर्म दोनों के 
समान समझे जाने चाहिएँ । ऐसा प्राप्त होने पर आचार्य सुत्रकार ने अभिमत 
सिद्धान्त बताया-- 


नेमित्तिकमतुल्यत्वादसमानविधानं स्यात्‌ ॥३६॥ 


[नैमित्तिकम्‌ ] क्षत्रिय आदि निमित्त से प्राप्त होनेवाली न्यग्रोध-स्तिभियाँ 
[अतुल्यत्वात्‌ ] सोम के तुल्य =समान न होने से [असमानविधानं स्यात्‌ ] सोम 
और न्यग्रोघस्तिभी-धमियों का विधान समान नहीं है । 

सोम नित्यविधि है, किसी का प्रतिनिधि नहीं है। फलचमस' के उपादान- 
तत्त्व न्यग्रोध-स्तिभियाँ सोम के प्रतिनिधि हैं, तथा क्षत्रिय आदि निमित्त से प्राप्त 
हैं, इसलिए नैमित्तिक हैं। नैमित्तिक विधान नित्यविधि के विकार माने जाते हैं। 
ज्योतिष्टोम के हविद्रव्य की आकांक्षा होने पर सर्वप्रथम सोम उपस्थित होता है, 
साथ ही उसके मान आदि घर्म उपस्थित हैं; शास्त्रीय दृष्टि से मान आदि सोम 
के संस्कार कहे जाते हैं। संस्कृत सोम को प्रस्तुत कर ये चरितार्थ हो जाते हैं, तब 
अन्यत्र इनकी प्रवृत्ति नहीं होती । इसलिए मान आदि केवल सोम के घम हैं, 
फलचमस के नहीं । 

यह भी ध्यान देने योग्य है, यदि मान आदि को सोम के समान ही फलचमस 
का धर्म माना जाता है, तो इसमें द्वरक्ति-दोष प्राप्त होता है । प्रथम, सीधे विधान 
से प्राप्त होंगे; दूसरे, नैमित्तिक फलचमस के विकृति होने के कारण 'प्रकृति- 
बह्विकृतिः कत्तेव्या' अतिदेश-वाक्य से धर्मो की प्राप्ति होगी । शास्त्रीय दृष्टि से 
इसे अभीष्ट नहीं माना जाता । इसलिए भी मान आदि को फलचमस का घर्मे 

मानना युक्त नहीं है -॥ ३६॥ (इति मानोपावहरणादीतां सोममात्रधमंताऽधि- 
करणम्‌--१३) । 

(प्रतिनिधिष्वपि मुख्यधर्मानुष्ठानाधिकरणम्‌--१४) 

विहित हविद्रव्य के नष्ट या विकृत हो जाने पर उसके प्रतिनिधि द्रव्य का 
विधान शास्त्र में देखा जाता है, जैसे ब्रीहि के निर्वाप से लेकर आहुति देने से पूर्व 
तक यदि ब्रीहि अथवा उससे बना पुरोडाश नष्ट या विकृत हो जाता है, तो दुबारा 
ब्रीहि का निर्वाप न होकर उसके प्रतिनिधि द्रव्य नीवार से पुरोडाश तैयार किया 
जाता है । बिना जोते-बोये उत्पन्न धान्य 'नीवार' कहाता है । पूर्व में इसे 'तिन्ती' 
[तृणधान्य ] तथा व्रज-जनपद में 'कोदों' कहते हैं, जो 'कदन्न' पद का अपभ्रंश 
है। 

ब्रीहि के प्रतिनिधि नीवार के विषय में सन्देह है--क्या नीवार ब्रीहि के 
समान विधान वाले हैं ? अथवा समान विधानवाले नहीं हैं? गत अधिकरण में 
प्रतिपादित अर्थं के अनुसार नीवार ब्रीहि के समान धमंवाले नहीं होने चाहिएँ । 

इसी अर्थ को सूत्रकार ने पूवंपक्षरूप में प्रस्तुत किया-- 


प्रतिनिधिश्च तद्वत्‌ ॥३७॥ 


[प्रतिनिधि: | प्रतिनिधि द्रव्य [च] भी [तद्वत्‌] जैसे न मित्तिक समानविधान 
नहीं है, बेसे ही प्रतिनिधिद्रव्य भी समानविधान नहीं हैं। £ 

गत अधिकरण में निड्चित किया गया--नैमित्तिक हविद्रव्य न्यग्नोध- 
स्तिभियाँ नित्य हबिद्रव्य सोम के समान विधान नहीं हैं। उसी प्रकार ब्रीहि का 
प्रतिनिधि हृविद्रव्य नीवार नित्य हविद्रव्य ब्रीहि के समान विधान नहीं है। अस- 
मानता या अतुल्यता यही है कि ब्रीहि के निर्वाप आदि धर्मविहित हैं, परन्तु 
नीवार के विहित नहीं हैं, प्रयोजनवश प्राप्त होते हैं ॥३७॥ 

आचाये सूत्रकार ने पूर्व पक्ष का समाधान किया-- 


न तद्वत्‌ प्रयोजनेकत्वात्‌ ॥३८॥ 


[न] प्रतिनिधि हविद्रव्य असमान विधान नहीं है, क्योंकि वह [तद्वत्‌ | उसी 
हविद्रव्य के समान होता है, जिसका साक्षात्‌ विधान है, [प्रयोजनैकत्वात्‌ ] मुख्य 


द्रव्य और प्रतिनिधि द्रव्य दोनों का प्रयोजन एक होने से । यज्ञ-तिष्पादन-प्रयोजन 
में दोनों द्रव्यो का स्तर समान है। 


किसी हविद्व्य के प्रतिनिधि द्रव्य का निर्धारण उन द्रव्यो के समान गुणों के 
आधार पर किया जाता है । प्रतिनिधि द्रव्य की आवश्यकता मुख्य द्रव्य के अभाव 
में होती है। ब्रीहिसे एक बार पुरोडाश तैयार किये जाने पर यदि यह किसी 

कारण नष्ट या विकृत हो जाता है, तो दुबारा ब्रीहि से पुरोडाश पुनः तैयार 
किया जा सकता है। यह जो कहा गया कि ब्रीहि-पुरोडाश नष्ट हो जाने पर 
पुनः ब्रीहि से पुरोडाश तैयार न कर उसके प्रतिनिधि द्रव्य नीवार से करे, यह 
कोई अनिवार्य व्यवस्था नहीं है । प्रतीत होता है, यजमान की आथिक स्थिति का 
ध्यान रखते हुए ऐसा कहा गया है । दुबारा ब्रीहि क्रय करने में यजमान की आथिक 
स्थिति सहयोग न दे रही हो, तो बह ब्रीहि के प्रतिनिधि नीवार धान्य से यज्ञ- 
निष्पादन कर ले । ऐसी स्थिति में विहित द्रव्य ब्रीहि के निर्वाप आदि जो धमे 
विधान किये गये हैं, नीवार में उनका प्रयोग किये बिना पुरोडाश का तैयार किया 
जाना सम्भव नहीं । अतः विहित द्रव्य के धर्मो का प्रयोग आवश्यक है । प्रतिनिधि 
का स्तर--जिसका वह प्रतिनिधि है-पूर्णरूप में उसके समान होता है । इसलिए 
विहित द्रव्य के धर्मो को प्रतिनिधि द्रव्य में प्रयोग किये जाने से रोका नहीं जा 
सकता । 

गत सूत्र द्वारा इसके विरोध में न्यग्रोध-स्तिभियों का जो दृष्टान्त दिया गया 
है, वह विषम दृष्टान्त है; यहाँ लागू नहीं होता, क्योंकि न्यग्रोध-स्तिभियाँ सोम 
की प्रतिनिधि नहीं हैं । यदि प्रतिनिधि होतीं, तो केवल क्षत्रिय-वेश्य के लिए उनका 
विधान न होकर ब्राह्मण आदि सबके लिये समान होता । फलतः ब्रीहि का प्रति- 
निधिद्रव्य तीवार ब्रीहि के समान विधान है, तथा ब्रीहि के निर्वाप आदि घमं पूर्ण- 
रूप से उसमें किये जाते हैं ।। ३ ८।। 

विहित द्रव्य के धर्मो का उसके स्थानीय द्रव्य में प्रयोग न किया जाना वहीं 
मान्य है, जहाँ शास्त्रीय दृष्टि से उनमें परस्पर प्रकृति-विकारभाव की स्थिति हो, 
जैसा सोम और च्यग्रोध-स्तिभियों के विषय में बताया गया है । वह स्थिति ब्रीहि- 
नीवार में नहीं है । इसी अर्थ को सूत्रकार ने बताया-- 

अशास्त्रलक्षणत्वाच्च ॥३६॥॥ 

प्रतिनिधिद्रव्य के [अशास्त्रलक्षणत्वात्‌ | शास्त्रीय दृष्टि से किसी का विकार 
न होते के कारण [च ]भी मुख्य विहितद्रव्य और प्रतिनिधिद्रव्य में परस्पर प्रकृति- 
विकारभाव नहीं है । 

बिहितद्रव्य के अभाव में याग की सिद्धि के लिए समानगुण अन्य द्रव्य को 
उसके प्रतिनिधिरूप में शास्त्र मान्यता देता है । प्रतिनिधिद्रव्य को पूवंश्रुत द्रव्य का 
विकार किसी भी शास्त्रदृष्टि से नहीं माना गया । इसलिए पूर्वश्रुत द्रव्य के घमां 
का प्रयोग प्रतिनिधिद्रव्य में किया जाना पूर्णतः निर्बाध है ॥३९॥ (इति प्रतिनि- 
धिष्वपि मुख्यधर्मानुष्ठानाधिकरणम्‌--१४) । 

(श्रुतेष्वपि प्रतिनिधिषु मुख्यधर्मानुष्ठानाधिकरणम्‌-१५) 

जो प्रतिनिधिद्रव्य श्रुत हैं, अर्थात्‌ वाक्य द्वारा विहित हैं, जैसे कहा यदि 

सोमं त विन्देत, पुतीकानभिषुणृयात्‌'-यदि सोम को प्राप्त न कर पाये, तो पूतीक 
लता का अभिषव करे। गत अधिकरण में अश्रुत का प्रतिनिधित्व बताया है; पर 
यह श्रुत होने के कारण उससे विपरीत है । इसलिए सन्देह होता है--क्या यहाँ 
समानविधित्व है ? अथवा नहीं है ? यदि नहीं है, तो श्रुति असंगत होती है । यदि 
प्रतिनिधित्व सम्भव नहीं, तो श्रृति द्वारा प्रतिनिधित्व क्यों कहा गया ? यदि श्रुति- 
बोधित प्रतिनिधित्व है, तो सन्देह का अवकाश ही नहीं रहता । ऐसी स्थिति में 
सूत्रकार ने बताया-- 
_ नियमार्था गुणश्रुतिः ॥४०॥ 
[गुणश्रुतिः] 'पुतीकानभिषुणुयात्‌' यह पूतीक के प्रतिनिधित्व-रूप गुण की 
. श्रुति [नियमार्था | नियम के लिए है, अर्थात्‌ अनेक प्रतिनिधि प्राप्त होने पर केवल 
एक पूतीक ओषधि के प्रतिनिधित्व को व्यवस्थित करती है। 
सोम के अभाव में सोमयाग करने की भावना से सोम के सदृश गुणवाले द्रव्य 
की अपेक्षा होने पर अनेक ट्रव्यों की उपस्थिति सम्भव रहती है, जैसे पूतीक", 
न्यग्रोधस्तिभी, गुडूची (गिलोय) आदि । ऐसी दशा में आचार्यो ने व्यवस्थित किया 
कि सोम के अभाव में केवल पूतीक लता द्रव्य से सोमयाग सम्पन्न करना चाहिए, 
अन्य द्रव्य से नहीं । 
यह व्यवस्था अनिवार्यं अथवा एकमात्र स्थायी नहीं है । तात्पर्य है--सोम- 
` अभाव में पूतीक एकमात्र अन्तिम द्रव्य हो, ऐसा नहीं है । काठक संहिता [ ३४।३] 
में पाठ है--'यदि सोमं न विन्देयुः पूतीकानमिषुणुयुः, यदि न पुतीकान्‌ आर्जुवानि' 
सोम के अभाव में पूतीक और पूतीक के अभाव में अर्जून-कलियों का विधान किया 
, गया है। इससे ज्ञात होता है, यह व्यवस्था द्रव्यविषयक न होकर यागविषयक सम- 
झनी चाहिए । सोम के अभाव में जो भी समानगुण द्रव्य मिले, उसीसे यागानुष्ठान 


अवश्य करे ॥४०॥ (इति श्रृतेष्वपि प्रतिनिधिषु मुख्यधर्मानुष्ठानाधिकर- 
णम्‌-१५) । 


(दीक्षणीयादिधर्माणा मग्निष्टोमाङ्गताईधिकरणम्‌--१६) 

सोमयाग की सात संस्थायें हैं-अग्निष्टोम, उक्थ्य, षोडशी, अतिरात्र, अत्य 
ग्निष्टोम, वाजपेय, आप्तोर्ग्राम । इनमें पहली चार संस्थायें मुख्य हैं । 'संस्था' पद 
“का अर्थ समाप्ति है । संस्थाओं का नामकरण, स्तोत्रों से कर्म की समाप्ति के आधार 


पर हुआ है। अग्नि देवतावाले स्तोमों = स्तोत्रो -- स्तुतिमन्त्रों से जिस कमं की 
समाप्ति होती है, उसका नाम अग्निष्टोम है। इसी प्रकार उक्थ्य, षोडशी, अति- 


गण्प्प्प्प्प्प्रररर्तत्त्त्स्त्त्त्स्प्त्त्त्त्स्य्स्स्य ~ 
१. 'करंजवा' नाम से लोकप्रसिद्ध एक झाड़ है। यह दो प्रकार का होता है-- 
काँटेवाला भौर बिना काँटे का । काँटेवाले करंजवा का नाम पूतीक है। 

रात्र आदि स्तोम विशेष हैं; उन संस्थाओं के अन्त में वह-वह स्तोम रहता है । 
उसी आधार पर उनके नाम हैं । सोमयाग को ये चार संस्थाएं-अग्निष्टोम, उक्थ्य, 
षोडशी, अतिरात्र मुख्य मानी जाती हैं। अत्यरिनिष्टोम, वाजपेय, आप्तोर्याम ये 
तीन संस्थाएं और हैं। सब संस्थाओंवाले सोमयाग का सामान्य नाम ज्योतिष्टोम 
है । इन स्तोमों के देवताओं में ज्योतिमंय अंश विद्यमान हैं । इसमें सन्देह है --क्या 
सब संस्थाओं वाले ज्योतिष्टोम को प्रकृत करके दीक्षणीय आदि ध्म कहे हैं ? अथवा 
केवल अग्निष्टोम को अभिप्रेत करके कहे हैं ? इन सबका प्रकरण एक होने ये समी 
संस्थाओंवाले ज्योतिष्टोम के ये धर्म होने चाहिएँ, ऐसा प्रतीत होता है। 
आचार्यं सूत्रकार ने इसी अथं को पूर्वपक्षरूप में प्रस्तुत किया-- 


संस्थास्तु समानविधानाः प्रकरणा विशेषात्‌ ॥४१॥ 


[संस्थाः] अग्निष्टोम आदि संस्थाएं [समानविधानाः] समान विधानवाली 
हैं, अर्थात्‌ सबका विधान एक ही प्रकार किया गया है, [प्रकरणाविशेषात्‌ ] प्रकरण 
के अविशेष = भिन्न न होने से । 

दीक्षणीय इष्टि, दीक्षा, प्रायणीय इष्टि आदि धर्मों का विधान ज्योतिष्टोम 
पृद से कही जानेवाली सभी संस्थाओं के अभिप्राय से किया गया है; केवल 
अग्निष्टोम संस्था के अभिप्राय से नहीं, क्योंकि इन सबका विधान एक प्रकरण में 
हुआ है। प्रकरण का कोई भेद नहीं है, जिससे यह कहा जाय कि अग्निष्टोम के 
ये धर्म हैं, उक्थ्य आदि अन्य संस्थाओं के नहीं हैं। इसलिए दीक्षणीयेष्टि आदि 
धर्मों का सम्बन्ध सभी संस्थाओं से माना जाना चाहिए। इनका प्रयोग सब 
संस्थाओं में किया जाय ।।४१॥ 

इसी अर्थ की पुष्टि के लिए सूत्रकार ने अन्य हेतु प्रस्तुत किया-- 


व्यपदेशश्च तुल्ययत्‌ ॥४२॥ 


[व्यपदेशः] संस्थाओं का व्यपदेश = कथन [च] भी [तुल्यवत्‌ | तुल्य की 
तरह है। 

प्रकरण में इनका कथन ऐसा किया गया है, जैसे सबका समान हो--'यदि 
अग्निष्टोमो जुहोति’ यदि अग्निष्टोम है, तो होम करता है । 'यदि उक्थ्यः परिधि- 
मनक्ति' यदि उक्थ्य है, तो उसके शेष बचे घी से परिधि को चूपड़ता है। 'यदि - 
अतिरात्र एतदेव यजुर्जपन्‌ हविर्धानं प्रतिपद्यते’ यदि अतिरात्र है, तो इसी-- 
यमन्ने पृत्सु मत्यंम्‌--यजु को जपता हुआ हविर्धान (सोम-शकट) को प्राप्त होता 
है। इस प्रकार सब संस्थाओं का समानरूप से कथन किये जाने के कारण सब 
संस्थावाले ज्योतिष्टोम के ही दीक्षणीयेष्टि आदि घमं जाने जाते हैं, अकेले अग्नि- 
ष्टोम संस्था के नहीं । इसके अतिरिक्त अन्य भी जो सामान्य विधान हैं, वे सब 

संस्थावाले ज्योतिष्टोम के समभने चाहिएँ । 

यह भी ध्यान देने योग्य है--यदि ये धर्मे केवल अग्निष्टोम संस्था के अभि- 
प्राय से कहे गये होते, तो 'यदि अग्निष्टोमो जुहोति' वाक्य में 'अग्निष्टोम' पद के 
पाठ की आवश्यकता न होती, केवल 'जुहोति' प्रचरणी शेष घृत से होम करता 
है, इतने कथन से ही अग्निष्टोम के साथ इस धर्म का सम्बन्ध हो जाता। यहाँ 
'अग्निष्टोम' पद का पाठ निरर्थक न होता हुआ पह ज्ञापन करता है कि ये धर्म 
सब संस्थावाले ज्योतिष्टोम के हैं। 

प्रचरणी जुहू के सदृश काष्ठनिमित एक पात्र होता है। उसमें घृत भरकर 
होम किया जाता है। तब 'यदि अग्निष्टोमो जूहोति' का अर्थ होता है--यदि 
अग्निष्टोम संस्था है तो प्रचरणी में विद्यमान होमशेष घृत से 'यमगने पृत्सु मर्त्यम्‌” 
मन्त्र का उच्चारण कर होम करता है। इसी प्रकार यथाक्रम अगले वाक्यों का 
अर्थ है--यदि उक्थ्य संस्था है, तो प्रचरणी में विद्यमान होमशेष घृत से--'यमग्ने 
पृत्सु मत्यंम्‌ मन्त्र पाठ कर--परिधि में लेप करता है । यदि अतिरात्र संस्था है, 
तो उक्त मन्त्र को जपता हुआ हविर्धान के समीप पहुंचता है। इस प्रकार सभी 
संस्थाओं का समानरूप में कथन किया गय। है । इससे स्पष्ट होता है, दीक्षणीयेष्टि 
आदि धर्म सब संस्थावाले ज्योतिष्टोम से सम्बद्ध जानने चाहिएँ ।४२॥ 

आचार्य सूत्रकार ने पूर्वपक्ष का समाधान किया-- 


विकारास्तु कामसंयोगे सति नित्यस्य समत्वात्‌ ॥४३॥ 


[तु] 'तु पद पूर्वपक्ष की निवृत्ति का द्योतक है, अर्थात्‌ संस्थाएं समान 
विधानवाली नहीं हैं। [विकाराः] उकथ्य आदि संस्थाय अग्निष्टोम का विकार 
हैं, विकृतिभूत हैं। [कामसंयोगे] कामना का संयोग [सति ] होने पर उक्थ्य आदि 
संस्थाएं सुनी जाती हैं । [समत्वात्‌ ] समान होने के कारण दीक्षणीय आदि धर्म 
[नित्यस्य] नित्य ज्यो तिष्टोम --अरिनष्टोम के हैं ।दीक्षणीयेष्टि आदि धर्म नित्य 
की तरह पठित हैं; कामनासंयोग से विकृतिभूत अनित्य उक्थ्य आदि संस्थाओं के 
साथ नित्य धर्मों का सम्बन्ध विरुद्ध होगा। इसलिए नित्य की तरह पठित धर्म 
नित्य ज्योतिष्टोम = अग्निष्टोम संस्था से जानने चाहिएँ । 

ज्योतिष्टोम याग सात भागों में अनुष्ठित होकर पुरा होता है। ये सात भाग 

सात संस्था कहलाते हैं। पहला माग अथवा संस्था 'अर्निष्टोम' है । यह नित्य- 
कमं है । नित्य कमं वह कहा जाता है, जो काम्य अर्थात कामनामूलक न हो । तात्पर्य 
है--किसी _कामनाविशेष से प्रेरित होकर न किया जाय । ज्योतिष्टोम के उक्थ्य 
आदि मुख्य भाग अथवा संस्था काम्यकर्म हैं, विशेष कामना से प्रेरित होकर किये 
जाते हैं । उनके विषय में शास्त्रीय वचन हैं--'पशुकाम उकथ्यं गृह्हीयात्‌” पश्चु की 
कामनावाला उक्थ्य को यजन के लिए स्वीकार करे । 'घोडशिना वीर्यकामः स्तुवीत' 

वीर्ये की कामनावाला षोडशी संस्था से स्तवन = यजन करे । 'अतिरात्रेण प्रजा- 
कामं याजयेत्‌' प्रजा = सन्तान की कामनावाले को अतिरात्र संस्था से यजन 
कराये । ये सब याग काम्य हैं। किसी कामनाविशेष से किये गये याग नैमित्तिक 
कहाते हैं। अग्निष्टोम के विषय में वचन है--'यदि अग्निष्टोमो जुहोति” यदि 
अग्निष्टोम है, तो होम करता है। यह कामना प्रेरित नहीं है। नित्य होम का 
विधान है । नित्य कर्म प्रकृति और नैमित्तिक कर्म उसके (नित्य कर्म के) विकृति 
माने जाते हैं, यह एक शास्त्रीय व्यवस्था है। प्रकृतियाग मुख्य और विकृतियाग 
उसके अङ्ग होते हैं । 

दीक्षणीय इष्टि आदि धर्म मुख्य याग अग्निष्टोम के अभिप्राय से कहे गये हैं। 
विकृतियागों में धर्म का विधान अपेक्षित नहीं है। अपेक्षा होने पर अतिदेश-वाक्य 
से वह विकृति में प्राप्त हो जाता है । यदि विकृति में दीक्षणीयेष्टि आदि धर्मों का 
विधान माना जाता है, तो जिस विकृतियाग में वह विहित है, उसी में उसका 
प्रयोग हो सकेगा; अन्यत्र विकृतियाग में नहीं । फिर अन्य विकृतियाग में प्रयोग 
के लिए वहाँ भी धर्मो का विधान मानना होगा । यह द्विरुक्त-दोष होगा जो अभीष्ट 
नहीं । प्रकृति-धर्मं का निवेश विकृति में होता है; एक विकृति-धम का निवेश अन्य 
विकृतियाग में नहीं हो सकता, क्योंकि वे परस्पर भिन्न कामनाओं से प्रवृत्त होते 
हैं। पशुकाम में प्रजाकाम का, प्रजाकाम में पशुकाम का निवेश सम्भव नहीं । 
इसलिए दीक्षणीयेष्टि आदि धर्मों का विधान अग्निष्टोम को लक्ष्य कर किया गया 
है, नित्य याग अग्निष्टोम के ये नित्य घमं हैं । 

आशंका की जा सकती है--'ज्योतिष्टोमेन स्वर्गकामो यजेत'--'स्वर्ग की 
कामनावाला ज्योतिष्टोम से याग करे' वचन के अनुसार ज्योतिष्टोम भी काम्य- 
कर्म है । ज्योतिष्टोम की संस्था अग्निष्टोम है; तब वह भी काम्यकमं क्यों न 
माना जाय ? काम्य होने से वह भी नेमित्तिक याग होगा, नित्य न रहेगा । वस्तुतः 
यहाँ ऐसा समझना चाहिए--'ज्योतिष्टोमेन स्वर्गकामो यजेत' वचन ज्योतिष्टोम 
की उक्थ्य आदि काम्य संस्थाओं के अभिप्राय से कहा गया है । उन काम्य यागों में 
पशुसम्पदा, वीयं = आधिभौतिक शक्ति और प्रजा=सन्तान की कामना अभि- 
व्यक्त की गई है। उन यागों के अनुष्ठान से तीनों कामनाओं की पुति व सम्पन्नता 
होने पर स्वगं की प्राप्ति पूर्ण रूप में हो जाती है । सम्पत्ति, यौवन, सन्तान, यही तो 
स्वर्ग का स्वरूप है । 

ज्योतिष्टोम का अनुष्ठान. प्रारम्भ किये जाने पर सर्वप्रथम दीक्षणीयेष्टि, 
दीक्षा, प्रायणीयेष्टि आदि का अनुष्ठान कर ज्योतिष्टोम की मुख्य प्रथम संस्था 
अग्निष्टोम का अनुष्ठान किया जाता है । ज्योतिष्टोम का यह प्रथम भाग सम्पन्न 
हो जाता है। इसमें किसी कामना का अस्तित्व नहीं है । जब काम्य उक्थ्य आदि 
भागों में से किसी का अनुष्ठान अभिप्रेत होता है, तब प्रत्येक कामनामूलक भाग 

के अनुष्ठान से पहले अग्निष्टोम होम का अनुष्ठान आवश्यक होता है । दोक्षणी- 
येष्टि आदि धर्म उसके साथ अनिवार्य रूप से संलग्न रहते हैं। ऐसी अवस्था में न 
तो दीक्षणीयेष्टि आदि धर्मों का उक्थ्य आदि संस्थाओं में विधान अपेक्षित है, और 
न नित्य अग्निष्टोम को काम्यकर्म कहा जा सकता है । उसकी संस्था अपने रूप में 
नित्य है, पूर्ण है, कामनारहित है। प्रत्येक काम्य संस्था के प्रारम्भ में उसका 
अनुष्ठान आवश्यक होने से वह नित्य है । स्वतन्त्र रूप में उसका अनुष्ठान पूर्ण है । 
किसी कामना से प्रेरित न होने के कारण भी वह नित्य हे । फलतः दीक्षणीयेष्टि 
आदि धर्म अग्निष्टोम-ज्योतिष्टोम के हैं। उक्थ्य आदि संस्थाएं अग्निष्टोम के 
समान विधानवाली नहीं हैं ॥४३।। 
सूत्र ४२ में कहे अर्थ का सूत्रकार ने समाधान किया--- 


बचनात्तु समुच्चयः ॥४४॥ 


[वचनात्‌ | वचन-सामर्थ्यं से [तु] ही [समुच्चयः ]प्रकृति-विकृति उभयविध 
कमो का एकसाथ समानरूप में कथन किया गया है। 
यदि अग्निष्टोमः इत्यादि वचनों द्वारा जो प्रकृति-विकृति उभयविध कर्मो 
का समान रीति पर सह-निर्देश किया गया है, वह वचन-सामर्थ्य से ही समझना 
चाहिए । तात्पर्यं है--वह साधारण कथनमात्र है; सब संस्थावाले ज्योतिष्टोम के 
लिए दीक्षणीयेष्टि आदि धर्मों का विधायक या निश्चायक नहीं है । प्रकृतिकर्म 
और विकृतिकमों का एक रीति पर कथन उनके प्रकृति-विकृतिभाव में किसी 
उलटफेर को पदा नहीं करता । इसलिए ऐसे कथन में न कोई असामञ्जस्य है 
और न इससे दीक्षणीयेष्टि आदि धर्मो का सब संस्थाओं में समान विधान सिद्ध 
होता है। 
अग्निष्टोम और उक्थ्य यदि संस्थाओं में परस्पर प्रकृति-विकृतिभाव न माने 
जाने के लिए एक युक्ति इस प्रकार प्रस्तुत की जाती है, वचन हैं--'आग्नेयमज- 
मरिनिष्टोम आल भेत, ऐऱ्द्राग्न द्वितीयमुक्थ्ये, ऐन्द्र वृष्णितृतीयं षोडशिनि'-अग्नि | 
देवतावाले अज का अग्निष्टोम में आलभन करे, इन्द्र-अग्ति देवतावाले द्वितीय का | 
उक्थ्य में, इन्द्र देवतावाले तृतीय मेढे का पोडशी में । आशंकावादी का तात्पर्यं | 
है-द्वितीय-तृतीय पदों का प्रयोग समान विधात में घट सकता है । एक प्रकृति | 
है, अन्य विकृति हैं, तो इनमें द्वितीय-ततीय पद का प्रयोग उपपन्न न होगा । जहाँ । 
द्वितीय-तृतीय पदों का प्रयोग किया जा रहा है, वे समानजातीय होने चाहिएँ । 
प्रकृति-विकारभाव मानने पर उनका साजात्य नहीं रहता । इसलिए द्वितीय- 
तृतीय पद-प्रयोग के बल पर यह मानना चाहिए कि अरिनिष्टोम और उक्थ्य 
आदि संस्थाओं में परस्पर प्रक्ृति-विकारभाव नहीं है। तब'दीक्षणीयेष्टि आदि 
धर्मो को केवल अर्निष्टोम के लिए बताना युक्त न होगा। 

वस्तुतः यहाँ समान विधान या साजात्य, प्रकृति अथवा विकार पर आधारित 
नहीं है; वह ज्योतिष्टोम कर्म पर आधारित है । सब संस्थायें ज्योतिष्टोम कर्मरूप 
हैं; इसी साजात्य पर द्वितीय-तृतीय पदों का प्रयोग उपपन्न हो जाता है । इससे 
संस्थाओं के परस्पर प्रकृति-विकारभाव में कोई व्यतिक्रम नहीं आता। इसलिए 
दीक्षणीयेष्टि आदि धर्मो का सम्बन्ध केवल अग्निष्टोम के साथ मानने में कोई 
बाधा नहीं है ॥४४॥ 

इसी अर्थं की पुष्टि में सूत्रकार ने अन्य हेतु प्रस्तुत किया-- 


प्रतिषेधाच्च पूर्वलि द्भानाम्‌ ॥४५॥ 


[पूर्वेलिङ्गाताम्‌] पूर्वोक्त लिङ्गो के [प्रतिषेधात्‌ ] प्रतिषेध से [च] मी 
संस्थाओं में प्रकृति-विकारभाव ज्ञात होता है। 

जब्र प्रथम अग्निष्टोम का अनुष्ठान होता है, तब सबसे पूर्व दीक्षणीय इष्टि, 
दीक्षा, प्रायणीय इष्टि आदि का अनुष्ठान होने पर अग्निष्टोम का अनुष्ठान प्रारम्भ 
होता है, तथा प्रचरणी पात्र में विद्यमान शेष घृत से होम किया जाता है । उसके 
अनन्तर उक्थ्य का अनुष्ठान प्रारम्भ होता है, तो परिधि को शेष घृत से चुपड़ा 
जाता है; होम नहीं किया जाता । समान विधान माने जाने पर होम के अभाव 
का दर्शन न होता । उक्थ्य में होम का अभाव उक्थ्य को अग्निष्टोम का विकार 
सिद्ध करता है । इससे भी ज्योतिष्टोम की संस्थाओं में प्रकृति-विकारभाव जाना 
जाता है ॥४५॥ 

यदि उक्थ्य आदि अग्निष्टोम के विकार हैं, तो इनका पृथक्‌ कथन क्यों 
किया जाता है ? 

सूत्रकार ने बताया 


गुणविशेषादेकस्य व्यपदेशः ॥४६॥ 


[गुणविशेषात्‌ ] प्रत्येक संस्थां के अन्त में बोले जानेवाले स्तोत्ररूप गुण के 
भेद से [एकस्य] एक ज्योतिष्टोम = अग्निष्टोम का अनेक नामों से [व्यपदेशः] 
व्यपदेश == कथन हुआ है । 

उक्थ्य आदि संस्थायें काम्य हैं। पशुकामना से इसका अनुष्ठान किया जाता 
है । इसका अनुष्ठान प्रारम्भ किये जाने से पूर्व दीक्षणीयेष्टि आदि के सहित 
अग्निष्टोम का अनुष्ठान आवश्यक होता है । विभिन्न कामनाओं से की जानेवाली 
षोडशी एवं अतिरात्र संस्था के अनुष्ठान से पूर्व भी सधर्म अग्निष्टोम का अनुष्ठान 
आवश्यक है, अपरिहार्य है । इससे स्पष्ट है, उक्थ्य आदि संस्थायं अरिनिष्टोम 

का रूप हैं, अङ्ग हैं; उससे भिन्न नहीं। उसे छोड़कर इनका अनुष्ठान नहीं हो 
सकता । कामना और अन्य स्तोत्ररूप गुणविशेष के कारण इनका भिन्न नामों से 
कथन किया गया है॥४६॥ (इति दीक्ष णीयादिधर्माणामग्निष्टोमाङ्गताधिकर- 


णम्‌--१६) । 
इति जेमिनीयमीमांसासुत्राणां उदयवीरशास्त्रिविरचिते 
विद्योदयभाष्ये तृतीयुध्यायस्य षष्ठः पादः ॥ 

(बहिरादीनां दर्शपूर्णमासयो रङ्गप्रधानसाधारणताधिकरणम्‌-१) 

दर्श-पूर्ण मास याग के प्रसंग में वहि (=कुशा), वेदि तथा उनके धर्म पठित 
हैं। उनमें सन्देह है-क्या वहि और वेदि आदि के धर्म केवल प्रधान याग के हैं ? 
अथवा प्रधान और अङ्ग सभी के हैं ? प्रधान कर्म के प्रकरण में पठित होने से ये 
धर्म प्रधान कर्म के होने चाहिए । इसी अथं को सूत्रकार ने पूर्वपक्ष-रूप में सूत्रितः 
किया-- 


प्रकरणविशेषादसंयुक्तं प्रधानस्य ॥१।। 

[प्रकरणविशेषात्‌ | किसी अङ्गभूत कर्म के विशेष प्रकरण से [असंयुक्तम्‌ ] 
असंयुक्त=असम्बद्ध द्रव्य अथवा द्रव्य-धमे [प्रधानस्य ] प्रधान के हैँ । तात्पर्यं है- 
वे प्रधान कर्म के लिए कहे गये हैं । 

किसी अङ्गरूप कर्म के विशेष प्रकरण में न पढ़े हुए होने के कारण तथा 
दर्श-पूर्णमास प्रधान कमं के साधारण प्रकरण में पढ़े हुए होने के कारण बाहि आद्वि 
द्रव्य तथा उनके लवन (काटना) आदि घमं प्रधानयाग के लिए तथा प्रघानयाग 
की हवियों के लिए समझने चाहिए ॥ १॥ 

आचार्य सूत्रकार ने पूर्वपक्ष का समाधान किया-- 


सर्वेषां वा शेषत्वस्यातत्प्रयुक्तत्वात्‌' ॥२॥ 
[वा] 'वा' पद पूर्वपक्ष की निवृत्ति का द्योतक है। [सर्वेषाम्‌ ] सब अङ्ग 


- रमेश्वरसुरि विरचित सुबोधिनी-वृत्ति में सूत्र का पाठ हैं-- सर्वेषां वा 
शेषत्वं स्यात्‌ तत्प्रयुक्तत्वात्‌र इस पाठ में 'तत्‌” सर्वेनाम पद वचन अथवा 
वाक्य अर्थ में प्रयुक्त है । तात्पर्यं है--शेषत्व के वाक्य द्वारा प्रयुक्त होने के 
कारण । ऊपर के पाठ में 'तत्‌' पद प्रकरण अथे में प्रयुक्त है । तात्पर्यं है-- 
प्रकरण द्वारा शेषत्व के प्रयुक्त न होने के कारण। दोनों पाठो में सूत्रार्थे के 
भाव में कोई अन्तर नहीं है । 


००७. 


CC-0. Gurukul Kangri Collection, Haridwar 


रणणाणाणणणाणाणििमामाज्णाजल जा र र हार) | 


Digitized by Arya Samaj Foundation Chennai and eGangotri 
७, ॥ 
६२० मीमांसा-द्शन 


और प्रधान कर्मों के धर्म हैं, - [शेषत्वस्य | शेषत्व के [अतत्प्रयुक्तत्वात्‌ | प्रकरण- 
विशेष से प्रयुक्त न होने के कारण । 

'शेषत्व' का अर्थ है--शेष का होना । अङ्ग अथवा धर्म को शेष कहा जाता 
है । जो जिसका उपकारक होता है, वह उसका शेष >> अङ्ग अथवा धर्म कहा जाता 
है । यद्यपि ये प्रधान कर्म के सामान्य प्रकरण में पढ़े हैं, पर प्रकरण से इनका शेष 
होना अथवा अङ्ग होना प्रयुक्त=प्रेरित नहीं है, प्रत्युत वाक्य से प्रेरित है । वे 
वाक्य हैं--“बहिषि हवींषि आसादयति'-बहि (--कुशा) पर हवियों को रखता 
है। इस वाक्य में बहि उसका प्रयोजन बताया । यज्ञवेदि के समीप वहि को बिछा- 
कर उसपर हवि-द्रव्य रक्खे जाते हैं । बहि के घमं बताये-'बाहर्लुनाति सम्भरति 
सन्नह्यति प्रोक्षति'--र्बाह को काटता है, इकट्ठी करता है, बांधता है, जल से 
धोता है। 

इसी प्रकार वेदि के विषय में वाक्य हैं--'वेद्यां हवींषि आसादयति” वेदि के 
समीप हवियों को रखता है । वेदि के धर्म बताये--'वेदि खनति सम्माष्ट परि- 
गृह्वाति प्रोक्षति वेदि को खोदता है, सन्तुलित कर शुद्धरूप में लाता है; तात्पर्य 
है--वेदि के निर्माण में जो कहीं ऊचा-नीचा या टेढ़ा-तिरछा हो गया है, उसे 
समभाव में लाता है । स्फ्य के द्वारा रेखाङ्कित कर वेदि को स्पष्ट करता है, जल 
से प्रोक्षण करता है । इन वाक्यों से जाना जाता है, ये धर्म अङ्ग और प्रधान सभी 
कर्मो के उपकारक हैं। आहवनीय अग्नि में आहुति दिये जानेवाले प्रधान हवि- 
. द्रव्यो को जानकारी प्रकरण से होती है । 'बहिषि हवींषि आसादयति'--बहि पर 

सभी हविद्रव्यों का स्थापन करता है', यह वाक्य द्वारा जाना जाता है। लवन 
(काटना) आदि घमं बहि के उपकारक हैं। हविद्रव्यो का बहि पर स्थापन हवि- 
द्रव्यों का उपकारक है। वेदि के खनन (खोदना ) आदि धमं वेदि के उपकारक 
हैं। ये सब मिलकर सामूहिक रूप से प्रधान याग के उपकारक हैं। इनके द्वारा 


याग निष्पन्न होता है, इसलिए ये द्रव्य-धमं अङ्ग और प्रधान सभी के समझने 
चाहिएँ ।। २॥ 


शिष्य आशंका प्रस्तुत करता है-यदि दरश-पूर्णेमास का प्रकरण होने पर . 


भी प्रधान कमं की उपेक्षा कर अङ्चो के ये धर्म 
प्रकरण की सन्निधि में पठित 
जाय ? 


सूत्रकार ने आशंका को पूर्वपक्षरूप में सूत्रित किया-- 


आरादपीति चेत्‌ ॥३॥ 


हो सकते हैं, तो दश-पुर्णमास 
"पिण्डपितृयज्ञ का भी धर्म इन्हें क्यों न माना 


[आरात्‌ | दूर पठित= दर्शपूर्णमास से बाहर-पर सान्निध्य में पठित 

पिण्डपितृयज्ञ में [अपि] भी बहि आदि के धमं हों, [इति चेत्‌] ऐसा कहो, तो-- 
(अगले सूत्र से सम्बन्ध है) । 

पिण्डपितृयज्ञ काटी हुई कुशा पर होता है, वहाँ भी बहि से प्रयोजन है। वहाँ 
भी ये धर्म करने चाहिएँ । प्रधानयाग-प्रकरण की उपेक्षा कर जैसे अङ्गों का धर्म 
इन्हें माना गया, ऐसे ही दशं-पूर्णमास प्रकरण से बाहर सन्निधि में पठित पिण्ड- 
पितूयज्ञ में प्रयुक्त बहि को भी इन धर्मों से. युक्त मानना चाहिए ॥३॥ 

आचार्य सूत्रकार ने आशंका का समाधान किया--- 


न तद्वाक्यं हि तदर्थत्वात्‌ ॥४॥ 


[न ] पिण्डपितृयज्ञ का बहि दशं-पूर्णमासगत बहि के धर्मो से युक्त नहीं होता । 
[तद्वाक्यम्‌ ] वह 'बहिषि हवींषि आसादयति’ वाक्य [हि] निश्चयपुर्वक दशं- 
पूर्णमास-विषयक है, [तदर्थत्वात्‌ ] दशं-पुर्णमास के लिए होने के कारण। 

वे वहिधमं दशं-पूर्णमास प्रकरण में पठित हैं, इसलिए निश्चयपूर्वक वे दर्श- 
पूर्णमास के लिए हैं। पिण्डपितृयज्ञगत बहि उन धर्मो से युक्त नहीं होता, जिन 
अङ्गों के ये धमं बताये गये हैं; वे दर्श-पूर्णमास से सम्बद्ध हँ, उन्हीं के अङ्ग हैं। 
उनका सहारा लेकर पिण्डपितृयज्ञगत बहि में इन धर्मों का निवेश नहीं किया जा 
सकता, क्योंकि वह बहि उक्त प्रसंग से सवंथा बहिर्मूत है । ये धमं दशं-पूर्णमास व 
उनके अङ्गों के उपकारक हैं, अत: उन्हीं के लिए हैं। उनको प्राप्ति अन्यत्र पिण्ड- 
पितृयज्ञ के बहि में सम्भव नहीं ॥४॥ 

आशंका का समाधान कर चालू प्रसंग का उपसंहार करते हुए सूत्रकार ने 
अङ्ग और प्रधान दोनों के धर्म होने में अन्य हेतु प्रस्तुत किया-- 


लिङ्कदशेनाच्च ॥५॥ 


[लिङ्गदशंनात्‌ |] इस विषय में स-तक हेतु के देखे जाने से [च] भी बहि 
आदि के धर्म अङ्ग और प्रधान दोनों के लिए जाने जाते हैं। 

इस विषय में वाक्य है--'स बं ध्रुवामेवाग्रेऽभिघारयति, ततः प्रथमौ आज्य- 
भागौ यक्ष्मन्‌ भवति’ । यह प्रयाजशेष घृत से हवियों के आघारण-प्रसंग में कहा 
है-वह पहले ध्रुवा का आधारण करता है, उससे-प्रथम आज्यभागों का यजन 
करनेवाला--होता है । यह वाक्य प्रकट करता है कि अभिघारण आज्यभाग को 
सम्पन्नता के लिए है। तात्पर्य है--ध्रुवा का अभिघारण नहीं किया जाता, तो 
प्रथम आज्यभाग सम्पन्न न होंगे। ऐसी अवस्था में यदि बहि ओर वेदि के धर्मों 
के समान अभिघारण-धमं अङ्ग (आज्यभाग) और प्रधान (ध्रुवा) दोनों के लिए 
माना जाता है, तभी उसका आज्यभाग की हवि के लिए अभिघारण का कथन 
उपपन्न होता है; क्योंकि आज्यभाग अङ्गकमं हैं ॥५॥ (इति बहिरादीनां दशं- 

पौरणेमासयो रङ्गप्रधानसाधारणताऽधिकरणम्‌-१) । 
(स्वामिसंस्काराणां प्रधानार्थताधिकरणम्‌-२) | 


ज्योतिष्टोम में यजमान के केश-₹मश्रु-वपन, पयोव्रत और तप पठित हैं। 
इनमें सन्देह है--क्या ये केश-इमश्रु-वपन आदि अङ्भकर्म और प्रधानकर्म दोनों के 
के लिए हैं ? अथवा केवल प्रधानकमं के लिए हैं ? गत अधिकरण में किये गये 
निर्णय के अनुसार दोनों के लिए प्राप्त होने पर सूत्रकार ने बताया-- 


फलसंयोगात्तु स्वामिसंयुंक्तं प्रधानस्य ॥६॥ 


[स्वामिसंयुक्तम्‌ ] स्वामी== यजमान से सम्बद्ध केश-इमश्रु-वपन आदि 
संस्कार [तु] तो [प्रधानस्य ] प्रधान कर्म की सिद्धि के लिए हैं, [फलसंयोगात्‌] 
प्रधान कमं याग से होनेवाले फल.का सम्बन्ध स्वामी से होने के कारण । 

याग की सिद्धि से जो अदृष्ट फल प्राप्त होता है, उसका भोक्ता यजमान है । 
याग को सिद्धि के लिए आवश्यक होता है, वह सर्वाङ्पूर्ण हो । यागसिद्धि के अन्य 
अपेक्षित अङ्गों के समान यजमान का यह संस्कार भी आवश्यक है कि वह याग 
के अवसर पर केश व दाढ़ी-मूँछ मुंडाये, केवल दूध-आहार ले तथा ब्रह्मचयंपूर्वक | 

तपोमयरूप में वह समय व्यतीत करे। यदि यजमान ऐसा न करे, तो याग विगुण | 
हो जायगा; सर्वाङ्गपूर्ण न होगा, और उससे अदृष्ट फल की उत्पत्ति न होगी, 
जिसका भोक्ता यजमान है । क्योंकि यज्ञ में होनेवाले फल का सम्बन्ध यजमान से 
होता है, इसलिए यजमान के केश-इमश्ु-वपन आदि संस्कार याग की सिद्धि में | 
सहायक होते हैं, तब प्रधान याग का उन्हें अङ्ग मानने में कोई बाधा नहीं रहती । | 
फलत: केश-इमश्रु-वपन आदि यजमान के संस्कार-कर्म याग के उपकारक हैं, अत: 
प्रधान (=याग) के अङ्ग हैं, उसी के लिए हैं; अङ्ग भौर प्रधान दोनों के लिए 
नहीं ॥६।। (इति स्वामिसंस्काराणां प्रधानार्थताधिकरणम्‌--२) । 


(सौमिकवेद्यादीन [मङ्गप्रधानोभया ङ्गताधिकरणम्‌--३) 


ज्योतिष्टोम के प्रसंग में सौमिक वेदि का परिमाण पठित है-_'षट त्रिशत्‌ 
प्रक्रमा प्राची, चतुविशतिरग्रेण, त्रिंशज्जघनेन इयति शक्ष्यामहे" ३६ प्रक्रम पूर्व- 
पच्छिम, पूर्व की ओर के अग्रभाग की चौड़ाई २४ प्रक्र 


म, पच्छिम ओर की चौडाई 
३० प्रक्रम होती है । इतने परिमाण की वेदि में याग कर सकेंगे । 


सोमयाग के अनुष्ठान के लिए उक्त परिमाण में महावेदि का निर्माण किया 


१. द्रष्टव्य तैत्तिरीय संहिता [६।२।४]। मैत्रायणी संहिता [३1८1४] । 
काठक संहिता [२५।४] । कठकपिष्ठल संहिता [३६।१]। 

जाता है । 'प्रक्रम' पद एक डग या क़दम के अर्थ में प्रयुक्त होता है । एक प्रक्रम 
का परिमाण ३० इञ्च अथवा ढाई फीट माना जाता है । इसके अनुसार वेदि 
की पुवं-पच्छिम लम्बाई ६० फीट, पूर्व के अग्रभाग की चौड़ाई उत्तर-दक्खिन 
६० फीट, पच्छिम के अग्रभाग की चौड़ाई दक्खिन-उत्तर ७५ फीट होगी। सोम- 
याग-सम्बन्धी सब कार्य इस वेदि पर किये जाते हैं । 


१ इञ्च = १५-फीट 
। सा अहावेदि 


पश्चिम 


यहाँ सन्देह है--क्या यह वेदि अङ्ग और प्रधान सभी कर्मों के लिए है ? 
अथवा केवल प्रधान कर्मो के लिए ? गत अधिकरण (२) में किये गये निर्णय के 
अनुसार वेदि को केवल प्रधान कर्मो के लिए मानना चाहिए । आचार्य सूत्रकार ने 
इसी अर्थ को पूरवंपक्षरूप में सूत्रित किया-- 


चिकीषेया च संयोगात्‌ ॥७॥ 


[ चिकीर्षया] करने की इच्छा द्वारा [च] सम्भवतः [संयोगात्‌] याग के 
साथ संयोग होने से सौमिकी महावेदि प्रधान कर्मों के लिए है। 

उक्त वाक्य में 'इयति शक्ष्यामहे--इस परिमाण के वेदिस्थान में याग कर 
सकंगे--पदों से याग करने की इच्छा अमिव्यक्त होती है । इच्छा-विषय प्रधान- 

कमे याग है । इसलिए वेदि को प्रधान कम के लिए मानना युक्त हैँ । 

आशंका की जा सकती है--यदि अङ्ग चिकीषित नहीं हैं, तो वे क्यों किये 
जाते हैं ? वस्तुतः यहाँ समझना यह है किवे अङ्ग, अङ्ग के रूप में इच्छा के 
विषय नहीं हैं । याग में अन्तर्मूत भले रहो, और वे चिकोषित न होते हुए, किये 
भी इसीलिए जाते हैं। इसलिए सीधा इच्छा-विषय याग है, उसी के लिए वेदि 
है । अत: केबल प्रधान के लिए वेदि का होना युक्त कथन है ॥७॥ 

आचार्य सूत्रकार ने पूर्वपक्ष का समाधान किया-- 


तद्युक्ते तु फलश्रृतिस्तस्मात्‌ सर्वेचिकोर्षा स्यात्‌ ॥८॥ 


[तु] 'तु' पद पूवेपक्ष की निवृत्ति का द्योतक है । तात्पर्यं है--'वेदि केवल 
प्रधान कमं के लिए है' यह ठीक नहीं । [तद्युक्ते] अङ्गं से युक्त में [फलश्चुतिः | 
फल सुना जाता है, [तस्मात्‌] इसलिए [सबंचिकीर्षा] अङ्ग और प्रधान सभी 
कर्म चिकौषित [स्यात्‌] होता है। 

जो यह कहा है--प्रधान चिकीषित है, अङ्ग चिकीषित नहीं है, इस कारण 
वेदि प्रधान के लिए है, यह कथन युक्त नहीं है । सोचना चाहिए, प्रधान है क्या ? 
अङ्गों की यथायथ सम्पूर्णता ही तो प्रधान है। यदि वेदि अद्धो के लिए नहीं है, 
अङ्ग वेदि पर नहीं किये जाएंगे, तो प्रधान याग वेदि पर कंसे सम्पन्न होगा ? 
शास्त्र में प्रधान याग से फलप्राप्ति का जो कथन किया है, वह सर्वाङ्गपूर्ण याग के 
अनुष्ठान से ही किया हे । अङ्गहीन याग, याग ही नहीं रहता; विगुण हो जाता 
है। वह फल कहाँ देगा ? इस कारण वेदि को अङ्ग और प्रधान सब कर्मो के लिए 


मानना संथा युक्त है ।।८।। (इति सौमिकवेद्यादीनामङ्गप्रधानो भया ङ्गताधि- 
करणम्‌--३) । 


(अभिमर्शनस्या द्भप्रधानोभया ङ्गताधिक रणम्‌ --४) 


दशे-पूर्णमास में पाठ हे--'चतुर्होत्रा पूणेमासीमभिमृशेत्‌, पञ्चहोत्रा अमा- 
वास्याम्‌ ' चतुहोंत्‌ नामवाले मन्त्र से पोणेमास याग से सम्बद्ध हवि का स्पशं करे, 
तथा पञ्चहोतृ नामवाले मन्त्र से अमावास्या याग से सम्बद्ध हवि का स्पर्श करे । 


१. तुलना करे “चतुर्होत्रा पौणमास्यां हवींष्यासन्नान्यभिमशेत्‌ प्रजाकामः, 
पञ्चहोत्रा अमावास्यां स्वर्गकामः ।' आप०श्रौ० ४।८।७।। चतु्हो च मन्त्र 
पृथिवी होता । चौरध्वर्यू:, रुद्रोप्गनीत्‌ । बृहस्पतिरुपवक्ता । तै ०आ०३।२। १॥ 
उपवक्ता ब्रह्मेति सायण: ॥ पञ्चहोत्‌ मन्त्र -अग्निर्होता । अश्विनावध्वर्यू । 
स्रष्टारनीत्‌ । मित्र उपवक्ता | तै०आ० ३।३।१॥ अत्र अदिवनौ द्वौ । अध्वर्य 
अपि द्वौ--अध्वर्यू: प्रतिप्रश्याता च । द्रष्टव्यं सायणमाध्यम्‌ । (यु० मी०) 

इनमें सन्देह है--क्या यह अभिमशंन = स्पर अङ्गहवि और प्रधानहवि दोनों के 
लिए है ? अथवा केवल प्रधानहवि के लिए है ? प्रधान याग का नाम होने से यहाँ 
अभिमर्शेन प्रधान याग के हवि होना चाहिए । सूत्रकार ने इसी अर्थको ुर्वपक्ष- 
रूप में सूत्रित किया--- 


तथाभिधानेन ॥६॥ 


[तथा] द्वितीय अधिकरण में--केश इमशु-वपन आदि संस्कार प्रधान के 
लिए--किये गये निर्णय के अनुसार [अभिधानेन] पौर्णमासी अमावास्या प्रधान 
याग के नाम निदेशं के कारण चतुर्होतृ-पञ्चहोत्‌ मन्त्र से स्पर्श प्रधान याग की 
हवि के लिए है, ऐसा जाना जाता है। 

दशं-पूर्णमास के उक्त पाठ में-पौर्णमासी और अमावास्या नाम का स्पष्ट 
निर्देश है । इस कारण अभिमर्शन = स्पर्श प्रधान याग से सम्बद्ध हवि का विधान 
किया गया है, यह ज्ञात होता है ॥९। 

आचार्य सूत्रकार ने पूर्वपक्ष का समाधान किया--- 


गुणाभिधानात्‌ सर्वार्थमभिधानम्‌ ॥१०॥ 


[गुणाभिधानात्‌ | अभिमशेनरूप गुण के अभिधान =कथन से [ सर्वा्थंम्‌ ] 
अङ्ग और प्रधान याग की सब हवियों के लिए [अभिधानम्‌ ] पुर्णमासी और 
अमावास्या का कथन है। 

अभिमशेन हवियों का गुण अर्थात्‌ संस्कारविशेष है। वह्‌ अङ्ग और प्रधान 
सभी हृवियों का होना अभीष्ट है । वाक्य में--'पोणंमासीम्‌' और 'अमावास्याम्‌' 
द्वितीयान्त नाम-निर्देश इसी कारण हुआ है कि सीधा ( साक्षात्‌) अथवा परम्परा 
से इन इष्टियों के साथ जो भी हवि सम्बद्ध हैं उन सबका आ।भमर्शन होना चाहिए, 
चाहे वे अङ्गभूत कमं के लिए हों, या प्रधानकर्म के लिए । यह हवियों का उपकार 
अथवा संस्कार करना है। वह सब हवियो के लिए समान हैं। इसलिए अङ्ग और 
प्रधान सब हृवियों का अभिमशंन करना चाहिए ॥। १०॥। (इति अभिमर्शनस्यान- 
प्रधानो मयाङ्ग ताधिकरणम्‌-_४) । 


(दीक्षादक्षिणयोः प्रधानार्थताधिकरणम्‌--५) 


ज्योतिष्टोम प्रसंग में तीन दीक्षा कही हैं--तिस्नो दीक्षा: वाससा दीक्षयति, 
दण्डेन दीक्षयति, मेखलया दीक्षयति' तीन दीक्षा हैं--वस्त्र से दीक्षित करता है, 
दण्ड से दीक्षित करता है, मेखला से दीक्षित करता है। वस्त्र उढ़ाकर, खदिर व 
पलाश का दण्ड हाथ में देकर, मेखला कमर में बाँधकर यजमान को दीक्षा दी 
जाती है--ज्योतिष्टोम याग के अनुष्ठानार्थ अधिकृत किया जाता है। इसी प्रकार 

दक्षिणा कही हैं--'तस्य' द्वादशशतं दक्षिणा? उस ज्योतिष्टोम या अग्तिष्टोभ की 
११२ गाय दक्षिणा है। यह दक्षिणा याग-अनुष्ठान करानेवाले याज्ञिकों को दी 
जाती है। इनमें सन्देह है-क्या ये दीक्षा और दक्षिणा प्रत्येक अंग-कर्म और प्रधान- 
कर्म सबके साथ सम्बद्ध हैं? अथवा केवल प्रधान कर्म के साथ ? प्रतीत होता है, 
याज्ञिक क्योंकि अङ्ग और प्रधान सभी कमो का अनुष्ठान करते हैं, इसलिए दीक्षा 
और दक्षिणा सभी कर्मों के लिए होने चाहिएँ । ऐसा प्राप्त होने पर सूत्रकार ने 
सन्देह का समाधान करते हुए सिद्धान्तपक्ष प्रस्तुत किया -- 


दीक्षादक्षिण तु वचनात्‌ प्रधानस्य ॥११॥ 


[दीक्षादक्षिणम्‌*] दीक्षा और दक्षिणा [तु | तो [वचनात्‌ ] वचन-सामर्थ्यं 
से [प्रधानस्य | प्रधान कमे के हैं। 

दीक्षा और दक्षिणा वचन-सामर्थ्यं से प्रधानकमं के हैं क्योंकि वचन हैं--- 
(दीक्षा: सोमस्य, दक्षिणाः सोमस्य’ दीक्षा और दक्षिणा सोम की हैं। सोम पद का 
प्रयोग प्रधान कर्म के लिए प्रयुक्त होता है । अङ्ग उसी में अन्तर्भूत हें । स्वतन्त्ररूप 

, से अङ्ग-कमं के लिए इस पद का प्रयोग नहीं होता। अपने वास्तविक अर्थ को 

अभिव्यक्त करने में पद किसी दबाव को सहन नहीं करता । इसलिए दीक्षा व 
दक्षिणा प्रधान सोमयाग से सम्बद्ध हैं ।। ११॥ 

इसी अर्थे की पुष्टि में सूत्रकार ने अन्य हेतु प्रस्तुत किया-- 


निवृत्तिदशनाच्च ॥१२॥ 


[निवृत्तिदशेनात्‌ | अङ्गकमं में दीक्षा का अभाव दखे जाने से [च] भी दीक्षा 
. और दक्षिणा प्रधानकमं-सम्बन्धी जाननी चाहिए । 
अङ्गकमं में दीक्षा के अभाव का बोधक वचन है-'अध्वर्यो यत्पशुना अयाक्षी: 


१. द्रष्टव्य--ताण्ड्य० ब्रा० १६।१॥११॥ आप० श्रौ० १३।५।१॥। ब्राह्मण में 
द्वादशं शतम्‌ पाठ है। इसका अथं १२०० सौ है। यह निश्चय नहीं कि 
इनमें से कौन-सा पाठ युक्त है। 

२. (दीक्षा च दक्षिणा च इति दीक्षादक्षिणम्‌' समाहार द्वन्द्व समास में पद नपुंसक 
लिङ्ग व एकवचनान्त प्रयुक्त होता है। 

३. इसके लिए तुलना करें-शतपथ ब्राह्मण, ११।७।२।६।। उस प्रसंग में छह 
होता गिनाये हैं--अध्वर्यू, प्रतिप्रस्थाता, होता, ब्रह्मा, मैत्रावरुण, अग्नीध्र । 
जिस मन्त्र को बोलकर आहुतियाँ दी जाती हैं, वह है- 

द्यष्पृष्ठमन्तरिक्षात्माङ्‌'रयज्ञं पृथिवीं शरीरे: वाचस्पतेऽच्छब्रया 
वाचाऽच्छिद्रया जुह्वा दिवि देवावृधं होत्रामैरयत्‌ स्वाहा । 

अथ कास्य दीक्षा ? इति । यत्‌ षड्ढोतां जुहोति साऽस्य दीक्षा हे अध्वर्यु ! जो 
पशु से यजन कराया, इसकी क्या दीक्षा है ? जो छह होताओं को होम पर लगाया 
है वह इसकी दीक्षा है। 

यह प्रसंग 'निरूढ पशुबन्ध' याग का है । इस याग का प्रकृतियाग अग्नीषोमीय 
याग है, जो छह-दिवसीय ज्योतिष्टोम के चौथे दिन सम्पन्न होता है । 'पशु' पद 
प्राणी के अतिरिक्त अनेकत्र अन्न के लिए प्रयुक्त हुआ है । अग्नीषोमीय में हविद्रव्य 
यव अथवा धान होता है, जो कृषि-उत्पाद्य है। इसके विकृतियाग में आरण्य अन्न 
उपयोग में आता है, वह 'निरूढ पशु' है--बिना जोते-बोये उत्पन्न हुआ अन्न । 
इसको संस्कृत करके आहुतियोग्य बनाया जाता है । उक्त वाक्य में अध्वर्यू से प्रश्‍न 
किया गया--तुमने जो पशु [निरूढ पशु आरण्य अन्न] से यजन कराया है, 
इसकी दीक्षा क्या है ? अध्वर्यू का उत्तर है--छह होताओं को जो होम पर लगाया 
है, यही इसकी दीक्षा है । इसका तात्पर्य है--यह अङ्गभूत कम है, इसकी कोई 
दीक्षा नहीं होती । यहाँ अङ्गकर्म में दीक्षा के अभाव से दक्षिणा का भी अभाव 
जाना जाता है । यह वर्णन उक्त कथन को पुष्टि देता है कि दीक्षा और दक्षिणा 
केवल प्रधानकमं से सम्बद्ध हैं । एक बार प्रधानकर्म के लिए दीक्षित होकर अङ्ग- 
कर्म में दीक्षा की अपेक्षा नहीं रहती । दक्षिणा भी याज्ञिकों को प्रधानकर्म सम्पन्न 
होने पर एक बार दी जाती है । प्रति-अङ्ग दक्षिणा देना असांस्कृतिक व अनपेक्षित 
है। फलतः दीक्षा व दक्षिणा प्रधानकर्म के लिए हैं, केवल उसी के अङ्ग हैं ॥१२॥ 
(इति दीक्षादक्षिणयो: प्रधानाथेताधिकरणम्‌--५) । 


(अन्तर्वदेर्यूपान ङ्गताधिकरणम्‌-६) 


ज्योतिष्टोम याग के अन्तर्गत अग्नीषोमीय पशु के प्रकरण में वाक्य है--'यो 
दीक्षितो यदग्नीषोमीयं पशुमालमते' जो दीक्षित यजमान जिस अग्नीषोमीय पशु 
का आलभन करता है; उसको बांधने के लिये यूप के विषय में वचन है--वज्रो 
वै यूपो यदन्तर्वदि मिनुयात्‌ तन्निदेहेत्‌, यद्‌ बहिर्वेदि अनवरुद्ध: स्यात्‌; अद्धेमन्त- 
वेदि मिनोति अर्द्ध बहिर्वेदि, अवरुद्धो ह भवति न निर्दहति' [मंत्रा० सं० ३।६।४] 
पशु को बांधने के लिए जो यूप गाड़ा जाता है, यदि उसके लिए वेदि के अन्दर 
भूमि नापी जाती है, तो वह यजमान के लिए कष्टप्रद है; क्योंकि वेदि के अन्दर 
भूमि में पशु बंध जाने से यागसम्बन्धी अन्य अपेक्षित कार्यो के सम्पादन में बाधा 
होगी । यदि वेदि से बाहर दूर यूप गाड़ने के लिए भूमि मापी जाती है, तो यूप 
अतिदूर हो जाने पर पशुसम्बन्धी अपेक्षित कार्य सुचारु रूप से सम्पन्न न हो 
सकेगा। इसलिए यूप के लिए भूमि की माप आधी वेदि में और आधी बाहर की 
जाय। इसका तात्पर्यं है वह्‌ भूमि न वेदि के अधिक समीप हो न अतिदूर । 
कार्य की अपेक्षा से उचित दुरी पर युप का स्थान होना चाहिए । उक्त वाक्य का 

मुख्य लक्ष्य यूप-स्थान का निश्‍चय करना है । यहाँ सन्देह है--क्या वेदि का निर्देश 
यूप के अङ्गरूप में हुआ है ? अथवा यूप-स्थान के निश्चय के लिए संकेतमात्र है ? 

यदि अन्तर्वे दि-बहिव दि पदों का यह अर्थ है कि यूपस्थान आधा वेदि में आधा 
बाहर हो, तो यूपमान कार्य का वेदि अङ्ग होगा। यदि केवल यूपमान का संकेत 
करने के लिए वेदि पद है, तो वह यूपमान को लक्षित करेगा । उचित स्थान पर 
गड्ढा खोदकर यूप के अपेक्षित भाग को गड्ढे में डालकर उसे खड़ा करना यूप- 
मान है । प्रतीत होता है, दीक्षा-दक्षिणा के समान अन्तर्वेदि, बहिर्वेदि' वचन- 
सामर्थ्यं से वेदि प्रधानकमं यूपमान का अङ्ग है। 

आचाय सूत्रकार ने इसी अर्थ को पूवंपक्षरूप में सूत्रित किया-- 


तथा यूपस्य वेदिः ॥१३॥ 
दीक्षा ओर दक्षिणा वचनसामर्थ्यं से जैसे प्रधान के अङ्ग हैं [तथा | वैसे ही 
[वेदिः | एकदेश द्वारा महावेदि [यूपस्य] गाड़े जाते हुए यूप का अङ्ग है। 

वेदि यूप का उसी प्रकार अङ्ग है, जिस प्रकार दीक्षा और दक्षिणा प्रधानकर्म 
के अङ्ग हैं। खोदे गये गड्ढे में यूप का रखना यहाँ प्रधान कर्म है। गड्ढे में यूप को 
इस प्रकार रखना चाहिए, जिससे यूप का आधा भाग वेदि की सीमा के भीतर और 
आधा बाहर रहे। इससे 'अद्ध बहिवेंदि, अर्धमन्तर्वेदि’ श्रुतिवचन अनुगृहीत होते 
हैं। 'वेदि' पद यदि देश को लक्षित करने के लिए माना जाय, तो यह अशास्त्रीय 
होगा । वेदि पद से शक्तिबोध्य अर्थ के संभव होने परलक्षणा से बोध्य अर्थ न्याय्य 
नहीं माना जाता । वेदि को यूप का अङ्ग मानने पर वेदि पद से यूप-स्थान बोधित 
. होता है, इसलिए यूप के अङ्ग भाव से वेदि का निर्देश मानना चाहिए ।। १३॥ 

आचार्य सूत्रकार ने पूर्वपक्ष का समाधान किया__. 


देशमात्रं वाऽशिष्येणेकवाक्यत्वात्‌ ॥१४॥ 


हे [वा] 'वा पद पूर्वपक्ष की निवृत्ति का द्योतक है। तात्पर्ये है--उक्त वाक्य 
में यूप के अङ्गभाव से वेदि का निर्देश माना जाना युक्त नहीं है। [देशमात्रम्‌ ] वेदि 
पद केवल यूपमान के देश-विशेष का निर्देश करता है; [ अशिष्येण ] अकथनीय-- 
अन्वय के अयोग्य 'अर्द्ध बहिर्वदि' के साथ “अड्धेमन्तवेदि' की [एकवाक्यत्वात्‌ | 
एकवाक्यता होने के कारण । 2) 
वेदि यूप का अङ्ग नहीं है। यदि यूप का अङ्ग मानते हैं, तो 'अर्ध॑मन्तर्वोदि 
मिनुयात्‌, अर्द्ध बहिवे दि मिनुयात्‌'--आधा वेदि के भीतर मापे, आधा वेदि के 
बाहर मापे वचन में मीतर-वाहर दोनों परस्पर-विरुद्ध हैं। एक वाक्य में दो पर- 
स्पर-विरुद्ध विधान नहीं हो सकते; तब इनको भिन्त वाक्य मानना होगा । वाक्य- 
भेद दोष माने जाने के कारण अभीष्ट नहीं है । अतः वेदि को यूप का अङ्ग मानना, 

परित्याग करना होगा । उस अवस्था में स्पष्ट है कि वेदि पद अपने मुख्य अर्थ को 
छोड़कर 'अन्तर्‌-बहिर्‌' पदों के सहयोग से लक्षणाशक्ति द्वारा 'बेदि-सामीप्य” अर्थ 
को अभिव्यक्त करता है । इससे अन्तर्वे दि-बहिर्वेदि पदों की एकवाक्यता स्पष्ट हो 
जाती है। ये वाक्य मिलकर एक अर्थ को प्रकट करते हैं कि वेदि के समीप यूप की 
स्थापना करे, जो वेदि से न अतिदूर हो और न वेदि से सटा हो। फलतः वेदि- 
घटित पदसमूह की एकवाक्यता के कारण ये पद यूपमान के देशविशेष का निर्देश 
करते हैं। ऐसी दशा में वेदि को यूप का अङ्ग कहना संगत न होगा, क्योंकि ये 
वाक्य यूप का विधान नहीं करते । विधान करने पर उसके उपकारक होने के 
कारण वेदि को उसका अङ्ग माना जाता। ये पद केवल देशविशेष का निर्देश 
करते हैं॥१४॥ (इति अन्तवंदेर्यूपान ङ्गताधिकरणम्‌--६) । 


(हविर्धानस्य सामिधेन्यनङ्गताधिकरणम्‌--७) 


ज्योतिष्टोम प्रसंग में वाक्य है--'उत यत्र सुन्वन्ति सामिधेतीस्तदन्वाहुः' तथा 
जहाँ सोम का अभिषव करते हैं, वहाँ सामिधेनियों को बोलें । ज्योतिष्टोम में 
'हविर्धान' नाम का मण्डप होता है; उसके दक्षिण और उत्तर में दोनों ओर दो 
शकट ( = छकड़े या गाड़ी ) रहते हैं; उन्हें भो 'हविर्घान शकट' अथवा 'हविर्धान' 
कहा जाता है। उनमें से दक्षिण हविर्धान (शकट) में भरे सोम को उतारकर 
उसके नीचे अधिषवण फलकों पर अभिषव किया जाता है; अर्थात्‌ सोम को कूट- 
छानकर रस निकाला जाता है। वाक्य में 'यत्‌-तत्‌ पद सप्तम्यन्त हैं। पाणिनि- 
नियम [७।१।३६] से विभक्ति का लोप हो जाता है । 'अन्वाहु क्रियापद में 
बहुवचन अविवक्षित है । तात्पर्य है--जहाँ शकट के समीप नीचे सोम.का अभिः 
षव करते हैं, उस समय होता द्वारा शकट पर बैठकर या खड़े होकर “प्र वो बाजा 
अभिद्यवः [ऋ० ३।२७।१] इत्यादि सामिधेनी ऋचाओं का उच्चारण किया 
जाता है। उक्त वाक्य में यही अर्थ कथित है । इसमें सन्देह होता है- क्या हवि- 
घात का कथन यहाँ सामिधेतियों के अङ्गरूप में किया गया है? हविर्घानविशिष्ट 
सामिधेतियो का उच्चारण करे ? अथवा हविर्घात इन उच्चारित की जाती हुई 
सामिधेनियों के केवल देश को लक्षित करता है? अर्थात्‌ सामिधेतियों के उच्चारण 
के लिए केवल देश का संकेत करता है ? प्रतीत होता है, वचनसामथ्य से हविर्घान 
को सामिधेतियों का अङ्ग मानना चाहिए, क्योंकि हविर्धानविशिष्ट सामिधेनियों 
का उच्चारण किया जाता है । हविर्धान सामिधेनी-उच्चारण से सम्बद्ध होने के 
कारण सामिधेनी उच्चारण को उपकृत करता है। 

इसी अर्थ को आचार सूत्रकार ने पूर्वपक्षरूप में सूत्रित किया-- 

सासिधेनीस्तदन्वाहुरिति हृविर्द्धानयोवंचनात्‌ 
सामिधेनीनाम्‌ ॥१५॥ 


[ हविर्धानयोः] दो ह॒विर्धान-शकटों में से जिस एक दक्षिण शकट के समीप 
नीचे सोम का अभिषव होता है, वह[सामिधेनीस्तदन्वाहुः] 'यत्‌ सुन्वन्ति सामि- 
घेनीस्तदन्वाहुः' [इति वचनात्‌ ]इस वचन से [सामिधेनीनाम्‌ ] सामिधेनियों का 
अङ्ग है । प्रकरणवश यहाँ पद का अध्याहार है । 

दक्षिण हविर्धान सामिधेनियों का अङ्ग है, क्योंकि सामिधेनियों के उच्चारण 
से उसका सम्बन्ध है । सम्बन्ध का आनुकूल्य अङ्गाङ्गिभाव मानने पर सम्भव है । 
यदि हविर्धान को अङ्ग नहीं माना जाता, तो यह पद अपने शक्तिबोध्य मुख्य अर्थ 
को छोड़कर लक्षणा से सामीप्य का बोध करायेगा। मुख्य अर्थ का परित्याग दोष 
माना जाता है। इसलिए हविर्धान को सामिधेनियों का अङ्ग मानना युक्‍त 
है ॥१५॥ 

आचार्य सूत्रकार ने पूर्वपक्ष का समाधान प्रस्तुत किया-- 


देशमावं वा प्रत्यक्षं ह्यर्थकर्म सोमस्य ॥१६॥ 


[वा] 'वा' पद पूर्वपक्ष की निवृत्ति का द्योतक है। तात्पर्य है--ह॒विर्धान 
सामिधेनियों का अङ्ग है, यह कथन संगत नहीं । वह | देशमात्रम्‌ ] केवल देश- 
विशेष का कथन है, [हि] क्योंकि हविर्धान-शकट [सोमस्य] सोम का [अर्थ- 
कर्म | प्रयोजनरूप कर्म [ प्रत्यक्षम्‌ | प्रत्यक्ष ज्ञात है। तात्पर्य है--वह दक्षिण 
हविर्धान-शकट वहाँ सोम को लाने के प्रयोजन से है; सामिधे नियों के उच्चारण के 
प्रयोजन से नहीं । 

आपस्तम्ब [ ११।१७।१] का लेख है--'दक्षिणस्य हविर्धानस्य नीडे कृष्णा- 
जिनास्तरणं राजञरचासादनम्‌ दक्षिण हूविर्धान-शकटरूप नीड (= घोंसला = 
आवास-स्थान) में कृष्णाजिन ( = कृष्णमृगचम) बिछाकर राजा सोम का वहाँ 
जाया जाता शकट का मुख्य प्रयोजन है । तात्पर्य है--ह॒विर्धान मण्डप के दक्षिण 
ओर शकट के विद्यमान होने का मुख्य प्रयोजन सोम को उसमें भरकर वहाँ लाना 
है। सामिधेनी ऋचाओं के उच्चारण प्रयोजन के लिए हविर्घान शकट की उप- 
स्थिति वहाँ नहीं है। इसलिए हविर्धान को सामिधेनियों का अङ्ग बताने में कोई 
सांगत्य नहीं है। 


वेदि के पश्चिम ओर होता याज्ञिक का स्थान रहता है । पश्चिम भाग उत्तर- 


दक्षिण के वीच में रहता है । वेदि के उन दोनों ओर शकट खडे र हैं, जे 
हॅ भ्र नें डे रहते हैं, जो होता 
के समीप हैं। सामिथेनी ऋचाओं का उच्चारण अग्तिसंदीपन के लिए उस समय 


अपेक्षित होता है । दक्षिणशकट के नीचे सोम का अभिषव किया जाता है । होता 

का स्थान उसके समीप है । हविर्धान उसी देश को लक्षित करता है । 'यत्सुन्वन्ति’ 
में 'यत्‌' पद सप्तम्यन्त है । सप्तमी विभक्ति सामीप्य अर्थ को प्रकट करती है। 
जैसे 'गंगायां घोषः' अथवा 'कूपे गर्गकुलम्‌' वाक्यो में 'गंगायां' और कूपे' पदों 
की सप्तमी का अर्थ गंगा के समीप अथवा कप के समीप है, ऐसे ही जहाँ अभिषव 
है, वहाँ सामिधेनियों को बोले। अभिषव हविर्धान के समीप स्थान में किया जाता 
है । हविर्धान के समीप उपस्थित होता अग्निसंदीपनार्थ सामिधेनियों का उच्चारण 
करे । इस रूप में हविर्धान समीप के देश को लक्षित करता है। मुख्य अर्थ की 
असम्भावना में लक्षणाबोध्य अर्थ दोष नहीं माना जाता । हविर्धान सामिधेनियों 
का कोई उपकारक नहीं है, इसलिए हविर्धान को सामिधेनियों का अङ्ग कहना 
अयुक्त है ॥१६।। 
इसी अर्थ को सूत्रकार ने अन्य प्रकार से पुष्ट किया-- 


समाख्यानं च तद्वत्‌ ॥१७॥ 


[ समाख्यानम्‌ ] शकट का समाख्यान=हृविर्धान नाम [च] भी [तद्वत्‌] 
उसी प्रकार सोम के आधार होने का बोध कराता है। 

शकट का 'हविर्धान' नाम अन्वर्थ है; वस्तुस्थिति के अनुसार है। यज्ञिय 
हवि= सोम को भरकर लाने का साधन-वाहन | शकट में भरकर सोम यज्ञमण्डप 
वेदि के समीप लाया जाता है । यह 'ह॒विर्धान नाम भी शकट का सम्बन्ध सोम के 
साथ अभिव्यक्त करता है । वेदि के दक्षिणकोण पर हविर्धान-शकट की उपस्थिति 
सोम लाने के कारण है। फलतः हविर्धान को सामिधेतियों का अङ्ग कहना 
अशास्त्रीय है ॥ १७।। (इति हविर्धानस्य सामिधेन्यन ङ्गताधिकरणम्‌--७) । 


(अङ्गानामन्यद्वा राऽनुष्ठानाधिकरणम्‌-८) 


शास्त्र में फल की कामना से कर्मानुष्ठान का विधान है-“अग्निहोत्रं जुहुयात्‌ 
स्वगंकामः' [मंत्र आर० ६1३७] स्वर्ग की कामनावालो अग्निहोत्र होम करे । 
'दरा-पूर्ण मासाभ्यां स्वर्गकामो यजेत्‌’ [आप० श्रौ० ३।१४।८] स्वर्गं की कामना- 
वाला दशं-पुर्णमास यजन करे । 'ज्योतिष्टोमेन स्वर्गकामो यजेत' [आप० श्रौ० 
१०।२।१] स्वर्गं की कामनावाला ज्योतिष्टोम से यजन करे। इनमें सन्देह है-- 
क्या ये सब कर्म यजमान द्वारा स्वयं करने चाहिएँ ? अथवा मुख्यक्म स्वयं करे, 
शेष कर्म दक्षिणा आदि से क्रीत अन्य करे, अथवा स्वयं करे? अथवा शेषकर्म 
अन्य ऋत्विज्‌ आदि ही करे ? 

यहाँ सन्देह में तीन पक्ष प्रस्तुत किये हैं -- 

(१) सभी कर्मो (प्रधान और अङ्गों) का अनुष्ठान यागकर्त्ता यजमान 
स्वयं करे। 

(२) याग के प्रधान भाग का यजमान स्वयं अनुष्ठान करे, अङ्गभूत कर्मो 
का अनुष्ठान चाहे स्वयं करे, अथवा अन्य से कराये । 

(३) केवल प्रधानभाग का स्वयं अनुष्ठान करे, शेष (अङ्गभूत) कर्मो का 
अनुष्ठान ऋत्विज्‌ आदि अन्य द्वारा ही कराये। 

इनमें पहले दो पूर्वपक्ष और अन्तिम सिद्धान्तपक्ष है। 

प्रथम पूर्वपक्ष आचार्य सूत्रकार ने सुत्रित किया-- 


शास्त्रफलं प्रयोक्तरि तल्लक्षणत्वात्‌ तस्मात्‌ स्वयं 
प्रयोगे स्यात्‌ ॥१८॥ 


[शास्त्रफलम्‌ | शास्त्र द्वारा बोधित स्वर्गं आदि फल [प्रयोक्तरि ] 
प्रयोक्ता =यागकर्ता के विषय में जाना जाता है, [तल्लक्षणत्वात्‌ ] 'यजेत' 
आदि क्रियाओं द्वारा यजमान के लिए लक्षित होने के कारण, [तस्मात्‌ | 
इसलिए [स्वयम्‌] अपने-आप यजमान [प्रयोगे | कर्म के अनुष्ठान में कर्ता 
[स्यात्‌] होता है। 

सम्पूणं कर्मानुष्ठान यजमान को स्वयं करना चाहिए, क्योंकि शास्त्र स्वर्ग 
आदि फलप्राप्ति की कामनावाले व्यक्ति को ही यजन का अधिकारी बताता है। 
याग स्वर्गे का साधन है। यजमान स्वर्ग प्राप्त करना चाहता है, तो स्वर्ग के 
साधनभूत याग का पूर्णरूप में अनुष्ठान उसे करना ही होगा । यदि स्वथं न कर 

अन्य से कराएगा, तो उसे स्वर्गफल कैसे मिलेगा ? अङ्ग कर्मानुष्ठान के सहित 
दुणयाग का अनुष्ठान ही अनुकूल फल देनेवाला सिद्ध होता है। इसलिए सभी 
कर्मों का अनुष्ठान यागकर्मा यजमान स्वयं करे, यही युक्त प्रतीत होता है ॥ १८॥ 


आचार्य सूत्रकार ने प्रथम पक्ष का निषेध करते 
ए द्वितीय पक्ष प्र 
किया-- हः 


उत्सर्ग तु प्रधानत्वात्‌ शेषकारी प्रधानस्य, तस्मादन्यः 
स्वयं वा स्यात्‌ ॥१९॥ 


पक्षको सूचित करता है। तात्पर्य है-अङ्ग- 


किया माना जाता है । [तस्मात्‌] इसलिए [अन्य:] 


अन्य = परिक्रीत ऋत्विक्‌ 
आदि [वा] अथवा [स्वयम्‌] अपने-आप यजमान I 


रोप कार्यो का करनेवाला 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


अथ तृतीयाध्याये सप्तमः पादः ६३३ 


[स्यात्‌ ] होता है । 

यागानुष्ठान के लिए दक्षिणा आदि द्वारा ऋत्विजों का परिक्रय करना -- 
खरीदना, अथवा धन देकर यागादि अपना कार्य करने के लिए अनुकूल बनाना 
'उत्सर्ग' कहाता है । ज्योतिष्टोम आदि कोई याग हो, अनेक अङ्गों में पूरा होता 
है। उनमें 'उत्सर्ग' एक प्रधान अङ्ग है । यह केवल यजमान के द्वारा किया जाता 
हे । यह आवश्यक अङ्ग है । कई दिन तक व्यवस्थित रूप से चललेवाले यागो में 
यजमान यदि रोगादि अथवा अन्य किसी अनिवार्य कारण से यागानुष्ठान-काल 
में अनुपस्थित रहना है, तो परिक्रीत ऋत्विक आदि याग-कार्य को संचालित करते 
रहते हैं, उसमें कोई व्यतिक्रम नहीं आता । इसलिए याग के अङ्गों में 'उत्सगं' का 
अनुष्ठान आवश्यक है, और उसको यजमान ही कर सकता है, क्योंकि यागार्थ 
परिक्रय के लिए धन-व्यय वही कर सकता है । अतः यह युक्त प्रतीत होता है कि 
याग के मुख्य अङ्ग 'उत्सर्ग' का अनुष्ठान केवल यजमान करे । शेष कार्य परिक्रीत 
ऋत्विक आदि करें, अथवा यजमान स्वयं करे ॥ १९॥ 

अब तृतीय सिद्धान्तपक्ष आचायं सूत्रकार ने प्रस्तुत किया-- 


अन्यो वा स्यात्‌ परिक्रयाम्नानाद्‌ विप्रतिषेधात्‌ 

प्रत्यगात्मनि ॥२०॥ 

[वा] 'वा' पद पूर्वसूत्रोक्त 'अत्य करे वा स्वयं करे' इस विकल्प की व्यावृत्ति 
का द्योतक है । परिक्रय के अतिरिक्त शेष कर्म करनेवाला [अन्यः] अन्य, परिक्रीत 
ऋत्विक्‌ आदि [स्यात्‌] होता है, [परिक्रयाम्तानात्‌] परिक्रय का शास्त्र में 
विधान होते से, [प्रत्यगात्मनि ] अपने-आप में परिक्रय का [प्रतिषे धात्‌ | प्रतिषे ध-- 
विरोध होने से । तात्पर्य है, अपने-आपका स्वयं परिक्रय न हो सकने से अन्य का 
परिक्रय करके स्वयं करना उपपन्न नहीं होता । 

शास्त्रों द्वारा अपेक्षित यज्ञों में अनिवार्यरूप से परिक्रय का विधान है । किस 
यज्ञ में कितनी दक्षिणा परिक्रय की होती चाहिए,-इस सबकी व्यवस्था की गई 
है । अग्निहोत्र तथा दर्श-पुर्णमास यज्ञ जीवनपर्यन्त नियमित रूप से किये जानेवाले 
कर्म हैं । इनमें अग्निहोत्र के लिए कोई परिक्रय नहीं है; उसे स्वयं करना चाहिए। 
किसी कारणवश कभी अपने-आप करने में व्यवित समर्थ हो, तो वह पत्नौ व 
शिष्य द्वारा कर्म को व्यगस्थित रूप से कराता रहे। दश-पुर्णमास में परित्रय है, 
पर वहाँ ऋत्विजों की दक्षिणा केवल भरपुर भोजन कराना है । ये यज्ञ एक महीने 
में केवल दो दिन अमावास्या और, पूणंमासी को होते हैं। यज्ञानुष्ठात के अनन्तर 
ऋत्विजों को उस दिन (पूण भोजन करा देना मात्र' दक्षिणा है। शेष कर्मों की 
दक्षिणा उनके समय व अनुष्ठान के अनुसार नियत है। उस दक्षिणा को देन में 
तथा यज्ञ की पूर्ण व्यवस्था करने में जो व्यक्ति समर्थ होता है, वही उसके करने 


CC-0. Gurukul Kangri Collection, Haridwar 


OO 


Digitized by Arya Samaj Foundation Chennai and eGangotri 


६३४ मीमांसा-दर्शंन 


का अधिकारी है । इस व्यवस्था के अनुसार अपेक्षित यज्ञों में परिक्रय एक अनिवार्य 
मुख्य अङ्ग है, तथा अपने-आपका स्वयं परित्रय सम्भव नहीं, एवं अपरिक्रीत 


व्यक्ति शेष कर्म कराने में अधिकारी नहीं । इसलिए परिक्रेता (परिक्रय करने- 


वाला) यजमान केवल इसी मुख्य अङ्ग का अनुष्ठान कराता है, शेष सब कर्म 
परिक्रीत ऋत्विजो द्वारा ही कराये जाते हैं। इसलिए 'परिक्रीत ऋत्विजो द्वारा 


शेष कर्म कराये, अथवा यजमान स्वयं करे' यह गत सूत्र का विकल्प-कथन युक्त ' 


नहीं है । फलतः यह सिद्धान्त निश्चित होता है कि केवल परिक्रय-कर्म यजमान 
करे, शेष सम्पूर्ण कमं परिक्रीत ऋत्विजों द्वारा सम्पन्न कराया जाय। सूत्र का 
यह आशय सूत्र के 'वा' पद को 'एव' अर्थ में मानकर अधिक स्पष्ट हो जाता है । 
यागानुष्ठान में ऋत्विजों के परिक्रय की व्यवस्था ठीक उसी प्रकार की 
प्रतीत होती है, जैसे कोई देश का मुख्य प्रशासक अनेक व्यक्तियों का--उनके 
बौद्धिक, प्रातिभ व प्रशासनिक स्तर के अनुसार मृति (भरण-पोषण के लिए धन- 
राशि) देकर--परिक्रय करता है, एवं अपने कार्य-सम्पादन के लिए उन्हें अनुकूल 
बनाता है । वे व्यक्ति ऊपर से नीचे स्तर तक अपने पदों पर निर्धारित कार्य करते 
हुए समस्त प्रशासन का संचालन करते हैं। उनका किया हुआ कार्य मुख्य प्रशासक 
का ही जाना जाता है, जिसने उनका परिक्रय किया है। उनके कार्य से होनेवाले 
हानि-लाभ-फल का भोक्ता मुख्य प्रशासक होता है। मुख्य प्रशासक का इतना ही 
कार्य है कि वह व्यक्ति का परिक्रय करे; अथवा उसके द्वारा निर्दिष्ट पद्धति के 
अनुसार व्यक्ति का परिक्रय किया जाय । प्रशासन का शेष समस्त कार्य परिक्रीत 
व्यक्ति ही संचालित करते हैं। 
कतिपय आधुनिक व्यक्तियों का कहना है कि राज्य-प्रशासन-पद्धति के साथ 
यज्ञकमें को सन्तुलित करना सबेथा असंगत है। राज्य-प्रशासन समाज को सुसंघित 
रखता है। विविध प्रकार की विपदाओं से सामाजिक सुरक्षाओं की गारण्टी देता 
है । प्रशासन का यह अत्यक्षदृष्ट प्रयोजन है। पर यज्ञकर्म का समाज के लिए कोई 
व्यावहारिक उपयोग नहीं है । अदृष्ट प्रयोजन कहकर साधारण जन के मन को 
बहलाया जाता है। यदि देखा जाय तो यह केवल एक विशिष्ट वर्ग के कतिपय 
व्यक्तियों के जीवन-निर्वाह का साधनमात्र है। 
रेतन pe मीमांसा के प्रस्तुत अधिकरण का यह 
15 याग का अनुष्ठान करनेवाला व्यक्ति अनिवार्य 
रूप से--अनुष्ठान के लिए--ऋत्विजों का परिक्रय करे। यह एक विशिष्ट वर्ग 
के व्यक्तियों के जीवन-निर्वाह का निर्बाध पक्का साधन बना दिया गया है । 


यज्ञकर्म के सम्बन्ध म इस प्रकार की भावनाएँ बहुत पुराने समय से उभारी 
जाती रही हैं । चार्वाक्रदशंन की एक प्रसिद्ध उक्ति है--- 


७ 0-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


अथ तृतीयाध्याये सप्तमः पादः ६३५ 


अग्निहोत्रं त्रयोवेदा स्त्रिदण्डं भस्मगुण्ठनम्‌ । 
बुद्धिपौरुषहीनानां जीविकेति बृहस्पति: ॥ 


चार्वाकदशन के प्रतिष्ठाता वृहस्पति ने कहा था--ये अग्निहोत्र आदि कर्म 
पौरुषहीन व्यवितयों की जीविकामात्र हें । कहनेवाले पुराने हों या नये, पर यह 
स्पष्ट है कि ऐसे कथन किन्हीं दुर्वह भावनाओं से अभिभूत व्यक्तियों द्वारा किये 
गये हैं । प्रतीत होता है, उन्होंने गम्भीरता से इस विषय पर चिन्तन करने का 
कभी कष्ट नहीं उठाया । यदि इसपर गहराई से ध्यान दिया जाता है, तो समाज 
की सुरक्षा व सुस्थता के लिए यज्ञकर्म कहाँ तक उपयोगी है, यह चर्मचक्षु से भले 
ही दिखाई न दे, पर कोई विज्ञ व्यक्ति उससे नकार नहीं कर सकेगा । 

यज्ञकर्म का साधारण रूप यह है -आम्र, पलाश या शमी (छोंकरा) आदि 
हल्की लकड़ी के छोटे-छोटे टुकड़ों में अग्नि प्रज्वलित की जाती है, जिसके लिए 
विशिष्ट स्थान पहले वनाया रहता है । इसको 'वेदि' कहा जाता है। इसके लिए 
साधारण भूस्तर से कुछ ऊंचा उठाकर गोल, चौकोर या आयताकार स्थण्डिल 
( -=चवूतरा) पहले बना लिया जाता है; इसे 'यज्ञमण्डप' कहते हैं । प्रज्वलित 
अग्नि में कतिपय द्रव्यों की आहुति दी जाती है। इन द्रव्यो में शुष्क ओषधि, 
वनस्पति, मेवा तथा खांड आदि होते हैं। अन्नों में विशेषकर ब्रीहि और यव होते 
हैं । इनके अतिरिक्त मुख्य द्रव्य आज्य है। ये सब मिलकर 'हविद्रव्य' अथवा 
"आहवनीय द्रव्य' कहे जाते हैं। 'आहवनीय' उस प्रज्वलित अग्नि का नाम है, 
जिसमें इन द्रव्यो की आहुति दी जाती है। 

आहवनीय द्रव्यों के विषय में यह्‌ एक विशेष ध्यान देने की बात है कि जो 
सामग्नी-द्रव्य शुष्क ओषधि, वनस्पति, मेवा आदि को उपयुक्त भाग में मिलाकर 
तैयार किया जाता है, उसमें ऋतु के अनुसार परिवर्तन होता रहता है। इससे 
ज्ञात होता है--विभिन्त ऋतुओं में परिवर्तित होनेवाले बाह्य वातावरण के साथ 
इसका सम्बन्ध है । यदि ऐसा न होता, तो हविद्रेव्य के--ऋतु-अनुसार परिवर्तन 
की कोई आवश्यकता न रहती । जीवन-निर्वाह एवं उन्नत अभ्युदय की प्राप्ति के 
लिए मानव द्वारा अनेक ऐसे का किये जाते हैं, जिनसे वायुमण्डल में प्रदूषण 
उत्पन्न हो जाता है, जो विविध प्रकार के रोग --तथा ओषधि-वतस्पतिथों में 
विकार के--उभारने में सहायक होता है । ज्ञात होता है- तात्कालिक समाज- 
व्यवस्थापक शीर्षण्य व्यक्तियों ने सैकड़ों वर्षो तक ओपधि-वनस्पतियों के गुण- 
अवगुण आदि की परीक्षा कर यह निर्धारित किया कि किस ऋतु में किन द्रव्यों 
को सम्मिश्रित कर हविद्रेव्य तैयार किया जाना चाहिए, जिससे ऋतु के अनुसार 
वायुमण्डल में फँले प्रदूषण का निवारण किया जा सके। यह भी ध्यान देने की 
बात है कि प्रज्वलित अग्नि में आहुत द्रव्य का स्थूल भाग दग्ध होकर सूक्ष्म 

अवस्था में परिणत तत्त्व वायुमण्डल के अदृश्य प्रदूषण-विकारों को दूर कर उसे 
जीवनोपयोगी बना सकते हैं। अग्नि को देवों का दूत बताया गया हैं। वह हवि 
को वहन कर देवों तक पहुंचाता है [त्र ० १।१२।१-२]। ओषधि-वनस्पतियों आदि 
में मानव आदि प्राणी के जीवनोपयोगी त तत्व ही वे देव हैं; उनसे अतिरिक्त अन्य 
कोई देव नहीं । अग्निहोत्रादि यज्ञ द्वारा चतुरस्र प्रसृत वायुमण्डल के प्रदूषण को 
दूर कर उन देवों को पुष्ट व स्वस्थ रखना ही देवपुजा है। इस विषय में गीता 
[३।१०-१२] का महत्त्वपूर्ण कथन गम्भीरतापूर्वक विचारणीय है। मानव के 
साथ यज्ञभावनाओं का सम्बन्ध सावंकालिक है और अपेक्षित भी है। 

प्राचीनकाल में आहिताग्नि (अनिहोत्र आदि के लिए घर में पवित्र अग्नि 
का आधान करनेवाला) होना राजकीय विधान के अन्तर्गत रहा; ऐसा तात्का- 

` लिक एक उक्ति से ज्ञात होता है। उक्ति है 


न मे स्तेनो जनपदे न कदर्यो न मद्यपः । 
नानाहिताग्निर्नाविद्वान्‌ न स्वरी स्वेरिणी कुतः ॥ 


एक सम्राट्‌ के पास आये शिष्टमण्डल के प्रति सम्राट्‌ ने कहा- मेरे द्वारा 
प्रशासित जनपद में स्तेन, कदर्यं, मद्यप, अनाहिताग्नि, अविद्वान्‌, स्वेरी-स्वैरिणी 
कोई नहीं है। चोरी करना, धोखाधड़ी, भ्रष्टाचार व अनुचित रीति पर धन 
कमाकर संग्रह करना, समाज के लिए उसका कोई उपयोग न करना अर्थात्‌ आज्‌- 
कल नम्बर दो के नाम से प्रसिद्ध कमाई, मद्यपान, विद्याग्रहण न करना, बलात्कार 
करना-ये सब बातें किसी भी राजकीय विधान के अन्तर्गत आती हैं । इनका 
करनेवाला राज्य-दण्ड का भागी होता है। इसी कोटि में अनाहिताग्नि को गिना 
गया है। तात्पर्य है--जिसने अग्निहोत्र आदि यज्ञानुष्ठान के लिए अग्नि का 
आधान न किया हो, वह भी उस काल में दण्डनीय माना जाता था। यह तथ्य 
उक्त इलोक से प्रकट होता है। इससे यह भी जाना जाता है कि अग्निहोत्र आदि 
कर्मों का सामाजिक प्रयोजन अधिक था । 
आध्यात्मिक प्रयोजन भी अवश्य है, परन्तु उसका परलोक से इतना सम्बन्ध 
नहीं, जितना इस लोक से है । किसी भी विधि-विधान का यथावत पालन व्यक्ति 
को सदा साहसी, धीर, अदीन, उत्साही, सत्याचरणसम्पन्न बनाये रखने में पूर्ण 
सहयोग प्रदान करता है। मनोवृत्तियाँ ऐसी स्थिति में सदा सन्तुलित रहने से 
व्यक्ति जीवनयात्रा को सुख-सुविधाप्रुवंक सम्पन्न करने में समर्थ होता है। क्या 


कल्पना आकाश-कुसुम के समान है। यदि इससे परलोक भी सुखमय बनता है, 


तो इसमें हानि क्या है ? फलत: अग्निहोत्र आदि कमं किन्ही विशेष वर्ग के 
व्याक्तयों की केवल जीविकामात्र के साधन नहीं हैं; ये समाज की सुख-समृद्धि रे 

लिए भी महत्त्वपूर्ण साधन हैं। विकार को प्राप्त होकर प्रत्येक हरी-भरी वस्तु सड़ 
जाती है। इनके अनुष्ठान में उस सड़ाँद से बचना चाहिए ॥२०॥ (इति अङ्गा- 


नामन्यद्वाराऽनुष्ठानाधिकरणम्‌--८) । 


(परिक्रीतानामृत्विजां संख्याविशेषनियमाधिकरणम्‌-&) 


ज्योतिष्टोम आदि यज्ञों के अनुष्ठान के लिए यजमान कितने ऋत्विजों का 
परिक्रय करे ? अथवा कितने ऋत्विज्‌ होने चाहिएँ ? इसका निर्णय करने के लिए 
सूत्रकार ने प्रथम पूर्वपक्ष प्रस्तुत किया--- 


तत्रार्थात्‌ कतृ परिमाणं स्यादनियमोऽविशेषात्‌ ॥२१॥ 


[तत्र] उन ऋत्विजों के परिक्रय के विषय में [अर्थात्‌ | अथं = प्रयोजन के 
अनुसार [कर्तृंपरिमाणम्‌] अनुष्ठान करनेवालों की संख्या [स्यात्‌] होनी 
चाहिए; [अविशेषात्‌] इस विषय में कोई विशेष कथन न होने से [अनियमः] 
संख्याविषयक अनियम ही जानना चाहिए। 

यज्ञादि कर्मों के अनुष्ठान के लिए कितने ऋत्विजों का परिक्रय किया जाय ? 
ऐसी नियत संख्या अनावश्यक है। जितना अनुष्ठेय कर्म है, अथवा जितने 
ऋत्विजों से अनुष्ठेय कर्म सम्पन्न किया जा सके, उतने का परिक्रय कर लेना 
चाहिए। ऋत्विजों की विशेष संख्या का कोई निर्देश भी उपलब्ध नहीं है। 
इसलिए संख्याविषयक अनियम ही उपयुक्त है । जिस यज्ञ में जितने ऋत्विजो 
की आवश्यकता हों, उतने परिक्रय कर ले ॥२१॥ 
` आचार्य सूत्रकार ने पूर्वपक्ष का समाधान किया-- 

अपि वा श्रुतिभेदात्‌ प्रतिनासधेयं स्युः ॥२२॥ 

[अपि वा] ये सम्मिलित दो पद पूर्वपक्ष की निवृत्ति के द्योतक हैं । तात्पर्यं 
है--प्रयोजन के अनुसार ऋत्विजों का परिक्रय करे' कथन युक्त नहीं है; 
[श्रुतिभेदात्‌ ] श्रृतिद्वारा प्रतिपादित भेद के कारण [प्रतिनामधेयम्‌ | प्रत्येक नाम 
के अनुसार ऋत्विजो को संख्या [स्युः] होनी चाहिए । 

ज्योतिष्टोम आदि याग-विषयक वैदिक वाङ्मय में ऐसे वचन उपलब्ध हैं, 
जिनमें विभिन्न ऋत्विजो द्वारा अलग-अलग विशिष्ट कमं किये जाने का निर्देश 
है। वहां विभिन्न कर्म अलग-अलग ऋत्विजों का नाम लेकर अनुष्ठान के लिए 
बाँटे गये हैं । वह सन्दे इस प्रकार है-- 


“तान्‌ पुरोऽध्वर्याचभजति -प्रतिप्रस्थाता मन्थिनं जुहोति, नेष्टा 
पत्नी मभ्युदानयति, उन्नेता चमसान्‌ उन्नयति, प्रस्तोता प्रस्तौति, उद्गाता 
उद्गायति, प्रतिहर्ता प्रतिहरति, सुब्रह्मण्यः सुब्रह्मण्यामाह्वयति, होता प्रात- 

रनुवाकमनुब्रूते, मैत्रावरुणः प्रेष्यति, अच्छावाको यजति, ग्रावस्तुद्‌ ग्राध- 

स्तोत्रीयामन्वाह ।” ड 

“पहले अध्वर्यु उनका कार्यविभाजन करता है--प्रतिप्रस्थाता मन्थी ग्रह का 
होम करता है, नेष्टा यजमानपत्नी को योक्त्र बांधता है, उन्नेता चमसों को 
सोमरस से भरता है, प्रस्तोता साम के 'प्रस्ताव' नामक प्रथम भाग' का उच्चारण 
करता है, उद्गाता 'उद्गीथ' नामक द्वितीय भाग का उच्चारण करता है, प्रति- 
हर्ता प्रतिहार -संज्ञक तृतीय भाग का उच्चारण करता है, सुब्रह्मण्य 'सुब्रह्मण्य' 
नामक निगद का पाठ करता है, होता प्रातरनुवाक का पाठ करता है, मैत्रावरुण 
प्रेष (= प्रेरणा) देता है, अच्छावाक यजन करता है, ग्रावस्तुत्‌ ग्रावस्तोत्रीया 
ऋचा का पाठ करता है ।” सन्दर्भ में बारह ऋत्विजों का निर्देश है। 

यद्यपि संख्या का निदेश-सन्दर्भ नहीं है, पर विभिन्न कर्मो का अनुष्ठान 
प्रत्येक ऋत्विज्‌ के नाम-निर्देश के साथ बताया गया है । इनमें तीन ऋत्विज 
मुख्य हं--अध्वर्य, होता, उद्गाता । प्रत्येक के तीन-तीन सहयोगी हैं । इस प्रकार 
ऋत्विजों की संख्या १२ होती है। यहाँ एक अन्य मुख्य ऋत्विज्‌ ब्रह्मा कको उल्लेख 
नहीं हुआ । उसके भी तीन सहयोगी होते हैं । इस प्रकार ऋत्विजों की संख्या 
१६ होती है। यह निम्न प्रकार समना चाहिए 


अध्वयु गण होतृगण उद्गातृगण ब्रह्मगण 
अध्वर्य होता उद्गाता ब्रह्मा 
प्रतिप्रस्थाता मंत्रावरुण प्रस्तोता ब्राह्मणाच्छंसी 
नेष्टा अच्छावाक प्रतिहर्ता अग्नीत्‌ 
( =आग्नीध्र 
उन्नेता ग्रावस्तुत्‌ सुब्रह्मण्य पोता? 
स्य प्या यी 


दक्षिणा के भेद से है। यदि अग्तिष्टोम की एक सहस्न (१०००) दक्षिण 
i 012 प्रकार जानना चाहिए--एक सहस्न रुपयों त ह 
भागो म बॉटने परप्रत्येक गण के हि हस्से में २५० हैं 
उनका अपने-अपने गण के क्रत्विजो में पक न हे हु 
प्रमुख अध्वर्यू, होता, उद्गाता और ब्रह्मा को १२०-१२० रुपये तदनन 
प्रत्येक गण के द्वितीय ऋत्विक्‌ की अथिन संज्ञा होने से र 
तत्पश्चात्‌ प्रत्येक गण के तृतीय ऋत्विक्‌ की तृतीयिन्‌ को होने बह 
रुपये का तीसरा माग ४०-४० रुपये, प्रत्येक गण के शेष रहे न ना 
८ 


00-0. Gurukul Kangri Collection, Haridwar 


Digitized by Arya Samaj Foundation Chennai and eGangotr हि 


अथ तृतीयाध्याये सप्तमः पाद: ६३६ 


लम्बे काल तक चलनेवाले सत्र-संज्ञक यागों में ये सोलह ऋत्विक्‌ तया 
सत्रहवाँ यजमान ये सब मिलकर अनुष्ठान करते हैं । जहाँ सब यजमान और सब 
ऋत्विज्‌ हैं, वहाँ परिक्रय नहीं होता । इस दृष्टि से ऋत्विजों की संख्या सत्रह मी 
कही जाती है । परन्तु परिक्रय अथवा वरण किये जाने की स्थिति में ऋत्विजों की 
संख्या १६ निश्चित है॥२२॥ 

शिष्य आशंका करता है--कार्य भेद आदि से एक व्यक्ति के भी अनेक नाम 
हो जाते हैं। इसलिए केवल अनेक नामों का उल्लेख ऋत्विजों के परिमाण का 
निर्णायक नहीं माना जाना चाहिए। शिष्य-आशंका को आचार्य सूत्रकार ने पुर्व- 
पक्षरूप में सूत्रित किया-- न 


एकस्य कर्मभेदादिति चेत्‌ ॥२३॥ 


[एकस्य] एक व्यक्ति के [कर्मभेदात्‌ | किये जाते कायं के भेद से अनेक 
नाम लोक में व्यवहूत देखे जाते हैं [इति चेत्‌ | ऐसी आशंका यदि करो तो (बह्‌ 
ठीक नहीं, अगले सूत्र के साथ सम्बन्ध है) 

लोक में देखा जाता है, कार्यभेद से एक ही व्यक्ति के अनेक नाम व्यवहार में 
आते हैं । एक ही देवदत्त पाचक, याजक, पाठक आदि नामों से पुकारा जाता है। 
उक्त सन्दर्भ में भी इसी प्रकार एक ही व्यक्ति के अनेक नामों का उल्लेख कार्य- 
भेद से होना सम्भव है। ऐसी दशा में केवल नामभेद ऋत्विजों की किसी नियत 
संख्या का निर्णायक नहीं माना जाना चाहिए। इसलिए प्रयोजन के अनुसार 
ऋत्विजों का परिक्रय युक्त प्रतीत होता है ॥२३॥। 

आचार्य सूत्रकार ने आशंका का समाधान किया-- 


नोत्पत्तौ हि पुरुषाणाम्‌? ॥२४॥ 
[न] यह नहीं है कि उक्त सन्दर्भ में एक ही व्यक्ति के कार्यभेद से मिन्न 
की पादिन्‌ संज्ञा होने से १२० रुपये का चतुर्थांश ३०-३० रुपये दक्षिणा 
जाननी चाहिए । [द्रष्टव्य--मीमांसाभाष्य अ० १०, पा० ३, अधि० १४ 
(सूत्र ५३-५४५) का ज्योतिष्टोमे समाख्यानुसारेण दक्षिणाविमागाधिकर- 
णम्‌ ] 
इन ऋत्विजों में से कमं के मध्य किसी ऋत्विक्‌ की अपमृत्यु हो जाने 

पर अन्य को वरण किया जाता है। उसको तथा मत ऋत्विक्‌ के उत्तरा- 
घिकारी को उसके द्वारा क्रियमाण कर्म के अनुसार दक्षिणा का विभाग धर्म- 
शास्त्रों में किया है। (यु० मी०) 

१. सुत्र में पुरुषाणाम्‌' पद क्वचित्‌ उपलब्ध होता है। भाष्य में 'नंतदेवम्‌ 


उत्पत्तौ हि पुरुषाणाम्‌' पाठ होने से 'पुरुषाणाम्‌' पद को भाष्यकार द्वारा 
आदृत मानकर सूत्र में पढ़ा है। (यु० मी०) 

नाम कहे गये हों, [हि] क्योंकि [पुरुषाणाम्‌] ऋत्विक्‌ पुरुषों के [उत्पत्ती] 
उत्पादन ==वरण के कथन में भेद स्पष्ट है । 
सूत्र में 'उत्पत्ति' पद का अर्थ उपपादन--सम्पादन-कथन है । याज्ञिक पुरुषों 
के वरण-प्रसंग में एक-एक ऋत्विक्‌ का पृथक्‌ कथन किया गया है। उसके 
अनुसार बह विचार निराधार रह जाता है कि एक ही व्यक्ति को कार्यभेद के 
कारण अनेक नामों से कहा गया है। ऋत्विजों के वरण-प्रसंग में वाक्य हैँ-- 
'अध्वयुं वृणीते, होतारं वृणीते, उद्गातारं वृणीते, ब्रह्माणं वृणीते' आदि--अध्वर्यु 
का वरण करता है, होता का वरण करता है, उद्गाता का वरण करता है, ब्रह्मा 
का वरण करता है, आदि । इस वरण-प्रसंग से स्पष्ट होता है, यह कार्यभेद से 
एक ही व्यक्ति के अनेक नामों का कथन नहीं है; ये सब पृथक्‌ व्यक्ति हैं। 
उक्त वाक्यों में अध्वर्यू, ब्रह्मा आदि का निर्देश विधि नहीं है । अपूर्व अर्थ का 
कथन विधि कहा जाता है--'यूपं छिनत्ति’ में छेदन से पूर्व अविद्यमान यूप का 
निर्देश विधि है। ऐसे ही 'तण्डुलान्‌ पिनछ्टि' में पेषण से पूर्व अविद्यमान चूर्णंत्व 
की निष्पत्ति विधि है । पर उक्त वाक्यों में अध्वर्यू आदि का अपूर्व कथन न होने से 
ये विधि नहीं हैं; अनुवाद भी नहीं हैं । अनुवाद सर्वथा उसी का होता है, जो अन्य 
प्रकार से प्राप्त हो । इसलिए यहाँ न तो वरण से ब्रह्मा आदि नामधारी पुरुष का 
अपूव उत्पादन अभिप्रेत है और न यह ब्रह्मा आदि का अनुवाद करके वरण-विधि 
की प्रवृत्ति है। ऐसी दशा में यहाँ ब्रह्मा आदि का श्रवण अनर्थक होता हुआ संख्या- 
बिशेष का बोधन कराता है। यदि इसको ब्रह्मा आदि का विधि अथवा वरण का 
बिधि माना जाय, तो यह संख्या का बोध कराने में असमर्थ रहेगा; क्योंकि एक 
वाकय एकसाथ दो अर्थो का बोघ नहीं करा सकता | तात्पर्य है--अध्वर्यू आदि 
नामों से उनका पृथक्‌-पृथक्‌ वरण उनकी नियत संख्या का बोध कराता है। 
फलतः तो ये कार्यभेद से एक ही व्यक्ति के अनेक नाम हैं और न केवल प्रयोजन 
के अनुसार ऋत्विजों के परिक्रय में अनियम है । यह निश्चित व्यवस्था है कि 
दशे. पुर्णमास, ज्योतिष्टोम, सोमयाग आदि के अनुष्ठान में सर्वत्र नियत सोलह 
ऋत्विजों का परिक्रय व वरण किया जाता है ॥२४॥ (इति परिक्रीतानाम॒त्विजां 
संख्याविशेषनियमाधिक रणम्‌--६) । 


(चमसाध्वर्यृणां पृथक्त्वाधिकरणम्‌-१०) 


. ज्योतिष्टोम में दश चमस कहे हैं-यजमान, ब्रह्म, होता, उद्गाता, मैत्रा- 
वरुण, ब्राह्मणाच्छंसी, पोता, नेष्टा, अच्छावाक, अध्वर्य-संज्ञक ; उन-उन ऋत्विजों 
से सम्बद्ध सोमरस के भरे आधारभूत दश पात्रविशेष हैं । इन चमसों में भरे सोम- 
रस का होम अध्वर्यू के द्वारा किया जाता है। यदि अध्वर्यु अन्य कमं में संलग्न 
हो तो उनके होम के लिए जो अन्य पुरुष वरण किये जाते हैं वे चमसाध्वर्य कहाते 

हैं। उनके लिए वाक्य है--'चमसाध्वर्यून्‌ वृणीते'-चमसाध्वर्युओं का वरण करता 
है । यहाँ सन्देह है--क्या ये चमसाध्वर्यु पहले कहे गये ऋत्विजों में अन्यतम हैं ? 
अथवा उनसे भिन्न हैं ? 

आचार्यं सूत्रकार ने सन्देह का समाधान किया-- 


चमसाध्वर्यवश्च तेव्येपदेशात्‌ ॥२५॥ 


[च] तथा [चमसाध्वर्यवः] चमसाध्वरयु-संज्ञक यज्ञकमंकारी पूर्वक्रत्विजों से 
भिन्न हैं, [तः] उन प्रथम परिगणित ऋत्विजों के साथ सम्बद्ध होकर [व्यप- 
देशात्‌ ] इनका कथन होने से । 

यज्ञकमेकर चमसाध्वर्यू पूर्वपरिगणित ऋत्विजों से भिन्न होते हैं, क्योंकि 
उनका निर्देश शास्त्र में परिगणित ऋहत्विजों के साथ सम्बद्ध कर किया गया है, 
जैसे-मध्यतःकारियों' के चमसाव्वर्यू, होत्रको के चमसाध्वर्यु--कहकर सम्बन्ध- 
वाचक षष्ठी विभक्ति के साथ निर्देश है । ऐसे सम्बन्ध का निर्देश भिन्न व्यक्ति 
आदि में ही होता है। इसलिए प्रथम परिगणित ऋत्विजों से चमसाध्वर्यू-संज्ञक 
यज्ञकर्मकर भिन्न हैं । 

टिप्पणी-निदिष्ट सन्दर्भ में पढ़े गये होता, ब्रह्मा, उद्गाता, यजमान और 
सदस्य 'मध्यतःकारी' कहे जाते हैं। इसी प्रकार प्रशास्ता, ब्राह्मणाच्छंसी, पोता, 
नेष्टा, आग्नीध्र, अच्छावाक 'होत्रक' कहे जाते हैं। 'मध्यत:कारियों के चमसाध्वर्यू' 
तथा 'होत्रकों के चमसाध्वर्यु' ऐसा निर्देश इनके भेद को स्पष्ट करता है । 

इसके अतिरिक्त यह भी भेद का साधक है कि पुर्वपरिगणित ऋल्विजों का 
वरण यजमान करता है, तथा चमसाध्वर्यू-संज्ञक कर्मकरों का वरण तत्सम्बद्ध 
ऋत्विजों द्वारा किया जाता है । यदि यजमान कभी इनका वरण करता है तो 
वह ऋत्विजों की आज्ञा व निर्देश के अनुसार ही करता है। इसलिए वह वरण मी 
ऋत्विजों द्वारा किया गया माना जाता है। 

वरण-निदेश-वाक्य भी इनके भेद के साधक हैं। यजमान द्वारा प्रथम ऋत्विजो 
का वरण एक-एक का पृथक्‌ नाम लेकर किया जाता है--'ब्रह्माणं वृणीते, अध्वर्यू 
वृणीते, होतारं वुणीते' आदि । पर इसके विपरीत चमसाध्वर्यु-संज्ञक कर्मकरो का 
वरण प्रत्येक का पृथक्‌ नामपूर्वक न करके अनेकों का इकट्ठा सामूहिक खूप में 
वरण करने का निर्देश है--'चमसाध्वर्यून्‌ वृणीते'। फलतः निश्चित होता है कि 


१. द्रष्टव्य--मीमांसाभाष्य ३।५।२२, अधि० ७॥ तथा ३।५।२३, अधि० 
८॥ और भी ३।५।३३, अधि० १२ में 'प्रतु होतुश्चमसः प्र ब्रह्मणः 
्रोद्गातृणां प्र यजसानस्य, प्र यन्तु सदस्यानां होत्रकाणां चमसाध्वर्यवः’ 
[कात्या० श्रौ० ९।११।३] आदि उद्धृत सन्दर्भ । 

प्रथम परिगणित सोलह क्रत्विजो से चमसाध्वर्य नामक यज्ञकर्मकर मिन्न होते 
हैं ॥२५॥ (इति चमसाध्वर्यूणां पृथक्त्वाधिकरणम्‌--१०) । 


(चमसाध्वर्यूणां बहुत्वनियमाधिकरणम्‌--१ १) 


शिष्य ने जिज्ञासा को--चमसाध्वर्यु कर्मकरों के वरण में सन्देह है--क्या 
एक, दो, बहुतों का इच्छानुसार वरण किया जाय? अथवा बहुतों का ही वरण 
किया जाय ? 

आचारं सूत्रकार ने सन्देह का समाधान किया-- 


` उत्पत्तौ तु बहुश्रुतेः ॥२६॥ 

[ठु] 'तु पद सन्देह की निवृत्ति का द्योतक है- सन्देह नहीं करना चाहिए, 
क्योंकि [उत्पत्तौ] वरण के अतिदेश-वाक्य में [बहुश्रुतेः] बहुवचन का श्रवण 
होने से। 

चमसाध्वयुँ क्मकरों के वरण का अतिदेशवाक्य है-'चमसाथ्वर्यून्‌ वृणीते”; 
द्वितीया बहुवचन के साथ निर्देश है । अन्यत्र भी 'मध्यत:कारिणां चमसाध्वर्यवः, 
होत्रकाणां चमसाध्वर्यंवः' आदि में 'चमसाध्वर्यवः रूप से बहुत्व का श्रवण होता 
है। अतः चमसाध्वर्यु कर्मकर बहुत होने चाहिएँ ॥ २६॥ (इति चमसाध्वर्यणां 
बहुत्वनियमाधिकरणम्‌--११) । है 

(चमसाध्वर्यूणां दशसंख्यानियमाधिकरणम्‌- १२) 


शिष्य जिज्ञासा करता है--ज्यो तिष्टोम में चमसाध्वर्यू नामक कर्म कर बहुत 
होने चाहिएँ, यह जाना; पर इसमें सन्देह है-क्या बहुत्व संख्या तीन से प्रारम्भ 


होकर इच्छानुसार चाहे जितनी हो, यह अनियम है ? अथवा कोई नियत संख्या 
मानी जानी चाहिए ? 


आचाय॑ सूत्रकार ने सन्देह का समाधान किया-- 
दशत्वं लिड्रदशनात्‌ ॥२७॥ 
हि ] ज्ञापक हेतु के देखे जाने से [ दशत्वम्‌ | दश संख्या का होना 
ज्योतिष्टोम के विकृतियाग वाजपेय में दसवें दिन 'दशपेय' कर्म का अनुष्ठान 
i या 0 । दश दश एकैकं चमसमनुः | 
म्‌ १। एक चमस का सोमरस पीने के लिए प्रत्येक । 


चो... “काऱे 
१. तुलना कर दशदशेकेक चमसमनुसृप्ता भवन्ति तस्माद्वेव दशपेय:', झत॑ ० 
ब्रा० ५।४।५।३॥ ` । 

चमस के साथ दस-दस एक-दूसरे के पीछे पंक्ति बांधकर चलते हैं” । ज्योतिष्टोम 
में दस चमस कहे हैं (सूत्र २५) । होम के अनन्तर सोमरस-भरे एक चमस को 
चमसाध्वर्यू लेकर पीने के निदिष्ट स्थान की ओर चलता है; नौ अन्य उसके पीछे 
एक पंक्ति में चलते हैं। इस प्रकार दस चमसाध्वर्य्‌ कर्मकरों के ये दश वर्ग हैं । 
सब मिलकर इनकी संख्या सौ हो जाती है। कर्म का 'दशपेय' नाम चमसाध्वर्यु 
कर्मकरों की दस संख्या को नियत करता है, क्योंकि इसमें दस-दस के दस वर्ग 
सोमरस का पान करते हैँ--'दर्शाम: पेय: सोमो यत्र स दशपेय:।' उसी प्रसंग में 
अन्य वाक्य है--'शतं ब्राह्मणा: सोमं भक्षयन्ति’ सौ ब्राह्मण सोम का भक्षण करते 
हैं। दस-दस के दस वर्ग मानकर सौ संख्या का कथन भी उपपन्न होता है। 

बहुत्व की प्रथम प्राप्त तीन संख्या को लाँघकर आगे बढ़ने तथा किसी नियत 
संख्या पर रुकने के लिए कोई कारण होना चाहिए। उक्त वाक्य ही इस अर्थ के 
बोधक हैं कि तीन को लाँघकर बहुत्व की खोज में दस पर रुक जाती है; न आगे 
बढ़ती है, न पहले रुकती है। इसलिए चमसाध्वर्यु कर्मकरों की दस संख्या नियत 
है ॥२७॥ (इति चमसाध्वर्यूणां दशसंख्यानियमाधिकरणम्‌--१२) । 


(शमितुरपृथक्त्वाधिकरणम्‌--१३) 


ऋत्विक्‌-वरण के अनन्तर ज्योतिष्टोम प्रकरण में पाठ है--'शमितारमुप- 
नयति'-शान्त करनेवाले को लाता है । इसमें सन्देह है-क्या वह शमिता प्रथम 
वरण किये ऋत्विजों में से ही कोई एक होता है ? अथवा उनसे भिन्न कोई व्यक्ति 
होता हैः? प्रतीतः होता है, वह ऋत्विजों से भिन्न होना चाहिए; क्योंकि 'शमिता' 
शब्द से वहाँ किसी का वरण नहीं किया गया । इस अर्थ को आचार्य सूत्रकार ने 
पुवेपक्षरूप में प्रस्तुत किया-- 


शमिता च शब्दभेदात्‌ ॥२८॥ 


[शमिता] शमिता नाम से व्यवहृत व्यक्ति [च] भी चमसाध्वयु के समान 
पू्वेनिदिष्ट १६ ऋत्विजों से भिन्न होता है, [शब्दभेदात्‌ ] शमिता शब्दभेद के 
कारण। 

ऋत्विजों के वरणप्रसंग में जैसे 'होतारं वृणीते, ब्रह्माणं बुणीते” वाक्य कहे हैं, 
वहाँ किसी भी ऋत्विक्‌ के लिए 'शमिता” शब्द का प्रयोग नहीं किया गया है। 
इससे ज्ञात होता है कि प्रथम वरण किये गये ऋत्विजों से--शमिता शब्द से 
व्यवहूत व्यक्ति उक्त सोलह ऋत्विजों से भिन्न होता है, ठीक वेसे ही जैसे अधि- 
करण १० में चमसाध्वर्यू को १६ ऋत्विजों से पृथक्‌ बताया गया है ॥२८॥ 

आचार सूत्रकार ने पूर्वपक्ष का समाधान किया-- 

प्रकरणाद्वोत्पत्त्यसंयोगात्‌ ॥२९॥ 


[वा] 'वा' पद पूर्वसूत्रोक्त अर्थ की व्यावृत्ति का द्योतक है। तात्पय है, 
शमिता नाम से व्यवहृत व्यक्ति पूर्वपरिगणित १६ क्रत्विजो से पृथक्‌ न होकर 
उन्हीं में से कोई एक होता है, [प्रकरणात्‌ ] प्रकरण से, अर्थात्‌ उसी प्रकरण में 
'शमितारमुपनयति’ वाक्य के पठित होने से [उत्पत्त्यसंयोगात्‌ | १६ क्रत्विजो के 
वरणविधायक वचनों में 'शमितारं वृणीते ऐसे वचन का सम्बन्ध न होने से । 

जैसे १६ ऋत्विक्‌ परस्पर एक-दूसरे से पृथक्‌ हैं, उनमें से प्रत्येक का नाम 
लेकर वरणविधायक वचन कहे हैं--'होतारं वृणीते' इत्यादि, यदि शमिता इन 
सबसे पृथक्‌ होता, तो उसका भी नाम लेकर--अन्य वचनों के समान--'शमि- 
तारं वृणीते' वचन कहा गया होता। ऐसा पृथक्‌ वचन न होने से ज्ञात होता है, 
शमिता नाम से व्यवहृत व्यक्ति इन्हीं ऋत्विजों में से कोई एक नियुक्त कर 
दिया जाता है। 

'शमिता पद का अर्थ है--शान्ति का व्यवस्थापक । याग के ऐसे अवसर पर 
सामाजिक व्यवस्था के अनुसार पशुओं के स्वास्थ्य आदि की जाँच-पड़ताल के लिए 
शमिता साथ रहते थे। पशुओं के स्वामी भी उनके साथ रहते थे। वे पशु इधर-उधर 
दौड़-भागकर गड़बड़ न मचाए, शान्तिपूर्वक अपने निर्दिष्ट स्थान में रहें, इस व्यवस्था 
के लिए परिगणित ऋत्विजो में से ही कोई एक ऋत्विक्‌ नियुक्त कर दिया जाता 

था, जो पशुओं के स्वाभियों को निर्देश देकर सबको यथावस्थित रखता था । इस 
शान्तिव्यवस्था का निदेशक होने के कारण उसे 'शमिता' इस विशिष्ट नाम से 
व्यवहूत किया जाता था | उसका यह नाम उक्त विशिष्ट कार्य के आधार पर था | 
वह व्यक्ति अध्वर्यु के सहयोगी ऋत्विजों में से कोई एक होता था । 
शबरस्वामी आदि सभी प्राचीन व्याख्याकारों ने 'शमिता' पद का अर्थ पशु 
का वथ करनेवाला किया है। यह अर्थ किस आधार पर किया गया है ? समभा 
पा से जा क पर ऐसा अर्थ सर्वथा असंगत है । 
दा व हे दत ताक । 40 मनमाना अर्थ कोई मी चाहे 
औपचारिक रूप में साधारणतया ऐसा हल माता 
हो गया अथवा वह सदा के लिए शान्त Fe EE ॥ a 
ु छ न्त हो गया; पर इससे यह सिद्ध नहीं होता 
कि 'दाम्‌ धातु का अर्थ “वध करना? है। स्वाभाविक मृत्यु से मरता और वध 
करना, परस्पर नितान्त भिन्न हैं। ड 
आदि के रूप में पावन यज्ञमण्डप अका व. 
वुचडखाना बना डाला है, उसपर एक 

वर्तमान विद्वान्‌ के विचार मननीय हैं-- 

“उक्त (यज्ञ में आमिष-प्रयोग विषयक--ले ० विचार यज्ञ में पदवालम्भ के 
आरम्भ होने के उत्तरकाल का है। पुराकाल में जब पर्यरिनिकरण के अनन्तर 
पशुमात्र का उत्सर्गं हो जाता था, तब न पशु के भाग होते थे, और न कौन-सा 
भाग किसका हो, इस विचार की आवश्यकता थी, और न 'शमिता क्रत्विजो में 
से अन्यतम होवे अथवा पृथक्‌ यह विचार ही उपपन्न होता था। सम्प्रति उप- 
लभ्यमान शाखाएँ एवं ब्राह्मण ग्रन्थ प्रोक्तग्रन्थ हैं। अतएव इनमें प्राचीन काल की 
व्यवस्था की भी क्वचिदुपलब्धि हो जाती है और नवीन व्यवस्था का तो ये 
व्याख्यान करते ही हैं । मन्त्र-संहिंतागत यज्ञ आधिदैविक यज्ञ हैं। उनमें सृष्टि- 
यज्ञान्तग त होनेवाले देवयज्ञों के साथ आसुर पशुयज्ञों का भी वर्णन है । वह आधि- 
दैविक पशुयाग के निदशंनार्थ है। नाटकस्थानीय यज्ञकर्म में पशुवध उसी प्रकार 
से वर्जित है, जैसे नाटकों में मारना-काटना वर्जित है। इसलिए यज्ञों में पशुओं का 
पर्यग्निकरण के पदचात्‌ उत्सर्ग ही प्राचीनकाल में होता था । कर्म की पृत्ति 
'यद्देवत्यः पशुः तद्देवत्य: पुरोडाश: नियम से पुरोडाश के द्वारा की जाती थी ।” 

[यु० मी०] 

मध्यकालिक व्याख्याकारों की व्याख्याओ को एक ओर रख 'शमिता' पद का 

जो अर्थ हमने समझा और प्रसंग के अनुसार यहाँ प्रस्तुत किया है, उसको ध्यान 

में रखते हुए 'शमित।' पद से व्यवहूत व्यक्ति--परिगणित ऋत्विजों में से अध्वर्यूं 

का सहयोगी कोई एक ऋत्विक्‌ होता था, इनसे पृथक्‌ नहीं ॥२६॥ (इति शमि- 
तुरपृथक्त्वाधिकरणम्‌--१३) । 


(उपगाऽपृथक्त्वाधिकरणम्‌ -- १४) 


ज्योतिष्टोम में 'उपगा' नामक कम कर कहे हैं । 'उपगायन्ति इति उपगा:'-- 
उद्गाता आदि के द्वारा सामगान करते समय जो अन्तिम स्थिर पदों के साथ 'हो' 
घ्वनि उच्च स्वर में करते हुए गान में सहयोग देते हैं, वे 'उपगा' कहाते हैं । उनके 
विषय में सन्देह है--क्या वे परिगणित सोलह ऋत्विजों में से ही कोई होते हैं ? 
अथवा उनसे भिन्न हैं ? 

शमिता के समान उपगा कर्मकर भी परिगणित सोलह ऋत्विजों में से ही 
होते हँ । इसी अर्थ को आचार्य सूत्रकार ने सिद्धान्तरूप में प्रस्तुत किया-- 


| उपगाशच लिङ्गदशेनात्‌ ॥३०॥ 


| [उपगाः] उपगा-संज्ञक कर्मकर [च] भी परिगणित सोलह ऋत्विजों में 
से ही होते हैं, [लिङ्गदशनात्‌ ] उनका ज्ञापक हेतु देखे जाने से। 
तैत्तिरीय संहिता [६।३।१।५] में कहा है--नाध्वर्युरुपगायेत्‌” अध्वर्यु 

उपगान न करे। यहाँ उपगान के लिए अध्वर्यू का निषेध है । इसका तात्पये है, 
अध्वर्यु को छोड़कर अन्य कोई ऋत्विक्‌ उपगान करे। यदि किसी भी ऋत्विक्‌ 
द्वारा उपगान करना अभीष्ट न होता, तो शास्त्र 'नाध्वर्युरुपगायेत्‌' के स्थान पर 
'नत्विगुपगायेत्‌' कहता । अध्वर्यु द्वारा उपगान का निषेध इस अर्थ का बोध कराता 


है कि अध्वर्यू से अतिरिक्त अन्य कोई ऋत्विक्‌ उपगान करे। मुख्य सामगान . 


करनेवाले ऋत्विक्‌ के साथ स्वर में स्वर मिलाकर जो अन्तिम पदों को 'हो' ध्वनि 
के साथ उच्च स्वर में गाया जाता है, यह उपगान है । उपगान करनेवाले मुख्य 
सप्पगाथक के पिछलग्गू समभने चाहिएँ । वे मुख्य गायक के सहयोगी ऋत्विक्‌ ही 
होते हैं, बाहरी भिन्न व्यक्ति नहीं ॥३०॥ (इति उपगाऽपृथक्त्वाऽधिकर- 
णम्‌ १४) । 


(सोमविक्रेतुः पृथवत्वाधिकरणम्‌--१५) 


ज्योतिष्टोम के ऋत्विक्‌-वरण-प्रसंग के साथ सोम-विक्रेता का कथन है। 
इसमें सन्देह है-क्या सोमविक्रेता प्रथम परिगणित सोलह ऋत्विजों में से ही कोई 
होता है ! अथवा उनसे भिन्न ? ऋत्विजों के सान्निध्य में सोमविक्रेता का 
संकीतेन होने से प्रतीत होता है, ऋत्विजों में से ही कोई एक होता हो । 

इस विषय में आचार्य सूत्रकार ने सिद्धान्तपक्ष प्रस्तुत किया-- 


विक्रयी त्वन्यः कर्मणोऽचोदितत्वात्‌ ॥३१॥ 


[विक्रमी] सोम का विक्रय करनेवाला [ठु] तो [अन्यः] अब्वर्यृ आदि 
कस्विजो से मिनत होता है, [कमणः] विक्रयरूप कर्म के [अचो दितत्वात ] विहित 
न होने से । र 

सोम का बेचनेवाला व्यक्ति क्रत्विजो में से कोई न होकर अन्य व्यक्ति ही 
होता है। कारण यह है कि ज्योतिष्टोम के सम्बन्ध में सोम के विक्रय का कहीं 
विधान नहीं किया गया । इसके विपरीत क्रय ( =खरीदने) का विधान है। 
इसलिए क्रय ज्योतिष्ठोम का अङ्ग है । विक्रय उ 


भव्यम्‌ आदि ऋत्विजों का परिक्रय एवं वरण किया जाता है। विक्रय क्योंकि 


क का अङ्ग नहीं है, अत: ज्योतिष्टोम के लिए परिक्रीत ऋत्विक्‌ विक्रय- 
कर्मे को नही कर सकेगा। अत: सोम का बेचनेवाला व्यक्ति अध्वर्यू आदि ऋत्विजों 
से भिन्न ही होगा ॥३१।। (इति सोम विक्रेतुः पृथक्त्वाऽधिकरणम्‌--१४५) । 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


अथ तृतीयाघ्याये सप्तमः पादः ६४७ 


(ऋत्विगिति नाम्नोऽसर्वंगामिताऽधिकरणम्‌-१६) 


ज्योतिष्टोम-कर्मकर रूप से जो पुरुष सुने जाते हैं, उनके विषय में सन्देह है- 
क्या वे सब पुरुष ऋत्विक्‌ नाम से व्यवहृत किये जाते हैं ? अथवा कतिपय सीमित 
पुरुषों के लिए ही इस नाम का व्यवहार होता है ? शिष्य सुझाव देता है-वे सभी 
पुरुष ज्योतिष्टोम-सम्वन्धी कार्य करनेवाले होते हैं, इसलिए ऋत्विक्‌ नाम से 
पुकारे जाने चाहिएँ । 

आचाय सूत्रकार ने शिष्य-सुझाव को पूर्वपक्षरूप में सुत्रित किया-- 


कर्मकार्यात्‌ सर्वेषाम्‌ ऋत्विक्त्वमविशेषात्‌ ॥३२॥ 


[कर्मेकार्यात्‌ ] कमं करनेवाला होने--हेतु से [सर्वेषाम्‌ | सब कर्मकरों का 
[ऋत्विक्त्वम्‌ ] ऋत्विक्‌ होना उचित है, [अविशेषात्‌ ] अविशेष = समानरूप 
से कर्मकर होने के कारण । 

ज्योतिष्टोम अनुष्ठान की सम्पन्नता के लिए कार्य करनेवाले सभी कर्मकरों 
के लिए 'ऋत्विक्‌' पद का प्रयोग किया जाना चाहिए, क्योंकि सभी व्यक्ति याग 
को सम्पन्न करने की भावना से मिलकर समान रूप में काये करते हैं । ऐसे विशेष 
विधान का कहीं उल्लेख नहीं है कि कतिपय कार्य करत्ताओं को ऋत्विक्‌ नाम से कहा 
जाय, शेष को न कहा जाय । 'ऋत्विक्‌' पद का निर्वचनमूलक अर्थ ही यह है कि 
ऋतु = समय के प्राप्त होने पर सभी मिलकर यजन करते हैं । 'सौम्यस्याघ्वरस्य 
यज्ञक्रतोः सप्तदश ऋत्विजो भवन्ति'-'सोमसम्बन्धी यज्ञ के १७ ऋत्विक्‌ होते हैं’ 
इत्यादि वाक्य ऐकदेशिक है। पूरे समुदाय के एक देश को ऐकदेशक कहते हैं। 
समुदाय के एकदेश से पूरे समुदाय का कथन व्यवहार-विरुद्ध नहीं माना जाता। 

आचार्य पाणिनि [३।२।५९] ने ऋत्विक्‌ पद का साधुत्व निपातन पद्धति से 
दर्शाया है । उसका घ्यान रखते हुए व्याख्याकारों ने 'ऋत्विक्‌' पद का अर्थ करते 
हुए लिखा है-समय उपस्थित होने पर यजन करता है; समय को प्राप्त कर 
यजन करता है; समय से प्रेरित होकर यजन करता है; दक्षिणा की प्राप्ति के 
लिए यज्ञ कराता है। ऋत्विक्‌ पद के इन निर्वचनमूलक अर्थो से जाना जाता है 
कि यज्ञ में कार्य करनेवाले सभी व्यक्तियों के लिए इस पद का प्रयोग किये जाने 
में कोई बाधा प्रतीत नहीं होती ॥३२॥ 

आचाय सूत्रकार ने पूर्वपक्ष का निषेध करते हुए सिद्धान्तपक्ष प्रस्तुत किया-- 


न बा परिसंख्यानात्‌ ॥३३॥ 


[न वा] ज्योतिष्टोम में सभी कमंकर ऋत्विक्‌ नहीं हैं, [परिसंख्यात्‌ ] 
नियत गणना होने से । १ 

वैदिक वाङ्मय में ऋत्विजों की संख्या नियत परिगणित की गई है । वाक्य 
है-- सौम्यस्य अध्वरस्य यज्ञक्रतोः सप्तदश ऋत्विजो भवन्ति’ सोमसम्बन्धी हिसा- 
रहित यज्ञक्रतु के सत्रह ऋत्विक्‌ होते हैं । ऋत्विजों की नियत संख्या का यह स्पष्ट 
निर्देश है । ऋत्विक्‌ पद के निवंचन के आधार पर बहुत-से व्यक्तियों की ऋत्विक्‌ 
संज्ञा प्राप्त होने के कारण यह विधि नहीं है । अनुवाद भी नहीं है, क्योंकि अनुवाद 
बिधिविहित अर्थ का ही होता है, यदि उससे कोई प्रयोजन सिद्ध होता हो। ऐसी 
दशा में यदि इसको गणना का बोधक न माना जाय, तो! यह वाक्य अनर्थक हो 
जायगा। ऐसी दशा में ऋत्विक्‌ पद का बहुत-से पुरुषों के साथ सम्बन्ध प्राप्त होने 
पर उक्त वाक्य नियत सत्रह संख्या का सम्बन्ध पुरुषों के साथ बोधित करता है। 
उससे अधिक संख्या का प्रतिषेध विवक्षित है। इस कारण ज्योतिष्टोम से सम्बद्ध 
सब कर्मकर “ऋत्विक्‌' पद से व्यवहृत नहीं किये जा सकते ।। ३३॥ 
शिष्य जिज्ञासा करता है--'सौम्यसाध्वरस्य' वाक्य में समुदाय का कथन 
समुदाय के एकदेश द्वारा किया गया है । तात्पर्य है-ऋत्विक तो सभी कर्मकर हैं, 
उक्त वाक्य में उनके एकदेश सत्रह से सबका कथन हुआ है। इस प्रक्रिया को 
मीमांसा-परिभाषा में 'अवयुत्यवाद' कहते हैं। ऐसी दशा में केवल सत्रह्‌ पुरुषों की 
' ऋत्विक्‌ संज्ञा केसे मानी जाय ? 
आचा सूत्रकार ने शिष्यजिज्ञासा को पुर्वपक्षरूप में सूत्रित किया-- 


पक्षेणेति चेत्‌ ॥३४॥ 


[पक्षेण | अवयुत्यवाद पक्ष से उक्त वाक्य में सत्रह संख्या कही गई है, [इति 
चेत्‌] ऐसा यदि कहो, तो (यह ठीक नहीं, अगले सूत्र के साथ सम्बन्ध है) । 

'सौम्यस्याघ्वरस्य' वाक्य के आधार पर गत सूत्र के भाष्य में जो सत्रह पुरुषों 
के राथ ऋत्विक्‌ पद का सम्बन्ध जोड़ा गया है, वह अबयुत्यवाद पक्ष के अनुसार 
कथन है। वह समुदाय का कथन समुदाय के एकदेश द्वारा किया गया है। इसलिए 
केवल सत्रह पुरुष ऋत्विक्‌ न माने जाकर सभी कमंकरों के लिए 'ऋत्विक' पद 
का प्रयोग समानरूप से किया जाना चाहिए ।।३४॥ 


Fs आचाय सूत्रकार ने उक्त कथन का निरास करते हुए सिद्धान्तपक्ष प्रस्तुत 
या 


न सर्वेषामनधिकार: ॥ ३५॥ 
[न] अवयुत्यवाद पक्ष यहाँ लागू नहीं होता, इसालए [सर्वेषाम्‌ ] ज्योति- 


ष्टोम में लगे सभी पुरुषों का ऋत्विक्‌' पद द्वारा व्यवहार किये जाने का [अनधि- 
कार:] अधिकार नही है । 

अवयुत्यवाद वहाँ लागू होता है, जहाँ समान विषय में अन्य अधिक बड़ी 
संख्या कही गई हो जैसे तैत्तिरीय संहिता [२।२।५] में पाठ है--वैश्वानर 
द्वादशकपालं निर्वपेत्‌ पुत्रे जाते, यदष्टाकपालो भवति गायत्यवैनं ब्रह्मवर्चसेन 
पुनाति, यन्नवकपाल स्त्रिवृतँ वास्मिन्‌ तेजो दधाति, यहृशकपालो विराजेवास्मिन्त- 
न्नाद्यं दधाति, यदेकादशकपालस्त्रिष्टु मैवास्मिन्निन्द्रिय दधाति, यद्‌ द्वादशकपालो 
जगत्यैवास्मिन्‌ पशून्‌ दधाति ।' यहाँ पुत्र उत्पन्न होने पर वैश्वानर देवतावाले 
द्वादशकपाल के निर्णय का कथन है । बड़ी संख्या द्वादश श्रुत है । उसी के अन्तर्गत 
विद्यमान अन्य अष्टाकपाल, नवकपाल, दशकपाल, एकादशकपाल संख्याओं का 
पृथक्‌ निर्देश करके फलविशेष का कथन किया गया है । यह अवयुत्यवाद के 
अनुसार है। एकदेशभूत अष्टाकपाल आदि संख्याओं से द्वादशकपाल संकेतित होता 
है, क्योंकि छोटी संख्या उससे पृथक्‌ करके फलविशेष के लिए कही गई है। परन्तु 
इस वैश्वानर इष्टि के समान ज्योतिष्टोम में समस्त कर्मकरों के लिए ऋत्विक्‌ पद 
का व्यवहार बतानेवाला कोई अन्य वाक्य उपलब्ध नहीं है। यह इसमें उक्त इष्टि 
से वैपरीत्य है । यदि ज्योतिष्टोम में “सब कर्मकर ऋत्विक्‌-पद-वाच्य हैं ऐसी कोई 
बड़ी संख्या निर्दिष्ट की गई होती, तो उसके अन्तर्गत सत्रह संख्या को मानकर 
अवयुत्यवाद को यहाँ लागू किया जा सकता था, जिसके अनुसार यह कहा जाता 
कि 'सप्तदश ऋत्विज:' उस बड़ी संख्या से पृथक्‌ कर दिखाया गया हैं, और उस 
एकदेश से यह समुदाय का कथन है। पर कहीं मी ऐसा उल्लेख न होने के कारण 
अयुत्यवाद “सप्तदश ऋत्विजः’ में लागू नहीं होता। फलतः ज्योतिष्टोमीय अध्वर्यू 
आदि सत्रह पुरुषों के साथ ही ऋत्विक्‌ संज्ञा का सम्बन्ध सिद्ध होता है ॥३५॥ 
(इति ऋत्विगिति नाम्नोऽसवंगामिताऽधिकरणम्‌- १६ ) । 


(दीक्षादक्षिणावाक्योक्तानामेव ब्रह्मादीनां सप्तदशत्विक्त्वा- 

इधिकरणम्‌--१७) | 

शिष्य जिज्ञासा करता है-ऋत्विक सत्रह होते हैं, यह तो निश्चित हुआ; पर 
वे सत्रह कौन-कौन हैं ? यह नहीं जाना । 

आचाये सूत्रकार ने बताया-- 

नियमस्तु दक्षिणाभिः श्रुतिसंयोगात्‌ ॥३६॥ 


[तु] 'तु' पद अनियम की व्यावृत्ति का द्योतक है। [दक्षिणाभिः] दक्षिणाओं 
से [नियमः] तियम जाना जाता है, [श्रुतिसंयोगात्‌ ] श्रुति = दक्षिणा-वाक्य में 
ऋत्विक्‌ पद का सम्बन्ध होने से । 

ज्योतिष्टोमीय नियत सत्रह पुरुषों के लिए ही ऋत्विक्‌ पद का प्रयोग होता 

है, यह दक्षिणा-वाक्य से जाना जाता है। वाक्य प्रारम्भ होता है--“ऋत्विग्म्यो 
दक्षिणां ददाति' ऋत्विजों को दक्षिणा देता है। ऐसा कहकर दक्षिणादान के क्रम- 
परक वाक्य में ब्रह्म आदि का उल्लेख है । आगे वाक्य हे--“अग्नी घ्ेऽग्रे दक्षिणां 
ददाति' प्रथम अग्नीत्‌ को दक्षिणा देता है। 'ततो ब्रह्मणे’ उसके अनन्तर ब्रह्मा को 
दक्षिणा देता है। आगे विशिष्ट व्यक्तियों को--उनके ज्योतिष्टोमीय अध्वर्यु आदि 
नियत नाम-निर्देशपूर्वेक दक्षिणा दिये जाने का उल्लेख है। नाम-निदेंशपूर्वक 
दक्षिणादान का यह प्रसंग 'ऋत्विग्म्यो दक्षिणां ददाति’ कहकर प्रारम्भ किया गया 
है। इससे यह निश्चय होता है कि जिन ब्रह्मा, अध्वर्यु आदि को दक्षिणा दी 
जाती है, वे विशिष्ट सत्रह पुरुष ही ऋत्विक्‌ पद से व्यवहृत किये जाते हैं ।॥ ३६।। 
इसी अथे की पुष्ट में सूत्रकार ने बताया--... 


उक्त्वा च यजमातत्वं तेषां दीक्षाविधानात्‌ ॥३७॥ 


[च] और 'ये ऋत्विजस्ते यजमानः'-'जो ऋत्विक्‌ हैं वे यजमान हैं” इस 
प्रकार उनका [यजमानत्वम्‌ ] यजमान होना [उक्त्वा] कहकर [तेषाम्‌ ] उनकी 
[दीक्षाविधानात्‌ ] दीक्षा का विधान होने से ऋत्विजों की सत्रह नियत संख्या 
जानी जाती है। 

लम्बे समय तक चलनेवाले 'सत्र' नामक यज्ञों के विषय में व्यवस्था है--- 
'ये ऋत्विजस्ते यजमाना:'-'ऐसे सत्र.भे जो ऋत्विक्‌ हैं वे यजमान हैं' यह कहकर 
ब्रह्मा आदि को दीक्षा का वाक्यों द्वारा क्रमश: उल्लेख किया गया है-'अध्वर्यूगृंह- 
पाति दीक्षयित्वा ब्रह्माणं दीक्षयति’ अध्वयुँ गृहपति को दीक्षित कर ब्रह्मा को 
दीक्षित करता है! । “तत उद्गातारं ततो होतारम्‌'--'उसके अनन्तर उद्गाता को 
औरफिर होता को दीक्षित करता है'। 'ततस्तं प्रतिप्रस्थाता दीक्षयित्वा अधिनो? 
दीक्षयति, ब्राह्मणाच्छंसिन ब्रह्मणः, प्रस्तोतारमुद्गातुः, मैत्रावरुणं होतुः'-'उसके 
अनन्तर प्रतिप्रस्थाता अध्वर्यू को दीक्षित करके अधियों को दीक्षित करता है— 
ब्रह्मा के ब्राह्मणाच्छंसी को, उद्गाता के प्रस्तोता को, होता के मंत्रावरुण को'। 
'ततस्तं नेष्टा दीक्षयित्वा तृतीयिनो दीक्षयति-अग्नीधं ब्रह्मणः, प्रतिहर्तारमुद्गातुः, 
अच्छावाक होतुः -'उसके अनन्तर नेष्टा प्रतिप्रस्थाता को दीक्षित कर तृतीयिओं 
को दीक्षित करता है- ब्रह्मा के अग्नीत्‌ को, उद्गाता के प्रतिहर्ता को, होता के 
अच्छावाक को'। 'ततस्तमुन्नेता दीक्षयित्वा पादिनो दीक्षयति-- पोतारं ब्रह्मणः, 
ुब्रह्मण्यमुद्गातुः, ग्रावस्तुतं होतुः'-“उसके पश्चात्‌ उन्नेता नेष्टा को दीक्षित कर 
ot nt oe कल 
१. यहाँ ब्राह्मण-पठित सन्दर्भ में आये अधिनः, तृतीयिनः, पादिनः? पदों की 


८ 


व्याख्या चालू पाद (७) के सूत्र २२ के भाष्य तथा टिप्पणी में द्रष्टव्य है । 

पादियों को दीक्षित करता है-ब्रह्मा के पोता को, उद्गाता के मुब्रह्मण्य को, 
होता के ग्रावस्तुत्‌ को' । “ततस्तमन्यो ब्राह्मणो दीक्षयति ब्रह्मचारी वाचाय्यंप्रेषितः' 
--'उसके अनन्तर कोई अन्य ब्राह्मण अथवा आचायय द्वारा भेजा गया ब्रह्मचारी 
उन्नेता को दीक्षित करता है'। 

ऐसे सत्रों में जब गृहपति यजमान द्वारा ऋत्विजों का परिक्रय व वरण नहीं 
होता, तब सब मिलकर सत्रकर्म का अनुष्ठान करते हैं, तब वहाँ सभी यजमान 
और सभी ऋत्विक्‌ होते हैँ । इसी भावना से ये ऋत्विजस्ते यजमानः' कहा गया 
है । प्रस्तुत प्रसंग में उन सबको कर्मानुष्ठान के लिए दीक्षित किये जाने का निर्देश 
हैं। वहाँ मिलकर सबकी संख्या सत्रह होती है। यहाँ सबके ताम लेकर दीक्षित 
किये जाने से यह स्पष्ट होता है कि ऋत्विक्‌-पदवाच्य व सत्रह विशिष्ट पुरुष 
ब्रह्मा-अध्वर्यू आदि ही हैं। इनमें सोलह ऋत्विक्‌ और एक गृहपति यजमान है। 
यह सब प्रक्रिया यजमान का संस्कार माना जाता है। इस प्रकार दक्षिणा और 
दीक्षा-वाक्यों के आधार पर यह निश्चित हो जाता है कि वे ऋत्विक्‌-पदवाच्य 
सत्रह पुरुष कौन-से हैं ॥३७॥ (इति दीक्षादक्षिणावार्क्यो क्तानामेव ब्रह्मादीनां 
सप्तदशस्विक्त्वाऽधिकरणम्‌--१७) । 


(ऋत्विजां स्वामिसप्तदशत्वाधिकरणम्‌--१८) 


ऋत्विक्‌ सत्रह होते हैं, और वे ब्रह्मा आदि हैं, यह जाना गया । इसमें सन्देह 
है--सोलह ऋत्विजों से अतिरिक्त सत्रहवाँ पुरुष क्या कोई सदस्य होता है? 
अथवा गृहपति यजमान ही सत्रहवाँ ऋत्विक्‌ माना गया है ? क्या होना चाहिए? 
गहपति यजमान का परिक्रय व वरण नहीं होता । ऋत्विजों का परिक्रय व वरण 
होता है । सदस्य कर्मकर है, वह परिक्रय के योग्य है। इसके अतिरिक्त चमसवालों 
की गणना में सदस्य भी गिना गया है--प्रेतु' होतुश्चमसः प्र ब्रह्मणः" ' "प्र यन्तु 
सदस्यानाम्‌’ [कात्या० श्रौ० ९।११।३]। चमस ऋत्विक्‌ का हो सकता है, 
इसलिए सत्रहवाँ ऋत्विक्‌ सदस्य होना चाहिए। 

ऐसा प्राप्त होने पर आचायं सूत्रकार ने सिद्धान्त-पक्ष प्रस्तुत किया-- 


स्वामिसप्तदशाः कमंसामान्यात्‌ ॥३८॥ 


[स्वामिसप्तदशाः] सत्रह ऋत्विक्‌ स्वामी के सहित होते हैं। तात्पर्यं है-- 
ऋत्विजों में सत्रहवाँ स्वामी == यजमान होता है | कमं सामान्यात्‌ | कमं के सामान्य 


१. यह प्रसंग मीमांसा दर्शन [३।५] के अनेक अधिकरणों [अधि० ७, सूत्र 
१२; अधि० ८, सूत्र २३; अधि० १३, सूत्र ३३] में चित हुआ है। वहाँ 
देख लेना चाहिए। 

होने से । 
र यज्ञानुष्ठान के अवसर पर ऋत्विक्‌ जिस प्रकार कमे करते हैं, यजमान भी 
उसी प्रकार कमं करता है। दोनों के लिए कर्मानुष्ठान समान होने से सत्रहवाँ 
ऋत्विक्‌ यजमान होता है । 
सदस्य के विषय में यह जो कहा कि वह परिक्रय तथा वरण के योग्य है, और 
चमसवालो में उसकी गणना की गई है, इसलिए सत्रहवाँ ऋत्विक्‌ सदस्य समभना 
चाहिए,--यह कथन युक्त नहीं है, क्योंकि सदस्य के परिक्रय तथा वरण का कहीं 
कोई निर्देश उपलब्ध नहीं होता । चमसवालों में जो सदस्य का उल्लेख है, वहाँ 
ब्रह्मा, होता आदि ऋत्विजों को ही सदस्य पद से कहा गया है । सोमभक्षण के 
लिए इनके चमस ही सदः स्थान में ले-जाये जाते हैं, अतः बहुवचनान्त 'सदस्या- 
नाम्‌ पद से--कथत के उपसंहार-रूप में इन्हीं का उल्लेख हुआ है, अन्य किसी 
सदस्य पुरुष का नहीं । 
अन्य सदस्य को कृत-अङ्गत कार्यों का पर्यवेक्षण करनेवाला ' बताया गया है। 
आपस्तम्ब श्रौतसूत्र [ १।१२] में उसे 'कमंणामुपद्रष्टा' कहा है--कार्यों का निरी- 
क्षण करनेवाला । जिस प्रकार चालू पाद के पनद्रहवे अधिकरण में सोम-विक्रयी 
को--वित्रयरूप कमं के ज्योतिष्टोम का भङ्ग न होने के कारण - ऋत्विजं से 
पृथक्‌ कहा है, और तीन अधिकरणों [ १०, १३, १४] में चमसाध्वर्युओं, शमिता 
एवं उपगाताओं का वरण-प्रसंग में श्रवण न होने के कारण इन्हें भी ऋत्विजों से 
पृथक्‌ बताया है, इसी प्रकार कार्य-अकार्य का द्र ष्टामात्र होने से सदस्य को 
ज्योतिष्टोम का अङ्ग नहीं माना गया । इसलिए सोलह--ब्रह्मा, अध्वर्य हौता, 
उद्गाता और प्रत्येक के तीन-तीन सहयोगी-- पुरुषों के साथ सद:स्थान्न में उप- 
स्थित चमसोंवाला सत्रहवाँ पुरुष सदस्य नहीं हो सकता। उक्त सोलह के साथ 
ne त्विक्‌ माना जाता 
सस्या शास्त्र में बताई गई 


है। ऐसी मान्यता केवल सत्रयागो में होती है ॥३८।। ति ऋत्विजां 
सप्तदशत्वाधिकरणम्‌-_१८ )। (इति ऋत्विजां स्वामि- 


(आध्वयेवादिष्वेवाध्वर्य्वादीनां कर्तेतानियमाधिक 


ज्योतिष्टोम में कार्य करनेवाले पजमानसहित सत्रह पुरुष ऋत्विक माने 

गये । इनके विषय में अब यह सन्देह है--क्या जो पुरुष का कार्य है, एवं आह- 

वनीय आदि अग्नियों से जो कार्य किया जाता है, वह सब इनको करना उ 

अथवा कार्य करने में कुछ व्यवस्था है ? अर्थात्‌ यह कार्य अमुक करे, यह अमुक 
और यह कार्य इस अग्नि में किया जाय, वह उस अग्नि में _हसी व्यर्थ ५ हु 
प्रतीत होता है, सब ऋत्विक कार्य करने के लिए , 


मळ) 

यागानुष्ठान के लिए किया जाता है, तब सभी अग्नियों में सव कार्य किये जाने 
चाहिएँ । 
आचार्य सूत्रकार ने इस विचार को पूर्वपक्ष रूप में प्रस्तुत किया-- 


ते सर्वार्थाः प्रयुक्तत्वादग्नयश्च स्वकालत्वात्‌ ॥३९॥ 


[ते] वे ऋत्विक्‌ [सर्वार्थाः] यागसम्बन्धी सभी कार्यों के करने के लिए हैं, 
[प्रयुक्तत्वात्‌ | परिक्रय एवं वरण के द्वारा कर्मे करने के लिए नियुक्त होने के 
कारण, एवं [अग्नयः] अग्नियाँ [च] भी [स्वकालत्वात्‌] अपने समयवाली 
होने के कारण सभी अग्निकार्यो के लिए हैं । 

परिक्रय एवं वरण किये गये ऋत्विक्‌ कर्म-सम्बन्धी सभी कार्यो के लिए हैं। 
आहवनीय आदि अग्नियों का आधान भी याग-सम्बन्धी सब कार्यों के लिए किया 
जाता है । कमंसम्बन्धी कार्य कर्मकर ऋत्विजों के बिना, एवं अग्निसम्बन्धी 
कार्य अग्नि-आधान के बिना नहीं हो सकते । ये कार्य उनकी आकांक्षा रखते हैं। 
इसलिए ऋत्विजों का परिक्रय व वरण तथा अग्तियों का आधान सभी कार्यो के 
सम्पादन के लिए माना जाना चाहिए । मीमांसा सूत्र [३।६।१५] में अग्तियों 
की सर्वार्थता का सिद्धान्त निश्चित किया है । जिस समय जो कार्य अग्निसम्बन्धी 
अपेक्षित हो, किसी भी अग्ति पर सम्पन्न कर लेना चाहिए । इसी प्रकार कर्मा- 
नुष्ठान-सम्बन्धी जो कार्य सामने उपस्थित हो, उसे सम्पादन करने में कोई भी 
कार्यान्तर में असंलग्न ऋत्विक्‌ लग जाय। इसमें व्यवस्था की कोई आवश्यकता 
नहीं है । जो कार्य जिसे दीखे, वह उसे कर डाले । इससे सब कार्य यथावस्थित हो 
जाता है ।। ३६॥ 

आचायं सूत्रकार ने पूर्वपक्ष का समाधान किया-- 


तत्संयोगात्‌ कर्मणो व्यवस्था स्यात्‌ संयोगस्यार्थ- 
वत्वात्‌ ॥४०॥ 


[तत्संयोगात्‌ | कर्मो का अध्वर्यू आदि नामों के द्वारा विशिष्ट पुरुषों के साथ 
सम्बन्ध होने से [कर्मणः] कर्म की [व्यवस्था ] अमुक कमं उसको करना चाहिए, 
अमुक उसको, इस प्रकार की व्यवस्था [स्यात्‌ ] है, [संयोगस्य ] नाम के द्वारा कर्म 
का पुरुषविशेष के साथ सम्बन्ध के [अर्थवत्वात्‌ ] अर्थवान्‌ होने के कारण। 

शास्त्र में आध्वर्यव, औद्गात्र, हौत्र आदि कमो के नाम हैं। इसलिए जिस 
नाम के ऋत्विक्‌ का जिस कमं के साथ सम्बन्ध निर्दिष्ट है, वह कर्म उस ऋत्विक्‌ 
को करना चाहिए। इस प्रकार आध्वर्यव कर्म अध्वर्यु को करना चाहिए, होत्र 
कर्म होता को और औद्गात्र उद्गाता को। यह विशिष्ट पुरुष द्वारा विशिष्ट कमे 

करने की व्यवस्था है। ऐसा नहीं है कि चाहे कोई पुरुष चाहे जिस कर्म को करे। 
इस प्रकार आध्वर्यव आदि कर्मो का अध्वर्यू आदि विशिष्ट पुरुषों के साथ सम्बन्ध 
अर्थवान्‌ होता है । यदि ऐसी व्यवस्था न मानी जाय, तो यह सम्बन्ध का निर्देश 
निरथेक हो जायगा । 

पूवेपक्ष-सूत्र में वादी ने ऋत्विजों की सर्वार्थता के लिए जो अग्नियों की सर्वा- 
थता [द्र० मी० सू० ३।६।१५] का उदाहरण दिया है, वह “वादी भद्रं न पश्यति’ 
कहावत के अनुसार आंशिक एकदेशी है, केवल 'सर्वार्थ' इस शब्दमात्र की 
समानता को लेकर दृष्टान्त दे दिया है। अग्नियों की सर्वार्थता का स्वरूप है,-जो 
कमंसम्बन्धी कार्य जिस अग्नि में किया जाता है उसके प्रकृतिरूप अथवा विक्कति- 
रूप सभी कमो का सम्पादन उस अग्नि में किया जाना चाहिए। वहाँ ऐसा नहीं है 
कि किसी भी अग्न में चाहे जो कार्य किया जाय । पर यहाँ पूर्वपक्ष-सूत्र के सर्वार्थ 
पद का भाव यही है कि कोई भी ऋत्विक्‌ पुरुष किसी भी कार्य को करे । उसके 
लिए किसी व्यवस्था की आवश्यकता नहीं है। इसके विपरीत, अग्नियों में भी 
कर्म-व्यवस्था देखी जाती है । कौन-सा कर्म आहवनीय में हो, कौन-सा गाहपत्य 
में, कौन-सा दक्षिणारिन में, ऐसे उल्लेख शास्त्र में उपलब्ध हैं । जैसे-- 'आहवनीये 
जुहोति, गाहँपत्येऽधिश्रयति, दक्षिणाग्नौ अन्वाहार्यं पचति’ इत्यादि । आहवनीय 
अग्नि में हविद्रव्य की आहुति दी जाती है; गाहंपत्य में दुग्ध आदि गरम किया 
जाता है; अपेक्षा होने पर जमा आज्य पिघलाया जाता है; दक्षिणाग्नि में अन्वा- 
हार्य का पाक होता है। दशं-पूर्णमास में दक्षिणारूप से चार ऋत्विक्‌ पुरुषों के 
भोजनयोग्य ओदन का नाम 'अन्वाहायं' है। इससे अग्निकर्मों की भी व्यवस्था 


स्पष्ट होती है । आहवनीय में दूध या ओदन नहीं पकाया जा सकता। गार्हपत्य . 


एवं दक्षिणारिन में हविद्रव्य का होम नहीं किएः जा सकता । इस प्रकार अग्नियों 


में भी कमं की व्यवस्था स्पष्ट है। फलतः क्रत्विजो की सर्वार्थता के लिए पृवंपक्षी 
द्वारा दिया गया अग्नियों की सर्वार्थता का दृष्टान्त पूर्णतया विषम है ॥४०॥ 
(इति आध्वर्यंवादिष्वेवाध्वर्य्वादीनां कर्तृतानियमाधिकरणम्‌- १६ ) 1 


(समाख्याप्राप्तकतृत्वस्यापि क्वचिद्‌ बाधाधिकरणम्‌--२०) 


गत अधिकरण में समाख्या =नाम के आधार पर कर्म की व्यवस्था बताई 
गई । शिष्य जिज्ञासा करता है- क्या यही साधारण नियम है कि कमं की व्यवस्था 
केवल नाम के आधार पर हो ? अथवा अन्य भी कोई आधार है ? 
आचाय सूत्रकार ने बताया, अन्य भी आधार है— 


तस्योपदेशसमाख्यानेन निदेशः । ।४१॥ 


[तस्य] उस कर्म का [ उपदेशसमाख्यानेन ] उपदेश = कथन और 

समाझ्यान = संज्ञा दोनों से [निर्देशः] निर्देश जानना चाहिए । 

“उपदेशसमाख्यानेन' पद में समाहार द्वन्द्व समास है---उपदेशइच समाख्यानं 
च अनयोः समाहार इति उपदेशसमाख्यानं तेन-उपदेशसमाख्यानेन । तात्पर्य है- 
उपदेश और समाख्यान दोनों से कर्म की व्यवस्था का निर्देश होता है, अर्थात्‌ कहीं 
उपदेश से कहीं समास्या == नाम से | यथा उपदेश से--'तस्मान्मंत्रावरुणः प्रेष्यति 
चानु चाह, मंत्रावरुण प्रैष देता है और अनुकथन करता है, अर्थात्‌ पुरोऽनुवाक्या 
का उच्चारण करता है। "प्र वो वाजा अभिद्यवः' तथा 'अञ्जन्ति त्वामध्वरे 
देवयन्तः' ये पुरोऽनुवाक्या मन्त्र हैं, इनका उच्चारण करता है। 

"होतर्यज, अग्नये समिघ्यमानाय अनुब्रूहि--'हे होता ! यजन करो और 
प्रज्वलित होनेवाले अग्नि के लिए पुरोऽनुवाक्या मन्त्रों का उच्चारण करो'-इस 
प्रकार आदेश करने को 'प्रष' कहते हैं प्रेष कार्य अध्वर्यू करता है । पुरोऽनुवाक्या 
का उच्चारण होता करता है। परन्तु उक्त वाक्य--'तस्मान्मंत्रावरुणः प्रेष्यति 
चानु चाह'--'मंत्रावरुण ऋत्विक्‌ प्रेष दे और पुरोनुवाक्या का उच्चारण करे' यह 
निर्देश करता है। यह उपदेश द्वारा कमं का निर्देश है । समास्या =नाम से कमं के 
निर्देश का उदाहरण गत अधिकरण में दिया गया है। अन्य उदाहरण हैं- 
'पोत्रीया-नेष्ट्रीया' ये कर्मविशेष की समाख्या= संज्ञा हैं--पोता ऋत्विक्‌ द्वारा 
किया जानेवाला कमं, तथा नेष्टा ऋत्विक्‌ द्वारा किया जानेवाला कम । यह 
पोता-नेष्टा ऋत्विक्‌ नामों से कर्म का निर्देश है। इस प्रकार उपदेश और 
समाख्या दोनों से कमं का निर्देश जानना चाहिए ।।४१॥ 

आचारं सूत्रकार ने इसी अर्थ की पुष्टि में अन्य सहयोगी हेतु प्रस्तुत किया--- 


तद्॒च्च लिङ्गदर्शनम्‌ ॥४२॥ 


[तद्वत्‌] समाख्या से कर्मो की व्यवस्था के समान, उस अर्थ की पुष्टि में 
[लिङ्गदशंनम्‌ ] सहयोगी हेतु [च] भी देखा जाता है। 

बैदिक वाङ्मय में वाक्य सुना जाता है--'यत्र होतुः प्रातरनुवाकमनुब्रुवत: 
उपश्ृणुयात्‌ '--'होता द्वारा प्रातःकालिक मन्त्रों का पाठ करते हुए जहाँ तक सुना 
जाये' इस वाक्य में प्रातरनुवाक के उच्चारण को होता द्वारा किया जानेवाला 
कर्म बताया है । यह समाख्या से- अर्थात्‌ नाम लेकर कमं की व्यवस्था बताये 
जाने से-_कमंव्यवस्था में लिङ्ग है। यहाँ होता का नाम लेकर प्रातरनुवाक 
उच्चारण करने का निर्देश है। 

इसी प्रकार अन्य वाक्य है--“उद्‌गीथ उद्गातृणाम्‌, ऋचः प्रणव उक्थशंसि- 
नाम्‌, प्रतिगरोऽध्वर्यृणाम्‌ सामगान उद्गाताओं का, ऋक्‌ का प्रणव उच्चारण 
उक्थशंसियो = होताओं का, प्रतिगर अध्वर्यु ऋत्विजों का कमं है । यहाँ भी 
नाम-निर्देशपू्वंक कमं की व्यवस्था का कथन है । अन्य मी अनेक वाक्य वेदिक 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 
६५६ मीमांसा-दशंन 


वाङ्मय में उपलब्ध हैं, जहाँ कौन-सा कर्म किस ऋत्विक्‌ को करना चाहिए, 
यह सब नाम लेकर कर्म की व्यवस्था में लिङ्ग है। 

प्रातःकाल पक्षियों का कलरव प्रारम्भ होने से पहले जब होता ऋत्विक 
उच्च: स्वर से प्रातरनुवाक का पाठ करता है, उसकी ध्वनि जहाँ तक सुनाई पड़े, 
वहाँ तक की सीमा में बहनेवाले नदी-नालों से अध्वयुँ क्रत्विजो को जल लाना 
होता है। यदि नदी-नाले उच्चारण-ध्वनि की सीमा से बाहर कहीं दूर हैं, तो 
उस उच्चारण के अवसर से पहले ही जल लाकर किसी समीप उपयुक्त स्थान में 
रख लिया जाता है । उच्चारण के समय उन जलों से अध्वर्य जल ग्रहण करता 
है। इस क्रिया का नाम 'प्रतिगर' है । वाक्यों में यहाँ बहुवचन से मुख्य ऋत्विक 
और उनके सहयोगी अभिप्रेत हैं । फलतः समाख्या और उपदेश दोनों से यथा: 
प्रसंग कर्मों की व्यवस्था जाननी चाहिए ॥४२॥ (इति समाख्याप्राप्तकतंत्व 
स्यापि क्वचिद्‌ बाधाधिकरणम्‌--२० ) । छ 


(समुच्चितयो: प्रषानुवचनयो मेंत्रावरणकतृत्वाधिक रणम्‌ू--२ १) 
र ज्योतिष्टोम में अग्नीषोमीय पशु-आलभन के प्रसंग में पाठ है--'तस्माने- 
संतावरुण: प्रेष्यति चानु चाह'--'इसलिए मैत्रावरुण प्रैष देता है, और अनुवचन 
करता है हलक अर्थात्‌ पुरोऽनुवाक्या का पाठ करता है। इसमें सन्देह है--क्या सब 
अनुवचनों और सब प्रों में म॑ त्रावरुण ऋत्विक्‌ कर्ता होता है? अथवा जहां 
कप के विषय डि है, वहीं मैत्रावरुण होता है? कोई विशेष कथन न 
अप-अनुवचन में सर्वत्र मैत्रावरुण होना चार पे 
ने से प्रेष- र ।अ त्र ड्‌ 
अर्थ को पुर्वपक्षरूप में प्रस्तुत किया-- “RR यी 
प्रबानुवचनं मेत्रावरुणस्योपदेशात ॥४ ३॥ 


ड ST ] प्रैष और अनुवचन दोनों [मैत्रावरुणस्य ] मैत्रावरुण का 
चाहिए, [उपदेशात्‌] उपदेश = सामान्य कथन होने के कारण। | 


होता है, अमुक में नहीं होता । र 
इसलिए सब प्रे 
ऋत्विक्‌ को करने चाहिए ॥४३॥ 


पुरोऽनुवाक्याधिकारो वा प्रेषसन्निधानात्‌ ॥४४॥ 


[ वा ] वा पद पूवेपक्ष की निः वत्ति का द्योतक हे है षअं 
| 3 द्यो । तात्पर्य सब प्रे 
> र पू 2 १ सब प्र गौर 
अनुवचन मत्रावरुण ऋष्विक का कम हे यह कथन अयुक्त है [ पुरोऽनुवाक्याः 
वः कः 2 > 

धिकारः] पुरोऽनुवाक्या का अधिकार मैत्रावरुण को है, [प्रषसन्निधानात्‌ ] प्रैष 
के सान्निध्य = सामीप्य के कारण । र 

जहाँ प्रैष और अनुवाक्या साथ कही जाती हैं वहाँ मंत्रावरुण का अधिकार 
है। जहाँ केवल प्रैष अथवा केवल अनुवाक्या का कथन है, वहाँ मैत्रावरुण 
अधिकृत नहीं होता । जहाँ दोनों इकट्ठे कहे गये हों, वहाँ ये दोनों कमं मैत्रावरुण 
ऋत्विक्‌ द्वारा किये जाने चाहिएँ | उक्त वचन 'तस्मान्मंत्रावरुणः प्रेष्यति चानु 
चाह' ऐसा ही है। यहाँ दोनों का समुच्चय है, इसलिए यहाँ दोनों मंत्रावरुण के 
कम हैं; सर्वत्र नहीं ।॥४४।। 

आचार्य सूत्रकार ने उक्त अर्थ की पुष्टि में अन्य हेतु प्रस्तुत किया-- 


प्रातरनुवाके. च होतृदर्शनात्‌ ॥४५॥ 


[प्रातरनुवाके ] अनुवाक्या ऋचाओं के प्रातःकालिक पाठ में [ होतृदर्शंनात्‌ ] 
होता का सम्बन्ध देखे जाने से [च] भी उक्त अर्थ की सिद्धि होती है। 

प्रातरनुवाक के पाठ में होता का सम्बन्ध पाया जाता है--'होतुः प्रातरनु- 
वाकमनुञ्नुबतः उपश्यणुयात्‌ तदाध्वर्युगृ ह्वीयात्‌ प्रातः पक्षियों का कलरव होने से 
पूर्वं जब होता ऊचे स्वर में अनुवाक्या ऋचाओं का पाठ करता है, तब जहाँ तक 
वह्‌ शब्द सुनाई दे, उस सीमा में बहते नदी-तालों से अध्वर्यु जल ग्रहण करे । यहाँ 
होता द्वारां अनुवाक्या-पाठ का स्पष्ट निर्देश है । इसलिए भी मैत्रावरुण अनुवाक्या- 
पाठ में सर्वत्र अधिकृत नहीं होता ॥४५॥ (इति समुच्चितयो: प्रेषानुवचनयोमँत्रा- 
वरुणकतुंत्वाधिकरणम्‌-२१) । 

(चमसहोमेऽध्वर्योः कर्तृताधिकरणम्‌-२२) 

ज्योतिष्टोम में चमसाध्वर्थू कहे गये हैं । उनमें सन्देह है--क्या चमसों का 


होम चमसाध्वर्यु करें ? अथवा अध्वर्यु करे? चमसाध्वर्यु करें, यह पूर्वपक्ष 
सूत्रकार ने प्रथम प्रस्तुत किया-- 


चमसांश्चमसाध्वर्यवः समाख्यानात्‌ ॥४६॥ 


[चमसान्‌ | चमसों का होम [चमसाध्वर्यवः] चमसाध्वर्य्‌ करें, [समाख्या- 
नात्‌ ] चमसाध्वर्यृ ऐसा नाम होने के कारण । 

चमसों में अध्वर्यु -सम्बन्धी कमो को जो व्यक्ति करते हैं, वे चमसाध्वर्य कहे 
जाते हैं । उनके इस नाम के आधार पर जाना जाता है कि चमसों का होम चमसा- 
ध्वर्यु नामवाले व्यक्तियों को करना चाहिए ॥४६॥ 

आचार्य सूत्रकार ने पूर्वपक्ष का समाधान किया-- 

अध्वयर्वा तन्त्यायत्वात ॥४७॥ : 


[वा] 'वा पद पूर्वोक्त पक्ष 'चमसाध्वर्यु चमसों का होम करें की निवत्ति : 
का द्योतक है। [अध्वर्युः] चमसों से होम अध्वर्यु करता है, [तन्न्यायत्वात्‌ ] ऐसा 
करना न्याय्य =उचित होने से । 

जो जिस कार्य को करता है, उसके द्वारा ही उस कार्य का किया जाना उचित 
माना जाता है । होम अध्वर्यू द्वारा किया जानेवाला कर्म है, इसलिए उसे ही 
चमस-होम = चमसों में भरे सोम का होम“ करना चाहिए । चमसाध्वर्य नाम 
इस आधार पर नहीं है कि वे अध्वर्यु के कार्य को करते हैं, प्रत्युत इस आधार 
पर है कि अध्वर्यू के समान उनके मी चमस होते हैं; चमसं' समान होने से वे 
चमसाध्वयुँ कहे जाते हैं, अध्वर्यु का कार्य करने से नहीं । यदि होम करने को 
समानता का आधार माना जाता है, तो “अध्वर्यु होम न करे, चमसाध्वर्य होम 
करे ऐसा मानने पंर.अध्वर्युके;ःसाथ, चमसाध्यर्य व्यक्तियों की समानता रहेगी ही 

नहीं । इसलिए होमं करना संमातता का आधार न होकर सबके चमसों का समान 
होना, समानता का.आधार मातना युक्त है । होम केवल अध्वर्य करता है ॥॥४७॥ 
इसी अर्थ की पुष्टि में सूत्रकार ने अन्य हेतु प्रस्तुत किया--- 


चमसे चान्यदर्शनात ॥४८॥ 


[चमसे] चमस. के होम में [अन्यदर्शनात 1 चमसाध्वर्य्‌ से अन्य का दर्शन 
होने के कारण [चः] भी चमसाध्वर्य होम नहीं करेंगे। | 
चमस-होम-सम्बन्धी वचन है--'चमसाँरचमसाध्वर्थवे प्रयच्छति तान स 
वषट्कत्र हरति--चमसो को चमसाध्वर्य को देता हैं; वह उन चंमसों को वषट- 
कर्ता को देता है। इससे ज्ञातःहोता है, चंमसों में भरे सोम का होम करके रिक्त 
चमस को. चमसाध्वर्यु को. देनेवाला व्यक्ति चमसाध्वर्यु से भिन्न है । वह होम 
io ळे अध्वर्यु हे । आहुति देने के भनन्तर रिक्त चमस को अध्वर्य 
क्षण के लिए च॑मसाध्वय को 
पी देता है । सद:स्थान में जाकर यथावसर उन 
इसका पोषक अन्य वचन है:--'यो वाऽत्र स्वं वेद स्ववान्‌ःभवति॥ स्रुग्वा 
अध्वर्योः स्वं वायव्यमस्य स्वं चमसोऽस्य स्वम [त०सं० ३।१।२]:निश्चय ही जो 
अध्वर्यु के स्व' को जानता है, वह स्ववान होता है) सुक्र ही अध्वर्य का स्व' है 
वायु देवतावाला पात्र (गृह ) इसका 'स्व' है, चमस इसका “स्व है।' अध्वयुं'का' 
जो चमस है, वह अध्वय का स्व नहीं होता; वह यजमान का स्व होता है । 
इस कारण उक्त बचन 'चमस अध्वयु का स्व हैं यह कहता हुआ अध्वर्यु द्वारा 
चमस से होम किये जाने को प्रकट करती है। जन चमसो मे भरे सोम “को 
अध्वर्युं होम करता है, उन चमसों में यंचेपि सोमभक्षणःचमसाध्यय व्यक्ति करते 

हैं, पर होम करने के नाते चमस को अध्वर्य का 'स्व कहा गया है। अतः होम 
अध्वयूं ही करता है, चमसाध्वर्य नहीं ॥४८॥॥ ` 

यदि चमसाध्वर्यु-सम्बन्धी चमस अध्वर्य का 'स्व' है, तो 'चमसाध्वर्य’ नाम 
का आधार या प्रवृत्तिनिमित्त क्या होगा ? 

आचारं सूत्रकार ने समाधान किया-- 


अशक्तौ ते प्रतीयेरन्‌ ॥४६॥ 


चमसाध्वर्य-सम्बन्धी चमस केवल होम करने की दृष्टि से अध्वर्य के स्व 
हैं; सोमभक्षण की दृष्टि से वे अध्वर्यु के 'स्व' नहीं हैं । अत: अध्वर्यु के [अशक्तौ] 
उन चमसों में सोमभक्षण के लिए असमर्थ होने पर [ते] वे चमसाध्वर्यू [प्रतीये- 

] उन चमसों में सोमभक्षण-सामर्थ्यं से चमसाध्वर्य नाम के साथ सम्बद्ध 

होंगे । . 

चमसाध्वर्यु नाम का आधार या प्रवृत्तिनिमित्त. ४७वें सूत्र के भाष्य में 
अध्वर्यू.और चमसाध्वर्युओं के सोमभक्षणार्थं चमसों की समानता बताया है। 
सूत्रकार ने वही भाव प्रस्तुत सुत्र में प्रकारान्तर से प्रकट किया है । सोमभक्षणाथं 
सबके अपने-अपने चमस उनके “स्व” हें । चमसाध्वर्युओं के आहुत चमसों में 
अध्वर्यू सोमभक्षण के लिए अशक्त होता है । अयोग्यता व॒ अनौचित्य ही अशक्ति 
है। इस प्रकार सोमभक्षणार्थ सबके चमसों की समानता ही उक्त नाम का 
आधार है । 

अध्वयूं का चमस यजमान का “स्व स्वामित्व की दृष्टिः से कहा गया है, 
सोमभक्षण की दृष्टि से नहीं । फलतः होम का अधिकार केवल अध्वर्यु को जानना 
चाहिए, चमसाध्वर्य्‌ को नहीं ॥४६। (इति चमसहोमेऽध्वर्योः कतृंताधिकर- 
णम्‌--२२ ) 


(श्येनवाजपेययोरनेककर्तृताधिकरणम्‌-२३) 


उद्गाता से सम्बद्ध सामवेद में श्येनयाग तथा अध्वर्यु से सम्बद्ध यजुर्वेद में 
वाजपेय. याग कहा गया है। इसमें सन्देह है- क्या सामवेदकथित श्येनयाग का 
अनुष्ठान उद्गाता और उसके सहयोगी ऋत्विक्‌ करें? तथा यजुर्वेद-कथित 
वाजपेय याग का अनुष्ठान अध्वर्यू और उसके सहयोगी ऋत्विक्‌ करे? अथवा 
किसी भी. वेद में कथित कर्म का अनुष्ठान सभी ऋत्विक्‌ मिलकर करें ? क्या 
प्राप्त होता. है ? जिस ऋत्विक्‌-सम्बन्धी वेद में जो कमं विहित. हे, उनका - 
अनुष्ठान उन्हीं सम्बद्ध ऋत्विजों द्वारा किया जाना चाहिए । इसी अर्थ को आचाय 
सुत्रकार ने पुवेपक्षरूप में. प्रस्तुत किया | हू 

बेदोपदेशात्‌ पुवेवद्वेदान्यत्वे यथोपदेशं स्युः ॥॥ ५०॥ 


[वेदोपदेशात्‌ | वेद में उपदेश = विधान का कथन होने से [पूर्ववत्‌ ] पहले 
के समान, परम्परा-प्राप्त जसे प्रथम चलन है--आध्वर्यव संज्ञा के अनुसार 
यजुर्वेद-वि हित कर्मो का अनुष्ठान अध्वर्यु और उसके सहयोगी ऋत्विक्‌ करें ; 
होत्र संज्ञा के अनुसार ऋग्वेद-विहित कर्मो का अनुष्ठान होता एवं उसके सहयोगी 
ऋत्विक्‌ करें । इसी प्रकार औद्गात्र= सामवेदीय कर्म उद्गाता व उसके सहयोगी 
करें । इसी रीति पर [वेदान्यत्वे] वेद का भेद होने पर | यथोपदेशम्‌ | उपदेश 
के अनुसार जिसके वेद में जो कर्म उपदिष्ट हैं, वे उस कर्म का अनुष्ठान करनेवाले 
[स्युः | होने चाहिए । 

जिस ऋत्विक्‌ के नाम पर जो वेद परम्परा से प्रचलित है, उस बेद में कहे 
कर्मो को वे ही ऋत्विक्‌ करेंगे । ऋग्वेद होता नाम से सम्बद्ध है। उसमें विहित 


कमं 'होत्र कहे जाते हैं होतृगण ऋत्विक्‌ उनका अनुष्ठान करते हैं । इसी कारण 


वे हौत्र कर्म हैं। आध्वर्यव =यजुरवेद-विहित कर्म अध्वर्थगण द्वारा किये जाने 

चाहिएँ, और औद्गात्र= सामवेद-विहित कमं उद्गातृगण द्वारा अनुष्ठेय होने 

चाहिएं । 'हौत्र' आदि इन संज्ञाओं के आधार पर ऐसा ज्ञात होता है कि प्रत्येक 

वेद के अपने विहित कमों का अनुष्ठान उस वेद से सम्बद्ध ऋत्विजों द्वारा ही 

किया जाना चाहिए ॥५०॥ ड 
आचार्य सूत्रकार ने पूर्वेपक्ष का समाधान किया -_- 


तद्‌प्रहणाद्वा स्वधर्मः स्यादधिकारसामर्थ्यांत 
सहाङ्गरव्यक्तः शेषे ॥५१॥ र 


!वा पढ पवेत से करि 
[वा] 'वा पद पूर्वसूत्र में कथित 'जिसके वेद में जो कर्म पढ़ा है, वह उसी 
ऋत्विक्‌ के द्वारा किया जाना चाहिए पक्ष की व्यावृत्ति का द्योतक हे । [तद ग्रह- 
त | प्रकृतियाग एवं उसके धर्मो =अङ्गों के ग्रहण से [स्वधर्म:] वह कर्म अपना 
५ के. [स्यात्‌ ] होता है, [अङ्गैः] अङ्गो के [सह्‌] साथ [अधिकारसामर्थ्यात ] 
2 अधिकृत प्रसंग में पठित होनेरूप सामर्थ्य से; [शिषे ] शेष > उक्त से अति 
रक्त कर्म के विषय में [अव्यक्तः] व्यक्त= i 

“| नक्त=स्पष्ट अथवा विशेषित करनेवाला नहीं 

0 बी करनेवाला नहीं 
यजमान द्वारा ऋत्विजों का परिक्रय एवं वरण सभी अभीष्ट कर्मों के 
अनुष्ठान के लिए किया जाता है । किसी भी वेद में वाणित सभी कर्मो का अनुष्ठान 
अवस्थानुसार सब ऋत्विक्‌ मिलकर करते हैं । सभी याग दो प्रकारों में ब्यवस्थित 

, हैं->अ्रक्ृति और विकृति । प्रकृतियाग मुख्य हैं, विकृतियाग उनके अङ्गभूत हैं 
८ ० अङ्को > ०७ ड j 

उसी के धर्म हँ । अङ्गो के अनुष्ठान से अङ्गी -- प्रकृतियाग की सम्पूर्णता सम्पन्न 

होती है। उन सभी का अनुष्ठान परिक्रीत ऋत्विजों द्वारा किया जाता है। 
किसी भी अङ्गभूत कर्म में अपेक्षित क्रियाकलाप अतिदेश-वाक्य 'प्रकृतिवद्‌ 
विकृतिः कर्तव्या’ के अनुसार प्रकृतियाग की अनुकूलता लक्ष्य कर अथवा उसका 
ध्यान रखते हुए किया जाता है। ऐसी स्थिति में कोई ऐसा प्रश्‍न नहीं रह जाता, 
जिसके लिए यह मानना आवश्यक हो कि जो कर्म जिस वेद में पढ़ा है, वह कर्म 
उसी वेद से सम्बद्ध ऋत्विक्‌ को करना चाहिए। वस्तुस्थिति यह है कि किसी 
विशेष वेद के साथ विशेष ऋत्विक्‌ का सम्वन्ध. पूर्णरूप से लौकिक है। लोक- 
व्यवहार के लिए ऐसी कल्पना कर ली गई है। इसके लिए कोई प्रामाणिक 
शास्त्रीय वचन उपलब्ध नहीं है। 

प्रकृति-विकृतिरूप सभी श्रौत कमं “अध्वर' कहे गये हैं। “ध्वरतिहिसाकर्मा'- 
वे सब 'अध्वर' हिसारहित कमे हैं। श्येन-वाजपेय आदि ऐसे कर्म नहीं हैं । इनमें 
हिंसा की भावना रहती है। किन्हीं टोटकेबाज व्यक्तियों ने स्वार्थपरायणता से 
अभिभूत होकर इनका इस रूप में चलन किया, जो आज उपलब्ध है। सम्भव है, 


` प्रारम्भ में इसका कुछ विशुद्ध रूप रहा हो । 


इयेस-वाजपेय आदि के अनुष्ठाता यजमान का जैसा वर्णन विभिन्न श्रौत 
सूत्रों में उपलब्ध है, वह उनकी दुर्देशा व लानत-मलामत का ही प्रतीक है । वाज- 
पेयकर्ता यजमान यज्ञयूप पर चढ़ता है। वहाँ पर लकड़ी में फंसी फिरकनी 
(चषाल) का स्पर्श करता है । चारों ओर शून्य में दृष्टि दौड़ाता है । ऋत्विक्‌' व 
प्रजाजन बड़ के पत्तों के दोनों में उसके फल अथवा ऊपर-मिट्टी भरकर उसपर 


- फेंकते हैं। अख मारकर तिस्सहाय वह यूप से नीचे उतर आता है, यह वाजपेय- 


कर्ता के स्वर्गे का नजारा है। सूत्रकार कहता है--ऐसे कमं किसी प्रकृतियाग के 
अङ्ग नहीं हैं। ऐसे ही कर्मों को शेष श्रेणी में डालकर अव्यक्त कहा है । 

इसी प्रकार इयेनयागकर्ता के विषय में कहा गया है- श्येनयाग की दक्षिणा 
में-काणी-कोतरी, लूली-लेंगड़ी, बण्डा-फण्डर जैसी बेकार--गायों को देना 
लिखा है। जैसा याग वैसी दक्षिणा । कहावत है--'यादृशी शीतला देवी तादृशो 
वाहनः खर, जैसी शीतला देवी, वैसी उसकी सवारी 'गदहा'। इसपर तुर्रा यह है, 
उन बेकार, अधमरी गायो" को तीक्ष्ण काँटों से कुरेदकर उनका रक्त निकालना 


१. इसके लिए कात्यायन श्रौतसूत्र [ १४।५।६-१२] द्रष्टव्य है। वहाँ अन्तिम 
वाक्य है--“तदनन्तरं सप्तदशाश्वत्थपत्रोपनद्धान्‌ उषपुटान्‌ उदस्यन्त्यस्मै- 
विशः’ । 

२. 'तासामपि दक्षिणावेलायां लोहितं जनयेथुः' [लाटया० श्रौ० ५।५।१७] वा 
'दक्षिणाकाले कण्ट्कवितुदेयुः' [ कात्या० श्रौ २२।३।२२] आप» श्रौ० 
२२।४।२५। 

लिखा है। तनिक .सोचिए, ऐसी.गायों में रक्‍त होगा कहाँ ? इन, कुकर्मो से कौन- 


सां स्वगं. प्राप्त होने की आशा की जा सकती. है ?. दक्षिणाकाल में काँटो से गायों: 


की व्यथित करते का क्या अभिप्राय. रहा होगा.? विचारणीय है। सम्भव है 
ऐसी गाये सुविधा से अन्यन्न जाने में अनिच्छा:प्रकट करती न्हे कांटे की 
“तरह तीखी, पेनी आर आदि ,चुभोकर आगे बढ्ने के,लिए प्रेरित करना हो । यह 
कितना क्रर कम है! इसको धर्म का रूप कौन दे: सकता है. ? 
ऐसा प्रतीत होता है, अभिचार-कृत्यों के. ये विवरण उन्हें हेयपक्ष में डालने 
के लिए अधिक प्रेरित करते हैं। यूप.पर चढे इन कृत्यों के सजमान.को ऊषर को 
मिट्टी से भरे दोनो से मारना, उसकी हेयता को प्रकट करने के सुपुष्ट प्रमाण हैं। 
जहाँ तक हो.सके इन कुकृत्यो से साधा रणजन दूर -रहें, यही भावना प्रथम लिखने- 
वालों की रही होगी । इन आभिचारिक कृत्यों में उपादेयता का अंशमात्र भी 
कोई सुबुद्ध व्यक्ति नहीं. सोच सकता । जैसे .ऊषर की मिट्टी किसी प्रकार के 
अंकुरजनन आदि में अणुमात्र भी उपयोगी नहीं होती, और जैसे बरगद के डोडे 
क्षुधा आदि की निवृत्ति में सर्वथा अनुपयोगी हैं, चारोंओर से आभिचारिक 
यजमान को.घेरकर इन वस्तुओं को उसके ऊपर फेंक मारने का क्या यही अभि- 
प्राय न होगा कि जेसे ये वस्तुएँ सवेथा निस्सार-निषप्रयोजन हैं ऐसा ही तुम्हा रा 
यह कम है ? इसमें कमं के हेय होने की भावना स्पष्ट कलक रही है सूत्रकार ने 
इनको श्रौत शुभ कर्मो की परिधि से बाहर निकाल दिया है ॥५१।। (इति श्येन- 
वाजपेययोरनेककतुंकताधिकरणम्‌--२३) 


| 5 ' 5: इति जे मिनीयमीमांसादशेनस्यो दयवी रज्ञा स्त्रिविरचिते 
$ विद्योदयभाष्ये तृतीयांध्यायस्य सप्तम: पाद । 

(क्रयस्य स्वामिकर्मताधिकरणम्‌-१) 


बैदिक वाक्य है--'स्वर्गका मो ज्योतिष्टोमेन यजेत' सुखविशेष का कामना- 
वाला व्यक्ति ज्योतिष्टोम नामक याग से यजन करे। यजन करनेवाला व्यक्ति 
यजमान कहाता है । ज्योतिष्टोम'आदि याग क्रियाबहुल तथा' बहुदिन-साघ्य 
होते हैं। उन्हें सम्पन्न करना'अकेले' व्यक्ति के लिए शक्य नहीं होता । इसलिए 
यागकर्ता यजमान नियत पारिश्रमिक देकर उपयुक्त व्यक्तियों को यागानुष्ठान 
की.सुविधा के लिए अपने अनुकूल बनाता है। ये व्यक्ति ऋत्विक्‌ कहाते हैं। मृति 
अथवा पारिश्रमिक रूप में जो नियत द्रव्य इन व्यक्तियों को दिया जाता हैं, उनका 
नाम 'परिक्रया' है । इसका निइचय यज्ञानुष्ठान के प्रारम्भ में हो जाता है; यज्ञ 
सम्पन्न हो जाने पर दक्षिणा-रूप में वह दिया जाता है, ऐसी प्रथा हैं। यह द्रव्य 
गाय आदि पशु, सोना आदि धातु, वस्त्र एवं सिक्का आदि के रूप में होता है। 
किस याग में कितना परिक्रय होना चाहिए ? इसका उल्लेख यद्यप्रि आचार्यो ने 
किया है, पर इसमें यजमान और ऋत्विजों के आपसी समझते के अनुसार न्यूना- 
धिकता होती रहती है। 
ज्योतिष्टोम प्रसंग में वाक्य हैं--ऋत्विजो वृणीते' अथवा "ऋत्विजः परि- 
क्रीणाति’ ऋत्विजों का वरण करता है, अथवा ऋत्विजों का परिक्रय करता है। 
इसमें सन्देह है--क्या यजमान ऋत्विजों का वरण एवं परिक्रय करता है ? अथवा 
ऋत्विक्‌ स्वयं अपना वरण करते हैं ? यह स्थिति दोनों प्रकार की है। ऋत्विजो 
की संख्या १६ होती है । यागानुसार इनमें न्यूनता होती रहती है । ज्योतिष्टोम 
में पूरे सोलह, पर दशं-पूर्णमास में चार ही ऋत्विक्‌ रहते हँ। वरण की व्यवस्था 
, -इस प्रकार है कि प्रथम यजमान मुख्य चार ऋत्विजों का वरण करता है-अध्वर्यू, 
होता, उद्गाता, ब्रह्मा । यजमान पंरिक्रयरूप नियत द्रव्यं देने का निर्णय कर इन्हें 
नियुक्तं करता है। इनके लिए द्रव्य का व्यय यजमान करता है । ये चारों ऋत्विक्‌ 
| अपने तीन-तीन सहयोगी ऋ्दिजों कां स्वयं वरण व परिक्रय करते हैं। ये अपने 

सहयोगियों को अपने पारिश्रमिक में से निर्णीत अंश देकर सहयोग के लिए नियुक्त 


करते हैं । 
आचार्य सूत्रकार ने पहली नियुक्ति के विषय में प्रथम सूत्र द्वारा बताया--- 


स्वामिकार्य परिक्रयः कर्मणस्तदर्थंत्वात्‌ ॥१॥ 


[परिक्रयः ] परिक्रय =ऋत्विजों का वरण करना [स्वामिकार्य म्‌ ] स्वामी = 
यजमान का कार्य है, [कर्मणः] यागानुष्ठानरूप कर्म के [तदर्थत्वात्‌ ] उस 
स्वामी ==यजमान के लिए होने के.कारण | 

यजमान अपने लिए याग करता है; उसके फल का भोक्ता वही होता है। 
वह सुविधापुर्वंक निविध्न सम्पन्न हो, इसके लिए धन व्यय करता है। इस कारण 
उसका अधिकार है कि याग की सम्पन्नता के लिए उपयुक्त ऋत्विजों का परिक्रय 
करे। ऋतिविजों के लिए सन्तोषप्रद देयधन का निर्णय कर उनकी नियुक्ति कर 
लेता है। परिक्रय का परिमाण क्योंकि यागानुसार होता है, इसलिए दर्श-पुर्ण मास 
में नियुक्त चार ऋत्विजों की दक्षिणा केवल उनको भरपेट ओदन खिला देना 

मानी गई थी । अपने रूप में आज भी ऐसा होता है । इस दक्षिणा का नाम 'अन्वा- 
हाये है । अनु ==यज्ञानुष्ठान के अनन्तर भरपेट आहार जिमा देने के कारण इसका 
उक्त नाम है। इससे ज्ञात होता है, विभिन्न यागों में उनके क्रियाकलाप के अनुसार 
यागारम्भ से पूर्व दक्षिणारूप में देय द्रव्यराशि का परिमाण नियत कर लिया 
जाता था । इस प्रकार मुख्य चार ऋत्विजों का वरण यजमान करता है ॥ १॥ 
मुख्य चार ऋत्विज्‌ अपने-अपने तीन सहयोगियों का वरण स्वयं करते हैं। 
इस अर्थ को आचायं सूत्रकार ने बताया-- 


वचनादितरेषां स्यात्‌ ॥२॥ 


[इतरेषाम्‌ ] इतर= अन्य सहयोगी ऋत्विजो का वरण [वचनात्‌ | मुख्य 
ऋत्विजों के कथनानुसार [ स्यात्‌ | होता है । ८ 
मुख्य ऋत्विक्‌ अपने सहयोगी ऋत्विजों का वरण स्वयं करते हैं, तथा दक्षिणा- 
रूप में प्राप्प अपने धन का निर्धारित अंश उन्हें देते हैं। इन सभी ऋत्विजों द्वारा 
यागानुष्ठान में किया जानेवाला कार्यकलाप यजमान का किया ही समका जाता 
है। क्योंकि परिक्रयरूप में दिया गया समस्त धन मूलरूप में यजमान द्वारा ही 
व्यय किया गया है, तथा वही उस कर्म के फल का भोक्ता होता है, इसलिए 
सभी परिक्रय स्वामी का माना गया है 
व्यवस्था की दृष्टि से यह सर्वथा उप 
सहयोगियों का परिक्रय अपनी इच्छा के 
सर पर यागसम्बन्धी निर्धारित कार्य 


युक्त है कि चार मुख्य ऋत्विजू अपने 
अनुसार स्वयं करे । यागानुष्ठान के अव- 
को सम्पन्न करने के लिए कौन व्यक्ति 

योग्य है? इसका निर्णय मुख्य ऋत्विज्‌ ही अपने-अपने कार्ये के अनुसार कर 
सकते हैं । यदि सहयोगियों का परिक्रय भी स्वयं यजमान करता है, तो अनुष्ठान 
के अवसर मुख्य ऋत्विज्‌ द्वारा सहयोगी की अज्ञता का प्रश्‍न उठ सकता है। इससे 
यज्ञानुष्ठान में बाधा की सम्भावना बनी रहती है । मुख्य क्र त्विजो द्वारा अपने- 
` अपने सहयोगी के परिक्रय में ऐसे वाधक अवसर उभरने की कोई आशंका नहीं 
रहती ॥२॥ (इति क्रयस्य स्वामिकर्मंताऽधिकरणम्‌--१) । 


(वपनादिसंस्काराणां याजमानताऽधिकरणम्‌-२ ) 


ज्योतिष्टोम प्रसंग में कतिपय वाक्य पठित हैं---'केशब्मश्रु वपते, दतो धावते, 
नखानि निकृन्तते, स्ताति' आदि-'सिर के बाल दाढ़ी-मूँछ मुंडवाता है, दाँतों को 
धोता है, नखों को काटता है, स्नान करता है ।' इनके विषय में सन्देह होता है— 
क्या ये कार्य अध्वर्यु आदि को करने चाहिएँ ? अथवा यजमान को ? प्रतीत होता 
है, ये कार्य पुरुष द्वारा किये जाते हैं । जिस वेद में इनका निर्देश है, और उस वेद 
से जिस पुरुष का सम्बन्ध है, उसी को ये कार्यं करने चाहिएँ । 

इस अर्थ को आचार्य सूत्रकार ने पूर्वपक्षरूप में प्रस्तुत किया-- 


संस्कारास्तु पुरुषसामथ्यें यथावेदं कमंवद्‌ 
व्यवतिष्ठेरन्‌ ॥३॥ 


[संस्काराः] केशश्मश्रु के वपन आदि संस्कार [तु] तो [पुरुषसामर्थ्यं | 
कर्म करनेवाले पुरुष के सामर्थ्य में सम्बद्ध होते हैं । तात्पर्यं है-कर्म करने के लिए 
पुरुष को समर्थं बनाने में ये संस्कार प्रेरक व निमित्त होते हैं । इस प्रकार [यथा- 
वेदम्‌ | जो संस्कार जिस वेद में पठित हैं, उस वेद से कार्य करनेवाले अथवा उससे 
सम्बद्ध ऋत्विक्‌ में [कर्मेवत्‌ ] अपने वेद से सम्बद्ध कर्मों के समान [व्यवतिष्ठे- 
रन्‌ ] व्यवस्थित होने चाहिएँ । 

स्तोत्र-शस्त्र आदि कर्म सामवेद में पठित हैं, उससे सम्बद्ध ऋत्विक्‌ उद्गाता 
है। इसलिए उद्गाता द्वारा स्तोत्र-शस्त्र आदि कर्म किये जाते की व्यवस्था है। 
इसी प्रकार केशइमश्रु-वपन आदि संस्कार आध्वर्यव वेद में पठित हैं, इसलिए उस 
वेद से सम्बद्ध अध्वर्यु ऋत्विक्‌ उक्त कर्मो को करे, यह व्यवस्थित होता है। 
समाख्या ==नाम के आधार पर यह व्यवस्था की जाती है। ये आध्वर्यव कम हैं; 
अध्वर्यू द्वारा किये जाने चाहिएँ ॥३॥ 

आचाये सूत्रकार ने पूर्वपक्ष का समाधान किया-- 


ह 
१. इन वाक्यों के लिए द्रष्टव्य ते० सं० ६।१।१।२॥ आपस्तम्ब श्रौ० 
१०।५।१४॥। 

गाजमानास्तु तत्प्रधानत्वात्‌ कमवत्‌ । ॥४॥॥ 


[तु] 'तु' पद पूर्वपक्ष की निवत्ति का द्योतक है । तात्पर्यं है--समाख्या के 
आधार पर केश-वपन आदि संस्कार अध्वर्यु को करने चाहिएं,-ये यह कथन युक्त 
नहीं। [याजमानाः] उक्त संस्कार यजमान-सम्बन्धी हैं, [तत्प्रधानत्वात्‌ | यजमान 
के प्रधान होने से, [कर्मवत्‌ | याग आदि कर्मो के समान | 

याग अग्निहोत्र आदि कमो के अनुष्ठान में जैसे यजमान को प्रधानता रहती 
है, वे यजमान से. सम्बद्ध जाने जाते है, ऐसे ही केशशमश्रु-वपन आदि संस्कार 
भी यजमान से सम्बद्ध हैं । यजमान.पुरुष का प्राधान्य केसे है. ? यह तथ्य “वपते, 
धावते, निकृन्तते, आदि क्रियापदों में आत्मनेपद के प्रयोग से. जाना जाता है । जब 
क्रियाफल. कतंगामी होता है, उसी दशा में आत्मनेपद का प्रयोग; किया जाता 
है.॥ केश-वपन आदि याग के अङ्ग हैं। याग का कर्ता यजमान है। उनके फल से 
यजमान प्रभावित होता है।. वपन आदि संस्कारों से वह, यागानुष्ठान: के लिए 
योग्य बनता है। अध्यर्यू आदि ऋत्विजों का परिक्रय यजमान .इस-भावना से 
नहीं करता कि यागानुष्ठान.का-फल उन ऋत्विजों को मिले. इसलिए जिस कर्म 
से जिसकी समर्थंता व योग्यता उत्पन्न होती है, उसी को वह कर्म करना चाहिए। 
जैसे प्रधान कमं यजमान पुरुष के लिए होते हैं, वसे ही केंश-वपन आदि अङ्ग-कर्म 
भी यजमान पुरुष के होने चाहिएँ। 

इस विषय में विचारणीय.है- कि आत्मनेपद के रूप में केवल.व्याकरण पर 

आश्चित हेतु कोई अट्ट हेतु नहीं है.। पूर्वोक्त वाक्यों में ही अन्तिम “स्नाति” क्रिया 
परस्मपदी है । इसमें क्रिया-स्नान का फल शान्ति-शीतलता-देहशुद्धि आदि स्पष्ट 
कतृंगामी है, पर क्रियापद आत्मनेपदी नहीं है। अनेक धातु उभयपदी. हैं।. इसलिए 
आत्मनेपदी क्रिया का-फल. ही कतंगामी होता है, ऐसी नियत व्यवस्था वर्तमान 
संस्कृत वाङ्मय में दृष्टिगोचर नहीं है । फलतः सूत्र का आशय इतना ही समझना 
अभीष्ट है. कि वपन, धावन, निकृन्तन, स्नान आदि क्रियाओं के फल से केवल 
यजमान प्रभावित होता है। प्रधान याग के अनुष्ठान के लिए ये संस्कार उसे कर्त्ता 
के रूप में योग्य बनाते हैं। अत: उसी के ये. संस्कार हैं; अन्य अध्वर्य आदि किसी 
के नहीं ।।४॥ 

इसी अर्थ की पुष्टि में सूत्रकार ने अन्य हेतु प्रस्तुत किया... | 


व्यपदेशाच्च ॥। ५॥। 


[व्यपदेशात्‌ ] व्यपदेश == अन्य स्पष्ट कथन से [च] भी जाना जाता है.कि 
केश-वपन, नख-नि कृन्तनं आदि संस्कार यजमानः के किये जाते हैं। 


इस प्रसंग के शतपथ ब्राह्मण [ २।१।३।९] में पाठ है-'तमभ्येनक्तिं'-तंम्‌ == 

उस यजमान को अध्वर्यू नवनीत से अभ्यञ्जन. (=उव्रटन) करता है। इसके 
„आगे [-३।१।३।११ में] कहा--'अथाक्ष्यादानक्ति'--उसके अनन्तर आँखों को 
सुरमा से आँजता है। इस सुरमा या अञ्जन को वहाँ त्रैककुद' कहा है-'त्रिककुद्‌' 
नामक पर्वत के पत्थर से बना हुआ सुरमा । सुरमा या अञ्जन पत्थर से वनाया 
जाता है । यहाँ 'तम्‌' इस कर्मेवाचक 'तत्‌' सर्वनाम से 'यजमान' कहा गया है। 
अध्वर्यू ऋत्विक्‌ यजमान की.देह को नवनीत से मर्दन करता है, तथा उसकी आँखों 
में अञ्जन लगाता है । यहाँ स्पष्ट ही अभ्यङ्जन (> उबटन) और अञ्जन 
यजमान का संस्कार कहा गया है। इसी के समान साथी पूर्वोक्त केशवपन, नख- 
निकृन्तन आदि संस्कार हैं। वे भी यजमान के.हो सकते हैं; अन्य किसी के 
नहीं ॥।५॥ 
आध्वर्यव नाम-निर्देश के विषय में सूत्रकार ते बताया-- 


गुणत्वे तस्य निर्देशः ॥६॥ 

[तस्य] उस 'आध्वर्यव' समाख्यान = नाम का [निर्देशः] निर्देश == कथन 
[गुणत्वे] क्रिया के गुण होने में अर्थात्‌ अङ्गभूत कर्मों में समञ्जस जानना 
चाहिए! 5: -= : 

: प्रथम जो यह कहा है. कि 'आध्वर्यव' आदि नाम-कथन से यथावेद कतृंत्व 
होगा, ऐसा कथन युक्त नहीं है, क्योंकि अध्वर्यू आदि. के कतृत्व का सामञ्जस्य 
गुणभूत कर्मो में है । प्रधान कम में कत त्व केवल यजमान का रहता है । अध्वर्यू 
यजमात-देह का उबटन करता है, या आँखों को आँजता है, ये सब संस्कार प्रधान 
कर्म के अङ्गभूत हैं। आँजना या उबटना क्रिया को करनेवाला अध्वर्यू है । केश- 
वपन. आदि क्रियाओं को करनेवाला अन्य व्यक्ति ही होता है। क्रियाओं का विषय 
यजमान है । वे क्रियाएं उसपर आयोजित हो रही हैं-केश उसके कट रहे हैं; स्तात 
वह कर रहा है, आँखें उसकी आंजी जा. रही हैं । इतके करनेवाले अन्य हैँ । ये सब 
क्रियाएं प्रधान कमं के अङ्ग भूत हैं। संस्काररूप.ये सब क्रियाएँ यजमान में होती 
हैं।। उनका आधार यजमान है। इसी रूप में--अव्या द्वारा की जानेवाली क्रियाओं 
में भी वह मुख्यकर्त्ता रहता: है। अध्वर्यू आदि अन्य व्यक्तियों का कतुंत्व प्रधान कर्म 
का अङ्गभूत है.। उसका कथन इसी रूप में समञ्जस है ।' फलतः के श-वपन आदिं 
संस्कार यजमान के हैं, यह निडिचत होता है ॥९. . -- = 15 5 | 


इसी अर्थ की पुष्टि में सूत्रकार ने अन्य हेतु प्रस्तुत किया-- 


र _ चोदनां प्रति सावाचच ॥७॥... , फाए बा री पनी तार न! 
केश-वपन आदि संस्कारों के [ चोदनाम्‌] चोदना == अपूर्वोत्पत्ति के [प्रति] 
लिए [भावात्‌] होने से. [च] भी जाता जाता है कि केशे-वपन आदि संस्कार 

यजमान-सम्बन्धी हैं । 
यजमान अपने लिए अपुर्व -- धर्म विशेष की उत्पत्ति की भावना से ज्योतिष्टोम 
आदि याग का अनुष्ठान करता है। केश-वपन आदि संस्कार उस प्रधान कर्म के 
अङ्गभूत कमं हैं। अपूर्वोत्पत्ति में वे प्रयोजक होते हैं। वह अपुर्व क्योंकि यजमान | 
के लिए है, इसलिए वे संस्कार यजमान के ही सम्भव हैं । अध्वर्यू आदि ऋत्विक्‌ 
यजमान के लिए यज्ञसम्पादन में साधनमात्र हैं। यागसम्पादनार्थ उनका संस्कार 
अनपेक्षित है । यदि वे स्वयं वपन आदि संस्कार करें, तो उरासे याग का न कुछ 
बनता है, न बिगड़ता है। यदि याग का अनुष्ठाता यजमान वपन आदि संस्कार 
न करे, तो याग विकृत हो जायगा, अपुर्वोत्पादन में असमर्थ होगा । इसलिए केश- 
वपन आदि संस्कार यजमान से सम्बद्ध हैं, यह निश्चित है॥ ७॥ 
शिष्य जिज्ञासा करता है-यजमान और ऋत्विक्‌ सब मिलकर समान रूप 


_ से यागानुष्ठान करते हैं। दोनों की समानता में यजमान के वपन आदि संस्कार 


हों, ऋत्विजों के न हों ऐसा क्यों ? आचाय सूत्रकार ने समाधान किया... 
अलुल्यत्वादसमानविधानाः स्युः ॥८॥ 


[अतुल्यत्वात्‌ ] यजमान और ऋत्विजों के परस्पर तुल्य = समान न होने से 
वपन आदि संस्कार [असमानविधाना:] यजमान और ऋत्विक्‌ दोनों के लिए 
समान रूप से विहित नहीं [स्युः] हैं। 

अजमान याग का अनुष्ठाता होने से स्वामी है । वह धन व्यय. करके ऋत्विजों 
का परिक्रय करता है, अपने यागानुष्ठान-रूप कर्म को सुचारुरूप से संचालित करने 
के लिए । इस प्रकार यागानुष्ठान-रूप कार्य में यजमान और ऋत्विक्‌ दोनों की 
उपस्थिति समान नहीं है। यजमान याग का कर्ता है, ऋत्विक्‌ साधनमात्र हैं। याग 
का फल कर्ता को मिलता है; याग की परिनिष्ठा के लिए विहित वपन आदि 
संस्कार कर्ता के सम्भव हैं; तभी वह्‌ याग के फल का अधिकारी हो सकता है । 
ऋत्विजों को उस फल से कोई सरोकार नहीं । वे तो केवल अपने नियत पारि- 
श्रमिक द्रव्य के अधिकारी हैं। उनके लिए वपन आदि सस्कारों का विधान नहीं 
है। फलत: यागानुष्ठान में यजमान और ऋत्विजों की उपस्थिति समान नहीं 
है॥५॥। (इति वपनादिसंस्काराणां थाजमानताधिकरणम्‌- २) । 


(तपसो याजमानताधिकरणम्‌--३) 


ज्योतिष्टोम में तप सुना जाता है--'दरधहं नाइनाति, 
दिन नहीं खाता, तीन दिन नहीं खाता । यहाँ स 
तप यजमानसम्बन्धी है? अथवा 
ऋत्विजों का होना चाहिए, क्यों 


त्र्यहं नाइनाति'- दो 
न्देह है--क्या यह अनशन ब्रतरूप 
ऋत्विजों से सम्बद्ध है ? प्रतीत होता है, तप 
कि तप का विधान यजुर्वद में है और उसका 

अध्वर्यू से सम्बन्ध है । 
ऐसा प्राप्त होने पर सूत्रकार ने बताया--- 


तपश्च फलसिद्धित्वाल्लोकवत्‌ ॥९॥ 


[तपः] देहं का शोषण करनेवाला अनशनरूप तप [च] भी यजमान- 
सम्बन्धी है, [फलसिद्धित्वात्‌] फल की सिद्धि करनेवाला होने के कारण, 
[लोकवत्‌ | लोकव्यवहार के समान । 

लोकव्यवहार में देखते हैं, मलिन दर्पण आदि को उपयुक्‍त द्रव्य से रगड़- 
धिसकर--मुखादि अङ्गों को देखने के लिए-शुद्ध-स्वच्छ कार्यक्षम बनाया जाता 
है । आलस्य पुरुष की मलिनता है, जो अन्त आदि के अधिक व निरन्तर प्रयोग 
से उत्पन्त होती है । ऐसी दशा में प्रत्येक पुरुष अपने निर्धारित कार्ये को सम्पन्न 
करने में सतर्क नहीं रह पाता । ज्योतिष्टोम जैसे पवित्र एवं महान्‌ कमं को 
निविघ्न सम्पन्न करने के लिए यज्ञकर्ता को आलस्यहीन व सक्रिय रहना 
आवश्यक है । इसलिए यथापेक्षित दो या तीन दिन अन्न का उपयोग न कर दुग्ध 
आदि हल्के सुपाच्य आहार को लेकर यजमान का सक्रिय-सक्षम बना रहना 
उपयुक्त है । उसके उजागर रहने पर ऋत्विक्‌ स्वतः कार्यसंलग्न बने रहते हैं । 
इसलिए अनशन-ब्रतरूप तप यजमान-सम्बन्धी जानना चाहिए। याग की 
निविघ्न सम्पन्नता, यागजन्य फल की सिद्धि यजमान के लिए ही करती है । अतः 
तप उसी के लिए है ।।8॥। 

इसी अर्थ को सूत्रकार ने प्रकारान्तर से पुष्ट किया-- 


वाक्यशेषश्च तद्वत्‌ ॥१०॥ 


[वाक्यशेषः] अनशनविधि का वाक्यशेष [च] भी [तद्वत्‌] जैसे तप 
यजमानसम्बन्धी हो वैसे बताता है । 

तप यजमानसम्बन्धी है, यह तथ्य अनशनविधि के वाक्यशेष से भी जाना 
जाता है । वाक्यशेष है-“यदा वै पुरुषे न किञ्चानान्तर्भवति, यदास्य कृष्णं 
चक्षुषोनंश्यति, अथ मेघ्यो भवति’ निश्चित ही जब पुरुष में नितान्त भी पाप की 
मात्रा नहीं रहती, और आँखों में पाप की कालिमा नष्ट हो जाती है, तब पुरुष 
मेध्य होता है। मेध का अर्थ यज्ञ-याग है, मेघ का अर्थ पवित्र है । अनशन द्वारा जो 
कष्ट या दुःख का अनुभव होता है, वह दुःख-मोग द्वारा पाप का तष्ट होना 
है। उससे पवित्रात्मा होकर पुरुष यागानुष्ठान के लिए उपयुक्त एवं योग्य हो 
जाता है। चक्षुओं में पाप की मलिनता के नष्ट होने का तात्प है, पाप-प्रवृत्ति 
की ओर भावना का भी कभी न उभरना । आँख ही सबसे पहले पाप की ओर 

प्रवृत्ति को उभारती है। वह मलिनता आँखों में न रहे, तो आन्तरिक भावना पाप 
की ओर कभी पग न बढायेगी । 'कृश होना भी पाप को दुर्बलता को लक्षित 
करता है। 
सूत्रकारों ने जो इस वाक्यशेष संन्दर्भ के अर्थ किये हैं कि आँख की क्रृष्ण- 
तारा का. दिखाई.न देना, अर्थात्‌: अनशन के फलस्वरूप: आँखों .का अन्दर धस 
जाता; तथा 'कृश का अर्थ- शरीर कां इतना दुर्बल हो जाना. कि चमड़ा हड्डियों 
से जाकर चिपट जाय । ऐसा अर्थ युक्त प्रतीत नहीं होता। ऐसा व्यक्ति यज्ञानु- 
ष्ठान्न-करने में मर्थ कैसे रह सकता है ?-अनझन का तात्पर्यं इतना ही ज्ञात होता 
है कि पाप की ओर प्रवृत्ति से सर्वथा विरत रहा जाय । : 
` ढाक्यशेष मे. अनशनकर्त्ता :पुरुष को मेध्य, अर्थात्‌ यज्ञ करने के योग्य बनना 
बताया है । यज्ञानुष्ठान की दीक्षा यजमान ने.ली है। इसलिए. वाक्यशेष द्वारा 
तप का सम्बन्ध यजमान:के, साथ होना योतित होता है ॥ १०॥ 
शिष्य जिज्ञासा करता. है--क्या यह नियत व्यवस्था है कि सर्वत्र यागानुष्ठान 
में यजमान ही तप करे ? आचार्य सूत्रकार ने समाधान किया-+ 


` बचनादितरेषां स्यात्‌ ॥११॥ ५४ 
[बचनात्‌ | .वचन-सामर्थ्यं से [इतरेषाम्‌] अन्य -ऋत्विजों :का भी. तप 


[स्यात्‌] होता है। i 

जिस किसी प्रसंग में ऋत्विजों के अनशन आदि के विषय:में.वचन' उपलब्ध 
होता है, वहां उनका भी तप जानना चाहिए । जेसे--'रात्रि सत्रे सर्वे ऋत्विज 
उपवसन्ति -रात्रि सत्र में सब ऋत्विज उपवास करते हैं। भाष्यकार शबर स्वामी 
ने यह वाक्य भाष्य में उद्धत किया है, पर इसके मूलग्रन्थ और प्रसंग का कुछ पता 
नहीं है ॥ ११॥ -. 

जिस वेद में तप का निदेश है, उसी से सम्बद्ध ऋत्विक तप करे । तप यजुर्वेद 
में निदिष्ट है; वह आध्वर्यव =अध्वर्थ से सम्बद्ध वेद कहा जाता है इसलिए 
समाख्या के अनुसार केवल अध्वर्य्‌ ऋत्विक को तप करना चा हिए,.ऐसी व्यवस्था 
नहीं है । सूत्रकार ने इसी अर्थ को बताया --- 


गुणत्वाच्च वेदेनःन व्यवस्था स्यात्‌ ॥१२॥ 
[गुणत्वात्‌ | तपादि कमं के गुणभूतं होने से [च] भी [वेदेन] वेद से= 


। 


आध्वर्यव वेद में तप के पठित होने से-ऋत्विजों में केवल अध्वर्य ऋत्विक्‌ 


` तप करे, ऐसी [व्यवस्था | व्यवस्था [न] नहीं [स्यात्‌ | है। र 
आध्वयव समास्या के आधार प्र ऋत्विकू-सम्बन्धी तप॒.कहना युक्‍त नही है. 
समाख्या से प्रधान का ही ग्रहण किया जाता है । तप गुणभूत कम है; समाख्या से 

यहे गृहीतः नहीं होता “इसलिंए जहाँ: ऋत्विजों के “लिए तप का निर्देश है,वह 
सामान्य रूप से सभी ऋत्विजों का कत्तंव्य होगा ।। १२॥ (इति तपसो याजमानः 
ताधिकरणम्‌--३) । 


(लो हितोष्णींषतादीनां सवं त्विग्धमंताधिकरणम्‌--४) 


- -बारहवेँ सूत्र की व्याख्या भाष्यकार शबर स्वामी ने अतिरिक्त अधिकरण 
मानकर भी की है, जो इस प्रकार है-- be 

र इयेनयाग के प्रसंग में पाठ . है --'लोहितोष्णीषा लोहितवाससो निवीता 
ऋहत्विजः.प्रच्‌ रन्ति’. | षड्विश ब्रा० ३।८] लाल प्रगड़ीवाले, लाल कपड़ेवाले 
ऋत्विक्‌ कर्म कर रहे हैं। तथा वाजपेय याग में पाठ है--'हिरण्यमालिन ऋत्विज: 
सुत्येऽहनि प्रच रन्ति’ .[आप° श्रौ ० १४।२।११] --सुवर्ण की मालावाले ऋत्विक्‌ 
सोमयाग के दिन्‌ कमं. करते हैं। र 


कई ०७ 


इनमें सन्देह है-क्या श्येनयाग में उद्‌गाताओं को लाल पगडी व वस्त्र धारण 
करने चाहिएँ ? तथा वाजपेय में अध्वर्यू और उसके सहयोगियों को सुवर्ण माला 
धारण करती चाहिए.? अथवा दोनों धर्म सब ऋत्विजों के माने जाने चाहिए ! 
प्रतीत होता है, लाल पगड़ी व वस्त्र-धारंण केवल उद्गाताओ का घर्म हो; क्योंकि 
इथेनयाग की उत्पत्ति सामवेद में है। उसको ओद्‌गात्र. संज्ञा होने के कारण समाख्या 
के आधार पर उद्गाताओ को ही लाल पगड़ी व वस्त्र घारण करने चाहिए । इसी 
प्रकार वाजपेय याग की उत्पत्ति यजुर्वेद में है। उसकी आध्वर्यव संज्ञा होने के 
कारण अध्वर्यू ऋत्विजों को ही सुवर्ण की माला धारण करनी चाहिए। ._ 

ऐसा प्राप्त होने पर आचार्य सूत्रकार ने सिद्धान्त-पक्ष प्रस्तुत किया-- 

गुणत्वाच्च वेदेन न व्यवस्था स्यात्‌ ॥१२॥ 

लाल पगड़ी व कपड़े.पहनना, सुवर्ण की माला धारण करना, इन दोनों घर्मो 
के [गुणत्वात्‌] गुणभूत होने से [च] भी | वेदेन] औदुगाज़ भौर आध्वयंव वेद 
समाख्याःसे [व्यवस्था]: धमो का, नियमन [न] नहीं [स्यात्‌] होता। ` : 

; „लो हितोष्णीषता (लाल पगड़ी पहने हुए होता) और हिरण्यमालिता (सुवणं 
साला; धारण किये हुए होता) दोनों गुणभूत धर्म हैं। ये धारण करनेवाले: पुरुष के 
विशेषणरूप में, कहें: गये हैं; कत्तंव्यता. के. रूप में नही कहे 'गये ॥ इससे पुरुष का 
प्राधान्य स्पष्ट है) समाख्या इसमें संको च == नियमन नहीं कर सकती'। इससे यही 
परिणाम सामने आता.है किं ऋत्विक़ पुरुषों को इन धर्मोवाला होना चाहिए । 
फलतः इनःधर्मो काः सम्बन्ध सभी ऋत्विजों के 'साथ है । #इ्येतयाग में सब लाल 
पग्ड़ी-बःलाल़ वस्त्र धारण करें ।. वाजपेयः में. सब :कछत्विजो को. सुवर्ण, की- माला 

धारण करनी चाहिए ॥१२॥ (इति लोहितोष्णीषतादीनां सर्वत्विग्धर्मताधि- 
करणम्‌--४) । 


(वृष्टिकामनाया याजमानताधिकरणम्‌-५) 

ज्योतिष्टोम प्रसंग में पाठ है--'यदि कामथेत वर्षत्‌ पर्जन्य इति नीचे: सदो 
मिनुयात्‌' [मैत्रा० सं० ३।८।६]--यदि कामना करे कि पर्जन्य बरसे, तो सद:- 
मण्डप का नीचे मान करे। न बरसने की कामना में मान ऊंचा करे। बरसने के 
अवसर पर पर्जन्य नीचा रहता है; न बरसने पर ऊंचा रहता है। गूलर की 
लकड़ी का थूण गाड़कर उसपर सदोमण्डप की छान टिकाई जाती है। छान का 
ऊंचा-तीचा होना पर्जन्य की स्थिति को अभिव्यक्त करता है । छान की ऊंचाई- 
नीचाई रखने में यह भावन! भी प्रतीत होती है कि पर्जन्य बरसने की स्थिति में 
छान कुछ नीची रहे, तो इधर-उधर से वाछड़ आने की सम्भावना नहीं रहती । 
पर्जन्य न बरसने पर बाछड़ का भय नहीं; छान का मान ऊंचा रक्खा जा सकता 
है) 

इसमें सन्देह है--यह पर्जन्य बरसने या न बरसने की कामना क्या ऋत्विक्‌- 
सम्बन्धी है ! अथवा यजमान-सम्बन्धी है? तात्पर्यं है, यह कामना कौन करे? 
यजमान अथवा ऋत्विक्‌ ? आध्वर्यव वेद में पठित होने से यह कामना ऋत्विक्‌ 
अध्वर्यू की सम्भव है। 'मिनुयात्‌’-'मान करे! का सीधा सम्बन्ध अध्वर्यु के 
साथ है। 

ऐसा प्राप्त होने पर सूत्रकार ने सिद्धान्तपक्ष प्रस्तुत किया-- 


तथा कामोऽथंसंयोगात्‌ ॥१३॥ 


[तथा कामः] 'कामः' = कामना तथा-- वैसे ही है जैसे तप । तात्पर्य है--- 
तप के समान कामना भी यजमान से सम्बद्ध है, [अर्थसंयोगात्‌ ] अङ्गसहित 
याग के अर्थ=फल का यजमान से सम्बन्ध होने के कारण। | 

“ज्योतिष्टोमेन स्वर्गकामो यजेत - स्वगे-सुख की कामनावाला ज्योतिष्टोम 
याग से यजन करे” वाक्य के अनुसार कामना का सीधा सम्बन्ध यजमान से है। 
ज्योतिष्टोम में जितने अङ्ग-कमं हैं, स्वभावतः उनका सम्बन्ध भी यजमान से 
होगा। सदोमण्डप की छान का मान समास्या के आधार पर अध्वर्य करता है। 
'मिनुयात्‌' क्रियापद की एकवाक्यता अध्वर्यू के साथ है । क्रियापद में परस्मैपद 
का प्रयोग यह प्रकट करता है कि वह मान अध्वयु के अपने लिए नहीं है। वह 

पराथ--यजमान की कामना के अनुरूप सदोमण्डप के आवरण का मान करता 
हैं। इसलिए मुल कामना यजमान से सम्बद्ध है, क्योंकि अङ्गसहित ज्योतिष्टोम- 
याग के फल का भोक्ता यजमान है । परिक्रीत अध्वर्यू आदि ऋत्विक्‌ याग-सम्बन्धी 

सब कार्य यजमान की कामना के अनुसार ही करते हैं ॥ १३॥ 

शिष्य जिज्ञासा करता है--क्या यह नियत व्यवस्था है कि सर्वत्र कामना 
यजमान से सम्बद्ध है ? आचार्य सूत्रकार ने बताया-- 

व्यपदेशादितरेषां स्यात्‌ ॥१४॥ 

[व्यपदेशात्‌ | व्यपदेश = शास्त्रीय कथन से [ इतरेषाम्‌ ] अन्यों = ऋत्विजों ` 
का भी कामना के साथ सम्बन्ध [स्यात्‌] होता है । 

जहाँ ऐसा शास्त्रीय वचन उपलब्ध है, जिससे कामना का सम्बन्ध ऋत्विक्‌ 
के साथ ज्ञात होता है, वहाँ ऋत्विक्‌ की कामना का होना मान्य है । जैसे वाक्य 
है-- 

(एवंविद्‌ उद्गाता आत्मने वा यजमानाय वायं कामं कामयते तमागायति'- 
'ऐसा जानकार उद्गाता ऋत्विक्‌ अपने अथवा यजमान के लिए जिस काम की 
कामना करता है, उसको गाता है, सामगान के रूप में उसका कथन करता है ।' 
यहाँ 'आत्मने' अर्थात्‌ अपने लिए' पद से उद्गाता की अपनी कामना का स्पष्ट 
निर्देश किया गया है। इसलिए जहाँ शास्त्रीय वचन यजमान से अतिरिक्त 
उद्गाता आदि ऋत्विक्‌ की कामना का निर्देश करता है, वहाँ ऋत्विक्‌ की 
कामना मान्य जाननी चाहिए । 

यदि 'आत्मने”का अर्थ--इस भावना से कि कामना सर्वत्र यजमान की होनी 
चाहिए--'यजमान के लिए” कल्पना किया जाता है, तो वाक्य में 'यजमानाय' 
पद और 'वा' पद निष्प्रयोजन हो जाते हैं। यह मी ध्यान देने योग्य है कि 
'आत्मने' का अर्थ 'यजमान के लिए' क्यों कल्पना किया जाय जबकि 'यजमानाय' 
पद स्वयं उक्त वाक्य में पठित है? 'वा' पद इनके भेद को स्पष्ट करता है। 
इसलिए वाक्य के अनुसार विशिष्ट स्थलों में उद्गाता की कामना" भी मान्य 


१. 'एवंविद्‌ उद्गाता आत्मने वा इत्यादि वचन श° ब्रा १४।४।१।३३, तथा 
माध्यन्दिनीय बृह० उप० १।१।३३ के मधुविद्या प्रकरणगत प्राणोपासना में 
पठित है । इसका भाव यह है कि जो प्राणविद्‌ उद्गाता है, वह तीन पवमान 
(==बहिष्पवमान, माध्यन्दिन पवमान, आर्म पवमान) स्तोत्रों में यजमान 
के लिए उद्गान के अनन्तर अवशिष्ट ६ स्तोत्र (=भाज्य, पृष्ठ्य, अग्नि 
ष्टोम, उक्थ्य, षोडशी, रात्रि, सन्धि, आप्तोर्याम, वाजपेयसंज्ञक स्तोत्र) 
अपने लिए अन्नाद्य का आगान करे=आगान से अन्ताद्य काम को सम्पादित 
करे । इस कारण, इस प्रकार प्राणविद्‌ उद्गाता अपने लिए वा यजमान के 
लिए जिसकी इच्छा करता है, उसको आगान से प्राप्त करता है। उपर्युक्त 
३ पंवमान स्तोत्र तथा अन्य आज्य आदि & स्तोत्र= १२ स्तोत्र सोमयाग 
की संस्थाओं में प्रयुक्त होते हैं । (यु० मी०) 

है ॥१४॥ (इति वृष्टिकामनाया याजमानताधिकरणम्‌--५) । 


(आयुर्दादिमन्त्राणां याजमानताधिकरणम्‌--६) 
इस अधिकरण में 'आयुर्दा अग्ने आयुर्मे देहि' इत्यादि मन्त्र विचारणीय हैं । 
हे अग्ने ! तुम आयु के देनेवाले हो, मुझे आयु दो । 'वर्चोदा असि अग्ने वर्चो मे 
देहि' हे अग्ने ! तुम वचस्‌ के देनेवाले हो, मुझे वच॑स्‌ दो । इनमें सन्देह है-क्या ये 
मन्त्र यजमान-सम्बन्धी हैं ? अथवा ऋत्विक्‌-सम्बन्धी हैं ? तात्पर्य है--यह आयु 
और वर्चस की कामना ऋत्विक्‌ करता है ? अथवा यजमान करता है ? आध्वर्यव 
वेदपठित होने से ये मन्त्र समाख्या के आधार पर अध्वर्यु ऋत्विक्‌-सम्बन्धी 
प्रतीत होते हैं । ऐसा प्राप्त होने पर सूत्रकार ने सन्देह का समाधान किया-- 


मनत्राश्‍चाकर्मकरणास्तद्ृत्‌ ॥१५॥ 


[अकमंकरणाः] जिनसे आहुतित्रक्षेप आदि कोई कम नहीं किया जाता, वे 
[मन्त्राः] आयुर्दा ०, वर्चोदा० तेजोऽसि आदि मन्त्र [च] भी [तद्वत्‌] कामना के 
समान यजमान-सम्बन्धी ही जानने चाहिए । 

ये 'आंयुर्दा' आदि मन्त्र आशीर्वचनरूप हैं । ये अग्निहोत्र होम आदि कर्म के 
सम्पन्न होने पर प्रार्थनारूप में बोले जाते हैं। इन मन्त्रों का उच्चारण यजमान 
अपने लिए करे, अथवा ऋत्विक्‌ करें? यह सन्देह प्रकट किया । सूत्रकार का 
समाधान है-यज्ञ-सम्पादन के लिए अग्नि का आधान यजमान करता है। उस 
अग्नि में--उच्चारणपूर्वक कतिपय मन्त्रों से--आज्य आदि द्रव्य की आहुति दी 
जाती है। इन मन्त्रों का कर्मानुष्ठान में विनियोग होने के कारण इन्हें 'विनियुक्त' 

मन्त्र कहा जाता है। सूत्र में इनको 'कर्मकरण' मन्त्र कहा है। कर्म सम्पन्न हो 
जाने पर कर्मे के फलस्वरूप जो आशीवंचनरूप में मन्त्र बोले जाते हैं, जिनसे कोई 
आहुति नहीं दी जाती, वे कमे में विनियुक्त नहीं हैं; सूत्र में उनको 'अकर्मकरण' 
मन्त्र कहा है। इन मन्त्रों द्वारा अपने में विशेष गुणों के आधान की परमात्मा से 
प्रार्थना की जाती है । यज्ञ के अनन्तर यज्ञ के फलरूप में उसी व्यक्ति के द्वारा की 
जा सकती है, जिसने अग्ति का आधान कर कर्मानुष्ठान किया है। वह केवल 
यजमान है; ऋत्विक्‌ नहीं । ऋत्विक्‌ यजमान द्वारा परिक्रीत होते हैं । यज्ञ का 
फल उनको प्राप्त नहीं होता । उनका पारिश्रमिक फल दक्षिणा-मात्र है । 

इन मन्त्रों का उच्चारण यजमान की भावना से भी -ऋत्विजों द्वारा 
किया जाना उपयुक्त नहीं है क्योंकि, इन मन्त्रों में 'मे' अथवा 'मयि' ऐसे पद हैं, 
जो यजमान के लिए अन्य के द्वारा उच्चारण नहीं किये जा सकते । फलतः ये 
मन्त्र पूर्णरूप से यजमान-सम्बन्धी हैं, यह निश्चित है ॥ १५॥ 

उक्त अथे की पुष्टि में सूत्रकार अन्य युक्ति प्रस्तुत करता है-- 

विप्रयोगे च दशनात्‌ ॥१६॥ 


[विप्रयोगे ] प्रवास में-=यजमान के अन्य स्थान में जाने पर [दर्शनात्‌ ] 

शा जाने से [ च ] भी अकर्मकरण मन्त्र यजमान-सम्बन्धी हैं, यह जाना जाता 
। 

प्रवास के अवसर पर यजमान यथासमय आशीर्वचन-मन्त्रों के प्रयोग का 
संकेत करनेवाले वाक्य सुने जाते हैं । जैसा कि कहा--'इह एव सन्‌ तत्र सन्तं 
त्वाग्ने ! - है अग्ने ! यहाँ प्रवास में होता हुआ भी मैं वहाँ यज्ञगृह में विद्यमान 
तुम्हारा उपस्थान करता हूँ; तुम्हारे समीप स्थित हूँ, ऐसा अनुभव करता हूँ । 
इसका कारण है---अग्निहोत्र की यथाकाल व्यवस्था करके यजमान का प्रवास में 
जाना । कहा है--'यजमानः संविधाय सोऽग्निहोत्राय प्रवसति’ यजमान यथाकाल 
दैनिक अग्निहोत्र की सुचारु व्यवस्था करके प्रवास करता है । यजमान के प्रवास- 
काल में पत्नी अथवा शिष्य उस कार्य को सम्पन्न करते हैं। उनकी स्थिति 
ऋत्विक्‌ जैसी नहीं होती; क्योंकि वे परिक्रीत नहीं हैं । प्रवास में गया ऋत्विक्‌ 
ऐसा नहीं कर सकता; क्योंकि ऋत्विक्‌ संज्ञा व्यक्ति की तभी होती है, जब वह 
कर्मानुष्ठान में संलग्न हो । यजमान प्रवास में भी 'इदमग्नये इदन्त मम" का यथा- 
काल ध्यान करता हुआ अन्त में अकर्मकरण मन्त्रों का उच्चारण करता है। यह 
शास्त्रीय व्यवस्था इस तथ्य को पुष्ट करती है कि अकर्मकरण-मन्त्र यजमान- 
सम्बन्धी हैं॥। १६। (इति आयुर्दादिमन्त्राणां याजमानताऽधिकरणम्‌--६) । 


(द्वयाम्नात्तस्योभयप्रयोज्यताधिक रणम्‌--७) 

दर्श-पूर्ण मास प्रसंग के दो काण्डों =-आध्वर्यव काण्ड और याजमान काण्ड = 
में आज्यग्रहण और स्रुग्व्यूहन के कतिपय मन्त्र पठित हँ । आज्यग्रहण का मन्त्र 
है —'पञ्चानां त्वा वाताना यन्त्राय धर्त्राय गृहामि’; लुग्व्यूहन का मन्त्र है-- - 
“बाजस्य मा प्रसवेन' [यजु० १७।६३] इत्यादि । ये दोनों मन्त्र आध्वयेव काण्ड 
में भी पठित हैं और याजमान काण्ड में भी । याजुष संहिताओं में पठित आध्वर्यव 
काण्ड का ही एक भाग याजमान काण्ड है, इसी भेद के कारण ये दो काण्ड कहे 
हैं तैत्तिरीय संहिता [१।६।१] में जहाँ आज्यग्रहण-मन्त्र पढ़े हैं, वह याजमान 
काण्ड कहाता है। खुग्व्यूहन का. तात्पर्यं है--लुचों--जुहू और उपमृत्‌--को 
मन्त्रोच्चारणपूवंक विविध दिशाओं में ले-जाना । जुहू को पूर्व में वेदि के दक्षिण- 
भाग तक और उपभृत्‌ को पश्चिम में वेदि के उत्तर-मध्य भाग तक चलाना या 
ले-जाना== प्रेरित करना। इसकी क्रिया इस प्रकार है--अनुयाज कमं के अनन्तर 
अध्वर्य वेदि के उत्तर में आकर यथास्थान स्रुचों को रखकर यजमान के साथ 

को ऊपर उत्तान दक्षिण हाथ से ग्रहण करता है । इसी प्रकार नीचे बाएं हाथ 
से नीचे से उपभृत्‌ को अध्वर्यु यजमान ग्रहण करते हँ । पत्पश्चात्‌ दोनों पूर्व की 

ओर जुहू का अगला भाग करके उसे वेदि के पूर्व दिशा के दक्षिणभाग-पर्यन्त प्रेरित 
करते हैं । इसी प्रकार उपभृत्‌ को परिचिम में अग्रभाग करके पश्चिम में वेदि के 
उत्तर-मध्यभाग-पर्येन्त प्रेरित करते हैं । यह कमं खरुग्व्यूहन कहाता है ।१ 

आज्यग्रहण और खुग्व्यून के मन्त्र समान रूप से आध्वर्यव काण्ड और याजमान- 
काण्ड में पठित हैं । इनमें सन्देह है--क्या ये कर्म अध्वर्यु और यजमान दोनों के 
द्वारा सम्मिलित रूप में किये जाने चाहिएँ ? अथवा दोनों में से किसी एक के 
द्वारा अलग-अलग ? प्रतीत होता है, समाख्या के अनुसार आध्वर्यव काण्ड में 
पठित आज्यग्रहण-कर्म को अध्वर्य्‌ करे, तथा याजमान काण्ड में पठित सुर्व्यूहन 
को यजमान करे | ऐसा प्राप्त होने पर आचार्य सूत्रकार ने सिद्धान्त-पक्ष प्रस्तुत 
किया 


द्दयाम्नातेषूभो द्रयाम्नानस्यार्थवत्वात्‌ ॥१७॥ 


[द्वयाम्नातेषु ] दो =आध्वर्यंव और याजमान काण्डों में पठित मन्त्रों के 
उच्चारण में [उभौ] अध्वर्यू और यजमान दोनों समान अधिकारी हैं, [द्वघाम्ना- 
नस्य | दो काण्डं में पढ़े गये अथवा दो के लिए पढ़े गये पाठके [ अर्थवत्वात्‌ ] 
सार्थक=सप्रयोजन होने से। 

यदि आध्वर्यव काण्ड में पठित आज्यप्रहण' मन्त्र का पाठ केवल अध्वर्यू 
करता है, तो वहाँ सुग्व्यूहन-मन्त्र का पठित होना निरर्थक हो जाता है। इसी 
प्रकार याजमान काण्ड में पठित सुर्व्यूहूत-मन्त्र का प्रयोग यदि केवल यजमान 
करता है, तो वहाँ आज्यग्रहण-मस्त्र का पठित होना निष्प्रयोजन रह जाता है। 
इसलिए दोनों काण्डों में पठित मन्त्रों का प्रयोग अध्वर्यू और यजमान दोनों को 
सम्मिलित रूप से करना चाहिए, यद्यपि इन दोनों का अपना-अपना प्रयोजन 
भिन्त होता है । अध्यर्यू मन्त्र का प्रयोग इस भावना से करता है कि में इस मन्त्र 
से प्रकाशित कमं अनुष्ठान कङँगा'--यही उसका प्रयोजन है । यजमान की मन्त्र- 
प्रयोग में यह भावना रहती है कि मन्त्रोच्चारण करने से भै अन्यमनस्कतारूप 
प्रमाद से बचा रहुंगा'--यही उसका प्रयोजन है। इस प्रकार दोनों काण्डों में 
दोनों के लिए पठित मन्त्रों की सार्थकता बनी रहती हे ॥ १७॥ (इति द्वधाम्ता- 
तस्योभप्रयोज्यताधिकरणम्‌--७) । 


(अभिज्ञस्यैव वाचयितव्यताधिकरणम्‌-८) 
तैत्तिरीय संहिता [ १।७।९] के वाजपेय याग प्रकरण में कतिपय 'आयुर्यज्ञेन 


१. इसका सप्रमाण विस्तृत विवरण युधिष्ठिर मीमांसककृत शाबर भाष्य के इसी 
प्रसंग के हिन्दी व्याख्यान में द्रष्टव्य है । 

कल्पताम्‌’ इत्यादि आशीर्वचन-मन्त्र पठित हैं । इनमें प्रतिमन्त्र 'कल्पताम्‌' पद का 
प्रयोग हुआ है। इस पद से जिस आशी: की प्रार्थना यजमान करता है, उसको ही 
'क्लृप्ति' पद से आपस्तम्ब श्रौतसूत्र [ १८।४।१९] में 'क्लृप्तीर्यजमानं वाचयति’ 
रूप से कहा है--क्लृप्तियाँ यजमान को बुलवाता है । तात्पर्य है--उन मन्त्रों का 
उच्चारण यजमान से करवाता है। इसी प्रकार तैत्तिरीय संहिता के अगले ११वें 
अनुवाक में 'अग्निरेकाक्षरेण वाचमुदजयत्‌' इत्यादि रूप से १७ संख्या तक प्रति- 
मन्त्र उत्‌-उपसग पूर्वक जयार्थक 'जि' घातु के 'उदजयत्‌' क्रियापद का प्रयोग हुआ 
है। उसी को लक्ष्य कर आप० श्रौ० [ १८।४।१९] में 'उज्जिनीर्यजमानं वाचयति? 
पढ़ा है, यजमान को उज्जितियाँ बुलवाता है, अर्थात्‌ यजमान से उन मन्त्रों का 
उच्चारण करवाता है। 

यहाँ सन्देह होता है--क्या जानकार और अजानकार (ज्ञञ-अज्ञ) सबको 
ये मन्त्र बुलवाने चाहिएँ ? अथवा केवल जानकार यजमान को ? इस विषय में 
कोई विशेष कथन न होने से सभी को मन्त्र बुलवाना प्राप्त होता है । ऐसी स्थिति 
में आचार्य सूत्रकार ने सिद्धान्त-पक्ष प्रस्तुत किया-- 


ज्ञाते च वाचनं न ह्यविद्वान्‌ विहितोऽस्ति ॥१८॥ 


[ज्ञाते] जानकार =विद्वान्‌ यजमान के विषय में [च] ही [वाचनम्‌ ] मन्त्र 
बुलवाना कहा है, [हि] क्योंकि [अविद्वान्‌] अज्ञानी मूख व्यक्ति [विहितः] 
यज्ञ कमें में अधिकृत [न-अस्ति ] नहीं है । कर्मानुष्ठान में विद्वान्‌ का ही अधिकार 
है। 

वाजपेय याग के प्रकरण में जिन मन्त्रों का उच्चारण यजमान से कराये 
जाने को लिखा है, वह विद्वान्‌ यजमान द्वारा किया जाना ही सम्भव है। अधीत- 
वेद व्यक्ति ही विद्वान्‌ कहा जाता है। कर्मानुष्ठान गृहस्थ = द्वितीयाश्रमी 
होने पर किया जाता है। प्रथम आश्रम ब्रह्मचयं काल में वेदाध्ययन आवश्यक है। 
'स्वाध्यायोऽध्येतव्यः' इत्यादि वचन इसी अर्थं को स्पष्ट करते हैं। तब कर्मानुष्ठान 
में अविद्वान्‌ को अवसर कहाँ है ? 

यदि किसी ने प्रमादवश ब्रह्वाचयं-काल में वेदाध्ययन नहीं किया है, तो 
निश्चित ही क्रियमाण कर्म के विषय में उसे नितान्त भी जानकारी नहीं है; तब 
वह कर्मानुष्ठान कर ही नहीं सकता। वह कर्मानुष्ठान-काल में बोले जानेवाले 
वाक्यों तथा मन्त्रों का शुद्ध उच्चारण भी नहीं कर सकता। अशुद्ध उच्चारण 
उलटा अनर्थेकारी होता है। सुख-सुविधाओं के लिए किया जानेवाला कमं उससे 
बिपरीत प्रतिकूलताओं का अम्बार लगा देता है । ऐसी दशा में अविद्वान्‌ का कर्म 
ही नहीं, तो उसे मन्त्र बुलवाने का प्रश्न ही नहीं उठता। इसलिए ठीक ही कहा 
है कि वेदज्ञ विद्वान्‌ ही यजमान हो । वही क्लुप्ति, उज्जिति मन्त्रों को बुलवाने 

योग्य होता है।। १८॥ (इति अभिज्ञस्यैव वाचयितव्यताधिकरणम्‌--८) । 

(द्वादशद्वनद्वानामां आध्वर्यवत्वाधिकरणम्‌ -- ६ ) 

दशे-पू्णेमास प्रकरण के याजमान काण्ड में कतिपय १२ जोड़े के रूप में 
कमं कथित हैं, जो इस प्रकार हैं-- 

१. 'वत्सं चोपावसृजति, उखां चाधिश्रयति --गाय दुहुने के लिए अध्वर्यू 
बछडे को खूँटे से खोलकर छोड़ता है, और दूध गरम करने के लिए बटलोई को 
गाहंपत्य अग्नि पर चढ़ाता है । 

२. 'अव च हन्ति, हषदुपले च समा हन्ति'--धान कूटता है, और सिल-बट्टे 
को टाँचता है: 

३. 'अघि च वपते, कपालानि चोपदधाति'-पीसने के लिए सिल पर चावल 
रखता है, और कपालों को आग पर चढ़ाता है। 

४. 'पुरोडाशं चाधिश्रयति, आज्यं च'--पुरोडाश को पकाने के लिए तप्त 
कपालों पर रखता है, और आज्य को अग्नि पर पिघलाता है। 

५. स्तम्बयजुशच हरति, अभि च गृह्हाति'-वेदि बनाये जाने के स्थान से 
मिट्टी व कूडे-करकट ( =स्तम्बयजु) को हटाता है, और आग्नीध्र उसे अञ्जलि 
में ले दूर डालता है। 

६. 'वेदि च परिग्‌ह्वाति, पत्नी च सन्तह्यति'--वेदि को स्फ्य से रेखा द्वारा 
अङ्कित करता है, और योक्त्र=जोत से पत्नी को बांधता है, अर्थात्‌ पत्नी की 
कमर में जोत बांधता है । 

७, प्रोक्षणीश्चासादयति, आज्यं च'- स्फ्य से अङ्कित रेखा पर प्रोक्षणी को 
रखता है, ओर उसी रेखा पर आज्य को रखता है। 

'एतानि द्वादशद्वनद्रानि दशापूर्णमासयोः' दश-पूर्णमास प्रकरण के याजमान 
काण्ड में ये दो-दो के जोड़े में साथ-साथ किये जानेवाले १२ जोड़े कमं पढ़े हैं । 
यद्यपि सात जोड़ों में यहाँ १४ कम कहे हैं, पर आचार्यं सायण के विचार से 
प्रथम अनुवाक में पठित दश यज्ञसम्बन्धी आयुधों के दो-दो के जोड़े में पाँच युगल 
और मिलाने से जोड़ों की १२ संख्या का सामंजस्य बताया गया है (द्रष्टव्य तँ ० 
सं० १।६।९ का सायण-भाष्य) । इसके विपरीत आचार्य भट्टभास्कर ने १२ जोड़ों 
के सामञ्जस्य का आधार उक्त सन्दर्भ में १२ क्रियाओं का निर्देश है। वे 
क्रियाएं हैं--(१) उपावसुजति, (२) अधिश्रयति, (३) अवहन्ति, (४) समाहन्ति, 
(५) अधिवपते, (६) उपदधाति, (७) अधिश्रयति, (८) हरति, (६) अभिः 

गृह्वाति, (१०) परिगृह्ाति, (११ ) सन्नह्यति, (१२) आसादयति । इन 
क्रियाओं से सम्बद्ध कर्मो की अपेक्षा से १२ जोड़ों की कल्पना साधार समनी 
चाहिए । औपचारिक रूप से इन्हीं को द्वादश इन्द्र अर्थात्‌ १२ जोड़े कहा गया है। 

यहाँ जो कर्त्तव्य कर्म बताये गये हैं, उनमें सन्देह है--क्या ये कमे यजमान 
द्वारा किये जाएं ? अथवा अध्वर्यु के द्वारा याजमान काण्ड में पढ़े जाने के कारण 
यही प्रतीत होता है कि ये कर्म यजमान द्वारा किये जाने चाहिए । 

आचार्य सूत्रकार ने इसी अर्थ को पूर्वपक्षरूप में प्रस्तुत किया-- 


याजमाने समाख्यानात्‌ कर्माणि याजमानं’ स्युः ॥१९॥ 


[याजमाने] याजमान काण्ड में पठित होने पर [समाख्यान।त्‌ ] याजमान 
संज्ञा के सामञ्जस्य से [कर्माणि] वत्सावसर्जंन आदि कथित १२ कमं [याज- 
मानम्‌] यजमान द्वारा किये जानेवाले [स्युः] होने चाहिएँ । 

याजमान काण्ड में पढ़े जाने के कारण उक्त कर्म “याजमान” संज्ञावाले कहे 
जाते हैं। याजमान समाख्या का सामञ्जस्य इसी रूप में है कि उन्हें यजमान द्वारा 
किया जानेवाला माना जाय। अन्यत्र भी नेष्ट्रीय-पोत्रीय विशेष समाख्या के 
आधार पर उन कमो का नेष्टा-पोता द्वारा किया जाना माना गया है। वैसे हु 
यहाँ माना जाना चाहिए ॥१६॥ 

आचार्य सूत्रकार ने पूर्वपक्ष का समाधान किया-- 


अध्वर्यूर्वातदर्थो हि न्यायपूर्वं समाख्यानम्‌ ॥२०॥ 


[वा] “वा' पद 'द्वादश कर्म यजमानकर्तुक हैं” इस पूर्वपक्ष की निवृत्ति का 
द्योतक है। [अध्वर्युः] उक्त कर्मो को अध्वर्य्‌ करे, [हि] क्योंकि वह [तदर्थः] 
उस कार्ये के लिए यजमान द्वारा परिक्रीत हुआ है; [समाख्यानम्‌ ] उक्त कर्मो की 
समाख्या प्रथम आध्वर्यव काण्ड में पठित होने से 'आध्वर्यव' नाम [न्यायपूवंम्‌ ] 
न्यायपूर्वक है, न्याय्य है, उचित है। 

उक्त कम मुख्य रूप से 'आध्वर्यव' काण्ड में पढ़े गये हैं, इसलिए समाख्या भी 
अध्वर्युकतृंकता का उपपादन करती है । याजमान काण्ड में इनका पाठ--जोड़े के 
रूप मे यजमान के निर्देश से--अध्वर्यु द्वारा कराये जाने के कारण है । यजमान 
केवल निदेश देता है कि उक्त कर्मो को अध्वर्य इस रूप (जोड़े के रूप) में करे । 
इतने ही प्रयोजन के लिए याजमान काण्ड में इनका पाठ है। यजमानकतूंकता 
प्रयोजन नहीं है । इसलिए 'याजमान” इन कर्मों की समाख्या नहीं है। इसके लिए 


१. 'याजमानम्‌' एकवचनान्त पाठ युक्त प्रतीत नहीं होता । 'वेदा: प्रमाणम्‌” 
अथवा -रक्षोहागमलघ्वसन्देहाः प्रयोजनम्‌” के समान इसका समाधान चिन्त्य 
है। लिङ्ग-विपर्यंय के इन प्रयोगों में “प्रमाण? एवं प्रयोजन? पद नियत लिङ्ग 
है । प्रस्तुत प्रसंग में वचन-विपयंय है; 'याजमान' पद नियत वचन नहीं है। 

जो उदाहरण 'नेत्रीया-पोष्ट्रीया' समास्या का दिया, वह विषम उदाहरण है; यहाँ 
लाग नहीं होता वे उन कर्मों की विशेष समाख्या हैं; उन कर्मो को नेता-पोष्टा 
करेगे । इसमें कोई दोष नहीं है। परन्तु यहाँ उक्त द्वादश कर्मो की समाख्या 
'्याजमान' है ही नहीं । उनकी 'आध्वर्यंव' समास्या शास्त्रोचित है । अतः ये कर्म 
अध्वर्युकतुंक हैं, यह निश्चित है ॥२०॥ (इति द्वादशद्दन्द्वानां आध्वर्यवत्वाधि- 
करणम्‌) । 


(होतुराध्वर्यवक रणमन्त्रानुष्ठातृत्वाधिकरणम्‌- १०) 


ज्योतिष्टोम में अग्नीषोमीय पशु के यूप-सम्बन्धी परिव्ययण-कमे में दो मन्त्र 
है- एक करणमन्त्र, दूसरा क्रियमाणानुवादी मन्त्र। कर्म करते हुए जो मन्त्र बोला 
जाय वह 'करणमन्त्र' कहाता है । परिव्ययण-कर्म करते हुए अध्वर्यू के द्वारा जो 
मन्त्र बोला जाता है, वह करणमन्त्र है--'परिवीरसि परि त्वा [यजु० ६1६] 
आदि । तीनलड़ भानी गई रस्सी को यजमान की नाभि के बराबर ऊंचाई पर 
यूप में दाई ओर से अध्वर्यू द्वारा लपेटना 'परिव्ययण' कर्म हैँ। अध्वर्यू मन्त्र 
बोलते हुए जब यूप में रस्सी लपेट रहा होता है, उसी समय वेदि के उत्तर-भाग 
में बैठा होता 'क्रियमाणानुवादी' मन्त्र का उच्चारण करता है; इसका अन्य नाम 
'अनुमन्त्रण' मन्त्र है । जो कार्य किया जा रहा है, उसी का अनुवाद करनेवाला 
मन्त्र है--'युवा सुवासाः परिवीत आगात्‌’ [ऋ० ३।८।४| आदि । दोनों ऋत्विक्‌ 
अपने-अपने मन्त्रों का साथ-साथ पाठ करते हैं। यह क्रिया ज्योतिष्टोम के अग्नी- 
बोमीय पशुधमे में गिनी जाती है । अतिदेश-वाक्य के अनुसार ये धर्म उक्थ्य 
आदि संस्थाओं की परम्परा से 'कुण्डपायिनामयन' में प्राप्त होते हैं, जो ज्योति- 
ष्टोम का विकृति है । 'कुण्डपायिनामयन' कर्मविशेष का नाम है, जहाँ चमसों के 
स्थान में कुण्डों से सोमपान किया जाता है। उस कर्म में ऋत्विजों का संक्षेप कहा 
है--'यो होता सोऽध्वर्युः' जो होता है वह अध्वयु है । यहाँ सन्देह होता है--इस 
अवसर पर उक्त कमं को कौन करेगा ? होता या अध्वर्यू ? विशेष निर्देश न होने 
, से अनियम प्राप्त होता है; दोनों ऋत्विजों में से कोई भी करे। 
ऐसी स्थिति में आचायं सूत्रकार ने निर्णय दिया-- 


विप्रतिषेधे करणः समवायविशेषादितरमन्यस्तेषां 
यतो विशेषः स्यात्‌ ॥२१।। 


[विप्रतिषेधे | करण-मन्त्र और अनुमन्त्रण-मन्त्र दोनों का एक ऋत्विक्‌ 
द्वारा एक काल में प्रयोग का विरोध होने पर [करणः] अध्वर्यू द्वारा पाठ किया 
जानेवाला करण-मन्त्र--[समवायविशेषात्‌ | होता और अध्वर्यु के समवाय में 
यो होता सोश्थ्वयुँ इस विशेष वचन से आध्वर्यव कार्य में होता के नियुक्त होने 

के कारण--होता उच्चारण करे, [इतरम्‌ | अन्य क्रियमाणानुवादी “युवा सुवासाः 
मन्त्र को [अन्यः] होता के सहयोगी ऋत्विजों में से एक पढ़े, [यतो विशेषः स्यात्‌ ] 
जिससे यह पाठरूप विशेष कार्य हो । तात्पर्य है--होता के सहयोगियों में अर्धी, 
पादी, तृतीयी, जो भी कार्यान्तर में संलग्न न हो, वह उक्त मन्त्र का पाठ करे। 
अर्धी, पादी, तृतीयी नामों के लिए ३।७।२२ सूत्र की टिष्पणी देखें । 

अतिदेश-वाक्य से--करण-मन्त्र और क्रियमाणानुवादी-मन्त्र का पाठरूप 
कर्म कुण्डपायिनामयत में प्राप्त होता है । इन मन्त्रों का पाठ प्रकृतियाग यथाक्रम 
अध्वर्यू और होता एकसाथ करते हैं। पर इस कुण्डपायिनामयन नामक विकृति- 
कर्म में 'यो होता सो$व्वर्यु इस विशेष वचन के अनुसार यह व्यवस्था है कि यहाँ 
अध्वर्यु का कार्ये होता करता है । तब अध्वर्यू द्वारा पठ्यमान मन्त्र का पाठ होता 
करेगा । तब होता द्वारा पठ्यमान मन्त्र का पाठ कौन करेगा? क्योंकि दोनों 
मन्त्र एक व्यक्ति के द्वारा एकसाथ नहीं पढ़े जा सकते। विधि के अनुसार इनका 
एकसाथ पढ़ा जाना आवश्यक है । ऐसी स्थिति में निर्णय किया है कि होता के 
सहयोगियों में से ही जो विशेष ==मुख्य अथवा अन्तरङ्ग है, वह हौत्र मन्त्र का 
पाठ करे । अथवा, इनमें से जो कार्यान्तर में संलग्न न हो, वह पाठ करे ॥२१॥ 
(इति होतुराध्वर्यवकरणमनत्रानुष्ठातृत्वाधिकरणम्‌ -- १०) ॥ 


(प्रषप्रैषार्थयोः पृथक्कतृँकत्वाधिकरणम्‌- ११ ) 


दर्श-पू्णेमास में कतिपय प्रैष पठित हैं । प्रैष का अर्थ है--आज्ञावचन अथवा 
प्रेरित करता-'अमुक कार्ये का समय हो गया है, यह करो -ऐसे वाक्य 'प्रैष' कहे 
जाते हैं । वे हैं--'प्रोक्षणी रासादय' पवित्र जल से पूर्ण पात्र लाकर रक्खो। 
“इध्माबहिरुपसादय' इध्म और बहि को यथास्थान रक्खो । “खुव लुचरच संमृड्ढि 
स्रुव और खुचों को साफ कारो । पत्नी सन्नह्य आज्येनोदेहि' पत्नी को योक्त्र 
बाँधकर आज्य के साथ लाओ। इत प्रैष-वाकयों के विषय में सन्देह है--क्या जो 
ब्यक्ति प्रैष देता है, वही प्रैष दिये कार्य को करता है ? अथवा आज्ञा देनेवाला 
और आज्ञा दिये गये कार्य को करनेवाला भिन्न-भिन्न व्यक्ति होता है? 

जिज्ञासा लोक में देखा जाता है, आज्ञा देनेवाला व्यक्ति अन्य होता है, और 
आज्ञा दिये गये कार्य को करनेवाला व्यक्ति अन्य होता है । ऐसी स्थिति में सन्देह 
का अवसर कहाँ है ? यह स्पष्ट है, आज्ञा देनेवाला-प्रैषकर्ता--व्यक्ति भिन्न है, 
तथा आज्ञा दिये कार्य को करनेवाला-:प्रैषार्थकर्ता-व्यक्ति भिन्न होता है । 
अपने-आप ही अपने को आज्ञा नहीं दी जाती । 

समाधान--यह ठीक है, लोक में प्रायः ऐसा देखा जाता है कि प्रेरक और 
रयं भिन्त व्यक्ति होते हैं। पर कभी-कभी यह मी देखा जाता है कि कार्य करने- 
वाला व्यक्ति--जब निर्धारित कार्य का समय समीप आता है, तो वह स्वयं कह 

उठता है कि अमुक कार्यं का समय आ गया है, उसे करो । प्रोक्षणी लाने का समय 

हो रहा है, प्रोक्षणी लाकर रक्खो । वह अपने-आप ही अपने को कह रहा है। 

इसमें अन्य के प्रति सम्बोधन एवं विधिलकार आदि अनपेक्षित होते हैँ, कार्यकाल 

को अभिव्यक्ति का उभार अधिक होता है । ऐसी स्थिति में प्रैषकर्ता और प्रैषार्थ- 

कर्त्ता का एक होना सम्भव रहता है । इसलिए सन्देह का आधार स्पष्ट है। 
आचाय सूत्रकार ने सन्देह का समाधान किया-- 


प्रेषेष्‌ च पराधिकारात्‌ ॥२२॥ 


[प्रेषेषु | प्रैषो --आज्ञावाचक 'आसादय' आदि में [च] निश्चित [परा- 
धिकारात्‌ ] पर --अन्य के अधिकार से, अर्थात्‌ अन्य को ही प्रैष दिये जाने के 
कारण प्रैषकर्ता और प्रैषार्थकर्ता भिन्न व्यक्ति होते हैं । 

प्रैष कार्य और प्रैषार्थ कार्य में भिन्न व्यक्तियों का होना आवश्यक है । इसके 
बिना प्रैष उपपन्न नहीं होता । कार्यकाल का समीप होना व्यक्तिभेद में बाधक 
नहीं है। आज्ञा या प्रेरणा दूसरे को ही दी जाती है, स्वयं को नहीं । यदि प्रैषकर्त्ता 
स्वयं कार्यं करने लगे, तो प्रैष की स्थिति ही नहीं बनती । पर शास्त्र इसी रूप 
में प्रस्तुत करता है। फलतः प्रैष और प्रैषाथं भिन्नकतृक हैं, यह निश्चित 
है॥२२॥ (इति प्रैषप्रैषार्थयो: पु यकूकतुंकत्वाधिकरणम्‌-- ११)। 


(शरषप्रषा्थयोयथा क्रममा ध्वर्यवाग्नी धताधिकरणम १२) 


यह ज्ञात हो गया कि प्रेषकर्ता और प्रेषार्थकर्ता भिन्न व्यक्ति होते हैं, पर 
यह सन्देह फिर बना है कि कौत क्रत्विक्‌ प्रेषकर्त्ता हों? और कौन प्ैपा- 
कर्त्ता ? 

प्रैष का विधान आध्वर्यववेद -- यजुर्वेद में है। आध्वर्यव वेद में विहित कर्मो 
को करनेवाले दो ऋत्विक्‌ हैं, एक--अध्वयू, दुसरा- आग्नीप्न । यहाँ सन्देह है 
इनमें कौन प्रैष देनेवाला हो ? और कीन प्रैषार्थ करनेवाला हो ? याग-प्रसंग म 
अधिक कार्यकारी मायः अध्वयू देखा जाता है, अतः. यह प्रषार्थकारी र 
अथे को आचार्य सूत्रकार ने पुर्वपक्षरूप में सूत्रित किया -_ ह 


अध्वर्युस्तु दशनात्‌ ॥२३॥ 


[व्यः] अध्वर्यू ऋत्विक्‌ [तु] 

[दर्शनात्‌ ] कार्य में अध्वर्यु के देखे जाने से। 
प्रषा्थ का करनेवाला अध्वर्यु ऋत्विक्‌ 

से ज्ञात होता है, चालू प्रसंग में प्रैषाथकार 


ही प्रैषाथकारी जानना चाहिए, ` 


होना चाहिए। एक उपोद्बलक प्रमाण 
री अध्वर्य्‌ सम्भव है । प्रमाण है-- 

'तिर्यञ्चं स्फ्यं घारयेत्‌ यदन्वञ्चं धारयेद्‌ वज्रो वै स्पयो वज्रे णाव्वर्युक्षिण्बी त' 

स्फ्य को तिरछा धारण करे; यदि सामने सीधा धारण करे तो स्फ्य वज्र हैं, वस्त्र 

से अध्वर्यु को हिसित करे। जो प्रैष देता है, स्फ्य उसके हाथ में रहता है । स्फ्य 

से अध्वर्य्‌ को हिंसित करे। यह कथन इस तथ्य को स्पष्ट करता है कि प्रैष देने- 

वाला ऋत्विक्‌ अध्वर्यू से भिन्न है । अतः प्रैपार्थकारी अध्वर्य्‌ होना चाहिए ॥२३॥ 
आचार्य सूत्रकार ने पूर्वेपक्ष का समाधान किया 

गौणो वा कमंसामान्यात्‌ ॥२४॥ 

[वा] 'वा' पद पू्ंसूत्रोक्त पक्ष की व्यावृत्ति का द्योतक हैं; तात्पर्य है--प्रैष 
आग्नीभ्र करे और प्रैषार्थे अध्वर्यू करे, ऐसा नहीं है । [कमंसामान्यात्‌ ] कमं की 
समानता से, अर्थात्‌ आव्वर्यव वेद में प्रतिपादित कर्मो के समान रूप से कर्ता होने 
के कारण उक्त वाक्य में [गौणः ] आग्नीध्र के लिए अध्वर्यु पद का गौण प्रयोग है। 

आग्नीध्र का प्रैष कर्म और अध्वर्यु का प्रैषार्थ कर्म है, यह कथन युक्त नहीं 
है। प्रत्युत इसके विपरीत वास्तविकता यह है कि अध्वर्यू अग्नीत्‌ [ =आग्नीध्र ] 
को प्रैष देता है, वह प्रैष दिये कार्यं को पूरा करता है। इस प्रकार प्रैष और 
प्रैषार्थ दोनों आध्वर्यव कृतकर्म के रूप में यथावत्‌ सम्भव होते हैं । यद्यपि 
अध्वर्यू और अग्नीत्‌ दोनों समान रूप से आध्वर्यव वेद-प्रतिपादित कर्मों के कर्त्ता 
हैं, परन्तु समाख्या (अध्वर्यू संज्ञा ) के आधार पर जिस ऋत्विक्‌ का अध्वर्यू नाम 
है, वह मुख्य कर्त्ता है। उसके मुख्यत्व का आधार उसकी यह संज्ञा है। इसलिए 
प्रैष अध्वर्यू देता है, और अग्नीत्‌ उसे कार्य रूप में परिणत करता है। इससे दोनों 
का आध्वर्यव कर्मकतृत्व उपपन्न होता है । इसी समानता के आधार पर 
'तियंञ्चं स्फ्यं धारयेत आदि वाक्य में “अध्वर्यु' पद गौणी वृत्ति से अग्नीत्‌ के लिए 
प्रयुक्त हुआ है । फलतः प्रैषकर्म अध्वर्यु का और प्रैषार्थकर्म अग्नीत्‌ का मान्य है, 
यह सिद्ध होता है । ॥२४॥ (इति प्रेषप्रेषार्थयोर्यथा क्रममाध्वये वाग्नी ध्रताधि- 
करणम्‌--१२) । 

(करणमन्त्रेषु स्वामिफलस्याशासिबव्यताधिकरणम्‌- १३ ) 

दर्श-पूर्ण मास प्रसंग में पाठ है -“ममाग्ने वर्चो विहवेष्वस्तु, इति पूर्वमग्नि 
गृह्ाति’ हे अग्ने ! तुम्हारे अनुग्रह से यज्ञो? में मेरा वच॑स्‌ होवे, मैं वचेस्वी = 

१. 'ममाग्ने वर्चो विहवेष्वस्तु’ यह मन्त्र का प्रतीक है । यह मन्त्र [ऋ० 

१०।१२८।१; अथवं ० ५।३।१; तै ° सं० ४७1१४) १] में पठित है। अगला 

पाठ (इति पूर्वमग्ति गृह्णाति’ मन्त्र के साथ [मंत्रा० सं० १।४।५] में 

पठित है । 
२. 'विहव' पद लोक में युद्धवाचक प्रयुक्त होता है, जहाँ विरोधी वे परस्पर 

कान्तियुक्त ==आभावान्‌ बन्‌ं। दशं-पूर्णेमास कर्मे के पहले दिन के कार्यो में 
गाहंपत्य अग्नि से अग्नि लेकर आहवनीय अग्नि को प्रज्वलित किया जाता है। 
उसी कार्य में 'ममाग्ने वर्चो' आदि मन्त्र विनियुक्त है। उससे अगले दिन आहव- 
नीय में यजन किया जाता है। गार्हपत्य से आहवनीय का समिन्धन = प्रज्वालन 
अध्वर्य्‌ ऋंत्वक्‌ करता है। इसमें सन्देह है--'ममाग्ने वर्चो विहवेष्वस्तु--'हे 
अग्ने ! मेरा वच॑स्‌ यज्ञों में होवे क्या यह वर्चसू-फल की आशंसा = चाहना 
अध्वर्यु ऋत्विक्‌ के लिए है ? अथवा पजमान के लिए ? तात्पर्यं है, यजन से होने- 
वाले वर्चस-फल की आशंसा अध्वर्य-सम्बन्धी है? अथवा यजमान-सम्बन्धी ? 
आपाततः यही प्रतीत होता है कि यह फल की आशंसा अध्वर्य के लिए होनी 
चाहिए, क्योंकि वही 'ममाग्ने वर्चो' आदि मन्त्र का उच्चारण करते हुए आहव- 
नीय अग्नि को प्रज्वलित करता है। मन्त्र में 'मम' का प्रयोग यह स्पष्ट करता है 
कि मन्त्र का उच्चारण करते हुए अध्वय्‌ं अपने लिए मेरा वर्चस्‌ होवे” यह 
आशंसा करता है। 
आचार्य सूत्रकार ने इसी अर्थ को पूर्वपक्षरूप में प्रस्तुत किया-- 


ऋत्विक्‌फलं करणेष्वर्थवत्वात्‌॥२५॥ 


[करणेषु ] करण-मन्त्रो में [ऋत्विक फलम्‌ ] अध्वर्यु ऋत्विक्‌ के फल की 
आशंसा है, [अर्थवत्वात्‌ ] ऋत्विक्‌ के फल की कामना में आहवनीय अग्नि को 
प्रज्वलित करनेवाले अध्वर्य में मन्त्रपठित 'मम' पद के सार्थक होने से। 

आहवनीय अगिन को प्रज्वलित करते हुए अध्वर्यू उक्त मन्त्र का उच्चारण 
करता है । मन्त्र में पठित 'वर्चो मयास्तु से स्पष्ट होता है, मन्त्र का उच्चारणकर्त्ता 
मम कहकर अपने लिए वर्चस्‌ की कामना करता है। ऐसा मानने पर श्रुति- 
बोधित प्रसिद्ध अथे स्वीकृत होने से श्रुति आदृत होती है, तथा अध्वर्य-कथन 
सार्थक होता है। यदि 'मम' पद अध्वर्यू को न कहकर यजमान को लक्षित क्रे, 
मम यजमानस्य वर्चोस्तु' मेरे यजमान का वर्चस्‌ हो, तो प्रसिद्ध अर्थ का त्याग 
होता है तथा लक्षणा वृत्ति से अप्रसिद्ध अर्थ की कल्पना करनी होती है, जो शास्त्रीय 
दृष्टि से दोष है। इसलिए वर्चस्‌ की आशंसा अघ्वयुं-सम्बन्धी है, यह मानना 

युक्त होगा ॥२५॥ 


संघर्ष के लिए एक-दूसरे का-स्पधपूवेक--आह्वान करते हैं । मन्त्र के 
“विहव' पद में 'वि' उपसर्ग “विरुद्ध” अर्थ में न होकर 'विशेष” अर्थ को प्रकट 
करता है--जहाँ विशेष रूप से विविध देवताओं का स्पर्धारहित आह्वान 


किया जाता है। इस प्रकार यौगिक प्रक्रिया से (विहूव* पद यहाँ यज्ञ का 
वाचक है । 

आचार्य सूत्रकार ने पूर्वपक्ष का समाधान किथा-- 


स्वामिनो वा तदर्थत्वात्‌ ॥२६॥ 


[वा] 'वा' पद पूर्वपक्ष की निवृत्ति का द्योतक है । तात्पर्यं है, उक्त मन्त्र में 
अध्वर्यू के फल की आशंसा नहीं है, प्रत्युत [स्वामिनः ]स्वामी==यजमान के फल 
की आशंसा है, [तदर्थत्वात्‌ ] दशे-पूर्णमास कमं के यजमान के लिए होने के 
कारण; उसके अन्तर्गत अग्तिप्रज्वलन-कर्म भी यजमान का ही है । इसलिए मन्त्र 
में 'मम' पद 'मेरे यजमान का' बोधक है। 

आहवनीय अग्निप्रज्वलन के अवसर पर वर्चस्‌ की प्रार्थंता यजमान-सम्बन्धी 
है, अध्वर्यु-सम्बन्धी नहीं । अपने अङ्गभूत कर्मो के सहित दश-पू्णेमास-कमं 
यजमान के लिए हैं। 'दशं -पूर्णमासाम्याँ यजेत स्वर्गकामः' वाक्य में 'यजेत' आत्मने- 
पद क्रिया का प्रयोग कर्ता को क्रियाफल होने का बोध कराता है। अग्निसमि- 
धन दर्श-पू्णेमास का अङ्ग है; उस अवसर पर की गई फल की आशंसा यजमान 
के लिए उचित व समञ्जस हो सकती है। यज्ञ के फल स्वर्गादि का भोक्ता 
यजमान है, अध्वर्यू नहीं । इसलिए अर्निसमिन्धन से वर्चस्‌ की आशंसा यजमान 
के लिए सम्भव है । 'मम' पद के सामञ्जस्य के लिए ऐसा मानना भी आवश्यक 
नहीं है कि मन्त्र का उच्चारण यजमान करे और अग्निसमिन्धन भले ही अध्वर्यू 
करे। अग्निसमिन्धन और मन्त्रोच्चारण एक ही व्यक्ति के द्वारा किया जाना 
शास्त्रीय है। समाख्याता के आधार पर कमं के आध्वर्यव--यजुर्वेद-विहित-- 
होने के कारण अध्वर्यू द्वारा उसका होना शास्त्र-सम्मत है । अघ्वय्‌ं यजमान 
द्वारा परिक्रीत क्रियाकारी ऋत्विक्‌ है । वह क्रिया करेगा, पर उसके फल से 
सम्बद्ध नहीं होगा। वह परिक्रय में निर्णीत केवल अपने पारिश्रमिक शुल्क का 
अधिकारी होता है । जहाँ किसी पद का अभिधावृत्ति-त्रोधित अर्थ सम्भव 
नहीं होता, वहाँ लक्षणावृत्ति से अर्थबोध दोषावह नहीं माना जाता । यह 
वास्तविकता है कि अग्निसमिन्धन के अवसर पर मन्त्रोच्चारण करते हुए अध्वर्यू 
की यह भावना कदापि नहीं रहती कि विहव==अज्ञ में वर्चस्‌ मेरा हो। वह 
अन्तरात्मा से यजमान के वर्चस्‌ की कामना करता है। मन्त्र इसी कामना को 
बताता है। यदि शाब्दिक व्यवहार को महत्त्व देते हुए यह अर्थ लक्षणावृत्ति से 
बोधित होता है, तो इसमें कोई दोष नहीं है । 

अग्निसमिन्धन और करण-मन्त्र का उच्चारण, दोनों कार्यं यजमान ही करे 
तो 'मम' पद के असामञ्जस्य की कोई समस्या नहीं रहेगी,--ऐसा कहना 
बिडस्बनामात्र है । वस्तुतः जो व्यक्ति यज्ञक्रिया के सुचारु रूप में सञ्चालन में 
परिनिष्ठित होते हैं, उन्हीं को ऋत्विजों के रूप में परिक्रीत किया जाता है। यदि 
यजमान ही वह सब करे, तो परिक्रय की आवश्यकता ही कया है? यजमान के 

परिनिष्ठित होने पर भी यागसम्बन्धी सम्पूर्ण काये-कलाप का--एक व्यक्ति के 
द्वारा सुचारु रूप में--सञ्चालित करना सम्भव न होने से ऋत्विक के रूप में अन्य 
याग-विशेषज्ञ ब्यक्तियों का परिक्रय व वरण यजमान को करना ही पड़ता है। 
फलतः अध्वर्यू के द्वारा अग्निकार्य करने पर भी उस अवसर की फलकामना 
यजमान-सम्बन्धी ही होती है, यह निश्चित सिद्धान्त है ॥२६।। 

इसी अर्थ की पुष्टि में आचायं सूत्रकार ने अन्य हेतु प्रस्तुत किया-- 


लिङ्गदशनाच्च ॥२७॥ 


[लिङ्गदशनात्‌ ] आशी के विषय में कहा गया है--'यां वै काञ्चन ऋत्विज 
आशिषमाशासते यजमानस्यैव सा' ऋत्विक जन जिस किसी आशी की चाहना 
करते हैं, निश्चित रूप से वह यजमान की होती है। 

यह वाक्य स्पष्ट करता है, ऋत्विजों द्वारा की जानेवाली आशी की कामना 
यजमान के लिए ही होती है। प्रत्येक ऋत्विक्‌ इस तथ्य को जानता है कि हम 
जो क्रिया कर रहे हैं, वह पूर्णरूप से यजमान के लिए है। करण-मन्त्र में की गई 
आशीर्वाद की कामना भी यजमान के प्रयोजन को सिद्ध करती है । इसलिए वचंस- 
फल यजमान-सम्बन्धी है, यह जाना जाता है ॥२७॥ (इति करणमन्त्रेषु स्वामि- 
फलस्याशासितव्यताधिकरणम्‌-- १३) । 


(करणमन्त्रेषु कर्मार्थफलस्य ऋत्विभ्धर्मताधिकरणम्‌--१४) 


यह जानने पर भी कि करण-मन्त्रों में यजमान के फल की आशंसा की जाती 
है- सन्देह बना रहता है कि क्या यह सार्वत्रिक नियम है ? अथवा इसका कोई 
अपवाद मी है ? हाँ, अपवाद है। आचार्य सूत्रकार ने बताया -- 


कर्मार्थं तु फलं तेषां स्वामिनं प्रत्यथवत्वात्‌ ॥२८॥ 


[तु] “तु पद पूर्वाधिकरण में कहे सिद्धान्त के अपवाद का द्योतक हे । 
[कर्मार्थम्‌ | यागरूप कर्म की निर्बाध सम्पन्नता के लिए जो [फलम्‌ ] आशीरूप 
फल है, वह [तेषाम्‌ ] उन क्रत्विजो का है, जो याग में कार्यकारी हैं, उनके 
[स्वामिनं प्रति ] स्वामी =यजमान के प्रति [ अर्थवत्वात्‌ ] अर्थवान्‌ --प्रयोजन- 


वान्‌ होने से। तात्पर्य है, आशी-फल से स्वस्थ-नीरोग ऋत्वि 
सि १ ऋरि व - 
कमं को निर्बाध सम्पन्न करने में समर्थ होते है र ऋत्विक यजमान के याग 


ऋष्विजों के फल की आशंसा भी शास्त्र में देखी जा t 
१ ती है, जहाँ वह फल 
मुख्य कर्म की सिद्धि के लिए होता है । जेसे वाक्य है---'अग्ता विष्णू मा वामत- 
क्रमिषम्‌, विजिहायां मा मा सन्ताप्तम्‌ हे अग्नि और हे विष्ण देवो ! मैं आपका 
| अतिक्रमण न करू, मुझे दोतों के मध्य से जाने के लिए पृथक रहें मुझे आप दोनों 

सन्तप्त==दुःखी न करें। यह आशंसा अध्वर्यु अपने लिए करता है। सन्ताप या 
कष्ट में न रहता हुआ ही अध्वर्यू सुचारु रूप से कर्म कर सकता है। वह यजमान 
का याग करते हुए अपने-आपको किसी कष्ट .में पड़ने से बचाने के लिए प्रार्थना 
कर रहा है | अध्वर्यू के सुखी-स्वस्थ रहने से कर्म का सुचारु रूप से सम्पन्न होना 
यजमान का उपकारक है । इसलिए यहाँ ऋत्विक्‌ के 'स्वस्थ-नीरोग रहने'-फल 
की आशंसा उचित है। 

यह अपने लिए अध्वर्यु की आशंसा किस अवसर की है, और इसीलिए कितनी 
उचित है, निम्नांकित विवरण से स्पष्ट हो जाता है-- 

“आहवनीय अग्नि के दक्षिण, पश्चिम और उत्तर में परिधि ( = बाहुपरि- 
माण पलाश की ३ इध्म = समिधा) रक्खी जाती हैं। इनमें मध्यम परिधि पश्चिम 
वाली है । उसके अग्रभाग में अग्नि वत्त॑मान है । आहवनीय के पड्चिम में वेदि के 
मध्यस्थित स्रुक्‌ के अग्रभाग में यज्ञरूप विष्णु (यज्ञो वै विष्णुः) है, क्योंकि 
सरुक्‌ के अग्रभाग से आहुति देने से विष्णुरूप यज्ञ सम्पन्न होता है। सुक्‌ वेदि में 
प्रस्तर पर रक्खी जाती है, अतः अध्वर्यु आघार होम के लिए प्रस्तर का दक्षिण 
पैर से अतिक्रमण करता है=लाँघता है, अर्थात्‌ आहवनीय अग्नि के और प्रस्तर, 
पर रक्खे खुक्‌ के अग्रभाग में विद्यमान यज्ञरूप विष्णु का अतिक्रमण न होवे, इसके 
लिए अध्वर्यू 'अग्नाविष्ण्‌ मन्त्र से अग्नि और विष्णु से कहता है--हे अग्नि और 
विष्णु देवो ! मैं आपका अतिक्रमण न करूँ, अर्थात्‌ आप मुझे जाने के लिए मागं 
देवें, इत्यादि (द्र०--तै० सं० १।१।१२; आप» श्रौत २।१३।७ तथा दोनों के 
भाष्य)” (यु० मी०) ॥२८॥ 

आचार्य सूत्रकार ने अध्वर्यू फल की आशंसा के अन्य प्रसंग का निर्देश 
किया 


व्यपदेशाच्च ॥२९॥ 


[व्यपदेशात्‌] व्यपदेश ==क्वचित्‌ कथन से [च] भी ऋत्विक्‌ के फल की 
आशंसा जानी जाती है। 

हविर्धान-शकट (जिस पर सोम लाया जाता व रकखा रहता है) के नीचे 
आधे पूर्व-भाग में आमने-सामने लगभग दस अंगुल के फ़ासले से चारों उपदिशाओं 
में चार गड्ढे इस प्रकार खोदे जाते हैं कि भीतर की ओर वे मिल जाएं, पर उनके 
मध्य का ऊपरी भाग वैसा ही बिना उखडा बता रहे। मीमांसा में इन गड्ढों 
का पारिभाषिक ताम 'उपरव' है । ये गड्ढे ऊपर से गोलाकार होने चाहिएँ, 
जिनकी गोलाई में मध्य रेखा ८-६ अंगुल के लगभग रहे | गहराई एक बालिश्‍त 
के लगभग रहे। ऊपर से गोलाकार खोदने के विषय में मतभेद है। वे गड्ढा 
आयताकार रूप में खोदना बताते हैँ। 

सूत्रकार ने बताया, जहाँ ऋत्विक्‌-सम्बन्धी फल की आशंसा का साक्षात 
निर्देश है, वहाँ वैसा ही स्वीकार करना चाहिए । उपरव-संज्ञक गड्ढे के एक ओर 
यजमान और दूसरी ओर अध्वर्यु अपने-अपने हाथ आमने-सामने से उपरव में 
भीतर डालकर मिलाते हैं। तब अध्वर्यू यजमान से पूछता है--'किमत्र ?' यहाँ 
क्या है? यजमान कहता है--'मद्रम्‌! == कल्याण है। तब अध्वर्यु उत्तर देता है-- 
'तन्नौ सह वह हम दोनों का साथ होवे। इसमें 'नौ' पद से अध्वर्यु और यजमान 
दोनों का निर्देश है । 'नौ पद 'अस्मद्‌' शब्द के षष्ठी द्विवचनान्त 'आवयो? का 
स्थानीय है, जिसका अर्थ है--हम दोनों का । यहाँ अध्वर्यू-यजमान दोनों के 
कल्याण-फल की आशंसा के कथन में अध्वर्यू के फल की आशंसा स्पष्ट निर्दिष्ट 
है। 

उपरव में हाथ डालने की व्यवस्था इस प्रकार है--प्रथम आग्नेय कोण के 
उपरव में अध्वर्य्‌ हाथ डाले, तथा सामने के वायव्य कोण के उपरव में यजमान 
हाथ डाले । तदनन्तर पूर्वोक्त प्रश्नोत्तर करें। अनन्तर उसी प्रकार नैऋत्य कोण 
के उपरव में अध्यर्यु हाथ डालता है, तथा ऐशान कोण के उपरव में यजमान हाथ 
डालता है । अब पहले यजमान पूछता है--'अध्वर्यो किमत्र ? हे अध्वर्यु ! यहाँ 
क्या है? अध्वर्यु उत्तर देता है--भद्रम्‌' । इसके उत्तर में यजमान कहता है--- 
'तन्मम' वह मेरा हो ।' ऐसे प्रसंगों के करणमन्त्रों में जो ऋत्विक्‌ के फल की 


१. इसके लिए देखें--कात्यायत श्रौतसूत्र, ५।४।२६-८।५।१८ तक 'उपरव - 
सम्बन्धी प्रकरण । 
याग-प्रसंग में यह कार्य मिथ्या आडम्बर-सा प्रतीत होता है। सम्भव 
है, उपरव को याग के फल स्वर्ग का प्रतीक मानकर यै प्रश्नोत्तर हों । याग- 
क्रिया के संचालन में भागी होने से अध्वर्यू के पारिश्रमिक दक्षिणा-प्राप्ति के 
रूप में उसके भद्र फल को स्वीकार किया गया। पर याग के फल स्वगरूप 
भद्र का अधिकारी केवल यजमान है। यह भावना अभिव्यक्त करना उक्त 
क्रिया का प्रयोजन सम्भवतः रहा हो, पर ऐसी भावनाभिव्यक्ति 'उपरव' के 
बिता भी सम्भव है। प्रतोत होता है, इस ढंग की क्रियाओं ने यागकर्म को 
एक आडम्बर का रूप दे दिया । इन क्रियाओं की व्यवस्था के सम्बन्ध में 
विभिन्न श्रौत सूत्र परस्पर विरुद्ध कथन करते हैं । ऊपर जो क्रम दिखाया, 
वह कात्यायन श्रौत सूत्र के अनुसार है । इसके विपरीत आपस्तम्ब श्रौत- 
सुत्र [११॥१२॥३] आग्नेय कोण के उपरव में यजमान का हाथ डालना 
बताता है, तथा वायव्य कोण के उपरव में अध्वर्यू का। दोनों के हाथ 
मिलने पर यजमान अध्वर्यू से पूछता है--'हे अध्वर्यो ! ' किमत्र ? अध्वर्यू 

६६० [ मीमांसा-दर्शन 


आशंसा है, उसका प्रयोजन--क्रत्विक्‌ के स्वस्थ-नीरोग रहने के कारण--कर्म 
की निर्बाध सम्पन्नता है,--ऐसा जाना जाता हैं ॥२६॥ (इति करणमन्त्रेषु 
कर्मार्थफलस्य ऋत्विग्धर्मताधिकरणम्‌-- १४) । 


(द्रव्यसंस्कारस्था द्गप्रधानार्थंताऽधिक रणम्‌-- १५) 

दशे-पुणेमास में बहि और वेदि के धर्म पठित हैं। इनमें सन्देह है--क्या ये 
धर्मे अङ्गकमे और प्रधानक दोनों के लिए हैं? अथवा केवल प्रधानकर्म के 
लिए.? दशे-पूर्णमास प्रधान कर्म हैँ । उसी प्रकरण में पठित होने के कारण इन्हे 
- केवल प्रधानकर्म का धर्म मानना चाहिए । ऐसा प्राप्त होने पर सूत्रकार ने 
बताया-- 


द्व्यसंस्कारः प्रकरणाविशेषात्‌ सर्वकर्मणाम्‌ ॥३०॥ 

[द्रव्यसंस्कार: ] विभिन्न द्रव्यों का जो संस्कार कहा है, वह [ प्रकरण- 
विशेषात्‌ ] अङ्गभूत कर्म और प्रधान का कोई विशेष प्रकरण न होने के कारण 
[सवेकमेणाम्‌ ] अङ्ग और प्रधान सभी कर्मों के धम हैं । 

यह प्रकरण प्रधानकर्म का है, और यह अङ्गभूत कर्म का, ऐसा किसी 
प्रकरणविशेष का कथन न होकर दशा“पूर्णमास के सामान्य प्रकरण में द्रव्यों के 
धर्म पढ़े हैं । इसलिए वे धर्म अङ्ग और प्रधान सभी कर्मों के विषय में समझने 

. चाहिए।' बहि के धर्म हैं--काटना, बाँधना, लाकर वेदि पर बिछाना आदि। 


कहता है--“मद्रमिति’ । अनन्तर यजमान कहता है--'तम्नौ सह'। अनन्तर 

.ऐशान कोण के उपरव में यजमान और नेऋत्य कोण के उपरव में अध्वर्य 

“हाथ डालता है। अब यजमान अध्वर्यू से पूछता है--'किमत्र' ? अध्वर्य का 
उत्तर है--'भद्रम्‌' । तब यजमान कहता है--'तन्मम' | है 

श्रौत सूत्रों का यह परस्पर-विरुद्ध कथन उपरव की मुल्‌भूत वास्त- 

विकता पर सन्देह के आक्रमण को प्रेरित करता है । कात्यायन का क्रम 

अधिक सूत्रानुसारी है, क्योंकि वहाँ ऋत्विक्‌ के फल का निर्देश ऋत्विक- 

मुख से कराया है, जबकि दूसरे क्रम में विपरीत है । यह क्रियाकलाप किसी 

सा 'का जनक हो, ऐसी कल्पना भी उपहासास्पद प्रतीत होती 

| 

१. “बहि' इकारान्त पद अमरकोश में अपठित है । आप्टे के संस्कृत-हिन्दी कोष 

में इसे कुश' पद का पर्यायवाची बताया है। 'कुश' और 'दर्भ' समानार्थक 

पद हैं; “दर्भ' हिन्दी में 'दाभ' बोला जाता है । कुश का हिन्दी में बही रूप 

है। इससे ज्ञात होता है, दाम अथवा कुश घास का अन्य नाम बहि है। इस 

_ चास का अग्रमाग तीखा होता है। 

अथ तृतीयाध्याये अष्टमः पादः ६९१ 


वेदि के धर्म हैं--रेखा से चिह्नित करना, उपयुक्त साघन (इंट, शुद्ध रेता आदि) 
से उसे बनाना, उचित स्थान पर बिछाये गये बहि पर हविद्रव्यों का रखना 
आदि । इस प्रकार का द्रव्य-संस्कार प्रत्येक कर्म में करना अपेक्षित होता है। 
इसी अध्याय के सातवें पाद के प्रारम्भिक पाँच सूत्रों में यही सिद्धान्त निश्चित 
किया है। यह सामान्य सिद्धान्त है। यहाँ इसका सन्निवेश आगे प्रतिपाद्यमान 
कतिपय अपवाद बताने की भावना से किया गया है ॥३०।। (इति द्रव्यसंस्कार- 
स्याङ्गप्रधानार्थताधिकरणम्‌-- १५) । 


(अपूरवप्राकृतधर्माणां विकृतावसम्बच्धाधिकरणम्‌-१६) 


ज्योतिष्टोम में अग्नीषोमीय पशु का उल्लेख है--'यो दीक्षितो यदग्ती- 
षोमीयं पशुमालभते’ जो दीक्षित हुआ व्यक्ति अग्नि और सोम देवतावाले पशु का 
आलभन करता है। उस प्रसंग में वाक्य हैं--“बहिषा यूपाक्टमवस्तृणाति' बहि 
घास से यूप के गड्ढे को ढाँपता है, अथवा यूपगत पर बहि घास डालता हे । अन्य 
वाक्य है-'आज्येन यूपमनक्ति' आज्य से यूप को आंँजता है, अर्थात्‌ चिकना 
करता या चूपड़ता है। इनमें सन्देह है--यूपगत॑ को ढकने के लिए जो बाह्‌ और 
यूप को आंजने के लिए जो आज्य है, क्या उनमें--प्रकृतिभूत दर्श-पूर्णमास में 
कहे गये--बहि-आज्य धर्म करने चाहिएँ? अथवा नहीं करने चाहिएँ ? 

ये बहि के धर्म हैं-जंगल में जाकर काटता (=लवन), बाँधकर लाना 
(=सम्भरण), जल से धोना (==प्रोक्षण), यथास्थान गतं पर रखना 
( =सन्नहन्न) आदि । आज्य के धर्म हैँ-पिघलना ( =विलापन), आग पर 
से उतारे गये आज्य को पत्नी के द्वारा देखना (==पत्न्यवेक्षण ), आवश्यकता होने 
पर उसे पुनना-छानना (==उत्पवन') आदि। बहि से यूपगतं को ढाँपना और : 
आज्य से यूप को आंजना, ये दशं-पूर्णमास प्रधान याग के अङ्भभुत कमे हैं, अर्थात्‌ 
ये उनके विकृतियाग हैं। ऐसी स्थिति में यही प्राप्त होता है कि 'प्रकृतिवद्विक्ृति: 
कत्त॑व्या' अतिदेश-वाक्य के अनुसार प्रकृतियाग में कहे धमं विकृति में होने 
चाहिएँ । बहि और आज्य के-प्रकृतियाग में कहे--धमं सार्वत्रिक हैं । अतिदेश- 
वाक्य से यहाँ भी प्राप्त हैं । यह भी ध्यान देने की बात है कि पशुयाग सें सम्बद्ध 
बहि और आज्य निष्प्रयोजन नहीं हैं । ऐसा प्राप्त होते पर आचारे सूत्रकार ते 
बताया 


१. उत्पवन उस संस्कार को कहते हैं, जो पात्र में स्थित द्रव, द्रव्य आज्य आदि 
का दोनों हाथों से पवित्र-संज्ञक दो कुशाओं को परस्पर असंसृष्ट रखते. 
(परस्पर न मिलाते) हुए पकड़कर उनसे द्रव्य के ऊपर के भाग का चलाना 
होता है। (गु० मी०) 

निर्देशात्तु विकृतावपुर्वस्यानधिकार: ॥ ३ १॥ 


[तु] तु' पद पूर्वेक्रथन की निवृत्ति का द्योतक है। तात्पर्यं है--'थूपगर्त को 
ढाँपने के लिए कहे गये बहि में प्राकृत बहिधर्म, तथा यूपाञ्जन में प्रयुक्त आज्य 
मैं प्राकृत आज्यधर्म करने चाहिएँ यह कथन युक्त नहीं है । [अपूर्वस्य | प्रकृति- 
भूत याग में कहे गये अपूर्वोत्पादक द्रव्यधर्म का [विकृतौ ] विकृति में [ निर्देशात्‌ ] 
अतिदेश-वाक्य से [अनधिकारः] अधिकार नहीं होता । तात्पर्य है, प्रकृति के वे 
धर्म अतिदेश से विकृति में प्राप्त नहीं होते । 

प्रकृति से विकृति में उन्हीं धर्मो का अतिदेश होता है, जो विकृति में प्रयुक्त 
होकर प्रधानकमंजन्य अपूर्व की उत्पत्ति में सहयोगी होते हैं। प्रकृतियाग में 
बहि का संस्कार प्रधानयाग की हवियों के आसादन के लिए होता है--“बहिषि 
हवींष्यासादयति' ऐसे ही संस्कृत हवि से यागानुष्ठान किया जाता है । यदि इस 
संस्कार धर्म की उपेक्षा की जाय, तो याग विगुण होकर अभिलषित अपूर्व फल 
को उत्पन्न करने में असमर्थ रहता है.। पशुयाग-सम्बद्ध बाह और आज्य ऐसे नहीं 
होते, अर्थात्‌ अपूर्वोत्पत्ति में सहयोगी नहीं रहते । इसलिए प्रकृतिधर्मा का यहाँ 
अतिदेश नहीं होगा। उक्त सिद्धान्त दशमाध्याय प्रथम पाद के प्रथम अधिकरण में 

प्रतिपादित किया है। 

बहि और आज्य के ये धर्म दर्श-पुर्ण मास प्रधान याग में कहे गये हैं; पर 

अनुष्ठेय वहीं होते हैं, जहाँ प्रधान याग के उपकारक हैं। जो धर्म प्रधान का उपकार 
करनेवाले होते हैं, उनका विकृति में अतिदेश किया जाता है। कारण यह है कि 
अतिदेश-वाक्य अपनी प्रवृत्ति में प्रधान कर्म की अपेक्षा करता है, धमे की अपेक्षा 
नहीं करता । अतिदेश-वाक्य की ऐसी समानता प्रधान कमें के साथ है, द्रव्य- 
धर्मी के साथ नहीं । 

कहा जा सकता है, यदि अतिदेश-वाकय से प्रकृतिगत द्रव्यधर्म चिक्र में यहाँ 

क A ibe से आ सकते हैं; ऐसा क्यों न माना ed 
सान्निध्य वकृतियाग पठित हैं, तब प्राकर क में 
आन यह क त हैं, तब प्राकृत धर्मो की प्राप्ति विक्रति में 
, ऐसा कहना भी युक्त नहीं है। समीपपठित पद भी जब अन्य 
होता है, अर्थात अन्य से सम्बद्ध होता है, तो समीपपठित पद के तवना 
एकवाक्यता नहीं होती; जसे-'भार्या राज्ञ: पुरुषो देवदत्तस्य” में षष्ठ्यन्त “राजः 
पद की, समीपपठित भी पुरुष के साथ एकवाक्यता नहीं होती, क्योंकि “पुरुष'-पद 
का सम्बन्ध देवदत्त के साथ है । इसीलिए यहाँ इन पदों का परस्पर समास नहीं 
होता, फिर दूरस्थितः के साथ सम्बन्ध का अवसर हो नहीं। ः 
किसी का भी अङ्गभाव प्रधान की अपेक्षा से जाना जाता है । यदि प्रधान 

को अपने उपकार के लिए उस कर्म की अपेक्षा है, आवश्यकता है, तो वह कमं 
प्रधान का अङ्ग माना जायगा । केवल अतिदेश अथवा सामीप्य से किसी कर्म 
का अङ्गभाव सिद्ध नहीं होता । प्रधानकमं में बहि का प्रयोजन --'हविद्रव्य का 
उनपर रखना' है । आज्य का प्रयोजन 'होम' है । परन्तु पशुयाग से सम्बद्ध बहि 
और आज्य के ये प्रयोजन नहीं हैं । इसलिए प्रकृतिगत धर्मों की प्राप्ति वहाँ नहीं 
होगी । 

यदि प्रधान कर्म के उपकार की अपेक्षा कर अतिदेश-वाक्य या सामीप्य से 
प्रकृतिगत द्रव्य-धर्मो का विकृति में सन्निवेश माना जाता है, अर्थात्‌ विकृतियाँ 
प्रधान कर्म की अपेक्षा न कर घर्ममात्र की अपेक्षा करती हैं, तो प्रकृति-विकृति 
उभय के ये साधारण धर्म हो जाएंगे । उस अवस्था में आवश्यक “ञह' अनुपपन्न 
अनावश्यक होगा । तब सौय याग में 'अग्नये त्वा जुष्टं निवंपामि' मंत्र में 'अग्नये' 
पद के स्थान में 'सूर्याय' पद का ऊह नहीं होगा, क्योंकि हविनिर्वाप-धमं प्रकृति- 
विकृति का साधारण है । यदि हविनिर्वाप-धमं को प्रधान का उपकारक मानें, तो 
आग्नेय याग में 'अग्नि-पद-घटित मन्त्र से किया गया हविनिर्वाप आग्नेय याग में 
उपकारक होगा । सौर्य याग में 'अग्नि -पद-घटित मन्त्र से किया गया हविनिर्वाप 
सौर्यं याग का उपकारक त होगा । हविनिर्वाप को सौर्यं याग का उफकारक बनाने 
के लिए 'सूर्य'-पद-घटित मन्त्र से हविनिर्वाप करना होगा । 'सूयं'-पद-घटित कोई 
मन्त्र हविनिर्वाप का नहीं है । इसलिए “अग्नि'-पद के स्थान में 'सूर्य'-पद का ऊह 
करना पड़ता है--'सूर्याय त्वा जुष्टं निर्वपामि’ ऐसा मन्त्रस्वरूप बनाकर 
सौर्यं याग में हवि का निर्वाप करना होता है। फलतः द्रव्य-धर्मो को प्रकृति- 
विकृति उभय का साधारण धर्म मानने पर ऊह की आवश्यकता न रहने से 
सौर्यं याग में 'अग्नये त्वा मन्त्र से हविनिर्वाप सौर्य याग का उपकारक न होगा, 
जो अनिष्ट है । इसलिए विकृति-पशुयाग में प्रयुक्त बहि एवं आज्य लौकिक ही 
गृहीत होते हैं। उनके लवन आदि एवं उत्पवन आदि संस्कार अपेक्षित नहीं 
होते ॥३१॥ (इति अपूर्वप्राकृतधर्माणां विकृतावसम्बन्धाधिकरणम्‌-१६) । 


(विधृतिपवित्रयोः परिभोजनीयबहिषा कत्तंव्यता- 

धिकरणम्‌ -१७) 

दर्श-पूर्णमास प्रकरण में पाठ [द्र०--आप ० श्रौत० १।११।७] है--समाव- 
प्रच्छिन्नाग्रौ दभौ' प्रादेशमात्रौ पवित्रे कुरुते’ लम्बाई में एक-जेसे सीधे, बिना कटे- 
ट्टे अग्रभागवाले, प्रादेश (अंगूठे से तर्जनी तक) परिमाण के दो दर्भो (दाभ, कुश 
घास) को 'पवित्र' बनाता है। इन घास की डंडियों को गूंथकर छल्ला-सा वना 
लेना 'पवित्र' कहाता है । तपाये आज्य को हिलाकर देखने के लिए जिन दो 
कुशाओं का उपयोग किया जाता है, उनको भी 'पवित्र' कहा जाता है। ऐसा ही 

अन्य पाठ है-'अरत्तिमात्रे विधृती करोति' अरत्नि (बँधी मुट्टी से कोहनी तक) 
परिमाण के दो दर्भो को 'विधृति' बनाता है। 
वेदि पर बिछाने के लिए कुशा (बहि = दर्भ) घास विधिपूर्वक तीन या पाँच 
मुठ्ठी काटकर लाया जाता है। घास का अग्रभाग पूर्व की ओर करके दक्षिण से 
उत्तर को ओर वेदि पर बिछा दिया जाता है। इसके ऊपर एक आस्तरण (घास 
का बिछाना) और होता है, जिसके ऊपर आज्य में सना जुहूपात्र आहुति के 
अनन्तर रख दिया जाता है। कर्म सम्पन्न होने पर यह ऊपर का विछा घास 
आहवनीय में डाल दिया जाता है। इसपर जुहू रक्खे जाने से यह आज्य से सना 
रहता है। नीचे वेदि पर बिछे घास के साथ ऊपर का बिछावन मिल न जाय, 
इसके लिए दोनों के बीच में दो कुशा अरत्नि-परिमाण आड़ी करके बिछाई जाती 
हैं। उन्हीं का नाम 'विधृति' हे । क्योंकि यह ऊपर के बिछावन को नीचे के वेदि- 
बिछावन से अलग करके धारण किये रखती है । 
इन पवित्र और 'विधृति’ के विषय में सन्देह है--इन्हें बनाने के लिए क्या 
विधिपूर्वक काटकर लाये गये संस्कृत घास का उपयोग करना चाहिए ? अथवा 
अन्य कुशा घास का ? 
यागसम्बन्धी कार्य में संस्कृत कुशा का प्रयोग होना चाहिए । पवित्र और 
विधृति यागसम्बन्धी कार्य हैं, अतः उनके लिए संस्कृत कुशा का उपयोग प्राप्त 
होने पर आचार्य सूत्रकार ने बताया-- 


बिरोधे च श्रुतिविशेषादव्यक्त: शेषे ॥३२॥ 

[श्रुतिविशेषात्‌ | वचनविशेष से [विरोधे] विरोध होने पर [शेषे ] वेदि- 
स्तरण से बचे अन्य कार्य--पवित्र व विधृति आदि कार्य में [च] भी [अव्यक्तः] 
सस्कार-धमं रहित बहि ग्रहण किया जाता है। 

वेदि को कुशा से आच्छादन करने के लिए वचनविशेष है--'त्रिधातु पञ्च- 
धातु वा वहिषा वेदि स्तृणाति'तीन मुट्ठी अथवा पाँच मुठ्ठी कुशा से वेदि को ढकता 
है । जो कुशा वेदि-आच्छादत के लिए विधिपूर्वक काटकर लाया जाता है, उक्त 
वचन के अनुसार उसका विनियोग वेदि-आच्छादन में ही हो सकता है अन्य 
कार्य-पवित्र-विधृति आदि में नहीं। यदि उस कुशा का उपयोग इन कार्यों मं किया 
जाता है, तो उक्त वचतविशेष के साथ इसका विरोध होगा । वचन में स्पष्ट 
विदि स्तृणाति’ पद हैं; यहाँ पवित्र अथवा विधृति का कोई संकेत नहीं है । अन्यत्र 

< प्र 
भी कोई ऐसा वचन नहीं है, जिससे यहू जाना जाय कि वेदि-आच्छादन के लिए 
लाये गये कुशा का पवित्र व विधृति के रूप में उपयोग हो सकता है । इसलिए 
जो कुशा वेदि-आच्छादन में विनियुक्त है, उसका कोई अंश अन्य कार्य के उपयोग 
में नहीं लाया जा सकता । फलत: जैसे पूर्वोक्त यूप के गड्ढे को ढक्ने के लिए 

असंस्कृत बहि का उपयोग किया जाता है, ऐसे यहाँ भी पवित्र व विधृति कार्य में 
असंस्कृत बहि का ग्रहण किया जाता है। असंस्कृत बहि को प्रस्तुत प्रकरण में 
'परिभोजनीय' नाम दिया गया है। 

उक्त वाक्य में 'त्रिधातु, पञ्चधातु' पद क्रियाविशेषण हैं। क्रिया-विशेषण 
नपुंसकलिङ्ग एकवचनान्त होता है, जैसा यहाँ प्रयुक्त है। 'धातु' पद आधारभूत 
अर्थ को अभिव्यक्त करता है। ऋग्वेद तथा अन्य वेदिक वाङ्मय में अनेकत्र 
'त्रिधातु' पद का प्रयोग हुआ है । उन स्थलों के अनेक प्रसंगों में 'त्रिघातु' पद से 
जगद्रचना के मूलभूत आधार 'सत्त्व-रजस्‌-तमस्‌' तत्त्वों का संकेत किया गया ज्ञात 
होता है। अभिधानशास्त्र व्याकरण में भी व्यवहार्य नाम-पदों के निर्वचन के 
आधारभूत शब्द-समुदाय को “धातु” नाम से कहा गया है। स्वयं 'धातु' पद में _ 
धारणार्थंक 'धा' धातु प्रयुक्त है । प्रस्तुत प्रसंग में भी 'धातु -पद आधारभूत अर्थ 
को अभिव्यक्त करता प्रतीत होता है। वेदि पर जो कुशा बिछाया जाता है, वह 
अन्य यज्ञिय कार्यो का आधारभूत है” ॥३२॥ (इति विधृतिपवित्रयोः परिभोज- 
नीयर्बाहिषा कत्त॑व्यताधिकरणम्‌--१७) । 


(प्राकृतपुरोडाशादीनां निधानाधिकरणम्‌--१८) 


ज्योतिष्टो मप्रसंग में पाठ है--'पुरोडाशशकलमेन्द्रवायवस्य पात्रे निदधाति, 
धाना आश्विनपात्रे, पयस्यां मं त्रावरुणपात्रे'--पुरोडाश के टुकड़े को इन्द्र-वायु 
देवता के पात्र में रखता है, धान की खीलों को आश्विन (अश्विनी देवता के) 
पात्र में, तथा पयस्या (खीर) को मित्र-वरुण देवता के पात्र में। यहाँ संशय 
है--क्या पुरोडाश-शकल आदि का विशेष देवताओं के पात्रों में निधान (रक्खा- 
जाना) प्रकृत पुरोडाश आदि का होता है ? अथवा अन्य पुरोडाश आदि का ? 
इस विषय में कोई विशेष निर्देश न होने के कारण किसी भी पुरोडाश आदि का 
निधान-कमं प्राप्त होने पर, आचार्य सूत्रकार ने बताया-- 


अपनयस्त्वेकदेशस्य विद्यमानसंयोगात्‌ ॥३३॥ 


[तु] 'तु' पद संशयरूप विकल्प के उस पक्ष को व्यावृत्ति का द्योतक है, 
जिसमें यह कहा गथा है कि अन्य पुरोडाश आदि से निधान-क्म किया जाय। 
तात्पर्यं है--अन्य पुरोडाश आदि से निधान-कमं नहीं करना चाहिए। यहाँ चालू 


१. 'त्रिधातु' पद-विषयक विशेष जानकारी के लिए द्रष्टव्य है--हमारी रञ्जना 
“सांख्य सिद्धान्त” पृष्ठ ३७१ से प्रकरण की समाप्ति तक । 
२. वाक्यों के लिए द्रष्टव्य हैं--आप० श्रौ० १२।२५।६॥। कात्या० श्रौ० 
६।११।२३ ॥ 

प्रसंग में विद्यमान पुरोडाश के [एकदेशस्य] एक उपयुक्त भाग का [अपनयः] 
उसके अपने स्थान से हटाया जाना कहा है, [विद्यमानसयोगात्‌ ] वत्तंमान चालू 
याग में उपयोग के अनन्तर बचे 'पुरोडाश शकल” के साथ द्वितीया विभक्ति 
(पुरोडाशशकलं' `` निदधाति) का संयोग होने से । 
किसी वत्तंमानकालिक क्रिया से सम्वद्ध विद्यमान द्रव्य में द्वितीया विभक्ति 
का प्रयोग होता है, अनुपस्थिति में नहीं । चालू याग के प्रसंग में जो पुरोडाश 
उपस्थित है, उसी के शकल =-यागोपयोग से अवशिष्ट भाग को ऐन्द्रवायव-पात्र 
में रक्खा जाता है। ऐसे ही अन्य बचे द्रव्यों ==धाना व पयस्या ( खीर)--को 
निर्दिष्ट पात्रों में रक्खा जाता है। अन्यत्र भी उक्त प्रकार के प्रसंगों में द्वितीया 
विभक्ति का प्रयोग विद्यमान द्रव्य में ही देखा जाता है, जैसे पवित्रेणाज्यमुत्पु- 
नाति वाक्य में पवित्र से वत्तमान आज्य का उत्पवन किया जाता है, अन्य अनु- 
पस्थित आज्य का नहीं। ऐसे ही चालू वर्तमान याग में उपस्थित पुरोडाश के 
उपयुक्त भाग से बचे हुए अंश (--शकल) को निदिष्ट पात्र में रक्‍से जाने का 
कथन है । 
यहाँ जिज्ञासा है--चालू प्रकृतियाग में पुरोडाश कौन-सा है ? अर्थात्‌ किस 
द्रव्य से तैयार किया गया पुरोडाश यहाँ प्रकृत है? प्रसंग-प्राप्त देः 
ज्योतिष्टोम छह दिन में अनुष्ठेय याग है । ५वाँ दिन प्रधान सोम आहुतियों 
का है, जो तीन सवनों के रूप में दी जाती हैं-प्रातःसवन, माध्यन्दिन सवन, 
तृतीय सवन । इसी के अनुसार दिन का सुत्या नाम भी है । पारम्परिक आचार्यों 
के निर्देशानुसार इस दिन यागसम्बन्धी जो पशु उपस्थित किया जाता है, उसके 
मांसखण्ड से जो पुरोडाश तैयार होता है, वह पशु-पुरोडाश ही प्रकृत में अभिप्रेत 
है । मैत्रायणी संहिता [ ३।९। ५] में पाठ है--'वपया प्रात:रावने प्रचरन्ति, पुरो- 
डाशेन माध्यन्दिने सवने, अङ्गस्तृतीयसवने' वपा से प्रातःसवन में, पुरोडाश से 
माध्यन्दिन सवन में, अङ्गों से तृतीय सवन में आहुतियाँ दी जाती हुँ। यह सवनीय 
पशु मेष (= मेंढा) होता है। 
वैदिक वाङ्मय के यागीय प्रसंगों में जहाँ साधारण रूप से हवि-द्रव्यो का 
त पा हठ जलेका हत दब 
1 रऽ लेकर उल्लेख हुआ है, वे हैं --धाना, कर॑भ, पुरोडाश, 
FR आ।मक्षा आदि। इनमें एक नाम 'पुरोडाश' है । पुरोडाश उपादान- 
स 
RE खा देता है । क्या इसका यह अर्थ सम्भव है 
कि a तयार किया गया पुरोडाश' ? पर मांस को पीसा नहीं जा 
सकता । उसे निरन्तर काट-काटकर बारीक किया जाता है; उसे लौह शलाका 
पर चिपकाकर भूना जाता है | यदि उसे अधुप (पुआ) की आकृति में सेककर या 

भूनकर 'पुरोडाश' का रूप दिया जाय, तो भी बिना पिस्ते उपादान-द्रव्य से बनाया 
गया वह हवि शास्त्रीय दृष्टि से 'पुरोडाश' नहीं कहा जा सकता । पुरोडाश वही 
है, जो पिसे हुए अन्त से बनाया जाता है । फिर बह समस्त शास्त्र में उल्लिखित 
'मशु पुरोडाश' क्या है ? 

यदि पिसे अन्त में मांस के सूक्ष्म = अत्यल्पकाय >> टुकड़ें मिलाकर पुरोडाश 
तैयार किया जाता है, तो उसे 'पशु पुरोडाश' नहीं माना जा सकता; क्योंकि 
मुख्य उपादान-द्रव्य पिसा अन्न है। क्या शास्त्र में कहीं ऐसा विधान है कि 
पिसे अन्न में पशुमांस मिलाकर 'पशुपुरोडाश' तैयार किया जाय ? ऐसा उल्लेख 
कहीं दृष्टिगोचर नहीं होता । इससे ज्ञात होता है, “पशुपुरोडाश' की कल्पना का 
शास्त्रीय आधार कुछ नहीं है । याज्ञिकों की रसनालोलुपता का ही यह जघन्य 
परिणाम कहा जा सकता है । 

मैत्रायणी संहिता [३।६।५] के पाठ में 'प्रचरन्ति' क्रियापद है । “वपया 
प्रातःसवने प्रचरन्ति’ का अर्थ समझा जाता है, प्रातःसवन में वपा (चरवी) से 
आहुति दी जाती है (= प्रचरन्ति) । 'प्रचरन्ति' का 'आहुति देना' अर्थं कंसे 
कर लिया गया ? यह चिन्त्य है। 'प्र' उपसर्गेपूर्वक 'चर्‌' धातु का अर्थ प्रचार 
करना--घोषणा करना--क्यों नहीं ? यह गति-अर्थवाला धातु है, किये जाते 
कार्य को गति देना, उसकी घोषणा करना; अमुक कार्य अमुक साधन द्वारा सम्पन्न 
हो गया,--यह घोषणा की जाती है, अथवा यह प्रचारित किया जाता है । 

यज्ञ के प्रारम्भ-काल में यागानुष्ठान-अवसर पर पशु मारे नहीं जाते थे, 
प्रत्युत उनके स्वास्थ्य की देखभाल के लिए एकत्रित किये जाते थे । इस विषय 
का विस्तृत विवरण भूमिका में द्रष्टव्य है। छह-दिन-साध्य ज्योतिष्टोम का 
पाँचवाँ दिन अमावास्या आता है । अन्तिम तीत दिनों ( = चतुर्दशी, अमावास्या, 
शुक्ल प्रतिपदा) में स्थानीय सब पशुओं को एकत्रित किया जाता था, यह सामा- 
जिक व प्रशासकीय व्यवस्था थी । यागानुष्ठान कोई भी यजमान करे, पर उस 
अवसर पर समाज व प्रशासन के विशिष्ट मुद्धन्य व्यक्ति संगत होते थे । इस अवसर 
से लाभ उठाने के लिए पशुओं की स्वास्थ्य-परीक्षा का भी कार्यक्रम वना लिया 
जाता था । यज्ञ करनेवाले उस कार्य को करते थे । यह कार्य याग के अन्तिम तीन 
दिनों में सम्पन्त किया जाता था । इन तीन दिनों के बीच का दिन, मुख्य होम का 
दिन अमावास्या रहता है। क्योंकि यह मुख्य होम का दिन था, और इस दिन 
तथा इसके दोनों ओर (पहले-पीछे) के दिन पशुओं का स्वास्थ्य देखे जाने के लिए 

। निर्धारित थे, सम्भवतः इसी कारण अमावास्या के दिन अनुष्ठित होनेवाली 

इष्टि का नाम' दर्श' रख दिया गया, अथवा इस आधार पर प्रसिद्ध हो गया। 

इन तीन दिनों में एकत्रित किथे जानेवाले पशु भी यथाक्रम तीन भागों में 
विभक्त थे--अग्नीषोमीय, सवनीय, अनुबन्ध्य । पहले दिन के परीक्ष्य पशु अग्नी- 


1 
| 
1 
| 

षोमीय = कृषि में कार्यं करनेवाले केवल वृष--बलीवर्द --बैल होते थे । समाज 
कृषिप्रधान होने से इनकी परीक्षा के लिए पहला पूरा दिन नियत था । इनकी 
परीक्षा, काये देखकर तथा अन्य अपेक्षित साधनों के अनुसार की जाती थी। 
इसलिए अगला अमावास्या का दिन इनके पूर्ण विश्राम के लिए नियत था । इसी 
कारण आज भी उसी का प्रतीकरूप समस्त भारत में कृषिजीवी व्यक्ति अमावास्या 
के दिन बेल के कन्धे पर जुआ नहीं रखता, उन्हें पूर्ण विश्राम देता है । 
दूसरा दिन सवनीय पशुओं की परीक्षा का है । सवनीय पशु हैं--मेष-मेषी, 
अज-अजा, मेंढा-भेड, बकरा-बकरी | सवन (सोमाहुति) के दिन उपस्थित होने 
से इनका 'सवनीय' नाम है। इनकी संख्या अधिक होती है । इनकी स्वास्थ्य-परीक्षा 
का स्पष्ट साधन है--देह का मोटा-ताजा, चरबीयुक्त होना । मंत्रायणी संहिता के 
उक्त वचत्त का विनियोग इसी परीक्षा में है। सवंप्रथम उन पशुओं को अलग छाँट 
दिया जाता था जिनके देह मांसल, चर्बीयुक्त हैं । ये स्वस्थ-नीरोग हैं, यह घोषणा 
कर दी जाती थी । “वपया प्रातःसवने प्रचरन्ति’ का यही तात्पर्यं है; चर्बी से 
आहुति देना नहीं । 


इन पशुओं में जो संदिग्ध व निश्चित रोगी समके जाते थे, उन्हें चारे पर 
घेर दिया जाता था, स्वस्थ पशुओं की परीक्षा के अनन्तर। 'चर्‌' धातु भक्षण अर्थ 
में भी है। "माध्यन्दिने पुरोडाशेन प्रचरन्ति’ का यही अर्थ है। माध्यन्दिन सवन 
के अवसर पर उन रोगी पशुओं को चारे पर छोड़ा जाता था, यह भी उनकी 
स्वास्थ्य-परीक्षा का एक साधन था। वाक्य में पुरोडाश'-पद पशु-खाद्य का उप- 
लक्षण व प्रतीक है । 'पशुपुरोडाश' का यही तात्पर्यं सम्भव है। प्रस्तुत अधिकरण 
के भाष्यनिदिष्ट मूल वाक्य में भी केवल 'पुरोडाश' पद है, 'पशुपुरोडाश' नहीं । 
पशु-मांस से बने पुरोडाश की कल्पना नितान्त निराधार है। तृतीय सवन के 
अवसर पर रोगी पशुओं के एक-एक अंग की परीक्षा कर उनके रोगनिवारण के 


उपायो की घोषणा की जाती थी। अङ्चैस्तृतीये सवने न्त’ 
र त प्रचरन्ति’ का यही 


ति र य * पशु परीक्षा के लिए लाये जाते थे, जिनमें 
ब सभा पशु होते ये--गाय, बछियाँ-बछड़े, ऊंट, घोड | 
॥ ०४) ॥ > 1, हा 2 ग 2 [छ 

हाथी, गधा, खच्चर 

प्रस्तुत अधिकरण में जिस पुरोडाश के ऐन्द्रवायव 
है, वह पिष्ट अन्न का ही पुरोडाश सम्भव है। साथ 
अन्न का प्राधान्य है। मांस का यहाँ 
बुद्धि पर कंसे परदा पड़ गया था 
धिकरणम्‌--१८)। 


-पात्र में निधान का विधान 
सित में धाना और पयस्या में भी 
हाँ संकेत भी दूर तक नहीं। उन याज्ञिकों की 
!।।३३॥ (इति प्राकृतपुरोडाशादीनां निधाना- 

(काम्येष्टिषूपांशुत्वधर्मस्य प्रधानार्थताधिकरणम्‌-१६) 

प्रधान काम्येष्टि प्रकरण में पाठ है--'यज्ञाथर्वणं बै काम्या इष्टयः, ता 
उपांशु कत्तेव्या” अथर्ववेदसम्बन्धी यज्ञ काम्य इष्टियाँ हँ । उनका अनुष्ठान उपांशु 
करना चाहिए। उपांशु का तात्पर्यं है--मन्त्र का उच्चारण होठों के भीतर की 
ओर मुंह में ही किया जाना, जो बाहर सुनाई न दे । यह आथर्वण यज्ञ की रहस्य- 
मयता को अभिव्यक्त करता है । यहाँ सन्देह है--प्रधान काम्येष्टियों के प्रकरण 
में पठित उपांशुत्व-धर्म प्रधान ओर अङ्गभूत समी काम्येष्टियों के लिए है ? अथवा 
केवलः प्रधान काम्येष्टियों में किया जाय? प्रधान कर्म में विहित धर्मो को अङ्ग- 
भूत कर्मो में भी उसी प्रकार स्वीकार किया जाता है; इसलिए यहाँ भी प्रधान 
काम्येष्टि-प्रकरण में पठित उपांशुत्व-धर्म प्रधान और अङ्ग सभी काम्येष्टियों में 
स्वीकार किया जाना चाहिए । इसी भाव को आचार्य सूत्रकार ने पूर्वपक्षरूप में 
सूत्रित किया-- 

विकृतौ सर्वार्थ: शेषः प्रकृतिवत्‌ ॥३४॥ 

[विकृती ] विकृति =काम्येष्टियों के प्रकरण में पढ़ा गया [शेषः] उपांशुत्व- 
धर्म [सर्वार्थः] प्रधान और अङ्ग सभी काम्येष्टियों के लिए है, [प्रकृतिवत्‌] 
प्रकृति के समान | जैसे प्रकृतियाग में पठित आज्यधमं और वेदिधर्म सभी प्रधान 
व अङ्ग-कर्मो में समान रूप से माने जाते हैं, वैसे यहाँ भी उपांशुत्व-धर्म सबके 
लिए माना जाना चाहिए। 

सभी काम्येष्टियाँ 'विकृति'-याग होती हैं। काम्येष्टियों में भी परस्पर 
प्रकृति-विक्ृतिभाव अर्थात्‌ प्रधान-अङ्गभाव रहता है । जैसे प्रकृतियाग में पठित 
आज्यधर्म-वेदिधर्म आदि समान रूप से विकृतियागों में स्वीकार किये जाने से 
सर्वार्थ हैं, ऐसे ही प्रधान काम्येष्टि-प्रकरण में पठित उपांभुत्व-धमं -प्रधान-अङ्ग 
दोनों प्रकार की काम्येष्टियों में स्वीकार किया जाना चाहिए ॥३४॥ 

आचार्य सूत्रकार ने पूर्वपक्ष का समाधात किया-- 


मुख्यार्थो वाऽङ्गस्याचोदितत्वात्‌ ॥३५॥ 


[वा] 'वा' पद उक्त पूर्वपक्ष की व्यावृत्ति का द्योतक है । तात्पर्यं है-- 
उपांशुत्व-धर्म प्रधान और अङ्ग उभय काम्येष्टियों का नहीं है, [मुख्यार्थः] प्रधान 
काम्येष्टि के लिए है । भाष्यकार शबर स्वामी ने 'वा पद “एवं! अर्थ में माना है। 
तब सूत्रार्थं होगा--प्रधान काम्येष्टियों के ही लिए उपांशुत्व-धमं है; [ अद्भस्य ] 
अङ्ग के [अचोदितत्वात्‌ ] वाक्य द्वारा विहित न होने से । 

काम्येष्टियाँ प्रभात और अङ्ग दोनों प्रकार की हैं। “याः काम्या इष्टयः, ता 
उपांशु कर्तव्याः वाक्य से यह स्पष्ट होता है कि विशेष फलप्राप्ति की कामना से 

जिस इष्टि का अनुष्ठान किया जाता है, उसी के साथ उपांशु इतिकत्तेव्यता का 
सम्बन्ध है। वही प्रधान काम्येष्टि है। अङ्गभूत काम्येष्टियों का कोई अतिरिक्त 
फल नहीं होता । उनका अनुष्ठान प्रधान काम्येष्टि की सम्पन्नता के लिए किया 
जाता है । अतः उपांशुत्व-धर्म केवल प्रधान काम्येष्टियों के लिए है॥३५।॥। (इति 
काम्येष्टिषूपांशुत्वधर्मस्य प्रधानार्थताईघिकरणम्‌--१ ६ ) । 


(श्येनाङ्गानां नवनीता55ज्यताञधिकरणम्‌--२० ) 

इयेनयाग-प्रकरण में पाठ है--'दृतिनवनीतमाज्यम्‌”” दृतिपात्र' में रक्खा 
हुआ नवनीत आज्य होता है। यहाँ संशय है--क्या नवनीत आज्य का आहुति 
आदि द्वारा उपयोग प्रधात श्येनयाग में करना चाहिए ? अथवा उसके अद्भभुत 
दीक्षणीय आदि इष्टियो में ? प्रधान श्येनयाग के प्रकरण में पठित होने से प्रधान- 
कर्म में ही इसका उपयोग होता चाहिए । ऐसा प्राप्त होने पर आचार्य सूत्रकार ने 
बताया-- 


सन्निधानविशेषादसम्भवे तदद्भानाम्‌ ॥३६॥ 


[सच्निधान विशेषात्‌ | सन्तिधान 5-सामीप्यविशेष से श्येनयाग में सोम की 
आहुतियाँ होने के कारण [असम्भवे | नवनीत आज्य का उपयोग असम्भव होने 
पर [तदङ्गानाम्‌ | श्येनयाग के अङ्ग दीक्षणीय आदि इष्टियो के सम्बन्ध में नव- 
नीत आज्य का उपयोग युक्त है । 

श्येनयाग ज्योतिष्टोम याग का विकृति है । ज्योतिष्टोम सोमसाध्य याग है। 
यहाँ मुख्य आहुतियाँ सोम की दी जाती हैं। 'प्रकृतिवद्विकृतिः कत्त॑व्या' प्रकृति के 
समान विकृति में करना चाहिए, इस अतिदेश-वाक्य के बल से .ज्योतिष्टोम का 
साधन-द्रव्य सोम उसके विकृति श्येनयाग में प्राप्त हो जाता हे। सूत्र में इसी तथ्य 
को 'सन्निधिविशेष' पद से कहा गया है। ऐसी स्थिति में श्येनयाग का साधन- 
द्रव्य सोम ही सम्भव हैं, नवनीत आज्य नहीं । पर वह इयेनयाग के प्रकरण में 
पठित है । वह पाठ निष्फल न हो, इसलिए नवनीत आज्य को श्येनयाग के अङ्ग 
दीक्षणीय आदि इष्टियो का धर्म मानना युक्त है, अर्थात्‌ आहुतिरूप से नवनीत 
आज्य का उपयोग स्येन की अङ्गभूत इष्टियो में होता है। इससे प्रकरण भी 


१. द्रष्टव्य--बौघा० श्रौत० २२।१७। भाग ३, पृष्ठ १४१, पंक्ति १३-१५-- 
दृति वा विनाडं वा रथ आधाय परिहरेत्‌, यत्तत्र नवनीतमुत्सीदेत्‌ तदाज्यं 
स्यादिति’ । (यु० मी०) । 

२ चर्म-निमित पात्र का नाम 'दृति' है । 'दृतेः पात्रादिवोदकम्‌” मनु.० २।९६॥ 
'दृति जलाधार चर्मकोशम्‌', याज्ञ०स्मृ० ३।२६८ की व्याख्या । 

बाधित नहीं होता, और इष्टियों के लिए साधनद्रव्य की आकांक्षा भी पूर्ण हो 
जाती है॥३६॥ 

शिष्य आशंका करता है--यदि प्रधानयाग के प्रकरण में पठित धर्म को 
उसके अङ्गों के लिए माना जाता है, तो अग्न्याधान कर्म की इष्टियों का भी धर्म 
नवनीत आज्य को मानना चाहिए, क्योंकि वे भी श्येन का अङ्ग हैं। आचार्य 
सूत्रकार ने शिष्य-आशंका को पूर्वेपक्षरूप में सूत्रित किया-- 


आधानेऽपि तथेति चेत्‌ ॥३७॥ 


यदि प्रधान कर्म के प्रकरण में पठित धर्मे को प्रधान का धर्म न मानकर, 
उसके अङ्गों का धमं माना जाता है, तो [आधाने] आधान कर्म के अन्तर्गत 
पवमान आदि इष्टियों में [अपि] भी [तथा] उसी प्रकार नवनीत आज्य का 
उपयोग मानना चाहिंए--[इति चेत्‌] ऐसा यदि कहा जाय, तो-- (अगले सूत्र 
के साथ सम्बन्ध है) । 

प्रधान इयेनयाग में नवनीत आज्य का उपयोग सम्भव न होने से उसके 
अङ्गभूत कर्मों में उपयोग माना जाता हैं, तो आधान-कर्म के अन्तर्गत पवमान 
आदि इष्टियों में नवनीत आज्य का उपयोग मानना होगा । वे इष्टियाँ भी श्येन- 
याग की उपकारक होने से उसके अङ्ग हैं । पवमान आदि इष्टियों से सँस्कृत 
किये गये अग्नि में श्येनयाग अनुष्ठित होता है ॥३७॥ 

आचार्य सूत्रकार ने आशंका का समाधान किया-- 


ताप्रकरणत्वादङ्कस्थ तन्निमित्तत्वात्‌ ॥३८॥ 


[न] आधानगत पवमान आदि इष्टियों में नवनीत आज्य का उपयोग 
नहीं होता, [अप्रकरणत्वात्‌ ] प्रकरण में न होने से । तात्पर्यं है--श्वेनयाग के 
प्रकरण में आधान का उल्लेख या प्रसंग न होने के कारण, [अङ्गस्य] अङ्ग 
भाव के [तन्तिमित्तत्वात्‌] प्रकरण आदि निमित्तवाला होने से । तात्पर्यं है-- 
कौन किसका अङ्ग है, यह प्रकरण आदि कारणों से ही जाना जाता है 

अग्न्याधान एवं उसके अन्तर्गत होनेवाली पवमान आदि इष्टियों का श्येन- 
याग के प्रकरण में कोई निर्देश नहीं है । इससे जाना जाता है कि अग्न्याधान 
और श्येनयाग का परस्पर कोई सम्बन्ध नहीं । आधात अग्नियो का होता है । 
भले ही उन अग्नियों में श्येनयाग होता रहे, पर आधान का सम्बन्ध श्येनयाग 
से नहीं है। आधान का सम्बन्ध केवल अग्नियो से है। तब आधान-कर्म तथा 
उसके अन्तर्गत होनेवाली पवमान आदि इष्टियों को श्येन का अङ्ग नहीं माना 
जा सकता । इसी कारण पवमान इष्टियों में नवनीत आज्य का प्रयोग प्राप्त 
नहीं होता। प्रकरण अथवा अन्य किसी प्रमाण से आधान और श्येन का 

अङ्गाङ्गिमाव सिद्ध नहीं है। आधान केवल अग्नि का उपकारक हैं; उनमें कोई 
भी याग हुआ करें; आधान का उनसे या श्येनयाग से कोई सम्बन्ध नहीं । फलतः 
व्येनयाग में पठित नवनीत आज्य का उपयोग प्रधान श्येनयाग में सम्भव न होने 
से उसके अङ्ग दीक्षणीय आदि इष्टियों का वहं धमं है, यह प्रमाणित होता 
है ॥३८॥ (इति श्येनाङ्गाना नवनीताऽऽज्यताऽधिकरणम्‌--२० ) 1 


(स्वेषामेव श्येनाङ्गानां नवनीताऽऽज्यताऽधिक रणम्‌-२१ ) 


छह-दिन-साध्य ज्योतिष्टोम का पाँचवाँ दिन सोमाभिषव का होता है। 
सोमलता को कूट छान सोम निकालकर उसी की मुख्य आहुतियाँ दी जाती हैं । 
सोमाभिषव के कारण इसका नाम 'सुत्यादिन' भी है। यहाँ सन्देह है-बया 
सुत्यादित होनेवाले श्येनयाग के अङ्गभूत कर्मो में ही नवनीत आज्य का उपयोग 
होता है ? अथवा सब काल के श्येनयागीय अङ्कको में ? इसका निर्णय करने के 
लिए आचार्य सूत्रकार ने प्रथम पूर्वपक्ष प्रस्तुत किया-- 


तत्काले वा लिङ्गदशंनात्‌ ॥३९॥ 


[तत्काले ] सुत्यादिन में होनेवाले इयेनयाग के अङ्गभूत कर्मो का [वा] 
ही धर्म होता है--तवनीत आज्य; [लिङ्गदशेनात्‌] लिङ्ग = प्रमाण के देखे 
जाने से । 

ज्योतिष्टोम के चौथे दिन अग्नीषोमीय पशुओं का, पाँचवें दिन सवनीय 
पशुओं का, छठे दिन अनुबन्ध्य पशुओं का आलभन कहा गया है । परन्तु इयेन- 
याग के प्रसंग में अनुबन्ध्य पशुओं का आलभन “सह पशूनालभते? इस वचन के 
अनुसार सुत्यादिन के सवनीय पशुओं के साथ आलमन माना गया है। इससे 
जाना जाता है कि जो श्येनयागीय अङ्गकमे सुत्यादिन में किये जाते हैं, उन्हीं में 
नवनीत आज्य का उपयोग होना चाहिए, श्येनयाग के सब कालों में होनेवाले 
अङ्गको में नहीं । 

अनुबन्ध्य पशुओं का आलभन साधारणरूप से ज्योतिष्टोम के अन्तिम छठे 
दिन माना जाता है । परन्तु शयेनयागीय अनुबन्ध्य पशुओं का आलभन--उक्त 
विशेष वचन से सुत्यादिन में आलभनीय सवनीय पशुओं के साथ होना-बताया 
गया है । यह इस तथ्य में प्रमाण है कि नवनीत आज्य सुत्यादिन के इयेनयागीय 
अङ्भकर्मो का ही धमं है, अन्यकाल में होनेवाले अङ्गकर्मो का नहीं ॥२३९॥ 

आचार्य सुत्रकार ने समाधान किया--- 


सर्वेषां वाऽविशेषात्‌ ॥४०॥ 


[स्वेषाम्‌ | शयेनयागीय सब अङ्गकर्मो का [वा] ही धर्म है--नवनीत 

आज्य; [अविशेषात्‌ ] उस विषय में कोई विशेष निर्देश न होने के कारण । 

श्येनयाग के सभी अङ्गकर्मो का धर्म है-नवनीत आज्य । चाहे वह अङ्ग- 
कर्म सुत्यादिन में हो, चाहे अन्य काल में । शयेनयाग-प्रसंग में जहाँ नवनीत आज्य 
इवि का निर्देश किया गया है, वहाँ कोई ऐसा विशेष कथन नहीं है, जिससे यह 
जाना जाय कि इयेनयाग के अमुक अद्भकर्मों में आज्य का.उपयोग होना अभीष्ट 
है, अमुक में नहीं । अतः किसी विशेष कथन के न होने से प्रस्तुत विषय में 
सामान्यतः प्राप्त कार्यं का बाध नहीं होता । ज्योतिष्टोम के चोथे दिन अग्नी- 
षोमीय पशुओं के आलमन के अवसर पर पुरोडाश की आहुतियाँ अङ्गकर्मो में दी 
जाती हैं । छठे दिन अनुबन्ध्य पशुओं के आलभन के अवसर पर पयस्या की। 
“सह पशूनालभते' वाक्य से पुरोडाश और पयस्या की अपने स्थानों से निवृत्ति 
होकर सवनीय पशुयाग का सुत्याकाल प्राप्त होता है। पर 'दृतिनवनीतमाज्यम्‌' 
के विषय में कोई ऐसा वाक्य नहीं है, जिससे इसे सुत्याकालिक अङ्गकर्मो तक ही 
सीमित माना जाय । फलतः इयेतयाग के सभी अङ्कको में नवनीत आज्य का 
आहुतिरूप में उपयोग होता है । 

शिष्य जिज्ञासा करता है--अविशेष क्यों है ? पूर्वपक्षसूत्र में 'लिङ्गदशंन 
विशेष कहा तो है। उसका समाधान होना चाहिए । आचाय सुत्रकार ने समाघात 
किया -- 


न्यायोक्ते लिङ्गदर्शनम्‌ ॥४१॥ 


[च्यायोक्ते | च्यायानुसार कहे गये अर्थ के विषय में [लिङ्गदशंनम्‌] लिङ्ग- 
दर्शन अकिञ्चित्कर है। 

शास्त्रीय व्यवस्था का नाम 'न्याय' है । जो कथन न्यायानुसार होता है, वह 
किसी अन्य प्रकार से बाधित नहीं होता। यद्यपि वाक्य से लिङ्ग बलवान्‌ होता 
है, पर 'दृतिनवनीतमाज्यम्‌' वाक्य ज्योतिष्टोम-प्रकरण इयेनयाग-प्रसंग में पठित 
है। समस्त प्रकरण के अङ्गकर्मो में उपयोग के लिए उसका विधान है। यह 
बाक्यप्रकरण से अनुमोदित है । इसलिए लिङ्ग इसका बाधक न होगा । 

इसके अतिरिक्त 'सह पशनालमते' वचन केवल सहालम्भन का बोध कराता 
है। अङ्गकर्मो में तवनीत आज्य के उपयोग से इसका कोई विरोध नहीं है। 
सहालम्भन-वचन से पूर्वपक्ष का यह समझना कि नवनीत आज्य का उपयोग केवल 
सुत्याकालिक अङ्गकर्मो के लिए है -तितान्त भ्रम है । न सहालम्मरूप लिङ्ग 
और अन्य कोई ऐसा प्रमाण उपलब्ध है, जिससे. यह प्रमाणित हो कि नवनीत- 
आज्य केवल सुत्याकालिक इयेनयागीय अङ्गकमोँ का धर्म है । इसलिए वाक्य 
और प्रकरण से यह निश्चित होता है कि ज्योतिष्टोमीय समस्त अङ्गकमों में 
नवनीत आज्य का उपयोग होता है, अर्थात्‌ आज्य को आहुतियाँ दी जातो हैं। 

प्रधान कमे में आहुतियों के लिए सोम हविद्रव्य निश्चित है । 
पशु-आलभन अपने क्रम में यथावत्‌ होता रहता है । ज्योतिष्टोम-अनुष्ठान के 
छह दिनों में प्रथम तीन दिन विविध इष्टियों के हैं। चौथे दिन अग्तीषोमीय पशु 
का आलभन है.। पाँचवें दिन सवनीय पशु तथा छठे अन्तिम दिन अवभृथेष्टि के 
अनन्तर अनुबन्ध्य पशुओं का आलभन किया जाता है । नवनीत आज्य का ज्योति- 
ष्टोमीय अङ्गकर्मो में उपयोग पशु-आलभन-क्रिया में कोई रुकावट नहीं डालता। 
पशुयाग से जाना गया पशु-आलभन अपने रूप में स्वतन्त्र कर्म है । ज्योतिष्टोम- 
अनुष्ठानःप्रक्रिया अथवा अन्य दर्शेष्टि आदि की अनुष्ठान-प्रक्रिया से इसका कोई 
सम्बन्ध नहीं है। प्रस्तुत प्रसंग में हविद्रव्य के लिए पशु-पुरोडाश की कल्पना 
नितान्त अशास्त्रीय है। इसका विस्तृत विवेचन [३।६।२७] सूत्र की टिप्पणी 
अथवा ग्रन्थ की भूमिका में द्रष्टव्य है ॥४१॥ (इति सवषामेव श्येना ङ्गानां नव- 
नीताऽऽज्यताऽधिकरणम्‌--२१) । 
श्येनयागीय अङ्गकर्मो के होमद्रव्य नवनीत-आज्य-विषयक यह विवेचन एक 
विशेष परिणाम को प्रस्तुत करता है, जिससे यह जाना जाता है कि न केवल 
सुत्याकालिक श्येनयागीय अङ्गकर्मो में नवनीत आज्य होमद्रव्य है, अपितु सुत्या- 
कालिक ज्योतिष्टोमीय सभी अङ्गकर्मो का यह होमद्रव्य है । सुत्यादिन प्रधान 
कमे के तीनों सवनों में प्रधान आहुतियाँ सोम की दी जाती हैं। अङ्गकर्मो में चौथे 
दिन होमद्रव्य पुरोडाश और छठे दिन पयस्या है । पाँचवें सुत्यादिन के ज्योति- 
ष्टोमीय अङ्ककर्मो का होमद्रव्य क्या होगा ? यह जिज्ञासा है । श्येनयागीय अङ्ग- 
कर्मो के होमद्रव्य नवनीत आज्य को सार्वेत्रिक माना गया, उसमें सुत्यादिन भी 
अन्तहित है । इस प्रकार श्येनयाग के माध्यम से- शेष बचे सुत्यादिन में-ज्योति- 
ष्टोमीय अन्य अङ्ककर्मो का भी होमद्रव्य तवः 
इसे श्येनयागीय अङ्गकर्मो के लिए 
स्पष्ट हो जाता है, चौथे दिन के अ 
आज्य, तथा छठे दिन का पथस्या 
भागीय तीन दिनों में अनुष्ठित हो 
है, यह निश्चित हो जाता है। 


नीत आज्य बताया गया, इस कारण 
सीमित नहीं माना जाना चाहिए । इससे 
ङ्गक्मो का पुरोडाश, पाँचवे दिन का नवनीत 
होमद्रव्य है । इस प्रकार ज्योतिष्टोम के उत्तर- 
नेवाले अङ्गभूत कर्मो का होमद्रव्य आज्या होता 


नामयन -संज्ञक छत्तीस-वर्ष-साध्य सत्र का उल्लेख किया गया है। श्रौत सूत्रों 


[कात्या० २४।५।२०, तथा आप० २३।१। ११] में, इस सत्र के जा आन ति 
'तरसमयाः पुरोडाश:' मांससिद्ध पुरोडाश का विधान उपलब्ध होता है। सत्र: 

संज्ञक कमो में सत्रह व्यक्ति मिलकर कार्य करते हैं। उनमें से एक यजमान 
बनता है, शेष सोलह ऋत्विक्‌ । क्योंकि सत्र मिलकर कमे को पूरा करते हैं, 
इसलिए सब यजमान भी कहे जते हैं--'े यजमानास्त ऋत्विजः” जो यजमान 
हैं वे ऋत्विज्‌ हैं। ऋत्विक्‌ कर्म का विधान केवल ब्राह्मणों के लिए है। इसलिए 
सत्रानुष्ठान में मिलकर कार्य करनेवाले सत्रह व्यक्ति ब्राह्मण ही होते हैं। इस 
प्रकार छत्तीस-वर्ष -साध्य 'शाक्त्यानामयनम्‌' नामक सत्र-याग भी ब्राह्मणों द्वारा 
ही सम्पन्न होता है। 


इस सत्र के हविद्रव्य मांससिद्ध पुरोडाश के लिए मांस प्राप्त करने के विषय 
में आपस्तम्ब श्रौतसूत्र [२३।११।१२-१३] बताता है--'सं स्थिते संस्थितेऽहनि 
गृहपतिमुंगयाँ याति, स यान्‌ मृगान्‌ हन्ति तेषां तरसाः पुरोडाशाः भवन्ति’ 
दैनिक कर्म-समाप्ति के अनन्तर दिन पूरा होने पर गृहपति (यजमान के रूप में 
कार्ये करनेवाला व्यक्ति) प्रतिरात्रि निरन्तर छत्तीस वर्ष तक आखेट को जाता 
है; वहाँ जिन मृगों को मारता है, उनके मांस से पुरोडाश तैयार किये जाते हैं। 


इस विषय में कतिपय बातें ध्यानपूर्वक विचारणीय हैं-- 


(१) 'शाक्त्यानामयन' नामक सत्र का वर्णन वैदिक संहिताओं में नहीं 
मिलता । उपलब्ध ब्राह्मणग्रन्थों में भी केवल ताण्ड ब्राह्मण के अन्तिम भाग 
[२५।७।१ | में इस सत्र का उल्लेख मिलता है। 

(२) सत्र-याग केवल ब्राह्मणों द्वारा किये जाते हैं। ब्राह्मणों के लिए हिसा 
सर्वथा वर्जित है। जो सत्र अध्वर (== हिंसारहित) माने जाते हैं, उस कमं में 
ब्राह्मण गृहपति छत्तीस वर्ष तक प्रतिदिन निरन्तर जंगल में जाकर आखेट द्वारा 
मृगों को मारे, इसे कोई समझदार व्यक्ति स्वीकार नहीं कर सकता, और न यह 
किसी भी तरह सम्भव है । 

(३) प्रतीत होता है, इस प्रकार आखेट की बात लिखनेवाला व्यक्ति आखेट 
की प्रक्रिया से सर्वथा अनभिज्ञ है । जंगल में मुग कोई खूंटे से बंधे हुए नहीं रहते, 
कि वहाँ गये और उन्हें मार लिया । आज जब बन्दूक के द्वारा शिकार (आखेट) 
किया जाता है, जिसमें जंगली जानवर को मारनाअधिक सुविधाजनक होता है, तब 
भी अनेक बार शिकारी को असफल होकर आना पड़ता है। हाँका देकर या पटर 
बाँधकर पूरा समय प्रतीक्षा करने पर भी कभी-कभी जानवर धाड़'पर नहीं आता। 
“मृगान्‌ हन्ति प्रतिदिन बहुत-से मृगो को मारने का लेख नितान्त अव्यवहायं एवं 
मिथ्या है । न मालूम, क्या पीकर लेखक ने यह लिख डाला है ! 


(४) आपस्तम्ब श्रौतसुत्र [२२।१।६] में ही अग्नीषोमीय पशु के स्थान में 
अग्नीषोमीय एकादशकपाल पुरोडाश का हविद्रव्य के रूप में विधान है। इसी 

प्रकार वहीं [२२।३।११ में] अनुबन्ध्य पशु के स्थान में मैत्रावरुणी आमिक्षा' का 
विधान हविद्रव्य रूप में किया गया है। इससे ज्ञात होता है, आपस्तम्ब श्रौतसूत्र 
में मगयासम्बन्धी लेख अनन्तर-काल में प्रक्षिप्त किया गया है। 

(५) गत अधिकरण के अनुसार सवनीय (=सुत्याकालिक) हविद्रव्य 
नवनीत आज्य है। 

(६) पुरोडाश हविद्रव्य धान-यव आदि अन्त को पीसकर बनाया जाता है। 
मांस-खण्डों का अन्न के समान पीसा जाना सम्भव नहीं, तब 'तरसमय'= मांस 
का बना पुरोडाश कंसे तैयार किया जा सकता है ? यदि पिसे धान-यव आदि में 
पके मांस का रस मिलाकर पुरोडाश तयार किया जाता है, तो वह 'तरसमय' 
अर्थात्‌ मांसमय मांस से बना हुआ नहीं कहा जा सकता। वह तो स्पष्ट अन्नमय 
पुरोडाश होगा । यदि 'तरस' पद का अर्थ प्रारम्भ में मांस न होकर अन्य कुछ 
रहा हो, तो पुरोडाश के मांसमय होने का प्रश्न ही नहीं उठता । पर उसी के साथ 
मृगया का उल्लेख अन्य अर्थ की सम्भावना को शिथिल करता है। 

(७) 'शाक्त्यानामयनम्‌' के लेखक ने इसके साथ एक कथा जोड़ी है । शक्ति 
नामक ऋषि के वंशज 'शाक्त्य' नामक ऋषि थे । उनमें से जिस व्यक्ति ने इस सत्र 
की नींव रक्खी, अर्थात्‌ सर्वप्रथम इसका अनुष्ठान किया, ताण्डच ब्राह्मण में 
उसका नाम 'गौरविति' लिखा है । ऋग्वेद पञ्चम मण्डल के उनती सकें सूक्त का 
ऋषि 'गौरिवीति’ है। यह पद सूक्त की ग्यारहवीं ऋचा में भी नि दिष्ट है। 

प्राचीनकाल में एक ऐसा समय आया, जब अपने प्रमाद आदि कारणों से 
लोग वेदार्थप्रक्रिया की परम्परागत वास्तविकता को विस्मृत कर बैठे । कालान्तर 
में पुन; सामाजिक जागरण का वातावरण उभरने पर तात्कालिक बुद्धिजीवी 
जनों ने वेद के ऐसे पदों को लक्ष्य कर अनेक कहानियाँ बना डालीं, जो पद 
आपाततः किसी के नाम-जेसे प्रतीत होते थे । ऐसी अनेक कथाएँ पुराणों में भरी 
पड़ी हैं। इस स्थिति ने वेदार्थ-प्रक्रिया का एक प्रकार से शीर्षासन-ज॑सा कर 
दिया। जो पद किसी व्यक्ति का नाम न होकर साधारण अर्थान्तर को अभि- 
व्यक्त करते थे, उनके आधार पर घड़ी गई मनमानी कहानियों के अनुसार अब 
वेद का अर्थ किया जाने लगा। आचार्य सायण द्वारा किया गया वेदार्थ प्रायः 
इसी प्रकार की कहानियों पर आधारित है। 'गौरिबीति' पद के साथ ऐसी ही 
एक कहानी जुड़ी है । 

कहानी है, शक्ति ऋषि के वंशज गौरिवीति नामक व्यक्ति ने 'यव्यावती' 
नदी के तट पर छत्तीस-वर्षीय सत्र का सर्वप्रथम आयोजन किया । सत्र के 
पा स्य पो लर 

१. गरम दूध में दही डालने पर उसके फट जाने से 


० जो घना द्रव्य प्राप्त होता है, 
उसका नाम आमिक्षा' है-- तप्ते पयसि दध्यान 


यति सा आमिक्षा । 

'शाक्त्यानामयनम्‌' नाम का यही आधार है । उसने इस सत्र का अनुष्ठान कर 
अनेक अभिलषित ऋद्धियाँ प्राप्त कीं, और दश पुत्रों को प्राप्त किया । जो कोई 
व्यक्ति इस सत्र का अनुष्ठान करता है, वह भी उक्त फलों को प्राप्त करता है 
निघण्टु [ १1११] के अनुसार 'गौरी' वाणी का नाम है; जो व्यक्ति दक्षता- 
पूर्वक वाणी का उपयोग करने में समर्थ हो, वह गौरवीति है । तात्पयं है--किसी 
भी वाग्मी व्यक्ति को इस पद से कहा जा सकता है। यदि कोई व्यक्तिविशेष 
अपना यह नाम रख ले तो भले ही रक्खे, पर उसका उल्लेख वेद में नहीं है; 
वहाँ यह पद साधारण 'वाग्मी' अर्थ में प्रयुक्त है। यह पद ऋग्वेद [ ५२६।११] 


' में प्रयुक्त है । 


'यव्यावती' पद ऋग्वेद [ ६२७।६] में है। वहाँ यह पद उस सेना के अर्थ 
में प्रयुक्त है, जो साधारण खाद्य लेकर शत्रु के साथ दृढ़तापूर्वक संघर्ष कर 
सके । ये पद वेद में अपने स्थानों में एक ही बार पठित हैं। परस्पर इनका कोई 
सम्पर्क अथवा अर्थकृत सम्बन्ध नहीं है। पर आमिष-लोलुप याज्ञिकों ने इन पदों 
पर मनमानी कहानी बनाकर पुनीत यज्ञकर्म में निन्दित हिसामूलक आमिष के 
प्रवेश द्वारा उसे बूचड़खाना बना डाला है । 

सायण ने 'यव्यावती' पद का अर्थ कोई नदी अथवा कोई नगरी किया है। 
स्पष्ट है, सायण इस पद के वास्तविक अर्थ को समभने में असमर्थ रहा। साथ . 
में यह भी लिखा कि पहली ऋचा [६।२७।५] में प्रयुक्त 'हरियूपीया' पद 


- धयव्यावती! का पर्याय है । सायण के इस लेख को आधार मानकर आधुनिक तथा- 


कथित खोजियो ने 'हरियूपीया' पद को हरप्पा या हड़प्पा से जोड़ दिया है। 
'अन्धेनैव नीयमाना यथान्धाः की अन्धपरभ्परा का यह अच्छा उदाहरण है । 

याज्ञिकों ने 'शावत्यानामयनम्‌' की जो यह प्रशंसा की है कि यह सत्र सब 
ऋद्धि-सुख-सम्पदा व पुत्र-सन्तति का देनेवाला है, यह ऐसा ही लगता है, जसे 
आजकल दवा बेचनेवाले विज्ञापन द्वारा अपनी दवाओं की प्रशंसा छापा करते हैं, 
तथा सड़क पर मजमुआ लगाकर बेचा करते हैं। 

इस विवेचन के आधार पर हमारा विचार है कि चालू तृतीय अध्याय २९वें 
अधिकरण पर पूर्ण हो जाता है । यह 'शाक्त्यानामयनम्‌' की अप्रासंगिक अवतर- 
णिका भाष्यकार को देनी पड़ी, क्योंकि यहाँ पहले ही मांसपोषक सूत्रों को जोड़ा 
जा चुका था । अप्रासंगिक इसलिए लिखा कि सोमयाग में प्रधान आहुतियाँ सोम 
की, और अङ्गकर्मो में पुरोडाश, नवनीत आज्य व आमिक्षा व पयस्या की 


` निश्चित की जा चुकी हैं । फिर याग-सम्बन्धी शेष रहा क्या ? स्पष्ट है, यह 


सूत्रप्रक्षेप आमिषभोजी याज्ञिको का प्रयास है । 
तीन सूत्रों का अर्थे चालू परम्परा के अनुसार लिख देते हैं। उनमें पहला सूत्र 
क्रमसंख्या पर इस प्रकार है-- 

मांसं' तु सवनीयानां चोदनाविशेषात्‌ ॥४२॥ 


[तु] 'तु' पद पूर्वोक्त 'सब पुरोडाश मांसमय' हैं--की निवृत्ति का द्योतक 
है । [मांसम्‌ ] मांसमय होना [सवनीयानाम्‌] केवल सवनीय पुरोडाशों का 
जानना चाहिए, [चोदनाविशेषात्‌ ] 'तरसाः सवनीया भवन्ति’ इस विधायक 
वाक्यविशेष के कारण । 

'शाक्त्यानामयन' कर्म में कहा है--यजमान आखेट में 'यान्‌ मृगान्‌ हन्ति, 
तेषां तरसाः पुरोडाशाः सवनीया भवन्ति’ जिन मृगों को मारता है, उनके मांसमय 
सवनीय पुरोडाश होते हैं। यहाँ सन्देह है-- कया सवनीय पुरोडाशों और अन्य 
सम्भव सभी पुरोडाशों के मांसमय होने का यह विधान है ? अथवा केवल सवनीय 
पुरोडाशों के मांसमय होने का विधान है ? ऐसा कोई निर्देश नहीं है, जिससे 
पुरोडाश के मांसमय होने को किसी विशेष अवसर के साथ जोड़ा जाय। इसलिए 
सभी पुरोडाश मांसमय होने चाहिएं,-ऐसा प्राप्त होने पर सूत्रकार ने प्रस्तुत सुत्र 
का अवतरण किया । 

'तरसाः सवनीया भवन्ति’ इस 'शाक्त्यानामयन'-गत विशेष निर्देश के आधार 
पर केवल सवनीय पुरोडाशों के मांसमय होने. का यह विधान है । इससे यह 
प्रमाणित होता है कि केवल सुत्याकालिक अङ्गकर्मो का हविद्रव्य मांसमय 
पुरोडाश है, अन्यत्र नहीं । 

'तरसाः सवनीया भवन्ति’ वाक्य में पुरोडाश का अनुवाद होता है । सवनीय 
कोन-सी वस्तु तरस ( = मांसमय ) होनी चाहिए ? ऐसी आकांक्षा होने पर, 
पुरोडाश उपस्थित होता है। सवनीय पद अनुवाद नहीं है, क्योंकि सवनीय पद से 
सवनीय-असवनीय सभी पुरोडाशों का ग्रहण नहीं हो सकता; पर पुरोडाश पद से 
सवनीय-असवनीय सभी पुरोडाशों का ग्रहण हो सकता है । इसलिए सवनीय पुरो- 
डाश में धाना आदि उपादान-द्रव्य के स्थान पर मांस-द्रव्य का विधान उक्तवाक्य 
करता है । तात्पर्य है--पुरोडाश पद 'छत्रि न्याय' से सभी हबिद्रव्यों का उपलक्षण 
है । अत: धाना आदि सभी सवनीय हुविद्रव्य मांसयुक्त होने चाहिएँ ।।४२।। 


आशंका की गई-दूरस्थित पुरोडाश को लक्षणा से प्रः स्तुत करना उरि 
नहीं ना उचित प्रती 
नहीं होता । सूत्रकार ने आशंका को पूर्वपक्षरूप मे सूत्रित किया--- ‘ed 


भन्तिरसन्निधावन्याय्येति चेत्‌ ॥४३॥ 


[असन्निधौ | व्यवघान-पठित दुरस्थित पुरोडाश पद में [भक्तः ] लक्षणा 


१. सुत्रगत “मांस' पद का अथं पं० आर्यंमृनि ने 


'मांसल' किया ER 
उड़द का पर्याय बताया है। है, और माष 

[अन्याय्या ] न्यायानुमोदित ==शास्त्रीय दृष्टि से उचित नहीं है, [इति चेत्‌] 
ऐसा यदि कहो तो--(वह अगले सूत्र के साथ सम्बन्ध है) । 

वाक्य है'--'सवनीयाति निर्वपति--धाताः, करम्भः, परीवापः, पुरोडाशः, 
पयस्या” इति । इस वचन में सवनीय और पुरोडाश पदों के बीच "धानाः, करम्भः, 
परीवापः पदों का व्यवधान है। घानाः- मुने हुए धान, अर्थात्‌ खील | करम्भः = 
मुने हुए जौ । परीवापः=भूने जौ को पीसकर पानी मिलाकर बनाया--सत्त्‌। 
धान (=चावल) को पीसकर पुए के समान पकाकर बनाया -< पुरोडाश । 
पयस्या=्=खीर; दूध में चावल पकाकर बनाना । ये सब हविद्रव्य हैं । ये विभिन्न 
देवताओं के उद्देश्य से आहुत किये जाते हैं । हरिवान्‌ इन्द्र के लिए धाना:। पूषा- 
युक्त इन्द्र के लिए करम्भ । सरस्वती भारती के लिए परीवाप। इन्द्र के लिए 
पुरोडाश । मित्र-वरुण के लिए पत्रस्याः। विभिन्त देवताओं के लिए हविद्रव्य 
पृथक्‌-पृथक्‌ होते से स्पष्ट होता है कि पुरोडाश पद धाना आदि सभी सवनीय 
हवियों का उपलक्षण नहीं है। तात्पर्य है, धाना आदि के लिए पुरोडाश पद का 
व्यवहार नहीं है । मुख्यार्थं के सम्भव होने पर लक्षणा स्वीकार करना अशास्त्रीय 
माना जाता है । इसलिए प्रस्तुत प्रसंग में लक्षणा के आधार पर धाना आदि सभी 
सवनीय हविद्रव्यों को 'पुरोडाश -पद-ग्राह्म मानकर सबको मांसयुक्त समझना 
उचित न होगा ॥४३॥ 

आचार्य सूत्रकार ने आशंका का समाधान किया-- 


स्यात्‌ प्रकृतिलिङ्गत्वाद्‌ वेराजवत्‌र ॥४४॥ 


[स्यात्‌] पुरोडाश पद लक्षणावृत्ति से घाना आदि सभी सवनीय हविद्रव्यों 
का ग्राहक होता है, [प्रकृतिलिङ्गत्वात्‌ ] प्रकृतियाग ज्योतिष्टोम में 'पुरोडाश- 
दैद्चरति' [कात्या० श्रौ० ६1९२] इत्यादि वाक्यों के पुरोडाशा पद से धाता 
आदि पाँचों का बोध कराते में--लिङ्ग होने के कारण, [वैराजवत्‌ | वैराज के 
समान | 

प्रकृतियाग ज्योतिष्टोम में लक्षणा वृत्ति के आधार पर पुरोडाश पद से धाना 
आदि सभी द्रव्यों का बोध होता है, यह 'पुरोडाशैइचरति' आदि वाक्यों से स्पष्ट 


RRR SS > प्र 


१. द्रष्टव्य--आप० श्रौत १२।४।६॥ 

२. द्रष्टव्य--आप० श्रौत १२।४।१०, १२, १३॥ 

३. रामेश्वर सूरि विरचित सुबोधिनी वृत्ति में अन्तिम दो सूत्र व्याख्यात नहीं 
हैं। इससे सन्देह होता है-कदाचित्‌ रामेश्वर सूरि के काल तक नये सूत्र थे, 
न इनपर शाबर भाष्य था । इन सूत्रों और इतके भाष्य को सुरि के परवर्ती 
काल में भाष्य और वात्तिक ग्रन्थों में मिलाया गया । 

है। तब अङ्गकमों में पुरोडाश पद धाना आदि अन्य हवियों का उपलक्षण नहीं 
होना चाहिए, यह कथन निरस्त हो जाता है। ऐसी दशा में 'तरसमयाः सवनीया: 
पुरोडाशा भवन्ति' में भी पुरोडाश पद लक्षणा से धाना आदि हवियों का ग्राहक 
है। फलतः सवनीय सभी हुवियां मांसयुक्त हों, इसमें कोई बाधा नहीं है। 
इसकी पुष्टि के लिए सूत्र में 'वैराजवत्‌' उदाहरण दिया । इस सम्बन्ध में वाक्य 
है--'उकथ्यो वैरूपसामा एकविशः, षोडशी वैराजसामा' ज्योतिष्टोम की उक्थ्य 
संस्था वेरूपसाम और एकविश स्तोत्रवाली होती है, षोडशी संस्था वैराज 
सामवाली होती है । इन वाक्यों में प्रकृतिलिङ्ग से 'साम' पद मुख्यार्थ को छोड़कर 
लक्षणबोध्य अर्थ वेरूपपृष्ठ. तथा वंराजपृष्ठ का बोधक है। इसी प्रकार पुरोडाश- 
पद-बोध्य धाना आदि सभी हंवियों की--मांसमयता जाननी चाहिए । 
छत्तीस वषं में साध्य 'शाक्त्यानामयनम्‌' सत्र के नाम से हविद्रव्यों में मांस 
का जिस धींगामुइती से प्रवेश किया गया है, वह सत्र के उपलब्ध विवरण से भी 
स्पष्ट होता है। उस विषय का सन्दर्भ है-- 
'संस्थिते संस्थितेऽहनि गृहपतिमंगयां याति, स तत्र यान्‌ मृगान्‌ हन्ति, तेषां 
तरसाः पुरोडाशाः सवनीया भवन्ति ।' 
प्रतिदिन अनुष्ठेय कमं की समाप्ति पर गृहपति रात में मृगया (=आखेट- 
शिकार) के लिए जाता है, वह आखेट में जिन मृगो को मारता है, उनके मांस से 
तैयार किये गये (=तरसाः) पुरोडाश सवनीय होते हैं। ज्योतिष्टोम के पांचवें 
सुत्या दिन में हविद्रव्य के रूप से उनका उपयोग होता है। तात्पर्यं है, उस दिन 
के अङ्गकमों में उनकी (मांसमय पुरोडाशं की) आहुति दी जाती है। 
विचारणीय है, उक्त सन्दर्भ मांसभक्षणलोलुपता में विक्षिप्त हुए व्यक्ति 
का लिखा हुआ ज्ञात होता है। वह आखेट-विषयक जानकारी से नितान्त अनभिज्ञ 
है । सन्दर्भ में जंगली जानवर के लिए 'मृग' पद का प्रयोग किया है। इस पद 
का अथं केवल हिरन न होकर उसमें हिरन, सूअर, शशा ( =खरगोश), सेही 
चीतल, भाल, महा (= $746) आदि सभी आ जाते हैं। आजकल आग्नेयास्त्र 
(बन्दूक आदि) के सहारे शिकार सभी जानवरों का सुगमता से हो जाता है। 
फिर भी जानवरों के भेद, मौसम, जंगल की स्थिति, सहयोगी व्यक्तियों के 
होने-न-होने के कारण अवसर के अनुसार अनेक प्रकारों का आश्रय लेना पड़ता 
है । सब सुविधाएँ होने पर भी कभी शिकार नहीं मिलता; निराश लौट आना 
पड़ता है। वर्ष में ऋतु के अनुसार अनेक ऐसे अवसर आते हैं, जब आखेट के लिए 


कहीं बाहर जंगल में जाया ही नहीं जा सकता । गहपति रुग्ण हो जाय, अथवा | 


अन्य कोई अनिवार्य बाधा आ जाय, तो अनेक दिनों तक भी सम्भव नहीं होगा। 
ऐसी दशा र छत्तीस वर्ष तक निरन्तर प्रतिदिन कर्मानुष्ठान के अनन्तर अर्थात्‌ 
प्रायः रात्रि में आखेट के लिए जाने का उल्लेख नितान्त अव्यवहाय एवं पागल 

पन है । 

स्थिति के अनुसार आखेट के लिए कोई भी प्रकार अपनाया जाय, वर्ष॑मर 
निरन्तर उसमें कोई भी बाधा न आये, यह सर्वथा असम्भव है । आग्नेयास्त्र के 
अभाव में आज भी भाले, बरछे, तलवार व पोलेदार लाठियों से शिकार किया 
जाता है । हिरन, सूअर आदि प्रायः फसलों के खेतों में आ जाते हैं। ऐसे में ग्रामीण 
जनों द्वारा सूअर के शिकार का एक प्रकार बड़ा बीभत्स है। उसमें कम-से-कम 
पनद्रह-सोलह अच्छे तगड़े व्यक्तियों का होना आवश्यक है। वह प्रकार यहाँ 
लिखना व्यर्थ है। सारांश है, कोई भी प्रकार आखेट का हो, पूरे वर्ष निरन्तर 
प्रतिदिन उसमें सफलता प्राप्त की जा सके, यह नितान्त असम्भव है । फिर जंगल 
में जानवर खूंटे से बंधे नहीं रहते कि गृहपति जाये, और मारकर ले आए। 

यह्‌ अनेकत्र गत पंक्तियों में स्पष्ट किया जा चुका है-मांसमय पुरोडाश का 
कथन सर्वथा अशास्त्रीय है । सवनीय हविद्रव्यों की गणना में धाना, करम्भ, 
परीवाप, पुरोडाश; पयस्या का उल्लेख मिलता है। मांस का कहीं उल्लेख नहीं है । 
इनमें पुरोडाश के अतिरिक्त सब द्रव्य स्पष्ट अन्नमय हैं। पुरोडाश भी पिसे हुए 
अन्त का बनाया जाता है । मांस न पीसा जा सकता है, न उसका पुरोडाश बन 
सकता है। पर अन्य द्रव्यों में नितान्त मी अवसर (--गूंजायश) न देखकर जैसे- 
तैसे पुरोडाश में बलात्‌ मांस का प्रवेश कर इन्द्रियों की विषयलोलुपता को बहलाने 
का निलंज्ज प्रयास किया गया है । 

सत्र की छत्तीस वर्ष अवघि भी इसी तथ्य का प्रतीक प्रतीत होता है। चौबीस 
वर्षं वयस्‌ के आस-पास जोशपूर्ण मदभरे यौवन का उभार उमड़ पड़ता है । आगे 
छत्तीस वर्ष इसी यौवन का आनन्द-रस लेने के हैं। शिकार खेलो, मांस और सोम 
का सेवन करो-- अपना तो स्वर्ग यही है, और यहीं है। स्वर्ग की कामना से यज्ञों 
के अनुष्ठान का तात्पर्यं इसी में है। मरकर क्या होगा ? किसने देखा है? इस 
प्रकार छत्तीस वर्ष बीतने पर कभी पूरे कभी अधूरे देह-इन्द्रिय आदि शिथिल हो 
जाते हैं । सत्रकाल स्वतः पूरा हो जाता है। छत्तीस वर्ष के सत्रकाल का अन्य 
क्या प्रवृत्ति-निमित्त रहा होगा ? कोई बताये। फलतः यह प्रसंग अशास्त्रीय 
अव्यवहायं होने से त्याज्य है, शास्त्र का अङ्ग नहीं है । 

हम जैमिनि की वकालत करना नहीं चाहते। यदि वस्तुतः ये तीन सूत्र 
जेमिनि-लिखित हैं, तब भी इनमें प्रतिपादित अथे संथा अव्यवहार्यं व वेदविरुद्ध 
होने से पूर्णतः अमान्य है। 

इस प्रसंग में यह भी ध्यान देने की बात है--यदि एक बस्ती, ग्राम या नगर 
में अनेक गुहपति इस सत्र का अनुष्ठान करनेवाले हों, तो छत्तीस वषं तक निरन्तर 
प्रतिदिन आखेट के लिए जंगली जानवर कहाँ से आयेंगे ? सन्दर्भ में “मृगान्‌ हन्ति” 
बहुवचनान्त कमं का प्रयोग है । प्रतिदिन बहुत-से मृग मारे जाएँ, तो छत्तीस वर्ष 

तक उनका मिलना कहाँ सम्भव होगा ? हम स्वयं यह देखते रहे हैं, दसों-बीसों 
मीलों तक जो जंगल सभी तरह के जानवरों से भरे थे, वहाँ एक शिकारी परिवार 
के स्थायी रूप से बस जाने पर कुछ ही वर्षो में वे जंगल शेर जैसे जानवरों तक 
से खाली दिखाई देने लगे; अन्य जानवरों के विषय में क्या स्थिति रही होगी ? 
यह स्वयं समभा जा सकता है। 

इस सत्र के नाम 'शाक्त्यानाम्‌-अथनम्‌' पर भी ध्यान देना अपेक्षित है। 
'शाक्त्यानाम्‌' में मूल पद 'शक्ति' है । केवल नाम के आधार पर वसिष्ठ-पुत्न 
“शक्तिः के साथ इस सत्र का सम्वन्ध जोड़ने का प्रयास किया गया है । पर इसके 
विपरीत 'शक्ति' के उपासक तान्त्रिक व वाममागे के अनुगामियों के साथ इसका 
सम्पर्क रहा हो, यह अधिक सम्भव है। वसिष्ठपुत्र शक्ति का नाम लेकर उसे 
वेद-मार्ग पर लाने का व्यर्थ प्रयास किया गया है । सुविज्ञ पाठक स्वयं गम्भीरता- 
पूर्वक इसपर विचार करेंगे ॥४४॥ 


इति श्री पुर्णासहतनजेन तोफ़ादेवीगर्भजेन, बलियामण्डलान्तगंत 
'छाता'-वासि श्रीगुरुवर काशीनाथशास्त्रिपादाब्जसेवालब्ध- 
बिद्योदपेन, बुलन्दशहर - मण्डलान्तर्गत-पहासूपकण्ठ- 
“बनल! ग्रामामिजनेन, साम्प्रतं 'गाजियाबाद' नगर- 
निवासिना, उदयवीर-शास्त्रिणा समुन्नीते 
जेमिनीयमीमांसादशन विद्यो दयभाष्ये 
तृतीयाध्यायस्य अष्टमः पादः । 
सम्पूर्णशचायं तृतीयोऽध्यायः । 
गुणचेदाम्बरनेत्र - मिते वेक्रमवत्सरे । 
विशुद्ाथेः समायुक्तः सम्पुर्ण भाधने शनौ ॥ 
आद्यत्र्यध्यायरूपोऽयं ग्रन्थांश्ञः पूर्णतामगात । 
परलोकगताः पुण्याः प्रीयन्तां पितुदेवताः ॥ 

ग्रथातः ऋत्वर्थ पुरुषार्थयोजज्ञासा॥। १॥ 
शेष-शेषीभाव के श्रनन्तर क्रत्वर्थ तथा पुरुषार्थ की जिज्ञासा करनी चाहिए, क्योंकि 
वह कर्मो के प्रयोज्य-प्रयोजकभाव के लिए उपयोगी है । 
यस्मिन्‌ प्रीतिः पुरुषस्य तस्य लिप्साऽयं लक्षणाऽविभक्तत्वात्‌ ॥२॥ 
जिस कमं के अनुष्ठान से पुरुष को सुख प्राप्त होता है श्रौर जिसके करने की 


इच्छा स्वतः ही है, उस कर्म को पुरुषार्थ कहते हैं, वह सुख का साधन कमं से पृथक्‌ 


नहीं है। 

तदुत्सगं कर्माणि पुरुषार्थाय शास्त्रस्यानतिशंक्यत्वान्त च द्रव्यं चिकीष्यंते, 

तेनार्थेनाभिसम्बन्धात्‌ क्रियायां पुरुषश्रतिः ॥३॥ 

प्रीतिरूप फल की उपलब्धि न होने पर भी 'प्रजापतिब्रत' संज्ञक कर्म पुरुषार्थे हैं, 
क्योंकि शास्त्रोक्त बात शड्कुनीय नहीं होती तथा यज्ञ का भ्रङ्गभूत कोई भी द्रव्य उक्त कर्मों 
द्वारा संस्करणीय नहीं पाया जाता जिससे उनको क्रत्वर्थ माना जाए श्रोर पुरुषार्थे के साथ 
सम्बन्ध होने से उक्त कर्मों में पुरुष-श्रवण भी चरितार्थ होता है। 

श्रविशेषात्तु शास्त्रस्य यथाश्रुति फलानि स्युः ॥४॥ 

श्राक्षेप--वाक्यशेष के भ्रनुसार फलवाले समिधादि कमं भी पुरुषार्थं होने 
चाहिएँ, क्योंकि उनका विधायक शास्त्र भी प्रजापतिव्रत' संज्ञक कर्मे विधायक शास्त्र के 
समान है। 

श्रपि वा कारणाऽग्रहणे तदर्थं मर्थस्याऽभिसम्बन्धात्‌ ॥५॥। 

समा०- श्रुति प्रादि विनियोजक प्रमाणों में से किसी भी प्रमाण के उपलब्ध न 
होने से 'प्रजापतिव्रत' संज्ञक कर्म पुरुषार्थ माने गये हैं, प्रमाणाभाव से उनका किसी प्रधान 
कर्म के साथ सम्बन्ध नहीं हो सकता । 

तथा च लोकमभुतेष्‌ ॥६॥ 

और, जैसा ऊपर निरूपण किया गया है, वैसी ही मान्यता सब लोगों में पाई 

जाती है। 
द्रव्याणि त्वविश्ञेषेणाऽऽनर्थक्यात्‌ प्रदीयेरन्‌ ॥७॥ 

पुवं ०--स्फ्य भ्रादि यज्ञायुध पूर्णरूपेण भ्रस्ति में हवन करने चाहिएँ, भ्रन्यथा 

बिधान व्यथं हो जाएगा । 

स्वेन त्वर्थेन सम्बन्धो द्रव्याणां पृथगर्थ त्वात्तस्माद्थाश्रुति स्युः ॥८॥ 
सि०- उक्तायुघों का भ्रपने-प्रपने कार्यों के साथ सम्बन्ध होना उचित है, 
क्योंकि उनका भिन्न-भिन्न काये विधान किया गया है, भ्रतः श्रुति के भ्रनुसार ही उनका 
विनियोग होना ठीक है । 
चोद्यन्ते चार्थकमंसु ॥ ६॥ 
्रौर, हवन-विधि के लिए पुरोडाश ग्रादि विधान किये गये हैं। 
लिङ्गदशंनाच्च ॥ १०॥ 
तथा, प्रमाणों के उपलब्ध होने से भी उक्तार्थं की सिद्धि होती है। 
तत्रेकत्वमयज्ञा द्कमर्थस्य गुणभूतत्वात्‌ ॥ ११॥ 
पृ ०--यज्ञ में दान किये जानेवाले पशुम्रों में एक या ग्रधिक संख्या का विचार 
घ्रावश्यक नहीं, क्योंकि वह उक्त पशुश्रों का विशेषण होने से गौण हैँ । 
एकश्रुतित्वाच्च ॥१२॥ 
ग्रोर, एकत्व संख्या का श्रवण पाये जाने से भी उवत प्रर्थ की सिद्धि होती है। 
प्रतीयत इति चेत्‌ ॥१३॥ , 
कहीं-कहीं एकवचनान्त पद से एकत्व संख्या की प्रतीति भी होती है, यदि ऐसा 
कहो तो-- 
नाऽशब्दं तत्प्रमाणत्वात्पुर्ववत्‌ ॥ १४।। 
उक्त कथन ठीक नहीं, क्योंकि “प्रथम दौड़ता है” कहने से जैसे द्वितीय-तृतीय का 
श्राथिक बोध होता है, वैसेही प्रमाणीभूत वाक्य के श्रवण से जो एकत्व संख्या का बोध 
होता है, वह भी भ्राथिक होता है, शाब्दिक नहीं । 
शब्दवत्तृपलभ्यते तदागमे हि दृश्यते तस्य ज्ञानं हि यथाऽच्येषाभ्‌ ॥१५॥ 
सि०--पशुगत एकत्व संख्या शाब्द प्रतीत होती है, क्योंकि पशु: प्रातिपदिकोत्त रवर्ती 
श्रम प्रत्यय में वह वाच्यरूप से विद्यमान है श्रोर उसका ज्ञान पशु भ्रादि पदार्थों के समान 
होना उचित है। र 
तद्वच्च लिद्भदर्शनम्‌ ॥१६॥ 
श्रौर, जसा पुर्व निरूपण किया गया है, वैसे ही ग्रथ के साधक प्रमाण भी उपलब्ध 
होते हैं। 
तथा च लिङ्गम्‌ ॥ १७।। 
जैसे संख्या विवक्षित है, वैसे ही लिङ्गप्रमाण भी विवक्षित है। 
श्राश्यिष्वविरेषेण भावोऽथंः प्रतीयेत ॥१८॥ 
सिर -स्विष्टकुत्‌' भ्रादि कर्मो में भावी सुख की जनक भ्ष्टार्थता जाननी 
चाहिए, क्योंकि वह भी याग के समान शास्त्रीय कर्म है। 
अ चोदनायां त्वनारम्भो विभक्तत्वान्न ह्यनेन बिधीयते ॥ १६॥ 
पूव०--शेष हवि से विधान किये गये 'स्विष्टकृत्‌’ आदि कर्मो में आंशिक 


भहप्टार्थता-- फलप्राप्ति नहीं हो सकती, क्योकि वे पृथक्‌ कर्मे नहीं हैं, और ग्रन्य किसी 
वाक्य से उनकी श्रइष्टाथेता का विधान नहीं पाया जाता | 

स्याद्दा द्रव्यचिकोर्षायां भावो$थे च गणमूतत्वाऽऽश्रयाद्धि गुणीभावः ॥२०॥ 

सि०--उपर्युक्त हवि के संस्कारार्थ होने पर भी 'स्विष्टकृत्‌’ प्रादि कर्मों में 
प्ररष्टाथता श्रोर संस्काराथंता दोनों प्रकार हो सकते हैं, क्योकि संस्कारार्थंता तथा 
भ्ररष्टाथता उद्देश्य के श्रधीन ह । 

श्रथं समवेषम्यमतो द्रव्यकसंणाम्‌ ॥२१॥ 

इसके श्रागे फल की प्राप्ति के ग्रर्थ द्रव्य तथा कर्मे--दोनों की समता तथा विषमता 

का निरूपण किया जाता है। 
एकनिष्पत्तेः सर्वं समं स्यात्‌ ॥२२॥ 

पूर्वे०--्रामिक्षा श्रौर वाजिन्‌--ये दोनों समान रूप से दधि-प्रक्षेप के प्रयोजक 

हैं, क्योंकि एक बार दधि-प्रक्षप==दही डालने से ही उनकी निष्पत्ति हो जाती है। 
संसरगरसनिष्पत्तेरामिक्षा वा प्रधानं स्यात्‌ ॥२३॥ 

सि०--वाजिन तथा ग्रामिक्षा--दोनों में ्रामिक्षा ही दषिःपरक्षेप का प्रयोजक है, 

क्योंकि दघि के सम्बन्ध से उसकी निष्पत्ति पहले होती है। 
मुख्यशब्दाभिसंस्तवाच्च ॥२४॥ 
मुख्यार्थ के ग्राहक सर्वनाम शब्द फे द्वारा भ्रामिक्षा को विइवदेवों को समर्पित 


` करने से भी उक्तार्थं की सिद्धि होती है। 


पदकर्माप्रयोजकं नयनस्य परार्थत्वात्‌ ॥२५॥। 
पदकर्म गौ ले जाने का प्रयोजक नहीं, क्योंकि वह गौण है। 
श्रर्थाभिधानकम च भविष्यत संयोगस्य तस्निमित्तत्वात्त दर्यो हि विधीयते ॥२६॥ 
तथा, तुषोपवाप==कपालों में तुषों को रखनारूप कर्म कपालों के सम्पादन का 
प्रयोजक नहीं हो सकता, क्योंकि पुरोडाश के साथ संयुक्त कपालों को तुषोपवाप का 
निमित्त कथन किया है और पुरोडाश श्रवण के लिए ही कपालों का विधान किया गया है। 
पशावनालम्भाल्लोहितशकृतोरकमंत्वम्‌ ॥२७॥ 
इसी प्रकार दान के लिए लाये गये पशु को खिलाने के लिए लाल रङ्ग की घास को 
छोटे-छोटे टुकड़ों में काटकर रखना श्रोर मल का दूरीकरण--ये दोनों कमं मुख्य नहीं, 
आनुषङ्जिक हैं। 
एकदेशद्रव्यर्चोत्पत्तौ विद्यमानसंयोगात्‌ ॥ २८ 
तथा, *स्विष्टकृत्‌' याग पुरोडाश का प्रयोजक नहीं, क्योंकि पुरोडाश के विधायक 
वाक्य में उसका श्राग्तेय याग के साथ सम्बन्ध स्पष्ट है । 
निर्देशात्तस्यान्यदर्थादिति चेत्‌ ॥२९॥ 
श्राक्षेप--प्रकृत पुरोडाश का ग्राग्नेय याग के लिए विधान होने के कारण 
र्थापत्ति प्रमाण से स्विष्टकृत्‌ कर्म के लिए किसी अन्य पुरोडाश की कल्पना होती है, यदि 
ऐसा कहो तो-- 
न शेषसन्निधानात्‌ ॥३०॥ 
सम्ता०---उक्त कथन ठीक नहीं, क्योंकि स्विष्टकृत्‌ कर्म का शेष हवि के साथ 
सम्बन्ध स्पष्ट है। 

कमं कार्यात्‌ ॥२१॥ 
पुरोडाश मुख्य कम की समृद्धि के लिए प्रस्तुत किया जाता है, अतः उक्त कम 
पुरोडाश सम्पादन का प्रयोजक नहीं । 
लिङ्गदर्शनाउच ॥३२॥ 
तथा, शास्त्र-प्रमाण उपलब्ध होने से भी उवत श्रर्थ की ही सिद्धि होती है 
श्रभिघारणे विप्रकर्षादनुयाजवत्‌ पात्रभेव: स्यात्‌॥३३॥ 
पुवे०- जैसे भ्रनुयाज के साधन पृषदाज्यघारणार्थ श्रन्य पात्र का सम्पादन किया 
जाता है, वैसे ही प्राजापत्य हवियो के लिए 'जुहु' से भिन्न कोई दूसरा पात्र होना चाहिए, 
क्योंकि वह क्रतुहवियों से बहुत दूर है। 
न वा पात्रत्वादपात्रत्वं त्वेकदेशत्वात्‌ ॥३४॥ 
सि०--उबत कथन ठीक नहीं, क्योकि शेषधारण के लिए किसी पात्र का विधान 
नहीं भ्रोर प्रयाज का हेषांश होने से घृत के लिए अन्य पात्र का विधान न होना युक्त है। 
हेतुत्वाच्च सहप्रयोगस्य ॥३५॥ 
तथा, कतुपशु श्रोर प्राजापत्य पशुओं को एकसाथ पुण्य का देनेवाला कथन करने 
से भी उक्ताथं की सिद्धि होती है। 
श्रभावदर्शनाच्च ॥३६॥ 
शोर, प्राजापत्य पशु-सम्बन्धी हवियों के श्रभिघारण का विधान न पाये जाने से भी 
: उक्त अरथे की सिद्धि होती है। 
सति सव्यवचनम्‌ ॥३७॥ 
भ्रभिघारण के प्रभाव होने पर हो "प्राजापत्य पशु सम्बन्धी हवियो की रूक्षता 
से प्रतिपादक वचन उपपन्न हो सकता है। 
i | न तस्येति चेत्‌ ॥३८५॥ 
धाक्षेप- सव्यवचत ग्रभिधारण के श्रभाव का 
स्यात्तस्य मुख्यत्वात्‌ ॥३९॥ 
उक्त र्र ठीक नहीं । उक्त वाक्य को भ्रभिघारणाभाव का बोधक 
मानना ही ठीक है, क्योंकि एसा मानने से वह मुख्यार्थ का वाचक हो सकता है। 
` समानयनं तु मुख्य स्याल्लिङ्गदरशनात्‌ ।४०॥।. 
उपभृत संज्ञक सू वा से 'जुह' संज्ञक सूबा में घृत लाना ग्रौपमृत्‌ ज्य के ग्रहण 
का प्रयोजक है, क्योंकि प्रमाणों से ऐसा ही सिद्ध होता है । हरे 
वचने हि हेत्वसामथ्यंम्‌ ॥४१॥ 
यदि “श्रतिहाय' वाक्य में श्रूयमाण समानयन को प्रौपम 


वन तृत के सम्पादन का प्रयोजक 
नमान तो जोहवधूत से प्रनुयाजभावरूप हेतु का कथन निरर्थक हो जाता है। 


तत्रोत्पत्तिरविभक्ता स्यात्‌ ॥४२॥ 


पुव०--नुहु' ग्रोर 'उपभृत' सर वों में जो ग्राज्य का ग्रहण कथन किया है, उसका 
.बिना विभाग विनियोग होता है। ) 

तत्र जौहवमनुयाजप्र तिषेधा्थस्‌ ॥४३॥ 
सि०---जौहव' श्रौ र 'औपभूत' दोनों श्राज्यों के मध्यजौहव ग्राज्य प्रयाजों के लिए 
ही है, प्रनुयाजो के लिए नहीं । 
श्रौपभृतं तथेति चेत्‌ ॥४४॥ 
श्राक्षेप--जै से 'जोहव' भ्राज्य केवल प्रयाजों के लिए है, वसे ही श्रोपमृत ग्राज्य 
भी केवल श्रनुयाजों के लिए ही होना चाहिए, प्रयाज तथा श्रनुयाज दोनों के लिए नहीं, 
यदि ऐसा कहो तो-- 
स्याज्जुहुप्रतिषेधान्तित्यानुचादः ॥४५॥ 
समा०--उक्त कथन ठीक नहीं । श्रौपमृत राज्य प्रयाज तथा श्रनुयाज दोनों के 
लिए होना चाहिए, क्योंकि 'यज्जुह्वाम्‌' वाक्य में ग्रनुयाजों का निषेध होने से 'यदुपभृति' 
चाक्य में प्रयाजों के साथ भ्रथेसिद्धि अनुयाजार्थता का श्रनुवाद हो सकता है। 
तदष्टसंख्यं श्रवणात्‌ ।।४६॥ 
पुवे०--उपभूत' नामक सरुवा में जो ग्राज्य का ग्रहण विधान किया है, वह श्राठ 
संख्यावाला जानना चाहिए, क्योंकि ग्रहण-विधायक वाक्य से ऐसा सिद्ध होता है। 
श्रनुग्राहाच्च जौहवस्य ॥४७॥ 
तथा, जुहु में चार बार ग्राज्य का ग्रहण विधान करके पश्चात्‌ “उपमृत' में आठ 
बार विधान करने से भी उक्त प्रथं की सिद्धि होती है। 
हयोस्तु हेतुसामर्थ्यं श्रवणं च समानयने ॥४८॥ 
` सि०-दो बार चार के ग्रहण का विधान है, एक बार श्राठ के ग्रहण का नहीं, 
क्‍योंकि ग्रहण-हेतु से ऐसा ही पाया जाता है ग्रौर भ्राठ बार का विधान समानयन के : 
अभिप्राय से किया है। 
॥ इति पुर्वसीसांसादर्शने चतुर्याध्यायस्य प्रथमः पादः ॥ 


द्वितीयः पादः 


स्वरुस्त्वनेक निषपत्तिः स्वकम शब्दत्वात्‌ ॥ १॥ 
पुर्व०--स्वरु' यूप-निर्माण-क्रिया से भिन्त क्रिया द्वारा निष्पन्न होता है, क्योंकि 
उसकी निष्पत्ति का स्वतन्त्र विधान किया गया है । 
जात्यन्तराच्च शङ्कते ॥२॥ 
तथा, श्रव्य वृक्ष से “स्वरु' के निर्माण की जो शंका की गई है, उससे भी उक्त भ्रथे 
.की सिद्धि होती है। 
तदेकदेशो वा स्वरुत्वस्य तन्निमित्तत्वात्‌ ॥३॥ 
सि०--'स्वरु' यूप का ही एक अंश होता है, ग्रतः उसका स्वतन्त्र स्थान मानना 
निरर्थक है। रर 

शकलश्रृतेइच ।।४॥ 
तथा, यूप का शकल श्रवण होते से भी स्वर छेदन-क्रिया का प्रयोजक नहीं हो 
सकता । 


प्रतियूपं च दशनात्‌ ॥५॥ | 
रोर, प्रतियूप 'स्वरु' का विधान पाये जाने से भी उक्त भ्रर्थ की सिद्धि होती है । 
श्रादाने करोति शब्द: ॥६॥ 

'यस्य स्वरं, करोति’ वाक्य में जो 'करोति' शब्द है, उसका श्र्थ निष्पत्ति नहीं 

प्रपितु ग्रादान है। 
शाखायां तत्प्रधानत्वात्‌ ॥७।। 

शाखा में ग्राहरण क्रिया का सम्बन्ध जानना चाहिए, क्योंकि वह उक्त क्रिया के 

प्रति प्रधान है। 
शाखायां तत्प्रधानत्वादुपवेषेण दिभागः स्याद्वेषम्यात्‌ ॥८॥ 

शाखा में उपवेष के साथ प्रयो जकता तथा श्रप्रयोजकता अंश में भेद होना चाहिए, 

क्योंकि छेदन-क्रिया के प्रति शाखा प्रधान म्रौर उपवेष गौण है। 
श्रत्यपायाच्च ।॥ ९॥ 
तथा, श्रुत ग्रथ के प्रभाव की प्राप्ति होने से भी उक्त अर्थ की सिद्धि होती है। 
हरणे जुहोतिर्योगसामान्याद्‌ द्रव्याणां चार्थ शेषत्वात्‌ ॥ १०॥ 

पू ०--'सह शाखया प्रस्तरं प्रहरति’ वाक्य में जो शाखा का प्रहरण विधान है, 
वह होमरूप श्रर्थकमे है, क्योंकि उसका अर्थकर्महूप प्रस्तर-प्रहरण के साथ सम्बन्ध है 
भर द्रव्य को प्रर्थकर्म का शेष होना नियत है। 

प्रतिपत्तिर्वा शब्दस्य तत्प्रधानत्वात्‌ ॥ ११॥ 
सि०- शाखा प्रहरण प्रतिपत्ति कर्म है, मस्तर-प्रहरण के समान श्रर्थकर्म नहीं, 
क्योंकि उक्त वाक्य में शाखा का प्रस्तर की पेक्षा गुणरूप से उपादान किया है । 
श्र्थेऽपीति चेत्‌ ॥ १२॥। 
प्रधान भ्रं में भी द्वितीया विभक्ति होती है, यदि ऐसा कहो तो-- 
न तस्यानधिकारादथंस्य च कृतत्वात्‌ ॥ १३।। 
मा का विनियोग न होने भ्रौर शाखा द्वारा वत्साप- 
इ बतु और शाखा परस्पर विलक्षण हैं। 
& उत्पत्यसंयोगात्रणीतानामाज्यवद्विभाग: स्यात्‌ ॥१४॥ 

धुव०--जसे 'धुंवा' के घृत का सब कर्मों में प्रयोग होता है, वैसे ही प्रणीता 

पात्र के जल का संयवन' रौर 'निनयन' दोनों कर्मों के लिए विभाग भी समानतया होना 


चाहिए, क्योंकि प्रणयन-विधायक वाकय में उसका किसी कार्यविशेष के साथ सम्बन्ध नहीं 
पाया जाता । 


संयवनार्थानां या प्रतिपत्तिरितरासां तत्प्रधानत्वात्‌ ॥१५॥ 
सि०--संयवन! कर्म में उ 


की भेत जल से शेष बचे जल का वेदि में निनयन प्रतिपत्ति- 
कर्म है, क्योंकि उसके प्रति शेष जल का श्रधातरूप में निर्देश किया गया है । ; 

प्रासनवन्मंत्रावरणस्य दण्डप्रदानं कृतार्थत्वात्‌ ॥१६॥ 

पुर्व --जंसे कण्ड्यन के साधनभूत विषाणाकार काष्ठविशेष का चत्वाल नामक 
गते में प्रक्षेप प्रतिपत्तिकर्म है, वैसे ही यजमान का मैत्रावरुण नामक ऋत्विक्‌ के प्रति 
दण्ड का देना भी प्रतिपत्ति -कमं है, क्योंकि वह दीक्षाकमं में प्रथम विनियुक्त होने से चरि- 
तार्थं है। 

्रर्थकर्म वा कत्‌ंसंयोगात्त् ग्वत्‌ ॥१७॥ 

सि०--जैसे उद्गाता को माला देना श्रर्थकमं है, वैसे ही मंत्रावरुणा ऋत्विक्‌ के 
प्रति यजमानकतृंक दण्ड-प्रदान भी श्रर्थेकमं है, क्योंकि उसका मंत्रावरुण के साथ गोण 
सम्बन्ध पाया जाता है । 


कर्मयुकते च दर्शनात्‌ ॥१८॥ 

प्रैषादि श्रन्य कर्मो में भी मंत्रावरुण का वणेत दण्डसहित ही किये जाने से भी 

उक्त श्रर्थ की सिद्धि होती है। 
उत्पत्ती येन संयुक्ष्तं तदर्थं तत्‌ श्रृतिहेतुत्वात्तस्यार्थत्तरगमने 
शेषत्वात्‌ प्रतिपत्तिः स्यात्‌ ॥१९॥ 

उत्पत्ति-वाक्य में जो जिसके साथ संयुक्त है, वह उसी के लिए है, क्योंकि श्रुति 
में ऐसा ही पाया जाता है तथा उसका श्रन्य ग्रर्थ में विनियोग हो तो वह प्रतिपत्तिरूष 
होना उचित है, क्योंकि वह श्रङ्ग नहीं किन्तु प्रधान है। 

सौमिके च कृतार्थत्वात्‌ ॥२०॥ 

सि०--ज्योतिष्टोम याग के श्रन्तगंत 'अवभृथ” देश में जो सोमलिप्त पात्रों का 
नयन कथन किया है, वह प्रतिपत्ति-कर्म है, क्योंकि उक्त पात्र ग्रन्यत्र स्व-स्व कमे में 
चरितार्थ हैं । 

श्रर्थकर्म वाऽभिधानसंयोगात्‌॥२१॥ 

प्राक्षेप--'प्रवभूथ-तयन' ग्रर्थकम है, क्योंकि उपपात्रों का ग्रवमूथ याग के साथ 

भ्रङ्गरूप से सम्बन्ध उपलब्ध होता है। 
प्रतिपत्तिर्वा तन्न्यायत्वाहवेशार्थाऽवभृथश्नुतिः॥२२॥ 

ससा०--श्रवभूथ-तयन' प्रतिपत्ति-कमं है, क्योंकि युक्ति से ऐसा ही सिद्ध होता है, 

ध्रौर उदाहृत वाक्य में ग्रवभूथ शब्द देश का वाचक है, याग का नहीं । 
कतुं देशकालानामचोदनं प्रयोगे नित्यसमवायात्‌ ॥२२॥ 

पुर्वे०-शास्त्र में कर्ता, देश तथा काल की विधि ग्रपेक्षित नहीं, क्योंकि वह कर्मा- 

नुष्ठान में नित्य समवेत होने से स्वयं प्राप्त है। 
नियमार्था वः पुनः श्रुतिः ॥२४॥ 

सि०--कर्ता ग्रादि की स्वयं प्राप्ति होने पर भी जो पुनः विधान किया है, वह 
तियम के लिए है। 

| तथा द्रव्येषु गुणश्रुतिरुत्पत्तिसंयोगात्‌ ॥२५॥ 

जसे कर्ता प्रादि का विधान नियमार्थ है, वैसे ही प्रतिद्रव्य-गुण का विधान भी 
नियमार्थं है, क्योंकि उसका उत्पत्ति-वाक्य से द्रव्य के साथ सम्बन्ध है । 

संस्कारे च तत्प्रधानत्वात्‌ ॥२६॥ 
तथा, भ्रवघात भ्रादि संस्कारों में भी नियम ही जानना चाहिए, क्योंकि उनके 
विधायक वाक्य में नियम की प्रधानता पाई जाती है। 
यजति चोदनाद्रव्णदेवताक्रियं समुदाये कृतार्थत्वात्‌ ॥२७॥ 
` याग शब्द का ग्र्थे है- द्रव्य, देवता और क्रिया--इन तीनों का समुदाय, क्योंकि 
उसका उक्त समुदाय में ही संकेत किया गया है । 
तदुक्ते श्रवणाञ्जुहोतिरासेचनाधिकः स्थात्‌ ॥२८॥ 
याग और होम दोनों समानार्थक शब्द हैं, क्योंकि याग शब्द के श्र में ही होम- 
वाची 'जुहोति' क्रिया का प्रयोग पाया जाता है, श्रन्तर इतना है कि याग में परमात्मा के 
उद्देश्य से त्याग होता है । 
विधेः कर्मापवरित्वादर्थान्तरे विधिप्रदेश: स्यात्‌ ॥२६॥। 
पूर्व ०--जिस याग में जिस द्रव्य की विधि है, उससे भिन्न याग में विहित द्रव्य के 
धर्मों का अतिदेश होता है, क्योंकि विधि के कर्म की समाप्तिपर्यन्त का ही नियम है । 
ग्रपि दोत्पत्तिसंयोगार्थसम्बन्धोऽविशिष्टातां प्रयोगैकत्वहेतुः स्यात्‌ ॥३०॥ , 
सि०--उत्पत्ति-चावय में विहित होने के कारण बहि का श्रातिथ्यादि तीनों के 
साथ सम्बन्ध होना चाहिए, क्योंकि समानरूप से विधान किये द्रव्य प्रतियाग एकरूप से ही 
ग्रनुष्ठान के हेतु होते हैं। 
॥ इति पूर्व॑मीमांसादशने चतुर्थाध्यायस्य द्वितीयः पादः ॥ 


तृतीयः पादः 


द्रव्यसंस्कारकमंसु पराथंत्वात्फलश्रुतिरर्थं वादः स्यात्‌ ॥१॥ 
द्रव्य, संस्कार तथा कर्मो में जो फल 


सुना जाता है, वहग्रर्थवाद है, क्योंकि वे तीनों 
क्रतु के लिए हैं। 
उत्प्तेशचाततप्रधा नत्वात्‌ ॥२॥ 


` तथा, उत्पत्तिवाक्य से फल के प्रति पुरुष की प्रधानता न पाये जाने से भी उक्त 
श्रथे की सिद्धि होती है । 


फलं तु तत्प्रधाताथाम्‌ ॥३॥ 


, समस्त यज्ञक्रिया दरब्यसाध्य हैं और क्रिया के प्रनुकूल फल मिलता है, ग्रतः द्रव्य, 
संस्कार और क्रिया--तीनों की प्रधानता मानी जाती है । 


नेमित्तिके विकारत्वात्क्रतुप्रघानमन्पत्स्यात 0४॥ 
मृण्मय--मिट्टी के पात्रों का विधान काम्य कर्मों में वित्त त्य कर्मों में 
उनके प्रयोग का विधान नहीं है। 3 हणत 
ह एकस्य तुभयत्वे संयोगपृथकत्बम्‌ ॥ ५॥॥ 
एक द्रव्य के नित्य और नैमित्तिक उभया होने में विनियोजक वाक्य नियामक 


है । 

शेष इति चेत्‌ ॥६॥ 
दघिरूप द्रव्य एक कर्म का ही शेष है, यदि ऐसा कहो तो-- 
नार्थपृश्रक्त्वात्‌ ॥७॥ 
उक्त कथन ठीक नहीं, क्योंकि प्रयोजन के भेद से वाक्प्र का भेद होना उचित है । 
द्रव्याणां तु क्रियार्थानां संस्कारः ऋठुधर्मत्वात्‌ ॥५॥ 
ज्योतिष्टोम श्रादि में जो पयोव्रत श्रादिरूप संस्कार विधान किये हैं, वे क्रलु के 
धमं हैं, पुरुष के नहीं । 
पुथक्त्याद्व्यवतिष्ठेत्‌ ॥९॥ 
ब्राह्मण, क्षत्रिय श्रादि पदों में षष्ठी विभक्ति का प्रयोग पाये जाने से सिद्ध है कि 
उक्त ब्रतों के साथ व्राह्मण श्रादि पुरुषों का सम्बन्ध व्यवस्थापक है । 
चोदनायां फलाश्रृतेः कर्ममात्रं विधीयेत न ह्यशब्द प्रतीयते ॥ १०॥ 
पुर्वं ०--'विश्वजिता यजेह' श्रादि वाक्यों से कर्ममात्र का विधान है, क्योंकि उक्त 
विधिवाक्यो में किसी पद से फल का श्रवण नहीं होता ग्रौर ग्रपदार्थ का स्वीकार ठीक 
नहीं । 
श्रपि वाऽऽम्नानसामर्थ्याच्चोदनार्येन गम्येतार्थानामर्थवत्वेन वचनानि प्रतीयन्तेऽरथ- 
तोप्यसमर्थानामानन्तर्य्येऽप्यसम्बन्धस्तस्मात्‌ श्रृत्येकदेशः सः ॥ ११॥ 
सि०-_वावय-सामर्थ्यं से ही विधिवाक्य द्वारा फल की कल्पना होती है, क्योंकि 
सम्पूर्ण वैदिक वचन श्रर्थवाले होते हैं, परन्तु फलवाचक पदरहित वाक्यों में समीपस्थ होने 
पर भी फलवाची पद का सम्बन्ध नहीं हो सकता, ग्रतः वाक्य-सामथ्य से कल्पित फल ही 
श्रुतवाक्य का अवयव समझना चाहिए । 
वाक्यार्थश्च गुणार्थदत्‌ ॥१२॥ 
तथा, यदि फलसहित वाक्य की कल्पना न की जाए तो उक्त वाक्य गुण का 
विधायक हो जाता है। 
तत्सर्वार्थमनादेशात्‌ ॥१२॥ 
पुर्व०--उक्त याग सब फलों का देनेवाला है, क्योंकि उसका कोई एक फल कथन 
नहीं किया गया । 
एकं वा चौदनेकत्वात्‌ ॥ १४॥ 
सि०--उक्त याग का एक ही फल होना चाहिए, क्योंकि वह एकवचनान्त विधि- 
पद से विधान किया गया है। 
स स्वर्गः स्यात्सर्वान्प्रत्यविशिष्टत्वात्‌ ॥ १५।। 
वह एक फल स्वर्ग होना चाहिए, क्योंकि वह सब यागों के प्रति समान है। 
प्रत्ययाच्च ॥ १६॥ 
तथा लोकानुभव से भी विश्वजित्‌ याग का फल स्वर्ग ही पाया जाता है। 
क्रतो फलार्थवादमङ्कवत्कार्णाजिनिः ॥ १७॥ 
पुर्व०- जैसे जुहु श्रादि प्रद्धो में फलबोधक वाक्य ग्रथेवाद हैं, वेसे ही उक्त सत्रों ' 
में भी फलबोधक वाक्य भ्रर्थवाद हैं, यह कार्ष्णाजिनि मुनि का मत है। 

फलमात्रेयो निर्देशादश्रृतौ ह्यनुमानं स्यात्‌ ॥१८॥ 

सि०--यह मत ठीक नहीं, क्योंकि जब फल का स्पष्ट उल्लेख है, तब उसे मानना 
ही चाहिए। विश्वजित्‌ याग की भाँति अपनी कल्पना से काम लेने की श्रावश्यकता 
नहीं । 

रङ्गे ष स्तुतिः परार्थत्वात्‌ ॥१९॥ 

जुहुआदि भ्रङ्गों में फल का श्रवण स्तुतिरूप से हो सकता है, क्योंकि श्रङ्ग अङ्गी 

के लिए होने से स्वतः फलवाले नहीं हो सकते । 
काम्ये कम्रेणि नित्यः स्वर्गो यथा यज्ञाङ्गं क्रत्वर्थः ॥२०॥ 

पुर्व०- जैसे यागोपकारी गो-दोहन आदि का फल पशु आदि तथा याग का फल 

स्वगे है, वैसे ही काम्यकर्म में भी स्वगं मुख्यफल तथा श्रुत गोणफल है। 
वीते च कारणे नियमात्‌ ॥२१॥ 

तथा, फल की इच्छा के निवृत्त हो जाने पर भी याग की समाप्ति का नियम होने 

से उक्त प्रथं की सिद्धि होती है । 
कामो वा तत्संयोगेन चोद्यते ॥२२॥ 

सि०- काम्यकमे के विधायक वाक्य में जो फलश्रुति है, वही उक्त कर्म का फल 

है, क्योंकि उसके सम्बन्ध से उक्त कर्म विधान किया गया है। 
भङ्ग गुणत्वात्‌ ॥२३॥ 
गो-दोहन ध्रादि यज्ञाङ्गो में जो पशु दि फल कथन किया है, वह गोण होने से 
ठीक है । 
वीते च नियमस्तदर्थम्‌ ॥२४॥ _ 

तथा, इच्छा के पुणे हो जाने पर भी जो आरब्ध कर्म की समाप्ति का नियम है, 

वह प्रतिज्ञा-पालनार्थं है। 
सार्वेकाम्यंमङ्भकामंः प्रकरणात्‌ ॥२५॥ 

पूवं ०--श्रङ्गफलों के सहित दशंपूर्णमासादि यागो के सब फल कथन किये हैं, 

स्वत: नहीं, क्योंकि प्रकरण से ऐसा ही ध्वनित होता है। 
फलोपदेशो वा प्रधानशब्दसंयोगात्‌ ॥२६॥ 

स०--उबत कथन ठीक नहीं, क्योंकि शास्त्र में दशंपूर्णमास को सब फलों का 

देनेवाला कहा है, तब उससे विपरीत नहीं हो सकता । 
तत्र सर्वेऽविशेषात्‌ ॥२७। __ 

पूर्व "जब दरशपूर्णेमास सब फलो के देनेवाला है, तब उसके एक बार भ्रनुष्ठान 
से सम्पूर्ण फलों की सिद्धि होनी चाहिए, क्योंकि उसका सा सती ताय निमित्तः 
नमित्तिकभाव सम्बन्ध है । 


योगलिदिर्वाधयंस्योत्पत्त्यसंयोगात ।२०॥ 


सि०--प्रतुष्ठान-भेद से फल की सिद्धि होतो है, एक बार के अनुष्ठान से नहीं, 
क्योंकि फल का उक्त वाक्य से सहभाव नहीं सुना जाता। | 

४॥३ | ७२३ 
समवाये चोदनासंयोगस्यार्थवत्त्वात्‌ ॥२९॥ 
_ सीत्रामणी भ्रादि यज्ञो में ग्रङ्गाञ्गिभाव-सम्बन्ध में विधि जाननी चाहिए, क्योंकि 
एसा मानने से ही उक्त सम्बन्ध सार्थक होता है। 
कालश्रुती काल इति चेत्‌ ॥३०॥ 
कालवाची 'वत्वा' प्रत्यय का श्रवण होने पर काल का विधान मानना ही उचित 
है, यदि ऐसा कहो तो-- 
नासमवायात्प्रयोजनेन 11३ १॥ 
उवत कथन ठीक नहीं, वयोंकि फल के साथ सौत्रामणी श्रादि का सम्बन्ध नहीं । 
उभयार्थमिति चेत्‌ ॥३२।। 
वैभृधादि कमं दशं और पूर्णणास--दोनों कर्मों के अङ्ग हैं, यदि ऐसा कहो तो-- 
न शब्देकत्वात्‌ ॥३३॥ 
उक्त कथन ठीक नहीं, क्योंकि उक्त याग का विधान एक विधिप्रत्यय से किया 
गया है । 
प्रकरणादिति चेत्‌ ॥३४॥ 
प्रकरण से उक्त कर्म दोनों का ग्रङ्ग होना चाहिए, यदि ऐसा कहो तो-- 
। नोत्पत्तिसंयोगात्‌ ॥३५॥ 
उक्त कथन ठोक नहीं, क्योंकि विधायक वाकय से उक्त कर्म का पूर्णमास कर्म के 
साथ ही सम्बन्ध पाया जाता है। 
श्रनुत्पत्तों तु कालः स्यात्रयोजनेन सम्बन्धात्‌ ।।३६।। 
ज्योतिष्टोम याग के प्रकरण में अ्रङ्गाञ्गिभाव विधि का श्रभाव होने से काल का 
विधान होना चाहिए, क्योंकि ऐसा होने से प्रयोजन के साथ प्रयाजों का सम्बन्ध हो 
सकता है । 
उत्पत्तिकालविशये कालः स्याद्वाक्यस्य तत्प्रधानत्वात्‌ ॥३७॥ 
श्रङ्गता तथा कालं--दोनों के विधान का संशय होने पर काल का विधान होना 
चाहिए, क्योंकि वाक्य से कालविधांन की ही प्रधानता पाई जाती है। 
फलसंयोगस्त्वचोदिते, न स्यादशेषभुतत्वात्‌ ॥॥३८॥ 
श्रविहित में फल का सम्बन्ध नहीं हो सकता, क्योंकि वह फल के प्रति शेष 
नहीं है। ; | 
श्रद्धानां तूपघातसंयोगे निमित्तार्थः ॥३९॥ 
वैश्वानर इष्टि का पुत्र-जत्म के साथ सम्बन्ध जातकमं-निमित्तक है । 
प्रधानेनाभिसंयोगादङ्कानां मुख्यकालत्वम्‌ ॥४०॥ 
पुर्वं ° -श्रङ्गकरमो के भ्रनुष्ठान का प्रधान काल होना चाहिए, क्योंकि उनका प्रधान 
कर्म के साथ सम्बन्ध है। ` ० 
श्रपवृत्ते तु चोदना तत्सामान्यात्स्वकाले स्यात्‌ ॥४१॥ 
सि०--अ्रज्भ कर्मों का श्रनुष्ठान स्व-स्वकाल में होता चाहिए, क्योंकि प्रधानकमें 

की समाप्ति के श्रनन्तर उनका विधान किया गया है और वह सब श्रद्भकर्मो के लिए 
समान है। 


€ 


॥ इति पूर्वमीमांसा ने चतुर्थाध्यायस्य तृतीयः पादः ॥ 


चतुर्थः पादः 


प्रकरणशब्दसामान्याच्चोदनानामनङ्भत्वम्‌ ॥ १।। 
पुर्व०--'देवन’ श्रादि राजसूय का ग्रङ्ग नहीं, क्योंकि प्रकरण तथा शब्दों से दोनों 
की समानता पाई जाती है। 
श्रपि वाऽङ्भसनिज्याः स्युस्ततो विशिष्टत्वात्‌ ॥ २॥ 
सि०--श्रयागरूप 'देवन' श्रादि क्रियाएँ राजसूय याग के प्रङ्ग हैं, क्योंकि वे याग- 
रूप क्रियाश्रों से भिन्न हैं । 
सध्यस्थं यस्य तन्मध्ये ॥३॥ 
पूर्व ०--जो जिसकी सब्निधि में पठित है, वह उसी का श्रङ्ग है । 
सर्वासां वा समत्वाच्चोदनातः स्यान्न हि तस्थ प्रकरणं देशार्थमुच्यते मध्ये ।।४॥। 
सि०--'देवन' ग्रादि क्रियाएँ राजसूय यज्ञ का अङ्ग हैं, क्योंकि विधिवाक्यों से वे 
सब प्रधानरूप से समान हैं ग्रौर ग्रभिषेचनीय का ग्रवान्तर प्रकरण भी नहीं है तथा उनका 
मध्य में पाठ स्थान के भ्रभिप्राय से है, अङ्ग के अभिप्राय से नहीं । 
ह प्रकरणबिभागे च विप्रतिषिद्धं ह्यू भयम्‌ ॥५॥ 
पूब०--प्रकरण का भेद न होने पर भी सौम्यादि को उपसदों का श्रङ्ग मानना 
ही ठीक है, क्योंकि परस्पर-विरद्ध होने के कारण श्रद्धता तथा तत्कालता--दोनों नहीं 
मान सकते । 
भ्रपि वा कालमात्रं स्याददशंना द्विशेषस्य ।६॥ 


| सि०--उक्त वाक्य में कालमात्र का विधान होना चाहि IE गं 
खा ए, क्योंकि उक्त दोन 
होमो में शरङ्गाङ्भिभाव की कोई विशेष प्रयोजकता नहीं पाई णी 


फलवद्दोक्तहेतुत्वादितरस्य प्रधानं स्यात ॥७॥ 


फलयुक्त 'सांग्रहणी' दृष्टि 'मामन' होमो के प्रति प्रधान ग लेकी 
सन्निधि में पठित ग्रफल का भ्रद्ग होना सर्वसम्मत है। है, क्योंकि फलव 


दघिग्रहो नेमित्तिक: भृ तिसंयोगात ॥५॥ 
८ fC) हि सस” गो जि ४) 
पुव०- दघिग्रह नैमित्तिक है, क्योंकि भ्रन्तरायरूप निमित्त का सम्बन्ध पाया 
जाताहै। 
नित्यश्च ज्येष्ठश्ञब्दत्वात ॥&॥ 


पुर्वे०- उक्त “ग्रह” नित्य तथा नैमित्तिक दोनों हैं, क्योंकि उसका ज्येष्ठ होना 
पाया जाता है।. 


सारवेरूप्याच्च ॥१०॥ ` 
तथा, सवंरूपता के पाये जाने से भी उक्त भ्रथ की सिद्धि होती है। 

नित्यो वा स्यादर्थवादस्तयोः कर्मण्यसम्बन्धाद्‌भङ्गित्वाच्चान्तरायस्य ॥ १ १॥ 

र सि०- उक्त ग्रह' नित्य है, बयोंकि उक्त ग्रन्तराय-वाक्य ग्रर्थवाद है और उससे 
श्रध्वयु तथा यजमान दोनों का कर्म में सम्बन्ध नहीं पाया जाता तथा श्रन्तराय का श्रवण 
उक्त ग्रह के विधान में प्रकरण-मात्र हो सकता है। 

वैश्वानरश्च नित्य: स्यान्नित्ये: समानसंख्यत्वात्‌ ॥१२॥ 
पुर्व०--वैश्वानर इष्टि नित्प्रकर्म है, क्योंकि नित्यों के साथ उसका समानरूप से 
कथन पाया जाता है । 
पक्षे वोत्पन्नसंयोगात्‌ ॥१३॥ 
ति०--नैमित्तिक पक्ष में ही उक्त कर्म मानना उचित है, क्योंकि विधायक वाक्य 
से निमित्त का सम्बन्ध पाया जाता है । 
षट्चितिः पुर्ववत्स्यात्‌ ॥१४॥ 
पूर्व ०---छठी “चिति” पहली पाँच चितियों की भाँति नित्य है । 
ताभिशच तुल्यसंख्यानात्‌ ॥१५॥। 
तथा प्रथम पाँच चितियों के समान कथन पाये जाने से भी छठी चिति नित्य 
सिद्ध होती है। 
श्रथेवादोपपत्तकच ॥१६॥ 
और, श्रर्थवाद के उपपन्त होने से भी उक्त श्रर्थ की सिद्धि होती है । 
एकचितिर्वा स्यादपवृक्ते हि चोद्यते निमित्तेन ॥१७॥ 
सि०--छहों चितियों के मध्य केवल छठी चिति ही नँमित्तिक होनी चाहिए, 
क्योंकि प्रथम पाँच चितियों के समाप्त होने पर भ्रप्रतिष्ठा-निमित्त से उसका विधान किया 
गया है। 
विप्रतिषेधात्ताभिः समानसंख्यत्वम्‌ ॥ १८ 
एक चिति में षष्ठत्व विरोध के कारण पहली पाँच चितियों के साथ छठी चिति 
का समान रूप से कथन किया गया है। 
पितृयज्ञः स्वकालत्वादनङ्गः स्यात्‌ ॥ १६॥ 
पितृयज्ञ दशेयज्ञ का श्रद्ध नहीं है, क्योंकि उसके विधायक वाक्य में '्रमावास्या' 
पद काल का वाचक है, कर्म का नहीं । 
तुल्यवच्च प्रसंख्यानात्‌ ॥२०॥ 
'दरशंपुर्णमास' भ्रादि कमे के समान कथन पाये जाने से भी उक्त अर्थ की सिद्धि 
होती है। 
विप्रतिषिद्ध च दर्शनात्‌ ॥२१॥ 
तथा, भ्रमावास्या याग का निषेध होने पर भी पिण्डपितृयज्ञ' से परमात्मा की 
प्रसन्नता का विधान पाये जाने से उक्त श्रथ की सिद्धि होती है। 


१. पिण्डपितृश्राद्ध से यहाँ मृतक-श्राद्ध का वर्णन नहीं है। शबर स्वामी ने भी 
मृतक-श्राद्ध-सम्बन्धी ग्रथे नहीं किया है। 

पशवङ्ग रशना स्यात्तदागमे विधानात्‌ ॥२२॥ प 
पुर्व०--रशना पशु का भ्रङ्ग है, क्योंकि विधायक वाक्य में पशु-सम्बन्ध से उसका 
विधान किया गया है । 
युपाङ्ग वा तत्संस्कारात्‌ ॥२३॥ 
सि०--रशना यूप का प्रङ्ग है, क्योंकि वह उसके संस्कारार्थ है । 
भ्र्थेवादश्च तदर्थवत्‌ ॥२४॥ 
तथा, ग्रथेवाद वाक्य भी तभी सार्थक हो सकता है, जबकि रशना को यूप का ग्रङ्ग 
माना जाए। 
स्वरुशचाप्येक देशत्वात्‌ ॥२५॥ 
पुर्वे०--'स्वरु' यूप का अङ्ग है, क्योंकि वह उसका एक टुकड़ा है। 
निष्क्र्यशच तदङ्भवत्‌ ॥२६॥ 
तथा यूप का निष्क्रय कथन करने से भी स्वरु यूप का भ्रद्ग सिद्ध होता है। 
पइवङ्ग वार्थकमंत्वात्‌ ॥२७॥ 
सि०- स्वरु पशु का ग्रङ्ग है, क्योंकि वह पशु भ्राञ्जनरूप ग्रर्थ का साधन है । 
भक्त्या निष्क्रयवादः स्यात्‌ ॥२५॥ 
निष्क्रयवाद स्तुति के भ्रभिप्राय से है। 
दशेपूर्णमासयोरिज्याः प्रधानान्यविशेषात्‌ ॥२६॥ 
पुरवे०-दशं भ्रोर पूर्णमास याग में जितने याग हैं--वे सब प्रधान हैं, क्योंकि 
उनका समान रूप से विधान किया गया है। 
अपि वाङ्भानि कानिचिद्येष्वङ्भत्वेन संस्तुतिः सासान्यादभिसंस्तव: ॥३०॥ 
सि०--आग्नेय ग्रादि सब यागो के मध्य कई ग्रङ्ग याग हैं, जिनकी भ्रद्भरूप से 
स्तुति की गई है भ्रौर वह स्तुति ग्रङ्ग होने से ही हो सकती है, ग्रन्यथा नहीं । 
तथा चान्याथंदर्शनम्‌ ॥३१॥ 
तथा, विकृत यागों में प्रयाओों का दर्शन भी श्राघारादि के अङ्गत्व में प्रमाण है । 
प्रवशिष्ट तु कारणं प्रधानेषु गुणस्य विद्यमानत्वात्‌ ॥३२॥ 
क ध्राक्षेप--प्रद्धता का साधक संस्तुतिरूप कारण भ्राघारादि के समान श्राग्नेय 
परादि में भी समान है, क्योंकि स्तुतिवावय इसमें भी विद्यमान है। 
र नानुक्तेऽन्यार्थंद्ञनं परार्थत्वात्‌ ॥३३॥ 

र श्राक्षप--प्रति विकृतियाग प्रयाजों का दर्शन साक्षात भ्रकथित श्रद्धता में प्रमाण 
नहीं हो सकता, क्योंकि वह भन्य प्रयोजन के लिए है। | | 
पृथकत्वे त्वभिधानयोनिवेश: श्रुतितो व्यपदेशाच्च तत्पुनर्सुख्यलक्षण यत्फलबत्बं तत्सन्तिधाव- | 

संयुक्त तदङ्क स्याद्‌ भागित्वात्‌ कारणस्याभृतेशचान्यसम्बन्धः \।३४॥। 

, समा०- केवल श्राग्तेय आदि छह यागों के दो-दो त्रिको में ही दशं तथा पूर्णमास 
संज्ञा का निवेश है, अन्यत्र नहीं, क्योंकि श्रुति तथा व्यपदेश से उक्त प्रर्थ की सिद्धि पाई , 
जाती है तथा उक्त दोनों त्रिक ही प्रधान याग हैं, इसलिए कि वे फल बाले हैं, धोर जो 

याग उनकी सन्निधि में पढ़े गये हैं, भ्रौर फल के साथ जिनका सम्बन्ध नहीं, वे भ्र याग 

हैं तथा भ्राघारादि का फलभागी होना न सुने जाने से प्रधान याग के साथ भ्रङ्गाङ्गिभाव- 
सम्बन्ध सिद्ध है। 
गुणाइच नामसंगुक्ता विधीयन्ते नाङ्ग षपपद्यन्ते ॥३५॥ 

तथा, दशंपुणंमास संज्ञासहित जो गुण विधान किये गये हैं, वे श्राधार ग्रादि प्रङ्गों 

के नहीं बन सकते। 
तुल्या च कारणश्रु तिरन्येरङ्गाभिसम्बन्धै: ॥३६॥ 

्राक्षेप--पुरुषा द्भों के साथ सम्बन्ध रखनेवाले श्राघारादि के समान ही श्राग्नेय 

प्रादि प्रधान यागों की श्रद्गता-श्रुति पाई जाती है । 
उत्पत्तावभिसम्बन्धस्तस्मादङ्गोपदेशः स्यात्‌ ॥३७॥ 

समा०--जीवमात्र की उत्पत्ति के श्रभिप्राय से ्राग्तेय ग्रादि को यज्ञ का सिर 
श्रादि कथन किया है, भ्रङ्गता के श्रभिप्राय से नहीं, भ्रतः मुख्यतया ्राघारादि यागों में ही 
श्रङ्गता का उपदेश जानना उचित है। 

तथा चान्यार्थ दशनम्‌ ॥३८॥ 

श्रौर, प्रति दर्श तथा पूर्णमास ग्राहुतियों का दर्शन भी उक्त श्रर्थ की सिद्धि में 

प्रमाण है। 
ज्योतिष्टोमे तुल्यान्यविशिष्टं हि कारणम्‌ ॥३९॥ 

पूवे०--ज्योतिष्टोम के ग्रन्तगंत जितने याग हैं, वे सब समान रूप से प्रन्नान हैं, 

क्योंकि उनकी समप्रधानता का समान रूप से वर्णन किया गया है । 
गुणानां तुत्पत्तिवाक्येन सम्बन्धात्‌ कारणश्रृतिस्तस्मात्‌ सोम: प्रधानं स्यात्‌ ॥४०॥ 

सि०--उत्पत्तिवाक्य द्वारा ज्योतिरूप स्तोमों का सोमयाग के साथ सम्बन्ध होने 
से उक्त याग के प्रधान होने में विशेष कारण का श्रवण पाया जाता है, प्रत: सोमयाग ही 
प्रधान है, दीक्षणीय आदि नहीं । 

तथा चाऱ्यार्थंदशंनम्‌ ॥४१॥ 

तथा, सोमयाग से भिन्न दीक्षणीय श्रादि में अङ्गता का श्रवण भी उक्त ग्रर्थ की 

सिद्धि में प्रमाण है। 
॥ इति पूर्वमीमांसादशंने चतुर्थाध्यायस्य चतुर्थः पादः ॥ 
॥ इति चतुर्थोऽध्यायः ॥ 

प्रथमः पादः 


श्रुतिलक्षणमानुपूर्व्यं तत्प्रमाणत्वात्‌ ॥ १॥ 
श्रुति-प्रतिपादित यज्ञो में श्रौतक्रम मानना ही उचित है, क्योंकि वह सब प्रेरणाश्रों 
की भ्रपेक्षा प्रधान है। 
प्रर्थाच्च ॥२।। 
तथा, कहीं प्रथं से भी क्रम का ज्ञान होता है। 
श्रनियमोऽन्यत्र ॥३।। 
जहाँ श्रोत भ्रथवा श्राथिक क्रम नहीं, वहाँ भ्राथिक क्रम का नियम नहीं है। 
क्रमेण वा नियम्येत, क्रत्वेकत्वे तगु णत्वात्‌ ॥४॥ 
एक क्रतु--यज्ञ में पाठक्रमानुसार प्रयाजों के ्रनुष्ठान का नियम होना चाहिए, 
क्योंकि वह भ्रनुष्ठान का ग्रङ्ग है। 
ग्रशाब्द इति चेत्‌ स्याद्वाक्यशब्दत्वात्‌ ॥५॥ 
झाक्षेप--पाठक्रम शब्द-प्रतिपाद्य नहीं हो सकता, क्योंकि वाक्य को पदार्थ मात्र 
की बोधकता है, यदि ऐसा कहो तो-- 
प्र्थेकृते चानुमानं स्यात्क्र्वेकत्वे, पराथंत्वात्स्वेन त्वर्थेन सम्बन्धस्तस्मात्स्व- 
शब्दमुच्यते ॥६॥ 
समा०--उक्त कथन ठीक नहीं। भ्रथेवश कल्पना करने में क्रम श्रशाब्द होना 
चाहिए परन्तु क्रतु के एक होने पर भी अङ्गो की प्रधानता होने से श्रपने प्रधानभूत क्रतुरूप 
प्रथं के साथ यथाक्रम ही सम्बन्ध होना उचित है, श्रतः पाठक्रम शब्द-प्रतिपाद्य ही कहा 
जा सकता है, ग्रशान्द नहीं । 
तथा चान्याथं दर्शनम्‌ ॥७॥ 
तथा, पाठक्रम के बाधक प्रथं का दशन भी उक्त ग्रर्थ की सिद्धि में प्रमाण है 
भवृत्या तुल्यकालानां गुणानां तदुपक्रमात्‌ ॥८॥॥ 
इसी प्रकार एक काल में प्राप्त “उपाकरण” श्रादि पशु-संस्कारों का प्रथम वृत्ति के 
प्रनुसार द्वितीयादि क्रम जानना चाहिए, क्योंकि प्रथम उसी से झ्रारम्भ किया है। 5, 
सर्वमिति चेत्‌ ॥९॥ 


श्राक्षेप--उपाकरण आदि सब संस्कार युगपत्‌ =एक साथ सब पशुओं में होते 
चाहिएँ, यदि ऐसा कहो तो-- Su 

नाकृतत्वात्‌ ॥१०॥ 
समा०--उक्त कथन ठीक नहीं, क्योंकि ऐसा विधान उपलब्ध नहीं होता । 
ऋत्वन्तरवदिति चेत्‌ ॥११॥ 
श्राक्षेप--जेसे 'सोय' श्रादि यागों में उपयुक्त पदार्थों के संस्कार युगपत्‌ होते हैं, 
वैसे ही पशुभ्रों के संस्कार भी युगपत्‌ होने चाहिएँ, यदि ऐसा कहो तो-- 
नासमवायात्‌ ॥१२॥ 
समा०--उक्त कथन ठीक नहीं, क्योंकि दानक्रिया में पशुओं का समवाय 
विवक्षित नहीं । 
स्थानाच्चोत्यत्ति संयोगात्‌ ॥१३॥ 
तथा, उत्पत्तिवाक्य में प्रतिपादित स्यान के श्रनुसार भी क्रम का ज्ञान होता है। 
मुख्यक्रमेण वाद्भानां तदर्थत्वात्‌ ॥ १४॥ 
प्रधान याग के क्रम से श्रद्भयागों का ग्रनुष्ठान होना चाहिए, क्योंकि वे प्रधान 
यागों के लिए ही होते हैं । 
प्रकृतो तु स्वशब्दत्वाद्यथाक्रमं प्रतीयेत ॥॥१५॥ 
पूर्णमास याग में श्रङ्गो का अनुष्ठान पाठक्रमानुसार जानना चाहिए, क्योंकि वह 
साक्षात्‌ अङ्ग प्रतिपादक शब्दों से पाया जाता है। 
मन्त्रतस्तु विरोधे स्यात्प्रयोगरूपसामर्थ्यात्‌ तस्मादुत्पत्तिदेशः सः ।।१६। 
मन्त्र के साथ ब्राह्मण का विरोध होने पर मन्त्र के श्रनुसार ध्रनुष्ठान होना चाहिए, 
क्योंकि ग्रनुष्ठान-मात्र के प्रकार का बोध करानेवाले ब्राह्मण से कर्म का विधायक होने के 
कारण मन्त्र प्रबल है । 
तद्रचनाद्विकृतो यथाप्रधानं स्यात्‌ ॥१७॥ 
पुर्व --विकृति याग में ग्रङ्ग-प्रनुष्ठान प्रधान क्रमानुसार होता चाहिए, क्योंकि 
प्रधानक्रम का बोधक वचन पाया जाता है। 
विप्रतिपत्तौ वा प्रक्‌त्यन्वयाद्यथाप्रकति॥।१८॥ 
सि०--दो विरुद्ध क्रियाग्रो के एकसाथ प्राप्त होने पर प्रकृति-क्रमानुसार ही 
अनुष्ठान होना उचित है, क्योंकि उक्त क्रम प्रकृति याग में प्रथम भ्रन्वित है। 
विकृतिः प्रकृतिधर्मत्वात्त त्काला स्याद्यथाशिष्टम्‌ ॥१९॥ 
पुर्व०--श्राग्नेयादि तीनों विकृति याग 'साकमेध’ नामक प्रकृति याग की सिद्धि 
के लिए जितना काल विधान किया गया है, उतने कालवाले होने चाहिएँ, क्योंकि विकृति 
के लिए प्राकृत धर्मवाला होना नियत हे । 
श्रपि वा क्रमकालसंयुक्ता सद्यः क्रियेत तत्र विधेरनुमानात्प्रक्‌ तिधमंलोपः स्यात्‌ ॥२०॥ 
सि०--उक्त तीनों याग जिस क्रम तथा जिस काल में विघात किये गये हैं, उसी 
क्रम तथा कालसहित सद्यः कतेव्य हैं, क्योंकि उदाहूत वाक्यों में जो प्रातः प्रादि कालों 
का विधान है, वह उक्त चोदक वाकय द्वारा प्राप्त प्रकत काल से प्रबल है, प्रत: उक्त प्रकृति 
याग के घमं भूत काल का उक्त प्रकृति यागों में लोप होना उचित है। 

कालोत्कषं इति चेत्‌ ॥२१॥ 
ध्माक्षेप--उक्त काल का उत्कर्ष होने से भी प्रातः प्रादि शब्द उत्पन्न हो सकते हुँ, 
यदि ऐसा कहो तो-- 
न तत्सम्बन्धात्‌ ॥२२॥ 
समा०- उक्त कथन ठीक नहीं, क्योंकि प्रात: श्रादि का एक ही दिन के साथ 
सम्बन्ध है । 
श्रद्धानां मुस्यकालत्वाद्ययोवतमुत्कर्षं स्यात्‌ ॥२३॥ 
पुवं ०--अनुयाज तथा प्रयाज दोनों के उत्कर्ष तथा अ्रपकर्ष के विषय में जैसा कथन 


किया गया है, वैसा ही होना चाहिए, क्‍योंकि ऐसा होने से अ्रङ्गों को स्व-स्व काल का लाभ 
हो जाता है। 


तदादि वाऽभिसम्बन्धात्तदन्तमपक्षं स्यात्‌ ॥२४।। 


सि०_-ग्रपक्षं भ्रौर उत्कर्ष में अनुयाजादि तथा प्रयाजाम्त का ग्रहण है, क्योंकि 
चोदक वाक्य से तदादि तदन्त का ही सम्बन्ध पाया जाता है। 


प्रवृत्या कृतकालानाम्‌ ॥२५॥ 
प्रवृत्तिरूप प्रमाण से जिन प्रोक्षण श्रादि का अनुष्ठान-काल ज्ञात होता है, उनका 
प्रथम ग्रनुष्ठान होना चाहिए। 
शब्दविप्रतिषेधाच्च ॥२६।। 
तथा, शब्दार्थे का विरोध प्राप्त होने से भी उक्त श्रर्थ की सिद्धि होती है। 
प्रसंयोगात्तु वकृतं तदेव प्रतिकृष्येत ॥२७॥ 
विकृति-मात्र में विधान किये गये यूप के छेदन-मात्र का ही श्रपकर्ष होना चाहिए, 
क्योंकि उसका प्रन्य भ्र्गों के साथ सम्बन्ध नहीं है। 
प्रासद्भिकं च नोत्कर्षेदसंयोगात्‌ ॥२८॥ 
सञ्गसे उपकार करनेवाला भ्रनुयाज कमं दक्षिणाग्नि के होमों का 
क्योंकि उसका उनके साथ सम्बन्ध नहीं है। 
तथाऽपुंम्‌ ।।२९॥ 


पुरोडाशों पर प्र 
उत्कर्षं नहीं कर सकता, 


जैसे प्रयाज उक्त दोनों होमों के उत्कर्षक नही, वैसे ही प्राकृत वेदि भ्रभिवासनान्त 
भङ्गसमूह का श्रपकर्षक नहीं है। 


. सान्तपनीया तृत्कषंदग्निहोतर सवनवद्वेगुण्यात्‌ ॥३०॥ 
शव ०--जसे प्रातःसवन स्वयं उत्कर्ष को प्राप्त हुआ माध्यन्दिन सवन का उत्कर्ष 
करता है, वैसे ही सन्तापनीया नामक इष्टि भी अ्रग्तिहोत्र का उत्कर्ष करती है, क्योंकि 
' वसान होने से कर्म का वेगुण्य हो जाता है। 
के ग्रव्यवायाच्च ॥३ १॥ 
तथा, दोनों कर्मों का व्यवधान न होने से भी उक्त भ्रर्थ 
,.__. असम्बन्धात्तु नोत्कर्षत्‌ ॥३२॥ 
सि०--स्वयं उत्कर्ष को प्राप्त हुई उक्त इष्टि भ्रर्निहोत्र की उत्कर्षक नहीं, क्योंकि 
उसका उसके साथ कोई सम्बन्ध नहीं है। 


की सिद्धि होती है। | 

प्रापणाच्च निमित्तस्य ॥३३॥ 
तथा, निमित्तके प्राप्त होने के कारण सायंकाल में ग्रग्निहोत्र का विधान किया 
गया है। 
सम्बन्धात्‌ सवनोत्करषंः ।३४॥ 
परस्पर सम्बन्ध होने के कारण प्रातःसवन के उत्कर्ष से माव्यन्दिन सवन का 
उत्कर्ष होता है। 
षोडशी चोवश्यसंयोगात्‌ ।।३५॥ 
तथा, “उक्थ्य' ग्रह के उत्कर्ष से षोडशी ग्रह का भी उत्कर्ष होता है, क्योंकि उसका 
“उक्थ्य' ग्रह के साथ सम्बन्ध है। 
॥ इति पूर्वमीमांसादर्शने पञ्चमाध्यायस्य प्रथमः पादः ॥ 


हितीयः पादः 


सग्निपाते प्रधानानामेकंकस्य गुणानां सर्व कमं स्यात्‌ ॥॥१॥ 
पूर्व ०--श्रनेक देय पशुग्रों के एक याग में एकत्र होने पर एक-एक पशु में संस्कारों 
का समग्र रूप से अनुष्ठान होना चाहिए । 
सर्देषां वंकजातीयं कृतानुपृथ्य॑त्वात्‌ ॥२।। 
सि०--सम्पूर्ण पशुश्रों का एक संस्कार करके दूसरा संस्कार करना चाहिए क्योंकि 
देय पशुश्रों के साहित्य से ऐसे ही प्रमाण उपलब्ध होते हैं । 
कारणादभ्याव त्तिः 0 ३।। 
कहीं प्रबल प्रतिबन्धकरूप कारण के विद्यमान होने पर एक-एक प्रधान धर्नो में 
समग्ररूप में संस्काररूप धर्मों का भ्रनुष्ठान होता है। 
मुष्टिकपालावदानाञ्जनास्यञ्जनवपनपावनेषु चेकेन ॥४॥ 
पूर्व ०--मुष्टि, कपाल, श्रवदान, भ्रऊजन, श्रभ्यञजन, वपन तथा पावन---इन 
सब में एक-एक का निर्वाप भ्रादिरूप भ्रनुष्ठान होना चाहिए । 
सर्वाणि त्वेककायंत्वादेषां तद्गुणत्वात्‌ ७५॥ 
सि०--मुष्टि भ्रादि सब संस्कार पुरोडाश भ्रादिरूप एक ही कार्य की सिद्धि के 
लिए किये जाते हैं। इन पदार्थों की समूहरूप में ही उक्त प्रधान क्म के प्रति अङ्गता है, 
ग्रतः उन्हें एकसाथ ही करना चाहिए। 
संयुक्ते तु प्रक्रमात्तदङ्भः स्यादितरस्य तदर्थत्वात्‌ ॥६।। 
भ्रवदान संयुक्त होम-प्रकरण में जो केवल ग्रवदान से उपक्रम किया गया हैं, वह 
होमपर्यन्त का समझना चाहिए, क्योंकि ग्रवदान से भिन्त मध्य में विधान किये 
“उपस्तरण” भ्रादि सम्पूणं होमार्थं होने से श्रवदान के ही श्रङ्ग हैं। 
बचनात्तु परिव्याणान्तमञ्जनादिः स्यात्‌ ॥७॥ 
“अञ्जन' प्रादि 'परिव्याण’ पर्यन्त सम्पूणं संस्कारों का समग्र रूप में घ्रनुष्ठान 
होता चाहिए, क्योंकि वाक्यशेष से ऐसा ही पाया जाता है। 

कारणाद्वाञ्नवसगं: स्याद्यथा पात्रवृद्धिः ॥८॥ 
श्राक्षेप--जेसे अनुयाज नामक होमो के लिए पृषदाज्य-धारणार्थ पात्रान्तर की 
कल्पना होती है, वैसे ही प्रकृति में भी ग्रध्वर्युरूप सहकारी के न मिलने के कारण “न 
घ्रवसृजेत्‌' की कल्पना होनी चाहिए। 
न वा शब्दक्‌तत्वान्न्यायमत्रमितरदर्थात्पात्रविवृ द्वः ॥ ६॥ 
समा०--वाक्यविशेष द्वारा प्राप्त होने के कारण उक्त संस्कारों का प्रत्येक यूप में 
समग्र रूप से श्रनुष्ठान होना ठीक है, क्योंकि एक-एक का अनुष्ठान कल्पना-मात्र है, और 
जो पात्रान्तर की कल्पना है, वह ग्रथ बल से प्राप्त है। 
पशुगणे तस्य तस्यापवजंयेत्‌ पश्वेकत्वात्‌ ॥ १०॥ 
पुं ० --प्रत्येक देय पशु के उद्देश्य से होतव्य पुरोडाश के मध्य एक-एक पुरोडाश 
में यावत्‌ भ्रवदानों का अनुष्ठान होना चाहिए, क्योंकि प्रकृति के सरश प्रत्येक पशु में 
'पशुत्व' घमं एक है । 
देवतेर्वककर्म्यात्‌ ॥ ११॥ 
सि०- प्रत्येक पुरोडाश से प्रथम यथाक्रम दैवत तदनन्तर स्विष्टकृत्‌ तत्पश्चात्‌ ऐड 
* प्रदान होकर होम होना चाहिए, क्योंकि उक्त तीनों प्रवदान पृथक्‌-पृथक्‌ एक कर्म हैं। 
मन्त्रस्य चार्थवत्त्वात्‌ ॥ १२॥ 
रोर श्रवदानकाल में पठनीय मन्त्र के उच्चारण में लाघवरूप ग्रथ की प्राप्ति, 
होने से भी उक्त श्रर्थ की सिद्धि होती है । 
नानाबीजे एकमुलूखलं विभवात्‌ ॥१३॥ 
| ब्रीहि आदि ग्रनेक ग्रन्तसाध्य इष्ट्यो में तण्डुल आदि की निष्पत्ति के लिए एक 
। ही ऊखल होना चाहिए, क्योंकि वह सब श्रन्नों के लिए पर्याप्त है। 
| विवृद्धिर्वा नियसानुपुव्येस्य तदर्थत्वात्‌ ॥१४॥ 
श्राक्षेप--ऊखल ग्रनेक होने चा हिएँ, क्योंकि पाठक्रम के नियत होने से उक्त श्रथ 
की उपलब्धि होती है। 
एक वा तण्ड्लभावादन्तेस्तदर्थत्वात्‌ ।।१५।। 
Re सम।०- एक ही ऊखल होना चाहिए, क्योंकि तण्डुल निष्पत्ति पर्यन्त 'ग्रव' पूर्वक 
हन्‌ धातु का भ्रवधात ग्रथे माना गया है। 
विकारे त्वनुयाजानां पात्रभेदोष्यभेदात्स्यात्‌ ॥१६॥ 


है प्रग्तिषोमीय पशु याग में ग्रनुयाज तथा प्रयाज के पात्र का भेद होना चाहिए, 
क्योंकि उक्त दोनों में होतव्य आज्यरूप अर्थ का भेद है । 


प्रकृतेः परवोक्तत्वादपुवं मन्ते स्यान्न 


ह्यचोदितस्य ज्ञेाम्तानम्‌ ।। १७॥ 
भरत चारिहोमो' के पूवेविहित हो ल 


है ने से उपहोम उनके ग्रन्त में होना चाहिए, 
क्योंकि श्रद्धी से प्रथम ग्रविहित को पूर्वे विहित के समान ग्रङ्गता नहीं हो सकती । 


अल्यानन्तयमात्रेयस्तेन तुस्यश तित्वादशब्दतवात्प्राकृतानां व्यवायः स्यात्‌ ॥ १८॥ 
धराक्षेप--“प्रधान हा से पीछे तथा 'नारिष्ट' होमो से पूर्व उपहोमो का अनुष्ठान 
होता है, क्योंकि प्रधान होमों के समान उनका विधान भी प्रत्यक्षश्रुत है प्रौर नारिष्ट होमों 

का उपहोमों के पश्चात्‌ श्रवस्य प्रनुष्ठान होना चाहिए, क्योंकि वे श्रानुमानिक हैं, प्रत्यक्षश्रुत 
नहीं”--यह श्रात्रेय मुनि का मत है। 
श्रन्ते तु बादरायणस्तेषां प्रधानशब्दत्वात्‌ ॥१९॥ 

समा०--“नारिष्ट होमो के पश्चात्‌ उपहोमों का श्रनुष्ठान होना चाहिए, क्योंकि 
नारिष्ट होमों का मुख्य प्रकृति याग में प्रथम विधान किया गया है”--यह बादरायण मुनि 
का मत है। 

तथा चान्यार्थदर्शनम्‌ ॥२०॥ 
तथा, प्रथम उपस्थित के प्रथमानुष्ठान में ग्रन्यत्र इष्ट ग्रथ भी प्रमाण है। 
कृतदेशात्तु पूर्वेषां स देशः स्यात्‌ तेन प्रत्यक्षसंपोगान्यायमात्रमितरत्‌ ॥२१॥ 

माहेन्द्र स्तोत्र के समीप जिसके देश की कल्पना की गई है, ऐसे ग्रभिषेक से प्रथम 
होनेवाली विदेवन श्रादि क्रियाग्रों का भी वही स्थान होना चाहिए, क्योंकि श्रभिषेक के 
साथ उनका सम्बन्ध प्रत्यक्ष है श्रौर श्रभिषेक के पश्चात्‌ कल्पना करना निर्मूल होने के 
कारण कल्पना मात्र है। 

प्राकृताच्च पुरस्ताद्यत्‌ ॥२२॥ 

तथा, जिसका प्राकृत इष्टि से पूर्व पाठ किया गया है, उसका ग्रनुष्ठान भी पूर्व 

होना चाहिए । 
सन्निपातश्चद्यथोकतमन्ते स्यात्‌ ॥२३॥ 

यदि प्रकृति तथा वैकृत दोनों संस्कारों की एक साथ प्राप्ति हो तो प्रत्यक्षश्रु 

वैक्कतधम का प्राकृतधर्म के पश्चात्‌ श्रनुष्ठान होना चाहिए । 
॥ इति पुवं मीमांसादर्शने पञ्चमाध्यायस्य द्वितीयः पाद: ॥ 


तृतीयः पादः 


विवृद्धिः कमं भेदात्पूषदाज्यवत्तस्य तस्योपदिश्येत ॥ १॥ 
पूर्व ०--जैसे प्रत्येक श्रनुयाज' के साथ 'पूषदाज्य' के सम्बन्ध का विधान है, वैसे 
ही प्रत्येक प्रयाज के साथ एकादश संख्या के सम्बन्ध का विधान किया गया है, प्रतः 
प्रयाज-भेद से एकादश संख्या की वृद्धि होनी चाहिए। 
श्रपि वा सवंसंख्यत्वाद्विकारः प्रतीयेत ॥२॥ 
सि०--एकादश संख्या-पू्ति के लिए सब प्रयाजों की द्विरावृत्ति होकर पश्चात्‌ 
अन्तिम प्रयाज की द्विरावृत्ति होनी चाहिए, क्योंकि उक्त संख्या सब प्रयाजों के लिए 
विधान की गई है। 
स्वस्थानात्तु विवृध्येरन्कृतानुपूर्व्यत्वात्‌ ॥३॥७ 
स्व-स्व स्थान में प्रत्येक उपसद्‌ की द्विरावृत्ति होनी चाहिए, क्योंकि प्रकृति याग 
में उनके अनुष्ठान का क्रम नियत किया गया है। 

समिध्यमानवतीं समिद्धवतीं चान्तरेण घाय्याः स्युर्यावापृथिव्योरन्तराले 
समहं णात्‌ ॥४॥ 
पुवे °-ग्रागन्तुक मन्त्रों का 'समिध्यमान' और 'समिध्य' पदवाली दोनों सामि- 
धेतियों के मध्य में निवेश होना चाहिए, क्योंकि वाक्यशेष में द्यावापृथिवी शब्द से उक्त 
दोनों सामिधेनियों का भ्रनुवाद करके मध्य में 'धाय्या' नाम से श्रागन्तुक मन्त्रों का कथन 
किया है। 
तच्छब्दो वा ॥५॥। 
सि०--उकत वावयशेष में जो 'धाय्या' पद ग्राया है, वह सम्पूर्णं श्रागन्तुक मन्त्रो 
का नाम नहीं, किन्तु पृथुपाजा भ्रसत्ये इत्यादि दो मन्त्रों का नाम है । 
उष्णिक्ककुभोरन्ते दर्शनात्‌ ॥६॥ 
'घाय्या नामक उष्णिक्‌ तथा ककुभ छन्दवाले दोनों मन्त्रों के ग्रस्त सें श्रधाय्या' 
मन्त्र का निवेश पाये जाने से भी उक्त श्रर्थ की सिद्धि होती है। 
स्तोमविवृद्धौ बहिष्पवमाने पुरस्तात्पर्यासादागन्तव: स्युस्तथा हि दृष्टं द्वादशाहे ॥७॥ 
पूर्व ०--बहिष्पवमान नामक स्तोत्र में ग्रागन्तुक मन्त्रों की वृद्धि के लिए 
आगन्तुक मन्रो का पर्य्यास से पूर्व निवेश होना चाहिए, क्योंकि द्वादशाह नामक याग में 
आगन्तुक मन्त्रों का पर्य्यास से पूर्व ही निवेश देखा जाता है। 
पर्यास इति चाऽन्तास्या ।। ८॥ 
तथा, 'पर्य्यास” यह बहिष्पवमान स्तोत्र के अन्तिम त्रिक की संज्ञा है। 
भरन्ते वा तदुक्तम्‌ ॥९॥ 
सि०--्रागन्तुक मन्त्रों के चार भ्रादि त्रिको का बहिष्पवमान स्तोत्र के अन्त में 
निवेश होता है, यह पीछे निर्णय किया जा चुका है। 
वचनात्तु द्वादशाहे ॥१०॥ 
डादशाह्‌ याग में जो आगन्तुक त्रिकों का स्तोत्रीय तथा अनुरूप नामक प्रथम, 
द्वितीय त्रिकों के मध्य निवेश होता है, वह वाक्यविशेष के बल से होता है, कल्पना-मात्र 
से नहीं । 
श्रतद्विकारश्च ॥ ११) 
तथा, 'द्वादशाह' याग की विकृति न होने से भी 'ग्रतिरात्रः याग में उक्त यागः 
की भाँति निवेश नहीं हो सकता । 
तद्विकारेऽप्यपुवंत्वात्‌ ॥ १२॥ 
द्वादशाह याग की विकृति प्रहीन, सत्रादि यागों में भी वृषण्वत्‌ शब्दवाले मन्त्रों 
से भिन्न मन्त्रों के मध्य में निवेश नहीं हो सकती, क्योंकि वह वाक्य विशेष से विहित नहीं है। 
रन्त तृत्तरयोदेध्यात्‌ ॥ १३॥ 
पुवे०- माध्यन्दिन पवमान तथा आर्मव पवमान सोमों के श्राधार प्रथम तथा 
द्वितीय त्रिक को छोड़कर ग्रन्तिम त्रिक में आगन्तुक सामों का निवेश हीना चाहिए। 

अपि वा गायत्रीबहत्यनुष्टुप्सु वचनात्‌ ॥१४॥ 
सि०--गायत्री, बृहती तथा श्रनुष्टुप्‌ छन्दवाले मन्त्रों में श्रागन्तुक सामों का 
निवेश होना चाहिए, क्योंकि वाक्यविशेष से ऐसा ही पाया जाता है। 
ग्रहेष्टकमौपानुवाक्यं सवन चितित्रोषः स्यात्‌ ॥ १५।। 
पुर्वे०--प्रनारभ्य पठित ग्रह तथा इष्टिकाएँ सवन तथा चयन का शेष हूँ) 
ऋत्वग्निशेषों वा चोदितत्वादचोदनान्नपुर्वस्य ॥१६॥ 
सि०--उक्त ग्रह याग का तथा इष्टिकाएँ ग्रग्नि की शेप =अङ्ग हँ, क्योंकि याग 
तथा भ्रग्नि की श्रङ्गरूपता से उनका विधान पाया जाता है तथा सवन एवं चिति की 
भ्रङ्गता का विधान नहीं पाया जाता । 
भरन्ते स्पुरव्यवायात्‌ ॥१७॥ 
पुर्व०--चित्रिणी श्रादि इष्टिकाग्रों का उपधान श्रन्तिम चिति में होना चाहिए, 
क्योंकि ऐसा होने से प्रकरण पठित इष्टिकाग्रों का परस्पर व्यवधान नहीं होता । 
लिङ्गदशं नाच्च ॥१८॥ 
तथा, लक्षणों के पाये जाने से भी उक्त ग्रर्थ की सिद्धि होती है। 
मध्यमायां तु वचनाद्‌ ब्राह्मणवत्यः ॥१६॥ 
सि०- श्रप्रकरण पठित ब्राह्मण वाक्य से जिनका विधान किया गया है, ऐसी 
चित्रिणी आदि इष्टिकाश्रों का मध्यम चिति में उपधान होना चाहिए, क्योंकि वाकय- 
विशेष से ऐसा ही पाया जाता है । 
प्राग्लोकम्पृणा यास्तस्याः सम्पुरणार्थत्वात्‌ ।।२०॥ 
“लोकं पृणा' नामक इष्टिकाग्रों से प्रथम चित्रिणी श्रादि का मध्यम चिति में 
उपधान होना चाहिए, क्योंकि लोकं पृणा' केवल छिद्र पुणे करने के लिए है। 
संस्कृते कमं संस्काराणां तदर्थत्वात्‌ ॥२१॥ 
पवमानेष्टिरूप संस्कारों से युक्त अग्नि में ग्रग्निहोत्रादि कर्म कतव्य हैं, क्योंकि 
उक्त संस्कार उक्त कर्मों की कतं व्यतार्थ ही विधान क्रिये गये हैं। 
ग्रनन्तरं व्रतं तद्‌ भूतत्वात्‌ ॥२२।। 
ग्राहिताग्निकर्तृक व्रत श्राधानान्तर कतंव्य हैं, क्योंकि उनका श्राधान-मात्र से 
सम्बन्ध है। 
पूर्वं च लिड्भदर्शनात्‌ ॥२२॥ 
अग्निहोत्रादि कमं पवमानेष्टियों के पूर्वे कतेव्य हैं, क्योंकि लिङ्ग से ऐसा ही 
पाया जाता है। 
ग्रथं वादो वाऽर्थस्य विद्यमानत्वात्‌ ॥२४॥ 
उक्त वाक्य श्र्थेवाद है, क्योंकि उसका स्तुति के लिए विधान किया गया है । 
न्यायविप्रतिषे घाच्च ॥२५॥। 
तथा, उक्त 'ब्रह्मवादिनो मीमांसन्ते’ वाक्य में नित्य श्रग्निहोत्रादि कर्मो की 
कर्तव्यता का निषेध पाये जाने से भी उक्त ग्रथ की सिद्धि होती है। 

सिञ्चिते त्वग्निचिद्युक्त प्रापणात्निसित्तस्य ॥२६॥ 
पुरवे०--श्ग्निचित्‌' पदवाले वाक्य से विधान किये ब्रत ग्रग्नि का चयन हो 
जाने पर कतंव्य हैं, क्योंकि उनका निमित्त चयन प्राप्त है। 
क्रत्वन्ते वा प्रयोगवचनाभावात्‌ ॥२७॥ 
सि०--याग के अनन्तर उक्त व्रत कतंव्य है, क्योंकि चयन के श्रनन्तर अनुष्ठान 
का बोधक कोई वाक्य नहीं पाया जाता । 
झग्ते; कमंत्वनिद शात्‌ ॥२८॥ 
तथा, श्ररिनि का कमंकारक द्वारा कथन पाये जाने से भी उक्त ग्रर्थ की सिद्धि 
होती है । 
परेणा$वेदनाहीक्षितः स्यात्‌ सर्वेदोक्षाभिसम्बन्धात्‌ ॥२९॥ 
पुर्व ०-- भ्रध्वर्यू नामक ऋत्विक्‌ की घोषणा के पश्चात्‌ दीक्षित व्यवहार होना 
चाहिए, क्योंकि दीक्षा-विधायक वाक्यों से इष्टि, दण्ड भ्रादि सम्पूर्ण पदार्थों के साथ दीक्षा 
का सम्बन्ध पाया जाता है। 
इष्ट्यन्ते वा तदर्था ह्यविशेषाथ सम्बन्धात्‌ ॥३०॥ 
सि०-- भ्रध्वर्यू की दीक्षा इष्टि के ग्रन्त में होनी चाहिए, क्योंकि इष्टि दीक्षा के 
लिए है दीक्षा-विघायक वाक्य केवल द्रव्यरूप ग्र्थ के साथ सम्बन्ध बताते हैं, क्रिया-विशेष 
के साथ नहीं। 
समास्यान च तद्वत्‌ ॥३१॥ 
'दीक्षणीया' नाम से भी यही आशय प्रतीत होता है। 
अ्रद्धवत्कतूनामानुपुव्यंम्‌ ॥३२॥ 
पुवे०- जैसे प्रयाज ग्रादि अङ्ग कर्मा का ग्रनुष्ठान पाठक्रमानुसार होता है, वेसे 
ही काम्य यागों का भ्रनुष्ठान भी पाठक्रम नुसार ही होना चाहिए । 
न वाऽसम्बऱ्धात्‌ ॥३३॥ 
सि०- उम्त यागों का परस्पर कोई सम्बन्ध न होने से पाठक्रमानुसार अनुष्ठान 


नहीं हो सकता । 
काम्यत्वाच्च ॥३४॥ 
तथा, काम्य याग होने से भी उक्त प्रर्थ की सिद्धि होती है । 
गरानर्थंक्यान्नेति चेत्‌ ॥३५॥ 

श्राक्षेप-- का मय यागों का श्रपनी इच्छानुसार श्रनुष्ठान ठीक नहीं, क्योंकि ऐसा 

करने से पाठक्रम व्यर्थ हो जाता है, यदि ऐसा कहो तो 
स्यादिद्याथंतवाद्यथा परेषु सवंस्वारात्‌ ॥३६॥ 

समा०--उक्त कथन ठीक नहीं, क्योंकि जैसे नित्य यागों में 'सर्वस्वार' होम 

शानार्थ होने से सफल है, वैसे ही उक्त पाठक्रम भी ज्ञानार्थ होने से सफल है। 
य एतेनेत्यग्निष्टोम: प्रकरणात्‌ ॥३७॥ 


“य एतेन' इस वाक्य में 'एतेन' शब्द से प्रर्निष्टोम का ग्रहण है, क्योंकि उसका 
प्रकरण है। 

तथा, लिङ्ग के पाये जाने से भी उक्त ग्रथ की सिद्धि होती है । 
श्रथान्येनेति संस्थानां सन्निधानात्‌ ॥३९॥ 
पुवं ०--“य एतेनानिष्ट्‌वाऽथान्येन' इस वाक्य में “अन्य” शब्द से ज्योतिष्टोम याग 
की भ्रत्यरिनिष्टोम श्रादि शेष छह संस्थाश्रों का ग्रहण है, क्योंकि वे ही श्रग्निष्टोम की 
समीपवतिनी हैं । 


तत््रकृतेर्वाऽऽपत्तिविहारो हि न तुल्येषूपपद्येते ॥४०॥ 
सि०--'्रन्येन' शब्द से श्रत्यग्निष्टोमादि छह संस्था सहित 'एकाह' श्रादि सम्पूणं 
यागों का ग्रहण है, क्योंकि केवल छह संस्थाश्रों का ग्रहण होने से श्रापत्ति तथा विहार दोनों 
उपपन्न नहीं हो सकते । 
प्रशंसा च विहरणाभावात्‌ ।।४ १।। 
श्राक्षप--उक्त वाक्यों में जो श्रापत्ति तथा विहार कथन किया गया है, वह 
श्रर्निष्टोम की प्रशंसा के लिए है, 'एकाह' ग्रादि के ग्रहण के लिए नहीं, क्योंकि विकृति 
होने के कारण 'एकाह' ग्रादि में ्रापत्ति तथा विहार नहीं बन सकते । 
विधिप्रत्ययाद्वा न ह्य कस्मात्‌ प्रशंसा स्यात्‌ ॥४२॥ 
समा०--चोदक वाक्य द्वारा प्राकृत धर्मों का विकृति यागों में श्रतिदेशरूप 
प्रत्यय होने से श्रापत्ति तथा विहार का कथन ठीक है, क्योंकि धमं-प्राप्ति के बिना प्रशंसा 
भी उपपन्न नहीं हो सकती । 
एकस्तोमो वा क्रतुसंयोगात्‌ ॥४३॥ 
पुवं ०--'ग्रन्येन' शब्द से एकस्तोमवाले याग का ग्रहण है, क्योंकि प्रथंवाद वाक्य 
से एक ही प्राकृत स्तोम का विकृति यागों के साथ व्याप्तिरूप-सम्बन्ध द्वारा प्रकाशन 
करना पाया जाता है। 
सवेषां वा चोदना विशेषात्‌ प्रशंसा स्तोमानाम्‌ ॥४४॥ 
सि०--श्रन्येन' शब्द से एक स्तोमक, अनेक स्तोमक सब यागों का ग्रहण है, 
क्योंकि वे सब 'म्रन्य' शब्द के वाच्य हैं और जो एक-एक स्तोत्र का विकृति याग को 
व्याप्तिरूप-सम्बन्ध द्वारा प्रकाशित करना लिखा है, वह स्तोमों की स्तुति है । 
॥ इति पुवं मीमांसादर्शने पञ्चमाध्यायस्य तृतीयः पादः ॥। 


चतुर्थः पादः 


क्रमकोपोऽर्थशब्दाम्यां श्रृतिविज्ञेषाद्थंपरत्वाच्च ॥ १॥ 
्र्थेक्रम श्रौर श्रोतक्रम से पाठक्रम का बाध हो जाता है, क्योंकि श्रुतिविशेष तथा 
र्थ से प्राप्त होते के कारण वे दोनों प्रबल हैं। 
अवदानाभिघारणाऽऽसावनेष्वानुपुव्यं ध्रवृत्त्या स्यात्‌ ॥२॥ 
पूर्व०--श्रवदान, अभिघारण तथा आसादन- इन तीनों में क्रम का भ्रवघारण 


प्रबृत्तिक्रमानुसार होना चा हिए। 

यथाप्रदानं वा तदर्थत्वात्‌ ॥३७ 
सि०--भ्रवदान श्रादि तीनों धर्मो का श्रनुष्ठान प्रदान क्रमानुसार होना चाहिए, 
क्योंकि वे प्रदान के लिए ही विधान किये गये हैं। 
लिङ्कदर्शनाच्च ॥४॥ 
तथा प्रमाणों के उपलब्ध होने से भी उक्त ग्रथ की सिद्धि होती है। 
वचनादिष्टिपूर्वेत्वम्‌ ॥५॥ 
पूवे ०--दशंपूर्णमास याग के अनन्तर ज्योतिष्टोम करना कर्तव्य है, क्योंकि 
चाक्थविशेष से ऐसा ही ध्वनित होता है। 
सोमश्चेकेषामग्त्याधेयस्यतनक्षत्राऽतिक्रमवचनात्‌ तदर्थ नानर्थकं हि स्यात्‌ ॥६॥ 
सि०--ज्योतिष्टोम याग दशंपूर्णमास के पश्चात्‌ न होकर भ्रग्त्याधान के बाद 
होना चाहिए, क्योंकि कई शाखाग्रों में उसकी कतंव्यता के लिए प्रग्न्याधान-सम्बन्धी तऋतु 
तथा नक्षत्र के भ्रतिक्रम का विधायक वाक्य-विशेष पाया जाता है। यदि ज्योष्टोम याग 
को ग्रग्त्याधान के श्रनन्तर न मानकर दशंपूर्णमास के पश्चात्‌ माना जाए तो उक्त ग्रति- 
क्रमण का अभिधायक वाक्य निरथेक हो जाता है। 
तदर्थ वचनाच्च नाविशेषात्त दथंत्वम्‌ ॥७॥ 
तथा, भ्रग्न्याधान को ज्योतिष्टोम के लिए कथन करने से भी उक्त श्रथ की सिद्धि 
होती है। यदि श्रग्न्याधान औौर ज्तोतिष्टोम का नियम से ग्रानन्तर्य न माने तो अग्न्याधान 
के कमेमात्र के प्रति समान होने से ज्योतिष्टोमार्थंता का ्रभिधायक वचन उपपन्न नहीं 
हो सकता । 
भ्रयकष्यसाणस्य च पवमानहविषां कालविधानादानन्तर्याद्विशङ्का स्यात्‌ ॥॥८॥ 
आर, भ्ररन्याघान के भ्रनम्तर ज्योतिष्टोम याग न करनेवाले पुरुष के प्रति पवमान 
हूवियों की कतंव्यतार्थ काल का कथन करने से भी अग्त्याधान के प्रनन्तर उक्त याग की 
निःशङ्कः कतं व्यता सिद्ध होती है । 
इष्टिरयक्ष्यमाणस्य तादर्थ्ये सोमपुवत्वम्‌ ॥६॥॥ 
भ्रग्न्याधान के अनन्तर ज्योतिष्टोम याग न करनेवाले के लिए दशंपूर्णमास याग | 
श्रवश्य कतंव्य है, श्रोर ज्योतिष्टोम याग के निमित्त से ग्रग्त्याधान करने पर ज्योतिष्टोम | 
याग अवश्य कतंव्य है। 
उत्कर्षाद्‌ ब्राह्मणस्य सोमः स्यात्‌ ॥१०॥ | 
i पुव०-ब्राह्मण का ज्योतिष्टोम याग दशंपु्णमास याग से पूर्व होना चाहिए, 
कि ज्योतिष्टोम याग के ग्रनन्तर उक्त याग की कते व्यता का विधान पाया जाता है। 
पौणंमासी वा श्रुतिसंयोगात्‌ ॥ १ शा 
सि० "_ज्योतिष्टोम याग के पश्चात्‌ केवल पौर्णमास याग कर्तव्य है, क्योंकि उक्त | 
श्र्थ वाद वाक्य में केवल 'पोर्णमास' शब्द का सम्बन्ध पाया जाता है। ॥ ॥ 
सर्वस्य चेककमत्वात्‌ ॥१२॥ | 
| 


्ाकषेप--उक्त वाक्य में पौर्णमास शब्द से दशे तथा पोर्णमास दोनों का ग्रहण है, 
क्योंकि वे दोनों मिलकर एक कार्य हैं। 

स्याद्वा विधिस्तदर्थेन ॥१३॥ 
समा ०--उक्त भ्रर्थवाद वाक्य 'पौर्णमास' शब्द से दर्शपौर्णमास याग का विधायक 
नहीं, श्रपितु ज्योतिष्टोम याग के अङ्ग किसी अ्रपूर्व कम का विधायक है । 
प्रकरणात्तु कालः स्यात्‌ ॥१४॥ 

उक्त ग्रथेवाद वाक्य में ज्योतिष्टोम याग के पश्चात्‌ दशंपौणंमास याग के अनुष्ठा- 
नाथे भ्रानन्तयेरूप काल का विधान मानना ठीक नहीं है, क्योंकि वह दर्शपोणं मास के प्रकरण 
में पठित है। 

स्वकाले स्यादविप्रतिषेधात्‌ ॥१५॥ 

पुर्वे०--ज्योतिष्टोम याग अपने काल में होना चाहिए, क्योंकि प्रधान होने के 

कारण उसके काल का बाघ नहीं हो सकता । 
श्रपनयो वाऽऽधानस्य सर्वकालत्वात्‌ ॥१६॥ 

सि०--उक्त वाक्य में ज्योतिष्टोम याग के काल का बाध कथन किया है, 

भ्रग्न्याधान के काल का नहीं, क्योंकि ग्रग्त्याधान के काल का बाध तो सर्वथा प्राप्त है । 
पोर्णमास्यूर्ध्वं सोमादब्राह्मणस्य वचनात्‌ ॥१७॥ 

ब्राह्मणकतृंक ज्योतिष्टोम याग के पश्चात्‌ पोणंमास याग का नियम से श्रनुष्ठान 

होना चाहिए, क्योंकि वाक्यविशेष से ऐसा ही पाया जाता है। 
एकं वा शब्दसामर्थ्यात्प्राक्‌ कृत्स्तविधानम्‌॥ १८१। 

“पौर्णमास” संज्ञक केवल एक 'अग्नीषोमीय' याग से पूर्वे ब्राह्मणकर्तृंक ज्योतिष्टोम 
याग कतव्य है, पौर्णमास-संज्ञक याग-मात्र से नहीं, क्योंकि शब्द-सामथ्यं से ऐसा ही पाया 
जाता है, श्रत: ज्योतिष्टोम से पूर्व 'अश्नीषो मीय” को छोड़कर ग्रौर सब दशंपोर्णमास.संज्ञक 
याग कतव्य हैं । 

पुरोडाशस्त्वनिर्देशे तद्युक्ते देवताभावात्‌ ॥ १६॥ 

'प्रग्नीषोमीय' पदयुक्त वाक्य में यागभेद का कथन न होने से पुरोडाश याग का 

ग्रहण ही उचित है, क्योंकि उसमें देवता का सम्बन्ध विद्यमान है। 
श्लाज्यमपीति चेत्‌ ॥२०॥ 

श्राक्षेप---उक्त याग में प्रग्नीषोमीय याग से श्राज्य याग का ग्रहण है, यदि ऐसा 
कहो तो-- 

न मिश्रदेवतात्वादेन्द्राग्नवत्‌ ॥२१॥ 

समा०--उक्त कथन ठीक नहीं, क्योंकि जैसे ऐल्द्राग्न याग मिश्रदेवताक है, वेसे ही 
आज्य याग भी मिश्रदेवताक है। 

विकृतेः प्रकृतिकालत्वात्सद्यस्कालोत्तरा विकृतिस्तयोः प्रत्यक्षशिष्टत्वात्‌ ॥२२॥ 
प्रकृति याग के भ्रनन्तर होनेवाले ऐन्द्राग्न श्रादि विकृति याग एकाहः साध्य होने 
चाहिएँ, क्योंकि विकृति यागों के प्रकृति-काल का नियम है ओर प्राकृत याहः तथा एकाहः 
दोनों कालों के मध्य प्रत्यक्षोपदिष्ट होने से एकाहः काल प्रबल है। 

दवेयहकाल्ये तु यथान्यायम्‌ ॥२३॥ 
प्राक्षेप - उक्त विकृति यागों का दृयह: साध्य होने से 'प्रकृतिवदविकृतिः कर्तव्य: 
इस च्याय का अतिक्रमण नहीं होता । 
वचनाहँककाल्यं स्यात्‌ ॥२४।। 
समा०- उक्त विकृति याग एकाहः साध्य हैं, क्योंकि वाक्यविशेष से ऐसा ही 
पाया जाता है। 
सान्नाय्याग्नीषोसीयविकाराुध्वं सोमात्प्रकृतिवत्‌ ॥२५॥ 
जेसे सांनाय्य तथा भ्रग्नीषोमीय दोनों याग ज्योतिष्टोम के पश्चात्‌ होते हैं, वेसे 
ही उक्त दोनों यागों के विकृति याग भी पीछे होने चाहिए । 
तथा सोमविकारा दश पूण मासाभ्याम्‌ ॥२६॥ 
जैसे सांनाय्य तथा श्रग्नीषोमीय याग के विकृति यागों का अनुष्ठान ज्योतिष्टोम 
याग के पश्चात्‌ होता है, वेसे ही ज्योतिष्टोम याग के विकृति यागों का भ्रनुष्ठान दशं- 
पोणंमास याग के पीछे होना चाहिए । 
॥ इति पूर्वंमीमांसादशंने पञ्चमाध्यायस्य चतुर्थः पादः ॥ 
॥ इति पञ्चमोऽध्यायः ॥ 


७ 0-0. Gurukul Kangri Collection, Haridwar 


_ 5 =I ma SE SEE et PDGF, 


Digitized by Arya Samaj Foundation Chennai and eGangotri 


षष्ठोऽध्यायः 


प्रथसः पादः 


द्रव्याणां कर्म संयोगे गुणत्वेनाऽभिसम्बन्धः ॥ १॥। 
पुर्वं ०--द्रव्यों का कमं विषयक संयोग में गौण सम्बन्ध है । 
असाधक तु तादर्थ्यात्‌ ॥२॥ 
सि०--स्वर्ग के लिए होने से याग कमं की सिद्धि का साधक नहीं। 
रत्यर्थं चाऽभिसंयोगात्‌ कमतो ह्यभिसम्बन्धः तस्मात्कर्मोपदेशः स्यात्‌ ॥३॥ 

तथा, स्वगे-संज्ञक भ्रथं के लिए यज्ञरूप कमे का कारणत्वेन सम्बन्ध पाये जाने से 
कमे द्वारा ही स्वगं श्रौर यागरूप कर्म का जन्य-जनकरूप सम्बन्ध है, भ्रतः कर्म का कथन 
गोण है। 

फलाथंत्वात्कमेण: शास्त्रं सर्वाधिक्कारं स्यात्‌ ॥४॥ 

पुर्व०--यज्ञकर्म श्रेष्ठ फल के लिए होने से उसका भ्रधिकार स्त्री-पुरुष सबके 

लिए है। 
कतूर्वा श्रुतिसंयोगाह्विधिः कात्स्न्येन गम्यते ॥५॥ 

सि०--वंदिक कर्मो के श्रधिकार-सम्बन्धी श्रृतियों में स्त्रियों के यज्ञ करने के 

अधिकार का निषेध नहीं है। 
लिङ्ग विशेषनि देशात्पुं युक्तम तिशायनः ॥६॥ 

पुर्वे ०--''श्रृतिवाक्य में पुल्लिङ्ग का कथन पाये जाने से स्त्रियों को यज्ञ करने का 

अधिकार नहीं है"--यह एतिशायन ऋषि का मत है। 
तडुक्तित्वाच्च दोषश्नुतिरविज्ञाते ॥७॥ 

्रज्ञात भ्रूण (गर्भ, यज्ञ) के हनत-सम्बन्धी श्रुति से भी यज्ञ का भ्रधिकारी पुरुष 

ही है । 
जाति तु बादरायणोऽविशेषात्‌ तस्मात्‌ स्त्र्यपि प्रतीयेत 
जात्यर्थस्याऽविशिष्टत्वात्‌ ॥८॥ 

सि०--आचायय बादरायण का मत है कि श्रुतिवाक्य में पुल्लिङ्ग-निर्देश जाति 
का बोधक है, क्योंकि उसमें कोई विशेषता नहीं पाई जाती, ग्रत: जाति-शर्थं के तुल्य होने 
से स्त्रियों को भी यज्ञ का ग्रधिकार है। 

चोदितत्वाद्यथाश्चति ७६७ 
वेद-प्र तिपाद्य होने से श्रृत्यनुसार स्त्री और पुरुष दोनों को यज्ञ का भ्रधिकार है। 

द्रव्यवत्त्वात्तु पुंसां स्याद्‌ द्रव्यसंयुक्तं ऋषविक्रयाभ्यामद्रव्यत्वं स्त्रीणां द्रव्ये: 
समानयोगित्वात्‌ ।।१०॥ 
पूवे०-यज्ञ द्रव्यसाध्य है और द्रव्य पुरुषों के श्रधिकार में रहता है तथा स्त्रियाँ 
क्रय भ्रौर विक्रय की जाती हैं, ग्रतः द्रव्यरहित होती हैं, ऐसी अवस्था में वे यज्ञ की 
्रधिकारिणी नहीं हो सकतीं । 
तथा चाऽन्याथं दर्शनम्‌ ॥११॥ 
तथा, उक्त क्रय और विक्रय की सिद्धि में उदाहरण पाया जाता है। 
तादर्थ्यात्कर्मतादर्थ्यम्‌ ॥१२॥ 
और, यदि स्त्रियाँ स्वयं परिश्रम करके धनोपार्जन करके यज्ञ करे तो भी सम्भव 
नहीं, क्योंकि उनपर पति का श्रधिकार होता है, ग्रत: उनका कमाया धन भी उसी का ' 
हो जाता है। 
फलोत्साहाऽविशेषात्‌ ॥१३॥ 
सि०- घर्मेरूपी फल श्रौर वैदिक कर्मों के करने का उत्साह मनुष्य की भाँति 
स्त्रियों में भी पाया जाता है, भ्रतः यज्ञादि कर्मों में स्त्रियों का भी अधिकार है। 
भ्रर्थेन च समवेतत्वात्‌ ॥ १४॥ 
विवाह में पति-पत्नी दोनों को धर्म, श्रथं, काम, मोक्ष--इस फल-चतुष्टय के 
संचय का उपदेश दिया जाता है, प्रत: फल: का सम्बन्ध पाये जाने से स्त्रियों को भी यज्ञ 
का प्रधिकार है। 
क्रयस्य धमंसात्रस्वम्‌ ॥१५॥ 
स्त्री के विक्रय की बात भी ठीक नहीं, वह धर्मक्रिया है, जो विधि-प्रनुसार की 
जाती है। 
स्ववत्तामपि दशयति ४१६७ 


ड शास्त्र में दम्पती का एक ही घर्म बताया गया है, श्रत: स्त्रियाँ पति की सम्पत्ति 
में से यज्ञादि कायं कर सकती हैं । 


स्ववतोस्तु वचनादेक कम्य स्यात्‌ ॥१७॥ 


स्त्री-पुरुष दोनों के लिए एक ही घर्म के बोधक वाक्य पाये जाने से एक-समान कर्म 
करने का विधान है। 
लिङ्कदशंनाच्च ॥ १८ | 


तथा, वेदिक वाक्यो में एकसाथ कर्म करने का लिङ्ग पाये जाने से भी उक्त 


भ्रथं की सिद्धि होती है । 
फ्रीतत्वात्तु भक्त्या स्वामित्वमुच्यते ॥१९॥ 


> ्राक्षेप--जब स्त्री का मूल्य लेकर उसे बेच दिया जाता है, तब वह धन की 
स्वामिनी नहीं हो सकती । को 


फलाथित्वात्तु स्वा मित्वेनाऽभिसम्बन्धः । २०॥ 


समा०-स्त्री धर्मरूपी फल को चाहती है, श्रतः उसका स्वामीपन के साथ 
सम्बन्ध है । 

फलवत्तां च दर्शयति ॥२१॥ 
शास्त्र में भी स्त्री-पुरुष को मिलकर यज्ञ करने तथा उसके द्वारा फल-चतुष्टय को 
आप्त करने का कथन है। 
इयाधानं च द्वियज्ञवत्‌ ॥२२॥ 
पृं ०--जहाँ विधान में दो पुरुषों के श्रग्न्याधान करने का उल्लेख है, वहाँ उसका 
'तात्पये राजा और उसके पुरोहित के मिलकर यज्ञ करने का है। 
गुणस्य तु विधानत्वात्पत्त्या द्वितीयाशब्दः स्यात्‌ ॥२३॥ 
सि०--गुण का विधान करने से द्विवचन से अरग्न्याधान के उल्लेख में दूसरे का 
श्राशय पत्नी ही है। 
तथा यावढुक्तमाशीक्रे ह्याचयमतुल्यत्वात्‌ ॥२४।॥ 
भ्राशीर्वाद ग्रौर ब्रह्मचर्य --वेदाघ्ययन में पुरुष के समान योग्यता न रखने पर भी 
स्त्री के भ्रग्त्याधान का विधान शास्त्रविहित है। 
चातुर्वण्यंमविशेषात्‌ ॥२५॥॥ 
पूर्व०--चारों वर्णो को वेदिक कर्मों में ग्रधिकार है, क्योंकि ब्राह्मण श्रादि वर्णों 
में कोई विशेषता नहीं है। 
तिर्देशाद्वा त्रयाणां स्यादग्न्याधेये ह्यसम्बन्धः क्रतुषु ब्राह्मणश्रुतिरित्यात्रेयः ॥२६।। 
सि०--“ब्राह्मण, क्षत्रिय श्रौर वैश्य--इन तीनों वर्णो को यज्ञ और ग्रग्न्याधान 
का श्रधिकार है, शुद्र का उक्त कर्मो में कोई सम्बन्ध नहीं, क्योंकि ब्राह्मण ग्रादि वर्णों का 
अधिकार बोधन करनेवाली श्रुति ऐसा ही कहती है”--यह श्रात्रेय ऋषि का मत है। 
निमित्तार्थे च बादरिस्तस्मात्‌ सर्वाधिकारः स्यात्‌ ॥२७॥ 
श्राक्षेप--नेमित्तिक सामर्थ्य से भ्रधिकार उत्पन्न होता है, अतः वैदिक कर्मों में 
सबका श्रधिकार है, ऐसा बादरि ऋषि का मत है। 
श्रपि वाऽन्यार्थदशनाद्यथाश्रति प्रतीयेत ॥२८॥ 
यथेमां वाचं कल्याणी मावदानि जनेभ्यः’ प्रादि शास्त्रवचनों के पाये जाने से भी 
यज्ञादि कमो में चारों वर्णो का ग्रधिकार प्रतीत होता है। 
निर्देशात्तु पक्षे स्यात्‌ ॥२९॥ 
सि०-पपूर्वोक्त निर्देश पाये जाने से ब्राह्मण श्रादि पक्ष में ही वेदिक कर्मों का 
सद्भाव पाया जाता है। 
बंगुण्यान्तेति चेत्‌ ॥३०॥ 
श्राक्षेप--उपनयन-विघि में शूद्र के लिए ब्रत न पाये जाने से उसे ब्रह्मविद्या का 
प्रधिकार नहीं, यदि ऐसा कहो तो-- 
न काम्यत्वात्‌ ॥३ शा 
समा०-- उक्त कथन ठीक नहीं, क्योंकि शुद्रों में भी कामना पाई जाने से उनका 
यज्ञादि में भ्रधिकार सिद्ध होता है। 

संस्कारे च तत्प्रधानत्वात्‌ ॥३ र। 
सि०- संस्कार-विषय में विशेषता का कारण ब्राह्मण आदि वर्णो की प्रधानता है। 
श्रपि वा वेदनिर्देशादपशुद्राणां प्रतीयेत ॥३३॥ 
ब्राह्मणोऽस्य मुखमासीत्‌’ वेद के इस कथन द्वारा शूद्र से रहित तीन वर्णो का ही 
यज्ञादि में अ्रधिकार उपलब्ध होता है । 
गुणाथित्वान्नेति चेत्‌ ॥३४॥ 
प्राक्षेप--अध्ययनरूपी गुण का भ्रर्थी होने से शूद्र के लिए यज्ञादि का निषेध नहीं, 
यदि ऐसा कहो तो--- 
संस्कारस्य तदथत्वाहिद्यायां पुरुषश्रुतिः ॥३५॥ 
समा०--उक्त कथन ठीक नहीं। उपनयनादि संस्कार विद्या के लिए होने से विद्या- 
विषयक पुरुष के भ्रधिकार का कथन है, भ्रतः शूद्र भी वैदिककमे करने का भ्रधिकारी है। 
विद्यानिर्देशान्नेति चेत्‌ 1३६॥ 
श्राक्षेप विद्या का कथन केवल तीन वर्णो में पाये जाने से शुद्र को वेदिक कर्मों 
का श्रधिकार नहीं, यदि ऐसा कहो तो-- 
श्रवैद्यत्वादभाव; कर्मणि स्यात्‌ ॥३७॥ 
समा०- उक्त कथन ठीक नहीं । शूद्र में विद्या को सामर्थ्य न होने से उपनयन- 
कर्म का अधिकार नहीं है, परन्तु यदि वह विद्वान्‌ बन जाए तो उसका भी भ्रधिकार है। 
तथा चाञ्च्याथदशनम्‌ ॥३८॥ 
इस प्रकार के अनेक उदाहरण उपलब्ध होते हें । 
त्रयाणां द्रव्यसम्पन्नः कर्मणो द्रव्यसिद्धित्वात्‌ ॥३६॥ 
पूर्व०-तीनो वर्णो में धनाढ्य को ही अरग्न्याधान का अधिकार है, क्योंकि यज्ञादि 
' कर्मों की सिद्धि द्रव्यरूप साधन से ही होती है। 
भ्रनित्यत्वासु नैवं स्यादर्थाद्धि द्रव्यसंयोगः ।॥४०॥ 
सि०_-निषंनता की ग्रवस्था भ्रनित्य है। निर्धन भी श्रवसर पाकर धनवान बन | 
सकता है, प्रत: भ्रधिकार सबको है ; 
भ्रङ्गहीनरच तद्धर्मा ॥४१॥ | 
प्रङ्गहीन पुरुष को भी यज्ञादि वैदिक कर्म करने का | 


प्रधिकार है। 
र उत्पत्तो नित्यसंयोगात्‌ ।।४२॥ 
थम का सम्बन्ध जीवात्मा से है, जो प्रङ्गहीन में भी पाया जात 

7 1 है, ग्रतः भ्रङ्गहीन 
को भी भ्रधिकार है। र 


धत्र्यार्षयस्य हानं स्यात्‌ ॥४३॥ 


जिसके तीन ऋषि (माता, पिता भ्रोर आचार्य ) न हों ऐसा ऋत्विक्‌ यज्ञ कराने का 
भ्रधिकारी नहीं है। 

वचनाद्रथकारस्याधाने स्वशेषत्वात्‌ ॥४४॥ 

श्राक्षेप--रथकार के लिए भ्रग्न्याधान करने का अधिकार त्राह्मण-ग्रन्यो में पाया 

जाता है, क्योंकि वह तीन वर्णों का अङ्ग है। 
न्यायो वा कमं संयोगाच्छूद्रस्य प्रतिषिद्धत्वात्‌ ॥४५॥ 

समा०--उकत कथन ठीक है, क्योंकि रथकार का कर्म के साथ संयोग पाया जाता 

है । शास्त्रों में रथकार को शूद्र नहीं कहा गया, श्रौर उसे श्रधिकारी माना गया है। 
श्रक्मत्वात्तु नेवं स्यात्‌ ॥४६॥। 
शूद्र ग्रकर्मा है, ग्रतः उसे भ्रग्न्याघान का प्रधिकार नहीं है। 
श्रानर्थक्यं च संयोगात्‌ ॥४७॥ 
उसे श्रग्न्याधान का श्रधिकार देने से ग्रनर्थ हो सकता है । 
गुणार्थमिति चेत्‌ ॥४८॥ 

श्राक्षेप--विद्या रूपी गुण के कारण शूद्र को भी श्रग्त्याधान श्रादि संस्कारों का 

प्रधिकार है, यदि ऐसा कहो तो-- 
उक्तम निमित्तत्वम्‌ ॥४९॥ 

समा०--उक्त कथन ठीक नहीं । जन्म से जाति मानने में कोई निमित्त नहीँ-- 

पह सिद्धान्त पहले ही प्रतिपादित कर दिया गया है। 
सौघन्वनास्तु होनत्वान्मन्त्रवर्णात्‌ प्रतीयेरन्‌ ॥५०॥ 
सुन्दर घनुषोंवाले क्षत्रिय लोग वेद और ब्राह्मणों से न्यून प्रतीत होते हैं । 
स्थपतिनिषादः स्याच्छब्दसामर्थ्यात्‌ ॥५१॥ 

तक्षक =तौका चलानेवालों का यज्ञ में श्रधिकार है। तक्षक का श्रर्थ मल्लाह है, 

यह बात शब्द-सामर्थ्यं से सिद्ध होती है। 
लिङ्गदर्शनाच्च ॥५२॥ 
तथा, प्रमाणों के पाये जाने से भी ऐसा ही सिद्ध होता है। 
॥ इति पूवं मीमांसादशेने षष्ठाध्यायस्य प्रथमः पादः ॥ 


द्वितीयः पादः 


पुरुषार्थेक्सिद्धित्वात्तस्य तस्याधिकारः स्यात्‌ ॥१॥ 

मनुष्य-जन्म का उद्देश्य घर्मे, प्रथे, काम, मोक्षरूप फलचलुष्टय की सिद्धि है, प्रत: 
प्रत्येक वर्णवाले को ग्रपने श्रधिकार के अनुसार प्रयत्न करना चाहिए। 

श्रपि वोत्पत्तिसंयोगाद्यथा स्यात्‌ सर्वदर्शनं तथाभावोऽविभागे स्यात्‌ ॥२॥। 

जन्मकाल के संयोग से श्रन्तःकरण की बनावट जैसी हो जाती है, उसी के 
अनुसार वर्णभेद भी हो जाता है । 

प्रयोगे पुरुषश्ुतेयंथाकामी प्रयोगे स्यात्‌ ॥३॥ 
पूर्व ०--वेद में पुरुष को कर्ता माना गया है, ग्रतः प्रत्येक व्यक्ति कर्म करने में 


स्वतन्त्र है। 

प्रत्यर्थ शरुतिभाव इति चेत्‌ ॥४॥ 
वेद में मनुष्य को प्रत्येक कार्य में स्वतन्त्र कहा गया है, परन्तु लोक में वह ग्रनेक 
कार्यों में परतन्त्र दिखाई देता है, यदि ऐसा कहो तो-- 
तादथ्यं न गुणाथंताश्नुक्तेई्थान्तरत्वात्कतु: प्रधानभुतत्वात्‌ ॥५॥ 
उक्त कथन ठीक नहीं। कर्तारूप से मनुष्य कर्म करने में स्वतन्त्र है, परन्तु फल 
भोगते में परतन्त्र है, इसीलिए उसकी स्वतन्त्रता ग्रपूवे जान पड़ती है । 
श्रपि वा कामसंयोगे सम्बन्धात्‌ प्रयोगायोपदिश्येत-प्रत्यर्थ हि 
विधिश्चुर्तिविषाणवत्‌ ॥६॥ 
सि०--जैसे गरङ्गो के खुजाने में सींगविशेष या अन्य साधन 
जीव कमं करने में स्वतन्त्र है, परन्तु फल भोगने में परतन्त्र है । 
भ्रन्यस्थापीति चेत्‌ ॥७॥ 


पुरुष के किये हुए कर्मों का फल दूसरे व्यक्ति को प्राप्त होता है, 


गोण हैं, उसी प्रकार 


प्राक्षेप-- एक 
यदि ऐसा कहो तो-- 


श्रन्यार्थेनाभिसम्बन्ध: ।। ८।। 


सभा०--उक्त कथन ठीक नहीं । ग्रन्य पुरुष के किये कर्मो का फल प्रन्य को प्राप्त 
नहीं होता । 


फलकामो निमित्तमिति चेत्‌ ॥&॥ 
श्राक्षेप--किसी भ्रन्य के लिए फल की कामना कर लेना ही अन्य के लिए फल का 
. निमित्त हो सकता है, यदि ऐसा माना जाए तो-_ 
न नित्यत्वात्‌ ॥१०॥ 
समा० कमे के सम्बन्ध में परमात्मा का नियम अटल है, श्रत: उक्त कथन ठीक 
नहीं। 


दु कमं तथेति चेत्‌ ॥ ११॥ 
भ्राक्षप-दूसरे के किये कर्मो का फल दुसरो को प्राप्त होता है, ऐसे कर्म पाये जाते 
हैं, यदि ऐसा माना जाए तो 


न समवायात्‌ ॥ १२॥ 
समा०- उक्त कथन ठीक 


नहीं, क्योंकि जीव का अपने कमों के साथ ही सम्बन्ध | 
पाया जाता है। | 
भक्रमात्तु नियस्येतारम्भस्य क्रिया नि मित्त्वात्‌ ॥ १३॥ | 

भारब्ध कम भ्रपने भोगरूप फल को 


उत्पन्न करके नियम कर देते हैं कि भ्रन्य का 
भोग न हो, प्रोर जो वतंमान काल के कर्म हैं, उनके प्रारम्भ में जीव का कतंव्यरूप कर्म 


फलाथित्वाद्वाऽनियमो ययानुपक्रान्ते ।। १४॥ 


धाक्षेप--प्रारब्ध कर्मों का भोक्ता भोगरूप कर्मों का गर्थी होने से, जैसे प्रारम्भ- 
रहित पुरुप का कोई कर्तव्य नहीं होता, उसी प्रकार उस भोक्ता का उस भोग से भिन्नः 
कोई कतव्य नहीं होता, ग्रत: क्रियमाण कर्मों को स्वतन्त्रता का नियम नहीं । 

नियमो वा तन्निमित्तत्वात्कतुस्तत्कारणं स्यात्‌ ॥१५७ 
समा०- इस बात की व्यवस्था है कि जीव कतंव्य-कमों को अपनी स्वतन्त्रता से 
करता है, क्योंकि वे क्रियमाण कर्म प्रारब्ध कर्मों के भोग में निमित्त-मात् हैं, भौर कर्ता के 
भोग के वे कर्म कारण हैं। 
लोके कमणि वेदवत्ततोऽधिपुरुषज्ञानम्‌ ॥१६॥ 
पुर्वे०--लोक में जो कर्म किये जाते हैं, वे विधि-निषेधरूप होने से वेद के तुल्य हैं, 
उन्हीं कर्मो से परमात्मा-पर्यन्त पदार्थों का ज्ञान हो जाएगा, श्रत: वेदों के मानने का कोई 
प्रयोजन नहीं । 
ग्रपराघेऽपि च तेः शास्त्रम्‌ ॥१७॥ 
तथा, नियम-भङ्करूप श्रपराध के होने पर लौकिक जनों द्वारा जैसे शासन करने- 
चाला शास्त्र बनाया जाता है, उसी प्रकार पुरुष की प्रवृत्ति-निवृत्ति के लिए लौकिक शास्त्र 
ही पर्याप्त है, वेद की कोई श्रावशयकता नहीं । र 
श्रद्यास्त्रात्तूपसम्प्राप्तिः शास्त्रं स्यान्न प्रकलपकं तस्मादथन 
गम्येताप्राप्ते वा शास्त्रमर्थवत्‌ ॥१५॥ 
सि०--ईइवर के ज्ञान की प्राप्ति वेद के बिना ही हो जानी चाहिए, परन्तु होती 
नहीं, प्रत: वेदरूपी शास्त्र का मानना उचित है। इन्द्रियों से भ्रगोचर विषयों का ज्ञान 
वेदरूपी शास्त्र से ही हो सकता है, केवल तकं से नहीं । 
देवताश्रये च ॥१९॥ हु 
शास्त्र का ज्ञान देवता (ईश्वर) का श्राश्रय लेने सेहीहो सकता है, भ्रन्यथा नहीं । 
प्रतिषेधेष्वकर्मत्वात्क्रिया स्यात्‌ प्रतिषिद्धानां विभक्तत्वादकर्मणाम्‌ ॥२०॥ Es 
निषेध के विषयभूत पदार्थो में कतेव्याभावरूप क्रिया पाई जाती है, क्योकि 
प्रतिषिद्ध भ्रकतं व्य कमं निन्दित होते हैं। क 
शास्त्राणां त्वर्थवस्वेन पुरुषार्था विधीयते, तयोरसमवायित्वातादथ्य 
विध्यतिक्रम: ७२ १॥॥ 
धर्म, भ्रर्थ, काम, मोक्ष--इस फलचतुष्टय का वर्णन करने से ही शास्त्र की 
सफलता है । जो शास्त्र इस प्रकार का उपदेश न करे वह निर्थक हो जाता है। 
तस्मिस्तु शिष्यमाणानि जनतेत प्रवतरन्‌ ।२२॥ a प 
पुवे०- मनुष्य को जन्म से ही शास्त्र में विहित कर्मो ष्य करना चाहिए 
अपि वा देवतुल्यत्वादुपायेन प्रवतरन्‌। डु ह 
सि०--उपनयन-संस्कार के पश्चात्‌ उनका पालन कर्तव्य है, क्योंकि स्मृति में 
कथित कर्तव्य [अ्रभिवादन श्रादि] वेद के समान ही हैं। 
भ्रभ्यासो$कमंशेषत्वात पुरुषार्थो विधोयते ॥२४॥ हा हि 
पुर्व» प्रग्निहोत्रादि कर्मों का निरन्तर श्रम्यास करे, क्योंकि वह किसी कम- 
विशेष का ग्रङ्ग न होने से पुरुष के लिए विधान किये गये हैं । 

एतस्मिन्नसम्भवन्नर्थात्‌ ॥२५॥ 


सि०--यज्ञकर्मो का ग्रनुष्ठान श्रावश्यक है, परन्तु रात-दिन श्रग्निहोत्र करते 


रहना ध्रसम्भव है। 
न कालेभ्य उपदिइयन्ते ॥२६॥ 


उक्त कर्मो का ग्रनुष्ठान निरन्तर नहीं हो सकता, श्रत: उन्हें किसी नियत काल में 


ही करना चाहिए । 
दर्शनात्‌ काललिद्भानां कालविधानस्‌ 11 २७॥ 


कालबोधक प्रमाणों के पाये जाने से भी नियत समय का विधान पाया 


जाता है। 
तेषासोत्पत्तिकत्वादागमेन प्रवर्तेत ॥२८॥ 


दर्शपोर्णमास ग्रादि कर्मों की ग्रमावास्यादि पर्वो में उत्पत्ति पाये पाने से तद्बोधक 


शास्त्र द्वारा मनुष्य उन्हीं श्रवसरो पर उनमें प्रवृत्त हो । 
तथा हि लिङ्गदर्शनम्‌ ॥२९॥ 
इसी प्रकार प्रातः एवं सायंकाल यज्ञ करने का नियम पाया जाता है। 
तथान्तःक्रतु युक्तानि ॥३०॥ 


जिस प्रकार दर्शपौर्णमास आदि यज्ञो का काल नियत है, उसी प्रकार अन्य विकृति 


यागों का काल भी नियत है। 
आचाराद्गृह्यमाणेषु तथा स्यात्‌ पुरुषार्थत्वात्‌ ॥३१॥ 


जैसे दर्शपौर्णमास ग्रादि याग करना नैमित्तिक नियम हैं, उसी प्रकार भ्राचार- 


1 (३०, a $ 
स्वरूप ब्रह्मचर्ये ग्रादि भी नैमित्तिक हैं। 


ब्राह्मणस्य तु सोमविद्याप्रजमणवाक्येन संयोगात्‌ ॥३२॥ 


८ 


यज्ञ, ब्रह्मचर्यं और सन्तानोत्पत्ति-ब्राह्मण के थे तीनों कर्म तीन ऋणों के चुकाने 


के उद्देश्य से माने गये हैं, प्रत: ये नित्यब्रत हैं, नैमित्तिक नहीं । 
॥ इति पृव॑सीमांसादर्शने षष्ठाध्यावस्य द्वितीयः पादः ॥ 


तृतीयः पादः 


सवेशक्तो प्रवृत्तिः स्या तथाभूतोपदेशात्‌ ॥ १।। 
पुर्व०--सर्वशक्तियो के स्रोत 
क्योंकि ऐसा ही उपदेश पाया जाता है 
भ्रपि वाऽप्येकदेशे स्यात्प्रधाने ह्यथंनिवृत्तिगुंणमात्रमितरत्तदर्थत्वात ॥२॥ 
सि०--यज्ञादि का अनुष्ठान भी परमात्मा की रि 
जाता है, परन्तु ये साधन जड़ और एकदेशीय हैं। उपासना मुख्य 
होने से मनुष्य सबसे बड़े लाभ का भागीदार बनता है। 

तदकर्मणि च दोषस्तस्मात्ततो विशेष: स्यात्‌ प्रधानेनाऽभिसम्बन्धात्‌ ॥३॥ 
परमात्मा की ओर से उदासीन रहना दोष है, उस दोष से बचने के लिए परमात्मा 
के साथ सम्बन्ध जोड़ना चाहिए । 
कर्मभेदं तु जैमिनिः प्रयोगवचर्नंकत्वात्‌ सर्वेषामुपदेशः स्यात्‌ ॥४॥ 
ग्राक्षेप-श्राचाये जैमिनि का मत है कि प्रयोग में एकवचन पाये जाने सें सब 
शाखाश्रों में कर्म का श्रभेद है, और सब ग्रज्धों का कथन है । 
्र्थेस्य व्यपवरगित्वादेकस्यापि प्रयोगे स्याद्यथा कत्वन्तरेषु ।।५।। 
समा०--एक प्रकार के ग्रनुष्ठान करने में समानता पाये जाने से सब शाखाग्रो 
की विधियाँ एक-सी पाई जाती हैं, जैसी ग्रन्य यज्ञों में पाई जाती हैं । 
विध्यपराधे च दशनात्समाप्तेः ॥ ६॥ 
ग्रौर, एक-जँसा पाये जाने से उक्त कर्मो की पुति में विधान ग्रौर दोष एक-जैसे 
पाये जाने से कर्मो में ग्रभेद है । 
प्रायर्चित्तविधानाच्च ॥७॥ 
तथा, प्रायश्चित्त के विधान में भी एकता पाये जाने से कर्मो में प्रभेद है । 
कास्येषु चेवर्पाथत्वात्‌ ॥८॥ 
पूर्व ०-_काम्य कर्मो में भी सब शाखाओं में श्रथी (इच्छुक) एक-जैसा पाया जाने 
से इसी प्रकार ग्रभेद है। 
श्रसंयोगात्तु नेवं स्याद्विधेः दाव्दप्रमाणत्वात्‌ ॥९॥ 
सि०--विधिरूप शब्दध्रमाण के पाये जाने से ऐसा नहीं हो सकता, और श्रङ्गहीत 
होने से भी ठीक नहीं । 
श्रकर्मेणि चाप्रत्यवायात्‌ ॥१०॥ 
तथा, काम्य कर्मो के न करने पर प्रत्यवायरूप दोष नहीं होता, श्रत: काम्य ग्रौर 
नित्य कर्मो में भेद है। 
क्रियाणामाश्रितत्वाद्‌ द्रव्यान्तरे विभागः स्यात्‌ ॥११॥ 
पुर्व०--हवनरूप क्रिया के सर्वत्र समान पाये जाने से भिन्न-भिन्न द्रव्यों में भेद 
होता है, क्रिया में नहीं । 
श्रपि वाऽव्यतिरेकाद्रू पशब्दाविभागाच्च गोत्ववदेककम्यं स्यान्तामधेयं च सत्त्ववत्‌ १२॥ 
सि०--द्रव्य के भेद होने पर भी कर्म का भेद न पाये जाने से तथा शब्द और रूप 
का विभाग न होने से गो में गोत्व धमं के समान कर्मों में एकत्व पाया जाता है प्रौर श्रव्य 
गो व्यक्तियों के समान नाममात्र का भेद है। 
श्रु तिप्रमाणत्वाच्छिष्टाभावेऽनागमोऽन्यस्यऽशिष्टत्वात्‌ ॥ १३॥ 
पुबं०--श्रुति में जिस द्रव्य के हवन का उल्लेख है, उस द्रव्य के स्थान पर प्रन्य 
द्रव्य का प्रतिनिधिरूप से प्रयोग करने का कोई शास्त्रीय विधान नहीं है। 
क्वचिद्विधघानाच्च ॥ १४॥ 
तथा, किसी एक स्थल में विधान पाये जाने से किसी द्रव्य के स्थान में भ्रन्य द्रव्य 
प्रतिनिधि नहीं हो सकता । इसे भ्रपवाद माना जा सकता है, विधि नहीं । 

श्रागमो वा चोदनार्थाविशेषात्‌ ॥१५॥ 
सि०--'चावल के स्थान पर सावा ले”_प्रतिनिधि द्रव्य में इस प्रकार के शास्त्रीय 
प्रमाण पाये जाने से द्रव्य का प्रतिनिधि होना सिद्ध है। 
नियमार्थः क्वचिद्विधिः ॥ १६॥ 

किसी स्थल में विधान नियम-विधि के श्रभिप्राय से होता है, ग्रतः द्रव्य का 

प्रतिनिधि होता है। 
तन्नित्यं तच्चिकीर्षा हि॥१७।। 

यज्ञ में सोम द्रव्य ग्रथवा उसका प्रतिनिधि होना आवश्यक है, इन दोनों में से 

किसी के न होने पर यज्ञ की पूर्ति नहीं हो सकती । 
न देवतारिनशब्दक्रियमन्यार्थंसंयोगात्‌ ॥।१८॥। 

ईश्वर, भ्रग्नि, मन्त्र और प्रयाज आदि कर्म-इन चारों का प्रतिनिधि नहीं होता, 

क्योंकि प्रतिनिधि से उद्देश्य का त्याग हो जाता है। 
देवतायां च तदर्थत्वात्‌ ॥ १९॥ 

तथा, देवता के विषय में प्रतिनिधि नहीं होता, क्योंकि देवता यज्ञ का मुख्य 

विषय है। 
प्रतिषिद्धं चाविशेषेण हि तत्‌ श्रुति: ॥२०॥ 

श्रोर, यज्ञ में मांस आदि पदार्थों का पुर्णरूपेण निषेध है, क्योंकि वेद में ऐसे प्रमाण 

उपलब्ध होते हैं। 
तथा स्वामिनः फलसमवायात्‌ फलस्य कमंयोगित्वात्‌ ॥२१॥ 

स्वामी का फल के साथ सम्बन्ध पाये जाने से ग्रोर फल का कर्म के साथ सम्बन्ध 

होने से स्वामी के स्थान में प्रतिनिधि नहीं हो सकता । 
बहुनां तु ्रवृ्ताबन्यमागमयेदवे गुण्यात्‌ ॥२२॥ 


बहुत-से यजमानो के यज्ञ में प्रवृत्त होने पर उनमें से किसी एक के मर जाने पर | 
किसी अन्य को यज्ञ के श्रद्धों की पूर्ति के लिए ले प्राये । 


स स्वामी स्यात्संयोगात्‌ ॥२३॥ | 
पूर्व ०-- मृत स्वामी के साथ संयोग होने से वह प्रतिनिधि स्वामी होता है। | 
कमकरो वा क्रीतत्वात्‌ ॥२४॥ 


निचि कर्म | 
सि०--मृत्य होते के कारण उक्त प्रतिनिधि कमं का करनेवाला स्वामी नहीं हो | 
सकता । | 
तस्मिदच फलदशनात्‌ ॥२५॥ 
तथा, मुख्य स्वामी में फल का ग्रधिकार पाये जाने से भी मृत्य प्रतिनिधि नहीं हो 


सकता । 
! स तद्धर्मा स्यात्तत्क्मंसंयोगात ॥। २६॥ 


उस मृत्य का कमं के साथ संयोग पाये जाने से वह यजमान का स्थानापन्न पुरुष 
यजमान के धमंवाला होता है। 


। 

सामान्यं तच्चिकीर्षा हि ॥२७॥ 
ब्रीहि == चावल के प्रभाव में उससे मिलत -जुलता नीवार ही लेना चाहिए, क्योंकि 
उसके सदश की ही इच्छा है। 
निर्देशात्तु विकल्पे यत्प्रवृत्तम्‌।।२८॥ 
विकल्प विषय में जो प्रथम यूप था वही लेना चाहिए, क्योंकि ऐसा ही निर्देश पाया 
जाता है। 
श्रशब्दमिति चेत्‌ ॥२६॥ 
श्राक्षेप--इस विषय में कोई प्रमाण नहीं, यदि ऐसा कहा जाए तो-- 
नाऽनङ्कत्वात्‌ ॥३०॥ 
समा०- उक्त कथन ठीक नहीं, क्योंकि वह श्रङ्ग नहीं है। 
वचनाच्चाऽन्याय्यमभावे तत्सामान्येन प्रतिनिधिर भावादितरस्य ॥ ३ १॥ 
सोम स्थानीय 'पूतिका' द्रव्य के न मिलने पर उसके स्थान पर ग्रन्य द्रव्य को 
प्रतिनिधि नहीं बनाया जा सकता । 
न प्रतिनिधौ समत्वात्‌ ३२॥ 
दोनों में समानता होने से प्रतिनिधि का प्रतिनिधि नहीं हो सकता । 
स्यात्‌ श्रतिलक्षणे नित्यत्वात्‌ ॥३३॥ 
पुवे०--प्रतिनिधि का भी प्रतिनिधि हो सकता है, क्योंकि प्रतिनिधि-विधायक 
वाक्यों में ऐसा नियम पाया जाता है। 
न तदीप्सा हि ॥३४॥ 
सि०-- उपयुक्त कथन ठीक नहीं, क्योंकि प्रकृत सोम द्रव्य की ही इच्छा पाई 
जाती है, पुतिका श्रादि की नहीं । 
मुख्याधिगमे मुख्यमागमो हि तदभावात्‌ ॥२५॥ 
मुख्य द्रव्य के न मिलने पर निश्चय ही प्रतिनिधि द्रव्य लेना चाहिए श्रोर मुख्य के 
मिलने पर मुख्य का ही विधान है। 
प्रवृत्तेपपीति चेत्‌ ॥३६॥ 
पुवे ०--यज्ञ-सम्बन्धी पुरोडाशो के सिद्ध होने पर भी यदि मुख्य द्रव्य का लाभ हो 
जाए तो मुख्य द्रव्य ही लेना चाहिए। 
नानर्थकत्वात्‌ ॥३७॥ 
सि०--निरथंक होने से मुख्य द्रव्य का ग्रहण नहीं करना चाहिए। 
ब्रव्यसंस्कारविरोधे द्रव्यं तदर्थत्वात्‌ ॥३८॥ 
मुख्य-द्रव्य भ्रोर संस्कृत-द्रव्य के विरोध होने पर मुख्य-द्रव्य का ही ग्रहण करना 
चाहिए, क्योंकि मुख्य-द्रव्य यज्ञ का ग्रङ्ग है। 
श्रथंद्रव्यविरोधेऽर्यो द्रव्याभावे तदुत्पत्तद्र व्याणामर्थं शेषत्वात्‌ ॥३६॥ 
प्र श्रौर द्रव्य का विरोध होने पर प्रयोजन की सिद्धि लक्ष्य में रखनी चाहिए । 
मुख्य द्रव्य के न होने पर भी प्रयोजन की सिद्धि हो सकती है, क्योंकि द्रव्य प्रयोजन का 


अङ्ग है। 

विधिरप्येकदेशे स्यात्‌ ॥४०॥ 
पुर्व०--मुख्य द्रव्य हीने पर भी विहित द्रव्य ही लेना चाहिए, प्रतिनिधि नहीं । 
भ्रपि वाश्थेस्य शक्यत्वादेक देशेन निवर्तेतार्थानामविभक्तत्वाद्‌ 
गुणमात्रमितरत्तदर्थत्वात्‌ ॥४१॥ 
सि०--मुख्य द्रव्य के एकदेशमात्र से भी भ्रथ का श्रमुष्ठान होना योग्य है, क्योंकि 
हवन-सम्बन्धी शेष श्रथे भ्रन्य द्रव्य से सिद्ध हो सकेंगे, क्योंकि उन शेष ग्रथो का यज्ञ से 
विभाग नहीं है, ग्रच्य प्रयोजन गोण हैं, यज्ञ का भ्रर्थ होने से । 
॥ इति पूर्वमीमांसादर्शने षष्ठाध्यायस्य तृतीयः पाद: ॥ 


चतुर्थ: पादः 


शेषाद्‌ दृयवदाननाशे स्यात्त दर्थत्वात्‌ ॥ १॥ 

पूर्व ०--हवन के लिए रखा हुआ पुरोडाश समाप्त हो जाए तो यज्ञशेष के लिए 

रखे हुए पुरोडाश से हवन करना चाहिए, क्योंकि वह इसीलिए होता है। 
नि्देशाद्वाऽन्यदागमयेत्‌ ॥ २॥ 

सि०- शास्त्र में निर्देश पाये जाने से अ्रन्य भाग पुरोडाश श्रादि से ले लेना 

चाहिए। 
अपि वा शुषभाजां स्याद्विशिष्टकारणात्‌ ॥३॥ 
शेष भागों का हवन करना चाहिए, क्योंकि सम्पूर्ण पुरोडाश यज्ञ के लिए है। 
नि्देशाच्छेषभक्षोऽन्येः प्रधानवत्‌ ॥४॥ 

पुँवे०- क्रत्विजों को यज्ञरेष का भक्षण करना चाहिए, क्योंकि प्रधान के समान 
यज्ञशेष-भक्षण का विधान पाया जाता है। 


सर्वेर्वा समवायात्स्यात्‌ ॥५।। 
सि०--यज्ञशेष सब लोगों को मिलकर खाना चाहिए, क्योंकि यज्ञ में भाग लेने- 
चाले सभी उसके भ्रधिकारी हैं। 


निर्देशस्य गुणाथंत्वम्‌ ॥६॥ 
यजमान के साथ ऋत्विजों के भक्षणवाला विधान गोण है, वस्तुत: यज्ञशेष के 
भक्षण का ग्रधिकार सभी को है। 


प्रधाने श्रुतिलक्षणम्‌ ॥७॥ 
प्रधान यजमान पुरोडाश भक्षण करे-यह विधान उपलक्षण-मात्र है। | 


हे अ्रश्ववदिति चेत्‌ ॥८॥ 
श्राक्षे 


ई प_-श्रश्वमेध यज्ञ के समान श्रश्‍व का भक्षण प्राप्त होगा, यदि ऐसा कहो 
ता-- 


| 

न चोदनाविरोधात्‌ ।।९॥ | 

ड समा०-उक्त कथन ठीक नहीं । मांस-भक्षण का प्रश्‍न उठाना ही व्यर्थं है। शास्त्रों | 
में ऐसे पापक्रमं का सर्वथा निषेध है । मांस-भक्षण शास्त्र विरुद्ध है । | 

श्रं समवायात्प्रायदिचत्तमेकवेशेऽपि ॥१०॥ 
सि०--कपाल थ्रादि के एक भाग के टूट जाने पर प्रायश्चित्त करना चाहिए, 
क्योंकि एक भाग से समस्त वस्तु का सम्बन्ध होता है। 
न त्वशेषे वे गुण्यात्तदर्थ हि ॥ ११॥ 
श्राक्षेप--एकदेश के विकारी होने से प्रायश्चित करना ठीक नहीं, सम्पूणं में 
विकार उत्पन्न होने से प्रायश्चित्त होना चाहिए, क्योंकि सम्पूर्ण द्रव्य यज्ञ के लिए ही है। 
स्याद्वा प्राप्तनिमित्तत्वादतद्धर्मो नित्यसंयोगान्न हि तस्य 
गुणार्थत्वेनानित्यत्वात्‌ १ १२॥ 
समा०--एक भाग के नष्ट हो जाने से सम्पूर्ण पदार्थ यज्ञ के श्रयोग्य नहीं हो 
सकता, क्योंकि एकदेश-विकार का नित्य के साथ सम्बन्ध है । उस श्रवयवी द्रव्य का गौण- 
रूप द्वारा श्रनित्य होने से वह विकार प्रायश्चित्त-योग्य नहीं । 
गुणानां च परार्थंत्वाद्ठचनाद्व्यपाश्नयः स्यात्‌ ॥१३॥ 
विकार श्रादि गुण-दोष मुख्य नहीं, पदार्थ मुख्य है । ग्रतः जब तक द्रव्य कार्य के 
योग्य हो तब तक उसके लिए प्रायड्चित्त का प्रश्‍न नहीं उठता | 
भेदार्थमिति चेत्‌ ॥१४॥ 
श्राक्षेप--वह विकार उस द्रव्य के नाशार्थं है, यदि ऐसा कहो तो-- 
नाशेषभूतत्वात्‌ ॥ १५॥ 
समा०--ठीक नहीं । विकार भ्रङ्गरूप होने से वह द्रव्य प्रायश्चित्त के योग्य नहीं । 
भ्रनर्थकशच सर्वनाशे स्यात्‌ ॥ १६॥ 
सम्पूणं नष्ट हो जाने पर वह द्रव्य यज्ञ के भ्रयोग्य होता है। 
क्षामे तु सवंदाहे स्यादेकदेशस्याऽवर्जनीयत्वात्‌ ॥ १७॥ 
पुरोडाश के सवंदेश = सम्पूणं के जल जाने पर प्रायरिचित्त करना चाहिए, क्योंकि 
एकदेश का दाह तो भ्रवश्यम्भावी है । कहीं-न-कहीं जलने का चिह्न हो ही जाता है। 
दर्शनाद्वं कदेशे स्यात्‌ ॥१८॥ 
श्राक्षेप---ऐसे उदाहरण पाये जाते हैं कि एक देश के दाह होने पर भी प्रायश्चित्त 
करना चाहिए । 
श्रन्येन वेतच्छास्त्राद्धि कारणप्राप्तिः ॥ १६॥ 
समा०--श्रन्य श्राज्याहुतियों से हवन करे” इस शास्त्रवचन से सम्पूर्ण के दाह 
होने पर ही भ्रन्य हवि का ग्रहण पाया जाता है, ग्रत: सर्वेदाह में प्रायर्चित्त होता है । 
तद्धविः शब्दान्नेति चेत्‌ ॥२०॥ 
श्राक्षेप--उस हवि का वाचक शब्द पाये जाने से भ्रन्य हवियों द्वारा हवन करना 
ठीक नहीं, यदि ऐसा कहो तो-- 
स्यादिज्यागामी हविः शब्दस्तल्लिङ्गसंयोगात्‌ ॥२१॥ 
समा०--उक्त कथन ठीक नहीं। 'तद्धविः' शब्द यज्ञ-म्बन्धी कर्मं का बोधक है; 
जले हुए पुरोडाश से उसका आशय नहीं है । 

यथाधुतीति चेत्‌ ॥२२॥ 

पूर्व ०--प्रातःकाल के हवन में चूक हो जाए तो उसका प्रायश्चित्त श्रुत्यनुसार 

(पाँच प्याले चावल का दान देकर) कर लेना चाहिए, यदि ऐसा कहो तो-- 
न तल्लक्षणत्वादुपपातो हि कारणम्‌ ॥२३॥ 

सि०- उक्त कथन ठीक नहीं। हवन में चूक होने से प्रत्ययवाय दोष होता है। 

चावल दान देने से उसका प्रायश्चित्त नहीं होता । 
होमाभिषवभक्षणं च तद्वत्‌ ॥२४॥ 

पूर्व ०--श्रन्य यज्ञशेष के समान होम श्र श्रभिषव का यज्ञ में भक्षण करना 

चाहिए। 
उभाभ्यां वा न हि तयोधंमंशास्त्रम्‌ ॥२५॥ 

सि०--दोनों (आहुति देने भ्रौर सोम कूटनेवाले ) प्रकार के ऋत्विजों से उक्त 

दोनों द्रव्य भक्षणीय हैं, क्योंकि उनके भक्षण का शास्त्र में कहीं भी निषेध नहीं है। 
पुनराधेयमोदनवत्‌ ।।२६॥ 

पुर्व०--जेसे चावल-भरे पाँच प्याले नियत समय पर न रखे जाएँ तो उन्हें पुनः 
रखने का विधान है, वैसे ही जो सूर्योदय से पूवं ग्रन्याधान नहीं करता, उसे पुनः श्रग्न्याधान 
करना चाहिए । 

रव्योत्पत्तेशचोभयोः स्यात्‌ ।।२७॥ 

सि०--प्रातः-सायं दोनों समय यज्ञ करने से द्रव्य की उत्पत्ति = प्राप्ति होती है, 
अतः प्रातः-सायं दोनों समय यज्ञ करना चाहिए । 
पञ्चशरावस्तु व्रव्य्षुतेः प्रतिनिधिः स्यात्‌ ॥२८॥ 


पूवं ०-सान्नाय द्रव्य के स्थान में सुने जाने से पञ्चशराव कर्म प्रतिनिधि कहा 
गया है । 


चोदना वा द्रव्यदेवताविधिरवाच्चे हि॥२९॥ 
सि०-पञ्चशराव कर्म इन्द्रयागोचर परमात्मा के उद्देश्य से दान की विधि है। 
स प्रत्यासनेत्स्थानात्‌ ॥३०॥ 


पुर्व०---वह पञ्चशराव-याग दर्शयाग के स्थान में कथन किये जाने का 
प्रतिनिधि है । 


श्रद्धविधिर्वा निमित्तसंयोगात्‌ ॥ ३ १॥ 
सि०---भ्रमावास्यारूप निमित्त का सम्बन्ध पाये जाने से उक्त याग श्रद्धरूप से 
विधान किया गया है। 
विइवजिदप्रवत्ते भावः कमंणि स्यात्‌ ॥३२॥ | 
विश्वजित्‌ याग से कर्मों में प्रवृत्ति होती है। | 
निष्क्रयवादाच्च ॥३ ३ । 


विश्वजित्‌ याग का कर्ता किसी से खरीदा नहीं जा सकता, वह स्वतन्त्र होता है, 
अतः इस याग का फल सर्वोपरि होता है। 

बत्ससंयोगे व्रतचोदना स्यात्‌ ॥३४॥ 
पुर्वे०--दशंपौर्णमास याग में बछड़ों के दूध पीने के समय व्रत करने की विधि है। 
कालो बोत्पन्नसंयोगाद्यथोक्तस्य ॥३५॥ 
सि०--जब बछडे दूध के लिए छोड़े जाएँ, उस समय से यजमान को व्रतारम्भ 
करना चाहिए। 
श्रर्थापरिमाणाच्च ।।३६॥ 
यहाँ वत्स या बछडा शब्द व्यक्ति के लिए नहीं, भ्रपितु काल के लिए श्राया है। 
वत्सस्तु श्रुतिसंयोगात्‌ तदङ्क स्यात्‌ ॥३७॥ 
श्राक्षेप--“वत्सेनामावास्याम्‌' वत्स से ग्रमावास्था में ब्रत करे- इस कथन से 
वत्स उस ब्रत का ग्रङ्ग प्रतीत होता है । 
कालस्तु स्यादचोदनात्‌ ।।३८॥ 
समा०-_वत्स से ब्रत के काल का ग्रहण पाया जाता है, क्योंकि उक्त वाक्य में व्रत 
संयोग की विधि नहीं, किन्तु काल की विधि है। 
श्रनर्थकशच कमं संयोगे ॥ ३६॥ 
ब्रतरूप कर्म के सम्बन्ध में वत्स की चर्चा निरथंक है। 
श्रवचनाच्च स्वशब्दस्य ॥४०॥ 
तथा, वत्स का वाचक जो शब्द है, यह व्रत का वाचक नहीं हो सकता । 
कालइचेत्सन्तयत्यपक्षे तल्लिङ्गःसंयोगात्‌ ॥॥४१॥ 
पूर्व ०--यदि वत्स शब्द से काल लिया जाए तो सन्नयत पक्ष में कालबोघक लिङ्ग 
का सम्बन्ध पाये जाने से सन्नयत काल लेना चाहिए । 
कालार्थत्वाद्वोभयोः प्रतीयेत ॥४२॥ 
सि०--दोनों कालों में काल का भ्रथे पाये जाने से प्रतीत होता है कि दोनों कालों 
का ग्रहण है। 
प्रस्तरे शाखाश्रयणवत्‌ ॥४३॥ 
पूर्व ०--द्रव्य के उत्पादन के समय में शाखा-ग्रहण-काल के समान काल लेना 
चाहिए । 
कालविषिर्वोभयो विद्य मानत्वात्‌ ॥४४॥ 
सि०- व्रत के काल का विधान प्रस्तर श्रौर शाखा दोनों के विद्यमान समय से 
लेना चाहिए । 
श्रतत्संस्कारार्थत्वाच्च ॥४ ५॥ 
प्रातःकाल यजमान के व्रत करने का कोई. उपयोग न होने से सन्ध्याकाल में ही 
ब्रत करना चाहिए। 
तस्माच्च विभ्रोगे स्यात्‌ ॥४६॥ 
प्रातःकाल यजमान के ब्रत का कोई उपयोग नहीं, क्योंकि प्रातःकाल तो दर्शयाग 
करता ही है, भ्रतः सन्ध्याकाल से ही ब्रत करना उपयुक्त है । 

उपवेषश्च पक्षे स्यात्‌ ॥४७॥ 
तथा, उक्त व्रत की स्थिति सन्ध्याकाल पक्ष में ही होती है । 
॥ इति पूर्वसीमांसादशने षष्ठाध्यायस्य चतुर्थः पाद: ।। 


पञ्चमः पादः 


अभ्युदये कालापराधादिज्याचोदना स्याद्यथा पञ्चशरावे ॥ १॥ 

पूर्व ०--प्रम्युदय-संज्ञक इष्ट में ग्रमावास्या में दर्श की भ्रान्ति से यज्ञ करने पर 

पुन: यज्ञ करने की प्रेरणा पाई जाती है, पञ्चशराव नामक यज्ञ की भाँति । 
अपनयो वा विद्यमानत्वात्‌ ॥२॥ 

सि०--ऐसी ग्रवस्था में दुषित द्रव्य का त्याग करके नई सामग्री लानी चाहिए, 

परन्तु यज्ञ करानेवाले ऋत्विज नये ( दूसरे) लाने की ग्रावश्यकता नहीं है। 
तेद्रूपत्वाच्च शब्दानाम्‌ ॥३॥। 

तथा, शब्दों का वही रूप होने से ऋत्विजों का त्याग उचित नहीं । सामग्री में ही 

विकृति भ्राती है, ऋत्विजों में नहीं, अतः उनका त्यागना उचित नहीं । 
भातञ्चनाभ्यासस्य च दशनात्‌ ॥४॥। 

आर, ग्रातज्चनरूप भ्रभ्यास भी वेसा ही देखा जाता है, प्रत: ऋत्विजों के त्याग 

की श्रावश्यकता नहीं । 
अपूर्वेत्वाद्विधान स्यात्‌ ॥५।। 

भ्रपुवे (जो बात प्रथम न हो) होने से विधि होती है, श्रन्य के लिए नहीं । सामग्री 

दूषित होने से अन्य सामग्री का बिधान है, ऋत्विजों का नहीं । 
पयोदोषात्पञ्चशरावेष्दुष्ट हीतरत्‌ ॥६॥ . 

पञ्चशराव यज्ञ में जब पात्रो में दोष प्रा जाने से उनमें रखा दघ दषित हो जाता 

है, तब उसे त्यागकर नया दूध लेने का विधान है । हः 
सान्नाय्येऽपि तथेति चेत ॥७॥ 
श्राक्षप-सान्नाय्य 


(दषिरूप सामग्री) भी भ्रच्य सामग्री गी 
है, यदि ऐसा कहो तो-__ ) मग्री के समान दूषित होर्त 


न तस्यादुष्टत्वादवशिष्टं हि कारणम्‌ ॥८॥ 


समा०--उक्त कथन ठीक नहीं है, क्योंकि दही शीघ्र खराब नहीं होता, दूसरे 
वह हवि के लिए नहीं, उसका प्रयोग अन्य ही है। हर 


लक्षणार्था शृतश्रुति: ॥&॥ | 
हवि के लिए नही, अपितु भ्रन्य पदार्थों के संस्कार के काम । 


। | 
उपाशुयाऽवचनाद्यथा प्रकृति बा ॥ १०॥ 


पूव॑ ०---उपांशु याग में सामग्री के दूषित होने की बात नहीं कही गई है, भ्रत: 
उसका प्रयोग सदा यूं ही हो सकता है । 

श्रपनयो वा प्रवृत्या यथेतरेषाम्‌ ॥११॥ 
सि०--उपांशु याग में भी दूषित सामग्री का त्याग करना चाहिए । यह बात 
प्रकृति से पाई जाती है, जैसाकि भ्रन्य यज्ञों में पाया जाता है। 
निरुप्ते स्थात्तत्संयोगात्‌ ॥ १२॥ 
पूर्व ०--सामग्री के दूषित हो जाने से उसका त्याग करना चाहिए, क्योंकि प्रधिक 
समय बीतने पर सामग्री में विकार होना सम्भव है। 
प्रवृत्ते प्रापणान्निमित्तस्य ॥ १३॥ 
सि०--जब द्रव्य काल के प्रभाव से विकृत हो जाता है, तब उसका बदलना 
प्रावश्यक होता है । 
लक्षणमात्रमितरत्‌ ॥१४॥ 
सामग्रीविषयक जो निरुक्त कथन किया गया है, तदनुसार भी दूषित सामग्री 
का त्याग सिद्ध होता है। 
तथा चान्याथंदर्शनम्‌ ॥१५॥ 
तथा, ऐसा ही श्रन्य स्थानों में भी पाया जाता है। 
श्रनिरुप्तेऽभ्यु दिते प्राकृतीभ्यो निवंपेदित्याइमरथ्यस्तण्ड्लभूतेष्वपनयात्‌ 11 १६॥ 
पूर्व ०--श्राचार्य भ्ररमरथ का मत है कि श्रभ्युदय-इष्टि से जिस सामग्री को शुद्ध 
नहीं किया गया, उसे शुद्ध करना चाहिए, जैसे चावलों को शुद्ध किया जाता है। 
व्यू ध्वे भागभ्यस्त्वालेखनस्तत्कारित्वाद्देवतापनयस्य 11 १७॥ 
सि०--श्राचार्य ्रालेखन क्रा मत है कि ऊपर-ऊपर भाग की सामग्री निकालनी 
चाहिए, क्योंकि देवता का अपनय उसी से होता है । 
विनिरुप्ते न मुष्टिनामपनयस्तद्गुणत्वात्‌ ॥१८॥ 
पुर्वे०-सम्पूर्णरूप से दूषित सामग्री में से मुट्टी-भर सामग्री निकालना ठीक 
नहीं, क्योंकि सम्पूर्ण सामग्री ही दूषित गुणोंवाली है। 
पाकृतेन हि संयोगस्तत्स्थानीयत्वात्‌ ॥ १६॥ 
सम्पूर्ण सामग्री का त्याग इसलिए कहा गया है कि दूषित सामग्री के साथ सम्बन्ध 
रखने से शुद्ध सामग्री भी अशुद्ध हो जाती है। 
ग्रभावाच्चेतरस्य स्यात्‌ ॥२०॥ 
सि०--यदि शुद्ध सामग्री का सर्वथा श्रभाव हो तो दूषित सामग्री को ही शुद्ध 
कर लेना चाहिए। 
सान्ताय्यसंयोगात्सन्नयतः स्यात्‌ ॥२ १॥॥ 
पुर्व ०--सान्नाय्य में दूध श्रौर दही के मिलाने में विकार उत्पन्न हो गया होतो 
उसे भी शुद्ध कर लेना चाहिए। 
श्रौषध संयोगाद्वोभयोः ॥२२॥। 
सि०--किसी झोषधिविशेष के मिलाने से सामग्री में विकार उत्पन्न हो गया हो 
णा उसे भी शुद्ध करलेता चाहिए। 

वेगुण्यान्नेति चेत्‌ ॥२३॥ 
प्राक्षेप--प्रोषधिविशेष को निकाल देने से वह सामग्री गुणरहित हो जाएगी, 
यदि ऐसा कहा जाए तो-- 
नातत्संस्कारत्वात्‌ ॥२४॥ 
समा०- उक्त कथन ठीक नहीं, क्योंकि ओषधिविशेष से सामग्री का संस्कार 
नहीं होता । 
साम्युत्थाने विइबजित्‌ क्रीते विभागसंयोगात्‌ ॥२५॥ 
पूर्ष०- सत्र के लिए दीक्षित पुरुष यदि यज्ञ समाप्त होने से पुवे ही उठ जाए तो 
उसे विश्वजित्‌ याग करना चाहिए, क्योंकि उसने जो सोम-मूल्य'लिया है, उसका उपयोग 
किसी यज्ञ में करना श्रावश्यक है । 
प्रवृत्ते वा प्रापणान्निमित्तस्य ॥२६॥। 
सि०- सत्र के प्रवृत्त होने पर ही विश्वजित्‌ याग की सम्भावना पाई जाती है। 
श्रादेशार्थेतरा श्रुति: ॥२७॥ 
. सोम का विभाग करनेवाला कथन श्रादेश के लिए है। 
दीक्षापरिमाणे यथाकाम्यविशेषात्‌ ॥२८॥ 
पूर्व ०---ज्योतिष्टोम के लिए दीक्षित पुरुष उस कार्य में इच्छानुसार चाहे जितना 
स्मय लगा ले, क्योंकि शास्त्र में इसके लिए काल का कोई नियम नहीं है । 
द्वादशाहस्तु लिङ्गात्‌ स्यात्‌ ॥२९॥ 
“सि०- दीक्षित पुरुष को बारह दिन का नियम पालन करना चाहिए, क्योंकि 
'रीक्षाबोधक लिङ्क से ऐसा ही पाया जाता है। 
> पोर्णमास्यासनियमोधविश्ेषात्‌ ॥३०॥ : 
पूर्व ०--'गवामंयन” नामक सत्र किसी भी पूर्णिमा को करना चाहिए, क्योंकि 
इसके लिए किसी विशेष पूर्णिमा का नियम नहीं है । 
भ्राननतर्याततु चेत्री स्यात्‌ ॥३१॥ ; 
. पूर्णिमा पद से चैत्र की पूर्णिमा का ग्रहण है, क्योंकि वाक्यशेष में चैत्र की पूर्णिमा 
का स्पष्ट रूप से कथन पाया जाता है। |. । 
र माघी वैकाष्टकाश्रुते: ॥३२॥ 2 
सि० उक्त सन्दर्म में पोणेमासी पद से माघ की पुणिमा का ग्रहण है, क्‍योंकि 
माघ से प्रागे भ्रानेवाली एकाष्टका = अष्टमी का श्रवण पाया जाता है। 
है श्रन्या ग्रपोति चेत्‌ ॥३३॥ 
च आक्षप--प्रत्य कृष्णाष्टमियां भी एकाष्टका पद की वाच्य हैं, यदि ऐसा कहो 
न भक्तित्वादेषा हि लोके ॥। ३४॥ 


समा०- उक्त कथन ठीक नहीं, क्योंकि लक्ष णा से लोक में इस प्रष्टमी का ही 
इकाष्टका पद से व्यवहार होता है । 

दीक्षापराघे चानुग्रहात्‌ ॥३५॥ 
दीक्षा के प्रपराध के सम्बन्ध में भी माध की श्रष्टमी को ही एकाष्टका कहा 
जाता है। 
उत्याने चानुप्ररोहात्‌ ॥३६॥ 
तथा, एकाष्टका के श्राने पर ही वृक्षों में नये अंकुर निकलते हैं । 
घ्रस्यां च स्वलिङ्गानि ॥३७॥ 
इन लक्षणों के पाये जाने से माघाष्टमी ही 'गवामयन' के लिए प्रशस्त है 
दीक्षाकालस्य शिष्टत्वादतिक्रमे नियतानामनुत्कषंः प्राप्तकालत्वात्‌ ॥३८॥ 
पुवं °--यज्ञ के लिए दीक्षित होने पर पुरुष को अपने नियत कर्मों का त्याग नहीं 
करना चाहिए, क्योंकि उक्त कर्मो का काल प्राप्त है। 
उत्कर्षो बा दीक्षितत्वादविशिष्टं हि कारणम्‌ ॥३९॥ 
सि०--दीक्षा एक मुख्य कायं के लिए ग्रहण की जाती है, जो उत्कृष्ट है, श्रत: उस 
काल में नियत कर्मों को करने की ग्रावइयकता नहीं है। 
तत्र प्रतिहोमो न विद्यते यथा पूर्वेषाम्‌ ॥४०॥ 
दीक्षित ब्रवस्था में प्रतिहोम नहीं पाया जाता, जैसा कि पूर्व लोगों के लिए पाया 
जाता है। 
कालप्राधान्याच्च ॥४१॥ 
तथा, काल को प्रधानता पाये जाने से भी दीक्षित के लिए प्रतिहोम की विधि 


नहीं है । 
प्रतिषिद्धाच्चोष्वंमवभृथादिष्टः ॥४२॥ 
श्रौर, श्रवभृथ इष्टि के लिए भी प्रतिहोम का निषेध है । 
प्रतिहोमश्चेत्सायमग्निहोत्रप्रभृतीनि हयेरन्‌ ॥४३॥ 
यदि होम के लोप होने पर प्रतिहोम किया जाए तो सायंकाल से लेकर भ्रग्निहोत्र 
श्रादि कमें करे । 
प्रातस्तु षोडशिनि ॥४४॥ 
षोडशी इष्टि में प्रात:काल प्रतिहोम करे। . 
प्रायश्चित्तमधिकारे सत्र दोषसामान्यात्‌ ॥४५॥ 
पूर्वं ०-- साधनों के खण्डित हो जाने पर सब इष्टियों में प्रायर्चित्त होना चाहिए, 
क्योंकि भेदन-निमित्तक दोष स्वंत्र समान है। 
प्रकरणे वा शब्दहेतुत्वात्‌ ॥४६॥ 
Com -- प्रायश्चित्त के प्रकरण में ही प्रायश्चित्त होता चाहिए, क्योंकि प्रायर्चित्त 
का विधायक शब्द ही प्रायश्चित्त में हेतु है । 
ग्रतद्विकाराच्च ॥४७॥ 
तथा, सब इष्टियों में भेदन-निमित्तक विकार न पाये जाने से प्रायरिचित्त का सवेत्र 
विधान नहीं । 


CC-0. Gurukul Kangri Collection, Haridwar 


त फि वििविवितितितितिि। 1 दि 


Digitized by Arya Samaj Foundation Chennai and eGangotri 


७६० मीमांसादर्शनम्‌ [६।५-६ 


व्यापन्तस्याप्सु गतौ यदभोज्यमार्याणां तत्प्रतीयेत ॥४८॥। 
जो पदार्थ आये-पुरुष के लिए ग्रभक्ष्य, श्रयोग्य और दुषित हैं, उन्हें जल में फेक 
देना चाहिए। 
विभागश्ृतेः प्रायश्चित्तं योगपद्ये न विद्यते ॥४६॥ 
पुव ०--उद्गाता भ्रौर प्रतिहर्ता दोनों का एक काल में श्रपछेद होने पर प्रायश्चित्त 
नहीं होता, क्योंकि वह एक-एक का भ्रपछेद होने पर विधान किया गया है। 
स्याद्वा प्राप्तनिमित्तत्वात्कालमात्रमेकम्‌ ॥५०॥ 
सि०--यदि विधान में एक काल का उल्लेख किया होता तो प्रायश्चित्त न होता, 
परन्तु निमित्त विद्यमान होने पर प्रायश्चित्त श्रावश्यक है । 
तत्र विप्रतिषेधाद्विकल्पः स्यात्‌ ॥५१॥ 
दोनों का एक काल में श्रपछेद होने पर दोनों प्रायश्चित्तों में से कोई एक 
प्रायश्चित्त होना चाहिए, क्योंकि परस्पर विरोध होने के कारण दोनों नहीं हो सकते । 
प्रयोगान्तरे वोभयानुग्रहः स्यात्‌ ॥५२॥ 
भ्राक्षेप९--यदि एक याग में दोनों प्रकार का प्रायश्चित्त न हो सके तो भिन्न- 
भिन्त दो यागों में दोनों का श्रनुष्ठान हो सकता है। 
न चेकसंयोगात्‌ ॥५३॥ 
समा०- उक्त कथन ठीक नहीं, क्योंकि उक्त प्रायश्चित्तों का एक याग के साथ 
सम्बन्ध है। 
पौर्वापयें पुवंदोबेल्यं प्रकृतिवत्‌ ॥५४॥ 
जैसे प्रकृति में विधान किया पदार्थ विकृति में विधान किये पदार्थे से निर्बल है, 
वैसे ही क्रम से श्रपछेद होने पर प्राप्त हुए दोनों प्रायश्चित्तों के मध्य अदक्षिणारूप प्रथम 
प्रायश्चित्त स्वस्व दक्षिणारूप प्रायश्चित्त की श्रपेक्षा निर्बल है। | 
यद्युद्गाता जघन्यः स्यात्युनर्यज्ञ सवंवेदसंदद्याद्यथेतर स्मिन्‌ ॥५५॥ | 
यदि उद्गाता का प्रतिहर्ता के .अपछेद से पूर्व भ्रपछछेद हो तो जैसे भिन्न-भिन्न | 
समय में भ्पछेद होने पर पुनर्याग में सवस्व दक्षिणा दी जाती है, वैसे ही पुनर्यज्ञ में सवेस्व 
दक्षिणा देनी चाहिए । 
अहगंणे यस्मिस्तपच्छेदस्तदावत्तेत कर्मपृथक्त्वात्‌ ॥५६॥ 


| 
| 

डादशाह आदि श्रहगेण यागों के मध्य जिस याग में उद्गाता का भ्रपछेद हो उसी | 
“की भ्रावृत्ति करे, क्योंकि एक-एक दिन में होनेवाला वह यज्ञरूप कर्म भिन्न-भिन्न है । | 


॥ इतिपूवंमीमांसादशंने षष्ठाध्यायस्य पञ्चमः पादः | 


षष्ठः पादः 


सन्तिपातेऽवंगुण्यात्प्रकृतिवत्तुल्यक्ल्पा यजेरन्‌ ॥ १॥ 


> 


सत्र छ में जो सत्रह ऋत्विज लिए जाते हैं, वे समान गोत्र के होने चाहिएँ 
जिससे यज्ञकाय में विगुणता उत्पन्न न हो । 

वचनाद्वा शिरोवत्स्यात्‌ ॥२॥ 
ग्राक्षेप-- जिस प्रकार शास्त्र में मृतक को छूने का निषेध है, फिर भी उसके सिर 
को उठाने के लिए कहा गया है, इसी प्रकार भिन्न-भिन्न गोत्रों के ऋत्विजों से यज्ञ कराया 
जा सकता है । 
न वाऽनारभ्यवादत्वात्‌ ॥३॥ 
समा०- भिन्न गोत्रों का प्रधिकार ठीक नहीं, क्योंकि उनके श्रनारमभ का कथन 
पाया जाता है। 
स्याद्रा यज्ञाथेत्वादोदुम्बरीवत्‌ ॥४॥ 
श्राक्षेप--ग्रौदुम्वरी (काष्ठविशेष) के समान यज्ञार्थं होने से विभिन्न गोत्रवाले 
ऋत्विजों से यज्ञ कराया जा सकता है। 
न तत्प्रधानत्वात्‌ ।।५।। 
समा०--उक्त कथन ठीक नहीं, क्योंकि कल्प>-गोत्र पुरुषार्थ के लिए है, यज्ञ के 
लिए नहीं । 
श्रौदुम्बर्याः परार्थंत्वात्कपालवत्‌ ॥६॥ 
कपाल के समान औदुम्बरी भी यज्ञ के लिए होती है, ग्रतः विभिन्न कल्पों का यज्ञ 
में प्रधिकार है । 
श्रन्येनापीति चेत्‌ ॥७॥ 
प्राक्षेप-- तब प्रन्य यजमान से भी यज्ञ होना चाहिए, यदि ऐसा कहो तो-- 
नैकत्वात्तस्य चानधिकाराच्छब्दस्य चाविभक्तत्वात्‌ ॥८॥ 1 
समा०--उक्त कथन ठीक नहीं, क्योंकि एक होने से उस यजमान का श्रनधिकार 
है ग्रौर शब्द के एक होने से ग्रन्य यज्ञ के यजमान का अन्य यज्ञ में ग्रधिकार नहीं । 
सन्निपातात्तु निमित्तविघातं स्यात्‌ बुह्रथन्तरवहि भक्‍तिष्टत्वादइसिष्ठनिवंत्ये nen 
ग्राक्षेप--यदि समान कह्पवालों का यज्ञ में श्रधिकार माना जाए तो फल का 
निमित्त ठीक नहीं रहता, क्योंकि फल एक के उद्देश्य से होना चाहिए श्रौर यजमान भिन्त- 
भिन्न हैं, प्रतः समान कल्पवालों का श्रधिकार मानना ठीक नहीं । 
भ्रपि वा कृत्स्तसंयोगादविघातः प्रतीयेत स्वामित्वेनाभिसम्बर्‍्धः ॥१०॥ 
समा०- समान कल्पवाले यजमानों का यज्ञ से सम्बन्ध स्वामीरूप से होता है, 
ग्रतः फल की प्राप्ति में बाधा नहीं होती, क्योंकि फल के लिए सब यजमानों का कतृत्व 
एक-जँसा है। 
साम्नोः कर्मेवु वृध्यंकदेशेन संयोगो गुणत्वेनाभिसम्बन्धस्तस्मात्तत् विघातः स्यात्‌ ॥११॥ 

' उक्त प्रकरण में बृहत्‌ श्रौर रथन्तर दोनों सामों का कर्मवृद्धि द्वारा उक्त स्तोत्र से 
सम्बन्ध है, प्रतः उक्त साम का विघात होता है और गुणरूपता से सम्बन्ध होने के कारण 
भी विघात होता है परन्तु उक्त दोनों बातें फल में नहीं पाई जातीं, श्रत: फल में विघात 
का दोष नहीं भ्राता। . 

वचनात द्विसंयोगस्तस्मादेकस्य पाणित्वम्‌ ॥१२॥ 
पूर्व०- जैसे 'ग्रञ्जलि से हवन करे” इस वाक्य में बाएं हाथ का भी सम्बन्ध प्रतीत 

होता है, वेसे ही “राजपुरोहितौ' वाक्य में भी राजा के दो पुरोहितो की प्रतीति होनी 
चाहिए, क्योंकि विधायक वाक्य से ऐसा ही पाया जाता है, श्रत: एक राजा के दो पुरोहितों 
का ही उक्त यज्ञ में ग्रधिकार है, राजा तथा पुरोहित दोनों का नहीं । 
श्र्थाभावात्तु नेवं स्यात्‌ ॥१३॥ 
सि०- उक्त वाक्य में दो पुरोहितों का ग्रहण ठीक नहीं, क्योंकि उसका उक्त ग्रर्थ 
नहीं है। 
्र्थानां च विभक्तत्वान्त तत्‌ श्रुतेन सम्बन्ध: ॥ १४॥ 
तथा, यागफल का विभाग पाये जाने से भी उक्त वाक्य में श्रवण किये याग के 
साथ दो पुरोहितों का सम्बन्ध नहीं हो सकता । 
पाणेः प्रत्यङ्गभावादसम्बन्धः प्रतीयेत ॥१५॥ 
वामहस्त का अञ्जलि के प्रति ग्रद्भ भाव होने पर भी हवन के साथ उसका सम्बन्ध 
नहीं हो सकता । 
सत्राणि सवेवर्णानामविशेषात्‌ ॥ १६॥ 
पूर्व ०-- सत्र नामक यागों में ब्राह्मण भ्रादि सब वर्णो का अधिकार है, क्योंकि उक्त 
सत्रों के विधायक वाक्यो में कोई विशेषता नहीं पाई जाती । 
लिड्भदर्शनाच्च ॥१७॥ 
तथा, प्रमाणों के उपलब्ध होने से भी उक्त ग्रथ की सिद्धि होती है। 
ब्राह्मणानां वेतरयोरात्विज्याभावात्‌ ॥ १८ 
सि०--ब्राह्मणों का ही सत्र में प्रधिकार है, क्योंकि क्षत्रिय तथा वैश्य के ऋत्विज 
होने का निषेध पाया जाता है। 
वचनादिति चेत्‌ ॥१९॥ 
राक्षे 'ऋ द्विकामा; सत्रमासीरन्‌ इस वचन से इतर वर्णों का प्रधिकार 
सिद्ध है, यदि ऐसा कहो तो-- 
न स्वामित्व हि विधोयते ॥२०॥ 


समा०--उक्त कथन ठीक नहीं, क्योंकि उक्त वाक्य में सत्र का स्वामी होना 
कथन किया गया है। 


गाहेपते वा स्यान्नामाविप्रतिषेधात्‌ ॥२१॥ 


ग्राक्षेप--गृहपति-कर्म में क्षत्रिय और वैश्य का अधिकार होना चाहिए, क्योंकि 
ऐसा होने से कोई विरोध नहीं । 


न वा कल्पविरोधात्‌ ॥२२॥ 


समा०- उक्त कथन ठीक नहीं, क्योंकि उसमें कल्प=गोत्र का विरोध हो | 
जाता है। । 


स्वामित्वादितरेषामहीने लिङ्गदर्शनम्‌ ॥२३॥ 


पुवंपक्ष का साधक जो लिङ्ग कथन किया गया है, वह प्रहीन नामक याग में 
जानना चाहिए, क्योंकि उस याग में ब्राह्मणातिरिक्त वर्ण भी यजमान होते हैं । 

वासिष्ठानां वा ब्रह्मत्वनियमात्‌ ॥२४॥ 
पूर्व ०--वस्तिष्ठ गोत्रवालों का ही सत्र में अधिकार है, क्योंकि उन्हों का ब्रह्मा 
होना नियत है । 
सवेषां वा प्रतिप्रसवात्‌ ॥२५॥ 
श्रथवा, सत्र में सब ब्राह्मणों का अधिकार है, क्योंकि वाक्यान्तर में वसिष्ठ गोत्र- 
वाले के ब्रह्मा होने का निषेध पाया जाता है। 
बेइवामित्रस्य हौत्रनियमा द्भुगुशुनकवसिष्ठानामनधिकारः ७३२६७ 
सि०--मुगु, शुनक, वसिष्ठ गोत्रवालों का यज्ञ में श्रधिकार नहीं श्रपितु विश्वा- 
मित्र गोत्रवालों का ही प्रधिकार है, क्योंकि उन्हीं के होता होने का नियम पाया जाता है। 
विहारस्य प्रभुत्वादनग्नीनामपि स्यात्‌ ॥२७॥ 
पुवं ०--श्रना हित ग्रग्नियों का भी सत्र में भ्रधिकार है, क्योंकि एक ही ग्राह्व- 
नीयाग्नि सब यज्ञो के लिए समर्थ है। 
सारस्वते च दशनात्‌ ॥२८॥॥ 
तथा सारस्वत नामक सत्र में अनाहिताग्नियों का कथन पाये जाने से भी उक्त 
आर्थ की सिद्धि होती है । 
प्रायश्चित्तविधानाच्च ॥२६॥ 
श्रौर, प्रायश्चित्त का विधान पाये जाने से भी उक्त ग्रथ की सिद्धि होती है । 
साग्नीनां वेष्टिपूवेत्वात्‌ ।।३०॥ 
सि०- सत्र में श्राहितारिनियों का ही प्रधिकार है, क्योंकि सत्र का ग्रनुष्ठान दशे- 
पौर्णमास याग के पश्चात्‌ कथन किया गया है। 
स्वार्थेन च प्रयुवतत्वात्‌ ॥३१॥ 
तथा, भ्रपने-प्रपने अ्रथे के लिए प्रग्तियों का ग्राधान पाये जाने से भी उक्त प्रथे की 


सिद्धि होती है। 
सन्निवापं च दशयति ॥३२॥ 
और, सब यजमानों की श्रग्नियों का मिलाप श्रुति वाक्य से पाया जाता है। 
जुह्वादीनामप्रयुकतत्वात्सनदेहे यथाकामी प्रतीयते ॥३२॥ 

पूर्व ०--जुहु भ्रादि पात्रों का सन्देह होते पर अपनी इच्छा के अनुसार उपादान 

करे, क्योंकि उनका बिशेष रूप से विधान नहीं पाया जाता । 
द्यपि वऽन्यानि पात्राणि साघारणानि कुर्वीरन्विप्रतिषेधाच्छास्त्रकृतत्वात्‌ 0३४॥ 

सि०--दूसरे सर्वसाधारण जुहु आदि पात्र सम्पादन करने चाहिएँ, क्योंकि शास्त्र 

में ऐसा ही विधान है, भौर किसी यजमान के पात्र ग्रहण करने में विरोध हो जाता है। 
प्रायश्चित्तमापदि स्यात्‌ ॥२२॥। 

यजमान के मर जाने पर जो प्रापश्चित्त कथन किया गया 


की सिद्धि में प्रमाण है। 


है, वह भी उक्त प्रर्थ 

पुरुषकल्पेन वा विकृतो कर्तृ नियम: स्याद्यज्ञस्य तद्गुणत्वादभावादित- 
रान्प्रत्येकस्मिन्तधिकारः स्यात्‌ ॥३६॥ 

पुर्व०--प्रध्वर-कल्पादि विकृति यागों में पुरुषविशेष द्वारा सत्रह सामिधेनियों 
का उल्लेख पाये जाने से वैद्यरूप यजमान का नियम होना चाहिए, क्योंकि पूर्वोक्त यागो के 
प्रति उक्त सामिधेनियाँ गौण हैं, ओर ब्राह्मण-क्षत्रियों के प्रति सत्रह सामिधेनियों का 
विधान नहीं, श्रतः एक वैश्यरूप यजमान में ही उक्त यागों का ग्रधिकार होना चाहिए। 

लिङ्गाच्चेज्याविशेषवत्‌ ॥३७॥ 

जैसे वेश्यस्तोम नामक यागविशेष में केवल वैश्य का अधिकार है, वेसे ही प्रमाणों 
के उपलब्ध होने से उक्त विकृति यागो में वेश्य का अधिकार सिद्ध होता है । 

न वा संयोगपृथक्त्वाद्‌ गुणस्येज्याप्रधानत्वादसंयुक्ता हि चोदना ॥३८॥ 

सि०--उक्त कथन ठीक नहीं, क्योंकि याग के विधायक ग्रौर सामिधेनियों के 
विधायक वाक्यो का भेद है तथा गुण के प्रति याग के प्रधान होने से गुणानुसार यजमान 
की कल्पना करना ठीक नहीं, भ्रत: उक्त विकृति याग वैश्य यजमानवाले नहीं हो सकते । 

इज्यायां तद्गुणत्वाहिशेषेण नियम्येत ॥३९॥ 

वैश्यस्तोम नामक याग में वेश्यरूप कर्ताविशेष का नियम होना ठीक है, क्योंकि 

उसमें वैश्य का गुणरूप से कथन पाया जाता है। 
॥ इति पूर्वेमीमांसादशने षष्ठाध्यायस्य षष्ठ: पाद: ॥। 


सप्तमः पादः 


स्वदाने सर्वमविश्ञेषात्‌ ॥१॥ | 
पुव०-विश्वजित्‌ याग में सर्वस्व दान करना चाहिए, क्योंकि सामान्य रूप से | 
सवंस्व दान करने का विधान पाया जाता है। 
यस्य वा प्रभुः स्यादितरस्याऽशक्यत्वात्‌ ॥२॥ | 
सि०--यजमान जिन वस्तुग्रों का स्वामी हो, उन्हीं का दान करे, ग्रन्य का नहीं, 
क्योंकि अन्य वस्तु (स्त्री श्रादि ) के दान में वह ग्रसमर्थ है 
न भूमिः स्यात्सर्वान्प्रत्यविशिष्टत्वात्‌ ॥३॥ 
भूमि का दान नहीं दिया जा सकता, क्योंकि उस पर पुत्र-स्त्री आदि भ्रन्य 
सम्बन्धियो का एक-जैसा भ्रधिकार है। 
श्रकायंत्वाच्च ततः पुनविशेष: स्यात्‌ ॥४॥ 
युद्ध के लिए ग्रत्यन्त उपयोगी होने के कारण यजमान श्रइव श्रादि का दान कदापि 
न करे, क्योंकि वह सवंथा उपादेय पदार्थ है। 
नित्यत्वाच्चानित्यैर्नास्ति सम्बन्धः ॥शा 
(जब ग्रात्मदान तक कर देते हैं, फिर प्रश्वदान प्रादि का निषेध क 


यों ? ) ग्रात्मा 
नित्य होने से श्रनित्य पदार्थों के साथ उसका सम्बन्ध नहीं है। ु 

शुद्रश्च धमंशास्त्रत्वात्‌ ॥६॥ 
विश्वजित्‌ याग में शूद्र को भी दान कर देने का अ्रधिकार है, क्योंकि घमंशास्त्र 
में उसका सेवारूप धर्म वर्णन किया गया है । 
दक्षिणाकाले यत्स्वं तत्प्रतीयेत तद्दानसंयोगात्‌ ॥७॥ 
जो दातव्य पदार्थ हों वे सब दक्षिणाकाल में ही देने चाहिएँ, क्योंकि उक्त याग के 
सम्बन्ध में ऐसा ही विधान है। 
श्रज्षेषत्वात्तदन्तः स्यात्कमंणो द्रव्यसिद्धित्वात्‌ ॥८॥ 
पूर्व ०---विश्वजित्‌ याग-सम्बन्धी कोई कर्म शेष न रहने से दक्षिणाकाल में ही 
उसकी समाप्ति हो जाती है, याग का प्रयोजन सिद्ध होने के कारण। 
शपि वा शेषकर्म स्यात्क्रतोः प्रत्यक्ष शिष्टत्वात्‌ ॥&॥। 
दक्षिणा के पश्चात्‌ भी पूर्णाहुति श्रादि कर्म शेष रहते हैं। 
तथा चाऽ्न्यार्थदशनम्‌ ॥१०॥ 
श्रौर, ऐसे ही उदाहरण भी पाये जाते हैं । 
प्रशेष॑ तु समञ्जसमादाने शेषकर्म स्यात्‌ ॥ ११॥ 
श्राक्षेप-- यज्ञकर्म के पूणं होने पर समस्त बचे हुए शाकल्य > सामग्री को सम्पूर्ण 
रूप से यज्ञारिनि में समपित कर देना चाहिए। इसी से यज्ञकर्म की पूति होती है। 
नादानस्यानित्यत्वात्‌ ॥१२॥ 
सभा०---उक्त कथन ठीक नहीं । जो भक्षण योग्य पदार्थ हैं, उन्हें यज्ञशेष के रूप 
में भक्षणार्थं रखकर श्रन्य सामग्री का हवन कर देना चाहिए । 
दीक्षासु विनिर्देशादकऋत्वर्थेन संयोगस्तस्मादविरोधः स्यात्‌ ॥१२॥ 
सि०-- (यज्ञशेष में सम्पूर्णं सामग्री का हवन कर देना लिखा है, श्रौर यज्ञशेष 
का भक्षण करना भी, यह परस्पर विरोध क्यों ? ) यज्ञशेष भक्षणार्थं ही होता है, पूर्णाहुति 
उससे भिन्न सामग्री की दी जाती है, रतः उक्त दोनों बातों में विरोध नहीं है 
ग्रहगणे च तद्धमंः स्यात्सर्वेषामविशेषात्‌ ॥१४॥ 
“झहगेण भ्रष्टरात्र याग' विश्वजित्‌ याग के समान होता है, प्रत: उसमें भी सर्वस्व 
की दक्षिणा दी जानी चाहिए । 
द्वादशशतं वा प्रकृतिवत्‌ ॥१५॥ 
पूर्व ०--जैसे प्रकृति (ज्योतिष्टोम) याग में बारह सौ रुपये की दक्षिणा का 
कथन है, उतनी ही प्रहर्गण याग की दक्षिणा है। 
श्रतद्गुणत्वात्तु नेवं स्यात्‌ ॥१६॥ 
सि०--उक्त कथन ठीक नहीं । भ्रहगंण याग में ज्योतिष्टोम के धर्म नहीं पाये 
जाते, अतः इस प्रकार का विधान नहीं हो सकता। श्रहगेण याग में विश्वजित्‌ याग के 
नक्षण पाये जाते हैं, प्रत: उसी का श्रनुसरण करना चाहिए । 
लिङ्गदशेनाच्च ॥१७॥ 
तथा, प्रमाणों से भी ऐसा ही पाया जाता है। 

विकारः सन्नुभयतो$विशेषात्‌ ।। १८॥। 
पुर्वे०-विकाररूप अ्रहगेण याग दोनों भ्रवस्थाग्नो में हो सकता है, भ्रर्थात्‌ चाहे 
बारह सी रुपया हो या कम हो, क्योंकि कोई विशेषता नहीं पाई जाती । 
अधिक वा प्रतिप्रसवात्‌ ॥१९॥ . 
सि०--सबको विश्वजित्‌ याग करने का ग्रधिकार नहीं, क्योंकि उसमें बारह सौ 
रुपये का विधान पाया जाता है। 
झनुग्रहाच्च पादवत्‌ ॥२०॥ 
तथा, श्रधिकार का ग्रहण करने से पाद के समान बारह सौ भी बीच में ग्रा 
जाते हैं । 
भ्रपरिमिते शिष्टस्य संख्याप्रतिषेधस्तत्‌ श्रुतित्वात्‌ ॥२१॥ 
पूर्व ०--भ्रपरिमित दान का विधान पाये जाने से बारह सौ की नियत संख्या का 
निषेध पाया जाता है, क्योंकि उक्त दान में श्रुति पाई जाती है। 
कल्पान्तरं वा तुल्यवत्प्रसंस्यानात्‌ ॥२२॥ 
सि०--अपरिमित शब्द बारह सौ ग्रादि संख्या का निषेधक नहीं किन्तु उक्त 
संख्या के बरावर संख्या कथन करने का हेतु है। 
प्रनियमो5विशेषात्‌ ॥२३॥ 
पुवे०--तुल्य कह देने से कोई विशेष भ्रर्थ नहीं निकलता, श्रत: बारह सौ ब्रौर 
प्रपरिमित का समान श्र करना ठीक नहीं । 
_ श्रधिकं वा स्याद्बह्वर्थत्वादितरेः सन्निधानात्‌ ॥२४॥ 


सि०--भ्रपरिमित दो सो भ्रादि संख्या से ग्रधिक का वाचक है, बहुत श्रर्थ का 
वाचक होने से, क्योंकि वह द्विशत वा सहन ग्रादि संख्याश्रों की सन्निधि में पढ़ा गया है। 
भाव यह है कि विश्वजित्‌ याग बहुत साधन सम्पन्न व्यक्ति ही कर सकते हैं । " 
भ्रथेवादरच तदर्थवत्‌ ॥२५॥ | 
इस ग्रपरिमित शब्द में ग्रथेवाद का भाव भी पाया जाता है, जैसे निन्दा-स्तुति | 
को कुछ बढ़ा-चढ़ाकर कह दिया जाता है, उसी प्रकार का यह्‌ श्रपरिमित शब्द है । 
परकृतिपुराकल्पं च मनुष्यधर्म: स्यादर्थाय ह्यनुकोतनम्‌ ॥२६॥ 
(० सृष्टि में भी मनुष्यों के धर्म वर्तमान सृष्टि की भाँति ही थे (जैसे 
उ सौ वर्ष जीता है) इस श्रथ के बोधनाथ ही. शास्त्रों में भ्रनुकीतेन कथन किया 
र तद्युक्ते च प्रतिषेधात्‌ ॥२७॥ 
पुवकल्प के मनुष्यों के धर्मो का विधान मानना ठीक नहीं, क्योंकि उनका निषेव 
पाया जाता है। 
निर्देशाद्वा तद्धमंः स्यात्पञ्चावत्तवत्‌ ॥२८॥ 


जब पु्वेकल्प के मनुष्यों के शरीर पञ्चभोतिक ही थे तब उनको मनुष्यधर्मा 
मानना ही ठीक है, उन्हें प्रलौकिक मानना ठीक नहीं । ८ 

{विधौ तु वेदसंयोगादृपदेशः स्यात्‌ ॥२६॥ 

वेदों के वर्णन से भी ऐसा ही सिद्ध होता है कि पूवंसृष्टि में मनुष्यों के धर्मे वर्तमान 

सृष्टि के समान ही थे। 
प्रर्थवादो वा विधिशेषत्वात्तस्मा न्नित्यानुवादः स्यात्‌ ॥३०॥ 

सि०---वेदों के प्रमाण उपलब्ध होने से यह सिद्ध होता है कि सहस्नों वर्ष की श्रायु 

का कथन ग्रर्थवाद है, श्रत: वेदार्थ का ही अनुवादक ग्र्थेवाद है, गरन्यार्थं का विधायक नहीं । 
सहस्रसंवत्सरं तदायुषामसम्भवान्मनुष्येषु ॥ २ १।। 

पूर्व ०--'पूर्वकल्प में लोगों की आयु सहस्रं वर्ष की थी ऐसे कथन पाए जाने से 
यह सिद्ध होता है कि पूर्वकल्प के लोगों में मनुष्य के धर्म न थे, क्योंकि वर्तमान सृष्टि में 
मनुष्य की इतनी आयु नहीं होती । 

पि वा तदधिकारान्मनुष्यध्मः स्यात्‌ ॥२२॥ 

अध्ययनाध्यापन में मनुष्यों का ग्रधिकार पाये जाने से भी वे लोग मनुष्यघर्मा ही 

ज्ञात होते हैं, देव नहीं । 
नासामर्थ्यात्‌ ॥३३॥ 

सामर्थ्यं का प्रभाव होने से कल्पित देवताग्रों का अ्रध्ययन में सम्बन्ध नहीं 

पाया जाता । 
सम्बन्धदर्शनात्‌ ॥३४॥ 

सि०-श्रग्नि, वायु आदि जड़ देवताओं में प्रध्ययनाध्यापन का सम्बन्ध नहीं पाया 

जाता। 
स कुल्यः स्यादिति का्षर्णाजितिरेकस्मिन्नसम्भवात्‌ ॥३५॥ 

प्राचार्य काषर्णाजिनि का मत है कि जो दिव्य सहस वर्ष पर्यन्त ग्रध्ययन लिखा है, 

बह एक कुल का है, क्योंकि एक पुरुष में उबत अर्थ की ग्रसम्भवता पाई जाती है। 
अपि वा कृत्स्तसंयोगादेकस्येव प्रयोगः स्यात्‌ ।३६॥ 

पुर्वे०- शास्त्र में जो कृत्स्न शब्द श्राया है, उससे एक व्यक्ति का ही श्राशय 

निकलता है। 
विप्रतिषेधात्तु गुण्यन्यतरः स्यादिति लावुकायनः ॥३७॥॥ 
समा०--पूर्वोत्तर विरोध पाये जाने से लावुकायन ऋषि यह मानते हैं कि दिव्य 
सहस्र वर्ष का भ्रध्ययन गोण है। 

द संवत्सरो वा विचालित्वात्‌ ॥३८॥ 

संवत्सार शब्द एक भ्रथ का वाचक नहीं है (यह भ्रन्य समाधान है), संवत्सर शब्द 
कहीं षषे का वाचक है, कहीं ऋतुशों का भ्रौर कहीं दिन का । 

सा प्रकृतिः स्यादाधिकारात्‌ ॥ २६) 

सहस्न संवत्सरोंवाले मनुष्य का ही यहाँ ग्रहण होता है, क्योंकि प्रव्ययनाध्यापन में 

जड़ देगों का प्रधिकार नहीं हो सकता । 

भ्रहानि वाउभिसंस्यात्वात्‌ ॥४०॥ 
सि०--संवत्सर दिन के श्र में भी प्रयुक्त होता है, क्योंकि एक दिन में छ्हों 
'ऋतुश्रों के वतंने का वर्णन पाया जाता है। 
॥ इति पूवं मौमांसादशंने षष्ठाध्यायस्य सप्तमः पादः ।। 


अष्टसः पादः 


` इष्टिपूवत्वादक्रतुशेषो होमः संस्कृतेष्वग्निषु 
स्यादपूर्वाऽप्याधानस्य सर्वशेषत्वात्‌ ॥ १॥ 
पुर्बं०--यज्ञ का श्रनङ्गभूत प्रजा की कामनार्थं चतुहोत्र नामक याग श्रन्य होमों 
का अङ्ग होने के कारण श्रपूर्व होने पर भी पवमान इष्टिसाध्य होने से संस्कृत भ्रग्नियों में 
ही किया जाना चाहिए। 
इष्टत्वेन तु संस्तवश्चतुर्होतुनसंस्कृतेषु द्यति ॥२॥ 
समा०-- इष्टिरूप जो स्तुति की जाती है, उससे प्रतीत होता है कि चतुर्होत्र को 
प्रसंस्कृत भ्रग्नि में ही करना चाहिए। 
` उपदेशस्त्वपुर्वेत्वात्‌ ॥३॥ 
(जब उक्त होम असंस्कृत श्रग्नियों में ही होता है, पुनः उसके विधान की क्या 
आवश्यकता है ? ) पूर्वोक्त होमो का उपदेश अपूर्वे विधि के श्रभिप्राय से है। 
स सर्वेषाम विज्ञेषात्‌ ॥४॥ 
पूर्व ०--पूर्वोक्त विधि यज्ञ के अङ्गभुत भ्रौर श्नङ्गभूत दोनों प्रकार के होमों का 
विधान करती है, इसमें कोई विशेषता नहीं पाई जाती । 
प्रपि वा कत्वभावादनाहिताग्नेरश्ञेषभूतनि्देशः ।।५॥ | 
सि०--जो कर्म यज्ञ के अङ्गभत नहीं हैं, वे प्रनाहिताग्नियो में किये जाएँ। | 
जपो वा$नग्निसंयोगात्‌ ॥६॥ 


श्राक्षेप- श्रनाहितारिनियों की इष्ठ श्रर्थवाद है, उसका ग्रग्नि के साथ कोई सम्बन्ध 


नहीं होता । 


६ उभयोः पितृयज्ञवत्‌ Nn 
श्राक्षप- जैसे पितृयज्ञ को ग्राहितार्नि श्रौर प्रनाहित 


A [रिनि दोनों प्रकार के पुरुष 
कर सकते हैं, वेसे ही चतुहोम को भी दोनो भकार के पुरुष कर सकते हँ। 5 


निर्देशो वाञ्नाहिताग्नेरनारम्याग्निसंयोगात्‌ nen 


समा०- चतुहोम याग का श्रना हिताग्नि में ही निर्देश पाया जाता क्योंकि 
इसी अ्रग्नि के साथ उक्त होमों का सम्बन्ध है। के 

पितृयज्ञे संयुक्तस्य पुनवंचनम्‌ ॥१०॥ 
पितृयज्ञ में प्राहिताग्नि ध्रौर भ्रनाहिताग्नि दोनों के बोधक भिन्न-भिन्न वचन पाये 
जाते हैं, प्रत: उसका दृष्टान्त चतुर्होत्र में देना ठीक नहीं । 
उपनयन्नाधीत होमसंयोगात्‌ ॥११॥ 
पुवे०--उपनयनकाल में आहिताग्नि में यज्ञ करे, क्योंकि उसका होम के साथ 
सम्बन्ध प्राया जाता है। 
स्यपतिवल्लौकिके वा विद्याकर्मानुपूवंत्वात्‌ ॥१२॥ 
सि०--उपनयन कमं स्थपति’ इष्टि के समान लोकिकाग्नि में ही करना चाहिए, 
क्योंकि उसका उद्देश्य ब्रह्मविद्या में प्रवृत्त होना है। 
श्राधानं च भार्यासंयुक्तम्‌ ॥ १३।। 
और, अग्न्याधान का भ्रधिकार विद्याध्ययन के पश्चात्‌ विवाहित पुरुष को ही है, 
अत: उपनयन-सम्बन्धी होम लौकिक प्रग्नि में करना चाहिए। 
ग्रकर्म चो्ध्वमाधानात्तत्समवायो हि कमं भिः ॥ १४।। 
जो भ्रग्न्याधान के पश्चात्‌ भार्या ग्रहण करता है, वह श्रकमं है, क्योंकि कर्मा के 
साथ उस भार्या का सम्बन्ध उपनयनकाल के पश्चात्‌ होता है। 
श्राद्धवदिति चेत्‌ ॥१५॥ 
श्राद्धकर्म के समान उपनयन-सम्बन्धी हवन श्राहित भ्रौर भ्रनाहित दोनों अग्नियों 
में किया जाता है, यदि ऐसा कहो तो-- 
न श्रुतिविप्रतिषेधात्‌ ॥१६७ 
उक्त कथन ठीक नहीं, क्योंकि दो भार्याग्रौं से विवाह का निषेध पाया जाता है। 
सर्वार्थत्वाच्च पुत्रार्थो न प्रयोजयेत्‌ ७१७॥ 
घर्मादि सब प्रकार के प्रयोजनों के लिए होने से स्त्री सहवमिणी कहलाती है, केवल 
पुत्ररूपी प्रयोजन से नहीं । 
सोमपानात्तु प्रापणं द्वितीयस्य तस्मादुपयच्छेत्‌ ॥१८॥ 
सोमपान करनेवाला (बैदिकघर्मी) दूसरी भार्या की श्रभिलाषा नहीं रखता । 
पितृयज्ञे तु दर्शात्प्रागाधातात्प्रतीयेत ॥१९॥ 
पितृयज्ञ ग्राहिताग्नि (ब्राह्मणादि) ओर घ्रनाहिताग्नि (शूद्रादि) दोनों के लिए 
कर्तव्य है, ग्रतः उसे दोनों प्रकार से करने का विधान है, परन्तु उपनयन में ऐसा विधान 
नहीं । 
स्थपतीष्टिः प्रजावदग्न्याधेयं प्रयोजयेत्तादर्थ्याच्चापवृज्येत्‌ ॥२०॥ 
पुर्वे०--स्थपति इष्टि प्रयाज के समान ग्रग्याधान के ग्राश्रय से होती है श्रोर यज्ञ 
के ्रभिप्रायवाली होने से उसका ग्राहिंताग्ति के साथ सम्बन्ध है। 
'अपि वा लौकिकेऽग्नो स्थादाधानस्यासवंशेषत्वात्‌ ॥२१७ 
सि०--स्थपति श्रग्नि का अनुष्ठान लौकिकाग्ति में होना चाहिए, क्योंकि 
घररत्याधान कर्म सबके लिए नहीं है। 

वर्कोजपशुइच तद्द दाधानस्याप्राप्तकालत्वात्‌ ॥२२॥ 
जिस ब्रह्मचारी का ब्रह्माचयंत्रत खण्डित हो जाए उसे गधे का स्पर्श करके 
'ग्रवकीणि इष्टि' लौकिक अग्नि में करनी चाहिए, क्योंकि भ्रग्न्याघान का काल प्राप्त 
नहीं है । 
उदगयनपूवपक्षाहः पुण्याहेषु देवानि स्भूतिरूपान्यार्थदर्शनात्‌ ॥२३॥ 
चूड़ाकर्मादि कमं पवित्र दिनों में किया जाना चाहिए, क्योंकि देव-सम्बन्धी कर्मे 
शुभ दिनों में ही किये जाते हैं । स्मृतियों में भी ऐसा ही विधान पाया जाता है। 
श्रहनि च कमे साकल्यम्‌ ॥२४॥ 
तथा, उक्त सब कार्य दिन में ही करने चाहिएँ । 
इतरेषु तु पित्र्याणि ॥२५॥ 
पित्र्यकम सब दिनों में करने चाहिए । 
याञ्चाक्रयणमविद्यसाने लोकवत्‌ ॥२६॥ 
पूर्व ०--भिक्षा और सोम का क्रयण सब कालों में होना चाहिए, जैसा कि लोक - 
में पाया जाता है । | 
नियतं वाथेवत्वात्स्यात्‌ ॥२७॥ 
सि०--भिक्षा श्रादि नियत काल में करनी चाहिए, नियत काल में करने से हीजे 
भ्र्थ वाले प्र्थात्‌ ऋतुरूप भ्रपूवं के जनक होते हैं। 
तथा भक्षप्रंषाच्छादनसंज्ञप्तहोमद्वेषम्‌ ॥२८॥ 
तथा, उक्त प्रकार भक्ष-=यवाग्‌ श्रादिव्रत, प्रेष =>प्रॅषितव्य, भ्राच्छादन== दर्भमय 
श्राच्छादन, संज्ञप्तहोम और द्वेष== 'योऽस्मान्‌ द्वेष्टि' इत्यादि वाक्योक्त कर्म नियत काल 
में ही होते हैं। 
अनर्थकं त्वनित्यं स्यात्‌ ॥२६॥ | 
भिक्षा प्रादि कर्मों को नियमपूवेक न किया जाए तो ये कर्म स्वास्थ्य की दृष्टि से : | 
हानिप्रद हो सकते हैं। | 
पशुचोदनायामनियमोऽविशेषात्‌ ॥३०॥ | 
पुर्व ०--'पशून्‌ पाहि’ इत्यादि मन्त्र द्वारा पशु-रक्षा का कोई विशेष नियम नहीं 
है, किसी पशुविशेष की रक्षा का नियम नहीं है, सब प्रकार के पशुओं की रक्षा का 
उपदेश है । 
छागो वा सन्त्रवर्णात्‌ ॥३१॥ 
सि०- यदि कोई कहे कि वेद में बकरे को मारकर हवन करने का विधान है, ; ' 


न चोदनाविरोघात्‌ ॥३२॥ | 
उक्त कथन ठीक नहीं, क्योंकि उक्त मन्त्र से विरोध हो जाता है। 
श्राष यवदिति चेत्‌ ॥३३॥ 


'प्रार्षेयं वृणीते' वाक्य के समान 'पशून्‌ पाहि! का भ्राशय गौ भ्रादि विशेष पथुझों | 
की रक्षा से है, उसका सब पशुओं से सम्बन्ध नहीं, यदि ऐसा माना जाए तो-- 

न तत्र ह्यचोदितत्वात्‌ ।३४॥ 
उक्त कथन ठीक नहीं, क्योंकि वेद में निश्चय ही पशुविशेष की रक्षा का विधान 
नहीं पाया जाता, अपितु पशुमात्र की रक्षा का विधान है। 
नियमों वैका्यं ह्यर्थभेदाद्भेदः प॒थक्त्वेनाभिधानात्‌ ॥३५॥ 
उक्त मन्त्र में सामान्य पशुश्रों की रक्षा का विधान है परन्तु छाग=बकरा एक 
विशेष पशु है, भेदरू प से कथन किये जाने के कारण, इसकी गिनती उनमें हो सकती है। 
ग्रनियमो वार्थान्तरत्वादन्यत्वं व्यतिरेकशब्दभेदाम्याम्‌ ॥३६॥ 
वेद में किसी विशेष पशु की रक्षा का नियम नहीं है । भिन्न शब्द की वाच्यता 
होने से श्रियम है ग्रौर भिन्न प्रथं होने से भेद पाया जाता है । [वेद में स्पष्ट कहा हैं-- 
“शां सा हिसोः', “रवि मा हिसीः, 'मा {हसीरेकशफम्‌' (यजु ० १३।४३, ४८) भर्थात्‌ 
माय को मत मारो, भेड़ को मत मारो, एक खुरवाले पशुओं को मत मारो ।] 
न वा प्रयोगसमवायित्वात्‌ ।३७॥ 
सि०--शब्दों का ठीक-ठीक ग्रथ उनके प्रयोग से जाना जा सकता है। 
छूपालिङ्गाच्च ७३८॥ 
पूर्व ०--रूप रौर लिङ्ग से भी छाग--बकरे का वध पाया जाता है ('यागा्थे 
{छिद्यत इति छागः? जो याग के लिए काटा जाए उसे छाग कहते हैं।) 
छागेन कर्माख्या रूपलिङ्काम्याम्‌ ॥३६॥ 
सि०--रूप और लिङ्ग से यह पर्थे बकरे में नहीं घट सकता भ्रपितु यज्ञ के लिए 
जिन पदार्थों को छेदा==काटा जाता है, वे छाग संज्ञावाले है। 
रूपान्यत्वान्न जातिशब्दः स्यात्‌ ॥४०॥ 
रूपों में भिन्नता होने के कारण 'छाग से किसी जाति का प्राशय ग्रहण नहीं 
करना चाहिए । 
विकारो नोत्पत्तिकत्वात्‌ ॥४१॥ 
यज्ञ में पशु-हवनरूप विकार इष्ट नहीं, क्योंकि वेद ईश्वरीय ज्ञान है । 
त नैमित्तिकः पशोर्गुणस्याचोदितत्वात्‌ ॥४२॥ हट 
वेद में 'छाग” शब्द यौगिक है, झर उस वर्णन से पशुविशेष नहीं माना जा 
स्रकता । 
जातेर्वा तत्प्रायवचनाय वत्त्वाम्याम्‌ ए४३॥ 
जातिवाचक शब्दों के साथ पढ़े जाने श्रौर प्रयोजनवाला होने से छाग शब्द जाति 
का व( इक है (छाग एक विशेष प्रकार की ओषधि का नाम है, जो सुगन्धिरूप प्रयोजन के 
लिए यज्ञ की सामग्री में डाली जाती थी) । 
॥ इति पूर्वेमौमांसादर्शने षष्ठाध्यायस्याष्टमः पादः ॥ 
0 इति षष्ठोऽध्यायः ॥ 

सप्तमोऽध्यायः 


प्रथसः पादः 


श्रुतिप्रमाणत्वाच्छेषाणां मुखभेदे यथाधिकारं भावः स्यात्‌ ॥१॥ 
सि०--जिस अपूर्व का जो प्रयाजादि शेष है, यहाँ प्रकरणानुसार उन धर्मों की 
व्यवस्था की जाती है भ्रौर श्रृति-प्रमाण से यह सिद्ध किया जाता है कि यह इस कर्म का 
शेष है । 
उत्पत्त्यर्थाविभागाद्वा सत्त्ववदेकधम्यं स्यात्‌ ॥२॥ 
पूवे०--यजन से ही श्रपूर्व की उत्पत्ति होती है, प्रतः यजन ग्रौर अपुवे का 
विभाग सम्भव नहीं । सभी यजन श्रपुववाले होते हैं, गोत्व जाति की भाँति। 
चोदना शेषभावाद्वा तावा तद्मेंदाद्‌व्यवतिष्ठे रन्नुत्पत्ते गुण भुतत्वात्‌ ॥३॥ 
सि०--कर्म की प्रेरणा का शेषभाव होने तथा श्रपुर्वो का भेद होने से श्रौर यजन 
का उस प्रेरणा में गौण भाव रहने के कारण प्रकरण के ग्रनुसार ही उसकी व्यवस्था की 
जाती है। दशप मासाभ्यां यजेत' में 'दशंपूर्णमासी' विशेष है श्रोर 'यजेत' सामान्य है। 
यहाँ केवल कर्तव्यता ही बताई जाती है, क्योंकि भ्रपूवे यजन के समाप्त होने पर ही 
होता है। ० 
सत्त्वे लक्षणसंयोगात्सावंत्रिक॑ प्रतीयेत ॥४॥ 
सत्त्व (गोत्व ग्रादि) को लक्ष्य करके जो भी धर्म कहा जाता है, वह सार्वत्रिक | 
होता है । | 
श्रविभागात्तु नवं स्यात्‌ ॥५॥ | 
पुर्व*--श्रपूव प्रयुक्त जो घर्म बताये जाते हैं, वे सब यजन प्रयुक्त ही समझते | 
चाहिएँ, क्योंकि धर्मों का यजन के साथ कोई विभाग नहीं होता। 
हृचर्थत्वं च विप्रतिषिद्धम्‌ ॥६॥ | 
दो प्रकार के भ्रथों का मानना श्रत्याय है। ~ 
उत्पत्तो विध्यभावाद्वा चोदनायां प्रवृत्ति: स्यात्ततश्च कर्मभेदः स्थात्‌ ॥७॥ । 
सि०--यजन में विधि का भ्रभाव होने के कारण अपूर्व में प्रयाजादि धर्मो की 
प्रवृत्ति होती है, इससे पुनः कर्म का भेद हो जाएगा। । 
यदि वा$प्यमिधानवत्सामान्यात्‌ स्वधम: स्यात्‌ ।।८॥। 


श्राक्षप- यद्यपि श्रपूर्व धर्मों का प्रयोजक होता है तो भी ग्रभिधान के समान 
सामान्यतया वह सर्वंधमंवाला होता है। 

गर्थस्य त्वविभक्तत्वात्तथा स्यादभिधानेष्‌ पूवंवत्वात्प्रयोगस्य कर्मणः 
शब्दभाव्यत्वाद्वि भागाच्छेषाणामप्रवृत्तिः स्यात्‌ ॥९॥॥ 
समा०--प्रयोग के पूर्ववत्त्र होने से तथा ब्रर्थ के नियत होने से भ्रभिधानों ४ | 
ऐसा हो सकता है परन्तु कार्यों के शब्दमान्य होने से विभाग होने के कारण प्रयाजादि शेष 
कर्मों में प्रवृत्ति नहीं होगी । 


= 


स्मृतिरिति चेत्‌ ॥१०॥ 
स्मृति है, यदि ऐसा कहो तो-- 
न पूर्ववत्त्तात्‌ ॥११॥ 
उक्त कथन ठीक नहीं, क्योंकि वे पूवं श्रर्थात्‌ प्रकृतियागवालों के घमं हैं। 
श्र्थस्प शब्दभाव्यत्वात्प्रकरणनिवन्धनाच्छब्दादेवान्यत्र भावः स्यात्‌ ॥१२॥ 
श्रङ्खकलाप के शब्दभाव्य होने से तथा प्रकरण के साथ सम्बन्ध होने से ग्रतिदेश 
शास्त्ररूप शब्द से विकृतियाग के साथ सम्बन्ध पाया जाता है। 
समाने पूर्ववत्त्वादुत्पन्नाधिकारः स्यात्‌ ॥१३॥ 
पूर्व०-- समानमितरत्‌ इयेनेन-इस वाक्य में श्रनुवाद है, ज्योतिष्टोम की 
विकृति होने से । 
श्येनस्थेति चेत्‌ 11 १४॥ 
ज्योतिष्टोमों का श्रनुवाद नहीं है, श्येन के ग्रहण करने की सामथ्यं से, यदि ऐसा 
कहो तो-- 
नासन्निधानात्‌ ॥१५॥ 
उक्त कथन ठीक नहीं, क्योंकि सन्निधान न होने से श्येन के वेशेषिको का भ्रनुवाद 
युक्‍त नहीं हो सकता । 
अपि वा यद्यपुर्व त्वादितरदधिकार्थे ज्यौतिष्टोमिकाद्विधेरतद्वाचकं 
समानं स्यात्‌ ॥१६॥ 
सि०---उक्त वाक्य विधायक हो जाएगा । ज्योतिष्टोम विधि से जो श्येन 
वैशेषिक प्रधिक हैं, वे ्रतिदिश्यमान हो जाते हैं। उसका वाचक समान शब्द होता है । 
पञ्चसञ्चरेष्वर्थवादातिदेशः सन्निधानात्‌ ॥१७॥ 
पुवं ०--पञ्च हवियों के सञ्चर में सन्निधान होने के कारण केवल श्रथंवाद का 
झतिदेश हुआ करता है। 
सवस्य वेकशब्द्यात्‌ ॥१८॥ 
सि०--श्रर्थवाद मन्त्र का ही ग्रतिदेश होता है, ऐसा कहना उचित नहीं, क्योंकि 
सविधिक ग्रौर सार्थवादक समस्त काण्ड का श्रतिदेश होता है। 
लिङ्गदर्शनाच्च ॥१९॥ 
तथा, प्रमाणों के उपलब्ध होने से भी ऐसा ही सिद्ध होता है। 
विहिताम्नानान्नेति चेत्‌ ॥२०॥ 
विहित श्राम्नान से यह नहीं होता, यदि ऐसा कहो तो-- 

नेतराथंत्वात्‌ ॥२१॥ 
उक्त कथन ठीक नहीं । विधि का श्रतिदेश होने पर भी श्रग्नि-मन्थन श्रादि 
श्राम्तानों की निरर्थकता नहीं होती । 
एककपालंस्द्राग्तौ च तद्वत्‌ ॥२२।। 
जिस प्रकार वैश्वदेव-सत्र में एककपाल ग्रौर एऐऱ्द्राग्नी में द्वादश कपाल आम्नान 
हैं, उसी प्रकार यहाँ पर भी सविधिक और सार्थवादक काण्ड का श्रतिदेश होता है। 
एककपालानां वेशवदेविकः प्रकृतिराग्रयणे सर्वहोमापरिवृत्ति- 
दर्शनादवभूये च सकृद्‌ दृयवदानस्य वचनात्‌ ॥२३॥ 
आग्रयण में समस्त होम की श्रप्रवृत्ति के देखे जाने से एककपाल की वैश्वदेविक 
प्रकृति होती है, ग्रतः यहाँ वरुणप्रधासिक एककपाल का ग्रहण होता है श्रौर श्रवभृथ में एक 
बार द्वयवदान का वचन होने से एककपाल का ग्रहण होता है। 
॥ इति पूर्वमौमांसादशने सप्तमाध्यायस्य प्रथमः पादः ॥ 


द्वितीयः पादः 


साम्तोऽमिधानशाब्देन प्रवृत्तिः स्याद्यथाशिष्टम्‌ ॥ १॥ 
पूर्व ०--साम (स्तोम ्रादि से विशिष्ट ऋक्‌) की प्रवृत्ति प्रभिधान शब्द के द्वारा 
गुरु-शिष्य-परम्परा से होती है। 
शब्देस्त्व्थ विषित्वादर्थान्तरेऽपरवृत्तिः स्थात्‌ प॒थग्भावात्क्रियाया 
ह्यभिसम्बन्धः ॥२॥ 


सि०- शब्दौ के द्वारा अर्थ की विधि होने से ग्रन्य ग्रथ में प्रवृत्ति नहीं होती । 
गान-क्रिया का शब्द के साध ग्रभिसम्बन्ध होता हैँ, 


शब्द का नहीं, शब्द तो पृथक्‌ ही 
ङ स्वार्थ वा स्यात्प्रयोजनं क्रियायास्तदङ्गभावेनोपदिश्येरन ॥३॥ 
पुव ०-स्वार्थ में विद्यमान 'ग्रभिवती' ओर 'कवती' ऋचाप्रों का अङ्गभाव से 
उपदेश करना चाहिए। 
शब्दमात्रमिति चेत्‌ ॥४॥ 
श्राक्षप--केवल शब्द का ही विधान है, यदि ऐसा कहो तो-- 
तेनोत्पत्तिकत्वात्‌ ॥५॥ 
सम०--उक्त कथन ठीक नहीं । नाम श्रौर नामी का श्रौत्पत्तिक सम्बन्ध होता 
है । जो शब्द जिस श्रथे में ्रोत्पत्तिक सम्बन्ध से प्रसिद्ध होता है, वह अन्य भ्रथे के बताने 
में समर्थ नहीं होता। । १ 
शास्त्रै चवमनर्थक् स्यात्‌ ॥६॥ 
श्रौर, यदि ऐसा माना जाए तो वह श्रतिदेश-शास्त्र निरर्थक हो जाएगा । 
स्वरस्येति चेत्‌ ॥७॥ 
प्राक्षेप--साम शब्द से स्वर का विधान है, यदि ऐसा कहो तो -- 

नार्थाभावात्‌ श्रुतेरसम्बन्धः ॥८॥ 
समा०--श्रभिवती स्वर का कवती में प्रभाव होने से श्रुति के पदों का परस्पर 
श्रभिसम्बन्ध नहीं होता, श्रतः स्वर का ग्रतिदेश नहीं होता । 
स्वरस्तूत्पत्तिषु स्यान्मात्रावर्णाविभक्तत्वात्‌ ॥९॥ 
श्राक्षेप--बहुत-से वर्ण और मात्राश्रों के ग्रविभक्त होने से उत्पत्ति यों -- 
उच्चा रणों में स्वर होता है, श्रतः स्वर का ग्रनुवाद होता है । 
लिङ्गदर्शनाच्च ॥१०॥ 
तथा, प्रमाणों के उपलब्ध होने से भी उक्त श्रर्थ की सिद्धि होती है। 
प्रश्नुतेस्तु विकारस्योत्तरासु यथाश्रुति ॥ ११॥ 
समा०--कवती श्रादि ऋचाओ्रों में स्वाध्यायकाल में जिस रीति से पाठ किया 
जाए उसी रीति से गान-सम्य में पाठ किया जाए तो 'कवतीषु रथन्तरं गायति' यह 
वाक्‍य निरर्थक हो जाएगा, ग्रतः स्वर का श्रनुवाद ठीक नहीं । 
शब्दानां चासामञ्जस्यम्‌ ॥१२।। 
आर, ऐसा मान लेने पर रथन्तर यादि साम शब्दों का ग्रसामञ्जस्य हो 
जाएगा । 
गपि तु कर्मशब्दः स्याद्‌भावोऽरथः प्रसिद्धप्रहणत्वाद्विकारों 
ह्यविशिष्टोऽच्यंः ॥१३॥ 
सि०--रथन्तर शब्द गानरूप कर्म का वाचक हैँ। 'गायति' शब्द के गान में 
प्रसिद्ध होने से रथन्तरादि शब्द का ग्रहण होता है तथा हस्व-दीचे ग्रादि का विकार ग्रन्य 
संस्कार कर्मो द्वारा श्रवशिष्ट होता है । 
भ्रद्रव्यं चापि दृश्यते ॥१४॥ 
तथा, साम ग्रनूच दिखाई देता है। ऋचा में साम शब्द का प्रयोग नहीं होता, 
गीति में ही साम का प्रयोग होता है। 
तस्थ च क्रिया ग्रहणार्था नानार्थेषु विरूपित्वादर्थो ह्यासामलोकिको विधानात्‌ ॥१५॥ 
विविध रूप होने से उस (रथन्तर) की क्रिया भ्रकमंकाल (यज्ञ न करने) में शिक्षा 
एवं भ्रभ्यास के ग्रहण करने के लिए होती है। रथन्तर ग्रादि संज्ञावाली ऋचा का अर्थ 
गुरु-शिष्य-परम्परा के कारण श्रलौकिक हुआ करता है 
तस्मिन्संज्ञा विशेषाः स्युविकारपृथक्त्वात्‌ ॥१६॥ 
उस गान नामक संस्कार में गान के स्वरूपों के भिन्न-भिन्न होने से उनकी भिन्न- 
भिन्न संज्चाएँ होती हैं। 
योनिशस्याइच तुल्यवदितरासिविधीयन्ते ॥१७॥ 
'योनिशस्या? ऋचाएँ तुल्य की भाँति इतर श्रर्थात्‌ “्रयोनिशास्या' ऋचाओं के 
द्वारा विधान की जाया करती हैं। 
श्रयोनो चापि दृश्यतेऽतथायोनिः ॥१८॥ 
अ्रयोनि में साम दिखाई देता है । श्रधिक श्रथवा न्यून ऋचावाला सास देखने में 


ग्राता है। 

एकार्थ्ये नास्ति वैरूप्यमिति चेत्‌ ॥१९॥ 
झाक्षेप- जहाँ दोनों का एक ही श्रथ होता है, वहाँ वैरूप्य नहीं होता, यदि ऐसा 
कहो तो-- 
स्यादर्थान्तरेष्वनिष्पत्तयंथा लोके ॥।२०॥ 
समा ०--उक्त कथन ठीक नहीं, क्योंकि ग्रर्थान्तर में निष्पत्ति हो जाएगी। जैसे 
पाक में भ्रादेन ग्रौर गुड का पाक भिन्न लक्षणवाला होता है, अत: वैरूप्य होता ही है । 
शब्दानाञ्च सामञ्जस्यम्‌ ॥२१॥ 
इस प्रकार साम श्रौर ऋक्‌ शब्दों का सामञजस्य हो जाएगा । कवती शब्द ऋचा 
को प्रोर रथन्तर साम को बताता है। 
॥ इति पुर्वमीमांसादशंने सप्तमाध्यायस्य द्वितीयः पादः ॥ 


तृतीयः पादः 


उक्त क्रियाभिधानं तत्‌ श्रु तावन्यत्र विधिप्रदेश्ञः स्यात्‌॥ १॥ 
सि०-अग्निहोत्र शब्द नामधेय है, यह पहले कहा गया है । श्रन्यत्र (कुण्ड 
पायिनामयन में) अग्निहोत्र शब्द के श्रवण में धर्म का प्रतिदेश है। 
पूर्वं वापि भागित्वात्‌ ॥२॥ 
पूवे०-“मासाग्निहोत्र' में विद्यमान भ्रग्निहोत्र शब्द कर्म का नाम है; दोनों 
कर्म अपुवं में होते हैं, प्रत: इस नामधेय का 'जुहोति' भी भागी होता है, इसलिए श्रतिदेश 
नहीं होता । 
नाम्नस्त्वौत्पत्तिकत्वात्‌ ॥ ३॥ 
उपरपक्ष--नाम ओर नामी का श्रोत्पत्तिक सम्बन्ध होता है। जिस श्रर्थ में जो 
नाम श्रोत्पत्तिक सम्बन्ध से सम्बन्धित होता है, वह सदा उसी से जानने योग्य होता है, | 
धन्य से नहीं। यहाँ अनन्य के प्रभिधान में कोई हेतु नहीं, ग्रतः प्रतिदेश होता है। | 
प्रत्यक्षाद्गुणसंयोगात्क्रियाभिधान स्यात्तदभावेऽप्रसिद्धं स्यात ॥४॥ 
नेयामिक भ्रग्निहोत्र में प्रत्यक्ष गुणसंयोग होने से दोहन भ्रादि क्रिया का ग्राभि- 
घान होता है। वहाँ पर प्रत्यक्ष विदित धर्म होते हैं, इसके प्रभाव में यह सब श्रप्रसिद्ध 
होता है । 
हापि वा सर्वत्र कमणि गुणाथेषा श्रुति: स्यात्‌ ॥५॥ 
प्रकृति श्रोर विकृति याग में श्रुति गृणार्थंवाली होती है अर्थात्‌ लक्षण से नामधेय 
घर्मो का ग्राहक हो जाता है। श्रुतार्थ न होने पर लाक्षणिक श्रर्थ का ग्रहण कर लेना 
चाहिए । 
विश्वनिति सवंपृष्ठे तत्पूबंकत्वाज्योतिष्टोमिकानि पृष्ठान्यरित च पृष्ठदाब्दः ॥७॥ 
“विइवजित्‌ स्ंपृष्ठोऽतिरात्रो भवति’ वाक्य में ज्योतिष्टोमगत जो पृष्ठ कहा गया 

है, वह भ्रनुवाद है, क्योंकि ज्योतिष्टोम की. विकृति विश्वजित्‌ याग है । माहेन्द्रादि चार 
स्तोत्रो में भी पृष्ठ शब्द प्रयुक्त है । 
षडहादा तत्र हि चोदना ॥७॥ 
सि०--छह दिवसों में साध्य याग में जो छह (रथन्तर, बृहत्‌, वैरूप, वराज, 
रेवत श्रौर शाक्वर) स्तोत्र बताये गये हुँ, वहाँ ज्योतिष्टोम के ही छह पृष्ठों का प्रतिदेश 
है, वथोंकि विश्वजित्‌ के ठीक पूर्व ज्योतिष्टोम का उल्लेख है भ्ौर पृष्ठ शब्द से इन्हीं 
पृष्ठों का बोध होता है। 
लिद्धाच्च ॥५॥ 
भ्रौर, प्रमाणों के उपलब्ध होने से भी उक्त ग्रथे की सिद्धि होती है । 
उत्पन्नाधिकारो ज्योतिष्टोमः ॥६९॥॥ 
ज्योतिष्टोम याग उत्पन्न ग्रधिकारवाला है। 
दृथोविधिरिति चेत्‌ ॥१०॥ 
ग्राक्षेप--ज्योतिष्टोम सें बृहत्‌ भ्रौर रथन्तर दोनों का श्रधिकार है, यदि ऐसा 
कहो तो--- 
न व्यर्थत्वात्सवेशब्दस्य ॥ ११।। 
समा०--उक्त कथन ठीक नहीं, क्योंकि ऐसा होने पर 'सवं' शब्द व्यर्थ हो 
जाएगा । 'सर्वे' शब्द का प्रयोग दो में नहीं हो सकता । 
तथावृभूयः सोसात्‌ ॥१२॥ 
सि०--जिस प्रकार षडह यागा से तेष्टों का श्रतिदेश होता है, उसी प्रकार सोमिक 
ग्रवभृथ से यहाँ धर्मातिदेश होता है 
प्रकृतेरिति चत्‌ ॥१२॥ 
प्राक्षेप--दर्शपौर्णमास में प्राप्त अवमृथ गुणविधि हो जाए, यदि ऐसा कहो तो-- 
न भक्तित्वात्‌ ॥१४॥ 
समा०- उक्त कथन ठीक नहीं, क्योंकि दर्शपौर्णमास में प्रवभृथ नहीं होता, 
ग्रवभथ का प्रयोग केवल स्तुतिपरक है। 
ह लिङ्गदर्शनाच्च ॥१४५॥ 
घ्रौर, प्रमाणों के उपलब्ध होने से भी उक्त ग्रथे की सिद्धि होती है । 
द्रव्यादेशे तद्द्॒व्यः श्रुतिसंयो गात्‌ पुरोडाशस्त्वनादेशे तत्प्रकृतित्वात्‌ ॥१६॥ 
द्रव्यादेश में तुषनिष्कास श्रृतिसंयोग से द्रव्य है, क्योंकि तुषनिष्कास प्रत्यक्ष सुना 
गया है। प्रत्यक्ष श्रुति न होने से पुरोडाश तो श्रानुमानिक है, वह अतिदेद से प्राप्त किया 
जाता है। तत्प्रकृतित्व होने से ही पुरोडाश का ग्रहण होता है। 
गुणविधिस्तु न गृह्हीयात्समत्वात्‌ ॥१७॥ 
प्रातिथ्य का गुण विष्णु देवता के संयोग का विधान करता है--यह गुणविषि 
है। यह सम होने के कारण घर्मो का ग्रहण नहीं कर सकती । 
निमंन्थ्यादिषु चेवस्‌ ॥१८॥ 
अग्तीषोमीय पशु याग के प्रकरण में "निमेन्थ्य' शब्द भ्राता है भ्रौर दर्शपोणंमास 

के प्रकरण में 'बहि' तथा 'ग्राज्य' शब्द श्राये हैं । 'विष्णु' की भाँति ये शब्द भी यौगिक 
हैं, प्रत: इनके धर्मा का ग्रतिदेश नहीं होता । 
प्रणयनन्तु सौमिकमवाच्यं हीतरत्‌ ॥१९॥ 
भ्रग्ति-प्रणयन सौमिक है, क्योंकि अन्यत्र इसका विधान नहीं किया गया है। 
उत्तरवेदिप्रतिषेधशच तद्वत्‌ ॥२०॥ 

और, उत्तरवेदि सोमयाग प्रणयन में होती है, इससे भी यह सिद्ध है कि भ्ररिन- 
प्रणयन सौमिक है, क्योंकि प्रतिषेध प्राप्त का ही होता है । 

| प्राकृतं वाञ्नासत्वात्‌ ।-२१॥ 

सि०--प्रकृतिभूत दशंपौर्णमासिक याग का प्रणयन है, क्योंकि उस प्रकरण में 
प्रणयन शब्द सौमिक प्रणयन का नाम न होने से प्राकृत ही है । 

परिसंख्यार्थं श्रवण गुणार्थमर्थवादो वा॥२२॥ 

'ग्रवाच्यं हीतरत्‌'--वाक्य परिसंख्या के लिए है या गुणार्थ है, अथवा ग्रर्थवाद के 
लिए है। परिसंख्या में तीन दोष होते हैं। किसी गुण का भी विधान नहीं किया जाता 
घ्रौर परिशेष में जो ग्रथवाद है, वह प्रयाजनरहित होता है। 

प्रथमोत्तमयोः प्रणयनमुत्तरवेदिश्रतिषेधात्‌ ॥२३॥ 
उत्तरवेदि के प्रतिषेध होने से प्रथम ग्रौर उत्तम का भ्रग्नि-प्रणयन होता है। 
मध्यमयोर्वा गत्यर्थ वादात्‌ ॥२४॥ 
सि०--मध्य पर्वो का गत्यार्थवाद होने से प्रणयन होता है। 
भ्रौत्तरवेदिकोऽनारभ्यवादप्र तिषेधः ॥ २५॥ 
किसी पवे-विशेष को श्रारम्भ न करके ही उत्तरवेदि का प्रतिषेध होता है। 
स्वरसामेककपालामिक्षं च लिङ्गदशेनात्‌ ॥२६॥ 


- अथवा, स्वरसाम, एककपाल श्रौर ग्रामिक्षा--ये तीनों शब्द धर्म का अ्रतिदेश 
करते हैं, लिङ्गबोधक वचनों के पाये जाने से । 


चोदनासासान्याद्वा ॥२७॥ 
श्रथवा, स्वरसामत्व सामान्य से, एककपालत्व सामान्य और ग्रमिक्षा सामान्य से 
लिङ्ग के लक्षण का परिग्रह होता है। 
कर्मजे कमं यूपवत्‌ ॥२८॥ 
०--कमे से उत्पन्न वास आदि द्रव्य के श्रूयमाण होने पर कर्म किया जाता 
[षण धादि क्रिया के निमित्त यूप से जोषण ग्रादि क्रियाएँ ही प्राप्त होती हैं। 
रूपं वाऽशेषभूत त्वात्‌ ॥२६॥ 
सि०- क्रिया के शेषभूत न होने से वे ग्राकृति अर्थात्‌ जातिवाचक हैं। 
विशये लौकिकः स्यात्सर्वाथेत्व।त्‌ ॥३०॥ 
संशय होने पर लौकिक श्रग्ति का उपधान समना चाहिए, क्योंकि लौकिक श्रगित 
का कोई कार्य निर्दिष्ट नहीं होता । 
न वदिकमर्थनिर्देशात्‌ ॥३१॥ 
सि०- शास्त्र के द्वारा कार्य का निर्देश होने से वह वैदिक नहीं होता, वैदिक को 


पूर्व 
है, जैसे जो 

भी यदि सर्वार्थ मान लिया जाए तो शास्त्र द्वारा कार्य का निर्देश निरर्थक हो जाता है । 
तथोत्पत्तिरितरेषां समत्वात्‌ ॥३२॥ 

इतर वैष्णव श्रग्नियों के भी समान होने से उसी प्रकार से उत्पत्ति होती है। 

इनका कार्य भी निर्दिष्ट होता है । 
संस्कृतं स्यात्तच्छन्दत्वात्‌ ॥३३॥ 

पुर्व०--उपशय (११ यूपों में से श्रन्तिम यूप को उपशय कहते हैं) द्रव्य संस्कृत 

होने चाहिएँ । यूप शब्द से यूपधर्मों का श्रतिदेश होता है। 
भक्त्या वाऽय्ञद्रेषत्वाद्‌गुणानामभिधानत्वात्‌ ।।३४॥ 

सि०- गौण वृत्ति से यूप शब्द का प्र योग होने से, गुणों का श्रभिधान न होने से 

तथा यज्ञ के श्रङ्ग न होने से भी यूप के संस्कारों की आवश्यकता है 
कर्मणः पृष्ठशब्दः स्यात्तयाभूतोपदेशात्‌ ॥२५॥ 
पुर्व०--पृष्ठ शब्द कर्म का वाचक है, तथाभूत उपदेश होने से यह सिद्ध है । 
श्रभिधानोपदेशाद्वा विप्रतिषेधाद्‌ द्रव्येषु पृष्ठशब्द: स्यात्‌ ॥२६॥ 

सि०--पुरुषंरुपतिष्ठति’ इत्यादि तथा “श्रभि त्वा शुर'--इत्यादि ऋग्दव्यों में 

पृष्ठ शब्द ऋचाश्रों का वाचक है । वहाँ ग्रात्मनेपद होने से विप्रतिषघ भी होता है । 
॥ इति पूर्वेसीमांसादशने सप्तमाध्यायस्य तृतीयः पाद: ॥ 


चतुर्थ: पादः 


इतिकर्तव्यताऽविघेयंजतेः पूरवंकत्वम्‌ ॥१॥ 
इतिकर्तव्यता (करने की रीति न बताने) का विधान न करने से सोयेयाग में 
पूर्ववत्ता है अर्थात्‌ श्रच्यत्र विहित धर्मों का उसमें अतिदेश है । ५ 
स लौकिक: स्याद्दृष्टप्रवृत्तित्वात्‌ ॥२॥ 
पूर्व ०---इंतिकतं व्यता का उपाय लौकिक होता है, क्योंकि वहाँ प्रवृत्ति न ग्रति- 
देश दुष्ट होता है । 
वचनात्तु ततोष्स्यत्वस्‌ ॥॥३॥ 
प्रत्येक स्थान पर लौकिक इतिकतेव्यता होती है, ऐसा नियम नहीं है । जहाँ वैदिक 
इतिकतंव्यता के विषय में प्रत्यक्ष वचन हैं, वहाँ वह वेदिकी होती है। 
लिद्धेन वा नियम्येत लिङ्गस्य तद्गुणत्वात्‌ । ४0 
सि०--इतिकतेव्यता लिङ्गवाक्य से नियम्य हुग्रा करती है । प्रयाजादि वेदिक 
झपूर्व के गुण होते हैं। जो लिङ्ग होता है, वह उनके गुणवाला होता है। 
श्रपि वाउन्यायपूर्वत्वाद्यत्र तित्यानुवादवचनानि स्युः ४५॥ 
पर्ब०--ऐसे लिङ्गो द्वारा वैदिकी इतिकर्तव्यता नियत नहीं की जा सकती, 
क्योंकि यह अन्यायपूर्वेक होनी योग्य नहीं । व्यायपूर्वक वचन ही उसका साधक होता है। 
जहाँ पर नित्यानुवाद वचन होते हैं, वहाँ पर ही वैदिकी इतिकर्तव्यता हुआ करती है। 

मिथो वा विप्रतिषेधाच्च गुणानां यथार्थकल्पना स्यात्‌ ॥६॥ 


शरोर, लौकिक तथा वैदिक--दोनों इतिकतेन्पताएँ एकसाथ प्रवृत्त नहीं हो सकती, 
क्योंकि दोनों का भ्रापस में विप्रतिषेध हो जाएगा। यदि दोनों की सहेप्रवृत्ति मानी जाए 


तो एक के द्वारा कमं निरपेक्ष होता है और दूसरी की प्रवृत्ति प्रनिषिद्ध होने से गृणों की . 


यथार्थ कल्पना हो जाएगी । 
भागित्वात्तु नियम्येत गुणानामभिधानत्वात्सम्बन्धादभिधानवद्यथा 
धेनुः किशोरेण ॥७॥ 

समान भागित्व होने पर गुणों के श्रभिधान होने से दोनों में वैदिकी इति- 
कतंव्यता हो जाएगी । सोर्यादि में दृश्यमान प्रयाजादि गुण इस ग्रर्थ में ग्रभिधायक्र होते 
हैं जैसे किशोर लिङ्ग से धेनु शब्द गोधेनु में दृष्ट-प्रवृत्तिवाला होने पर भी ग्रस्वधेनु का 
भी भागी होता है । 

उत्पत्तीनां समत्वाद्वा थथाधिकारं भावः स्यात्‌ ॥८॥ 


पूर्व ०--प्रयाज और श्रनुयाज श्रादि की उत्पत्ति के समान होने से ग्रधिकार के. 


प्रमाण से अस्तित्व होता है। 
उत्पत्तिशेषवचनं च विप्रतिषिद्धमेकस्सिन्‌ ॥६॥ 
एक ही वाक्य मैं प्रधान की उत्पत्ति आर श्रङ्गों का वचन सम्भव नहीं । जो प्रधान 
उत्पन्न होता है, वह भ्रद्धों की अपेक्षा किया करता है। 
विध्यन्तो वा प्रकृतिवच्चोदनायां प्रवर्तेत तथा हि लिख्धदर्शन म्‌ ॥१०॥ 
दर्शपौणमास के समान सौयंयाग विधि में पुरोडाश ग्रादि सम्पूर्ण सम्बन्ध पाये 
जाते हैं । इससे प्रयाजादि लिङ्गदर्शन का समर्थन हो जाता है। 
लिङ्गहेतुत्वादलिङ्ग लौकिक स्यात्‌ ॥११॥ 
सि०--प्रयाजादि वाचक शब्द के श्रवण से वेदिक श्रभ्युपाय होता है और जहाँ 
कोई लिङ्ग नहीं होता वहाँ लौकिक विधान होता है। 
लिङ्गस्य पर्ववत्वाच्चोद्नाशब्दसामान्यादेकेनापि 
2 निरूप्येत यथा स्थालीपुलावेन ॥ १२॥ 
भं प्रयाजादि लिङ्ग के थवेवत्व होने से कर्मबोधक विधिपद सामान्य है तथा स्थाली- 
उुलाक न्याय के समान वैदिक इतिकतंव्यता का निरूपण करता है। 
द्वादशाहिकमहगणे तत्पकृतित्वाइंकाहिकम धिकागमात 
तदाएय स्यादेकाहवत्‌ ॥१३॥ ह 


नामक याग के धर्मे कतेव्य हैं, क्योंकि 

ह सम्बन्धी समाख्यान हूँ--ज्योति, गौ, 
प्राप्ति होती है, वह तदास्य है, एकाह के 

ठसा ह्‌ 2.3: है, एः ह्‌ 


लिङ्गाच्च ॥१४॥ 


प्रमाणों के पाये जाने से भी “ही सिद्ध होता है कि द्वादशाह का अ्रनुष्ठान करना 
चाहिए । 

न वा क्रत्वभिधानादधिकानामशव्दत्वम्‌ ॥१५॥ 
सि०--द्वादशाह नहीं करना चाहिए, एकाहिक ही कतंव्य है, क्योंकि चोदक के 
द्वारा द्वादशाह की प्राप्ति होती है श्रौर नामधेय से एकाहिक प्राप्त होता है । प्रत्यक्ष होने 
के कारण नामधेय चोदक से बलवान्‌ होता है। श्रधिक श्रागम वचन से होता है, नामधेय 
से नहीं। ज्योतिष्टोम में ज्योति ग्रादि का प्रभाव होता है। 
लिङ्ग संघातधर्मः स्यात्त दर्थापत्तेद्रेब्यवत्‌ ॥१६॥ 
पुर्व०--लिङ्ग संघात का घर्म होता है श्रौर द्वादशाह संघात है । प्र्थापत्ति से 
स्थानी द्वादशाह धर्मो को ग्रहण करता है जैसे व्रीहि श्रादि द्रव्य से श्रुतधर्म तत्कार्यापन्न 
नीवारों में प्राप्त होते हैं । 
न वार्थधर्मत्वात्‌ संघातस्य गुणत्वात्‌ ॥१७॥ 
सि०--संघात के गौण होने से द्वादशोपसत्व श्रपूर्व --प्रधान का धर्म है, संघात 
का नहीं । 
श्रर्थप्ततेद्रब्पेषु घर्मेलाभ: स्यात्‌ ॥१८॥ 
द्रव्यवत्‌? यह दृष्टान्त ठीक नहीं है, क्योंकि इस प्रकार प्रतिनिधिभूत द्रव्यो में 
अर्थापत्ति से स्थानी भूत द्रव्यों का भी लाभ हो जाएगा। 
प्रवृत्या नियतस्य लिद्भदर्शनम््‌ ॥१६॥ 
मुख्य प्रवृत्ति से नियत का लिङ्गदर्शन होता है, चोदक की प्राप्ति होने से नहीं । 
बिहारदर्शनं विशिष्टस्पाना रम्यवादानां प्रकृत्यर्थत्वात्‌ ॥२०॥ 
भ्रप्रकरण पठितों के प्रकृत्यर्थ होने से विशिष्ट का विहार-दर्शन होता है । 
॥ इतिपुर्वमीमांसादशंने सप्तमाध्यायस्य चतुर्थ: पाद: ॥ 
॥इति सप्तमोऽध्यायः 

अष्टमोऽध्यायः 


प्रथमः पादः 


प्रथ विशेषलक्षणम्‌ ॥ १॥ 

ग्रब सामान्य ्रतिदेशनिरूपण के पश्चात्‌ विशेष श्रतिदेश के लक्षणों का वर्णन 

किया जाता है । 
यस्य लिङ्भभर्थसंघोगादभिधानवत्‌ ॥२॥ 

जिस विध्यन्त का कुछ लिङ्ग शब्दगत या श्रर्थगत बैकृतिकर्म-विधि में अ्रथवा 
तद्गुण वाक्य में दिखाई देता है, वह विध्यन्त के साथ अर्थ का संयोग होने से प्रभिधान की 
भाँति विध्यन्त होता है। 

प्रवृत्तित्वादिष्टे: सोमे प्रवृत्तिः स्यात्‌ ॥३॥ 
पूर्व ०--“ज्योतिष्टोमेन स्वर्गकामो यजेत” यहाँ पर सोम के ग्रङ्ग भूत दीक्षणीय 
श्रादि में परवृत्तित्व होने से इष्टि की सोम में प्रवृत्ति होती है, दशेपौणेमास विध्यन्त प्रवृत्त 
होने से सोम में होता है। 
लिङ्कदशंनाच्च ।।४॥ 
तथा, प्रमाणों के उपलब्ध होने से ऐष्टिक विध्यन्त होता है। 
कृत्स्नविधाना द्वाऽपूबंत्वम्‌ ॥५॥ 

सि०- कृत्स्न विधान से सोम में अपुवेवत्व होता है । यह विहित इति कतं व्यता- 

बाला होता है, इसी से अ्रपुवे है । 
्नुगभिघारणाभावस्थ च नित्यानुवादःत्‌ ॥६॥ 
सरक्‌ के ग्रभिघारण का प्रभाव नित्यानुवाद होता है, अतः सोम अपुव होता है। 
विधिरित चेत्‌ ॥७॥ 

दरशपोणमास प्रकृति होने से प्राप्त ल्‌क्‌ के ग्रभिघारण का प्रतिषेध करनेवाली 

विधि है, यदि ऐसा कहो तो-- 


न वाक्यशेषत्वात्‌ ।।८॥ 


पी उक्त कथन ठीक नहीं, क्योंकि वाक्यशेष होने से यह सिद्ध होता है कि यह विधि 
नहीं है । 


शंकते चानुपोषणात्‌ ।।३॥ 


द्शंपोणंमास में नियत उपोषण होता है, परन्तु यहाँ उपोषण न होने से शंका 
उत्पन्न होती है। 

दर्शनमेध्टिकानां स्यात्‌ ॥१०॥ 
प्रयाज और ग्रनुयाज ऐष्टिको का दर्शन लिङ्गख से ग्रादिष्ट हो र है, श्रतः 
सोम का अपूर्वेत्व होता है। 
इष्टिषु दर्शपूर्णमासयो: प्रवृत्तिः स्यात्‌ ॥११॥ 
इष्टियो में दक्ष तथा पूर्णमास के धर्मों की प्रवृत्ति होती है, क्योंकि सभी दृष्टियाँ 
विध्यास्तापेक्ष हुआ करती हैं। यह सन्देह होता है कि यह दर्शपौर्ण मासिक विध्यन्त है या 
सौमिक ग्रथवा केवल दशंपौणमासिक ही है। 
पशौ च लिद्धदर्शनात्‌ ॥१२॥ 
प्रमाण-वाक्यों के उपलब्ध होने से पशुयाग में दर्शपौणमासिक विध्यन्त ही 
होता है । 
दैक्षस्य चेतरेषु ।। १३॥ 
ग्रन्य सवनीय पशुयागों में दीक्षा के सम्बन्ध से दक्ष ग्रग्नीषोमीय याग के धर्म 
` प्राप्त होते हैं । 
ऐकादश्िनेषु सौत्यस्य द्वैरशन्यस्य दशैं नात्‌ ॥१४॥ 
ऐकादशिन पशुयाग में सोत्य का विध्यन्त ( सवनीय पशुयाग) के धर्मों का श्रतिदेश 
होता है, दो रशना ( रस्सी) रूप प्रमाणवाक्य क्रे पाये जाने से। 
तस्रवत्तिगणेषु स्यात्रतिपशु यूपदर्श नात्‌ू ॥१५॥ 
प्रतिपशु में यूप के दर्शन होने से ऐकादशिन धर्म की प्रवृत्ति पशुगणों में भी हो 
जाएगी, श्रतः ऐकादशिनों का विष्यन्त पशुगणों में ही होता है। 
नको ग्रव्यक्तासु तु सोमस्य ॥१६॥ 
| जहाँ देवता वाचक पद का विधान नहीं होता वहाँ सोम का विध्यन्त (सोम के 
धर्म का श्रतिदेश) होता है। 
गणेषु द्वादशस्य ॥१७॥ 
ग्रहर्गणों में द्वादशाह याग के धर्मो का ग्रतिदेश होता है। 
गव्यस्य च तदादिषु ॥ १८ 
संवत्सर सत्रों में गबामयत के धर्मो का अतिदेश होता है। 
निकायिनां च पूर्वस्योत्तरेषु प्रवृत्तिः स्यात्‌ ॥१९॥ 
निकाय (निकाय नाम है उन घर्मो का जो संघातरूप से एक नियत क्रम में राते 
हैं) यज्ञों में पहले यज्ञ के धर्मों का पिछले यागों में ग्रतिदेश होता है। 
कर्भणस्त्वप्रवृत्तित्वात्फलनियमकतृसमुदायस्यातन्वयस्तद्बन्यनत्व त्‌ ॥२०॥ 
सौर्य-यागरूपी कर्म की प्रवृत्ति न होते के कारण तथा फल, नियम, कर्ता तथा 
\ समुदाय श्रादि का उससे सम्बन्ध होने के कारण फलादि की प्रवृत्ति है, उनका ग्रतिदेश 
नहीं होता। कर्म विध्यस्त-अवृत्त नहीं होता, विध्यन्त से धर्म प्रवृत्त होते हैं । 
प्रवृत्तौ चापि तादर्थ्यात्‌ ॥२१॥ 
कर्मं का उपकार करने के लिए ही घर्मो की प्रवृत्ति हुआ करती है। फल पुरुष का 

उपकार करता है, कर्म का नहीं । फल को पुरुषार्थ कहा भी गया है । इसी प्रकार नियमादि 
भी कमं के धर्म नहीं होते । 
ग्रश्नतित्वाच्च ॥२२॥ 
प्रधान का ग्रतिदेश कथन करने के लिए कोई शास्त्रीय प्रमाण भी नहीं है । 
गुणकामेष्वाश्रितत्वात्प्र वृत्त: स्यात्‌ ॥२३॥ 
गोदोहन भ्रादिरूप गुणों की प्रणयनाश्रित होने से प्रवृत्ति होती है । 
निवृत्तिर्वा कर्मभेदात्‌ ॥२४॥ 
कम का भेद होने से गोदोहन भ्रादि की निवृत्ति हो जाती है। 
श्रपि वाऽतद्विकारत्वात्त्रतवर्थत्वात्‌ प्रवृत्तिः स्यात्‌ ॥२५॥ 
ऐसे स्थलों में तद्विकारत्व न होने से प्रवृत्ति भी हो जाया करती है, जैसे खदिर 
क्रतु के लिए ही विकार है, प्रत: यह ऋत्वर्थ ही होता है। 
एककर्मणि विकल्पो$विभागो हि चोदनेकत्वात्‌ ॥२६॥ 
एक विधिविहित होने से सोर्थयाग एक अविभक्त कमे है। एक कर्मे में समुच्चय 
सम्भव नहीं किन्तु विकल्प होता है। 
लिङ्कसाधारण्याह्िकल्पः स्यात्‌ ॥२७॥ 
पूव ०--उभयत्र श्रोषधिद्रव्यरूपलिङ्ग साधारण होने से विकल्प होता है। 
एकार्थ्याद्वा नियम्येत पूवंवत्वाद्विकारो हि॥२८॥ 


सि०-ग्राग्नेय और सौर्य--दोनो एक देवतत्त्व के लिङ्ग होने से नियम्य हो 


जाता है कि ग्रागनेय है, पूर्ववत्व होने से विकार है। सोये पुवेवान्‌ है। सभी विकृतियाँ 
पूवेवती होती हैं। 
श्रश्नुतित्वान्नेति चेत्‌ ॥२६॥। 
एकत्व श्रूयमाण नहीं होता, यदि ऐसा कहो तो-- 
स्याल्लि्भाभावात्‌ ॥३०॥ 


उक्त कथन ठीक नहीं, क्योंकि वाक्यशेष में एकत्व के लिङ्ग होते से यहाँ पर एकत्व. 


को व्यवस्था है। 
तथा चान्याथंदर्शनम्‌ ॥३१॥ 
इसी प्रकार श्रनुवाक में भी एकत्व का श्रवण होता है। 
विप्रतिपत्तौ हविषा नियम्येत कर्मणस्तदुपास्यत्वात्‌ ॥३२॥ 
देवता-सानान्य श्रोर हवि-सामान्य--इन दोनो में कौन विशेष बलवान्‌ है, ऐसी 
शंका होने पर हवि से विध्यन्त को नियम्य करना चाहिए, क्योंकि देवता हवि की अपेक्षा 
बहिरङ्ग है प्रोर कमं श्रन्तरङ्ग है । | 
तेन च कमंसंयोगात्‌ ॥३३॥ 
ग्रौर, उस हवि से कर्म का संयोग होता है, प्रत: हवि प्रधान शब्द है। 
गुणत्वेन देवताश्रुतिः ॥३४॥ 


याग में देवता का श्रवण गुणभूत होता है । देवता तो आहुतियाँ देते नहीं । द्रव्य 
की भ्राहुतियाँ दी जाती हैं, भ्रतः हवि सामान्य ही बलवान्‌ होता है । 

हिरण्यमाज्यधमंस्तेजस्त्वात्‌ 0३५७ 
पूर्व ०--कृष्णल (सोने के छोटे-छोटे टुकड़े जिनकी श्राहुति दी जाती है) चरु में 
प्राज्य धर्मों का श्रतिदेश है, क्योंकि स्वर्ण और ग्राज्य में तेजस्वितालूप समान घमं पाया 
जाता है। 
'घर्मानुग्रहाच्च ॥३६॥ 
तथा, हिरण्य--सुवर्ण में ग्राज्य के श्रोर भी बहुत-से धर्म पाये जाते हैं । 
श्रौषधं वा विशदत्वात्‌ ॥३७॥ 

श्रौषध का हिरण्य में विध्यन्त होता है, क्योंकि दोनों में विशदत्व ==कठिनत्वादि 

धर्म विद्यमान रहते हैं । 


चरुशब्दाच्च ॥३८॥ 
आर, चरु शब्द श्रौषघ का प्रापक है, ग्रतः ्ौषघ का लिङ्ग बलवान्‌ है । 
तस्मिइच श्रपणश्रुतेः ॥३६९॥ 
तथा, उस ग्राज्य में दर्शपौर्णमासिक श्रवण सुना जाता है, श्रतः हिरण्य में प्रोषधि 
के धर्मों का ग्रतिदेश है । 
मधूदके द्रव्यसामान्यात्पयोविकारः स्यात्‌ ॥४०॥ 
मधु और उदक ==जल में दूध के धर्मो का ग्रतिदेश है, क्योंकि दोनों में द्रवत्व की 
समानता है। 
श्राज्यं वा वर्णसामान्यात्‌ ॥४१॥ 
सि०--वर्ण की समानता होने से मधु और उदक में श्राज्य=घुत के धर्मो का 
प्रतिदेश होता है। 
घर्मानुग्रहाच्च ॥४२॥ 
आर मधु तथा उदक के बहुत-से उत्पवन (शोधन) आदि ग्राज्य के धर्म नहीं . 
होते । पय के दोहन श्रादि घर्म मधु और उदक में नहीं पाये जाते। 
पूर्वस्य चाविशिष्टत्दात्‌ ॥४२॥ 
पहले जो द्रवत्व सामान्य बताया गया है, वह ग्रवशिष्ट होता है । प्राज्यके गमं 
करने से उसमें द्रवत्व भ्राता है, श्रतः मधु ग्रौर उदक में ग्राज्य के धर्मों का प्रतिदेश है, पय 


| के धमो का नहीं । 
| ॥ इति पुर्वमीमांसादक्षने$ष्टमाध्यायस्य प्रथमः पादः ॥ 


द्वितीयः पादः 


वाजिने सोमपूवंत्वं सो त्रामण्यां ग्रहेषु ताच्छब्यात्‌॥ शा 
पूर्व ०--वाजिन्‌ और सौत्रामणी याग में ग्रह नामक पात्र में सोम के घर्मो का 
प्रतिदेश है, सोम शब्द के श्रूयमाण होने से । 
झनुवषटकाराच्च ॥२॥ 
प्रनुवषट्कार का प्रयोग भी सोम के धर्मो को दिखलाता है। 

समुपहूय भक्षणाच्च ॥३॥ 
समुपहूत करके सोम का भक्षण करना सोम का धमं है, उसी प्रकार के भक्षण का 
निर्देश यहाँ भी है। 
क्रयणश्रपणपुरोरुगपयामग्रहणासादनवासोपनहनञ्च तद्त्‌ ॥४॥ 
तथा, क्रयण, श्रपण, पुरोरुक्‌, उपयाम, ग्रहण, ग्रासादन, वासोप श्रोर नहन--ये 
सभी धर्म सुरा के समान सोम में भी होते हैं, श्रत: वाजिन्‌ श्रौर सोत्रामणी में सोम धर्मों 
का ग्रतिदेश है। 
हविषा वा नियम्येत तद्विकारत्वात्‌ ॥५॥ 
सि०--वाजिन्‌ और सौत्रामणी यज्ञ दर्शपौर्णमासिक याग के विकार होने से उनमें 
दरशपोर्णमासिक विध्यन्त होता है।. 
प्रशंसा सोमशब्दः ।।६।। 
यहाँ सोम शब्द प्रशंसा के प्रर्थवाला है, विध्यर्थवाचक नहीं, क्योंकि विधायक का 
प्रभाव है। 
वचनानीतराणि ॥७॥ 
प्राप्ति का ग्रभाव होने से ग्रन्य वचन वाचनिकरूप में विधीयमान हैं। 
व्यपदेशइच तद्वत्‌ ।।८।। 
आर, जो व्यपदेश होता है, वह भी उसी के समान हुआ करता है। 
पुरोडाशस्य च लिङ्गदशंनम्‌ ॥&॥ 
पशुग्रों के पुरोडाश का निषेध है, क्योंकि ऐष्टिक धर्मे का ग्रतिदेश मे लिङ्ग है । 
3 पशु; पुरोडाशविकारः स्याहेवतासामान्यात्‌ ॥१०॥ 
पुव०--पशुयाग पुरोडाश के धमवाला है, क्योंकि दोनों का देवता समान है । 
प्रोक्षणाच्च ॥११॥ 
आर, पुरोडाश की भाँति पशु का भी प्रोक्षण होता है, इस हेतु से भी सिद्ध है कि 
पुरोडाश के धर्मों का पशुयाग में ग्रतिदेश है। 
पर्यग्निकरणाच्च ॥१२॥ े 


पथ ग्तिकरण भी पुरोडाश का एक धर्म है में 
आर वह पशुयाग में भी देखा जाता 
प्रत: पशुयाग पुरोडाश का विकार सिद्ध होता है। है दु 


हु पक सान्नाय्यं वा तत्प्रभवत्वात ॥१२॥ 
स०--अग्तीषोमीय पशुयाग में सान्नाय्य क्रे | रा र 
क व शु य्य के धर्मों का अतिदेश होता है, पुरोडाश 


तस्य च पात्रदशनात्‌ ॥१४॥ 


सान्नाय्य हृविष्‌ में जैसे पात्र की आवदयकता चे 
के लिए पात्र की आवश्यकता होती है, श्रत: साः ORE हाते रि 


में मे त्ताय्य घमं पशुयाग में क ८. हैं 
में नहीं। शुयाग में कर्तव्य हैं, पुरोडाश 

दध्नः स्यान्मुतिसामान्यात्‌ ॥ १५७ 
पूर्व ०--घनत्व सामान्य धर्म के कारण सान्नाय्य धर्मवाले पशुयाग में दघि के 
धर्मो का ग्रति देश है। 
पयो वा कालसामान्यात्‌ ॥१६॥ 
सि०--पशु श्रोर पयः--दोनों में सद्यः कालतारूप घर्म समान हे। इस काल की 
समानता से पयः ही पशु को विकृत करता है, दधि नहीं । 
पइ्वानन्तर्यात्‌ ॥१७॥ 
तथा, पशु से पयः का ग्रानन्तर्यं भी होता है। पयः दधि से अन्तरङ्ग है । 
द्रवत्वं चाविशिष्टम्‌ ॥१८॥ 
पशु और पयः दोनों में द्रवत्वरूप धर्म समान है। 
भ्रामिक्षोभयभाव्यत्वादुभयविकारः स्यात्‌ ॥१९॥ 
पुर्वे०-ग्रामिक्षा दूध श्रौर दही दोनों के मिलाने से बनती है, श्रतः उसमें दूध 
झौर दही दोनों के धर्म कर्तव्य हैं। 
एकं वा चोदनंकत्वात्‌ ॥२०॥ 
सि०--दोनों में से एक के धर्म का ग्रतिदेश मानना योग्य है, एक विधि-विहित 
होने से। 


दधिसंघातसामाच्यात्‌ ॥२१॥ 
पूर्व ०--दधि के धर्मो का अतिदेश करना चाहिए, क्योंकि दघि और ग्रामिक्षा 
नों सें घनत्व समान रूप से पाया जाता है। 
पयो वा तत्प्रधानत्वाल्लोकवददध्नस्तदर्थेत्वात्‌ ॥२२॥ | 
सि०- ओ्रासिक्षा याग में पयोयाग के धर्मों का ग्रतिदेश होगा, क्योंकि आमिक्षा में 
| दूध की प्रधानता है, न कि दही को । लोकव्यवहार में भी थोड़ा-सा दही जो खाने के काम 
में नहीं भ्राता, वह दही बनाने के लिए पर्याप्त होता है। 
घर्मातुग्रहाच्च ॥२३॥ 
ग्रौर सद्यःकालतारूप धर्मानुकूल होते से भी पयोधर्म का आमिक्षा में अतिदेश है । 
सत्रमहीनञ्च द्वादशाहस्तस्योभयथा प्रवृत्ति रेककर्म्यात्‌ ॥२४॥ 
पुर्व ०--द्वादशाह--सत्र और श्रहीन दोनों संज्ञाओं दाला है। उस (द्वादशाह) 
| की दोनों प्रकार की प्रवृत्ति होती है, वयोंकि एककम्यंता दोनों में होती है। 
ग्रपि वा यजति श्रुतेरहीनभुतप्रवृत्ति: स्यात्मक्रत्या तुल्यशब्दत्वात्‌ ॥२५७ न 
सि०- जहाँ यजति' पद का प्रयोग होता है, वे 'अहीत' होते हे ओर उनमें प्रहीनो 
के धर्म का अतिदेश होगा । द्वादशाहरूप प्रकृति के साथ भी समान शब्द ही होता है। 
द्विरात्रादीनासंकादक्षरात्रादहीनत्वं यजति चोदनात्‌ ॥२६॥ र 
द्विरात्र आदि याग एकादशरात्र से अहीन होते हैं। वहाँ पर भहीनभ्रूत की प्रवृत्ति 
होती है, क्योंकि उनकी प्रेरणा प्यजति! शब्द से की जाती है। 

त्रयोदशरात्रादिषु सत्रभूतस्तेष्वासनोपायि चोदनात्‌ ॥२७॥ 
त्रयोदशरात्र ग्रादि सत्र हैं, वयोकि उनमें 'श्रासन', “भ्रपायि' आदि शब्दो का प्रयोग 
हुआ है, प्रतः इनमें सत्र के धर्मो का ग्रतिदेश होगा। | 
लिङ्गाच्च ॥२८॥ 
त्रयोदशरात्र श्रादि सत्र हैं, इस बात को सिद्ध करने के लिए प्रमाण भी उपलब्ध 
होते हैं। 
श्रन्यतरतोऽतिरात्रत्वात्पऽचदरशापत्रस्याहीनत्वं कुण्डपायिनामयनस्य च 
तद्भूतेष्वहीनत्वस्य दर्शनात्‌ ॥२९॥ 
पुवे०--पञ्चदशरात्र श्रौर कुण्डपायिनामयन-ये दोनों भ्रहीन हैं, प्रत: इन में 
अहीनों के धर्मों का अतिदेश है। ग्रन्यतर से भ्रतिरात्र भूतों में ग्रहीनत्व श्रूयमाण होता है। 
भ्रहीनवचनाच्च ॥३०॥ 
श्रहीन' वचन के पाये जाने से भी पञ्चदशरात्र ग्रादि ग्रहीन ही हैं। 
सत्रे वोपायिचोदनात्‌ ॥३१॥ 
सि०--'भ्रपायि’ शब्द का विधान उपलब्ध होने से पञ्चदशरात्र भ्रादि सत्र ठं 
श्रहीन नहीं । 
सत्रलिद्ध च दर्शयति ॥३२॥ 
तथा, लिङ्ग =प्रमाण भी यही सिद्ध करते हैं कि पञ्चदशरात्रादि सत्र हैं । 
॥ इति पुर्वेमौमांसादशं नेऽष्टमाध्यायस्य दवितीयः पादः ॥ 


तृतीयः पादः 


हविगंणे परमुत्तरस्य देशसामान्यात्‌ ॥ १॥ 
पूर्व ०--हविगंण में उत्तर श्रर्नीषोमीय का पर-शुचि देवता विकार होता है। देश 
की समानता होने से पूर्व-पुर्व का विकार होता है। 
देवताया नियम्येत शब्दवत्वादितरस्याथु तित्वात्‌ ॥२॥ 
सि०- देवता से नियम होता है, क्योंकि देवता में शब्दत्व हे । देश --क्रम से 
नियम नहीं है, क्योंकि क्रम श्रूयमाण नहीं है । देवताओं का आदर आर क्रम की भ्रवहेलना 
करनी चाहिए । | 
गणचोदनायां यस्य लिङ्ग तदावृत्तिः प्रतीयेताग्नेयवत ॥ ३॥ 
पुवं ०--गणचोदना =विधान में जिसका लिङ्ग होता है, उसी की श्रावृत्तिचोदना | 
सामान्य होने से ग्राग्नेय की भाँति होती है । ग्राग्नेय का जैसे विघ्यन्ताभ्यास होता है, वे से 
ही यहाँ भी हुग्रा करता है। 
नानाहानि वा संघातत्वात्‌ प्रवृत्तिलिङ्ग न चोदनात्‌ ॥४॥ 
सि०-यागों का गुण संघात होता है, उस गुण से भिन्न-भिन्न ग्रहों का जो घर्मं 
है, वह श्रतिदष्ट किया जाता है । सप्तरात्र में चोदना से प्रवृत्त द्वादशाहिक चार हैं, उन्हें 
अनूदित करके त्रिवृत्‌ किया जा सकता है। 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 
८ 
।३] ७८९ 


तथा चान्यार्थदर्शनम्‌ ॥५॥ 

“यदि त्रिवृत्‌ ग्रभ्यास होता है तो सभी श्रग्निष्टोम हो जाएंगे”-ऐसा मानने पर 

रच्य अ्रथं की उपलब्धि होती है । 
कालाभ्यासेऽपि बादरिः कमं भेदात्‌ ॥६॥ 

पुवं ०--कहीं-कहीं कर्मविशेष में काल का ग्रभ्यास श्रूयमाण होता है, वहाँ 

द्वादशाहिकों की ही कर्मभेद से प्रवृत्ति होती है, यह श्राचायं बादरायण का मत है। 
तदार्वात्त तु जैमिनिरह्वामप्र त्यक्षसंख्यत्वात्‌ ॥७॥ 

सि०--आ्राचार्य जैमिनि षडह की आ्रावृत्ति मानते हैं, क्योंकि चौबीस दिनों की 

संख्या श्रप्रत्यक्ष है । 
संस्थागणेषु तदम्यासः प्रतीयेत कृतलक्षणग्रहणात्‌ ।।८॥ 

पूर्व ०--ज्योतिष्टोम. की संस्थाओं में ज्योतिष्टोम का अभ्यास प्रतीत होता है, कृत 
नामक ज्योतिष्टोम का ग्रहण होते से। 

श्रधिकाराद्ठा प्रकृतिस्तद्वि शिष्टा स्यादभिधानस्य तन्निमित्तत्वात्‌ ॥९॥ 

सि०- विधान के द्वारा भ्रधिकृत होने से प्रकृति तद्विशिष्ट (द्वादशाहिक संस्था 
विशिष्ट) होती है। ्रग्निष्टोम ग्रादि ग्रभिधान संस्था-निमित्त हैं, ज्योतिष्टोम के प्रभि- 
घायक नहीं । 

गणादुपचयस्तत्प्रकृतित्वात्‌ ॥१०॥ 

पुर्वे०- द्वादशाह गण होने से उपचय (मन्त्र बढ़ाना) धर्म की प्राप्ति होती है, 

क्योंकि शतोक्थ्य की प्रकृति द्वादशाह के समान है । 
एकाहाद्वा तेषां समत्वात्स्यात्‌ ॥११॥ 

सि०- शतोक्थ्य और द्वादशाह--दोनों में समानता होने से एकाह ज्योतिष्टोम 

से उपचय होता है। 
गायत्रीषु प्राकृतीनामवच्छेदः प्रवृत्त्पधिकारात्संख्यात्वाद ग्निष्टोम- 
वदव्यतिरेकात्तदाख्यत्वम्‌ ॥१२॥ 

पूर्व०--गायत्रियो में त्रिष्टुपू, जगती इत्यादि प्रकृतियों का श्रवच्छेद (प्रक्षर- 
लोप) होता है, प्रकृति का अधिकार होने से । गायत्री में चौवीस ग्रक्षर की संख्या होती है,, 
इस संख्या का कभी व्यभिचार नहीं होता (गायत्री में सदा चौवीस ही ग्रक्षर होते हैं) । 
ग्रव्यतिरेक के कारण, प्रग्तिष्टोम की भाँति गायत्री का ग्राख्यख होता है 

तन्तित्यवच्च पृथक्सतीषु तद्वचनात्‌ ॥१३॥ 

आर, गायत्री की अपेक्षा से भिन्न संख्यावाची त्रिष्ट्पू, जगती श्रादि में नित्य 

संख्यावाचक गायत्री वचन है । ८ 
त विशतो दशेति चेत्‌ ॥१४॥ 
बीस संख्या में दस संख्या नहीं, यदि ऐसा कहो तो-- 
एकसंख्यमेव स्यात्‌ ॥ १५।। 
उक्त कथन ठीक नहीं, क्योंकि फिर तो एक संख्या में ही सब का समावेश हो 


जाएगा । 

सि०--गुण होने से गायत्री शब्द चोबीरा श्रक्षरयुक्त द्रव्य ऋचा का वाचक 
है । यह संख्या नहीं है, सर्वविषयक न होने से । 
गोत्ववच्च समन्वयः ॥१७॥ 
'गौ' शब्द गमन करने (जाने) वाले सभी सामान्य द्रव्यों का वाचक हो सकता है, 
परन्तु उसका समन्वय गलकम्बलवाली गो में ही होता है, इसी प्रकार गायत्री भी क्रग्वचन 
में ही संगत होती है । 


|| 

गुणाद्वा द्रव्यशब्दः स्यादसवं विषयत्वात्‌ ॥१६॥ | 
| 

| 

| 


संख्यायाइच शब्दवरवात्‌ ॥ १८।। 
श्रोर, चौबीस संख्यावाचक 'चतुविश' शब्द है, उक्त संख्या शब्दवाली है। 
इतरस्याश्रुतत्वाच्च ॥ १६॥। 
इतर जो ऋग्वेदादि की ऋचाएँ हैं, उनकी श्रुति न होने से भी गायत्री शब्द 
्र्थेवान्‌ है। यहाँ संख्या का कोई प्रयोजन नहीं है, अत: गायत्री ऋचाश्रों का ही श्रागम 
करना चाहिए । 
द्रयान्तरेऽनिवेशादुक्थ्यलोपे विशिष्टं स्यात्‌ ॥२०॥ 
श्ररिनष्टोम शब्द का किसी भी द्रव्यान्तर में निवेश न होने से, यह केवल 
श्रग्निष्टोमान्तता को बतलाता है । उक्थ्यलोप के बिना द्वादशाहिकों की अग्निष्टोमान्तता 
नहीं होती, प्रतः उक्थ्यलोप श्रवश्य होना चाहिए। 
श्रशास्त्र लक्षणत्वाच्च ॥२१॥ 
गायत्री शास्त्रलक्षणा है ग्रौर 'शताग्निष्टोम में उक्थ्यस्तोत्र श्रशास्त्र लक्षणवाले 
हैं, प्रतः ग्रशास्त्रलक्षणत्व होने से वे गायत्री का बाध नहीं कर सकते । 
उत्पत्तिनामधेयत्वाद्‌ भक्त्या पृथक्सतीषु स्यात्‌ ॥२२॥ 
ऋचा का नाम गायत्री है और यह स्वभावसिद्ध है, भ्रत: जगती भ्रादि में गायत्री 
दाब्द का प्रयोग गौणवृत्ति से ही होता है। 
वचनमिति चेत्‌ ॥२३॥ 
जहाँ विधि है, वहाँ शब्दार्थ से व्यवहार होता है, प्रत: यहाँ पर संख्या में गायत्री 
है, यदि ऐसा कहो तो-- 
यावदुक्तम्‌ ॥२४॥ 
उक्त कथन ठीक नहीं, क्योंकि वह्‌ एक ही स्थान में संख्या श्रथ॑वाला है, भ्रन्यत्र 
नहीं । लक्षणा से कहता भी उचित नहीं । 
अपूर्व च विकल्पः स्याद्यदि संख्याविधानम्‌ ॥२५॥ 
यदि संख्या में गायत्री शब्द का विधान माना जाए तो प्रकृतिभूत दशंपोर्णमास में 
गायत्री का विकल्प मानना पड़ेगा, प्रत: संख्या विधान उचित नहीं । 
ऋग्गुणत्वान्नेति चेत्‌ ॥२६॥ 
क्रग्गुण होने से प्रकृति में विकल्प होता है, यदि ऐसा कहो तो भी ठीक नहीं, 
क्योंकि ऋग्गुण उपसंगृहीत होता है। 

तथा पूर्ववति स्यात्‌ ॥२७॥ 
जैसे भ्रपुर्व में होता है, वैसे ही पूरव वान्‌ प्रक्कतिभूत 'बृहस्पति' भी सबमें हो जाएगा । 
गुणावेशइच सर्वत्र ॥२८॥ 
ग्रौर, गुण चौबीस संख्या का तो सर्वत्र ग्रावेश होता है । (सूत्र में 'च' का प्रयोग 
“तु' के स्थान पर होने से संख्याभिधान गायत्री शब्द में प्रकृति गायत्रियों का प्रागम प्राप्त 
नहीं होता । 
निष्पन्नग्रहणान्नेति चेत्‌ ॥२६॥ 
गायत्री शब्द रूढ़िरूप में ग्रहण होता है, यदि ऐसा कहो तो-- 
तथेहापि स्यात्‌ ॥३०॥ 
उस प्रमाण से यहाँ भी हो जाता है। 
यदि वाऽविश्ञये तियमः प्रकृत्युपबन्धाच्छब्देष्वपि प्रसिद्धः स्यात्‌ ॥३१॥ 
यदि श्रसंशय में भी प्रकृत्युपवन्धन (अतिदेश-शास्त्र के श्रनुग्रह) से श्रगायत्री में 
गायत्री शब्द की कल्पना करनी पड़े तो कुशो में शर शब्द की कल्पना करनी चाहिए। 
दृष्टः प्रयोग इति चेत्‌ ॥३२॥ 
चौबीस ्रक्षरगत संख्या में गायत्री शब्द का प्रयोग देखा गया है, उससे कल्पना 
की जा सकती है, यदि ऐसा कहो तो-- 
तथा शरेष्वपि ॥३३॥ 
उसी प्रकार 'शर' शब्द का प्रयोग भी कुशास्रो में देखा जाता है। 
भक्त्येति चेत्‌ ॥३४॥ 
“शर, शब्द का प्रयोग लक्षणार्वा त से होता है, यदि ऐसा कहो तो-- 
तथेतरस्मिन्‌ ॥३५॥ 


उसी प्रकार से इतर में भी ऐसा ही होता है, श्रर्थात्‌ गोणवृत्ति से प्रयुक्त गायत्री 


शब्द स्वार्थं में वर्तमान रहते हुए तत्सदृश का गमन करता है | इससे यह सिद्ध है कि संख्या 
में गायत्री शब्द नहीं भ्राता, ऋचा में ही ग्राता है। 
्रर्थस्य चासमाप्तत्वान्न तासामेकदेशे स्यात्‌ ॥२६॥ 
त्रिष्टुप्‌ श्रौर जगती श्रादि के एक देश में श्रथ की समाप्ति न होने से, उनके एक 
देश में गायत्री शब्द का प्रयोग नहीं होता । 
॥ इति पूर्व॑मीमांसाद्शनेऽष्टमाध्यायस्य तृतीयः पादः ॥ 


चतुर्थः पादः 


दविहोमो यज्ञाभिधानं होमसंयोगात्‌ ॥१॥ 
सि०--'दविहोम' यज्ञ का नाम है, होम के संयोग से । 
स लौकिकानां स्यात्‌ कर्त्तुस्तदाख्यत्वात्‌ ॥२॥ 
पूर्व ०--'दविहोम” लौकिक कर्मों का नामधेय होता है, क्योंकि लोकिक कर्मों में 
उसके कर्ता का स्मरण होता है। 

सर्वेषां वा दर्शनाद्वास्तुहोमे ॥३॥। 
सि०--दविहोम' लौकिक और वेदिक--दोनों प्रकार के कर्मो का नाम होता 
है। 'प्रष्टक' लौकिक होम है और “वाह्तुहोम' वैदिक । 
जुहोतिचोदनानां वा तत्संयोगात्‌ ॥४॥ 
होम शब्द का संयोग होने से 'दविहोम' नाम होम का है, याग या यज्ञ का नहीं । 
याग के लिए 'यजति' शब्द भ्राता है। होम वह है जिसमें श्रग्नि में श्राहुतियाँ डाली जाती 
हैं, यह प्रथ है 'जुहोति' शब्द का । 
द्रव्योपदेशाद्वा गुणाभिधानं स्यात्‌ ॥५॥ 
पुर्व०--'दवि से होम'--इसमें द्रव्य का उपदेश होने से यहाँ गुणविधि है, इसे 
कर्माभिधान कहना उचित नहीं । 
न लौकिकानामाचारग्रहणत्वाच्छब्दवतां चान्पार्थंविधानात्‌ ॥६॥ 
सि०--लोकिकों के ग्राचार से गृहीत दवि होती है और जो श्रोतकमं होते हैं, 
उनके भी ग्रन्य होमार्थ पात्र कहे गये हैं, क्योंकि वहाँ श्रुवा आदि का विधान होता है, ग्रतः 
दविहोम को गुणविधि कहना उचित नहीं । 
दर्शनाच्चान्यपात्रस्य ॥७॥ 
“दविहोम' में झन्य पात्रों का दर्शन होने से भी यह गुणविधि नहीं है। 
तथाग्निहविषोः ॥८॥ 
जिस प्रकार पात्र कार्यों में दवि पूज्यमान नहीं है, वैसे ही श्रग्नि-हवि के कार्य में 
भी 'दाव' का निवेश नहीं होता । 
र उक्तइचार्थऽसम्बन्धः ।। ६॥। 
अग्नि के कर्म में दवि का उपदेश नहीं होता, क्योंकि अन्य द्रव्य श्रर्नि के दहन, 
पचन, प्रकाशन श्रादि कार्य करने में असमर्थ होता है, ग्रत: गुणविधि नहीं है। 
तस्मिन्सोमः प्र वत्तंताव्यक्तत्वात्‌ ॥१०॥ 
पूवं ०--दविहोम में सोमिक विध्यन्त (सोम के घर्मो की प्रवृत्ति) है, ्रव्यक्तस्व- 
रूप समानता होने से। (सोम अव्यक्त चोदनावाला है, यह भी उसी प्रकार का है।) | 
न वा स्वाहाकारेण संयोगाद्‌ वषट्कारस्य च निर्देशात्तन्त्रे तेन विप्रतिषेधात्‌ ॥११॥ 
सि०--दविहोम में सौमिक विध्यन्त कहना उचित नहीं, क्योंकि दविहोम स्वाहा- 
कार से संयुक्त होते हैं प्रौर तन्त्र में सोमिक में वषट्कार का निर्देश होने से विप्रतिषेध हो 
जाता है। दविहोमों को अपूवे मान लेने से यह विरोध नहीं होता । 
2 शब्दान्तरत्वात्‌ ॥ १२॥ 
भिन्न-भिन्न शब्दों के होने से भी दविहोम में सौमिक धर्मों की प्राप्ति अयुक्त है। 
सोम 'यजति' चोदनावाला होता है और दविहोम 'जुहोति' चोदनावाले हैं। 
लिङ्गदशेनाच्च ॥ १३॥ 
आऔदुम्बरी होम में स्वाहाकार के लिङ्ग के देखे जाने से भी यहाँ सौमिक विध्यन्त 
नहीं होता, यदि सौमिक विध्यन्त होता तो वषट्कार होना चाहिए था। 

उत्त रार्थस्तु स्वाहाकारो यथा साप्तदश्यं तत्राविप्रतिषिद्वा पुनः प्रवृत्तिलिड्भू- 
दर्शन!त्पशुवत्‌ ॥१४॥ 

श्राक्षेप-स्वाहाकार-विधि उत्तरार्थं (विकृति के लिए) होती है । जसे साप्तदश्य 
वाचक मित्रविन्दादि विकृति में सन्निविष्ट होते हैं, वेसे ही सोमिक धर्म की प्रवृत्ति का 
प्रतिषेध नहीं होता तथा लिङ्गमूत वाक्य के दशन से पशुदेयक याग में पुनः प्रवृत्ति 
होती है। 

्रनुत्तरार्थो वाऽथेवत्वादानर्थक्याद्धि प्राथम्यस्योपरोघः स्यात्‌ ॥१५॥ 

समा०--स्वाहाक्रार विधि श्रनर्थक होने से प्रकृतिभिन्न के लिए नहीं है । ग्रन्थक 

होने से प्राकृत का उपरोध ग्रर्थात्‌ वषट्कार का बाघ हो जाता है। 
न प्रकृतावपीति चेत्‌ ॥ १६॥ 

श्राक्षेप--प्रकृतिभूत नारिष्ट होमादि में स्वाहाकार का सन्निवेश नहीं है, यदि 

ऐसा कहो तो-- 
उक्त समवाये पारदौर्बल्यम्‌ ॥१७॥ 

समा०--उक्त कथन ठीक नहीं क्योंकि पहले (३.३.१४) कहा जा चुका है कि 
जहाँ-जहाँ श्रुत्यादि का समवाय होता है, वहाँ 'पर' का दौर्बल्य होता है। 

| तच्चोदना बेष्टेः प्रवृत्तित्वाद्विधिः स्यात्‌ ॥१८॥ 

। पक्षान्तर का उत्थापक सूत्र--दविहोम की चोदना समस्त दशपौणंमास इष्टियों 
में प्रवृत्त होने से ग्ग्निहोत्रादि में नारिष्टहोम प्रवतेक विधि प्राप्त हो जाती है जो जिसका 
घर्म देखा गया है, उसकी भ्रदृश्यता होने पर उसका श्रनुमान कर लिया जाता है। 

शब्दसामर्थ्याच्च ॥१९॥ 
चोदना = विधि की समानता होने से घर्म की प्राप्ति होती है, इसमें शब्द-सामरथ्ये 
ही हेतु होता है। 
लि्कदशंनाच्च ॥२०॥ 
और, प्रमाण पाये जाने से भी उनकी प्रवृत्ति होती है। 
तत्राभावस्य हेतुत्वाद्गुणाथे स्याददर्शनम्‌ ॥२१॥ 
उत्यापित पक्षान्तर का खण्डन- त्र्यम्वक्रों के ग्रप्रतिष्ठत्व के उपपादन के लिए 
इध्मादि के ग्रभाव को हेतुत्व कहा जाता है । इसग्रभाव के हेतु होने से ह॒विहॉम में नारिष्ट 
होमों की प्रवृत्ति नहीं होती । 
| विधिरिति चेत्‌ ॥२२॥ 
यह इध्मादि का प्रतिषेध करनेवाली विधि है, यदि ऐसा कहो तो-- 
त वाक्यशेषत्वाद गुणार्थेंच समाधानं नानात्वेनोपपद्यते ॥२३॥ 
उक्त कथन ठीक नहीं, क्योंकि इसकी विधि अन्य कही गई है, यहाँ उसका वाक्य- 
शेष है। यदि इन्हें विधियाँ कल्पित किया जाए तो फिर पृथक्‌ वाक्य होंगे और व्यवहित 
कल्पना हो जाएगी । श्रनुवादस्वरूप होने से उनका विधायकत्व नहीं होता । | 

येषां वाष्परयोहों मस्तेषां स्यादविरोधात ॥२४॥ 
पूर्व ०-- जिन यागों की श्रपर अग्नियों में होम होता है, उनकी प्रवृत्ति हो जाएगी 
क्योंकि वहाँ कोई विरोध नहीं होता । 
तत्रौषधानि चोद्यन्ते तानि स्थानेन गम्येरन ॥२५९॥ 
सि०--दविहोम में ग्रोषधि द्रव्य ब्रीहि ग्रादि विधीयमान हैं, प्रत: उपर्यक्त कथन 
ठीक नहीं । वे द्रव्य स्थान से गम्यमान होते हैं, तः उनकी प्रवृत्ति में कोई प्रयोजन नहीं 
होता। 
लिड्भाह्या शेषहोमयोः ॥२६॥ 
पुवं०- शेष होमो (पिष्टलेप और फलीकरण ) में श्रौषध सामान्य लिङ्ग से प्रवृत्त 
होता है। 
सन्निपाते विरोघिनामप्रवृत्तिः प्रतीयेत विध्युत्पत्तिव्यवस्थानांदर्थस्यापरिणेयत्वाद 
वचनादतिदेशः स्यात्‌ ॥२७॥ 
उपसहार सूत्र--यह कथन भी युक्त नहीं, क्योंकि ये दोनों होम प्रतिपत्तिकरण है 
भ्रौर दविहोम प्रधान कर्म होते हैं। इनका बहुत भ्रधिक भेद है । प्रतिपत्तित्व से निर्वापण 
५ श्रादि धर्मो के ये दोनों श्रप्रयोजक होते हैं, प्रत: दविहोमों की धर्मप्राप्ति किसी प्रकार भी 
युक्त नहीं है, परन्तु सकंत्र श्रप्राप्ति का स्वभाव नहीं है, वचन से अतिदेश होता है। 
॥ इति पूवंमीमांसादशंनेऽषटमाध्यायस्य चतुर्थः पादः ॥। 
॥ इत्यष्टमोऽध्यायः ।। 

यज्ञकमं प्रधानं तद्धि चोदनाभूतं तस्य द्रव्येषु 
संस्कारस्तत्प्रयुक्तस्तदर्थ त्वात्‌ ॥१॥ 
दर्शपौ्णमास कर्म प्रधान होते हैं, क्योंकि भ्रपूवे होने से वे विधिगम्य हैं । उसके 
द्रव्यो श्रौर यजति में जो संस्कार है, वह श्रपू्व प्रयुक्त होता है । वे तदथ हैं, इसीलिए किये 
जाते हैं । 
संस्कारे युज्यमानानां तादर्थ्यात्ततप्रयुक्तं स्यात्‌ ॥२॥ 
पूर्व ०--भ्रवहनन नामक संस्कार में युज्यमान प्रोक्षण ्रादि घमं तदथं (प्रवहनन 
के लिए) होने से उसमें प्रयुक्त हो जाते हैं । 
तेन त्वर्थेन यज्ञस्य संयोगाद्धमं सम्बन्ध स्तस्मादयजञपरयुकषतं 
स्यात्संस्कारस्य तदर्थत्वात्‌ ॥३।। 
सि०- ग्रवहननखूप कम से ग्रपूवे का सम्बन्ध है श्रौर यज्ञ के साथ उसका प्रोक्षण 
सम्बन्ध है, प्रत: संस्कार की तदर्थता होने से उसकी यञ्ञप्रयुक्तता होती है । 
फलदेवतयोइच ॥४॥ 
पूवे०--जो मन्त्र फल ग्रौर देवता का प्रकाश करनेवाले हैं, उन्हें भी ग्रपुवं प्रयुक्तता 
प्राप्त होती है । 
न चोदनातो हि तादगु णयम्‌ ॥४॥ 
सि०- फल श्रौर देवता के स्वरूप को प्रकाशित करने में मन्त्रोच्चारण प्रयोजक 
नहीं है, क्योंकि फल श्रौर देवता के प्रकाश द्वारा भ्रपूवे प्रयुक्त होता है । 
देवता वा प्रयोजयेदतिथिवद्‌ भोजनस्य तदर्थ त्वात्‌ ॥६॥ 
पूर्व ०--समस्त देवता सम्पूर्ण धर्मो के प्रयोजक हो सकते हैं। देवता भोजनरूप 
याग देवता के लिए ही होता है, जैसे ग्रतिथिके लिए लाया गया पदार्थ प्रतिथि के लिए 


` होता है । 


ग्रार्थवत्याच्च ॥७॥ 
और, देवताश्रों के श्रर्थपति होने से भी यही सिद्ध होता है। 
ततश्च तेन सम्बन्धः ।।।। 
इससे देवता का फल के साथ सम्बन्ध होता है। देवता यज्ञ करनेवाले को फल 
प्रदान करते हैं । इसी तथ्य को स्मृति और आचार से भी दृढ़ किया जाता है। 

श्रपि वा शब्दपूर्वत्वाद्यज्ञकमंप्रधानं स्याद्‌ गुणत्वे देवताश्रुतिः ॥९॥ 
सि०--देवता के लिए फल का प्रयोजन मानना उचित नहीं है। यज्ञकर्म ही 
प्रधान होता है। इसमें शब्दपूवेत्व हेतु होता है। वही प्रयोजक हुआ करता है। देवता 
की श्रुति गोणरूप से होती है। जो स्मृति, आचार भ्रौर भ्रन्याथ दर्शनों द्वारा देवता का 
भोजन करना कहा है, देवता के विग्रहरहित होने से उसका भी प्रतिवाद हो जाता है। 
पतिथो तत्प्रधानत्वमभावः कर्मणि स्यात्तत्य प्रीतिप्रधानत्वात्‌ ॥१०॥ 
प्रातिथ्य में ग्रतिथि की प्रीति का विधान होता है। जैसे श्रतिथि प्रसन्न हो वही 
किया जाना चाहिए किन्तु इस कर्मे में प्रीति-विधान का श्रभाव है, अतः ग्रतिथिवत्‌ कहना 
उचित नहीं है। 
द्रव्यसंख्याहेतुसमुदाय वा श्रुतिसंयोगात्‌ ॥११॥ 
पूर्व ०--ब्रीहि आदि द्रव्य, परिधिगत त्रित्वादि संख्या, होम में शूरप॑गत श्रन्न 
हेतुत्व, चतुर्होत्राथिमर्शन में पौर्णमासी यागगत समुदायत्व--ये चारों प्रोक्षण आदि के 
- संयोजक हैं, द्वितीय ग्रादि श्रुति के साथ सम्बन्ध होने से । 
प्रथंकारिते च द्रव्येण त व्यवस्था स्यात्‌ ॥१२॥ 
भर, जाति के धर्म को भ्रपूवं प्रयुक्त मान लेने पर द्रव्य के साथ धर्म की व्यवस्था 
नहीं हो सकती, भ्रत: द्रव्यादि प्रयुक्त ही प्रोक्षण घ्रादि होते हैं । 
ग्रर्थो वा स्यात्प्रयोजनमितरेषाधचोदनात्तस्य च गुणभूतत्वात्‌ ॥१३॥ 
सि०- इतर द्रव्यादि की कतंव्यता चोदना--विधि न होने से श्रर्थं ही इनका 
प्रयोजक होता है। श्रपूर्व के प्रति इनका गुणभूतत्व होने से श्रवण होता है। 
ग्रपूवत्वाद्व्यवस्था स्यात्‌ ॥ १४॥ 
'ऐन्द्रवायव'--यह अपूर्व है । इससे व्यवस्था होती है । 
तत्प्रयुकतत्वे च धर्मस्य सवं विषयत्वम्‌ ॥१५॥ 
द्रव्यादि प्रयुक्त प्रोक्षण रादि धर्मो के स्वीकार करने से घर्म की सवंविषयता हो 
जाती है। 
तद्युक्तस्येति चेत्‌ ॥ १६॥ 
सवेविषयता प्रकरणयुक्त धर्म की ही होगी, यदि ऐसा कहो तो-- 
नाश्चुतित्वात्‌ ॥ १७॥ 
उक्त कथन ठीक नहीं, क्योंकि प्रकरणप्रुक्त ब्रीहियों का निर्वपन कहीं भी श्रूयमाण 
नहीं होता भौर वाक्य से बाधित प्रकरण धर्म का नियम करने में समर्थ नहीं होता । 
श्रधिकारादिति चेत्‌ ॥१८॥ 
प्रकरण न होने पर भी अध्वर्यू अधिकार से ज्ञान प्राप्त कर लेगा कि ये ब्रीहि 
भक्ताथ हैं, या कार्याथ । वहाँ पर जो कार्यार्थ होंगे, उनका ही प्रोक्षण करेगा, यदि ऐसा 
कहो तो-- , 
तुल्येषु नाधिकारः स्यादचोदितरच सम्बन्धः पृथक्‌ सतां 
यजञार्थेना भिसम्बन्धस्तस्माद्ज्ञप्रयोजनम्‌ ॥ १९।। 


उक्त कथन ठीक नहीं, क्योंकि सभी ब्रीहि तुल्य ही होते हैं ग्रौर तुल्य में प्रधिकार . 

सम्भव नहीं है। उनका कोई पृथक्‌ नाम नहीं होता । जो भक्तार्थं हैं, वे ही कार्यार्थं भी 
होते हैं। पृथक्‌ होनेवालों का यज्ञार्थ से निर्वाप श्रूयमाण होता है, श्रतः धर्म को सवं- 
विषयत्व की प्राप्ति होती है । पूवं हेतु से प्रोक्षण श्रादि का श्रपूवं प्रयुक्तत्व होता है । 
देशबद्धमुपांशुत्वं तेषां स्यात्‌ श्रुतिनि्देशात्तस्य च तत्र भावात्‌ ॥२०॥ 
श्रगनीषोमीय से पहले होनेवाले पदार्थो का उपांशुत्व (मौन अनुष्ठान) श्रुति से 
होता है श्रोर इस प्रकार जातीयक का पूवंदेश में भाव होता है । 
यज्ञस्य वा तत्संयोगात्‌ ॥२१॥ 
पूर्व ०--यज्ञ का वाक्य के साथ सम्वन्ध होने से परमापूवं प्रयुक्त उपांशुत्व 
होता है। 
ग्रनुवादरच तदर्थवत्‌ ॥२२॥ 
और, अनुवाद -= श्रर्थ वाद तहेश पदार्थ से ही हुआ करता है। 
प्रणीतादि तथेति चेत्‌ ॥२३॥ 
प्रणीता, प्रणयन श्रादि सम्ब्रन्धी वाङ नियम (वाणी संयम) परमापूर्व प्रयुक्त है, 
यदि ऐसा कहो तो-- 
न यज्ञस्याश्रृतित्दात्‌ ॥२४॥ 
उक्त कथन ठीक नहीं, क्योंकि यहाँ पर यज्ञ की विवक्षा नहीं है। 
तहेशानां वा संघातस्याचो दित्वात्‌ ॥२५॥ 
सि०--पूर्वदेश-सम्बन्धी पदार्थो में उपांशुत्व प्रयुक्त होता है । ग्रह, यजि श्रौर 
श्रभ्यास श्रादि संघात को उपांशुत्व का विधान नहीं होता । 
अग्निधर्म : प्रतीष्टकं संघातात्पौर्णमासीवत्‌ ॥२६॥ 
पूर्वे०--कर्षेण, प्रोक्षण ग्रादि अग्नि के धर्म प्रति इष्टका में होने चाहिएँ, संघात का 
होना ही इसमें हेतु है। जैसे पोर्णमासी याग में होता है, वैसे ही यहाँ भी होना चाहिए । 
श्रग्नेर्वा स्याद्‌ द्रव्येकत्वादितरासां तदर्थत्वात ॥२७॥ 
सि०- इष्टका में ग्रलग धर्म होते हैं और भ्रग्नि में ग्रलग । श्रग्निरूप द्रव्य एक 
होने से इष्टका तदर्थ (ग्रग्नि के लिए) होती है। 
चोदनासमुदायात्तु पौणंमास्यां तथात्वं स्यात्‌ ॥२८॥ 
विधान समुदायपरक होने से पौर्णमासी याग में भी मानने योग्य हे । 
पत्नीसंयाजान्तत्वं सर्वषामविशेषात्‌ ॥२९॥ 
पूर्व ०--विशेष का श्रवण न पाये जाने से पत्नीसंयाजान्तत्व सभी “ग्रह नामक 
यागों में हो सकता है । 
लिद्भाद्वा प्रागुत्तमात्‌ ॥३०॥ 
सि०- उत्तम याग से पूर्व सब यागों में पत्नीसंयाजान्तत्व होता है, प्रमाणों के 
उपलब्ध होने से । 
श्रनुवादो वा दीक्षा यथा नक्तं संस्थापनस्य ॥३ १॥॥ 
प्राक्षेप--जैसे दीक्षा का उन्मोचन वचन नक्त संस्थापन का विध्यर्थवाद है, वैसे 


ही यह भी भ्रथवाद है। 

स्याद्वषनारभ्य विधानादन्ते लिद्धविरोधात्‌ ॥३२॥ | 
समा०- ग्रन्त में लिङ्ग का विरोध होने से उत्तम से पहले पत्नीसंयाजान्तता 
होती है। 


श्रभ्यासः सामिधेनीनां प्राथम्यात्स्थानधर्मः स्यात्‌ ॥३३॥ 
सामिधेनी ऋचाग्रों के प्राथम्य से जो अभ्यास है, वह स्थान-घर्म होता है । 
इष्श्यावृतौ प्रयाजवदावत्तताऽऽरम्भणीया ॥३४॥ 
पु्बं०--दर्शपौणंमास की आवृत्ति में प्रयाज की भांति आरम्भणीया इष्टि का 
भ्रावतेन होता है। 
सङृह्वाऽऽरम्भसंयोगादेकः पुनरारम्भो यावज्जीवप्रयोगात्‌ ॥३५॥ 
सि०- प्रारम्भ के संयोग से एक बार ही भ्रारम्भणीया इष्टि का भ्रनुवर्तन करना 
चाहिए, फिर एक ही भ्रारम्भ यावज्जीवन चलता है। 
प्रर्थाभिधानसंयोगान्मन्त्रेषु शेषभाव: स्यात्तत्राचो दितमप्राप्तं 
चोदिताभिधानात्‌ ॥३६॥ 
्रर्थाभिधान =श्र्थ-प्रकाशन के संयोग से मन्त्रों में शेषभाव == श्रद्गत्व होता है। 
मन्त्र से विधिविहित ग्रर्थ का प्रकाश होता है, दर्शपोर्णमास में अविहित होने से वह प्राप्त 
नहीं है । 
ततश्चावचनं तेषामितरार्थं प्रयुज्यते ॥३७॥ 
इसी कारण से उनका श्रवचन इतरों (निर्वाप की स्तुति) के लिए प्रयुक्त किया 
जाता है। 
गुणशब्दस्तथेति चेत्‌ ॥३८॥ | 
श्राक्षेप--निर्वाप मन्त्र में प्रग्ति गुण शब्द है, वैसे ही ग्रसमवेत वचन है, यदि ऐसा | 
कहो तो--- | 
न समवायात्‌ ।।३६॥। 
समा०-उक्त कथन ठीक नहीं, क्योंकि वहाँ समवाय होता है। 
चोदिते तु परार्थत्वाह्विधिवद्विकारः स्यात्‌ ॥४०॥ 
यदि चोदित भी समवेत है, तो वह परार्थ (स्तुति के लिए) ही किया जाता है, 
भ्रपने संस्कार के लिए नहीं। पराथ होने से वह श्रविकार से प्रयुक्त किया जाता है। 
विकारस्तत्प्रधाने स्यात्‌ ॥४१॥ 
यजमान == प्रधान में विकार होता है। 
श्रसंयोगात्तदर्थषु तहिशिष्टं प्रतीयेत ॥४२॥ 
विशेषण से विशिष्ट की प्रतीति होती है; शब्दों का उन ग्रर्थो में संयोग नहीं होता। 
कर्माभावादेवमिति चेत्‌ ॥४३॥ 
श्राक्षेप-कर्माभाव होने से 'हरिवत्‌' आदि का प्रयोग है, यदि ऐसा कहो तो-- 
- न परार्थत्वात्‌ ॥४४॥ 


समा०--उक्त कथन ठीक नहीं, क्योंकि 'हरिवत्‌' ध्रादि शब्द इन्द्र की स्तुति के 
लिए होने से पराथ होते हैं। 

लिड्भविशेषनिर्देशात्समानविधानेष्वप्राप्ता सारस्वती स्त्री त्वात ॥४५॥ 
सि०--पशु-सम्बन्धी घर्मविधियो में सरस्वती देवताक मेषी-द्रव्य याग प्राप्त नहीं 
होता, क्योंकि 'मेषी' स्त्री लिङ्ग है, परन्तु वहाँ पुल्लिङ्ग का निर्देश है। 
| पइवभिधानाद्वा तद्धि चोदनाभूतं पुंविषयं पुनः पद्युत्वस्‌ ।।४६।। 
पूृव ०--पशु का प्रभिधान होने से चोदनाभूत सर्वनाम शब्द को पुंबिषयत्व होता 
है, फिर वह पशु के द्वारा कहा जाता है। 
विशेषो वा तदर्थनिर्देशात्‌ ॥४७॥ 
सि०==पुल्लिङ्ग शब्द का निर्देश होने से विशेष है। 
पशुत्वं चेकशब्द्यात्‌ ॥४८॥ 
श्रौर, जो एकत्व शब्द का प्रयोग किया गया है, वह पशु के ग्रभिप्रायवाला ही है। 
यथोक्तं वा सन्निधानात्‌ ।।४६॥ 
ग्रथवा, सन्निधान होने से जैसा कहा गया है, वह ठीक है। 
श्राम्तातादन्यदधिकारे वचनाह्विकारः स्यात्‌ ॥५०॥। 
जहाँ अधिकार में आम्नात से अन्य आदेशभूत विकार होता है, वह विशेष के 
विधान होने से है । | 
वेषं वा तुल्यहेतुत्वात्सामान्याद्विकल्प; स्यात्‌ ॥५१॥ 
पूर्व ०---'इरा' और 'गिरा' दोनों प्रकार का पाठ होता है। दोनों का हेतु भी तुल्य 
होता है! सामान्य होने से विकल्प होता है । 
उपदेशाच्च साम्नः ॥५२॥ 
| साम के उपदेश होने से भी 'गिरा' पद उपदिष्ट हो जाता है, श्रतः विकल्प ही 
| होता है । 
नियमो वा शुतिविशेषादितरत्साप्तदश्यवत्‌ ॥५२॥ 
सि०--श्रुतिविशेष के द्वारा 'इरा' पद ही उपदिष्ट किया गया है, इसलिए नियम 
है श्रौर जो इतर 'गिरा' पद हे वह साप्तदश्य की भाँति होता है। 
प्रप्रगाणाच्छब्दान्यन्वे तथाभूतोपदेशः स्यात्‌ ॥५४॥ 
पूर्व ०---'इरा” पद 'गिरा' शब्द से भिन्न होने से श्रप्रगीत शब्द से विहित 'इरा' 
पद है, अतः जैसा विहित है वैसा ही पाठ करना चाहिए। 
यत्स्थाने वा तद्गीतिः स्यात्पदान्यत्वप्र धानत्वात्‌ ॥५५॥ 
सि०- जिस स्थान पर जिस शब्द का ग्रादेश हो, उसी का गान करना चाहिए, 
भिन्न पद की प्रधानता होने से। 
गानसंयोगाच्च।।५६।॥। 
आर, गान के संयोग होने से भी 'इरा' पद होता है। 
वचनमिति चत्‌ ॥ए७॥ 
| वचनों की उपलब्धि भी है, यदि ऐसा कहो तो-- 

न तत्प्रधानत्वात्‌ ॥५८॥ 


उक्त कथन ठीक नहीं, क्योंकि वहाँ 'इरा' पद की प्रधानता का निर्देश है। 
॥ इति पूर्वमीमांसादर्शने नवमाध्यायस्य प्रथमः पादः ॥ 


हितीयः पादः 


सामानि मन्त्रमेके स्मृत्युपदेशाभ्याम्‌ ॥ १॥ 

पूर्व ०--कुछ ग्राचाय मानते हैं कि साम-प्रगीत मन्त्रवाक्य है । इसमें दो हेतु है-- 

स्मृति और गुरु-शिष्य-परम्परा से होनेवाला उपदेश । 
तदुकतदोषम्‌ ॥२॥ 

सि०--यह पक्ष दोषयुक्त है, यह बात सप्तम श्रध्याय में कह दी गई है। साम 

गीतियाँ हैं, प्रगीत-मन्त्रवाक्य नहीं हैं । 
कर्म वा निघिलक्षणम्‌ ॥३॥ 
पूर्दे०--साम प्रधान कर्म है, द्वितीया विभक्ति का श्रवण होने से । 
तदुरद्रव्यं दच नात्पाकयज्ञ वत्‌ ॥४॥ 


पाकयज्ञ में जैसे लाजा आदि गुणद्रव्य गिनाए हैं, उसी प्रकार सामगान के योनिभूत | 


ऋणचारूप द्रव्य भी गुणमूत हैं और सामगान प्रधान कमे है। 
तत्राविप्रतिषिद्रो द्र व्यान्तरे व्यतिरेकः प्रदेशश्च ।।५॥। 
क्रतुविशेष में द्रव्यान्तर (दोनों क्रचाग्रो) में प्रदेश (श्रतिदेश शास्त्र) और 
व्यतिरेक (प्रभाव) परस्पर विरोधी नहीं हैं, श्रत: साम प्रधान कर्म है । 
शाब्दाथेत्वात्तु नवं स्यात्‌ ॥६॥ 
सि०--रथन्तर ग्रादि गान क्रचाग्रो के लिए होने से गान प्रधान कर्म नहीं अपितु 
गौण कर्म है। 
परार्थत्वाच्च दब्दानाम्‌ ॥७॥ 
और, रथन्तर आदि शब्दों के स्तुतिपरक होने से भी साम गुणमूत हैँ। 
असम्बन्धइच कर्मणा शब्दयो: पृथगर्थत्वात्‌ ॥८।। 
स्तुति और गान शब्दों के पृथक्‌ ग्रथ होने से कम से सम्बन्ध नहीं होता, ग्रतः ऋकू 
की साम गुणमूत है। 
संस्कारङच प्रक रणे$ग्निवत्स्यात्‌ प्रयुक्तत्वात्‌ ॥९॥ 
श्रग्नि की भाँति प्रयुक्त होने से श्रप्रकरण ग्रर्थात्‌ ग्रध्ययनकाल में संस्कार होता 
है। जैसे अग्याधान के समय भ्ररिनि का संस्कार होता है, ज्योतिष्टोम के प्रयोग-समय नहीं. 
ऐसे ही ग्रध्ययनकाल में ऋचाश्रों का संस्क्रार होता है, गान के समय नहीं । 
अकायत्वाच्च शब्दानासप्रयोगः प्रतीयेत ॥१०॥ 
शब्दों के श्रकार्य (संस्कृत शब्दों का प्रयोग के समय पाठ त करना) होने से 
अप्रयोग प्रतीत होता है । प्रगीत शब्द पुनः प्रयुक्त किये जा सकते हैं । 

श्राश्रितत्वाच्च ॥ ११॥ 
गान के कर्मकाल के ग्राश्रित होने से अकर्मकाल में गान की कल्पना नहीं करनी 
चाहिए । 
प्रयुज्यत इति चेत्‌ ॥१२॥ 
प्रयोग के समय सामगान का प्रयोग किया जाता है, यदि ऐसा कहो तो-- 
ग्रहणार्थं प्रतीयेत ॥१३॥ 
उक्त कथन ठीक नहीं, क्योंकि वह शिष्य के धारण एवं ग्रहण (श्रभ्यास) के लिए 
ही किया जाता है। 
तृचे स्यात्‌ श्रुतिनिर्देशात ॥ १४॥ | 
पूर्व०--तूच (तीन ऋचाश्रों के समूह) में सामगान होता है, क्योंकि श्रुति में 
ऐसा निर्देश पाया जाता है । 
शब्दार्थत्वाद्विकारस्य ॥ १५॥ 
तृच में व्यासज्जित (मिला) करके साम का गान करना चाहिए, क्योंकि सामगान- 
रूप विकार शब्दाथ होता है। 
दर्शयति च ॥ १६॥ 
और ग्रर्थवाद से भी ऐसा ही सिद्ध होता है। 
वाक्यानां तु विभक्तत्वात्प्रतिशब्दं समाप्ति: स्यात्संस्क्ारस्य तदर्थत्वात्‌ ॥ १७॥ 
सि०--वाक्यों के विभक्त होने से प्रत्येक ऋचा में सामगान की समाप्ति होती है, 
क्योंकि संस्कार (अक्षराभिव्यक्ति) ऋचा के लिए होता है। 
तथा चान्यार्थदर्शनम्‌ ॥ १८॥ 
तथा, प्रत्येक ऋचा में साम की समाप्ति होने से दूसरे अर्थ की सिद्धि भी होती है। 
ग्नवानोपदेशश्च तद्वत्‌ ॥१९॥ 
ओर भी, यदि प्रयोग के समय में प्रति ऋचा की समाप्ति पर गान करना है तो 
स्वाध्याय के समय भी वेसा ही अभ्यास करना चाहिए, श्रत: प्रत्येक ऋचा के साथ गान 
करना चाहिए । 
अ्रभ्यासेनेतराः ॥२०॥ 
अभ्यास में भी तीनों ही ऋचाश्रों का ग्रहण करना चाहिए । 
तदभ्यासः समासः स्यात्‌ ॥२१॥ 
पूर्व ०--उप्त सामगान का श्रम्यास समान छन्दों में ही करना चाहिए । 
लिङ्गदर्शनाच्च ॥२२॥ 
समान छन्दों में ही सामगान करने के प्रमाण भी पाये जाते हैं। 
नेमित्तिकं तुत्तरात्वमानन्तर्यात्प्रती येत ॥२३॥ 
सि०--नैमित्तिक उत्तरात्व तो ग्रानन्तयं से प्रतीत होता है । 
ऐकार्थ्याच्च तदभ्यासः ॥२४॥ 
गौर, तीनों ऋचाम्रों की एक ग्रर्थ में संगति होने से उनके ग्रभ्यास का विधान है । 

प्रागाथिक तु ॥२५॥ 
प्रागाथिक सामगान का भी विधान पाया जाता है । 
स्वे च ॥२६॥ 
झौर, झपने छन्द में ही गाना करना ग्रभीष्ट होता है । 
प्रगाथे च ॥२७॥ 
जहाँ प्रकर्षं से गान होता है, वह प्रगाथ है, भ्रतः प्रगाथ में साम का गान करना 
श्रावरयक है । 

- लिद्धुदर्शनाव्यतिरेकाच्च ॥२८५॥ 

और, प्रमाणों का अव्यतिरेक होने से भी सामगान करना आवश्यक है । 
श्रथेकत्वा्विकल्पः स्यात्‌॥२६॥ 
प्रयोजन के एक होने से विकल्प होता है । 
भ्र्थेकत्वाद्विकल्पः स्यादृक्सामयोस्तदर्थत्वात्‌ ॥३०॥ 


पूर्वे ०--ऋक प्रौर साम का तदर्थत्व (ऋक्‌ और साम दोनों के स्तुत्यर्थं) होने से - 


विकल्प होता है, क्योंकि दोनों का स्तुतिरूप एक ही प्रयोजन है । 
वचनाहिनियोगः स्यात्‌ ॥३१।। 
सि०--साम का विनियोजक वचन है, उक्त वचन से साम के द्वारा स्तवन ही 
होना चाहिए । 
समप्रदेशे विकारस्तदपेक्षः स्याच्छास्त्रक्ृतत्वात्‌ ॥३२॥ 
पूर्व ०--सामगान के श्रतिदेश में 'ग्राई' (गान में जहाँ 'ए' हो वहाँ 'प्राई' कर देते 
हैं) भावादि विकार योन्यपेक्ष होता है, और ये शास्त्र के द्वारा कृत हैं । 
वणं तु बादरियंथा द्रव्यं द्रव्यव्यतिरेकात्‌ ॥३२३॥ 
सि०-“ग्राई' भाव उत्तरावर्णवश से करना चाहिए, योनिवश से नहीं--ऐसा 
भ्राचाये बादरायण मानते हैं। इसमें दरव्यव्यतिरेक ही हेतु है । 
स्तोभस्येके द्रव्यान्तरे निवृत्ति मुग्वत्‌ ॥३४॥ 
पूवे०- कुछ ग्राचाये ऐसा मानते हैं कि ऋक्‌ की भाँति स्तोभ की ऋगन्तर में 
निवृत्ति होती है। 
सर्वातिदेशस्तु सामान्याल्लोकवद्विकारः स्यात्‌ ॥३५॥ 
सि०-स्तोभ सहित साम का श्रतिदेश है। सामान्य होने से लोकव्यवहार के 
समान प्रतिदेश है । 
्रत्वयं चापि दशंदति॥३६॥ 
आर, श्रन्वय से भी इसी बात की सिद्धि होती है। 
तिवृत्तिऽथे लोपात्‌ ॥३७॥ 
भ्राक्षेप--श्रथवा, ग्रथेलोप होते से स्तोभ ग्रक्षर की निवृत्ति होती है। 
श्रन्वयो वार्थेवादः स्यात्‌ ॥३८॥ 
समा०-श्रोर जो वाक्यशेष वचन है, वह श्रर्थवाद है । 


CC-0. Gurukul Kangri Collection, Haridwar 


PO 


Digitized by Arya Samaj Foundation Chennai and eGangotri 


९।२] ८०३ 
श्रधिकं च विवर्ण च जमिनिः स्तोभशब्दत्वात्‌ ॥३९॥ 
ह जो ऋक्‌ के भ्रक्षर से श्रधिक श्रौर विलक्षण वर्ण होता है, वह “स्तोभ” प्रक्षर 
'कहाता हैं, ऐसा ग्राचार्य जैमिनि मानते हैं । 
धमंस्यार्थकृतत्वाद्‌ द्रव्यगुणविकारव्यतिक्रमप्रतिषेधे 
चोदनानुबन्धुः समवायात्‌ ॥४०॥ 
। धर्मे को श्रथेकृतित्व (प्रोक्षण श्रादि श्रपूर्वरूप ग्रथ ) होने से द्रव्य, 
व्यतिक्रम और प्रतिषेध में समवाय से चोदनानुबन्ध होता है । 
तदुत्पत्तेस्तु निवृत्तिस्तत्कृतत्वात्‌ स्यात्‌ ॥४१॥ 
पु ०--परिधि में यूप के धर्म नहीं करने चाहिएँ, क्योंकि यूप बे धर्म पशु के 
नियोजन (बाँधने) के लिए हैं। 
श्रावेश्येरन्‌ वाऽ्थवत्त्वात्संस्का रस्य तदर्थत्वात्‌ ॥४२॥ 
| सि०--संस्कार के पशु-बन्धनरूप कार्य में नियुक्त होने से उसी में उसकी 
सफलता होने से यूप के धर्म परिधि में भी कर्तव्य हैं । 
ग्राख्या चेवं तदावेशाद्विकृतो स्यादपूर्वेत्वात्‌ ॥४३॥ 
परिधि में संस्काररूप शक्यता के भ्रवच्छेदक होने से यूप शब्द की प्रवृत्ति है ग्रोर 
्रपर्वं के निमित्त होने से विकृति में भी यूप शब्द है; परन्तु यूप शब्द ऊहितव्य नहीं है 
| अर्थात्‌ यूप शब्द के स्थान में परिधि का प्रयोग नहीं करना चाहिए । 
परार्थं न त्वर्थसामान्यं संस्कारस्य तदर्थत्वात्‌ ॥४४।। 
पूर्व०--प्रधान याग के लिए दधि और शुत में प्रणीता धर्म नहीं है और प्रणीता 
कार्यकारित्व भी नहीं, क्योंकि उत्पवनादि संस्कार हुविःश्रपण के लिए होते हैं। 
क्रियेरन्‌ दाऽ्थेनिवृत्तेः ॥४५॥ 
सि०--हविःश्रपण भी दधि और पय में निष्पन्न होने से उसमें उत्पवन ग्रादि 
| घर्मे भी कतंव्य है । 


गुण, विकार, 


एकार्थत्वादलिभागः स्यात्‌ ॥४६॥ 
पूर्वे०-बृहद्‌ और रथन्तर धर्मों का एक प्रयोजन होने से विभाग नहीं हो 
ग्रकता । 
निर्देशाद्वा व्यवतिष्ठेरन्‌ ॥४७॥ 
सि०--निर्देश-मेद (रथन्तर में ऊंची आवाज से नहीं गाना चाहिए श्रोर बृहद्‌ 
में ऊंची श्रावाज से गान करना चाहिए) होने से व्यवस्था हो जाएगी। 
| भ्रपाकृते तद्विकाराह्वि रोधाद्‌व्यवतिष्ठेरत्‌ ॥४८॥ 
विकृतिभुत काण्व रथन्तर में बृहद्‌ श्रौर रथन्तर का विकार होने से विरोध के 
कारण व्यवस्था हो जाएगी। 
उभयसास्नि चेवमेकार्थापत्तेः ॥४६॥ 
पुर्वं ०--'गोसव' आदि क्रतु में दोनों सामों (बृहद्‌ श्रौर रथन्तर) की प्राप्ति है, - 
अतः प्रत्येक स्तोत्र में दोनों घमों की प्राप्ति है । 

स्वाथेत्वाहा व्यवस्था स्यात्प्रकृतिवत्‌ ॥५०॥ 
सि०- जैसे प्रकृति =ज्योतिष्टोम याग में बृहद्‌ के धर्म बृहद्‌ में श्रौर रथन्तर के 
घर्मं रथन्तर में होते हैं, उसी प्रकार दो सामवाले यागों में भी बृहद्‌ श्रोर रथन्तर साम के 
दो घर्म होने से व्यवस्था हो जाएगी । 
पार्वणहोमयोस्त्ववृत्तिः समुदायार्थसंयोगात्तदभौज्या हि ॥५१॥ 
वैकृतकर्म में पावंण होम की प्रवृत्ति नहीं होती, पौर्णमासत्रिक रूप ग्रथ के साथ 
सम्बन्ध होने से, क्योंकि इज्या ==याग समुदाय के उद्देश्य से कतेव्य है । 
कालस्येति चेत्‌ ॥५२॥ 
पर्व शब्द काल का वाचक है, यदि ऐसा कहो तो-- 
नाप्रकरणत्वात्‌ ॥५३॥ 
प्रकरण न होने से उक्त कथन ठीक नहीं है। 
मनत्रवर्णाच्च ॥५४॥ 
आर, मन्त्र के वर्ण से भी समुदाय के लिए ही इज्या होती है । 
तदभावेऽर्निवदिति चेत्‌ ॥५५॥ 


जिस प्रकार यागार्थ से सन्निहित भ्रौर अ्रसम्निहित अग्नि का आवाहन किया 


जाता है, उसी प्रकार समुदाय के अभाव में भी हो सकता है, यदि ऐसा कहो तो -- 
नाधिकारिकत्वात्‌ ॥५६॥ 
उक्त कथन ठीक नहीं, क्योंकि ऋतु के संस्कार के लिए पावंण होम का भ्रधिकार 
है। 
उभयारविशेषात्‌ ॥५७॥ ही 
पूव०--पोणेमासी श्रोर अमावास्या--दोनों में विशेषता न होने से दोनों ही दोन 
में हो सकते हैं । 
यदभीज्या जा तद्विषयो ७५५७ 
ह्स०--दोनों उभयत्र हैं, ऐसा नहीं है । जहाँ यह भ्रभीज्या है, वहाँ वह होता है, 
. क्योंकि वह उसका उपकारक है और दूसरे का ग्रनुपकारक । 
प्रयाजेऽपीति चेत्‌ ॥५६॥ 
झाक्षेप- प्रयाज में भी याग संस्काररूप है, यदि ऐसा कहो तो-- 
नाचोदितत्वात्‌ ॥६०॥ 
समा०--याग त्रय प्रत्येक वाक्य में विहित न होने से उक्त कथन ठीक नहीं है । 
॥ इति पूर्वमीमांसादर्शने नवमाध्यायस्य द्वितीयः पादः ॥ 


तृतीयः पादः 
प्रकृतो यथोत्पत्तिवचनमर्थानां तथोत्तरस्यां ततौ तत्प्र कृतित्वादर्थे 


चाकायेत्वात्‌ ॥ १॥ 
जैसे प्रक्ति--दशंपौर्णमास में प्रथा का उत्पत्तिवचन होता हे, वैसे ही सौर्यादि 

इष्टि में भी उसी मन्त्र के द्वारा वचन करना चाहिए, क्योंकि श्रथ में कार्यख ==सामर्थ्ये 
नहीं होता, श्रत: ऊह्‌ करना ग्रावदयक्र है । 
लिङ्गदर्शनाच्च ॥२॥ 
तथा, प्रमाण उपलब्ध होने से भी इसी तथ्य की सिद्धि होती है। 
जातिनेंमित्तिकं यथास्थानम्‌ ॥३॥ 
जाति शब्द श्रौर नैमित्तिक शब्द दोनों ही यथास्थान ऊहितव्य होते हैं । 
श्रबिकारमेकेऽनार्षत्वात्‌ ॥४॥ 
पू०--कुछ ग्राचार्य श्रनापे होते के कारण ऊह को स्वीकार नहीं करते । 
लिङ्गदर्शनाच्च ॥५॥ 
| इस ग्रर्थ में भी प्रमाण उपलब्ध होते हैं । 
| विकारो वा तदुक्ते हेतुः ।६॥ 
सि०--ऊह करनी चाहिए । इसका हेतु प्रथम सूत्र में कह दिया गया है। 
लिङ्ग मन्त्रचिकीर्षार्थम्‌ ॥॥७॥ 
। जो लिङ्ग कहा गया है, वह तो मन्त्र के करने की इच्छा के ही लिए हैँ। ऊहित 
| होने से वह ग्रमन्त्र हो जाएगा । 
| 


नियमो वोभयभागित्वात्‌ ॥८॥ 
थवा, उभय भागी (दोनों मन्त्रों के साथ सम्बन्ध होने से) नियम होता है। 
लौकिके दोषसंयोगादपवृक्ते हि चोद्यते निमित्तेन प्रकृतौ स्यादभागित्वात्‌ ॥९॥। 
लौकिक (यूप) स्पश में दोष का संयोग होने से मन्त्रपाठ करने का विधान है। 
निषिद्ध स्पर्शरूप निमित्त में ही मन्त्रपाठ का विधान है। वेदिक स्पश में निषेध न होने से 
मन्त्रपाठ का विधान नहीं है। 
श्रन्यायस्त्वविकारेण दुष्टप्रतिघातित्वादविशेषाच्च तेतास्य ॥१०॥ 
पूर्व ०--अन्याय =दशेपौर्णमास याग में कहा बहुवचनान्त श्रविकार से प्रवृत्त 
| होता है, क्योंकि एक पाश में प्रतिघात दुष्ट नहीं होता श्रोर कोई विशेष भी नहीं है। 
विकारो वा तदर्थत्वात्‌ ॥११॥ 
तदर्थं होने से विकार==ऊह होता है। 
गपि त्वन्यायसम्बन्धात्परक्ृतिवत्परेष्वपि यथार्थं स्यात्‌ ॥१२॥ 
जिस प्रकार प्रकृति में बहुवचनान्त श्रोर एकवचनान्त भ्रवृत्त होता है, उसी प्रकार 
विकृति में भी यथार्थ होता है, श्रन्पाय = प्रकृति, दर्शपौणंमास सम्बन्ध से । 
| यथार्थ त्वन्यायस्याचोदितत्वात्‌ ॥१३॥ 
(स०--श्रन्याय -- प्रकृति के विहित न होने से यथार्थ श्र्थात्‌ द्विवचन का ही ऊहन 


करना चाहिए। 


छन्दसि तु यथादृष्टम्‌ ॥१४॥ 
छन्द=वेद में तो जैसा लिखा हो, वैसा ही पाठ करना चाहिए। 
प्रन्यायस्याचोदितत्वात्‌ ॥१५७ 
अर्थ का बाघ विहित है । ऊह्‌ करते समय अर्थ का बाध नहीं करना चाहिए । 

विप्रतिपत्तो विकल्पः स्यात्तत्समरवाद्‌ गुणे त्वन्यायकल्पनेकदेशत्वात्‌ ॥१६॥ 
किसी विरोध के होने पर ही विकल्प होता है । समत्व होने से गुणविभक्त्यथे में 
अन्याय की कल्पना होती है, प्रधान प्रातिपदिक श्रार्थ नहीं होता, एकदेशत्व होने से 
प्रातिपदिक को उत्कृष्ट करता है । 
प्रकरणविशेषाच्च ॥ १७॥ 
श्रोर, विशेष प्रकरण होने से भी प्रातिपदिक बहुवचन को ग्राक्रषित करता है। 
उत्कर्षो वा हि यज्ञ वत्‌ ॥१८॥ 
पुर्व ०--बहुवचनान्तर्गत पदवाले मन्त्रों का उत्कर्ष द्वियज्ञ के मन्त्रों करे समान 
करना चाहिए। 
्रर्थाभावात्तु नेवं स्याद्‌ गुणमात्रमितरत्‌ ॥१९॥ 
सि०--द्वित्व विशिष्टरूप श्रथंबोधक विधान का प्रकृत में भ्रभाव है । दोनों में 
गुणमात्र है, प्रत: उत्कर्षं नहीं होगा । 
द्यावोस्तथेति चेत्‌ ॥२०॥ 
जैसे द्यावापृथिव्यादि श्रप्रकरण पठित श्रनुमन्त्रों का उत्कर्ष होता है, उसी प्रकार 
यहाँ भी होना चाहिए, यदि ऐसा कहो तो-- 
नोत्पत्तिशब्दत्वात्‌ ॥२१॥ 
उक्त कथन ठीक नहीं, क्योंकि द्यावापृथिवी रादि की उत्पत्ति के सम्बन्ध में. 
शब्द=प्रमाण नहीं हैं। 
श्रपूर्व त्वविकारोऽप्रदेशात्प्रतीयेत ॥२२॥ 
, ` श्रपूर्वे= प्रकृति में भ्रविकार से प्रयोग करना चाहिए (ऊह्‌ नहीं करना चाहिए) 
प्रतिदेश की प्राप्ति होने से । 
विकृतो चापि तद्वचनात्‌ ॥२३॥ 
विकृतिभूत सोयंयाग में भी प्रकृति--दर्शपोर्ण मासेष्टि के समान ही करना 
चाहिए । 
ग्रधि गुः सवनीयेषु तद त्समानविधानाइचेत्‌ ।।२४॥ 
प्राक्षेप--यदि समान विधान हो तो 'अश्रिगुःश्रैष' मन्त्र को भी सवनीयों में उसी 
प्रमाण से ऊह नहीं होगा । 
प्रतिनिधो चाविकारात्‌ ॥२५॥ 


समा०--ब्रीहि के प्रभाव में नीवार प्रतिनिधि हो तो ऊह किये बिना ही मन्त्र 
पाठ करना चाहिए । 


भ्रतास्नाना दशब्दत्वमभावाच्चेतरस्य स्यात्‌ ॥२६॥ 


यदि मन्त्र में ब्रीहि शब्द का पाठ हो ग्रौर इतर नीवार का प्रभाव होतो 
प्रभिघान की सिद्धि के लिए नीवार शब्द का ऊह करना चाहिए । 


तादर्थ्याद्वा तदास्यं स्यातसंस्कारे रविसिष्टत्वात्‌ ॥२७॥ 


_ सि०-नीवार ब्रीहि के लिए है और प्रोक्षण ग्रादि संस्कार भी उसी के लिए हैं, 
प्रत; वह नीवाराख्य श्रविकार से प्रयुक्त करना चाहिए। 

उदतं च तत्त्वमस्य ॥२८॥ 
इस विषय का तत्त्व (छठ ग्रध्याय में) कह दिया गया है । 
संर्सागषु चार्थस्यास्थितपरिमाणत्व।त्‌ ॥२६॥ 
पशुग्रों का भेद होने पर भी संसगंवाले पदार्थों में परिमाण के स्थित न होने से 
ऊह नहीं होता । 
लिङ्गदर्शनाच्च ॥३०॥ 
तथा, प्रमाण उपलब्ध होने से भी संसर्गवाले पदार्थों में ऊह नहीं होता । 
एक धेत्येकसंयोगादभ्यासेनाभिधानं स्य्ादसर्वविषयत्वात्‌ ॥३१॥ 
एक के संयोग होने से, एक समय उच्चारण होने से, सब पशुओं के साथ सम्बन्ध 
न हो सकने से एकधा शब्द का श्रम्यास से अभिधान करना चाहिए, ग्रतः ऊह करनी 
'चाहिए। 
श्रविकारो वा बहुनामेककर्मवत्‌ ।।३३॥ 
पूर्व ०-- बहुत-से कर्मो के स्वीकरण की भाँति श्रविकार होता है, ऊह नहीं होता |. 
सङृत््वं चेकध्यं स्यादेकत्वात्तवचोऽनभिप्रेतं तत्प्रकृतित्वात्‌ 
परेष्वभ्यासे नैवं विवृद्धावभिधानं स्यात्‌ ॥३२॥ 
सि०--प्रकृति याग में एक समय में एक पशु देय होने से उसमें एकधा शब्द 
की श्रावृत्ति की श्रावश्यकता नहीं परन्तु विकृति याग में पशुद्रों की वृद्धि होने से 'एकघा' 


शब्द की श्रावृत्ति श्रभ्यास से होती है। 


मेधपतित्वं स्वामिदेवतस्य समवायात्स्वंत्र च प्रयुक्तत्वात्‌ 
तस्यान्यायनिगदत्वात्सर्वत्रेवाविकारः स्यात्‌ ॥३४॥ 
पूर्व०--स्वामी, मेधापति श्रौर देवता--इन तीनों का उस मेघपति के प्रति 
आधिपत्य होने से समवाय होने के कारण और सवं त्र--सब देशों में पति शब्द का श्राधि- 
पत्य में प्रयोग होने से और उसके भ्रन्याय (प्रकृति) निगदित होने से सर्वत्र श्रविकार 
ही होता है, ऊह नहीं होता । 
श्रपि वा द्विसमवायोऽर्थान्यत्वे यथासंख्यं प्रयोगः स्यात्‌ ॥३५॥। 
प्रथवा, द्विवचनान्त पद का प्रयोग देवता में श्रौर एकवचनान्त का प्रयोग स्वामी = 
यजमान में होने से यथासंख्य =क्रमानुसार प्रयोग होता है। 
स्वामिनो वेकशब्द्यादुत्कर्षो देवतायां स्यात्‌ पत्त्या द्वितीयशब्दः स्यात्‌ ॥३६॥ 
थवा, दोनों मन्त्रों में यजमानरूप स्वामी का ग्रहण है । एकाथंप्रतिपादक शब्द 
के प्रयोग होने से जो देवतावाच्य हो तो एकवचनान्त पद का उत्कर्ष होता है प्रौर 
यजमानवाच्य हो तो द्विवचनान्त पदवाले मन्त्र में पत्ती के साथ यजमान समझने से 
द्विवचन भी सार्थक हो सकता 
देवता तु तदाशीष्ट्‌वात्सम्प्राप्तत्वात्स्वामिन्यर्ताथका स्यात्‌ ॥३७॥ 
सि०--मेधपति का वाच्य देवता है। देवता के उद्देश्य से मेघ होता है। यदि 
स्वामी-परक माना जाए तो यजमान के सत्त्व की मेध में प्राप्ति होने से 'मेघं मेघपतिस्पामा- 
शासाना'--यह वाक्य निरर्थक हो जाता है। 

उत्सर्गाच्च भक्त्या तस्मिन्पतित्वं स्यात्‌ ॥३८॥ 
और, यजमान देवता के उद्देश्य से उत्सर्ग करता है, श्रतः मेधपतित्व देवता में 
मुख्य है ग्रौर स्वामी के लिए उसका गोणरूप में प्रयोग होता हे । 
उत्कृष्येतेकसंयुक्तौ द्विदेवते संभवात्‌ ॥३६॥ 
एकसंयुक्त का ही उत्कर्ष किया जाता है, क्योंकि द्विदेवता में वह श्रसम्भव होता है 
एकस्तु समवायात्तस्य तल्लक्षणत्वात्‌ ॥४०॥ 
जो एकवचनान्त (मेधपति शब्द) है, वह देवतागण का बोधक है, क्योंकि उसका 
वह लक्षण होता है । 
संसगित्वाच्च तस्मात्तेन विकल्प: स्यात्‌ ॥४१॥ 
और, दोनों मन्त्रों का प्रकृतियाग में सम्बन्ध होने से तथा एकार्थवाचक भी होने से 
दोनों मन्त्रो का विकल्प है। 
एकत्वेऽपि न गुणाऽपायात्‌ ॥४२॥ 
एकत्व होने पर भी श्रविवक्षित होने से वह प्रकरण से उत्कृष्यमाण नहीं होता । 
नियमो बहुदेवते विकार: स्यात्‌ ।।४३॥ 
पूव ० --बहुदेवताक विकृतियाग में द्विवचनान्त का जो श्रतिदेश है, वह ऊहित 
होता है। 
विकल्पो वा प्रकृतिवत्‌ ॥४४॥ 
सि०--एकवचन भी प्रकृति की भाँति द्विवचनान्त से विकल्पित होने के योग्य 
होता है। 
ग्रर्थान्तरे विकारः स्याहेवतापृथक्त्वादेकाभिसमवायात्स्यात्‌ ॥४५॥ 
' भिन्न-भिन्न देवताम्रो से अर्थात श्रन्य पशु का अन्य देवता होने से भिन्न देवताक- 
याग समुदाय में विकार--ऊह होता है, एक तद्धित प्रत्यय वाचक देवता न होने से । 
॥ इति पु्वेमीमांसादर्शते नवमाध्यायस्य तृतीयः पादः ॥ 


चतुर्थ: पादः 


षड्विशतिरभ्यासैन पशुगणे तत्प्रकृतित्वाद्गुणस्य प्रविभव्तत्वादविकारे हि तासामकात्स्न्ये- 
र नाभिसम्बन्धो विकारान्न समासः स्यादसंयोगाच्च सर्वाभिः ॥१॥ 

क्योकि धव? ढिपशुयाग में षड्विशति (छब्बीस ) शब्द का प्रभ्यास करना चाहिए, 
क्योंकि पशुगण की प्रकृति भ्रग्नीपोमीय याग है। प्रकृति में एक पशु होता है श्रौर एक पशु 
के शरीर में छन्त्रीस बंक्रियाँ (वक्त ग्रस्थियाँ ) होती हें । विकृति याग में जहाँ दो पशुश्रो 
' का विधान है, षड्विशति शब्द का अभ्यास होता है। यदि ग्रम्यास न किया जाए तो 
छब्बीस संख्यारूप गुण का सम्बन्ध दो पशुग्रों में सम्पूर्ण नहीं हो सकता। दो पशुओं में 
बावन शब्द का समास भी नहीं हो सकता, क्योंकि विकार करने से श्रतिविलक्षण शब्द 

प्राप्त होता है श्रौर किसी भी पशु में बावन वंक्रियाँ--अस्थियाँ नहीं होतीं । 

श्रभ्यासे$पि तथेति चेत्‌ ॥२॥ 
श्रभ्यास करने पर भी वही भ्रप्राकृतत्वरूप दोष ग्राता है, यदि ऐसा कहो तो-- 
न गुणदथेकृतत्वाच्च \।३॥ 
उक्त कथन ठीक नहीं, क्योंकि श्रभ्यास करने से वंक्रियों का सम्बन्ध दोनों पशुग्रों 
कै साथ हो सकता है, परन्तु समास करने से ऐसा नहीं हो सक्रता। 
समासेऽपि तथेति चेत्‌ ॥४॥ 
समास करने में भी वहीं दोष श्राएगा, यदि ऐसा कहो तो -- 
नासम्भवात्‌ ॥५॥ 
उक्त कथन ठीक नहीं, श्रसम्भव होने से । 
स्वाभिइच वचनं प्रकतो तथेह स्यात्‌ ॥६॥ 
प्रकृति==श्रग्नीषोमीय याग में स्वसम्बन्धी बंक्री बचन है, उसी प्रकार ग्रम्यास में 
भी हो सकता है। 
वंक्री णान्तु प्रधानत्वात्समासेनाभिधानं स्यात्‌ प्राधान्यमधि गोस्तदर्थत्वात्‌ ॥७॥ 
सि०--वंक्रियों की प्रधानता है, पशु्रों की नहीं । 'श्रध्िगुः प्रेष' का भी यही भाव 
है । बंक्री की प्रधानता होने से समास का कथन ही श्रभीष्ट है। 
तासां च कुत्स्तवचनात्‌ ॥८॥ 
उन बंक्रियों का सम्पूर्णता से गिनने का वचन पाये जाने से भी उनकी प्रधानता 
सिद्ध होती है, पशुओं के नहीं । 
अपि त्वसन्तिपातित्वात्पत्नीवदाम्तातेनाभिधातं स्यात्‌ ॥&॥ 
पुर्वे०--_ग्रसन्निकृष्ट होने से वंक्रियो का पड्विशति शब्द विकार =ऊह-रहित ही 
प्रयुक्त करना चाहिए (पत्नी सनंह्य) शब्द के समान । 
विकारस्तु प्रदेशत्वाद्यजमानवत्‌ ॥१०॥ 
सि०--यजमान शब्द की भाँति प्रदेश-वृत्ति होने से बिकार=ऊह होता है। 
भ्रपुवंत्वात्तथा पत्न्याम्‌ ॥११॥ 
इसी प्रमाण से श्रपूरव र्थं होते से 'पत्नी” शब्द में ऊह करने की आवश्यकता 


नहीं है। 
॥ श्रास्तातस्त्वविकारात्संख्यासु सवेगामित्वात्‌ ॥१२॥ 
पक्ष-उत्थापन-- प्रकृति में प्रातिपदिक शब्द जैसे आम्तात है, उसी प्रकार ऊह 
किये बिना षर्डवशति शब्द का प्रयोग करना चाहिए। संख्यावाचक वचन में विकार करने 
से उसका सब वंक्रियो में कथन हो जाएगा । 
संख्या त्वेवं प्र धानं स्थाह कयः पुनः प्रधानम्‌ ॥१२॥ 
निराकरण--इस प्रकार षड्विशति के ऊह करने में संख्या प्रधान है। प्रकृति से 
वंक्री की प्रधानता है, संख्या की नहीं, प्रत: एकवचन ही उपपन्न होता है। 
श्रस्थासो वाऽविकरात्‌ स्यात्‌ ॥१४॥ 
पुर्वे०--समान वचन नहीं है, श्रभ्यास ही होता है, क्योंकि इस प्रकार से अविकार 


हो जाएगा। 

पशुस्त्वेवं प्रधानं स्वादन्यासस्य तन्निमित्तत्वात्‌ तस्मःत्समासशब्दः स्थात्‌ ॥१५॥ 
सि०--ऐसा मान लेने पर यहाँ पर पशु ही प्रधानतया निदिष्ट हो जाता है, 
प्रभ्यास करने में पशु शब्द निमित्त है, रतः समास शब्द का पाठ करना योग्य है। 
श्रश्वस्य चतुस्त्रिशत्तस्य वचनाद्वैशेषिकम्‌ ॥१६॥ 
पूर्व ०--श्रश्वमेध यज्ञ में चौतीस वंक्रियाँ समाम्नात हुई हैं, वहाँ वह वचन ग्रश्व 
का ही वैशेषिक है, ग्रथवा सभी के लिए समान है। 
तत्प्रतिषिध्य प्रकृतिनियुज्यते सा चतुस्त्रिशद्वाच्यत्वात्‌ ॥१७॥ 
सि०--वहाँ ऋचा का ग्रर्थवान्‌ वचन होने से यह ग्रश्व का ही वैशेषिक है, ऐसा 
न मानने पर ऋचा के वचन में ग्रनथेकत्व दोष हो जाएगा। 
ऋण्वा स्यादास्नातत्वादविकल्पइच न्यायः ॥ १८॥ 
श्रथवा, जो ऋक्‌ आराम्तात है, वह श्रप्रतिषिद्ध है, इस कारण से अश्व का वैशेषिक 
घचन होता है भ्रोर वह भ्रविकल्प है । 
तस्यां तु वचनादेरवत्पदविकार: स्यात्‌ ॥१९॥ 
उस ऋचा में पद-विकार होकर चतुस्त्रिंशत (चौतीस) न कहकर षड्बिशति ही 
बोलना चाहिए, जैसे इरा के स्थान पर गिरा बोला जाता है । 
सर्वप्रतिषेधो वाइसंयोगात्पदेन स्यात्‌ ॥२०॥ 
श्रथवा, 'चतुस्त्रिंशत' इस पद का ऋचा के साथ संयोग न होने से समस्त ऋचाग्रों 
का प्रतिषेध हो जाएगा] 
वनिष्ठ्सन्निधानादुरूकेण वपाभिधानम्‌ ॥२१॥ 
ज्योतिष्टोम के भ्रग्नीषोमीय पशुयाग में जो 'अ्रश्चिगो' वचन है, वहाँ वनिष्टु का 
सन्निधान होने से 'उरूक' शब्द उल्लू का वाचक न होकर वपा==चर्वी का वाचक हैं । 
प्रशंसाऽस्याभिधानम्‌ ॥२२॥ 
पुरवे०--ग्रश्निगुःप्रैष' मन्त्र में प्रशंसा' शब्द असि--तलवार के भ्रर्थ का वाचक है । 
हे बाहुप्रशंसा वा ॥२३॥ 
स०- वहाँ 'प्रशंसा' शब्द बाहु की प्रशंसा बतानेवाला है। प्रशंसा-बाहु का ग्रर्थ 
है-प्रशस्त बाहु। यदि तलवार ग्रथ होता तो (प्रशंसा का ऊह करके बहुवचन करना 
पड़ता, परन्तु यहाँ ऊह्‌ विहित नहीं है। 
इ्येन-शला-क्यप-कवष-ल्ल कपणंष्वाकृतिवचनं प्रसिद्धसन्निघानात्‌ ॥२४॥ 


पूर्व ०-श्येन, शला, कश्यप, कवष श्रौर से कपणे में साह्य (श्येन पक्षी के 
समान) वचन है, प्रसिद्ध श्येन आदि पद का सन्निधान होने से । 


कात्स्त्यं वा स्यातथाभावात्‌ ॥२५॥ 


सि०--एक अङ्ग के उद्धरण से श्रh्चिगु नामक ऋत्विज को पशु के शरीर के 
भ्रवयवों का पुर्ण ज्ञान नहीं हो सकेगा, अत: सम्पूर्ण कृति का उल्लेख किया गया है। 
प्रासङ्गिके प्रायश्चित्तं न विद्यते परर्थत्वात्तदर्थो हि विधीयते ॥२६॥ 
दर्शपौरणमास इष्टियों में गाहपत्य रो ग्रर्नि लाते समय यदि वह बुझ जाए तो 

प्रायश्चित्तरूप में ज्योतिष्मती इष्टि करने का विधान नहीं है, क्योंकि ज्योतिष्मती इष्टि 
प्रन्य के लिए होने से, भ्रग्निहोत्र के लिए ही विहित है। 
धारणे च परार्थत्वात्‌ ॥२७॥ 
“धार्य भ्रग्नि के बुझ जाने पर भी यह प्रायश्चित्त नहीं होता, क्योंकि इसमें भी 
परार्थता विद्यमान है। 
क्रियार्थ त्वादितरेषु कमं स्यात्‌ ॥२८॥ 
पर्यक्षण श्रौर परिसमूहन श्रादि तो संस्कारार्थ हैं, उनका श्रौर कोई प्रयोजन नहीं, 
प्रत; वे तो करने ही चाहिएँ । 
न तूत्पन्ने यस्य चोदनाऽप्रrप्तकालत्वात्‌ ॥२६॥ 
परार्थ उत्पन्त श्रग्ति (दर्शपौणमास) में जो ग्रग्निहोत्र का विधान है, वहाँ काल 
के प्रभाव में विगुणता होने से 'वाचा त्वा होत्रा” आदि मन्त्र नहीं पढ़ा जाएगा । 
प्रदानदशंनं श्रपणे तद्धर्म भोजनाथंत्वात्संसर्गच्च मधूदकवत्‌ ॥।३०।। 
पुं ०--पयस के श्रपण में यदि देवता के उद्देश्य से प्रदान है तो पयोधमं पय में भी 
करने चाहिएँ भ्रौर श्रपणार्थ है तो नहीं करने चाहिएँ, क्योंकि मधु और उदक के समान 
संसृष्ट होने से तथा याग के लिए होते से प्रदेय द्रव्य के जो धमं कत्तव्य हैं, वे धम प्रदेय पय 
के भी कत्तव्य हैं । ` 
संस्कारप्रतिषेधइच तद्वत्‌ ॥३१॥ 
श्रौर, प्रदेय संस्कारों का भी उसी प्रकार प्रतिषेध है । 
तत्प्रतिषेघे च तथाभूतस्य वर्जनात्‌ ॥३२॥ 
तथा, उस पय के प्रदेयत्व का निषेध माना जाए तो पयोमिश्रित चरुद्रव्य का भी 
निषेध हो जाएगा । 
श्रधमं त्वमप्र दानात्प्रणीतारथे विधानादतुल्यत्वादसंसरगंः ॥३३॥ 
सि०--पय में प्रदीयमान धमता नहीं है श्रौर इसका प्रणीतार्थं में विधान है तथा 
चरु घ्रौर पय की तुल्यता भी नहीं है। 
परो नित्यानुवादः स्यात्‌ ॥३४॥ 
प्न्य वचन (श्रयजुषा वत्सानपाकरोति) नित्यविषि का अनुवाद है। 
विहितप्रतिषेधो वा ॥३५॥ 
ग्रथवा, वह वचन शाखान्तर में विहित (यजुषा वत्सानपाकरोति) विधान का 
प्रतिषेधक है। 
वर्जने गुणभावित्वात्तदुकतप्रतिषे धात्स्यात्कारणात्केवलाशनम्‌ ॥३६॥ 
पूर्वोक्त (पयो मा भुक्ष्व- तू दूध का सेवन मत कर) प्रतिषेध के कारण पय== 
संसष्ट भ्रन्न के भक्षण का वर्जन किया गया है, वह युक्त है। भोजन में दुघ भ्रप्रधान है । 
केवल दूध का सेवन ब्रत में तथा श्रौषध के रूप में किया जाता है। केवल घ्रोदत=भात 
का प्रशन (खाना) हों सकता है। 
ब्रतघर्माच्च लेपवत्‌ ॥२७॥ 
ब्रह्मचारी के लिए मांस आदि का निषेध है । मांस से संसृष्ट पदार्थों के सेवन से 

उसके ब्रत का लोप होता है, उसी प्रकार यहाँ भी पय से संसृष्ट पदार्थों का वर्जन हो 
जाएगा। 
रसप्रतिषेधो वा पुरुषधर्म त्वात्‌ ॥३८॥ 
उपर्युक्त कथन ठीक नहीं । ब्रत पुरुष का धर्म होने से रस का प्रतिषेध है। पय= 
दूध का प्रतिषेध उस प्रकार का नहीं है, श्रत: प्रथम परिहार ही समुचित है। 
श्रभ्युदये दोहापनयः स्वधर्मा स्यात्रवृत्तत्वाद्‌ ॥३९॥ 
चन्द्रोदय निमित्तक अभ्युदय-इष्टि में स्वधर्मा श्रौर इज्या के लिए शृत==पके हुए 
दुध तथा दघि इन दोनों द्रव्यो के धर्मो का अनुष्ठान करना चाहिए, क्योंकि वहाँ दही की 
भी ग्राहुति दी जाती है और पके हुए दूध की भी । 
शुतोपदेशाच्च ॥४०॥ 
शृत=पके हुए दृध के उपदेश से भी इज्यार्थ ही दही ग्रौर पके हुए दूध के धर्म 
करने चाहिएँ। 
्रपनयो वार्थान्तरे दिधानाच्चरुपयोवत्‌ ॥४ १॥ 
चरु भ्रौर पयस के समान श्रपणरूप कार्यान्तर में विधान होने से इज्या के धम का 
भ्रभाव है। 
अपणानां त्वपुवंत्वात्मरदानाथें विधानं स्यात्‌ ॥४२॥ 
पुवे०--पय भ्रादि श्रपण का याग के लिए विधान है, अपुवे कर्म होने से। सोम 
प्रदेय है । सोम की अप्रुवेता होने से प्रदानार्थ पय का विधान होता है, भ्रतः प्रदेश पयो-धर्म 
यहाँ पर करने ही चाहिएँ । 
गुणो वा श्रपणार्थत्वात्‌ ॥४३॥ 
सि०--पय सोम का गुणमूत द्रव्य है, प्रदेय नहीं है, क्योंकि पयस का उपयोग श्रपण 
्र्थात्‌ मिश्रण के लिए है। 
श्रनि्देशाच्च ।।४४॥ 
,._भौर पयस का देवता के साथ निर्देश न होने से पयस गोण है, ग्रतः उसमें प्रदेय के 
धम कत्तेव्य नहीं हैं। 
श्रुतेश्च तत्प्रधानत्वात्‌ ॥४५॥ 


तथा, द्वितीया विभक्ति की (पयसा सोम श्रीणाति ) श्रुति होने से भी सोम की 
प्रधानता स्पष्ट है । ७ 


श्र्थेवादश्च तदर्थत्वात ॥४ ६ 
श्रौर, भ्रथ॑वाद भी सोम की प्रधानता सूचित करने के लिए ही है। 
संस्कारं प्रतिभावाच्च तस्मादन्यप्रधानम्‌ ॥४७॥ 
सोम के संस्कार के लिए होने से भी पयस श्रप्रधान गौण है। 
तीच पर्यग्निक्ृतानामुत्सगे तावर्थ्यंमुपधानवत्‌ ॥४८॥ 
ुर्व०--जेसे चरु का उपादान उपधानार्थ होता है, उसी प्रकार पर्यग्निक्ृत बन्य- ` 


` पशुश्रों के उत्सं में होता है, अर्थात्‌ भ्रालम्भन ( छू) कर उन्हें छोड़ दिया जाता है। 

९।४] ८१३ 
शेषप्रतिषेधो वाऽर्थाभावादिडान्तवत्‌ ॥४९॥ 
सि०--पर्यग्नि संस्कार करने के पश्चात्‌ प्राकृत गरको का प्रतिषेध है, करत्तंव्यार्थ 
न होने से, ठीक उसी प्रकार जैसे ग्रातिथ्य में इडान्त कर्म प्रन्य कर्मो का निवर्तक है । 
पुव वत्त्वाच्च शब्दस्य संस्थापयतीति चाप्रवृत्ते नोपपद्यते ॥५०॥ 

श्रौर, पूर्व शब्द याग की प्रवृत्तिवाला है तथा ग्राज्य के द्वारा शेष का संस्थापन 
होता है। यदि यागपूवँ प्रवृत्ति नहीं है, उत्सगं-मात्र ही है तो वहाँ “संस्थापयति' शब्द 
उपपन्न नहीं होता, अत: शेष का प्रतिषेध ही सिद्ध होता है । 

क्रिया वा स्यादवच्छेदादकमं सवं हानं स्यात्‌ ॥५१॥ 

श्रथवा, प्रवच्छेद सत्र में क्रिया हानी चाहिए। जब याग होता है तो सभी याग- 
कर्मे करने चाहिएँ। यदि याग न हो तो ग्रक्म हैं, संस्कारों का सहान हो जाएगा, ग्रतः 
कमंशेष प्रतिबन्ध पक्ष में भी सभी कुछ करना चाहिए। 

श्राज्यसंस्था प्रतिनिधिः स्याद्‌ द्रव्योत्सर्गात्‌ ॥५२॥ 
पूवे ०--द्रव्य के उत्सर्गं होने से श्राज्य की समाप्ति प्रतिनिधिमूत है 
समाप्तिवचनात्‌ ।।५३।। 

तथा, समाप्ति-वचन पाये जाने से भी यही सिद्ध होता है कि. पूर्व की ही परि- 

समाप्ति है। 
चोदना बा कर्मोत्सर्गादन्ये: स्यादविदिष्टत्वात्‌ ॥५४॥ 

सि०--पुर्वकर्म की परिसमाप्ति होने से कर्मान्तर का विधान होता है, दोनों 

वाक्यो में समानता होने से । 
श्रनिज्यां च वनस्पते प्रसिद्धऽन्तेन दशयति ॥५५॥ 
भ्रङ्गान्तर द्वारा वनस्पति-याग का श्रभाव बताया जाता है। 
संस्था तद्देवतात्वात्‌ स्यात्‌ ॥५६॥ 
संस्था शब्द समाप्ति का वाचक है, पत्नीवत्‌ देवताक होने से । 
॥ इति पुर्वमीमांसादर्शने नवमाध्यायस्य चतुर्थः पाद: ॥ 
इति नवमोऽध्यायः ॥ 

दशमोऽध्यायः 


प्रथमः पादः 


विधेः प्रकरणान्तरेऽतिदेशात्सर्वकर्म स्यात्‌ ॥१७ 
पुर्व ०--प्रकृतियाग के प्रकरण में जिस-जिस कर्म का विधान है, उस सबका 
विकृतियाग में भ्रतिदेश है, श्रत प्रकृति में विहित सभी कर्म विकृति में भी करने चाहिए, 
चाहे वे लुप्त ही क्यों न हों । 
गपि वाऽभिधानसंस्कारद्रव्यर्थं कियते तादर्थ्यात्‌ ॥२॥ 
सि०--प्रभिधान-संस्कार द्रव्य प्रयोजन होने पर ही किया जाता है; जहाँ प्रयोजन 
नहीं वहाँ नहीं होता, क्योंकि वह अन्य प्रयोजन के लिए ही श्राम्नात है, स्वार्थ के लिए 
नहीं । 
तेषामप्रत्यक्ष शिष्टत्वात्‌ ॥३॥ ` 
कृष्णलों (सोने के टुकड़ों, वस्तुतः घुँघची =चिरमठी ग्रथवा कोई ग्रन्त-विशेष) 
का पाक इसलिए करना चाहिए क्योंकि श्रुति में स्पष्ट बिधान कर दिया गया है । 
इष्टिरारम्भसंयोगादङ्कभूता स्निवर्तेतारम्भस्य प्रधानसंयोगात्‌ ॥४॥ 
प्रकृतियाग की दीक्षणीय-इष्टि में जो ग्रारम्भणीया-इष्टि की जाती है, उसका 
ज्योतिष्टोम की दीक्षणीय में बाघ हो जाता है, क्योंकि आरम्भ का सम्बन्ध प्रधान याग के 
साथ है । 
प्रधानाच्चान्यसंयुवता त्सर्वारम्भान्तिवर्तेतानङ्कत्वात्‌ ॥५७ 
राजसूययाग में पशुयाग, सोमयाग प्रादि प्रधान कमं हैं, उनके अन्तर्गत ग्रनुमति 
आदि इष्टियाँ भी हैं। इन प्रनुमति इष्टियो में भी ग्रारम्भणीया-इष्टि का बाध है, क्योंकि 
जो प्रधान कमें दूसरे प्रधान कर्मों से जुड़े हैं, उनमें घ्रारम्भणीय कमं करने की ग्रावश्यकता 
नहीं है। 
तस्यां तु स्यात्प्रयाजवत्‌ ॥६॥ 
पुव० एक ब्रारम्भणीया-इष्टि में दूसरी ग्रारम्भणीया-इष्टि प्रयाज के समान 
करनी चाहिए। 
न वाऽङ्कभू तत्वात्‌ ॥७॥ 
सि०--श्रारम्भणीया-इष्टि में ग्रारम्भणीया-इष्टि नहीं होती, क्योंकि वह तो दशं- 
पौर्णमास को भ्रङ्गमूत होती है। 
एकवाक्यत्वाच्च ॥८॥ 


केवल एक ही वाक्य है जो श्रारम्भणीया का विधान करता है, ग्रत: भ्रारम्भणीया- 


इष्टि में श्रारम्भणीया नहीं होती । 

कर्म च द्रव्यसंयोगाथंमर्याभावान्निवर्तेत तादर्थ्यं श्रुतिसंयोगात्‌ ॥६॥ 
द्रव्य के संयोग के लिए जो कर्म होता है, वह श्रथ का प्रभाव होने से निवत्त हो 
जाता है, क्योंकि तादर्थ्यं का श्रुति से संयोग होता है, ग्रतः यूप करणार्थं जो यूपाहुति प्रादि 
संस्कार हैं, वे निरर्थक होने से निवृत्त हो जाते हैं। 
स्थाणो तु देशमात्रत्वादनिवृत्तिः प्रतीयेत ॥१०॥ 
पुवं °-श्रग्नीषोमीय पशुयाग में स्थाणु में स्थाणु की ग्राहुति श्रूयमाण होती है, 
यूप-संस्कार की भाँति स्थाणू में निवृत्ति की निवृत्ति नहीं होती, क्योंकि वह उपकारक 
कर्म है। 
श्रपि वा शेषभूतत्वात्संस्कारः प्रतीयेत ॥११॥ 
सि०--यूप का अङ्गमूत होने से भ्राहुतिरूप कर्म की संस्कार में श्रावश्यकता' 
प्रतीत होती है। 
समाख्यानं च तद्वत्‌ ॥१२॥ 
प्रौर, समाख्यान भी श्रवान्तर-प्रकरण यूप के ग्रङ्गत्व का साधक है। समाझ्यान 
स्थाण्‌-प्रधान आहुति का ही होता है । 
सन्त्रवर्णशच तद्वत्‌ ॥१३॥ 
तथा, समाख्यान की भाँति मन्त्र-वर्णन भी रङ्ग में प्रमाण है। 
प्रयाजे च तन्न्यायत्वात्‌ ॥१४॥ 
प्रयाज में संस्कार-कर्म न्याय्य है । स्थाणु में श्राहुति ग्रौर शेषमूत होने से उसका 
संस्कार उचित ही है। 
लिङ्गदर्शनाच्च ॥ १५॥ 
तथा, इस पक्ष में प्रमाण भी उपलब्ध होते हैं। 
तथाऽऽज्यभागाः्तिरपीति चेत्‌ ॥१६॥ 
श्राक्षेप--उत्तम प्रयाज के समान ग्राज्यभाग के भ्रन्तर्गत होनेवाला अग्तियाग भी 
सन्निपत्य उपकारक है, यदि ऐसा कहो तो-- 
व्यपदेशाद्देवतान्तरम्‌ ॥१७॥ 
समा०--उक्त कथन ठीक नहीं। ब्यपदेश (वाक्य में निर्देश होने) से देवतान्तर 
(प्रधान देवता से भिन्त) का यजन किया जाता है। 
समत्वाच्च ।। १८।। 
आर, याग तथा देवता दोनों ही प्रयोजनवाले हैं, प्रत: देवता की यागार्थता 
न्याय्य है | देवता के बिना याग नहीं हो सकता तथा उपकारक कर्मों से समत्व है। 
पशावपीति चेत्‌ ॥१९॥ 
झाक्षेप- प्राज्यभागाग्ति याग.जैसे श्रा रादुपकारक है, उसी प्रकार पशु-पुरोडाश 
में भी म्रारादुपकारकत्व है, यदि ऐसा कहो तो-- 
न तद्भूतवचनात्‌ ॥२०॥ 
समा०--उक्त कथन ठीक नहीं, एक देवता प्रतिपादक वचन के पाये जाने से। 


जिस देवता का पशु है, उसी देवता का पुरोडाश होता है । 

लिङ्गदर्शनाच्च ॥२१॥ 
प्रभाणों के उपलब्ध होने से भी पशु-देवता-संस्कार के लिए पुरोडाश याग 
होता है । 
गुणो वा स्यात्कपालवद्गुणभूतविकाराच्च ॥२२॥ 
घुदे०--देवता श्रङ्ग है। जैसे कपाल श्रपण श्रौर तुषोपवपन में होता है, उसी 
प्रकार भ्रग्नीषोमीय देवता श्रभिन्त पशुयाग और पुरोडाश याग में गृणभूत हो जाएंगे। 
इससे भी श्रारादूपकारकत्व सिद्ध होता है । 
गपि वा शेषभूतत्वात्संस्कारः प्रतीयेत स्वाह्याकारवदङ्भानामर्थसंयोगात्‌ ॥२३॥ ` 
सि०--उक्त कर्म ग्रारादुपकारक नहीं किन्तु देवता के संस्कार के लिए देवता- 
प्रयोजनवाला है । स्वाहाकार उच्चारण जैसे देवता-संस्कार के लिए है, उसी प्रकार 
उक्त कर्म भी देवता-संस्कार के लिए है, क्योंकि श्रङ्ग का प्रयोग के साथ सम्बन्ध 
होता है। 
व्यृद्ववचनं च विप्रतिपत्तौ तदर्थत्वात्‌ ॥२४॥ 
तथा, सौत्रामणी में पशु पुरोडाश श्रौर देवता की विप्रतिपत्ति के सम्बन्ध में 
व्यृद्ध=भ्रङ्गलोप वचन देवता-संस्कार में ही श्रवकल्पित होता है । | 
गुणेपीति चेत्‌ ॥२५॥ 
गुणपक्ष (पुरोडाश याग) में भी समान दोष है, यदि ऐसा कहो तो-- । 
नासंहानात्कपालवत्‌ ॥२६॥ | 
उक्त कथन ठीक नहीं। जसे कपालों का हान नहीं होता, उसी प्रकार पशु-देवता | 
में भी हान नहीं होता । 
ग्रहाणां च सम्प्रतिपत्तौ तद्दचनं तदर्थत्वात्‌ ॥२७॥ | 
रौर, सौत्रामणी में ग्रहों के देवता के सम्बन्ध में विवाद नहीं ग्रौर जो ग्रहों में _ 
पुरोडाश सम्बन्धी वचन (ग्रहपुरोडाश ह्ये ते पशवः) है, वह ग्रह और पशु दोनों देवता-' 
संस्कार के लिए हैं, श्रत: संस्कार पक्ष ही बलवान्‌ है। 
ग्रहाभावे तद्वचनस्‌ ॥२८॥ 
तथा, यदि ग्रह देवता के संस्कार के लिए है तो पुरोडाश भी देवता के संस्कार के 
लिए है। 'नेतस्य पशोग्नेह गृह्लून्ति'- यह वाक्य ग्रहों के प्रभाव का सूचक है, इस श्रभाव 
का प्रयोजन यह है कि ग्रह और पुरोडाश का प्रयोजन एक है। 
देवतायाइच हेतुत्वे प्रसिद्धं तेन द्यति । \२९॥ 


श्रग्तिदेवताक पशु होता है और पुरोडाश भी श्रर्निदेवताक है, प्रत: पुरोडाश भी : 
देवता के संस्कार के लिए है। 


श्रविरुद्धो पपत्तिरर्थापत्ते:भुतवद्‌ गुणभूतविकार: स्यात्‌ 11३०७ \ 
प्रधानभूत भी श्रग्नीषोमों में धर्मों की उपपत्ति भ्रव रुद्ध होती है। श्रर्थापत्ति से 
प्रधानभूत भी प्राकृतकार्ये याग-निवृत्ति को करते हुए दूरभूत धर्मो के द्वारा शुत =पके 
हुए दूध की भाँति पूज्यमान होते हैं । 


> 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 
१०१ | ८१७ 


स द्वयर्थः स्यादुभयोः श्रुतिभतत्वाद्विप्रतिपत्तो तादर्थ्याद्वि कारत्वमुक्तं 
तस्यार्थंवादत्वम्‌ ॥३१॥ 

ग दो प्रयोजनवाला होता है, एक देवता-संस्कारार्थ श्रौर दसरा छिद्र ढकने 
के लिए । दोनों ही प्रयोजन वेदविहित होने से श्रथ्॑वान्‌ हैं । संशय उत्पन्न होने पर 
उभयाथक याग समभना चाहिए। विकृतियाग भी उसी के लिए है । 'पञ्चोरेव' इत्यादि 
वाक्य ग्रथेवा 

विप्रतिपत्तौ तासामाख्याविकारः स्थात्‌ ॥३२॥ 
जहाँ सन्देह होता हो, वहाँ देवताश्रों के नाम का विक्रार होता है । 
ग्रभ्यासो वा प्रयाजवदेकदेशोऽच्यदेवत्यः ॥३३॥ 

श्रथवा, पुरोडाश याग का ग्रभ्यास है, उसका एक देश प्रयाज की भाँति भिन्न 

देवतावाला होता है। 
च रहेंविविकारः स्यादिज्यासंयोगात्‌ ॥३४॥ 
याग के साथ सम्बन्ध होने से चरु शब्द का श्रर्थ हवि का विकार ही है। 
प्रसिद्धग्रहणत्वाच्च ।।३५। 

पुर्वे०--चरु स्थाली में प्रसिद्ध है। हिमालय से कन्याकुमारी तक इसी का प्रयोग 

भी देखा जाता है, ग्रतः स्थाली में ही हवि का विकार भी होता है । 
झोदनो वाऽन्नसंयोगात्‌ ॥३६॥ 

सि०--श्रन्त श्रर्थात्‌ श्रदनीय=्=खाने योग्य पदार्थो के साथ सम्बन्ध होने से चरु 

शब्द का भ्रथे श्रोदन भात ही है। 
न इचर्थत्वात्‌ ॥३७॥ 

पुर्वे०--उक्त कथन ठीक नहीं । चरु शब्द का श्रथ श्रोदन मानने पर उसमें दो 

प्र्थवाला होने का दोष ग्राता है, क्योंकि चरु शब्द स्थाली में प्रसिद्ध है। 
कपालविकारो वा विशयेऽर्थोपपत्तिभ्याम्‌ ॥३८॥ 

ग्रथवा, चरु कपाल का विकार ही है। संशय होने पर योग्यता और उत्पत्ति सें 

ध्रथे का निश्चय होता है। 
गुणमुख्यदिन्ञेषाच्च ।।३९॥। 
और, गाण भ्रौर मुख्य के विशेष हेतु से भी कपाल विकार होता है। 
तत्‌ श्रुतौ चान्यहविष्ट्वात्‌ ॥४०॥ 
चरु की श्रति में ग्रन्य हवियो का भी सम्बन्ध होने से यही पक्ष सिद्ध होता है। 
है लिङ्गदशनाच्च ॥४१॥ 
प्रमाणों के उपलब्ध होने से भी यही सिद्ध होता है कि चरु कपाल का विकार है। 
झोदनो वा प्रयुक्तत्वात्‌ ॥४२॥ 
शि०--चरु शब्द का रोदन में भी प्रयोग होने से झोदन भी हवि का विकार 


होता है । 

थ्रपुर्वव्यपदेशाच्च ॥॥४३॥ 
प्रौर, ग्रपूवे का व्यपदेश होने से भी झ्लोदत के द्वारा ही हवि का विकार 
होता है । 
तथा च्‌ लिखूदर्दी नम्‌ ॥४४॥ 
ऐसा मानने पर इसमें अन्य प्रमाण भी उपलब्ध हो जाते हैं। 
स कपाले प्रकृत्या स्यादन्यस्य चाश्रुतित्वात्‌ ॥४५॥ 
पुर्व ०--ऋदत का पाक ग्राठ कपालों में करना चाहिए, क्योंकि दर्शपौणमास- 
रूप प्रकृति भे कपालो की प्राप्ति होती है श्रौर ग्रन्य कोई पात्र शास्त्र-विहित नहीं है, | 
श्रत: इसका कोई नियम नहीं है । भर्थप्राप्त जिस किसी भी द्रव्य में पाक किया जा 
सकता है । 
एकस्मिन्‌ वा विप्रतिषेधात्‌ ॥४६॥ 
ग्राठ कपालों में पाक का ग्रम्यास होने से एक पाल में ही चरु का पाक किया 
जाना चाहिए । 
न वाऽर्थान्तरसंयोगादपुपे पाकसंयुक्तं धारणार्थं चरौ भवति तत्रार्थात्पात्रलाभः 
स्यादनियमोऽविशेषात्‌ ॥४७॥ 
अथवा, श्रर्थान्तर का संयोग होने से श्रोदन का पाक कपालों में नहीं करना 
चाहिए, क्योंकि कपाल की भ्रावशयकता तो श्रपूप=पुरोडाश के लिए होती है। चरु | 
ओदन में प्रयुक्त कपाल उदक=जल के धारण के लिए होता है। उदकगत ऊष्मा से ही 
श्रोदन का पाक होता है, कपालगत ऊष्मा से नहीं; श्रर्थापत्ति से पात्र का लाभ होता है। 
ग्रमुक पात्र होना चाहिए, ऐसा कोई नियम नहीं है। 
चरो वा लिङ्कदर्शनात्‌ ॥४८॥ 
सि०--चरु को स्थाली में ही पकाना चाहिए, कटाह अथवा कपालों पर नहीं, । 
“क्योंकि ऐसे प्रमाण उपलब्ध होते हैँ। 
तस्सिन्पेषणमनर्थ लोपात्स्यात्‌ ॥४९॥ | 


पुव०--चरु में पेषण (पीसना) करना चाहिए, क्योंकि पेषणरूप ग्रर्थे का लोप | 
उसमें नहीं है। 


प्रक्रिया वा श्रपुपहेतुत्वात्‌ ॥५०॥ 

सि०--श्रोदन बनाने के लिए चावल का पेषण नहीं होता, पुरोडाश बनाने के 

लिए भ्राटा पीसा जाता है। 
| पिण्डाय त्वाच्च संयवनम्‌ ॥५१॥ | 

३५ का संयवन (पानी मिलाकर गूंधना) नहीं करना चाहिए, क्योंकि वह्‌ पिण्ड 

बनाने के लिए है। 
संवपनं च तादर्थ्यात्‌ ॥५२॥ 
संवपन पुरोडाश में किया जाता है, क्योंकि वह उसी के लिए होता है। 

सन्तापनमघः श्रपणात्‌ ॥५३॥ 
सन्तापन का भी चरु=भ्रोदन में बाध है, क्योंकि वह श्रधःश्रपण = पुरोडाश के 
नीचे के भाग को पकाने के लिए होता है। 
| उपधानं च तादर्थ्यात्‌ ॥५४।॥ 
उपधान भी श्रनावइयक है । कपालों को श्राग पर रखने को “उपधान' कहते हैं 
भात में यह भी व्यथं है । 
पृथुझ्लक्ष्णे चाऽनपूपत्वात्‌ ॥५५॥ 
श्रौर, चरु में प्रथन (लोई बनाने) तथा इलक्षण (चिकना करने) का भी निषेध | 
है, क्योंकि ये क्रियाएँ पुरोडाश में होती हैं । | 
्रभ्यूहश्चोपरिपाकार्थत्वात्‌ ॥५६॥ | 
श्रोदन में श्रभ्यूहन का भी वाघ है । पुरोडाश को करछुल से प्रङ्गारे लेकर ढक | 
| देते हैं, जिसमे ऊपर का भाग पक जाए | भात में यह भी व्यर्थ है। 
तथा च ज्वलनम्‌ ॥५७॥ 
प्रवज्वलन (दर्भ के पूलों को जलाकर चारों श्रोर से गमं करता) भी पुरोडाश 
के साथ होता है, भात में यह भी व्यर्थ है। 
व्युदध त्याऽऽसादनं च प्र कृतावश्रुतितवात्‌ ॥५८॥ 
| पुरोडाश को कपालों से उठाकर श्रलग रखते हैं। चरु में उसका भी बाघ है, 
श्रुति में विधान न होने से । 
॥ इति पुर्वेमीमांसादशने दशमाध्यायस्य प्रथमः पाद: ॥ 


द्वितीयः पादः 


कृष्णलेष्वर्थ लोपादपाकः स्यात्‌ ॥१॥ 
पूर्व ०--कृष्णल (सोने के टुकड़े) चरु में पाकरूप अर्थ के सम्भव न होने से ग्रथं | 
| 'का लोप होता है, प्रतः कृष्णलों को पकाने की आवश्यकता नहीं है । 1 
स्याद्वा प्रत्यक्षशिष्टत्वात्प्रवानवत्‌ ॥२॥ | 
| सि०--कृष्णालों का पाक होना चाहिए, क्योंकि श्रुति में प्रत्यक्ष विधान है । कृष्णालों 
| का ग्रदन भक्षण नहीं होता, उनका प्रदान होता है। इसका दृष्टफल तो नहीं है, भ्रदृष्ट 
फल होगा । 
उपस्तरणाभिघारणयोरमृतार्थ त्वादकमं स्यात्‌ ॥३॥। 
कृष्णलों में उपस्तरण (उेडेलना) श्रौर श्रभिघारण (घी डालने) का बाध है, 
क्योंकि ये क्रियाएँ भात को स्वादिष्ट बनाने के लिए की जाती हैं। 
क्रियेत वाऽथंवादत्वात्तयोः संसग हेतुत्वात्‌ ॥४॥ i 
पूवं ०-क्ृष्णल में उपस्तरण भ्रोर भ्रभिघारण दोवों क्रियाएँ करनी चाहिए, | 
क्योंकि प्रकरणान्तर में विधि का श्रतिदेश होने से समस्त कम होता है। स्वादुत्वकरण तो | | । 
केवल प्रथंवाद है । भ्राज्य का संसगं-मात्र ही किया जाता है। | | | 

ग्रकम वा चतुभिराप्तिवचनात्सह पूर्ण पुनश्च तु रवत्तम्‌ ॥५॥ 
सि०--'चर्तुभिः इस आप्तिवचन के होने से उपस्तरण श्रौर भ्रभिघधारण--दोनों 
की निवत्ति हो जाती है। इनके साथ फिर पूर्ण चतुरवत्त ही हो जाता है ग्रौर वहाँ पर 
ग्राप्तिवचन का व्याघात हो जाता है। कृष्णल चार हैं और ग्रवदान भी चार ही हैं, अतः 
एक-एक कृष्णल एक-एक ग्रवदान के स्थान में होता है । 
क्रिया वा मुख्यावदानपरिमाणात्‌ सामान्यात्तद्गुणत्वस्‌ ॥६॥ 
उपस्तरण और अभिघारण दोनों कर्म करते चाहिएँ, क्योंकि प्रकृति में मुख्य 
झवदान के परिमाण का कथन पाया जाता है। परिमाण स्वयं गुण--श्रद्ध होने से मुख्य 
द्रव्य का बाघ नहीं कर सकता, प्रतः उक्त दोनों क्रियाएँ की जानी चाहिएँ। 
तेषां चेकावदानत्वात्‌ ।।७॥ 
गौर, चारों कृष्णलों की एक ही श्रवदानता होती है, श्रतः उक्त दोनों क्रियाएं 
करनी चाहिएँ । 
श्राप्तिः संख्या समानत्वात्‌ ॥८॥ 
संख्या की समानता होने से ग्राप्तिवचन चतुःसंख्या की ही संस्तुति है, प्रतः 
उपस्तरण और श्रभिघारण क्रियाश्रों की निवृत्ति नहीं होती । 
सतोस्त्वाप्तिवचनं व्यर्थम्‌ ॥९॥ 
भ्राक्षेप०--उपस्तरण ग्रौर श्रभिघारण के विद्यमान होने से श्राप्तिवचन व्यर्थ ही 
होता है, क्योंकि ऐसी स्थिति में उसका कोई संस्तव नहीं होता । 
विकल्पस्त्वेकावदानत्वात्‌ ॥१०॥ 
पूवे ०--एक श्रवदान का कथन होने से उक्त दोनों क्रियाश्रो की निवृति होती है; 
इस लिङ्क में विकल्प होता है। 
सर्वविकारे त्वभ्यासानर्थक्यं हविषो हीतरस्य स्यादपि वा स्विष्टकूतः 
स्यादितरस्यान्यायत्वात्‌ ॥११॥ 
पूर्व०- चारो कृष्णलों में सर्वावदान का विकार होने पर 'चत्वारि-चत्वारि' 
यह अम्यास निरथेक हो जाएगा । हमारे पक्ष में इतर हवि द्वितीय श्रवदान की श्रपेक्षा 
करके श्रभ्यास ग्रवकल्पित होता है। स्विष्टकृत्‌ के लिए अभ्यास चरितार्थ है, यदि ऐसा 
कहा जाए तो ठीक नहीं, क्योंकि प्रधान प्रकरण का त्याग करके ग्रन्य प्रकरण का स्वीकार 
करना श्रन्याय है, ्रतः दोनों क्रियाएं करनी ही चाहिएँ । 
श्रकर्मा वा संसर्गॉर्थनिवृत्तित्वात्‌ तस्मादाप्तिसमर्थंत्वम्‌ ॥॥१२॥ 
सि०--कृष्णलों में उतस्तरण श्रौर भ्रभिघारण नहीं करने चाहिएँ । स्रक्‌ के 
* साथ कृष्णल का संयोग न होने से प्रकृत प्रयोजन की निवृत्ति होती है ग्रौर श्राप्तिवचन 
भी उपपन्न हो जाता है। 
भक्षाणां तु प्रीत्यरथेत्वादकमं स्यात्‌ ॥१३।। 
पुवं ०--भक्षों का प्रकृति में होना भक्षजन्य प्रीति के लिए होता है, भ्रत: कृष्णल 
बरु में ये भक्ष नहीं करने चाहिएँ । € 

स्याद्वा निर्धानदशनात्‌ ॥१४॥ 

सि०--निर्धांन' शब्द से कृष्णल के भक्षण का विधान है। खाते क्या हैं, चूस लेते 
हैं, क्योंकि श्रुति में विधान है । 
| वचनं त्वाज्यभक्षस्य प्रकृती स्यादभागित्वात्‌ ॥१५॥ 
| श्राक्षेप--प्रथवा, प्रकृतियाग में होने से यह वचन भ्राज्य=चघृत-भक्षण के लिए 
है, क्योंकि यह क्रिया कृष्णल चरु में शक्‍य नहीं है । 

वचनं वा हिरण्यस्य प्रदानवदाज्यस्य गुणभूतत्वात्‌ ॥१६॥ 

समसा०- उक्त वचन 'हिरिण्य' के लिए है, घृत के लिए नहीं। भ्रदनीय= 
भक्षणीय पदार्थ के प्रदान के समान कृष्णल चरु का ही भक्षण है, क्योंकि ग्राज्य तो 
गोण है। 


एकधोपहारे सहत्वं ब्रह्मभक्षाणां प्रकृतौ विहितत्वात्‌ ॥१७॥ 
सि०--एक समय में प्राकृत इडा ग्रादि हवि के चार भाग करने में महत्त्व होता 
है, ब्रह्मा नामक ऋत्विज के भक्ष भाग के प्रकृतियाग में विहित होते से। 
सर्वत्वं च तेषामधिकारात्स्यात्‌ ॥१८॥ 
पुर्व ०-- और, ब्रह्मा-सम्बन्धी भाग को सवंत्व विहित है, प्रधिकार होते से । 
पुरुषापनयो वा तेषामवाच्यत्वात्‌ ॥१९॥ 
सि०--शेष हवि में ब्रह्मा का सम्बन्ध होते से दूसरों के सम्बन्ध की निवृत्ति है, 
| क्योंकि प्रन्य ऋत्विजों का निर्देश नहीं है । 
पुरुषापनयात्स्वकालत्वम्‌ ॥२०॥ 
| प्रन्य ऋत्विजो का प्रपनय हो जाने से यह सिद्ध होता है कि प्रत्येक भक्षण यथा- 
समय ब्रह्मा को ही करना चाहिए । 
एकार्थत्वादविभागः स्यात्‌ ॥२१॥ 
। सम्पूर्ण चरु एक ब्रह्मा नामक ऋत्विज के लिए होने से विभाग की श्रावश्यकता | 


| नहीं है । 


ऋ्विग्दानं धमं मात्रार्थं स्याद्ददाति सामर्थ्यात्‌ ॥२२॥ 
पुवं ०--ऋत्विजों को जो दान दिया जाता है, वह केवल घर्ममात्र है, क्योंकि उसकी 
क़तंव्यता सुनी जाती है और यह कर्तव्यता 'ददाति' शब्द की सामर्थ्ये से सिद्ध है । 
परिक्रयार्थ वा कमंसंयोगाल्लोकवत्‌ ॥२२॥ 
| सि०- ज्योतिष्टोम प्रादि यज्ञो में जो दक्षिणा दी जाती है, वह लोकव्यवहार के 
समान ऋत्विजों की सेवाग्रो के परिक्रय ( खरीदने) के लिए पारिश्रमिकरूप में दी 
जाती है। 


दक्षिणायुक्तवचनाच्च ॥२४॥ 
'दक्षिणायुक्ता वहन्त्युखिज:--इस वचनरूपी प्रमाण से भी परिक्रय के लिए 
| ही दान सिद्ध होता है । | 
परिक्रीतवचनाच्च ॥ २५ i 
'इक्षिणापरिक्रीता ऋत्विजो याजयन्ति--इस वचन से यह श्रथं द्योतित होता है | 

कि दीक्षित ऋत्विज दक्षिणा से परिक्रीत होते हुए यज्ञ कराते हैं, श्रत: परिक्रयार्थे ही दान 
होता है। 
सनिवन्ये च भूतिवचनात्‌ ॥२६॥ 
याज्या से प्राप्त घन में मृति शब्द का प्रयोग होने से भी दान परित्रयार्थ हो 
होता है । 
नेष्कतु केण संस्तवात्‌ ॥२७॥ 
निष्कृतुँक (लकड़हारे) शब्द का प्रयोग होने से भी दान परिक्रयाथ ही होता 
है। जैसे लकड़हारा पारिश्रमिक के लिए कार्य करता है, उसी प्रकार ऋत्विज भी दक्षिणा 
के लिए यज्ञ कराते हैं । 
शेषभक्षाइच तद्वत्‌ ॥२८॥ 
पुर्व०--हविशेष का भक्षण भी दक्षिणा दान के ही समान परिक्रयार्थे होता है। 
संस्कारो वा द्रव्यस्य परार्थत्वात्‌ ॥२९॥ 
सि०--दक्षिणा भले ही परिक्रयाथ हो परन्तु हवि का भक्षण परित्रयार्थ नहीं है, 
बह तो द्रव्य के संस्का राथं होता है। 
शेषे च समत्वात्‌ ॥३०॥ 
जो द्रव्यरेष है, वह देवता के लिए संकल्पित है। उसका उपयोग न करने में 
यजमान भ्रौर ऋत्विज दोनों समान हैं। इससे भक्षण का परित्रयार्थ न होना ही सिद्ध 
होता है । 
स्वामिनि च दशंनात्तत्सासान्यादितरेषां तथात्वम्‌ ॥३१॥ } 
स्वामी यजमान में शेष-भक्षण विहित है, क्योंकि इडा में भक्षण का वचन है, 
उसकी समानता होने से इतरों का भी परिक्रय नहीं होता । 
वरणमृत्विजामानमनाथेत्वात्सत्र न स्यात्स्वकर्मत्वात्‌ ॥३२॥ 
सत्रों में ऋत्विजों का वरण होता है, न उनकी सेवाम्रों का दक्षिणा द्वारा परि- 
क्रय होता है, क्योंकि सत्र में तो सत्रह यजमान ही ऋत्विज होते हैं, कौन किसका वरण 
करे प्रोर किसको दान दे । 
परिक्रयश्च तादर्थ्यात्‌ ॥३३॥ 
सत्र परार्थ न होकर प्रात्मार्थ होता है, प्रतः सत्र में गो, वस्त्र, हिरण्य ==सुवणं ` 
झादि कुछ नहीं दिया जाता । 
प्रतिषेधर्च कर्मवत्‌ ॥३४॥ 
श्राक्षेप--प्राप्ति होने पर ही कमं की भाँति प्रतिषेघ होता है। 
स्याद्वा प्रर्सापकस्य घमं मात्रत्वात्‌ ।।३५॥। 
श्रथवा, ्रासपिक दान का प्रतिषेध होता है, क्योंकि सत्रों में धर्ममात्र =-प्रदष्टारथं 
छी दान होता है, वह निवृत्त हो जाता है, श्रत: प्रतिषेध उपपन्न होता है। ह 
न दक्षिणा शाब्दात्तस्मान्नित्यानुवादः स्यात्‌ ॥३६॥ 
दक्षिणा शब्द के होने से उसका ही प्रतिषेष होता है, प्रासपिक का नहीं । 

ऋत्विग्दान दक्षिणा है, वह प्रासपिक नहीं है । सत्र दक्षिणाहीन होते हैं, श्रत: नित्य प्राप्त 
का ही यह श्रनुवाद है ।- 
उदवसानीयाः सत्रधर्मा स्यात्तदद्भत्वात्त्र दानं धर्ममात्रं स्यात्‌ ॥३७॥ 
पुर्वं०--उदवसनीय सत्र धर्मवाला होता है। उक्त सत्र का श्रद्ध होने से उसमें 
दिया गया दान केवल श्रदृष्टार्थक है । 
न त्वेतऱ्प्रक्कतित्वाद्वि भकतचो दितत्वात्‌ ॥३८॥ 
सि०--उदवसनीय इष्टि में दक्षिणा दी जाती है, क्योंकि वह सत्र का अङ्ग नहीं 
है । यह सत्र के पश्चात्‌ की जाती है। 
तेषां तु वचनाद्‌द्वि यज्ञवत्सहप्रयोगः स्यात्‌ ॥३९॥ 
पुर्वे०-- सत्र से उठकर उदवसनीय ==पृष्ठशमनीय सहस्र दक्षिणावाला ज्योतिष्टोमं 
यज्ञ करना चाहिए''--इससे यह श्र्थ निकलता है कि पृष्ठामनीय सत्र का ग्रङ्ग नहीं है । 
राजपुरोहित-यञ्ञवत्‌ संहृत करके पृष्ठशमनीय करनी चाहिए । 
तत्रान्यानृत्विजो वृणीरन्‌ ॥४०॥ 
उदवसनीय इष्टि में सत्र के क्रखिजो से भिन्न ऋत्विजों का वरण करना 
चाहिए । 
एव्हैकहास्त्वविप्रतिषे धात्प्रक्ृतेशचंकसंयो गात्‌ ॥४१॥ 
सि०--संहत करके पृष्ठशमनीय नहीं करनी चाहिए। यह इष्टि सत्र करनेवालों 
को श्रलग-प्रलग करनी चाहिए, क्योंकि इसमें प्रतिषेध नहीं है श्रौर प्रकृति में एक कर्त्ता 
का संयोग है 
कासेष्टो च दानशब्दात्‌ ॥४२॥ 
०--कामेष्टि में दान परित्रयार्थ होता है, क्योंकि दान शब्द का प्रयोग किया 
गया है। र 
वचनं वा सत्रत्वात्‌ ॥४२॥ 
सि०- “कामेष्टि' स्वयं सत्र नहीं है, 'सारस्वत' सत्र का ग्रङ्गमात्र है। यह 
ऋत्विजों की सेवाग्रों का परिक्रय करने के लिए नहीं है, क्योंकि यहाँ भी ऋत्विज श्रलग 
नहीं होते । यह दान केवल धमं के लिए है श्रौर श्रदृष्टफल की श्राकांक्षा से किया जाता है। 
हेष्पे वा चोदताहुक्षिणापनयात्‌ ॥४४॥ 
वैस्वानर इष्टि में एक वर्ष का बछड़ा शत्रु को दान में दिया जाता है । यह भी 
परिक्रय नहीं है, पितु घ्म मात्र है, ग्रदुष्टफल के लिए । 
भ्रस्थियज्ञोऽविप्रतिषेधादितरेषां स्या द्विप्रतिषेधादस्थ्ताम्‌ ॥४५॥ 
प्रस्थियज्ञ' में हड्डियों से यज्ञ कराए । परन्तु हड्डियाँ तो यज्ञ कर नहीं सकतीं, 
श्रतः इसका ग्रथ यह है कि जो हड्डीवाले हैं, उनसे संवत्सर भ्रस्थियज्ञ कराया जाए। 


१. सत्र के यजमानों में से कोई मर जाए तो उसका दाह करके हड्डियों को 
काले मग के चमड़े में बटोर लाते हैं श्रोर उस मृतक के किसी सम्बन्धी को दीक्षित करके 
घजमान बना लेते हैं। इस प्रकार सत्र का कायं चलता रहता है । वषं के अन्त में श्रस्ब- 


यज्ञ कराते हैं । 

यावदुक्तमुपयोगः स्यात्‌ ॥४६॥ 
जितनों में वहू वचन है, उतने ही में वह हो सकता है। वह सब यजमानों को 
लक्षित नहीं कर सकता, श्रत: जीवितों का ही यज्ञ होता है। 
यदि तु वचनात्तेषां जपसंस्कारमर्थलुप्तं सेष्टि तदर्थत्वात्‌ ॥४७॥ 
यदि वचन से झस्थियों का यज्ञ होता है तो इसमें मन्त्रों के जाप, संस्कार (जैसे 
दाढ़ी मुंडाना) तथा दीक्षणीय इष्टि का बाध हो जाएगा । 
ऋत्वर्थ तु क्रियेत गुणभूतत्वात्‌ ॥४८॥ 
अस्थियाग में यजमान के कद के बराबर यूप को नापना तथा गुक्रग्रहपात्र का 
स्पर्श--ये दोनों कर्म होंगे, क्योंकि ये कर्म यज्ञ के गुणभूत हैं । 
काम्यानि तु न विद्यन्ते कामाज्ञानाद्ययेतरस्यानुच्यमानानि ॥४९॥ 
अस्थियज्ञ में काम्य कर्म नहीं होंगे, क्योंकि श्रस्थियों में कोई कामना नहीं होती, 
जैसे जब तक कहा न जाए तब तक यज्ञकर्ता की कामनाम्रों का भी ज्ञान नहीं होता । 
ईहार्थाइचाभावात्सक्तवाकवत्‌ ॥५०॥ 
आयुष्‌ श्रादि की प्रार्थना भी सूक्तवाक्‌ में श्रूयमाण न होने से कर्तव्य नहीं हैं। 
स्युर्वा$थेवादत्वात्‌ ॥५१॥ 
पूर्वे०--उक्त कर्मो का श्रनुष्ठान करना चाहिए, क्योंकि ये विधियां नहीं हैं किन्तु 
श्रथ॑वाद हैं, अतः ईहार्थं काम करने चाहिएँ । 
नेच्छाभिधानात्तदभावादितरस्मिन्‌ ॥५२॥ 
सि०- यै कर्म इच्छा-विधान हैं ्रर्थात्‌ इच्छा उत्पन्न होने पर ही हो सकते हैं 
तथा जीवित में ही ये कायं होते हैं। इतर ग्रस्थियों में मन के न होने से नहीं होते, श्रत: 
ईहार्थ कमं नहीं करने चाहिएँ । 
स्युर्वा होतु कामाः ॥५३॥। 
पुव ०--श्रस्थियों के होतृकाम करने चाहिएँ । 
न तदाशीष्ट्चात्‌ ॥५४।। 
सि०_ ग्रस्थियों में होत काम नहीं करने चाहिएँ । यजमान ऋत्विक का श्राशीर्वाद 
चाहते हैं । यहाँ यजमान नहीं है, केवल प्रचेतन प्रस्थियाँ हैं प्रौर उनमें कामना नहीं है। 
सवस्वारस्य दिष्टगतो समापनं न विद्यते कर्मणो जीवसंयोगात ।५५॥ 
oe पात के मरने पर सवेस्वार' नामक क्रु की समाप्ति नहीं होनी 
चाहिए, क्योंकि कर्म का जीव से संयोग होता है, वह जीवित होते हुए ही क्या जा 
सकता है। 
स्याद्रोभयोः प्रत्यक्ष शिष्टत्वात्‌ ॥५६७ 


सि०- “सर्वस्वार' की परिसमाप्ति होती है, क्योंकि ना व 
दोनों का ही प्रत्यक्ष विधान है । है ऋतु श्रौर पारस 


गते कर्मास्थियज्ञक्त्‌ ॥५७॥ 
` यजमान के धर जाने पर श्रस्थियाग की भाँति यागरूप कार्य हो जाएगा । 

जीवत्यवचनमायुराशिषस्तदर्थ त्वात्‌ ॥५८।। 
पूर्वे ०--जीवन की कामना करने का वचन होने से 'सर्वस्वार' में श्रायु के 
श्राशीर्वाद का वचन नहीं कहना चाहिए । श्राशीर्वाद जीवन की कामना करनेवाले के लिए 
होता है। 
वचनं वा भागित्वात्प्राग्यथोक्तात्‌ ॥५९॥ 
सि०--भ्रायु का श्राशीष-भागी होने से ग्रायु का भ्राशीवंचन करना ही चाहिए । 
श्राव पवमान स्तोत्र पूर्ण होने तक यजमान जीवित रहने की इच्छा करता है, श्रत 
जैसे ग्रन्प क्रियाएँ की जाती हैं उसी प्रकार ग्रायु के ग्राशासूचक मन्त्रों का पाठ करना 
चाहिए । 
क्रिया स्याद्मंमात्राणाम्‌ ॥६०।। 
द्वादशाह सत्र में 'दान' धर्ममात्र की भावना से ग्रइष्ट फल के लिए होने 
चाहिएँ । 
गुणलोपे तु मुख्यस्य ॥६१॥ 
गौण (हवनी) का लोप होने पर भी प्रधान कमे निर्वाप==हवि पकाने को क्रिया 
तो करनी ही चाहिए। 
मुष्टिलोपात्तु संख्यालोपस्तद्गुणत्वात्स्यात्‌ ॥६२॥ 
पु्वे०--मुष्टि का लोप होने पर ही संख्या का लोप मानना योग्य है, क्योंकि 
संख्या मुष्टि का गुण है। 
न निर्वापञ्ञेषत्वात्‌ ॥६३॥ 
सि०-_संख्या मुष्टि का गुण नहीं श्रपितु निर्वाप==पाक का गुण है, अतः संख्या 
का बाध मानना उचित नहीं, मुष्टि का ही बाध होता है। 
संख्या तु चोदनां प्रति सामास्यात्तद्विकारः संयोगाच्च परं मुष्ठे: ॥६४॥ 
पूर्व ०--विघानप्रमाणे साइश्य चतुष्टय विकार शरोर द्रव्य के मानने से मुष्टिविकार 
बाधित होता है। 
न चोदनाभिसम्बन्धातप्रकृतौ संस्कारयोगात्‌ ॥६५॥ 
सि०- चार मुष्टि का सम्बन्ध प्रकृतियाग में निर्वाप संस्कार के साथ है और 
सत्रह शरावों का सम्बन्ध वाजपेय याग के साथ है। इस प्रकार भिन्न सम्बन्ध होने से दोनों 
का बाध नहीं हो सकता । चोदक वचन से चार मुट्ठी का बाध होकर सत्रह शरावे-भर 
का ही अनुष्ठान होना चाहिए । 
झौत्पत्तिके तु द्रव्यतो विकारः स्यादकायत्वात्‌ ॥६६॥ हे 
उत्पत्ति से ही जातिविशिष्ट गुण शब्द में द्रव्य से विकार होता है, कि वह 
भ्रकायं है । चोदक की अपेक्षा से प्रत्यक्ष जाति का त्याग नहीं किया जा सकता । धेनु का 
र्थे गाय है, दूध देनेवाली बकरी नहीं । द्‌ 
नेमित्तिके तु कार्यत्वातप्रकृतेः स्यात्तदापत्तः ॥६७॥ र 
केवल गुण को निमित्त करके प्रवृत्त होनेवाला शब्द कायं होने से प्रकृति में 'ग्रज' 

का ग्राहक है, ग्रतिदेशशास्त्र की उत्पत्ति होने से। ('वायव्यं इवेतमालभते'--में श्वेत का 
र्थं है श्वेत बकरा ।) 
विप्रतिषेधे तह चनात्प्रकतगुणलोपः स्यात्तेन कर्मसंयोगात्‌ ॥६८॥ 
प्राकृत और वैकृत गुणों का विरोध होने पर वेकृत गुण का वचन मान्य होने से 
प्राकृत गुण का बाघ होता है, समीपवर्ती यूप के साथ क्म का संयोग होने से । 
परेषां प्रतिषेधः स्यात्‌ ॥६९॥। 
“खलेवाली, में यूप के तक्षण, जोषण और उच्छ्यण (छीलना) ग्रादि कर्मों की 
भी आवश्यकता नहीं, क्योंकि 'खलेवाली' तो पहले से ही बनी होती है । 
विप्रतिषेधाच्च ॥७०॥ 
और, विरोध होने से भी 'खलेवाली' में तक्षण आदि कमे नहीं करने चाहिएँ, 
क्योंकि तक्षण आदि करने पर 'खलेवाली' का रूप नष्ट होकर वह श्रन्य द्रव्य बन 
जाएगा । 
अर्थाभावे संस्कारत्वं स्यात्‌ ॥७१।। 
तक्षण आदि कायो का ग्रभाव होने पर भी 'खलेवाली' में जिन संस्कारों (सुडढ़ 
गाढ्ना, तेल चुपड़ना) का फल दष्ट है, वे तो करने ही चाहिएँ । इन कर्मों से वह दृढ़ हो 
जाती है। 
प्रथेंन च विपर्यासे तावर््यात्तस्वमेव स्यात्‌ ॥७२॥ 
गुण के लोप होने पर भी मुख्य क्रिया करनी चाहिए । महापितृयज्ञ में खीलों को 
भूनने से पहले थोड़ा छड लेना चाहिए, इससे उनका धानख नष्ट नहीं होता । ( 
॥ इति पूर्वमीमांसादर्शने दशमाध्यायस्थ द्वितीय: पाद: ॥ 


तृतीयः पादः 


विकृतो शब्दवत्त्वात्प्रधानस्य गुणानामधिकोत्पत्तिः सन्निधानात्‌ ॥१॥ 
ड एव०-- प्राकृत गुण से विलक्षण गुणवाले, प्राकृत श्रङ्गवाले ्रग्नीषोमीय पश्वादि | 
में एकादशत्वादि विशिष्ट प्रयाज प्रादि विधायक शब्द होने से अ्रप्राकृत गुणों की स्वतन्त्रता 
से उत्पत्ति है, मुख्य भावना का सन्निधान होने से । 
प्रकृतिवत्त्वस्य चानुपरोधः ॥२॥ 
र इस प्रकार 'पशुमालभते' इस वाक्य में 'प्रक तिवत्‌' पद की कल्पना की श्रावश्यकता 
नहीं रहती । 
चोदनाप्र भुत्वाच्च ॥३॥ 
और, प्रयाजादि विधि में 'एकादशप्रयाजान यजति'- - 
श्रतः प्रकृतियाग की इतिकतंव्यता इनपर लागू नहीं है। - 
प्रधान त्वद्भसंयुक्तं तथाभुतमपुर्व॑ स्यात्तस्य विध्युपलक्षणात्सर्वो हि | 
न | 
पूर्ववान्विधिरविशेषात्परवृत्तिः ॥४॥ | 
सि०--्राकृत कमं जिस ग्रङ्ग से संयुक्त होता है, उसी अङ्ग से संयुक्त विकृति ं 


इस वाक्य का प्रभुत्व है, 

सामान्य है । विकृति में प्राकृत ग्रद्धों की उपलब्धि होने से विकृतियाग भी प्रकृतिपुर्वक 
होता है और सामान्य रूप से प्रवतित है, श्रत: इतिकतंव्यता को प्राप्त होने पर यह गुण- 
विधि है। 
न चाद्कविधिरनङ्क स्यात्‌ ॥५॥ 
प्रौर, श्रङ्गरहित कमं में भ्रङ्ग की विशेष विधि नहीं होती । 
कर्मणइचेकहाब्द्यात्‌ सन्निधाने विधे राख्या संयोगो गुणेन तद्विकारः स्याच्छब्दस्य 
विधिगामित्वाद्गुणस्य चोपदेशयत्वात्‌ ॥६॥ 
प्रधानकर्म श्रौर गुणकर्म, प्रयोगवाचक एक शब्द से कहे गये हैं। प्रधान वचन सै 
भ्रद्भ सन्निहित होता है । श्रङ्गविधि का नाम के साथ सम्बन्ध होता हे । एकादशत्व संख्या- 
रूप गुण से विकार होता है। एकादशत्वादि शब्द प्रयाजादि विधिगामी है और गुण उपदेश 
करने योग्य है, इससे इतिकतं व्यता प्राप्त होती है। 
श्रकार्यत्वाच्च नाम्नः ॥७॥ 
नाम का सम्बन्ध न होने से भी इतिकतंव्यता प्राप्त होती है भ्रौर ये गुण- 
विधियां हैं। 
तुल्या च प्रभुता गुणे ॥८॥ 
ग्रौर विधिप्रत्ययशक्ति गुणकर्म और प्रधानकमै में तुल्य है। 
स्वमेवं प्रधानमिति चेत्‌ ॥&॥ 
इस प्रकार सभी कर्म प्रधान होते हैं, यदि ऐसा कहो तो-- 
तथाभूतेन संयोगादथार्थ विधयः स्युः ॥१०॥ 
उक्त कथन ठीक नहीं । दूसरे ग्रध्याय में गुण ग्रौर प्रधान के जैसे लक्षण बताये ' 
गये हैं, वैसा ही संयोग होने से यथार्थ विधियाँ हो जाएँगी । 
विधित्वं चावशिष्ट वैक्‌तंः कर्मणा योगात्त स्मात्सव॑ प्रधानार्थम्‌ ॥११॥ 
वैकृत कर्म के साथ विधित्व समान है, अर्थवाद के साथ सम्बन्ध होने से, ग्रतः सभी 
प्रधानाथे विकृति में गुणभूत होता है। 
समत्वाच्च तदुत्पत्तेः संस्कारं रधिकारः स्यात्‌ ॥१२॥ 
उत्पत्तिक्रम की समानता होने से प्रयाजादि का संस्कार के साथ सम्बन्ध होता है, 
इससे सब प्रधान नहीं है, कुछ प्रधानार्थ भी होता है। 
हिरण्यगर्भः पूर्व॑स्य मन्त्रलिद्भात्‌ ॥१३॥ 
पूं ०--'हिरण्यगभं' मन्त्र पर्व आधार की गुणविधि है, मन्त्र में प्रयाजादि 
देवता की स्तुति होने से । 
प्रक्‌ त्यनुपरो धाच्च ॥ १४॥। 
और, प्रकृति के श्रनुपरोध होने से भी यह पूव की गुणविषि ही है। 
उत्तरस्य वा मन्त्राथत्वात्‌ ॥१५॥ आ 
सि०- यह पूर्व की गुणविधि नहीं भ्रपितु उत्तर की गुणविषि है। “हिरण्यगमं' . 
मन्त्र कायं विशेष का विधायक है। 

विध्य तिदेशात्तत्‌ श्रुतो विकारः स्याद्गुणानामुपदेश्यत्वात्‌ ॥१६॥ 
श्राधार विधि का प्रकृति में ्रतिदेश होता है। उपदेशय मन्त्रविशेष यहाँ उत्तर 
आधार में है भ्रोर वह उत्तर में ग्रङ्ग भूत तदर्थ विज्ञान का साधक है, ग्रतः पुवे में नहीं, 
उत्तर में ही गुणविधि होती है। 
पूव स्मिशचामन्त्रदर्श नात्‌ ॥ १७॥ 
भ्रौर, पूवं श्राधार में मन्त्रदशन नहीं है, भ्रतः उत्तर की गुणविधि सिद्ध 


होती है। 
संस्कारे तु क्रियान्तरं तस्य विधायकत्वात्‌ ॥१८॥ 
पुं ०--वाक्य पशुनियोजन का विधायक होने से ग्रौर परिधि के सम्बन्ध से पशु 
का संस्कार होने से प्राकृत कमं से यह भिन्त है और वह श्रदष्टार्थक है । 
प्रक्‌त्यनुपरोवाच्च ।। १९॥ 
ओर, प्रकृति के ग्रनुपरोध होने से भी यह क्रियान्तर होता है । 
विघेस्तु तत्र भावात्सन्देहे यस्य शब्दस्त दर्थ स्यात्‌ ॥२०॥ 
सि०--नियोजनविषयक प्राकृत श्रौर प्रत्यक्ष विधियों का ऋतुविशेष में भाव 
होने से, सन्देह में जिसके उद्देश्य से परिधिरूप शब्द प्रयोज्य है, वह नियोजनार्थक है, प्रतः 
यह गृणविधि है। 
संस्कारसामर्थ्याद्‌गुणसंयोगाच्च ॥२१॥ 
संस्कार का सामर्थ्य श्रोर गुणों का सम्बन्ध होने से कर्मान्तर नहीं होता। 
विप्रतिषेधात्त्रिया प्रकरणे स्यात्‌ ॥२२॥ 
सोत्रामणी प्रकरण में रष्टाथेकता सम्भावित न होने से कमं अपूर्व कम है । 
षड्भिर्दाक्षयतोति तासां मन्त्रविकारः श्रुतिसंयोगात्‌ ॥२३॥ 
पुवे०-“षड्भिर्दीक्षयति'--इस श्रुति के साथ संयोग होने से प्राकृत श्राहुतियों 
का मन्त्र विकार होता है। वैकृत मन्त्रों से प्राकृत निवृत्त हो जते हैं, श्रत: प्राकृतों का बाघ 
है, समुच्चय नहीं है। 
श्रस्यासात्तु प्रधानस्य ॥२४॥ 
सि०- प्राकृत दीक्षा-आहुतियों की भ्रावृत्ति-- ग्रम्यास होने से समुच्चय हे । 
आवृत्त्या मन्त्रकम स्यात्‌ ॥२५॥ 
श्राक्षेप-- भ्रावृत्ति होने पर भी मन्त्रकम होता है। 
अपि वा प्रतिमन्‍्त्रत्वात्प्राकृतानामहानि: स्यादन्यायशच क॒ते$म्यास: ॥२६॥ 
समा०-प्रत्येक मन्त्र में श्राहुतियाँ होने से प्राकृत मन्त्रों का अहान होता है । 
वेकृत मन्त्रो का प्रत्यक्ष पाठ है और प्राकृत मन्त्र प्रतिदेश से प्राप्त हैं, अतः दोनों प्रकरणों 
` का समुच्चय हो सकता है। एक बार वेकृत मन्त्रों का पाठ होकर पुनः पाठ करना श्रन्याय है। | 
पोर्वाप्यंञ्चाम्यासे नोपपद्यते नेमित्तिकत्वात्‌ ॥२७॥ 
भ्रोर भ्रभ्यास में पूर्वापर भाव उपपन्न नहीं होता, क्योंकि भ्रागन्तुक नैमित्तिक 
होता है, इससे भी प्राकृत मन्त्रों का ग्रहान है । 

तत्पृथवत्वं च दशयति ॥२८॥ 

“ग्राग्निकी' और “श्राध्वरिकी--दोनों श्राहुतियों का पृथक्त्व बताया गया है, 

दोनों श्राहुतियाँ देनी चाहिए, इससे भी प्राकृत श्रौर वकृत दोनों मन्त्रों का समुच्चय है। 
न चाविशेषाद्वयपदेशः स्यात्‌ ॥२६॥ 
व्यपदेश होने से भ्रनिवृत्ति समुच्चय है । 
श्रग्न्याघेयस्य नैमित्तिके गुणविकारे दक्षिणादानमधिक स्याद्‌ 
वाक्यसंयोगात्‌ ॥३०॥ 

पूर्व०--पुनः प्राधेय में दक्षिणारूप गुण का विकार प्राप्त होने पर ग्रगन्याधान का 

दक्षिणा-दान प्रधिक है, वाक्य का संयोग होने से, भ्रतः ग्नि वृत्ति समुच्चय है । 
शिष्टत्वाच्चेतरासां यथास्थानम्‌ ॥३१॥ 

र, अन्य प्राकृत दक्षिणा का यथाक्रम विधान होने से भी दक्षिणाग्रों का 

समुच्चय है। 


विक्रारस्त्वप्रकरणे हि काम्यानि॥३२॥ 

सि०--समुच्चय नहीं होता किन्तु बिकार==बाघ है, क्योंकि भ्रप्रकृतिभूत विकृति- 
याग में पुनराधेय की जो दक्षिणा होती है, 'वह वतमान = पिछले श्रग्न्याधान की है, पूर्व 
श्रगत्याधान की नहीं श्रर्थात्‌ दोनों दक्षिणाश्रों का समुच्चय नहीं होता | (यह नियम है कि 
नैमित्तिक कर्म में नित्य कर्म का बाघ होता है, जैसे बीमार को खिचड़ी, रोटी के स्थान पर 
दी जाती है, रोटी के साथ खिचड़ी नहीं ।) 

शङ्कते च निवृत्तेरभयत्वं हि श्रूयते ॥३३॥ 

“प्राकृत दक्षिणा दी जाएगी श्रथवा नहीं, इस शंका का समाधान यह है कि पिछले 
प्रगन्याधान में पहली दक्षिणाग्रों का बाघ होगा, दोनों का समुच्चय नहीं होगा । श्रुति से 
यही सिद्ध होता है कि विकृति की दक्षिणा से दोनों का काम चल जाएगा । | 

वासो वत्सं च सामान्यात्‌ ॥३४॥ | 
और, वस्त्र भ्रथवा पहलौठा वत्स (बछडा) का यंसामान्य होने से पुनराधेय दक्षिणा | 
का बाध करता है। (आग्रयण यज्ञ में वस्त्र या बछड़ा ही दान में दिया जाएगा, प्रकृति- 
याग में ग्रन्वाहाय नहीं दिया जाएगा ।) 
ग्रर्थापत्तेस्तद्वमंः स्यान्निमित्ताख्याभिसंयोगः ॥३५॥ 

प्राकृत मन्त्र श्रादि के उद्देश्यमूत दक्षिणा की प्राप्ति होने से वस्त्र या वत्स में 
प्रन्वाहाय के धर्म होते हैं, मन्त्र निमित्त का दक्षिणा के साथ संयोग होने से । (श्रन्वाहार्य 
दक्षिणा के जो भ्रन्य घमं हैं, वे इस नई दक्षिणा में भी पालने पड़ंगे। जैसे भात दिया जाता 
है, उसी प्रकार वस्त्र या वत्स भी दिया जाएगा।) 

दाने पाकोऽर्यलक्षणः ॥३६॥ 

अन्वाहाये धर्मो में भात का पाक भी कतंव्य है परन्तु दान-साधन वत्स में उसकी 

निवृत्ति है, बछड़े को पकाया नहीं जाएगा । 
पाकस्य चान्तकारित्वात्‌ ॥३७॥ 
पाक तो रोदन आदि अन्न में कतंव्य है, अतः वस्त्र में भी पाक की निवृत्ति है। 

तथाभिघारणस्य ।।३८॥ 
इसी प्रकार श्रभिधारण==घी डालने की भी निवृत्ति है। 
दव्यविधिसन्निधौ संख्या तेषां गुणत्वात्स्यात्‌ ॥३९॥ 
पुर्वे ०--द्रव्यविधि की सन्निधि में जो संख्या शब्द है, द्रव्य का गुण होने से उसका 
प्रत्येक द्रव्य के साथ सम्बन्ध है । 
समत्त्वात्तु गुणानामेकस्य श्रुतिसंयोगात्‌ ॥४०॥ 
गुण और संख्या के समान होने से संख्या एक का ही निर्देश करती है, एक-एक 
का नहीं, श्रुति में स्पष्ट कथन होने से । 
यस्य वा सन्निधाने स्याद्वाक्यतो ह्यभिसम्बन्धः ॥४१॥ 
श्रथवा, जिस शब्द के सन्निधान में संख्या शब्द उच्चारित होता है, उसी के साथ 
उसका ग्रभिसम्बन्ध होता है । 
प्रसंयुक्तास्तु तुल्यवदितराभिविधीयन्ते तस्मात्सर्वाधिकारः स्यात्‌ ॥४२॥ 
असंयुक्त संख्या केवल 'माषों' में होती है, श्रन्य द्रव्यों का श्रुति के साथ समानता 
से विधान है, श्रत: संख्या का सबके साथ सम्बन्ध है। 
श्रसंयोगाहिधिभ्रुतावेकजाताधिकार: स्यात्‌ श्रुत्याकोपात्कतो: ॥४३॥ 
सि०- संख्या का दो द्रव्यो के साथ संयोग न होने से विधिवाक्य में किसी एक 
द्रव्य के साथ सम्बन्ध का भ्रन्वय है। विधिवाक्य का कोप होने से यह द्रव्य का बोध न 
कराके क्रतु की बोधक है, श्रत: एकजातीय एक द्रव्य के साथ संख्या का सम्बन्ध है । 
शब्दार्थशचापि लोकवत्‌ ॥४४॥ 
लौकिक भाषा की भाँति वेद में भी शब्दों का ग्रथ होता है। 
सा पशुनामुत्पत्तितो विभागात्‌ ॥४५॥ 

_ सि०-संख्या पशुओं की उत्पत्ति से विभाग होने के कारण होती है अर्थात्‌ पशु- 
गण संव्यवहारों में लोकव्यवहार से संख्यापित हुग्रा करते हैं, श्रत: पशुओं के साथ संख्या 
का सम्बन्ध है । 

्रनियमोऽविशेषात्‌ ॥४६॥ 


पूवं ०--पशुओों में गोश्रों का ही दान करना चाहिए, ऐसा कोई विशेष नियम नहीं 
बताया गया है। 


भागित्वाद्वा गवां स्यात्‌ ॥४७॥ 
सि०--गो महान्‌ उपकार करनेवाली है, प्रतः गोग्रों का दान करना चाहिए। 
प्रत्ययात्‌ ॥४८॥ 
विशेष्य की ग्राकांक्षा से शास्त्र में सर्वप्रथम गौ का ही प्रतिपादन है। 
लिङ्कदशनाच्च ॥४९॥ 


तथा, शास्त्रान्तर में भौ गोदान के प्रमाण उपलब्ध होने से गोग्नों का ही दान 
करना चाहिए। 


तत्र दानं विभागेन प्रदानानां पृथक्त्वात्‌ ॥५०॥ 
प्रतिग्रहीताश्रों के श्रलग-प्रलग होने से गोश्रों का दान विभाग करके (दान लेने- 

वालों की योग्यतानुसार) देना चाहिए। 
परिक्रयाच्च लोकवत्‌ ॥५१।। 
जैसे लोक में स्वामी लकड़हारे श्रादि को विभाग करके मजदूरी देता है, उसी 
प्रकार विभाग करके दक्षिणा देनी चाहिए, क्योंकि यह परिक्रयार्थ है, केवल धर्म नहीं है। 
विभागं चापि दर्शयति ॥५२॥ 
प्रौर, श्रुति भी विभाग का निदेश करती है । 
समं स्यादश्रतित्वात्‌ ॥५३॥ 
पुर्व०--सबको समान दक्षिणा देनी चाहिए, वैषम्य का श्रवण न होने से । 
श्रपि वा कर्मवेषम्यात्‌ ॥५४॥ 
अथवा, कर्म प्रमाणे वेषम्य भी होता है। जो ग्रथिक कमं करता है, उसे ग्रधिक 
देना चाहिए। यह दूसरा पक्ष है। 
तुल्याः स्थुः परिक्रये विषमाख्या विधिश्रृतो परिक्रयान्न फमंण्युपपद्यते 
दर्शनादिशेषस्य तथाभ्युदये ॥५५९॥ 
सि०--दक्षिणा (पारिश्रमिक) समान नहीं होनी चाहिए। श्रृति-प्रमाण से 
ऋत्तविजों में दक्षिणा का विभाग पारिश्रमिक के कारण विषम होता है । (किसी को ग्राधा, 
किसी को चौथाई, किसी को तिहाई श्रोर ब्रह्मा तथा उद्गाता प्रादि को पूरा-पूरा भाग 
मिलता है) यह वैषम्य कर्म के कारण नहीं है, यह श्रुतिक्ृत वैषम्य है, जैसा कि 'प्रम्युदय' 
नामक सत्र में विधान है। 
तस्य घेनुरिति गवां प्रकृतो विभक्तं चो दितत्वात्तत्सामान्यात्तद्विकारः | 
स्याद्यश्रेष्टिगुंणशन्देन ॥५६॥ | 
पूर्व ०--'भूयाग' की दक्षिणा एक धेनु विहित है। वह ग्रतिदेश से प्राप्त गोरूप 
दक्षिणा का बाध करती है। प्रकृतियाग में गो, अ्रश्वादि भिन्त-भिन्न दक्षिणाएँ बताने से | 
ध्रोर धेनु तथा गो के समान होने से उसका बाघ होता है, जैसे इष्टि में विहित द्रव्य सूर्य 
भ्रादि के साथ सम्बन्ध बताता है। | 
स्वस्य वा फ्रतुसंयोगादेकत्वं दक्षि णार्थस्य गुणानां कार्येकत्वाद्थं विकतो 
श्रुतिभूतं स्यात्तया समवायाद्धि कर्मभिः ॥५७॥ 
सि०--इससे सर्वक्रतु दक्षिणा का बाघ होता है। सर्वंदक्षिणा का क्रतु के साथः | 
१ सम्बन्ध होने से एकत्व भ्रर्थात्‌ समुच्चय है क्रतु में जो गुण होता है, उसका मुख्य काय के 
| साथ सम्बन्ध होता है। विकृति में जो श्रुति होती है, वह प्राकृत ग्रथे का बाध करती है,. 
। प्रतः समुच्चय कमं होने से घेनुरूप दक्षिणा सवंदक्षिणी की निवतिका है । 
। चोदनानामनाश्रयाल्लिङ्क न नियमः स्यात्‌ ॥५८॥ 
यदि प्राकृत कार्य भ्रनाश्रय हो तो लिङ्क के द्वारा उसका नियम होता है, परन्तु 
यहाँ तो घेनुरूप दक्षिणा की स्पष्ट विधि है, प्रतः सवैप्राक्ृत दक्षिणा का बाघ है। 
एका पञ्चेति घेनुवत्‌ ॥५९॥ 
पूर्व ०--एक गौ भ्रथवा पाँच गौग्रों की दक्षिणा सर्वदक्षिणा की निवतिका है, जसे 
उपर्युक्त प्रकरण में धेनु-दक्षिणा सवेदक्षिणा की निवतिका है। 

त्रिवत्सश्च ॥६०॥ 
साद्यस्क्र याग में तीन वर्ष के बछडे की दक्षिणा से अन्य सब दक्षिणाप्रों का 
बाघ हो जाता है । 


तथा च लिद्धदर्शंनम्‌ ॥६१॥ 
श्रौर, प्रमाणों के उपलब्ध होने से भी उक्त कथन की सिद्धि होती है। 
एके तु श्रृतिभूतत्वात्संस्यया गवां लिद्धविशषषेण ॥६२॥ 
सि०--'एकाम्‌' यह स्त्रीलिद्ध है श्रौर गौ का विशेषण है, ग्रतः प्राकृत संख्यायुक्त 
गौग्रो की निवृत्ति करता है। 'एकाम्‌” का सम्बन्ध दक्षिणा के साथ नहीं है, श्रतः साद्यस्क्र 
याग में विहित एक गाय की दक्षिणा प्राकृत संख्याविशिष्ट गौग्रों की निवृत्तिका है, 
म्रश्‍वादि की नहीं। 
प्राकाशौ च तथेति चेत्‌ ॥६३॥ 
प्राक्षेप--प्रश्वमेध याग में श्रध्वर्यु को दो सुवर्णमय दीपस्तम्भ देने का बिधान 
है, प्रतः ग्रन्य किसी दक्षिणा की श्रावशयकता नहीं, यदि ऐसा कहो तो-- 
प्रपि त्ववयवार्थंत्वद्विभक्तप्रकृतित्वाद्गुणेदन्ताविकारः स्यात्‌ ॥॥६४॥ 

, समा०- उक्त कथन ठीकनहीं। प्रकाश दक्षिणा श्रवयव कार्ये के लिए है, कृत्स्त = 
सम्पूर्ण कायं के लिए नहीं, क्योंकि प्रध्वयुं रादि के भाग विभक्त होते हैं । 'प्रकाश' दक्षिणा 
्रघ्वरय्‌ की होने से भ्रन्य दक्षिणाग्रों का बाध नहीं होता, वह तो देनी ही पड़ेगी । 

धनुवच्चारवदक्षिणा स ब्रह्मण इति पुरुषापनयो यथा हिरण्यस्य ।६५॥ 

, उपहुव्य नामक एकाह याग में जो ग्रश्‍व-दक्षिणा है, वह घेनु-दक्षिणा के समान 
सम्पूण दक्षिणा की निर्वातका है। बह ब्रह्मा को देय है, श्रन्य ऋत्विजों के लिए नहीं जैसे 
'शतकृष्णल' याग में सुवणं की दक्षिणा केवल ब्रह्मा के लिए है। 

एके तु कतुंसंयोगात्सरग्वत्तस्य लिङ्गविज्ेषेण ॥ ६६॥ 
र एव०--एक लिङ्गविशेष से कतृसंयोग होने से स्रक=माला की भाँति ग्रथ 
नवृत्त होते हैं। र 
श्रपि वा तदधिकाराद्विरण्यवद्विकार: स्यात्‌ ॥६७॥ 


सि० दक्षिणा का अधिकार होने से हिरण्य के समान वह श्रश्व-दक्षिणा श्रन्य 
प्राकृतिक दक्षिणाग्रों का बाध करती है। व 


तथा च सोमचमस: ॥६८॥ 


पूव०- उसी प्रकार “क्रतपेय' याग में 'सोमचमस” की दक्षिणा श्रन्य सब 
दक्षिणाप्रो का बाध करती है 


सर्वविकारो वा क्रत्वर्थे पशुनां प्रतिषेधात्‌ ॥६९॥ 


सि०--क्रत्वथेक दान में पशुदान का प्रतिवेध है, ग्रत: वह सवंदक्षिणाश्रों का 
बाघ करता है। 


्रह्मदानेऽविशिष्ट मिति चेत्‌ ॥७०॥ 


्राक्षेप- ब्रह्मदान में भी पशुप्रतिषेधानुवाद प्रवकल्पित होता है, यदि ऐसा कहो 

उत्सर्गस्य क्रत्वर्थत्वाठातिषिधस्य कर्मत्वान्न च गौणः प्रयोजनमर्थः 
स दक्षिणानां स्यात्‌ ॥७१॥ 
समा०- उक्त कथन ठीक नहीं। सोमचमस का दान क्रतु के लिए है। क्रतु में जो 
पशुदान है, प्रकृतियाग में उसका निषेध होने से सत्रके स्थान में चमस-दक्षिणा है। चमसरूप 
दक्षिणा का प्रयोजन गोण नहीं है, श्रत: सोमचमसरूप दक्षिणा सम्पूर्णं क्रतुदक्षिणा का 
बाध करती है । 


यदि तु ब्रह्मस्तदूनं त्वि कारः स्यात्‌ ॥७२॥ 
पूर्वे०यदि सोमचमस दान ब्रह्मा का भाग है तो वह दक्षिणा ब्रह्मभाग से 
ऊन=ग्रल्प हो जाएगी । इस विचार से प्रन्य दक्षिणा दी जाया करेगी । 
सर्व वा पुरुषापनयात्तासां क्रतुप्र धानत्वात्‌ ॥७३॥ 
सि०--दक्षिणाग्रों में कतु-प्रधानता होने से पुरुष-प्रपतय (अन्य ऋत्विजों के भाग 
का निषेध) किया जाता है कि वह ब्रह्मा को ही देना चाहिए। 
यजुर्यकतेऽध्वरयोर्द क्षिणा विकारः स्यात्‌ ॥७४॥ 
पुर्वे ०--वाजपेय याग में यजुरथ (रथविशेष) श्रध्वर्य्‌ को दिया जाता है, वह 
अन्य दक्षिणाश्रों का बाध करता है। 
श्रपि वा श्रृतिभूतत्वात्सर्वासां तस्य भागो नियम्यते ॥७५॥ 
सि०--वाजपेय याग में श्रुति द्वारा सप्तदश रथ श्रादि बहुत-सी दक्षिणाग्रो का 
विधान हे । इनमें यजुरथ ग्रध्वयुँ को दिया गया, ऋग्युक्त रथ होता को श्रोर सामयुक्त 
उद्गाता को । शेष का सबमें यथायोग्य विभाग हुआ, भ्रतः यजुरथ किसी का बाघ नहीं 
करता । 
॥ इति पूर्वमीमांसाद्शने दशमाध्यायस्य तृतीयः पाद: ॥ 


चतुर्थः पादः | 


प्रकृ तिलिद्भसंयोगात्कमंसंस्कारं विकृतावधिक स्यात्‌ ॥१॥ 

नारिष्ठ ग्रादि उपहोमों का प्रकृति के कार्य के साथ संयोग न होते से वह ग्रदृष्ट 

फलवाला है, श्रतः उसका विकृति में समुच्चय है। _ 
चोदनालिद्भसंयोगे तद्विकारः प्रतीयेत प्रक्‌ तिसन्तिधानात्‌॥२॥ 

प्राकृत विधि में संयोग होने से उसके विकार की प्रतीति होती है, क्योंकि वहाँ 

प्रकृतिलिङ्ग से संयोग होता है। 
सर्वत्र तु ग्रहाम्नातमधिकं स्यात्प्रक्‌ तिवत्‌ ॥३॥ 

'बृहस्पति-सव' रादि विक्ृतियागों में ग्रहों का श्राम्तान होने से सर्वत्र बृहस्पति 

ग्रहों के साथ इन्द्रवायु ग्रहों का समुच्चय होता है, प्रक्ृतियाग के समान । 
अधिकइचेकवाक्यत्वात्‌ ॥४॥ 
एकवाक्यता होने से भी समुच्चय होता है। | 

लिद्धदर्शनाच्च ॥५॥ 
भ्रौर, प्रमाणो के उपलब्ध होने से भी समुच्चय होता है । 
प्राजापत्येषु चाम्नानात्‌ ॥६॥ 
तथा, वाजपेय याग में उपदिष्ट प्राजापत्य पशुओं के साथ भ्रतिदिष्ट क्रतु पशुग्रों 
का समुच्चय होता है, श्राम्नान होने से । 
श्रामने लिङ्गदर्शनात्‌ ॥७॥ 
सांग्रहरण' इष्टि में श्रनुथाजों का श्रामन' होमों के साथ समुच्चय होता है, 
प्रमाणों के उपलब्ध होने से । 
उपगेषु शरवत्स्यातप्रकृतिलिङ्कसंयो गात्‌ ॥5॥ 
पर्द०--उपभान करनेवालों में दर्म में असे शर वाधक होता है, उसी प्रकार 
पत्न्युपगान बाधक होता है, प्राकृत उपगान के साथ सम्बन्ध होने से । 
ध्रानर्थक्यात््वधिकं स्यात्‌ ॥&॥ 
सि०-_ऋत्विगुपगान के साथ पत्न्युपगान का समुच्चय है, श्रनाथेक्य होने से। 
संस्कारे 'चात्यसंयोगात्‌ ॥१०॥ 
प्रञ्जन ओर भ्रम्यञ्जन संस्कार में दीक्षाकाल श्रौर सुत्याकाल का संयोग होने से 
समुच्चय है । 
प्रयाजवदिति चेन्नाथेन्यत्वात्‌ ॥११॥ 
प्रयाज के समान भिन्नकालिक होने से इसका बाध होता है, यदि ऐसा कहो तो--- 
यह्‌ ठीक नहीं । भिन्न कार्य होने से बाघ नहीं हो सकता । 
प्राच्छादने त्वकार्थ्यात्माकृतस्य विकारः स्यात्‌ ॥१२॥ 
पूर्व०--प्राकृत भ्रोर वकृत--दोनों का एक ही भग्राच्छादनरूप प्रयोजन होता है, 
अतः प्राकृत में प्रहत (कोरे) वस्त्रों का बाघ होता है। 
श्रधिकं वा$न्याथेत्वात्‌ ॥१३॥ 
सि०-महान्नत में ताप्यं श्रादि वस्त्रों का प्रकृतियाग के अहत-वस्त्रों के साथ 
समुच्चय होता है, भिन्न प्रयोजन होने से । 
सामस्वर्थान्तरश्रृतेरविकारः प्र तीयेत ॥ १४॥ 
सामगान में प्राकृत साम के साथ समुच्चय की प्रतीति होती है । 
श्रथ त्वभूयमाण शेषत्वात्राकतस्य विकारः स्यात ॥१५॥ 
प्राकृतफल श्रूयमाण न होने पर शेष होने से प्राकृत सामगान का बाघ होता है। 
सवषासविशेषात्‌ ॥ १६७ 


पूर्व ०--कोई विशेष प्रमाण उपलब्ध न होते से विकृति पठित साम प्रकृति-पठित 
सभी सामों का निवतेक होता है। 


एकस्य वा श्रुतिसामर्थ्यात्प्रकृते्चाविकारात ॥१७॥॥ 


सि०--श्रुति का सामर्थ्यं होने से एक साम एक का ही निवतंक होता है, प्राऊत 
स्राम का ग्रहण न होने ग्रे । 

स्तोमविवृद्धी त्वधिकं स्यादविवृद्धो द्रव्यविकार: स्यादितरस्याश्नृतित्वात्‌ ॥१८॥ 

जिस क्रतु में स्तोम की वृद्धि होती है, उसमें प्रकृति ग्रोर विकृति सामोंका 
समुच्चय होता है। दोनों का श्रवण न होने से ग्रागम के द्वारा संख्यापुति की जाती है । 
जिस क्रतु में स्तोम की वृद्धि नहीं होती, वहाँ सामरूप द्रव्य का बाघ होता है । 

पवमाने स्यातां तस्मिन्नावापोद्वापदशनात्‌ ॥१९॥ 

पवमान स्तोत्र में आवाप' (पवमान स्तोत्रों में कुछ वृद्धि) और 'उद्वाप' 
(पवमान स्तोत्रों में कुछ घटाना) होता है, पवमान स्तोत्र में ग्रावाप श्रौर उद्वाप दोनों का 
विधान होने से । 

वचनानि त्वपूर्वत्वात्‌ ॥२०॥ 

न्याय (दलील) के ग्रभाव में वचन ही निर्णायक होने से पवमान स्तोत्रों में ही 

श्रावाप श्रौर उद्दाप हो सकता है । 
विधिशब्दस्य मन्त्रत्वे भावः स्यात्तेन चोदना ॥२१॥ 

मन्त्र-सम्बन्धी देवतावाची शब्द का उच्चारण श्रावरयक होने से याग श्रोर निर्वाप 

भें उसी शब्द का उच्चारण होना चाहिए, उसी शब्द का विधान होने से (जैसे भ्रग्नये 


“स्वाहा के स्थान पर पावकाय स्वाहा नहीं पढ़ना चाहिए) । 


शेषाणां वा चोदनेकत्वात्तस्मात्‌ सवंत्र श्रू यते ॥२२॥ 
शेष मन्त्रों में भी विधि की एकरूपता होते से सभी स्थानों पर विधिगत शब्दों का 
ही प्रयोगे उपलब्ध होता है। 
तथोत्तरस्यां ततो तत्प्रकृतित्वात्‌ ॥२३॥ 
उसी प्रकार सौर्यादि विकृतियाग में भी शब्द का नियम है, क्योंकि वह दशं- 
पौर्णमास प्रकृतिवाला है। 
प्रकृतस्य गुणश्रुती सगुणेनाभिधानं स्यात्‌ ॥२४॥ 
प्राकृत भ्रग्ति की गृणश्रृति में सगुण भ्रग्ति का-श्रभिघान करना चाहिए। 
ग्रविकारो वाऽर्थशब्दानपायात्‌ स्याद्‌ द्रव्यवत्‌ ॥२५॥ 
पूर्व ०--केवल अग्नि शब्द का ही प्रयोग होना चाहिए । केवल श्रग्नि शब्द के 
प्रयोग से भी ग्रर्थ का त्याग नहीं होता, द्रव्य की भाँति । 
श्रारम्भासमवायाद्वा चोदितेनाभिधानं स्यादर्थस्य श्रुतिसमवायित्वा- 
दवचने च गुणशासनमनर्थक स्यात्‌ ॥२६॥ 
सि०--विधिविहित सगुण में ग्रभिधान करना आरम्भ समवाय के कारण होता 
'है। उत्पत्तिवाक्य में गुणविशिष्ट भ्रग्नि श्रादि का बोध कठिन होने से केवल श्रग्नि शब्द 
का प्रयोग स्वीकार किया जाए तो गुण शासन निरर्थक हो जाएगा । 
द्रव्येष्वारम्भगामित्वादर्थे विकार: सामर्थ्यात्‌ ॥२७॥ 
द्रव्यों में श्रारम्भ समवाययुक्त होते से केवल गुणरहित द्रव्य का प्रभिघान 
इष्ट है, देवता का नहीं । 
व॒घन्वान्पवमानवद्विशेषनिर्देशात्‌ ॥२८७ 
पूवं ०--पिवमात इष्टि में जैसे सगण देवता का प्रभिषान होता है, वसे हो 

त्वधन्वान' प्रश्ति में भी करना चाहिए, क्योंकि विशेष का निदेश है श्रौर वह निदंश श्रथे- 
बाला होता है, प्रतः सगुण भ्रग्नि का श्रभिधान होना चाहिए 
सन्त्रविशेषतिर्देशान्न देवताविकारः स्यात्‌ ॥२९॥ 
सि०- मन्त्रविशेष के निर्देशक होते से देवता का विकार नहीं होता, प्रत: देवता 
का निर्गण ही प्रभिधान करना चाहिए । 
विधिनिगमभेदात्रकतौ तप्रकतित्वाद्विकृतावपि भेदः स्यात्‌ ॥३०॥ 
पर्वे०--प्रकृति में विधि ग्रौर निगम में भेद होने से विकृति में भी भेद होता है 
तत्प्रकृतित्व होते से । 
यथोक्तं वा विप्रतिपत्तेर्न चोदना ॥३ १४ 
सि०- यथोक्त वचन से ही श्रभिधान करना चाहिए, क्योंकि विधि आर निगम 
की प्रतिपत्ति की चोदना नहीं है। 
स्विष्टकृद्देवतान्यत्वे तच्छब्दत्वान्निवत्तेंत ॥३२॥ 
पूरब ०--प्रकृतियाग में स्विष्टकृत्‌ में जो देवता है, उसके भिन्न होने से श्रौर 
प्राकृत भ्रग्निरूप अर्थ विशिष्ट शब्द होने से स्विष्टकृत्‌ शब्द की निवृत्ति होती है। 
संयोगे वाऽर्यापत्तेरमिधानस्य कर्मजत्वात्‌ ॥३३॥ 
सि०- स्विष्टक्कत्‌ सहित ग्रग्नीवरुण प्रभिधान करना चाहिए, क्योंकि र्थापत्ति 
से स्विष्टकृत्‌ शब्द क्रियानिमित्तक है (अग्नि के श्रथ में अग्नि रौर वरुण श्रूयमाण होते हैं )। 
सगुणस्य गुणलोपे निगमेषु गुणास्थाने यावदुक्तं स्यात्‌ ॥२४।॥। 
पुवे०- प्रकृति में सगुणस्थान में गुणलोप प्राप्त होने से मन्त्रों में जितना कहा 
गया है, वह होता है। इससे याग में ही लोप होता है, सब निगमों ==मन्त्रों में नहीं । 
सर्वस्य वेककर्म्यात्‌ ॥२५॥ 
सि०--स्विष्टकृत्‌ श्रग्तिशब्द के गुण का लोप होना चाहिए, क्योंकि यागरूप 
प्रयोग एक है, श्रतः निगदों और निगमों में भी गुणरहित अग्निशब्द का अभिधान करना 
गोग्य हे । 
स्विष्टक्‌दावापिको$तनुयाजे स्यात्‌ प्रयोजनवदङ्कानामार्थसंयोगात्‌ ॥३६॥ | 
समीपवर्ती ग्रङ्गो का वाक्य में श्रूयमाण ग्रर्थ के साथ संयोग होने से प्रयोजनवान्‌ 
भ्रग्ति की भाँति अनुयाज में स्विष्टकृत्‌ श्रावापिक (संस्कार-सम्बन्धी) होता है। 
श्रन्वाहेति च शस्त्रवत्‌ कमं स्याच्चोदनान्त रात्‌ ॥३७॥। 
पुवे०--श्रन्वाह' इत्यादि शंसति की भाँति प्रधान कम है, स्वतन्त्र विधिविहित 
होने से । 


संस्कारो वा चोदितस्य शब्दस्य व चनार्थत्वात्‌ ॥२८॥ | 
सि०--दर्शपोणेमास के भ्रनुयाजों में स्विष्टकृत्‌ आहुति संस्कार के लिए है, 

स्वतन्त्र कर्म नहीं है, क्योंकि विहित जो वाचक शब्द है, वह उष्टार्थं का बोधक है। | 
श्रवाच्यत्वान्नेति चेत्‌ ॥३६॥ | 

श्राक्षेप--विधि न होने से दृष्टाथेक नहीं, यदि ऐसा कहो तो-- | 

स्थाद्‌ गुणाथंत्वात्‌ ॥४०॥ 
समा०- उक्त कथन ठीक नहीं; गुणांक होने से 'ग्रन्वह' प्रधान कमे नहीं 
संस्कार कमं हैं। 
मनोतायां तु वचनादविकारः स्यात ॥४१॥ 
मनोता मन्त्र (त्वं ह्यग्ने प्रथमो मनोता) में वचन होने से श्रविकार होता है, उह 
नहीं होता । 
एषठार्थेऽच्यद्थन्तरात्तद्योनिपूरवंत्वात्‌ स्यादृचां प्रवि भक्तत्वात्‌ ॥४२॥ 
पूवं ०--पृष्ठस्तोत्र कार्यं में रथन्तर से भिन्न जो कण्वरथन्तर-सामविहित है, 
वह ज्योतिष्टोम प्रकृतिवाला होने से रथन्तर योनि में गान करना चाहिए । बृहद्‌ योनिमूत 
ऋचा के पृथक्‌ होने से उसमें नहीं गाना चाहिए 
स्वयोनौ वा सर्वाख्यत्वात्‌ ॥४३॥ 
सि०--कण्वरथन्तर शव्द सामविशेष में रूढ होते से कण्वरथन्तर की योनि में ही 
गाना चाहिए। 
यूपवदिति चेत्‌ ॥४४॥ 
यूप शब्द के समान संस्कार के निमित्त यह शब्द प्रवृत्त होता है, यदि ऐसा कहो 
तो— 
न कर्मसंयोगात्‌ ॥४५॥ 
उक्त कथन ठीक नहीं । कर्म के साथ सम्बन्ध होगे से कण्वरथन्तर स्वयोनि में ही 
गेय है। 
कार्य त्वाढुत्तरयोर्यथाप्रकृति ॥४६॥ 
पु्े०--सामगानरूप कार्यं प्रथम के ग्रतिरिक्त श्रन्य दो ऋचाश्ों में भी होने से 
उन्हीं विशेष योतियों (ऋचाग्रों) पर गाया जाना चाहिए, रथन्तर श्रादि श्रव्य सामों की 
योनियों पर नहीं। 
समानदेवते वा तूचस्याविभागात्‌ ॥४७॥ 
सि०--तृच (तीन ऋचाग्रों) का श्रविभाग होने से सामगानरूप कर्म स्वयोनि 
उत्तरों में ही गेय होता है, क्योंकि सम्पूणं तृच का छन्द और देवता समान होता है। 
ग्रहाणां देवतान्यत्वे स्तुतशस्त्रयोः कमत्वादविकारः स्यात्‌ ॥४८॥ 
ग्रहों का देवता स्तुतशस्त्र मन्त्र के देवता से भिन्न होने पर ऊह नहीं होता, मन्त्र 
का ज्यों-का-त्यों प्रयोग होता है, क्योंकि स्तोत्र और शस्त्र प्रधान कमें हैं । 
उभयपानात्पषदाज्ये दध्नोप्युपलक्षणं निगमेषु पातव्यस्योपलक्षणत्वात्‌ ॥४९॥ 
द्वे ०--पृषदाज्य हविष्‌ में दघि ग्रौर घृत दोनों का पान होने से वह दघि का उप- 
लक्षण है, क्योंकि मन्त्र में जो पीने योग्य वस्तु है, उसमें उपलक्षण है। 
न वा परार्थत्वाद्यज्पतिवत्‌ ॥५०॥ 
सि०--परःप्रत्यायक (दूसरे के लिए) होने से दघि श्रौर आज्य--दोनो का मन्त्र 


में प्रयोग नहीं है। 

स्याद्वा भ्रावाहनस्य तादर्थ्यात्‌ ॥५१॥ 
पूर्व ०--'द्धि' पद का प्रक्षेप करना चाहिए, क्योंकि श्रावाहन पातृ श्रौर पेय--- 
दोनों का स्मरण कराने के लिए है। 
न वा संस्कारशब्दत्वात्‌ ॥५२।। 
सि०- दघि का उपलक्षण नहीं होता, क्योंकि दधिरूप अर्थ तो संस्कार के 


लिए है। 
स्याद्वा द्रव्याभिधानात्‌ ॥५३॥ 
पूर्व०--दघि शब्द का प्रयोग करना चाहिए, क्योंकि दधि भी द्रव्य की भाँति 
ग्रभिहित है। 
दध्नस्तु गुणभूतत्वादाज्यपानिगमाः स्युर्गृणत्वं श्रृते राज्यप्रघानत्वात्‌ ॥५४॥ 
सि०--दधि शब्द गोण होने से मन्त्रों में श्राज्य शब्द का प्रयोग होना चाहिए। 
दघि को गुणत्व है, क्योंकि श्रुति में भ्राज्य की प्रधानता स्पष्ट रूप से बताई गई है। 
दघि वा स्यात्प्रधानमाज्ये प्रथमान्त्यसंयोगात्‌ ॥५५॥ 
पूर्व०--दघि प्रधान है, आज्य में प्रथम श्रौर भ्रन्त संयोग होने से । प्रथम संयोग 
उपलक्षण होता है श्रोर प्रन्त-संयोग भ्रभिघारण होता है, ग्रतः दधि का ही उपलक्षण 
करना चाहिए । 
अपि वाऽऽज्यप्रधानत्वाद्गुणार्थ व्यपदेशे भक्त्या संस्कारशब्दः स्यात्‌ ॥५६।। 
सि०-याग के सम्बन्ध से प्रयोजनवाला श्राज्य ही प्रधान है । गुणार्थ होने से 
उपस्तरण ग्रादि भक्ति भ्रर्थात्‌ लक्षणा से प्रयुक्त हैं, श्रतः दघि संस्कार के लिए हुँ, मुख्य 


नहीं है । 
प्रपि वाऽऽख्याविकारत्वात्तेन स्यादुपलक्षणम्‌ ॥५७॥ 
पुवे०- संज्ञा का मेद होने से उस संज्ञा का मन्त्र में प्रयोग करना चाहिए । 
न वा स्याद्गुणशास्त्रत्वात्‌ ॥५८॥ 
सि०--ऊह नहीं करना चाहिए, क्योंकि शास्त्र में गुण का विधान है । भाव यह 
है कि 'श्राज्यपान्‌' शब्द के स्थान में 'दधिपान्‌' नहीं कहना चाहिए । 
॥ इति पुर्वमीसांसादशेने दशमाध्यायस्य चतुर्थः पादः ॥ 


पञ्चमः पादः 


्यातुपूर्यंवतामेकदेशग्रहणेष्वागमवदब्त्यलोषः स्यात्‌ ॥ १॥ 
सि०--नियत क्रमवालों में एक देश (एक भाग) का ग्रहण होता है, भ्रन्तवालों 
का लोप होता है । श्रन्त्य का लोप और श्राद्य का उपादान मुख्य होने से होता है, लोक” 
समाज में श्रानेवालों को भाँति । 
लिद्धदर्शनाच्च ॥२॥ 
लोप श्रौर उपादान में प्रमाण भी उपलब्ध होते है । 

पुव ०--श्राद्योपादान और ग्रन्त्यलोप में कोई श्रुति नहीं है, दोनों समान हैं, प्रत: 
विकल्प होता है। कभी आरम्भवालों का और कभी ग्रन्तवालो का लोप होता है। | 
ऋमादुपसजंनोऽन्ते स्यात्‌ ॥४॥ | 
जहाँ क्रम निर्धारित होता है, वहाँ ही श्रप्रधान श्रन्त में भ्राता है, अतः लोक- 
समाज का दृष्टान्त ठीक नहीं है । 
| लिङ्गमविशिष्ट संख्याया हि तद्व चनम्‌ ॥५॥ 
जो लिङ्गवाक्य कहा गया है, वह भी विशिष्ट नहीं है, क्योंकि वह वचन तो केवल 
संख्या का बोध कराता है 
श्रादितो वा प्रवृत्ति: स्यादारम्भस्य तदादित्वाद्वचनादन्त्यविधिः स्यात्‌ ॥६॥ 
| सि०--ग्रादि से प्रवृत्ति होनी चाहिए, क्योंकि प्रारम्भ सदा भ्रादि से ही होता है 
परन्तु यदि श्रुति में विशेष श्रादेश हो तो ग्रन्त्यविधि हो सकती है। 
एकत्रिके तूचादिषु माध्यन्दिनछन्दसां शति मूतत्वात्‌ ॥७॥ 
पूर्व०-“एक्रत्रिक' नामक ऋतु में माध्यन्दिन पवमान में तीन ऋचाओं में से 
प्रत्येक तृच की प्रथम ऋचा में गान होता है, क्योंकि श्रुति में तीन छन्दों का विधान पाया 
जाता है। 


श्रादितो वा तन्स्यायत्वादितरस्याचुमानिकत्वात्‌ ॥८॥। 
सि०-ग्राद्य तृच में ही गान करना चाहिए, यही न्याय है। प्रत्येक तृच की 
पहली ऋचा से गान करना चाहिए, यह तो ग्रानुमानिक है । 
यथानिवेशञ्च प्रकृतिवत्संस्यामात्रविकारत्वात्‌ ।।६॥ 
प्रकृति में तृच का जो क्रम संनिवेद है, उससे संख्या-मात्र का वाघ है । क्रमानुग्रह 
मुख्य है, श्रत: ग्राद्य तृच में ही गान होना चाहिए । 
त्रिकस्तृचे धुर्ये स्यात्‌ ॥१०॥ 
पूर्व ०--धूर्साम-गान में जो त्रिकस्तोत्र है, वह तीनों ऋचाग्रों में ही होना 


एकस्यां बा स्तोसस्यावृत्तिधमं त्वात्‌ ॥११॥। 
सि०--धूर्साम-गान एक ही ऋचा पर होगा, क्योंकि धूर्गान में उसी ऋचा को 
| बार-बार दुहराना पडता है । 
चोदनाषु त्वपूर्वत्वाल्लिङ्ग न धर्मनियमः स्यात्‌ ॥१२॥ 
| विधिविहित द्विरात्रयाग में प्रायणीय और उदयतीयों में पूव॑त्व के असम्भव होने 
| से विध्यन्त प्रवृत्त होता है । यह विध्यन्त लिङ्ग के द्वारा नियत किया जाता है । 
प्राप्तिस्तु र।त्रिशब्दसम्बन्धात्‌ ॥ १३ न 
रात्रि (द्विरात्रम्‌, दशरात्रम्‌) का सम्बन्ध दोनों स्थानों पर है, श्रत: द्वादश राव 
कै धर्मी की द्विरात्र में प्राप्ति है । 


| चाहिए। 

श्रपूर्वासु तु संख्यासु विकल्पः स्यात्सर्वासामर्थ वत्त्तात्‌ ॥१४॥ 
विधिविहित संख्याश्रों में विकल्प होता है, क्योंकि इस प्रकार से सभी क्रचाग्नो का 
झ्रथवत्व हो जाएगा । 
स्तोमविवृद्धौ प्राकृतानामभ्यासेन संख्यापूरणमविकारात्संख्यायाँ 
गुणशब्दत्वादन्यस्य चाश्रु तित्वात्‌ ॥ १५ 
पुं ०--स्तोम (स्तुति के साम मन्त्रों) की जहाँ वृद्धि होती है, वहाँ प्रकृति से 
विहित साम क्रचाग्रो में भ्रम्यास से संख्या की पूति की जाती है, सन्तिधान होने से। 
एर्कावशति संख्या शब्द गुण होने से और प्रप्राकृत ऋचाग्रों के भ्रशास्त्रीय होते. से । 
श्रागमेन वाऽभ्यासस्याश्रु तित्वात्‌ ॥ १६॥ 
सि०--श्रप्राकृत सामों की श्रागमों से संख्यापि करनी चाहिए, क्योंकि भ्रम्यास 
श्रूयमाण नहीं होता । 
संख्यायाइच पुथक्त्वनिवेशात्‌ ॥१७॥ 
संख्या पृथक्त्व निवेशनी होती है, अतः उसकी पुति श्रागम से ही करनी चाहिए। 
पराक्छब्दत्वात्‌ ॥ १८॥ 
'पराक्‌' शब्द का प्रयोग होने से भी भिन्न-भिन्न साम-ऋचाग्रों से संख्या की 
पुति करनी चाहिए, यही सिद्ध होता है । 
उक्ताविकाराच्च ॥१९॥ 
श्रौर, निन्दा का श्रवण होने से भी श्रभ्यास नहीं है, आगम है। 
श्रश्न॒ुतित्वादिति चेत्‌ ॥२०॥ 
आक्षेप -ग्रागम भी श्रूयमाण नहीं होता, यदि ऐसा कहो तो-- 
स्यादर्थचोदितानां परिमाणशञास्त्रम्‌ ॥२१॥ 
समा०- उक्त कथन ठीक नहीं। एकविश संख्या के कहने से स्पष्ट विधान है, 
ग्रतः परिमाण बतानेवाले शास्त्र-प्रमाण से कार्य होना चाहिए । 
श्रावापवचनं वाऽस्यासे नोपपद्यते ॥२२।। 
श्रम्यास में ्रावाप-वचन भी उपपन्न नहीं होता, श्रत: आगम ही होता है। 
साम्ना. चोत्पत्ति सामर्थ्यात्‌ ॥२३॥ 
और, सामों की उत्पत्ति भी ग्रागम से ही पुरी होती है। 
धुर्येष्वपीति चेत्‌ ॥२४॥ 
श्राक्षेप-फिर तो धूर्साम में भी आवृत्ति --श्रम्यास न होकर भ्रागम होना 
चाहिए, यदि ऐसा कहो तो-- 
नावृत्तिधमंत्वात्‌ ॥२५९॥ 
समा०- उक्त कथन ठीक नहीं, क्योंकि धर्साम श्रावत्ति के घर्मवाला है, वहाँ 
श्रागम नहीं होगा । 
बहिष्पवमाने तु ऋगागमः सामेकत्वात्‌ ॥२६॥ 
बहिष्पवमान नामक स्तोमवृद्धि में ऋचाग्रों का भ्राम करना पड़ता है, क्योंकि 
उनमें साम का एकत्व होता है। 

श्रम्यासेन तु संख्याप्‌रणं सामिघेनीष्वम्यासप्रकृतित्वात॥। २७॥ 
पुव ०--प्रकृति में प्रम्यास होने से सामिधेनियों में ग्रम्यास से ही संख्या की पुति 
करनी चाहिए 
श्रविशेषान्नेति चेत्‌ ॥२८॥ 
्राक्षेपश्रभ्यास ग्रोर ग्रागम में कोई विशेषता नहीं है, यदि ऐसा कहो तो-- 
स्याद्धमंत्वात्‌ प्रकृतिवदभ्यस्येताऽऽसंख्याप रणात ॥२९॥ 
समा ०--उकत कथन ठीक नहीं । विकृति-धर्मता होने से ही ग्रम्यास होता है, पूर्व- 
प्रकृति कौ संख्या के समान । जब तक संख्या पूरी न हो, तब तक भ्रम्यास होना चाहिए । 
यावदुक्तं वा कृतपरिमाणत्यात्‌ ॥३०॥ 
सि०- शास्त्र में जितना निर्देश है, उतना ही भ्रम्यास करना चाहिए, क्योंकि 
निश्चित परिमाण निर्दिष्ट किया गया है। 
भ्रधिकानाञ्च दर्शनात्‌ ॥३१॥ 
श्रधिकों का दर्शन होने से भी भ्रभ्यास नहीं है, श्रागम है। 
कर्मस्वपीति चेत्‌ ॥३२॥ 
श्राक्षेप--धूर्सा म-गान में भी ऐसा ही होना चाहिए, यदि ऐसा कहो तो-- 
न चोदितत्वात्‌ ॥३३॥ 
समा०- उक्त कथन ठीक नहीं, क्योंकि वहाँ स्पष्ट विधान है, प्रत: भ्रागम से ही 
संस्थापूति करनी चाहिए। 
| षोडशिनो वेकृतत्वं तत्र कृत्स्नविधानात्‌ ॥३४॥ 
| पूर्व०--षोडशी का वैकृतत्व है भ्रर्थात्‌ षोडशी-ग्रह विकृतिविहित पदार्थ है, 
विकृति में उसका सम्पूर्ण विधान होने से । 
| प्रकृतो चाऽभावदशंनात्‌ ॥३५॥ 
| और, प्रकृति में षोडशी ग्रह के प्रभाव का दर्शन होने से प्रकृति में इसका निषेध 
भी है, प्रत: यह वकृत है । 
श्रयज्ञवचनाच्च ॥३६॥ 
तथा, किन्हीं स्थानों पर षोडशी से रहित ज्योतिष्टोम को प्रयज्ञ कहा है, प्रतः 
यह वकृत है। 
प्रकतो वा झिष्टत्वात्‌ ॥३७॥ 
सि०--प्रकृति ==ज्योतिष्टोम में विहित होने से षोडशी प्राकृत है । 
* प्रकृतिदर्शनाच्च ॥३८॥ 
श्रौर, प्रकृति में षोडशी के दर्शन होने से भी षोडशी प्राकृत है । 
गम्नानं परिसंस्यार्थम्‌ ॥३९॥ 
परिसंस्या के लिए षोडशी का विकृति में भी भ्राम्नान है । 
उक्तमभावदहांनम्‌ ॥४०॥ 
प्रकृति में षोडशी के भ्रभावदशंन से वैकल्पिक षोडशी होती है। 

गुणादयज्ञत्वम्‌ ॥ ४ १॥ 
षोडशी को “ग्रयज्ञ' भक्ति से कहा गया है । पक्ष में यज्ञ न होने से वह्‌ वैकल्पिक 
है। पक्ष में प्रभाव होने से गोणवृत्ति से उसे अयज्ञ कहा जाता है । वस्तुत: षोडशी प्राकृत 
है भ्रौर यह सिद्धान्त-पक्ष में ग्रहण होती है । 
तस्याग्रयणाद्ग्रहणम्‌ ॥४२॥ 
उस षोडशी-ग्रह का ग्रहण ग्राग्रयण से करना चाहिए। 
उक्थ्याच्च वचनात्‌ ॥४३॥ 
पूर्व ०---उक्थ्य से भी षोडशी का ग्रहण करना चाहिए, क्योंकि ऐसे प्रमाण पाये 
जाते हैं । 
तृतीयसवने वचनात्स्यात्‌ ॥४४॥ 
प्रमाण उपलब्ध होने से तृतीय सवन में भी षोडशी का ग्रहण करना चाहिए । 
श्रतम्यासे पराक्छब्दस्य तादर्थ्यात्‌ ॥४५॥ 
'पराक्‌ शब्द श्रनभ्यास में होता है, क्योंकि उसका ग्रवगम तादर्थ्य होता है, प्रत: 
उक्थ्य और ग्राग्रयण से षोडशी का ग्रहण करना चाहिए । 
४ उक्थ्यविच्छेदवचनाच्च ॥४६॥ 
श्रौर, विच्छेदक के उपलब्ध होने सेउक्थ्य से भी षोडशी का ग्रहण करना 
चाहिए। 
धाग्रयणाद्वा पराक्छब्दस्य देशवाचित्वात्पुनराघेयव त्‌ ॥४७॥ 


सि०--'पराक्‌' शब्द देशवाची होने से पुनराधेय की भांति ग्राग्रयण से ही षोडशा 
का ग्रहण करना चाहिए । 


विच्छेदः स्तो मसामान्यात्‌ ॥४८॥ 


विच्छद- वचन स्तोम सामान्य के कारण है, श्रत: ्राग्रयण से ही षोडशी का 
ग्रहण करना चाहिए । 


उक्थ्याऽग्निष्टोमसंयोगादस्तुतशस्त्रः स्यात्सति हि संस्थान्यत्वम्‌ ।४६॥ 

पूर्व ०--षो डशी का उक्थ्य प्रौर श्रग्निष्टोम के साथ सम्बन्ध होने से यह स्तोत्र 
श्रौर शस्त्र से रहित होती है । यदि इसे स्तोत्र श्रौर शस्त्र से युक्त माचा जाए तो भिन्न 
संस्था माननी पड़ेगी, ग्रत: षोडशी स्तोत्र और शस्त्र से रहित ही होती है। 

सस्तुतशस्त्रो वा तदङ्गत्वात्‌ ॥४०॥ 

सि०_षोडशी स्तोत्र श्रौर शस्त्र सहित होती है, क्योंकि स्तोत्र झर शस्त्र षोडशी 

के अङ्ग होते हैं। 
लिङ्गदशंनाच्च ॥५ १॥ 
प्रमाणों के उपलब्ध होने से भी यही सिद्ध होता है कि स्तोत्र श्रौर शस्त्र षोडशी 
के अङ्ग हैं। 
वचनात्संस्थान्यत्वम्‌ ॥५२॥ 
प्रमाणो के उपलब्ध होने से भिन्न संस्था भी मान्य हे । 

| श्रभावादतिरात्रेषु गृह्यते ॥५३॥ 
धुव०-प्रङ्गिरस का द्विरात्र में प्रभाव होने से अ्रद्धिरस द्विरात्र में षोडशी का 
ग्रहण होता है। 
श्रन्वयो वाऽनारभ्यविधानात्‌ ॥५४॥ 
सि०--षोडशी का भी ग्रन्वय इस कतु में होता है, क्योंकि श्रनारम्भ विधान 
होता है । 
चतुर्थे चतुर्थेऽहन्यहीनस्य गृह्यते इत्यभ्यासेन प्रतीयेत भोजनवत्‌ ॥५५॥ 


पुर्व--श्रहीन याग में चौथे-चौचे दिन में षोडशी का ग्रहण होता है, इसलिए एक. 


प्रहीन में भोजन की भाति प्रभ्यास प्रतीत होता है 
श्रपि वा संख्यावत्त्वान्नाहीनेषु गृह्यते पक्षवदेक स्मिन्संख्यार्थभावात्‌ ॥५६॥ 
सि०--'चतुर्थे' पद संख्यावाचक होने से भिन्न-भिन्न ग्रहीन यागों में षोडशी का 
ग्रहण होता है, क्योंकि एक में संख्या का प्रयोजन सफल नहीं होता । 
भोजने च तत्संख्यं स्यात्‌ ॥५७॥ 
श्रौर, जो 'भोजनवत्‌' कहा गया है, उससे चतुर्थ से प्रन्य चतुर्थ वहाँ पर कल्पित 
किया गया है। 
जगत्साम्नि सामाभावादृक्तः साम तदास्यं स्यात्‌ ॥५८॥ 
जगत्साम में जाती छन्दवाली ऋचाग्रों का सम्बन्ध होने से, ऋचा के श्राधार 
पर यह नाम पड़ा है, साम के श्राधार पर नहीं, क्योंकि सम्पूर्ण सामवेद में जगत्संज्ञक साम 
का अभाव है। 
उभयसाम्नि नेमित्तिकं विकल्पेन समत्बात्स्यात्‌ ॥५९॥ 
पुर्वं ०--उभय सामवाले 'गोसव' श्रादि क्रतुओं में जहाँ बृहत्‌ ग्रोर रथन्तर दोनों 
सामों का गान होता है, वहाँ नंमित्तिक होने से विकल्प है, क्योंकि दोनों साम हैं । 
मुख्येन वा नियम्यते ॥६०॥ 
अथवा, मुख्यत्व से नियम करना चाहिए। 
निमित्तविधाताद्वा क्रतुयुकतस्य कमं स्यात्‌ ॥६१॥ 
सि०--निमित्त का विघात होने से कोई श्रन्य ही ऋचा क्तु के श्राधार पर ली 


जाएगी । 
. ऐन्द्रावायवस्याग्रवचनादादितः प्रतिकषंः स्यात्‌ ॥६२॥ 
पू्े०--श्रग्र वचन होने से ऐन्द्रावायव ग्रह=पात्र का सबसे पूर्व ग्रहण होना 
नाहिए । 


अपि वा धर्म विधेषात्तद्ध माणां स्वस्थाने प्रतिक रणादग्रत्वमुच्यते ॥६३॥ 

सि०--ऐन्द्रावायव ग्रह विशेष धर्मवाले होते से उसी घमं से पूर्णरूपेण युक्त 
हैं, प्रतः भ्रग्रता का तात्प है कि प्रकरणानुसार भ्रपने स्थान में ही उनका भ्रग्रत्व है । भाव 
यह है कि जहां मैत्रावरुण श्रादि ग्रह लिये जाते हैं, वहाँ ऐन्द्रावायव ग्रह उनसे पूवं लिया 
जाएगा; ग्रह यथास्थान ही लेने चाहिएँ । 

घारासंयोगाच्च ॥ ६४।॥। 

धाराग्रहों का संयोग होने से सर्व की ग्रग्रता का विधान नहीं है, श्रत: सबके आदि 

में प्रतिकर्ष नहीं करना चाहिए । 
कामसंयोगे तु वचनादादितः प्रतिकषंः स्यात्‌ ॥६५॥ 

पूवे०- जहाँ काम --फल का संयोग होता है, वहाँ ग्रह का सर्व ग्रादि में प्रति- 

क्षे होता है, क्योंकि ऐसे प्रमाण उपलब्ध होते हैं । 
तद्देशानां वाऽप्रसंयोगात्तद्यक्ते कामशास्त्र स्या न्नित्यसंयोगात्‌ ॥ ६६।। 

सि०- जहाँ 'भ्रग्र' पद का सम्बन्ध उस-उस देश में स्थित ग्रहों के साथ है, वहाँ 
अग्रता का सम्बन्ध होने से स्वस्थान में फलबोधक विधि है, नित्य संयोग होने से । भाव 
यह है कि ग्रह का ग्रहण ग्रपने नियत स्थान पर ही होगा । 

परेषु चाग्रशब्दः पूर्ववत्‌ स्यात्तदादिषु ॥६७॥ 

पुवं ०---ऐन्द्रावायव श्रादि ग्रह में श्रूयमाण '्रग्र' शब्द पूवं अधिकरण के समान 

होता है। जिस-जिसकी प्रग्रता श्रूयमाण होती है, तदग्रों का कामसंयोग होता है । 
प्रतिकर्षो वा नित्यार्थेनाग्रस्य तदसंयोगात्‌ ॥६८॥ 


सि०--णऐन्द्रावायव से प्रतिकर्ष होता है, क्योंकि नित्यार्थे से ग्रग्रता का काम = 
फल से संयोग नहीं होता । 


प्रतिकर्षञ्च दशंयति ॥६९॥ 
प्रौर, 'धारयेयुस्तं यं कामाय गृह्हीयुः' इत्यादि लिङ्गवाक्य भी प्रतिकर्षं के 
सूचक हैं। 
पुरस्तादेम्द्रवायवादग्रस्य कृतदेशत्वा त्‌ ॥७०॥ 
अग्रता का स्थान निश्चित होने से श्रारिविन भ्रादि ग्रहों का ऐन्द्रावायव ग्रहों से पूर्व 
प्रतिकषं होना चाहिए । 
तुल्य धमं त्वाच्च ॥७ १॥ 
ओर, समानधमंता होने से भी ऐन्द्रावायव ग्रह से पूर्वे श्रादिवन आदि का ग्रहण 
करना योग्य है । 
तथा च लिङ्गदशंनम्‌ ॥७२॥ 
प्रमाणों के उपलब्ध होने से भी उक्त कथन की सिद्धि होती है। 
सादनं चापि शेषत्वात्‌ ॥७३॥ 
श्रासादन (वेदि पर यथास्थान रखना) भी श्रपकृष्ट होता है, क्योंकि वे ग्रहण 
के शेष हैं । 
लिङ्गदर्शनाच्च ॥७४॥ 
श्रासादन के प्रतिकषं में प्रमाण भी उपलब्ध होते हैं। 
प्रदानं चापि सादनवत्‌ ॥७५॥ 


पुरवे०- प्रदान (द्राहुति देने) में भी ग्रासादन के समान प्रतिकर्ष होता है, क्योंकि 
दोनों का परस्पर सम्बन्ध है। 

न वा प्रधानत्वाच्छेषत्वात्सादनं तथा ॥७६॥ 
सि०--नहीं । प्रदान मुख्य कमं है, प्रत: आपादन के समान प्रतिकर्ष (प्रदल- 
बदल ) नहीं होगा । 
वयनीकायां न्यायोक्तेष्वास्नानं गुणार्थं स्यात्‌ ॥७७॥ 
पूर्व ०--त्र्यनीक (द्वादशाह के पहले, पिछले श्रौर दसवें दिन को छोड़कर जो शेष 
नौ दिन हैं, उनका नाम त्र्यनीक है) में तीसरे दिन में श्रतिदेश शास्त्र से प्राप्त ग्राग्रयणता 
न्याय्य है श्रोर पुनः कथन श्रर्थवाद =स्तुति के लिए है। 
श्रपि बाऽहगंणेष्वग्निवत्समानं विधानं स्यात्‌ ॥७८॥ 
सि०--भ्रहर्गंणों में श्रग्निचयन के समान समान विधान है, ्रर्थवाद नहीं । 
द्वादशाहस्य व्यढसमूढत्वं पृष्ठवत्समानविधानं स्यात्‌ ॥७९॥ 
पूर्व ०--द्वादशाह पृष्ठ के समान व्यूढ ध्रौर समूढरूप होने से समान विधान- 
चाला है। 
व्यूढो वा लिद्कदर्शनात्समुढविकारः स्यात्‌ ॥८०॥ 
सि०--व्यूढ समूढ का विकार है । इस विषय में प्रमाण उपलब्ध होते हैं, ग्रतः 
च्यूढ श्रोर समूढ दोनों समान विघानवाले नहीं हैं । 
कामसंयोगात्‌ ॥८१॥ 
काम का संयोग होते से व्यूढ समूढ का विकार है। 
तस्यो भयथा प्रवृत्तिरेककर्म्यात्‌ ॥८२॥ 
व्यूढ ग्रौर समूढ दोनों प्रकार के द्वादशाहो की प्रवृत्ति श्रविशेषतया होती है, क्योंकि 
दोनों की एक कमंता है। 
एकदशिनीवत्‌ त्र्यनीका प्रवृत्तिः स्यात्‌ ॥८३॥ 
पूर्व ०--जैसे एकादशिन प्रकरण में आवृत्ति =भ्रस्यास है, उसी प्रकार व्यातीक 
में भी श्रावृत्ति है। 
स्वस्थानविव दिर्वाञह्वासप्रत्यक्षसंख्यत्वात्‌ ॥८४॥ 
सि०- स्वस्थान-विवृद्धिरूप श्रावृत्ति है, क्योंकि दिवसों की संख्या श्रप्रत्यक्ष है । 
पृष्ठ्यावृत्तौ चाग्रयणस्य दशनात्‌ त्रय॒स्त्रिशे परिवृत्तौ पुनरेन्द्ववायव: स्यात्‌ ॥८५॥ 
श्रौर, पृष्ठ्य की श्रावृत्ति में तेतीस दिनों में अग्रता का दर्शन होता है, पुनः दण्ड- 
कलित प्रावृत्ति में ऐन्द्रावायव होता है, प्रत: स्वस्थान में विवृद्धि होती है। 
वचनात्परिवृ त्तिरंकाद शिनेषु ॥८६॥ ब 
एकादशिन प्रकरण में जो दण्डकलित श्रावृत्ति होती है, वह प्रमाण उपलब्ध होने 


से युक्त है। 
लिङ्गदर्शनाच्च ॥८७॥ 
प्रमाण उपलब्ध होने से भी एकादशिन प्रकरण में दण्डकलित श्रावृत्ति स्वीकार 


करने योग्य है। 

छन्दोब्यतिक्रमाद्‌ व्यूढे भक्षपवमानपरिधिकपालमस्त्राणां 
यथोत्पत्तिवचनमुहवत्स्यात्‌ ॥८८॥ 
व्यूढसंज्ञक द्वादशाह याग में मुख्य छन्दों का व्यतिक्रम होने से भक्ष, पवमान, 
परिधि श्रौर कपाल के मन्त्रों का जैसा पाठक्रम है, उसी प्रकार बोले जाएंगे । मन्त्रों में 
अदल-बदल नहीं होगा; ऊह केवल छन्दों में होगा । 
॥ इति पुदेमीमांसादशंने दशमाध्यायस्य पञ्चमः पाद: ॥ 


षष्ठः पादः 


एकचंस्थानानि यज्ञे स्युः स्वाध्यायवत्‌ ॥१॥ 
पु्व०--यज्ञ में रथन्तर श्रादि सामों का गान एक ही ऋचा में करना चाहिए, 
स्वाध्याय के समान। 
तृचे वा लिङ्गदर्शनात्‌ ॥२॥। 
सि०--यह गान एक ऋचा परन होकर तीनों ऋचा्रों पर होना चाहिए, 
लिङ्गबोधक प्रमाणों के उपलब्ध होने से। 
स्वदेश प्रति वीक्षणं कालमात्रं परार्थत्वात्‌ ॥३॥ 
स्वदृक शब्द के साथ त्रीक्षण का साक्षात्‌ सम्बन्ध होता है, भ्रन्यथा यह शब्द काल 
को लक्षित करता है, स्तुत्यर्थेक होने से । 
टृष्ट्यस्य युगपद्विधेरेकाहवद्‌ द्रिसामत्वम्‌ ॥ ४॥। 


पुवे०-पृष्ठस्तोत्र का एकसाथ विधान होने से एकाह के समान दोनों सामों का 
एक दिन में ग्रनुष्ठान करना चा हिए। 


विभक्ते वाऽसमस्तविधानात्तद्विभागेऽप्रतिषिद्धम्‌ ॥५॥ | 
पूर्व०--पृष्ठ्यः' पद में द्वन्द्व समास का भ्रभाव और बहुब्रीहि समास का विधान | 
होने से विभाग में भी बृहत्‌ ग्रोर रथन्तर का प्रतिषेध नहीं होता श्रर्थात्‌ किसी दिन बृहत्‌ | 
साम का गान हो, किसी दिन रथन्तर का | | 
समासस्त्वेकादशिनेष तत्प्रकृतित्वात्‌ ॥६॥ १ | 
पूवे०- प्रकृति =ज्योतिष्टोम में सम्पूणं एकादशिनों का श्रालम्भ= दान होने से 
वहाँ पर समास होता है। ॥ 
विहारप्रतिषेधाच्च ॥७॥ 

असमान श्रधिकरण का प्रतिषेध होने से श्रन्य दिनों में उन (पशुओं के श्रालम्भ) 

का प्रतिषेध किया जाता है श्रोर प्रायणीय में उनका ग्रालम्भन होता है। 

श्रुतितो वा लोकवद्विभागः स्थात्‌ ॥८॥ 


सि०--द्वित्व (द्विवचनी) श्रुति होने से जैसे लोक में व्यवहार होता है, उसी 
प्रकार प्रायणीय श्रौर उदयनीय में विभाग होता है। 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 
So ] ८४७ 


विहारप्रकृतित्वाच्च ।।९॥ 
श्रौर, विहार प्र्थात्‌ एक-एक पशु का दान प्रकृत है, इसलिए भी विभाग होना 
चाहिए । 
यावच्छक्यं तावद्विहारस्यानुग्रहीतव्यं विजये च तदासत्तेः ॥ १०॥ 
जहाँ तक हो सके विहार-वाक्य का अनुसरण करना चाहिए । संशय होते पर मुख्य 
प्रमाण के श्राधार पर निर्णय करना चाहिए। 
त्रयस्तथेति चेत्‌ ॥११॥ 
श्राक्षेप--यदि मुख्य वचन के श्राधार पर ही निर्णय होना है तो प्रायणीय में तीन 
ही पशुम्रो का ग्रालम्भन -- दान होना चाहिए, यदि ऐसा कहो तो--- 
न समत्वात्प्रयाजवत्‌ ॥१२॥ 
ससा०--उकत कथन ठीक नहीं, समान भाग होने से प्रयाज के समान । वस्तुतः 
साम्यत्व से ही प्रयाजवत्‌ विभाग करना चाहिए । 
सर्वपृष्ठे पृष्ठशब्दात्तेषां स्यादेकदेशत्वं पृष्ठस्य कृतदेशत्वात्‌ ॥१३॥ 
पुवं ० सर्वपृष्ठ में पृष्ठ शब्द के होने से रथन्तर ग्रादि सभी पृष्ठों का एकदेशत्व 
है, क्योंकि पृष्ठ का स्थान पूर्व से ही निश्चित है। 
विधेस्तु विप्रकषंः स्यात्‌ ॥ १४॥ 
सिं०--विधिक्चन से देशभेद होता है। 
वैरूपसामा क्रतुसंयोगात्‌ त्रिवृद्वदेकसामा स्यात्‌ ॥१५॥ 
पूर्व ०--ज्योतिष्टोम याग की संस्था उक्थ्य में एक वैरूप साम होना चाहिए, 
क्योंकि साम का समग्र क्रतु के साथ सम्बन्ध है । जैसे त्रिवृत्‌ भ्रग्निष्टोम समग्र करतु में 
त्रिवृत्स्तोम है, उसी प्रकार उबथ्य में भी एक साम होना चाहिए। 
पृष्ठार्थे वा प्रक्ृतिलिङ्गसंयोगात्‌ ॥१६॥ 
सि०--पृष्ठक्ायं में ही वैरूप साम का निवेश है, प्रकृतिलिङ्ग के संयोग से । 
त्रिवृद्द दिति चेत्‌ ॥१७॥ 
भ्राक्षेप--जसे त्रिवृदग्निष्टोम में समग्र क्रतु में त्रिवृत्तव का निवेश होता है, वसे 
ही यहाँ भी होता है, यदि ऐसा कहो तो-- 
न प्रकृतावक्‌ त्स्नसंयोगात्‌ ।। १८।। 
समा०--उक्त कथन ठीक नहीं । प्रकृति में सम्पूर्ण क्रतु के साथ सम्बन्ध न होने 
से त्रिवृत्त्व नहीं है । 
विधित्वान्नेति चेत्‌  १६॥ 
ध्राक्षेप- जैसे धेनुविधि में क्रतु के साथ सम्बन्ध है, वैसे ही यहाँ भी क्रतु के साथ 
सम्बन्ध होना चाहिए, यदि ऐसा कहो तो-- 


न स्याद्विशये तन्त्यायत्वातकर्माविभागात्‌ ॥२०॥ आ a 
समा०--उक्त कथन ठीक नहीं। यह विधि धेनु के समान नहीं है। संशय की 


स्थिति में वह न्याय्य है, क्योंकि कर्म का प्रभेद है। 

प्रकृतेश्चाविकारात्‌ ॥२१॥ 
और, प्रकृति --ज्योतिष्ठोम का विकार न होने से भी सामों का कृत्स्न --सम्पूर्ण 
क्रतु संयोग नहीं है। 
त्रिवृति संख्यात्वेन सर्वसंख्याविकारः स्यात्‌ ॥२२॥ 
पूरे ०--त्रिवृदग्निष्टोम में त्रिवृत्‌ =तरगुण्यरूप संख्या का विधान होने से हर 
वस्तु को तिगुना करना चाहिए, क्योंकि संख्यात्व सामान्य से सवंसंख्या का विकार है। 
स्तोमस्य वा तल्लिङ्कत्वात्‌ ॥२३॥ 
सि०--त्रिवृदग्निष्टोम में केवल स्तोमों को ही त्रिवृत्‌ =तिगुना करना पड़ता है। 
प्रमाणौं से भी यही बात सिद्ध होती है । 
उभयसाम्नि विइवजिद्विभागः स्पात्‌ ॥२४॥ 
पूर्व०--उभय सामवाले याग में विश्वजित्‌ याग के समान विभाग होता है। 
पृष्ठार्थे वाऽतदर्थत्वात्‌ ॥२५॥ 
सि०--पृष्ठार्थ में दोनों का विनियोग है, प्रत: उनका विभाग न होकर समुच्चय 
है, क्योंकि उन दोनों का श्रौर कोई प्रयोजन नहीं है । 
लिड्भद्शनाच्च ॥२६॥ 
प्रमाणों के उपलब्ध होने से भी यही सिद्ध होता है कि उभय सामवाले याग में 
रथन्तर ओर बृहत्‌ दोनों सामों का समुच्चय है। 
पृष्ठे रसभोजनमावृत्तेसंस्थिते त्रयस्त्रिशेऽहनि स्यात्तदानन्तर्यात्‌ प्रकतिवत्‌ ॥२७॥ 
पुवे०- पृष्ठ में रसभोजन >-घी या मधु का भक्षण विपरीत क्रम से करना चाहिए 
प्रकृतियाग के समान, त्रयस्त्रिशत (तेतीसवें) अह के संस्थित होने पर, क्योंकि इन दोनों 
में भ्रानन्तर्य है। 
श्रन्ते वा कृतकालत्वात्‌ ॥२८॥ 
सि०--मधु या घृत-भक्ष ण षडह के ग्रन्त में होगा, क्योंकि इसका समय निर्धारित 


है | 
प्रभ्यासे तदभ्यासः कर्मणः पुनः प्रयोगात्‌ ॥२९॥ 
पुव०--षडहरूप कर्म के पुनः-पुन : प्रयोग से षडह की भ्रावृत्ति होने पर रस- 
भोजन की भी श्रावृत्ति होती है । 


भ्रन्ते वा कृतकालत्वात्‌ ॥३०॥ | 

सि०-कई षडह होने पर रसभोजन श्रन्तिम षडह के पञ्चात्‌ ही होगा, प्रत्येक 

षडह के पश्चात्‌ नहीं, क्योंकि इसके लिए समय का निर्धारण किया हुश्रा है। 
| ्रवृत्तिस्तु व्यवाये कालभेदात्‌ ॥३ १॥॥ 

व्यवधान होने पर कालभेद से आवृत्ति होती है। भाव यह है कि गवामयन यज्ञ में 

भक्ष प्रत्येक मास के भ्रन्त में होना चाहिए। 
मधु न दीक्षिता ब्रह्मचारित्वात्‌ ॥३२॥ 

पूर्व०- सत्री लोग दीक्षित होते हैं। दीक्षित भ्रवस्था में ब्रह्मचर्यं का पालन करने 

से उन्हें मधु का भक्षण नहीं करना चाहिए 

प्राश्येत वा यज्ञाथेत्वात्‌ ॥३३॥ 
+ सि०--यज्ञ में वि शेष विधान होने से सत्री लोगों को मधु-भक्षण करना चाहिए । 
(जहाँ मधु का निषेध है, वहाँ मधु का अर्थ है शराव, परन्तु यहाँ मधु का प्रर्थ है शहद । ) 
मानसमह्रन्तरं स्याद्‌ द्वादशाहे व्यपदेशात्‌ ॥३४॥ 
पूवं ०--भेद-व्यपदेश होने से 'मानसग्रह' द्वादशाह के पश्चात्‌ होना चाहिए । 
तेन च संस्तवात्‌ ॥३ ५।। 
द्वादशाह 'मानस' के द्वारा स्तुत होता है, इस स्तवन से भी भेद का ज्ञान होता है। 
श्रहरन्ताच्च परेण चोदना ॥३६॥ 
श्रौर, 'मानसग्रह' का विधान द्वादशाह के पश्चात्‌ होने से 'मानस' द्वादशाह से 
भिन्त दिवस का श्रद्ध है । 
पक्षे संख्या सहस्वत्‌ ॥३७॥ 
यदि तेरह्‌ दिन माने जाएँ तो बारह की संख्या का बाध होता है, यदि ऐसा कहा 
जाए तो द्वादश संख्या सहस्र संख्या (सहस्र संख्या हजार से ग्रधिक के लिए भी प्रयुक्त 
होती है) के समान भ्रधिक में भी प्रयुक्त होती है । 
श्रहरङ्ग वांशुवच्चोदनाभावात्‌ ।।३८।। 
सि०--पृथक्‌ विधान न होने से 'मानसग्रह' पृथक्‌ कमं नहीं है, श्रपितु द्वादशाह के 
दसवें दिन का अङ्ग है, सोमयाग में होनेवाले ग्रंशुग्रह के समान | 
ः दशमविसगंवचनाच्च ॥३९॥ 
दशम विसगं-वचन से भी यही सिद्ध होता है कि 'मानसग्रह' दशम दिवस का 
प्रङ्ग है। 
दशमेऽहनीति च तद्गुणशास्त्रात्‌ ॥४०॥ 
“दहमे श्रहनि' इस वाक्य से भी 'मानसग्रह' दसवें दिन का श्रद्ध है। 
संस्यासामञजस्यात्‌ ॥४१॥ 
'मानसग्रह' को दसवें दिवस का ग्रङ्ग मानने पर संख्या का भी सामञ्जस्य हो 
जाता है । 
परदव तिरेके चेकस्य भावात्‌ ॥४२॥ 
पशुझ्नों के दान में एक के भ्रतिरेक (बढ़ाने) से भी यही सिद्ध होता है कि 'मानस- 
ग्रह' अङ्ग है, कर्मान्तर नहीं है। 
स्तुतिव्यपदेश्ञमङ्ग ताविप्रतिषिद्धं ब्रतवत्‌ ॥४३॥ 


स्तुति का व्यपदेश व्रत की भाँति विप्रतिषिद्ध नहीं होता, क्योंकि श्रङ्ग से अङ्गी की 


स्तुति होती है। 
वचनादतदन्तत्वस्‌ ॥४४॥ 


वचन से तदनन्तता नहीं होती, प्रतः 'मानसग्रह' अङ्ग है, स्वतन्त्र कम नहीं । 
पत्नीसंयाज के पश्चात्‌ “माबसग्रह' का ग्रहण किया जाता हैँ । 

सत्रमेकः प्रकृतिवत्‌ ॥४५॥ 
पुर्व०--सत्र में एक ही कर्त्ता--यजमान होता है, जैसे प्रकृति -- ज्योतिष्टोम में 
एक ही यजमान होता है । 
बहुवचनात्तु बहूनां स्यात्‌ ॥४६॥ 
सि०- बहुवचन का प्रयोग होने से सत्र बहुतों द्वारा होना चाहिए, एक का 
बाध है। 
ग्रपदेशः स्यादिति चेत्‌ ॥४७॥ 
श्राक्षेप--केवल क्रिया का सम्बन्ध होने से बहुवचन का प्रयोग हैँ, यदि ऐसा 
कहो तो-- 
नेकव्यपदेशात्‌ ॥४८॥ 
समा०- उक्त कथन ठीक नहीं, एक का व्यपदेश (दूसरे के साथ सम्बन्ध) 
होने से । 
सन्निवापं च दशयति ।।४६॥ 
सन्तिवाप का प्रयोग भी सत्र को बहुकतूंक सिद्ध करता है। 
बहूनामिति चेकस्मिन्विज्ेषवचने व्यर्थम्‌ ॥५०॥ 
यदि केवल एक ही यजमान माना जाए तो बहुवचन का निर्देश निरर्थक हो 
जाएगा, ग्रतः सत्र में एक नहीं, अनेक यजमान होते हैं, गृहपति उनमें सर्वश्रेष्ठ होता 
है। 
श्रन्ये स्युः त्विजः प्रकृतिवत्‌ ॥५१॥ 
पुवे०-सत्र मे प्रकृति ==ज्योतिष्टोम की भाँति ऋत्विज यजमान से भिन्न होने 
चाहिए । 
प्रपि वा यजमानाः स्मुक्रः स्विजामभिधानसंयोगात्तेषां स्यायजमानत्वम्‌ ॥९२॥ 
सि०--यजमान ही ऋत्विज होते हैं, ऋतिविजों का नाम के साथ सम्बन्ध होने से 
उनका यजमानत्व है। 
कतुंसंस्क्रारो वचनादाधातृवदिति चेत्‌ ॥५३॥ 
प्राक्षेप--वचत-सामथ्ये से इन सबकी दीक्षा-संस्कार का विधान है, जैसा ग्राधान 
में होता है, यदि ऐसा कहो तो-- 
स्याद्विशये तन्न्यायत्वात्प्रकृतिवत्‌ ॥५४॥ 
ससा०- उक्त कथन ठीक नहीं । संशय उत्पन्न होने पर यजमान ही ऋत्विज 
होते हैं, यही न्याय्य है, प्रकृति के समान। 
स्वाम्याश्याः स्यु हपतिवदिति चेत्‌ ॥५५॥ 
ग्राक्षेप--प्रध्वर्यू श्रादि शब्दों को भी गृहपति शब्द के समान यजमान का वाचक 
मानना चाहिए, यदि ऐसा कहो तो-- 
न प्रसिद्ग्रहणत्वादसं युक्तस्य तद्धमेंण ।।५६।। 
समा०--उक्त कथन ठीक नहीं, क्योंकि जो प्रसिद्ध है, उसी का ग्रहण किया जाता 

है। श्रध्वर्यु श्रादि से यजमान का ग्रहण नहीं हो सकता । ऋत्विक्‌ धर्म से श्रर्यद्रक्व = 
श्रसम्बद्ध स्वामी की ही गृहपति श्राख्या (नाम) है। 
बहुनामिति तुल्येषु विशेषवचनं नोपपद्यते ॥५७॥ 
बहुत यजमानों में जो गृहपति होता है, सत्रकर्ता कहलाता है, केवल वजमातों में 
विशेष वचन उपपन्न नहीं होता । 
दीक्षितऽदीक्षितव्यपदेशइ्च नोपपद्यतेऽर्यं ोनित्य भावित्वात्‌ ॥५८॥ 
ME में दीक्षित और ग्रदीक्षित का व्यवहार भी उपपन्न नहीं होता, क्योंकि ददर 
श्रथ (दीक्षित और ब्रदीक्षित) का नित्य भाव है, ्रतः सत्र में सब कार्य यजमान द्वारा ही 
होते हैं । 
श्रदक्षिणत्वाच्च ॥५६॥ 
सत्र में दक्षिणा भी नहीं दी जाती, क्योंकि वे स्वयं ही यज्ञ के स्वामी होड हं 
इससे भी यही प्रमाणित होता है कि सत्र यजमान द्वारा ही सम्पन्न होता है । 
द्वादशाहस्य सत्रत्वसासनोपायिचोदनेन यजमानवहुत्वेन च ” 
सत्रशब्दा भिसंयोगात्‌ ॥६०॥ 
द्वादशाह सत्र भी होते हैं श्रौर ग्रहीन भी । वे द्वादशाह सत्र हे जिनमें आस 
बैठने और 'उप-+-इ' कार्य आरम्भ करने ग्रादि शब्द का प्रयोग होता है ओर जिते 
नियमानुसार सत्रह से कम प्रौर चौबीस से ग्रधिक यजमान नहों होते । 
यजतिचोदनादहीनत्वं स्वामिनां चाऽस्थितपरिमाणत्वात्‌ ॥ ६ १॥ 
वे द्वादशाह ग्रहीन कहलाते हैं जिनमें 'यजति' घातु का प्रयोग हो ओर यजमानो 
की संख्या निश्चित नहीं होती । 
भ्रहीने दक्षिणाशास्त्रं गुणत्वात्‌ प्रत्यहं कर्म भेदः स्यात्‌ ॥६२॥ 
पुर्वे०--पौण्डरीक ग्रहीन में जो दक्षिणा का विधान है, वह प्रतिदिन सिन्त-भिल्द 
होता है, क्योंकि वहाँ दक्षिणा गौण है और प्रतिदिन के कर्म में भी भिन्नता होती है 
सर्वस्य वेककर्म्यात्‌ ॥६२॥ 
श्राक्षेप--पौण्डरीक याग ग्यारह दिन का एक कमे है,ग्रत: याय पुणे होने एर एक 
ही बार दक्षिणा देनी चाहिए । 
पुषदाज्यवद्वाऽह्वां गुणशास्त्रै स्यात्‌ 1(६४॥ 
समा०- “एक ही बार दक्षिणा देनी चाहिए'--ऐसा कहना ठीक नही । प्रतिदिन 
की दक्षिणाग्रों में मेद हो सकता है, पृषदाज्य के समान, क्‍योंकि यहाँ अहन = दिन प्रभाव 
है प्रौर दक्षिणा गौण है, श्रतः प्रतिदिन दक्षिणा की आवृत्ति हो सकती है। 
ज्योतिष्टोम्यस्तु दक्षिणाः सर्वासामेकक्ंत्वात्प्रक्ुतिवत्‌ तस्सात्तासो 
विकारः स्यात्‌ ॥९५॥ 
प्राक्षेप--अहीन-याग विकार है, सम्पूर्ण कार्य के एक होते से । ज्योतिष्टोन कौ 
दक्षिणा भी एक होती है, प्रकृति के समान, म्तः पोण्डरीक में भी दक्षिणा एक हो डार झो 


जानी चाहिए । 

द्वादशाहे तु वचनातत्यहं दक्षिणाभेदस्तत्प्रकृतित्वात्परेषु तासां 
संख्याविकारः स्यात्‌ ॥६६॥ 
समा०--द्वादशाह याग में प्रत्यक्ष वचन होने से प्रतिदिन श्रलग-प्रलग दक्षिणा 


दी जाती है । पोण्डरीक ग्रादि याग भी द्वादशाह की प्रकृतिवाला है, श्रतः वहाँ भी कर्म के 


अनुसार दक्षिणा में भेद हो जाएगा । 
परिक्रयाविभागाद्वा समस्तस्य विकारः स्यात्‌ ॥६७॥ 

सि०--परिक्रया में विभाग न होने से समस्त का विकार होता है ग्रर्थात्‌ सम्पूर्ण 
यज्ञ को सम्पन्न करने के लिए ऋत्विक्‌ का स्वीकार होता है, ग्रतः दक्षिणा एक ही होती 
चाहिए। 

भेदस्तु गुणसंयोगात्‌ ॥६८॥ 

द्वादशाह में जो भेद कथन है वह तो गुण (सुत्या-सम्बन्ध) के कारण है। 

पोण्डरीक याग में ऐसा कोई कथन नहीं है, श्रत: वहाँ दक्षिणा एक बार ही दी जाती है। 
प्रत्यहं सवंसंस्कारः प्रकृतिवत्‌ सर्वासां सवंशेषत्वात्‌ ॥६९॥ 


पूर्व०_जेसे प्रकृति में समस्त दक्षिणा का संस्कार उसी समय हो जाता है, उसी 
प्रकार पोण्डरीक याग में भी करना चाहिए, क्योंकि यहाँ ग्रहों -दिनों की प्रधानता है. 


झौर दक्षिणा गोण है, प्रत: प्रतिदिन सारी दक्षिणा ले जानी चाहिए । 
एकार्थंत्वान्नेति चेत्‌ ॥७०॥ 
श्राक्षेप--दक्षिणाग्रों का एकार्थत्व होने से प्रतिदिन उनके नयन (ले जाने) रूप 
संस्कार की आवश्यकता नहीं है, यदि ऐसा कहो तो-- 
उत्पत्तौ कालमेदात्‌ ॥७१॥ 
समा०--उक्त कथन ठीक नहीं । दक्षिणाग्रों की उत्पत्ति में विशिष्ट काल का 


सम्बन्ध श्रूयमाण होता है, ग्रत: भेद से ही संस्कार होना चाहिए, प्रतिदिन दक्षिणा ले 


जानी चाहिए। 
विभज्य तु संस्कारवचनाद्द्वादज्ञाहवत्‌ ॥७२॥ 


सि०--पोण्डरीक याग का प्रकृतियाग है द्वादशाह, न कि ज्योतिष्टोम--ऐसा' 


वचन है, ग्रत: द्वादशाह के समान विभाग करके ही दक्षिणा ले जानी चाहिए। 

लिङ्केन द्रव्यनिद शे सवंत्र प्रत्ययः साल्लिङ्कस्य सवं गामित्वात्‌ ॥७३॥ 

पुवे०-लिङ्गवाक्य के द्वारा शब्द का निदेश होने पर लिङ्गलक्षित सभी 
मानवी =मनु-सम्बन्धी ऋचाश्रों का बोध होता है, ग्राग्नेय की भाँति लिङ्गवाक्य के सवं- 
गामी होने से । 

यावदर्थं वाऽथशेषत्वादतोऽर्थेन परिमाणं स्यात्तस्मिइच 
लिङ्गसामथ्यंम्‌ ॥७४॥ 
सि०--जितनी मानवीय ऋचाग्रों से कार्यसिद्धि होती है, उतनी ऋचाम्रों का 
ग्रहण करना चाहिए, सबका नहीं । श्र्थंशेष होने से सामिधेनियों का ही उपादान होता है, 

उन्हीं में लिङ्गवाक्य का सामथ्यं है। 

धारनेये कृत्स्तविधिः ॥७५॥ 
श्राग्नेय सूक्त में सम्पूर्ण मन्त्रों के ग्रङ्गत्व का बिधान है। 
ऋजीषस्य प्रधानत्वादहर्गणे सर्वस्य प्रतिपत्तिः स्यात ॥७६॥ 
ऋजीष के प्रधान होने से द्वादशरात्र ग्रादि में सबकी प्रतिपत्ति-- प्राप्ति होती है। 
वाससि मानोपादहरणे प्रकृतौ सोमस्य वचनात ॥७७॥ 
प्रकृति-- ज्योतिष्टोम में सोम का मान=तोलना प्रौर उपावरण--बटोरना एक 
ही वस्त्र में हो जाता है, वचन के सामर्थ्यं से । (प्रकृतियाग में जिस कपड़े पर तोलते हैं 
उसी से बटोर भी लेते हैं, क्योंकि प्रकृतियाग एक ही दिन में समाप्त हो जाता है। ) न 
तत्राहर्गणेर्थ्याद्वा सः प्रकृतिः स्यात्‌ ॥७८॥ 
परन्तु द्वादशाह ग्रहगंण में (जो कई दिन चलते हैं) श्रर्थापत्ति से उपावहरण के 
लिए नया वस्त्र लाना चाहिए। 
सान पत्युत्पादयेत्प्रकृती तेन दर्शनादुपावहरणस्य ॥७९॥ 


पूर्व ०--प्रकृति में उपावहरण के श्रवण से मान--तोलने के उद्देश्य से दूसरा। 


वस्त्र लेना चाहिए । 
हरणे वा श्रृत्यसंयोगादर्थाद्विकृतो तेन ॥८०॥ 
सि०--सोम के उपावहरण के लिए ही ग्रन्य वस्त्र की ग्रावश्यकता होती है, 


` क्योंकि यह भिन्न वस्त्र से किया जाता है। मान के लिए श्रुति में भिन्त वस्त्र के लिए 


निर्देश नहीं है । 
॥ इति पूर्वमीभांसादशने दशमाध्यायस्य षष्ठः पाद: ॥ 


सप्तमः पादः 


पञ्ञावेकहविष्ट्वं समस्तचो दित्वात्‌ ॥। १॥। 
पूर्व ०--श्रग्निषोम पशु में (सम्पूर्णं पशु घी, दूध श्रादि का साधन होने से) एक 
हवि की कल्पना होती है, समस्तरूप विधि पाये जाने से। 
प्रत्यङ्ग वा ग्रहवदङ्कानां पृथक्कल्पनत्वात्‌॥२॥ 
सि०-श्रङ्गो की पृथक्‌ कल्पना होने से प्रत्येक प्रङ्ग में हवि का भेद होता है, 
ग्रह्‌ ==पात्र के समान । (श्रङ्गरूप घृत श्रादि भी हवि के साधन हँ ।) 
हविभेदात्कमणोऽम्यासस्तस्मात्तेभ्योऽवदानं स्यात्‌ ॥३॥ 
पुर्व ०--प्रत्येक श्रङ्ग पृथक्‌ हवि है, भ्रतः कर्मे का भी ग्रम्यास होना चाहिए भ्रौर 
इस प्रकार सब भ्रवयवों (दूध, दही, घृत) आदि से श्राहुतियाँ दी जानी चाहिएँ । 
श्राज्यभागाद्वा निदेशात्परिसंख्या स्यात्‌ ॥४॥ 
श्राक्षेप--जंसे गृहमेधीय में पञ्चम पक्ष में आज्यभाग का निर्देश है, वंसे ही यहाँ 
भी परिसंख्यार्थ सबका ग्रहण होता है । 

तेषां वा दचवदानत्वं विवक्षन्नभिनिदिशेत्पशोः पञ्चावदानत्वात्‌ ॥५॥ 
समा०--पशु के घी, दूध आदि पाँच भ्रवदान =भ्रवयव श्रूयमाण होते हैं, उनमें 
से दो भ्रवदानो की विवक्षा करते हुए उनका निर्देश किया जाता है । 
प्रंसशिरोन्‌कसक्थिप्र तिषेधशच तदन्यपरिसंख्यानेऽनर्थकः स्यात्‌ प्रदानत्वात्तेषां 
निरवदानप्रतिषेधः स्यात्‌ ॥६।॥ 
पुवे०--ग्रंस, शिर, अनूकादि के प्रतिषेध से परिसंख्या नहीं होती। उनके 
निरवदान का प्रतिषेघ किया जाता है, ग्रतः यह सिद्ध है कि सभी श्रद्धों द्वारा इज्या की 
जाती है। 
अपि वा परिसंख्या स्पादनवदानीयदब्दत्वात्‌ ॥७॥ 
सि०--अवदान विधिवाक्य के द्वारा होमार्थ को प्राप्त करता है, श्रतः प्रवदानीय 
शब्द होने से पक्षान्तर में परिसंख्या हो सकती है। 
्रब्राह्मणे च दशनात्‌ ॥८॥ 
यागविशेष में ब्राह्मण से भिन्न के लिए अवशिष्ट हवि का भक्षण विहित है । 
शुताशुतोपदेशाच्च तेषामुत्सगं वदयज्ञशेषत्वं सर्वेषां 
न श्रपणं स्यात्‌ ॥६९॥ 
भ्रर्निपक्व ओर श्रनग्निपक्व का उपदेश होने से भी परिसंख्या में उत्सर्गवत्‌ भ्रयज्ञ- 
शेषत्व होता है। । 
इज्याशेषात्स्विष्टक्‌ दिज्येत प्रकतिवत्‌ ॥१०॥ 
पुवं ०--इज्या के शेषमूत में से स्विष्टकृत्‌ होम करना चाहिए, जैसे प्रकृतियाग 
में होता है। 
च्यङ्ग वा शरवद्विकारः स्यात्‌ ॥११॥ 
सि०- तीन भ्रङ्गों (पक्व, श्रपक्व भ्रोर घृत) से स्विष्टकृत्‌ होम करना चाहिए; 
जैसे शर नामक घास के विधान से कुशाग्रों का बाघ होता है, वैसे ही केवल एक अङ्ग से 
स्विष्टकृत्‌ होम नहीं करना चाहिए 
झध्यूध्नी होतुस्त्र्यङ्गवदिडादविकारः स्यात्‌ ॥१२॥ 
भ्रध्यूध्नी में होता के 'इडा' नामक भक्ष की कल्पना करनी चाहिए, त्यङ्गवत्‌ = 
तीन भ्रद्धो के समान । 
शेषे वा समवेति तस्माद्रथवन्नियमः स्यात्‌ ॥१३॥ 
पुवे०--'रथ की भाँति यहाँ भी होतृभाग में नियम होता है। यदि ग्रध्यध्नी 
अपुर्वा होती है तो वही इडा में होती है। 
श्रशास्त्रत्वात्तु नेवं स्यात्‌ ॥ १४॥ 
सि०--इडा नामक भक्ष की भ्रध्यूध्नी में कल्पना करना ग्रशास्त्रीय है। 
श्रपि वा दानमात्रं स्याद्भक्षशब्दानभिसम्बस्घात्‌ ॥१५॥ 
पुवं ०--भक्ष शब्द के साथ संयोग न होने से यह दान-मात्र है, इडा भक्षविकार 


नरे 

प वरवारिधमातरवादिशानकबिलारः स्याच्छेषं प्रत्यविशिष्टत्वात्‌ ॥१६॥। 
होता है शेष बलक क तै यह दान नहीं है। इडा के भक्ष का विकार ही 
११ जमात है वेसा ही होता ) होने से 
श्रग्तीधशच वनिष्ठ्रध्यूध्नीवत्‌ ॥१७॥ 
्रधयूष्नी के समान वनिष्ठु भी श्रग्तीघ ऋत्विक्‌ के लिए होता है। 
है भ्रप्राकृतत्वान्मं त्रावरुणस्याभक्षत्वम्‌ ॥१८॥ 
शव०--प्रकृति में विधान न होने से मैत्रावरुण नामक ऋत्विज के लिए हविशेष 
श्रभक्ष है । 
स्याद्वा होतध्वय्युंविकारत्वात्तयो: कर्माभिसम्बन्धात्‌ ॥१९॥ 
सि०-मँत्रावरुण नामक ऋत्विज के लिए शेष हवि भक्ष है। मैत्रावरुण नामक 
ऋत्विज होता और प्रध्वर्यू का प्रतिनिधि है, उनके कर्मो के साथ सम्बन्ध होने से, प्रत: उसे 
भक्षत्व प्राप्त होता है। 
द्वि भागः स्यादृद्विक्मेत्वात्‌ ॥२०॥ 
पुर्व०--होता शरोर श्रध्वर्यु--दोनों का कार्य सम्पादन करने से मैत्रावरुण नामक 
ऋत्विज को दो भाग मिलने चाहिएँ। 
एकत्वाहवेकभाग: स्याद्‌ भागस्याश्रुतिभूतत्वात्‌ ॥२१। 
सि०--दो भाग का कथन श्रूयमाण नहीं है, श्रत: एक ही भाग होना चाहिए, कमं- 
निमित्तक लक्षण एक होने से । 
प्रतिप्रस्थातुशच वपाश्रपणात्‌ ॥२२॥ 
पुर्व०--वपाश्रपण की भावना करने के कारण प्रतिप्रस्थाता नामक भ्रध्वर्यु को भी 
हवि:शेष का भक्षण होना चाहिए। 
श्रभक्षो वा कमं भेदात्तस्याः सवंप्रदानत्वात्‌ ॥२३॥ 
सि०--प्रतिप्रस्थाता के भक्षण का विधान नहीं है, क्योंकि कर्म में भेद है श्रौर 
संप्रदान होने से शेष रहता ही नहीं है। 
विकृतौ प्राकृतस्य विघेग्रहणातुनः श्रुतिरनर्थकं स्यात्‌ ॥२४॥ 
पुवे०--गृहमेघीय प्रकरण में दरंपूणंमास की विधि का पुनः ग्रहण होने से श्रृति- 
चचन निरर्थक हो जाता है। 
श्रपि वाऽऽग्नेयवद्‌द्दि शब्दत्वं स्यात्‌ ॥२५॥ 
अथवा, आग्नेय की भाँति दो वचनों से एक ही कमं का विधान है। 
न वा शब्दपृथकत्वात्‌ ॥२६॥ 
सि०--उक्त कथन ठीक नहीं । दृष्टान्त (ग्ररितिमर्त ग्रावह) में रिन शब्द सिन्न- 
भिन्न प्रथो का सूचक है । 
श्रधिकं वाऽर्थवत्वात्‌ स्यादर्थवादगुणाभावे वचनादविकारे तेषु हि तादथ्यं 
स्यादपुवत्वात्‌ ॥२७॥ 
ग्रथवा, शास्त्रवचन प्रधिक=विशिष्ट भ्रथे का बोधक है, क्योंकि 'झाज्यभायो , 

यजति'--यह वाक्य अर्थवाद, गुणवाद श्रौर प्राकृत धर्मो का प्रापक न होने से श्रपूर्व 
विधान है। 
प्रतिषेधः स्यादिति चेत्‌ ॥२८॥ 
श्राक्षेप--“श्राज्यभागौ पजति' से प्रतिरिक्त कर्म करने का निषेध है, यदि ऐसा 
कहो तो-- 
नाश्रुतत्वात्‌ ॥२६॥ 
समा०- उक्त कथन ठीक नहीं, क्योंकि ऐसा कोई भी प्रतिषेधवचन श्रूयमाण 
नहीं होता । 
श्रग्न हणादिति चेत्‌ ॥३०॥ 
श्राक्षेप--प्रतिदेश से श्राज्यभागों का ग्रहण नहीं है, यदि ऐसा कहो तो-- 
न तुल्यत्वात्‌ ७३१७ 
समा०- उक्त कथन ठीक नहीं, क्योंकि सभी श्रङ्ग समान हैं । 
तथा तद्ग्रहणे स्यात्‌ ॥३२॥ 
ऐसा मानने पर भ्रतिदेश से श्राज्यभाग के ग्रहण करने का भी निषेध हो जाएगा । 
श्रपूव तां तु दशंयेद्ग्रहणस्यार्थवत््वात्‌ ॥३३॥ 
सि०--ग्रहण की श्रर्थवत्ता होने से गृहमेधीय अपूर्व श्र्थ का प्रतिपादक है। 
ततोऽपि यावदुक्तं स्यात्‌ ॥३४॥ 
गृहमेधीय प्रकरण में स्विष्टकृत्‌ भ्रादि जिस-जिसका प्रत्यक्ष वचन है, उन सबका 
अनुष्ठान होता है। 
स्विष्टक्‌ति भक्षप्रतिषेघः स्यात्तुत्यकारणत्वात्‌ ॥३५॥ 
गृहमेधीय प्रकरण में प्राशित्रादि ऋत्विजों के लिए हविःशेष के भक्षण का प्रतिषेध 
है, तुल्य कारण होने से। 
ग्रप्रतिषेधो वा दशनादिडायां स्यात्‌ ॥३६॥ 
पु्वे०--प्रतिषेघ नहीं है, क्योंकि 'इडा' नामक हवि में भक्षण का श्रवण है। 
प्रतिषेधो वा विधिपूर्वस्य दर्शनात्‌ ॥३७॥ 
सि०--प्रतिषेष है, क्योंकि जो दशन=विधान कहा गया है, वह विधिपूर्वक भक्ष 
का ही होगा । 
शंय्विडान्तत्वे विकल्पः स्यात्‌ परेषु पत्न्यनुयाजभ्रतिषेधोऽन्थंकः स्यात ।।३८॥ 
पुर्वं ०--प्रायणीय श्रौर श्रातिथ्य इष्टियों में शंयुवाक भ्रौर इडान्त भक्ष के पीछे 
जो कमं की समाप्ति है, उसमें विकल्प होना चाहिए, प्रन्यथा पत्त्यनुयाज का प्रतिषेध 
निरर्थक हो जाएगा । 
नित्यानुवादो वा कर्मणः स्यादशब्दत्वात्‌ ॥३६॥ 


सि०- शंयुवाक के पश्चात्‌ कमं करने का कोई प्रमाण न होने से केवल श्रथे- 


चाद है। 
प्रतिषेधवच्चोत्तरस्य परस्तात्प्रतिषेधः स्यात्‌ ॥४०॥ 


पुर्व ०--उत्तर के प्रतिषेध के सार्थक होने से पीछे के कर्मों का प्रति षेघ होता है। 

प्राप्तेर्वा पूवस्य वचनावतिक्रमः स्यात्‌ ॥४१॥ 


सि०--प्रथम शंयुवाक की प्रथम प्राप्ति है वचन से, अन्यथा शास्त्र का ग्रतिक्रम 


हो जाएगा । 
प्रतिषेधस्य त्वरायुक्तत्वात्तस्य च नान्यदेशत्वम्‌ ॥४२॥ 
प्रतिषेध अनुष्ठान कर्म में 'त्वरा' शब्द का विधान होने से शंयुवाक का श्रन्यदेशत्व 
नहीं है। 
उपसत्सु यावढुक्तमकम स्यात्‌ ॥४३॥ 
पुर्वे०--उपसद-कमों में जितना कहा गया है उतना ही नहीं करना चाहिए, 
अपितु श्रतिदेशशास्त्र से प्राप्त श्रवशिष्ट सब करना चाहिए। 
स्रोदेण वाऽगुणत्वाच्छेषप्रतिषेधः स्यात्‌ ॥४४॥ 
स्रौव (स्रौबेण श्राघारमाघारयति) वाक्य से श्राघार का विधान है, वही 
करना चाहिए, गौण होने से श्रवशिष्ट का प्रतिषेध है। 
१ श्रप्रतिषेधो बा प्रतिषिध्य प्रतिप्रसववत्‌ ॥४५॥ 
वस्तुतः प्रतिषेध नहीं है, यह तो प्रतिप्रसव--निषेध का निषेध है। 
श्रनिज्या वा शेषस्य मुख्यदेवतानभी ज्यत्वात्‌ ॥४६॥ 
सि०--प्राकृत शेषहो म नहीं करना चाहिए, क्योंकि मुख्य देवता, जिसको ग्राहुतियाँ 
'अदान करनी हैं, एक (श्रग्नि) ही है । 
श्रवभूये बाहिषः प्रतिषेधाच्छेषकमं स्यात्‌ ।।४७॥ 
पर्व०--ग्रवभूथ में बहि का निषेध होने से शेष समस्त कर्म करने चाहिएँ । 
ग्राज्यभागयोर्वागुणत्वाच्छेषप्रतिषेधः स्यात्‌ ॥४८।। 
ग्रथवा, श्राज्यभागो के गौण होने से प्रवशिष्ट कर्मों का प्रतिषेष होता है। 
प्रयाजानां त्वेकदेशप्रतिषधादवाक्यशेषत्वं तस्मान्नित्यानुवादः स्यात्‌ ॥४६।। 
प्रयाजों में एकदेश (बहियाग) के प्रतिषेध से वाक्यशेषत्व नहीं होता, (शेष अङ्चो 
की प्राप्ति नहीं होती) श्रतः प्रतिदेशशास्त्र से प्राप्त “ग्राज्यभागो यजति' यह नित्यानु- 
वाद है। 0 
ग्राज्यभागयोग्रहणं नित्यानुवादो वा गृहमेधीयवत्स्यात्‌ ॥५०॥ 
सि०--श्राज्यभागों का ग्रहण नित्यानुवाद=भ्र्थानुवाद नहीं, गृहमेधीय की 
भाँति यह भ्रपूर्व ग्रवभृथ है । 
विरोधिनामेकश्रुती तियमः स्याद्ग्रहणस्यार्थवत्त्वाच्छरवच्च श्रुतितो 
विशिष्टत्वात्‌ ॥५१॥ 
विरोधियों में किसी एक पदार्थ के श्रूयमाण होने पर नियम-विधि होती है तभी 
ग्रहणशास्त्र प्रथेवाला होता है, श्रन्यथा प्राप्त श्रनुवादमात्र अ्नर्थक हो जाएगा। पक्षश्रुति 
प्रबल होने से यहाँ पर 'शर' के समान होता है। 
उभयप्रदेशादिति चेत्‌ ॥५२॥ 
श्राक्षेप--दोनों (खदिर श्रोर पलाश) का भ्रतिदेश होते से नियम नहीं है, यदि 


ऐसा कहो तो-- 

शरेष्वपीति चेत्‌ ॥५३॥ 
ससा०--उक्त कथन ठीक नहीं। यदि दोनों का अतिदेश माना जाए तो दरों में 
भी कुश का तिवर्तेन नहीं होगा । 
विरोध्यग्रहणात्तया शरेष्विति चेत्‌ ॥५४॥ 
झ्ाक्षेप--विरोधी पदार्थों के ग्रहण न होने से शरों में भी ऐसा ही मानना पड़ेगा, 
यदि ऐसा कहो तो--- 
तथेतरस्सिन्‌ ॥1५५॥ 
समा०- इस भाँति इतर खदिर ग्रादि में भी मानना पड़ेगा । 
श्रुत्यानथेक्यमिति चेत्‌ ॥५६॥ 
श्राक्षेप--एऐसा मानने पर श्रुति निरर्थक हो जाएगी, यदि ऐसा कहो तो-- 
_ ग्रहणस्यार्थवत्त्वादुभयोरप्रतिपत्तिः स्यात्‌ 11५७॥ 
सभा०--उक्त कथन ठीक नहीं । ग्रहणशास्त्र प्रयोजनवाला होने से दोनों की 
प्राप्ति नहीं हो सकती, ग्रतः खदिर पलाश का निवर्तक है। 
सर्वासाञ्च गुणानामर्थवत्वाद्‌ ग्रहणमप्र वृत्ते स्यात्‌ ॥५८॥ 
सवे कामेष्टि-सम्बन्धी विधियों की और गुणों की श्रथवत्ता होने से श्रतिदेशशास्त्र 
से प्राप्त द्रव्य देवता में प्राकांक्षा न होने से कामेष्टि में विकृति में कहे द्रव्यदेवता का ग्रहण 
होता है। इस प्रकार प्राकृत द्रव्यदेवतं के साय विकृति द्रव्यदेवता का विकल्प तथा 
समुच्चय नहीं है। 
प्रधिकं स्यादिति चेत्‌ ॥५९॥ 
श्राक्षेप--समुच्चय ग्रथवा विकल्प होता है, यदि ऐसा कहो तो--- 
नार्थाभावात्‌ ॥६०॥ 
समा०--उक्त कथन ठीक नहीं, क्योंकि वहाँ आकांक्षा नहीं है । 
तथकार्थविकारे प्राकृतस्याप्रवृत्त: प्रवृत्तो हि विकल्पः स्यात्‌ ॥६१॥ 


सि०--एक फलवाले खदिर ओर उदुम्बर द्रव्यविधि में प्राकृत खदिर की ग्रप्रवृत्ति 
है, क्योंकि प्रवृत्ति होने पर विकल्प मानना पड़ेगा । 


यावत्‌ श्रुतीति चेत्‌ ॥६२॥ 

श्राक्षेप--जितना विधान है उतना ही करना चाहिए, यदि ऐसा कहो तो-- 

न प्रकृतावशब्दत्वात्‌ ॥॥६३॥ 
समा०--क्त कथन ठीक नहीं । प्रकृति प्रौर विकृति में कहे दोनों पदार्थों-का 
ग्रहण करना शः - हत नहीं है। 
विकृती त्वनियमः स्थात्पूषदाज्यवद्ग्रहणस्य गुणाथत्वादुभयोःच प्रदिष्टत्वाद्‌ 

गुणशास्त्रं यदेति स्यात्‌ ॥६४॥ 

पु्व०--विकृति में विरोधियों में से किसी एक के ग्रहण का नियम नहीं है, 


क्योंकि ग्रहण गौण है, पृषदाज्य के समान । दोनों के उपदिष्ट होने से जब ब्रीहिरूप गुण- | 


विधायक शास्त्र की प्रवृत्ति होती है, तभी यवशास्त्र की प्रवृत्ति का बाध 


होता है, श्रत: 
यवन्-जौ और ब्रीहि ==चावल का विकल्प है। 

र एकार्थ्याद्वा नियम्येत श्रुतितो विदिष्टत्वात्‌ ॥६५॥ 
को मनि न ४) “रोक होनेसे नियम-विधि है, किन्तु ब्रीहियों 
त ह्‌ से यवों की प्राप्ति नहीं होती, क्योंकि श्रानुमानिक यवशास्त्र 
से श्रूति बलवती है। 
विरोधित्वाच्च लोकवत्‌ ॥६६॥ 

श्रौर, परस्पर विरोधियों में कभी सहप्रवृत्ति नहीं हो सकती, यह बात लोकव्यवहार 

से भी सिद्ध है। 
क्रतोशच तद्गुणत्वात्‌ ॥६७॥ 

तथा, क्रतु का सम्बन्ध शुक्ल और कृष्ण व्रीहि के साथ होने से व्रीहि से ही याग 

करना चाहिए, यह सिद्ध होता है । 
विरोधिनाञ्च तत्‌ श्र॒तावशब्दत्वाद्विकल्पः स्यात्‌ ॥६८॥ 

विरोधियों में से किसी एक के श्रवण होने पर और प्रन्य के भ्रतिदेश से प्राप्त होने 

पर भ्रशब्दत्व होने से विकल्प हो जाता है। 
पृषदाज्ये समुच्चयाद्ग्रहणस्य गुणाथंत्वम्‌ ॥६९॥ 
पृषदाज्य में समुच्चय होने से ग्राज्यग्रहण गुणार्थेक है। 
क्रत्वन्तरे वा तन्त्यायत्वात्कमं भेदात्‌ ॥७०॥ 
अथवा, दर्शपूर्णमास में कर्मभेद होने से चतुरवत्त दशन प्राप्त होता है। 
यथाश्रुतीति चेत्‌ ॥७१॥ 

प्राक्षेप--जिस यज्ञ में पञ्चावत्त श्रूयमाण होता है, वहाँ श्रुति के प्रमाण से कायं 

करना चाहिए, यदि ऐसा कहो तो-- 
न चोदनकत्वात्‌ ॥७२॥ 
समा०--उक्त कथन ठीक नहीं, क्योंकि विधान एक होता है। 
॥ इति पूर्वमीमांसादर्शने दशमाध्यायस्य सप्तमः पादः ॥ 


अष्टमः पादः 


प्रतिषेधः प्रदेशे$नारम्य: विधाने प्राप्तप्रतिषिद्धतवाद्विकल्पः स्यात्‌ ॥१॥ 
पर्व ०-चोदकशास्त्र से प्राप्त और ग्रनारम्य विधान में प्रतिषेष होता है। प्रत्यक्ष 


श्रौर अतिदेशशास्त्र से प्राप्त का प्रतिषेध होने से विकल्प होता है 
्र्ंप्रपप्तवदिति चेत्‌ ॥२॥ आ 
ग्राक्षेप--जैसे लोक में श्रर्थ-प्राप्ति (विष खाना चाहिए या नहीं) में प्रतिषेष 


होता है, उसी प्रकार यहाँ भी प्रतिषेघ है, यदि ऐसा कहो तो-- 
न तुल्यहेतुत्बाटुभयं शब्दलक्षणम्‌ ॥२॥ म न 
समा०---उक्त कथन ठीक नहीं । तुल्य हेतु होते से प्राप्ति भोर प्रतिषेष दोनों ही 


शब्दलक्षण हैं, प्रत: विकल्प मानना ही ठीक है। 

श्रपि तु वाक्यशेषः स्यादन्यायत्वा द्विकल्पस्य विधिनामेकदेशः स्यात्‌ ॥४॥ 
सि०--वाक्यशेष से प्रतिषेध ही मानना चाहिए । विधि के एकभाग में निषेध का 
सम्बन्ध होने से विकल्प मानना अन्याय्य है। 
रपव चार्थवादः स्यात्‌ ॥५॥ 
ओर, अपुवे सोमयाग में आज्यभाग की प्राप्ति का ग्रभाव होने से वह निषेध ग्रर्थ- 
वाद है। 
शिष्ट्वा तु प्रतिषेधः स्यात्‌ ॥६॥ 
प्रथम विधान करने के पश्चात्‌ निषेध करने पर वहाँ विकल्प होता है। 
न चेदच्यं प्रकल्पयेत्प्रक्लृप्तावर्थवादः स्यादानथंक्यात्परसामर्थ्यात्‌ ॥७॥ 
अन्य विधेय का विधान न होने पर विकल्प होता है ग्रौर ग्रन्य का विधान होने 
पर विहित का अर्थवाद होता है। पर-द्रव्य के विधान के सामर्थ्य से और निषेध के व्यर्थ 
होने से । 
पूर्वेश्च तुल्यकालत्वात्‌ ॥८॥ 
पूर्वाधिकरण के समान योग-क्षेम होने से श्र्थवाद है। चातुर्मास्य याग में व्यम्बक 
आहुतियों में ग्रभिघारण या अनभिघारण का उल्लेख केवल श्रथंवाद है, न विधि है, न 
निषेध । 
उपवादव्च तद्वत्‌ ॥&॥ 
्रौर, उपवाद (उपशब्द से आरम्भ होनेवाला वाक्य 'उपबीता वा ऐतस्य' 
इत्यादि) भी शिष्टा के समान समझना चाहिए, गरर्थात्‌, ब्रह्मा के सामगान में विकल्प है। 
प्रतिषेधादकर्मेति चेत्‌ ॥१०॥ 
शराकषेप- प्रतिषेध होने से सामगान श्रकमे है, यदि ऐसा कहो तो-- 
न शब्दपूर्वत्वात्‌ ॥ ११॥। 
थन ठीक नहीं । सामगान कतंव्य है, क्योंकि उसका विधान है। 
| पाक-प्रतिषेधेऽविशञेषात्सवं-दान-होम-पाक-प्रतिषे घः स्यात्‌ ॥१२॥ 
पुव०--यज्ञ में दीक्षित यजमान के जो दान, होम और पाक का प्रतिषेध है, कोई 
विशेष वचन न होने से वह सारे दान, होम और पाक का प्रतिषेध है । 
अक्रतुयुक्ताना वा धर्म: स्यात्‌ ऋतोः प्रत्यक्षशिष्टत्वात्‌ ॥१३॥ 
न अथवा, ऋतु के साथ जिनका सम्बन्ध न हीं है, ऐसे दान ग्रादि का निषेध धर्म है, 
क क्रतु में दान श्रादि के प्रत्यक्ष विहित होने से उनका निषेध धर्म नहीं है । 
तस्य वाऽप्यानुसा निकम विश्ञेषात्‌ ॥ १४७ 
अथवा, उस निषेध का विषय ग्रतिदेशशास्त्र से प्राप्त प्र 
श्रग्निहोत्र है, क्योंकि वे प्रत्यक्ष विहित नहीं हैं, ग्रानुमानिक हैं । 
श्रपि ठु वाक्यश्ेषत्वादितरपर्युदासः स्यात्‌ प्रतिषेधे विकल्पः स्यात्‌ ॥१५॥ 
“सि०-वाक्यशेष होने के कारण पर्युदास (किसी विशेष अवस्था में निषेध ) 
है। ज्योतिष्टोम में दीक्षित पुरुष न दान दे, न श्राहुतियाँ दे, न पकाए। यदि प्रतिषेध माना 
जाए तो विकल्प होगा । 


समा०- उक्त कः 
दीक्षितस्य दान-होम- 


याजादि का होम और 

श्रविशेषेण यच्छास्त्रमन्यायत्वाद्विकल्पस्य तत्सन्दिग्धभाराहिशेष- 
शिष्ट स्यात्‌ ॥१६॥ 
जो विशेष शास्त्रविहित है वह सामान्य शास्त्र से ग्रसम्बद्ध होता है, क्योंकि बह 
संदिग्ध होता है और विकल्प श्रन्याय्य होने से सामान्य-विधान विशेष विधि में नहीं 
होता। 
श्रप्रकरणे तु यच्छास्त्रं वि्ञेषे श्र्यमाणमविकृतमाज्यभागवत 
प्राकृतप्रतिषेधार्थम्‌ ॥१७॥ t 
है पूर्व ०--वैमृध श्रादि विकृति में श्रूयमाण ग्रप्रकरण-पठित वचन का ग्रविक्ृतरूप 
में बिधान हो तो वह प्राकृत श्रङ्गों के प्रतिषेध क्रे लिए होता है, श्राज्यभाग के समान । 
विकारे तु तदर्थ स्यात्‌ ॥१८॥ 
विकार होने पर भी वह प्राकृत ग्रङ्गो के प्रतिषेध के लिए ही होता है । 
वाक्यशेषो वा क्रतुनाष्प्रहणात्‌ स्यादनारभ्यविधानस्य ॥ १६॥ 
सि०--श्रनारम्य विधान का क्रतु के साथ सम्बन्ध न होने से यह वाक्यशेष है, 
अत; वेभूध श्रादि विकृति याग में सत्रह सामिधेनियाँ पढ़नी चाहिएँ । 
अन्त्रेष्ववाक्यद्गेषत्वं गुणोपदेश्ञात्स्यात्‌ ॥२०॥ 
मन्त्रों में वाक्यशेष नहीं होता वर्णानुपूर्वीरूप,गुण का उपदेश होने से । यहाँ पर 
प्रदान ही मुख्य कर्म होता है। 
नास्नाते दशनात्‌ ॥२१॥ 
जहाँ दविहोमों में स्वाहाकार ग्राम्नात नहीं है, वहाँ भी स्वाहा बोला जाता है, 
विधान होने से । 
प्रतिषेधाच्च ॥२२॥ 
आर कहीं-कहीं स्वाहाकार का प्रतिषेध होने से भी स्वाहाकार का होता सिद्ध होता 
है, क्योंकि प्राप्त का ही प्रतिषे हो सकता है। 
शररन्यतिग्राह्मस्य विकृतावुपदेशादप्रवृत्तिः स्यात्‌ ॥२३॥ 
पूर्व०--प्रम्ति और अ्तिग्राह्म का विकृति में उपदेश होते से चोदकशास्त्र की 
प्रवृत्ति नहीं होती । 
मासि ग्रहणं च तद्वत्‌ ॥२४॥ 
श्रौर, 'मासि' ग्रहण भी प्राकृत धर्म का निवर्तक है । 
ग्रहणं वा तुल्यत्वात्‌ ॥२५॥ 
सि०- चोदकशास्त्र से (भ्रतिग्राह्म का) ग्रहण होता है, समानता होने से । 
लिद्धदरशंनाच्च ॥२६॥ a 
लिङ्गवाक्यों से भी यही सिद्ध होता है कि ब्रतिग्राह् की विकृति में प्राप्ति है। 
ग्रहणं समानविधानं स्यात्‌ ॥२७॥ 
अग्नि और अतिग्राह्म का विकृति में जो उपदेश है, वह प्रकृति के समान विधान 

मासि ग्रहणमभ्यासप्रतिषेधार्थम्‌ ॥२८॥ 
मासि ग्रहण भ्रभ्यास के प्रतिषेध के लिए है। 
उत्पत्तितादर्थ्याच्चतुरवत्तं प्रधानस्य होमसंयोगादधिकमाज्यम- 
तुल्यत्वाल्लोकवदुत्पत्तेगुणभुतत्वात्‌ ॥२९॥ 
चठुरवत्त श्रवदान प्रधान द्रव्य से होना चाहिए, क्योंकि उसकी उत्पत्ति होम के 
लिए ही होती है ग्रौर उसका होम के साथ संयोग भी है । श्राज्य तो संस्कार के लिए है । 
वह प्रधान-द्रव्य पुरोडाश के तुल्य नहीं है तथा उसकी उत्पत्ति भी गौण है, लोकव्यवहार 
के समान । | 
तत्संस्कारश्रृतेश्च ॥३०॥ 
उपस्तरण भ्रौर भ्रभिघारण पुरोडाश के संस्कार के लिए श्रूयमाण होते हैं, चतुर- 
चत्त भ्रवदान में इनकी गिनती नहीं है। 
ताभ्यां वा संह स्विष्टकृतः सहस्वे द्विरभिघारणेन तदाप्तिवचनात्‌ ॥३१॥ 
सि०- चतुरवत्त उपस्तरण श्रौर प्रभिघारण के साथ होता है, क्योंकि स्विष्टकृत्‌ 
के सहङृत्व में दो बार प्रभिघारण का श्रवण चार की पूर्ति के लिए है। 
तुल्यबच्चाभिधाय सर्वषुभक्त्यनु क्रमणात्‌ ॥३२॥ 
समानता से कथन करके फिर सबमें भागों का कथन होने से यह सिद्ध होता है कि 
चतुरवत्ता उपस्तरण श्रोर भ्रभिघारण से मिलकर पुणे होती है । 
साप्तदवयवन्नियम्येत ।३३॥ 
पूर्व ०--सप्तदश --सत्रह सामिधेनियों के विकृतियाग में जैसा नियम है वैसा 
उपांशुयाग में चतुरवत्त का नियम हो सकता है। 
हविषो वा गुणमूतत्वात्तयाभूतविवक्षा स्यात्‌ ॥३४॥ 
सि०--हविष्‌ विधेय होने से होम सामान्य में चतुरवत्त हृविष्‌ की गुणत्व विवक्षा 
है ग्रर्थात्‌ उपांशुयाग में पुरोडाश में से ही चार भाग करके प्राहुतियों को चतुरवत्त किया 
जाएगा। 
पुरोडाशाभ्यामित्यधिकृतानां पुरोडाशयोरुपदेशस्तत्‌ श्रृतित्वाद्वेइय- 
स्तोमघत्‌ ॥३५॥ 
पुर्व०--प्रसोमयाजियो को ही ब्राग्नेय श्रौर ऐन्द्राग्न पुरोडाश की विधि है। 
सुवणं की कामना करनेवाले श्रसोमयाजियों के भ्रधिकार का श्रवण होने से उन्हें ही उक्त 
दो पुरोडाशों से याग करने का उपदेश है वेश्यस्तोम के समान । 
न त्वनित्याधिकारोऽस्ति विघेनित्येन सम्बन्धस्तस्मादवाक्यशेषत्वम्‌ ॥३६॥ 
श्नित्य (स्वर्ग-कामना) का भ्रधिकार नहीं, क्योंकि विधि का नित्य (द्शपौणं- 
मास) के साथ सम्बन्ध होता है, प्रत: इस वाक्य के साथ सम्बन्ध न होने से वह वाक्य का 
शेष नहीं है । | 
१ सति च नेकदेशेन करत्तुं: प्रधान मूतत्वात्‌ ॥३७॥ 
श्रधिकारशेष के होने पर 'पुरोडाशों का प्रसोमयाजी कर्ता के साथ सम्बन्ध नहीं 

हो सकता और श्रधिकार होने पर प्रधानभूत कर्त्ता का निर्देश किया जाता है तथा दर्श- 
पौर्णमास का एकदेशभूत पुरोडाश भी फल का साधक नहीं हो सकता। 
र कृत्स्नत्वात्तु तथा स्तोमे ॥३८॥ 
वेश्यस्तोम किसी का एकदेश नहीं है, वह तो सम्पूर्ण है, प्रत: वहाँ फल होता है । 
कर्तुः स्यादिति चेत्‌ ॥३९॥ 
प्राक्षेप--गौण कर्ता के लिए यह उपदेश है, यदि ऐसा कहो तो-- 
न गुणार्थत्वात्प्राप्ते न चोपदेशार्थः ॥४०॥ 
समा०--उक्त कथन ठीक नहीं, क्योंकि प्रधान कर्ता को ही क्रियोपदेश से गुणभूत 
प्राप्त होता है । प्राप्त के पुन: उपदेश में कुछ भी प्रयोजन नहीं है। 
कर्मणोस्तु प्रकरणे तन्न्यायत्वाद्‌ गुणानां लिङ्ग न कालशास्त्रं स्यात्‌ ॥४१॥ 
पुरोडाश श्रौर यागरूप कर्म के प्रकरण में '्सोमयाग' पद के प्रयोग से काल= 
समय ही लक्षित होता है। सोमयाग के समय से भिन्न समय (दशंपौणंमास) में उक्त 
दोनों पुरोडाशो से यजन करना चाहिए। 
यदि तु सान्नाय्यं सोमयाजिनो न ताभ्यां समवायोऽस्ति विभक्तकालत्वात्‌ ॥४२॥ 
परन्तु यदि सान्नाय हविष्‌ सोमयाजियों के लिए हो तो काल के भिन्न होने से 
उसका उक्त दोनों पुरोडाशों के साथ सम्बन्ध नहीं हो सकता । 
श्रपि वा विहितत्वाद्गुणार्थायां पुनः श्रुतौ सन्देहे श्रुतिह्विदेवतार्था 
स्याद्ययाऽनभिप्रेतस्तथाऽऽग्नेयो दशंनादेकदेवते ।।४३॥। 
दशै श्रौर पूर्णमास दोनों में ग्राग्तेय पुरोडाश विहित है, पुनः श्रुति किसलिए, 
ऐसा सन्देह होने पर इसका समाधान यह है कि श्रुति दो देवताओं के विधान के लिए है। 
एक देवतावाली भ्ररिन में श्राग्नेय केवल श्रनुवादरूप है । 
विधि तु बादरायण: ७४४॥ 
परन्तु दोनों की कालविधि होती है--ऐसा श्राचाय बादरायण मानते हैं। 
प्रतिषिद्धविज्ञानाद्वा ॥४५॥ 
सि०--यह कालविधि ग्रधिक कर्मों की उत्पत्ति ग्राग्नेय का ग्रनुवाद ओर ऐन्द्राग्न 
की विधि नहीं है, प्रतिषिद्ध विज्ञान से दोनों का अनुवाद है । 
तथा चान्याथेदर्दानम्‌ ॥४६॥ 
और, अन्यार्थे (श्रुतिप्रमाणों) से भी इसी प्रथ की पुष्टि होती है । 
उपांशुयाजमन्तरा यजतीति हविलिद्धाथुतित्वाद्ययाकामी प्रतीयेत ॥४७॥ 
पूर्व ०--“उपांशुयाजमन्तरा यजति' इस वाक्य से उपांशुयाग का विधान है । किसी 
हविविशेष की श्रुति न होने से कर्ता चाहे जिस द्रव्य से उपांशुयाग कर ले । 
ध्रौवाद्वा सर्वेसंयोगात्‌ ॥४८॥ 
सि०-'सर्व' शब्द का सब यागों के साथ सम्बन्ध होने से ध्रुवा नामक पात्रस्य 


भाज्य से ही उपांशुयाग करना चाहिए। 


६ 

तद्वच्च देवतायां स्यात्‌ ॥४९॥ 
पुर्व०--द्रव्य की भाँति देवता में भी श्रनियम है । उपांशुयाग किस देवता के लिए 
है, इसका भी कोई विधान नहीं है । 
तन्त्रीणां प्रकरणात्‌ ॥५०॥ 
सि०--प्रकरण के भ्रनुसार किसी एक देवता का श्रवगम हो सकता है । 
धर्साद्वा स्यात्प्रजापतिः ॥५१॥ 
पूर्वे ०--धर्म (विशेषताश्रों) के कारण प्रजापति ही उपांशुयाग का देवता होता है । 
देवतायास्त्वनिर्वचनं तत्र शाब्दस्येह मुदुत्बं तस्मादिहाधिकारेण ॥५२॥ 
जहाँ उपांशुयाग का विधान है, वहाँ उसके देवता का कथन नहीं श्रौर प्राजापत्य 
याग में उपांशु धर्मेवाचक शब्द का स्पष्ट श्रवण नहीं, श्रतः शब्द-साइश्य न होने से उपांशु- 
याग में मुख्य देवता भ्रर्नि का ही स्वामित्व है । 
विष्णुर्वा स्याद्धो त्राम्तातादमावास्याहविइच स्याद्धोत्रस्य तत्र दशनात्‌ ॥५३॥ 
अथवा, उपांशुयाग का देवता विष्णु है। होत्रमन्त्र के आम्नान होने से दशे = 
ग्रमावास्या की हवि: है । श्रमावास्या में ही वैष्णव हौत्र का दर्शन =विधान भी है। 
श्रपि वा पौर्णमास्यां स्यात्प्रधानशब्दसंयोगा दगुणत्वान्मन्त्रो यथाप्र धानं स्यात्‌ ॥५४॥ 
अथवा, पौर्णमासी में उपांशुयाग होता है, क्योंकि मुख्य शब्द का उसी के साथ 
श्रवण होता है। मन्त्र गौणरूप होने से प्रधान के अनुसार कर्म होना चाहिए। 
श्रानन्तर्य च सान्नाय्यस्य पुरोडाशेन दर्शयत्यमावास्याविकारे ॥५५॥ 
श्रमावास्या का विकृतियाग जो साकंप्रस्थानीय है उसमें सान्ताय का ग्रानन्तर्य 
पुरोडाश के द्वारा देखा जाता है, उपांशुयाग का नहीं, ग्रतः श्रमावास्या में उपांशुयाग का 
भ्रनुष्ठान नहीं होता । 
घ्रग्नीषोमविधानातु पोणंमास्यामुभयत्र विधीयते ॥५६॥ 
वस्तुतः पौणेमासी याग में ग्रग्नी षोमीय देवता का विधान है, प्रतः पोर्णमासी श्रौर 
श्रमावास्या दोनों में उपांशुयाग कतव्य है। 
प्रतिषिद्ध य विधानाद्वा विष्णुः समानदेशः स्यात्‌ ॥५७॥ 
सि०--प्रतिषेध करके विधान होने से पौर्णमासी में ही उपांशुयाग होता है प्रौर 
विष्णु, प्रजापति और ग्रग्नीषोमीय उसके देवता हैं । 
तथा चान्यार्थदर्शनम्‌ ॥५८॥ 
पौर्णमासी में चौदह ग्राहुतियों के हवन के विधान से प्रन्य प्रमाण भी इसी अर्थ 
को दिखाते हैं कि श्रमावास्या में उपांशुयाग नहीं होता । 
न चानङ्गः सकृत्‌ श्रुतावुभयत्र विधीयेतासम्बन्धात ॥५९॥ 


७ 


प्रधान के एक बार श्रूयमाण होने से वह दो स्थानों पर विहित नहीं हो सकता, 
क्योंकि दोनों का परस्पर सम्बन्ध नहीं है । 


विकारे चाश्रुतित्वात्‌ ॥६०॥ 
और, ग्रमावास्या के विकृतियाग में उपांशुयाग का श्रवण न होने से ग्रमावास्या में 

उपांशुयाग कतेव्य नहीं । 
द्विपुरो डाशायां स्यादन्तरालगृणार्थंत्वात्‌ ॥६१॥ 
पुर्व०--दो पुरोडाशवाले पोणंमासी में उपांशुयाग होना चाहिए, श्रन्तरालरूप 
गुण का विधान होने से। 
श्रजामिकरणार्थत्वाचच ॥६२॥ 
श्रौर, ्रजामित्व =श्रसाइश्य करने के लिए भी द्विपुरोडाश दशा में ही उपांशुयाग 


, सिद्ध होता है। 


तदर्थमिति चेन्न तःप्रधानत्वात्‌ ॥६३॥ 

प्रन्तरालत्व होने से द्विपुरोडाश दशा में ही उपांशुयाग होता है, यदि ऐसा कहो 
तो--यह कथन ठीक नहीं, क्योंकि पौर्णमासी प्रधान है प्रोर ग्रन्तराल गोण है, ्रत: एक 
पुरोडाशवाले पोणंमासी में भी उपांशुयाग कतंव्य है । 

श्रशिष्टेन च सम्बन्धात्‌ ॥६४॥ 
श्रौर, ग्रश्चुत श्रन्तरालार्थं के साथ उपांशुयाग का सम्बन्ध करना चाहिए । 
उत्पत्तेस्तु निवेशः स्याद्ग॒णस्यानुपरोधेतार्थस्य विद्यमानत्वाद्विधानादन्तरार्थंस्य 
; नेमित्तिकत्वात्तदभावेऽश्रुतौ स्यात्‌ ॥६५॥ 

गुणत्व से श्रन्तराल श्रूयमाण नहीं होता। उप्पत्तिवाक्म के द्वारा ही श्रन्तराल में 
उपांशुयाग निविष्ट होता है अन्तराल श्रर्थ द्विपुरोडाश में होता है, विधान होने से । जहाँ 
प्रन्तरालरूप निमित्त होता है वहाँ ही उपांशुयाग होता है; जहाँ ब्रन्तराल नहीं होता वहाँ 
उपांशुयाग भी नहीं होता । यदि द्विपुरोडाशवाली पौर्णमासी न हो तो एक पुरोडाशवाली 
पौर्णमासी में उपांशुयाग होता है; परन्तु दो पुरोडाशवाली पोणंमासी है, श्रत: एक 
पुरोडाशवाली पौर्णमासी में उपांशुयाग नहीं होता । 

उभयोस्तु विधानात्‌ ।।६६।। र 

सि०--विधान होने से एक पुरोडाश श्रौर द्विपुरोडाशवाली दोनों पुर्णेमासियो में 

उपांशुयाग होता है। . 
गणानाञ्च परार्थत्वादुपवेषवद्‌ यदेति स्यात्‌ ॥६७॥ 

गुणों के प्रधान के लिए होने के कारण गुणों के होने या ता होने प्र भी प्रधान 
कार्य होता है, “उपवेषी' के समान, अतः उपांशुयाग एक पुरोडाशवाली पूर्णमासी में भी 
करना चाहिए । 
ग्रनपायइच कालस्य लक्षणं हि पुरोडाशो ॥॥६८॥ 
दोनों पुरोडाश काल को लक्षित करते हैं। एक पुरोडाश में भी यह लक्षण है। 

प्रांसाथ मजामित्वम्‌ ॥ ६९ 

ग्रौर जो उपांशुयाग को श्रजामित्व के लिए कहा हैं, 


लिए है । 


वह तो केवल प्रशंसा के 


॥ इति पूर्वमीमांसादशने दशमाध्यायस्य ग्रष्टमः पाद: ॥। 
॥ इति दशमोऽध्यायः ॥ 

एकादशोऽध्यायः 


प्रथसः पादः 


प्रयोजनाभिसम्बर्धात्पृथक्‌ सतां ततः स्यादेककम्यमेकशब्दाभिसंयोगात्‌ ॥ १॥ 
सि०--पृथक्‌-पृथक्‌ आग्नेय आदि याग एक कमे हैं, क्योंकि उन सबका मिलकर 
एक नाम है ग्रौर उन सबका प्रयोजन के साथ ग्रभिसम्बन्ध है। (एक कमे का ग्रर्थ है एक 
फल होना, सब भ्रङ्गों का एक फल होता है, ्रलग-भ्रलग नहीं 1) 
शेषवद्वा प्रयोजनं प्रतिकमं विभज्पेत ॥ २॥ 
श्राक्षेप--'शेष' के समान प्रतिकर्म फल का भेद होता है । 
श्रविधानात्तु नं बं स्यात्‌ ॥३॥ 
समा०- शेष ग्रौर शेषी का साम्यरूप से विधान न होने से ऐसा नहीं हो सकता । 
शेषस्य हि पराथंत्वा द्विधानात्प्र तिप्र धानभावः स्यात्‌ ॥४॥ 
शेष फल परार्थ = प्रधान के लिए होता है श्रौर इसका विधान भी है, ग्रतः 
प्रत्येक प्रधान में इसकी ग्रावृत्ति होती है। 
्रङ्कानां तु शब्दभेदात्क्रतुवत्स्यात्‌ फलान्यत्वम्‌ ॥५॥ 
पु ०--शब्दभेद होने से ग्रङ्गों का फल पृथक्‌-पृथक्‌ होता है, सौर्यं श्रादि ऋतुग्रों 
के समान । 
श्रथ भेदस्तु तत्राथे हैकार्थ्यादेककम्यंम्‌ ॥६॥ 
सि०--क्रतुश्नो में भ्रथंभेद है परन्तु यहाँ अङ्ग प्रधान कर्म के उपकारी हैं, प्रतः 
सब एक कर्म --फलजनक हैं। 
शब्दभेदान्नेति चेत्‌ ॥७॥ 
श्राक्षेप--शब्द भिन्न होने से भ्रङ्गों का फल पृथक्‌-पृथक्‌ होता है, यदि ऐसा कहो 
तो. 
कर्मार्थ त्वात्प्रयोगे ताच्छब्द्यं स्यात्तदर्थेत्वात्‌ ॥ ८७ 
समा? उक्त कथन ठीक नहीं। कर्मार्थत्व होने से उसी प्रधान प्रयोग वचन से' 
ही घ्रङ्गों का भी प्रयोग कहा गया है, क्योंकि वे उसी के लिए होते हैं। 
कर्ते विधेर्नानार्थत्वाद्गु णप्र घानेषु ॥९॥ 
प्रधान भ्रोर भ्रद्ध-विधियो में कर्ता को जो प्रधान विधि है, वह नाता प्रथेवाली 


होती है। प्रधान विधि तो फलाथं होती है श्रौर ग्रङ्गविधि प्रधानार्थ होती है, भ्रतः भ्रङ्ग 
अधान से भ्रनुगुहीत नहीं होते। 

श्रारम्भस्य शब्दपूर्वत्वात्‌ ॥१०॥ 
प्रत्यक व्यापार शब्दपुवक होता है, श्रत: प्रधान-प्रयोग रङ्गो 
प्रयोग विधीयमान होता है। उ चा 
एकेनापि समाप्येत कृतार्थत्वाद्‌ यथा क्रत्वन्तरेषु प्राप्तेषु चोत्त रावत्स्यात्‌ ॥११॥ 
पुव०--एक अङ्ग का अनुष्ठान करने से भी प्रयोग की समाप्ति होती है, क्योंकि 
उससे कृतार्थता हो जाती है, स्वगं-साधन सौय ्रादि में से किसी भी यज्ञ से स्वर्ग की प्राप्ति 
हो जाती है, 'उत्तरा' के समान । 
फलाभावादिति चेत्‌ ॥१२॥ 
श्राक्षेप--सम्पुर्णता न करने से फल का श्रभाव होता है, यदि ऐसा कहो तो-- 
न कमं संयोगात्प्रयोजनमशब्ददोषं स्यात्‌ ॥१३॥ 
समा०--उक्त कथन ठीक नहीं। प्रधान क्म का फल के साथ संयोग होने से 
फलार्थंत्व में कोई शब्ददोष नहीं है । 
ऐकशन्द्यादिति चेत्‌ ॥१४॥ 
श्राक्षेप--केवल एक वाक्य होने से दशंपू्णमासियो से तत्फल है, समिदादि से 
नहीं, यदि ऐसा कहो तो-- 
नार्थ पृथक्त्वात्समत्वाद गुणत्वम्‌ ॥१५॥ 
समा०--उक्त कथन ठीक नहीं, क्योंकि ग्रथ में पृथकत्व होता है श्रोर समानता 
होने से ग्रगुणत्व भी होता है। 
विधेस्त्वेकश्रु तित्वादपर्यायविधानान्तित्यबत्‌ श्र तिभूताभिसंयोगार्थन युगपत्प्राप्तेयं था- 
क्रमं स्वशब्दो निवीतवत्तस्मात्सवंप्रयोगे प्रवृत्तिः स्यात्‌ ॥१६॥ 
सि०--एकदेश से भी अङ्गों के प्रयोग का कथन ठीक नहीं, क्योंकि विधि का एक 
श्रुतित्व होने से सर्वाङ्गोपसंहार से प्रयोग होता है । पर्याय से इन भ्रङ्गों का विधान न होने 
से भी एकदेशापेक्षा युक्त नहीं हैं । प्रथे के द्वारा एक ही साथ प्राप्ति होने के कारण भी 
नित्यवत्‌ श्रुतों का भी एकदेश अपेक्षित नहीं होता । क्रमपुवंक सब श्रज्ों का अनुष्ठान 
करना चाहिए निवीत की भाँति । यहाँ भी सवंप्रधान प्रयोग के साथ सब अङ्गों का म्रनुष्ठान 
करना चाहिए । 
तथा कार्मोपदेशः स्यात्‌ ॥१७॥ 
ऐसा करने से कर्म (गहुतियों की संख्या) का उपदेश भी चरितार्थ होता है। 
क्रत्वन्तरेषु पुनवचनम्‌ ॥१८॥ 
भिन्न-भिन्न यागों में भ्रलग-भ्रलग फलश्रुति है। यहाँ सब कर्म मिलकर फल देते 
ग्रतः सब श्रङ्गों का प्रनुष्ठान एकसाथ होना चाहिए। 
के उर्व तात कृतार्थ त्वात्स्वदोहे यथाकामी प्रतीयेत ॥१६॥ 
“उत्तरा! यागों में दोहन विहित न होते से और वाग्विसर्ग झादि के विधान से 
कृतार्थं होने से यह निष्कर्ष निकलता है कि गोग्रों के दोहन में कर्ता स्वतन्त्र है, वह इच्छा- 


नुसार भ्रपती गोग्रों को दुह सकता है। 

कमंण्यारम्भभाव्यत्वात्कृषिचत्‌ प्रत्यारम्भं फलानि स्युः ॥२०॥ 
काम्य-कमे के भ्रनुष्ठान में प्रत्येक प्रयोग से फल प्राप्त होना चाहिए, प्रत्येक 
भ्रारम्भ से फल हुआ करते हैं, कृषि के समान । 
श्रधिकारइच सर्वेषां कार्यत्वादुपपद्यते विशेष: ॥२१॥ 
झर, सब कर्मों का अनुष्ठान पुनः-पुनः करने से विशेष श्रधिकार उपपन्न -- प्राप्त 
होता है प्रतः जितनी इच्छा है, उतना भ्रभ्यास करे । 
सकृत्तु स्यात्कृतार्थत्वादङ्गवत्‌ ॥२२॥ 
पूवं --काम्य-कम का तो ग्रङ्गवत्‌ एक ही बार भ्रनुष्ठान करना चाहिए, क्योंकि 
एक बार भ्रनुष्ठान करने से ही विधि चरितार्थ हो जाती है । 
शब्दार्थड्च तथा लोके ॥२३॥ 
श्रौर, विधि शब्द के भ्रथे का भ्रनुष्ठान एक ही बार होता है, जैसे लोकव्यवहार में 
काष्ठ लाग्नो' ऐसा कहने पर एक ही बार काष्ठ (लकड़ी) लाया जाता है । 
भ्रपि वा सम्प्रयोगे यथाकामीप्रतीयेताश्रृतित्वाद्वि धिषु वचनानि स्युः ॥२४॥ 
सि०--काम्य कर्मों के अनुष्ठान में कर्ता श्रपनी इच्छानुसार एक या अनेक बार 
काम्य-कमे कर सकता है । एक ही बार कमे करे, ऐसा कोई शास्त्र वचन नहीं है। विधि- 
वचन तो केवल काम्य-कमों का भ्रनुष्ठान ही बताता है । 
ऐकशनब्द्यात्तयाङ्ग षु ॥२५॥ 
एक ही शब्द--वचन के होने से श्रङ्गों के ्रनुष्ठान में वैसा हो सकता है, परन्तु 
फल की इच्छा में नहीं, प्रत: काम्य-कमों की श्रावृत्ति होती है। | 
लोके कर्मा$थलक्षणम्‌ ॥२६॥ 


लोकिक दृष्टान्त भी ठीक नहीं । लौकिक कर्म का फल प्र त्यक्ष होता है, श्रतः 
उसी के अनुसार कर्म होता है। 


क्रियाणामर्थशेषत्वात्पत्यक्षमतस्तन्निवृत्त्याध्पवर्ग: स्यात्‌ ॥२७॥ 


दृष्ट प्रयोजनवाली क्रियाश्रों (कूटकर चावल निकालना आदि ) का प्रयोग फल- 
निष्पत्ति पर्यन्त होता है, ्रतः प्रयोजन की सिद्धि तक ्रावृत्ति होनी चाहिए । 
, _ धममात्रे त्वदशंनाच्छब्दार्थेनापवगेः स्यात्‌ ॥२८॥ 
जहा भ्रवहनन भ्रदृष्ट फल के लिए होता है, वहाँ एक बार ही श्रवहनन करना 
चाहिए, क्योंकि ऐसा करने से विधि चरितार्थ होती है। 
कतुवद्वानुमानेनाम्यासे फलभूमा स्यात्‌ ॥२९॥ 
धुव०---प्रम्यास करना चाहिए, क्योंकि अभ्यास करने से भूमा =श्रधिक फल 


हाता है, यह अनुमान से जाना जाता है। जैसे सोयं आदि में फल कर्म से होता है, उसी 
प्रकार यहाँ भी होता है। = होता है, उ 


सकृद्वा कारणेकत्वात्‌ ॥३०॥ 


| सि०--एक बार ही अङ्ग का प्रयोग करना चाहिए, प्रधानरूप कारण एक होने 
से। 

परिमाणं चानियमेन स्यात्‌ ॥३१॥ 
जब अङ्ग के एक बार या भ्रनेक बार करने का कोई नियम नहीं है, तब यज्ञ की 
श्राहुतियों की कोई सीमा नहीं रहेगी, ग्रतः ग्रम्यास नहीं है । 
फलारम्भनिवृत्तः ऋतुषु स्यात्‌ फलान्यत्वम्‌ ॥३२॥ 
क्रतुग्रों में प्रम्यास उचित है, क्योंकि वहाँ फल के ग्रारम्भ से स्वर्गादि की प्राप्ति 
होती है । क्रतुश्रों में फलभेद होता है । काम्यकमों में कर्म मुख्य है, सब कर्मं मिलकर फल 
देते हैं, श्रत: वहाँ श्रभ्यास नहीं है। 
्र्थवांस्तु नेकत्वादभ्यासः स्यादनर्थको यथा भोजनमेकस्मिन्नर्थस्या- 
परिमाणत्वात्प्रधाने च क्रियार्थत्वाद नियमः स्यात्‌ ॥३३॥ 
पूवं ०--श्रद्गों का श्रभ्यास फलवान्‌ होता है । एक कर्मविषयक अभ्यास श्रनर्थक 
होता है, जैसे एक ही समय भोजन की आवृत्ति निरर्थक होती है । प्रधान फल नियत न 
होने से ग्रौर प्रधान कमै में क्रिया फल उत्पन्न करने में सहायक होने से वहाँ नियम नहीं 
होता । 
पृथक्त्वाद्विधितः परिमाणं स्यात्‌ ॥३४॥ 
चोदह और तेरह संख्या का नियम भिन्न भ्रर्थवाला है। श्रर्थ भिन्न होने से 
उपकाराभ्यास न्याय प्राप्त होने पर ब्राहुतियों की संख्या विधिपरक होती है । 
भ्रनभ्यासो वा प्रयोगवचनेकत्वात्सवंस्य युगपच्छास्त्रादफलत्वाच्च 
कर्म णः स्यात्क्रियाथेत्वात्‌ ॥३५।। 
सि०--प्रयोगवचन के एक होने से अङ्गो का श्रम्यास नहीं होता। कर्म का ग्रफ- 
लत्व होने से सब भ्रङ्ग ग्रौर प्रधान कलाप का एक साथ शासन है। श्रद्धों का स्वयं कोई 
फल नहीं, परन्तु वे प्रधान कमे के सहायक हैं । 
ग्रम्यासो वा छेदनसम्मार्गाऽवदानेषु वचनात्सकृत्त्वस्य ॥३६॥ 
पुवे०--श्रङ्गों का भ्रभ्यास होता है, क्योंकि एक बार करते का विधान छेदन, 
सम्मारे और श्रवदान के सम्बन्ध में ही है। 
श्रनभ्यासस्तु वाच्यत्वात्‌ ॥३७॥ 
सि०--प्रयाजादि अङ्गो में श्रम्यास नहीं होता, वे एक ही बार किये जाते हैं । 
छदन आदि में जो श्रभ्यास कथन किया है, उसका प्रयोजन भिन्न है । 
बहुवचनेन स्ंप्राप्तेविकल्पः स्यात्‌ ॥३८॥ 
पूर्व ०--बहुवचन से संख्याओ्रों की प्राप्ति होने से संख्याग्रों का विकल्प होता 
चाहिए । ('कपिञ्जलानालमेत'-यहाँ 'कपिञ्जलान्‌' बहुवचन है, प्रत: तीन, चार, पाँच 
कोई भी संख्या ली जा सकती है।) 
दृष्टः प्रयोग इति चेत्‌ ॥२९॥ 
प्राक्षेप--'बहुवचन से तीन का ही ग्रहण करना चाहिए, क्योंकि ऐसे प्रयोग 


मिलते हैं, यदि ऐसा कहो तो-- 


CC-0. Gurukul Kangri Collection, Haridwar र ही 


Digitized by Arya Samaj Foundation Chennai and eGangotri 


AGS मीमांसादशंनम्‌ [१११ 


तथेहि ॥४०॥ 
समा०--उस प्रकार तो यहाँ भी कपिञ्जल का प्रयोग मयुर और कपोत में भी 
देखा गया है। 
भक्त्येति चेत्‌ ॥४१॥ 
ग्राक्षेप--यहाँ कपिञ्जल शब्द का प्रयोग गौणवृत्ति से है, यदि ऐसा कहो 
तो-- 
तथेतरस्मिन्‌ ॥४२॥ 
समा०--उसी प्रकार अन्य स्थानों पर भी गौणवृत्ति से ही प्रयोग समभना 
चाहिए । 
प्रथमं वा नियम्येत कारणादतिक्रमः स्यात्‌ ॥४३॥ 
सि०--बहुसंख्या में प्रथम नियम्य होता है श्रर्थात्‌ केवल तीन का ही ग्रहण होगा। 
इसका नाम है 'कपिञ्जल-न्याय' । कोई विशेष कारण होने पर ही तीन संख्या का श्रति- 
क्रमण होता है। 
तथा चान्यारथं दशनम्‌ ॥४४।। 
इस प्रर्थ के साधक प्रन्य प्रमाण भी उपलब्ध होते हैं । 
प्रकृत्या च पुर्वेवत्तदासत्ते; ॥४५॥ 
श्रौर, प्रकृति से श्रग्नीषोमीय से एकत्व प्राप्त होता है, क्योंकि पूर्ववत्‌ उसका 
सामीप्य है । (तीन संख्या एकत्व के समीप है, चार भ्रादि नहीं, प्रतः कपिञ्जलान्‌ से तीन 
` कपिञ्जल समझने चाहिएँ । प्रथम के त्याग करने में कोई प्रमाण नहीं है । ) 
उत्तरासु न यावत्स्वमपूर्वत्वात्‌ ॥४६॥ 
पूव०--'उत्तर' गौग्रों में जितनी गोग्रों में यजमान का स्वत्व है, उतनी गोग्रों 
को दुहने का विधान है । यहाँ प्रपूवं ग्रथ होने से विधि है, भ्रनुवाद नहीं है। 
यावत्स्वं वाऽन्यविधानेनानुवादः स्यात्‌ ॥४७॥ 
यजमान के पास जितनी गौ हैं उन सबका दोहन करना चाहिए, यह तो अनुवाद 
है, विधान दूसरा है। “विसृष्टवागनन्वारभ्य'--वाणी को छोड़कर उन गौग्नों को न छए, 
इस वाक्य में विधान है। 'उत्तरा दोहयति' फिर पिछली गायों को दुहता है, इस वाक्य में 
विधान नहीं है। 
साकल्यविधानात्‌ ॥४८॥ 
सारी गायों के दोहन का विधान होने से उत्त रा-दोहन भ्रनुवाद है । 
| बह्वथंत्वाच्च ४ ६॥ 
तथा, बहुत भ्रथं का कथन होने से बहु-दोहन की प्रतीति होती है। 
श्ररिनहोत्रे चाशेषवद्यवागूनियम: ॥ ५०॥ 
शरोर, श्रग्तिहोत्र में यवागू (यव की माँढ) की ग्राहुति का नियम समस्त पय की 
सान्नायार्थंता को दिखाता है । (सान्ताय=दही श्रोर घी का घोल ) 

तथा पयः प्रतिषेधः कुमाराणाम्‌ ॥५१॥ 
उ ण में बहत वन तें 
दूध देने कर पं ही (यज में बहुत सा सन्ताय होना चाहिए) कुमारों को 
सर्वप्रापिणापि लिङ्ग न संयुज्य देवताभिसंयोगात्‌ ॥५२॥ 
छ ऐसा है भी विद्यमान है जो सब गोश्रों के दोहन का विधान करके उससे 
त्स और मनुष्यों की तृप्ति करके उसका सम्बन्ध देवताश्रों से जोडता है। 
_अधानकर्मार्थत्वादड्ानां तद्भेदात्‌ कमं भेदः प्र योगे स्यात्‌ ॥५३॥ 
पूर्व? ऱ्श्रज्ञों के प्रधान के लिए होने से प्रधान कर्मों में भेद होने पर श्रद्धों के 
अनुष्ठान में कर्मभेद होता है । 
ऋमकोपइच यौगपद्ये स्यात्‌ ॥५४॥ 
एक साथ तन्त्र' रूप अनुष्ठान करने से विहित== प्रधानों का क्रमकोप होता है । 
तुल्यानां तु यो गपद्यमेकशब्दोपदेञात्‌ स्याहिशेषाग्रहणात्‌ ॥५५॥ 
सि०--जिस कर्म के देश, काल और कर्ता समान होते हैं, उनका अनुष्ठान एक- 
साथ ही होता है । श्रङ्ग का उपदेश भी दशे भ्रोर पीर्णमासरूप एक ही शब्द से होता ई 
भ्रौर अङ्गो में कोई विशेषता भी नहीं, ग्रतः तन्त्र से ग्रनुष्ठान होना उचित है । [ 
| एकार्थ्यदिव्यव्सय: स्यात्‌ ॥५६॥ 
सारे भ्रद्धों का प्रयोजन एक होने से क्रमकोप भी नहीं है । 
तथा चान्या्थदशंन॑ कामुकायनः ॥५७॥ 

इसी अथे को सिद्ध करने के लिए भ्रन्य प्रमाण भी उपलब्ध होते हैं, ऐसा श्राचाये 

कामुकायन मानते हैं । 
तन्न्यायत्वादशक्तेरानुपुव्यं स्यात्संस्कारस्य तदर्थत्वात्‌ ॥५८॥ 

'ग्रद्गों का एकसाथ प्रनुष्ठान होना चाहिए! इस न्याय से संत्र सहक्रिया होती 
है परन्तु जहाँ सह-भ्रनुष्ठान सम्भव नहीं वहाँ श्रावृत्ति से श्रङ्गों का भ्रनुष्ठान होता है, 
क्योंकि एक संस्कार से ही कायं पूर्ण हो जाता है। 

श्रसंस्पृष्टोऽपि तादर्थ्यात्‌ ॥५९॥ 

शराक्षेप--श्रसंस्पृष्ट आाघार श्रादि भी प्रधान के लिए होने से प्रतिवतित 

होते हैं । 
विभवाद्वा प्रदीपवत्‌ ॥६०॥ 

समा०--किसी एक के सन्निधान में क्रियमाण होने पर भी ग्रङ्ग सबके उपकारक 
होते हैं, श्रतः अङ्गौं में सामथ्यं होने से उनकी प्रवृत्ति नहीं है प्रदीप के समान। प्रदीप एक 
की सन्निधि में प्रदीप्त होकर सबका उपकार करता है। 


१. जब एक ही कमं बहुतों का उपकारक होता है, उसे तन्त्र कहते हैं, जेसे मध्य 
` में रखा हुग्रा दीपक। जो कार्य प्रलग-प्रलग करने पड़ते हैं, उन्हें प्रवाप कहते हैं, जेसे 
चन्दन सबंको भ्रलग-प्रलग लगाना पड़ेगा । 

्र्थात्तु लोके विधिः प्रतिप्रधानं स्यात्‌ ॥६१७ 
पूर्व०--लोकव्यवहार में फलरूप श्रथ प्रत्यक्ष होने से सक्ृत्‌ --एक बार श्रनुष्ठान 
माना जा सकता है परन्तु विधि-प्राप्त कर्म तो प्रत्येक प्रधान के साथ होना चाहिए। 
सक्‌ दिज्यां कामुकायन: परिमाणविरोधात्‌ ॥६२॥ 
भ्राचाये कामुकायन का मत है कि श्रङ्गो का श्रनुष्ठान एक बार होना चाहिए 
भ्रन्यथा गआहुतियों के परिमाण में विरोध श्राएगा । 
विधेस्त्वितरार्थत्वात्‌ सक दिज्याश्रु तिव्यतिक्रमः स्यात्‌ ॥६३॥ 
अङ्गो का भ्रनुष्ठान प्रधान के लिए होने से एक ही बार श्रनुष्ठान करना शास्त्र- 
विरुद्ध है। 
विधिवत्प्रकरणाविभागे प्रयोग बादरायण: ॥६४॥ 
सि०--प्रकरण में विभाग न होने से तन्त्र से प्रयोग होता है, श्राचार्य बादरायण 
ऐसा मानते हैं। 
क्वचिहिधानान्तेति चेत्‌ ॥६५॥ 
श्राक्षेप--कहीं-कहीं सहविधान होने से सवेत्र सहविधान नहीं हो सकता, यदि 
ऐसा कहो तो-- 
न विधइचोदितत्वात्‌ ॥६६॥ 
समा०--उक्त कथन ठीक नहीं, क्योंकि निर्वाप विधि का पृथक्‌ कथन है । 
व्याख्यातं तुल्यानां यौगपद्यमग ह्यमाणविशेषाणाम्‌ ॥६७॥ 
पूवे ०--जैसा पूर्व व्याख्यान कर दिया गया है, जहाँ किसी विशेष के ग्रहण का कथन 
न हो श्रौर समानता हो, वहाँ सह-ग्रनुष्ठान होता है। 
भेदस्तु कालमेदाच्चोदनाव्यवायात्‌ स्याद्विशिष्टानां विधिः 
प्रधानकालत्वात्‌ ॥६८॥ 
सि०--काल भेद होने से प्रदान का भेद ही है। चोदक-व्यवाय --व्यवधान होते 
से कालभेद होता है। काल की प्रधानता होते से विशिष्टों की विधि होती है। 
तथा चाच्यार्थदशनम्‌ ॥६९॥ 
अन्य प्रमाणों के उपलब्ध होने से भी उक्त कथन की सिद्धि होती है । 
विधिरिति चेन्न वतंमानापदेशात्‌ ॥७०॥ 
उक्त वाक्य विधिपरक है, यदि ऐसा कहो तो--ठीक नहीं, क्योंकि वतंमानकाल 
का उल्लेख है । 


॥ इति पुर्वेमीमांसादशने एकादशाध्यायस्य प्रथमः पादः ॥। 


द्वितीय: पादः 


एकदेशकालकत्तत्वं मुख्यानामेकशाब्दोपदेशात्‌ ॥ १।। 
सि०--प्रधानभूत छह अङ्चो में देश, काल ग्रौर कर्त्ता की एकता होती है, क्योंकि 


उनका एक शाब्द से विधान है 

श्रविधिचेत्कमंणामभिसम्बन्धः प्रतीयेत तल्लक्षणार्थाभिसंयोगाद 
विधित्वाच्चेतरेषां प्रतिप्रधानं भावः स्यात्‌ ॥२। ` 
पुर्व ० ह प्रधान कर्मो को उद्देशी के देश ग्रादि का विधान न होता तो _ 
"मागव श्रादि ग्रद्धों का देश, काल प्रादि के साथ सम्बन्ध हो सकता था परन्तु लक्षणों के 
संयोग से प्रत्येक प्रधान के साथ इतर विधियों का सम्बन्ध है। 
श्रङ्ग षु च तदभावः प्रधानं प्रति निर्देशात्‌ ॥३॥ 
पर्वे ०--प्रयाजा दि श्रद्गों में देश, काल ग्रादि का ग्रभाव होता है, क्योंकि उनका 
प्रधान के प्रति निर्देश है। 
यदि तु कर्मणो विधिसम्बन्धः स्यादे कशब्दरातप्रधातार्थभिसंयोगात्‌ ।४॥ 
सि०--यदि 'ग्राग्नेय' श्रादि कर्म का विधि के साथ सम्बन्ध होता तो श्रलग- 
श्रलग श्रनुष्ठान होता परन्तु ऐसा है नहीं, क्योंकि समुदायवाचक एक शब्द से निर्देश होने 
से उसका सम्बन्ध स्वर्ग रूप प्रधान फल की प्राप्ति के साथ है । 
तथा चान्यार्थदर्शनम्‌ ॥५॥ 
ऐसा मानने पर ग्रन्य प्रमाण भी सङ्गत हो जाते हैं। 
श्रुतिइचेषां प्रधानवत्कर्मश्रृतेः पदार्थत्वात्कर्मणोऽभ्रुतित्वाच्च ॥६॥ 
दर्शपोर्णमासरूप कमे की श्रुति परार्थ है, प्रत: देशादि का श्रवण प्रधानवत्‌ होता 
है। कमं के ग्रश्नुत होने से भी तन्त्रभाव सिद्ध होता है। 
श्रङ्काति तु विधानत्वात्प्रधानोपदिश्येरंस्तस्मात्स्यादेकदेशत्वम्‌ ॥७॥ | 
सि०--फलवाक्य से विधान होने के कारण श्रद्ध प्रधान के साथ उपदिष्ट होते 
हैं, ग्रतः ग्रङ्गों का प्रधान के साथ एक ही देश तथा काल कतुंत्व होता है। 
द्रव्यदेवतं तथेति चेत्‌ ॥८॥ 
भ्राक्षेप--द्रव्य भ्रौर देवता प्रधान और श्रङ्गो के मंद से होता है, यदि ऐसा कहो 
तो-- 
न चोदना विधिशेषत्वान्नियमार्थो विशेषः ॥९॥ 
समा०---उवत कथन ठीक नहीं, क्योंकि द्रव्य श्रौर देवता उत्पत्ति-विधि के शेष 
होने से विशेष नियम के लिए हैं । ॥ न 
तेषु समवेतानां समवायात्तन्त्रमङ्गानि भेदस्तु तद्भेदात्कमंभेदः प्रयोग स्यात्तषां 
प्रधानशब्दत्वात्तथा चान्यार्थदशेनम्‌ ।।१०॥ 
प्रधानयाग में विहितों का सम्बन्ध होने से तन्त्र से भ्रनुष्ठान होता है। द्रब्य और 
देवता का भेद होने से कम -- प्रनुष्ठान में भी भेद होता है भौर प्रयोग में भी । छह यागो 
के प्रधान होने से श्रौर ग्रङ्ग तथा श्रज्ञी का तन्त्र से अनुष्ठान करने से पोर्णमासी में चौदह 
ग्राहुतियाँ देने का विधान भी उपपन्त हो जाता है। 


मस्यिष्वे 


इष्टिराजसूयचातुमस्यिष्वेककर्म्यादद्धांनां तन्त्रभावः स्यात्‌ ॥११॥ 
पूर्व०--दर्शेष्टि, पौणमासेष्टि, राजसूय श्रौर चातुर्मास्य में एक फल 


से प्रयोग होता है । 


होने से तन्त्र 

कालभेदान्नेति चेत्‌ ॥१२॥ 


प्राक्षेप--काल का भेद होने से तन्त्र से भ्रनुष्ठान करना उचित नहीं, यदि ऐसा 


, कहो तो-- 
नेकदेशत्वात्पशुदत्‌ ॥ १३।। 
समा०--उक्त कथन ठीक नहीं, वयो कि पशु की भाँति एकदेशत्व होता है । 
अपि वा कर्मपृथक्त्वात्तेषां तन्त्रविधानात्साङ्ानामुपदेशञः स्यात्‌ ॥१४॥ 
सि०--दर्शयाग त्रय और पौर्णंमासयाग त्रय का तन्त्र से विधान होते के कारण 
दशंप्रयोग भौर पौर्णमासप्रयोग पृथक्‌ होता है, ग्रतः उन-उन प्रयोगों में ग्रङ्गसहित प्रयोगों 
का उपदेश है, इसलिए विशेष ग्रहण करने में भेद होता है । 
तथा चान्यार्थदर्शनम्‌ ॥१५॥ 
पौर्णमासी में चौदह ्राहुति आदि के प्रमाण उपलब्ध होने से भी भेद ही सिद्ध 
होता है। 
तदाऽवयवेषु स्यात्‌ ॥१६॥ 
तब चातुर्मास्य ग्रादि के श्रवयवों में भी देश-क्राल-मेद से तन्त्र-मेद हो जाएगा । 
पशो तु चोदनेकत्वात्तनत्रस्य विप्रकर्षः स्यात्‌ ॥१७॥ 
सवनीय पशु में एक विधान होने से तन्त्र से ही अनुष्ठान होना योग्य है। 
तथा स्यादध्वरकल्पेष्टो विशेषेककालत्वात्‌ ॥१८॥ 
पूर्व ०---इस प्रमाण से 'ग्रध्वरकल्प' इष्टि में भी नि र्वापान्त श्रङ्गकलाप का एक, 
फल होने से तन्त्र से अनुष्ठान होना चाहिए। 
इष्टिरिति चेकवत्‌ श्रुतिः ॥ १६॥ 
, प्रध्वरकल्प' इष्टि मे एकवचन का प्रयोग होने से भी यही सिद्ध होता है कि 
सम्पूर्ण इष्टि एक है, प्रत: तन्त्र से भ्रनुष्ठान करना चाहिए । 
न वा कमंपृथकत्वात्तेषां च तन्त्र विवानात्साङ्गानामुपदेशः स्यात्‌ ॥२०॥ 
सि०_ तन्त्र -भ्रभेद से भ्रनुष्ठान नहीं होगा। भिन्न-भिन्न काल में कर्मों का 
विधान होने से श्रोर तन्त्रशास्त्र के विधान से साङ्गकमों का उपदेश भेद से श्रनुष्ठान 
करने के लिए है। 
| व वा कालवचनम्‌ ॥२१॥ 
अथवा, प्रातःकाल का विधान प्रथम पुरोडाश के हि ए है, दोनों के लिए नहीं 
सा सीत व Fl 
कई ता का उपदेश होने से इष्टि शब्द में एकवचन का प्रयोग है, जैसा भ्रन्यत्र भी 
वसाहोमस्तन्त्रमेकदेवतेष स्यात्‌ प्रदानस्येककालत्वात ॥२३॥ 
द्या एक देवता प्रजापति परमात्मा की प्रीत्यर्थ जो पशु का दान दिया जाता है 
उसमें वसाहोम =पुष्टपशु का दान एक ही बार करना चाहिए, क्योंकि प्रदान का समय 
एक ही होता है। 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 
११।२] ८७५ 


कालभेदात्त्वावृत्ति देवता भेदे ॥२४॥ 
आर, समय प्रोर देवता का मेद होने से भेद से प्रनुष्ठान करना चाहिए । 
भरन्ते यूपाहुतिस्तद्वत्‌ ॥२५॥ 
पूर्व ०--नाना देवताग्रों में वसाहोम जैसे भेद से होता है, वैसे ही श्रन्त में यूपा- 
हुति भी मेद से करनी चाहिए। 
इतरप्रतिषेधो वा श्रनुवादमात्रमन्तिकस्य ॥२६॥ 
सि०--यह भ्राहवनीय-प्रतिषेध है, श्रन्तविधि नहीं है, भ्रतः मेद से नहीं करनी 
चाहिए । यह तन्त्र है। 
श्रशास्त्रत्वाच्च देशानाम्‌ ॥२७॥ 
श्रौर, देश का विधान न होने से भी यूपाहुति तन्त्र है। 
श्रवभूये प्रधानेऽरिनिविकारः स्यान्न हि तद्धेतुरग्निसंयोगः॥२८॥ 
पूर्व ०--प्रवभुथ में प्रधान कमे में भ्रग्नि का विकार होता है, क्योंकि अर्ति के 
साथ प्रधान हेतुक-भ्रङ्गों का संयोग नहीं है। 
द्रव्यदेवतावत्‌ ॥२९॥ 
जैसे द्रव्य (कपाल) ग्रौर देवता (वरुण) प्रधान कर्मों में विहित हैं, वैसे ही श्राप) 
==जल भी प्रधान कर्मों में विहित हैं, प्रवमृथ कमे के साथ भ्रङ्गों का सम्बन्ध नहीं है। 
साङ्को वा प्रयोगवचनेकत्वात्‌ ॥२०॥ 
सि०--श्रङ्गसहित प्रधान कमं श्राप:' में कतंव्य हैँ, क्योंकि प्रयोगविधि में एकत्व 
पाया जाता है। 
लिङ्गदर्शनाच्च ॥३१॥ 
तथा, प्रमाणों के उपलब्ध होने से भी उक्त कथन की पुष्टि होती है। 
शब्दविभांगाच्च देवतापनयः ॥३२॥ 
भ्रवभृथ शब्द द्वारा विभाग होने से द्रव्य देवता का भ्रपनय होता है, प्रत: श्रङ्भों के 
साथ उसका सम्बन्ध नहीं है। 
दक्षिणेऽग्नौ वरुणप्रधासेषु देशभेवात्सवँ विक्रियते ॥३३॥ दा 
सि०--वरुणप्रघास याग में दक्षिणाग्नि में देशमेद होने के कारण सब ्ङ्गों का 
धनुष्ठान भ्रलग-प्रलग करना चाहिए, तन्त्र से नहीं । 
श्रचोदनेति चेत्‌ ।३४।। 
आ्रक्षेप---कर्म का विधान होने से श्रज्धों की प्राप्ति ही नहीं है फिर मेद प्रथवा 
तन्त्र के विचार का ग्रवकाश ही कहाँ, यदि ऐसा कहो तो-- 
स्यात्पोणंमासीवत्‌ ॥२५॥ 
समा०- अङ्गो की प्राप्ति है, पौर्णमासी के समान । 
प्रयोगचोदनेति चेत्‌ ॥३६॥ 
प्राक्षेप- -प्रयोगविधि है, यदि ऐसा कहो तो-- 
तथेह ॥३७॥। 
समा०--उसी प्रमाण से यहाँ भी है। . 

श्रासादनमिति चेत्‌ ॥३८॥ 
झाक्षेप--मारति' याग में आसादन है, यदि ऐसा कहो तो-- 
नोत्तरेणेकवाक्यत्वात्‌ ॥३६॥ 
समा०--उक्त कथन ठीक नहीं, क्योंकि उत्तरवेदि के साथ एकवाक्यता होने से 
यह श्रासादन भ्रदृष्टाथे नहीं है । 
श्रवाच्यत्वात्‌ ॥४०॥ 
प्रोर, भ्रासादन होमवाच्य नहीं है, प्रत: प्रयोगविधि नहीं है। 
श्राम्नायवचनं तद्वत्‌ ॥४१॥ 
वैदिक वचन भी इसी बात की ग्रोर संकेत करता है। 
कतुभेदस्तथेति चेत्‌ ॥४२॥ 
्राक्षेप-जेसे भ्रद्धों में भेद होता है, वसे ही कर्त्ताओ्रों में भी भेद हो जाएगा, 
दि ऐसा कहो तो-- 
न समवायात्‌ ॥४३॥ 
समा०--उकत कथन ठीक नहीं, क्योंकि समवाय होने से श्रङ्गवत्‌ कतृंमेद नहीं 
होता । पञ्चत्व होने से कर्ता तन्त्र से होते हैं । 
लिद्भदर्शनाच्च ॥४४॥॥ 
श्रौर, प्रमाणों के उपलब्ध होने से भी उक्त श्रर्थ की सिद्धि होती है। 
वेदिसंयोगादिति चेत्‌ ॥४५॥ 
श्राक्षेप--प्रन्तर्वेदि श्रोर बहिवें दि के साथ कर्त्ता का सम्बन्ध होने से कर्तृंभे द होता 
` * है, यदि ऐसा कहो तो-- 
न देशमात्रत्वात्‌ ॥४६॥ 


समा०- उक्त कथन ठीक नहीं, क्योंकि देशमात्र का विधान होने से होता की 
स्थिति का ही कथन है। 


एकाग्नित्वादपरेषु तन्त्रः स्यात्‌ ॥४७॥ 


पुवे०--श्रपराग्नीक होम” एक प्रमिन में होने से पत्नीसंयाज ग्रादि अ्पराग्नियाँ 
भी तन्त्र से ग्रर्थात्‌ एकसाथ होनी चाहिएँ । 


नाना वा कर्तृभेदात्‌ ॥४८॥ 
सि०--कर्त्ता्रों में भेद होने से कर्म की आवृत्ति है। 
पर्यग्निकृतानामुत्सर्गे प्राजापत्यानां कर्मोत्सर्ग: श्रुतिसामान्यादारण्य- 
वत्तस्मा दब्रह्मसाम्नि चोदनापृथक्त्वं स्यात्‌ ॥४९॥ 
पुर्व०--वाजपेययाग में परमात्मा का स्मरण करके जब पशु्नों को छोड़ दिया 


जाता है, तब यागकमं का भी उत्सर्ग हो जाता है, श्रुति के विधान से ग्रारण्यवत । इसी 
प्रकार ब्रह्मसाम में भी चोदना पृथकत्व =कर्मान्तर होता है। 


संस्कारप्रतिषेधो वा वाक्येकत्वे क्रतुसामान्यात्‌ ॥५०॥ 
सि०--एक वाक्य होने भ्रौर कतुसामान्य होने से संस्कार कालमात्र का प्रतिषेध 


है। 

वपानां चानभिघारणस्य दर्शनात्‌ ॥५१॥ 
और, वपा के ग्रनभिघारण के दशान होने से भी संस्कारों का प्रतिषे ध होता है। 
पञ्चझारदीयास्तथेति चेत्‌ ॥५२॥ 
श्राक्षेप--प्राजापत्य के समान 'पञ्चशारदीय' नामक क्रतु में कर्म की श्रत्यन्त- 
निवृत्ति नहीं है, यदि ऐसा कहो तो-- 
न चोदनंक वाक्यत्वात्‌ ॥५३॥ 
समः०--उक्त कथन ठीक नहीं, क्योंकि भ्रपू्व कर्म का विधान है, प्रनेक गुण- 
विशिष्ट श्रपूर्वं कर्मेविधान में एकवाक्यता होने से। 
संस्काराणां च दशनात्‌ ॥५४॥ 
तथा, संस्कारों का श्रवण होने से भी दोनों ग्रवस्थाश्रों में कम होना चाहिए । 
दशपेये क्रयप्रतिकर्षात्प्रतिकर्षस्ततः प्राञ्चां तत्समानं तन्त्रं स्यात्‌ ॥१५॥ 
पूर्वं ०---'दशपेय” नामक एकाह (एक दिनवाले) याग में क्रम का प्रतिकषं होने 
से सोमक्रय के पहले अङ्गो का भी प्रतिकषं है, प्रत: दोतों का समान तन्त्र है। 
समानवचनं तद्वत्‌ ॥५६॥ 
तन्त्र के समान होने से दशपेय श्रौर ग्रभिषेचनीय--इन दोनों यज्ञों की समानता 
भी है। 
श्रप्न तिकर्षो वाऽथंहेतुत्वात्सहत्वं विधीयते ॥५७॥ 
सि०--प्रतिकर्ष नहीं है, विशेष प्रयोजन से दोनों के एकसाथ करने का विधान है। 
पुर्वीस्मश्‍चावभूथस्य दर्शनात्‌ ॥५८॥ 
पुर्व अर्थात्‌ अभिषेचनीय में प्रवमृथ का दर्शन भी है । 
दीक्षाणां चोत्तरस्य ॥५९॥ 
'दशपेय' की दीक्षाग्रों का पथक्‌ विधान है, प्रत: दोनों का सह-प्रनुष्ठान नहीं है । 
समानः कालसामान्यात्‌ ॥६०॥ 
ऋतुरूप काल की समानता होने से समानता उपपन्न होती है, श्रन्यथा दोनों यागों 
के भ्रद्धों का अनुष्ठान तो भेद से ही होता है । 
निष्कास्यावभूथे तदेकदेशत्वात्पशुप्रदानविप्रकषंः स्यात्‌ ॥६१॥ 
पुर्व०--आ्रामिक्षा का एकदेश होने से श्रवमृथ में निष्कास के प्रदान का विप्रकर्ष 
होता है, पशु के समान । 
श्रपनयो वा प्रसिद्धेनाभिसंयोगात्‌ ॥६२॥ 
सि०- प्रसिद्ध कमे के साथ निर्देश होने से निष्कास का प्रपनय होता है, वह भिन्न 
कर्म है । प्रदान का विप्रकर्ष नहीं होता । 
प्रतिपत्तिरिति चेन्न कर्मसंयोगात्‌ ॥६३॥ 
अन्य शेषत्व होने से निष्कास (तुष) से श्रवमूथ का अनुष्ठान करना प्रतिपत्तिकर्म 
है, यदि ऐसा कहो तो, यह कथन ठीक नहीं, कर्म के विद्यमान होते से । 

उदयनीय च तद्वत्‌ ॥६४॥ 

पूर्वे०--उदयनीथ में भी प्रधान कमे से तद्वत्‌ ==भ्रवमृथ के समान अपूर्व कमे 

सानना चाहिए। 
प्रतिपत्तिर्वाऽकर्मसंयोगात्‌ ॥ ६४॥ 
श्रथवा, प्रापणीयशेष प्रतिपत्तिरूय कर्म है, उसका निर्वाप के साथ सम्बन्ध होने से। 
अर्थेकम वा शेषत्वाच्छ्रपणवत्त दर्थेन विधानात्‌ ॥६६॥ 

श्रपण के समान सप्तम्यन्त पद का श्रथ निर्वाप के लिए विहित होने से शेषत्व होने 

के कारण निष्कास में निर्वाप है, प्रतिपत्ति नहीं है । 
॥ इति पूर्वमी मांसादशेने एकादशाध्यायस्य हितीयः पादः ॥ 


तृतीयः पादः 


भ्र्कानां मुस्यकालत्वाद्lचनादन्यकालत्वम्‌ ॥ १॥। 
श्र्खकर्मो का अनुष्ठान प्रधान कर्म के साथ ही होता है (११.२.७.) परन्तु 
निदेश होने पर उनका श्रनुष्ठान श्रन्य देश-काल आदि में भी हो सकता है। 
्रव्यस्याकर्मकालनिष्पत्तेः प्रयोगः सर्वार्श स्यात्स्वकालत्वात्‌ ॥२॥ 
वसन्तादिरूप स्वकाल में विहित होने से द्रव्य (आधान संस्कृतवक्ति) के श्रकर्म 
' (प्रधानकमं से भिन्त) काल में निष्पत्ति का प्रयोग सर्वार्थ (सबके लिए) होता है। इससे 
समस्त कर्मों के भ्रथ में तन्त्र-प्राधान होता है, एक बार किया हुग्रा भ्ररन्याधान सब यज्ञो में 
काम ग्राता है। 
यूपश्चाकर्मकालत्वात्‌ ।।३॥ 
अनुष्ठान के समय यूप की श्रनुपपत्ति होने से यूप तन्त्र होता है, क्योंकि वह सबके 
लिए होता है। 
संस्का रास्त्वावर्तेरन्तर्थकालत्वात्‌ ॥४॥ : 
पु्व०--पशु के नियोजन का श्रर्थंकालत्व होने से युप के प्रोक्षण, ग्रञ्जन ग्रादि 
संस्कारों की आवृत्ति होती है। 
तत्कालास्तु यूपकमंत्वात्तस्य धमविधानात्सर्वार्थाना च वचनादन्यकालत्वम्‌ ॥५॥ 
सिर ज संस्कारों का श्रपना काल होता है। वे दीक्षा के समय किये जाते हैं । यूप 
` इनका कायं होता है प्रोर ये यूप के घमं के रूप में विधान किये गये हैं । यूप सर्वाथे होता है, 
यूप में हन्त्रभाव है । विशेष निदेश होने पर वे संस्कार भिन्न समय में भी किये जा 
सकते हैं । 
सकृन्मानं च दर्शयति ॥६॥ 
श्रौर, सकृत्‌ --एक बार मापने से भी यह सिद्ध होता है कि यूप में तन्त्रभाव है। 
स्वरुस्तन्त्रापवर्ग: स्यादस्वकालत्वात्‌ ॥७॥ 
पूर्व०--भ्रग्नीषोमीयतन्त्र से स्वरु (वह पहली चीपटी जो यूप बनाते समय लकड़ी 

काटने से निकलती है, इससे पशु को चुपड़ने का काम लिया जाता है) की समाप्ति है 
क्योंकि स्वरु का श्रपना कोई स्वतन्त्र काल नहीं होता । & 
साधारणो वाऽनुनिष्पत्तिस्तस्य साधारणत्वात्‌ ॥८॥ 
स०--जंसे समस्त पशुम्रों के लिए एक यूप होता है, वैसे ही स्वर भी एक ही 
होना चाहिए । 
सोमान्ते च प्रतिपत्तिदर्श नात्‌ ॥९॥ 
श्रौर, सोमयाग के ग्रन्त में स्वरु की प्रतिपत्ति ==फेकने का दर्शन होने से भी यह 
सिद्ध होता है कि स्वरु (तीनों पशुओं के लिए) एक ही होता है। 
तत्कालो बा प्रस्तरवत्‌ ॥ १०॥ 
श्राक्षेप--जेसे प्रस्तर के प्रहरण में सोमान्त काल है, उसी प्रकार स्वरु का भी 
उतना ही काल है भ्रर्थात्‌ स्वरु की श्रवधि उतने काल तक है। 
न वोत्पत्तिवाक्यत्वात्प्देश्ञात्प्रस्तरे तथा ॥११॥ 
समा ०--उक्त कथन ठीक नहीं । उत्पत्तिवाक्य होने से दर्शपौणमास में प्रस्तर- 
प्रहरण काल का विधान है, स्वरुःप्रहरण का नहीं । 
भ्रहर्गणे विषाणाप्रासनं धमं विप्रतिषेधादन्त्ये प्रथमे वाहनि विकल्पः स्यात्‌ ॥१२॥ 
पूर्व ०--प्रहर्ग णयाग में खुजाने के लिए प्रयुक्त होनेवाले काले सींग को पहले या 
श्रन्तिम दिन विकल्प से फेंका जा सकता है, दोनों पक्षों में धर्म का लोप नहीं होता, क्योंकि 
उसे फेंकने का कोई विशेष विधान उपलब्ध नहीं है । 
पाणेस्त्वश्नुतिभूतत्वाद्विषाणानियमः स्यात्रातः सवनमध्यत्वाच्चिष्टे 
चाभिप्रवृत्तत्वात्‌ ॥ १३॥ 
सि०- सीँंग फेंकने में विकल्प नहीं है। सींग सभी दिनों में पास रहना चाहिए, 
क्योंकि याग के मध्य में निश्चित कालो में सींग से खुजाना होगा, हाथ से खुजाने का निषेध 
है, प्रत: दक्षिणादान के पश्चात्‌ भ्रन्तिम दिन ही सींग को फेकता चाहिए । 
वाग्विसर्गो हविष्कृता बीजभेदे तथा स्यात्‌ ॥१४॥ 
नाना बीजेष्टि(जिन यज्ञों में ग्रनेक प्रकार के बीजों का प्रयोग होता है) में श्रन्तिम 
बार बीज कूटनेवाली हविष्कृत्‌ को बुलाने के पश्चात्‌ वाग्विसर्ग करना (मोन तोड़ना) 
चाहिए। 
पशौ च पुरोडाशे समानतन्त्रं भवेत्‌ ॥१५॥ 
इसी प्रकार श्र'नीषोमीय पशुयाग में जब पुरोडाश तैयार करनेवाली का ग्राह्वान 
हो चुके तब मौन खोलना चाहिए। ना 
श्रनियोगः सोमकाले तदर्थत्वात्‌ संस्कृतकमंण: प्ररेषु साङ्भस्य तस्मात 
विमोकः स्यात्‌ ॥१६॥ 
पुर्व०--सोमयाग में भ्रग्तिसंयोग (अग्नि से यज्ञ का सम्बन्ध जोड़ना) म 
प्रधान के लिए होता है । आहुत से संस्कृत हुई अरित अजी के लिए मी दीति ते मा 2 
कार्यों के लिए भी है, प्रतः सब कर्मों की समाप्ति के पश्चात्‌ उसका विमोक (अ्रग्ति से पश 


के सम्बन्ध को तोड़ना) होना चाहिए । 

प्रधानापवर्ग वा तदर्थेत्वात्‌ ॥१७॥ 
सि०--यह अग्निविमोक कमे प्रत्येक प्रधानकर्म के श्रन्त में होना चाहिए, क्योंकि 
यह प्रधान के लिए ही होता है । 
ग्रवभूये च तह॒त्प्रधानाथस्य प्रतिषेधो5पवृक्तार्थत्वात्‌ ॥१८॥ 
इसी प्रकार ग्रवमृय में प्रधान याग का प्रतिषेध है, क्योंकि उद्देश्य की पूर्ति तो पहले 
ही हो जाती है, प्रत: प्रधानकमे के अनन्त में ही विमोक सिद्ध होता है। 
ग्रहर्गणे च प्रत्यहं स्यात्तद्थंत्वात्‌ ॥१६॥ 
प्रहगंण द्वादशाह में तो प्रतिदिन श्रग्निसंयोग ग्रौर श्रग्निविमोक करना पड़ता है, 
क्योंकि वह प्रधान के लिए होता है। 
सुब्रह्मण्या तु तन्त्रं दीक्षावदन्यकालत्वात्‌ ॥२०॥ 
पुर्े०-द्वादशाह में उपसद के समय जो सुब्रह्मण्य का आह्वान है, उसमें तन्त्रभाव 
है। वह एक बार ही होना चाहिए दीक्षा के समान, क्योंकि इसका भ्रपना अलग 
समय है। 
तत्कालत्त्वावतेत प्रयोगतो विश्ञेषसम्बन्धात्‌ ॥२१॥ 
सि०- सुत्याकाल में जो सुब्रह्मण्य का श्राह्वान है, उसमें तन्त्रभाव नहीं है, उसको. 
श्रावृत्ति बार-बार करनी पड़ती है, विशेष पद (अद्य) का संयोग होने के कारण । 
ग्रप्रयोगाद्कमिति चेत्‌ ॥२२॥ 
श्राक्षेप--'भ्रद्य' शब्द प्रयोग का अङ्ग नहीं है, यदि ऐसा कहो तो-- 
स्पात्प्रयोगनिर्देशात्कतुभेदवत्‌ ॥२३॥ 
समा०--उक्त कथन ठीक नहीं, क्योंकि अद्य प्रयोग का ग्रङ्ग है, प्रयोग का निर्देश 
होने से, कर्ता के भेद के समान । 
तद्भूतस्थानादरिनवदिति चेत्तदपवर्गस्तदर्थत्वात्‌ ॥२४॥ 
एक बार ग्राह्वान से संस्कृत देवता सर्वार्थ होता है, श्रत: उसका पुनः श्राह्वान 
नहीं होता इसलिए श्रावृत्ति नहीं होनी चाहिए, यदि ऐसा कहो तो--यह कथन ठीक नहीं, 
क्योंकि प्रत्येक कमे उसी के लिए होने से प्रधानकमे में ग्रग्निविमोक होता है । 
श्रग्निवदिति चेत्‌ ॥२५॥ 
प्राक्षेप--जसे भ्रग्नि-प्राधान तन्त्र है, उसी प्रकार यहाँ भी है, यदि ऐसा कहो 
त्तो-- 
न प्रयोगसाधारण्यात्‌ ॥२६॥ 
समा०--उक्त कथन ठीक नहीं, क्योंकि सुब्रह्मप्य-प्राह्वान ग्राधान के तुल्य 
नहीं है। 
लिङ्गदशेनाच्च ॥२७॥। 


श्रौर, प्रमाणों के उपलब्ध होने से भी यही सिद्ध होता है कि सुब्रह्मण्य का आह्वान 
प्रतिदिन करना चाहिए । 

3 तद्धि तथेति चेत्‌ ॥२५॥ 
हः ्राक्षेप--यूपाहुतिरूप कर्म तन्त्र है, उसी प्रकार यह भी तन्त्र है, यदि ऐसा कहो 
नाशिष्टत्वादितरन्यायत्वाच्च ॥२६॥ 
A ०--उक्त कथन ठीक नहीं, क्योंकि एक तो इसका विधान नहीं है, दूसरे पहाँ 
इतर भ्रग्निसंस्कार-न्याय ही उपयुक्त है । 
विध्येकत्वादिति चेत्‌ ॥३०॥ 
ग्राक्षेप--द्वादशाहिक विधि तन्त्र-दृष्ट है ग्रौर यह भी द्वादशाहिक विधि है, 
प्रतः विधि की सादृश्यता से यह भी वेसा ही होना चाहिए, यदि ऐसा कहो तो-- 
न कृत्स्नस्य पुनः प्रयोगात्‌ प्रधानवत्‌ ॥३ १॥ 
समा ०--उक्त कथन ठीक नहीं, क्योंकि ज॑ से प्रधानकर्म प्रतिदिन किये जाते हैं 
उसी प्रकार सोमाभिषव श्रादि भ्रन्य सम्पूर्ण विधियाँ भी पुनः की जाती हैं, श्रत: ग्रावृत्ति . 
ही है। 
लौकिकेषु यथाकामी संस्कारानर्थलोपात्‌ ॥३२॥ 
पुर्व०--लोकिक पदार्थों (देश, कर्त्ता तथा पात्र) के सम्बन्ध में कोई नियम नहीं, 
है, उनका इच्छानुसार उपयोग किया जा सकता है, क्योंकि उनके यथेच्छ प्रयोग से 
संस्काररूप श्रर्थं का लोप नहीं होता । 
यज्ञायुधानि धार्येरन्प्रतिपत्तिविधातादृजीषवत्‌॥३३॥ 
स्रि०- यज्ञ के पात्रों को तो जीवनपर्यन्त धारण करना (काम में लाता) 
चाहिए, क्योंकि ऋजीष (साररहित सोम) की भांति परिधानीय कर्म में उनकी प्रतिपत्ति 
का विधान है। 
यजमानसंस्कारो वा तदर्थः श्रूयते तत्र यथाकामी तदर्थत्वात्‌ ॥३४॥ 
पर्व ०--वे पात्र यजमान के संस्कार के लिए हैं, क्योंकि वे उसी के लिए श्रूयमाण 
होते हैं । उसके लिए होने से पात्रघारण में यजमान की इच्छा नियामक है। 
मुख्यस्य धारणं वा मरणस्यातियतत्वात्‌ ॥३५।। 
सि०--मुख्य श्रथवा ग्राद्य पात्र को धारण किये रहना चाहिए; क 
कोई समय निश्चित नहीं है। 
यो वा यजनीयेश्हनि खरियेत सोऽधिकृतः स्यादुपवेषवत्‌ ॥३६॥ 
झाक्षेप-- जो यजमान यज्ञ के दिन ही मर जाए, वही इस संस्कार का प्रधिक्रारी 


होता है (उसी का शव पात्रों सहित जलाया जाना चाहिए) जैसे सामान्य यात्री को ही 
उपवेश का अधिकार होता है। 


योंकि मृत्यु का 


न शास्त्रलक्षणत्वात्‌ ॥२७॥ 
१ समा०--उपवेश का दृष्टान्त उपयुक्त नहीं है, क्योंकि जहाँ शास्त्र 
है,वहाँ पर ग्रसंयाजी का सम्भव नहीं होता । 


लक्षण होता 

उत्पत्तिर्वा प्रयोजकत्वादाशिरवत्‌ ॥३८॥ 
संस्कार के प्रयोजक होने से मरते समय नये पात्र बनवा लेने चाहिएँ, आ्राशिर- 
चत्‌ (जैसे भ्राशिर के लिए नवीन गौ का दोहन होता है) । 
शब्दसामञ्जस्यमिति चेत्‌ ॥३६॥ 
प्राक्षेप--उस स्थिति में यज्ञपात्र शब्द का सामञ्जस्य कंसे होगा (क्योंकि यज्ञ 
के सम्वन्ध से ही यज्ञपात्र होते हैं), यदि ऐसा कहो तो-- 
तथाऽऽशिरे ॥४०॥ 
उसी प्रकार श्राशिर में भी जो ग्रन्य गौ ली जाती है, वह वृत्त धुक्‌ नहीं होती, 
यहाँ पर भी शब्द का असामञ्जस्य है । 
शास्त्रात्तु विप्रयोगस्तत्रेकद्रव्यचिकीर्षा प्रङ्ृतावथेहापूर्वार्थवद्‌ भूतोपदेशः ७४ १॥ 
समा० --वहाँ पर शास्त्र से शब्द का श्रसामञ्जस्य है । प्रकृलिभूत ज्योतिष्टोम में 
गो के द्रव्य अर्थात्‌ दूध को यजमान की इच्छा के कारण ग्राशिर में दोहन करते हैं, परन्तु 
यहाँ ग्रपुवे प्रथे की विधिवाले यज्ञ-सम्बन्धी पात्र का उपदेश है, श्रतः पात्रों का धारण ही 
होता है । 
प्रकृत्यथेत्वात्पौर्णमास्याः क्रियेरन्‌ ॥४२॥ 
पुवे०-पात्रो का धारण पौणंमासी से आरम्भ होना चाहिए, क्योंकि वे पात्र 
प्रकृति=पोणेमासी के लिए ही होते हैं। 
भ्रगत्याधेये वाऽप्रतिषेधात्तानि धारयेन्मरणस्यानिमित्तत्वात्‌ ॥४३॥ 
सि०--मृत्यु-समय के निश्चित न होने से उन पात्रों को अग्न्याधान से ही धारण 
करना चाहिए, क्योंकि कोई प्रतिषेध नहीं है। 
प्रतिपत्तिर्वा यथाच्येषाम्‌ ॥४४॥ 
अथवा, जैसे भ्रन्य द्रव्यो की ग्रवमृथ में प्रतिपत्ति है, उसी प्रकार यज्ञपात्रों ग्रौर 
श्रर्नियों की भी यजमान के शरीर में प्रतिपत्ति है। 
उपरिष्टात्सोमानां प्राजापत्येश्चरन्तीति सर्वेषामविशेषादवाच्यो हि 
का प्रकृतिकालः ॥४५॥ 
वाजपेययाग में प्राजापत्याहुतियों को सब सोमा हुतियों चाहिए, 
क्योंकि कोई विशेष निर्देश नहीं है ग्रौर प्रकृतिकाल आनुमानिक ट हट ८ 
हँ प्रङ्गविपर्यासो विना वचनादिति चेत्‌ ॥४६॥ 
प्राक्षेप--कोई निदेश न होने से श्रङ्गों का विपर्यास क्रम का बाघ होता है, 
यदि ऐसा कहो तो-- 
उत्कषंः संयोगात्कालमात्रमितरत्र ॥४७॥ 
समा०- संयोग होने से परिधि-प्रहरण का उत्कर्ष न्याय है, श्रन्य स्थान पर तो 
केवल कालमात्र का बोघ है। 
प्रकृतिकालासत्तेः शस्त्र वतामिति चेत्‌ ॥४८॥ 


श्राक्षेप--प्रकतिकाल की ग्रासत्ति=समीपता होने से इस्त्रसोमों का ही 


उपरिष्टात्‌ प्रचार युक्त होता है, यदि ऐसा कहो तो-- 

न शुतिप्रतिषेधात्‌ ॥४६॥ 
समा०--श्रुति का बाध होने से उक्त कथन ठीक नहीं है । 
विकारस्थान इति चेत्‌ ॥५०॥ 
आक्षेप--विकारस्थान (उक्थ्य) में प्रचार हो जाएगा, यदि ऐसा कहो तो-- 
न चोदनापृथक्त्वात्‌ ॥५१॥ 
समा०--उवत कथन ठीक नहीं, क्योंकि सोमयाग श्रौर पशुप्रचार पृथक्‌-पृथक्‌ 
कमें हैँ । Fg 
उत्कर्षे सूक्तवाकस्य न सोमदेवतानामुत्कषंः पइवनङ्कत्वाद्यया 
निष्कर्षंऽनन्वयः ॥ ५२॥ 
पुर्व०--सुक्तवाक के उत्कर्ष में सोम देवताग्रों का उत्कर्ष नहीं होता, क्योंकि वे 
पशुयाग के ग्रङ्ग नहीं हूँ । जैसा कि पौर्णमासी देवताग्रों के निष्कर्ष में श्रमावास्या देवताग्रों 
का श्रनन्वय होता है। 
वाक्यसंयोगाद्रोत्कषंः समानतन्त्रत्वादर्थं लोपादनन्वयः ॥५३॥ 
सि०--सवनीय पुरोडाश में जब ग्रनुयाजों का उत्कर्षं होता है, तब संयोग होने से 
सुक्तवाक में भी देवताओं का उत्कर्ष होता है। समान तन्त्र और अर्थलोप होने से प्रनन्वय 
होता है । 
॥ इति पुवंमीमांसादशंने एकादशा ध्यायस्य तृतीयः पादः ॥। 


चतुर्थः पादः 


चोदनेकत्वाद्राज सूयेऽनुक्तदेशकालानां समवायात्तन्त्रमद्भानि ॥१॥ 

पूबं०--एक ही प्रकार का विधान होने से राजसूय याग में जिन भ्रक्ञों का देश 
श्रौर काल उक्त नहीं है, ऐसे अङ्गो का अनुष्ठान तन्त्र से होगा, क्योंकि फल की उत्पत्ति में 
उनका समवाय==सम्बन्घ है। 

प्रतिदक्षिणं वा कतृँसम्बन्धादिष्टिवदङ्गभूतत्वात्समुदायो हि तन्तिवृत्या 

तदेकत्वादेकशब्दोपदेशः स्यात्‌ ॥२॥ 

सि०--दक्षिणा का भेद होने से प्रत्येक दक्षिणा के साथ कर्ता का सम्बन्ध होता 
है, क्योंकि इन कर्मों में दक्षिणा-भेद श्रूयमाण है, भ्रत: इष्टि के समान कर्ता के भेद से 
भ्रङ्गभेद होता है । फल की उत्पत्ति होने से समुदाय विवक्षित होता है, ग्रत: उसका एक 
शब्द से उपदेश किया गया है । 

तथा चान्यां दर्शनम्‌ ॥३॥ 

और, श्रन्य प्रमाणो से भी यही बात सिद्ध होती है कि राजसूययज्ञ के ग्रङ्गो का 

अनुष्ठान भेद से होगा, तन्त्रभाव से नहीं। 
नियमः स्यादिति चेत्‌ ॥४॥ 
श्राक्षेप--प्रत्येक दक्षिणा के साथ कर्त्ता का नियम नहीं है, यदि ऐसा कहो तो-- 

नोपदिष्टत्वात्‌ ॥५॥ 
समा०- उक्त कथन ठीक नहीं, क्योकि समुदाय के लिए एक ही ऋत्विज के 
वरण करने का विधान है। 
लाघवातिपत्तिइच ॥६॥ 
श्रौर, ऋत्विक्‌ का एक ही बार वरण करने से कार्य में लाघव--सरलता भी 
झाती है । 
प्रयोजनेकत्वात्‌ ॥७॥ 
प्रयोजन एक होने से भी एक ही बार ऋत्विक्‌ का वरण होना उचित है। 
विशेषार्था पुनः श्रतिः ॥८॥ 
पुनः श्रुति (दोबारा कहना) विशेष श्रर्थं को दिखलाने के लिए है। 
्रवेष्टौ चैकतन्त्र्य स्याल्लिङ्गदशेनात्‌ ॥६॥ 
पुवे०--प्रवेष्टि नामक इष्टि में तन्त्रभाव होता है, क्योकि ऐसे प्रमाण उपलब्ध 


होते हैं । 
2 . वचनात्कामसंयोगेन ॥ १०॥ 
सि०- साक्षात्‌ वचन (भ्रादेश) होने से तथा कामना के साथ सम्बन्ध (११.४.२) , 
कथित होने से भ्रवेष्टि में तन्त्रभाव नहीं है । वे प्रलग-प्रलग करने होते हैं । 
क्रत्वार्थायामिति चेन्त वर्णसंयोगात्‌ ॥११॥ 
यह इष्टि ऋत्वथे है, यदि ऐसा कहो तो--यह ठीक नहीं, ब्राह्मण प्रादि वर्णो का 
संयोग होने से । (राजसूय तो क्षत्रिय ही कर सकता है, परन्तु ग्रवेष्टि को तीनों वर्णवाले 
कर सकते हैं।) 
पवमानहविष्वेकतन्त्र्य प्रयोगवचनेकत्वात्‌ ॥१२॥ 
पूर्व ०--पवमान हृवियों में एकतन्त्रता है, प्रयोगवचन एक होते से । 
लिङ्गदर्शनाच्च ॥१३॥ 
रौर, प्रमाणों के उपलब्ध होने से भी यही सिद्ध होता है। 
वचनात्तु तन्त्रभेदः स्यात्‌ ॥ १४।। 
सि०- वचन से तन्त्रभेद होता है। (श्रग्स्याधान में जो तीन पवमान श्राहुतियाँ 
देनी होती हैं, उन्हें श्रलग-प्रलग ही देना चाहिए ।) 
सहत्वे नित्यानुवादः स्यात्‌ ॥१५॥ 
सहत्व में नित्यानुवाद होता है। 
द्वादशाहे तत्प्रकृतित्वादेकैकमहरपवुज्येत कर्सप॒थक्त्वात्‌ ॥१६॥ 
पुर्वं द्वादशाह नामक याग में ज्योतिष्टोमरूप प्रकृति के धर्म कतंव्य होते से 
एक-एक कर्म दीक्षा घ्रौर उपसद्‌ सहित प्रति ग्रह (दिन ) समाप्त होता है, प्रत्येक कर्म 
भिन्न होने से। 
श्रह्वाँ वा श्रुतिमृतत्वात्तत्र साङ्ग' क्रियते यथा माध्यन्दिने ॥ १७॥ 
ग्रथवा, ग्रहों (दिनों) की द्वादश बारह संख्या प्रत्यक्ष श्रुत होने से प्रत्येक प्रधान 


याग श्रद्धों सहित किया जाना चाहिए, माध्यन्दिन के समान । 

श्रपि वा फलकतुसम्बन्धात्‌ सह प्रयोगः स्यादाग्नेयाग्नीबोमीयवत्‌ ॥ १८॥ 
अथवा, श्रङ्गों का सह-प्रयोग है, फल ग्रौर कर्त्ता का सम्बन्ध होते से, श्राग्नेय 
भ्रौर भ्रग्नीषोमीय याग की भाँति । 
साङ्गकालथु तित्वाद्दा स्वस्थानां विकारः स्यात्‌ ॥१९॥ 
सि०--अ्रद्धों (दीक्षा, उपसद्‌) सहित प्रधानों की कालश्रुति होने से स्वस्थान 
की वृद्धि है, स्वस्थानो का विकार होता है । 
तदपेक्षं च हादशत्वम्‌ ॥२०॥ 
द्वादश (बारह) संख्या उन (दीक्षा, उपसद्‌ ग्रौर सुत्या) की ग्रपेक्षा से है । 
दीक्षोपसदां 'च संख्या पृथक्‌ पृथक्‌ प्रत्यक्षसंयोगात्‌ ॥२१॥ 
दीक्षा श्रौर उपसद्‌ की संख्या प्रलग-ग्रलग है, प्रत्यक्ष संयोग होने से। 
बसतीवरीपर्यन्तानि पूर्वाणि तन्त्रमन्यकालत्वादवभूथादीन्युत्तराणि 
दौक्षाविसर्गाथंत्वात्‌ ॥२२॥ 
इस प्रकार 'वसतीवरी' पयंन्त पूर्वतन्त्र है, स्वकाल में विहित होने से ग्रौर प्रवमृथ 
श्रादि उत्तरतन्त्र हैँ द्रीक्षा-विसगं के लिए होने से। 
तथा चान्यार्थंद्नम्‌ ॥२३॥ 
दीक्षा, ब्रह्न भौर उपसद्‌ के साथ द्वादश का सम्बन्ध होने से श्रन्याथंदर्शन भी 
उपपन्न हो जाता है। 
चोदनापृयकत्वे त्वं कतन्त्र्यं समवेतानां कालसं योगात्‌ ॥२४॥ 
श्राग्नेय श्रौर ग्रग्नीषोमीय याग में पृथक्‌-पृथक्‌ विधान होने पर भी श्रङ्गों-सहित 
प्रधान की एकतन्त्रता है, एक काल का संयोग होने से । 
भेदस्तु तद्भेदात्कमं भेदे प्रयोगे स्यात्तषां प्रधानशब्दत्वात्‌ ॥२५॥ 
प्रधानकाल का भेद होने से उन-उन प्रधानों के प्रयोग में ग्रङ्गों का भी मेद होता 
है, उनके प्रघानविधि से विधेय होने के कारण । 
तथा चान्यार्थदर्शनम्‌ ॥२६॥ 
इस प्रकार से पत्नीसंयाजान्त ग्रहों का श्रन्यार्थंदशन भी उपपन्न होता है। 
३वःसुत्यावचनं च तद्वत्‌ ॥२७॥ 
'इव:सुत्यावचनम्‌' यह लिङ्गवाक्य भी कमंमेद में प्रमाण है। 
| पइवतिरेकशच ॥२८॥ 
आर, पशु का भ्रतिरेक (श्रन्तर) भी कर्मभेद को सूचित करता है। 
सुत्याविवृद्ध सुब्रह्मण्यायां सवंषामुपलक्षण प्रकृत्यत्वयादावाहनवत्‌ ॥२९॥ 
पूर्व ०--सुत्या-विवृद्धि में सुब्रह्मण्य = इन्द्र का श्राह्वान सब दिवसों का उपलक्षण 
है। ज्योतिष्टोमख्प प्रकृति में चतुरादि संख्या का अह्न में भ्रन्वय होने से श्रावाहनवत्‌ 
(जैसे ध्राग्नेययाग में आह्वान की श्रावृत्ति है, वैसे ही यहाँ भी है) । 
श्रवि वेन्द्राभिघानत्वात्सकृत्स्यादुपलक्षणं कालस्य लक्षणार्थत्वादृविभागाच्च ॥३०॥ 
सि०--मन्त्र इन्द्रवाचक होने से उसका प्रयोग एक ही बार करना चाहिए ओर 

कालवाचक चतुर-भ्रह श्रादि शब्द लक्षणार्थ होने तथा विभाग न होने से अविका र से प्रयोग 


होता है । 
0 पशुगणे कुस्भीशूलवपाश्रपणीनां प्रभुत्वात्तन्त्रभावः स्यात्‌ ॥३१॥ 
प्राजापत्य पशुयाग में कुम्भी, शूल श्रौर वपाश्रपणी का प्र मुत्व (कार्यक्षमत्व ) होने 
से तन्त्रभाव होता है। 
भेदस्तु सन्देहाह्देवतान्तरे स्यात्‌ ॥३२॥ 
पुर्व--भिन्त-भिन्त देवताम्रों के कारण सन्देह होने से अलग-ग्रलग पात्र होने 
चाहिएं। 
` धर्थाद्वा लिद्धकमं स्यात्‌ ॥३३॥ 
सि०--सह-प्रयोग होने से भेद नहीं होता श्रौर एक ही पात्र होने पर उसपर कोई 
चिह्न लगा देना चाहिए। ; 
प्ययाज्यत्वाद्वसानां भेदः स्पात्स्वयाज्याप्रदानत्वात्‌ ॥३४॥ 
'पुर्व ०--स्निर द्रव्य से क्रग्विशेष-मन्त्रो का उच्चारण करके होम करने के कारण 
कुम्भीरूप पात्र के मेद बिना भ्रयाज्य होने से भेद है (पृथक्‌-पृथक्‌ पात्र होने चाहिएँ) । 
श्रपि वा प्रतिपत्तित्वात्तन्त्र स्यात्‌ स्वत्वस्याभुतिभूतत्वात्‌ ॥३५॥ 
सि०--प्रतिपत्तिरूप कर्म होने से तन्त्ररूप ही कुम्भीपात्र है । स्व' सम्बन्धी कोई 
gl नहीं है । स्वयाज्य प्रध॑-ऋचा के प्रन्त में होतव्य है, इसके लिए कोई भी श्रुति नहीं 
। 
सकृदिति चेत्‌ ॥३६॥ 
धाक्षेप यदि 'स्व' श्रुति नहीं है, (तो एक ही बार” ऐसा बोलना प्रयुक्त है, यदि 
ऐसा कहो तो-- 
न कालभेदात्‌ ॥३७॥ 
समा०- उक्त कथन ठीक नहीं, काल का भेद होने से । 
जात्यन्तरेषु भेदः पक्तिवेषम्यात्‌ ॥३८॥ 
भिन्त-भिन्न द्रव्यो के पाक में पात्रों का मेद होगा, क्योंकि सबके पकने का समय 
अलग-प्रलग है। 
वृद्धिदशेनाच्च ॥३९॥ 
पात्रों की वृद्धि (श्रलग-श्रलग पात्र ) होने के प्रमाण भी उपलब्ध होते हैं । 
कपालानि च कुम्भीवत्तुल्यसंख्यानाम्‌ eon 
समान संख्यावाले पुरोडाशों के कपाल तन्त्र हैं, जैसे प्राजापत्यो में कुम्भीतन्त्र 
होता है। 
प्रतिप्रधानं वा प्रकृ तिवत्‌ ॥४१॥ 
सि०--प्रत्येक पुरोडाश के लिए अलग-प्रलग कपाल होना चाहिए, प्रकृति के 
समान । 

सर्वेषां चाभिप्रथनं स्यात्‌ ॥४२॥ 
तन्त्रभाव होने पर सब कपालों में पुरोडाश का भ्रभिप्रथन (फैलाना) श्रसम्भव 
होने से पात्रों का मेद होता है। 
एकद्रव्ये संस्काराणां व्याख्यातमेककमंत्वम्‌ ॥४३॥ 
त्रीहि श्रादि एक द्रव्य में ग्रवहनन (कूटना) श्रादि संस्कार का एक कमंत्व कह 
दिया गया है। जहाँ मन्त्र का ग्रथे भिन्न-भिन्न होता है, वहाँ उसकी ्रावृत्ति होती है श्रौर 
जहां मन्त्रार्थं एक ही है, वहाँ ्रावृत्ति निरर्थक है। 
! द्रव्यान्तरे कृतार्थत्वात्तस्य पुनः प्रयोगान्मन्त्रस्य च तद्गुणत्वात्‌ पुनः प्रयोग: 
स्यात्तदर्थेन विधानात्‌ ॥४४॥ 
राजसूयवाली नाना बीज-इष्टि में द्रव्य श्रलग-प्रलग होने से मन्त्र भी अलग-प्रलग 
पढ़े जाएँगे । प्रथम बीज में मन्त्र के कृतार्थ हो जाने से उसका पुनः प्रयोग होगा । ग्रतिदेश- 
शास्त्र से विधान होने के कारण तथा तद्गुणत्व होने से मन्त्र का पुनः-पुनः प्रयोग होगा । 
निर्वेपणलवणस्तरणाज्यग्रहणेष॒ च एकद्रव्यवत्प्र यो जनेकत्वात्‌ ॥५५॥ 
पुर्व --दशंपोणंमास में निर्वपण (चार मुट्ठी श्रन्न निकालना), लवण (बहिको 
काटना) , ग्रास्तरण (फैलाना) और ग्राज्यग्रहण (घी निकालते) में द्रव्य के समान तथा 
एक प्रयोजन होने से एक बार मन्त्रपाठ होना चाहिए। 
द्रव्यान्तरवद्वा स्यात्तत्संस्कारात्‌ ॥४६॥ 
सि०--भिन्न-भिन्न बीज के भ्रवहनन के समान संस्कार्य द्रव्य में भेद होने से मन्त्रों 
को आवृत्ति होती है, श्रर्थात्‌ उपर्युक्त चारों कर्मो में मन्त्र बार-बार पढ़े जाएंगे । 
वेदिप्रोक्षणे मन्त्राभ्यासः कर्मणः पुनः प्रयोगात्‌ ॥४७॥ 
पुर्व ०--वेदि के प्रक्षालन में मन्त्र की श्रावृत्ति होनी चाहिए, कमे के पुन:-पुन: 
| होने से । 
| एकस्य वा गुणविधिद्रेव्यकत्वात्तस्मात्सकृत्र्‍योग: स्यात्‌ ।४५॥ 
सि०--वेदि का तीन बार प्रक्षालन (धोना) गोण विधि है, श्रतः मन्त्र एक ही 
बार पढ़ा जाएगा, क्योंकि वेदिरूप द्रव्य एक ही है। 
कण्ड्यणे प्रत्यङ्गः कमंभेदात्‌ स्यात्‌ ॥॥४६॥ 
| पुबं०--अङ्गों के खुजाने में मन्त्र की भ्रावृत्ति होनी चाहिए, क्योंकि प्रत्येक अङ्ग 
| को खुजाना एक भिन्न कर्म है। 
। श्रपि वा चोदनेककालसेककम्यं स्यात्‌ ॥५०॥ 
सि०--श्रङ्ग खुजाने का मन्त्र एक ही बार पढ़ा जाएगा, विधिकाल एक होने से' 
यह एक ही कम है। | 
स्वप्ननदीतरणासिवर्षणामेध्यप्रतिमन्त्रणेषु चेवम्‌ ॥५१॥ 
इसी प्रकार स्वप्न, नदीतरण, ग्रभिवर्षण तथा ग्रमेध्य दर्शन मे मन्त्र की अनावृत्ति 
है, मन्त्रपाठ एक ही बार होगा। 
प्रयाणे त्वार्थनिवृत्तेः ॥५२॥ 
दीक्षित मनुष्य के कहीं प्रस्थान करने पर मन्त्र एक ही बार बोला जाएगा। 

उपरवमन्त्रस्तन्त्रै स्याल्लोकवत्‌ बहुदचनात्‌ ॥५३॥ 
पुरवे०-उपरव (गढ़ा खोदने का) मन्त्र तन्त्रभाव से पढ़ा जाएगा, लौकिक व्यव- 
हार के समान, बहुवचन होने के कारण । 
न सन्निपातित्वादसन्निपातिकमंणां विशेषग्रहणे कालँकत्वात्सकृत्‌ दचनम्‌ ॥५४॥ 
सि०-तन्त्रभाव नहीं होगा । प्रत्येक गढ़े को खोदते हुए मन्त्र बार-बार पढ़ना 
होगा। उपरवमन्त्र श्रनुष्ठेय क्रिया में सीधा सहायक है। जो कर्म क्रिया में सीधे सहायक 
` नहीं होते वहीं तन्त्रभाव से कमं होता है, काल की एकता होने के कारण | 
हविष्ट्ृदनिगुपुरो$नुवाक्यामनोतस्यावृत्तिः कालभेदात्स्यात्‌ ॥४५॥ 
हविष्कृत, ग्रभ्निगु-प्रैष, पुरोनुवाक्या रौर मनोता मन्त्रों की भी आवृत्ति होती है, 
काल का भेद होने से । 
भ्रन्निगोइच विपर्यासात्‌ ॥५६॥ 
भर, ्रधिगु-प्रष के मन्त्रों की तो विपर्यास के कारण भी श्रावृत्ति होती है। 
करिष्यद्वचनात्‌ ॥५७॥ 
'करिष्यत्‌' (ग्रारभध्वम्‌) इस वचन से भी भ्रप्निगु-प्रैष की श्रावत्ति सिद्ध 
होती है। ` र 
॥ इतिपूर्वभीमांसादर्शने एकादशाध्यायस्य चतुर्थः पादः ॥ 
॥ इति एकादशोऽध्यायः ।। 

द्वादशोऽध्यायः 


प्रथमः पादः 


ग्यारहवें भ्रध्याय में तन्त्र का वर्णन हुग्रा । श्रव वारहवे प्रध्याय में 'प्रवङ्ग' का 
विवेचन होगा । एक स्थान पर किया गया कोई कार्य जव ग्रन्य स्थान पर भी लाभदायक 
होता है (जैसे एक घर में जलाया हुआ दीपक जब वाहर सड़क पर भी प्रकाश करता है) 
तब उसे 'प्रसङ्ग' कहते हैं । 

तन्त्रिसमवाये चोदनातः समानामेकतन्त्रत्वमतुल्येषु तु भेदः स्यात्‌ 
विधिप्र क्रमतादर्थ्यात्तादर्थ्यं श्रु तिकालनिर्देशात्‌ ॥१॥ 

प्रधान तत्त्रो के समवाय में एक देश, काल, कतृंत्व होने पर विधिवाक्य से 
शिदिष्टों का एक तन्त्र होता है रोर जो विभिन्न विधिबोधित कर्म हैं, वहाँ मेद होता है, 
क्योंकि श्रुति से प्रयोगारम्भ काल के भेद का निर्देश होने से अङ्गों के श्रनुष्ठान का क्रम 
तादर्थ्य होता है। 

गुणकालविकाराच्च तम्त्रभेदः स्यात्‌ ॥२॥ 
गुण ग्रोर काल का विकार होने से भी तन्त्रमेद होता है । 
तन्त्रमध्ये विधानाद्वा मुख्यतन्त्रेण सिद्धिः स्यात्तन्त्राथेस्याविशिष्टत्वात्‌ ॥३॥ 

सि०--एक मन्त्र के मध्य में विधान होने से मुख्य तन्त्र द्वारा सबकी सिद्धि हो 

जाती है, क्योंकि श्रर्थ की भ्रविशिष्टता होती है । 
विकाराच्च न भेवः स्यादर्थस्याविकृतत्वात्‌ ॥४॥ 

ध्रौर, श्रङ्गजनित उपकार के ग्रविकृत होने से विकार के कारण भी मेद नहीं 

होगा । 
एकेषां चाशक्यत्वात्‌ ॥५॥ 
तथा, कुछ श्रङ्गों में भेद होने से गनुष्ठानं हो ही नहीं सकता । 
एकारिनिवच्च दशनम्‌ ॥६॥ 
श्रौर, पशु तथा पुरोडाश का एकाग्निवत्‌ दशन भी होता है। 
जैमिनेः परतन्त्रत्वापत्तेः स्वतन्त्रप्रतिषेधः स्यात्‌ ॥७॥ 

घ्राचायं जैमिनि के मत में परतन्त्रापत्ति (पर-तन्त्र की प्राप्ति होते) से स्वतन्त्र 

का प्रतिषेष होता है। (पाशुकतन्त्र पर-तन्त्र है, प्रतः पशुपुरोडाश में दो प्राहुतियाँ देनी 


चाहिए ।) 

नानाथंत्वात्सोमे दरांपुणं मासप्रकृतीनां वेदिकर्म स्थात्‌ ॥८॥ 
पूवं०--सोमयाग में जिसकी प्रकृति दशंपौर्णमास है, उनके लिए श्रलग बेदि बन- 
वानी चाहिए, भिन्न-फल होने से। 
ग्रकमं वा कृतदूषा स्यात्‌ ॥९॥ 
सि०--श्रलग वेदि नहीं बनवानी चाहिए । श्रलग वेदि बनवाने से सौरिक वेदि 
दुषित हो जाएगी। 
पत्रेषु च प्रसङ्ग: स्याद्वोमार्थत्वात्‌ ॥१०॥ 
पूवं ०--हो के ग्रह-चमस ग्रादि पात्रों में प्रसङ्ग से कार्य होना चाहिए, क्योंकि 
वे पात्रं होम के लिए ही होते हैं । 
स्याय्यानि वा प्रयुक्तत्वादप्रयुक्ते प्रसङ्गः स्यात्‌ ॥११॥ 
सि०--दशंपौर्णमास के पात्रों का ज्योतिष्टोम में प्रयोग उचित हैं, क्योंकि वे 
पहले से ही प्रयोग में विद्यमान थे। उनका प्रयोग न होने पर ही वे प्रस ङ्ग से प्रयुवत हो 
सकते हैं । 
शामित्रे च पशुपुरोडाशो न स्यादितरस्य प्र युवतत्वात्‌ ॥१२॥ 
शमित्र भ्रग्नि में पशु-पुरोडाश का पाक नहीं होता, क्योकि.उसके लिए शाला- 


श्रपणं चा5ग्निहोत्रस्य शालामुखीये न स्यात्प्राजहितस्थ विद्यमानत्वात्‌ ॥१३॥ 
तथा, भ्रग्निहोत्र हविष्‌ का पाक शालामुखी भ्रग्नि में नहीं होगा, क्योंकि प्राज- 


पुर्व ० "सोम केग्राधारमूत दो हविर्धानों (शकटों) से ही पुरोडाश का पाक 
करना चाहिए, क्योंकि वे निर्वाप के लिए ही हैं ्रौर पहले से ही प्रयुक्त हैं। 
अप्रसिद्धिवाष्न्यदेशस्वात्मधानवंगुष्पादवैगुष्पे प्रसङ्गः स्यात्‌ ॥१५॥ 
सि०--हृविर्धान नामक शकट में निर्वाप साधन की प्रसिद्धि है, स्थान भिन्न होने 
रण। विगुणता न होने पर ही उनका 'प्रसङ्ग' से 


र श्रनसां च दर्शनात्‌ ॥१६॥ 

श अनसाम्‌' (शकट) में बहुवचन होने से भी यही सिद्ध होता है कि इन 
दोनों शकटों के श्रतिरिक्त) शकट होना चाहिए। eT 

तद्युक्तं च कालभेदात्‌ ॥१७॥ 
मार, प्रायणीय आदि इष्टियों में दीक्षा-जागरण श्रलग-प्रलग होना चाहिए, | 
क्योंकि वहाँ कालभेद है। १ 
सन्त्राइच सन्निपातित्वात्‌ ॥१८॥ 

तथा, वरुणप्रधास याग में दक्षिण-विहार में प्रतिप्रस्थाता को मन्त्र श्रलग-ग्रलग 
बोलने चाहिएँ, क्योंकि वे समीप में उपकारक हँ 

घारणा थंत्वात्सोमेऽग्न्यन्वाधानं न विद्यते ॥ १९॥ 
सोम सम्वन्धी दीक्षणीय श्रादि में भ्रग्नि-श्रन्वाघान नहीं होता, क्योंकि श्रगन्याघान 
समाप्तिपर्यन्त धारण के लिए होता है। 
तथा ब्रतमुपेतत्वात्‌ ॥२०॥ 


उसी प्रकार सोमयाग में प्रायणीय आदि इष्टियों में दशंपोणंमास सम्बन्धी ब्रत ' 


भी नहीं लेने पड़ते, क्योंकि वे तो पहले ही लिए हुए होते हैं । 
विप्रतिषेधाच्च ॥२१॥ 
और, विप्रतिषेध होने से भी ब्रत धारण करने की श्रावश्यकता नहीं होती । 
सत्यददिति चेत्‌ ॥२२॥ 
श्राक्षेप--सत्य बोलना ब्रत की भांति होता है, यदि ऐसा कहो तो-- 
न संयोगपृथक्त्वात्‌ ॥२३॥ 
सभा०--उक्त कथन ठीक नहीं, संयोग में भेद होने सें । 
ग्रहाथं च पुवं मिषटेस्तदर्थत्वात्‌ ॥२४॥ . 
आर देवता परिग्रह के लिए भ्रग्नि-भ्रन्वाधान की ग्रावशयकता नहीं है, क्योंकि 
दीक्षणीय : गी के लिए है। 
शेषवदिति चेत्‌ ॥२५॥ 
श्राक्षेप- श्रङ्ग-देवता के लिए ऐष्टिक-प्रन्वाधान होता है, यदि ऐसा कहो तो-- 
न वेश्वदेवो हि ॥२६॥ 
समा०-_ उक्त कथन ठीक नहीं, क्योंकि वैश्वदेव पद समग्र देवता के लिए प्रयुक्त 
होने से प्रङ्गदेवता भी उसी में ग्रा जाता है। 
स्याद्व्यपदेशात्‌ ॥२७॥ 
श्राक्षेप--ऐष्टिक अन्वाधान करना चाहिए, क्योंकि उनका भेद से कथन किया 
गया है । 
न गुणाथंत्वात्‌ ॥२८॥ 
समा०- उक्त कथन ठीक नहीं, क्योंकि वह वर्णन तो केवल स्तुति के लिए है। 
सन्तहञ्च वृत्तत्वात्‌ ॥२९॥ 
पत्नीसंनहन (यजमान पत्नी को वस्त्र पहनाना ) भी नहीं करना चाहिए, क्योंकि 
वह पहले ही हो चुका है, प्रतः यहाँ भी प्रसङ्ग' लागू होगा । द 
प्रन्यविधानादारण्यभोजन न स्यादुभयं हि वत्यर्थम्‌ ॥३०॥ 
दरशपौणंमास में अरण्य (वन की वस्तुओं का) भोजन ग्रौर सोमयाग में ब्राह्मण 
का पयोब्रत--ये दोनों ही जीवन धारण के लिए होते हे, प्रत: ग्रन्य विधान होने के कारण 
झरण्य भोजन नहीं करना चाहिए, विधिवाक्य से प्राप्त होने पर भी । 
शेषभक्षास्तथेति चेन्नान्यार्थत्वात्‌ ॥३१॥ 
इडा-भक्ष भ्रादि की भी उसी प्रकार निवृत्ति होनी चाहिए, यदि ऐसा कहो तो 
ठीक नहीं, वह तो होगा, क्योंकि उस भक्षण का उद्देश्य भिन्न है, वह वृत्यथें-"जीवन-धा रण 
के लिए नहीं होता । ु 

भृतत्वाच्च परिक्रयः ॥३२॥ 
और, दशंपूर्णमास में श्रन्वाहायं दक्षिणा भी नहीं होनी चाहिए, क्योंकि उनका 
परिक्रय पहले ही कर लिया गया है। 
शेषभक्षास्तथेति चेत्‌ ॥३३॥ 
श्रा्षेप--भ्र्वाहा्यं की भाति शेषभक्ष की भी निवृत्ति है, यदि ऐसा कहो तो -- 
न कमंसंयोगात्‌ ।।३४॥ 
समा०--उवत कथन ठीक नहीं, कमंवाचक द्वितीया विभक्ति का प्रयोग पाये जाने 
से शेषभक्ष होगा (परन्तु परिक्रय = पारिश्रमिक के रूप में नहीं) । 
्रवृत्तवरणात्प्रतितन्त्रं वरणं होतुः क्रियेत ॥३५॥ 
कार्यारम्भ होने के.परचात्‌ वरण होने से प्रत्येक इष्टि में होताओं का वरण होगा। 
ब्रह्मापीति चेत्‌ ॥३६॥ 
भ्रक्षेप व्रह्या का भी प्रत्येक इष्टि में वरण होना चाहिए, यदि ऐसा कहो तो-- 
न प्राङ नियमात्तदर्थ हि ॥३७॥ 
समा०- उक्त कथन ठीक नहीं, क्योंकि ब्रह्मा का वरण पहले होता है। वरण के 
पश्चात्‌ ब्रह्मा का कमं होता है, वह कार्यार्थं ही है। 
निर्दिष्टस्येति चेत्‌ ॥३८॥ 
भाक्षेप--ब्रह्मा के द्वारा भ्रमावास्या से पहले दिन वेदि बनाने का निर्देश है, ग्रतः 
ब्रह्मा भी प्रवृत्त (कार्यारम्भ के पश्चात्‌) वरण होता है, यदि ऐसा कहो तो 
नाश्ृतत्वात्‌ ॥३६॥ 
समा०- उक्त कथन ठीक नहीं, वयोकि परिग्रह का विधान श्रुत नहीं है। 
होतुस्तथेति चेत्‌ ॥४०॥ ` 
भ्राक्षप- वरण से पूवं ब्रह्मा की भाँति होता का भी कोई कार्य नहीं होता है, यदि 
ऐसा कहो तो-- 
न कमंसंयोगात्‌ ॥४१॥ 
समा०- उक्त कथन ठीक नहीं, क्योंकि वरण से पूवं होता का सामिधेनीय कर्मे 
से संयोग होता है। . 
- य्ञोत्पत्त्युपदेशे निष्ठितकर्म प्रयोग भे दात्प्र तितन्त्र क्रियेत ॥४२॥ 
पुव०--श्रातिथ्या इष्टि में जो प्रोक्षण ग्रादि कमे किये जाते हैं, वे भिन्न प्रयोजन 
होने से प्रत्येक प्रयोग में प्रलग-प्रलग करने चाहिएँ । 
न वा ठृतत्वात्तुप देशो हि ॥४३॥ 
सि०--नहीं, प्रतिप्रयोग आवृत्ति नहीं होगी, क्योकि वे प्रोक्षण आदि तो पहले ही 
किये जा चुके हैं। यह भी उपदेश है कि भ्रातिथ्या के लिए काटा हुआ बाह उपसदों श्रौर 
भ्रग्नीषोमियों में भी काम भ्राता है। 
देशपुथक्सवास्मन्त्रोऽम्याबतं ते ॥४४॥ 
देरा-पृथक्त्व (भिन्न-भिन्न देश) होने से मन्त्र की बार-बार भ्रावृत्ति करनी 
चाहिए । र 

सन्नहनहरणे तथेति चेत्‌ ॥४५॥ 

श्राक्षेप--सन्नहन (बहि को बांधने) श्रौर हरण (बहि को एक स्थान से दूसरे 

स्थान पर लेजाने) से मन्त्रों की श्रावृत्ति करनी चाहिए, यदि ऐसा कहो तो-- 
नान्यार्थत्वात्‌ ॥४६।। : 

समा०--उक्त कथन ठीक नहीं । इन मन्त्रों के पाठ भ्रलग-प्रलग नहीं होंगे। इनमें 
'प्रसद्ध' नियम लागू होगा, क्योंकि स्तरण कमं तो ग्रलग-श्रलग हैं, परन्तु सन्नहन भ्रौर 
हरण तो साभे की चीज हैं। 

॥ इति पुर्वेमीमांसादशने हादशाध्यास्य प्रथमः पादः ॥ 


हितीयः पादः 


विहारो लोकिकानामथं साधयेत्‌ प्र भुत्वात्‌ ॥१॥ 
पुर्घ०- विहार (गाहंपत्य, दक्षिणाग्नि श्रौर भ्राहवनीय ) ग्रर्नि लौकिक कर्मों को 
भी सिद्ध कर सकती है, क्योंकि उसमें सामथ्यं है । £ 
मांसपाकप्रतिषेघशच तद्वत्‌ ॥२॥ 
उसी प्रमाण से विहार-प्रग्नि में मांस पकाने का भी निषेध है । लौकिक पाक में ही 
मांस का प्रसङ्ग है, वैदिक कर्मो में नहों । 
नि्देशाद्वा वेदिकानां स्यात्‌ ॥२॥ 
सि०- विहार-प्रग्नियो में केवल वैदिक कमं ही करने चाहिएँ, लौकिक कमं नहीं । 
आरम्भ में ही यह निर्देश दे दिया जाता है कि ये प्रग्नियाँ केवल यज्ञ के लिए हैं। 
सति चोपासनस्य दर्शनात्‌ ॥४॥ 
बिहार-भ्रग्नि के विद्यमान होने पर भी 'ग्रौपासन/ भ्रग्नि का भी दर्शन होता है । 
इससे यह भी सिद्ध है कि विहार-प्रग्नि लौकिक कर्मों के लिए नहीं है, यज्ञ के लिए ही है। 
अ्रभावदर्शेनाच्च ॥५॥ | 
मांस आदि अ्रपवित्र वसतुश्रों का विहार-प्रग्नियो में प्रभाव दर्शन होने से भी यही 
सिद्ध होता है कि ये भ्ग्नियाँ लौकिक कर्मों के लिए नहीं हैं । 
मांसपाको विहितप्रतिषेधः स्याद्‌ वा5हुतिसंयोगात्‌ ॥६॥ 
अथवा, यज्ञ' के साथ सम्बन्ध होने के कारण जिह्वा के स्वाद के लिए मांसपाक 
का सख्त विरोध है । 
बाक्यशेषो वा दक्षिणास्मिन्नारम्यविधानस्य ॥७॥ 
भ्रथवा, यह 'दक्षिणास्मिन्‌' इस भ्रनारम्भ विधान का वाक्यशेष है । 


१. यज्ञ एक ऐसा कर्म है जिसमें मनुष्य ही नहीं प्राणिमात्र का भी उपकार होता 
है, प्रतः जिह्वा के स्वाद के लिए पशुओं को मारकर पकाना यज्ञ की भावना के सर्वथा 


प्रतिकूल ही है । 

सवनीये छिद्रापिधानार्थत्वात्‌ पशुपुरोडाशो न स्यादन्येषामेवमथंत्वात्‌ ॥८॥ 
पुवं ०--सवनीय में पशुपुरोडाश नहीं करना चाहिए, क्योंकि बह तो यज्ञ में होने- 
बाले दोषों को दूर करने के लिए होता है श्रौर यह कार्य ग्रन्य पुरोडाशों से सम्पन्न हो 
जाता है। 
क्रिया वा देवतार्थत्वात्‌ ॥९॥ 
सि०--पशुपुरोडाश करना चाहिए, क्योंकि वह देवता के संस्कार के लिए 
होता है। 
लिङ्गदशेनाच्च ॥ १०॥ 
तथा, प्रमाणों के उपलब्ध होने से भी इसी ग्रर्थ की सिद्धि होती है। 
हविष्कृत्सवनीयेषु न स्यात्प्रकृती यदि सर्वार्था पशुं प्रत्याहृता सा 
कुर्याद्विद्यमानत्वात्‌ ॥११॥ 
सवनीय पशुपुरोडाश में हविष्कृत ( हवि बनानेवाली) का श्राह्मान नहीं होगा, 
क्योंकि वह पशुयाग में आहत थी । वहाँ विद्यमान होने से वह सब कार्य सम्पन्न कर देगी, 
क्योंकि प्रकृति में सब कार्यों के सम्पादन के लिए उसका ग्रा ह्वान किया गया था। 
पक्षी तु संस्कृते विधानात्तातीयसवनिक्ेष स्यात्सोम्याशविन- 
योश्चापवृक्तार्थत्वात्‌ ॥१२॥ 
पुवे०--संस्कृत-पशु में हविष्कृत्‌ का विधान होने से तार्तीय-सवन के पुरोडाशों 
झोर सौम्याश्विनौ में भेद होने से हविष्कृत्‌ का आह्वान होता है। उस समय में पाशुकी 
हविष्कृत्‌ कृताथे होने से श्रपवृक्त होती है । 
योगाद्वा यज्ञाय तद्विमोके विसर्गः स्थात्‌ ॥१३॥ 
सि०--तृतीय सवन के पुरोडाश में हविष्कृत्‌ का ग्राह्वान नहीं होता, क्योंकि 
हविष्कृत्‌ तो यज्ञ की समाप्ति तक वहाँ रहती है। ब्रत की समाप्ति के पश्चात्‌ ही उसका 
विमोक=छुटकारा होता है। ८ 
निशि यञ प्राकृतस्याप्रवृत्तिः स्यात््त्यक्षशिष्टत्वात्‌ ॥१४॥ 
पुर्वे ०--निशियज्ञ में ग्रमावास्या तन्त्र की प्रवृत्ति नहीं होती, क्योंकि यह इष्टि 
त्यक्ष शिष्ट = उपदिष्ट है । 
कालवाक्यभेदाइच तन्तरभेंदः स्यात्‌ ॥१५॥ 
तथा, काल श्रोर वाक्यभेद से तन्त्रभेद होता है। 
वेद्युद्धननव्रतं विप्रतिषेधात्तदेव स्यात्‌ ॥१६॥ 
वेदि-खनन श्रोर व्रतग्रहण दशे ष्टि के समान ही होंगे, ग्रन्यथा होने से विप्रतिषेध = 
वंगुण्यता हो जाएगी । 
तन्त्रमध्ये विधानाद्वा तत्तन्त्रा सवनीयवत्‌ ॥ १७॥ 
सि०- तन्त्र के मध्य में विधान होने से काम्येष्टि दर्श-तन्त्रवाली है, सवनीय- 
पुरोडाश के समान। 
वगुष्याविष्मावहिन साधयेदग्न्याधान च यदि देवतार्थम्‌ ॥१८॥ 
निशियाग में दर्शेष्टि के सभी कृत्य प्रसद्ध-नियम से लागू होते हें परन्तु इध्म भ्रोर 

बहि दोनों नये लाने होगे तथा प्रग्नि-प्रर 
का देवता श्रलग है। 

आरम्भणीया विकृतो न स्यात्प्रकृतिकालमध्यत्वात्कृता पुनस्तदर्थेन ॥१९॥ 


वाधान भी ग्रलग से करना होगा, क्योंकि निशियाग 


पूर्व ०--श्रारम्भणीया इष्टि विकृति सौर्यादि में नहीं करनी चाहिए, क्योंकि यह 
प्रकृतिभूत दर्शंपौर्णमास के काल में पड़ती है, प्रत: इसका पहले ही श्रनुष्ठान हो चुका है। 
इसे दोबारा करने की आवश्यकता नहीं है । भ्रथवा एक वार ग्रारम्भ-संयोग होने से वह 
एकारम्भ यावज्जीवन प्रयुक्त होता है । 
स्याद्वा कालस्याशेषभुतत्वात्‌ ॥२०॥ 
सि०--सोर्यादि विकृतियाग में आरम्भणीया इष्टि करनी चाहिए, क्योंकि विहित 
जो जीवनकाल है, वह प्रकृति का अङ्ग नहीं है । 
प्रारम्भविभागाच्च ॥२१॥ + 
आर, प्रारम्भ का विभाग होने से भी विकृतियो में आरम्भणीया इष्टि करनी 
चाहिए। 
विप्रतिषिद्धधर्माणां समवाये भूयसां स्यात्सधर्मत्वम्‌ ॥२२॥ 
पुवे०- जिन प्रधान यागों का प्रनुष्ठान एक साथ होता है, यदि उनके धर्मों में 
बिरोध हो तो उन्हीं धर्मों का अनुष्ठान होगा जिनका सबसे श्रधिक यागों में सादृश्य 
होगा । 
मुख्यं वा पूर्व चोदनाल्लोकवत्‌ ॥२३॥ 
सि०-प्रधानकर्म के धर्मों का ध्रनुष्ठान होना चाहिए, लोकव्यवहार के समान. 
क्योंकि वह पुर्वपठित है। 
तथा चान्यार्थदशंनम्‌ ॥२४॥ 
तथा, ऐसा मानने पर भ्रन्य प्रमाण भी संगत हो जते हैं। 
श्रद्भगुणविरोधे च तादर्थ्यात्‌ ॥२५॥ 
आर, जब प्रधान के धमं तथा श्रङ्ग के धर्म विरुद्ध हों तो श्रनुष्ठान प्रवात के ही 
भ्रनुकूल होगा, क्योंकि अङ्ग प्रधान के लिए ही होते हैं । 
परिषिद्वं चर्थ त्वादुभयधर्मा स्यात्‌ ॥२६॥ 
परिधि में दोनों (परिधि और यूप) के धमं घटित होते हैं, श्रत: परिधि उभय = 
दोनों धर्मोबाली है। 
यौप्यस्तु विरोध स्यान्मुख्यानन्तर्यात्‌ ॥२७॥ 
पुवे०--जहाँ परिधि और ग्रुप के घर्मो में विरोध हो वहाँ यूप के धर्मों का 
प्रनुष्ठान करना चाहिए, क्योकि वह मुख्य के समीप है । 
इतरो वा तस्य तत्र बिधानात्‌ ॥२५॥ 
सि०- वस्तुतः परिधि के धर्मा का अनुष्ठान होगा, पशु-नियोजन (पशु को 
बाँधना) परिधि में विहित होने से। | 

उभयोशचाङ्कसंयोगः ॥२६॥। 
आर, दोनों पक्षों का अङ्ग के साथ सम्बन्ध है, अतः परिधि के धर्मा का 
अनुष्ठान होगा। 
पशुसवनीयेषु विकल्पः स्या हेक्‌तइचेदुभयोरश्नृतिमूतत्वात्‌ ॥३०॥ 
पुर्व०--सवनीय पशु में ग्रौर सवनीय पुरोडाश में 'प्रसङ्ग' से विकल्प होता है । 
दोनों में भ्र्गों का श्रवण न होने से, वे भ्रतिदेश से प्राप्त होते हैं, ग्रतः विकल्प है। 
पाशुकं बा तस्य वेशेषिकाम्नानात्तदनर्थकं विकल्पे स्यात्‌ ॥३१॥ 
सि०--पशु-सम्बन्धी प्रयोग तन्त्री है, विशेष भ्राम्नान==विधान होने से । विकल्प 
होने पर वह भ्राम्तान निरथेक हो जाएगा। 
पशोइच विप्रकषंस्तन्त्रमध्ये विधानात्‌ ॥३२॥ 
और, पशु के तन्त्र का विप्रकर्षं होने से तन्त्र के मध्य में पुरोडाशों का विधान युक्त 
होता है। सवनीय पशु भ्रौर सवनीय पुरोडाश में मुख्य है पशु, श्रतः उसी के धर्म प्रसङ्ग? 
नियम से पुरोडाश में भी लागू होंगे, विकल्प नहीं है। 
अपूर्व च प्रकृतौ समानतन्त्रा चेदनित्यत्वादनर्थकं हि स्यात्‌ ॥३३॥ 
जहाँ प्रकृति भ्रौर विकृति के तन्त्र समान हों वहाँ विकृति के तन्त्र ही मानने होंगे, 
क्योंकि नैमित्तिक इच्छा नित्यकमं की इच्छा को बाँध लेती है। 
ग्रधिकइच गुणः साधारणेऽविरोधात्कांस्य मोजिवदमुख्येऽपि ॥३४॥ 
साधारण में कोई विरोध न होने पर मुख्य न हो तो भी श्रधिक गुण का ग्रहण 
करना चाहिए कांस्यभोजनवत्‌ (कांस्य-पात्र में भोजनब्रत पालनेवाले शिष्यादि के समान)। 
आग्रयण याग में केवल प्रसूनमय बहि का ही ग्रहण करना चाहिए। 
तत्प्रवृत्या तु तन्त्रस्य नियसः स्याद्यथा पाशुकं सूक्तवाकेन ।। ३५।। 
पुं ० प्रसून-बहि के नियम की प्रकृति होने से द्यावा-पृथिवी तन्त्र का नियम है, 
जैसे सूक्तवाक मन्त्र की प्रवृत्ति से पाशुक तन्त्र का नियम है। 
न वाऽविरोधात्‌ ॥३६॥ ४ 
इतरेतर हवियों से यह घमं भ्रविरुद्ध है, प्रतः तन्त्र का नियम लागू नहीं 
होता । 
अज्ञास्त्रलक्षणाच्च ॥३७॥ 
और, ज्ञास्त्र में भी ऐसा कोई विधान नहीं है, श्रत: तन्त्र का कोई नियम 
नहीं है। 


॥ इति पूर्वमीसांसादर्शने द्वादश्ञाध्यायस्य द्वितीय: पादः ॥ 
तृतीयः पादः 


विश्वजिति वत्सत्वङ नामधेयादितरथा तन्त्र भूयस्त्वादहतं स्यात्‌ ॥१॥ 
पूर्व०- विश्वजित्‌ नामक याग में वत्सत्वक्‌ पहनने का विधान है, क्योंकि उसका 
नाम कथन किया गया है । ्रथवा ग्रहन (दिनों) के भूयस्त्व==भ्रधिक होने से भ्रतिदेश- 

शास्त्र द्वारा प्रहत (नये वस्त्र) की प्राप्ति है । यहाँ विकल्प नहीं होगा, नामधेय से प्राप्त 
वत्सत्वक्‌ (कोई वस्त्र-विशेष) ही पहनी जाएगी । 
ग्रविरोधो वा उपरिवासो हि वत्सत्वक्‌ ॥२॥ 
सि०--दोनों में कोई विरोध न होने से दोनों का समुच्चय होगा, न वाध होगा 
श्रौर न विकल्प । वत्सत्वक्‌ उपरिवस्त्र के रूप में पहना जाएगा । 
अनुनिर्वाप्पेषु भूयस्त्वेन तन्त्रनियमः स्यात्‌ ॥३॥ 
पूर्वे०--श्रनुनिर्वाप्य हविष्‌ में भ्रहन-भूयस्त्व से पुरोडाश तन्त्र की प्रसक्ति होनी 
चाहिए । ० 
श्रागन्तुकाद्वा स्वधर्मा स्यात्‌ श्रुतिविशेषादितरस्य च मुख्यत्वात्‌ ॥४॥ 
सि०--श्रुतिविशेष से श्रनुनिर्वाप्य श्रागन्तुक (गौण) होते हैं । पशुपुरोडाश मुख्य 
है, प्रत; पशुपुरोडाश के ही तन्त्र का ग्रनुष्ठान करना चाहिए । 
स्वस्थानत्वाच्च ॥५॥ 
श्रौर, पशुपुरोडाश स्वस्थान में होने से भी पशुपुरोडाश का तन्त्र करना 
चाहिए । 
स्विष्टकच्छ्वणान्नेति चेत्‌ ॥६॥ 
श्राक्षेष--स्विष्टकृत्‌ का श्रवण होने से पुरोडाश को तन्त्र्ञाव नहीं हो सकता,यदि 
ऐसा कहो तो-- 
विकारः पवमानवत्‌ ॥७॥ 
समा०- उक्त कथन ठीक नहीं । वचन से विकार हो जाएगा । पवमानरूप गुण- 
विधान के समान प्रकृति में भी गुण-विधान है । 
श्रविकारो वा प्रकृतिवच्चोदनां प्रति भावाच्च ॥८॥ 
ग्रथवा, यहाँ विकार का विधान नहीं है, प्रकृतिवत्‌ श्रतिदेश होने से भ्रस्विष्ट- 
कृत्‌वाला वचन करना चाहिए । चोदना==विधान के प्रति भाव होने से स्विष्टकृत्‌ 
वचन है। 
एककर्मणि शिष्टत्वाद्गुणानां सर्वकमं स्यात्‌ ॥९॥ 
एक कर्म --यज्ञ में अनेक गुणों का विधान होते पर सब गुणों का समुच्चय होना 
चाहिए । 
एकार्थस्तु विकल्पेरन्‌ समुच्चये ह्यावृत्तिः स्यात्प्रघानस्य ॥१०॥ 
यदि सारे गुणों का प्रयोजन एक हो तो गुणों का विकल्प होगा, क्योंकि समुच्चयः 
मानने पर प्रधान कर्म की आवृत्ति माननी पड़ेगी । 
भ्रम्यस्येतार्थवत््वादिति चेत्‌॥ ११॥ 
ध्राक्षेप--उपयोगी होने के कारण प्रधान की भी श्रावृत्ति होनी चाहिए, यदि 


ऐसा कहो तो-- 
नाश्नुतित्वात्‌ ॥१२॥ 
समा०---उकत कथन ठीक नहीं, क्योंकि प्रधान की प्रावृत्ति का श्रुति में विधान 
नहीं है। 

सति चाभ्यासशास्त्रत्वात्‌ ॥१३॥ 
झौर, जहाँ श्रावृत्ति करने की श्रावश्यकता है वहाँ शास्त्र में विधान दिया 
हुप्रा है। 
विकल्पवच्च दशयति ॥१४॥ - 
तथा, शास्त्र में एक ऐसा भी निर्देश है, जो विकल्प को सूचित करता है। 
कालान्तरेऽर्थ वत्त्वं स्यात्‌ ॥ १५॥ 
विकल्प कालान्तर में सफल प्रयोजनवाला होता है। 
प्रायश्चित्तेषु चे कार्थ्यान्निष्पन्नेनाभिसंयोगस्तस्मात्सर्वस्य निर्घातः ॥१६॥ 
अनेक प्रायद्चित्तों में एक प्रयोजन होने से विकल्प होता है। एक प्रयोजन से 
उत्पन्न होनेवाले निमित्त के साथ प्रायर्चित्त का सम्बन्ध होता है, श्रतः एक ही प्रायश्चित्त 
के अनुष्ठान से सब दोषों का नाश हो जाता है, समुच्चय नहीं होता । 
समुच्चयस्त्वदोषो निर्घातार्थेषुः ।। १७॥ 
जो प्रायश्चित्त दोषों के निर्घात=नाश के लिए नहीं होते, भ्रपितु निमित्तवाले 
प्रायश्चित्त हैं, वहाँ समुच्चय होता है। 
मन्त्राणां कमसंयोगात्स्वधर्मण प्रयोगः स्थाद्धमंस्य तन्निमित्तत्वात्‌ ॥ १८७ 
पु्व०--मन्त्रों का सम्बन्ध कमं के साथ होने से मन्त्रों का स्वधर्म के साथ ही 
` प्रयोग होना चाहिए, क्योंकि पाठरूप धर्म पठन के लिए ही होता है। 
विद्यां प्रतिविधानाद्वा सर्वकालं प्रयोगः स्यात्कर्मा्थं त्वात्‌ प्रयोगस्य ॥ १६॥ 
सि०-प्रनध्याय (पाठ न करने) का विधान केवल विद्याध्ययन के लिए है 
यज्ञ के लिए नहीं। यज्ञ में तो सभी दिनों में पाठ हो सकता है, क्योंकि मन्त्रों का प्रयोजन 
- यज्ञकमों के अनुष्ठान के लिए ही है। 
भाषास्वरोपदेशेष ऐरवत्प्रवचनप्रतिषेधः स्यात ॥२०॥ 
पुर्वे०- भाषिक स्वर के उपदेश से प्रावचन स्वर का प्रतिषेध होता है, जैसे 'इरा 
पद के उपदेश से 'गिरा' पद का निषेध होता है। 
मन्त्रोपदेशो वा न भाषिकस्य प्रायापत्ते्भाषिकश्रतिः ॥२१॥ 
; सि०- यह उपदेशमन्त्र का ही होता है, भाषिक स्वर का नहीं । ब्राह्मण ग्रन्थों 
में जो भाषिक स्वर दिया गया है, वह तो एकरूपता के कारण है। 
विकारः करणाग्रहणे ॥२२॥ 
किसी कारण का ग्रहण न होने से 'इरा' पद से “गिरा? पद का विकार युक्त 
| 
तन्न्यायंत्वाददृष्टो5प्येवम ।।२३॥ 
पुवं०- फिर तो इसी न्याय से मन्त्रकाण्ड (वेद ) में प्रदृष्ट सन्त्रो में भी प्रावचन 
स्वर होना चाहिए । 
तढुत्पत्तर्वा प्रवचनलक्ष णत्वात्‌ ॥२४॥ 
सि०- जो मन्त्र केवल ब्राह्मणग्रन्यो में ही मिलते हैं, भ्रौर भाषिक स्वर में ही 
मिलते हैं, उन्हें भाषिक स्वर में ही पढ़ना चाहिए 

मन्त्राणां करणार्थत्वान्मन्त्रान्तेन कर्मादिसन्निपात: स्यात्सर्वस्य 
वचनार्थत्वात्‌ ॥२५॥। 
मन्त्र क्रिया को करने के लिए होने से मन्त्रपाठ पुरा होने के पश्चात्‌ कर्म प्रारम्भ 


. करना चाहिए, क्योंकि पूरा मन्त्र समस्त ग्रथ को बतलाता है | 


सन्ततवचनाद्धारायामादिसंयोगः ॥२६॥ 
पुर्वे०--वसोर्धीरा में मन्त्रपाठ के साथ ही क्रिया आरम्भ होनी चाहिए, 'सन्तत' 
(एकसाथ) शब्द के विद्यमान होने से। 
कर्मसन्तानो वा नानाकर्मत्वादितरस्यावाक्यत्वात्‌ ॥२७॥ 
सि०--'वसोर्धारा' में कर्मों को एकसाथ करने का विधान है, मन्त्रों के साथ 
क्रिया का विधान नहीं, क्योंकि कमं अ्रनेक हैं। तथा क्रिया और मन्त्रों का सन्तत संयोग 
श्रसम्भव है। ('बसोर्धारा' में बारह मन्त्र पढ़े जाने के पश्चात्‌ ही क्रिया ग्रारम्भ होनी 
चाहिए ।) 
ग्राघारे च दीघं धारत्वात्‌ ॥२८॥ 
आधार में भी दीघंधारा होने से सन्तत शब्द का संयोग है, कमे तो मन्त्र के ग्रन्त 
में ही इष्ट है। 
मन्त्राणां सन्निपातित्वादेका्थानां विकल्पः स्यात्‌ ॥२९॥ 
यदि कई मन्त्र एक ही यज्ञ के कारण हों तो विकल्प से कोई एक मन्त्र पढ़ना 
पर्याप्त है, मन्त्रों का समुच्चय नहीं होगा । 
संख्याबिहितेषु समुच्चयोऽसन्निपातित्वात्‌ ॥३०॥ 
परन्तु मन्त्रों की संख्या विहित होने पर मन्त्रों का समुच्चय होगा, क्योंकि उन 
सबसे ही कर्म होगा । 
ब्राह्मणविहितेषु च संख्यावत्‌ सर्वेषामुपदिष्टत्वात्‌ ॥३१॥ 
पुर्वे ०--फिर तो ब्राह्मणग्रन्थों में विहित सब मन्त्रों का भी समुच्चय होना चाहिए, 
सत्रका उपदेश होने से संख्यावत्‌ । | 
याज्यावष्ट्कारयोहच समुच्चयदशनं तद्त्‌ ॥३२॥ 
और, जैसे याज्या श्रौर वषट्कार में समुच्चय दर्शन होता है, उसी प्रकार यहाँ 
भी समुच्चय है। 
विकल्पो वा समुच्चयस्याश्चृतित्वात्‌ ॥३३॥ 
सि०-ब्राह्मणग्रन्थों में जहाँ विनियोग में कई मन्त्र दिये हों, वहाँ विकल्प होता 
है, क्योंकि समुच्चय का श्रवण नहीं हे । 
ग॒णार्थत्वादुपदेशस्य ॥३४॥ 
और, ब्राह्मणंगरन्यों में भ्रनेक मन्त्रों का उपदेश गुणाथक (विवरण के लिए) है, 
मन्त्र-प्राप्यथे नहीं है । , 
वषटकारे नानार्थत्वात्समुच्चयः ॥३५।। 
वषट्कार के दृष्टान्त में भिन्न-प्रयोजन होने से समुच्चय है। 

होत्रास्तु विकल्पेरन्ने कार्थत्वात्‌ ॥३६॥ 
पूर्व०-होत्र-मन्त्रों में विकल्प होना चाहिए, क्योंकि वे सब एक प्रयोजनवाले 


होते हैं। 
समुच्चयो वा क्रियमाणानुवादित्वात्‌ ॥३७॥ 
सि०- हौत्र-मन्त्रों में समुच्चय है, क्योंकि ये करण-मन्त्र नहीं हैं, अपितु क्रिय- 
माण कमे के अनुवादक हैं । De 
समुच्चयं च दर्शयति ॥३८॥ 
और, शास्त्र से भी यही सिद्ध होता है कि हौत्र-मन्त्रों में समुच्चय है । 
॥ इति पुर्वेमीमांस(दशेने द्वादशाध्यायस्य त्‌ तीयः पादः ॥ 


चतुर्थ: पादः 


जपारचाकमं सं एुक्ताः स्तुत्याशीरभिधानाच्च याजमानेषु समुच्चयः 
स्यादाशीः पृथक्त्वात्‌ ॥ १॥ 
कम प्रकाशक-लिङ्ग से शुन्य होने के कारण यजमान द्वारा प्रयुक्त जप, स्तुति, 
भाशी ग्रौर भिधान (बुलाने) के मन्त्रों का समुच्चय है, क्योंकि प्राशी ग्रादि कर्म पृथकू- 
पृथक्‌ हैं। 
समुच्चयं च दशयति ॥२॥ 
प्रौर, शास्त्र-वचन भी समुच्चय ही बताते हैं। 
याज्यानुवाबयासु तु विकल्पः स्याह बतोपलक्षणा्थस्वात्‌ ॥३॥ 
ऐन्द्रबाहेस्पत्यलिगिक अनेक याज्यानुवाक्या श्रोर पुरोवाक्या युगलों का विकल्प 
होना चाहिए, क्योकि वे देवता के स्मरण के लिए हैं। 
| लिङ्गदर्शनाच्च ॥४॥ 
ता प्रमाण उपलब्ध होने से भी उक्त ग्रथ की सिद्धि होती है 
क्रयणेषु तु विकल्प: स्यादेकाथंत्वात्‌ ॥५॥ 
पुरव०- सोम क्रय करनेवाले द्रव्यों में विकल्प होता है, क्योंकि उन सबका प्रयो- 
जन एक है । 
> समुच्चयो वा प्रयोगे द्रव्यसमवायात्‌ ॥ ६॥ 
सि० --प्रयोग में द्रव्यो का समवाय होने से समुच्चय ही है। 
समुच्चयं च दशयति ॥७॥ 
श्रौर, शास्त्रवचन से भी समुच्चय सिद्ध होता है। 
संस्कारे च तत्प्रधानत्वात्‌ ॥८॥। 
संस्कार में उसकी प्रधानता होने से भी समुच्चय ही है। 
संख्यासु तु विकल्पः स्यात्‌ श्रुतिविप्रतिषे धात्‌ ॥६॥ 
संख्या के श्रवण में विरोध होने से संख्याप्रों में विकल्प होता है। 

व्रव्यविकार तु पूर्दंवदर्थक् स्यात्तथा विकल्पे नियमः प्रधानत्वात्‌ ॥ १०॥ 
रौर, द्रव्यविकार में पूर्व प्रधिकरण के समान विकल्प हैं तथा विकल्प में नियम 
है । प्रधानत्व होने से समुच्चय नहीं है, विकल्प ही है। 
दव्यत्बेऽपि समुच्चयो द्रव्यस्य कर्म निष्पत्ते: प्रतिपशु कमं भेदादेवं सति 
यथाश्रकृति ॥।११॥। 
पूर्व ०--द्रव्य होने पर भी समुच्चय होना चाहिए, क्योंकि होम-द्रव्य की उत्पत्ति 
कमं से होती है। प्रतिपशु कमं का मेद होने से समुच्चय है। इस प्रमाण से प्रकृति के 
समान होना योग्य है। 
कपालेऽपि तथेति चेत्‌ ॥१२॥ 
श्राक्षेप---तब तो कपाल में भी समुच्चय मानना चाहिए, यदि ऐसा कहो तो-- 
न कमणः परार्थत्वात्‌ ॥१३॥ 
समा०- उक्त कथन ठीक नहीं, क्योंकि कर्म पराथं होता है । 
प्रतिपत्तिस्तु शेषत्वात्‌ ॥१४॥ 
पुर्व ०--शेषत्व होने से प्रतिपत्ति है, प्रत: समुच्चय होता है। 
शृतेऽपि पुर्ववत्त्यात्स्यात्‌ ॥१५॥ 
ध्ाक्षेप--शूत (पके हुए दूध) में भी पूर्व की भाँति प्रतिपत्ति है। 
विकल्पे त्वर्थकर्म नियमप्रधानत्वात्‌ शेषे च कर्मकार्यसम- 
वायात्तस्मात्तेनार्थकमं स्यात्‌ ॥१६॥ 
समा०--विकल्प में नियमप्रधानत्व होने से भ्र्थकर्म > विकल्प होता है भ्रोर . 
शेष में कर्मकाये के समवाय से ग्रथंकर्म होता है, भ्रतः विकल्प ही है, प्रतिपत्ति 


नहीं है । 
उखायां काम्यनित्यसमुच्चयो नियोगे कामददांनात्‌ ॥१७॥ 
पूर्व ०---उखा में काम्य और नित्य ग्रग्नियों का समुच्चय है, क्योंकि भ्रग्नि के 
नियोजन (भ्रग्नि को प्रज्वलित रखने) में काम=इच्छा का दर्शन प्राप्त होता है। 
श्रसति चासंस्कृतेष कम स्यात्‌ ॥ १८॥ 
श्रौर, यदि समुच्चय न माना जाए तो ग्रसंस्कृत-भ्रग्नि में कर्म करना पड़ेगा । 
तस्य च देवतार्थत्वात्‌ ॥१९॥ 
तथा, वह श्रग्ति (नित्य-प्रग्नि) देवता के लिए होती हैं, प्रत: समुच्चय है। 
विकारो वा तढुक्तहेतुः ॥२०॥ 
सि०--नित्य-प्रग्नि श्रोर काम्य-प्ररिन का समुच्चय इष्ट नहीं है । नित्यः 
अग्ति का काम्य-प्रग्नि से विकार होगा, इसके हेतु पहले (३.६.१०) ही दे दिये 
गये हैं । 
वचनाउसंस्कृतेष्‌ः कमं स्यात्‌ ॥२१॥। 
निर्देश होने से श्रसंस्कृत-श्रग्नियों में भी कर्म हो सकता है। 

संसर्गे चापि दोषः स्यात्‌ ॥२२॥ 
समुच्चय होने पर प्रादाव्य श्रौर वैकारिक प्रग्नियों के संसग में दोष श्रूयमाण 


होता है। 
वचनादिति चेत्‌ ॥२३॥ 
प्राक्षेप--वचन होने से संसग है, यदि ऐसा कहो तो-- 
तथेतरस्गिन्‌ ॥२४॥ 
समा०--उक्त कथन ठीक नहीं, क्योंकि उस प्रमाण से भ्रन्य पक्ष में भी वचन 
है। 
उत्सगंऽपि परिग्रहः कमणः कृतत्वात्‌ ॥२५॥ 
नित्य-प्रग्नि (जो देवता के लिए है, सूत्र १६, उस ) के परित्याग करने पर भी 
कोई दोष नहीं भ्राता, क्योंकि कमं तो पहले ही निष्पन्न हो चुका है । 
स श्राहचनीयः स्यादाहुतिसं योगात्‌ ॥२६॥ 
पूर्व °--काम्य-श्रग्नि को भ्राहवनीय मानना चाहिए, क्योंकि इसका श्राहुति के 
साथ संयोग है । 
अन्यो वोद त्याऽऽहरणात्‌ ॥२७॥ 
सि०--काम्य-प्रग्ति श्राहवनीय श्ररिन नहीं है, क्योंकि यह अग्नि निकाली गई 
झोर लाई गई है। 
तस्मिन्संस्कारकमं शिष्टत्वात्‌ ॥२८॥ 
पूरब ०--उस वैकारिक अ्रग्नि में आधान भ्रादि संस्कार कर्म करने चाहिएँ, क्योंकि 
उनका विधान किया गया है, वह सब कर्मों के लिए विहित है। 
र स्थानाद्वा परिलुप्येरन्‌ ॥२९॥ 
सि०---प्रसंस्कृत-भ्ररिन संस्कृत-प्रग्नि के स्थान में होने से भ्राधानादि संस्कारों 
काउसमें लोप है । 
नित्यधारणे विकल्पो न ह्यकस्मात्प्रतिषेधः स्यात्‌ ॥३०॥ 
पुवे०--उखा श्रग्नि के नित्यधारण में विकल्प है, क्योंकि बिना कारण के प्रतिषेध 
नहीं हो सकता । 
नित्यधारणाद्वा प्रतिषेधो गतश्चियः ॥३ १॥ 
सि०--नित्यधारण होने से गतश्री-प्रग्ति के लिए प्रतिषेध है। 
परार्थान्यिको यजमानगणे ॥३२॥ 
यजमानों के गण में जो परार्थ = दूसरे के लिए कमं हैं, उन्हें कोई भी यजमान 
विकल्प से कर सकता है। 
श्रनियमोऽवि्ञेषात्‌ ॥३३॥ 


श्रहीन-क्रतु में 'शुक्रस्पश” कोई भी यजमान कर सकता है, क्योंकि कोई विशेष 
नियम नहीं है । 

मुख्यो वाइविप्रतिषेघात्‌ ॥३४॥ 
भ्रथवा, मुख्य यजमान को ही सत्र में ' र” क्योंकि 
न ती ही सत्र में 'शुक्रस्पश” करना चाहिए, क्योंकि इस विषय 
८ सत्रे गृहपतिरसंयोगाद्धीत्रवत्‌ ॥३५॥ 
पूर्व ०---सत्र में प्रञ्जन भ्रौर ग्रम्यळ्जन संस्कार गृहपति को ही करना चाहिए, 
होत्र के समान, क्योंकि भ्रन्य यजमानो का उसके साथ सम्बन्ध नहीं है। 
झास्नायवचनाच्च ॥३६॥ | 
गृहपति ही इन संस्कारों को करे, क्योंकि ऐसा करने से गृहपति की समृद्धि होती | 
है। इस विषय में शास्त्रप्रमाण भी उपलब्ध होते हैं। हु 
सर्वे बा तदर्थत्वात्‌ ॥३७॥ 
सि०--सभी यजमानों को इन संस्कारों को करना चाहिए, क्योंकि वे सभी के 
लिए हैं। 
गृहपतिरिति च समाख्या सामान्यात्‌ ॥३८॥ 
हता श्रौर, “गृहपति” समाख्या है। गृहपति का प्रयोग समानरूप से सभी यजमानों के 
ए है। 


विप्रतिषेधे परम्‌ ॥३९॥ 
विरोध होने पर जो 'पर' होता है, उसी में कार्यं होता है। (जहाँ यजमान 
तथा ऋत्विज--दोनों का कायं एकसाथ कराना होता है, वहाँ ऋत्विजों का ही कार्य 


होता है।) 
होत्रे परार्थत्वात्‌ ॥४०॥ 
होत्र में कमें पराथं ही होता है । 
वचनं परम्‌ ॥४१॥ 
जो भ्राम्नान वचन कहा है, वह केवल श्रथेवाद है । 
प्रभुत्वादात्विज्यं स्वंवर्णानां स्यात्‌ ॥४२॥ 
पूर्व ०--साम थ्यं होने से ऋत्विककर्म सभी वर्णवाले कर सकते हैं। 
स्मृतेर्वा स्याद्‌ ब्राह्मणानाम्‌ ॥४३॥ 

सि०--स्मृति के प्रमाण से ब्राह्मण-वर्ग को ही ऋत्विक्‌ कर्म कराने का प्रधि- 

कार है। 
फलचमसविधाच्चेतरेषाम्‌ ॥४४॥ 
फलचमस का विधान होने से क्षत्रिय श्रोर वैश्य को ऋत्विक्‌ कमं कराने का प्रधि- 


कार नहीं है। 
। सान्नाय्ये$प्येवं प्रतिषे धः सोमपीयहेतुत्वात्‌ ॥४५॥ 


सोमपायी न होने के कारण भी क्षत्रिय ग्रौर वैश्य का सान्ताय्य में भी प्रतिषेध है, 
प्रतः क्षत्रिय प्रोर वैश्य को ऋत्विक्‌ कर्म कराने का ग्रधिकार नहीं है । 

चतुर्धाकरणे च निदेशात्‌ ॥४६॥ 
चतुर्षाकरण (पुरोडाश को चार भागों में बाँटने) में भी ब्राह्मण का ही निर्देश 
होते से भी ब्राह्मण को ही ऋत्विक्‌ कमं कराने का श्रधिकार है। 
प्रन्वाहायें दनात्‌ ॥४७॥ 
पन्वाहाय॑ दक्षिणा में भी ब्राह्मण का ही प्रधिकार होने से भी ब्राह्मण को ही 
ऋत्विक्‌ कमं कराने का भ्रधिकार है। | 
॥ इति पूर्वमीमांसादशने द्वादश्ञाध्यायस्य चतुर्थः पादः ॥ 
॥ इति द्वाबशोऽध्यायः ॥। 
॥ समाप्तं चेवं मोमांतादहंनम्‌ ॥ 

तदर्थमिति चेन्न १०-७८-६३ 
तदर्थवचनाच्च ५-४-७ 
तदर्थशास्त्रात्‌ १-२-३१ 

तदाख्यो वा प्रकरणो ३-२-२१ 
तदादि वाऽभिसम्बन्धा ५-१-२४ 
तदावृत्तं तु जैमिनि ८-३-७ 
तदुक्तदोषम्‌ ६-१-२ 

तदुक्तित्वाच्च ६-१-७ 

तदुक्ते श्रवणा ४-२-२८ 

तदुत्पत्तर्वा प्रवचन १२-३-२४ 
तदुत्पतेस्तु निवृत्ति ६-२-४१ 

तदुत्सग कर्माणि ४-१-३ 

तदुपहुत उपाह्वयस्वे ३-५-४१ 

त दुरद्रव्यं वचनात्‌ ९-२-४ 

तदेकदेशो वा ४-२-३ 

तदेकपात्राणां समवा ३-५-४३ 

तद्गुणाद्वा स्वधर्म: 
तद्गुणास्तुविधीये 
नहवेशानां वाऽग्र 
तदेशानां वा संघात 
तद्भूतस्थानाद 
तद्भूतानां क्रियार्थेन 
तद्‌ भेदात्कर्म णोऽभ्यासो 
तद्युवतं च कालभेदात्‌ 
तद्युक्तस्येति चेत्‌ 
तद्युक्ते च प्रतिषेधात्‌ 
तद्युक्ते तु फलश्रुति 
तद्रूपत्वाच्च शब्दा 
तद्वचनाद्विकृतौ 
तद्वच्च देवतायां 
तद्वच्च लिङ्गदर्शनम्‌ 


तद्वच्च शेषवचनं 
तद्वत्सवनान्तरे 
तद्वर्ज तु वचन 
तद्विकारे$प्यपुरव 
तद्व्यपदेशं च 
तद्वति: शब्दान्नेति 
तद्धि तथेति चेत्‌ 
तन्त्रमध्ये विधानाद्वा 


तन्त्रिसमवाये चोदनातः 
तन्त्रीणां प्रकरणात्‌ 
तन्तित्यं तच्चिकीर्षा 
तन्तित्यवच्च पृथक्‌ 
तन्यायत्वाददू 
तन्न्यायत्वादशक्ते 
तपइच फलसिद्धि 
तस्माच्च विप्रयोगे 
तस्मिन्पेषणमनर्थ 


सुत्र-अनुक्रमणिका 


तस्मिन्संज्ञा विज्ञेषाः 
तम्तिन्संस्का रकर्म 
तस्मिन्मोमः प्रवर्तते 
तस्मिंस्तु शिष्यमाणा 
तर्मिंदच फलदर्श 
तस्मिश्च श्रपणश्रृतेः 
तस्य च क्रिया ग्रहणा 
तस्य च देवतार्थं 
तस्य निमित्तपरीष्टिः 
तस्प च पात्रदर्शनात्‌ 
तस्य धेनुरिति गवां 
तस्य रूपोपदेणाभ्यास 
तस्य वाऽप्यनुमानिक 
तस्यां तु वचनादे 
तस्यां तु स्यात्‌ 
तध्याग्रयणाद्‌ 
तस्योपदेशसमाख्या 
तस्योभयथा 
तादर्थ्यात्कर्म 
तादर्थ्याद्वा तदा 
तादर्थ्येन गुणार्थं 
तानि द्वैधं गुण 
ताभिश्च तुल्यसंख्या 
ताभ्यां वा सह 

तासां च कृत्स्तवचनात्‌ 
तासामग्नि: प्रकृतितः 
तुल्यं च साम्प्रदायिक 
तुल्यं तु कतृंधमंण 
तुल्यत्वात्‌ क्रयो 
तुल्यधर्मं त्वाच्च 
तुल्यवच्च प्रसंख्या 
तुल्यवच्चाभिधाय 
तुल्यश्र्‌ तित्वाद्वेतरेः 
तुल्यः सर्वेषां पशु 


CC-0. Gurukul Kangri Collection, Haridwar 


MN” य स्त 


९२९ 


७-२-१६ 
१२-४-२८ 
५-४-१० 
६-२-२२ 
६-२-२५ 
८-(-३९ 
७-२-१५ 
१२-४-१६ 
१-१-३ 


Digitized by Arya Samaj Foundation Chennai and eGangotri 


९२२ 


तुल्या च कारणश्रुति 
तुल्या च प्रभृतागुणे 
तुल्यानां तु यौगपद्य 
तुल्येषु नाधिकारः 
तृचे वा लिङ्ग 
तृचे स्यात्‌ श्रुति 
तृतीयसवने वचनात्‌ 
तेन च कमे संयोगात्‌ 
तेन च संस्तवात्‌ 
तेन त्वर्थेन यज्ञस्य 
तेनोत्कृष्टस्य 
तेनोत्पत्तिकत्वात्‌ 
तेषां चेकावदानत्वा 
तेषां तु वचनाद्‌ 
तेषां वा दचवदानत्व॑ 
तेषामप्रत्यक्ष 
तेषाम्‌ग्यत्रार्थ वशेन 
तेषामौत्पत्तिक 
तेषामर्थेन सम्बन्ध: 
तेषु समवेतानां 
तेष्वदर्शनादिरोध 
ते सर्वार्थाः प्रयुक्तत्वाद 
त्रयस्तथेति चेत्‌ 
त्रयाणां द्रव्यसम्प 
त्रयोदशरात्रा दिषु 
त्रिशच्च परार्थत्वात्‌ 
त्रिकस्तृचे ध्रु 
त्रिवत्सश्च 
त्रिवृति संख्यात्वेन 
त्रिवृद्वदिति चेत्‌ 
त्र्यङ्गै्वा शर 
तरयनीकायां न्यायो 
त्वष्टारं तूपलक्षयेत्‌ 


मीमांसा-दशेन 


४-४-३६ 
१०-३-८ 
११-१-५५ 
६-१-१६ 
१०-६-२ 
९-२-१४ 
१०-५-४४ 
५-१-२३ 
१०-६-३ ५ 
€-१-३ 
३-६-२ १ 
७-२-५ 
१०-२-७ 
१०-२-३ ६ 
१०-७-५ 
१०-१-३ 
२-१-३५ 
६-२-२८ 
३-१-७ 
११-२-१० 
१-३-८ 
३-७-३९ 
१०-६-११ 
६-१-३९ 
८-२-२७ 
३-२-३६ 
१०-५-१० 
१०-३-६० 
१०-६-२२ 
१०-६-१७ 
१०-७-११ 
१०-५-७७ 
३-२-३४ 


द्‌ 
दक्षिणाकाले यत्स्वं 
दक्षिणायुक्तवचनाच्च 
दक्षिणेऽग्नौ वरुण 
दधिग्रहो ने मित्तिक 
दघि वा स्यात्‌ 
दधिसंघातसामा 
दघ्तस्तु गुणभूत 
दध्न: स्यान्मूतिसामा 
दविहोमो यज्ञाभिधा 
दर्शनमेष्टिकानां 
दर्शनाच्चान्यपात्र 
दर्शनात्काललि ङ्गानां 
दर्शनादिति चेत्‌ 
दर्शनाद्विनियोगः 
दशना कदेशे 
दशपुर्णमासयो 
दर्शयति च 
दशत्वं लिङ्गदशं 
दशपेपै क्रियप्रति 
दशमविसर्गवचनाच्च 
दशमेऽहनीति 
दातुस्त्वविद्यमान 
दाने पाकोऽर्थलक्षणः 
दीक्षाकालस्य शिष्ट 
दीक्षाणां चोत्तरस्य 
दीक्षादक्षिणं तु 
दीक्षापराधे चानुग्रहात्‌ 
दीक्षापरिमाणे यथा 
दीक्षासु विनिदेशा 
दीक्षितस्य दानहोम 
दीक्षिताऽदीक्षित व्यय 
दीक्षोपसदां च संख्या 


दूरभूयस्त्वात्‌ 

दृष्ट: प्रयोग इति ८-३-३२, ११-१-३९ 


दृश्यते 

देवतया वा नियम्येत 
देवता तु तदाशी 
देवता वा प्रयोजयेद 
देवतायां च तदर्थ 
देवतायाइच हेतुत्वे 
देवतायास्त्वनिवेच 
देवताश्रये च 
देशपृथवत्वान्मन्त्रो 
देशबद्धमुपांशुत्वं 
देशमात्रं वा प्रत्यक्षं 
देशमात्रं वाउशिष्टे 
दैक्षस्य चेतरेषु 

दैव तै वेककर्म्यात्‌ 
दोषात्तु वे दिके 
दोषात्त्विष्टिलौकिके 
दोहयो: कालभेदाद 
द्यावोस्तथेति चेत्‌ 
द्रवत्वं चाविशिष्टम्‌ 
द्रव्यं चोत्पत्तिसंयोगात्‌ 
दरव्यं वा स्याच्चोदना 
द्रव्पगुणसंस्कार 
द्रव्यत्वेऽपि समु 
द्रव्यदेवतं तथेति 
्रव्यदेवतावत्‌ 
द्रव्यवत्त्वात्तु पुं सा 
द्रव्यविकारं तु पुर्व 
द्रव्यविधिसन्नि 
द्रव्यसंख्या हेतु 
द्रव्यसंयोगाच्च 
द्रव्यसंयोगाच्चोद 
द्रव्यसंस्कारकर्म 
द्रव्यसंस्कारविरोधे 


द्रव्यसंस्का रप्रकरणा 
्रव्यस्याकर्मकाल 
द्रव्याणां कर्मसंयोगे 
द्रव्याणां तु क्रियार्थानां 
द्रव्याणि त्वविशेषेणा 
्रव्यादेशे तद्‌ 
्रव्यान्त रवद्वा 
द्रव्यान्तरे कृतार्थं 
्रव्यान्तरेऽनिवेशाद 
्रव्येष्वारम्भगामि 
्रव्यैकत्वे कमं भेदात्‌ 
्रव्योत्पत्तशचोभयोः 
्रव्योपदेश इति चेत्‌ 
द्रव्योपदेशाद्वा 
द्रयोविधिरिति चेत्‌ 
दयो स्तु हेतु सामर्थ्य 
द्वादशशतं वा प्रकृति 
द्वादशाहस्तु लिङ्गात्‌ 
द्वादशाहस्य व्यूढ 
द्वादशाहस्य सत्रत्व 
ठ्वादशाहिकमहर्गणे 
द्वादशाहे तत्प्रकृति 
द्वादशाहे तु वचनात्‌ 
द्वित्ववहुत्व युक्तं 
द्विपुरोडाशायां स्याद 
द्विविभाग: स्याद्‌ 
द्विरात्रादिनामेका 
द्वेष्ये वा चोदना 

द्वैधं वा तुल्य 
द्वैयहकाल्य तु 
द्रथथंत्वं च विप्रति 
द्वयाधानं च द्वियज्ञ 
द्वथाम्नातेष्‌भी 

९२४ मीमांसा-दर्शन 
_ ध न चोदनातो हि ९-१-५ 
धर्ममात्रे तु कर्म २-१-६ न चोदनापृथक्‌ ११-३-५१ 
धर्ममात्रे त्वद्शना ११-१-२८ न चोदनाभिसम्व १०-२-६५ 
धर्मविप्रतिषेधाच्च ३-३-३९ न चोदनाविधिशेष ११-२-६ 
घर्मस्य शब्दमूलत्वाद्‌ १-३-१ न चोदनाविरोधात्‌ ६-४-६, ६-८-३३ 
ध्मस्यार्थंकृतत्वाद्‌ ६-२-४० न चोदनाविरोधाद्धविः ३-५-९ 
घर्माद्वा स्यात्‌ १०-८-५१ न चोदनैकत्वात्‌ १०-८-७२ 
धर्मानुग्रहाच्च ८-२-२३ ८-१-३६,४२ न चोदर्नकवाक्य ११-२-५३ 
धर्मोपदेशाच्च न हि ३-२-४ न चोदनैकार्थ्यात्‌ ३-६-५ 
धारणार्थत्वाःसोमे १२-१-१९ न चोदितत्वात्‌ १०-५-३३ 
धारणे च परार्थत्वात्‌ ६-४-२७ न तत्प्रधानत्वात्‌ ६-६-५, ६-१-५८ 
धारासंयोगाच्च १०-५-६४ न तत्र ह्यचोदित्वात्‌ ६-८-३४ 
धुर्यष्वपीति चेत्‌ १०-५-२४ न तत्सम्बन्धात्‌ दै ५-१-२१ 
ध्रौवाद्या सवंसंयो १०-८-४८ न तदर्थत्वाल्लोकवत्त २-१-१२ 
न न तदाशीष्ट्वात्‌ १०-२-५४ 
न ऋग्व्यपदेशात्‌ २-१-४५ नतदीप्सा हि ६-३-३४ 
न कमणः पराथं १२-०४-१३ न तद्भूतवचनात्‌ १०-१-२० 
न कमेसंयोगात्‌ १०-५४-४५, न तद्वत्प्रयोजनै ३-६-३८ 
११-१-१३, १२-१-३४, ४१ न तद्वाक्यं हि ३-७-४ 
न काम्यत्वात्‌ ६-१-३१ न तल्लक्षणत्वादु ६-४-२३ 
न कालभेदात्‌ ११-५४-३७ न तस्यादुष्टत्वाद ६-५-८ ' 

नावृत्तिधमंत्वात्‌ १०-५-२५ निर्देशस्य गुणार्थ 

नासंहानात्कपाल १०-१-२६ निर्देशात्तु विकृता 
नासन्निधानात्‌ ७-१-१५ निदेशाद्वाऽन्यदा 


CC-0. Gurukul Kangri Collection, Haridwar 


५-१-१२ 
४-३-३१ 
९-४-५ 
६-७-३३ 
ENR 
२-१-३८ 
६-७-५ 
१२-४-३१ 
१२-४-३० 
४-४-६ 
१-१-१८ 
१०-७-२९ 
४-४-११ 
१०-५-६१ 
६-१-२७ 
६-८-२७ 
३-७-३६ 
६-३-१६ 
२-६-४० 
४-२-२४ 
९-२-४३ 
९-२-१५ 
९-१-५३ 
६-८-३५ 
६-३-८ 
३-४-३८ 
१२-१-३८ 
६-४-६ 
६-४-४ 
४-१-२९ 
६-१-२९ 
६-३-२८ 


३-८-३१ . 


६-४-२ 


Digitized by Arya Samaj Foundation Chennai and eGangotri 


i ९२७ 
नि देशाद्रा तद्धर्म : ६-७-२८ न्यायविप्रतिषेधा ५-३-२५ 
नि दश्वा त्रयाणां ६-१-२६ न्यायानि वा प्रयुक्त १२-१-११ 
निद शाद्वा वेदिकानां २-२-३ न्यायोक्ते लिङ्गदशंनम्‌ ३-८-४१ 
निर्देशा व्यवतिष्ठेत्‌ ३-६-३४ न्यायोवा कर्म ६-१-४५ 
निर्देशाद्वा व्यवतिष्ठेरन्‌ ६-२-४७ प 
निर्देशों वाइनाहित ६-८-९ पक्षेणार्थकृतस्यति ३-३-१८ 
निमंन्थ्यादिपु चैवम्‌ ७-३-१८ पक्षेणेति चेत्‌ ३-७-३४ 
निर्वपणलकन ११-४-५५. पक्षे वोत्पन्तसंयोगात्‌ ४-४-१३ 
निवीतमिति मनुष्य ३-४-१ पक्षे संख्या सहस्रवत्‌ १०-६-३७ 
निवृत्ति दशनाच्च ३-७-१२ पञ्चशरावस्तु द्रव्य ६-४-२५ | 
निवृत्तिर्वा$थैलो ९-२-३७ पञ्चशारदीया ११-२-५२ 
निवृत्तिर्वा कर्म भेदात्‌ ८-१-२४ पञ्चसंचरेष्वर्थं ७-१-१७ 
निशियज्ञे प्राकृत १२-२-१४ पत्नीसंयाजान्तत्वं ६-१-२९ 
निष्कासस्यावभृथे १२-२-६१ पदकर्माप्रयोजकम्‌ ४-१-२५ 
निष्क्रयवादाच्च ६-४-३३ पयोदोषात्पञ्च ६-५-६ 
निष्क्रयश्च तदङ्ग ४-४-२६ पयो वा कालसामा ६-२-१६ 
निष्पन्तग्रहणान्तेति ८-३-२९ पथयो वा तत्प्रधान ८-२-२२ 
नेच्छाभिधानात्तद १०-२-५२ परकृतिपुराकल्प ६-७-२६ 
नेतरार्थंत्वात्‌ ७-१-२१ परन्तु श्रुतिसामान्य १-१-३१ 
नँकत्वात्तस्य चानि ६-६-८ पराकछब्दत्वात्‌ १०-५-१८ 
नैकदेशत्वात्‌ ३-६-२२, ११-२-१३ परार्थत्वाच्च शब्दा 8-२-७ | 
नेकव्यपदेशात्‌ १०-६-४८ परार्थत्वाद्‌ गुणानां १-४-१६ | 
नेमित्तिक तु ३-६-१० परार्थान्येको यजमान १२-५४-३२ | 
नैमित्तिक तृत्तरा &-२-२३ परार्येन त्वथे ६-२-४४ 
नेमित्तिकं वा कर्त ३-३-३२ परिक्रयश्च ताद १०-२-३३ | 
नेमित्तिकमतुल्य ३-६-३६ परिक्रयाच्च लोक १०-३-५१ | 
नैमित्तिके तु १०-२-६७ परिक्रयाथ वा १०-२-२३ | 
नेमित्तिके विकारत्वात्‌ ४-३-४ परिक्रपाविभागाद्वा १०-६-६७ | 
नैष्कतँकेन संस्त्वात्‌ १०-२-२७ परिक्रीतवचनाच्च १०-२-२५ | 
नोत्तरेणकवाक्य ११-२-३९ परिधिद्दंथ्थत्वादु १२-२-२६ | 
नोत्पत्तिशब्दत्वात्‌ ६-३-२१ परिमाण चानियमेन ११-१-३१ 
नोत्पत्तिसंयोगात्‌ ४-३-३५ परिसंख्या १-२-४२ 
नोत्पत्तौ हि ३-७-२४ परिसंख्यार्थं श्रवणं ७-३-२२ 
नोपदिष्टत्वात्‌ ११-४-५ परुषिदितपूर्णघृत ३-४-११ 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


९२८ 
परेणाऽवेदनाद्रीक्षितः 
परेषां प्रतिषेधः _ 
परेषु चाग्रशब्दः 
परो नित्याऽनुवादः 


पर्यग्निकरणाच्च 
पर्येग्निकृतानामुत्सगं 


पर्यास इति चा 
पवमानहविष्वैक 
पवमाने स्यातां 
पशावनालम्भ 
पशावपीति चेत्‌ 
पशावेकहविष्टवं 
पशुगणे कुम्भी 
पशुगणे तस्य 
पशुचोदनायाम 
पशुत्वं चैकशब्द्यात्‌ 


पशु: पुरोडाशविकार: 


पशुसवनीयेषु 
पशुस्त्वेवं प्रधानं 
पशोश्च विप्रकर्ष 
पशौ च पुरोडाशे 
पशौ च लिङ्गदशं 
पशौ तु चोदनेक 
पशो तु संस्कृते 
पश्वङ्गं रशना 
पश्वङ्गं वार्थकर्म 
पञ्वतिरेकदच 
पर्वतिरेके चकस्य 
पश्वभिधानाद्वा 
पश्वानन्तर्यात्‌ 
पाकस्य चान्नकारि 
पाणेः प्रत्यङ्गभावा 
पाणेस्त्वश्रृतिभ्रूत 


मीमांसा-दर्शन 


५-३-२६ 
१०-२-६९ 
१०-५-६७ 
. ९-४-३४ 

८-२-१२ 

९-४-४८, 
११-२-४६ 

५-३-८ 
११-४-१२ 
१०-५४-१६ 

४-१-२७ 

१०-१-१९ 
१०-७-१ 
११-४-३१ 
५-२-१० 
६-८-३० 
९-१-४८ 
८-२-१० 
१२-२-३० 
९-४-१५ 
१२-२-३२ 
११-३-१५ 
८९९२ 
११-२-१७ 
१२-२-१२ 
४-४-२२ 

४-४-२७ 
११-४५-२८ 
१०-६-४२ 

६-१-४६ 

८-२-१७ 

१०-२३-३७ 
६-६-१५ 
११-२३-१३ 


पात्नीवते तु पूवं २-३-१९, ३-२-३२ 


पात्रेषु च प्रसङ्गः 
पानव्यापच्च तद्वत्‌ 
पार्वणहो मयोस्त्व 
पाशुक वा तस्य 
पितृयज्ञः स्वकालत्वा 
पितृयज्ञे तु दशनात्‌ 
पितृयज्ञे संयुक्तस्य 
पुन रम्युन्नीतेषु सर्ब 
पुन राधेयमोदन 
पुरस्ता दैन्द्रवाय 
पुरुषकल्पेन वा 
पुरुषरच कर्मार्थ 
पुरुषापनयात्स्व 
पुरुषापयनो वा 
पुरुषार्थेकसिद्धि 
पुरोडाशस्त्वनिद शे 
पुरोडाशस्य च 
पुरोडाशाभ्या 
पुरोऽनुवाक्या 
पूर्व च लिङ्गदशेनात्‌ 
पर्वेवत्त्वाच्च शब्दस्य 
ुर्ववन्तोऽविधाना 
पुर्वस्मिरचामन्त्र 
पुर्वस्मिशचावमृथ 
पुर्वस्य चावि शिष्ट 
पूर्वेश्च तुल्यकाल 
पृथक्त्वनिवेशात्सं 
पृथक्त्वाद्विधितः 
पृथक्त्वाद्व्यव 
पृथक्त्वे त्वभिधान 
पृथुरलक्ष्णे चाऽनपुप 
पृषदाज्यवद्वाऽह्नां 
पृषदाज्ये समुच्चय 


CC-0. Gurukul Kangri Collection, Haridwar 


१२-१-१० 
३-४-३२ 
९-२-५१ 

१२-२-३१ 
४-४-१६ 
६-८-१९ 
६-८-१० 
३-२-२६ 
६-४-२६ 

१०-५-७० 
६-६-३६ 

३-१-६ 
१०-२-२० 
१०-२-१६ 

६-२-१ 

५-४-१९ 

८-२-६ 

१०-८-२५ 
३-७-४४ 
५-२-२३ 
६-४-५० 
१-४-१७ 

१०-३-१७ 

११-२-५८ 
८-१-४३ 
१०-८-८ 
३-२-२१ 

११-१-३४ 
४-३-६ 
४-४-३४ 


_ १०-१-५५ 


१०-९६-६४ 
१०-७-६६ 


Digitized by Arya Samaj Foundation Chennai and eGangotri 


पृष्ठार्थेऽन्यद्रथ 
पृष्ठार्थे वाऽतदर्थ 
पृष्ठार्थे वा प्रकृति 
पृष्ठे रसभोजन 
पृष्ठ्यस्य युगपद्वि 
पृष्ठ्यावृतौ चाग्न 
पौर्णेमासीवदुपांशु 
पौर्णमासी वा 

पौर्ण मास्यामनियमो 
पौरं मास्ऱू्ध्व 
पौर्वापरंञचाम्यासे 
पौर्वापयें पुर्व 

पौष्णं पेषणं विकृतौ 
प्रकरणं तु पौणेमा 
प्रकरणविशेषाच्च 
प्रकरणविशेषात्त्‌ 
प्रकरणविशेषादसं 
प्रकरणविशेषाद्वा 
प्रकरणशब्दसामान्या 
प्रकरणात्तु कालः 


- प्रकरणादिति चेत्‌ 


प्रकरणाद्वोत्पत्त्य 
प्रकरणान्तरे प्रयोजना 
प्रकरणाविभागादुभे 
प्रकरणाविभागाद्वा 
प्रकरणाविभागे च 
प्रकरणे सम्भवन्तपकर्षो 
प्रकरणो वा शब्दहेतु 
प्रकृतस्य गुणश्रुतौ 
प्रकृतिदर्शनाच्च 


, प्रकृतिलिङ्गसंयोगा 


प्रकृतिवश्वस्य चानुप 
प्रकृतिविकृत्योरच 
प्रकृतिः कालास्तेः 


| 


१०-४-४२ 
१०-६-२५ 
१०-६-१६ 
१०-९६-२७ 
१०-६-४ 
१०-५-८५ 
२-२-६ 
५-४-११ 
६-५-३० 
५-४-१७ 
१०-३-२७ 
६-५-५४ 
३-३-३३ 
२-२-३ 
६-३-१७ 
३-६-९ 
३-७-१ 
३-४-१५ 
४-४-१ 
५-४-१४ 
४-३ -३४ 
३-७-२६ 
२-३-२४ 
३-२-१८ 
३-६-२६ 
४-४-५ 
१-२-२४ 
६-५-४६ 
१ ०-४-२४ 
१०-५-३८ 
१,०-४-१ 
१०-३-२ 
१-१-१० 
११-३-४८ 


प्रकृतेरिति चेत्‌ 
प्रकृतेशचाविकारात्‌ 
प्रकृतेः पुर्वोक्तत्वाद्‌ 


प्रकृतौ तु स्वशब्द 
प्रकृतौ यथोत्पत्ति 
प्रकृतौ वाऽद्विरुक्तत्वात्‌ 
प्रकृती वा शिष्टत्वात्‌ 
प्रकृत्यनुपरो धाच्च 


प्रकृत्यर्थत्वात्‌ 
प्रकृत्या च पुवंवत्त 
प्रक्रमात्तु नियम्ये 
प्रक्रमाद्वा नियोगेन 
प्रस्याभावाच्च 
प्रगाथे च 

प्रणयनन्तु सौमिक 
प्रणीतादि तथेति चेत्‌ 
प्रतिकर्षं ञ्च दशयति 
प्रतिकर्षो वा नित्या 
प्रतिदक्षिणं वा कते 
प्रतिनिधिरुच 
प्रतिनिधौ चाविका रात्‌ 
प्रतिपत्तिरिति चेत्‌ 
प्रतिपत्तिरिति चेन्न 
प्रतिपत्तिर्वाऽकमे 
प्रतिपत्तिर्वा तन्न्याय 
प्रतिपत्तिर्वा यथा 
प्रतिपत्तिर्वा शब्दस्य 
प्रतिपत्तिस्तु शेषत्वात्‌ 
प्रतिप्रधानं वा 
प्रतिप्रस्थातुः 
प्रतियूपं च दशनात्‌ 
प्रतिषिद्ध चाविशेषण 


CC-0. Gurukul Kangri Collection, Haridwar 


प्रकृतौ चाऽभावदशंनात्‌ 


Digitized by Arya Samaj Foundation Chennai and eGangotri 


गीमांसा जे 
मीमांसा-दशन 


९२० 
प्रतिषिद्धविज्ञानाद्वा १०-७८-४५ 
प्रतिषिद्धाचोध्वं ६-५-४२ 
प्रतिषिद्धयविधानाद्वा १०-८-५७ 
प्रतिषेधवचनोत्तर {०-७-४० 
प्रतिषेधरच कमं वत्‌ १०-२-३४ 
प्रतिषेधस्य त्बरायु १०-७-४२ 
प्रतिषेधः प्रदेशे १०-७-१ 
प्रतिषेधः स्यादिति १०-७-२८ 
प्रतिषे धाच्च १०-५८-२२ 
प्रतिषेधाच्च पूर्व ३-६-४६ 
प्रतिषेधादकर्म १०-८-१० 
प्रतिषेघेष्वकमं त्वा ६-२-२० 
श्रतिषेधो वा विधिपूर्व १०-७-३७ 
प्रतिहोमरचेत्साय ६-५-४२ 
प्रतीयत इति चेत्‌ ४-१-१३ 
प्रत्यक्षा द्गुणसंयो ७-३-४ 
'प्रत्यक्षोपदेशा च्च ३-५-३३ 
प्रत्यङ्गं वा ग्रहवद्‌ १०-६-२ 
प्रत्ययं चापि दर्श यति २-४-३० 
प्रत्ययाच्च ४-२-१६ 
प्रत्ययात्‌ १०-३-४५ 
प्रत्यर्थं चाऽमिसंयोगा ६-१-३ 
प्रत्यर्थं श्रुतिमाव ६-२-४ 
प्रत्यहं सरव॑संस्कारः १०-९६-६९ 
प्रथमं वा नियम्यते ११-१-४३ 
प्रथमस्य वा कालवचनम्‌ ११-२-२१ 
प्रथमोत्तमयोः प्रणय ७-३-२३ 
प्रदानं चापि सादन १०-५-७५ 
प्रदानदशेनं श्रपणे ६-४-३० 
प्रधानं त्व ङ्गसं युक्तं १०-२-४ 
प्रधानकर्मार्थत्वा ११-१-५३ 
प्रधानाच्चान्यसं १०-१-५ 
प्रधानापवर्ग वा ११-३-१७ 
प्रधानेनाभिसंयोगाद ४-३-४० 


प्रधाने श्रुतिलक्षणम्‌ 
प्रभुत्वादार्विज्यं 
प्रयाजवदिति चेन्ना 
प्रयाजानां त्वेकदेश 
प्रयाजेऽपीति चेत्‌ 
प्रयाजे च तन्न्याय 
प्रयाणे स्वार्थनि्वेत्तेः 
प्रयुज्यत इति चेत्‌ 
प्रयोगचोदनाभावाद्‌ 
प्रयोगचोदनेति चेत्‌ 
प्रयोगशास्त्रमिति 
प्रयोगस्य परम्‌ 
प्रयोगान्तरे वोभया 
प्रयोगे पुरुषश्रृते 
प्रयोगोत्पत्त्यशास्त्र 
प्रयोगोत्पत्त्य शास्त्र 
प्रयोजना भिसम्बन्धा 
प्रवृत्तत्वात्प्रवर 
प्रवृत्तवरणात्प्रत 
प्रवृत्तित्वादिष्टेः 
प्रवृत्तेऽपीति चेत्‌ 
प्रवृत्त प्रापणान्नि 
प्रवृत्ते वा प्रापणा 
प्रवृत्तौ चापि ताद 
प्रवृत्त्या कृतकालानां 
प्रवृत्त्या तुल्यकाला 
प्रवृत्त्या नियतस्य 
प्रशंसा 

प्रशंसा च विहरणा 
प्रशंसार्थमजामि 
प्रशंसा सोमणब्द: 
प्रशंसाऽस्यभिधानात्‌ 
प्रसिद्धग्रहणत्वाच्च 
प्रस्तरे शाखाश्रयण 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


सूत्र-अनुक्रमणिका 


प्रकाशौ च तथेति 


१०-३-६३ 

प्राकृतं वा नामत्वात्‌ ७-३-२१ 
प्राकृताच्च ५-२-२२ 
प्रागपरोधान्मल ३-४-१८ 
प्रागाथिकं तु ६-२-२५ 
प्राग्लो कम्पृणाया ५-३-२० 
प्राजापत्येषु चाम्ना १०-४-६ 
प्रातरनुवाके च ३-७-४५ 
प्रातस्तु षोडशिनि ६-५-४४ 
प्रापणाच्च निमित्त ५-१-३३ 
प्राप्तिस्तु रात्रि १०-५-१३ 
 प्राप्तेर्वा पूर्व॑स्य १०-७-४१ 
प्रायश्चित्त निमित्तेन २-४-२१ 
प्रायर्चित्तमधिकारे ६-५-४५ 
प्रायर्चित्तमापदि ६-६-३५ 


प्रायश्चित्तविधाना ६-३-७, ६-६-२९ 


प्रायश्चित्तेषु चेका १२-३-१६ 
' प्रारम्भविभागाच्च . १२-९२-२१ 
प्राश्येत वा १०-६-३ ३ 
प्रासङ्गिकं च ५-१-२५ 
प्रासङ्गिके प्रायश्चित्तं ६-४-२६ 
प्रासनवन्मं त्रावरुण ४-२-१६ 
प्रैषानृवचनं मंत्रा ३-७-४३ 
प्रेषेष्‌ च परा ३-८-२२ 
प्रोक्षणाच्च ८-२-११ 
्रोक्षणीष्वर्थंसंयो १-४-११ 
फ 
फलं च पुरुषार्थ ३-१-५ 
फलं चाकमंसन्निधौ २-३-२५ 
फलं तु तत्प्रधानायां CER 
फलं तु सह्‌ चेष्टया ३-१-१० 
फलकामो निमित्त ६-२-९ 
-फलचमसविघाना १२-४५५ 
फलचमसो तैमित्तिको ३-५-४७ 


फलदेवतयोश्च 
फल निवृत्तिश्च 
फलमात्रेयो निर्देशा 
फलवत्तां च दर्शयति 
फलवदोक्तहेतुत्वा 
फलश्चृतेस्तु कर्म 
फलसंयोगस्त्वचो दि 
फलसंयोगात्त्‌ 
फलस्य कर्मेनिष्पत्ते 
फलामावादिति चेत्‌ 
फलारम्भनिवृत्तेः 
फलार्थत्वात्कमं णः 
फलाथित्वात्तु 
फलाथित्वाद्वा 
फलेकत्धादिष्टि 
फलोत्साहा5विशेषात्‌ 
फलोपदेशो वा 

ब 
बहिराज्ययोरसंस्कारे 
बहिष्पवमाने तु 
बहुवचनात्तु बहुतां 
बहुव चनेन सर्व 
बहूनां तु प्रवृत्ता 
बहुनामिति चैकस्मि 
बहुनामिति तुल्येषु 
बह्लुषंत्वाच्च 
बाहुप्रशंसा वा 
बुद्धशास्त्रात्‌ 


'ब्रह्मदानेऽवशिष्ट 


ब्रह्मापीति चेत्‌ 
ब्राह्मणविहितेषु 
ब्राह्मणस्य तु सोम 
ब्राह्मणा वा तुल्य 
ब्राह्मणानां वेतरयो 


CC-0. Gurukul Kangri Collection, Haridwar 


१-४-१० 
१०-५-२६ 
१०-९६-४६ 
११-१-३८ 

६-३-२२ 
१०-९६-५० 
१०-६९-५७ 
११-१-४९ 

६-४-२३ 

१-२-३३ 
१०-३-७० 
१२-१-३६ 
१२-३-३१ 

६-२-३२ 

३-५-५३ 

६-९-१८ 


Digitized by Arya Samaj Foundation Chennai and eGangotri 


९३२ मीमांसा-दर्शन 
भ मन्त्राणां कमंसं योगात -३- 
भक्तिरसन्निधाव ३-५-४३ मन्त्राणां सन्निपाति है न ह 
भक्त्यानि ष्क्रियवादः ४-४-२८ मन्त्राश्च सन्निपातित्वात्‌ १२-१-१८ 
भक्त्या वाऽयज्ञ ७-३-३४ मन्त्रेष्ववाक्यशेष र १०-८-२० 
भक्त्येति चेत्‌ ८-३-३४, ११-१-४१ मन्त्रोपदेशो वा १२-३-२१ 
भक्षाणां तु प्रीत्यर्थ १०-२-१३ मांसं तु सवनीयानां ३-८-४२ 
भक्षार्थो वा द्रव्ये ३-४-५० मांसपाकप्रतिषेधञ्च १२-२-२ 
मक्षाश्रवणाद्दानशब्दः ३-४-४८ मांसपाको विहित १२-२-६ 
भागित्वात्तु नियम्यते ७-४-७ माघी वैकाष्टका ६-५-३२ 
भागित्वाद्वा गवां १०-३-४७ मानं प्रत्युत्पादयेत्‌ १०-६-७६ 
भाषास्व रोप देशेषु १२-३-२० मानसमहरन्तरं ह १०-६-३४ 
भूमा १-४-२७ मासि ग्रहणं च तद्वत १०-८-२४ ` 
भूयस्त्वेनोभयश्रति ३-३-१० मासि ग्रहणमभ्यास > १०-८-२८ 
मृतत्वाच्च परि १२-१-३२ मिथश्चानर्थसम्बन्ध १-४-१५ 
भेदस्तु कालभेदाच्चो ११-१-६८ मिथश्चानर्थसम्बन्धात्‌ ३-१-२ ३ 
भेदस्तु गुणसंयोगाद्‌ १०-६-६८ मिथोवा विप्रतिषेधाच्च ७-४-६ 
भेदस्तु तद्भेदात्‌ ११-४-२५ मुख्यं वा पुवेश्चोदना १२-२-२३ 
भेदस्तु सन्देहाहेव ११-४-३२ मुख्यक्रमेण वाङ्गा ५-१-१४ 
भेदार्थमिति चेत्‌ ६-४-१४ मुख्यस्य शब्दा भिसं 50590 
भोजने च तत्संख्यं १०-५-५७ मुख्यस्य धारणं वा ११-३-३५ 
स ख्याद्वा पूर्व -डॅ- 
मधु न दीक्षिता १०-६-२२ सिन मुख्य हः, 
मधूदके द्रव्यसामान्या ८-१-४० मुख्यानन्तर्यंमा ५२-१८ 
मध्यमयोर्वा गत्यर्थ ७-३-२४ मुख्यार्थो वा ऽङ्गस्या ३-८-३५ 
मध्यमायां तु वचनाद्‌ ५-३-१९ मुख्येन वा नियम्यते १०-५-६० 
मध्यस्थं यस्य तन्मध्ये ४-२३-३ मुख्यो वाऽ विप्रति १२-४-३४ 
ता तु १०-४-४१ मुष्टिकपालावदाना ५-२-४ 
EE ह ५-१-१६ मुष्टिलोपात्तु संख्या १०-२-६२ 
र्‌ १०-१-१३ मेधपतितत्वं स्वामि 
मन्त्रवर्णाच्च ६-२-५४ के 
हिशेब तर्देशा १०-०४-२६ य एतेनेत्यग्नि ५- 
करणा ३-८-१५ यजति चोदनादहीन १०- क 
मन्त्रस्य चार्थवत्वात्‌ ४-२-१२ यजति चोदनाद्रव्य *४- के 
मन्त्राणां करणार्थ १२-३-२५ यजतिस्तु द्रव्यफल लक, 

सूत्र-अनुक्रमणिका ९३३ 
यजमानसंस्कारोवा ` १२-३-३४ याज्यानुवाक्यासु १२-४-३ 
यजुरयुक्तेऽध्वर्यो १०-३-७४ याज्यापनयेनाप ३-५-४४ 
यजूंषि वा तद्रूपत्वात्‌ २-१-४० याज्यावपट्कार १२-३-३२ 
यज्ञकर्म प्रधानं ९-१-१ याञ्चाक्रयणम ६-८-२६ 
यज्ञस्य वा तत्संयो ६-१-२१ यावच्छक्यं ताबद्वि १०-६-१० 
यज्ञायुधानि धार्ये रन्‌ ११-३-३३ यावज्जीविकोऽभ्यासः ६-४-१ 
यज्ञोत्पत्त्युपदेशे - १२-१-४२ यावत्‌ श्रुतीति चेत्‌ १०-७-६२ 
यत्रेतिवाऽर्थत्वात्‌ २-१-२१ यावत्स्वं वाऽन्य ११-१-४७ 
यत्स्थाने वा तद्गीतिः ६-१-५५ यावदर्थं वारऽथंशेष १०-६-७४ 
यथा देवतं वा ३-२-२८ यावदुक्तम्‌ ८-३-२४ 
यथा निवेशञ्च प्रकृति १०-५-६ यावदुक्तं वा कमंण: २-३-१३ 
यथा प्रदानं वा ५-४-३ यावदुक्तं वा कृत १०-५-३० 
यथार्थ त्वन्या 8-३-१३ यावदुक्तमुपयोगः १०-२-४६ 
यथार्थ वा शेषभूत ३-२-१६ यूपवदिति चेत्‌ १०-४-४४ 
यथाश्रुतीति चेत्‌ ६-४-२२, १०-७-७१ यूपश्चाकमं काल ११-३-३ 
यथोक्तं वा विप्रति १०-४-३१ यूपाङ्गं वा तत्संस्का ४-४-२३ 
यथोक्तं वा सन्निधानात्‌ ९-१-४९ येषां तूत्पत्तावर्थ २-१-४ 
यदभीज्या वा तद्विषयौ 8-२-५८ येषां वाध्परयोहोंम 5-४-२४ 
यदि च हेतुरवतिष्ठेत १-२-३० येषामुत्पत्तौ स्वे २-१-३ 
यदि तु कमणो ११-२०४ पैद्रेव्य न चिकीर्ष्यते २-१-७ 
यदि तु ब्रह्मस्तदूनं १०-३-७२ यैस्तु द्रव्यं चिकीष्यंते २-१-८ 
यदि तु वचनात्तेषां १०-२-४७ योगसिद्िर्वा ४-३-२८ 
यदि तु सान्नाय्यं १०-५८-४२ योगाद्वा यज्ञाय १२-२-१३ 
यदि वाऽप्याभिधान ७-१-८ योनिशस्या. च ७-२-१७ 
यदि वाऽविशये नियमः ८-३-३१ यो वा यजनीयेऽहति ११-३-३६ 
यद्युद्गाता जघन्यः ६-५-५५ यौष्यस्तु विरोध: १२-२-२७ 
यष्दुर्वा कारणाग ३-५-४८ र्‌ 
यस्मिन्‌ गुणोपदेशः १-४-३ रशता च लिङ्गदर्शं ३-६-३१ 
यस्मिन्‌ प्रीतिः पुरुषस्यं ४-१-२ रसप्रतिषेधो वा ६-४-३५ 
यस्य लिङ्गमर्थसंयो ८-१-१ रूपं वाऽशेषभूत ७-३-२६ 
यस्य वा प्रभुः स्यादित ६-७-२ ख्पात्प्रायात्‌ | 020१? 
यस्य वा सन्निधाने. १०-३-४१ खूपान्यत्वान्न _ ६-८-४० 
` याजमानस्तु तत्प्रधान ३-८-४ खूपालिङ्गाच्च ६-८-३८ 
याजमाने समाख्या Ra 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


९३४ मीमांसा-दर्शन 
ल लिद्धाच्च ३-२-८, ३-३-३, 
लक्षणामात्रमितरत्‌ ६-५-१४ ५-३-३८, ७-३-८, 
लक्षणार्था शुतश्रुति: ६-५-९ ७०49 CR 
लाघवातिपत्तिश्च ११-४-६ ` लिङ्गाच्चेज्या ६-६-३७ 
लिङ्ग मन्त्रचिकिर्षा ६-३-७ लिद्धाद्व प्रागुत्तमात्‌ ६-१-३० 
लिङ्गं संघातधमं ७-४-१६ लिङ्भाद्वा शेषहोमयोः टरा 
लिङ्गक्रमसमाख्यानात्‌ ३-२-१९ लिङ्गाभावाच्च नित्यस्य १-३-१८ 
लिङ्गदर्शनाच्च १-१-२३, २-२-८, लिङ्गेन द्रव्यनिर्देशे १०-६-७३ 
२-३-९, २-३-१५, २-३-४१, लिङ्गेन वा नियम्येत ७-४-४ - 
३-४-३६, ३-४-४५, ३-५-५१, लिङ्गोपदेशइच ९२९९ 
३-६-१३, ३-६-२६, ३-७-५, लोकवदिति चेत्‌ १-२-२० 
३-८-२७, ४-१-१०, ४-१-३२, लोके कर्मणि वेद ६-२-१६ 
५-३-१८; ५-४-४, ६-१-१८, लोके कर्मार्थलक्षणम्‌ ११-१-२६ 
६-१-५२, ६-६-१७, ६-७-१७, लोके सन्नियमा १-१-२६ 
७-१-१६, ७-२-१०, ७-३-१५, लौकिके दोषसंयोगाद्‌ ६-३-९ 
८-१-४, ५-४-१३, ८-४-२०, लोकिकेषु यथाकामो ११-३-३२ 
€-२-२२, BRE REY व 
६-२-३०, १०-१-१५, १०-१-२१, वंक्रीणान्तु प्रधान 8-४-७ 
१०-१-४१, १०-३-४६, १०-४-५, वचनं त्वाज्यभक्षस्य १०-२-१५ 
१०-५-२, १०-५-५१, १०-५-७४, वचनं परम्‌ ३-३-४५, १२-४-४१ 
१०-५-८७, १०-६-२६, १०-८-२६, वचनं वा सत्रत्वात्‌ १०-२-४३ 
११-२९-३१, ११-२-४४, ११-३-२७; वचनं वा हिरण्यस्य १०-२-१६ 
११-४-१३, १२-२-१०, १२-४-४ वचनमिति चेत्‌ 5-३-२३, 8-१-५७ 
लिङ्गदर्शनाच्च कर्म धमे २-४-३ वचनाच्च लल 
लिङ्गदशंनांव्यतिरैकाच्च 8-२-२८ वच्चनाच्चाऽन्याय्य ६-३-३१ 
लिङ्गमवशिष्टं संख्याया १०-५-५ वचनात्कामसंयोगेन ११-४-१० 
लिङ्गमवशिष्टं सवं २-४-२४ वचनात्तु ततोऽन्यत्वम ७-४-३ 
लिङ्गविशञेषनि देशात्‌ ३-२-२७, वचनात्तु तन्त्रभेद: ` ११-४-१४ 
६-१-९, ९-१-४५ वचनात्तु द्वादशाहे ५-३-१० 
लिङ्गसमवायात्‌ | १-४-२८ वचनातु द्विसंयोग . ६-६-१२ 
लिङ्गसमाख्यानाम्याँ २-२-२४ वचनात्तु परि ५-२-७ 
लिङ्गसाधारण्याद्वि ८-१-२७ वचनात्तु समुच्चय: 2 
लिङ्गस्य GEL ७-४-१२ वचनात्त्वयथार्थ र 3 ३-२-३ 
लिङ्गहेतुत्वादलिङ्गे ७-४-११ वचनात्परिवृत्ति १०-५-८६ 

सूत्र-अनुक्रमणिका 
वचनात्संस्था १०-५-५१ वाक्यनियमात्‌ 
वचनात्सवंपेषणम्‌ ३-३-४१ वाक्यशेषत्वात्‌ 
वचनादतदन्त १०-६-४४ वाक्यशेषश्च तद्त्‌ 
वचनादुज्ञातभक्ष ३-५-४० वाक्यशेषो वा क्रतु 
वचनादसंस्कृतेषु १२-४-२१ वाक्यशेषो वा दक्षिणा 
वचनादितरेषां स्यात्‌ ३-८-२, वाक्यसंयोगाद्वोत्कर्षः 
३-८-११ वाक्यानां च समाप्त 

वचनादिति चेत्‌ ३-२-१७, ६-६-१६, वाक्यानां तु विभक्त 

१२-४-२३ वाक्यार्थश्च गुणार्थवत्‌ 
वचनादिष्टिपूर्व त्वम्‌ ५-४-५ वाक्यासमवाथात्‌ 
वचनाद्वर्मविशेषः २-१-४१ वाग्विसर्गो हविष्कृता 
वचनाद्रथकारस्या ६-१-४४ वाजिने सोमपूर्वत्वं 
वचनाद्वा शिरोवत्‌ ६-६-२ वाससि मानोपाव 
वचनाद्वितियोगः स्यात्‌ ६-२-३१ वासिष्ठानां वा ब्रह्मत्व 
वचनाद्वैकाल्यं स्यात्‌ ५-४-२४ वासो वत्सञ्च 
वचनानि त्वपूर्वत्वात्‌ ३-५-२१, विकल्पवच्च दशयति 

१०-४-२० विकल्पस्त्वेका 
वचनानीतराणि ८-२-७ विकल्पे त्व्थेकर्म 
वचने हि हेत्वसाम ४-१-४१ विकल्पो वा प्रकृतिवत्‌ 
वत्ससंयोगे ब्रतचोदना ६-४-३४ विकल्पो वा समत्वात्‌ 
वत्सस्तु श्रुतिसंयोगात्‌ ६-४-३७ विकल्पो वा समुच्चय 
वनिष्ठुसन्निधाता ६-४-२१ विकांरस्तत्प्रधाने 
वपानां चानभिधारण ११-२-५१ विकारस्तु प्रदेश 
वरणमृत्विजामान १०-२-३२ विकारस्त्वप्रकरणे 
वर्जने गुणभावि ६-४-३६ विकारस्थान इति चेत्‌ 
वर्णान्तरमविकारः १-१-१६ विकारकरणाग्नरहणे 
वर्णे तु बादर 8-२-३३ विकारः पवमातवत्‌ 
वशावद्वाग्गुणार्थ स्यात्‌ २-१-१५ यिकारसन्नुभयतो 
वशायामर्थसमवायात्‌ २-१-२० विकाराच्च न भेद: 
वषट्कारश्च कतुँवत्‌ ३-२-३७ विकारास्तु कामसंयोगे 
वषट्काराच्च भक्ष - ३-५-३१ विकारे चाश्रुतित्वात्‌ 
वषटकारे तातार्थत्वा १२-३-३५ विकारे तु तदर्थं 
वसतीवरीपर्यन्तानि ११-४-२२ विकारे त्वनुयाजानां 

